
Vort  Kirkestyre. 

Udtalelser  af 
J.  C.Jacobsen,  H.  HølTding,  Morten  Pontoppidan  og  F. J.  Borgbjerg. 


I  dette  Efteraar  aabnes  i  Kirkeudvalget  Forhandlinger  om  den  frem- 
tidige Ordning  af  vore  kirkelige  Forhold.  Forhandlingen  derom  vil 
indenfor  Udvalget  i  Følge  Sagens  Natur  blive  ført  udelukkende  ud  fra 
folkekirkelige  Synspunkter.  Men  de  Spørgsmaal,  som  her  skal  drøftes, 
angaar  alle  danske  Borgere  uden  Hensyn  til,  om  de  hører  til  Folke- 
kirken eller  en  anden  religiøs  Retning  eller  er  uden  Religion.  Vi  har 
derfor  ment  det  rigtigt  at  forsøge  at  give  Stødet  til  en  Drøftelse  deraf 
paa  bredere  Grundlag  gennem  Udtalelser  fra  Talsmænd  for  alle  de  for- 
skellige Standpunkter. 

Vi  har  i  den  Hensigt  til  en  Række  Mænd  af  de  forskellige  Ret- 
ninger stillet  nedenstaaende  Spørgsmaal.  Foruden  de  fire  Besvarelser, 
vi  bringer  i  dette  Hæfte,  vil  vi  i  de  følgende  Hæfter  bringe  Besvarelser 
af  Pastor  V.  Briicker,  Dr.  phil.  A.  B,  Drachmann,  Professor  V.  Am- 
mundsen,  Pastor  VUh,  Malling,  Overretssagfører,  Docent  Oscar  Jo- 
hansen, Pastor  Uffe  Birkedal,  Dr.  phil.  L.  Moltesen  og  Dr.  phil.  C.  N. 
Starcke.  Enkelte  af  dem,  vi  har  henvendt  os  til,  har  ment  sig  bundne 
som  Medlemmer  af  Kirkeudvalget,  og  de  Repræsentanter  for  den  indre- 
missionske Retning,  vi  har  opfordret  til  at  besvare  Spørgsmaalene,  har 
ikke  ønsket  at  udtale  sig. 

De  stillede  Spørgsmaal  er  disse: 

1)  Bør  Forbindelsen  mellem  Stat  og  Kirke  bevares,  eller  bør  der 
indføres  en  frikirkelig  Ordning  med  frie  Menigheder  med  frit  valgte 
Præster? 

2)  Hvis  Forbindelsen  mellem  Stat  og  Kirke  bevares,  bør  da  Kirken 
have  en  særlig  Forfatning  med  valgte  Menighedsraad,  Præstevalg  og 
Kirkerigsdag? 

3)  Hvis  en  saadan  Kirkeforfatning  indføres,  hvorledes  bør  da  Græn- 
sen drages  mellem  dem,  der  hører  til  Kirken  og  faar  Valgret,  og  dem, 
der  staar  udenfor? 

4)  Hvis  Forbindelsen  mellem  Stat  og  Kirke  bevares,  bør  der  da 
ikke  desmindre  indføres  en  rent  borgerlig  Ordning  af  alle  ikke  rent 
kirkelige  Forhold:  konfessionsløs  Skole,  almindeligt  borgerligt  Ægteskab, 
borgerlig  Navngivelse  o.  s.  v.? 

5)  Hvis  Forbindelsen  mellem  Stat  og  Kirke  hæves,  hvorledes  bør 
der  da  forholdes  med  de  Ejendomme  og  Pengemidler,  der  nu  er  siillei 
til  Kirkens  Raadighed? 


Det  ny  Aarhundrede  II.  1 


J.  C.Jacobsen 


Professor  theol.  J,  C  Jacobsen. 

De  af  Det  ny  Aarhundredes  Redaktion  stillede  Spørgsmaai  an- 
gaaende  Ordningen  af  de  danske  Kirkeforhold  berøre  Anliggender,  der 
have  en  saa  sammensat  og  mangesidig  Karakter,  at  det  for  nogle 
Spørgsmaals  Vedkommende  er  mig  vanskeligt  at  danne  mig  en  bestemt 
Opfattelse  og»  forsaavidt  jeg  har  en  saadan,  at  motivere  den  i  Korthed 
paa  en  for  mig  selv  tilfredsstillende  Maade.  Med  dette  Forbehold  be- 
svarer jeg  Spørgsmaalene  i  samme  Orden  som  den,  hvori  de  ere 
stillede. 

1.  Da  Statens  og  Kirkens  Interesser  ikke  uden  videre  falde  sam- 
men, maa  Forbindelsen  mellem  dem  faa  Karakteren  af  et  Kompromis, 
hvor  hver  af  Parterne  for  Forbindelsens  Skyld  ofrer  noget.  Det  som 
Staten  ofrer  bestaar  væsentlig  i  de  Midler,  hvormed  den  „understøtter** 
Kirken.  Fra  Kirkens  Side  er  Prisen,  at  den  maa  afjgive  en  Del  af  sin 
Selvbestemmelsesret  til  Staten,  Staten  „ordner"  delvis  Kirkens  Forhold 
og  Virkemaade,  øver  f.  Eks.  en  større  eller  mindre  Indflydelse  paa  de 
kirkelige  Embedsmænds  Uddannelse  og  Kaldelse.  Hvorvidt  Forbin- 
delsen skal  bevares,  maa  bero  paa,  om  begge  Parter  finder  deres  In- 
teresse derved.  Dette  har  i  Danmark  hidtil  været  Tilfældet,  og  alt 
tyder  paa,  at  det  endnu  i  en  rum  Tid  vil  vedblive  at  være  Tilfældet. 
I  et  Land,  hvor,  som  i  Danmark,  den  langt  overvejende  Del  af  Be- 
folkningen føler  sig  som  kirkelig  og  føler  sin  Kirkelighed  som  væsentlig 
ensartet,  der  ville  Staten  og  Kirken,  om  de  end  ikke  have  samme 
Interesser,  dog  have  et  saa  stort  Fællesskab  i  Interesser,  at  en  ved- 
varende Forbindelse  (som  Folkekirke)  synes  det  ene  naturlige.  De 
Differentser,  som  findes  mellem  de  forskellige  folkekirkelige  Fraktioner, 
ere  ikke  større,  end  at  de  ville  kunne  rummes  indenfor  samme  Folke- 
kirke. Og  naar  Statens  Borgere  og  Folkekirkens  Medlemmer  næsten 
helt  og  holdent  falde  sammen,  synes  begge  Parter  at  maatte  være 
bedst  tjente  med,  at  Forbindelsen  bevares. 

2.  Bør  Kirken  da  have  en  særlig  Forfatning? 

Ja,  det  kommer  an  paa.  Jeg  opfatter  Grundlovens  §  75  som  en 
Løfteparagraf,  hvor  en  ved  Lov  ordnet  Forfatning  er  lovet.  Grundlovs- 
giverne  havde  altsaa  ment,  at  en  saadan  vilde  være  gavnlig  og  maatte 
kunne  tilvejebringes.  Men  der  kan  fornuftigvis  ikke  deri  ligge  inde- 
holdt en  Forpligtelse  for  Lovgivningsmagten  i  senere  Tider  til  at  give 
en  Kirkeforfatning,  som  den  ikke  selv  maatte  finde  gavnlig.  Derimod 
nok  en  moralsk  Forpligtelse  til  alvorligt  at  arbejde  paa  at  finde  en 
Form  for  Forfatning,  som  baade  Stat  og  Kirke  maatte  kunne  være  til- 
fredse med.  Kirken  kan  i  saa  Henseende  kun  være  raadgivende. 
Sagen  maa  da  nu  antages  at  være  i  det  rette  Spor  ved,  at  der  er 
valgt  en  kirkelig  Repræsentation,  som  kan  gøre  sine  Forslag  til  Lov- 
givningsmagten ;  hvorvidt  saa  denne  i  sin  Tid  vil  acceptere  dem,   maa 

den  selvfølgelig  afgøre.  Ved  at  give  en  Forfatning  afgiver  Lovgivnings- 
magten noget  af  den  Ret,  som  den  nu  har  til  at  ordne  Kirkens  Anlig- 
gender, ogsaa  de  rent  indre  kirkelige.  Opfyldelsen  af  §  75  synes  altsaa 
ai  indeholde  et  Tab  for  Staten.  Men  i  Virkeligheden  vil  vistnok  alle- 
rede nu  og  i  Fremtiden  i  endnu  højere  Grad  Lovgivningsmagten  føle 
denne  Ret  som  en  ret  besværlig  *  Opgave,  som  den  nok  kunde  ønske 
at  aftræde,  naar  den  ellers  kunde  komme  i  gode  Hænder.  Og  forsaa- 
vidt  Kirken  er  interesseret  i  at  overtage  denne  Ret,  maa  den  tillige 
være  betænkt  paa  ved  Udarbejdelsen  af  Forslag  til  Kirkeforfatning  ikke 
at  stille  saadanne  Krav,  som  maatte  være  Lovgivningsmagten  ganske 
uantagelige.  Ogsaa  under  en  Kirkeforfatning  vil  der  ikke  naaes  mere 
end  en  modus  vivendi.  At  en  Kirkeforfatning  maa  have  demokratisk 
Basis,  betragter  jeg  som  givet.  Og  herudfra  vil  der  kunne  rejse  sig 
Modvilje  imod  en  Kirkeforfatning  overhovedet.  En  saadan  vil  nemlig 
stadig  medføre  en  Fare  for,  at  Minoriteternes  Ret  krænkes.  Dette  er 
nu  en  Fare,  som  følger  med  alle  demokratiske  Forfatninger,  ogsaa  de 
politiske.  Og  man  har  dog  ikke  af  den  Grund  undladt  at  indføre  saa- 
danne. Men  ganske  vist  bliver  Faren  større  ved  Kirkeforfotningerne 
end  ved  de  politiske  Forfatninger,  idet  de  første  i  langt  højere  Grad 
træffe  Afgørelse  af  Forhold,  som  angaa  Samvittighedslivet,  altsaa 
kræve  særlig  sart  og  hensynsfuld  Behandling.  Skal  en  Kirkeforfatning 
lykkes,  maa  den  derfor  træffe  særlige  Foranstaltninger  til  Beskyttelse 
af  Minoriteterne,  saadanne  som  Sognebaandsløsning,  Valgmenigheds- 
dannelse  o.  lign.  I  Danmark,  hvor  disse  Ting  ikke  først  skulle  ind- 
føres, men  allerede  findes,  ville  Betingelserne  for  en  hensynsfuld  Ord- 
ning af  Forholdene  vismok  i  særlig  Grad  være  tilstede,  og  jeg  maa 
derfor  betragte  Frygten  for  en  Kirkeforfatning  som  fra  denne  Side 
overflødig. 

En  demokradsk  Kirkeforfatning  maa  have  Menighedsraad,  som  gen- 
nem visse  Mellemled  øve  en  betydelig  Indflydelse  paa  Sammensætningen 
af  den  Forsamling,  som  faar  de  for  hele  Folkekirken  fælles  Sager  til 
Behandling.  Denne  Forsamling  maa  tillige  have  et  særlig  sagkyndigt 
Element  af  Theologer  og  enkelte  Jurister,  dels  valgte  af  Gejstligheden, 
dels  for  enkeltes  Vedkommende  af  Kongen,  eventuelt  af  Universitetet 
eller  enkelte  Fakulteter. 

At  Menighederne  maa  have  en  væsentlig  Indflydelse  paa  Præsternes 
Kaldelse,  betragter  jeg  som  givet.  Men  da  en  fiild  Gennemførelse  af 
denne  Grundsætning  under  den  nugældende  Lønningsmaade  vil  i  be- 
tydelig Grad  vanskeliggøre  Præstestandens  Adgang  til  sorgfrit  Udkomme, 
og  da  dette  vil  afholde  adskillige,  som  i  og  for  sig  maatte  egne  sig  vel, 
maaske  meget  vel  dertil  og  have  Lyst  dertil,  fra  det  theologiske  Stu- 
dium, saa  maa  der,  forat  Præstestandens  Niveau  i  Henseende  til  Ud- 
dannelse og  kulturel  Udvikling  i  det  hele  ikke  skal  sænkes,  enten  ind- 
føres en  Ordning  med  fast  .Løn  stigende  efter  Ancienniteten,  eller  der 
maa    tages  særlige  Kauteler  —  ved  Embedernes  Inddeling  i  Klasser 

efter  Indtægterne,  saaledes  at  Ancienniteten  giver  begunstiget  Adgang 
til  de  større  Embeder,  samt  navnlig  ved  at  stadig  et  ret  betydeligt 
Antal  Embeder  forbeholdes  Kongen  til  Besættelse  uafhængig  af  Menig- 
hedernes Ønske.  I  Pastorater  med  mere  end  ét  Præsteembede  bør 
det  ene  Embedes  Besættelse  være  unddragen  Menighedens  Indflydelse. 
Forsaavidt  Præsternes  Uddannelse  vedblivende  skal  være  henlagt 
til  Universitetet,  hvad  jeg  maa  betragte  som  det  eneste  ønskelige,  maa 
den  paa  iiigen  Maade  regnes  til  de  „indre''  kirkelige  Anliggender,  da 
uløselig  Konflikt  mellem  akademiske  Interesser  og  kirkelig  Indflydelse 
for  det  theologiske  Fakultets  Vedkommende  ellers  ikke  vil  kunne  af- 
værges. 

3.  De  nugældende  Betingelser  for  at  høre  til  Folkekirken  samt  for 
at  have  Valgret  til  Menighedsraadene  kunne  beholdes.  Det  udfra  kirke- 
ligt Synspunkt  nærliggende  Krav  om  en  personlig  Bekendelse  eller 
fortsat  Deltagelse  i  visse  kirkelige  Handlinger  som  Betingelse  for  Valgret 
vil  næppe  kunne  gennemføres  og  vilde,  om  det  gjennemførtes,  virke 
skadeligt  ved  det  Hykleri,  som  derved  vilde  fremavles. 

4.  a.  Konfessionsløs  Skole  bør  ikke  indføres,  da  Bamedaaben,  som  maa 
antages  vedblivende  at  ville  være  den  sædvanlige  Daabsform,  medfører 
og  bør  medføre  Forpligtelse  for  Forældrene  (henholdsvis  Fadderne)  til 
at  lade  Børnene  oplære  i  „den  kristelige  Børnelærdom'';  og  da  For- 
ældrene (Fadderne)  i  mange  Tilfælde  ikke  selv  ville  kunne  paa  for- 
svarlig Maade  foranstalte  en  saadan  Undervisning,  maa  det  folkekirke- 
lige Samfund  overtage  Forpligtelsen. 

b.  Den  nuværende  Ordning  med  Hensyn  til  Ægteskabsindgaaelse 
har  allerede  vist  sig  og  vil  antagelig  i  Fremtiden  endnu  stærkere  vise 
sig  uholdbar.  Af  de  to  Typer,  der  kunde  antages  at  afløse  den,  nemlig 
den  almindelige  borgerlige  Ægteforening  og  den  fakultative  Ordning,  der 
giver  Folkekirkens  Medlemmer  frit  Valg  mellem  borgerlig  Ægteforening 
og  kirkelig  Vielse,  er  den  første  den  eneste  rationelle,  idet  Ægteskabet 
ikke  er  noget  specifik  kirkeligt  Forhold  og  følgelig  Ægteskabsindgaaelsen 
ikke  nogen  specifik  kirkelig  Handling;  ogsaa  under  den  nuværende 
Ordning  fungerer  Præsten,  forsaavidt  han  erklærer  Ægteskabet  for 
gyldigt,  ikke  som  Kirkens,  men  som  Statens  Tjener.  Mod  den  alminde- 
lige borgerlige  Ægteforening  kan  gøres  gældende,  at  den  medfører  større 
Ulejlighed,  eventuelt  ogsaa  større  Bekostning  end  den  fakultative  Ord- 
ning, idet  nemlig  de  allerfleste  alligevel  ville  lade  sig  kirkeligt  vie.  Og 
det  maa  naturligvis  bero  paa  Borgerne  selv  o:  Lovgivningsmagten,  hvor 
vidt  de  ville  lade  disse  Hensyn  være  bestemmende.  En  rationel  Ord- 
ning kan  i  og  for  sig  godt  være  upraktisk.  Men  forudsat  at  der  kan 
findes  en  Ordning,  som  gør  de  praktiske  Vanskeligheder  ved  den 
almindelige  borgerlige  Ægteforening  smaa,  bør  denne  foretrækkes;  men 
skal  der  ikke  gøres  Uret  mod  Kirken,  maa  man  sørge  for,  at  den 
almindelige  borgerlige  Ægteforening  bliver  virkelig  „borgerlig"  o:  aldeles 
ikke  faar  nogen  religiøs  Karakter,  f.  Eks.  ikke  faar  Præsten  til  Ægte- 


Vort  Kirkestyre  5 

skabsforstander,  samt  at  Kirken  faar  Ret  til  at  nægte  kirkelig  Vielse. 
Det  af  den  nuværende  Justitsminister  forelagte  Lovforslag  fyldestgør  i 
saa  Henseende  alle  berettigede  Krav. 

c.  Spørgsmaalet  om  almindelig  borgerlig  Navngivelse  synes  saa  lidet 
betydningsfuldt,  at  der  ikke  er  Grund  til  i  en  meget  kort  Udtalelse  at 
dvæle  ved  det. 

5.    Spørgsmaalet  bortfalder,  naar  1.  besvares  som  ovenfor. 


Professor  Harald  Høffding. 

1.  Der  bør  stræbes  hen  til  en  Adskillelse  af  Stat  og  Kirke,  eller 
rettere  til  en  Udskillelse  af  Kirken  fra  Staten.  Den  stigende  Betyd- 
ning af  Samarbejdet  for  aandelige  og  materielle  Formaal  paa  almen- 
menneskelig Grund,  hvorom  allerede  Religionsfriheden  (som  dog  ikke 
er  helt  gennemført)  vidner,  peger  afgjort  i  denne  Retning.  Og  den 
stedse  stærkere  Tendens  til  skarp  Betoning  af  de  konfessionelle  Græn- 
ser gør  Begrebet  Folke-  eller  Statskirke  mere  og  mere  uholdbart. 

Men  en  frikirkelig  Ordning  („med  frie  Menigheder  og  frit  valgte 
Præster")  kan  ikke  „indføres**.  Naar  Staten  udskiller  Kirken  fra  sig, 
raader  den  ikke  for,  hvilken  Forfatning  Kirken  fear,  —  om  den  bliver 
hierarkisk  eller  demokratisk.  Staten  maa  være  sig  bevidst,  at  den  ved 
at  trække  sig  tilbage  fra  de  kirkelige  Forhold  overlader  en  meget 
væsentlig  Side  af  Folkets  aandelige  Liv  til  Kræfter,  som  den  ikke  har 
nogen  Indflydelse  paa.  Ligesaa  lidt  som  den  vil  kunne  fordre  en  vis 
intellektuel  Dannelse  af  de  vordende  Præster,  ligesaa  lidt  vil  den  kunne 
bestemme,  hvorledes  Forholdet  mellem  Præster  og  Menigheder  skal 
være. 

2.  En  Indførelse  af  en  kirkelig  Forfatning  med  Menighedsraad  og 
Kirkerigsdag  vil,  naar  Begrebet  Folkekirke  fastholdes  i  den  nuværende 
Betydning,  medføre  større  Vanskeligheder  for  en  Gennemførelse  af 
Religionsfriheden,  end  der  allerede  nu  er  til  Stede.  Og  indenfor  Kir- 
ken vil  den  friere  og  dybere  gaaende  Udvikling  af  det  religiøse  Liv 
snarest  blive  hæmmet,  da  der  sandsynligvis  vil  blive  lagt  endnu  større 
Vægt  paa  bogstavelig  Opfattelse  og  dogmatisk  Rettroenhed,  end  saa- 
længe  Folkekirken  kunde  betragtes  som  en  borgerlig  Indretning? 
Maaske  vil  da  ,netop  Forsøget  paa  en  Forfatning  føre  henimod  en  Ud- 
skillelse. —  Naturligvis  ville  alle  disse  Følger  udeblive,  dersom  Menig- 
hedsraad og  Kirkerigsdag  kun  beskæftige  sig  med  de  rent  udvortes 
kirkelige  Anliggender. 

3.  Det  er  ikke  godt  at  se,  hvorledes  Grænsen  mellem  dem,  der 
høre  til  Kirken,  og  dem,  der  staa  udenfor,  vil  kunne  drages  med 
Sikkerhed,  naar  ikke  en  Art  Kætterdomstol  oprettes.  Det  er  betænke- 
ligt for  en  Statsanstalt  at  skulle  træffe  en  saadan  Afgørelse.  En  fri  For- 

ening  maa  derimod  selvfølgeligt  have  Ret  til  at  afgøre,  hvem  der  skal 
optages  i  den. 

4.  Hvad  enten  Forbindelsen  mellem  Stat  og  Kirke  skal  bevares 
eller  ikke,  er  en  rent  borgerlig  Ordning  af  alle  menneskelige  Livsfor- 
hold i  stigende  Grad  en  Nødvendighed,  naar  Religionsfriheden  virkeligt 
skal  gennemføres. 

5.  Hvis  Forbindelsen  af  Stat  og  Kirke  hæves,  maa  Statsmagten  over- 
veje, om  den  alligevel  vil  støtte  saadanne  religiøse  Samfund,  der  skøn- 
nes at  have  Betydning  for  det  aandelige  Liv  i  Folket,  eller  om  den  vil 
bruge  de  Midler,  der  hidtil  have  været  henlagte  til  kirkelige  Formaal, 
til  Bedste  for  Filantropien  og  Opdragelsesvæsenet.  Det  er  vel  alminde- 
ligt anerkendt,  at  der  siden  det  16.  Aarhundrede  ikke  har  existeret 
noget  Kirkegods  i  streng  Betydning  af  Ordet ;  men  Staten  vil  naturligt 
i  sin  Anvendelse  af  de  tidligere  kirkelige  Midler  saavidt  muligt  holde 
sig  til  analoge  Formaal,  d.  v.  s.  til  saadanne,  der  i  de  nye  Tider  svare 
til,  hvad  kirkelige  Formaal  betød  i  den  Tid,  da  disse  Midler  samledes. 


Pastor  Morten  Pontoppidan. 

Til  /.  Dersom  man  indførte  en  frikirkelig  Ordning,  vilde  der  for  de 
enkelte  Menigheder  ikke  blive  Tale  om  mere  „frit  valgte  Præster" 
end  nu. 

Men  Præsterne  vilde  som  øverste  foresatte  have  ikke  længer  Kultus- 
ministeriet, men  en  Landet  omspændende  privat  kirkelig  Organisation. 
Thi  en  saadan  vilde  jo  straks  danne  sig,  og  til  den  vilde  Pengene 
strømme  ind. 

Præsterne  vilde  komme,  ikke  fra  Statens  Universitet,  men  fra  ny- 
oprettede af  Frikirken  kontrollerede  Præsteseminarier.  Og  hvem  véd, 
hvilken  Aand  der  vilde  komme  til  at  raade  i  dem? 

Kulturens  Enhed  vilde  staa  paa  Spil. 

Kulturens  Enhed,  dette  Kapitalgode  for  et  Samfund,  er  for  Øje- 
blikket udtrykt  (i  det  mindste  som  Ideal)  i  det  Forhold,  at  Teologerne 
er  først  akademiske  Borgere  og  derefter  Teologer.  Det  betyder  jo,  at 
de  kommer  til  at  gøre  den  almindelige  Kulturbevægelse  med,  om  end 
langsomt  og  fbrsigtigt. 

En  Frikirke  kan  derimod  let  blive  et  Landet  omspændende  Kanal- 
system for  en  aparte  kirkelig  Kultur. 

At  Frimenighederne  skulde  leve  deres  Liv  kulturelt  nevtrale  som 
„rent  religiøse''  Samfund,  er  utænkeligt.  Thi  et  rent  religiøst  Samfund 
er  overhovedet  utænkeligt. 

Man  faar  ved  den  frikirkelige  Ordning  meget  let  to  konkurrerende 
Kulturer,  maaske  tilsidst  to  indbyrdes  modstridende  Samvittigheder. 

Det  er  Samfundet  ikke  tjent  med. 

Altsaa :  For  Kulturens  Enheds  Skyld  bør  Forbindelsen  mellem  Stat 
og  Kirke  bevares. 

Til  2.  Kirkefolket  bør  have  Adgang  til  at  udtale  sine  Ønsker  gennem  en 
lovhjemlet  Repræsentation.  Denne  bør  maaske  indtil  videre  nøjes  med 
„raadgi vende"  Myndighed. 

Til  3,  Grænsen  forekommer  mig  at  være  draget  paa  passende  Maade 
ved  den  af  Kultusministeriet  formede  Erklæring,  der  ved  Menighedsraads- 
valgene  blev  gjort  til  Vilkaar  for  Valgret  og  Valgbarhed.  Den  lød: 

Jeg  erklærer,  at  jeg  som  døbt  med  den  kristelige  Daab  og  Medlem 
af  Folkekirken  slutter  mig  til  N.  N.  Menighed  indenfor  Folkekirken  og 
agter  at  bevare  min  Ret  og  Pligt  som  Medlem  af  denne." 

Det  maa  billiges,  at  der  forlanges  Tilslutning  til  en  bestemt  Menig- 
hed. Den,  der  ikke  kan  nævne  en  Menighed,  hos  hvilken  han,  saa  at 
sige,  har  sit  Stolestade  eller  i  hvert  Fald  vil  have  sig  det  forbeholdt, 
—  den,  der  altsaa  ikke  engang  kan  tænke  sig  at  være  Kirkegænger 
noget  Sted,  hans  Forhold  til  hele  Kirkevæsenet  er  jo  i  den  Grad  Nul, 
at  han  intet  som  helst  Krav  kan  have  paa  Stemmeret.  Den,  der  ikke 
saa  meget  som  tænker  paa  at  komme  i  Stuen,  bør  ikke  stemme  med 
om,  hvor  Skabet  skal  staa. 

Til  4.  „  Konfessionsløs  Skole"  er  der  god  Mening  i,  hvor  der  i  et  Sam- 
fund findes  stærke  konfessionelle  Modsætninger.  Her  i  Danmark  er  vi 
i  den  Henseende  saa  lykkeligt  stillede,  at  vi  som  Regel  udmærket  godt 
kan  holde  Religionsundervisningen  og  den  almindelige  Skoleundervis- 
ning i  Lokale  og  paa  Timeplan  sammen,  hvilket  maa  anses  som  en 
stor  Vinding  af  Hensyn  til  den  før  nævnte  Kulturens  Enhed. 

„Almindelig  borgerlig  Vielse"  —  for  mig  gerne,  dersom  man  vil 
have  det  paa  den  Maade.  Men  jeg  tror  iøvrigt,  at  man  vil  finde,  naar 
en  vis  Doktrinarisme  er  overvundet  og  en  vis  Modestrømning  for- 
svundet, at  det  var  alligevel  mest  tiltalende  paa  den  gamle  Maade. 

Egentlig  synes  jeg  ogsaa,  at  naar  man  er  Medlem  af  Menigheden 
maa  man  kunne  gaa  ind  i  Kirken  og  lade  sig  vie. 

„Borgerlig  Navngivelse"  maa  vel  være  ment  som  Modsætning  til 
en  „kirkelig  Navngivelse".  En  saadan  kender  jeg  ikke. 

I  det  hele  mener  jeg,  at  man  lige  nu  helst  ikke  skal  lave  for  meget 
om.  Det  kunde  let  blive  paa  bedste  Beskub.  Thi  der  er  for  Tiden  paa 
det  kirkelige  Omraade  herhjemme  et  Kaos  af  Ideer,  men  endnu  ingen 
skabende  Aand. 


Folketingsmand  F.  J.  Borgbjerg. 

Deres  5  Spørgsmaal  skal  jeg,  optaget,  som  jeg  er,  af  presserende 
Arbejde,  besvare  yderst  kortfattet,  idet  jeg  forøvrigt  henviser  til  mine 
Indlæg  i  Kirkelovsdebatten  i  Rigsdagssamlingerne  1901— 02  og  1902 — 03 

Ad  L  Adskillelsen  af  Stat  og  Kirke,  klarere  udtrykt:  Stats(Folke-)- 
kirkens  Ophævelse  forekommer  mig  det  Maal,  der  bør  tilstræbes  —  i 
Overensstemmelse  med  Socialdemokratiets  Program :  Religionen  er- 
klæres for  en  Privatsag.  Samtidigt  med  at  det  økonomiske  Fælles- 
arbejde  og  Samfundets  Organisation  kulturnødvendigt  bliver  stadig  stær- 
kere, bør  Liberalismen  gennemføres  til  dét  yderste  paa  alle  aandelige 
Omraader.  Statsbaner  —  ingen  Statsreligion!  Religionsfrihedens  Princip 
kræver,  at  Staten  hverken  monopoliserer,  autoriserer,  begunstiger  eller 
støtter  nogen  Trosbekendelse  eller  noget  Trossamfund.  Religionen  faar 
blive  en  Sag  for  den  enkelte  og  de  enkeltes  fri  Sammenslutning. 

Ad  2.  Hvis  ovennævnte  Maal  ikke  for  Tiden  kan  naas,  maa  den 
nuværende  Ordning,  forbedret  ved  en  Række  Frihedslove  —  hvad  der 
jo  ogsaa  er  en  grundlovsmæssig  kirkelig  Forfatning  — ,  foretrækkes  for 
den  fra  klerikal  Side  ønskede  „Kirkeforfatning'',  d.  v.  s.  en  af  Staten 
støttet  og  begunstiget,  med  Statsmidler  udrustet,  men  indadtil  uafhængig, 
maaske  endogsaa  paa  det  verdslige  Omraade  stadig  indflydelsesrig 
Kirke,  hvor  Gejstligheden  nødvendigvis  vil  faa  betydelig  Magt,  og  In- 
tolerance let  blive  raadende.  Jeg  ønsker,  indtil  Statskirken  ophæves, 
Demokratiets  Kirkepolitik  fra  60erne  og  70erne  fortsat  og  Venstres 
Program  om  den  fulde  Hævdelse  af  Statens  Suverænitet  paa  det  folke- 
kirkelige Omraade  opretholdt.  Med  Grundtvig  og  hans  Meningsfæller 
(hvoraf  de  sidste  paa  Rigsdagen  desværre  uddøde  med  Sofus  Høgsbro 
og  Harald  Holm)  tror  jeg,  at  en  af  Rigsdag  og  Regering  styret  Kirke 
vil  være  langt  rummeligere  og  taalsommere,  altsaa  yde  bedre  Vilkaar 
for  det  religiøse  Livs  fri  Udvikling,  end  en  af  Staten  uafhængig  „Stats- 
kirke" —  thi  dette  vedbliver  i  Virkeligheden  selv  en  Friis-Hansen'sk 
saakaldt  „fri  Folkekirke"  at  være  —  og  tillige  frembyde  mindre  Fare 
for  et  gejstligt  Tyranni  over  Befolkningen.  Altsaa:  ingen  Kirkerigsdag 
(Socialdemokraterne  stemte  imod  den  nuværende  Kommissions  Ned- 
sættelse) og  ingen  lovtvungne  Menighedsraad,  derimod  Præstevalg  af 
hele  den  til  Folkekirken  hørende  Befolkning  i  Overensstemmelse  med 
Venstres  mange  Lovforslag  desangaaende,  ganske  som  Demokratiet 
kræver  folkevalgte  Dommere  og  andre  folkevalgte  Embedsmænd  (Svejts, 
Nordamerika). 

Ad  3.  Kan  en  „  Kirkeforfatning"  ikke  undgaas,  bør  Valgretten  alene 
afhænge  af  det  ydre  Kendemærke,  om  Vedkommende  er  Medlem  af 
Folkekirken,  altsaa  opfører  sig  som  saadant  paa  Folketællingslisterne. 
Alle  andre  Kendemærker  fører  til  Samvittighedstvang  og  Hykleri  og  er, 
forekommer  det  mig,  ikke  mindst  religiøst  set,  unyttige,  forkastelige,  ja 
forargelige.  Vil  de  Troende  have  den  „rene"  Menighed  eller  dog  til- 
stræbe den,  saa  lad  dem  give  Afkald  paa  den  verdslige  Arms  Støtte. 

Ad  4.  Gennemførelse  af  alm.  borg.  Ægteskab,  borgerlig  Navngivning 
osv.  er  efter  min  Mening  under  alle  Eventualiteter  paatrængende  nød- 
vendig, særlig  efter  Højesterets  Frifindelse  af  Pastor  Ifversen.  Den 
konfessionsløse  Skole  bliver  aldeles  uundværlig,  dersom   „  Kirkeforfat- 

ningen"  sejrer,  thi  hvorledes  kan  Staten  (Folket)  finde  sig  i,  at  Børnene 
oplæres  i  en  bestemt  religiøs  Anskuelse,  som  Staten  (Folkeflertallet) 
ikke  engang  selv  har  Indflydelse  paa?  Maaske  bliver  da  den  krasseste 
Ortodoksi  eller  —  en  Fare,  som  Grundtvig  frygtede  —  en  fed  Ratio- 
nalisme, under  alle  Omstændigheder  en  livløs  Lære,  tvungen  „Religion" 
for  Folkeskolens  Lærere  (!)  og  Elever.  Religionsundervisningen  —  et 
iøvrigt  religiøst  set  meget  tvivlsomt  og  ganske  ugrundtvigiansk  Begreb 

—  bør  overlades  Hjemmene  og  Menighederne. 

Ad  5.  Naar  Statskirken  afskaffes,  bør  Staten  naturligvis  have  fri 
Raadighed  over  Kirkebudgettet,  Stiftsmidlerne  og  Kirkebygningerne. 
Statens  Ejendomsret  til  det  saakaldte  Kirkegods  er  altid  hævdet  af 
Demokratiet,  selv  af  den  nuværende  Kultusminister.    Kirkebygningerne 

—  hvoraf  de  monumentale  vel  stadig  burde  vedligeholdes  af  Staten  — 
kunde  mest  passende  og  mest  økonomisk  sælges  eller  lejes  (for  de 
monumentales  Vedkommende  kun  lejes)  til  de  fri  religiøse  Menigheder 
eller  kirkelige  Samfund.  De  ved  Statskirkens  Ophævelse  indvundne 
Midler  vilde  finde  udmærket  Anvendelse  til  en  haardt  tiltrængt  Forbedring 
af  Folkeskolen,  og  Præstegaardsjorderne  burde  anvendes  til  Hus- 
mandsbrug. 


Et  Blik  fra  Ruslands  Nutid  mod  dets  Fremtid. 

Af  Åge  Meyer  Benedictsen. 

II. 
Russiske  Partier  under  Nikolaj  II. 

Neppe  nogensinde  havde  Kejsermagten  hafi  lettere  ved  at  sikre 
sig  Fremtiden  i  Rusland  end  da  Nikolaj  II.  besteg  Tronen.  Efter  13 
Aars  fuldkommen  politisk  Dødhed,  vaagnede  alt  til  nyt  Liv,  fulde  af 
Foraarsglæde  saa  Tusende  af  Øjne  fremad  mod  den  unge,  blide  Tsar, 
der  nu  ejede  Magten.  —  Alle  ventede  Lys  og  Fremskridt,  fra  alle  Sider 
mødtes  han  af  Tillid,  i  Kavkasus  og  Litaven,  i  Moskva  som  i  Finland 
glædede  man  sig  over  Magtskiftet.  I  Varsjava  jublede  man  det  nye 
Herskerpar  imøde;  de  mindste  Tegn  blev  tydede  i  Velvilje.  Men  som 
Svar  paa  al  den  bølgende  Forventning  havde  Tsaren  kun  efter  Pobie- 
donostsefs  Diktat:  „Lad  alle  tankeløse  Drømme  fare!""  Snart  svandt 
hans  spinkle  Skikkelse  bort  bag  den  legemsstore  Faders  Skygge  og  bag 
de  knoglede  Statsmænd,  han  havde  efterladt  sin  Søn. 

I  disse  Aar  vilde  selv  de  mindste  Indrømmelser,  lidt  friere  Luft, 
have  glædet,  blot  et  Tilløb  til  at  høre  Landets  Ønsker  bragt  politisk 
Ro  i  vide  Kredse.  Der  laa  og  ligger  stadig  dette  Loris  Melikofske 
Forfatningsforslag,  som  strandede  ved  Kejsermordet  i  1881.    Saa  usle 

Stier  for  politisk  Indflydelse  dette  end  tilbød  Folket,  dengang  havde 
det  været  nok.  —  En  delvis  af  kejserligt  Valg,  delvis  af  lokale  For- 
valtninger udgaaet  „Landdag'*,  der  kun  skulde  være  raadgivende  og 
tilmed  ene  i  de  Anliggender  Regeringen  forelagde,  uden  Ret  til  at  stille 
Forespørgsel  eller  fordre  andre  Oplysninger  end  dem  Regeringen  vilde 
yde,  mindre  i  Retning  af  Folkestyre  er  vel  utænkeligt.  Som  Stem- 
ningen nu  er,  vilde  denne  Skinindrømmelse  ikke  hæve  Spændingen. 

Under  normale  Forhold  lader  dog  Kejsermagten  sig  næppe  drive 
videre.  Muligheden  for  en  sejrrig  Revolution  er  ikke  stor,  det  frygtelige 
Forsvar  Magthaverne  stadig  har  til  Raadighed,  den  Vanskelighed  det 
er  at  samle  og  lede  et  aabenlyst  Angreb  paa  Regeringen  vilde  kræve, 
at  en  Lammelse  i  Statsfunktionerne  maatte  gaa  forud.  Vist  er  det  nu, 
at  en  meget  stor  Del  af  Magthavernes  Styrke  beror  paa  Skin  og  Ind- 
bildning, det  er  ikke  Overdrivelse  at  Tusinder  af  Regeringens  Red- 
skaber er  dens  hjærtelige  Fjender,  som  ene  af  Brødnød  og  Tugt  er 
tavse.  Det  vilde  være  som  Opvaagnen  af  en  Trolddom  for  mange, 
den  Dag  Regeringens  Overmagt  blev  brudt. 

At  forestille  sig  Følgerne  af  et  politisk  Sammenbrud  i  Rusland,  er 
i  og  for  sig  forgæves  Fantasier,  Folkets  politiske  Begrebsforvirring  er 
saa  stor,  at  enhver  demagogisk  Bevægelse,  selv  den  frygteligste,  kunde 
faa  Næring.  Fra  Militærdiktatur  og  til  barnagtig  Kommunisme,  alt 
kunde  forsøges.  Ja  det  hele  er  saa  ubegribeligt,  at  netop  ad  dema- 
gogisk Vej  kunde  Tsaren  sejre.  Den  kendte  russiske  Retsfilosof  og 
Bondeven  Juri  Samarin  har  engang  i  en  mørk  Time  ytret  Angst  for  at 
Tsarmagten,  naar  den  følte  sig  stærkt  truet,  skulde  gribe  til  at  rejse 
det  store,  mørke  Bondefolk  og  mellem  sig  og  Folket  knuse  al  den 
humane  Kultur,  der  er  vokset  op  i  Dalen  mellem  Bonde  og  Hersker. 
Der  findes  endnu  derude  ved  de  russiske  Floder  og  bag  Naaleskovene 
en  stor  og  barnlig  Tillid  til  Tsaren,  endnu  tror  de  ude  i  Bjælkehytterne, 
at  Aleksander  den  2den  blev  dræbt  af  Godsejerne,  fordi  han  havde 
givet  Bønderne  fri,  endnu  venter  musjiken  mangfoldige  Steder,  hvor 
Nød  og  Trængsel  er  ved  at  tage  Overhaand,  paa  den  „hele  Frihed" 
—  den  sorte  Deling,  som  han  kalder  det.  Godsejernes  Fordrivelse  og 
Bøndernes  fiilde  Ejendomsret  over  alle  Agre,  Enge  og  Skove.  Det  er 
sikkert,  at  Tsaren  kunde  stampe  et  frygteligt  Bondeoprør  frem  og  bruge 
det  til  sin  Fordel. 

Det  er  endnu  kun  Dele  af  Arbejdermassen  i  Byerne,  der  ejer  en 
politisk  Tanke,  den  er  spaltet  i  to  Kampgrupper,  begge  socialdemo- 
kratiske. Den  ene,  der  er  langt  den  største,  er  tilskaaret  efter  tysk 
Forbillede,  den  ledes  af  Bladet  „Iskrå"  (Gnisten),  der  udkommer 
regelmæssigt  hver  Uge  i  Schweitz  og  har  en  hel  Del  hemmelige 
Trykkerier  indenfor  Riget  til  sin  Raadighed,  „Iskrå"  retter  særligt  sit 
Arbejde  paa  at  give  politisk  Oplysning  og  organisere  uden  at  hidse  til 
aabent  Angreb.  I  bitter  Strid  med  „Iskrå"  staar  det  terroristiske 
Organ  „Revolutionnaja  Rossija",  der  kalder  til  væbnet  Opstand,  ogsaa 

det  udgives  med  skiftende  Redaktionssteder  i  Schweitz,  men  læses 
maaske  mei^  af  den  revolutionære  Intelligens  end  af  Arbejderne.  Dog 
har  dets  Flyveskrifter  og  Opraab  fundet  vid  Udbredelse.  I  dette  Hoved- 
kvarter er  den  Domstol,  der  kalder  grusomme  Statstjenere  til  Ansvar 
og  dømmer  dem  tildøde.  De  fleste  Drabsforsøg,  med  og  uden  Held, 
disse  sidste  Aar,  har  haft  sit  Udspring  fra  denne  Kreds. 

Bag  ved  den,  i  løsere  eller  fastere  Forbindelse,  staar  hele  den 
Skare  af  russisk  Ungdom,  for  en  Del  af  jødisk  Oprindelse,  der  i  Vest- 
evropas  Universitetsbyer  deler  deres  Dag  mellem  Studier  og  flammende 
politisk  Had  til  Skriverdømmet  i  Hjemlandet,  Socialister,  Kommunister, 
Anarkister,  hjærtevarme  Børn,  der  leger  Politik. 

Det  er  en  „hellig  Vaar",  der  urolig  venter  paa  den  Storm,  der  skal 
føre  den  hjem  for  at  sprænge  de  islagte  Vande. 

En  gammel  polsk  Herre,  en  Mand  der  i  sit  lange  Liv  har  set  og 
følt  russisk  Vælde,  skrev  for  et  Par  Aar  siden  i  „Przeglad  Wszech- 
polski"  en  harmdirrende  Fremstilling  af  sit  Syn  paa  Rusland.  — 
Unyttigt,  skrev  han,  at  tale  om  politisk  Fremskridt  dér  i  human 
Aand!  Der  er  kun  tre  Slags  Sjæle  i  det  Land:  Despoter,  Trælle  og 
Anarkister,  og  mellem  disse  tre  Sjælstilstande  hvirvler  alt  og  alle! 
Ingen  borgerlig  frisindet  og  hegnet  politisk  Rørelse  kan  slaa  Rod  i  Rus- 
land. Mellem  maalløse  Oprørsforsøg  og  maalløs  Kuen  af  disse,  vil 
Riget  leve  sin  Tid  indtil  ydre  eller  indre  Kræfter  sprænger  det,  og 
siden  vil  det  som  alle  disse  asiatiske  Voldsbygninger  være  usamlcligt. 
Kun  en  Kraft  har  den  haft,  den  samme  som  en  Græshoppesværm  - 
Udbredelse  —  Erobring. 

Men  det  er  en  forbitret  Fjendes  Dom! 

Trods  Tvang  og  Censur  har  der  stadig  i  den  russiske  Presse  og 
især  da  i  den  betydelige  Tidsskriftlitteratur,  været  Organer,  der  for- 
svarede, forsigtigt  og  billedligt  de  vestevropæiske  Synsmaader  i  Politik. 
Men  kun  de  to  sidste  Aar  har  et  aabenlyst  forfatningskrævende  russisk 
Blad  været  til.  Indenfor  Landets  Grænser  kan  det  ikke  udgives,  re- 
digeret af  en  højtdannet,  lidt  skematisk  Aand,  Peter  Struve,  udgaar  det 
hver  fjortende  Dag,  nu  ogsaa  i  en  Ugeudgave,  i  Stuttgart.  Det  trykkes 
i  en  europæisk  og  en  russisk  Udgave  d.  e.  paa  tyndt  Papir  for  let  at 
smutte  over  Grænsen  i  en  Konvolut  eller  billigt  smugles  ind.  —  Og 
det  kommer  ind  nu,  det  læses  i  hver  By,  og  af  Tusinder.  — 
„Osvobosjdenie",  „Frigørelse*,  er  dets  Navn.  Med  dette  Blad  er  der 
kommen  Bund  i  Kravet  om  Enevældens  Ophævelse,  i  det  store 
Kaos  aabner  der  sig  Vej.  Ingen  der  blot  en  kort  Tid  følger  Brevene 
til  Redaktionen  fra  alle  de  russiske  Ravnekroge  er  mere  i  Tvivl  om, 
at  Tilstanden  i  dette  Land  er  ved  at  blive  usømmelig.  Det  er  ikke 
saa  meget  Husundersøgelser,  Vold,  Arrestationer  og  stygge,  raa  Optrin 
i  Fængslerne,  der  oprører  én,  det  er  jo  Kampen;  men  den  daglige 
stille  Tilstand,  hele  dette  sure  Regereri,  denne  Hindren  af  selvstændig 
Virken  i  de  uskyldigste  Former,   denne  Druknen  af  det  lille  Liv  i  et 

Hav  af  Mistænksomhed.  —  Hvem  er  det  nu  der  staar  bag  ved  dette 
Blad?  En  Del  Godsejere,  Folk  hvis  Formue  gør  dem  uafhængige  af 
Regeringens  Gryder  og  hvis  Dannelse  er  stor  nok  til  at  deres  Taalmod 
er  bristet,  mange  af  O.'s  Tilhængere  er  valgte  Medlemmer  af  Zemst- 
vo'erne,  men  hyppigere  er  de  i  Zemstvo*ernes  Tjeneste  som  Folke- 
lærere og  Lærerinder,  som  Læger  og  Feltskærere,  Agronomer,  Stati- 
stikere, Kontorarbejdere.  —  Her  finder  man  Kærnen  af  det  politiske 
Frisind.  Ruslands  fremtidige  Venstre.  Det  er  en  Samling  af  mest 
yngre.  Mænd  som  Kvinder,  gærne  uformuende,  men  med  solide  Kund- 
skaber, de  møder  i  deres  daglige  Gerning  Folket,  de  kender  fra  Hytte 
til  Hytte  Nød  og  Mørke,  Kamp  og  Lystrang  —  og  de  møder  altfor 
tidt  opefter  Vrangvilje  og  Mistænksomhed  for  alle  rimelige  Krav.  Til 
denne  Styrke  kan  saa  føjes  en  lille  Del  af  de  højere  Undervisnings- 
anstalters Lærere  og  vel  sikkert  mange  af  det  fri  Erhvervs  Dyrkere  i 
Byerne,  foruden  alle  de  mange  der  ikke  kan  og  ikke  maa  tælles  fordi 
de  er  paa  Krybbeplads  hos  M^ten.  I  Rusland  benævnes  hele  denne 
Kampgruppe :  Zemstvopartiet. 

Regeringen  har  forlængst  opdaget  den  Fare,  der  truer  fra  disse 
Fremtidens  Folkeledere.  Især  har  Hr.  v.  Plehwe  utrættelig  arbejdet. 
Man  har  hindret  Zemstvo'ernes  Arbejde  for  Skole  ved  at  tvinge  deres 
Indtægter  ned,  Gendarmeriet  har  ranet  tid  af  deres  Midte  de  mest 
fremtrædende  Kræfter,  ja  for  to  Aar  siden  lukkede  Regeringen  de  sta- 
tistiske Kontorer  i  adskillige  Guvemementer  for  derved  at  blive  de 
ivrigste  Modstandere  kvit. 

Hvad  fordrer  nu  Zemstvopartiet:  En  „Zemski  sab6r",  en  lovgivende 
Rigsforsamling  udgaaet  ved  Udvalg  fra  alle  Rigets  Landskabsraad.  I 
og  for  sig,  siger  de,  fordrer  de  kun  en  Tilbagevenden  af  gamle,  nu 
sløjfede  Rettigheder;  i  Fortidens  Moskva  kunde  Storfyrsten  intet  ved- 
tage, ingen  Krig  begynde,  ingen  Skat  udkræve  uden  Bojarraadets  Sam- 
tykke. For  Bojarraadet,  der  den  Gang  var  det  eneste  mulige  Folke- 
udtryk, skulde  nu  Rigets  Landdag  træde.  At  Tros-  og  Ytringsfrihed, , 
personlig  Ukrænkelighed,  ordnet  Retsvæsen  og  Pastvangens  Ophævelse 
er  selve  Underbygningen  for  de  politiske  Krav,  er  en  Selvfølge.  Folket 
vil  have  sin  Hersker  i  Tale. 

Før  Vejen  er  jævnet  for  en  saa  dan  Landdag,  maa  der  ske  store 
Ting.  Den  overlegne  Krafttone  i  Regeringskontorerne  maa  være  brudt. 
Pengekasserne  være  tømte  og  Rigets  Kredit  truet,  eller  Begivenhederne 
vække  en  ukuelig  Folkestemning. 

Til  syvende  og  sidst  vil  der  endda  rejse  sig  en  Angst  i  mangen 
Russers  Sind,  Angsten  for  at  selve  den  stolte  Bygning,  Riget,  skal  slaa 
Revner.  —  For  at  Enheden  skal  være  truet,  naar  Rusland  skal  styres 
af  Folket  selv!  —  Et  af  de  almindeligste  Skræmmebilleder,  det  rege- 
ringstro  Rusland  holder  op  for  de  misfornøjede,  er  —  Østrig !  Rigtig- 
nok vil  enhver,  der  kender  noget  til  de  to  Lande,  af  sit  hele  Sind 
ønske  Rusland  en  saa  menneskeværdig  Tilstand  som  de  habsburgske 

Lande  nyder,  Mahren  srige  Landsbyer,  Tyrols  Dale,  trods  en  Del  Parla- 
mentsskraal  i  Wien,  men  her,  hvor  det  ikke  i  første  Række  er  hu- 
mane Forhold,  der  er  afgørende,  men  et  knugende  Magtspørgsmaal, 
forstaar  man  let  Alvoren. 

Med  al  den  Modvilje,  ja  Afsky  for  den  russiske  Tsarmagt,  udenfor- 
staaende  kan  føle,  mægtigt  er  det,  hvad  dette  Storfyrstehus  i  Moskva 
har  bygget  op.  Hvor  skulde  nogen  Russer  kunde  ringeagte  den  jord- 
omspændende  Tumleplads  for  hans  Folk  og  dets  Fremtidsarbejde. 

Hvor  kan  man  tro,  at  et  Folk  let  skulde  opgive  en  Magt,  som  har 
kostet  Slægtleds  og  Slægtleds  Ofre  af  Lidelser  og  Blod  at  vinde. 

Det  russiske  Folk  har  selv  medbragt  til  Værket  en  umaadelig 
Udvidelseskraft,  en  Landhunger,  der  tidt  er  løbet  dets  Herskeres 
Kosakvedetter  i  Forkøbet.  Paa  300  Aar  er  det  russiske  Rige  vokset 
1  Kvadratmil  om  Dagen,  7  Tdr.  Land  hvert  Minut,  se  det  giver  histo- 
risk Retning!  Herskere  har  afløst  hverandre.  Statsmænd  er  faldne  og 
andre  med  nye  Synsmaader  komne  til  Magten,  indre  og  ydre  Rystelser 
har  ramt  Riget,  men  Erobringsdriften  har  aldrig  helmet,  aldrig  har 
„Musjiken"  haft  Jord  nok,  aldrig  de  styrende  Herskervidde  nok;  det, 
der  i  andre  Folkesamfund  har  betydet  Standsning  i  Magtudvikling,  har 
i  Rusland  fremmet  Væksten,  det  Folket  har  manglet  i  Kulturinderlighed, 
har  det  erstattet  i  Kulturoverflade. 

Selv  om  Folkets  Magtgennembrud  først  og  fremmest  vil  blive  brugt 
til  at  lindre  Underklassernes  slette,  fortvivlende  Kaar,  vil  en  russisk 
Landdag  som  grundlæggende  Problem  straks  tvinges  til  at  bygge  Ram- 
merne om  den  fi^mtidige  Rigsforvaltning. 

I  den  Løsning,  som  bliver  funden  her,  kan  man  aflæse  Rigets  po- 
litiske Retning  for  de  første  overskuelige  Tider,  den  indre  Udviklings 
Vej,  de  undertvungne  Millioners  Skæbne,  ja  vort  hele  evropæiske 
Fremtidsliv  vil  dybt  berøres  heraf.  Vil  det  russiske  Folk  aabent  bryde 
med  sin  politiske  Fortid  og  fra  ydre  Rovpolitik  gaa  til  indre  Kultur- 
politik? Hvem  der  tænker  paa  Tysklands  Folkeaand  i  1848  og  den,  der 
senere  blev  raadende  med  Bismarck,  har  en  ringe  Trøst  ved  nu  at 
høre  det  lidende  Ruslands  Førere  forsikre  om  deres  gode  Vilje  og  Ret- 
sind. Det  russiske  Venstre  fra  „Revolutsionnaja  Rossija"  og  til  Osvobosj- 
denie  fordrer  nu,  at  Styrelsen  skal  decentraliseres,  enten  saadan  at 
Rusland  bliver  et  Forbund  af  Ruslande  med  tilknyttede  fremmede  Om- 
raader,  hvis  indre  Liv  er  fuldkomment  autonomt  som  de  tyske  Staters, 
eller  at  Riget  skal  for  Administrationens  Skyld,  for  stedlige  Forskelles 
Skyld,  bestaa  af  økonomisk-geometriske  Enheder  med  stærk  Selv- 
bestemmelsesret —  de  fremmede,  ikke  russiske,  Omraader  kommer  saa 
som  autonome  Lande  i  Rigsforbund  med  Kærnen,  deres  eget  Velvære 
og  ydre  Sikkerhed  vil  frivilligt  lede  dem  dertil. 

Et  retsindigt  og  klart  Standpunkt,  men  hvor  megen  Mulighed  der 
er  for  Virkeliggørelsen,  er  en  anden  Sag.  —  Overfor  et  sprogligt, 
religiøst   og   i  Livsformen  ret   ensartet   russisk  Omraade,   hvis  Fonld 

vilde  binde  det  reelt  og  idealt  nøje  sammen,  trods  al  lokal  Særadmini- 
stration, vilde  staa  en  Bræmme  af  Grænselande  med  egne  Sprog,  egne 
historiske  Maal,  ivrigt  vaagende  over  deres  Særrettigheder,  mistænk- 
somme paa  Post  overfor  Rigslovgivningen  med  den  knugende  rus- 
siske Overvægt. 

Helt  slippe  Forbindelsen  med  sine  Kyst  og  Grænseprovinser  kunde 
det  russiske  Folk  næppe  godvilligt  paa  ind  paa!  I  alle  de  blandede 
Egne  vilde  der  være  yderligere  Bund  for  Sammenstød  og  Strid.  Det 
er  vanskeligt  at  tænke  sig  en  national  Ligevægt  i  et  Rige,  hvor  de  80 
af  130  Millioner  tilhører  et  Sprog  og  et  Folkesamhmd,  ja  Lillerusseme 
medregnede  de  95  Millioner,  medens  de  35  er  splittede  i  saa  mange 
uensartede  Grupper  —  kun  en  eneste.  Polakkerne  med  deres  10 — 12 
Millioner  kan  regnes  med  i  en  Sammenstilling. 

I  Tidens  Løb,  med  stor  Klogskab  og  megen  Retsindighed  i  det 
russiske  Folk,  ja  til  Tider  højsindet  Selvbeherskelse,  kunde  der  sikkert 
findes  en  Livsmaade,  men  undre  kan  det  ikke,  om  med  vore  Dages 
falske  og  agressive  Nationalisme,  Skræmmebilledet  —  Rigets  Spræng- 
ning males  paa  Væggen. 

Paa  en  russisk  Landdag  vilde  dette  frisindede  Krav  om  en  Opløs- 
ning af  Centralmagten  blive  mødt  af  to  stærke  Fjender,  den  ene  vold- 
sommere end  den  anden. 

En  Landdag,  samlet  under  den  vigende  Enevældes  Vinger,  der 
netop  gav  saa  megen  Plads,  som  Stemningen  krævede,  vilde  sikkert 
kun  rumme  Udsendinge  fra  de  „rodrussiske''  Landsdele  ti  kun  disse 
ejer  Landskabsraad,  højst  er  der  nogle  faa  af  de  blandede  Egne,  der 
kom  i  Betragtning.  Polen,  Østersølandene,  Besarabien,  selvfølgelig 
Finland,  de  militært  regerede  Grænselande  som  Kavkasus,  Turkestan 
osv.,  vilde  slet  ingen  Sæder  eje,  og  foreløbig  vilde  de  næppe  heller  ønske 
det.  Det  særtegner  alle  de  undertvungne  Folk,  ene  med  Undtagelse  af 
Jøderne,  hvis  Forhold  er  saa  egenartede,  at  ingen  af  dem  har  deltaget 
eller  deltager  i  Kampen  mod  Enevælden  som  saadan,  de  kæmper  alle 
mod  det  russiske  Styre,  men  regner  det  ikke  for  deres  Sag  at  blande 
sig  i  de  indre  politiske  Forhold  i  Fjendens  Land.  —  Hvis  de  kan/  vil 
de  høste  Fordel  af  et  Magtskifte,  og  de  haaber  at  gøre  det,  ikke  som 
Løn  for  at  have  hjulpet  Sejrherrerne,  men  fordi  der  med  dem  kom- 
mer andre  og  humanere  Synsmaader  til  Styret.  De  venter  det,  giver 
Kampen  deres  fulde  Tilslutning,  men  sikre  paa  det  er  de  ikke.  De 
ved  jo  godt,  at  der  udenfor  Regeringskontorerne  staar  en  mægtig  Del 
af  det  russiske  Folk  og  hidser  til  yderligere  Vold. 

Opløsning  af  den  gamle  Form  for  Rigsenhed  vil  først  og  fremmest 
møde  Modstand  hos  hele  det  reaktionære  og  konservative  Rusland, 
der  sikkert  ved  Hoffets  stadig  mægtige  Indflydelse,  ved  det  hidtil  be- 
staaendes  Kraft  og  ved  alle  dem,  der  har  lidt  ved  Enevældens  Fald, 
vilde  møde  talrigt. 

Hvis  alle  Guvemementemes  af  Tsaren  udnævnte  Adelsmarskalker  fik 


Et  Blik  fra  Ruslands  Nutid  mod  dets  Fremtid  1 5 

Sæde,  hvad  rimeligt  nok  vilde  ske,  havde  de  konservative  her  en 
Borg.  —  I  Fortidens  Navn  vilde  dette  politiske  Parti  lægge  sit 
Veto  ind. 

Men  i  Fremtidens  Navn  vil  der  komme  et  andet  Veto.  Sin  værste 
Fjende  vil  det  humane  Rusland  møde  i  det  „slavofile''  Rusland.  Med 
megen  Sandhed  kan  det  siges  om  denne  Gruppe,  at  daarlig  Omgang 
har  fordærvet  gode  Mennesker. 

Fødte  i  Romantikens  Morgen  af  sværmerisk  og  uvirkelig  Kærlighed 
til  det  det  store  lidende  Folk,  bares  de  slavofile  Forhaabninger  oppe 
af  Digtere  og  mystisk  Filosofi  af  Hegelsk  Kilde.  Man  laa  paa  Knæ  for  dette 
vældige  stumme  Bondefolk,  som  bar  Riget.  Man  overdrev  dets  Dyder, 
beundrede  dets  fromme  Billedtilbedelse  og  lidelsesfulde  Langmodighed. 
Man  digtede  det  en  herlig,  heroisk  Fremtid,  kom  i  Føling  med  den 
panslaviske  Bevægelse  i  Vesten  og  saa  Maalet  i  en  nyopbygget  fri 
Forening  af  alle  slaviske  Folk  under  den  russiske  Tsars  Førelse.  Ret- 
ningens uvisnelige  Fortjeneste  blev  dens  Virksomhed  for  at  lære  Smaa- 
folket  at  kende.  Historie  og  Litteratur,  alt  fik  nu  Underbund  af  Kær- 
lighed til  Hjemlandet.  Det  blev  en  Højnelse  i  Selverkendelse  og  Selv- 
følelse, der  inderligt  behøvedes.  I  ærlig  Samvirken  med  det  humane 
Rusland  og  Rigets  Fyrste  arbejdede  dets  Mænd  paa  Bondens  Frigørelse. 
Men  med  den  snart  efter  indtraadte  Reaktion  skiltes  de  to  vidt  for- 
skellige Aandsretninger.    Slavofilernes  Ledere  gik  i  Magtens  Sold. 

Med  rigtigt  Instinkt  saa  Herskermagten  snart,  at  her  var  født  Tan- 
ker og  tændt  Viljer,  der  kunde  spændes  for  i  Statsidéens  Tjeneste.  Det 
begyndende  Aandsliv  i  Folket  truede  Enevælden,  det  gjaldt  om  en 
Alliance  med  en  Rørelse,  der  havde  Fremtid  i  sig,  og  denne  Kontor- 
vælde, skabt  af  en  Mand,  der  var  Kosmopolit  og  Verdenshersker  af 
sit  hele  Væsen,  Peter  d.  store,  dette  Skriverdømme,  der  vistnok  er 
Verdens  mest  brogede,  tatarisk,  finsk,  kavkasisk,  polsk,  fransk,  tysk 
og  nok  en  Gang  tysk  sammenrørt  med  russisk,  blev  gjort  til  en  Borg 
for  det  snævert  og  utaalsomt  nationale,  og  foryngedes,  blev  tidssva- 
rende paany. 

I  Ly  af  Gendarmer  og  Ministre,  som  det  eneste  taalte  politiske 
Parti,  udvikledes  Slavofilerne.  De  solgte  deres  uklare,  sværmeriske 
Frisind  mod  at  faa  Nationalismen,  „det  ofRcielle  Folk'*  i  Højsædet,  og 
sig  selv  med  det  samme.  Fra  de  første  Slavofilers  rige,  dybtbaame 
Kærlighed  til  Folket  naaedes  frem  til  en  Danilefskis  Forvrængning  af 
Forholdet  mellem  „Evropa"  og  Rusland,  der  opstilledes  som  Typen 
paa  en  anden  Menneskeverden,  en  sædelig  Fornægtelse  af  den  ger- 
mansk-latinske  Røverriddermoral,  Evropa  hvilede  paa  —  og  naaede 
frem  til  en  KatkoFs  Had  og  hylende  Raahed  mod  alt  ikke  russisk. 
Panslavismen  omstøbtes  til  Panrussisme  og  ikke  var  nogen  mere  polsk- 
hadende,  ingen  ildnede  til  flere  Grumheder  mod  Polakkerne  end 
^Slavofilerne"  —  ingen  var  ivrigere  til  at  knække  den  lillerussiske 
Folkerørelse  og  Digtning  end  „Slavofilerne".    De  har  som  intet  andet 

gjort  deres  til  at  Uforstaaelse  og  Bitterhed  mod  alt  russisk  blev  ved 
at  leve  i  Evropa.  Men  værre,  de  forsømte  skammeligt  deres  eget 
elskede  Barn,  det  russiske  Folk,  blot  for  russisk  Magttilbedelse,  for 
russisk  Verdensmission.  De  nødte  Regeringen  til  Krig  „for  den  sla- 
viske Idé"",  men  undsaa  sig  ikke  bagefter  for  at  støtte  Regeringen  i 
om  muligt  at  kue  det  Folk,  de  selv  havde  friet  fra  andres  Under- 
kuelse; at  de  regner  det  for  „Mission*  at  udrydde  alt  ikke  russisk  i 
Riget  er  selvfølgelig,  at  Finlands  Fjender  har  haft  deres  Højborg  her 
mere  end  i  Kejserens  nære  Omgivelser,  er  vel  kendt. 

Sit  indenrigspolitiske  Maal  glemte  Slavoflleme  eller  gemte  godt  ned. 
—  Det  har  altid  lidt  af  Uklarhed. 

Med  Foragt  for  Vestens  Konstitutioner,  for  hele  „den  forfalskede 
Folkefrihed**,  Parlamentarismen,  der  ubarmhjærtig  haanedes  i  Aands- 
retningens  Blade,  stillede  man  et  helt  andet  Fremtidsmaal  op.  Det 
store  russiske,  saa  uroprindelige  Folk  maatte  ikke  laane  Forbilleder  i 
Vesten,  det  skulde  skabe  sig  sit  eget  politiske  Styresæt.  Selvfølgelig 
skulde  Folket  føres  frem  til  Selvstyre,  men  uden  at  opgive  sine  gamle 
Livsformer,  sin  hellige  Tillid  til  Tsaren,  det  fælles  Jordeje,  Landsby- 
forfatning og  sit  Helgenbillede  i  Stuens  Krog.  Med  Folkets  dybeste 
Tillid  skulde  alle  Rigets  Fællesanliggender  tilfalde  Tsaren  uden  Ind- 
skrænkning —  men  Tros-,  Lære-  og  Ytringsfrihed,  Forsamlingsret, 
alle  borgerlige  Friheder  skulde  blive  det  russiske  Folk  tildelte,  medens 
det  slap  for  de  oprivende,  unyttige  politiske  Kampe.  Der  foresvæver 
vist  her  noget  som  en  Slags  agrarpolitisk  Kommunisme,  hvor  dog 
Rigsbaandet  holdtes  ved  den  over  alle  staaende  uindskrænkede  Kejser- 
magt. Videnskab  og  Kunst,  religiøst  og  sædeligt  Liv  skulde  frit  kunne 
udvikle  sig  uden  at  vanskabes  af  Magtjageri.  Brodden  i  denne  Tanke 
var  vendt  mod  det  for  Tsaren  skyggende  Embedsvæsen,  mod  Peter 
d.  stores  tyske  Kancellier. 

Det  er  dog  neppe  sikkert,  at  Partiet  har  bevaret  dette  Had  rent, 
efter  at  det  de  sidste  30 — 40  Aar  har  ført  et  usømmeligt  Samliv 
netop  med  disse  Kancellier,  i  hvis  Kredse  det  har  varme  Tilhængere. 

Dette  Parti  er  det,  som  i  sig  vil  optage  „Ruslands  historiske  Mis- 
sion" og  hæve  Rigets  Banner,  hvis  det  skulde  glide  ud  af  Tsarens 
segnende  Hænder. 

Det  vil  med  et  ufordulgt  Had  og  Voldsomhed  møde  det  humane 
Ruslands  Krav,  hvad  enten  marxistiske  studerende  og  Arbejdere  eller 
Zemstvopartiet  fører  dem  frem,  overalt  hvor  det  gælder  Ændring  i 
Rigspolitik.  Tager  man  et  Blad  som  Suvorins:  „Novoje  Vremia"  har  man 
et  godt  Billede  af  de  nymodens  „Russo-Slaver".  Alliance  med  Magt- 
haverne, Dyrkelse  af  „det  officielle  Folk"  og  „den  officielle  Gud", 
(„Statskassens"  som  Russere  kalde  det).  Hadet  og  det  krigerske  Paa- 
styr mod  alt  ikkerussisk  i  Riget,  men  stærkt  slavofilt  overfor  Østrig, 
mindre  overfor  Tyrkiet,  stor  Ringeagt  for  evropæisk  politisk  Tænke- 
maade,    alt  finder   man,    ogsaa   en    lidet  dækket  Angrebslyst  mod  alle 

Grænselande  fra  Sverig  til  Persien  og  Japan,  og  sammen  med  alt  dette 
„russiske*  en  egenartet  Understrøm  af  Friheds-  og  Uafhængigheds- 
lyster  —  Oprørsaanden  sidder  i  Blodet  trods  de  gyldne  Lænker. 

Selv  et  Blad  som  det  nu  ret  hule,  men  hadfyldte  „Moskovskija 
Vjedomosti**,  Katkofs  gamle  Krigsmaskine,  lider  endnu  af  og  til  af 
folkelige  Krampetrækninger. 

Renest  findes  nu  de  „slavofile'',  desværre  altid  fordrejede,  Ansku- 
elser i  et  Tidsskrift  som  „Russki  Vjestnik". 

Hvor  stort  dette  Parti  er,  kan  være  svært  at  sige,  dets  Blade  hører 
til  de  mest  læste,  gaar  som  „Svæt*  ned  til  de  halvdannedes  Lag  og 
her  hvor  man  mere  føler  end  tænker,  har  Retningen  sin  massive  Støtte. 
Begyndende  i  visse  Kredse  af  Embedsverdenen,  især  i  den  militære, 
strækker  den  sig  til  Købmandsstanden,  der  er  i  nær  Familie  med 
Bonden  i  Rusland,  en  stor  Del  af  Gejstligheden,  vist  mest  Klostrenes, 
er  Ven  med  Bevægelsen  paa  Grund  af  dens  Kirkelighed  og  Kætter- 
hadet, i  Godsejerstanden  er  den  mindre  udbredt.  At  selvfølgelig  hele 
den  patriotiske  Stræberverden  hører  herhen,  kan  ikke  undre. 

Det  kunde  nu  synes,  at  Slavofilerne  eller  bedre  „de  nationale*  paa 
en  fremtidig  Rigsdag  vilde  blive  de  konservatives  sikre  Støtte.  Dette  er 
dog  ingenlunde  givet.  Fra  denne  Side  kan  man  vente  sig  Over- 
raskelser. Deres  Fremtidspolitik  vil  sikkert  dreje  sig  om  at  vinde 
Bondestanden,  den  Brud  alle  vil  bejle  til  i  et  Land,  hvor  mindst  de 
75  Hundredele  er  Smaabønder. 

Zemstvopartiet  er  i  sin  Kamp  om  Indflydelse  paa  Bondelandet 
paa  Foiiiaand  maaske  bedst  stillet,  det  vil  sikkert  faa  afgørende  Ord 
ved  alle  de  store  økonomiske  og  sociale  Bedringer,  man  snart  maa 
gribe  til,  men  om  dets  ædruelige  og  rene  Viljer  formaar  at  skabe  bag 
sig  et  virkeligt  Bondeparti  er  vel  tvivlsomt,  de  er  for  fri  for  alle  disse 
Storfølelser  og  Stormklange,  der  hører  med  for  at  blive  hørt  i  en  saa 
udyrket,  vildgroet  Verden  som  den  russiske  Bondestand.  Langt  større 
Muligheder  har  det  russiske  Socialdemokrati.  Dets  hastige  Vækst  har 
forundret  dets  egne  Førere.  Hele  det  kommunistiske  Grundlag,  som 
findes  i  den  russiske  Smaamand,  Bondens  Fællesdrift,  Haandværkerens 
„Artel*  eller  Andelsarbejden,  alt  var  som  Skinner  for  Socialismen. 
Byernes  nylig  fødte  Fabriksarbejdere  er  ved  intelligente  Menneskers 
Agitation  i  Mængde  bleven  Socialdemokrater,  deres  Berøring  med 
Landet  har  forplantet  Læren  langt  ud  i  Hytterne,  saa  vidt,  at  det 
kunde  lykkes  Socialistførere  i  Bukovina  at  iværksætte  de  storslagne 
Bondeuroligheder  i  Sydrusland  iforfjor,  og  det  uden  som  forhen  at 
bruge  forfalskede  „gramoty"  —  Breve  fra  Tsaren  til  hans  Smaabørn 
om  at  plyndre  de  rige. 

Men  alligevel  —  det  europæiske  Socialdemokrati  med  sin  Kulde 
overfor  folkelig  Gudstro  og  Overlevering,  sin  fornemme  Ringeagt  for 
nationale  Enheder,  kan  neppe  mere  end  forbigaaende  lede  dette  stejlt- 
troende,    russiske  Landsbyfolk    med    sine   urgamle  Sædvaner,   dei  v'\\ 

kræve  andre  mere  rodføste  Førere  for  at  blive  sig  selv  bevidst.  Men 
den  Kendsgærning,  at  Socialismen  overhovedet  saa  hastig  kan  faa 
Tag  i  Bondefolket,  viser  hvor  slet  Regeringen  har  forstaaet  sin  kon- 
servative Opgave.  —  I  hvert  Fald  vil  Socialdemokratiet  møde  „det 
nationale  Parti"  paa  Landet  som  en  farlig  Modstander. 

Som  det  nationale  Parti  for  Øjeblikket  bliver  ført,  med  hele  den 
forfalskede  Folkelighed  og  overmodige  Magtfølelse  i  nøje  Forbund  med 
en  Regering,  der  foragter  offentlig  Mening  og  personlig  Frihed,  ja 
lader  sine  Kosakker  afklæde  og  piske  Bønder  tildøde,  har  Partiet 
ingen  Vej  frem. 

Men  den  Dag  „det  nationale  Parti"  slipper  for  de  gyldne  Løfter, 
der  bandt  det  til  den  udøvende  Magt,  vil  det  sikkert  sprænges.  Der 
findes  i  dette  Parti  Drifter  henimod  det  bredeste  Folkedømme. 

Fra  det  sidste  Parti  kan  man  vente  sig  de  dristigste  Forslag,  en 
Rigsdag  med  almindelig  Valgret  for  det  hele  Rige,  en  bondekommuni- 
stisk Forfatning,  men  først  og  sidst  vil  de  demokratiske  Emner  her 
finde  Genklang  i  Folket  for  deres  dybe  Tillid  til  russisk  Egenkraft,  og 
deres  Tro  paa  en  russisk  Fremtid.  —  Det  bliver  maaske  dog  Elementer 
af  den  gamle  slavofile  Rørelse,  der  vil  forberede  Bonden  paa  at  tale 
med,  men  den  der  kender  Ruslands  Bonde  fra  Liv  og  Litteratur  har 
en  tryg  Følelse  af,  at  denne  underlig  taalsomme,  menneskesæle  og 
aabne  Sjæl  ikke  lader  sig  bruge  til  nogen  Form  for  hadsk  og  snæver 
Nationalisme. 

Russisk  Bondeaand  vil  i  sin  Almenneskelighed  drukne  disse  magt- 
griske, der  blot  vil  bruge  den;  den  er  national  fordi  den  ikke  kan  være 
andet,  og  ikke  fordi  den  vil  være  det.  Man  har  Lov  at  haabe  paa  en 
ganske  anden  Virkning  af  russisk  Folkemagt,  men  der  er  endnu  Tid 
frem  til  dens  Dag  er  inde.  — 

Nu  vil  der  mødes  paa  Ruslands  Vegne  naar  Tsaren  kalder,  tre 
Hovedstrømninger,  der  hver  vil  sin  Vej  ud  mod  Fremtiden,  maaske 
disse  Veje  groft  kan  antydes  saaledes: 

De  konservative  vil  have  Riget  centraliseret  i  Fyrstens  Haand, 
en  magtsvag  Landdag  for  det  russiske  Folk  og  Grænselandene  styrede 
af  Regeringen  med  mindst  mulige  Særrettigheder  for  Beboerne.  Magt- 
politik i  Asien. 

De  nationale  vil  som  Maal  se  et  stort  fælles  Rige,  med  Centrali- 
sering i  en  fælles  Rigsdag,  derfor  Russerne  som  en  ledende  Nation 
og  en  Stræben  mod  at  udjævne  alle  Egenheder  —  udadtil  en  klar 
antigermansk  Politik  til  Gunst  for  de  slaviske  Folk. 

De  humane —  Zemstvo  —  og  socialistiske  Grupper  ønsker 
Decentralisering  paa  den  ene  eller  anden  Vis  med  det  mest  udstrakte 
Selvstyre  til  de  enkelte  Dele,  Riget  sammenknyttet  ved  et  af  fælles 
Interesser  baaret  Rigsraad  med  Lovmyndighed  i  de  nødvendige  Fælles- 
sager.     Ingen  ydre  Magtpolitik. 

Men  ind  i  disse  Bevægelser  vilde  sikkert  atter  de  undertvungne 

Millioners  Krav  og  Protester  blande  sig,  som  man  klogelig  vil  vide  at 
bruge  eller  tage  Hensyn  til. 

Hvilket  Forlig,  hvilket  Rusland,  der  engang  vil  fremgaa,  afhænger 
meget  af  de  Stemninger,  der  kommer  til  at  raade  paa  det  første  frie 
Møde  mellem  Folk  og  Fyrste. 

Er  Regeringen  vis  og  giver  efter  før  Trykket  er  overvættes,  vil 
det  sikkert  være  de  konservatives  indre  Magtorden,  der  sejrer  — 
foreløbig! 


Rørpost. 


Le  petit  bleu. 

Alle  Pariserrejsende  kender  Je  petit  bleu''  og  mange  andre  har  sikkert 
under  Dreyfus-Affæren  bidt  Mærke  i  dette  Navn  uden  egentlig  at  vide,  hvad 
det  betyder. 

„Le  petit  bleu"  er  et  lille  blaat  Brevkort  —  tyndere  og  mindre  end 
de  sædvanlige;  det  koster  30  Centimer,  og  det  befordres  paa  en  særlig 
Maade,  nemlig  ved  Rørpost.  I  Stedet  for  de  reglementerede  blaa  „cartes 
pneumatiques"  kan  man  forøvrigt  benytte  ethvert  tyndt  Stykke  Papir,  men 
man  maa  da  i  Hjørnet  øverst  til  venstre  skrive  „Voie  Pneumatique"  og 
nedlægge  det  i  den  særlige  Postkasse,  som  findes  til  denne  Slags  Post  paa 
ethvert  Posthus  i  Paris,  i  modsat  Fald  bliver  det  besørget  som  et  alminde- 
ligt Brev. 

Et  Øjeblik  efter  at  „Luft- Kortet"  erlagt  i  Kassen  paa  Posthuset,  lægges 
det  i  en  lille  Vogn  eller  Beholder,  som  anbringes  i  et  Rør,  hvor  Luften 
holdes  sammenpresset;  Beholderen  føres  ved  et  Lufttryk  paa  mange  Pund 
gennem  Røret  under  Paris'  Gader,  indtil  den  tilsidst  Falder  ud  i  det  Post- 
kontor, der  er  Adressaten  nærmest,  hvorpaa  Kortet  endelig  aF  et  Bud  bringes 
til  det  Hus,  hvor  Adressaten  bor.  Denne  Transport  af  Breve  tager  meget 
mindre  Tid  end  den  almindelige  Postgang;  det  gaar  vel  noget  langsommere 
end  Telegrammer,  men  til  Gengæld  er  det  billigere  end  disse  og  man  be- 
høver ikke  at  spare  saa  meget  paa  Ordene.  Dette  System  blev  indført 
i  Paris  for  25  Aar  siden  og  er  nu  ved  at  blive  noget  gammeldags,  saa 
man  tænker  paa  at  forbedre  det. 

I  London  findes  der  vel  enkelte  Rørpostforbindelser,  men  de  har  hidtil 
ikke  været  tilgængelige  for  Offentligheden  saaledes  som  i  Paris.  Ganske 
vist  stammer  Ideen  oprindelig  fra  London,  som  havde  den  første  Rørpost; 
men  nogen  Udbredelse  har  Systemet  hidtil  ikke  haFt  der,  hvorimod  det  er 
Ført  over  til  Amerika,  For  efter  der  at  have  naaet  til  en  høj  Grad  af  Fuld- 
kommenhed atter  at  vende  tilbage  til  London.  Man  paatænker  nemlig  nu 
at  nedlægge  et  helt  Næt  aF  Rørposter  i  London  eFter  amerikansk  Mønster. 
I  den  Anledning  bringer  „The  Worlds  Work*"  For  September  en  Beskrivelse 
aF  det  amerikanske  System,  som  allerede  i  en  Del  Aar  har  været  i  Virk- 
somhed i  New  York,  Boston  og  Filadelfia. 

I  New  York  er  der  3  Rørposdinjer,  som  alle  udgaar  Fra  Hovedpostkon- 
toret. Den  ene  Linje  Fører  til  The  Produce  Exchange;  „Vognene"  løber  der 

ustandselig  fra  Kl.  5  Morgen  til  9  Aften ;  der  medgaar  1  '/i  Minut  til  st 
befordre  Brevene  henimod  en  Fjerdingvej,  medens  det  tidligere  med  Bud 
tog  et  Kvarter.  Den  anden  Linje  gaar  til  Postkontoret  i  Brooklyn;  der 
findes   1   Luftpumpe  paa  Hovedpostkonioret  og  2  paa  Brooklyns  Postkontor, 


hvoraf  den  ene  holdes  i  Reserve.  Gennemsnitlig  befordres  om  Dagen  2400 
Pund  eller  !  26,000  Breve  og  20,000  Cirkulærer  og  Aviser.  Hele  Posten 
tnellem  New  York  og  Brooklyn  besørges  gennem  disse  Ledninger.  Trans- 
porten tager  3  Minutter  hver  Vej,  med  Bud  ville  den  tage  27  Minutter. 
Den  tredje  Linje  gaar  til  Central  Stationen  og  er  3'/^  Fjerdingvej  med 
3  Mellemstationer.  Der  medgaar  7  Minutter  til  hele  Turen,  medens  et  Bud 
bmger  40  Minutter. 


Rørpost 

Medens  de  amerikanske  Rer  i  Reglen  er  8  Tommer  i  Diameter  og 
kan  befordre  omtrent  7  Millioner  Breve  i  Døgnet,  paatænker  man  i  Lon- 
don at  benytte  12  Tommers  Rer.  Foruden  til  at  befordre  Breve  er  det 
ogsaa  Hensigten  at  benytte  Rørene  til  Transport  af  Pakker  og  Aviser,  ja 
selv  Fugle,  Fisk  og  andre  Dyr  af  passende  Størrelse  vil  uden  Vanskelig- 
hed kunne  transponeres  pr.  Rer.  Anlæget  antages  at  ville  koste  3,000,000 
£.  Hvor  megen  Tid,  det  nye  System  vil  spare,  vil  ses  af  nogle  Beregninger. 
Et  Brev  fra  Charing  Cross  til  Liverpool  Street  er  nu  3  Timer  undervejs; 
pr.  Rør  kan  det  nøjes  med  40  Minutter.  Det  koster  nu  I  sh.  3d.  at  sende 
en  særlig  Meddelelse  fra  Hampstead  til  Fleet  Street  og  det  tager  omtrent  en 
Time;  med  Luftpost  vil  det  koste  3  d.,  og  der  vil  kun  medgaa  15  å  20 
Minutter.    Man  gør  Regning  paa,  at  i  de  Gader  i  London,  under  hvilke 


Rørposterne  føres,  vil  Vognfærdslen  kunne  reduceres  med  '/n.  og  der  vil 
aarlig  kunne  spares  mange  Tusind  £.,  som  nu  medgaar  til  Gadereparationer. 
For  kort  Tid  siden  har  man  ved  Fulham  anstillet  nogle  Forsøg  over,  hvor- 
ledes det  nye  System  vil  komme  til  at  virke  i  London.  Man  lagde  ei  8 
Tommers  Rør  af  ca.  800  Fods  Længde  ned  i  Jorden.  Røret  blev  lagt  i 
Krumninger  for  at  det  kunde  konstateres,  at  det  ikke  frembyder  Vanskelig- 
heder, naar  Rørene  skal  bøje  om  et  Gadehjørne. 

Det  har  ikke  været  helt  let  at  skaffe  Ror  af  passende  Materiale;  man 
har  prøvet  forskellige  Slags  og  er  nu  standset  ved  Rør  af  Støbejern,  som 
gøres  saa  glatte  indvendig  som  en  Bøssepibe. 

Særlige  Vanskeligheder  har  Konstruktionen  af  „Vognen"  eller  Beholderen 
forvoldt.  Man  bruger  nu  en  cylinderformet  Staalbeholder,  som  løber  paa 
2  Ringe,  der  sidder  nær  ved  Beholderens  Ender.  Paa  hver  Station  maa 
man  have  et  „Afsenderapparat",  som  skal  føre  Beholderen  ind  i  Røret  uden 

at  bringe  Forstyrrelse  i  Luftstrømmen;  de  nyeste  Konstruktioner  er  saa 
simple,  at  Ekspedienten  blot  behøver  at  lade  Beholderen  falde  ned  i  en 
Aabning  i  Gulvet;  „ Afsenderen "*  fører  den  da  ind  i  Røret.  Paa  lignende 
Maade  findes  paa  hver  Station  et  Modtagerapparat,  som  afleverer  Beholderen, 
uden  at  Luften  strømmer  ud  af  Røret. 

Et  Hovedproblem,  som  er  løst  til  fuldstændig  Tilfredshed,  er  dette,  at 
Breve  og  Pakker  netop  bliver  afleverede  paa  den  Station,  de  skal  til.  Det 
sker  ved  en  meget  snedig  Mekanisme  Paa  hver  Mellemstation  flndes  en 
„Modtager".  Ved  Hjælp  af  2  Metalskiver,  som  sidder  foran  og  bag  paa 
Beholderne,  udvælger  denne  „Modtager"  netop  den  Beholder,  der  er  be- 
stemt til  den  paagældende  Station  og  lader  alle  de  andre  uantastet  slippe 
forbi.  Modtagermaskinen  bærer  nemlig  to  Metalnaale,  som  sidder  i  en  ind- 
byrdes Afstand,  der  netop  svarer  til  Diameteren  i  Skiven  paa  Enden  af 
Beholderen.  Dersom  Skiven  er  stor  nok  til  netop  at  spænde  mellem  de  to 
Naåle,  sluttes  en  elektrisk  Strøm,  som  sætter  den  Mekanisme  i  Bevægelse, 
der  fører  Beholderen  ud  af  Røret.  Ekspedienten  paa  Afsenderstationen  har 
blot  at  sørge  for,  at  han  afsender  en  Beholder,  der  i  Størrelse  passer  til 
den  Station,  hvor  den  skal  afleveres.  E.  Af. 


Et  Bud  fra  Sydamerika. 

Af  Mikael  H.  Lie. 

Den  nye  Verden  paa  den  anden  Side  Atlanterhavet  har  ikke  givet 
de  gamle  Kulturlande  de  mange  nye  Impulser,  som  man  kunde  være 
berettiget  til  at  vente.  Med  alle  sine  kæmpemæssige  Fremskridt  paa 
det  materielle  Livs  Omraade  har  de  amerikanske  Nybyggerfolk  hoved- 
sagelig indskrænket  sig  til  at  leve  om  igen  den  gamle  Verdens  Tanker 
og  Institutioner. 

Uafhængighedskrigen  og  det  store  Friheds-  og  Selvstændighedsværk, 
som  grundlagdes  af  dens  Mænd  i  Slutten  af  det  attende  Aarhundrede, 
havde  vistnok  en  vældig  Indflydelse  paa  den  franske  Revolution  og 
derigennem  paa  det  moderne  Europa.  Denne  Bevægelse  hentede 
dog  nærmest  sin  Kraft  fra  Selvstændighedskrigene  i  Nederlandene  og 
England  og  stod  i  Pagt  med  de  franske  Oplysningsforfatteres  Idéer. 
Amerika  gav  Bevægelsen  væsentlig  kun  de  heldige  ydre  Betingelser. 
Den  var  mere  en  Forudsætnig  for  end  en  Følge  af  amerikansk  Kultur 
og  kan  saaledes  ikke  anses  som  en  ægte  Frugt  af  denne. 

Nordamerikas  Forenede  Stater  syntes  en  Tid  lang  at  skulle  sætte 
op  andre  og  højere  Maal  for  det  mellemfolkelige  Samkvem  end  den 
europæiske  Knytnæve-  og  Interessepolitiks.  Monroedoktrinen  holdtes 
frem  som  et  Skjold  for  Verdensdelens  mindre  Stater  mod  fremmede 
Overgrebslyster.  Den  var  samtidig  et  Løfte  om,  at  den  mægtige  Re- 
publik ikke  vilde  betræde  vore  egne  Stormagters  blodige  Veje  udenfor 
det  amerikanske  Fastland. 

Siden  den  spanske  Krig  er  den  første  Del  af  Monroedoktrinen 
vrængt  om  til  et  Vaaben  i  De  forenede  Staters  Hænder  til  Fremme  af 
deres  Hegenomi  i  Amerika  og  dens  anden  Del  druknet  i  en  rastløs 
Imperialisme,  som  ikke  giver  deres  evropæiske  Forbilleder  noget 
efter. 

Borgerkrigen  var  en  storstilet  Retfærdighedshandling  mod  de  under- 
trykte afrikanske  Stammer.  Nordstatemes  Mænd  ofrede  Blod  og 
Penge  for  at  gøre  godt  igen  noget  af  den  Uret,  „Civilisationens  Bærere* 
paa  begge  Sider  af  Havet  for  Vindings  Skyld  havde  øvet  mod  Neger- 
slaverne. Den  sociale  Boycotting,  hvorfor  den  sorte  Race  er  udsat  i 
store  Dele  af  Landet,  har  gjort  Lovens  Bestemmelser  om  Negrenes 
Ligestillethed  til  døde  Ord. 

I  de  første  Aartier  af  forrige  Aarhundrede  kom  der  et  nyt  Be- 
frielsens Pust,  denne  Gang  fra  andre  Dele  af  det  amerikanske  Konti- 
nent. Fra  Mexicos  Nordkyst  til  Buenos  Ayres  førtes  langvarige  og 
heltemodige  Kampe  for  Frihed  og  Selvstyre.  Disses  internationale 
Betydning  gik  videre  end  til  Afkastning  af  Spaniernes  og  Portugisernes 
Herredømme  i  Mellem-  og  Sydamerika.  De  var  den  direkte  Foran- 
ledning til,  at  Præsident  Monroe  i  1823  fremsatte  sin  berømte  Dok- 
trin. Disse  Kampe  gav  ogsaa  Stødet  til,  at  der  løstes  paa  de  Legitimi- 
tetens Tvangstrøjer,  hvori  Wienerkongressen  havde  lagt  Evropas  Folk. 
Metternich  og  hans  Følgesvende  vilde,  tro  mod  den  hellige  Alliances 
Grundsætninger,  hjælpe  den  spanske  Despot  til  at  straffe  Oprørerne 
og  tilbageerobre  hans  Kolonier.  Men  Canning  ilede  som  Englands 
Udenrigsminister  med  at  anerkende  de  nye  Republiker,  afværgede 
Europas  Indblanding  og  tog  saaledes  det  første  afgørende  Skridt  paa 
den  Vej,  der  førte  til  de  smaa  Folks  Ret  og  Nationalitetstankens  Sejr. 

De  nye  Stater  fik  Lov  til  at  danne  og  udvikle  sig  uforstyrret  af 
ydre  Pres.  Deres  store  materielle  Muligheder  gav  Løfter  om  en  rig 
Fremtid  i  Fremskridtets  og  Civilisationens  Tjeneste.  Deres  Historie  i 
det  nittende  Aarhundrede  viser  dog  et  helt  andet  Billede. 

Den  herskende  latinske  Race  har  havt  at  trækkes  med  en  tung 
Arv  af  Klerikalisme,  Uvidenhed  og  indre  Splidagtighed.  Siden  Be- 
frielsestiden  har  Borgerkrige,  Statskup,  Revolutioner  hørt,  om  ikke  til 
Dagens,  saa  til  Aarets  Orden  i  de  mellem-  og  sydamerikanske  Stater. 
Kampe  om  Magten  mellem  Gejstligheden,  militære  Diktatorer,  De- 
magoger, Centralister  og  Federalister  har  ikke  vist  sig  mere  uforeneligt 
med  det  moderne  Apparat  af  republikansk  Styre  og  parlamentariske 
Institutioner  end  med  Middelalderens  Lensvæsen.  Disse  Kampe  er 
gennemgaaende  endt  med  Nederlag  for  de  klerikale,  militære  og  cen- 
tralistiske Faktorer.  Dette  Resultat  er  i  Overensstemmelse  med  den 
almenpolitiske  Tendens  og  lover  godt  for  en  roligere  Udvikling  paa 
Grundlag  af  den  borgerlige  Magts  Overvægt  og  federatistiske  Stats- 
forbindelser. 

Et  af  de  Punkter,  hvorpaa  Øjet  hviler  med  Behag  i  dette  Virvar 

af  indre  Stridigheder,  er  Indianeren  Juarezs  tiaarige  Kamp  for  Frihed 
og  national  Samling  i  Mexico.  Det  lykkedes  hans  ubøjelige  Energi  at 
afkaste  Gejstlighedens  Aag  og  paa  en  saa  eftertrykkelig  Vis  møde 
Kejser  Napoleons  onde  Anslag,  at  Begivenhederne  i  1867  gav  dennes 
Magt  i  Europa  det  første  alvorlige  Knæk. 

Meget  tyder  paa,  at  de  sydamerikanske  Staters  Middelalder  nu  er 
omme.  Den  rolige,  maalbevidste  Maade,  hvorpaa  det  vældige  brasili- 
anske Kejserrige  i  1889  omdannedes  til  et  federalistisk  Republik,  ind- 
varsler mere  modne  politiske  Tilstande.  Det  er  dog  især  de  to  syd- 
ligste Stater,  som  i  det  nye  Aarhundredes  Daggry  har  sat  et  stort 
Eksempel  ikke  alene  for  sine  amerikanske  Søsterrepubliker,  men  ogsaa 
for  den  gamle  Verdens  Kulturfolk. 

Jeg  sigter  herved  til  de  Freds-,  Voldgifts-  og  Afvæbningstraktater, 
hvormed  Chili  og  den  Argentinske  Republik  nylig  har  bilagt  en 
Grænsetvist,  som  i  femti  Aar  har  svævet  som  en  Krigssky  over  de 
to  Folk.  Jeg  tror,  det  er  Umagen  værd  at  se  lidt  nærmere  paa  denne 
Sags  Historie. 

En  af  Ejendommelighederne  ved  de  sydamerikanske  Stridigheder 
er,  at  de  for  stor  Del  er  udsprunget  af  Uvished  om  Grænsen  mellem 
de  forskjellige  Stater.  Saalænge  disse  som  spanske  Provinser  adlød 
den  samme  Hersker,  var  der  liden  Opfordring  til  nøjagtig  Grænse- 
opgang mellem  dem,  saa  meget  mindre  som  Skillet  i  Hundreder  af  Mile 
maatte  trækkes  gennem  Ørkenstrækninger  eller  langs  vilde  Bjer^kjæder. 

Saaledes  var  Grænsen  mellem  de  to  Stater,  som  behersker  Syd- 
spidsen lige  til  Kap  Horn,  kun  angivet  ved  Kordilleras  Bjærgrækker. 
Eftersom  Ildlandet  aabnedes  for  Kolonisation  og  Magelianstrædets  Be- 
tydning steg,  blev  det  mere  og  mere  uomgængelig  nødvendigt  at  faa 
den  rette  Grænselinie  fastsat.  De  to  Landes  Regeringer  søgte  efter 
langvarige  Tvistigheder  at  fjerne  den  raadende  Uvished  ved  en  Traktat 
af  23de  Juli  1881.  Traktatens  første  Artikel  siger:  Grænsen  mellem 
Chili  og  den  argentinske  Republik  dannes  fra  Nord  til  Syd  af  Kor- 
dillernes Kjæde  lige  til  den  to  og  femtiende  Breddegrad;  Skillelinien 
bestemmes  efter  Bjergkjædens  højeste  Punkter,  som  danner  Vandskillet 
og  gaar  imellem  de  Strømme,  der  falder  ned  til  den  ene  eller  den 
anden  Side.  Alle  Tvilsmaal,  som  kan  rejse  sig  om  Afgrænsningen  af 
visse  Dale,  som  skylles  Kordillemes  Tvedelthed  eller  hvor  Vandskillet 
ikke  er  tilstrækkelig  tydeligt,  skal  løses  i  Venskabelighed  ved  Mellem- 
komst af  to  Sagkyndige,  hvoraf  hver  Part  udnævner  en.  Ifølge  sjette 
Artikel  skal  enhver  Uenighed  om  Traktatens  Forstaaelse  undergives  en 
venskabelig  Magts  Afgørelse,  dog  saaledes,  at  Grænselinien  skal  anses 
endelig  fastslaaet  ved  Traktaten. 

Sagen  syntes  derved  nær  sin  Afslutning.  Alle  ældre  Krav  og  Paa- 
stande var  ryddet  tilside.  Det  gjaldt  kun  at  finde  Grænsen  i  Marken 
i  Overensstemmelse  med  Traktatens  Ord;  juridiske  og  faktiske  Tvil 
skulde  løses  ved  en  paa  Forhaand  opsat  Voldgiftsdommer. 

Det  viste  sig  imidlertid  snart,  at  der  endnu  var  langt  frem.  De 
opnævnte  Sagkyndige  blev  vistnok  enige  om  Grænsen  fi^  den  syv  og 
tyvende  til  den  firtiende  Breddegrad,  men  fra  denne  indtil  den  to  og 
femtiende  Grad  faldt  ikke  den  hydrografiske  Linie  (bestemt  ved  Vand- 
skillet) og  den  orografiske  (bestemt  efter  de  højeste  Toppe)  længere 
sammen.  Den  sidste  nærmede  sig  stærkt  Stillehavskysten,  medens 
Vandskilslinien  gik  længere  ind  i  Landet.  Den  mellemliggends  Stræk- 
ning, som  udgjorde  94,000  Kvadrat  Kilometer,  altsaa  over  det  dobbelte 
af  Danmarks  Fladeindhold,  gjorde  begge  Parter  Fordring  paa.  Rege- 
ringen i  Santiago  paastod,  at  Vandskillelinien  var  den  ene  rette.  Rege- 
ringen i  Buenos  Ayres  holdt  ligesaa  bestemt  paa  den  orografiske 
Delelinie. 

Det  fremgik  af  Forhandlingerne  om  Traktatens  Afslutning  saavelsom 
af  dennes  Indhold,  at  dens  Fædre  havde  gaaet  ud  fra,  at  de  to  Linier 
vilde  falde  fuldstændig  sammen  i  hele  Bjærgkædens  Længde  saaledes 
som  ogsaa  var  Tilfældet  i  dens  bedre  kendte  nordlige  Del.  Folkerets- 
lærerne  havde  hidtil  altid  antaget,  at  disse  to  Linier  maatte  dække 
hinanden. 

Traktaten  af  1881  bilagde  derfor  saa  langt  fra  Uenigheden,  at  Sagen 
fra  nu  af  traadte  ind  i  et  akut  Stadium.  De  to  Sagkyndige  kunde  ikke 
blive  enige.  Forhandlingerne  afbrødes,  de  to  Landes  Regeringer 
satte  sig  fast  i  forskellige  Dele  af  den  omtvistede  Strækning  og  begyndte 
en  ivrig  Kaprustning.  De  patriotiske  Følelser  paa  begge  Sider  af 
Kordilleras  kom  i  stærke  Svingninger  og  krigerske  Sammenstød  syntes 
gjentagne  Gange :  umiddelbart  forestaaende. 

Fredsbrud  afværgedes  i  sidste  Øjeblik  ved  en  ny  Aftale  mellem 
Regeringerne  af  22.  September  1898,  hvorved  Konflikten  overens- 
stemmende med  Forudsætningerne  i  den  ældre  Traktat  henskødes  til 
Voldgift  af  Englands  Suveræn. 

Stemningen  inden  de  to  Lande  var  imidlertid  saa  opagiteret,  at  Re- 
geringerne paany  fandt  sig  beføjede  til  at  bemægtige  sig  nye  Land- 
strækninger og  gentage  Rustningerne  efter  en  større  Maalestok.  Chili 
bestilte  to  Førsterangs  Panserskibe  ved  engelske  Værfter  og  Argentina 
ilede  med  at  gøre  lignende  Bestillinger  i  Genua.  De  to  unge  Staters 
finansielle  Hjælpekilder  udnyttedes  til  det  yderste.  Da  Krig  denne 
Gang  syntes  uundgaaelig,  til  Trods  for,  at  Voldgiftsdommeren  endnu  ikke 
havde  sagt  sit  Ord  i  Sagen,  greb  den  brittiske  Regering  efter  Opfor- 
dring af  den  argentinske  ind  og  bevægede  de  stridende  Parter  til  at 
indgaa  en  ny,  vigtig  Overenskomst. 

Traktaten  af  28de  Maj  1902  er  samtidig  Overenskomst  om  Ind- 
stilling af  videre  Rustninger  og  om  delvis  Afvæbning.  Dens  Hensigt 
var  at  fjerne  enhver  Aarsag  til  Ængstelse  og  Mistillid  mellem  de  to 
Lande.  Til  den  Ende  forpligtede  disse  sig  til  ikke  at  tage  i  Besiddelse 
de  to  Par  bestilte  Krigsskibe,  som  ved  første  Lejlighed  skulde  sælges 
til  en  anden  Magt,  der  ikke  stod  paa  uvenskabelig  Fod  med  nogen  af 


26  Mikael  H.  Lie 

Parterne.  Den  nuværende  Flaade  reduceres,  saa  at  der  bliver  et 
rimeligt  Styrkeforhold  mellem  deres  maritime  Forsvarskræfter.  I  Hen- 
hold hertil  har  Chile  afvæbnet  en  og  Den  argentinske  Republik  to  af 
sine  stærkeste  Krydsere.  Videre  forpligtede  de  sig  gensidig  til  i  Løbet 
af  de  første  fem  Aar  ikke  at  forøge  sin  Flaade  uden  derom  at  give 
den  anden  Part  atten  Maaneders  Forhaandsvarsel. 

Fredsbevægelsen  inden  de  to  Lande  standsede  ikke  hermed.  Deres 
Regeringer  undertegnede  ligeledes  samme  Dag  —  den  28.  Maj  1902  — 
en  permanent  Voldgiftstraktat.  Alle  Konflikter,  som  kan  opstaa  mellem 
de  to  Stater,  —  hvilken  Karakter  og  Oprindelse  de  end  har,  naar  de 
blot  ikke  berører  nogen  Bestemmelse  i  deres  respektive  Grundlove  — 
skal  henskydes  til  Voldgift  af  den  brittiske  Regering  eller,  om  dennes 
venskabelige  Forhold  til  en  af  Parterne  afbrydes,  til  den  schweiziske 
Regering.  Forbeholdet  om  Landets  Grundlove  sigter  til  en  Bestem- 
melse i  Chiles  Konstitution  angaaende  Magelhaensstrædet.  Da  dette  ved 
særlig  Overenskomst  samtidig  er  neutraliseret,  vil  dette  Forbehold  van- 
skelig kunne  lede  til  krigerske  Forviklinger.  De  to  europæiske  Re- 
geringer, der  er  betroet  det  ærefulde  Hverv  som  Voldgiftsdommere, 
har  begge  erklæret  sig  villige  til  at  paatage  sig  det.  Traktaten  er  fore- 
løbig sluttet  for  ti  Aar,  men  skal  uden  videre  anses  fornyet  for  et  lig- 
nende Tidsrum,  medmindre  den  med  seks  Maaneders  Varsel  opsiges 
fra  en  af  Siderne. 

Som  det  vil  sees,  indskrænker  Afvæbningstraktaten  sig  til  at  sætte 
Grænser  for  maritime  Rustninger  og  forbyder  end  ikke  at  forstærke 
Kystforsvaret.  Denne  Begrænsning  var  dikteret  af  praktiske  Hensyn. 
Lignende  Aftaler  for  Landstyrkens  Vedkommende  bød  større  Vanske- 
ligheder, blandt  andet  af  Hensyn  til  de  lidet  fredelige  Stater  paa  deres 
Nordgrænser.  De  to  Folk  er  i  fremtrædende  Grad  sjøferende  Nationer, 
mellem  hvilke  en  Krigs  Skæbne  i  første  Række  maatte  afgjøres  paa 
Havet. 

De  to  Landes  militære  Budgetter  foi^  1903  vidner  allerede  om  disse 
Traktaters  gavnlige  Følger.  I  Argentina  er  Udgifterne  til  Hæren 
reduceret  med  22  pCt.  og  Chiles  Kongres  har  samtidig  beklippet  begge 
de  militære  Budgetter  med  21  pCt.  Ved  Salget  af  de  to  Skibe  til 
England  opnaaede  den  chilenske  Regering  en  Købesum  af  3372  Million 
Kroner.  Hvis  Rygtet  om,  at  tre  af  de  største  Skibe  i  Chiles  Flaade 
er  solgte  til  Japan,  viser  sig  at  medføre  Sandhed,  er  dette  et  nyt 
Vidnesbyrd  om  det  Alvor,  hvormed  Afvæbningstanken  realiseres. 

Den  20.  November  1902  faldt  endelig  Voldgiftdommen  i  Grænse- 
tvisten. Den  Kommission,  hvortil  den  engelske  Konge  havde  over- 
draget Afgørelsen,  fandt,  at  hverken  Vandskilslinien  eller  Toplinien 
kunde  læ^es  til  Grund.  Den  ansaa  Bestemmelserne  i  Traktaten  af 
1881  uanvendelige  paa  de  stedlige  Forhold,  hvorfor  den  intet  andet 
Valg  havde  end  i  Marken  at  udfinde  den  Grænse,  som  bedst  stemte 
med  Traktatens  Mening.     Den  fordelte   den  omtvistede  Landstrækning 

med  54,000  Kvadrat-Kilometer  til  Chili  og  Resten  —  40,000  Kvadrat- 
Kilometer  —  til  Argentina,  hvoriblandt  dog  de  mest  værdifulde  Dele. 

Afgørelsen  blev  hilset  med  Tilfredshed  paa  begge  Sider  af  Kor- 
dilleras  og  Afslutningen  af  den  langvarige  Tvist  fejredes  af  de  to  Folk 
med  fælles  Freds-  og  Venskabsfester. 

Dette  Vendepunkt  i  Forholdet  mellem  de  to  livskraftigste  og  mest 
fremmelige  af  Sydamerikas  Folk  synes  at  skulle  indlede  en  ny  Epoke 
i  Verdensdelens  Historie.  Den  latente  Modsætning  mellem  Chile  og 
Den  Argentinske  Republik  har  virket  lammende  paa  de  andre  Stater 
og  gjort  dem  til  et  let  Bytte  for  fremmed  Indflydelse.  Bag  de  ind- 
gaaede  Overenskomster  ligger  en  fælles  Forstaaelse  mellem  de  to 
sydligste  Stater  om  for  Fremtiden  at  respektere  hinandens  særskilte 
Interesser  henholdsvis  i  Atlanterhavet  og  Det  stille  Hav,  samtidig  som 
de  i  Forening  tager  Ledelsen  blandt  deres  Søsternationer  til  Beskyt- 
telse af  de  sydamerikanske  Interesser  baade  overfor  De  forenede 
Stater  og  Europa. 

Den  ved  Traktaten  af  1902  skabte  internationale  Situation  savner 
ikke  dramatiske  Momenter.  Det  mægtige  nordamerikanske  Folk, 
der  har  svigtet  sine  Fredsidealer  og  nu  forbereder  sig  af  alle  Kræfter 
paa  at  kaste  sig  ind  i  den  almindelige  Magtkonkurrence,  staar  overfor 
Muligheden  af  et  forenet  Sydamerika,  som  kanske  om  ikke  længe  stiller 
en  sandere  Freds-  og  Beskyttelsesgrundsæming  op  mod  den  forfu- 
skede Monroedoktrin. 

De  sydamerikanske  Krigsskibe  er  solgt  til  de  to  vældige  Øriger,  som 
i  Forening  og  fælles  Forstaaelse  omslutter  den  gamle  Verdens  vigtigste 
Stater  med  en  uafbrudt  Kjæde  af  Ild  og  Staal  fra  yderste  Vest  til 
yderste  Øst.  Og  disse  Skibe,  hvis  sindrige  Mekanisme  og  frygtelige 
Ødelæggelsesmaskiner  oprindelig  var  bestemt  til  hinandens  gensidige 
Fordærv,  vil  nu  kanske  kæmpe  Side  om  Side  mod  den  Hersker,  som 
for  knapt  seks  Aar  siden  vakte  den  civiliserede  Verdens  Begejstring 
ved  at  sammenkalde  Konferencen  i  Haag,  hvis  ophøjede  Maal  var: 
Afvæbning  og  Fred  mellem  Folkene. 


Et  Besøg  paa  Maanen. 

Ved  Chr.  Villads  Christensen. 


For  at  forebygge  alle  Overilelser,  skynder  vi  os  at  meddele,  at  det  Be- 
søg, Talen  her  er  om,  kun  finder  Sted  i  Fantasien.  Det  drejer  sig  om  en 
Roman  af  den  i  forrige  Hefte  af  „Det  nye  Aarhundrede"  omtalte  engelske 
Forfatter  H.  G.  Wells:     „The  first  Men  in  the  Moon«. 

Det  har  moret  den  ansete  Forfatter  at  give  sin  Fantasi  frie  Tøjler  under 

denne  æventyrlige  Rejse  —  og  nogen  alvorlig  Hensigt  har  han  vel  ogsaa 
haft  dermed ;  thi  Forholdene  paa  Jorden  kommer  ofte  til  at  staa  i  et  noget 
andet  Lys  end  det  sædvanlige,  naar  de  ses  fra  et  Synspunkt,  der  ligger 
50.000  Mile  borte. 

Vanskeligheden  ved  den  Slags  Bøger  ligger  i  at  faa  Læseren  trukket 
med  gennem  de  mange  Usandsynligheder,  uden  at  han  gør  Oprør  mod  For- 
fatteren og  slænger  Bogen  bort  med  et  Ukvemsord.  Det  gælder  om  at  føre 
ham  læmpeligt,  at  give  ham  Urimelighederne  ind  i  smaa  Doser  og  berolige 
ham  ved  tilsyneladende  videnskabelige  Udviklinger,  hver  Gang  han  kom- 
mer til  et  vanskeligt  Punkt.  Kun  derved  opnaar  han  at  stille  Læseren  vel- 
villigt overfor  Foretagendet  —  den  første  Betingelse  for  overhovedet  at  faa 
ham  i  Tale. 

Mr.  Wells  forstaar  udmærket,  at  benytte  tekniske  Ord,  velkendte  Navne 
og  Analogier  fra  virkelige  Forhold  som  beroligende  Midler  over  for  Læse- 
rens mistænksomme  Kritik.  Og  da  hans  Evne  til  malende  Fremstilling  er 
lige  saa  stor  som  hans  Fantasi,  opnaar  han  sin  Hensigt:  man  giver  sig  ham 
i  Vold  og  rejser  med  ham  ud  til  det  ubekendte. 

Saa  skal  det  vise  sig,  om  Forfatteren  kun  har  villet  lufte  Læserens 
Fantasi,  kun  har  villet  gøre  Jules  Verne  om  igen  —  eller  om  han  har 
haft  noget  alvorligt  paa  Hjerte.  I  sidste  Tilfælde  skal  det  mærkes  paa,  at 
Forbindelsen  med  Virkeligheden  aldrig  glipper.  Denne  Jord  og  disse  Men- 
nesker skal  danne  Billedets  Baggrund.     Utopien  skal  være  aktuel. 

Den  første  Vanskelighed,  Forfatteren  har  at  overvinde,  er  at  skaffe  sin 
Helt  bort  fra  Jorden.  Selvfølgelig  kan  det  gamle  Middel :  at  lade  ham  blive 
skudt  ud  af  en  Kanon,  ikke  bruges  i  vore  Dage.  At  et  Projektil  skulde 
kunne  udslynges  fra  Jorden  med  en  Kraft,  der  var  stærkere  end  Jordens 
Tiltrækningskraft  —  den,  der  endnu  i  50.000  Miles  Afstand  holder  Maanen 
urokkelig  i  Tømme,  som  en  Staldkarl,  der  traver  en  Hest  —  det  kan  ingen 
Forfatter  af  Mr.  Wells's  Rang  byde  sine  Læsere.  Han  og  vi  alle  ved,  at 
den  moderlige  Jord  gennem  Tyngdekraften  har  et  saa  solidt  Tag  i  os,  at 
der  ikke  er  nogen  Mulighed  for  at  vriste  sig  fra  den  med  Magt.  Nej, 
Baandet  maa  overskæres!  Lumskelig  skal  man  snigløbe  vor  gamle  Moder 
for  at  vikle  sig  ud  af  hendes  stærke  Favntag,  saa  vil  selve  Tyngdekraften 
give  den  fornødne  Fart  til  Rejsen. 

I  Mr.  Wells's  Bog  stilles  Problemet  saaledes:  Det  gælder  om  at  finde 
et  Stof,  som  er  uigennemtrængeligt  for  enhver  Form  af  Straalekraft.  Ved 
Straalekraft  forstaar  han  enhver  Virksomhed,  der  udgaar  fra  et  Centrum, 
og  som  paa  Afstand  formaar  at  øve  Indflydelse  paa  andre  Legemer.  For- 
skellige Former  af  den  er  Lys  og  Varme,  de  røntgenske  Straaler,  Marconis 
elektriske  Bølger  og  Tiltrækningskraften,  —  Radium  beklager  han  formo- 
dentlig nu,  at  han  ikke  kendte.  Har  man  først  uden  Modstand  accepteret 
Tiltrækningskraften  som  parallel  med  de  foregaaende,  ligger  Banen  aaben 
for  Forfatteren.  Thi  det  er  da  let  nok  for  ham  at  vise,  at  der  altid  er 
nogle  Stoffer,  som  disse  Straaler  ikke  kan  gaa  igennem.  Glas  lader  Lys- 
straaleme  passere,  men  stanser  visse  Slags  Varmestraaler.  Omvendt  er  en 
Opløsning  af  Jodin  og  svovlsurt  Kulstof  uigennemtrængelig  for  Lyset,  medens 
alle  Varmestraaler  gaar  uhindret  derigennem.  Elektriske  Straaler  gaar 
igennem  baade  Glas  og  Jodin,  men  stanses  derimod  af  Metaller  o.  s.  v. 
Det  gælder  altsaa  blot  om  paa  samme  Maade  at  finde  et  Stof,  gennem 
hvilket  Tiltrækningskraften  ikke  kan  virke.  Et  saadant  har  man  hidtil  ikke 
set,  men  der  er  jo  ingen  Urimelighed  i  at  antage,  at  det  nok  kan  findes. 

Det  lykkes  da  Bogens  Helt,   en  distræt  og  upraktisk  Videnskabsmand, 

at  fremstille  dette  nye  Stof.  Den  væsentligste  Bestanddel  i  det  er  Helium, 
et  Grundstof,  der  siden  1868  har  været  iagttaget  i  Solspektret,  men  hvis 
Tilstedeværelse  paa  Jorden  først  blev  paavist  i  1895.  Opfinderens  Navn 
er  i  Bogen  Cavor,  og  efter  ham  kaldes  Stoffet  for  Cavorite. 

I  et  fornøjeligt  Kapitel  fortælles  nu,  hvad  de  første  Resultater  af  det 
nye  Stofe  Optræden  paa  Jorden  blev.  Cavor  havde  lavet  det  som  en  hori- 
zontal  liggende  Flade.  Den  sidste  Proces  bestod  i  en  stærk  Ophedning, 
derefter  skulde  Stoffet  langsomt  afkøles,  og  naar  en  vis  Temperatur  var 
naaet,  skulde  efter  Beregningerne  det  hele  være  færdigt.  Heldigvis  for 
Mr.  Cavor  var  han  ikke  selv  tilstede  i  sit  Værksted,  dengang  det  kritiske 
Øjeblik  indtraf. 

Med  et  Brag  fløj  Taget  paa  hans  Hus  i  Luften.  Skorstene  væltede, 
Træer  knækkedes,  Vinduesruder  sprang ;  en  Stormvind  rejste  sig  over  Land- 
skabet, og  fra  alle  Sider  sugedes  Luften  som  af  en  Skypumpe  hen  mod 
Cavors  Værksted,  der  laa  lige  i  Ødelæggelsens  Centrum.  Det  hele  stod 
dog  ikke  længe  paa,  Elementerne  faldt  atter  til  Ro,  og  saasnart  Opfinderen 
havde  overskuet  Situationen,  var  han  klar  over,  hvad  der  var  hændt.  I  det 
Øjeblik,  Piaden  havde  naaet  den  rette  Temperatur,  virkede  Tyngdekraften 
ikke  længere  igennem  den,  og  den  Luftsøjle,  som  befandt  sig  lodret  over 
den,  mistede  pludselig  hele  sin  Vægt.  Men  rundt  omkring  tyngede  Luften 
som  sædvanlig  med  et  Tryk  af  14V2  Pund  paa  hver  Kvadrattomme,  og  fra 
alle  Sider  styrtede  denne  Luftmasse  ind  i  det  vægtløse  Rum  over  Pladen. 
Saasnart  den  kom  derind,  mistede  den  selv  sin  Vægt  og  pressedes  til  Vejrs 
af  de  nye  Luftmasser,  der  væltede  frem  neden  under,  saa  Rummet  over 
Cavoritepladen  blev  som  en  Skorsten  med  vældig  Træk  i,  lige  fra  Jordens 
Overflade  til  Lufthavets  yderste  Grænser.  Heldigvis  laa  selve  Pladen  tem- 
melig løst,  den  blev  suget  med  af  Lufttrækket  og  forsvandt  et  eller  andet 
Sted  ude  i  Verdensrummet,  og  man  har  ikke  set  den  siden.  Men  havde 
den  været  tilstrækkelig  fastgjort,  vilde  al  den  Luft,  der  findes  paa  Jorden, 
være  bleven  ekspederet  op  gennem  Skorstenen,  og  selv  om  den  kom  ned 
igen,  var  det  kun  for  at  begynde  Kredsløbet  forfra,  saa  at  alt  Liv  paa  Jor- 
den hurtig  vilde  være  kvalt.  Det  havde  Mr.  Cavor  ikke  forudset,  men 
han  drog  Lære  af  Erfaringen.  Ødelæggelsen  blev  almindelig  antaget  for  at 
skyldes  en  Skypumpe;  der  blev  samlet  Penge  ind  til  de  skadelidte,  og  Ca- 
vor var  smart  nok  til  i  Stilhed  at  tage  sin  Part  af  Understøttelsen,  hvor- 
ved han  blev  sat  i  Stand  til  at  gentage  Eksperimentet;  thi  nu  vidste  han 
jo,  hvorledes  Cavorite  skulde  laves. 

Men  det  ferlige  Stof  maatte  i  hvert  Fald  have  en  anden  Fagon,  hvis 
ikke  det  skulde  ødelægge  hele  Jorden.  Han  tænkte  først  paa  at  lave  det 
meget  tyndt  og  stille  det  paa  Højkant,  men  Problemet  blev  først  løst,  da 
det  faldt  ham  ind,  at  det  skulde  have  Form  som  en  Kugle.  En  Kugle, 
beklædt  med  Cavorite  paa  alle  Sider  og  liggende  frit  under  aaben  Himmel, 
vilde  gaa  op  i  Luften  uden  videre  Aliarm,  saasnart  Trykket  paa  den  be- 
gyndte, og  neden  under  den  vilde  alt  være  lige  saa  roligt  som  før.  Og 
den  Tanke  førte  da  den  næste  med  sig:  at  gøre  Kuglen  saa  stor,  at  han 
selv  kunde  faa  Plads  inden  i  den  og  saaledes  komme  til  at  gøre  en  Rejse 
ud  i  Verdensrummet,  hvad  der  fra  først  af  slet  ikke  havde  været  hans 
Tanke. 

Kuglen  blev  bygget.  Den  var  indvendig  af  Glas,  udvendig  af  Staal 
beklædt  med  Cavorite.  Den  udstyredes  med  komprimeret  Luft,  kondenseret 
Føde,  elektriske  Batterier  til  Varme  og  Lys,  videnskabelige  Instrumenter 
o.  s.  V.    Men  den  egentlige  Snedighed  ved  Apparatet  var  en  Række  Skod- 

der  eller  Vinduer  rundt  omkring  i  den  udvendige  Staalbek  ædning,  der 
kunde  aabnes  og  lukkes  indenfra  ved  Hjælp  af  elektriske  Ledninger,  der 
var  indsmeltede  i  Glasset.  Naar  alle  Skodder  var  lukkede,  var  Kuglen 
uimodtagelig  for  Tiltrækning  fra  nogen  Side;  men  saa  snart  en  af  dem 
blev  aabnet,  vilde  Tiltrækningskraften  virke  gennem  dette  Hul  og  drage 
Kuglen  hen  mod  det  Legeme,  hvorfra  Tiltrækningen  udgik.  Verdensrum- 
met er  jo  gennemkrydset  af  talløse  Kraftstraaler,  der  i  alle  Retninger  ud- 
sendes fra  Himmellegemerne,  og  ved  efter  Behag  at  udelukke  nogle  af 
disse  og  tillade  andre  at  virke,  vilde  Mr.  Cavor  med  sin  Kugle  være  i 
Stand  til  at  sejle  mellem  Kloderne,  ligesom  en  Skipper  ved  Hjælp  af  Sejl 
og  Ror  styrer  gennem  Luftens  og  Havets  Strømninger.  Og  naar  han  vilde 
hjem  igen,  behøvede  han  blot  at  aabne  de  Vinduer,  der  vendte  mod  Jor- 
den. —  Forsigtigt  og  beskedent  valgte  han  Maanen  til  sin  første  Rejses 
Maal. 

Inden  Cavoriten  endnu  var  afkølet,  krøb  Mr.  Cavor  selvanden  ind  i 
Kuglen.  Alle  Skodder  var  lukkede,  det  lufttætte  Laag  over  Indgangen  var 
fast  tilskruet.     De  to  Passagerer  ventede  nu  i  Stilhed  paa  Afrejsen. 

Den  foregik  ganske  blidt.  Der  kom  intet  Ryk  eller  Stød,  men  Passa- 
gererne mærkede  paa  een  Gang,  at  deres  Legemer  blev  saa  lette,  saa  uvir- 
kelige, som  de  undertiden  kan  føles,  naar  man  ligger  i  en  rigtig  blød  Seng 
og  er  lige  ved  at  falde  i  Søvn.  Saa  begyndte  Bagagen  at  hæve  sig  op 
fra  Kuglens  Bund,  og  lidt  efter  mærkede  de  to  Passagerer,  at  heller  ikke 
de  længer  støttede  Ryggen  mod  Glasvæggen,  men  svævede  frit  nogle  Tom- 
mer fra  den.  Afskaaret  fra  alle  Himmellegemernes  Tiltrækning,  begyndte 
Tyngdekraften  at  virke  i  deres  egen  lille  Verden ;  og  ganske  langsomt,  fordi 
Genstandene  var  saa  smaa,  begyndte  alt  at  vandre  hen  imod  Tyngdecentret 
i  Kuglen,  der  laa  et  Sted  imellem  de  to  Passagerer,  lidt  nærmere  ved  den 
af  dem,  der  var  størst.  De  vendte  sig  om  med  Ryggen  imod  hinanden  og 
med  Bagagen  imellem  sig,  og  i  denne  Stilling  hvilede  de  saa  let  og  mage- 
ligt, som  om  de  laa  udstrakt  paa  det  blødeste  Leje. 

Cavor  aabnede  fire  Vinduer  paa  den  Side  af  Kuglen,  der  vendte  mod 
Maanen,  og  den  nye  Tiltrækning  virkede  med  et  Ryk.  Alle  de  svævende 
Genstande  sank  pludselig  ned  mod  de  aabne  Vinduer,  og  snart  stod  ogsaa 
Passagererne  paa  deres  Fødder  igen  med  Maanens  straalende  Skive  neden 
under  sig. 

Paa  Maanen  varer  Dag  og  Nat  hver  15  af  vore  Døgn,  kun  een  Gang 
i  Maaneden  vandrer  Lys  og  Skygge  Kloden  rundt.  Da  Afrejsen  fra  Jorden 
fandt  Sted,  var  Maanen  i  første  Kvarter,  og  Cavor  havde  bestemt  at  ramme 
den  i  Grænseskellet  mellem  den  kommende  Dag  og  den  vigende  Nat  Jor 
saaledes  at  have  de  1 5  Dages  Lys  og  Varme  foran  sig.  Det  var  ham  ikke 
vanskeligt  at  dirigere  baade  Farten  og  Retningen:  snart  aabnede  han  et 
Vindue  mod  Jorden  for  at  benytte  dens  Tiltrækningskraft  som  Bremse,  snart 
et  mod  Solen  for  at  blive  trukket  længere  til  Siden.  Hans  Beregninger 
slog  til:  med  alle  Skodderne  aabne  styrtede  Kuglen  ind  mod  den  kolde  og 
mørke  Planet  og  rullede  i  store  Spring  gennem  mægtige  Snedynger  ned 
fra  et  Maanebjergs  Tinde,  indtil  den  og  de  forslaaede  Passagerer  kom  til 
Hvile  paa  Sletten  ved  dets  Fod.  De  var  faldne  et  Stykke  inde  i  Maane- 
natten;  der  var  bælgmørkt  udenfor  og  saa  koldt,  at  Glasset  duggedes  ind- 
vendig for  øjeblikkelig  at  blive  overtrukket  med  Isblomster.  Men  kun  en 
halv  Time  var  tilbage  af  Natten,  saa  stod  Solen  op,  og  en  lang  Dag  eller 
en  kortvarig  Sommer  begyndte. 

Bjergene  mod  Øst  skjulte  endnu  Solen  for  de  rejsendes  Blikke,  da  dens 

Straaler  ramte  Toppene  i  Vest  og  viste  dem,  at  de  laa  paa  Bunden  af  et 
uhyre  Krater,  omgivet  af  Ringbjerge.  Kraterets  Bund  var  dækket  af  graa- 
lige,  bølgeformede  Toppe,  der  saae  ud  som  Snedriver.  Men  da  Dagen  kom, 
pludselig,  straalende  og  varm,  viste  det  sig,  at  det  ikke  var  Sne,  men  fros- 
sen Luft.  Solstraalerne  krøb  ned  ad  de  vestlige  Bjerge  og  vandrede  med 
Syvmilestøvler  hen  over  Dalbunden,  og  overalt,  hvor  de  ramte,  begyndte 
de  haardfrosne  Banker  at  smelte.  Det  dampede  og  røg  op  fra  Dalbunden, 
tættere  og  tættere,  til  det  hele  Krater  var  fyldt  af  Taage,  saa  lettede  ogsaa 
den,  og  den  frigjorte,  tynde  Luft  var  over  deres  Hoved.  Det  var  ikke  til 
at  tage  fejl  af:  Himlen  blev  blaa,  og  Stjernerne  viste  sig  større. 

Hastigt  skiftede  Temperaturen  fra  arktisk  Kulde  til  tropisk  Varme.  Den 
frosne  Luft  var  tøet  og  steget  til  Vejrs,  hist  og  her  laa  endnu  Dynger  af 
virkelig  Sne,  men  ogsaa  de  forsvandt,  opløste  til  Mudderpøle.  Og  op  gen- 
nem Sneen,  efterhaanden  som  den  smeltede,  strittede  Toppe  af  Pinde  eller 
tørre  Stokke,  der  havde  den  samme  rustrøde  Farve,  som  Jorden  omkring 
dem.  Og  selve  denne  Jordbund  syntes  at  bestaa  af  Trævler  og  Væv,  lige- 
som det  Tæppe  af  brune  Naale,  der  ligger  under  Fyrretræernes  Skygge. 

Det  er  Cavors  Ledsager,  Mr.  Bedford,  der  skildrer  os  deres  Oplevelser 
deroppe : 

„Cavor"  sagde  jeg. 

Ja«. 

„Det  er  muligt,  at  denne  Verden  nu  er  død,  men  engang  — « 

Der  var  noget,  som  fangede  min  Opmærksomhed.  Jeg  havde  mellem 
de  brune  Naale  lagt  Mærke  til  nogle  runde  Tingester.  Og  det  forekom 
mig,  at  en  af  dem  bevægede  sig. 

„Cavor"  hviskede  jeg. 

„Hvad  er  det?" 

Men  jeg  svarede  ikke  straks.  Jeg  stirrede  tvivlende,  vilde  ikke  i  Øje- 
blikket tro  mine  Sanser.     Saa  gav  jeg  et  Skrig  og  greb  ha  j      Armen. 

„Se  der!"  jeg  pegede.     Ja,  og  der!" 

Hans  Blik  fulgte  min  Finger.     „Ah"  sagde  han. 

Det  var  saa  lidt,  der  skete,  og  dog  var  det  saa  vidunderligt,  saa  gri- 
bende. De  smaa  runde  Tingester,  der  laa  strøede  over  Grunden  som  Smaa- 
sten,  havde  begyndt  at  røre  sig.  Nu  en  —  og  nu  en  til.  De  rullede 
over,  bristede,  og  igennem  Revnen  viste  sig  en  lille  Stribe  af  noget  gulligt 
eller  grønt,  der  strakte  sig  ud  for  at  møde  Solens  varme  Hilsen.  For  et 
Øjeblik  var  det  det  hele  —  saa  brast  der  en  til. 

„Det  er  Frø,"  sagde  Cavor.  Og  saa  hørte  jeg  ham  hviske  ganske  stille: 
Liv!" 

Det  varede  maaske  kun  Minutter,  saa  var  hele  Dalbunden  og  Bjerge- 
nes Skraaninger  klædt  med  gulgrønne  Plantespirer,  —  nogle  Timer  efter 
var  det  allerede  et  mandshøjt  Buskads  af  Vækster,  der  nærmest  lignede 
Kaktus  og  store  Svampe.  Saa  vovede  vore  Rejsende  Forsøget  og  gik  ud 
af  Kuglen. 

Deres  Stemmer  lød  svagt  i  den  tynde  Luft,  og  deres  Aandedræt  maatte 
arbejde  hurtigt.  Svimmelhed  og  Kvalme  overfaldt  dem,  men  det  gik  over, 
da  de  var  bleven  lidt  vante  til  den  nye  Atmosfære,  der  vel  var  tyndere 
men  paa  samme  Tid  mere  iltholdig  end  Jordens.  Og  saa  gjorde  de  deres 
første  Skridt  paa  Maanen. 

Dette  ene  Skridt  bragte  dem  20   eller  30    Fod   bort  fra  Kuglen.     De 

havde  lagt  den  samme  Kraft  i,  som  de  plejede  at  gøre  paa  Jorden.  Men 
Maanens  Diameter  er  kun  en  Fjerdedel  af  Jordens,  og  alle  Legemers  Tyngde 
kun  Ve  ^^  hvad  den  vilde  være  her.  De  to  Jordbeboere  havde  i  Virkelig- 
heden alt  for  mange  Kræfter  til  at  færdes  paa  saa  lille  en  Klode.  Uden 
Anstrengelse  sprang  de  over  brede  Kløfter,  klatrede  op  ad  Bjerge  og  be- 
vægede sig  i  lange  Spring,  næsten  flyvende,  hen  over  den  jævne  Jord.  Og 
naar  de  paa  Grund  af  deres  alt  for  lange  Skridt,  som  de  endnu  ikke  havde 
lært  at  beherske,  traadte  ud  over  en  Klippeskrænt,  var  Ulykken  ikke  større, 
end  at  de  langsomt  dalede  gennem  Luften  og  blev  hængende  i  Buskadset 
nedenunder.  Rundt  omkring  dem  vedblev  Svampe  og  Kaktus  at  skyde  op 
saa  hurtigt,  at  man  kunde  følge  deres  Vækst  med  Øjet. 

„Det  ser  ud,  som  om  disse  Planter  har  det  hele  for  sig  selv",  sagde 
jeg.     „Der  er  ikke  Spor  af  nogen  anden  Skabning". 

„Ingen  Fugle,  ingen  Insekter,  ne>!  Hvad  skulde  de  ogsaa  gøre  her  i 
den  lange  Vinternat?     Nej,  her  kan  ikke  være  andet  end  disse  Planter". 

Cavor  har  altsaa  trods  al  sin  Lærdom  ikke  kendt  den  moderne  Theori 
om  Maanens  Beskaffenhed,  som  dog  ligger  saa  nær  for  enhver,  der  er  for- 
trolig med  Nutidens  astrofysiske  Syn  paa  Kloderne.  Den  nemlig,  at  Maanen 
ikke  er  en  kompakt  Masse  som  Jorden,  men  er  —  om  ikke  ligefrem  hul 
indvendig,  saa  dog  gennemhullet  og  porøs  som  en  Svamp.  Astronomerne 
har  forlængst  godtgjort,  at  Maanens  Vægt  i  Forhold  til  dens  Rumfang  kun 
GI*  '/s  ^^  Jordens,  og  denne  større  Lethed  forklares  naturligst  ved  at  antage, 
at  der  findes  store  Hulheder  i  dens  Indre.  Men  i  saa  Fald  vil  jo  Vandet, 
hvis  saadant  findes,  forlængst  være  søgt  ned  gennem  disse  underjordiske 
Gange  og  have  samlet  sig  til  en  Sø  omkring  Klodens  Centrum.  Og  paa 
Vandets  Overflade  hviler  da  Luften,  saaledes  at  kun  dens  øverste  og  tynde- 
ste Lag  naar  op  til  Maanens  Overflade.*) 

Men  har  Mr.  Cavor  ikke  kendt  denne  Hypothese,  har  i  hvert  Fald  Mr. 
'Wells  kendt  den,  og  han  benytter  den  nu  til  at  oprulle  for  os  et  fantasi- 
fuldt Billede  af  det  Liv,  som  rører  sig  i  disse  underjordiske  Dybder.  De 
to  Jordbeboere  faar  ufrivilligt  Lejlighed  til  at  stifte  Bekendtskab  med  det; 
thi  de  kan  ikke  komme  hjem  igen.  Ubetænksomt  har  de  vovet  sig  for 
langt  bort  fra  Kuglen,  den  hastigt  voksende  Vegetation  er  allerede  groet 
helt  op  omkring  den,  og  de  kan  ikke  finde  den  igen.  Og  medens  de  krav- 
lede omkring  for  at  lede  efter  den,  aabnedes  de  vældige  Porte,  der  saa 
længe  Natten  stod  paa,  havde  stænget  for  Himmelrummets  Kulde,  og  op 
fra  det  indre  kom  Maanefolket  for  at  drive  sit  Kvæg  paa  Græs.  Imidler- 
tid havde  Cavor  og  hans  Ledsager,  drevet  til  den  yderste  Fortvivlelse  af 
Sult  og  Tørst,  forsøgt  at  bide  i  nogle  af  de  kødfulde  Plantevækster  omkring 
dem.  De  smagte  egentlig  ikke  daarligt,  og  vore  rejsende  følte  sig  meget 
oplivede  af  dem.  Men  Resultatet  blev  en  veritabel  Rus  for  dem  begge, 
og  nu  følger  en  humoristisk  Scene,  hvor  de  i  mæt  Velvære  og  i  voksende 
Fuldskab  forgæves  søger  at  udveksle  deres  Tanker.  Med  Rusen  stiger 
deres  Selvfølelse  og  Mod,  og  de  bliver  snart  enige  om,  at  det  var  uvær- 
digt for  Mænd  fra  Jorden  at  krybe  i  Skjul  paa  en  ussel  Drabant.  Særlig 
Mr.  Cavor  —  den  stilfærdige  Videnskabsmand,  der  til  daglig  er  Totalaf- 
holder  og  Vegetarianer  —  bliver  grebet  af  krigerske  Instinkter,   og  da  en 

*)  Paa  dansk  er  denne  Hypothese   omtalt  af  Dr.  Poul  Heegaard  i  hans   „Populær 
Astronomi"  S.  90  og  95. 

Flok  Kvæghyrder  passerer  forbi  i  nogen  Afstand,   rejser  han  sig  op  i  sin 
fulde  Højde  og  træder  ud  i  Solskinnet. 

For  et  Øjeblik  blev  jeg  ædru. 

„Insekter",  mumlede  Cavor.  „Insekter!  Og  de  tror,  at  jeg  vil  gaa  her  og 
kravle  omkring  paa  min  Mave  —  paa  min  Hvirveldyrs  Mave!" 

„Mave!"  gentog  han  langsomt,  som  om  han  maalte  Dybden  af  denne 
Forsmædelse. 

Saa  opløftede  han  pludselig  et  rasende  Skrig,  tog  Tilløb  i  tre  lange 
Skridt  og  sprang  saa  hen  imod  dem.  Han  sprang  daarligt;  han  slog  et 
Par  Saltomortaler  i  Luften,  for  oven  over  Hovedet  paa  dem  og  forsvandt 
med  et  vældigt  Plask  midt  i  nogle  Kaktusblærer.  Det  forekommer  mig, 
at  jeg  saa  Ryggen  af  Maanebeboeme,  da  de  styrtede  afsted  i  alle  Retnin- 
ger, saa  gjorde  jeg  et  Skridt  eller  to  for  at  følge  Cavor,  faldt,  og  følte  mig 
forfærdelig  ilde  tilpas  ... 

Da  de  to  atter  kom  til  Besindelse,  sad  de  —  med  frygtelige  Tømmer- 
mænd —  som  Fanger  nede  i  et  af  de  underjordiske  Rum. 

(Fortscttes). 

16. 

Der  var  en  enkelt  af  Datidens  politiske  Storheder,  med  hvem  han 
i  disse  Aar  oftere  kom  sammen.  Det  var  det  foregaaende  Slægtleds 
mest  yndede  Mand,  hvis  Stjerne  vel  siden  Krigen  var  dalet,  men  hvis 
Navn  endnu  havde  Klang,  Orla  Lehmann. 

Han  havde  allerede  som  Yngling  gjort  hans  Bekendtskab  paa  en 
ret  pudsig  Maade. 

I  Aaret  1865  havde  han  i  Konferensraad  Davids  Hus  holdt  et  Par 
Foredrag  om  Runeberg,  hvem  han  stærkt  havde  forherliget,  og  da 
Husene  David  og  Lehmann  trods  den  politiske  Afstand  mellem  dem 
var  nær  beslægtede  og  forbundne,  havde  Orla  Lehmann  hørt  disse  Fore- 
drag omtale  med  Varme.  Han  havde  da  lige  stiftet  Folkeforeningen  som 
Modvægt  mod  den  højkonservative  Augustforening  og  søgte  Foredrags- 
holdere til  den,  fæstede  sig  altsaa  ved  den  23aarige  Taler  som  ved  en 
Mulighed. 

Denne  boede  dengang  i  et  lille  Hummer  paa  en  tredie  Sal  i  Krystal- 
gade og  over  hans  Værelse  paa  Kvisten  laa  et,  som  beboedes  af  hans 
17aarige  Broder,  der  endnu  ikke  var  Student. 

Orla  Lehmann,  hvem  det  var  blevet  sagt,  at  den,  han  søgte,  boede 
højt  oppe,  steg  med  en  rask  Gang  de  fire  Etager  op  og  bankede  en 
Smule  forpustet  paa  Skolediscipelens  Dør.    Da  Døren  gik  op,  traadte 

han  indenfor  og  sagde  endnu  staaende:  „De  er  Brandes?  Jeg  er  Leh- 
mann." Uden  Hensyn  til  den  Forundring,  han  læste  i  det  unge  Menne- 
skes Øjne,  fortsatte  han:  Jeg  kommer  til  Dem  for  at  anmode  Dem 
om  at  holde  et  Foredrag  i  Folkeforeningen  i  Casinos  store  Sal".  Da 
den  Tiltalte  gjorde  Mine  til  at  gribe  til  Genmæle,  vedblev  han,  over- 
døvende enhver  Indvending:  Jeg  véd,  hvad  De  vil  sige.  At  De  er  for 
ung.  Ungdommen  staar  skrevet  i  Deres  Ansigt.  Men  dette  er  intet 
Spørgsmaal  om  Anciennitet.  Jeg  er  vant  til  at  føre  igennem  hvad  jeg 
har  besluttet,  og  jeg  tager  intet  Hensyn  til  Indvendinger.  Jeg  véd,  De 
er  i  Stand  til  at  holde  Foredrag,  De  har  nylig  bevist  det." 

Endelig  blev  der  det  Minuts  Ophold,  som  tillod  den  Yngre  at  faa 
Plads  til  Ordene:  „Men  det  er  en  Fejltagelse,  det  er  ikke  mig,  De 
mener.  Det  maa  være  min  ældre  Broder."  —  Ja  saa.  Hvor  boer  Deres 
Broder?"  —  „Lige  neden  under". 

Et  Minut  senere  bankedes  der  paa  Døren  underneden  i  tredje 
Etage;  den  blev  lukket  op  og  uden  engang  at  sætte  sig  begyndte  den 
Indtrædende:  „De  er  Brandes?  Jeg  er  Lehmann.  De  har  nylig  holdt 
nogle  Foredrag  om  Runeberg,  vær  saa  god  at  gentage  et  i  Folkeforeningen 
i  Casinos  store  Sal!"  —  „Vil  De  ikke  tage  Plads.  Jeg  siger  Dem  Tak 
for  Deres  Tilbud.  Men  mit  Foredrag  var  ikke  godt  nok  til  at  det  kan 
gentages  for  saa  stor  en  Forsamling.  Jeg  véd  ikke  tilstrækkelig  Besked 
med  Runebergs  Levned,  og  min  Stemme  vilde  desuden  ikke  slaa  til. 
Jeg  turde  ikke,  saa  ung  som  jeg  er,  optræde  i  saa  stor  en  Sal".  — 
Jeg  ventede.  De  vilde  svare  mig,  at  De  er  for  ung.  Deres  Ung- 
dom staar  skrevet  i  Deres  Ansigt.  Men  dette  er  intet  Spørgs- 
maal om  Anciennitet.  Jeg  er  vant  til  at  føre  igennem  hvad  jeg 
har  besluttet  og  jeg  tager  intet  Hensyn  til  Indvendinger.  Hvad  De 
mangler  i  Kendskab  til  Runebergs  Levned,  kan  De  læse  Dem  til  i  en 
Literaturhistorie.  Og  kan  De  holde  et  vellykket  Foredrag  i  en  Selskabs- 
sal,  saa  kan  De  ogsaa  holde  et  i  en  Teatersal.  Jeg  interesserer  mig 
for  Dem,  jeg  stoler  paa  Dem,  jeg  tager  Deres  Løfte  med  mig.  Farvel!" 

Dette  saakaldte  Løfte  blev  for  den  endnu  ganske  uforsøgte  unge 
Mand  til  en  sand  Mare,  der  red  ham  og  ængstede  ham.  Det  faldt  ham 
slet  ikke  ind  at  gennemarbejde  og  forbedre  sit  Foredrag  om  Runeberg; 
thi  selve  Tanken  om  personlig  Optræden  i  en  stor  Forsamling  indjog 
ham  Skræk  og  var  ham  ulidelig.  Under  hele  sit  første  Ophold  i  Paris 
nagedes  han  saaledes  af  det  Tilsagn,  Orla  Lehmann  havde  fravristet 
ham,  at  i  hans  Glæde  over  Opholdet  dér  var  dette  den  mørke  Plet. 
Han  kunde  gaa  lykkelig  i  Seng  og  vaagne  midt  om  Natten  med  en 
Skyldner-Angst  for  noget  fjernt,  men  sikkert  Truende,  søge  i  sin  Erin- 
dring efter  hvad  det  var,  som  ængstede  ham,  og  saa  finde,  at  dette 
langt  borte  Truende  var  Løftet  til  Lehmann.  Først  efter  sin  Hjemkomst 
fik  han  Mod  til  at  sende  denne  et  Brev,  hvori  han  under  Paaberaabelse 
af  sin  Ungdom  og  Uskikkethed  bad  sig  fritaget  for  det  ærefulde  Hverv. 

Orla  Lehmann  havde  i  Mellemtiden  rimeligvis  ikke  skænket  det  Hele 
en  Tanke  og  nu  fof  længe  siden  glemt  det. 

I  ethvert  Fald  berørte  han  aldrig  mere  Sagen,  da  de  nogle  Aar  efter 
oftere  saas. 

Iblandt  Brochners  personlige  Elever  var  en  ung  Studerende  ved 
Navn  Kristian  Møller,  der  udelukkende  gav  sig  af  med  Filosofi  og  som 
var  Brochner  ganske  særligt  kær.  Det  var  et  ualmindelig  skarpt  Hoved, 
anlagt  til  kritisk  opløsende  Forskning.  Han  gav  forsaavidt  store  Løfter, 
som  han  syntes  at  maatte  kunne  begrunde  tilintetgørende  Domme  over 
meget,  der  var  taaget  eller  selvmodsigende  og  dog  anset;  men  han  var 
iøvrigt  en  mærkeligt  ufrugtbar  Aand.  Han  havde  ingen  Indfald,  ingen 
Fantasi.  Man  kunde  ikke  vente,  at  han  vilde  komme  til  at  frembringe 
synderligt  nye  Tanker,  men  at  han  vilde  gennemskue  Uklarhed,  gennem- 
tænke Vildfarelser  og  med  Aarene  yde  et  grundigt  Rydningsarbejd. 

Dog  inden  han  endnu  havde  faaet  nogetsomhelst  selvstændigt  Ar- 
bejde udført,  blev  hans  Lunger  angrebne.  Hvor  alvorligt  Ondet  var, 
indsaas  ikke  straks,  og  Orla  Lehmann,  der  med  en  Fædrelandsvens 
Storsind  og  Rundhaandethed  tog  sig  af  ham  som  af  adskillige  andre 
unge  Mænd,  der  syntes  lovende  eller  blot  sad  i  smaa  Kaar,  indbød 
ham  ikke  blot  til  sine  ugenlige  Middage  paa  Frederiksberg  Slot,  men 
sendte  ham  til  Upsala  for  at  han  der  kunde  studere  svensk  Filosofi. 
Møller  havde  selv  nok  Lyst  til  at  studere  Bostromianismen  og  levere  en 
Kritik  af  denne  Sverigs  da  herskende  Verdensbetragtning. 

Det  var  Syd  paa,  han  skulde  været  sendt,  eller  snarere  til  et 
Sanatorium;  Orla  Lehmanns  skandinaviske  Sympatier  blev  imidlertid 
bestemmende  for  hans  nordlige  Opholdssted,  der  viste  sig  saa  ugun- 
stigt som  muligt  for  hans  Helbred. 

Han  vendte  i  1868  hjem  til  Kjøbenhavn,  bleg,  med  hule  Kinder,  med  et 
strengt  alvorligt  Ansigt,  en  mærket  Mands;  meget  haardt  angrebet. 
Snart  erfor  hans  Venner  og  forstod  sikkert  ogsaa  han  selv,  at  hans 
Tilstand  var  haabløs.  Den  ganske  overordenlige  Karakterstyrke,  hvor- 
med han  bar  sin  Skæbne,  uden  en  Klage,  med  rolig  Humor,  bevir- 
kede, at  Alle,  som  kendte  ham,  kappedes  om  at  gøre  hvad  de  for- 
maaede  for  at  mindske  Bitterheden  af  hans  Lod  og  idetmindste  vise 
ham,  hvor  afholdt  han  var.  Da  han  ikke  kunde  gaa  ud  og  da  han 
snart  var  ude  af  Stand  til  sammenhængende  Arbejde,  blev  hans  Værelse 
om  Eftermiddagen  et  Samlingssted  for  mange  Kammerater,  der  kom 
for  at  adsprede  ham  med  hvad  de  kunde  finde  paa  at  fortælle  eller 
drøfte.  Traf  man  ham  alene,  varede  det  da  sjældent  længe,  før  en 
anden  og  en  tredie  kom  til,  og  Værelset  fyldtes. 

Blandt  dem,  der  besøgte  Kristian  Møller,  var  ogsaa  jævnlig  hans 
Beskytter  Orla  Lehmann.  "Men  naar  han  imellemstunder  indfandt  sig, 
gerne  sent  og  sidst,  havde  dette  hver  Gang  ufravigeligt  den  samme 
Følge.  De  Studenter  og  Kandidater,  der  havde  siddet  i  Stuen  i  livlig 
Passiar,    forstummede   øjeblikkelig,    skræmmede   af  den  store  Mands 

Nærværelse;  efter  nogle  Minutters  Forløb  rejste  en  sig  for  at  sige 
Farvel;  straks  derefter  mindedes  den  næste,  at  han  ventedes  andet- 
steds netop  nu;  et  Øjeblik  senere  sneg  den  tredje  sig  lydløst  ud  af 
Døren,  og  der  blev  tomt. 

En  var  der  imidlertid  som  under  disse  Omstændigheder  fandt  det 
ligefrem  umuligt  ogsaa  at  gaa,  og  som  blev,  selv  om  han  i  Virkelig- 
heden havde  tænkt  paa  nu  at  trække  sig  tilbage,  og  det  var  netop  den 
unge  Mand,  hvem  Lehmann  i  sin  Tid  havde  taget  det  Løfte  af,  der 
trykkede  ham  saa  længe. 

Orla  Lehmann  havde  under  Enevælden  været  Politikens  lyriske 
Skikkelse,  den,  der  rummede  Folkeforhaabningernes  og  Folkeviljens 
Skønhed,  langt  anderledes  end  de  politiske  Digtere  gjorde;  de  skrev  Vers, 
hans  Væsen  var  levende  Poesi;  Svinget  i  hans  Veltalenhed,  der  saa 
hurtigt  blev  forældet,  var  selve  Ungdomss vinget  i  Sjælene  da.  Paa  dette 
Tidspunkt  havde  han  jo  længst  sin  Storhedstid  bag  sig,  men  var  endnu 
en  smuk,  anselig  Skikkelse  og  havde,  58  Aar  gammel,  intet  sat  til  af 
sin  Aands  Livlighed.  Han  havde  mistet  sine  Tænder  og  talte  utydeligt, 
men  han  fortalte  gerne  og  godt,  og  hans  Fjender  beskyldte  ham  for, 
at  han,  saasnart  han  fik  et  vittigt  Indfald,  tog  en  Droske  og  kørte 
rundt  for  at  meddele  det  fra  Hus  til  Hus. 

Saa  lidenskabeligt  fædrelandssindet  som  Orla  Lehmann  var,  saa 
langt  var  han  fra  den  da  i  Danmark  gængse  Overvurdering  af  de 
Danskes  historiske  Bedrifter  og  nærværende  Betydning.  Han  fortalte 
en  Dag,  at  han  i  sin  Ungdom  i  Paris  ud  fra  en  hos  rejsende  Landsmænd 
meget  hyppig  Følelse  under  en  Samtale  med  Sainte-Beuve  havde  be- 
brejdet Franskmændene,  at  de  vidste  saa  skammelig  lidt  om  de  Danske. 
Den  store  Kritiker  havde  da  efter  sin  Vane  lagt  Hovedet  lidt  paa  skraa 
og  med  skelmsk  Uforskammethed  svaret:  Eh  bien!  faites  quelque 
chose!  on  parlera  de  vous.  (Udret  noget!  Saa  taler  man  nok  om  Jer!) 
Han  billigede  dette  Svar. 

De  Unge  betragtede  ham  som  en,  der  hørte  en  anden  Tidsalder  til 
og  med  hvem  det  derfor  var  vanskeligt  at  komme  i  samme  Plan,  skønt 
han  som  frisindet  Mand  ikke  stod  dem  fjernt.  Han  gjaldt  for  Fritænker, 
og  det  hed  sig  om  ham,  at  naar  hans  gamle  Husbesty rerske  gentagne 
Gange  med  stigende  Utaalmodighed  anmodede  ham  om  at  komme  til- 
bords, kunde  han  i  unge  Studerendes  Nærværelse  med  en  Hentydning 
til  Damens  kristelige  Sindelag  svare:  Tag  Religionen  til  Hjælp,  lille 
Bech,  tag  Religionen  til  Hjælp!  —  en  i  de  Dage  paafaldende  Ytring  af 
Kaadhed  overfor  det  Hellige. 

Man  havde  Medlidenhed  med  Lehmann,  fordi  hans  Politik  var  saa 
ganske  slaaet  fejl,  og  havde  nogen  Uvilje  imod  ham,  fordi  han  vilde 
give  den  [gamle  Enevælde  og  de  ugunstige  »Tidsfor hold  hele  Skylden. 
Alt  i  Alt  var  han  nu  for  dem,  der  ikke  stod  ham  nær  og  ikke  delte 
den  i  visse  Krese  ret  stærke  Uvilje  imod  ham,  nærmest  en  smuk  og 
tiltalende  Fortidslevning. 

Kristian  Møller  døde  i  1869,  og  Dødsfaldet  blev  højligt  beklaget. 
Han  var  en  af  de  faa  Kamerater,  hvem  de  Unge  i  lige  Grad  beundrede 
for  Evner  og  Stoicisme.  Ved  hans  Død  faldt  for  Møllers  jævn- 
aldrende Ven  Muligheden  til  oftere  at  træffe  Orla  Lehmann  bort.  Men 
at  denne  ikke  ganske  havde  tabt  ham  af  Syne,  beviste  han,  da  han 
sidst  i  Februar  1870  kom  til  Stede  ved  hans  Disputats  paa  Universi- 
tetet. 

Da  Lehmann  ved  denne  Lejlighed  indfandt  sig  lidt  sent,  blev  han 
anbragt  paa  en  Stol  foran  alle  de  andre  Tilhørere,  og  tog  sig  der  ypper- 
ligt ud  i  en  mægtig  Pels,  der  fremhævede  hans  statelige  Person.  Han 
hørte  med  stor  Opmærksomhed  paa  den  hele  Handling,  og  gav  flere 
Gange  under  Ordskiftet  ved  en  kort  munter  Latter  tilkende,  at  han 
morede  sig  over  et  afbødende  Svar. 

Et  halvt  Aar  derefter  var  han  ikke  mere  i  de  Levendes  Tal. 

17. 

Til  en  anden  Berømthed  i  Datiden  kom  den  unge  Kritiker  i  disse 
Aar  i  et  besynderligt  Forhold.  Det  var  Forfatteren  M.  Goldschmidt, 
hvis  store  Talent  han  havde  vanskeligt  for  tilstrækkeligt  at  paaskønne, 
fordi  han  frastødtes  af  hans  usikre  og  beregnende  Personlighed. 

Han  saa  som  Yngling  for  første  Gang  Goldschmidt  paa  et  stort  Bal 
i  et  Klublokale  i  Kjøbenhavn. 

En  Mand,  der  var  udvandret  til  England  som  fattig  Dreng,  vendte 
i  Tredserne  tilbage  til  Kjøbenhavn  som  halvhundredaarig  efter  i  London 
at  have  tjent  sig  en  betydelig  Formue.  Han  var  udannet,  elskværdig, 
gennemhæderlig  og  vilde  gerne  skaffe  sin  Plejedatter,  en  sygelig  ung 
Pige,  der  var  ganske  fremmed  her.  Bekendte  og  Omgangsvenner.  I 
denne  Hensigt  indbød  han  en  stor  Mængde  Ungdom  til  Bal  i  Kongens 
Klubs  Lokaler,  sørgede  for  smuk  Musik  og  overdaadig  Beværtning. 
Denne  Mand  var  en  Fætter  til  Goldschmidt,  og  da  han  ikke  selv  var 
i  Stand  til  at  holde  længere  Tale  end  et  kort  Velkommen  til  Bords, 
gav  han  Ordet  til  „sin  Fætter,  Digteren",  hvem  han  havde  bedt  om 
ved  denne  Lejlighed  at  være  hans  Tolk. 

Man  skulde  tro,  at  en  saa  forfinet  Skribent,  en  saadan  Sprogets 
Mester  som  Goldschmidt  med  største  Lethed  maatte  kunne  øve 
den  ubetydelige  Idræt  at  holde  en  Bordtale,  især  naar  han  havde 
havt  rigelig  Tid  til  at  forberede  sig;  men  Gaven  til  at  tale  er  som  be- 
kendt en  Gave  for  sig.  Og  Ingen  kunde  som  Taler  være  mere  uheldig 
end  Goldschmidt.  Han  manglede  Lethed,  Ynde  og  Takt,  ja  hvad  han 
ellers  besad  af  Vid,  fordunstede  i  det  Øjeblik,  han  tog  Ordet.  Han 
havde  ikke  engang  Evne  til  at  fremkalde  Stilhed,  mens  han  talte. 

Han  begyndte  hin  Aften  temmelig  smagløst  med  at  fortælle  Selskabet, 
at  dets  Vært,  som  var  rig,  havde  tjent  sine  Penge  paa  strengt  hæderlig 
Maade;  det  var  altid  godt  at  vide,  „man  havde  ren  Grund  at  danse 
paa" ;  saa  dvælede  han  ved  Festgiverens  jødiske  Oprindelse,  og  da  han 

gik  ud  fra,  at  de  fleste  indbudne  var  unge  Jøder  og  Jødinder,  formede 
han  sin  Skaaltale  som  en  Lovprisning  af  „den  jødiske  Kvinde,  der 
tænder  Sabbatslysene''.  De  unge  jødiske  Piger  raabte  da  i  Munden 
paa  hinanden:  „Den  danske  Kvinde!  Den  danske  Kvinde!  Vi  er  danske". 
De  irriteredes  over  den  gamle  Romantik,  i  hvilken  Goldschmidt  vilde 
støde  dem  tilbage.  De  tændte  ingen  Sabbatslys;  de  følte  sig  ikke 
religiøst  som  Jødinder,  og  lige  saa  lidt  nationalt.  Tidsalderen  var  endnu 
ikke  antisemitisk.  Der  gaves  derfor  endnu  ingen  Zionisme.  De  havde 
ogsaa  tidt  følt  sig  forstemte  over  de  Skildringer,  Goldschmidt  i  sine 
Noveller  jævnlig  gav  af  moderne  Jøder  hvis  Udtryks-  og  Væremaade 
han  skruede  halvhundrede  Aar  tilbage  i  Tiden. 

Disse  Tilraab,  der  dog  intet  krænkende  havde  ved  sig,  bragte  Gold- 
schmidt saa  ganske  ud  af  Fatning,  at  han  i  høj  Forbitrelse  raabte:  „Vil 
De  tie,  naar  jeg  taler!  hvad  er  dette  for  en  Adfærd!  Jeg  skal  lære  Dem 
at  tie!"  og  lignende,  som  fremkaldte  et  Latterkor.  Han  blev  endnu  nogen 
Tid  ved  med  i  strenge  Ord  at  straffe  deres  Overgivenhed,  men  gjorde 
saa  ringe  Lykke  dermed,  at  han  afbrød  sin  Tale  og  fortrædelig  satte 
sig  ned. 

Ikke  længe  efter,  vel  i  Aaret  1865,  kom  det  unge  Menneske  en 
enkelt  Gang  i  Berøring  med  Goldschmidt,  da  han  en  Eftermiddag 
spadserede  paa  Stierne  med  Magdalene  Thoresen.  Da  Goldschmidt  her 
mødte  Fru  Thoresen,  med  hvem  han  var  bekendt,  vendte  han  om  og 
fulgte  hende  til  hendes  Hjem  paa  Dosseringen,  hvorefter  hans  Vej 
førte  ham  ind  ad  Byen  til,  sammen  med  hendes  Ledsager. 

Saa  længe  Fru  Thoresen  var  tilstede,  henvendte  han  naturligvis 
Talen  til  hende  og  udtrykte  sig  efter  sin  Skik  uden  megen  Form,  sagde 
f.  Eks.;  Jeg  holder  ellers  ikke  af  Forfatterinder,  heller  ikke  af  dem,  vi 
har;  men  jeg  indrømmer,  at  blandt  de  skrivende  Damer  er  De  den 
friskeste."  Da  Fru  Thoresen  bragte  Talen  paa  sit  Yndlingsemne,  Kær- 
lighed, sagde  han  skemtende:  Mit  Hjerte  er  som  Zuavregimenternes 
Faner,  saa  gennemhullet,  at  man  neppe  kan  danne  sig  en  Forestilling 
om,  hvorledes  Stoffet  oprindeligt  saa  ud.  —  I  det  Hele  var  han  livlig, 
artig,  dog  med  et  noget  stikkende  Blik. 

Overfor  en  meget  yngre  Mand  havde  Goldschmidt  vanskeligere  ved 
at  træffe  Tonen.  Han  brugte  Udtryk  som  viste,  at  han  holdt  paa  sin 
Værdighed  og  stadigt  var  sig  sin  Overlegenhed  bevidst.  „Man  har  talt 
til  mig  om  Dem",  sagde  han,  „og  jeg  kender  Dem  af  Navn".  Udtrykket 
man  virkede  underligt  fremmedklingende,  som  oversat  eller  affektert. 
—  Har  De  læst  Taines  Engelske  Literaturhistorie?  spurgte  han.  — 
Nej,  jeg  kender  den  ikke.  —  Naa,  De  hører  maaske  til  Dem,  som 
anser  det  for  overflødigt  at  lære  nogetsomhelst  Udenlandsk  at  kende. 
Vi  har  nok  i  vort  eget,  ikke  sandt?  Det  er  jo  en  ret  udbredt  Syn§- 
maade ;  men  en  Vildfarelse  er  det.  —  De  slutter  for  rask ;  jeg  har  ikke 
den  Mening.  —  Jaja  da,  Farvel!  —  Og  deres  Veje  skiltes. 

Den  unge  Studerende  led  ikke  Goldschmidt.   Det  var  jo  Manden, 

der  havde  forgrebet  sig  paa  Søren  Kierkegaard,  sat  ham  i  Gabestokken 
for  et  daarligt  Publikum.  Han  havde  Uvilje  mod  ham  paa  Kierkegaards 
Vegne.  Dog  en  endnu  langt  mere  levende  Uvilje  nærede  han  imod  ham 
paa  sin  Lærers,  Professor  Brochners  Vegne. 

Brochner  nærede  en  umaadelig  Ringeagt  for  Goldschmidt;  han  fandt 
ham  ubetydelig  som  Aand,  indbildsk  og  derfor  komisk  som  Personlig- 
hed. For  den  literære  Kunstner  i  ham  havde  han  ikke  ringeste  Sans. 
Det  Værdifulde  og  Sjældne  i  hans  Fremstillingsevne  oversaa  han.  Men 
den  Uvidenhed,  Goldschmidt  undertiden  havde  røbet  angaaende  Filosofi, 
og  den  Ukyndighed,  han  havde  lagt  for  Dagen  med  Hensyn  til  bildende 
Kunst,  hans  Omslag  som  Politiker,  hans  Følsomhed  som  Skønaand,  alle 
de  Svagheder,  Frederik  Dreier  i  sin  Tid  saa  ubarmhjertigt  havde  frem- 
draget, havde  givet  Brochner  den  stærkeste  Afsmag  for  Goldschmidt. 
Hertil  kom  personlige  Sammenstød.  Ved  et  eller  andet  offenligt  Møde 
havde  Brochner  stirret  paa  Goldschmidt  med  et  saa  ironisk  Smil,  at 
denne  ophidset  krævede  ham  til  Regnskab.  —  Gør  nu  ikke  Skandale! 
svarte  Brochner.  —  Jeg  er  beredt  til  at  gøre  Skandale  hvorsomhelst, 
skulde  Svaret  have  lydt.  —  Det  tvivler  jeg  ikke  paa;  men  hold  Dem 
nu  rolig!  —  Noget  derefter  havde  Goldschmidt  i  Nord  og  Syd  i  An- 
ledning af  Brochners  Rigsdagskandidatur  skrevet,  at  den  bekendte 
Ateist  H.  Brochner  naturligvis  som  Medarbejder  af  Fædrelandet  blev 
støttet  af  „Partiet".  Nu  var  der  Intet,  der  i  den  Grad  opbragte  Broch- 
ner, som  naar  Nogen  betegnede  ham  som  Ateist  og  saaledes  forsøgte 
at  lægge  ham  for  Had  —  Ordet  havde  en  vel  hundred  Gange  værre 
Klang  da  end  nutildags  —  han  hævdede  altid,  at  han  og  andre  saa- 
kaldte  Ateister  var  langt  mere  religiøse  end  deres  Angribere.  Og  skønt 
Goldschmidts  Forsyndelse  mod  Brochner  visselig  var  ringe,  skønt 
denne  sidste  desuden  rimeligvis  paa  uberettiget  Maade  havde  udæsket 
ham,  meddelte  dog  Brochner  sin  Yndlingselev  en  saa  haardnakket 
Uvilje  mod  Goldschmidt,  at  han  ikke  kunde  se  helt  fordomsfrit  paa  ham. 

Goldschmidt  forsøgte  en  personlig  Tilnærmelse  under  den  unge 
Forfatters  første  Ophold  i  Paris  1866. 

Foruden  den  i  Frankrig  bosatte  Morbroder,  hvorom  der  i  det  Fore- 
gaaende  er  talt,  havde  han  endnu  en  Onkel,  der  som  Dreng  var  kom- 
men til  Frankrig,  var  bleven  Franskmand  og  var  bosat  i  Paris.  Det 
var  hans  Faders  lidt  ældre  Broder,  en  noget  urolig  og  fantastisk  Per- 
sonlighed, hvem  Goldschmidt  jævnlig  traf  hos  fælles  Venner.  Gennem 
denne  Mand  lod  han  det  unge  Menneske  vide,  at  det  vilde  være  ham 
kært  at  gøre  hans  Bekendtskab,  opgav  sin  Adresse  og  sin  Modtagelses- 
tid.  Da  Ynglingen  holdt  sig  tilbage,  lod  han  Opfordringen  gentage, 
men  forgæves.     Brochners  Paavirkning  var  for  stærk. 

Nogle  Aar  senere  havde  han  i  en  og  anden  Teaterartikel  udtalt  sig 
lidt  satirisk  og  afvisende  om  Goldschmidt,  da  der  en  Dag  blev  gjort  et 
Forsøg  paa  at  oprette  en  overmaade  nær  Forbindelse  mellem  Digteren 
og  ham. 

En  Foraarsdag  i  1869  traadte  en  lille  Mand  med  blaa  Briller  ind  i 
hans  Værelse  og  Forestillede  sig  som  Goldschmidts  Forlægger,  Bog- 
handler Steen.  Han  kom  i  en  fortrolig  Sendelse  fra  Goldschmidt,  an- 
gaaende  hvilken  han  bad  Taushed  strengt  iagttaget,  hvad  Udfold  Sagen 
end  fik. 

Goldschmidt  vidste,  at  den  unge  Kritiker  ikke  havde  Sympati  for 
ham,  men  han  henvendte  sig  til  hans  Ridderlighed,  vanskeligt  stillet 
som  han  var.  Goldschmidt  maatte  af  Grunde,  hvorom  han  ikke 
ønskede  at  udtale  sig,  endnu  samme  Aar  bryde  op  fra  Danmark  og 
bosætte  sig  i  England  for  bestandig.  Han  vilde  for  Fremtiden  skrive 
paa  Engelsk.  Men  før  han  brød  op,  vilde  han  afslutte  sin  Virksomhed 
i  Fædrelandet  med  en  Udgave  af  sine  samlede  Skrifter  eller  dog  med 
et  meget  omfangsrigt  Udvalg  af  dem.  Han  vilde  og  kunde  ikke  selv 
fra  Udlandet  lede  dette  store  Foretagende;  han  kendte  kun  en,  der 
var  i  Stand  dertil,  og  hvem  han  anmodede  om  at  paatage  sig  det.  Han 
havde  udkastet  en  Plan  for  Udgivelsen,  en  Skitse  af,  i  hvad  Orden 
Skrifterne  burde  udkomme  og  hvad  hvert  enkelt  Bind  burde  indeholde, 
og  han  forelagde  det  herved  til  Godkendelse  eller  Kritik.  Udgaven 
burde  indledes  med  en  Skildring  af  Goldschmidts  Forfatterpersonlighed 
og  Udviklingsgang;  dersom  den  unge  Forfatter  vilde  paatage  sig  at 
skrive  denne,  bades  han  om  at  indfinde  sig  hos  Goldschmidt  for  at 
erfare,  hvad  denne  selv  betragtede  som  Hovedtrækkene  og  Hoved- 
punkterne i  sit  literære  Levned. 

Udkastet  til  hvad  den  planlagte  Udgave  skulde  indeholde  udgjorde 
en  hel  lille  Pakke  Papirer;  desuden  overraktes  der  ham  til  Gennem- 
læsning selve  Anmodningen  om  Overtagelse  af  den  ham  tiltænkte 
Gerning,  der  forsigtigt  var  stilet  som  et  Brev,  ikke  til  ham,  men  til  Bog- 
handler Steen,  og  som  Steen  havde  udtrykkeligt  Paabud  om  at  bringe 
med  tilbage.  Skønt  dette  sidste  ingenlunde  smagte  ham,  og  skønt  dette 
Vidnesbyrd  om  Mistillid  stod  i  en  højst  paafaldende  Strid  med  den 
overvættes  store  og  ufortjente  Tillid,  der  samtidigt  blev  ham  vist,  gjorde 
selve  Tilliden  dog  et  stærkt  Indtryk  paa  ham. 

Den  Meddelelse,  at  Goldschmidt,  Landets  vistnok  første  Prosafor- 
fatter, vilde  afbryde  sin  Virksomhed  og  for  bestandig  forlade  Danmark, 
var  i  og  for  sig  overvældende  og  satte  i  samme  Øjeblik  den  Tiltaltes 
Tanker  i  Omløb,  hans  Fantasi  i  livlig  Bevægelse.  Hvad  kunde  Grun- 
den være?  En  Forbrydelse!  Det  var  udelukket.  Hvad  andet  var  da 
tilbage  end  en  Kærlighedshistorie,  og  dette  havde  den  unge  Mands 
hele  Medfølelse.  Alverden  vidste,  at  Goldschmidt  dyrkede  en  meget 
smuk  Dame.  der  bevogtedes  saa  meget  mere  skinsygt  af  sin  Mand, 
som  denne  alt  i  en  Aarrække  havde  ligget  hen  i  Lamhedstilstand.  Han 
tillod  hende  ikke  at  gaa  i  Teatret  andensteds  end  i  Spejllogen,  hvor  hun 
sad  uset  af  Publikum.  Ægtemanden  havde  i  ingen  Henseende  Almen- 
hedens Sympati;  han  havde  alle  sine  Dage  været  en  ufrugtbar  og 
karakterløs  Skribent,  havde  kun  udgivet  to  Bøger,  der  var  skrevne  i 

Stik  modsat  Aand  og  sagde  hinanden  skarpt  imod.  Saa  længe  han  kunde 
gaa  ud,  havde  han  sværtet  sit  røde  Haar  sort,  var  alt  i  alt  en  ringe 
Mand  og  havde  ved  sit  første  Ægteskab  med  en  grim  gammel  Jomfru 
indvundet  den  Formue,  der  alene  muliggjorde  ham  som  Frier  til  den 
Skønhed,  han  derefter  havde  vundet. 

Det  var  sivet  ud,  at  hun  var  Modellen  til  den  smukke  Dame  i 
Arvingen,  og  at  enkelte  der  forekommende  Billetter  var  virkelige  Smaa- 
breve  fra  Goldschmidt  til  hende. 

Hvad  laa  da  nærmere  end  den  Antagelse,  at  Situationen  i  Længden 
var  bleven  Goldschmidt  uudholdelig  og  at  en  Bortførelse  til  London 
var  besluttet!  Med  et  saa  romantisk  Forsæt  kunde  Goldschmidt  være 
sikker  paa  en  varmblodig  ung  Mands  Deltagelse.  Denne  erklærede  der- 
for, at  han  var  ganske  villig  til  af  en  Samtale  med  Digteren  at  erfare 
mere  indgaaende,  hvad  der  ventedes  af  ham;  han  troede  foreløbig  at 
kunne  tilsige  sin  Bistand.  Det  var  i  Paaskeugen,  vistnok  Skærtorsdag; 
han  lovede  at  indfinde  sig  hos  Goldschmidt  en  af  Helligdagene  paa  en 
Tid,  der  blev  fastsat. 

Baade  Langfredag  og  første  Paaskedag  blev  han  forhindret  i  at  gaa 
til  ham  og  havde  allerede  bestemt  sig  til  at  gøre  Besøget  anden  Paaske- 
dag, da  han  Mandag  Morgen  modtog  et  Brev  fra  Boghandler  Steen,  der 
i  høf  Grad  opbragte  ham.  Brevet,  hvis  Stil  efter  hans,  som  det  viste  sig, 
urigtige  Skøn  bar  utvetydige  Spor  af  at  være  dikteret  Boghandleren 
i  Pennen,  afgav  Vidnesbyrd  om  den  yderste  Utaalmodighed.  Det  hed 
sig  heri,  at  han,  der  havde  paataget  sig  at  aflægge  Goldschmidt  sit 
Besøg,  nu  havde  ladet  to  Dage  gaa  hen  uden  at  opiylde  sit  Løfte.  Der 
var  „ingen  Mening  i.  Dag  efter  Dag  i  et  saa  alvorligt  Anliggende  at 
holde  en  Mand  bunden  til  Venten**;  efter  Hr.  Steens  „personlige  Me- 
ning" havde  det  overhovedet  ikke  været  høfligt  af  den  yngre  Forfatter, 
ikke  at  underrette  Goldschmidt  om  hvad  Dag  han  vilde  gaa  til  ham. 

Han  blev  meget  kold  efter  Læsningen  af  dette  Brev.  Han  forstod, 
at  han  havde  saaret  Goldschmidts  Forfængelighed  dybt  ved  ikke  straks 
efter  Meddelelsen  at  indfinde  sig  hos  ham;  men  hans  Hovedindtryk 
var  Forbauselse  over,  at  Goldschmidt  overfor  ham  viste  sig  som  en 
saa  daarlig  Sjælekender.  Hvor  kunde  Goldschmidt  dog  tro,  at  han  lod 
sig  skræmme  ved  Grovhed  eller  vinde  ved  smagløse  Irettesættelser! 
Hvor  kunde  Goldschmidt  mene,  at  han  betragtede  det  ham  tiltænkte 
Hverv  som  saa  ærefuldt,  at  han  af  den  Grund  ikke  havde  vist  det  fra 
sig?  Forstod  Goldschmidt  end  ikke,  at  det  alene  var  Appellen  til  hans 
bedste  Følelser  fra  en  Modstanders  Side,  der  var  ramt  af  en  over- 
ordenlig Skæbne,  som  havde  været  bestemmende  for  hans  Holdning? 

Samtidigt  dukkede,  om  end  fra  første  Færd  yderst  svagt,  en  Mis- 
tanke op  i  ham.  Var  det  muligt,  at  den  hele  rørende  Historie,  som 
var  bleven  ham  betroet,  var  et  Puds,  beregnet  paa  at  afvæbne  hans 
Uvilje,  vække  hans  Medfølelse  og  sikre  Goldschmidt  en  trompetende 
Herold^    Var  det  muligt,    at  den  hemmelighedsRilde  Meddelelse  om 

Flugten  til  London  blot  var  en  Løgn,  hvis  eneste  Hensigt  var  at  faa 
ham  stillet  i  Goldschmidts  Tjeneste? 

Han  slog  lige  straks  denne  Tanke  hen  som  altfor  usandsynlig,  men 
den  vendte  tilbage ;  thi  han  havde  nys  gjort  den  Erfaring,  at  selv  store 
Digtere  undertiden  ikke  veg  tilbage  for  Usandheder,  naar  det  for  dem 
gjaldt  om  at  faa  en  Kritiker  i  deres  Tjeneste.  En  Kritiker  er  jo  som 
den  rige  Pige,  der  altid  maa  frygte  for  ikke  at  blive  elsket  for  sin 
egen  Skyld.  Han  var  allerede  da  meget  utilbøjelig  til  at  tro,  nogen 
anerkendt,  endsige  nogen  omstridt  Forfatter  nærmede  sig  ham  af  ren  Vel- 
vilje, for  hans  smukke  Øjnes  Skyld,  som  det  hedder  paa  Fransk. 

I  ethvert  Tilfælde  var  han  nu  besluttet  paa,  ikke  at  ville  have  noget- 
somhelst  med  Sagen  at  gøre.  Han  svarte  fyndigt:  , Lektioner  i  Høflig- 
hed modtager  jeg  ikke  af  nogen,  sender  Dem  derfor  de  vedlagte  Papirer 
tilbage.    Vær  saa  god  at  henvende  Dem  til  en  anden.  "* 

Dette  Svar  havde  det  øjensynligt  ikke  været  Hensigten  at  fremkalde. 
Steen  styrtede  straks  op  til  ham  for  at  gøre  ham  en  Undskyldning, 
men  blev  ikke  modtaget.  To  Gange  endnu  kom  han  med  ydmyge 
Bud  fra  Goldschmidt  om  dog  at  gøre  ham  „den  Ære"  at  aflægge  ham 
Besøg.  Men  den  unge  Mands  Stolthed  var  for  kilden  og  hans  Beslut- 
ning urokkelig.  Utvivlsomt  var  Steens  Brev  blevet  afsendt  efter  Gold- 
schmidts Ønske,  men  lige  saa  utvivlsomt  i  en  Form,  der  ikke  var  god- 
kendt af  ham.  At  den  saa  snildt  indledede  Alliance  saaledes  blev  til 
Intet,  kom  øjensynligt  Digteren  lige  saa  uventet  som  det  var  ham  ukært. 

Ikke  længe  efter  blev  Mistanken  om  at  Flugten  fra  Danmark  kun 
var  et  Opspind,  beregnet  paa  at  indfange  ham,  ved  et  Tilfælde  meget 
kraftigt  bestyrket,  og  efter  nogen  Tids  Forløb  kunde  han  ikke  mere 
nære  Tvivl  om,  at  Goldschmidt  simpelthen  havde  villet  afvæbne  en 
Kritiker  og  vinde  sig  en  Udraaber. 

Det  stemte  ikke  den  unge  Forfatter  blidere  mod  den  ældre,  og 
denne  Stemning  gav  et  Essay,  han  snart  derefter  skrev  om  Goldschmidt 
i  Anledning  af  Rabbi  og  Ridder's  Opførelse  paa  det  kongelige  Teater, 
en  skarpere  Tone  end  det  ellers  havde  faaet. 

Der  gik  nu  tre  Aar,  før  deres  Veje  atter  krydsede  hinanden  og  et 
kortvarigt  Samliv  imellem  dem  kom  i  Stand. 


Om  Ligbrænding. 


Foredrag  holdt  ved  det  hygiejniske  Møde  i  Aarhus  September  1904. 

Af  F.  Levison. 


Det  er  ikke  stort  mere  end  50  Aar  siden,  at  italienske  og  tyske 
Læger  begyndte  at  overveje,  om  der  ikke  kunde  være  Anledning  til 
at  genoptage  Oldtidens  almindelige  Gravskik  —  Ligbrændingen,  for  der- 

ved  at  indskrænke  og  maaske  i  Fremtiden  helt  afskaffe  Nedgravning 
af  Lig  i  Jorden,  der  paa  mange  Steder  havde  ført  til  alvorlige  Ulæmper, 
og  som  var  stærkt  mistænkt  for  at  give  Anledning  til  Udbredelse  af 
Sygdom. 

I  Italien  kom  man  hurtigst  ud  over  Overvejelsernes  Stadium  og  1876 
blev  det  første  Krematorium  rejst  i  Milano  og  straks  taget  i  Brug. 
Naar  man  nu  betænker,  at  der  kun  er  gaaet  28  Aar  siden  da,  maa  det 
indrømmes,  at  Ligbrændingstanken  har  slaaet  hurtigt  an  og  vundet  stor 
Udbredelse  i  forholdsvis  kort  Tid.  Ved  Udgangen  af  1903  var  Lig- 
brænding lovlig  tilladt  i  saa  godt  som  alle  civiliserede  Lande;  der  fandtes 
i  Evropa  55  Krematorier  og  i  Amerikas  forenede  Stater  26,  hvert  Aar 
bygges  der  ny,  og  selv  saa  Tierne  Lande  som  Australien  og  den  argen- 
tinske Republik  ikke  at  tale  om  Fremtidslandet  Japan  bygge  Krema- 
torier; Ligbrændingerne  tælles  nu  hvert  Aar  i  Tusinder,  og  intet  er  mindre 
berettiget  end  naar  Modstanderne  forsøge  at  fremstille  det,  som  om  det 
kun  var  enkelte  Særlinge  eller  Fanatikere,  der  foretrak  Ligbrænding 
for  Begravelse. 

Naar  Ligbrændingen,  som  medfører  saa  radikal  en  Omformning  af 
tilvante  Forestillinger  og  som  er  bleven  bekæmpet  med  Haardnakkethed 
af  alle  Konfessioners  Gejstlighed  og  af  alle  Regeringers  reaktionære 
Elementer,  dog  har  vundet  saa  megen  Fremgang,  skyldes  dette  mange 
forskellige  Aarsager,  og  man  forstaar  Sammenhængen  bedst  ved  at  kaste 
et  Blik  tilbage  paa  den  historiske  Udvikling. 

De  ved,  at  man  i  mange  Aarhundreder  med  Forkærlighed  begravede 
Ligene  inde  i  Kirkerne  enten  i  særlige  Krypter  eller  umiddelbart  under 
Kirkegulvet.  I  Slutningen  af  det  18de  Aarhundrede  lykkedes  det  Lægerne 
trods  Gejstlighedens  Modstand  at  sætte  igennem,  at  saadanne  Begravelser 
i  Kirkerne  i  det  væsenlige  afskaffedes,  selv  om  man  endnu  i  vor  Tid 
kan  høre  om  Bisættelse  i  en  Kirke  af  en  særlig  fornem  eller  rig  Mands 
Lig.  Ved  denne  Reform  opnaaede  man,  at  Kirkerne  ikke  længere  fyldtes 
med  den  uudholdelige  Forraadnelsesstank  og  i  Epidemier  ophørte  de  at 
være  Sygdommens  Centrum  og  Arnested. 

Men  da  man  havde  opnaaet  at  rense  Kirkerne,  stillede  der  sig  et  nyt 
Spørgsmaal:  om  det  var  forsvarligt  at  vedblive  at  benytte  de  gamle 
Kirkegaarde,  der  overalt  laa  rundt  om  Kirkerne,  midt  inde  i  Byerne, 
hvor  Jorden  var  saa  knapt  tilmaalt,  at  man  maatte  sætte  Kiste  ved 
Kiste  og  mange  Gange  den  ene  oven  paa  den  anden,  og  som  nu  i 
Aarhundreder  var  blevet  overlæssede  med  forraadnende  Lig.  Man 
blev  forholdsvis  hurtigt  enig  om,  at  det  ikke  gik  an  at  vedblive 
med  en  saadan  Ophobning  af  forraadnende  Stoffer  inde  i  Byerne,  og 
man  flyttede  da  Begravelsespladserne  bort  fra  Kirkernes  Omgivelser 
uden  for  Byens  beboede  Terræn  og  mente  saa  at  have  ryddet  alle  hygiej- 
niske Farer  af  Vejen. 

Men  man  havde  ikke  regnet  med  den  stærke  Udvikling  af  Byerne, 
som  det  19de  Aarhundrede  blev  Vidne  til,   og  før  man  saa  sig  om, 

havde  Byerne  atter  indhentet  og  omringet  Kirkegaardene.  Da  man  i 
Slutningen  af  det  18de  Aarhundrede  tog  Assistens  Kirkegaard  ved 
København  i  Brug,  laa  den  langt  uden  for  Nørreport  i  helt  landlige 
Omgivelser,  saa  langt  borte,  at  Borgerne  kviede  sig  ved  at  skulle  be- 
graves saa  langt  borte  fra  deres  kære  By;  det  fremhævedes  som 
en  sjælden  Fordomsfrihed,  da  en  velhavende  Mand  bestemte,  at  hans 
Lig  skulde  jordes  paa  Assistens  Kirkegaard;  men  København  voksede 
saa  hurtigt,  at  Kirkegaarden  allerede  i  Midten  af  det  19de  Aarhundrede 
laa  midt  i  en  tæt  befolket  Bydel,  omgivet  paa  alle  Sider  af  Gader  og 
høje  Huse,  for  største  Delen  Arbejderkasemer. 

Da  det  nu  viste  sig,  at  Koleraepidemier  og  Tyfus  krævede  særlig 
mange  Ofre  i  Kvarteret  om  Kirkegaarden,  maatte  Spørgsmaalet  om 
Kirkegaardens  Fare  og  Ulæmper  paany  tages  op  til  Drøftelse. 

De  ældre  Tiders  Læger  havde  ad  Erfaringens  Vej  faaet  den  Over- 
bevisning, at  gamle  og  tæt  belagte  Kirkegaarde  medførte  Fare  for  de 
Omboende,  og  at  disse  var  mere  udsatte  for  at  angribes  af  Sygdomme, 
særlig  smitsomme  Sygdomme,  end  andre.  Da  man  nu  vidste,  at  der  ved 
Forraadnelse  af  Lig  dannes  giftige  Stoffer,  søgte  man  med  god  Grund 
Faren  i  en  Forgiftning  af  Vandet  i  de  Brønde,  der  modtog  Tilløb  fra 
Kirkegaardens  Terræn;  denne  Fare  var  i  hine  Tider  meget  alvorlig,  da 
Bybefolkningen  for  en  meget  stor  Del  hentede  sin  Vandforsyning  fra 
gravede  Brønde  i  Husenes  nærmeste  Omgivelser;  nu  ligger  Faren  for 
Fordærvelse  af  Drikkevandet  fjernere,  da  næsten  alle  større  Byer  faa 
deres  Drikkevand  tilført  langvejs  fra  gennem  lukkede  Ledninger,  der 
er  godt  skærmede  mod  Tilblanding  af  urent  Vand. 

En  anden  Fare,  der  spillede  en  stor  Rolle  i  Datidens  Forestillinger, 
var  Luftfordærvelsen,  idet  man  tænkte  sig  Sygdom  udbredt  ved  de 
giftige  Luftarter,  der  udvikles  ved  Ligenes  Forraadnelse  og  som  kunde 
trænge  op  gennem  Jordens  Porer.  Det  er  ogsaa  ganske  sikkert,  at  man 
kan  spore  Forraadnelsesluftarter  paa  gamle  overfyldte  Kirkegaarde. 

En  engelsk  Kommission  i  Midten  af  det  19de  Aarhundrede  klager 
saaledes  over,  at  mange  Kirkegaarde  i  London  udbredte  en  saadan 
Stank,  at  Naboerne  om  Sommeren  omhyggelig  maatte  holde  Vinduerne 
lukkede,  og  endnu  1888  indeholdt  det  bekendte  engelske  Lægeblad 
„The  Lancet**  en  Klage  over  Stanken  fra  Brompton  Kirkegaard.  Hvor 
Kirkegaardene,  som  nu  i  Danmark,  belægges  paa  en  fornuftigere  Maade, 
vil  man  dog  næppe  komme  til  at  lide  ved  Fordærvelse  af  Luften. 

Et  sikrere  Grundlag  for  Mistanken  til  Kirkegaardene  fik  man  først, 
da  Bakteriologien  viste,  at  største  Delen  af  de  smitsomme  Sygdomme 
hos  Mennesket  og  Dyrene  skyldes  Bakterier,  mikroskopiske  Planter, 
der  er  istand  til  at  fortsætte  deres  Liv  udenfor  Organismen  i  Vand, 
Mælk,  Jord  o.  1. 

Efter  at  man  var  bleven  klar  paa,  at  Miltbrand,  Kolera,  Tyfiis,  Difteri, 
Lungebetændelse,  Tuberkulose,  Pest  og  flere  smitsomme  Sygdomme 
skyldes   Infektion  med  Bakterier,  og  at  det  samme  rimeligvis  er  Til- 

fældet  med  de  smitsomme  Sygdomme,  hvis  Aarsag  man  ikke  endnu 
kender,  maatte  man  nødvendigvis  stille  sig  det  Spørgsmaal,  om  disse 
Bakterier  gaar  til  Grunde,  naar  de  med  Ligene  bliver  bragt  ned  i  Jorden, 
eller  om  de  kan  holde  sig  levende  der  i  nogen  Tid,  maaske  endog 
formere  sig,  og  endelig  om  der  er  en  Mulighed  for,  at  de  fra  Kirke- 
gaardsjorden  kan  føres  videre  ud  og  maaske  igen  optræde  som  Smitte- 
bringere.  Herom  har  der  staaet  en  hidsig  Strid;  Pasteur  viste  allerede  for 
mange  Aar  siden,  at  Miltbrandsbakterierne  kan  fortsætte  deres  Liv 
længe,  endog  mange  Aar  i  Jorden  og  at  de  atter  kan  bringe  Smitte 
derfra;  alle  kender  hans  Forsøg  med  at  lade  sunde  Faar  græsse  paa 
et  Sted,  hvor  der  12  Aar  tidligere  var  nedgravet  Kadavere  af  milt- 
brandsyge Dyr.  Faarene  angrebes  af  Miltbrand,  smittede  af  Miltbrand- 
bakterier, der  havde  ligget  12  Aar  i  Jorden,  og  som  syntes  at  være  bragt 
op  til  Overfladen  ved  Regnormene,  der  leve  af  at  lade  de  humus- 
holdige  Jordlag  gaa  gennem  deres  Tarmkanal  og  afsætte  deres  Udtøm- 
melser paa  Jordens  Overflade. 

Pasteur's  Iagttagelse  og  Forklaring  har  vakt  megen  Modsigelse,  men 
det  har  vist  sig  her  som  paa  saa  mange  andre  Punkter,  at  den  geniale 
Forskers  Skarpblik  havde  sét  det  rette. 

Men  mange  andre  af  de  for  Menneskets  Sygdomme  særegne  Bak- 
terier kan  fortsætte  deres  Liv  længe  i  Jorden.  Baade  tyske  og  franske 
Forskere  har  fundet,  at  Tyfusbakterien  kan  holde  sig  levende  i  Jorden 
3 — 5  Maaneder.  Robertson  gentog  disse  Forsøg  paa  den  Maade,  at  han 
hældte  afmaalte  Mængder  af  en  Bouillonkultur  af  Tyfusbaciller  ud  paa 
indhegnede  Stykker  af  en  Mark  og  senere  undersøgte  Jorden.  Det  viste 
sig  da,  at  disse  Bakterier  kunde  genflndes  efter  Maaneders  Forløb  baade 
i  Overfladen  og  længere  nede  i  Jorden,  og  naar  man  fra  Begyndelsen 
havde  anbragt  Tyfusbakterieme  18  Tommer  under  Overfladen,  kunde 
de  genfindes  nogle  Maaneder  senere  baade  i  denne  Dybde  og  højere 
oppe  ligesom  de  ogsaa  havde  bredt  sig  til  Siderne. 

For  Tuberkelbacillemes  Vedkommende  har  Schottelius  undersøgt 
Sagen  under  Forhold,  der  kom  de  virkelige  saa  nær  som  mulig;  han 
nedgravede  Lunger  af  Svindsotpatienter  i  almindelig  Gravdybde  og 
kunde  saa  genfinde  levende  og  smittedygtige  Tuberkelbaciller  i  den 
raadnende  Masse  endogsaa  2Vs  Aar  efter  Nedgravningen. 

Man  har  længe  vidst,  at  man  kunde  fremkalde  ny  Udbrud  af  Pest 
ved  at  grave  i  Jorden  paa  Steder,  hvor  Pestlig  var  jordede  Aar  i  For- 
vejen ;  mere  overraskende  er  det,  at  hollandske  og  japanske  Læger  har 
gjort  den  samme  Erfaring  med  Hensyn  til  Kolera.  En  hollandsk  Militær- 
læge beretter,  at  en  Trop  Soldater  mistede  nogle  Menige  af  Kolera, 
disse  blev  begravede  og  Resten  flyttedes  bort  fra  det  temmelig  ubeboede 
Sted;  et  Aar  senere  kom  en  ny  Afdeling  til  Stedet,  det  bestemtes,  at 
der  skulde  anlægges  et  Fort  og  man  begyndte  at  grave  Grunden  ud, 
men  standsedes  ved  et  pludseligt  Udbrud  af  Kolera,  uagtet  der  iøvrigt 

paa  Stedet  eller  blandt  Soldaterne  ikke  tidligere  havde  været  noget 
mistænkeligt  Sygdomstilfælde, 

Jeg  skal  endnu  anføre  nogle  Forsøg  af  den  tyske  Bakteriolog  Petri, 
der  er  særlig  overbevisende,  fordi  de  hidrøre  fra  en  Mand,  der  i  en 
Række  af  Aar  har  hævdet,  at  Sygdomsbakterier  hurtig  gik  til  Grunde 
ved  at  komme  ned  i  Jorden  med  Lig.  Nu  gentog  han  sine  Forsøg  paa 
den  Maade,  at  smaa  Dyr  som  Mus,  Marsvin,  Kaniner  dræbtes  ved 
Infektion  med  Smittebakterier  eller  deres  Kadavere  indsprøjtedes  med 
Kulturer  af  saadanne,  og  derefter  begravedes  Dyreligene  dels  direkte  i 
Jorden  dels  i  Kiste.  Ved  disse  Forsøg  fandt  han,  at  Miltbrandbaciller 
kunde  holde  sig  levende  i  5  Aar,  Kolerabaciller  i  Marsvin  levede  kun 
6 — 13 — 19  Dage,  Tyfusbaciller  under  lignende  Forhold  ikke  over  30 
Dage,  Tuberkelbaciller  i  Kaniner  indtil  90  Dage. 

Det  er  altsaa  bevist,  at  Bakterier  kan  bevare  deres  Liv  og  Smitte- 
ævne  længe  i  Jorden;  det  næste  Spøi^smaal  bliver  nu,  om  man  kan 
være  sikker  paa,  at  de  bliver  paa  Nedgravningsstedet  eller  om  de  kan 
komme  andetsteds  hen,  hvor  de  kan  bringe  Smittefare. 

Det  viser  sig  da,  at  dette  vel  ikke  altid  er  Tilfældet,  men  at  det 
meget  ofte  kan  ske.  Pftihl  har  ved  Undersøgelser  i  Nærheden  af  Strass- 
burg fundet,  at  Prøver  af  udsaaede,  let  kendelige  Bakterier  ved  Grund- 
vandsstrømninger  kunde  føres  24  Fod  i  Løbet  af  1 — 2  Timer,  og  nogle 
italienske  Forskere  har  ved  lignende  Forsøg  fundet,  at  Bakterier  kunde 
bevæge  sig  gennem  en  Eng  med  en  Hastighed  af  600  Fod  i  42  Timer, 
saa  at  man  i  denne  Afstand  genfandt  dem  i  Afløbsvandet  fra  Dræn- 
rørene. Men  ikke  alene  Grundvandet  kan  inficeres  fra  Gravene,  ogsaa 
Orme  og  Larver  kan  bringe  Smitstoffer  fra  Ligene  videre;  der  findes 
altid  ved  Forraadnelse  af  Lig  i  Jorden  en  stor  Mængde  Dyr  som 
Hjælpere  ved  Ligenes  Opløsning,  og  det  har  vist  sig,  at  disse  i  mange 
Tilfælde  trænger  ind  i  Kisterne  gennem  Jorden  og  atter  forlader  Liget 
paa  senere  Stadier  af  Forraadnelsen. 

I  Christiania  har  Schoyen  iagttaget,  at  der  paa  visse  Tider  af  Aaret 
var  en  fuldstændig  Udvandring  af  Insekter  fra  en  Kirkegaard,  Pasteur 
nævner  som  allerede  omtalt  Regnormene  som  Bærere  for  Miltbrand- 
bakterier, og  Roux  har  endog  Rotterne  stærkt  mistænkt  for  at  kunne 
bane  sig  Vej  til  Gravene,  inficeres  der  og  bringe  Sygdom  videre. 

De  anførte  Erfaringer  hvis  Tal  med  Lethed  kunde  forøges,  viser 
tilstrækkelig,  at  man  ikke  kan  kalde  Jorden  for  et  paalideligt  Gemme- 
sted for  Sygdomsbakterier,  og  at  man  hverken  kan  stole  paa  Forraad- 
nelsens  Evne  til  hurtigt  at  dræbe  Smittebakterierne  eller  paa  Jordens 
Evne  til  at  holde  den  tilbage;  der  er  da  Grund  nok  til  at  bekæmpe 
Sygdomsbakterierne  paa  anden  Maade. 

Dette  er  ogsaa  anerkendt  af  de  betydeligste  Autoriteter  paa  Hygi- 
ejnens Omraade.  Virchow  har  gentagne  Gange  udtalt  sig  om  det  ufor- 
nuftige i,  at  man  ved  svære  Epidemier  f.  Eks.  af  Kolera,  med  stor  Om- 
hyggelighed desinficerer  de  Syges  Klæder,  Bolig  og  alt,  hvad  der  har 

været  i  Berøring  med  dem,  men  derimod  graver  Koleraligene  ned  i  Jorden 
og  har  tilraadt  at  paabyde  Ligbrænding  for  saadanne  Lig;  lignende  Ud- 
talelser foreligger  fra  Pettenkofer  og  de  Hygiejnikere,  som  høre  til  hans 
Skole,  og  de  hygiejniske  Kongresser  har  Gang  efter  Gang  vedtaget  Re- 
solutioner om,  at  Ligbrænding  burde  tilstedes  i  alle  Lande  og  være 
Regel  ved  Epidemier. 

I  England  har  man  ført  dette  ud  i  Handling,  der  er  bygget  Krema- 
torier ved  de  vigtigste  Søhavne  og  naar  der  ad  Søvejen  tilføres  Kolera 
eller  Pestpatienter  bliver  Ligene  .af  Sundhedsautoriteterne  sendt  til  Lig- 
brændingsanstalterne,  ikke  til  Kirkegaardene ;  herhjemme  har  Sundheds- 
kollegiet  gjort  sig  til  Talsmand  for  det  samme,  idet  det  i  en  Erklæring 
om  Anlæggelse  af  en  Karantænestation  for  Danmark  forlangte,  at  der 
til  denne  skulde  knyttes  et  Krematorium  og  at  man  skulde  skaffe  Lov- 
hjemmel til  at  brænde  smittefarlige  Lig  paa  Karantæneanstalten. 

I  Preussen  har  en  reaktionær  Regering  og  en  snæversynet  Gejst- 
lighed hidtil  forhindret,  at  Ligbrænding  blev  tilladt,  saa  at  der  stadig 
maa  føres  Lig  fra  Preussen  til  Hamburg,  Gotha  eller  et  andet  af  de 
nærliggende  Krematorier,  men  Sundhedsautoriteterne  har  dog  anerkendt 
Ligbrændingens  Betydning  som  Led  i  Kampen  mod  de  farlige  smit- 
somme Sygdomme,  idet  de  har  forordnet,  at  Rotter,  der  er  døde  af 
Pest,  skal  brændes  og  ikke  maa  begraves;  i  Belgien  har  man  en  Lov 
om,  at  Dyr,  der  er  døde  af  smitsomme  Sygdomme,  skal  brændes. 

Men  nu  er  det  jo  klart,  at  Sygdomsbakterierne  er  lige  smittende  og 
farlige,  hvad  enten  de  findes  i  Dyrekadavere  eller  Menneskelig,  og  at 
lignende  Bestemmelser  burde  tages  ligeoverfor  de  Lig,  der  huse  farlige 
Bakterier,  særlig  Kolera  og  Pestbaciller.  Hensynet  til  Sundhedsplejen 
er  imidlertid  ikke  det  eneste,  som  kan  anføres  for  en  almindelig  An- 
vendelse af  Ligbrænding;  alle  større  Byer  føle  haardt  Vanskeligheden 
ved  at  skaffe  tilstrækkelig  Plads  til  de  døde.  Allerede  1879  klagede 
Biskoppen  af  Manchester  ved  Indvielsen  af  en  ny  Kirkegaard  over,  at 
det  nu  igen  havde  været  nødvendigt  at  tage  100  Tdr.  Land,  der  kunde 
have  givet  levende  Menhesker  Føde,  ind  til  Hvilested  for  de  Døde,  og 
denne  Klage  lyder'  nu  overalt,  ligesom  Byerne  efterhaanden  har  maattet 
søge  deres  Kirkegaardspladser  saa  langt  borte,  at  der  som  Franskmæn- 
dene sige  nu  snart  kun  er  Valget  mellem  at  brænde  Ligene  eller  at 
deportere  dem.  Derfor  er  Kommunalbestyrelserne  i  de  store  Byer  ogsaa 
overalt  meget  tilbøjelige  til  at  faa  Krematorier  opført  og  i  mange  Byer 
er  de  blevet  kommunal  Ejendom  og  drives  af  Kommunen. 

I  København  er  Forholdet  som  i  andre  Storbyer;  de  gamle  Kirke- 
gaarde Holmens,  Garnisons,  Assistents  Kirkegaard  er  saa  tæt  belagt 
med  Lig,  at  man  kun  i  ringe  Grad  kan  regne  med  dem,  og  den  ny 
vestre  Kirkegaard,  der  blev  taget  i  Brug  1870  og  da  antoges  at  ville 
slaa  til  for  lang  Tid,  er  allerede  nu  saa  optaget,  at  man  har  maattet 
indtage  et  nyt  Terræn  paa  56  Tdr.  Land  ved  Bispebjærg  Mølle  til 
Begravelsesplads. 

Kommunalbestyrelsen  har  dog  erkendt,  at  Kravet  paa  Kirkegaards- 
plads  bestandig  vil  mælde  sig  paany,  hvis  alt  vedbliver  at  gaa  som 
forhen,  og  den  har  derfor  udlagt  en  Plads  ved  denne  Kirkegaard  til  et 
Krematorium.  Der  er  for  Øjeblikket  Underhandlinger  i  Gang  mellem 
Kommunen  og  Forening  for  Ligbrænding,  der  forhaabentlig  i  en  nær 
Fremtid  vil  føre  til  Opbyggelse  af  et  nyt  Krematorium  paa  denne  Plads. 

De  større  Provinsbyer  og  navnlig  saadanne,  der  er  i  hurtig  Udvik- 
ning,  har  samme  Vanskelighed  ved  at  finde  Plads  til  de  døde;  i  An- 
ledning af  det  hygiejniske  Møde  i  Aarhus  har  jeg  søgt  Oplysning  om 
Tilstandene  der,  og  Stiftsiysikus  Johansen  har  meddelt  mig,  at  Aarhus 
ældste  Kirkegaard  laa  inde  i  Byen  ved  Kirken;  i  Begyndelsen  af  det 
19de  Aarhundrede  anlagde  man  2  Kirkegaarde  udenfor  Byens  Porte, 
men  disse  er  forlængst  indhentede  af  Byen  og  omringede  af  Huse. 
1876  og  atter  1890  anlagdes  Begravelsespladser  nord  for  Aarhus,  men 
uagtet  Byen  nu  har  25,7  Tdr.  Land  i  Brug  til  Kirkegaard,  er  dette 
ikke  mere  tilstrækkeligt,  saa  at  man  har  udset  et  Terræn  paa  30  Tdr. 
Land  Syd  for  Byen.  Denne  Grund  egner  sig  imidlertid  mindre  vel  til 
Kirkegaard,  en  stor  Del  af  den  er  meget  fugtig  og  maa  drænes,  og  det 
værste  er,  at  Drænvandet  maa  ledes  til  den  Aa,  der  løber  gennem 
Aarhus,  og  som  altsaa  bliver  meget  udsat  for  at  inficeres  fra  Kirke- 
gaarden.  Maaske  bliver  man  da  nødt  til  at  opgive  denne  Plan,  men  i 
saa  Fald  maa  man  søge  anden  og  fjernere  Grund. 

Det  er  da  forstaaeligt,  at  der  blandt  de  ledende  Mænd  er  Stemning 
for  at  bygge  et  Krematorium,  der  baade  kunde  formindske  Trangen  til 
Begravelsesplads  og  samtidig  yde  Byen  den  Betryggelse,  at  man  under 
Epidemier  kunde  uskadeliggøre  Ligene. 

Der  er  endnu  en  Side  af  Sagen,  der  fortjener  at  fremhæves;  Lig- 
brænding er  ikke  nogen  kostbar  Ting ;  allerede  nu,  da  et  privat  Selskab 
har  maattet  bringe  Sagen  frem,  købe  Grund,  bygge  Krematorium  og 
Urnehal,  kan  man  mod  Indbetaling  af  100  Kroner  faa  Ligbrænding 
udført,  faa  en  Urne  til  Asken  og  Plads  i  Urnehallen  til  at  opstille  den 
i  20  Aar,  hvilket  altsaa  vil  svare  til  Omkostningerne  ikke  alene  ved 
Begravelsen,  men  ogsaa  ved  Købet  af  et  Gravsted.  Men  naar  Sagen 
bliver  mere  almindelig,  og  naar  Krematoriets  Drift  gaar  over  til  Kom- 
munen og  kan  besørges  ved  dens  Embedsmænd,  vil  Udgifterne  kunne 
reduceres  ret  betydeligt. 

Rich.  Schneider,  en  tysk  Ingeniør,  har  konstrueret  en  fortræffelig 
Ligbrændingsovn,  i  hvilken  Ligbrænding  foregaar  udelukkende  ved 
Tilledning  af  stærkt  ophedet  Luft,  uden  at  nogen  Flamme  kommer  i 
Berøring  med  Liget;  i  denne  Ovn  kan  en  Ligbrænding  foretages  med 
et  Brændselsforbrug  af  for  5 — 8  Kroner  Cokes,  og  hvis  flere  Ligbræn- 
dinger foretages  paa  samme  Dag,  synker  Bekostningen  for  hver  enkelt 
til  2,50 — 3  Kroner.  Selv  om  man  nu  hertil  beregner  Udgift  til  Betje- 
ning, Amortisation  af  Anlæget  etc,  vil  Ligbrænding  dog  blive  billigere 
end  Begravelse. 

Ligbrænding  er  da  den  eneste  Behandling  af  Ligene,  som  i  hygi- 
ejnisk Henseende  er  fuldstændig  betryggende,  den  vil  bringe  Kom- 
munerne ud  over  Vanskeligheden  ved  at  skaife  sig  Begravelsespladser, 
og  den  vil  gøre  det  muligt  at  anbringe  Askeurnerne  saa  nær  ved  Hjem- 
mene, at  der  kan  være  nogen  Mulighed  for  de  efterlevende  for  hyppigt 
at  besøge  det  Sted,  hvor  Urnen  er  opstillet  eller  nedgravet;  endelig  er 
Ligbrænding,  naar  den  bliver  nogenlunde  almindelig,  en  meget  billig 
Fremgangsmaade. 

Der  er  da  al  Grund  til,  at  Lovgivningen  i  Stedet  for  at  vanskelig- 
gøre Ligbrændingens  hurtige  Indførelse  ved  unyttige  Formaliteter  og 
Omsvøb,  tværtimod  burde  begunstige  det  fri  Valg  af  denne  Form  for 
Jordefærd,  ligesom  der  ogsaa  bør  skaffes  Lovhjemmel  for,  at  smitte- 
farlige Lig,  særlig  Kolera-  og  Pestlig,  skal  uskadeliggøres  ved  at  brændes 
i  Stedet  for  at  nedgraves  i  Jorden. 


Corsaren. 

Af  P.  Munch. 


„Corsaren'*  var  det  første  egentlige  Vittighedsblad  i  Danmark,  og  det 
er  hidtil  forblevet  uden  Sammenligning  det  mest  berømte.  Det  er  beskedent 
at  se  til.  Tegningerne  er  uanseelige  Stregetegninger,  og  de  er  ikke  talrige. 
Vers  forekommer  ret  sjældent.  Papir  og  Tryk  er  tarveligt.  Og  selve  Vittig- 
hederne —  ja  der  er  vel  sagt  mange  lige  saa  gode  siden,  selv  om  de  tar- 
velige Brandere  havde  en  mindre  Plads  i  „Corsaren**  end  i  senere  Tiders 
Vittighedsblade.  Men  Tiderne  var  andre.  Fordringerne  mindre.  Og  hvad  der 
blev  det  afgørende:  Corsaren  bares  af  Goldschmidt,  en  Mand,  der  stod 
højt  i  Evner,  og  som  ikke  blot  kunde  finde  paa  Vittigheder,  men  havde  en 
Overbevisning,  som  han  kæmpede  for  fra  Bladets  første  Linje  til  den  sidste. 
Der  findes  i  „Corsaren"  mange  Artikler,  der  har  en  alvorlig,  undertiden 
næsten  højtidelig  Karakter,  selv  om  der  altid  bevares  et  let  ironisk  Tone- 
fald. Disse  Artikler  var  Goldschmidt  de  kæreste;  de  smaa  Vittigheder  var 
for  ham  kun  Midlet  til  at  tilfredsstille  „Menneskenes,  især  de  Dannedes 
stønnende  Længsel  efter  Liv,  deres  Modtagelighed  overfor  det  Pikante, 
Dristige."  Og  halvt  bittert  føjer  han  til:  „De  ville  have  baade  en  Herre 
og  en  Tjener  i  den,  der  kan  byde  det;  de  ville  bøje  sig  for  hans  Talent 
med  Forbehold  af  at  hævne  sig  paa  det;  kom  det  an  paa  dem,  vilde  han 
forcere  sig  ihjel  paa  deres  Tilfredsstillelse."  Tit  og  ofte  følte  Goldschmidt 
dette  tungt,  men  naar  han  sad  med  Pen  i  Haand  for  at  skrive  „Corsaren", 
blev  hans  Sind  straalende  muntert,  og  med  det  uforstyrreligste  Humør  bar 
han  6  Aar  igennem  alt  det,  som  fulgte  med  et  saadant  Blad. 

Men  havde  Goldschmidt  Betingelserne  for  at  skabe  et  ypperligt  Vittigheds- 
blad, saa  var  ogsaa  Tider  og  Forhold  dertil.  Det  var  i  Aarene  1840 — 46.  Den 
liberale  Opposition  beherskede  den  offentlige  Mening;  alt  ondt  om  de  her- 
skende hørtes  gerne.  Men  Oppositionen  beredte  sig  allerede  til  at  tage  NVag- 

ten;  den  var  begyndt  at  blive  forsigtig,  hensynsfuld,  værdig  i  sin  Kritik. 
Folk,  der  i  Tredivernes  sidste  Aar  var  vænnede  til  en  skrappere  Tone,  kunde 
nok  lide,  at  „Corsaren"  nu  satte  Tonen  lige  saa  meget  højere  op,  som  de 
andre  stemte  den  længere  ned.  Dette  faldt  naturlig  for  Goldschmidt;  han 
var  kun  21  Aar,  da  han  begyndte  „Corsaren",  en  halv  Snes  Aar  yngre  end 
de  toneangivende  Liberale. 

Dernæst  hjalp  det  meget  til  „Corsarens**  Sukces,  at  der  var  noget  vist 
hemmelighedsfuldt  ved  den.  Ingen  vidste  rigtig,  hvem  der  skrev  den.  Det 
var  i  Virkeligheden  aldeles  overvejende  Goldschmidt  selv.  Først  senere  blev 
P.  L.  Møller  og  enkelte  yngre  i  nogen  Grad  Medarbejdere,  og  der  indkom 
stadig  en  Del  anonyme  Bidrag.  Men  Folk  troede  paa  en  mystisk  Redak- 
tionskomité; det  var  hele  15  Studenter,  der  havde  slaaet  sig  sammen  om 
den,  hed  det  sig.  Mest  af  alt  hjalp  det  dog  maaske,  at  „Corsaren"  maatte 
leve  i  en  stadig  Konflikt  med  Censor.  Det  var  saa  spændende  at  se,  hvor- 
meget  det  kunde  lykkes  at  faa  sagt,  trods  hans  vagtsomme  Øje. 

Bladet  fik  da  hurtig  en  stor  Udbredelse;  det  naaede  til  sidst  det  den 
Gang  uhørte  Antal :  3000  Abonnenter,  og  det  sidste  Aar  Goldschmidt  havde 
det,  indbragte  det  ham  4000  Rdlr.  De  fleste  sagde,  at  „Corsaren"  var  et 
skrækkeligt  Blad;  man  kunde  ikke  være  bekendt  at  abonnere  paa  det; 
men  alle  skulde  og  maatte  de  læse  det;  man  fik  saa  købe  Numrene  enkelt- 
vis eller  lade  sine  Tjenestefolk  holde  det.  — 

Goldschmidt  var  radikal  Republikaner  efter  gammel  græsk  og  moderne 
fransk  Mønster,  og  det  var  da  rimeligt,  at  han  vendte  sit  skrappeste  Vid 
mod  Kongen  og  alt,  hvad  hans  var.  Allerede  første  Nummer  begyndte  med 
en  lille  ondskabsfuld  Katekismuseksamination  : 

Læreren:  Hvad  vil  det  sige,  at  Gud  er  almægtig?  Drengen:  Han  kan  gøre 
Alt,  hvad  han  vil  .  .  .  Men  saa  er  jo  Kongen  ogsaa  almægtig.  Læreren:  Aa  Snak! 
Drengen:  Jo,  han  kan  ogsaa  gøre  Alt,  hvad  han  vil.  Læreren:  Snak!  Hvad  for- 
staas  ved,  at  Gud  er  almægtig?  Hvad  staar  derom  i  Lærebogen?  Drengen  ramser 
op:  „Han  kan  gøre  Alt,  hvad  han  vil  uden  Møie;  men  han  gjør  ikkun  det,  som  er  vist 
og  godt,  fordi  han  ikke  vil  Andet  end  det  alene.*'    Læreren:  ,Ja,  seer  du  det?*' 

Haardt  ramte  omstaaende  lille  Gruppe  af  Tegninger  af  Danmark,  det 
danske  Vaaben  og  Hof-  og  Statskalenderen. 

Og  med  megen  Vrede  har  sikkert  ogsaa  Kong  Kristian  læst  en  Op- 
gørelse af  de  kgl.  Slotte  i  England  og  i  Danmark.  De  engelske  var  8  ialt, 
de  danske  22  foruden  nogle  mindre  og  tre  paatænkte. 

En  bekvem  Form  for  at  slippe  udenom  de  truende  Majestætsfomærmel- 
sesparagrafer  var  Dyrefabler,  hvor  Løven  optraadte  som  Konge  og  foretog 
sig  de  taabeligste  og  mest  ondskabsfulde  Handlinger,  hjulpet  af  dumme, 
krybende  og  lumske  Hoffolk.  Hvad  Meningen  med  disse  Fabler  var,  havde 
tungnemme  Læsere  i-  Forvejen  faaet  et  Vink  om  i  en  Artikel,  der  begyn- 
der: „Af  Lignelser  er  Verden  fuld.  Saaledes  see  vi  Konger  lignede  med 
Løver  o.  s.  v.  Ministre  med  Ræve,  Ulve,  Faar  o.  s.  v.,  de  Herrer  Mili- 
tære med  Harer  og  andre  glubende  Dyr,  de  Studerende  med  Ugler  og 
andre  Natsværmere.** 

Kong  Kristian  VIII  var  taknemmelig  at  drille.  Han  var  en  ivrig  og 
meget  pirrelig  Læser  af  „Corsaren**.  Hans  Hovedbekymring  var  altid  at 
tage  sig  godt  ud  baade  for  sig  selv  og  andre,  og  han  frygtede  intet  saa  meget 
som  at  faa  Latteren  mod  sig.  „De  ondskabsfulde  altforstyrrende  Bladskri- 
vere** blev  en  fiks  Ide  hos  ham.  I  hans  Breve  til  den  Tids  mægtigste  Mi- 
nister, den  gamle  bistre  Stemann  er  det  staaende  Omkvæd:  „Frækheden 
og  Dumdristigheden  i  Døgnbladene  gaar  meget  vidt.  **  Det  var  ham  en  stadig 

Sorg,  at  „Hof-  og  Stadsretten  sædvanligvis  tager  Pasquillanterne  i  Forsvar", 
og  det  trøstede  ham  end  ikke  rigtig,  at  Højesteret  næsten  altid  viste  et 
lydigere  Sind  og  dømte  dem,  der  skulde  dømmes. 

Mest  af  alt  synes  dog  en  begejstret  Artikel  om  ,Marseillaisen",  som 
„Corsaren"  bragte  i  1842,  ai  have  forfærdet  ham.  Og  det  er  unægtelig 
ogsaa  til  at  undres  over,  at  den  er  sluppet  forbi  Censor  paa  en  Tid,  da 
ethvert  Angreb  paa  Enevoldsmagten  var  lovstridigt. 

„Marseillaisen",  hedder  det  der,  „er  Befrielsens  Højsang,  Kongernes  Deprofundis, 
Frihedens  Vivat,  med  den  skal  Friheden  drage  Jorden  rundt,  beskygget  af  del  irefar- 
vede  Flag,  ledsaget  af  Trommer  <^ 
Basuner,  esconerel  af  Seire.  Den  skal 
synges  paa  Polsk  paa  Italiensk,  pas 
Tydsk,  paa  Tyrkisk  —  hvad  siger  jeg: 
paa  alle  Sprog,  af  alle  de  Folkeslag, 
som  vil  være  frie."  „Den  er  det  høi- 
este  Udtryk  for  den  bevæbnede  Re- 
volution, det  høieste  Raab  fra  det 
første  Folk,  som  rejste  sig  mod  sin 
Tyran,  fra  det  franske  Folk,  fra  det 
Guddoms- Folk,  som  ogsaa  har  sin 
Treenighed:  Frihed,  Lighed,  Broder- 
skab." „Borgere!  Lader  os  ikke 
glemme  hint  mandige  Omkvæd:  Aux 

trues  af  Fremmede  saavclsom  her- 
hjemme, i  vore  Friheder  saavelsom  i 
vore  Rettigheder.  Lader  paany  denne 
mægtige  Sang  synges,  lader  os  gjen- 
lage  den  i  Chor,  indtil  vi  have  be- 
styrket hos  os  og  hos  de  Andre  de 
tre  store  Principer,  som  har  fremkaldt  . 

den,    den    franske    Revolutions    tre  O**"*] 
mægtige    Principer:    Frihed,    Lighed, 
Broderskab!    Frihed,  Lighed,  Broder- 
skab." 

Forskrækket  skrev  Kongen 
til  Stemann,  at  dette  gik  jo 
aabenlyst  ud  paa  at  indføre  „de 
republikanske  Ideer" ;  det  kunde 
ingen  Regering  forsvare  at  Rnde 
sig  i ;  der  maatie  Beslag  og 
Proces  til. 

Folk  snakkede  almindelig  om 
Kongens  store  Interesse  for  „Cor- 
saren", og  det  kunde  hænde,  at  dette  helt  tilfældig  skænkede  Goldschmidt  en 
stor  Sukces.  En  Gang  ved  Juletid,  da  han  havde  været  stærkt  optaget  af  Sel- 
skaber og  lign.,  havde  han  intet  Stof  til  Bladet  den  Dag,  det  skulde  komme. 
Saa  fandt  han  paa  at  lade  det  udgaa  blankt,  blot  med  en  lang  Streg  ned 
ad  hver  Side  og  aller  nederst  en  lille  Mand  med  en  vældig  lang  Næse. 
Han  tænkte  derved  paa  Publikum,  der  blev  narret  for  Teksten,  men  Folk 
fortalte  straks,  at  Kongen  havde  selv  villet  censorere  „Corsaren",  Gold- 
schmidt havde  faaet  det  at  vide,  og  saa  havde  han  ladet  Bladet  udgaa  uden 
Indhold;  den  lille  Mand  med  den  lange  Næse  var  Kongen. 

Med  Spotten  mod  Kongen  Fulgte  Forhaanelser  af  alt  Hofvæsen,  Ordens- 
væsen,  Titler  o.  s.  v.  Felgende  Billeder  er  Eksempler  derpaa: 

.Af  Kjcrlighed  til  Fedtet  slikker  Fanden  flyer  for  Korset  —  jeg  ikke. 

Katten  Tallerkenen*. 

En  anden  Gang  hed  det  om  „Kammerherrenøglen*': 

Træffende  har  man  valgt  dens  Plads  som  Belønning  for  Hoffolk. 
Bagvendt  bliver  enhver  Løn,  naar  man  intet  har  gjort. 

og  om  Ordens-Uddelingen: 

„Ordener  hænger  man  paa  Idioter.*'    Ja,  dersom  man  hængte 
paa  Idioter  dem  kun,  saae  vi  dog  N^rtten  deraf. ** 

Ogsaa  Livgarden  maatte  holde  for.  En  Dag  fandtes  i  „Corsaren":  „En 
Garde-Officers  11   Bud."*  Blandt  disse  er: 

1 .  Bud:  „Vi  ere  Garde-Officerer,  som  udføre  glimrende  Bedrifter  paa  Amalienborg 
og  hos  Mini.*'  „I  Skræddere  skulle  ikke  gjøre  noget  andet  udstoppet  Billede  i  vor 
Lignelse  ..." 

3.  Bud:  „Kom  hver  Dag  i  hu,  at  Du  faar  din  behørige  Punsch.  —  Om  Natten 
skal  Du  arbejde  og  gjøre  al  Din  Gjeming,  saa  godt  Du  kan,  saasom  spille,  drikke 
o.  s.  V.  o.  s.  V.  Men  Dagen  er  Hviletid  for  en  Garde-Officer;  da  skal  han  ikke  gjøre 
andet  end  at  gaa  fra  Mini  til  Gianelli  og  fra  Gianelli  til  Mini  at  nyde  sin  Punsch. 

5.  Bud:  Du  skal  ikke  udsæne  Dig  for  at  ihielslaae  eller  ihielslaaes,  men  hellere 
retirere  i  Tide  og  med  Anstand. 

7.  Bud:  Du  skal  ikke  stjæle;  det  Eneste  skulde  være  Tiden  fra  Vorherre.  — 

„Corsaren"  stod  udenfor,  om  man  vil,  over  de  politiske  Partier.  Juste- 
milieu",  kaldte  Goldschmidt  sit  Standpunkt  i  sin  Programartikel.  Han  mente 
dermed,  at  det  var  hans  Opgave  at  uddrage  Sandheden  af  alle  de  mod- 
stridende Meninger.  Men  siden  fortolkede  han  det  betydelig  hvassere:  Hans 
Haand  skal  være  mod  Alle  og  Alles  imod  ham,  og  dette  ramte  „Cor- 
sarens"  Karakter  betydelig  bedre.  „Corsaren"  rettede  Viddets  Skyts  mod 
alle  Tidens  Partier,  men  unægtelig  oftest  og  stærkest  mod  de  Konservative. 

„Fordi  hun  stod  stille,  tilbage  at  see 
Loths  Hustru  Saltstøne  maa  blive. 
Hvor  kunde  der  dannes  en  heel  Allee 
Saltstøtter  af  Conservative.** 

hed  det  en  Dag  om  Højre,  og  dette  Saltstøtte-Standpunkt  var  saa  fjernt  som 
mulig  fra  det,  der  fik  Udtryk  i  „Corsarens"  Feltraab:   „Qa  ira!  Qa  ira!" 

Tidligere  Liberale,  der  gik  over  til  Højre,  blev  gennemheglede.  Saaledes 
David  og  endnu  mere  Algreen-Ussing.  Denne  sidste  maatte  finde  sig  i  at  frem- 
stilles mangen  god  Gang  skævende  snart  til  det  Hædersbæger,  Folket  en  Gang 
havde  skænket  ham  som  Tak  for  kække  Oppositionstaler,  snart  til  det  Kors, 
Kongen  gav  ham  som  Løn  for  gode  Tjenester.  En  særlig  taknemmelig  Genstand 
for  Spotten  var  „Selskabet  til  Statsgældens  Afbetaling."  Dette  var  stiftet  af 
Chr.  Lindberg.  Han  havde  faaet  den  vidunderlige  Ide,  at  gode  Borgere 
skulde  skillinge  sammen  til  Afbetaling  af  Statsgælden,  saa  kunde  man  da 
endelig  en  Gang  faa  Munden  stoppet  paa  de  liberale  Skraalere,  der  nu  altid 

klagede  over  Finansernes  slette  Tilstand.  Statsgælden  var  den  Gang  over 
200  Millioner  Kr.,  og  man  fantaserede  om  at  indsamle  1  Million  dertil  om 
Aaret.  Regeringen  tog  Planen  forholdsvis  alvorlig  og  takkede  rørt  for  den 
smukke  Tanke.  Men  Udbyttet  var  ganske  diminutivt,  og  det  hele  Fore- 
tagende druknede  i  Latter. 

Særlig  haardt  tog  Goldschmidt  paa  Godsejerne,  der  i  Stænderne  viste 
sig  som  snæversynede  Egoister  uden  Forstaaelse  af  Husmændenes  Ret, 
Nogle  af  hans  varmeste,  mindst  spøgefulde  Artikler  er  helliget  Husmæn- 
dene. I  en  af  disse  hedder  det  med  Ord,  der  saa  smaat  minder  om  La 
Bruy&res  Skildring  af  Bønderne  i  Ludvig  XVI's  Tid: 

,Der  lever  nogle  nisinde  Væsener  I  Danmark,  som  hedder  Husmænd.  1  Natur- 
historien  vitde  de   blive  henførte  (il   Slagen  Mennesker;  i  den    politiske  og  sociale 


■Mie  Blomme 


Ordens  Bog  blive  de  slet  ikke  henføne  til  Noget,  undtagen  maaskee  tii  Supplementer 
for  Begrebel  Herremænd.  —  Herremændene  og  de  større  Gnindeiere  give  dem  Noget 
at  boe  i,  som  ved  en  Eupheisme  kaldes  et  Huus.  For  Tilladelsen  til  ai  boe  i  dette  Huus 
maa  de  arbelde  for  Eieme  visse  Dage  om  Aarei,  og  disse  Arbeidsdage  Falde  ved  Hjælp 
ar  en  besynderlig  Liberalitet,  netop  ind  paa  den  Tid,  da  de  skulde  arbeide  for  sig  selv. 

Overfor  Godsejernes  Deklamation  om  Indgreb  i  Ejendomsretten,  svarede 
„Corsaren"  med  spottende,  bitre  Ord,  der  ikke  siden  har  mistet  deres  Gyl- 
dighed: 

„At  skaffe  Tusinder  af  Huusmænd  Brødet  og  en  blidere  Skjæbne  end  Trældom  tn 
Morgen  til  Aften,  aandig  Forkuelse  og  Kraflløshed  vilde  ikke  kunne  iværksættes,  uden 
at  en  Del  rige  Mænd  mistede  noget  af  deres  Overskud,  maaske  endog  maatte  ind- 
skrænke sig  <%  savne  adskillige  af  de  „finere  Nydelser",  kon  sagt  uden  al  der  blev 
gjort  Indgreb  i  deres  „Eiendomsrei",  Det  er  altsaa  umuligt,  at  Huusmændene  kunne 
hjælpes."  — 

Som  billigt  var  haanede  „Corsaren"  bestandig  de  andre  Blade.  Tonen  i 
den  offentlige  Diskussion  var  i  de  Tider  en  god  Del  grovere  end  nu,  og  „Cor- 
saren",  der  selv  havde  Ry  for  at  Føre  den  allerværste  Pen,  formanede  Frej- 
dig de  andre  til  at  udtrykke  sig  pænere.  Saaledes  i  en  lille  Anikel  om  de 
konservative  og  liberale  Blade,  der  begynder: 


„Hver  Aflen  inden  de  lægger  sig  til  Ro  bede  Bladene  i  denne  Tid:  Herre!  Gjer 
mig  grov!  og  Vorherre  bønhører  dem;  Hver  Nat  fordobler  han  deres  Grovhed.  Hen- 
imod  Aften  den  næste  Dag  kommer  de  frem  med  Beviserne  paa  Guds  Godhed  imod 
dem,  og  saa  bliver  der  anstillet  en  Undersegelse  over,  hvem  der  er  den  mest  begun- 
stigede* 

Naturligvis  var  det  de  konservative  Blade,  der  mest  maatte  holde  for. 
Følgende  Billeder  er  Eksempler  derpaa: 


.Digcni* 


De  to  midterste  af  dem  sigter  til  .Dagens"  triste  Undergang,  da  dets  Re- 
dakier  flygtede  til  Amerika  som  Storbedrager. 

Den  intense  Foragt,  der  var  over  Omtalen  af  Højrebladene,  forsvandt, 
naar  Spotten  gjaldt  „Fædrelandet"  og  „Kjøbenhavnsposten".  Da  kom  der  i 
Stedet   en   Biklang   af  Respekt  og  Sympathi;   navnlig  C.   Ploug  satte  Gold- 

Schmidt  personlig  megen  Pris  paa.  Men  forøvrig  var  de  liberale  Politikere 
lige  saa  lidt  fredhellige  som  de  Konservative.  Selv  den  af  dem,  som  Gold- 
schmidt mest  beundrede,  Orla  Lehmann,  kunde  han  kritisere  særdeles 
hvast,  naar  Lehmann  foretog  en  eller  anden  taktisk  Svingning,  der  kunde 
vække  Frygt  for,  at  det  skulde  gaa  ham,  som  det  var  gaaet  David. 

Goldschmidt  følte  sig  som  Republikaner  og  som  Almuens  Ven  et  godt  Stykke 
til  Venstre  for  de  Nationalliberale,  men  stærkest  var  Modsætningen  mellem 
ham  og  dem  paa  det  nationale  Omraade.  Han  delte  deres  Iver  for  Nord- 
slesvig. Hjort  Lorenzen  hilstes  efter  det  store  Sammenstød  med  Slesvig- 
holstenerne  i  „Corsaren"  med  et  begejstret:  Der  er  slaaet  Reveille,  og 
i  1844  stod  Goldschmidt  paa  Skamlingsbanken  for  at  hævde  sin  Ret  til  at 
være  mellem  andre  Danske,  og  anbefalede  under  stormende  Tilslutning  overfor 
Slesvigholstenerne  at  følge  den  jødiske  Parole:  Øje  for  Øje.  I  „Corsaren" 
revsede  han  tit  Slesvigholstenerne  for  deres  fordringsfulde,  anmassende  Op- 
træden, saaledes  i  „Schleswig-Holsteinemes  Fadervor": 

Vor  Hertug,  Du  som  er  i  Schlesvig-Holstein, 

Helliget  vorde  Dit  Navn; 

Tilkomme  os  det  tyske  Forbund, 

Skee  vor  Villie  som  i  Schleswig,  saa  og  i  Holstein, 

Giv  os  i  Dag  vore  daglige  tyske  Klumper. 

Forlad  os  vor  Skyld,  som  vi  ikke  forlade  vore  Skyldnere. 

Led  os  ikke  ind  i  Danmark; 

Men  fri  os  fra  Filialbanken, 

Thi  Hertugdømmerne  ere  vore. 

Magten  og  Æren  i  al  Evighed!    Amen! 

Men  det  var  Goldschmidt  imod,  at  de  Nationalliberale  straks  anraabte 
Enevælden  mod  Slesvigholstenerne  og  med  Glæde  saa  den  Tvangspolitik 
anvendt  overfor  disse,  som  de  selv  kæmpede  mod  i  Danmark. 

Ogsaa  overfor  Skandinavismen  stod  han  halvt  kritisk,  halvt  velvillig. 
Han  var  med  paa  Studentertoget  i  1843,  men  i  1845  skrev  han  efter  Stu- 
dentermødet i  København  spottende: 

„En  Tale  er  en  af  Jordens  gode  Ting,  en  fyndig  skandinavisk  Tale  er  en  Lise  for 
Hovedet,  en  Balsam  for  Hjertet,  en  frydefuld  Musik  for  begge  Ører.  Men  247  skan- 
dinaviske Taler,  de  mindste  paa  tre  Kvarter,  Flertallet  paa  en  Favn,  nogle  paa  en 
Kabellængde;  skandinaviske  Taler  Morgen,  Middag,  Vesper,  Aften  og  Nat;  ved  An- 
komsten, i  Ridehuset,  i  Skoven,  paa  Vandkuranstalten  og  paa  det  Guerraske  Cirkus, 
skandinaviske  Taler  saa  snart  man  puttede  en  Bid  Brød  i  Munden  eller  drak  et  Glas 
Vin,  Punsch,  Caina,  Biskop,  en  Kop  Kaffe,  The,  ja  det  bare  Vand;  skandinaviske 
Taler  og  intet  uden  skandinaviske  Taler,  og  altid  et  og  det  samme  „at  Danmark,  Norge 
og  Sverige  havde  været  uenige,  men  nu  vare  gode  Venner**  —  det  er  for  meget,  det  er 
uædelt,  det  er  uskandinavisk. 

Vi  Danske  dreve  vore  Gjæster  sammen  og  førte  dem  lige  i  Gabet  paa  vore  hidsig 
ventende  Talere.  Saasnart  Talerne  var  ene  med  Forsamlingen,  og  Dørene  var  lukkede, 
styrtede  de  løs.  „Himlens  Sluser  aabnedes,  og  Vandet  stod  femten  Alen  over  de  højeste 
Bjerge."  — 

„Corsaren"  nøjedes  ikke  med  Regering,  Blade  og  Partier  som  Skive 
for  sine  Angreb.  Ogsaa  „Hr.  Folket"  med  Nathue  paa  maatte  høre  meget 
ondt  for  dets  Dvaskhed  og  Søvnighed. 

„Hr.  F",  hedder  det  i  en  Beskrivelse,  „er  en  Mand  af  Middelhøjde  med  et  aabent 
og  g6dhjertigt  Ansigt.  Han  har  Ord  for  at  besidde  en  god,  jevn  Forstand,  der  ikke 
forstaar  sig  paa  Krogveje,  et  roligt  og  fredsommeligt  Gemyt,  som  ikke  let  geraader  i 
Vrede;  men  bliver  han  først  vred,  skal  han  være  slem  at  komme  tilrette  med.  Han 
ynder  meget  at  tale  om  Tidernes  Tryk  og  om  sine  store  Skatter  og  Afgifter,  men  be- 
taler desuagtet  disse,  naar  Tiden  kommer,  med  megen  Rolighed.  Han  er  i  megen 
Strid  med  sig  selv  om  et  Valg  mellem  det  Gamle,  som  han  har  en  sky  Ærefrygt  for, 
og  det  Nye,  sora  egentligt  tiltaler  ham  mest,  og,  da  han  er  temmelig  magelig,  har  han 

besluttet  at  lade  andre  hjælpe  ham  ud  af  denne  indvortes  Strid.  Han  har  en  god  Ven 
„Hr.  Slendrian",  men  ogsaa  en  lille  Søn,  „en  livlig  og  opvakt  Dreng",  der  afslører 
Højrepressens  Træskhed  for  ham.  — 

Harmløse  Vittigheder  uden  bestemt  Maal  var  sjeldne.  Derimod  fandtes 
ofte  Theaterkritik  og  literær  Kritik.  Goldschmidt  beundrede  det  kgl.  The- 
ater, men  han  siger  selv,  at  han  fandt  lettere  Udtryk  for  sin  Kritik  end 
for  Beundringen.     Dette  Billede  er  et  af  Vidnesbyrdene  derom.    En  anden 

Gang  karrikerede  han  „Fsedrelandefs 
Theateranmeldelser  ved  at  give  de  enkelte 
Skuespillere  Karakterer  med  tilføjede  An- 
mærkninger: „Fru  Heiberg:  Mgx  (Hun 
skulde  faa  Ug,  naar  hun  lod  være  at 
græde  saa  meget),  Hr.  Wiehe:  For  den 
''»**'^*'^*'"''°",S'.itte  tr«r  •*"'  '^"''•'    halve  Deel  af  Rollen   Ug,  for  den  anden 

halve  Deel  Mdlg.  Hr.  Petersen:  Er 
Ingenting,  eller  i  alt  Fald  kun  Tjener;  men  han  skal  dog  have  Ug,  fordi 
han  stikker  saa  udmærket  godt  Hovedet  ind  ad  Døren.'' 

Bladets  literære  Kritik  ramte  oftest  Heiberg  og  Hertz.  Under  en  Presse- 
polemik,  hvor  Heiberg  havde  taget  svært  paa  Vej,  bragte  „Corsaren"  saa- 
iedes:    Heibergs  10  Bud. 

1.  Bud.  Jeg  er  Johan  Ludvig  Heiberg,  Din  Smag$  øverste  Dommer.  —  Du  skal 
ikke  have  andre  Dommere  uden  mig;  Du  skal  ikke  gjøre  Nar  ad  mig  eller  lee  ad  det, 
som  jeg  siger  i  mine  Intelligensblade.  Du  skal  tilbede  mine  Blade  ellers  er  Du  en 
Oxe,  en  Harlequin,  en  smudsig  Karl  o.  s.  v.,  thi  jeg  er  nidkjær  for  Smagen  og  skjælder 
alle  dem  ud,  som  hade  mig,  men  taler  Godt  om  dem  som  elske  mig  og  holde  mine 
Smagsbud. 

10.  Bud.  Du  skal  ikke  begjære  min  Oxe,  min  Vadskebjøm,  min  Harlequin  eller 
noget  af  de  Skjældsord,  som  høre  mig  og  Hertz  til.** 

En  anden  Gang  haanede  han  Grundtvig  i  et  „Aabent  Brev  mod  de 
tydske  Kjættere  (Fundet  paa  Vartou  Loft)".    Det  begynder: 

„Vi  Nicolai  Frederik  Severin  Grundtvig,  Præst  til  Vartou,  ordentlig  Skjald  og  Bog- 
Mager,  i  Besynderlighed  Krønnike-Skriver  udi  Norden,  det  gamle  Lutherdoms  mageløse 
Stridsmand,  Danskhedens  og  Modersmaalets  Forbedrer,  den  nordiske  Kæmpe  Aands 
levende  Gjen-Opvækker**,  erklærer  „al  tysk  Vidskab**  for  „Daarekiste-Præk  og 
Drenge- Videnskabelighed** ;  alle  som  dyrker  den  „indstævnes  til  ufortøvet  at  møde  for 
min  universal-nordiske  Kjæmpe-Ret  paa  den  nordiske  Høiskole,  som  jeg  har  oprettet 
paa  Himmelbjerg,  for  Dom  at  høre  og  Straf  at  lide  for  Kjætteri  og  Hexeri,  Trolddom, 
Aandebesværgelse  og  afskyeligt  Afjguderi**.  Og  det'  slutter  med  et  pragtfuldt  Veraab: 
„Vee  har  jeg  raabt  hartad  umindelige  Tider  over  Pennen  og  Latinen,  de  halvstuderte 
Røveres  Sprog,  over  Sort- Kunstneriet  og  Hexene  fra  Capitolium**.  —  „Vee  raaber  jeg 
nu  over  den  tyske  Død-Skole**.  „Vee  Eder,  I  tankeløse  Dødtænkere!  Op  med  Jer  af 
Dynerne!  I  sov  længe  nok,  Soel  er  oppe!**  „Ud  med  Jeres  tyske  Mel-Klumper!  — 
—  Nok  engang  vee  over  Grønskollingerne!  Vee  over  Rhimturseme!  Vee  over  den 
tyske  Loke!  —  Vee  Hexene  fra  Bloksbjerg!  —  Amen.**  — 

Sin  livligste  Kamp  førte  dog  „Corsaren**  med  Censor.  De  Blade,  som 
ikke  ligefrem  stod  under  Censur,  skulde  i  de  Tider  underkastes  et  fore- 
løbigt Gennemsyn  af  Censor,  Justitsraad  Reiersen.  Han  kunde  saa,  hvis 
han  fandt  noget  utilladeligt,  beslaglægge  Bladet  og  dermed  hindre  dets  Ud- 
givelse; man  havde  kun  den  Fordel  fremfor  de  Blade,  der  stod  under  Cen- 
sur, at  man  kunde  appellere  til  Domstolene.  Reiersen  var  en  ganske  vel- 
villig Mand,  men  hans  Stilling  var  haabløs.  Var  han  lemfældig,  var  straks 
Kongen  og  Stemann  over  ham,  var  han  streng,  skaanede  Bladene  ham  ikke. 

Oppositionspressen  brugte  den  Gang  oftest  „Straamænd**,  tilfældige  Re- 
daktører, der  mod  passende  Betaling  tog  Udsigten  til  Vand  og  Brød  for  det, 
de  andre  skrev.    Ogsaa  Goldschmidt  havde  saadanne  Straamænd.    Om  den 

første  af  dem  siger  han  selv:  „Det  var  en  Mand  ved  Navn  Lind,  der  havde 
været  Urtekræmmersvend,  men  det  var  „gaaet  tilbage  for  ham",  han  drak 
lidt,  lidt  mere  end  han  skulde,  i  al  Skikkelighed.''  Da  første  Nr.  var  sendt 
til  Reiersen,  foretrak  Goldschmidt  da  ogsaa  selv  at  gaa  op  og  hente  Besked. 
Reiersen  advarede  ham  mod  Artikler  som  den  om  Guds  og  Kongens  Magt, 
—  „det  skal  nok  være  vittigt,  men  det  er  dumt",  sagde  han,  —  men  han 
lod  Bladet  slippe  igennem.  Den  første  Beslaglæggelse  indtraf  med  Nr.  3  for 
en  fortrinlig  Artikel,  der  var  indsendt  anonymt,  og  som  Goldschmidt  mener, 
at  Monrad  var  Forfatter  til.  Siden  fulgte  den  ene  Beslaglæggelse  efter  den 
anden. 

„Corsaren"  hævnede  sig  efter  Evne. 

„Syng  o  Musa,  om  hans,  Hr.  Reiersens  voldsomme  Vrede, 

Den  som  to  Gange  nys  „Corsaren"  tog  i  Beslag, 

Og  til  vort  Cancelli,  det  høie  kongelig  danske. 

Sendte  dens  bedste  Artikler,  til  Dom,  til  Sn^f  og  til  Død." 

hedder  det  en  Dag,  og  en  anden  Dag  lyder  det  klagende  og  bedende : 

„Nu  streger  Censor  under, 
og  Mulkter  vælder  ud, 
befri  fra  Rødkridts  Vunder, 
vort  Blad  o  milde  Gud." 

Og  endelig  førte  „Corsaren"  følgende  Bevis  for,  at  Hr.  Reiersen  var  at 
ligne  ved  en  Maar: 

„En  Maar  udvælger  sig  de  bedste  Gjæs  —  Justitsraad  Reiersen  beslaglægger  de 
bedste  Artikler.  Hine  Gjæs  vælger  Maaren  sig  ikke  for  at  gjøre  dem  Godt,  men  for 
at  dræbe  dem  —  hine  Artikler  vælger  Justitsraad  Reiersen  ikke  for  at  hædre  dem  eller 
for  at  benytte  dem  i  et  ædelt  Øiemed,  men  han  indsender  dem  til  Cancelliet.  Naar 
Maaren  nu  i  sin  Rovgjærrighed  har  beslunet  at  anfalde  en  Gaasesti,  da  udfører  den 
haardnakket  sit  Forehavende,  og  træffer  den  ikke  fede  Gjæs,  saa  lader  den  sig  nøle 
med  magre.  —  Naar  Justitsraad  Reiersen  i  sit  onde  Humeur  har  besluttet  at  beslag- 
lægge et  Blad,  saa  udfører  han  haardnakket  sin  Beslutning,  og,  træffer  han  ikke  gode 
og  skarpe  Artikler  deri,  saa  lader  han  sig  nøie  med  mindre  gode  og  uskyldige.  „Cor- 
saren" lader  ham  nu  vide,  at  vi  for  Gud  og  Verden  gjøre  ham  ansvarlig  for  den  Tort, 
Skade,  Credit-  og  Tidsspilde,  som  hans  Beslaglæggelser  foraarsager  os.  Vi  lægger 
dette  Ansvar  paa  hans  Hoved,  og  hver  ny  Beslaglæggelse  skal  forøge  Byrden  deraf, 
indtil  han  ifører  sig  et  nyt  Menneske  og  bliver  skikkelig  og  lader  os  i  Fred.   Amen!" 

I  Begyndelsen  skiftede  „Corsaren"  Redaktør  for  hver  Beslaglæggelse; 
siden  lærte  Goldschmidt,  at  man  godt  kunde  beholde  samme  Redaktør,  indtil 
han  var  idømt  Censur.  Redaktørskifterne  skildredes  højtidelig  i  fingerede  Refe- 
rater fra  Redaktionsmøder,  som  Goldschmidt  havde  faaet  Ideen  til  ved  Hi- 
storien om  de  15  Studenter.  Her  optræder  Redaktørerne  som  Præsidenter; 
det  berettes,  hvorledes  de  for  at  blive  taalt  af  Medarbejderne  maa  give 
en  „Consti tution",  som  de  saa  prøver  at  bryde  o.  s.  v.,  alt  med  spottende 
Hentydninger.  Hver  ny  Præsident  modtages  med  Festligheder  og  gode 
Ønsker  efter  Formlen  „Gid  hans  Præsidentliv  maa  blive  længere  end  hans 
Formands,  Hr.  Fjelsteds;  thi  han  præsiderede  kun  ved  eet  Nummer,  og  det 
kom  ikke  ud." 

En  Tid  lagde  man  kun  Sag  an  mod  Redaktørerne,  men  siden  fandt 
man  paa  at  tiltale  Goldschmidt  selv  som  den  egentlige  Ophavsmand  til  al 
Ondskaben.  „Hof-  og  Stadsretten"  frikendte  ham,  men  Højesteret  fandt 
Udvej  til  at  dømme  ham,  og  han  idømtes  her  6  Gange  4  Dages  Vand  og 
Brød,  200  Rdl.  i  Mulkt  og  livsvarig  Censur.  Goldschmidt  var  egentlig 
ganske  glad  ved  saaledes  selv  at  komme  til  at  tage  Følgerne  af  sin  Virk- 
somhed, og  altfor  tunge  blev  de  ikke  at  bære.  Hans  Vand-  og  Brødfæng- 
sel blev  omtrent  lige  saa  behageligt  som  Lehmanns  „blomstersmykte  Fæng- 

sel".  Man  bragte  ham  end  ikke  Vand  og  Brød;  han  kunde  skaffe  sig 
selv,  hvad  han  ønskede ;  da  han  en  Dag  bad  en  Slutter  om  et  Glas  Vand, 
tilbød  denne  øjeblikkelig  at  hente  en  Kop  The.  Saa  vidt  gik  Friheden  dog 
ikke,  at  Arrestforvareren  vilde  gaa  ind  paa  at  henregne  en  Kurv  Jordbær, 
som  en  ung  Dame  en  Dag  bragte  ham,  til  Begrebet  Vand  og  Brød.  — 

Det  lykkedes  ikke  at  faa  Bugt  med  „Corsaren"  ved  Beslaglæggel- 
ser og  Domfældelser.  Men  det  endte  med,  at  Goldschmidt  selv  blev  træt; 
han  felte  sig  mere  og  mere  ilde  tilpas  ved  sin  mærkelige  Særstilling  inden- 
for Selskabet,  læst,  beundret,  frygtet  som  ingen  anden,  men  samtidig  skyet, 
næsten  foragtet  som  en  Mand,  man  ikke  kunde  have  med  at  gøre.  Han 
felte  Trang  til  at  tage  Verden  alvorlig  og  selv  blive  taget  alvorlig.  Det 
pinte  ham,  at  det  stadig  var  Vittighederne,  ikke  de  alvorlige  Artikler  i 
„Corsaren",  der  gjorde  Indtryk.  I  1845  vandt  han  med  ,En  Jøde"  en 
fremragende  Plads  i  vor  Literatur;  en  mere  ærefuld  og  anset  Forfatterger- 
ning end  den,  der  knyttede  sig  til  „Corsaren",  lokkede  ham. 

1  denne  Stemning  ramtes  han  af  Søren  Kierkegaards  voldsomme 
Angreb.  Goldschmidt  saa  op  til  Kierkegaard  med  en  Beundring  af  langt 
dybere  Art  end  den,  han  nærede  for  Orla  Lehmann;  han  talte  tit  med 
ham  og  fik  gode  Raad  af  ham.  Han  spottede  aldrig  Kierkegaard  i  ,Cor- 
saren",  nævnede  ham  kun  undtagelsesvis  og  da  med  Ros,  Saaledes  be- 
mærkede han  en  Dag  i  Parenihes  i  en  Anikel  om  andre  Ting:  „Lehmann 
vii  dee  og  blive  glemt,  men  Victor  Eremita  døer  aldrig".  Men  saa 
hændte  det,  at  P.  L.  Møller  i  en  Slags  Aarbog  „Gæa"  kritiserede  Kierke- 
gaard temmelig  hvast.  Kierkegaard  troede,  at  P.  L.  Møller  var  „Cor- 
saren's  egentlige  Leder,  og  da  han  svarede  ham  i  „Fædrelandet",  udstedte 
han  samtidig  en  , Udfordring'  til  „Corsaren".  Han  spurgte  bittert,  hvorfor 
han  skulde  lide  den  Tort,  at  være  den  eneste  danske  Forfatter,  der  ikke 
blev  angrebet  i  .Corsaren",  ja  som  endog  maatte  finde  sig  i  at  blive  udøde- 
liggjort der.  Goldschmidt  optog  Handsken  og  fra  Begyndelsen  af  1846 
haanede  han  i  Nr.  efter  Nr.  Kierkegaard  i  Tekst  og  Billeder,   enkelte  Nr. 


Saren  Klirkegurd. 


var  hele  Kierkegaardnumre.     Opgaven  var  ikke  svær;  baade  Kierkegaards 
Værker  og  hans  Person  gav  et  rigt  Stof  til  humoristisk  Behandling;  meget 

aF  Spotten  er  rammende  og  morsom,  andet  er  tarveligt.  Men  alt  sammen 
morede  det  Folk  som  neppe  noget  af  det,  „Corsaren'  hidtil  havde  bragt, 
og  det  gjorde  Kierkegaard  aldeles  rasende.  Han  svarede  i  vrede  Artikler 
i  „Fædrelandet",  og  et  Par  Hundrede  Sider  j  hans  „Efterladte  Skrifter" 
fyldes  af  harmdirrende  Optegnelser  om  „Corsaren".  Det  hele  Spørgsmaal 
voksede  for  hans  Fantasi  op  til  noget  stort  og  afgørende,  til  et  Spørgsmaal 
om  „den  offentlige  Mening"  og  „Bysnakken",  et  enestaaende  Eksempet  paa 
Menneskenes  Usselhed.  I  sin  vrede  Stemning  gjorde  han  Goldschmidt 
megen  Uret,  mindre  hans  nyfigne  sladdersyge  Læsere. 

En  Tid  førtes  Polemiken  anonymt.  Saalænge  dette  var  Tilfældet  mødtes 
Kierkegaard  og  Goldschmidt  vedblivende  og  talte  fredelig  sammen.  Men 
til  sidst  navngav  Kierkegaard  sig,  og  første  Gang  derefter,  da  han  mødte 
Goldschmidt  paa  Gaden,  gik  han  forbi  ham  uden  at  hilse  „med  et  stort, 
yderst  forbitret  Blik".  „Der  var",  siger  Goldschmidt,  „i  dette  Bliks  For- 
bitrelse, ligesom  i  hele  Kierkegaards  personlige  Fremtræden  Noget,  der 
strejfede  det  Komiske.  Men  dette  gled  tilside,  gav  Plads  for  det  Løftede, 
Ideale,  som  ogsaa  var  i  hans  Personlighed.  Det  store  vilde  Blik  havde 
det  ved  sig,  at  det  ligesom  trak  Tæppet  bort  fra  den  højere  Ret,  som 
Kierkegaard  hidtil  havde  pukket  paa,  og  som  jeg  ikke  havde  kunnet  og  heller 
ikke  villet  se,  skjøndt  jeg  vel  anede  den". 

Goldschmidt  Følte  sig  ikke  uden  Grund  som  Sejrherre  i  Striden,  men 
Ansigt  til  Ansigt  med  Kierkegaard  overvældedes  han  af  dennes  Storhed, 
følte  Alvorens  og  den  stærke  Overbevisnings  Ret  overfor  det  lette,  muntre 
Vid.     Han  fortæller  selv,  at  Indtrykket  var  saa  stærkt,  at  han,  før  han  var 


„Paa  en  Tid,  da  der  næsten  Ikke  tales  om  andet  end  Tamp,  og  hvor  der  vel  neppe 
er  Udsigt  til,  at  dette  probaie  Dannelses-Middel  for  del  Første  vit  kunne  blive  af- 
skaffet, have  vi  trget  al  kunne  erhverve  os  Vedkommendes  Taknemmelighed  ved  at 
construere  ovenstaaende  Maskine,  der,  som  vi  tør  indestaae  for,  ved  en  ringe  Udgift 
af  omtrent  2  Skp,  Kul,  vil  i  een  Time  kunne  producere  mere,  end  5  Tampemestere  i 
en  heel  Dag."  („Corsaren"  1847). 

naaet  hjem  efter  dette  Møde,  havde  besluttet  at  opgive  „Corsaren*".  Han 
solgte  den  da  i  Eftéraaret  1846,  hvorefter  han  tog  paa  en  længere  Uden- 
landsrejse. 

„Corsaren*'  fortsattes  endnu  en  Tid  med  Medarbejdere,  der  efterhaanden 
havde  lært  lidt  af  Tonen,  men  Bladet  tabte  hurtig  sin  Betydning;  Billederne 
blev  flere  og  større.  Teksten  ringere.  Saa  kom  1848.  Beslaglæggelserne  var 
nu  forbi.  Frederik  VII  tog  det  Parti  at  more  sig  over  Vittighederne  om  ham. 
Da  man  lige  i  Begyndelsen  af  hans  Regering  havde  beslaglagt  et  respekt- 
stridigt Nr.,  skrev  han  til  Stemann,  at  han  havde  „meget  moret  mig  over 
samme,  saa  jeg  virkeligen  fandt  det  Synd,  at  den  ei  skulde  frigives**.  Han 
undte  andre  den  Morskab,  han  selv  havde  haft.  Men  dermed  faldt  een  Til- 
trækning. Og  desuden  var  Tiderne  nu  helt  andre.  Tonen  blev  højtidelig 
under  Krigen  og  Grundlovsarbejdet.  Folk  havde  andet  at  tænke  paa  end 
Vittigheder.  „Corsaren**  passede  ikke  ind  i  den  nye  Tid,  og  den  hørte  da 
snart  op. 


Verdens  Gang. 


Pastor  Ifversen,  Højesteret  og 
Kultusministeren.  I  „Tidsskrift  for 
Retsvidenskab"  2.  og  3.  Hefte  1904  giver 
et  af  Højesterets  Medlemmer  Assessor 
N.  Lassen  en  Forklaring  af  Højesterets 
uklare  Dom  i  den  Ifversenske  Sag.  Han 
refererer  Sagen  under  Overskriften: 
„Forsæt  udelukket  paa  Grund  af 
tilstedeværende  Rets  vi  Id  farelse", 
og  hans  Standpunkt  er  givet  gennem  denne 
Overskrift.  Han  fastslaar  ^)  at  det  „givne 
Paalæg  var  stemmende  med  Lovgivningen", 
*)  at  selv  om  Paalæget  havde  været  i  Strid 
med  Folkekirkens  Standpunkt,  var  det 
Ifversens  Pligt  at  adlyde  det.  „Staten  er 
suveræn,  paa  Jorden  findes  der  ingen 
Magt  over  eller  ved  Siden  af  den",  siger 
han.  „Paabyder  Loven  Handlinger,  der  er 
i  aabenbar  Strid  med  den  hellige  Skrift 
og  højtidelige  Løfter  eller  Eder,  gives 
der,  hvor  stort  Misgrebet  end  kan  være, 
intet  andet  for  Domstolene  end  at  anvende 
Loven".  Forøvrig  mener  han,  at  Paabudet 
ikke  var  i  Strid  med  Folkekirkens  Stand- 
punkt. ')  „Men"  siger  han,  „fordi  Pastor 
Vs  Vægring  saaledes  var  uretmæssig,  var  det 
ikke  dermed  givet,  at  han  var  ifalden  Straf- 
ansvar." Betingelsen  derfor  var  „at  han 
havde  været  sig  Lovligheden  af  det  givne 
Paabud  bevidst;"  dene  kunde  ikke  med 
Sikkerhed  fastslaas,  derfor  frikendtes  han 
„af  subjektive  Grunde",  fordi  hans  Brøde 
skyldtes  en  Retsvildfarelse. 


Denne  Opfanelse  svarer  til  den,  som  i 
sin  Tid  hævdedes  her  i  Tidsskriftet  (7  H. 
S.  417  og  flg.)  af  Højesteretssagfører  Ernst 
Møller.  Det  vilde  have  været  heldigt, 
om  Højesteret  straks  havde  sagt,  at  dette 
var  Meningen,  ligesaa  klart  som  Hr.  N. 
Lassen  nu  siger  det.  I  Stedet  afsagde 
man  en  Dom,  der  maatte  blive  Genstand 
for  højst  forskellige  Fortolkninger,  og  som 
da  ogsaa  blev  fuldstændig  misforstaaet  af 
den  Mand,  det  mest  kom  an  paa: 
Kultusministeren.  Dagen  efter,  at 
Dommen  var  faldet,  erklærede  han  i 
Folketinget,  at  han  var  glad  ved,  at  han 
ikke,  da  Præsten  nægtede  at  adlyde,  havde 
afskediget  ham.  „Thi"  sagde  han  „havde  jeg 
gjort  det,  og  Præsten  var  blevet  afskediget, 
havde  jeg  i  Virkeligheden  gjort  Manden 
Uret.  Efter  den  Dom,  der  nu  er  falden,  kan 
jeg  ikke  se  bedre."  I  Overensstemmelse 
dermed  undlod  han  at  gentage  sit  Paabud 
til  Pastor  Ifversen,  og  denne  kom  da  til 
at  staa  som  Sejrherre.  Paa  denne  Maade 
blev  det  praktiske  Resultat  af  Højesterets 
og  Kultusministerens  forenede  Anstren- 
gelser for  at  hævde  Loven,  at  Pastor 
Ifversen  uantastet  kunde  fortsætte  sin 
efter  Højesterets  Mening  ulovlige 
Vægring,  medens  Mureren  stadig  ikke 
kunde  opnaa  den  Vielse,  der  efter 
Højesterets  Mening  var  hans  Ret. 

P.  Af. 


Anatole  France. 

AF  Georg  Brandf.s. 


Den  sande  Skribent  kendes  paa, 
at  dersom  man  har  en  Side  af 
ham  For  sig,  saa  findes  deri  mindst 
én  Sætning  eller  Vending,  som 
kun  han  kan  have  skrevet. 

Tag  denne  Sætning:  Ifald  man 
kan  tro  denne  fredelige  Sjælesør- 
ger, saa  kan  vi  slet  ikke  undslippe 
fra  den  guddommelige  Godhed  og 
vi  kommer  alle  i  Paradis  —  med 
mindre  der  intet  Paradis  er,  hvad 
der  er  overmaade  sandsynligt. 

Den  handler  om  Renan,  den 
maa  være  af  en  Lærling  af  Renan, 
der  maaske  spøger  lidt  friere  end 
han.  Mere  kan  ikke  siges. 
Men  tag  denne:  Hun  var  Enke  efter  fire  Mænd,  et  frygteligt  Fruen- 
timmer, mistænkt  for  Alt  undtagen  for  at  have  elsket,  derfor  æret  og 
agtet  —  Der  er  kun  én  Mand  som  kan  have  skrevet  den.  Den  godtgør 
skemtsomt,  at  Selskabet  tilgiver  Kvinden  Alt  undtagen  en  Lidenskab, 
meddeler  Læseren  denne  Iagttagelse  i  Forbigaaende  som  ved  et  Flyg- 
tigt Stød. 

Eller  denne  Sætning:  Vi  skal  ikke  elske  Naturen,  den  er  ikke  elsk- 
værdig, heller  ikke  hade  den,  den  fortjener  ikke  Had.  Den  er  Alt.  Det 
er  en  stor  Besværlighed  at  være  Alt.  Det  gør  En  frygteligt  tung  og 
ubehjælpsom. 

Der  er  kun  én,  som  vilde  undskylde  Naturen  for  dens  Ligegyldighed 
mod  os  Mennesker  med  Vendingen:  Det  er  en  stor  Besværlighed  at 
være  Alt. 

Læs  denne  Passus:  Det  er  en  sand  Elendighed  at  tænke,  Gud  be- 
vare dig  derfor  min  Søn,  som  han  har  bevaret  sine  største  Helgene 
derfor  og  de  Aander,  han  har  elsket  med  særiig  Ømhed  og  bestemt 
for  den  evige  Salighed. 

Det  er  en  Abbed  som  taler  og  som  taler  uden  Glimt  af  Ironi. 
Ironien  har  her  dobbelt  Udtræk.  Man  skimter  Forfatterens  Smil  bag 
Abbedens  Alvor. 

Han  er  i  sin  Ironi  fyndig  som  faa.  Han  siger:  Cicero  var  i  Politik 
en  Moderat  af  den  voldsomste  Art. 

Han  er  i  sin  Satire  malerisk  som  faa.  —  Vi  andre  har  brugt  Ven- 

dingen:  „Lighed  for  Loven,  det  vil  sige:  for  de  Love,  som  de  Velhavende 
har  givet  for  de  Fattige  og  Mænd  for  Kvinder.*  Vi  andre  har  hævdet  at 
Retfærdighedsidealet  maatte  være  en  efter  de  Enkeltes  Forskellighed 
afjpasset,  gennemført  Ulighed  overfor  Loven.  Vi  andre  har  sagt:  Hvis 
Uligheden  allerede  er  inden  i  Loven,  hvor  bliver  da  Ligheden  af? 

Men  naar  man  læser:  Loven  forbyder  i  sin  majestætiske  Lighed  de 
Rige  som  de  Fattige  at  sove  under  Broerne,  at  tigge  paa  Gaderne  og 
at  stjæle  Brød  —  saa  er  der  kun  én  Mand,  som  kan  have  skrevet  dette. 

Denne  ene  Mand  er  Anatole  France.  Paaialdende  i  denne  Stil  er 
Ironien;  den  røber  ham  som  aandelig  Ætling  af  Renan.  Men  Ironien 
hos  France  er  trods  Slægtskabet  af  meget  forskellig  Art.  Renan  taler 
altid  i  eget  Navn,  naar  han  er  historisk  eller  kritisk  Forfatter,  og  man 
hører  umiddelbart  ham  selv  gennem  de  opdigtede  Personer  i  hans 
filosofiske  Skuespil,  endmere  gennem  dem  i  hans  filosofiske  Dialoger. 
Francens  Ironi  dølger  sig  bag  Troskyldigbed.  Renan  formummer  sig, 
France  forvandler  sig.  Han  skriver  ud  fra  Anskuelser,  der  er  stik  mod- 
satte hans  egne,  oldkristelige  eller  middelalderligt  katolske  ~  og  gennem 
det,  der  siges,  forstaar  man  hvad  han  mener. 

Andre  Skribenter  kan  være  lige  saa  vittige,  være  eller  synes  lige 
saa  ironisk  fine  —  de  ligner  ham  dog  ikke.  Det  er  som  naar  man  i  det 
bedste  Porcellænsudsalg  medbringer  et  Stykke  fra  en  anden  Fabrik, 
lige  saa  fejlfrit,  lige  saa  smukt  dekoreret,  saa  vejer  den  sælgende  Dame 
det  i  Haanden,  ser  paa  det  og  siger:  Det  er  en  anden  Masse. 

Naar  Talen  er  om  France,  skal  man  søge  om  en  Masse,  der  er  af 
samme  Værdi  som  den,  han  efter  seks  og  tredive  Aars  Arbejde  er 
naaet  til  at  fremstille. 

II 

Anatole  France  er  ikke  mere  ung;  men  hans  Berømmelse  er  tem- 
melig ny.  Den  16.  April  i  Aar  fyldte  han  60  Aar;  men  næppe  mere 
end  elleve  Aar  har  han  kunnet  kaldes  berømt. 

Han  begynder  ganske  ung  at  skrive  smaa  literaturhistoriske  Essays  og 
smukke  Digte ;  men  han  er  37  Aar  gammel,  da  der  første  Gang  lægges 
Mærke  til  ham,  til  hans  uskyldige  Fortælling  Le  crime  de  Sylvestre 
Bonnard,  og  før  Aaret  1892 — 93  godtgør  han  ikke  sin  Originalitet. 

Naar  han  længe  har  staaet  i  Skygge,  beror  det  først  paa,  at  hans 
Udvikling  til  fuld  Ejendommelighed  har  været  langsom.  Han  manglede 
Modet  til  heh  at  være  sig  selv,  behøvede  Opmuntring  udefra. 

Dernæst  beror  det  paa,  at  store  fortællende  Talenter,  der  nu  er  for- 
svundne, optog  Forgrunden,  Fortællere  som  Maupassant,  Daudet,  Zola 
—  paa,  at  Talenter  som  Bourget  og  Huysmans  afjgik  til  Klerikalismen, 
Talenter  som  Jules  Lemaitre  til  Nationalismen,  Talenter  som  Hervieu 
til  Teatret.  Ikke  mindst  paa,  at  den  store  stilistiske  Kunster  er  gaaet 
bort,  hvis  Arvtager  han  var,  Ernest  Renan. 

Først  da  denne  fine  Tvivler   og   begejstrede  Tanketroende,  i  hvis 

Spor  han  fulgte,  var  død,  og  først  da  de  frugtbare,  yppige  Digtere 
var  forstummede,  hvis  Bøger  vakte  mest  Opsigt,  var  Pladsen  saaledes 
ryddet  om  det  Kundskabens  Træ,  han  har  plantet,  at  Solen  kunde  folde 
over  det  og  det  blive  synligt  allevegne  fra. 

Hine  andre  Franskmænd  stammede  fra  Provinserne,  Daudet  og  Zola 
fra  Provence,  Maupassant  fra  Normandiet,  Renan  fra  Bretagne,  Her- 
vieu  fra  Neuilly,  Bourget  fra  Amiens;  Huysmans  var  af  nederlandsk 
Afstamning.  France,  hvis  hele  Støbning  var  sartere  og  allerede  fra  første 
Færd  mindre  tæt  end  Provengalers  og  Normanners,  er  født  Pariser  og 
har  Præget  deraf. 

Hans  Mester  Renan  blev  først  Pariser  henimod  Slutningen  af  sit 
Liv,  da  han  ikke  mere  havde  Bretagnerpræget  og  ikke  mere  var 
Tyskernes  Lærling.  France  var  fra  først  af  Pariser. 

Parises  Lys  og  Luft  var  oprindeligt  hans  Livsluft,  Luxembourg 
Haven  for  ham  Frankrigs  Natur,  og  Gaden  hans  Opdragelsesanstalt. 
Han  har  som  Barn  set  Pigerne  bringe  Mælk  og  Karlene  bringe  Kul 
til  hver  Mands  Dør  i  det  latinske  Kvarter.  Han  kender  tilbunds  Parises 
Haandværkere  og  Butiksfolk. 

Papirhandlernes  Vinduer  har  fængslet  hans  Blikke  ved  deres  Billeder, 
og  han  har  faaet  sin  første  Undervisning  ved  at  blade  i  de  fattige 
Boghøkeres  Kasser  langs  Seinens  Bolværker. 

Han  selv  var  Søn  af  en  saadan  fattig  Boghandler  eller  snarere  Bog- 
handler-Medhjælper. Han  er  født  i  en  Boghandel,  opdraget  mellem 
gamle  kloge  Bøger,  hemmelighedsfulde  Minder  om  et  Liv,  der  ikke  var 
mere.  Han  har  deraf  tidligt  lært,  hvor  flygtig  Tilværelsen  er,  hvor  lidet 
der  levnes  af  et  Slægtleds  Arbejde,  og  dette  har  indgivet  ham  en  Grund- 
sum af  Sørgmodighed,  Blidhed  og  Medlidenhed. 

Det  er  overordenligt,  hvor  mange  smaa  Boghandler-Butiker  han 
har  beskrevet,  i  Paris  som  udenfor  Paris,  Bøgerne  i  dem,  de  Besøgende 
og  Samtalerne,  der  føres.  Atter  og  atter  har  han  dvælet  ved  de  brave 
Boghøkere  ved  Seinens  Bredder  —  der  nu  i  ham  ser  deres  Skytsaand 
—  ved  deres  usle  Tilværelse,  som  de  staar  der  i  Kulde  og  Regn,  sjæl- 
dent sælgende  noget. 

Os,  hvem  ingen  nulevende  Franskmand  forekommer  i  den  Grad 
fransk  som  Anatole  France  —  thi  han  har  i  sig  hele  Overleveringen 
fra  Middelalderens  Fortællere  over  Montaigne  til  Voltaire  —  os  undrer 
det  ikke,  at  han  dristigt  har  antaget  sit  Fædrelands  Navn  i  Stedet  for 
sit  eget.  Men  France  var  ogsaa  hans  beskedne  Faders  Fornavn  —  han 
hed  France  Thibaut.  For  Menigmand  i  den  Gade  han  beboer,  den  lille 
Allé  Villa  Saidy  er  han  dog  ikke  France.  De  simple  Folk  kalder  ham 
Monsieur  Anatole. 

Seinens  Strandgader  er  aldrig  ude  af  hans  Erindring.  Etsteds  siger  han : 
Jeg  er  opdraget  paa  denne  Quai  imellem  Bøger  af  ydmyge  og  simple 
Mennesker,  hvem  jeg  alene  mindes.  Naar  jeg  ikke  mere  er  til,  vil  det 
være  som  om  de  aldrig  havde  eksisteret. 

5* 

Han  kalder  andensteds  disse  Digegader  Adoptivfædrelandet  for  alle 
Mennesker  med  Tanker  og  Smag. 

Han  siger  et  tredie  Sted:  Jeg  er  bleven  opelsket  ved  Bolværkerne, 
hvor  de  gamle  Bøger  blander  sig  med  Landskabet.  Seinen  henrev  mig . . . 
Jeg  beundrede  Floden,  som  om  Dagen  genspejlede  Himlen  og  bar 
Baadene,  om  Natten  dækkede  sig  med  Ædelstene  og  lysende  Blomster. 

En  Bogelsker  var  og  blev  han. 

Et  af  de  Træk,  der  først  slaar  Læseren  af  France's  Værker  er 
denne  hos  en  Roman-  og  Novelleforfatter  ganske  ualmindelige  boglige 
Dannelse  og  denne  Dannelses  Art.  Vi  er  blandt  franske  Skribenter 
vante  til  de  ulærde,  hvis  Dannelse  kun  er  fransk,  til  Normalskolens 
Elever,  hvis  Dannelse  er  ensidigt  klassisk,  og  til  de  lærde,  hvis  Dannelse 
er  europæisk.  Men  France  har  en  rig,  ftild  Dannelse,  indvunden  i  et 
Europa,  hvorfra  de  germanske  Folk  er  udelukkede.  Han  kan  hverken 
Engelsk  eller  Tysk.  Det  er  Grundmodsætningen  mellem  hans  Dannelse 
og  Renans.  Men  det  savnes  ikke  hos  ham  som  hos  andre. 

Renan  var  østerlandsk  Filolog;  de  semitiske  Sprog  var  hans  Felt; 
tysk  Videnskab  havde  næret  hans  Aand.  Hvad  France  kender  tilbunds 
er  den  latinske  og  græske  Oldtid,  men  ogsaa  Middelalderens  latinske  og 
italienske  Literatur.  Derfor  er  han  —  dette  sagt  i  Forbigaaende  —  en  ivrig 
Forsvarer  af  den  klassiske  Skoledannelse.  Jeg  nærer,  siger  han  etsteds, 
en  fortvivlet  Kærlighed  til  de  latinske  Studier.  Uden  dem  er  det  ude  med 
den  franske  Genius's  Skønhed.  Vi  er  Latinere.  Ulvindens  Mælk  er  den 
bedste  Del  af  vort  Blod. 

Hvad  han  særligt  har  sat  sig  ind  i,  er  den  Brydningstid,  da  Kristen- 
dommen kæmpede  med  Hedenskabet  i  de  antike  Sind,  dernæst  den 
hele  kristelige  Sagnverden,  hvis  Legender  han  formaar  at  genfortælle 
med  Troskyldighed  og  godt  dulgt  Ironi,  endelig  den  italienske  og  særligt 
den  franske  Fortidshistorie  lige  fra  Cæsars  Tid  til  det  18.  Aarhundrede, 
hvis  Begyndelse  lever  i  hans  Dronning  Gaasefod. 

Meget  hyppigt  drejer  hans  Kunst  sig  om  religiøse  Stemninger  og 
Tilstande.  Og  her  er  Modsætningen  skarpest  til  Renan.  Thi  medens 
der  i  dennes  Sind  altid  var  religiøse  Svingninger,  i  hans  Udtryksmaade 
ofte  Salvelse,  er  France  i  Behandlingen  af  religiøse  Æmner  tiltrods  for 
den  tilsyneladende  Ærbødighed  inderst  inde  saa  ædru  som  Voltaire. 

Til  disse  Fortidsskildringer  er  saa  paa  hans  sidste  Udviklingstrin 
kommet  Billeder  fra  vore  Dages  Frankrig  endog  med  Portræter  af  saa 
nysomtalte  Personligheder  som  Verlaine  eller  Esterhazy. 

Men  det  er  ikke  det  moderne  Liv,  der  har  hans  digteriske  og  per- 
sonlige Forkærlighed.  En  Dag,  da  han  viste  en  Besøgende  sine  Bøger 
og  denne  undredes  over,  at  der  ikke  var  flere  og  tilsyneladende  ingen 
moderne  iblandt  dem,  sagde  France: 

Jeg  har  ingen  moderne  Bøger,  beholder  ikke  dem,  jeg  faar;  jeg 
sender  dem  videre  til  en  Ven  paa  Landet.  (Den  Ven  paa  Landet  turde 
efter  fransk  Skik  være  en  af  hine  smaa  Boghandlere  ved  Seinen,  France 

kender  saa  godt).  Men  bryder  De  Dem  ikke  om  at  lære  dem  at  kende? 
—  Mine  Samtidige,  Nej !  Hvad  de  kan  fortælle  mig,  véd  jeg  selv  hildt 
saa  godt.  Jeg  lærer  mere  af  Petronius  end  af  Mendés.  — 

Derfor  var  det  vistnok  ogsaa  halvt  modstræbende,  at  France  i  en 
Aarrække  som  Feuilletonist  i  Le  Temps  indlod  sig  paa  Bedømmelse  af 
sin  Samtids  Frembringelser  som  Kritiker.  De  fire  Bind,  hvori  han  har 
samlet  sine  Artikler,  er  dog  overmaade  underholdende.  France  hævder 
her  fra  først  til  sidst,  at  Kritikeren  aldrig  kan  levere  saglig  Kritik,  kun 
personlig,  aldrig  formaar  andet  end  fremstille  sig  selv,  saa  naar  han 
taler  om  Horatius  eller  Shakespeare,  vil  det  blot  sige,  at  han  i  Anledning 
af  Horatius  eller  Shakespeare  taler  om  sig  selv. 

France  talte  da  altid  om  sig  selv:  Jeg  haaber  at  naar  jeg  taler  om 
mig,  tænker  Enhver  paa  sig.*"  France  gengav  som  Kritiker  sine 
personlige  Indtryk  og  fortalte  gerne  Historier,  mest  Begivenheder  fra 
hans  Barndom  og  tidlige  Ungdom,  som  oplyste  og  forklarede  disse  hans 
Indtryk.  En  Kritiker  i  strengere  Forstand  var  han  ikke,  og  da  hans 
Bøger  begyndte  at  faa  større  Afsætning,  ophørte  han  med  Kritiken. 
Men  ikke  desto  mindre  er  hans  Udtalelser  i  disse  fire  Bind  højst  be- 
tegnende for  hans  Personlighed,  røber  dens  Vid,  dens  Begrænsning  og 
dens  Fordomme  —  Fordomme,  han  efterhaanden  har  sprængt. 

Den  Ven,  hvem  France  svarte:  Jeg  har  ingen  moderne  Bøger  i  mit 
Hus,  spui^te  smilende:  Ikke  engang  Deres  egne?  Nej,  svarte  France: 
Det  man  selv  har  bygget  —  var  det  end  et  Palads  —  er  En  saa  kendt, 
at  man  ikke  taaler  Skuet  deraf.  Jeg  kunde  ikke  udholde  at  have  mine 
Bøger  mellem  mine  Hænder.  Hvad  skulde  jeg  med  dem? 

Undgaa  Gentagelser. 

Jeg  gentager  mig  derfor  ogsaa  bestandig,  sagde  France. 

Det  er  desværre  sandt,  det  er  en  af  den  store  Fdrfatters  Skøde- 
synder. Altfor  ofte  hos  ham  vender  den  samme  Tanke  tilbage  næsten 
med  samme  Ord;  stundom  gentager  han  sig  fra  én  Bog  til  en  anden 
Side  op.  Side  ned. 

Hvor  trofast  France  har  skildret  sig  selv  som  Billedhuggeren  i  Den 
røde  Lilje,  kan  med  Hensyn  til  hans  anførte  Svar  ses,  naar  man  dermed 
sammenligner  dette  Sted:  Fru  Martin-Belléme  siger:  Jeg  ser  ikke 
nogen  af  dine  egne  Arbejder,  ikke  en  Statue  eller  et  Relief."  —  Han 
svarer:  „Hvor  kan  du  tro,  det  vilde  more  mig  at  leve  mellem  mine 
egne  Arbejder.  Dem  kender  jeg  altfor  godt  ...  de  keder  mig  ..." 

At  Dechartre  kun  er  Frances  Maske,  tilstaas  næsten  ved  Fortsæt- 
telsen: „Selv  om  jeg  har  modelleret  nogle  daarlige  Figurer,  er  jeg  ikke 
Billedhugger.  Meget  snarere  et  Stykke  af  en  Poet  og  Filosof." 

III 

Der  er  i  Frances  literære  Liv  efter  en  femten  Aars  Tilløb  to  Afsnit 
og  han  optræder  i  disse  to  Afsnit  saa  forskelligt,  at  man  kunde  sige, 
der  er  to  Francer. 

I  det  første  Afenit  er  han  den  fine  Ironiker,  der  højt  hævet  over 
Menneskesværmen  iagttager  dens  Bestræbelser  og  Kampe  med  et  over- 
legent, medynksomt  Smil.  —  I  det  andet  Afsnit  viser  han  sig  som 
Stridsmand.  Ikke  blot,  at  han  tager  Parti,  men  han  optræder  som  troende 
paa  netop  det,  han  har  skemtet  med  og  spottet  over.  Folkets  sunde 
Instinkt,  Flertallets  Betydning,  Fremskridtets  stigende  Virkelighed,  ja 
som  troende  paa  Lærdomme,  han  som  Tænker  har  vægret  sig  ved  at 
antage:  Demokratiets  Teori,  Socialismen  som  Lære. 

Da  en  Ven  engang  i  høflige,  men  bestemte  Ord  bebrejdede  ham 
denne  sidste  Holdning  som  neppe  fuldtud  ærlig,  svarte  France  paa  en 
Maade,  som  omgik  den .  egenlige  Braad,  med  Spørgsmaalet :  Kender 
De  nogen  anden  Magt,  der  kan  tage  det  op  med  den  forenede  Kirke- 
vælde og  Nationalisme  end  det  socialistiske  Arbejderparti? 

Han  gjorde  det  teoretiske  Spørgsmaal  til  et  praktisk. 

Da  Vennen  bemærkede,  at  han  selv  i  et  lignende  Tilfælde  udtryk- 
kelig havde  erklæret  sin  praktiske  Tilslutning  til  et  Parti  og  dog  sam- 
tidig havde  taget  Afstand  fra  dets  Lære,  vendte  France  sig  smilende  til 
nogle  unge  Piger  og  sagde:  Er  han  ikke  umulig?  Altfor  honnet  og 
stædig  som  et  rødt  Æsel. 

I  den  større  Halvdel  af  sit  Liv  var  France  visselig  enig  med  sin 
Abbed  Coignard,  der  foragter  Menneskene  med  Ømhed  og  der  ikke 
vilde  have  undertegnet  Erklæringen  af  Menneskerettighederne,  ikke  en 
Linje  af  den,  „paa  Grund  af  den  skarpe  og  ubillige  Adskillelse  som  dér 
gøres  mellem  Mennesket  og  Gorillaen.  **  Han  var  da  —  som  Coignard 
—  mest  tilbøjelig  til  den  Tro  at  Menneskene  er  ondskabsfulde  Dyr, 
der  kun  kan  holdes  i  Ave  ved  Magt  eller  List. 

Endnu  mange  Aar  efter  da  han  er  optraadt  som  erklæret  Demokrat 
lader  han  sin  Talsmand  Bergeret  sige  til  sin  Hund:  Du  véd  ikke  at 
det,  som  er  Folkenes  Hæder,  det  er  ikke  de  dumme  Raab,  som  lyder 
paa  de  offenlige  Pladser,  men  den  stille  Tanke,  der  undfanges  paa  et 
Tagkammer  og  en  Dag  forandrer  Jordens  Aasyn.  —  Bet^eret  siger  ogsaa 
højst  udemokratisk :  Det  er  Videnskaben,  som  er  Suveræn,  ikke  Folket. 
En  Dumhed  som  gentages  af  36  Millioner  Munde,  ophører  dog  ikke 
at  være  en  Dumhed. 

Med  dette  Sindelag  kan  man  tages  til  Indtægt  af  begge  Lejre,  den 
radikale  som  den  konservative,  omtrent  som  Ibsen  en  Tid  lang  blev 
det  i  Norden.  France  blev  indlemmet  i  den  konservative.  Han  var  endnu 
saa  sent  som  1897  det  konservative  Partis,  Hertugernes  Kandidat  til 
Akademiet  imod  den  Kirkevælden  fjendske  Forfatter  Ferdinand  Fabre. 

Med  sin  Sans  for  Maadehold  og  Takt  afskyede  han  da  sin  senere 
Kampfælle  Zola,  men  afskyede  ham  rigtignok  uden  synderligt  Maadehold, 
skrev:  Jeg  misunder  ham  ikke  hans  modbydelige  Ry.  Aldrig  har  noget 
Menneske  saaledes  bestræbt  sig  for  at  nedværdige  Menneskeheden  og 
negte  Alt,  hvad  der  er  godt  og  ret.  Aldrig  har  Nogen  i  den  Grad  mis- 
kendt Menneskehedens  Ideal. "" 

Der  var  mere  Kærlighed  til  god  Smag  end  Sans  for  Geni  heri.  Det 
maa  paaskønnes,  at  France  senere  har  gjort  Afbøn  for  disse  Udtalelser 
og  sine  mange  lignende,  bl.  A.  i  den  smukke  og  varme  Tale,  han  holdt 
ved  Emile  Zolas  Grav. 

Og  som  han  Aar  igennem  over  Smagløshederne  og  Overdrivelserne 
oversaa  Geniet  hos  den  Mand,  der  skulde  blive  hans  bedste  Fælle, 
saaledes  forherligede  han  paa  sin  Side  med  nogen  Overdrivelse  de 
Mænd,  han  skulde  blive  tvungen  til  at  bekæmpe  paa  Liv  og  Død  og 
hvis  Begrænsning  og  svage  Sider  han  sidenhen  lærte  tilgavns  at  kende. 

Han  har  for  fuldt  Alvor  skrevet:  Jeg  tror  ikke,  man  nogensinde 
har  kunnet  være  mere  intelligent  end  i  vore  Dage  Paul  Bourget  og 
Jules  Lemaitre. 

Han  forstod  da  ikke  Helvedesfrygten  hos  Bourget,  ikke  Mangelen 
paa  indre  Ligevægt  hos  Lemaitre.  Denne  Nationalismens  senere  Fana- 
tiker har  han  givet  dette  Vidnesbyrd :  Han  er  af  de  Mennesker,  der 
ikke  vil  nogen  ilde,  men  er  taalsomme  og  velvillige.  Han  er  en  frygtløs 
Forstand,  en  smilende  Sjæl,  lutter  Overbærenhed.  —  Allerede  da  dette 
skreves,  var  Lemaitre  ondskabsfuld  og  smaalig,  om  end  maaske  endnu 
ikke  lav. 

Faa  Aar  efter  stod  han  som  Nationalistforeningens  Vice-Formand  i 
Spidsen  for  den  Bande,  der  holdt  Dreyfus  paa  Djævleøen  og  prækede 
Statskup  mod  Loubet.  Faa  Aar  efter  var  Paul  Bourget  vendt  tilbage  til 
den  katolske  Kirkes  Skød  og  angreb  med  den  yderste  Voldsomhed 
enhver  moderne  Stræben,  endog  Folkeoplysning,  Arbejderundervisning. 
Det  var  France's  Intelligenshelte. 

I  Sammenligning  med  disse  Mænds  Holdning  kan  France's  de  sidste 
seks  Aar  igennem  næsten  kaldes  opbyggelig. 

Lad  være,  at  han  som  Folketaler  —  en  Bestilling,  hvortil  han  ikke 
var  anlagt  af  Naturen  —  har  udtalt  sig  noget  mere  bekræftende  og  troende 
end  han  inderst  inde  føler,  det  udelukker  ikke,  at  hvad  der  i  det 
sidste  Tiaar  er  kommet  til  Gennembrud  i  ham,  det  er  selve  det  Mands- 
væsen,  der  laa  dulgt  bag  Grublerens  Tankeleg  og  Digterens  Selvfor- 
vandlinger. 

Med  ét  strøg  han  al  Tvivlsaand  af  sig  og  stod  der  med  Voltaires 
gamle  Klinge  lynende  i  sin  Haand,  som  han  uimodstaaelig  ved  sit  Vid, 
som  han  al  Kirkevældes  frygtelige  Fjende,  som  han  Uskyldighedens 
Talsmand.  Men  videre  gaaende  end  Voltaire  meldte  han  sig  som  Fattig- 
folks Ven  i  den  storpolitiske  Kamp. 

At  dette  Gennembrud  skete,  det  skyldtes  utvivlsomt  den  Omstæn- 
dighed, at  Frankrigs  hele  Kultur,  dets  gamle  Stilling  som  Retfærdig- 
hedens Talsmand,  syntes  ham  udsat  for  Fare  under  en  Krise  i  den 
offenlige  Moral ;  men  uden  en  Tilskyndelse  udenfra  var  det  neppe  sket. 
Mer  end  nogen  anden  har  her  en  Veninde  af  France  været  virksom, 
i  hvis  Hus  han  allerede  i  mange  Aar  har  været  den  kæreste,  daglige 
Gæst  og  hos  hvem  han  har  sit  andet  Hjem. 

Denne  Dame,  hvem  hans  Ry  ligger  mere  paa  Hjerte  end  nogen 
anden  Sag,  har,  klog  og  tillige  lidenskabelig  som  hun  er,  anvendt  sin 
hele  Indflydelse  paa  at  faa  France  til  dristigt  at  lægge  sit  Navn  i  Vægt- 
skaalen,  da  Styrkeprøven  i  Frankrig  fandt  Sted  mellem  nogle  føa  Ud- 
kaarne  paa  den  ene  Side,  Hæren,  Kirken,  Magthaverne  og  den  vild- 
ledte Mængde  paa  den  anden. 

Det  er  som  Stridsmand  at  France  har  skrevet  de  to  sidste  Bind  af 
sin  Histoire  Contemporaine,  udgivet  sine  Taler  i  Cahier  de  la  Quin- 
zaine,  talt  ved  Afsløringen  af  Renans  Statue  som  ved  Zolas  Grav  og 
skrevet  Forordet  til  Combe's  samlede  Taler. 

Det  er  et  Tidens  Tegn,  at  France  nu  er  den  Mand,  hvem  Frankrigs 
Førsteminister  henvender  sig  til  for  at  faa  sine  Udtalelser  forestilte  for 
den  franske  Læseverden.  Det  viser,  hvad  Magt  der  tillægges  ham  og 
hvor  afgjort  han  har  taget  Parti.  — 

IV 

France  har  undertiden  indført  sig  selv  i  sine  Bøger.  Han  tager  det 
Sky  og  Vise  i  sit  Væsen  og  gør  deraf  Hr.  Bergeret.  Han  tager  den 
rolige  Cynisme  i  sit  Væsen  og  gør  deraf  Lægen  Trublet  i  Histoire 
comique.  Han  tager  sit  lidenskabeligt  skønhedsdyrkende  Jeg  og  gør 
deraf  Billedhuggeren  Dechartre  i  Den  røde  Lilje.  Han  indfører  sig  i  samme 
Roman  næsten  med  Navns  Nævnelse  som  Forfatteren  Paul  Vence, 
dette  naturligvis,  for  at  man  ikke  skal  mærke,  at  France  desuden  er 
Hovedpersonen,  Billedhuggeren;  ligesom  her  Mary  Robinson  nævnes 
for  at  dække  over  hendes  Væsensenhed  med  den  engelske  Digterinde 
i  Bogen,  Miss  Bell,  og  som  Oppert  omtales  for  at  man  ikke  skal  kunne 
sige,  han  er  Oldforskeren  SchmoU  —  hvad  han  utvivlsomt  er. 

Da  Vence  indføres  hos  Heltinden,  hedder  det:  Hun  ansaa  Paul 
Vence  for  den  eneste  rigtig  evnestærke  Mand,  der  kom  i  hendes  Hus. 
Hun  havde  skattet  ham,  før  hans  Bøger  havde  givet  ham  saa  stort  et 
Ry.  Hun  satte  megen  Pris  paa  hans  dybe  Ironi,  hans  kildne  Stolthed, 
hans  Talent,  der  var  modnet  i  Ensomhed. 

Og  Paul  Vence  er  i  den  Grad  France  selv,  at  da  han  i  Bogens 
Slutning  siger :  Den  Mand  var  viis,  som  skrev :  Lad  os  give  Menneskene 
til  Vidner  og  Dommere  Ironi  og  Medlidenhed,  saa  svarer  Fru  Martin- 
Belléme :  Men,  Hr.  Vence,  det  er  jo  Dem  selv  som  har  skrevet  det.  — 
Og  det  staar  virkelig  mange  Steder  i  Frances  Bøger. 

En  dyb  Ironi  er  saaledes  den  første  Egenskab,  han  selv  tillægger  sig. 

Vi  saa,  hvoriedes  denne  Ironi,  uensartet  fra  Renans,  kun  skinner 
igennem  en  anden  Persons  Troskyldighed. 

I  Thais  hedder  det  f.  Eks.  om  Heltinden,  en  græsk  Kurtisane: 
„Denne  Kvinde  viste  sig  ved  Festlegene  og  frygtede  ikke  for  at  op- 
træde som  Danserinde  saaledes,  at  hendes  altfor  smidige  og  kunstfærdige 
Bevægelser  mindede  om  de  skrækkeligste  Lidenskaber  og  ophidsede 
til  dem."  —  Dette  er  følt  og  sagt  saadan  fra  en  Munks  Synspunkt, 

» 

Sammesteds  ser  Pafhucius  Djævlene  pine  Sjæle.  Ingensteds  antyder 
Fortælleren  en  Tvivl  eller  Vantro,  ingensteds  staar,  at  dette  var  Syner, 
ikke  Virkelighed.  Tvertimod :  Smaa  grønne  Djævle  gennemborede  hans 
Læber  og  hans  Strube  med  glødende  Jern. 

Denne  Troskyldighed  er  en  sjælden  Egenskab  i  fransk  Literatur, 
Franskmændenes  Kunst  er  (trods  Lafontaine)  i  Regelen  ikke  naiv,  men 
allerede  hos  Moliére  og  i  hele  hans  og  det  følgeiide  Aarhundrede 
ganske  bevidst.  Men  Naiveteten  er  som  kunstnerisk  Virkemiddel  mægtig 
—  saavist  Virkningen  ad  Omveje,  der  udkræver  Selvvirksomhed  af 
Læseren,  er  stærkere  end  den  ligefremme  Meddelelse,  der  ikke  giver 
Forstanden  det  lette,  fremmende  Stød. 

Hvor  France  optræder  som  historisk  Fortæller,  der  taler  han  tro- 
skyldigt, som  en  Samtidig  vilde  tale  og  tænke.  Det  spores  bedst  i  Klio, 
hvor  han  overalt  gaar  ind  paa  Fortidens  Tro  og  Overtro,  Forestillinger 
og  Fordomme.  Det  hedder  f.  Eks.  om  den  gamle  græske  Sanger,  der 
skal  give  os  et  Begreb  om  Homer:  „Da  han  var  en  god  Digter,  lignede 
hans  Vers  til  Punkt  og  Prikke  Forfædrenes."  Han  har  i  Sangene  fra 
Fortiden  indflettet  Vers,  han  selv  har  skrevet,  men  han  skjuler  det  af 
Frygt  for  at  man  skal  tage  ham  det  ilde  op.  —  Farinata  degF  Uberti 
priser  Borgerkrig  paa  al  anden  Krigs  Bekostning:  „Den  er,  siger  han, 
smuk  og  fornem.  Krig  med  Udlandet  kan  være  nyttig,  men  indbringer 
liden  Ære."  —  Anføreren  for  det  romerske  Rytteri  under  Cæsar  anser 
det  for  rigtigt  og  forstandigt  at  lade  Atrebaten  Komm  myrde,  da  han 
dog  kun  er  en  Barbar.  Derfor  indbyder  han  ham  venligt  til  sig.  — 
Digteren  røber  ingen  af  Stederne  med  nogen  Mine,  at  han  er  af  anden 
Mening  end  de  Paagældende. 

Det  er  da  ogsaa  betegnende,  at  Troskyldigheden  indgaar  som  Bestand- 
del i  de  mest  levende  Skikkelser,  France  har  frembragt.  Deres  anden  Be- 
standdel er  gerne  en  stærk  og  undertiden  ret  skamløs  Sanselighed,  som 
France  ikke  har  noget  imod  og  som  det  morer  ham  at  fremstille. 

Tag  Abbed  Coignard  i  Dronning  Gaasefod,  et  lynende  godt  Hoved, 
en  barnlig  Sjæl,  en  skamløs  Krop.  Tag  Choulette  i  Liljen,  genial, 
barnlig,  forfalden,  skamløs.  Dette  Portræt  af  Verlaine  er  varieret  i 
Skikkelsen  Gestas  i  Uétui  de  nacre,  Hos  alle  disse  en  Blanding  af 
Troskyldighed  og  cynisk  Nydelsesfryd,  Skamløsheden  som  halvt  barnlig. 

Abbed  Coignard  undergraver  alt  Anerkendt  med  sine  Tvivl  og  fører 
et  højst  løsagtigt  Levned,  men  holder  fast  ved  hver  Trævl  af  den  ka- 
tolske Religion.  Barnligere  endnu  er  Eleven  Toumebroche.  Choulette 
er  den  gamle  ødelagte  Bohémien,  evigt  ung  som  Digter,  opløst  af 
Drukkenskab  og  af  Medlidenhed  med  de  Fattige  og  Smaa,  ligesom  det 
siges  om  Coignard:  halvt  en  Francesco  af  Assisi,  halvt  en  Epikuræer, 
et  stort,  troende,  skamløst  Barn. 

Det  er  i  Kraft  af  denne  Forening,  Naivetet  og  Cynisme  i  Et,  at 
Hunden  Riquet  bliver  en  af  France's  ypperste  Karakterer.  Ingen  Mand 
er  jo  cynisk  som  en  Hund,  og  intet  Barn  mere  barnligt. 

Den  har  vanskeligt  ved  at  sætte  sig  ind  i  Hr.  Bet^erets  Synsmaader. 
Den  farer  i  Benene  paa  den  vakre  Snedker,  blot  fordi  han  bærer  en 
simpel  Bluse  og  sit  Værktøj;  den  er  gennemtrængt  af  alle  gamle  For- 
domme fra  Lenstiden. 

Men  dens  Tanker  er  et  lille  Mesterværk  af  Hunde-Uskyld  og  vel 
sammentrængt  Ironi.  Her  et  Par  Prøver: 

Mennesker,  Dyr  og  Stene  vokser,  naar  de  nærmer  sig  mig,  og  blir 
uhyre  store,  naar  de  er  mig  nær  paa  Livet.  Jeg  ikke.  Jeg  bliver  altid 
lige  stor,  hvor  jeg  end  er. 

Hundelugt  er  en  henrivende  Duft. 

Min  Herre  holder  mig  varm,  naar  jeg  ligger  bag  ham  i  hans  Læne- 
stol. Det  kommer  af,  at  han  er  en  Gud.  Der  er  ogsaa  en  varm  Flise 
foran  Kaminen.  Den  Flise  er  guddommelig. 

Jeg  taler,  naar  jeg  vil.  Ogsaa  af  min  Herres  Mund  udgaar  Lyd, 
som  har  en  Slags  Mening.  Men  den  Mening  er  mindre  tydelig  end  den, 
jeg  udtrykker  med  min  Stemme.  I  min  Mund  har  Alt  Mening.  I  min 
Herres  Mund  er  der  megen  tom  Larm. 

Der  gives  Vogne,  som  Heste  trækker  paa  Gaderne.  De  er  frygtelige. 
Der  er  ogsaa  Vogne,  som  gaar  af  sig  selv  og  puster  stærkt.  Ogsaa  de 
er  fulde  af  Fjendskab.  Mennesker  i  Pjalter  fortjener  Had,  ligeledes  de, 
der  bærer  Kurve  paa  Hovedet,  eller  ruller  Tønder. 

Jeg  kan  heller  ikke  lide  Børn,  som  i  stærk  Fart  løber  efter  hin- 
anden, jager  hinanden  og  tager  hinanden  fat,  skrigende  af  fuld  Hals  i 
Gaderne.  Verden  er  fuld  af  fjendtlige  og  farlige  Ting, 

Jeg  elsker  min  Herre,  fordi  han  er  mægtig  og  frygtelig. 

En  Handling,  hvorfor  man  faar  Prygl,  er  en  slet  Handling.  En 
Handling,  hvorfor  man  blir  klappet,  er  en  god  Handling. 

Bøn,  O  min  Herre  Bergeret,  du  Kødbenenes  Gud,  jeg  tilbeder  dig. 
Vær  priset,  naar  du  indjager  Frygt!  Vær  lovet,  naar  du  er  venlig!  Jeg 
kryber  for  dine  Fødder,  jeg  slikker  dine  Hænder.  Storladen  er  du  og 
saare  skøn,  naar  du  med  en  lille  Splint  Træ  tryller  Flammen  frem  og 
forvandler  Nat  til  Dag!  Bevar  mig  i  dit  Hus  og  udeluk  enhver  anden 
Hund!«  — 

Det  er  en  Parodi  paa  Menneskereligiøsiteten,  udført  i  al  God- 
modighed og  dog  ret  skarp. 

Naar  Hr.  Bei^eret  nu  henvender  sig  til  denne  Hund,  saa  hen- 
vender han  sig  til  hele  den  tilbageblevne  Del  af  Menneskeheden: 

„Ogsaa  du,  stakkels  lille  sorte  Væsen,  du  der  er  saa  svag,  tiltrods 
for  dine  spidse  Tænder  og  dit  dybe  Svælg,  ogsaa  du  dyrker  den  ud- 
vortes Storhed  og  den  ældgamle  Uretfærdigheds  Religion.  Ogsaa  du 
lader  dig  forføre  ved  Løgne.  Ogsaa  du  har  Racehad. 

Jeg  véd  det  nok,  du  har  en  dunkel  Godhed,  Kalibans  Godhed.  Du 
er  from,  du  har  din  Teologi  og  Moral.  Og  du  véd  ikke  bedre.  Du 
passer  paa  Huset  og  forsvarer  det,  endog  mod  dem,  der  er  dets  Forsvar 


Ånatole  France  75 

Og  Pryd.  Den  Haandværker,  du  vilde  jage  bort,  har,  saa  simpel  han 
er,  ypperlige  Tanker.  Du  har  ikke  hørt  dem. 

Dine  haarede  Øren  hører  ikke  den,  som  taler  bedst,  men  den,  som 
raaber  højest.  Og  Frygten,  den  naturlige  Frygt,  som  var  Raadgiver  for 
dine  Forfædre  og  mine,  da  de  var  Hulebeboere,  den  Frygt  som  skabte 
Guderne  og  Forbrydelserne,  vender  dig  bort  fra  de  Ulykkelige  og  be- 
røver dig  al  Medlidenhed. 

Ironien  vinder  i  Styrke  ved  at  hylles  i  Hundens  Uskyld.  Saaledes 
tilhylles  den  jævnlig  hos  France.  Saaledes,  da  han  i  Hr,  Bergeret  lader 
sine  Modstanderes  Tankegang  træde  frem  i  de  to  Kapitler,  som  i  Be- 
gyndelsen og  Slutningen  oplæses  af  et  foregivent  Værk  fra  Aar  1538, 
i  hvilket  France  med  udadleligt  Mesterskab  har  efterlignet  det  16. 
Aarhundredes  Sprog,  Skrivemaade  og  Tankegang,  Skriftet  om  Trub- 
lionerne,  Datidens  Nationalister. 

Ligesom  der  overhovedet  er  Noget,  der  minder  om  Voltaire  som 
Fortæller  i  France's  Aandsanlæg,  saaledes  ligger  der  noget  af  Candide 
bag  hans  Hovedpersoner  og  i  hans  Romaners  Aand.  Ogsaa  Candide 
var  naiv.  France  har  læst  Voltaire  atter  og  atter  og  optaget  umaadeligt 
af  ham.  En  Voltairesk  Sætning  som  denne  „  Udødelighedstroen  udbreder 
sig  stærkt  i  Afrika  sammen  med  Bomuldstøjerne*"  klinger  ganske  som  var 
den  af  France.  Rigtignok  er  Troskyldigheden  ægtere  hos  France,  medens 
selve  Skribentens  Størrelsesforhold  selvfølgelig  er  betydeligt  mindre. 

V 

De  fleste  historiske  Skildringers  Mangel  er  jo  den,  at  Fortids- 
billederne  forrykkes  i  Overensstemmelse  med  den  Betydning,  de  for 
en  senere  Tid  har  faaet.  Hos  Gobineau  taler  Michelangelo  om  Raffael, 
som  man  i  det  19.  Aarhundrede  gjorde,  naar  man  nævnte  dem  sammen. 
Hos  Wilde  taler  Johannes  den  Døber  som  i  de  Evangelier,  der  i  et 
Øjemed,  som  forvansker,  er  skrevne  længe  efter  hans  Død.  Hvorsom- 
helst i  moderne  Poesi  og  Kunst  Jesu  Skikkelse  berøres,  ligegyldigt  i 
hvad  Aand,  hos  Paul  Heyse,  hos  Japaneren  Sadakichi  Hartmann  eller 
Danskeren  Edvard  Søderberg,  han  er  Hovedfiguren  i  sin  Tid,  som  syssel- 
sætter Alle. 

Med  uendelig  Finhed  har  France  i  sin  Novelle  Judæas  Prokurator 
sat  Jesus  paa  hans  Plads  i  en  samtidig  Romers  Bevidsthed.  At  Jesu  Op- 
træden og  Død  i  Samtiden  kun  sysselsatte  en  lille  Skare  af  simple 
Folk  i  Jerusalem,  det  er  godtgjort  for  enhver,  der  kan  læse,  blot  ved 
den  Omstændighed  at  Josephus,  der  kender  Alt  i  sin  Samtids  Palæ- 
stina, ikke  kender  og  ikke  nævner  ham.  Hvis  man  indvender,  at  en 
Begivenhed  som  Korsfæstelsen  dog  maa  have  gjort  Indtryk,  glemmer 
man,  hvor  almindelig  og  uænset  en  Ting  i  urolige  Tider  en  Kors- 
fæstelse var.  Under  den  jødiske  Krig  Aar  70,  under  hvilken  der 
dræbtes  13,000  Jøder  i  Skythopolis,  50,000  i  Alexandria,  40,000  i  Jo- 
tapata,  1,100,000  i  Alt,  lod  Titus  gennemsnitlig  hver  Dag  500  Jøder  slaa 

paa  Korset.  De  blev  tagne  til  Fangne,  naar  de  sneg  sig  udenfor  Jeini- 
salems  Mure  plagede  af  Sulten,  saa  martrede  og  derefter  korsfæstede, 
saa  der  til  Slutning  ikke  mere  i  Palæstina  var  Træ  til  Kors. 

Til  sin  Hovedperson  har  France  taget  den  Titus  Ælius  Lamia,  til  hvem 
det  17de  Digt  i  3die  Bog  af  Horatius's  Sange  er  rettet,  en  ung  Leve- 
mand, der  for  en  erotisk  Forseelse  med  en  Consulars  Hustru  blev 
forvist  af  Tiberius,  og  hvem  France  lader  komme  til  Palæstina  og  venligt 
optages  i  Pontius  Pilatus's  Hus.  Der  er  gaaet  henved  fyrretyve  Aar 
siden  da,  og  Ælius  Lamia  er  længst  vendt  tilbage  til  Italien,  bruger  nu 
Badene  i  Bajæ  og  sidder  just  ved  en  Fodsti  paa  en  Høj  læsende  i 
sin  Lucretius,  da  en  Bærestol  bæres  forbi  af  Slaver,  og  han  i  den  tror 
at  genkende  sin  gamle  Gæsteven. 

Og  det  er  virkelig  Pontius,  som  ligger  her  ved  Badene  med  sin 
ældste  Datter,  der  er  Enke.  De  taler  om  gamle  Dage,  om  al  den  Møje, 
Pontius  havde  med  disse  Jøder,  der  ikke  vilde  hylde  Kejserens  Billed 
paa  Fanerne  og  som  lod  sig  prygle  ihjel  hellere  end  at  tilbede  det; 
hvert  Øjeblik  kom  de  løbende  til  ham  og  krævede  en  eller  anden 
U lykkeligs  Død,  hvis  Forbrydelse  han  ikke  kunde  udfinde  og  som  kun 
forekom  ham  lige  saa  gal  som  sine  Anklagere.  Lamia  indvender,  at 
Pontius  manglede  Blik  for  disse  Jøders  gode  Egenskaber.  Men  han  tilstaar, 
at  han  selv  især  følte  Velvilje  for  Jødinderne.  Han  saa  en  Aften  en  danse 
paa  et  daarligt  Tæppe  i  en  Skænkebods-Hule  ved  et  usselt  Lys  med 
løftede  Arme  til  Cymblernes  Klang.  Dansen  var  barbarisk.  Sangen  hæs, 
men  Hofternes  Bevægelse  var  Trolddom  og  Blikket  Kleopatras.  Tungt 
rødt  Haar  havde  hun,  og  i  lang  Tid  fulgte  han  hende  overalt.  „Men 
saa  løb  hun  fra  mig,  fortsætter  han,  da  den  unge  Lægprædikant  og 
Mirakelmand  fra  Galilæa  kom  til  Jerusalem.  Fra  ham  blev  hun  uad- 
skillelig, og  hun  sluttede  sig  til  den  lille  Flok  Mænd  og  Kvinder  der 
altid  var  om  ham.  Du  husker  ham  nok."  —  Nej,  siger  Pilatus.  —  Han 
hed  Jesus,  tror  jeg,  var  fra  Nazareth.  —  Jeg  husker  ham  ikke,  siger 
Pilatus.  —  Du  blev  nødt  til  at  lade  ham  slaa  paa  Korset.  —  Jesus, 
mumler  Pilatus,  fra  Nazareth,  jeg  husker  slet  ikke " 

Her  har  man  Frances  Virkemaade  i  dens  Ejendommelighed  og  hans 
Kunst  i  dens  dybe  Sandhed. 

Saa  langt  er  han  fra  at  se  Pilatus's  Forhold  til  Jesus  i  senere  Tiders 
Lys,  at  han  lader  den  romerske  Statholder  fuldstændigt  have  glemt 
den  for  ham  ganske  dagligdags  Hændelse,  medens  Lamia  kun  mindes 
den  for  Magdalenes  Skyld.  Han  har  tegnet  Magdalene  endnu  en  Gang. 
Det  er  i  Fortællingen  Læta  Acilia  i  Samlingen  Bcdthasar,  Han  digter, 
at  hun  er  bleven  udjaget  af  Judæa  og  med  et  Skib  er  kommet  til  Mar- 
seille, hvor  hun  forsøger  at  omvende  en  romersk  Ridders  Hustru,  der 
har  beskærmet  hende.  Romerinden  ønsker  sig  et  Barn.  Maria  lover  at 
bede  for  hende.  —  Da  hun  kommer  igen,  er  Læta  Acilia  svanger.  — 
Saa  fortæller  Magdalena  hende,  at  hun  var  en  Synderinde,  da  hun 
første  Gang  saa  den  skønneste  Mand,  Menneskenes  Søn.  Syv  Djævle 


Ånatole  France  77 

drev  han  ud  af  hende.  Og  hun  har  kastet  sig  paa  Knæ  for  ham  i 
Simons  Hus,  og  har  heldt  al  Salven  i  en  Alabastervase  ud  over  Nabi'ens 
tilbedte  Fødder.  Og  hun  gengiver  de  Ord,  den  blide  Mester  sagde  til 
hendes  Forsvar,  da  Disciplene  afviste  hende  med  grove  Udtryk.  Fra 
da  af  har  hun  levet  i  Mesterens  Skygge  som  i  et  nyt  Paradis.  Derfor 
var  ogsaa  hun  den  første,  der  saa  ham  opstanden. 

Men  for  Romerinden  er  det,  som  vilde  Magdalena  faa  hende  til  at 
føle  Afsmag  for  hendes  rolige  Livs  Glæder.  Hun  har  ikke  hidtil  vidst, 
at  der  var  anden  Lykke  i  Verden  end  den,  hun  var  fortrolig  med: 

Jeg  vil  ikke  kende  din  Gud.  Du  har  elsket  ham  altfor  højt.  For  at 
behage  ham  skal  man  kaste  sig  for  hans  Fødder  med  udslagent  Haar. 
Det  er  ingen  Stilling  for  en  romersk  Ridders  Hustru.  Gaa  din  Vej, 
Jødinde!  din  Gud  kan  ikke  blive  min.  Jeg  har  ikke  ført  en  Synderindes 
Liv,  og  jeg  har  aldrig  været  besat  af  syv  Djævle.  Jeg  har  ikke  flakket 
om  paa  de  vilde  Veje.  Jeg  er  en  agtværdig  Kvinde.  Gaa  din  Vej!** 

Hvad  der  fængsler  France  ved  disse  Skikkelser  er  Modsætninger 
mellem  de  to  Kvinders  Følemaade,  Asiaterindens  religiøst-erotiske  Hen- 
rykkelse og  Romerindens  vedtægtbestemte  ægteskabelige  Kærlighed. 

Saaledes  strejfer  han  stadigt  Historien  som  Digter. 

VI 

Blandt  det  meget,  han  ikke  tror  paa,  er  imidlertid  den  videnska- 
belige Historieskrivning:  Historien  er  en  Fremstilling  af  Fortidens  Be- 
givenheder. Men  hvad  er  en  Begivenhed?  En  mærkværdig  Kends- 
gerning. Hvem  afgør,  om  en  Kendsgerning  er  mærkværdig  eller  ej? 
Det  afgør  Historikeren  vilkaarligt  efter  sin  Smag.  En  Kendsgerning 
er  desuden  en  meget  sammensat  Ting.  Fremstiller  Historikeren  den  da 
sammensat  som  den  er?  Umuligt.  Altsaa  beklippet  og  beskaaret.  Men 
den  historiske  Kendsgerning  hidføres  ved  uhistoriske  eller  ukendte 
Kendsgerninger,  hvorledes  kan  Historikeren  da  godtgøre  deres  Sammen- 
kædning? 

Denne  Tankegang  ligger  France  saa  meget  paa  Hjerte,  at  han  frem- 
stiller den  fulde  tre  Gange,  i  Fortalen  til  La  Vie  littéraire,  i  Hr.  Jérome 
Coignards  Meninger  og  i  Epikurs  Have,  Som  Digter  nedslaar  han 
gerne  Forskernes  Mod  ved  sin  Tvivl.  Det  er,  hævder  han,  umuligt  at 
kende  Fortiden;  man  kan  ikke  overkomme  at  læse  alt  det,  der  maatte 
læses.  To  Gang  fortæller  han  derom  en  Parabel,  og  det  enslydende: 

Da  den  unge  Prins  Zemire  besteg  Persiens  Trone,  sammenkaldte 
han  sit  Riges  Lærde  og  sagde  til  dem: 

Min  Lærer  har  forklaret  mig,  at  for  at  undgaa  Vildfarelser  bør 
Kongerne  kende  Folkenes  Historie.  Skriv  mig  en  Verdenshistorie  og 
sørg  for  at  den  bliver  fuldstændig. 

Efter  tyve  Aars  Forløb  fremstilte  de  Lærde  sig  igen  for  Kongen, 
fulgte  af  en  Karavane,  bestaaende  af  tolv  Kameler,  der  hver  bar  500 
Bind. 

Akademiets  Sekretær  holdt  en  lille  Tale,  og  afleverede  de  6000  Bind. 

Kongen,  som  havde  fuldt  op  at  gøre  med  Regeringen,  takkede.  Men, 
sagde  han:  Jeg  har  nu  naaet  Midten  af  mit  Liv  og,  selv  om  jeg  bliver 
gammel,  har  jeg  ikke  Tid  til  at  læse  en  saa  lang  Historie.  Træng  den 
sammen ! 

De  Lærde  arbejdede  endnu  tyve  Aar,  og  kom  igen  fulgte  af  tre 
Kameler,  de  bar  1500  Bind.  Her  er  vort  Værk,  vi  tror  ikke  at  have 
udeladt  noget  Væsentligt. 

Det  er  muligt,  men  jeg  er  gammel  nu.  Forkort  Historien  og 
skynd  Jer! 

Efter  kun  ti  Aars  Forløb  kom  de  igen,  fulgte  af  en  ung  Elefant, 
som  blot  bar  500  Bind.     Denne  Gang  har  vi  fattet  os  kort. 

Det  er  sandt,  men  mit  Liv  er  snart  til  Ende.     Forkort  paany! 

Efter  fem  Aars  Forløb  kom  Sekretæren  igen.  Han  gik  da  paa  Krykker 
og  førte  ved  Tøjlen  et  lille  Æsel,  der  bar  en  tyk  Bog  paa  Ryggen. 

Skynd  dig,  sagde  en  Officer,  Kongen  ligger  for  Døden. 

Jeg  kommer  til  at  dø  uden  at  kende  Menneskenes  Historie,  sagde 
Kongen. 

Nej,  svarede  den  gamle  Lærde.  Jeg  skal  sammenfatte  den  i  tre  Ord : 
De  fødtes,  led  og  døde. 

Derfor  er  France  trods  sine  store  Evner  som  Forsker  bleven  No- 
vellist og  Romandigter,  ingen  Historiker. 

Han  er  dog  ikke  saa  sortseende,  som  man  af  Slutningsordene  skulde 
tro.  Menneskene  har  hos  ham  ogsaa  Glæder,  og  han  hævder  altid 
Glædens  Værd  overfor  enhver  Naturfomegtelse  og  enhver  Lære  om  at 
Lidelsen  er  et  Gode. 

Men  denne  Tvivl  med  Hensyn  til  Historien  er  typisk  for  al  Tvivls- 
aand  hos  ham.  — 

VII 

Det  er  Faren  ved  den  højeste  Aandsforfinelse  at  den  bibringer  Tvivl. 
Den,  som  ser  alle  Tings  Mangesidighed,  hans  Interesse  for  Menneske- 
heden kan  drukne  i  Menneskeforagt.  Og  man  bliver  da  let  af  lutter 
sortseende  Forstandighed  Tilhænger  af  haardhændet  Voldsomhed. 

France  har  løbet  denne  Fare.  Endnu  for  et  Tiaar  siden  saa  det  ud, 
som  kunde  hans  Udvikling  ligesaa  godt  praktisk  føre  ham  til  Reaktion 
som  til  Radikalisme. 

Da  Abel  Hermants  Bog  Le  Cavalier  Miserey,  som  kritiserede  Hæren 
i  en  Militærroman  af  nogen  Værdi,  blev  Soldaterne  forbudt,  skrev 
France : 

Jeg  kender  kun  nogle  Linier  af  den  berømte  Dagsorden,  som 
Obersten  for  tolvte  Jægerregiment  lod  oplæse  i  Rouen.  Det  er  disse: 
Ethvert  Eksemplar  af  Le  Cavalier  Miserey,  som  bliver  paagrebet,  skal 
brændes  paa  Møddingen,  og  enhver  Militær,  hos  hvem  et  Eksemplar 
bliver  fundet,  skal  straffes  med  Fængsel.  —  Det  er  ikke  nogen  meget 

elegant  Sætning,  men  dog  vilde  jeg  hellere  have  skrevet  den  end  alle 
Romanens  400  Sider. 

Det  var  dengang  forbryderisk  at  røre  ved  Hæren.  De,  der  véd 
hvad  France  siden  har  skrevet  om  den,  vil  se,  hvilken  Vending  der 
er  foregaaet  i  hans  Sind. 

Da  Krisens  Øjeblik  kom,  viste  det  sig,  at  denne  Mand  ikke  som 
andre  var  blot  Aand  og  Evne,  men  var  en  Vilje,  og  at  han  inderst  inde 
ikke  var  anderledes  Tvivler  end  at  han  havde  bevaret  en  Tro  og  en 
Begejstring,  Troen  paa  Berettigelsen  af  det  store  Aandsoprør,  som  det 
18.  Aarhundrede  rejste,  og  Begejstringen  derfor. 

Som  Digter  havde  han  to  Hovedkræfter,  Troskyldigheden  som  gjorde, 
at  hans  Skabninger  ikke  er  Marionetter  —  som  tidt  Voltaires  —  men 
bevæger  sig  frit  paa  deres  to  Ben,  fører  et  af  Forfatteren  uforstyrret 
og  uafhængigt  Liv.  Troskyldigheden  meddeler  disse  Skabninger  Natur. 

Det  andet  Element  hos  ham  er  Kunsten.  Han  har  hvad  han  selv 
kalder  den  franske  Skribents  tre  store  Egenskaber,  først  Klarhed,  saa 
Klarhed,  og  endelig  Klarhed.  Dog  dette  er  kun  én  Grundegenskab  ved 
hans  Kunst.  Han  har  havt  Maadehold  og  Takt,  hvori  for  ham  som 
ægte  Franskmand  efter  hans  egne  Ord  „al  Kunst  bestaar"".  Naar  Zola 
som  Romanforfatter  var  ham  en  Gru,  saa  var  det  fordi  denne  Italiener 
i  saa  høj  Grad  manglede  Maadehold  som  Kunstner.  Selv  er  han  som 
Fortæller  altid  dæmpet. 

Han  mangler  Lidenskab,  og  han  er  aldrig  yppig;  Erotiken  hos 
ham  er  kun  Epikuræisme.  Han  har  Sanselighed  og  Aandsfinhed,  en 
god  Del  af  det  første,  overvældende  meget  af  det  sidste. 

Han  er  alt  i  alt  mere  Kunstner  og  Tænker  end  Digter.  Delacroix 
sagde,  at  Kunst  var  Overdrivelse  paa  rette  Sted.  Overdrivelsen  hos 
France  ligger  i  den  Rigdom  af  Indfald,  han  meddeler  sine  Figurer,  og 
som  tidt  neppe  kan  rummes  i  Bøgerne,  (se  meget  i  Thais  og  Balthasar) 
eller  hvortil  der  maa  skaffes  Plads  udenfor  dem  i  hele  Bind  som 
Coignards  Idéer,  Epikurs  Have,  en  Del  af  Pierre  Noziére,  Han  har 
flere  Meninger  end  Følelser.  Han  har  Indfald  om  Alt,  bedømmer  Alt, 
ikke  blot  menneskelige  Fordomme  og  Indretninger,  men  selve  Naturen. 

Han  bebrejder  den  f.  Eks.,  at  den  anbringer  Ungdommen  saa 
tidligt  og  lader  os  leve  videre  uden  den ;  den  burde  komme  sidst  som 
Livets  Blomst,  som  Sommerfugletilstanden,  der  hos  Insekter  følger  paa 
Larve-  og  Puppe-tilstand,  og  burde  som  Forvandlingens  sidste,  ypperste 
Trin  umiddelbart  følges  af  Døden. 

France's  egen  højeste  Udvikling  er  kommen  sidst.  Thi  det  er  langt 
fra,  at  han  i  sit  seneste  Skifte  som  Stridsmand  har  sat  det  ringeste  til  af 
sin  Ironi  eller  af  den  kunstneriske  Overlegenhed,  der  er  et  Udslag  af 
Ironi.  Aldrig  har  denne  Ironi  fejret  saadanne  Triumfer  som  i  hans 
mest  udprægede  Kampskrift,  Romanen  Ametystringen,  hvor  de  let- 
sindigste Handlinger,  det  ene  Stævnemøde  og  det  ene  Ægteskabsbrud 
efter  det  andet,  bliver  Led  i  den  sindrigt  slyngede  Kæde  af  Intriger, 

der  med  det  Formaal,  at  opfylde  en  ung  Finansbarons  ærgerrige  Ønske 
om  at  bedes  til  Jagt  hos  en  højkonservativ  Aristokrat,  iaar  til  Følge 
at  skaffe  en  snedig,  underdanig  Præst  Biskopsringen.  benne  Præst  har 
dukket  sig  allevegne  og  har  ved  sin  Ydmyghed  sat  Mænd  og  Kvinder 
i  Bevægelse.  Neppe  udnævnt  afslører  han  sig  som  Kirkens  stridbareste 
Tjener,  Statens  uforsonlige  Modstander.  —  Man  ser  her  ned  i  en 
formelig  Afgrund  af  Ironi. 

Som  Kunstner  er  France,  selv  naar  han  er  stridbarest,  olympisk, 
lidenskabsløs. 

At  det  ikke  skortede  ham  paa  Lidenskab  bag  Kunsten  og  udenfor 
Kunsten,  det  røbedes  den  Dag,  da  den  fine  Tvivler  brød  overtvert 
og  som  Kampskribent  tog  Parti,  som  Folketaler  erklærede  sig  for 
radikal  Socialist. 

Han  var  ikke  den  fødte  Taler,  læste  efter  fransk  Skik  sine  Taler 
højt.  Men  hans  Storhed  som  Skribent  gjorde  Udslaget.  Han  begyndte 
gerne  at  fængsle  Massernes  Opmærksomhed  ved  noget  Anskueligt, 
Haandgribeligt,  et  gammelt  Folkeeventyr  f.  Eks.  Han  fortalte  en  Dag 
om  den  vidunderlige  Bryder,  der  kunde  forvandle  sig  til  en  ildsprudende 
Drage,  og  naar  Dragen  blev  slaaet  ned,  til  en  ganske  tam  And.  Jeg 
har  maattet  mindes  denne  Bryder,  sagde  han,  naar  jeg  i  disse  Dage 
læste  de  Programmer,  Nationalisterne  har  slaaet  op  paa  Murene.  Vi 
har  set  dem  paa  vore  Gader  og  Bulevarder  spy  Ud  ud  af  deres  Øjne, 
deres  Svælg  og  deres  Næseboer.  Som  frygtelige  Drager  slog  de  deres 
Vinger  ud  og  viste  deres  skrækindjagende  Kløer.  De  blev  alligevel  over- 
vundne, og  nu  genfødes  de  til  en  ny  Styrkeprøve,  med  glatte  Fjer, 
med  en  Mine  af  at  høre  til  vort  Husvæsen,  med  en  husdyragtig  og 
fredelig  Stemme.  Hvilken  mærkværdig  Omskabelse!" 

Indledningen  var  saa  morsom  og  folkelig,  at  Tilhørerne,  som  brød 
ud  i  en  langvarig  Latter  og  glade  Tilraab,  lige  straks  var  vundne. 

Men  det,  der  til  Stadighed  fængsler  dem,  det  er  mindre  hans  Ind- 
fald end  ham  selv,  det  Forhold,  at  denne  Lærde,  der  bærer  saa  stærk 
en  Oppakning  af  tre  Kulturer,  ja  som  selv  udgør  en   hel  lille  Kultur, 

—  at  denne  Vismand,  for  hvem  alt  Jordens  Liv  er  et  forbigaaende 
Udslæt  paa  Klodens  Overflade  og  al  menneskelig  Stræben  derfor  i  det 
lange  Løb  betydningsløs  —  at  denne  Grubler,  som  kan  se  enhver 
Sag  fra  mangfoldige  forskellige  Sider  og  havde  kunnet  finde,  at  det  Be- 
staaende,  naar  galt  skulde  være,  altid  var  lige  saa  godt  som  det  Uprøvede 

—  at  han  erklærer  sig  for  Revolutionens  Søn,  tager  Menigmands  Parti, 
bekender  sin  Frihedstro,  kaster  alt  sit  Pakgods  fra  sig  og  trækker 
blank  —  det  er  dette,  som  griber  en  folkelig  Tilhørerkres ;  det  er  dette, 
de  jævne  Folk  kan  forstaa  og  som  de  véd  at  vurdere. 

Det  viste,  at  der  i  Skribenten  stak  en  Mand,  i  den  store  Skribent 
en  tapper  Mand. 


Rustale  i  Studentersamfundet. 

Af  I.  L.  Heiberg. 


Mine  Damer  og  Herrer,  Studenter. 
Det  forkyndes  jo  fortiden  fra  flere  Sider,  at  der  foregaar  en  Strøm- 
kæntring hos  dansk  Ungdom.   Og  det  er  heller  ikke  andet,  end  hvad 
man  kunde  vente,  ja  man  fristes  til  at  sige,  at  det  er  noget,  der  ligger 

i  Naturens  Orden.  Vi  er  nu  netop  en  Generation  fjernede  fra  70ernes 
Bevægelse,  der  vel  fra  alle  Sider  indrømmes  at  have  sat  et  Skel  her- 
hjemme, og  det  er  en  ældgammel  Iagttagelse,  at  den  ny  Generation 
altid  vender  sig  polemisk  mod  sine  Fædre;  det  er  et  glædeligt  Tegn 
paa,  at  de  unge  har  noget  nyt  og  eget  paa  Hjerte ;  at  Pendulet  svinger, 
beviser,  at  Uhrværket  ikke  er  gaaet  istaa.  Men  det  beviser  ikke,  at 
det  gaar  rigtigt.  Sønnerne  har  en  vis  Tilbøjelighed  til  at  synge  Bedste- 
forældrenes Viser,  idet  Bedstefædrenes  Fejl,  som  Fædrene  kæmpede 
imod,  overskygges  af  Fædrenes  Misgreb,  som  Sønnerne  selv  har  faaet 
at  føle;  der  bliver  derved  Fare  for,  at  Pendulet  skal  svinge  for  stærkt 
til  den  anden  Side,  at  for  meget  af  Fædrenes  opsamlede  Capital  skal 
gaa  i  Løbet.  Jeg  har  hverken  Lyst  eller  Kald  til  at  være  Advocat  for 
Generationen  fra  70erne.  Da  den  selv  har  hvæsset  og  brugt  Kritikens 
Sværd  og  overgivet  de  unge  det  skarpt  og  blankt,  kan  den  ikke  have 
noget  imod,  at  det  ogsaa  vendes  mod  den  selv.  Men  for  de  unges  egen 
Skyld  maa  det  ønskes,  at  de  hverken  ombytter  det  med  en  barbarisk 
Kølle,  der  ikke  blot  knuser  Afgudsbillederne  men  ogsaa  deres  skønne 
og  værdifulde  Tempelgaver,  eller  med  en  lumsk  Stilet,  hvis  tilsyne- 
ladende ubetydelige  Saar  bagfra  volder  en  indvendig  Forblødning. 

Inden  de  nu  styrter  dem  ud  i  det  ny  Udsving,  vil  jeg  derfor  bede 
dem  se  et  Øjeblik  tilbage  paa  det  forrige  Slægtleds  Arbejde.  Dog  maa 
jeg  strax  bemærke,  at  dets  politiske  Resultat  vil  jeg  ikke  tale  om. 
Politik  vil  de  sikkert  faa  nok  af  her  i  Samfundet,  og  jeg  forstaar  mig 
ikke  paa  Politik.  Kun  vil  jeg  sige,  at  efter  den  Mands  Død,  der,  hvad 
man  end  ellers  vil  mene  om  ham,  sad  i  Ministeriet  som  en  Repræsentant 
for  aandelige  Interesser,  kunde  jeg  tænke  mig  bedre  Garantier  for 
Aandsfrihed,  end  de  nuværende  politiske  Forhold  byder.  Men  det  er 
maaske  kun  en  Misforstaaelse  af  mig,  at  Politik  og  Aandsfrihed  har 
noget  med  hinanden  at  gjøre.  Lad  os  da  holde  os  til  Aandslivet,  som 
ogsaa  maa  ligge  en  Kreds  af  Studenter  nærmest. 

De,  som  allerede  paa  Skolebænken  har  gjort  Bekjendtskab  med 
Datidens  Digtere  og  litteraire  Førere  som  med  andre  agtværdige  Clas- 
sikere,  kan  vanskeligt  tænke  dem,  med  hvilken  indigneret  Protest  de 
dengang  modtoges,  og  hvor  ondartet  Modstanden  var  fra  alt,  hvad  der 
havde  Magt  i  Samfundet.  Det  vil  lyde  for  dem  som  en  Fabel,  at,  da 
Georg  Brandes  i  et  Foredrag  i  Norge  havde  betegnet  Fortællingen  om 
Isaks  Ofring  som  en  Mythe,   oprørtes  ikke  blot  norske   men   ogsaa 

Det  ny  Aarhnudrede  II.  2  6 


82  /.  L.  Heiberg 

danske  Aviser  over  slig  ugudelig  Tale ;  nutildags  doceres  langt  farligere 
Ting  for  de  unge  Theologer.  Gottfried  Kellers  uskyldige  Novelle  „Ro- 
meo og  Julie  i  Landsbyen**  blev  dengang  angrebet  i  „Fædrelandet**  som 
usædelig;  nu  vilde  neppe  ret  mange  tage  Anstød  af,  om  den  stod  i  en 
autoriseret  Læsebog  for  Pigeskoler.  Det  saa  dengang  heller  ikke  ud 
til,  at  der  nogensinde  skulde  blive  Anledning  til  at  begynde  en  Rustale 
med  Mine  Damer  og  Herrer.  Paa  saadanne  Smaatræk  kan  det  maales, 
hvor  megen  Hedejord  der  er  ryddet  i  de  30  Aar.  At  samtidig  Hedens 
Romantik  fik  nogle  Skaar,  er  jo  kun  Krigens  Gang;  det  er  dog  værd 
at  huske  paa,  at  det  bedste,  der  er  skrevet  om  vor  romantiske  Digt- 
ning, hidrører  fra  70ernes  litteraire  Fører,  og  det  er  vel  ogsaa  et 
Spørgsmaal,  om  f.  Ex.  den  ypperste  Repræsentant  for  Ny-Romantiken, 
Selma  Lagerlof,  saa  hurtigt  var  trængt  igiennem  herhjemme,  hvis  Georg 
Brandes  ikke  havde  slaaet  til  Lyd  for  hende.  Det  er  overhovedet 
Periodens  Ære,  at  Vinduerne  kom  op  for  et  friskt  Pust  fra  Europa, 
og  at  det  skete  paa  en  saadan  Maade,  at  baade  vor  Litteratur  og  vor 
Kunst  fik  ny  Vind  i  Sejlene  uden  at  komme  ud  af  den  nationale  Kurs. 

I  den  nyvundne  Jord  voxede  der  ganske  vist  meget  Revl  og  Krat 
op  og  mange  usunde  Planter;  men  naar  alt  det  gaar  alt  Kødets  Gang 
som  saa  megen  litterair  Vegetation  før  det,  saa  vil  der  dog  blive  et 
Par  store  Træer  tilbage,  hvis  Væxt  er  betinget  af  den  ny  Jord,  og  naar 
de  nu  selv  planter  en  ny  romantisk  Bøgeskov,  vil  de  finde  Jorden 
forberedt  af  Realismens  haardføre  Naaletræer  og  beriget  med  sunde 
Safter  at  næres  ved.  Overhovedet,  hvad  Arbejde  angaar,  kan  den  for- 
rige Generation  sige  til  den  nuværende,  hvad  Aias  hos  Sophokles  siger 
til  sip  Søn:  bliv  lykkeligere  end  din  Fader,  men  forøvrigt  ham  lig,  saa 
vil  du  ikke  blive  ringe. 

Man  klager  over,  at  der  under  Rydningsarbejdet  er  trampet  for 
mange  Blomster  og  for  meget  Korn  ned.  Det  er  noget,  der  altid  sker, 
naar  en  Hær  i  sluttet  Trop  gaar  lige  løs  paa  et  Maal,  og  denne  Tak- 
tik finder  sin  Forklaring  i  Modstandens  Art,  som  maatte  brydes  ved 
Stormangreb.  Og  man  maa  ikke  tilregne  Førerne,  hvad  der  er  bedrevet 
af  de  Marodeurer,  der  altid  følger  i  en  sejrende  Hærs  Spor.  Men  det 
skal  indrømmes,  at  Følelsen  af  at  høre  til  et  Occupationscorps  holdt 
sig  for  længe.  Med  Krigstjenesten  følger  jo  blandt  andet  den  Ubehage- 
lighed, at  maatte  trække  i  en  fiildt  færdig  Mundering,  der  har  været 
paa  andre  Folk  før,  og  mange  har  baaret  den  færdigsyede  radicale 
Reformdragt  uden  smaaligt  Hensyn  til,  at,  selvom  den  politiske  Hue 
passede  dem,  var  det  ikke  sagt,  at  det  samme  galdt  de  tilhørende 
moralske  Buxer  eller  sociale  Støvler;  mange  har  vel  ogsaa  blot  fulgt 
Moden.  Til  Førerens  Ære  skal  det  dog  siges,  at  han  aldrig  har  ladet 
sig  trykke  af  den  reglementerede  Dragt;  naar  et  Stykke  generede  ham, 
har  han  resolut  kastet  det.  Og  der  var  mange  Menige,  der  ikke  blev 
fortumlede  af  Fanfarerne,  der  underkastede  Rustningen  et  grundigt  Efter- 
syn, omdannede  den  efter  deres  egen  Person  og  vel  ogsaa  ombyttede 

et  Og  andet  Stykke  af  altfor  grelle  Farver  med  hjemmegjort  Tøj;  de 
saa  maaske  mindre  martialske  ud  end  de  rigtige  Landsknægte,  men  de 
deserterede  ikke,  medens  en  og  anden  af  de  andre  nu  er  Stabstrom- 
peter  i  den  modsatte  Lejr.  Lad  os  haabe,  at  den  ny  Slægt  her  maa 
lære  af  den  forriges  Fejl  og  have  aandeligt  Raad  til  at  forsmaa  den  ny 
færdigsyede  Habit,  der  sikkert  vil  blive  den  tilbudt  til  en-gros-Pris,  for 
at  klæde  sig  efter  sin  egen  Smag. 

Men  naar  man  kommer  og  fortæller  dem,  at  den  gamle  Fane  heller 
ikke  duer  mere,  at  de  skal  forandre  Signalerne,  saa  er  det  vist  bedst 
først  at  se  efter,  hvad  det  er  for  Felttegn,  man  vil  give  dem  istedenfor 
den  fri  Tænknings  Ørn,  og  om  det  vil  være  rigtigt  at  lade  den  nyeste 
Parole  gaa  videre,  at  Tanken  er  saa  langt  fra  at  være  fri,  at  den  tvert- 
imod  „bærer  Slavemærket  paa  sin  Pande".  Hvis  hermed  kun  menes, 
at  den  ikke  er  absolut  fri,  er  det  en  noget  forældet  Nyhed  at  fortælle 
den  Slægt,  som  man  snarest  kan  bebrejde  for  megen  Fremhæven  af 
Relativiteten.  Skal  det  være  Alvor,  er  det  en  farlig  Lære,  som  det  er 
bedst  at  lade  Obscuranteme  være  ene  om.  Tanken  er  nu  en  Gang  efter 
fattig  Lejlighed  det  frieste,  vi  har,  og  hører  dog  vel  med  til  Personlig- 
heden ligesaa  vel  som  Følelse  og  Villie.  Den,  der  sætter  den  bagi  paa 
Tjenersædet  med  Ryggen  til  Fartens  Retning  istedenfor  paa  Bukken, 
er  ikke  godt  kørende.  Med  Begejstring  og  Handlekraft  er  det  som  med 
de  moderne  langtrækkende  og  sikkert  skydende  Kanoner;  naar  Sigtet 
ikke  er  rigtigt,  gjør  Kraften  og  Sikkerheden  Misvisningen  desto  større, 
og  saa  skyder  de  med  stor  Kraft  og  Sikkerhed  —  ved  Siden  af.  Og  sigte 
kan  kun  Tanke  og  Kritik.  At  den  kan  misbruges,  er  en  Trivialitet,  at 
den  er  bleven  misbrugt,  vil  jeg  ikke  benægte.  Det  Menneske,  hos 
hvem  Naturgrunden  tørres  ud  af  endeløs  Reflektion  og  Blaserthed,  er 
og  bliver  goldt.  Men  naar  Grunden  oversvømmes  af  Følelsernes  mud- 
rede Vand,  gror  den  til  med  frodigt  men  ligesaa  goldt  Ukrudt;  den 
maa  drænes  og  luges  af  Selvkritiken.  Og  naar  Begejstringens  Fusel 
ikke  renses  af  Tanken,  giver  den  slemme  Tømmermænd.  Men  denne 
Selvoptugtelse  kræver  stadigt  Arbejde,  og  derfor  er  det  farligt  at  tale 
den  aandelige  Mageligheds  Sag  og  skildre  det  som  en  Fortjeneste  af 
de  unge  at  lade  haant  om  Tanken  og  dens  Tugt.  Det  er  mageligere  at 
lade  sig  drive  med  Følelsens  Strøm,  men  saa  ved  man  heller  ikke, 
hvor  man  kommer  hen.  Hvis  vi  ikke  skal  havne  i  en  Vrøvlemose, 
maa  de  staa  Vagt  om  Tankens  Frihed,  ikke  alene  udadtil,  skønt  ogsaa 
det  kan  behøves,  og  efter  alle  Solemærker  i  stigende  Grad,  men  først 
og  fremmest  indad,  i  dem  selv. 

Her  er  der  en  Opgave  for  dem  som  Studenter.  De  vil  om  lidt 
komme  til  at  synge  om,  hvor  mange  Steder  deres  Nærværelse  er  nød- 
vendig. De  maa  ikke  glemme,  at  den  først  og  fremmest  er  nødvendig 
paa  Universitetet.  1  deres  Studieaar  vil  de,  naar  de  benytter  dem  rig- 
tigt, faa  den  Videnskabens  Indvielse,  som  er  det  bedste  Værn  om 
Tankens  Frihed  indadtil,  og  hvad  de  saa  end  siden  faar  for  Opgaver  i 

Livet,  bør.  det  kunne  mærkes  paa  dem,  at  de  en  Gang  har  været  i 
Berøring  med  Videnskaben,  en  Gang  for  alle  er  retvendte  i  Aandslivet 
og  har  faaet  en  ubetinget  Ærbødighed  for  Sandheden  i  stort  som  i 
smaat,  saa  at  de  lystrer,  hvad  de  har  erkendt  som  sandt,  selv  om  det 
kræver  Ofre  af  dem.  De  skal  ikke  tro  paa  de  halvbefames  Skipper- 
historier om,  hvor  koldt  og  øde  der  er  i  Videnskabens  Land.  Viden- 
skab er  ikke  en  Tankesport,  den  kræver,  at  hele  Personligheden  og 
alle  Sjælsevner  sættes  ind.  Den  er  sig  sin  Grænse  bevidst ;  men  inden- 
for sit  eget  Omraade  kræver  den  ubetinget  Respect.  Der  er  hos  Halv- 
dannelsen herhjemme  en  frygtblandet  Ringeagt  for  Videnskaben,  der 
benytter  den  Bevægelighed,  der  netop  er  Videnskabens  Væsen,  som 
Paaskud  for  at  unddrage  sig  Erkjendelsen  af  de  videnskabelige  Sand- 
heder, der  er  den  ubehagelige,  og  frakjender  Videnskaben  al  Betyd- 
ning for  Personlighedens  Udvikling,  fordi  der  er  Omraader,  den  ikke 
kan  og  ikke  vil  omspænde.  Mod  Ovei^reb  fra  den  Kant  bør  de  være 
paa  deres  Post;  jeg  behøver  blot  som  et  Exempel  fra  de  sidste  Aar 
at  minde  om  den  Tonart,  hvori  Niels-Kjeldsen-Spørgsmaalet  blev  be- 
handlet. Vi  har  nu  i  adskillige  Aar  hørt  det  gjentage  indtil  Vammelhed, 
at  Danmarks  Fremtid  beror  paa  Andelsmejerier  og  Svineexport;  det  er 
paa  Tide,  at  vi  besinder  os  paa,  at  Smørret  alene  gjør  det  ikke,  at 
vi  ogsaa  har  en  Aandscultur  at  tage  vare  paa.  I  lang  Tid  har  vi  været 
demokratisk  optagne  af  at  udjævne  Forskelle,  og  Udjævningen  har 
efterhaanden  antaget  Form  af  en  Bortnivellering  af  Spidserne,  som  for- 
nyligt har  faaet  et  kraftigt  Udslag  i  Skoleloven.  Det  er  paa  Tide,  at  vi 
gjør  os  klart,  at,  hvis  Højskoledannelsen  skal  være  Højdemaalet  her- 
hjemme, saa  er  der  væsenlige  Aandsinteresser  der  gaar  ud.  Det  er  ikke 
gjort  med  den  saakaldte  Oplysning;  den  er  ofte  en  meget  tynd  Vælling, 
der  fylder  uden  at  give  Muskler;  ikke  engang  mecl  Kundskaber  alene, 
skønt  Kundskaber  altid  er  en  god  Ting.  Det  kommer  ati^  paa  videnskabe- 
lig Aand.  Forstand  paa  og  Respect  for  Videnska5en  erhverves  kun 
gjennem  videnskabeligt  Arbejde,  men  selv  det  beskedneste  kan  ogsaa 
give  den.  De  Studieaar,  de  nu  gaar  ind  til,  skal  ikke  gjøre  dem  til 
Videnskabsmænd  af  Profession,  men  gid  de  maa  gjennemtrænge  dem 
for  Livet  med  videnskabelig  Tankegang,  saaat  de  altid  spørger  om  hvor- 
for og  kraever  Begrundelse  baade  af  dem  selv  og  af  dem,  der  vil  paa- 
virke dem,  og  vender  det  døve  Øre  til  alle  Prækener,  hvadenten  de 
kommer  fra  Vartov  eller  fra  Rømersgade,  fra  et  Katheder  eller  fra  en 
Tribune.  Overfor  alle  Propheter  er  det  godt  at  mindes  Goethes  Ord: 

Pursten  pi*agen  so  oft  auf  kaum  versilbertes  Kupfer 

ihr  bedeutendes  Bild,  lange  betriigt  sich  das  Volk. 

Schwånner  prågen  den  Stempel  des  Geists  auf  Lugen  und  Unsinn, 

wem  der  Probirstein  fehlt,  halt  es  fur  redliches  Gold. 

Lad  os  ønske  de  unge  Russer,  at  de  maa  lære  at  bruge  Tankens 
Prøvesten  —  baade  for  deres  egen  og  for  dansk  Culturs  Skyld. 


Vort  Kirkestyre. 

Udtalelser  af 
V.  Brficker,  A.  B.  Drachmann,  Vllh.  Malling,  L.  Moltesen  og  Oskar  Johansen. 


De  stillede  Spørgsmaal  er  disse: 

1)  Bør  Forbindelsen  mellem  Stat  og  Kirke  bevares,  eller  bør  der  indføres  en  fri- 
kirkelig  Ordning  med  frie  Menigheder  med  fHt  valgte  Præster? 

2)  Hvis  Forbindelsen  mellem  St^t  og  Kirke  bevares,  bør  da  Kirken  have  en  sær- 
lig Forfatning  med  valgte  Menighedsraad,  Præstevalg  og  Kirkerigsdag? 

3)  Hvis  en  saadan  Kirkeforfatning  indføres,  hvorledes  bør  da  Grænsen  drages 
mellem  dem,  der  hører  til  Kirken  og  faar  Valgret,  og  dem,  der  staar  udenfor? 

4)  Hvis  Forbindelsen  mellem  Stat  og  Kirke  ikke  bevares,  bør  der  da  ikke  des- 
mindre indføres  en  rent  borgerlig  Ordning  af  alle  ikke  rent  kirkelige  Forhold:  konfes- 
sionsløs  Skole,  almindeligt  borgerligt  Ægteskab,  borgerlig  Navngivelse  o.  s.  v. 

5)  Hvis  Forbindelsen  mellem  Stat  og  Kirke  hæves,  hvorledes  bør  der  da  forholdes 
med  de  Ejendomme  og  Pengemidler,  der  nu  er  stillet  til  Kirkens  Raadighed? 

Pastor  V.  Briicker. 

Til  1 ) :  Efter  min  mening  bør  forbindelsen  mellem  stat  og  kirke  be- 
vares længst  muligt.  Af  følgende  grunde:  a)  Der  er  i  vort  folk  fra 
gammel  tid  stor  ærbødighed  for  alt,  hvad  der  hører  kirken  til.  Lad 
meget  være  tomt  vaneforhold  —  der  er  dog  ogsaa  megen  gammeldags 
fromhed  og  gudsfrygt  deri.  En  ophævelse  af  denne  kirke  vilde  føles 
som  et  voldsomt  brud  paa  udviklingen,  og  der  vilde  gaa  meget  godt  i 
stykker,  som  har  for  stor  værdi  til  at  fortjæne  saadan  skæbne,  b)  Man 
kunde  indvende,  at  det  jo  kun  er  den  officielle,  statsunderstøttede  kirke, 
der  tænkes  ophævet,  men  at  det  skal  ikke  forbydes  nogen,  der  føler 
trang  dertil,  at  fortsætte  med  en  kirke.  Men  man  maa  huske,  at  om 
end  maaske  en  del  af  folket  er  udviklet  nok  til  at  tage  en  saadan  sag 
i  sin  egen  haand,  saa  er  der  dog  endnu  sikkert  store  dele  af  folket, 
—  paa  hedeegne  og  andre  steder,  hvor  de  stærkere  strømninger  lang- 
somt indRnder  sig  —  som  vilde  føle  sig  ganske  vildfarende  og  hjælpe- 
løse. Og  selv  blandt  de  første  vilde  der  i  stor  udstrækning  skabes  en 
pinlig  og  forvirret  tilstand,  hvis  følger  ingen  kan  overskue,  c)  Selv  om 
staten  maatte  være  aldrig  saa  ligegyldig  i  religiøs  forstand,  maa  det 
dog  ligge  den  paa  sinde,  at  folket  i  aandelig  henseende  trives  saa  godt 
som  muligt  og  naar  videst  mulig  i  oplysning  og  moral,  Men  det  er  en 
aigjort  sag,  at  vort  folks  hele  aandelige  udvikling,  som  ogsaa  dets  moral, 
indtil  denne  dag  væsentlig  har  havt  bibelsk  grundlag.  Blev  forbindelsen 
mellem  stat  og  kirke  løst,  vilde  den  naturlige  videreførelse  heraf  i  høj 
grad  hæmmes.  Og  i  løbet  af  faa  aar  vilde  staten  komme  til  at  regne 
med  en  befolkning,  der  stod  betydelig  lavere  i  aandelig  oplysning  og 
moralsk  kraft  end  nu.  Folkekirken  afgiver  efter  min  mening  endnu  i 
mange  aar  en  udmærket  og,  rettelig  forstaaet,  uundværlig  ramme  for 

folkelig  oplysning.  Hellere,  langt  hellere  end  at  skride  til  ophævelse  af 
folkekirken,  maa  denne  indrettes  med  vidt  gaaende  præstefrihed.  — 
Dette  begreb  er  jo  indført  af  Grundtvig.  Ordet  er  vildledende,  for  saa 
vidt  man  let  derved  bringes  til  at  tænke  paa  en  frihed,  som  i  særlig 
grad  kommer  præster  til  gode.  Men  det  er  jo  slet  ikke  meningen.  Vel 
vil  den  ogsaa  gavne  præsterne,  men  det  inderste  sigte  i  „præstefrihed*" 
er  dog  folkets  aandelige  forplejning  og  dygtiggørelse.  Med  en  stram 
statskirkelig  ordning,  hvor  der  hersker  lære-  og  ritualtvang,  kommer 
kirken  kun  til  at  tjene  den  del  af  folket,  der  nu  tilfældig  befinder  sig 
i  overensstemmelse  med  denne  vedtagne  lære  og  ritual,  medens  den 
øvrige  del  —  maaske  en  større,  maaske  en  mindre,  derpaa  li^er  ingen 
vægt  —  føler  sig  fremmed  i  kirken  og  drives  mer  og  mer  bort  fra 
den.  Gives  der  derimod  frihed  i  lære  og  frihed  til  at  udføre  de  guds- 
tjenstlige  handlinger,  som  man  vil,  saa  præsten  kun  er  bundet  af  sin 
egen  ærlige  overbevisning,  da  vil  denne  „ præstefrihed "*  gøre  folkekirken 
til  det,  den  skulde  være:  et  hjemsted  for  alle  dem,  der  endnu  har 
nogen  religiøs  interesse.  At  selvfølgelig  alle,  der  over  hovedet  vil  tænke 
paa  at  gøre  tjæneste  som  præster,  vil  bruge  biblen  som  en  art  af  grund- 
lag for  deres  forkyndelse  —  hvor  afvigende  deres  meninger  end  kan 
være  om  dens  tilblivelse,  indhold  og  betydning  —  behøver  jeg  vel  kun 
at  nævne.  —  Og  enhver  vil  vist  ogsaa  let  kunne  se,  at  naar  en  saa- 
dan  præstefrihed  er  indført,  da  vil  der  derved  fremkaldes  en  indbyrdes 
og  velgørende  aandelig  kappestrid  mellem  folkekirkens  præster,  tiden 
og  udviklingen  i  det  hele  vil  tvinge  dem  til  at  følge  godt  med,  og  præ- 
sterne, skønt  langt  fra  at  være  eller  skulle  i  egentligste  Forstand  være 
„videnskabsmænd ""f  vil  dog  komme  til  at  staa  som  et  bindeled  mellem 
videnskabeligheden  og  det  folk,  hvis  aandelige  udvikling  de  skal 
varetage. 

Til  2):  idet  jeg  ønsker  folkekirken  indrettet  med  størst  mulig  aande- 
lig frihed,  og  med  hele  folkets  tarv  for  øje,  finder  jeg  selvsagt,  at  folke- 
kirken helst  maa  styres  og  ordnes  paa  samme  maade  som  nu:  ved 
regering  og  rigsdag.  En  særlig  forfatning  for  kirken  kan  blive  indrettet 
i  form,  som  man  vil,  den  vil  altid  i  væsen  svinge  over  til  at  blive 
hierarkisk,  og  historien  vidner,  at  præsteskabet  aldrig,  naar  det  ikke, 
som  under  1)  udviklet,  bliver  saa  at  sige  tvunget  til  det,  har  været 
frisindet  men  havt  lyst  til  at  herske  og  øve  aandeligt  tyranni. 

Man  vil  mulig  mene,  at  lægfolket,  der  naar  forfatningen  blev  rigtig 
demokratisk,  kunde  tænkes  at  faa  en  stor  overvægt  i  menighedsraad 
og  kirkerigsdag,  vilde  være  i  stand  til  at  hæmme  alle  hierarkiske  lyster 
hos  den  præstelige  bestanddel.  Men  jeg  tror  det  er  en  naiv  antagelse. 
Til  den  nedarvede,  stærke  ærbødighed  for  kirken  —  som  jeg  anser 
for  en  lykkelig  omstændighed  —  føjer  sig  som  en  skyggeside  en  ære- 
frygt for  det  præstelige,  som  sikkert  endnu  i  lang  tid  vilde  gøre  det 
læge  element  ret  tamt  og  modstandløst.  Og  dertil  kommer  den  under 
1)  fremhævede  omstændighed,  at  man  nemlig  ikke  maa  regne  altfor 

meget  med  de  indtryk,  man  Faar  fra  de  aandelig  fremskredne  egne  og 
dele  af  folket.  Det  skulde  under  en  almindelig  kirkeforfatnings  tegn 
vel  vise  sig,  hvor  udbredt  endnu  aandelig  umodenhed  og  uselvstændig- 
hed raader,  og  lægfolkets  mulige  store  numeriske  overlegenhed  vilde 
vise  sig  at  veje  for  lidt  over  for  præsteskabets  aandelige  intelligents 
og  dygtighed.  Der  vilde  paa  en  kirkerigsdag  raade  altfor  stor  overtro 
paa,  at  biskopper,  provster  og  præster  da  selvfølgelig  havde  meget 
mere  kirkelig  forstand  end  lægfolk,  og  de  rystende  skildringer,  som 
præsteskabet  vilde  gribe  enhver  lejlighed  til  at  give  af  de  fordærvelige 
følger,  som  dette  eller  hint  baands  løsning  vilde  medføre,  vilde  altid 
gøre  stærkt  indtryk  paa  den  mindre  omskuende  del  af  det  læge 
element. 

En  „ukirkelig*  regering  og  en  „bekændelsesløs"  rigsdag  vil  derfor 
ganske  anderledes  være  i  stand  til  at  afveje  det  heles  tarv,  har  ingen 
fristelse  til  kirkelig  partiskhed  eller  kirkelig  magtsyge,  og  kan  tænkes 
efter  haanden  med  sindighed  og  forstand  at  ville  løse  alle  baand,  der 
hemmer  og  forsinker  den  almindelige  aandelige  udvikling.  Og  netop 
paa  grund  af  statens  interesse  i  folkets  moralske  styrke,  vil  regering 
og  rigsdag  heller  ikke  fristes  til  at  krænke  det  kirkelige  og  kristelige. 
I  lange  tider  endnu  i  al  fald  ikke,  tror  jeg,  og  naar  den  tid  skulde 
komme,  da  er  vel  saa  ogsaa  tiden  inde  til  ophævelse  af  forbindelsen 
mellem  stat  og  kirke. 

Til  3)  skal  jeg  i  følge  min  stilling  til  1)  og  2)  ingen  bemærkninger 
gøre  men  overlade  alt  til  forfatningsvenner. 

Til  4):    Selvfølgelig  bør  man  skride  til   borgerlig  navngivelse,    al- 
mindeligt borgerligt  ægteskab,  en  borgerlig  form  for  jordfæstelse  osv., 
at  alle,   der  ønsker  det  og  kun  det,  ogsaa  kan  blive  betjent  paa  den 
maade,  uden  at  mærke  mindste  borgerlige  ulæmpe  derved.   Ogsaa  for 
den  konfessionsløse  skole  er  jeg  stæmt  men  rigtignok  paa  visse  be- 
tingelser: 

Statsskolen  maa  indrettes,  saa  alle  fri   skolebevægelser    uden    for 
statsskolen  opnaar  de  bedste  betingelser  for  trivsel.    Men  dertil   hører 
a):   Rundelig  understøttelse.     For  hvert  barn,  der  undervises  i  en  fri 
skole,  maa  der  kunne  ydes  denne  en  understøttelse,  der  ikke  ligger 
synderlig  lavere  end  den  sum,  et  barn  i  en  statsskole  af  samme  an 
koster  staten,  b):  Understøttelsen  maa  ikke  knyttes  til  skolens  under- 
kastelse under  et  smaaligt  tilsyn,  men  tilsynet  maa  være  noget  lignende 
som,  hvad  der  hidtil  har  fundet  sted  ved  folkehøjskolen. 

Staten  maa  kunne  indse,  at  den  tjæner  sin  egen  vel  forstaaede 
interesse  ved  denne  ordning,  ti  al  uniformitet  i  skolen  medfører  lidt  før 
eller  senere  stagnation,  hvorimod  fri  kappestrid  under  lige  betingelser 
medfører  liv  og  udvikling.  Men  naar  staten  gør  sin  skole  konfessions- 
løs,  bliver  en  saadan  ordning  tillige  simpel  retfærdighed  mod  alle  de 
borgere,  der  er  religiøst  interesserede,  har  samme  ret  som  andre  til  at 

Faa  deres  børn  godt  undervist  og  mangler  ævne  til  selv  at  overtage 
bekostningen  derved. 

Jeg  maa  blot  endnu  tilføje,  at  jo  bedre  og  friere  skolevæsenet  i  det 
hele  indrettes,  des  mere  bør  man  formentlig  komme  bort  Fra  det  elen- 
dige eksamens-væsen,  som  vi  tvert  imod  til  denne  dag  er  bleven  mer 
og  mer  belæmret  med.  Lad  dog  hver  mands  dygtighed  være  det,  der 
giver  adgang  til  stilling  og  levebrød,  og  ikke  en  eksamen.  Hvem  der 
ikke  kan  gøre  fyldest  i  den  gæming,  han  har  paataget  sig  —  lad  ham 
blive  sat  fra  den  igen,  og  folk  skal  nok  lære,  at  det  ikke  gaar  an  at 
ville  paatage  sig  en  gæming  uden  at  have  søgt  fornøden  uddannelse 
til  den.  Vil  man  endelig  have  nogen  foreløbig  sikkerhed,  for  ikke  at 
blive  udsat  for  al  for  megen  eksperimenteren,  saa  lad  alle  skoler, 
offentlige  som  private,  kunne  udstæde  et  modenhedsbevis,  men  som 
ikke  afhænger  af  en  prøve  til  bestæmt  dag  og  time  med  karakterer  og 
et  vist  antal  points.  Samfundet  skal  vel  vide  at  tugte  den  skole,  som 
tager  det  overfladisk  og  humbugsagtigt  med  sine  beviser. 

Til  5):  Herom  gælder  som  om  3),  at  jeg  i  følge  mit  hele  stand- 
punkt ingen  anledning  Rnder  til  at  udtale  mig. 


Docent,  Dr.  phil.  A.  B.  Drachmann. 

Ad  1 )  Forbindelsen  mellem  Stat  og  Kirke  bør  bevares  saalænge  det  er 
muligt,  fordi  den  giver  størst  Frihed  i  det  religiøse  Liv.  En  Statskirke, 
der  svarer  til  sit  Navn,  vil  altid  rumme  Mennesker  af  de  forakjelligste 
religiøse  Anskuelser,  uden  at  de  udvortes  er  til  at  kjende  fra  hinanden. 
Nærmere  kan  man  paa  vort  nuværende  Kulturtrin  ikke  komme  den 
ideale  religiøse  Ordning. 

Ad  2)  Nei.  Saa  længe  det  er  muligt,  bør  Kirken  styres  af  de  borger- 
lige Myndigheder.  Saaledes  kan  den  bedst  bevare  sin  Charakter  af  en 
neutral  Ramme,  der  indeslutter  alle  religiøse  Afskygninger. 

Ad  3)  Bliver  en  Kirkeforfatning  nødvendig,  da  bør  alle  der  fyldestgjør 
de  udvortes  Betingelser  for  at  tilhøre  Kirken  være  ligestillede  indenfor 
Kirken  m.  H.  t.  Valgret  o.  s.  v.  Kun  saaledes  kan  der  være  Haab 
om  selv  under  denne  Eventualitet  at  bevare  Statskirkens  ovenfor  an- 
givne Charakter. 

Ad  4)  Nei.  Jo  flere  rent  borgerlige  Ombud  Præsterne  beholder,  des 
bedre;  des  mere  bevarer  de  Charakteren  af  at  være  borgerlige  Embeds- 
mænd, des  mindre  faar  de  et  falskt  og  for  dem  selv  og  Samfundet  skadeligt 
Præg  af  at  have  en  Særstilling  i  religiøs  Henseende.  —  Religionsunder- 
visningen i  Skolerne  bør  bibeholdes;  den  giver  i  Reglen  ingen  stærk 
religiøs  Paavirkning,  og  den  bidrager  stærkt  til  at  Forhindre  usund  reli- 
giøs Paavirkning  i  Barnealderen. 

Pastor  Vilh.  Malling. 

Den  højtærede  Redaktions  Spørgsmaal  er  mange  og  store,  medens 
Pladsen,  der  er  indrømmet  til  deres  Besvarelse,  er  forholdsvis  lille. 
Begrundelser  kan  jeg  derfor  kun  give  i  Omrids. 

1 .  Det  første  Spørgsmaal  kan  jeg  bedst  besvare  ved  at  dele  det  i 
to:  a)  Bør  Stat  og  Kirke  være  forenede?  b)  Naar  nu  en  saadan  For- 
ening har  existeret  i  Aarhundreder,  hvad  saa? 

Til  Spørgsmaal  „a*"  vil  jeg  svare:  nej. 

Thi  fra  hvilket  Synspunkt  man  betragter  Stat  og  Kirke,  viser  de  sig 
at  være  absolut  uensartede.  For  kirkelige  Mennesker,  for  kristne 
navnlig,  er  Kirken  et  aandeligt  Rige,  ikke  af  denne  Verden  og  har 
derfor  andre  Maal  og  Midler  end  Staten.  —  Ikke  kirkelige  Mennesker 
eller  ikke-kristne  maa  se  paa  lignende  Maade.  De  maa  sige :  Saalænge 
der  er  Mennesker,  som  tror  paa  et  Maal  for  dem  ud  over  Timelig- 
heden, maa  de  have  Lov  til  at  indrette  sig  derefter;  men  Staten  kan 
ikke  have  noget  dermed  at  skaffe,  eftersom  dens  Maal  kun  kan  være 
timelig  Lykke  for  saa  mange  af  dens  Borgere  som  muligt,  helst  for 
dem  alle. 

Endelig  viser  Historien,  at  hvem  af  disse  to  —  Stat  eller  Kirke  — 
der  i  Unionen  har  haft  Overtaget  (Kirkestat  eller  Statskirke),  saa  har 
det,  jo  kraftigere  Styrelsen  har  været,  kun  ført  til  Hykleri  og  For- 
følgelse. 

Derfor  kan  en  Forening  af  Stat  og  Kirke  kun  være  af  det  onde; 
den  er  ikke  til  Gavn,  men  kun  til  Skade  for  begge  Parter. 

Til  Spørgsmaal  »b** :  Der  bør  arbejdes  paa  en  Adskillelse  af  Stat  og 
Kirke;  men  da  saa  vel  Kirke  som  Stat  er  til  og  har  Berettigelse  for 
Menneskenes  Skyld,  er  det  muligt,  at  en  voldsom,  d.  v.  s.  pludse- 
lig Ophævelse  af  Statskirken,  som  vi  jo  har  hos  os,  kunde  blive 
skæbnesvanger  for  mange  af  Borgerne.  Derfor  er  det  min  Overbevis- 
ning, at  Adskillelsen  bør  fuldbyrdes  langsomt  ved  at  stille  Kirken  stedse 
friere  og  friere.  * 

2.  Det  andet  Spørgsmaals  første  Led  vilde  jeg  helst  forme  saa- 
ledes:  Hvis  Forbindelsen  mellem  Stat  og  Kirke  foreløbig  bevares., 
o.  s.  V.? 

Hertil  vil  jeg  svare:  Bevares  Forbindelsen  foreløbig,  kan  jeg  ikke 
se  rettere,  end  at  Sognemenighedéme  ubestridelig  maa  have  Ret  til 
gennem  valgte  Menighedsraad  at  faa  Indflydelse  paa  Kirkens  Styrelse, 
og  at  de  navnlig  maa  have  berettiget  Krav  paa  Præstevalg.  Naar  man 
betragter  dette  fra  et  kirkeligt  Synspunkt,  saa  kan  man  ikke  frigøre  sig 
for  at  se,  at  et  saadant  Præstevalg  let  kan  blive  en  Karrikatur,  og  at 
det  vel  saare  ofte  vil  blive  det;  men  saalænge  man  holder  fast  ved 
Statskirken  maa  man  finde  sig  i  dette.  En  Kirkerigsdag  anser  jeg  for  en 
Umulighed..  En  Forfatning  efter  Snittet  fra  16de  Aarhundrede  kan  ikke 
indføres.  For  mig  er  det  den  selvfølgeligste  Sag  af  Verden,  at  de  kristne 

i  Danmark  er  Borgere  saavel  som  ikke-kristne,  og  at  de  derfor  maa 
finde  sig  i  de  ydre  Kaar,  hvorunder  den  borgerlige  Rigsdag  —  der 
næppe  vil  finde  paa  at  blande  sig  i  rent  kristelige  Spørgsmaal  —  vil 
unde  dem  at  leve.  Alle  de  Spørgsmaal,  som  jeg  derfor  kan  tænke  mig 
lagte  ind  under  en  eventuel  Kirkerigsdag,  tror  jeg  bedst  løses  ad  den 
borgerlige  Lovgivnings  Vej. 

3.  Grænsen  bør  og  kan  i  Sandhed  kun  drages  saaledes,  at  alle 
døbte,  som  selv  erklærer,  at  de  hører  til  Kirken,  er  indenfor  og  bør, 
naar  en  vis  Alder  er  naaet,  have  Valgret.  Ingen  Katekismusunder- 
søgelse bør  finde  Sted.  Heller  ikke  de,  der  er  dømte  for  Gerninger, 
som  man  plejer  at  kalde  vanærende  i  den  offentlige  Mening,  bør  ude- 
lukkes fra  Valgret,  dersom  man  ikke  helt  vil  lade  Kirkens  Begreb  op- 
sluges af  Statens.  De,  der  er  bange  for  at  være  i  Selskab  med  Tol- 
dere og  Syndere,  kender  ikke  meget  til  Kirken,  og  at  maale  Ærlig- 
heden og  Dybden  af  et  Menneskes  Vilje  til  at  være  i  Kirken,  kan 
Mennesker  ikke  magte.  Kun  de  døbte,  der  selv  erklærer,  at  de  ikke 
vil  have  noget  med  Kirken  at  gøre,  staar  selvfølgelig  udenfor  og  bør 
ingen  Valgret  have. 

4.  Konfessionsløs  Skole  er  en  Utopi.  Selvfølgelig  kan  Staten  for- 
byde direkte  Religionsundervisning  i  sine  Skoler;  men  en  Lærer  kan 
paa  mange  Maader  aflægge  sin  Bekendelse  for  Børnene,  og  at  forbyde 
Mennesker,  der  underviser  andre,  at  aflægge  Vidnesbyrd  om  det,  der 
for  dem  er  det  største,  højeste  og  glædeligste,  er  i  mine  Øjne  Raahed 
og  Vold.  Staten  bør  derfor  ikke  forbyde  Religionsundervisning,  direkte 
eller  indirekte,  i  nogen  af  sine  Skoler,  men  heller  aldrig  befale  nogen 
Lærer  i  sine  Skoler  at  undervise  i  Religion.  Lærerne  maa  her  have 
fuldstændig  Frihed  og  Forældrene  selvfølgelig  ogsaa,  saaledes  at  de  faar 
Ret  til  at  holde  deres  Børn  hjemme  i  Religionstimerne,  naar  de  finder 
det  rigtigt,  medens  Børnene  ellers  deltager  i  Undervisningen  i  alle 
andre  Fag.  I  det  hele  bør  Staten,  for  Sandhedens  og  Frihedens  Skyld, 
mere  og  mere  søge  at  ordne  Skoleforholdene  saaledes,  at  den  Frihed, 
der  er  givet  de  rige  deri,  at  vi  vel  har  Undervisningspligt,  men  ikke 
Skoletvang,  ogsaa  kan  bruges  af  de  fattige.  —  Tvungent  borgerligt 
Ægteskab  bør  indføres  for  at  højne  Sædeligheden.  Det  er  min  Over- 
bevisning, at  man  ved  at  fastholde  dette,  at  Ægteskabet  constitueres 
ved  en  Vielse,  kirkelig  eller  borgerlig,  kun  holder  Haand  over  Usæde- 
ligheden; men  en  fyldigere  Udredning  her  vilde  kræve  større  Plads 
end  den  tilladte. 

5.  Hvis  Forbindelsen  hæves  mellem  Stat  og  Kirke,  mener  jeg,  at 
Staten  af  Kirkemidlerne  har  Forpligtelse  til  at  opretholde  Lærerstole  ved 
vort  Universitet,  hvor  de  Borgere,  som  er  kristne  eller  Jøder  o.  s.  v. 
i  Lighed  med  andre  Borgere  kan  søge  den  Oplysning,  de  ønsker. 
Hvorledes  man  ellers  vil  forholde  sig  med  de  Ejendomme  og  Penge- 
midler, der  nu  er  stillede  til  Kirkens  Raadighed,  vil  jeg  overlade  Juri- 
sterne at  afgøre. 

Dr.  phil.  L.  Moltesen. 

Ethvert  Forsøg  paa  at  ordne  Forholdet  mellem  Stat  og  Kirke  bør 
stile  hen  mod  Forholdets  Opløsning. 

Kirkens  Aand  er  Absoluthedens,  Statens  Relativitetens,  Kirken  vil 
altid  have  Øjet  rettet  paa  Fremtiden  og  vise  udover  det  bestaaende; 
dens  ledende  Personligheder  er  Idealister.  Staten  vil  have  Øjet  rettet 
paa  Nutiden  og  indrette  sig  efter  de  øjeblikkelige  Forhold;  dens  ledende 
Personligheder  er  Opportunister.  Kirken  værdsætter  Menneskene  efter 
deres  Personlighedsværdi,  Staten  efter  deres  Samfundsværdi;  hin  dømmer 
efter  Motiverne,  denne  efter  Handlingerne.  I  Kirken  er  Mennesket 
^Sabbatens"  Herre,  i  Staten  er  „Sabbaten"  Menneskets  Herre.  Hvor 
Kristendommen  har  været  levende,  har  den  altid  virket  revolutionerende 
overfor  de  bestaaende  Samfundsordninger,  fordi  dens  social-politiske 
Program  falder  sammen  med  den  ideelle  Anarkismes. 

I  Statskirken  skal  Præsten  forene  det,  som  umuligt  kan  forenes,  og 
naar  det  kommer  til  Sammenstød,  er  det  som  Regel  Embedsmanden, 
der  tager  Magten  fra  Personligheden.  Statskirken  har  altid  været  Bag- 
strævets sikre  Fæstning;  og  den  har  afFiindet  sig  med  Kristendommens 
radikale  Krav  ved  at  lægge  dem  hen  paa  den  anden  Side  af  Graven. 
Derfor  vil  Staten  være  interesseret  i  at  opretholde  Statskirken  saa 
længe  som  muligt.  Den  kan  ikke  godvilligt  slippe  den  kristelige  Ra- 
dikalisme løs,  den  maa  med  Penge  og  Privilegier  gøre  de  vilde  Svaner 
tamme,  gøre  dem  dannede,  humanisere  dem  eller  hvad  pæne  Navne 
man  nu  kan  finde  paa  —  Synspunktet  er  ogsaa  udtrykt  saaledes:  Jo 
mere  I  feder  Præsterne,  des  tammere  bliver  de. 

Fra  et  kristeligt  Synspunkt  maa  Adskillelsen  af  Stat  og  Kirke 
kræves  snarest  muligt,  fra  et  politisk  Synspunkt  vil  det  være  en  saare 
betænkelig  Sag,  og  det  vilde  være  en  Dumhed  her  at  lade  sig  paa- 
virke af  Begivenhederne  i  Frankrig.  Den  romersk-katolske  Kirke  dér 
er  politisk  set  principiel  forskellig  fra  Statskirken  her.  Hvis  man  paa 
det  kirkepolitiske  Omraade  herhjemme  vil  spille  med  Combes  Kort, 
tager  man  kun  Beter  hjem. 

Forbindelsen  mellem  Stat  og  Kirke  løses  ikke,  før  der  kommer  en 
ny  kristelig  Reformation,  som  skaber  nyt  Liv  og  nye  Former  —  en 
Reformation,  som  Grundtvig  og  S.  Kierkegaard  hver  paa  sin  Vis  banede 
Vej  for.  Indtil  da  maa  man  vel  lappe  paa  det  gamle  for  at  holde  det 
upasselige  Ægteskab  gaaende  nogenlunde  anstændigt,  men  selv  den 
mest  ideale  stats-  eller  folkekirkelige  Forfatning  vil  ikke  kunne  helbrede 
de  stats-  eller  folkekirkelige  Sygdomme;  den  vil  snarere  dække  over 
Sygdommens  Kilde. 

Da  Menighederne  længe  har  haft  Indflydelse  paa  Præstevalget  ved 
at  Ministeren  har  rettet  sig  efter  deres  Ønske,  er  det  rimeligt,  at  dette 
Forhold  ordnes  ved  Lov  om  Menighedsraad,  men  hvad  Menigheds- 
raadet  skal  gøre  udover  Præstevalget,  var  det  bedst,  at  Menighederne 

selv  traf  Bestemmelse  om  i  Samraad  med  Præsten.  —  Hvis  Kirken 
skal  have  en  Rigsdag  ved  Siden  af  Statens,  maa  alle,  der  ikke  har 
udmeldt  sig  af  Folkekirken,  naturligvis  baade  kunne  vælge  og  vælges, 
ti  paa  Grundlag  af  Tanke  og  Sindsstemninger  kan  Statskirken  lige  saa 
lidt  som  Staten  lovgive.  Kirketugt  kan  nu  engang  ikke  praktiseres  i  en 
Statskirke.  De,  der  staar  udenfor  Folkekirken,  faar  jo  gennem  Statens 
Rigsdag  Kontrol  med  og  Indflydelse  paa  Kirken. 

En  rent  borgerlig  Ordning  af  alle  ikke  rent  kirkelige  Forhold  f.  Eks. 
alm.  borgerlig  Ægteforening,  borgerlig  Navngivelse  og  desl.  bliver  med 
hver  Dag  mere  og  mere  nødvendig.  Hvad  Religionsundervisningen  i 
Skolerne  angaar,  saa  maa  Staten  ikke  kunne  fordre  andet  end  at  Børnene 
faar  Rede  paa  hvad  evangelisk-luthersk  Kristendom  vil  sige,  og  det 
sker  bedst  ved  Historieundervisningen,  der  ogsaa  vil  medtage  noget 
Religionshistorie.  Den  religiøse  Opdragelse  maa  alene  blive  Hjemmenes 
og  Kirkens  Sag.  Men  naar  Religionsundervisningen  som  Fag  sættes  ud 
af  Statsskolerne,  er  vi  jo  lige  vidt,  da  der  ogsaa  kan  drives  religiøs  eller 
antireligiøs  Undervisning  i  de  andre  Fag.  Der  maa  derfor  ved  Siden  af 
Statsskolerne  skaffes  Plads  for  Friskoler,  hvor  Børnene  kan  foa 
Undervisning  paa  den  Maade  som  Hjemmene  ønsker  og  ikke  som  de 
af  den  upersonlige  Stat  beskikkede  Lærere  vil. 

Hvad  det  5.  Spørgsmaal  angaar,  saa  den  Tid,  den  Sorg.  Det  kommer 
næppe  for  i  vor  Tid,  maaske  ikke  engang  i  „det  ny  Aarhundrede*". 


Overretssagfører,  Docent  Oskar  Johansen. 

De  Spørgsmaal,  som  De  har  rettet  til  mig,  mener  jeg  ikke  i  Øje- 
blikket at  kunne  besvare  enkeltvis  og  detailleret. 

Min  Mening  er  i  det  væsentlige  denne: 

Hvis  man  vil  faerne  al  Usandhed  fra  Religionsundervisningen, 

hvis  man  vil  afskaffe  Konfirmationens  Forargelighed, 

hvis  man  vil  ophæve  Præsteløftet, 

og   hvis   man    med   fuld   Virkelighed   vil   gennemføre  Religionsfri- 
hedens Princip  i  alle  borgerlige  Forhold, 
saa  forlanger  jeg  foreløbig  ikke  mere. 

Men  hvis  den  kirkelige  Lovgivning,  som  er  blevet  paabegyndt  under 
den  nuværende  Regering,  søges  fortsat  i  samme  Spor,  saa  mener  jeg, 
at  Kravet  om  Adskillelse  af  Stat  og  Kirke  med  Bestemthed  bør  rejses 
deroverfor. 


Mod  Landstinget. 

Tale  ved  Grundlovsfesten  1904  i  Nykøbing,  S. 
Af  Vilhelm  Rasmussen. 


Den  Grundlov,  vi  til  daglig  lever  under,  er  ikke  den  Lov,  for  hvis 
Skyld  vi  holder  Fest.  Vore  Flag  har  vi  hejst  for  Grundloven  af  5te  Juni. 
Den  gælder  vore  Hurraraab.     Den  er  det,  der  gør  Dagen  højtidsfuld. 

Grundloven  af  5te  Juni  Bk  vi  i  en  god  Stund.  Der  strøg  et  frisk  Pust 
ude  fra  ind  over  os.  Vi  havde  den  Gang  Tro  paa  os  selv.  Der  var  gen- 
sidig Tillid  i  Folket.  Man  havde  Raad  til  at  gøre  hinanden  Indrømmelser. 
Der  var  ingen  enkelt  Samfundsklasse,  der  satte  sig  paa  Nakken  af  de 
andre.  Alle  skulde  have  Del  i  Landets  Styrelse.  Derfor  blev  Grundloven 
af  5te  Juni  saa  god,  som  den  blev.  Men  saa  kom  64.  Vort  Mod  sank  til 
Hælene.  Anseelsen  udadtil  blev  sat  overstyr,  og  Selvtilliden  fik  sig  et 
Knæk.  I  denne  Stemning  maatte  Rigsdagen  gaa  i  Lag  med  at  revidere 
Grundloven.  Det  kan  ogsaa  nok  være,  at  der  blev  revideret.  Det  var  et 
Eftersyn,  som  naar  der  har  været  Orm  i  en  Nød.  Skallen  saa  stadig  net 
ud;  men  Kærnen  var  bleven  til  Smuld. 

Kærnen  i  en  Grundlov  er  nemlig  Folkets  Selvstyre.  Er  den  Ting  i 
Orden,  er  Loven  god.  Selvstyret  det  er  en  Mosestav,  der  kan  faa  de  rige 
Kilder  i  et  Folk  til  at  springe.  Det  er  som  frugtbargørende  Regn  i  tørt 
Muld,  der  faar  Græsset  til  at  grønnes.  Naar  et  Folk  har  Selvstyre,  kan 
det  nemlig  regere  sig  til  sin  Fordel,  om  det  har  Forstand  dertil.  Og  selve 
denne  Regering  udvikler  dets  Onfistgt  og  Kløgt.  Er  derimod  Selvstyret 
stærkt  begrænset  eller  blot  et  Blændværk,  nytter  det  ikke,  at  man  skæpper 
med  gyldne  Løfter  om  Nævninger  og  andet  Godt.  Man  mangler  desværre 
Evnen  til  at  indfri  Løfterne. 

Men  vort  Folks  Selvstyre  fik  et  haardt  Stød  i  66.  Saa  længe  vi  havde 
Juni-Grundloven,  agede  vi  bekvemt  og  godt;  men  i  66  kom  vi  slemt  op  at 
køre.  Vognj^  blev  saa  tung,  at  den  i  daarligt  Føre  ikke  er  til  at  rokke 
af  Stedet.  \  66  fik  vi  nemlig  det  ny  Landsting.  Det  hed  sig  nok,  at  det 
blev  indført  for'  at  skaffe  Rigsdagen  fornøden  Sagkundskab  og  for  at  værne 
de  konservative  Interesser.  Men  det  er  blot  pæne  Ord  af  den  Slags,  en 
Bondefanger  siger,  mens  han  plyndrer  En  for  Ur  og  Kæde.  Det  vi  Bk  i 
j66  var  Herremandsvælde,  støttet  af  de  tungeste  Pengeposer  i  Byerne. 
Og  hvad  det  vil  sige,  har  vi  faaet  at  føle. 

Først  har  yi  maattet  bruge  en  hel  Menneskealder  og  opslide  vore 
bedste  Mænd,  Berg,  Hørup  og  mange  fler,  blot  for  at  værne  Folketingets 
Anseelse  og  skaffe  det  den  Plads,  som  det  i  Følge  den  reviderede  Grund- 
lovs Ord  og  Mening  maa  have.  Og  efter  at  denne  Kamp  var  ført  til  Ende, 
og  Venstre  dannede  den  første  parlamentariske  Regering,  sidder  Landstinget 
endnu  som  en  Junker  i  en  Kaleche,  og  Ministeriet  maa  age,  hvorhen 
Junkeren  lyster  og  standse  paa  hans  Vink.  Kun  det  Landstinget  vil, 
kan  Venstres  Ministerium  gennemføre.  Siger  Landstinget  Pas,  er  Spillet 
ude.  Og  Landstinget  skal  nok  sørge  for,  at  Venstre  kommer  til  at  pakke 
Kortene,  hver  Gang  det  vil  tage  et  godt  Stik  hjem.  Er  der  derimod 
Udsigt  til  en  rundelig  Fordel  for  de  store  Jorddrotter,  gir  de  sig;  og  det 
ser  ud,  som  om  Venstre  har  vundet  en  Sejr.  Naar  det  bare  bringer  Penge 

i  Kassen  og  ikke  gaar  ud  over  den  politiske  Magt,  er  Junkerne  altid  til  at 
komme  ud  af  det  med. 

Af  alle  de  Love,  der  er  gennemført  siden  Systemskiftet,  viser  Skatte- 
lovene klarest  Landstingets  Magt  og  Vilje.  Og  de  har  jo  ikke  vakt  en 
overvældende  løftet  Stemning  rundt  om  i  Landet.  Man  trøster  ganske  vist 
Venstre  med,  at  vi  fik  den  direkte  Skat  med  stigende  Skala.  Desværre 
glemmer  man  at  tilføje,  at  den  kostede  den  berømte  og  rigelige  „Godsejer- 
smørelse". Og  der  er  vist  ingen,  der  tror,  at  den  stigende  Skala  vil  blive 
forbedret  i  demokratisk  Retning,  saa  længe  vi  har  et  Landsting  som  det 
nuværende.  Med  mindre  da,  at  man  igen  har  en  god  Smørekande  ved 
Haanden.  En  Godsejer  giver  nemlig  ikke  en  Krone  fra  sig,  uden  at  han 
faar  en  Seddel  til  Gengæld  i  Tegnebogen.  Derfor  faar  Ministeriet  ikke 
Lov  til  at  gennemføre  nogen  Lov,  der  gaar  ud  over  Godsejerne. 

Baade  Retsreformen  og  Loven  om  borgerlig  Vielse  strandede; 
og  Valgretsudvidelsen  er  Landstinget,  efter  Grev  Frijs's  Fredericia- 
Tale,  ikke  til  Sinds  at  indrømme  Venstre.  Hver  Gang  der  forelægges  en 
betydningsfuld  Reform,  strander  den  paa  Landstingets  Modstand.  I  Lands- 
tingets klamme  Haand  visner  Danmarks  Fremtid. 

Alle  de  strandede  Lovforslag  betød  en  Udvidelse  af  Selvstyret. 
Forslaget  om  borgerlig  Vielse  tilsigtede  at  stille  alle,  der  agtede  at 
indgaa  Ægteskab,  i  det  samme  Forhold  til  den  verdslige  Myndighed, 
Staten.  Men  overfor  den  kirkelige  Myndighed  vilde  Loven  have  skabt 
frit  Valg.  Retsreformen  strandede  paa  sine  Nævninger,  et  gammelt 
Grundlovsløfte.  Denne  Adgang  for  Befolkningen  til,  under  betryggende 
Former,  at  deltage  i  Domfældelsen  taalte  Landstingsherrerne  ikke.  De  maa 
jo  tro,  at  de  Stores  Magt  er  mere  sikret,  naar  det  er  Statens  bestaltede 
Dommere,  der  kender  skyldig  eller  ikke-skyldig.  Valgretsudvidelsens 
Afvisning  er  dog  Landstingets  værste  Næveslag  i  Venstres  Ansigt.  Valgrets- 
udvidelsen  er  et  af  Venstres  gamle  Programpunkter;  og  Forslaget  derom 
havde  hele  Demokratiets  Tilslutning.  Alligevel  standsede  Landstinget 
brutalt  Forslaget.  Selve  Føreren  for  de  Frikonservative,  Ministeriets  Haab 
og  Støtte,  fik  endog  ikke  rettidig  aflagt  Beretning  om  Udvalgets  Arbejde;, 
og  nu  nys  har  han  aabenbaret,  at  han  og  hans  Følgesvende  holder  paa  den 
priviligerede  Valgret  med  To- Klassesystemet. 

Men  Valgretten  er  Nøglen  til  alt  offentligt  Liv.  Derfor  tilkendegiver 
et  Landsting,  der  ikke  vil  være  med  til  at  smede  den  Nøgle,  at  det  vil 
bevare  Overklassernes  Magt  i  det  kommunale  Styre.  Selvfølgelig  vil  det 
da  heller  ikke  opgive  det  mindste  Gran  af  sin  Magt  i  Statsstyreisen. 

Den  Betragtning  der  lægges  til  Grund  for,  at  de  store  Godsbesiddere 
og  Pengemænd  nyder  deres  priviligerede  Valgret  er  imidlertid  saa  let  at 
gennemskue,  at  Ingen  i  vore  oplyste  Tider  lader  sig  spille  paa  Næsen  der- 
med. Sommetider  forsvarer  man  den  priviligerede  Valgret  med,  at  de  rige 
har  de  største  Skattebyrder,  og  at  de  som  Følge  deraf  ogsaa  bør  have 
den  væsenligste  Andel  i  Styrelsen  af  offentlige  Anliggender.  Men  man 
glemmer,  at  de  allerfleste  af  dem  kun  er  rige,  fordi  deres  Privilegier 
skærmer  deres  Formue  og  Indkomster.  Man  kan  løbe  længe  om  med  en 
Lygte,  før  man  imellem  vore  Adelsmænd  og  andre  Godsbesiddere  finder 
særlig  dygtige  Folk,  som  ved  eget  Arbejde  har  erhvervet  de  Indkomster, 
der  bruges  som  Paaskud  til  deres  Privilegier.  De  allerfleste  er  kun 
Luksusmennesker.  Godsforvaltere  og  Skovridere  og  deres  Hjælpere 
tjener  Pengene  sammen  til  vore  Grever  og  Baroner.  Det  er  ikke  heller 
vore  Adelsmænd,    der   fører  an   i  det  moderne  Landbrug.      Det    er   mest 

Forpagtere  og  Bønder,  der  bærer  Danmarks  Navn  i  Husdyrbrug  og  Jord- 
brug. Det  er  derfor  en  Smule  for  elskværdigt,  dersom  Bønderne  lader 
sig  blænde  af  Godsbesiddernes  store  Skattebyrder.  Dem  har  de  kun  som 
en  Følge  af  deres  sociale  Privilegier. 

Der  er  jo  ogsaa  Nogen,  der  vil  begrunde  de  Stores  Overvægt  i  Styrel- 
sen med  deres  større  Indsigt.  Men  de  er  vi  ogsaa  vokset  fra  at  tro  paa^ 
at  Forstanden  stiger  med  de  aarlige  Indkomster.  Vi  har  tværtimod  hyppig 
set  Eksempler  paa  Højadelige,  ved  hvis  Vugge  Nornerne  hat  været  meget 
knebne  med  Aandens  Gaver. 

Endelig  skal  der  jo  ikke  saa  farlig  meget  Visdom  til,  for  at  en  Vælger 
kan  stemme  rigtigt.  Det  er  i  Almindelighed  let  at  afgøre,  om  en  Mand 
er  Demokrat  og  Fremskridtsmand  eller  Aristokrat  og  Konservativ.  Selv 
den  beskedneste  Indsidder  formaar*  at  træffe  det  rette  paa  en  Prik.  Naar 
der  alligevel  ikke  altid  stemmes  rigtig,  d.  v.  s.  til  Venstre,  er  det  snarest, 
fordi  den  politiske  Interesse  ikke  er  tilstrækkelig  vakt. 

Der  vil  derfor  ikke  være  noget  at  risikere  ved  at  udvide  den  kommu- 
nale Valgret,  saafremt  man  ønsker,  at  Udviklingen  skal  fortsættes  i  demo- 
kratisk Retning.  Og  dette  bør  Vælgerne  af  alle  Kræfter  holde  Ministeriet 
til  Ilden  med.  Her  hjælper  ingen  Beklagelse  af,  at  de  Frikonservative 
siger  Nej.  Vil  Landstinget  ikke  i  sin  nuværende  Sammensætning,  saa  maa 
Ministeriet,  der  jo  dog  er  et  Venstre-Ministerium,  prøve,  om  ikke  et 
nyt  Landsting  kan  være  mere  medgørligt.  At  disse  store  Herrer  skal 
kunne  standse  ethvert  betydeligt  Fremskridt,  er  vi  ikke  tjent  med. 

At  der  er  Nogle,  der  tvivler  om,  at  en  stærk  Politik  imod  Landstinget 
kan  gennemføres,  er  jo  aabenlyst.  De  Folk  er  bange  for,  at  Gaardmands- 
klassen  vil  gaa  over  paa  Godsejernes  Parti,  saa  vi  faar  et  „nyt  Højre **  lagt 
til  alle  de  gamle  Højregrupper.  Ja'  mange  vil  mene,  at  der  i  selve  Mini- 
steriet sidder  en  Mand,  der  allerede  stærkt  forbereder  denne  Politik.  Men 
dersom  virkelig  Justitsministeren  er  ude  med  det  Garn,  vil  han  selv  faa 
Benene  i  Maskerne.  De  danske  Bønder  har  nemlig  en  Gang  før  prøvet 
at  sidde  til  Bords  med  Grever  og  Baroner.  Det  var  den  Gang,  vi  havde 
Alliancen  mellem  „de  store  og  de  smaa  Bønder".  Og  den  viste  tydelig 
nok  for  alle,  at  de  store  spiste  Sulet  og  lod  de  smaa  tage  til  Takke  med 
det  tørre  Grovbrød.  Det  var  jo  den  Alliance,  der  gav  os  den  reviderede 
Grundlov  i  66  med  Godsejernes  Privilegier.  Men  hvem  tror  for  Alvor 
om  den  danske  Gaardmandsklasse,  der  har  kæmpet  en  hel  Menneskealder 
under  Berg  og  Hørup  for  at  udjævne  Skellene  i  Landets  Befolkning,  at 
den  vil  svigte  sine  demokratiske  Grundsætninger,  fordi  d'Hrr.  Alberti  og 
Mogens  Frijs  spiller  Lokkeduer  og  kurrer  og  kror  sig. 

Gaardmanden  har  jo  ikke  synderlig  mange  fælles  Interesser  med  Gods- 
ejeren. Det  store  Gods  er  sig  selv  nok.  Gaardmanden  er  derimod  en 
Andelshaver,  i  Mejeri  og  Slagteri  og  mere;  og  i  alle  disse  Forhold  er 
han  Husmandens  naturlige  Forbundsfælle.  Husmand  og  Gaardmand  de  har 
fælles  Maal  og  fælles  Midler.  Derfor  maa  de  ogsaa  holde  sammen  politisk 
og  se  at  fravriste  den  priviligerede  Valgret  dens  Overmagt. 

Det  kan  jo  gærne  være,  at  der  er  Nogen,  der  vil  advare  Gaard- 
mændene  og  skræmme  dem  med,  at  en  talrig  Husmandsklasse  vilde  volde 
dem  Besvær.  Men  det  er  en  Misforstaaelse.  Har  vi  først  mange  vel- 
stillede Husmand,  bliver  der  mange  Karle  og  Piger  til  Gaardmændenes 
Tjeneste,  for  de  unge  maa  først  samle  sig  lidt  Skillinger,  inden  de  kan 
sætte  Bo.  En  vidtdreven  Husmandslovgivning  er  derfor  ogsaa  af  denne 
Grund    meget   værdifuld.      Og   for  Landet  i  sin   Helhed   vilde  det  betyde 

uhyre  Gevinster,  baade  fordi  dets  Jord  kom  til  at  give  mere  Udbytte,  og 
fordi  Befolkningen  steg  i  Tal.  Vor  Evne  til  at  modstaa  fremmede  Nationers 
Tryk  vilde  i  høj  Grad  forøges. 

Godsejerne  vil  saa  nødig  have  helt  selvstændige,  store  Husmands- 
brug, fordi  de  i  saa  Fald  ikke  faar  den  faste,  billige  Arbejdskraft,  som 
de  nu  har  i  deres  Landarbejdere.  Derfor  holder  de  igen,  naar  Rigsdagen 
vil  forhøje  Laanesummen  til  Husmandsbrug.  Godsejeren  betragter  nemlig 
sine  Arbejdere  som  en  lavere  Race,  hvis  Arbejdskraft  han  har  Lov  at  ud- 
bytte til  sine  Godsers  Fordel.  Men  det  vilde  være  meget  bedre,  om 
Godserne  blev  stykket  ud  i  store,  veldrevne  Husmandsbrug.  En  saadan 
Reform  kan  vi  dog  ikke  faa  med  det  nuværende  Landsting.  Ikke  engang 
Udstykningen  af  Præstegaardsjorder  og  Fideikommis-Godser  kan  gennem- 
føres. Hr.  Vilhelm  Lassen  i  Aalborg  vil  jo  rigtignok,  at  Venstre  skal  udnytte 
Forbindelsen  med  de  Frikonservative  „til  Bunds ''.  Men  det  er  ikke  klart, 
hvad  han  mener  med  det.  Hr.  Vilhelm  Lassen  ønsker  selvfølgelig  ikke,  at 
de  Frikonservative  skal  gøre  flere  dybe  Greb  i  Venstres  Lommer.  Vi  fik 
nok  med  Skattelovene.  Men  hvad  er  der  ellers  at  udnytte  hos  de  Frikon- 
servative? Neppe  andet  end  at  faa  Venstre  ødelagt  til  Bunds.  Og  det  er 
jo  ikke  Vilhelm  Lassens  Maal. 

Der  er  tvertimod  al  Grund  til  ikke  at  omgaas  de  høje  Herrer  altfor 
intimt.  Og  det  kan  Hr.  Lassen  tale  med  om  af  egen  Erfaring.  Havde  han 
ikke  været  saa  Frijs-begejstret,  havde  han  heller  neppe  plapret  ud  med,  at 
Venstres  Ministerium  er  et  Forsøgs-Ministerium  af  Kongens  Velvilje.  Hr. 
Lassen  siger  jo  nok,  at  han  ikke  har  sagt  det,  og  saa  maa  vi  tro  ham. 
Men  at  han  har  rendt  sig  en  Stav  i  Livet,  kan  skønnes  af,  at  selve 
Venstrereformpartiets  Formand,  Statsrevisor  Anders  Nielsen,  har  følt  sig 
beføjet  til  at  strø  Sand  paa.  Hr.  Anders  Nielsen  betroede  os  jo  nemlig 
forleden,  at  man  efter  Behag  kunde  kalde  Venstreministeriet  et  Forsøgs- 
Ministerium,  et  uundgaaeligt  Onde  eller  et  nødvendigt  Gode;  det  var 
altsammen  ligemeget.  Men  deri  tager  Statsrevisoren  fejl.  Der  er  jo 
dog  nogen  Forskel  paa  en  Tyr  og  en  Lødeko,  selv  om  de  er  Høveder 
begge  to.  Et  Venstreministerium  er  heller  ikke  det  samme  under  alle  Vil- 
kaar.  Dersom  det  er  et  kongeligt  Forsøgs-Ministerium,  sidder  det  af  Naade, 
saa  længe  det  behager  Majestæten  at  søge  sin  politiske  Omgang  til  Venstre. 
Men  det  var  ikke  for  det  Maals  Skyld,  at  Venstre  stred  i  en  Menneske- 
alder og  sled  Helsen  og  Liv  af  Mænd  som  Berg  og  Hørup.  Kampen  stod 
om  et  Venstreministerium  paa  Parlamentarismens  Grund.  Vi  for- 
langte et  Venstre-Ministerium.  Det  var  et  Krav,  i  Kraft  af  Partiets 
Overvægt  paa  Tinge  og  Befolkningens  Venstresind.  Men  derfor  maa  vi 
Venstremænd  holde  fast  paa,  at  vort  Ministerium  er  et  Fordrings-Mini- 
sterium, ikke  et  naadigt  Forsøg  fra  oven. 

Det  var  allerede  betænkeligt,  da  Venstre  efter  Systemskiftet  gik  i 
Takketog  til  Kongen.  Det  var  afgjort  i  Strid  med  Folketingsparlamen- 
tarismen.  Naar  Ministeriet  var  kommen  til  Roret  i  Kraft  af  denne  Stats- 
skik,  var  det  ikke  noget  at  takke  for.  Det  var  tvertimod  korrekt  at  gaa 
ud  fra,  at  Kongen  loyalt  bøjede  sig  for  den  nye  Sædvane,  da  det  ikke 
kunde  gaa  længer  i  den  gamle  Gænge.  Men  dersom  vi  Venstremænd  nu 
lader  os  lokke  over  i  den  Teori,  at  Systemskiftet  kun  var  et  Forsøg,  saa 
er  Parlamentarismens  Saga  ude  for  lange  Tider  her  i  Danmark;  og  en  hel 
Menneskealders  politiske  Kamp  er  spildt. 

Men  det  er  Følgerne  af  at  „udnytte  Landstinget  til  Bunds".  Venstre- 
mænd taaler  ikke  den  Slags  Politik.      De   blir  slappe  i  Læggene  og  bløde 

i  Tankegangen.  Hvis  man  vil  noget  i  Politik  maa  man  fordre, '  si aa  i 
Bordet  og  holde  ud.  Og  hvem  tør  vove  at  paastaa,  at  det  Folk,  der 
kunde  tappe  Saften  af  Estrup  og  afvente  hans  Eftermænds  Svindsot,  ikke 
skulde  kunne  holde  ud  med  et  Landsting,  der  ikke  har  en  mandvoksen 
Fører.  Det  er  jo  lutter  visne  Oldinge  der  værner  Højres  hellige  Sag.  Og 
Højre  skyder  ingen  friske  Skud.  Paa  den  Stamme  podes  der  ingen  frugt- 
bringende Træ  i  de  første  Omgange. 

Derfor  er  det  beklageligt,  naar  Venstremænd  undgaar  en  stærk  Venstre- 
politik af  Frygt  for,  at  Højre  igen  skulde  komme  til  Magten.  Der  kan 
antagelig  nok  opdrives  nogle  Taburetbeklædere.  Men  hvad  skulde  et  Højre- 
ministerium kunne  udrette?  Højre  har  ingen  Sag,  intet  Maal.  Det  havde, 
før  Systemskiftet,  til  Slut  kun  det  ene:  at  bevare  Magten.  Men 
efter  at  vi  har  haft  en  Venstreregering,  er  den  Høne  for  mager  at  koge 
Suppe  paa. 

Skal  vi  derfor  til  at  sætte  Skel  i  dansk  Politik,  saa  skal  Skellet  sættes 
klart  og  kraftigt  imellem  Folketing  og  Landsting,  imellem  priviligeret 
Valgret  og  almindelig  Valgret,  imellem  Storborgerne  og  den  jævne  Be- 
folkning. Derfor  er  der  en  Smule  fejl  Anslag  i  de  politiske  Skel,  som  nogle 
enkelte  i  denne  Tid  er  ifærd  med  at  trække  op,  som  for  Eksempel  Hr. 
Guldbrandsen.  Den  Mand  maa  rent  ud  sagt  have  mistet  sin  Hukommelse, 
siden  han  er  bleven  Redaktør  af  Statstidende.  Ellers  vilde  Hr.  Guldbrand- 
sen have  vidst,  at  vi  Venstremænd  fastholder  Venstres  gamle  Stand- 
punkter. Og  det  er  dog  ikke  billigt  at  straffe  en  saadan  Trofasthed  med 
Trusler  om  Udelukkelse  af  Partiel.  Og  hvad  er  det  for  et  Parti,  der  ikke 
mere  kan  rumme  os  Venstremænd,  der  staar  paa  Bergs  og  Hørups  Stand- 
punkt i  alle  de  store  Spørgsmaal?  Hr.  Guldbrandsen  er  jo  saa  vidt  vides 
ogsaa  Venstremand.  Engang  i  Fortiden  gjorde  han  sig  fordelagtig  bemærket 
ved  at  advare  Venstre  mod  „den  moderate  Gift".  Nu  synes  han  at  overse, 
at  der  er  en  endnu  meget  farligere  Gift  for  Venstremænd,  nemlig  Højre- 
Giften.  Den  er  i  Politiken,  hvad  Stryknin  er  i  Medicinen;  og  mangen 
Mand  er  falden  for  en  ringe  Dosis.  Særlig  synes  den  at  have  en  skæbne- 
svanger Virkning,  naar  Folk  bliver  Justitsraad  eller  Ridder  —  ikke  at  tale 
om  Redaktør  af  Statstidende. 

Af  de  Spørgsmaal,  som  særlig  har  vakt  Hr.  Guldbrandsens  ilde  Stem- 
ning mod  Venstremænd,  er  deres  Stilling  til  det  Albertiske  Pryglelovforslag 
og  til  Krigsministerens  Militarisme.  Men  det  er  let  at  se,  at  Modstanden 
mod  Pryglelovforslaget  og  mod  Krigsministeren  er  i  god  Overensstemmelse 
med  Venstres  Fortid. 

Paa  det  strafferetlige  Omraade  har  Venstre  altid  ved  sin  Aand  og  sine 
Udtalelser  haft  det  Standpunkt,  at  det  er  bedre  at  højne  Menneskenes 
Indsigt  end  at  true  dem  til  at  opføre  sig  korrekt.  Og  deri  har  Venstre 
Ret.  Ved  Skræmmemidler  opnaar  man  i  det  højeste  at  afvende  de  Uger- 
ninger, der  begaas  i  fuldt  Overlæg,  og  i  Bevidstheden  om,  at  de  kan  blive 
opdagede.  Ved  opdragende  Paavirkning  formaar  man  derimod  skridtvis  at 
bekæmpe  selve  Tilbøjeligheden  til  at  gøre  ondt.  De,  der  er  helt  ufor- 
bederlige kan  Samfundet  altid  gøre  uskadelige  ved  Indespærring.^  Hvis  vi 
havde  faaet  Prygleloven,  var  det  derfor  bleven  en  Skændsel  for  Danmark, 
og  Venstre  havde  svigtet  sin  inderste  Sjæl.  Men  der  var  heller  ingen 
Begejstring  for  det  Forslag.  Dem,  der  stemte  for  det,  har  det  vist  smagt 
som  en  meget  bédsk  Medicin;  og  de  har  spyttet  bravt  i  al  Hemmelighed. 
Overfor  OfPenligheden  kunde  de  naturligvis  ikke  skære  Ansigt.  Heldigvis 
Bk  vi  dog  ikke  Loven,  og  den  kommer  vel  neppe  igen  paa  Rigsdagens  Bord. 

Det  ny  Aarhundrede  II.  2  7 

Der  er  ganske  vist  nogle  der  ymter  om,  at  Hr.  Alberti  har  i  Sinde  at 
prøve  sin  Lykke  endnu  engang.  Men  selv  om  han  nok  er  en  modig 
Mand,  saa  mangler  der  ham  dog  vistnok  Mod  til  det  Vovestykke,  for  det 
kunde  koste  ham  hans  Taburet.  Og  er  der  Noget,  Justitsministeren  sætter 
højt  her  i  Verden,  saa  er  det  Embedet  og  den  Magt,  det  forlener  ham  med. 
Nogen  Politik  ud  over  Politiken  „Alberti**  har  man  aldrig  hørt  melde  om 
hos  den  Mand. 

Alligevel  er  Hr.  Alberti  ikke  den  farligste  Mand  i  Venstreministeriet 
og  den,  som  Venstremænd  af  den  gamle  Skole  bør  frygte  mest.  Krigs- 
minister Madsen  er  mangfoldige  Gange  værre. 

Det  aller  ufordelagtigste  ved  denne  Mand  er,  at  H  øj  re  elsker  ham  saa 
inderlig,  ikke  med  en  stille,  beskeden  Kærlighed,  men  højlydt  og  ovenud, 
som  man  elsker  den,  hos  hvem  man  ikke  ser  Fejl,  og  som  man  føler  er 
Kød  af  sit  eget  Kød. 

Der  kan  vel  heller  ikke  mere  være  Tvivl  om,  at  Krigsministeren  i  alle 
militære  Spørgsmaal  af  Betydning  staar  paa  Højres  Standpunkt,  stik  imod 
Venstres  Holdning  under  Forfatningskampen. 

Krigsministeren  arbejder  jo  aabenlyst  for  Fæstningens  Fuldendelse. 

Først  kostede  han  Venstre  de  5  Millioner  til  nyt  Feltskyts.  Med  den 
„Snedighed**,  der  udmærker  ham,  gav  han  til  Grund,  at  de  gamle  Kanoner 
var  ubrugelige,  ja  livsfarlige.  Alligevel  blev  de  en  skønne  Dag  kørt  ud 
paa  Fæstningen  for  at  tjene  til  dens  Forsvar.  Men  det  blev  dog  Partiet 
for  galt,  og  Kanonerne  maatte  rasle  tilbage  til  Tøjhuset. 

Grimmere  endnu  var  Krigsministerens  Streg  med  Kassematterne.  Ti 
det  er  aabenbart,  at  han  med  fuldt  Forsæt  har  drejet  Finansudvalget  en 
Næse.  Det  kan  man  dog  ikke  bebrejde  Udvalget.  Ministeren  lod  nemlig, 
som  om  Krudtflytningen  var  en  ren  civil  Foranstaltning  og  satte  ikke 
Udvalget  ind  i,  at  Tegningerne  til  Krudtmagasinerne  ogsaa  betød  Anlæg 
af  Kassematter.  Derfor  kunde  Jens  Busk  uimodsagt  udslynge  de  be- 
vingede Ord,  at  Venstre  var  bleven  „snydt  og  narret**  af  sin  egen  Krigs- 
minister. At  Ministeren  alligevel  har  beholdt  sit  Embede,  stiller  hans 
Begreber  om  politisk  Værdighed  i  et  underligt  Lys.  Hvis  en  Mand  i  det 
borgerlige  Liv  bærer  sig  ad  som  Krigsminister  Madsen,  misbilliges  det  af 
alle.  Hvor  meget  haardere  maa  saa  ikke  Dommen  blive,  naar  det  er  en 
overmaade  højtstillet  Embedsmand,  der  beskyldes  for  at  føre  dem  bag  Lyset, 
som  det  er  hans  Pligt  at  give  fuld  og  klar  Besked. 

Hr.  Madsen  lader  sig  imidlertid  ikke  forbløffe.  Efter  Kanonerne  og 
Kassematterne  og  Saltholmen  har  han  tirret  Venstre  med  sin  Udnævnelse 
af  Oberst  Sønderøkse.  En  mere  udsøgt  Haan  kunde  han  næppe  have 
funden.  Denne  Oberst,  der  i  1900  flk  en  yderst  ublid  Behandling' i  Folke- 
tinget, bl.  a.  af  selve  Hr.  Anders  Nielsen,  udmærkes  nu  ved  et  uventet 
Avancement.  For  Venstremænd  maatte  han  efter  Hr.  Anders  Nielsens 
Omtale  staa  som  en  af  Repræsentanterne  for  den  brutale  Militarisme.  Men 
netop  den  Mand  kæler  Krigsministeren  for. 

Det  sidste  Ny  fra  Hr.  Madsens  Departementer  er  en  paatænkt  Reform 
af  Militærmusikken.  „Vort  Land**  fortalte  forleden  om  de  nye  Planer.  De 
gaar  ud  paa  at  forøge  Musikernes  Antal.  En  Snes  M^ind  i  et  Regiments- 
korps  er  ikke  nok.  Der  maa  henved  Fyrretyve  Stykker  til,  for  at  Hr. 
Madsen  rigtig  kan  faa  blæst  det  civile  Borgerskab  et  Stykke.  Den  hele 
Reform  koster  efter  „Vort  Land*'s  Mening  ogsaa  kun  en  Slik.  Lumpne 
200,000  Kr.  er  det  Noget  at  tale  om.  Og  hvem  véd.  Maaske  faar  Hr. 
Madsen  Pengene.      Han  søger   formodentlig  en   Bevilling  til  nye  Horn  og 

sætter  bagefter  en  Mand  ved  Enden  af  hvert  af  dem  til  at  trutte  i 
Bliktøjet. 

En  Krigsminister  af  denne  Kaliber  er  det  rene  Fordærv  for  Venstre. 
Han  forfusker  alle  de  gamle,  gode  Standpunkter  og  forkvakler  Partiets 
Sindelag  i  militær  Henseende. 

Men  hans  Dage  er  forhaabenlig  ogsaa  snart  talte.  Det  var  kun  lige  i 
Begyndelsen,  at  han  kunde  stikke  Venstre  Blaar  i  Øjnene  ved  sine  humane 
Foranstaltninger,  sin  Bespisning  og  andet  lignende.  Nu  er  Glansen  gaaet 
af  ham,  og  Venstre  ser  ham  i  det  rette  Lys. 

At  derimod  Højre  elsker  saadan  en  Mand  er  naturligt  nok.  Og  især 
er  det  forstaaeligt,  at  Landstingets  Godsejere  er  ham  gunstige.  For  Højre 
er  det  nemlig  en  Livssag  at  faa  Fæstningen  fuldført  og  opretholde  Mili- 
tarismen.    Derved  sones  Højres  politiske  Brøde  i  Provisorietiden. 

Og  de  Store  kan  tage  sig  Ulemperne  ved  Militærvæsnet  let.  Deres 
Sønner  kommer  saa  nemt  over  det.  De  skal  ikke  nøjes  med  Hr.  Madsens 
Bespisning,  men  kan  tage  sig  en  bedre  Middag  ekstra.  Og  de  kan  saa 
godt  undværes  hjemme  paa  Godset;  de  gør  i  Almindelighed  alligevel  ikke 
Gavn  for  en  rød  Øre.  Men  for  Bønderne  og  Smaafolk  er  Militærtjenesten 
ikke  Legeværk,  selv  om  Behandlingsmaaden  er  nok  saa  human.  For  dem 
betyder  det  Tab  af  Arbejdskraft,  Tid  og  Penge;  og  i  Tjenesten  maa  de 
finde  sig  i  mange  Savn.  Derfor  har  ogsaa  det  danske  Venstre  tidlig  ind- 
set, at  Militærvæsnet  er  af  det  Onde.  Det  gør  strængt  taget  kun  Gavn, 
naar  det  gør  Ulykker,  nemlig  i  Krigstid.  Og  vi  danske  forstaar  alle- 
sammen, at  det  er  ude  med  Danmarks  Selvstændighed  som  Stat,  dersom 
den  skal  forsvares  med  blankew  Vaaben.  Derfor  er  det  vor  Livssag  at  faa 
oprettet  det  borgerlige  Kongedømme.  Vi  maa  frigøre  os  for  alt  militært 
Apparat  og  befri  Regeringsmagtens  Repræsentant  for  alt  soldatermæssigt 
Tilbehør.  Hele  vor  Energi  maa  vi  sætte  ind  paa  at  blive  et  fremragende 
Folk  paa  alle  den  fredelige  Kulturs  Omraader. 

Men  dersom  dette  skal  lykkes,  har  vi  alt  at  haabe  af  den  almindelige 
Valgrets  Sejr.  Vi  kommer  derfor  tilbage  til  Begyndelsen,  Juni-Grundloven. 
Mod  den  som  Maal  bør  alle  Venstres  politiske  Handlinger  pege.  Og  derfor 
vil  vi  raabe  et  Leve  for  en  ny  Juni-Grundlov". 


Et  Besøg  paa  Maanen< 

Ved  Chr.  Villads  Christensen. 

(Sluttet.) 


Forfatteren  er  ikke  i  Forlegenhed  for  Navne  til  de  Væsener,  han  lader 
optræde  paa  Maanen.  Saa  snart  Hyrderne  og  deres  Kvæghjorder  viser  sig, 
ved  han  ogsaa,  hvad  de  Skabninger  hedder:  Hyrderne  er  Seleniter  — 
af  Maanens  græske  Navn  Selene  — ,  og  Dyrene  er  de  fantastiske  Maane- 
kalve,  der  saa  ofte  nævnes  i  engelsk  Literatur.*) 

Seleniterne  er  ikke  Mennesker,  ja  de  hører  overhovedet  ikke  til  Hvir- 
veldyrenes Art.     Paa  Maanen  er  det  en   anden  Dyreform,   der  i   Kampen 


♦)  F.  Eks.  i  Shakespeares   „The  Tempest",  hvor   Uhyret  Caliban  gentagne  Gange 
kaldes  for  „MaanekaW  eller  „Manden  i  Maanen". 

for  Tilværelsen  er  blevet  den  sejrende,  nærmest  en  Slags  Insekter,  c.  5 
Fod  høje,  med  oprejst  Gang,  stærkt  leddede  Lemmer,  og  Kroppen  og  Hal- 
sen indsnævret  af  flere  dybe  Indsnit.  Hovedet  er  stort,  med  to  store  ud- 
staaende  Øjne,  der  sidder  paa  hver  sin  Side  af  Hovedet  som  en  Fugls. 
Deres  Stemmer  lød  som  en  tynd  Piben  eller  Kvidren.  Huden  var  sort, 
glat  og  haard  som  Læder.  Knokler  var  der  ikke  i  deres  Krop,  —  da 
Bedford  i  en  kritisk  Situation  slog  en  af  dem  oven  i  Hovedet,  mødte  hans 
Næve  ikke  den  Modstand,  han  havde  ventet,  men  gik  lige  igennem  Per- 
sonen, som  om  han  havde  slaaet  i  en  mægtig  Paddehat.  Hvad  man  nær- 
mest maatte  sammenligne  dem  med  var  kæmpemæssige  Myrer,  der  gik  paa 
Bagbenene,  og  denne  Forestilling  bestyrkedes,  naar  man  saa  deres  vimse 
Travlhed  og  det  hele  mylrende  Liv  nede  i  deres  underjordiske  Gange. 
Maanen  var  som  en  uhyre  Myretue. 

Vore  to  rejsende  fik  hurtig  Respekt  for  Selenitemes  Intelligens,  og 
Cavor  havde  ikke  set  sig  længe  om  deroppe,  før  han  kom  til  det  Resultat, 
at  det  var  heldigt  for  Menneskene,  at  Insekterne  paa  Jorden  aldrig  havde 
opnaaet  nogen  synderlig  Legemsstørrelse.  De  to  Mænd  førtes  gennem  lange 
Tunneller,  udhulede  eller  regulerede  med  udmærket  Ingeniørkunst,  de  saa 
de  vældige  Maskiner,  der  forsynede  de  mørke  Gange  med  kunstigt  Lys,  og 
de  kom  gennem  en  Slagtehal,  hvor  travle  Seleniter  parterede  de  store 
Maanekalve,  —  ogsaa  til  dem  selv  var  en  Kalv  bleven  slagtet,  og  de  havde 
med  god  Appetit  spist  af  dens  Kød.  I  det  hele  taget  blev  der  ikke  tilføjet 
dem  noget  ondt;  men  de  stolede  jo  ikke  paa  Seleniternes  Hensigter,  mis- 
forstod de  Foranstaltninger,  der  blev  trufne,  og  tilsidst  bragte  Bedfords  før 
nævnte  Overilelse  Situationen  til  en  Krise.  JDer  var  da  ikke  andet  at  gøre 
end  at  flygte  fra  deres  Be vogtere  og  forsøge  at  komme  op  igen  i  det  frie. 
Deres  enorme  Kræfter  og  Hurtighed  kom  dem  her  tilgode,  de  var  snart 
langt  borte  fra  deres  Forfølgere,  og  andre  Seleniter,  som  stillede  sig  i 
Vejen  for  dem,  blev  slaaet  til  Jorden.  De  naaede  lykkelig  op  i  det  samme 
Krater,  hvor  de  først  var  landede,  og  Cavors  Ledsager,  Mr.  Bedford,  var 
nu  lutter  Fyr  og  Flamme  for  at  finde  Kuglen  og  komme  afsted.  Deres 
Ophold  havde  varet  længere,  end  de  selv  havde  lagt  Mærke  til.  Sommeren 
var  forbi.  Solen  stod  lavt  i  Vest  og  der  var  ingen  Tid  at  spilde.  Men 
Vegetationen  var  allerede  visnet,  og  det  vilde  være  lettere  nu  end  før  at 
finde  deres  tabte  Befordring.  Da  viste  det  sig,  at  Videnskabsmanden 
i  Mr.  Cavor  var  stærkere  end  det  frygtsomme  Menneske,  der  ønsker  at 
bjerge  Livet,  og  han  forbavsede  sin  Ledsager  ved  sin  besynderlige  Ad- 
færd: 

„Han  stod  ved  Siden  af  mig. 

„Ja**,  sagde  han,  „der  er  ikke  andet  for  end  at  lede  efter  Kuglen.  Intet 
andet.     Vi  maa  finde  den,  vi  skal  absolut  finde  den.    Og  hvis  ikke  .  .  .  ." 

„Saa  maa  vi  blive  ved  med  at  lede''. 

Han  saa  til  den  ene  Side,  saa  til  den  anden  Side,  kiggede  op  mod 
Himlen  og  ned  i  Tunnellen,  og  gjorde  saa  pludselig  en  utaalmodig  Bevæ- 
gelse. „Aa,  hvor  taabeligt  vi  har  baaret  os  ad!  At  vi  er  kommen  saa 
langt!  Tænk,  hvordan  det  kunde  have  været;  og  hvad  vi  kunde  have  ud- 
rettet ! " 

„Vi  kan  udrette  en  hel  Del  endnu**. 

„Aldrig  det,  som  vi  kunde  have  gjort!  Her  under  vore  Fødder  er  en 
Verden!  Og  hvilken  Verden  maa  det  ikke  være!  Tænk  paa  den  Maskine, 
vi  saa,  og  den  Skakt  med  det  store  Laag  over!     Og  det  er  kun  de  yder- 

ste,  fjeme  Ting,  og  de  Skabninger,  vi  har  set  og  kæmpet  med,  er  kun 
uvidende  Bønder  og  Hyrder,  ikke  for  andet  at  regne  end  halve  Dyr.  Men 
dybere  nede!  Hvælving  under  Hvælving,  Tunneller,  Veje  ...  det  maa 
udvide  sig,  blive  større  og  folkerigere,  jo  længer  man  kommer  ned,  helt 
ned  tilsidst  til  det  Verdenshav,  der  skyller  omkring  Maanens  Kærne.  Maa- 
ske  de  har  Skibe,  som  sejler  derpaa,  maaske  der  er  mægtige  Stæder  der- 
nede og  mylrende  Liv  og  en  Visdom  og  Orden,  som  overgaar  Menneskers  * 
Forstand.  Og  nu  skal  vi  dø  heroppe  og  aldrig  faa  de  Herskere  at  se, 
som  maa  være  dernede  og  som  raader  over  alle  disse  Ting.  Vi  skal  dø 
heroppe,  Luften  vil  fryse  over  os,  og  atter  tø  op  — !  Og  saa  vil  de  komme 
og  Bnde  vore  stivnede  og  tavse  Legemer,  og  finde  Kuglen,  som  vi  ikke 
kan  finde.  Og  da  vil  de  forstaa  —  men  for  sent  —  al  den  Tanke  og 
Energi,  som  er  ofret  forgæves  og  som  endte  her". 

Han  stod  et  Øjeblik,  sorgfuld,  med  Hænderne  slapt  hængende  ned,  og 
stirrede  ud  over  den  tomme  Slette.  Saa  tog  han  sig  sammen  med  et  Sæt, 
vendte  sig  imod  mig  og  sagde,  at  vi  maatte  tage  fat  paa  en  systematisk 
Eftersøgning  efter  Kuglen. 

„Vi  kan  jo  komme  igen**,  sagde  jeg,  „og  saa  tager  vi  Lamper  med  os 
og  Stiger  og  Vaaben  og  hundrede  andre  nødvendige  Ting**. 

,Ja'',  sagde  han  stille,  mens  han  blev  staaende  med  Hænderne  paa 
Ryggen  og  saa  ud  over  Krateret.  Omsider  drog  han  et  Suk  og  talte 
igen: 

„Det  var  mig,  som  fandt  Vejen  hertil.  Men  fordi  man  finder  en  Vej, 
er  man  ikke  selv  Herre  over  den.  Hvis  jeg  kommer  tilbage  til  Jorden, 
hvad  vil  der  saa  ske?  Jeg  ved,  jeg  kan  ikke  holde  min  Hemmelighed 
skjult,  ikke  i  et  Aar,  ikke  i  et  halvt  Aar;  før  eller  senere  vil  jeg  røbe  den, 
eller  andre  vil  komme  paa  Spor  efter  den.  Og  saa  .  .  .  Stater  og  Rege- 
ringer vil  slaas  for  at  komme  herhen,  de  vil  krige  mod  hinanden  og  mod 
disse  Maanefolk.  Min  Opdagelse  vil  kun  vække  Krig,  mangfoldiggøre  An- 
ledningerne til  Krig.  Naar  jeg  aabenbarer  min  Hemmelighed,  vil  det  kun 
vare  en  stakket  Tid,  en  grumme  stakket  Tid,  før  denne  Klode  lige  til  dens 
inderste  Huler  ligger  overstrøet  med  Menneskelig.  Andre  Ting  kan  være 
tvivlsomme,  men  dette  er  sikkert.  Det  er  ikke  fordi  Menneskene  har  nogen 
Brug  for  Maanen!  Hvad  Gavn  skulde  den  gøre  dem?  Men  hvad  har  de 
gjort  deres  egen  Klode  til,  andet  end  til  en  Slagmark  og  en  Skueplads  for 
uendelig  Daarskab!  Nej,  Videnskaben  har  alt  for  længe  trællet  for  at 
smede  Vaaben  til  Taabemes  Brug,  Det  er  paa  Tide,  den  holder  sin  Haand 
tilbage.     Lad  dem  selv  finde  paa  det  igen  —  om   1000  Aar  maaske." 

„Vi  forbedrer  ikke  vore  Chancer"  sagde  jeg,  „ved  at  blive  siddende 
her." 

Vi  rejste  os  op  ved  Siden  af  hinanden. 

Bedford  fandt  Kuglen  og  skyndte  sig  ufortøvet  hen  til  det  aftalte  Møde- 
sted. Cavor  var  der  ikke,  og  han  kom  ikke.  Bedford  ventede,  til  Solen 
gik  ned  bag  Kraterets  Rand.  Da  for  en  iskold  Vind  hen  over  Sletten, 
Sneflokke  dalede  ned  rundt  omkring  ham,  og  Luften  blev  tyk  og  graa. 
Med  et  Brag  lukkedes  Malmporten  i  over  den  Skakt,  han  var  kommen  op 
af,  og  han  var  nu  stængt  ude  fra  Seleni ternes  Verden.  Med  sine  sidste 
Kræfter  naaede  han  tilbage  til  Kuglen,  kom  ind  i  den,  lukkede  alle  Cavo- 
rite-Skodderne  til  og  rejste  alene  ud  i  Himmelrummet.  Han  kom  velbe- 
holden tilbage  til  Jorden  —  saaledes  som  han  jo  maatte  det  for  at  kunne 
skrive  Bogen. 

Mr.  Cavor  blev  altsaa  deroppe.  Vi  faar  ikke  ret  at  vide,  om  han  med 
Magt  blev  slæbt  tilbage  af  de  Seleniter,  der  var  paa  Spor  efter  dem,  eller 
om  han  frivillig  foretrak  at  lade  sig  fange.  Man  kan  kun  drage  Slutninger 
herom  ud  af  hans  sidste  Ord  til  Bedford. 

Men  dermed  ophører  dog  ikke  Meddelelserne  fra  ham.  Gennem  en 
Slags  traadløs  Telegrafering  —  thi  Seleniterne  er  naaet  langt  videre  i  de 
fysiske  Videnskaber  end  Menneskene  —  sender  han  flere  Gange  Beretnin- 
ger ned  til  Jorden,  hvor  de  ogsaa  opfanges  og  forstaaes.  Noget  Bud  til- 
bage fra  Jorden  kan  vore  Videnskabsmænd  derimod  ikke  sende,  og  Cavor 
faar  saaledes  aldrig  at  vide,  om  hans  Depecher  har  naaet  deres  Maal. 

I  disse  korte  Depecher  rummes  Bogens  alvorligste  Indhold,  —  havde 
det  hidtil  været  tvivlsomt,  hvad  Hensigten  var,  bliver  det  gennem  dem  til- 
strækkelig tydeligt,  at  det  er  os  og  vor  Jord,  som  Bogen  handler  om.  Gen- 
nem de  Samfundsforhold,  Forfatteren  skildrer,  —  snart  som  et  afskrækkende, 
snart  som  et  følgeværdigt  Eksempel  —  skimter  man  Omridsene  af  en  Frem- 
tidsstat,  som  ogsaa  mægtige  Kræfter  paa  Jorden  arbejder  hen  imod.  Og 
bag  Selenitemes  altid  arbejdende,  stærkt  disciplinerede,  lærenemme,  hjerte- 
løse og  forstandsmæssige  Slægt,  fremstiger  nu  og  da  for  Læseren  Billedet 
af  ny  Racer  paa  Jorden,  der  just  nu  er  ved  at  træde  ind  over  Historiens 
Tærskel. 

Cavors  Formodninger  viste  sig  at  være  rigtige.  Dybest  inde  i  Maanens 
Legeme  udfoldede  sig  Klodens  egentlige  Liv,  og  der  traf  han  Seleniter 
med  en  ganske  anden  Intelligens,  end  dem,  han  først  havde  stødt  paa.  Hele 
Kloden  var  taget  i  Besiddelse  af  dem  i  en  Udstrækning,  som  Menneske- 
nes Herredømme  paa  Jorden  kun  giver  en  svag  Forestilling  om.  Alle  Se- 
leniter dannede  eet  Samfund,  og  der  fandtes  overhovedet  ikke  andre  levende 
Væsener  deroppe  end  de  og  deres  Husdyr.  Styrelsen  var  stærkt  centrali- 
seret og  i  Spidsen  for  den  stod  den  enevældige  Maanekonge.  Al  Virksom- 
hed var  paa  det  nøjeste  reguleret  og  afmaalt,  Arbejdets  Deling  var  ført  ud 
i  de  yderste  Detailler,  og  til  hver  enkelt  Virksomhed  fandtes  uddannede 
Fagmænd,  der  var  komplet  ubrugelige  til  alt  andet  end  til  deres  egen  Spe- 
cialitet. Kun  de  administrative  Embedsmænd,  af  hvilke  enhver  havde  An- 
svaret for  nogle  Kubikmil  af  Maanens  Indre,  var  mere  alsidig  dannede  og 
repra^enterede  i  det  hele  taget  den  højeste  Intelligens.  Det  var  da  ogsaa 
en  af  dem,  der  blev  adjungeret  Mr.  Cavor  og  fik  den  Opgave  at  lære  Jord- 
beboernes Sprog  af  ham  for  at  kunne  tjene  som  Tolk. 

Saa  længe  og  saa  konsekvent  har  denne  Arbejdets  Specialisering  været 
gennemført  blandt  Seleniterne,  at  Individerne  nu  baade  aandeligt  og  legem- 
ligt er  helt  prægede  af  deres  Virksomheder.  Der  er  Løbere  med  lange 
Ben,  Arbejdere  med  store  Hænder  og  stærke  Arme,  Tænkere  og  Viden- 
skabsmænd med  umaadeligt  udviklede  Hjemer.  Denne  sidste  Udvikling 
har  været  mulig,  fordi  Hjernen  ikke  indesluttes  af  nogen  fast  Hjemeskal, 
men  kun  af  den  samme  læderagtige  Hud,  der  omgiver  hele  Selenitens 
Legeme;  og  ligesom  med  et  Suk  bemærker  Cavor,  at  en  tilsvarende  Ud- 
vikling aldrig  vil  kunne  naaes  for  Menneskets  Vedkommende,  da  dettes 
Hjerne  er  indesluttet  i  den  haarde  Benkasse. 

Med  udspekuleret  Kunst  hjælper  Seleniterne  Naturen  i  at  frembringe 
alle  de  forskellige  Variationer,  som  bedst  passer  for  hver  enkelt  Virksom- 
hed. Cavor  saa  en  Dag  nogle  Selenitbøra,  som  gennemgik  den  „Opdra- 
gelse **,  der  skulde  gøre  dem  skikkede  til  at  passe  en  særlig  Slags  Maski- 
ner. De  var  indespærrede  i  Bure,  som  forhindrede  dem  i  at  vokse  ud 
over  en  vis  Størrelse,  og  kun  deres  Arme  og  Hænder  var  fri.     Disse  Lem- 

mers  Vækst  blev  stimuleret  og  næret  ved  Indsprøjtninger,  medens  det  øvrige 
Legeme  blev  hæmmet  i  sin  Udvikling.  „Skøndt  det  er  meningsløst,  maa 
jeg  tilstaa,  at  dette  Indblik  i  deres  Opdragelsesmethode  paavirkede  mig 
ubehageligt.  Denne  ene  Haand,  som  stak  ud  af  Buret,  syntes  mig  som 
en  Klage  over  de  andre  spildte  Muligheder.  Synet  af  den  forfølger  mig 
endnu,  skøndt  det  selvfølgelig,  naar  alt  kommer  til  alt,  er  en  langt  mere 
human  Fremgangsmaade,  end  den,  vi  bruger  paa  Jorden:  at  lade  Børnene 
vokse  op  til  menneskelige  Væsener  for  saa  bagefter  at  gøre  dem  til  Ma- 
skiner". 

En  Dag  gik  han  med  sin  Tolk  gennem  en  stor,  plantebevokset  Hule: 

„Gode  Gud**,  udbrød  jeg,  „hvad  er  det?**  Mit  Blik  var  faldet  paa  en 
stor  og  ualmindelig  frastødende  Selenit,  der  laa  ubevægelig  mellem  Stam- 
merne med  Ansigtet  nedad.     Vi  stod  stille. 

„Død?**  spurgte  jeg.  For  jeg  havde  endnu  ingen  døde  set  paa  Maanen, 
og  jeg  var  bleven  nysgerrig. 

„Nej",  svarede  Phi-oo  paa  sit  gebrokne  Engelsk.  „Ham  —  Arbejds- 
mand —  intet  Arbejde.  Faar  lidt  at  drikke  —  sover  —  til  vi  har  Brug 
for  ham.  Hvad  Nytte  at  han  er  vaagen?  Ingen  ønsker,  han  gaar  om- 
kring". 

„Der  er  en  til**,  raabte  jeg. 

Og  det  viste  sig,  at  hele  Hulen  var  fuld  af  saadanne  Væsener,  der 
laa  henslængte  i  Dvale,  indtil  Maanen  havde  Brug  for  dem.  Jeg  følte  et 
stærkt  Ubehag  ved  at  se  dem,  særlig  da  Phi-oo  rullede  en  af  dem  frem, 
for  at  jeg  kunde  betragte  ham  nærmere.  Jeg  indrømmer,  at  dette  kun  er 
et  Bevis  paa  den  tankeløse  Maade,  hvorpaa  vore  Følelser  dannes  gennem 
Vanen;  at  give  den  arbejdsløse  Haandværker  en  Dvaledrik  og  lægge  ham 
tilside,  er  ganske  sikkert  bedre  end  at  jage  ham  bort  fra  Værkstedet  og 
lade  ham  gaa  og  sulte  paa  Gaden,  og  paa  den  Maade  har  de  jo  fuldstæn- 
dig undgaaet  Arbejdsløsheds-Spørgsmaalet.  Og  dog,  saa  lidet  rationel  er 
selv  den  videnskabeligt  uddannede  Tanke,  at  jeg  ikke  kan  lide  at  tænke 
paa  disse  henslængte  Skikkelser,  og  jeg  gaar  hellere  en  lang  Omvej,  end 
jeg  paany  vil  passere  gennem  denne  Hule**. 

Tilsidst  nød  Cavor  den  Ære  at  blive  forestillet  for  selve  Maanekongen, 
det  klogeste  Væsen  af  dem  alle,  Summen  af  hele  Klodens  Intelligens,  en 
uhyre  Hjememasse  vaklende  paa  et  svagt  og  dværgagtigt  Legeme.  Tol- 
ken Phi-oo  stod  ved  Cavors  Side,  da  han  førtes  frem  for  Maanekongens 
Trone. 

„  .  .  .  Han  betragtede  i  Tavshed  det  første  Menneske,  han  nogensinde 
havde  set.  Mængdens  Summen  og  Piben  rundt  omkring  døde  hen,  for  første 
og  sidste  Gang  oplevede  jeg,  at  Maanen  var  stille. 

Jeg  hørte  en  svag,  pibende  Lyd.  Maanekongen  talte  til  mig.  Det  lød, 
som  naar  man  gnider  med  en  Finger  paa  en  Vinduesrude. 

Phi-oo  betænkte  sig  lidt.  Saa  begyndte  han  at  oversætte  paa  sit  ejen- 
dommelige Engelsk  —  i  Begyndelsen  lidt  nervøst,  saa  det  blev  ikke  helt 
forstaaeligt. 

„Umm  —  Kongen  ønsker  at  sige  —  ønsker  at  sige  —  at  han  formo- 
der. De  er  —  um  —  Menneske  —  at  De  er  fra  den  Planet  Jorden.  Han 
ønsker  at  sige,  at  han  byder  Dem  velkommen  —  og  ønsker  at  erfare  — 

hvordan  Deres  Verden  er,  og  hvad  der  er  Grunden  til,  at  De  er  kommen 
herop". 

Saa  kom  nogle  Bemærkninger,  som  jeg  ikke  ganske  forstod,  men  som 
vistnok  var  ment  som  Komplimenter.  Han  sagde,  at  Jorden  var  for  Maa- 
nen,  hvad  Solen  er  for  Jorden,  nævnede  Forholdet  mellem  Jordens  og  Maa- 
nens  Størrelse  og  omtalte  den  Interesse  og  Beundring,  hvormed  Seleniteme 
altid  havde  betragtet  vor  Planet.  Jeg  slog  Øjnene  ned  og  tænkte  mig  om, 
og  saa  besluttede  jeg  mig  til  at  svare,  at  ogsaa  Menneskene  bestandig  havde 
ønsket  at  vide,  hvad  der  vel  kunde  være  oppe  paa  Maanen,  men  de  havde 
tænkt,  at  den  var  uden  Liv,  saa  ingen  havde  anet  den  Storhed,  som  jeg 
nu  var  Vidne  til.  Maanekongen  tilkendegav  sin  Tilfredshed  med  dette 
Svar  og  gik  saa  over  til  gennem  Phi-oo  at  stille  forskellige  Spørgsmaal  til 
mig. 

Han  vidste  allerede  fra  sine  Astronomer,  at  paa  Jorden  fandtes  Luft  og 
Hav  paa  Klodens  Overflade,  og  han  forstod  deraf,  at  ogsaa  vi  levede  oven 
paa  Jorden.  Men  han  vilde  vide,  hvorledes  vi  da  kunde  beskytte  os  mod 
Storm  og  Sne  og  udholde  de  store  Temperaturforandringer.  Jeg  anvendte 
lang  Tid  paa  at  forklare  ham,  hvad  et  Hus  var;  men  jeg  tror  ikke  rigtig, 
det  lykkedes,  og  det  blev  vist  heller  ikke  bedre,  da  jeg  for  at  imødekomme 
hans  Tankegang  begyndte  at  fortælle,  at  Menneskene  oprindelig  havde  boet 
i  Huler  i  Jorden,  men  senere  var  flyttet  ovenpaa.  Denne  Forandring  ansaa 
øjensynlig  han  og  hans  Seleniter  for  et  ganske  taabeligt  Tilbageskridt.  Vi 
opgav  da  dette  Emne,  og  Maanekongen  spurgte  mig  saa,  hvorledes  vor  Jord 
saa  ud  indeni. 

Der  blev  en  Hvisken  og  Tisken  og  Summen  lige  hen  til  de  ^emeste 
Kroge  af  den  store  Forsamling,  da  det  omsider  blev  klart  for  dem,  at  vi 
Mennesker  absolut  intet  ved  om  det  indre  af  den  Klode,  paa  hvilken  tal- 
løse Generationer  af  vore  Forfædre  har  levet.  Tre  Gange  maatte  jeg  gen- 
tage, at  af  de  900  Mile  fra  Jordens  Overflade  til  dens  Centrum  kendte  vi 
kun  omtrent  en  Fjerdingvej,  og  det  endda  meget  løseligt.  Jeg  ventede,  at 
Maanekongen  efter  dette  vilde  spørge  mig,  hvorfor  jeg  da  var  gaaet  paa 
Opdagelsesrejse  til  Maanen,  naar  vi  endnu  knap  havde  begyndt  paa  at  un- 
dersøge vor  egen  Planet;  men  han  undlod  dog  foreløbig  at  sætte  mig  i 
Forlegenhed  med  et  saadant  Spørgsmaal. 

Vi  kom  derimod  til  at  tale  om  Dag  og  Nat,  om  Aartidemes  Vekslen 
og  om  Søvnen,  og  jeg  kom  ind  paa  en  Beskrivelse  af  de  vilde  Dyr,  som  gaar 
paa  Rov  om  Natten  og  sover  om  Dagen.  Jeg  fortalte  ham  om  Løver  og 
Tigre,  men  her  lod  det  til,  at  vi  var  kørt  ganske  fast.  Thi  med  Undtagelse 
af  nogle  Uhyrer  i  Havet  findes  der  ikke  andre  Dyr  paa  Maanen  end  Sele- 
niternes  Husdyr,  og  saaledes  har  det  været  i  umindelige  Tider. 

Maanekongen  talte  med  de  omkringstaaende,  og  jeg  formoder,  at  det 
drejede  sig  om  de  letsindige  og  uforstandige  Mennesker,  der  bogstavelig 
lever  paa  Overfladen  af  deres  Klode,  prisgivne  for  Vind  og  Vove,  —  som 
ikke  engang  kan  forene  sig  om  at  udrydde  de  vilde  Dyr,  der  dræber  deres 
egen  Slægt,  og  som  dog  er  dristige  nok  til  at  foretage  en  Rejse  til  en  frem- 
med Planet.     Saa  begyndte  han  igen  at  spørge  mig  ud: 

„I  har  altsaa  den  samme  Slags  Mennesker  til  alle  Slags  Arbejder.  Men 
hvem  tænker?     Hvem  regerer?" 

Jeg  gav  ham  et  Omrids  af  den  demokratiske  Styrelsesform. 

Da  jeg  var  færdig,  beordrede  han  en  kølende  Væske  hældt  over  sit 
Hoved,  og  saa  bad  han  mig  sige  det  een  Gang  til,  da  han  antog,  at  noget 
maatte  være  gaaet  tabt. 


*  Et  Besøg  paa  Maanen  105 

„Har  ikke  hver  sin, særlige  Ting  at  gøre?"  sagde  Phi-oo. 

Jeg  indrømmede,  at  nogle  var  Tænkere,  nogle  Embedsmænd,  andre 
Haandværkere,  Kunstnere  eller  Arbejdsmænd-  „Men  alle  tage  Del  i  Stats- 
styrelsen",  sagde  jeg. 

„Og  er  de  ikke  forskelligt  skabt  efter  de  forskellige  Opgaver,  de  har 
at  udføre?" 

„Ikke  det  man  kan  se",  sagde  jeg,  „undtagen  maaske  paa  Klæderne. 
Muligvis  deres  sjælelige  Evner  er  lidt  forskellige",  tilføjede  jeg. 

„Deres  sjælelige  Evner  maa  være  meget  forskellige",  sagde  Maane- 
kongen,  „ellers  vilde  de  alle  forlange  at  gøre  de  samme  Ting.  —  Men  De 
sagde,  at  alle  Mennesker  tager  Del  i  Styrelsen?" 

„Til  en  vis  Grad",  svarede  jeg,  og  begyndte  saa  paa  en  nærmere  For- 
klaring, som  jeg  frygter  for  gjorde  det  hele  ganske  taaget. 

Maanekongen  skar  igennem  det  med  et  Spørgsmaal,  der  gik  lige  til 
Sagen:     „Er  det  Deres  Mening,  at  der  ingen  Jordkonge  findes?" 

Jeg  tænkte  jo  nok  baade  paa  den  ene  og  den  anden  Stat,  men  svarede 
dog,  at  der  var  ingen.  Jeg  udviklede,  at  vi  paa  Jorden  gentagne  Gange 
havde  forsøgt  det  med  saadanne  Konger  eller  Kejsere,  men  de  var  i  Reg- 
len endt  i  Udsvævelser  eller  Drukkenskab  eller  Grusomhed,  og  nu  havde 
den  største  og  mest  indflydelsesrige  Afdeling  af  Jordbeboerne,  Angelsakserne, 
—  den  hvortil  jeg  selv  hørte  — ,  ganske  opgivet  at  prøve  det  mere.  Maane- 
kongen var  meget  forbavset  ved  at  høre  dette  og  vilde  have  mere  at  vide 
om  de  forskellige  „Afdelinger"  eller  Nationer  blandt  Menneskene. 

I  Begyndelsen  troede  han,  at  jeg  kun  talte  om  forskellige  administrative 
Distrikter,  og  det  gjorde  øjensynlig  et  dybt  Indtryk  paa  ham,  da  han  er- 
farede, at  Adskillelsen  var  saa  stor,  at  vi  ikke  engang  forstod  hinandens 
Sprog.     Og  derved  kom  vi  til  at  tale  om  Krigene. 

Han  var  til  at  begynde  med  meget  skeptisk  og  vantro.  „Er  det  Deres 
Mening  at  sige",  spurgte  han.  „at  de  Mennesker,  som  bor  paa  Overfladen 
af  Eders  Jord,  og  som  endnu  næppe  har  det  ringeste  Kendskab  til  de  Rig- 
domme, som  denne  Jord  maa  rumme,  at  de  drager  omkring  og  slaar  hin- 
anden ihjel  til  Føde  for  de  vilde  Dyr?" 

Jeg  svarede  ham,  at  netop  saaledes  forholdt  det  sig. 

„Men  nu  Jeres  Skibe  og  Jeres  stakkels  smaa  Byer,  tager  de  ikke  Skade 
derved?"  spurgte  han,  og  det  forekom  mig,  at  Tanken  om  Ødelæggelse  af 
Ejendom  og  Livsfomødenheder  næsten  gjorde  mere  Indtryk  paa  ham  end 
Drabet  af  Menneskene.  „Fortæl  mig  mere  om  det",  sagde  Maanekongen, 
„udmal  det  for  mig,  jeg  forstaar  det  ikke". 

Jeg  var  noget  ked  af  det,  men  gik  dog  i  Lag  med  at  give  ham  lidt 
Begreb  om  Jordens  Krigshistorie. 

Jeg  begyndte  med  de  indledende  Ceremonier,  et  Ultimatum  og  en  Krigs- 
erklæring. Saa  fortalte  jeg  om  Troppernes  Samling  og  Opmarsch,  om  Ma- 
nøvrer og  faste  Stillinger  og  Slag  i  aaben  Mark,  om  Belejringer  og  Bag- 
hold, om  Soldaternes  Sult  og  Nød  i  Løbegravene,  om  Skildvagter,  der  frøs 
ihjel  i  Sneen.  Jeg  skildrede  de  fortvivledes  sidste  Modstand,  den  skaan- 
selsløse  Forfølgelse,  de  flygtendes  Nedsabling,  Ligdyngerne  paa  Slagmarken. 
Og  medens  jeg  blev  ved,  og  Phi-oo  oversatte,  hørte  jeg  Seleniteme  rundt 
om  surre  og  summe  i  stedse  stærkere  Bevægelse. 

Jeg  fortalte  om  Panserskibe,  der  kunde  slynge  Kugler  paa  200  Punds 
Vægt  2 — 3  Mile  bort,  og  om  Torpedoer,  som  vi  kunde  styre  under  Vandet. 
Jeg  beskrev  en  Maxim  Kanon  i  Virksomhed  og  gav  nogle  Enkeltheder  af 
Slaget  ved  Colenso.     Maanekongen  var  saa  vantro,  at  han  flere  Gange  af- 

brød  Oversætteren  for  at  faa  mine  Ord  gentagne,  og  bekræftede.  Særlig 
Mistro  vakte  min  Beskrivelse  af,  hvorledes  Soldaterne  gik  mod  Fjenden 
under  Sang  og  begejstrede  Hurraraab. 

„Men  de  kan  dog  ikke  holde  af  det",  oversatte  Phi-oo. 

Jeg  forsikrede  dem,  at  Mænd  af  min  Race  bestragtede  et  Feltslag 
som  det  herligste  af  alt,  hvorover  hele  Forsamlingen  syntes  lamslaaet  af 
Forbavselse. 

„Men  hvad  Gavn  gør  den  Krig**,  spurgte  Maanekongen,  der  vilde  have 
rigtig  Besked  om  Sagen. 

„Naah  —  Gavn",  sagde  jeg.     „Ja,  den  udtynder  Befolkningen". 

„Men  hvordan  kan  det  være  nødvendigt  .  .  .?" 

Han  holdt  inde,  og  atter  trillede  de  kølende  Draaber  ned  ad  hans 
Pande. 

Tilsidst  udspurgte  han  mig  meget  nøje  om  min  Hemmelighed.  Her 
behøvedes  kun  faa  Ord  for  at  naa  til  en  Forstaaelse,  og  jeg  fik  med  det 
samme  at  vide,  hvad  der  var  Grunden  til,  at  Seleniterne  trods  deres  om- 
fattende Videnskab  ikke  forlængst  havde  opfundet'  „Cavorite".  Det  viste 
sig,  at  theoretisk  kendte  de  dette  Stof,  men  de  havde  altid  betragtet  det 
som  en  praktisk  Umulighed  at  fremstille  det,  fordi  der  af  en  eller  anden 
Grund  ikke  findes  Helium  paa  Maanen.     Og  Helium  skal  der  til.  — 

Fortællingen  nærmer  sig  nu  sin  Afslutning  —  og  den  slutter  som  en 
Tragedie.  Der  gik  flere  Dage,  hvor  der  ingen  Meddelelser  kom  fra  Cavor, 
og  i  Lys  af  det  Par  Ord,  der  allersidst  naaede  Jorden  fra  ham,  skimter 
man  Grunden  til  denne  Tavshed.  Cavor  fik  ikke  mere  Adgang  til  de  elek- 
tromagnetiske Apparater.  Godtroende  og  naiv  som  han  var,  uden  Svig  og 
uden  Tanke  paa  sig  selv,  havde  han  begaaet  en  skæbnesvanger  Fejl  ved 
sin  Oprigtighed  overfor  Maanekongen.  Han  havde  fortalt  om  Krigen,  om 
Menneskenes  vældige  Styrke,  om  deres  umættelige  Erobringstrang,  deres 
Kamplyst  og  Dødsforagt.  Han  havde  fyldt  hele  Maaneverdenen  med  denne 
Forestilling  om  vor  Race,  og  saa  havde  han  tilsidst  aflagt  den  skæbne- 
svangre Tilstaaelse,  at  paa  ham  alene  beroede  det,  om  der  skulde  komme 
flere  af  denne  Race  op  til  Maanen  eller  ikke.  Seleniternes  kolde,  maskin- 
mæssige Intelligens  havde  hurtig  draget  de  nærliggende  Slutninger  af  det, 
han  fortalte  dem;  men  at  Cavor  selv  afskyede  Krigen  som  de  og  kun 
ønskede  at  holde  den  borte  fra  deres  Klode,  faldt  dem  ikke  ind.  Kløften 
mellem  deres  Natur  og  Menneskets  var  for  dyb  til,  at  en  virkelig  Forstaaelse 
kunde  komme  i  Stand. 

Og  saa,  pludselig  som  et  Skrig  i  Natten,  som  det  Skrig,  der  gaar  forud 
for  Stilheden,  kommer  det  sidste  Budskab  fra  Cavor,  et  afrevet  Brudstykke, 
Begyndelsen  til  to  Sætninger. 

Det  første  lød  saaledes:  „Jeg  var  afsindig,  at  jeg  fortalte  Maanekon- 
gen —  " 

Saa  kom  en  Afbrydelse  paa  omtrent  et  Minut.  Vi  kan  tænke  os,  at 
det  er  lykkedes  Cavor  at  komme  hen  til  de  elektriske  Maskiner  —  at  For- 
følgerne er  efter  ham  —  han  rives  bort  —  et  Øjeblik  er  han  midt  inde 
imellem  de  sorte,  uhyggelige  Skikkelser  —  saa  et  pludseligt  Spring  tilbage 
til  Maskinen  og  en  Beslutning,  som  maaske  er  bleven  hans  sidste.  Thi 
saa  kom  disse  Ord,  der  syntes  afsendte  i  stor  Hast:  „Cavorite  laves  saa- 
ledes: tag  ..." 

Og  saa  følger  et  Ord,  et  ganske  meningsløst  Ord,  som  det  staar  der: 
„For  sent". 

Hvad  der  er  foregaaet  omkring  denne  elektriske  Maskine,  faar  vi  aldrig 
at  vide.  En  Kamp  maaske,  i  hvilken  Cavors  Skæbne  blev  besegfet!  Har 
han  da  i  det  yderste  vist  sig  som  en  ægte  Søn  af  den  Race»  der  kæmper 
paa  Jorden,  og  som  aldrig  har  lært  at  bøje  sig  under  Tvang?  Vilde  han 
kalde  sine  Brødre  til  Hjælp,  rejse  dem  til  Kamp  mod  Seleniterne  —  om 
saa  kun  for  at  hævne  hans  Død! 

Cavor,  Helten  i  denne  Fortælling,  er  vor  Jords  Repræsentant  mellem 
Kloderne.  Cavor  er  selve  den  mangfoldigt  sammensatte  Menneskeslægt, 
Slægten  med  det  varme  Hjerte  og  de  stærke  Følelser,  der  aldrig  lærer  at 
rette  sig  efter  Forstandens  kolde  Beregning,  Slægten  med  de  haarde  Hjeme- 
skaller, der  sætter  en  Grænse  for  Intelligensens  Udvikling,  men  som  staar 
saa  udmærket  for  et  Næveslag. 


Niels  R.  Finsen. 

Af  GuNNi  Busck. 


Den  24.  September  1904  døde  Niels  Finsen,  omtrent  44  Aar  gammel. 
Skønt  hans  Navn  i  disse  Dage  har  været  paa  alles  Læber  —  ikke 
blot  her  i  hans  Hjemland,  men  ogsaa  vidt  om  paa  Jorden,  hvor  hans 
Gærning  har  fremmet  videnskabelig  Forskning  eller  lindret  menneskelig 
Liden  —  saa  var  han  personlig  dog  kun  kendt  af  forholdsvis  faa.  En 
mangeaarig,  kronisk  Lidelse  tvang  ham  til  at  føre  et  stille,  tilbage- 
trukket Liv,  og  et  saadant  stod  vist  ogsaa  bedst  i  Samklang  med  den 
Beskedenhed  —  den  stilfærdige  personlige  Tilbageholdenhed,  som  var 
ham  egen. 

Hans  Liv,  hans  Arbejde  og  hans  fiildstøbte,  ligeliniede  Personlighed 
bør  engang  skildres  monumentalt;  jeg  griber  kun  Øjeblikket,  medens 
Mindet  om  ham  endnu  staar  friskt  og  umiddelbart  for  mig,  til  —  efter- 
haanden  som  de  falder  mig  i  Pennen  —  at  skitsere  nogle  af  de  Ejen- 
dommeligheder, som  i  mine  Øjne  mest  bidrog  til  at  gøre  ham  til  det 
store,  hjærtevindende  Forbillede,  som  hvilket  han  vil  blive  staaende  i 
deres  Erindring,  der  har  haft  den  Lykke  at  komme  i  personlig  Be- 
røring med  ham.  — 

Mange  har  vistnok  tænkt  sig  Finsen  som  en  ung  Aladdin  —  som 
den  gudbenaadede,  der  med  Begejstringsglans  i  Øjet  og  med  sit  fine 
Smil  om  Læben  kun  behøvede  at  give  sin  Fantasi  de  frie  Tøjler,  saa 
førte  den  ham  fra  det  ene  videnskabelige  Fund  til  det  næste  —  fra 
Løsningen  af  ét  teknisk  Problem  til  et  andet.  —  Men  Billedet  passer 
ikke  —  dertil  var  Finsen  for  maalbevidst  i  al  sin  Handlen;  han  fore- 
tog sig  intet,  uden  at  der  jo  laa  en  bestemt  Hensigt  bag  —  og  jo 
større  Vanskeligheder,  jo  flere  Hindringer,  der  stillede  sig  mellem  ham 
og  hans  Maal,  desto  større  Energi  vidste  han  at  sætte  ind  paa  at  naa 

det.  Saa  kunde  der  komme  en  fanatisk  Sluttethed  i  hans  Blik  —  og 
saa  drog  Læberne  sig  sammen  i  ubøjelig  Villen. 

Den  sejge,  vedholdende  Energi,  hvormed  Finsen  forstod  at  forfølge 
sine  Maal,  var  én  af  hans  mest  fremtrædende  Ejendommeligheder  — 
én  af  hans  lykkeligste  Evner.  Han  var  sig  i  denne  Henseende  sin 
Styrke  bevidst,  og  han  mente  at  kunne  forklare  dens  Oprindelse  gennem 
sin  islandske  Afstamning  og  gennem  den  direkte  opdragende  —  staal- 
sættende —  Indflydelse,  som  Færøernes  og  Islands  Naturforhold  øvede 
paa  ham  i  hans  første  Ungdom.  „Det  gaar  med  Menneskene  deroppe, 
som  med  Dyrene, "*  sagde  han  engang;  „sammenlign  en  islandsk  Hest 
eller  Hund  med  Husdyrene  hér  —  saa  har  De  med  det  samme  For- 
skellen mellem  deres  Herrer". 

Da  jeg  for  snart  fire  Aar  siden  ved  min  Ansættelse  ved  Lys- 
institutets  Laboratorium  havde  min  første  Samtale  med  Professor 
Finsen,  rettede  han  —  forsigtigt  prøvende  —  det  Spørgsmaal  til  mig, 
om  mit  Naturel  var  særlig  konservativt.  —  „Nej,  tvertimod"  —  busede 
det  ud  af  mig.  „Naa,  det  er  jo  udmærket,"  sagde  han;  „det  vil  kun 
kunne  fremme  vor  gensidige  Forstaaelse  i  det  daglige  Samarbejde."  — 
Allerede  i  denne  lille  Bemærkning  laa  en  Antydning  af,  at  Finsen  selv 
—  ikke  var  konservativ  af  Naturel.  Han  var  i  Virkeligheden  saa  frit 
tænkende  d.  v.  s.  saa  selvstændig  tænkende  —  saa  frigjort  fra  ukritisk 
Autoritetstro,  som  kun  de  faa  er  det,  hvis  rige  Evner  rækker  til,  at 
de  —  ødselt  —  kan  se  nyt  og  egent  paa  hver  den  Ting,  som  møder 
i  Livet.  Han  var  saa  radikal  —  i  den  bedste  Betydning  af  dette  mis- 
brugte Ord  —  at  han  undertiden  kunde  forbløffe  ved  at  tage  bestemt 
Afstand  fra  gængse  „radikale"  Dogmer. 

Som  rimeligt  er,  var  det  oftest  paa  Omraader,  der  laa  indenfor 
hans  Fag,  at  man  fik  Lejlighed  til  at  beundre  hans  oprindelige  og 
uhildede  Syn.  —  Jo  mere  fastslaaet,  jo  mere  „almindelig  anerkendt" 
en  videnskabelig  Hypothese  var  —  desto  naturligere  faldt  det  ham  at 
tvivle  om  dens  Rigtighed;  men  udtalte  han  sin  Tvivl,  saa  forstod  han 
ogsaa  altid  at  omgærde  den  med  gode  Grunde. 

I  disse  Egenskaber  tror  jeg,  man  tør  søge  Tyngdepunktet  for 
Finsens  Geni  —  og  saa  deri,  at  han  havde  den  lykkeligste  Evne  til 
at  skælne  mellem  væsenligt  og  uvæsenligt  —  til,  mellem  et  Mylder  af 
egne  eller  tidligere  Forskeres  tilsyneladende  ubetydelige,  og  i  hvert 
Tilfælde  upaaagtede  Iagttagelser,  netop  at  finde  dem  frem,  som  ved  at 
ses  i  ny  Belysning  eller  ud  fra  nye  Synspunkter  kunde  føre  til  vidt- 
rækkende videnskabelige  eller  praktiske  Fremskridt. 

Fra  at  være  overvejende  spekulativ  blev  Naturvidenskaben  i  en 
lang  Periode  beskrivende;  man  indsamlede  Kendsgæminger  —  og  man 
magasinerede  dem  bort.  Det  Spørgsmaal,  man  søgte  besvaret,  lød: 
hvorledes?  —  Siden  Darwin's  Dage,  men  stadig  stærkere  og  mere 
indtrængende,  er  et  andet  Spørgsmaal  sat  i  Højsædet;  man  standser 
ikke  længere  ved  den  blotte  Iagttagelse ;  man  søger  at  naa  et  Spadestik 

dybere  —  man  søger  Forsiaaelsen  —  man  spørger:  hvorfor?  Finsen 
var  én  af  de  Naturer,  som  ikke  kan  siaa  overfor  en  Kendsgæming  — 
altsaa  en  Virkning  —  uden  straks  at  spørge  sig  selv  om  dens  Aarsag; 
og  i  Kraft  af  sit  Geni  lykkedes  det  ham  paa  flere  afgørende  Punkter 
at  besvare  sit  .hvorfor"  —  og  at  drage  Konsekvenserne  af  sine  egne 
eller  af  andres  Iagttagelser.  —  Man  vidste,  at  Koppepatienter  som 
Regel  angribes  særlig  stærkt  i  Ansigtet  og  paa  Hænderne  —  altsaa  paa 
de  i  Almindelighed  utildækkede  Legemsdele;  man  havde  under  den 
nordamerikanske  Frihedskrig  gjort  den  Iagttagelse,  at  nogle  føngne 
Soldater,  som  angrebes  af  Kopper,  og  som  blev  behandlede  i  deres 
mørke  Fængsler,  helbrededes  lettere  end  almindeligt  og  uden  de  sæd- 
vanlige, vansirende  Ar;  man  havde  endvidere  middelalderlige  Beret- 
ninger om,  hvad  man  den  Gang  ansaa  for  at  være  de  direkte  gunstige 


Virkninger  af  det  røde  Lys  paa  Koppepatienter.  Alt  dette  satte  nu 
Finsen  i  Aarsagsforbindelse  med  de  kortbølgede  Lysstraalers  Evne  til 
at  fremkalde  Betændelse  i  Huden  —  en  Evne,  som  Widmark's,  Ham- 
mer's  og  Finsen's  egne  Undersøgelser  tilfulde  havde  godtgjort  —  og 
uden  selv  nogensinde  at  have  haft  Lejlighed  til  at  iagttage  en  Koppe- 
patient, drog  Finsen  saa  den  dristige,  men  som  Praksis  har  vist  rigtige. 
Konsekvens:  Koppesygdommens  Forløb  vil  mildnes,  naar  Patienterne 
beskyttes  mod  Dagslysets  kemiske  Straaler. 

Det  siger  sig  selv,  at  en  Mand,  som  fra  sit  23de  Aar  og  lige  til 
sin  tidlige  Død  altid  var  syg,  og  som  tilmed  i  den  Tid  udrettede  et 
Storværk  som  Finsen's  —  at  han  ikke  kunde  finde  sig  Tid  til  at  er- 
hverve en  omfattende  Viden  paa  Omraader,  som  laa  udenfor  de  be- 
stemte, der  særlig  optog  hans  Interesse.  Men  Finsen,  som  ud  fra  sit 
optimistiske  Livssyn  altid  hævdede,  at  intet  er  saa  gah,  det  er  dog 
godt  for  noget  —  han  var  saa  urykkelig  sikker  paa,  at  hans  Mangel 

paa   akademisk  Skole   ofte  gjorde   ham  det  lettere  at  abstrahere  fra 
akademiske  Dogmer.  — 

Finsen's  aabne  og  ligefremme  Natur  kan  næsten  læses  ud  af  hans 
videnskabelige  Skrifter.  Man  vil  i  disse  lægge  Mærke  til,  hvoriedes 
han  omhyggeligt  og  anerkendende  omtaler  alt,  som  paa  nogen  Maade 
kan  have  bidraget  til  at  lede  ham  til  hans  videnskabelige  Opdagelser; 
man  vil  anerkende  den  Klarhed,  den  jævne  Forstaaelighed,  med  hvilken 
han  omtaler  sine  Forsøg  og  sine  Theorier,  og  man  vil  glædes  over 
hans  omhyggelige,  nænsomme  Sprogbehandling.  Men  han  kunde  da 
ogsaa  skrive  sine  Afhandlinger  om  og  om  igen  —  slette  ud  eller  gøre 
Tilføjelser  —  før  han  blev  tilfreds  med  deres  Form. 

Overfor  sine  Elever  og  Medarbejdere  optraadte  Finsen  altid  med 
den  naturligste  og  hjærteligste  Ligefremhed.  Han  var  ikke  „Professoren" 
—  men  den  overlegne,  den  kloge  og  gode  kammeratlige  Vejleder.  Han 
forlangte  at  turde  udtale  den  skarpeste  Kritik  uden  at  behøve  at  frygte 
for  at  blive  misforstaaet  i  sin  gode  Hensigt  —  men  det  skortede  ham 
paa  den  anden  Side  ikke  paa  anerkendende  Ord,  naar  et  Arbejde  til- 
talte ham  —  og  heller  ikke  stillede  han  sig  selv  udenfor  Kritik;  han 
søgte  tvertimod  ved  enhver  Lejlighed  at  udæske  den.  Den  Maade,  paa 
hvilken  Finsen  altid  diskuterede  sine  egne  Arbejder  med  sine  Elever, 
eller  ligefrem  bad  dem  om  deres  Raad,  var  betegnende  for  hans  frem- 
ragende pædagogiske  Evner.  Han  forstod  at  bibringe  enhver,  der 
arbejdede  paa  Lysinstitutet,  den  Forestilling,  at  netop  det  lille  Arbejde, 
som  man  i  Øjeblikket  beskæftigede  sig  med,  var  af  afgørende  Betyd- 
ning for  det  heles  Trivsel.  Finsen  har  i  ét  af  sine  Arbejder  skrevet 
om,  hvad  han  kalder  „Lysets  inciterende  Virkninger";  han  henleder 
deri  Opmærksomheden  paa  Lysets  vidunderlige  Evne  til  i  Dyreriget 
at  vække  Liv  —  til  at  fremkalde  Bevægelser  —  til  at  udløse  bunden 
Energi.  En  saadan  ildnende  Indflydelse  havde  Finsen  paa  hver  den, 
der  kom  i  Berøring  med  ham.  Der  kunde  skrives  en  Bog  om  „Finsen, 
som  Incitament".  Det  var  betegnende  for  ham,  at  alting  skulde  gøres 
straks  —  eller  dog  i  det  mindste  paabegyndes  straks.  —  Han  gav  sine 
Elever  det  videst  mulige  Spillerum  til  personlig,  selvstændig  Arbejden; 
men  han  kunde  ogsaa  ofre  Timer  paa  —  ad  Diskussionens  Vej  —  at 
føre  sine  egne  Synspunkter  til  Sejr. 

Som  omtalt  blev  Finsen  af  sin  Sygdom  tvunget  til  at  føre  et  meget 
tilbagetrukket  Liv;  han  modtog  ikke  Besøg  af  mange,  og  han  havde 
en  Afsky  for  at  spilde  sin  Tid  med  ligegyldig  Visit-Konversation. 

Efter  at  han  havde  maattet  opgive  sin  daglige  Færden  i  Laboratoriet, 
kaldte  han  derimod  meget  hyppigt  én  eller  anden  af  sine  Medarbejdere 
op  til  sig  for  paa  Tomandshaand  at  underholde  sig  med  ham  om  Ar- 
bejdets Gang.  Det  endte  da  gærne  med,  at  den  paagældende  blev 
siddende  i  timevis,  medens  Samtalen  gled  ind  paa  de  forskelligste 
Emner.  —  Der  var  en  Fest  over  disse  Timer,  naar  man  sad  deroppe  i 
Finsens  Stue  og  overfor  sig  havde  hans  pragtfuldt  ejendommelige  Ansigts- 

træk  —  med  Øjnene,  som  altid  spillede  af  Liv  —  med  Munden,  som  helst 
formede  sig  til  Smil.  —  I  det  sidste  Aar  blev  disse  Samtaler  sjældnere 
og  sjældnere  paa  Grund  af  Finsen 's  tiltagende  Svaghed;  Hosteanfald 
hindrede  ham  i  at  tale  Isenge  ad  Gangen  —  men  helst  holdt  han  dog 
én  Fast  saalænge,  at  Fru  Finsen  maatte  gøre  sig  et  Ærinde  ind  i  Stuen 
for  at  minde  om  de  Hensyn,  som  vi  skyldte  at  tage  til  hans  Sygdom. 


Billede  tn  IS04. 


Om  Politik  udtalte  Finsen  sig  meget  sjældent  —  næppe  fordi  han 
savnede  Interesse  derfor,  snarere  Fordi  han  ikke  vilde  spilde  sin  Tid 
paa  Deltagelse  i  Døgnets  Strid.  Han  dvælede  derimod  ofte  —  og 
aabenbart  med  en  vis  Forkærlighed  —  ved  Minderne  Fra  det  bevægede 
Regens-Liv  i  Firsernes  Kampaar;  han  kunde  da  med  en  let,  selvironisk 
Humor  fonælle  om  de  uhyre  hemmelige  og  meget  højtidelige  Sammen- 
komster, som  de  „rødeste"  Studenter  Foranstaltede  For  at  lægge  Raad 
op  om  Midlerne  lit  Fædrelandets  Frelse  —  eller  om  hvorledes  hans 

Kontubernal  en  Gang  erhvervede  sig  Regensprovstens  troskyldige  Til- 
ladelse til  at  foranstalte  en  Festfrokost  for  nogle  gode  Venner  fra 
Ringsted-Egnen;  Festen  blev  under  stor  Tilslutning  afholdt  i  Finsen's 
Værelse,  som  var  det  største,  og  næste  Dag  stod  det  at  læse  i  Byens 
Blade,  at  ogsaa  Regensianerne  —  selvfølgelig  med  Provstens  Billigelse! 
—  havde  demonstreret  til  Fordel  for  et  den  Gang  meget  omtalt  radi- 
kalt Sogneraad,  som  havde  gjort  sig  bekendt  ved  at  nægte  at  indkræve 
Provisorismens  Skatter.  — 

Om  religiøse  Spørgsmaal  har  Finsen  kun  antydningsvis  udtalt  sig 
overfor  mig,  og  da  jeg  engang  fortalte  ham,  at  en  Journalist  —  rigtignok 
uden  Held  —  havde  søgt  Oplysning  hos  mig  om  Finsen's  Standpunkt 
i  saa  Henseende,  betegnede  han  det  kort  og  godt  som  en  næsvis  Paa- 
trængenhed.  Kom  man  ind  paa  andre  Emner,  kunde  han  derimod 
blive  Fyr  og  Flamme  —  navnlig,  naar  Talen  faldt  paa  det  Udslag  af 
middelalderligt  Vandvid,  som  kaldes  Krig.  —  Finsen  afskyede  og  for- 
agtede Militærvæsenet  og  alle  dets  Gærninger;  ud  fra  sit  dybt  humane 
Livssyn  harmedes  han  over  Raaheden  deri,  og  han  var  ikke  blid  i  sin 
Satire  over  det  Svælg  af  Dumhed,  som  udkræves,  for  at  et  oplyst 
Europa  kan  se  én  af  sine  væsenligste  Opgaver  i  dets  tidsmæssige  Ud- 
vikling. 

En  af  de  menneskelige  Svagheder,  som  Finsen  hyppigt  angreb,  og 
som  han  blodigst  kunde  haane,  var  „Vigtighed".  I  den  bureaukratiske, 
i  den  videnskabelige  eller  i  en  hvilken  som  helst  anden  Form  for 
Vigtighed,  saa  han  kun  Dumheden,  som  med  Held  gjorde  sig  selv 
latterlig. 

For  sin  udprægede  humane  Samfølen  med  den  lidende  Menneske- 
hed kendte  Finsen  ingen  geografiske  eller  nationale  Grænser;  men  han 
forstod  fuldtud  den  Støtte,  som  alt  Fremskridt  kan  finde  i  Nationernes 
fredelige  Væddekamp,  og  han  vidste  ved  enhver  Lejlighed  at  lægge  sin 
Danskhed  for  Dagen.  Det  er  saaledes  efter  hans  udtrykkelige  Ønske, 
at  de  Arbejder,  som  udgaar  fra  Finsen's  medicinske  Lysinstitut,  udgives 
paa  dansk,  før  de  udkommer  paa  tysk,  skønt  det  ligger  i  Sagens  Natur, 
at  Salget  af  de  danske  Hefter  aldrig  vil  kunne  dække  Omkostningerne 
ved  deres  Udgivelse.  —  Det  var  hans  Stolthed,  at  Lysinstitut'et  i 
København  ikke  blot  staar  som  Moderinstitut'et,  men  ogsaa  som 
Mønsterinstitut'et  for  de  talrige  foto-terapeutiske  Anstaher  Verden  over; 
og  det  var  hans  Haab,  at  Virksomheden  paa  Instituttets  Laboratorium, 
som  fremfor  alt  var  Genstand  for  hans  altid  usvækkede  Interesse, 
ogsaa  efter  hans  Død  maa  fortsættes  paa  en  saadan  Maade,  at  det  saa 
vidt  muligt  bevarer  den  videnskabelige  Anseelse,  som  det  ved  hans 
Virksomhed  efterhaanden  har  kæmpet  sig  frem  til.  —  Sin  store,  vel 
udarbejdede  Plan  —  om  Oprettelsen  af  en  videnskabelig  ledet  Mønster- 
anstalt for  fysikalsk  Sygebehandling  her  i  København  —  naaede  Finsen 
desværre  ikke  at  se  realiseret  før  sin  Død,  men  hans  Interesse  for 
denne  Sag  --  som  vistnok  blev  vakt  ved  det  indgaaende  Studium  af 

hans  egen  Sygdom  —  gav  sig  allerede  for  flere  Aar  tilbage  et  Udslag 
i  Oprettelsen  af  Strandvejs-Sanatoriet  for  kroniske  Hjærte-  og  Lever- 
sygdomme. 

Sit  Verdensry  opnaaede  Finsen,  da  han  i  1896  indførte  et  helt  nyt 
terapeutisk  Agens  i  Medicinen  ved  at  foreslaa  Hudsygdomme  behandlet 
med  Lys.  —  Den  videnskabelige  Begrundelse,  som  han  gav  sin  Methode, 
og  dé  glimrende  Resultater,  som  han  opnaaede  ved  Behandlingen  af 
Lupus  vulgaris,  vakte  hurtig  berettiget  Opsigt.  Støttet  af  Stat  og  Kom- 
mune —  og  fremfor  alt  af  formaaende  Privatmænd,  som  allerede  fra 
første  Færd  af  havde  Blikket  aabent  for  Finsen's  Geni,  lykkedes  det 
ham  hurtigt  at  faa  oprettet  det  Lysinstitut,  som  bærer  hans  Navn,  og 
som  efter  i  nogle  Aar  at  have  haft  Husly  paa  Kommunehospitalets 
Grund  —  i  1900  flyttede  ud  i  sine  egne  smukke  og  fortrinligt  ind- 
rettede Bygninger  mellem  Rosenvængets  stille,  sollyse  Haver.  —  Paa 
Instituttets  Klinik  blev  allerede  i  Finsen's  Levetid  behandlet  henimod 
1900  Patienter,  af  hvilke  omtrent  de  to  Tredjedele  led  af  Lupus, 
medens  Resten  fordeler  sig  mellem  forskellige  andre  Hudlidelser. 

Finsen's  Opfindelsesevner  har  i  øvrigt  givet  sig  Udslag  paa  de  for- 
skelligste Omraader.  Som  Prosektor  gav  han  Idéen  til  den  rundslebne 
Dissektionskniv ;  nogle  Aar  senere  fandt  han  en  Methode  til  Frem- 
stilling af  et  Blodpulver  (Finsen's  Hæmatin),  som  har  vundet  stor  An- 
vendelse ved  Behandlingen  af  Blegsot,  og  endvidere  har  han  lagt  et 
betydeligt,  teknisk  Snille  for  Dagen  ved  Konstruktionen  af  sine  for- 
skellige Lyssamlingsapparater.  —  Det  sidste  Arbejde,  som  foreligger 
fra  hans  Haand,  er  en  interessant  Afhandling  om  kronisk  Klornatrium- 
forgiftning,  grundet  paa  Selviagttagelser  (Februar  1904).  — 

Som  omtalt  var  Finsen  en  syg  Mand  fra  sit  23de  Aar  —  han  var 
saa  at  sige  altid  Patient;  det  nedsatte  selvfølgelig  hans  Arbejdsevne  i 
en  overordenlig  Grad,  men  at  det  ikke  sløvede  hans  Energi,  det  viser 
maaske  bedst  den  —  i  sin  Gennemførihed  —  enestaaende  Kamp,  som  han 
i  de  mange  Aar  førte  for  at  holde  sin  Sygdom  nede.  Han  beskæftigede 
sig  meget  med  sig  selv  og  med  sine  sygelige  Symptomer  —  og  han 
diskuterede  dem  gærne  med  andre;  men  der  var  intet  af  den  Hypo- 
kondres sygelige  —  halvt  klynkende,  halvt  nydende  —  Selvoptagethed. 
Han  benyttede  ethvert  moderne  Middel  til  at  komme  til  Klarhed  over 
sin  Sygdoms  gaadefulde  Natur  og  over  Vejen  til  dens  Bekæmpelse,  og 
med  en  beundringsværdig  energisk  Selvovervindelse  gennemførte  han 
—  med  fortrinlig  Støtte  fra  sin  Hustru's  Side  —  de  Behandlings- 
maader,  som  efter  hans  Overbevisning  var  de  rette,  selv  om  de 
krævede  en  Livsførelse,  som  til  Tider  skulde  synes  uudholdelig. 

Selv  da  den  sidste  Stigning  af  Sygdommen  indtraadte,  beholdt 
Finsen  sin  klare,  overlegne  Ro.  Han  lod  sig  ikke  narre  af  sin  Læges 
opmuntrende  Ord  om  Pulsens  Tilstand.  Jeg  kan  dog  selv  føle,  hvor 
ussel  den  er**,  sagde  han.  —  Men  Døden  rummede  for  ham  intet 
frygteligt,  intet  ængstende..  Han  samlede  sine  Venner  om  sig,  besvarede 

deres  Haandtryk  —  havde  nogle  venlige   Ord  eller  en  Tak  til  hver 
især. 

Og  faa  Minutter  efter  gik  saa  Finsen  bort  fra  Livet  —  selbehersket 
som  en  Stoiker  —  og  smilende,  som  det  kærlige  Menneske  han  var. 


Dagbog. 


1.  Oktober. 

Den  gamle  Venstrekæmpe,  Statsrevisor  Madsen-Mygdal,  har  idag  afsluttet  en  Serie 
Artikler  om  en  stærk  Venstrepolitik.  On(let  er  for  svagt  til  det  kraftige  Indhold. 
Den  Venstrepolitik,  disse  Artikler  anbefaler,  er  intet  mindre  end  kæmpestærk,  og  Hr. 
Madsen-Mygdal  har  da  ogsaa  oflTentliggjort  den  i  et  af  Landets  drabeligste  Venstre- 
blade, Hovedorganet  for  den  fynske  Moderation  „Fyns  Tidende''. 

Statsrevisorens  Tankegang  er  i  Korthed  denne,  at  jo  svagere  Venstres  Politik  er, 
des  stærkere  vil  den  nødvendigvis  ogsaa  vise  sig  at  være.  Kun  ved  at  blive  svag  kan 
den  faa  Styrke  til  at  sejre.  Kriteriet  for  en  Politiks  Kræfter  finder  han  væsentlig  i, 
hvormange  der  slutter  sig  til  den,  og  i  en  ligefrem  klassisk  Formel  udtrykker  han  nu, 
hvorledes  en  saadan  Tilslutning  opnaaes.  Han  vælger  sit  Eksempel  fra  Slutningen  af 
Halvfemserne  og  siger: 

„Hvor  ofte  har  vi  ikke  under  Arbejdet  for  at  klargøre  vore  Ønsker  og  Krav  haft 
Lejlighed  til  at  erfare,  at  hidtilværende  Højremænd  har  sagt:  Ja,  det  er  jeg  ogsaa  med 
til,  eller:  Skal  dette  være  Venstrepolitik,  saa  er  jeg  ogsaa  Venstremand  I** 

Ja  i  Sandhed  her  har  vi  Feltraabet  for  den  stærkeste  Venstrepolitik  vore  gamle 
Bersærker  overhovedet  kan  udpønske,  og  er  det  ikke  betagende  at  se  Stærkodder  skælve 
af  Bevægelse  over  sin  mageløse  Styrke,  naar  han  hører  Højremænd  slutte  sig  til  ham 
med  disse  tankevækkende  Ord: 

„Skal  dette  være  Venstrepolitik,  saa  er  jeg  ogsaa  Venstremand  !** 

2den  Oktober. 

—  Jeg  har  læst,  at  det  vigtigste  ved  en  Nordpols- Ekspedition  er  Udstyret.  Men  at 
man  havde  saadan  en  Bunke  Papir  med  sig,  som  Mylius-Eriksen  maa  have  haft,  det 
anede  jeg  ikke.  Han  har  udsendt  en  Digtsamling  paa  203  store  Sider,  Is  blink.  Digte 
fra  den  grønlandske  Polarregion.  Gyldendalsk-nordiske  Forlag  har  udgivet  Digtene.  Jeg 
vilde  gæme  have  set  Forlagets  gyldendalske  Smil  og  nordiske  Panderynkning,  hvis  en 
ung  Digter  i  København  havde  vovet  at  overrække  det  en  saadan  Pakke  daarlige  Vers  [ 
Men  naturligvis :  naar  Digtsamlingen  nedsendes  pr.  Slædepost,  Kajakbud  og  Ishavsbaad 
smelter  selv  Forlæggernes  Hjærter.  For  Resten  vil  jeg  ikke  sige  noget  ondt  om  Mylius, 
vi  har  saa  faa  Nationalhelte.  Jeg  vil  blot  sige  dette,  at  næste  Gang  han  udruster  en 
Færd,  skal  han  forsyne  sig  rigeligt  med  Pelsværk,  Konserves,  Kiks  og  Tvebakker,  Hunde, 
Slæder,  Kajakker,  Kammerater,  Transtøvler  og  Soveposer.  Der  er  blot  én  Ting,  han 
skal  lade  blive  hjemme.    Papir. 

3die  Oktober. 

—  Rigsdagen  er  atter  aabnet.  Eller  man  kan  ogsaa  sige.  Venstrereformpartiet  har  atter 
lukket  sine  Døre.  Endnu  forsvarligere  end  i  forrige  Samling.  Partiet  er  begyndt  med 
en  lang  Række  lukkede  Møder,  og  i  et  af  disse  har  man  vedtaget  de  strængeste  For- 
holdsregler mod  den,  der  røber  det  allermindste  af,  hvad  der  foregaar  bag  de  dobbelte 
Døre.  Da  alle  Blade  dels  har  meddelt  dette  og  dels  en  Række  mere  interessante  En- 
keltheder om  Talere  og  Afstemninger  fra  Møderne,  vil  man  se,  at  der  stadig  maa  være 
en  lille  Sprække  i  Døren,  eller  ogsaa,  at  Partitugten  ikke  er  stræng  nok  endnu.  Hvortil 
ogsaa  denne  blødsødne  Sentimentalitet  istedetfor  sn^ks  i  ondartede  Gentagelsestilfælde 
at  skride  til  det  eneste  probate  Straffemiddel,  27  Slag  paa  Sædet. 

Denne  dagelange  Indespærring  af  vor  Politik  i  Partimøder  er  ved  at  blive  en 
virkelig  Ejendommelighed  i  vort  konstitutionelle  Liv. 

Derinde  sidder  man  og  taler  rent  ud  med  hinanden  om  alle  de  brændende  Spørgs- 
maal;  dér  gøres  op  i  klare  uforbeholdne  Ord:  Standpunkterne  brydes  med  hinanden. 
Det  maa  være  overordentlig  lærerigt.  Men  naar  Døren  til  Partiværelset  gaar  op  saa 
træder  der  ud  i  Salen,  ikke  disse  interessante  og  ivrige  Stridsmænd,  men  en  besyn- 
derlig tavs  og  ubestemmelig  Masse.  Og  naar  den  tager  Ordet  med  Hr.  Anders  Niel- 
sens Mund,  maa  man  først  og  fremmest  beundre  den  Anspændelse,  der  udkræves, 
for  at  udtænke  og  fastholde  saa  mange  Forbehold. 

I  Længden  kan  dette  ikke  tilfiredsstille  Tilhørerne.  De  vil  forlange  at  høre  selve 
Drøftelsen  af  Sagen  og  ikke  Gennemsnittet  af  en  for  lukkede  Døre  fremsat  Række 
Meninger.  Partier  er  nødvendige.  Til  visse  Tider  kan  Grupper  ogsaa  gøre  det.  Men 
man  tør  ikke  af  Hensyn  til  Partiet  og  Gruppen  berøve  Politiken  Individualitet. 
Jo  mere  man  lukker  og  tætter  for  de  individuelle  Brydninger  med  Tæpper .  og  ind- 
skrænkende Bestemmelser,  der  binder  det  enkelte  Medlem  til  Partiet,  hæmmer  hans 
frie  Bevægelser  og  lukker  hans  Mund,  des  mere  arbejder  man  til  Fordel  for  de  rent 
partiopløsende  Bestræbelser,  som  ogsaa  har  deres  ivrige  og  ofte  bestikkende  Talsmænd. 

5te  Oktober. 

—  Der  arbejdes  dog  utrætteligt  for  Samarbejdet  mellem  de  nordiske  Nationer. 
For  Tiden  er  Hveen  Skuepladsen.  Og  hvilket  bedre  Tumlested  kunde  der  vel  findes 
for  Ny-Skandinavismen  end  hin  gamle  0,  hvor  Nordens  Kongehuse  gaar  paa  Hare  jagt  og 
Tycho  Brahe  boede,  og  som  Sverrig  har  erobret  fra  Danmark.  Indvielsen  var  et  Konge- 
ord. Ved  en  Tycho-Fest  paa  Hveen  overdrager  Kong  Oscar  sin  Rigsantikvar  og  den 
danske  Astronom  Thiele  at  sørge  for  Uranienborg  og  Stjæmeborg.  Om  Aftenen  ved 
den  livlige  Tillstallning  lågger  Antikvaren  og  Professoren  Titlerne  bort  og  glæder  sig 
til  Samarbejdet.  Dagen  efter  kommer  Svenskeren  til  den  Anskuelse,  at  han  umuligt 
kan  arbejde  sammen  med  Danskeren.'  Danskeren  bliver  vred  og  opsiger  sin  Fælle  alt 
Venskab.  Der  veksles  Noter  af  en  ret  utvetydig  Art  tværs  over  den  gyngende  Landevej. 
Paa  dette  Tidspunkt  er  det,  at  Mortensen  opn^der,  Hr.  Harald  Mortensen  i  „Vort 
Land*",  som  skriver  følgende  om  Stridens  Genstand:  „Da  Tycho  Brahe  forlod  Dan- 
mark, maatte  Uranienborg  og  Stjæmeborg  dele  Skæbne  med  saa  mange  andre  af  den 
Tids  Bygninger.  Bygningerne  blev  nedrevne  og  Materialet  anvendt  til  Opførelsen  af 
andre  Bygninger.  Af  Uranienborg  er  kun  et  Par  Kælderlevninger  samt  en  Brønd  til- 
bage. Stjæmeborg  har  som  underjordisk  bedre  kunnet  modstaa  Tidens  Tand,  og  dog 
er  det  kun  lidt,  der  er  tilbage,  kun  Gulve  og  Fundamenter  til  Instrumei^eme,  alt  i 
meget  ødelagt  Tilstand.** 

For  den,  der  skuer  dybt  i  Tingene,  rummer  disse  Ord  en  dyb  Symbolik.  I  1846, 
Trehundred- Aaret  efter  Tycho  Brahes  Fødsel,  skrev  J.  L.  Heiberg:  „Er  Hveen  svensk, 
saa  er  Tycho  Brahe  dansk.  Skulde  da  ikke  nu,  da  de  to  Nationer  nærmer  sig  hin- 
anden, de  to  Regeringer  komme  overens  om  med  fælles  Omhu  og  fælles  Bekostning 
at  frede  om  det,  som  endnu  er  tilovers  af  et  Værk,  som  begge  Nationer,  hver  paa  sin 
Maade,  kan  tilegne  sig?  At  give  det  en  passende  Indhegning  for  derved  at  sætte 
Grænse  for  videre  Ødelæggelser,  ved  Rensning  og  Udgravning  at  bringe  det  i  den 
bedst  mulige  Stand,  endelig  at  holde  en  nidkær  og  kyndig  Opsynsmand  paa  Stedet, 
alt  dette  kræver  saa  ringe  OpofPrelse,  at  der  vistnok  ikke  behøves  to  Regeringer  for 
at  tilvejebringe  det."  58  Aar  er  svundne.  Svenske  og  Danske  rives  over  nogle  Kælder- 
levninger og  Fundamenter,  medens  de  smaa  kongelige  Harer  danser  yndefuldt  i  Maane- 
skinnet  over  Ruinstumperne  og  glæder  sig  til  de  nordiske  Brødres  næ;ste  Besøg. 

6te  Oktober. 

—  Det  er  nu  uigenkaldeligt  fastslaaet,  at  Kong  Georg  har  solgt  de  berømte  Bem- 
storflfeke  Gobeliner  til  en  fransk  Rothschild.  Man  nævner  forskellige  Motiver  til  Sal- 
get. En  højtstaaende  Personlighed  af  det  samme  kongelige  Hus,  hvortil  Kong  Geoi^ 
hører,  skal  have  udtalt,  at  Kongen  ikke  kunde  forsvare  at  opbevare  disse  uvurderlige 

Skatte  paa  et  saa  brandforligt  Sted.  De  skal  være  mere  sikrede  mod  Brandftire  i  den 
nuværende  Besidders  Palais.  Andre  har  fremdraget  et  rent  handelsmæssigt  Moment. 
Siden  Kongen  erhvervede  disse  Effekter,  har  der  været  en  saa  l>etydelig  Hausse  i 
Kursen,  at  de  nu  har  kunnet  realiseres  til  en  formidabel  Overpris.  Gobeliner  ligger 
meget  feist  for  Tiden.  Kongens  reelle  Gevinst  ved  Transaktionen  opgøres  til  et  Pa- 
lais og  420,000  Kroner. 

Jeg  tror  dog  ikke,  man  gennem  saadanne  Formodninger  naar  tilstrækkelig  dybt  i 
Affiaeren.  De  Boucherske  Gobeliner  fremstiller  som  bekendt  galante  Scener  af  Guder- 
nes Kærlighedsliv  med  den  vellystige  Ynde,  hvormed  Rokoko'ens  ypperste  Malere  for- 
tryllede Samtiden.  Disse  halvnøgne  Guders  og  Gudinders  Omftivnelser  er  unægtelig 
af  en  saare  delikat  og  sanselig  Skønhedsvirkning,  —  men  Moralen  er  mildest  talt 
tvivlsom.  Hører  disse  lystne  Galanterier  overhovedet  hjemme  i  det  kolde  og  etiske 
Norden.  Er  deres  Tilstedeværelse  her  ikke  en  Anomali?  Maatte  Kong  Georg,  der 
er  opdraget  ved  et  strængt  alvorligt  Hof,  ikke  med  en  vis  Uvillie  bortvende  sit  Øje 
fra  dette  galliske  Letsind.  Det  siges  da  ogsaa,  at  han  strax  efter  Erhvervelsen  af  Pa- 
laiset i  Bredgade  ønskede  at  fjerne  Gobelinerne.  De  var  jo  Minder  om  den  beklage- 
lige Tid,  da  vort  Kongehof  i  Caroline  Mathildes  buttede  Person  havde  sin  sidste  Periode 
af  erotisk  Flygtighed.    Siden  har  Ærbarheden  hersket. 

Jeg  tænker  mig,  at  Kong  Geoi^  har  sagt  til  sig  selv:  ,Jeg  vil  gengive  Boucher 
til  hans  Fædreland.  I  Paris  hører  denne  elskværdige,  men  farlige  Personlighed  hjemme. 
Lad  ham  forenes  med  Watteau,  Låneret  og  Fragonard.  Jeg  vil  sende  ham  til- 
bage til  Kytheres  0.  Og  idet  Kongen  lod  Baron  Rothschild  kalde,  har  han  med  et 
Smil  i  Erindringen  tiltraadt  den  samme  Rejse. 

7de  Oktober. 
.Idag  forelagde  Justitsminister  Alberti  Prygleloven. 

I  sidste  Udgave  af  La  grande  encyclopédie  findes  en  lille  Meddelelse  om 
PryglestrafPens  Anvendelse  —  ikke  i  det  borgerlige  franske  Retsliv,  thi  herom  er 
Encyclopédien  tavs  af  den  gode  Grund,  at  Straffen  ikke  eksisterer,  —  men  i  Militær- 
etaten. Ogsaa  her  er  PryglestrafPen  forlængst  afskaffet.  „Vi  har  behøvet  intet  mindre 
end  Revolutionen  af  1789  —  siger  Encyclopédien  —  for  at  befri  den  franske  Hær 
definitivt  for  denne  Straf.*"  Men  i  det  attende  Aarhundrede  fandtes  der  altsaa  endnu 
Rester  af  denne  StraflTemetode. 

Herom  hedder  det: 

„I  det  18de  Aarhundrede,  der  var  saa  rigt  paa  liberale  Ideer  og  saa  oplyst,  var 
PryglestrafPen  ganske  gaaet  af  Brug,  da  Greven  afSt.  Germain  som  Krigsminister 
fik  den  fortvivlede  Idé  at  genindføre  Slag  med  den  flade  Sabel.  Denne  Forholdsregel 
fra  en  svunden  Tid  fremskyndede  hans  Fald  og  hviler  endnu  tungt  paa  hans  Minde.^ 

9de  Oktober. 

—  Der  fortælles  en  Historie  fra  en  af  Prøverne  paa  det  kgl.  Theater  i  den  Periode, 
da  Sven  Lange  var  Instruktør  ved  Indstuderingen  af  sit  Skuespil  Den  gamle  Præst 
og  mødte  den  største  Velvilje  fra  Skuespillernes  Side.  Det  kneb  med  at  faa  de  Velvillige 
ud  af  de  rigtige  Døre,  de  gik  til  venstre,  og  de  gik  til  højre,  og  de  gik  paa  Midten, 
og  hver  Gang  spurgte  de  tjenstligst  Instruktøren,  om  de  ikke  maaske  hellere  skulde 
gaa  til  højre  (for  Skuespillerne)  eller  til  venstre  (for  Tilskuerne)  eller  paa  Midten  (af 
Skuespillerne  og  Tilskuerne).  Det  var  jo  saa  venligt  af  dem,  at  de  spurgte  sig  for. 
Men  det  virkede  maaske  en  Smule  forvirrende,  naar  de  velvilligst  løb  paa  hinanden  i 
Dørene  og  kom  ind  paa  gale  Steder.  Tilsidst  var  der  en  af  de  allerkærligste,  der  gik 
ud  ad  Vinduet. 

Saa  gik  Lange. 

I  Aften  opførtes  hans  Skuespil.  Indstuderingen  var  gaaet  med  sjælden  Fart  og 
Skuespillerne  klarede  alle  uden  Undtagelse  Dørene  med  Bravour.  Og  Vinduet  brugte 
de  kun  til  at  se  ud  af.  Hvor  kan  det  nu  være?  Der  er  to  Muligheder:  enten  gik 
Indstuderingen  saa  let,  fordi  der  pludselig  viste  sig  en  ny  Kraft  paa  Theatret. 

Eller  ogsaa  var  det,  fordi  Lange  gik.  —  Ud  af  Vinduet!  •  ♦ 


September. 


Danmark, 

Krigsministerens  Erklæringer. 

September  Maaned  bragte  nye  Vidnesbyrd  om,  hvilke  barokke  og  uvær- 
dige parlamentariske  Forhold,  vi  føres  ind  i,  ved  at  Krigsminister  Madsen 
stadig  bliver  siddende  i  en  Regering,  der  bærer  Venstres  Navn. 

En  af  vore  ivrigste  Befæstningsmænd,  Oberst  N.  P.  Jensen,  paastod  i 
en  Artikel  i  „Nationaltidende,  at  da  Rigsdagen  bevilgede  de  fem  Millioner 
Kr.  til  Feltskyts,  maatte  Krigsministeren  have  oplyst  for  Venstres  Rigsdags- 
mænd, at  denne  Anskaffelse  nødvendiggjorde  en  Omdannelse  af  Feltartille- 
riet, som  vilde  koste  300,000  Kr.  aarlig.  „Dannebrog''  interviewede  i  den 
Anledning  Krigsministeren,  og  Bladet  gengiver  hans  Udtalelser  saaledes: 

„Historien  om  de  300,000  Kroner  er  ganske  greben  ud  af  Luften.  Hvorfra  Oberst 
Jensen  har  hentet  hele  Historien  om  den  faste  aarlige  Bevilling  og  specielt  Tallet 
300,000  Kroner,  maa  Himlen  vide.    Krigsministeren  ved  det  i  alt  Fald  ikke.'' 

Men  saa  følger:  „At  det  nye  og  fuldt  moderne  Skyts  vilde  være  bedre  tjent  ved, 
at  Artilleriets  Rammer  var  blevne  omordnede  paa  samme  Tid,  som  Skytset  forandredes 
fra  gammelt  til  nyt,  saaledes  at  det  ene  svarede  til  det  andet,  er  en  Sag  for  sig,  men 
det  er  et  Spørgsmaal,  som  Krigsministeren  rolig  lader  Forsvarskommissionen  undersøge 
og  gøre  Forslag  om." 

Dette  vil  sige,  at  den  „Historie",  som  Krigsministeren  i  sin  første  Sæt- 
ning stempler  som  „greben  ud  af  Luften",  dens  Sandhed  tilstaar  han  i  den 
anden  i  forbeholdne  Udtryk.  Oberst  Jensen  kunde  da  ogsaa  i  en  følgende 
Artikel  fastholde  og  skærpe  sine  Udtalelser,  uden  at  det  siden  har  været 
muligt  at  gendrive  dem.  Da  Krigsministeren  forelagde  sin  Kanonbevilling 
var  denne  af  en  saadan  Art,  at  den  krævede  en  Udvidelse  af  Feltartilleriet; 
dette  fortav  han  overfor  sit  Parti  og  overfor  hele  Rigsdagen,  da  det  gjaldt 
at  faa  Pengene  bevilget;  nu  bagefter  kan  han  lade  sine  Officerer  indprente 
Forsvarskommissionen,  hvor  meningsløst  det  er  at  have  de  Kanoner  uden 
at  have  Artillerikorpset  indrettet  dertil.  Uden  at  Rigsdagen  anede  det,  er 
der  skabt  et  stærkt  Argument  for  nye  Militærbevillinger.  — 

Det  er  Umagen  værd  at  sætte  ved  Siden  af  dette  Dementi  et  Par  af 
Krigsministerens  tidligere  Erklæringer.  Den  ene  gælder  de  Krudtmagasiner, 
der  i  hans  kyndige  Haand  forvandledes  til  Kasematter.  Under  Forhandlingen 
om  disse,  sagde  Krigsministeren  i  Følge  Rigsdagstidende : 

„Paa  ethvert  Trin  af  Forhandlingerne  i  Udvalget  har  dene  bestandig  fremhævet,  at 
det  kun  var  civile  Grunde,  som  vare  bestemmende."  „For  Krigsministeriets  Ved- 
kommende vil  jeg  ligeledes  bestemt  hævde,  at  det  var  Hensynet  til  den  civile  Befolk- 
ning, som  rejste  hele  Spørgsmaalet.  Bevæggrunden  var  saaledes  for  Krigsministeriet 
den  samme  som  for  Udvalget." 

Men  saa  følger  bagefter: 

„Nu  maa  det  vel  erindres,  at  hver  Gang  en  Bonde  i  Københavns  Omegn  graver  en 
Grøft  paa  sin  Mark,  vil  den  i  Krigstid  kunne  faa  militær  Betydning.  Københavns  Gar- 
nison, særlig  Fæstningsartilleriregimentet,  er  paa  det  omhyggeligste  orienteret  om  alt, 
hvad  der  kan  faa  Betydning  i  Krigstid,  og  den  omtalte  Grøft  har  saaledes  ogsaa  sin 
Plads  i  de  militære  Overvejelser,  idet  man  maa  være  paa  det  rene  med,  hvad  den  da 
kan  bruges  til.  Men  derfor  kan  man  da  ikke  sige,  at  Grøften  er  anlagt  af  militære  Be- 
væggrunde. Saaledes  forholder  det  sig  ogsaa  med  de  ny  Krudtmagasiner  i  Vestenceinten, 
der  ere  anlagte  af  civile  Bevæggrunde.  Men  naar  Krigen  kommer,  vil  der  naturligvis 
blive  draget  den  militære  Nytte  af  dem,  som  de  kunne  yde." 

Fremgangsmaaden  er  den  samme:  først  en  kraftig  Benægtelse,  saa  en 
forbeholden  Tilstaaelse,  der  siger  det  mindst  mulige,  denne  Gang  indsvøbt 
i  Krigsministerens  Yndlingsform :  de  haltende  Lignelser.  Ordene  faar  deres 
rette  Betydning,  naar  man  i  „Vort  Forsvar",  der  skrives  af  Krigsministerens 
ivrigste  Tilhængere,  læser  Glædesudbrudene  over  disse  Krudtmagasiner,  der 
i  Krigsministerens  Fremstilling  er  saa  uskyldige  Bagateller  som  Bondens 
Grøft.  Det  fortælles  der,  hvorledes  den  belgiske  General  Brialmont. 
Bahnsons  Forbillede,  alle  vore  Fæstningsbyggeres  Halvgud,  har  fremhævet 
det  som  en  stor  Svaghed  ved  Københavns  Befæstning,  at  der  manglede 
bombesikre  Kasematter  i  Vestenceinten,  og  Bladet  bemærker  saa  trium- 
ferende : 

„Denne  Mangel  er  i  de  sidste  Aar  delvis  bleven  afhjulpen  ved  Opførelse  af  nye 
Fredskrudtmagasiner  under  Volden,  som,  naar  de  tømmes  i  Krigstid,  fordi  der  bliver 
Brug  for  deres  Indhold  andetsteds,  ville  kunne  tjene  til  Opholdsrum  for  Besætningen."' 

Uden  at  Rigsdagen  vidste  det,  er  Fæstningen  forstærket,  og  hver  ny 
Forstærkelse  er  overfor  Forsvarskommissionen  et  nyt  Argument  for  dens 
Bevarelse. 

Ikke  mindre  oplysende  er  Kaptajn  Petersen-Affæren.  Kaptajn 
Petersen  var  Modstander  af  Københavns  Landbefæstning,  han  havde  under- 
skrevet den  liberale  Vælgerforenings  Program,  der  kræver  denne  nedlagt, 
lovet  at  stille  sig  som  dens  Kandidat  ved  Borgerrepræsentantvalgene  og  at 
tale  ved  Foreningens  Møde  om  Københavns  Banegaard.  Den  14.  Marts 
offentliggjordes  Programmet  med  hans  Underskrift,  Dagen  efter  meddelte 
Kaptajnen  efter  en  Samtale  med  sin  Foresatte,  Generalmajor  Arendrup, 
den  liberale  Vælgerforening,  at  han  tog  sin  Underskrift  tilbage,  udmeldte 
sig  af  Foreningen  og  ikke  kunde  stille  sig  ved  Valget.  Foreningens  Forret- 
ningsudvalg oplyser  derom: 

„Det  er  os  bekendt,  at  dette  Skridt  fra  Kaptajn  Petersens  Side  skyldes  en  Ordre  i 
Formiddags  h'a  hans  øverste  Foresatte  af  den  Karakter,  at  det  vilde  være  ham  umuligt 
at  bevare  sin  Stilling,  hvis  han  vægrede  sig  ved  at  efterkomme  Ordren.*' 

Paa  Forespørgsel  erklærede  Kaptajnen  dog,  at  han  vedblivende  var  rede  til  at  tale 
ved  Banegaardsmødet.  „Men  mellem  Kl.  5  og  6  om  Eftermiddagen  den  16.  Marts  tele- 
fonerede Kaptajnen  til  Foreningens  Formand,  at  det  nu  vilde  være  ham  umuligt  at  tale 
ved  Mødet  om  Aftenen.  Han  havde  haft  en  to  Timers  Samtale  med' Krigsministeren 
og  var  blevet  nødt  til  at  afgive  en  ny  Erklæring.*" 

Efter  denne  Samtale  udsendte  saa  Krigsministeren  sin  Erklæring  om, 
hvor  smukt  han  hævdede  Officerernes  Ytringsfrihed: 

„Krigsministeren  anmoder  Ritz.  Bur.  om  at  oplyse,  at  han  ikke  har  foranlediget 
nogen  Pression  anvendt  paa  Ingeniørkaptajn  Petersen  med  Hensyn  til  Udstedelsen 
af  dennes  i  Gaar  offentliggjorte  Erklæring,  hvori  Kapt.  Petersen  tager  sin  Un- 
derskrift paa  den  liberale  Vælgerforenings  Program  tilbage.  Krigsministeren  ønsker 
ingen  Pression  i  Anledning  af  Tilfælde  som  ovennævnte  lagt  paa  nogen,  idet  Krigs- 
ministeren anser  Officerer  for  fritstillede  i  deres  Forhold  udenfor  Tjenesten,  saalænge 
ingen  tjenstlig  Interesse  lider  derved.*" 

Dertil  føjede  Kaptajnen  den  Erklæring,  som  han  i  sin  Samtale  med 
Ministeren  „var  blevet  nødt  til  at  afgive"*.    Den  siger: 

„Paa  given  Anledning  skal  jeg  herved  udtale,  at  den  Erklæring,  som  jeg  har  afgivet 
i  Gaar  ikke  skyldes  Paa'virkning  fra  Krigsministeren.  Jeg  har  ikke  modtaget 
noget  Forbud  mod  at  stille  mig  som  Borgerrepræsentant  fra  nogen  af 
mine  Foresatte." 

Den,  som  sammenholder  disse  to  Udtalelser  med  det,  som  er  foregaaet, 
vil   let   lægge  Mærke  til,   hvorledes  det  ved  Hjælp  af  de  Ord,  vi  her  har 

udhævet,  og  ved  passende  Fortielse,  lykkes  at  slippe  udenom  den  Sandhed, 
at  det  var  blevet  umuliggjort  en  Officer  at  udtale  sin  Tilslutning  til  Rege- 
ringspartiets gamle  Meninger  paa  det  militære  Omraade. 

Krigsministerens  Handlinger  og  hans  mange  skruede  Erklæringer, 
viser  i  samme  Grad,  hvor  uheldige,  politisk  usømmelige,  personlig 
uværdige  Midler,  han  ved  sin  abnorme  Stilling  bringes  til  at  anvende. 
Rimeligvis  forstaar  han  ikke  selv  disse  Midlers  Art;  militær  Fanatisme  og 
politisk  Ukyndighed  har  sandsynligvis  gjort  det  umuligt  for  ham  at  fatte,  at 
al  denne  Fortielse,  al  denne  Tvetydighed  er  Midler,  som  ingen  Politiker 
kan  være  bekendt  at  gøre  Brug  af,  den  Sag  han  kæmper  for  være  saa  nok 
saa  stor  og  god. 

Men  forunderligt  vil  det  være,  om  ikke  Folketingets  Flertal  lader  ham 
forstaa,  at  saadan  Adfærd  kan  ikke  tåales.  Venstres  Folketingsmænd  véd, 
at  hans  Anskuelser  er  modsat  deres;  de  véd,  at  det  er  fornødent  at  vogte 
paa  hvert  Skridt,  han  gør,  undersøge  og  granske  hvert  Forslag,  han  stiller 
for  at  passe  paa,  hvad  der  nu  kan  ligge  i  det  Forslag,  hvilke  skjulte  Kon- 
sekvenser, det  kan  have;  de  véd,  at  det  Gang  efter  Gang  er  lykkedes  for 
ham  at  faa  dem  med  til  Ting,  hvis  Betydning,  de  ikke  fik  Besked  om  og 
ikke  forstod  før  bagefter;  de  véd  endelig,  at  hele  Forsvarskommissionens 
Arbejde  med  ham  som  Minister  vil  komme  til  at  lide  af  den  Svaghed,  at 
det  hviler  paa  Oplysninger  fra  militære  Tilforordnede,  som  en  erklæret 
Fæstningsven  har  udnævnt,  og  fra  et  Krigsministerium,  som  ledes  af  denne 
samme  Fæstningsven.  Forsvarskommissionen  er  foreslaaet  af  et  Venstre- 
ministerium og  dens  Flertal  er  Venstremænd,  men  alle  de  officielle  mili- 
tære Oplysninger,  den  bygger  paa,  kommer  fra  Mænd,  der  staar  paa  Højres 
Standpunkt  i  denne  Sag.  Skal  dens  Medlemmer  have  Oplysninger  fra  Offi- 
cerer, som  ikke  slutter  sig  til  Krigsministerens  Fæstningsstandpunkt,  saa 
maa  de  skaffe  sig  dem  underhaanden,  hvis  de  kan  finde  Officerer,  som  tør 
give  saadanne  Oplysninger. 

Dette  var  forklarligt,  om  der  sad  et  Højreministerium  i  Strid  med  Folke- 
tingets Flertal;  men  i  Stedet  er  det  saa,  at  Krigsminister  Madsen  er  Med- 
lem af  et  parlamentarisk  Ministerium;  han  kan  styrtes  den  Dag,  Flertallet 
vil.    Det  er  ufatteligt,  at  det  ikke  er  sket  endnu. 

Norge  og  Sverige. 

Den  norske  Landbrugsministers  Fald,  —  Svenske  Rigsdagsvalg. 

I  Norge  afbrødes  Sommerens  politiske  Stilhed  pludselig  af  en  Minister- 
krise af  den  besynderligste  Art.  Landbrugsministeren,  Statsraad  Mathiesen, 
havde  afskediget  Landbrugshøjskolens  Direktør,  Hirse h.  Der  synes  at 
herske  Enighed  om  dennes  usædvanlige  Dygtighed;  Afskedigelsen  skyldtes 
udelukkende  private  Forhold.  Landbrugsministeren  havde  faaet  den  Opfat- 
telse, at  Direktørens  ulykkelige  Familjeforhold  og  det,  at  han  omgikkes  en 
ældre  Dame,  som  beskyldtes  for  i  sin  Ungdom  at  have  haft  et  Par  Kær- 
lighedsforbindelser,  nedbrød  Skolens  Anseelse.  Han  indhentede  Erklæringer 
fra  Skolens  Lærere,  lod  foranstalte  Undersøgelser  og  gav  til  sidst  Direktøren 
Valget  imellem  at  tage  sin  Afsked  eller  afbryde  al  Forbindelse  med  ved- 
kommende Dame.    Direktør  Hirsch  valgte  det  første. 

Men  da  dette  blev  bekendt,  vakte  det  en  stærk  Bevægelse  mod  Mini- 
steren. Ikke  blot  Oppositionsbladene  angreb  ham,  men  ogsaa  „Verdens 
Gang",  der  repræsenterer  Regeringspartiets  liberale  Fløj,  og  Højres  gamle 
Hovedorgan   „Morgenbladet**  vendte  sig  med  stor  Kraft  mod  Ministeren 

og  krævede  hans  Afsked.  Det  faldt  dem  ikke  ind,  at  det  var  til  Ødelæg- 
gelse for  Ministeriet  og  Partiet,  at  en  enkelt  uheldig  Minister  fjernedes.  Kla- 
gerne over  Ministerens  Fremgangsmaade,  især  hans  Undersøgelsers  upassende 
Karakter  blev  da  saa  stærke,  at  Ministeriet  hurtig  lod  ham  falde.  Til  hans 
Efterfølger  udnævntes  Gaardbruger  Mellbye,  en  ung  Mand  paa  38  Aar. 
Han  er  Formand  for  det  norske  Landmandsforbund,  der  for  Tiden  synes  at 
have  en  vis  Tendens  til  at  danne  et  politisk  Agrarparti.  Han  nyder  An- 
seelse som  en  usædvanlig  dygtig  Foregangsmand  paa  Landbrugets  Om- 
raade. 

I  Sverige  har  i  September  et  Suppleringsvalg  til  Andetkammer 
i  ret  høj  Grad  samlet  Opmærksomheden.  Det  var  i  en  stockholmsk 
Kreds.  De  liberale  samledes  om  Direktør  Sven  Palme,  Højre  og  de  Mo- 
derate om  Justitsminister  Berger.  Denne  staar  i  de  fleste  Spørgsmaal  Ven- 
stre nær,  men  han  er  Bærer  af  Forslaget  om  Forholdstalsvalg  til  Andet- 
kammer, som  det  i  Sommer  lykkedes  Venstre  at  faa  forkastet.  Netop  derfor 
sluttede  Højre  sig  til  ham,  medens  Venstre  hæftig  bekæmpede  ham.  Palme 
valgtes  med  1109  Stemmer  mod  667.  Højre  fik  til  Trods  for,  at  det  havde 
den  ansete  og  frisindede  Minister  til  Kandidat  færre  Stemmer,  end  det 
plejer  at  samle  i  denne  Kreds;  Stemningen  imod  Forholdstalsvalg  i  den 
Form,  Regeringen  sidst  foreslog,  synes  stadig  at  vokse  og  Venstre  er  i  stærk 
Fremgang.  Der  foregaar  i  denne  Tid  Valg  til  Sveriges  Førstekammer.  Men 
her  mærkes  Folkestemningen  ikke.  Valgene  foretages  af  Valgmænd  valgte  af  . 
Landsting  (Amtsraad)  og  Byraad.  Disse  Forsamlinger  vælges  atter  ved  en 
Afistemning,  hvor  Skatteydernes  Stemmer  med  en  vis  Begrænsning  gælder 
i  Forhold  til  den  Skat,  de  betaler.  Til  yderligere  Sikring  af  Kamrets  aristo- 
kratiske Karakter,  er  det  bestemt,  at  ingen  kan  vælges  dertil  uden  at  være 
Ejer  af  80,000  Kr.  eller  have  en  Aarsindtægt  paa  over  4000  Kr.  I  dette 
Kammer  er  da  Sveriges  Godsejere,  høje  Embedsmænd  og  rige  Bourgeoisi 
for  sig  selv.  Valgene  foregaar  uden  nogen  Art  af  Valgrøre;  Kandidaterne 
vælges  de  fleste  Steder  næsten  enstemmig  og  Genvalg  er  Reglen. 

Finland, 

I  Finland  fandt  den  13.  September  den  Universitetsfest  Sted,  hvormed 
Aarets  Arbejde  indledes.  I  Feriens  Løb  er  tre  af  Universitetets  Lærere  uden 
Dom  bortført  til  Rusland  af  politiske  Grunde.  I  sin  Indledningstale  udtalte 
Rektor  sin  Sorg  derover.  „Vi  begynder  Læseaarets  Arbejde  med  tunge  Sind", 
sagde  han,  men  samtidig  formanede  han  de  unge  Studenter  til  „Ro  og  Be- 
sindighed", saa  at  „de  oprørte  Følelser  ikke  leder  dem  til  forhastede  Skridt 
eller  uklog  Optræden.''  Da  han  havde  talt,  greb  imidlertid  en  af  Studenterne 
Ordet  og  oplæste  paa  finsk  en  hæftig  Protest  mod  Regeringens  Overgreb 
mod  de  3  Professorer.  Umiddelbart  derefter  oplæste  en  anden  Student  den 
samme  Protest  paa  svensk.  Forsamlingen  brød  ud  i  voldsomt  langvarigt  Bi- 
fald. Rektor  og  en  Del  af  Professorerne  forlod  under  Oplæsningen  Salen. 
Det  ser  ud  til,  at  Regeringen  vil  fare  lempelig  frem  mod  de  protesterende 
Studenter  og  nøjes  med  at  anvende  Universitetets  disciplinære  Straffe  mod 
de  to  Hovedmænd.  I  det  hele  er  der  i  Øjeblikket  en  vis  Forventning  om, 
at  den  nye  Guvernør  Obolenski  vil  føre  et  noget  mildere  Styre  end 
Bobrikoff,  men  det  er  foreløbig  umulig  at  bedømme,  om  dette  blot  er  det 
sædvanlige  Tilløb  til  Forsoning,  hvormed  nye  Styrere  saa  ofte  begynder, 
eller  det  betyder  et  virkeligt  Omslag  i  Regeringens  Politik.  Det  sidste  synes 
dog  lidet  sandsynligt. 


Frankrig. 

Franske  Offcerer.  —  Storstriken  i  Marseille. 

i  Frankrig  fortsattes  i  September  paa  Meder  og  i  Aviser  Diskussionen 
om  Adskillelsen  mellem  Stat  og  Kirke,  Stemningen  derfor  er  i  stadig  Stigen ; 
ogsaa  i  kirkelige  Kredse  er  der  en  E}el,  som  nu  tager  til  Orde  derfor;  det 
vil  skabe  Frihed  for  Kirken,  mener  de.  Der  er  endog  forsynlige  Præster, 
der  allerede  har  begyndt  at  organisere  deres  Sognebern  til  frie  Menigheder 
med  passende  Bidrag  til  Kirke  og  Præst.  Men  samtidig  er  der  i  alle  Lejre, 
ogsaa  den  mest  radikale,  en 
vis  Ængstelighed  overfor  det 
ukendte,  saa  man  endnu  be- 
tænker sig  paa  det  afgørende 
Skridt. 

Ministeriet  har  i  den  sid- 
ste Tid  været  Genstand  for 
Angreb  fra  en  ny  Side.  Det 
er  Bladet  „le  Måtin",  der 
har  aabnet  et  stort  Felttog 
mod  Krigsminister  André. 
Klagerne  mod  ham  gaar  ud 
paa,  at  han  ved  Officers- 
ansættelser  forbigaar  dem, 
der  har  Forbindelser  i  den 
klerikale  Lejr  og  viser  katolsk 
Sindelag;  det  paastaas,  at 
en  Del  af  Officererne  driver 
et  helt  Spioneringssystem 
mod  deres  Kammerater,  og 
at  de  angive  deres  Meninger 
til  Ministeriet,  og  at  dette  da 
holder  sin  Haand  over  Angi- 
verne og  rammer  sine  Mod- 
standere. Beskyldningen  er 
gammel ;  vi  har  i  delte  Tids- 
skrifts g.  Hæfte  omtalt  en 
fransk  Militærroman :  En 
Anarkist  som  Soldat,  hvor 
der  fældes  den  skarpeste 
Dom  over  dette  Spionsy- 
stem. Hvor  berettiget  An- 
klagen er,  er  det  vanskelig 
at  afgflre;  man  maa  huske, 
at  under  Dreyfusaffæren 
viste  det  sig  i  hejeste  Grad  KriiaminiBicr  Andit. 

farligt  for  Republiken,  at  de 

heje  Office rsposter  var  besat  med  Fjender  af  den  bestaaende  Forfatning,  med 
Mænd,  hvis  militære  Æresbegreber  og  religiøse  Fanatisme  lod  dem  tabe  enhver 
Følelse  for  Lov  og  Ret ;  der  maatie  gribes  ind  overfor  dette ;  den  franske  Stat 
maatte  sikre  sig  et  lydigt  Officerskorps.  Det  er  troligt,  at  dette  kan  have  ført  til 
Misbrug;  utiltalende  Personer  kan  have  søgt  at  drage  Fordel  af  den  nye  Situa- 
tion, som  indlraadte,  da  Waldeck- Rousseau  omsider  i  General  André  fandt 

en  Krigsminister,  der  viste  sig  paalidelig  og  loyal  overfor  Kolleger  og  Parti- 
fæller. Om  de  Angreb,  „le  Måtin**  har  begyndt  med  saa  stor  Kraft,  vil  faa 
politisk  Betydning,  naar  Rigsdagen  møder  i  Slutningen  af  Oktbr.,  er  neppe 
nu  til  at  beregne.  „Le  Måtin**  er  et  af  Frankrigs  mest  udbredte  Blade 
med  et  Oplag  paa  400,000  Eksemplarer;  det  er  et  Blad,  der  i  højeste  Grad 
lægger  Vægt  paa  al  Slags  Reklame;  det  er  ikke  længe  siden,  at  det  nær 
uforvarende  havde  bragt  Krigsministeren  til  at  falde,  fordi  han  havde  til- 
ladt, at  Bladet  foranstaltede  en  Præmiemarsch  af  franske  Soldater,  der  bragte 
en  Del  Ulykker.  Den  Gang  forsvarede  Bladet  selvfølgelig  Krigsministeren 
med  største  Iver.  Det  støtter  ellers  i  det  hele  Regeringen,  og  det  er  vel 
det  sandsynligste,  at  det  heller  ikke  paa  dette  Punkt  vil  føre  Angrebet 
igennem.  —  V 

Baade  i  August  og  i  September  har  der  i  Marseille  staaet  en  hidsig 
Strid  mellem  Havnearbejderne  og  deres  Arbejdsgivere,  som  har  bredt  sig 
til  alle  de  Fag,  der  staar  i  Forbindelse  med  Havnetransporten.  Titusinder 
af  Arbejdere  er  uden  Arbejde  og  Byens  Handel  lammes  ganske.  Regeringen 
har  forgæves  søgt  at  mægle;  hver  Gang  man  troede  at  have  Løsningen, 
brast  Forligsmulighederne  igen  i  sidste  Øjeblik.  Den  rige,  glade  By,  med 
en  halv  Million  Indbyggere,  har  i  de  senere  Aar  atter  og  atter  været  truet 
i  sin  Velstand  ved  voldsomme  Kampe  mellem  Borgerskab  og  Arbejdere; 
baade  faglig  og  politisk  har  Striden  her  en  Voldsomhed,  som  neppe  noget 
andet  Sted  i  Frankrig.  En  Tid  havde  Socialdemokraterne  Flertal  i  Byraadet; 
nu  i  Foraaret  sejrede  ved  Omvalget  Antisocialistlisten  med  en  kneben 
Majoritet,  men  Valget  er  siden  kasseret  paa  Grund  af  Valgtryk  og  Valg- 
bedragerier,  udøvede  af  Arbejdsgiverne,  og  dette  har  ganske  naturlig  øget 
den  Hidsighed,  hvormed  de  to  Partier  gaar  løs  paa  hinanden  i  den  Fag- 
kamp, som  nu  finder  Sted. 


Tyskland,  Italien,  England, 

Det  tyske  Socialdemokrati  har  i  Aar  holdt  Kongres  i  Bremen.  Den 
gik  rolig  og  værdig  i  Modsætning  til  de  utiltalende  Skændescener  og  Spek- 
takler paa  Dresdenerkongressen  i  Fjor.  Kongressen  udtalte  sin  Dadel  over- 
for en  af  Partiets  Rigsdagsmænd,  Schippel,  der  har  ytret  sig  i  protek- 
tionistisk Retning,  men  forøvrigt  skete  der  intet  af  større  Betydning. 

'  I  Italien  har  de  radikale  Partier  i  stigende  Grad  fattet  Mistillid  til 
Ministeriet  G  i  oli  t  ti,  som  de  beskylder  for  at  have  foretaget  en  Svingning 
i  konservativ  Retning.  Særlig  Socialdemokraterne,  blandt  hvilke  Ferris 
yderliggaaende  Retning  i  Øjeblikket  har  Overtaget,  angriber  hæftigt  Rege- 
ringen. Det  er  i  den  sidste  Tid  flere  Steder  kommet  til  Sammenstød  mellem 
Tropperne  og  Arbejderne,  og  Socialdemokraterne  giver  Ministeriet  Skylden 
derfor.  Som  en  Art  Protest  mod  dette  proklamerede  de  i  Slutningen  af 
September  pludselig  Generalstrike.  Den  lykkedes  som  Demonstration  nogen- 
lunde. 1  en  Del  af  Landet  hvilede  Arbejdet  i  et  Par  Dage,  og  Giolitti  kom 
Stemningen  i  Møde  ved  at  udstede  en  Proklamation,  hvori  han  frasagde  sig 
Ansvaret  for  Soldaternes  Optræden.  Det  hele  Strikeforsøg  var  en  rent  poli- 
tisk Demonstration  af  lignende  Art,  som  Strikeforsøget  i  Sverige  under 
Kampen  om  den  almindelige  Valgret. 

Englænderne  har  i  Tibet  opnaaet  en  Overenskomst  med  det  styrende 
Raad.  De  har  faaet  indrømmet  alle  de  økonomiske  og  politiske  Fordele,  de 
krævede.    Dalai-Lama  har   dog  ikke  underskrevet;  han  er  flygtet  fra  sin 

Hovedstad.  Russerne  protesterer  mod  Overenskomstens  Gyldighed,  men  de 
er  jo  foreløbig  ude  af  Stand  til  at  gøre  noget  mod  den. 

Rusland  og  Japan, 

Den  nye  Indenrigsminister.  —  Krigen. 

Plehwes  Afløser  udnævntes  om3ider  efter  et  Par  Maaneders  Venten. 
Det  blev  Fyrst  Swjatopolk-Mirski,  hidtil  Guvernør  i  Wilna.  I  Modsæt- 
ning til  den  bureaukratiske  Plehwe  er  han  Godsejer  med  Kendskab  til 
Provinserne  og  med  Forstaaelse  af  det  lille  Tilløb  til  Selvstyre,  som  der- 
ude knytter  sig  til  Zemstvoforsamlingerne.  Det  paastaas  desuden,  at  han  er 
en  humant  tænkende,  velvillig  Mand  i  Modsætning  til  hans  brutale  For- 
gænger. Men  selv  de,  der  mest  hengiver  sig  til  Forhaabninger  om,  at  en 
bedre  Tid  skal  begynde  for  det  misregerede  Land,  har  ingen  Tro  paa,  at 
han  vil  blive  nogen  Gennembrudsmand.  Han  vil  løsne  Baandene,  mildne 
og  lempe  paastaas  det,  men  han  har  ikke  Viljestyrke  og  Personlighed  nok 
til  afgørende  Skridt.  For  saa  vidt  passer  hans  Udnævnelse  godt  nok  sammen 
baade  med  det  første  Indtryk  af  Obolenski  i  Finland,  af  Naadesediktet  efter 
Kejserprinsens  Fødsel  og  af  det  Manifest  om  nogle  smaa  Lempelser  for  Jøderne, 
som  fulgte  efter.  Der  synes  i  de  russiske  Regeringskredse  at  være  en  vis 
Tilbøjelighed  til  at  komme  Folkestemningen  lidt  i  Møde,  men  kun  ganske 
lidt;  Fremskridt,  der  vilde  betyde  noget,  kan  man  stadig  ikke  bekvemme 
sig  til.  — 

Kampene  ved  Liao-yang  fortsattes  ide  første  Dage  af  September.  De 
endte  med,  at  Russerne  maatte  gaa  tilbage  til  Mukden.  I  nogle  Dage  saa 
det  efter  Telegrammerne  ud  til,  at  Japanerne  skulde  have  omringet  og  til- 
intetgjort den  rqssiske  Hær.  Man  talte  i  den  evropæiske  Presse  om  et  nyt 
Sedan.  Men  dette  slog  ikke  til.  Russerne  var  i  Stand  til  at  fortsætte  deres 
Tilbagetog,  uden  at  det  var  Japaneserne  muligt  at  iværksætte  en  alvorlig 
Forfølgelse.  Tabet  i  disse  Kampe  angives  af  hver  af  Parterne  til  omkring 
20,000  Døde  og  Saarede. 

Efter  denne  store  Blodsudgydelse  blev  det  i  nogen  Tid  stille  paa  denne 
Del  af  Valpladsen,  medens  Opmærksomheden  atter  rettedes  mod  Port 
Arthur.  Denne  stærke  Fæstning  med  næsten  uindtagelige  Klippeforter, 
hvis  Forsvarsstyrke  angives  til  ca.  40,000  Mand,  har  nu  holdt  sig  4 — 5 
Maaneder.  Japanernes  Angreb  er  blevet  voldsommere  og  voldsommere  og 
i  September  naaede  de  at  gøre  sig  til  Herre  over  enkelte  af  Forterne. 

Medens  Blodsudgydelsen  saaledes  fortsættes  i  Østen,  svinger  Stemningen 
rundt  om  i  Landene  mellem  to  Følelser.  Der  er  dem,  soni  instinktmæssig, 
rent  uvilkaarlig  gribes  af  Beundring  for  det  pragtfulde  Kampskuespil  her 
opføres,  der  er  andre,  som  hver  Kampberetning  fylder  med  ny  Væmmelse 
ved  Myrderiet  og  ny  Forbavselse  over,  at  menneskeligt  Vanvid  kan  gaa  saa 
vidt.  Den  der  genfremkalder  for  sig  Stemningerne  fra  det  sidste  store 
Krigsskuespil,  Krigen  i  1870,  sammenligner  Pressens  Udtalelser  da  og  nu, 
vil  dog  have  et  glædeligt  Indtryk  af,  hvor  stærkt  den  sidste  mere  menneske- 
lige Følelse  i  den  mellemliggende  Tid  er  traadt  frem  og  har  trængt  Kamp- 
glæden, Beundringen  for  Dygtigheden  i  Myrderiets  Kunst  tilbage.  Beteg- 
nende er  for  Eks.  en  lille  Betragtning  over  Begrebet  Begejstring,  som 
Har  du  in  anstiller  i  „Le  Måtin**,  der  ellers  ikke  gaar  af  Vejen  for  militær 
Pathos.    Den  lyder  saaledes: 

„Scenen  er  ved  Port  Arthur.    Fyrst  Radziwil  fortæller,  at  han  har  set,  midt  i  en 
Dynge  af  Lig,  en  Russer,  som  omslyngede  en  Japaneser  i  et  rasende  Favntag.    Japa- 

neseren  havde  bidt  sine  Tænder  dybt  ind  i  Russerens  Strube;  Russeren  havde  boret 
to  Fingre  ind  i  Japaneserens  Øjne. 

Det  er  øjensynligt,  at  disse  to  Mennesker,  der  aldrig  før  havde  set  hinanden,  maa 
have  været  opfyldt  af  en  forsvarlig  Begejstring  for  at  føle  Trang  til  at  stifte  Bekendt- 
skab paa  den  Maade. 

Hvis  ikke,  havde  de  maaske  fundet  paa  at  udveksle  nogle  Tanker,  da  de  mødtes: 

„Hør  en  Gang,  Du*',  vilde  Russeren  have  sagt,  „dette  her  Mandschouri  interesserer 
det  Dig.**  —  „Ikke  en  Døjt,'*  vilde  Japaneseren  have  svaret;  „det  skal  jeg  saamænd 
aldrig  blive  fed  af!**  —  „Ganske  lige  saadan  her.  Hvad  enten  Russere  eller Japanesere 
eller  Kinesere  har  Mandschouriet,  vil  jeg  komme  til  at  slide  lige  haardt  for  at  tjene 
Brødet.  AlezeiefP  lader  nok  være  at  gøre  mig  til  Kapitalist/  —  ,Ja,  Mikadoen  giver 
saamænd  heller  ikke  mig  noget.**  —  „Og  saa  fører  vi  iier  et  Hundeliv,  medens  de,  der 
har  sendt  os  hertil,  sidder  hjemme  med  Ryggen  til  Kakkelovnen  og  Maven  foran  Bor- 
det.** —  »Hør  Du,  det  vilde  være  hestedumt  at  slaa  hinanden  ihjel  til  Fornøjelse  for 
dem.**  —  „Det  har  Du  Ret  i.**  —  „Har  Du  en  Cigaret?**  —  Ja,  kan  Du  give  mig  Ild.** 

Og  de  stakkels  Fyre  vilde  være  gaaet  hver  til  sit  efter  at  have  udvekslet  disse  Tan- 
ker, som  vilde  have  været  fuldt  retfærdiggjorte  ved  den  Betydning,  som  de  Spørgs- 
maal,  der  er  deres  Herskere  imellem,  har  for  dem. 

Men,  da  man  havde  optændt  deres  Begejstring,  saa  de  havde  mistet  deres  sunde 
Dømmekraft  —  det  fører  Begejstring  altid  til  —  saa  sprang  Japaneren  som  en  dresseret 
Buldog  i  Struben  paa  Russeren,  og  Russeren  stak  ham  sine  to  Fingre  i  Øjnene.  Det 
fik  de  ud  deraf. 

Men  lad  os  endelig  ikke  glemme  disse  store  Ord,  som  jeg  en  Gang  før  har  citeret : 
„Naar  Menneskesjælen  har  mistet  sin  Spændkraft  paa  Grund  af  Blødagtighed,  Vantro 
og  Civilisationens  Laster,  saa  kan  den  kun  hærdes  igen  i  Blod.** 

Nu  er  Japaneserens  og  Russerens  Sjæl  aabenbart  hærdede;  det  staar  blot  tilbage 
at  faa  at  vide,  hvad  Nytte  de  nu  kan  have  deraf.** 

Stemningen  i  de  nevtrale  Lande  har  faaet  Udtryk  i  de  adskillige  For- 
slag især  om  fransk  og  engelsk  Mægling.  Foreløbig  synes  dog  ingen  af 
de  krigsførende  stemt  for  at  indlade  sig  paa  Forligsforhandlinger.  Japanerne 
er  øjensynlig  ganske  grebne  af  Sejrsvanvidet,  og  Russerne  vil  ikke  slutte  af 
som  overvundne.    Der  bedes  i  denne  Tid  i  de  russiske  Kirker: 

„Skænk  den  Hær,  som  elsker  Kristus,  Sejr,  lad  den  knuse  vore  Fjender.  Stræk 
din  Haand  ud  fra  Himlen  og  rør  Fjendens  Hjærte,  saa  han  ærbødig  bøjer  sig  for  dig. 
Fredens  Gud,  der  elsker  alle  Skabninger.  O,  Du,  den  sande  Tros  Forsvarer,  send 
Dine  Pile  ud  og  fordriv  vore  Fjender.  Træf  dem  med  din  Lynstraale  og  giv  dem  i 
dine  tro  Soldaters  Hænder.** 

Men  Ærens  Lov  byder  Russerne  ikke  at  lade  deres  egne  Hjærter  røre 
af  Fredens  Gud;  Kampen  skal  fortsættes  til  det  yderste,  lige  meget  hvor 
vanvittige  Ofre  den  koster. 

Fritænkerkongressen  i  Rom. 

Den  20.  September,  Aarsdagen  for  den  italienske  Hærs  Indmarsch  i 
Rom  i  1870,  aabnedes  en  Fritænkerkongres  i  Pavens  gamle  By.  Siden 
1880  har  der  været  holdt  ialt  9  saadanne  Kongresser  af  en  international 
Fritænkerforening,  som  er  stiftet  af  en  Kreds  af  Videnskabsmænd  med  Her- 
bert Spencer  i  Spidsen.  En  Tid  kneb  det  med  Tilslutningen,  men  For- 
eningen har  faaet  nyt  Liv,  efter  at  Dreyfusaffæren  har  gjort  Striden  mellem 
Stat  og  Kirke  akut  i  Frankrig.  I  Aar  samledes  ialt  5000  Deltagere  i  Rom, 
deraf  2000  Italienere,  1000  Franskmænd,  400  Spaniere,  100  Belgiere  og 
75  Tyskere.  Romanerne,  der  har  den  katholske  Kirke  som  Modstander,  er 
aabenbart  de  ivrigste. 

Deltagerne  faldt  hovedsagelig  i  to  Grupper:  Videnskabsmænd  og  social- 
demokratiske Politikere.  Der  var  en  vis  Modsætning  mellem  disse  to  Parter. 
Socialdemokraterne  understregede  stadig,  at  Fritænkerbevægelsen  er  et  Led 
i  Proletariatets  hele  Kamp  mod  Kapitalismen;  Videnskabsmændene  søgte  at 
holde  det  økonomiske  Spørgsmaal  ude  af  Forhandlingerne.  Deres  Opfattelse 

fik  vel  sit  mest  rammende  Udtryk  i  det  Brev,  som  den  store  franske  For- 
sker Berthelot,  der  ikke  selv  kunde  komme,  tilsendte  Kongressen: 

,,Lad  os*',  hedder  det  der,  „altid  bevare  den  Ro  og  Mildhed  som  sømmer  sig  for  os 
efter  vor  oprigtige  Kærlighed  til  Retfærdighed  og  Sandhed.  Videnskabens  Røst  er  hver- 
ken Voldsherredømmets  eller  de  absolute  Doktriners  Røst.  Hvor  store  Forbrydelser, 
Theokratiet  end  har  begaaet,  maa  vi  aldrig  glemme  det  gode,  den  kristne  Kultur  i  gamle 
Dage  har  udrettet  i  Verden.  Den  har  betegnet  en  Fase  i  Menneskeslægtens  Kulturud- 
vikling, selv  om  denne  nu  er  et  tilbagelagt  Stadium.  Det  vilde  stride  mod  alle  vore 
Grundsætninger,  om  vi  nu  vilde  undertrykke  vore  gamle  Undertrykkere;  vi  maa  lade 
dem  i  Fred,  naar  de  blot  vil  nøjes  med  at  holde  fast  ved  deres  gamle  Meninger  og 
ikke  søge  at  paatvinge  os  dem.** 

„Saaledes  vil  vi  oprette  et  Fornuftens  Herredømme  paa  Jorden,  befriet  fra  de  gamle 
Fordomme  og  dogmatiske  Systemer,  vi  vil  opstille  et  højere  Ideal,  en  Moral,  der  er 
meget  bedre  og  solidere  end  de  gamle  Tiders  Moral,  fordi  den  er  bygget  paa  Kendskab 
til  Menneskenaturen  og  forkynder  og  påaviser  Menneskenes  moralske  Samfølelse.'* 

Kongressen  forhandlede  som  alle  Kongresser  om  mangt  og  meget  og 
vedtog  en  større  Samling  Resolutioner.  Men  Interessen  knyttede  sig  ikke 
hertil.  Sin  Betydning  havde  dette  Møde  som  Demonstration.  Glanspunkterne 
var  det  store  Festtog  gennem  Rom  paa  Aabningsdagen  og  siden  Optogene 
til  Garibaldis  og  Giordano  Brunos  Mindestøtter.  Store  Folkemængder  til- 
jublede Fritænkertogene  overalt,  hvor  de  kom  frem  i  Pavens  By.  Der  lig- 
ger noget  naivt  i  saadanne  Demonstrationer,  men  vist  er  det,  at  de  gør 
Indtryk  paa  Menneskene.  Det  er  lykkedes  Fritænkerforeningen  ved  at  vælge 
Rom  til  Mødested  at  vække  en  Opmærksomhed,  som  langt  overgaar  den 
de  tidligere  Møder  har  vakt.  Og  Paven  har  hjulpet  til  end  mere  at  under- 
strege Betydningen.  Han  svarede  med  demonstrativt  at  lukke  Vatikanets 
Samlinger,  saalænge  Kongressen  varede,  og  udstedte  en  harmdirrende  Pro- 
test mod  den  „sataniske  Kongres'*. 


Verdens  Gang. 


Skibsrotter  og  Fest.  Som  bekendt 
spiller  Rotterne  en  vigtig  Rolle  som 
Smittebærere  for  Pesten,  og  man  har  særlig 
næret  Frygt  for,  at  de  Rotter,  som  næsten 
altid  findes  ombord  paa  Skibene  skulde 
kunne  indføre  Smittefaren  til  Havnestæder, 
hvor  denne  frygtelige  Sygdom  ikke  tidligere 
fandtes.  Man  har  haft  Formodninger  om, 
at  dette  har  været  Tilfældet  ved  flere  af 
de  smaa  Pestepidemier,  som  er  blussede 
op  flere  Steder  i  Evropa  i  de  senere  Aar, 
saaledes  i  Oporto,  Glasgow,  og  i  de  større 
Havne  med  livlig  Handelsforbindelse  med 
pestsmittede  Byer,  passer  man  ikke  alene 
paa,  at  ingen  af  de  Mennesker,  der  gaar 
i  Land  er  lidende  af  Pest,  men  man 
undersøger  Rotterne  paa  saadanne  Skibe, 
især  hvis  man  flnder  nogle  af  dem  syge 
eller  døde. 

At  en  saadan  Forsigtighed  ikke  er  over- 
flødig, fremgaar  af  en  Beretning,  som  er 
aflagt  fra  det  hygiejniske  Institut  i  Ham- 
burg af  Professor  Dunbar  og  Dr.  Kister, 

I  Løbet  af  de  4  sidste  Aar  er  ialt 
undersøgt  859  Rotter  og  193  Mus  fra 
64  forskellige  Skibe.    I  4  af  disse  Skibe 


fandtes  der  ialt  59  Rotter,  som  indeholdt 
Pestbaciller  og  som  altsaa  hvis  den  for- 
nødne Forsigtighed  ikke  var  udvist,  kunde 
have  indført  Pestsmitten  til  Byen. 

Undersøgelsen  voldte  ikke  faa  Vanske- 
ligheder, da  flere  af  de  døde  Rotter  var  i 
Forraadnelse,  og  skønt  det  varede  fra  1 — 4 
Døgn  før  den  endelige  Afgørelse  forelaa, 
fremhæver  Beretningen  dog  med  Stolthed, 
at  man  paa  Grundlag  af  en  foreløbig 
Undersøgelse  allerede  Vs  Time  efter  at 
de  mistænkte  Dyr  afleveredes  paa  Labora- 
toriet kunde  afjgive  Erklæring  om,  at  der  var 
stærk  Mistanke  om  Pest,  og  denne 
foreløbige  Undersøgelse  viste  sig  at  være 
rigtig  i  alle  de  fire  Tilfælde,  saaledes  at 
ingen  Skibe  uden  Nødvendighed  sinkedes 
eller  tilbageholdtes. 

I  de  Skibe,  hvor  de  pestbefængte  Rotter 
fandtes,  foretoges  omhyggelig  Desinfektion 
efter  at  alle  Rotterne  var  dræbte  ved 
giftige  Dampe. 

Der  er  ingen  Tvivl  om,  at  disse  Under- 
søgelser har  haft  stor  Betydning  for  Ham- 
burg, selv  om  ikke  altid  Mulighed  falder 
sammen  med  Nødvendighed.  V.  J. 


Kunstige  Næser  II.  I  et  tidligere 
Hæfte  er  kon  omtalt  og  afbildet,  hvorledes 
man  ved  Hjælp  af  ParalTinindspreitninger 
kunde  forbedre  Formen  af  indføldne  Næser. 
Men  hermed  er  Forbedringerne,  der  kan 
udføres  ved  de  af  Naturen  ft)rmede  Næser 
ingenlunde  udtømte.  I  et  af  de  sidste 
Numre  af  det  lægevidenskabelige  Tidsskrift 
„Deutsche  med.  Wochenschrift"  meddeler 
Dr.  Joseph,  at  han  hos  43  forskellige 
Personer  har  udført  ialt  73  Operationer 
for  at  forskanne  Næseformen.  I  de  fleste 
Tilftclde  drejer  det  sig  om  F^æmelsen  af 
den  fremspringende  Knop  paa  Ørnenæser, 
som   derved   gjordes    lige,    men   desuden 


har  han  gien  brede  Næser  smalle,  store 
Næsebor  smaa,  skæve  Næser  lige  osv. 
Mange  af  disse  Operationer  har  nødvendig- 
gjort Gennemskiering  af  Huden,  som 
imidlertid  er  blevet  syet  saa  godt  sammen, 
at  man  vanskelig  kan  se  Arret.  1  andre 
Tilfælde  er  Operationerne  foretagne  under 
Huden    ved    at    operere    gennem    Nsse- 

Flere  af  de  opererede  har  været  Skue- 
spillere eller  Skuespillerinder,  saaledes 
den  nederste  af  de  afbildede,  andre  har 
været  Handelsrejsende,  Embedsmænd  osv., 
hvem  en  særegen  Næseform  har  hindret 
i  deres  Virksomhed.  V.  J. 


Vore  Forbrydere. 

Af  A.  Friedenreich. 


Under  den  livlige  Diskussion,  som  Justitsminister  Albertis  over- 
raskende Lovforslag  om  Genindførelse  af  Pryglestraf  for  nogle  Volds- 
og  Sædelighedsforbrydelser, fremkaldte,  havde  man  Lejlighed  til  at  be- 
mærke, hvor  langt  tilbage  Almenheden,  ogsaa  den  dannede,  staar  i  sin 
Betragtning  af  Forbrydere  og  Forbrydelse.  Den  staar  i  Virkeligheden 
ligesom  Lovforslaget  paa  et  ganske  middelalderligt  Standpunkt.  Syns- 
punktet er,  at  den,  der  har  begaaet  en  Forbrydelse,  der  oprører  den 
offenlige  Mening,  skal  der  tilføjes  en  rigtig  følelig  Lidelse.  Denne  an- 
tages overfor  Volds-  og  Sædelighedsforbrydere  absolut  at  burde  bestaa 
i  legemlig  Smerte,  forvoldt  ved  Prygl,  „læsterlige  Prygl"  naturligvis,  i 
Følge  en  forunderlig  udbredt  Tro  paa,  at  „det  er  det  eneste,  de  Fyre 
respekterer."  Ogsaa  hvor  det  drejer  sig  om  meget  grove  Forbrydelser, 
som  Mord,  kan  man  høre  Ytringer  af  ellers  ret  humane  Medborgerie 
i  den  Retning,  at  det  næsten  ikke  er  Straf  nok  for  vedkommende  at 
faa  Hovedet  hugget  af  eller  komme  paa  Livstid  i  Tugthuset;  et  Stand- 
punkt, som  Lovgivningen  forlængst  har  forladt.  Og  dog  plejer  Lov- 
givningen her  i  Danmark  just  ikke  at  være  forud  for  sin  Tid. 

Det  er  Erfaringen  om  dette  Publikums  gammeldags  Syn,  der  har 
givet  mig  Pennen  i  Haanden.  Jeg  er  selv  kun  en  „Publikummer",  men 
har  haft  nogen  Anledning  til  at  beskæftige  mig  med  Forbrydere  og 
gøre  mig  bekendt  med  Resultaterne  af  den  nyere  Kriminologi.  Jeg  har 
det  Haab,  netop  fordi  jeg  ikke  er  Fagmand,  at  kunne  skrive  forstaae- 
ligt  for  andre  ikke  sagkyndige,  og  tillige  det  .maaske  forfængelige  Haab 
at  kunne  gengive  den  nævnte  Videnskabs  Hovedsynspunkter  uden  for 
store  Misforstaaelser. 

Hvad  er  det  nu  for  nogle  Væsner  disse  Forbrydere;  og  hvorledes 
kommer  de  til  at  begaa  deres  Forbrydelser? 

Det  er  naturligvis  en  broget  Blanding  af  Mennesker,  ligesom  det  er 
en  Vrimmel  af  Handlinger,  der  betegnes  som  Forbrydelser. 

Nogle  af  Forbryderne  kan  i  det  Hele  taget  være  meget  brave  og 
ellers  hæderlige  Folk  som  ved  stærke  Sindsbevægelser,  oftest  Vrede, 
bringes  til  at  begaa  en  Forbrydelse.  Det  er  de  saakaldte  Lidenskabs- 
forbrydere:  Naar  de  bliver  Genstand  for  en  blodig  Fornærmelse, 
drives  af  rasende  Skinsyge  eller  politisk  eller  religiøs  Fanatisme,  kan 
de  blive  saa  ophidsede,  at  de  begaar  Brud  paa  Statens  Love.  Deres 
brændende  Tørst  efter  Tilfredsstillelse  af  Hævnfølelsen  eller  Trodsen 
driver  dem  til  at  slaa  eller  endog  dræbe  Fornærmeren  eller  maaske 
kun  en  Buste  af  en  stor  Mand.  Ogsaa  Sædelighedsforbrydere  kan 
komme  ind  under  denne  Kategori.    Blandt   disse   Forbrydere   træffer 

Det  ny  Aarhundrede  II.  3  9 


128  Å'  Friedenreich 

man  flest,  der  nærme  sig  til  det  normale,  til  Gennemsnitsmennesket; 
det  er  kun  de  let  vakte  og  stærke  Lidenskaber  og  Drifter,  der  bringer 
dem  til  at  sætte  sig  ud  over,  hvad  der  er  tilladt,  og  over  Hensynet  til 
Følgerne. 

En  anden,  meget  stor  Klasse  Forbrydere  har  man  betegnet  som 
Lej  ligheds  forbryderne.  Det  er  svage  Karakterer,  som  ved  ydre 
Omstændigheder  kommer  i  en  Fristelse,  hvorfor  de  bukker  under. 
Saaledes  Forretningsmanden,  der,  naar  Forretningen  gaar  daarligt,  i 
stigende  Pengetrang  foretager  mere  og  mere  mislige  Transaktioner,  an- 
griber betroede  Midler,  skriver  falske  Veksler  etc.  Eller  Drengen,  der 
bliver  sendt  i  Byen  med  forholdsvis  mange  Penge  og  som  ikke  kan 
modstaa  Fristelsen  til  at  spille  Velhaver  og  nyde  Livet  uden  at  tænke 
paa  Regnskabets  Dag.  Eller  Pigen,  der  føder  i  Dølgsmaal  eller  dræber 
sit  Barn  for  at  undfly  Skammen  og  Ulykken.  Eller  den  helt  fattige  og 
arbejdsløse,  der,  naar  Ressourcerne  er  slupne  op,  af  Nøden  lader  sig 
bevæge  til  at  stjæle  —  et  Tilfælde,  der  iøvrigt  er  sjældnere  i  det  dag- 
lige Liv,  end  man  skulde  tro. 

Heller  ikke  disse  Lejlighedsforbrydere  behøve  at  fjærne  sig  stort 
fra  Gennemsnitsmennesket.  Hvad  der  gør  dem  til  Forbrydere,  er  kun 
deres  ringere  Modstandskraft  over  for  Fristelsen  —  og  Lej/igheden !  — 
Der  var  maaske  mange  af  os  andre,  der  vilde  være  blikket  under  i  en 
saadan  Situation,  men  som  ikke  har  været  fristede.  . 

Men  foruden  dem,  der  kun  er  Lejlighedsforbrydere  og  aldrig  bliver 
andet,  er  mange  af  den  følgende  Klasse  begyndt  som  Lejlighedsfor- 
brydere, men  de  nøjes  ikke  med  en  enkelt  Forbrydelse,  de  kommer 
igen,  begaar  atter  og  atter  de  samme  eller  forskellige  Lovbrud  og  bliver 
derved  Vaneforbrydere. 

Det  mest  betegnende  og  væsenligste  ved  disses  Karakter  er  for- 
mentlig Ulysten  til  Arbejde,  særligt  vedholdende  strængt  Arbejde. 
De  ønsker  og. stræber  efter  „la  vie  facile".  Livet  uden  Arbejde  og  med 
Nydelser  eller  saa  nær  som  muligt  dertil.  For  at  skaffe  sig  Livsopholdet 
og  Midlerne  til  .et  lystigt  Liv  griber  de  saa  til  Forbrydelsen.  Det  er  en 
Genvej,  ja  vel  den  eneste  Vej,  der  staar  dem  aaben,  da  de  hverken 
kan  eller  vil  arbejde  sig  langsomt  frem  ved  Flid  og  Sparsommelighed. 
Frygten  for  Straf  er  oftest  uvirksom  over  for  disse  Mennesker,  Ulysten 
til  Arbejde  hindrer  dem  i  at  arbejde  sig  op;  selv  om  de  begynder  med 
gode  Forsætter  og  en  Tid  lang  gør  deres  Bedste,  gaar  det  gerne  snart 
galt.  Enten  blivrer  de  trætte  af  Arbejde,  mener  sig  forurettede  og  bliver 
fornærmede,  eller  Lysten  til  Svir  og  Sværm  vinder  Ovefhaand,  eller 
en  altfor  god  Lejlighed  til  at  gøre  et  Kup,  ofte  ogsaa  gamle  men  ikke 
gode  Venners  Forførelse  bevirker  Tilbagefaldet. 

Mange  af  disse  Forbrydere,  de  værste  af  dem,  har  egenlig  ikke 
anden  Livsstilling  end  at  være  Forbrydere,  de  professionelle  For- 
brydere. Deres  Liv  er  i  alt  Fald  for  et  længere  Tidsrums  Vedkom- 
mende delt  i  Perioder  af  Fængselsophold,  og  Udskejelser,  hvortil  Mid- 

lerne  skaffes  ved  Forbrydelse.  De  danner  næsten  et  Samfund  for  sig, 
som  ligger  i  Krig  med  det  borgerlige  Samfund,  og  som  i  større  Byer 
undertiden  kan  antage  en  vis  Organisation.  Det  er  dog  mest,  fordi  der 
ikke  staar  dem  nogen  anden  Vej  aaben  til  at  føre  det  eneste  Liv,  der 
tiltaler  dem,  at  de  saaledes  lever  i  Modsætning  til  Samfundet.  Det  er 
kun  forholdsvis  faa  af  de  mere  begavede  og  energiske  Forbrydere,  der 
med  fuldt  Overlæg  vælger  Forbrydervejen  som  Livsstilling  og  med  Be- 
vidsthed erklærer  Samfundet  Krig.  De  skaffer  sig  saa  Midlerne  til  den 
intensive  Livsnydelse,  de  fordrer,  ved  Indbrudstyverier  en  gros,  som 
Svindlere  og  Storbedragere,  Falskmøntnere  eller  Banditter  i  de  Lande, 
hvor  der  endnu  er  Plads  for  saadanne. 

Endnu  en  Klasse  er  de  sindssyge  Forbrydere,  men  de  inter- 
esserer os  ikke  her.  Om  dem  hersker  der  Enighed  mellem  den  popu- 
lære Opfattelse  og  Kriminalisternes;  Sindssyge  og  Idioter  er  der  ingen, 
eller  næsten  ingen,  der  vil  have  straffede,  om  de  saa  begaar  ti'dk  ^åa 
grulige  Forbrydelser.  ' ' 

Men  med  denne  Undtagelse  skal  efter  den  almindelige  Bevidsthed 
alle  Forbryderne  straffes ;  der  skal  tilføjes  dem  en  Lidelse,  hvis  Styrke 
staar  i  Forhold  til  Betydningen  af  den  Forbrydelse,  de  Har  begaaet. 
Forbryderen  vidste  eller  burde  vide,  at  han  ikke  maatte  gøre  det,  han 
har  gjort.  Han  kunde  jo  have  ladet  det  være,  og  naar  han  dog  krænkede 
andres  lovlige  Rettigheder,  skal  han  bøde  derfor. 

Men,  kunde  han  nu  ogsaa  lade  det  være? 

Det  er  allerede  for  længst  godtgjort  ved  Statistiken,  at  der  bestaar 
en  vis  Lovbundenhed  i  Forbrydelsernes  Optræden.  Ligesom  der  i  et 
vist  Tidsrum  i  et  givet  Land  forekommer  omtrent  lige  mange  Fødsler 
og  Dødsfald, '  omtrent  lige  mange  Ægteskaber  og  lige  mange  Selvmord, 
saaledes  forekommer  der  ogsaa  omtrent  lige  mange  Forbrydelser  af  de 
forskellige  Arter  (Tyverier,  Voldshandlinger,  Sædelighedsforbrydelser 
o.  s.  V.).  Ikke  alene  er  Antallet  i  de  forskellige  Aar  omtrent  det  samme, 
men  der  viser  sig  ogsaa  bestemte,  lovbundne  Svingninger  i  Forbrydel- 
sernes Tiltagen  og  Aftagen  paa  forskellige  Aarstider.  Allerede  dette  Fak- 
tum tyder  paa,  at  den  tilsyneladende  ganske  frivillige  Handling  f.  Ex. 
at  begaa  et  Tyveri  er  en  nødvendig  Følge  af  visse  Aarsager,  som  følger 
bestemte  Love,  og  det  kan  derfor  lønne  sig  at  søge  at  trænge  ind  til 
disse  Aarsager. 

Forbrydelsernes  Aarsager  kan  være  ydre  og  indre.  Det  er 
navnlig  de  ydre,  hvis  Virkning  man  kan  vente  at  se  i  de  regelmæssige 
Svingninger.  Allerede  klimatiske  Forhold  virke  med,  for  største 
Delen  dog,  fordi  de  atter  virke  paa  de  sociale.  Saaledes  er  Forkla- 
ringen af  den  Stigning,  som  Utugtsforbrydelserne  viser  i  Foraaret  og 
Forsommeren  (Maximum  i  Juni),  dels  den  ubestridelige  Forhøjelse  af 
de  erotiske  Følelser,  der  indtræder,  naar  Vinterkulden  afløses  af  For- 
aarets  Varme,  dels  den  større  Lejlighed  til  saadanne  Forbrydelser,  som 
Livet  udendørs  tilbyder.  Naar  de  fleste  Svangerskaber  begynder  i  Maj 

Og  Juni,  falder  de  fleste  Fødsler  9  Maaneder  efter,  og  de  fleste  Barne- 
mord, Fødsler  i  Dølgsmaal  o.  s.  v.  vil  forekomme  paa  dette  Tids- 
punkt. Naar  Voldsforbrydelserne  har  deres  Toppunkt  i  de  varme  Sommer- 
maaneder  (August)  saa  er  dette  næppe  bestemt  ved,  at  Varmen  stiger 
Folk  til  Hovedet,  men  hænger  væsenligt  sammen  med  Alkoholmis- 
bruget. I  iden  varme  Aarstid  er  Folk  mere  paa  Farten;  de  mindre 
velhavende  Klasser  har  i  Reglen  forholdsvis  flere  Penge  mellem  Hænder, 
det  giver  Anledning  til  Værtshusbesøg,  Drukkenskab  og  de  dermed 
uadskilligt  sammenhængende  Voldsforbrydelser. 

Naar  Tyverierne  er  hyppigst  i  Vintermaanedeme,  har  det  sin  nær- 
liggende Grund  i,  at  Trangen  melder  sig  haardest  i  den  kolde  Aarstid, 
tilfældigt  Arbejde  er  vanskeligere  at  faa.  Arbejdsløsheden  i  det  Hele 
større,  og  Vagabondlivet  bliver  vanskeligt  og  forbundet  med  større 
Savn  og  Lidelser. 

Naturligvis  indtager  blandt  de  sociale  Aarsager  overhovedet  Fattig- 
dommen den  væsenligste  Plads,  i  alt  Fald  hvad  Ejendomsforbrydel- 
serne  angaar.  Rige  Folk,  som  kan  skafi^e  sig  alle  de  Nydelser,  de  attraa, 
har  ikke  megen  Grund  til  at  begaa  Forbrydelser.  Fattigdommen  be- 
gunstiger paa  mange  Maader  Forbrydelsen.  Daarlig  ^  Opdragelse  i  et 
daarligt  Hjem,  tidlig  Forførelse  ved  slet  Omgang,  deOr  vanskelige, 
næsten  afspærrede  Adgang  til  Livsnydelser,  i  alt  Fald  i  udover  Bevært- 
ningernes, der  gør  ondt  værre,  det  er  de  Omgivelser,  det  „Milieu**, 
hvori  Forbrydelsen  trives.  Hertil  kommer  nogle  Faktorer,  der  maaske 
mest  virker  i  de  senere  Aar,  og  som  tildels  kan  forklare  den  Tiltagen 
af  Forbrydelser,  der  er  umiskendelig  navnlig  for  de  unge  Forbryderes 
Vedkommende,  Aarsager  der  virke  til  at  svække  Modstandsevnen  paa 
det  moralske  Omraade.  Hertil  regner  jeg  den  Svækkelse  af  Agtelse 
for  Religion .  og  Myndighederne,  som  den  nyeste  Tids  Udvikling  har 
ført  med  sig,  og  som  umiskendelig  har  bredt  sig  i  de  lavere  Lag  af 
Befolkningen.  Selv  om  den  unge  ikke  i  Hjemmet  direkte  oplæres  til 
Forbrydelse,  hvad  der  er  sjældent,  men  dog  forekommer,  saa  er  der 
i  mange  daarlige  Hjem  en  vis  Slaphed  i  Bedømmelsen  af  Forbrydelser, 
der  Fjærner  sig  „Vidt  fra  den  Afsky  derfor,  der  indpodes  Børnene  i 
gode  Hjem,  og  som  uden  Tvivl  danner  det  kraftigste  Værn  mod  Fri- 
stelsen. Tillige  har  den  Selvbevidsthed,  hvortil  det  brede  Lag  i  Folket 
er  vaagnet,  ogsaa  medført  større  Krav  til  Livsnydelse,  som  naturligt 
mest  kommer  til  at  gaa  i  Retning  af  mere  materiel  Nydelse,  da  Sansen 
for  højere  Former  ikke  er  udviklet. 

Fattigdommens  Betydning  for  Forbrydelserne  skal  statistisk  vise  sig 
ved,  at  lavere  Kornpriser  eller  Brødpriser  giver  færre  Tyverier,  altsaa 
Dyrtid .  med  den  større  Mangel  forvolder  flere  Tyverier.  Virkningen 
paa  Forbrydelsen  indtræder  dog  altid  noget  senere  end  Forandringen  i 
Priserne.  Om  dette  Fænomen  skal  tydes  paa  den  Maade,  at  det  lige- 
frem er  Trangen,  der  driver  Individerne  til  at  stjæle,  er  dog  tvivlsomt. 
Erfaringen  viser,  at  det  ikke  er  ret  mange,  der  stjæler  lige  frem  af 

Nød.  Snarere  er  Forholdet  saaledes,  at  Befolkningen  1  gode  Tider 
vænner  sig  til  en  vis  Levevis  og  i  vanskelige  Tider  har  svært  ved  at 
indskrænke  Forbruget/  hvorfor  de  mindre  modstandsdygtige  bukker 
under  for  Fristelsen  til  at  skaffe  sig  de  tilvante  Behageligheder  paa 
ulovlig  Vis. 

At  Indflydelsen  af  alle  de  Individet  omgivende  og  paavirkende  ydre 
Forhold,  „Milieuet",  er  stor,  vil  ingen  nægte.  Men  dog  viser  det  sig, 
at  Folk,  der  opvokser  under  samme  ydre  Forhold,  kan  stille  sig  højst 
forskelligt  over  for  Forbrydelser,  dette  beviser  allerede,  at  Milieu'et 
langt  fra  er  det  eneste  bestemmende,  der  er  andre,  navnlig  individuelle 
Faktorer,  som  virker  med. 

Blandt  de  sociale  Aarsager  er  en  af  de  allervigtigste  udentvivl 
Alkoholmisbrugen.  Betydningen  er  saa  stor,  at  det  næppe  er  for 
meget  at  sige,  at  Halvdelen  af  alle  de  Forbrydelser  der  begaas,  ikke 
vilde  være  begaaede,  hvis  Vedkommende  ikke  havde  været  under 
Paavirkning  af  Alkohol.  Og  saa  virker  Alkoholen  endda  paa  mange 
Maader  indirekte  til  at  fremavle  Forbrydelser.  Først  derved,  hvad  vi 
senere  skal  komme  tilbage  til,  at  Afkommet  af  Drukkenbolte  er  langt 
mere  anlagt  til  at 'blive  Forbrydere,  end  ædruelige  Folks.  Dernæst  der- 
ved, at  Alkoholen  ødelægger  Hjemmet  baade  økonomisk  og  moralsk. 
Paa  Drukkenbolten  selv  virker  Giftstoffet  nedbrydende,  mest  paa  det 
moralske  Omraade,  han  bliver  raa,  brutal,  mister  alle  fine  og  ædle 
Følelser,  bliver  ligegyldig  overfor  Skam  og  Nedværdigelse,  og  naar  han 
saa  tilmed  er  beruset  i  Øjeblikket,  og  han  er  jo  næsten  altid  beruset^ 
er  han  et  næsten  sikkert  Offer  for  enhver  Tilskyndelse  til  at  begaa  en  For- 
brydelse. Men  ogsaa  den,  der  uden  at  være  Vanedranker  er  under  Indvirk- 
ningen af  en  Rus,  er  udsat  for  at  blive  Forbryder.  Selv  om  han  i  nor- 
mal Tilstand  er  et  fuldkomment  hæderligt  Menneske,  kan  i  Rusen 
Dyret  komme  frem  i  ham,  og  han  kan  begaa  Handlinger,  som  han 
bagefter  i  ædru  Tilstand  ikke  kan  tænke  sig  at  have  begaaet. 

Navnlig  Voldsforbrydelser  begaas  næsten  altid  i  beruset  Tilstand, 
især  de  noksom  omtalte  Bøllebedrifter.  Ogsaa  mange  Drab  og  næsten  alle 
Forbrydelser  mod  den  offenlige  Orden  og  Myndighederne  begaas  i  beruset 
Tilstand.  Ligeledes  begaas  de  fleste  Forbrydelser  mod  Sædeligheden  i  mer 
eller  mindre  beruset  Tilstand.  Det  er  højst  sandsynligt,  at  den  antagne, 
maaske  ogsaa  virkelige  Tiltagen  af  Raahedsforbrydelser  i  de  senere 
Aar  skyldes  den  tiltagne  Alkoholmisbrug,  der  forhaabenlig  nu  har  naaet 
sin  Kulmination  her  i  Landet.  Det  Fænomen,  at  Sædelighedsforbrydelser 
over  for  Børn  tiltage  i  økonomisk  gode  Tider,  kart  ogsaa  tydes  som 
en  Følge  af  de  større  Udskejelser  i  Drik  i  de  gode  Tider. 

Vi  vil  nu  forlade  de  ydre  Aarsager  til  Forbrydelser,  skønt  vi 
langt  fra  have  nævnet  alle,  endsige  udtømt  dette  meget  rige  Æmne, 
og  vender  os  til  de  indre  Aarsager,  dem  der  bero  paa  For- 
bryderens Natur  og  Anlæg. 

Vi  har  allerede  gjort  opmærksom  paa,  at  det  kun  er  et  Mindretal 

af  de  Individer,  paa  hvem  de  sociale  Aarsager  virker,  som  bliver  For- 
brydere, og  at  der  altsaa  maa  antages  at  være  individuelle,  personlige 
Aarsager,  som  er  medvirkende. 

Derom. yil  næppe  heller  nogen,  der  har  haft  en  Del  at  gøre  med 
Forbrydere,  være  i  Tvivl. 

Totalindtrykket  af  Forbryderne  er  det,  at  de  er  aandelige  Under- 
maalere.  Ganske  vist  kan  man  træffe  velbegavede  Folk  mellem  For- 
brydere. Ja  man  kan  endog  mellem  Lidenskabsforbrydere  træffe  moralsk 
højtstaaende  Personer.  Man  maa  huske,  at  paa  det  politiske  og  religiøse 
Omraade  kan  Handlinger,  ja  Meninger  blive  straffede  som  Forbrydelser 
maaske  for  saa  under  et  senere  Regimente  at  blive  hævede  til  Skyerne. 
Ogsaa  kan  en  Overskridelse  af  de  Grænser,  som  Loven  har  trukket 
f.  Eks.  for  at  hævne  en  Fornærmelse,  finde  Sympathi  hos  Almenheden, 
skøndt  Loven  straffer  den  som  en  Forbrydelse.  Ogsaa  blandt  dem,  der 
lejlighedsvis  falder  for  en  Fristelse,  kan  der  være  velbegavede  Folk, 
men  hos  dem  er  der  dog  Mangler  paa  det  aandelige  Omraade,  svag 
moralsk  Følelse,  stærk  Tilskyndelse  og  ringe  Selvbeherskelse,  som 
stiller  dem  under  Gennemsnitsmennesket. 

Om  den  store  Mængde  af  Forbrydere,  de  tarvelige  Forbrydere,  der 
fylder  Straffeanstalterne,  gælder  det,  at  de  er  Undermaaj^ere,  uheldigt 
udviklede  (organiserede),  mangelfuldt  udstyrede  til  Kampen  for  Til- 
værelsen. 

I  Sindssygelæren  tales  der  i  den  nyere  Tid  meget  om  den  saakaldte 
Degeneration  eller  Udartning  af  Menneskeslægten.  Udartningen  be- 
staar  i  en  Afvigelse  fra  den  normale  Artstype  i  uheldig  Retning,  i  Ret- 
ning af  det  mislykkede,  ufuldkomne,  vantrevne. 

Ganske  særligt  har  man  ^faaet  Øjet  op  for  Udartningen,  saaledes 
som  den  yiser  sig  paa  Nervesystemets,  navnlig  Hjernens  Omraade. 
Det  er  en  gammelkendt  Sag,  at  der  er  visse  Familier,  hvori  Sinds- 
sygdom, Alkoholisme,  Epilepsi  (Ligfald),  Aandssvaghed  og  jævnlig  ogsaa 
Forbrydelser  ophober  sig.  Denne  Tilbøjelighed  i  Slægterne  opfattes  som 
Udtryk  for  Slægtens  Udartning,  og  den  Forringelse  af  Hjernens 
Kvalitet,  vi  gennemgaaende  finder  hos  Forbryderne,  er  ofte  netop  Ud- 
slag af  en  saadan  Degeneration. 

Anlæget  til  Forbrydelse  kan  altsaa  være  arveligt.  Det  er  ogsaa 
bekendt,  at  der  findes  virkelige  Forbryderfamilier,  i  hvilke  det  ene 
Medlem  efter  det  andet  i  det  ene  Slægtled  efter  det. andet  hjemfalder 
til  Forbrydelsen.  I  disse  kan  man  naturligvis  ofte  ikke  udelukke  Ind- 
flydelsen af  Eksemplet  og  den  ligefrem  slette  Opdragelse,  men  i  mange 
Tilfælde  er  dog  det  arvelige  Anlæg  aabenbart  det  væsenligste.  Men 
ogsaa  for  talrige  andre  Forbryderes  Vedkommende  viser  det  sig,  at  der 
i  den  nære  Slægt,  hos  Forældre,  Bedsteforældre,  Onkler,  Tanter  o.  s.  v. 
er  der  forekommet  flere  Tilfælde  af  Sindssygdom,  Aandssvaghed,  Epi- 
lepsi og  fremfor  alt  Alkoholisme.  I  saa  Tilfælde  antages  Forbryderens 
uheldige  Udvikling  øt  bero  paa  arvelig  Udartning.  I  andre  Tilfælde  kan 

den  føres  tilbage  til  Sygdom  i  den  spæde  Alder  eller  i  alt  Fald  i  Ud- 
viklingsalderen, stærk  engelsk  Syge,  Krampetilfælde  i  Barndommen, 
let  Hjæmebetændelse,  hæftige  Sygdomme,  der  har  paavirket  Hjæmen, 
stærke  Slag  paa  Hovedet,  der  har  frembragt  Hjærnerystelse  o.  s.  v. 
Saadanne  sygelige  Tilstande  kan  skade  Hjærnens  Udvikling  og  give 
Anledning  til  en  lignende  Forringelse  som  den  arvelige  Udartning.  I 
ringere  Grad  kan  det  endog  være  Tilfældet  med  lignende  Sygdoms- 
tilfælde i  den  voksne  Alder. 

Overensstemmelsen  mellem  det  store  Antal  af  Forbrydere  og  dem, 
vi  kalder  Degenererede,  vil  fremgaa  af  de  følgende  Betragtninger.  Vi 
vil  sammenligne  de  Ejendommeligheder  og  Afvigelser  fra  det  normale, 
som  Lægevidenskaben  har  fundet  ved  den  saakaldte  Udartning,  med 
dem,  vi  finder  hos  de  fleste  af  de  egenlige  Vaneforbrydere. 

Degenerationen  er  imidlertid  et  vidt  og  ubestemt  Begreb.  De  Af- 
vigelser fra  Reglen,  som  man  anser  for  at  afhænge  af  den,  er  ikke  alle 
tilstede  hosl  samme  Individ.  Det  kan  endog  være  ganske  modsatte 
Egenskaber  f.  Eks.  overdreven  Létbevægelighed  i  Sindet  og  ualminde- 
lig Sløvhed,  der  med  lige  Ret  kan  skrives  paa  Udartningens  Konto. 
Der  er  maaske  o^aa  en  vis  Tilbøjelighed  til  at  strække  Begrebet  noget 
for  vidt,  saa-at  der  snart  ikke  er  den  Afvigelse  fra  det  ganske  daglig- 
dags, som  ikke^  regnes  for  Tegn  paa  Udartning.  Denne  Anskuelse  er 
endog  gaaet  ind  i  Folkets  Bevidsthed.  Man  kan  jævnlig  høre  en  Ud- 
talelse som  den,  „vi  er  jo  alle  lidt  mere  eller  mindre  gale**;  det  er 
ganske  vist  et  Paradoks,  men  sætter  vi  „degenererede**  i  Stedet  for  gale, 
bliver  der  nogen  Mening  i  det;  hos  de  fleste  Mennesker  kan  man  vel 
finde  en  eller  anden  Antydning  af  en  Abnormitet  i  Retning  af  dem,  vi 
finder  i  udtalt  Grad  hos  de  udartede. 

Vi  vil  .nu  se  lidt  nærmere  paa  de  sjælelige  Ejendommeligheder, 
man  har  ment  at  finde  hos  de  saakaldte  udartede. 

Paa  Forstå ndsomraadet  vil  man  ofte  finde  mangelfuld  Udvikling. 
Aandssvaghed  i  de  forskellige*  Grader  skyldes  som  Regel  medfødt  eller 
erhvervet  Udartning.  Man  kan  dog  blandt  de  degenererede  finde  nogle 
med  udmærket  Begavelse,  navnlig  med  særlige  Anlæg  og  Talenter, 
men  det  er  Undtagelser. 

Hvad  Forbrydere  angaar,  er  der  ingen  Tvivl  om,  at  de  fleste  er 
tarveligt  udrustede.  Kendere  har  anslaaet,  at  en  Trediedel  af  Straffe- 
anstalternes Beboere  er  mere  eller  mindre  aandssvage.  For  de  flestes  Ved- 
kommende drejer  det  sig  naturligvis  kun  om  lettere  Grader,  aabenlyse 
Idioter  straffer  man  jo  ikke.  Ofte  har  man  ganske  vist  villet  hævde, 
at  Forbrydere  tidt  var  kløgtige,  og  har  henvist  til  snedigt  udførte  For- 
brydelser, men  oftest  er  det  ikke  stort  bevendt  med  denne  Snedighed ; 
med  Undtagelse  af  enkelte  Bedragerier  er  de  allerfleste  Forbrydelser 
lige  ud  af  Landevejen,  og  man  maa  snarere  undre  sig  over  Forbryder- 
nes Taabelighed  og  Mangel  paa  Omtanke,  end  beundre  deres  Kløgt. 

Som  betegnende  for  Udartningen  har  man   anført    Uligevægtig- 


134  Å-  Friedenreich 

heden  paa  Stemningslivets  og  Handlingernes  Omraade.  Stemningen 
bringes  uhyre  let  ud  af  Ligevægt,  Sindsbevægelser,  især  ubehagelige, 
vækkes  let  og  naar  en  uforholdsmæssig  Styrke,  hvorfor  de  let  slaar  ud 
i  uoverlagte  Handlinger.  Handlingerne  bestemmes  overhovedet  ikke  af 
forstandigt  Overlæg,  men  af  pludselige  Indskydelser  og  Stemninger. 

Denne  Uligevægtighed  træffer  vi  gerne  i  høj  Grad  hos  Forbryderne 
Ved  en  lille  Modgang,  en  Irettesættelse  f.  Ex.  stiger  Ulystfølelsen  straks 
til  en  saadan  Grad,  at  han  øjeblikkelig  forlader  eller  opsiger  sin  Plads. 
En  formentlig  Krænkelse  vækker  en  rasende  Forbitrelse,  han  hævner 
sig  ved  at  slaa  løs  eller  slaa  itu;  selv  i  Fængslet,  hvor  han  ved,  at 
Straffen  følger  paa,  slaar  han  det  lidt,  der  er,  i  Stykker,  skriger  og 
støjer  eller  af  Mangel  paa  anden  Lejlighed  til  at  skaffe  Arrigskaben  Af- 
løb, gør  han  et  Selvmordsforsøg.  En  ringe  Fristelse,  en  Tilskyndelse 
fra  en  Kammerats  Side,  er  nok  til  at  faa  ham  til  at  udføre  en  For- 
brydelse, som  han  maaske  alvorligt  havde  foresat  sig  aldrig  at  begaa 
mere;  det  uoverlagte  og  uforudseende  ved  Forbrydernes  Handlinger 
fremhæves  fra  alle  Sider.  Ofte  kan  Forbryderen  ikke  en  Gang  give 
nogen  Grund  for  sine  Handlinger;  efter  pludselig  Indskydelse  forlader 
han  sin  Stilling,  løber  bort,  gaar  paa  Vandring,  stikker  Ild  paa  eller  gør 
andre  uberegnelige  Ting.  •  ' 

Stemningen  er  ofte  svingende  uden  paa  viselig  ydre  Grunde  ofte 
til  Stadighed  nedtrykt,  glædeløs,  hvad  der  ogsaa  hører  Degenerationen 
til.  Jeg  har  kendt  et  Par  Forbrydere,  som  har  udtalt,  at  de  egenlig 
aldrig  var  glade,  snarest  følte  Livet  som  en  Byrde  og  ikke  havde  Lyst 
til  eller  Interesse  for  noget.  Bedst  befandt  de  sig  ved  at  vandre  om 
under  aaben  Himmel  uden  Maal.  Ulystfølelsen  træder  oftest  frem  over- 
for ensformet  og  vedholdende  Arbejde,  det  trætter  og  keder  dem,  saa 
at  de  tilsidst  ikke  længer  holder  det  ud,  men  søger  Forandring.  Der- 
paa  beror  uden  Tvivl  megen  af  Forbrydernes  „Arbejdssky hed",  som  man 
plejer  at  kalde  det  med  en  ikke  meget  heldig  Oversættelse  fra  Tysk. 

De  meget  let  vakte  og  hæftige  Sindsbevægelser  spiller  naturligvis 
Hovedrollen  ved  Voldsforbrydelser.  Disse  udføres  gerne  i  Vredesanfald, 
som  kan  fremkaldes  ved  de  ubetydeligste  Anledninger.  Her  kommer 
oftest  et  meget  vigtigt  Moment  til,  som  ogsaa  tilhører  Udartningen, 
nemlig  Utaalsomheden  overfor  Alkohol.  Mange  af  de  udartede 
paavirkes  ganske  sygeligt  stærkt  af  Spiritus,  saa  at  de  bliver  ganske 
vilde  (gaar  Bersærkegang).  Under  saadanne  Tilstande  er  de  i  en  utro- 
lig Grad  pirrelige,  saa  at  den  mindste,  ofte  indbildte  Fornærmelse  eller 
blot  Synet  af  en  Politibetjent  er  nok  til  at  bringe  dem  i  Raseri,  hvor- 
under de  slaar  løs  paa  levende  og  livløse  Genstande.  I  en  saadan  Til- 
stand er  de  lige  saa  farlige  som  de  mest  rasende  Sindssyge  og  maa  i 
Virkeligheden  betragtes  som  lidende  af  en  kortvarig  Sindssygdom. 

Jeg  har  kendt  Personer,  som  ellers  ikke  kunde  kaldes  Forbrydere, 
som  i  ædru  Tilstand  var  omgængelige  endog  elskværdige  og  flittige, 
men  som  i  beruset  Tilstand  var  yderst  ondskabsfulde  og  brutale  og 

ganske  uden  Anledning  væltede  sig  ind  paa  sagesløse  Folk.  Dette  er 
cfpt  typiske  Bølleoverfald,  og  hvor  jeg  har  set  noget  til  et  saadant,  har 
det  altid  været  Udslag  af  en  Rus  hos  Personer,  der  paavirkes  abnormt 
stærkt  af  Spiritus;  dog  maa  jeg  tilføje,  at  adskillige  af  dem  ogsaa  i  ædru 
Tilstand  kunde  være  ret  uelskværdige. 

Hos  de  udartede  spiller  Driftslivet  ofte  en  langt  større  Rolle, 
end  hos  Gennemsnitsmennesker.  Det  samme  finder  vi  ogsaa  hos  For- 
bryderne. Drifterne  er  stærke  og  som  Følge  af  deres  Mangel  paa  Selv- 
beherskelse følger  de  uden  Overlæg  og  næsten  uden  Modstand  Drifter- 
nes Tilskyndelse.  Stærk  og  ofte  pervers  Kønsdrift  betinger  de  fleste 
Sædelighedsforbrydelser  meget  hyppigt  med  Understøttelse  af  Alkoholen, 
der  svækker  eller  ophæver  den  Smule  Modstandskraft,  som  Personen 
ellers  var  i  Besiddelse  af.  Men  ogsaa  Drifter,  som  normalt  ikke  findes 
eller  dog  kun  har  en  ganske  forsvindende  Magt,  kan  hos  degenererede 
optræde  med  stor  Styrke.  Saaledes  Stjælelysten,  som  jeg  flere  Gange 
har  set  optræde  som  en  medfødt,  endog  arvelig,  Drift.  Naar  der  til- 
byder sig  en  Lejlighed  til  at  stjæle,  melder  Driften  sig  som  en  nagende, 
fristende  Trang,  der  næsten  uimodstaaelig  drager  vedkommende  til  at 
stjæle,  ligesom  Drukkenbolten  drages  til  Flasken.  Ogsaa  Lysten  til 
Svir,  til  at  „slaa  et  Slag*  eller  „slaa  skæve",  som  det  hedder  i  Kunst- 
sproget, kan  optræde  ganske  driftagtigt  og  periodisk.  Trods  alle  gode 
Forsætter  og  alle  mulige  Bevæggrunde  til  at.  lade  være,  faar  Lysten 
til  Glæden  og  Nydelsen  i  Sviren  Overhaand,  og  Personen  søler  sig  i 
alle  Udskejelser,  til  det  er  fysisk  umuligt  at  fortsætte,  enten  fordi  han 
er  døddrukken  eller  fordi  Pengene  slipper  op.  Der  er  ret  mange  lavt- 
staaende  udartede  og  navnlig  Forbrydere,  for  hvem  Livets  Indhold  kun 
er  Sviren,  Orgiet. 

Det  væsenligste  Træk  i  Forbryderens  Natur,  det  som  gør  ham  til 
Forbryder,  er  Manglen  paa  moralsk  Følelse,  Manglen  paa  Ag- 
telse for  Moral,  Pligt  og  Ret.  Men  Mangel  paa  moralsk  Følelse  hører 
netop  ogsaa  til  de  Ejendommeligheder,  man  tilskriver  Udartede,  om 
den  end  heldigvis  langtfra  findes  hos  alle.  Den  Følelse,  at  noget 
er  saa  uhæderligt  eller  ondt,  at  man  ikke  kunde  faa  sig  til  at  gøre 
det,  som  hænger  sammen  med  Forudfølelsen  af,  at  man  vilde  skamme 
sig  og  føle  sig  dybt  ulykkelig,  hvis  man  gjorde  det,  den  mangler  eller 
er  kun  svagt  tilstede  hos  Forbryderen.  Manglen  af  gode  og  uselviske 
Følelser  kan  dog  være  meget  forskellig  i  Grad:  Mange  Forbrydere  kan 
føle  Kærlighed  til  deres  nærmeste  Slægt,  mange  er  ikke  blottede  for 
Medfølelse;  adskillige  kan  være  deltagende  og  gavmilde  (Sparsomme- 
lighed lider  de  gerne  ikke  af).  Andre  kan  derimod  synes  ganske  blot- 
tede for  alle  blide  og  gode  Følelser.  Meget  ofte  er  Forbryderne  opposi- 
tionelle, kritiserende  og  uvillige  over  for  Samfundet  og  Myndighederne, 
tilbøjelige  til  at  danne  Komplot,  stifte  Ufred  og  vise  Opsætsighed,  naar 
de  paa  nogen  Maade  tør,  endogsaa  i  Fængslet.  Upaalidelighed,  og  Løgn- 
agtighed er  hyppige.  Hykleri  ikke  sjældent.   Overdreven  Selvfølelse  og 

Store  Tanker  om  sig  selv  og  Forfængelighed  træffes  ikke  sjældent. 
Forurettelsesforestillinger  ogsaa.  Nogle  føle  sig  som  Samfundsfjender, ^i 
Krig  med  Almenheden,  nogle  faa  er  positivt  onde,  saa  at  de  finder 
Glæde  i  at  gøre  Fortræd  og  volde  Lidelser,  eller  som  man  har  sagt,  gør 
det  onde  for  det  ondes  egen  Skyld.  Der  findes  jo  rene  Uhyrer  med 
den  fuldstændigste  Mangel  paa  Medfølelse,  som  slagte  et  Menneske, 
endog  deres  egen  Moder  uden  Spor  af  Følelse,  eller  begaa  Massemord 
af  uskyldige  for  en  ringe  Vindings  Skyld.  De,  hos  hvem  den  moralske 
Følesløshed  eller  Perversitet  har  naat  den  højeste  Grad,  er  ikke  altid 
de  i  intellektuel  Henseende  lavest  staaende,  nogle  har  endog  været 
i  flere  Henseender  begavede.  Man  forstaar,  at  man  i  saadanne  Tilfælde 
har  villet  opfatte  Tilstanden  som  sygelig,  som  en  „moralsk  Afsindig- 
hed". Syge  i  almindelig  Forstand  er  de  dog  ikke,  men  vel  abnorme,  ja 
monstrøst  abnorme. 

Derimod  er  det  sikkert  nok,  at  Udartning  ligesom  den  i  sin  Op- 
rindelse er  nøje  knyttet  til  Sindssygdom,  ogsaa  hos  mange  enkelte 
Individer  nærmer  sig  til  Sindssygdom. 

.  Mange  Udartede  staar,  som  man  har  sagt,  altid  med  det  ene  Ben 
i  Sindssygdommen,  og  en  ringe  Anledning  kan  virke  isaa  forstyrrende 
paa  deres  Hjernevirksomhed,  at  der  indtræder  Sindssygdom«.-  Saaledes 
vil  hos  mange  af  dem  stærke  Sindsbevægelser,  Fængselsophdid,  stærke 
Udskejelser  og  andre  lignende  Indvirkninger  frembringe  forbigaaende 
Anfald  af  Sindssygdom,  hvilket  ikke  vilde  være  Tilfældet,  hvis  Hjernen 
var  mere  modstandsdygtig.  Hos  mange  er  der  ganske  uden  paa- 
viselig  Anledning  stærke  Stemningssvingninger,  der  kan  nærme  sig 
til  periodiske  Sindssygdomme  eller  gaa  helt  over  dertil.  Ofte  kan  dette 
vise  sig  som  „Raptus":  en  Gang  imellem  kommer  det  over  Personen 
at  han  ikke  kan  holde  det  trivielle  daglige  Liv  ud,  han  gaar  saa  paa 
Æventyr  og  Vandringer,  svirer  og  sværmer  og  kan  begaa  Forbrydelser 
i  en  ganske  abnorm  Tilstand.  Andre  Forbrydere  (og  Degenererede)  nær- 
mer sig  ved  deres  Selvovervurdering  eller  Tilbøjelighed  til  at  føle  sig 
forurettede  til  Storheds-  eller  Forfølgelsesvanvid  og  kan  lige  som  de 
andre  nys  omtalte  gaa  over  den  usynlige  Grænse  der  danner  Skel 
mellem  sjælelig  Abnormitet  og  udtalt  Sindssygdom. 

Disse  stærkest  udartede  er  dog  kun  et  lille  Mindretal.  I  det  Hele 
er  naturligvis  Udartningens  Grad  meget  forskellig  hos  Forbryderne, 
hos  de  fleste  saa  let,  at  de  kun  kan  betegnes  som  lidt  Undermaalere, 
let  abnorme.  Hvor  de  egenlige  Forbryderkarakterer  er  tilstede  i  udtalt 
Grad  lige  fra  Fødslen,  kan  man  med  en  vis  Ret  tale  om  „fødte  For- 
brydere" eller  „Forbrydermennesket"  som  en  egen  Type  af  Udart- 
ningen. Der  er  skrevet  meget  om  dette  Begreb,  som  er  opstillet  af  en 
italiensk  Læge  Lombros  o.  Han  mente  fra  først  af  dermed  at  kunne 
betegne  en  egen  Varietet  af  Menneskeslægten,  som  han  mente  var  opstaaet 
ved  atavistisk  Tilbageslag  i  Slægtudviklingen.  Naar  saaledes  FQrbryderne 
var  grusomme,  forfængelige,  tatoverede  sig  o.  s.  v.,   saa  saå  Lombroso 

deri  Tilbagevenden  til  de  vilde  Forfædres  Egenskaber,  opstaaet  ved  en 
Udartning,  der  førte  til  en  Forringelse  som  svarede  til  Artens  tidligere 
Udviklingstrin.  Lombroso  mente  ogsaa,  at  Forbrydermennesket  var  be- 
tegnet ved  legemlige  Udartningstegn,  Misdannelser  af  de  forskelligste 
Legemsdele,  mindre  Afvigelser  fra  Gennemsnitsform  og  -størrelse  af  de 
forskellige  Dele,  f.  Eks.  Hjerneskal,  Ansigt,  Øre,  Arme,  Ben  o.  s.  v. 
Saadanne  Afvigelser  fra  det  normale,  gennemsnitlige  og  skønne  har 
Sindssygelægerne  allerede  langt  tilbage  i  Tiden  kendt  som  Udartnings- 
tegn,  og  det  er  næppe  lykkedes  Lombroso  og  hans  Skole  at  fastslaa 
nogen  bestemt  Forbrydertype,  grundet  paa  de  legemlige  Ejendommelig- 
heder. Heller  ikke  de  sjælelige  er  helt  ejendommelige  for  Forbryderne; 
selv  den  rigtige  typiske  fødte  Forbryder  kan  i  det  Højeste  opfattes  som 
en  egen  Nuance  i  Udartningen.« 

Saaledes  turde  vel  de  fleste  medicinske  Autoriteter  paa  dette  Om- 
raade  for  Tiden  se  paa  denne  meget  omstridte  Sag. 

Foruden  denne  Klasse  af  mere  eller  mindre  sjæleligt  abnorme  For- 
brydere, er  der  flere,  hvor  den  sjælelige  Abnormitet  er  mere  iøjnefal- 
dende sygelig.  Hos  de  udartede  er  det  jo  sygelige  Tilstande  arvede  fra  For- 
ældrene eller  Rester,  Enderesultater  af  Sygdomme  i  Udviklingsalderen, 
vi  havde  afngøre  med.  Individerne  var  defekte,  men  ikke  i  egenlig 
Forstand  syget. ,  De  forholdt  sig  som  en  Person,  der  har  en  medfødt 
Klumpfod  eller  et  Ben,  der  efter  et  Brud  eller  Sygdom  i  Barnealderen 
er  for  kort  eller  svagt,  men  som  ellers  ikke  er  lidende. 

Den  anden  store  Gruppe  dannes  af  Epileptikere*),  Hysterikere**) 
og  Alkoholister,  især  de  sidste,  hvor  Hjernen  som  Følge  af  den  syge- 
lige Tilstand  fungerer  abnormt.  Her  er  Spillerummet  imidlertid  lige 
saa  vidt,  som  ved  Degenerationen.  Der  er  Personer,  som  næsten  ikke 
i  aandelig  Henseende  fjerner  sig  fra  Gennemsnitsmennesket  og  derfra  alle 
Overgange  til  den  mest  udtalte  Sindssygdom.  Ved  alle  tre  Former  af 
Sygdomme  er  der  eller  kan  der  være  sjælelige  Abnormiteter,  der  gør 
vedkommende  mere  tilbøjelig  til  at  begaa  Forbrydelser,  end  sunde  Per- 
soner. Hos  Epileptikerne  og  Drukkenboltene  er  det  navnlig  Brutaliteten, 
Voldsomheden  og  de  svækkede  moralske  Følelser,  hos  dem  alle  den 
manglende  Selvbeherskelse  og  modstandsløse  Given  efter  for  Drifter  og 
Tilskyndelser,  der  gør  dem  til  Forbrydere.  I  de  fleste  Forhold  ligner 
denne  Klasse  de  udartede,  ja  er  i  Virkeligheden  oftest  udartede. 
Tilfælde  af  Udartning,  hvor  der  er  kommet  noget  til,  Krampesyg- 
dommen  eller  den  kroniske  Alkoholforgiftning. 

Af  alt  det  ovenstaaende  vil  det  fremgaa,  at  Forbryderen  bliver  til 
Forbryder   ifølge  medfødt  Anlæg  og   ydre  Omstændigheder,    Forhold 


*)  Folk,  der  lider  af  Ligfald  og  ofte  blive  mere  eller  mindre  aandssvækkede  og  irri- 
table dom  Følge'  af  Sygdommen. 
*♦)  Hysteri  er  en  Førm  af"  Nervøsitet. 

som  ikke  er  selvvalgte,  og  man  maa  vel  komme  til  det  Resultat,  at 
saaledes  som  Forholdene  i  det  givne  Tilfælde  var,  kunde  Resultatet 
ikke  blive  anderledes. 

Striden  om  Viljens  Frihed  er  ældgammel  og  uendelig.  Den  moderne 
Opfattelse  gaar  i  Retning  af,  at  vore  Handlinger  er  aarsagsbestemte 
lige  som  alle  andre  Naturfænomener.  Ved  alle  Handlinger,  hvor  der 
bliver  Tale  om  en  Viljesbestemmelse,  vil  der  i  vor  Bevidsthed  opdukke 
tilskyndende  Forestillinger,  hvis  Virkning  i  Retning  af  at  udløse  Hand- 
lingen, beror  paa  Følelsesbetoningen,  den  Lystfølelse,  den  Tilfredsstil- 
lelse, som  Handlingen  vil  medføre,  og  den  Ulyst,  som  Undladelsen  vil 
medføre.  Ved  overmaade  mange  Handlinger  og  navnlig  hvor  der  er 
Tale  om  Forbrydelser,  vil  der  imidlertid  ogsaa  opdukke  hæmmende, 
modstridende  Forestillinger  (om  Skam,  Straf,  Samvittighedsnag  o.  s.  v.), 
hvis  Styrke  ogsaa  er  afhængig  af  Følelsesbetoningen.  I  sidste  Instans 
er  Udfaldet  i  Virkeligheden  givet  ved  den  forholdsvise  Styrke  af  de 
tilskyndende  og  hæmmende  Forestillinger,  og  Viljens  Frihed  er  højst 
betinget,  hvis  den  ikke  helt  og  holdent  er  et  Selvbedrag.  Under  alle 
Omstændigheder  maa  vi  regne  med,  at  en  stor  Del  Forbrydere  ifølge 
deres  Organisation  og  under  de  givne  sociale  Forhdld  atter  og  atter 
vil  begaa  Forbrydelser  og  altsaa  vise  sig  uforbederlige.*) 


Vort  Kirkestyre. 

Udtalelser  af 
V.  Afnmundsen,  UfPe  Birkedal,  C.  N.  Starcke,  V.  Hørup  og  P.  Munch. 


De  stillede  Spørgsmaal  er  disse: 

1)  Bør  Forbindelsen  mellem  Stat  og  Kirke  bevares,  eller  bør  der  indføres  en  fri- 
kirkelig  Ordning  med  frie  Menigheder  med  frit  valgte  Præster? 

2)  Hvis  Forbindelsen  mellem  Stat  og  Kirke  bevares,  bør  da  Kirken  have  en  sær- 
lig Forfatning  med  valgte  Menighedsraad,  Præstevalg  og  Kirkerigsdag? 

3)  Hvis  en  saadan  Kirkeforfatning  indføres,  hvorledes  bør  da  Grænsen  drages 
mellem  dem,  der  hører  til  Kirken  og  faar  Valgret,  og  dem,  der  staar  udenfor? 

4)  Hvis  Forbindelsen  mellem  Stat  og  Kirke  bevares,  bør  der  da  ikke  des- 
mindre indføres  en  rent  boi^erlig  Ordning  af  alle  ikke  rent  kirkelige  Forhold:  konfes- 
sionsløs  Skole,  almindeligt  boi^erligt  Ægteskab,  boi^erlig  Navngivelse  o.  s.  v. 

5)  Hvis  Forbindelsen  mellem  Stat  og  Kirke  hæves,  hvorledes  bør  der  da  forholdes 
med  de  Ejendomme  og  Pengemidler,  der  nu  er  stillet  til  Kirkens  Raadighed? 

Prof.  theol.  Valdemar  Åmmundsen. 

Uopfordret  vilde  jeg  næppe  have  forøget  Antallet  af  Meningstil- 
kendegivelser om  Kirkeforfatningsspørgsmaalet.  Og  i  alt  Fald  vilde  jeg 

*)   I  en  følgende  Artikel  vil  Professor  Friedenreich  udtale  sig  om  Behandlingen  af 
Forbrydere. 

ikke  dertil  have  valgt  nærværende  Tidsskrift,  hvis  Hovedretning  er  en 
ganske  anden  end  min.  Men  da  det  er  højst  vigtigt  i  Øjeblikket,  at  den 
offentlige  Mening  —  og  ogsaa  den  Del  af  denne,  som  Det  ny  Aar- 
hundredes  Læsere  udgør  —  danner  sig  paa  Grundlag  af  alsidig  Over- 
vejelse, har  jeg  ment  at  burde  imødekomme  Redaktionens  Opfordring 
til  ogsaa  at  give  mit  Bidrag,  og  skal  i  Korthed  besvare  de  opstillede 
Spørgsmaal,  saaledes  som  jeg  ser  paa  dem. 

1)  Forbindelsen  mellem  Stat  og  Kirke  bør  efter  min  Mening  be- 
vares under  de  nuværende  Forhold  i  det  danske  Folk.  Denne  Forbin- 
delse er  jo  ingenlunde  i  sig  selv  nødvendig;  i  Nordamerika  befinder 
man  sig  fra  begge  Sider  meget  vel  ved  den  skarpe  Adskillelse  mellem 
Staten  og  Kirkerne.  Men  i  Øjeblikket  tror  jeg,  at  en  Ophævelse  af 
Forbindelsen  her  hos  os  vilde  være  uheldig  baade  for  Stat  og  Kirke. 
Staten  vilde  tabe  Berøring  med  en  vigtig  Del  af  Folkets  Liv,  som  dog 
ikke  kan  være  den  ligegyldig,  og  mindst  efter  den  hos  os  raadende 
Opfattelse  af  Statens  Opgaver.  De  gamle  Forestillinger  om  en  kristelig 
Stat,  der  skulde  have  til  Opgave  at  sørge  for  Undersaatternes  evige 
Vel,  er  ikke  blot  uden  Rod  i  Nutiden,  men  strider  ogsaa  mod  selve 
det  religiøse  Forholds  Krav  paa  Frihed.  Men  vi  tillægger  jo  —  og, 
forekommer  det  mig,  i  voxende  Maal  —  Staten  kulturelle  og  moralske 
Opgaver.  Vilde  det  da  ikke  være  unaturligt,  om  alene  det  religiøse 
Forhold  skulde  sættes  udenfor  dens  Omraade,  saa  længe  ikke  stærk 
Spaltning  mellem  de  religiøse  Samfund  tvinger  dertil?  Naar  Staten  be- 
tragter Kirken  som  en  moralsk  og  kulturel  Faktor,  ja  som  den  af  alle 
saadanne,  der  virker  dybest  og  bredest  i  Folket,  er  det  en  ganske 
naturlig  Sag,  at  Staten  støtter  den.  Jeg  tvivler  ikke  om,  at  denne  Op- 
fattelse raader  hos  det  store  Flertal  i  Folket,  og  hvor  vilde  man  finde 
en  Institution,  der  kunde  yde,  hvad  Kirken  i  Øjeblikket  yder,  selv  om 
Sagen  ses  alene  fra  det  rent  humane  Synspunkt,  hvorfra  Staten  maa 
se  den?  Ved  en  Ophævelse  af  Folkekirken  maatte  Staten  være  forbe- 
redt paa  at  faa  en  Præstestand,  der  ikke  havde  Universitetsdannelse 
og  aldrig  havde  levet  i  akademisk  Luft,  og  paa,  at  store  Kredse  af 
Folket  mistede  en  aandelig  Paavirkning,  som  Staten  er  interesseret  i, 
at  de  faar.  Disse  Punkter,  Præsteuddannelsen  og  Berøringen  med 
Masserne,  er  ogsaa  Hovedgrundene  niod  en  Adskillelse,  naar  Sagen  ses 
fra  Kirkens  Side.  Sogneforholdet,  der  paa  Forhaand  viser  Beboerne 
hen  til  Præsten  og  ham  til  dem,  giver  Kirken  en  Lejlighed  til  at 
missionere  og  at  sprede  det,  den  har  at  bringe,  vidt  ud.  Det  vilde  være 
et  alvorligt  Tab  for  Kirken  at  miste  dette  ved  at  blive  en  rent 
privat  Institution.  Thi  ganske  vist  er  der  —  til  Dels  ved  Kirkens  Fejl 
—  ikke  kommen  saa  meget  ud  af  dette  Forhold  som  man  kunde  vente; 
men  dog  er  det  mange  Steder  til  stort  Gavn,  og  andre  Steder  er  der 
et  kraftigt  Arbejde  for  at  oprette  det  forsømte  (Københavns  Kirkesag). 

Endvidere  vilde  det  efter  min  Mening  være  et  Tab,  hvis  de  for- 
skellige Retninger,  der  nu  rummes  i  Folkekirken,  vilde  danne  hver  sit 


Å 

Sainfund,  hvortil  der  vel  vilde  være  stor  Udsigt.  Slige  Samfund  bliver 
let  snæversynede,  og  der  bliver  vanskelig  Plads  for  dem,  som  ikke  vil 
svæi^e  til  nogen  Retnings  Fane.  I  Længden  og  under  store  Forhold 
som  i  Amerika  kan  der  ganske  vist  udviklet  et  godt  Samarbejde  mel- 
lem en  Mangfoldighed  af  saadanne  Samfund.  Men  i  alt  Fald  i  Begyn- 
delsen vilde  man  hos  os  maaske  snarest  opnaa  at  uddybe  Kløften 
mellem  Retninger,  der  i  Virkeligheden  staar  hinanden  nær,  og  sikkert 
vilde  det  medføre  et  betydeligt  Kraftspild. 

Endelig  vilde  der  maaske  for  Kirken  opstaa  økonomiske  Vanskelig- 
heder ved  en  Adskillelse  fra  Staten.  Det  er  ikke  sikkert,  thi  det  kunde 
jo  meget  vel  tænkes,  at  de  Ejendomme  og  Pengemidler,  som  nu  staar 
til  Kirkens  Raadighed,  vedblev  at  benyttes  til  religiøse  Formaal.  Paa 
dette  som  Nr.  5  opstillede  Spørgsmaal  finder  jeg  i  Øjeblikket  ikke 
Grund  til  at  gaa  nærmere  ind.  Men  selv  om  Kirken  mistede  alt  Kirke- 
gods og  al  Støtte  fra  Staten,  vilde  de  økonomiske  Vanskeligheder 
maaske  nok  blive  store  i  Øjeblikket,  men  næppe  i  Længden.  Offer- 
villigheden vilde  voxe  med  Ansvaret.  Det  mulige  Tab  her  bør  efter 
min  Mening  ikke  være  afgørende  for  Kirkens  Stilling  til  Spørgsmaalet 
Statskirke  eller  Frikirke.  Hvis  Kirken  ikke  lader  de  aandelige  Hensyn 
være  de  raadende,  svigter  den  sin  0(%ave.  I  Øjeblikket  taler  de  aande- 
lige Forhold  efter  min  Mening  for  at  bevare  Forbindelsen  rted  Staten, 
men  der  kan  meget  godt  tænkes  at  indtræde  Forhold,  som  kræver  en 
Adskillelse.  Sker  dette,  maa  Kirken  vel  betragte  disse  Forhold  som  en 
Ulykke,  men  selve  Adskillelsen  bør  og  kan  den  da  tage  imod  med  Tillid 
til  Fremtiden. 

2)  Saadanne  Forhold  vil  nødvendigvis  indtræde,  hvis  ikke  Baandene 
løsnes  mellem  Stat  og  Kirke.  Til  ingen  af  Siderne  maa  de  være  snæ- 
rende; kan  de  ikke  løsnes,  maa  de  skæres  over.  Dørene  bør  staa  aabne 
for  dem,  der  vil  forlade  Folkekirken.  Det  gør  de  jo  ogsaa,  men  endnu 
kunde  man  ønske  ophævet  den  Bestemmelse  i  Grundlovens  §  77, 
hvorefter  enhver,  der  ikke  godtgør  at  være  Medlem  af  et  anerkendt 
Trossamfund,  skal  svare  de  til  Folkekirken  lovbefalede  personlige  Af- 
gifter til  Skolevæsenet.  Men  aabnes  Dørene  paa  vidt  Gab,  maa  man 
ogsaa  haabe,  at  de,  der  angriber  Folkekirken,  vil  vise  Alvor  og  Konse- 
kvens nok  til  at  forlade  den  eller  i  hvert  Fald  ikke  kræve  Medlemsret 
i  den.  Dette  gælder  baade  de  saakaldte  Fritænkere  og  Unitarerne, 
hvem  ingen  jo  vil  formene  at  sætte  større  Kraft  ind  paa  Dannelsen  af 
et  nyt  Samfund. 

Men  Baandet  bør  da  heller  ikke  snære  Kirken.  Lige  saa  lidt  som 
Staten  kan  blande  sig  i  Detaillerne  i  den  Kunst  og  Videnskab  som  den 
støtter,  lige  saa  lidt  gør  den  vel  i  at  binde  Kirken,  saa  den  ikke  har 
Frihed  til  at  leve  sit  eget  Liv.  Kun  i  Frihed  kan  den  gøre  den  Ger- 
ning, som  Staten  understøtter  den  for.  Der  maa  derfor  gøres  Ende  paa 
den  abnorme  Tilstand,  at  Kirken  ingen  Repræsentation  har,  med  andre 
Ord,   der   maa   indføres   en    Kirkeforfatning   med   Menighedsraad    og 

Kirkerigsdag.  Forskellige  Former  for  Valgmaade  og  Repræsentationens 
Sammensætning  er  her  mulige;  men  det  er  mig  ikke  muligt  med  faa 
Ord  at  udtale  og  begrunde  min  Mening  om  den  bedste  Form.  Forfat- 
ningen bør  lade  Plads  aaben  for  det  frivillige  Arbejde  indenfor  Kirken. 
Det  er  naturligt,  at  Menighederne  faar  Indflydelse  paa  Præstevalget; 
men  det  maa  paases,  at  lokale  Interesser  ikke  bliver  de  eneraadende. 
En  Del  af  Besættelsesretten  bør  derfor  blive  hos  Ministeriet,  en  Del 
overdrages  til  Biskopperne. 

3)  At  give  alene  de  troende  Valgret,  er  umuligt,  thi  hvem  skal  ud- 
pege dem?  Betingelsen  for  Valgret  kan  da  kun  være  en  Erklæring  om 
at  ville  høre  til  Folkekirken.  Maaske  finder  man  vanskelig  en  anden 
Form  end  den  nuværende;  dog  bør  dette  endnu  ikke  opgives. 

3)  Mod  almindeligt  borgerligt  Ægteskab  er  der  intet  principielt  at 
indvende;  Ægteskabsstiftelse  og  kirkelig  Indvielse  af  Ægteskabet  er  to 
forskellige .  Ting.  ^tn ,  vil  man  ikke  ved  at  paabyde  borgerlig  Ægtefor- 
ening for  alle  volde  mange,  især  af  Landbefolkningen,  unødig  megen 
Ulejlighed  og  støde  deres  Følelser  alene  for  en  Doktrins  Skyld?  Da 
det  hverken  er  Staten  eller  Kirken,  men  Brudefolkene,  der  stifter 
Ægteskabet,  forekommer  den  Ordning  mig  rigtigst  og  mest  hensynsfuld, 
hvorefter  Brudefolkene  først  hos  en  Statsembedsmand  (eventuelt  Herreds- 
foged, Birkedommer,  Byfoged)  skaffer  sig  Attest  for,  at  der  fra  Lovens 
Side  intet  en.  til  Hinder  for  Ægteskabets  Indgaaelse,  og  dernæst  ind- 
gaar  Ægteskabet  enten  ved  kirkelig  Vielse,  borgerlig  Ægteforening  i 
vedkommende  Statsembedsmands  Lokale  eller  eventuelt  mere  privat 
i  af  Staten  anerkendte  Vidners  Overværelse,  hvorom  der  da  sker 
Indberetning  til  Statens  Repræsentant.  Til  et  sligt  Kontor  kunde 
ogsaa  ethvert  Barns  Fødsel  og  Navn  indberettes;  dog  er  dette 
Spørgsmaal  uden  videre  praktisk  Betydning.  Religionsundervisning 
i  Skolen  maa  bestaa,  saalænge  Folkekirken  bestaar,  og  Barne- 
daaben  er  almindelig.  Dog  maa  ikke  blot  Forældre  have  Ret  til  at 
holde  deres  Børn  borte  fra  den;  ogsaa  Lærerne  bør  kunne  fritages 
derfor,  naar  de  ønsker  det,  uden  Skade  for  deres  Indtægt  eller 
Avancement.  Hvis  en  saadan  Ordning  kræver  Ofre,  bør  de  bringes 
baade  for  Lærernes  Samvittigheds  og  for  Religionsundervisningens  egen 
Skyld. 


Uffe  Birkedal. 

1)  Der  bør  maalbe vidst  arbejdes  hen  til  en  Adskillelse  mellem  Stat 
og  Kirke,  da  Forudsætningen  for  Forbindelsen  i  mindre  og  mindre 
Grad  er  tilstede.  Kirken  er  ikke  længer  den  største,  end  sige  eneste 
Kulturbærer,  ihvorvel  den  endnu  kan  have  en  Mission,  om  den  for- 
staar.  Tidens  Tegn.  Adskillelsen  bør  ikke  ske  og  vil  heller  ikke  efter 
all  at  dømme  ske  pludselig.     Den  maa  forberedes  ved  at  den  frisin- 

dede  Lovgivning  fra  forrige  Aarhundrede  (Sognebaandsløsning,  Valg- 
menigheder) fortsættes  og  udvikles,  saaledes  som  det  ogsaa  delvist  er 
sket  ved  de  ny  Kirkelove,  særligt  ved  Udvidelsen  af  Valgmenighedsloven 
og  Loven  om  Kirkernes  Benyttelse  af  Udensognspræster.  Dette  peger 
klart  nok  i  Retning  af  den  frikirkelige  Ordning  med  selvvalgte  Præster, 
som  lidt  før  eller  senere  maa  komme. 

2)  Saalænge  Kirken  som  Folkekirke  endnu  er  knyttet  til  Staten, 
bør  den  almindelige  borgerlige  Lovgivningsmyndighed  ogsaa  lovgive  i 
det  kirkelige.  Det  vil,  netop  med  den  kommende  uundgaaelige  Ad- 
skillelse for  Øje,  være  baade  rimeligt  i  sig  selv  og  stemmende  med  god 
demokratisk  Aand,  at  Sognemenighedeme  fremdeles  faar  deres  Menig- 
hedsraad  og  ejer  en  afgørende  lovhjemlet  Indflydelse  paa  Præstevalget. 
Rigsdag  og  Regering  har  givet  Lovene  herom,  ligesom  om  saa  mange 
andre  kirkelige  Sager.  Men  under  Hensyn  til,  hvad  Erfaringen  allerede 
noksom  har  vist,  at  Biskopperne  har  misbrugt  Menighedsraadsloven 
til  at  berøve  Medlemmer  af  Folkekirken  deres  kirkelige  Valgret,  ja 
endogsaa  har  erklæret  nogle  udelukkede  for  heterodoxe  Meningers 
Skyld,  og  fremdeles  i  Erkendelse  af,  at  kirkelige  Forsamlinger  altid 
udviser  Tilbøjelighed  til  at  beherske  Samvittighederne  og  fremtvinge 
en  i  det  mindste  udvortes  Enighed  i  Tro  og  Lære,  maa  Tanken  om 
en  saadan  „Kirkerigsdag""  bekæmpes  paa  det  kraftigste.  Den  borger- 
lige Rigsdag  har  i  det  forløbne  halve  Aarhundrede  vist  saa  god  For- 
stand og  saa  stor  Takt  paa  Kirkelovgivningens  Omraade,  at  der  aldeles 
ingen  Grund  er  til  at  ønske  denne  Del  af  dens  Myndighed  lagt  i 
Hænderne  paa  en  særlig  kirkelig  Forsamling.  Dette  vilde  være  saa 
udemokratisk  som  vel  muligt. 

3)  Skulde  det  ulykkeligvis  alligevel  ske,  at  en  Kirkeforfatning  indførtes, 
maa  det  dog  udtrykkelig  fastsiaas  i  den  selv,  at  alle,  der  hører  til  Folkekirken, 
ogsaa  kan  gøre  deres  kirkelige  Valgret  gældende,  forsaavidt  de  ikke 
har  forspildt  den  ved  Handlinger,  som  er  vanærende  i  den  offentlige 
Mening,  medens  „kætterske"  Meninger  og  Anskuelser,  selv  offentligt  ud- 
talte og  fremsatte,  ikke  kan  berøve  nogen  hans  Valgret,  thi  dermed  vilde  vi 
være  inde  paa  en  Inkvisition,  som  er  i  den  skarpeste  Modstrid  med  Tidens 
Aand.  Desuden  hjemler  Grundloven  Borgerne  alle  deres  Rettigheder 
ubeskaarne  uden  Hensyn  til  deres  religiøse  Standpunkt.  Men  det  er 
en  borgerlig  Rettighed  at  høre  til  Folkekirken,  naar  man  en  Gang  er 
deri  og  aldrig  har  udmeldt  sig. 

4)  Det  bliver  altid  mere  paatrængende  nødvendigt,  ogsaa  for  Folke- 
kirkens egen  Værdigheds  Skyld,  at  alle  Handlinger  af  „blandet"  Natur, 
hvad  deres  retslige  Virkning  angaar,  henlægges  til  Staten,  hvorved 
navnlig  maa  tænkes  paa  Ægteskabs- 1 ndgaaelse  og  paa  Jordefærd.  Til 
Gengæld  maatte  Kirkens  Tjenere  kunne  vægre  sig  ved  at  medvirke  ved 
kirkelig  Ægtevielse  og  Begravelse  i  Tilfælde,  hvor  det  anstødelige  for 
deres  Følelser  maa  indrømmes.  Kun  maatte  det  staa  Medlemmerne 
af  Folkekirken  frit  for  at  benytte  eller  undvære  Kirkens  Medvirkning 

ved  deres  blandede  Forretninger.  —  Religionsundervisningens  Fjærnelse 
fra  Folkeskolen  og  Statens  øvrige  Skoler  er  et  Krav,  som  ikke  i 
Længden  vil  kunne  afvises  i  en  Nutidsstat,  hvor  Religionsfriheden  skal 
være  mere  end  et  smukt  Ord.  Det  er  i  Virkeligheden  et  Hovedpunkt, 
da  der  kun  ved  Religionsundervisningens  Overtagelse  af  Hjemmene  og 
Præsterne  bliver  Mulighed  for  en  Skole,  der  svarer  til  Tidens  For- 
dringer. Hvor  Demokratiet  er  ægte  maa  det  tage  denne  Kamp  op  som 
en  af  de  allervigtigste  Opgaver.  Kirken  vil  saa  vist  selv  vinde  derved 
som  nu  om  Dage  ah,  hvad  der  smager  af  Tvang  og  Aandstyranni, 
driver  Folk  bort  fra  Kirken  og  dens  Forkyndelse. 

5)  Er  der  overhovedet  noget,  der  kan  kaldes  „Kirkegods"?  er  dette 
Begreb  ikke  forsvunden  siden  den  romersk-katholske  Kirkes  Fald  her 
hjemme?  alt  det  gamle  Bispegods  lagdes  efter  „Recessen"  af  1536  ind 
under  Kronen  „til  Kongens  og  Rigets  Bedste  til  evig  Tid".  Den 
lutherske  Statskirke,  nu  „Folkekirke",  er  kun  Nyder  og  Bruger,  ikke 
Ejer  af  Præstegaarde,  Tiender  m.  v.  Den  er  ingen  „juridisk  Person". 
Det  vil  derfor  være  en  naturlig  Følge  af  Adskillelsen  mellem  Stat  og 
Kirke,  naar  denne  maatte  indtræde,  at  de  Midler,  der  hidtil  har  været 
anvendte  til  de  kirkelige  Fornødenheder,  drages  ind  i  Statskassen  og 
fornemlig  bruges  til  en  Ophjælpning  af  det  offentlige  Skolevæsen.  Saa- 
ledes  vilde  dette  Gods  blive  til  uvurderligt  Gavn,  medens  det  nu  i  kun 
alt  for  høj  Grad  snarere  kommer  Fordummelsen  og  Bagstræbet  end 
Oplysningen  og  Fremskridtet  til  gode!  —  Og  Kirken  vilde  ikke  faa 
ringere  Vilkaar  for  det  —  tværtimod.  Overladt  til  sine  egne  Kræfter 
har  den  altid  været  stærkest  og  virket  bedst. 


Dr.  phil.  C.  N.  Starcke. 

Om  statskirken  bør  bevares  eller  afskaffes,  maa  i  første  linie  af- 
hænge af  statens  og  ikke  af  kirkens  interesser.  I  gamle  dage  opfattede 
man  det  som  en  af  statens  opgaver  at  værne  om  en  eller  anden  form 
af  religiøs  tro.  Det  gør  ingen  længere.  Baade  kristne  og  ikke-kristne 
vil  kunne  mødes  i  forkastelse  af  en  statskirke,  der  skulde  være  udtryk 
for,  at  staten  som  saadan  tilskrev  den  ene  religiøse  tro  en  højere 
værdi  end  den  anden.  Staten  har  kun  borgerlige  formaal,  og  det  lige- 
fremme udtryk  herfor  er,  at  den  afviser  det  at  styre  kirken  som  en 
sig  uvedkommende  opgave. 

Mange  kristne  ønsker  kirken  skilt  fra  staten  for  kirkens  skyld.  De 
mener,  at  den  personlige  tilslutning  til  kirken  da  faar  større  sandhed. 
Kirken  befries  ved  at  løses  fra  staten  fra  alle  skinmedlemmer,  saa  dens 
ideelle  livskraft  vil  forøges. 

Andre  kristne  ønsker  statskirken  bevaret,  fordi  den  ro  og  fasthed, 
en  statsordning  giver  baade  ved  at  sætte  faste  rammerjfor  styrelsen  og 
ved  den   regulerede    økonomi,  tillader   en    besindigere  og  frugtbarere 

røgt   af  aandelige  interesser  end  den,  frikirken  kan  yde,  udsat  som 
denne  bliver  for  lidenskabelige  nervøse  paroxysmer. 

For  den  borgerlige  betragtning  kunde  beslægtede  hensyn  gøre  sig 
gældende,  saa  man  kunde  ønske  statskirken  bevaret  for  at  und- 
gaa  en  altfor  kraftig  agitatorisk  udfoldelse  af  den  religiøse  liden- 
skab. I  mangehaande  omsvøb  kan  denne  hensigt  skjule  sig,  men  skærer 
man  igennem  den,  bliver  den  samme  mening  den,  at  man  vil  bruge 
statsmagten  til  at  modvirke,  svække  eller  lamme  kirkens  indflydelse. 
Jeg  mener  dog,  at  lige  saa  lidt  som  staten  skal  kunne  bruges  til  at 
favorisere  en  eller  anden  bestemt  religiøs  mening,  lige  saa  lidt  skal 
den  kunne  benyttes  til  at  modarbejde  den,  og  allermindst  kan  staten 
være  kaldet  til  at  modvirke  kirken  under  skin  af  at  ordne  og  støtte 
den.  Adskillelsen  er  det  naturligste  og  ærligste. 

Derimod  kunde  kirkens  størrelse  og  den  store  udstrækning,  hvori 
den  griber  ind  i  sine  tilhængeres  forhold,  gøre  en  indgriben  fra  statens 
side  ønskelig.  I  et  stort  menighedsliv  opstaar  der  mange  spørgsmaal 
angaaende  medlemmernes  indbyrdes  stilling,  som  bør  afgøres  efter  faste 
regler,  og  kun  en  statsordning  kan  give  en  saadan  fasthed.  Et  frit 
samfund  vil  være  udsat  for,  at  vilkaarlige  og  skiftende  afgørelser  træffes. 
Jo  stærkere  menighedens  medlemmer  føler  sig  knyttede  til  deres  kirke, 
desto  dybere  vil  de  kunne  rammes  af  saadanne  vilkaarlige  afgørelser. 

Denne  betragtning  medfører  dog  ikke  med  nødvendighed  en  stats- 
kirke, tvertimod  vil  det  samme  krav  kunne  opstilles  for  enhver  saadan 
menighed  eller  sammenslutning  af  borgere  for  rent  ideelle  og  aandelige 
anliggender.  Der  er  ingen  grund  til  at  statens  støtte,  dens  indflydelse 
eller  kontrol  skulde  forbeholdes  blot  et  enkelt,  om  end  det  største  af 
saadanne  samhind. 

Ønskede  man  af  historiske  og  praktiske  grunde  at  bevare  stats- 
kirken maatte  det  ske  saaledes,  at  ingen  borgerlige  interesser  krænkedes. 
Borgerlig  navngivelse  og  vielse  anser  jeg  for  ganske  ligefremme  udtryk 
for,  at  det  fra  alle  sider  er  ærlig  ment,  at  staten  hverken  skal  mod- 
arbejde eller  begunstige  noget  enkelt  religiøst  samfund.  Derimod  vilde 
bevarelsen  af  statskirken  sikkert  paa  anden  vis  medføre  vanskeligheder, 
idet  staten  ikke  vil  kunne  nægte  det  berettigede  i  kirkens  ønske  at 
ordne  sin  styrelse  og  sine  livsformer  uden  indblanding  fra  deres  side, 
som  ikke  tilhører  kirken.  Men  hvis  kirken  paa  engang  skal  bevare  sin 
stilling  som  statskirke  og  faa  en  ret  som  den  nævnte,  vil  det  næppe 
kunne  undgaas,  at  den  paa  mange  punkter  bliver  en  stat  i  staten  og 
derved  en  alvorlig  fare  for  den  rolige  udvikling  af  det  borgerlige  liv. 

For  den  praktiske  gennemførelse  af  en  adskillelse  mellem  stat  og 
kirke  vil  de  økonomiske  spørgsmaal  blive  af  afgørende  betydning.  Det 
vil  sikkert  koste  adskillig  strid  at  faa  grænsen  sat  mellem  de  af  kirkens 
midler,  som  maa  opfattes  som  statens  ejendom  og  af  den  kun  tillagt 
kirken  til  benyttelse  fordi  den  er  statskirke,  og  de  midler,  som  maa 
betragtes  som  kirkens  eje,   fordi  de  tilflyder  kirken  i  kraft  af  menig- 

hedens  offervillighed.  Principielt  vil  staten  ikke  kunne  godkende  nogen 
anden  betragtning,  end  at  kirken  er  stillet  som  enhver  anden  stats- 
institution uden  særligt  ejendomskrav  paa  de  midler,  der  anvendes  til 
dens  støtte  som  statsinstitution.  Men  ved  siden  af  denne  principielle 
hævdelse  af  statens  ret  er  der  jo  en  vid  mulighed  for  at  stille  sig  i 
mødekommende  med  hensyn  til  de  betingelser  paa  hvilke  staten  kunde 
overdrage  en  fremtidig  fri  kirke  flere  eller  færre  af  de  ejendomme  og 
værdier  som  nu  anvendes  til  kirkelige  øjemed. 


V.  Hørup. 

I  Slutningen  af  1892  og  Begyndelsen  af  1893,  da  der  stod  en  hæftig 
Strid  om  den  københavnske  Kommunes  Bidrag  til  nye  Kirker,  skrev  Hørup 
i  „Politiken"  en  Række  Artikler  derom,  hvor  han  rejste  hele  Spørgs- 
maalet  om  Statskirken.  Det  er  et  af  de  faa  Tilfælde,  hvor  Hørup  har  udtalt 
sig  om  religiøse  Spørgsmaal,  og  Artiklerne  vakte  den  Gang  megen  Opmærk- 
somhed. De  har  desuden  den  Ejendommelighed,  at  Hørup  polemiserede 
mod  sig  selv  og  skrev  Indlæg  for  og  imod  under  forskellige  Mærker.  Vi 
gengiver  her  Hovedpunkterne  i  disse  Artikler. 

Den  første  af  Artiklerne  er  skrevet  den  9.  Dcbr.  1892  under  Over- 
skriften: Otte  Kirker  og  under  Mærket  p. 

Det  hedder  deri: 

,Jeg  er  en  Ven  af  otte  ny  Kirker."  „Det  afgørende  Motiv  er  for  mig 
Overbevisningen  om,  at  de  otte  ny  Kirker  vil  komme,  enten  vi  er  Venner 
af  dem  eller  ikke."  „Men  naar  saa  er,  ser  jeg  ikke,  hvad  Fornøjelse  vi 
Fritænkere  kan  have  af  en  forgæves  Modstand,  som  øjensynligt  vil  ende  i 
et  ligesaa  unødigt  som  eklatant  Nederlag.  Maaske  vil  man  spørge,  om  vi 
da  kan  have  nogen  Fornøjelse  af  modstandsløst  at  lade  os  trække  med  til 
af  vor  egen  Lomme  at  betale  Omkostningerne  ved  vore  Meningsmodstan- 
deres Propaganda  og  ved  de  Omvendelsesforsøg,  som  vi  selv  skal  være 
Genstand  for. 

Spidsborger,  som  jeg  er,  svarer  jeg:  Pengene  kommer  vi  alligevel  af 
med,  og  saa  betaler  jeg  hellere  uden  Modstand  end  med  Modstand. 

Men  jeg  betaler  dem  endogsaa  gerne.  Indenfor  Folkekirken  er  vi  efter 
Statistikens  og  Præsternes  forenede  Vidnesbyrd  vel  mindst  90  af  denne 
Verdens  Børn  for  hver  Gang,  der  er  10  Kirkelige.  De  Kirkelige  skulde 
ikke  komme  langt,  hvis  vi  ikke  altid  og  beredvillig  tog  dem  under  Armene. 
Men  naar  de  otte  ny  Kirker  bliver  færdige,  vil  det  være  mig  en  virkelig 
Tilfredsstillelse  at  gøre  en  Tur  rundt  i  Byen  og  tage  de  forhaabentlig 
smukke  Bygninger  i  Øjesyn  og  sige  til  mig  selv:  Alt  det  har  vi  bygget  for 
dem,  det  skylder  de  altsammen  os. 

Der  er  intet  ydmygende  i  denne  Tanke,  tværtimod  en  berettiget  Stolthed. 

Derimod  benægter  jeg  ikke,  at  det  er  med  et  vist  Uhygge,  jeg  ser,  om 
det  saa  kun  er  et  tarveligt  Kapel,  som  de  Troende  har  bygget  for  deres 
egne  Penge.  Der  hører  en  vis  Lidenskab,  et  Stænk  af  Fanatisme  til  at 
ofre  Penge  paa  sin  Overbevisning,  og  jeg  ser  ugerne,  at  der  i  Menigheden 
opstaar  nogen  Art  af  Lidenskabelighed. 

Mit  Ideal  er,  at  de  skal  have  al  Ting  af  os  ikke  blot  Kirker,  men 
Præster  og  Præstegaarde,  Kapellaner,  Klokkere,  Gravere,  Organister,  Kirke- 

sangere  og  det  Hele.  Og  de  skal  have  det  rigeligt  og  godt,  saa  at  baade 
de  selv  og  deres  Fruer  og  deres  Døtre  og  Sønner  kan  være  glad»  ved,  at 
vi  sørger  for  dem,  og  aldrig  kan  komme  i  den  Fristelse  at  ville  staa  paa 
deres  egne  Ben. 

Propagandaen  ængster  mig  ikke.  Naar  de  faar  otte  Kirker  til,  vil  der 
blive  endnu  mere  tomt  og  endnu  mere  Plads  mellem  Tilhørerne,  og  Kirke- 
betjenten vil  gaa  omkring  mellem  de  besøgende  og  højlydt  bede  dem  rykke 
lidt  mere  fra  hinanden,  for  at  de  kan  fylde  desbedre.  Men  dette  vil  være 
et  nyt  Baand,  som  binder  alle  os  Medlemmer  af  Folkekirken  til  hinanden 
og  nedslaar  enhver  Tanke,  ja  selv  det  mindste  Suk  hos  de  Troende  efter 
at  være  noget  for  sig  selv. 

Og  er  dette  ikke  Statskirkens  sidste  og  dybeste  Mening?  Jeg  i  det 
mindste  er  en  Ven  af  Statskirken  ligesom  af  de  otte  Kirker.  Jeg  haaber 
paa  en  Udvikling,  hvorved  Statskirken  ikke  blot  som  nu  omfatter  alle  Fri- 
tænkere og  den  lille  Flok  af  evangelisk  Troende  med  sit  fælles  aandelige 
Samfunds-  og  Broderskabsbaand,  men  hvor  dette  Baand  forener  alle  Lan- 
dets Børn,  ogsaa  Katoliker,  Jøder,  Baptister  og  hvad  de  alle  holder  af  at 
kalde  sig.  Først  da  vilde  den  bære  sit  Navn  af  Folkekirke  med  Rette.  Og 
•det  vilde  —  hvad  der  allerede  nu  under  Sekternes  Konkurrence  jævnligt 
har  vist  sig  ønskeligt  fra  alle  Sider  —  da  blive  en  Nødvendighed  eller 
dog  en  Selvfølge,  at  den  hele  Folkekirke  samledes  under  en  Fritænkers 
Ledelse  som  den  eneste  uinteresserede  og  upartiske  Part  blandt  de  stri- 
dende Meningers  Aiangfoldighed.  Men  at  dette  for  en  rolig  og  lidenskabsløs 
Udfoldelse  af  det  religiøse  Liv  vilde  være  et  uskaterligt  Gode  behøver  næppe 
at  nævnes. 

Der  er  nok,  der  raaber  paa  Kirkens  Adskillelse  fra  Staten.  Det  er  kun 
Fremfusenhed  og  Ungdoms  Ubesindighed,  der  ikke  fører  til  andet  end  til 
Uro  og  Ophidselse  som  i  Amerika.  Man  mener,  at  der  vilde  blive  større 
Sandhed  og  mindre  Hykleri  og  at  Fritænkerne  endelig  vilde  blive  fri  for 
at  bære  Byrderne  af  det  lille  troende  Mindretals  Kirkeudgifter.  Aldeles 
ikke.  Erfaringen  viser,  at  en  forstandig  Fritænker  kun  føler  sig  tilpas  i 
Kirkens  Skød  og  hurtigt  slutter  sig  til  et  eller  andet  Samfund,  hvis  Udgif- 
ter det  er  ham  en  Glæde  at  faa  Lov  at  tage  Del  i.  Hvor  meget  bedre  er 
det  da  ikke  at  have  en  fælles  Kirke,  som  Alle  betaler  til  og  som  ingen 
Forpligtelser  lægger  paa  den  Enkelte,  netop  fordi  det  er  en  Allemands 
Kirke,  men  som  derimod  beskytter  os  alle  mod  religiøse  Udskejelser  og 
sikrer  enhver  af  os  mod  ubehagelig  Nyfigenhed  og  nærgaatnde  Omvendelses- 
forsøg. 

En  saadan  Fælleskirke  kan  kun  Statskirken  være.  Den  udelukker  ikke 
det  religiøse  Liv,  men  den  dæmper  og  regulerer  det,  saa  at  de  ovematur- 
lige  Sandheder  forløber  her  i  Verden  paa  en  naturlig  og  ordentlig  Maade. 
Ogsaa  Statskirken  tilsteder  aandelige  Bevægelser,  nye  Meninger,  Reforma- 
tioner og  sligt,  men  den  mildner  alt  dette  ved  at  holde  det  indenfor  de  af 
Hensyn  til  Udkommet  og  en  sikkret  borgerlig  Tilværelse  af  sig  selv  givne 
Grænser.  En  fattig  og  mager .  Kirke  afføder  let  mørke  og  overspændte 
religiøse  Forestillinger,  medens  derimod  en  solid  begrundet  og  velstillet 
Kirke  læmpeligt  falder  sammen  med  det  almindelige  borgerlige  Velvære. 

I  Virkeligheden  er  det  snarest  et  Offer  fra  de  hæftigt  Troendes  og  Fana- 
tikernes Side,  at  de  gaar  ind  paa  at  være  sammen  med  os  Andre  i  det 
samme  Kirkesamfund  og  tillader  os  at  afholde  de  dermed  forbundne  Udgifter. 
Dette  synes  jeg,  vi  Fritænkere  i  Folkekirken  bør  anerkende  ved  ikke  at 
vise  ubetimelig  Smaalighed,   naar  Spørgsmaalet  naar  til  Pungen.    I  Steden 

for  altfor  nøje  at  undersøge  Trangen,  vil  det  være  klogt  at  tage  et  sømme- 
ligt Hensyn  til,  at  der  er  en  vis  Stemning  for  Sagen,  som  vil  føle  sig  vel 
tilmode  ved  at  møde  Redebonhed  og  Imødekommenhed  hos  anderledes 
troende.  Den  Interesse,  vi  har  i  disse  Anliggender,  er  dog  nærmest  den,  at 
de  Andre  kan  have  det  godt  og  slaa  sig  til  taals,  saa  at  der  ikke  for  os 
opståar  Uro  og  Forstyrrelser  af  de  saa  let  vakte  religiøse  Instinkter,  der  har 
afstedkommet  kun  alt  for  megen  Nød  og  Ulykke  i  Verden,  inden  de  fandt 
Hvile  og  en  regelmæssig,  sund  og  ordnet  Tilværelse  i  Institutioner  som 
vor  Folkekirke."  — 

Paa  denne  Artikel  svarede  Hørup  to  Dage  efter  i  en  ny  Artikel  om 
„Kirkerne",  undertegnet  cand.  jur.  Det  hedder  deri  om  p. 

„Hans  Udgangspunkt  er  det  velkendte  Sammensmelter-Argument,  at  da 
Modstand  dog  er  forgæves,  kan  man  lige  saa  godt  drive  med  den  Vej, 
Strømmen  gaar.  Derved  sparer  man  sig  selv  Ulejlighed  og  Ubehagelighed 
og  narrer  oven  i  Købet  Modstanderne  for  den  dobbelte  Triumf  det  for  dem 
er,  at  de  ikke  blot  sejrer  i  Sagen,  men  samtidig  sætter  Foden  paa  deres 
overvundne  Modstanders  Nakke. 

Han  betragter  tillige  dette  som  en  homøopatisk  Kur,  der  skal  kvælende 
Klerikale  i  deres  eget  Fedt  og  slukke  den  hellige  Ild  i  Medgangens  og 
de  gode  Dages  Velvære. 

Erfaringen  turde  dog  lære,  at  denne  Kur  er  af  samme  Slags  som  Mol- 
boernes overfor  Aalen  og  at  Folkevittigheden  har  et  sundere  Blik  paa 
Præstesækken,  naar  den  har  set,  at  der  ingen  Bund  er  i  den." 

„Det  er  godt  nok  for  en  Storborger,  som  Politikens  Indsender  rime- 
ligvis er,  at  han  vil  holde  Præsterne  og  deres  Tilhængere  i  godt  Humør 
ved  at  lade  dem  faa  det  altsammen  deres  egen  Vej.  Alligevel  gad  jeg  vidst, 
om  han  ogsaa  vilde  lade  staa  til,  naar  det  ikke  netop  var  Penge,  det  drejede 
sig  om,  men  naar  Fordringen  f.  Eks.  lød  paa  at  fylde  Skolerne  endnu  mere 
med  Teologi  end  de  allerede  er  i  Forvejen,  eller  naar  Spørgsmaalet  var  om 
den  Kirketugt,  som  adskillige  Præster  bittert  savner.  Men  det  ene  er  som 
det  andet  og  det  ene  følger  med  det  andet.  Behøver  Præsterne  blot  at  for- 
lange for  at  det  skal  ske,  saa  skal  de  nok  vide  at  lukke  Munden  op. 

I  hvert  Fald  for  Smaafolk  er  Metoden  ikke  tjenlig.  Det  er  ikke  den 
Vej,  ad  hvilken  de  værger  sig  mod  „Nyfigenhed  og  Omvendelsesforsøg". 
Folk  som  Indsenderen  er  sagtens  ikke  meget  overhængt,  men  i  de  talrige 
Tilfælde  i  Livet,  hvor  Smaafolk  ikke  undgaar  at  komme  i  Berøring  med 
Præsterne,  er  der  nok  baade  af  Nyfigenhed  og  af  Omvendelsesforsøg,  hvis 
Ubehag  tilmed  ikke  altid  er  af  aandelig  Natur  alene." 

Dagen  efter,  den  12.  Dcbr.,  svarede  p.  i  en  lille  Artikel  ind- 
rømmende: 

„Jeg  finder  ingen  Anledning  til  at  føre  Diskussionen  videre  med  en 
Modstander,  som  i  Virkeligheden  er  en  Meningsfælle.  Thi  overfor  Klerikal- 
ismen hører  han  og  jeg  til  samme  Parti.  Mine  Bemærkninger  var  ogsaa 
mere  en  Forklaring  af  de  Motiver,  der  bringer  mange  frisindede  Mennesker 
til  i  disse  Sager  at  lade  Violen  sørge  end  nogen  Agitation  for  at  vinde 
Tilhængere  for  denne  Taktik.  At  den  yngre,  mere  idealistiske  og  kamplystne 
Slægt  slog  sig  til  Ro  i  de  snusfornuftige  Betragtninger,  som  tilfredsstiller 
en  ældre,  i  mange  Erfaringer  om  Præstemagt  og  Borgerfejghed  graanet 
Spidsborger,  er  ikke  engang  Noget  der  vilde  glæde  mig.  Jeg  ønsker  min 
Modpart  Sejr  og  Lykke,  men  betaler  selv  i  Stilhed  mine  Penge  og  kan 
ikke  „knirkes"  op  til  nogen  Slags  Holmgang  med  Præsterne.  Gud  fri  og 
bevare  mig!"  — 

Disse  Artikler  af  Hørup  fremkaldte  nogen  Tid  derefter  et  Indlæg  i 
„Nationaltidende*',  undertegnet  med  et  Kors,  hvori  Fritænkerne  opfor- 
dredes til  at  forlade  Folkekirken.  Hørup  svarede  herpaa  den  8.  Januar  1893 
i  en  Artikel  „Efter  Dem,  Kære!"  under  Mærket:  En  Spidsborger. 
Hørup  gentager  her,  at  Fritænkerne  bør  blive  i  Folkekirken  og  fort- 
sætter saa: 

„Ikke  blot  har  min  uforskyldte  Avindsmand  den  soleklare  Ret,  naar  han 
udvikler,  hvor  rimeligt  og  naturligt  det  er,  at  vi  betaler  for,  at  Præsterne 
døber  og  konfimerer  vore  Børn,  vier  os,  naar  vi  skal  giftes,  og  begraver 
os,  naar  vi  er  døde  —  og  at  vore  „Førere  og  Koryfæer"  stadig  gaa  i 
Spidsen  og  bruge  Præsterne  ved  disse  højtidelige  Lejligheder,  det  er  jeg 
dem  hjærtelig  taknemmelig  for  og  det  haaber  jeg  aldrig  skal  gaa  af  Brug 
blandt  forstandige  Fritænkere." 
Og  derefter  hedder  det  videre: 

„I  denne  lille  Polemik  lader  vi  det  store  Spørgsmaal  hvile,  om  Reli- 
gionen er  en  Velsignelse  for  Menneskene,  et  Fremskridt  i  Civilisation  o.  s.  v., 
saaledes  som  det  i  kirkelige  Historiebøger  paastaas,  eller  om  disse  Forsøg 
paa  at  kapitelfæste  den  menneskelige  Indbildningskrafts  Arbejden  med  det 
Uforstaaede,  kun  er  en  Hæmsko  for  Fremskridtet,  saaledes  som  mange 
Fritænkere  har  ment. 

Det  er  i  hvert  Fald  vist,  at  der  om  Religionerne  har  staaet  en  Damp 
af  Blod,  af  Baal  og  Kors  og  uskyldige  Menneskers  Lidelser,  som  maa 
synes  en  Fritænker  en  dyr  Betaling  for  den  usikre  Vinding  i  Erkendelse, 
der  ved  Religionerne  er  tilført  Menneskelivet,  og  som  ikke  staar  i  noget 
Forhold  til  de  formentlige  Fortrin,  den  ene  Religion  kan  have  fremfor  den 
anden. 

Men  den  for  hvem  Sagen  stiller  sig  saaledes,  maa  være  en  Ven  af 
enhver  god  Bestræbelse,  der  tilsigter  at  dæmpe  den  religiøse  Fanatisme 
og  lede  den  stadigt  gærende  religiøse  Indbildningskraft  ind  i  et  regelbundet, 
borgerligt  afgrøftet  Leje. 

Statskirken  er  det  sindrigste  Udtryk  for  disse  Bestræbelser. 

Naar  man  ser  den  Hæftighed,  hvormed  den  første  Kristendom  til- 
skyndede sine  Tilhængere  til  at  lide,  forsage,  søge  Haan  og  Spot,  Martyriet 
endog  Døden,  bliver  det  indlysende,  i  hvilke  Sindsstemninger  det  er,  at 
Religionen  har  sin  bedste  Arbejdsmark. 

Men  man  forstaar  da  tillige,  hvilken  aandfuld  Modvægt  den  menneske- 
lige Kløgt  har  opfundet  i  Statskirken  ved  at  forlene  den  religiøse  Agitation 
med  den  højeste  borgerlige  Anseelse,  med  alle  Rettænkendes  Agtelse  og 
med  den  ædle  jordiske  Interesse  for  Hjemmets  Skønhed  og  Hygge,  der 
blomstrer  i  et  dannet  og  af  verdslige  Bekymringer  uberørt  Sind. 

Alt  dette  opnaas  i  Statskirken  og  det  naas  desto  fyldigere,  jo  rigeligere 
Kirkens  Midler  er." 

„Af  alle  disse  Grunde  elsker  og  agter  jeg  Statskirken,  fordi  den  er  det 
bedste  Værn  for  os  Fritænkere  mod  en  overdreven  og  udskejende  religiøs 
Ophidselse. 

Naar  derfor  Nogen,  som  nu  dette  Kors  kommer  og  ved  min  Æres- 
følelse anmoder  mig  om  at  gaa  ud,  saa  svarer  jeg,  at  jeg  ved  min  Ære 
føler  mig  bundet  til  at  blive,  hvor  alle  mine  Meningsfæller  er,  og  hvor  det 
er  mig  baade  en  Ære  og  en  haandgribelig  Fordel  at  være. 

Snarere  kunde  jeg  forstaa,  at  de  troende  ved  en  overdreven  og  skran- 
ten Æresfølelse   kunde  lade  sig  friste  til  forlade  os  Andre  og  ryste   Støvet 

af  deres  Fødder  paa  Tærskelen  af  den  Statskirke,   hvori  de  altid  bliver  de 
Smaa  og  de  Faa. 

Det  vilde  jeg  i  højeste  Grad  beklage.  Den  Mildhed  og  Fordragelighed 
i  det  religiøse  Samkvem,  som  nu  følger  af,  at  vi  Alle,  Bekendere  og  For- 
nægtere, er  Medlemmer  af  samme  Kirkesamfund,  og  føler  os  som  samme 
Aands  Børn,  vilde  jeg  nødig  have  ombyttet  med  en  Tilstand,  hvor  Faarene 
—  det  er  Korsets  Betegnelse  for  de  Troende  —  stod  alene  og  imod  os 
Andre." 

^Det  er  nu  ogsaa  mit  faste  Haab,  at  denne  Skilsmisse  aldrig  skal  ind- 
træde. At  de  Troende  ikke  tænker  paa  selv  at  gaa,  men  nøjes  med  at  hen- 
stille til  vor  Æresfølelse  at  pakke  vor  Ransel,  er  i  den  Henseende  det  aller- 
bedste Varsel.  Thi  hvad  vi  Fritænkere  anga^r,  saa  er  vi  her  og  bliver  her, 
vi  er  som  Mrs.  Micawber  trofaste  og  vedhængende,  vi  forlader  aldrig  vor 
Folkekirke.  Paa  alle  mindre  høflige  Henvendelser  om  at  fortrække,  svarer 
vi  med  den  større  Høflighed,  der  er  os  en  kær  Pligt:  Efter  Dem,  Kære, 
efter  Dem!  Behag  at  gaa  først!** 

Efter  en  ny  Artikel  i  „Nationaltidende**,  der  atter  appellerede  til  Fri- 
tænkernes Æresfølelse  svarede  Hørup  den  13.  Januar  i  Artiklen:  Mere 
Spidsborgeri: 

„Er  det  ikke  en  Ydmygelse  for  ham  og  hans  Partifæller  at  have  Kirke 
fælles  med  os  og  tage  imod  vore  Penge,  saa  synes  jeg,  at  han  kan  være 
ganske  ubekymret  for  vor  Ære,  som  aldeles  ikke  er  engageret  i  dette 
Anliggende,  der  for  os  kun  er  en  rent  praktisk  Bekvemmelighedsag.**  Det 
hedder  her  videre  om  Skolens  Religionsundervisning: 

„Een  Fordel  har  Korset  et  særligt  aabent  Øje  for.  Han  mener,  at  det 
for  hans  Parti  er  en  Fordel,  at  det  gennem  Kirkens  og  Skolens  Mund  faar 
Lejlighed  til  at  tale  et  Alvorsord  til  vore  Børn.  Men  dette  er  ogsaa  en 
Fordel  for  os.  At  det  i  nogen  Grund  skulde  lykkes  Lærere  eller  Præster 
at  tage  vore  Børn  fra  os,  er  saa  naiv  en  Forestilling,  at  ingen  Fader 
skræmmes  ved  den.  For  Børn  er  baade  Præster  og  Lærere  fremmede,  oftest 
med  en  Bismag  af  det  Modsætningsforhold,  der  hos  alle  Folk  faar  Navnet 
paa  den  Fremmede  og  Fjenden  til  at  glide  over  i  hinanden.  Men  Forældre 
er  for  Børn  vore  Egne.  Det  maatte  være  en  Stakkel  af  en  Fader,  der 
ikke  med  et  Pust  af  sin  Mund  eller  et  Blink  i  sit  Øje  kunde  værge  sit 
Barn  mod  al  Verdens  fremmede  og  fjendtlige  Aandsretninger. 

Men  det  er  en  Fordel  for  os  alle,  at  vore  Børn  netop  fra  Børn  af  er 
med  i  og  med  deres  egne  Øjne  og  Øren  ser  og  hører,  hvorledes  de  reli- 
giøse Forestillinger  bibringes  Landets  Børn  fra  Slægt  til  Slægt.  Dersom 
det  blev  Skik,  som  visse  Fritænkere  undertiden  har  tænkt  paa  og  maaske 
ogsaa  gjort  Tilløb  til  at  udføre  i  Praksis,  at  vi  holdt  vore  Børn  for  sig  selv 
og  kun  gav  dem  et  almindeligt  nevtralt-videnskabeligt  Begreb  om  de  for- 
skellige Religioners  Indhold,  medens  samtidig  Flertallet  af  Landets  Børn 
opdroges  konfessionelt,  vilde  vi  lægge  Grunden  til  et  dybt  og  sørgeligt 
religiøst  Fjendskab,  som  vilde  gaa  ud  over  vore  egne  Børn,  fordi  de  vilde 
forstaa  mindst  og  derfor  gøre  mest  Uret. 

Hvad  man  nu  i  Vrede  saa  højst  ugrundet  bebrejder  os  Fritænkere,  at 
vi  skulde  nære  Foragt  for  de  Troende  og  især  for  deres  Præster,  det  vilde 
da  blive  en  Sandhed.  Vore  Børn,  som  ikke  saa,  hvorledes  de  religiøse 
Sandheder  fra  Barnsben  gaar  over  i  Blodet  og  umærkelig  blandes  med 
virkelige  og  naturlige  Sandheder  vilde  umuligt  forstaa,  at  Mennesker,  der 
ellers  stod  paa  samme  Dannelsestrin  som  de  selv,  kunde  for  Alvor  og  i 
god  Tro  anse  de  religiøse  Læresætninger  for  forenelige  med  deres  øvrige 

Viden  eller  i  det  Hele  for  mulige  og  sandsynlige  Forklaringer  af  de  Tvivl 
og  Spørgsmaal,  de  skal  give  Svar  paa.  Og  de  vilde  næsten  over  Ævne 
være  fristet  til  at  mistænke  brave  og  fuldt  oprigtige  Medborgere  for  et 
smaaligt  Hykleri,  grundet  i  lidet  ophøjede  Motiver. 

Det  er  det,  den  fælles  Skole-  og  Præsteopdragelse  sikrer  os  imod.  Vi 
forstaar  nu  af  Selvsyn,  hvor  naturligt  helt  modsatte  Forestillinger  blandes 
og  tilsyneladende  forenes  i  den  samme  Bevidsthed.  Og  naar  vi  Fritænkere 
ved  Andres  Hjælp  eller  ved  egen  Anstrengelse  naar  et  højere  og  renere 
Standpunkt,  ser  vi  ikke  ned  paa  dem,  der  er  blevet  staaende  i  den  Halv- 
hed og  Blanding  af  uensartede  Begreber,  som  de  har  indsuget  med  selve 
Opdragelsen,  men  vi  fordrager  dem  og  bærer  over  med  dem,  fordi  vi  for- 
staar dem  og  selv  har  set,  hvprdan  det  gaar  til. 

Vi  lærer  at  sammenligne  denne  Ujævnhed  i  Dannelse  med  mange  andre 
Ujævnheder,  der  ikke  er  mindre  haandgribelige.  Vi  ser  Folk,  der  i  religiøs 
Henseende  har  naaet  den  Indsigt,  der  er  Tidens  højeste,  paa  andre  Om- 
raader  f.  Eks.  det  politiske  tænke  og  handle  som  rene  Taaber  og  Klodrianer, 
og  vi  ser  omvendt  Folk,  der  i  religiøs  Henseende  befinder  sig  i  den  graa 
Middelalder  paa  det  politiske  Felt  forfægte  moderne  og  fremskredne  An- 
skuelser med  den  agtværdigste  Indsigt  og  et  vidt  udviklet  Frisind.  Og  alle 
disse  Erfaringer  gør  det  ikke  blot  til  en  Ære  og  Pligt,  men  til  den  natur- 
ligste Sag  af  Verden,  at  vi  dømmer  mildt  om  vore  Medborgeres  Vildfarelse, 
saaledes  som  man  altid  dømmer  om  det,  man  forstaar.  Hvor  uhyre  et  Frem- 
skridt det  end  vilde  være,  om  vort  Folk  var  naaet  saa  vidt  i  almen  Op- 
lysning, at  den  hele  fælles  Skole  kunde  frigøres  for  religiøs  Indblandning  og 
at  Folket  istedetfor  professionelle  Præster  kun  holdt  sig  til  dem  som  sine 
Lærere,  der  aandeligt  var  noget  og  havde  frembragt  noget,  saa  maa  jeg, 
som  Tilstanden  er,  dog  af  rent  borgerlige  Grunde  anse  en  hvilkensom- 
helst  fælles  Skole  for  bedre  end  selv  den  fuldkomneste  Undtagelsesskole, 
der  fra  Børn  af  udskilte  et  Mindretal  og  afskar  det  fra  Forbindelse  med  og 
Forstaaelse  af  de  Vilkaar,  hvorunder  Flertallet  af  Landets  Børn  aandeligt 
vokser  op  og  bliver  til  de  Mennesker,  som  vore  Børn  siden  skal  arbejde 
sammen  med." 

Efter  et  nyt  Indlæg  i  „Nationaltidende"  skrev  Hørup  endelig  „Et 
spidsborgerligt  Afskedsord." 

Han  forklarede  her,  at  i  Statskirken  er  det  saa,  at  „de  hæftigst  be- 
vægede Aander  altid  ryster  i  Lænken  og  vil  ud."  „Det  var  saaledes  med 
Grundtvig  og  hans  Venner,  da  Aanden  og  Uroen  var  over  dem.  Der  var 
et  evindeligt  Bulder  paa  Statskirkens  Døre,  hvert  Øjeblik  hed  det:  „Nu 
gaar  vi,"  og  saa  igen  fra  os  Andre  „Gud  forbarme  sig,  nu  gaar  de." 

Men  heldigvis  gik  det  over,  saa  der  kom  Ro  i  Sindet  igen  og  mere 
Glæde  over  at  være  sammen  med  os  Andre."  „Nu  hører  man  ikke  mere 
om,  at  nogen  af  dem  vil  ud.  Men  som  det  var  med  Grundtvigianerne  er 
det  i  vore  Dage  med  Fritænkerne.  Nu  er  det  dem,  Aanden  og  Uroen  er 
kommet  over,  og  nu  begynder  de  at  ville  ud." 

„Og  er  det  mit  Haab,  at  det  til  sidst  ikke  skal  gaa  os  værre,  end  det 
gik  Grundtvigianerne.  Der  var  ogsaa  den  Gang  Skumlere,  som  i  deres 
Kroge  sad  og  ønskede:  „Gid  de  dog  vilde  gaa,  saa  var  vi  af  med  dem." 
Men  lur  Grundtvigianerne!  De  var  lige  saa  kloge  som  Mennesker,  selv 
om  en  enkelt  kom  for  langt  ud,  blev  dog  hele  Menigheden  fast  og  urokke- 
lig paa  sin  Post  indenfor  Statskirken.  Det  lønner  sig  nu  bagefter,  da  det 
Hele  er   forbi.    Man   tænke   sig  blot,   hvilken  haabløs  og  rent  ud  latterlig 

Ting  det  vilde  være,  om  de  den  Gang  var  kommet  ud  og  nu  stod  udenfor 
og  var  hjærteligt  enige  med  alle  os,  der  er  indenfor! 

Saadan  skal  det  heller  ikke  gaa  med  os  Fritænkere.  Vi  gør  som 
Grundtvigianerne,  vi  lader  vore  urolige  Hoveder  løbe  Panden  mod  Kirke- 
porten, men  selv  om  en  Enkelt  slipper  ud,  lader  vi  os  ikke  gaa  paa  af 
det.  Hele  Mængden  af  Fritænkere,  de  utalte  Tusinder  af  frittænkende  Spids- 
borgere gør  som  Grundtvigianernes  Spidsborgere,  vi  bliver  med  vore  Førere 
urokkeligt  staaende  i  Statskirken  og  slutter  os  tæt  og  ubrødelijgt  til  de 
andre  Spidsborgere  af  divergerende  Retninger,  som  er  enige  med  os  i 
Hovedsagen,  at  vi  alle  sammen  bør  holde  fast  og  aldrig  slippe  Statskirken. 
Og  naar  Kresen  saaledes  ingensinde  har  været  brudt,  vil  vi  altid  kunne 
aabne  vore  Rækker  for  at  optage  de  Enkelte  igen,  der  i  Øjeblikkets  Hede 
gik  for  vidt  og  brød  ud." 


De  Udtalelser  om  Kirkestyret,  vi  har  bragt  i  dette  og  de  to  foregaaende 
Hæfter  gaar  i  meget  forskellige  Retninger.  Men  det  er  ejendommeligt,  at 
det  ikke  er  en  Modsætning  mellem  Troende  og  Fritænkere,  vi  her  træflfer. 
Blandt  Statskirkens  ivrige  Talsmænd  mødes  A.  B.  Drachmann  med  Grundt- 
vigianerne Morten  Pontoppidan  og  V.  Briicker  og  disse  med  de  høj- 
kirkelige Professorer  V.  Ammundsen  og  I.  C.Jacobsen.  Blandt  dens  Mod- 
standere er  ikke  blot  F.  J.  Borgbjerg,  H.  Høffding,  C.  N.  Starcke  og 
Oskar  Johansen  men  ogsaa  Vilh.  Malling,  L.  Moltesen  og  Uffe 
Birkedal,  medens  Hørup  lader  sin  Spidsborger  og  sin  cand.  jur.  for- 
fægte hver  sit  Standpunkt.  Der  er  i  dette  noget  glædeligt.  Det  giver  Udsigt 
til,  at  Forhandlingen  om  vor  fremtidige . Kirkeordning  kan  blive  ført  uden 
at  blive  til  en  Strid  mellem  Troende  og  Fritænkere.  — 

Adskillelsen  af  Stat  og  Kirke  har  for  sig  det  simple  Retfærdighedsprin- 
cip. Staten  er  alle  Borgeres;  den  skylder  dem  alle  samme  Hensyn.  Hvis 
den  begunstiger  en  bestemt  Gruppe  af  Borgere,  der  samler  sig  om  visse 
religiøse  Ideer,  støtter  dem  med  Penge  fremfor  andre,  lader  sine  Skoler 
undervise  i  deres  særlige  Anskuelser  o.  s.  v.,  saa  øver  den  derved  Uret 
mod  alle  de  Borgere,  som  ikke  hører  til  denne  religiøse  Gruppe.  Der  fin- 
des da  ingen  Religionsfrihed  i  Landet;  thi  Religionsfrihed  betyder  Lighed 
for  alle  Retninger.  Der  findes  kun  en  vis  mere  eller  mindre  begrænset  re- 
ligiøs Tolerance;  de  Anskuelser,  der  afviger  fra  Statskirkens,  er  ikke  lige- 
berettigede men  kun  taalte. 

Dette  er  Tilfældet  nu  i  Danmark.  Vore  Love  forudsætter  overalt,  at 
Tilslutningen  til  den  lutherske  Lære  er  det  normale.  Afvigelserne  Und- 
tagelsen ;  der  findes  enkelte  Undtagelsesbestemmelser,  som  tager  Hensyn  til 
de  afvigende  Kættere;  men  ofte  tages  et  saadant  Hensyn  slet  ikke;  ogsaa  de, 
som  ikke  hører  Kirken  til  maa  anvende  dens  Former,  om  de  ikke  vil  give 
Slip  paa  en  god  Del  af  deres  almindelige  borgerlige  Rettigheder.  De  nødes 
til  som  skyldig  Tribut  til  Statskirken  at  tage  Del  i  dens  Ceremonier,  gan- 
ske som  Romerrigets  Undersaatter  i  svundne  Tider  alle  maatte  ofre  til  Kej- 
seren. Den  lutherske  Kirke  opfattes  stadig  som  den  normale,  den  selvfølge- 
lige for  danske  Borgere.  Grundloven  fastslaar,  at  Statens  Overhoved  skal 
tilhøre  den.  Universitetet  holder  Reformationsfest,  Rigsdagen  aabnes  med 
en  luthersk  Prædiken,  Rigsdagsmænd  og  Embedsmænd  maa  sværge  efter 
religiøse  Formularer,  Vidner  for  Retten  ligesaa.  Denne  Lære  hersker  uind- 
skrænket  i   alle  Statens  Skoler  og  Undervisningsanstalter,  og  Kirken  mod- 

tager  hvert  Aar  omkring  6  Millioner  Kr.  af  de  Statsmidler,  som  er  alle 
Borgeres  fælles  Ejendom.  Det  er  med  Urette,  at  vi  har  vænnet  os  til  at 
tale  om  Religionsfrihed;  vi  er  kun  paa  Vej  dertil;  vi  staar  endnu  paa  Tole- 
rancens Mellemstandpunkt.  Den  bestaaende  Ordning  er  i  afgjort  Strid  med 
Retfærdighedsprincipet. 

Dette  Princip  er  det  alle  Dage  en  betænkelig  Ting  at  gøre  Brud  paa 
af  praktiske  Bekvemmelighedshensyn.  Og  de  Grunde,  som  føres  i  Marken 
for  Statskirken,  hører  alle  til  denne  Kategori.  Ingen  af  de  religiøst  tæn- 
kende og  følende  Forkæmpere  for  Statskirken  paastaar,  at  dens  Ophævelse 
vil  være  Uret  mod  de  lutherske  Troende,  eller  blot  til  Skade  for  deres  re- 
ligiøse Liv.  Det  er  med  praktiske  Samfundshensyn  Statskirken  forsvares.  — 

Kulturens  Enhed,  det  fælles  Dannelsesgrundlag  vil  sættes  paa  Spil  me- 
ner man,  naar  Kirkens  Præster  ikke  skal  opdrages  ved  Statens  Universitet 
sammen  med  andre  akademiske  Borgere  af  Professorer,  der  sidder  i  Lærer- 
forsamling med  de  andre  Fakulteters  Professorer.  Denne  Fare  er  yderst 
ringe.  Al  Sandsynlighed  taler  for,  at  de  nye  Frimenigheder  vilde  søge  deres 
Præster  blandt  Folk,  der  ved  frie  Præsteskoler  har  faaet  en  Uddannelse, 
som  i  alt  væsentlig  svarer  til  den,  det  teologiske  Fakultet  nu  byder.  Det 
er  endda  troligt,  at  de  allerfleste  af  dem  vil  tage  Filosofikum  først  gan- 
ske som  nu;  og  længere  følger  de  jo  heller  ikke  nu  med  de  andre  Stu- 
denter. Og  selv  om  det  hændte  nu  og  da,  at  en  Menighed  fik  en  Præst, 
der  ikke  havde  ganske  det  samme  almindelige  Kundskabsforraad  som  Egnens 
Læge,  mon  Ulykken  saa  var  større  end,  naar  det  nu  sker,  at  Højskolefor- 
standeren ikke  har  det  samme  Kvantum  Skolekundskaber  som  Herredsfog- 
den? Men,  vil  man  sige,  det  er  ikke  Kundskaberne  det  kommer  an  paa  men 
hele  den  aandelige  Kultur,  Livssynet;  her  er  Fare  for  en  Spaltning,  en 
Splittelse  i  Kulturen.  Dertil  er  at  svare,  at  det  fælles  Livssyn  allerede  er  for- 
svundet. Ved  Universitetet  saa  vel  som  i  Folket  har  vi  allerede  nu  baade 
konkurrerende  Kulturretninger  og  modstridende  Samvittigheder,  med  alle  de 
Farer  og  alle  de  Fortrin  for  Folkets  Udvikling,  som  følger  dermed. 

Og  der  er  ingen  Grund  til  at  tro,  at  Statskirkens  Ophævelse  skulde  føre 
til  Folkets  Deling  i  to  skarpt  adskilte  Lejre  uden  gensidig  Forstaaelse.  Den 
Dag  Statskirken  falder,  vil  der  ikke  blive  to  store  Samfund:  et  fritænkersk 
og  et  troende.  Nej,  der  vil  blive  et  Mylder  af  smaa  religiøse  Samfund, 
hvoraf  nogle  atter  samles  i  større  Grupper,  og  udenfor  dem  alle  vil  Fri- 
tænkerne staa,  uorganiserede  som  nu.  Der  vil  være  de  lempeligste  Over- 
gange fra  Lejr  til  Lejr,  og  Mænd  og  Kvinder  af  alle  religiøse  og  irreligiøse 
Anskuelser  vil  atter  og  atter  mødes  snart  til  fælles  Arbejde  for  fælles  borger- 
lige Opgaver,  snart  til  Strid  om  Samfundets  store  vanskelige  Spørgsmaal.  — 

Saa  frygter  man,  at  Folkets  Moral  skal  lide  et  mægtigt  og  pludseligt 
Tab  ved  Statskirkens  Ophævelse.  Men  med  hvilken  Grund?  For  det  før- 
ste betyder  Statskirkens  Undergang  jo  ikke  Religionens  Tilintetgørelse.  De 
frie  Menigheder  vil  foreløbig  tælle  omtrent  lige  saa  mange  Medlemmer,  som 
Kirken  nu  faar  i  Tale.  Og  for  det  andet  overvurderes  Religionens  Betyd- 
ning for  Befolkningens  Moral  i  høj  Grad.  Det  er  sandt,  at  de  Moralregler, 
som  Menneskene  mere  eller  mindre  lever  efter,  i  lange  Tider  har  været 
knyttede  til  den  bibelske  Lære  om  Straf  og  Belønning  og  er  blevet  Menne- 
skene indpræntet  med  Kirkens  Avtoritet.  Men  der  gives  intet  Bevis  for,  at 
denne  Sammenknytning  er  fornøden.  Moralen  staar  ikke  højere  i  de  Folke- 
lag, hvor  Kirketroen  raader  uanfægtet  end  i  de  Kredse,  hvor  Fritænkeriet 
er  Reglen;  ikke  højere  i  de  mest  religiøse  Lande  end  i  de  mindst  religiøse. 
Gennem  Aarhundreder  har  Moralreglerne  været  knyttet  til  de  kristne  Dog- 

mer,  gennem  Aartusinder  til  religiøse  Dogmer;  og  dog  er  vel  nok  Moral- 
omraadet  det,  hvor  Menneskenes  Fremgang  gennem  Tiderne  har  været 
mindst.  Og  de  Tider,  da  Moralen  højnedes  og  bredte  sig  ud  til  Masserne, 
var  ikke  de  mest  religiøse  Tider,  men  de  Perioder,  da  Oplysningen,  den 
almindelige  Kultur,  det  materielle  Velvære  gik  stærkest  frem.  Man  sam- 
menligne Moralen  i  de  Aarhundreder,  da  begejstrede  Korsfarere  drog  til  det 
hellige  Land,  med  Moralen  i  det  vantro  19.  Aarhundrede.  Enhver  Under- 
søgelse vil  vise,  at  Drab  og  Vold,  Tyveri  og  Bedrageri  hørte  til  Dagens 
Orden  i  Korsfarerrigerne  i  en  Grad,  som  det  19.  Aarhundredes  Verdens- 
børn ingen  Tid  drømte  om.  Og  selv  om  man  spørger  om  Kønsmoralens 
Omraade,  hvor  al  Sammenligning  er  saa  svær,  ved  vi  dog  nok  til  med  fuld 
Sikkerhed  at  kunne  sige,  at  de  svundne  Tider  ikke  har  noget  at  lade  Nu- 
tiden høre.  Moralen  bestemmes  nok  saa  meget  gennem  Vanen  og  det  of- 
fentlige Omdømme,  som  gennem  Katekismusen.  Dens  Vækst  betinges  af 
den  Udvikling,  som  i  stigende  Grad  gør  Menneskets  Tanke  og  Vilje  til 
Herre  over  dets  Instinkter,  og  denne  Udvikling  følger  den  almindelige  Kul- 
turudvikling. 

Naar  Statskirken  forsvinder,  vil  de,  der  samles  til  frie  religiøse  Sam- 
fund, i  disse  faa  en  moralsk  Paavirkning  af  større  personlig  Inderlighed  end 
den.  Statskirken  kan  byde.  Og  de,  der  ikke  slutter  sig  til  disse  Samfund, 
vil  af  Forældre  og  af  Omgangskreds  saavelsom  i  Skolerne  lære  nøjagtig  de 
samme  Moralregler  som  nu.  Deres  Tilslutning  til  dem  vil  komme  til  at 
hvile  godt  og  solidt  paa  Fornuftgrunde  og  paa  den  almenmenneskelige  Sam- 
følelse. Denne  Moral  vil  ikke  blive  hæmmet  ved  Tilknytningen  til  stivnede 
Dogmer;  derfor  vil  den  lettere  kunne  højnes  og  føres  fremad  end  den  reli- 
giøse Moral.  Og  den  vil  ikke  blive  draget  nedad  ved  at  føjes  sammen 
med  de  Forestillinger,  som  knytter  sig  til  den  bibelske  Syndefølelse  og  den 
bibelske  Lære  om  Straf  og  Belønning,  der  i  hvert  Fald  for  mange  Fri- 
tænkere synes  saa  frastødende  og  moralødelæggende.  — 

Men  saa  forsvares  endelig  Statskirken  fra  fritænkersk  Side  dermed,  at 
den  er  en  Dæmper  paa  det  religiøse  Liv,  en  Art  Vaccination  mod  Religio- 
nen. Det  er  sandt,  at  Statskirken  har  virket  dæmpende,  og  det  er  troligt, 
at  i  hvert  Fald  Overgangstiden  efter  dens  Fald  vilde  bringe  et  Røre,  hvoraf 
en  god  Del  Fanatisme  kunde  gro  frem.  Men  der  er  ingen  Fare  for,  at  dette 
skal  naa  til  den  Voldsomhed,  der  i  gamle  Dage  lagde  „en  Damp  af  Blod" 
om  Religionerne.  Kampen  er  allerede  nu  staaende;  og  netop  indenfor  Stats- 
kirken kan  denne  Strid  faa  den  ejendommelige  Bitterhed  som  opstaar,  naar 
den  ene  Part  har  Følelsen  af,  at  Modparten  uretfærdig  faar  Statsmagtens 
Støtte,  Dag  efter  Dag  fører  Præsternes  abnorme  Stilling  paa  en  Gang  som 
Statens  Embedsmænd  og  Kirkens  Tjenere  til  Konflikter  af  den  mest  pinlige 
Art.  Indenfor  Statskirken  strides  de  forskellige  lutherske  Retninger  indbyrdes, 
medens  de  fleste  af  dem  samles  i  en  fælles  Følelse  af,  at  de.  Statskirkens 
Medlemmer,  er  de  rette  Borgere,  Fritænkerne  og  de  andre  Kættere  en  Art 
Mindremænd,  der  saa  vidt  mulig  skal  holdes  nede  overalt.  Selv  i  det  poli- 
tiske Liv  staar  Kirkens  Mænd  paa  Vagt  mod  Fritænkerne,  netop  fordi  Sam- 
menblandingen af  Stat  og  Kirke  gør  det  betydningsfuldt  for  dem  at  beher- 
ske Statsmagten.  Det  er  sandsynligt,  at  de  religiøse  Stridigheder  mellem 
frie  Menigheder  i  højere  Grad  kunde  begrænses  til  det  rent  religiøse  Liv 
og  føres  alene  med  aandelige  Vaaben. 

Og  nu  selve  det  Røre,  den  religiøse  Begejstring  og  Fanatisme,  som 
Overgangen  til  de  nye  Kaar  troligvis  vilde  bringe  i  Menighederne.  Er  alt  dette 
virkelig  af  det  Onde?  Paa  alle  andre  Omraader  anser  vi  det  for  godt,  at  der 


154  P.  Munch 

er  Liv  og  Kamp.  Hvorfor  skal  det  religiøse  Liv  saa  vidt  mulig  ligge  i 
Dvale,  bedøvet  af  Statskirkens  Sovedrik?  Man  tager  ikke  ustraffet  et  saa 
vigtigt  Omraade  ud  af  den  almindelige  Bevægelse.  Dvaskhed  der  betyder 
Dvaskhed  ogsaa  i  andre  Spørgsmaal;  Statskirken  er  og  bliver  en  konserva- 
tiv Magt  paa  alle  Omraader,  en  Hæmsko  paa  Fremskridtet,  den  faste  Borg 
for  alle  gamle  Vaner,  en  Grav  for  den  selvstændige  Tanke,  for  den  kritiske 
Aand.  Det  er  ikke  tilfældigt,  at  de  Folk,  som  i  religiøs  Iver  sloges  med 
Statskirken,  oftest  var  de  livligste  og  mest  frisindede  ogsaa  i  Politik,  me- 
dens Statskirkens  indifferente,  ubevægelige  Masser  var  den  døde  Vægt,  som 
det  næsten  ikke  var  muligt  at  slæbe  med  fremad.  — 

Men  i  alle  Tilfælde:  den  gamle  idylliske  Statskirkes  Dage,  da  der  ikke 
kendtes  Forskel  paa  godt  og  ondt,  paa  Troende  og  Vantro,  er  talte.  Det  er 
saa  umuligt  at  kalde  dem  tilbage  efter  det  Røre,  som  nu  er  vakt,  som  det 
efter  1848  var  umuligt  at  vende  tilbage  til  Helstatsidyllen  fra  Frederik  VI's 
Dage,  da  Danske  og  Tyske  levede  fredelig  sammen  som  Enevoldskongens 
tro  Undersaatter.  Bevares  Statskirken,  da  driver  vi  ind  i  Kirkeforfatningen. 
Og  dette  betyder  bitter  Strid.  For  frie  Menigheder  vil  Kampen  kun  være  en 
ædel  Kappestrid  om,  hvem  der  kan  samle  de  fleste.  Mellem  de  forskellige 
Retninger  indenfor  Statskirken  staar  derimod  Slaget  om  Magten;  Flertal  paa 
Kirkerigsdagen,  det  betyder  Magt  til  at  værne  egen  Frihed  og  kun  altfor 
ofte  til  at  krænke  andres  Frihed.  Og  det  er  endda  ikke  saa  helt  sikkert,  at 
de  religiøse  Retninger  bliver  ene  om  denne  Kamp.  Ved  de  Valg,  som  før- 
ste Gang  fandt  Sted  tit  Menighedsraadene,  blev  det  store  Flertal  borte;  de 
ligeglades  kompakte  Majoritet  gav  disse  Valg  en  god  Dag,  og  de  bevidst 
irreligiøse  holdt  sig  af  en  naturlig  og  priselig  Taktfølelse  tilbage.  Men  faar 
de  kirkelige  Valg  virkelig  praktisk  Betydning,  er  det  alt  andet  end  vist,  at 
det  altid  vil  gaa  saaledes.  Da  kan  det  meget  vel  hænde,  at^  Folkekirkens 
irreligiøse  Medlemmer  møder  frem;  og  i  mange  Sogne  vil  de  da  kunne 
stemme  de  religiøse  over.  Det  gælder  ikke  blot  i  København,  hvor  kun  en 
af  hver  fjorten  valgberettigede  denne  Gang  lod  sig  indføre  paa  Valglisterne, 
men  det  gælder  ogsaa  i  adskillige  større  Købstæder,  hvor  Forholdet  ikke 
var  stort  anderledes.  Og  man  tænke  sig  blot  Raseriet  i  de  kirkelige  Kredse 
den  Dag,  da  Socialdemokraterne  satte  deres  Mænd  ind  i  Menighedsraadene 
og  krævede  Meningsfæller  til  Præster.  —  — 

Ikke  faa  blandt  Statskirkens  religiøse  Talsmænd  er  rede  til  at  gaa 
med  til  en  borgerlig  Ordning  af  Ægteskab,  Begravelse,  Navngivelse  o.  s.  v., 
ja  endog,  om  end  med  Betænkeligheder,  til  den  konfessionsløse  Skole.  Dette 
er  glædeligt.  Den  nuværende  Skoleordning  er  en  afgjort  Krænkelse  af  Religions- 
frihedens Princip.  I  alle  Statens  Skoler  undervises  i  en  bestemt  Religion,  som 
danner  en  Slags  Grundlag  for  hele  Undervisningen;  der  gives  ikke  Til- 
ladelse til  Oprettelse  af  Skoler  uden  Religionsundervisning,  om  end  Skoler 
med  Undervisning  i  andre  Religioner  taales;  ja  der  bestaar  endog  en  For- 
pligtelse til  at  lade  alle  Børn  undervise  i  de  almindelige  religiøse  og 
moralske  Begreber,  en  Forpligtelse,  hvis  Opfyldelse  de  kirkelige  Myndig- 
heder dog  vistnok  kun  sjeldent  søger  at  fremtvinge. 

Der  er  dem,  ogsaa  blandt  Fritænkerne,  som  siger,  at  dette  gør  intet, 
Skolens  Religionsundervisning  gør  dog  ikke  synderlig  Indtryk  paa  Børnene, 
den  værner  dem  snarest  mod  virkelig  religiøs  Paavirkning,  og  i  hvert  Fald 
kan  Forældrene  sagtens  hindre,  at  Børnene  tror  paa  den  Religion,  Skolen 
lærer  dem.  Dette  er  vel  nok  oftest  Tilfældet.  Men  der  er  i  dette  Forhold 
en  stor  Fare.  Paa  mange  Omraader  virker  Statskirken  med  dens  forskels- 
løse Sammenblanding  af  Troende  og  Ikke-Troende  til  Fremme  af  Hykleriets 

Og  Kompromisets  Aand.  Men  mest  af  alt  gælder  dette  Skolens  Religions- 
undervisning og  den  Konfirmation,  der  sædvanemæssig  følger  dermed.  De 
Børn,  der  i  deres  fritænkerske  Hjem  lærer  at  betragte  Religionen  som  en 
besynderlig  Menneskeaandens  Vildfarelse,  de  skal  i  Skolen  fremsætte  alt 
dette,  som  de  ikke  tror  paa,  som  ophøjede  Sandheder,  og  de  skal  ved  Konfir- 
mationen højtidelig  bevidne  deres  Tro  derpaa.  Og  trods  de  Kampe,  det  vol- 
der en  Del  af  dem,  gør  de  det  jo  næsten  alle.  Dette  er  en  Leg  med  Over- 
bevisningen, en  Opøvelse  i  Usandfærdighed,  særlig  karakterfordærvende  i 
den  unge  Alder,  da  Sindene  er  saa  dybt  modtagelige.  Paa  alle  andre  Om- 
raader  stræber  vi  at  indskrænke  de  Kompromiser  og  Afslag,  Livet  kan 
nøde  Menneskene  til,  til  det  mindst  mulige.  Her  sætter  vi  derimod  Urede- 
ligheden i  System  paa  det  Omraade,  der  mest  af  alle  krævede  fuld  Sand- 
hed og  Oprigtighed. 

Og  som  for  Børnene  saa  for  Lærerne.  Det  viser  sig  ikke  saa  meget  i 
de  højere  Skoler,  hvor  man  kan  tage  troende  Religionslærere.  Men  det 
virker  paa  pinligste  Maade  i  Folkeskolen,  især  paa  Landet.  Der  er  blandt 
vore  Folkeskolelærere  mange  —  og  for  hvert  Aar  flere,  —  som  er  Fritæn- 
kere eller  staar  Fritænkeriet  saa  nær,  at  de  ikke  med  frelst  Samvittighed 
kan  undervise  i  Religion.  Alligevel  tvinges  de  til  det,  om  de  ikke  vil  op- 
give deres  Stillinger.  Og  det  lader  sig  ikke  gøre  at  fritage  disse  Lærere 
for  Religionsundervisningen,  saa  længe  Skolen  har  sin  nuværende  Stilling; 
man  tænke  sig  en  saadan  Lærer,  der  indenfor  den  Skole,  som  staar  under 
gejstligt  Tilsyn,  højtidelig  blev  erklæret  for  Fritænker  og  maatte  overlade 
Undervisningen  i  det  Fag,  der  nu  er  Skolens  centrale  Fag,  til  Præsten. 

Ogsaa  i  den  konfessionsløse  Skole  vil  naturligvis  Lærerens  religiøse 
Standpunkt  kunne  træde  frem,  saa  Børnene  forstaar,  hvad  han  mener  om  Reli- 
gionen, ligesom  de  kender  hans  Meninger  om  de  andre  omstridte  Spørgsmaal, 
som  Skolen  skal  og  maa  behandle.  Men  det  afgørende  er,  at  han  da  fremsætter 
det  som  sin  personlige  Mening,  som  en  Mening  ved  Siden  af  andre,  ikke 
som  den  uomtvistede  Sandhed,  som  det  er  alle  Børnenes  Pligt  at  tro  paa 
og  sige  efter.  Skolens  Mening,  Statens  Mening. 

Hørup  lader  sin  Spidsborger  føre  det  Forsvar  for  den  bestaaende 
Religionsundervisning,  at  gennem  den  lærer  ogsaa  Fritænkernes  Børn  at 
forstaa  de  religiøse  Meninger  og  se  fordragelig  paa  dem,  der  har  dem.  Dette 
kan  ske,  men  det  kan  lige  saa  vel  tænkes,  at  det  Barn,  der  i  Skolen  atter 
og  atter  skal  gentage  som  Sandheder  Ting,  som  han  ikke  tror  et  Ord  af, 
forbitres  og  ledes  derved,  at  den  Religion,  der  bydes  ham  saaledes,  vækker 
en  Uvilje  og  en  Ringeagt,  der  gør,  at  han  kommer  til  at  se  med  alt  andet 
end  blide,  forstaaende  Øjne  paa  dens  Tilhængere.  Erfaringen  turde  tale  for, 
at  dette  helt  ofte  bliver  Tilfældet.  Og  i  hvert  Fald  kan  Forstaaelsen  meget 
vel  naas  gennem  den  konfessionsløse  Skole.  En  Broderpart  af  Historien 
handler  om,  hvorledes  menneskelige  Meninger,  rigtige  og  vildfarende  op- 
staar  og  faar  Magt  og  blandes  forvirret  mellem  hinanden;  en  ordenlig  Under- 
visning af  nevtral-videnskabelig  Art  vil  gøre  den  bestaaende  Religion  lige- 
saa  forklarlig  og  forstaaelig  som  de  gamle  Religioner,  som  Fortidens  og 
Nutidens  filosoHske  Systemer  og  politiske  Dogmer.  Mere  ligefrem  Vej  til 
Forstaaelse  og  Fordragelighed  gives  neppe.  — 

Alt  i  alt  kan  jeg  da  ikke  se  rettere,  end  at  de  Bekvemmelighedshensyn, 
der  føres  i  Marken  for  de  bestaaende  Forhold,  forvandler  sig  til  Grunde 
mod  disse.  Adskillelsen  af  Stat  og  Kirke  vil  være  baade  den  retfærdigste 
og  den  mest  praktiske  Ordning.  Den  vil  yde  de  bedste  Betingelser  for,  at 
de  aandelige  Kampe  kan  blive  udfægtet  med  aandelige  Vaaben  uden  nogen 

Art  af  Tvangsmidler  og  med  den  mindst  mulige  Bitterhed.  Der  vil  blive 
ydet  alle  dem,  som  ikke  tror  paa  Folkekirkens  Lære,  deres  Ret,  og  de 
Troende  vil  blive  fri  for  den  Forargelse,  som  de  Ikke-Troendes  Deltagelse 
i  Kirkens  Liv  og  deres  Anvendelse  af  dens  Former  maa  være  for  hver  den, 
for  hvem  hans  Religion  er  Alvor. 

Og  naar  dette  er  saa,  da  burde  Overgangen  ske  hurtigt  og  helt.  Hvil- 
ken Friskhed,  hvilket  Liv  vilde  det  ikke  skabe,  om  man  virkelig  en  Gang 
brød  fuldt  og  helt  med  gamle  slette  Vaner  og  byggede  en  ny  Ordning  paa 
fornuftmæssigt  og  retfærdigt  Grundlag.  De  Besværligheder,  det  kunde  volde, 
vilde  være  for  intet  at  regne  mod  den  Grøde  det  vilde  skabe  i  hele  Na- 
tionens aandelige  Liv,  alle  de  Kræfter,  det  vilde  sætte  i  Bevægelse.  De 
økonomiske  Vanskeligheder,  Overgangen  kunde  føre  med  sig,  kunde  uden 
nogen  Art  af  Skade,  overvindes  ved,  at  Staten  rundhaandet  anvendte  en 
passende  Del  af  de  Midler,  der  nu  bruges  til  Statskirken,  til  de  nye  Menig- 
heder i  Forhold  til  det  Medlemstal,  der  samledes  i  dem. 

Men  naturligvis  vil  et  saadan  resolut  Gennembrud  ikke  finde  Sted.  Vi 
vil  glide  ind  i  en  Tid  med  megen  Forvirring  paa  det  kirkelige  Omraade, 
megen  unødig  Kamp  om  Ordningen  af  de  ydre  Rammer  for  Menighedenfes 
Liv.  Under  denne  Strid  er  der  for  dem,  som  deler  de  Anskuelser  her  er 
fremsat,  ikke  andet  at  gøre  end  ved  hvert  nyt  Skridt,  der  bliver  Tale  om, 
at  gøre,  hvad  de  formaar,  for  at  det  kan  blive  et  Skridt  fremad  paa  Vejen  mod 
Maalet:  den  fulde  Gennemførelse  af  Religionsfriheden,  Adskillelsen  af  Stat 
og  Kirke.  P.  Munch, 


Højskoleforstander  Holger  Begtrup  og  den 
moderne  danske  Historieskrivning. 

Af  Aage  Friis. 

Hr.  Holger  Begtrup  har  i  Sommer  paa  to  Møder  paa  sin  Højskole 
i  Frederiksborg  udtalt  en  Dom  over  den  moderne  danske  Historie- 
skrivning, der  har  Krav  paa  nogen  Opmærksomhed,  og  han  har  dertil 
knyttet  en  kraftig  Opfordring  til  den  danske  Højskoles  Mænd  om  frem- 
tidig at  optage  den  Gerning,  som  de  danske  Historikere  efter  Hr. 
Begtrups  Mening  grovt  har  vanrøgtet. 

Hr.  Begtrup  har  tidligere  paa  Møder  rundt  om  i  Landet  udtalt  lig- 
nende Tanker,  og  saa  vidt  vides,  har  han  ingen  Modsigelse  mødt.  Den 
Stemning,  der  raader  over  for  ham,  hvis  Autoritet  inden  for  Højskolen 
synes  at  være  meget  stor,  har  tvertimod  faaet  et  kraftigt  Udtryk  i  en 
Artikel  om  Hr.  Begtrups  betydningsfulde  Grundtvigudgave,  som  Hr. 
Jakob  Knudsen  har  offentliggjort  i  „Højskolebladet".  Han  karakteriserer 
heri  Hr.  Begtrup  som  afjgjort  Videnskabsmand,  ja  som  en  betydeligere 
Videnskabsmand  end  de  fleste,  der  bærer  dette  Navn  her  hjemme,  og 
han  fremhæver  i  Særdeleshed,  i  hvor  høj  Grad  Hr.  Begtrup  har  be- 

varet  sin  videnskabelige  Skelneævne  og  kritiske  Sans  under  sit  mange- 
aarige  Højskolearbejde,  trods  den  Fare  Hr.  Knudsen  indrømmer  truer 
denne  fra  det  særlige  Autoritets-  og  Tillidsforhold,  der  raader  mellem 
Elever  og  Lærere  inden  for  Højskolen. 

Hr.  Begtrups  Udtalelser  kaster  et  ejendommeligt  Lys  over  alt  dette. 
Paa  et  Møde  sidst  i  Juli  talte  han  i  Følge  et  Referat  i  „Frederiksborg 
Amtsavis"  til  sine  Elever  om  de  Forudsætninger,  de  burde  medbringe 
til  Læsningen  af  Grundtvigs  Skrifter,  og  nævnede  deriblandt  Grundtvigs 
„  Kærlighed  til  det  danske  Folk  og  dets  Minder,  der  er  en  lykkelig  For- 
ening af  Historie  og  Poesi  —  og  ikke  den  aandløse  Nøjagtighed  med 
Enkeltheder  i  Kildeundersøgelser,  som  den  tørre  Videnskabelighed  her- 
hjemme for  Tiden  soler  sig  i ;  man  maa  føle  sig  i  Slægt  med  det  danske 
Folk  gennem  Tiderne." 

Ved  Højskolelærernes  Møde  først  i  September  vendte  Hr.  Begtrup 
i  en  anden  Forbindelse  tilbage  til  den  samme  Tanke.  I  Følge  et  Refe- 
rat, som  Hr.  Begtrup  velvilligst  selv  har  givet,  udtalte  han  sig  her  om 
Grundtvigs  Forhold  til  Sociologien  og  fremhævede,  at  Grundtvig  paa 
en  dybere  Maade  end  Comte  og  Spencer  og  forud  for  disse  havde 
hævdet  Lovene  for  Samfundets  Vækst.  Han  udtalte  Troen  paa,  at 
Grundtvigs  Hovedtanker  paa  dette  Omraade  ikke  vilde  blive  stillet  i 
Skygge  af  den  moderne  Videnskab  og  fremhævede,  at  Grundtvigs  hi- 
storiske Anskuelse  havde  et  stort  Fortrin  for  den  moderne  i  den  Vægt 
den  lægger  paa  Folkeligheden  i  dens  aandelige  Ejendommelighed,  hvor- 
med den  kritiske  Videnskab  aldeles  ikke  synes  at  regne.  „Sagen  er", 
udtalte  Hr.  Begtrup  derefter,  „den,  at  vore  nyeste  Fagmænd  i  den  hi- 
storiske Videnskab  i  dybeste  Forstand  er  aldeles  aandløse.  Deres  kritiske 
Metode  i  Kildestudiet  er  vistnok  ypperlig  og  tjener  dansk  Videnskabe- 
lighed til  megen  Ære;  men  hvis  de  fear  Held  til  at  gennemføre  deres 
aandløse  Betragtning  af  Samfundets  Organisme  og  Evolution,  saa  ender 
det  med,  at  Danmarks  Historie  forvandles  til  en  Bunke  Sand,  hvori 
hvert  Korn  er  endevendt,  og  hvori  alene  Tyngdeloven  raader  for 
Lagenes  Lejring  og  Delenes  Sammenhæng."  „Over  for  denne  Fare", 
fortsatte  Hr.  Begtrup,  „har  Grundtvigs  Disciple  en  stor  Opgave  i  Arv. 
Vi  skal,  i  Tro  paa  de  aandelige  Kræfter,  som  virker  bag  Naturens  me- 
kaniske Love,  hævde  Virkeligheden  af  den  indre  Livsstrøm,  som 
hjærtelig  forener  Børn  med  Fædre  og  som  —  trods  Kritikernes  For- 
nægtelse —  er  Grundkraften  i  vort  Folkeliv." 

Hr.  Begtrups  Dom  om  den  danske  Historieskrivning  er  kategorisk; 
han  nævner  ingen  Forfatter  særlig,  han  undtager  ingen.  Han  samler 
Personer  og  Værker  under  ét.  Det  er  ogsaa  korrekt,  thi  i  den  Sam- 
menhæng, der  her  er  Tale  om,  staar  den  ellers  saa  forskelligartede 
Kreds  af  danske  Historikere  ganske  ens,  enten  man  saa  tænker  paa 
den  noget  ældre  Generation,  der  for  en  Menneskealder  siden  begyndte 
at  nyskabe  dansk  Historie,  eller  paa  de  senere  tilkomne  yngre  Forskere. 

Men  ligesaa  kategorisk  som  Hr.  Begtrups  Dom  er,  ligesaa  ensidig, 
overfladisk  og  urigtig  er  den. 

Hvor  finder  Hr.  Begtrup  Beviset  for  denne  saa  overlegent  udtalte 
Paastand  om,  at  den  sidste  Menneskealders  danske  Historieskrivning 
er  baaren  af  en  saa  ensidig  materialistisk  Verdensanskuelse,  at  den  for- 
nægter og  lader  haant  om  alt,  hvad  der  ikke  direkte  kan  afledes  af  de 
store  mekaniske  Love,  at  den  kun  har  ønsket  eller  ævnet  kritisk  at 
undersøge  Enkeltheder  for  at  fastslaa  det  rent  udvortes  Sagforhold? 

Der  er  ikke  én  dansk  Historiker,  der  rammes  af  Hr.  Begtrups 
Karakteristik,  hvad  enten  hans  Arbejder  vurderes  positivt  eller  negativt, 
efter  hvad  de  har  medtaget  eller  hvad  de  har  ladet  ligge.  De  danske 
Historikere  har  holdt  sig  fuldkommen  fri  for  den  Ensidighed.  Ikke  en 
af  de  danske  Historikere  har  forsøgt  at  skrue  vort  Folks  Historie  fast  i 
noget  filosofisk  eller  religiøst  System,  og  mindst  af  alt  i  den  materiali- 
stiske Historieopfattelse  som  Hr.  Begtrup  taler  om,  A.  D.  Jørgensen 
og  Johannes  Steenstrup,  Troels-Lund  og  Edvard  Holm,  Kr.  Erslev  og 
J.  A.  Fridericia,  N.  Neergaard  og  M.  Rubin  —  disse  otte  Navne  rum- 
mer alle  Hovedfaser  af  moderne  dansk  Historieskrivning;  de  andre 
Navne,  der  kunde  nævnes,  vilde  falde  indenfor  de  samme  aandelige 
Rammer.  De  har  alle  deres  udprægede  aandelige  Fysiognomi  og  Livs- 
anskuelse, men  af  den  Ensidighed,  som  Hr.  Begtrup  paastaar  skulde 
præge  deres  Livsværk,  findes  der  ikke  Spor.  Overalt  findes  der  tvært- 
imod en  alsidig  Vurdering  af  aandelige  og  materielle  Værdier.  Enhver 
Side  af  vort  Folks  Liv  er  kommen  til  sin  Ret  i  de  sidste  Aartiers  hi- 
storiske Arbejde,  og  med  hvert  Aar  er  Alsidigheden  bleven  større. 
Vor  Tidsalders  stærke  Fremdragning  af  de  materielle  Faktorers  store 
Indflydelse  paa  Individets  og  Samfundets  Udvikling  har  funden  tilbørlig 
Paaagtning,  men  samtidig  har  netop  de  Sider  af  Folkelivet,  som  Hr. 
Begtrup  drager  frem,  det  aandelige,  usynlige  Liv  i  alle  dets  Udtryks- 
former, fastholdt  Opmærksomhed  og  udløst  Arbejde.  Ingen  dansk  Hi- 
storiker har  skildret  det  danske  Folks  „Organisme  og  Evolution"  aand- 
løst,  det  vil  efter  Hr.  Begtrups  Definition  sige  med  udelukkende  eller 
blot  overvejende  Hensyntagen  til  de  mekaniske  Naturlove.  Dette  træder 
frem  overalt  i  vor  rige  historiske  Litteratur,  i  Skildringer  af  enkelte 
Menneskeliv  som  af  enkelte  Tiders  Samfundstilstande,  i  Længdesnit, 
der  skildrer  enkelte  Folkelags  eller  visse  Institutioners  Historie,  i  smaa 
indgaaende  Studier  og  i  Værker,  der  forfølger  Traade  i  Folkets  Liv. 

Ligesaa  uforstandig  som  Talen  om  en  materialistisk  Fællestendens 
er  Paastanden  om,  at  den  nyere  danske  Historieskrivning  er  bleven 
staaende  ved  Enkeltundersøgelser  uden  Forsøg  paa  at  skildre  Sammen- 
hængen i  Folkets  Historie.  Der  er  ikke  en  af  de  danske  Historikere, 
hvis  Gærning  vejer  til,  der  ikke  har  forsøgt  det;  at  nævne  de  enkelte 
Værker  er  i  og  for  sig  overflødigt;  „Danmarks  Riges  Historie"  og 
Troels-Lunds  store  samlede  Værk  taler  tydelig  nok.  Det  er  ikke  aand- 
løs  Sammenhobning  af  raa  Sten.   Det  er  organisk  Sammenføjning  efter 


Holger  Begtrup  og  den  moderne  danske  Historieskrivning  159 

alle  Livets  aandelige  og  materielle  Love  med  Respekt  for  det  haand- 
gribelige,  der  tælles  i  Penge,  maales  i  Skæppe  og  plantes  i  Skov  og 
med  stilfærdig  Lytten  til  den  Susen,  der  lyder  ud  fra  de  skiftende 
Slægters  skrevne  Ord,  der  røber  os  deres  Stemninger  og  Tanker  over- 
for det  daglige  Livs  Foreteelser  og  overfor  de  store  Livsspørgsmaal. 

Man  kan  med  Grund  fremhæve  den  Rigdom  paa  historiske  Enkelt- 
undersøgelser, som  paa  Hovedpunkter  har  ændret  vor  Viden  og  For- 
staaelse  af  vor  Historie,  og  man  kan  stille  dette  overfor  den  Kends- 
gærning,  at  vor  Historieskrivning  siden  1864  har  været  fri  for  den  Art 
historisk  Filosofi  eller  bevidst  Tendens,  der  presser  Aarhundreders 
Historie  sammen  efter  en  eller  anden,  tit  helt  subjektiv  Skabelon.  Men  det 
er  rimeligt  at  foretage  denne  Sammenstilling  ud  fra  en  ganske  anden  Be- 
tragtning end  den  der  ligger  bagved  Hr.  Begtrups  overlegne  Talen  om  de  nøj- 
agtige Enkeltundersøgelser.  Thi  hvad  har  egentlig  fremkaldt  disse?  Mon 
Brist  paa  Evne  hos  Historikerne  til  at  finde  større  samlende  Synspunkter? 
Mon  Mangel  paa  Fantasi  elier  paa  inderlig  Samfølelse  med  Folkets 
Fortid?  Intet  heraf.  I  de  førnævnte  Historikeres  Værker  findes  alle 
disse  Egenskaber.  Nej,  Aarsagen  er  den  dybe  Ansvarsfølelse,  der 
har  gennemtrængt  den  moderne  danske  historiske  Videnskab.  Den 
kritiske  Enkeltundersøgelse  er  skabt  af  den  Grundbetragtning,  at  en 
Historiker  ikke  har  Lov  til  at  skildre  sit  Folks  Historie,  uden  at  hver 
Enkelthed  i  hans  Fremstilling  er  prøvet  med  alle  de  Midler,  som  hans 
Videnskab  paa  sit  Højdepunkt  og  hans  personlige  Evner  stiller  til  hans 
Raadighed.  Alt  i  Verden  er  underlagt  Ufuldkommenhed  og  Relativitet; 
hvor  én  Slægt  ser  uklart,  kan  den  næste  se  klarere,  men  Kravet  bliver 
lige  berettiget  og  lige  stærkt. 

Hvad  Værdi  har  en  Skildring  af  Folkets  Fortid,  naar  den  ikke  er 
by^et  paa  Undersøgelser,  hvor  de  strængeste  Krav  om  Sandhed  — 
Sandhed  i  Ordets  jævne  Forstand:  paalidelig  Gengivelse  af  Virkelig- 
heden —  er  sket  Fyldest  efter  hver  Tids  og  Slægts  Lejlighed  ?  Lad  en 
saadan  Fædrelandshistorie  være  nok  saa  aandfuld,  nok  saa  sammen- 
hængende i  Henseende  til  ydre  mekaniske  Forhold  eller  indre  Livs- 
strømme; hvor  Ansvarsfølelsen  over  for  hver  enkelt  lille  Kendsgerning 
mangler,  der  bliver  en  saadan  Skildring,  enten  den  kan  gives  fra  Ka- 
theder i  Universitet  eller  i  Folkehøjskole,  i  Skolebøger  eller  i  bind- 
stærke Værker,  umoralsk,  og  dobbelt  umoralsk,  hvor  den  benyttes  i 
Folkeopdragelsens  Tjeneste. 

Ingen  Slægt  kan  yde  mere  end  den  evner.  Grundtvig  f.  Eks.  var  i 
Følge  af  Tidens  videnskabelige  Standpunkt  paa  de  fleste  Omraader  ude 
af  Stand  til  at  yde  det,  vi  nu  forstaar  ved  kritisk  renset  Historie;  ingen 
laster  ham  for  det,  og  hans  historiske  Arbejder  beholder  deres  Værdi 
alligevel.  Men  den  historiske  Forskning  efter  1870  maatte  rydde  Grun- 
den, hvor  den  skulde  arbejde.  Den  mindste  kritiske  Prøve  viste,  at 
de  Kendsgerninger,  hvormed  Grundtvig  udfyldte  Rammerne  for  sine 
Syner  over  hele  Verdens  og  Nordens  Historie,  var  uholdbare,  og  at 

den  Grundvold,  hvorpaa  den  nationalliberale  Historieskrivning  —  Allens 
og  Fr.  Barfods  —  opbyggede  sin  Skildring  af  Folkets  Udvikling,  var 
aldeles  undergravet.  Den  dumdristige  Selvovervurdering,  hvormed  det 
tysk-danske  Mellemværende  opfattedes  før  1864,  beroede  for  en  ikke 
ringe  Del  paa  den  historiske  Betragtning,  der  var  skabt  i  de  Aartier,  da 
det  folkelige  og  politiske  Gennembrud  skete  og  Synet  paa  Fortiden 
pludselig  skiftede.  A.  D.  Jørgensen  og  Troels-Lund  har  udtalt  og  andre 
Historikere  kan  bekræfte,  hvorledes  Ansvarsfølelsen  og  bevidst  Trang 
til  nøgtern  Sandhedssøgen  fyldte  dem,  da  de  begyndte  at  opbygge  Fol- 
kets Historie.  Enkeltundersøgelsen  maat te  her  komme  først,  men  Hel- 
hedsbetragtningerne kom  ogsaa,  kendelig  baaret  af  uforbeholden  Sand- 
hedstrang,  og  har  sat  dybe  Spor  i  vor  folkelige  Udvikling.  Hvad  har, 
for  blot  at  nævne  et  Par  Eksempler  blandt  saare  mange,  Edvard  Holms 
Skrifter  om  Enevælden  ikke  betydet,  hvorved  den  nationalliberale  ab- 
solute  Fordømmelse  over  halvandet  Hundrede  Aars  Udvikling  er  bleven 
afløst  af  en  helt  anden  forstaaende  og  frugtbar  Betragtning?  Hvilke 
Synspunkter  for  Bedømmelsen  af  vor  Bondestands  Vilkaar  igennem 
Tiderne  er  der  ikke  skabt  ved  Johannes  Stenstrups  originale  Bog  „Den 
danske  Bonde  og  Friheden"?  I  hvilken  Grad  har  Kr.  Erslevs  Studier 
over  „Konge  og  Lensmand"  ikke  forandret  Opfattelsen  af  Reformatio- 
nens Betydning  for  vor  Samfundsudvikling?  Hvad  betyder  ikke  de 
Skrifter,  hvorved  især  A.  D.  Jørgensen  og  Kr.  Erslev  har  banet  Vejen 
for  en  sundere  og  mere  organisk  Forstaaelse  af  den  røde  Traad  i  vor 
Historie  i  de  sidste  Aarhundreder,  vort  Forhold  til  Holsten  og  til  den 
tyske  Nationalitet?  Eller  tænk  paa,  at  N.  Neergaard  netop  i  disse  Dage 
lægger  faste  Sten  under  vor  Opfattelse  af  Danmarks  politiske  Historie 
i  1864  og  Aarene  forud  derfor. 

Her  er  Synspunkter  nok,  ja  „Syner",  der  kan  gribe  og  bevæge; 
det  er  ikke  blot  ydre  synlige  Baand,  der  snærer  som  var  de  endnu 
virkelige,  men  ogsaa  indre  Livsstrømme,  der  risler  gennem  Sindene  og 
skaber  ny  Grøde. 

I  dette  grundlæggende  historiske  Arbejde  har  Højskolens  Mænd  ikke 
taget  megen  Del,  og  hvad  de  har  ydet  af  større  Værdi  har  ikke 
haft  noget  Særpræg.  De  dygtige  historiske  Arbejder,  som  Dr.  Molte- 
sen, der  staar  i  levende  Forbindelse  med  Højskolen,  har  leveret, 
skiller  sig  ikke  væsentlig  fra  åndre  Historikeres;  om  Ludvig  Schrø- 
ders, Poul  Bjerges  og  enkelte  andres  historiske  Skildringer  gælder  det 
samme. 

For  saa  vidt  er  det  forstaaeligt,  at  Hr.  Begtrup  har  opfordret  sine 
Venner  indenfor  Højskolen  til  at  skrive  dansk  Historie;  men  det  vilde 
have  været  heldigt,  om  han  havde  haft  den  Ansvarsfølelse  først  at  sætte 
sig  ind  i  det,  han  talte  om. 

Hvilken  Respekt  overfor  den  historiske  Sandhed  har  Hr.  Begtrup 
vel?  Hans  Syn  paa  Enkeltundersøgelsens  Plads  i  de  danske  Histori- 
keres Arbejde  er  grundfalsk,  og  det  er  ganske  letsindigt,  naar  han  ud 

fra  sin  overfladiske  og  ensidige  Betragtning  af  den  moderne  danske 
Historieskrivning  retter  en  Opfordring  til  Grundtvigs  Disciple  om  over 
for  den  moderne  Historieforsknings  formentlige  Materialisme  at  give  en 
anden  dybere  og  bedre  Fremstilling  af  vort  Folks  Historie.  Denne 
store  Opgave,  som  Hr.  Begtrup  med  god  Grund  kalder  den,  løses  ikke 
paa  Kommando;  den  tjener  enkelte  sig  op  til  i  en  lang  Skole,  hvor  det 
kun  bliver  faa  givet  at  fremsætte  de  afjgørende  Helhedssynspunkter,  der 
præger  den  historiske  Opfattelse.  For  den,  der  af  personlig  Erfaring 
kender  det  Arbejde,  der  ligger  bag  ved  historisk  Forskning  og  Frem- 
stilling, er  den  Tankegang,  der  gemmes  i  Hr.  Begtrups  Ord  om  at 
„hævde",  saare  naiv. 

Men  maaske  sigter  Hr.  Begtrup  i  Virkeligheden  mindre  paa  at  skabe 
Historikere  af  vore  Højskolefolk  end  paa  blot  at  vække  Mistillid  hos 
dem  til  den  videnskabelige  Historieskrivning.  Den  og  Folkehøjskolen 
har  hidtil  arbejdet  godt  sammen.  Resultaterne  af  det  videnskabelige  Ar- 
bejde er  bragt  videre  af  de  historisk  interesserede  grundtvigske  Kredse, 
og  der  turde  vel  være  adskillige  Højskolelærere,  der  ikke  vil  under- 
skrive Hr.  Begtrups  Karakteristik  af  de  moderne  Historikere,  men 
maaske  vil  sige,  at  de  historiske  Foredrag  i  Danmark  siden  1 864  havde 
savnet  noget  af  deres  bedste  Indhold  om  disse  „i  dybeste  Forstand 
aandløse"*  Mænd  ikke  havde  levet. 

Det  første  Forsøg  paa  at  rokke  Samarbejdet  mellem  Højskolen  og 
Historikerne  er  nu  sket  ved  Hr.  Begtrups  Udtalelser.  Angrebet  er  for 
saa  vidt  ikke  kommet  uventet,  som  Hr.  Begtrup  jo  som  bekendt  har 
den  Specialitet  at  angribe  Videnskaben,  særlig  „de  Herrer  i  København", 
og  han  har  forlængst  misbilliget  Samarbejdet  mellem  Universitets-  og 
Højskolelærerne.  Hidtil  har  Hr.  Begtrup  mest  gaaet  i  Leding  mod 
Filosoffer  og  Naturvidenskabsmænd,  men  nu  vender  han  sine  Vaaben 
mod  Historikerne.  Angrebet  er  virkelig  ikke  saa  galt  begyndt ;  hvis  Hr. 
Begtrup  nu  kan  faa  Højskolen  til  at  tro,  at  den  danske  Historieskriv- 
ning er  aandløs  og  baaren  af  en  ensidig  Materialisme,  saa  er  der  vist- 
nok en  Mulighed  for  at  grave  en  dyb  Skillegrav,  saa  den  ny  Historie- 
skrivning, som  Hr.  Begtrup  indvarsler,  uforstyrret  kan  udvikle  sig  efter 
hans  Anvisninger.  Det  skal  imidlertid  være  af  Interesse  at  se,  om 
Højskolen  i  sin  Helhed  yder  Hr.  Begtrup  samme  beundrende  Tilslut- 
ning, som  Hr.  Jakob  Knudsen  har  gjort. 


ir 


Fædre  og  Sønner. 

I  Anledning  af  Bjørnstfeme  Bjørnsons  nye  Skuespil. 

Af  Poul  Levin. 


Naar  Bjørnsons  nye  Skuespil  Da  gi  an  net  snart  indføres  paa  det 
danske  Theater  ved  Folketheatrets  Scene  —  der  ved  sin  gribende  Frem- 
stilling af  Over  Evne  har  gjort  sig  værdig  dertil  — belyses  paany  et 
Emne,  som  fra  Holbei^s  Dage  til  vore  stadig  har  beskæftiget  vore 
dramatiske  Digtere.  Emnet  er  et  af  de  Fundamenter,  der  bærer  ikke 
alene  den  dramatiske  Poesi,  men  Poesien  overhovedet,  fordi  det  fører 
hen  til  noget  fundamentalt  i  ethvert  Menneskeliv.  Forholdet  mellem 
Forældre  og  Børn  er  uudtømmeligt,  som  det  Horn  Thor  førte  til  sine 
Læber,  det  hænger  uløseligt  sammen  med  det  Verdenshav  af  Følelser, 
der  skyller  mod  hvert  Menneskes  Bryst.  Det  er  nyt  for  hver  enkelt, 
og  dets  Problemer  løses  paa  en  ny  og  hemmelighedsfuld  Maade  af  en- 
hver. Men  samtidig  kastes  der  fra  Tidsudviklingen  atter  og  atter  nye 
Belysninger  over  det,  enhver  Fader  lever  i  et  historisk  Forhold  til  sine 
Børn,  alle  disse  intime,  halvt  ubevidste  Scener,  hvoraf  deres  Samliv 
bestaar,  afspejler  Verdenshistorien,  og  i  Konflikterne  tørner  ikke  blot 
de  Mennesker  sammen,  der  tilhører  hinanden  ubrydeligt,  men  ogsaa 
Perioderne,  gennem  hvilken  Udviklingen  skabes.  Derfor  har  Digtningen 
til  enhver  Tid  fremstillet  dette  Forhold,  og  vilde  man  følge  Emnets 
Vandring  gennem  de  skiftende  Tider,  kunde  man  overskue  Verdens- 
litteraturens Mangfoldighed,  ligesom  man  fra  et  Højdepunkt  i  et  Land- 
skab kan  orientere  sig  mellem  alle  de  Veje,  der  krydser  hinanden  og 
forvirrer  Ens  Fod.  Selv  en  saa  begrænset  Litteratur  som  den  moderne 
danske  dramatiske  Digtning  belyser  Forholdet  paa  skiftende  Vis.  Men 
skønt  Emnet  naturligt  frembyder  sig,  navnlig  for  den  dramatiske 
Digter,  fordi  det  giver  Rum  for  saa  mange  Konflikter,  er  det  aldrig 
blevet  skildret  saaledes,  at  dets  hele  Rigdom  benyttedes.  Det  er,  som 
havde  vore  Digtere  ikke  haft  poetisk  Kraft  til  at  erobre  det  hele  Land, 
hver  har  taget  sin  Provins.  Nogle  har  skildret  Forholdet  mellem  Fader 
og  Søn  som  et  Enkelttilfælde,  der  ingen  dybere  Kbnsekvenser  drog, 
andre  har  fortrinsvis  dvælet  ved  det  historiske  Sammenstød  mellem  de 
to  Generationer,  ingen  har  søgt  at  skildre  det  evige  i  det,  det  for  alle 
fælles,  til  alle  Tider  og  overalt.  Men  først  den,  der  formaar  paa  én 
Gang  at  iremstille  det  enkelte  og  det  fælles,  det  tidsbundne  og  det  evige, 
først  den,  hvis  Værk  er  som  en  Bue,  der  fra  Jorden  hvælver  sig  op  i 
Uendeligheden  spillende  i  alle  Livets  Farver,  først  den  Digter  har 
kunnet  løfte  Hornet  og  føre  det  til  sin  Mund.  Formaalet  for  det  føl- 
gende er  ved  en  hastig  Sammenligning  at  vise,  hvorledes  Bjørnson  i 
sit  nye  Drama  har  formaaet  at  samle,  hvad  hidtil  har  været  spredt: 
han  skildrer  ikke  Abstraktionen,    men  levende  Mennesker  som  Tegn 

paa,  at  han  har  hentet  sin  Erfaring  i  selve  Livet;  disse  Mennesker 
staar  i  et  dybt  og  sandt  Forhold  til  en  bestemt  Tid;  men  samtidig 
hviler  Skildringen  af  disse  bestemte  Mennesker  paa  et  almenmenneske- 
ligt Grundsyn.  Saaledes  er  Stigningen  i  ethvert  stort  Digterværk,  og 
hvor  den  ikke  findes,  vil  Værket  være  udsat  for  at  falde  sammen  med 
den  Tid,  der  skabte  det. 

I. 

I  Komedien  Primadonna,  der  er  sin  Forfatters  eneste  Udflugt  i 
den  lette  Genre,  behandler  Edv.  Brandes  Forholdet  i  dets  Grundformel 
og  vil  kun  sige  dette,  at  Faderen  er  gammel  og  Sønnen  ung.  Mere 
havde  han  ikke  Brug  for,  saaledes  som  Emnet  er  stillet  op:  en  smuk 
og  koket  Dame,  der  tilbedes  af  en  Fader  og  en  Søn,  og  som  først  er- 
klærer: „jeg  vil  ikke  slaas  med  to  Generationer  paa  engang**,  dernæst 
tvivler  „nu  ved  jeg  bare  ikke  rigtigt,  hvem  jeg  skal  forføre,  om  jeg 
skal  vælge  Fader  eller  Søn",  og  tilsidst  vælger  Sønnen  —  for  en  Som- 
mer. Det  laa  udenfor  Brandes'  Plan  at  hidføre  noget  Opgør  mellem 
Fader  og  Søn,  han  har  blot  villet  sige  —  i  en  lystig  Form  saa  længe 
en  Theateraften  varer  — ,  at  saadan  kan  det  gaa.  Primadonna  er  en 
Komedie  om  Aldersforskellen  mellem  Fædre  og  Sønner. 

Otto  Benzon  gaar  i  En  Skandale  et  Skridt  videre.  Dengang  Sam- 
talerne mellem  Etatsraad  Hansen  og  hans  vittige  Søn  Arthur  vakte  den 
største  Munterhed,  var  der  en  bestemt  Tidskolorit  over  disse  Optrin. 
Nede  i  første  Parket  sad  Etatsraaderne  og  puffede  til  deres  Sønner 
med  Albuerne:  det  er  mig  og  Dig  dette  her.  Omtrent  saaledes  —  om- 
trent, thi  Sønnerne  var  ikke  saa  vittige  og  Fædrene  ikke  altid  saa  ko- 
miske —  lød  Ordene  i  disse  muntre  Opgør  mellem  Frokost  og  Mid- 
dag, naar  Sønnen  skulde  slaa  den  Gamle  for  Penge  eller  klare  en  op- 
snappet Regning  af  noget  uregelmæssig  Oprindelse.  Der  er  megen 
Jargon  i  dette  —  endnu  mere  i  Esmanns  Kopi  i  Den  kæVe  Familje 
—  en  Jargon,  der  er  skabt  af  det  Velvære,  som  giver  Mennesker  Tid 
til  at  polere  Sætningerne,  før  de  glider  ud  af  Munden  sammen  med 
Røgen  fra  Havannacigaren.  Og  til  al  denne  Vits  kom  saa  den  Be- 
roligelse, at  Arthur  selv  indrømmede  Begrænsningen  af  sin  Satire. 
Denne  unge  Herre,  der  havde  gennemskuet  sin  Faders  Snobberi,  vilde 
selv  blive  en  Snob.  Han  vilde  selv  eje  en  komfortabel  Lejlighed,  selv 
blive  Etatsraad  og  saa  spille  Komedien  om  igen  med  sin  Søn.  Men 
længere  ud  i  Publikum  end  til  Parkettet  naaer  det  ikke.  Horisonten 
er  begrænset  —  af  de  bløde  Portierer  i  Etatsraadens  Dagligstue. 

Med  disse  Komedier  er  vi  da  ikke  naaet  videre  end  til  den  lette 
Skæmt  i  et  bestemt  afgrænset  Interiør.  Omgivelserne  omkring  disse 
Fædre  og  Sønner  er  givne  med  stor  Sikkerhed  og  megen  Sandhed: 
det  koldt  elegante  Hus  uden  Husmoder  i  Primadonna,  Selskabs- 
hjemmet  med  den  harmoniske  Idyl  til  Øjenforblændelse  for  de  ind- 
trædende Gæster  i  En  Skandale.    Sin  Dybde  faar  Emnet  imidlertid 

først,  naar  Fader  og  Søn  virkelig  støder  sammen  i  en  Konflikt,  saaledes 
som  Traditionen  fra  Holberg  kræver  det.  Men  Holberg  saa  meget  hi- 
storisk og  altfor  lidt  menneskeligt  paa  Sagen.  Er  det  fordi  han  kun  to 
Aar  gammel  mistede  sin  Fader  og  ikke  selv  havde  nogen  Søn?  For- 
bavsende er  det,  hvor  lidt  han  ved,  om  hvad  Fader  og  Søn  siger  hin- 
anden. I  Jean  de  France  er  Frands  Hansen  ganske  uinteressant,  i 
Erasmus  Montanus  kommer  Jeppe  Berg  egentlig  ikke  i  noget  For- 
hold til  Sønnen,  han  lister  stille  og  beskeden  langs  Væggen,  medens 
Degnen  og  Erasmus  kæmper  midt  paa  Gulvet,  og  selv  i  Maskeraden 
mangler  den  store  Scene  mellem  Jeronimus  og  Leander:  det  er  Henrik 
som  debatterer  med  Leonard  og  Jeronimus.  Kampen  mellem  gammel 
og  ny  Tid  er  det  Grundlag,  paa  hvilket  Holbei^  bygger,  men  han  har 
ikke  givet  den  Kød  og  Blod  i  Fædre  og  Sønner. 

Det  var  det,  Einar  Christiansen  forsøgte  i  Generationer.  Stor 
Skade  er  det,  at  han  skrev  dette  Skuespil  for  tidligt,  i  1889,  før  han 
havde  erhvervet  digterisk  Sikkerhed  og  det  rette  Mod.  Christiansen  er 
netop  en  af  de  danske  Digtere,  der  ejer  dette  Emne,  slægtsbunden  som 
han  er  og  med  Evne  til  at  fremstille  et  Hjem,  hvor  gamle  og  unge 
mødes  paa  et  fælles  Grundlag.  Generationer  skulde  være  skrevet 
efter  Romanen  Hjarl,  efter  Skuespillet  Annette  og  det  stort  anlagte 
og  delvis  stort  udførte  C  os  mus.  Nu  er  Skuespillet  blevet  kejtet  som 
en  ung  Mand,  der  rødmende  vover  sig  i  Debat  med  de  ældre  og  hur- 
tigt tager  sine  dristige  Ord  i  sig  igen.  Thi  Skuespillet  er  dristigt  nok 
tænkt :  paa  den  ene  Side  den  gamle  General,  national-liberal,  hidsig  og 
stærk  som  den,  der  har  sejret  og  nu  ikke  vil  indrømme  en  ny  Tid 
Plads,  fordi  han  ikke  tror  paa  dens  Repræsentanters  Styrke;  paa  den 
anden  Side  Sønnen,  der  har  gennemskuet  den  ældre  Generadons  ro- 
mantiske Drømme  og  ideale  Fjæmsyn  og  derfor  med  tungt  Sind  vil 
gaa  til  Arbejdet  for  at  genrejse  Landet.  Det  er  meget  godt  stillet  op, 
og  der  veksles  en  Del  Replikker  derom,  som  er  ret  fornuftige,  skønt 
de  er  for  alment  holdte.  Men  da  Christiansen  kom  til  Konklusionen, 
tabte  han  Hovedet.  Han  vilde  finde  en  Forsoning,  han  følte,  at  Op- 
løsningen i  de  Samfundslag,  hvori  hans  Personer  færdes,  ikke  bestod 
i,  at  Sønnen  gik  ud  af  den  ene  Dør,  medens  Faderens  Sabel  raslede 
ud  af  den  anden,  men  han  havde  ingen  Ironi  til  at  vise  Forsoningens 
Naturlighed  og  ingen  Kraft  til  at  gennemføre  den  uden  at  ydmyge 
nogen  af  Parterne.  Saa  nøjes  han  med  Karrikaturer:  Sønnen  forlader 
et  Parti,  der  intet  er  værd.  Vrøvlehoveder,  Stræbere  og  „Forførere", 
han  vender  hjem  til  Generalen,  og  det  er  Forfatterens  Haab,  at  Til- 
skuerne skal  være  naive  nok  til  at  tro  paa  den  flove  unge  Mands  Gen- 
optagelse af  Kampen  paa  nyt  Grundlag. 

Maaske  er  der  ikke  saa  lidt  historisk  Sandhed  i  denne  forlorne 
Søns  Hjemkomst,  men  den  virkelige  Karakteristik  og  den  digteriske 
Forklaring  mangler  ganske.    Christiansens  Ord  er  for  vage  og  svage. 

Og  videre  end  til  denne  Markering  af,   hvor  Emnet  ligger,  er  det  mo- 
derne danske  Drama  ikke  naaet  endnu. 


II. 

Da  Faderen,  den  gamle  Dag,  i  Bjørnsons  Skuespil  er  paa  Vejen 
mod  sit  Hus  oppe  fra  Fjældet,  hvor  han  har  boet  i  3  Aar,  siges  der: 
„Præsten  telefonerede  over  til  mig,  at  Far  netop  har  været  hos  ham. 
Nu  er  han  hos  Sagfører  Lie." 

Sagfører  Lie  —  ja,  det  er  netop  der,  han  var  sidst.  I  Ulfv ungerne 
gaar  han  lyslevende  omkring,  denne  Fader,  der  vil  tvinge  sine  Børn, 
som  han  vil  betvinge  alt  omkring  sig.  Manden  med  den  nedarvede 
Trods  og  Magtbrynde,  der  knuser  dem,  som  staar  ham  imod,  driver  en 
og  anden  svag  i  Døden,  „den  gamle  Satan  og  Magthaver*",  der  tilsidst 
har  sejret  saa  fuldt,  at  han  bliver  ensom  og  samvittighedssyg.  Som  Lie 
har  skildret  ham  er  han  ærkenorsk  og  provinsiel.  Det  er  umuligt  at 
faa  ham  gjort  til  noget  større.  Saaledes  som  han  gaar  der  og  kigger  i 
Poser  og  Gryder,  smaalig  forfængelig,  fiild  af  Bysladder  er  han  i  Grun- 
den kun  stor,  fordi  de  andre  er  saa  smaa.  Maaske  er  det  derfor,  at 
netop  denne  af  Lies  Bøger  har  faaet  saa  kolossal  en  Udbredelse.  Denne 
gamle  Satan  har  glædet  mangfoldige  lige  ned  i  Hjærteroden,  fordi  ham 
kendte  de  Magen  til,  det  var  et  Fotografi,  der  passede  i  Format  til 
Familjealbumet. 

Det  vil  knibe  svært  med  at  faa  Bjørnsons  gamle  Dag  presset  ned 
paa  samme  Sted.  Paa  Vejen  fra  Lie  til  Bjørnson  er  der  sket  en  For- 
vandling med  ham.  Han  er  vokset,  han  har  strøget  alt  Smaastadskævlet 
og  al  Fruentimmersladderen  af  sig,  han  er  draget  over  Fjældet,  Glansen 
deroppe  fra  hviler  endnu  i  hans  Øjne. 

Da  Bjørnson  for  to  Aar  siden  udgav  Paa  Stor  hove,  var  han  alt 
ifærd  med  Daglannet.  De  to  Skuespil  hører  nøje  sammen,  deskildrer 
begge  to  Kampene  i  og  om  det  norske  Hjem,  nærmere  bestemt  om 
den  norske  Ungdoms  Vilkaar  for  Arbejde  i  Fortsættelse  af  Fædrenes. 
En  klarere  Skildring  af  et  Hjem  end  den,  der  findes  i  de  to  første 
Akter  af  Daglannet,  findes  vist  ikke  i  nordisk  Poesi,  det  er  beundrings- 
værdigt, hvad  Bjørnson  her  faar  sagt  i  den  dramatiske  Form,  der,  saa- 
ledes som  han  opfatter  den,  er  den  knappest  mulige.  Disse  to  Akter 
bærer  det  dybe  Præg  af  at  være  skrevet  af  ham,  som  sang  om  dette 
Landet,  der  stiger  frem;  der  er  den  samme  vidunderlige  Gensynets 
Glæde  over  dem  som  over  hint  første  Vers.  Vi  ser  Hjemmet  for  os, 
den  store  gammeldags  Stue  nedenunder  med  Familjeportrætteme,  tunge 
Møbler,  tunge  Forhæng  for  Døre  og  de  dybe  Vinduer.  Saaledes  har 
alt  staaet  her  fra  Slægt  til  Slægt.  Og  ovenpaa  er  de  lyse,  sirlige  franske 
Stuer,  fra  Vinduet  Udsigt  over  Kystlandet.  Her  færdes  den  gamle,  fine 
Fru  Dag,  her  lever  hun  med  sit  milde  Sind,  sit  Skælmeri,  sine  blide 

Tanker  om  alle.  Hun  er  fra  Frankrig,  og  hun  har  aldrig  lært  at  tale 
rigtig  norsk,  men  hun  har  paatrykt  Hjemmet  en  finere  Kultur,  i  hen- 
des Stue  har  Børnene  lært,  at  Verden  er  større  end  Noi^es  Land  og 
den  gamle  Slægt,  hun  gav  dem  Oprørsaanden,  det  vil  sige  den  For- 
nyelse, der  maatte  til,  hvis  Livet  i  Noi^e  ikke  skulde  forstenes.  Hen- 
des Værelser  har  været  en  Oase  som  hin  berømte  Læsesalon  i  Grand- 
Hotel  i  Kristiania,  Ibsen  engang  lovpriste  som  det  Sted,  der  gjorde 
ham  Opholdet  i  Norge  udholdeligt. 

Og  gennem  de  gamle  Stuer  dernede  og  Moderens  heroppe  suser 
den  lille  Berthe,  Datteren,  der  færdes  ud  og  ind,  snart  paa  Ski  op 
gennem  Fjældene,  snart  stille  favnende  Moderen,  medens  hun  hvisker 
sin  Hemmelighed  til  hende,  et  af  de  smukkeste  Billeder  af  ung  og  kysk 
Kvindelighed,  Bjørnson  har  tegnet. 

Men  sin  fulde  Indvielse  som  norsk  Hjem  faar  dette  gamle  Hus 
først  af  de  to  Børn,  der  vender  hjem  fra  Amerika  og  Australien,  Ragna 
og  Stener. 

Ingen  Glæde  er  som  Gensynets.  Den  er  dyb  som  Længslen,  den 
er  rig  som  Besiddelsen;  naar  Ragna  staar  i  disse  Stuer  og  indaander 
denne  kære  Duft,  naar  hun  iler  ud  i  Foraarsskovene  og  lykkeberust 
synker  til  Jordens  Favn,  eller  naar  Stener  med  alvorlige  Øjne  stirrer 
ned  i  Fossen,  hvis  Larm  har  lydt  gennem  alle  hans  Studieaar  i  Ud- 
landet, da  strømmer  igennem  dem  en  Hjemfølelsens  Salighed,  der  gør 
dem  ømmere,  stærke,  skønnere  end  de  nogensinde  før  har  været.  Det 
var  et  ypperligt  Træk  af  Bjørnson,  at  han  skildrede  dette  Hjem  ved  de 
Hjemvendtes  Glæde,  det  er  paa  samme  Tid  ægte  norsk  og  alment 
menneskeligt,  hvilket  atter  vil  sige  dette,  at  han  er  naaet  ned  til  det 
dybeste  i  Menneskesindet,  dér  hvor  alle  Modsætninger  hæves,  hvor 
alle  Theorier  om  Racer  og  Typer  opløses,  og  Mennesket  er  Menneske 
og  ikke  andet. 

Poetisk  bæres  de  to  første  Akter  af  dette.  Men  dramatisk  er  der 
endnu  et  Moment,  som  er  udnyttet  med  en  overlegen  Kunst.  I  dette 
Hjem,  der  stiger  frem  gennem  Modsætningerne  mellem  gammel  og  ny 
Kultur  og  gennem  Børnenes  Kærlighed,  mangler  endnu  Faderen.  Men 
fra  den  første  til  den  sidste  Replik  rejser  han  sig  over  Skuespillets 
Horisont  som  et  Uvejr  fra  det  Fjæld,  hvor  han  boer.  Han  fiøles  uvil- 
kaarligt  som  Hovedpersonen,  skønt  han  ikke  viser  sig  —  én  Gang  før 
har  Bjørnson  gjort  dette  Kunststykke,  i  anden  Akt  af  Over  Evne  I, 
hvor  den  bedende  Sang  og  hans  sovende  Hustru  er  Sangbunden  for 
alt  det  øvrige. 

Vi  ser  den  gamle  Dag  deroppe  paa  Fjældet.  Han  er  ensom.  Han 
kan  ikke  mere  leve  blandt  de  andre.  Astma  knuger  hans  Bryst  sam- 
men, naar  han  ikke  aander  den  rene  Bjærgluft.  Men  han  vil  stadig 
beherske  Hjemmet.  Og  da  Sønnen  efter  at  være  vendt  hjem  vil  be- 
gynde at  bruge  Fossens  Vande  paa  ny  Maade,  saaledes  at  der  anlægges 
Fabrik  med  hele  det  hidtil  ukendte  Liv  af  Arbejdere,  da  søger  han  først 

at  Standse  dette  Brud  paa  Traditionen  ved  et  truende  Brev,  og  da  dette 
ikke  nytter,  hæver  han  sig  som  en  gammel  Rovfugl  fra  sin  Tinde. 

Men  før  han  kommer,  maa  vi  have  at  vide,  hvorledes  han  var,  da 
Børnene  rejste  ud.  De  taler  med  Moderen  om  de  Kampe,  hun  maatte 
udstaa  med  Faderen  for  deres  Skyld,  de  mindes  hans  Vrede,  hans 
Magt.  Han  har  været  af  den  gamle  Skole  som  Adam  Homos  Fader: 

Han  hærdes  skal  fra  sine  første  Dage 
paa  Sjæl  og  Legem,  og  bestandig  smage 
et  Tugtens  Ris,  indtil  han  bliver  stor. 

Prygl  var  Ai^umentet  for  Dag.  Og  selv  om  han  stundom  kunde 
lade  sig  overliste  af  sin  Følelse,  naar  Datteren  f.  Eks.  havde  været  for 
dumdristig,  saa  fulgte  dog  Tugtens  Ris  efter.  Han  havde  selv  været  i 
Kamp  med  sin  Fader,  nu  fortsatte  han:  da  Sønnen  vilde  arbejde  paa 
ny  Vis  med  egne  Kræfter,  blev  han  sendt  bort;  da  Datteren  gjorde 
vilde  Streger,  maatte  ogsaa  hun  bort;  et  tredje  Barn  var  for  svagt  til 
denne  Medfart  og  søgte  Døden.  Da  blev  Dag  gammel.  Han  trak  sig 
tilbage  fra  alt  og  alle.  Den  yngste  Datter  Berthe  blev  hjemme  hos 
Moderen  i  det  tomme  Hjem.  Og  nu  sidder  Dag  paa  sit  Fjæld.  Han 
er  stædig  og  konservativ.  Hvad  han  siger  er  det  rette.  For  ham  maa 
alle  vige,  skønt  han  er  ensom  og  ikke  kan  færdes  i  samme  Luft  som 
de  yngre.  Hans  blotte  Navn  vækker  Frygt  hos  den  Datter,  der  ellers 
intet  frygter.  Og  Sønnen  rejser  sig  i  vild  Harme.  Skal  han  ikke  faa 
Lov  til  at  arbejde  paa  Daglannet,  der  dog  tilkommer  ham  med  Rette? 
Vil  ikke  Grunde  forslaa,  kan  man  saa  ikke  bruge  Magt  og  gøre  Faderen 
umyndig?  Gennem  Rædslens  og  Harmens  tunge  Skyer  daler  Rovfuglen 
paa  sine  stærke  Vinger  ned  mod  Hjemmet. 


IIL 

Zeige  man  doch  dem  Jungling  des  edel  reifenden  Alters 

Werth,  und  dem  Alter  die  Jugend,  dass  beide  des  ewigen  Kreises 

Sich  erfreuen  und  so  sich  Leben  im  Leben  vollende! 

Ak  ja,  den  Goetheske  Harmoni!  Men  naar  nu  den  ædelt  modne 
Alderdom  fejler?  Naar  det  gælder  om  at  rydde  Plads  for  Ungdommen? 
Naar  det  vidunderlige  sker,  at  en  gammel  Digter  har  Trang  til  at  vise 
den  ædelt  modne  Ungdom,  at  Alderdommen  har  Uret,  naar  den  er 
herskesyg  —  da  fremstaar  disse  to  sidste  Akter  af  Daglannet,  som  i 
deres  Blanding  af  højtspændt  Patos  og  lys  Humor  hører  til  det  per- 
sonligste og  dristigste  i  hele  Bjørnsons  Produktion. 

Gamle  Dag  har  kæmpet  med  sin  Fader,  han  har  været  ung  og 
tumlet  med  mange  Projekter,  Sønnen  ligner  ham  siges  der  flere  Gange. 
„En  Søn  er  ligesom  et  Spejl,  hvori  Faderen  ser  sig  selv",  staar  der 
hos  Søren  Kierkegaard,  hvis  Liv  er  helt  overskygget  af  delte  Problem. 
Og  den  gamle  Fru  Dag,  der  staar  udenfor  Dagerne  og  gennemskuer 
dem  siger  vittigt:  denne  Søn  vil  engang  blive  akkurat  som    Faderen, 

naar  han  bliver  gammel  —  atter  som  der  siges  af  Kierkegaard:  „Og 
for  Sønnen  er  igen  Faderen  som  et  Spejl,  hvori  han  ser  sig  selv  i  den 
tilkommende  Tid."  Denne  Tanke  giver  Skuespillet  en  egen,  dulgt  Ironi. 

Kampen  mellem  gammel  og  ung  er  Tradition  i  Dagernes  Slægt, 
fordi  den  har  bestaaet  af  kraftige  og  dygtige  Mennesker.  Naar  saa  det  ene 
Slægtled  havde  besejret  det  ældre,  stod  det  stille  dér  og  spærrede  for 
Udviklingen.  Oprøreren  tror,  at  han  har  sejret  for  alle  Tider,  ellers 
var  vel  heller  ikke  Sejren  hans  Kamp  værd.  Saaledes  mener  enhver 
Generation,  at  den  kæmper  for  den  evige  Sandhed,  men  naar  de  Ældre 
ikke  kan  forstaa,  at  de  Følgendes  Oprør  er  retfærdigt  og  uundgaaeligt, 
og  naar  de  ikke  vil  bøje  sig  for  Verdensironien,  da  faar  man  den  over- 
flødige Kamp  mod  Dødvandet,  som,  hvis  den  holdes  kunstigt  oppe,  kan 
blive  til  Tragedie.  Den  Slægt,  der  nu  for  sent  sidder  ved  Roret  i  Dan- 
mark, kan  tale  med  om,  hvad  en  saadan  Kamp  koster  ikke  blot  af 
Udholdenhed,  medens  den  staar  paa,  men  af  Idealer,  der  mistedes 
under  Kampen  og  ikke  blev  fundne  igen  efter  Sejren. 

Den  gamle  Dag  kan  ikke  forstaa  sine  Børn,  fordi  de  ligner  ham, 
det  vil  sige  er  trodsige  ,som  han.  Hans  Konservatisme  er  Forfængelig- 
hed, siger  Sønnen  om  ham,  og  Ordet  rammer  dybt.  Vi  skal  huske  det 
ogsaa  i  Danmark.  Og  denne  Forfængelighed  har  gjort  ham  ensom,  deri 
ligger  Straffen,  thi  for  Bjørnson  mere  end  for  alle  andre  er  Lykken 
dér,  hvor  Slægterne  lever  i  Arbejde  og  Samfølelse. 

Det  tredje  Akt  af  Daglannet  indledes  med  en  henrivende  og  dyb 
Samtale  om  dette  mellem  Dag  og  hans  Hustru.  Bag  Ordene  ligger  ikke 
blot  Dags  Livskamp,  men  ogsaa  de  uundgaaelige  Sammenstød  mellem 
den  brutale  Kraft  og  den  blide  Finhed,  mellem  to  Mennesker,  der  el- 
sker hinanden,  mellem  to  Kulturer,  hvoraf  en  bedre  Fremtid  skal 
opstaa. 

Saa  sendes  Børnene  ind  til  Faderen,  først  Datteren,  der  rendte  fra 
den  franske  Pension  og  æventyrede  sig  frem  i  Amerika  paa  egen  Haand, 
efter  hende  Sønnen,  som  i  Australien  har  tjent  en  Formue  ved  egen 
Kraft. 

I  disse  Samtaler  gaar  Bjørnson  med  en  dramatisk  Beregning,  der 
viser,  hvor  længe  dette  er  gennemarbejdet,  og  med  en  Varme,  som 
vidner  om,  hvor  dybt  det  er  hentet,  længere  og  længere  ind  til  Kærnen. 
Hvert  Sæt  af  Replikker,  der  veksles,  afslører  Dag.  Først  hans  Godhed, 
hans  Glæde  ved  disse  dygtige  Børn,  der  kan  staa  paa  egne  Ben.  Saa 
hans  Evne  til  at  forstaa  Fremskridtet  ude  i  Verden,  han  er  dygtig,  der- 
for kan  han  fatte  det  rigtige  i  det  Nye.  Saa  vidt  gaar  alt  godt,  Faderen 
og  Børnene  rækker  hinanden  Haanden.  Men  saa  snart  de  skal  bruge 
denne  Enighed  til  det  personlige  Opgør,  saasnart  det  ikke  er  Verden, 
men  Daglannet  det  gælder,  da  brister  det  imellem  dem.  Saa  forskanser 
Dag  sig  straks  bag  sit  stædige  Rethaveri  og  sin  Forfængelighed.  Børnene 
løber  Panden  mod  en  Mur  og  fortvivler.  Og  atter  lukker  Ensomheden 
sig  over  den  Gamle,   Ensomheden  fra  Fjældet,  hvor  han  som  Moses 

taler  med  Gud.  Den  Tro,  for  hvilken  han  vil,  at  ogsaa  Børnene  skal 
bøje  sig,  er  den  Ensommes  Tro,  skabt  af  de  ældgamle  Fjældes  Tavs- 
hed. Deroppe  siger  ingen  Dag  imod.  Der  taler  han  med  en  Gud,  som 
giver  ham  Ret.  Men  Ungdommen  tier,  naar  han  nævner  denne  Tro. 
Dens  Tro  er  skabt  af  Livet,  af  Udviklingen,  af  Evnen  til  at  se  Vejen 
frem.  Saaledes  skaber  hver  Generation  den  Gud,  den  har  Brug  for. 
Og  det  er  et  Øjeblik,  som  var  der  ingen  Forsoning  mulig.  Børnene 
føler  det,  som  tabte  de  deres  Hjem  for  evigt  —  og  for  at  forklare  dette 
Tabs  Betydning  er  de  første  Akter  skrevet.  Faderen  sælger  i  vildt 
Raseri  sin  Ejendom  til  en  fremmed  Spekulant  for  at  unddrage  sine 
Børn  det. 

Og  dog  kan  Forsoning  hidføres.  Men  saa  stor  er  Konflikten,  at  det 
er  de  store  Grundspørgsmaal,  Døden  og  Livet,  som  maa  træde  mellem 
Faderen  og  Børnene.  Én  Gang  før  har  Dag  hørt  Dødens  Tale,  det  var, 
da  han  jog  sin  svage  Søn  fra  Hjemmet  og  ud  i  Selvmordet.  Denne 
Begivenhed  er  det  mørke  Punkt  i  Dags  Liv,  ingen  tør  tale  om  det, 
han  selv  skælver  ved  Tanken  derom.  Men  denne  Broders  Død  er  altid 
i  Børnenes  Tanke.  Fra  hin  Tid  er  Dødsfrygten  i  Datteren.  Naar  hun 
taler  om  sin  Fader  siger  hun:  „Han  er  god  —  men  den  Frygten  for 
ham.  Jeg  kommer  vist  aldrig  over  den.  Den  kan  jage  mig  paa  Sjøen." 
Herved  forklares  det.  at  hun  efter  det  store  Opgør  med  Faderen,  styrter 
op  i  Fjældene,  vover  sig  ud  paa  de  farligste  Tinder,  som  kun  de  Mænd 
af  Slægten,  der  i  Sportsovermod  vil  vise  deres  Kræfter,  har  vovet  at 
bestige.  Da  Dag  erfarer  dette  og  han  nedefra  rædselsslagen  ser  op  mod 
Datteren,  der  sætter  sit  Liv  paa  Spil,  da  er  det  ikke  mere  Hævnens 
og  Harmens  Gud,  der  taler  til  ham,  men  Døden,  den  forsonende,  og 
Livet,  det  sejrende.  Han  forsøger  endnu  et  Øjeblik  at  trodse  sin  For- 
fængelighed •  igennem,  han  ser  i  Datterens  Dumdristighed  et  Tegn  paa 
Ungdommens  Letsind,  som  de  Gamle  maa  ave  til  Lydighed.  Men  da 
han  erfarer,  at  Datteren  ikke  er  frelst  ved  et  Under  fra  den  Gud,  han 
tror  paa,  men  at  hun  har  kæmpet  sig  op,  revet  sine  Hænder  til  Blods 
for  at  naa  irem  til  Livet,  da  han  forstaar,  at  Døden  atter  har  staaet 
mellem  ham  og  hans  Barn,  da  er  han  overvundet,  overvundet  af  hen- 
des Kærlighed  til  Hjemmet,  thi  af  Sorg  over  atter  at  skulle  drives  ud 
af  det,  styrtede  hun  op  i  Fjældene,  og  hendes  Vilje  til  Livet,  da  hun 
klamrede  sig  fast  over  Afgrunden  af  alle  sine  Kræfter.  Hvad  er  der 
sket?  Han  havde  ventet  et  Tegn,  et  himmelsk  Symbol,  og  han  faar 
til  Svar  Livet  og  Arbejdet  flammende  op  mod  Dødens  Skygger.  Det 
overvinder  ham,  pludselig,  med  ét  Slag;  han  forstaar. 

Det  er  vist  ganske  forkert  at  tage  Ragnas  Fjældvandring  symbolsk, 

som  den  vilde  have  været  det  hos  Ibsen.    Den  er  nok  det  reelleste  i 

hele  Dramaet. 

IV. 

Forlanger  Bjørnson,  at  de  gamle  skal  mene  det  samme  som  de  unge? 
Ingenlunde.     Daglannet  er  skrevet  af  en  Mand,  der  har  naaet  det 

. , .  ^v  X'  x>nan«toner  overskues.  For  den  unge 

A.wt  i^-  ^    ^       ^  ^^    ^    ,  ^  s^.i^  ^  Nederlag,  Bjørnson  ser  Forligets 
^•i.  ^  ^  .  ...     ^a^  Hrt  $tv<t  sin  Søn  Arbejdsplads,  naar  han 

X  x^n'*    '  V  V  x«frtcr»  alle  Haab  med  Arrest"  (Ordene 
^    ,.      V.,.   ^nnt  5jin  Pligt. 


Dag 

infjser  sig). 
sss-v  SviM  du  vil  det.  Du  køber  Daglannet  for  fuld  Pris.  Og 
x^u  viu  ^t^r  den.  Men  jeg  gør  af  Pengene  et  Legat.  Det  skal 
va  v>it  cl5*ker. 

Stener 
...,, ,  iuiK\  Haand,  mens  de  ser  ind  i  hverandres  Aasyn.   Falder  saa 


» 4  <ul\laii  mellem  de  to  Generationer  er  den  store  Forsoning 

.    MiiUsmands  Poesi.   Men  der  er  én  Betingelse,  og  først 

4.11    horsoningen  Dybde  og  Varighed.    Det  er  ikke  nok,  at 

vlv^;iiK  til  at  arbejde,  at  han  ved  egen  Kraft  har  erhvervet 

•  iiu',   tor  hvilken  han  køber  Daglannet,  han  maa  ville  arbejde 

\     ;t;;luvl  til  Hjemmet.    Slægtsfølelsen  maa  være  den  ideelle  Bag- 

;    iKUc  er  ægte  Bjømsonsk,  og  samtidig  er  Kravet  rejst  i  inderlig 

Mv  l.«c  af  visse  Rørelser  i  Nutiden.  I  Dramaets  Billedsprog  frem- 

.  \k    lijiuuson  sin  Mening  ved  at  indføre  en  Skikkelse,  der  er  Steners 

Wv.i   uiung.    Det  er  Fuldmægtigen  paa  Godset,  en  Mand  i  Trediverne, 

.1  M  K  ul  fødsel,  men  uddannet  i  amerikansk  Forretningsliv  og  nu  vendt 

i(,vuk  til  Vestlandet,  fordi  han  føler,  at  der  kan  spekuleres  i  de  daarlige 

I  uU  I.    Han  er  en  smart  Mand,  et  Rovdyr,  rede  til  at  slaa  ned  overalt. 

In  Ol   iler  er  Bytte.    Hans  Navn  er  Ramset,  men  det  kan-ogsaa  blive 

.iiku'i  tkaniseret  til  Ramsey,  han  søger  til  Vestlandet,  ikke  af  Hjemfølelse, 

nu  II  af  Snuhed,  hans  Maal  er  Penge,  fordi  det  spænder  hver  Nerve  i 

Ihuu  at  tjene  dem,  og  fordi  han  tror  paa  deres  Magt  —  ogsaa  i  Kær- 

li^;hcii.  Denne  Mand  er  det,  som  køber  Daglannet,  og  da  Fader  og  Søn 

er  lorligte,  vil  han  ikke  godvilligt  afstaa  det. 

Det  er  et  afgørende  Punkt.  Her  er  en  Knude,  svær  at  løse.  Thi 
ilet  er  utvivlsomt,  at  denne  Ramset  er  en  Skikkelse,  der  er  iagttaget 
incd  det  største  Skarpsyn  og  taget  direkte  ud  af  Samtiden.  Vi  kender 
alle  Ramset  og  er  lidt  stolte  af  ham.  Han  er  rask  og  munter  og  stærk. 
Han  har  kastet  saa  meget  af  sig,  der  tynger  dem,  som  sidder  hjemme. 
Han  befinder  sig  vel  overalt,  og  hvad  han  tager  sig  p^a  at  udføre,  gør 
han  hurtigt  og  sikkert.  Man  smiler  af  hans  Simpelhed,  men  der  er  en 
smittende  Livskraft  i  ham.  Man  vil  nødig  have  ham  i  sin  Kreds,  men 
ser  man  ham  paa  hans  Kontor,  beundrer  man  ham  uvilkaarligt.  Han 
er  Spekulationsaanden,  der  kun  evner  at  se  paa  Gevinsten  i  Øjeblikket. 
For  ham  er  Verden  en  Samling  Kontorer,  ens  overalt.  Bemægtiger  hans 
Aflnd  sig  en  Tid.  bliver  alle  Værdier  levende,  han  sætter  de  døde  og 

gemte  Kapitaler  i  Omløb,  og  alt,  hvad  der  ikke  er  Kapital  og  Driv- 
kraft, holdes  nede.  Han  vil  kun  ét:  gøre  Omsætning,  og  han  har  et 
uhyre  Forspring  for  en  Mand  som  Stener  deri,  at  Midlerne  er  ham 
ligegyldige.  Naar  da  Ramset  paa  Grund  af  den  Gamles  Hidsighed  har 
erhværvet  sig  Daglannet,  der  er  Steners  Arbejdsplads,  hvorledes  for- 
trænges han  da?  For  Stener  er  dette  et  afgørende  Spørgsmaal,  han 
siger  et  Sted  beklagende:  „Udlandet  ejer  jo,  snart  sagt,  baade  Jorden  og 
Bedriften.  Gennem  Bankerne."  I  Skuespillet  løser  Bjørnson  først 
Knuden  ved  at  hugge  den  over.  Da  Ramset  ikke  godvilligt  vil  afstaa 
Dokumentet,  følger  Stener  efter  ham.  Man  hører  vrede  Røster.  Saa 
kommer  Stener  ind,  oprevet,  med  et  krøllet  Papir  i  Haanden:  „Her  er 
Dokumentet,  Far!  Han  fik  det  for  det,  han  skulde  have." 

Altsaa  Prygl!  Hvor  er  det  storartet!  Hvor  er  det  norsk!  Denne 
Spillen  med  Musklerne  har  mere  end  én  Gang  faaet  os  til  at  smile. 
Hvordan  var  det  ikke  Sigurd  sagde  i  Bjørnsons  Drama: 

Idag  vandt  jeg  paa  Bejntejn!  Bejntejn  var 
den  stærkeste  i  Landet.  Nu  er  jeg! 
Nu  kan  jeg  gaa  fra  Lindesnæs  helt  op 
til  Bjarmlands-Sneen  uden  at  behøve 
at  løfte  Hatten  eller  gaa  af  Vejen. 

Saa  stærk  er  Ungdommen  i  Bjørnson,  at  han  pludselig  faar  Trang 
til  at  kaste  Frakken  endnu  engang  og  vinde  paa  Bejntejn.  Men  han 
kommer  vist  til  den  Urette.  For  det  første  er  det  næppe  Kræfter, 
Ramset  mangler,  og  dernæst  vil  han  vistnok,  saasnart  han  kommer 
hjem,  se  indom  til  Sagfører  Lie,  hvis  ellers  Dokumentet  har  været 
juridisk  i  Orden,  hvad  han  utvivlsomt  har  sørget  for,  det  var. 

Nej,  Sagen  kræver  nok  en  anden  Løsning,  og  den  findes  selvfølgelig 
ogsaa.  Hele  Skuespillet  giver  den.  Ramset  maa  slet  ikke  faa  Daglannet. 
Har  han  det  først,  vil  han  beholde  det  og  med  fuld  Ret,  men  hvis 
Sønnen  faar  Lov  til  at  fortsætte  Slægtens  Arbejde,  da  bliver  der  ingen 
Plads  for  Spekulation  og  Rovdrift. 

Da  Ramset  er  fordrevet,  er  der  kun  Glæden  tilbage.  Gennem  den 
sidste  Akt  bølger  Glæden  mellem  disse  Mennesker,  som  har  fundet 
hinanden  og  fundet  Hjemfølelsen  her  paa  Sæteren  omkring  Pejsen  med 
den  lystige  Ild  og  den  duftende  Kaffe.  Udenfor  falder  Regnen  tæt 
over  Ramset,  der  ijærner  sig,  inde  i  Bjælkestuen  spiller  Ildens  Flammer 
over  dem,  som  vandt  hinanden  gennem  Kamp.  Her  løses  alle  Hjem- 
længsler, Smil  og  Latter  bryder  frem.  Dette  Slutningsbillede  vil  skinne 
ind  i  Tilskuernes  Sind  og  gøre  den  hele  Aften  lys. 

Og  med  dette  Smil  vil  Bjørnson  ende.  Enhver,  der  har  staaet  ham 
nær,  kender  det  og  genfinder  det  overalt  i  dette  Skuespil.  Den  sam- 
lende Magt,  der  er  i  ham  selv,  kan  samle  Gamle  og  Unge  om  hans 
Dagian,  saaledes  som  han  har  villet  det,  da  han  gav  Ret  til  begge 
Sider.  Man  kunde  af  dette  Skuespils  Scener  danne  et  Monument  for 

Bjørnson.  Paa  Soklen  skulde  i  Relieffer  fremstilles  de  bærende  Per- 
soner: den  ensomme  Gamle,  den  blide  Hustru,  de  to  Børn  som  vender 
hjem,  den  unge  Pige,  drømmende  under  det  blomstrende  Kirsebærtræ. 
Og  ovenover  Reliefferne,  paa  Soklens  Top,  skuende  ud  over  det  Hele 
Bjørnson  selv,  som  han  er  nu,  hvid  og  hvas,  og  dog  med  et  Smil, 
som  ingen  glemmer,  naar  det  én  Gang  har  lyst  ham  imøde. 


Præsidentvalget  i  Amerika. 


Den  8.  Novbr.  kaldes  16  Millioner  Vælgere  til  Urnen  for  at  afgøre, 
hvem  der  i  de  næste  4  Aar  skal  være  Amerikas  Præsident.  I  Frankrig 
vælges  Præsidenten  af  Rigsdagsmændene;  siden  den  Decemberdag  i  1848, 
da  5^2  Million  Vælgere  samledes  om  Napoleon  III,  de  allerfleste  revet 
med  af  uovervejet  Begejstring  for  Navnet  uden  Forestilling  om  Manden,  er 
franske  Politikere  bange  for  at  lade  Præsidenten  vælge  ved  Folkeafstemning; 
det  er  at  give  det  i  Forsynets,  det  blinde  Tilfældes  Haand,  paastaar  de. 
Boulangerbegejstringen  styrkede  senere  Følelsen  heraf,  og  Dreyfusaffæren 
virkede  ikke  mindre  i  samme  Retning. 

Modsat  i  Amerika.  Der  vælges  Præsidenten  nok  ogsaa  af  Valgmænd, 
valgte  ved  Listevalg  i  hver  af  Staterne.  Men  disse  Valgmænd  vælges  netop 
til  at  udpege  Præsidenten,  Kandidaterne  er  opstillede  i  Forvejen,  og  Valg- 
mændene siger  forud,  hvem  de  vil  stemme  paa.  Det  er  i  Virkeligheden  en 
Folkeafstemning,  der  finder  Sted.  Og  man  er  veltilfreds  med  denne  Frem- 
gangsmaade.  I  Amerika  er  det  ikke  de  pludselige,  uovervejede  Folkestem- 
ninger, man  frygter;  det  er  Rigsdagsmændenes,  de  professionelle  Politikeres 
Egennytte;  det  er  i  deres  Afhængighed  af  de  store  Pengefyrster,  man 
ser  Faren  for  Nationens  Liv.  Og  overfor  dette  søger  man  en  Modvægt  i  Præ- 
sidenten, Folkets  Udkaarede,  de  jævne  Borgeres  Talsmand.  Oftest  gælder 
dette  dog  mere  paa  Papiret  end  i  Livet;  oftest  er  de  Mænd,  der  opstilles 
ved  Præsidentvalgene,  ganske  afhængige  af  den  Partiorganisation,  som  op- 
stiller dem.  Men  til  andre  Tider  hænder  det,  at  Partilederne  nødes  til  at 
tage  uafhængige,  personlig  udprægede  Mænd,  fordi  der  er  bedst  Udsigt  til 
at  samle  de  ubestemte  Vælgere  om  disse.  Det  er  aabenbart  den  almindelige 
Opfattelse  denne  Gang  i  Amerika,  at  begge  Partierne  har  maattet  komme 
denne  Folkestemning  for  Begrebet  „uafhængige  Personligheder"  imøde,  og 
der  hersker  en  ikke  ringe  Stolthed  derover,  en  ret  usædvanlig  Følelse  af, 
at  Landet  kan  være  begge  de  to  Præsidentkandidater  bekendt. 

I  Republikanernes  Lejr  var  der  blandt  Partiets  store  Finansmænd  en 
betydelig  Uvilje  mod  Roosevelt,  fordi  denne  har  gjort  Forsøg  paa  at  faa 
Loven  af  1890  mod  Trusternes  Misbrug  overholdt.  Men  de  misfornøjede 
maatte  opgive  ethvert  Forsøg  paa  at  hindre  hans  Kandidatur  under  Pres  af 
Stemningen  i  Vælgerkorpset.  Og  paa  demokratisk  Side  viste  Parker  en 
Selvstændighed,  som  vandt  mange  for  ham,  ved  at  skære  tværs  igennem 
Partiets  uklare  Standpunkt  i  det  gamle  omstridte  Møntspørgsmaal  og  kræve 
en  uforbeholden  Tilslutning  til  Guldmøntfoden.  Men  synes  de  to  Kandidater 
saaledes  begge  personlig  sympatetiske,  saa  er  der  heller  ikke  nogen  meget 

Stor  Modsætning  mellem  deres  Program.  Tydeligst  træder  Modsætningen 
frem  i  Toldspergsmaalei.  Roosevelt  er  i  Overensstemmelse  med  Republi- 
kanernes gamle  Standpunkt  Beskyttelsesmand,  rede  til  endnu  højere  Told- 
satser, end  man  allerede  er  naaet  til.  Parker  ønsker  som  hele  hans  Parti 
Tolden  nedsat.  Roosevelt  er  Imperialist,  Tilhænger  af  den  stridbare  Erhvervs- 
politik, som  de  forenede  Stater  er  slaaet  ind  paa  efter  Krigen  med  Spanien, 
men  hans  og  Partiets  Imperialisme  synes  dog  efterhaanden  en  Del  mildnet. 
Parker  og  Demokraterne  er  mod  Udvidelsespolitiken  og  ønsker  de  politiske 
Anstrengelser    samlet    om    indre    Opgaver,    men    de    har    under    denne 


Valgkampagne  dog  kun  i  ringe  Grad  draget  dette  frem.  Den  Bebrejdelse, 
de  under  Striden  mest  har  rettet  mod  Roosevelt  er,  at  han  ikke  har  gjort 
noget  ordenlig  ud  af  sine  Forsøg  paa  at  stække  Trusternes  Overmod, 
men  at  hans  Beskyitelsespolitik  i  Virkeligheden  er  til  stor  Fordel  for  disse. 
Desuden  beskyldes  han  for.  at  han  ensker  at  skabe  sig  en  altfor  stærk 
personlig  Magtstilling,  og  ikke  har  den  rette  Respekt  for  Forfatningen.  Og 
endelig  tales  der  —  om  end  forholdsvis  sagte  —  om,  at  han  er  Negerven. 
Som  et  Blik  paa  omstaaende  Kort  vil  vise  hører  Demokraternes  Parti 
aldeles  overvejende  til  i  de  gamle  Negerstater  mod  Syd,  der  for  40  Aar 
siden  sloges  for  Slaveriets  Bevarelse.  I  disse  Stater  bor  endnu  de  "/m  af 
de  9 — 10  Millioner  Negere,  som  lever  i  de  forenede  Stater.  Hovedmassen 
af  de  Hvide  dér  har  bevaret  hele  deres  gamle  Foragt  for  Negerne,  blandet 
med  det  Had,  det  fremkalder  hos  dem,  at  de  er  nødt  til  at  finde  sig  i,  at 
disse  Negere  ere  frie  Mænd,  ja,  endog  har  Valgret.  De  ger  da  ogsaa  deres 
bedste  for  at  hindre,  at  Negerne  faar  Valgretten.  Midlet  dertil  er  Indskræn- 
ninger  i  den  almindelige  Valgret  i  saa  stort  Omfang,  som  Forbundets  Love 
tillader;  og  forslaar  det  ikke,  anvender  man  tit  Trusler  og  Vold  for  at  hindre 

dem  i  at  stemme.  1  forbavsende  Omfang  er  jo  ogsaa  det  barbariske  Lynch- 
system  bevaret,  trods  alle  Bestræbelser  fra  Nordstatemes  Side  for  at  hindr« 
det.  Overfor  dette  Negerhad  har  Roosevelt  flere  Gange  grebet  kraftig  ind 
og  demonstrativt  vist  Negerne  sin  Sympati.  ^ 


Den  almindelige  Antagelse  i  Amerika  er,  at  Roosevelt  vil  blive  gen- 
valgt med  stort  Flertal,  om  end  dette  sandsynligvis  vil  blive  mindre  end 
Republikanernes  Majoritet  var  forrige  Gang.  Hvis  de  samme  Stater,  der 
sidst  stemte  republikansk,  ogsaa  gør  det  denne  Gang,  vil  Roosevelt  faa  31 1 
Stemmer  blandt  Valgmændene,  Parker  165.  For  at  sejre  skal  Demokraterne 
da  vinde  saamange  Stater,  at  disse  ialt  har  74  Valgmænd.  Men  Partiet  var 

ogsaa  sidst  usædvanlig  langt  nede.  Alle  de  Stater,  det  da  holdt,  regnes  for 
absolut  sikre  Stater;  de  har  Valg  efter  Valg  stillet  sig  paa  demokratisk 
Side.  Der  er  i  alt  9  af  Staterne,  som  sædvanlig  anses  for  usikre,  og  disse 
tilfaldt  sidst  alle  Republikanerne.  Det  er  New  York,  Indiana,  Wisconsin, 
New  Jersey,  Califomia,  Maryland,  West  Virginia,  Connecticut,  Delaware. 
Af  disse  har  New  York  39  Valgmænd,  og  Demokraterne  sætter  deres 
Haab  til  denne  Stat;  der  hører  Parker  hjemme,  der  nyder  han  en  stor 
Anseelse,  og  ikke  faa  Blade,  som  sidst   stod  fjendtlig  mod  Demokraterne 


Vilgkon  fOr  de 


lUllct  al  hver  Suis  Valfmi 


især  paa  Grund  af  Bryans  Sølvpolitik,  kæmper  denne  Gang  for  Parker. 
Men  selv  om  det  lykkes  at  vinde  disse  39  Stemmer,  vil  der  jo  behøves 
endnu  35  vundne  Stemmer  i  de  andre  tvivlsomme  Stater,  og  det  anses  for 
lidet  troligt,  at  dette  naas.  Dertil  vilde  kræves  en  voldsom  Folkebevægelse, 
et  kraftigt  Stemningsomslag ;  og  et  saadant  spores  ikke.  Valgkampen  fbre- 
gaar  naturligvis  ogsaa  denne  Gang  paa  den  kendte  amerikanske  Maade, 
men  alt  synes  afdæmpet.  Bevægelsen  er  paa  begge  Sider  ringe.  Derfor  synes 
de  store  Forskydninger  mindre  sandsynlige.  Ganske  ejendommelig  har  hvert 
Parti  taget  sin  Kandidat  til  Posten  som  Vicepræsident  fra  en  af  de  tvivl- 
somme Stater  i  Haab  om  derved  at  vinde  den.  Republikanernes  er  fra 
Indiana,  Demokraternes  h-a  West  Virginia. 


Om  Modarbejdelsen  af  offentlig  Usædelighed 

og  venerisk  Smitte*). 

Af  Erik  Pontoppidan. 


Den  mangeaarige,  lidenskabelige  Kamp  for  og  imod  den  lovordnede 
Prostitution  synes  at  nærme  sig  sin  foreløbige  Afslutning,  eller  kan 
maaske  betragtes  som  afsluttet,  i  alt  Fald  i  Theorien,  for  saa  vidt  som 
det  fra  alle  Sider,  ogsaa  af  den  politimæssige  Reglementerings  prin- 
cipielle Tilhængere,  har  maattet  indrømmes,  at  den  i  sin  nuværende 
Form  ikke  har  gjort  Fyldest  og  ikke  kan  gøre  Fyldest.  Adskillige  Fak- 
torer har  været  medvirkende  til  dette  Resultat.  For  det  første  Nutidens 
større  Frihedskrav  og  stigende  Respekt  for  de  humane  Fordringer  og 
den  Enkeltes  personlige  Uantastelighed,  dernæst  en  Forskydning  aF 
Prostitutionens  Form  med  en  Udvikling  fra  mere  laugsmæssige,  be- 
grænsede Rammer  til  en  friere  Stilling,  der  vanskeligere  kan  kon- 
stateres og  derfor  ogsaa  vanskeligere  kontrolleres,  endelig  tilsidst  men 
ikke  mindst  et  ændret  lægevidenskabeligt  Syn  paa  de  veneriske  Syg- 

*)  Det  af  Justitsministeren  forelagte  Lovforslag  gaar  i  Hovedtrækkene  ud  paa  Følgende: 

Der  fastsættes  Straf  indtil  1  Aars  Tvangsarbejde  for  enhver  „som  helt  eller 
delvist  ernærer  sig  ved  løsagtigt  Levned,  eller  som  paa  offentligt  eller  for  alle  og. 
enhver  tilgængeligt  Sted  ved  Ord,  Tegn,  uanstændig  Opførsel  eller  paa  anden  utve- 
tydig Maade  opfordrer  eller  indbyder  til  Utugt. ** 

Der  sættes  Straf  indtil  2  Aars  Forbedringshusarbejde  for  at  holde  Bordel  og. 
for  at  gøre  sig  skyldig  i  Rufferi.  Ligeledes  sættes  der  Straf  for  at  udleje  Værelser 
eller  tilstede  Adgang  til  sin  Bolig  for  Personer  af  forskelligt  Køn  for  der  at  øve 
Utugt. 

Der  sættes  Straf  af  Fæn£sel  eller  Forbedringshus  for  enhver,  „som  er  vidende 
eller  har  Formodning  om  at  være  behæftet  med  veneriske  Smitte**  og  dog  øver 
Utugt  med  en  anden.  Ligesaa  for  under  angivne  Forhold  at  smitte  sin  Ægtefælle,, 
hvis  denne  kræver  Tiltale. 

Det  fastsættes,  at  Personer,  der  lider  af  venerisk  Sygdom,  altid  kan  kræve  sig; 
behandlede  for  offentlig  Regning,  og  at  de  skal  lade  sig  saaledes  behandle,  hvis. 
de  ikke  kan  bevise,  at  de  er  under  tilfredsstillende  privat  Lægebehandling.  Den,, 
som  frivillig  melder  sig  til  saadan  Behandling,  fritages  for  Straffen  for  Erhverv  ved 
Utugt,  som  har  fundet  Sted  før  vedkommende  melder  sig.  Der  gives  en  Del  nær> 
mere  Regler  for,  hvorledes  det  skal  opnaas  og  kontrolleres  at  saadan  Anmeldelse 
til  Behandling  finder  Sted;  saaledes  skal  Lægerne  paalægge  smittefarlige  Personer 
at  møde  hos  dem  til  visse  Tider  eller  henvise  dem  til  offentlige  Konsultations- 
lokaler,  og  der  sættes  en  Række  Straffebestemmelser  for  at  unddrage  sig  Kontrollen. 

Endelig  fastsættes  det,  at  „Politiet  kan  forbyde  Personer,  der  driver  offentlig 
Beværtning,  at  have  til  Huse  Kvinder,  som  er  straffede  efter  denne  Lovs  $  1  og  2,. 
samt  at  benytte  saadanne  Kvinder  til  Gæsternes  Underholdning  eller  Opvart- 
ning.* — 

Efter  dette  Lovforslag  skulde  da  den  af  Politiet  kontrollerede  Prostitution  med 
offentlig  Indskrivning  bortfalde,  samtidig  med,  at  der  sættes  Straf  for  enhver  Slags 
Erhverv  ved  Utugt  eller  offentlig  Opfordring  til  Utugt.    (Red.). 

dommes  Natur  og  Væsen,  der  forklarer,  hvorfor  de  sanitære  Resultater 
af  Kontrollen  er  og  maa  være  saa  lidet  fyldestgørende. 

Logisk  følger  saa  atter  heraf,  at  den  hidtidige  Kontrolmethode  enten 
man  forandres  og  forbedres,  tilpasses  til  de  ændrede  Forhold  og  Syns- 
punkter, eller  hvis  dette  ikke  lader  sig  gøre,  at  den  helt  maa  falde  bon. 
De,  der  hælder  til  den  første  Anskuelse,  og  iblandt  dem  findes  mange  af 
den  politimæssige  Kontrols  tidligere  Tilhængere  og  mange  Læger,  er 
blevne  kaldte  Neo-Reglementarister,  idet  de  betragter  Prostitutionen 
som  en  tilstedeværende,  sundhedsfarlig  Faktor,  som  man  maa  regne 
med  og  søge  at  bringe  under  et  saa  godt  sanitært  Tilsyn  som  muligt, 
uden  at  de  dog  i  Methode  eller  Formaal  vil  fortsætte  de  tidligere  Veje. 
De  rene  Abolititionister  derimod  ønsker,  at  alt  særligt  Tilsyn,  ogsaa  af 
sanitær  Art,  ligeoverfor  de  Prostituerede  maa  bortfalde,  idet  de  over- 
hovedet ikke  vil  anerkende  Prostitutionen  som  saadan,  i  alt  Fald  ikke 
saa  vidt,  at  den  kan  gøres  til  Genstand  for  specielle  Forholdsregler. 

Denne  øjeblikkelige  Situation,  der  vel  nærmest  maa  betegnes  som 
den  almindelige  Erkendelse  af  den  gamle,  politimæssige  Reglementations 
Uholdbarhed,  har  hidtil  væsentligt  udviklet  sig  gennem  theoretiske 
Debatter  og  Undersøgelser,  medens  Sagen  selv  reelt  i  det  Hele  er 
bleven  ved  det  gamle.  Men  i  den  allersidste  Tid  har  der  dog  heraf 
udviklet  sig  en  mere  praktisk,  mere  aktuel  Bevægelse,  der  kunde 
karakteriseres  ved,  at  de  Ledende,  Statsstyreiserne  har  begyndi  at  sætte 
sig  i  Virksomhed,  eftersom  de  nye  Strømninger  er  naaede  ogsaa  til 
disse  Steder.  I  Italien,  hvor  Stemningen  længe  har  været  vaklende, 
har  saaledes  Regeringen  taget  bestemt  Parti;  den  har,  for  at  bruge 
Indenrigsministerens  eget  Udtryk  fra  et  i  Aar  fremkommet  Cirkulære, 
erstattet  de  forældede  forebyggende  Forholdsregler  med  Hospitals- 
behandling og  Behandling  ambulant  eller  i  Hjemmet,  alt  i  videste  Om- 
fang og  paa  Statens  Bekostning,  saaledes  at  de  sanitære  Forholdsregler 
holdes  ganske  adskilte  fra  Sædelighedspolitiet  og  de  andre  offentlige 
Sikkerhedsforanstaltninger.  I  Frankrig,  hidtil  Reglementeringens  laste 
Borg,  har  en  Regeringskommission  nyligt  med  19  Stemmer  mod  10 
udtalt  sig  mod  en  særlig  Prostitutionskontrol  og  for  en  Bekæmpelse  af 
de  veneriske  Sygdomme  paa  almindeligt  Retsgrundlag.  Over  hele  Linien 
synes  dette  Løsen  at  gaa  sejrrigt  frem.  For  dem,  der  som  Lægerne 
staar  som  Sundhedens  Vogtere  og  med  Bekymring  ser  de  veneriske 
Sygdomme  i  Prostitutionens  Følge  hærge  Menneskeheden,  bliver  der 
kun  den  Udvej,  ogsaa  under  de  nye  Feltraab,  at  arbejde  paa  de  bedst 
mulige  sanitære  Forholdsregler  mod  de  gamle  Fjender. 

Denne  korte  Skitse  af  Prostitutionsspørgsmaalets  øjeblikkelige  Status 
Verden  over  viser  os,  at  Tidspunktet  for  et  Systemskifte  ogsaa  her  i 
Danmark  maa  betragtes  som  særlig  gunstigt.  Jordbunden  er  forberedt, 
og  Vinden  blæser  den  rette  Vej.  Den  gamle  Bygning  er  faldefærdig, 
dens  Støtter  smuldre  bort,  det  er  let  nok  at  rive  den  ned  —  men 
Vanskeligheden  bliver  at  bygge  op,  at  sætte  noget  bedre  i  Stedet.  Ved 

Justitsministerens  Forslag  til  Lov  om  Modarbejdelse  af  offentlig  Usæde- 
lighed og  venerisk  Smitte  er  der  gjort  et  Forsøg,  og  ethvert  Forsøg 
paa  at  komme  ud  af  den  nuværende  uholdbare  Tilstand  og  endelig 
engang  at  naa  til  en  saavidt  muligt  titfredsstillende  Ordning  af  disse 
vanskelige  Forhold,  tilfredsstillende  saavel  fra  et  almindeligt  menneske- 
ligt og  borgerligt  Standpunkt  som  tillige  og  ikke  mindt  vigtigt  fra  et 
sanitært,  hygiejnisk  Synspunkt,  ethvert  saadant  Forsøg  er  af  den  største 
Betydning  og  Interesse  og  kan  paakræve  den  omhyggeligste  Under- 
søgelse og  Belysning. 

Det  foreliggende  Lovforslag  er  opbygget  af  tre  forskellige  Dele,  der 
ligger  udenom  hinanden  ligesom  Bladene  i  et  Løg:  Loven  af  10de  April 
1874,  det  saakaldte  Høgsbro'ske  Forslag  fra  1901  og  endelig  Forslags- 
stillerens egne  Tilføjelser.  Jo  mere  man  har  beskæftiget  sig  med  denne 
Sag  og  har  gennemarbejdet  de  forskellige  ældre  og  nyere  Love  og 
Lovforslag  lige  til  det  Høgsbro'ske  og  nu  Justitsministerens,  desto 
klarere  gaar  det  op  for  En,  hvor  udmærket  en  Lov  vi  har  haft  og  har 
i  Loven  af  10de  April  1874  om  Foranstaltninger  til  at  modvirke  den 
veneriske  Smittes  Udbredelse.  Derfor  har  begge  de  nævnte  Forslag 
ogsaa  Ord  til  andet  optaget  denne  Lov  i  sig;  Kærnen  i  dem,  det 
væsentligste  og  man  tør  maaske  nok  sige  det  værdifuldeste  er  medtaget 
fra  Lov  af  10de  April  1874.  Hvis  Forslagsstillerne  havde  indskrænket 
sig  til  som  Grundlag  at  beholde  Loven  som  den  er,  blot  med  Ud- 
skillelse af  Alt,  hvad  der  vedrører  Indskrivningen  som  offentlige  Fruen- 
timmer, Regulativet  af  1877  m.  m.,  vilde  man  sikkert  have  tilstrække- 
lige og  gode  Lovbestemmelser  saavel  til  Bekæmpelsen  af  de  veneriske 
Sygdomme  i  Almindelighed  som  til  at  kunne  træffe  saadanne  specielle, 
sanitære  Forholdsregler  ligeoverfor  de  Prostituerede,  som  kan  anses 
som  ønskelige  og  gennemførlige  uden  politimæssig  Indskrivning,  ligesom 
der  kunde  blive  Plads  til  gavnlige  Forbedringer  som  Forslagets  §  7*) 
eller  til  Oprettelsen  af  Polikliniker,  Konsultationslokaler,  Hospitaler  m.  m. 

I  Stedet  for  disse  humane  og  gavnlige  Supplementer  til  en  aner- 
kendt god  Lov  indføres  ved  de  fra  de  Høgsbro'ske  Forslag  laante  eller 
af  Forslagsstilleren  selv  opstillede  Tilføjelser  en  Del  nye  Elementer, 
der  skal  erstatte  det  tidligere  sanitære  Tilsyn  med  Prostitutionen  og 
overtage  dettes  Rolle  som  hæmmende  den  veneriske  Smittes  Udbredelse, 
men  som  næppe  kan  betragtes  som  Forbedringer  eller  blot  som  gavn- 
lige Foranstaltninger. 

Hovedsagen  ved  enhver  Bekæmpelse  af  de  veneriske  Sygdomme  er, 
ganske  som  Tilfældet  er  med  alle  andre  smitsomme  Sygdomme,  saa 
hurtigt  som  muligt  og  i  saa  stort  Omfang  som  muligt  at  faa  de  enkelte 


*)  $  7  lyder  saaledes:  Det  paahviler  enhver  Læge,  der  undersøger  eller  behandler 
nogen  for  venerisk  Sygdom,  at  gøre  denne  opmærksom  paa  Sygdommens  Smitte- 
evne og  de  retslige  Følger  af,  at  nogen  smittes  eller  udsættes  for  Smitte.  Blan- 
ketter til  Meddelelse  herom  faas  hos  vedkommende  Stads-  og  Distriktslæge. 

Tilfælde  under  Behandling,  eventuelt  med  Isolation.  Derfor  er  Grund- 
pillen for  vor  Lovgivning  paa  dette  Omraade  Retten  for  enhver  Syg 
til  Behandling  og  tillige  hans  Pligt  til  at  underkaste  sig  en  saadan. 
Idet  nu  Lovforslaget  frafalder  ethvert  særligt  Tvangsmiddel  ligeoverfor 
de  Prostituerede,  de  professionelt  Løsagtige,  skærper  det  ved  en  Del 
nye,  politimæssige,  administrative  Foranstaltninger  det  Offentliges  Tilsyn 
med  denne  Pligts  Efterkommeise  ligeoverfor  venerisk  Syge  i  al  Al- 
mindelighed. Utvivlsomt  vil  Forslaget  ved  disse  politimæssige  Paabud 
kun  opnaa  at  modarbejde  sin  egen  Hensigt  og  drive  de  Syge  bort  fra 
Lægebehandling  i  Stedet  for  til  den. 

Man  sammenligne  Forslagets  §  6*)  med  den  nugældende  Lovs  §  1 
sidste  Stykke,  der  er  omtrent  enslydende,  blot  at  Forslaget  har  „skal**, 
hvor  Loven  har  »kan«.  Dette  „kan"  stiller  Lægen  frit  og  tillader,  at 
denne  Bestemmelse  i  det  alt  overvejende  Antal  Tilfælde  af  privat  Læge- 
virksomhed har  været  slumrende  og  uanvendt.  Hvis  Forslagets  „skal" 
derimod  betyder  en  tvungen  Anvendelse,  vil  det  ogsaa  betyde  en  Kræn- 
kelse af  Patientens  Tillid  og  af  Lægens  Taushedspligt,  overhovedet  af 
det  Diskretionsforhold,  som  maa  og  skal  være  tilstede  og  som  netop 
disse  Patienter  særligt  forlanger.  Overhovedet  er  hele  dette  System 
med  Navns  Opgivelse  under  Straffeansvar,  med  Blanketter,  Anmeldelser, 
Tvangsbehandling  etc.  ganske  umuligt,  som  Enhver  vil  vide,  der  kender 
noget  til  den  Slags  Patienter  og  deres  Behandling;  enten  maa  Lovens 
Bestemmelser  blive  et  dødt  Bogstav,  som  hidtil,  eller  Patienterne  drives 
over  til  Charlataner,  til  skriftlig  Behandling  i  Udlandet  eller  alle  de 
andre  lyssky  Methoder,  der  altid  har  været  en  Ulykke  for  de  Syge 
med  disse  „hemmelige"  Sygdomme,  Thi  hvad  de  frygter  mere  end 
noget  andet,  er  Offentlighed,  Polititilhold  og  Tvangsundersøgelser. 

Derfor  maa  ogsaa  den  Vej,  som  Forslaget  gaar  med  Hensyn  til 
Anvisning  paa  og  Tilvejebringelse  af  lettet  og  forøget  Adgang  til  offentlig 
Behandling,  anses  som  ganske  forfejlet.  De  „visiterende"  Læger,  som 
stilles  til  Disposition  saavel  for  Politiet  til  den  tvungne  Undersøgelse 
og  Behandling  som  for  de  veneriske  Syge  i  Almindelighed  vil  sikkert 
ikke  blive  populære,  og  det  maa  betvivles,  at  overhovedet  Nogen  fri- 
villigt vil  henvende  sig  i  et  saadant  Visitationslokale  for  at  søge  Raad 


*)  $  6  lyder  saaledes:  Naar  det,  enten  under  Sygdommens  Behandling  eller  efter 
dens  Helbredelse  af  Hensyn  til  Smittefare  anses  for  nødvendigt,  at  Patienten  ved- 
blivende tilses,  skal  der  af  Lægen  gives  denne  Paalæg  om  til  bestemte  Tider  at 
fremstille  sig  for  ham  eller  levere  ham  skriftligt  Bevis  for,  at  hans  Behandling  er 
overtagen  af  en  anden  autoriseret  Læge.  Dette  Paalæg  gives  ved  en  dertil  bestemt, 
udfyldt  Blanket,  som  faas  hos  vedkommende  Stads-  eller  Distriktslæge. 

Overtræder  den  vedkommende  dette  Paalæg,  eller  vil  Lægen  ikke  behandle  ham 
længere,  og  han  trods  Opfordring  ikke  foreviser  skriftligt  Bevis  for,  at  hans  Be* 
handling  er  overtagen  af  en  anden  Læge,  bliver  Underretning  derom  uopholdelig 
at  tilstille  vedkommende  offentlige  eller  visiterende^  Læge,  der  derefter  vil  have  at 
paalægge  den  paagældende  at  give  Møde  i  Konsultationslokalet  overensstemmende 
med  Bestemmelserne  neden  for  i  $  13. 

Og  Behandling.  De  to  Ting  maa  absolut  holdes  ude  fra  hinanden. 
Politiet  maa  have  sine  egne  Læger  og  sine  egne  Undersøgelseslokaler, 
og  Befolkningen  sine  Konsultationslokaler  og  Poliklinikker,  hvor  den 
træffer  Læger  og  ikke  Sundhedsinspektører  eller  Politi-Embedsmænd, 
og  hvor  saavel  Læger  som  Patienter  lades  lidt  i  Fred  for  administative 
politimæssige  Indblandinger,  saalænge  ikke  grov  Uefterrettelighed  eller 
andre  Misligheder  paakalder  den.  En  saadan  Stilling  til  Spørgsmaalet 
synes  ogsaa  den  eneste  følgerigtige.  Thi  man  kan  forstaa,  om  Staten 
siger  som  saa:  Indskrivningen  og  alle  de  andre  politimæssige  Tvangs- 
foranstaltninger har  ikke  vist  sig  iyldestgørende,  særligt  ikke  i  sanitær 
Retning,  og  der  er  ogsaa  andre  Grunde,  som  gør  det  ønskeligt  at 
komme  bort  derfra,  Derfor  vil  nu  Bestræbelserne  rettes  imod  i  videst 
Omfang  at  søge  de  veneriske  Syge  af  alle  Slags  bragte  under  Behand- 
ling, der  vil  blive  givet  dem  Adgang  til  under  gunstige  Betingelser  og 
gratis  at  søge  Konsultationslokaler  og  Hospitaler.  Det  er  muligt,  at 
Resultaterne  ad  Frivillighedens  Vej  foreløbigt  vil  blive  smaa,  særligt 
for  de  Prostitueredes  Vedkommende,  men  det  er  ogsaa  muligt,  at  der 
efterhaanden  kan  opnaaes  noget  ad  den  Vej;  Forsøget  er  aldrig  blevet 
gjort,  og  det  bør  gøres. 

Derimod  er  det  mindre  forstaaeligt,  hvorledes  man  kan  ophæve 
ProstitutionskontroUen  blandt  andet  med  den,  næppe  uberettigede,  Mo- 
tivering, at  Tvangsforanstaltningerne  og  Straffene  driver  de  Syge  til  at 
skjule  sig  og  til  at  unddrage  sig  Behandling,  og  saa  dog  vil  optage  og 
udvide  det  samme  Inkvisitions-  og  Straffesystem  til  hele  Befolkningen 
og  dens  Læger. 

I  det  Hele  maa  man  spørge  sig  selv,  naar  man  læser  Lovforslaget 
med  alle  de  Bøde-,  Fængsels-  eller  andre  Straffe,  der  findes  i  næsten 
hver  eneste  Paragraf,  om  det  er  en  Straffelov  eller  en  hygiejnisk  Lov, 
der  her  er  forelagt.  Hvis  man  til  Sammenligning  tager  f.  Eks.  Lov  om 
Foranstaltninger  imod  Udbredelsen  af  smitsomme  Sygdomme  af  1900, 
finder  man  29  Paragraffer  med  alle  Slags  Bestemmelser  og  endog 
Tvangsforanstaltninger,  men  kun  i  §  27  en  ganske  spagfærdig  Meddelelse 
om  eventuel  Straffeskyld  i  Overtrædelsestilfælde.  Dog  skal  det  natur- 
ligvis indrømmes,  at  der  ved  Bekæmpelsen  af  Usædelighed  og  venerisk 
Smitte  maaske  nok  kan  forekomme  forholdsvis  flere  Anledninger  til 
Straffemyndighedernes  Indskriden.  Men  der  er  dog  én  Straffebestem- 
melse, den  første  og  vigtigste,  nemlig  den  straks  i  §  1  opførte  Straf 
for  Erhver  ved  Utugt,  som  sikkert  særligt  vil  og  bør  møde  Modstand. 

Ganske  bortset  fra  Berettigelsen  til  at  straffe  Prostitutionen  som 
saadan,  et  Spørgsmaal  som  Juristerne  af  Faget  er  nærmest  til  at  afgøre, 
har  jo  dog  Erfaringen  gennem  alle  Tider  og  forlængst  vist,  at  ligeover- 
for Prostitutionen  er  repressive  Straffe  et  uhensigtsmæssigt  Middel,  der 
aldrig  har  gjort  Nytte  men  snarest  Skade.  Et  Studium  af  Historien  paa 
dette  Omraade  vil  atter  og  atter  vise,  hvorledes  alle  Forsøg  paa  ad 
den  Vej  at  undertrykke  Prostitutionen  er  strandede.  Man  kan  gaa  helt 

tilbage  til  Moses,  den  første  store  Hygiejniker,  og  man  vil  i  det  gamle 
Testamente  finde  Beviser  for,  hvor  meget  eller  rettere  hvor  lidt  han 
ved  sine  dog  ganske  radikale  Foranstaltninger  opnaaede  med  Hensyn 
til  Prostitutionens  Undertrykkelse  hos  Jøderne.  Eller  til  danske  Lov 
(6 — 13—30),  der  straffer  Utugt  med  Kagstrygning  eller  Spindehuset, 
efter  Middelalderens  barbariske  Skik,  uden  at  udrette  det  mindste,  hvad 
let  kan  eftervises  af  samtidige  Skildringer.  Ogsaa  Instruks  fra  Køben- 
havns Politimester  af  24.  Marts  1741  kan  nævnes,  der  ganske  tilsvarende 
til  det  ny  Lovforslag  sætter  Straf,  eventuelt  Indsættelse  i  Spindehuset, 
for  „Kvindepersoner,  der  befindes  at  opholde  sig  i  berygtede  Huse,  om 
Natten  at  omløbe  paa  Gaderne  eller  ved  Lediggang  at  have  opholdt 
sig,  uden  skelligen  at  kunne  bevise,  at  de  ejer  den  Formue,  uden  nogen 
Mands  Skade  sig  ved  Lediggang  at  kunne  opholde '^  etc.  Det  mest 
gennemførte  og  bedst  bekendte  Forsøg  paa  en  Udryddelse  af  Prostitu- 
tionen ved  Straffe  er  dog  Dronning  Marie  Theresia's  Regering  i  Midten 
af  det  18de  Aarhundrede.  Prostitution  n  straffedes  med  svære  Bøder, 
med  Fængsel,  ja  med  grusomme  legemlige  Afstraffelser.  Fra  1751  til 
1759  sendtes  hvert  Aar  Skibsladninger  paa  flere  Hundrede  Prostituerede 
fra  Wien  ned  ad  Donau  til  Indespærring  i  fjerne  Fæstninger  eller 
Landsforvisning,  medens  en  Sædelighedskommission  gik  frem  med  den 
yderste  Strenghed  mod  Kaféer,  Beværtninger  og  andre  Steder,  hvor 
Prostitutionen  kunde  finde  et  Tilhold.  Resultatet  blev  kun,  at  Prostitu- 
tionen florerede  mere  end  nogensinde,  man  antog  andre  Former.  Den 
skjulte  sig  i  Husene,  hvor  de  kvindelige  Tjenestetyende  næsten  alle 
blev  hemmeligt  Prostituerede,  og  trængte  ind  i  Familierne,  hvor  Døtrene 
bødes  tilfals.  Syfilis  udbredte  sig  stærkt,  saa  at  der  1776  maatte  oprettes 
Hospitaler  for  Kønssygdomme,  og  Tilstanden  var  efter  alle  Samtidiges 
Beretning  af  den  Art,  at  Dronningen  ved  sin  Død  trods  den  langvarige 
og  energiske  Undertrykkelse  efterlod  Prostitutionen  mere  livskraftig 
end  nogensinde. 

Med  disse  Erfaringer  for  Øje  er  det  vanskeligt  at  tro,  at  man  med 
Nutidens  Straffemidler,  der  dog  ikke  tillader  Anvendelsen  af  Kagstryg- 
ning og  Brændejern,  skulde  kunne  opnaa  andet  og  mere,  end  at  gøre 
de  ulykkelige  Prostitueredes  Stilling  endnu  mere  utaalelig  end  før.  Det 
er  saa  heldigt,  at  der  fra  kompetent  juridisk  Side  foreligger  en  Vur- 
dering af  Straffebestemmelser  for  Utugtserhverv,  der  ganske  stemmer 
med  den  her  fremsatte.  I  den  netop  nu  af  Foreningen  imod  Lovbe- 
skyttelse for  Usædelighed  udgivne  Bog  „en  Samfundsfare"'  har  Prof. 
Jul.  Lassen  i  en  Afhandling  om  den  offendige  Prostitution,  set  fra  et 
retsligt  Standpunkt  behandlet  ogsaa  dette  Spørgsmaal.  Han  troer  (Pag. 
27)  ikke,  at  man  nogensinde  i  Nutiden  virkeligt  vilde  gaa  den  Vej 
faktisk  at  forsøge  paa  at  gennemføre  en  Straffebestemmelse  for  Utugts- 
erhverv,  og  forhaabenriigt  vil  det  vise  sig,  at  den  ansete  Forfatter  heri 
faar  Ret.  Som  Læge  kan  man  overhovedet  kun  glæde  sig  over  at  se 
en  juridisk  Autoritet  udtale  sig  om  de  retslige  Forholdsregler  i  det  Hele, 

som  her  er  sket,  og  som  Læge  maa  man  have  Lov  til  at  nære  det 
Haab,  at  der  ved  Ordningens  endelige  Fastslaaen  i  en  Lov  af  en  saa 
stor  sanitær  Betydning  maa  blive  lagt  noget  mindre  Vind  paa  de  politi- 
mæssige og  strafferetlige  Bestemmelser  og  givet  noget  mere  Plads  til 
hensigtsmæssige  og  virkelig  effektive  sanitære  Foranstaltninger. 


Dagbog. 

12de  Oktober. 

—  Naar  man  bare  giver  Tid,  faar  man  alt  at  vide.  Nu  er  f.  Eks.  Gobelin-Sagen 
afgjort.  I  „Dannebrog*^  for  i  Dag  findes  en  Liste  over  ,,Kong  Georgs  Gaver  til  Kunst- 
musæet'^.  lait  80  Afstøbninger.  Firsindstyve  Afetøbninger  i  fire  Aar,  Gipsafstøbninger^ 
ikke  af  Smaating  til  at  sætte  paa  Kakkelovnene,  men  af  „Kunstværker  fra  hele  den 
græske  Kunsts  Udviklings-  og  Blomstringstid,  særlig  fra  den  i  Kunstens  Historie  inter- 
essante arkaiske  Periode.'*  Alle  de  80  Numre  findes  i  „Dannebrog'^  Dette  er  Demen- 
tiet af  Rygtet  om  Gobelinsalget.  Hvert  Nummer  er  et  Dementi.  Ligefra  Xoanonfiguren 
fra  Delos  til  de  to  Karyatider  fra  Erecktheion  dementerer  dette  Gips  en  Paastand  om,, 
at  Kongen  skulde  ville  forringe  Danmarks  Kunstskatte.  Derfor  har  Kultusministeren 
ogsaa  takket  for  Gaven  og  meddelt  Kong  Georg,  at  der  vilde  blive  givet  Rigsdagen 
Meddelelse  herom,  derfor  er  der  ikke  et  Menneske  som  er  faldet  paa  i  den  ene  Vægt- 
skaal  at  lægge  nogle  let  erhvervelige  Gipsafstøbninger  og  i  den  anden  nogle  uerstatte- 
lige Gobeliner, der  er  slet  ingen   Grund  til  at  veje   her.    Nu  ved  jeg  altsaa,. 

hvorledes  man  skal  dementere,  hvis  man  engang  skulde  blive  Konge.   Man  giver  dem 
blot  en  Sending  Gips.  Resten  besørger  Kultusministeriet  og  „Dannebrog^. 

15de  Oktober. 

—  Lars  Dinesen  har  afgivet  en  Erklæring  om,  at  han  for  et  halvt  Aar  siden 
ikke  vidste,  hvad  han  underskrev,  og  at  han  ikke  havde  givet  sin  Underskrift,  hvis  han 
dengang  havde  været  rask.  Det  er  Højregruppen  i  Folketinget,  der  har  fi^mtvunget 
denne  Erklæring  som  Betingelse  for  at  vælge  Hr.  Dinesen  til  Finansudvalget.  Man  har 
i  den  Anledning  sagt  Hr.  Dinesen  adskillige  Spydigheder,  skønt  der  i  Virkeligheden 
intet  som  helst  nyt  og  overraskende  er  i  hans  Metode.  Ligesom  Gaardejer  Lundestad 
i  de  Unges  Forbund,  der  ogsaa  repræsenterer  „den  gamle  grundfæstede  Ærlighed*'^ 
opnaar  Hr.  Dinesen  altid  i  sidste  Akt  det  Tillidshverv  han  attraar.  Det  gælder  om  at 
sno  sig;  og  der  vil  intet  som  helst  være  i  Vejen  for,  at  han  om  et  Aarstid,  hvis  det 
er  nyttigt,  afgiver  en  Erklæring  om,  at  han  kun  tilbagekaldte  sin  Underskrift,  fordi 
han  den  15.  Oktober  1904  var  meget  daarlig,  og  at  han  aldrig  havde  tilbagekaldt  den,, 
hvis  han  havde  fattet  Betydningen  deraf.  Overhovedet  aner  man  et  langt  Perspektiv 
af  Dinesenske  Sygdomsanfald  med  dertil  hørende  Erklæringer. 

Hvad  der  i  denne  Affyre  er  interessant  er  Højregruppens  Holdning.  Den  har  som* 
Betingelse  for  at  vælge  en  Tillidsmand  krævet,  at  han  skulde  ydmyge  sig.  Og  den  for- 
langte, at  det  skulde  ske  offentligt  under  Modstandernes  Munterhed. 

Dette  er  nyt.  Man  plejer,  naar  man  tildeler  en  Mand  et  Tillidshverv,  at  øge  hans 
Autoritet  saa  meget  som  muligt.  Man  er  ikke  bange  for  i  den  gode  Sags  Tjeneste  ar 
gøre  ham  endnu  lidt  betydeligere,  end  han  er.  Man  ifører  ham  den  fineste  Festklæd- 
ning, der  kan  tilvejebringes,  og  blæser  i  Trompeter  til  hans  Ære. 

Men  Højres  Folketingsmænd  gaar  den  modsatte  Vej.  De  tvinger  vedkommende  til 
at  blotte  sig  paa  den  uanstændigste  Maade.  De  pufl'er  ham  ned  af  Piedestalen  og  triller 
ham  rundt  i  Pløret  nedenunder.  Og  naar  han  derefter  rejser  sig  tilgavns  tilsølet,, 
peger  de  triumferende  paa  ham:  „Har  man  set  Mage  til  latterlig  Fugleskræmsel!"  Og 
derpaa  vælger  de  ham  til  deres  Repræsentant. 

17de  Oktober. 

—  Fjerde  Oplag  af  Alfr.  Bramsens  Kunsten  at  blive  gammel  og  en  Mængde 
nye  Tusinder  af  Mullers  System!  Jeg  har  en  Ven,  som  kan  Bramsen  udenad  og  hver 
Morgen  stikker  Tæerne  op  under  sin  Kommode  og  vrider  sig  som  MQller.  Han  har 
faaet  alle  sine  Tænder  igen.  Man  kan  køre  med  Trillebøre  fulde  af  Sten  paa  Maven 
af  ham.  Han  ryger  ikke.  Han  drikker  ikke.  Han  spiser  ikke.  Han  sidder  ikke.  Han 
ligger  ikke.  Han  klæder  sig  ikke  varmt.  Han  bevæger  sig  i  Løb  til  sit  Hjem,  frem- 
drager sit  Æble,  sine  Tæer,  sin  Kommode,  sin  Bramsen,  sin  Muller.  Saaledes  vil  han 
blive  ved.  Hans  Tænder  vil  stadig  formere  sig,  hans  Stenmave  blive  til  et  helt  Fjæld. 
Han  vil  aldrig  kunne  dø.  Alle  andre  end  de,  der  som  han  lever  efter  Bramsen  og 
Miiller,  vil  falde  fra  og  finde  Hvile  efter  et  daadrigt  Liv,  kun  han  og  Bramsen  og 
Muller  vil  være  evigt  fordømte  til  at  fortsætte  deres  unyttige  Tilværelse.  Hvor  jeg  be- 
klager dem. 

20.  Oktober. 

—  Paa  Gadehjørnerne  opslaaes  nu  nogle  Plakater,  paa  hvilke  en  mager  Neger 
udaf  et  Muslingehom  blæser  nogle  Sedler  med  forskellige  Talstørrelser.  Det  er  det 
dansk-vestindiske  Lotteri,  der  reklamerer  for  sin  første  Trækning. 

Man  har  paa  den  danske  Statskasses  Vegne  været  bekymret  over  den  Konkurrence, 
som  herigennem  er  skabt  for  Klasselotteriet.  Jeg  tror  ganske  med  Urette. 

De  otte  dansk-vestindiske  Trækninger  er  indrettet  paa  et  eksotisk  Publikum.  Et  Par 
store  blændende  Gevinster  er  tilstrækkelige  til  at  hensætte  de  varme  Egnes  naive  og 
optimistiske  Mennesker  i  den  hedeste  Spænding.  De  spiller  udelukkende  paa  den  ene 
store  Gevinst  og  spørger  overhovedet  ikke  om  Chancen.  Andersen-Nexø  har  i  sine 
Soldage  skildret  den  fantastiske  Stemning,  der  griber  hele  Spanien  de  Dage,  da  det 
store  Millionlotteri  trækkes  og  hvor  al  Madrids  glødende  Forventning  er  rettet  mod  et 
eneste  Punkt:  Den  store  Gevinst.  I  mindre  Maalestok  vil  det  dansk-vestindiske 
spille  samme  Rolle  ovre  paa  de  ruinerede  Øer,  hvor  150,000  Francs  repræsenterer  en 
ligesaa  svimlende  Lykke  som  Millionen  i  det  endnu  ikke  helt  insolvente  Spanien. 

Men  overfor  et  nøgternt  københavnsk  Ræsonnement  vil  Lotteriets  ganske  barnlige 
Lykkehjulsløfter  ikke  kunne  klare  sig.  Herhjemme  vil  sandelig  ikke  100,000  Spillere 
betale  for  at  én  eneste  skal  blive  rig.  De  vil  dog  have  en  lille  beskeden  Udsigt  til 
ialtfald  at  faa  deres  udlagte  Penge  igen,  og  helst  med  et  lille  Tillæg,  der  tillader  dem 
en  munter  Teater-Aften  med  Familien,  et  nyt  Kostume  til  Fruen  eller  en  Rejse  til 
Berlin.  Men  hvem  gider  have  Besvær  med  at  rende  Byen  rundt  og  købe  og  forny 
sin  Tiendedelsseddel  for  den  Udsigt  til  at  indkassere  Kr.  3,20  —  tre  Kroner  og  tyve 
Øre,  hvilket  er  den  højeste  Forventning  om  Vinding,  hvortil  hver  syvende  af  Lotteriets 
Spillere  tør  hengive  sig.  De  seks  faar  som  bekendt  slet  intet. 

Nej  Klasselotteriet  er  paa  en  ganske  anden  Maade  afjpasset  efter  Stemningen  paa 
de  nordlige  Breddegrader.  Det  er  skabt  af  en  Menneskekender,  der  ganske  vist  ogsaa 
ophængte  et  Par  store  Tal  til  Fn'stelse  for  de  barnlige  Sjæle;  men  som  iøvrig  gav  Ind- 
retningen et  sindigt  og  borgerligt  Præg.  Der  er  akkurat  saa  mange  Chancer  for  at  redde 
sin  Indsats  og  maaske  faa  et  lille  Overskud,  at  forstandige  Mennesker  kan  unde  sig 
den  Fornøjelse  at  være  med  og  to  Gange  om  Aaret,  naar  de  store  Gevinster  trækkes, 
lade  sig  kildre  i  Mellemgulvet.  Alting  futter  ikke  af  paa  engang!  Deltagerne  opøves 
tværtimod  til  stræng  Taalmodighed  og  flittig  Ordenssans  og  Paapasselighed  gennem  den 
langsomme  Elevoprykning  fra  første  til  sjette  Klasse. 

Hvis  den  magre  Neger  nogensinde  skal  opnaa  at  blive  fed,  maa  det  derfor  blive 
ovre  paa  de  lettroende  Antiller.  Skulde  han  kun  leve  af  et  dansk  Publikum,  laa  han 
snart  i  sine  sidste  Trækninger. 

21.  Oktober. 

—  Vore  Theatre  arbejder.  Nej,  de  gør  mere.  De  samarbejder.  Næppe  har  Folke- 
theatret  faaet  Dagian  net  af  Bjørnson,  før  det  kgl.  Theater  gærne  vilde  have  spillet 
Dagian  net,  og  ikke  saasnart  er  Prøverne  paa  Nørregade  begyndt  paa  det  kgl.  Theaters 

Hvor  man  keder  sig,  før  de  i  Jærabanegade  fremdrager  Hvor  man  keder  sig  af 
det  berømte  Arkiv,  der  rummer  den  dramatiske  Verdenslitteraturs  Perler.  Samtidig 
oplyses  man  om,  at  det  kgl.  Theater  har  taget  Ole  Lukøje  fra  Kasino  (og  i  Stedet 
for  givet  Dagmartheatret  Hvor  man  keder  sig),  medens  det  af  Folketheatret  fik  Tol- 
stojs Opstandelse  (og  i  Stedet  for  gav  rimeligvis  Hvor  man  keder  sig,  denne 
Gang  i  Blochs  Oversættelse  og  Iscenesættelse).  Resultatet  af  hele  dette  Samarbejde, 
der  er  grundet  paa  saa  dyb  en  Enighed,  er  naturligvis  blevet  det,  at  samtlige  køben- 
havnske Theatre  i  Øjeblikket  opfører  Stykker,  de  af  Hjærtens  Lyst  under  hinanden! 

22de  Oktober. 

~  Der  er  i  Dag  offentliggjort  et  Telegram  fra  Krigen,  der  er  saa  forfærdeligt,  at 
det  stiller  alle  andre  Rædselsbudskaber  i  Skygge.  Dette  Telegram  handler  ikke  om  det 
uhyre  Antal  af  Døde  og  Saarede.  Heller  ikke  om  Nøden  og  Sulten  i  Port  Arthur  eller 
de  Belejrendes  Udmattelse.  Det  er  ikke  om  Krigsskibe,  der  er  sunkne,  ikke  om  Sol- 
dater, som  er  drevne  frem  mod  Fassmingsgrave,  besatte  med  Bajonetter,  der  maa  be- 
klædes med  Lig,  før  de  følgende  Rækker  kan  naa  frem.  Der  staar  blot  i  Telegrammet, 
at  Sejren  mindre  vil  afhænge  af  Feltherrens  Dygtighed  end  af  Soldaternes  stejle 
og  forbitrede  Haardnakkethed.  Det  er  ikke  mere  Mennesker,  som  mod  deres 
Ønske  er  sendt  til  et  fremmed  Land  for  at  dræbe  andre,  de  ikke  kender.  Krigen  i 
Østen  er  ikke  mere  et  hæsligt  Udslag  af  Politik.  Den  er  blevet  et  stort  Drama  af 
dyriske  Instinkter,  et  Brøl  af  Mord,  der  skingrer  ud  over  Verden  som  en  Dom  over 
os  alle. 

25de  Oktober. 

—  En  ligbleg  Mand  kom  uden  Overfrakke  hurtigt  ned  ad  Frederiksbei*ggade. 
Pludselig  saa  man  en  Mand  uden  Hat  paa  nede  paa  Hjørnet  af  Kattesundet,  der  blev 
en  Sammenstimling,  der  raabtes  Stop  ham,  den  ligblege  gav  sig  til  at  løbe.  Nogle 
Kuske,  et  Par  stærke  Karle,  der  læssede  af  en  Vogn,  en  Skare  af  Mænd  satte  efter 
ham.  Gadens  Liv  koncentreredes  i  Forfølgelsen  af  denne  Mand,  en  eller  anden  Arre- 
stant, der  havde  set  sit  Snit  til  at  stikke  af  fra  Domhuset.  Alle  hjalp  den  barhovedede, 
hans  uheldige  Vogter.  Alle  var,  ganske  instinktsmæssigt  paa  Forfølgerens  Side.  Et 
Øjeblik  efter  var  Fyren  taget  og  førtes  tilbage  under  Haanlatter.  Det  varede  et  Nu, 
saa  antog  Gaden  sit  vante  Fysiognomi.  Det  er  heldigt  og  nødvendigt  for  Samfundets 
Bestaaen,  at  enhver  af  os  er  rede  til  at  give  en  hjælpende  Haand,  naar  det  gælder 
—  de  andre. 

28de  Oktober. 

Finanslovsbehandlingen  er  nu  ved  sin  Afslutning.  Folkethingsmænd  og  Ministre 
har  talt  og  jeg  er  atter  blevet  mindet  om  den  dybe  Sandhed  i  Garains  Ord  om,  at 
man  ikke  kan  være  forsigtig  nok  i  Valget  af  Krigsminister. 

Garain  er  en  meget  dreven  Politiker  i  Anatole  Frances  Roman  den  røde  Lilie; 
han  har  just  siddet  og  forhandlet  med  en  Del  politiske  Venner  om  det  Kabinet,  for 
hvilket  han  skal  være  Chef  og  agter  sig  allerede  til  Præsidenten  for  at  meddele  ham 
Navnelisten : 

„Garain  var  allerede  ude  af  Døren,  men  kom  tilbage  og  slog  sig  for  Panden: 

—  Vi  har  jo  ganske  glemt  Krigsministeren! 

—  Ham  finder  De  sagtens  mellem  Generalerne,  svarede  Grev  Martin. 

—  Haa,  raabte  Garain,  saa  De  tror,  at  det  er  saa  let  at  vælge  en  Krigsminister. 
Man  kan  forstaa,  at  De  ikke  som  jeg  har  været  Konsejlspræsident  og  Medlem  af  tre 
Kabinetter.  I  mine  Ministerier  var  det  altid  Krigsministeren,  der  voldte  os  de  største 
Vanskeligheder.  Generalerne  er  alle  ens.  Ham  jeg  valgte,  da  jeg  dannede  mit  Mini- 
sterium, kender  De  jo.  Han  var  aldeles  ukendt  med  Politik,  da  vi  tog  ham.  Han  vidste 
knap,  at  der  var  to  Kamre.  Vi  maatte  forklare  ham  hver  Bagatel  i  det  parlamentariske 
Maskineri,   lære  ham,   at  der  var  et  Militærudvalg  og  et  Finansudvalg,  Underudvalg, 

Ordførere  og  en  Finanslovsbehandling.  Han  bad  om  at  faa  alle  disse  nødvendige  Op- 
lysninger skrevet  op  paa  et  Stykke  Papir.  Hans  Ubekendtskab  med  Mennesker  og 
Forhold  forfærdede  os.  Efter  fjorten  Dages  Forløb  kunde  han  alle  Stillingens  fineste  Fif, 
kendte  samtlige  Medlemmer  af  begge  Ting  og  intrigerede  for  sine  Formaai  efter  bedste 
Evne.  Og  det  var  dog  en  ganske  almindelig  General,  akkurat  som  alle  de  andre.  Nej, 
tro  blot  ikke,  at  Krigsministeriet  kan  gives  bort  i  en  Haandevending. 

Garain  gøs  ved  Mindet  om  sin  fordums  Kollega  fra  Ministerbygningen  og  gik.** 
Anatole  France  har  ved  disse  Linjer  sigtet  til  General  Boulanger.  Men  hvert  Land 
har  sine  Varieteter  af  den  over  hele  Verden  udbredte  Krigsministerart. 


*  * 


Verdens  Gang. 


Kritikerne. 

I  Det  ny  Aarhundredes  15.  Septbr.- 
Hæfte  skriver  Hr.Jonathan  om  Kritikerne 

—  som  det  synes  nærmest  Skuespil- 
kritikerne  —  set  fra  Galleriet.  Udtalelserne 
er  ikke  præget  af  nogen  dyb  Sympathi  for 
„ Kritikernes **  Gæming  og  vækker  vemodige 
Følelser  af,  hvorledes  en  øjensynlig  kyndig 
og  interesseret  Mand  ser  paa  deres  Hverv 
og  Betydning.  Hr.  Jonathans  Ord  frister 
da  meget  til  nogle  Ord  fra  Kritikernes  Side. 

Kritikerne  møder  i  Dagligdagsdragt  i 
Teatret^  hedder  det,  og  der  ses  heri  noget 
særdeles  betegnende :  For  det  første  er  Be- 
mærkningen ikke  korrekt;  netop  mere  og 
mere  er  det  Skik  og  Brug,  at  Kritikerne 

—  som  Parketpublikumet  —  klæder  sig  i 
Selskabsdragt,  naar  de  møder  i  Teatret. 
Enkelte  Kritici  har  netop  pyntet  særlig 
i  Parketterne,  navnlig  ved  Premiérefore- 
stillinger  overstraalende  det  læge  Publikum 
ved  mondæn  Elegance.  Hr.  Jonathan  har 
nok  ikke  fra  sit  Galleri  lagt  Mærke  til 
dette  Faktum,  der  dog  i  hans  Øjne  maa 
være  betydningsfuldt.  Maaske  møder  Krtii- 
kere  paa  almindelige  Aftener,  naar  de  ind- 
finder sig  for  at  referere  en  eller  anden 
underordnet  Begivenhed,  dog  i  mere  jævn 
Paaklædning.  Hvad  ondt  er  der  saa  egentlig 
deri?  Kritikerhvervet  er  ikke  nogen  glim- 
rende lønnet  Bestilling,  saalidt  som  journa- 
listisk Arbejde  i  det  Hele  taget  skaffer  det 
Midler  til  mange  Festdragter.  Og  desuden,  de 
jævnlige  Referater  af  underordnede  Teater- 
begivenheder maa  ofte  gøres  mellem  eller 
ved  Siden  af  andet  bladligt  eller  borgerligt 
Arbejde.  Der  er  ikke  Tid  eller  Lejlighed 
til  megen  Pynten,  fordi  Frk.  Hansen  har 
dubleret  Frk.  Petersens  Rolle,  eller  fordi 
en  gammel  Farce  er  „paany  indstuderet**. 

Men  overhovedet:  Kritikerne  møder  jo 
netop  til  Arbejde,  ikke  til  Fest,  hvorfor 
da  forarge  sig  over,  at  Deres  ydre  Udstyr 
svarer  dertil?  De  møder  til  et  Arbejde, 
der  oftest  i  ringe  Grad  er  nogen  Tilfreds- 


stillelse for  dem  selv;  og  ønsker  de,  ialt- 
fald  som  Flertal,  at  de  mødte  til  Fest, 
skulde  Festen  da  ikke  være  i  deres  fine 
Klæder  eller  i  deres  barnlig  straalende  Øjne. 

Enhver  Kritiker,  der  overhovedet  vil 
noget  og  stræber  at  udrette  noget  ved  sin 
Kritik  —  han  være  sig  ellers  mer  eller 
mindre  duelig,  ung  eller  gammel.  Begynder 
eller  Autoritet  —  bærer  dog  paa  sit  Kunst- 
ideal. Det  er  dette,  der  gør  hans  Til- 
værelse udholdelig  og  giver  hans  Skribent- 
virksomhed Ballast.  Uden  et  saadant 
bevidst  Ideal  vilde  han  staa  ganske  hold- 
ningsløs. Festen,  det  skulde  nu  være  den, 
at  han  i  Teatret  mødtes  med  en  Virkelig- 
gørelse af  Idealet.  Enhver  Kritiker  har  følt 
denne  bævende,  sindsbevægende  Glæde, 
naar  han,  oftest  desværre  overrasket,  stod 
om  end  kun  momentvis  ligeoverfor  dette 
virkeliggjorte  Ideal.  Men  enhver  Kritiker 
véd  ogsaa,  at  det  saa  grumme  sjælden  for- 
undes ham  at  opleve  festlige  Stunder  af 
den  Art. 

Kritikerens  høje,  men  tillige  sure  Pligt 
er  det  nu  stadig  at  holde  Idealet  oppe, 
ikke  at  blive  træt  af  at  sige:  dette  er  det 
rette,  hint  er  falsk  og  løgnagtigt,  dette  er 
det  store,  hint  det  ringe,  dette  det  skønne, 
hint  det  flove.  Ved  at  sige  dette  Gang 
efter  Gang  uden  at  trættes  støder  han  alle 
—  uden  Undtagelse  alle  for  Hovedet: 
Teaterledelsen  og  de  udøvende  Kunstnere, 
der  mødes  i  glad  Enighed  om,  at  de  har 
med  en  vrangvillig,  bidsk  og  upatriotisk 
Kumpan  at  gøre,  der  af  ganske  person- 
lige Grunde  „forfølger""  dem.  Men  ogsaa 
Publikum  fornærmes.  Det  vil  ikke  Idealet, 
ikke  Fremskridt,  ikke  Storhed,  ikke  Skøn- 
hed. Det  vil  det  nemme,  det  underhol- 
dende, det  let  fordøjelige,  det,  der  falder  i 
Traad  med  det  nærmest  forbigangne,  det, 
der  ikke  kræver  nogen  Ulejlighed  ved  Til- 
egnelsen. 

Dagbladskritikeren  har  nu  det  forbandede 
Hverv  —   og   Hr.  J  o  n  a  t  h  a  n  skal  have 

Tak,  fordi  han  kraftig  og  ubetinget  peger  paa 
Misforholdet  her  —  at  skulle  have  en  Dom 
færdig  i  Løbet  af  en  Timestid  efter  Fore- 
stillingen, .hvad  enten  denne  har  bestaaet  af 
en  1  Akts  Farce  eller  et  Helaftens-Skuespil 
eller  en  do.  Opera.  Herved  bliver  han  altfor 
meget  hvad  Hr.  Jonathan  kalder  en  „Skole- 
mester**,  der  hastig,  og  selv  med  den  bedste 
Vilje  kun  omtrentlig,  giver  de  Karakterer, 
som  de  Optrædende  fortjener.  Er  han  den 
rette  Mand,  ønsker  han  netop  at  modarbejde 
Publikums  allerusaligste  Lyst  til  at  beskæf- 
tige sig  med  de  udøvende  Kunstneres  Perso- 
ver  og  derfor  glemme  det,  de  udøver  eller 
burde  udøve:  Kunsten  selv.  Men  hans  trav- 
rige Arbejdskaar  fører  med  sig,  at  han 
væsentlig  maa  støtte  denne  Publikums-Lyst 
og  nøjes  med  Karaktererne.  Og  i  de  sene 
Aftentimer,  oftest  under  alt  andet  end  gun- 
stige Forhold,  bliver  ethvert  Spor  af  Festlig- 
hed blæst  bort  og  kun  Arbejdet,  det  haarde 
Arbejde,  der  presser  paa  og  skal  gøres,  bliver 
tilbage.  Men  hvad  der  er  værre:  paa  den 
Plads,  Dagbladet  levner  Kritikeren,  og  efter 
den  Maade,  hvorpaa  det  —o:  til  Syvende  og 
Sidst  Publikum  —  kræver  hans  Arbejde,  er 
det  umuligt  at  udrette  det  for  Idealet,  for  den 
gode  Kunst,  for  Fremskridtet,  som  er  Kritike- 
rens inderste  og  mest  festlige  Stræben.  Den 
sande  Kritik  er  dog  Udtryk  for  noget  andet 
end  personlig  Smag,  ja,  for  mere  end  en 
Kunstanskuelse:  foren  Livsanskuelse.  Den 
Kritiker,  der  er  hurtig  og  smidig  som  Skri- 
bent, kan  vel  i  en  natlig  Kritik  faa  ind- 
smuglet —  undertiden  endda  med  Virkning 
—  Stumper  af  denne  sin  Livsanskuelse.  Den, 
der  skriver  langsommere  og  sindigere,  faar 
kun  Tid  til  Karaktererne,  og  han  bliver 
tilmed  i  Publikums  Øjne  den  regulære 
Kritiker,  der  med  faa  og  ofte  banale  Ven- 
dinger fortæller,  hvad  man  skal  mene  om 
N.  N.  som  Lystspil  forfatter,  om  X.  som 
Skuespillerinde  eller  om  Y.  som  Opera- 
sanger. —  Men  ingen  Dagbladskritiker  kan 
faa  Plads,  Ro,  Tid  og  Samling  til  at  belægge 
sine  Anskuelser  med  gode  Bevisligheder, 
med  Grunde,  der  overbeviser  og  besejrer 
Publikum  og  lader  Kunsmerne  se,  at  der 
ligger  dybt  ideale  Motiver  bag  den  kritiske 
Dom  over  dem  og  ikke  personlig  Uvilje, 
Kritikervigtighed  eller  do.  Gnavenhed. 

Men  Publikum  er  jo  selv  Skyld  i  Mis- 
eren, hvis  det  ellers  er  sandt,  hvad  Dag- 
bladsledeme  paastaar,  at  det  vil  læse 
Kritiken  Morgenen  efter  Forestillingen. 
Hvor  meget  vilde  ikke  være  vundet,  hvis 
Dagbladene  tvang  Publikum  til  taalmodigt 
at  vente  et  Par  Dage;  om  vi  kunde  naa 
saavidt  som  i  Kultur-  og  Kunstcentre  som 
Berlin  og  Paris,  hvor  Bladene  bringer  ugent- 
lige Teater-  og  Musikfeuilletoner.  Her 
blev  en  delvis  ny  Opgave  for  Kritikerne 
her  kunde  de  udfolde  og  underbygge  deres 
Kunst-  og  Livsanskuelse,  her  kunde  de 
nøde  Publikum  til  den  opdragende  Ting  at 


læse  om  Kunstværkerne  istedenfor  at  kigge 
efter  i  Karakterbogen.  Ogsaa  det  vilde 
være  vundet,  at  de  urette  Kritikere,  de, 
hvis  Viden  og  Erfaring  og  gode  Vilje  ikke 
slog  til  til  mere  end  at  skrive  et  ug  eller 
mdlg.,  at  de  vilde  vise  sig  umulige,  naar 
Kravet  om  en  udarbejdet  Feuilleton  stilledes 
til  dem.  Publikum  stod  ikke  mere  saa 
blindt,  det  kunde  bedre  dømme  om,  hvilken 
Kritiker,  der  fortjente  dets  Tillid  og  hvilken 
ikke. 

Hr.  Jonathan  peger  paa  denne  Udvej, 
og  virkelig  burde  han  og  alle  gode  „Publi- 
kumer'' stræbe  henimod  denne  Løsning, 
først  og  fremmest  ved  at  vise  Resignation 
i  Henseende  til  omgaaende  Kritik  af  be- 
tydeligere Kunstværker  og  Kunstydelser. 
At  støtte  en  saadan  Bestræbelse  vilde  være 
en  saare  god  Ting,  langt  mere  værd  end 
at  pege  Fingre  af  Kritikernes  Arbejds- 
dragter. 

William  Behrend. 

Jeg  er  dybt  rørt.  Saa  varm  og  saa 
uegennyttig  en  Tilslutning  er  næsten  mere 
end  man  kan  forlange.  Herregud,  selv  en 
Dagbladsrecensent  maa  jo  dog  have  Lov 
til  at  forsvare  sin  Rede.  Men  sur  Pligt, 
travrige  Arbejdskaar.  —  De  maaler  Dem, 
min  Tro,  Skæppen  fuld!  Under  disse 
Forhold  skal  jeg  saamænd  gæme  lade 
Toilettespøiigsmaalet  falde,  saadan  noget  er 
jo  altid  en  Smagssag,  og  naar  vi  er  saa 
enige  i  Realiteten,  er  det  aldrig  værd  at 
lægge  for  megen  Vasgt  paa  Symboliken. 

Nu  gælder  det  altsaa  blot  om  at  finde 
den  Maade,  paa  hvilken  vi  skal  komme 
ud  af  Suppedasen.  Naar  vi  ikke  har  den 
Feuilleton,  som  efter  Hr.  Behrends  Sigende 
alle  andre  fornuftige  Landes  Kritikere  bruger, 
er  Skylden  Publikums,  og  hvis  vi  virkelig 
ønsker  den,  skal  vi  stræbe  henimod  den. 
Undskyld,  men  vil  De  ikke  nok  sige  os, 
hvordan  vi  skal  gøre  det?  Skal  vi  gaa 
samlede  op  til  Dagbladslederne  eller  kan  vi 
henvende  os  i  Theatrene  til  Kritikerne  og 
sige  til  dem,  at  vi  godt  kan  vente  lidt  med 
at  faa  deres  Surhed  serveret?  Sagen  er  jo 
nemlig  lidt  vanskelig  at  holde  Massemøde 
paa.  Og  vi  maa  jo  ogsaa  vide,  hvor  mange 
Stemmer,  der  behøves.  Thi  den  Udvej  er 
vel  efter  Skildringen  hos  Hr.  B.  utænkelig, 
at  en  Dagbladsleder  og  hans  Kritiker  i  en 
god  Sags  Tjeneste  vovede  et  Eksperiment, 
hvis  Udbytte  ikke  omgaaende  kan  gøres 
op  i  5  og  2  Ører? 

Jonathan. 


Fæstningen  og  dens  Modstandere 

af  Kaptajn  Skade.  Kaptajn  Skade  holdt 
den  1.  Oktober  et  Foredrag  i  Studenter- 
samfundet, og  straks  efter  udkom  oven- 
nævnte lille  Skrift,  om  hvilket  han  paa 
Titelbladet  oplyser,  at  det  „i  alt  væsent- 

ligt"  er  en  Gengivelse  af  Foredraget.  Den 
„uvæsentlige"  Forskel  er,  at  medens  Kap- 
tajnen i  Studentersamfundet  var  Høf- 
ligheden selv,  tager  han  i  Pjesen  paa  Vej 
i  saa  grove  Udtryk,  som  hans  Opfindsom- 
hed har  stillet  til  hans  Raadighed.  „I  sit 
blinde  Raseri  har  man  mistet  baade  Be- 
sindelse og  Tænkeevne"  skriver  han  om 
dem,  der  har  dristet  sig  til  at  kritisere 
Krigsministerens  Adfærd;  deres  Holdning 
er  ikke  blot  regeringsfjendtlig,  men  „rigs- 
fjendtlig"  —  hvorfor  ikke  lige  saa  godt 
straks  sige  landsforrædersk.  Kravet  om 
Fæstningens  Nedlæggelse  er  i  Kaptajnens 
Sprog  „den  rentud  sagt  fjollede  Ide";  de, 
som  rejser  det,  er  „salonradikale  Magt- 
stræbere";  deres  Adfærd  er  „overfusende 
og  udfordrende",  og  han  kan  ikke  finde 
anden  Forklaring  paa  den,  end  at  Had  og 
Forbitrelse  „kan  gøre  en  Mand  blind  og 
lamme  Hjemevirksomheden"  o.  s.  v.  Det 
er  en  Selvfølge,  at  Kaptajnen  i  Studenter- 
samfundet, hvor  han  stod  over  for  dem, 
han  nu  øver  sine  Udskældningsevner  paa, 
ikke  fandt  paa  at  bruge  disse  Udtryk. 

I  Pjesen  gaar  forøvrig  de  samme  histo- 
riske Fejltagelser  igen,  som  dens  Forfatter 
blev  gjort  opmærksom  paa  i  Studenter- 
samfundet, og  den  er  ligesaa  tom  for 
Grunde  som  Foredraget  var.  Det  er  de  to 
P jeser  med  Uddrag  af  Rovsing  og  Tscher- 
ning,  som  den  radikale  Klub  udsendte 
i  Foraaret,  der  er  den  særlige  Genstand 
for  Kaptajnens  Vrede.  Han  gentager  stadig, 
at  de  begge  er  udgivne  af  mig,  medens 
dette  i  Virkeligheden  kun  gælder  Tscher- 
nings  Udtalelser.  Rovsings  Grunde  mod 
Fæstningen  gør  Kaptajn  Skade  sig  færdig 
med  ved  at  jamre  over,  at  han  bruger  saa 
grove  Udtryk,  samtidig  med  at  han  selv 
efter  Evne  efterligner  dem.  Tscheming  gør 
han  det  af  med  med  den  Paastand,  at  han 
levede  i  Inkonsekvenser,  saa  man  ikke 
kan  tage  Hensyn  til,  hvad  han  har  sagt. 
De  Eksempler  paa  Inkonsekvens,  han  frem- 
drager, er  dog  alle  fejlagtige.  I  Tschemings 
militære  og  indenrigspolitiske  Anskuelserer 
der  god  Sammenhæng.  Som  Krigsminister 
i  1848  erkendte  han,  hvor  ringe  Danmarks 
militære  Magt  var,  og  han  blev  siden  aldrig 
træt  af  at  indprente,  hvor  letsindigt  det 
var  at  stole  paa  vort  Forsvar,  hvor  nød- 
vendigt det  var  at  føre  en  Udenrigspolitik, 
hvorved  Krigen  kunde  undgaas.  Der  er 
den  nøjeste  Overensstemmelse  i  hans  Ud- 
talelser derom  i  hele  den  følgende  Tid. 
Hvis  Kaptajnen,  før  han  gav  sig  til  at 
skildre  Tscheming,  havde  gjort  sig  den 
Umage  at  læse  N.  Neergaards  ikke 
uoverkommelige  Bog  „Under  Junigmnd- 
loven",  vilde  han  have  undgaaet  saa  fuld- 
stændig at  fortegne  Tschemings  Billede. 

Og  lige  meget  enten  nu  Tscheming 
har  været  inkonsekvent  eller  ikke.  Der- 
for bliver  hans  Grunde  for  sit  Standpunkt 


lige  gode  eller  lige  daarlige.  Disse  Grunde 
er  fremstillede  i  den  Pjese,  den  radikale 
Klub  har  udgivet,  og  de  er  i  Slutningen  af 
den  samlede  i  en  Række  korte  Sætninger. 
Naar  den  militære  Sagkundskab  drog  i 
Marken  mod  denne  Pjese,  vilde  det  ikke 
have  været  urimeligt,  om  man  havde  for- 
søgt at  gendrive  disse  Grunde.  Men  Kap- 
tajn Skade  prøver  end  ikke  derpaa.  I  Ste- 
det fortaber  han  sig  i  Lyrik  over  Port  Arthur 
og  den  Lære,  vi  kan  drage  deraf.  Vi  andre 
vil  finde,  at  denne  er  yderst  ringe.  At  en 
stærk  Fæstning  med  en  stor  Forsvarsstyrke 
og  de  fomødne  Levnedsmidler  kan  for- 
svare sig  en  mm  Tid  mod  Overmagt,  er 
en  gammel  Sandhed,  der  ikke  har  været 
skjult  for  nogen  af  os.  Port  Arthurs  Skæbne 
oplyser  først  no^et  om  Københavns  mili- 
tære Muligheder  i  det  Øjeblik,  vi  faar  paa- 
vist  Punkt  for  Punkt,  at  der  er  en  væsen- 
lig Lighed  mellem  de  to  Fæsminger  og 
deres  Vilkaar.  Paa  Forhaand  taler  alt  for, 
at  der  er  en  klækkelig  Forskel.  Køben- 
havn har  en  civil  Befolkning  paa  en  halv 
Million,  Port  Arthur  næsten  kun  en  Sol- 
daterbesæming.  Port  Arthur  var,  da  An- 
grebet begyndte,  forsynet  med  en  Besæt- 
ning, rigelig  stor  til  Fæsmingsværkernes 
Omfang;  København  har  alle  Betingelser 
for,  hvis  det  overhovedet  angribes,  da  at 
blive  angrebet  med  en  Pludselighed,  der 
gør  det  umuligt  at  samle'  en  blot  nogen- 
lunde tilstrækkelig  Forsvarsstyrke  til  den 
meget  lange  Forsvarslinje,  som  den  store 
By  nødvendiggør  o.  s.  v.  o.  s.  v. 

Der  er  intet  at  sige  til,  at  Militære, 
der  højst  naturlig  klamrer  sig  til  Troen 
paa  vort  Forsvarsvæsens  frelsende  Betyd- 
ning, tager  til  Orde  for  deres  Opfattelse 
paa  Møder  og  i  Litteraturen,  selv  om  det 
kun  er  den  Del  af  dem,  som  er  Tilhængere 
af  Fæstningen,  der  kan  gøre  det  uhindret 
af  deres  Overordnede.  Det  er  endogsaa 
glædeligt,  om  vi  saaledes  kan  faa  at  vide, 
paa  hvilke  Grunde  de  bygger  deres  Tro, 
og  faa  Lejlighed  til  at  prøve  disse  Gmndes 
Værdi.  Derfor  er  det  beklageligt,  at  Kap- 
tajn Skade  i  saa  høj  Grad  har  holdt  sig 
paa  Overfladen,  saa  lidt  prøvet  en  virkelig 
Begrundelse,  som  det  er  Tilfældet  i  denne 
Pjese.  Og  nettere  vilde  det  jo  altid  være, 
om  man  i  kommende  militære  Indlæg 
mere  efterlignede  den  Tone,  Kaptajnen 
anslog  i  Studentersamfundet,  end  den,  der 
raader  i  hans  Pjese. 

P.  Munch. 


Lydia  Wahlstrdm:  Den  svenska 
Kvinnar5rel8en.  (Fdreningen  Heimdals 
Folkskrifter).  Stockholm  1904. 

Dette  lille  Skrift  af  Dr.  phil.  Lydia  Wahl- 
strom  er  den  første  samlede  Oversigt  over 
den  svenske  Kvindebevægelse.  Den  første 
Aarsag  til  Kvindebevægelsen  i  Sverige  var 

den  store  Udvikling,  der  skete  i  Storindu- 
strien i  Tiden  fra  1830—40.  Ved  denne 
overførtes  en  stor  Del  af  det  Kvinde- 
arbejde,  der  tidligere  var  udført  i  Hjem- 
mene, til  Fabrikeme,  og  dette  fremkaldte 
en  stor  Forandring  i  de  svenske  Kvinders 
Stilling.  Medens  Kvinderne  i  de  lavere 
Klasser  flyttede  deres  Arbejdsfelt  til  Fa- 
brikeme, ansaa's  det  ikke  for  passende, 
at  de  dannede  Kvinder  arbejdede  udenfor 
Hjemmet.  Mange  af  disse  kom  derfor  i 
Nød,  udelukkede  som  de  var  fra  Ret  til 
at  drive  Næring  og  fra  lige  Arveret  med 
Mændene.  Det  var  ogsaa  disse  to  rent 
økonomiske  Misforhold,  som  først  blev 
Genstand  for  Reform;  i  1845  vedtoges  en 
Lov  om  lige  Arveret  for  Broder  og  Søster, 
og  næste  Aar  flk  Kvinderne  Ret  til  med 
visse  Indskrænkninger  at  drive  Handel. 
Meget  vanskeligt  viste  det  sig  at  gennem- 
føre Forslaget  om,  at  ugifte  Kvinder  skulde 
være  myndige  fra  25-Aars  Alderen.  For- 
slaget kom  frem  paa  Rigsdagen  første  Gang 
i  1817;  i  1826  hengiver  Gota  HofiPet  sig  i 
Anledning  af,  at  det  atter  dukkede  op,  til 
lyriske  Betragminger  over  det  uheldige  i, 
at  de  ugifre  Kvinder  blev  myndige:  hidtil 
har  den  ugifte  Kvinde  undgaaet  Fristelsen 
til  at  forsøge  at  skabe  sin  Lykke  paa  egen 
Haand;  hun  har  ikke  været  lokket  af  Be- 
gær efrer  at  tænke  og  handle  blot  for  sit 
eget  Vel;  hun  har  ikke,  naar  hun  traadte 
ind  i  Ægteskabet,  medbragt  den  Indbild- 
ning, at  den  myndige  Kvinde  var  lige  saa 
god  som  den  myndige  Mand,  men  hun 
har  været  besjælet  af  den  sande  Under- 
danighedsfølelse,  som  altid  vil  være  en 
uundgaaelig  Betingelse  for  den  ægteskabe- 
lige Forenings  Lykke  o.  s.  v.  o.  s.  v.  Først 
i  1858  indførtes  Myndighed  for  ugifte 
Kvinder,  endnu  dog  med  visse  Forbehold, 
som  først  hævedes  1863.  I  1850—60  flk 
Kvinderne  Adgang  til  visse  lavere  Stats- 
embeder  ved  Folkeskolerne,  ved  Telegraf- 
væsenet og  Jæmbanevæsenet.  I  1870  flk 
de  Adgang  til  Universitetet,  til  at  studere 
Medicin  og  praktisere  som  Læger;  1873 
Ret  til  at  tage  alle  Eksaminer,  undtagen 
ved  det  juridiske  og  theologiske  Fakultet. 

Selve  den  organiserede  Kvindebevægel- 
ses Banebryder  er  Fredrika  Bremer,  født 
i  Finland  1801.  Paa  en  Rejse  i  Amerika 
havde  hun  sat  sig  ind  i  Kvindebevægelsen 
derovre  og  havde  derigennem  faaet  en  for- 
øget Interesse  for  denne  Sag.  I  1856  ud- 
gav hun  en  Roman:  „Hertha^,  som  be- 
handlede Kvindesagen,  og  som  vakte  en 
lignende  Opsigt  og  Forargelse  i  Sverige 
som  Mathilde  Fibigers  Breve  i  1851  her- 
hjemme. 

I  1859  flk  Kvinderne  deres  eget  Organ 
i  „Tidskrift  for  Hemmet",  som  redigeredes 
af  to  Damer  af  det  højere  Bourgeoisi  og 
som  havde  en  udpræget  konservativ  Ka- 


rakter. I  1885  afløstes  det  af  det  endnu 
bestaaende  Tidsskrift  „  Dagny **,  som  var 
knyttet  til  det  den  Gang  nystiftede  Fred- 
rika-Bremerf5rbund.  Dette  Forbund,  som 
er  det  egentlige  Midtpunkt  for  Kvindesags- 
arbejdet  i  Sverige,  har  til  Opgave  at  ud- 
brede Kendskab  blandt  Kvinder  af  alle 
Klasser  til  deres  retslige  Stilling,  samt  at 
søge  at  udvirke,  at  Kvinder  faar  Adgang 
til  kommunale  Hverv,  navnlig  saadanne, 
der  angaar  Børn  og  Kvinder.  Foreningen 
følger  med  vaagent  Øje  Rigsdagens  Arbejde 
vedrørende  Kvindernes  Stilling,  og  ofte 
henvender  Regeringen  og  Rigsdagen  sig 
til  den  for  at  faa  Oplysninger  om  saa- 
danne Spørgsmaal,  som  angaar  Kvinderne. 
Foruden  de  soaialdemokratiske  Kvinde- 
klubber flndes  endnu  en  Kvindeforening 
med  politisk  Maal  men  uden  nogen  Parti- 
farve: „Foreningen  for  kvinnors  politiska 
rdstratt,  dannet  1902  paa  Initiativ  af  Fred- 
rika-Bremerforbundet.  RostråtsfSreningen 
har  haft  en  betydelig  Andel  i  den  Interesse, 
som  er  vakt  i  Sverige  for  Kvindernes 
politiske  Stemmeret.  E.  Af. 


Det  sociale  Sekretariat  og  Biblio- 
thek,  der  hidtil  har  maattet  tage  til  Takke 
med  et  større  Værelse  i  en  privat  Lejlighed, 
er  siden  1.  Maj  flyttet  ind  i  en  ny  selv- 
stændig Lejlighed  paa  Sagasvej  14,  1  Sal. 
Der  flndes  her  en  større  Samling  Skrifter 
om  Nationaløkonomi,  Social- Politik,  Laugs- 
væsen.  Agrarvæsen,  Fagforeninger,  Socia- 
lisme og  Social- Demokrati,  Andelsbevæ- 
gelsen, Georgebevægelsen,  kristelig-sociale 
Bestræbelser  og  Statistik.  Der  er  begyndt 
at  danne  Afdelinger  om  Filosofl  og  Etik, 
Afholdssagen,  Kvindesagen  og  Fredssagen. 
I  den  historiske  Afdeling  flndes  en  meget 
omfattende  Samling  til  Belysning  af  den 
historiske  Udvikling  i  Danmark.  Endelig 
flndes  et  ret  omfattende  Haandbibliothek. 
Særegent  for  Samlingen  er  dels  en  meget 
omfattende  Afdeling  af  Tidsskrifter,  der 
repræsenterer  alle  sociale  Retninger  i  Ud- 
landet, dels  en  Samling  af  Udklip  fra 
Djigspressen,  ordnet  efter  Sager  og  Lande. 
Læsesalen  er  daglig  aaben  fra  9 — 2  og  4 — 7. 
Fra  Efteraaret  af  vil  den  tillige  blive  aabnet 
flere  Aftener  om  Ugen.  Minimum  for 
Medlemsbidraget,  hvorfor  man  yderligere 
faar  Selskabets  Tidsskrift:  „Samfundets 
Krav*",  frit  tilsendt,  er  kun  2  Kr.  aarlig. 
En  Del  Medlemmer  yder  dog  3—5  å 
10  Kr.  aarlig  og  derover.  Selskabet  har  i 
Aar  faaet  200  Kr.  af  den  Raben-Levet- 
zauske  Fond  til  Indkøb  af  Literatur  og  er 
fra  1.  April  dette  Aar  anerkendt  af  Staten 
med  et  aariigt  Tilskud  af  1500  Kr.  Besø- 
gende, der  vil  gøre  sig  kendt  med  Sam- 
lingen, er  til  enhver  Tid  velkomne. 

F.  L. 


Usynlige  Bakterier. 

Af  ViLH.  Jensen. 


Man  studser  uvilkaarlig,  første  Gang  man  ser  Udtrykket:  usynlige 
Bakterier  og  spørger:   er  da  ikke  alle  Bakterier  usynlige? 

Jo,  ganske  rigtig,  ingen  af  de  Bakterier,  som  vi  kender,  er  saa 
store,  at  de  enkeltvis  kan  iagttages  med  blotte  Øjne,  de  fordrer  alle,  at 
man  ser  paa  dem  med  Mikroskop  ved  6 — 800  Ganges  Forstørrelse. 
De  største  af  (lem.  Miltbrandbaciller  f.  Eks.,  maaler  kun  faa  Tusinde- 
dele af  en  Millimeter  i  Længden  og  en  enkelt  Tusindedel  i  Brjedden. 
Men  der  findes  talrige  endnu  mindre. 

En  af  de  mindste,  vi  kender  nærmere,  er  Influenzabacillen,  som 
kun  er  det  halve  af  en  Tusindedel  Millimeter  lang  og  kun  en  Titusindedel 
af  en  Millimeter  bred.  Den  er  lige  ved  Grænsen  af,  hvad  vi  over- 
hovedet kan  se  tydelig  med  Nutidens  bedste  Mikroskoper.  Den 
stærkeste  Forstørrelse,  som  man  med  de  dyreste  og  fineste  Linser  for- 
maar  at  skaffe  tilveje  er  omkring  2500  Gange,  men  denne  stærke  For- 
størrelse opnaas  ofte  kun  paa  Bekostning  af  Tydeligheden,  og  man 
regner,  at  de  mindste  Dele,  man  kan  skelne  under  et  Mikroskop,  er  en 
Titusindedel  af  en  Millimeter  store. 

Men  der  er  ingen  Sandsynlighed  for,  at  Grænsen  for  Bakterierne 
skulde  ligge  netop  her.  Tværtimod,  der  er  al  mulig  Anledning  til  at 
tænke  sig,  at  der  gives  mange  Bakterier,  som  ligger  nedenfor  denne 
Grænse,  og  som  altsaa  er  saa  smaa,  at  de  ikke  kan  ses  selv  i  vore 
stærkeste  Forstørrelsesapparaier.  Det  er  disse  Bakterier,  som  man 
kalder  usynlige. 

Allerede  saa  tidlig  som  1881  udtalte  Pasteur  at  Grunden  til,  at 
man  ikke  kunde  paavise  nogen  Bakterie  ved  Hundegalskaben,  der  dog 
var  en  Sygdom,  som  kunde  undersøges  ved  Indpodninger  paa  Dyr, 
muligvis  kunde  være  den ,  at  Smitstoffet  var  saa  lille,  at  man  ikke 
kunde  se  det. 

Men  der  hengik  saa  lang  Tid  som  til  1898,  før  Formodningen  blev 
bekræftet,  ganske  vist  for  andre  Sygdomme,  hvis  Smitstof  indtil  da 
havde  været  ukendt,  men  som  dog  antoges  at  skyldes  Bakterier. 

Grunden  til,  at  man  ikke  tidligere  havde  kunnet  paavise  dem,  er 
ikke  blot  den,  at  man  ikke  har  kunnet  se  dem,  men  flere  af  dem  hører 
tillige  til  de  kræsne  Bakterier,  som  det  hidtil  ikke  er  lykkedes  at  dyrke, 
fordi  man  ikke  har  kunnet  træffe  deres  Smag. 

De  tager  ikke  til  Takke  med  Kødafkog —  Bouillon  —  som  ellers 
anvendes  til  Dyrkning  af  de  fleste  Bakterie  former,  de  nøjes  heller 
ikke  med  Menneskeblodvand  som  den  epidemiske  Hjærne- 
rygmarvsbetændelses  Bakterie  eller  med  Menneskeblod  som 
Influenza  bacillen,    nej    de   forholder   sig   med  Hensyn  til  Madlyst 

som  Spedalskhedens  Bacil,  der  findes  i  Tusindvis  i  de  for  Syg- 
dommen ejendommelige  Knuder  og  som  man  har  kendt  i  en  lang  Aar- 
række,  men  som  det  endnu  ikke  er  lykkedes  nogen  at  dyrke  uden 
for  det  menneskelige  Legeme,  tiltrods  for,  at  man  har  forsøgt  et  Utal 
af  Næringsstoffer  uden  Hensyn  til  Bekostning  og  Ulejlighed. 

Ti  selv  om  vi  ikke  en  Gang  kan  se  de  største  Bakterier  med 
blotte  Øjne,  naar  de  findes  i  Enkelt-  eller  Faatal,  bliver  de  til  en  synlig 
Mængde,  en  Koloni,  naar  de  vokser  i  Hobe  paa  Millioner  af  Indi- 
vider, saaledes  som  det  sker  for  en  hel  Række  kendte  og  dyrkede 
Bakterieformer,  der  kan  trives  paa  den  Jordbund,  vi  byder  dem. 
.  Der  var  derfor  i  og  for  sig  intet  i  Vejen  for,  at  selv  saa  smaa  Bak- 
terier >som  de  helt  usynlige  kunde  blive  synlige,  naar  de  optraadte  i 
tilstrækkelig  store  Hobe  —  hvis  man  overhovedet  kunde  dyrke  dem. 

Men  naar  man  hverken  kan  se  eller  dyrke  disse  usynlige  Bakterier, 
hvorfra  kan  man  da  vide  at  de  overhovedet  findes? 

For  det  første  er  der  som  ovenfor  nævnt  ingen  Grund  til  at  antage, 
at  Grænsen  for  Bakteriernes  Lidenhed  netop  skulde  falde  sammen 
med  vore  optiske  Apparaters  Ydeevne,  saaledes,  at  man  paa  Forhaand 
maa  slutte  sig  til,  at  de  findes. 

Dernæst  kender  man  en  Sygdom,  der  fremkaldes  af  Bakterier,  som 
staar  lige  paa  Grænsen  mellem  de  synlige  og  usynlige  Bakterier.  Det 
er  den  ondartede  Lungesyge,  Peripneumonien  hos  Kvægfit.  Ved 
denne  har  Nocard  og  Roux  i  1898  ved  en  særlig  Fremgangsmaade 
paavist  Bakterier,  der  var  saa  smaa,  at  man  ved  stærkeste  For- 
størrelse lige  kunde  skimte  de  enkelte  Bakterier  som  smaa 
Kom,  uden  at  det  dog  var  muligt  at  afgøre,  om  de  var  kuglerunde 
eller  aflange.  Udsæd  paa  de  almindeligst  anvendte  Bakterienærings- 
stoffer gav  ingen  Vækst.  Saaede  man  derimod  lidt  Vævsaft,  der  maatte 
antages  at  indeholde  Bakterierne  i  Renkultur,  i  en  Pose  af  Kollodium 
f)rldt  med  Bouillon,  og  lukkedes  Sækken  aldeles  bakteritæt,  og  indførtes 
denne  ved  en  aseptisk  Operation  i  Bughulen  paa  Forsøgsdyr,  blev  den 
ved  Tilsaaningen  fuldstændig  klare  Bouillon  let  uklar  og  man  kunde  i 
den  se  de  Korn,  som  antoges  for  Bakterier  og  som  ved  Indpodning 
paa  Kalve  frembragte  den  oprindelige  Sygdom*). 

Ved  senere  Forsøg  lykkedes  det  at  faa  Peripneumoniens  Bakterier 
til  at  voxe  i  Reagensglas  paa  særlig  tilberedte  Stoffer.  De  viste  sig 
her  som  ganske  smaa  graalige  Hobe,  de  største  omtrent  som  Knappe- 
naalshoveder. 

Endelig  taler  for  de  usynlige  Bakteriers  Tilværelse  den  Omstæn- 
dighed, at  man  ved  Forsøg  med  forskellige  Sygdomme,  hvis  Smitte- 
forhold   og  Forløb   gør   det  sandsynligt,    at  de  skyldes  Bakterier,    kan 


*)  Dyrkningen  af  Bakterier  i  saadanne  Koiodiumsække,  der  indføres  i  Bughulen  paa 
levende  Dyr,  har  været  anvendt  tidligere,  naar  man  vilde  dyrke  Bakterier  under 
Forhold,  der  kom  de  naturlige  saa  nær  som  muligt. 

vise,    at   Smitstoffet    maa    være    meget    lille,    mindre    endnu    end 
Peripneumoniens. 

Dette  sker  ved  Hjælp  af  Porcellænsfiltre. 

Et  saadant  bestaar  som  Afbildningen  viser  af  et  hult  Rør  af  uglaseret 
*  Kaolin  lukket  i  den  ene  Ende  og  i  den  anden  forsynet  med  en  glas- 
serei  Tud.  Væggene  i  disse  Porcellænsfiltre  er  gennemtrukne  af  fine . 
Porer,  som  tillader  Vædsker  at  gaa  igennem,  men  som  tilbageholder  alle 
formede  Bestanddele,  saaledes  ogsaa  alle  tidligere  kendte  Bakterier. 
Ved  almindeligt  Tryk  gaar  Vandet  kun  langsomt  igennem,  men  ved 
stærkere  gaar  det  temmelig  rask  og  Filtrene  bruges  mange  Steder,  især 
i  Fabriker,  til  at  gøre  bakterieholdigt  Vand  rent  og  drikkeligt.  An- 
bringes saaledes  et  Filter  i  Forbindelse  med  en  Vandhane,  saa  Vandet 
gaar  udvendig  fra  gennem  Væ^en  og  ud  gennem 
Tuden,  vil  Vandet,  der  strømmer  ud,  være  fuldstændig 
befriet  for  Bakterier.  Man  har  flere  Slags  af  saadanne 
Filtre,  de  almindeligst  anvendte  er  i  Frankrig  Cham- 
berlands,  i  Tyskland  Berkefelds.  De  sidste  har 
lidt  videre  Porer  end  de  første,  Vandet  lober  hur- 
tigere igennem,  men  de  er  ikke  saa  sikre.  Selv  saa 
smaa  Bakterier  som  de  ovennævnte  ved  Oksens  ond- 
artede Lungesyge  holdes  i  Almindelighed  tilbage,  og 
kun  hvis  Vædsken,  hvori  de  findes,  fortyndes  stærkt, 
slipper  enkelte  af  dem  igennem. 

Anderiedes  med  de  helt  usynlige  Bakterier;  de 
løber  uden  Vanskelighed  igennem  de  almindelig  an- 
vendte Porcellænsfiltre  og  man  slutter  sig  netop 
til  deres  Nærværelse,  naar  et  Smitstof  kan 
filtreres  gennem  PorcellænsFiltrer  uden  at 
tabe  sin  Smitteevne,  idet  man  gaar  ud  fra,  at  Pol^iii'„^iirer7 HT'h^«  i 
saa  kan  det  ikke  være  Bakterier  af  synlig  Størrelse.  cennemmii. 

Ja  man  bruger  endog  andre  smaa  Bakterier  som 
Kontrol,  saaledes  ofte  HønsekolerabaciUen,  der  er  næsten  lige  saa  lille 
som  Influenzabacillen,  men  langt  mindre  kræsen,  og  derfor  let  at  paa- 
vise  ved  Dyrkning.  Ti  den  Mulighed  foreligger  i  visse  Tilfælde,  at  det 
kunde  skyldes  Revner  eller  Fejl  i  Porcellænsfiltrene,  naar  Smitstoffet 
trængte  igennem,  men  det  udelukkes,  naar  man  påaviser,  at  tilblandede 
Hønsekolerabaciller  alle  holdes  tilbage. 

Den  første  Sygdom,  ved  hvilken  der  paavistes  ei  Smitstof,  som  gik 
gennem  Porcellænsfiltrenes  Porer,  men  som  dog  maatie  antages  at 
være  Bakterier,  var  Mund-  og  Klovesygen,  en  stærk  smitsom, 
epidemisk,  ondartet  Sygdom,  der  fortrinsvis  angriber  Kalve  og  Køer, 
men  som  kan  angribe  flere  andre  Dyr  og  ogsaa  Mennesket. 

Den  ytrer  sig  ved  Fremkomsten  af  Smaablærer  paa  Læber  og 
Tandkød  samt  ved  Klovene.  Indholdet  i  de  friske  Blærer  er  fuld- 
stændig klan,   mikroskopisk  ses  enkelte  hvide  og  røde  Blodlegemer, 

men  trods  Mikroskopi,  Farvning  og  Dyrkning  fandtes  ingen  Bakterier 
og  dog  er  denne  klare  Vædske  stærk  smitsom,  den  mindste  Smule 
indført  under  Huden  paa  en  Kalv  giver  Sygdommen.  Meget  i  Syg- 
dommens Smitteforhold  og  Forløb  taler  for,  at  den  skyldes  Bakterier. 

Flere  Undersøgere  mente  at  have  fundet  et  særligt  Smitstof,  men  ' 
først  i  1898  paaviste  de  to  tyske  Professorer  Løffler  og  Frosch,  at 
naar  man  fortyndede  det  klare  Blæreindhold  med  Vand  og  filtrerede 
gennem  et  Berkefelds  Filter  og  indpodede  lidt  af  det  filtrerede  paa 
Kalve,  fik  de  udtalt  Mund-  og  Klovesyge.  Endnu  forelaa  den  Mu- 
lighed, at  det  kunde  dreje  sig  om  en  opløst  Gift,  der  kunde  virke  selv 
i  den  stærke  Fortynding,  men  da  ny  Indpodning  fra  de  med  det 
filtrerede  Smitstof  podede  Kalve  paa  andre  ogsaa  slog  an,  sluttede  de  to 
Undersøgere  med  Rette,  at  det  maatte  være  et  levende  formerings- 
dygtigt  Smitstof  som  var  gaaet  gennem  Filtret  og  som  de  antog  for 
usynlige  Bakterier. 

At  disse  dog  maatte  have  en  vis  Størrelse  kan  ses  deraf,  at  hvis 
man  anvendte  en  særlig  Slags  Filtre  —  Kitasatos  —  som  er  tættere, 
taber  Vædsken  sin  Smitteevne,  hvilket  vil  sige,  at  Porerne  i  disse  er 
for  smaa  til  at  tillade  selv  disse  smaa  Bakterier  at  trænge  igennem. 

At  saadanne  Forhold  kunde  give  Anledning  til  Fejltydning  viste  sig 
omtrent  samtidig  med  at  de  nævnte  Undersøgelser  meddeltes,  da  den  ud- 
mærkede hollandske  Bakteriolog  Beyerinck  i  1898  vakte  stor  Op- 
sigt ved  at  paastaa,  at  han  havde  fundet  et  levende  flydendeSmit- 
stof.  Det  skulde  findes  ved  en  hos  visse  Tobaksplanter  ret  hyppig 
forekommende  Lidelse,  Mosaiksygdommen. 

Denne  havde  været  kendt  i  lange  Tider,  og  allerede  i  1897  havde 
man  opdaget,  at  den  var  smitsom.  Den  angriber  særlig  de  unge  Blade 
paa  Tobaksplanten  og  bevirker,  at  de  faar  gule  Pletter,  som  tilsidst 
dør  bort,  saaledes  at  der  dannes  Huller  i  Bladene. 

Beyerinck  paaviste  nu,  at  man  kunde  knuse  saadanne  syge  Blade  i 
Vand,  filtrere  det  gennem  Porcellænsfilter  og  alligevel  ved  Overføring 
paa  sunde  Planter  fremkalde  Sygdommen.  Smitstoffet  kunde  endvidere 
taale  at  opvarmes  i  nogen  Tid  til  70°  uden  at  miste  sin  Smitteevne, 
hvad  der  i  Forbindelse  med  enkelte  andre  Iagttagelser  fik  ham  til  at 
tro,  at  det  maatte  være  et  flydende  Smitstof.  Naturligere  er  det  dog  at 
antage,  at  det  ogsaa  her  drejer  sig  om  en  usynlig  Bakterieart. 

Hos  Hestene  i  Sydafrika  forekommer  en  Sygdom,  der  ytrer  sig 
ved  Feber,  Angst  og  Kræftetab,  og  som  i  Løbet  af  kort  Tid  dræber  de 
angrebne  Dyr.  Den  kaldes  „horse-sickness"  og  optræder  kun  hos 
Heste,  der  staar  ude  om  Natten,  derimod  ikke  hos  dem,  der  opholder 
sig  til  Stadighed  i  Staldene. 

Smitstoffet  findes  i  Blodet  og  Serum,  men  hverken  Mikroskopi 
eller  Dyrkning  kan  paavise  Bakterier.  Fortyndes  Blodet  og  filtreres 
det  gennem  Porcellænsfilter,  er  det  endnu  smitsomt.  Selv  Filtre,  som 
tilbageholder  Mund-  og  Klovesygens  Bakterier,  lader  Hestesygens  gaa 

igennem,  hvoraf  man  kan  slutte,  at  disse  sidste  maa  være  endnu 
mindre. 

Ogsaa  hos  Fugle  kender  man  Sygdomme  fremkaldte  af  usynlige 
Bakterier.  I  Italien  er  der  i  det  sidste  Tiaar  forekommet  en  ondartet 
Smitsot  blandt  Hønsene,  der  bliver  søvnige,  faar  blodigforvet  Kam  og 
ofte  lammes,  samtidig  med  at  Fjerene  stritter  til  alle  Sider.  Sygdom- 
men, der  kaldes  Hønsepest,  er  overordenlig  smitsom  og  medfører  i 
de  fleste  Tilfælde  Døden  paa  2 — 3  Dage. 

Smitstoffet  findes  i  Blodet,  i  Næseslimen  og  i  Afføringen,  endog  i 
Æggene  kan  de  paavises  ved  Indpodning  paa  sunde  Høns.  Selv  om 
Blodet  fortyndes  25,000,000  Gange  giver  1  ccm.  ved  Indpodning  sikkert 
Anslag. 

Dyrkning  af  Bakterier  er  ikke  lykkedes,  heller  ikke  i  Collodiums- 
poser  i  levende  Dyr.  Smitstoffet  er  ikke  særlig  modstandsdygtigt,  men 
kan  dog  holde  sig  i  de  døde  Høns  eller  i  udtømt  Tilstand  i  flere 
Uger.  Man  kan  filtrere  det  gennem  baade  Berkefelds-  og  Chamber- 
landsfiltre.  Sygdommen  kan  overføres  paa  Gæs,  Ænder,  Perlehøns, 
Spurve  og  flere  andre  Fugle,  derimod  ikke  paa  Duer  og  aldeles  ikke  paa 
Pattedyr.  Fra  Italien,  hvor  Sygdommen  særlig  hersker  i  Norditalien,  er 
den  med  indførte  Racehøns  forplantet  til  Belgien  og  Tyskland,  og  i 
dette  sidste  Land  er  den  efter  en  Fjerkræudstilling  i  Braunschweig, 
hvor  der  ogsaa  udstilledes  „Italienere**,  spredt  til  flere  forskellige  Steder. 

Symptomerne  ligner  meget  dem,  der  forekommer  ved  en  anden 
smitsom  Fuglesygdom,  Hønsekoleraen,  men  skelnes  dog  derfra  blandt 
andet  ved,  at  denne  sidste  ogsaa  ytrer  sig  ved  Diarrhoe  og  dræber  de 
angrebne  Dyr  endnu  hurtigere,  ligesom  man  ogsaa  ved  Paavisningen 
af  de  let  paaviselige  Hønsekolerabaciller  kan  stille  Diagnosen. 

Hønsepestens  usynlige  Bakterie  er  saa  vidt,  man  kan  skønne,  endnu 
mindre  end  nogen  af  de  andre. 

Hos  Duer,  sjælden  hos  Høns,  forekommer  en  smitsom  Sygdom, 
Duekopper  eller  Molluscum  avium,  der  viser  sig  som  Smaa- 
knuder  omkring  Næbbet  og  Øjnene.  Disse  Knuder  har  en  svulst- 
agtig Bygning  og  minder  i  visse  Henseender  om  Kræft.  Det  kan 
derfor  ikke  undre,  at  en  af  de  italienske  Undersøgere,  der  med  megen 
Iver  har  kæmpet  for  at  Kræft  skulde  skyldes  Gærceller,  ogsaa 
ved  Duekoppeme  har  fundet  saadanne  og  har  ment  i  dem  at  se  det 
egentlige  Smitstof.  Desværre  for  ham  er  det  senere  blevet  paavist  af 
Stricker  og  Marx,  der  har  arbejdet  under  den  berømte  Professor 
Ehrlichs  Ledelse,  at  man  kunde  knuse  de  for  Sygdommen  ejen- 
dommelige Knuder,  udrive  dem  i  Vand  og  filtrere  dem  gennem  Berke- 
felds Filtre  og  ved  Indpodning  af  den  klare  filtrerede  Vædske,  i  hvil- 
ken der  ikke  paa  anden  Maade  kunde  paavises  Bakterier,  kunde  frem- 
kalde Sygdommen.  Ved  disse  Forsøg  udelukkes  Muligheden  af,  at 
Gærceller  skulde  kunne  spille  nogen  Rolle,  da  disse  som  oftest  er 
langt  større  end  Bakterier. 

Usynlige  Bakterier  er  ogsaa  paavist  som  Aarsag  til  den  i  Sydafrika 
herskende  epidemiske  Sygdom  Oksepesten,  der  spiller  en  meget  stor 
Rolle  for  Kvægavlen  i  denne  Verdensdel.  Sygdommen  er  i  Øjeblikket 
G  jenstand  for  den  berømte  tyske  Bakteriolog  Robert  Kochs  Under- 
søgelser. Han  faar  af  den  engelske  Regering  150,000  Mark  i  Gage 
for  1  Aar  foruden  alt,  Rejse,  Apparater,  Forsøgsdyr  og  Medhjælp  frit. 
Han  har  tidligere  været  i  Afrika  og  studeret  Sygdommen,  og  han 
angav  dengang  en  Vaccinationsmetode  for  den. 

Smitstoffet  skal  efter  forskellige  Undersøgeres  Angivelser  kunne  gaa 
gennem  Berkefeldts  Filtre,  naar  disse  ved  en  Afslibning  gøres  særlig 
tynde,  derimod  ikke  naar  Filtrene  anvendes,  som  de  føres  i  Handelen. 

Tiltrods  for  at  man  heraf  kunde  slutte,  at  Bakterierne  maatte  være 
lidt  større  end  de  ved  Oksens  Peripneumoni  fundne,  er  det  endnu 
ikke  lykkedes  at  se  eller  dyrke  dem. 

Hos  Faarene  forekommer  i  flere  Lande  en  Sygdom,  Faarekop- 
perne,  der  ytrer  sig  som  Kopper,  der  i  mange  Henseender  ligner  de 
menneskelige  Kopper,  Børnekopperne.  Smitstoffet  er  knyttet  til  Ind- 
holdet i  de  for  Sygdommen  ejendommelige  materiefyldte  Kopper  i 
Huden.  Fortyndes  dette  Indhold  og  filtreres  Blandingen  gennem 
Berkefelds  Filtre,  er  Vædsken  ganske  klar,  men  stadig  smitsom;  der- 
imod gør  et  Chamberlands  Filter  Vædsken  uvirksom. 

Endelig  har  flere  Undersøgere  ment  at  kunne  paavise,  at  Pasteur 
har  haft  Ret  i  sin  Formodning  om  at  Hundegalskaben,  Rabies, 
skulde  foraarsages  af  en  usynlig  Bakterie.  Undersøgelserne  gaar  alle 
ud  paa  at  vise,  at  man  kan  udrive  Hjærnemasse  af  Kaniner  eller 
Hunde,  der  har  Rabies,  med  Vand,  at  man  til  Kontrol  kan  tilsætte  f. 
Eks.  Hønsekolerabaciller  og  Bitrere  den  uklare  Opslemning  gennem 
Porcellænsfiltre  og  ved  Indpodning  af  den  filtrerede  klare,  bakteriefrie 
Vædske  kan  fremkalde  Hundegalskab  hos  nye  Forsøgsdyr. 

Forsøgene  er  dog  endnu  ikke  overbevisende,  de  slaar  undertiden 
fejl,  og  de  fleste  af  Undersøgerne  ere  italienske,  hvad  der  just  ikke 
borger  for  Paalideligheden.  Tilmed  mener  i  den  sidste  Tid  en  anden 
Italiener  at  han  har  fundet  særegent  Smitstof  i  Hjernen  af  de  angrebne 
Hunde  og  dette  er  for  stort  til  at  kunne  filtreres. 

Skønt  meget  taler  for,  at  Hundegalskaben  virkelig  skyldes  en 
usynlig  Bakterie,  vil  først  fortsatte  Undersøgelser  sikkert  kunne  af- 
gøre det. 

De  interessanteste  Undersøgelser  paa  de  usynlige  Smitstoffers  Om- 
raade  foreligger  dog  for  den  gule  Febers  Vedkommende. 

For  faa  Aar  siden  stredes  to  Undersøgere  Sanarelli  og  Stern- 
berg  om,  hvis  Bakterie  der  var  fundet  først  og  hvis  der  var  den 
ægte  gule  Feberbacil.  Nu  er  der  ikke  længer  Tale  om  nogen  af  dem, 
nu  ved  man,  at  det  ikke  kan  være  dem,  ti  den  gule  Febers  Smitstof 
kan  filtreres  og  kan  altsaa  ikke  være  en  synlig  Bakterie. 

Man  kan  —   og   har   gjort  det  gentagne  Gange   —   overføre  Syg- 

dommen  til  sunde  Mennesker  ved  Indpodning  af  Blod  af  de  syge. 
Men  man  kan  ogsaa  overføre  den  med  fortyndet  Blod,  der  har  været 
filtreret  gennem  Porcellænsfilter. 

Dette  taler  altsaa  for,  at  Sygdommen  skyldes  en  usynlig  Bakterie, 
og  Sandsynligheden  øges  derved,  at  Blodet  oftest  viser  sig  bakteriefrit, 
naar  det  saas  paa  de  forskellige  Bakterienæringsstoifer.  Kun  lige  før 
og  særlig  efter  Døden  findes  der  i  Blodet  forskellige  Bakterieformer, 
bl.  a.  de  af  Sanarelli  og  Sternberg  fundne,  som  dog  kun  kan  antages 
for  at  være  tilfældige  Snyltere,  der  har  kunnet  udvikle  sig  i  det  stærkt 
svækkede  eller  døde  Legeme,  medens  selve  Smitstoffet  godt  kunde 
være  den  usynlige  Bakterie. 

Men  her  er  det  at  en  Række  udmærkede  Undersøgelser  af  en 
amerikansk  Kommission  har  bragt  Usikkerhed  og  gjort  det  sandsynligt, 
at  den  gule  Febers  Smitstof  ikke  som  Bakterierne  hører  til  Planteriget, 
men  at  det  er  en  lavtstaaende  Dyreart. 

Sygdommen  overføres  nemlig  under  naturlige  Forhold  ved  Stik  af 
en  særegen  Myggeart;  Stegomyia  fasciata,  men  disse  Mygs  Stik  er 
ikke  som  man  paa  Forhaand  kunde  tro,  og  som  vi  kender  det  fra  den 
afrikanske  Tsetsesygdom,  farlige  lige  efter  at  Myggene  har  suget  Blod 
af  de  syge  og  heller  ikke  i  de  følgende  11  Dage.  Først  efter  den 
tolvte  Dag  fremkalder  dens  Stik  hos  sunde  Mennesker  Syg- 
dommen. Smitstoffet  maa  altsaa  i  Myggenes  Indre  sandsynligvis  gennem- 
gaa  en  Udvikling  og  Omdannelse,  som  varer  12  Dage,  og  man  har  her 
straks  tænkt  paa  Ligheden  med  Koldfeber,  Malaria,  hvor  Snylterne 
maa  gennemgaa  en  særlig  Udvikling  i  de  smittebærende  Mygs  Legeme, 
før  disses  Stik  er  smittefarligt. 

Malariasmitstoffet  er  imidlertid  ingen  Bakterie,  men  en  lavtstaaende 
mikroskopisk  Dyreform,  en  Sporozo,  og  Spørgsmaalet  bliver  da  dettte : 
Kender  man  Forhold,  som  berettiger  til  at  antage,  at  der  gives  Dyre- 
former, der  er  saa  smaa,  at  de  som  de  usynlige  Bakterier  kan  gaa 
gennem  Porcellænsfiltre? 

Ja  det  gør  man  netop!  Den  udmærkede  franske  Bakteriolog 
Borrel,  der  har  anstillet  ovenfor  omtalte  Undersøgelser  over  Faare- 
koppeme,  har  fundet  saadanne  mærkelige  Dyr. 

For  at  kontrollere  sine  Filtre  benyttede  han  til  Fortyndingen  af 
Smitstoffet  ikke  som  de  fleste  andre  Bouillon  eller  Vand  med  Tilsæt- 
ning af  en  eller  anden  Renkultur  af  kendte  og  let  paa  viselige  smaa 
Bakterier,  men  Vand  fra  Floden  Seine,  der  indeholder  en  Mængde, 
ogsaa  ukendte.  Bakterier  af  forskellig  Størrelse,  og  naar  de  holdtes 
tilbage,  mente  han  at  kunne  gaa  ud  fra,  at  Filtrene  var  gode. 

Den  filtrerede  Vædske  var  altid  fuldstændig  klar,  men  flere  Gange 
naar  han  anvendte  Filtre  med  forholdsvis  vide  Porer,  lagde  han  Mærke 
til,  at  Vandet  ved  Henstand  trods  al  Forsigtighed  begyndte  at  blive 
uklart,  og  ved  Undersøgelse  af  det  fandtes  da  nogle  ganske  smaa, 
skrueformede,  bevægelige  Vandbakterier,  der  var  lige  paa  Grænsen  af 

det  synlige,  og  som  han  ved  særlige  Fremgangsmaader  yderligere  kunde 
dyrke.  Nærmere  Undersøgelse  viste,  at  de  stammede  fra  Seinevandet 
og  ikke  var  Smitstoffet. 

I  et  enkelt  Tilfælde  fandt  han  desuden  i  en  Vædske,  som  havde 
passeret  et  forholdsvist  porøst  Filter,  nogle  ganske  smaa  aflange  i  begge 
Ender  tilspidsede  Dannelser,  "/ioo,ooo  Mm.  lange,  som  efter  Udseende 
og  Bygning  maatte  antages  for  lavtstaaende  Dyr,  der  da  i  en  eller 
anden  Tilstand,  maaske  som  Sporer  havde  passeret  Filtret  og  senere 
udviklet  sig.  Muligvis  er  den  gule  Febers  Smitstof  da  et  lignende  ukendt 
maaske  mindre  og  derfor  usynligt  Dyr! 

Disse  forskellige  her  omtalte  Undersøgelser  har  Interesse  og  Be- 
tydning i  flere  Henseender.  De  viser,  at  nye  Undersøgelsesmaader 
kan  bane  Vej  paa  Felter,  hvor  ældre  og  kendte  foi^æves  har  søgt  at 
komme  frem.  De  aabner  Mulighed  for,  at  man  for  andre  Sygdomme, 
hvor  Smitstoffet  endnu  er  ukendt,  men  dog  rimeligvis  er  Bakterier,  kan 
paavise  usynlige  Bakterier,   og  her  tænker  man  da  først  og  fremmest 

paa  Kopper,  Skaalkopper,  Syfilis, 
Mæslinger  og  maaske  Skarlagens- 
feber. Fundet  af  usynlige  Bakterier 
ved  Duekopper,  der  som  ovenfor 
nævnt  ogsaa  ytrede  sig  ved  sygelig 
Vækst  af  Epitelceller  leder  Tanken 
hen  paa,  om  muligvis  Kræft  skulde 

F.g,  2.  Dec  mindste  .endte  Dyr.  For.u,r««  ^ave  en  lignende  Aarsag  selv  om 

omtrent  3500  GMge.  kun  faa  Omstændigheder  ved  denne 

Sygdom  gør  det  sandsynligt,  at 
den  er  smitsom  og  skyldes  et  levende  Smitstof. 

Af  Interesse  i  denne  Sammenhæng  er  en  Række  andre  Undersø- 
gelser, som  gaar  ud  paa  at  gøre  selv  mikroskopisk  usynlige  Smaadele 
synlige.  De  fortjener  en  kort  Omtale,  fordi  de  aabner  Udsigt  til, 
at  man  ad  Omveje  kan  naa  til  at  se  det,  som  nu  er  for  smaat 
til  at  kunne  iagttages.  Jeg  tænker  her  paa  Forsøg,  de  to  Fysikere 
Siedentopf  ogZsigmondy  har  gjort  paa  at  gøre  ultramikroskopiske 
d.  V.  s.  usynlige  Smaadele  synlige,  ja  endog  paa  at  maale  dem. 

De  Smaadele,  som  de  har  undersøgt,  er  de  smaa  Guldpartikler, 
som  findes  i  gyldenrødt  Glas.  Guldet  findes  nemlig  her  ikke  i  opløst 
Tilstand,  men  i  Form  af  yderst  fine  Smaakorn.  Disses  Størrelse  maa 
efter  deres  Undersøgelse  antages  at  være  5 — 10  Milliontedele  af  en 
Millimeter  (^/ 1,000,000)  i  Diameter,  altsaa  hundrede  Gange  mindre  end 
det,  som  ovenfor  er  anført  som  mindste  Grænse  for  det  synlige. 

Ideen  til  deres  Arbejde  hentede  de  fra  visse  Forhold  ved  Iagt- 
tagelsen af  Stjerner  i  Himmelrummet.  Man  kender  nemlig  en  hel 
Række  Stjerner,  der  ses  i  de  astronomiske  Kikkerter  som  lysende 
Stjerner  uden  Udstrækning,  og  selv  ved  Anvendelse  af  de  kraftigste 
Kikkerter  faas  kun  Billedet  af  et  Punkt,  skønt  man  maa  antage,  at  det 

drejer  sig  om  Kloder,  der  er  langt  større  end  vor  Sol.  Men  disse 
Stjerner  vilde  man  overhovedet  ikke  kunne  se,  hvis  de  ikke  var  selv- 
lysende Legemer. 

Fra  det  uendelig  store  sluttede  de  nu  til  det  uendelige  smaa. 
Maaske  kunde  man  —  tænkte  de  —  gøre  ellers  usynlige  Smaadele 
synlige,  hvis  man  kunde  gøre  dem  lysende. 

Og  ved  særlig  Indretning  af  Belysningsapparatet  paa  Mikroskopet, 
ved  Anvendelsen  af  overordentlig  stærkt  Lys  lykkedes  det  virkelig  at 
faa  de  smaa  Guldpartikler  i  det  rubinfarvede  Glas  til  at  træde  frem 
som  ganske  smaa  lysende  Punkter  paa  mørk  Grund.  Den  ubetydelige 
Del  af  Glasset,  som  man  saa  ved  den  stærke  Forstørrelse,  viste  sig 
med  andre  Ord  som  et  lille  Stykke  mørk  Himmel,  oversaaet  med  et 
Utal  af  ganske  smaa  lysende  Stjerner. 

Ved  særegne  Fremgangsmaader  lykkedes  det  dem  endvidere  at 
gøre  det  sandsynligt,  at  Guldkornene  havde  den  ovenfor  nævnte  ringe 
Størrelse  Der  maa  dog  sikkert  forandres  en  Del  ved  Indretningen  af 
Mikroskopet,  før  de  usynlige  Bakterier  kan  vise  sig,  særlig  fordi  Guld 
er  et  Stof,  som  selv  i  sine  mindste  Dele  holder  Lyset  tilbage,  medens 
Bakterierne  er  byggede  af  et  anderledes  gennemskueligt  Stof. 


Forbrydernes  Behandling. 

Af  A.  Friedenreich. 


Vi  skal  i  denne  Artikel  gaa  over  til  at  omtale  Behandlingen  af 
Forbryderne,  Straffen. 

Det  er  i  Synet  paa  Straffen,  at  Fremskridtet  i  Civilisationen  viser 
sig  eller  skulde  vise  sig. 

Det  oprindelige  Syn  paa  Straffen  er  dikteret  af  Vreden  over  den 
skete  Krænkelse,  navnlig  hos  den,  det  gik  ud  over,  men  ogsaa  hos 
hans  nærmeste  og  ifølge  Samfundsfølelse  eller  Medlidenhed  hos  os 
alle.  Vreden  stræber  mod  Gengældelse  og  H  æ  v n,  og  under  ucivili- 
serede Forhold  ligger  det  nærmest  at  tage  sig  selv  til  Rette.  Linder 
mere  ordnede  Forhold  udøves  Hævnen  af  Staten,  og  de  forurettede, 
ja  alle,  der  er  opbragte  over  Forbrydelsen,  føler  Tilfredsstillelse  ved  at 
Hævnen  bliver  udført  rigtig  energisk,  saa  at  Synderen  kommer  til  at 
lide  rigtig  tilgavns.  Det  er  denne  Følelse,  vi  omtalte  i  Begyndelsen 
af  forrige  Artikel  og  som  vistnok  betinger  den  Yndest,  hvori  Pryglestraffen 
synes  at  staa,  den  er  ikke  meget  human  og  stemmer  heller  ikke  meget 
godt  med  den  Religion,  hvortil  de  fleste  her  i  Landet  bekender  sig. 

Religionens  Standpunkt  er  dog  ikke  saa  meget  forskelligt  fra 
det  oprindelige   paa  Hævnfølelsen  beroende.   I  Middelalderen  og  langt 

ind  i  den  nyere  Tid  var  det  Religionens  Bud,  der  laa  til  Grund  ogsaa 
for  Strafferetten.  Moselovens  Bud:  Du  skal  ikke  lade  nogen  Trold- 
kvinde leve  i  din  Midte!  har  ført  mange  Tusinder  Hekse  og  Trold- 
mænd til  en  pinefuld  Død.  Synspunktet  er  her  Synden,  der  skal  sones 
og  sones  med  Lidelse.  Efterhaanden  har  Strafferetten  for  en  Del 
emanciperet  sig  fra  Religionen,  og  i  Stedet  for  dennes  Bud  er  traadt 
en  iøvrigt  ret  ubestemmelig  Morals  Bud.  Overtrædelse  af  dennes  Bud 
medfører  Skyld  og  denne  skal  sones  med  et  passende  afmaalt  Kvan- 
tum Lidelse.  Denne  Opfattelse,  at  Forbrydelse  stifter  en  Gæld,  som 
kan  og  skal  betales,  har  været  den  gængse  til  den  nyeste  Tid.  Den 
deles  ogsaa  af  mange  Forbrydere,  man  kan  jævnlig  høre  Udtalelser  af 
dem,  der  gaar  i  den  Retning:  Jeg  har  forset  mig,  men  jeg  har  ogsaa 
udstaaet  min  Straf;"  med  andre  Ord:  jeg  har  betalt  min  Gæld  til 
Samfundet,  og  nu  er  vi  kvit. 

Saasnart  man  imidlertid  forlader  det  religiøse  Standpunkt,  hvorefter 
det  ved  Aabenbaring  er  meddelt  og  fastsat,  hvad  der  er  godt  og  ondt, 
ret  og  uret,  saa  svæver  Retsgrundlaget  noget  i  Luften;  hvor  skal  man 
egenlig  vide,  hvad  der  er  moralsk  og  hvad  ikke,  og  hvorledes  skal  jeg 
regne  ud,  hvormegen  Lidelse  der  passer  til  hver  enkelt  Forbrydelse? 

De  moderne  Forfattere  er  derfor  vist  enige  om,  at  Retsgrundlaget 
erFormaalstjenlighed  for  Samfundet,  og  at  Retshaandhæveisen  er  Sam- 
fundets, o:  de  manges.  Magtudfoldelse  over  for  den  enkelte  eller  de  faa, 
samt  at  Berettigelsen  ligger  i  den  enkeltes  og  Samfundets  Selvopholdelses- 
drift. Lovene  er  Bestemmelser  vedtagne  af  Majoriteten  med  dens  egen 
Fordel  for  Øje. 

Det  ledende  Princip  for  Behandlingen  af  Forbrydere  maa  fornuftig- 
vis være  at  indskrænke  Forbrydelserne  til  det  mindst  mulige.  Men 
Humaniteten  fordrer  ved  Siden  deraf,  at  der  ikke  tilføjes  Forbryderen 
mere  Ondt,  end  der  er  nødvendigt  for  Opnaaelsen  af  Hensigten,  og  at 
Hævnfølelsen  gaar  ganske  ude  af  Spillet. 

Hvis  man  ikke  vilde  tage  humane  Hensyn,  var  Idealet  for  en 
Straffelov  allerede  naaet  ved  Drakon's  Love,  der,  som  bekendt,  satte 
Dødsstraf  for  næsten  alle  Forbrydelser.  Der  er  ingen  Tvivl  om,  at 
Dødsstraf  virker  mest  afskrækkende  og  med  Sikkerhed  forhindrer  Til- 
bagefald, lige  som  den  ogsaa  forhindrer,  at  Forbryderen  i  Fremtiden 
lader  sine  slette  Egenskaber  gaa  i  Arv  til  sit  Afkom.  Det  er  en  ud- 
mærket Straf,  men  allerede  Drakon's  Samtid  havde  for  megen  ^Øllebrøds- 
barmhjertighed**  med  Forbryderne  til  at  bifalde  den  vidtstrakte  An- 
vendelse. 

Spørgsmaalet  om  Straffen  bliver  da  rent  praktisk  taget  det:  Hvilke 
Foranstaltninger  er  de  virksomste  til  at  undertrykke  eller  dog  indskrænke 
Forbrydelser? 

Først  og  bedst  er  Forebyggelsen. 

Hvis  det  kunde  lykkes  at  hæve  alle  de  uheldige  sociale  Tilstande, 
der  har  saa  stor  Skyld  i  Forbrydelserne,  vilde  det  være  af  gennem- 

gribende  Betydning.  Ethvert  Skridt  fremad  i  Retning  af  at  formindske 
den  sociale  Ulighed  og  skaffe  den  store  Mængde  bedre  og  lykkeligere 
Vilkaar  er  ogsaa  et  Bidrag  til  Bekæmpelsen  af  Forbrydelse.  Kunde 
Fattigdommen  skaffes  ud  af  Verden,  vilde  en  betydelig  Del  af  For- 
brydelserne falde  bort,  ikke  blot,  fordi  Fristelserne  blev  færre,  og  An- 
ledningen til  aandelig  Smitte  blev  sjældnere,  men  fordi  ogsaa  mange, 
der  nu  paa  Grund  af  den  slette  Hygieine,  der  følger  med  Fattigdommen, 
blive  syge  og  vantrevne,  vilde  kunne  udvikle  sig  bedre.  Dog  maa  man 
ikke  tro,  at  Forbrydelserne  helt  vilde  forsvinde  med  Fattigdommen. 
Den  Arbejdsløshed,  som  afgiver  Tilskyndelse  til  Ejendomsindgreb,  er 
jo  ofte  en  Følge  af,  at  Personen  ikke  gider  arbejde  eller  er  en  meget 
daarlig  Arbejder.  Desuden  er  der  mange,  der  ikke  vil  nøjes  med  en 
tarvelig  Livsnydelse,  og  som  selv  under  bedre  sociale  Forhold  vilde 
gøre  Indgreb  i  Ejendomsretten.  Endelig  vilde  Virkningen  hovedsagelig 
være  begrænset  til  Ejendomsforbrydelsemes  Omraade. 

Kunde  Alkoholmisbrug  skaffes  ud  af  Verden,  vilde  det  give  en 
umaadelig  Forbedring  i  Kriminaliteten.  Men  selv  om  den  ikke  kan  af- 
skaffes, kan  og  bør  der  gøres  meget  for  at  indskrænke  den.  Det  har 
vist  sig,  at  Lovforanstaltninger  her  kan  udrette  meget.  Høj  Skat  paa 
stærke  Drikke,  stærk  Indskrænkning  af  Udskænkningsstederne,  Forbud 
mod  Udskænkning  paa  de  farligste  Dage  (fra  Lørdag  Middag  til  Man- 
dag Middag),  maaske  ogsaa  mere  private  Foranstaltninger  som  Forbud 
mod  Drikkeri  paa  Arbejdspladserne  og  Udbetaling  af  Arbejdsløn  paa 
en  Dag  midt  i  Ugen  vilde  sikkert  gøre  megen  Nytte.  Men  ogsaa  andre 
Bestræbelser,  som  ikke  forudsætte  Tvang,  kan  være  af  stor  Betydning. 
Dertil  hører  Anvisning  paa  og  Lejlighed  til  andre  og  bedre  Fornøjelser 
end  Drik  og  Spil  paa  Værtshuse,  Belæring  om  Skadeligheden  og  Agi- 
tation imod  Alkoholmisbrug  samt  i  det  Hele  Højning  af  det  økonomiske 
og  intellektuelle  Niveau  for  de  lavere  Klasser.  Det  sidste  er  maaske 
det  allervigtigste;  jo  mere  de  daarligst  stillede  hæves  op,  desto  mere 
vil  det  gaa  op  for  dem,  at  det  baade  er  skadeligt  og  uværdigt  at  fylde 
sig  med  Drik.  Jeg  mener  at  kunne  spore  en  Fremgang  i  saa  Hen- 
seende i  vor  københavnske  Befolkning,  og  man  tør  haabe,  at  den 
Udvikling,  der  langsomt  er  foregaaet  i  de  bedre  stillede  Klasser,  ogsaa 
vil  fuldbyrde  sig  i  de  lavere. 

En  anden,  meget  vigtig  og  virksom  Forholdsregel  til  Forebyggelse 
af  Forbrydelse  er  Opdragelse  af  ganske  unge  Forbrydere  og  Børn,  der 
viser  uheldige  Anlæg.  I  denne  Retning  arbejdes  der  noget  herhjemme, 
men  langtfra  saa  meget,  som  der  burde.  Dette  ligger  i,  at  denne  vigtige 
Opgave  er  overladt  det  private  Initiativ,  medens  det  burde  være  en 
meget  vigtig  Statsopgave.  De  i  denne  Sag  interesserede  har  længe  raabt 
højt  paa  Lovgivningsmagtens  Deltagelse,  ikke  helt  uden  Virkning,  men 
dog  langt  fra  med  det  Resultat,  der  burde  være  naat. 

Det  gamle  Princip  for  Forebyggelsen  er  Afskrækkelsen.  Straffen 
skal  ved  sin  Ubehagelighed  afskrække  Folk  fra  at  begaa  Forbrydelse,  og 

Forbryderen,  som  har  prøvet  den,  fra  Gentagelse.  Det  kan  heller  ikke 
nægtes,  at  Straffen  har  en  saadan  Virkning,  og  at  der  derfor  er  Mening  i, 
at  Straffen  skal  være  et  Onde.  Paa  den  anden  Side  viser  det  sig,  at 
Straffens  afskrækkende  Virkning  ikke  er  saa  stor,  som  man  skulde  tro. 
Navnlig  den  afskrækkende  Virkning  af  Dødsstraffen  overvurderes  tidt, 
og  det  samme  gælder  vist  i  høj  Grad  andre  Legemsstraffe.  Forbryderen 
haaber  jo  altid  paa,  at  han  skal  undgaa  Opdagelse;  Forudseenhed  og 
fornuftigt  Overlæg  er  ikke  hans  Sag. 

For  de  fleste  normale  Mennesker  er  det  sikkert  ikke  saa  meget 
den  eventuelle  Strafs  Ubehagelighed,  der  virker  afskrækkende,  som 
Vanæren,  Udsigten  til  at  miste  sine  Medborgeres  Agtelse  og  dermed 
sin  Selvagtelse.  Den  fineste  og  ædleste  Bevæggrund,  Ulystfølelsen  ved 
at  gøre  noget,  der  ikke  er  fuldt  hæderligt,  kommer  for  Gennemsnits- 
mennesket kun  i  Bevægelse  ved  større  og  mere  vanærende  Forbry- 
delser. Hvor  mange  ellers  hæderlige  Mennesker  er  der  ikke,  der  snyder 
eller  stjæler  lidt  i  det  smaa,  f.  Eks.  med  en  Omstigningsbillet  eller  ved 
at  stikke  Cigarer  til  sig  ved  større  Fester? 

Afskrækkelsesprincipet  er  prøvet  grundigt  ved  tidligere  Tiders  bar- 
bariske Lovbestemmelser,  men  det  kan  ikke  siges  at  have  bestaaet 
Prøven  med  Glans,  og  den  nyere  Tid  er  kommen  bort  fra  at  gøre 
Straffen  til  en  særlig  stor  Lidelse. 

Naar  man  har  at  gøre  med  Forbryderen,  naar  Forbrydelsen  altsaa 
er  begaaet,  er  Opgaven  at  forebygge  Tilbagefald.  Atter  her  har 
Afskrækkelsen  nogen  Betydning,  men  atter  her  maa  den  ikke  vurderes 
for  højt.  Dette  fremgaar  allerede  af  Tilbagefaldenes  beklagelige  Hyppig- 
hed. Imidlertid  bør,  som  allerede  sagt,  Straffens  Karakter  af  et  Onde 
alene  af  denne  Grund  bibeholdes.  Det  maa  vel  ogsaa  siges,  at  Straffen 
i  den  Form,  hvori  den  nu  hovedsagelig  anvendes,  som  mere  eller 
mindre  langvarig  Frihedsberøvelse,  er  et  tilstrækkeligt  stort  Onde.  Især 
er  Frihedsberøvelsen  vel  netop  følelig  over  for  de  rigtige  Forbryder- 
naturer med  deres  udtalte  Lede  ved  Ensformighed  og  vedholdende 
Arbejde. 

Nok  saa  vigtig  som  Afskrækkelsen  er  imidlertid  ogsaa  her  Opdra- 
gelsen. Det  moderne  Fængsel  har  ikke  blot  den  Opgave  at  plage  For- 
bryderen ved  at  holde  ham  indespærret  og  forhindre  ham  i  at  gøre 
Ulykker,  saalænge  han  er  der,  men  først  og  fremmest  at  arbejde  paa 
hans  Forbedring,  naar  der  da  skønnes  at  være  noget  Haab  om  den. 
Ved  moralsk  og  religiøs  Paavirkning  søger  man  at  oparbejde  i  ham  de 
Forestillinger,  der  er  egnede  til  at  modvirke  Tilskyndelsen  til  For- 
brydelse, samtidig  med  at  han  vænnes  til  regelret  Arbejde,  og  efter 
Straffetidens  Udløb  sørges  der  saavidt  muligt  (gennem  private  For- 
eninger) for,  at  han  kan  faa  Arbejde. 

Viser  det  sig  nu,  at  Forbryderen  Gang  efter  Gang  falder  tilbage, 
at  han  altsaa  er  uhelbredelig,  bliver  der  ikke  andet  tilbage  end  at 
uskadeliggøre   ham    ved   meget   lang,    maaske  livsvarig  Indespærring. 

Dette  er  Meningen  med  Straffetidens  Stigning  i  Gentagelsestilfælde. 
Om  det  end  efter  Principet:  Skyld  og  Soning  kan  synes  uforholds- 
mæssigt at  straffe  et  lille  Tyveri  med  adskillige  Aars  Fængsel,  saa  er 
det  fra  Nyttestandpunktet  fuldt  forsvarligt  overfor  uhelbredelige  For- 
brydere. Slipper  man  dem  løs,  begaar  de  straks  Forbrydelser  igen ;  det 
maa  være  berettiget  at  spare  Samfundet  for  disse  Forbrydelser,  selv 
om  Forbryderen  maa  undvære  nogle  smaa  Ferier. 

Ved  meget  farlige  Forbrydelser,  Mord,  Mordbrand  o.  s.  v.  anses 
Risiko'en  ved  at  slippe  vedkommende  løs  for  at  være  for  stor,  saa- 
danne  Forbrydere  bliver  jo  gerne  gjort  uskadelige  for  Livstid. 

Disse  Forholdsregler,  som  Samfundet  nu  til  Dags  anvender,  maa 
vel  siges  at  være  fornuftige  og  forsvarlige,  men  der  kan  dog  baade 
med  Hensyn  til  Grundsætningerne  og  Udførelsen  i  det  enkelte  ønskes 
ret  betydelige  Forbedringer.  Fremskridtet  skulde  væsenlig  gaa  i  Retning 
af  at  behandle  Forbryderne  forskelligt  efter  deres  Natur. 

Den  nuværende  Ordning,  hvorefter  en  Forbrydelse  koster  saa 
mange  Maaneders  Forbedringshus,  en  anden  saa  mange  Aars  Tugthus 
o.  s.  V.  er  tiltalende  ved  sin  strænge  Retfærdighed.  Til  Gengæld  er 
den  vel  skematisk,  og  det  er  vist  den  almindelige  Mening,  at  en  Be- 
handling af  Forbryderen,  der  tog  Hensyn  til,  hvorledes  han  er,  og  ikke 
blot  til,  hvilken  Paragraf  i  Straffeloven,  han  har  overtraadt,  vilde  have 
Udsigt  til  at  gøre  mere  Nytte. 

Principet  skulde  være  at  gøre  alt  muligt  for  at  lette  en  Tilbage- 
venden til  et  hæderligt  Liv  for  dem,  der  giver  Haab  om  Bedring, 
medens  man  gør  dem,  om  hvem  man  mener  at  maatte  opgive  Haabet, 
uskadelige  for  lang  Tid  eller  for  bestandig. 

I  det  første  Øjemed  har  man  i  den  nyere  Tid  med  Held  forsøgt 
det  Princip,  første  Gang  en  Person  forser  sig,  at  lade  ham  slippe  med 
en  alvorlig  Advarsel  og  Trusel  om  senere,  hvis  han  forser  sig  igen,  at 
faa  sin  Straf  foruden  naturligvis  den,  han  har  fortjent  ved  sin  anden 
Forbrydelse.  Det  er  Principet  om  betingede  Straffedomme  eller  opsat 
Straffuldbyrdelse,  som  i  mange  Aar  har  været  fulgt  i  andre  Lande  for 
en  Del  Forbrydelsers  Vedkommende.  Her  i  Landet  har  man  i  den 
nyeste  Tid  indført  noget  lignende,  nemlig  betinget  Benaadning  (under 
samme  Betingelser).  De  fleste  Jurister  mener  dog  vist,  at  denne  Akt 
ikke  bør  være  en  bureaukratisk  eller  autokratisk  Naadesakt,  men  en 
lovbestemt  Del  af  Domstolenes  Virksomhed.  Det  er  ogsaa  rimeligt,  at 
Domstolene,  der  har  havt  med  Forbryderen  at  gøre,  bedre  kan  be- 
dømme, om  der  er  Grund  til  at  anvende  Bestemmelsen,  end  en  Em- 
bedsmand, der  kun  kender  Akterne  og  har  meget  andet  at  gøre. 

Der  kunde  maaske  ogsaa  i  Fængselsordningen  være  Plads  for  For- 
bedringer, hvorpaa  jeg  dog  navnlig  af  Mangel  paa  Kendskab  til  vore 
Straffeanstalter  ikke  skal  gaa  ind.  Jeg  ved  dog,  at  Fængselsmændene 
ønsker  at  beholde  deres  Elever  længere,  end  det  nu  er  Tilfældet,  idet 
de  kortvarige  Ophold   paa  6 — 8  Maaneder  ikke  er  virksomme.    I  saa 

Fald  er  det  aabenbart  urigtigt  at  underkaste  en  Person  et  halvt  Aars 
Cellestraf  til  ingen  Nytte,  medens  der  var  god  Mening  i  at  beholde 
ham  endog  betydeligt  længere,  naar  han  derved  kunde  genvindes  for 
Samfundet.  Arbejdets  Art  i  Forbedringshuset  kunde  maaske  indrettes 
noget  bedre,  saaledes,  at  Overgangen  til  Selverhverv  og  et  hæderligt 
Liv  lettedes.  Der  kunde  vel  ogsaa,  som  det  andet  Steds  er  Tilfældet, 
indrettes  en  Ovei^angsafdeling  for  dem,  der  giver  god  Udsigt  til 
Bedring,  hvor  de  virker  under  friere  Forhold  og  hvor  der  gøres  alt 
muligt  for  at  hæve  det  aandelige  Niveau,  ikke  blot  i  rent  moralsk 
Henseende,  men  ogsaa  ved  at  bibringe  Fangerne  Interesse  for  højere 
Formaal  og  Nydelser,  end  dem,  de  hidtil  har  dyrket.  Der  er  en  For- 
anstaltning som  ogsaa  bruges  og  ikke  uden  Held,  nemlig  den  betingede 
Løsladelse.  Fangen  løslades,  naar  man  mener,  at  Tidspunktet  er  kom- 
met, før  Straffetidens  Udløb  paa  Betingelse  af,  at  Løsladelsen  øje- 
blikkelig tilbagekaldes,  naar  han  igen  forser  sig,  hvorfor  han  i  Resten 
af  Straffetiden  er  under  Kontrol. 

Denne  Forholdsregel  er  ikke  ukendt  herhjemme,  men  det  burde 
vistnok  være  Reglen,  at  enhver  Løsladelse  var  betinget. 

Der  kunde  vist  i  vort  Forbedringshusreglement  være  Plads  for 
noget  større  Hensyntagen  til  den  enkelte,  men  navnlig  er  det  skematisk 
fastsatte  Tidsmaal  for  Straffen  Systemets  svage  Punkt.  Gælder  dette 
overfor  de  helbredelige  Forbrydere,  saa  gælder  det  endnu  mere  over 
for  dem,  om  hvis  Bedring  man  mener  at  maatte  opgive  Haabet.  Det 
er  aabenbart  meningsløst  at  slippe  et  Menneske  ud,  om  hvem  man  saa 
at  sige  sikkert  ved,  at  han  meget  snart  vil  komme  ind  igen  efter  i 
Mellemtiden  at  have  anrettet  Ulykker;  det  var  ulige  fornuftigere  at  be- 
holde ham  med  det  samme. 

Der  har  derfor  ogsaa  hævet  sig  vægtige  Stemmer  for  Indførelsen  af 
ubestemte  Straffedomme.  Ifølge  disse  skulde  der  vel  altid  fast- 
sættes et  Maksimum  af  Straffetid,  men  ellers  bliver  Varigheden  af 
Fængselsopholdet  afhængig  af,  hvilken  Udsigt  til  Bedring  Forbryderen 
menes  at  give.  Naar  man  tror,  at  han  er  forbedret,  løslades  han  (be- 
tinget). Systemet  frembyder  ganske  vist.  Vanskeligheder  i  sin  praktiske 
Gennemførelse,  men  disse  kan  vist  overvindes,  og  det  er  uden  Tvivl 
i  denne  Retning,  at  Fremtidens  Udvikling  vil  gaa. 

Det  følger  af  sig  selv,  at  de,  der  ikke  giver  Udsigt  til  Bedring, 
maa  blive  i  Fængslerne  Straffetiden  ud,  ja  helst  for  bestandig.  Det  vil 
oftest  blive  dem,  der  paa  Grund  af  deres  uheldige  Organisation,  deres 
udprægede  Degeneration,  ikke  er  tilgængelige  for  Opdragelse,  de  fødte 
Forbrydere,  dem  der  ligesaa  lidt  kan  lære  at  føle  Skam,  Medliden- 
hed, og  Selvbeherskelse,  som  en  aandssvag  kan  lære  Danmarks 
Kongerække.  Men  mener  man  sig  nu  berettiget  til  at  berøve  disse 
Individer,  som  ikke  egner  sig  til  at  leve  fri  i  et  ordnet  Samfund,  deres 
Frihed  til  Stadighed,  saa  bliver  det  en  human  Fordring,  at  Indespær- 
ringen ikke  medfører  mere  Lidelse  for  dem,  end  nødvendigt.  Behand- 

lingen  bør  med  andre  Ord  være  saa  mild,  som  Individernes  Egenskaber 
tillader,  og  det  maa  tillige  tilstræbes,  at  lade  dem  gøre  den  Nytte  ved 
deres  Arbejde,  som  kan  faas  ud  af  dem. 

Der  vil  blive  Brug  for  flere  Anstalter  af  forskellig  Karakter. 

For  de  degenererede,  der  nærmer  sig  mest  til  Sindssygdom,  og  de 
aandssvage  kan  Sindssygeanstalten  eller  Aandssvageanstalten  passe  eller 
Anstalter,  der  i  deres  Indretning  og  den  herskende  Aand  svarer  til 
disse.  Ligeledes  hører  Epileptikerne  oftest  hjemme  paa  egne  Anstalter,  og 
Alkoholisterne  paa  særlige  Helbredelsesanstalter  eller  paa  Plejestiftelser. 

For  den  store  Mængde  degenererede,  som  ikke  er  saa  abnorme,  at 
de  egne  sig  for  de  særlige  Anstalter,  og  som  er  forholdsvis  føjelige  og 
nogenlunde  lette  at  styre,  burde  der  indrettes  et  Asyl  eller  Internat 
med  strængere  Disciplin  og  Arbejdstvang,  men  dog  under  forholdsvis 
friere  Former  med  Landsbrugsdrift  og  Værkstedsdrift. 

For  de  mest  samfundsfjendtlige  og  udisciplinerbare  Forbrydere,  som 
ikke  kan  taale  mildere  Behandling,  vil  der  altid  blive  Brug  for  Tugt- 
huse af  en  lignende  Indretning  som  de  nuværende. 

Der  er  naturligvis  endnu  mange  Punkter  i  den  nuværende  Straffe- 
retspleje, som  trænger  til  Reform.  Jeg  skal  blot  nævne  Spørgsmaalet 
om  de  korte  Frihedsstraffe  og  hvad  man  skal  sætte  i  Stedet  for  dem. 
Paa  disse  kan  vi  ikke  gaa  ind,  denne  Artikel  er  allerede  bleven  lang 
nok,  og  Behandlingen  af  disse  Spørgsmaal  tilkommer  de  sagkyndige. 

Hvad  jeg  har  ønsket,  er  kun  at  bidrage  lidt  til  at  udbrede  Nutidens 
Synspunkt  overfor  Forbrydelse:  ikke  Hævn  og  Gengældelse,  men  i 
første  Række  Behandling,  i  anden  Forsørgelse  og  Uskadeliggørelse. 


Er  Juryinstitutionen  forældet? 

Af  Palle  Rosenkrantz. 

Det  kunde  synes  besynderligt  nu,  da  Indførelsen  af  Nævninger 
ved  Retsreformforslaget  synes  sikret,  at  rejse  dette  Spørgsmaal,  og  det 
er  da  ogsaa  sikkert,  at  det  har  været  forsøgt  af  adskillige  yngre  Jurister, 
uden  Held,  at  opnaa  Plads  for  en  saadan  Undersøgelse. 

Det  lader  sig  imidlertid  ikke  afvise  og  skal  her  kortelig  blive  fremsat 
og  forsøgt  besvaret. 

Nævningeinstitutionen  er  egentlig  en  dobbelt.  Den  kan  være  et  Ud- 
slag af  en  Retsorden,  hvori  Borgeren  umiddelbart  optræder  som  Dommer. 
Domsmagten  er  en  Borgerret,  der  udøves  af  Statsborgeren  som  den, 
der  er  Indehaver  af  den  højeste  Magt  i  Staten.  At  det  af  Hensyn  til 
Retsforholdenes  sammensatte  Natur  har  været  nødvendigt  at  stille  en 
særlig  retsvidenskabelig  uddannet  Stab  ved  Borgernes  Side   forandrer 

ikke  dette  Forhold,  den  dømmende  Magt  er  og  bliver  her  Borgerne  og 
udøves  umiddelbart. 

Saaledes  er  Forholdet  f.  Eks.  i  England  og  de  Lande,  hvis  Kultur 
er  engelsk.  Udviklingen  har  medført  en  Modning  til  Dommerhvervet 
og  en  Ordning  af  Retsplejen,  der  gennem  Aarhundreder  har  haft  den 
Forudsætning  for  Øje. 

Men  Nævningeinstitutionen  kan  være  noget  andet.  I  de  Lande,  hvor 
Kongemagten  under  Enevælden  var  Statens  eneste  Organ,  der  inde- 
havde alle  Rettigheder  og  kun  delegerede  enkelte  af  disse  af  egen  ft*i 
Villie  til  afhængige  Statsinstitutioner,  optog  man  flere  Steder  Nævninge- 
institutionen af  praktiske  Grunde.  Da  Enevælden  afløstes  af  Konstitu- 
tionen, henlagde  man  ret  naturligt  den  dømmende  Magt  til  særlige  Or- 
ganer og  den  Mistillid,  der  var  den  bevægende  Aarsag  til  Enevældens 
Afløsning,  gjorde  sig  ret  naturlig  gældende  i  Bestræbelser  for  at  gøre 
Domsmagten  saa  uafhængig  af  den  udøvende  Magt  som  muligt. 

Dette  skete  hos  os,  og  Grundlovens  Løfteparagraf  har  sikkert  sin 
historiske  Begrundelse  i  Hensynet  til  at  skabe  en  demokratisk  Doms- 
magt, hvorigennem  Idømmelsen  af  Straf  lagdes  i  Borgernes  Haand. 

Medens  den  udøvende  Magt  i  mangfoldige  Tilfælde  ikke  direkte  er 
lagt  i  Regeringens  Haand  (Kongens),  idet  hele  den  lokale  Styrelse  af 
Landets  Kommuner  i  høj  Grad  er  overladt  Folket  og  dets  umiddelbare 
Repræsentanter,  er  Domsmagten  faktisk  uanset  Grundlovens  Ord  i 
Regeringens  Haand.  Regeringen  udnævner  og  forfremmer  alle  Dom- 
mere og  kun  Højesteret  kan  siges  at  staa  helt  frit  af  Regeringen,  et 
Faktum,  der  taber  noget  i  Betydning,  naar  det  erindres,  at  alt,  hvad  der 
kommer  for  Højesteret,  er  lagt  til  Rette  af  Embedsmænd,  der  i  høj 
Grad  er  afhængige  af  Regeringen. 

Nævningeinstitutionen  i  den  blandede  Form,  hvori  den  kendes 
som  Arv  fra  Lande,  hvor  Enevældskongen  var  „Staten"  og  som  er  den 
Form,  der  tænkes  indført  i  Danmark  ved  Retsreformforslaget,  gør 
egentlig  kun  én  Ting  radikalt.  Den  betager  Højesteret  Afgørelsen  af 
Sagernes  Realitet.  løvrigt  indfører  den  en  blandet  Ordning,  hvor  Sagens 
Oplysning  tænkes  henlagt  under  Embedsmænd,  der  er  afhængige  af 
Regeringen,  medens  Paadømmelsen  i  vigtige  Tilfælde  lægges  umiddelbart 
til  Statsborgerne. 

Det  vil  altsaa  sige,  den  gør  Statsborgerne  til  Straifedommere  samtidig 
med,  at  den  ophæver  Fagdomstolen  som  et  Hieraki  i  Staten.  Ved  første 
Øjekast  kunde  dette  synes  særdeles  demokratisk,  man  vender  i  Virke- 
ligheden tilbage  til  den  Betragtning,  at  Statsborgerne  er  Staten  og  umid- 
delbart berettigede  til  at  udføre  Statsfunktionerne.  Men  man  overser 
et  meget  væsentligt  Faktum,  nemlig  det,  at  Domsmagten  efter  den 
sammensatte  Form,  Statens  Liv  har  antaget,  ikke  lader  sig  udøve  sikkert 
af  Lægmænd. 

I  England,  hvor  Retsordningen  er  udviklet  med  den  umiddelbare 
Domsmagt  for  Øje,  er  dette  Forhold  ordnet   ved   selve    Udviklingen. 

Paa  hvert  Stadium  af  Retssagen,  er  alt  tilrettelagt  for  Lægmanden; 
Umiddelbarhedsprincippet  virker  Trin  for  Trin.  En  saadan  Ordning 
lader  sig  ikke  indføre  ved  Lov  —  ikke  ved  anden  Lov  end  Udviklin- 
gens — ,  og  vor  Retsreform forslag  har  ikke  heller  noget  Øjeblik  tænkt 
paa  at  skaffe  en  saadan  Ordning  tilveje.  Det,  man  her  vil  gøre  er  at 
lægge  Sagerne  saaledes  til  Rette  for  Nævningerne,  at  den  sunde  FoT^tand 
maa  kunne  sige  dem,  hvad  der  er  Ret. 

Men  det  vil  sikkert  snart  vise  sig,  som  det  forøvrigt  har  vist  sig  i 
alle  Lande,  hvor  den  uegentlige  Nævningeretspleje  er  indført,  at  Næv- 
ningerne i  høj  Grad  bliver  afhængige  af  Juristerne  eller  af  en  øjeblik- 
kelig offentlig  Mening,  saaledes  at  Institutionen  enten  aldeles  ikke  virker 
eller  ogsaa  virker  hen  til  at  skabe  Retsusikkerhed.  Selv  det,  at  Høje- 
sterets reelle  Afgørelse  forsvinder,  vil  for  enhver,  der  tænker  tilbunds 
i  Sagen,  være  en  meget  betænkelig  Ting.  Desuden  er  Juryinstitutionen 
uforholdsmæssig  kostbar  og  byrdefuld  for  Borgerne. 

Det  fik  imidlertid  være,  naar  Hensigten  blev  naaet,  naar  Doms- 
magten ved  denne  Ordning  blev  en  demokratisk  fritstillet  Institution, 
hvorigennem  Statsborgerne  fik  den  Indflydelse  paa  Retsplejen,  som  den 
fri  Forfatning  tilsigter  og  —  dette  kun  kunde  ske  ad  denne  Vej. 

Men  saaledes  synes  Forholdet  slet  ikke  at  være.  Da  det  jo  dog  er 
givet,  at  den  enkelte  ikke  som  saadan  kan  regere,  men  at  man  maa 
se  at  finde  den  bedste  Form,  under  hvilken  Borgerne  i  Forening  kan 
faa  den  Indflydelse,  som  er  den  enkeltes  Ret,  er  man  jo  allerede  naaet 
saa  vidt,  at  en  Repræsentation  fyldestgør  Kravet.  Jo  mere  direkte 
man  stiller  Borgerne  i  Forhold  til  Repræsentationen,  des  nærmere  vil 
man  være  Idealet.  At  lade  Domstolene  fremgaa  af  almindelig  Valgret 
vilde  her  ikke»løse  Sagen,  da  der  er  endnu  et  Hensyn  at  tage  —  Fag- 
hensynet. 

Men  allerede  nu  er  vi  et  Skridt  nærmere  ved  Sagens  Løsning  end 
Grundlovens  Givere  var.  For  dem  var  Hensigten  at  bevare  Fagdom- 
stolene som  Indehavere  af  Viden  og  Tradition,  men  hindre  alle  Mis- 
brug, kendt  gennem  historisk  Erfaring,  ved  at  løse  Domsmagten  fra 
dens  Afhængighed  af  den  udøvende  Magt  og  en  Gang  i  Tiden  konsti- 
tuere den  som  en  særlig  uafhængig  Statsmagt. 

Det  var  en  naturlig  Ting  den  Gang,  da  man  maatte  regne  med  be- 
staaende  Institutioner,  og  da  det  gjaldt  at  fjerne  noget  uheldigt  værende 
og  erstatte  det  med  Tilstande,  hvoraf  en  ny  Retsordning  kunde  fremgaa. 

Paa  det  Standpunkt  staar  vi  ikke  nu.  Vi  har  set,  at  Folket  ved 
sin  lovgivende  Repræsentation  kan  hævde  sig  med  en  demokratisk 
Lovgivning,  der  ikke  kommer  med  et  Slag,  men  efterhaanden  som 
Skrankerne  falder.  Vi  har  i  den  allerseneste  Tid  set  den  udøvende 
Magt  i  nøje  Forbindelse  med  den  lovgivende,  saaledes,  at  det  er  svært 
at  drage  Skellet.  Og  vi  beklager  kun,  at  Udviklingen  vil  føre  med  sig 
at  Svælget  uddybes,  efterhaanden  som  Regeringen  faar  mere  og  mere 
Lyst  til  at  hævde  sig  som  udøvende.     I  Aarene  1901 — 1903  var  der 

slet  intet  til  Hinder  for,  at  den  udøvende  og  den  lovgivende  Magt 
kunde  have  fiilgt  hinanden  Side  om  Side  med  Regeringen  som  Haand 
og  Lovgivningsmagten  som  Hoved,  og  selv  om  disse  Tilstande  ikke 
vedvare,  saa  er  dog  en  Erfaring  vunden,  der  har  lagt  det  Spørgs- 
maal  nær  —  er  Kløften  virkelig  saa  dyb?  Der  skal  blot  henvises  til 
Finansudvalgets  store  Indflydelse  paa  Administrationen,  der  nu  ganske 
vist  er  i  Aftagen. 

Men  netop  af  den  Betragtning  —  Erfaringerne  fra  1901 — 1903 
fremgaar  et  helt  nyt  Syn  paa  Domsmagtens  Ordning,  det  moderne  Syn 
der  fjerner  sig  fra  Frihedsaarenes  mistænksomme  Syn  paa  Statsmagtens 
Organer.  Den  dømmende  Magt  bør  vistnok  ikke  være  en  selvstændig 
tredie  Magt  i  Staten,  saavist  som  hele  denne  Tredeling  for  en  moderne 
Betragtning  næppe  bliver  staaende. 

Statens  Funktioner  er  efter  Grundloven  følgende:  Kongen,  hvem 
Grundloven  har  tillagt  den  udøvende  Magt  gennem  sine  ansvarlige 
Ministre  og  de  af  ham  ansatte  Embedsmænd,  Rigsdagen  der  fremgaar 
af  Folkets  Valg  og  i  Forening  med  Kongen  giver  Landets  Love  og 
endelig  Domstolene.  Om  disse  kan  det  siges,  at  de  beklædes  af  Embeds- 
mænd, udnævnte  af  Kongen,  men  virkende  paa  eget  Ansvar.  Dom- 
stolenes Stilling  bliver  herefter  meget  uklar  og  Grundlovens  Løfte- 
paragraf tilsigtede  netop  at  hæve  denne  Uklarhed.  Men  dette  vil,  naar 
Spørgsmaalet  skal  løses  efter  de  nugældende  Erfaringer,  vistnok  kunne 
ske  paa  en  ganske  anden  Maade  end  at  gøre  Domstolenes  Stilling  endnu 
uklarere  ved  at  bringe  et  svagtvirkende  eller  fejlvirkende  folkeligt  Element 
ind.  Vi  har  nu  vundet  fuld  Tillid  til  Lovgivningsvirksomheden;  har  vi 
maaske  endnu  ikke  overvunden  Aarhundreders  Mistillid  til  den  udøvende 
Magt,  saa  hænger  dette  nøje  sammen  med  et  Spørgsmaal  om  Statens 
øverste  Ledelse,  som  det  ikke  her  er  nødvendigt  at  komme  ind  paa,  og 
som  ikke  heller  saa  godt  lader  sig  drøfte.  Er  denne  Mistillid  til  Em- 
bedsstanden i  vidt  Omfang  overført  paa  Domstolene  og  vil  vi  ved  at 
indføre  Nævninger  raade  Bod  paa  Forholdet?  —  Eller  nærer  vi  ikke 
Mistillid  til  Domstolene  og  er  Indførelsen  af  Nævningeinstitutionen  kun 
en  Gæld  til  vore  Forfædre,  hvis  Mistillid  vi  føler  os  forpligtede  til  at 
honorere.  I  begge  Tilfælde  er  vi  nu  naaet  saa  meget  videre  siden  1849, 
at  vi  kan  se  Sagen  helt  anderledes. 

Vi  er  ikke  bundne  ved  Mistillidshensynet,  hverken  vort  eget  eller 
vore  Fædres.  Det  vi  maa  have  for  Øje,  er  den  bedste  Ordning  af 
Statsmagtens  dømmende  Indskriden  mod  Lovbrydere  og  den  bedste 
Hævdelse  af  materiel  Ret.  Hvad  den  civile  Retspleje  angaar,  nærer 
Forslaget  ingen  Tvivl.  Det  vil  udnævne  uafhængige  Dommere,  hvis 
Udnævnelse  lægges  i  Haanden  paa  den  udøvende  Magt.  Det  tør  betro 
os  med  al  vor  materielle  Velfærd  til  denne  dømmende  Magt,  vel  vidende 
at  Ejendomsretten  ifølge  Grundloven  er  ukrænkelig.  Den  straffende 
Retspleje  derimod  synes  vanskeligere  at  ordne.  Forslaget  vil  beholde 
de  statsudnævnte  Dommere   med    fiild  Virksomhed  paa  alle  formelle 

Spørgsmaal,  med  Hensyn  til  den  reelle  Strafskyldighed  vil  det  tilkalde 
en  folkevalgt  Nævningeinstitution,  der  skal  garantere  Borgerne  mod 
Overgreb  fra  den  statsudnævnte  Magts  Side. 

Det  er  Synet  fra  1849  —  Mistillidssynet,  der  er  forældet.  Synet  i 
1903  er  et  helt  andet.  Det,  hvorom  det  gælder,  er  at  skabe  en  Ord- 
ning af  Domsmagten,  der  paa  den  ene  Side  garanterer  Borgernes  Rets- 
sikkerhed, som  den  er  hjemlet  ved  Lovene,  paa  den  anden  udelukker 
Tilfældigheder  af  politisk  Karakter  fra  at  gribe  forstyrrende  ind  i  Rets- 
haandhævelsen  —  forsaavidt  noget  nær  det  samme  som  i  1849,  men 
dernæst,  og  her  ligger  Forskellen,  at  søge  disse  to  Hensyn  gennem- 
førte, ikke  ved  at  unddrage  en  mistænkt  Statsfunktion  Domsmagt,  men 
ved  at  lægge  den  i  Hænderne  paa  en  Statsfunktion,  der  er  betrygget 
ved  Tillid,  vundet  gennem  politiske  Erfaringer.  Men  det  bliver  noget 
helt  nyt  og  til  dette  Formaal  er  Jury  institutionen  forældet. 

Det,  der  her  skal  til,  er  en  Domsmagt,  der  fremgaar  ved  Samvirken 
af  de  politiske  Funktioner,  der  i  et  halvt  Aarhundrede  har  baaret  Staten 
frem,  den  lovgivende  Magt,  med  dens  prøvede  Folkerepræsentation,  og 
den  prøvede  Regeringsmagt,  der  i  Forening  skaber  et  højeste  Organ 
for  Domsmagten  —  Højesteret,  som  atter  overtager  Besættelsen  af 
Landets  Underdomstole  med  Mænd  udgaaede  af  Folket,  dygtiggjorte 
ved  Fagstudium  og  prøvede  i  praktisk  Virsomhed,  hvis  Lønningsvilkaar 
bestemmes  ved  Samarbejde  mellem  Domsmagtens  øverste  Organ  og 
Folkerepræsentationens  bevilligende  Myndigheder. 

At  udvikle  de  nærmere  Regler  for  denne  Ordning  ligger  udenfor 
Hensigten  med  disse  Linier,  men  det  skal  som  Afslutning  betones,  at 
det  skulde  være  Frugten  af  de  indvundne  politiske  Erfaringer,  at  man 
nu  kan  sætte  Tillid  i  Mistillids  Sted  og  ikke  behøver  at  eksperimentere 
med  Begrebet  Statsborger  i  en  Forfatning,  hvor  Statsborgernes  Rets- 
stilling foruden  en'  Lov  har  en  Aarrækkes  Erfaring  at  støtte  sig  til  ved 
sin  Bestemmelse.  Med  andre  Ord,  vi  trænger  ikke  til  Juryinstitutionen 
som  en  Nødhjælp  fra  vore  Forfædre,  men  til  en  Domsmagt,  der  staar 
med  fast  Fod  i  vor  konstitutionelle  prøvede  Forfatning,  som  den  nu  er 
hævdet  ud  af  et  halvt  Aarhundredes  Kamp.  At  antage,  at  Folket  skulde 
nære  Mistillid  til  de  faguddannede  Jurister,  der  er  udgaaet  af  Folket 
selv,  vilde  være  en  Opgivelse  af  al  Tro  paa  det  Fremskridt,  der  bygges 
paa  den  enkeltes  Dygtiggørelse  indenfor  sit  Felt. 

Ny  Jord  under  Spaden. 

Handels-  og  Kontormedhjælperstanden, 

Af  Åge  Hyllested. 


Der  er  et  gabende  Svælg  mellem  Urtekræmmersvenden,  eller,  som 
han  hellere  kaldes,  Kommisen,  omme  i  Baggaden,  og  saa  F.  Ex.  Bank- 
assistenten, og  man  skulde  ikke  tro,  der  fandtes  det  Kit,  der  kunde 
binde  disse  to  sammen,  udover  maaske  en  øjeblikkelig  Situations 
Uundgaaelighed.  Maaske  det  heller  ikke  findes;  allerede  den  Tanke, 
at  han  skulde  have  Interesser  fælles  med  Urtekræmmersvenden,  er  jo 
krænkende  for  den  finere  Kontormand. 

Hvem  har  ikke  som  Barn  smilet  ad  Kasteinddelingens  Urimelig- 
heder, hvem  har  ikke  i  sit  Hjerte  holdt  med  den  stakkels  Paria,  med 
hvem  Berørelsen  alene  gjorde  uren,  og  dog  former  det  moderne  Liv 
sig  med  en  Kasteinddeling  saa  skarp  som  nogen. 

Ligesom  Køkkenpigen  i  et  mondaint  engelsk  Hjem  staar  Trin  under 
Stuepigen  i  samme  Hus  saaledes  er  der,  saa  latterligt  det  end  lyder  —  i 
hvert  Fald  set  fraoven,  —  en  Rangsforskel  alene  mellem  en  Manufaktur- 
og  en  Urtekræmmermedhjælper,  for  slet  ikke  at  tale  om  den  Klasse- 
forskel, der  baner  Faer's  Søn  Vej,  hvor  selv  rige  Evner  ikke  naar 
frem.  Saalænge  Fordomme  indsnævre  Menneskets  Horisont  er  Frem- 
skridtene kun  smaa,  og  da  Fordommene  sædvanlig  stige  med  socialt 
Velvære,  ligger  det  i  Sagens  Natur  at  saa  at  sige  alt  Fremskridt  sker 
fra  neden;  men  som  Udviklingen  kan  løbe  fra  et  enkelt  Menneske, 
saaledes  kan  den  ogsaa  løbe  fra  en  hel  Klasse  af  Mennesker,  og  som 
Stand  betragtet  maa  Handels-  og  Kontormedhjælperne  siges  at  sidde  inde 
med  langt  flere  Fordomme,  end  deres  sociale  Stilling  egentlig  berettiger 
dem  til;  det  er  derfor  ikke  at  undres  over,  at  Standen  som  Helhed 
er  konservativt  anlagt,  selv  hvor  den  modstræbende  maa  indrømme, 
at  egne  Interesser  staa  paa  Spil. 

Det  ligger  i  Sagens  Natur,  naar  der  er  Tale  om  Organisation  i 
moderne  Forstand  af  en  slig  Klasse  Mennesker,  at  en  saadan  Bevæ- 
gelse da  har  en  trang  Vej  for  sig,  thi  selve  Ordet  har  en  tilspidset 
Klang,  et  Gny  af  lavere  Kasters  voldsomme  Fremmarsch  paa  Trods 
af  nedarvede  Fordomme  og  i  Strid  med  megen  selvgod  Humanitet. 
Man  forvexler  den  gængse  Praxis,  Taktiken  med  selve  Oi^anisations- 
tanken,  og  ubevidst  blander  man  disse  to  Begreber  sammen. 

Mennesket,  som  enkeltvis  kun  daarlig  kan  hævde  sig,  lærte  snart 
at  gaa  i  Flok,  og  efter  at  de  gamle  Lav  var  ophævede,  hvor  Løven 
og  Lammet  græssede  fredelig  sammen,  skabtes  der  ud  af  Forholdene 
de  naturlige  Rammer  indenfor  hvilke  hver  enkelt  bedst  kunde  finde 
Sangbund  for  sine  Sange;  —  de  moderne  faglige  Foreninger  overtog 
Samfundets  Garantier  for  Enkeltmands  Existens.  Det  var  naturligt, 
at  denne  Udvikling  foregik  baade  fra  neden  og  med  tilstrækkelig  Lang- 

somhed,  —  først  skulde  man  være  nede  paa  et  Lavmaal  inden  Nøden 
lærte  den  nøgne  Kone  at  spinde,  —  og  det  var  ligesaa  naturligt  at 
Arbejdsgiverne  til  Slut  ogsaa  lærte  Kunsten,  efter  at  de  i  Aaremaal 
forgæves  havde  kæmpet  mod,  hvad  man  troede  blot  var  enkelte 
Wuhleres  Værk. 

Som  Udviklingen  foregik  fra  neden  af  og  efterhaanden  bredte  sig 
opefter  blandt  Arbejdernes  faglige  Lag  og  nøje  fulgte  de  økonomiske 
Livsvilkaar,  saaledes  var  det  naturligt,  at  Samfundslag,  hvis  Vilkaar 
ikke  var  helt  elendige,  følte  sig  hævet  over  sligt,  naar  ikke  Intelli- 
gensen samtidig  lærte,  at  denne  Bevægelse  var  en  uundgaaelig  og 
tillige  kulturbærende  Udviklingsform,  hvoraf  nye  Samfund  skulde  op- 
staa.  Finder  man  nu  blandt  Samfundets  forskellige  Lag  en  bestemt 
paaviselig  Aflejring  af  Handels-  og  Kontormedhjælpere.  I  det  store 
og  Hele  ikke,  —  de  findes  spredt  rundt  i  Landets  forskellige  Handels- 
og  Kontoristforeninger,  hvis  Virken  foruden  Selskabelighed  begrænser 
sig  til  enkelte  Grene  af  understøttende  Art  som  Sygekasser,  Enga- 
geringskontorer  og  lign.,  —  de  græsser  der  fredelig  sammen  med 
Principalerne,  og  Højdepunktet  af  Aandsliv  naas  gennem  Foredrag  af 
Gennemsnitsarten.  Side  om  Side  hermed  har  der  dog  aflejret  sig 
mindre  Lag  af  Kolleger,  der  har  stiftet  deres  Foreninger  for  sig  med 
Udelukkelse  af  Principaler  og  med  faglige  Formaal  for  Øje;  —  de  ligger 
som  Oaser  i  en  gold  Ørken  spredt  over  hele  Landet.  Og  i  Erken- 
delsen af  at  Organisation  kun  har  Art,  naar  den  centraliseres,  har 
man  for  ca.  4  Aar  siden  samlet  disse  Foreninger  til  et  Hele  under 
Centralorganisationen  af  danske  Handels-  og  Kontormedhjælperfor- 
eninger. 

Denne  Kendsgerning  har  været  mange  en  Torn  i  Øjet  —  Kolleger 
som  Principaler,  —  der  gik  som  en  Anelse  gennem  Standen  om  urolige 
Forhold,  om  Arbejdsnedlæggelser  og  Kævl  og  Strid,  en  Anelse  uden 
Fodfæste,  —  man  forvexlede  atter  her  Taktik  med  Organisation,  og  til 
trods  for,  at  der  hævdes  absolut  Faglighed  uden  Spor  af  Partipolitik,  stiller 
Flertallet  af  Kolleger  sig,  deres  konservative  Sindelag  tro,  mistænksom 
overfor  Organisationen,  idet  de  ikke  kan  indse  at  Taktiken  kan  være 
forskellig  fra  den,  der  hidtil  har  været  gangbar  Mønt  paa  det  faglige 
Omraade.  At  dette  skal  være  saa,  er  kun  hvad  man  kan  vente,  men  det 
er  tillige  af  det  Gode.  Den  Sag,  der  slaar  let  igennem,  der  hurtig 
gribes  af  Masserne,  løber  Fare  for  lige  saa  hurtigt  at  miste  Fodfæste 
igen,  og  den  rolige  naturlige  Udviklings  Gang  er  i  Længden  den  sun- 
deste. —  Saaledes  ogsaa  her,  —  der  ligger  store  Opgaver  og  venter 
paa  deres  Løsning;  —  den  Del  af  den  danske  Ungdom,  der  dannes 
af  Handels-  og  Kontormedhjælperstanden,  har  ogsaa  sine  Opgaver  at 
tage  op,  og  den  Dag,  da  Standen  som  Stand  vaagner  til  Bevidsthed, 
den  Dag  vil  et  frugtbargørende  Arbejde  blive  taget  op. 

Vi  lever  herhjemme  i  den  Tro,  at  før  man  bliver  omkring  de  halv- 
hundrede Aar,  før  har  man   ingen  Indsats  at  gøre  i  Livet,    man  gaar 

udenom  alle  Opgaver,  og  mange  gaa  til  Bunds  netop  i  Kraft  af  denne 
lange  paatvungne  Goldhedsperiode.  Medens  den  danske  Ungdom  i 
Studenterverdenen  gør  sin  Indsats  gældende,  og  Haandværkeren  paa 
sin  Vis,  som  Ungdommen  paa  Landet  gennem  Højskolerne  giver  sit 
Bidrag  til  dansk  Aandsliv,  saa  vil  man  forgæves  lede  efter  den  unge 
Handels-  og  Kontormedhjælperstand.  Man  tænke  sig,  hvad  der  her  i 
Selvopgivenhed  gaar  til  Spilde  af  Kraft  og  Ungdom,  den  Ungdom,  der 
skulde  være  Saltet  i  Samfundet,  ikke  mindst  ude  i  Provinsbyerne,  hvor 
det  trænges  haardest,  hvor  meget  stivner  i  Spidsborgerlighed  netop  af 
Mangel  paa  dets  Modsætning. 

Er  det  da  Ordet  Organisation,  eller  Fagforening,  der  skræmmer; 
—  hele  Samfundet  er  jo  en  stor  Organisation;  —  den  danske  Bonde 
har  rejst  sig  fra  Trældom  til  Herredom  i  Løbet  af  knap  Hundrede 
Aar,  netop  i  Kraft  af  Organisation;  —  Jernbaner,  Telegraf,  Telefon, 
alle  de  store  Kommunikationsmidler  er  netop  blevet  til  de  Goder,  de 
er,  i  Kraft  af  Organisation ;  der  er  saa  at  sige  ikke  den  Magt  i  Verden 
som  ikke  netop  skylder  sin  Styrke  en  planmæssig  Organisation. 

Som  det  er  den  Enkeltes  Ærgerrighed  at  naa  til  de  højeste  Poster, 
i  Kraft  af  de  Evner  hver  især  sidder  inde  med,  saaledes  bør  hver 
Stand  have  sin  Ærgerrighed  paa  samme  Vis,  og  man  bør  ikke  taale 
de  store  Spring  i  Livsvilkaar  og  Dannelse,  som  netop  denne  Stand 
spænder  over,  thi  Helhedsinktrykket  forringes  derved,  lad  saa  den 
Enkelte  have  det  aldrig  saa  godt,  og  staa  aldrig  saa  højt  i  Kultur. 

Vor  Tid  er  en  Brydningens  og  Omformningens  Tid;  og  den  Stand, 
der  staar  uforstaaende  overfor  Livets  mangehaande  Foreteelser,  sætter 
tilsidst  sig  selv  ud  af  Spillet.  Det  er  derfor  enhver  ny  Generations 
Pligt  at  forstaa  Fortiden,  ane  Fremtiden  og  i  Overensstemmelse  der- 
med forme  Nutiden  efter  eget  Hovede. 

Det  er  ikke  disse  Liniers  Sag  at  drøfte  Enkeltheder  vedrørende 
Handels-  og  Kontormedhjælperstandens  Organisation;  ethvert  Program, 
enhver  Fordring  om  Bedring  i  Løn  og  Arbejdstid  og  alt  sligt,  er  jo 
kun  en  Løftestang,  et  Middel  henimod  Maalet.  at  løfte  Menneskeheden 
lagvis  op  mod  bedre  Vilkaar  og  friere  Forhold,  —  og  hvad  der  kom- 
mer derudover  tilhører  de  Generationer  der  kommer  efter  os. 

Det  er  disse  Liniers  Sag  at  fremhæve,  at  faglig  Organisation  er 
ikke  en  Bevægelse  ledet  af  gul  Misundelse,  men  en  Bevægelse  der 
stræber  henimod  at  gøre  Livet  rigt  for  den  Enkelte,  at  vække  Individet 
til  Standsfølelse,  til  at  gøre  sin  Indsats  i  Livet  og  tage  de  Opgaver  op, 
dette  frembyder.  Det  er  fremfor  alt  en  Bevægelse  af  kulturbærende 
Rang,  en  Fornyelse  af  Samfundets  Kræfter,  og  saa  at  sige  den  eneste 
Kulturfaktor  af  vidtrækkende  Betydning,  som  det  moderne  Samfund 
frembyder.  Der  ligger  de  tusinde  Livets  Opgaver  og  venter  paa  deres  Løs- 
ning af  en  Stand,  hvis  Liv  som  Helhed  gaar  op  i  det  bare  Intet,  hvor 
Individerne  sluges  af  baade  Storstad  og  Smaastad,  og  hvor  mægtige 
Kræfter   ligger  slumrende.     Der  trænges  netop  til  Opdragelsen  af  en 

formaaende  Slægt,  af  Mennesker  der  vil  noget  og  evner  noget,  at 
denne  Ensformighedens  Armod,  der  synes  at  hvile  over  alt  vort  Liv, 
dette  Gengangerspil  af  de  enkelte  Store  som  er  et  Særkende  Landet 
over,  at  det  kan  blive  tilført  den  Rigdom  og  den  Livets  Mangfoldighed, 
der  følger  med  de  Manges  brydende  Kræfter,  —  og  til  at  løfte  denne 
Arv  bør  enhver  Ungdom  ruste  sig  i  Tide. 

Maatte  Kommis'en  i  Baggaden  og  hans  finere  og  bedrestillede 
Broder  i  Banken  lære  at  kende,  at  de  er  runden  af  samme  Stof  og 
har  Opgaver  at  løse  i  Fællig,  og  Livet  skal  faa  sin  skønneste  Form 
ogsaa  for  Handels-  og  Kontormedhjælperne,  i  en  Udfoldelse  af  alle 
Kræfter  og  en  Rigdom  af  Opgaver  til  Baade  for  Individet,  som  for  hele 
Samfundet.  De  første  Spadestik  er  gjorte,  og  er  Jorden  end  karrig  til  at 
begynde  med  som  al  ny  Jord,  der  lægges  under  Kultur,  saa  vil  Høstens 
Dag  alligevel  ikke  udeblive  omend  det  sikkert  er  forbeholdt  en  senere 
Generation  først  ret  at  nyde  Frugterne  af  dette  Arbejde. 


Tsar  Nikolai  II. 


Det  gamle,  højt  ansete  engelske  Tidsskrift  „The  Quarterly  Review" 
har  i  sit  næstsidste  Nummer  indeholdt  en  Artikel  „Tsaren",  som  med  Rette 
ved  sine  dristige  og  uforbeholdne  Udtalelser  og  endnu  mere  ved  den  tyde- 
lige Sagkundskab,  som  glimter  frem  bag  næsten  hver  Linje,  rundt  om  i 
Europa  har  vakt  den  allerstørste  Opmærksomhed,  er  blevet  meget  læst  og 
meget  debatteret.  Til  Rusland  er  den  dog  forstaaelig  nok  ikke  naaet.  Det 
er  Skik  i  „Quarterly  Review"  som  i  flere  andre  af  de  ældre  engelske  Tids- 
skrifter, at  alle  Artikler  fremtræde  uden  Forfattersignatur.  Denne  Gang  er 
dog  delvis  gjort  en  Undtagelse,  idet  Redaktionen  i  en  Note  har  oplyst,  at 
Artiklen  om  Tsar  Nikolai  skyldes  en  højtstaaende  russisk  Embedsmand, 
hvilket  naturligvis  giver  den  større  Vægt. 

Da  Forfatteren  afgjort  ikke  ser  op  med  Beundring  til  Tsaren,  skynder 
han  sig  for  at  undgaa  Misforstaaelser  at  betone,  at  han  er  en  absolut  mo- 
narkisk-sindet  Mand,  og  følgelig  Modstander  af  enhver  revolutionær  Bevæ- 
gelse. Under  de  nuværende  Forhold  i  Rusland  vil  han  ikke  engang  anse 
en  Constitution  for  heldig,  derimod  ønsker  han  af  sit  ganske  Hjærte,  at 
Aanden  i  Administrationen  maa  komme  til  at  svare  til  Tidens  og  Folkets 
Tarv.  Men  —  tilføjer  han  —  fra  et  stærkt  Monarki  til  en  hel  orientalsk 
Despotisme  er  dog  et  artigt  Spring. 

Det  Billede,  som  rundt  om  i  Europa  har  dannet  sig  af  Tsar  Nikolai  H 
paa  Baggrund  af  Journalist-Myter  er  saa  falsk  som  vel  muligt.  Naar  man 
har  udledt  hans  Handlinger  af  etiske  Motiver,  forherliget  fuldstændige  Tri- 
vialiteter og  afmalet  ham  som  den  store  Fredsfyrste,  som  en  slavisk  Mes- 
sias, sendt  ikke  alene  til  sit  Folks,  men  til  den  ganske  Verdens  Frelse,  er 
man  helt  op  ad  Karikaturen.  Thi  Tsaren  er  mindst  af  alt  noget  „Ober- 
mensch". 

Hovedgrundlaget  for  den  Tegning,  som  den  russiske  Embedsmand  ud- 
kaster af  Tsaren,  viser  ham  som  en  Mand,  der  foruden  at  være  under  en 
mindre  Kres  af  samvittighedsløse  Raadgiveres  Indflydelse  er  en  meget  selv- 
raadig  og  tyrannisk  Karakter.  Saa  langt  fra  er  det  i  hvert  Tilfælde,  at  han 
beherskes  af  sine  Ministre,  at  de  tværtimod  altid  maa  føje  sig  efter  hans 
Vilje.  I  Begyndelsen  af  hans  Regering  var  det  ikke  saaledes.  Da  gik  han  i 
sin  Moders,  Enkekejserindens  Ledebaand,  og  hun  indpræntede  ham  stedse 
Nødvendigheden  af  at  følge  i  sin  „uforglemmelige"  Faders  Fodspor.  I  lang 
Tid  bestræbte  Tsar  Nikolai  sig  ogsaa  for  samvittighedsfuldt  at  følge  denne 
Anvisning  og  efterligne  Faderen.  Men  -r-  bemærker  vor  russiske  Hjem- 
melsmand, hvis  Ord  tydeligt  nok  bunder  i  el  personligt  Kendskab  til  de  to 
Herskere  —  de  er  hinanden  saa  ulige  som  Ild  og  Vand.  Faderen,  Alexander 
III  var  en  oprigtig,  men  bomeret  Mand,  der  dog  følte  sin  egen  Begræns- 
ning. I  hvert  Fald  laa  det  ham  stærkt  paa  Hjærte  altid  at  skaffe  sig  de 
bedst  mulige  Raadgivere,  og  han  fulgte  sædvanlig  deres  Raad.  Men  her 
er  Sønnen  Faderen  ganske  ulig.  Usikker  og  vankelmodig,  men  selvtilfreds, 
skifter  han  Yndlinge  efter  sine  tilfældige  Luner  og  har  paa  Trods  af  sine 
Ministres  Raad  og  Advarsler  altfor  ofte  ladet  en  Samling  obscure  og  daarlige 
Personer  træffe  Afgørelse  i  vigtige  Statssager. 

Med  Enkekejserindens  Indflydelse  var  det  forbi,  da  det  kom  til  Menings- 
forskelle mellem  hende  og  hendes  Sviger-Datter  om  Opdragelsen  af  Kejse- 
rens Børn.  Hustruens  Standhaftighed  gjorde  det  af  med  Moderens  Indfly- 
delse paa  Sønnen.  Tsaren  følte  sig  nu  fri  for  Kontrol,  og  først  udnævnte 
han  Goremykin,  et  ganske  ukvalificeret  Menneske,  til  Indenrigsminister.  I 
tre  Aar  sad  han  paa  denne  Post,  og  blev  efterfulgt  af  Sipyaghin,  en  Mand, 
der  stod  Tsaren  saa  nær,  at  Tsaren  tværtimod  al  Etikette  oftere  deltog  i 
Selskaber  i  hans  Hus.  Sipyaghin  stod  just  i  Færd  med  at  forberede  et 
stort  Middagsselskab,  hvor  han  ventede  Tsaren  som  Gæst,  da  han  blev 
myrdet.  Sipyaghin  var  paa  Skrømt  eller  virkelig  en  optimistisk  Natur,  der 
ikke  kunde  blive  træt  af  at  forsikre  sin  Herre,  at  alt  stod  saare  vel  til  i 
det  russiske  Rige. 

Derefter  blev  den  i  Sommer  myrdede  v.  Plehve  Tsarens  Højrehaand  og 
snart  efter  en  Slags  Stor-Dictator  over  alle  Russere.  Hans  Bedrifter  er  saa 
velkendte,  ogsaa  omtalte  i  „Det  ny  Aarhundrede**,  at  det  ikke  her  er 
nødvendigt  at  søge  til  vor  russiske  Hjemmelsmand. 

Som  udpræget  karakteristisk  for  Tsarens  Tanker  og  Handlemaade  anfø- 
res den  overordentlige  Lethed,  hvormed  han  lod  de  Witte,  der  præsiderede 
i  den  store  Land-Commission,  falde  i  Unaade.  De  Witte,  siger  vor  Russer, 
er  en  Statsmand,  der  har  store  Evner,  men  ogsaa  stor  Begrænsning;  han 
holder  mest  af  at  lavere  sig  frem  med  hele,  halve  eller  brudte  Løfter.  „Men 
hvis  en  enøjet  Mand  er  nødvendig  i  et  Kongerige  af  Blinde,  saa  burde 
unægtelig  de  Witte  lede  Regeringen  i  det  nuværende  Rusland,,  ti  han  er 
en  af  de  faa,  der  kan  og  vil  forstaa  Tidens  Krav**.  Men  netop  derfor  var 
han  ikke  Hof-Camarillaen  tilpas,  der  altid  omgav  Tsaren  med  Smiger.  Thi 
de  Witte  elskede  at  sige  sin  Mening  rent  ud  og  nægtede  at  følge  Tsaren 
i  hans  Udenrigspolitik.  „Deres  Majestæt  gav  sit  Ord  paa  at  rømme  Man- 
churiet, og  Verden  troede  derpaa.  Rusland  vil  nu  tabe  al  Tiltro  og  vel  ikke 
engang  vinde  Manchuriet,  hvis  det  behager  Deres  Majestæt  at  bryde  dette 
Løfte,  Krig  vil  altsaa  blive  Følgen,  og  vi  trænger  højlig  til  Fred.  Desuden 
er  Manchuriet  af  ingen  Betydning  for  os.  Derfor  kan  jeg  ikke  følge  denne 
Politik."  Storfyrsterne  og  andre  Hofmænd  var  ikke  sene  til  at  fortælle  Kejse- 
ren,  at  dette   var   formastelig  Tale,   og  at  de  Witte    nok    indbildte    sig  at 

være  Kejser.  Det  lykkedes  dem  at  ophidse  Tsaren  mod  ham,  og  de  Witte 
modtog  sin  Afsked.  For  den  russiske  Nation  kom  dette  Skridt  til  at  betyde 
Blodsudgydelser  i  Mængde,  Pengetab  og  megen  anden  Elendighed,  slutter 
Forfatteren  denne  Episode. 

Han  gaar  derefter  over  til  at  omtale  v.  Plehves  Bedrifter  —  Artiklen 
er  skrevet  før  v.  Plehves  Død  —  hans  Forfølgelse  af  Polakker  og  Finner, 
hans  Myrderier  af  Jøder  og  Pisken  af  Bønder.  Alt  dette  er  imidlertid  jo 
saa  velkendt  og  omtalt,  at  vi  ikke  behøver  at  dvæle  derved.  En  anden 
Minister,  som  staar  højt  i  Tsarens  Gunst,  er  v.  Muraviefif,  Justitsministeren, 
som  har  forstaaet  at  bøje  Retfærdigheden  efter  hvert  af  sin  Herres  person- 
lige Indfald.  Det  er  en  Mand,  som  altid  er  rede  til  at  indordne  sig  under 
de  givne  Forhold;  hvis  det  kom  til  Selvherskerdømmets  Afskaffelse  i  Rus- 
land, vilde  man  ikke  blive  overrasket  ved  at  se  ham  gaa  med  hertil.  Gen- 
nem ham  modtager  Domstolene  de  fornødne  Vink  angaaende  Kronens  Øn- 
sker i  saadanne  Sager,  som  interesserer  den. 

Det  er  derfor  en  Vildfarelse  at  forestille  sig  Kejseren  som  en  Bold  i 
sine  Ministres  Hænder;  de  er  tværtimod  hans  lydige  Redskaber,  som  ikke 
vil  andet,  end  hvad  han  vil,  og  som  altid  er  rede  til  at  forsikre  ham  om, 
at  hvad  han  tæinker,  siger  og  gør,  er  det  rette.  Og  blandt  Selvhersker- 
dømmets ivrigste  Talsmænd  maa  endnu  nævnes  Pobedonostseff,  Prokurøren 
for  den  Hellige  Synode,  „en  koldblodig  Fanatiker  af  Torquemada-Typen", 
en  ægte  orientalsk  Despot,  kun  for  saavidt  moderne,  som  han  benytter  sig 
af  Nutidens  Opfindelser  til  sine  Maals  Fremme.  Og  sidst,  men  ikke  mindst. 
Tsarens  private  Raadgiver,  Fyrst  Meshtshersky.  Vil  man  tegne  et  fuldtro 
Billede  af  ham,  staar  man  Fare  for,  at  et  ikke-russisk  Publikum  ikke  vil 
tro  paa  Ligheden.  Hans  politiske  Forestillinger  er  ganske  asiatiske.  Gik  det 
efter  hans  Ønske,  skulde  enhver  Guvernør,  ja  enhver  Sognefoged  udstyres 
med  ubegrænset  Magt  uden  smaaligt  Hensyn  til  Loven.  I  sit  Blad  „Grahs- 
danin"  skrev  han  disse  Ord  den  1ste  Marts  1904:  „Ligesom  en  Fader  kan 
tugte  sin  Søn  alvorligt  uden  at  paakalde  Domstolenes  Hjælp,  saaledes  burde 
alle  Autoriteter  —  lokale,  provinciale,  centrale  —  have  en  lignende  Magt  til 
at  fængsle,  piske,  og  paa  anden  Maade  tugte  eller  straffe  Folket". 

Under  den  Slags  Læresætninger  har  Ruslands  nuværende  Tsar  faaet 
sin  Uddannelse.  Og  hans  Læremestre  arbejder  naturligvis  paa  at  opretholde 
denne  Tingenes  Tilstand  ved  at  foregribe  hans  Ønsker  og  det  mest  mulige 
rette  sig  efter  hans  Ideer  og  Luner.  Naturligvis  farver  de  deres  Beretnin- 
ger. Tsar  Nikolai  er  nemlig  en  Mand,  der  nok  kan  bedømme  Virkninger 
men  daarligt  kan  sætte  dem  i  Forbindelse  med  Aarsager.  Han  er  et  meget 
overtroisk  Menneske,  ivrig  Spiritist,  raadspørgende  de  Afdødes  Aander  og 
en  ivrig  Helgendyrker.  Personlig  har  han  kanoniseret  to :  Ærkebiskop  Theo- 
dosinus  af  Chernigoff,  og  Seraphim  af  Saroff.  En  naturlig  Forestilling  om, 
hvordan  han  kunde  hjælpe  sit  Folk,  er  ham  ganske  fremmed.  Han  har  for- 
længst ophørt  med  at  læse  Bøger,  og  et  fornuftigt  Raad  er  det  umuligt  at 
faa  ham  at  lytte  til.  Han  modtager  sine  Ministre  med  stor  Formalitet  og  af- 
skediger dem  med  stolt  Nedladenhed.  De  holdes  ofte  i  Uvidenhed  om,  hvad 
de  burde  vide  Besked  om.  Kort  efter  den  nuværende  Krigs  Udbrud  var 
en  Dag  adskillige  højtstaaende  Embedsmænd  samlede  hos  Krigsministeren, 
General  Kuropatkin.  Man  spurgte  ham,  hvordan  Sagerne  stod.  Med  et  eget 
Blink  i  Øjet  svarede  Kuropatkin:  „Jeg  veed  ligesom  De  kun  hvad  der 
bliver  offentliggjort.  Krigen  er  v.  Alexejeffs  Forretning,  og  ikke  min".  Da 
tre  Ministre  kort  før  Krigen  bønfaldt  Kejseren  om  at  rømme  Manchuriet  og 
bevare  Verdensfreden  svarede  han :  „Jeg  skal  vel  vide  at  bevare  Freden  og 

dog  følge  mine  egne  Planer".  Og  til  en  af  Storfyrsterne,  som  Dagen  før 
Bruddet  med  Japan  svagt  hentydede  til  Muligheden  af  Krig,  sagde  Kejseren : 
„Lad  det  blive  min  Sag,  Japan  indlader  sig  aldrig  i  Kamp.  Min  Regering 
vil  fra  først  til  sidst  blive  en  Fredens  Æra". 

Med  saa  ringe  Klogskab  —  skriver  Forfatteren  —  styres  store  Natio- 
ners Sager.  Og  han  tilføjer,  at  Ulykken  er  den,  at  der  slet  intet  Mellemled 
er  mellem  den  ensomt  staaende  Suveræn  og  den  lidende  Nation,  ikke  én,  som 
har  fri  Adgang  til  ham  for  at  kunne  sige  ham  Sandheden.  Det  eneste 
Menneske,  som  til  enhver  Tid  kan  gaa  til  ham,  er  hans  Adjudant  Hesse, 
en  Officer,  der  næppe  nok  kan  skrive  sit  Navn.  Tsaren  har  skabt  et  uover- 
stigeligt Svælg  mellem  sig  og  Folket.  Oplyste  Russere  sammenligner  ofte 
den  nuværende  Kejser  med  Feodor  Ivanovitch,  Ivan  IV's  viljesvege  og  svag- 
sindede Søn.  Bedre  synes  Forfatteren  Sammenligningen  med  Kejser  Paul 
at  være.  Han  er  helt  ude  af  Stand  til  at  kontrollere  et  mægtigt  Folks 
Skæbner,  og  han  er  ganske  uvidende  om  dets  Lidelser.  Dette  er  den  store 
Fare  for  Rusland.  Den  dybt  rodfæstede  Tro  paa  egen  Duelighed  er  det, 
som  bringer  ham  til  at  vælge  Embedsmænd,  der  blot  vil  snakke  ham  efter 
Munden.  Det  er  ogsaa  fra  den  Kant,  at  den  megen  Tale  om  Tsarens  Freds- 
kærlighed,  Mildhed  og  Velvilje  er  bragt  til  Torvs.  Det  Ry,  han  har  nydt 
som  Fredsven,  er  blot  en  Afglans  af  Synspunkter,  som  de  Witte  —  hvis 
hele  Politik  var  baseret  paa  Fred  —  har  paatrykt  ham. 

I  Statsraadet  indtager  Tsar  Nikolai  en  meget  reserveret  Holdning,  lytter 
i  Tavshed  til  de  forskellige  Meninger;  men  holder  oftest  sin  egen  tilbage. 
Undertiden  kan  der  dog  ske  Undtagelser.  Da  v.  Plehve  indbragte  Lovfor- 
slag om  at  give  Provins-Guvernørerne  arbitrær  Myndighed,  saa  at  de  ikke 
blot  blev  Regeringens,  men  Selvherskerdømmets  Repræsentanter,  aabnede 
Tsaren  personligt  Mødet  med  at  give  dette  Forslag  sin  Tilslutning.  I  sit 
Arbejdsværelse  er  han  travlt  beskæftiget  med  at  besvare  loyale  Adresser 
og  skrive  Randbemærkninger  til  de  forskellige  Raporter,  som  forelægges 
ham.  De  mest  ligegyldige  og  trivielle  Ytringer  gengives  med  fede  Typer  i 
Aviserne;  derimod  ikke  de  interessanteste.  Som  f.  Ex.  da  Tsaren  i  Anled- 
ning af  den  japanske  Consuls  Opfordring  til  de  kinesiske  Myndigheder  om 
straks  at  give  „Manchuria"  Ordre  til  at  forlade  Shanghais  neutrale  Havn, 
i  Marginen  paa  Raporten  skrev  disse  Ord:  „Den  japanesiske  Consul  er  en 
Skurk". 

Kejseren  tror,  at  det  er  hans  Ret  og  Pligt  som  Selvhersker  over  alle 
Russere  at  blande  sig  personligt  i  enhver  Sag,  som  interesserer  ham,  og  i 
saa  Tilfælde  bryder  han  sig  Fejl  om  Statsraad  og  Senat.  Da  den  forhen- 
værende Undervisningsminister  Sdnger  havde  gjort  Forslag  om  at  omdanne  en 
Forberedelselsskole  til  højere  Skole,  skrev  Kejseren:  „Nej,  jeg  er  ganske 
uenig  med  Statsraadet.  Det  er  teknisk  og  ikke  klassisk  Opdragelse,  som 
skal  støttes".  Ligesaa  selvherskende  overfor  Lov  og  Ret  har  Tsaren  oftere 
handlet.  Da  eksempelvis  nogle  Adelsmænd  havde  solgt  deres  Godser  i 
Pengeforlegenhed  til  nogle  Handelsmænd,  annulerede  Tsaren  Salget  og  be- 
ordrede, at  baade  Pengene  og  Godserne  skulde  gives  tilbage  til  de  tidligere 
Ejere.  Og  hvorledes  Kishineff-Jødernes  Mordere  gik  fri  for  al  Tiltale,  staar 
i  de  flestes  Minde. 

Ansvarligheden  for  alt  dette  kan  ikke  lægges  paa  hans  O^inistres  Skuldre, 
thi  han  søger  ikke  deres  Raad  i  kritiske  Situationer.  Det  var  ikke  dem, 
som  tilskyndede  ham  til  at  bryde  sit  Løfte  om  at  rømme  Manchuriet,  de 
opfordrede  ham  til  at  holde  det.  Det  var  ikke  dem,  der  foreslog  ham  at 
beskære  den  Magt  til  at  udrette  noget  godt,  som  endnu  beroede  hos  Stats- 

og  Ministerraad  og  hos  Senatet.  Det  var  ikke  dem,  som  forførte  ham  til  at 
gøre  Kejserdømmet  latterligt  ved  at  søge  Visdom  hos  fremmanede  Aander 
og  finde  Kraft  ved  at  kanonisere  Helgener.  Det  var  heller  ikke  dem,  der 
drev  ham  til  Voldshandlingen  mod  Finland,  tværtimod  forsikrede  de  ham 
klart  og  omstændeligt,  at  baade  Hensyn  til  Retfærdighed  og  til  Statens  Tarv 
krævede,  at  han  holdt  igen.  Det  var  endnu  mindre  dem,  som  indgav  ham 
den  Ide,  at  han  skulde  berøve  den  Armeniske  Kirke  dens  Ejendom  —  næ- 
sten alle  hans  Ministre  var  enige  i  at  advare  ham  imod  en  saadan  Plyn- 
dring og  bad  ham  opgive  dette  Forsæt.  Men  Tsaren  vendte  det  døve  Øre 
til  og  vilde  gaa  sin  egen  Vej. 

Gennem  en  Række  Eksempler,  som  det  her  vilde  blive  for  vidtløftigt  at 
gennemgaa,  gør  Forfatteren  nu  Rede  for,  hvor  vidt  denne  potenserede  Selv- 
hersker-Styrelse har  ført,  hvor  vilkaarligt  og  grusomt  der  er  faret  frem  mod 
enkelte  Personer  og  mod  de  ikke-orthodokse  Kirkesamfund. 

Men  hvem  er  det  da,  spørges  der  tilsidst,  som  har  Indflydelse  paa  denne 
Selvhersker  over  alle  Selvherskere,  naar  Ministrene  blot  er  hans  lydige 
Værktøj.  Hvis  Aand  er  det,  som  regerer?  Ja  —  Theorierne  er  Pobedonost- 
seffs  og  Fyrst  Meshtsherskys,  Ruslands  Torquemada  og  Cagliostro.  De  var  hans 
Lærere.  Og  Tsaren  har  tilegnet  sig  deres  Lærdomme,  saa  at  de  er  blevet 
hans  anden  Natur.  Han  maaler  nu  enhver  Ide  med  Selvhersker- Alenen. 
Men  bagved  staar  en  Kres  af  Storfyrster,  der  danner  en  Slags  hemmeligt 
Raad  og  i  hvert  enkelt  Tilfælde  er  rede  til  at  puste  Liv  i  Doktrinerne. 
Under  Alexander  III  spillede  de  ingen  Rolle,  fordi  Kejseren  holdt  dem  til- 
bage. Nikolai  II  derimod  er  i  høj  Grad  under  Paavirkning  af  disse  selviske 
Medlemmer  af  Familien.  De  smigrer  for  ham,  og  har  altid  Bevæggrunde 
færdige,  som  tale  til  hans  Fordomme.  Deres  Indflydelse  over  „Nichie",  som 
de  kalder  ham,  er  meget  farlig.  En  af  dem  stod  i  Spidsen  for  en  kæmpe- 
mæssig Indsamling  til  en  Kirke  til  Minde  om  Alexander  II,  og  uhyre  Penge- 
summer forsvandt  paa  en  mystisk  Maade  under  hans  Styrelse.  Storfyrst 
Sergius,  Moskovs  Generalguvernør,  der  næsten  driver  Jødeforfølgelserne  som 
en  Sport,  er  Tsarens  Raadgiver  i  religiøse  Spørgsmaal.  Det  var  ham,  som 
foreslog  at  ophæve  det  juridiske  Selskab  i  Moskov,  fordi  han  havde  det 
mistænkt  for  liberale  Tilbøjeligheder;  og  da  man  indvendte,  at  Medlemmerne 
var  strængt  lovlydige  Borgere,  svarede  han:  „Netop  derfor  —  saa  meget 
desto  farligere  er  de  for  Staten".  Storfyrst  Constantin  førte  det  store  Ord 
i  alle  militære  Anliggender.  Den  mest  indflydelsesrige  af  dem  alle  er  dog 
maaske  Storfyrst  Alexander  Mikailovitsch.  Denne  Ring  af  Storfyrster  kan 
ingen  Minister  holde  det  gaaende  imod  en  Maaned  igennem.  Deres  fornemste 
Interesse  er  Penge;  hvor  der  er  noget  at  tjene,  flokkes  de  som  Gribbe 
over  en  Slagmark. 

Saaledes  er  da  hele  det  russiske  Kejserdømme  —  slutter  Forfatteren  — 
kun  en  Tjener  for  en  umoden  Fyrstes  Luner,  som  ikke  alene  savner  de 
Egenskaber,  der  er  nødvendige  for  en  Regent,  men  ogsaa  mangler  den 
Takt,  der  er  nødvendig  for  at  bevare  Skinnet.  Fejlen  ligger  ikke  i  selve 
Monarkiet.  Men  man  kan  forlange,  at  en  hel  Nations  Skæbne  skal  styres, 
ikke  efter  en  enkelt  Mands  eller  nogle  faas  tilfældige  Luner,  men  at  den 
skal  ledes  af  dygtige  og  retsindige  Mænd,  der  staar  udenfor  Hof-Intriger, 
og  efter  sædvanlig  gældende  Principer. 

C. 


Hvor  styrer  vi  hen? 

Af  P.  Munch. 


Der  gaar  et  gammelt  Sagn  fra  Frederik  VITs  Dage  om  C.  Hall 
og  C.  N.  David.  Det  var  en  Dag,  der  var  Selskab  hos  Kongen,  siger 
Sagnet;  man  spiste  staaende,  og  der  var  mange  Gæster,  saa  det  kostede 
en  haard  Kamp  at  naa  hen  til  Buffeten,  hvor  Mad  og  Drikke  lønnede 
Anstrengelserne.  Da  saa  man  pludselig  Førsteministeren,  Hall,  sindig 
styre  hen  mod  det  fælles  Maal  for  alles  Ønsker;  hvor  han  kom  frem, 
gik  Folk  ærbødig  af  Vejen  for  ham.  Dette  opdagede  David;  han  smut- 
tede ind  i  Kølvandet  og  fulgte  veltilfreds  efter.  Hall  lagde  Mærke  til 
det,  vendte  sig  og  sagde  godmodig:  Det  er  første  Gang,  jeg  har 
den  Fornøjelse  at  se  Dem  følge  i  mit  Fodspor,  men  fik  øje- 
blikkelig til  Svar:  Det  er  ogsaa  første  Gang,  jeg  har  den  For- 
nøjelse at  vide,  hvor  Deres  Excellence  styrer  hen. 

Den  gamle  slagfærdige  Herre  gjorde  Hall  Uret  med  disse  bistre 
Ord,  men  de  rinder  En  uvilkaarlig  i  Hu,  naar  man  lader  Tankerne 
dvæle  ved  det  Ministerium,  som  nu  sidder  ved  Statens  Ror.  Det  synes 
at  krydse  frem  paa  maa  og  faa  uden  at  vide,  hvor  det  vil  hen;  snart 
slaar  det  et  lille  Slag  til  Venstre,  snart  et  —  som  Regel  noget  større  — 
til  Højre.  Aarvaagne  Øjne,  —  andre  vil  kalde  dem  mistænksomme,  — 
synes  dog,  at  de  alt  nu  langt  ude  i  Horisonten  kan  skimte  det  Fæst- 
ningens forjættede  Land,  som  er  Sejladsens  Maal.  Der  er  i  hvert  Fald 
en  Mand  ombord,  som  kender  det,  og  som  aldrig  taber  det  af  Syne: 
Hans  Excellense  Krigsministeren. 

.  Efter  Rystelserne  i  Foraaret  og  Forvirringen  i  Sommer,  vilde  det 
ikke  have  været  urimeligt,  om  Ministrene,  før  de  paany  mødtes  med 
Rigsdagsmændene,  havde  talt  en  Smule  sammen,  prøvet  paa,  om  de 
kunde  enes  om  en  fælles  Politik  og  trukket  dennes  Grundlinjer  op. 
Finanslovsbehandlingen  —  denne  bedrøvelige  Efterligning  af  en  Adresse- 
debat —  kunde  da  have  været  aabnet  med  en  Tale  af  Førsteministeren 
paa  det  samlede  Ministeriums  Vegne,  hvor  han  lagde  dets  Stilling  klar 
i  alle  de  Spøi^smaal,  der  i  Sommer  har  sat  Vælgernes  Sind  i  saa 
stærk  Bevægelse. 

Dette  er  ikke  sket.  Man  har  vel  ikke  kunnet  blive  enige  om  noget- 
somhelst,  og  har  vel  sagtens  ikke  en  Gang  talt  ud  med  hinanden  om 
Sagerne.  Hr.  Deuntzer  har  nøjedes  med  paa  egen  Haand  at  holde 
en  storpolitisk  Tale.  Talen  var  god;  den  var  ganske  stort  lagt  an,  vel 
gennemtænkt,  klar  og  fast.  Den  virkede  da  ogsaa  paa  de  fleste  Venstre- 
mænd som  en  glædelig  Overraskelse.  Man  hørte  næsten  kun  godt 
om  den;  det  var  dog  endelig  en  Gang  Venstreord  med  den  gamle  Klang, 
man   her  hørte  fra  Ministerbordet,   lød  det  rundt  om;  der  var  dem. 

som  var  lige  ved  at  bryde  ud  som  Sagnets  Vermund  i  et  begejstret: 
Nu  kendte  jeg  Skræp,  som  klang. 

Men  ak!  Et  Blik  paa  Talens  Indhold  vil  vise,  at  der  kun  er  lidt 
af  Uffes  Styrke  deri.  Den  Glæde,  Førsteministerens  Ord  har  vakt,  er 
et  lærerigt  Eksempel  paa,  hvor  nøjsomme  de  sidste  Aars  triste  Erfa- 
ringer har  gjort  Venstremænd.  — 

Hr.  Deuntzer  hævdede,  stærkere  end  Regeringen  hidtil  har  gjort, 
Nødvendigheden  af,  at  Parlamentarismen  „bliver  det  styrende  og  ledende 
Princip  i  vort  politiske  Liv",  men  han  fremhævede  tillige  den  store 
Vanskelighed,  som  skabes  ved,  at  Regeringen  staar  overfor  „et  Folke- 
ting og  et  Landsting,  som  i  deres  Væsen  er  grundforskellige,  men  som 
det  dog  er  nødvendigt  at  faa  til  at  arbejde  sammen ''.  Dette  kunde, 
sagde  han,  ske  „ad  flere  Veje"  og  han  fortsatte  saa: 

„Regeringen  har  i  den  Henseende  valgt  den  Fremgangsmaade  at  gaa  roligt  og  sin- 
digt til  Værks,  at  undgaa  enhver  politisk  Kamp  saa  længe  som  muligt,  kun  at  optage 
de  sociale  og  politiske  Reformer  til  Behandling,  som  bæres  frem  af  en  uimodsigelig 
stærk  Strømning  i  Folket,  og  som  man  med  nogen  Rimelighed  kan  have  Haab  om  at 
faa  gennemført." 

Det  syntes  ham,  at  det  ad  denne  Vej  var  lykkedes  at  faa  Lands- 
tinget til  at  vise  „Lethed  og  Redebonhed"  paa  den  sociale  Lovgivnings 
Omraade.  Som  Eksempel  kunde  han  kun  nævne  Loven  om  de  frie 
Fattigkasser  og  den  lillebitte  Forbedring  af  Husmandsloven.  Men 
alligevel  mente  han,  at  dette  var  et  Vidnesbyrd  om,  at  der  i  Lands- 
tinget var  vaagnet  en 

,,  Erkendelse  af,  at  Landstinget  vel  en  Tid  kan  standse  Reformer,  opholde  dem,  forhale 
dem,  naar  de  ikke  stemmer  med  de  Ønsker,  som  deroppe  næres  af  Majoriteten,  men 
at  man  til  syvende  og  sidst  er  nødt  til  at  flnde  sig  deri,  naar  de  ikke  i  sig  selv  ere 
urimelige,  og  naar  de  kræves  med  stedse  voksende  Styrke  af  Befolkningen." 

Han  haabede  nu,  at  den  samme  Redebonhed  maatte  vise  sig  ogsaa 
overfor  politiske  Reformer,  først  og  fremmest  den  almindelige  Valgrets 
Indførelse  i  Kommunerne.  Thi  her  kunde  Regeringen  ikke  slaa  af. 

Dette  Haab  havde  Dagen  før  faaet  et  forsvarligt  Grundskud  i  Lands- 
tinget, og  det  var  Ministeriets  frikonservative  Ven,  Grev  Frijs,  fra  hvem 
dette  kom.  Grevens  Ord  var  disse: 

„Mine  Meningsfællers  og  mine  to  Anker  imod  Lovforslaget  er  for  det  første,  at 
der  indføres  en  ensartet  Valgretsmaade  for  hele  Landet,  hvorimod  vi  mene,  at  Køben- 
havn, Købstæderne  og  Landet  som  hidtil  bør  bevare  hver  sin  Valgretsmaade."  „Vor 
anden  store  Anke  mod  Lovforslaget  var,  at  den  hidtil  bestaaende  Tvedeling  bør  bi- 
beholdes, og  vi  mene,  at  Tvedelingen  efter  Skattebyrde  er  den  eneste,  der  giver  til- 
strækkelig Garanti  for  de  besiddende  Klasser.  Vi  ville  nu  stille  vore  Ændringer  i  Hen- 
hold dertil."  „Vi  ville  beholde  Tvedelingen  som  Princip,  men  vi  ere  villige  til  at  gøre 
Indrømmelser  paa  det  Styrkeforhold,  som  for  Øjeblikket  bestaar.  Jeg  vilde  ønske,  at 
dette  kunde  føre  til  Forstaaelse  mellem  Landsting,  Folketing  og  Regering.  Men  skulde 
det  vise  sig  ikke  at  blive  Tilfældet,  mener  jeg,  at  Sagen  er  af  saa  stor  Betydning  for 
dem,  der  hidtil  har  haft  en  efter  mine  Begreber  berettiget  Indflydelse  paa  de  kommu- 
nale Valg,  at  den  da  maa  fremlægges  til  yderligere  Drøftelse  indenfor  Befolkningen." 
„Men  vi  se  ogsaa  tydelig  og  klart,  at  hvis  den  danske  Gaardmandsstand  staar  paa  det 
Standpunkt,  som  den  har  staaet  paa  hidtil,  og  iMce  ønsker  at  bevare  denne  Rettighed 
for  sig,  er  en  Kamp  til  Fordel  for  en  Stand  og  for  Interesser,  den  ikke  selv  vil  for- 

svare,  i  Længden  haabløs.  Naar  det  Øjeblik  kommer,  vil  Tiden  være  indtraadt,  hvor 
man  maa  se,  paa  hvilken  Maade  man  kan  garantere  de  øvrige  besiddende  Stænder  her 
i  Landet  mod  at  blive  fuldstændig  afhængig  af  kommunale  Raad,  udgaaende  alene  af 
den  almindelige  Vælgerklasse.** 

Der  er  i  denne  Tale  en  koldblodig  Klasseegoisme.  En  Notits, 
som  fortiden  gaar  rundt  i  Provinsbladene,  fortæller,  at  Grev  Frijs' 
Rigdomme  er  saa  store,  at  han  betaler  Skat  i  41  Kommuner,  60,000 
Kr.  ialt.  Disse  Herligheder,  som  Arverettens  Tilfældighed  skænkede 
denne  Mand,  gør  ham  tillige  til  priviligeret  Vælger  til  Landsting,  Amts- 
raad  og  Sogneraad.  Intet  af  denne  Forret  vil  han  give  fra  sig,  ja,  han 
vil  end  ikke  tillade  de  andre  urimelig  priviligerede  at  opgive  deres 
Forrettigheder.  Foreløbig  skyder  han  den  almindelige  Valgret  helt  ud 
af  Forhandlingerne.  Først  om  2  Aar,  efter  et  nyt  Valg,  vil  han  være 
saa  naadig  at  begynde  at  tale  om  den,  og  han  giver  en  svag  Udsigt 
til,  at  han  da  vil  give  Venstres  Gaardmænd  Lov  til  at  ødelægge  sig 
selv  ved  at  øve  Ret  mod  Husmændene,  hvis  de  til  den  Tid  fremturer 
i  saadan  Daarskab.  Derimod  skal  Greven  nok  vide  at  frelse  de  andre 
Priviligerede:  Godsejerne  og  Byernes  højstbeskattede  og  maaske  de 
højstbeskattede  paa  Landet  udenfor  Gaardmændenes  Kreds;  det  er  jo 
gode  Højremænd,  der  ikke  med  det  Gode  giver  nogen  Forret  fra  sig. 

Hr.  Vilh.  Lassen,  der  en  Gang  i  Foraaret  i  „Tilskueren"  tilraabte 
Grev  Frijs  et  hjerteligt:  Hil  dig.  Herre  Greve!  har  ogsaa  nu  takket 
ham  i  et  højstemt  Fryderaab.  „Det  lysner!"  staar  der  med  store  Bog- 
staver over  hans  Artikel,  og  med  dyb  Taknemmelighed  udbryder  han 
deri : 

„Nu  ligger  den  almindelige  Valgret  i  den  danske  Gaardmandsstands  Hænder,  og 
dens  Skæbne  er  ikke  mere  uvis."  „Vi  betragter  Grev  Frijs  Tale  som  et  Lysglimt  i 
dansk  Politik.  Den  er  en  ny  Bekræftelse  paa,  at  overfor  det  sejge,  udholdende  Arbejde 
maa  alle  Skranker  vige  og  alle  Stoppepæle  falde." 

Selvfølgelig  er  det  ikke  faldet  Førsteministeren  ind  med  saa  fantasi- 
rigt Letsind  at  bygge  Luftkasteller  paa  den  yderst  tvivlsomme  Veksel 
paa  Fremtiden,  Grev  Frijs  udstedte.  Hr.  Deuntzer  har  forstaaet,  at 
Grevens  Tale  var  et  Slag  i  Ansigtet  paa  Regeringens  Forsoningspolitik 
overfor  Landstinget.  Han  vendte  sig  da  ogsaa  først  med  gode  Grunde 
og  ikke  ringe  Skarphed  mod  al  denne  Pukken  paa  de  Riges  Forrettig- 
heder, og  han  sagde  dernæst  advarende: 

„Dette  Spørgsmaal  om  den  kommunale  Valgrets  Udvidelse  er  det  første  Spøi^s- 
maal  af  nogen  større  politisk  Betydning,  som  Regeringen  fører  frem,  og  det  har  den 
store  Betydning  efter  min  Mening,  at  hvis  det  mislykkes,  hvis  Forslaget  endelig  for- 
kastes, saa  maa  dette  anses  som  et  Bevis  paa,  at  den  af  Regeringen  valgte  Fremgangs- 
maade  har  været  urigtig.  Det  vil  være  at  anse  som  et  Nederlag  for  Regeringens  Frem- 
gangsmaade,  men  ikke  som  et  Nederlag  for  Sagen  selv." 

Dette  er  en  forsigtig  Antydning  af,  at  opgiver  Landstinget  ikke  sin 
Stædighed  i  denne  Sag,  saa  har  Regeringen  „flere  Veje",  der  fører  til 
Maalet,  saa  kan  kraftigere  Midler  blive  bragt  til  Anvendelse,  thi  da  har 
Erfaringen  vist,  at  „Urostifterne"  havde  Ret  i  deres  Kritik  af  Rege- 
ringens hidtidige  Fremgangsmaade. 

Førsteministeren  betragter  da  ogsaa  „Uroen"  med  „overbærende", 
forstaaende  Øjne.  Han  ser  dens  Grunde  i  en  i  og  for  sig  priselig 
Utaalmodighed  efter  store  Reformer,  og  i  en  Tvivl  om  Regeringens 
Fremgangsmaade,  hvis  Berettigelse  han  nu  anerkender.  „Det  kan",  siger 
han  om  Regeringens  Optræden,  „ogsaa  være  tvivlsomt,  om  det  er  rig- 
tigt, og  da  det  er  saa,  maa  enhver  have  Lov  til  at  beholde  sin  Tvivl; 
kun  Resultatet  kan  vise,  om  Regeringen  har  valgt  den  rette  Vej  eller 
den  forkerte."  — 

Alt  dette  var  saare  godt  og  saare  klogt,  men  desværre  var  der  et 
andet  Afsnit  af  Hr.  Deuntzers  Tale,  hvorom  intet  af  disse  Tillægsord 
kan  bruges.  Det  er  hans  Udtalelser  om  Valgkredsloven.  Han 
erkendte,  at  det  er  uretfærdigt,  at  nogle  Valgkredse  er  større  end  andre. 
Men  han  paastod  samtidig,  at  Grundloven  nok  siger,  at  naar  der  gives 
en  Valgkredslov,  skal  der  være  16,000  i  hver  Kreds,  men  intet  om, 
naar  der  skal  laves  Valgkredslov.  Det  fik  vente,  til  Situationen  blev 
gunstig  derfor.  Hr.  Deuntzer  har  i  den  Fortolkningsmaade,  han  her  an- 
vender, en  Forgænger  i  den  gamle  tyske  Forbundsdag.  Det  var  i  For- 
bundsakten  af  1815  bestemt,  at  hvert  Forbundsland  skulde  have  en 
Stænderforfatning.  I  Tillid  dertil  bad  Holstenerne  beskedent  Kong 
Frederik  VI.,  om  de  ogsaa  maatte  faa  en.  Men  der  gik  Aar  efter  Aar, 
før  det  blev  til  noget.  Saa  tabte  de  Taalmodigheden  og  klagede  til  For- 
bundsdagen, men  det  var  i  den  hellige  Alliances  Dage,  og  de  fik  det 
salomoniske  Svar,  at  Forbundsakten  nok  havde  bestemt,  at  de  skulde 
have  en  Forfetning,  men  at  Kongen  i  sin  Visdom  maatte  bestemme 
naar,  de  skulde  have  den.  De  fik  vente.  Af  nøje  samme  Art  er  Hr. 
Deuntzers  Anvisning  paa  Fremtiden,  den  fjerne  Fremtid,  da  Folketing 
og  Landsting  kan  enes  om  en  Grundlovsforandring. 

Grundlovens  §  32  siger  de  klare  Ord:  „Antallet  af  Folketingets 
Medlemmer  skal  omtrent  være  efter  Forholdet  af  et  Medlem  til  16,000 
Indvaanere."  Dette  vil  naturligvis  ikke  sige,  at  Valgloven  skal  laves 
om,  hver  Gang,  der  er  et  Par.  Kredse  med  17 — 18,000  Indbyggere. 
Men  det  er  jo  ogsaa  et  helt  andet  Forhold,  der  nu  bestaar  efter  den 
grundlovstridige  Valgkredslov  af  1894,  hvis  Uretfærdighed  den  mellem- 
liggende Udvikling  endda  har  gjort  langt  værre.  Lejrekredsen  har  nu 
c.  12,000  Indbyggere,  hver  af  Frederiksbergkredsene  4 — 5  Gange  saa 
mange,  8  Kredse  havde  allerede  i  1901  mere  end  32,000  Indbyggere, 
30  mere  end  24,000,  København  har  kun  halvt  saa  mange  Kredse, 
som  det  skulde  have  o.  s.  v.  Der  øves  her  en  Aar  for  Aar  stigende 
Uret;  store  Mængder  af  danske  Vælgere  berøves  deres  grundlovsmæs- 
sige Ret. 

Og  hvad  vil  det  sige,  at  man  maa  vente  paa  en  gunstig  Situation? 
Hvordan  skulde  den  blive  bedre  end  nu.  Om  alle  andre  Reformkrav 
kan  Regeringen  maaske  sige:  Vi  kan  ikke.  Landstinget  vil  ikke.  Her 
er  dette  umuligt;  Landstinget  sætter  sig  ikke  imod  en  Lov,  som  dets 

Meningsfæller  i  Folketinget  ivrig  kræver;  naar  Ministerium  og  Folke- 
ting ikke  ændrer  Valgkredsloven,  saa  er  det.   fordi  de  selv  ikke  vil. 

Og  hvor  ynkeligt  er  ikke  det  eneste  Argument,  man  kan  føre  i 
Marken  mod  Opfyldelsen  af  Grundlovens  Bud.  Det  er  upraktisk  at 
have  150 — 160  Folketingsmænd,  siger  Hr.  Deuntzer.  „Det  er  et  hidtil 
herhjemme  og  vistnok  i  ethvert  Lands  Annaler  ukendt  stort  Antal  Re- 
præsentanter i  det  folkevalgte  Kammer."  Dette  er  ganske  forkert. 
Mener  han,  at  det  absolute  Antal  er  ukendt  stort,  maa  han  glemme, 
at  Englands  Underhus  har  670,  Frankrigs  587,  Sveriges  230  Med- 
lemmer o.  s.  V.  o.  s.  V.  Mener  han  i  Forhold  til  Folketallet,  da  maa 
han  have  glemt,  at  vi  ved  Valgloven  af  1849  fik  een  Folketingsmand 
for  hver  14,000  Indbyggere,  og  derfra  langsomt  bevægede  os  henimod 
1  for  hver  16,000,  indtil  dette  blev  Lov  i  1867. 

Og  hvorfor  er  det  upraktisk  at  have  150 — 160  Folketingsmænd? 
Er  man  bange  for,  at  deres  Snakkesalighed  skal  blive  alt  for  stor?  Det 
er  tvertimod  sandsynligt,  at  Forsamlingens  større  Talrighed  vil  lægge 
noget  Baand  paa  den  Snaksomhed,  der  altid  trives  bedst  i  en  lille  for- 
trolig Klynge.  Og  i  hvert  Fald  vil  en  lempelig  Forlæggelse  til  Udvalgene 
af  en  Del  af  den  Tale  om  Smaating,  som  nu  til  liden  Nytte  tager 
Mødernes  Tid,  med  Lethed  kunne  finde  Sted.  Tiden  forslaar  nok  for 
de  1 50  til  at  faa  talt  ud  om  dette  lille  Lands  Sager,  naar  Englands  670 
faar  Tid  nok  til  at  drøfte  Verdensrigets  Velfærd.  Og  dernæst:  flere 
Medlemmer  betyder  alsidigere  Sagkundskab;  det  vil  netop  fremme  For- 
handlingerne og  højne  deres  Indhold.  Og  hvad  der  er  det  vigtigste: 
Flere  Medlemmer  betyder  større  Mulighed  for  en  alsidig  Repræsentation 
for  de  mange  forskellige  Anskuelser  og  Interesser,  der  er  i  Landet,  gør 
Folketinget  til  et  sandere  Spejlbillede  af  Folket. 

Og  netop  i  den  Henseende  tiltrænges  højlig  en  Ændring.  Det  vil 
være  svært  at  bestride,  at  Folketinget  har  faaet  et  altfor  ensartet,  altfor 
gaardmandsmæssigt  Præg.  Nu  lærer  ganske  vist  Historien,  at  ingen 
anden  Stand  som  Helhed  har  vist  et  saa  sikkert  politisk  Instinkt  her- 
hjemme som  vore  Gaardmænd.  Men  dette  giver  dem  intet  Krav  paa 
Forrettigheder;  saa  heldig  den  Indflydelse  er,  som  en  Stand  kan  øve 
gennem  særlige  politiske  Evner,  saa  ødelæggende  er  den,  der  øves  i 
Kraft  af  kunstige  Valgretsprivilegier ;  og  paa  Privilegiernes  Sovepude 
tabes  saa  let  Indsigten. 

Der  gives  ingen  anden  virkelig  Grund  mod  en  retfærdig  Valgkreds- 
lov end  Egennytte:  Frygten  for  at  andre  Partier  skal  drage  større  For- 
del deraf  end  Venstre.  Men  dette  er  en  lav  Bevæggrund,  som  intet 
Parti  kan  være  bekendt  at  lade  sin  Handlemaade  bestemme  af.  Faa 
Partier,  der  har  været  udsat  for  saadanne  Fristelser,  har  modstaaet 
dem,  men  saa  tit  de  faldt  for  Fristelsen,  har  de  maattet  bøde  derfor. 
Intet  nedbryder  i  den  Grad  Respekten  for  et  Parti  som  en  saadan  Op- 
træden paa  Trods  af  Vælgernes  naturlige  Retfærdighedsfølelse.  Det  vil 
hævne  sig  dyrt  i  de  kommende  Aar,  om  Ministeriet  ikke  gaar  i  sig 

•  selv  Og  øver  den  Ret  mod   andre,  Venstre  gennem  lange  Tider  har 
kæmpet  for  at  vinde  for  sig  selv.  — 

Der  var  da  i  Førsteministerens  Tale  ondt  ved  Siden  af  godt.  Og 
der  var  meget,  som  manglede.  Han  naaede  ikke  til  Bunds  i  Uroens 
Aarsager  ved  sine  Ord  om  Utaalmodigheden  og  Tvivlen.  Trods  al  Iver 
efter  Fremskridt,  trods  al  Mistvivl  om  Regeringens  Fremgangsmaade, 
vilde  de  urolige  Hoveder  have  siddet  stille  endnu  og  nøjedes  med  en 
og  anden  beskeden  Randbemærkning,  hvis  ikke  Medlemmer  af  Mini- 
steriet ved  deres  Adfærd  selv  havde  tvunget  dem  frem  til  skarpe  An- 
greb. De  har  ønsket  at  støtte  det  Ministerium,  der  dog  trods  alt  var 
det  første  Venstreministerium,  saa  længe  det  paa  nogen  Maade  var  dem 
muligt.  Det  er  blevet  umuliggjort  af  Krigsministeren  og  Justitsministeren. 

Den  første  har  ved  hele  sin  Optræden  det  sidste  Aar  gjort  det  klart, 
at  han  paa  enhver  Maade  vil  misbruge  sin  Stilling  til,  saa  vidt  det  staar 
til  ham,  at  foregribe  Forsvarssagens  Afgørelse  i  Strid  med  Venstres 
Anskuelser.  Det  Røre,  som  derved  er  vakt  blandt  Venstres  Vælgere, 
vil  ikke  lægge  sig  igen,  saa  længe  han  har  Sæde  i  Ministeriet,  selv 
om  han  er  klog  nok  til  at  holde  sig  forholdsvis  stille  et  Aarstid  eller 
to  eller  tvinges  dertil  af  Partiet. 

Og  Justitsministeren,  der  i  forrige  Samling  satte  Venstremænds  Taal- 
modighed  paa  saa  haard  en  Prøve,  har  jo  aabnet  denne  Samling  med 
nye  Vidnesbyrd  om,  hvor  lidet  han  deler  Venstres  Samfundssyn,  og 
hvor  lidt  Hensyn  han  tager  til  Besvarelsen  af  Partiets  Sammenhold. 
Han  har  frejdig  og  ubekymret  forelagt  Prygleloven  paany  og  givet  den 
et  værdigt  Sidestykke  i  Prostitutionsloven  med  dens  haabløse  Samling 
af  umulige  Straffebestemmelser.  Atter  her  viser  det  sig,  hvor  ødelæggende 
det  er  at  have  til  Justitsminister  en  Mand,  der  fri  for  egen  Overbevis- 
ning, drysser  Lovforslag  ud  ganske  paa  Slump,  som  det  tilfældig  falder 
ham  ind,  og  som  saa  bagefter  med  forfængelig  Stædighed  søger  at  trumfe 
sin  Vilje  igennem. 

Og  nu  er  det  endda  saa,  at  vi  har  sørgelige  Erfaringer  for,  at  det 
netop  er  disse  to  Mænd,  der  plejer  at  faa  deres  Vilje  i  Ministeriet.  Det 
er  jo  en  „offentlig  Hemmelighed",  at  de  har  med  sig  d'Hrr.  J.  C. 
Christensen,  Ole  Hansen  og  Enevold  Sørensen.  Sidste  Vinters 
Begivenheder  vidnede  derom,  denne  Sommers  Ministertaler  og  Minister- 
artikler har  bekræftet  Troen  derpaa,  og  dette  Efteraar  har  bragt  nye 
Vidnesbyrd  om  det. 

Samme  Dag,  Rigsdagen  traadte  sammen,  førsøgte  Partiets  moderate 
Fløj  at  styrte  Chr.  Krabbe  som  Viceformand,  og  den  Mand,  som 
gik  i  Spidsen  for  Angrebet  paa  ham  var  netop  Kultusministeren.  Det  mis- 
lykkedes. Saa  søgte  man  derpaa  at  kaste  ikke  blot  Krabbe  men  ogsaa 
Fogtmann  og  Alfred  Christensen  ud  af  Partiets  Bestyrelse.  Det 
lykkedes  for  Krabbes  Vedkommende,  mislykkedes  for  de  to  andre  og 
Hr.  Guldbrandsen  kostede  det  mislykkede  Forsøg  hans  Plads  i  Be- 
styrelsen. 

Det  ny  Aarhnudrede  II.  4.  15 

Hvorfor  skete  dette  Angreb?  Forklaringen  ligger  kun  altfor  nær.* 
Krabbe  havde  forsyndet  sig  dobbelt:  han  havde  paa  et  Vælgermøde 
oplyst,  at  Krigsministeren  havde  prøvet  paa  at  benytte  Krigens  Udbrud 
sidste  Vinter  til  ogsaa  at  faa  Landbefæstningen  forstærket  og  forsynet 
med  Besætning,  og  han  havde  ført  an  i  Slaget  mod  Prygleloven.  Fogt- 
mann  og  Alfred  Christensen  havde  lignende  om  end  mindre  Synder 
paa  deres  Samvittighed.  Alle  skulde  de  straffes.  Dog  vel  næppe  blot 
af  Arrigskab!  Det  er  vanskelig  at  tænke  sig  andet,  end  at  der  bag 
Kultusministerens  og  hans  Meningsfællers  Angreb  paa  disse  Mænd  har 
ligget  en  bevidst  Plan  om  at  gøre  den  radikale  Fløj  Tilværelsen  uud- 
holdelig i  Partiet.  Og  naar  man  søger  at  tvinge  et  Partis  radikale 
Elementer  ud,  saa  er  det,  fordi  man  selv  vil  have  frie  Hænder  til  sin 
moderate  Politik.  — 

Om  alt  dette  sagde  Førsteministeren  intet  beroligende  Ord.  Han 
talte  godt  og  rigtigt  om  Parlamentarismen  og  den  kommunale  Valgret, 
daarligt  og  urigtigt  om  Valgkredsloven,  og  han  tav  ganske  om  de  mest 
brændende  Spørgsmaal,  som  Befolkningen  først  og  fremmest  ønskede 
klar  Besked  om.  Derfor  blev  hans  Tale  ikke  det  forløsende  Ord,  hvor- 
efter man  længtes.  Den  gjorde  et  fordelagtigt  Indtryk  i  Øjeblikket.  Det 
er  alt.  Uroen  vil  leve  efter  den  som  før  den.  Opfattelsen  af  Ministeriet 
er  uforandret.  Modsatte  Kræfter  brydes  indenfor  det;  det  svajer  frem 
og  tilbage  i  haabløs  Forvirring,  men  oftest  har  de  Kræfter,  der  trækker 
tilbage,  Overhaand.  De  havde  det  i  Fjor,  og  de  faar  det  nok  i  Aar 
igen.  — 

Det  vilde  under  disse  Forhold  være  rimeligt,  om  Venstres  Rigs- 
dagsparti  tog  Ledelsen  og  med  lempelig  Bestemthed  førte  Ministeriet 
ind  paa  bedre  Veje.  Dette  er  et  parlamentarisk  Flertals  Ret  og  Pligt 
overfor  et  forvirret,  indbyrdes  splidagtigt  Ministerium.  Men  intet  tyder 
paa,  at  det  vil  ske.  Partiet  ved  aabenbart  hverken  ud  eller  ind;  det 
evner  hverken  at  gaa  i  Stykker  eller  at  holde  sammen. 

I  Rigsdagssamlingens  første  Dage  sloges  man  bravt  med  vekslende 
Held  om  Partiets  Tillidsposter  og  vedtog  derpaa  højtidelig  at  holde 
tæt  med,  hvad  der  skete  i  Partimøderne.  Det  hindrede  ikke  at  man  i 
de  følgende  Dage  kunde  læse  lange  Beretninger  derom  i  de  Blade, 
der  hører  Partiets  moderate  Fløj  til,  fra  „København"  til  „Agrardag- 
bladet", for  ikke  at  tale  om  Højrebladene  og  de  socialdemokratiske 
Blade. 

Sigurd  Bergs  Blad  gengav  bagefter  en  større  Samling  af  disse 
Historier  i  en  overmaade  selvtilfreds  Artikel  under  Overskriften: 
„Naar  Sladderen  gaar".  „Man  kunde  virkelig  blive  helt  bedrøvet," 
hedder  det  der,  „hvis  man  ikke  tilfældig  vidste  Besked,  virkelig 
god  Besked  om,  hvad  der  er  sandt  og  hvad  der  er  Digt  i  de  mange 
Rygtesmedes  Beretninger."  „Men  naar  man  nu  ved  det  —  og  det 
ved  vi  —  læser  man  hele  Drøveligheden  med  en  behagelig  Sindsro." 
Det  vil  dog  neppe  være  Venstres  Vælgere  Trøst  nok,   at  Hr.  Berg 

ved  og  glæder  sig  paa  det  ganske  Vælgerfolks  Vegne.  De  fleste 
vil  have  en  ubehagelig  Følelse  af,  at  Venstres  Politik  altfor  meget  er 
ved  at  forvandles  til  en  lyssky  Kulissepolitik,  hvor  Rigsdagsmænd 
og  Ministre  manøvrerer  paa  den  sindrigste  Maade  med  hinanden  og 
saa  vidt  mulig  undgaar  at  give  Vælgerne  Besked.  Rundt  om  i  Landet 
har  i  Sommer  Vælgerne  sagt  til  deres  Rigsdagsmænd:  „Tal  rent  ud 
som  i  gamle  Dage,  lad  os  blive  fri  for  alle  de  Omsvøb  og  Forbehold, 
I  har  lagt  Jer  efter  i  Tiden  efter  Systemskiftet."  Rigsdagsmændenes 
Svar  har  været  en  Beslutning  om  fremtidig  at  være  endnu  mere 
hemmelighedsftilde  og  endnu  mere  forbeholdne.  Uklogere  Fremfærd 
kunde  vanskelig  tænkes.  Det  vil  øge  Mistænksomheden  end  mere; 
Sladderen  vil  gaa  livlig,  og  mange  vil  altid  tro  det  værste.  — 

Og  nu  er  jo  Sandheden,  trods  alle  Forsøg  paa  at  dække  over  den, 
dog  den,  at  der  indenfor  Venstres  Rigsdagsparti  hersker  en  Uenighed, 
som  Vælgerne  med  Rette  kan  kræve  fuld  Klarhed  over.  Længst  til 
Højre  staar  Hr.  Guldbrandsen  og  hans  ministerdyrkende  Flok.  De 
gaar  med  til  hvad  det  skal  være ;  slaar  Ministeriet  et  Slag  til  Højre,  er 
det  dem  en  Glæde  at  følge  efter,  gør  det  en  lille  Vending  til  Venstre, 
gør  de  uden  Bedrøvelse  den  med.  Det  vilde  være  dem  en  Hjærtens- 
fryd  at  tjene  Hans  Excellence  Justitsministeren  som  Udsmidere  og 
rense  Partiet  for  de  ulydige.  Ligeoverfor  dem  træffer  vi  den  radikale 
Fløj:  Fogtmann,  Slengerik,  Zahle,  Kristiansen-Beder,  Kr. 
Pedersen  o.  s.  v.  Deres  Tillid  til  Ministeriet  nærmer  sig  med  rivende 
Hast  Nulpunktet  og  deres  Tiltro  til  Krigs-  og  Justitsministeren  er  for 
længst  naaet  et  godt  Stykke  under  samme  Nulpunkt.  De  har  dog  ikke 
Lyst  til  at  bryde  ud  af  Partiet;  det  er  jo  dem,  der  hævder  dets  gamle 
Meninger;  skal  nogen  gaa,  maa  det  være  de  andre.  Og  desuden,  man 
betænker  sig  altid  i  det  længste  paa  at  bryde  gamle  Partibaand;  naar 
man  staar  overfor  Folk,  der  i  mange  Aar  var  En  gode  Partifæller, 
skilles  man  ikke  fra  dem,  før  de  sidste  Muligheder  for  at  holde  sammen 
er  prøvet  forgæves.  Der  er  dem,  der  har  undredes  over,  at  Sommerens 
Røre  saa  lidt  har  sat  Spor  i  kraftige  Udtalelser  af  Uroens  Mænd  paa 
Tinge.  Ikke  helt  med  Rette.  Rigsdagsmændene  har  ogsaa  paa  Sommer- 
møderne givet  deres  Uro  meget  beherskede  Udtryk,  og  det  er  natur- 
ligt, at  Ordene  dæmpes  endmere  derinde,  hvor  de  staar  Ansigt  til 
Ansigt  med  de  andre.  Det  faar  blive  deres  egen  Sag,  hvor  forsigtigt 
de  føler  sig  forpligtede  ved  Partihensynene  til  at  optræde.  Men  sandt 
er  det,  at  lidt  myndigere  Tale  fra  Uroens  Mænd  i  Folketingssalen  en 
Gang  imellem  vilde  gøre  godt  hos  mange  Vælgere. 

Midt  imellem  de  to  Yderfløje  driver  saa  et  ubestemmeligt  Centrum 
omkring:  Anders  Nielsen,  Vilhelm  Lassen,  Sigurd  Berg  o.  s.  v. 
De  har  en  uklar  Fornemmelse  af,  at  man  maa  holde  sammen:  Man 
ved,  hvad  man  har,  det  er  ikke  godt  at  vide,  hvad  man  faar.  Men  de 
aner  aabenbart  ikke,  hvad  man  skal  holde  sammen  om.  Deres  Politik 
synes  uden  al  Plan  og  Fasthed.  Nogle  af  dem  føler  sig  mere  dragne 

til  Partiets  venstre  Fløj,  andre  og  vel  nok  de  fleste  staar  højre  Fløj 
nærmest.  Snart  gør  de  et  lille  Skridt  til  den  ene  Side,  snart  et  til  den 
anden.  Hver  Gang  det  kommer  til  Stykket,  lader  de  sig  dog  drage 
med  af  Ministeriets  moderate  Flertal.  De  gaar  i  Ilden  for  Krigs- 
ministeren, og  de  har  uden  at  knurre  fundet  sig  i,  at  Justitsministeren 
atter  mødte  frem  med  den  Pryglelov,  mod  hvis  Genoptagelse  flere  af 
dem  ivrig  havde  advaret.  Det  er  denne  Gruppe,  der  bestemmer  Fler- 
tallet i  Partiet;  det  er  derfor  paa  den  Ansvaret  falder.  Den  kunde  og 
den  burde  have  taget  Ledelsen  og  sammen  med  den  radikale  Fløj 
gennemtvunget  en  bedre  og  forstandigere  Venstrepolitik  end  den,  vi  var 
Vidne  til  i  Fjor.  Den  har  ikke  villet  det.  — 

Kort  før  Rigsdagen  traadte  sammen  skrev  Folketingsmand  Fogt- 
mann  i  dette  Tidsskrift  de  sande  Ord: 

„Det  kan  ikke  nytte  at  holde  et  Parti  sammen,  hvis  det  kun  kan  gøres  paa  et 
uklart  Grundlag.  Naar  et  Parti  ikke  klart  og  tydeligt  kan  pege  paa  de  Opgaver,  hvorom 
det  samles,  da  bliver  et  saadant  Parti  saa  svagt,  at  dets  Arbejdskraft  lammes  og  det 
ikke  magter  at  føre  an  i  Udviklingen.  Venstres  Fremtid  beror  paa,  om  det  kan  enes 
om  et  klart  og  fast  udformet  Program  i  de  store  Hovedspørgsmaal,  som  der  ikke  gives 
nogen  Vej  udenom." 

Dette  er  ikke  sket  end  ikke  forsøgt.  Baade  Rigsdagsmænd  og 
Ministre  driver  videre  paa  bedste  Beskub  ind  i  en  planløs,  tilfældig  Politik, 
hvor  man  lader  hver  Dag  have  nok  i  sin  Plage.  Det  er  en  Politik,  der 
til  Nød  er  mulig  for  et  Oppositionsparti.  For  et  Regeringsparti  er  den 
ganske  ødelæggende.  Kan  Partiets  Ledere  virkelig  ikke  skaffe  Klarhed 
og  Plan  i  deres  Politik,  saa  er  de  ikke  deres  nye  Stilling  som  Ministre 
og  Førere  for  et  Regeringsparti  voksne. 

Fortsættes  der  paa  den  Vis,  som  det  er  gaaet  de  sidste  halvandet 
Aar,  vil  Opløsningen  i  Venstres  Vælgerhær  skride  frem  Dag  for  Dag. 
Med  stigende  Utaalmodighed  og  voksende  Tvivl  vil  Vælgerne  spørge: 
Hvor  styrer  vi  hen?  og  faar  de  ikke  inden  alt  for  længe  fyldest- 
gørende Svar,  saa  vil  de  skuffede  vende  sig  fra  de  Mænd,  de  før  i  saa 
høj  Grad  satte  deres  Lid  til. 


Solen. 

Af  Kirstine  Meyer. 


Hvor  mange  mærkelige  Opfindelser  og  Opdagelser  den  nyere  Tids 
Naturvidenskab  end  bringer,  saa  er  der  dog  et  af  dens  Resultater,  som 
ved  sin  Storslaaethed  aldrig  lader  sig  fordunkle,  og  det  er  dette,  at 
man  ved  forholdsvis  simple  Midler  kan  faa  Besked  om  fjæme  Soles 
Bygning.  Det  eneste  Budskab,  der  naaer  Jorden  fra  hine  Kloder,  er 
deres  Lys,  og  det  er  da  ogsaa  dette,  der  —  ret  fortolket  —  afslører 
deres  Hemmelighed.     Det  er  nemlig  saaledes,   at  det  Lys,  der  udsen- 

des  Tra  glødende  Dampe  —  og  saadanne  danner  Solenes  ydersie  Lag 
—  er  i  den  Grad  præget  af  det  Stof,  hvorfra  det  kommer,  at  hvor 
langt  og  hvor  længe  det  end  gaar,  har  det  et  umisteligt  Præg  af  sit 
Ophavs  Ejendommelighed,  saaledes  at  det  straks,  naar  man  undersøger 
det  nærmere,  giver  Oplysning  om,  at  dette  har  været  til  Stede  paa  den 
Fjærne  Klode.  Den  der  først  har  Fundet  et  Middel  til  at  tolke,  hvad 
Lyset  kan  meddele,  er  Kirchhoff,  og  fra  hans  Opdagelse  i  Slutningen 
af  1859  daterer  sig  den  Gren  af  Naturvidenskaben,  der  hedder  Spek- 


tralanalysen, og  hvis  Hovedformaal  har  været  Unders^else  al  Him- 
mellegemernes Lys  og  derigennem  af  deres  Beskaffenhed.  Siden  Kirch- 
hoff Dage  er  der  arbejdet  videre  i  samme  Retning  og  Spektralana- 
lysens Metode  er  paa  mange  Maader  udvidet  og  uddybet.  Særlig  har 
Bestræbelserne  været  rettede  imod  at  undersøge  den  nærmeste  Sol, 
den  af  hvilket  Livet  paa  Jorden  afhænger  —  vor  Sol, 

Del  vides  da  nu,  at  Solen  besiaar  af  en  glødende  fast  eller  flydende 
Kærne,  som  har  en  uhyre  høj  Temperatur  og  udenom  denne  et  mile- 
tykt Lag,  en  Atmosfære,  af  glødende  Dampe,  der  er  i  urolig  Bevægelse. 
At  Forholdene  er  uensartede  paa  forskellige  Dele  af  Soloverfladen,  kan 
man  se  blot  ved  at  betragte  Solen  i  en  Kikkert;  Overfladen  viser  sig 

ligesom  komei  med  lysere  og  mørkere  Panier.  Ved  Solformørkelser, 
naar  den  stærkt  lysende  Solkæme  er  dækket  af  Maanen,  ses  det,  at 
store  Flammer  slaar  op  fra  Overfladen  og  ofte  langt  ud  over  den  egent- 
lige Atmosfære;  de  forandrer  hurtigt  Form,  og  deres  Lys  viser,  at  de 
hovedsagelig  besiaar  af  en  let  Luftart  —  Brint  —  i  glødende  Tilstand. 
Et  af  de  Fremskridt,  Solunders^elserne  har  gjort,  er,  at  man  har  lært 

at  undersøge  disse  Flammer  ogsaa  udenfor  de  korte  Solformørkelser; 
de  kaldes  Protuberanser. 

I  den  allersidste  Tid  er  der  sket  opsigtvækkende  Ting  paa  Soliagl- 
lagelsernes  Omraade.  Det  er  amerikanske  Videnskabsmænd,  der  ved 
Hjæip  af  de  store  og  kostbare  Instrumenter,  som  deres  Lands  Mæcener 
har  forsynet  dem  med,  har  gjort  et  stort  Skridt  fremad  paa  Vejen  til 
mere  detailleret  Viden  om  Solens  Bygning.  Særlig  er  det  Amerikaneren 
Hales  Undersøgelser,  der  er  epokegørende.  Han  har  ikke  blot  kun- 
net paavise,  at  et  vist  Stof  er  (il  Stede  paa  Solen,  men  ogsaa  hvor- 
ledes det  Rndes  udbredt  paa  denne,  om  det  er  ligeligt  eller  pletvist 
fordelt,    og  paa  hvilken  iWaade,    det    breder  sig  paa  Solens  egentlige 

Overflade  helt  op  igennem  Solatmosfæren.     Hvorledes   han  er  gaaei 
Frem,  skal  nu  kortelig  beskrives. 

Han  arbejdede  paa  Yerkesobservatoriet  med  en  Kikken;  i  en  saadan 
sidder  der  i  den  Ende,  der  vendes  mod  det  Himmellegeme,  der  skal 
iagttages,  en  saakaldei  Linse  af  Form  som  et  Brændglas.  Linsen  i 
Yerkesobservaiorieis  Kikkert  udmærker  sig  ved  sin  overordenilige 
Størrelse;  den  er  40  Tommer  i  Tværmaal  og  er  paa  Grund  af  sin 
Størrelse  meget  kostbar.  Naar  Solstraalerne  élder  paa  denne  Linse, 
vil  der  et  Stykke  bag  ved  den  dannes  et  Billede  af  Solen,  ligesom  der 
bag  ved  Linsen  i  et  Fotografiapparat  dannes  et  Billede  af  en  Ting,  der 
sender  Lys  hen  til  den.     Solbilledei  var  her  meget  stort,  omtrent  ^;\o 


Meier  i  Tværmaal.  Deiie  Billede,  der  vil  danne  en  kraftig  belyst  Plet 
paa  hvad  det  falder  paa,  lod  han  ramme  en  Plade,  der  var  forsynet 
med  en  smal  spalteformet  Aabning.  Naar  han  nu  lod  Spalten  for- 
skydes, saa  at  den  efierhaanden  blev  ramt  af  alle  Dele  af  det  siore 
Solbillede,  blev  det  muligt  for  ham  at  undersøge  Lyset  fra  hver  en- 
kelt Del  af  Solen,  svarende  til  de  smalle  Striber  af  Solbilledet,  der 
efierhaanden  faldt  paa  Spalten.  Da  han  nu  tillige  var  udrustet  med 
storartede  Hjælpemidler  til  at  undersøge  det  Lys,  der  trængte  igennem 
Spalten  fra  hver  enkelt  Stribe,  kunde  han  følge  Lysarten  fra  hvert  en- 
kelt Stof  paa  denne  og  kunde  afgøre,  hvilken  Del  af  dette  der  kom 
fra  dybere  og  hvilken  fra  højere  liggende  Lag  i  Solaimosfæren.  De  to 
Stoffer,  hvis  Lys  han  saaledes  eftersporede,  var  Calcium  og  Brint; 
disse  10  valgtes,  fordi  de  paa  en  særlig  tydelig  og  simpel  Maade  giver 

sig  til  Kende  i  SolatmosFæren.  Calcium  er  et  Meial,  som  er  meget 
udbredt  her  paa  Jorden;  det  danner  f.  Ex.  en  Bestanddel  af  Kalk, 
Kridi  og  Marmor.    Brint  er  som  nævnt  en  let  Luftart;  den  findes  og- 


saa  i  talrige  Stoffer  her  paa  Jorden;  den  er  en  Bestanddel  af  Vand  og 
kan  skilles  ud  deraf  ved  den  elektriske  Strøms  Hjælp;  den  findes  i  Gas. 


Fig.  2  er  en  Gjengivelse  af  et  af  Hales  Fotografier.  Det  forestiller 
et  Stykke  af  Soloverfladen,  fotograferet  ved  Hjælp  af  en  Farve  Lys, 
som    alene    udsendes    af  Calicumdamp,    der   er  glødende.     De    lyse 

Pletter  paa  Billedet  svarer  til  Steder  i  Solatmosfæren,  hvor  der 
er  Skyer  af  glødende  Calciumdamp,  de  mørke  til  Steder,  hvor  disse 
mangler.  Det  ses,  at  der  er  en  tilsyneladende  lunefuld  Fordeling.  End- 
videre viste  det  sig,  at  Udbredelsen  var  vidt  forskellig  i  de  lavere  og 
de  højere  Lag  i  Solatmosfæren.  De  to  Fotografier  paa  Fig.  3  og  4 
viser  dette  Forhold.  Fig.  3  viser  Udbredelsen  af  glødende  Calcium- 
skyer i  et  dybt  liggende  Lag  i  Solatmosfæren.  Fig.  4  viser  Udbredel- 
sen noget  højere  oppe  over  det  samme  Sted;  det  synes  herefter  rime- 
ligt at  mene,  at  Skyen  bliver  bredere,  naar  man  gaar  høiere  op  gen- 
nem Solatmosfæren.  Det  følgende  Dobbeltbillede  viser  det  samme 
(Størrelsen  er  ^/s  af  Hales  Fotografi).  Det  ene  af  de  to  Fotografier 
har  en  mindre  Lyskrans  em  den  mørke  Plet  end  det  andet;  det  er  en 
Gengivelse  af  Calciumskyer  i  de  nedre  Lag  af  Solatmosfæren  omkring 
en  stor  Solplet,  der  viste  sig  i  Oktbr.  1903;  det  andet  viser  Calcium- 
skyernes  større  Udbredelse  i  et  højere  liggende  Lag.  Lignende  For- 
hold har  Fotografier  af  Brintskyeme  vist. 

Herefter  maa  man  da  forestille  sig,  at  uhyre  Søjler  af  glødende 
Calciumdamp  og  Brint  rager  op  gennem  Solatmosfæren  af  lignende 
Former,  som  de  Flamme-  og  Røgsøjler  har,  som  man  ser  over  Toppen 
af  en  Vulkan  i  Virksomhed  —  Former  som  uhyre  Træer  med  Stamme 
i  Soloverfladen  og  Top  i  de  højdiggende  Lag  af  Solatmosfæren. 

Nu  burde  jo  Arbeidet  udvides  til  at  undersøge  Udbredelsen  af  an- 
dre Stoffer,  men  det  er  et  Kæmpearbejde,  der  overstiger  en  enkelt 
Mands  Kræfter;  ogsaa  for  Kontrollens  Skyld  burde  Arbejdet  gøres  af 
mange  samtidigt,  altsaa  være  internationalt.  Her  stiller  der  sig  uover- 
vindelige Vanskeligheder  i  Vejen.  De  Apparater,  der  skal  bruges,  er 
af  saa  uhyre  Dimensioner  og  derfor  saa  kostbare,  at  Evropas  Observa- 
torier ikke  er  i  Besiddelse  af  dem  og  ikke  har  megen  Udsigt  til  at  faa 
dem  med  de  Pengemidler,  der  normalt  staar  til  deres  Raadighed.  De 
amerikanske  Million-Mæcener  med  Interesse  for  Naturvidenskab  savnes 
i  Evropa. 


Litteratur-Oversigt. 

Af  Poul  Levin. 
I. 

Vers, 

Den  nye  danske  Litteratur  er  udmærket  egnet  til  at  skildres  i  Over- 
sigter. Har  man  nemlig  en  Smule  svært  ved  at  paapege  noget  enkelt 
Værk,  der  paa  samme  Tid  er  saa  rigt  i  Tanken  og  saa  fuldendt  i  Formen, 
at  det  rager  op  over  alt,  hvad  der  ellers  er  udgivet,  er  det  til  Gen- 
gæld forbavsende  at  se,  hvorledes  Bøgerne  supplerer  hinanden  og  af- 

spejler  Øjeblikkets  Liv  i  Danmark.  Vor  Litteratur  er  rig,  rig  paa  prøvede 
og  paa  nye  Kræfter,  rig  paa  Nuancer,  rig  ved  den  Iver,  Ærlighed  og 
Ufortrødenhed,  Forfatterne  lægger  for  Dagen.  Lad  dem,  der  har  Lyst 
dertil,  sidde  i  Krogene  og  more  sig  med  at  regne  ud,  hvor  mange  af 
de  nye  Bøger,  der  vil  blive  „staaende",  det  er  et  Spørgsmaal,  som  kun 
kan  interesse  vore  Efterkommere  og  ikke  kan  være  af  nogen  Betyd- 
ning for  vor  Nydelse  af  disse  Bøger.  Derimod  skulde  det  synes  at  være 
Umagen  værd  at  fremhæve,  hvilke  Kræfter  der  findes  i  vor  Litteratur, 
bringe  den  nær  ind  paa  Livet  af  Læsere  i  By  og  paa  Land  for  at  op- 
muntre baade  Digtere  og  Publikum.  Vi  lever  jo  i  en  praktisk  Tid  og 
praktiske  Folk  bryder  sig  ikke  om  Kunst,  Litteraturhadet  er  ved  at 
komme  paa  Mode  i  Danmark.  Man  kan  høre  Hadet  gennem  mang- 
foldige Bemærkninger  paa  Møder  og  i  private  Kredse,  man  kan  spørge 
dem,  der  staar  i  Forbindelse  med  „Folket"  gennem  Oplysningsfore- 
tagender,  selv  til  Udlandet  forplanter  det  sig  —  det  er  karakteristisk, 
at  det  ogsaa  herhjemme  ret  udbredte  tyske  Tidsskrift  „Das  litterarische 
Echo**,  som  bringer  Korrespondancer  fra  hele  Verden,  og  i  hvilket  der 
findes  talrige  pg  udførlige  Beretninger  fra  Sverrig  og  Norge,  kun  inde- 
holder et  Par  Artikler  om  Aaret  fra  Danmark  skrevne  af  en  Kunst- 
besudler  ved  Navn  Dr.  J.  Østrup. 

Udviklingslære,  Radium,  traadløs  Telegraf,  Skattelovene  og  Lysbilleder 
—  det  er  Omkvædet,  hvor  der  overhovedet  er  Omkvæd.  Det  er  Demo- 
kratiets Styrke  og  Fare,  at  det  er  praktisk.  Ligesom  Talens  Kunst  er 
forsvundet  fra  Rigsdagen,  saaledes  forsvinder  Kærligheden  til  Kunsten 
overhovedet,  fordi  man  ikke  har  „Brug"  for  den.  Det  er  uhyre  men- 
neskeligt og  meget  forstaaeligt,  og  det  er  ikke  anderledes  her  end  alle 
Vegne.  F.  Eks.  i  Frankrig.  Det  berømte  Ugeskrift  „Revue  bleue"  bragte 
i  Sommer  en  Række  Udtalelser  af  Frankrigs  mest  ansete  Mænd  om 
„Demokratiet  og  den  højeste  Oplysning",  og  her  siger  den  højtansete 
Filosof  Alfred  Fouillée  bl.  a.  følgende:  Jeg  har  lige  faaet  et  Brev  fra 
en  Lærer  ved  en  Statsskole,  i  hvilket  han  beklager  sig  over  en  Aands- 
retning.  der  efter  hans  Mening  breder  sig  mere  og  mere  blandt  Eleverne. 
I  Besvarelserne  af  en  Stil  om  Civilisationens  Fremskridt  har  han  fundet, 
at  Ordet  Fremskridt  og  Ordet  Civilisation  for  næsten  alle  Eleverne 
ikke  betød  andet  end  den  praktiske  Anvendelse  af  de  videnskabelige 
Opdagelser  til  det  materielle  Velvære;  Tanken  om  aandelig  Fuldkom- 
menhed havde  i  Grunden  ikke  engang  strejfet  deres  Aand." 

Det  er  ikke  utænkeligt,  at  det  samme  vilde  ske  i  en  dansk  Latin- 
skole. Der  er  næppe  noget  Begreb,  som  er  mindre  populært  ved 
Studenterdebatterne  end  „Kunsten  for  Kunstens  Skyld",  vel  at  mærke 
ikke  ud  fra  en  dybere  Erkendelse  af,  hvad  Kunst  er,  men  af  Foragt 
for  Kunst  og  af  Uvidenhed.  (Der  var  maaske  her  Grund  til  at  sende  en 
venlig  Hilsen  til  Alfr.  Ipsen,  Mads  Jepsen  o.  lign.,  hvis  man  gad).  Og 
ved  de  samme  Studentermøder  er  der  en  af  Professorerne  ved  Uni- 
versitetet, der  regelmæssigt  erhverver  sig  Ovationer  ved  hoverende  at 

fremhæve  Smørrets  Betydning,  hvilket  ogsaa  er  et  meget  fortræffeligt 
Standpunkt,  naar  det  blot  ikke  var  saa  komisk,  at  just  en  Professor  i 
Filosofi  og  Poetik  og  Studenterne  absolut  vil  staa  paa  det. 

Overfor  denne  kompakte  Majoritet  faar  man  Trang  til  at  hævde 
den  nye  danske  Litteraturs  Værdi.  Der  kan  ikke  godt  tænkes  nogen 
mere  fristende  Opgave  for  en  Kritiker,  thi  Kritik  er  Sympati.  Man  be- 
høver jo  derfor  ikke  at  være  en  Rosiflengius,  i  den  stærkeste  Dadel 
af  en  eller  anden  Bog  kan  der  ligge  en  Sympati  baade  for  Kunsten 
som  Helhed  og  for  den  enkelte  Digters  Kunst.  Den,  der  f.  Eks.  smæder 
Fru  Blicher-Clausen  stærkest,  tjener  Kunsten  bedst;  den,  som  viser 
Vald.  Rørdam  hans  Fejl,  er  hans  bedste  Ven;  den,  der  havde  fjærnet 
de  tre  Fjerdedele  af  Mylius-Erichsens  „Isblink",  havde  været  en  Vel- 
gører baade  mod  Poesien  og  Digteren,  og  hvis  der  skal  ryddes  Plads 
for  nye  Digtere,  maa  det  gaa  ud  over  en  ellers  uskadelig  Epigonernes 
Epigon  som  Otto  C.  Fønss.  Sympatien  er  altid  det  bredeste  Grundlag 
at  staa  paa  og  samtidig  et  Grundlag,  der  giver  Oversigt,  fordi  det  er 
en  Smule  hævet  over  det,  som  i  en  demokratisk  Tid  er  det  alminde- 
lige. „Den  bedste  Kritiker,"  siger  den  franske  Æstetiker  Guyau,  „er 
den,  som  bedst  forstaar  at  beundre,  hvad  der  er  smukt,  og  bedst  kan 
lære  andre  at  beundre." 

Man  begynder  med  Begyndelsen,  naar  man  først  griber  Otto  C. 
Føns'  „Ung  Lykke".  Det  er  saadanne  Vers,  som  tilfredsstiller  den 
aller  populæreste  Opfattelse  af  Lyrik:  nem  at  læse,  fordi  Rytmer  og 
Rim  er  dem,  som  Hvermand  i  Danmark  har  ejet  lige  fra  Heibergs  og 
Chr.  Winthers  Tid,  nem  at  forstaa,  fordi  den  handler  om  ingenting. 
Efter  „De  nygifte"  og  „Annette"  er  der  ikke  nogen  Kunst  ved  at  skrive 
Bøger  som  denne.  Hundreder  af  „private"  Digtere  rundt  om  i  Landet 
vil  kunne  læse  „Ung  Lykke"  med  den  glade  Fornemmelse  af,  at  de 
kunde  have  gjort  det  akkurat  ligesaa  godt.  Naar  Fønss  begynder: 

Ja,  jeg  tør  det  ikke  dølge.  Jeg  har  drømt  om  denne  Nat, 
i  hvis  dunkle  Purpurbølge  jeg  skal  synke  med  min  Skat, 

saa  fortsætter  vi  gladelig  med  vort  eget  Bummelum,  naar  han  digter: 

En  Drømmens  Amorin,  en  vinget  Pusling, 
drog  fra  dit  Øje  Laagets  Silkebræm, 
men  lod  bag  Læbens  aabne  Purpurmusling 
en  Rad  af  hvide  Perler  titte  frem  — 

nikker  vi  venligt  til  de  gamle  Bekendte,  og  naar  han  skildrer  Julen  i 
Hjemmet: 

Vi  har  spist  vor  Gaas  og  drukket  vor  Vin, 
vi  har  tændt  vort  Træ  og  sunget  vor  Salme, 
ogsaa  Ida  var  med  —  lidt  genert,  men  saa  fin!  — 

er  man  endda  kommet  helt  bagom  det  nittende  Aarhundredes  Lyrik 
til  den  Idyl,  der  skæmtedes  med  for  over  hundrede  Aar  siden: 

Tag  os  vor  Skinke,  vor  Lax,  vor  Sennop,  vort  Brød  og  vort  Saltkar, 
glem  ej  vor  Kalvesteg,  du!  og  vor  Søsterkage  bestøvet 
med  det  hvideste  Sukker,  der  købtes  hos  RafBnadøren 
af  Cathrina,  den  tro,  den  huslige  Pige,  som  tjente 
før  hos  en  Skrædder  — 

Saa  ældgammel  er  Otto  Føns'  Poesi,  at  den  alt  er  gendrevet  af 
Oehlenschlager!  I  al  denne  Nethed  og  Sukkersødhed  om  det  unge  Par, 
dets  Første  Lykke,  dets  Første  Hjem  og  dets  Første  Barn,  der  Faar  „en 
lille  Taar  at  drikke",  ikke  én  ny  Tanke.  Og  de  gamle  Tanker  ser 
endnu  mere  ældede  ud.  Fordi  den  Dragt,  i  hvilken  de  præsenteres,  er 
saa  Forslidt.  Lidt  Mod  vilde  have  hjulpet. 

Man  ser  det  hos  Rørdam  og  L.  C.  Nielsen.  Det  er  just  heller  ikke 
nyt,  hvad  de  har  at  sige,  og  dog  har  de  nye  Klange  og  nye  Ord,  der 
faar  os  til  at  lytte.  Begge  disse  Digtere  skriver  om  Hjemmet,  ligesom 
Fønss,  men  de  har  ikke  nøjedes  med  at  tage  Klassikerne  Frem  og 
klimpre  dem  efter. 

Der  kan  stundom  være  noget  meget  pinligt  ved  at  læse  Rørdams 
Vers.  Han  er  ubetinget  For  privat.  Enhver  Lyriker  skriver  selvFølgelig 
om  sig  selv,  men  det  gælder  om,  at  han  kan  skrive  paa  den  Maade, 
som  bevirker,  at  ogsaa  andre  berøres  deraF.  Der  er  jo  skrevet  saaledes 
om  Kærlighed,  Hjem,  Tvivl  og  Tro,  at  det,  som  var  den  Enes  dyreste 
Ejendom,  blev  alles  Rigdom,  men  Rørdam  skriver  Vers,  der  er  hans 
og  dens,  til  hvem  de  rettes,  og  ingen  andres.  Der  er  ingen  Tvivl  om, 
at  naar  han  skriver  til  sin  Fader: 

Godt  at  du  fandt  at  følges  med 
en  kæk  og  kærlig  Kvinde, 
som  den  Gang  Moder  mistedes 
blev  dine  Børn  i  Moders  Sted 
og  dig  en  tro  Veninde, 

da  er  dette  ikke  Poesi  For  os.  Man  Føler  sig  ganske  uvedkommende, 
og  denne  ubehagelige  Fornemmelse  aF  at  overvære  noget  ganske  privat 
er  levende  under  hele  det  Første  AFsnit  aF  „Ved  Midsommertid**,  hvor 
Søn  taler  til  Fader.  Denne  Poesi  er  endnu  ikke  løst  ud  Fra  den  snævre 
Kreds  og  løFtet  saa  højt  op,  at  alle  kan  se  den. 

Og  endnu  en  Ting  kan  virke  Forstemmende :  den  underlig  Forjappede 
Rytme,  Rørdam  ynder. 

Paa  Mors  Grav  gror  nu  Blomsterne  — 

Men  én,  der  saa  Livs  Angst  og  Magt 

i  Ubevidsthed  spejlet 

i  Barnets  Blik,  bebrejdende 

har  vendt  sig  til  sin  Far  og  sagt: 

„Mod  mig  har  du,  Far,  fejlet?" 

Man  Faar  næsten  Astma  derved.  Og  undertiden  bliver  Meningen  meget 
vanskelig  tilgængelig.    Man  skal  være  svært  nem  paa  Fingrene  For  at 

redde  Meningen  ud  af  det  Pigtraadshegn,  hvori  den  er  faldet  i  anden 
Strofe  af  dette  lille  Digt: 

'  Der  laa  et  stort,  nyt  Stuehus 
med  store  blanke  Ruder. 
Jeg  saa  velsagtens  hellere 
det  gamle,  men  —  Hør  Poplens  Sus: 
ny  Tider,  nye  Guder! 

Det  gør  et  trofast  Hjærte  ondt, 
mer  end  Tiden  rinder. 
Dog,  Træerne  fortalte  mig. 
Jeg  gik  de  gamle  Gange  rundt 
med  Mors  og  dine  Minder. 

Men  selv  i  denne  Digtsamling,  der  er  Rørdams  ringeste,  findes 
Præget  af  en  poetisk  Aand,  for  hvem  Livets  Hændelser,  de  meget  store 
og  de  ganske  smaa,  uvilkaarligt  omsættes  til  Musik  og  Rim.  Et  Digt 
til  Georg  Brandes  er  pompøst,  og  i  den  store  Samling  Digte  fra  en 
Fader  og  en  Moder  til  et  lille  Barn  er  der  baade  Velklang  og  Dybde. 
Rytmen  bliver  mere  stille,  renere,  der  er  intet  saa  godt  for  Rørdam 
som  en  beroligende  Haand,  hvad  enten  den  er  en  Moders  eller  et 
Barns.  Disse  Digte  er  virkelig  en  Digters  Tale  med  sig  selv  ved  Synet 
af  det  Barn,  som  baade  leder  Tanken  tilbage  til  Udspringet  og  fremad 
mod  kommende  Slægter.  Hvad  mangen  Mand  og  Hustru  ikke  fik  Evne 
til  at  sige  hinanden  vil  de  kunne  give  Udtryk  i  disse  Digte. 

L.  C.  Nielsen  har  taget  sit  Barn  paa  Skødet  og  fortæller  det  „Rej- 
sen til  Rom**  og  til  Fiesole,  Neapel,  Genua  og  Venedig.  Selv  Navnene 
er  jo  Poesi  —  og  mest  for  den,  der  faar  „Vandringsvé"  ved  at  høre 
dem.  Denne  Navnenes  Poesi  har  været  lidt  farlig  for  Digteren,  thi  han 
hører  stundom  mere  i  dem,  end  han  kan  give  Læseren.  Man  sidder  lidt 
udeltagende  overfor  mangen  Antydning,  der  for  Digteren  rummer  en  hel 
Stemningsrække.  Og  paa  samme  Maade  forstyrrer  den  stadig  tilbage- 
vendende Optakt  til  Barnet,  der  skal  rejse  med  Fader  bort  fra  Moder, 
selv  om  netop  dette  Anslag  har  været  Udgangspunktet.  Der  er  saa 
mange  stærke  og  fulde  Strofer,  som  meget  bedre  kunde  have  staaet 
for  sig  selv  som  Digterens  frie  Tale  om  et  Land,  i  hvilket  han  har  lidt 
og  frydet  sig.  Det  bedste  i  den  lille  Samling  Digte  er  det,  som  ikke  er 
henvendt  til  Barnet. 

Der  skrives  næppe  oprigtigere  Vers  herhjemme  end  L.  C.  Nielsens. 
Alt  det  Rørdamske  Koketteri  er  strøget  bort,  han  søger  ikke  efter  de 
klingende  Ord  men  efter  de  stærke,  der  kan  staa  alene,  han  hugger 
Verset  ud  af  Sproget  med  vrede  Hænder.  Derfor  priser  han  ogsaa 
Michel  Angelo,  hvis 

stærke  Mejsel  klang, 
saa  Marmorsplinter  om  ham  sprang 
og  føg  til  fjseme  Lande, 
og  furede,  min  Dreng,  hans  egen  Pande. 

Man  skal  lytte  til  Mejselhuggene  i  denne  lille  Bog. 

Ogsaa  i  L.  Mylius- Erichsens  store  Samling  Digte  fra  den  grønlandske 
Polarregion,  „Isblink",  er  Kampen  mellem  Hjem  og  Udve  det  bærende. 
Jo  tættere  Mørket  og  Kulden  svøber  sig  om  Digteren,  jo  mere  længes 
han  hjem  og  jo  ivrigere  drager  han  Minderne  frem:  „Minder  forfølger 
mig  —  dem  maa  jeg  dyrke".  Og  til  denne  almindelige  Bevægelse  i 
Menneskets  Sind  kommer  saa  det  for  denne  Digter  ejendommelige,  at 
han  maatte  helt  op  til  Grønland  for  at  opdage,  hvad  han  har  forladt. 
Der  er  en  vis  overdreven  Iver  i  disse  Digte,  for  mange  Ord.  Man 
sammenligner  uvilkaarligt  i  Tankerne  Drachmanns  Digt  „Til  min  Mor** 
(og  hvor  gæme  dvæler  man  ikke  just  nu  ved  al  den  Skønhed  denne 
Mand  har  skabt,  nu,  da  han  lader  sig  beklappe  for  „Det  grønne  Haab" 
og  Toumévers),  dette  Digt,  der  for  evigt  er  hugget  ind  i  det  danske 
Sprogs  Marmor,  med  Mylius-Erichsens  lange  Vers-Række  „Mor**,  som 
man  nødigt  vil  røre  ved,  fordi  Emnet  er  af  saa  personlig  en  Art,  men 
som  Tiden  vil  hvirvle  bort  som  et  vissent  Blad.  Et  Par  smukke  Minder 
fra  Barndommen  i  Jylland  og  en  poetisk  Skildring  af  København  findes 
i  disse  Mindevers,  men  som  Helhed  har  Fjærnheden  ikke  været  heldig 
for  denne  Del  af  Mylius-Erichsens  Poesi.  Grundene  hertil  vikler  sig 
efterhaanden  ud  af  den  store  Bog. 

Den  første  Grund,  man  faar  fat  paa,  er  den,  at  en  Grønlandsfærd 
ikke  er  gunstig  for  en  Poesi  af  denne  Art.  Der  tales  noget  om  den 
usle  Bolig,  den  væmmelige  Mad,  det  forrygende  Vejr  og  den  umilde 
Natur,  men  under  saadanne  Forhold  er  det  troligt,  at  Digteren  har  følt 
sig  lidet  oplagt  til  at  lutre  sin  Poesi,  baade  Tankens  og  Ordets.  Han 
har  sunget  for  at  faa  Tiden  til  at  gaa,  for  at  overdøve  noget  i  sig  selv, 
han  har  ikke  kunnet  og  ikke  villet  tænke  paa,  at  Kunst  er  Koncentra- 
tion og  Fordybelse.  Hvert  Ord  har  været  en  Forbindelse  med  Hjem- 
met, og  da  Trangen  var  saa  stærk,  blev  Ordene  saa  mange. 

Men  den  anden  Grund  naaer  dybere  ned.  Mylius-Erichsen  var  vist 
ikke  rigtig  udrustet  til  denne  litterære  Færd.  Hvad  nemlig  Forholdet 
til  Kultur  og  Civilisation  angaar,  da  er  Udrustningen  ret  forslidt.  Der 
findes  et  meget  forvirret  Digt  „Natur  og  Civilisation",  i  hvilket  Frilufts- 
livet stilles  op  mod  Københavneriet  og  som  ender  med  disse  Linjer: 

Og  faar  jeg  en  Gang  lagt  Naturen  bag 
og  aander  Civilisationen, 
saa  véd  jeg:  Sandheden  er  ej  Nat  eller  Dag, 
den  ligger  i  Midt-Regionen. 

Den  Vished  kan  gøre  moderat  og  svag, 
men  falsk  bliver  ikke  Tonen! 

Nej,  ikke  falsk,  men  en  Smule  spag.  Man  kunde  maaske  sige,  at 
den,  der  maa  helt  op  til  Nordgrønland  og  sætte  et  uhyre  Apparat  af 
Eskimoer  og  Hunde  og  Slæder  i  Bevægelse  for  at  naa  til  denne 
Sandhed,  han  var  en  Smule  tyndt  forberedt  hjemme  fra.    For  at^En- 

somheden  skulde  have  skænket  Mylius-Erichsen  den  Fulde  Erkendelse 
af  vor  Kulturs  Fortrin  og  Svagheder,  maatte  han  være  kommet  ud 
over  de  mest  elementære  Synspunkter,  før  han  lod  sig  fryse  inde.  For 
at  skrive  de  elendige  Vers,  der  hedder  „Klassicisme",  behøvede  han 
ikke  at  underkaste  sig  alle  Strabadserne  (enhver  Student  skriver  dem 
ligesaa  gode  og  bedre  i  spandevis),  hvis  han  havde  set  lidt  dybere  og 
originalere  før  Afrejsen. 

Alt  dette  skulde  en  nænsom  Haand  have  fjærnet  fra  Digtsamlingen. 
Det  havde  sin  Mission  i  den  grønlandske  Uhygge  og  Kedsomhed  og 
duer  ikke  til  synderligt  mere. 

Tilbage  vilde  saa  være  blevet  nogle  Indtryk  fra  Grønland,  der  har 
Interesse  og  Skønhed.  De  mange  smaa  Billeder  af  Eskimoerne  er  friske 
og  muntre,  og  der  findes  nogle  Naturskildringer,  der  er  fulde  af  Pragt. 
Det  er  lærerigt  for  Studiet  af  Forholdet  mellem  Stof  og  Form,  at  disse 
Digte  ogsaa  formelt  set  er  Samlingens  bedste.  Her  har  Digteren  ganske 
været  i  Indtrykkets  Vold,  og  halvt  ubevidst  er  Rytmen  svulmet  i  ham. 
Han  begynder  i  en  Aarestrupsk  Rytme,  som  han  bærer  i  sig: 

Se,  det  hvide  Ishav  spejler 
dybt  de  gyldne  Aftenskyer. 
Ingen  Lyd  og  ingen  Sejler, 
intet  Bud  fra  fjærne  Byer. 

Men  saa  fortsætter  han  dejligt: 

Indelukket 

Længselssukket 

stiger  mod  det  kolde  Fjæld, 

der  paa  Himlens  Rand  har  trukket 

en  henrandet  bleg  Pastel. 

Storslaaet  er  ogsaa  Stemningen  overfor  Isbræen: 

Om  Milliarder  af  Aar 

vil  da  mon  Isbræen  smælte 

Søjlerne  sprænges  og  vælte? 

Vil  da  den  signede  Jord 
syde  igen,  før  den  daaner 
hen  mellem  livløse  Maaner? 

Man  skulde  af  saadanne  Vers  have  dannet  en  lille  Samling,  der 
vilde  have  lyst  med  en  Snenats  hvide  Fjærnhed. 

Medens  man  i  en  Digtsamling  som  denne  finder  en  Patos,  der  faar 
Udtryk  i  patetiske  Vers  med  for  største  Delen  kendte  Rytmer,  vil  Sophus 
Claussen  i  „Djævlerier"  helst  skjule  sin  Tankes  Alvor  i  sin  dristige, 
halvt  slængende  Rytmes  Zigzag.  Uden  Prætensioner  er  denne  tilsyne- 
ladende saa  tvangfri  Form  sikkert  ikke.  Claussen  har  stundom  en 
underlig  Maade  at  docere  sine  Vers  paa,  som  om  han  en  Smule  for 
godt  vidste,  at  der  findes  mange  unge  Kvinder  og  Mænd  i  Danmark, 

der  kan  dem  udenad.  Men  paa  den  anden  Side  giver  denne  Bevidsthed 
hans  Vers  en  ganske  ejendommelig  Skønhed :  de  er  sagte,  ikke  skrevne. 
Den,  der  tilfældigvis  en  Gang  har  hørt  Claussen  fremsige  sine  Digte 
i  en  lidt  syngende  Tone,  vil  vanskeligt  kunne  glemme  disse  Rytmers 
særegne  Musik,  selv  om  Meningen  mere  anedes  end  forstodes  helt. 
1  „Djævlerier"  er  adskilligt  af  denne  Art,  f.  Eks.  det  store  Digt  „Afro- 
dites Dampe**,  kendt  fra  „Tilskueren",  i  hvilket  der  findes  de  dunk- 
leste Strofer  ved  Siden  af  Strofer,  som  er  baade  fine  og  klare.  Hvor 
er  det  ikke  nydeligt,  naar  der  staar  om  Penelope: 

Hun,  som  elskede  Odysseus 

—  Modet,  Snillet  — 
holdt  hans  Arne  tændt,  hvor  langt  han 

sig  forvilded. 

Hun  har  næsten  noget  af 

Madonnas  Ynde, 
kristent  Taalmod  bænket  paa  en 

hedensk  Hynde. 

Men  maaske  vil  det  naturlige  Udgangspunkt  for  en  Tilegnelse  af 
Claussens  Poesi  være  det  ottende  Afsnit,  der  begynder  med  en  hen- 
rivende Skildring  af  Bellmanns  Grav  og  strækker  sig  over  det  jule- 
glade Paris  til  Foraar  og  Efteraar  i  Danmark.  Mange  vil  i  Vers  som 
disse 

Naturen  min  Elskerinde 
har  taget  sit  Forklæde  paa, 
sit  Forklæde  af  Anemoner, 
slængt  over  Kjolens  Graa! 

Naturen  min  Elskerinde 
er  bleven  saa  formiddagsklædt 
med  grønne  Buketter  ved  Bæltet. 
Nu  er  jeg  ilde  stedt  .  .  . 

genfinde  den  unge  danske  Digter,  hos  hvem  ny  og  gammel  Lyrik  for- 
mæles i  en  Højtid  af  Smil  og  Skønhed. 

At  skildre  Lyrik  er  at  citere.  I  disse  Citater  er  det  forsøgt  at  pege 
paa,  hvad  man  skal  prise  i  den  nyeste  danske  Lyrik,  og  hvad  man 
skal  glemme. 


Dagbog. 

29de  Oktober. 
—  Kender  du  den  paniske  Skræk?  Den  kan  opstaa  i  Skoven  ved  Nattetid:  En 
faldende  Kvist,  en  hemmelighedsfuld  Susen  gennem  Løvet,  Fuldmaanens  hvide  Lys, 
der  pludselig  bryder  gennem  et  Hul  i  Skovtaget  og  kalder  din  Skygge  frem  paa  Stien 
.  .  .  alt  kan  vække  den.  Du  er  ene  og  søger  at  bringe  dit  Hjertes  Slag  til  Ro  og  dia 
Hjæme  til  at  arbejde  sindigt  og  fornuftigt ...  du  siger  til  dig  selv,  at  du  vandrer  mel- 

lem  fredelige  Bøgetrær  .  .  .  men  det  nytter  intet.  Pan  er  over  dig.  Han  er  i  hver  Lyd 
og  hvert  Lysstrejf.  Han  spotter  og  tirrer  dig  paa  tusinde  Maader.  Han  skyder  en  vind- 
tørret Gren  firem  for  Foden,  saa  du  snubler  i  dens  knagende  Stok,  han  lader  et  Spin- 
delvæv berøre  dit  Ansigt,  saa  du  farer  sammen  i  isnende  Skræk;  han  giver  langt  borte 
Hinden  et  Slag  over  Ryggen,  og  du  hører  et  pludseligt  fjernt  Brøl  og  Dyrets  hurtige, 
forfærdede  Spring  mellem  Stammerne.  Dit  Øre  er  ængsteligt  skærpet,  dit  Øje  ser 
Skyggebilleder  og  sælsomme  Fantomer  overalt,  hvor  det  stirrer  —  og  pludselig,  idet  din 
Fod  træder  og  glider  ud  i  en  Skovsnegl,  som  Pan  har  lokket  frem  paa  Stien  —  for- 
maar  du  ikke  længer  at  tvinge  dig,  du  tænker  ikke,  du  styrter  kun  i  vildt  sanseløst 
Løb  ud  af  Skoven  og  videre,  videre,  som  om  du  blev  forfulgt  og  hørte  Hovslag  af  Bukke- 
fødder  vinde  nærmere  og  nærmere  ind  paa  dig  .  .  . 

Men  den  paniske  Skræk  hører  ikke  blot  Natten  og  Skoven  til.  Arnold  Boecklin 
har  i  et  berømt  Billede  i  det  Schackske  Galleri  i  Munchen  fremtryllet  den  i  fuldt 
Dagslys.  Ned  ad  en  Klippeskraaning  kommer  Hyrden  styrtende.  Hans  Ansigt  er  stivnet 
i  Rædsel,  han  ved  ikke  hvor  hans  Fødder  bærer  ham  ...  det  gælder  blot  at  løbe  — 
at  komme  bort.  Men  oppe  over  en  Klippeblok  dukker  Pans  Satyransigt  firem.  Maaske 
har  hans  spottende  Blik  truffet  Hyrden,  maaske  har  en  Lyd  af  hans  vilde  Fløjte  ramt 
det  uforberedte  Øre.  Og  den  paniske  Skræk  besatte  ham. 

Pan  er  paafærde  overalt  —  i  Skoven,  mellem  Bjergene  og  paa  Havet.  En  dunkel- 
graa  Nat  arbejder  en  uhyre  Flaade  af  Panserkolosser  sig  frem  gennem  Bølger  og 
Taagebanker.  Den  stævner  mod  et  fjernt  Maal ;  Fjenden  er  Tusinder  af  Mile  borte,  ingen 
Fare  truer  fra  Vind  og  Vejr.  Vagterne  er  paa  deres  Post  —  alt  er  tilsyneladende  Ro. 
Men  hvad  foregaar  der  inde  i  disse  Sømænd,  som  vandrer  frem  og  tilbage  over  Kom- 
mandobroen —  eller  som  staar  højt  oppe  i  Mastens  Udkigsrum  og  stirrer  ud  i  den 
klamme  Nat.  Sitrede  de  af  den  samme  uforklarlige  Rædsel  som  Nattevandreren  og 
Hyrden?  Ti  pludselig  er  Billedet  forvandlet.  Hele  Flaaden  er  lutter  Larm  og  Bevæ- 
gelse. Kommandoraab  fylder  Luften,  Mænd  tumler  forvirrede  over  det  vaade  Dæk,  der 
bakses  med  tunge  Vaaben  og  pludselig  brøler  Kanonerne  udover  Havet.  Rettet  mod 
hvad?    Mod  et  Skyggebillede  —  et  Fantom  —  et  Intet. 

Pan  var  over  dem.  Ude  i  Skibets  Forstævn  dukkede  pludselig  hans  spottende  An- 
sigt frem  over  Rælingen.  Han  har  raget  Bukkeskægget  af,  siden  han  hoppede  rundt  i 
Hellas  blaagrønne  Skove.  Et  ejendommeligt  gult  Ansigt  er  det,  med  udstaaende  Kind- 
ben under  det  glansfulde  sorte  Haar.  Og  idet  en  Sky  gik  fra  Maanen,  faldt  en  Straale 
pludselig  derpaa  og  viste  et  ondt,  tirrende  Blink  i  de  smaa  skæve  Øjne 

2den  November. 

—  Jeg  talte  idag  paa  Gaden  med  Etatsraad  N.  om  Pryglestraffen.  Vi  begyndte  theo- 
retisk,  men  det  varede  ikke  længe,  inden  han  tabte  Besindelsen.  Hans  Ansigt  flam- 
mede, Øjnene  rullede,  han  slog  med  Stokken  i  Stenbroen.  Bøllerne  skulde  have  Prygl, 
tørre  Klø.  De  skulde  betales  med  samme  Mønt.  Fanden  i  Vold  med  Kriminalisterne 
og  blødsødne  Talemaader.  Øje  for  Øje,  Tand  for  Tand. 

Jeg  stod  og  betragtede  denne  Mand,  der  skød  Kulturen  af  sig  som  en  laant  Ham. 
Og  jeg  tænkte:  selv  om  PryglestiiifPen  ikke  var  unyttig  overfor  Bøllerne,  burde  den 
aldrig  indføres.  For  Etatsraademes  Skyld! 

3die  November. 
I  den  lange  Kæde  af  danske  Udmærkelsestegn,  der  begynder  med  Elefanten  og 
hvori  Medaillen  for  ædel  Da  ad  flndes  meget  langt  nede  —  mon  fordi  Landet  er  over- 
vældende rigt  paa  Daad  og  Ædelhed  i  stadig  fortsatte  Komparativer,  der  kræver  stadig 
øgede  Belønninger,  eller  blot,  fordi  den  ædle  Daad  hører  til  de  ringere  danske  For- 
tjenester   til  denne  gyldne  Kæde  har  Krigsministeren  føjet  et  nyt  Led.  General 

Madsen  har  villet  udmærke  og  fremhæve  en  enkelt  fremragende  militær  Egenskab,  den  der 
bestaar  i  paa  den  ypperste  Maade  at  kunne  afsøge  et  Terræn  tilhest.  Tegnet  bestaar  i 
et  Sølvskjold,  hvori  under  en  Krone  flndes  Ordet  Patrulje  rytter.  Den  bæres  i  Uni- 

Det  ny  Aarhundrede.  II.  4.  16 

form  paa  højre  Overarm  og  naar  Soldatertjenesten  er  afsluttet  i  civil  Spaseredragt  paa 
Brystet.  En  Ejendommelighed  ved  denne  Hædersbevisning,  som  maaske  burde  udvides 
til  at  gælde  det  hele  Ordensvæsen,  ligger  i  Erhvervelsesmaaden.  Den  uddeles  aarlig  til 
kun  18  Mænd  og  efter  en  aflagt  Prøve.  Hvad  om  der  indførtes  lignende  Aarsprøver 
for  Dannebrogskorsets  forskellige  Grader  —  udover  den  allerede  gængse  Erlæggelse 
af  betydelige  Pengesummer  til  et  eller  andet  notabelt  patriotisk  Formaal.  Hvad  om  nogle 
Snese  af  vore  fremragende  Mænd  paa  en  bestemt  Dag  samledes  for  saa  at  sige  i  Ter- 
rainet  og  for  en  Besigtigelseskommission  at  aflægge  Prøver  paa  Geni,  Visdom,  Dyd, 
Patriotisme,  hvorefter  Kommissionen  udtog  de  18,  der  havde  bestaaet  bedst?  Af  hvil- 
ken Grund  skal  man  nemlig  for  Fremtiden,  naar  man  i  Selskabslivet  møder  en  Pa- 
trui jer  idd  er,  vide,  at  han  bærer  sit  Kors  for  ganske  bestemte  ypperlige  Egenskaber, 
medens  en  Dannebrogs  rytters  Fortjenester  stadig  henstaar  i  det  uvisse? 

To  Forlydender: 

1.  Efter  Sigende  har  Krigsministeren  ønsket,  at  den  nye  Orden  skal  kunne  til- 
deles ogsaa  civile  Personer,  der  har  indlagt  sig  særlig  Fortjeneste  af  Militærvæsnet  og 
som  under  deres  Virksomhed  har  udvist  saadanne  Egenskaber  som  særlig  udmærker 
Patruljeryttere,  nemlig  Skarpsyn,  Disciplin,  Evne  til  at  være  om  sig,  Hurtighed  i 
Vendingen  o.  s.  v.  Krigsministeren  har  med  vanlig  Kærlighed  til  Rigsdagen  tænkt  sig 
Tegnet  som  en  særlig  Rigsdagsorden  og  det  siges,  at  blandt  vore  fremragende  militær- 
politiske Fodgængere  vil  Redaktør  Guldbransen,  Direktør  Kl.  Berntsen  og  Finansudvalgs- 
medlem  L.  Dinesen  blive  de  første  Patruljeryttere. 

2.  Ogsaa  de  andre  Vaabenarter  vil  efterhaanden  faa  lignende  Udmærkelsestegn. 
For  Feltartilleriet  er  Ordenen  allerede  under  Udarbejdelse.  Den  skal  bestaa  af  et  Sølv- 
skjold, hvori  staar  Ordet  Afprotzer  under  en  Kanon  af  ny  Model.  Den  tildeles  for 
særlig  Færdighed  i  Kanonmanøvrering  og  Krigsministeren  vil  gøre  Tegnet  den  Ære 
selv  at  anlægge  det. 

4.  November. 

—  Naa,  saa  havde  Mikadoen  altsaa  Fødselsdags-Frokost  igaar.  Det  forlød,  at  der  i 
Dagens  Anledning  skulde  afholdes  et  Ekstra-Menneskeslagteri  ved  Port  Arthur,  men 
det  blev  en  Skuffelse.  Telegrafen  fortalte  ikke  om  nogen  Masseofring,  man  nøjedes  med 
den  sædvanlige  Portion  Lig.  Derimod  holdtes  et  Par  nette  Taler  ved  Frokosten.  Hr. 
Mikadoen  „beklagede^,  at  hans  Ønsker  om  Fredens  Genoprettelse  ikke  var  virkelig- 
gjorte, og  det  diplomatiske  Korps'  Doyen  „beklagede",  at  Krigen  fortsættes.  Telegrafen 
fortæller  intet  om  Menyen,  men  den  har  nok  været  god. 

Jeg  kommer  til  at  tænke  paa  Balzac,  der  engang  skriver,  at  han  faar  Trang  „å  se 
déboutonner  pour  pisser  sur  la  tete  de  toutes  les  royautés.*' 

10.  November. 

—  „Forfatteren  Alfred  Ipsen  begyndte  i  Tirsdags  Aftes  i  Aarhus  i  Haandværker- 
foreningens  helt  fyldte  Sal  sin  jyske  Foredragsrejse,"  staar  der  i  „Nationaltidende".  Jeg 
lader  Øjet  glide  ned  over  Spalterne  —  „Fanevagt  om  Idealerne",  „Striber  af  Morgen- 
røde i  Luften".  Hvorfor  græder  du,  lille  Øje?  Er  du  rørt,  eller  blander  der  sig  en  god 
Del  Misundelse  i  Rørelsen? 

Jeg  tænker  paa  Koncertpalæet,  der  nu  i  Aarevis  har  staaet  og  ventet  paa  Alfred. 
Hvorfor  skal  saa  Jyderne  have  det  Hele?  Er  han  maaske  bange  for,  at  vi  ikke  kender 
ham  ?  Aa,  tro  ikke  det.  Han  er  saamænd  kendt  i  hele  Lokalet.  Og  Modtagelsen  skulde 
nok  blive  festlig  som  i  Aarhus:  dér  sprang  Brøndsted  op  paa  Talerstolen  —  han 
sprang!  —  og  motiverede  et  Leve,  derefter  tre  kraftige  Hurraer  fra  Publikum.  Ak,  vi 
skal  springe  og  motivere  og  hurrae,  naar  vi  maa  faa  Fanevagten  og  Striberne.  Det 
nytter  ikke,  at  hele  Danmarks  Kraft  og  Forretningssans  samler  sig  i  de  jyske  Provin- 
ser. Naar  Jyderne  tager  alt  fra  os,  maa  vi  danne  en  Liga  imod  dem.  De  har  nemlig 
ikke  blot  berøvet  os  Alfred  Ipsen,  ogsaa  Mads  Jepsen  er  paa  Toumé  i  Jylland.    Han 

rejser  i  „Det  litterære  Pistolskud*'.  Medens  Ipsen  holder  Fanevagt  i  Haandværkerfor- 
eningen  giver  Jepsen  Esmanns  Drab  langs  Vestkysten*.  Naar  de  mødes  folder  de  i  hin- 
andens Arme,  hvorefter  Alfred  tager  Vestkysten  med  Fanevagten,  medens  Mads  knalder 
Pistolskuddet  af  i  Haandværkerforen ingen.  Naar  de  er  færdige,  er  Jylland  rent  Land. 
Brøndsted  springer  op  paa  en  stor  Talerstol  og  motiverer  et  Leve,  der  runger  lige  fra 
Skamlingsbanken  til  Grenen.  Der  er  Striber  i  Luften. 

Og  imens  slukkes  Lyset  over  København.  Denne  By  er  som  et  værdiløst  Smykke, 
hvorfra  Tyveknægte  har  røvet  de  ædle  Stene.  Vi  har  alt  det  øvrige:  Mennesker,  Kon- 
certpalæ, Talerstole,  Brøndsted'er,  men  vi  mangler  Juvelerne.  Vi  mangler  Striberne  — 
Fanevagten  —  Pistolskuddet  —  Alfred  —  Mads  —  hvad  man  nu  vil  kalde  alt  det,  som 
i  Øjeblikket  er  langt  fra  os  og  nær  ved  Molboerne. 


Oktober. 

Danmark. 

Vore  Finanser.  —  Sociale  Love.  —   Kirkeudvalget. 

Finansministeren  kunde  ved  den  nye  Rigsdags  Begyndelse  forelægge 
den  et  Finansregnskab  fra  forrige  Aar,  der  viste  Overskud,  og  et  Finans- 
lovforslag for  næste  Aar,  der  lover  det  samme.  Udgifterne  er  vel  i  fortsat 
Stigning,  men  det  er  lykkedes  at  faa  Indtægterne  til  at  følge  med.  Vore 
Finanslove  balancerer  nu  med  omkring  80  Millioner  Kr.,  hvilket  betyder, 
at  hver  Familje  i  Landet  gennemsnitlig  maa  yde  Statskassen  omkring  ved 
1 50  Kr.  aarlig  foruden  et  lignende  Beløb  til  Kommunerne.  Det  er  unægtelig 
svært  meget  i  Sammenligning  med,  hvad  der  gik  til  for  blot  30  Aar  siden 
og  slet  ikke  lidt  sammenlignet  med,  hvad  der  ydes  i  andre  Lande.  Men 
deri  er  ingen  Ulykke.  Det  betyder  blot,  at  vi  naar  godt  frem  imod  at  løse 
de  Opgaver  i  Fællesskab,  som  bedst  løses  saaledes.  Statsudgifternes  Stig- 
ning er  ikke  til  Skade,  men  til  Gavn,  naar  to  Betingelser  opfyldes:  at 
Pengene  anvendes  godt,  og  at  Byrden  fordeles  fornuftig.  Den  første  af  disse 
Betingelser  opfyldes  efter  alle  Solemærker  at  dømme  saa  nogenlunde  her- 
hjemme, bortset  naturligvis  fra  de  spildte  Militærudgifter.  Den  anden  der- 
imod ikke,  Indtægtsopgangen  skyldes  mest  af  alt  den  stigende  Toldindtægt; 
Toldskatten  er  i  Løbet  af  en  Menneskealder  mere  end  tredoblet.  Dette  er  en 
daarlig  Skat,  som  hviler  uforholdsmæssig  tungt  paa  den  fattige  Befolkning,  uhel- 
dig ordnet  endda,  saa  den  rammer  endnu  uretfærdigere  end  den  behøvede. 
Men  dernæst  er  der  kommet  mange  Penge  ind  ved  Forhøjelse  af  Jembanetakster 
og  Frimærkepriser.  Ogsaa  det  er  galt;  det  hindrer  Omsætningen,  rammer 
ganske  tilfældigt  og  er  i  Strid  med  den  almindelige  Kulturudvikling.  I  Frank- 
rig, der  paa  dette  som  paa  Finansomraadet  i  det  Hele  er  et  forbløffende 
konservativt  Land,  forhandler  man  netop  nu  med  Iver  om  en  Nedsættelse  af 
Frimærkeprisen  fra  15  til  10  Centimer.  I  denne  Retning  gaar  Bevægelsen 
overalt.  Der  er  da  skellig  Grund  til,  saa  snart  Følgerne  af  de  direkte  Skat- 
ters Forandring  nogenlunde  lader  sig  overskue,  at  gribe  til  forsvarlige 
Reformer  i  vor  indirekte  Beskatning. 

Men  hvad  enten  vor  Lovgivning  i  saa  Henseende  nu  er  god  eller 
daarlig,  saa  er  det  øjensynligt,  at  Finansministeren  benytter  den  med  stor 
Dygtighed,  og  at  han  er  en  klog  Husholder,  der  sørger  for  at  der  er  den 
rette  Balance  i  Statens  Indtægter  og  Udgifter. 

\6* 

En  glædelig  Begivenhed  var  dernæst  Forelæggelsen  af  en  hel  lille 
Række  sociale  Lovforslag.  Indenrigsministeren  forelagde  Lovforslag  om  at 
udvide  den  Lov  om  Ulykkesforsikring,  der  gennemførtes  i  1898  under 
Bramsens  Ministerium,  til  ogsaa  at  gælde  Søfarten.  Justitsministeren  fore- 
lagde Lovforslag  om  sanitære  Forholdsregler  mod  Tuberkulosens  Udbredelse 
og  om  Statsunderstøttede  til  Hospitaler  og  Sanatorier  for  tuberkuløse 
Patienter,  alt  i  Overensstemmelse  med  Tuberkulosekommissionens  Forslag. 
Desuden  forelagde  han  et  Forslag  om  Statens  Omsorg  for  forsømte  og 
forbryderske  Børn,  hvorom  Kravet  var  rejst  under  Pryglelo vsdebatten  i 
Fjor;  det  er  forsigtigt  og  beskedent,  men  sikkert  et  Skridt  paa  den  rigtige 
Vej.  Og  endelig  foreslog  han  Nedsættelsen  af  Kommission  til  Revision  af 
Tyendeloven,  som  i  Aar  har  holdt  50  Aars  Jubilæum,  og  som  bestandig 
mere  føles  som  en  trykkende  Undtagelseslov. 

Alt  dette  er  gode  Forslag.  Det  er  vel  saa,  at  intet  af  dem  peger  ud 
over  det  Understøttelses-  og  Godgørenhedsprincip,  hvorpaa  vor  sociale 
Reformlovgivning  hidtil  har  hvilet;  det  er  ikke  Gennembrudslove  men 
dagligdags  Love,  der  kan  vente  Tilslutning  i  alle  Lejre.  Men  ogsaa  paa 
den  Vis  kan  værdifulde  Fremskridt  gennemføres,  og  det  er  at  haabe,  at 
det  maa  lykkes  Regeringen  allerede  i  denne  Samling  at  gennemføre  hele 
denne  Lovgruppe. 

Ogsaa  Retsreformen  forelagdes  paa  ny,  modtaget  i  Landstinget  med 
demonstrativ  Kølighed.  Men  samtidig  mødte  Justitsministeren  atter  frem 
med  sin  Pryglelov  og  føjede  dertil  det  ikke  mindre  umulige  Forslag  om 
vel  at  ophæve  det  bestaaende  Kontrolsystem  overfor  de  prostituerede  Kvin- 
der, men  erstatte  det  med  et  gennemført  Straffesystem. 

Den  almindelige  politiske  Situation  omtales  i  en  anden  Artikel  i  dette 
Hæfte.  — 

Kirkeudvalget  har  i  Oktbr.  afsluttet  sin  anden  Samling.  Forhandlin- 
gerne har  været  refererede  ved  Udvalgets  egen  Foranstaltning  paa  en  højst 
uheldig  Maade;  de  tørre,  daarlige  Referater  har  meget  svækket  Interessen 
for  Forhandlingerne.  Det  viste  sig  ved  disse  Møder,  ligesom  ved  vor 
Enquete,  at  Meningerne  om  Kirkestyrelsens  Former  ingenlunde  bestem- 
mes af,  til  hvilken  af  de  tre  kirkelige  Lejre,  man  hører.  Ved  alle  vigtigere 
Afetemninger  blandedes  Grundtvigianere,  Højkirkelige  og  Indremissionsfolk 
forvirret  mellem  hinanden;  ikke  heller  fandtes  der  nogen  Modsætning  mel- 
lem Gejstlige  og  Lægfolk  af  Betydning.  Der  var  aabenbart  en  kompakt 
Majoritet  for  en  Kirkeforfatning;  kun  en  lille  Gruppe  med  Valmenig- 
hedspræst  Morten  Larsen  i  Spidsen  er  afgjort  mod  den.  Nogle  Indre- 
missionsrepræsentanter  ivrede  for  strengere  Betingelser  for  den  kirkelige 
Valgret,  men  Stemningen  var  overvejende  mod  dem.  Om  borgerligt 
Ægteskab  førtes  en  ganske  forvirret  Forhandling,  hvor  de  mest  indviklede 
Forslag  og  Ændringsforslag  krydsede  hinanden;  Resultatet  blev,  at  der 
samledes  17  Stemmer  for  fakultativt  borgerligt  Ægteskab  mod  12  for  obli- 
gatorisk. Om  Forholdsregler  mod  Smittefaren  ved  Nydelse  af  Nadveren 
diskuteredes  med  en  Iver  og  Bevægelse,  der  vidner  om,  at  Interessen  for 
de  kirkelige  Ceremoniers  ydre  Form  ingenlunde  er  mindre  i  den  protestan- 
tiske Kirke  end  i  den  katolske.  Endelig  drøftede  man  med  overdaadig 
Energi  Forslaget  om  at  dele  Sjællands  Stift.  De  fleste  holdt  paa,  at  der 
skulde  være  et  Stift  med  København,  et  andet  med  Roskilde  som  Stiftsby, 
men  denne  Tanke  stødte  paa  den  mest  haardnakkede  Modstand  hos  Biskop 
Rørdam. 

Norge  og  Sverige. 

Norges  Finanser.  —  Det  svenske  Højre. 

Ogsaa  Norges  Rigsdag  har  begyndt  sine  Møder  i  Oktober.  Det  Budget, 
Regeringen  her  forelagde,  balancerede  med  ikke  mindre  end  98  Millioner 
Kr.,  altsaa  langt  mere  end  det  danske.  Men  i  Virkeligheden  er  Forskellen 
ikke  saa  stor.  Norges  Budget  gøres  op  paa  en  anden  Maade  end  det  dan- 
ske. Hos  os  opføres  f.  Eks.  kun  Overskudet  paa  Jernbanedriften,  i 
Norge  opføres  Jernbanernes  samlede  Indtægt  og  samlede  Udgift  paa 
Budgettet.  Men  selv  om  Statsudgifterne  da  i  Virkeligheden  ikke  overstiger 
de  danske,  er  de  utvivlsomt  —  i  det  mindste  for  Tiden  —  en  langt 
haardere  Byrde  for  det  norske  Folk.  De  økonomiske  Forhold  i  Norge  har 
i  de  sidste  Aar  været  ganske  usædvanlig  daarlige;  dog  synes  der  nu  at 
begynde  en  lille  Opgang;  i  hvert  Fald  er  Toldindtægterne  i  den  aller  sidste 
Tid  begyndt  at  gaa  i  Vejret.  Som  Middel  baade  mod  Statens  finansielle 
Vanskeligheder  og  de  daarlige  økonomiske  Forhold,  paatænker  man  nu  atter 
at  gribe  til  Toldforhøjelser.  Der  er  forelagt  Forslag  fra  Regeringen  om  en  ny 
Toldtarif,  der  skal  bringe  mere  Plan  i  Beskyttelsestolden  og  øge  Indtægterne 
med  en  Million  eller  to.  Regeringen  har  dog  holdt  noget  igen  overfor  de 
mere  vidtgaaende  Forslag  fra  Toldkommissionen. 

I  Sverige  har  Højre  i  Oktober  grundlagt  en  ny  Organisation  med  det 
Maal  at  tage  Kampen  op  mod  den  radikale  og  socialdemokratiske  Strøm- 
ning, der  umiskendelig  gør  sig  gældende  med  stigende  Styrke  i  dette  hidtil 
saa  konservative  Land.  Fra  modsat  Side  fortsættes  Agitationen  mod  Regerin- 
gens Forslag  om  Forholdstalsvalg  med  usvækket  Energi. 

Frankrig. 

Adskillelsen  af  Stat  og  Kirke.  —  Stormløbet  mod  Krigsministeren. 

Forud  for  den  nye  Rigsdagssamling  holdt  det  radikale  Partis  to  Grupper 
en  Fælleskongres.  Alle  franske  Partier  har  tidligere  været  særdeles  slet 
organiserede;  virkelige  Vælgerforeninger  har  man  ikke  haft,  og  end  mindre 
har  der  været  et  solidt  Samarbejde  mellem  de  forskellige  politiske  For- 
eninger af  samme  Parti.  Kun  Socialdemokratiet  var  nogenlunde,  men 
ganske  vist  ogsaa  kun  nogenlunde,  organiseret.  Efter  Dreyfusaffæren  har 
alle  Partierne  gjort  Tilløb  til  at  skabe  en  fastere  Organisation,  men  rigtig 
er  dette  kun  lykkedes  for  det  radikale  Parti.  Dette  har  lidt  efter  lidt  om- 
spændt Landet  med  Vælgerforeninger,  og  hvert  Aar  sender  nu  disse  Re- 
præsentanter til  en  fælles  Kongres.  Sammen  med  den  fortrinlige  radikale 
Provinspresse,  som  efterhaanden  er  skabt,  danner  disse  Vælgerforeninger 
det  solide  Grundlag,  hvorpaa  Partiets  stadig  og  hurtig  voksende  Magt  bygges. 

I  Aar  vedtog  Kongressen  en  nøje  Tilslutning  til  Ministeriet  Combes' 
Politik,  først  og  fremmest  Adskillelsen  af  Stat  og  Kirke.  Enkelte  Repræsen- 
tanter for  de  radikale,  der  i  sidste  Samling  svigtede  Regeringen,  udelukke- 
des ft-a  Kongressen.  Disse  misfornøjede  havde  i  længere  Tid  udspredt  det 
Rygte,  at  Leon  Bourgeois  misbilligede  Regeringens  Politik.  Dette  demen- 
teredes paa  Kongressen  ved  Oplæsningen  af  et  Brev,  som  han,  der  stadig 
plages  af  Sygdom,  havde  tilstillet  sine  Partifæller.  Han  manede  her  i  de 
stærkeste  Ord  til  Sammenhold  til  Gennemførelsen  af  Combes'  Forslag. 

Kort  efter  denne  Kongres  offentliggjordes  i  „Revue  politique  et  parle- 
mentaire**  en  Række  Breve  og  Optegnelser  af  Waldeck- Rousseau.  De 
gav  tydelige  Vidnesbyrd  om,  at  han  havde  været  misfornøjet  med  Combes* 

energiske  Handlinger,  og  at  han  var  yderst  bekymret  ved  Adskillelsen  af 
Stat  og  Kirke  af  Grunde,  der  føtder  i  Traad  med  dem,  Hørup  i  1892  lod 
sin  Spidsborger  fere  i  Marken.  Regeringens  Modstandere  kunde  endog 
glæde  sig  ved  et  Brev  fra  ham  til  Millerand,  hvori  han  udtrykkelig  billigede 
dennes  Angreb  paa  Combes. 

Saa  begyndte  Rigsdagssamlingen  med  et  ston  Slag  om  Kirkespørgs- 
maalet.  Dettes  Gang  viste  tydelig,  i  hvilken  Grad  Adskillelsestanken  har 
vundet  Tilslutning,  efter  at  Paven  har  kaldt  de  to  Bisper  til  Rom  paa 
Trods  af  Konkordatet.  Selv  i  den  radikale  Lejr  fandt  man  det  umuligt 
ligefrem  at  gaa  imod  Adskillelsen.  Poul  Deschanel  greb  Lejligheden  til 
at  komme  ud  af  den  ubemærkede  Stilling,  han  i  den  senere  Tid  har  haft. 
Deschanel  hører  til  de  politiske  Stræbere,  hvem  en  politisk  Overbevisning 
synes  en  altfor  tung  Ballast  paa 
Vejen  fremad ;  men  han  hører  ikke 
til  dem,  der  ligeglad  bærer  sin 
Mangel  paa  Overbevisning  til  Skue. 
Hans  Middel  er  den  indsmigrende, 
elegante  Veltalenhed,  som  de  Fleste 
Franskmænd  endnu  har  saa  ondt 
ved  al  modstaa.  Han  taler  altid, 
som  lededes  han  i  al  sin  Færd  af 
de  skønneste  mest  ophøjede  Følel- 
ser. Under  Dreyfusaffæren  glippede 
det  imidlertid  for  ham  som  for  saa 
mange  andre  af  lignende  Art,  og 
desuden  faldt  han  mere  og  mere 
for  den  Fristelse,  der  udgaar  fra 
de  adelige  Saloner,  som  i  Frankrig 
spiller  Hoffets  Rolle.  Tilliden  til  ham 
forsvandt  blandt  Republikanerne; 
selve  hans  Elegance  vendtes  mod 
ham;  „den  friserede  Abekat"  blev 
et  staaende  Udtryk  om  ham  i  den 
mindre  høflige  Del  af  den  social- 
demokratiske Presse. 
"""'  Nu   tog  han   til   Orde   for  Ad- 

skillelsen, føjede  blot  nogle  Be- 
mærkninger til,  om  at  den  maatte  gennemføres  af  Mænd,  der  ikke  stod 
liendtlig  overfor  Kirken.  Talen  virkede  som  sædvanlig  stærkt  og  modtoges 
med  kraftigt  Bifald,  men  de  radikale  sluttede  sig  demonstrativt  til  Bifaldet 
og  skabte  derved  hans  Succes  om  til  en  blot  oratorisk  Succes  uden  større 
Følger.  Da  det  kom  til  Afstemningen,  maatte  han  skuffet  erklære,  at  han 
vilde  stemme  mod  den  Adskillelse,  han  havde  talt  for,  fordi  han  var  mis- 
fornøjet med  Ministeriet.  Ribot  talte  derimod  skarpt  imod  selve  Adskillelsen, 
i  hvert  Fald  nu  for  Tiden. 

Fra  Regeringens  Side  talte  Combes  med  stor  Kraft.  Han  erklærede,  at 
Regeringen  nu  var  Fast  bestemt  paa  at  Føre  Adskillelsen  igennem.  En  Dags- 
orden, der  sluttede  sig  til  hans  Standpunkt,  vedtoges  med  88  Stemmers 
Flertal.  Adskillelsen  af  Stat  og.  Kirke  er  da  nu  i  Principet  vedtaget.  Men 
der  er  unægtelig  langt  derfra  til  Gennemførelsen.  Regeringen  har  dog  senere 
ofTeniliggjort  et  Forslag  om,  hvoriedes  Forholdene  skulde  ordnes  efter 
Adskillelsen.  I  Folge  dette  skal  Staten  ophore  at  betale  de  Gejstlige;  dog  skal 

de  nulevende  have  en  vis  Pension.  I  de  første  to  Aar  skal  de  nye  frie 
religiøse  Samfund  frit  kunne  bruge  Kirkerne,  siden  kan  de  udlejes  til  dem. 
Disse  Samfund  maa  kun  være  af  religiøs  Karakter;  politiske  Møder  maa 
ikke  holdes  i  Kirkerne.  Det  forbydes  Præsterne  i  Kirkerne  at  angribe 
Øvrigheden  og  at  drive  politisk  Agitation.  — 

Umiddelbart  efter  denne  første  Styrkeprøve  fulgte  den  anden.  Denne 
Gang  var  det  mod  Krigsministeren,  Oppositionen  vendte  sig.  Støttet  til  de 
Anklager,  le  Måtin  havde  rejst  mod  ham  (se  S.  121),  beskyldte  man  ham 
for  at  have  organiseret  et  ganske  forkasteligt  Spionsystem  overfor  de 
katolske  Officerer.  Under  Deputeretkamrets  Møde  derom  oplæste  en  af  de 
nationalistiske  Deputerede  Villeneuve  en  Række  Breve  fra  en  Kaptajn  i 
Krigsministeriet  til  et  Bestyrelsesmedlem  i  Frimurerlogen,  der  viste,  at  Kaptaj- 
nen hos  denne  havde  faaet  Oplysninger  om  Officerernes  Anskuelser  for  paa 
Grundlag  deraf  at  afgøre,  om  de  skulde  forfremmes  eller  ikke.  André  nøjedes 
med  at  erklære,  at  hvis  disse  Anklager  viste  sig  sandfærdige,  skulde  han  skride 
ind.  De  misfornøjede  Radikale  troede,  at  nu  var  deres  Tid  endelig  kommet. 
D  OU  mer  tog  selv  Ordet  og  anbefalede  med  usædvanlig  Bestemthed  at 
stemme  mod  André.  Kamret  beherskedes  af  det  Indtryk,  Oplæsningen  af 
Brevene  havde  gjort,  og  som  Krigsministeren  ikke  havde  formaaet  at  fjerne. 
Alle  troede  hans  Fald  sikkert.  Da  greb  Jaurés  ind  som  saa  ofte  før.  I 
bevægede  Ord  mindede  han  om  den  Dag,  da  Cavaignac  havde  revet  Kam- 
ret med  ved  Henrys  falske  Dokumenter,  den  Dag,  da  en  Krigsminister  midt 
under  Mødet  forraadte  sine  Fæller,  om  hele  den  Tid,  da  Jesuitsammen- 
sværgelseme  gennemsyrede  Officerskorpset,  da  den  ene  Officer  efter  den 
anden  handlede  som  Forbryder.  Han  lod  hele  Dreyfusaffæren  stige  frem 
for  Medlemmernes  Bevidsthed.  Han  mindede  om,  at  i  al  denne  Elendighed 
havde  André  modig  med  kraftig  Haand  ryddet  op,  og  han  hævdede  Nødvendig- 
heden af  at  vaage  over  Officerernes  Færd,  og  beskytte  Hærens  Republikanere 
mod  de  mægtige  Klerikale.  Han  fremhævede,  at  det  netop  var  i  det  Øje- 
blik, da  Kamret  og  Ministeriet  gjorde  Alvor  af  Adskillelsen  af  Stat  og  Kirke, 
at  Republikens  Fjender  søgte  at  bruge  Forvirring  i  dens  Tilhængeres  Rækker 
ved  Hjælp  af  stjaalne  Breve. 

„Det  staar  nu  til  Eder  Republikanere,*'  sluttede  han,  „at  afgøre,  om  I,  der  har  gjort 
en  saa  beundringsværdig  Anstrengelse  for  at  gennemføre  Reformer,  vil  opgive  disse  og 
udlevere  Magten  til  dem,  der  er  systematiske  Fjender  af  alle  sociale  Fremskridt.  Det 
staar  til  Eder  at  afgøre,  om  I,  i  dette  farefulde  Øjeblik,  hvor  Verdensfreden  staar  paa 
Spil,  vil  styrte  den  Regering,  som  sikrer  Freden,  for  at  udlevere  Republiken  til  en 
Flok  militære  Eventyrere." 

Stormende  Bifald  fulgte  ham  fra  Sætning  til  Sætning,  og  Ministeriet  var 
frelst.  En  Dagsorden,  der  billigede  Andrés  Udtalelser,  vedtoges,  men  kun 
med  4  Stemmers  Flertal.  40  af  dem,  der  er  valgt  som  Tilhængere  af 
Regeringen,  stemte  imod  den,  ikke  blot  de  20 — 25  misfornøjede  Radikale, 
men  ogsaa  15 — 20,  der  ellers  altid  stemmer  for  Regeringen,  og  18  af 
Regeringspartiet  lod  være  at  stemme.  Bagefter  har  dog  omtrent  en  halv  Snes 
erklæret,  at  deres  Afstemning  er  angivet  forkert,  saa  Flertallet  har  i  Virkelig- 
heden været  hen  ved  20  Stemmer;  man  har  stjaalet  og  forfalsket  deres 
Stemmesedler,  paastaar  de. 

Siden  har  der  i  Pressen  været  ført  en  voldsom  Strid  om  dette  Spørgs- 
maal.  Krigsministeren  er  skredet  ind  overfor  nogle  af  de  Officerer,  der 
anklagedes  for  Spioneri,  men  Oppositionspressen  søger  at  bevise,  at  han 
har  kendt  og  billiget  deres  Adfærd.  Omvendt  har  Frimurerne  anklaget 
Villeneuve  for  Tyveri  af  deres  Breve,  og  en  Sekretær,  der  har  solgt  Brevene 

til  ham,  er  flygtet.  Det  er  foreløbig  vanskelig  at  bedømme,*  hvad  det  hele 
betyder;  dog  er  der  Grund  til  at  huske,  at  den  Hensyntagen  til  Officerer- 
nes Anskuelser,  som  der  nu  klages  saa  voldsomt  over  i  Frankrig,  i  alle 
andre  Lande  opfattes  som  en  Selvfølge.  Næste  Oversigt  vil  bringe  Besked 
om,  hvorledes  Striden  har  udviklet  sig  i  November. 


England. 

William  Harcourts  Død. 

England  har  den  1.  Oktbr.  mistet  en  af  de  Politikere,  hvis  Navn  i  Fol- 
kets Bevidsthed  var  nøje  knyttet  til  Gladstones.  Født  i  1827  var  William 
Harcourt  nu  en  gammel  Mand  paa  77,  og  han  havde  for  nogen  Tid  siden 
meddelt  sine  Vælgere,  at  de  ikke  mere  maatte  gøre  Regning  paa  ham.  Han 
tilhørte  en  yngre  Linje  af  en  af  de  engelske  Godsejerslægter  og  var  selv  Søn 
af  en  Præst.  Han  blev  da  ogsaa  sat  til  gejstlige  Studier,  men  de  inter- 
esserede ham  ikke;  han  foretrak  Juraen  og  kastede  sig  snart  ind  i  det 
politiske  Liv.  I  1868  valgtes  han  til  Parlamentet.  Han  vandt  her  Ry  ved 
sin  store  Indsigt  og  blev  frygtet  for  sin  skarpe,  slagfærdige  Tunge.  Mange 
Modstandere  forbitrede  han  i  højeste  Grad,  og  man  beskyldte  ham  for  at 
lægge  sin  store  Selvfølelse  altfor  demonstrativt  for  Dagen.  Han  hører  til  de 
engelske  Politikere,  $om  Vittighedspressens  Karrikaturtegnere  med  særlig 
Forkærlighed  har  gjort  til  Genstand  for  deres  Kunst. 

Politisk  slog  han  Følge  med  Gladstone ;  i  1 873  indtog  han  en  kort  Tid 
en  lavere  Plads  i  dennes  Ministerium,  og  da  Gladstone  atter  overtog 
Regeringen  i  1880  efter  6  Aars  konservativt  Styre  var  Harcourt  selv- 
skreven til  en  af  de  mest  fremtrædende  Ministerpladser.  Siden  var  han 
med,  hver  Gang  de  liberale  sad  inde  med  Magten.  Da  Gladstone  traadte 
tilbage  i  1895  blev  Harcourt  det  liberale  Partis  Leder  i  Underhuset,  men 
han  laa  i  stadig  Strid  med  Roseberry.  Dennes  Politik  blev  stedse  mere 
moderat  og  imperialistisk,  medens  Harcourt  stod  paa  Partiets  venstre  Fløj 
og  følte  sig  i  skarpeste  Modstrid  til  den  imperialistiske  Politik.  I  1898  trak 
han  sig  tilbage  fra  Lederstillingen,  misfornøjet  med  Forvirringen  i  Partiet. 
I  de  følgende  Aar  bekæmpede  han  hæftig  den  konservative  Regerings 
Krigspolitik,  den  Chamberlainske  Imperialisme  og  Regeringens  klerikale 
Skolelove.  Hans  Plads  i  Underhuset  er  nu  besat  med  en  Repræsentant  tor 
Arbejderpartiet,  der  med  et  Flertal  paa  4635  Stemmer  slog  Beskyttelses- 
partiets  Kandidat. 

Rusland,  —  Japan.  —  England. 

Myrderiet  i  Østen.  —  Det  russisk-engelske  Sammenstød. 

For  hver  Maaned,  der  gaar,  synes  Myrderiet  i  Manschuriet  at  antage 
en  endnu  forfærdeligere  Karakter.  I  Oktober  gik  pludselig  det  Budskab 
gennem  Verden,  at  nu  gik  Kuropatkin  over  til  Angreb,  han  havde  Ordrer 
fra  sin  Kejser  til  et  fortvivlet  Forsøg  paa  at  undsætte  Port  Arthur,  som  i 
1870  Mac  Mahon  til  at  frelse  Metz.  Overalt  spurgte  man  sig  selv,  om 
Vendepunktet  var  der,  om  Krigens  Lykke  nu  skulde  vende  sig.  Saa  kæm- 
pede de  to  Hære  nogle  Dage  ved  Jentai;  Russerne  sloges  tilbage  efter 
en  Blodsudgydelse,  der  overgik  alt,  hvad  man  endnu  var  naaet  til.  Nogle 
Dages  Stilhed  fulgte;  de  dødtrætte  Soldater  kunde  bogstavelig  talt  ikke 
blive  ved.    Derpaa  rasede  man   paa   ny  mod  hinanden  Dage  igennem  om- 

kling  Shaho floden;  Telegrammerne  meldte  først  om  russiske  Sejre , 
Japanerne  veg  over  hele  Linjen,  saa  blev  de  lidt  efter  lidt  mere  ubestemte; 
Resultatet  havde  været  forskelligt  paa  de  forskellige  Dele  af  Valpladsen; 
Kampen  var  uafgjort.  Atter  denne  Gang  standsede  den  farst,  da  de  to  Hære 
var  udmattede  til  Døden.  De  Tal  paa  Dede  og  Saarede,  der  opgives  fra 
disse  Kampe  er  svimlende  høje ;  der  tales  om  20 — 30,000  Japanere , 
50 — 70,000  Russere.  Det  er  tilsammen  to  Gange  saa  mange  som  hele  den 
danske  Hær  paa  KrigsFod.  Under  alt  dette  fortsattes  Belejringen  af  Port 
Arthur.  En  Efterretning  derfra  fortæller  om,  hvorledes  Garnisonens  Rester 
er  ved  at  tabe  det  sidste  Haab,  men  føjer  til,  at  General  Støssel  vil  fort- 
sætte Kampen  til  sidste  Mand.  En  Følelse  af  Beundring  gaar  gennem  Ver- 
den;   det  er  en  Helt  som   dem,  vi  med  glødende  Kinder  hørte  om  paa 

Skolebænken,  en  af  dem,  som  Millioner  af  Skolebørn  den  Dag  i  Dag  Jorden 
over  opdrages  til  at  se  op  til  med  sværmerisk  Begejstring.  Og  dog.  Følelsen 
er  ikke  ublandet  nu,  som  den  vilde  have  været  for  en  Menneskealder  siden. 
Der  er  mange  nu,  som  siger  til  sig  selv:  Dette  er  Galskab,  som  forfærdes 
ved  Tanken  om,  at  der  endnu  findes  Hjerner  saa  stivnede  i  gamle  For- 
domme, at  de  uden  Vaklen  drager  Død  og  Lidelser  over  Tusinder  for 
Krigsærens  Skyld. 

Og  midt  under  Krigens  Vanvid  har  Fornuften  dog  fejret  en  Triumf. 
Russerne  havde  omsider  faaet  deres  ØstersøHaade  færdig.  De  sendte  den 
af  Sted  under  Rozhdestvensky.  Men  under  Flaadens  Sejlads  gennem 
Nordsøen  hændte  det,  at  Russerne  sejlede  forbi  en  engelsk  Flaade  af  Fisker- 
trawlere.  Russerne  grebes  af  Panik  og  fyrede  løs;  en  stor  Del  af  Trawlerne 
beskadigedes,  nogle  blev  ødelagte,  enkelte  af  Fiskerne  dræbtes,  en  hel  Del 


saaredes.    Hvorfor  Russerne  fandt  paa  at  skyde  synes   uopklaret;   de  skal 
have.  frygtet  japanske  Torpedobaade ;    en  af  Forklaringerne  gaar  ud  paa,  at 


et  Par  russiske  Torpedobaade  var  kommet  lidt  langt  bort  fra  Flaaden;  man 
har  set  dem,  troet  det  var  Fjenden  og  fyret  los;  og  saa  er  det  gaaet  ud 
over  Fiskerne  med  det  samme. 

Overalt  har  Spotten  regnet  ned  over  de  forfjamskede  Russere.  Men  op- 
rigtig talt,  er  det  saa  forunderligt,  at  de  har  baaret  sig  ad  som  gale  Men- 
nesker? Denne  Flaade  sendes  ud  til  en  Kamp,  der  synes  ganske  haabløs, 
for  hver  Mand  i  dens  Besætning  synes  Døden  næsten  vis  i  en  nær  Frem- 
tid. Intet  Under,  at  Hjernerne  er  unormale ;  mere  forunderligt,  at  der  findes 
en  Hersker,  der  saaledes  vil  sende  sine  Undersaatter  til  Døden,  og  at  disse 
finder  sig  deri.  En  Panik  af  den  Art,  der  greb  Russerflaadens  Mandskab 
er  intet  Særsyn.  Der  er  Eksempler  i  Mængde  paa  lignende  uimodstaaelige 
Panikanfald  i  Krigshistorien;  herhjemme  har  vi  et  nærliggende  Eksempel  i 
Flensborgpaniken  1848,  da  Raabet  „Preusserne  kommer**  ganske  uden 
Grund  jog  den  danske  Hær  i  vild  forvirret  Flugt  mod  Nord;  for  ikke  at 
tale  om  den  mindeværdige  jydske  „Slavekrig**  samme  Aar. 

Det  var  naturligt,  at  Stemningen  i  England  kom  i  det  stærkeste  Oprør, 
og  at  den  ikke  blev  bedre,  da  den  russiske  Regering  viste  en  mærkelig 
Langsomhed  i  at  erkende  Russernes  Fejl.  En  Del  af  Englands  Presse  ud- 
talte sig  endda  med  overdreven  Voldsomhed  og  gjorde  sit  til  at  øge  Krigs- 
faren. Men  Regeringen  beholdt  Koldblodigheden.  Den  optraadte  med  rolig 
Bestemthed,  og  den  tog  gerne  mod  Frankrigs  Tilbud  om  Mægling.  Efter 
nogle  Dages  Forhandlinger  var  Krigsfaren  overstaaet.  De  to  Parter  var 
under  den  franske  Udenrigsminister  Delcassés  venskabelige  Mægling  kom- 
met overens  om  at  lade  Sagen  afgøre  ved  Voldgift.  Dette  er  et  vægtigt 
Vidnesbyrd  om,  at  den  Voldgiftstanke,  der  fik  Form  paa  Haagkonferencen, 
især  ved  de  franske  Delegerede  Leon  Bourgeois  og  d'Estournelles  Constants 
Virksomhed,  ingenlunde  er  nogle  naive  Sværmeres  Værk,  men  af  den  største 
praktiske  Værdi.  I  1870,  da  Frankrig  og  Tyskland  kastedes  ind  i  Kampen 
mod  hinanden,  havde  de  ikke  bedre  Grund  til  Krig  end  nu  England  og 
Rusland  og  en  endnu  ringere  Anledning.  Havde  Voldgiftstanken  alt  da 
haft  samme  Magt  som  nu,  vilde  Napoleon,  der  til  det  sidste  søgte  at  be- 
vare Freden,  med  Lethed  faaet  Striden  underkastet  Voldgift.  Det  vilde 
været  umuligt  for  Bismarck  at  fremtvinge  den  'Krig,  han,  men  ikke  hans 
Konge  og  hans  Folk,  ønskede.  Men  som  denne  Begivenhed  er  en  stor  Sejr 
for  Fredsbevægelsen,  saaledes  er  den  en  særlig  Triumf  for  de  franske  Poli- 
tikere, der  i  de  sidste  Aar  har  optraadt  mæglende  og  forsonende  i  alle 
Konflikter.  Allieret  med  Rusland,  nær  Ven  af  England,  i  nøie  Forstaaelse 
med  Italien  og  Spanien,  i  godt  Forhold  til  Tyskland  og  Østrig  og  en  Støtte 
for  alle  smaa  Stater  har  Frankrig  i  de  senere  Aar  gennem  en  klog  Freds- 
politik naaet  en  ledende  Stilling  i  Evropas  Politik,  der  er  bygget  paa  bedre 
Grundlag  end  den  Magt,  det  gamle  Krigerland  i  tidligere  Tid  vandt  sig  ved 
Vaaben. 


Verdens  Gang. 


videnskabeligt  Folkebibliotek. 

Valdemar  Bie:  Lysets  Anvendelse 
i  Lægevidenskaben.  Studentersamfunds 
Række  Nr.  4.    G.  B.  N.  F.  1904. 

Denne  lille  Bog  indeholder  en  særdeles 
interessant  Fremstilling  af  Lysets  Virkninger 
paa  de  forskellige  Organismer  og  af  den 
Brug,   man  har  gjort  deraf  i   Lægeviden- 


skaben. Allerede  i  Oldtiden  har  man  vidst, 
at  Lyset,  der  betinger  alle  højere  Planters 
Liv,  ogsaa  har  stor  Betydning  for  den 
menneskelige  og  dyriske  Organisme;  ja 
man  vidste  endog  saa  god  Besked,  at  man 
allerede  den  Gang  anvendte  Solbade 
dels  for  at  bevare  Sundheden,  dels  for  at 
helbrede    forskellige    Sygdomme.     Denne 

Helbredelsesmetode  gik  imidlertid  i  Glem- 
me, men  dukkede  dog  i  Tidernes  Løb 
sporadisk  op  igen  for  atter  at  blive  glemt. 
Saaledes  er  det  oplyst,  at  man  tidligt  i 
Middelalderen  har  anvendt  det  senere 
gennem  Professor  Finsen  saa  berømte 
„røde  Værelse*'  ved  Behandling  af  Koppe- 
patienter. F.  Ex.  skriver  den  kongelige 
engelske  Livlæge  Gaddesen  (ca.  1300)  om 
Behandlingen  af  Kongens  Søn,  der  var 
angrebet  at  Kopper:  ,Jeg  gjorde  alt  om 
hans  Seng  rødt,  og  det  er  en  god  Kur: 
jeg  kurerede  ham  uden  Mærker  af  Kopper. 
Thomas  Bartholin  omtaler  i  det  17de 
Aarhundrede  Metoden  som  almindelig  aner- 
kendt. I  Begyndelsen  af  det  19de  Aar- 
hundrede har  nogle  Ls^er  med  Held  be- 
handlet Koppepatienter  i  Mørke;  men  da 
man  ikke  var  i  Stand  til  at  begrunde  Me- 
toden videnskabeligt,  forlod  man  den  atter. 
Det  er  først  Professor  Finsen,  som  har 
opstillet  en  videnskabelig  Begrundelse  af 
Behandlingen  af  Koppepatienter  i  rødt  Lys 
og  derved  slaaet  fast,  at  det  ingenlunde 
skyldes  et  Tilfælde,  naar  den  fører  til 
Helbredelse.  Medens  man  i  tidligere  Tid 
mente,  at  de  røde  Straaler  havde  en  hel- 
bredende Virkning,  har  Professor  Finsen 
givet  Fænomenet  en  ganske  anden  For- 
klaring. Som  bekendt  er  Sollyset  sammen- 
sat af  en  Mængde  forskellige  Farvestraaler, 
hvilket  man  let  overbeviser  sig  om  ved  at 
lade  Sollys  gaa  gennem  et  Prisme;  det  vil 
da  forandre  Retning  eller  „brydes**;  men 
da  de  forskelligfarvede  Straaler  ikke  brydes 
lige  meget,  vil  man,  naar  man  bag  Prismet 
anbringer  en  Skærm,  faa  en  farvet,  lang- 
agtig Plet  at  se.  De  yderste  Farver  i  denne 
er  rødt  og  violet;  imellem  dem  ligger  en 
Mængde  Nuancer,  hvori  Hovedfarveme  er 
gult,  grønt  og  blaat.  Imidlertid  indeholder 
Sollyset  ogsaa  usynlige  Straaler,  som  ved 
Brydningen  falder  henholdsvis  udenfor  de 
synlige  røde  Straaler  —  de  saakaldte  ultra- 
røde  Straaler  —  og  udenfor  de  violette 
Straaler  —  de  saakaldte  ultraviolette  Straa- 
ler. De  forskellige  Straaler  har  meget  for- 
skellige Egenskaber;  medens  de  røde  og 
ultrarøde  særlig  har  Varmevirkninger,  har 
de  blaa  og  violette  og  især  de  ultraviolette 
navnlig  kemiske  Virkninger.  —  Efterat 
Professor  Finsen  og  flere  andre  havde 
paavist,  at  det  er  de  kemisk  virkende 
Straaler  i  Sollyset,  som  frembringer  den 
Betændelse  i  Huden,  vi  kender  fra  „Sol- 
brændthed**, sluttede  Professor  Finsen,  at 
de  samme  Straaler,  der  kunde  frembringe 
Betændelse  i  sund  Hud,  maatte  kunne 
forværre  en  Betændelse,  der  allerede  var 
til  Stede  i  Huden.  Han  mente  derfor,  at 
det  vilde  være  gavnligt  for  en  Patient, 
der  var  angrebet  af  Kopper,  at  udelukke 
de  kemiske  Straaler  fra  hans  Hud;  dette 
kunde  gøres  ved  for  Vinduer  og  Døre  at 
hænge  røde  Tæpper,  som  kun  tilladet  de 


røde  Straaler  at  trænge  ind  i  Værelset, 
medens  de  andre  Straaler  holdes  ude. 

Et  andet  og  endnu  langt  vigtigere  og 
mere  vidtrækkende  Resultat  af  Under- 
søgelserne over  Lysets  Virkninger  er,  at 
man  har  konstateret  Lysets  bakteriedræ- 
bende Evne.  Det  er  denne  Viden,  der  har 
ført  Professor  Finsen  ind  paa  at  anvende 
Lysbehandling  af  Patienter,  der  lider  af 
Hudtuberkulose  (Lupus  vulgaris). 

Da  Sollyset  kun  en  ganske  kort  Tid  af 
Aaret  er  stærkt  nok  til  at  kunne  bruges, 
er  Professor  Finsen  gaaet  over  til  at  an- 
vende elektrisk  Lys.  Han  valgte  det  elek- 
triske Buelys,  fordi  det  indeholder  saa- 
mange  af  de  blaa  og  violette  Straaler.  For 
at  samle  Straalerne  lader  man  dem  gaa 
gennem  en  Samlelinse,  og  for  at  den  stærke 
Varme  ikke  skal  genere  Patienten,  inde- 
slutter man  det  Messinghylster,  hvori 
Linsen  sidder,  i  en  Metalkapppe  og  leder 
en  Strøm  af  koldt  Vand  ind  mellem  Hylstret 
og  Kappen.  — 

Bogen  er  særdeles  let  læselig  og  bør 
flnde  en  stor  Udbredelse,  da  den  i  hø) 
Grad  bidrager  til  Forstaaelsen  af  Lysets 
store  hygiejniske  Betydning. 


Victor  Madsen:  Jordens  Udviklings 
Historie.  Folkeuniversitetsrække  Nr.  5. 
G.  B.  N.  F.  1904. 

Dette  Bind  af  Folkeuniversitetets  Smaa- 
skrifter  behandler  det  interessante  Problem 
om,  hvorledes  Jordens  Udvikling  har  fundet 
Sted.  Medens  Geologerne  i  Begyndelsen 
af  det  19de  Aarhundrede  hyldede  den  saa- 
kaldte Katastrofe-Teori,  i  Følge  hvilken 
der  af  og  til  skulde  være  indtraadt  store 
Omvæltninger  i  Naturen,  hvorved  alt  le- 
vende omkom,  hvorpaa  en  ny  Skabelse 
fandt  Sted,  har  senere  geologiske  Under- 
søgelser godtgjort,  at  denne  Theori  ikke  er 
holdbar.  Ganske  vist  har  der  med  store 
Mellemrum  været  kæmpemæssige  Natur- 
revolutioner, under  hvilke  hele  Fastlande 
er  sunket  i  Havets  Dyb,  medens  Havbunden 
andre  Steder  har  hævet  sig  op  til  høje 
Bjærge,  hvorved  enkelte  Landes  og  Haves 
Dyreverden  fuldstændig  er  gaaet  til  Grunde 
og  erstattet  af  andre;  men  siden  den  Pe- 
riode, da  de  ældste  Forsteninger,  vi  kender, 
har  været  levende  Væsner,  har  Livet  aldrig 
paa  én  Gang  været  ganske  udslukt  paa 
hele  Jordkloden. 

Da  Jorden  har  været  til  længe  før  de 
ældste  Dele  af  Jordskorpen  dannedes,  har 
man  for  at  skaffe  sig  en  Forestilling  om 
Jordens  Forhistorie  ingen  anden  Udvej 
end  at  drage  Slutninger  fra  de  Himmel- 
legemer, som  i  Øjeblikket  ikke  er  naaet 
saa  vidt  i  Udvikling  som  Jorden  —  Ma- 
terialet til  Jordens  Historie  flndes  i  Jord- 
skorpens forskellige  Lag  og  de  Rester  af 

Fortidens  Dyr  og  Planter,  de  indeholder. 
Ved  Studiet  af  disse  er  det  lykkedes  Geo- 
logerne at  danne  sig  en  Forestilling  om 
Jordens  Udseende  i  de  forskellige  Perioder 
og  om  Dyre-  og  Plantelivet  i  disse  —  lige- 
fra  „Oldtiden**,  hvor  Krebsene  var  Skab- 
ningens Herrer  og  helt  ned  til  „den  nyeste 
Tid**.  —  Jordens  Alder  er  saa  vanskelig 
at  bestemme,  at  Angivelserne  svinger  i- 
mellem  10  Millioner  Aar  og  700  Millioner 
Aar. 


Vulkaner  og  Jordskælv.    Af  N.  V. 

U  SS  in  g.  Videnskabeligt  Folkebibliothek. 
Studentersamfunds-Række  Nr.  5.  G.  B. 
N.  F.  1904. 

Forfatteren  har  givet  en  klar  og  inter- 
essant Fremstilling  af  disse  mægtige  Natur- 
begivenheder, som  Gang  paa  Gang  viser, 
i  hvor  høj  Grad  Menneskene  er  afhæn- 
gige af  Naturkræfterne,  selv  om  de  paa 
mangfoldige  Omraader  har  taget  dem  i 
deres  Tjeneste. 

Det  er  naturligt,  at  en  stor  Del  af  Bogen 
er  helliget  Beskrivelsen  af  Vesuv,  saavel  i 
Udbrud  som  i  svag  Virksomhed.  Vesuv  er 
den  eneste  virksomme  Vulkan  paa  Evropas 
Fastland;  paa  Middelhavets  Øer  og  paa 
Island  findes  vel  nogle  faa  Vulkaner,  men 
dé  har  langt  fra  naaet  det  Ry  som  Vesuv. 
—  Langt  mere  udbredt  end  de  arbejdende 
Vulkaner  er  de  vulkanske  Eftervirkninger, 
hvortil  hører  de  hede  Springkilder  Gey- 
serne,  en  Slags  „Vulkaner  uden  Lava**, 
som  under  Udbrudet  udsender  Vand  eller 
Vanddamp,  samt  talrige  hede,  mineralske 
Kilder.  En  af  de  ejendommeligste  vul- 
kanske Egne  i  Evropa  er  „de  flegræiske 
Marker**  vest  for  Neapel  med  Averner- 
søen, Hundegrotten  ogMonte  Nuovo, 
en  Vulkan,  sam  i  1538  hævede  sig  op  af 
Jorden  til  en  Højde  af  443  Fod.  Udenfor 
Evropa  har  særlig  Vulkanerne  Krakatou 
i  Sundastrædet  og  Mont  Pelée  paa  Marti- 
nique tildraget  sig  Opmærksomhed;  den 
sidstes  Udbrud  i  1902  vil  endnu  være  i 
frisk  Minde. 

Fra  Vulkanerne  gaar  Forf.  over  til  at 
beskrive  Jordskælvene,  som  har  haft  ikke 
mindre  ødelæggende  Virkninger.  Et  ka- 
rakteristisk Træk,  som  viser  det  uhyre 
Indtryk,  Jordskælvene  gør  paa  Menne- 
skene, er,  at  Ofirenes  Antal  altid  overdrives 
i  ganske  overordentlig  Grad;  ved  Jord- 
skælvet paa  Is  c  hi  a  i  1883  angaves  de 
omkomnes  Antal  til  4000,  medens  det  vir- 
kelige Tal  var  1 18;  ved  Jordskælvet  i  G  ua- 
temala  1902  mente  man  først,  at  der  var 
forulykket  20,000  Mennesker,  medens 
Undersøgelseskommissionen  paaviste,  at 
Tallet  var  335.  Ved  de  nyere  Undersø- 
gelser er  man  kommen  til  det  Resultat, 
at  Jordskælvene  kan  deles  i  to  væsentlig 
forskellige  Slags:  vulkanske,  der  skyl- 


des en  uhyre  Dampspænding  i  Jordens 
Indre  og  ikke  vulkanske,  der  enten 
fremkommer  ved  Sammenstyrtning  af 
Huler,  som  Vandet  har  dannet  i  Kalk- 
bjærge  o.  desl.,  eller  ved  de  saakaldte 
„bjæfgkædedannende  Kræfter**,  der  skyldes 
Jordens  Sammenskrumpning. 

Som  en  Art  Trøst  omtaler  Forf.  efter 
at  have  afsluttet  Beskrivelsen  af  de  uhyre 
Ødelseggelser,  som  Vulkaner  og  Jordskælv 
har  frembragt,  den  store  Rolle,  de  spiller 
i  Naturens  Husholdning.  Bjæi^enes  Dan- 
nelse er  knyttet  til  Jordskælvene  og  uden 
disses  Virkning  vilde  Havet,  Floderne  og 
Vejrliget  nedbryde,  alt  hvad  der  rager  op 
over  Havfladen.  Jordoverfladen  vilde  blive 
jævnet,  al  Mangfoldigheden,  som  er  en 
Hovedbetingelse  for  Livet,  vilde  forsvinde. 

Vulkanerne  har  en  endnu  langt  større 
Betydning  ved  at  vedligeholde  Vand- 
mængden paa  Jorden.  I  Tidernes  Løb 
gaar  nødvendigvis  en  Del  af  det  Vand 
tabt,  som  siver  ned  i  Jorden  og  op- 
tages af  Jordskorpens  Mineraler;  hvis 
Vulkanerne  ikke  havde  firembragt  uhyre 
Vandmasser  i  Løbet  af  Jordens  Udvik- 
lingstid, vilde  Vandet  muligvis  have  været 
opbrugt,  før  Udviklingen  var  naaet  saa  vidt, 
at  Menneskene  kunde  eksistere  paa  Jorden. 
Og  endelig  vedligeholder  Vulkanerne  Luf- 
tens Sammensæming  ved  at  frembringe 
Kulsyre;  uden  denne  Fornyelse  vilde 
nemlig  dette  Stof,  der  er  uundværligt  for 
Plante-  og  Dyreverden,  efterhaanden  for- 
svinde, idet  det  bindes  ved  Katkstendan- 
nelsen  og  i  Tørve-  og  Kullag,  som  dannes 
af  Planterne. 

I  Vulkaner  og  Jordskælv  maa  vi  derfor 
ikke  blot  se  cklelæggende  Fjender  men 
tillige  Naturvirksomheder,  der  sørger  for 
at  vedligeholde  den  Tilstand  i  Naturen, 
som  er  nødvendig,  for  at  Livet  paa  Jorden 
kan  fortsættes. 


Elektricitet  som  Drivkraft  i  Land- 
bruget. Det  er  i  de  senere  Aar  blevet 
stedse  mere  almindeligt  at  anvende  Elek- 
tricitet som  Drivkraft  i  Landbruget,  og  det 
har  vist  sig,  at  den  er  særlig  egnet  dertil. 
Man  opnaar  først  og  ft'emmest  ved  at  be- 
nytte Elektricitet,  at  Drivkraften  kan  cen- 
traliseres, idet  Strømmen  frembringes  i  en 
Centralstation,  hvor  man  lader  en  Dy- 
namomaskine drive  ved  Vind-,  Vand-  eller 
Dampkraft,  og  hvorfra  Elektriciteten  saa 
ledes  ud  til  de  særlige  Maskiner,  hvor 
den  skal  anvendes.  Endvidere  kan  man 
let  med  den  elektriske  Drift  af  Maski- 
nerne forene  elektrisk  Belysning  af  Gaards- 
pladser.  Stalde  og  Lader,  en  Belysning, 
der  saa  godt  som  ingen  Brandfare  med- 
fører, saa  at  man  endog  kan  fortsætte 
saadanne  Arbejder  som  Tærskning  o.  1. 
efter  Mørkets  Frembrud.  — 

Større  Gaarde  kan  med  Fordel  an- 
lægge deres  egen  Centralstation  —  særlig 
hvis  der  ved  Siden  af  selve  Landbruget 
er  en  eller  anden  Industri  knyttet  til 
Gaarden  —  f.  Eks.  et  Brænderi,  et  Tegl- 
værk el.  lign.;  paa  mindre  Gaarde  vil  det 
derimod  næppe  kunne  betale  sig  at  an- 
lægge en  særlig  Centralstation;  men  det 
vil  være  fordelagtigt  for  flere  mindre 
Gaarde  at  slutte  sig  sammen  om  en  fælles 
Station,  hvorfra  Strømmen  sendes  ud  til 
hver  enkelt  Gaard. 

I  „Die  Welt  der  Technik",  Nr.  14,  findes 
en  Skildring  af  hvorledes  elektrisk  Drift  i 
ret  stort  Omfang  anvendes  i  Landbruget  i 
visse  Egne  af  Sydtyskland.  Der  nævnes 
der  et  Eksempel  paa,  at  en  Centralstation 
i  Wiesloch  i  Baden  leverer  Strøm  til  25 
Kommuner  i  omtrent  7  Miles  Omkreds. 

Medens  Elektricitet  endnu  kun  sjældent 
anvendes  ved  Dyrkningen  af  Jorden,  til 
Pløjning,  Saaning  osv.,  egner  den  sig 
særlig  til  Brug  ved  saadanne  Maskiner, 
som  bruges  paa  selve  Gaarden,  saasom 
Roemaskiner,  Hakkelsemaskiner,  Rense- 
maskiner, Centrifuger,  Pumper  og  Tærske- 
maskiner. I  mange  Tilfælde,  navnlig  paa 
mindre  Gaarde,  er  det  praktisk  at  have 
transportable  Motorer,  som  efterhaanden 
kan  anvendes  i  forskellige  Maskiner. 

Ogsaa  herhjemme  er  man  begyndt  at 
anvende  Elektriciteten  i  Landbrugets  Tje- 
neste. I  elektroteknisk  Tidsskrift  for  1  Okt. 
1904  omtales  f.  Ex.  et  elektrisk  Anlæg  i 
Nørrejylland.  Sammen  med  Kraftstationen 
drives  et  Savværk,  som  ligger  omtrent  midt 
i  en  meget  betydelig  Skovstrækning,  der 
hører  under  Gaardene,  Nørlund  og  Tor- 
stedlund;  Affaldet  fra  Savværket  anvendes 
som  Brændsel  i  Centralstationen.  Fra 
Dynamoen  fører  en  Hovedledning  paa 
omtrent  2000  Meter  til  et  Knudepunkt, 
hvorfra  Strømmen  ledes  ud  til  de  3  Gaarde, 


Nørlund,  Torstedlund  og  Kragelund,  der 
alle  tilhører  Godsejer  Bluhme.  Paa  Nør- 
lund  findes  en  faststaaende  Motor,  som 
driver  en  Hakkelse-  og  Knusemaskine, 
samt  en  transportabel  Motor,  som  bruges 
til  et  selvrensende  Tærskeværk.  Paa 
Kragelund  driver  en  fast  monteret  Motor 
et  Tærskeværk,  en  Hakkelsemaskine  og 
en  Centrifugalpumpe,  der  pumper  Vandet 
op  af  en  Lergrav,  som  anvendes  ved  et 
Teglværk,  der  er  knyttet  til  Gaarden. 
Torstedlund  har  en  Motor  til  Tærske-  og 
Hakkelsemaskiner.  Hele  Savværket  be- 
lyses elektrisk;  paa  Gaardene  findes  Glø- 
delamper omkring  Motorerne  og  Tærske- 
værkerne. 


»Ich  bln  eln  Preusse«.    Det   er 

Danmark  noksom  bekendt,  hvorledes  man 
i  de  tyske  Skoler  i  de  Landsdele  i  det 
tyske  Rige,  hvor  Befolkningen  ikke  er 
tysk,  søger  at  paatvinge  Børnene  det  tyske 
Sprog  og  den  tyske  Nationalfølelse,  lader 
dem  synge  tyske  Nationalsange,  lærer  dem 
Historie  i  passende  tilrettelagt  Form  osv. 
Undertiden  medfører  denne  Undervisning 
kraftige  Pryglescener.  I  Anledning  af  en 
saadan  i  Polen  bringer  det  tyske  social- 
demokratiske Vittighedsblad  „Der  wahre 
Jacob**  følgende  lille  Digt,  som  det  anbe- 
faler de  polske  Skolebørn  : 

„Ich  bin  ein   Pretf^se,   kennt  ihr  metne 

Farben? 
Stolz  auf  dem  Hintern  trag'  ich  blau  und 

braun. 
Und  auf  dem  Rucken  seht  ihr  rote  Narben, 
Die  preusz'sche  LehrerfSuste  mir  gehau'n ; 
An  allen  Kdrperteilen 
Hab'  ich  blutriinstige  Beulen  — 
So  bringt  man  bei  mit  kunstgeiibter  Hånd 
Die  Liebe  mir  zum  teuren  Vaterland!" 


Franske  Formuer.  Det  franske  Finansministerium  har  for  Aarene  1902  og 
1903  offentliggjort  Oversigter  over  de  Arvebeløb,  hvoraf  der  i  disse  Aar  er  betalt  Arve- 
skat, fordelt  i  Grupper  efter  Formuens  Størrelse.     Resultatet  er  dette: 


1902. 

1903. 

• 

Antal. 

Samlet  Beløb. 

Antal. 

Samlet  Beløb 

Arv  paa  over  5  Millioner  Fr.    ... 

27 

250,9 

Mill. 

25 

288,4  Mill 

M             »                  1         ^                 » 

»     .  .  .  . 

381 

714,2 

» 

462 

856,1      „ 

»         »           /s       1            n 

»     .  .  .  . 

684 

453,7 

» 

716 

498,1      „ 

»          »            U         19          n 

VI           .     .     .     . 

1473 

513,5 

» 

1525 

525,1      „ 

„       „  100,000—250,000 

»        .    .    .    . 

4250 

662,8 

» 

4423 

687,2      „ 

„       „     50,000—100,000 

»        •    •    ■    • 

6964 

477,4 

>» 

7079 

487,4      „ 

„       „       10,000—50,000 

„        .    .    .    . 

39198 

904,0 

» 

41847 

903,3      „ 

„       „         2000—10,000 

»         •    •    •    ' 

97257 

554,2 

n 

102800 

oV/o,0        „ 

„  under  2000  Fr 

213378 

241,5 

« 

22'y  1 55 

169,4      „ 

363612 

4772,2  Mill. 

386032 

4923,5  Mill 

Der  dør  i  Frankrig  aarlig  omtrent  800,000  Mennesker.  Det  er  da  kun  Halvdelen 
af  disse,  der  overhovedet  efterlader  sig  nogen  Arv.  Men  det  maa  her  huskes,  at  et  be- 
tydeligt Antal  af  Dødsfaldene  rammer  Børn. 


Løsgængere. 

Uddrag  af  et  Foredrag,  holdt  i  Dansk  Kriminalistforening  d.  26.  Oktbr.  1904. 


Af  Auo.  GoLL. 


Løsgænger  betyder  Lediggænger,  men  ikke  enhver  Lediggænger. 
Til  Begrebet  hører  foruden  det  negative,  at  Personen  ikke  ernærer  sig 
ved  lovligt  Erhverv,  tillige  det  positive,  at  han  maa  antages  at  ernære 
sig  af  Forbrydelser.  Det  er  Forbryderprofessionisten,  hvad  enten  han 
har  som  Speciale  Indbruds-,  Hotel-,  Lomme-  eller  Juvel  tyveriet,  Bonde- 
fangeri, falsk  Spil,  Plattenslageri,  hvad  enten  han  er  professionel  Sæde- 
lighedsforbryder  eller  Alfons,  professionel  Betler  eller  Vagabond.  Det 
er  disse  Eksistenser,  som  man  uden  Overdrivelse  kan  tillægge  '/4  af 
samtlige  de  Forbrydelser,  der  begaas  i  Samfundet,  og  det  er  dem,  som 
ved  Eksemplets  og  Demoralisationens  Magt  hver  Dag  skaber  flere  nye 
Forbrydere,  end  det  rolige  Samfundsliv  alene  vilde  avle  i  et  Aar. 

Kan  man  give  Samfundet  tilstrækkelige  Midler  til  at  skaffe  dette 
uhumske  Bundfald  bort,  vil  uendelig  meget  være  vundet  for  Rets- 
sikkerheden. Men  her  møder  Vanskeligheder.  Man  kan  bevise,  at  de 
ikke  levér  af  lovligt  Erhverv  —  den  logiske  Konsekvens  er,  at  de  alt- 
saa  ernærer  sig  af  ulovligt,  men  paa  blot  Logik  kan  ingen  straffes.  At 
bevise  de  enkelte  Forbrydelser,  hvori  de  har  gjort  sig  skyldig,  volder 
allerede  Vanskeligheder;  at  bevise  den  forbryderske  Levevej  er  saa 
godt  som  umuligt.  Og  nu  tilsiger  vort  Kuiturstandpunkt  os  med  Be- 
stemthed, at  kan  vi  ikke  være  sikre  paa,  at  de  Midler,  vi  anvender, 
kun  rammer  de  rette  —  skal  vi  udsætte  os  for,  at  blot  en  eneste  med 
Urette  bliver  ramt,  vil  vi  hellere  have  alle  de  andre  gaaende  løse  om 
imellem  os,  trods  al  den  Uhygge  og  Utryghed,  de  spreder  omkring  os. 

Altsaa:  vi  vil  skille  os  af  med  disse  Mennesker,  fordi  de  lever  af 
Forbrydelser;  vi  kan  ikke  bevise  disse  Forbrydelser,  og  maa  derfor 
lade  os  nøje  med  en  Formodning,  men  i  samme  Øjeblik  risikerer  vi 
at  ramme  dem,  vi  ikke  bør  og  ikke  vil  ramme. 

Vi  kommer  ikke  ud  over  denne  Vanskelighed  ved  at  betegne  Løs- 
gængeren som  en  Forbryder,  der  straffes  for  sin  farlige  eller  mistænke- 
lige Levevis,  thi  naar  vi  ikke  kan  bevise,  at  denne  Levevis  har  ført 
til  Forbrydelser  og  hvilke  disse  er,  straffer  vi  ham  alligevel  paa  den 
blotte  Mistanke  om,  at  han  har  begaaet  dem  —  og  Fare  for  Misgreb 
er  nærliggende,  Individets  Ret  er  truet.  Men  det  gaar  heller  ikke 
an  at  se  bort  fra  den  stadige  Fare  for  Samfundet,  Løsgængernes  Virk- 
somhed og  Levevis  indeholder,  og  indskrænke  os  til  i  Ny  og  Næ  at 
straffe  ham  for  de  Forbrydelser,  det  lykkes  at  overbevise  ham  om  — 
Samfundets  Sikkerhed  taaler  ikke  denne  Lemfældighed.  Det  gælder 
om  at  forene  Individets  og  Samfundets  Beskyttelseskrav.  Det  første 
medfører,  at  ingen  kan  behandles  som  Løsgænger  uden  i  Kraft  af  be- 

gaaede  Forbrydelser  og  Bevis  for  disse,  det  sidste  nødvendiggør  et 
frit  Skøn  over  de  Muligheder,  Fremtiden  indeholder,  og  de  Forbry- 
delser, disse  Muligheder  kan  bringe.  Derfor  bør  ingen  kunne  behandles 
som  Løsgænger  uden  i  Kraft  af  en  Dom,  der  baseres  paa  objektive 
—  i  Fortiden  liggende  —  Fakta,  men  naar  Dommen  er  faldet,  maa 
Skønnet  over,  hvad  der  skal  gøres,  frit  kunne  øves  efter  det  enkelte 
Tilfældes  Beskaffenhed,  den  enkelte  Persons  konkrete  Adfærd  og  Op- 
førsel, og  maa  derfor  tilhøre  Administrationen.  Saaledes  betrygges 
Individet,  naar  det  skal  afgøres,  om  Personen  som  Løsgænger  skal 
underkastes  forebyggende  Foranstaltninger,  Samfundet,  naar  det  skal 
bestemmes,  hvorledes  han  derefter  skal  behandles. 

Den  gældende  Løsgængerlov  af  ^3  1860  har  paa  én  Vis  kun  Øje 
for  den  ene  Side  af  Sagen,  Samfundets  Sikkerhed.  Det  beror  nemlig 
udelukkende  paa  et  administrativt  Skøn,  om  der  skal  skrides  ind, 
hvorledes  der  skal  skrides  ind,  og  hvor  længe  de  trufne  Foran- 
staltninger skal  vare.  Desuagtet  er  det  kun  kummerligt,  hvad  der  gives 
Samfundet  af  Sikkerhed.  Thi  Øvrigheden  har  vel  Myndighed  til  uden 
nogen  som  helst  Betingelse  at  meddele  enhver,  hvis  Forhold  ikke 
afgiver  Betryggelse  for,  at  han  finder  sit  Underhold  uden  Skade  for 
det  almene,  et  Tilhold  om  at  søge  lovligt  Erhverv  og  give  ham  Paalæg, 
som  sikrer,  at  han  virkelig  efterkommer  Tilholdet,  men  Følgerne  af 
Overtrædelse  er  kun  Fængsel  paa  Vand  og  Brød  fra  2 — 30  Dage  eller 
Tvangsarbejde  fra  12 — 180  Dage.  Saaledes  er  den  enkelte  udsat  for  de 
groveste  Overgreb  i  Kraft  af  det  ubundne  Øvrighedsskøn,  uden  at  Sam- 
fundets Sikkerhed  i  mindste  Maade  betrygges,  thi  hvad  forslaar  nogle 
Dages  Fængsel  mod  de  farligste  og  mest  forhærdede  Forbrydere,  Sam- 
fundet ejer? 

Bedre  er  den  tyske  Ordning,  for  saa  vidt  som  den  betrygger  Indi- 
videt derved,  at  ingen  kan  underkastes  administrative  Foranstaltninger 
uden  i  Kraft  af  en  Dom,  der  tillige  fastsætter  Varigheden  af  disse  For- 
anstaltninger til  højst  5  Aar.  I  Henseende  til,  hvad  saa  skal  ske,  er 
den  imidlertid  for  de  egentlige  Forbryderes  Vedkommende  ikke  mere 
betryggende  end  dansk  Ret,  for  saa  vidt  som  disse  i  Medfør  af  Dom- 
men kun  kan  gives  et  Tilhold  om  at  søge  lovligt  Erhverv  m.  v.,  hvis 
Overtrædelse  medfører  en  ringe  Fængselsstraf,  medens  derimod  Betlere 
og  Vagabonder  administrativt  kan  anbringes  i  Tvangsarbejdsanstalt  indtil 
2  Aar.  Der  er  dog  ingen  Grund  til  at  fastholde  denne  Anomali,  at  de 
relativt  ufarligste  Løsgængere  kan  behandles  med  langt  kraftigere  For- 
anstaltninger end  de  farlige.  En  Kombination  maa  kunne  ske. 

Det  maa  i  Overensstemmelse  med  tysk  og  i  Modsætning  til  dansk 
Ret  fastholdes,  at  Administrationen  intet  bør  kunne  foretage  sig  overfor 
den,  som  ikke  er  dømt  for  en  Forbrydelse.  Men  en  enkelt  Dom  bør 
ikke  være  nok.  Der  bør  kræves  en  Flerhed  af  Domme  for  Forbrydelser, 
begaaede  indenfor  et  bestemt  kortei-e  Tidsrum,  f.  Eks.  2  Aar,  efter 
Fradrag  af  Arrest-  og  Straffetid.  Dermed  er  Beviset  ført  for,  at  Manden 

er  en  Person,  i  hvis  Liv  Forbrydelsen  er  et  jævnligt  forekommende 
Fænomen,  og  paa  hvem  de  almindelige  Straffemidler  ikke  hjælper.  Dom- 
stolene bør  dernæst,  selv  om  Betingelserne  foreligge,  under  særlige 
Omstændigheder  kunne  fritage  Domfældte  for  administrative  Foranstalt- 
ninger. Disses  Varighed  maa  dernæst  fastsættes  maksimalt  i  Dommen. 
Benyttes  Beføjelsen,  bør  Dommen  lyde  paa,  at  Personen  er  en  saa- 
dan,  overfor  hvem  Øvrigheden  bør  kunne  træffe  passende  Sikkerheds- 
foranstaltninger. Disse  bør  være  beherskede  af  det  Princip,  at  Individet 
skal  have  saa  megen  Frihed  som  muligt,  og  at  de  mildere  Foranstalt- 
ninger kun  bør  afløses  af  strængere,  naar  Friheden  misbruges. 

Derfor  bør  Øvrigheden  først  henvise  den  dømte  til  private  For- 
eningers Anbringelse  og  Tilsyn.  Ved  en  enkelt  Forenings*)  Arbejde  er 
det  i  de  sidste  Aar  opnaaet,  at  enhver  dømt  Forbryder,  der  ønsker  det 
og  vil  efterkomme  de  givne  Paalæg,  kan  skaffes  Arbejde  eller  Tjeneste, 
og  Tilbudene  om  Pladser  er  stedse  stigende.  Selskabet  er  dernæst  ud- 
rustet med  private  Tilsynsværger  over  hele  Landet,  saa  at  ikke  blot 
Myndighederne  overalt  kan  paakalde  Selskabets  Assistance,  naar  An- 
bringelse skal  ske,  men  ogsaa  overalt  kan  føre  Tilsyn  med  de  anbragte 
og  deres  Færd.  Det  ligger  nær  at  benytte  denne  Organisation  saaledes, 
at  enhver  under  Øvrigheden  stillet  Person  gives  Adgang  til  at  under- 
kaste sig  Selskabets  Kontrol,  efter  Omstændighederne  i  Forbindelse 
med  Tildeling  af  Tilhold  om  at  holde  sig  borte  fra  særlig  farlige  Lokali- 
teter, navnlig  de  store  Byer,  medens  yderligere  Foranstaltninger  fore- 
løbig indstilles.  Vil  han  ikke  underkaste  sig  privat  Kontrol,  eller  misbruger 
han  den  ham  viste  Tillid,  saaledes  at  Selskabet  maa  erklære  sig  ude 
af  Stand  til  at  bære  Ansvaret  for  ham,  maa  derimod  disse  yderligere 
Foranstaltninger  træde  i  Funktion**). 

Herved  vil  kunne  sies  fra,  hvad  endnu  kan  reddes,  og  der  gives 
de  svage  og  ustadige  den  kraftigste  Impuls  til  at  gøre  en  Kraftanstræn- 
gelse.  For  dem,  der  bliver  tilbage,  for  dem,  der  ikke  vil  benytte  deres 
Frihed  paa  rette  Maade,  maa  nu  Øvrigheden  paatage  sig  at  vælge  det 
Sted,  hvor  de  uden  Fare  kan  være.  I  Overensstemmelse  med  et  Rigs- 
dagen nu  forelagt  Lovudkast  —  der  rigtignok  nærmest  angaar  visse 
Volds-  og  Sædelighedsforbrydere,  paa  hvem  her  ikke  er  tænkt,  men 
dog  ogsaa  en  Del  Betlere  og  Vagabonder,  om  end  langtfra  alle  dem, 
der  her  betegnes  som  Løsgængere  — ,  kan  saadan  Stedfæstelse  være 
Forsørgelsesstedet,  hvor  Personen  maaske  lettest  kan  finde  Syssel- 
sættelse, men  det  kan  ogsaa  være  ethvert  andet  Sted,  hvor  Venner 
og  Bekendte  vil  træde  til,  naar  Personens  Pligt  til  at  blive  paa  Stedet 
sikres  mod   Følgerne  af  den   Ustadighed  og  Arbejdsulyst,  som  hidtil 


*)  Fængselshjælpen. 

**)  En  tilsvarende  Ordning  har  alt  i  flere  Aar  bestaaet  i  Tyskland,  særlig  i  Berlin,  til 
alle  Parters  Tilfredshed. 

17* 

har  gjort  alle  Anstrængelser  forgæves*).  Her  vil  Øvrighedens  frie  Skøn 
have  at  tage  ethvert  fornuftigt  Hensyn.  For  de  fleste  vil  imidlertid 
utvivlsomt  Forsørgelsesstedets  Fattighus  blive  det  eneste  mulige  Op- 
holdssted. 

Der  frembyder  sig  da  det  Spørgsmaal:  Bør  der  ikke  være  endnu 
et  Alternativ?  Bliver  nemlig  Hjemsendelse  almindelig,  vil  Fattighusene 
rundt  om  i  Landet  efterhaanden  blive  opfyldte  af  en  Mængde  gene- 
rende Individer.  Først  og  fremst  de  ikke  arbejdsføre,  men  disse  kan 
jo  kun  vanskelig  finde  anden  Anbringelse;  værre  bliver  den  store  Ma- 
joritet, de  arbejdsføre,  dovne,  ofte  ondskabsfulde  og  farlige  Individer, 
som  uden  tilstrækkelig  Sysselsætteise  vil  være  opsat  paa  al  Slags  For- 
træd. For  at  bjerge  sig,  vil  Kommunerne  være  nødsagede  til  snarest 
muligt  at  overføre  Størsteparten  til  Amtets  Tvangs-  og  Arbejdshus,  der 
hurtig  vil  blive  overfyldt,  og  hvis  Tilsynspersonale  aldeles  ikke  magter 
denne  Invasion.  Rent  galt  vil  Forholdet  blive  i  de  store  Kommuner, 
hvor  Tilstrømr^ingen  bliver  stærkest,  og  hvor  man  maaske  maa  bygge 
nye  Anstalter  alene  for  disse  Individer. 

Der  spørges  saa:  Er  det  ikke  naturligt,  i  Stedet  for  at  have  disse 
Mennesker  spredt  over  hele  Landet  til  liden  Nytte  men  til  megen 
Ærgrelse  og  store  Udgifter,  at  samle  dem  sammen  paa  ét  Sted,  hvor 
de  kan  gøre  megen  Nytte  og  liden  Fortræd? 

Her  skyder  Spørgsmaalet  om  en  Statsarbejdskoloni  sig  frem. 

Jeg  er  ikke  saa  sangvinsk  at  forlange,  at  en  saadan  Koloni  skulde 
oprettes  i  Stedet  for  de  Tvangsarbejdsanstalter,  vi  nu  har.  Disse  smaa 
kommunale  Anstalter,  som  nu  til  Dels  er  restaurerede  og  nybyggede, 
maa  vi,  tror  jeg,  trods  de  store  og  beklagelige  Mangler,  hvormed  de 
sikkert  er  behæftede,  slide  paa  endnu  i  mange  Aar.  De  vilde  derfor 
vedblivende  være  at  benytte  til  Udstaaelse  af  de  enkelte  Tvangsarbejds- 
straffe  for  Betlere,  Vagabonder  m.  m.,  ganske  som  hidtil.  Men  denne 
Statsarbejdsanstalt  skulde  fungere  ved  Siden  af  som  det  store  Reservoir 
for  hele  Landet,  en  Septictank  for  det  sociale  Spildevand,  som  blev 
tilovers,  naar  al  anden  Afledning  havde  vist  sig  forgæves.  Og  den 
burde  baseres  paa  andre  Principer  end  de  nu  brugelige  Straf-  og 
og  Tvangsarbejdsanstalter.  Den  bør  baseres  paa  Produktion  og  netop 
derfor  være  saa  stor  som  muligt.  De  penitentiære  Principer  bør  her 
begrænses  til  det  ene,  at  lære  Individet  et  Arbejde  og  at  arbejde.  Op- 
dragelse, Paavirkning  og  Undervisning  bør  man  ikke  vente  sig  stort 
af  overfor  disse  forhærdede  Forbrydere  og  uforbederlige  Dagdrivere. 
Og  naar  man  er  klar  paa  det,  forsvinder  netop  den  største  Betænke- 
lighed, man  ellers  kunde  nære,  overfor  den  store  Ophobning.   Tilbage 


*)  Naar  saadan  Anbringelse  imidlertid  i  Udkastet  gøres  afhængig  af  Opholdskom- 
munens Samtykke,  udsætter  man  Samfundsinteresser  for  at  blive  tilsidesatte  for 
de  smaaligste  Lokal  interesser.  Personens  Udelukkelse  fra  at  erhverve  Hjemstavns- 
ret  i  den  anviste  Kommune  maa  være  tilstrækkelig  Betryggelse  for  denne. 


Løsgængere  255 

bliver  kun  Disciplinspørgsmaalet,  men  netop  her  tror  jeg,  at  vi  kan 
lære  adskilligt  af  den  Anstalt,  jeg  nu  som  Forbillede  skal  omtale,  nem- 
lig Arbejdskolonien  Merxplas  i  Belgien,  som  jeg  i  Sommer  har  besøgt. 

Efter  en  løselig  Beregning  gaar  jeg  ud  fra,  at  det  Antal  Løsgængere, 
vi  her  til  Lands  vilde  faa  at  anbringe,  andrager  ca.  1000  Mand.  Dette 
Tal  synes  meget  højt  —  for  den,  der  kender  Merxplas,  er  det  meget 
lille. 

Merxplas  er  beliggende  nord  for  Antwerpen  tæt  ved  den  hollandske 
Grænse.  Den  er  Landets  eneste  Tvangsarbejdsanstalt  for  voksne,  ar- 
bejdsføre Betlere  og  Vagabonder.  Aldersgrænsen  er  18  Aar,  og  herfra 
gælder  ingen  Undtagelse.  Arbejdsførhed  er  Reglen,  men  visse  Ufuld- 
kommenheder ved  det  belgiske  Forsørgelsesvæsen  har  gjort,  at  man 
har  maattet  indrette  en  særlig  Afdeling  for  ikke-arbejdsføre.  Kun  Betlere 
og  Vagabonder  samt  Alfonser  anbringes,  ikke  egentlige  Forbrydere, 
men  da  den  store  Majoritet  af  Vagabonderne  i  Belgien  som  andet 
Steds  alligevel  er  Forbrydere*),  og  en  overmaade  stor  Del  professio- 
nelle Tyve,  er  Menneskebestanden  i  M.  alligevel  ikke  væsensforskellig 
fra  de  Løsgængere,  jeg  har  beskæftiget  mig  med;  her  er  kun  Tale  om 
et  kvantitativt  Moment. 

Anbringelse  i  M.  sker  ifølge  en  Lov  af  1891,  hvorpaa  Anstaltens 
nuværende  Organisation  beror,  i  Henhold  til  en  Dom,  der,  som  det 
hedder,  stiller  Løsgængeren  „til  Regeringens  Disposition*  for  et  Tids- 
rum af  1  til  7  Aar.  Tidsbestemmelsen  er  dog  kun  maksimal,  idet  Ju- 
stitsministeren til  enhver  Tid  kan  løslade  den  paagældende,  naar  fortsat 
Tilbageholdelse  synes  hensigtsløs.  Anbringelsen  anses  ikke  som  Straf, 
men  som  Sikkerhedsforanstaltning. 

I  Anstalten  fandtes,  da  jeg  var  der,  4763  Individer.  Dette  uhyre 
Menneskemateriale  er  delt  i  6  Klasser,  hvoraf  3die  Klasse  er  den  store 
Fællesklasse  for  dem,  hvem  ikke  særlige  Omstændigheder  fører  til  at 
anbringe  i  Afdelinger  for  sig.  Denne  3die  Klasse  tæller  alene  ^U  ^f 
hele  Befolkningen,  altsaa  ca.  3500  Individer.  Af  de  øvrige  5  Klasser 
indbefatter  atter  5te  Klasse  alene  ca.  800  Individer;  de  øvrige  4  er 
altsaa  forholdsvis  ganske  smaa. 
Klasseinddelingen  falder  saaledes: 

1 .  Soutenører,  Personer  med  perverse  Kønsdrifter  og  Brandstiftere 
(les  immoraux). 

2.  Farlige  Forbrydere,  Personer,  der  har  gjort  sig  skyldige  i  Røm- 
ning, og  i  Reglen  dem,  der  er  dømt  til  Anbringelse  i  over  3  Aar  (les 
indisciplinés). 

3.  Fællesklassen  (se  ovfr.). 

4.  Unge  Personer  fra  18—21  Aar. 


♦)  Af  1770  i  1901  her  i  Landet  dømte  indfødte  Betlere  og  Vagabonder  var  241  tillige 
grove  Lejlighedsforbrydere,  (Voldsmænd,  Sædelighedsforbrydere,  Brandstiftere),  826 
Ejendomsforbrydere,  deraf  486  egentlig  professionelle  Tyve. 

5.  Gamle,  svagelige  og  uarbejdsdygtige  Personer  (les  invalides), 
se  ovfr. 

6.  Begyndere  o:  ældre  eller  yngre  Individer,  som  for  første  Gang 
anbringes  i  Anstalten. 

Af  disse  6  Klasser  findes  les  immoraux,  les  indisciplinés  og  les  in- 
valides i  Afdelinger  for  sig  selv.  De  unge  og  Begynderne  holdes  for 
sig  selv  om  Natten  og  arbejde  i  særskilte  Værksteder,  men  danner 
ingen  afsluttet  Afdeling. 

Tilbage  bliver  den  store  Fællesafdeling.  Ved  Udsondringen  af  de  5 
andre  Klasser  er  det  opnaaet,  at  denne  Klasse  ligesom  er  mobiliseret 
til  Anstaltens  Bedrift.  Naar  de  unge  og  Begynderne  er  udskilte,  er  det 
ganske  overflødigt  at  paase,  at  de  øvrige  ikke  taler  med  hinanden  eller 
iøvrigt  har  skadelig  Indflydelse  paa  hinanden.  Naar  dernæst  de  urolige 
Hoveder  holdes  for  sig  selv,  vil,  som  Erfaringen  viser,  den  øvrige 
Flok  af  svage  og  uenergiske,  men  ikke  ondsindede  Individer  gaa  roligt 
og  lydigt  mellem  hverandre  ved  deres  Arbejde.  Naar  endelig  Hensyn 
ikke  skal  tages  til  de  svage  og  uarbejdsdygtige,  fordi  de  er  udskilte,  kan 
en  rationel  Arbejdsdrift  gennemføres  for  hele  Resten. 

Den  første  Konsekvens  af  denne  Ordning  er  de  faa  Sikkerheds- 
foranstaltninger og  det  forbavsende  ringe  Opsynspersonale,  hvormed 
man  paa  Merxplas  kan  lade  sig  nøje.  M.  har  absolut  ingen  Fængsels- 
karakter.  Der  findes  ingen  Ringmur  omkring  Bygningen,  kun  en,  for 
Resten  ufuldendt,  Kanal.  Midt  imellem  grønne  Marker  og  plantede 
Alléer  er  Bygningerne  strøet  over  det  vældige  Terræn  omtrent  som  et 
Kompleks  af  Hospitalsbygninger.  Sovebygningerhe  ligger  fuldstændig 
frit  ved  Landevejen,  Værkstederne  ligesaa,  om  end  der  naturligvis 
overalt  er  aflaasede  Døre ;  Arbejdet  i  Marken  maa  efter  sin  Natur  fore- 
gaa  i  Frihed.  Kun  den  store  Fællesgaard  til  Maaltider  og  Ophold  i 
Fritiden  er  afspærret,  dog  kun  med  Jærngittere.  —  Af  Opsyn  findes 
80  Betjente,  hvoraf  27  er  knyttede  til  de  særlige  Afdelinger.  Til  Fælles- 
klassen  bliver  saaledes  kun  53  eller  omtrent  1  til  hver  65  Fanger.  Rigtig- 
nok findes  der  til  Stadighed  en  Afdeling  Soldater  kaserneret  paa  Anstalten 
for  mulige  Sammenrottelser  og  Oprør,  men  de  er  endnu  aldrig  traadt 
i  Funktion  i  saadan  Anledning.  Daglig  ser  man  Arbejdsstyrker  paa  50 
— 60  Mand  rykke 'ud  i  Mark  og  Eng,  ledsagede  af  en  enkelt  Opsyns- 
mand, efter  hvem  et  Par  Soldater  kommer  slentrende  med  Geværet 
i  en  Rem  over  Skulderen.  I  Værkstederne  ses  kun  Opsynet  og  Lære- 
mestrene. Naturligvis  er  Undvigelser  ikke  sjældne,  men  man  tager 
det  med  Ro.  Af  og  til  bliver  en  Desertør  skudt  paa  Flugten  af  Sol- 
daterne; i  Reglen  indfanges  de  efter  faa  Dages  Forløb,  underkastes 
Disciplinærstraf  og  anbringes  derefter  i  den  særlige  Afdeling  for  De- 
sertører. 

Den  anden  Konsekvens  er  de  lemfældige  Disciplinærstraffe,  hvor- 
med man  klarer  sig.  Den  store  Regulator  for  hele  Anstalten  er  Tab  af 
Arbejdsfortjeneste  (12 — 30  Cent  dgl.)  for  kortere  eller  længere  Tid  og 

den  deraf  Følgende  Mangel  paa  Evne  til  at  købe  Kostforbedringer 
og  andre  Behageligheder  i  Marketenderiet.  Dernæst  Tab  af  al  Udsigt 
til  Løsladelse  før  Udløbet  af  den  fastsatte  Tid;  derefter  Bortfjernelse 
til  de  særlige  Afdelinger,  endelig  Cellefængsel  fra  nogle  Dage  til  4 
Maaneder,  i  akute  Tilfælde  Spændetrøje  og  Spændeseng.  I  Belgien  er 
der  ingen,  der  „anser  Pryglestraf  for  nødvendig  i  Tvangsarbejdsanstal- 
terne."  Spørger  man  derom,  ryster  Personalet  paa  Hovedet  og  trækker 
paa  Skuldrene. 

Den  tredie  Konsekvens  er  endelig  den  storartede  Arbejdsdrift  i 
Fællesklassen.  Og  netop  Klassens  Storhed  er  her  bestemmende.  I  de 
smaa  Anstalter,  hvor  man  maa  være  glad,  naar  man  blot  kan  opdrive 
Sysselsættelse  for  Beboerne,  maa  nødvendigvis  som  Regel  Manden  til- 
passes efter  Arbejdet;  i  den  store  Anstalt  kan  Arbejdet  tilpasses  efter 
Manden.  Og  det  er  jo  en  velkendt  Sag,  at  mangfoldige  Forbrydere  i 
og  for  sig  er  dygtige  Arbejdere,  men  paa  fri  Fod  mangler  de  Stadighed 
og  Arbejdslyst.  Indenfor  Fængselsmuren  derimod,  naar  særlig  Alkoholen 
ikke  faar  Lov  til  at  øve  sin  Indflydelse,  gaar  Arbejdet  ypperligt  fra 
Haanden.  I  Merxplas  gør  man  Brug  af  disse  Kendsgerninger.  I  de 
uhyre  Værksteder  produceres  bogstavelig  alt,  hvad  Menneskeaanden 
har  opfundet  af  Haandværk,  det  groveste  som  det  fineste;  fra  Tilklip- 
ning  af  Skjorter  til  Syning  af  Uniformer,  fra  Høvling  af  Brædder  til 
Forarbejdelse  af  Møbler,  fra  Udhuling  af  Træsko  til  Drejer-  og  Træ- 
skærerarbejde, fra  Væven  af  Drejl  og  Bomuldsstoffer  til  de  smukkeste 
Tæpper.  Ogsaa  Bogtrykkeri,  litografiske  Etablissementer,  endog  et  lille 
Atelier  for  en  Billedhugger  findes  paa  Anstalten.  Udenfor  Værkstederne 
findes  Teglværk,  Cementstøberi,  Tilvirkning  af  pressede  Sandsten  til 
Gulvlægning  etc.  Ved  alle  disse  og  endnu  mange  flere  Virksomheder 
anbringes  alle,  som  er  i  Besiddelse  af  nogen  Færdighed,  eller  som  kan 
uddannes  dertil.  For  alle  de  andre  er  der  rig  Beskæftigelse  ved  An- 
staltens storartede  Landbrug.  Ikke  mindre  end  ca.  1400  Tdr.  Land  har 
Anstaltens  Besætning  i  Tidens  Løb  forvandlet  fra  øde  Hede-  og  Mose- 
areal til  frugtbart  Land.  Den  vældige  Bedrift  behøver  en  næsten  ube- 
grænset Mængde  Hænder  til  Markarbejde,  Dræning,  Kultivering,  Plant- 
ning, saa  vel  som  til  den  store  Kvægavl,  de  opdyrkede  Marker  mulig- 
gør. Saaledes  tages  alt  i  Beslag.  Paa  hele  Anstaltens  Terræn  findes  nu 
ikke  et  Træ,  ikke  en  Bygning,  som  ikke  skyldes  Anstaltens  Folk  — 
selv  Kirkespiret  er  smeddet  i  dens  Værksted.  Ved  Landbruget  brød- 
fødes Anstalten  med  Kød,  Smør,  Mælk  osv.,  ved  Havebruget  med  alle 
Slags  Grøntsager,  i  Bageriet  tilvirkes  alt  det  Brød,  der  fortæres,  i 
Værkstederne  forarbejdes  de  Klæder,  der  bruges  fra  inderst  til  yderst, 
de  Senge,  hvori  Fangerne  sover,  den  Sæbe,  hvormed  de  vadsker  sig, 
de  Redskaber,  hvormed  de  arbejder,  de  Maskiner,  de  benytter.  Saa- 
ledes undgaas  det,  at  Arbejdet  i  følelig  Grad  skader  den  fri  Konkur- 
rence. Naar  bortses  fra,  hvad  der  produceres  af  Halmmaatter,  Træsko 
og  enkelte  andre  Ting,  gaar  Produktionen  væsentlig  efter  Regiesystemet. 

Hvad  der  ikke  kan  forbruges  af  selve  Merxplas,  fordeles  til  andre 
Statsanstalter,  sælges  til  Funktionærer  eller  bruges  i  de  offentlige  Byg- 
ninger. Om  nogen  Masseproduktion  er  ikke  Tale.  Der  findes  ingen 
anden  Maskinkraft  paa  Anstalten  end  Haandens.  Og  for  Agerbrugets 
Vedkommende  er  det  Arbejde,  der  er  præsteret,  at  opdyrke  1400  Tdr. 
øde  Land,  næppe  Genstand  for  Misundelse  af  det  private  Initiativ, 
men  vel  for  Taknemmelighed  af  det  hele  Samfund. 

„Hvor  meget  koster  nu  denne  Bedrift,"  vil  man  spørge.  Svaret  er, 
at  den  er  langt  billigere  end,  hvad  man  ellers  finder.  For  hvert  arbejds- 
ført Individ  betaler  Kommune,  Amt  og  Stat,  hver  med  V3»  66  Cent  (47 
Øre)  daglig.  Sammenlignelsesvis  kan  anføres,  at  den  store,  fortrinlig 
ledede  Tvangsarbejdsanstalt  Rummelsburg  i  Berlin  tager  74  Pf.  (64  Øre) 
dgl.  pr.  Individ,  at  Kjøbenhavns  Tvangsarbejdsanstalt  beregner  84  Øre 
dgl.  pr.  Ind.,  og  at  Tvangsarbejdsanstalterne  ude  i  Landet  vistnok  i 
Reglen  koster  endnu  mere.  For  Aalborg  er  den  dagfige  Bekostning 
saaledes  blevet  mig  opgivet  til  1  Kr.  18  Øre,  og  saa  giver  Anstalten 
endda  et  betydeligt  Underskud.  Merxplas  er  derimod  langt  billigere  i 
sine  kontante  Udgifter  for  Samfundet,  og  dens  Bedrift  skafifer  det 
Ofifentlige  aarlig  et  Overskud  paa  ca.  ^'g  Mill.  Fr.  Desuden  har  den 
skabt  af  øde  Land  Værdier,  der  nu  maa  regnes  i  Millioner. 

Det  kan  Forbrydere  og  Dagdrivere  udrette,  naar  de  beskæftiges 
paa  rette  Maade. 

Hvad  de  indsatte  Individer  angaar,  saa  ligger  det  i  Sagens  Natur, 
at  storartede  Resultater  ikke  kan  ventes.  Man  er  i  Færd  med  at  ud- 
arbejde en  Personstatistik  over  alle  de  indsatte,  men  dette  store  Ar- 
bejde er  ikke  endnu  fuldendt.  Af  Betydning  for  Samfundet  er  det  deri- 
mod, at  den  aarlige  Tilgang  af  Individer  indtil  de  sidste  Aar  har  været 
aftagende,  fra  8825  i  1891  til  5941  i  1898,  5500  i  1899,  i  de  senere 
Aar  atter  noget  stigende  til  6100  i  1903.  Men  selv  om  dette  Tal  lægges 
til  Grund,  naar  man  til  en  saa  betydelig  Nedgang  som  fra  100  7o  ^*1 
69  ^/o,  altsaa  31  ^/o  i  13  Aar.  Det  synes  dog  altsaa  virkeligt,  som  om 
kraftige,  repressive  Foranstaltninger  ikke  alene  er  i  Stand  til  for  lange 
Aaremaal  at  beskytte  Samfundet  mod  disse  Kræfters  nedbrydende  Virk- 
somhed, men  ogsaa  til  varigt  at  formindske  deres  Tal. 


Jeg  betvivler  ikke  et  Øjeblik,  at  vi  før  eller  senere  maa  komme 
til  at  tage  alvorlig  fat  overfor  det  Samfundsonde,  jeg  her  har  kaldt 
Løsgængeriet.  De  professionelle  Tyves  Virksomhed  har  bragt  særlig 
Indbrudstyverierne  til  at  stige  i  foruroligende  Grad,  her  i  Kjøbenhavn 
alene  med  41  7o  *  *  Aar,  Betlerne  og  Vagabondernes  Færd  ængster  nu 
mere  end  i  lange  Tider,  Alfonsernes  Uvæsen  drives  frækkere  i  Kjøben- 
havn end  vistnok  noget  Sted.  At  ramme  Løsgængeriet  er  at  ramme  disse 
Onder  paa  den  virksomste  Maade.  Lad  da  Samfundet  faa  Midler  dertil. 

Telegrammerne  berettede  baade  før  og  efter  Udbruddet  af  Krigen 
mellem  Japan  og  Rusland,  at  den  tidligere  Finansminister  i  Rusland, 
nuværende  Ministerpræsident  von  Witte,  stod  paa  et  saakaldt  Freds- 
partis Side.  Hvis  dette  er  rigtigt,  hænger  det  utvivlsomt  sammen  med 
Wittes  grundige  Kendskab  til  Rigets  finansielle  Tilstand,  og  vil  staa  i 
nøje  Samklang  med  de  Udtalelser,  han  brugte  paa  Statsraadsmødet  i 
1902.  Referatet  heraf  har  allerede  i  nogen  Tid  foreligget  i  tysk  Over- 
sættelse og  giver  ret  interessante  Oplysninger,  om  hvorledes  Rigets 
finansielle  Tilstand  tager  sig  ud,  set  med  Finansministerens  Øjne. 

Hr.  von  Witte  begynder  med  at  henvise  til  den  uhyre  Stigning,  de 
sidste  10  Aar  har  at  opvise  med  Hensyn  til  Statens  aarlige  Budget. 
Medens  Statsregnskabet  i  1893  ballancerede  med  1040  Mill.  Rubler, 
udviste  Budgettet  for  1903  en  Ballance  paa  2071  Mill.  Og  ved  Ind- 
førelsen af  forhøjede  eller  nye  Told-  og  Forbrugsskatter  var  det 
lykkedes  at  bringe  de  ordinære  Indtægter  saa  højt  op,  at  Budgettet 
kunde  give  et  Overskud  stort  16,^  Mill.  R.,  medens  det  uden  disse 
forhøjede  indirekte  Skatter  vilde  have  udvist  et  Underskud  paa  ca.  23 
Mill.  R.  Idet  Finansministeren  derpaa  henviser  til  de  store  finansielle  Re- 
former, som  Staten  i  det  sidste  Tiaar  har  iværksat.  Statens  Overtagelse 
af  Spiritussalget  og  af  de  private  Jærnbanelinjer,  Bygningen  af  den 
store  siberiske  Bane  osv.,  hvorved  Budgettet  er  blevet  betydelig  for- 
højet, udtaler  han  følgende  interessante  Ord: 

„Overfor  Statsraadet  maa  jeg  indrømme,  at  Belastningen  af  Be- 
,,folkningen  ved  direkte  og  indirekte  Skatter  har  naaet  sin 
„yderste  Grænse  af  Intensitet.  En  yderligere  Anspændelse  af 
„Skatteevnen  vilde  være  en  Forholdsregel,  der  ikke  alene  vilde  være 
„uden  Resultat,  men  som  desuden  under  Landets  nuværende  økono- 
„miske  Stilling  overhovedet  næppe  vilde  være  tilladelig.  Der  maa  nu 
„slaas  ind  paa  en  Finanspolitik,  hvis  Opgave  er  at  finde  Midler  til  Let- 
„telse  af  Skattebyrden." 

Vi  skal  i  det  følgende  fremdrage  nogle  Eksempler  paa,  i  hvor  høj 
Grad  den  fhv.  Finansminister  har  Ret  i,  at  Grænsen  for  Befolkningens 
Skatteevne  er  naaet.  — 

Et  af  de  Omraader,  der  i  høj  Grad  illustrerer  „den  yderste  Grænse" 
af  den  russiske  Befolknings  Skatteevne,  er  Restancerne  af  de  direkte 
Skatter.  Ved  Livegenskabets  Ophævelse  blev  den  russiske  Bonde  med  et 
Slag  kastet  over  i .  Pengehusholdningens  Tidsalder  fra  den  tidligere 
Naturalhusholdning.  De  tidligere  livegne  Godsejerbønder  blev  fra  at 
have  ydet  deres  Herrer  Afgifter  i  Form  af  Varer  eller  Arbejde  stillet 
overfor  den  Opgave  at  være  direkte  Skatteyder  til  Staten  samtidig  med, 

at  de  skulde  udrede  Renter  og  Afdrag  af  den  Løskøbesum,  Staten  havde 
laant  dem  mod  Pant  i  deres  Jord,  hvortil  kom,  at  Godsejeren  skulde 
have  en  vis  Pengesum  som  Erstatning  for  de  aarlige  Arbejdsdage,  han 
ved  Løskøbelsen  gik  glip  af. 

Det  var  derfor  rimeligt,  at  den  russiske  Bonde  kun  med  stort  Be- 
svær kunde  finde  sig  til  Rette  i  disse  nye  Forhold.  Det  drejede  sig 
for  ham  nu  først  og  fremmest  om  at  skaffe  Penge  til  Veje,  og  dertil 
kendte  han  kun  et  Middel:  Salg  af  Korn.  Følgen  heraf  blev  en  Rov- 
drift afjord  en,  som  denne  ikke  i  Længden  kunde  bære.  Fra  denne 
Tid  begynder  de  periodiske  Misvæktsaar,  som  de  officielle  Forfattere  i 
Rusland  for  at  berolige  Evropas  Finansmænd  tilskriver  „Vejrliget*  som 
„Hovedaarsag"*),  medens  de  i  Virkeligheden  nok  saa  meget  skyldes 
de  ovennævnte  Forhold. 

Misvækstsaarene  i  Forbindelse  med  Bøndernes  finansielle  Ubehjælp- 
somhed bevirkede,  at  de  samlede  Skatterestancer  allerede  i  Begyndelsen 
af  70erne  var  naaet  op  til  ca.  30  Mill.  Rubl.  I  de  følgende  30  Aar  er 
de,  ved  Opsummering  fra  Aar  til  Aar,  vokset  til  126  Mill.  ved  Ud- 
gangen af  Aaret  1899.  Følgende  Tabel  for  Ti-Aaret  1890 — 99  viser 
Stigningen. 

Aaret  sluttede  med  en  samlet  Restance 

1890  paa  39,«  Mill.  Rubl.  1895  paa    92,o  Mill.  Rubl. 

1891  —    68,0  —  1896    —      94,o  — 

1892  —  90,1     —         1897  —  I04,i     — 

1893  —  90,3     —         1898  —  116,3     — 

1894  —  95,8    —         1899  —  126,,     — 

Disse  Tal  viser  med  overraskende  Tydelighed  Virkningen  af  Mis- 
vækstaarene  i  1891 — 92  og  1897 — 98.    Som    man   vil  se  af  Tabellen 
bringer  disse  Aar  netop  en  kendelig  Forøgelse  i  Restancerne. 

Den  russiske  Skatteinspektør  Brschesky  anstiller  i  sin  officielt 
afgivne  Beretning  til  Finansministeriet  om  „Den  russiske  Landbostands 
Skatterestancer",  en  Sammenligning  mellem  Gennemsnitsbudgetteme  og 
de  opsummerede  Gennemsnitsrestancer  i  Tidsrummet  1871 — 95.  Han 
faar  deraf  følgende  interessante  Tabel: 

I  Femaaret  1871—75  udgjorde  Restancerne  gennemsnitlig  22,^  ^o  af  Budgettet. 

—  1876-80  -  -  22,1  ""/o  — 
1881—85                  —                        ~                  29,7  ^0  — 

—  1886-90  -  -  41,9  %  — 

—  1891-95  —  -  95„  «/o  — 


o 


Siden  da  er  det  samlede  Restancebeløb  gaaet  op  til  noget  over  100 
af  de  budgetterede  direkte  Skatter. 
Og  der  er  foreløbig  ikke  Udsigt  til,  at  det  resterende  Beløb  skal 
aftage,    men  snarere  til,   at  det  fremdeles  vil   stige.    Thi   da   det    nu 


/O 


*)  Kowalewsky:    Die  Productivkråfte  Russiands.     Deutsche  autorisierte  Ausgabe  von 
E.  Davidson.     Leipzig  1898. 

engang  er  blevet  saaledes,  at  der  over  de  fleste  Guvernemenier  stadig 
ligger  en  ophobet  Restance,  der  for  manges  Vedkommende  endog  er 
over  det  dobbelte  af  det  aarlige  Budget,  kan  der  fornuftigvis  ikke  være 
Tale  om,  selv  ved  den  mest  energiske  Presning  fra  Skattemyndig- 
hedernes Side,  at  skaffe  rent  Bord  for  Restancer.  Der  er  forsøgt  med 
Udpantninger  og  Auktioner,  men  Auktionerne  giver  kun  ringe  Udbytte. 
Reglen  er  saaledes  i  de  fleste  Guvernementer  blevet  den,  at  ingen 
betaler  den  Skat,  han  i  Virkeligheden  er  skyldsat  for.  Hvor  stor  en 
Sum  der  skal  betales,  beror  udelukkende  paa  Myndighedernes  Skøn 
over,  hvormeget  Bønderne  kan  betale. 

Men  heraf  følger,  at  det  budgetmæssige  Overslag  over  Statens  Ind- 
tægter ad  denne  Vej  i  Virkeligheden  er  illusorisk.  Den  ovennævnte 
Forfatter  Brschesky  siger  i  sin  Beretning  til  Finansministeriet  følgende : 

„Fra  at  være  et  Redskab,  der  fremfor  alt  skulde  bringe  Skattelovene 
„til  rigtig  Anvendelse  og  iagttage  Statens  retmæssige  Krav,  forvandler 
„Skatteinspektøren  sig  Hl  at  være  en  Person,  der  driver  Skattepolitik: 
„Sammen  med  den  lokale  Øvrighedsperson  (Isprawniken)  bestemmer 
„han  næsten  kun  efter  Øjesyn,  hvormeget  Befolkningen  kan  udrede  i 
„Afgift  til  Staten,  uden  at  den  bringes  til  fuldstændig  økonomisk  Ruin.** 

Fra  Regeringens  Side  er  der  foretaget  forskellige  Manøvrer  for  at 
komme  de  voksende  Restancebeløb  til  Livs.  I  Begyndelsen  af  80eme 
nedsattes  Budgettet  7  Millioner  Rubler,  i  Aarene  1883 — 87  inddroges 
Hovedskatten,  der  nedsatte  de  direkte  Skatter  med  ca.  Vs  el^^r  ca.  34 
Mill.  Rubler,  1895  eftergaves  8  Mill.  Restancer,  1899  over  V2  Mill. 
samtidig  med  at  Regeringen  paany  indrømmede  forlænget  Frist  for 
Betalingen  af  Restancerne. 

Det  er  en  Selvfølge,  at  Restancerne  ikke  tynger  lige  haardt  over 
alle  Egne  af  Rusland.  Det  er  særlig  i  Øst-  og  Syd-Rusland  og  „den 
sorte  Jord*s  Bælte,  at  Restancerne  antager  uhyggelige  Dimensioner. 
Jeg  har  af  det  russiske  Finansministeriums  Aarbog  for  1901  udtaget  14 
Guvernementer,  der  tilsammen  udgør  omtrent  Vs  ^f  det  evropæisk- 
russiske  Landomraade  og  er  beboet  af  hen  ved  Vs  ^f  d^t  evropæiske 
Ruslands  Indbyggere.  I  disse  14  Guvernementer  var  i  Aarenes  Løb 
opsummeret  en  samlet  Restance  paa  103,^  Mill.  Rubler,  medens  det 
samme  Omraade  kun  for  et  Aar  var  budgetteret  for  43,34  Mill. 

Jeg  udtager  nogle  af  de  mest  karakteristiske  Eksempler  i  føl- 
gende Tal: 

Guvernement.        Budgetteret  Skat  i  1900.        Samlet  Restanceskyld.        Procentforhold  til  Budgettet. 


Tula 

2,7  Mill.  Rubler 

6,3  Mill.  Rubler 

133 

Samara 

3,5 

12,s 

251 

Ufa. 

0,0 

3,5 

289 

Kasan 

3,8 

15,7          - 

340 

Orenburg 

0,9                - 

4,0 

345 

Er  saaledes  de  direkte  Skatter  en  temmelig  upaalidelig  Institution, 
saa  har  man  med  saa  meget  større  Kraft  lagt  Vægt  paa  de  indirekte. 

Disse  er  i  Rusland  som  overhovedet  overah  i  de  civiliserede  Stater 
langt  den  vigtigste  Del  af  Budgettet. 

Den  største  og  betydeligste  Del  af  disse  Poster  er  Brændevins- 
skatten.  Den  russiske  Bonde  har  i  mange  Aar  fundet  sin  bedste  Trøst 
i  Flasken,  og  han  har  efter  Evne  benyttet  sig  af  denne  Trøster.  Det 
laa  derfor  nær  for  det  russiske  Finansministerium  at  holde  sig  skadesløs 
for  de  mange  resterende  direkte  Skatter  ved  at  læ^e  en  forøget  Skat 
paa  Brændevinen. 

Fra  1863  til  1892  forhøjedes  Skatten  derfor  gradvis  fra  4  til  10 
Rubler  pr.  Wedro  (henholdsvis  ca.  63  og  156  Øre  pr.  Liter).  Efter 
officiel  russisk  Kilde  hidsætter  vi  følgende  Uddrag  af  en  Tabel,  der 
viser,  hvorledes  en  stigende  Skat  samtidig  med  at  give  forøgede  Ind- 
tægter i  Statskassen  tillige  har  bevirket  et  formindsket  Forbrug.  Det 
var  gennemsnitlig: 


Skat  pr.  Wedro 

Indtægt 

for  Statskassen 

Forbrug  pr.  Hoved 

i  Aarene 

ren  Alkohol. 

1 

Mill.  Rubl. 

i  Liter 

ren  Alkohol 

1863 

4 

106,3 

5>86 

1870—73 

6 

154.e 

4^ 

1882—85 

8 

217,« 

3>M 

1886—87 

9 

219,3 

2,,. 

1888—91 

9V4 

235,« 

2,5. 

1892—95 

10 

251,, 

2,85 

Om  disse  Tal  bemærker  den  bekendte  russiske  Nationaløkonom  og 
Forfatter  A.  O.  Issaieff: 

„Da  vi  intet  Bevis  har  for,  at  dette  Fænomen  skyldes  Befolkningens 
„forøgede  Oplysning  og  Afholdenhed  er  vi  nødt  til  at  opfatte  det  som 
„et  Tegn  paa  den  store  Befolknings  tiltagende  Fattigdom."  (Zur  Politik 
des  russischen  Finansministeriums.    Stuttgart.    1898). 

Denne  Ytring  faar  forøget  Vægt,  naar  vi  opløser  Gennemsnitstallene 
for  Statens  Indtægter  af  Brændevinstolden  i  Aarene  1883 — 1895.  Herved 
fremkommer  følgende  meget  interessante  Billede. 


Aar  1883  (8)*)  225  Mill.  Rubl. 

—  1884  (8)   217  — 

—  1885  (8)   207  — 

—  1886  (9)   209  - 

—  1887  (9)   229  — 

—  1888  (9V4)  237  - 

—  1889  (9V4)  247  — 


Aar  1890  (9V4)  239  Mill.  Rnbl. 

-  1891  (9V4)  220    — 

-  -  1892  (10)  241     — 

-  1893  (10)  231     — 

-  1894  (10)  264    — 

—  1895  (10)  266    — 


Det  fremgaar  altsaa  af  disse  Tal,  at  en  Forhøjelse  af  Tolden,  straks 
eller  det  første  Aar  derefter,  var  i  Stand  til  at  bringe  Indtægterne  af 
Spiritusforbruget  op,  men  derefter  sank  de  igen  indtil  en  forhøjet  Told 
pressede  Beløbet  op  paany. 

Det  russiske  Finansministerium  besluttede  derfor  at  indføre  en 
grundig  Reform  paa  dette  Omraade,   og  en  Lov  af  6te  Juli  1894  be- 

*)  Tallene  i  Parenthes  betegner  den  i  vedkommende  Aar  gældende  Skattesats. 

Stemte  at  indføre  statslig  Monopolhandel  med  Brændevin.  Lovens 
§3  lyder:  „Salg  af  Spiritus,  Brændevin  og  Brændevinsfabrikater  .  .  . 
er  udelukkende  forbeholdt  Staten."  Produktionen  er  dog  fremdeles 
overladt  private  Foretagender,  af  hvem  Staten  køber  Produktet,  hvor- 
efter denne  selv  lader  det  rectificere  og  sælge  gennem  autoriserede 
Udsalgssteder. 

I  Rundskrivelse  af  ^^/^g  s.  A.  udtalte  Finansministeren,  hvilke  finan- 
sielle Forhaabninger  han  satte  til  denne  Reform.     Det  hedder  bl.  a. : 

„Reformen  indeholder  ingen  væsenlige  Betingelser  for 
„Formindskelse  af  Statens  Indtægter-ved  Spiritusskat... 
„Brændevinsmonopolet  maa  nødvendigvis  fremme  det 
„regelmæssige  Forbrug  af  Brændevin,  ...  og  allerede  af 
„den  Grund  maa  den  sikre  Staten  en  paalidelig  Indtægt  af 
„Spiritusskatten." 

Altsaa:  Finansministeren  tilstaar  indirekte,  at  den  tidligere  Spiritus- 
beskatning virkede  utilfredsstillende,  og  han  haaber  ved  den  nye  Ord- 
ning at  faa  paalidelige  Indtægter  til  Statskassen  derved,  at  det  regel- 
mæssige Forbrug  fremmes. 

I  1895  indførtes  Monopolet  i  4  Guvernementer,  og  allerede  Aaret 
efter  (!)  meddelte  Finansministeren  officielt,  at  der  kunde  spores  gavn- 
lige moralske  Følger  af  Reformen.  „Optøjer  og  Gadeuordener  paa 
„Markeds-  og  Højtidsdage  er  blevet  sjældnere,  .  .  .  Kirkerne  besøges 
„oftere  .  .  .  Befolkningen  er  berøvet  Muligheden  for  at  drikke  Klæder, 
„Kvæg  m.  m.  op  i  Brændevin  .  .  ."  osv.  Men  om  forøgede  eller 
„regelmæssige"  Indtægter  tales  der  ikke  —  af  gode  Grunde. 

I  de  følgende  Aar  —  til  1901  —  indførtes  Monopolet  i  henholdsvis 
9,  7,  15,  8  og  21  Gouvernementer. 

Vi  skal  nu  se,  hvorledes  Monopolet  virkede  finansielt.  I  1900 
meddelte  den  officielle  russiske  „Finanstidende"  nogle  Tal  til  Belysning 
heraf.  Det  fremgaar  af  disse  Tal,  at  Indtægten  ved  Spiritussalg  i  samt- 
lige Guvernementer  siden  Monopolets  Indførelse  var  gaaet  ret  betyde- 
ligt tilbage,  nemlig  12  Millioner  Rubler  fra  1894  til  1898. 

Man  vil  altsaa  heraf  se,  at  hvad  der  før  Monopolets  Indførelse  viste 
sig  som  en  regelmæssig  Tendens  —  Indtægternes  Dalen  ved  konstant 
Skat  —  ogsaa  optræder  under  de  nye  Forhold.  Og  det  tiltrods  for, 
at  Priserne  paa  Brændevinen  er  blevet  ret  betydelig  forhøjet.  Men 
dertil  kommer,  at  Udgifterne  til  Monopolets  Administration  allerede  i 
1898  var  naaet  op  til  73  Mill.  Rubler,  Oprettelse  og  Udstyrelse  af 
Oplagspladser  og  Udsalgssteder  til  40,7  ^^11-  ^g  endelig  medgik  i  1898 
18,8  Mill.  R.,  dels  til  Erstatning  for  det  Tab,  Byer  og  Semstwoer  led 
ved  at  miste  den  Indtægt,  de  havde  af  at  udstede  Bevillinger  til  Folk, 
som  havde  Brændevinsudsalg,  dels  til  Understøttelse  til  nogle  Ædrue- 
lighedsbureauer,  hvis  Oprettelse  blev  paabudt  samtidig  med  Monopolets 
Indførelse.  Resultatet  blev  da,  at  Monopol  væsenets  Indførelse  indtil  da 
havde  medført  et  Underskud  paa  noget  over  2  Mill.  Rubler. 


264  S.  Sørensen 

Men  hertil  er  endnu  ikke  medregnet  8,1  Millioner,  som  Brænde- 
vinssalgets  Bevillinger  indtil  da  havde  indbragt  Guvemements-Kasseme. 
I  1894  indbragte  disse  Bevillinger  19,3  Mill,  var  i  1898  gaaet  ned  til 
11, g  og  forsvandt  naturligvis  aldeles  i  1901,  da  Monopolet  var  fuld- 
stændig gennemført. 

Har  Monopolets  Indførelse  saaledes  finansielt  set  ikke  svaret  til 
Hensigten,  saa  er  de  moralske  Følger  deraf  ikke  mindre  utilfreds- 
stillende. Forbudet  mod  Nydelsen  af  Brændevin  i  Statens  Udsalgssteder 
har  for  det  første  jaget  Drikkeriet  ud  paa  Gaderne  eller  ind  i  Hjemmene 
og  har  dernæst  fremkaldt  en  uhyre  Masse  Smughandlere.  Blandt  disse 
er  den  saakaldte  „vandrende  Kabaks",  Personer,  der  med  Brændevin 
skjult  i  deres  Klædedragt  drager  rundt  paa  alle  mulige  Steder,  hvor 
Bønderne  samles,  saaledes  f.  Eks.  ved  Kirken  efter  Gudstjenesten. 
Man  vil  vide,  at  Politiet  ved  god  Besked  hermed,  men  at  det  tier  stille, 
dels  efter  højere  Ordre,  fordi  Staten  derved  tjener  flere  Penge,  og  dels 
fordi  det  selv  derved  tjener  sig  et  ikke  uvelkomment  Tillæg  til  Gagen. 

Selv  officielle  Forfattere  lægger  derfor  ikke  Skjul  paa,  at  Monopolets 
Indførelse  ikke  har  svaret  til  Hensigten.  En  mindre  officiel  men  des- 
mere med  Ruslands  indre  Tilstande  fortrolig  Forfatter,  en  Russer  der 
lever  i  Tyskland  og  skriver  under  Mærket  „Parvus"  har  i  et  inter- 
essant og  lærerigt  Værk*)  udtalt  sig  som  følger  om  Spiritusmonopolet: 

„Forsaavidt  Spiritusmonopolet  virker  som  en  Brændevinsskat,  forandrer  det  aaben- 
„bart  ikke  den  Udvikling,  som  den  russiske  Brændevinsbeskatning  har  gennemgaaet 
„siden  1863,  det  maa  snarere  fremskynde  den.  Forsaavidt  Indtægterne  ved  Monopolet 
„.  .  .  indirekte  gaar  ud  af  Kommunernes  Kasser,  vil  Resultatet  være :  Paa  den  ene  Side 
„en  endnu  større  Forarmelse  af  den  i  Forvejen  forarmede  russiske  Kommune,  og  paa 
„den  anden  Side  en  Forøgelse  af  de  direkte  Skatters  Restancer.  Det  sidste 
„anerkendes  ogsaa  ofRcielt.  Man  kan  heller  ikke  paastaa,  at  Finansministeriet  har 
„hengivet  sig  til  store  Illusioner  m.  H.  t.  Spiritusmonopolet.  Dette  var  og  bliver 
„finansielt  set  en  Fortvivlelsens  Handling. 

„For  at  tilsløre  denne  Reformens  sande  Karakter  blev  som  Grund  for  Monopolets 
„Indførelse  angivet  —  Kampen  mod  Drikkeriet,  en  af  hine  groteske  Ideer,  der 
„kun  kan  vokse  op  paa  russisk  Jordbund  .  .  .  Det  er  klart,  at  Kampen  mod  Drikkeriet 
„er  et  smukt  Paaskud  for  at  kunne  forringe  Spiritussnapsens  Spiritusindhold  og  saa- 
„ledes  nærme  sig  Idealet:  —  Forvandlingen   af  en  Brændevinsskat  til  en  Skat  paa  - 

„Ingenting Sluttelig  bekæmper  den   russiske   Regering  Drikkesygen   ved  Op- 

„rettelsen  af  Tehuse,  Lysbilleder  og  Oplæsninger  af  Helgenhistorien  ...  Vi  har  set, 
„at  netop  Spiritusmonopolet  har  berøvet  Bondekommunerne  det  sidste  Middel  til  at 
„oprette  Folkeskoler  — ;  en  hvassere  Satire  over  den  kejserlig-russiske  Farcekamp 
„mod  Drikkeriet  kan  ikke  godt  findes."  —  —  — 

Den  sidste  Bemærkning  sigter  til  det  for  Bondekommunerne  uhel- 
dige Forhold,  at  disse  ikke  af  Staten  faar  noget  Vederlag  for  det  Tab, 
de  lider  ved  at  Bevillingerne  til  Handel  med  Brændevin  efter  Mono- 
polets Indførelse  ikke  længere  kan  udstedes  af  dem.  Bykommuner  og 
Semstwoerne  faar  derimod,  som  allerede  nævnt,  Erstatning.  — 


*)  Das  hungemde  Russiand.     Stuttgart  1900. 

Kaster  man  et  Blik  paa  de  russiske  Finansbudgetter  for  Aarene 
1900 — 03,  ser  man,  at  Indtægterne  af  Spiritussalg  opviser  følgende 
Stigning  (i  Mill.  Rubler):  118,i;  169,i;  462,g  og  499,^.  Samtidig  foregik 
følgende  Udvikling  med  Posten  Forbrugsskat  (accise)  af  Drikke- 
varer, som  for  Brændevinens  Vedkommende  altsaa  er  opført  efter  1901 
under  Spiritussalg. 

1900  budgetteredes  heraf  en  Indtægt  paa  292,q  Mill.  Rubler. 

1901  -  -  318,8 

1903  —  -  29,5 

Disse  Tal  vise  altsaa 

1)  at  Tabet  af  Forbrugsskatten   (Accicen)  paa  Spiritus   fra    1901   til   1903  udgør  289,3 
Millioner  Rubler, 

2)  at  Indtægten  ved  Salg  af  Spiritus  i  samme  Tidsrum   er  steget  330,?  Mill.  Rubler  og 
følgelig 

3)  at  Staten  ved  Reformen  budgetvis  har  vundet  41,t  Mill.  Rubler. 

De  41,4  Mill.  er  imidlertid  ikke  egnet  til  at  indgyde  nogen  over- 
dreven Respekt,  naar  man  husker,  at  Salgsprisen  siden  Monopolets 
Gennemførelse  er  steget  ganske  betydelig.  I  Følge  den  russiske  For- 
fatter Antziferoff  *)  udgjorde  Statens  Brændevinspriser  i  1901  fra  mellem 
104,6  %  og  138  ®/o  af  den  Pris,  Forbrugerne  betalte  før  Monopolets 
Indførelse.  Ja  en  gros  Prisen  er  endog  oppe  paa  146  ^/o  d.  v.  s.  den 
er  nu  (1901)  omtrent  P/a  Gang  saa  stor.  Før  Monopolet  var  Prisen 
pr.  Wedro  (1  Wedro  =  12,3  Liter)  mellem  5,2o  og  5,4o  Rubler,  naar 
der  ikke  købtes  mindre  end  Vi  Wedro,  og  i  Forhold  til  denne  Pris 
betales  nu  138  %  mere;  i  Detailsalg,  ^j^  Flasker  og  Lign.  forhøjes 
Prisen  med  7  Rubler  pr.  Wedro. 

Det  fremgaar  med  tilstrækkelig  Tydelighed  af  disse  Tal,  at  Brænde- 
vinsmonopolet  havde  alle  Betingelser  for  at  give  Statskassen  fuld  Er- 
statning for,  hvad  den  maatte  miste  gennem  Restancer  af  direkte  Skatter. 
Naar  dette  imidlertid  ikke  er  sket  —  hvad  der  med  de  ovenanførte 
Tal  in  mente  maa  være  tilstrækkelig  klart  —  skyldes  det  alene  den 
Kendsgerning,  som  Finansministeriet  ingenlunde  er  uvidende  om:  at 
det  store  brede  Lag  i  Befolkningen  er  i  den  Grad  udpint  af  Skatter, 
Afdrag  osv.,  at  der  overhovedet  ikke  er  Mulighed  for  at  presse  Ci- 
tronen yderligere.  —  Vi  skal  i  det  følgende  yderligere  belyse  dette 
Faktum  ved  at  give  nogle  Tal  fra  Kornproduktionens  Omraade. 

Som  ovenfor  omtalt  blev  den  russiske  Bonde  ved  Livegenskabets 
Ophævelse  som  Betingelse  for  sin  Frihed  stillet  over  for  den  Opgave 
pludselig  at  finde  sig  til  Rette  indenfor  en  ren  Pengehusholdnings 
Rammer.  Hvor  godt  eller  hvor  daarligt  han  under  disse  nye  Forhold 
kunde  klare  sig,  beroede  paa  hans  Evne  til  at  skaffe  Penge.  Men 
hvorfra  skulde  disse  Penge  komme?  Hans  komplette  Mangel  paa  Ind- 

♦)  Jahrbucher  fur  Nationalokon.  u.  Statistik.     111.  Folge  22.  Bd.  S.  480. 

sigt  i  rationel  Drift  af  Jorden,  den  uhyre  Mangel  paa  selv  de  mest 
elementære  Dannelses-  og  Oplysningsbegreber,  den  russiske  Kirkes 
uendeligt  fordummende  Aag  —  alt  dette  gjorde  ikke  Udsigterne  lyse. 
Men  hertil  kom  der  for  det  første  hele  det  russiske  Jordfællesskab, 
der  saavel  den  Gang  som  nu  traadte  hindrende  i  Vejen  for  selv  det 
spædeste  Forsøg  paa  Fremskridt  fra  en  tilfældig  bedre  begavet  Bondes 
Side.  Og  for  det  andet  savnede  Rusland  et  Kvægmarked.  De  Smuler 
af  Byer,  der  fandtes  i  Forhold  til  de  uhyre  dyrkede  Sletter,  betød 
intet  for  Ruslands  Kvægavl,  saa  lidt  som  de  betyder  den  Dag  i  Dag, 
skønt  de  i  de  sidste  Aartier  har  udviklet  sig  noget  i  Sammenhæng  med 
den  opvoksende  Industri. 

For  at  skaffe  Penge  havde  Bonden  selvfølgelig  kun  en  Udvej:  at 
dyrke  og  sælge  Korn. 

Allerede  i  de  nærmest  følgende  Aar  efter  Livegenskabets  Ophæ- 
velse, begynder  Ruslands  Kornudførsel  at  blive  en  kendelig  Indsats  paa 
Verdensmarkedet,  og  siden  da  har  Udførselen  været  i  uafbrudt  Stigen. 
Følgende  Tal '^)  viser  Gennemsnitsudførselen  af  Rug,  Hvede  og  Havre 
tilsammen  i  Tiaaret 

1860—69 1440  Mill.  Kilogram 

1869—79 3570  — 

1880—89 4880  -     — 

1890—99 6360  —    - 

Forsaavidt  skulde  det  synes,  at  det  russiske  Rige  har  oplevet  en 
storslaaet  Opgangstid,  naar  det  i  90erne  kan  udføre  næsten  47^  Gange 
saa  meget  Korn  som  i  60erne. 

Gennem  de  officielle  Meddelelser,  som  det  russiske  Finansmini- 
sterium sender  ud  i  Europa,  og  „hvis  væsentligste  Mission  er  at  give 
det  udenlandske  Kapitalistpublikum  en  paa  Kendsgerninger  støttet  Op- 
lysning om  den  russiske  Stats  Ydeevne"**)  sporer  man  redelige  Be- 
stræbelser for  at  holde  den  Side  at  Medaljen  frem  til  Beskuelse.  I 
„Bulletin  Russe"  for  1898  findes  saaledes  en  sammenlignende  Opgørelse 
over  Kornavlen  efter  1870,  i  hvilken  Nettoudbyttet  af  Høsten  i  det 
evropæiske  Rusland  paa  Grundlag  af  oiTicielle  Tal  beregnes  for  Aarene 

1870-74  til  199,9  Mill.  Tschetwert  ♦♦*) 
1875—79    -    195,8    — 
1880—84    -   222,6    — 
1885—89   -    234,8    —  — 

1890-94    -    257,8    —  — 

Altsaa:  i  Følge  disse  Tal  er  Nettoudbyttet  vokset  28,8  %•  Men 
hvad  derimod  den  officielle  Tidende  glemmer  at  meddele,  er,  at  Be- 
folkningen indenfor  samme   Landomraade  i  samme  Tidsrum  voksede 

*)  Russiands  Landwirtschaft  und   Getreidehandel.    Von  D.  P.  Ssemenow  und  W.  J. 
Kasperow.  Aut.  Uebersetzung  von  M.  Blumenau.     Miinchen  1901.     S.  48. 
♦♦)  Jahrbucher  fur  Nationalokon.  und  Statistik.  III  Folge  24  Bd.  S.  529. 
♦**)  1  Tschetwert  =  l,5o«8  Tdr. 

fra  72  til  105,6  Millioner  eller  46,8  7o-  Hvis  disse  Tal  er  ligesaa  paa- 
lidelige  som  de  er  officielle,  —  hvad  man  forøvrigt  i  den  seneste  Tid 
har  begyndt  at  tvivle  paa  —  vil  det  gennemsnitlige  Nettoudbytte  pr. 
Hoved  være  sunket  fra  2,77  til  2,44  Tschetwert.  Men  selv  om  Be- 
folkningen i  1870  er  regnet  noget  for  lavt,  vil  der  dog  ingen  Grund 
være  til  at  prale  af  Fremgangen  af  Høstudbyttets  Overskud. 

Dette  bliver  der  saa  meget  mindre  Anledning  til,  naar  man  vælger 
andre  Udgangspunkter  for  Sammenligningen,  hvad  den  nævnte  officielle 
Kilde  ogsaa  forsøger. 

I  1840eme  angives  Gennemsnitsudbyttet  af  Høsten  i  det  evropæiske 
Rusland  —  uden  Polen  og  Finland  —  til  250  Millioner  Tschetwert. 
Indenfor  samme  Omraade  angives  Udbyttet  af  Høsten  i  Aarene  1890 
— 94  til  gennemsnitlig  315  Mill.  Tschetwert,  altsaa  en  Stigning  i  Ud- 
bytte paa  ca.  V**  medens  Befolkningen  paa  samme  Tidsrum  omtrent 
fordobledes.  Ikke  mindre  interessant  er  det  at  se,  hvormeget  Korn, 
der  efter  de  foran  angivne  Tal  paa  Komudførsel  bliver  tilbage  til  Befolk- 
ningens Ernæring. 

I  Aarene  1895 — 97  var  Nettoudbyttet  af  den  russiske  Kornhøst 
gennemsnitlig  2186  Mill.  Pud,  d.  v.  s.  med  Fradrag  af  Udsæd  for  det 
følgende  Aar.  I  samme  Tidsrum  var  den  gennemsnri.  Udførsel  656 
Mill.  Pud.  Der  bliver  altsaa  1530  Mill.  Pud  tilbage  til  Underhold  for 
Befolkningen  og  dens  Kvægbestand,  d.  v.  s.  14,^  Pud  eller  239  Kilo- 
gram pr.  Hoved  af  Befolkningen.  Sammenlignet  med  Tyskland  er  det 
omkring  ved  ^/j  mindre  Kornforbrug,  og  det  tiltrods  for,  at  der  avles 
langt  færre  Kartofler  og  spises  meget  mindre  Kød  end  i  Tyskland. 

At  der  ingen  Forbindelse  er  mellem  Udførsel  og  Høst  i  Rusland, 
fremgaar  af  følgende  lille  Tabel  for  Høst  og  Udførsel  af  Rug. 

Gennemsnitlig 
I  5-Aaret  Udførsel  i  Mill.  Pud.  Høst  i  Mill.  Tschetwert. 

1870-74 240,,  400,« 

1875-79 411,9  383,0 

1880—84 280,8  397,o 

1885—89 408,p  477,7 

1890-94 270,5  475,^ 

Det  karakteristiske  ved  disse  Tal  er,  at  der  efter  hver  Periode  med 
stærk  Udførsel  følger  et  vældigt  Tilbageslag,  hvilket  betyder,  at  den 
yderste  Anstrengelse  er  anvendt  for  at  bringe  Udførselen  i  Vejret*). 

Endnu  skal  kun  meddeles  en  lille  Oversigt**)  over  Rug-,  Hvede- 
og  Havrehøstens  Svingninger  i  Tidsrummet  1884—98,  i  hvilken  Høst- 
udbyttet er  beregnet  i  Forhold  til  Middelhøsten,  der  er  sat  =  100. 


♦)  „Die  Neue  Zeit"  19.  Jahrg.  1.  Bd.  S.  116-17. 
♦♦)  „Russiands  Landwirtschaft  u.  Getre idehandel"  S.  41—42. 

1884 

97,7 

1889  84,1 

1894 

112.7 

1885 

82^ 

1890  95,8 

1895 

101,7 

1886 

96„ 

1891  73,e 

1896 

104,3 

1887 

109,9 

1892  81,6 

1897 

87,« 

1888 

110,7 

1893  112,, 

1898 

99,7 

Denne  Tabel,  der  omfatter  hele  Rusland,  giver  et  nogenlunde  klart 
men  dog  svagt  Indtryk  af  de  periodisk  tilbagevende  Misvækstsaar,  der 
i  de  sidste  20  Aar  i  visse  Distrikter  har  været  ligesaa  sikre  som  Maa- 
nens  Kvarterskifter  og  hvis  væsenligste  Aarsag  er  den  Rovdrift  af  den 
russiske  Jord,  som  Bondens  forpinte  økonomiske  Tilstand  nøder  ham 
til.  Den  officielle  Beretning,  hvoraf  ovenstaaende  Tal  er  taget,  og  som 
vel  vogter  sig  for  at  gaa  tilbunds  i  Sagen,  bemærker  dog,  at  Variatio- 
nerne i  Høstudbyttet  for  visse  Egnes  Vedkommende  er  „betydelig 
større". 

Som  Afslutning  paa  nærværende  Undersøgelse  vil  formentlig  føl- 
gende Resultat  kunne  fastslaas: 

1.)  Den   russiske   Bonde   lever  i  den  yderste  Armod  og  Elendighed, 
hvilken  naturnødvendigt  maatte  følge  af  hele  Bondereformens  Ka- 
rakter, der  førte  den  i  Forvejen  med  Omgangen  med  Penge  højst 
uvante  Bonde  ind  i  en  fuldstændig  Pengehusholdning. 
2.)  Denne  udpinte  Tilstand  giver  sig  Udtryk  i 

a)  Bøndernes  voksende  Restancer  af  direkte  Skatter  og  Afdrag  paa 
Løskøbesummen; 

b)  det  formindskede  Kornforbrug  som  Følge  af  den  anstrengte  Korn- 
udførsel for  at  dække  Udgifterne  til  Staten. 

3.)  Statens  Forsøg  paa  ad  Monopolets  Vej  ved  Brændevinssalg  at 
at  skaffe  forøgede  Indtægter  har  ikke  alene  paa  Grund  af  Befolk- 
ningens Fattigdom  finansielt  set  været  uden  Resultat,  men  haft 
mindre  heldige  Følger  ved  at  fremme  Smughandel  (som  Staten 
direkte  er  interesseret  i). 

4.)  Fra  Finansministeriets  Side  indrømmes  det,  og  som  man  vil  se  paa 
Grundlag  af  Kendsgerninger,  at  det  er  umuligt  at  spænde  Skatte- 
buen stærkere. 


Stephan  Sinding. 

Af  Thomas  P.  Krag. 


I. 

Naar  man  gaar  gennem  Glyptothekets  Sale  og  lader  den  franske 
Skulpturs  indsmigrende  Ynde  og  den  danske  Skulpturs  myge  Linjer 
virke  paa  sit  Sind,  standser  man  nu  og  da  foran  Værker,  hugne  med 
haardere  Haand.  De  virker,  som  kom  man  fra  svajende  Siv  og  kuplede 

Skove  til  Egne,  hvor  Naturen  nok  er  frodig  og  hvor  Træstammerne 
staar  trygge  og  tætte;  men  hvor  man  synes  at  fornemme  et  Gus  fra 
Ødemark  og  fra  haardføre  Egne. 

Disse  Værker  er  hugne  af  Stephan  Sinding. 

Den  nordisk-germaniske  Aand  hviler  over  disse  Værker.  Den 
Fantasi,  der  skabte  dem,  er  væsensforskellig  fra  den,  der  skabte  de 
danske  og  fra  den,  der  skabte  de  franske  Billedhuggerværker.    . 

Der  er  over  Stephan  Sindings  Værker  den  enkle  strenge  Linje. 
Og  denne  Linje  ejer  en  Klang,  der  minder  om  de  gamle,  haardføre 
Ballader.  Den  har  ikke  Præget  af  det  sydlige,  rige  Germanien,  men  af 
det  Germanien,  der  mørkner  mod  Nord  og  bliY  svangert  med  Tung- 
sind og  Tusmørke. 

Jeg  ser  dem  for  mig.  Skaren  kommer:  Her  en  stærk,  graanet 
Moder,  der  bærer  sin  døde  Søn  fra  Kampen,  og  her  en  ung  Kvinde, 
der  raaber  paa  Stammens  Mænd  for  at  de  skal  hjælpe  hende  med  at 
bringe  hendes  dræbte  Mand  i  Sikkerhed.  Hist  staar  den  ældste  af 
Slægten  og  tænker  paa  svundne  Tider  og  hvisker  god  Lærdom  frem. 
Der  rider  Valkyrien  ned  ad  Klippen,  og  der  bøjer  den  fangne  Kvinde 
sig  for  at  give  sit  Barn  Die.  Men  derborte  sover  to  Børn.  De  sover 
saa  trygt.  Omkring  dem  staar  Natten:  Man  føler  den  ved  at  se  disse 
Børns  Søvn,  ved  at  mærke  deres  dybe  Aandedrag. 

Over  dem  alle  noget  strængt,  alvorligt.  Over  dem  alle  det  Særpræg, 
som  de  nordlige  Egne  bringer,  hvor  Menneskene  maa  kæmpe  mod  en 
haard  Natur,  og  hvor  denne  Kamp  stemmer  til  Haardførhed  og  For- 
sagelse. 

II. 

Man  faar  Lyst  til  at  tage  de  enkelte  Værker  og  tale  om  dem.  Som 
nu  „Barbarkvinden,  der  bærer  sin  Søn  fra  Kampen".  Der  er  pompøs 
Sørgemarsch  i  hendes  Skridt.  Ingen  Klynk,  ingen  blødagtig  Klage.  Hun 
skrider  frem  med  løftet  Hoved.  Munden  tier.  Naar  hun  begraver  ham, 
vil  hun  ikke  fælde  Taarer,  men  hun  vil  sige  nogle  fyndige  Ord  om 
den  gode  Søn  og  den  tapre  Mand  han  var.  De  kunde  ristes  i  Runer 
disse  Ord.  Tacitus  kunde  have  skrevet  dem  om  germanske  Mødre :  om 
de  fantastiske  Væsener  deroppe  mod  Ultima  Tule,  der  forekom  Romeren 
mystiske  ved  sin  Tapperhed  og  sin  Resignation. 

Et  andet  Værk,  der  uforklarligt  nok  hører  til  Stephan  Sindings 
mindst  kendte,  fremstiller  et  beslægtet  Emne  fra  den  Tid,  Evropa  ejede 
Urskove.  Her  er  det  ikke  Moderen,  der  fremstilles,  men  den  unge 
Kvinde  ved  sin  Mands  Lig.  Hun  staar  der,  den  unge  Barbarkvinde, 
Hunnerdatteren.  Hun  holder  fast  i  sin  døde  Mand,  men  hun  er  bange 
for,  at  hun  ikke  skal  magte  at  bære  ham  helt  frem.  Og  ængstelig  er 
hun  for  at  han  skal  ligge  derude  Natten  over;  thi  da  vil  maaske 
Fjenden  mishandle  hans  Lig  eller  Hunde  skænde  og  besudle  det.  Saa  — 
(og  i  det  Øjeblik  har  Kunstneren  grebet  hende)  —  raaber  hun  til  Stam- 

mens  Mænd:  „Kom 
og  hjælp  mig  at  bære 
ham  hjem."  —  Hen- 
des Skrig  er  vitdt.  Næ- 
sen vider  sig  ud  og 
Øjnene  gløder.  Bar- 
barkvinde og  Mand- 
inde,  fuld  af  Vildskab 
og  Ømhed  og  Tro- 
fasthed —  med  en 
Krumning  i  Ryg  og 
Nakke  som  Skogens 
vilde  Dyr. 

III. 
De  nordlige  Egnes 
Ømhed  og  Elskov 
synes  mig  Sinding 
har  fremstillet  i  sine 
ire  Værker:  Fangen 
Moder,  Søvnen.To 
Mennesker.  Fan- 
gen Moder  Fortæller 
jevnt  og  uden  Om- 
svøb om  Moderens 
Offervillighed  for 
Barnet.  Hun  bøjer 
sig  dødstræi  fremover 
for  at  hendes  Barn 
ikke  skal  lide  Nød. 
Hun  virker  som  et 
Symbol  paa  Moderen, 
der  villig  ofrer  sin 
Ungdom  og  Skønhed 
for  sit  Barn.  Hendes 
Stilling  er  vanskelig: 
hendes  Ryg  vil  om 
lidt  smerte,  og  hen- 
des Bryster  vil  bli' 
tomme;  men  hendes 
Barn  vil  ikke  sulte. 
Og  dog  demonstrerer  hun  ikke.  Hendes  Mine  lyser  ikke  af  Uegennytte, 
Skikkelsen  indprænier  ikke  Tilskueren  hendes  Ædelhed.  Hun  gør,  hvad 
hun  gør,  fordi  hun  instinktmæssigt  vil.  Hun  gør  det  som  Fuglen,  der 
plukker  sit  Bryst  lor  at  værne  sine  Smaa.  Hun  virker  ikke  som  Heli- 

inde.    Hun  er  blot  Moder.    Hun  gør,   hvad   hun  gør  —  maaske  uden 
selv  at  forstaa  at  andet  er  muligt. 

Kærlighedslivet  er  altid  det  centt^le  hos  enhver  betydelig  Kunstner, 
danner  altid  den  inderste  Nerve  i  hans  Kunst.  Det  kan  have  forskellige 
Former.  Det  kan  vise  sig  som  høj,  lidenskabelig  Skønhedsdyrkelse,  eller 
som  religiøs  Ekstase.  Det  kan  næt^s  af  hed,  umættelig  Sanselighed,  del 
kan  ogsaa  være  dyb  Ømhedsfølelse,  sin  Slægts  Forsvar,  en  evig  Omhu 
For  dem  han  har  faaei  som  sine. 


Det  centrale  i  Sindings  Kunst  er  netop  denne  dybe  Ømhed  for 
Fællerne  i  Livet.  Forsvat^l  af  og  Ømheden  for  Søn,  for  Mand,  for  Barn. 
Som  j^  før  har  vist  ved  de  Værker,  jeg  har  skildret,  er  denne  Følelse 
fremstillet  af  ham  i  mange  Afekygninger  —  ligefra  den  stærke  Barbar- 
kvindes  Omhu  for  sin  Søn  ligetil  de  unge,  skrøbelige  Menneskebørn, 
der  i  Gruppen  „Søvnen"  sover  ved  hinandens  Side.  Er  disse  Søskende? 
Maaske.  De  er  i  alfald  forenede  ved  den  lykkelige  Følelse,  at  de  er 
hinanden  nær.  Man  føler,  at  de  vilde  blive  ulykkelige,  dersom  de  vaag- 
nede  og  savnede  hinanden.  Noget  uendeligt  nænsomt  er  over  denne 
Gruppe.  En  Søvnens  Plastik.  De  sover  og  aander.  Legemet  ligger  i 
den  Stilling  Søvnen  forlanger. 

Det  er  interessant  at  studere  det  eneste  Værk  af  Sinding,  der  be- 
handler det  erotiske  Forhold  mellem  Mand  og  Kvinde.  Jeg  mener  hans 
„To  Mennesker".  Aldrig  kommer  vel  Stephan  Sindings  Egenskab  som 
nordisk  Kunstner  stærkere  frem  end  her.  Jeg  mener  neppe  at  tage  fejl, 
naar  jeg  antager,  at  Kunstneren  i  denne  sin  Gruppe  ikke  vil  vise  os 
Nordens  stærke,  unge  Kærlighedsdrøm.  Dette,  de  to  Menneskers,  Kys 
indeslutte  saa  megen  Længsel.  Det  er  de  Unges  Kærlighed,  der  glæder 
sig  over  det  at  leve  og  længes,  for  hvem  Kysset  er  vidunderligere  end 
Mandens  Favntag,  fordi  det  ej  gir  Mæthed  og  Lede  og  fordi  det  kan 
vare  evigt  og  er  altid  lige  ungt  og  hedt. 

Sinding  synger  de  Unges  Kærlighedssang  her.  Disse  to  Unge  er 
kyske  paa  samme  Tid  som  de  er  længtende.  De  er  Mennesker  fra  den 
Del  af  Jorden,  der  avler  Længsel  og  Drøm. 

Jeg  tænker  mig,  at  en  Franskmand  havde  benyttet  lignende  Motiv. 
Han  havde  sikkert  ikke  kunnet  ende,  hvor  Stephan  Sinding  ender  med 
Kysset  som  den  store  Glæde,  som  den  endelige  Fryd.  Han  vilde  sik- 
kert have  følt  dette  Kys  blot  som  et  Nu.  Han  vilde  maaske  have 
grebet  dem  i  dette  Nu.  Men  uvilkaarlig  vilde  han  have  ladet  Tilskueren 
ane,  at  disse  to  Mennesker  i  næste  Nu  vilde  holde  hinanden  endnu 
tættere  omslyngede. 

Nordboen  Sinding  slutter  her.  For  ham  er  disse  to  unges  stærke, 
kyske  Kys  Symbolet  paa  Nordens  evige  Drøm  og  Længsel. 


IV. 

Men  bag  alle  Tanker  og  alle  Forestillinger,  bag  al  Stræben  og  Mod- 
gang dukker  der,  kan  hænde,  frem  en  Længsel  efter  Fred.  Sinding  har 
følt  den,  og  han  dannede  sin  kolossale  Gruppe  Moder  Jord. 

Denne  Moder  Jord  er  ikke  Jorden,  som  giV  Næring,  som  blomstrer 
og  som  hidser.  Den  er  Jorden,  som  samler  alt  i  sit  Skød,  som  gi*r 
Hvile  og  Ro. 

Alt  hvad  Livet  loved,  al  Verdens  Virkelyst  og  Vandrelyst,  al  Ung- 
dom og  Kraft,  al  Elskov  og  Stræben  —  alt  synker  ned  i  denne  tunge, 
blinde,  ufølsomme  og  dog  barmhjertige  Jord.  Denne  Jord  er  tung  og 
plump.  Den  stabler  sig  op  i  Masser  uden  Hensyn  til  det  sirlige  Skøn- 
hedsbegreb,  som  kritiske  Mennesker  har  dannet  sig.  Og  dog  er  den 
stor  og  fager  i  sin  Tunghed  og  Hensynsløshed  .  .  . 

„Moder  Jord"  fremstilles  som  et  Væsen,  umaadeligt,  med  tung  Krop, 
bred  Lænd  og  svære  Lemmer.  Hendes  Hoved  synes  indhyllet  i  Skyer. 
En  Mine  af  Sten  og  et  spottende  Smil.  Hendes  Aar  synes  endeløse. 
Hun  forundres  ikke  over  noget,  glædes  ikke  over  noget  og  bevæges 
ikke  af  nogen  Sorg.  Hun  ser  alt  i  Rækkefølge,  alt  i  Sammenhæng. 
Hun  dømmer  ikke  Menneskeslægten  for  dens  Handlinger  i  Dag;  thi 
hun  ved,  at  den  er,  som  den  maa  være.  Hun  kender  den  fra  hun  gav 
dens  første  Kim  Næring. 

I  hendes  Fang  ligger  to  Menneskebørn  krøbne  hen.  De  har  søgt 
did,  fordi  de  var  trætte.  Deres  Søvn  er  stille  og  fredfuld.  Er  dette 
Døden?  Saa  tyst  er  denne  Død.  Dens  Velsignelse,  dens  dybe  Ro 
præger  disse  to  døde  Mennesker,  der  langsomt  suges  ned  i  den  store 
Kvindes  Favn.  Det  er,  som  føler  man  Jordens  Virksomhed  ved  de 
døde.  Det  ubønhørlige  Ord:  Bliv  Muld  igen!  Men  denne  Opløsning 
har  intet  skrækkeligt  ved  sig.  Lempelig  lukker  Mulden  sig  over  de 
døde.  Og  over  dem  skuer  Jordens  Guddom  mod  den  store  Stilhed, 
det  store  Intet  .  .  . 

Jeg  ved,  at  Sinding  senere  har  dannet  sin  Gruppe  „Adoratio".  Des- 
værre kan  jeg  ikke  udtale  mig  om  den;  da  jeg  vilde  se  den,  var  den 
allerede  sendt  til  Udlandet.  Jeg  nødes  derfor  til  at  holde  ham  fast  ved 
dette  næstsidste,  for  mig  betydningsfulde  Værk. 


Kvindernes  Stemmeret  i  Australien.*) 

Af  Elna  Munch. 


Det  Land,  hvor  Kvindernes  politiske  Valgret  er  naaet  længst  frem,  er 
Australien.  Det  er  det  eneste  Land,  hvor  de  har  naaet  Valgret  til  selve 
Rigsparlamentet;  i  December  1903  stemte  de  australske  Kvinder  for  første 
Gang  ved  Valgene  til  dette. 

Bevægelsen  for  Kvindernes  politiske  Frigørelse  har  sit  oprindelige 
Arnested  i  Ny  Zeeland,  hvor  Sagen  første  Gang  rejstes  i  1878.  Det  er 
betegnende  for  Bevægelsen  her  i  Modsætning  til  i  Amerika,  at  det  fortrins- 
vis har  været  Mænd,  der  —  af  forskellige  Bevæggrunde  —  har  arbejdet 
for  at  gennemføre  Kvindernes  Stemmeret. 

1  1878  fremkom  det  den  Gang  nydannede  Parti,  Progressistpartiet,  hvis 
Leder  var  George  Grey,  med  et  Forslag  til  en  Valgreform,  hvori  man 
bl.  a.  forlangte,  at  de  Kvinder,  som  betalte  Skat,  skulde  have  Stemmeret 
til  Parlamentet,  ligesom  de  allerede  havde  det  til  Kommunen.  Forslaget 
blev  støttet  af  den  unge  Advokat  Stout,  som  den  Gang  nylig  havde  be- 
gyndt sin  politiske  Løbebane;  men  alle  Anstrængelser  var  forgæves;  For- 
slaget faldt.  I  1887  blev  Sagen  taget  op  igen  under  et  Koalitionsministe- 
rium  Staut-Vogel.  Forsvaret  for  Kvindernes  Valgret  førtes  denne  Gang 
især  af  Vogel.  Han,  der  selv  var  Jøde,  sammenlignede  Kvindernes  Stilling 
med  den.  Jøderne  tidligere  havde  haft;  han  fremhævede,  hvor  vidt  Jøderne, 
der  en  Gang  havde  været  udelukkede  fra  næsten  alle  Bestillinger  og 
Erhverv  og  fra  al  Uddannelse,  havde  drevet  det,  efter  at  Londons  Univer- 

^)  Den  forhenværende  nyzeelandske  Statsminister  William  Pember  Reeves  har 
i  1902  udgivet  et  Værk:  „State  experiments  in  Australia  and  New  Zealand*^,  som 
bl.  a.  indeholder  en  historisk  Fremstilling  af  „Kvindernes  politiske  Stemmeret  i 
Australien**;  denne  Del  af  Bogen  er  udgivet  paa  tysk  i  Sozialer  Fortschritts 
Bibliotek. 

sitet  og  andre  videnskabelige  Institutioner  havde  aabnet  deres  Døre  for 
dem.  Han  talte  med  Varme  om,  hvor  værdifuld  Kvindernes  Medvirken  i 
de  offentlige  Anliggender  vilde  blive,  hvor  forædlende  en  Indflydelse,  de 
vilde  faa  paa  det  offentlige  Liv. 

Blandt  Forslagets  Modstandere  paastod  Scobie  Mackenzie,  at  det 
sikreste  Resultat  af  Reformen  vilde  blive,  at  et  stort  Antal  Mænd 
derved  vilde  faa  2  Stemmer,  samt  at  Præsternes  Indflydelse  vilde  paavirke 
Kvinderne  til  Skade  for  det  nationale  Opdragelsessystem.  En  anden  af 
Modstanderne,  Repræsentant  for  de  indfødte  Maoris,  Wi-Peré,  motiverede 
sin  Modstand  med  følgende  Ord:  „Min  Opfattelse  af  dette  Forslag  er,  at 
hvis  det  bliver  til  Lov,  vil  det  blive  en  Kilde  til  Forstyrrelser  i  denne 
Forsamling.  Jeg  tror,  at  vi  blot  behøver  at  se  tilbage  paa  den  Fortræd, 
som  voldtes  Adam,  ved  at  hans  Hustru  gav  ham  et  Æble.  Vi  bør  huske, 
hvorledes  Ulykken  ramte  Samson,  da  Dalila  klippede  hans  Haar.  Og  vi 
bør  mindes  Beretningen  om  Nabots  Vingaard  —  hvorledes  en  Kvinde  op- 
hidsede en  Mand  til  at  myrde  en  anden  for  at  komme  i  Besiddelse  af 
hans  Vingaard.  Jeg  frygter,  at  hvis  Damer  fik  Sæde  i  denne  Forsamling, 
vilde  det  forstyrre  Opmærksomheden  hos  nogle  ærede  Medlemmer,  og  de 
vilde  ikke  vise  Koloniens  Anliggender  samme  Opmærksomhed  som  ellers. 
Skønt  jeg  er  til  Aars,  maa  jeg  bekende,  at  jeg  for  min  Del  vilde  blive 
grebet  af  en  saadan  Svaghed.  Hvis  den  ærede  Minister  i  Loven  vilde 
lade  indsætte  en  Bestemmelse,  hvorved  det  fastsloges,  at  kun  grimme 
Damer  fik  Adgang  til  dette  Hus,  saa  tror  jeg,  at  Kilden  til  denne  Fare  var 
fjernet;  men  hvis  der  blev  valgt  smukke  Kvinder,  er  jeg  vis  paa,  at  de 
vilde  føre  adskillige  Medlemmers  ømme  Hjærter  paa  Afveje.  Jeg  skal  til 
Slutning  tilføje,  at  hvis  det  tillades  indtagende  Damer  at  faa  Sæde  i  Parla- 
mentet, er  jeg  fuldkommen  sikker  paa,  at  min  Hustru  aldrig  vil  samtykke 
i  mit  Genvalg." 

Trods  disse  vægtige  Indvendinger  —  der  her  i  Landet  sikkert  vilde 
finde  Tilslutning  hos  Grev  Ahlefeldt  —  gik  Loven  dog  igennem  ved  anden 
Behandling;  men  førend  det  lykkedes  at  faa  den  endelig  vedtaget,  faldt 
Ministeriet  og  dermed  blev  Sagen  foreløbig  begravet,  da  det  følgende 
Ministerium  var  konservativt.  Da  Progressistpartiet  atter  kom  til  Magten 
i  1891,  forelagde  Premierministeren  Ballance  atter  et  Forslag,  som  gik 
ud  paa,  at  alle  voxne  Kvinder  skulde  have  Valgret;  det  gik  igennem  i 
Underhuset,  men  i  Overhuset  forkastedes  Forslaget  med  2  Stemmers 
Majoritet. 

Imidlertid  var  Afholdsbevægelsen  vokset  stærkt  paa  Ny  Zeeland  og 
dens  Ledere  mente,  at  det  vilde  være  til  Gavn  for  Bevægelsen,  om  Kvin- 
derne fik  Stemmeret,  hvorfor  de  satte  alt  ind  paa  en  mægtig  Agitation 
derfor.  Paa  den  anden  Side  begyndte  Bryggerne  og  Spirituosahandlerne  at 
fatte  en  heftig  Interesse  for  at  modarbejde  Kvindernes  Stemmeret,  som  de 
tidligere  ikke  havde  bekymret  sig  om.  Men  de  radikale  stod  fast.  I 
Overhuset  var  Udfaldet  usikkert  til  det  sidste;  i  1892  var  det  parat  til  at 
gaa  med  til  Reformen  med  den  Ændring,  at  Kvinderne  skulde  stemme 
skriftlig.  Progressisteme.  saa  heri  et  Forsøg  paa  at  omgaa  den  hemmelige 
Afstemning  og  opgav  at  faa  Loven  gennemført  i  den  Skikkelse.  Endelig  i 
1893  gik  Forslaget  igennem  i  Overhuset  med  2  Stemmers  Majoritet;  en 
Del  af  Regeringens  Modstandere  stemte  for  Forslaget  i  Haab  om,  at  de 
kvindelige  Vælgere  skulde  støtte  Prohibitionisterne,  der  stod  paa  en  spændt 
Fod  med  Regeringen. 

Ogsaa  i  Sydaustralien  var  det  Mænd,  som  rejste   Spørgsmaalet  om 
kvindelig  Stemmeret  og  som  i   1894  førte  Loven  igennem. 

Bevægelsen  støttedes  dog  her  af  en  kvindelig  Stemmeretsforening: 
„Women's  Suffrage  League",  som  drev  en  stor  Propaganda.  Ved  dens  Side 
kæmpede  en  kristelig  Kvinde-Afholdsforening,  saa  at  Åfholdsspørgsmaalet 
her  som  paa  Ny  Zeeland  fik  afgørende  Indflydelse  paa  Sagens  Udfald.  En 
af  de  ivrigste  Forkæmpere  for  Kvindesagen  var  John  Cockburn;  han 
havde  tidligere  været  Læge  i  London  og  blev  efter  at  være  indvandret  til 
Sydaustralien  hurtig  en  af  Forgrundsfigureme  i  det  politiske  Liv.  Han 
troede  fuldt  og  fast  paa  de  samfundsmæssige  og  politiske  Fordele,  som 
Kvindernes  Stemmeret  vilde  medføre,  og  han  talte  varmt  Kvindernes  Sag. 
Det  skyldtes  da  ogsaa  ham,  at  der  i  1893  under  Ministeriet  Kingston 
blev  indbragt  og  gennemført  et  Forslag  om,  at  alle  voksne  Kvinder  skulde 
have  Valgret.  I  Sydaustralien  betyder  den  parlamentariske  Valgret  mere 
end  i  de  øvrige  Dele  af  det  britiske  Rige,  da  den  medfører  Stemmeret  til 
baade  Under-  og  Overhus.  Forslaget  af  1893  stillede  de  kvindelige  og  mand- 
lige Vælgere  paa  lige  Fod  overfor  begge  Kamre;  men  den  indeholdt  en 
særlig  Bestemmelse  om,  at  Befolkningen  selv  ved  en  Folkeafstemning 
skulde  afgøre,  om  den  vilde  anerkende  Loven.  Kvinderne  skulde  ved 
Afstemningen  vise,  om  de  ønskede  Loven,  og  Mændene  om  de  ønskede, 
at  Kvinderne  fik  Stemmeret.  Denne  Forholdsregel  mishagede  i  høj  Grad 
Valgrettens  Modstandere,  der  ansaa  det  for  et  moderne  og  fantastisk  For- 
søg, og  de  benyttede  Lejligheden  til  at  standse  Loven  for  det  Aar.  I  1894 
blev  Lovforslaget  atter  indbragt  —  denne  Gang  uden  Fordring  om  Folke- 
afstemning. Der  blev  imidlertid  indsendt  en  Adresse  med  11,000  Under- 
skrifter, fra  Mænd  og  Kvinder,  som  ønskede  Loven  gennemført  —  Største- 
delen af  Underskrifterne  var  —  betegnende  nok  —  tilvejebragte  af  „Kvin- 
dernes kristelige  Afholdsforening*".  Forslaget  gik  igennem,  men  med  Nød 
og  næppe.  Da  Reformen  krævede  en  Forfatningsforandring,  fordredes  ab- 
solut Majoritet  i  begge  Kamre.  Men  Forslagets  Tilhængere  i  Underhuset 
var  kun  akkurat  tilstrækkelig  mange  hertil,  saa  det  gjaldt  om,  at  ingen  var 
fraværende,  naar  Afgørelsen  fandt  Sted.  Cockburn  maatte  derfor  opsætte 
Afstemningen  Gang  paa  Gang.  Modstanderne  begyndte  tilsidst  en  Obstruk- 
tionspolitik;  de  talte  hver  Aften  til  Kl.  11,  da  de  vidste,  at  et  ældre  syge- 
ligt Medlem  af  det  andet  Parti  regelmæssig  begav  sig  hjem  paa  dette  Tids- 
punkt. Ved  et  Tilfælde  mislykkedes  Obstruktionen,  da  en  Tilhænger  af 
Forslaget  en  Aften,  hvor  man  troede  han  var  gaaet,  var  blevet  opholdt 
nogle  Minutter  i  et  Forværelse  af  et  Medlem  af  Regeringspartiet,  saa 
at  han  alligevel  kom  til  at  deltage  i  Afstemningen,  som  man  havde 
skyndt  sig  med  at  iværksætte.  Modstanderne  af  Reformen,  der  saaledes 
var  blevne  overlistede,  søgte  forgæves  at  hindre  Forslagets  endelige  Gen- 
nemførelse ved  under  Udvalgsbehandlingen  at  indsætte  to  Bestemmelser, 
som  var  Majoriteten  imod,  —  den  ene  gik  ud  paa,  at  Kvinderne  tillige 
skulde  være  valgbare,  den  anden,  at  de  kunde  sende  deres  Stemme- 
seddel i  et  Brev,  saafremt  de  ved  Sygdom  var  hindrede  i  at  møde  paa 
Valgstedet,  eller  dette  laa  langt  fra  deres  Hjem.  Imidlertid  vilde  Stemme- 
retspartiet  ikke  slippe  Sejren  og  gik  derfor  ind  paa  de  to  tilføjede 
Bestemmelser,  saa  at  Kvinderne  fik  politiske  Rettigheder  i  videst  mulig 
Udstrækning. 

I  1899  indførtes  kvindelig  Stemmeret  i  Vestaustralien,  ret  uventet 
og  under  ejendommelige  Omstændigheder.  Af  Statistiken  for  1899  frem- 
gaar,    at  Antallet  af  Kvinder  i  Vestaustralien  var  uforholdsmæssig  ringe  i 

Forhold  til  Antallet  af  Mænd.  Forklaringen  heraf  maa  søges  deri,  at  en 
betydelig  Mængde  Guldgravere  var  strømmet  til  i  Løbet  af  de  foregaaende 
Aar.  Af  171,000  Personer  var  knap  59,000  Kvinder  og  af  disse  noget 
over  Halvdelen  under  15  Aar.  Befolkningen  var  delt  i  to  Klasser:  Jord- 
ejerne og  Guldgraverne.  I  1899  var  disse  sidste  efter  aarelange  Kampe 
naaet  frem  til  en  ret  stor  politisk  Indflydelse  og  havde  Haab  om  at  faa 
Kolonien  indlemmet  i  Forbundets  Stater.  John  Forrest,  som  i  en  halv 
Snes  Aar  havde  haft  en  næsten  eneraadende  Stilling,  følte  Grunden  vakle 
under  sig.  Det  hidtil  herskende  Parti  greb  da  til  et  sidste  Middel  for  at 
bevare  Magten:  at  give  Kvinderne  Stemmeret.  At  dette  vilde  kunne  gavne 
det  herskende  Parti,  laa  deri,  at  der  i  de  ældre  Distrikter  naturligvis  var 
forholdsvis  langt  flere  myndige  Kvinder  end  i  Guldgraverdistrikteme. 

Siden  1893  var  Forslaget  om  Kvindernes  Stemmeret  gentagne  Gange 
blevet  forkastet;  John  Forrest  havde  stadig  været  imod  det  og  havde  endog 
i  1898  erklæret,  at  skønt  det  vilde  gavne  de  ældre  Distrikter,  var  det  ikke 
Grund  nok  til  at  søge  det  gennemført;  men  nu  var  Faren  overhængende, 
og  man  maatte  gribe  den  sidste  Redningsplanke:  Kvinderne.  Saaledes  gik 
det  til,  at  Parlamentet  i   1899  vedtog  Reformen  med   17  Stemmer  mod  6. 

Forrests  Parti  vandt  dog  ikke,  hvad  det  havde  tilsigtet;  Tilslutningen  til 
det  australske  Forbund  blev  vedtaget  med  overvældende  Majoritet  og  ved 
første  Valg  af  Forbundsrepræsentanter  vandt  Frihandels-  og  Arbejderpartierne 
stor  Fremgang. 

I  Nysydwales  blev  Spørgsmaalet  om  kvindelig  Stemmeret  rejst  i 
1891;  Reformen  gennemførtes  i  1902;  i  Tasmanien  flk  Kvinderne  Valgret 
i  1903.  I  Queensland  har  Spørgsmaalet  ikke  vakt  nogen  nævneværdig 
Interesse,  og  i  Victoria  har  Overhuset  hidtil  stillet  sig  afvisende.  — 

Denne  nye  Ret,  som  en  Del  af  de  australske  Kvinder  saaledes  modtog, 
saagodtsom  uden  egen  Medvirkning  og  Initiativ,  har  de  gjort  Brug  af  i 
højst  forskellig  Udstrækning. 

Paa  Ny  Zeeland  var  Kvinderne,  da  Reformen  blev  indført,  i  Minoritet, 
de  levede  paa  en  tarveligere  Fod  end  i  de  tilsvarende  Klasser  i  Evropa  og 
var  paa  Grund  af  deres  forholdsvis  ringe  Antal  stærkt  beskæftigede  i  og  bundne 
til  Hjemmene,  saa  at  de  ikke  kunde  faa  nogen  nævneværdig  Tid  til  politisk 
Uddannelse.  De  var  derfor  fuldkommen  uforberedte,  da  Valgretten  pludselig 
faldt  ned  til  dem  fra  Himlen.  Udfaldet  af  deres  Deltagelse  i  det  første 
Valg  var  paa  Forhaand  fuldstændig  uberegneligt;  alle  Partier  haabede  paa 
dem.  De  konservative  stolede  paa  Kvindernes  medfødte  Konservatisme; 
Tilhængerne  af  de  sociale  Reformer  mente  i  Kvinderne  at  faa  ivrige  For- 
bundsfæller; Afholdsmændene  ventede  en  stor  Sejr  for  deres  Sag;  Stats- 
kirkens Mænd  og  Katholikeme  regnede  med  en  stor  Forstærkning  af  deres 
Parti  til  Bekæmpelse  af  den  konfessionsløse  Statsundervisning.  Forud  for 
Valgdagen  gik  en  bevæget  Valgkamp,  i  hvilken  Kvinderne  saa  godt  som 
ikke  tog  aktiv  Del.  De  mødte  ganske  vist  i  store  Skarer  til  Vælger- 
møderne, hvor  de  forreste  Bænke  ved  en  stiltiende  Overenskomst  var  for- 
beholdt dem;  de  sad  der  Aften  efter  Aften  og  lyttede  til  Talerne  uden  selv 
at  deltage  i  Diskussionen.  Ved  deres  Taushed  lagde  de  et  Tryk  paa 
Talerne,  og  først  efterhaanden  lærte  de  at  applaudere.  De  Buketter,  som 
de  medbragte  til  de  foretrukne  Kandidater,  overdrog  de  til  Mænd  at  bringe 
op  paa  Tribunen.  Paa  selve  Valgdagen  mødte  Kvinderne  allerede  fra  den 
tidlige  Morgen  og  blev  ved  at  strømme  til  hele  Dagen,  undtagen  mellem 
Kl.  12  og  2,  da  de  skulde  lave  Middagsmad.  lait  stemte  den  Dag  over 
90,000  Kvinder  af  109,461   kvindelige  Vælgere,  medens  af  193,536  mand- 

lige  Vælgere  de  129,792  stemte.  Ved  de  senere  Valg  paa  Ny  Zeeland 
har  det  stadig  vist  sig,  at  Kvinderne  i  stor  Maalestok  gjorde  Brug  af  deres 
Valgret. 

Det  almindelige  Indtryk  af  Reformens  Virkninger  er  her,  at  Kvindernes 
Deltagelse  ikke  har  virket  forstyrrende  hverken  paa  Valgforberedelserne 
eller  paa  Valghandlingen;  de  huslige  Stridigheder,  forglemte  Børn  og  for- 
sømte Ægtefæller,  som  Pessimisterne  havde  forudset,  har  man  intet  Sted 
mærket  noget  til ;  det  var  meget  almindeligt  at  Mand  og  Kone  mødte  sammen 
og  stemte  for  samme  Parti. 

Stemmeretten  har  ikke  medført  nogen  forøget  Tilstrømning  af  Kvinderne 
til  Mændenes  Arbejdsmarked  eller  til  Universiteterne;  der  findes  f.  Eks. 
paa  Ny  Zeeland  knap  et  Dusin  kvindelige  Læger. 

Naturligvis  er  det  vanskeligt  at  udmaale  Kvindernes  Indflydelse  paa  det 
politiske  Liv,  dog  er  der  visse  Reformer,  som  man  sikkert  maa  tilskrive 
dem.  Deriblandt  den,  at  Ægteskabsalderen  er  forhøjet  fra  13  til  16  Aar 
paa  Ny  Zeeland. 

Foruden  at  Kvinderne  saaledes  har  opnaaet  Stemmeret  i  en  Del 
af  Kolonierne  til  disses  egne  Parlamenter,  har  de  i  alle  Kolonierne 
i  Oktober  1902  faaet  Stemmeret  til  Forbundsparlamentet.  Det  gik  meget 
stilfærdigt  af.  De  Erfaringer,  man  havde  hentet  fra  Kolonierne  tydede  paa, 
at  Kvindernes  Stemmeret  ikke  dér  havde  medført  Ulemper  —  ganske  vist 
forsikredes  det  ogsaa,  at  den  heller  ikke  havde  medført  Fordele;  men  For- 
.  slagets  Venner  hævdede,  at  de  gode  Resultater  vilde  vise  sig  med  Tiden, 
og  Oppositionen  var  meget  svag. 

I  December  1 903  skulde  de  australske  Kvinder  for  første  Gang  stemme 
til  Forbundsparlamentet.  Lederne  af  den  australske  Kvindebevægelse  var 
paa  det  rene  med,  hvor  stor  Betydning  det  vilde  have  for  Kvindesagen  i 
det  hele,  at  Kvinderne  i  stort  Antal  benyttede  deres  Valgret  ved  denne 
første  Lejlighed,  der  gaves  dem  dertil.  De  fremskridtsvenlige  Blade  manede 
til  „Opdragelse  og  Organisation "*.  Der  blev  om  Foraaret  afholdt  en  Række 
Kvindemøder,  hvor  man  særlig  drøftede  det  vigtige  Spørgsmaal,  om  Kvin* 
derne  skulde  danne  deres  egen  Vælgerforening  eller  gaa  ind  i  de  allerede 
eksisterende  mandlige  politiske  Foreninger.  Man  endte  med  at  stifte  en 
særlig  Kvindeforening  i  Melbourne:  „ Women 's  Federal  Political  Association" 
under  Ledelse  af  Miss  Vida  Goldstein,  med  det  Formaal  udelukkende  at 
arbejde  for  Parlamentsvalgene.  Førerne  for  Kvindebevægelsen  opstillede 
et  særligt  Program,  som  de  forelagde  Kandidaterne;  de  vigtigste  Fordringer 
i  dette  var: 

Lighed  for  Loven  for  begge  Køn.  Alle  Statsembeder  skal  staa  aabne 
for  begge  Køn  under  lige  Vilkaar.  Lige  Løn  for  samme  Arbejde.  Fremme 
af  den  internationale  Fredsbevægelse.  Tvungen  Voldgift.  Almindelig  Livs- 
forsikring.    Forbud  mod  Indførelse  af  Opium  o.  s.  v. 

Selve  Valgdagen  den  15de  Dec.  gik  meget  fredelig  af.  Den  betydelige 
Tilvækst,  som  Arbejderpartiet  fik,  —  deres  Antal  steg  i  Senatet  fra  8  til 
14,  i  Underhuset  fra  16  til  22  — ,  mener  man  at  kunne  tilskrive  Kvin- 
derne, som  med  stor  Iver  deltog  i  Valgene,  og  hvis  Program  paa  de  fleste 
Punkter  faldt  sammen  med  Arbejdernes. 

Miss  Vida  Goldstein  stillede  sig  til  Senatet  som  Repræsentant  for 
Victoria;  hun  opnaaede  51,262  Stemmer,  medens  de  4  Senatorer,  der 
valgtes  for  Victoria,  fik  fra  85,196  til   101,000  Stemmer. 

Af  Overlæge  Dedichen,  Østre  Åker. 


Der  fortælles  om  en  gammel  Distriktslæge  her  i  Landet,  at  han 
allerede  et  Aar  efter  at  have  faaet  et  nyt  Embede  søgte  om  Befordring 
med  den  Begrundelse,  at  han  ikke  turde  forblive  længere,  hvor  han 
var,  fordi  Dødeligheden  var  tiltaget  saa  uhyggelig  stærkt,  siden  han 
kom  did. 

Denne  Historie  plejer  sjelden  undlade  at  slaa  an.  Menneskene  har 
en  stærk  Trang  til  at  finde  sig  en  Syndebuk,  og  naar  en  Sygdom  tager 
en  uheldig  Vending,  er  Lægen  den  nærmeste  at  tage  til.  Da  er  Dommen 
„en  daarlig  Doktor"  snart  fældet,  og  i  dette  Tilfælde  indrømmede  jo 
Doktoren  ligefrem,  at  det  var  hans  Skyld,  naar  Dødeligheden  tiltog. 
Ellers  er  Historien  ikke  morsom. 

Det  har  sikkert  hændt  mange,  hvad  der  hændte  den  brave  Distrikts- 
læge, nemlig  at  de  et  Aar  uventet  har  havt  paafaldende  mange  Døds- 
fald, uden  at  de  har  havt  noget  at  bebrejde  sig.  Det  ligger  i  de  smaa 
Tals  Natur.  Tilfældige  Omstændigheder  faar  en  uforholdsmæssig  stor 
Indflydelse  paa  dem.  I  en  af  vore  mindste  Byer  —  jeg  tør  ikke  nævne 
dens  Navn  af  Frygt  for  at  udsætte  min  derboende  Kollega  for  at  side- 
stilles med  den  førnævnte  Distrikslæge  —  var  Dødeligheden  det  ene 
Aar  20,9  Voo*  det  næste  hele  68,1  7oo»  for  saa  atter  at  synke  til  24,^ 
og  Aaret  derefter  endog  til  IS,^.  I  otte  paa  hinanden  følgende  Aar  var 
den  11,8,  7.5,  30,4,  13,o  30,^,  9,o,  35,o  og  10,^  og  lignende  Svingninger 
finder  man  senere  i  dens  Historie  ogsaa. 

Dersom  man  undersøger  Forholdene  i  en  større  By,  f.  Eks.  i 
Kristiania,  vil  man  forgæves  lede  efter  saa  store  Uregelmæssigheder. 
Der  bevæger  Kurven  sig  med  betydelig  større  Adstadighed.  I  de  sidste 
40  Aar  har  den  aldrig  gjort  større  Hop  end  8  pro  mille,  og  hvis  man 
tegner  op  en  Kurve  over  Dødelighedsprocenten  i  det  hele  Land,  saa 
ser  man,  at  den  omtrent  som  Kongen  paa  Skakbrættet  bare  tager  en 
Rude  for  hvert  Skridt.  Paa  nedenstaaende  Diagram  er  dette  gjort,  og 
en  opmærksom  Iagttager  vil  finde  adskilligt  at  slutte  af  det. 

For  det  første  er  det  iøjnefaldende,  hvormeget  højere  Kristiania- 
Kurven  li^er  end  Rigets.  I  det  store  hele  følges  de  nok  saa  godt  ad, 
men  Kristiania  er  aldrig  istand  til  at  naa  det  Tal,  som  i  det  Aar  er 
Rigets  Gennemsnitstal.  Hvordan  man  nu  end  vil  tyde  dette  —  og  at 
tyde  Statistikens  Tal  ret,  det  er  just  Kunsten,  —  saa  kan  det  vel  ikke 
andet  end  indrømmes,  at  til  de  sundeste  Levesteder  i  Landet  kan 
Kristiania  ikke  henregnes.  Ganske  vist  er  der  i  de  senere  Aar,  siden 
en  Flerhed  af  Epidemier,  bl.  a.  af  Difterit  og  akute  Diarrhoer  i  1887 
bragte  Dødsprocenten  saa  højt  op,  som  den  ikke  havde  været  siden  i 
Lungebetændelseaarene  1875—76,  en  stadig  Fremgang  at  spore,  og  i 

sidste  Aar  (1901),  er  den  saa  lav,  som  den  overhovedet  ikke  har  været 
før.  Men  det  samme  gælder  jo  Rigets  Kurve.  Vi  befandt  os  altsaa  paa 
det  Tidspunkt  under  et  usædvanlig  gunstigt  Himmeltegn.  Det  tør  dog 
kanske  nok  ventes,  at  de  store  Anstrængelser,  Kristiania  har  gjort  for 
at  hæve  sit  Sundhedsvæsen,  vil  finde  sit  grafiske  Udtryk  i  en  frem- 
deles synkende  Kurve,  saa  den  endelig  naar  under  Rigets.  I  1861  var 
Dødeligheden  „i  de  Dele  af  Byen,  som  ligger  vestenfor  Akerselven, 
31,7,"  og  tog  man  de  fattigere  Kvarterer  paa  Østsiden  med,  blev  den 
endog  35,1.  D.  v.  s.:  Af  hvert  Titusind  Indbyggere  døde  det  Aar  351 
eller  3,5  7o  og  altsaa  betydelig  mere  end  dobbelt  saa  mange  som  i  1901. 
Men  det  var  ogsaa  Byens  værste  Aar  siden  Koleraaaret  1853,  og  det 
vilde  være  nødvendigt  at  gøre  Tegningen  næsten  dobbelt  saa  høj,  som 
den  er,  om  den  skulde  give  Rum  for  en  grafisk  Fremstilling  af  dette 
Forhold. 


mil   _?^'^*^I^^*A. 


Dengang  v^r  man  nøjsommere  end  nu  og  trods  den  ganske  be- 
tydelige Dødelighed  i  1868  betegnes  Sundhedstilstanden  i  den  offentlige 
Beretning  mildt  som  „kun  nogenlunde  god".  Det  var  særlig  Skarlagens- 
feber og  Mæslinger,  som  hærgede.  Den  sidste  store  Stigning  i  1887 
skyldtes  ogsaa  disse  Sygdomme,  samt  Difterit  og  epidemiskfe  Diarrhoer. 
Beretningen  finder  da  Tilstanden  „mindre  tilfredsstillende". 

Der  kunde  endnu  være  mangt  og  meget  at  sige  om  de  to  Kurver, 
men  det  vil  føre  for  langt  at  gaa  i  Enkeltheder.  Uden  at  ville  lægge 
for  meget  i  det  kan  det  dog  for  en  Læge  være  fristende  at  pege  paa, 
at  den  utvivlsomme  Tilbøjelighed,  Rigets  Dødelighedskurve  har  i  nedad- 
gaaende  Retning,  faar  en  ejendommelig  Belysning  ved  at  sidestilles  med 
en  Kurve,  som  angiver  Tallet  af  vore  Læger.  For  ikke  at  forvirre  med 
altfor  meget  paa  et  Bræt,  er  denne  bare  antydet  med  Stjerner  for 
hvert  3die,  4de  eller  5te  Aar.  Kurven  ligger  lidt  for  højt,  da  den  om- 
fatter alle  Læger,  ogsaa  de  udvandrede. 

Hvormeget  „de  lokale  Forhold"  har  at  sige,  kan  man  se  af  de  to 

næste  Kurver,  som  desværre  af  Hensyn  til  Pladsen  maa  gengives  i  en 
anden  Maalestok,  hvad  man  ogsaa  kan  se  af  Tallene.  De  viser  Dødelig- 
heden i  to  Byer  i  de  sidste  24  Aar,  nemlig  i  Vardø  og  i  Arendal. 
Bare  et  eneste  Aar,  i  1885,  har  Vardø  en  ringere  Dødelighed  end 
Arendal,  og  Dødeligheden  er  i  det  hele  ganske  stor  demord.  I 
disse  24  Aar  er  den  bare  to  Gange  naaet  saa  lavt  ned,  som  til  det 
Tal,  Kristiania  i  de  sidste  40  Aar  har  kunnet  regne  med  som  Maksi- 
mum. Det  er  ikke  opmuntrende  for  Vardøboeme. 

Heldigvis  tænker  man  til  dagligdags  lige  saa  lidt  paa  dette  som  paa 
andre  søi^elige  Kendsgerninger,  f.  Eks.  den  Fare,  Tuberkulosen  ud- 
sætter os  for.  Hvert  sjette  til  syvende  Menneske  dør  af  den,  og  hvad 
de  angrebne  angaar,  da  satte  for  nogle  Aar  siden  en  af  vore  Specialister 
paa  dette  Omraade  som  Motto  paa  sin  Doktorafhandling  den  opmun- 
trende Sætning:  „Ein  Bischen  Tuberkulose  hat  am  Ende  Jeder".  Des- 
værre er  de  Lærde  aldeles  uenige  ogsaa  om,  hvori  dette  stikker,  og 

det  forskræmte  Publikum  ved  ikke, 

^^i  pToWilk  M')^^\  i     ^vad  det  skal  gøre,  naar  den  ene 
'  P       Autoritet  stundom  paa  det  bestem- 

UOAoe  ^^^^^  fraraader,  hvad  den  anden 
særlig  anbefaler. 

Det  er  jo  almindelig  kendt,  at 
Kræften  er  i  tiltagende.  En  saa 
høj  Procent  af  Dødsfaldene,  som 
Kræft  paraderer  med  i  1901,  ken- 
des neppe  før  her  i  Landet.  — 
7,8  ®/o  af  alle  ved  Sygdom  forvoldte 
Dødsfald.  De  absohite  Tal  er  endnu  mere  urovækkende.  I  1853  opgives 
114  Dødsfald  af  Kræft,  1861:  205,  1865:  319,  1869:  438,  1873:  610, 
1878:  712,  1880:  801,  1884:  1006  og  i  1901 :  2126.  Selv  om  man  regner 
med,  at  Kræften  tidligere  ikke  erkendtes  som  saadan  i  en  Mængde 
Tilfælde,  som  nu  kommer  med,  er  Væksten  højst  uhyggelig.  Der  er 
liden  Trøst  i  den  Spaadom,  som  Dr.  Geirs  vold  i  1900  fremkom  med 
i  Det  medicinske  Selskab  i  Kristiania,  nemlig  at  Tallet  snart  skulde 
gaa  ned  igen,  for  han  har  ikke  andet  at  bygge  den  paa,  end  det,  at 
hvis  Kræften  er  en  Infektionssygdom,  „vil  den  utvivlsomt  vise  disse 
Sygdommes  Bølgebevægelse  i  Tidernes  Løb". 

I  Tidernes  Løb,  ja!  Foreløbig  peger  hverken  hans  eller  Dr.  Kiærs 
Undersøgelser  i  den  Retning,  og  Guderne  skal  vide,  at  noget  lyst  Blik 
paa  Fremtiden  faar  man  ikke  ved  at  studere  den  Sygdom. 

Ganske  anderledes  er  det  at  se  paa  Barselfeberens  Forhold.  I  1874 
døde  der  over  800  Kvinder  paa  Barselseng  i  Norge,  i  1901  bare 
Fjerdeparten  heraf,  og  Forholdstallene  er  de  senere  Aar  synkende.  Af 
1000  Fødende  døde  i  1889  6  af  Barselfeber,  i  1894:  4,,,  i  1898:  2„. 
i  1900:  2,7.  For  sidste  Aar  er  dog  Tallet  atter  noget  højere,  nemlig  3,o. 
Ogsaa  Difterit  viser  en  smuk  Nedgang.  Af  Difteritsyge  døde  i  Kristiania 

i   1892  30  7o»  i  de  følgende  Aar  henholdsvis   18,3,   l?,^,  6,9,  6,5,  8,0, 
4,9,  7,j„  3,6  og  3,7  %.  Det  er  en  „Serum- Virkning". 

Det  vil  vistnok  komme  overraskende  for  de  fleste,  at  der  her  i 
Landet  aarlig  kommer  omkring  1000  Mennesker  voldelig  af  Dage,  for- 
uden en  Snes  Stykker,  som  dræbes,  og  120 — 150,  som  begaar  Selv- 
mord. Tallene  svinger  paafaldende  lidet,  de  er  næsten  de  samme  i  60- 
og  80-Aarene  som  nu. 

Et  visselig  altfor  lidet  paaagtet  Forhold  er  Udbredelsen  af  de  vene- 
riske Sygdomme.  En  enkelt  af  disse,  Gonorrhoen  (og  Uretrit),  er  i 
Byerne  i  den  uhyggeligste  Tiltagen.  I  1888  anmeldtes  1549  Tilfælde. 
Senere  har  Tallene  vokset  næsten  uden  Afbrydelse,  saa  der  i  1900 
anmeldtes  4252,  i  1901  dog  noget  mindre,  4033.  Hvilken  Sum  af 
Lidelse  og  Ulykker  dette  betyder,  det  ved  alene  Kvindelægeme.  For 
det  er  til  syvende  og  sidst  Kvinderne,  som  faar  undgælde,  naar  de 
intet  ondt  anende  gifter  sig  med  syge  Mænd.  At  der  til  Gengæld  er 
enkelte  Kvinder,  som  har  Tusinde  Mænds  Sundhed  paa  sin  Samvittig- 
hed, gør  jo  ikke  Sagen  bedre.  — 

De  ovenanførte  Oplysninger  er  hentede  fra  et  Værk,  som  nu  til- 
hører Norges  officielle  Statistik.  Det  er  „Beretning  om  Sundheds- 
tilstanden og  Medicinalforholdene  i  Norge**.  Den  første  „Be- 
retning" udkom  i  1853.  Beretningen  for  1902  vil  saaledes  være  Bind 
50.  Mange  af  disse  Bind  er  allerede  nu  „Rariora",  og  komplette  Rækker 
hører  sikkert  til  Privatsamlingernes  største  Sjældenheder.  De  skal  vist- 
nok findes  i  alle  Distriktslægers  Arkiver^  men  nærmere  Eftersyn  vil 
utvivlsomt  paavise  mange  og  søi^elige  Huller  i  Rækkefølgen. 

Det  tør  nemlig  ikke  siges,  at  disse  Bøger  har  været  betragtet  som 
særlig  underholdende  eller  værdifuld  Læsning.  Før  sendtes  de  gratis  til 
alle  Læger,  og  mange  ere  de,  som  aldrig  aabnede  dem.  Hvilket  baade 
var  vel  og  ilde.  For  det  er  en  besnærende  Videnskab,  de  bærer  Bud 
fra.  Begynder  man  først  at  følge  en  af  de  mange  Ledetraade,  som 
fører  ind  i  —  og  ud  af  —  dens  Labyrint,  da  bliV  man  sent  færdig,  saa 
fængslende  er  det  at  uddrage  Moralen  af  dens  mange  Tal.  Men  nu 
sendes  de  bare  til  dem,  som  beder  om  at  faa  dem,  og  desuden  har 
de  færreste  Tid  til  at  fortabe  sig  i  dem.  Ikke  at  tale  om  Lyst. 

Det  er  Skade.  For  det  er  uhyre  Mængder  Stof  af  den  værdifuldeste 
Art,  som  er  samlet  i  dem.  Sjeldne  Bidrag  til  von  Lands  Kulturhistorie, 
men  dog  mest  til  Belysning  af  Epidemilæren. 

Naar  nu  50de  Bind  skal  udgaa,  vilde  det  være  ønskeligt,  om  dette 
kunde  gøres  til  et  Jubilæumsværk,  hvor  man  fandt  samlet  og  over- 
sigtlig bearbejdet,  helst  ledsaget  af  grafiske  Fremstillinger,  i  hvert  Fald 
en  Del  af  de  Data,  som  man  nu  maa  hente  frem  fra  50  forskellige 
Bøger.  Det  turde  vel  ogsaa  være  en  nærmere  Overvejelse  værd,  om 
der  ikke  var  Opfordring  til  at  meddele  et  og  andet  af  de  tidligere 
endnu  ikke  trykte  Beretninger.  Med  Aaret  1903  fejrer  man  jo  et  100- 
Aarsjubilæum,  men  hverken  Cirkulæret  af  1803  eller  flere  af  de  andre 

i  vor  Medicinalhistorie  vigtige  Dokumenter  findes  længere  i  Medicinal- 
lovgivningen. De  kunde  jo  i  den  Anledning  optrykkes  i  Sammenhæng. 
Forøvrig  mener  jeg,  at  en  yngre  Kollega,  hvis  Praksis  endnu  ikke 
var  større  end  at  den  levnede  ham  lidt  Fritid  daglig,  i  en  fuldstændigere 
Bearbejdelse  af  det  Stof,  disse  Beretninger  rummer,  ikke  alene  vilde 
finde  en  for  hans  Udvikling  lønnende  Opgave,  men  at  han  ogsaa  kunde 
komme  til  at  skabe  et  Værk  af  blivende  Værd  for  det  hele  Land. 
Mange  Ændringer,  som  Beretningen  i  Aarenes  Løb  har  undergaaet, 
vilde  gøre  det  nødvendigt  paa  flere  Punkter  at  søge  nøjere  Oplysning 
i  Medicinalkontoret.  Men  skal  jeg  dømme  af  de  Erfaringer,  jeg  har 
gjort,  naar  jeg  et  Par  Gange  er  falden  som  Offer  for  Beretningens 
Sirenesang,  saa  vil  han  der  være  sikker  paa  den  elskværdigste  og 
mest  forekommende  Støtte.  En  god  Hjælp  vilde  han  jo  have  i  de 
allerede  paabegyndte  Bearbejdelser  af  enkelte  Sygdommes  Udbredelse, 
f.  Eks.  af  Bentzen,  Geirsvold,  Hjorth,  C.  F.  Larsen,  Axel 
Johannesen,  Holmboe  og  flere. 


Ejendomsskylden  til  Kommunen. 

Af  S.  Berthelsen. 


Under  Forhandlingerne  paa  Raadhuset,  ved  Grundejermøder  og  i  Bla- 
dene om  den  nye  Skat,  har  der  vist  sig  en  betydelig  Meningsforskel  om 
det  berettigede  i  dens  Indførelse  i  Kommunen.  Mon  ikke  denne  Strid  hid- 
rører fra,  at  man  ikke  har  forsøgt  en  objektiv  Undersøgelse  af  Ejendoms- 
skyldens sociale  (modsat  kommunal-finansielle)  Karakter  og  Virkninger? 

Dette  Spørgsmaal  er  jo  nemlig  et  rent  videnskabeligt,  —  ligesaa  uaf- 
hængig af  Flertals-  og  Mindretalsafgørelser  som  f.  Eks.  Maaling  af  en 
Bjærghøjde  eller  et  Legemes  Vægtfylde. 

Spørgsmaalet  er  jo  dette:  falder  Ejendomsskylden  paa  Ejerne,  eller 
kan  den  af  disse  overvæltes  paa  Lejerne,  gennem  forøgede  Huslejer?  1 
sidste  Tilfælde  bliver  „Skylden**  =  en  ny  Huslejeskat,  hvilende  paa  Bru- 
geren, og  af  denne  atter  efterhaanden  deelvis  overvæltet  (særlig  Butiks- 
lejen)  paa  det  købende  Publikums  Varepriser;  altsaa  i  Virkeligheden  en  ny 
Forbrugsskat,  meget  lig  en  ny  Varetold  i  sine  sociale  Virkninger.  Med 
andre  Ord:  en  slet  Skat,  hvis  Indførelse  i  Kommunen  Folket  bør  mod- 
sætte sig  af  al  Magt. 

Men  i  første  Tilfælde  o:  hvis  Ejendomsskylden  ikke  kan  overvæltes 
paa  Lejerne,  da  bliver  Forholdet  netop  det  omvendte.  Da  falder  Skatten 
alene  paa  Ejerne,  og  i  rigtigt  indbyrdes  Skyld-Forhold,  eftersom  det  aabne 
Markeds  Vurdering  („Handelsværdi**)  og  ikke  Vilkaarlighed  forudsættes  som 
Maalestok;  kun  Overgangsreglernes  Hensigtsmæssighed  kan  da  drøftes.  For 
det  store  Publikum  bliver  Ejendomsskylden  i  saa  Fald  en  virkelig  økono- 
misk Landvinding,  nemlig  =  fri  Erhvervelse  af  et  nyt  stort  Aktiv  for  den 
fælles  Kommunekasse  —  til  Dækning  af  Udgiftsposter,  som  ellers  maatte 

paalignes  de  Mange  som  Forbrugs-  eller  Personskatter.  Altsaa  en  god  Skat, 
som  Folket  bør  kræve  indført  hurtigst  muligt. 

Følgelig  er  „Overvæltningsspørgsmaalef  det  centrale,  det  ene  afgørende. 
Men  Overvæltningens  Mulighed  beroer  —  vel  at  mærke  —  alene  paa  for- 
udgivne økonomiske  Naturlove,  og  er  absolut  uafhængig  af  enten  Ejernes 
eller  Lejernes  Vilie  —  enkeltvis  eller  organiserede.  Kan  Overvæltning  paa 
Lejerne  ske,  saa  vil  den  ske  uanset  Grundejernes  Ønsker  eller  Lejernes 
Protest.  Og  omvendt:  findes  ingen  naturlig  Overvæltningsmulighed,  saa 
nytter  ikke  nogen  Grundejerforanstaltning,  ligesom  enhver  Lejer-Sammen- 
slutning bliver  overflødig.  Huslejens  Højde  er  jo  ikke  —  saalidt  som  Prisen 
paa  Sukker,  Klæder  eller  nogen  anden  Vare  —  normalt  noget  Produkt  af 
Vilkaarlighed,  men  af  „Forholdene  paa  Lejemarkedet "*  o:  Prisdannelsens 
Naturlov. 

Men  denne  Lov  lyder  —  som  Enhver  kan  kontrollere  —  paa,  at  hvor 
Forraadets  Mængde  er  fast  begrænset,  der  vil  øget  Begær  højne  Vare- 
prisen: medens  omvendt:  øget  Efterspørgsel  vil  sænke  Prisen  i  samme 
Grad,  som  Forraadets  Mængde  er  elastisk  o:  kan  tilkaldes  med  Ordrenes 
Stigning.  Thi  øget  Produktion  giver  altid  billigere  Enhedspris. 

Da  nu  Efterspørgslen  efter  de  faste  Ejendomme,  hvorpaa  Ejendoms- 
skylden er  lagt,  stiger  jævnt  og  naturligt  i  København  med  Folkemængden  og 
Boligtrangen,  og  i  hvert  Fald  er  upaavirket  af  den  nye  Skat,  —  bliver  Spørgs- 
maalet  alene:  om  Skatten  da  paavirker  Forraadet?  Har  den  nye  Ejen- 
domsskyld Tendens  til  at  kalde  nye  Ejendomme  frem  paa  Markedet,  saa 
vil  den  forsaavidt  paavirke  Prisen  (og  Lejen)  paa  disse  saaledes,  at  denne 
falder.  Har  Skatten  derimod  Tendens  til  at  hindre  nye  Ejendommes  Op- 
staaen,  vil  den  virke  højnende  paa  Lejen  og  Prisen.  Og  er  den  ude  af 
Stand  til  at  paavirke  Forraadets  Mængde,  vil  den  ejheller  øve  mindste  Ind- 
flydelse paa  Prisen  (Huslejen)  —  under  iøvrigt  lige  Efterspørgsel. 

Men  nu  er  „fast  Ejendom",  hvoraf  Skylden  beregnes,  ikke  noget  na- 
turligt, men  et  konventionelt,  juridisk  Begreb,  som  bestaar  af  2  forskellige 
Faktorer,  der  i  den  her  omhandlede  (saavelsom  anden)  Retning,  som  „For- 
raad"  betragtet,  ere  væsensforskellige,  nemlig  ^)  Jordgrund  og  ^)  Byg- 
ning; thi  Forraadet  af  Jordoverflade  er  deflnitivt  begrænset,  medens.  Mæng- 
den af  Bygninger  kan  forøges  praktisk  talt  ubegrænset.  Virkningen  af 
Skatten  bliver  derfor  væsensforskellig  overfor  de  2  Elementer,  hvoraf  Be- 
grebet „fast  Ejendom''  bestaar. 

Hvis  nu  Skatten  beregnedes  alene  af  Grundens  Værdi,  vilde  den 
hverken  kunne  formindske  eller  øge  Antallet  af  tilstedeværende  Jordgrunde, 
og  vilde  forsaavidt  blive  ganske  uden  Indflydelse  paa  Prisen  og  Huslejen. 
Men  ved  at  gøre  det  endnu  ufordelagtigere  end  hidtil  at  have  velegnet 
Byggejord  henliggende  ubenyttet  til  Spekulation,  vilde  dog  en  saadan  Grund- 
værdiskat have  Tendens  til  at  kalde  flere  hidtil  ledige  Byggegrunde  frem 
paa  Markedet,  og  derved  praktisk  virke  til  Forøgelse  af  Forraadet  o: 
Sænkning  af  Huslejen.  Herfor  haves  officielle  Vidnesbyrd  fra  tyske  Stor- 
byer fra  de  seneste  Aar  (Spandau   1902 — 03). 

Hvis  derimod  Ejendomsskylden  alene  beregnedes  af  Bygningens 
Værdi,  altsaa  stigende  med  hver  ny  Bygnings  Komme  paa  Markedet,  da 
vilde  den  omvendt  —  under  iøvrigt  lige  Efterspørgsel  —  fordyre  og  der- 
ved hindre  og  hæmme  en  Øgelse  af  Forraadet,  altsaa  virke  til  Højnelse 
af  Vareprisen  (Huslejen)  mindst  med  Skattens  Beløb  —  ganske  i  Lighed 
med  Tolds  Virkning  paa  Bygningsmaterialier. 

Følgelig  bliver  Resultatet,   at  da  vor  Ejendomsskyld,  i  dens  forelig- 

gende  Skikkelse,  baade  beregnes  af  Grundværdi  og  Bygningsværdi, 
indeholder  den  to  hinanden  polært  modsatte  sociale  Tendenser,  hvilket  gør 
det  definitivt  umuligt  at  bestemme  dens  endelige  sociale  Indflydelse  som 
Helhed  paa  Huslejeprisen,  og  derigennem  paa  Varepriser  og  effektiv  Ar- 
bejdslønshøjde.*) 

Kun  saameget  kan  siges  med  Vished,  at  i  samme  Grad  Ejendomsskylden 
rammer  ubebygget  Jord  stærkt,  i  samme  Grad  vil  den  paavirke  denne 
Jords  Inddragning  under  Bebyggelse,  idet  Ejeren  herefter  til  sit  Rentetab 
maa  lægge  den  nye  Skats  Beløb,  hvorved  Spekulationselementet  forsaavidt 
^æmes;  det  derved  foraarsagede  Jordprisfald  vil  begunstige  nyt  Byggeri,  og 
derved  bidrage  til  at  sænke  Huslejen  overalt  i  København,  eller  hindre 
en  ellers  indtraadt  Stigning.  Men  hvor  stærkt  denne  Virkning  vil  indtræde 
beroer  som  sagt  paa,  hvor  samvittighedsfuldt  Vurderingsmændene  har  tak- 
seret ubebygget  (eller  slet  bebygget)  Jord  i  og  udenfor  Byen  til  dens 
fulde  Handelsværdi. 

Ligeledes  kan  det  siges  med  Vished,  at  den  Omstændighed  at  Ejen- 
domsskylden stiger  med  hver  ny  eller  bedre  Bygning  som  opføres,  og 
falder  med  Nedrivning  af  Hus,  vil  have  den  modsatte,  hindrende  Indfly- 
delse paa  Byggeriet,  og  derved  paa  Udbud  af  nye  Lejligheder,  altsaa  have 
Tendens  til  at  virke  til  at  forhøje  Huslejen  overalt  i  Byen  (stadig  for- 
udsat lige  Efterspørgsel). 

Følgelig  kan  det  kun  siges,  at  den  Del  af  Ejendomsskylden,  der  falder 
paa  Jordgrundens  Værdi,  kan  ikke  overvæltes  paa  Lejerne  gen- 
nem Huslejens  Forøgelse,  og  har  følgelig  de  bedste  og  ønskeligste  sociale 
Virkninger  —  medens  den  Del  af  Skylden,  som  svares  af  Bygningernes 
Værdi  vil  (forsaavidt  den  overstiger  den  gamle  Bygningsafgift)  overvæltes 
paa  Lejerne  som  en  ny  Forbrugs-  og  Huslejeskat,  og  altsaa  virke 
socialt  skadelig.  (Om  Fritagelsen  for  Ejendomsskyld  paa  „Smaalejligheder"" 
kommer  Smaafolkene  tilgode  eller  Husejerne,  er  et  Spørgsmaal  for  sig). 

Denne  Forklaring  giver  vistnok  et  endegyldigt  Svar  paa  Spørgsmaalet 
om  Ejendomsskyldens  sociale  Virkninger.  Naar  Svaret  ikke  er  enkelt  og 
tilfredsstillende,  hidrører  det  fra,  at  Ejendomsskylden  selv  har  disse  Mang- 
ler, som  den  foreligger. 

Svaret  bliver  derved  en  Opfordring  til  snarest  at  omdanne  denne 
uklare  Skat  saaledes,  at  Bygningsværdien  udgaar  af  Vurderingen 
og  denne  alene  omfatter  Grundværdien  (hvorved  Beregningen  for- 
øvrigt blev  tifold  lettere,  jfr.  Erfaringerne  fra  Køln  o.  a.  St).  Derved  vilde  op- 


*)  Vidstes  det  nøjagtigt,  hvormange  af  Stor-Københavns  c.  1500  Mill.  Kroner  takseret 
Handelsværdi,  der  faldt  paa  Bygningsværdi,  og  hvormange  paa  nøgen  Grund- 
værdi, kunde  man  deraf  nogenlunde  dømme  om  de  sociale  Virkninger  af  Ejendoms- 
skylden som  en  Helhed.  Men  til  stor  Skade  for  Overblikket  over  Kommunens 
Styrelse  ere  disse  Værdier  ikke  særskilt  udsondrede;  og  en  Beregning  udfra 
Assurancesummerne  bliver  let  vildledende,  da  disse  Summer  ofte  ere  30—40 
pCt.  over  Byggesummen,  denne  atter  forskellig  fra  Handelsværdien,  og  denne 
normalt  stigende,  medens  Bygningsværdien  er  faldende  og  Forsikringssummen 
stillestaaende.  Af  Hensyn  hertil  maa  jeg  —  i  Modsætning  til  den  gængse 
Mening  om  disse  Værdiers  indbyrdes  Forhold  —  antage,  at  Grundværdien,  renelig 
udregnet,  betydelig  vil  overstige  Bygningsværdien,  og  formentlig  andrage  omkring 
"^U  af  Handelsværdien,  eller  op  imod  de  1000  Millioner  Kr.  (i  New  York  er  den 
nøgne  Jords  Værdi  ifjor  takseret  til  omkring  60  pCt.  af  den  hele  Handelsværdi). 
Er  denne  Gisning  rigtig,  bliver  Ejendomsskyldens  sociale  Betydning  overvejende 
heldig  for  Københavns  Vedkommende  —  vistnok  modsat  Landdistrikterne, 
hvor  det  omvendt  er  Jordværdierne,  der  som  Regel  overvurderes,  og  Drifts- 
arbejdet,  som  undervurderes. 

naas:  rigeligere  Midler  til  Kommunens  Kasse,  stigende  i  samme  Forhold 
som  dennes  Behov,  og  samtidig  socialt:  Sænkelse  af  Husleje  og  Vare- 
priser samt  bedre  og  sundere  Bopælsforhold.  Netop  saaledes  lyder 
det  enstemmige  Vidnesbyrd  fra  en  Række  af  Udlandets  store  Byer,  som 
fornylig  har  reformeret  deres  Skatter  i  Retning  af  øget  Grundværdiskat. 

Vil  man  svare,  at  Spørgsmaalet  nu  er  om  at  anvende  den  nye  Skatte- 
lov, ikke  at  ændre  dens  Grundregel  overfor  København,  skal  jeg  gøre 
opmærksom  paa  den  Kendsgæming,  at  forud  for  de  nye  Skatteloves  Komme 
blev  det  offentlig  udtalt,  at  bagefter  skulde  Københavns  Skatteforhold 
reformeres  og  da  efter  Hovedstadens  eget  Forslag. 

Hvis  derfor  Stadens  ledende  Mænd  virkelig  ønsker  en  Ændring  i  Ejen- 
domsbeskatningen, hvorved  denne  kommer  til  at  virke  saavel  finansielt 
som  socialt  tilfredsstillende,  saa  turde  Øjeblikket,  skulde  man  tro, 
være  kommet  til  at  fremsætte  disse  Krav  netop  nu  —  ifald  de  vil  paa- 
regne Lydhørhed  for  deres  Ønsker  paa  Rigsdagen.  Ja  selv  om  Regering  og 
Rigsdag  skulde  vise  sig  uvillig  i  saa  Henseende,  vilde  det  ligefuldt  være 
heldigt,  at  Hovedstaden  just  nu  fremsætter  sine  velgrundede  Krav.  Allerede 
fordi  det  derved  bedst  klares,  hvor  Ansvaret  ligger  —  ogsaa  for  Vælgerne. 

Af  N.  Bransager. 


Denne  Bog  bringer  til  Læserne  Dagens  Emne  lige  saa  frisk  fra 
Fadet  som  en  Leder  i  det  Blad,  der  kom  i  Morges.  Der  ligger  for 
Øjeblikket  og  i  den  nærmeste  Fremtid  ikke  saa  stor  Vægt  paa  noget 
socialt  Milieu  som  paa  det.  Bogen  fører  os  ind  i.  Just  her  er  der  Brug 
for  de  ivrigste  Overvejelser;  netop  her- ligger  Spændingen  og  skal 
Slaget  staa.  Det  er  Fortællingen  om  Bonden,  som  har  slængt  Træl- 
dommen fra  sig  og  har  grebet  Magten  i  Landet.  Det  er  Forklaringen 
af  denne  Mands  Karakter  og  hans  Arbejde;  og  Bogens  dybe  Perspek- 
tiv beror  paa,  at  han  er  stillet  i  Forhold  baade  til  den  Slægt,  der  av- 
lede ham,  og  til  den,  han  selv  har  sat  i  Verden. 

De  tre  Slægtled  lever  i  denne  Bog  under  samme  Tag,  men  det 
første  blot  som  en  Stemning  af  noget  fortidigt,  det  sidste  kun  som  op- 
dukkende Anelser  og  Varsler  om  Fremtiden.  Livet  og  Blodet  i  Bogen 
som  i  selve  Bjærregaarden.  er  Tidens  magtfulde  Andelsbonde,  Kræn 
Bjærre  hedder  han  hos  Skjoldborg. 

Bjærregaarden  er  disse  Dages  Bondegaard  af  en  stout  og  regel- 
mæssig Soliditet,  velholdt  i  alle  Fuger,  med  Orden  og  Blankhed  ude 
og  inde,  rustet  til  Tænderne  med  de  sidste  amerikanske  Maskiner,  i 
de  lyse  Stalde  fine  og  stærke  Dyr,  Blomsten  af  et  rationelt  Opdræt 
med  Stamtavler  tilbage  i  fjærne  Slægtled. 

Da  vi  træder  ind  i  Bjærregaarden,  føres  netop  den  nykøbte  Hingst 

Munkedal,  der  bærer  Jyllands  Styrke  i  sine  Lænder,  frem  for  den  be- 
undrende Forsamling  af  Sognets  Bønder.  Det  pragtfulde  Handyr  rager 
frem  over  alt  Folket  som  et  mægtigt  Afgudsbillede.  Han  løfter  sit  Ho- 
vede og  hans  Blik  gaar  langt  ud  over  Gaarde  og  Mennesker  og  alle 
Landsbyer.  Han  spiler  sine  Næsebor,  og  Ørene  synes  at  lytte  til 
f^æme  og  forunderlige  Ting.  Over  Mændene  hviler  en  Stemning  af  An- 
dagt og  Højtid;  det  er  egentlig  Kirkestemning.  Og  Mogens  Holme,  der 
ynder  bestandig  at  tale  som  Ordfører  og  samle  Indtrykkenes  Mangfol- 
dighed i  en  enkelt  afgørende  Sum,  finder  ved  denne  Lejlighed  om 
Munkedal,  at  han  er  en  Pryd  for  den  danske  Bondestand. 

Men  iøvrigt  gaar  den  fælles  Fortrøstning  ogsaa  i  denne  Sag  til  Kræn 
Bjærre.  For  ham  er  Munkedal  til  de  16,000  Kr.  ikke  blot  et  ene- 
staaende  Avlsdyr,  der  nu  skal  til  at  gøre  sin  gode  Gæming  der  i 
Sognet.  Kræn  Bjærre  ser  bort  over  denne  Hingst  ud  til  de  andre 
Munkedaler,  der  i  alle  Kirkesogne  hæver  den  jydske  Hesterace  op  til 
en  høj  og  statelig  Kultur  og  til  et  mægtigt  Indskud  i  Nationens  Vær- 
dier. Naar  Kræn  Bjærre  staar  i  sin  egen  højloftede  og  hvidt  skinnende 
Stald  og  lader  Blikket  hvile  paa  sine  prægtige  brogede  Køer,  der  gav 
ham  Ære  og  Gevinst  paa  mange  Dyrskuer,  falder  han  ikke  til  Ro  i  en 
snæver  Glæde  over,  saa  bravt  det  staar  til  hos  ham  selv.  Han  tænker 
paa  alle  de  andre  Stalde,  hvor  det  dyre  Kvæg  staar  stolt  i  Baasen  som 
her  paa  Bjærregaarden,  og  hans  Tanker  finder  Vej  bagom  Kvæget  og 
Munkedalerne  og  alt  det  andet  til  den  Samfølelse  og  det  Samarbejde  i 
hans  Stand,  hvorved  denne  sikre  og  driftige  Økonomi  er  rejst.  Saa  er 
han  i  den  Stemning,  der  bærer  hans  Værk,  løfter  det  op  i  en  videre 
Sammenhæng  og  afstemmer  det  efter  større  Maal,  end  de  findes  mel- 
lem hans  egne  fire  Længer. 

Det  er  denne  Vidde  i  Grundstemningen,  der  lader  Kræn  Bjærre 
være  Hovedet  højere  end  sine  Standsfæller  i  Sognet,  idet  han  er  selve 
Andelstankens  Legemli^ørelse.  Og  det  er  denne  Opfattelse  af  Tingenes 
dybere  Sammenhæng,  der  skaber  ham  en  vis  høj  Ro  og  en  forstaaende 
Fordomsfrihed  i  Sindet,  ogsaa  naar  det  gælder  Forholdet  til  en  Fortid 
og  til  en  ny  Tid,  der  begge  forholder  sig  modsætningsvis  til  ham  selv. 

Fører  for  Bønderne  paa  Aaby  Sletting  og  efterhaanden  i  videre  Om- 
kreds bliver  Kræn  Bjærre  ogsaa  ved  sin  Skikkelse  og  sit  Væsen.  I  de 
klare  blaa  Øjne  ligger  en  Aabenhed  og  en  sund  og  rolig  Mandsstyrke, 
som  fremkalder  Tillid.  Selve  hans  Gang  er  saa  trohjærtet,  at  den  vir- 
ker til  det  samme.  Kræn  Bjærre  er  Formand  i  Sogncraadet.  Han  ser 
saa  stort  paa  Ting  og  Tal,  at  han  aldrig  bliver  karrig,  hvor  det  gælder 
Kommunens  Hjælp,  uden  at  han  dog  noget  Øjeblik  forvilder  sig  bort 
fra  Hensynet  til  en  sund  Økonomi.  Det  hænder,  at  han  ved  en  eller 
anden  formentlig  for  kostbar  og  dristig  Plan  halvt  forskrækker  sine 
Standsfæller.  Men  naar  de  saa  forekaster  ham  Spørgsmaalet,  hvor  andre 
Steder  der  da  skal  spares,  saa  henviser  han  til  Administrationen  og 
fremhæver,    hvor   uforsvarligt   det   har  forekommet  ham,  at  man  har 

villet  forhøje  Slagteridirektørens  Løn  over  de  hidtidige  4000  Kr.  Og 
da  ser  de  tillidsfuldt  paa  ham,  som  vilde  de  sige,  at  i  den  Mands 
Hænder  kan  man  i  Grunden  trygt  lægge  enhver  Sag.-  Saa  glæder  Kræn 
Bjærre  sig  stille  og  alvorligt  over,  hvor  let  og  fast  det  hele  gaar  under 
hans  Førerskab,  og  han  ser  sig  trøstigt  frem  i  sit  Arbejde  som  en  Mand, 
der  elsker  og  forstaar  det. 

Hans  Tillidshverv  hober  sig  op;  hans  Dagligstue  omformes  efter- 
haanden  til  et  Kontor.  Han  erstatter  en  Herremand  som  Amtsraads- 
medlem,  og  en  skønne  Dag  sidder  et  Udvalg  af  indflydelsesrige  Væl> 
gere  fra  Kredsen  i  hans  Stue  og  tilbyder  ham  Mandatet  til  Folketinget. 
Det  skal  nu  være  en  Mand  fra  Kredsen  og  de  kender  ingen  bedre 
end  Manden  i  Bjærregaarden.  Da  Vælgerne  kører  bort,  staar  Kræn 
Bjærre  paa  Trappestenen  og  ser  langt  ud.  Hans  Arbejdsmark  vider  sig 
ud.  Han  ser  sig  som  den,  der  nu  skal  være  med  at  styre  Danmarks 
Rige.  Ansvaret  føder  Højhed  i  Sindet  og  Ideen  fylder  ham  og  gennem- 
straaler  hans  Træk.  Men  samtidig  kildrer  det  hans  Selvfølelse  at  tænke 
paa,  at  han  nu  skal  sidde  paa  Tinge  mellem  Rigets  bedste  Mænd  og 
give  Landet  Love.  Han  gennemløber  i  Tanken  Historien  fra  Bonde- 
undertrykkelsen til  Nutidens  herskende  Bondestand,  en  stigende  Sejrs- 
linje.  Han  stanser  ved  sig  selv,  sin  smukke  Gaard,  sine  fortrinlige 
Stalde,  Magten  og  Indflydelsen.  Hans  føler  en  vis  Tilfredshed  ved  Til- 
værelsen. Det  gaar  i  Grunden  saa  trygt  og  roligt  fremad  altsammen, 
og  han  fear  en  Fornemmelse  af,  at  dette  Samfund  maa  han  egentlig 
være  med  til  at  vogte  og  værne.  Saaledes  forsætter  han  i  sine  Tanker: 
Der  er  urolige,  utaalmodige,  utilfredse  og  vanskelige  Mennesker  nok. 
Han  mærker  det  her  i  Sognet,  hvorledes  det  mudrer  paa  mange  Kan- 
ter, baade  fra  Arbejdere,  Husmænd  og  nu  Ungdommen,  hvorledes  de 
vil  bryde  ud  hver  i  sin  Egensindighed  og  ikke  lade  sig  raade.  Han 
mærker  det  ikke  mindst  i  sin  egen  Familie  .  .  . 

Hidtil  var  Livet  der  som  i  det  Land  omkring,  hvor  Kræn  Bjærre 
førte  Andelsbønderne  frem  mod  en  bestandig  mere  magtbetrygget  Til- 
værelse, gledet  afsted  i  et  roligt  og  velafgrænset  Strømleje.  I  Huset 
havde  ganske  vist  Faderen,  Gammel-Jens,  ytret  sin  Bekymring  over 
den  rolige  Dag  og  Vej,  hvorunder  Nutidens  Slægt  førte  sin  vindskibe- 
lige Tilværelse.  Den  gamle  var  i  sin  Tid  vakt  af  den  stærke  grundt- 
vigske Forkyndelse,  der  gik  som  en  Morgenrøde  over  Aaby  Sletting 
og  kaldte  alle  til  Lysets  og  Livets  Lovsang  og  folkelige  Daad.  Det 
synes  Gammel-Jens,  at  hans  Søn  og  de  andre  har  tabt  dette  Liv  igen. 
Han  kan  jo  nok  se,  at  de  er  dygtige  og  driver  en  stor  Virkelighed 
frem  omkring  sig,  men  det  forekommer  ham,  at  de  forsømmer  det 
ene  fornødne:  Hjærtets  Ild  og  Sindets  frugtbare  Gæring.  Men  Kræn 
Bjærre  ser  venligt  og  forstaaende  paa  den  gamle  med  det  hvide  Haar 
og  de  milde  Øjne  og  skænker  ham  paa  Forhaand  Tilgivelse,  fordi  han 
ikke  fatter  det  store  i  det,  der  nu  gaar  for  sig.  Forholdet  imellem  de 
to  skaber  ingen  Konflikt. 

Noget  andet  er,  da  der  begynder  at  gaa  Oprør  i  de  Unge.  Sønnen, 
Ung-Jens,  gør  sig  sine  egne  Tanker  om  mange  Ting.  Han  begynder  at 
tale  om,  at  det  er  vel  ikke  de  Unges  Sag  at  tage  alt  for  gode  Varer, 
hvad  de  gamle  har  tænkt  og  udformet  i  deres  Livsførelse.  Overfor  det 
religiøse  brænder  han  af  Trang  til  at  gøre  op  paa  egne  Vegne;  han 
øjner  det  retfærdige  i  nye  Samfundslags  Fordring  paa  fri  Bane  ogsaa 
for  deres  Tarv.  Og  netop  i  dette  Øjeblik  ankommer  til  Sognet  en  ny 
Mejerist,  som  sætter  Ild  baade  paa  Jens  og  den  øvrige  Ungdom. 

Vistnok  har  Skjoldborg  ment  at  ville  antyde,  at  Mejeristerne  gør  sig 
nogen  af  de  fremmeligste  Tanker,  der  overhovedet  forekommer  ude  i 
det  danske  Land,  men  iøvrigt  vil  han  næppe  have  taget  Mejeristen  i 
Bogen  som  en  Type  paa  dennes  Værkfæller.  Han  er  mere  et  Talerør 
end  et  Menneske.  Næppe  har  han,  første  Gang  han  er  i  Kræn  Bjærres 
Hus,  været  inden  Døre  i  fem  Minutter,  før  han  holder  en  drabelig 
Tale  om  den  moderne  Litteratur.  Senere  forkynder  han  frimodigt  alle 
Katekismer  Krig  og  rejser  Husmænds  og  Landarbejderes  og  Tyendes 
Sag  imod  Gaardmændene.  Som  Ungdommens  og  de  fortrykte  Klassers 
Befrier  gløder  han  af  Kampiver.  Han  siger  meget  imellem,  som  er 
baade  klart,  sandt  og  gavnligt  til  at  ægge  Samvittighederne,  men  han 
hører  i  Virkeligheden  til  dem,  der  selv  synes  at  tale  ud  af  en  saare 
haandfast  Katekismus,  blot  at  den  er  af  en  anden  Slags  end  de  andres. 
I  en  forbløffende  Grad  er  han  færdig  overfor  alle  Livets  Problemer, 
lige  grebet  af  et  nyt  Tænkesæt  og  hidsig  paa  ved  dets  Hjælp  at  omskabe 
sine  Omgivelser  i  Løbet  af  en  lille  halv  Times  Tid.  Ikke  uden  Virk- 
ning sætter  en  ældre  og  klog  Gaardmandsenke,  Inger  fra  Knudsgaard, 
sin  Livserfaring  op  imod  hans  ungdommelige  Iver,  idet  hun  siger  til 
ham:  „Hør  min  Dreng,  la'  mig  sige  Dig  et  Par  Ord.  Det  Du  sa'  før 
om  Tjenestefolkene,  det  er  it  ene  Løgn  altsammen.  Men  naar  Du  over- 
for ældre  Folk,  der  har  prøvet  en  Smule  i  Livet,  uden  videre  sætter 
Vorherre  fra  Bestillingen  og  jævner  alting  ud,  saa  kunde  a  gærne  li'  og 
vide,  hvem  der  her  har  gi'et  Dig  saadan  noget  at  rende  med.  Erfaring 
har  Du  it  noget  af,  og  a  tror  heller  it  Du  har  Hoved  til  selv  at  kunne 
finde  paa  noget.  A  vil  bare  sige  Dig:  A  vilde  s'gu  grov  nødig  være 
Mo'er  til  saadan  en  Fløs!" 

Men  Ungdommen  mærker  bare,  at  Mejeristen  rydder  den  Vej  ud 
af  det  gamle.  Han  siger  fyndigt  og  reiud,  hvad  der  har  ligget  i  de 
Unge  selv  som  noget,  de  ikke  rigtig  kunde  give  Form  og  Mæle.  Og 
hos  Husmanden  og  Arbejderen  tænder  han  nye  Krav  om  Ret  og  Ligestilling. 
Oprøret  ulmer  og  slaar  Funker  over  Aaby  Sletting,  og  de  Unge  mødes 
med  en  hemmelig  Sympathi  hos  Gammel-Jens  og  hans  gamle  Veninde 
fra  Vækkelsestiden,  Else  Terp.  Det  er  Liv  og  Gæring,  siger  de  Gamle, 
idet  de  mindes  deres  egen  Ungdom,  da  Aandens  Vinger  rørte  dem. 
Og  Gammel-Jens  siger  til  sin  unge  Navner:  I  den  Tid,  der  kommer, 
bliver   der  meget,   der  vil  tumle  Dig   og  mange  Ting,   der  vil    trække 

Dig.  Men  naar  bare  der  brinner  e*  Lys  i  Di*  Hj'at,  og  Du  gaar  Sand- 
hedens Vej,  saa  farer  Du  ikke  vild,  min  Dreng.  *" 

Kræn  Bjærre  foruroliges  og  bedrøves.  Han  er  ingen  Hustyran ;  han 
farer  overhovedet  ikke  voldeligt  frem,  tykkes  bedst  om,  at  det  gaar  med 
jævn  Fred  og  Lempe  og  føler  sig  tilmed  forpligtet  overfor  visse  Idealer 
af  Frisind,  som  han  nødigt  gaar  til  at  krænke.  Men  nu  gik  det  saa 
jævnt  og  støt  fremad;  Magten  samlede  sig  om  ham  og  hans  Stand  og 
Udviklingen  gik  sin  frugtbare  Gang.  I  og  for  sig  vilde  han  gæme  være 
med  til  at  hjælpe  ogsaa  de  andre  fremad,  dem  der  var  længer  nede 
paa  Stigen,  men  alt  skulde  komme  med  Orden  og  Varsomhed  saaledes 
at  intet  sattes  overstyr  af  det,  der  var  vundet. 

Overfor  de  sociale  Nyrørelser  stiller  han  sig  imødekommende. 
Imod  anden  Tendens  hos  enkelte  af  hans  Standsfæller  understreger 
han,  at  den  ene  skal  ikke  styre  den  anden;  Valgretten  skal  være  al- 
mindelig i  Staten  som  i  Kommunen,  og  Husmændene  maa  vælges  ind 
ved  Gaardmændenes  Side.  Han  hører  uden  at  oprøres  Landarbej- 
deren tale  om,  at  han  og  hans  ligestillede  gennem  Organisation  maa 
søge  at  skabe  sig  bedre  Livsvilkaar;  kun  synes  han  ikke  det  er  nød- 
vendigt, at  hans  egen  Søn  opfordrer  dem  dertil;  lad  dem  selv  hitte 
paa  det. 

Ængstelig  som  overfor  det  uvisse  mærker  Kræn  Bjærre  Sønnens 
Forsøg  paa  aandeligt  at  frigøre  sig  for  de  gamle  Dogmer.  Selv  har 
Kræn  aldrig  været  kraftig  bevæget  i  sin  Aand.  Han  har  været  med 
til  at  opretholde  Friskolen,  som  han  selv  gik  i;  han  er  ogsaa  Sogne- 
baandsløser  til  en  Valgmenighed,  men  nogen  personlig  Indsats  paa  dette 
Punkt  har  han  ikke  gjort.  Der  har  han  ladet  det  blive  ved  at  hvile 
roligt,  uden  Anspændthed  og  selvstændigt  Aandsarbejde  paa  den  be- 
staaende  Tilstand.  Hans  Sag  var  derimod  at  samle  paa  Magt  og  prak- 
tisk Duelighed  i  Politik  og  Andelsøkonomi,  og  han  vilde  vistnok  med 
Sindsro  finde  sig  i,  om  Sønnen  var  endnu  en  Kende  mere  indifferent 
overfor  Friskolen  og  Valgmenigheden  end  han  selv,  naar  han  bare  for- 
melt holdt  sig  til  begge  Dele  med  en  vis  Respekt  for  det  hensigtsmæs- 
sige og  nødvendige  deri.  At  Sønnen  tværtimod  slaar  sig  løs  paa  dette 
Punkt  og  vender  sig  selvstændigt  derimod,  gør  Kræn  Bjærre  næsten 
forkommen,  og  i  en  Samtale  søger  han  at  bringe  Ung-Jens  i  Ro  over- 
for disse  Spørgsmaal.  Kræn  har  imidlertid  ikke  selv  tænkt  nøjere 
over,  hvad  der  kunde  være  at  bemærke  herom,  og  han  kan  i  sin 
Vaande  ikke  finde  paa  andet  at  sige,  end  at  fremhæve  den  gamle 
Kirke  og  Lære  som  det,  der  har  staaet  sin  Prøve,  hvorimod  det  som 
Ung-Jens  nu  finder  paa  vil  smuldre  bort  mellem  hans  Fingre,  saa  han 
en  Dag  staar  tomhændet  tilbage.  Men  dette  virker  mindre  end  intet  paa 
den  fyrige  Ungdom,  der  allerede  har  følt  Glæden  ved  en  selverhvervet 
Erkendelse  og  higer  efter  at  rydde  sig  selv  Vej  videre. 

Saa  er  det,  at  Kræn  Bjærre  ihukommer  Valgmenighedspræstens  Ord 
om  Nødvendigheden   af  at  tage  med  fast  Haand  paa  Tidens  Vantro, 

der  gennem  alskens  Socialisme  og  moderne  Læsning  farer  i  de  Unge 
saa  de  slider  Grimen  af  sig  og  selvraadigt  vil  frigøre  sig  for  alle  Avtori- 
teter.  Hvorledes  har  I  vogtet  de  Unge,  havde  Præsten  spurgt.  Ja,  det 
er  det  tunge  Spørgsmaal.  Det  havde  været  en  travl  Tid  denne  Andels- 
tid  med  Dagens  Krav.  Og  Frihed  skulde  der  vel  ogsaa  være  i  aande- 
lige  Ting.  Men  det  vil  sige  Frihed  med  Fornuft  og  dog  vel  ikke 
for  alle  disse  nedbrydende  Kræfter.  Kræn  Bjærre  holdt  just  ikke  af 
at  sætte  Dæmninger.  Det  passede  saa  underligt  med  de  begejstrede 
unge  Dage,  da  ogsaa  han  var  med  i  Kampen  for  Friheden.  Her  maatte 
dog  sættes  en  Dæmning,  men  i  Politiken  maatte  der  den  størst  mu- 
lige Frihed. 

Disse  Kræn  Bjærres  Overvejelser  bringes  et  nyt  Skub  fremad,  da  det 
ved  et  Gilde  hos  ham  selv  arter  sig  til  et  skarpt  Sammenstød  med  Meje- 
risten. Denne  har  atter  talt  hidsigt  om  den  folkelige  og  politiske  For- 
nyelse, der  skal  opstaa,  naar  nye  Folkelag  bryder  frem.  Naar  I  nu 
faar  Jert  Venstreministerium,  da  skal  det  vise  sig,  om  I  vil  bruge 
Magten  til  at  hjælpe  Smaafolk  op  og  fremme  Frihedslivet  i  det  hele. 
For  ellers  er  der  saamænd  lidt  ved  at  en  Almueklasse  kommer  til 
Magten. 

Da  tager  Kræn  Bjærre  Ordet.  Han  fremhæver,  hvorledes  Bønderne 
har  været  trofaste  i  den  demokratiske  Kamp  og  hvorledes  de  har 
indført  demokratisk  Styre  i  Andelsselskaberne.  Han  hævder,  at  selv- 
følgelig vil  Bønderne  Frihed,  men  det  med  Fornuft  naturligvis,  og  han 
slutter  saaledes:  „Og  den  Dag  kan  maaske  nok  komme,  da  vi,  der 
skal  føre  Udviklingen,  bliver  nødte  til  at  sætte  de  urolige  Hoveder  til- 
side, for  naar  der  skal  bygges  op,  saa  skal  man  ha'  Ro.  Det  er  saa 
forfærdelig  nemt  at  rive  ned." 

Den  Aften  beslutter  Kræn  Bjærre,  at  Mejeristen  skal  væk.  Han 
er  Fritænker  og  en  Urostifter.  Senere  foreholder  hans  Søn  ham, 
hvilken  aandelig  Tvang  og  Vold  mod  Samvittighedens  Frihed,  der  her- 
ved øves  mod  Mejeristen,  og  siger  stærkt  til  ham,  at  „hvis  I  ikke  refor- 
merer Jer  Katekismus,  baade  den  ene  og  den  anden,  i  Overensstem- 
melse med  Samvittighedens  Krav,  saa  vil  Jeres  Magtstilling  snart  vakle.*" 
Kræn  Bjærre  søger  det  ene  Forsvar  efter  det  andet  mod  Sønnens 
paagaaende  Bebrejdelser.  Men  tilsidst  ophæver  han  Diskussionen,  idet 
han  siger:  „Det  er  til  ingen  Nytte  at  tale  mere  om  denne  Sag.  Og 
enten  du  nu  kalder  det  frisindet  eller  ikke,  saa  .  .  .  der  skal  være 
en  Orden  i  al  Ting,  og  a  er  en  praktisk  Mand.  —  Og  a  handler  og- 
saa efter  det,  a  kalder  Samvittighed.  "^ 

Bogens  sidste  Kapitel  beretter  om  det  Besøg,  Stedets  højkirkelige 
Præst  aflægger  i  Bjærregaarden  en  Dag  efter  Systemskiftet.  Mellem 
ham  og  det  radikale  Bondehjem  havde  der  ikke  ofte  gaaet  Vej.  Nii 
staar  han  der  med  Lykønskning  til  Rigsdagsmandatet  og  en  Tak,  fordi 
Mejeristen  kom  væk.  Jeg  tror  i  det  hele,  siger  han,  at  De  i  mange 
Stykker  er  den  rette  Mand  paa  den  rette  Plads,  Kristen  Bjærre. 

Kræn  Bjærre  tager  høfligt  men  tilbageholdende  mod  Præsten.  Men 
saa  siger  denne  lidt  tøvende  om  Systemskiftet:  Jeg  vilde  være  tilbøje- 
lig til  at  tro,  at  vi  staar  overfor  en  frugtbar  Periode  i  vort  politiske 
Liv,  naar  de  opbyggende  Kræfter  samler  sig  —  ja,  er  det  ikke  ogsaa 
Deres  Mening."  Da  hæver  Kræn  Bjærre  Skuldrene  og  siger  med  Vilje 
og  Fasthed:  „Der  kommer  en  Arbejdets  Tid,  og  den  kræver  Ro.  Det 
er  falden  i  vor  Lod  at  overvinde  det  gamle  for  at  skaffe  Plads  til  det^ 
vi  vil  bygge.  Muligvis  falder  det  ogsaa  i  vor  Lod  at  undertvinge  det 
ny  for  at  skaffe  Ro  til  vor  Gærning." 

„Det  er  mandige  Ord,  Kristen  Bjærre!"  Præsten  ser  over  Brille- 
glasset.    „Maa  jeg  takke  Dem." 

Saa  gaar  Præsten,  og  da  Kræn  Bjærre  staar  i  sin  Port,  bred  og 
sund  og  stærk,  og  betragter  sit  Værk,  er  der  noget  af  Systemskiftets 
Glans  i  hans  Blik. 

Nutidens  Andelsbonde  er  vel  tjent  med  det  Billede,  han  for  sin  Part 
har  faaet  i  det  snart  omfangsrige  Skjoldborgske  Galleri  af  moderne 
Landbotyper.  Et  indgaaende  Studium  har  ikke  alene  gjort  det;  bag 
Skildringen  af  Kræn  Bjærre  mærkes  Forfatterens  fortrolige  Samleven 
med  ham.  Nogen  litterær  Lækkerbidsken  er  denne  Mand  ingenlunde. 
Han  er  praktisk  duelig,  klar  og  nøgtern  i  sin  Tnnke,  kraftig  til  Hand- 
ling; en  forstandig  Taktiker,  saa  tæt  og  regelmæssig,  som  selve  det 
Værk,  han  organiserer  og  holder  i  sikkert  Trit.  Men  over  hans  Per- 
son hviler  noget  trykket  og  fantasiløst;  han  er  ret  egentlig,  hvad  en 
frihedslysten  og  bevægelig  Ungdom  i  gamle  Dage  kaldte  en  Filister; 
det  eneste,  der  giver  hans  Skikkelse  en  vis  Stemning,  er  hans  Grebethed 
af  den  Andelstanke,  der  er  hans  Stands  sociale  Løftestang.  Saa  meget 
større  Anspændelse  har  det  kostet  Forfatteren  at  give  denne  Figur  et 
saadant  Udtryk  af  Liv  og  Stemning,  at  den  vækker  og  fastholder  Læ- 
serens Optagethed.  Dette  er  naaet  ved  den  betydelige  Sympati,  Skjold- 
borg har  følt  for  Kræn  Bjærres  sunde  Styrke  og  hans  Evners  mandige 
Harmoni,  og  den  Respekt,  Forfatteren  uvilkaarligt  maa  yde  det  solide 
og  stoute  Manddomsværk,  Kræn  Bjærre  og  hans  Stand  rejste  i  Landet. 

At  Kræn  Bjærre  er  jydsk  fremgaar  ikke  blot  af  hans  Maal.  Paa 
væsentlige  Punkter  vil  Andeistiden  have  givet  Jyderne  og  Øboerne 
samme  Præg,  og  dette  giver  Skjoldborgs  Tegning  af  Kræn  Bjærre  Gyl- 
dighed ogsaa  for  Øernes  Bønder,  saaledes  at  hans  Bog  med  Rette  kan 
kaldes  et  fællesdansk  Kulturbillede.  Men  ellers  er  det  tydeligt  nok, 
at  Kræn  Bjærre  bærer  Mærke  af  det  tunge,  stærke  Land,  hvor  han 
fødtes  og  virkede.  Han  stammer  øjensynligt  nok  fra  Christen  Berg, 
og  forlænger  man  Linjerne  i  Kræn  Bjærres  Karakter  og  Anlæg  ud  i 
større  Dimensioner,  synes  der  at  danne  sig  et  Billede,  som  i  afjgørende 
Punkter  minder  om  J.  C.  Christensen  Stadil. 

Johan  Skjoldborg  forlader  Kræn  Bjærre  i  det  Øjeblik,  denne  for- 
nemmer sine  konservative  Instinkter  vaagne.  Under  den  Menneske- 
alders Virken,    Kræn  Bjærre  selv,    med   en  Vending   fra   de  Gamle, 

kalder  Kampen  for  Friheden,  men  som  rettere  burde  benævnes  hans 
og  hans  Standsfællers  bevidste  og  organiserede  Arbejde  paa  at  samle 
social  Kuhur  og  Magt  for  at  blive  de  overliggende  Klassers  Ligemænd 
og  tilsidst  ende  som  deres  Besejrere,  er  der  gradvis  foi^aaet  en  For- 
skydning i  hans  Syn  paa  Tilværelsen.  Nu  tilsidst  føler  han  sig  selv 
som  en  Autoritet,  en  styrende  og  ordnende  Magt,  og  i  dette  er  han 
opdaget  af  Præsten,  som  derfor  helt  naturligt  kommer  til  ham  paa  de 
hidtidige  Magthaveres  Vegne  og  prøvende  strækker  Haanden  ud  til  et 
fremtidigt  Forbund  mod  de  Kræfter,  der  bryder  paa  bag  Kræn  Bjærres 
Slægtled  og  hans  Stand. 

Ypperligt  forklaret  er  den  Omdannelse,  der  foregaar  i  Kræn  Bjærre, 
idet  paa  en  Gang  hans  egen  Magt  forøges  og  der  samtidig  varsles  ny 
Tilstande  af  Uro  og  Folkebegær.  Det  piner  ham  at  skulle  begaa  Utro- 
skab mod  de  Frihedsidealer,  der  i  hans  egen  Ungdom  stod  for  ham 
som  umiddelbare  og  betagende  Sandheder,  selv  om  de  senere  er  nogen> 
lunde  hensygnede  under  hans  nøgterne  Arbejde  med  kommunale  An- 
liggender og  Opdræt  af  broget  Kvæg.  Men  paa  den  anden  Side  —  er 
det  ikke  urimeligt,  at  i  samme  Øjeblik  som  Himlen  skal  til  at  hvælve 
sig  høj  og  blank  over  Landet,  hæver  sig  i  Horizonten  Skyer  til  For- 
mørkelse og  ondt  Vejr?  Og  det  var  da  endelig  ogsaa  Frihed  med  For- 
nuft, han  og  hans  Slægtled  vilde;  det  gjaldt  dog  ikke  Spillerum  for 
saadanne  nedbrydende  Bestræbelser,  der  nu  sætter  ondt  Blod  i  Under- 
klasserne og  forleder  Ungdommen  til  at  svigte  den  gamle  Tro. 

Fortrinligt  er  ogsaa  hos  Skjoldborg  antydet  den  Uro,  der  begynder 
at  bølge  og  sitre  i  Luften  ude  i  Andeislandet.  Endnu  er  den  bare  en 
almindelig  Stemning,  der  lever  dunkelt  og  halvt  ubevidst  hos  de  Men- 
nesker, gennem  hvilke  den  faar  Udtryk.  Hos  de  Unge  føles  den  som 
en  Uvilje  mod  at  bære  Overleveringen  videre,  et  Tryk  ved  den 
nuværende  Tilstand,  en  Higen  mod  nye  Sandheder  og  samtidig  et  stille 
rindende  Vemod  ved  Tanken  om  derved  at  blive  fremmede  mellem 
deres  Egne.  Hos  de  underliggende  Samfundslag,  Husmænd  og  Land- 
arbejdere, gemmer  Uroen  sig  i  en  uklar  Fornemmelse  af,  at  Turen  nu 
er  kommen  til  dem,  og  i  et  begyndende  Krav  om  mere  Ret  og  mere 
Magt;  men  heller  ikke  de  kender  egentlig  deres  Maal  eller  deres  Vej. 
De  ved  ikke  selv  af,  at  deres  Klynge  af  Huse  ligger,  for  at  bruge  et 
herligt  malende  Udtryk  af  Skjoldborg,  mod  Syd  som  en  lille  Karré, 
der  skulde  til  at  indtage  Sognet. 

Længere  end  hertil  har  Skjoldborg  ikke  villet  føre  Kræn  Bjærre, 
for  ikke  at  faa  usikker  Grund  under  Fødderne.  Fra  i  Dag  staar  det 
paa,  hvorledes  de  Modsætninger,  der  i  Spirer  og  Antydninger  dukker 
frem  i  Skjoldborgs  Bog,  vil  forme  Livet  ude  i  Andelslandet. 

Men  omkring  det,  der  er  Sagens  Begyndelse  og  Ende,  lever  i 
Skjoldborgs  Bog  desuden  en  hel  Landsby  med  dens  forskellige  Beboere. 
Saa  mange  de  er,  har  Forfatteren  ud  fra  det  inderligste  Kendskab  til 
hver   Trevl  i   deres    Natur  formaaei   at    tildele    hver   enkelt   af  dem 

selvstændigt  Liv.  Humor  eller  Medfølelse  ligger  over  dem  som  Sol 
eller  Graavejr.  Sanddru  er  Iagttagelsen,  festlig  er  Fortællingen.  Vaagen 
og  lydhøre,  bestandig  paa  Spring  for  enhver  ejendommelig  Livsytring 
har  Skjoldborg  i  mangfoldige  Aar  færdedes  i  det  jyske  Land;  nu  er 
han  en  Mand,  der  ved  paalidelig  Besked.  Fra  Naturens  Haand  er  han 
en  Fortæller  af  den  ejendommelige  Art,  som  kendtes  ude  paa 
Landet  i  forrige  Dage  men  er  sjælden  nu.  Og  den  senere  Kultur,  hans 
Talent  har  undergaaet,  har  fæstnet  og  uddybet  det;  nu  er  han  myndig 
og  sikker  i  Anvendelsen  af  sine  Virkemidler. 

Hans  sidste  Bog  —  som  iøvrigt  hans  forrige  —  rækker  dog  i  sin 
Betydning  langt  udover  deres  litterære  Værdi.  Den  læ^er  Andelslandet 
aabent  for  det  hele  Folk  just  i  det  Øjeblik,  da  det  sociale  Tyngdepunkt 
er  flyttet  derud  og  da  enhver  Kulturbevægelse  her  i  Landet  nød- 
vendigvis maa  redegøre  sit  Forhold  til  Andelsfolket. 

Dette  giver  Bjærregaarden  en  hel  monumental  Plads  i  Sam- 
tiden. 


Amerikanske  Trusts. 

Af  M.  Salmonsen. 


Det  mest  utvetydige  Tegn  paa,  at  de  Forenede  Staters  industrielle  og 
merkantile  Viksomhed  har  naaet  sit  midlertidige  Kulminationspunkt,  efter 
en  næsten  sex  Aar  lang  blomstrende  og  næsten  exempelløs  heldig  Periode, 
viste  sig  alt  for  henved  et  Aar  siden.  Jern-  og  Staalindustrien  har  altid  været 
det  ubedragelige  Barometer,  hvorpaa  Fremtidens  gunstige  eller  ugunstige 
Konjunkturer  aflæses  med  uomtvistelig  Sikkerhed.  At  der  paa  dette  Om- 
raade  er  en  Tilbagegang,  er  en  Kendsgerning,  og  at  denne  Tilbagegang  vil 
faa  Indflydelse  paa  andre  Industrigrene  og  derved  paa  Landets  hele  Handels- 
omraade  er  saa  indlysende,  at  al  Kommentar  bliver  overflødig. 

De  sidste  Par  Aar  har  været  Vidne  til  en  hidtil  ukendt  anstrengt  Virk- 
somhed, saa  det  for  den  uinteresserede  Iagttager  syntes  ganske  naturligt,  at 
en  Reaktion  sent  eller  tidlig  maatte  indtræde.  Haabet  om  at  bemægtige  sig 
Verdensmarkedet  har  tildels  været  de^t  Motiv,  der  har  tilskyndet  til  en  Kon- 
solidering af  næsten  al  Fabriks-  og  Industrivirksomhed  i  de  Forenede  Stater. 
Som  bekendt  benævner  man  en  Sammensmeltning  af  ensartede  Fabriksvirksom- 
heder  Trust.  For  den  Uindviede  hviler  der  et  Skær  af  Trolleri  eller  Behændig- 
hedskunst  over  den  Maade,  hvorpaa  en  Trust  kommer  istand.  De  Herrer 
Sammensmeltere  træffer  paa  deres  Vej  en  Fabrik,  der  mellem  Brødre  anslaas 
til  50,000  Dollars.  Ejeren  gaar  ind  paa  at  underordne  sig  Trusten,  og  med 
et  Pennestrøg  værdsættes  nu  hans  Fabrik  til  150,000  Dollars.  Saa  udstedes 
der  Aktier  og  Obligationer  (Bonds),  og  med  disse  som  Sikkerhed  søges  der 
Laan  hos  Banker  og  Finansmænd.  Driftens  Børsmæglere  besørger  Kurs- 
noteringen,  og  det  efter  Guld  tørstende  Publikum,  der  ikke  lader  sig  nøje 
med  tre  Procent  i  et  sikkert  Institut  og  som  føler  den  noksom  bekendte 
Charme  ved  at  vove  noget,  sætte  noget  paa  Spil,  gør  sine  Indkøb  og  lider 
sine  Tab. 


294  M,  Salmonsen 

Nu  er  Trusts  jo  ikke  af  nogen  ny  Datum,  men  naar  man  ikke  tidligere 
skænkede  dem  saa  megen  Opmærksomhed,  var  Grunden  tildels  den,  at 
man  vidste,  eller  troede  at  vide,  at  deres  Levetid  vilde  være  af  kort 
Varighed.  Det  har  da  ogsaa  vist  sig,  at  et  halvhundrede  af  disse  Syndikater, 
der  er  stiftede  i  de  sidste  Par  Aar,  alt  nu  er  hjemfaldne  til  Fallit,  og  der 
synes  ikke  at  være  Tvivl  om,  at  mange  flere  af  de  usunde  Foretagender 
snart  vil  gaa  samme  Vej,  efterhaanden  som  den  industrielle  Glansperiode 
afløses  af  de  mindre  heldige  Perioder.  Naar  Talen  tidligere  faldt  paa  Trust, 
førtes  Tanken  uvilkaarligt  hen  paa  den  berømte  Oljetrust,  men  dennes  Karak- 
ter er  dog  vidt  forskellig  fra  den,  der  karakteriserer  de  mere  moderne  Fore- 
tagender. Det  er  ganske  vist  sandt,  at  dette  Halvmonopol,  hvori  Rockefeller 
er  Sjælen,  har  haft  et  enormt  Held  med  sig,  men  man  kan  ikke  med 
Rette  paavise  noget  direkte  Tab  for  Samfundet;  thi  Prisen  paa  Olje  er 
langt  lavere  nu,  end  før  han  paagyndte  sin  Virksomhed.  De  mange  Tusin- 
de Mennesker  i  Kompagniets  Tjeneste  nyder  et  godt  Vederlag  for  ydet 
Arbejde,  og  Forbrugerne  er  saa  nogenlunde  vel  betjente.  Dannelsen  af 
denne  Trust  er  desuden  saa  vidt  forskellig  fra  den,  der  karakteriserer 
Dannelsen  af  de  senere  Aars  Trusts.  Rockefeller  begynder  sin  Virksomhed 
efter  en  forholdsvis  beskeden  Maalestok,  øger  stadig  sit  Felt,  og  ved  klog 
og  forsigtig  Førelse,  hvori  der  dog  er  et  godt  Stænk  af  amerikansk  Politik, 
fører  han  Forretningen  til  den  nuværende  Højde.  Naar  desuagtet  denne 
hans  Virksomhed  altid  har  været  Skive  for  stærke  Angreb  fra  saa  at  sige 
alle  Hold,  saa  skyldes  dette,  at  Dannelsen  af  slige  indirekte  Mono- 
poler medfører  Uro  og  Misundelse  blandt  den  store  Befolkning,  navnlig 
under  politiske  Kampagner,  hvor  man  fremhæver  og  stærkt  understreger, 
at  Dannelsen  af  slige  Forretninger  paa  en  eller  faa  Mænds  Hænder  er 
Begyndelsen  til  Republikens  Undergang;  og  der  er  intet  i  de  Forenede 
Stater,  der  virker  saa  skræmmende  paa  Masserne  som  Tanken  om,  at 
Republiken  er  i  Fare.  Den  fabelagtige  Rigdom,  Rockefeller  har  erhvervet, 
har  ganske  naturligt  ført  ham  ind  paa  andre  Omraader.  Han  er  saaledes 
en  af  Matadorerne  paa  New  Yorks  Aktiebørs;  hvad  han  der  peger  paa,  er 
hans  Ejendom.  Med  ham  ophører  al  Spekulation,  det  gælder  for  andre  kun 
om  at  være  saa  heldige  at  gætte  paa  hvilken  Side,  han  har  stillet  sig.  Det 
hænder  ikke  saa  sjældent,  at  han  og  nogle  faa  andre  Millionærer  er  paa 
begge  Sider  af  Markedet,  som  de  saa  fuldstændigt  behersker. 

Det  har  i  de  senere  Aar  ikke  manglet  paa  advarende  Røster,  hvor 
Talen  var  om  at  konsolidere  Jembanekompagnier  og  industrielle  Virsomheder, 
og  det  er  navnlig  de  ny  Metoder,  der  har  været  Genstand  for  ingaaende 
Kritik.  Den  negative  Kritik  holder  den  Dag  idag  fast  ved  den  Opfattelse, 
at  Trusterne  vil  føre  til  Randen  af  Ruin,  om  ikke  ud  over  Randen, 
med  andre  Ord,  til  en  national  Kalamitet  som  Slutningsresultat.  Hvad  man 
nærmest  har  for  Øje,  er  de  enorme  Aktiebeløb,  hvormed  der  startes. 
Summer,  der  sætter  selv  en  amerikansk  Millionærs  Fantasi  i  Svingninger. 
Naar  der  i  den  senere  Tid  tales  om  Trusts,  overser  man  næsten  aldeles 
Standard  Oil  Co.,  dog  ikke  dens  Hovedejer,  der  er  stærkt  engageret  i 
Verdens  største  Foretagende:  United  States  Steel  Corporation. 

Den  oprindelige  Stifter  af  denne  Trust  var,  som  bekendt,  Pierpont 
Morgan,  Amerikas  finansielle  Napoleon,  der  ved  dette  Foretagende  vilde 
rejse  sig  et  nationalt  Mindesmærke  og  som  utvivlsomt  har  haft  de  bedste 
Hensigter,  men  som  ved  at  gøre  Regning  uden  at  tage  de  økonomiske 
Love  i  Betragtning  har  mødt  et  Waterloo.  Det  var  i  Tillid  til  Morgans  vel 
renomerede  Hæderlighed,   at  Tusinder   af  Mennesker  købte  og  spekulerede 

i  Trustens  Aktier,  en  sei^elig  Pengeanbringelse,  der  har  medført  Ruin  og 
Ødelæggelse  for  de  fleste  —  selvfølgelig  Rockefeller  undtaget.  Man  be- 
nævner en  saadan  Stifter  her  i  Landet  „Promoter",  en  finansiel  Organisator, 
en  Slags  Projektmager,  dog  uden  dette  Ords  danske,  odiøse  Betydning. 
Foretagendet  startedes  med  et  Aktiebeløb  paa  en  Billion  Dollars,  det  vil  sige 
et  tusind  Millioner  Dollars,  et  Beløb,  hvis  enorme  Størrelse  selv  en  Ameri- 
kaner har  Vanskelighed  ved  at  fatte.  Og  dette  er  da  heller  ikke  til  at 
undre  sig  over,  thi  denne  Sum  repræsenterer  mere  end  Halvdelen  af  Natio- 
nens Gæld,  den  er  en  halvfjerdsindstyvende  Del  af  de  Forenede  Staters 
samlede  Formue.  Det  samlede  cirkulerende  Pengebeløb,  da  Trusten  starte- 
des, udgjorde  2,113,294983  Dollars;  man  vil  heraf  kunne  se,  at  de  udstedte 
Værdipapirer  (Aktier)    repræsenterer   omtrent  Halvdelen  af  Landets  Penge- 


cirkulation.  En  pessimistisk  Millionær  spui^ie  da  ogsaa  offentlig,  hvad 
Sikkerhed  der  kunde  være  for  en  heldig  Gennemførelse  af  Planen,  naar 
Rigdomme  kan  erhverves  med  saaadanne  Foranstaltninger;  den  eneste 
Garanti,  tilføjede  han,  laa  i  Navnene  paa  de  Mænd,  der  stod  bag  Planen, 
Mænd,  der  hidtil  aldrig  havde  truffet  uheldige  Dispositioner.  Han  sigtede 
hermed  til  Morgan,  Rockefeller  og  maaske  Camegie,  den  tidligere  Ejer  af 
Landets  største  Jern-  og  Staalfabriker. 

For  at  lette  Opfattelsen  og  klare  Begreberne,  lod  man  et  Udvalg  af 
Fabrikanter  og  Økonomer  udtale  sig  i  Landets  mange  Tidskrifter.  De  mis- 
tænksomme iblandt  disse  (deriblandt  en  Professor  ved  et  af  Østens  Uni- 
versiteter, der  ikke  tog  i  Betænkning  at  udtale,  at  Trusten  var  haabløs 
straks  i  Begyndelsen  af  dens  Tilværelse)  stemte  næsten  Alle  overens  om, 
at  hvis  en  eller  flere  af  de  Mænd,  der  bar  Foretagendet  oppe,  pludselig 
skulde  dø,  eller  hvis  en  kritisk  Periode  skulde  indtræde,  maatte  et  fuldkomment 
Kaos  blive  Følgen.  Fra  England,  hvor  Morgans  Bankinstitut  er  repræsen- 
teret, og  hvor  Tusinder  af  Aktier  fandt  en  hurtig  Afsætning,  afæskede  man 

Fabrikherren  og  Økonomen  Richard  Tangye's  Mening,  der  gik  ud  paa,  at 
Amerika  en  Dag  vil  vaagne  op  og  faa  Øjet  op  for  den  haardhændede 
Virkelighed.  Jeg  tror,  siger  han,  at  hvis  Lovgivningsmagten  ikke  skrider 
ind  og  behandler  disse  Mænd  (de  finansielle  Organisatorer)  som  man 
behandler  andre  fordærvbringende  Fjender,  vil  Staterne  blive  Vidne  til  en 
Rejsning,  som  man  ikke  har  set,  siden  Lincoln  steg  til  den  højeste  Magt. 
„Der  gives  intet  Tyranni  i  Verden,"  siger  han,  „som  kan  sammenlignes 
med  det,  der  øves  af  den  aktive,  snedige  Guld-Tyran.  Det  er  uforstaaeligt, 
at  saa  mange  Millioner  fri  Amerikanere  vil  krumme  Ryg  for  et  saa  smudsigt 
Despoti.  Hvis  De  gør  det,  fortjener  de  Slavens  Lænker."  Som  man  ser, 
er  Sproget  voldsomt,  maaske  for  voldsomt  til  Opnaaelsen  af  den  tilsigtede 
Virkning.  Det  førte  imidlertid  til,  at  et  af  Kongressens  (Underhusets)  Med- 
lemmer indbragte  et  Forslag  om  at  afskaffe  Tolden  paa  de  Fabrikater,  der 
tilvirkes  af  Staaltrusten,  men  selvfølgetig  vandt  Forslaget  ingen  Tilslutning. 

Det  er  indlysende,  at  ligeoverfor  de  stærke  Angreb  og  den  udsaaede 
stærke  Tvivl  hævede  sig  Røster  til  Forsvar.  Trustens  daværende  Præsident 
(Schwab),  der  i  sit  Forhold  til  det  for  Fallit  erklærede  Skibsbygnings- 
konsortium  har  lidt  ubodelig  Skade  paa  Navn  og  Rygte,  har  givet  et  kraf- 
tigt og  talentfuldt  Forsvar  for  alle  store,  ensartede  Fabriksvirksomheders 
Sammensmeltning.  Han  hævder,  at  jo  større  Bedrift,  jo  mindre  bliver 
relativt  betragtet  Produktionsomkostningerne,  og  denne  Regel  holder  Stik, 
hvad  enten  Fabrikatet  er  Knappenaale  eller  Lokomotiver.  Det  er 
mere  økonomisk  at  arbejde  med  tre  Maskiner  under  eet  Tag  end  at 
arbejde  med  een,  og  det  er  endnu  billigere  at  arbejde  med  ti.  Det  er 
Anerkendelsen  af  dette  Princip,  der  ligger  til  Grund  for  den  Udvikling, 
der  nu  er  i  fuldt  Flor  i  de  Forenede  Stater.  Særlig  Omtale  skænker 
han  Opsynet  med  Arbejdet,  der  altid  spiller  en  stor  Rolle  i  Udgifts- 
posterne. Hvor  man  før  beskæftigede  en  Snes  Mennesker,  der  ikke 
altid  sad  inde  med  særlig  Dygtighed,  har  man  nu  en  eller  ti  Specialister. 
Alle  de  Mellemmænd  eller  Agenter,  der  var  nødvendige  under  den  stærke 
Konkurence,  kan  man  nu  undvære,  hvoraf  følger,  at  det  færdige  Produkt 
kan  fabrikeres  og  sælges  til  lavere  Priser.  Stærkt  understreget  erklærede 
Schwab  for  to  Aar  siden,  at  Arbejderne  under  en  Trust  havde  stadigt 
Arbejde  og  større  Fortjeneste  end  under  det  tidligere  System.  Paa  disse 
Punkter  har  Tiden  vist,  at  han  kun  delvis  har  haft  Ret.  Hvad  enten  Klog- 
skabshensyn  eller  Frygten  for  en  gryende  Strejke  var  Bevæggrunden,  for- 
højedes Arbejdernes  Løn  med  ti  Procent;  det  var  da  Virksomheden  var  paa 
sit  Højdepunkt.  Nu  har  man  set  sig  nødsaget  til  at  reducere  Arbejdslønnen 
med  ti  Procent  og  til  at  indskrænke  Arbejdsstyrken.  I  sit  Forsvar  frem- 
hævede Præsidenten  dernæst,  hvor  let  Adgangen  for  Arbejderne  var 
til  at  blive  Aktionærer  i  Forretningen.  Hans  løfterige  Tilbud  modtoges 
efter  stor  Maaletok,  man  købte  Preferenceaktier;  men  det  har  vist  sig  at 
være  en  uheldig  Pengeanbringelse;  Prisen  var  dengang  84,  nu  staar  de 
samme  Aktier  i  54,  og  Udsigterne  til  en  Prisforhøjelse  er  for  Tiden  ikke 
meget  gunstig.  Tværtimod,  Direktionen  har  maattet  indstille  Dividende- 
Betaling  af  den  halve  Billion  (common  shares)  og  med  Rette  frygter  man 
en  Nedsættelse  af  Dividende  paa  Præferenceaktier  fra  syv  til  fem  Procent. 
Skuffelsen  er  saa  meget  større  som  det  første  Aars  Regnskab  viser  et 
Overskud,  der  gjorde  det  muligt  at  udbetale  40  Millioner  Dollars  i  Divi- 
dende. 

Saavidt  menneskelig  Beregning  slaar  til,   synes  der  ikke  at  være  Tvivl 
om,  at  dette  Kæmpeforetagendes  Eksistens  er  sikret  for  lange  Tider.  Medens 

Jern-  og  Staalindustrien  tidligere  var  afhængig  af  det  til  det  færdige  Pro- 
dukt nødvendige  Materiale,  ejer  denne  Trust  sine  egne  Metallejer,  den 
minerer  sit  eget  Kul  og  Jem;  den  Fører  Produktet  paa  egne  Skibe  og 
Jernbaner  til  Ovnene,  og  transporterer  det  raa  Jem  og  Staal  til  egne  Værk- 
steder. Intet  er  overladt  til  Tilfældet;  ethvert  Skridt  i  den  store  Proces 
vogtes  nøje,  og  intet  gaar  tilspilde.  Det  er  i  sit  Anlæg  et  kæmpemæssigt 
Maskineri,  hvor  ethvert  Hjul  er  paa  sin  Plads,  og  hvor  mange  tusinde 
Øjne  og  Hænder  vogter  enhver  nok  saa  ringe  Bevægelse. 

Foreligger  der  nu  ingen  synlig  Fare  for  denne  Virksomheds  Eksistents, 
er  der  derimod  Vished  for,  at  den  tidligere  enorme  Fortjeneste  vil  blive 
betydelig  indskrænket.  Som  omtalt  er  Prisen  paa  Jernvareme  i  Dalen, 
og  Muligheden  for  et  dominerende  Verdensmarked  meget  tvivlsom.  Det  er 


iger,  Suklwrkonge. 


nemlig  ikke  lykkedes  Trusten  at  skabe  et  absolut  Monopol;  der  findes  uaf- 
hængige Fabriker  og  Værksteder  og  i  et  ganske  betydeligt  Omfang,  og 
med  dem  maa  der  selvfølgelig  regnes.  Desuden  har  man  Tyskerne  som 
Konkurent.  Skønt  De  indløbne  Ordrer  i  1903  var  saa  store,  at  de  ikke 
kan  effektueres  før  i  Løbet  af  1904,  saa  er  Bevidstheden  om,  at  de  gun- 
stige Tiders  Kulminationspunkt  her  i  Landet  er  naaet,  saa  levende  hos 
Trustens  Bestyrelse,  at  den  bar  givet  Ordre  til  alle  dens  Agenter  i  Tyksland 
om  at  konkurere  med  Krupps  Fabriker.  Mindre  Vægt  maa  der  tillægges  den 
store  Staalimport  fra  Tyskland  i  de  senere  Aar,  thi  den  skyldes  selve 
Trusten,  der  ikke  har  været  istand  til  at  holde  Skridt  med  Forbruget. 

De  fleste  af  Staterne  i  det  amerikanske  Forbund  har  Love,  der  sigter 
til  at  forhindre  Dannelsen  af  Trusts  og  Monopoler  indenfor  deres  egne 
Grænser.  Da  ingen  af  disse  Love  er  harmoniske  eller  ensartede,  kommer 
de  hyppigst  i  Strid  med  hverandre  og  fremkalder  et  Utal  af  divergerende 
Meninger  og  Fortolkninger.  Staten  New  Jersey  danner  en  Undtagelse  fra 
den    almindelige  Regel.    Her    kan    enhver  Korporation   eller  Trust    Faa  sin 

Bevilling  til  at  føre  Forretning,  og  her  har  da  ogsaa  de  fleste  af  dem  deres 
Hjemsted.  Der  findes  ingen  nuværende  Forbundslov,  der  kan  ramme  den 
stærkt  centraliserede  Storindustri,  i  ethvert  Tilfælde  er  Fortolkningskunsten 
saa  stærkt  udviklet  her  i  Landet,  at  den  let  vil  kunne  række  Kapitalen  en 
hjælpende  Haand,  især  hvor  det  gælder  Erhvervskilder  for  mange  Millioner 
Arbejdere.  Her  findes  en  Forbundslov,  affattet  af  afdøde  Senator  Sherman, 
og  som  benævnes  Anti-Trust-Loven,  men  den  tager  nærmest  Sigte  paa  det 
internationale  Handelssamkvem.  Denne  Lovs  Gyldighed  har  Regeringen, 
det  vil  sige  Præsident  Roosevelt,  faaet  prøvet  i  et  Tilfælde,  hvor  to  store 
Jembanekompagnier  forsøgte  en  Sammensmeltning.  Direktionerne  for  to  parallel- 
løbende  Jernbaner  fik  for  et  Par  Aar  siden  den  Ide  at  opgive  alle  Sær- 
interesser og  smelte  de  to  Selskaber  sammen.  I  dette  Øjemed  dannedes 
der  et  nyt  Selskab;  nye  Aktier  skulde  udstedes  og  erstatte  de  gamle  i  de 
to  Jerbaneselskaber  i  et  tilsyneladende  allerede  lovende  Forhold.  Da  begge 
Linier  løber  gennem  syv  af  de  nordvestlige  Stater,  var  der  en  af  disse 
(Minnesota),  der  ikke  kunde  indse  Fordelen  ved  denne  Fremgangsmaade ; 
thi  naar  Konkurrencen  ophørte,  vilde  Driften  og  Fragttaksteme  ordnes 
ganske  vilkaarligt  til  Skade  for  de  komproducerende  Farmere  og  for  Tra- 
fiken  i  Almindelighed.  Fra  Kompagniernes  Side  førte  man  de  samme  Argu- 
menter i  Marken  som  for  de  store  industrielle  Truster.  Det  var  billigere  at 
lønne  een  Direktion  end  to,  og  ved  helt  igennem  at  indføre  Besparelser 
vilde  det  blive  nemmere  at  byde  lavere  Transportomkostninger.  Med  for- 
træffelige, men  sofistiske  Argumenter  paaviste  man,  at  Producenternes  og 
Kompagniernes  Interesser  var  saa  nøje  knyttede  til  hverandre,  at  det  var 
taabeligt  at  tænke  sig,  at  et  stort  og  mægtigt  Jernbaneselskab  skulde  skade 
sig  selv  paa  Kundernes  Bekostning.  Som  nævnt,  blev  Spørgsmaalet  ind- 
anket for  Forbundsregeringens  Domstole,  og  ved  Underretten  gik  Dommen 
imod  den  tilsigtede  Sammensmeltning.  Sagen  appelleredes  til  Højesteret, 
og  ogsaa  her  tabte  Jernbaneselskaberne.  Spørgsmaalet  om  Trustdannelser 
er  et  af  de  Numre,  der  har  været  Genstand  for  voldsom  Agitation 
under  Præsidentkampagnen.  Man  har  anklaget  det  Regeringssystem,  der  gør 
det  muligt  at  skabe  et  udpræget  Plutokrati,  og  påaviser  Farer  for  ameri- 
kanske Institutioners  Bestaaen  ved  at  tillade  den  industrielle  Magt  at  kon- 
centreres paa  forholdsvis  faa  Hænder.  Man  har  fornyet  de  stedse  stærkere 
Raab  om,  at  Regeringen  bør  eje  og  overtage  Styrelsen  af  Landets  Jern- 
baner, og  man  har  atter  rejst  de  stedse  gentagne  Fordringer  om  en  Revision 
af  Toldtarifer.  Denne  sidste  Fordring,  der  regelmæssig  høres  hvert  fjerde 
Aar,  imødeses  altid  med  Bekymring  af  den  amerikanske  Handelsverden,  thi 
der  er  intet,  der  virker  mere  hæmmende  paa  al  Industri  og  anden  Virk- 
somhed end  Agitationen  for  eller  imod  Tarifen. 

Som  en  Slags  Modvægt  mod  de  Sestaaende  industrielle  Forhold  har 
Arbejderne  overalt  i  Landet  begyndt  Dannelsen  af  en  Trust,  det  vil  sige 
en  Organisation  med  det  Maal  for  Øje  at  diktere  Arbejdspriserne  og  at 
tvinge  Arbejdsgiverne  til  udelukkende  at  forhandle  med  Foreningen  som 
saadan,  uden  at  tage  Hensyn  til  den  enkelte  Arbejders  Ønsker  og  For- 
dringer. Man  vil  med  andre  Ord  tvinge  enhver  Arbejder  ind  under  Fag- 
foreningens Love. 


En  alvorlig  Skolereform 

Af  P.  Larsen. 


Nedenstaaende  Forslag  er  oprindelig  fremkommet  som  Indledning  til 
en  Forhandling  ved  et  Lærermøde  i  Frederikssund. 

Forslaget  fremkaldte  ved  Mødet  et  Ordskifte,  der  især  kom  til  at 
dreje  sig  om  Skoletilsynet. 

Kun  en  enkelt  Røst  hævede  sig  for  at  bevare  Religionsundervisningen 
i  Folkeskolen  som  hidtil;  flere  samstemmede  i,  at  den  nuværende 
Ordning  er  urimelig  og  uheldig,  baade  set  fra  Skolens,  fra  Kirkens  og 
fra  Hjemmenes  Standpunkt. 

Der  var  almindelig  Enighed  om,  at  det  nuværende  Skoletilsyn  i  det 
hele  og  store  er  velvilligt  og  humant,  men  usagkyndigt;  det  giver  vel 
i  Regelen  Læreren  en  ogsaa  for  Skolen  selv  højst  værdifuld  Frihed 
til  at  arbejde  efter  sin  Natur  og  efter  sine  Idealer,  men  det  er  kun 
lidet  i  Stand  til  at  virke  vejledende  og  fremadhjælpende;  det  giver  ingen 
ny  Impulser,  og  der,  hvor  det  virker  bedst,  kan  det  dog  kun  karak- 
teriseres som  „ikke  just  hæmmende  for  Udviklingen". 

ékal  man  se  Sagerne  fra  Skolens  og  ikke  fra  de  personlige  Inter- 
essers Synspunkt,  saa  maa  Kravet  lyde:  Hellere  et  strengt,  men  sag- 
kyndigt og  virksomt  Tilsyn  end  et  mildt,  men  udygtigt,  ikke  formaals- 
tjenligt  Tilsyn.  —  Kun  under  et  virkelig  skolekyndigt  Tilsyn  og 
Styre  kan  Folkeskolen  gaa  fremad  imod  sit  store  Maal:  at  give  alle 
Børn,  de  fattigste  saa  vel  som  de  rigeste,  den  bedste  Undervisning,  der 
overhovedet  kan  gives  —  og  først  naar  dette  Maal  er  naaet,  opfylder 
Samfundet  en  af  sine  simpleste  Pligter:  at  give  Børnene  deres  naturlige 
og  lige  Ret. 

Forslag  til  Lov. 
1. 

Skolen  og  Kirken. 

S  1. 
Folkeskolen  løses  fra  sit  hidtilværende  Forhold  til  Kirken  og  indrettes  som  kon- 
fessionsløs  Skole  med  selvstændig  Styrelse  efter  nærværende  Lov. 

S  2. 

Der  undervises  ikke  i  Religion  i  Folkeskolen.  Det  bliver  Kirkens  og  Hjemmenes 
Sag  at  sørge  for  Ungdommens  religiøse  Oplærelse. 

Det  skal  være  Folkeskolens  Lærere  tilladt  at  paatage  sig  Religionsundervisning 
uden  for  Skoletiden. 

S  3. 

Folkeskolens  Skolestuer  stilles  indtil  videre  til  Raadighed  for  Folkekirken  til 
Religionsundervisning  uden  for  Skoletiden. 

Naar  Skolestuen  benyttes  til  Religionsundervisning,  paahviler  det  vedkommende 
Menighed  at  sørge  for  dens  Opvarmning  og  efterfølgende  Rengøring. 

Det  ny  Aarhundrede.  II.  5.  20 

$4.   , 
Af  Hensyn  til  Børnenes  Deltagelse  i  Religionsundervisning  afsluttes  Skoleunder- 
visningen de  to  Dage  om  Ugen  Kl.  12  Middag,  og  der  maa  paa  hver  af  disse  Dage 
kun  undervises  4  Timer  om  Formiddagen. 

$5, 

Lærernes  Forpligtelse  til  at  være  Kirkens  Tjenere  bonfolder,  og  dermed  bortfolder 
ogsaa  den  Lønning,  de  hidtil  har  oppebaaret  som  Kirkebylærere,  Kirkesangere,  Or- 
ganister o.  Ig. 

Det  skal  være  Lærerne  tilladt  at  virke  i  Kirkens  Tjeneste  som  hidtil,  naar  der 
drages  Omsoig  for,  at  denne  Virksomhed  ikke  i  nogen  Maade  griber  forstyrrende  ind 
i  Skolegerningen. 

IL 

Skolestyrelsen. 

$6. 

Der  oprettes  i  hver  Amtraadskreds  et  Skoleraad  paa  tre  Medlemmer.  Skole- 
raadets  Formand,  Skolekonsulenten,  udnævnes  umiddelbart  af  Undervisningsministeriet 
efter  indgiven  Ansøgning.  De  to  andre  Skoleraadsmedlemmer,  der  altid  vælges 
iblandt  Lærerne  i  den  paagældende  Kreds,  udnævnes  efter  Afstemning,  idet  Ministeriet 
vælger  en  af  de  tre  (første  Gang  to  af  de  fem),  som  har  laaet  det  højeste  Stemmetal. 

Afstemningen  foretages  skriftlig  saaledes,  at  Kredsens  Lærere  gennem  Skoleraadet 
(første  Gang  Skoledirektionen)  indsender  Stemmeseddel  med  Navnene  paa  tre  (første 
Gang  fem)  adkomsthavende  Lærere  (Lærerinder). 

Skolekonsulenten  maa  tage  Bolig  paa  et  nogenlunde  centralt  Sted  i  Skoleraads- 
kredsen.    De  to  andre  Skoleraadsmedlemmer  bliver  i  deres  Embede. 

$7. 
Adkomst  til  at  blive  Medlem  af  et  Skoleraad  (altsaa  ogsaa  til  at  blive  Skolekonsulent) 
har  kun  Lærere  (Lærerinder),  som  har  virket  i  Folkeskolens  Tjeneste  i  mindst  10  Aar. 

$a 

De  nuværende  Sanginspektør-  og  Gymnastikinspektørembeder  nedlægges. 

$9. 
Skoleraadet  er  Skolens  foresatte  og  a^r  alle  Spøigsmaal  vedrørende  Skolens  og 

Lærernes   Forhold,  for  saa  vidt  som  Afj^ørelsen  ikke  ved  nærværende  Lov  er  lagt  i 

Skolekommissionens  Hænder  eller  endelig  skal  træffes  af  Undervisningsministeriet. 

Finder  nogen  sig  forurettet  ved  Skoleraadets  A^relser,  kan  han  indanke  sin  Sag 
for  Ministeriet,  som  da  træffer  den  endelige  A^relse,  dog  under  Ansvar  for  Dom- 
stolene. 

5  10. 

Skoleraadet  har  fremtidig  Kaldsretten  og  kalder  Lærere  til  alle  Skoleraadskredsens 
Embeder,  undtagen  dem,  som  besættes  af  Kongen. 

Skoleraadet  træffer  A^relse  om  Læreres  Afsked  fra  deres  Embede  efter  .An- 
søgning paa  Grund  af  Alder  og  Svagelighed. 

Spøigsmaalet  om  en  Lærers  Afsættelse  fra  sit  Embede  paa  Grund  af  mislige  For- 
hold afgøres  af  Ministeriet  under  Ansvar  for  Domstolene. 

$  H. 

Skoleraadet  er  Skolens  øverste  tilsynehavende.  Skolekonsulenten  har  til  enhver  Tid 
Ret  til  at  overvære  Undervisningen  i  sin  Kredses  Skoler,  og  han  skal  tilse  dem  alle 
mindst  en  Gang  om  Aaret.  —  Det  er  hans  Opgave  at  staa  Lærerne  bi  med  Raad  og 
Vejledning,  hvor  saadant  maatte  ønskes  eller  tiltrænges. 

1  Tilfælde  af  mislige  Forhold  ved  en  Skole,  kan  det  samlede  Skoleraad  komme 
til  Stede  for  at  sætte  sig  nøjere  ind  i  Forholdene. 

Senest  10  Dage  før  den  reglementerede  Eksamen  afholdes  i  en  Skole,  tilsender 
vedkommende  Lærer  Skolekonsulenten  en  Meddelelse  om,  hvilken  Dag  der  er  fastsat  ni 

Prøven.  Skolekonsulenten  kan  da  komme  og  overvære  Prøven,  naar  han  senest  3  Dage 
i  Forvejen  har  givet  Læreren  Meddelelse  om  sit  Komme. 

S  12. 

Skoleraadet  Fører  Tilsyn  med  Skolernes  Bygninger,  Beboelseslejlighed,  Inventar^ 
Undervisningsmateriel  o.  s.  v.  og  paaser,  at  alt  er  i  forsvarlig  og  formaalstj enlig  Stand. 

Finder  Skoleraadet,  at  større  Ændringer  eller  Forbedringer  i  Kredsens  Skolevæsen 
er  nødvendige  eller  ønskelige,  gør  det  Indstilling  derom  til  Ministeriet.  Saadanne  Ind- 
stillinger maa  ledsages  af  Erklæringer  fra  vedkommende  Kommunalbestyrelse,  Skole- 
kommission og  Lærere. 

S  13. 

Alt  Arbejde  med  Skoleindberetninger,  Skolestatistik  o.  Ig.,  som  hidtil  har  paahvilet 
Skoledirektionerne,  overgaar  til  Skoleraadene;  ligeledes  Omsendelse  af  ministerielle 
Cirkulærer  o.  Ig. 

S  14. 

Skoleraadet  i  Forbindelse  med  to  Medlemmer  af  Amtsraadet  udgør  Amtsskole- 
fondens  Bestyrelse  med  Hensyn  til  Anvendelse  af  dens  Midler.  Denne  Bestyrelse  ud- 
arbejder de  aarlige  Planer  for  Skolefondens  Virksomhed  og  Overslag  over  dens  Ind- 
tægter og  Udgifter.  Skolefondens  aarlige  Regnskaber,  Virksomhedsplaner  og  Overslag 
skal  godkendes  af  Undervisningsministeriet. 

S  15. 

Det  nærmere  Tilsyn  med  Skolen  paahviler  Skolekommissionen,  som  bestaar 
af  5  eller  —  hvor  det  maatte  anses  for  heldigst  —  af  7  Medlemmer,  hvoriblandt  altid 
een  Lærer  eller  Lærerinde. 

Som  Medlem  af  Skolekommissionen  indtræder  Kommunens  fast  ansatte  Lærere 
efter  Tur,  hver  for  et  Tidsrum  af  tre  Aar,  den  ældste  først.  Afgaar  den  Lærer,  som 
er  Medlem  af  Skolekommissionen,  fra  sit  Embede,  indtræder  den  Lærer,  der  sidst  var 
Skolekommissionsmedlem,  i  hans  Sted,  saa  længe  Vakancen  varer. 

Af  de  øvrige  Skolekommissionsmedlemmer  vælges  Halvdelen  af  Kommunalbe- 
styrelsen (iblandt  dens  egne  Medlemmer)  og  Halvdelen  af  Kommunens  bosiddende 
Mænd  og  Kvinder,  som  er  fyldt  25  Aar. 

Skolekommissionens  Medlemmer  skal  som  Regel  være  Familiefædre  (-mødre)  eller 
Enker  med  skolepligtige  Børn. 

Skolekommissionen  vælger  selv  sin  Formand. 

$  16. 

Skolekommissionen  paaser,  at  Undervisningsplanens  Bestemmelser  med  Hensyn  til 
Undervisningstid  o.  Ig.  overholdes. 

Skolekommissionen  overværer  Skolernes  Eksamener;  dog  skal  det  Medlem,  som 
er  Lærer,  ikke  være  med  ved  Prøverne  i  andre  Læreres  Skoler.  —  Enhver  Lærer 
leder  Prøven  i  sin  egen  Skole  (sit  eget  Fag);  men  Skolekommissionen  kan  opgive, 
hvad  der  (inden  for  det  læste  Pensum)  skal  prøves  i. 

Skolekommissionen  tager  i  Forening  med  den  paagældende  Skoles  Lærer  (Lærer- 
raad)  Bestemmelser  om  Læse-  og  Timeplan,  om  Børns  Oprykning  til  en  højere  Klasse, 
om  Udskrivning  af  Skolen,  om  Anskaffelse  af  ny  Læremidler  o.  Ig. 

Skolekommissionen  tager  i  Forening  med  Kommunalbestyrelsen  Bestemmelse  om 
Vedligeholdelsen  af  Skolens  Bygninger  og  Lærernes  Beboelseslejlighed,  om  Ny- 
bygninger o.  Ig. 

To  Hovedpunkter  i  en  kommende  Skolereform  er  her  omhandlet. 
En  Fortsættelse  af  Lovforslaget  tænkes  nærmest  bygget  paa  Grundlag 
af  Skoleloven  af  24.  Marts  1899.  Nødvendige  og  selvfølgelige  Æn- 
dringer i  denne  Lov  vil  næppe  frembyde  nogen  Vanskelighed. 

— »• 

15de  November. 

—  1  Forordet  til  sit  dramatiske  Hovedværk  Lionnes  pauvres,  hvis  Opførelse 
oprindelig  blev  forbudt  af  Censuren,  skriver  Emile  Augier; 

Vi  har  altsaa  en  Censurkommission,  hvis  Opgave  er  at  forhindre  Teatret  i  at 
krænke  Tilhørernes  Blufærdighed  og  i  at  omtale  politiske  Sager,  den  skal  med  ét  Ord 
tvinge  Teatret  til  at  respektere  Sømmelighed  og  Orden.  Det  er  ren  og  klar  Besked. 
Men  saasnart  Censorerne  sætter  Foden  udenfor  denne  snævre  Kres,  ved  de  ikke, 
hvor  de  skal  standse.  Som  Blufærdighedens  Beskyttere  blander  de  sig  i  moralske  og 
filosofiske  Spørgsmaal,  som  den  offentlige  Ordens  Beskyttere  vil  de  ikke  have,  at  der 
skal  pibes  i  Etagerne,  de  tror  sig  ansvarlige  for  Stykkernes  Skæbne,  og  af  denne  An- 
svarsfølelse skaber  de  sig  en  Medarbejderret;  de  reviderer  Stykkets  Stil,  stryger  Ord 
og  Repliker  som  mishager  dem,  giver  Raad  i  Skuespillets  Interesse,  forlanger  at  Kon- 
flikterne skal  løses  efter  deres  Hoved  og  hvilke  Løsninger  er  det  ikke  de  foreslaar! 
Fordrede  de  ikke,  at  Se  raphine  i  Lionnes  pauvres  mellem  4de  og  5te  Akt 
skulde  blive  angrebet  af  Kopper  som  en  naturlig  Straf  for  hendes  Fordærvelse.  Paa 
denne  Betingelse  vilde  Censorerne  frigive  Stykket.  Det  er  dette  de  kalder  Teatrets 
Moralitet  ....  Saaledes  at  Lionnes  pauvres  burde  omdøbes  og  kaldes  „Om 
Nytten  af  Kokoppeindpodning^. 

17de  November. 

—  Ved  Reformationsfesten  paa  Universitetet  idag  meddelte  Rektor,  at  en  Del 
akademiske  Lærere  er  traadt  sammen  for  at  ophjælpe  de  ganske  unge  Studenters 
aandelige  Niveau.  Det  er  meget  smigrende  for  de  moderne  Bevægelser  paa  Skole- 
omraadet,  at  saadanne  Kraftanstrengelser  anses  for  saa  nødvendige,  at  alle  Universi- 
tetets Fakulteter  og  alle  Fraktioner  af  Universitetslærere  var  enige  om,  at  noget  burde 
der  gøres.  Oplysningsarbejdet  i  Danmark  træder  derved  ind  i  en  ny  Fase,  idet  det  fira 
nu  af  henvender  sig  til  de  højere  Stænder.  Det  er  paa  Tide.  I  vor  Iver  for  at  oplyse 
Menigmand,  hæve  Bondestanden  og  indpode  de  Arbejdsløse  Videnskabens  nyeste 
Resultater,  har  vi  ganske  forsømt  Rangklasserne  og  Bourgeoisiet.  Og  netop  her  ligger 
der  en  velsignelsesrig  Gerning,  som  Universitetet  bør  tage  op.  Der  bør,  ligesom  det 
sker  i  de  velgørende  Foreninger,  udsendes  Undersøgere,  der  kan  afgive  Beretninger 
om  den  Nødstilstand,  der  hersker  i  den  dannede  Klasse,  og  paa  Grundlag  af  disse 
Undersøgelser  —  der  vil  faa  Haarene  til  at  rejse  sig  paa  Rektor  —  bør  der  oprettes 
Kursus  for  Etatsraader,  Justitsraader,  Riddere  o.  s.  v.  med  Husstand.  Unge,  kraftige 
og  ubønhørlige  Docenter  bør  udvælges  til  denne  Gerning,  det  maa  paalægges  dem 
at  begynde  fira  Grunden,*  og  der  maa  gives  dem  iVlidler  i  Hænde  til  at  føre  Ar- 
bejdet igennem.  Kursuset  maa  afsluttes  med  en  Eksamen  og  et  Dannelsesbevis,  der 
giver  Adgang  til  Deltagelse  i  Folkeuniversitetsundervisningen  og  de  øvrige  Under- 
visningsforetagender for  Viderekomne. 

18de  November. 

Paa  det  jyske  Højre-Delegeretmøde  i  Aarhus  mødte  Hr.  Estrup  ret  uventet,  holdt 
en  større  Tale  og  blev  paa  forskellig  Maade  hyldet  og  hædret  i  Overensstemmelse  med 
det  Takketelegram,  som  Professor  Matzen  sendte  nogle  Meningsfæller,  der  havde  husket 
hans  25  Aars  Jubilæum  som  Landstingsmand:  „Ære  den,  som  æres  bør.  Leve  Estrup!" 

Hr.  Estrup,  der  næsten  var  forsvundet  af  Folks  Bevidsthed,  synes  saaledes  pludse- 
lig igen  i  sin  Alders  79de  Aar  at  skulle  blive  Fører  for  en  Bevægelse  --  ovenikøbet 
en  ung  Bevægelse.  Thi  det  jyske  Højre  strutter  af  Ungdom  og  Livskraft  —  uden  disse 
herlige  Egenskaber  vilde  det  ikke  have  udstedt  et  Manifest,  som  det  vil  tage  Aar  om- 
hyggelig at  gennemgranske  og  Menneskealdre  at  gennemføre.  Hr.  Estrup,  der  som  be- 
kendt paatog  sig  at  standse  Udviklingen  i  Danmark  i  en  Snes  Aar,  har  aabenbart  faaet 

Skræk  i  Blodet  for  at  den  overhovedet  ikke  mere  skal  komme  i  Gang  og  har  derfor 
hengivet  sig  til  disse  for  en  Stilstandsmand  meget  voldsomme  Bevægelsestanker. 

Og  saa  er  der  naturligvis  for  den  glemte  Hr.  Estrup,  der  har  set  Grev  Frijs  bryde 
ud  af  Højre  og  Kammerherre  Hage  rykke  højt  op  i  Højre,  en  stor  Tilfredsstillelse  ved 
paany  at  staa  som  Fører  for  en  Bevægelse.  Tænk,  at  kunne  kaste  Hr.  Hage  tilside  og 
drage  rigtig  i  Leding  mod  Grev  Frijs!  Hidtil  gik  Strømmen  i  Højre  mod  den  gamle 
Elefantridder;  men  nu  udsender  det  Jyske  Højre  vel  et  nyt  Oplag  af  Hr.  Estrups 
Billede  med  Ernst  v.  der  Reckes  fra  Provisorietiden  kendte  Motto  —  i  let 
Revision : 

Held  ham,  der  gik  mod  Højres  Strøm 

til  Højres  eget  Gavn. 

Vi  vaagned  dog  engang  af  Drøm 

og  kransed  Heltens  Navn! 

19de  November. 

—  Jeg  tilstaar  det:  mit  Sind  er  i  Oprør.  Det  kan  hænde  enhver  af  os,  Herregud, 
alt  i  Verden  er  jo  ikke,  som  det  skal  være.  Og  der  foregaar  just  nu  saa  meget  rundt 
om  os,  der  kan  gøre  os  urolige,  harmfulde,  forventningsfulde.  Der  er  Krig,  der  er 
Jordskælv,  der  er  Arbejdsløshed,  der  er  —  ja,  hvad  er  der  ikke  af  det,  som  strømmer 
ind  i  Sjælen  og  faar  os  til  at  skælve.  Hver  Gang,  jeg  aabner  en  Avis,  er  jeg  forberedt 
paa  en  ny  Strøm  og  en  ny  Skælven.  Naar  jeg  hører  Berlingske  dumpe  ned  i  min 
Brevkasse  om  Aftenen,  stiger  Dumpet  til  en  Genklang  fra  den  store  Verden. 

Dump  —  der  kom  den. 

Jeg  famler  ned  i  Brevkassens  mørke  Dyb,  jeg  griber  Avisen  med  rystende  Hænder 

hvad  er  der  sket?  Flammer  Krigen?  Ryster  Jorden?  Drager  der  et  mægtigt  Tog 

af  Ulykkelige  gennem  Verden  ?  Jeg  lader  mit  Øje  bemægtige  sig  den  første  Spalte,  og 
jeg  læser:    „Fra  Hoffet  i  Mecklenburg-Schwerin.    Vor  Meddeler  i  Ludwigslust   skriver 

under  17de ".   Der  har  været  Bal  i  det  „herværende  Slots  gyldne  Sale",  „de 

Indbudne  tog  om  Aftenen  Opstilling  i  den  gyldne  Sal",  saa  kom  „Herskaberne",  Hs. 
kgl.  H.  Prins  Christian  og  Hds.  kgl.  H.  Prinsesse  Alexandrine  og  en  Mængde  andre 
Prinser  og  Prinsesser,  som  vor  Korrespondent  staar  paa  en  jævnere  Fod  med  og  hvis 
Navne  derfor  ikke  forsynes  med  Besværgelsesformlen  Hshdskglh.  De  begyndte  med  en 
Vals.  Derefter  Kotillon.  „Ved  Slutningen  af  Kotillonen  hyldede  Damerne  og  Herrerne 
de  fyrstelige  Herskaber  ved  tre  Gange  at  bøje  sig  for  dem".  Saa  gik  man  til  Bords. 
Hs.  kgl.  H.  Prins  Christian  førte  Grevinde  Bernstorff- Raguth. 

Jeg  sluger  hvert  Ord  lige  fra  Begyndelsen  til  Raguten.  Min  Sjæls  Bølger  lægger 
sig.  Jorden  skælver  ikke  mere.  Fra  Ludwigslust  er  der  fløjet  en  Due  med  et  Blad  i 
Næbet.  Ja,  visselig,  der  er  ingen  Grund  til  at  fortvivle.  Der  vil  altid  et  Sted  i  Verden 
findes  en  lille  Ludvigslyst  og  en  lille  Korrespondent  og  en  lille  Avis.  Jeg  rejser  mig 
op.  I  min  Stue  hviler  en  højtidsfuld  Stilhed,  medens  jeg  bøjer  mig  tre  Gange  for  sal. 
Berling. 

25de  November. 

—  Billedhugger  Bøgebjerg  har  lavet  en  Statue  af  System-Muller  Figur  Nr.  16: 
„Slaa  Haandklædet  over  den  ene  Skulder,   fat  med  en   Haand  i  hver  Ende  af  det  o 

træk  skiftevis  med  Hænderne ".    Statuen  skal  paa  Charlottenboi^dstillingen, 

og  maaske  faar  vi  den  anbragt  paa  et  offenligt  Sted  —  var  det  for  Resten  ikke  en  Idé 
at  sætte  den  midt  i  den  nye  Kumme  paa  Raadhuspladsen,  saa  stod  han  jo  i  det  Bade- 
kar, der  er  saa  vigtig  en  Del  af  Systemet? 

Naturligvis  har  der  straks  meldt  sig  Svæklinge  til  at  smile  af  denne  Forherligelse 
af  Danmarks  populæreste  Mand.  Der  er  noget  ærgerligt  i  det.  Kan  vi  da  aldrig  naa 
saa  vidt  som  Hellas,  der  havde  „Skraberen"  ?  Er  det  maaske  mere  poetisk,  at  en  Mand 
staar  og  skraber  Olie,  Sved  og  Støv  af  sig  med  et  Jærn,  end  at  Miiller  tørrer  sin  Ryg 
med   et   Haandklæde?   Lad   os   faa  Muller  ud  paa  Torvet.    Naar  vi   saa  blot  faar  en 

Aleksander  den  Store,  en  Platon,  en  Aristoteles,  en  Demosthenes,  en  national  Tragedie, 
en  Aristofanisk  Komedie  og  saadan  noget,  er  vi  fuldstændig  jævnbyrdige  med  de  gamle 
Grækere. 

28de  November. 

—  Det  er  en  udmærket  Idé  af  Politiet,  at  det  har  indrettet  et  Kriminalmusæum, 
hvor  man  kan  opbevare  alle  mulige  Forbrydergenstande,  alt  Slags  Tyveværktøj,  itubrudte 
Pengeskabe,  kasserede  Smykker,  udstoppede  Eksemplarer  af  de  Heste,  Tyvene  trak  ud 
af  Stalden  for  at  bortkøre  de  stjaalne  Genstande,  Trækkevogne  paa  hvilke  de  bortførte 
hele  Lagere  o.  s.  v.  I  en  Tid,  hvor  Tyvene  selv  viser  en  vis  Utilbøjelighed  til  at  lade 
sig  fange,  er  det  naturligt,  at  Politiet  gør  en  Smule  Stads  af  det,  det  kan  lægge  Lovens 
Haand  paa.  Det  er  blot  et  Spørgsmaal,  om  der  ikke  burde  knyttes  et  Udlaan  til  Sam- 
lingen. Man  maa  jo  nemlig  huske  paa,  at  det  er  Politiet  selv,  som  bevogter  den, 
vilde  det  derfor  ikke  se  nettere  ud,  hvis  Tyveværktøjet  laantes  ud  mod  Kavtion  og 
Kvittering,  end  hvis  de  Herrer  selv  gaar  derind  med  Dynamitten,  tager,  hvad  de  skal 
bruge,  og  derved  bringer  Uorden  i  de  nydelige  Opstillinger. 


N-Straalerne. 

Af  Kirstine  Meyer. 


I  denne  de  nye  Straalers  Tidsalder,  hvor  man  Aar  efter  andet  opdager 
nye  Straalearter,  der  ved  deres  mærkelige  tit  fra  Lysets  vidt  forskellige 
Egenskaber,  vækker  Opsigt  langt  ud  over  Videnskabsmændenes  Kreds,  er 
N-Straaleme  dukket  op,  endnu  mere  forbavsende  end  noget  andet.  De  op- 
dagedes for  ca.  lYs  Aar  siden  i  Nancy  i  Frankrig  af  Fysikeren  Blondlot  og 
vakte  strax  Opmærksomhed  ved  det,  som  alle  nye  Straaler  har  vakt  Op- 
mærksomhed ved  —  nemlig  at  de  kunne  gaa  igennem  saadanne  Ting,  som 
ikke  kan  gjennemtrænges  af  Straaler,  som  alle  er  vant  til  at  omgaaes  — 
Lys  og  Varmestraaler.  Noget  af  det,  der  altid  forbavser  Folk  mest,  naar 
de  første  Gang  overværer  Forsøg  med  Røntgenstraaler,  er,  at  disse  kan 
trænge  ud  —  eller  ind  —  gennem  Væggene  af  en  tillukket  i  sort  Papir 
indhyllet  Trækasse.  Den  samme  Egenskab  viste  N-Straaleme  sig  at  have; 
ja  selv  gennem  Metalplader,  som  ellers  standser  de  fleste  Straalearter,  kunde 
de  gaa.  Og  de  forekom  ikke  sjeldent.  Blondlot  fandt,  at  de  vældede  frem 
fra  næsten  alle  Lyskilder,  fra  Gasblus  og  Lampelys,  ja  fra  Solen  kom  de 
i  Mængde;  dog  maatte  Himlen  i  saa  Fald  være  skyfri,  thi  den  svageste 
Sky  standsede  dem;  de  har  ikke  Evne  til  at  gaa  gennem  rent  Vand,  som 
jo  —  Bnt  fordelt  i  smaa  Draaber  —  danner  Skyerne.  Og  atter  en  Mærke- 
lighed for  den  almindelige  Forestilling:  Straaleme  kan  gaa  gennem  tomme- 
tykke Egeplanker,  men  standses  af  det  tyndeste  Lag  af  det  klare  Vand. 
Endnu  mærkeligere  syntes  dette,  da  Straalerne  ellers  i  mange  Henseender 
viste  mere  Slægtskab  med  Lysstraaler  end  de  andre  nyopdagede  Straale- 
arter, saasom  Røntgenstraaler  og  Straaler  fra  Radium.  N-Straaleme  kunde 
nemlig  ligesom  Lyset  brydes  af  Prismer  og  samles  ved  Linser.  Dog  endnu 
langt  mærkeligere  Ting  skulde  man  finde.  Mange  Videnskabsmænd  baade 
i  og  udenfor  Frankrig  tog  Arbejdet  med  N-Straalerne  op,  og  særlig  en 
fransk  Læge  Dr.  Charpentier  fandt   nu  sammen    med  Blondlot  de  mærke- 

ligste  Fænomener;  det  lykkedes  dem  at  vise,  for  det  første,  at  mange  andre 
Ting  end  Lyskilder  udsender  N-Straaler  og  blandt  disse  —  under  visse  Omstæn- 
digheder —  selve  det  menneskelige  Legemes  enkelte  Dele,  og  for  det  andet, 
at  N-Straalerne  havde  en  tydelig  Virkning  paa  de  menneskelige  Sanseorganer. 

Enhver  Ting  —  berettes  der  —  som  paa  en  eller  anden  Maade  er  i 
spændt  Tilstand,  udsender  N-Straaler,  saasom  hærdet  Staal,  en  Mursten,  en 
knyttet  Næve,  enhver  spændt  Muskel;  og  det  er  ikke  en  Virkning,  som 
hurtig  tabes ;  en  Kniv  fra  Merovingernes  Dage  har  spillet  en  stor  Rolle  som 
Kilde  til  N-Straaleme. 

Den  menneskelige  Hjæme  udsender,  naar  den  arbejder,  N-Straaler. 
Anbringer  man  paa  Panden  en  Plade,  der  bruges  til  at  paavise  N-Straalers 
Existens,  viser  den  ved  en  Lysning,  naar  Hjærnen  frembringer  et  aandrigt 
Indfald  eller  en  genial  Tanke. 

Den  Virkning,  N-Straaleme  angives  at  have  paa  de  menneskelige  Sanse- 
organer, er  dog  næsten  det  mest  mærkværdige.  Et  Par  af  de  anførte 
Exempler  vil  illustrere  det.  Et  lugtende  Stof  anbringes  i  nogen  Afstand 
fra  Næsen,  en  knyttet  Næve  nærmes  enten  til  Næsen  eller  til  det  lug- 
tende Stof;  i  begge  Tilfælde  vil  Lugtefornemmelsen  voxe.  Eller  et  andet  Exempel. 
En  svagt  belyst  Urskive  betragtes  i  et  ellers  mørkt  Værelse  og  viser  sig 
som  en  lyssvag,  hvid  Plet.  Nærmes  en  Kilde  til  N-Straaler  —  en  Staal- 
kniv f.  Ex.  —  enten  til  Urskiven  eller  til  Øjet,  ses  Urskiven  saa  tyde- 
ligt, at  baade  Viser  og  Tal  kan  skelnes. 

Nu  angives  det  endvidere,  at  naar  N-Straaleme  er  frembragte  et  Sted, 
vil  de  gennem  Metaltraade  kunne  ledes  andensteds  hen! 

Samtidig  med  at  N-Straaleme  og  deres  mærkelige  Egenskaber  opdagedes 
og  undersøgtes,  og  Resultateme  forelagdes  det  franske  Videnskabernes  Sel- 
skab og  tryktes  i  dets  Tidsskrift,  det  gamle,  berømte  „Comptes  rendus '', 
forsøgte  mange  Videnskabsmænd  i  andre  Lande  at  naa  de  samme  Resul- 
tater. Men  nu  viste  det  sig,  at  ingen  udenfor  Frankrig  kunde  opdage 
det  svageste  Spor  af  N-Straaler  og  altsaa  langt  mindre  af  deres  forbløffende 
Virkning!  Ja,  da  for  nylig  en  berømt  engelsk  Videnskabsmand  Professor 
Wood  aflagde  et  Besøg  i  et  af  de  franske  Laboratorier,  hvorfra  de 
mærkelige  Iagttagelser  stammer,  for  dog  om  muligt  at  lære  at  gøre  de 
vidunderlige  Forsøg,  viste  det  sig  ikke  blot,  at  han  slet  intet  kunde  opdage, 
men  at  de  der  var  vante  til  Forsøgene  ofte,  vildledede  af  ham,  kom  med 
fejle  Angivelser  af,  naar  N-Straalerne  var  til  Stede  og  naar  ikke.  De  fleste 
fristes  da  nu  til  at  tro,  at  den  lange  Række  af  Iagttagelser  af  N-Straaler 
muligvis  skyldes  en  Suggestion,  fremkaldt  ved  Ønsket  om  at  se  noget  mær- 
keligt og  støttet  ved  visse  Ejendommeligheder  ved  Øjets  Indretning,  som 
gør  det  vanskeligt  at  gøre  sikre  Iagttagelser  af  meget  lyssvage,  hvide  Plet- 
ter, Ulykken  er  nemlig,  at  det  eneste,  hvorved  N-Straalernes  Existens 
hidtil  har  kunnet  vises,  er  ved  deres  Evne  til  at  gøre  meget  svagt  lysende 
Legemer  stærkere  lysende,  men  Afgørelsen  af,  om  dette  sker,  er  vanskelig 
med  Øjets  Hjælp  alene  og  de  Forsøg,  der  er  gjorte  paa  at  eftervise  det  ved 
en  fotografisk  Plade,  er  ikke  lykkedes. 

Retfærdigheden  byder  dog  at  meddele,  at  en  ikke  fransk  Mand  —  en 
Irlænder  —  i  de  allersidste  Dage  har  meldt  sig  som  havende  iagttaget  N- 
Straaler  saaledes,  at  alt  subjektivt  Bedrag  er  undgaaet,  men  hvorvidt  hans 
Fremgangsmaade  og  Resultater  kan  staa  for  en  skarpere  Kritik,  maa  Frem- 
tiden afgøre.  Foreløbig  ser  det  nærmest  ud  til,  at  N-Straalernes  Dage  som 
virkelige  Straaler  er  talte. 

Kampens  Udbrud,  —  Kampene  ved  Ladysmith, 

En  Aften  i  Midten  af  September  1899,  da  jeg  sad  alene  i  mit  Hus  paa 
Nooitgedacht,  hørte  jeg  Lyden  af  en  galloperende  Hest  nærme  sig  og  pludselig 
standse  udenfor  min  Dør.  Et  Øjeblik  efter  bankede  det  paa  og  en  Mand 
klædt  i  en  ridende  Politibetjents  Uniform  traadte  ind  og  bad  mig  om  noget 
at  drikke.  Han  havde  uden  at  standse  undervejs  redet  fra  Hejdelberg  (ca. 
30  Mil)  og  maatte  fortsætte  til  Veldcornet  Pretorius*  Hus.  —  Efter  at  han 
havde  tømt  en  Flaske  tysk  01  blev  han  mere  meddelsom  og  fortalte,  at 
han  kom  med  Ordre  fra  Landdrosten  i  Hejdelberg  til  V.  Cometten  om  at 
holde  sig  beredt  til  at  udkommandere  alle  tjenstdygtigeBorgere  i  sin  Wyk 
el.  V.  Cornetskab. 

Den  27de  Septbr.  om  Natten  blev  jeg  vækket  af  to  Kommanderings- 
mænd,  som  meldte  mig,  at  alle  Borgerne  maatte  møde  den  29de  Septbr. 
paa  et  bestemt  Sted  i  Nærheden  af  Vlakfontein  Station.  —  Den  næste 
Dag  gik  med  Tilberedelser  og  den  29de  om  Morgenen  forlod  jeg  Nooit- 
gedacht  og  kørte  til  Mødestedet.  —  Jeg  tog  min  Kaffer  Gert  med  mig 
som  Hestepasser  og  Kok;  han  havde  været  hos  mig  i  3  Aar,  og  jeg  mente, 
at  han  var  Ærligheden  og  Paalideligheden  selv.  „Swartboy",  min  sorte 
Pasgænger  og  een  af  de  bedste  Rideheste  i  Transvaal,  og  „Kolboy",  en 
ældre  brun  Hest,  udgjorde  mit  hele  Remont.  Vi  medbragte  en  Kuffert  fuld 
af  Klæder  samt  Kjedel,  Potte  og  Pande  tilligemed  en  stor  Pose  fuld  af 
Fødemidler.  —  Ved  Mødestedet  var  ca.  150  tjenstdygtige  Boere  for- 
samlede foruden  en  Mængde  Kvinder,  Børn  og  gamle  Mænd,  der  var  til 
Stede  for  at  sige  Farvel  til  Soldaterne.  Efter  et  Par  Timers  Ophold  red  vi 
til  Vlakfontein  St.  ved  Natal  Jernbanelinie,  hvor  vi  maatte  vente  i  2  Dage 
før  vi  fik  et  Tog,  der  kunde  føre  os  til  Sandspruit  St.,  hvor  Natalarméen 
skulde  samles.  Hver  Dag  kom  Tog  forbi,  fulde  af  Kvinder,  Børn  og  andre 
Flygtninge,  der  forlod  Johannesburg  og  Minerne  for  at  begive  sig  til  Natal. 
De  fleste  var  anbragt  i  aabne  Kreaturvogne  og  syntes  at  lide  stor  Nød  i 
Kulde  og  Regn.  Mange  havde  kun  lige  Penge  nok  til  at  naa  til  Marits- 
burg,  hvor  de  vilde  være  helt  hjælpeløse,  hvis  den  engelske  Befolkning 
ikke  tog  sig  af  dem.  Masser  af  Arbejdsmænd,  Kontorister  o.  s.  v.  rejste 
ned  for  at  slutte  sig  til  et  af  de  mange  frivillige  Korps,  der  blev  dannede 
af  engelske  Kolonister  rundt  om  i  Sydafrika. 

Den  2den  Oktober  ankom  vi  til  Sandspruit,  hvor  ca.  15,000  Boere  var 
forsamlede,  og  her  blev  vi  saa  nogen  Tid. 

Spændingen  under  Lejrlivet  her  steg  for  hver  Dag  og  kulminerede  den 
10de  Oktober,  da  vi  fik  at  vide,  at  de  forenede  Republikers  Regeringer 
havde  sendt  det  nu  verdensberømte  Ultimatum  til  England.  Den  12te  om 
Morgenen  blev  det  under  stor  Begejstring  bekendtgjort  for  os,  at  Krigen 
var  erklæret,  og  vi  blev  nu  alle  trukne  nærmere  til  Grænsen,  som  vi  fra 
forskellige  Sider  o.verskred  den   14de  Oktober. 

Vort  Veldcornetskab  var  det  første  til  at  ride  igjennem  Newcastle,  en 
smuk  lille  By  ved  Foden  af  Drackensbjærgene.  —  Vi  red  igjennem  Hoved- 


*)  Denne  Skildring  af  Oplevelser  i  Boerkrigen  er  skrevet  af  en  danskfødt  Landmand, 
der  deltog  i  Krigen  paa  Boernes  Side.  Den  vil  blive  fortsat  i  de  følgende  Hæfter. 

gaden  i  Fuld  Gallop  og  maa  have  afgivet  et  temmelig  skrækindjagende 
Skue;  alle  disse  langskæggede  Boere  paa  deres  prægtige  Heste  med  et 
langt  Følge  af  Kaffere  efter  sig;  de  fleste  havde  med  som  Hestepasser  en 
Kaffer,  som  paa  sin  Hest  bar  den  uundværlige  Kaffekjedel  samt  en  Saddel- 
sæk fyldt  med  de  nødvendigste  Fødemidler  saasom  Biscøjter,  tørre  Stykker 
raat  Oksekød  kaldet  Biltong,  Kaffe.  Sukker  m.  m.  —  Alle  Butiker  var 
lukkede,  da  hele  den  engelske  Befolkning  i  stor  Hast  var  flygtet  og  havde 
efterladt  deres  Huse  og  andre  Ejendomme  ubeskyttede  i  vore  Hænder. 

Alt  var  i  den  største  Uorden.  Boere  og  Frivillige  fra  alle  mulige  Kom- 
mandoer samt  Masser  af  Kaffere,  som  —  flygtende  fra  Minerne  i  Trans- 
vaal  —  var  paa  Vej  til  Zululand,  havde  aabnet  Butiksdøre  eller  var  brudt 
ind  gennem  Bagdøre,  og  den  vildeste  Plyndring  fandt  overalt  Sted. 

At  opretholde  Ordenen  viste  sig  hurtigt  at  være  et  haabløst  Arbejde, 
da  Boerne  selvfølgelig  ikke  havde  den  mindste  Respekt  for  deres  Kamme- 
rater. Vi  nøjedes  da  efter  en  Del  Skænderi  og  Trudsler  med  at  fange  og 
bringe  til  Byens  Fængsel  alle  Kaffere,  vi  kunde  flnde  i  Butikerne.  Jeg 
fandt  en  ung  Zulu  i  et  Bagkammer  i  Færd  med  at  iføre  sig  et  nyt  Sæt 
Klæder  —  og  tog  ham  med  mig  ud  paa  Gaden.  Men  da  jeg  var  i  Færd 
med  at  stige  til  Hest,  sprang  han  med  mageløs  Behændighed  over  en  høj 
Havemur  og  forsvandt.  Senere  hen  fandt  jeg  tre  andre  sorte  Forbrydere, 
men  tog  da  andre  Forsigtighedsregler,  idet  jeg  med  et  tyndt  Reb  lavede 
en  Løkken  om  Halsen  paa  hver  og  bandt  dem  sammen,  hvorefter  jeg  tog 
Enden  af  Rebet  i  min  Haand  og  red  i  skarpt  Trav  til  Fængslet.  De  arme 
Fyre  maatte  omhyggeligt  holde  sig  ved  Siden  af  mig,  da  den  mindste  Stands- 
ning betød  Kvælning. 

Dagen  efter  var  atter  alt  i  den  vildeste  Uorden.  Johannesburg  Kom- 
mando, som  for  Størstedelen  bestod  af  Frivillige  af  alle  Nationaliteter,  samt 
den  irske  Brigade  var  indtrufne,  og  da  de  alle  vilde  have  nye  Klæder, 
Sko  o.  s.  V.,  var  selvfølgelig  alle  Butiksdøre  igen  opbrudte;  inde  i  Bu- 
tikerne laa  Varer  af  alle  mulige  Slags  i  et  Lag  af  et  Par  Fods  Tykkelse 
spredte  overalt  paa  Gulvet,  og  henover  denne  Forvirring  trampede  ustand- 
selig en  Skare  af  snavsede  og  støvede  Friskaremænd  og  Boere,  som  hver 
søgte  sin  bestemte  Størrelse  af  Klæder  og  Støvler.  Jeg  blev  anmodet  om 
at  holde  Tilsyn  med  en  Skotøjsforretning  og  at  opskrive  alt,  hvad  der  blev 
taget  derfra.  Da  der  imidlertid  befandt  sig  over  50  Mand  i  Butiken  og  de 
alle  tog,  hvad  de  havde  Brug  for  og  kun  tilraabte  mig  en  spøgende  Op- 
fordring til  at  sende  dem  en  Regning  efter  Krigens  Ophør,  opgav  jeg  Ævret 
og  flygtede  ud  paa  Gaden.  Udenfor  et  mindre  Hotel  stod  en  Vagt  af  to 
Mand.  Døren  var  laaset  og  alt  saa  yderst  ordentligt  ud.  De  to  Boere,  hvis 
blussende  Aasyn  og  brede  Smil  tydede  paa,  at  de  ikke  stod  her  for  at  lide 
Tørst,  anraabte  mig  og  inviterede  mig  ind  paa  en  Drik.  Vi  gik  gjennem 
Hotelgaarden  og  ind  ad  en  Bagdør  til  Drikkestuen,  hvor  vi  fandt  en  halv 
Snes  Boere,  der  sad  rundt  om  et  Bord  og  diskuterede  Dagens  Nyheder 
over  3  å  4  halvtømte  Flasker  Champagne  og  et  Par  Kasser  udsøgte  Cigarer ; 
Luften  var  fyldt  med  kvælende  Cigarrøg.  Vi  blev  modtagne  med  Jubel  og 
opfordrede  til  at  stikke  paa  Varerne.  En  gammel  gemytlig  Boer  forklarede 
at  Dronning  Victoria  var  Giverinden  af  disse  herlige  Sager,  men  at  hun 
paa  Grund  af  Forretninger  desværre  ikke  selv  kunde  være  til  Stede; 
imidlertid  var  han  hendes  Repræsentant  og  som  saadan  foreslog  han  en 
Skaal  for  Præsident  Kriiger.  —  Jeg  forlangte  tysk  01,  og  de  syntes  alle  at 
undre  sig  over,  at  jeg  vilde  nedværdige  mig  til  en  saadan  Drik,  naar  der 
var  fuldt  af  Champagne,   men  jeg  tror  nok,   at  de  fleste  bagefter  misundte 

mig,  da  de  ikke  Før  havde  drukket  andet  end  01  og  billig  Cape  Cognak 
og  kun  hørt  Champagne  omtalt  som  en  Drik  for  Millionærer  og  nu  næppe 
Fandt  den  svarende  til  Forventningerne.  Jeg  slap  imidlertid  ikke,  før  jeg 
havde  modtaget  en  Flaske  Champagne  som  „Foræring".  Denne  tog  jeg 
med  mig  til  mit  Kvarter,  hvorhen  jeg  havde  inviteret  en  Kammerat  til 
Middag.  Jeg  fandt  Gert  op  over  Ørene  i  Travlhed  med  Tilberedelsen  af 
en  Kalkun,  som  han  havde  „  kommanderet **  fra  Hønsegaarden.  I  Spise- 
kammeret stod  et  stort  Skab  fuldt  af  hjemmelavet  Syltetøj,  saa  vi  nød 
saavel  i  Henseende  til  Spise-  som  til  Drikkevarerne  en  første  Klasses 
Middag.  Eftermiddagen  tilbragte  jeg  skiftevis  i  en  Hængekøje  og  i  et  Mor- 
bærtræ, som  stod  fuldt  med  modne  Frugter. 

Næste  Dag  gik  paa  samme  behagelige  Maade;  Plyndringen  af  Butiker 
og  Huse  var  dog  nogenlunde  standset.  General  Joubert  var  ankommen 
Dagen  forud  og  havde  udstedt  Ordre  om,  at  enhver,  der  blev  truffet  i 
Færd  med  at  plyndre,  skulde  straffes  paa  det  strængeste.  —  Vi  fik  alle 
uddelt  nye  Klæder,  og  da  vi  næste  Morgen  forlod  Byen,  var  vi  nassten 
ukjendelige  i  vor  Pragt.  Desuden  havde  de  fleste  Boere  forsynet  sig  med 
Parapluier,  et  Instrument  de  har  stor  Forkærlighed  for.  Jeg  tror  sjældent, 
at  et  saadant  Syn  er  bleven  set  som  vor  fremrykkende  Krigsstyrke  under 
et  helt  Tag  af  Parapluier;  men  det  var  behageligt  at  ride  i  Skygge,  da 
Solen  brændte  hedt.  Generalen  kørte  med  os  i  en  lille  Enspændervogn. 

Den  28de  Oktober  naaede  vi  Ladysmith,  hvor  Artilleriet,  en  Del  af  vor 
Hær  samt  den  Del  af  Orange  Fristatens  Tropper,  der  var  trængte  ind  i 
Natal  for  at  virke  sammen  med  os,  allerede  havde  begyndt  at  belejre 
Byen.  To  Dage  efter  maatte  vi  paa  Benene  Kl.  3  om  Morgenen,  og  alt  blev 
gjort  klart  til  Kamp ;  hver  Mand  opsadlede  sin  Hest,  eftersaa  sit  Gevær  og 
sørgede  tillige  for  at  faa  lidt  Føde  i  Skrutten;  en  kort  Gudstjeneste  af- 
sluttede Forberedelserne,  og  den  var  næppe  til  Ende,  før  det  første  Kanon- 
skud (vistnok  fra  engelsk  Side)  faldt  og  øjeblikkelig  drønede  Luften  af  en 
frygtelig  Kanonade.  Den  fjendtlige  Ild  blev  for  Størstedelen  rettet  mod 
vore  Kanoner  rundt  om  hvilke  Bomber  og  Granater  af  alle  Slags  uop- 
hørligt sprang,  saa  at  Artilleristerne  havde  en  varm  Tid,  men  vedblev  at 
besvare  Ilden  med  usvækket  Raskhed  og  Præcision. 

Vi,  der  tilhørte  General  Jouberts  Stab,  havde  Ordre  til  at  afvente  hans 
nærmere  Befaling,  og  indtil  denne  kom  søgte  vi  saa  god  Dækning  som 
muligt  bag  Artilleriets  Stillinger.  Vi  havde  her  en  Mand  død  og  en  let 
saaret.  Kl.  672  l^om  en  Ordonnans  galopperende  med  Ordre  til  os  om 
hurtigst  muligt  at  rykke  som  Forstærkning  til  General  Scalk  Burger,  hvis 
Kommanda  (Lydenburg)  blev  haardt  presset  af  Fjenden  Sydvest  for  Byen. 
Op  sprang  vi  paa  vore  Heste  og  red  i  flyvende  Karriere  over  en  aaben 
Strækning,  hvor  Granaterne  sprang  om  Ørene  paa  os;  en  fløj  lige  forbi 
mit  Hoved  og  sprang  bag  ved  mig.  Jeg  drejede  mig  rundt  i  Sadlen  og  saa 
min  Kafl'er  Gert  styrte  med  sin  Hest  midt  i  Støvet  og  Røgen  fra  Eks- 
plosionen. Jeg  vendte  om  og  red  hen  til  ham  i  den  Tro,  at  jeg  vilde  finde 
et  Lig,  og  jeg  blev  derfor  glædelig  overrasket  ved  at  høre  en  skrækkelig 
Samling  af  lange  Eder  komme  frem  under  Hesten.  Gert  kom  aldeles  uskadt 
kravlende  ud  og  forsikrede,  at  det  dumme  Dyr  heller  ikke  fejlede  det 
mindste  men  simpelthen  var  styrtet  af  Skræk,  hvilket  det  ogsaa  beviste 
ved  at  springe  op  efter  et  velment  Spark.  Uden  at  miste  en  Mand  naaede 
vi  Lydenburgernes  Stilling,  og  her  kom  vi  for  første  Gang  under  Geværild. 
Jeg  maa  tilstaa,  at  jeg  om  Morgenen  havde  været  noget  benauet  eller  — 
lad  mig  sige  —  bange,  da  de  første  Granater  sprang  nær  os,  men  nu  efter 

det    voldsomme   Ridt    van  vor   Begejstring   kommen    op  og  al  Tanke   om 
Fare  forsvunden. 

Varmen  var  paa  dette  Tidspunkt  aldeles  kvælende ;  jeg  laa  saa  lang  jeg 
var  mellem  nogle  store  Sten,  som  ligefrem  brændte  igennem  mine  Klæder. 
Dertil  kom  en  brændende  Tørst,  som  gjorde  vort  Ophold  saa  ubehageligt, 
at  en  Del  Boere  ganske  roligt  forklarede,  at  nu  havde  de  haft  nok  af 
denne  her  Historie,  nu  vilde  de  opsøge  en  ny  Stilling.  Vi  saa  dem  imidlertid 
ikke  før  efter  Slaget  og  fandt  dem  da  i  vor  Lejr  med  opsadlede  Heste  og 
i  Færd  med  at  lave  Mad.  —  Disciplin  bestod  der  særlig  i  Begyndelsen  af 
Krigen  aldeles  ikke  mellem  Boerne,  hver  Mand  sloges  paa  den  Maade,  han 
fandt  bedst.  —  Medens  vi  laa  og  skød,  saa  jeg  et  opmuntrende  Eksempel 
paa  hvor  lidet  farlig  Krig  er:  En  Granat  sprang  ca.  10  Fod  over  vore 
Hoveder  og  de  runde  Kardæsker,  hvormed  den  var  fyldt,  slog  i  skraa  Ret- 
ning fremad  og  faldt  i  en  tæt  Regn  tæt  rundt  om  en  Antilope,  som  paa 
samme  Tid  fo'r  forbi;  Dyret  indhylledes  fuldstændigt  af  en  tæt  Støvsky  og 
man  skulde  tro,  at  en  Kat  umuligt  kunde  slippe  levende  derfra;  ikke  desto 
mindre  sprang  Antilopen  i  næste  Sekund  tilsyneladende  aldeles  uskadt  ud 
og  fortsatte  sin  vilde  Flugt.  Efter  en  halv  Times  Fægtning  forlod  vi  vor 
Stilling  for  at  indtage  en  anden,  som  mere  flankerede  Fjendens  Forskans- 
ning. Vi  blev  under  vort  Ridt  hæftigt  beskudt,  men  ikke  desto  mindre 
kunde  de  fleste  af  os  ikke  bekvemme  sig  til  at  ride  forbi  et  lille  Vandhul 
Fyldt  med  noget  snavset  gult  Vand.  Jeg  drak  omtrent  en  kvart  Spandfuld 
af  dette  frygteligt  varme  Stof,  som  ikke  desto  mindre  smagte  herligt;  et 
Under  var  det,  at  ingen  af  os  eller  vore  Heste  blev  trufne,  medens  vi 
holdt  stille.  En  Kugle  slog  ned  i  Vandhullet  lige  foran  Hovedet  paa  en 
Mand,  der  laa  paa  Maven  og  drak.  — 

Saasnart  vi  kom  ind  i  vor  nye  Stilling  blev  vi  modtaget  af  en  hel 
Granatregn;  vi  kunde  ikke  strax  forstaa,  hvordan  Fjendens  Artilleri  kunde 
vide,  hvor  vi  var,  men  det  gik  hurtigt  op  for  os,  at  alle  vore  Bevægelser 
blev  dem  signaliserede  fra  deres  Luftballon,  som  under  hele  Slagets  Gang 
holdtes  svævende  højt  oppe  over  Byen.  Endskønt  vi  her  ikke  havde  en 
Mand  truffen,  begyndte  mange  af  Boerne  at  vise  Tegn  paa  Angst  og  at 
krybe  tilbage  til  Hestene,  og  jeg  begyndte  at  frygte  for,  at  Fjenden  vilde 
forsøge  at  jage  os  bort  med  Bajonetangreh,  i  hvilket  Tilfælde  de  fleste  vist 
var  parate  til  at  stikke  af.  Jeg  beundrede  min  Kaffer  Gert,  som  overalt 
viste  en  stor  Koldblodighed  og  syntes  at  have  sat  sig  for  at  holde  skarpt 
Udkig  med  alle  mine  Bevægelser.  Saasnart  jeg  rejste  mig  op  i  knælende 
Stilling  eller  blot  løftede  mig  op  paa  Albuerne  for  bedre  dt  se,  raabte  han 
til  mig,  om  jeg  var  rigtig  klog  saadan  at  vise  mit  Hoved  til  Skive  for 
Fjenden.  —  Ligesom  Situationen  begyndte  at  blive  kritisk,  og  mange  Boere 
var  paa  Nippet  til  at  flygte,  begyndte  en  af  vore  Pom  Pom  (Nordenfeldt 
Maxims)  bag  ved  os  i  rasende  Fart  at  afskyde  sine  smaa  Granater;  det  lød 
som  en  Hyænes  Latter,  men  ikke  desto  mindre  forekom  det  os  som  den 
herligste  Musik,  da  vi  saa  Fjendens  nærliggende  Skyttekæde  i  ilsom  Re- 
træte. Fra  alle  vore  Stillinger  knaldede  en  øredøvende  Geværild  løs  og  en 
dundrende  Kanonade  forkyndte  at  baade  Fjendens  og  vort  Artilleri  var  i 
fuld  Virksomhed.  For  at  faa  noget  mere  at  se,  løb  jeg  hurtigt  tilbage  til 
min  Hest,  gav  Gert  Ordre  til  at  følge  mig  og  red  efter  nogle  unge  Boere 
henimod  Fjendens  forladte  Stillinger.  Jeg  havde  set  en  Rytter  styrte  med 
sin  Hest  tæt  ved  nogle  Buske,  og  red  da  derhen.  Manden  var  forsvunden, 
men  Hesten,  hvis  prægtige  Saddeltøj  viste  at  den  havde  tilhørt  en  Officer, 
laa  der  endnu.  En  rigt  dekoreret  Sabel  hang  ved  Saddelen,  jeg  forsøgte  at 

spænde  den  af;  men  det  var  ikke  noget  let  Arbejde,  da  Hesten  laa  paa 
Ryggen,  og  jeg  næppe  var  steget  af  Swartboy,  før  en  Granat  slog  i  Jorden 
ca.  10  Skridt  fra  os,  saa  at  Gert  havde  fuldt  Arbejde  med  at  holde  vore 
forskrækkede  Heste.  Da  en  anden  Bombe  sprang  ved  Siden  af  os,  og  jeg 
opdagede,  at  Fjenden  holdt  Skiveskydning  paa  os,  spændte  jeg  hurtigt 
Sabelen  af,  tog  den  og  en  Saddeltaske  med  mig  og  forsvandt  efterfulgt  af 
en  tredie  Granat.  I  Tasken  fandt  jeg  foruden  et  Sølvspiseetui  tillige  en  Felt- 
flaske fuld  af  Cognak,  som  kom  yderst  tilpas.  —  Jeg  red  nu  tilbage  til 
Veldcometskabet  for  at  deltage  i  den  forventede  Forfølgelse  af  Fjenden, 
som  imidlertid  slet  ikke  fandt  Sted,  da  Boergeneraleme  var  tilfredse  med 
Dagens  Resultat  og  mærkværdigt  nok  opgav  fuldt  ud  at  benytte  Slagets 
heldige  Udfald  til  at  forsøge  paa  at  sætte  sig  i  Besiddelse  af  Ladysmith. 
Jeg  er  overbevist  om  at  havde  vi  sat  efter  Fjenden  og  ikke  givet  den 
almindelige  Panik,  der  særlig  herskede  mellem  hans  Infanten,  hvoraf  mange 
bortkastede  deres  Rifler  og  Ammunition,  medens  de  løb.  Tid  til  at  sætte 
sig,  saa  havde  Byen  været  i  vore  Hænder  inden  Aften  tilligemed  dens 
enorme  Forsyning  af  Krigsmateriale  og  Proviant,  som  regnedes  til  en  Værdi 
af  over  en  Mill.  £.  — 

Slaget  var  forbi  Kl.  1^2  og  havde  været  overordentlig  anstrængende  i 
den  brændende  Varme  efter  en  søvnløs  Nat  og  paa  saa  godt  som  fastende 
Hjærte;  og  jeg  tror  aldrig  at  jeg  tidligere  har  følt  mig  saa  træt  og  sulten 
men  tillige  saa  veltilpas,  som  da  jeg  strakte  mig  i  Græsset  under  vort  Telt 

og  satte  Gert  til  at  lave  mig  en  hel  Pot  Majsgrød. 

(Fortsættes). 


Verdens  Gang. 


P.  Krapotkin:  Haandens  og  Hjær- 
nens  Arbejde.  Landbrug,  Industri  og 
Haandværk  i  Nutid  og  i  Fremtid.  Oversat 
af  Emmy  Drachmann  (G.  B.  N.  F.). 

Dette  er  en  usædvanlig  god  Bog.  Sam- 
fundsvidenskaben er  endnu  en  famlende 
Videnskab;  det  økonomiske  Liv  er  saa 
mangfoldigt,  saa  indviklet  og  saa  skiftende, 
at  det  kun  i  meget  ringe  Grad  er  lykkedes 
Videnskaben  at  klarlægge  de  Love,  som 
gælder  for  dets  Udvikling.  Det  ene  øko- 
nomiske System  rejser  sig  efter  det  andet; 
og  er  det  simpelt  og  letfatteligt  og  kan  be- 
nyttes af  den  ene  eller  den  anden  Folke- 
klasse i  Kampen  mod  de  andre  Klasser, 
saa  vinder  det  en  Tiltro,  som  ellers 
kun  de  religiøse  Systemer;  det  bliver 
staaende  længe  efter,  at  Livets  Virkelig- 
hed har  bevist  dets  Umulighed,  og  tit  gør 
Statsmænds  og  Politikeres  Tro  paa  den 
økonomiske  Videnskabs  Dogmer  over- 
vættes megen  Skade.  Netop  derfor  trænges 
der  paa  dette  Omraade  i  saa  høj  Grad  til 
Tænkere,  der  ikke  bøjer  sig  ind  under 
Dogmerne,  men  gaar  deres  egne  Veje  paa 
tværs  af  alt  det,  der  er  god  Latin  indenfor 
de  i  Øjeblikket  herskende  Skoler,  til  For- 


skere, som  ikke  lader  sig  imponere  af  de 
ydre,  mest  fremtrædende  Træk  i  Tidens 
Udvikling,  men  faar  Øje  ogsaa  paa  det 
mindre  iøjnefaldende,  der  saa  ofte  rummer 
Spirerne  til  Fremtiden.  En  saadan  Tænker 
er  Krapotkin. 

Han  vender  sig  i  denne  Bog  først  mod 
Adam  Smiths  Teori  om  Arbejdets  Deling. 
Han  nægter  ikke  den  Betydning,  Arbejds- 
delingen har  haft  for  Produktionens  Ud- 
vikling. Men  han  klager  over  dens  Følger 
for  de  enkelte;  det  er  Uret  mod  et  Men- 
neske at  lænke  ham  for  hele  Livet  til  en 
Plet  i  en  Kulmine  eller  en  Fabrik,  siger 
han.  Og  han  paastaar,  at  Arbejdsdelingen 
for  Nationernes  Vedkommende  allerede  nu 
stunder  mod  Undergang.  Man  har  været 
tilbøjelig  til  at  mene,  at  hvert  Land  burde 
have  sin  Specialitet  indenfor  Nasrings- 
vejene,  udvikle  den  til  det  yderste  og  lade 
de  andre  sygne  hen.  Saaledes  er  i  Eng- 
land Handelen  og  visse  Industrigrene  bragt 
til  den  størst  mulige  Udvikling,  medens 
dets  Landbrug  forsømtes.  Industrien  var 
centraliseret  i  England,  næsten  monopoli- 
seret for  dette  Land.  Denne  Stilling  vil 
England  ikke  kunne  bevare,  mener  han. 

Med  den  stigende  Kundskab  breder  Indu- 
strien sig  over  alt,  den  decentraliseres; 
med  mange  Tal  skildrer  han  Industriens 
Fremgang  ikke  blot  i  Amerika  og  Tysk- 
land, men  ogsaa  i  Rusland,  Ungarn,  Japan 
o.  s.  V.  Hvert  Land  vil  skabe  sin  egen 
Industri,  stor  nok  til  at  forsyne  det  selv, 
Englands  Stilling  som  Eksportindustriens 
Land  bliver  haabløs.  Hvad  skal  da  Eng- 
land gøre?  Det  bør,  siger  han,  udvikle 
alle  de  forskellige  Næringsveje  ligelig,  et 
Maal,  alle  Lande  burde  stræbe  imod.  Der 
er  ingen  Mening  i  at  skabe  en  Art  Varer 
i  et  Verdenshjørne,  en  anden  i  et  andet 
og  saa  med  uhyre  Transport-  og  Mellem- 
handleromkostninger,  med  en  Mængde 
overflødigt  Arbejde  bringe  dem  omkring 
overalt.  Den  mægtige  Verdenshandel,  der 
i  den  nyere  Tid  har  virket  saa  overvæl- 
dende og  imponerende  paa  næsten  alle, 
synes  ham  et  eneste  uhyre  Spild  af  Kræf- 
ter. Hvert  Land  bør  frembringe  alle  de 
forskellige  Ting,  det  behøver,  naturligvis 
med  Undtagelse  af  saadanne  Varer,  som 
kun  kan  frembringes  ganske  bestemte 
Steder.  En  Mængde  unyttige  Anstrengelser 
vil  da  undgaas.  Der  kan  tilføjes,  at  Koloni- 
raseriet og  dermed  en  væsentlig  Grund  til 
Krig  vilde  forsvinde. 

Krapotkin  gennemfører  nærmere  denne 
Tanke  med  England  som  Eksempel.  Eng- 
lands Landbrug  er  i  rivende  Tilbagegang: 
der  dyrkes  mindre  og  mindre  Jord,  og 
meget  af  det,  der  dyrkes,  dyrkes  slettere 
og  slettere.  England  producerer  kun  Føde 
til  en  Tredjedel  af  sin  Befolkning,  de 
øvrige  to  Tredjedele  af  Næringsmidlerne 
maa  købes  for  Udbyttet  af  Landets  Indu- 
stri og  dets  Handels-  og  Skibsfartsavance. 
Dette  bliver  umuligt,  saasnart  de  andre  Lande 
har  udviklet  deres  Industri  og  Skibsfart.  Da 
maa  England  ernære  sig  selv.  Og  dette  kan 
meget  vel  lade  sig  gøre.  Med  største  Skarp- 
hed vender  han  sig  mod  den  Overbefolk- 
ningsteori,  som  Malthus  i  sin  Tid  opstil- 
lede, og  som  blev  den  Sovepude,  hvorpaa 
Overklasse  ns  Mænd  i  England  gennem  mere 
end  en  Menneskealder  søgte  Hvile,  døve 
for  Massernes  Klager.  Erfaringerne  har 
forlængst  vist,  hvor  lidet  Malthus'  kunstige 
Fantasterier  har  med  det  virkelige  Liv  at 
gøre,  og  med  Rette  kan  Krapotkin  skrive: 
„Den  Kendsgerning,  at  der  her  i  England 
hvert  tusinde  Sekund  fødes  et  Menneske, 
kan  kun  forfærde  den,  der  i  hvert  menne- 
skeligt Individ  udelukkende  ser  en  ny  For 
dringshaver  paa  Livsgoderne  uden  samtidig 
at  betænke*  at  Individet  tillige  vil  komme 
til  at  yde  sit  Bidrag  til  disse  Goder.  Vi 
derimod,  der  i  hvert  nyfødt  Barn  ser  en 
fremtidig  Arbejder,  der  formaar  at  pro- 
ducere langt  mere,  end  han  selv  kan  bruge, 
vi. hilser  Barnets  Fødsel  med  Glæde." 

Han  anstiller  nu  en  Række  yderst  in- 
teressante  Undersøgelser  over,   hvad  der 


kunde  bringes  ud  af  engelsk  Jord.  Han 
henter  Eksempler  alle  Vegne  fra;  fra  Pa- 
ris' Handelsgartnerier,  fra  de  smaa  Kanal- 
øer, fra  alle  de  Smaapletter  rundt  om, 
hvor  Landbrug  og  Gartneri  er  drevet  til  sit 
højeste.  Alle  danske  Landmænd  burde  læse 
denne  Skildring.  Lad  være,  at  han  under- 
tiden er  altfor  dristig  i  sine  Forhaabninger, 
sikkert  er  det,  at  her  er  en  Rigdom  af 
Betragtninger,  egnede  til  at  sætte  Jord- 
brugerens Tanker  i  Bevægelse,  og  talrige 
Eksempler  at  se  hen  til  som  Mønster.  Det 
er  vel  nok  saa,  at  dansk  Landbrug  gen- 
nemsnitlig er  naaet  længere  end  noget 
andet  Lands,  men  det  er  sikkert  nok,  at 
der  mange  andre  Steder  er  et  og  andet 
mindre  Omraade,  hvor  man  er  meget  videre 
end  vi.  Krapotkins  Resultat  er,  at  en  Td. 
dyrkelig  Land  med  Lethed  ved  intensiv 
Behandling  med  Gødning  o.  s.  v.  vil  kunne 
føde  3—4  Mennesker;  det  bliver  30—40,000 
paa  en  Kvadratmil. 

Med  Landbruget  mener  han  dernæst,  at 
der  bør  forenes  en  lille  Industri,  der  drives 
ude  paa  Landet,  ikke  koncentreres  i  Byerne. 
Den  maa  tage  alle  de  nye  tekniske  Virke- 
midler i  sin  Tjeneste,  og  den  Drivkraft, 
der  anvendes  i  denne  Industrivirksomhed, 
vil  da  samtidig  kunne  anvendes  i  Jord- 
bruget. Med  talrige  Eksempler  viser  han, 
at  den  lille  Industri  ingenlunde  i  saa  høj 
Grad,  som  man  oftest  forestiller  sig,  er 
trængt  tilbage  af  Fabrikemes  Storindustri, 
men  at  den  har  gode  Betingelser  for  paa 
mangt  et  Omraade  at  holde  sig  ved  Siden 
at  denne.  Her,  som  naar  det  gælder  Land- 
bruget, henter  han  en  stor  Del  af  sine 
Eksempler  paa  de  Forhold,  han  foretræk- 
ker, fra  Frankrig. 

Naar  Industrien  saaledes  førtes  ud  paa 
Landet,  vilde  de  samme  Mennesker  kunne 
ofre  en  Del  af  deres  Arbejde  paa  Land- 
brug, en  anden  Del  paa  Industri.  Deres 
Evner  blev  da  ikke  som  nu  afstumpede 
og  indsnevrede;  de  fik  en  sund  og  natur- 
lig alsidig  Udvikling.  Og  han  fører  dette 
videre;  som  de  forskellige  Arbejder  nu 
udøves  af  samme  Person,  saaledes  bør 
Haandens  og  Hjemens  Arbejde  forenes. 
Videnskabsmændene  er  kommet  ind  paa 
en  altfor  ensidig  boglig  Uddannelse;  de 
naturvidenskabelige  og  tekniske  Viden- 
skabsmænd burde  deltage  i  det  legemlige 
Arbejde  i  Fabrikerne;  først  da  vilde  deres 
Hjerne  befrugtes  og  naa  den  rette  Be- 
vægeligked.  Næsten  alle  store  Opfindelser 
paastaar  han,  skyldes  Mænd,  som  saaledes 
selv  tog  Del  i  Arbejdet.  Ud  fra  den  samme 
Betragtning  maatte  Filosofen,  Historikeren, 
Nationaløkonomen  personlig  tage  handlende 
Del  i  Samfundsarbejdet,  i  Politik  og  Ad- 
ministration for  at  naa  ud  over  Studere- 
kamrets tørre,  abstrakte  Opfattelse  til 
virkelig  Forstaaelse  af  Samfundets  Liv. 

Man  kan  mange  Steder  sætte  sit  Spørgs- 

maalstegn  ved  de  Teorier,  Krapotkin  ud- 
vikler. Man  kan  sige,  at  Englands  og  de 
andre  mest  udviklede  Industri-  og  Trans- 
portlandes fremmede  Marked  vanskelig  luk- 
kes paa  en  Gang  overalt,  at  der  indenfor 
lange  Tider  sandsynligvis  vil  være  nye  Mar- 
keder i  Egne,  der  endnu  ikke  har  haft  deres 
industrielle  Gennembrud,  at  Udviklingen 
stadig  gaar  Skridt  for  Skridt,  saa  man  ikke 
naar  ensartede  Tilstande  overalt.  Man  kan 
mene,  at  vi  endnu  ikke  kan  undvære  den 
Koncentration  af  Kulturen,  som  Storbyerne 
betyder,  selv  om  man  erkender,  at  hvert 
nyt  Fremskridt  paa  Transportvæsenets  Om- 
raade  skaber  nye  Betingelser  for  med  Held 
at  afløse  de  gamle  faa  store  Kulturcentrer 
med  et  Virvar  af  smaa  Centrer  for  Kul- 
turen, spredt  ud  over  hele  Landet.  Man 
kan  ogsaa,  trods  al  Anerkendelse  af,  at 
Videnskaben  for  Tiden  har  en  Tendens 
til  overdreven  Specialisering,  mene,  at 
Krapotkin  har  altfor  stærk  en  Tro  paa  den 
menneskelige  Hjæmes  Evne  til  at  magte 
mangt  og  meget  paa  en  Gang.  Men  hvor 
mange  Forbehold,  man  end  saaledes  kan 
have  Grund  til  at  tage,  sikkert  er  det,  at 
Krapotkins  Bog  i  usædvanlig  Grad  sætter 
Tankerne  i  Bevægelse.  Den  ejer  en  sjæl- 
den Friskhed  og  Klarhed,  der  er  over 
den  et  ejendommelig  Liv,  saa  Opmærk- 
somheden holdes  vaagen  fm  først  til  sidst. 
Videnskabsmænd  og  Landmænd,  Industri- 
folk og  Handelsfolk  vil  i  samme  Grad 
have  Udbytte  af  at  stifte  Bekendtskab 
med  den.  P.  M, 


N.  F.  S.  Grundtvigs  udvalgte  Skrifter 

ved  Holger  Begtrup.  (G.  B.,  N.  F.) 

Holger  Begtrup  sigec  i  det  Forord,  hvor- 
med han  indleder  sin  Udgave  af  Grundt- 
vigs Skrifter,  at  Grundtvig  er  „den  mest 
fremragende  danske  Mand,  der  har  levet 
i  det  nittende  Aarhundrede",  og  i  et  Fore- 
drag, han  har  holdt  i  samme  Anledning, 
siger  han,  at  Grundtvigs  Værker  er  de 
bedste,  nogen  dansk  Pen  har  skrevet.  De 
fleste  vil  vel  trække  en  Smule  skeptisk 
paa  Skulderen  ad  en  saadan  Rangforord- 
ning og  Karaktergivning,  men  den  er  jo 
ikke  saa  unaturlig  for  Grundtvigs  beun- 
drende Discipel  og  Udgiver.  Sikkert  er  det, 
at  Grundtvigs  Personlighed  var  saa  ejen- 
dommelig og  mægtig,  og  hans  Indflydelse 
i  den  danske  Befolkning  saa  stor,  at  hans 


Værker  bør  kendes  ikke  blot  af  dem,  der 
har  lært  hans  Tanker  at  kende  paa  anden, 
tredje,  fjerde  Haand  og  sluttet  sig  til  dem, 
men  ogsaa  i  de  Kredse  af  Befolkningen, 
hvor  man  ikke  tror  paa  hans  Anskuelser, 
og  hvor  Kendskabet  til  ham  oftest  har  været 
urimeligt  ringe,  vel  mest  paa  Grund  af 
hans  Skrifters  altfor  brede,  tit  meget  træt- 
tende Form.  I  begge  disse  Lejre  bør  den 
Lejlighed,  som  her  bydes  til  at  indhente 
det  forsømte,  benyttes.  Udgiveren  har  op- 
gjort, at  Grundtvigs  samlede  Skrifter  ialt 
vilde  fyide  over  30000  Sider.  Af  disse  er 
det  Meningen  at  medtage  mellem  en 
Fjerdedel  og  en  Femtedel,  og  det  vil  da 
forhaabentlig  blive  det  bedste  og  mest 
karakteristiske.  Een  Del  af  Grundtvigs 
Udtalelser  synes  efter  det  Udtog  af  Værkets 
Indholdsfortegnelse,  som  er  offentliggjort 
at  være  altfor  svagt  repræsenteret.  Det  er 
hans  politiske  Indlæg  og  Taler.  Baade  i 
den  grundlovgivende  Rigsforsamling  og  i 
Rigsdagsvirksomheden  under  Frederik  VII 
tog  Grundtvig  livlig  Del.  Han  var  i  Poli- 
tik en  underlig  Blanding.  Han  kunde  have 
de  mest  barokke  Indfald  og  de  besynder- 
ligste fikse  Ideer,  men  han  kunde  ogsaa 
til  Tider  vise  et  forunderligt  Klarsyn.  Han 
kom  til  at  øve  en  skadelig  Indflydelse  paa 
vor  ydre  Politik  ved  at  drive  de  nationale 
Fantasterier,  som  vore  Nationalliberale 
ikke  var  fri  for,  ud  i  de  urimeligste  Kon- 
sekvenser og  sprede  dem  til  Folkelag,  som 
de  Nationalliberale  kun  i  ringe  Grad  flk 
i  Tale.  Men  han  blev  samtidig  en  vidt- 
skuende, mægtig  Talsmand  for  borgerlig 
Lighed  og  aandelig  Frihed;  hans  Tanker 
var  her  ilet  langt  forud  ikke  blot  for  hans 
Samtids  Standpunkt  men  ogsaa  for  det 
Udviklingstrin,  vi  nu  er  naaet  til.  Et  fyl- 
digt Billede  af  hans  hele  politiske  Gerning 
baade  med  dens  svage  og  gode  Sider,  bør 
ikke  savnes  i  Udgaven  af  hans  Skrifter. 
Netop  disse  Indlæg  hører  jo  til  den  Del 
af  hans  Værker,  som  er  mindst  tilgænge- 
lige for  de  fleste  Læsere. 

I  de  første  to  Hæfter  findes  Grundtvigs 
hidtil  utrykte  Dagbøger  fra  19—23  Aars- 
alderen.  Det  er  en  broget  Blanding  af 
ungdommelige  Grublerier  over  Religion 
og  Filosofi,  over  Bøger,  han  har  læst  og 
Indtryk,  han  har  modtaget,  isprængt  Be- 
tragminger  over  hans  Forelskelser  og  for- 
virrede Udkast  til  Digterværker. 

M.  P. 


Er  det  russiske  Samfund  modent  til  Selvstyre? 

Af  Observer. 


(Som  omtalt  i  Maanedsoversigten  i  dette  Hæfte  har  Ruslands  Landskabsraad,  Semst- 
voeme,  rejst  Kravet  om  en  fri  Forfatning  for  det  russiske  Rige  og  dermed  gjort  et  Skridt, 
der  kan  føa  den  mest  vidtrækkende  Betydning  ikke  blot  for  Rusland  men  for  den 
politiske  Udvikling  i  hele  den  civiliserede  Verden.  Fra  en  Mand,  der  i  Sommer  har 
berejst  de  forskellige  Egne  af  Rusland  netop  for  at  studere  Semstvoernes  Betydning, 
har  vi  modtaget  nedenstaaende  Artikel,  der  giver  en  Fremstilling  af  det  grundlæggende 
Kulturarbejde,  de  russiske  Semstvoer  allerede  har  udført,  og  en  Redegørelse  for  det 
sidste  betydningsfulde  Møde.) 

Den  russisk-japanesiske  Krig  har  blottet  det  russiske  Regerings- 
systems  Underlegenhed.  Det  er  traadt  klart  frem,  hvorledes  Selvhersker- 
vælden har  ført  til,  at  Regeringsmaskineriet  mangler  Soliditet,  fordi  Vilkaar- 
lighed  og  Ansvarsløshed  hersker  paa  alle  Omraader.  Civile  og  militære 
Embedsmænd  er  prisgivne  de  overordnedes  Vilkaarlighed,  og  deres  usikre 
Stilling  driver  dem  til  at  søge  egen  Fordel  paa  Statens  Bekostning. 
Flaaden,  Anilleriet  og  især  Intendanturen  har  lidt  derunder.  Ved  Krigens 
Begyndelse  opdagede  man,  at  „det  røde  Kors**  Pengemidler  var  spor- 
løst forsvundne.  I  de  sidste  Maaneder  har  den  Følelse  bredt  sig  med 
rivende  Hast  i  det  russiske  Folk,  at  der  findes  ingen  Hjælp  derimod, 
hvis  man  ikke  skaber  en  helt  ny  Forfatning.  Men  man  spørger  sig  selv, 
om  det  nu  ogsaa  vil  være  muligt  at  gennemføre  en  saadan. 

I  Vestevropa  hersker  almindelig  den  Opfattelse,  at  det  russiske 
Samfund  ikke  er  modent  til  Afskaffelse  af  Enevælden  og  Indførelse  af 
Selvstyre.  Mander  vant  til  at  tro,  at  dette  vil  strande  paa  dei  russiske 
Folks  formentlige  blinde  Hengivenhed  for  Czaren  og  paa  dets  bristende 
Evne  til  at  styre  sine  egne  Sager.  Vestevropa  henter  sædvanlig  sin 
Viden  om  Forholdene  i  Rusland  fra  Aviserne,  dels  de  russiske,  dels 
dets  egne  Aviser.  Men  man  glemmer,  at  den  russiske  Presse  paa 
Grund  af  Censuren  intet  kan  indeholde  om  Folkets  Misfornøjelse, 
og  at  de  fleste  russiske  Blade  er  Regeringsorganer.  Og  man  ved  som 
Regel  ikke,  at  de  vestevropæiske  Korrespondenter  i  Rusland  bevogtes 
omhyggeligt  og  paa  alle  mulige  Maader  hindres  i  at  komme  i  Forbin- 
delse med  Personer,  som  kan  og  tør  give  Oplysninger  om  det  russiske 
Folks  Tanker  og  Forhaabninger.  Hænder  det,  at  en  Korrespondent 
ved  langvarigt  Ophold  i  Rusland  eller  ved  særlig  gunstige  Omstændig- 
heder, faar  Held  til  at  unddrage  sig  Regeringens  Tilsyn  og  viser  dette 
i  sine  Artikler,  saa  bliver  han  enten  udvist  som  „Times***  Korrespon- 
dent Braham,  eller  Regeringen  udvirker  hos  hans  Redaktør,  at  han 
tilbagekaldes,  som  det  fornylig  gik  med  en  anden.  Mange  Blades 
Korrespondancer  fra  Rusland  er  derfor  fyldt  med  ligegyldig  Hofsnak 
eller  upaalidelige  Rygter. 

De  revolutionære  russiske  Blade,  der  udkommer  i  Vestevropa, 
følges   som   oftest   kun   med   ringe  Opmærksomhed   af  Pressen.    Og 

Evropa  har  endnu  ikke  lært,  at  de  Titusinder  af  Fængslinger  og 
Deportationer,  at  Studenterforfølgelseme  og  Bondeoprørene  er  en  haand- 
gribelig  Gendrivelse  af  den  russiske  Regerings  Forsikringer  om,  at 
Folket  er  veltilfreds  med  Czardømmet. 

Den  anden  paastaaede  Hovedgrund  til,  at  en  fri  Forfatning  skulde 
være  umulig  i  Rusland:  det  russiske  Folks  Mangel  paa  Opdragelse  i 
Selvstyrets  Kunst,  har  kun  sjældent  været  behandlet  i  Pressen.  Og  dog 
har  Ruslands  lokale  Organer  for  Selvstyre  i  de  sidste  Aartier  udført 
et  betydningsfuldt  Arbejde.  Det  er  om  dettes  Art  og  Omfang,  her  skal 
gives  nogle  Oplysninger.  — 

Det  nuværende  lokale  Selvstyre  i  Rusland  indførtes  kort  efter  Liv- 
egenskabets Ophævelse  1861.  Det  hviler  først,  og  fremmest  paa  Forord- 
ningen af  1864,  hvorved  Landskabsraadene,  Semstvoeme  indførtes.  Disse 
Semstvoer  fik  Ret  til  at  udstede  Forordninger  og  paalægge  Skatter  til 
almennyttige  Foretagender  af  lokal  Karakter,  som  ikke  stred  mod 
Lovene.  Raadene  blev  ligestillede  med  og  uafhængige  af  Egnens 
Embedsmænd,  Guvernørerne,  som  kun  havde  Ret  til  at  kontrollere 
Lovligheden  af  deres  Beslutninger.  I  1890  lykkedes  det  dog  Bureau- 
kratiet at  faa  Guvernørens  Myndighed  udstrakt  til  at  bedømme  Semst- 
voemes  Beslutninger  ogsaa  ud  fra  det  Synspunkt,  om  de  stemmer 
med  det  lokale  Behov  og  Statens  Interesser.  Desuden  formindskedes 
Medlemmernes  Antal,  og  især  Bonderepræsentanternes  til  Fordel  for 
de  adelige  Godsejere.  Vælgerne  var  tidligere  delt  i  tre  Klasser  efter 
deres  Ejendom,  nu  vælger  hver  Stand  for  sig.  De  adelige  Grundejere 
sender  flere  Repræsentanter  end  de  to  andre  Stænder  tilsammen,  d.  v.  s. 
Bønderne  og  de  andre  Grundejere  i  By  og  paa  Land.  Under  Nikolaj 
II  er  dertil  kommet  Indskrænkninger  i  Retten  til  at  udskrive  Skat  og 
den  Bestemmelse,  at  Budgettet  ikke  maa  forøges  med  mere  end  3  ^/q 
aarlig. 

Der  findes  for  hvert  Distrikt  (ujesd)  et  Raad:  Distriktssemstvoen  og  der- 
næst for  hele  Guvemementet  en  Guvemementssemstvo  valgt  af  alle  Distrikts- 
semstvoeme.  I  Guvemementssemstvoeme  er  selvskrevne  Medlemmer  Guveme- 
mentets  Adelsmarskalker,  der  vælges  af  Egnens  Adel  (den  saakaldte  Guveme- 
mentsadelsmarskalk  er  født  Formand)  og  de  Statsembedsmænd,  der  forvalter 
Stedets  Domæner  og  Apanageejendomme.  Ogsaa  Kirken  kan  lade  sig 
repræsentere. 

Distriktssemstvoeme  vælges  af  de  tre  ovennævnte  Klasser  af  Grund- 
ejere. Bøndernes  Repræsentanter  udtages  saaledes,  at  hver  Landkommune 
(wolost)  vælger  en  eller  to  Personer,  som  godkendes  af  Guvernøren.  Da 
det  Antal  Bonderepræsentanter,  der  skal  vælges  for  et  Distrikt,  altid  er 
mindre  end  Antallet  af  dem,  der  vælges  i  Landkommunerne,  betyder  det  i 
Virkeligheden,  at  Guvernøren  udnævner  Bonderepræsentanterne  blandt 
Kandidater,  som  er  foreslaaede  af  Landkommunerne. 

Landkommunens  Repræsentation  (WolostPorsamlingen,  Sogneraadet),  der 
kun  har  med  Bøndernes  Anliggender  at  gøre,  er  sammensat  af  alle  de 
kommunale  Embedsmænd  og  af  valgte  Repræsentanter  for  Bondesamfundene 
i    Kommunen.    Hvert  Bondesamfund   repræsenteres    endelig    af  sin    „mir* 

(Sognestevne)  hvori  alle  deltager,  som  har  privat  Ejendomsret  til  Bondejord, 
eller  som  har  Del  i  den  fælles  Jord. 

Distriktets  Adelsmarskalk  er  selvskreven  Formand  i  Distriktsemstvoen 
og  Formanden  i  Distriktshovedstadens  Kommunalbestyrelse  er  selvskrevet 
Medlem.  Ogsaa  Bispen  kan,  om  han  anser  det  for  fornødent,  sende  en 
Repræsentant. 

Semstvoerne  holder  hvert  Aar  korte  Samlinger,  Distriktsemstvoeme, 
senest  i  September  paa  10  Dage,  Guvemementsemstvoeme  i  December  paa 
20  Dage.  Dog  kan  Samlingerne  forlænges  med  Guvernørens  Tilladelse,  og 
Ekstra-Samlinger  kan  sammenkaldes  med  Indenrigsministerens  Tilladelse. 

Til  at  gennemføre  Beslutningerne,  afgøre  de  løbende  Forretninger,  forberede 
ny  Spørgsmaal  og  sammenkalde  Semstvoforsamlingeme  har  de  hver  sit  faste, 
staaende  Udvalg,  sin  Bestyrelse.  Distriktsbestyrelsen  (uprava)  bestaar  af  en 
Præsident  og  to  Medlemmer,  valgte  af  Forsamlingen  paa  tre  Aar.  Præsident- 
valget stadfæstes  af  Guvernøren.  Guvemementsbestyrelsen  bestaar  af  en  Præsi- 
dent og  6  Medlemmer,  Præsidentens  Valg  stadfæstes  af  Indenrigsministeren. 
Disse  valgte  lokale  Bestyrelser  staar  i  et  lignende  Forhold  til  deres  For- 
samlinger, som  en  ansvarlig  Minister  til  sit  Parlament.  Under  hver  Bestyrelse 
staar  en  hel  Stab  af  Embedsmænd.  — 

Den  Virksomhed,  som  udfoldes  af  Semstvoerne,  vil  man  faa  et  Indtryk 
af  ved  at  høre,  at  i  de  34  Guvemementer,  hvor  Semstvoinstitutionen  findes, 
balancerer  Budgettet  i  Aaret  1895  med  ialt  66  Millioner  Rubler  som  Ind 
tægt  og  Udgift.  Heri  er  ikke  medregnet  Byernes  og  Landsognenes  kommu- 
nale Udgifter. 

Blandt  de  Omraader,  som  hører  under  Semstvoerne  er  Skolevæsnet, 
Sundhedsvæsen  og  Sygepleje,  Fattigforsørgelse,  Vej-  og  Brobygning,  Regu- 
lering af  Søfarten  paa  Floder  og  Indsøer,  Udfærdigelsen  af  Byggeforord- 
ninger for  Landet,  gensidig  Brandforsikring,  Fordeling  af  Skatter  og  Stats- 
arbejder  o.  s.  V.  Semstvoinstitutionen  er  indført  i  de  34  centrale  Guveme- 
menter med  359  Distrikter.  I  1903  har  de  9  vestlige  og  sydvestlige 
Guvemementer,  Polen  dog  undtaget,  faaet  en  Lokalstyrelse,  hvis  Virksom- 
hed noget  ligner  Semstvoerne,  men  hvis  Medlemmer  udnævnes  af  Regeringen. 
Det  er  da  ikke  noget  Selvstyre,  her  finder  Sted.  I  de  3  baltiske,  de  10 
polske  og  1 1  kaukasiske  Guvemementer  samt  i  de  donske  Kosakers  Land, 
i  Arkangelsk,  Astrahan,  Orenburg,  Sibirien  og  Centralasien  findes  intet 
lignende. 

Uafhængige  af  Semstvoeme  er  Adelskorporationeme,  samt  Byernes  og 
Landkommunernes  kommunale  Raad  (duma  og  wolost),  der  dog  alle  paa  en 
eller  anden  Maade  er  repræsenterede  i  Semstvoforsamlingeme.  — 

Trods  Institutionens  Mangler,  og  trods  de  Vanskeligheder,  Bureau- 
kratiet stadig  har  lagt  den  i  Vejen,  har  dog  Ruslands  Semstvoer  udført 
et  stort  Arbejde  til  Folkets  Gavn. 

Skatterne,  der  tidligere  blev  paalagt  yderst  tilfældig  og  uretfærdig, 
har  Semstvoerne  Fundet  Udvej  til  at  fordele  paa  en  Maade,  som  gør 
dem  mindre  trykkende.  Men  det  er  den  store  Mængdes  Opdragelse  og 
Sundhed,  som  især  har  ligget  dem  paa  Hjerte. 

Oprettelsen  af  Folkeskoler  hører  ikke  til  de  Ting,  som  Semstvoeme 
er  forpligtede  til.  Foruden  hvad  Staten  og  Kirken  gør,  er  Initiativet 
paa  dette  Omraade  overladt  Kommunernes  og  Distrikt-  og  Guvemements- 
semstvoemes  Forgodtbefindende.    Til  at  oprette  en  Folkeskole  kræves 

Tilladelse  af  Distriktsskoleraadet,  som  bestaar  af  Adelsmarskalken,  flere 
Statsembedsmænd  og  to  Delegerede  valgte  af  Distriktsemstvoen.  Dette 
Skoleraad  vaager  over  Folkeskolerne,  godkender  nye  Lærere,  afskediger 
Lærere,  som  ikke  er  tilfredsstillende,  og  lukker  Skoler  med  „skadelig 

Tendens". 

Folkeskolens  Standpunkt  i  Rusland  før  Semstvoernes  Tid  vil  frem- 
gaa  af  følgende  Tal.  Skolerne  var  oprettede  af  Folkeoplysningsministe- 
riet.  Domæneministeriet,  Apanageforvaltningen  eller  Kirken.  Desuden 
fandtes  nogle  Skoler  i  Bjærgværkerne,  nogle  for  de  muhamedanske 
Indbyggere  og  nogle  faa  i  de  baltiske  Provinser. 

I  1856  fandtes  i  Rusland,  med  Undtagelse  af  Polen,  8227  Skoler 
med  45,000  Elever.  Folketallet  var  63,800,000,  saa  det  giver  en  Elev  for 
hver  142  Indbyggere.  Af  disse  Skoler  fandtes  en  forholdsvis  stor  Del, 
1750,  i  de  baltiske  Provinser. 

I  1894  derimod  fandtes,  Polen  medregnet,  54,296  Folkeskoler  med 
2,841,075  Elever  eller  1  Elev  for  hver  46  Indbyggere.*) 

Fordelingen  var  denne: 

Skoler         Elever  Indbyggere 

I  de  34  Semstvoguvernementer 29,420  1,801,987  ]  ^'i^levforaaTndbyggere 

I  de  13  rent  russiske  Guvemementer  uden 

Semstvoer 10,920  469,479 

I  Polen 6,333  255,544 

I  de  baltiske  Provinser 2,973  147,251 

I  Kavkasien 3,529  117,387 

I  Sibirien  og  de  asiatiske  Steppeguveme- 

menter,  Turkestan  undtaget 1,121  49,427 

De  forberedende  Abcskoler  er  dog  ikke  medregnet  heri.  Samtlige 
Semstvoer  havde  i  1895  en  Udgift  til  Folkeoplysningen  paa  9,326,675 
Rubler. 

Guvernementet  Moskva  er  det,  der  menes  at  være  naaet  videst  med 
Oplysningsarbejdet.  Her  fandtes,  bortset  fra  Byen  Moskva,  i  Skoleaaret 
1901—2  1366  Folkeskoler  med  86,914  Elever  (56,670  Drenge,  30,244 
Piger).  Der  er  1,300,000  Indbyggere,  saa  det  er  1  Elev  for  hver  15 
Indbyggere. 

Fordelingen  mellem  de  forskellige  Slags  Skoler  var  denne: 


ca.  70  Millioner. 

«- 1  Elev  for  67  Indbyggere 


Skoler        Elever  Skoler  Elever 

Semstvoskoler 816       51,593      Fabriksskoler 34  5,586 

Private  Skoler 31  2,043 

26,027      Skoler  under  Folkeoplysnings- 
ministeriet  15  1,666 


Kirkeskoler 405 

Byskoler 39 

Velgørenhedsskoler 26 


Tallene  giver  et  tydeligt  Indtryk  af,  i  hvilken  Grad  det  er  Semst- 
voeme,  der  bærer  den  ny  Skoleudvikling.  — 

En  stor  Del  af  deres  Virksomhed  har  Semstvoerne  ofret  Sygepleje 


*)  I  Danmark  gaar  der  i  Folkeskolen  1  Elev  for  hver  8  Indbyggere,   i  Sverige  og 
Noi^e  1  for  hver  7. 

Og  Sundhedsforhold.  Dette  skyldes  maaske,  at  denne  Virksomhed  er  af 
en  saadan  Art,  at  det  har  været  vanskeligere  for  det  reaktionære 
Bureaukrati  at  finde  rimelige  Grunde  til  at  gribe  hæmmende  ind.  Men 
den  hurtige  Udvikling  beror  unægtelig  ogsaa  derpaa,  at  de  Læger,  som 
er  ansat  i  Semstvoernes  Tjeneste,  har  forstaaet  at  forene  den  Opgave 
at  forbedre  Folkets  sanitære  Forhold  med  det  Maal  „at  bekæmpe  dets 
Uvidenhed  og  give  dets  Livsopfattelse  en  ny  Retning",  og  derfor  har 
vundet  Folkerepræsentanternes  Tillid.  Heller  ikke  kan  Lægeviden- 
skabens hurtige  Udvikling  i  de  senere  Aar  lades  ude  af  Betragtning. 

Da  Semstvoinstitutionen  indførtes,  overlod  Regeringen  Sundheds- 
plejen til  Semstvoerne  i  alle  de  34  Guvemementer,  hvor  saadanne  op- 
rettedes. Det  er  et  Omraade  af  3  Millioner  Kvadratkilometer  med  60 
Millioner  Indbyggere.  Der  var  da  351  Sygehuse  med  ialt  11,581  Senge, 
hvoraf  1167  beregnede  paa  Sindssyge.  Sygehusenes  Tilstand  var  under 
al  Kritik.  Patienterne  var  hovedsagelig  Soldater  og  Fanger.  Sygeplejen 
paa  Landet  besørgedes  af  Feltskærere.  47  ^/q  af  Bønderne  indenfor 
dette  Omraade  tilhørte  Staten,  Resten  havde  været  Godsejernes  Liv- 
egne. Staten  havde  til  sine  Bønder  269  Sygesenge,  omtrent  1  for  hvert 
Hundredtusind.  Godsejerne  gjorde,  med  faa  Undtagelser,  intet  for  deres. 

Semstvoerne  begyndte  med  at  organisere  Sygeplejen  paa  Landet 
saaledes,  at  de  antog  et  betydeligt  Antal  Læger,  der  rejste  rundt  og  tog 
imod  paa  forud  bestemte  Tider  og  Steder,  undertiden  samtidig  med 
Markederne.  Selve  Sygeplejen  overlodes  dog  ofte  til  Feltskærene,  der 
saavidt  mulig  stilledes  under  Lægernes  Kontrol.  Modtagelseslokalerne 
indrettedes  ofte  sammen  med  smaa  Sygerum  med  1  eller  2  Senge. 

Dette  Systems  Mangler  (navnlig  ved  de  syges  Behandling  af  Felt- 
skærere) viste  sig  dog  stærkt  og  allerede  omkring  1870  begyndte 
man  at  gaa  bort  fra  det.  Man  søgte  at  gennemføre,  at  kun  Læger 
skulde  behandle  de  syge.  Distrikterne  deltes  i  særlige  mindre  Syge- 
omraader,  i  hvis  Centrum  der  anlagdes  Sygehuse  med  10  å  25 
Senge.  Med  disse  forenedes  Modtagelseslokaler  og  Fødehjem  og 
ofte  særlige  Pavilloner  for  smitsomme  Sygdomme.  Lægernes  Virksom- 
hed knyttedes  særlig  til  Sygehusene.  Dog  skulde  de  besøge  haardt 
angrebne  i  deres  Hjem,  gribe  ind  overfor  Epidemier,  have  Tilsyn  med 
Vaccinationen,  der  begyndte  at  trænge  igennem  o.  s.  v. 

Dette  nye  System,  der  kaldes  det  stationære,  var  i  1890  helt  indført  i 
46  Distrikter,  medens  258  Distrikter  havde  begge  Systemer  og  50  kun 
det  ældre.  I  de  nogenlunde  tætbefolkede  Egne  er  Forholdene  nu  ganske 
tilfredsstillende.  I  Guvernementet  Moskva  er  Sygehusomraaderne  nu 
saa  smaa,  at  deres  Diameter  er  under  3  Mil,  saa  de  Syge  ikke  har  over 
P/a  Mil  til  Læge.  —  I  1897  fandtes: 

I  de  34  Guvemementer:  (I  Danmark: 

1  Sygehus  for  hver    36,400  Indbyggere  16,000 

1  Sygeseng  „      „         2,061        —  340 

1  Læge        „       „        24,977        —  2,000) 

(Red.) 

I  Guvernementet  Moskva  havde  i  1897  (Byen  M.  ikke  medregnet): 

Sygehuse  Sygesenge  Sygehuse  Sygesenge 

Semstvoeme  alene 70  961  Byraadene 4        103 

do.  sammen  med  Fabriker      13  273  Fabrikerae 40        843 

do.  sammen  med  Private        4  67  Private 1  ? 

At  Fabrikerne  har  saa  mange  Sygesenge,  beror  paa  en  Lov,  som 
bestemmer,  at  enhver  Fabrik  skal  have  en  Sygeseng  for  hver  100 
Fabriksarbejdere. 

Semstvoerne  overtog  fra  Staten  351  Sygehuse  med  10,414  Senge 
foruden  dem,  der  var  beregnet  paa  Sindssyge.  Alle  disse  laa  i  Byerne. 
1890  var  i  Byerne  oprettet  6  nye  Sygehuse,  og  de  gamle  var  udvidede, 
saa  der  var  17,953  Senge  ialt.  Dertil  kom  711  nye  Sygehuse  paa 
Landet  med  8,618  Senge.    Og  endelig  fandtes  414  Modtagelseslokaler. 

I  1870  havde  Semstvoeme  i  deres  Tjeneste  756  Læger  og  2,794 
Sygepassere,  Jordemødre  og  Feltskærere,  i  1890  var  Tallene  henholds- 
vis 1,805  og  6,778.  60  ^/o  af  Lægerne  boede  paa  Landet,  5  ^/o  var 
kvindelige  Læger.  Nu  regner  man,  at  der  er  30,000  Sygesenge,  2,500 
Læger  og  8,000  af  det  øvrige  Personale. 

Semstvoerne  modtog  mellem  1 865  og  1 875  32  Sindssygeanstalter  med 
1167  Sygesenge  fra  Staten.  De  var  i  en  Tilstand,  som  trodser  al  Be- 
skrivelse. 1893  havde  Semstvoerne  34  Sindssygeanstalter  med  9055 
Senge  i  tilfredsstillende  Tilstand. 

Semstvoemes  samlede  Udgift  til  Sygevæsnet  var  i  1895  17,167,308 
Rubler.  De  syge  plejes  gratis.  Lægerne  lønnes  af  Semstvoeme,  Medicin 
gives  nogle  Steder  gratis. 

Ogsaa  i  de  Distrikter,  hvor  der  ingen  Semstvoer  er,  saa  Staten  har 
beholdt  Sygeplejen,  har  Eksemplet  tvunget  til  Fremskridt;  følgende 
Tal  viser,  hvor  meget  langsommere  det  her  gaar: 

For  hver  10,000  Indbyggere  var  I  de  34  Semstvoguvernementer    I  de  andre  Guvernementer 

Sygesengene 8,0  5,6 

Behandlede  Syge 3210  1594 

De  paa  Sygehusene  behandlede 123  47 

Udgifterne  til  Sundhedsplejen  var  pr.  Indb.  34,0  Kopek  16,6  Kopek  •) 

Ogsaa  Vejvæsenet  skulde  gaa  over  til  Semstvoeme,  men  herom  kom 
der  til  at  foregaa  lange  og  indviklede  Forhandlinger  med  Ministerierne 
til  ringe  Gavn  for  Samfærdselsmidlerne.  Og  i  30  Aar  gik  Sagen  frem 
og  tilbage,  forskelligt  afgjort  af  de  forskellige  Ministerier,  nu  og  da  fast- 
sat ved  kejserlige  Ukaser,  der  indbyrdes  ikke  kunde  bringes  i  Sam- 
klang med  hinanden.     Det  hele  er  typisk  JPor  Uregelmæssigheden  i  det 


*)  Det  er  da  ogsaa  i  Rusland  lykkedes  at  bringe  Dødeligheden  noget  ned.  Den 
var  i  1851—60  40,0  aarlig  pr.  1000  Indbyggere,  1861—65  36,5, 1886—90  33,0, 1896— 
1900  31,2.  Den  er  dog  endnu  meget  stor  i  Sammenligning  med  Dødeligheden 
i  Vestevropa.  I  Danmark  er  den  kun  15 — 16  pr.  1000,  i  Sverige  og  Norge  noget 
lignende.    (Red.) 

czaristiske  Regeringsmaskineri.  Alligevel  er  Overgangen  sket  lidt  efter  lidt 
og  i  de  sidste  Aar  i  betydeligere  Omfang.  Nu  udfolder  Semstvoerne  ogsaa 
paa  dette  Omraade  en  betydningsfuld  Virksomhed.  Foruden  disse  Hoved- 
opgaver har  Semstvoerne  virket  for  lokale  Fængsler,  Fattigforsørgelse, 
Veterinærvæsen,  Fremme  af  Landbruget,  Husflid,  Postvæsen  o.  s.  v. 

Og  desuden  har  de  taget  sig  af  Opgaver,  der  andre  Steder  oftest 
er  overladt  det  private  Initiativ.  Man  hjælper  til  med  Indkøb  af  Varer 
til  Landmændene  og  Salg  af  deres  Produkter.  Man  opretter  Værksteder 
og  sælger  Varerne  derfra.  I  mange  Byer  har  man  oprettet  Boghandler- 
butiker,  skønt  den  kejserlige  Censur  naturligvis  vaager  strengt  over, 
at  der  ikke  i  disse  sælges  Literatur,  der  er  Czaren  ubehagelig.  Brand- 
forsikring er  obligatorisk  for  Bondekommunerne,  og  Semstvoerne  leder 
Guvernementets  Forsikringsvæsen.  — 

El  Overblik  over  Semstvoemes  Virksomhed  giver  det  samlede 
Budget  for  de  34  Guvernementer  for  Aaret  1895: 


I  ndtægterne  var: 


Rubler 

328,524 

396,718 

1,491,152 


Udgifterne  var: 


Rubler 


Stempelafgifter  og  lign.. 

Værtshusafgifter  paa  Landet. . . 
Afgift  af  Haandværk  og  Handel 

Af  Brændevinsbrænding 2,251,234 

Skat  paa  Byejendomme 3,665,423 

—  —  Haandværks-  og  Han- 

delslokaler 5,344,931 

—  —  Bygninger  paa  Landet  614,585 

Grundskat 37,802,978 

Beholdning  fra  forrige  Aar  . . .  2,302,529 

Skatterestancer 6,297,339 

Kapitalrente  1,003,740 

Forskellige  Indtægter 4,768,840 


Afgifter  til  Statsopgaver,  Løn  for 
Politi,  Fange-  og  Troppetrans- 
porter og  lign 12,878,536 

Administrations- Udgifter    til 

Semstvoforvaltn  ingen 6,247,591 

Vedligeholdelse  af  Veje 3,863,491 

Fængsler 581,661 

Sygepleje  og  Sundhedsvæsen . .  17,767,308 

Veterinærvæsen 1,090,928 

Fattigvæsen 1,001,050 

Folkeundervisning 9,326,675 

Fremme  af  Jordbrug  og  Industri  670,812 

Postvæsen 248,969 

Afbetaling  paa  Gæld 7,997,005 

Til  Reservekapital  og  lign 2,062,478 

Forskellige  Udgifter 475,025 

Uforudsete  Udgifter 1,669,324 


66,267,993 


65,880,853 


Det  fremgaar  af  hele  denne  Fremstilling,  at  Udviklingen  i  de  Dele 
af  Rusland,  hvor  Semstvoinstitutionen  ikke  er  indført,  langt  fra  holder 
Maal  med  Fremgangen  i  de  Egne,  hvor  den  findes.  Deraf  har  man 
Lov  til  at  slutte,  at  Landets  Tarv  bedre  varetages  af  Selvstyreorganerne 
end  af  Regeringen.  Dette  vil  ikke  forundre  nogen,  som  har  faaet  et 
Indblik  i  det  russiske  Regeringsmaskineris  Arbejdsmaade  og  set  Prøver 
paa  de  russiske  Embedsmænds  overordenlige  Ukyndighed  og  Uduelig- 
hed. Semstvostyrelsens  Embedsmænd  adskiller  sig  i  mange  Henseender 
fordelagtig  fra  Regeringens.  De  ledes  i  deres  Arbejde  af  Ønsket  om 
at  se  deres  Land  gaa  frem.  Korruption  er  ukendt  blandt  dem,  de  nøjes 
med  tarvelige  Livsvilkaar  og  er  ikke  som  Regeringens  Embedsmænd 
stadig  paa  Lur  efter  ny  Indtægtskilder. 

Selvstyrets  Organer  har  allerede  rettet  deres  Opmærksomhed  mod 
Nødvendigheden  af  Semstvoinstitutionens  Udvikling.  Sagen  har  efter 
1901   været  behandlet  baade  i  Distrikt-  og  Guvernementsemstvoeme. 

Man  har  ment,  at  der  burde  tilføjes  en  mindre  Enhed  med  Selv- 
styre end  Distriktsemstvoen,  muligt  sammenfaldende  med  Kirkesognene, 
men  uden  nogen  Afhængighed  iøvrigt  af  Kirken  saavel  som  af  Em- 
bedsmændene. Disse  nye  Semstvokommuner  skulde  enten  repræsenteres 
af  en  valgt  Forsamling  eller  Vælgerne  skulde  selv  træde  sammen  og 
træffe  Beslutninger,  naar  noget  laa  for.  De  løbende  Forretninger  kunde 
saa  besørges  af  en  valgt  Bestyrelse.  — 

Efter  at  ovenstaaende  var  skrevet,  er  der  sket  et  mægtigt  Skridt 
fremad  mod  Selvstyre  for  Rusland.  I  de  to  sidste  Aar  har  en  Gruppe 
af  Semstvomedlemmer  holdt  Sammenkomster  for  at  diskutere  Institu- 
tionens Interesser.  Disse  Møder  har  haft  en  privat  Karakter.  Da  dette 
Møde  forestod  nu  i  Efteraaret,  henvendte  den  nye  Indenrigsminister 
Svjatopolk-Mirski  sig  til  en  Mand  af  denne  Kreds  med  Forslag  om, 
at  Sammenkomsten  i  Aar  skulde  holdes  med  Regeringens  Samtykke. 
Han  havde  tænkt  sig,  at  en  Komité,  som  bestaar  af  6  Semstvoembedsmænd 
udpegede  af  Indenrigsministeren,  og  som  allerede  i  nogen  Tid  har  bestaaet 
som  raadgi vende  for  Indenrigsministeriet,  skulde  tages  som  Udgangspunkt 
for  Mødet,  men  forstærkes  med  Præsidenten  for  hvert  Guvemements- 
semstvos  Bestyrelse.  Hertil  indvendte  man  imidlertid,  at  disse  Mænd 
var  valgte  afSemstvoeme  af  Hensyn  til  deres  Dygtighed  til  at  besørge 
de  løbende  Forretninger,  men  at  man  ikke  havde  tilstrækkelig  Sikker- 
hed for  at  netop  disse  Mænd  vilde  have  tilstrækkelig  Indsigt  i  mere 
almindelige  Spørgsmaal.  Derfor  foreslog  man,  at  de  samme,  der  hidtil 
havde  sammenkaldt  Møderne,  nu  foruden  de  nævnte  Embedsmænd  skulde 
indbyde  en  Del  særlig  interesserede  Semstvomedlemmer.  Dette  billigede 
Indenrigsministeren,  og  Mødet  bestemtes  til  den  19.  og  20.  November. 
En  Uge  før  Mødet  meddeltes  det  imidlertid  Indenrigsministeren,  at  Antallet 
af  Deltagere  vilde  blive  105.  Ministeren,  som  havde  tænkt  sig,  at  Mødet 
skulde  holdes  i  betydelig  mindre  Stil,  mente  nu  ikke,  at  han  uden  ny  Til- 
ladelse af  Kejseren  kunne  tillade,  at  Mødet  holdtes  offentlig.  Den  14. 
nægtede  Kejseren  denne  Tilladelse,  men  lovede  Indenrigsministeren,  at 
Politiet  ikke  skulde  forstyrre  Mødet,  naar  dette  blev  holdt  privat. 

Under  disse  Forhold  aabnedes  Mødet  den  19.  Novbr.  og  fortsattes 
i  5  Dage.  Af  de  105,  der  var  indkaldt  til  Sammenkomsten,  indfandt  alle 
de  omtalte  Semstvoembedsmænd  sig  paa  2  nær,  af  hvilke  den  ene  hin- 
dredes af  Naturforholdene;  og  ogsaa  de  indbudte  Semstvomedlemmer 
var  tilstede  i  betydeligt  Antal.  Mødets  Program  omfattede  5  Punkter; 
de  4  gjaldt  økonomiske  Spørgsmaal  og  behandledes  den  sidste  Dag. 

Det  femte  Punkt  var  et  politisk  Forslag  udformet  i  11  Paragrafer. 
Heri  paavistes,  at  det  nuværende  enevældige  Styre  var  Aarsagen  til 
den  herskende  Forvirring  i  Rusland;  man  krævede  Domstole  uafhængige 
af  Regeringen,  Samvittighedsfrihed,  Tale-  og  Trykkefrihed,  Forsamlings- 

Og  Foreningsret,  Ophævelse  af  Undtagelseslovene  for  Bønderne,  Ud- 
videlse af  Semstvoinstitutionen  og  dens  Myndighed;  og  endelig  fordrede 
man  en  Folkerepræsentation  med  regelmæssig  Del  i  Lovgivningen, 
Beslutningsret  over  Finansloven  og  Kontrol  med  Administrationen. 
Forslaget  mundede  ud  i  et  Krav  om  en  konstituerende  Forsamling  af 
frit  valgte  Repræsentanter. 

Allerede  flere  Uger  før  Mødet  var  det  blevet  bekendt  i  vide  Kredse 
at  en  Sammenkomst  af  Semstvomedlemmer  skulde  finde  Sted,  men 
man  vidste  ikke  stort  om  Mødets  Program.  Nogle  havde  store  For- 
ventninger og  havde  forberedt  Gadedemonstrationer  for  at  vise  deres 
Tilslutning  til  de  Ideer,  Mødet  antoges  at  gælde.  I  mere  skeptiske 
Kredse  frygtede  man,  at  ufornuftige  Udtalelser  og  uigennemførlige 
Fordringer  skulde  medføre  Indenrigsministerens  Fald  og  Genindførelse  af 
det  Plehveske  Rædselsregimente.  I  Kredse  med  Sympati  for  Enevæl- 
den var  Uvidenheden  om  Mødet  størst.  Man  vidste  her  kun  lidt  om 
Semstvoinstitutionens  opdragende  Betydning  og  endnu  mindre  om  For- 
beredelserne til  Mødet.  Man  tænkte  sig,  at  i  en  russisk  Forsamling 
paa  100  Mennesker,  maatte  den  ene  Halvdel  nødvendigvis  rulle  sig  i 
Støvet  for  Kejseren,  medens  Resten  krævede  hans  Forjagelse  eller 
noget  endnu  radikalere. 

Allerede  den  første  Mødedags  Aften  begyndte  dog  Efterretningerne 
at  sive  ud.  Man  fik  at  vide,  at  Forhandlingerne  førtes  paa  et  positivt 
udformet  Grundlag  med  Værdighed  og  Maadehold.  For  hver  Dag  Møder 
varede,  blev  Følelsen  af  dets  Betydning  større.  Kejserens  personlige 
Forbud  mod  Omtale  i  Pressen  af  Mødet  gav  Anledning  til  mange 
urigtige  Meddelelser,  der  ogsaa  har  fundet  Vej  til  den  udenlandske 
Presse,  men  hindrede  ikke  Almenhedens  Interesse  i  at  stige.  Selv  blandt 
det  blaserede  Salonpublikum,  der  de  første  Dage  trak  paa  Skuldrene, 
blev  Semstvoforsamlingen  snart  det  eneste  Samtaleemne;  man  søgte  at 
skaffe  sig  Afskrifter  af  Beslutningerne  og  af  de  talrige  Adresser  og  Tele- 
grammer til  Mødet;  mangen  mægtig  Hofdignitar  udtalte  aabenlyst  sin 
Sympati  for  dets  Bestræbelser. 

Hvad  Forhandlingerne  angaar  kan  det  fastslaas  som  almindeligt  Re- 
sultat, at  det  ovenfor  gengivne  Forslag  i  Hovedsagen  blev  godkendt. 
Den  ivrigste  og  mest  langvarige  Diskussion  gjaldt  Kravet  om  en  Kon- 
stitution, et  Ord  man  forøvrig  undgik  at  nævne.  Alle  enedes  om,  at 
Enevælden  burde  erstattes  med  en  konstitutionel  Statsform,  men  man 
var  uenig  om  Folkerepræsentationens  Myndighed.  Omtrent  70  Stemmer 
blev  afgivet  for  et  Forslag  som  det  ovenfor  gengivne,  medens  omtrent 
30  samledes  om  den  Mening,  at  det  paa  Sagens  nuværende  fore- 
løbige Standpunkt  var  nok  at  kræve  Folkerepræsentationens  afgørende 
Deltagelse  i  Lovgivningen.  5  Personer  valgtes  til  gennem  Indenrigs- 
ministeren at  bringe  Forslaget  i  dets  endelige  Form  til  Kejserens 
Kundskab.  Det  blev  Kammerherre  Schipoff  fra  Moskwa,  Fyrst  Lwoff 
fra   Tula,    Hr.  Petrunkiewitsch  fra  Tver   —   som  nu  for  første  Gang 

efter  25  Aars  Forløb  har  kunnet  indfinde  sig  i  St.  Petersborg,  efter  at 
Forbudet  mod  hans  ftie  Valg  af  Opholdssted  er  hævet  —  samt  Adels- 
marskalkeme  Grev  Heyden  og  Hofetaldmester  Rostjenko. 

Saaledes  lagdes  den  første  Sten  til  Ruslands  konstitutionelle  Stats- 
bygning,  uden  blodige  Optrin,  uden  blot  et  Tilløb  til  de  i  Rusland  hidtil 
obligatoriske  Gadeopløb.  Dog  patruljerede  om  Natten  paa  den  vældige 
folketomme  Newski-Prospekt  demonstrativt  en  talrig  Politistyrke,  op- 
stillet  i  tre  Rækker  med  30  Skridts  Aistand  mellem  hver  Mand. 


Teknik  og  Stil 

Af  Frederik  Poulsen. 


Det  vil  ikke  have  undgaaet  Opmærksomheden,  at  den  literære 
Kunstkritik,  der  herhjemme  repræsenteres  af  Julius  Langes  Skole,  i  det 
sidste  Aar  har  mødt  en  Del  Opposition  hos  yngre  Æstetikere,  der,  ud- 
dannede i  Berlin  under  Wolff  lins  Paavirkning,  i  langt  højere  Grad  har 
faaet  Øjnene  op  for  Kompositionen,  for  Kunstværkets  Mekanik,  Kræf- 
ternes Sammenspil  og  Ligevægt.  Det  tør  forventes,  at  Publikum  længe 
vil  vende  det  døve  Øre  til  denne  nye  Forkyndelse,  fordi  den  stiller 
langt  større  Fordringer  til  Læseren  i  Retning  af  Fordybelse  og  Efter- 
tanke og  kræver  stadig  Sammenligning  af  Tekst  og  Billeder,  medens 
den  ældre  Skoles  Mænd  formaaede  at  beskrive  et  Billedværk  saa 
fængslende  og  tankerigt,  at  Ukendskab  til  Originalen  ikke  var  nogen 
større  Ulykke.  Det  nye  er  saaledes  ikke  blot  utiltalende,  fordi  det  er 
nyt,  men  de  nye  Toner  ejer  hverken  de  gamles  Sødme  eller  Skønhed. 

Det  ligger  i  Sagens  Natur,  at  en  Forkæmper  for  det  nye  maa  ud- 
tale skarpe  og  tilintetgørende  Domme  over  det  gamle.  Helst  vil  han 
skabe  Kaos  om  sig  for  derefter  at  bygge  sin  egen  Verden  op  helt  fra 
ny.  Men  det,  der  i  Virkeligheden  sker,  det  der  gør  at  de  kloge  og 
lærvillige  ikke  kan  andet  end  glæde  sig  over  „Revisionen"  paa  Kunst- 
kritikens Omraade,  det  er,  at  gammelkendte  Ting  rykkes  ind  i  en  ny 
Belysning,  saaledes  at  det  nye  ikke  overflødiggør  alt  tidligere,  men  kun 
lærer  os  mere  om  de  samme  Ting.  Men  er  den  „materialistiske"  Kunst- 
kritik værdifuldere  end  den  literære?  Det  er  svært  at  maale  Værdier 
af  den  Art,  og  det  gøres  heller  ikke  nødigt,  thi  om  de  nye  Synspunk- 
ters Eksistensberettigelse  —  og  det  er  Hovedsagen  —  kan  der  vanske- 
ligt rejses  Tvivl. 

Den  literære  Skole  var  paa  ingen  Maade  saa  ensidig,  at  den  ikke 
ogsaa  interesserede  sig  for  Kunstens  tekniske  Sider  og  antog,  at  der 
herskede  en  nøje  Forbindelse  mellem  Teknikken  og  Kunstværkets  Stil. 
De  moderne  Kunsthistorikere  har  endog  stærkt  indskrænket  den  Be- 
tydning, den  ældre  Generation  tillagde  Teknikken.  Saaledes  tager  Lowy 

(Die  Naturwiedergabe  in  der  alteren  griech.  Kunst.  Rom  1900)  til  Gen- 
mæle mod  de  gængse  Forklaringer  af  de  arkaiske  Kunstværkers  for- 
melle Ejendommeligheder  ved  Hjælp  af  Materialet.  Man  var  tilbøjelig 
til  at  antage,  at  det  oprindelige  Materiale,  Træet,  havde  dikteret  Kunst- 
nerne bestemte  Former,  som  de  saa  bibeholdt,  naar  de  gik  over  til  et 
nyt  Materiale.  Lowy  paapeger  rigtigt  Modsigelsen  heri,  thi  hvis  det  er 
saa,  er  Materialet  jo  dog  kun  af  sekundær  Betydning.  Og  alle  de  sæd- 
vanlige Forklaringer  af  stilistiske  Ejendommeligheder,  at  f.  Eks.  Figurer 
med  store  Flader  og  skarpe  Rande  skulde  være  afhængige  af  Træ- 
teknikken,  idet  den  firkantede  Bjælke  afgav  Grundformen,  men  at  der- 
imod de  stærkt  rundede  Figurer  skyldte  Broncestøbningen  deres  Form, 
saaledes  at  her  det  hule  Rør  var  det  simpleste  Forbillede,  slaar  aldeles 
ikke  til.  Netop  i  Broncestatuer  er  det  „firkantede"  som  vi  skal  se, 
gennemgaaende  langt  ned  i  den  store  Kunst. 

Ogsaa  paa  det  tekniske  Omraade  er  altsaa  en  Revision  nødvendig, 
en  fornyet  Undersøgelse  af  de  forskellige  Materialers  Betingelser  og 
derigennem  af  Forholdet  mellem  Teknik  og  Stil.  I  Sammenhæng  her- 
med vil  det  have  sin  Interesse  at  betragte  Oldtidskunstnernes  Forhold 
til  deres  Kunst  og  deres  hele  Arbejdsmaade,  saavidt  den  er  os  bekendt. 

For  at  forstaa,  hvorledes  Oldtidskunstnerne  var  stillede  overfor  deres 
Opgaver,  maa  vi  begynde  med  at  betragte  de  rent  tekniske  Betingelser, 
under  hvilke  de  arbejdede. 

Skulde  en  Figur  udføres  i  Bronce,  byggede  Kunstneren  sin  Model 
op  i  Ler,  og  derover  strøg  han  et  Lag  Voks  af  ens  Tykkelse  overalt, 
iøvrigt  saa  tykt  eller  saa  tyndt,  som  han  vilde  have  Broncefigurens 
Vægge.  Det  hele  beklædtes  med  en  grovere  Lerkappe,  der  sluttede 
tæt,  og  idet  man  nu  udsatte  Massen  for  en  stærk  Opvarmning,  smel- 
tede Vokset  og  løb  ud  gennem  de  Kanaler,  man  havde  ladet  staa  i 
Kappen,  og  der  opstod  paa  den  Vis  et  Hulrum  mellem  denne  og  Kær- 
nen. Igennem  den  store  Kanal  hældte  man  derefter  Broncen  ind  og 
sørgede  for  at  fordele  den  ligeligt.  For  Lufttilførselens  Skyld  havde 
man  tillige  i  Reglen  en  Del  mindre  Kanaler  i  Kappen.  Naar  Broncen 
var  størknet,  brød  man  Kappen  itu  og  drog  Statuen  frem.  Den  indre 
Kærne  fik  man  i  Reglen  ud  fra  neden.  Men  iøvrigt  behøvede  man 
ingenlunde  at  støbe  en  hel  Statue  i  et  Stykke,  de  enkelte  Dele  kunde 
tages  for  sig  og  derefter-  loddes  sammen.  Tilbage  stod  nu  kun  at  bort- 
fjærne  Støbestængerne,  der  var  bleven  staaende  fra  Kanalerne,  og  ved 
Ciselering  at  gaa  enkelte  Ting,  navnlig  Haaret,  efter.  Denne  Hulstøb- 
ning „en  cire  perdue**  var  kendt  allerede  i  det  gamle  Ægypten  og  an- 
vendtes hele  Oldtiden  igennem.  Vi  plejer  nuiildags  at  tage  Aftryk  i 
Gibs  eller  Flodsand  og  støbe  deri.  Det  medfører  for  os  den  Fordel,  at 
man  kan  vedblive  at  afetøbe,  til  Formen  er  opslidt,  mens  Grækerne 
altid  maatte  bryde  Kappe  og  Kærne  sønder  og  følgeligt  ikke  kunde 
reproducere.  De  Gamle  naaede  iøvrigt  et  stort  Mesterskab  i  Hulstøb- 
ning, overgik  f.  Eks.  langt  Renaissancens  Kunstnere  deri,  saaledes  at 

deres  bedste  Broncer  har  Vægge  saa  tynde  som  Papir.  I  vor  Tid  be- 
vares deres  Teknik  delvis  i  Italien,  men  navnlig  har  Japanerne  vist  sig 
som  Mestre  i  denne  Fremgangsmaade. 

Det  vi!  af  vor  Udvikling  fremgaa,  at  Lermodellen  ved  Bronce- 
arbejder  er  Hovedsagen.  I  det  bløde, 
bøjelige  Stof,  der  er  let  modtageligt 
for  nye  Ideer  og  pludselige  Indfald 
og  tillader  stadige  Eksperimenter  og 
Rettelser,  bygger  Kunstneren  sin  Mo- 
del op  og  gør  sig  Færdig,  helt  færdig. 
Thi  har  han  først  sendt  den  til  Støb- 
ning, kan  han  intet  angre  og  intet 
ændre.  Hele  sit  Fond  af  Aand  <^ 
Kræfter  ofrer  han  Modellen,  og  nøje 
vogter  han  paa  hver  Enkelthed,  at 
ikke  Statuen  efter  Ildprøven  uventet 
skal  vise  en  Mangel.  I  Broncetek- 
nikken  begynder  man  som  Kunstner 
og  ender  som  Haandværker,  i  Mar- 
moret var  det  lige  omvendt:  der  var 
der  først  det  grove  Arbejde  at  hugge 
Blokken  til,  bagefter  kom  Kunsten: 
at  drage  Figuren  frem  af  den  døde 
Sten  og  udmejsle  alle  de  Rne  Enkelt- 
heder. Men  det,  at  Kunstneren  ved 
Broncesløbning  gør  sig  færdig  i  Leret, 
at  han  tvinges  til  at  gaa  omkring  Mo- 
dellen atter  og  atter,  ændrende  og 
forbedrende,  endeligt  at  der  ikke  er 
nogen  Blok,  der  drager  hans  Tanker 
i  en  bestemt  Retning  og  umuliggør 
Forsi^  —  alle  disse  Fordele  gjorde 
Arbejdet  i  Bronce  til  et  ganske  ander- 
ledes gunstigt  Felt  for  kunstneriske 
Fremskridt  end  Marmorteknikken  og 
forklarer  Grækernes  Forkærlighed 
derfor.  Særligt  i  femte  Aarh.  f.  Kr. 
benyttedes  Marmoret  egentlig  kun 
ved  Dekorationsarbejder,  mens  en 
rigtig  Statue  helst  skulde  være  af  Bronce.  Og  de  vigtigste  kunstneriske 
Sejre  i  dette  Tidsrum  er  vundne  i  denne  Teknik.  Navnlig  Polykleitos, 
den  store  argiviske  Kunstner,  der  arbejdede  i  Aarhundredets  sidste 
Del,  fbrsiaaes  kun  gennem  sit  Arbejdsmateriale:  Broncen.  Hans  Dory- 
foros  (Spydbæreren)  var  berømt  derved,  at  alt  i  den  var  gennemtænkt 
til  de  mindste  Enkeltheder,  alle  Formerne  og  alle  Maalene.    Selv  den 

bevarede  Marmorkopi  vidner  om,  med  hvilken  umaadelig  Omhu 
Muskulaturen,  navnlig  Brystets,  Mavens  og  Ryggens  vældige  Muskel- 
puder, var  gengiven.  Fra  Oldtidens  Literatur  ved  vi,  at  Polykleitos 
havde  lagt  stor  Vægt  paa  de  rigtige  Maal,  paa  Symmetrien  i  Kunsten 
og  havde  skrevet  et  Værk  derom.  Han  havde  nøje  udregnet  Fingrenes 
indbyrdes  Størrelse,  ligesaa  Fingrenes  Forhold  til  Haanden,  Haan- 
dens  til  Armen.  Man  mærker  her  Betydningen  af  Bronceteknikken, 
at  Kunstneren  har  kunnet  eksperimentere  med  sin  Model  og  kræse 
og  kæle  for  alle  Enkeltheder.  Men  ogsaa  den  anden  Ejendomme- 
lighed ved  Polykleitos'  Figurstil,  hans  Indførelse  af  Skridtstillingen, 
hænger  sammen  med  det  Tekniske.  Ved  Skridtstillingen  træder 
Figuren  ikke  blot  i  mere  direkte  Forbindelse  med  Beskueren  end 
ved  den  stille  Hensynken  i  sig  selv,  der  kendetegner  de  ældre 
Figurer,  men  den  faar  ogsaa  Dybde  derigennem.  Alle  tidligere  Figurer 
havde  været  for  fladt,  for  reliefegtigt  udarbejdede.  Det  ligger  sikkert 
ikke  blot  i  Ejendommeligheder  ved  den  primitive  Kunstopfattelse,  men 
skyldes  ogsaa  tekniske  Forhold.  Ved  Arbejdet  i  Træ  og  Sten  forledes 
Kunstneren  til  uvilkaarligt  at  runde  for  tidligt  og  for  brat  af,  naar  han 
da,  som  Tilfældet  var  langt  ned  i  Oldtiden,  hugger  løs  paa  fri  Haand. 
I  en  Figur  som  den  bekendte  „Apollo**  fra  Tenea  støder  For-  og  Bag- 
side sammen  med  næsten  skarpe  Kanter.  Navnlig  Arbejdet  i  Sten  fører 
let  til  en  Slags  „Skivespaltning**.  Atter  her  fik  det  Betydning,  at 
Broncekunstneren  lærte  at  gaa  rundt  om  sin  Lermodel  og  se  den  under 
alle  Synspunkter,  og  vi  ser  da  ogsaa  Broncestatueme  allerede  fra  Slut- 
ningen af  sjette  Aarh.  vokse  i  Dybden*).  Paa  den  anden  Side  sker 
Bruddet  naturligvis  ikke  brat.  Selv  en  Figur  som  Doryforos  er  endnu 
for  kantet,  idet  Overgangene  fra  Bryst  til  Sider,  fra  disse  til  Ryggen 
er  unaturligt  bratte.  Men  den  er  „firkantet^,  som  de  Gamle  sagde,  den 
kan  taale  at  ses  fra  alle  Sider,  og  den  tilbagestillede  Fod  medfører  en 
naturlig  Udfoldelse  i  Dybden. 

De  Fordele,  Bronceteknikken  byder,  er  i  høj  Grad  gunstige  for 
Individualitetens  frie  Udfoldelse.  Gaar  vi  over  til  den  noget  ældre 
Billedhugger  Myron,  der  ogsaa  fortrinsvis  arbejdede  i  Bronce,  og  be- 
tragter hans  berømteste  Figur:  Diskoskasteren,  saa  lægger  man  straks 
Mærke  til  den  dristige  Opbygning,  navnlig  til  den  hævede  højre  Arm, 
der  i  Marmorkopieme  er  slemt  udsat  for  at  lide  Afbræk  og  vilde  være 
utænkelig,  hvis  Originalstatuen  var  hugget  frit  ud  af  en  Blok.  Broncens 
Fordele  paa  dette  Punkt  røber  sig  jo  bl.  a.  ved,  at  Marmorkopier  altid 
maa  stives  af  ved  Stubbe  og  Puntelloer.  Saaledes  er  Diskokasteren  saa 
at  sige  arkitektonisk  præget  af  Materialet.  Ved  Siden  af  den  farlige  Op- 
bygning virker  især  det  momentane  i  Figurens  Bevægelse  ganske  be- 
tagende. Fra  den  hævede  Haand  med  Diskos  knitrer  en  Zigzaglinie 
som  Lyn  ned  gennem  Legemet  og  frembringer  Indtrykket  af  den  højeste 

Fart.  Det  er  det  sidste,  dirrende,  kraftfyldte  Moment,  før  Diskos 
slynges  ud.  Den  Stilling,  i  hvilken  Skikkelsen  staar  for  os,  er  Øje- 
blikkets. Ingen  Model  kan  indtage  den  mere  end  et  Sekund,  og  al 
Kontrol  af  Enkelthedernes  Rigtighed  bliver  derfor  uhyre  vanskelig, 
noget  Kunsmeren  selv  naturligvis  føler  og  lider  under  langt  mere  end 
nogen  Beskuer.  Men  dette  Forhold  forudsætter  netop  den  langvarige 
Eksperimenteren  med  Fejlgreb  og  Ændringer,  som  alene  Leret,  Bronce- 
teknikkens  Moderstof,  muliggør. 

Polykleitos  og  Myron,  det  er  de  to  Modsætninger  indenfor  græsk 
Broncekunst.  Be^e  forstod  de  sikkert  at  udnytte  de  tekniske  Fordele 
til  det  yderste;  men  det  kan  vi,  der  ikke  besidder  Originaler  af  dem, 
ikke  kontrollere.  Derimod  kan  vi  spore,  hvorledes  det  ejendommeligste, 
det  centrale  i  deres  Kunst  paa  det  allemøjeste  var  betinget  af  deres 
Arbejdsmateriale,  saa  forskelligartede  deres  Værker  iøvrigt  er. 

Lionardo  da  Vinci  udtaler  sig  i  sin  Bog:  Om  Malerkunsten  ret 
ringeagtende  om  Billedhu^eriet  som  en  højst  haandværksmæssig  Kunst, 
der  volder  Sved  og  legemlig  Møje.  „Og  Sveden  bliver  til  Klister,  blan- 
det med  Marmorstøvet,  saa  at  Kunstneren  ser  ud  som  en  Bager*. 
„Ganske  det  modsatte  med  Maleren^,  fortsætter  Lionardo.  „Han  sidder 
bekvemt  foran  sit  Værk,  velklædt,  og  rører  kun  den  lette  Pensel  med 
de  yndige  Farver".  Dette  er  som  talt  ud  af  en  Grækers  Hjærte,  thi 
ogsaa  i  det  gamle  Hellas  var  Malerne  langt  mere  yndede  end  Billed- 
huggerne, og  karakteristisk  nok  hidrører  de  faa  Udslag  af  Kunstner- 
hovmod, om  hvilke  Literaturen  beretter,  alle  fra  Malere.  Om  Oldtidens 
Syn  paa  Billedhuggeriet  vidner  en  Ytring  af  Plutark :  Ingen  velbegavet 
ung  Mand  vilde  ved  Synet  af  Zeus  i  Olympia  eller  Hera  i  Ai^os  ønske 
at  være  en  Fidias  eller  en  Polykleitos.  Thi  selv  om  Kunstværket  glæder 
ved  sin  Ynde,  behøver  den,  der  har  udført  det,  derfor  ikke  at  være 
agtværdig.  At  man  ansaa  Billedhuggeren  for  saa  lidet  „agtværdig*", 
beroede  sikkert  paa  det  legemlige  Slid,  der  var  forbunden  med  Haand- 
teringen.  Det  ser  man  bedst  af  et  Sted  hos  Lukian,  der  selv  i  sin 
Ungdom  var  Billedhugger  og  har  skildret  sin  personlige  Kamp  under 
Valget  mellem  Faget  og  Filosofien  gennem  en  Drøm,  i  hvilken  han 
hører  Kunst  og  Dannelse  disputere.  Den  sidste  siger  da:  „Hvis  du 
bliver  ved  Stenhuggeriet,  saa  forbliver  du  en  Haandens  Arbejder,  ube- 
rømt, indskrænket,  lidet  agtet  af  Ven  og  Fjende  ..."  Dannelsen 
skildrer  endvidere  Billedhuggerens  Liv:  „I  smudsig  Kittel  sidder  han, 
at  se  til  som  en  Slave,  bukket  sammen,  aldrig  oprejst,  aldrig  mandig 
og  fri,  kun  arbejdende  paa  sine  Statuers  Harmoni,  ikke  paa  selv  at 
blive  harmonisk  og  ædel,  og  derfor  med  Rette  agtet  ringere  end  sine 
Statuer."  Grækerne  elskede  Kunsten  og  forstod  at  se  paa  et  Kunstværk 
som  i  vor  Tid  Japanerne  paa  en  skøn  Blomst.  Men  Kunstneren  selv 
personlig  var  dem  ligegyldig,  hans  Haandværk  hørte  ind  under  de 
banausiske  Erhverv.  Skulde  man  endelig  lave  Statuer,  saa  var  da  Ar- 
bejdet i  Ler  nemmere  og  mindre  slidfuldt  end  Marmorarbeidet.  Ogsaa 


Teknik  og  Stil  327 

denne  Omstændighed  har  sikkert  bidraget  til  Bronceteknikkens  større 
Popularitet  i  den  ældre  Tid. 

Indenfor  den  græske  Plastik  var  det  Praksiteles,  hvis  Arbejdstid 
falder  omtrent  mellem  360  og  320,  der  skaffede  Marmoret  Anseelse. 
Fra  hans  Haand  besidder  vi  en  Original:  Hermes  i  Olympia,  der  giver 
os  en  Idé  om,  hvor  ypperligt  han  forstod  sit  Stof,  og  hvor  sande  de 
Gamles  Lovprisninger  af  hans  Mejselføring  er.  I  Modsætning  til  Bronce- 
skikkelsemes  detaljerede  Muskelbehandling  er  Hermes'  Legeme  blidt 
rundet,  med  flydende  Overgange  og  Smaagruber,  hvor  sarte  Skyder 
samler  sig.  Det  gælder  den  langagtige  Grube  i  Bugens  venstre  Side, 
det  gælder  Lysken  med  den  fine  Hudfold,  men  først  og  fremmest 
gælder  det  om  Udarbejdelsen  af  det  underste  Øjelaag,  noget  af  det 
duftigste,  man  kan  tænke  sig.  I  Modsætning  hertil  er  Haaret  ujævnt 
som  Rustikamurværk,  og  der  er  paa  det  ypperligste  gjort  Rede  for 
Kappens  Stof,  der  ved  sin  Sværhed  tydeligt  adskiller  sig  fra  det  tynde 
Klædebon  om  den  lille  Dionysos'  Ben. 

Men  ogsaa  om  Praksiteles'  Kunst  gælder  det  som  om  Polykleitos* 
og  Myrons,  at  den  ikke  blot  i  Enkeltbehandlingen,  men  ogsaa  i  selve 
sin  Organisme  er  betinget  af  den  anvendte  Teknik.  Jeg  tænker  her- 
ved paa  Lænestillingen,  det  for  Praksiteles  karakteristiske  Motiv, 
som  vi  kender  ikke  alene  fra  Hermes,  men  ogsaa  fra  talrige  Kopier. 
Figuren  læner  sig  til  en  Træstub,  paa  hvilken  den  støtter  den  ene  Arm, 
saaledes  at  Legemets  Vægt  fordeles  mellem  denne  Stub  og  det  „ydre"" 
Ben.  Ved  denne  Ophængning  af  Legemets  Masse  i  Midten  brydes 
Figurens  Linier,  ikke  mindst  Midtlinien,  i  lutter  Kurver,  og  vi  faar 
navnlig  den  vidunderligt  svungne  Hoftebue,  der  er  en  Pryd  for  alle 
Praksiteles'  Figurer.  Og  Lænestillingen  giver  tillige  hans  Skikkelser 
den  magelige,  drømmende  Ynde,  den  hvilende  Harmoni,  der  gør,  at 
de  ligner  store,  dejlige  Blomster,  som  selv  ubevidste  glæder  ved  deres 
Duft  og  Skønhed.  Men  hvorfor  har  Praksisteles  særligt  valgt  sig  denne 
Stilling?  Motivet  hænger  efter  min  Mening  sammen  med  Marmorets 
Natur.  En  Marmorstatue  er  altid  udsat  for  at  lide  Afbræk  paa  de  tynde 
Steder,  og  da  navnlig  ved  Anklerne.  Naar  Statuerne  udarbejdedes  paa 
Stedet  selv  og  straks  blev  anbragte,  f.  Eks.  oppe  i  en  Tempelgavl,  var 
der  ingen  Fare  ved  at  give  dem  dristige  Stillinger,  og  vi  ser  da  ogsaa 
de  æginetiske  Gavlfigurer  bøje  sig  paa  de  spinkle  Ben  under  stærke 
Bevægelser.  Men  Enkeltstatuer,  der  bestiltes  og  forsendtes,  saaledes 
som  Tilfældet  var  med  Praksiteles',  var  udsatte  for  Beskadigelser  ved 
Stød  og  Tumlen  under  Transporten  og  maatte  derfor  have  Under- 
støttelse ved  Puntelloer  o.  1.,  saaledes  som  vi  ogsaa  ser  det  med  Her- 
mes i  Olympia,  der  har  en  meget  hæslig  Puntello  mellem  Laaret  og 
Stubben.  Paa  lignende  Maade  støttede  man  Marmorkopier  af  Bronce- 
originaler  ved  en  Stub  ved  Benet,  som  vi  har  omtalt.  Det  er  sikkert 
tekniske  Betænkeligheder,  der  har  ført  Praksiteles  til  Anvendelse  af 
Lænestillingen,  hvorved  den  hæslige   Stub  optoges  og  blev  et  Led  i 

Kompositionen.  Eterved  faar  Statuerne  en  langt  kraftigere  Underbyg- 
ning. Men  saa  snildt  er  det  gjort,  saa  organisk  har  Motivet  tbrbundei 
sig  ined  Praksiteles'  Kunst,  ja  prægel  den  helt,  at  ingen  har  kunnet 
tænke,   der  laa  et  simpelt  teknisk   Hensyn  til  Gnind.    Den  er  gaaet 

Praksiteles  i  den  Grad 
over  i  Blodet,  at  han 
anvender  Stillingen  — 
sagtens  mest  For  Li- 
nievirkningens  Skyld 
—  ogsaa  i  en  af  sine 
Broncestatuer,  nemlig 
i  „Apollo  Firbendi^- 
beren",  der  vistnok 
maa  være eiaf  hans  se- 
nere Arbejder.  Hvor 
han  i  Marmor  ikke 
kan  faa  den  anvendt, 
brugerhan  andre  Mid- 
ler til  at  give  Figuren 
Fasthed.  Sasledes  var 
i  Statuen  af  den  kni- 
diske  Afrodite  det 
tunge  Klædebon,  der 
falder  fra  Haanden 
ned  over  Urnen,  en 
ypperlig  Støtte  for 
Figuren,  og  netop  en 
saadan  Ejendomme- 
lighed bestyrker  mig  i 
min  Tro  paa,  at  oven- 
nævnte Iagttagelse  er 
rigtig.  Man  sammen- 
ligne blot,  hvor  slet 
motiverede  Støtterne 
er  i  Thorvaldsens  Sta- 
tuer, og  man  vil 
Forstaa  og  beundre 
den  Finhed,  hvormed 
Praksiteles  dølger  det 
oprindelige  Hensyn. 
Det  var  i  Renæssancen  Michelangelo,  der  bragte  Marmoret  til  Ære. 
Han  saa,  at  det  bedre  end  den  gyldne  Bronce  gengav  den  lyse 
menneskelige  Hud  og  kastede  Lyset  tilbage  som  den.  Han  saa  dets 
Neutralitet,  hvad  Farven  angaar,  og  Følte,  at  det  aF  den  Grund  bedre 
end  nc^et  andet  StoF  egnede  sig  til  at  give  Formen,  og  den  alene,  sit 

lødigste  Udtryk,  „Mannoret  er  Opstandelsen",  har  Thorvaldsen  med 
Rette  sagt,  thi  dets  Overflade  kan  ikke  bøjes  eller  omfonnes,  men  kun 
sønderbrydes,  og  det  bevarer  saaledes  Formens  Skønhed  uforandret 
gennem  Tiderne.  Men  foruden  Marmorets  rene  og  evige  Skønhed  saa 
Michelangelo  Livet  i  Blokken.  Det  var  ham  imod  at  gøre  en  Model 
rede  o%  saa  lade  Haandværkeren  om  Resten.  Han  vilde  selv  udløse 
den  Skikkelse,  som  han  saa  slumre  i  Marmoret,  og  for  den  Tings 
Skyld  skyede  han  ikke  det  voldsomme  Arbejde  med  Blokkens  Tilhug- 
ning, men  elskede  det  tvænimod  som  en  Kamp,  der  gjorde  Sejren 
kærere.  Og  Kampen  var  ikke  endt,  naar  Formerne  og  A^tandene  var 
fundne.  Thi  att  det,  der'  glæder 
Øjet  i  en  Marmorstatue,  Hudens 
Liv  og  Ovei^nge,  Lys  og  Skygge, 
Klædningens  Stof  og  Overflade 
bhver  først  efterhaanden  til. 
Kunstneren  hidses  og  glædes, 
lider  og  jubler  til  det  sidste 
Mejselslag,  hvert  Skabelsens  Øje- 
blik er  rigt  paa  Anfægtelser  (^ 
Lykke.  Ingen  Kunst  er  saa  van- 
skelig som  Marmorbilledhugge- 
rens, ingen  derfor  heller  saa 
aristokratisk  i  dybere  Forstand, 
thi  dens  Fornemhed  beror  netop 
paa  selve  Teknikken,  der  ikke 
tillader  Dilettanteri. 

Det  var  ikke  Kampen  med 
den  genstridige  Blok,  der  Førte 
Praksiteies  som  Michelangelo  til 
Marmoret.  Ogsaa  indenfor  denne 
Teknik  kan  der  rummes  store  Aftwn«. 

Modsætninger.      Praksiteies    er 

mild  og  stilfærdig,  hans  Kunst  vokser  som  en  Plante  i  den  attiske  Jord 
og  udfolder  sine  Blomster  som  i  Følge  en  Naturlov.  Han  ligner  langt 
mere  Rafael,  for  saa  vidt  som  det  nye,  han  bringer,  kommer  uden  Brud 
og  uden  Smerte.  Men  som  han  er,  skaffer  han  ligesom  Michelangelo  det 
ringeagtede  Materiale  Anseelse  gennem  sit  Arbejdes  Skønhed.  Hans  Afro- 
dite i  Knidos  repræsenterer  ikke  som  Fidias'  store  Guldelfenbens- 
siatuer  en  Værdi  alene  ved  Materialet,  men  den  dyrkes  og  beundres 
kun  for  sin  Skønheds  Skyld.  Der  er  et  Fremskridt  heri  henimod  renere 
Skønhedsbegreber  og  derigennem  henimod  dybere  Forstaaelse  af 
Kunstens  sande  Adel. 

Den  moderne  Kunstner  savner  hin  Samfølelse  med  Materialet,  fordi 
Ler-  og  Gipsmodellen  er  bleven  Hovedsagen,  idet  Overførelsen  af  Maal 
og  Former  selv  i  Marmoret  kan  ske  ad  rem  mekanisk  Vej.  Derfor  er 

„Idéen"  bleven  alt  i  Billedkunsten,  baade  for  Kunstneren  selv  og  for 
Publikum.  Man  maa  ikke  lade  sig  skuffe  af,  at  de  moderne  Kunstnere 
ynder  at  lade  os  føle  Materialet,  som  naar  Rodin  baade  i  Marmor  og 
Bronce  lader  en  Del  af  Raastoffet  blive  staaende  til  Sammenligning 
med  den  skabte  Form,  eller  naar  han  i  sine  Broncebuster  i  Tilgift 
giver  os  Aftrykket  af  sine  Tommelfingre  i  Leret.  Max  Klinger  farer 
Jorden  rundt  for  at  finde  de  forskelligste,  brogede  Marmorsorter  til 
sin  Beethoven,  eller  han  udhugger  af  et  smalt  Trappetrin  sin  Amfitrite, 
kan  ikke  faa  Armene  med,  kan  heller  ikke  faa  dem  „pløkkede"  til, 
men  giver  os  alligevel  Torsoen.  Musiken  tier  som  bekendt  for  at  lade 
Hoben  vide,  at  Akrobaten  nu  vil  udføre  et  s"ærligt  vanskeligt  Kunst- 
stykke, og  Hoben  forstaar  det  og  jubler.  Den  græske  Kunstner  bøjer 
sig  derimod  lydigt  for  Materialet,  tager  alle  Hensyn  til  dets  Særegen- 
heder, udnytter  dets  Fordele  og  naar  at  beherske  det,  samtidigt 
med  at  han  —  den  ringe  Haandværksmand  i  sin  Samtids  Øjne  — 
stilfærdigt  dølger  os  sin  Kunsts  Veje  og  Vanskeligheder. 


Telegrafering  uden  Traad. 

De  fleste  af  de  Meddelelser,  Menneskene  til  daglig  gør  hinanden, 
gaar  jo  gennem  Øret ;  men  det  har  fra  gammel  Tid  været  følt  som  en 
trang  Begrænsning  kun  at  kunne  gøre  sig  forstaaelig  for  hinanden  inden 
for  Hørevidde.  —  Tit  har  det  været  saaledes,  at  hvor  man  ikke  kunde 
høre,  der  kunde  man  endnu  se,  og  det  laa  da  nær  at  benytte  Syns- 
signaler  som  Meddelelsesmiddel.  Derfor  tændte  Nordboerne  Bauner 
paa  Højene,  og  vilde  dermed  sige,  at  nu  var  Fjenden  i  Landet,  og  nu 
havde  man  at  samle  sig.  Og  derfor  har  Skibene  deres  Signaler  med 
Vimpler  og  Flag,  og  er  i  Stand  til  at  udveksle  Meddelelser.  Man  kan 
sige,  at  denne  Maade  at  meddele  sig  paa  er  en  Slags  Telegrafi  (traad- 
løs),  der  ligger  saa  nær  og  kommer  og  tilbyder  sig  af  sig  selv  overalt, 
hvor  den  kan  være  til  Nytte.  —  Interessant  er  det  imidlertid  at  se,  at 
der  endog  har  været  gjort  Forsøg  —  og  slet  ikke  uden  Held  —  paa 
at  oprette  faste  Telegrafstationer,  mellem  hvilke  der  udveksledes  Sig- 
naler, som  ligefrem  skulde  ses,  staves  og  læses  paa  Afstand.  — 

Det  var  i  Slutningen  af  det  18de  Aarhundrede,  da  Sansen  for  at 
gribe  Naturens  Hjælpemidler  og  sætte  dem  i  System  paa  mange  Maader 
begyndte  at  vaagne,  at  en  Franskmand,  Chappe,  benyttede  Synssignaler 
til  at  etablere  en  telegrafisk  Forbindelse  mellem  Paris  og  Lille.  Hans 
Apparat,  der  er  vist  i  Fig.  1,  bestod  af  en  høj  Stang  med  en  Tvær- 
vinge, der  igen  bar  2  mindre  Tværvinger  B  D  og  A  C.  Disse  3  Vinger 

kunde  bringes  til  at  indtage  forskellige  Stillinger  i  Forhold  til  hinanden, 
og  hver  Stilling  var  et  Bogstav.  At  man  paa  denne  Maade  kunde  lade 
Bogstaverne  følge  efter  hinanden  og  danne  Ord  og  af  disse  igen  Sæt- 
ninger, indses  let,  og  Chappe  fik  virkelig  sit  System  indført  i  mange 
Lande.  Men  der  klæbede  alligevel  forskjellige  Ulemper  ved  denne  saa- 
kaldte  „optiske"  Telegraf.  Selv  om  Signalstationeme  laa  nær  hinanden, 
og  selv  om  man  om  Natten  anbragte  Lygter  paa  Stængerne,  kunde 
Vejret  lei  være  saa  diset  og  taaget,  at  Telegraferingen  var  usikker. 
Meget  ofte  lod  et  optisk  Telegrafeysiem  sig  overhovedet  ikke  etablere, 
fordi  Terrænet  lagde  Vanskeligheder  i  Vejen,  og  endelig  var  Signalerne 
ikke  til  at  holde  hemmelige,  men  lod  sig  læse 
af  enhver  indenfor  en  vis  Omkreds.  —  Som 
Modtageapparai  behøvedes  jo  kun  ei  Par  Øjne. 

Hvor  smuk  Chappes  Opfindelse  end  var, 
og  hvor  godt  den  end  gjorde  Fyldest  i  sin 
Tid,  da  Samfærdselsmidlerne  var  primitive 
mod  nu,  maaite  den  da  snan  bukke  under 
for  den  elektriske  Telegraf  pr.  Traad,  der  ikke 
var  i  Besiddelse  af  de  nævnte  Ulemper.  Vor 
nuværende  Telegraf,  som  er  karakteriseret 
ved,  at  der  gennem  Metalledninger  sendes 
elektriske  Strømstød  fra  et  Sted  til  et  andet, 
har  da  haft  let  Spil,  indtil  der  nu  i  de  senere 
Aar  melder  sig  en  ny  Konkurrent  i  traadløs 
Skikkelse.  —  Denne,  vor  Tids  traadløse  Tele- 
graf beror  paa  den  Evne,  de  saakaldte  elek- 
triske Bølger  har  til  at  brede  sig  ud  i  Rummet, 
uden  i  saa  høj  Grad  som  Lysbølgerne  at  lade 
sig  forstyrre  af  tilstødende  Omstændigheder.  — 

Een  af  de  Egenskaber  ved  Elektriciteten, 
som  Folk  er  mest  fonrolige  med,  er  dens  Evne 
til  at  Forplante  sig  gennem  Meialtraade  og  holde 
sig  lil  dem.  Saaiedes  kan  man  i  Byer  have 
Værker,  hvor  Elektriciteten  produceres,  og  hvorfra  den  sendes  ud  til 
Brug  for  Sporvogne,  til  elektriske  Lysanlæg,  og  til  i  mange  Bedrifter 
at  drive  Værktøjsmaskinen.  —  Og  saaiedes  er  det,  at  Muligheden  for 
selve  vor  Telegraf  med  Traad  er  tilstede,  idet  elektriske  Strømstød, 
der  frembringes  paa  en  Station,  gennem  Telegrafiraadene  forplanter  sig 
til  en  anden  og  der  bringes  til  at  virke  paa  Skriveapparaiet.  Enhver 
har  set  disse  telegrafiske  Tegn,  som  et  saadant  Modtagerapparat  ned- 
skriver, og  ved,  at  de  enkelte  Bogstaver  udtrykkes  ved  Streger  og 
Punkter,  A  saaiedes  ved  .  —  B  ved  —  .  .  .  ,  C  ved  —  .  —  .  o.  s.  v. 
Stregerne  fremkommer  derved,  at  Telegrafnøglen  paa  Aføenderstationen 
holdes  nede  et  Øjeblik,  medens  Punkterne  antyder,  at  den  lige  neiop 
har  været  nede,  men  derefter  siraks  har  faaet  Lov  at  svippe  op.  — 

Uge  saa  lang  Tid  Nøglen  holdes  nede,  lige  saa  lang  Tid  varer  Strøm- 
stødet,  og  det  Tegn  Modtagerstationen  fremstiller  faar  en  tilsvarende 
Længde.  Dette  Morsealfabet  (efter  Opfinderen  Morse)  anvendes  i  Reglen 
ogsaa  ved  den  traadløse  Telegraf. 

At  Elektriciteten  saaledes  gaar  gennem  Metalledninger  og  kommer 
derhen,  hvor  den  skal  bruges  væsentlig  i  usvækket  Tilstand  og  i  hvert 
Fald  uden  at  have  afgivet  synderlig  elektrisk  Energi  til  Omgivelserne, 
tyder  ikke  paa  Muligheden  for  en  traadløs  elektrisk  Telegraf.  Imidlertid 
har  det  længe  været  kendt,  at  selv  om  ikke  Elektriciteten  forplanter 
sig  gennem  de  saakaldte  Ikkeledere  (Isolatorer)  som  Glas,  Porcellæn, 
Luft  osv.  saa  har  den  dog  en  Indflydelse  paa  dem.  For  at  anskueliggøre 
denne  og  for  at  nærme  os  selve  Genstanden  for  vor  Interesse,  de 
elektriske  Bølger,  vil  vi  et  Øjeblik  fæstne  vor  Opmærksomhed  ved  en 
Franklins  Tavle,  en  Slags  Opsamlingsapparat  for  Elektricitet.  — 

Tænker  vi  os  en  tynd  Skive  af  f.  Eks.  Glas  beklædt  paa  b^ge 
Sider  med  en  Metalplade,  saa  har  vi  en  Franklins  Tavle.  Denne  er 
.  <.  skitseret  i  Fig.  2.  Dersom  nu  Metalskiverne  A  og  B  lades  med 
Å  JD  forskellig  Slags  Elektricitet,  kan  der  optages  betydelige  Mængder 
\l/  og  mere  jo  tyndere  Glaspladen  er.  De  to  modsatte  Elektriciteter 
tiltrækker  jo  nemlig  hinanden  og  lejrer  sig  derfor  især  paa  den 
indvendige  Side  af  Metalpladen,  hvorved  der  længe  bliver  Rum 
for  ny  Elektricitetsmængder.  Erstattes  Glaspladen  af  en  Ebonit- 
plade, viser  det  sig,  at  nu  skal  Pladen  være  tyndere,  for  at 
samme  Mængde  Elektricitet  kan  optages  paa  Pladen,  og  det  til 
Trods  for  at  saavel  Glas  som  Ebonit  er  ganske  uledende  StofRer. 
Lader  man  Mellemrummet  mellem  Metalpladerne  være  tomt,  kun 
fyldt  med  Luft,  saa  skal  Mellemrummet  være  endnu  tyndere.  De  om- 
givende Isolatorer  maa  altsaa  have  en  eller  anden  Indflydelse  paa 
Elektriciteten,  og  man  tænker  sig  nu,  at  til  en  vis  Mængde  Elektricitet 
ophobet  paa  en  Leder  svarer  der  en  vis  Spændingstilstand  i  Omgivel- 
serne, og  at  Isolatorerne  har  forskellig  Evne  til  at  komme  i  den  Til- 
stand, hvorfor  de  ogsaa  er  mer  eller  mindre  egnede  til  at  danne  det 
isolerende  Mellemrum  mellem  Metalpladerne  paa  en  Franklins  Tavle. 
Det  vigtigste  for  os  her  er  imidlertid,  at  til  en  vis  elektrisk  Ladning 
paa  en  Leder,  svarer  en  vis  Spændingstilstand  i  de  omgivende  Ikkeledere. 
Har  vi  nu  paa  hver  af  Pladerne  paa  vor  Franklins  Tavle  fastgjort 
en  Metaltraad  C  og  D,  og  nærmer  vi  Metaltraadenes  frie  Ender  til 
hinanden,  ser  vi,  naar  de  er  komne  hinanden  nær  nok,  en  lille 
Gnist  mellem  dem.  Gennem  Traaden  og  det  lille  Luftmellemrum  har 
nemlig  de  to  modsatte  Slags  Elektricitet  forenet  sig  og  ophævet  hin- 
anden, og  Foreningen  gennem  Luften  sker  ved  smaa  glødende  Partikler 
fra  Traadenes  Ender.  —  Men  man  har  kunnet  konstatere,  at  det  der 
sker  ved  en  saadan  Gnistdannelse  ikke  blot  er  en  simpel  Forening  af 
Elektriciteterne,  men  at  tvertimod  Elektriciteterne  svinger  fra  den  ene 

Side  af  Tavlen  til  den  anden  mangfoldige  Gange  og  først  efterhaanden 
kommer  til  Ro. 

For  at  tale  meget  populært:  Er  Side  A  fra  først  afladet  med  positiv 
og  Side  B  med  negativ  Elektricitet,  saa  svinger  de  to  modsatte  Elek- 
triciteter imod  hinanden,  men  derefter  i  Farten  forbi  hinanden,  saa- 
ledes  at  A  lades  med  negativ  og  B  med  positiv  Elektricitet.  Umiddel- 
bart derefter  gaar  Processen  igen  tilbage,  A  bliver  positiv,  B  negativ, 
og  saaledes  videre.  Svingning  efter  Svingning,  indtil  Elektriciteten  efter- 
haanden ligesom  slides  op  og  omsætter  sig  i  Varme.  Det  hele  sker 
meget  hurtigt,  i  en  lille  Brøkdel  af  et  Sekund,  og  dog  har  Elektrici- 
teten i  den  Tid  svinget  Tusinder  af  Gange  frem  og  tilbage.  Til  disse 
Forandringer  i  Ladningerne  svarer,  saa  vi  før,  Forandringer  i  den  elek- 
triske Spændingstilstand  i  Omgivelserne,  og  disse  Forandringer  breder 
sig  ud  i  det  omgivende  Rum  som  elektriske  Bølger. 

Kastes  en  Sten  i  Vandet,  høres  et  Plump,  idet  Stenen  slaar  mod 
Vanddelene.  Umiddelbart  efter  begynder  der  at  udgaa  kredsformige 
Bølger  fra  Stedet  hvor  Stenen  faldt,  og  er  Vandfladen  ellers  rolig,  kan 
Bølgerne  følges  med  Øjet«  et  langt  Stykke.  —  Med  et  Billede,  der 
ganske  vist  ikke  har  megen  anden  Berettigelse  end  Anskuelighedens, 
kan  vi  her  sige:  Vi  selv  og  vor  Ladningstavle  befinder  os  i  et  Hav  af 
Ikkeledere,  og  det  „Plump"  af  Elektriciteten,  der  fremkommer  ved 
Udladninger  af  Tavlen,  svarer  til  Stenens  Plump  mod  Vandet;  der 
kommer  her  Bølger,  som  breder  sig  ud  i  de  omgivende  Ikkeledere,  og 
har  vi  et  Middel  til  at  paavise  saadanne  Bølger,  saa  kan  vi  i  nogen 
Afstand  fra  vor  Franklins  Tavle  iagttage,  naar  Udladninger  finder  Sted, 
selv  om  vi  ikke  ligefrem  kan  se  Gnisten. 

Det  indgaaende  Studie  af  disse  elektriske  Svingninger  eller  Bølger 
skyldes  den  tyske  Fysiker  Hertz  og  er  ikke  ældre  end  fra  1888.  Blandt 
de  Resultater,  han  kom  til  gennem  en  Række  udmærkede  Forsøg, 
nævnes  her  kun  et  Par  i  Forbigaaende.  Han  fandt,  at  disse  Bølger 
breder  sig  ud  i  Rummet  med  samme  Hastighed  som  Lysbølgerne, 
nemlig  40,000  Mil  i  Sekundet.  Ligeledes,  at  ligesom  Lyset  kan  kastes 
tilbage  fra  et  Spejl  og  brydes  gennem  et  Prisme,  saaledes  kan  ogsaa 
de  elektriske  Bølger  brydes  og  kastes  tilbage  fra  dertil  egnede  Stoffer. 
I  Virkeligheden  er  disse  Bølger  og  Lysbølger  at  betragte  som  nære 
Slægtninge,  kun  at  Bølgebredden  (sammenlign  en  Vandbølges  Bredde) 
hos  disse  maales  i  Titusindedele  af  Millimeter,  medens  den  hos  hine 
maa  være  uhyre  meget  større.  Hvor  stor  Bølgebredden  skal  være  ved 
vore  traadløse  Opstillinger,  er  vi  til  en  vis  lavere  og  højere  Grænse 
selv  Herre  over;  i  de  Tilfælde,  hvor  Marconi  er  naaet  længst,  har  den 
været  indtil  100  Meter.  —  Denne  store  Bølgebredde  er  Skyld  i,  at 
disse  Bølger  ikke  saaledes  som  Lyset  lader  sig  opsluge,  selv  om  der 
ligger  et  Hus,  et  Bjerg  o.  s.  v.  mellem  Afsender-  og  Modtagerstationen. 
—  Heller  ikke  har  Vejrliget  en  tilsvarende  Indflydelse  som  paa  den 

Optiske   Telegraf,   omend   det   ikke   er  uvæsentligt.   Tordenvejr   eller 
Nordlys  bringer  derimod  tit  Forstyrrelser.  — 

De  elektriske  Bølger  eller  Svingninger  virker  nu  ikke  paa  Men- 
neskets Sanser  —  vort  Øje  kan  ikke  se  dem,  som  det  kan  se  Vand- 
bølgerne, og  vort  Øre  kan  ikke  høre  dem,  som  det  kan  høre  Luft- 
svingninger (Lyde)  og  vi  maa  gaa  Omveje  For  at  faa  fet  paa  dem.  Det 
er  imidlertid  lykkedes  at  konstruere  meget  fintmærkende  Apparater  til 
det  Brug. 

Vi  tænker  os  en  Strømgiver,  f.  Eks.  et  almindeligt  Element,  som 
det  bruges  ved  elektriske  Ringeanlæg,  og  et  Strømløb,  som  nedenfor 
skitseret.  Strømgiveren  er  der  B  (Fig.  3).  C  er  et  Maaleapparat,  som  ved 
en  Viser  angiver,  hvor  megen  Strøm  der  gaar  gennem  Lederen,  og  A  er 
det  Apparat,  der  er  følsomt  for  de  elektriske  Bølger,  en  saakaldet 
Kohærer.  —  Saadan  en  Kohærer  bestaar  almindeligvis  af  et  Glasrør, 
hvori  findes  lidt  Metalspaaner  mellem  to  blanke  Metalflader.  Normalt 
vil  der  gaa  saa  godt  som  ingen  Strøm  gennem  dette  Strømløb,  fordi 
disse  Metalspaaner  yder  en  meget  stor  Modstand  derimod.  Træfies 
imidlertid  Kohæreren  af  selv  kun  svage  elektriske  Bølger  —  udlades 

f.  Eks.  vor  Franklins  Tavle  i  nogen  Afstand  —  bliver 
pludselig  Modstanden  langt  mindre,  og  Strømmen 
saa  meget  desto  stærkere,  hvilket  kan  iagttages 
paa  Maaleapparatet.  Kohæreren  vedbliver  nu  at 
være  godt  ledende  for  Strømmen,  selv  om  de 
Fig.  3.  elektriske  Bølger  hører  op ;  men  knipser  man  til 

den,  saa  at  Metalspaanerne  rystes  lidt  mellem  hin- 
anden, indtræder  den  oprindelige  Tilstand ;  Modstanden  imod  Strømmen 
er  igen  stor,  og  selve  Strømmen  svag.  I  Praksis  har  man  det  indrettet 
saaledes,  at  der  uafbrudt  bankes  paa  Kohæreren  med  en  lille  Hammer 
ell.  lign.,  saaledes  at  den  stærke  Strøm  faktisk  kun  gaar,  naar  der  er 
elektriske  Bølger  i  Farvandene. 

Altsaa:  Hver  Gang  der  fra  en  Afsenderstation  udgaar  elektriske 
Bølger,  der  kan  naa  at  paavirke  Modtagerstationens  Kohærer  tilstrække- 
ligt, fremkommer  der  paa  sidstnævnte  Sted  et  Strømstød,  som  skyldes 
at  Kohæreren  bliver  ledende  for  den  elektriske  Strøm.  —  Et  saadant 
Strømstød  kan,  som  ved  almindelig  Telegrafering,  benyttes  til  at  frem- 
bringe et  Mærke  paa  en  Strimmel  Papir. 

Naar  en  Kohærer  er  i  Orden,  er  det  et  udmærket  fintmærkende 
Apparat  til  Paavisning  af  elektriske  Bølger,  og  vel  det  bedste,  man 
endnu  har.  Men  forøvrigt  er  der  i  de  sidste  10  Aar  opfundet  en  stor 
Mængde  Modtagerapparater,  der  er  mer  eller  mindre  formaalstjenlige. 
I  Stedet  for  at  faa  Signalerne  synlige  ved  Mærker  paa  Papir,  kan  man 
faa  dem  som  Knæk  i  en  Telefon,  altsaa  hørlige,  saaledes  virker  f.  Eks. 
Marconis  ny  magnetiske  Detektor  (Optagerapparat). 

Hermed  har  vi  for  saa  vidt  Grundlaget  for  den  traadløse  Telegrafi, 
som  vi  har  set,  at  der  findes  en  Art  elektriske  Bølger,  hvis  Egen- 

skaber  gør  den  særlig  egnet  til  at  overføre  Signaler  paa  Afstande,  og 
et  følsomt  Modtagerapparat  har  vi  ogsaa  rede.  Men  Franklins  Tavlen 
egner  sig  kun  til  ganske  smaa  Afstande,  som  fra  Værelse  til  Værelse, 
og  den  skal  ret  omstændelig  lades  igen  for  hver  Gang,  der  er  afsendt 
et  enkelt  Signal.  Det  vi  skal  have  fat  paa  for  at  faa  en  praktisk  brugelig 
Telegrafering  er  først  og  fremmest  et  Afsenderapparat,  der  kan  udsende 
tilstrækkeligt  kraftige  Bølger  i  hurtig  Rækkefølge,  samtidig  naturligvis 
med,  at  vi  faar  vor  Modtager  tit  at  virke  paa  den  mest  fintmærkende 
Maade.  Til  Fremstilling  af  saadanne  kraftige  elektriske  Bølger  benyttes 
hidtil  mest  en  Ruhmkorffer.  — 

Omvikles  en  Jernstang  med  overspunden  Kobbertraad  og  sendes 
en  Strøm  gennem  Traaden,  saa  bliver,  som  bekendt,  Jæmet  magnetisk. 
Gør  vi  omvendt  ad  anden  Vej  Jærnet  magnetisk,  fremkaldes  der  der- 
ved i  Ledningen  en  elektrisk  Strøm,  som  hører  op,  saa  snart  Magne- 
tismen har  naaet  sin  fiilde  Størrelse.  Til  enhver  Forandring  i  Strømmen 
svarer  en  Forandring  i  Magnetismen  og  omvendt.  Denne  Gensidighed, 
til  hvis  Paavisning  Navnene  Ørsted,  Arago  (fransk)  og  Faraday  (engelsk) 
knytter  sig  (1820—35),  har  dannet  Grund- 
laget for  omtrent  al  Nutidens  elektriske  ^ — ^  ^ — >^ 
Teknik.  Ruhmkorff  benyttede  den  til  at 
konstruere  det  ovennævnte  Apparat,  der  er 
opkaldt  efter  ham,  og  som  hidtil  har  haft 
den  største  Betydning  for  den  traadløse 
Telegrafi.  —                                                   ^ 

Udenom  de  førnævnte  (primære)  Traad- 
viklinger  lagde  Ruhmkorff  Viklinger  i  meget 

stort  Antal  af  en  anden,  langt  tyndere  Kobbertraad  (den  sekundære). 
I  Fig.  4  er  A  A,  Jernkæmen.  Udenfor  ses  Viklinger  af  den  tykke 
Traad  i  Gennemsnit  og  der  udenfor  igen  Viklinger  af  den  tynde  Traad, 
ligeledes  i  Gennemsnit.  Enderne  af  Traadene  er  ført  ud  og  vises  hen- 
holdsvis ved  D,  E  og  B,  C.  Endvidere  indrettede  Ruhmkorff  det  saa- 
ledes,  at  der  uafbrudt,  medens  *  Apparatet  arbejder,  sendes  Strømstød 
gennem  de  primære  Viklinger.  For  hvert  af  disse  Strømstød,  der  følger 
meget  hurtigt  efter  hinanden,  fremkaldes  i  Jærnet  en  vis  Magnetisme, 
som  igen  virker  til  at  fremkalde  et  Strømstød  i  de  sekundære  Viklinger. 
Den  elektriske  Spænding  i  disse  vokser  med  Viklingernes  Antal,  og 
da  det  gælder  om  at  faa  en  stor  Spænding,  er  det,  man  gør  Traaden 
meget  tynd  og  meget  lang,  medens  den  primære  Traad,  hvor  Spændingen 
er  mindre,  men  Strømstyrken  til  Gengæld  større,  er  forholdsvis  tyk 
og  lagt  i  langt  færre  Viklinger  om  Jernkæmen.  Forholdet  mellem 
Strømmen  i  de  primære  Viklinger  og  Strømmen  i  de  sekundære 
Viklinger  er  at  ligne  ved  Forholdet  mellem  to  Vandfald,  hvoraf  det  ene 
har  stor  Vandmængde  og  ringe  Faldhøjde,  medens  det  andet  har  mindre 
Vandmængde  og  større  Faldhøjde. 

En  Ruhmkorffer  er  altsaa  en  Maskine,  der  ved  saadanne  Strømstød 

sætter  Spændingen  (Faldhøjden)   op   paa  Strømstyrkens  (Vandmæng- 
dens) Bekostning,  hvilket  til  vort  Formaal  er  ønskeligt. 

I  Figur  4  er  den  sekundære  Strømkreds  ikke  sluttet,  og  før  dette 
sker,  kommer  der  naturligvis  ingen  Strøm,  hvor  stærke  Strømstød  man 
saa  sender  gennem  de  primære  Forviklinger.  Al  den  tilførte  Energi 
omsætter  sig  da  i  Varme  i  Ledningen  og  Jernkæmen.  Nærmer  man 
imidlertid  de  to  Ender  B  og  C  til  hinanden,  kommer  der  et  Øjeblik, 
hvor  Spændingerne  er  stærke  nok  til  at  bryde  gennem  Luften  og  selv 
slutte  Strømkredsen,  hvilket  sker  ved  at  en  Gnist  slaar  over  mellem 
B  og  C.  Forholdet  er  nu  et  lignende  som  ved  vor  Franklins  Tavle, 
hvor  vi  lader  de  opsamlede  Elektriciteter  forene  sig  ved  en  Gnist 
gennem  Luften,  og  ligesom  ved  Franklins  Tavle  foregaar  her  ikke  blot 
en  simpel  Forening  af  de  modsatte  Elektricitetér,  men  i  Virkeligheden 
Svingninger  frem  og  tilbage.  Der  udgaar  med  andre  Ord  elektriske 
Bølger  fra  RuhmkorflFeren. 

For  at  gøre  disse  Bølger  saa  kraftige  som  muligt  og  for  at  faa  dem 
til  at  brede  sig  saa  langt  som  muligt  ud  i  Rummet,  betjener  man  sig 
af  forskellige  Opstillinger.  Som  bekendt  har  især  Marconi  knyttet  sit 
Navn  til  den  praktisk  brugelige,  traadløse  Telegrafi;  men  forøvrigt  er 
der  i  de  senere  Aar  opdukket  det  ene  „traadløse"*  Kompagni  efter  det 
andet.  De  enkelte  Kompagnier  startes  i  Reglen  paa  et  eller  andet,  mer 
eller  mindre  betydeligt  og  særegent  Arrangement,  der  søges  paten- 
teret, og  ethvert  af  dem  sørger  i  det  hele  taget  efter  bedste  Evne  for 
at  omgærde  sig  med  Patenter.  Følgen  heraf  er  bleven  en  Række 
Patentstridigheder  mellem  Kompagnierne,  idet  enhver  vil  have  saa 
meget  for  sig,  som  han  kan  tilrane  sig.  Fragaas  kan  det  imidlertid 
ikke,  at  der  saavel  i  England-Amerika  (Marconi-Lodge-De  Forest)  som 
i  Tyskland  (Slaby-Braun)  er  gjort  et  meget  betydeligt  Arbejde  for  at 
uddanne  den  traadløse  Telegraf  til  en  virkelig  brugbar  og  populær 
Institution.  I  disse  Bestræbelser  har  England  og  Amerika  taget  Del 
mere  i  Stilhed,  medens  Tyskerne  vel  næppe  helt  har  fornægtet  deres 
dybe  Trang  til  at  tale  højrøstet  om  smaa  Ting  udførte  af  Tyskere. 

Her,  hvor  der  ikke  skal  gøres  Rede  for  Enkelthederne,  der  inter- 
esserer os  mindre  end  Principperne,  vil  vi  i  det  væsentlige  nøjes  med 
at  betragte  en  ældre  Form  for  Marconis  Opstilling.  Saa  simpel  den 
er,  er  den  dog  typisk. 

Fig.  5  viser  Marconis  Afsender,  hvor  A  er  RuhmkorflFeren.  —  F  er 
Strømgiveren,  D  er  en  Afbryder,  som  automatisk  afbryder  Strømmen 
f.  Eks.  100  Gange  i  Sekundet  og  saaledes  fremkalder  Strømstødene.  — 
E  er  Telegrafnøglen.  Saalænge  E  holdes  nede,  sendes  der  Strømstød 
gennem  de  primære  Viklinger;  slippes  E,  ophører  Strømstødene.  Efter 
hvad  vi  ovenfor  har  set,  fremkommer  der  nu  højtspændte  Strømstød 
i  de  sekundære  Viklinger,  og  mellem  Kuglerne  B  og  C  vil  der  slaa 
Gnister  over.  Marconi  anbragte  to  større  Metalkugler  mellem  de  to 
mindre,   som    danner  Endepunkterne   for   den    sekundære  Leder,  og 

mente  at  naa  en  Forøget  Virkning  derved.  Gnisterne 
springer  da  i  3  Gnistbaner  mellem  de  4  Kugler  og 
er  særlig  kraftige  mellem  de  to  store.  —  Ledningen 
L,  sætter  C  i  Forbindelse  med  Jorden,  medens 
L,  er  en  Luftledning,  hvorfra  Bølgerne  især  breder 
sig  ud  i  Rummel.  Luftlederen  maatte  efter  Marconi 
helst  have  en  meget  betydelig  Længde,  idel  han 
ansaa  dei  for  givet,  at  jo  læt^ere  denne  Leder 
var,  desto  længere  borte  kunde  man  have  Mod- 
lagersiationen.  Han  anvendte  selv  først  en  Leder 
paa  20—40  Meter,  siden  prøvede  han  at  gøre  den 
endnu  adskilligt  længere,  især  hvor  det  gjaldt  meget 
store  Afstande.  —  Fig.  6  viser  en  Afsenderstation, 
tilhørende  Marconi-Selskabet,  og  Lufdederen  ses 
der  ai  rage  højt  i  Vejret.  Senere  er  man  kommen  pg'^  5. 

ind  paa  at  afpasse  Luftlederens  Længde  efter  Bølge 
bredderne,  saaledes  ai  disse  10  helst  skal  forholde  sig  til  hinanden 
som  1  til  4.  Lederen  virker  for  de  elektriske  Bølger  som  en  Violin- 
kasse for  en  Strengs  Toner,  Forstærkende,  idet  Bølgerne  gennem  den 
meddeler  sig  kraftigere  til  Omgivelserne  end  uden  den.  Enhver  Luft- 
leder har  imidlertid  Forkærlighed  for  at  lade  Elektriciteten  svinge  i  et 
bestemt  Tempo,  og  er  derfor  ikke  lige  forstærkende  for  alle  Slags 
Bølger.  Bedst  er  det,  som  sagt, 
naar  Bølgebredden  er  4  Gange 
Lederens  Længde. 

Den  Modtager,  som  Marconi 
brugte  til  Bølgerne,  er  skitseret  i 
Fig.  7.  Ogsaa  her  er  en  Luftleder 
L,,  om  hvilken  noget  tilsvarende  kan 
siges,  som  om  Luftlederen  paa  Af- 
senderen. D  er  Strømgiveren,  A 
Kohæreren,  B  en  Elektromagnet 
d.  V.  s.  et  Stykke  blødt  Jern,  hvor- 
om Strømmen  gaar  i  mange  Vik- 
linger. Naar  nu  Bølgerne  kom- 
mer, bliver  Kohæreren  ledende  for 
Strømmen,  og  B  bliver  (paa  Grund 
af  Strømmen)  magnetisk.  Derved 
tiltrækkes  et  lille  Jernstykke  C, 
som  kan  bære  en  Skrivesiifi,  forbi 
hvilken  en  Strimmel  Papir  føres. 
Naar  Modtagerapparatet  ikke  læn- 
ger træffes  af  elektriske  Bølger, 
hører  Strømmen  igen  op,  B  bliver 
magnetisk  c^  C  svipper,  ført  af  den 

Fjeder,  hvorpaa  det  sidder  fast,  tilbage  til  sin  gamle  Stilling.  Disse  C's 
Bevægelser  tegnes  af  Skrivestiften  ned  paa  Papirstrimlen,  hvis  Streger 
eller  Punkter  kommer  til  at  svare  til  Telegrafnøglens  Bevægelser  paa 
Afsenderen,  ganske  som  Tilfældet  er  ved  vor  almindelige  Telegraf.  Meget 
ofte  bruges  C*s  Bevægelser  kun  til  at  slutte  eller  afbryde  et  andet 
Strømløb,  hvori  Skriveapparatet  er  indskudt;  men  Princippet  bliver 
det  samme. 

De  her  skitserede  Apparater  hører  til  Marconis  første,  og  han 
naaede  ved  disse  simple  Opstillinger  at  telegrafere  flere  Mil.  Siden  har 
Bestræbelserne  dels  gaaet  i  Retning  af  at  naa  en  endnu  større  Række- 
vidde og  dels  i  Retning  af  at  faa  en  god  Afstemning  mellem  Aisender 
og  Modtager.  Hvad  dette  sidste  vil  sige,  skal  nu  forklares.  Lad  flere 
Stationer  ligge  hinanden  saa  nær,  at  de  alle  indbyrdes  kan  veksle  Sig- 
naler. Stationerne  kan  f.  Eks.  være  4  og  antages  at 
ligge  i  Vejle,  Aarhus,  Silkeborg  og  Viborg.  Sender 
nu  Vejle  et  Telegram  til  Silkeborg,  saa  faar  ogsaa 
Aarhus  og  Viborg  Signalerne  paa  deres  Modtager- 
stationer,  og  kan  se  hvilke  Telegrammer  Vejle  og 
Silkeborg  udveksler.  Endnu  værre  er  det,  at  medens 
Vejle  og  Silkeborg  er  i  telegrafisk  Forbindelse,  kan 
disse  to  Byer  ikke  modtage  Signaler  andensteds  fra, 
fordi  nemlig  Signalerne  fra  de  forskellige  Steder  vilde 
danne  en  Pærevælling  mellem  hinanden,  som  ikke 
kunde  tydes.  —  Ja,  det  indses  endog,  at  saalænge 
Silkeborg  og  Vejle  telegraferer  til  hinanden,  kan  det 
ikke  nytte  Aarhus  og  Viborg  at  søge  Forbindelse  ind- 
byrdes, fordi  Signalerne  fra  de  førstnævnte  Byer  hele 
Tiden  vilde  virke  forstyrrende.  —  Disse  Forhold  er 
Fig.  7.  meget  uheldige  for  den  traadløse  Telegrafs  Fremtids- 

muligheder, og  mange  Kræfter  har  været  sat  ind  paa 
at  finde  en  Udvej.  Vejen  man  havde  at  gaa  ad,  har  været  let  nok  at 
se,  men  den  praktiske  Løsning  af  Spørgsmaalet  har  været  desto  vanske- 
ligere. 

Vi  tænker  os  at  Afsenderapparatet  bruges  til  at  udsende  Bølger 
af  forskellig  Bølgebredde.  Er  f.  Eks.  Modtageren  i  Silkeborg  rettet  paa 
kun  at  virke  for  Bølger  paa  100  Meter,  den  i  Aarhus  derimod  for 
Bølger  paa  80  Meter,  og  den  i  Viborg  for  Bølger  paa  120  Meter,  og 
har  Vejle  i  sin  Magt  efter  Behag  at  sende  Bølger  paa  80,  100  eller 
120  Meter  ud  i  Verden,  saa  kan  tydeligvis  Vejle  tale  med  hvilken  af 
de  tre  Byer,  den  vil,  uden  at  de  andre  Byer  kan  opsnappe  Tele- 
grammerne. Ligeledes  aabnes  der  ad  den  Vej  Udsigt  til,  at  der  sam- 
tidigt kan  modtages  Telegrammer  forskellige  Steder  fra,  idet  hver  Station 
kan  have  flere  Modtageropstillinger,  hvoraf  hver  arbejder  for  en  be- 
stemt Bølgebredde.  Og  ved  en  saadan  passende  og  god  Afstemning  af 
Modtager-  og  Afsenderapparater,    behøver  endelig  Signalerne  mellem 

Vejle  og  Silkeborg  ikke  at  forstyrre  samtidige  Signaler  mellem  Aarhus 
og  Viborg. 

Som  sagt,  Vejen  at  gaa  ad  har  været  let  nok  at  finde  og  anvistes 
bl.  a.  af  Marconi,  straks  da  han  begyndte  sine  Forsøg  paa  lange  Af- 
stande, men  at  komme  ret  langt  ad  den  Vej,  har  været  desto  sværere. 
Fejlen  ligger  især  i  Afsenderen.  For  hvert  Strømstød  i  de  primære 
Viklinger  udsendes  der  fra  Luftlederen  et  Bølgetog.  Ligesaa  hurtigt 
Strømstødene  følger  efter  hinanden,  ligesaa  hurtigt  følger  Bølgetogene. 
Ved  de  fleste  Opstillinger,  og  i  hvert  Fald  ved  alle,  der  hidtil  har 
duet  noget  paa  længere  Afstande,  er  Bølgerne  hvad  man  kalder  „stærkt 
dæmpede**,  d.  v.  s.  i  hvert  Bølgetog  findes  der  kun  ganske  faa,  kraf- 
tige Bølger,  saaledes  at  det  enkelte  Bølgetog  ikke  faar  Tid  til  at  lade 
Afstemningen  komme  til  sin  Ret  paa  Modtagerstationen.  —  Umiddel- 
bart efter  kommer  nemlig  et  nyt  Tog  af  Bølger,  der  ganske  vist  ogsaa 
har  samme  Bølgebredde ,  men  som  skal  træffe  Modtageren  præcis  saa- 
ledes, at  det  understøtter  det  forrige  Bølgetogs  Virkninger.  —  Tvært- 
imod vil  det  nu  saa  godt  som  altid  faa  forkert  begyndt,  om  man  saa 
kan  sige,  og  derved  tildels  ødelæ^e  de  begyndende  Svingninger  i 
Modtagerstationens  Luftleder.  Paa  kortere  Afstande  og  ved  Hjælp  af 
mindre  dæmpede  Bølger  (Bølgetog  der  indeholder  flere  ret  kraftige 
Svingninger,  hvilket  man  kan  opnaa  ved  særegne  Opstillinger)  har  man 
imidlertid  haft  et  noget  bedre  Resultat,  og  har  opnaaet  en  vis  Grad  af 
Afstemning. 

En  fuldgod  Afstemning  med  Sikkerhed  i  alle  Forhold,  vil  man  dog 
næppe  faa,  saalænge  Bølgerne  udsendes  i  stødvise  Tog.  Der  har  imidler- 
tid i  England  været  gjort  smaa  Tilløb  til  at  fremstille  Bølger  i  uaf- 
brudt Rækkefølge,  derved  at  man  undgik  Ruhmkorfferen,  i  hvis 
Princip  det  stødvise  ligger.  For  vort  Land  er  det  ærefuldt,  at  Problemet 
nu  herhjemme  har  fundet  en  løfterig  Løsning.  —  Dette  skyldes  Tele- 
grafonens  Opfinder,  Ingeniør  Valdemar  Poulsen,  hvis  interessante 
Resultater  dog  endnu  ikke  ønskes  bragt  frem  for  Offentligheden. 

De  Apparater,  ved  hvilke  det  er  lykkedes  Marconi  o.  a.  at  signali- 
sere Hundreder  af  Mil,  afviger,  som  man  kan  tænke,  en  Del  fra  de  her 
skitserede.  Da  den  Mængde  af  Elektricitet,  der  svinger  i  Afsenderens 
Luftledning,  er  en  Norm  for,  hvor  meget  man  faar  ud  i  Rummet,  sørger 
man  for  at  faa  en  større  Mængde  i  Svingning  ved  at  indskyde  Op- 
samlingsapparater  (f.  Eks.  Franklins  Tavler)  paa  passende  Steder.  Under- 
tiden anvendes  flere  Luftledere  eller  man  lader  en  enkelt  Luftleder  dele 
sig  i  Vifteform  o.  s.  v.  Der  maa  bruges  meget  kraftige  Ruhmkorffere 
paa  saadanne  lange  Afstande. 

Man  faar  et  Begreb  om,  hvad  et  godt  Marconiapparat  virkelig  er  i 
Stand  til  at  udrette  ved  at  læse  den  officielle  Beretning  om  nogle 
Forsøg,  som  blev  gjort  paa  den  italienske  Krydser,  Carlo  Alberto,  paa 
Rejse  mellem  Italien  og  St.  Petersborg.  Forsøgene  lededes  tildels  af 
Marconi  selv  og  kontrolleredes  af  italienske  Søofficerer.    Saa  at  sige 

hele  Tiden  kunde  der  holdes  Forbindelse  vedlige  med  Marconis  For- 
søgsstation i  Poidhu  (Cornwales);  endc^  i  ei  Tiitelde,  hvor  Afeianden 
var  2,000  Kilometer,  var  Forbindelsen  god.  I  Forhold  lil  denne 
Mønsterpræsiaiion,  har  det  mindre  at  sige,  om  Marconi  under  Om- 
stændigheder, der  maaske  var  særlig  gunstige,  virkelig  en  Gang,  som 
angivet,  har  faaet  sendt  et  Par  lydelige  Signaler  over  Atlanterhavet. 
Det  tør  nemlig  trygt  siges,  at  endnu  i  lange  Tider  ligger  den  traadløse 
Tel^rafs  Tyngdepunkt  ikke  i  dens  Anvendelse  paa  de  allerlængste  Ar- 
stande,  hvor  Forbindelsen  dels  vil  være  usikker,  dels  —  indtil  den 
virkelig  gode  og  tilfbriadeiige  Afetemning  kommer  —  maa  virke  for- 
styrrende paa  al  anden  Tel^rafi  inden  for  store  Omraader.  Meget 
mere  maa  Hovedvægten  lægges  paa  den  traadløse  Tel^afi  over  Af- 
stande, der  er  forholdsvis  smaa;  men  hvor  Omstændighederne  saa  at 
sige  fordrer  en  iraadløs  Forbindelse. 


Den  traadløse  Telegraf  er  f.  Eks.  absolut  paa  sin  Plads  og  har 
allerede  erobret  sig  ei  vidt  Arbejdsfelt  i  Tilfælde,  hvor  Afsender-  og 
Mod  lagerstationerne  jævnligt  skifter  Sted  og  forrykkes  i  Forhold  til 
hinanden.  Først  og  fremmest  som  Meddelelsesmiddel  mellem  Skibe 
indbyrdes  eller  mellem  disse  og  Landjorden.  Ligeledes  mellem  Fast- 
landet (^  Smaaøer  eller  mellem  disse  indbyrdes,  hvor  en  Kabelforbin- 
delse vilde  være  for  bekostelig  til  at  kunne  svare  sig.  —  Allerede  ved 
middellange  Afstande  stiller  ProBiten  sig  dog  noget  tvivlsom.  Bekendt 
er  det,  at  man  for  ikke  længe  siden  sagdes  at  ville  anlæ^e  en  traad- 
løs  Telegraf  mellem  Skotland  og  Island  for  derved  at  bringe  denne 
sidste  0  i  Forbindelse  med  Fastlandet.  Sagen'  gik  imidlertid  ikke  i 
Orden,  (^  nu  er  „Store  Nordiske'  traadi  til  med  en  Kabelforbindelse. 
At  fremstille  dette  som  et  stort  Nederlag  for  den  traadløse,  som  en- 
kelte engelske  og  amerikanske  Blade  har  gjort  dei,  turde  vel  være  en 
Overdrivelse ;  men  visi  er  det,  at  Kabelforbindelsen  i  dette  og  lignende 
Tilfælde  endnu  har  Fordele,  som  gerne  maa  betales  lidt  dyrt. 

Et  meget  værdifuldt  Hjælpemiddel  har  Marinen  og  Hæren  er- 
hvervet sig  i  den  traadløse  Telegraf,  hvis  Betydning  f.  Eks.  under  den 
nuværende  Krig  mellem  Japan  og  Rusland  næppe  lader  sig  vurdere 
for  højt.  Fig.  8  viser  en  Afsender-  og  Modtagerstation  med  Udrust- 
ning og  Betjening,  saaledes  som  den  benyttes  i  den  tyske  Hær.  —  I 
Forhold  til  f.  Eks.  en  Kanon  er  disse  fuldt  udrustede  Stationer  let 
transportable  og  gør  udmærket  Fyldest  til  at  vedligeholde  Forbindelsen 
mellem  Hærens  forskellige  Dele. — Rækkevidden  er  let  flere  Mil.  Men  trods 
den  udmærkede  Nytte,  den  traadløse  Telegraf  utvivlsomt  allerede  nu 
kan  gøre  i  Felten,  gælder  det  dog  her  i  forøget  Grad,  at  en  paalidelig 
Afstemningsmetode  er  ønskelig,  ja  næsten  nødvendig  for  den  videre 
Udvikling. 

Herhjemme  har  vi  for  Øjeblikket  omtrent  en  halv  Snes  Anlæg 
efter  tyske  Systemer,  men  Tallet  vil  nok  hurtigt  stige.  For  Rednings- 
arbejdet paa  Jyllands  Vestkyst,  for  Fyrvæsenet  og  ligefrem  som  For- 
bindelsesmiddel  mellem  vore  Smaaøer,  byder  den  traadløse  Telegraf 
sig  allerede  nu  til  som  et  fortrinligt  og  snart  uundværligt  Hjælpe- 
middel. 


„Offer". 

Af  J.  Gr.  Pinholt. 


I  de  sidste  Aaringer  er  der  af  Præster  og  Lærere  i  mange  af  Lan- 
dets Egne  gjort  Bestræbelser  for  at  faa  en  Afløsning  af  Højtidsofferet 
bragt  i  Stand.  Hvor  der  har  været  Forstaaelse  imellem  de  offerbe- 
rettigede  og  de  oiferpligtige,  har  man  med  nogen  god  Villie  let  faaet 
Overenskomsten  sluttet,  og  Ordningen  har  sikkert  vist  sig  at  være 
til  stor  Tilfredshed  for  alle  Parter.  Men  dette  Arbejde  er  egentlig  endnu 
kun  begyndt.  Et  rent  forsvindende  Antal  Afløsninger  har  fundet  Sted, 
og  der  er  saaledes  endnu  langt  frem.  Spørgsmaalet  er  i  flere  Retninger 
af  ikke  ringe  Betydning,  saa  det  gælder  om  at  holde  det  aabent, 
særlig  nu,  da  der  kan  være  noget  Haab  om,  at  der  kan  blive  lovgivet 
indgribende  indenfor  dette  Omraade.  Thi  det  kan  neppe  betvivles,  at 
man  i  denne  Sag  vil  kunne  gøre  Regning  paa  større  Imødekommenhed 
hos  Befolkningen,  end  hidtil  har  vist  sig,  naar  der  vækkes  fuld  Forstaa- 
else, og  Spørgsmaalet  sættes  i  den  rigtige  Belysning.  Afløsning  af  Høj- 
tidsoflbret  og  en  Banlysning  fra  Kirken  af  alt  det  forældede  og  ormstukne 
Offfer-  og  Akcidensuvæsen  er  nemlig  ikke  i  sin  Kærne  en  Bestræ- 
belse efter  blot  at  iylde  Præstesæk  og  Degnelomme.  Der  flndes  en 
dybere  og  alvorligere  Grund. 

Ved  Danske  Lovs  2 — 12 — 5  og  2 — 5 — 10  paalagdes  det  ethvert 
Menighedsmedlem  at  erlægge  Offfer  til  Præst  og  Kirkebetjente.     Dette 

har  neppe  nogen  Sinde  været  en  kærkommen  Pligt;  thi  allerede  tretten 
Aar  før  Loven  udkom,  blev  ved  Gejstlighedens  Privilegier  (af  15.  De- 
cember 1670)  herom  bestemt,  at  „Øvrigheden  og  de  Kongelige  Betientere, 
baade  i  Kiøbstaden  og  paa  Landet,  skulle  tilbøriig  holde  over,  at  enhver 
offrer  til  Høitiderne  efter  Evne  og  Vilkaar,  og  straffe  de  Modvillige  og 
Forsømmelige,  som  vedbør,  og  som  de  for  Kongen  agte  at  forsvare 
og  være  bekiendt",  og  Rescr.  4.  Juni  1790  fastsætter  en  bestemt 
Mulkt  for  Efterladenhed  i  saa  Henseende.  Det  hedder  nemlig,  at  naar 
Præsterne  til  Amtmanden  har  indgivet  Lister  over  de  udeblivende,  bør 
han  lade  dem  advare,  at  de  iagttager  deres  Skyldighed ;  men  saa  frem  t 
de  endnu  ved  næste  Offerdag  udebliver,  maa  han,  om  de  ikke  efter 
ny  gentagen  Advarsel  inden  4  Uger  indfinder  sig  med  deres  Offer,  være 
berettiget  til  at  paalægge  følgende  Mulkter :  1 .  Gang  for  en  Gaardmand 
1  Mk.,  for  en  Tjenestekarl  4  Sk.,  for  en  Tjenestepige  2  Sk.,  hvilke 
Mulkter  2.  og  3.  Gang  fordobles,  og  af  hvilke  det  halve  skal  tilfalde 
Præsten,  og  det  øvrige  Herredskassen,  og  i  Mangel  af  mindelig  Be- 
taling inddrives  ved  Udpantning. 

Plakat  af  9.  Juni  1847  kan  paa  en  Maade  sige  at  være  den  ledende 
i  dette  Spørgsmaal,  og  efter  denne  retter  man  sig  til  Dato,  naar  der  op- 
staar  Utilfredshed  og  Uenighed  angaaende  Ydelsens  Størrelse  og  Er- 
læggelse. Det  hedder  her,  at  da  der  hersker  Uvished  om  Maaden, 
hvorpaa  Retten  til  Offeret  (Højtidsofferet  samt  Offer  ved  Bryllupper, 
Barnedaab  og  Barselkvinders  Kirkegang)  kan  gøres  gældende,  saa  be- 
stemmes det,  at  „det  skal  være  enhver  offerberettiget  overladt,  naar 
nogen  af  Menighedens  konfirmerede  Medlemmer  undlader 
at  give  et  efter  sin  Stilling  og  Evne  samt  Stedets  eller  Egnens 
Skik  og  Brug  passende  Offer,  at  henvende  sig  til  Kommunalbe- 
styrelsen, for  saa  vidt  Købstaden  angaar,  og  for  saa  vidt  Landet  angaar, 
til  Amtsraadet,  der  dog  har  at  indhente  vedkommende  Sogneforstander- 
skabs  Erklæring,  for  at  faa  den  paagældende  ansat  til  et  bestemt  Offer, 
hvilket  Offer  i  Mangel  af  Betaling  skal  kunne  inddrives  ved  Udpantning. 
Dog  skal  det  i  ethvert  Tilfælde,  hvor  Offeret  saaledes  bestemmes,  staa 
Parterne  frit  for  at  indstille  Sagen  til  Kancelliets  (nu  Ministeriets)  Af- 
gørelse." 

Sagens  økonomiske  Side  skal  ikke  nærmere  omtales,  skønt  det 
vel  var  Paatale  værd,  at  de  offerberettigedes  lovlige  og  lovhjemlede 
Indtægter  Aar  efter  Aar  sikkert  betydelig  formindskes,  idet  Offerydelsen 
faktisk  bliver  mindre,  til  trods  for,  at  de  offerpligtiges  Antal  betydelig 
forøges;  —  Forpligtelsen  til  at  erlægge  Højtidsoffer  paahviler  netop  ikke 
blot  de  skattepligtige,  men  ethvert  af  Menighedens  konfirmerede 
Medlemmer.  —  Man  kan  nemlig  med  Sikkerhed  gaa  ud  fra,  at  hele 
Landet  over  og  i  alle  Købstæderne  intet  Tjenestetyende  (hverken  Mand 
eller  Kvinde)  eller  i  det  hele  noget  ungt  Menneske,  der  ikke  har  selv- 
stændig Ejendom,  opfylder  denne  sin  lovlige  Forpligtelse,  —  og  det  er 
ikke  smaa  Beløb,  det  drejer  sig  om,  da  Højtidsoffer  ikke  kan  ansættes 

til  mindre  end  10  Øre  for  hver  Højtid  til  hver  offerberettiget.  Ja  For- 
holdet turde  have  udviklet  sig  saaledes,  at  det  vilde  blive  taget  en  offer- 
berettiget  uhyre  ilde  op,  om  han .  ved  given  Lejlighed  formastede  sig  til 
stilfærdigen  at  lade  saadanne  unge  Mennesker  forstaa,  at  de  havde 
Offerpligt.  Hvilke  nederdrægtige  Egenskaber  vilde  man  ikke  tillægge 
ham!  Det  vilde  være  en  udtalt  Fornærmelse  mod  vedkommende  —  endda 
det  er  en  priviligeret  Afgift,  der  ignoreres.  Mere  bagvendt  kan  et  Lønnings- 
forhold  ikke  vel  tænkes!  —  Det  kan  staa  sig  skralt  nok  med  de  bosid- 
dendes Opfyldelse  af  deres  Offerpligt.  Der  er  sikkert  ikke  faa,  som 
undrager  sig  den  eller  yder  uanstændigt  Offer,  og  som  saaledes  mindre 
fint  gør  Brug  af  hele  det  kildne  Forhold,  hvorefter  Offernyderne  fore- 
trækker at  lide  Uretten  og  Tabet  fremfor  at  ugleses  og  misforstaas. 
Og  det  er  dog  ellers  en  ligefrem  og  let  Sag  at  faa  Ydere  ansat  til 
Offer  og  dette  punktlig  erlagt;  Administrationen  har  ganske  taget  „Fri- 
villigheden" af  denne  Ydelse  —  det  frivillige  eksisterer  saa  vel  for 
Offerets  Størrelse  som  dets  Betaling  kun  i  Indbildningen.  En  Styrmand, 
der  ved  sin  Søns  Daab  kun  erlagde  50  Øre  til  Klokkeren,  blev  ved  Rønne 
Byting  10.  Januar  1893  dømt  til  yderligere  at  betale  1  Kr.  76  Øre,  idet 
der  i  Følge  Embedets  Indtægtsprotokol  i  Aarene  1873 — 91  var  tilfaldet 
Embedet  for  Styrmænds  Børns  Daab  i  Gennemsnit  2  Kr.  26  Øre, 
hvorunder  ogsaa  er  indbefattet  Kirkegangspenge.  —  I  Anledning  af  den 
Præster  og  Lærere  (iflg.  Kirkeritualet  og  senest  iflg.  Anordn.  29.  Juli 
1814)  tilkommende  Ret  til  Offer  ved  Barselkoners  Kirkegang  blev  der 
25.  Januar  1888  ved  Ærø  Herreds  ord.  Ret  afsagt  Dom,  hvorved  en  Mand, 
der  ikke  havde  ladet  sin  Hustru  indlede,  desuagtet  blev  dømt 
til  at  betale  Kirkesangeren  Offer.  —  Ved  samme  Rets  Dom  af  28.  Fbr. 
s.  A.  dømtes  en  Husmand  til  at  betale  en  Sognepræst  1  Kr.  som  Offer 
i  Anledning'  af  den  indklagedes  Hustrus  første  Kirkegang  efter  Barsel- 
seng. —  En  større  Godsejer  erlagde  indtil  Aaret  1886  til  en  Lærer  et 
Højtidsoffer  af  20  Kr.  aarligt.  Sogneraadet  forhøjede  det  til  39  Kr.,  men 
Ministeriet  fandt  Anledning  til  at  fastsætte  et  Højtidsoffer  af  60  Kr. 
aarligt  i  dette  Tilfælde.  —  Endelig  kan  anføres,  at  der  i  Aaret  1897 
inden  Hassing-Refs  Herreders  ordinære  Ret  afsagdes  Dom,  hvorved  en 
Dyrlæge  tilpligtedes  at  betale  en  Skolelærer  et  Beløb  af  54  Kr.  som 
Højtidsoffer  for  Aarene  1884—1895. 

Ikke  heller  skal  Vægten  her  lægges  paa  den  Omstændighed,  at  denne 
Lønningsmaade  er  uværdig,  som  den  nu  erholdes,  og  derfor  mang- 
foldige Steder  hviler  trykkende  som  en  ful  Mare. 

I  Mennesker  med  almindelig  udviklede  Begreber  om  Personlighedens 
Værd  kan  det  vel  krible,  naar  man  ved,  med  hvilke  smigrende  Udtryk 
Offersedlerne  —  „Tiggerbrevene"!  —  modtages  i  Hjemmene  ved 
Højtiderne,  naar  Fattigfolk  indfinder  sig  ved  Døren  med  deres  Poser 
for  at  bede  om  Almisse.  Forholdet  kan  neppe  siges  at  tjene  til  at 
højne  Agtelsen  for  Stillingen  eller  dens  Indehavere.  Eller  hvorledes 
skal  man  opfatte  en  Situation  som  den,  at  man,  staaende  i  Samtale  paa 

Gaden,  anfaldes  af  Per  Madsen,  som  hiver  Pungen  frem  og  med  en 
Bemærkning  om,  at  han  havde  forlagt  sin  Offerseddel,  nedladende 
stikker  en  Femogtyve  Øre  i  ens  Haand!  Det  turde  vel  ikke  være  al- 
deles overdrevet  at  paastaa,  at  der  bydes  Præst  og  Lærer,  hvad  mange 
vilde  betænke  sig  paa  at  give  Staldkarlen  for  at  spænde  et  Par 
Heste  fra.  — 

Men  der  er  en  anden  og  vægtigere  Omstændighed  ved  Forholdet; 
det  er,  at  den  Maade,  hvorpaa  Offeret  ydes,  længe  har  været, 
er  og  bliver  i  høj  Grad  demoraliserende  for  den  Ærbødighed 
og  Ærefrygt,  hvormed  Kirken,  dens  Handlinger  og  Tjenere 
behandles.  Det  hele  Offervæsen  har  nemlig  forlængst  ganske  tabt 
sin  oprindelige  Betydning  af  frivillig  Gave.  Med  sin  Blanding  af  Tvang 
og  Frivillighed  er  det  en  Uskik  og  ilde  set  —  vækker  ligefrem  Forar- 
gelse. Man  lægge  blot  Mærke  til,  at  det  de  allerfleste  Steder  nu  er  bleven 
en  Skam  selv  at  bringe  Offeret!  Derfor  lader  man  sin  Karl  eller  Tje- 
nestedreng fragte  Offereret  op  til  Alteret.  Da  saadanne  Syndebukke 
paa  Vandringen  op  efter  idelig  anholdes  af  udrakte  Hænder  med  Offer- 
pakker, ankommer  de  og  losser  hele  Haandfulde  til  Præst  og  Degn. 

Man  kan  ikke  skarpt  nok  udtale  sin  Afsky  over  for  dette  sty^e 
og  forargelige  Uvæsen  med  alle  dets  Forgreninger,  hvormed  Kirken 
slet  og  ret  gøres  til  et  veritabelt  Skatte-  og  Oppebørselsted.  Er  det 
ikke  i  højeste  Grad  stødende  —  lad  os  forbigaa  de  høj-hellige  Dage 

—  naar  en  eller  anden  kirkelig  Handling,  et  Bryllup,  en  Bamedaab 
eller  lign.,  er  udført  i  den  treenige  Guds  Navn,  —  at  man  da  straks 
skal -stikke  Præst  og  Degn  Penge  paa  Næven  for  deres  hafte  Ulejlig- 
hed? —  Og  tilmed  Stedet,  hvor  Betalingen  erlægges  —  Kirkens  Alter! 

— Orgelet  spiller.  Salmesangen  toner;  Alterlysene  brænder  for 

Alterbilledet,  Bibelen  og  de  hellige  Kar.  Og  derigennem  skærer  saa 
brutalt  Trampen  og  Støj,  Raslen  og  Klingen  af  Pengene,  som  befandt 
man  sig  bag  en  Disk  i  en  Købmandsbod,  eller  i  en  Gæstgivergaard. 

Degnen  synger  Offersalmen.  —  Hvem  har  ikke  dybt  følt  det  paa 
en  Gang  saa  knugende  og  stødende,  saa  raa  og  ufine,  der  ligger  i,  i 
Kirken,  Herrens  Hus,  efter  en  saa  betydningsfuld  og  til  Alvor  væk- 
kende Handling  som  f.  Ex.  et  Barns  Daab,  at  skulle  synge: 

„Kommer  hid,  kun  med  de  smaa, 
som  ej  godt  og  ondt  forstaa  ..." 

(Salmebogen  Nr.  325). 

—  og  saa  høre  de  smaa  Ti-  og  Femogtyveøre  lystig  rasle  foran  sig. 
Det  er  næsten  til  baade  at  le  og  græde  over! 

Og  hvilken  moralsk  Indflydelse  maa  ikke  saadanne  Afbrydelser  have. 
Og  saa  de  ofrende! 

m 

Der  synges  stadig  Salmevers,  medens  alle  vandrer  op  og  erlægger 
deres  Skyld,  som  det  sig  hør  og  bør.  Men  de  flestes  —  maaske  alles  — 
Opmærksomhed  er  naturligt  henvendt  paa  de  agerendes  Opførsel  i  den 

i  Gudstjenesten  indskudte  Scene.  Af  disse  kan  en  gaa  trippende,  en 
anden  vrippende;  en  kan  gaa  fransk,  en  anden  spansk  paa  Benene. 
En  har  faaet  ny  moderne  Klæder  og  knejser  som  en  Kejser,  en  anden 
kan  føle  sin  Usseldom  i  sine  Vadmelsklæder  og  ser  stift  lige  ud  eller 
gaar  forlegent  dukkende  med  Hovedet.  Nok  en  kan  gøre  Pariserbuk 
for  Præsten,  en  anden  vanker  stiv  som  en  Pind.  Atter  andre  kan 
vende  sig  forkert,  løbe  for  stærkt,  trampe  for  meget  eller  snuble  over 
Trappetrinene  til  Koret  —  og  saaledes  i  den  rigeligste  Uendelighed  og 
med  de  hyggeligste  Variationer.  Og  alle  Pudsighederne  opfattes  skarpt  og 
nøje  af  taknemmelige  Tilskuere,  af  hvilke  flere  kan  snakke  og  fnise 
saa  smaat.  Kort  —  de  Handlinger,  der  kan  og  skal  tjene  til  Forhøj- 
elsen af  Gudstjenestens  Alvor  og  Dybde,  foranlediger  ligefrem  Opfø- 
relsen af  en  simpel  Farce  med  en  Undergrund  af  den  skæreste 
Verdslighed..  — 

Løsningen  af  det  her  omhandlede  Spørgsmaal  vedrører  alle.  Ikke 
alene  dem,  der  staar  i  Kirken  og  ønsker  dens  Vel,  men  ogsaa  enhver, 
der  uden  at  høre  Kirken  til  ser  paa  den  med  Respekt,  vil  indrømme, 
at  der  blev  undgaaet  megen  ligefrem  Forargelse,  hvis  Offer-  og  Accidents- 
uvæsenet  fuldstændig  forsvandt.  Da  det  tilmed  uden  større  Besvær- 
ligheder kan  bringes  i  Orden,  burde  Spørgsmaalet,  der  netop  nu  i 
Tiden  er  rejst,  ikke  have  Lov  til  at  søvne  hen,  og  enhver  har  Pligt 
til  at  bidrage  til  en  anden  og  bedre,  sømmeligere  og  mere  tidssvarende 
Ordning. 


Folkeskolens  Tilsyn.*) 

Et  Gensvar  af  Markus  Hansen. 


Det  er  mig  en  stor  Tilfredsstillelse,  at  det  netop  er  blevet  en  Lærer, 
en  ung  energisk  Skolemand  som  Herr  Damsgaard,  der  i  „Det  nye 
Aarhundrede"  har  taget  til  Orde  mod  mit  Forslag  om  et  ændret  Skoietilsyn. 

Det  kan  nemlig  tidt  være  saa  vanskeligt  at  diskutere  med  f.  Eks. 
Præsterne,  da  disse  kun  undtagelsesvis  kan  komme  bort  fra,  at  ethvert 
Angreb  paa  det  gejstlige  Tilsyn  er  et  Indgreb  i  deres  gejsdige  Ejendomsret, 
hvorfor  den  Sag   for  de  fleste  af  dem  i  Regelen  bliver  et  Magtspørgsmaal. 

Et  saadant  Syn  kan  føre  til  Tarveligheder  som  en  københavnsk  Præsts 
Udtalelse  for  en  Tid  siden  i  en  Omtale  af  min  Artikel. 

Han  mente,  at  kun  de  Lærere,  der  aspirerede  til  at  afløse  Præsteskabet 
som  Tilsynsmænd,  var  Tilhængere  af  Skolens  og  Kirkens  Adskillelse. 

Over  for  den  Slags  virker  det  særlig  tilfredsstillende,  at  det  bliver 
Lærerne  selv,  der  faar  Ordet. 

Men  det  forekommer  mig  rigtignok,  at  Herr  Damsgaards  »Vagt  i 
Gevær"   er  en  alt  for  drabelig  og  krigersk  Overskrift  over  en  Artikel,  der 

*)  Dette  Svar  er  blevet  forsinket  paa  Grund  af  Pladsmangel. 

Det  ny  Aarhundrede.  II.  6.  23 

billiger  min  Kritik  af  det  bestaaende  Tilsyn  og  ikke  konstaterer  nogen 
væsentlig  Uoverensstemmelse  med  Tankegangen  i  mit  Forslag.  Det 
fremgaar  nemlig  ikke  af  Artiklen,  hvilken  Vagt  det  er,  Herr  Damsgaard 
vil  have  sat  i  Angrebsstilling,  om  det  er  vort  Folk  i  al  Almindelighed 
eller  maaske  kun  den  frisindede  Del  deraf,  eller  det,  kan  hænde,  kun  er 
Kultusministeren,  hvis  vise  Forsyn  Herr  Damsgaard  rent  instinktmæssigt 
lader  til  at  bøje  alle  sine  Meninger  om  Skolesager  ind  under. 

Heller  ikke  fremgaar  det  af  Herr  Damsgaards  Indlæg,  hvem  „Vagten" 
skal  purres  ud  imod. 

Han  begaar  nemlig  helt  igennem  den  Fejl,  at  han  ikke  holder  sig  til 
min  Artikel  og  Tilsynsspørgsmaalet  alene;  i  samme  Aandedræt  som  han 
taler  om  Tilsynet,  gaar  han  over  og  slaar  løs  paa  andre  Skavanker,  der 
hæfter  ved  Skolen,  eller  Farer,  der  truer  den,  altsammen  noget,  der  er 
Tilsynsspørgsmaalet  som  saadant  ganske  uvedkommende,  medens  Herr 
Damsgaard  tilsyneladende  stadig  befinder  sig  i  den  Tro,  at  det  er  min 
Artikel,  han  gaar  løs  paa. 

Naar  jeg  saaledes  hævder,  at  Spørgsmaalet  „Skolen  og  Kirken**  er  et 
rent  Skolespørgsmaal,  saa  protesterer  han  ved  at  sige,  at  „ved  Ordningen 
af   vor  Skoles  hele  ydre  Apparat  er  der  mange  andre   Hensyn  at  tage." 

Ja,  dette  betvivler  jeg  ingenlunde.  Men  det  var  jo  heller  ikke  „Sko- 
lens hele  ydre  Apparat,"  der  var  Genstand  for  mine  Betragtninger. 

Skolebygninger,  Skoledagenes  Antal,  Lærernes  Lønning  og  meget  mere 
hører  saa  vist  til  det  ydre  Apparat,  hvor  ikke  mindst  økonomiske  Hensyn 
maa  gøre  sig  gældende.  Men  naar  mit  Forslag  om  Skolens  og 
Kirkens  Adskillelse  kan  gennemføres  saa  godt  som  uden  pekuniære 
Ofre  fra  Samfundets  Side,  saa  paastaar  jeg  vedblivende,  at  her  drejer  det 
sig  kun  om,  hvad  der  tjener  Skolen  bedst. 

Og  jeg  har  paavist,  at  over  for  Tilsynsspørgsmaalet  har  kun  tre  Fak- 
torer Rettigheder  at  gøre  gældende:  Hjemmene,  Staten  og  Lærerne. 
Heri  synes  der  at  være  en  Uoverensstemmelse  mellem  Herr  Damsgaard  og 
mig,  idet  han  ogsaa  vil  unde  Kirken  Part  i  Tilsynet  gennem  Sogne- 
præsten. 

Dette  er  imidlertid  et  meget  inkonsekvent  Stade. 

Naar  han  saa  gladelig  ofrer  baade  Bisp  og  Provst  paa  Pædagogikens 
Alter,  saa  er  der  slet  ingen  Mening  i  at  lade  Præsten  gaa  Ram  forbi. 
Skulde  jeg  beholde  en  af  de  gejstlige  Rangklasser,  da  vilde  jeg  hellere 
bede  om  Provsterne. 

Vore  Provster  er  gennemgaaende  praktiske,  forretningsdygtige  Mænd, 
hvis  Udnævnelse  foretages  baade  med  Kirkens  og  Skolens  Tarv  for  Øje. 
Hos  dem  har  vi  —  én  hel  Del  Højærværdighed  til  Trods  selvfølgelig  —  altid 
nogen  Garanti  for  en  fornuftig  Bedømmelse  af  en  Skoles  Arbejde. 

Men  det  beror  paa  den  rene  Tilfældighed,  om  Præsten  har  Forstand 
paa  og  Interesse  for  Skolesager.  Han  kaldes  til  sit  Embede  udelukkende 
med  kirkelige  Formaal  for  Øje.  Og  i  saa  Henseende  vil  der  aldeles  ingen 
Forandring  ske,  om  Menighedsraadene  faar  den  afgørende  Indflydelse  paa 
Præstevalget. 

Men  naturligvis.  Er  det  virkelig  Herr  Damsgaards  ramme  Alvor,  at 
den,  der  forstaar  sig  mindst  paa  Skolesager,  er  den  bedste  Tilsynsmand, 
saa  maa  han  i  Almindelighed  foretrække  Præsten  frem  for  Provsten.  Og 
det  synes  jo  næsten,  som  om  hans  Lovprisning  af  Præstens  „Usagkyndighed" 
skal  tages  for  noget  mere  end  en  flov  Talemaade. 

Imidlertid  vil  jeg  dog  snarere   tro,  at  det   er  Frygten  for  en  Ændring 

eller  en  mulig  Afskaffelse  af  Religionsundervisningen,  der  har  dikteret 
Herr  Damsgaard  hans  Kærlighed  til  det  sognepræstelige  Tilsyn.  Naar  jeg 
anfører  det  som  en  Fordel  ved  Skolens  og  Kirkens  Adskillelse,  at  Religions- 
undervisningen i  saa  Fald  først  og  fremmest  vil  blive  dreven  efter  Pæda- 
gogikens Grundsætninger  og  først  i  anden  Række  efter  den  lutherske 
Dogmatiks,  saa  ser  han  heri  en  stor  Fare  for  Lutherdommen.  Men  Beviset, 
han  fører,  er  omtrent  saa  uheldig  valgt  som  vel  muligt.  Naar  han  nemlig  — 
for  øvrigt  her  ganske  i  Tilslutning  til  mig  —  i  den  Forbindelse  fremhæver 
vort  Folks  udprægede  evangelisk-lutherske  Sindelag,  saa  synes  det  mig,  at 
vi  netop  heri  har  den  mest  udmærkede  Garanti  for,  at  Folkeskolen  og 
dens  folkevalgte  Tilsyn  ogsaa  efter  Adskillelsen  fra  Kirken  vil  bevare  sit 
evangelisk-lutherske  Præg. 

Det  første  Hensyn  i  Skolen  er  dog  Hensynet  til  Barnet  og  til,  hvad 
det  kan  modtage.  Men  officielt  er  det  gejstlige  Tilsyn  først  og  fremmest 
en  Vogter  af  „den  rene  Lære**.  Nu  er  Livet  imidlertid  trængt  saa  stærkt 
ind  i  mange  Skolestuer,  at  det  dogmatiske  Hensyn  er  underordnet  det 
praktiske  Hensyn  til  Barnets  Modtagelighed.  Og  som  oftest  finder  Til- 
synet sig  stiltiende  deri.  Men  det,  der  saaledes  under  de  nuværende 
Forhold  kun  bliver  taalt,  bør  selvfølgelig  være  det  eneste  rigtige. 

Ja,  jeg  vil  tilføje,  at  min  Mening  om  Herr  Damsgaard  som  Skolemand, 
specielt  som  Religionslærer,  vilde  forringes  betydeligt,  om  jeg  hørte,  at  han 
under  de  nuværende  Forhold  i  sin  Undervisning  satte  „den  rene  lutherske 
Lære**  højere  end  sine  pædagogiske  Grundsætninger.  Selvfølgelig  mener 
han,  at  de  to  Ting  i  Almindelighed  godt  forliges  med  hinanden.  Men 
denne  Hi^rmoni  forstyrres  dog  vel  heller  ikke,  saasnart  Præsten  ikke  længer 
tilser  Klim  Skole. 

„Gamle  Morten  Luthers  aandelige  Storværk"  gør  da  sikkert  sin  Ger- 
ning i  vort  Folk  med  ikke  mindre  Kraft,  fordi  den  danske  Folkekirkes 
Præster  holder  sig  til  det,  de  forstaar  sig  paa,  og  lader  os  andre  virke 
uafhængigt  paa  de  Felter,  hvor  vi  er  mere  kendte.  I  Fald  Herr 
Damsgaard  derfor  vil  forlade  dette  halve  Stade  og  helt  slutte  sig  til  Tanken 
om  Skolens  og  Kirkens  Adskillelse,  saa  er  der  egentlig  kun  eet 
Punkt,  hvor  han  og  jeg  er  helt  uenige.  Han  vil  have  Færdighederne, 
Læsning,  Skrivning  og  Regning  stærkere  i  Forgrunden,  medens  han  vil 
have  Historie,  Geografi,  Naturhistorie  og  —  ejendommeligt  nok  —  Religion 
trængt  mere  tilbage. 

Heri  har  han  maaske  Ret,  maaske  Uret.  Da  dette  imidlertid  er  et 
Spørgsmaal,  der  slet  ikke  vedrører  Indholdet  af  min  Artikel,  skal  jeg  lade 
det  ligge.  Kun  skal  jeg  konstatere,  at  Elementærfagene  under  det  gejstlige 
Tilsyn  efter  Herr  Damsgaards  Mening  paa  saa  skæbnesvanger  en  Maade 
er  bleven  skubbede  til  Side.  Jeg  er  derimod  grunduenig  med  ham,  naar 
han  paastaar,  at  disse  Færdighedsfag  netop  skal  bedømmes  af  „Folket", 
det  vil  sagtens  sige  Hjemmenes  Tilsyn  eller  Skolekommissionens.  Jeg 
tror  nemlig,  det  er  lige  omvendt.  Han  og  jeg  er  jo  enige  om,  at 
Religions-  og  Historieundervisningen  skal  være  noget  helt  andet  end 
Lektieterperi  og  Kundskabspropning.  Den  skal  snarere  være  et  personligt 
Vidnesbyrd.  Men  en  saadan  Undervisnings  Værdi  beror  ikke  først  og 
fremmest  paa  Lærerens  Kundskabsmængde  eller  Metode.  Den  afhænger 
især  af  den  Aand,  der  bor  i  ham.  Og  Aanden  i  Skolen  er  det  netop 
„Folkets"  Sag  at  dømme  om. 

Men  hvorledes  skulde  „Folket"  kunne  taksere  en  Prøve  i  skriftligt 
Dansk  f.    Eks?     Eller  de  rette  Metoder   for  Undervisning  i  Læsning  eller 

Regning?  Her  er  det,  vi  har  Brug  for  Sagkyndigheden.  Paa  Grund  af 
den  sørgelige  Mangel  paa  et  støttende,  vejledende  Tilsyn  arbejdes  der  i 
mange  Skoler  uden  tilstrækkelig  metodisk  Sammenhæng,  saa  i  et  Fag,  saa 
i  et  andet.  Og  den  Sammenhæng  tilvejebringes  ikke  af  Gaardejer  Peder 
Jensen  og  Husmand  Niels  Pedersen,  der  begge  har  faaet  en  Fagdannelse 
af  en  helt  anden  Art. 

Derfor  beder  jeg  endnu  en  Gang  om,  at  man  vil  se  med  nogen  Vel- 
vilje paa  et  sagkyndigt  Tilsyn.  For  mig  maa  man  saa  kalde  Tilsynsmæn- 
dene Inspektører  eller  Konsulenter  eller  Løbedegne  efter  Behag.  Navnet 
gør  intet  ttl  Sagen.  Men  hvorfor  siger  Hr.  Damsgaard  gentagne  Gange, 
at  de  skal  „piske  om**?  Bruger  han  samme  Udtryk  om  Præsterne,  som 
han  jo  to  Gange  om  Aaret  vil  have  rundt  til  Eksamen  i  Skolerne?  Eller 
vil  han  være  høfligere  over  for  sin  „usagkyndige**  Tilsynsmand  blandt 
Præsteskabet  end  over  for  en  „sagkyndig**  Kollega,  der  ser  ind  til  ham  een 
Gang  om  Aaret? 

Burde  jeg  ikke  ogsaa  forskaanes  for  det  „prøjsiske  Tilsyn,  der  tager 
Læreren  i  Nakken,**  naar  jeg  i  min  Artikel  har  lagt  særlig  Vægt  paa  Be- 
varelsen af  den  danske  Skoles  Ejendommelighed,  paa  Lærerens 
Selvstændighed  og  paa  et  Tilsyn,  der  udøves  af  praktiske  Arbejdere 
i  Folkeskolens  Tjeneste? 

Er  det  egentlig  ikke  ogsaa  overflødigt  af  Herr.  Damsgaard  over  for 
mig  at  slaa  et  Slag  for  Skolekommissionen,  naar  jeg  lige  har  foreslaaet  en 
Forøgelse  af  dens  Medlemmers  Tal  og  en  Udvidelse  af  dens  Myndighed? 

Til  sidst  kun  dette:  Jeg  ved  ikke  rigtig,  hvad  Hr.  Damsgaard  forstaar 
ved  „den  sociale  Statsskole**,  som  han  siger,  jeg  stiler  imod,  og  „den  frie 
Folkeskole**,  der  er  hans  Ideal. 

Han  er  —  ligesom  forøvrigt  ogsaa  jeg  —  glad  ved  Loven  om  Almen- 
skoler. Men  den  siges  jo  af  Venner  som  af  Modstandere  at  gaa  i  Retning 
af  den  sociale  Enhedsskole.  Og  hvis  han  er  en  principiel  Tilhænger  af 
Statens  og  Skolens  Adskillelse,  saa  al  Undervisning  bliver  en  Privatsag, 
saa  forstaar  jeg  ikke,  hvordan  han  vil  bevare  Forbindelsen  mellem  Skolen 
og  en  konfessjonel  Folkekirke,  der  er  forbunden  med  Staten. 

Heller  ikke  forstaar  jeg  ganske  Herr  Damsgaards  Henvisning  til  Kul- 
tusministeren og  hans  ubetingede  Tro  paa,  at  denne  er  Mand  for  at  ordne 
det  hele,  saa  vi  bliver  glade  allesammen. 

Men  det  bryder  jeg  mig  heller  ikke  om  at  forstaa,  da  det  jo  for  Herr 
Damsgaard  er  en  Trossag,  baaren  af  en  Tro,  der  tilsyneladende  i  mere 
end  een  Henseende  er  en  Autoritetstro.  — 


Litteratur-Oversigt. 

Af  Poul  Levin. 

IL 
Romaner  og  Fortællinger.   I. 

De  to  Yderpunkter,  mellem  hvilke  den  nyeste  danske  Roman- 
litteratur svinger,  er  Johan  Skjoldborgs  „Bjærregaarden"  og  Karin 
Michaelis'  „Gyda*",  den  nøgterne  Iagttagelse  mod  den  svævende  Fantasi, 

ait  det,  man  kan  se  i  det  klare  Morgenlys,  mod  Nattens  listende  Syner. 
Vil  man  have  en  Oversigt  over,  hvad  der  i  Øjeblikket  skrives  her- 
hjemme, maa  man  forsøge  paa  at  udfylde  Timerne  mellem  denne 
Morgen  og  Nat. 

Hvad  Skjoldborgs  Bog  betyder  som  sandfærdigt  Vidnesbyrd  har 
en  kyndig  Mand  alt  sagt.  Og  „Bjærregaarden**  trænger  just  til  en  saa- 
dan  Attest,  derfor  er  Ordet  „Fortælling"  ilde  anbragt  paa  Titelbladet 
—  det  vækker  Forventninger,  som  ikke  opfyldes.  „Bjærregaarden* 
har  ikke  mere  med  Poesi  at  gøre  end  et  Anskuelsesbillede  med  Maleri. 
Det  er  en  nyttig  og  oplysende  Bog,  men  den  digteriske  Koncentra- 
tion og  de  dybe  Konflikter  mangler.  Der  er  intet,  som  brænder  sig 
ind  i  Læserens  Erindring,  tværtimod,  det  vil  vist  blive  vanskeligt  for 
den,  der  ikke  af  Selvsyn  kender  Forholdene  paa  Landet,  at  huske 
denne  Bog,  fordi  den  mangler  en  Grundstemning.  Den  staar  f.  Eks. 
langt  under  Marie  Bregendahls  „Hendrik  i  Bakken '',  som  med  saa  mærk- 
værdig en  Kraft  skildrer  Bøndernes  Liv,  og  den  naar  ikke  nær  saa 
højt  som  Skjoldborgs  første  Bog,  „En  Stridsmand",  der  skænkede  ham 
et  Ry,  som  har  været  farligt  for  hans  Udvikling.  Hans  Pretensioner 
er  stegne  samtidig  med  at  han  blev  noget  af  en  Folkedigter,  hvis 
Værker  benyttes  agitatorisk;  det  ubevidste,  der  laa  som  en  frisk  Dug 
over  hans  Ord,  er  forlængst  dampet  af,  og  man  faar  nu  Øje  for,  at 
de  ikke  er  særlig  nye  eller  særlig  fint  anvendte.  Det  nytter  ikke,  at 
hvert  Ord  faar  et  Adjektiv',  og  der  skabes  ikke  Poesi,  fordi  en  Hver- 
dagsskildring  afsluttes  med  en  Parade  som  denne:  „Livet  i  Bonde- 
gaarden  lulles  til  Ro  i  Vinternattens  bløde  Vugge.  Og  de  evige  Stjær- 
ner  skriver  som  Guldstifter  paa  dunkelblaa  Himmelgrund  de  lovbundne 
Baners  forunderlige  Skrift",  saadan  noget  er  Forsøg  paa  at  stikke  Læ- 
serne Blaar  i  Øjnene. 

Skjoldborg  har  ikke  taget  sit  Parti  og  har  ikke  gjort  sig  det  klart, 
om  han  skrev  en  kulturhistorisk  Skildring  som  Feilberg  eller  Kvols- 
gaard  („Dansk  Bondeliv",  „Spredte  Træk  af  Landbolivet")  eller  en 
digterisk  Genfremstilling.  Som  et  pudsigt  Vidne  om  denne  Kamp  staar 
følgende  Sætning,  til  hvilken  der  forøvrigt  findes  Parallel  hos  Frenssen 
i  Jørn  Uhl":  „Saa  kommer  Kræn  hjem  ude  fra  en  af  Andeistidens 
Generalforsamlinger  eller  Møder,  hvor  Bonden  bygger  sin  Magt"  — 
tydeligt  nok  for  Kulturhistorien,  altfor  vagt  for  en  Skildring,  der  skal 
foregaa  for  vore  Øjne. 

Ogsaa  Edv.  Egebergs  „Folkets  Lærere",  der  kaldes  et  Tids- 
billede fra  Slutningen  af  Aarhundredet,  staar  Kulturhistorien  nærmere 
end  Poesien,  men  der  er  dog  mere  Samling  i  denne  Bog  end  i  Skjold- 
borgs, og  dens  sanddru  Tone  gør  den  tiltrækkende.  Egeberg  skildrer 
Skolelærere,  deres  vanskelige  Stilling  mellem  Præsten  og  Bønderne, 
deres  Ydmygelser  og  Glæder,  deres  Sjælekampe,  naar  paa  den  ene 
Side  Missionen  søger  at  gøre  Proselyter,  paa  den  anden  Side  den 
officielle  Kirke  virker  med  Biskoppens  Myndighed,  og  de  selv  staar 

kæmpende  med  nye  Tanker.  Der  siges  fortræffelige  Ting  om  dette. 
Skildringen  af  Missionen  er  ikke  uden  Kraft,  en  Bispevisitats  er  fortalt 
med  en  møjsommelig  bekæmpet  Forbitrelse,  der  virker  stærkt,  og  i 
Samtalerne  mellem  Bogens  Hovedperson,  den  grundtvigiansk  paavir- 
kede Lærer,  og  en  anden  Skolelærer,  der  er  helt  ude  i  Tvivlen  og  af 
sin  Stilling  tvinges  til  at  lyve  for  Børnene,  findes  ikke  saa  lidt  af  den 
indre  Bevægelse,  som  betinger  Poesien.  Bogen  er  et  Indlæg  til  Fordel 
for  Folkeskolens  Uafhængighed,  og  de  Oplysninger,  som  her  gives 
fra  Lærernes  Kreds,  vil  sikkert  ikke  være  uden  Vægt.  Her  er  f.  Eks. 
en  Lærer,  der  siger: 

Vi  lyver  jo  alle  mer  eller  mindre  i  vor  Religionsundervisning,  fordi  vi  har  flere 
eller  ferre  Punkter,  hvor  vi  er  i  Modstrid  med  det,  der  skal  læres. 

Der  lyves  af  os  alle  Landet  over;  men  jeg  lyver  meget;  thi  jeg  er  jo  i  Uoverens- 
stemmelse med  omtrent  alt  det,  jeg  skal  undervise  Børnene  i. 

Det  er  stygt,  du,  at  holde  sig  med  to  Overbevisninger,  en  til  Skolebrug  og  en  til 
sit  private.    Det  ødelægger  efterhaanden  et  Menneske  moralsk. 

Vi,  som  skulde  opdrage  Børnene  i  Sandhed,  vi  lyver. 

Jeg  skammer  mig  over  mig  selv  —  men  jeg  har  den  lange  Hale:  Familjen.  Jeg 
har  ikke  kunnet  slippe  ud,  leve  skal  man  dog.  Hvor  det  i  Grunden  er  ækelt  med  al 
den  Løgn  paa  det  Punkt.  Vi  lyver  for  Børnene.  Vi  lyver  for  Børnenes  Forældre.  Vi 
lyver  for  vore  foresatte.   Og  hvor  mange  af  de  sidste  lyver  ikke  ogsaa . 

Af  saadanne  Udtalelser  findes  mange,  ofte  larøer  man  Bogen  med 
samme  Behag  som  en  frimodig  og  velskrevet  AfhandHng.  Men  under 
alt  dette  svulmer  rigtignok  Værket  op  til  en  Størrelse,  der  ikke  for- 
svares af  den  digteriske  Indsats.  Disse  Mennesker  er  ens  hele  Tiden 
og  forklares  dog  uafladelig,  og  selv  Hovedpersonen  bliver  i  sin  Brav- 
hed lidt  for  stillestaaende.  Det  er  betegnende  for  denne  Bog  om  Læ- 
rere, at  Børnene  næsten  ganske  mangler  som  Individualiteter,  de  er 
kun  et  Begreb.  „Folkets  Lærere"  er  imidlertid  Vidnesbyrd  fra  en  Per- 
sonlighed, der  er  udviklet  i  megen  Kamp,  og  som  har  naaet  et  aande- 
ligt  Overblik  over  en  vis  bestemt  Kreds.  Der  er  Selvoplevelsens  Glød 
over  mange  Sider,  en  indtrængende  Lyst  til  at  faa  sagt  det  Hele,  der 
faar  Forfatteren  til  at  glemme  Kunstens  Fordringer  eller  gaa  paa  Ak- 
kord med  dem.  Naar  der  f.  Eks.  refereres  en  lang  Tale  af  en  Skole- 
lærer og  dette  Referat  er  skrevet  paa  det  reneste  Højdansk,  saa  nytter 
det  ikke  at  Forfatteren  kommer  og  fortæller  os,  at  „de  enkelte  Min- 
delser om  Almuesproget,  der  ligesom  smaa  Skær  skød  op  af  Talens 
bløde,  jævne  Strøm,  klædte  den.  Det  kendetegnede  ham  yderligere 
som  den  Søn  af  Folket,  han  var"  —  thi  nu  er  Talen  holdt.  Lasseren 
har  en  bestemt  Klang  i  Øret  og  tror  ikke  paa,  at  Forfatteren  har  hørt 
noget  andet,  siden  det  ikke  fandtes.  Det  kunde  se  ud  som  en  Ube- 
tydelighed, og  det  er  uendelig  meget.  Gaa  til  J.  Aakjær  og  føl  det. 
Hans  Bog  „Vredens  Børn"  har  netop  den  rette,  ramme  Tone,  der 
ligefrem  river  Opmærksomheden  til  sig.  „Vredens  Børn*  er  Tjeneste- 
drengene, der  fra  usle  Hjem  sendes  ud  til  de  rige,  gærrige,  svinske 
Bønder   for  at  henslide  deres  Barndom  i  Elendighed  og  Uvidenhed, 

vokse  op  til  Slæb  og  Trælsomhed  og  blive  gamle  til  Sult  og  Sygdom. 
Denne  Bog  samler  i  et  mægtigt  Tag  baade  Skjoldborgs  og  Egebergs 
Formaal :  den  beskriver  og  den  angriber,  og  da  Beskrivelsen  er  mesterlig, 
bliver  Angrebet  saa  betydningsfuldt.  Man  skylder  den  Smærte,  hvor- 
med Aakjær  skrev,  først  at  sætte  dette  klart  frem:  enten  maa  denne 
Bog  modbevises,  eller  ogsaa  maa  vi  lade  hundrede  Smaating  hvile  for 
at  hjælpe.  En  af  Bogens  Personer,  for  hvis  Sanddruhed  Forfatteren  gaar 
i  Boisen,  siger:  Jeg  har  tjent  i  alle  Lande;  jeg  har  vogtet  Faar  i  Au- 
stralien og  drevet  med  Kvæg  i  det  yderste  Brasilien;  men  Dæwlen 
bryde  mig  om  jeg  nogetsteds  paa  den  runde  Jord  har  truffet  saa  tyra- 
niske  og  sneversindede  Husbonder  som  blandt  denne  udskregne  „oplyste"" 
Gaardmandsklasse  her  i  dette  stemningsdrukne  Flødeland.*"  Mod  disse 
Gaardmænd,  som  udbytter  deres  Folks  Arbejdsevne  uden  andet  Hensyn 
end  deres  skidne  Pengepung,  retter  Aakjær  et  Slag,  der  bør  give 
Genlyd.  I  hans  Bog  forenes  Fortvivlelse  og  Had  til  en  Vildskab,  der 
er  ukendt  i  danske  Bøger,  og  som  bevirker,  at  man  tror.  Men 
denne  Tro  underbygges  dernæst  ved  Bogens  Kunst.  Her  lever 
Mennesker  med  deres  Skikkelser  og  Tanker  og  hundrede  smaa  Ord, 
hver  Handling  vokser  selvfølgelig  frem  af  de  skiftende  Stemningers 
Undergrund.  Stærkere  og  stærkere  griber  den  lille  Pers  Skæbne,  fordi 
han  udvikler  sig  for  Læserens  Øjne,  saaledes  at  de  Værdier,  der  gaar 
tabt,  bliver  større  og  større,  dette  er  Bogens  Stemning,  dens  indre  Liv,, 
derfor  er  den  Poesi.  Denne  Poesi,  der  er  hentet  direkte  ud  af  selve 
Emnet,  smælter  saa  sammen  med  noget,  der  er  mere  alment,  en  Op- 
fattelse af  Naturen  og  Menneskeskæbnerne,  en  Blanding  af  Gla^e  over 
Jorden  og  Smærte  over  Livets  trange  Kaar,  hvorved  Bogens  Horisont 
udvides  ud  imod  den  evige  Længsel,  der  er  Digterens  Sjæl.  En  Skil- 
dring som  den  af  en  gammel,  udslidt  og  fordrukken  Degn,  der  for 
sidste  Gang  synger  i  Kirken  og  „aander  sin  blødende  Sjæl"*  ind  i  San- 
gen, er  den  reneste  Poesi,  her  er  et  helt  Menneskeliv  fortættet  i  jævne 
Ord,  som  længe  efter  at  de  er  læste  vokser  løndomsfuldt  i  Ens  Sind. 
Saaledes  er  denne  Bog:  dens  Stemninger  strækker  sig  ligefra  den  di- 
rekte Agitation  i  Ord  som  disse:  „Slut  op!  Rot  Jer  sammen,  for  Sa- 
tan! Hvorfor  laY  I  jer  træde  paa?"  til  Mottoets  smærtefulde  og  stil- 
færdige: „For  vi  træder  hinanden  i  Dyndet  ned"  —  Omkvædet  paa  en 
gammel  Vise.  Aakjær  har  baaret  sin  Kunst  uskadt  over  baade  Anskue- 
lighedens og  Tendensens  Faldgruber. 

For  Joh  s.  V.  Jensen  eksisterer  den  Slags  Vanskeligheder  ikke, 
naar  han  skriver  om  sit  jyske  Hjemland.  Han  har  iaar  udgivet  et 
Bind  „Nye  Himmerlandshistorier",  der  sætter  legende  over  alle  Hin- 
dringer ind  i  Stemningens  og  Fantasiens  Himmerige.  Naar  man  læser 
de  bedste  af  disse  Fortællinger  er  det,  som  om  man  saa  en  Ild  for 
sig:  først  kikker  de  smaa  Luer  lystigt  frem  hist  og  her,  saa  bliver 
Flammerne  større,  de  stræber  mod  Himlen  som  røde  Faner,  tilsidst 
samler    de    sig    i    et    vildt,    vanvittigt    Baal,    der    aabner    sit    dam- 

pende  Gab  og  knaser  alt  med  sine  Tænder.  Saaledes  virker  denne 
Fantasi  paa  Læseren  og  sammen  med  ham  glæder  Forfatteren  selv 
sig  derover.  Der  er  en  ubændig  Glæde  skjult  i  Jensens  Bøger, 
Glæden  over  disse  Ord,  der  blusser  saa  blodig  røde  i  Vejret,  saa 
levende,  saa  hede  og  pragtfulde.  Selve  Hændelsen  eller  Iagttagelsen  er 
kun  som  Veddet,  der  skal  i  Baalet,  han  tager  paa  den  fast  og  sikkert, 
indtil  han  behersker  den,  men  først  naar  den  er  helt  omspundet  af 
Luerne  kendes  han  rigtig  ved  den.  Overalt  i  Himmerlandshistorierne 
spores  det  faste  Udgangspunkt:  Menageriet,  der  kører  ind  i  Landsbyen, 
den  dvaske  Familje,  hvis  Kæmpekræfter  bryder  frem  i  Nattens  Mulm, 
den  snedige  Vogterdreng,  der  arbejder  sig  op  i  Samfundet,  den  uhyg- 
gelige Bondebegravelse  —  alt  dette  velkendte  er  set,  helt  gennemlevet 
før  det  blev  til  Poesi  af  den  Art,  at  det  aldrig  synes  at  være  oplevet 
før.  Naar  Johs.  V.  Jensen  skriver:  „Hyrdedrengene  paa  Uensgaarden 
nu  havde  ikke  mange  sorgløse  Stunder^,  saa  noterer  han  paa  sin  vilde 
Fart  blot  det,  som  Aakjær  skrev  en  Bog  om  —  skulde  han  standse 
ved  dette,  naar  Verden  venter  paa  ham! 

Der  er  noget  ejendommeligt  hjærteløst  ved  dette,  en  vis  Egoisme, 
der  igen  er  avlet  af  den  Ensomhedsfølelse  og  Længsel,  som  karak- 
teriserer Johs.  V.  Jensen.  I  en  Bog  som  „Skovene"  findes  disse  Ele- 
menter Side  om  Side,  og  den  er  derfor  det  værdifuldeste  Bidrag,  denne 
mærkelige  Skribent  har  givet  til  Forstaaelse  af  sin  Digterpersonlighed. 

„Skovene"  er  en  Skildring  af  en  Udflugt  til  Bagindiens  Urskove. 
Saaledes  som  Chateaubriand  fra  sin  berømte  amerikanske  Rejse  hjem- 
bragte en  Rejsebeskrivelse,  der  var  saa  fiild  af  Løgne,  at  Litteratur- 
historikerne endnu  har  travlt  med  at  berigtige  den,  saaledes  skriver 
Johs.  V.  Jensen  med  sin  Poesis  Ret,  hvad  der  i  Øjeblikket  forlyster 
ham.  Bogens  Tone  balancerer  frækt  paa  Grænsen  mellem  Sandhed 
og  bevidst  Løgn,  hvert  Øjeblik  føler  man  Forfatterens  Øjne  paa  sig: 
fik  jeg  dig,  eller  er  jeg  opdaget?  Forsaavidt  er  der  en  stor  Forskel 
mellem  Chateaubriand  og  Jensen,  thi  hos  den  franske  Digter  er  alt 
Alvor,  det  er  umuligt  ud  af  selve  Bogen  at  kontrollere  hans  Sand- 
færdighed. 

Men  bag  Tonen  ligger  det  algørende,  og  her  finder  man  den  inter- 
essante Gentagelse  hos  Johs.  V.  Jensen.  Chateaubriand  drog  bort  ft-a 
et  mørkt,  stormomsuset  Hjem  i  Bretagne,  han  drog  bort  fra  Revolu- 
tionens Rædsler,  han  forlod  Storstadens  Ensomhed  for  at  finde  sig  selv, 
for  at  finde  Vej  gennem  sit  oprørte  Indre.  Han  drager  ud  for  at  erobre, 
„Nordvestpassagen"  kaldte  han  det,  for  at  „kaste  sig  ud  i  et  Fore- 
tagende, til  hvis  Udførelse  mine  eneste  Forberedelser  var  min  Fan- 
tasi og  mit  Mod". 

Mon  der  var  blidere  i  Johs.  V.Jensens  Hjem?  Mon  ikke  Stormen 
har  suset  frem  over  Heden  dér,  som  den  hylede  i  det  øde  Slots  Ka- 
miner? Mon  ikke  Storstaden  København  har  virket  paa  denne  unge 
Jyde  med  den  mægtige  Ærgærrighed  ligesaa  blodigt,  ligesaa  oprørende 

uretfærdigt  som  Revolutionens  Paris  paa  den  unge  Adelsmand?  Og 
hvad  har  Jensen  haft  andet  at  rejse  paa  end  sin  Fantasi,  som  krævede 
nyt  Stof?  Som  Chateaubriand  saaledes  længes  Jensen  efter  at  føle  sig 
som  „Handlingens  Mand",  begge  vil  de  bort  fra  Længslen,  hvad  Nord- 
vestpassagen er  for  den  ene,  er  den  Tiger,  han  vil  nedlægge,  for  den 
anden.  Ja  selv  til  det  ydre  strækker  Ligheden  sig.  Disse  to  længsels- 
fulde Handlingens  Mænd  føler  begge  Trang  til  at  stive  sig  af,  før  de 
begiver  sig  afsted:  Jeg  købte  af  Indianerne  en  fuldstændig  Klæde- 
dragt,'^  fortæller  Chateaubriand,  „to  Bjørneskind,  det  ene  til  Kappe,  det 
andet  til  mit  Leje.  Jeg  føjede  til  min  nye  Dragt  den  rødstribede  Klæ- 
deshue.  Kappen,  Bæltet,  Hornet  til  at  kalde  paa  Hundene  med  og 
Trappernes  Bandoler.  Mit  Haar  flagrede  om  min  blottede  Hals,  mit 
Skæg  var  langt:  jeg  lignede  en  Vild,  en  Jæger  og  en  Missionær".  Og 
Johs.  V.  Jensen:  Jeg  kunde  desværre  ikke  blive  fotograferet  ved  Af- 
rejsen, fuldt  udrustet  som  jeg  stod  med  min  Khaki  Dragt  lige  fra  Skræ- 
deren  i  Singapore  og  uden  en  Fold,  min  Patent  Korkhjelm  og  mine 
Patronbælter  korsvis  over  Brystet.  Men  jeg  lovede  mig  selv  at  lade 
Haar  og  Skæg  staa  oppe  i  Skovene  til  Fordel  for  Interviewerne,  naar 
jeg  kom  tilbage  med  Tigerskindet  og  Rekorden  fra  Bukit  alam."  Ja 
vist  —  han  svinger  sig  op  til  at  le  af  sig  selv,  han  poserer  med  Selv- 
ironien som  Chateaubriand  med  Højtideligheden,  begge  to  er  de  inderst 
inde  to  moderne  Mennesker,  der  skræmte  af  deres  egen  Fantasi  drager 
ud  paa  en  fantastisk  Rejse.  Og  hvad  finder  de  saa?  Hvad  finder  den, 
der  længes,  vel  andet  end  Længsel.  Jeg  er  solgt  som  Slave  til  den 
evige  Længsel,"  skriver  Jensen.  Jeg  længtes  efter  at  fortætte  mig  ud 
af  mine  Drømmetaager,"  „Og  samtidig  med  at  jeg  ædes  op  indenfra  af 
Utaalmodighed,  bliver  jeg  udadtil  mere  og  mere  isoleret,  naturligvis. 
For  jeg  mister  enhver  Evne  til  at  give  mig  hen  i  Øjeblikket,  da  alle 
mine  Kræfter  er  rettet  paa  en  Fremtid.  Jeg  kan  ikke  bøje  mig  for 
det  der  er.  Derfor  er  jeg  en  Fremmed  her  og  vil  vedblive  at  være 
det,  ligesom  jeg  var  en  Fremmed  i  Evropa"  —  Længsel  atter  og  atter, 
en  Længsel,  der  gør  ham  ensom,  haard  og  vild,  jo  smerteligere  den 
presser  paa.  Den  lille  Bog  „Skovene",  der  er  en  Blanding  af  skøn 
Lyrik,  vidskræmt  Vildskab  og  Selvironi,  er  skabt  af  den  samme  En- 
somhed og  Længsel,  som  giver  Himmerlandshistorieme  deres  fanta- 
stiske Flugt.  De  to  Bøger  kontrollerer  hinanden,  der  er  den  samme 
Sandhed  i  dem  begge.  De  er  begge  Poesi.  Hvor  Johan  Skjoldborg 
hører  op,  begynder  Johs.  V.  Jensen. 

Ved  blot  at  betragte  disse  Skildringer  fra  Jydernes  Land  har  vi  fun- 
det Grundlinjerne  for  Øjeblikkets  danske  Roman.  Thi  vi  skal  nu  for- 
søge paa  at  vise  den  samme  Svingning  indenfor  den  historiske  Roman 
og  de  Romaner,  hvis  Rammer  er  gjort  videre  end  den  specielt  jyske 
Lokalskildring. 

Det  er  mærkeligt  at  se,  hvor  mange  historiske  Romaner,  der  er 
udgivne  i  Aar.    Det  er  lidt  underligt  af  vore  Forfattere  at  kaste  sig  saa 

ivrigt  over  denne  Kunstart,  fordi  de  derved  skaber  sig  en  farlig  Kon- 
kurrent i  den  nye  danske  Historieskrivning.  Den  Udbredelse,  som 
^Danmarks  Riges  Historie"  og  „Folkenes  Historie"  har  naaet,  stiller  vore 
Historikere  i  et  intimt  Forhold  til  danske  Læsere  og  vænner  dem  til 
at  læse  den  pure  Sandhed  uden  tildigtede  Optrin  og  Samtaler  og  til  at 
følge  Sandhedens  og  Videnskabens  sikre  Vej.  Der  er  dem,  som  mener, 
at  Niels  Møllers  engelske  og  nederlandske  Historie  er  den  bedste  Prosa, 
der  i  Aaringer  er  skrevet  i  Danmark,  og  mange  vil  sikkert,  naar  de 
læser  den  meget  gribende  Fremstilling  af  Prins  Buris  og  Liden  Kirsten 
i  Laurids  Bruuns  „Absalon",  tænke  paa,  at  Dr.  Sophus  Larsens  store 
Afhandling  om  det  samme  Emne  i  Virkeligheden  var  ligesaa  spændende 
for  den,  som  vil  gøre  sig  en  lille  Smule  Umage.  Og  det  er  netop  det, 
Historikerne  og  den  meget  udbredte  Læsning  af  Memoirer  har  lært  det 
bedste  danske  Publikum.  Med  andre  Ord:  hvis  de  historiske  Digtere 
kun  vil  fortælle  Historien,  da  vil  sikkert  de  fleste  bede  om  en  virkelig 
Afhandling,  og  vil  de  digte  Historien  op,  saa  kommer  alle  vore  Sub- 
skriptionshæfter,  vore  Leksika,  vore  letforstaaelige  Afhandlinger  og  siger 
til  os:  tro  dem  ikke,  her  er  Sandheden.  Der  hører  et  vist  barnligt 
Sind  til  rigtigt  at  nyde  en  historisk  Roman  —  og  i  vore  Dage  betragter 
selv  den  modnere  Ungdom  en  saadan  med  Mistro.  Alt  til  sin  Tid,  og 
den  historiske  Roman  har  haft  sin. 

Nu  kan  det  aldeles  ikke  nytte,  at  man  som  Skjold  for  den  histo- 
riske Digtning  vil  løfte  „Marie  Grubbe"  i  Vejret.  Thi  for  det  første  kan 
man  pege  paa  den  ganske  simple  Ting,  at  Geniet  overhovedet  har  Ret 
til  at  gøre,  hvad  det  vil,  og  dernæst  paa,  at  dette  skønne  Digterværk 
netop  har  denne  eneste  Fejl,  at  det  fingerer  at  være  en  historisk  Ro- 
man. Naar  man  i  vore  Dage  forlyster  sig  med  at  fremhæve,  at  J,  P. 
Jacobsens  Bog  betyder  den  historiske  Romans  Fornyelse  gennem  Rea- 
lismen, saa  glemmer  man  for  det  første,  at  den  gammeldanske  Farve 
i  Sproget  ingenlunde  er  ægte,  og  for  det  andet,  at  Georg  Brandes 
allerede  i  Afhandlingen  i  „Det  moderne  Gennembruds  Mænd"  ogsaa 
for  denne  Bogs  Vedkommende  peger  paa  „den  Dualisme  imellem  det 
Digtede  og  det  Virkelige,  som  overhovedet  er  den  historiske  Romans 
gamle  ulægelige  Skade".  Men  det  er  netop  denne  Dualisme,  der  træder 
frem  med  forøget  Kraft  i  en  Tid  som  vor,  hvor  Hjælpemidlerne  til 
Erkendelse  af  Sandheden  daglig  forøges  og  bringes  inden  vor  Række- 
vidde, og  hvor  Sansen  for  det  ægte  Dokument  stadig  er  stigende,  saa- 
ledes  at  en  Udtalelse  som  den  følgende  af  Georg  Brandes  om  „Marie 
Grubbe"  synes  os  forunderlig  naiv:  „Det  Brev,  hvori  den  gamle  Erik 
Grubbe  fordrer  sin  Datter  gjort  arveløs,  og  som  øjensynlig  er  det  ægte, 
historiske  Dokument,  staar  langt  tilbage  for  de  øvrige  Breve  i  Bogen, 
der  er  uovertræffelige  Mønstre  paa  Forfatterens  Stilkunst." 

Det  er  da  ogsaa  tydeligt  at  mærke,  hvorledes  de  historiske  Digtere 
kæmper  med  deres  Stof.  Naturligvis  ikke  H.  F.  Ewald,  denne  gamle 
Bourbon,  der  intet  har  lært  og  intet  har  glemt  siden  hine  Dage,  da 

hans  skotske  Kvinde  maatte  bære  Slæbet  for  Marie  Gubbe,  og  hvis  nye 
Roman  „Bondebruden"  (fra  det  15de  Aarhundrede)  er  akkurat  som 
alle  hans  andre  Romaner,  fuld  af  Historie  og  historiske  Samtaler,  ung 
og  tugtig  Elskov  isprængt  med  Kvindestolthed,  Hovmod  og  Mandskraft 

—  og  som  forøvrigt  til  Vandmærke  har  det  U.  C,  hvorfor  man  bøjer  sig. 
Men  nu  de  andre. 

Børge  Janssens  Jomfruen  fra  Lucca"  møder  med  en  Attest  ligesom 
Skjoldborg.  Dr.  P.  Brock  har  medgivet  Romanen  en  Erklæring: 
Skildringerne  fra  Frederik  IV's  Tid  er  korrekte,  Forfatteren  har  grun- 
digt gennemgaaet  den  til  Æmnet  hørende  Litteratur  og  flittigt  besøgt 
Rosenborg  Samlingen,  ved  Udenlandsrejser  har  han  været  paa  de  Steder, 
hvor  Handlingen  foregaar.  Og  i  en  Efterskrift  fortæller  Forfatteren 
selv,  at  det  er  Dr.  Brock,  der  har  henvendt  hans  Opmærksomhed  paa 
de  historiske  Relikvier  paa  Rosenborg,  hvorover  Bogen  er  bygget.  Det 
historiske  er  da  i  Orden  og  i  Virkeligheden  burde  enhver  historisk 
Roman  indleveres  paa  Rosenborg  eller  et  andet  kyndigt  Sted  for  at 
faa  det  blaa  Stempel.  Endvidere  er  Bogen  forsynet  med  Noter,  der  er 
særdeles  pedantiske  (som  naar  der  til  Bemærkningen  om  at  Kongen 
stanges  af  en  Hjort  føjes  Noten  „Geviret  findes  paa  Rosenborg"),  og 
endelig  har  Forfatteren  taget  en  Haandfuld  gamle  Gloser,  saadan  en 
tre  Snese,  og  strøet  dem  over  Sproget  som  Sukker  over  en  Kage 
(helst  havde  man  ogsaa  set  en  Erklæring  fra  en  Sagkyndig  om  disse 
Glosers  vist  lidt  tvivlsomme  Paalidelighed). 

Altsaa:  alt  hvad  en  Inspektør  ved  de  danske  Kongers  kronologiske 
Samling  kan  indestaa  for  er  fortræffeligt.  Han  siger  blot  ikke  et  Ord 
om  Poesien  i  Bogen.  Det  vilde  ellers  være  hurtigt  sagt.  Børge  Janssen 
er  en  særdeles  duelig  Arrangør:  han  har  tidligere  arrangeret  Øster- 
land og  Spanien  for  os,  denne  Gang  er  det  Frederik  den  fjerdes  Kær- 
lighedseventyr i  Italien,  kyndigt  sat  op  med  en  Masse  flotte  Ord,  der 
tilsammen  giver  Bogen  en  vis  Glans.  Men  til  Beskrivelsernes  Mang- 
foldighed svarer  ikke  nogen  Rigdom  i  Personernes  Skildring,  alt  hvad 
der  siges  om  den  unge  Kongesøn  og  den  skønne  Italienerinde,  der  for- 
elsker sig  i  hinanden,  fører  ikke  indad  til  deres  Sjæle,  men  udad  — 
til  Kostumerne.  Og  derfor  bliver  denne  historiske  Roman  ikke  historisk, 
thi  Historie  vil  sige  Sandhed  og  Livsfylde.  Men  Jomfruen  fra  Lucca" 
kan  godt  fornøje,  omtrent  som  en  vel  indstuderet  Ballet  kan  det. 

Laurids  Bruun  harskrevet  et  mægtigt  Værk,  „Absalons  Saga", 
en  Beretning  paa  over  800  Sider.  I  Tilegnelsen  kalder  Forfatteren 
Bogen  et  Mindesmærke  og  tilegner  det  til  sine  Sønner,  „at  det  maa  leve 
sit  Liv  og  øve  sin  Gæming  ogsaa  i  dem,  den  Tid  de  naar  Skelsaar  og 
Alder"  —  altsammen  særdeles  monumentalt.  Og  Bogen  er  ogsaa 
monumental:  man  føler,  at  der  ligger  et  stort  Arbejde  bag.  Sproget  er 

—  efterhaanden  som  Stiliseringen  glemmes  —  klart  og  alvorligt.  Om- 
tanken viser  sig  overalt  i  Bygningen  af  Værket,  og  Skildringen  af  det 
første  København  er  henrivende.  „Absalon"   er  tænkt  som  et  pædago- 

gisk  Værk :  Forfatteren  har  ment,  at  denne  Mand  er  et  ypperligt  Eks- 
empel for  den  opvoksende  Slægt,  han  har  derfor  villet  gøre  hans  Billede 
levende  og  skildre  Samtiden.  Dette  sker  ogsaa  i  mange  sikkert  ud- 
malede Optrin  og  mange  udførlige  Oversigter.  Men  lidt  efter  lidt  kom- 
mer der  noget  mere  til.  Digterens  Lyst  til  at  gætte  sig  frem  melder 
sig,  han  fjæmer  sig  fra  sine  Kilder,  han  giver  sig  til  at  leve  med 
Stoffet  og  kombinere.  Og  da  Bruun  ikke  er  Historiker,  ikke  Viden- 
skabsmand, saa  nøjes  han  ikke  med  den  videnskabelige  Fantasi,  der 
nok  er  saa  stærk,  at  den  foregøgler  et  Helhedsbillede  men  samtidig  er 
saa  føjelig,  at  den  tillader  Sandhedens,  Kildestudiets  Kontrol  og  derfor 
tilsidst  indgaar  som  Led  i  Helheden  —  nej,  Bruun  opelsker  i  sig  den 
digteriske  Fantasi,  den,  som  siger:  jeg  er  Sandheden  og  der  er  ingen 
anden,  hvad  der  ikke  passer  til  mit  Behov  anerkender  jeg  ikke.  Og 
naar  denne  Fantasi  har  virket  en  Stund  paa  Absalon,  er  han  blevet  en 
helt  anden  end  den,  der  fandtes  i  Kilderne,  han  er  bleven  Bruunsk, 
en  Tvivler,  en  Mand,  der  har  kæmpet  med  sin  Elskov,  er  blevet  be- 
sejret af  den  og  først  gennem  dette  Nederlag  finder  sig  selv  —  en 
interessant  Personlighed,  ikke  meget  stor  men  til  Gengæld  meget 
menneskelig,  en  Mand,  der  har  været  i  Situationer,  som  Digteren  kan 
skildre  med  den  største  Skønhed,  fordi  han  lader  sin  Fantasi  virke  fnt 
og  flammende,  men  under  alt  dette  en  Skikkelse,  der  aldeles  ikke  be- 
høver at  være  den  historiske  Absalon  og  som  rimeligvis  ikke  ligner 
ham  synderligt.  Til  denne  Skildring  er  den  historiske  Indledning  altfor 
stor  og  omvendt:  til  denne  Indledning  er  Manden  lige  ved  at  være  for 
lille.  Og  man  lukker  denne  Bog  om  et  Menneske,  hvis  Eksempel 
viser,  at  en  stor  Livsgærning  kræver  den  fiilde  Sum  af  Lykke  og 
Smærte,  det  forfærdeligste  Afkald  og  den  vildeste  Tro,  for  at  fuldbyrdes, 
man  ender  denne  mere  og  mere  fængslende  Læsning  med  en  stille 
Tvivl,  om  ikke  en  fri  Skildring  vilde  have  været  sandere  og  mere 
lærerig.  Men  det  vil  med  andre  Ord  sige,  at  Digteren  Bruun  har 
vundet  Sejr  over  Historikeren.  Hvilket  til  syvende  og  sidst  er  et  Held 
for  den  danske  Litteratur,  fordi  vi  har  udmærkede  Historikere  nok, 
men  faa  Digtere,  der  med  saa  intensivt  Liv  som  Laurids  Bruun  kan 
fordybe  sig  i  en  Menneskeskildring. 

Palle  Rosenkrantz  gør  sig  færre  Skrupler.  Hans  Indledning  til 
„Kongelig  Elskov"*,  historisk  Roman  fra  Renæssancetiden,  er  det 
vidunderligste  Kaudervælsk  nogen  Mand  har  sat  i  Spidsen  af  en  Bog: 
„I  denne  Fortælling  er  Jorden  flad,  omgærdet  med  en  Ring  og  over- 
hvælvet med  en  Halvkugle,  hvorpaa  Solen  lyser  ved  Dag  og  Stjæmer 
glimter  ved  Nat.  Paa  denne  Jord  vandrede  Mennesker,  som  de  vandrer 
endnu,  og  hvad  der  vides  om  dem  vil  blive  fortalt,  hvad  der  troes  vil 
blive  flettet  ind  i  Viden  og  saaledes  søges  de  svundne  Dage  fremstillede 
paa  ny,  ikke  for  at  fortælle  hverken  nyt  eller  gammelt,  men  for  at 
give  Billedet  af  Mennesker,  som  de  lever  og  kæmper  den  Dag  i  Dag*'. 
Hvilken  morderisk  Salve !  Den  hele  Armé  ruineret  auf  einmal !  At  en 

Skribent  siger :  den  bedste  Vej  til  at  genfremstille  Fortidens  Mennesker 
er  at  studere  Nutidens,  det  er  fortræffeligt,  det  sagde  allerede  Oehlen- 
schlager,  da  han  skrev  „  Aladdin  *",  men  at  man  først  gennemstuderer 
den  engelske  Renssssance,  dernæst  mænger  sin  egen  Tro  ind  deri  og 
derved  udvisker  Billedet  for  saa  tilsidst  at  erklære,  at  det  hele  hverken 
er  gjort  for  at  fortælle  nyt  eller  gammelt  (??),  men  for  at  skildre  Nu- 
tidsmennesker —  det  er  ligefrem  uhyggeligt,  det  leder  Tanken  hen  paa 
de  Tider  og  de  Lande,  hvor  Censuren  over  trykte  Bøger  var  saa 
streng,  at  Skribenterne  maatte  skildre  deres  egen  Tid  i  historisk  For- 
klædning for  at  skuffe  Tyrannerne.  Men  saa  slemt  er  det  ikke  — 
endnu  —  i  Danmark,  og  man  opdager  da  ogsaa  hurtigt,  at  noget  under- 
fundigt findes  der  ikke  i  „Kongelig  ElskoV.  Rosenkrantz  er  jo  en  Fribytter 
i  den  danske  Litteratur,  hans  Lyst  er  at  gøre  Strandhugst  paa  alle 
Kyster.  Man  kunde  ogsaa  mindre  poetisk  udtrykke  det  saaledes,  at 
hans  Ideal  er  at  oprette  et  litterært  Stormagasin,  hvor  ethvert  Behov 
kan  tilfredsstilles,  paa  Bindet  af  sin  nye  Bog  har  han  ordnet  sine 
Værker  i  Rubrikker  for  at  se,  hvor  langt  han  til  Dato  er  naaet:  han 
har  kunnet  udfylde  Afdelingerne  „Herregaards  Romaner**,  „Kriminal- 
romaner", „Skuespil",  „Oversættelser";  med  „Kongelig  Elskov"  aabner 
han  et  nyt  Filial  for  de  „historiske  Romaner".  Bogen  bæres  som  alt, 
hvad  Rosenkrantz  udgiver,  af  den  raske  Oplagthed,  der  hører  til  en 
saadan  stor  Bedrift.  Skønt  det  til  en  Begyndelse  er  lidt  svært  at  finde 
sig  til  Rette  i  den  Uro,  som  den  flittigt  studerede  Kulturhistorie  afsted- 
kommer, maa  man  dog  bøje  sig  for  den  Frimodighed,  med  hvilken 
Rosenkrantz  færdes  mellem  Kong  Henrik  VIII  af  England,  Dronning 
Katharina,  Anna  Boleyn,  Kardinaler,  Adelsmænd,  Filosoffer,  Digtere  og 
andre  højbaarne  Mænd  og  Kvinder.  De  er  der  alle,  og  meget  af,  hvad 
de  siger  og  gør,  kan  sikkert  dokumenteres,  ofte  føler  man  endog,  hvor- 
ledes de  læser  op  af  de  gamle  Bøger,  der  ligger  foran  Forfatteren.  I 
saadanne  Øjeblikke  synes  man,  at  der  er  en  Gangkurv  uden  om  dem. 
Men  det  var  jo  netop  den  frie  Menneskelighed,  Digteren  vilde  skildre. 
Tvivlen,  Kvindens  Kløgt,  udsprunget  af  hendes  Legemes  Dejlighed,  og 
Mandens  kongelige  Galskab,  naar  Elskoven  er  i  hans  Hjærte,  alt  det, 
som  baade  er  gammelt  og  nyt.  Det  er  dette,  der  skulde  have  været 
det  levende  Kildevæld  i  denne  gamle  Verden,  og  stundom  mærker  man 
da  ogsaa  et  Pust  fra  den  evige  Poesi,  men  Forfatteren  har  altfor  mange 
Ord,  der  ikke  er  hans  egne.  Derfor  er  Bogen  blevet  usikker  og  sammen- 
filtret, men  med  enkelte  kraftige  og  klare  Optrin,  der  er  som  Lyn- 
glimt ind  i  et  graat  Skydække. 

Palle  Rosenkrantz  har  endnu  ikke  det  sikre  Haandelag  som 
Carl  Ewald  gennem  sine  fire  historiske  Romaner  har  erhvervet 
sig.  Den  femte  Roman  i  Rækken  handler  om  Fribytteren  Mogens 
Heinesen,  der  henrettedes  1589  efter  at  have  begaaet  saa  mange 
Skurkestreger,  som  hans  Levetid  tillod  ham.  Skridt  for  Skridt  følger 
Ewald    Historien,    hvilket  var  meget   let,   da  Troels   Lund  forlængst 

har  skrevet  et  Værk  om  Mogens  Heinesen,  og  han  tegner  et  livfuldt 
Billede  af  den  raa,  menederske  og  i  det  hele  taget  modbydelige  Karl. 
Trods  alle  Eventyr  er  Mogens  alligevel  lidt  Fattig  til  en  Roman;  skønt 
han  er  modig  som  en  Tordenskjold  og  heldig  som  Gøngehøvdingen, 
er  det  dog  lidt  svært  at  finde  Afveksling  og  Afslutning,  thi  han  tjente 
ingen  Idé,  hverken  god  eller  ond,  han  gik  blot  ud  paa  Landevejen  og 
slog  ihjel  eller  satte  Børn  i  Verden  —  det  ene  opvejede  det  andet. 
Men  dette  er  en  Smule  for  lidt.  Derimod  har  Ewald  i  de  tre  Kvinder, 
der  stod  Helten  nærmest,  givet  nydelige  Udkast  til  Skildringen  af 
Kvinde-Elskov.  Dér  hvor  det  var  muligt  for  ham  at  komme  bort  fra 
Historien,  er  han  bedst. 

Heh  frit  staar  imidlertid  først  Sophie  Breum  i  „Kongebørn"* 
(det  kan  tilføjes,  at  baade  denne  Bog  og  Rosenkrantz's  er  udstyrede  med 
megen  Smag,  navnlig  „Kongebørn**,  hvortil  Frk.  Anna  E.  Munck  har 
tegnet  ypperlige  Billeder).  For  Frk.  Breum  er  Historie  og  Fantasi 
smæltet  fuldstændigt  sammen.  Hele  Skildringen  er  løftet  op  over  Virke- 
ligheden, og  der  er  næppe  anden  Grund  til  at  Bogen  handler  om 
Christian  den  anden,  Dronning  Elisabeth  og  hin  Tids  Mænd  og  Kvin- 
der end  den,  at  Frk.  Breums  Fantasi  har  faaet  Mod  til  at  udfolde  sig 
i  denne  Fjæmhed.  „Kongebørn"  handler  om  den  vejløse  Længsel  i  en 
ung  Mands  Sind  og  om  en  Kvindes  Trofasthed  og  Gudsfrygt,  om  svage 
Mænd  og  stærke  Kvinder,  men  ingen  Skildring  føres  til  Ende,  ingen 
Karakter  er  uddybet,  alt  flimrer  usikkert  som  en  Vision.  Saaledes  kan 
man  tænke  sig,  at  en  ung  Kvinde  drømmer  en  historisk  Bog  om  igen, 
naar  hun  sidder  ene  i  Skumringen.  Alt  er  meget  poetisk,  med  en  ejen- 
dommelig Finhed. 

Hvad  vi  fandt  indenfor  den  jyske  Roman  har  altsaa  gentaget  sig 
overfor  den  historiske,  fra  „Kongebørn",  denne  fantastiske  Bog  om 
Længsel,  til  den  autoriserede  Rosenboi^-Roman  det  er  Strækningen 
fra  „Himmerlandshistorier"  til  „Bjærregaarden".  Tilbage  staar  endnu 
at  kaste  et  Blik  paa  de  Romaner,  der  hverken  er  historiske  eller  jyske. 


Fra  Galleriet. 


Det  er  forbavsende  saa  lidt  der  er  steget 
op  til  os  i  Galleriet  i  den  første  Halvdel 
af  denne  Sæson  —  det  allermeste  er  ble- 
vet nede  i  Parketterne,  de  ypperlige  og 
velklædte  Kritikere  har  taget  det  med  hjem 
og  skrevet  om  det  i  deres  Aviser,  men  ud 
i  Publikum  og  ind  i  Sjælene  er  det  ikke 
naaet.  Nu  ved  jeg  nok,  at  dette  er  en 
ganske  taabelig  Betragtning.  Hvad  forstaar 
vi  paa  Galleriet  os  paa  Kunst?  Hvad  rager 


den  os?  Hvem  spørger  om  vor  Mening? 
Har  vi  ikke  altid  været  Hindringer  for 
den  nye  Kunst?  Osv.  Saadan  siger  man, 
naar  vi  ikke  klapper  af  et  nyt  Skuespil, 
der  er  skrevet  saadan,  at  man  hverken 
forstaar  den  hele  Mening  eller  de  enkelte 
Scener.  Og  naar  vi  klapper,  saa  er  vi  visse 
paa  den  næste  Dag  at  faa  det  Snudedrag: 
Galleriet  jublede !  Med  Udraabstegnet  mener 
Kritikeren  saa  Ordene  „de  Idioter**,  han 

kun  ved  de  mere  festlige  Lejligheder  skri- 
ver lige  ud. 

Naa,  vi  er  jo  vante  til  det,  og  jeg  maa 
oprigtig  tilstaa,  at  det  aldrig  har  generet 
mig  synderligt.  Men  derfor  indser  jeg  godt 
det  urimelige   deri.    Det  er  nemlig  ikke 
sandt,  at  det  store  Publikum  modsætter  sig 
Kunstens  Fornyelse.  Den  bedste  Forestil- 
ling, denne  Sæson-Halvdel  har  bragt,  Gen- 
opførelsen af  „Over  Evne"  første  Del  paa 
Folketheatret,    blev   netop   frelst  af  os   i 
Baggrunden  og  i  Højden,  og  „Over  Evne" 
vil  altid  være  et  Folkeskuespil.    Hvorfor? 
Mon  fordi  det  er  skrevet  efter  Recepten, 
er   fuldt   af  Knaldscener  og  med   brutal 
Haand  kaster  dagligdags  Ord  i  Råben  paa 
Køterne?  „Over  Evne"  —  dette  Skuespil, 
der  synder  imod  alle  Love,  dette  Epos, 
denne  Præken,  denne  Landskabsskildring, 
denne  Orgelklang,  denne  store  Ophobning 
af  alt  det,  xler  ikke  er  „dramatisk"  efter 
Opskriften.    Hvordan  gaar  det  da   til,   at 
netop  dette  Skuespil  aldrig  vil  forfejle  sin 
Virkning?    Kom   ikke  og  sig,  at  det  er, 
fordi   enhver  scenisk  Fremstilling  af  det 
religiøse,  af  Præstetvivl,  af  Kirkesang  og 
Mirakel  altid  vil  ægge  ved  sin  Balanceren 
mellem  helligt  og  profant,   nej,   dette  er 
ikke   nok,   men    Grunden    er,    at   „Over 
Evne"  er  skrevet  ud  fra  en  mægtig  Stem- 
ning af  en  Mand,  der  i  hver  Sætning  ned- 
lagde   en   Spændkraft,    som    kræver   den 
menneskelige  Røst  for  at  udlades.    „Over 
Evne"   paa   Folketheatret  var  en   dyb  og 
skøn  Samklang  af  Fru  Nansens  nervøse 
Skælven,  Johs.   Nielsens   frigjorte   Patos, 
Adam  Poulsens  dybe  Alvor  og  Gardes  op- 
rigtige  Tonefald,    en    Sammensmelten    af 
levende  Røster,  der  bar  disse  Menneskers 
Kampe  ind  i  vor  Bevidsthed.    Dramaet  er 
Ordet,  det  levende,  evigt  skiftende,  kun 
gennem  Ordet  lever  Theatret.    Derfor  er 
Bjørnson,  den  store  Taler,  blevet  en  stor 
Dramatiker,  derfor  kan  han   roligt  synde 
mod  alle  de  smaa  Love,  thi  ved  selve  sit 
Væsen   opfylder  han  den   største  af  alle 
Theatrets  Love  og  giver  Skuespillerne  Op- 
gaver, som  det  er  muligt  for  dem  at  løse. 
Men  det  er  netop  denne  Lov,  det  mo- 
derne Skuespil  saa  ofte  synder  imod.  Hvor 
mange   af  de   nyere   Skribenter   er    ikke 
tavse  Grublere,  som  kun  kender  én  Røst 
—  deres  egen.  Naar  de  skal  gengive  for- 
skellige Menneskers  Tale  bliver  det  Bog- 
sprog,  umuligt  at  tale   for  Skuespillerne, 


umuligt  at  opfatte  for  Tilskuerne.  Naar 
der  saa  hverken  maa  være  Spænding  eller 
Voldsomhed  paa  Scenen,  slappes  Opmærk- 
somheden. Det,  der  var  skrevet  til  ensom 
Nyden  under  tankefuld  Stilhed,  bliver  me- 
ningsløst hen  flyttet  til  det  Sted,  der  er 
skabt  for  de  Tusinder,  for  den  fælles 
Stemning,  for  Folkemødet.  Jeg  er  saa  dri- 
stig at  sige,  at  „Rosmersholm",  der  i  hvert 
Ord  er  et  Genis  udødelige  Værk,  paa 
Scenen  overfor  et  Publikum,  der  ikke 
i  Forvejen  kender  Skuespillet,  vil  miste 
altfor  meget  af  sin  Skønhed,  og  at  dette 
hverken  forringer  Digterværket  eller  The- 
atret. Men  naar  det  gaar  den  store  Mester 
saaledes,  hvorledes  vil  det  saa  ikke  gaa 
alle  Lærlingene?  Det  vil  gaa  saaledes,  at 
Publikum  Gang  paa  Gang  vil  nedtrampe 
noget  fint  og  dybtfølt  og  derfor  vil  faa  Ud- 
seende af  at  være  dumt  og  brutalt,  me- 
dens Hemmeligheden  blot  er  den,  at  Dig- 
teren har  misforstaaet  Situationen  og  be- 
givet sig  op  paa  en  Talerstol,  hvor  han 
selv  fører  sig  kejtet,  og  hvorfra  hans  Røst 
ingen  Klang  har.  De  taler  om  at  revolu- 
tionere Theatret.  Ypperligt,  saasnart  det 
gaar  ud  paa  at  føre  nye  Slægters  Ideer  og 
Ord  op  paa  det  Sted,  hvorfVa  de  ses  og 
høres  bedst  —  umuligt,  hvis  det  bestaar  i 
at  fornægte  de  Virkemidler,  der  er  Thea- 
trets. Ved  at  lade  nogle  Mennesker  sidde 
i  Halvmørke  og  henmumie  Dybsindigheder 
med  Ryggen  til  Publikum  skaber  man  ikke 
en  ny  Theaterkunst.  Det  er  værd  at  lægge 
Mærke  til,  at  Theaterrevolutionen  Gang 
paa  Gang  —  i  Tyskland,  i  Frankrig  —  er 
sket  gennem  Shakespeare  med  de  hun- 
drede Røster,  den  i  evige  Omskiftninger 
levende  Folkets  Digter. 

Men  naturligvis  er  det  urimeligt  at  for- 
lange af  Digterne,  hvad  de  ikke  kan  give. 
Tiden  er  maaske  ikke  til  de  store  Talere 
—  skønt,  vi  har  da  Talerstole  nok  og 
Fester  nok  og  Møder  nok.  Men  der  er 
ogsaa  andre  Vanskeligheder  for  det  mo- 
derne Theater.  Der  er  Udstyret.  De  kan 
gøre  saa  meget  paa  Nutidens  Scene,  Illu- 
sionen kan  blive  saa  stor,  at  Digterne 
fristes  til  at  give  efter  for  de  Impulser, 
der  udgaar  herfra.  Men  at  give  Theatret 
Lejlighed  til  at  fremstille  Scenebilleder  er 
dog  ikke  nok  for  en  Digter.  Alligevel  er 
det  herpaa  de  to  Forestillinger,  det  kgl. 
Theater  har  givet,  beror.  Baade  „Den  gamle 
Præst"  og  „Opstandelse"  er  Dnimatiserin- 

ger  af  Romaner,  hvilket  med  andre  Ord 
vil  sige,  at  en  Forfatter  har  givet  Theatret 
Lejlighed  til  at  give   nogle  Illustrationer 
til  et  Par  Værker,  der  har  gjort  Opsigt. 
Men  Skuespil  er  det  jo  ikke  blevet.  „Den 
gamle  Præst"  —  man  kunde  vist  udsætte 
en  Præmie  for  den,  der  uden  at  kende 
Jakob  Knudsens  Roman  kunde  faa  det  af 
denne  Forfatter  tilsigtede  Indtryk.   Skue- 
spillet er  en  løst  sammenhægtet  Række 
af  Scener,  der  ikke  belyser  hinanden,  og 
Konflikten    a^^gøres    i    et    Par    Replikker, 
som    man    vanskeligt    forstaar.    Kun    Dr. 
JVlantzius  ragede  fra  Skuespillet  helt  op  i 
Romanen.    Han  var  den  eneste  af  Skue- 
spillerne og  Forfatterne,  der  dramatiserede 
Bogen,   det   vil   sige:   laante   de  skrevne 
Ord    Røst  og   Skikkelse.    Man   féler  det 
allerstærkest,  naar  man  efter  Opførelsen 
tager  Romanen  frem.  Alt  hvad  man  ellers 
har  set  er  glemt,  hvert  Optrin,  hver  Re- 
plik,   alt,    men    Mantzius*    Skikkelse    og 
Stemmeføring  er  for  evigt  sammensmeltet 
med  denne  Roman,  hvis  Liv  i  den  danske 
Litteratur   ikke   vil    være   kort.    I    denne 
Rolle  tager  han  Revanche  for  den  Sukces, 
han  vandt  i  forrige  Sæson  ved   at   lalle 
rundt   i   det   taabelige   Stykke   „Figurant- 
inden**.   For  saa  vidt  er  altsaa  Dramatise- 
ringen   forsvarlig.    Men    hvis    Forfotteme 
havde    regnet    paa    Sceneinstruktion    og 
Masseoptrin,  saa  viste  netop  denne  Fore- 
stilling, hvor  nemt  denne  Beregning  slaar 
fejl,  og  hvor  langt  sikrere  det  er  at  stole 
paa  den  dramatiske  Kunst,  der  ikke  be- 
staar  af  Statister,  Møbler  og  Instruktører. 
Første    Akts    Folkemøde,    der    af  Jakob 
Knudsen  er  saaledes  skildret,  at  Lugten 
river  i   Ens  Næse   og   Kaalsmagen   bog- 
staveligt kvalmer,  talte  paa  Scenen  hver- 
ken til  Lugt  eller  Smag  og  næppe  til  Syn 
eller  Hørelse  —  skønt  Neiiendam  havde 
anlagt  sin  Rolle  med  stor  Energi  og  prop- 
pede sig  med  den  skinbarlige  Blomkaal. 

Og  nu  „Opstandelse**.  Ja,  det  var  ganske 
vist  Folkekomedie  —  i  den  platte  Opfat- 
telse af  dette  Ord,  den  Opfanelse,  der 
ligger  hinsides  Begrebet  Kunst.  Denne 
frække  Franskmand  har  givet  Tolstoj  et 
stort  Spark  og  ud  af  hans  Værk  med  grisk 
Haand  revet  de  Scener,  der  bedst  mentes 
at  betale  sig  paa  en  Scene.  Dette  Skue- 
spil har  ikke  den  ringeste  Smule  mere 
Værdi  end  „En  Moders  Kærlighed**  paa 
Kasino  —  et  væmmeligt  Stykke,  der  leger 


med  Moderkærlighed,  Fattigdom  og  Dyd. 
Ogsaa  „Opstandelse**  kan  lære,  at  den 
sceniske  Illusion  er  en  farlig  Ting  at 
regne  med.  Her,  hvor  der  ingen  var  til 
at  genindføre  Tolstoj  gennem  Ord  og  Per- 
son, manglede  han  totalt.  Fængselssce- 
neme  mindede  om  vort  eget  gamle  Gælds- 
fængsel, saa  gemytligt,  der  spilledes  den 
vildeste  Farce  med  hensynsløs  Overdri- 
velse, og  Jury- Akten,  der  kunde  være 
af  stor  Virkning,  blev  ligeledes  Farce 
uden  Naturtroskab.  Hvad  er  det  dog  for 
en  Bunke  Dilettanter,  det  kgl.  Teater  har 
anskaffet  sig!  Det  virkede  ligefrem  ubehage- 
ligt, naar  Livet  et  Øjeblik  gjorde  sig  gæl- 
dende i  disse  Skuespil,  hvor  alt  var  opbudt 
for  at  holde  det  ude.  i  „En  Moders  Kær- 
lighed var  det  den  unge,  altid  mærkelige 
Skuespiller  Rob.  Neiiendam,  der  i  Løbet 
af  tre  Minutter  skabte  en  ung  Læge,  som 
efter  en  Nats  Sold  stilles  overfor  Døden, 
i  „Opstandelse**  var  det  Fru  Sindings  Graad, 
der  i  Nattens  Mørke  lød  trøstesløst  gen- 
nem Kvindefængslet. 

Ogsaa  med  engelsk  Folkekomedie  har 
man  forsøgt  sig.  Resultatet  er  blevet,  at 
der  vist  vil  hengaa  adskillige  Aar,  inden 
en  dansk  Teaterleder  igen  vover  sig  over 
Kanalen.  „Kusine  Kate**  og  „Spøgelser** 
paa  Dagmarteatret,  „Iris**  paa  Folketeatret 
Fare  thee  well,  and  if  for  ever, 
Still  for  ever,  fare  thee  well! 

Der  ligger  i  disse  tre  Forestillinger  den 
gode  Lære,  der  maaske'  kan  opveje  det 
øjeblikkelige  pekuniære  Tab,  at  en  Sukces 
ikke  uden  videre  kan  overflyttes  f^  det 
ene  Land  til  det  andet.  Fordi  vi  sidder 
oppe  paa  Galleriet  og  grseder  vore  modige 
Taarer  over  „Kameliadamen**,  er  der  ingen 
Grund  til  at  haane  os  med  denne  Fru 
Iris,  og  det  kan  aldeles  ikke  nytte  at  Fru 
Oda  Nielsen  „hjembringer**  Frk.  Kate, 
naar  hun  ikke  samtidig  kan  kandisere  os 
med  engelsk  Sentimentalitet.  Forøvrigt 
bliver  man  hurtigt  færdigt  med  disse  to 
Scener.  Paa  Folketeatret  var  „Over  Ævne** 
ved  det  skønne  Billede  af  Fru  Nansen  da 
hun  fandt  Hvile,  Adam  Poulsens  Manddom, 
Johannes  Nielsens  Varme,  og  ved  den  Fin- 
hed, hvormed  Præstemødet  var  stemt  sam- 
men. Budbringeren  om,  hvad  dette  Teater 
kan  blive  til,  og  de  to  Gæstespil  „Den  lille 
Dronning**  og  „Hvor  man  kedersig**  (med  Fru 
Eckardtssipukke  Genoptræden  og  Frk.Thor- 
beig-Sommers  nydelige  Sammenspil   med 

hende)  en  kraftig  Tilkendegivelse  af,  hvad  det 
ikke  bør  være.  Dagmarteatret  har  frem- 
draget en  Del  af  sine  gamle  Sukcesser, 
som  vilde  det  sige  til  Publikum:  saa  rige 
var  vi  engang.  Teatrets  Pengemænd  er  i 
Færd  med  at  gøre  dets  Bo  op,  hvilket  jo 
ikke  kan  virke  særlig  fornyende  paa  Skue- 
spillerne, der  uden  Plan  jages  fra  Alpernes 
Tinder  gennem  franske  Saloner  ned  i  den 
københavnske  Hverdag.  Den  sidste  klæder 
dem.  Selv  om  der  ikke  er  megen  Stil  over 
Opførelsen  af  Frits  Holsts  „Hverdagsfolk"' 
(thi  nogle  spiller  udmærket  Farce  og  andre 
flnt  Lystspil),  saa  er  der  f.  Eks.  over  Fjel- 
strup, Hr.  og  Fru  Jacobsen,  Albrecht 
Schmidt  og  Neumann  det  gode  Humør  — 
og  over  Fru  Rostrup  den  naturlige  Ynde  — , 
som  straks  stiller  Skuespillerne  i  Rap- 
port til  os.  Der  er  virkelig  Folkekomedie- 
Stemning  i  Teatret.  Det  svupper  ligefrem 
i  os,  af  og  til  taler  vi  med  og  foregriber 
Replikkerne.  Det  er  jo  dette  gamle  Lyst- 
spils Styrke,  at  dets  Satire  og  Vits  hænger 
saa  lavt,  at  Folk  kan  plukke  uden  at 
strække  sig.  Denne  Naturlighed,  dette 
ganske  tydelige  Billede  af  vore  smaa  Laster 
bereder  en  Hvile,  som  det  slet  ikke  ligger 
udenfor  det  moderne  Storstadsteaters  Op- 
gave at  skænke. 

Gud  ved,  om  Publikum  ogsaa  sad  og 
snakkede  med  i  Grønnegade,  da  „Barsel- 
stuen" opførtes?  Paa  det  kgl.  Theater  i 
vore  Dage  gør  man  det  i  hvert  Tilfælde 
ikke.  Det  var  besynderligt  at  se,  hvor 
lidt  af  Livet,  der  var  fanget  i  de  store 
Barselbesøg-Scener.  Atter  her  faldt  Skue- 
spillerne hen  i  de  grove  Overdrivelser,  der 
for  Tiden  hærger  det  danske  Theater. 
Disse  Madammer  hos  Holberg  —  hvor 
studeres  de?  I  gamle  Værker  og  Afhand- 
linger om  Traditionen  ?  I  Lommen  paa  en 
Instruktør?  Eller  mon  ikke  det  var  aller- 
nemmest at  tage  dem  fra  Gader  og  Stræder 
og  fra  de  Stuer,  hvor  de  altid  har  levet 
og  lever  endnu  —  vore  egne,  velsignede 
«flve    o'clock    thea*"er.    Men   det    eneste 


Menneske,  der  optraadte  i  disse  Scener, 
var  Fru  Walleen  som  Gedske  Klokkers 
—  de  andre  spillede,  som  om  Holberg 
ikke  havde  tænkt  paa  levende  Væsener, 
da  han  underfundigt  og  pebersvendearrigt 
tegnede  disse  muntre  Skitser.  Heller  ikke 
virkede  det  synderlig  opmuntrende,  at  Olaf 
Poulsen  i  disse  Akter  laa  under  Bordet. 
Ak  nej,  det  er  visselig  ikke  hans  Plads, 
naar  det  kgl.  Theater  spiller  Holberg.  Alle 
de  andre  kan  krybe  under  det,  og  Instruk- 
tøren kan  ordne  sine  Blomsterglas  og  sin 
Belysning  oven  paa  det  —  det  er  ganske 
ligemeget,  naar  blot  Olaf  Poulsen  maa 
staa  midt  paa  Scenen  med  sit  Hanrejansigt, 
sin  Betrængthed,  sin  Røst,  der  jubler  op 
og  ned  ad  det  hele  Register,  og  med 
Fingrene  nervøst  spillende  mellem  de  kri- 
minelle ni  Maaneder.  Navnlig  hans  Entré 
var  henrivende  —  og  Olaf  Poulsen  kan 
jo  ikke  gøre  for,  at  Corfitz  ikke  er  videre 
morsom  i  Længden. 

Saa  bliver  da  „Barselstuen**  hverken  det, 
som  „Erasmus  Montanus**  eller  ,Jeppe 
paa  Bjærget**  har  været  for  det  kgl.  Theater, 
men  Holbergs  Fødselsdag  reddedes  tilsyne- 
ladende. Der  var  rød  Lygte,  der  var  Flag 
paa  Huset  og  der  var  en  mægtig  Laurbær- 
krans paa  Statuen.  Det  saa  helt  ynkeligt 
ud  med  den  beskedne  og  visne  Krans,  der 
dinglede  paa  Oehlenschlågers  Tæer  som 
Minde  om,  at  ogsaa  han  engang  var  født. 
Mén  hans  Fødselsdag  fejrede  Teatret  allige- 
vel værdigt  —  i  Stilhed.  Oehlenschlager 
behøvede  ikke  at  sige  som  Heine:  „Ach, 
was  helfen  Einem  alle  Lorberen,  wenn 
kleine  Karpfen  dabei  sind**,  thi  hvis  han 
havde  kunnet  overvære  Opførelsen  af 
„Svend  Dyrings  Hus**,  vilde  han  let  have 
trøstet  sig  over,  at  ingen  af  hans  Tragedier 
fik  den  aarlige  Overhaling. 

Saaledes  har  da  det  kgl.  Theater  ordnet 
sig  paa  bedste  Vis  med  sine  Klassikere. 
Og  med  denne  milde  Resignation  gaar  vi 
ind  i  det  nye  Aar. 

Jonathan. 


Det  ny  Aarhundrede.  II.  6. 

Danmark. 

Søofficererne  og  Fæstningen.  —  Politiske  Dødvande. 

Hver  Gang  Forsvarsspørgsmaalet  staar  paa  Dagsordenen  herhjemme, 
drager  Hærens  og  Flaadens  Officerer  i  Leding  mod  hinanden.  Landofiice- 
reme  beviser  med  mange  gode  Grunde,  at  Flaaden  nu  er  meget  dyr  og  duer 
til  ingenting,  og  at  den  vil  blive  svimlende  dyr,  om  den  skal  faa  blot  en 
lille  Smule  Betydning.  Og  Søofficererne  beviser  med  ikke  mindre  gode 
Grunde  alt  det  samme  om  Hær  og  Fæstning.  Og  begge  Parter  har  sole- 
klar Ret. 

Ogsaa  denne  Gang  gaar  det  saaledes.  Nu  sidst  har  „En  Søofficer"  i 
en  Artikelrække  i  „Berlingske  Tidende"  fra  24. — 28.  Novbr.  føjet  et  nyt 
meget  interessant  og  meget  vægtigt  Indlæg  af  denne  Art  til  de  mange  tid- 
ligere. 1  de  høflige  Former,  Kammeratskabet  med  Rimelighed  foreskriver, 
retter  han  en  sønderlemmende  Kritik  mod  hele  det  Forsvarssystem,  bygget 
paa  Københavns  Befæstning,  som  det  store  Flertal  af  Hærens  Officerer 
efterhaanden  har  samlet  sig  om,  og  som  selv  dets  Modstandere  indenfor 
Hæren  kun  drister  sig  til  at  kritisere  privat. 

„En  Søofficer**  fastslaar  først,  at  Loven  om  Forsvarskommissionen  ud- 
trykkelig paalægger  Kommissionen  at  udarbejde  Forslag  om  et  Forsvar  for 
Danmarks  Nevtralitet,  ikke  et  Forsvar  beregnet  paa  en  Kamp  for  Eksi- 
stensen. Men  kun  til  det  sidste  kan  der  være  Tale  om  at  bruge  Køben- 
havns Landbefæstning.  Denne  udelukker  netop  ethvert  Forsøg  paa  at  for- 
svare Nevtraliteten  et  hvilketsomhelst  andet  Sted  i  Landet  end  ved  Køben- 
havn, fordi  Københavns  Befæstning  ved  de  uhyre  Pengeofre,  den  vil  kræve, 
og  den  store  Besætning,  der  behøves,  vil  bevirke,  at  man  slet  ingen  For- 
svarsstyrke kan  have  andre  Steder.  Og  det  er  netop  andre  Steder,  især  ved 
Store  Bælt,  at  der  er  Udsigt  til  Nevtralitetskrænkelser.  Om  Københavns 
Befæstning,  siger  Forfatteren,  at  den  i  sin  nuværende  Tilstand  saa  godt 
som  intet  er  værd.  Han  gennemgaar,  hvad  der  vil  behøves  for  at  gøre  den 
„blot  nogenlunde  modstandsdygtig.**  Det  er  paa  Nordfronten  „en  hel  ny 
Forsvarslinie  paa  Erimetagesletten**  og  Lyngbys  Inddragelse  i  Forsvarssy- 
stemet, paa  Nordvestfronten  et  nyt  „Værk  til  Støtte  for  Lyngbyfortet**,  paa 
Vestfronten  „en  ydre  Fortrække**  og  „en  stor  Mængde  skudsikre  Rum  i 
Enceinten**;  „de  meget  omtalte  Krudtmagasiner  ere  i  saa  Henseende  kun 
en  ringe  Begyndelse**,  siger  han  med  en  Vending,  der  viser,  at  han  er 
fuldt  paa  det  rene  med,  hvad  Meningen  var  med  disse  Anlæg.  Paa  Syd- 
fronten maa  der  paa  Amager  lægges  „en  ny  Forsvarslinje  tvers  over  Øen**. 
Og  endelig  maa  de  allerede  anlagte  Værker  „  omarmeres  *"  og  forbedres, 
ligesom  nye  Arealer  omkring  Værkerne  maa  underkastes  Servituter,  som 
disse  Arealers  Ejere  maa  have  Erstatning  for.  Kort  sagt,  det  hele  er  en 
Række  Foranstaltninger,  der  ikke  ser  ud  til  at  ville  blive  billigere  end  det, 
som  allerede  er  sket.  Og  han  tilføjer  saa  endda  den  meget  sigende  Sæt- 
ning: „Endelig  vil  en  saadan  Forbedring  af  Landfronten  med  korte  Mellem- 
rum vise  sig  nødvendig  af  Hensyn  til  Angrebsmidlemes  raske  Udvikling.** 
Han  kunde  endnu  have  føjet  til:  og  af  Hensyn  til  de  tætbebyggede  Byer, 
der  med  rivende  Hast  skyder  op  netop  omkring  de  Fæstningsværker,  som 
nu  findes,  og  for  hvilke  en  Kamp  om  disse  vilde  være  den  sikre  Tilintet- 
gørelse. 

Og  selv  med  disse  Forbedringer,  siger  han,  vil  man  ,,ikke  paa  nogen 
Maade  tilfredsstille  de  Fordringer,  der  maa  stilles  til  en  moderne  permanent 
Befæstning.''  Som  Eksempel  paa  en  saadan  nævner  han  Antwerpen.  Der 
har  man  alene  paa  Scheldens  Østside  en  stærk  sammenhængende  Enceinte, 
9  meget  store  Forter  i  en  Afstand  fra  hinanden  af  omtrent  en  Fjerdingvej, 
hvert  med  ca.  100  Stykker  Skyts.  Og  man  er  ifærd  med  at  bygge  en  ny 
Fortrække  paa  19  store  Værker  henved  2  Mil  udenfor  Byen  (ved  Køben- 
havn ligger  Forterne  kun  1  Mil  borte).  Disse  sidste  Arbejder  er  kun  halvt 
færdige.  Alligevel  er  der  dog  allerede  nu  til  Antwerpens  Befæstning  anvendt 
over  100  Millioner  Frcs. 

Hvis  den  københavnske  Fæstning  bragtes  i  saadan  Stand,  som  „En  Sø- 
officer*' har  udviklet,  vilde  der  dog,  siger  han,  til  at  besætte  den  behøves  52,000 
Mand  foruden  4000  Mand  til  Søbefæstningen.  Hele  den  danske  Hær  vilde 
være  beslaglagt  af  denne  Fæstning;  hele  Hæren  skulde  man  have  Tid  til 
at  samle  for  nogenlunde  at  kunne  optage  en  Kamp.  Og  selv  om  dette  blev 
muligt,  vilde  der  endda  kræves  mindst  14  Dage  til  at  sætte  Fæstningen 
i  Forsvarstilstand.  Mod  et  pludseligt  Overfald  kan  Fæstningen  kun  forsvares, 
naar  man  altid  er  krigsberedt.  Og  dertil  vil  kræves  saadanne  Foranstalt- 
ninger, naar  det  gælder  saa  stor  en  By,  at  Kravet  derom  „i  og  for  sig  er 
en  Absurditet**.  Den  Sammenligning,  som  Kaptejn  Skade  og  andre  Officerer 
har  anstillet  mellem  København  og  Port  Arthur,  stempler  han  som  „aldeles 
utilladelig**.  Han  giver,  med  et  militært  russisk  Tidsskrift  som  Kilde,  Op- 
lysninger om  Port  Arthurs  Modstandskraft,  som  viser,  hvor  ganske  blottet 
for  Mening  det  er,  at  sammenstille  denne  Fæstning  og  København. 

Alt  dette  er  Grunde,  som  nøje  falder  i  Traad  med  dem,  det  antimili- 
taristiske  Venstre  Aar  efter  Aar  har  ført  i  Marken.  Og  det  er  ogsaa  med 
Rette,  at  Forfatteren  påaviser,  at  Talsmændene  for  Landbefæstningen  ingen- 
lunde har  opgivet  Troen  paa  en  Eksistenskamp,  men  stadig  har  denne  i 
Tankerne,  naar  de  taler  om  Forsvar  for  Nevtraliteten. 

Men  lige  saa  stærk  Forfatteren  er,  saalænge  det  gælder  Kritiken,  lige 
saa  svag  er  han,  naar  han  skal  sige,  hvad  han  selv  vil.  Hans  Standpunkt 
er,  at  vi  bør  have  „et  godt  organiseret  Kystforsvar,  hvor  Hovedvægten 
lægges  paa  Kjøbenhavns  Søbefæstning  og  Forsvaret  af  Store  Bælts  Kyster; 
til  Støtte  for  Kystforsvaret  en  mobil  Hær  og  en  passende.  Flaadestyrke;** 
den  Landbefæstning  vi  har  faaet,  kan  saa  blive  liggende,  mener  han,  naar 
der  blot  ikke  ofres  mere  paa  den,  og  Hæren  blot  ikke  organiseres  med  dens 
Forsvar  som  Maal;  der  kan  være  Tilfælde,  hvor  den  da  maaske  kan  gøre 
lidt  Gavn. 

Indvendingerne  ligger  unægtelig  snublende  nær.  Hvad  vil  den  Hær,  der 
ikke  er  stor  nok  til  at  forsvare  en  Fæstningslinje  paa  5  Mil,  betyde  som 
Kystforsvar  i  vort  havomflydte  Ørige?  Saa  godt  som  intet.  Overalt  vil  dette 
Forsvar  være  saa  betydningsløst,  ^t  der  ikke  er  fjerneste  Grund  til  derpaa 
at  ofre  store  Anstrengelser  i  Fredstid  og  talrige  Menneskeliv  i  det  Øjeblik, 
Nevtraliteten  brydes.  En  Politivagt,  der  nøjes  med  at  protestere  mod  Nev- 
tralitetskrænkelsen  kan  gøre  nøjagtig  samme  Nytte.  Hvad  betyder  Køben- 
havns Søbefæstning,  naar  selv  en  mindre  Styrke,  som  Forfatteren  under 
Polemiken  mod  Landbefæstningen  selv  siger,  til  enhver  Tid  kan  tage  Byen 
ved  et  Overfald  ?  Og  hvilken  Modstand  kan  den  Flaade,  Danmark  kan  skabe, 
yde?  Man  huske,  at  blot  to  af  de  russiske  Skibe,  der  er  ødelagt  ved  Port 
Arthur,  har  kostet  lige  saa  meget  som  alle  de  Fæstningsværker,  der  hidtil 
er  anlagt  ved  København.  O.  s.  v.,  o.  s.  v. 

Et  Forsvar   bygget  paa  Flaade  og  Felthær  har  een  Fordel   og  en   stor 

Fordel  fremfor  et  Fæstningsforsvar.  Det  er,  at  det  ikke  gør  København  til 
et  saa  værdifuldt  Bytte,  ikke  skaber  saa  stor  en  Fristelse  til  Angreb  som 
Fæstningsanlæggene.  Men  selv  denne  Fordel  findes  ikke  ved  de  Forslag 
«En  Søofficer'*  stiller.  Han  vil  jo  ikke  blot  gøre  København  fristende  ved  en 
stærk  Udvikling  af  Søbefæstningen,  men  han  vil  ogsaa  lade  den  Landbe- 
fæstning blive  liggende,  som  nu  findes.  Det  vil  med  andre  Ord  sige:  gøre 
København  lige  let  at  tage  og  værdifuld  at  have  for  Fjenden. 

Der  er  Grund  til  at  lægge  Mærke  til  disse  Artikler,  hvad  enten  de  er 
en  Prøveballon,  udsendt  meget  højt  oppe  fra,  eller  de  skyldes  „En  Sø- 
officers" eget  Initiativ.  Der  er  ikke  lidet,  som  lader  formode,  at  det  vil 
blive  en  Forsvarsplan,  der  gaar  noget  i  denne  Retning,  som  Regeringen  og 
den  moderate  Del  af  Venstre  vil  samles  om  og  prøve  paa  at  føre  igennem. 
Dette  vil  være  lettere  at  forsvare  overfor  Venstrebefolkningen  end  Landbe- 
fæstningen; der  vil,  naar  det  gælder  dette,  kunne  søges  Dækning  bag  ikke 
helt  faa  Udtalelser  af  Venstremænd  fra  det  forenede  Venstres  første  Tid, 
da  Partiet  endnu  vaklede  mellem  det  traditionelle  krigerske  Følelsesstand- 
punkt  og  det  nye  fornuftmæssige  Standpunkt,  som  Hørup  siden  førte  til 
Sejr  i  Partiet.  Og  ogsaa  Højre  vil  man  kunne  faa  med  til  en  saadan  Plan ; 
Landbefæstningen  bliver  jo  efter  disse  Forslag  liggende  som  den  er,  kom- 
mer Tid,  kommer  Raad,  vil  Højres  Mænd  sige  i  Haab  om,  at  det  nok  siden 
skal  lykkes  dem  at  faa  Landbefæstningen  forbedret,  naar  de  blot  nu  faar 
Lov  at  beholde  den. 

Derfor  bør  Venstremænd  i  god  Tid  gøre  sig  klart,  at  det  Forslag,  som 
her  fra  Marinens  Side  stilles  op  mod  Hærens  gamle  Krav,  betyder  samme 
Farer  og  samme  Ofre,  blot  paa  en  anden  Maade.  — 

løvrigt  var  November  Maaned  politisk  set  en  død  Tid.  Med  passende 
lange  Mellemrum  fandt  der  en  og  anden  Førstebehandling  Sted  i  Rigs- 
dagen, men  ingen  af  disse  gav  Lejlighed  til  Udtalelser  af  Betydning.  Ju- 
stitsministeren forelagde  paany  Forslaget  om  borgerligt  Ægteskab,  lidt  æn- 
dret efter  Kirkeudvalgets  Ønske,  men  uforandret  i  Principet.  Udenfor  Rigs- 
dagen fortsatte  Højre  under  megen  Forvirring  og  bitter  indre  Tvist  sine 
krampagtige  Forsøg  paa  at  reorganisere  Partiet.  Saaledes  holdt  det  jydske 
Højre  et  Delegeretmøde  i  Aarhus.  Man  vedtog  et  meget  langt,  men  ogsaa 
meget  vagt  Program  og  hyldede  forøvrig  Hr.  Estrup,  der  indskærpede  den 
uomtvistelige  Sandhed,  at  foreløbig  har  det  mere  at  sige,  hvad  Højre  ikke 
vil,  end  hvad  det  vil.  Højre  har  Magt  til  at  standse  og  forhindre,  ikke  til 
at  gennemføre  og  udrette  noget.  Og  selv  Magten  til  at  standse  har  det 
kun,  naar  Grev  Frijs  og  hans  slaar  Følge  med  det.  Men  dette  Følgeskab 
vil  det  aabenbart  heller  ikke  mangle  paa  i  noget  Spørgsmaal  af  alvorlig 
Betydning.  Da  Grev  Frijs'  Tale  om  den  kommunale  Valgret  (se  S.  217) 
fra  forskellig  Side  opfattedes  som  et  Tegn  paa,  at  han  maaske  vilde  op- 
give de  højstbeskattedes  Forrettigheder  i  Sognekommuneme,  var  han  straks 
til  Rede  med  en  Erklæring  om,  at  dette  ingenlunde  var  Meningen. 

Sverige  og  Norge. 

Den  svenske  Udenrigsminister  Lagerheim  opgav  i  November  sin  Stil- 
ling. Han  var  Genstand  for  Angreb  fra  dobbelt  Side.  Yderste  Højre  tog 
ham  ilde  op,  at  han  viste  sig  imødekommende  overfor  Norges  Fordringer, 
medens  det  yderste  Venstre  bebrejdede  ham,  at  han  altfor  villig  bøjede  sig 
for  den  russiske  Regerings  Krav  om  Indskriden  mod  Finlændere,  der  søgte 
Tilflugt  i  Sverige.  I  Norge  har  hans  Afgang  fremkaldt  nye  Klager  over,   at 

Unionens  Udenrigsminister  er  en  Svensker,  kun  ansvarlig  overfor  den 
svenske  Rigsdag,  saa  Nordmændene  ikke  øver  nogen  Indflydelse  paa,  hvem 
det  er. 

Frankrig, 

Hæren  og'  Republiken.  —  Paul  de  Cassagnac.  —  De  skandinaviske  Rigsdagsmænd, 

Den  Strid,  som  var  fremkaldt  ved  Le  Måtins  Oplysningerom  de  Hen- 
syn, der  toges  ved  Forfremmelser  af  Officerer,  (se  S.  243)  voksede  i  No- 
vember op  til  en  Kamp  om  store  Principspørgsmaal,  bragte  Ministeriet 
Combes  til  at  vakle  og  bragte  Krigsministeren  til  Fald.  8  Dage  efter,  at 
det  første  Angreb  var  mislykket  interpellerede  Ville neu ve  paa  ny.  Han 
beskyldte  nu  André  for  at  have  været  fuldt  vidende  om  „Angiverierne**,  o: 
om,  at  hans  Stab  hos  Frimurerne  søgte  Besked  om  Officerernes  politiske 
Standpunkt.  Ikke  blot  Højre  og  det  moderate  Centrum,  men  ogsaa  de  mis- 
fornøjede radikale,  Millerand,  Doumer  o.  s.  v.  sluttede  sig  atter  til  An- 
grebene. Og  i  den  radikale  Majoritet  var  Stemningen  i  Virkeligheden  delt. 
Der  var  ikke  faa,  som  syntes,  at  Officererne  maatte  have  Lov  til  at  mene 
hvad  de  havde  Lyst  om  Politik,  eller  som  i  hvert  Fald  havde  en  Følelse  af 
Uvilje  overfor  den  systematiske  Undersøgelse  af  deres  Anskuelser.  Andre, 
med  Jaurés  i  Spidsen,  hævdede  derimod  med  Styrke,  at  det  var  Krigs- 
ministerens Pligt  som  det  var  hans  Ret  at  sørge  for,  at  Hærens  Officerer  , 
var  Republiken  tro;  de  mindede  om,  at  i  en  Aarrække  havde  nu  klerikale 
og  konservative  Generaler  forfulgt  enhver  Republikaner  indenfor  Officers- 
korpset  ;  lidt  efter  lidt  var  der  skabt  den  Aand,  som  mere  end  en  Gang  havde 
ført  store  Dele  af  Officerskorpset  til  Statskupets  Rand.  Efter  en  voldsom 
Forhandling,  hvor  det  kom  til  hvasse  Sammenstød  mellem  Jaurés  og  Mille- 
rand, sejrede  Ministeriet  atter,  men  kun  med  2  Stemmers  Flertal.  Med 
279  Stemmer  mod  277  afvistes  Angribernes  Dagsorden.  Saa  stillede  Præ- 
sidenten, Brisson,  det  Tillidsvotum,  Jaurés  foreslog,  under  Afstemning. 

Da  ser  man  pludselig  en  af  Højres  Rigsdagsmænd  ile  hen  mod  Krigsmini- 
steren. Det  er  Gabriel  Sy  ve  ton,  en  meget  beundret,  elegant  Fører  for 
den  Gruppe,  man  med  en  dansk  Betegnelse  kunde  kalde  „det  unge  Højre**. 
Han  styrter  løs  paa  André  og  slaar  ham,  der  er  en  gammel  Mand  mellem 
60  og  70,  med  største  Voldsomhed  i  Ansigtet,  saa  han  falder  over  mod 
Førsteministeren. 

Ved  dette  Syn  opstod  det  vildeste  Raseri  i  Kamret.  Yderste  Højre  og 
yderste  Venstre  styrtede  frem  mod  hinanden  nede  i  Rummet  paa  Gulvet, 
omkring  Talerstolen,  hvor  Ministrene  har  deres  Plads.  Rigsdagsmænd  af  de 
to  Partier  slog  løs  paa  hinanden  med  Næverne,  medens  det  lød  i  taktfast 
Raab  fra  Venstre:  Fejge  Usling,  elendige  Bandit!  Syveton  flygtede  tilbage 
til  Højres  Bænke,  hvor  hans  Venner  slog  Kreds  om  ham  og  værnede  ham 
mod  de  radikales  Forfølgelse.  Krigsministeren  førtes  ud,  mens  Blodet  løb 
ned  ad  hans  Ansigt.  Midt  i  Salen  stod  de  moderate  Republikanere,  for- 
virrede og  skamfulde  over  de  Hjælpere  af  Højre,  de  maa  nedværdige  sig 
til  at  bruge  for  at  komme  de  radikale  til  Livs.  Saa  foreslog  Præsidenten 
Syvetons  foreløbige  Udelukkelse  fra  Kamret;  det  vedtoges  med  alle  Stem- 
mer mod  en  Snes,  og  han  førtes  bort  med  Magt,  da  han  ikke  vilde  gaa 
med  det  gode.  Et  Tillidsvotum  til  Krigsministeren  vedtoges  derpaa  med  stort 
Flertal;  en  Del  af  de  moderate  Republikanere  kunde  ikke  bekvemme  sig 
til  umiddelbart  efter  denne  Scene  at  stemme  sammen  med  Højre. 

Bagefter  anlagde  man  Sag  mod  Syveton  for  Overfaldet,  og  Kamret  gav  sit 
Samtykke  dertil.  Der  burde  nu  have  været  Enighed  om,  at  dermed  maatte 

denne  Mand  være  ude  af  det  politiske  Liv  for  bestandig.  Men  i  Stedet 
hævede  hans  Parti  ham  til  Skyerne,  og  Andrés  Venner  har  fundet  det 
passende  at  gribe  til  det  traditionelle  taabelige  Opgørsmiddel :  Duellen.  Der  er 
foreløbig  blevet  to  Dueller  ud  af  det.  En  OfHcer  har  duelleret  med  Syveton, 
og  Andrés  Søn,  der  er  Løjtnant,  med  en  af  Syvetons  Venner.  Det  hele  gik 
passende  fantastisk  til.  Syveton  skulde  arresteres;  han  og  hans  Modstander 
vilde  have  Duellen  før  Arrestationen;  derfor  skjulte  han  sig  og  paa  den 
bestemte  Dag  flygtede  han  og  Modstanderen  fulgt  af  Sekundanter  og  Læger 
i  Avtomobil  til  den  aftalte  Kampplads.  Men  andre  Avtomobiler  fulgte  efter 
med  energiske  Journalister  og  aarvaagne  Politimænd,  og  det  lykkedes  Po- 
litiet at  komme  tidsnok  til  at  hindre  Duellen  ved  at  arrestere  Syveton.  Da 
han  var  forhørt,  slap  man  ham  imidlertid  løs  igen,  og  Duellen  kunde  da 
finde  Sted  en  af  de  følgende  Dage  efter  en  ny  Væddekørsel  i  Avtomobil, 
hvori  kun  Duellantselskabet  og  de  ivrigste  Journalister  deltog.  Det  var  en 
Pistolduel,  og  det  lykkedes  begge  de  to  at  skyde  forbi.  Samme  Dag  duel- 
lerede Andrés  Søn  paa  Sabler  med  sin  Modstander;  han  fik  et  ganske  let 
Saar.  Kamppladsen  var  afspærret  for  nysgerrige  Tilskuere  af  Politi  og  Sol- 
dater. Duellerne  er  forbudt  i  Frankrig  som  andre  Steder;  men  det  hindrer 
ikke,  at  de  foregaar  under  Beskyttelse  af  selve  Politiet.  Saa  stor  er  endnu  de 
selskabelige  Fordommes  Magt,  at  den  Art  besynderlige  Skuespil  kan  opføres; 
et  Held  er  det  endda,  at  det  er  gaaet  af  Mode  at  tilføje  hinanden  alvorlig 
Skade.  Bagefter  er  Syveton  pludselig  død,  som  det  synes  ved  en  Gasforgiftning. 
Men  disse  Begivenheder  fik  alvorligere  politiske  Følger.  I  de  regerings- 
venlige Deputeredes  Kreds  herskede  vedblivende  en  usikker,  ubehagelig 
Følelse  overfor  Krigsministeren.  Man  erkendte  hans  gode  Vilje  men  syntes, 
at  hans  Midler  havde  været  uheldige  og  frygtede,  at  hans  Nærværelse  i 
Ministeriet  skulde  blive  en  stadig  Fare  for  dette.  Under  Indtryk  heraf,  be- 
sluttede André  at  træde  tilbage  for  at  fjerne  Partiets  Vanskeligheder.  Hans 
Efterfølger  blev  en  civil  Mand,  Vekselmægler  Berteaux.  Det  er  en  af  det 
social-radikale  Partis  betydeligste  Førere,  en  rig  og  meget  afholdt  Mand, 
der  med  stor  Iver  har  ofret  den  radikale  Politik  sit  Arbejde;  han  har  været 
Ordfører  for  Krigsministeriets  Budget  og  menes  at  sidde  inde  med  megen 
Sagkundskab.  Han  har  tidligere  staaet  Doumer  nær,  men  har  ikke  fulgt 
denne  i  hans  Angreb  paa  Ministeriet;  han  var  ved  Interpellationen  Ord- 
fører for  Tillidserklæringen  til  André,  og  han  var  bagefter  Sekundant  for 
Syvetons  Modstander  ved  Duellen.  Hans  Intræden  i  Ministeriet  er  utvivl- 
somt rent  personlig  en  Styrkelse  for  dette. 

Men  alligevel  er  Vanskelighederne  ikke  til  Ende  hermed.  Spørgsmaalet 
om  Officerernes  republikanske  Sindelag  er  blevet  udvidet  til  et  Spørgsmaal 
om  alle  Embedsmænds  Meningsfrihed.  Opmuntrede  ved  deres  første  Held 
har  de  konservative  rettet  en  Række  Angreb  paa  Officerer  og  andre  Em- 
bedsmænd, som  de  beskylder  for  enten  at  have  optraadt  som  Angivere 
eller  at  have  vist  et  utilladelig  radikalt  Sindelag.  Regeringen  er  synlig 
nervøs ;  og  den  har  i  enkelte  Tilfælde  fulgt  Klagerne  og  er  skredet  ind  mod 
de  angrebne  Embedsmænd;  for  Eks.  er  en  Adjunkt  ved  en  af  Statens 
Skoler  blevet  forflyttet,  fordi  han  beskyldes  for  i  sin  Undervisning  ikke  at 
have  behandlet  Jeanne  d'Arc  med  skyldig  Respekt.  Dette  har  saa  atter 
fremkaldt  Misfornøjelse  i  den  radikale  Lejr,  der  klager  over,  at  Regeringen 
er  grebet  af  en  vis  Panik  og  paa  urimelig  Vis  svigter  Republikens  tro  Til- 
hængere i  Officers-  og  Embedsverdenen,  saa  disse  frygter  at  trænges  til- 
bage i  den  samme  Pariastilling,  som  de  befandt  sig  i,  før  Dreyfusaffæren 
bragte  Luft. 

Hele  denne  Situation  har  Regeringens  Modstandere  indenfor  den  tidligere 
radikale  Majoritet,  Doumer  og  Millerand  o.  s.  v.  benyttet  med  den  mest 
febrilske  Iver  for  at  komme  af  med  denne  Regering.  Der  gaar  neppe  nogen 
Mødedag,  uden  at  de  prøver  at  Hnde  et  eller  andet  lille  Ændringsforslag, 
hvor  det  kan  lykkes  at  føa  Majoritet  mod  Ministeriet,  lige  meget  enten  det 
gælder  Finansloven  eller  en  af  de  utallige  Interpellationer.  Hidtil  er  dog 
alle  Forsøgene  mislykkede.  Men  fuld  Ro  er  der  ikke.  Ministeriet  har  prøvet 
at  opstille  almindelige  Regler  for,  hvorledes  Oplysninger  om  Embedsmænds 
Anskuelser  skal  skaffes  gennem  Præfekterne,  uden  Henvendelse  til  Fri- 
murere og  lign.,  men  det  er  ikke  lykkedes  at  tilfredsstille  nogen  af  Par- 
tenie  rigtig.  Man  bevæger  sig  her  paa  et  yderst  vanskeligt  Omraade.  I 
næsten   alle  andre  Lande  er  det  gammel  Sæd,   at  Ministre  ved  Embedsbe- 


sættelser  i  al  Stilhed  begunstiger  deres  egne,  uden  at  nogen  gør  stort  ud 
af  dette,  og  navnlig  OfRceremes  Mening-  og  Ytringsfrihed  eksisterer  i  hvert 
Fald  kun  paa  Papiret.  Saaledes  har  det  ogsaa  altid  været  i  Frankrig  under 
konservative  og  moderate  Regeringer.  Det  vilde  være  glædeligt,  om  man 
var  naaet  saa  vidt,  at  man  nu  kunde  komme  bort  derfra.  Men  det  er  aaben- 
bart  ikke  lykkedes.  Og  det  maa  erkendes,  at  Vanskelighederne  ved  at  se 
bort  fra  alle  politiske  Hensyn  ved  Besættelsen  af  de  højere  Officersposter 
er  usædvanlig  store  i  Frankrig,  hvor  Officerskorpset  indtil  for  faa  Aar  siden 
aldeles  overvejende  bestod  af  Mænd,  besjælede  af  et  dybt  Had  til  den  be- 
staaende  Forfatning. 

Ogsaa  paa  anden  Vis  er  Ministeriet  truet.  Det  har  blandt  sine  Med- 
lemmer flere  med  moderate  Anfægtelser.  Navnlig  gælder  dette  Finansmini- 
steren, Rouvier,  der  egentlig  er  Modstander  af  det  Forslag  om  Indførelsen 
af  Indkomstskat,  som  sammen  med  Adskillelsen  af  Stat  og  Kirke  og  Ind- 
skrænkning af  den  treaarige  Soldatertid  til  to  Aar  danner  Ministeriets  Pro- 
gram. Doumer  og  Millerand  har  da  ogsaa  gjort  deres  bedste  for  at  kile  sig 


ind  mellem  Rouvier  og  de  andre  Ministre.  Men  hidtil  er  heller  ikke  dette 
lykkedes  for  dem.  Rouvier  synes  at  ville  finde  sig  i  Skæbnen;  han  har 
netop  i  Slutningen  af  November  bestræbt  sig  alvorlig  for  ai  komme  til 
Rette  med  det  radikale  Flertal  om  Indkomstskattelovens  Indhold,  og  dette 
ser  ud  til  at  lykkes. 

Der  hersker  saaledes  alt  i  all  en  betydelig  Forvirring  baade  i  det  hunske 
Ministerium  og  i  det  republikanske  Flertal,  der  i  sin  Tid  samledes  om 
Waldeck- Rousseau.  Combes  har  en  god  Vilje  og  megen  Fasthed,  men  han 
har  ikke  Overlegenhed  nok  til  at  baje  de  stri- 
dende Ærgerrigheder  ind  under  sin  Vilje  og  for- 
lige de  afvigende  Anskuelser.  De  radikale,  der 
angriber  Regeringen,  vil  vanskelig  kunne  danne  en 
Regering  selv.  Bsade  Doumer  og  Millerand  har 
skabt  en  dyb  Uvilje  mod  sig  i  Regeringspartiet; 
de  vil  vanskelig  finde  Tilslurning  der;  og  regere 
med  Støtte  af  de  moderate  og  Hejre  vil  de  endnu 
vanskeligere  kunne;  deres  Program  falder  i  det 
hele  og  store  sammen  med  det  nuværende  Mini- 
steriums. Og  Førsterangskræfter  til  at  skabe  en  ny 
Regering  af  samme  Farve  som  den  nuværende 
synes  Majoriteten  i  Øjeblikket  ikke  at  raade  over. 
Jaurgs  kan  som  Socialdemokrat  ikke  tage  Ledelsen 
af  Ministeriel,  Leon  Bourgeois,  der  ellers  var 
selvskreven,  hindres  af  Sygelighed;  snarere  kttnde 
der  endnu  en  Gang  blive  Tale  om  Brisson.  Men 
meget  muligt  er  det  ogsaa,  at  der  ret  let  vilde 
kunne  skabes  et  dygtigt  Ministerium  med  forholds- 
vis nye  Mænd,  hvis  Navne  endnu  ikke  er  slaaet 
igennem  udenfor  Frankrig,  Mænd  som  den  nye 
Krigsminister  Berteaux  og  Sjælen  i  den  kirkelige 
Lovgivning,  den  højtansete  Professor  i  Etik,  Bu  is- 
son.  Men  hvad  enten  den  nuværende  Krise  slutter 
med,  at  Ministeriet  Combes  paany  taar  Fasthed, 
eller  et  andet  træder  til  i  Stedet,  synes  det  sikkert, 
at  den  Politik,  dette  Ministerium  har  ført,  vil  blive 
fortsat  temmelig  uændret.  — 

Midt  under  disse  Stridigheder  fandt  de  skandi- 
^'.il.mto'."™'n"r'iéi'n'orii'r  naviske  Rigsdagsmænds  Besøg  Sted,  og  der  er 
*'  "  "fsEUE  CLOHLicHrER).  ncppB  Tvlvl  om,  at  den  usikre  politiske  Situation 
noget  har  Formindsket  Interessen  For  dette.  Del 
hindrede  dog  ikke,  at  de  franske  Værter  gjorde  det  mesi  mulige  For  at  til- 
fredsstille deres  Gæster  og  give  dem  et  stærkt  Indtryk  aF  det  maalbevidsle 
Arbejde,  der  Fra  fransk  Side  udføres  til  Fredssagens  Fremme.  Mødets  Be- 
tydning venter  vi  imidlertid  senere  at  komme  tilbage  tit  paa  anden  Vis.  — 
I  Novbr.  døde  en  af  Republikens  mest  bnatiske  Modstandere,  den  ivrige 
Bonapartist  Paul  de  Cassagnac.  Han  høne  til  den  ældre  overbeviste 
monarkistiske  Retning,  vidt  forskellig  fra  de  nationalistiske  Reklamemagere, 
som  i  Øjeblikket  fører  det  store  Ord  i  det  iranske  Højre.  Ogsaa  som  Jour- 
nalist var  han  aF  den  gamle  Skole.  Hans  Blad  l'Autorité  var  som  Blade 
havde  værei  i  hans  Ungdom.  En  enkelt  Artikel,  oftest  aF  ham  selv,  udgjorde 
saa  godt  som  hele  Bladets  indhold;  Resten  var  ligegyldige  Smaating.  Den 
moderne  Efterretningsjoumalistik,   Smaaartiklerne,  hele  Tilrettelægningen  af 


Millennd  p»  Napoleoi 


November  369 

Bladet  af  Hensyn  til  et  forholdsvis  uinteresseret  Publikums  Magelighed 
kunde  han  aldrig  forsone  sig  med.  I  sit  Had  til  Republiken  og  dens  Mænd 
var  han  fanatisk  trods  nogen,  men  han  bevarede  altid  en  betydelig  Ret- 
færdighedssans. I  Begyndelsen  af  Dreyfusaffæren  var  hans  Blad  et  af  de 
meget  faa,  der  krævede  Klarhed  i  Sagen.  Først  senere  lod  han  sig  over- 
bevise af  Officererne  om,  at  Dreyfus  var  skyldig  og  blev  da  en  svoren 
Fjende  af  Dreyfusarderne. 

England.  —  Italien.  —  Østrig-Ungarn.  —  Amerika. 

4 

Chamberlain  og  Balfour.  —  Italienske  Valg.  —  Italienere  og  Tyskere.  —  Det 

amerikanske  Præsidentvalg. 

I  England  er  det  for  Tiden  den  almindelige  Anskuelse,  at  Chamber- 
lain er  ved  at  tabe  Taalmodigheden  overfor  Balfours  Nølerpolitik,  og  at  der 
er  opstaaet  en  betydelig  Spænding  mellem  de  to  Politikere.  Chamberlain 
har  til  megen  Misfornøjelse  for  Førsteministeren  gjort  sig  til  Herre  over 
de  fleste  konservative  Vælgerforeninger  og  næsten  hele  den  konservative 
Presse.  Saaledes  har  en  af  hans  Venner  købt  det  gamle  konservative  Blad 
Standard,  der  hidtil  har  hævdet  en  vis  Uafhængighed  og  holdt  fast  ved 
Frihandelen;  nu  maa  det  svinge.  Saa  snart  Chamberlain  vil,  kan  han  frem- 
tvinge nye  Valg;  han  har  tilstrækkelig  mange  erklærede  Tilhængere  til  at 
kunne  bringe  Balfour  i  Minoritet,  hvad  Øjeblik  det  skal  være,  trods  den 
Angst  alle  konservative  Parlamentsmedlemmer  har  for  et  Valg.  Men  lige 
saa  sikkert  som  det  er,  at  Chamberlain  kan  faa  Valg,  naar  han  vil,  lige 
saa  sikkert  er  det,  at  han  vil  tabe.  En  Række  Byraadsvalg  har  netop  nu 
bragt  de  Liberale  og  Arbejderpartiet  nye  Sejre  rundt  om  i  England.  I  de 
londonske  Klubber  er  det  kommende  liberale  Ministeriums  Sammensætning 
allerede  nu  et  Emne,  der  atter  og  atter  sættes  under  Diskussion. 

I  Canada  har  der  været  Parlamentsvalg  i  Novbr.  De  førte  til  en  af- 
gjort Sejr  for  det  liberale  Parti,  der  i  Førsteministeren  W.  La  ur  i  er  har 
en  fremragende  Fører. 

I  Italien  er  der  i  det  sidste  Aarstid  under  Giolittis  Ministerium  fore- 
gaaet  en  hel  Omvæltning  i  Partiforholdene.  Ministeriet  Zanardelli-Giolitti 
havde  støttet  sig  til  en  Koalition  af  Deputeretkamrets  radikale  Grupper  om- 
trent som  Waldeck- Rousseaus  Ministerium,  og  da  Giolitti  dannede  sit  eget 
Ministerium,  søgte  han  at  faa  det  maadeholdne  Socialdemokratis  Fører 
Turati  ind  i  det.  Men  siden  er  Ministeriet  lidt  efter  lidt  gledet  ad  Højre 
til;  det  har  fundet  Støtte  fra  Kamrets  Centrum  og  i  nogen  Grad  fra  dets 
Højre,  medens  godt  og  vel  100  Deputerede,  Socialdemokrater,  Republikanere 
og  Radikale  dannede  et  forenet  „yderste  Venstre"  som  stillede  sig  i  Oppo- 
sition til  det.  Da  Giolitti  opløste  Kamret,  var  dette  rettet  netop  mod  yderste 
Venstre,  og  han  søgte  under  Valgkampen  at  samle  alle  „besindige"*  Partier 
om  sig.  Oppositionen  kæmpede  under  haarde  Vilkaar.  Valgretten  er  i  Italien 
indskrænket  til  dem,  der  enten  har  en  vis  ikke  ringe  Indtægt  eller  kan 
bestaa  en  Art  Vælgereksamen,  hvor  man  dog  ikke  kræver  andet,  end  at 
de  skal  kunne  læse  og  skrive.  Dette  Krav  er  dog  nok  til  at  udelukke  over 
^3  af  Befolkningen ;  kun  7  ®/o  er  Vælgere,  medens  almindelig  Valgret  giver 
omkring  25  ^/q.  Og  de  Vælgere,  der  er,  er  endda  lidet  udviklede,  let  paa- 
virkelige  fra  oven  ved  Valgtryk  og  Bestikkelser.  Men  desuden  gik  yderste 
Venstre  til  Valg  i  indre  Uenighed  og  med  den  offentlige  Mening  mod  sig. 
Det  italienske  Socialdemokrati  er  splittet;  dets  doktrinære  Fløj  med  Ferri 
i  Spidsen  har  faaet  Overtaget  og  har  drevet  en  yderst  uklog  Politik,  ufor- 

sonlig  overfor  klogere  Partifæller,  frastødende  overfor  frisindede  borgerlige 
Partier.  Lige  før  Valget  fondt  Sted,  havde  de  skræmmet  alle,  der  kunde 
skræmmes,  ved  den  store  Demonstrationsstrike.  Endelig  deltog  de  katolske 
Vælgere,  der  i  Henhold  til  et  Pavebud  hidtil  til  en  vis  Grad  har  holdt  sig 
tilbage,  denne  Gang  mere  end  sædvanlig  i  Valgene.  Der  blev  endog  op- 
stillet og  valgt  et  Par  særlig  katolske  Repræsentanter.  Følgen  blev  da,  at 
yderste  Venstre  gik  tilbage  fra  107  til  88,  omtrent  ligelig  fordelt  paa  de  tre 
Grupper.  Socialdemokraterne  beholdt  omtrent  30  Kredse,  det  samme  Antal, 
som  de  havde  haft  før.  De  tabte  mange  af  deres  gamle  Bykredse,  men 
vandt  (il  Gengæld  nogle  ny  Landkredse  især  i  Norditalien.  Særlig  Opsigt 
vakte  det,  at  i  Italiens  mest  fremskredne  By,  Milano,  var  Turati  den  eneste 
Socialdemokrat,  der  valgtes.  I  Rom  faldt  derimod  de  doktrinæres  Fører, 
Ferri,  men  han  var  dog  valgt  andetsteds.  Socialdemokratiets  samlede  Stem- 
metal forøgedes  fra  henved  200,000  til  over  300,000,  men  dette  opnaaedes 
ved  Opstilling  i  talrige  ny  Kredse.  I  Kamret  viser  det  sig  efter  de  første 
Afstemninger,  at  Ministeriet  følges  af  et  Centrum  paa  omtrent  300,  medens 
det  til  venstre  har  de  tre  nævnte  Oppositionsgrupper  med  88  Tilhængere 
og  til  højre  et  konservativt  Parti  paa  henved   100. 

I  Østrig  har  Oprettelsen  af  et  italiensk  Fakultet  i  Insbruck  givet  An- 
ledning til  hæftige  Sammenstød  af  ret  blodig  Art  mellem  de  italienske  Stu- 
denter og  Tyskerne  med  Indskriden  af  Politi  og  Soldater.  I  Ungarn  fort- 
sættes den  hæftige  Strid  mellem  Oppositionen  og  Ministeriet  Tisza.  Tisza 
har  i  November  omsider  gennemført  en  Forandring  i  Deputeretkamrets 
Forretningsorden,  der  tillader  at  afelutte  Forhandlingerne  og  saaledes  hindre 
Mindretallet  i  Obstruktion.  Men  dette  har  ikke  blot  fremkaldt  en  hæftig 
Modstand  i  det  magyariske  Uafhængighedsparti,  hvis  Fører  er  Frants 
Kossuth,  men  ogsaa  bragt  Grev  Apponyi  og  hans  nærmeste  Venner  til 
at  bryde  med  det  liberale  Regeringsparti.  Tisza  søger  forgæves  at  bringe 
Ro  ved  Indrømmelser  i  det  evindelige  Stridsspørgsmaal  om  den  ungarske 
Hærs  Særstilling. 

I  Amerika  blev  Udfaldet  af  Præsidentvalget  en  stor  Sejr  for  Roose- 
velt. Efter  de  Meddelelser,  som  hidtil  foreligger,  vil  Roosevelt  faa  343 
Valgmænd,  Parker  kun  133,  altsaa  32  mindre  end  det  ansaas  for  sikkert, 
at  han  vilde  faa.  Selv  i  de  uangribelige  Sydstater  har  Roosevelt  faaet  Fler- 
tal i  Maryland.  Hans  Flertal  blandt  Vælgerne  angives  til  2  Millioner,  dob- 
belt saa  meget  som  Republikanernes  Flertal  forrige  Gang.  Der  er  Enighed, 
om,  at  det  er  Roosevelts  kraftige,  populære  Personlighed,  der  har  draget 
de  indifferentes  kompakte  Skarer  over  paa  hans  Side.  I  flere  Stater  har 
han  haft  Flertal,  medens  Republikanernes  Kandidater  til  Guvernørposten  i 
Staten  faldt.  Socialdemokraternes  Kandidater  har  naaet  dobbelt  saa  mange 
Stemmer  som  forrige  Gang;  deres  Stemmetal  angives  at  nærme  sig  til  en 
halv  Million.  Det  er  dog  endnu  kun  lidt  i  Forhold  til  de  14  Millioner  af- 
givne Stemmer. 

Rusland. 

Fredskongres.  —  Forfatningsrøret 

November  var  paa  Valpladsen  en  stille  Maaned.  Det  synes,  at  Myrde- 
rierne i  Oktober  foreløbig  har  lammet  begge  de  to  Hære.  Kun  ved  Port 
Arthur  kæmpedes  der  med  uformindsket  Voldsomhed,  og  Japanerne  vandt 
lidt  efter  lidt  frem.  Om  Fred  vil  stadig  ingen  af  Parterne  høre  Tale.  Præ- 
sident Roosevelt  havde   foreslaaet  at  sammenkalde  en  ny  Fredskongres 

som  den  tidligere  i  Haag,  og  alle  Stormagterne  sluttede  sig  dertil  under  For- 
udsætning af,  at  Rusland  vilde  gaa  med,  og  vel  i  Haab  om  der  at  finde 
Udvej  til  Fred.  Men  Rusland  afslog  at  deltage,  saalænge  Krigen  varede,  og 
Tanken  maatte  da  opgives.  — 

Derimod  foregik  i  det  russiske  Folk  betydningsfulde  og  meget  lovende 
Bevægelser.  Overalt  vokser  Ulysten  til  at  fortsætte  Menneskeofringen  i 
Asien;  hver  Gang  nye  Soldaterstyrker  skal  møde,  kommer  det  til  hæftige 
Optøjer:  „Vi  vil  ikke  slaas  ihjel!"  er  et  Raab,  der  for  Tiden  genlyder 
overalt  i  Rusland;  mange  værnepligtige  flygter  over  Grænsen.  Og  samtidig 
er  alle  revolutionære  Partier  i  Bevægelse;  der  meldes  atter  og  atter  om 
blodige  Optrin;  navnlig  i  Warschau  fandt  i  November  voldsomme  Sammen- 
stød Sted  mellem  Befolkningen  og  Magtens  Haandhævere. 

Endelig  mødtes  i  November  i  Paris  Repræsentanter  for  en  hel  Række 
russiske  Oppositionspartier,  der  hidtil  har  virket  hver  for  sig:  Polakkerne, 
Finnerne,  Armenierne,  de  russiske  Socialdemokrater,  det  demokratiske  For- 
fatningsparti  o.  s.  v.  til  Raadslagning  om  et  fælles  systematisk  Arbejde.  De 
opstillede  et  Program,  der  kræver  1)  Afskaffelsen  af  Enevælden  og  Tilbage- 
kaldelse af  alle  Foranstaltninger,  som  har  krænket  Finlands  Ret,  2)  Ind- 
førelse af  et  frit  demokratisk  Styre  bygget  paa  almindelig  Valgret,  3)  Ret 
til  national  Selvbestemmelsesret  for  hver  Nation  indenfor  det  russiske  Rige. 
Vi  venter  senere  at  kunne  bringe  en  nærmere  Redegørelse  derfor  fra  sær- 
lig velunderrettet  Side. 

Kort  Tid  efter  dette  Møde,  endnu  før  dets  Beslutninger  offentliggjordes, 
holdtes  i  St.  Petersborg  det  Møde  af  Semstvorepræsentanter,  som  er  skildret 
i  dette  Hæftes  første  Artikel.  En  Mængde  forvirrede,  delvis  selvmodsigende 
og  urigtige  Oplysninger  om  dette  Møde  og  Czarens  Svar  paa  dets  For- 
dringer er  gennem  Telegrafen  spredt  i  Vestevropa.  Vore  Læsere  vil  gennem 
„Observers"  Artikel  erfare,  hvad  der  i  Virkeligheden  er  foregaaet,  ligesom 
de  senere  vil  faa  nærmere  Besked  om  Kejserens  Svar. 


Dagbog. 


1ste  December. 

—  Jeg  deler  ikke  den  almindelige  Opfattelse  af  Rigsdagsturen  til  Paris.  Den  al- 
mindelige Opfattelse  —  det  vil  sige  det  overbærende  Smil,  hvormed  man  taler  om  det 
mangelfulde  Franske,  den  megen  Mad,  de  traditionelle  Taler.  Det  gælder  om  at  se 
stort  paa  denne  Sag.  Det  var  slet  ikke  de  enkelte  Mennesker,  det  kom  an  paa  denne 
Gang,  det  var  ikke  de  Taler,  der  holdtes,  som  var  det  vigtige.  Det  afgørende  var,  at 
ogsaa  Danmark  var  med  i  det  Raab  om  Fred,  der  lidt  efter  lidt  skal  blive  det  fælles 
evropæiske.  Vi  skulde  blot  skrive  under,  i  selve  Teksten  skulde  vi  ikke  forandre  et 
Ord.  Og  denne  Underskrift  var  aldeles  ikke  afhængig  af  de  Repræsentanter,  vi  sendte 
afsted.  Vi  trykkede  dem  Pennen  i  Haanden  og  sagde  skriv.  Og  for  Resten  maa  I 
more  Jer  saa  godt,  I  kan,  og  drikke  af  Dunken,  saalænge  I  vil.  Alle  Buffefeme, 
Festerne,  Talerne  var  ikke  andet  end  den  sædvanlige  Spøg,  Menneskene  nu  en  Gang 
har  fundet  paa,  „Storborgerlivet*^  som  kun  saa  højt  kultiverede  Aander  som  P.  Sabroe 
regner  for  den  hele  Alvor. 

4de  December. 

—  Viggo  Stuckenberg  er  en  udmærket  Lyriker.  Han  har  ogsaa  adskillige  Gange 
dokumenteret  sin  fine  Sans  for  Lineratur.    For  Tiden  skriver  han  i  Politiken  om 

Kunst.  Og  idag  giver  han  os  alle  en  Overhaling,  Fordi  vi  ikke  finder  Dragespring- 
vandet foran  Raadhuset  smukt.  Det  er  idiotisk  af  os  at  sidde  i  Middagsselskaberne  og 
grine  af  det.  Men  det  er  den  gamle  Historie.  Og  kort  sagt:  Fæhoveder.  Jeg  tegner 
mig  som  et  af  dem.  Jeg  slutter  mig  ganske  til  den  udmærkede  Lyriker  og  fine 
Litteraturkender,  naar  han  skriver:  „Det  er  let  at  se,  at  Springvandsdragemes  Hoveder 
er  mislykkede.  Vandhanerne  paa  deres  Isse  er  taabelige,  deres  opadbøjede  Tapir- 
snuder dumme  i  deres  Afsnuppethed Indskæringen  i  Kummen  er  udadtil  for 

dyb.^  Skrevet  ud  af  mit  Hjærte,  Stuckenbei^  er  ganske  som  en  af  os  andre.  Men, 
føjer  han  til  „der  ligger  den  graadigste  Kraft  i  den  Maade,  hvorpaa  de  tre  Øgledyr 
ælter  op  paa  Kummeranden ^  og  „inde  i  Kummen  skaber  disse  Indskæringer  den 
smukkeste  Linjeflugt.^  Hm,  hm!  For  at  se  Dyrene  ælte  maa  man  lægge  sig  paa 
Maven  udenfor  Kummen  og  for  at  se  Indskæringerne  skabe  sig  i  Kummen  maa  man 
ned  i  den.  Man  maa  altsaa  ikke  have  sine  bedste  Klæder  paa,  naar  man  skal  mod- 
arbejde den  umiddelbare  Springvandsidioti.  Man  maa  tværtimod  være  klædt  paa  baade 
til  at  kaste  sig  paa  Maven  og  til  at  gaa  i  Vandet. 

5te  December. 

Tyendespørgsmaalet  har  længe  ligget  paa  Bunden  af  Samfundet  og  kæmpet  for  at 
trænge  frem.  Og  paa  engang  bryder  det  gennem  den  Skorpe  af  sejg  Modstand  og 
træg  Ligegyldighed,  der  hidtil  har  hvilet  over  det,  og  løfter  sit  Hoved  i  Dagslyset.  Det 
er  ikke  nogen  skøn  Skikkelse,  der  stiger  op  fra  Dybet.  Forvokset  og  mishandlet,  med 
Pjalter  om  sin  Krøblingeskikkelse  og  en  Stank  af  Armod  og  Underkuelse  i  sit  Haar. 
Men  Skikkelsen  taler  med  en  dyb  alvorlig  Stemme  og  vi  hører  den  med  Forundring. 
Paa  engang  hører  alle.  En  Forfatter  kaster  en  mærkelig  og  gribenbe  Bog  paa  vort 
Bord,  Rigsdag  og  Regering  tilbyder  en  Kommission  til  at  undersøge  og  forbedre, 
politiske  Foreninger  kalder  deres  Medlemmer  til  Møde.  Og  Højesteret  —  ja  lad  os 
ikke  glemme  Højesterets  Bidrag. 

Som  et  levende  og  uhyggeligt  Billede  til  Roman  og  Kommission  og  Møder  — 
kommer  denne  simple  og  sandfærdige  Historie  om  en  sølle  Røgterdreng  og  hans  Hus- 
bond. Drengen  døde  i  sin  Elendighed  og  Husbonden  blev  frikendt  ved  Højesteret 
Disse  to  Kendsgerninger  kan  ikke  omstødes.  Men  hvad  var  den  egentlige  Aarsag  til  den 
enes  Død  og  til  den  andens  Frikendelse?  Paa  den  ene  Side :  Var  Husbonden  værre 
end  andre?  Mishandlede  eller  vanrøgtede  han  Drengen  mere  end  han  havde  lovlig  Ret 
til.  Var  Drengen  alligevel  omkommen  i  det  Smuds,  der  var  hans  hele  Verden,  om 
Husbonden  havde  tænkt  lidt  mere  og  mildere  paa  dette  Barn,  der  laa  i  Kostalden 
mellem  et  Par  Sække  og  næsten  fortæredes  af  sin  egen  Urenlighed?  Paa  den  anden 
Side:  Var  de  juridiske  Beviser  for  Husbondens  Skyld  ikke  tilstede?  Eller  er 
Loven  saa  jemhaard,  at  den  mest  skrigende  Ubarmhjærtighed  bliver  tilladelig,  naar  den 
udvises  mod  et  stakkels  Tyende,  der  endnu  kun  er  et  Barn. 

Jeg  kan  ikke  besvare  disse  Spørgsmaal.  Men  det  er  ogsaa  unødvendigt?  Det 
Billede  som  Proceduren  for  Højesteret  gav  af  Røgterdrengens  Lidelser,  af  hans  fottige 
fortvivlede  Liv  i  sjælelig  og  legemlig  Forkommenhed,  uden  en  eneste  Gla^e,  med 
Kæppen  som  Trusel  over  sin  afmagrede  Krop,  og  Staldens  Gødning,  en  skiden  Sæk  og 
den  kulsorte  Nat  som  den  eneste  lune  Tilflugt  —  dette  Billede  er  nok!  Spøi^gsmaalet 
er  ikke  om  den  enkelte  Husbond  burde  og  kunde  dømmes  ?  Spørgsmaalet  er  ikke  om 
Højesteret  i  streng,  stenkold,  juridisk  Samvittighedsfuldhed  har  fulgt  Lovens  Ord  og 
lukket  sine  Øren  for  et  Barns  skærende  Graad!  Spørgsmaalet  er,  hvorlænge  vi  kan 
opretholde  en  Samfundstilstand,  hvor  Dybet  udspyr  saadanne  Romaner? 

Tyendespørgsmaalet  —  ikke  om  de  velplejede,  kappeklædte  og  hvidforklædede 
Stuepigers  Rettigheder,  der  ogsaa  fortjener  venlig  Drøftelse,  men  om  det  tjenende 
og  lidende  Proletariat  —  rejste  idag  sit  hæslige  forvoksede  Hoved  midt  iblandt  os. 
Og  dets  Stemme  er  dyb  og  alvorlig! 

6te  December. 
Yvette  Guilbert  er  atter  kommen  herop  for  at  gøre  Ulykker.    Mærkeligt  nok  er 
der  ikke  truffet  Sikkerhedsforanstaltninger  mod  hende!     Har  man    da  ganske  glemt, 

hvorledes  det  sidst  gik,  da  hun  sang  sine  frække  Sange  for  det  nobleste  københavnske 
Publikum.  Mistede  maaske  Byen  ikke  fuldkommen  sin  Forstand?  Bourgeoisiets  mest 
velklædte,  soignerede  og  belevne  Damer  og  Herrer  begejstredes  over  en  Række  lur- 
vede, smudsige  og  oprørske  Sange  fra  de  ydre  Boulevarder.  Mænd  med  velordnede 
og  omhyggelig  bogførte  Principer  paa  alle  Livets  Omraader  lod  sig  forlede  til  at  klappe 
ad  Viser,  der  i  moralsk  og  social  Henseende  var  fuldkommen  anarkistiske,  og  Fordærvelsen' 
greb  om  sig  med  rivende  Hast.  Studenterforeningen,  som  man  dog  skulde  an- 
tage sikker,  fejrede  den  med  et  ligefremt  Oi^ie,  hvorfra  man  endnu  med  Sorg  vil  er- 
indre det  pinlige  Øjeblik,  da  vor  kære  gamle  nationale  Studenterhue,  der  er  bestemt 
for  ærbare  danske  Hoveder,  blev  sat  paa  Yvettes  forvorpne  franske.  Ja,  i  Sandhed, 
da  først  Studenterforeningen  var  faldet,  saa  var  der  ingen  Pardon  mere.  Byen 
overgav  sig  paa  Naade  og  Unaade  til  Fjenden.  De  bedste  og  mest  energiske  Bestand- 
dele hvirvledes  ind  i  en  Malstrøm  af  Letsindighed.  Det  var  hin  Sæson,  da  Damen 
fra  Nat  kafeen  spilledes  i  en  Oversættelse  af  en  Medarbejder  ved  National- 
tidende. 

Men  da  var  ogsaa  Maalet  fuldt.  Da  rykkede  Pastor  Schack  ud  med  Foredrag  om 
den  Fare,  der  truede  Konservatismen  i  København;  da  berammedes  og  aflystes  det 
berømteste  af  alle  danske  Møder,  da  anlagde  Justitsminister  Rump  Sag  mod  en  dansk 
Roman,  som  syntes  ham  paavirket  af  Yvette.  Da  udsendte  Alfred  Ipsen  en  Piece.  Og 
først  da  var  Stormen  besværget. 

Men  nu  har  vi  hende  altsaa  igen?  Har  man  da  glemt  alt  dette,  og  skal  vi^paany 
gennemfare  denne  triste  Kredsgang  fra  Yvette  til  Ipsen.  Hvorfor  har  man  dog  ikke 
standset  hende  ved  Toldgrænsen.  Hvad  er  det  hun  denne  Gang  vil  smugle  ind  under 
den  gammeldags  Krinoline,  der  er  et  saa  rummeligt  og  farligt  Skjulested?  Ja  hvad 
nytter  det  vel,  at  vi  har  en  Censor  til  at  forbyde  en  Fare  paa  Teatret,  naar  den 
anden  Fare  Ugen  efter  dukker  op  i  Koncertpalæet  .  .  . 

8.  December. 

Neppe  er  Voldgiftsfesterne  i  Paris  endt,  endnu  lyder  i  Nizza  og  Monte  Carlo  lidt 
overanstrængte  Stemmer  for  Fred  og  Voldgift  —  og  nu  knalder  pludselig  et  Par  Skud 
paa  den  spansk-franske  Grænse.  Det  er  én  af  de  franske  Voldgiftsvenners  første  Mænd, 
Jaurés,  der  veksler  Kugler  med  en  af  Revanche-  og  Krigstankens  første  Mænd, 
Derouléde. 

Det  var  et  Spørgsmaal  om  Ære.  Derouléde  havde  udæsket  Jaurés  med  et  Par  for- 
nærmelige Skældsord,  Jaurés  bruste  op  og  afsendte  sine  Sekundanter.  Derouléde 
smilede  i  sit  lange  sorte  Skæg  og  modtog  dem.  Som  Slutningstableau  til  Voldgifts- 
festen  var  Duellen  virkningsfuld:  En  stilfuld  Miniaturgengivelse  af  Staternes  ældgamle 
Form  for  Afgørelse  af  Tvistigheder:  Æren  er  krænket!  Krigserklæring!  til  Grænsen! 

O  Fred  og  Voldgift!  Hvor  store  Fremskridt  gør  du  ikke  i  Menneskenes  Sind? 
„Folkene  bør  afvæbne"  —  siger  Jaurés  i  Deputeretkammeret  og  hans  første  Tanke  er 
at  købe  sig  selv  en  Revolver  og  affyre  den. 

Ilte  December. 
—  Jeg  gik  ud  for  at  finde  Schandorph -Monumentet.  Det  skulde  staa  i  Østre 
Anlæg  ligeoverfor  Borgerdydsskolen.  Hm  —  ja.  Først  kommer  Skolen.  Saa  Gaden. 
Saa  et  lille  rødt  Hus.  Dernæst  en  Plakat  „For  Mænd"".  Endelig  en  bred  og  klodset 
Stenkonsol.  Ovenpaa  den  en  lille  Broncestatuette.  Schandorph!  Denne  fortræffelige  Mand, 
denne  altid  vældende  Latterkilde,  denne  djærve  Vaabenbroder  for  de  Ideer  og  de 
Mænd,  der  var  hans  Ungdoms  Glæde,  og  som  han  ikke  sveg  i  sin  Manddom.  Her 
var  altsaa  Stedet  som  Borgerrepræsentationen  vedtog  for  lukkede  Døre  —  lige 
overfor  „For  Mænd",  paa  en  skaldet  Plæne.  Der  var  nok  ellers  mange  Betænke- 
ligheder for  de  lukkede  Døre,  vore  udødelige  Borgerrepræsentanter  vidste  ikke  rigtigt, 
var  nu  ogsaa  Schandorph  stor  nok  til  den  uhyre  Ære  at  staa  latterlig  lille  paa  en  bred 
Stenkonsol,  var  han  nu  ogsaa  værdig,  havde  han  gjort  Indtryk  nok  paa  den  ærede 
Taler,  der  havde  grublet  saa  længe  over  Spørgsmaalet  og  gransket  sin  literære  Sam- 

vittighed.  O,  uskaterlige  Købstad,  som  Kierkegaard  sagde,  hvor  er  du  ubetalelig,  naar 
Du  foar  Adrienne  paa!  Dér  stod  Schandorph  i  Miniatur,  vis  å  vis  Dasset,  omsust 
af  Decembervejret.  Kun  et  Øjeblik  fik  den  fattige  Vintersol  Lov  til  at  skinne  paa 
ham,  saa  kom  Blæsten  og  Regnen,  Himlens  vrede  Magistrat,  og  jagede  den  væk.  Og 
jeg  tænkte  paa,  hvor  vi  er  fattige  paa  Bronce  i  dette  lille  retfærdige  Land,  og  hvor  vi 
er  rige  paa  Sten  og  paa  Betænkeligheder  og  paa  Øvrighed. 


*  * 


Verdens  Oang. 


Radium  og  radioaktive  Stolfer.  Af 

Kirstine  Meyer.  Videnskabeligt  Folke- 
bibliothek.  Folkeuniversitetsrække  Nr.  6. 
G.  B.  N.  F.  1904. 

Der  er  ingen  Tvivl  om,  at  Fru  Meyers 
anskuelige  og  let  forstaaelige  Fremstilling 
af  dette  mærkelige  Stofs  korte  Historie  og 
de  beslægtede  Fænomener,  der  tjener  til 
Belysning  af  dets  forunderlige  Egenskaber, 
vil  afhjælpe  et  Savn  hos  mange,  der  med 
Interesse  har  fulgt  de  spredte  Beretninger, 
der  hidtil  er  h'emkomne  derom.  Foruden 
Opdagelsen  af  Radium  og  andre  saakaldte 
radioaktive  Stoffer,  omtaler  Forf.  de  Virk- 
ninger af  disse,  man  hidtil  har  fundet. 
Nogen  praktisk  Betydning  har  det  nye 
Stof  endnu  ikke  faaet,  men  saa  meget 
større  synes  den  Rolle  at  blive,  som  det 
vil  komme  til  at  spille  i  den  fysiske  Vi- 
denskab. Det  kunde  nemlig  se  ud,  som 
om  en  af  Grundsætningerne  i  Fysiken, 
„Loven  om  Energiens  Bestaaen^,  som  er 
paavist  og  bekræftet  ved  mangfoldige  af  de 
forskelligste  Forsøg,  skulde  kuldkastes  ved 
de  vidunderlige  Egenskaber,  det  nye  Stof 
frembød.  Medens  Ener^iloven  hævder,  at 
intet  Legeme  kan  afgive  Arbejde  uden 
samtidig  at  miste  noget  af  sin  Arbejdsevne, 
stod  man  her  for  første  Gang  over  for  et 
Stof,  som  ustandselig  strøer  om  sig  med 
Arbejdsevne  i  Form  af  Bevægelse,  Elek- 
tricitet og  Varme,  uden  selv  tilsyneladende 
at  forandres  det  mindste.  Man  har  dog 
ingenlunde  opgivet  at  tro  paa  „Loven  om 
Enei^iens  Bestaaen",  men  alle  Bestræbelser 
gaar  ud  paa  at  finde  en  fyldestgørende 
Forklaring  af  det  nye  Fænomen,  som  ikke 
strider  imod  den. 


Vejviserens  Vej.  Den  hidtidige  Ud- 
giver af  Vejviseren,  Etatsraad  T.  Krak,  har 
udgivet  en  morsom  lille  Bog  om  Grund- 
laget for  den  moderne,  danske  Vejviser, 
der  som  bekendt  er  en  af  de  bedst  ord- 
nede og. lærerigeste  Bøger,  Julen  skænker 
os.   Som  Vejviseren   nu  er,  viser  den  os 


ikke  blot  Vej,  men  den  giver  en  Række 
Oplysninger  om  de  Forhold,  der  betinger 
store  Dele  af  vort  Liv,  den  gør  os  til  Bor- 
gere og  optager  os  i  det  store  Fællesskab, 
dens  Realregister  viser  os,  hvor  vidt  vi  er 
naaede  i  Arbejdet  for  og  med  hinanden. 
Fuld  af  Pietet  vender  man  sig  derfra  til 
Skildringen  af  ham,  der  stiftede  Vej- 
viseren, den  gode  Boi^er  og  utrættelige 
Arbejder  Hans  Holck,  født  1726,  død  1783, 
efterat  have  tumlet  saa  længe  med  god- 
gørende og  almennyttige  Projekter,  at  han 
døde  som  en  ludfattig  Mand.  Ved  at  skil- 
dre hans  Liv  og  ved  derefter  at  gennem- 
gaa  de  gamle  Vejvisere  giver  Forfatteren 
en  Række  kulturhistoriske  Oplysninger, 
der  er  meget  lærerige  og  altid  underhol- 
dende. Og  Sproget  har  en  vis  gammeldags 
Elegance,  der  gør  Bogen  meget  tiltræk- 
kende. Vi  hidsætter  følgende  lille  Uddrag 
af  Vejviseren  fra  forrige  Aarhundredes 
første  Aar,  idet  vi  dog  udelader  Adres- 
serne og  kun  beholder  de  snurrige  For- 
retningsangivelser. 

Altschwager,  Fruentimmer-Skrædder. 
Amsigt,  Jødebager. 

Bauer,  J.  A.,  handler  med  bevægelige 
Comfurer,  Stege-,  Koge-  og  Strygema- 
skiner og  runde  Kakkelovne. 
Bech,  Mad.,  forfærdiger  Vokslagener,  Gar- 
neringer, Christen-  og  Ligtøjer,  Hjørnet 
af  Laxegade  og  Skvalder^. 
Birch,  Meel-   og  Thehandler   Enke,  som 

nedsalter  Suurkaal  og  andet  Grønt. 
Brock,  Lejetjener,  hos  hvem  besørges  va 

sket  Silkestrømper  m.  m. 
Ewald,  Joh.,  Kallunsmand. 
Hagerup,  Jomfr.,  besidder  et  Middel  mod 
Slag  og  Besvimelser,   paa   Barkmøllen 
ved  Jødernes  Kirkegaard  udenfor  Nørre- 
port. 
Henningsen,    Capit.,    underviser    i   Tysk, 
Fransk,  Engelsk,  Historie,  Geografi,  Ma- 
tematik og  akademiske  Videnskaber. 
Høyer,  P.  F.,  Sec.  Lieut.  ved  det  borger- 
lige Artilleri  og  Snedker. 
Jorck,  Bukseskrædder. 

Foredrag  af  E  du  ard  Larsen 

ved 

D.  R.  U.'s*  Møde  den  24de  Nov.  1904. 


Det,  jeg  vil  tale  om,  er  selvfølgelig  ikke,  hvad  Danmark  strategisk  bør 
gøre,  men  hvad  der  ud  fra  en  normah,  sundt  tænkende  Borgers  Be- 
tragtning af  Landets  almindelige  Vilkaar  maa  være  den  Baggrund,  paa 
hvilken  de  sagkyndige  have  at  træffe  deres  Bestemmelser. 

Jeg  tror  da,  at  man  som  Udgangspunkt  kan  slaa  fast,  at  i  Danmark 
er  Militærspørgsmaalet  ikke  noget  selvstændigt  Spøt^maal.  Det  kan 
ikke  tænkes,  at  vi,  som  f.  Eks.  Prøjsen,  kunde  give  et  militært  Skema, 
hvorefter  Landets  Forsvar  kunde  etableres,  og  hvorved  Landets  Eksi- 
stens saa  at  sige  kunde  betrygges.  Betry^elsen  vil  ikke  kunne  komme 
alene  fra  dette  militære  Apparat.  Men  det  behøves  i  Virkeligheden 
heller  ikke.  Forholdet  er  jo  uden  Tvivl  det,  at  Danmark  næppe  be- 
høver for  Alvor  at  være  belavet  paa  at  forsvare  sin  Eksistens,  at  vi 
ikke  —  det  er  min  Overbevisning  —  ville  have  et  militært  Apparat 
nødig,  som  skal  kunne  tjene  til  at  forsvare  Danmark  i  en  direkte  Kon- 
flikt med  andre  Magter.  Og  dette  li^er  for  det  første  deri,  at  de  egent- 
lige, speciflkt  europæiske  Konflikter  er  forbi.  Disse  Konflikter,  der 
drejede  sig  om  Sønderjylland,  Elsass-Lothringen  o.  s.  v.,  de  er  døde. 
Jeg  tror  ikke,  at  disse  politiske  Stridsspørgsmaal  nogensinde  mere  vil 
opstaa.  Men  dertil  kommer,  at  Villierne  og  Tankerne  i  den  europæiske 
Menneskehed  nu  er  saa  kultiverede,  at  jeg  i  hvert  Fald  ikke  kan 
tænke  mig  andet,  end  at  en  bevidst  Beslutning  om  en  Krig  maa  være 
saa  vel  overvejet,  saa  sikkert  og  klart  gennemtænkt,  at  ingen  nulevende 
Statsmand  vil  kunne  fatte  en  saadan  Beslutning  paa  et  ret  tilfældigt 
Grundlag;  og  et  virkelig  alvorligt  Grundlag  for  en  Krig  vil  inden  for 
den  europæiske  Verden  slet  ikke  kunne  komme  frem.  Fremtidens  Krige 
vil  komme  til  at  høre  hjemme  i  de  Lande,  som  endnu  ikke  er  gen- 
nemkultiverede,  og  om  hvilke  man  med  Rette  vil  kunne  gøre  sig  det 
Haab,  at  der  i  dem  vil  være  Udbytte  at  hente;  men  i  selve  den  euro- 


*)  „Den  radikale  Ungdomsklub*^  er  en  Forening  af  unge  Mennesker,  der  stiftedes 
i  København  forrige  Aar,  og  som  allerede  gennem  en  Række  mindre  Møder  har  virket 
til  Udbredelse  af  politisk  Interesse  og  Forstaaelse.  Klubben  har  i  dette  Efteraar  ladet 
afholde  en  Række  af  4  Møder  om  militære  Spørgsmaal.  Ved  det  første  talte  Hr. 
Frederik  Bajer  om  Nevtraiitetsspøi^maalet,  ved  de  to  følgende  Kaptejn  Anning 
Petersen  om  „Militærvæsenets  historiske  Udvikling**  og  Premierløjtnant  Thorn berg 
om  „Hærens  Organisation  og  Mandskabets  Uddannelse*".  Ved  det  sidste  Møde  holdt 
Dr.  Larsen  det  her  gengivne  Foredrag.  Hvert  af  Møderne  var  besøgt  af  et  Par  Hun- 
drede unge  Mennesker  og  en  Snes  Officerer,  og  hvert  Foredrag  fulgtes  af  Diskussion. 

pæiske  —  jeg  havde  nær  sagt  —  Kristenhed  vil  der  ingen  Betingelser 
være  til  Stede  for  en  virkelig,  bevidst  villet  Kamp. 

Ligesom  jeg  altsaa  ikke  tror,  at  vi  behøver  at  indrette  os  paa  at 
føre  et  Forsvar  for  vor  Eksistens,  saaledes  mener  jeg  endvidere,  at 
det  vil  være  unyttigt.  Det  er  en  Ting,  som  ikke  kan  siges  stærkt  nok  og 
ofte  nok,  at  vi  er  et  værgeløst  Folk.  Og  saa  længe  vi  ikke  have  fattet 
hele  Skarpheden  og  Dybden  i  denne  Kendsgerning,  at  vi  økonomisk 
og  strategisk  i  den  paagældende  Henseende  intet  af  Betydning  kan 
stille  op,  saa  længe  fører  det  kun  til,  at  vi  letsindig  udsætter  os  for 
Konflikter,  i  hvilke  vi  nødvendigvis  maa  komme  til  kort. 

Hertil  vil  De  nu  kunne  sige:  Ja,  saa  er  vi  jo  færdige!  Men  saadan 
er  Forholdet  ikke.  Hele  vor  Situation  rummer  i  Virkeligheden  andre 
og,  som  jeg  tror,  større,  betydeligere  Farer,  mod  hvilke  der  vil  være 
at  træffe  almindelige  Foranstaltninger,  hentede  maaske  fra  mange  for- 
skellige Sider,  ogsaa  fra  Sider,  som  jeg  ikke  kan  komme  ind  paa  i 
Aften,  men  saaledes,  at  disse  Foranstaltninger  bliver  den  Ramme,  inden 
for  hvilken  de  militære  Foranstaltninger  lægger  sig  til  Rette.  Det  mili- 
tære Apparat  bør  være  et  Led  i  en  Sum,  i  en  Række,  men  ikke  det 
selvstændige  Udgangspunkt  for  Forsvaret  af  vort  Land.  Det,  som  truer 
Danmark,  og  som  vi  bør  tage  Stilling  til,  er  nemlig,  hvad  jeg  i  Mod- 
sætning til  de  direkte  Konflikter  vilde  kalde,  indirekte  Konflikter,  det 
vil  sige  saadanne,  der  paadrages  os  ved  vort  Forhold  til  andre  Magter 
og  med  dem  som  Mellemled.  Af  disse  indirekte  Konflikter  tænker  jeg 
mig  her  væsentligst  to  Arter.  Den  ene  Art  er  den,  der  opstaar  gennem 
Alliancer.  Jeg  kunde  godt  fordybe  mig  i  dette  en  Tid  lang  bræn- 
dende Spørgsmaal  om  Alliancer,  der  en  Gang  har  været,  jeg  tør  vel 
næsten  sige,  det  hele  Synspunkt  for  vort  Militærvæsen.  Men  jeg  kan 
heldigvis  gaa  ud  fra,  at  dette  er  et  ganske  dødt  Spørgsmaal.  Selv  naar 
det  drejer  sig  om  en  Alliance  mellem  de  nordiske  Stater,  tror  jeg,  at 
dette  Spøi^smaal  nu  er  ganske  dødt.  —  Den  anden  Art  af  indirekte 
Konflikter,  jeg  mener  der  kan  være  Tale  om,  er  de,  der  fremkaldes 
ved  Neutralitetsbrud.  Det  vil  staa  Dem  klart,  at  den  Forsvarskommis- 
sion,  der  er  nedsat,  i  Virkeligheden  har  faaet  til  Opgave  at  skabe  et 
Forsvar  for  Danmarks  Neutralitet.  Men  jeg  maa  sige,  at  som  den  po- 
litiske Situation  siden  Forsvarskommissionens  Nedsættelse  har  lagt  sig 
for  Dagen,  kan  jeg  ikke  længere  tro,  at  dette  er  saa  alvorlig  ment,  som 
man  oprindelig  tænkte  sig  det.  Og  dog  mener  jeg  personlig,  at  dette 
bør  være  det  afgørende  Synspunkt,  hvorfra  man  maa  se  hele  denne 
Sag.  Jeg  skal  straks  forklare  hvorfor.  Hvad  er  det  nemlig  for  en  Fare, 
der  truer  os  i  Form  af  Neutralitetsbrud?  Ja,  for  at  afgøre  det,  maa 
man  vide,  hvad  der  praktisk  talt  —  jeg  siger  ikke  folkeretsligt,  men 
praktisk  talt  —  bør  forstaas  ved  Neutralitet.  Og  derved  bør  forstaas 
to  Ting:  først  dette,  at  en  neutral  Magt  holder  sig  uden  for  Krig,  men 
dernæst,  at  den  holder  sig  uden  for  Krigen  paa  upartisk  Vis.  Den 
store  Fare,  som  truer  Danmark,  og  som  jeg  mener,  at  vi  kunne  træflFe 

en  Række  Foranstaltninger  imod,  blandt  hvilke  maaske  Militærvæsenet 
i  nogen  Grad  kan  indgaa,  er  da  den,  at  vi  frivillig  eller  ufrivillig  kan 
komme  til  at  indtage  en  partisk  Stilling  i  en  Konflikt  mellem  to  andre 
Stater.  Det  er  med  denne  Situation  for  Øje,  at  vi  bør  træffe  de  For- 
anstaltninger, som  overhovedet  skal  træffes  for  dette  Lands  Eksistens. 
Det  er  gennem  denne  Art  af  Konflikter,  Landets  Eksistens  er  truet,  og 
naar  disse  Konflikter  kan  afværges,  afværges  efter  min  Opfattelse  ogsaa 
Faren  for  vor  Eksistens. 

Jeg  skal  nu  først  betragte  det,  jeg  har  kaldet  Faren  for  en  frivillig 
Partiskhed.  Hvordan  undgaar  vi  at  være  frivillig,  bevidst  partiske  i  en 
Konflikt  mellem  andre  Stater?  Det  er  klart,  at  det  første,  der  maa 
gøres,  er,  at  der  affattes  ganske  faste  og  præcise  Regler  for,  hvad  der 
bør  forstaas  ved  en  neutral  Optræden.  Det  vilde  i  saa  Henseende  være 
heldigt,  om  man  f.  Eks.,  som  tidligere  sket,  i  de  tre  nordiske  Riger 
blev  enig  om,  hvad  der  skulde  forstaas  ved  Krigskontrabande,  og  om 
man  f.  Eks.  ogsaa  blev  enig  om,  hvorvidt  man  vilde  lukke  eller  aabne 
sine  Havne  for  krigsførende  Magter.  Det  næste  Skridt  vil  bestaa  i  Op- 
rettelsen af  en  virkelig  virksom  Politivagt.  Der  har  ved  en  Diskussion 
her  nede  lydt  det  Udtryk:  „Lad  os  endelig  ikke  tale  om  Politivagten; 
det  er  et  ganske  uklart  Begreb,  som  ingen  kan  hitte  Rede  i.""  Men 
jeg  vil  sige  lige  det  stik  modsatte:  Jeg  synes,  at  Politivagten  er  et 
ganske  fortræffeligt  og  klart  Begreb!  Og  jeg  mener,  at  vi  ikke  alene 
skal  have  fastsat  bestemte  Neutralitetsregler,  men  vi  maa  ogsaa  med 
Myndighed  kontrollere,  at  disse  Regler  overholdes.  Denne  Myndighed 
skal  dels  være  rettet  mod  os  selv  og  dels  mod  fremmede.  Vore  egne 
Borgere  skal  i  denne  Henseende  loyalt  opfylde,  hvad  der  er  Lov  og 
Ret.  Og  med  Hensyn  til  de  fremmede,  maa  Politivagten  først  rettes 
mod  private  Personer  —  vi  har  i  den  Henseende  set  den  blive  bragt 
i  Anvendelse  mod  Japaneren  — ,  og  dernæst  skal  den  være  rettet  mod 
offentlige  Personer  og  Institutioner.  Ogsaa  i  denne  Henseende  har  vi 
set  Politivagten  i  disse  Dage:  vi  har  set  de  russiske  Krigsskibe  passere 
de  danske  Farvande,  ledsagede  af  smaa  danske  Skibe.  Jeg  siger  ud- 
trykkelig: s  maa,  thi  derved  faar  De  den  rette  Opfattelse  af,  hvad 
Politivagten  skal  være.  Meningen  er  ikke,  at  den  under  en  eventuel 
Konflikt  skal  tage  en  Kamp  op,  men  at  den  skal  være  parat  til  paa 
ostentativ  Maade  at  nedlægge  en  virkningsfuld  Protest  mod  Overgreb, 
som  maatte  finde  Sted.  Endelig  kan  der  til  Begrebet  om  en  Politivagt 
høre  det,  som  Belgien  og  Schweitz  maatte  præstere  i  1870,  nemlig  ret 
store  Hærmasser,  opstillede  paa  Grænsen  af  vedkommende  Land  og 
parate  til  at  afvæbne  krigsførende  Tropper,  der  eventuelt  ville  trænge 
ind  over  Landets  Grænser;  men  jeg  tror  ikke,  at  der  for  os  vil  være 
nogen  Grund  til,  at  vi  tænker  os,  at  en  saadan  Politivagt  vil  blive  nød- 
vendig. —  Mit  Standpunkt  er  altsaa  dette,  at  vi  først  og  fremmest  vil 
undgaa  enhver  Fare  for  frivillig  Partiskhed  ved  de  to  Foranstaltninger, 
jeg  nu  har  omtalt:  Fastsættelsen  af  bestemte  Neutralitetsregler  og  Ind- 

førelsen  af  en  Politivagt.  Men  ud  over  denne  Politivagt,  tror  jeg,  at 
det  vil  være  umuligt  at  begrunde  noget  Krav  om  yderligere  militære 
Foranstaltninger  af  Hensyn  til  den  praktiske  Neutralitet,  vi  loyalt  og 
upartisk  skal  udvise.  Og  for  Danmarks  Vedkommende  vil  der  som  sagt 
ikke  en  Gang  kunne  kræves  en  saadan  Grænsevagt  som  den,  Belgien 
og  Schweitz  maatte  opstille  i  1870.  Jeg  tror  i  hvert  Fald  ikke  paa,  at 
den  vil  kunne  finde  Anvendelse  ved  vor  Grænse  mod  Tyskland,  og 
andre  Steder  kan  der  overhovedet  ikke  være  Tale  derom. 

Den  næste  Fare,  som  derefter  kunde  true  os,  er  Faren  for  ufrivillig 
Partiskhed.  Og  her  kommer  det  Kernepunkt,  hvori  hele  Sagen  teore- 
tisk hænger.  Det  kan  nemlig  ske  og  sker  tidt,  at  et  Land  ved  selve 
sin  geografisk-strategiske  Beliggenhed  frembyder  en  absolut  Fordel  for 
en  af  de  krigsførende  Magter.  Saaledes  saa  f.  Eks.  Rusland  paa  os 
under  Krimkrigen.  De  tre  nordiske  Riger  udstedte  da  Erklæringer  om 
i  Fællesskab  at  følge  visse  Regler  for  deres  Optræden.  De  bestemte 
saaledes,  at  de  i  det  store  og  hele  vilde  holde  deres  Havne  aabne. 
Men  herimod  protesterede  Rusland  med  den  Motivering,  at  det  kunde 
benytte  sine  egne  Havne  og  ingen  Brug  havde  for  de  danske,  hvad 
derimod  England  vilde  have,  og  at  England  derfor  positivt  blev  be- 
gunstiget ved  denne  Optræden  fra  de  nordiske  Rigers  Side.  Sverrig 
protesterede  imidlertid  meget  energisk,  og  Rusland  lod  da  sit  Krav 
falde,  men  det  var  maaske  heller  ikke  i  det  Øjeblik  noget  absolut  af- 
gørende Krav  for  Rusland.  —  Nu  spørger  jeg  altsaa:  Hvilken  almin- 
delig Foranstaltning  bør  vi  foretage  for  at  imødegaa  Faren  for  ufrivillig 
Partiskhed?  Herpaa  synes  jeg,  at  der  kun  gives  et  eneste  Svar,  og  det 
er  aijgørende,  nemlig  at  det  ikke  paa  nogen  Maade  gaar  an,  at  Dan- 
mark skærper  sin  strategiske  Betydningsfuldhed.  Danmark  bør  tvært- 
imod nedsætte  sin  strategiske  Værdi  til  det  mindst  mulige.  De  ser  da, 
at  selve  den  Væi^eløshed,  som  er  vor  Fare,  set  i  denne  Belysning 
kan  blive  en  Styrke.  Historien  giver  et,  som  jeg  synes,  fortræffeligt 
Eksempel  paa,  at  et  Land  netop  ved  at  være  af  en  overordentlig  stra- 
tegisk Betydning  kan  blive  paa  een  Gang  Anledning  til  Strid  og  Strids- 
emne. Da  nemlig  Kejser  Napoleon  i  1867  med  Rette  maatte  ærgre  sig 
over  den  Magtudvidelse,  som  Bismarck  og  Prøjsen  i  1866  havde  faaet, 
fandt  han  paa,  at  han  som  Æquivalent  af  Kongen  af  Holland  vilde  købe 
Storhertugdømmet  Luxembui^.  Men  Bismarck  blev  overmaade  betænke- 
lig herved,  thi  Luxemburg  var  i  Virkeligheden  et  Land  af  stor  strategisk 
Værdi  i  en  eventuel  Krig  mellem  Frankrig  og  Tyskland,  og  Bismarck 
besvarede  det  med  et  Skridt,  der  vakte  ret  stor  Overraskelse.  Han 
offentliggjorde,  hvad  der  da  var  ganske  ukendt  for  alle,  den  hemmelige 
Traktat  af  defensiv  og  offensiv  Natur,  han  havde  sluttet  med  de  syd- 
tyske Stater,  hvorved  det  pludselig  stod  klart,  at  hele  Tyskland  even- 
tuelt vilde  staa  samlet  mod  Napoleon.  Bismarck  ønskede  med  andre 
Ord  ikke  Krig  dengang,  og  Kejser  Napoleon  kom  til  heller  ikke  mere 
at  ønske  Krigen.  Og  hvad  sker  saa?  Man  sammenkalder  Kongressen  i 

London  til  at  ordne  Spøi^smaalet  og  giver  saa  Luxemburg  garanteret 
Neutralitet,  netop  paa  Grund  af  Landets  strategiske  Betydning.  Men 
deraf  kom  tillige  til  at  følge  en  anden  Ting,  som  er  ret  oplysende, 
nemlig  at  den  Fæstning,  Luxemburg  havde,  og  som  Prøjsen  forøvrigt 
tidligere  havde  Ret  til  at  besætte,  blev  nedlagt.  Dette  har  givet  Bis- 
marck  Anledning  til  en  Udtalelse,  som  jeg  skal  læse  op,  da  den  er 
meget  betegnende.  Luxemburg  havde  jo  saa  at  sige  maattet  overlade 
alt  i  Staternes  Forsyns  Hænder,  og  derom  udtaler  saa  Bismarck  i  den 
tyske  Forbundsdag:  „Til  Vederlag  for  Luxembui^  Fæstning  har  vi 
faaet  Landets  Neutralisation  og  en  Garanti,  der  —  jeg  bevarer 
Overbevisningen  herom  til  trods  for  alle  Chikaner  —  vil 
staa  sin  Prøve  den  Dag,  da  den  kræves  opfyldt.**  Vi  ser  alt- 
saa,  at  den  Mand,  hvis  egoistiske  Fædrelandskærlighed  var  af  den  Na- 
tur, at  den  overhovedet  ikke  skræmmedes  tilbage  for  noget,  at  han 
dog  een  Gang  har  troet  paa,  at  der  var  en  Neutralitet,  der  betød  noget. 
Jeg  synes,  det  er  en  ret  værdifuld  Oplysning.  —  Spørgsmaalet  bliver 
nu  for  os:  Hvad  vil  ikke  alene  den  almindelige  Foranstaltning  være, 
men  ogsaa  den  specifikt  militære  Foranstaltning,  som  vi  skal  foretage, 
hvis  vi  vil  dække  os  imod  et  nødtvungent  Neutralitetsbrud  ved  ufrivil- 
lig Partiskhed?  Det  forekommer  mig,  at  det  foregaaende  kar  givet  det 
Svar,  som  er  det  afgørende:  vi  kan  ikke  beholde  Københavns  Be- 
fæstning. Det  er  denne,  der  er  den  store  Fare.  Jeg  beder  Dem  se 
tilbage  paa  det  Eksempel,  jeg  før  fremdrog  fra  Krimkrigen.  Russerne 
syntes  dengang  ikke  om,  at  vore  Havne  vare  aabne.  Men  hvor  meget 
større  Betydning,  tror  De  ikke,  at  Russerne  vil  tillægge  et  befæstet 
København,  eventuelt  i  Englændernes  Hænder?  Hvad  jeg  her  har  ud- 
viklet fører  forøvrigt  til,  at  vi  maa  se  paa  ethvert  militært  Skridt,  paa 
Anlæggelsen  af  enhver  Operationsbasis  —  jeg  kunde  f.  Eks.  tænke  mig 
en  saadan  anlagt  ved  Store  Bælt  —  med  den  allerstørste  Betænkelig- 
hed. Dette  følger  ligefrem  af,  at  vi  ikke  paa  noget  Punkt  bør  skærpe 
vort  Lands  strategiske  Værdi. 

Jeg  har  nu  fremført  de  to  Hovedsynspunkter,  hvorfra  denne  Sag 
kan  ses,  og  som  De  vil  have  bemærket,  tenderer  min  Udvikling  paa  dette 
Punkt  i  Virkeligheden  hen  imod  et  eneste,  nemlig:  Afvæbning.  Princi- 
pielt tror  jeg,  man  maa  sige,  at  Neutraliteten  fører  os  i  Retning  af  en 
Afvæbning,  der  nøjes  med  en  Politivagt.  —  Jeg  gør  her  udtrykkelig 
opmærksom  paa,  at  jeg  ikke  har  talt  om  Neutraliteten  som  garanteret, 
som  et  folkeretligt  Begreb,  men  om  dette  ganske  faktiske,  at  vi  ville 
være  upartisk  neutrale.  Man  kan  altsaa  ikke  gendrive,  hvad  jeg  her  har 
talt  om,  med  noget,  der  gaar  ud  paa  en  folkeretlig  Opfattelse  af  Neu- 
traliteten. Jeg  gentager,  at  det  for  mig  kun  drejer  sig  om  dette  ganske 
praktiske,  at  vi  ville  være  neutrale,  og  naar  vi  vil  være  neutrale,  maa 
vi  være  upartisk  neutrale. 

Her  vil  jeg  nu  gerne  have  Lov  til  at  gøre  to  Sidespring,  inden  jeg 
gaar  videre  i  min  Udvikling.  Der  ligger  nemlig  i,  hvad  jeg  allerede  har 


380  Eduard  Larsen 

udtalt,  et  Par  Svar  paa  nogle  Bemærkninger,  der  tidligere  ere  frem- 
komne her.  Der  faldt  f.  Eks.  forleden  den  Udtalelse,  at  de  saakaldte 
Forsvarsmodstandere  eller  Forsvarsnihilister  ønskede  Neutraliteten, 
fordi  de  vilde  opnaa  Besparelser.  Meningen  var  altsaa  den,  at  da  vi 
paa  Forhaand  var  interesserede  i  Besparelser,  har  vi  valgt  at  slaa  ned 
paa  Neutraliteten.  Men  det  er  galt.  Det,  jeg  gaar  ud  fra,  er  dette,  at 
vi  kunne  eller  bør  ikke  forsvare  vort  Land,  men  vi  kunne  og  bør  for- 
svare vor  Neutralitet,  og  deraf  følger  saa,  at  vi  maa  komme  til  Be- 
sparelser, men  vel  at  mærke:  Besparelserne  er  Nr.  2.  Jeg  slaar  altsaa 
fast,  at  Neutraliteten  for  os  er  Nr.  1  og  Besparelserne  først  Nr.  2.  — 
Dernæst  sagde  en  æret  Deltager  i  Diskussionen  her  meget  stærkt  og 
meget  udpræget,  at  Forsvar  og  Neutralitet  var  det  samme.  Det  vil  vist 
imidlertid  af  det  foregaaende  være  Dem  klart,  om  jeg  end  ikke  direkte 
har  udtalt  det,  at  Forholdet  er  det,  at  Københavns  Befæstning  i  Virke- 
ligheden er  bundet  til  Spørgsmaalet  om  et  Forsvar  for  Landets  Eksi- 
stens. Naar  man  ønsker  at  forsvare  Landets  Eksistens  til  det  sidste  i 
en  direkte  Konflikt,  er  det  rimeligt,  at  man  holder  paa  Københavns 
Befæstning,  idet  man  da  kan  gøre  gældende,  at  man  ved  Hjælp  af  den 
kan  trække  Eksistenskampen  saa  og  saa  længe  ud.  Men  heraf  vil  det 
tillige  fremgaa,  at  Neutraliteten  —  i  hvert  Fald  efter  min  Opfattelse  — 
direkte  fører  til,  at  Københavns  Befæstning  bør  nedlæges.  Nu  sagde 
den  ærede  Foredragsholder  dengang,  at  der  var  ingen  Forskel  paa  For- 
svar af  Landets  Eksistens  og  Forsvar  af  Neutraliteten.  Men  det  vil 
være  Dem  klart  ud  fra  det,  jeg  her  har  sagt,  at  det  netop  er  det,  der 
er.  Der  kan  netop  blive  Tale  om  forskellige  militære  Foranstalt- 
ninger, alt  efter  som  der  er  Tale  om,  at  man  vil  forsvare  vort  Lands 
Eksistens,  eller  der  er  Tale  om,  at  man  vil  forsvare  Landets  Neutralitet. 
Nu  er  det  selvfølgelig  altid  en  Skønssag,  hvilken  af  disse  to  Ting  man 
vil  give  Fortrinnet.  For  mig  staar  det  imidlertid  saaledes,  at  en  direkte 
Konflikt  om  Landets  Eksistens  med  en  anden  Magt  har  en  overmaade 
ringe  Sandsynlighed  for  sig,  medens  derimod  en  Konflikt  i  Form  af 
Neutralitetsbrud  har  i  Forhold  til  det  andet  en  overmaade  stor  Sand- 
synlighed for  sig.  Naar  man  derfor  skal  træffe  et  principielt  Valg 
imellem,  hvilken  af  disse  to  Farer  man  bør  søge  at  afvæi^e,  saa  bør 
man  principielt  afværge  Neutralitetsbrudsfaren.  Saaledes  gaar  det  til,  at 
jeg  siger:  det  er  overvejende  mere  vigtigt  at  nedlægge  Københavns  Be- 
fæstning end  at  beholde  den.  Begge  Dele  kan  der  føres  et  Forsvar  for, 
det  erkender  jeg,  men  det  Forsvar,  der  føres  for  at  nedlægge  den  i 
Kraft  af  Neutraliteten,  er  stærkere  end  det  andet. 

Ved  det,  jeg  indtil  nu  har  udtalt,  er  det  imidlertid  ikke  muligt  at 
standse.  Det  kunde  jo  nemlig  godt  være,  at  vi  i  og  for  sig  havde  fore- 
taget de  rette  Foranstaltninger  for  ikke  at  være  partiske,  men  at  Mag- 
terne alligevel  ikke  vilde  tro,  at  vi  var  eller  vilde  være  upartiske.  Denne 
Tanke  maa  altsaa  ogsaa  tages  op,  naar  Spørgsmaalet  er,  om  vi  skulle 
værge  vort  Land  ved  den  ene  eller  den  anden  Art  af  Foranstaltninger: 

Og  her  er  der  utvivlsomt  kun  een  Vej  at  gaa,  nemlig  den,  at  vi  for 
det  første  fører  en  aldeles  konsekvent  Fredspolitik.  Det  var  det,  Tscher- 
ning  lagde  Vægt  paa  og  havde  en  tydelig  Forstaaelse  af.  Og  dernæst 
er  der  ikke  Tvivl  om,  at  en  saadan  Fredspolitik  i  Nutiden  finder  sit 
naturlige  Højdepunkt  i  det,  man  kalder,  at  vi  erklærer  os  stedsevarende, 
permanent  neutrale.  Spørgsmaalet  bliver  saa  atter  her:  Medfører  disse 
almindelige  Forholdsregler  yderligere  nogle  specielle,  militære  Forholds- 
regler? Nu  beder  jeg  Dem  lægge  Mærke  til,  at  naar  vi  erklærer  os 
vedvarende  neutrale,  vil  det  ikke  sige,  at  det  er  Stormagterne,  der  ga- 
ranterer os,  at  vi  skulle  blive  neutrale.  Men  det  er  for  at  skabe  en 
god  Tro  hos  andre  Stater,  at  vi  afgiver  en  saadan  Erklæring.  Og  vi 
etablerer  dermed  ikke  noget  folkeretligt  og  skaber  dermed  ikke  for  os 
nogen  Art  af  Forpligtelse.  Jeg  skal  indrømme,  at  f.  Eks.  den  belgiske  For- 
fatter Descamps  mener,  at  der  følger  visse  Forpligtelser  dermed.  Men  jeg 
holder  mig  her  til  den  norske  Statsminister  Hagerup,  som  siger,  at  der 
med  Erklæringen  lige  saa  lidt  følger  nogen  Forpligtelse  som  nogen  Ret. 
Det  kan  i  ethvert  Fald  siges,  at  dette  Spørgsmaal  foreløbig  svæver  i 
Luften,  og  det  tilkommer  de  militært  interesserede  at  godtgøre  ad  en 
eller  anden  Vej,  at  der  her  kræves  yderligere  militære  Foranstaltninger. 
Hagerup  udtaler  som  sagt  udtrykkelig  om  dette  Spørgsmaal,  —  til  Trods 
for  at  han,  hvad  der  kan  læses  mellem  Linierne,  sikkert  er  imod  en- 
hver Art  af  Afvæbning,  —  at  en  saadan  Neutralitetserklæring  ikke  kan 
forpligte  en  Stat  til  noget  mere  end  det,  som  enhver  neutral  Stat  maa 
være  forpligtet  til.  Og  det  gennemgik  jeg  i  det  første  Punkt,  jeg  be- 
handlede, at  det  for  vort  Vedkommende  vilde  sige:  visse  faste  Neutra- 
litetsregler  og  en  Politivagt. 

Men  hele  dette  Spøi^smaal  kan  endelig  tages  op  paa  et  endnu  dybere 
Grundlag,  idet  man  kan  sige:  Ja,  men  selv  om  det  lykkes  at  skabe 
denne  Tro,  denne  Tillid  hos  de  andre  Magter,  hersker  der  dog  fra 
gammel  Tid  blandt  Nationerne  en  vis  naiv  Lære  om,  at  et  militært 
Apparat  er  nødvendigt,  og  det  kunde  jo  eventuelt  stille  sig  saaledes,  at 
man  vilde  se  med  nogen  Mistillid  til  en  Stat,  selv  om  den  forøvrigt 
frembød  alle  mulige  andre  Garantier  for  loyal,  upartisk  Neutralitet,  blot 
ud  fra  den  Kendsgerning,  at  den  vilde  afvæbne  eller  indskrænke  sig  til 
et  rent  Minimum  af  Forsvar.  Ogsaa  dette  Spørgsmaal  maa  altsaa  be- 
svares, og  saa  vidt  jeg  kan  se,  er  det  det  sidste  Spørgsmaal  i  denne 
Undersøgelse  om  Neutraliteten.  Hvis  det  forholder  sig  rigtigt  hermed, 
beror  dette  Spørgsmaal  altsaa  paa,  hvad  jeg  vilde  kalde,  noget  Psyko- 
logi, det  beror  paa  en  Naivitet  eller  paa  en  Tradition,  man  naivt  lever 
videre  paa.  Hvis  De  f.  Eks.  læser  Artiklen  om  „ Neutralitet "*  i  Salmon- 
sens  Konversationsleksikon,  vil  De  se,  at  den  øjensynlig  bæres  oppe 
af  denne  naive  Tro.  Det  er  Højesteretsassessor  Nyholm,  som  har 
skrevet  den,  og  han  gør  en  passant  en  Bemærkning  om,  at  Afvæbning 
kan  der  paa  ingen  Maade  være  Tale  om.  Ligesaa  naivt  forekommer 
det  mig,  at  f.  Eks.  Hagerup  taler  herom.  Og  man  ser  ikke  hos  nogen 

af  dem,  hvorpaa  de  begrunder  deres  Opfattelse.  Men  er  denne  naive 
Tro  til  Stede,  synes  jeg  kun  der  er  en  eneste  Optræden  mulig,  nemlig 
at  skaffe  Spøi^maalet  bevidst  drøftet.  Og  Muligheden  derfor  foreligger 
netop  i  disse  Dage.  Roosevelt  har  jo  sammenkaldt  til  en  ny  Haager- 
konference,  og  blandt  de  Forhandlingsemner,  Telegrammerne  omtaler, 
er  ogsaa  Spørgsmaalet  om  de  neutrales  Rettigheder  og  Pligter.  Naar 
det  kommer  frem  paa  denne  Kongres,  har  det  en  historisk  Grund. 
Den  3.  Juni  1899  blev  nemlig  ved  den  første  Kongres  dette  Spørgs- 
maal  rejst  af  Repræsentanten  for  Luxembui^,  Eyschen,  som  efter  sit 
Lands  Situation  havde  en  aabenbar  Interesse  i  dette  Spøi^maal.  Han 
spurgte  vel  at  mærke  ikke,  hvad  Neutraliteten  kræver  f.  Eks.  med 
Hensyn  til  Krigskontrabande  og  lignende,  men  han  gik  ind  paa  selve 
det  Spørgsmaal,  om  de  neutrale  Magter  vare  nødte  til  som  neutrale  at 
træffe  militære  Foranstaltninger.  Han  rettede  et  fuldstændigt  Exposé, 
en  fuldstændig  Fremstilling,  til  et  Underudvalg  og  udtaler  deri:  „Ende- 
lig kunde  man  maaske  let  komme  overens  om  en  modus  procedendi, 
en  Fremgangsmaade,  i  Tilfælde  af  Strid  ved  en  eventuel  Krænkelse  af 
Neutraliteten,  hvad  der  vilde  være  af  Vigtighed  for  de  svage  Stater." 
Meningen  dermed  er  tydelig  nok;  men  det  er  aabenbart  saa  at  sige 
første  Gang,  at  dette  Spørgsmaal  for  Alvor  tages  op,  og  man  kan  se, 
at  Kongressen  befinder  sig  i  fuldstændig  Vildrede  over  for  det.  Skønt 
der  i  Underudvalget  sad  saa  udprægede  Fredsvenner  som  Descamps 
og  Martens,  søgte  man  dog  først  at  snige  sig  fra  Spørgsmaalet  ved  at 
erklære  det  for  altfor  omfattende,  og  man  siger  tilsidst  det  meget  for- 
nuftige til  Eyschen:  Kan  Du  ikke  formulere  et  bestemt  Forslag?  Men 
det  kan  han  naturligvis  ikke,  og  paa  et  nyt  Møde  to  Dage  senere  fore- 
ligger der  saa  et  Brev  fra  Eyschen  til  Formanden  i  Underudvalget, 
Martens.  Dette  Brev  gaar  ud  paa,  at  han  foreløbig  opgiver  Sagen,  men 
ønsker  den  henskudt  til  den  følgende  Konference,  hvilket  endelig  ved- 
tages i  et  Plenarmøde  som  Konferencens  Mening  og  Opfattelse.  Den 
næste  Haagerkonference  vil  altsaa  efter  al  Sandsynlighed  bevidst  komme 
til  at  beskæftige  sig  med  Spøi^smaalet  om  de  smaa  Staters  militære 
Foranstaltninger.  —  De  vil  nu  se,  at  Danmark  i  dette  Øjeblik  befinder 
sig  i  en  Situation,  som  er  en  af  de  ansvarsfuldeste,  noget  Land  nogen- 
sinde har  været  i.  Saa  mærkeligt  det  lyder,  er  der  med  andre  Ord  et 
Stykke  af  Danmarks  Fremtid,  der  i  disse  Dage  sænes  under  den  al- 
vorligste Debat.  Sagen  forholder  sig  saaledes,  at  Konseilspræsident 
Deuntzer  nu  har  det  i  sin  Haand  at  møde  med  et  positivt  Forslag  i 
denne  Henseende.  Det  vil  jo  f.  Eks.  kunne  tænkes,  at  han  mødte  op 
med  et  Forslag,  hvis  Væsen  var  dette:  Skal  de  smaa  Stater  ikke,  da 
vi  jo  dog  alligevel  maa  basere  enhver  Overvejelse  angaaende  dem  paa 
deres  absolute  Værgeløshed,  i  Forhold  til  de  store  Stater  nøjes  med 
det,  som  her  er  kaldet  en  Politivagt,  og  hvis  der  virkelig  sker  et  Over- 
greb, skal  saa  disse  smaa  Stater  ikke  nøjes  med  en  gennem  denne  Politi- 
vagt i  de  højtideligste  Former  udstedt  Protest?    At  det   virkelig   vil 

kunne  gaa  saaledes  til,  er  der  nogen  Grund  til  at  tro.  Der  foreli^er 
nemlig  en  historisk  Kendsgerning,  der  viser  i  den  Retning.  Da  Krigen 
mellem  Frankrig  og  Tyskland  udbrød  i -1870,  blev  den  Aftale  truffet 
mellem  Frankrig,  Tyskland  og  England,  at  disse  tre  Magter  saa  at  sige 
vilde  samvirke  til  Opretholdelse  af  Neutraliteten  for  det  ret  prekært  stil- 
lede Belgien,  som  skulde  opretholde  en  Neutralitet,  hvor  det  stod  som 
en  forholdsvis  værgeløs  Magt.  I  det  Tilfælde,  at  der  nu  var  sket  et  Over- 
greb fra  den  ene  af  de  krigsførende  Magters  Side,  vilde  det  have  været 
vanskeligt  for  Belgien  at  henvende  sig  til  den  anden  krigsførende  Magt 
om  Hjælp,  da  Belgien  jo  netop  derved  vilde  være  kommen  ind  med  i 
Krigen,  idet  det  havde  stillet  sig  som  Parthaver  paa  den  ene  Magts  Side. 
Denne  Vanskelighed,  forklares  det  nu,  bl.  a.  af  den  engelske  Udenrigs- 
minister, undgaas  derved,  at  den  tredie  Magt,  som  er  med  i  Aftalen, 
det  vil  sige  England,  træder  i  Skranken  for  Belgiens  Ret  og  retter 
de  fornødne  Henvendelser.  Hvad  der  med  andre  Ord  li^er  bag 
her  ved,  er,  at  Belgien  ikke  vil  komme  til  at  forsvare  sin  Neu- 
tralitet, men  vil  kunne  nøjes  med  en  Protest  og  med  Støtten  fra  den 
neutrale  Magts  Side.  Og  det  er  noget  i  denne  Retning,  der  efter  min 
Mening  bør  blive  Løsningen  af  det  Spørgsmaal,  jeg  nu  er  ved  at  be- 
handle. Deuntzer  staar  her  i  disse  Dage,  saa  vidt  jeg  kan  se,  over  for 
denne  alvorlige  Opgave,  ved  hvilken  jeg  tænker  mig,  at  han  f.  Eks. 
hos  Sverrig-Norge  vil  kunne  faa  Støtte  til  positive  Forslag  af  Værdi. 
Min  Tanke  er  altsaa  den,  at  over  for  den  naive  Opfattelse,  at  noget 
maa  en  lille  Stat  gøre^  bør  vi,  de  smaa  Stater,  rimeligvis  gribe  til  en 
Slags  teoretisk  Offensiv.  Vi  maa  først  og  fremmest  gøre  Spørgsmaalet 
bevidst,  og  vi  maa  i  Fredstid  eller  under  rolige  Forhold  søge  at  faa 
at  vide,  hvad  det  er,  de  smaa  Stater  er  forpligtede  til  at  foretage  sig. 
Jeg  er  ikke  blind  for,  at  Danmark  ved  at  tage  Initiativet  her  kan  vikle 
sig  ind  i  noget,  som  eventuelt  kan  medføre,  at  der  bliver  stillet  positive 
Krav  til  os  —  om  Befæstning  f.  Eks.,  eller  i  hvert  Fald  om  Udvikling 
af  et  vist  militært  Apparat.  Men  jeg  tror  ikke,  at  dette  Spørgsmaal  kan 
undgaas.  Man  vil  fra  forskellige  Sider  trænge  paa,  og  Spørgsmaalet  vil 
ogsaa  komme  under  Debat.  Og  da  var  jeg  tilbøjelig  til  at  tro,  at  et 
første  fornuftigt  Anslag  i  den  Sag  paa  Forhaand  vilde  skabe  en  Chance 
for  et  heldigt  Udfald.  Hvis  Danmark  med  andre  Ord  tog  Teten  og 
navnlig  straks  stillede  sig  paa  det  Standpunkt,  at  det  sagde:  Vi  er  jo 
under  alle  Betingelser  værgeløse,  og  fra  det  Synspunkt  maa  Sagen  ses, 
men  sig  os,  hvad  vi  saa  skal  gøre,  —  saa  tror  jeg,  at  Danmark  paa 
Forhaand  vilde  have  en  Chance  for  at  udvirke  noget  forstandigt  i  den 
Sag.  De  vil  derimod  kunne  forstaa,  at  jeg  ikke  kan  rejse  det  Spørgs- 
maal, hvilke  militære  Foranstaltninger  vi,  set  i  dette  Lys,  skal  foretage. 
Det  Spøi^smaal  er  ganske  simpelt  nu  uløseligt. 

Hvis  jeg  nu  standser  et  Øjeblik  for  at  se  tilbage,  stiller  Forholdet 
sig  for  mig  saaledes,  at  jeg  i  det  hele  og  store  maa  konkludere  derhen, 
at  vi  bør  afvæbne,  at  denne  Afvæbning  bør  støttes  af  en  Politivagt,  og 

at  det,  hvis  der  overhovedet  er  mere  at  gøre,  —  hvilket  det  sidste 
Punkt,  jeg  omtalte,  maaske  kunde  tyde  paa,  —  vil  vise  sig,  at  Spøi^- 
maalet  om  yderligere  Foranstaltninger  endnu  er  uløst.  At  dette  sidste 
Spørgsmaal  derimod  i  den  rent  momentane  Politik  har  en  ikke  ringe 
Interesse,  er  noget  ganske  andet.  Vi  har  jo  nemlig  faaet  nedsat  en  For- 
svarskommission,  der  skal  løse  det  militære  Spørgsmaal.  Men  jeg  vil 
om  denne  Forsvarskommission  sige,  at  jo  hurtigere  den  slutter  sin 
Gerning  des  bedre.  (Oberst  N.  P.Jensen;  Hør!)  Ja,  jeg  tror,  at 
Obersten  og  jeg  kan  blive  enige  om  det!  Hvad  man  end  vil  sige  om 
denne  Forsvarskommission  —  og  der  kan  jo  siges  mange  Ting  —  tror 
jeg,  man  ganske  sikkert  og  bestemt  kan  sige,  at  den  kan  heller  ikke 
for  Øjeblikket  løse  dette  Spørgsmaal.  Nu  kan  det  jo  imidlertid  ikke 
nægtes,  at  der  er  en  ikke  ringe  Sandsynlighed  for,  at  den  danske  Rigs- 
dag alligevel  vil  tage  en  Beslutning  herom  i  disse  Tider.  Og  hvis  det 
skulde  ske,  saa  kan  Spørgsmaalet  ikke  blive  afgjort  ved  principielle 
Betragtninger,  men  saa  bliver  det  afgørende  visse  Sidemomenter.  Og 
af  dem  er  der  mange,  men  jeg  skal  lade  dem  allesammen  ligge  paa 
10  nær. 

Det  første  Sidemoment,  jeg  her  vil  fremdrage,  er  det  økonomiske. 
Hvad  bør  vi  økonomisk  set  gøre?  Jeg  skyder  altsaa  nu  hele  min  tid- 
ligere Udvikling  til  Side  og  ser  blot  paa  dette  Spørgsmaal.  Men  naar 
vi  i  Forvejen  ofrer  ca.  20  Millioner  om  Aaret  paa  vort  Militærvæsen, 
kan  der  utvivlsomt  ikke  ud  fra  dette  Synspunkt  for  os  være  nogen 
Opmuntring  til  at  gaa  videre.  —  Det  andet  Sidemoment,  jeg  saa  kom- 
mer til,  er  det  kulturelle.  Hvad  bør  vi  kulturelt  set  gøre?  Jeg  maa 
her  bemærke,  at  hvad  jeg  hidtil  har  udviklet,  særlig  i  hele  den  første 
Halvdel  af  mit  Foredrag,  har,  som  jeg  mener,  nærmest  behandlet 
Sagen  fra  den  rent  forstandsmæssige  Side.  Men  der,  hvor  jeg  nu  be- 
finder mig,  der  vil  man  finde,  hvad  jeg  vil  kalde  mit  Hjerteblod.  Jeg 
anerkender  fuldt  ud  Idealiteten  hos  de  Mennesker,  der  siger:  Vi  vil 
forsvare  vort  Fædreland.  Men  jeg  forlanger  at  blive  troet  paa  mit  Ord, 
naar  jeg  siger,  at  jeg  er  ogsaa  i  Besiddelse  af  en  Idealitet,  som  for 
mig  er  af  afgørende  Værdi,  og  som  bevirker,  at  jeg  —  jeg  havde  nær 
sagt  —  ikke  ønsker  at  forsvare  mit  Fædreland.  Der  finder  for  Tiden 
en  Verdensudvikling  Sted,  en  kulturel  Fremgang,  der  for  mig  er  af  en 
alt  afgørende  Betydning.  Den  viser  sig  i  det  Fællesskab  mellem  Natio- 
nerne, som  socialt,  økonomisk,  kunstnerisk  og  videnskabeligt  læ^er 
sig  for  Dagen.  Det  er  en  Udvikling,  som  endogsaa  gaar  ned  i  det  rent 
menneskelige,  som  aabenbarer  sig  i  en  utvivlsom  Solidaritetsfølelse  — 
i  hvert  Fald  en  vis  venskabelig  Følelse  mellem  Menneskene.  Og  det 
er  denne  Følelse,  jeg  ikke  vil  have  ødelagt  ved  Krig.  Og  det  er  tillige 
denne  Følelse,  jeg  ikke  vil  have  ødelagt  eller  i  hvert  Fald  nedsat  ved 
noget  militært  Apparat.  Jeg  tror,  at  der  i  selve  den  omtalte  Udvikling 
er  et  Værn  for  mit  Land.  Men  selv  bortset  derfra  er  den  en  Kultur- 
værdi af  saa  stor  Betydning,  at  det  forekommer  mig,  at  man  ikke  har 

Lov  til  letsindigt  at  sætte  den  overstyr  eller  blot  letsindigt  at  bringe 
den  til  at  vakle.  Men  et  hvilketsomhelst  militært  Apparat,  det  være 
nok  saa  ringe,  er  en  Trudsel  og  forbliver  en  Trudsel  mod  hele  denne 
Verdensudvikling,  som  for  Tiden  er  under  Opsejling.  —  Hvad  enten 
jeg  altsaa  tager  det  økonomiske  eller  det  kulturelle  Sidemoment  i  Be- 
tragtning konkluderer  jeg  igen  derhen,  at  vi  bør  nærme  os  til  Afvæb- 
ning, vi  bør  maaske  helt  afvæbne. 

Men  det  kan  jo  ikke  nytte  at  nægte  det,  at  selv  saaledes  kan  vi 
ikke  slutte  af.  Vi  lever  jo  i  et  Land,  hvor  der  bestandig  maa  tages 
praktiske,  politiske  Instanser  op  til  Debat,  og  der  er  jo  en  Instans 
endnu,  som  jeg  delvis  har  berørt  for  de  store  Magters  Vedkommende, 
men  som  her  kommer  igen.  Det  er  selve  Folkets  naive  Følelse.  Der 
hersker  jo  uden  Tvivl  i  vort  Folk  en  ganske  naiv  Tro  paa,  at  man 
maa  forsvare  sit  Fædreland.  Det  er  denne  naive  Følelse,  der  paa  et 
vist  Trin  i  dansk  Politik  fik  et  ganske  fortræffeligt  Udtryk,  fordi  det 
baade  sagde  alt  og  intet,  nemlig  Udtrykket,  at  vi  skal  „konstatere  vor 
Neutralitet".  Jeg  vil  sige  om  dette  en  Gang  i  visse  Henseender  geniale 
Udtryk,  at  det  er,  hvad  jeg  vil  kalde,  et  rent  Harmonikabegreb,  det  vil 
sige  et  Begreb  til  at  trække  ud  og  ind.  Det  betyder  saa  meget  som, 
at  vort  Militærvæsen  ikke  maa  være  for  dyrt,  men  det  maa  dog  nok 
koste  en  hel  Del  Penge.  Og  det  betyder,  at  vi  naturligvis  erkender,  at 
vi  er  værgeløse,  men  vi  skal  alligevel  „udgyde  Blod"  til  vort  Forsvar. 
Og  det  betyder,  at  de,  der  ønsker  det,  kan  lægge  saa  meget  ind  i  denne 
Konstatering  af  Neutraliteten,  at  det  bliver  et  virkeligt  Forsvar  for 
Landets  Eksistens,  men  det  betyder  ogsaa,  at  de,  der  ønsker  det,  kan 
lægge  saa  lidt  ind  deri,  at  der  ikke  bliver  andet  tilbage  end  den  om- 
talte Politivagt.  Kort  sagt,  dette  Udtryk,  at  vi  skal  konstatere  vor  Neu- 
tralitet, er  et  raadløst  Ord  for  en  ganske  raadløs  Tilstand  i  dette  Land. 
Det  betegner  ikke  noget  Standpunkt,  vi  kan  bygge  vort  Militærvæsen 
paa.  Og  selv  naar  vi  anerkender,  at  der  er  denne  naturlige,  historisk 
nedarvede,  naive  Trang  i  Folket  til  at  forsvare  sig,  ligger  der  ikke 
deri  noget  fast  Grundlag  at  bygge  paa.  Men  hvis  jeg  skulde  sige,  hvor 
langt  jeg  vilde  kunne  fjerne  mig  fra  Afvæbningen  for  dog  at  imøde- 
komme Folkets  Krav  om  et  vist  Forsvar,  vil  mit  Standpunkt  være 
dette:  Vi  kan  indlade  os  ret  vidt  paa  et  Forsvar,  naar  dette  under 
ingen  Betingelser  sætter  vor  Neutralitet  i  Fare  —  det  vil  med  andre 
Ord  sige,  at  vi  paa  ingen  Maade  vil  gaa  med  til  Københavns  Befæst- 
ning — ,  og  dernæst  maa  dette  Forsvarsvæsen  være  saaledes  formet, 
at  det  ikke  fører  bort  fra,  men  gaar  i  Retning  af  Tanken  om  Landets 
Afvæbning.  Dette  maa  blive  det  Forsvarsvæsen,  vi  i  hvert  Fald  fore- 
løbig kan  gaa  med  til.  Det  bliver  ikke  mit  Ideal,  ikke  det,  jeg  er  be- 
gejstret for,  men  det  bliver  det,  som  den  praktiske  Politik  rimeligvis 
vil  komme  til  at  beskæftige  sig  med,  og  det  bliver  det,  man  har  ud- 
trykt i  dette  Ord:  Fæstningens  Nedlæggelse,  Militærudgifternes  Ned- 
sættelse. Derom  vil  den  praktiske  Politik  komme  til  at  dreje  sig. 

Nu  vil  jeg  slutte  denne  Undersøgelse  med  at  appellere  til  de  Herrer 
militære.  Jeg  tror,  de  Herrer  militære  for  sin  Part  vil  forbeholde  sig, 
at  de  ikke  har  mindre  Fædrelandssind  end  de  saakaldte  Forsvarsnihi- 
lister.  Jeg  vil  da  appellere  til  dette  Fædrelandssind  og  spørge:  Vil  de 
Herrer  militære  ikke  en  Gang  for  Alvor  tænke  igennem  og  sætte  sig 
ind  i,  hvad  der  er  Alvor  for  os,  at  der  baade  er  et  Ideal,  vi 
kæmper  for,  og  at  der  ogsaa  for  os  ligger  en  rationelt  og  fornuftig  be- 
grundet Tanke  til  Grund.  Hvis  de  Herrer  militære  vilde  forstaa  dette, 
at  vi  ikke  er  Fantaster,  ikke  overfladiske,  men  at  det  gælder  for  os 
ganske  præcist  og  nøgternt  at  overveje,  hvad  vi  i  dette  Øjeblik  ikke 
kan  undgaa  uden  derfor  i  nogen  Maade  at  tabe  Fredens  store  Ideal  aF 
Øje,  saa  skulde  jeg  tro,  at  de  militære  meget  hurtigt  og  nemt  vilde 
kunne  komme  til  Rette  med  os.  De  vilde  da  kunne  komme  til  Rette 
med  os  paa  den  Basis,  at  de  som  sagkyndige  vilde  kunne  komme  til 
at  ordne  Forsvaret  inden  for  den  Ramme,  jeg  her  har  angivet. 

Nogle  Resultater  af  den  eksperimentelle  Zoologi 

af  Dr.  phil.  Th.  Mortensen. 


Der  er  i  de  sidste  to — tre  Aartier  fremvokset  en  helt  ny  Gren  af 
Naturvidenskaben,  som  vel  bedst  kan  betegnes  som  den  eksperimen- 
telle Morphologi.  Dens  Maal  er  at  naa  til  en  kausal  Opfattelse  af  Or- 
ganismerne, finde  de  Love,  der  behersker  Dyrs  og  Planters  Udvikling, 
Formdannelse  og  Vedligeholdelse.  Det  for  denne  Gren  af  Naturviden- 
skaben ofte  anvendte  Navn  „Udviklingsmekanik«  indeholder  en  Antyd- 
ning af  dens  Opgave,  er  altsaa  samtidig  en  Slags  Program;  men  det 
er  noget  ensidigt,  idet  deri  synes  angivet  paa  Forhaand,  at  Under- 
søgelserne skal  føre  til  det  Resultat,  at  alt  kan  føres  tilbage  til  meka- 
niske (physisk-kemiske)  Aarsager.  Navnet  „Eksperimentel  Morphologi* 
(omfattende  baade  Zoologi  og  Botanik)  er  ubetinget  at  foretrække. 

Methoden,  der  anvendes  i  denne  Videnskab,  er,  som  Navnet  an- 
giver. Eksperimentet.  Gennem  Forsøg  stræber  man  at  løse  de  Spørgs- 
maal,  der  frembyder  sig.  Man  opløser  Fænomenerne  i  deres  enkelte 
Faktorer,  studerer  saa  hver  enkelt  Faktor  for  sig,  udfinder  dens  Be- 
tydning, alene  og  i  Forhold  til  de  andre  Faktorer.  For  blot  at  nævne 
et  Eksempel:  Vil  man  se,  hvad  det  er,  der  betinger  Skeletdannelsen 
hos  en  Søpindsvinelarve,  lader  man  Larverne  leve  i  Vand,  der  mangler 
et  af  de  i  Havvandet  almindelige  Stoffer,  f.  Eks.  kulsur  Kalk.  En 
Sammenligning  af  de  heri  opklækkede  Larver  med  saadanne,  som  har 

levet  i  normalt  Havvand,  men  iøvrigt  under  samme  Forhold,  vil  da 
vise,  hvad  Betydning  den  kulsure  Kalk  har  paa  Skeletdannelsen. 

Til  en  Begyndelse  har  man  vel  gaaet  lidt  famlende  til  Værks,  spurgt 
noget  i  Blinde,  som  det  nødvendigvis  maa  blive  Tilfældet,  hvor  man 
betræder  et  nyt,  ukendt  Omraade.  Først  efterhaanden  lærer  man  at 
formulere  sine  Spørgsmaal  rigtigt.  De  opnaaede  Resultater  kan  da 
fremkalde  ny  Synspunkter  og  kaste  Lys  over  Forhold  som  tidligere 
syntes  uforstaaelige  eller  ganske  uden  Betydning.  —  Følgende  fra 
Hverdagslivet  hentede  Træk  er  vel  ikke  nogen  ganske  heldig  Prøve 
paa  dette,  men  da  det  er  et  Forhold,  hvori  vi  alle  optræder  som  aktive 
Deltagere,  har  det  en  særlig  Interesse.  En  østrigsk  Forsker,  Przibram. 
henleder  Opmærksomheden  paa,  at  naar  Folk  kommer  ind  paa  en  Re- 
stauration, søger  de  først  og  fremmest  til  Vægpladserne;  det  er  med  et 
vist  Ubehag,  man  sætter  sig  saaledes,  at  man  kommer  til  at  vende 
Ryggen  ind  mod  Værelset.  Dette  synes  jo  at  være  et  højst  simpelt 
Forhold,  uden  nogen  videnskabelig  Betydning.  Imidlertid  finder  Przibram 
heri  en  meget  interessant  Levning  fra  vore  Forfædre,  Dyrenes  Vaner. 
At  fremmede  Legemer  udøver  en  vis  Indflydelse,  tiltrækkende  eller 
frastødende,  paa  Dyrenes  Bevægelser,  kan  ikke  bestrides.  Som  et 
særlig  prægnant  Eksempel  paa  en  saadan  Tiltrækning  anføres  en  Iagt- 
tagelse over  et  Infusionsdyr,  der  i  mange  Timer  blev  ved  at  krybe 
om  paa  et  Muslingeæg  uden  at  kunne  komme  bort  derfra,  indtil  et 
andet  lille  Legeme  kom  i  Nærheden  og  saaledes  udløste  Dyret  fra 
dets  Fangenskab.  Ogsaa  det,  at  forskjellige  Dyr  søger  at  skærme  svagt 
beskyttede  Dele  af  deres  Legeme  ved  at  trykke  disse  fast  mod  Under- 
laget, føres  ind  herunder,  ligeledes  det,  at  en  Kat,  der  bliver  angrebet, 
gerne  vil  trække  sig  ind  i  en  Krog  for  at  faa  Ryggen  dækket,  —  og 
saaledes  kan  det,  at  man  gærne  vil  sidde  op  imod  Væggen  jo  nok 
komme  ind  under  samme  almindelige  Regel,  skønt  det  unægtelig  lyder 
lidt  komisk.  Ogsaa  det,  at  man,  naar  det  er  varmt,  søger  over 
paa  Gadens  Skyggeside,  naar  det  er  koldt,  til  Solsiden,  betragtes  som 
et  Udslag  af  Lysets  Tiltrækning  eller  Frastødning  paa  Organismerne 
(„Heliotropisme"),  og  mange  andre  af  Menneskets  tilsyneladende  fri-, 
villige  Handlinger  vil  sikkert  vise  sig  at  være  bestemte  af  naturlige 
Aarsager.  „Vilde  en  ikke  menneskelig,  intelligent  Iagttager  analysere 
de  bestemmende  Faktorer  for  Menneskenes  Bevægelser,  vilde  han  faa 
lignende  Resultater  som  vi  for  de  lavere  Dyr  og  derfor  maaske  fra- 
skrive Mennesket  Følelser  og  Aandsevner."  Noget  rigtigt  er  der  utvivl- 
somt heri,  selv  om  det  vel  nok  er  noget  for  vidt  drevet. 

De  eksperimentelle  zoologiske  Undersøgelser  har  givet  en  Mængde 
ny,  ofte  rent  ud  forbavsende  Resultater.  At  samle  det  altsammen  til 
et  organisk  Hele  lader  sig  dog  næppe  gøre  endnu;  det  er  for  tidligt 
at  anlægge  de  store,  almindelige  Synspunkter,  der  kan  samle  alle 
Enkelthederne.  Men  der  er  blandt  den  store  Mængde  Fakta  saa  mange 
interessante  Forhold,  at  det  turde  være  berettiget  at  fremdrage  en  Del 

deraf  for  et  større  Publikum.  Det  er  særlig  nogle  Resultater  af  Under- 
søgelser over  Dyrenes  Regenerations-Evne  og  af  Podningsforsøg  paa 
Dyr,  her  skal  fremdrages. 

Det  blev  ovenfor  sagt,  at  det  er  i  de  sidste  2—3  Aartier,  denne 
Videnskabsgren  er  fremstaaet.  Paa  en  Maade  kan  dén  dog  siges  at 
være  snart  200  Aar  gammel.  De  første  Undersøgelser  af  denne  Art 
blev  nemlig  allerede  anstillede  i  Aaret  1740  af  den  franske  Naturfor- 
sker Trembley  paa  den  almindelige  Ferskvandspolyp.  Oprindelig  var 
Hensigten  med  hans  Forsøg  blot  den  at  faa  afgjort,  om  den  ham 
ukendte  Organisme,  han  havde  opdaget,  var  et  Dyr  eller  en  Plante, 
idet  han  gik  ud  fra,  at  naar  en  Plante  blev  delt,  kunde  hver  Del  vokse 
ud  til  en  ny  Plante,  medens  et  Dyr  maatte  gaa  til  Grunde,  naar  det  blev 
delt.  Han  skar  den  over  og  fandt,  at  hver  Del  voksede  ud  til  en  ny 
Organisme  —  og  sluttede  alligevel  ikke,  at  det  var  en  Plante,  da  dens 
Bevægelser  og  Optagelse  af  Føde  utvivlsomt  henviste  den  til  Dyrene. 
Han  gjorde  da  talrige  Eksperimenter,  som  han  beskrev  i  et  Værk, 
der  udkom  1744  og  vakte  overordentltg  stor  Opsigt  og  Interesse. 
Allerede  forinden  havde  Trembley  meddelt  sine  Kolleger  Reaumur  og 
Bonnet  sine  Resultater;  de  gentog  hans  Forsøg  og  fik  samme  Re- 
sultater. Bonnet  gjorde  ogsaa  Forsøg  med  nogle  i  Ferskvand  levende 
Orme,  og  kunde  meddele,  at  naar  man  skar  Hovedet  af  en  saadan, 
voksede  det  ud  igen  —  ja  han  havde  gentaget  Forsøget  indtil  12  Gange 
paa  samme  Individ,  det  voksede  stadig  ud  igen.  En  anden  berømt 
Naturforsker,  Spallanzani,  gjorde  noget  senere  (1768)  Forsøg  med 
Hvirveldyr,  særlig  Salamandre,  og  paaviste,  at  baade  Lemmer  og  Hale 
vokser  ud  igen  (regenereres),  naar  de  skæres  bort;  indtil  6  Gange  i 
Træk  skar  han  Lemmer  og  Hale  af  samme  Dyr  i  Løbet  af  3  Sommer- 
maaneder,  de  voksede  stadig  ud  igen.  Ogsaa  Snegle  eksperimenterede 
han  med,  og  fandt,  at  de  kan  regenerere  hele  Hovedet.  Senere  (1773, 
1814),  gjorde  de  engelske  Forskere  Shaw  og  Dalyell  Undersøgelser 
over  Regenerations-Evnen  hos  Planarier  (nogle  i  Ferskvand  levende 
Fladorme);  men  derefter  hvilede  disse  Studier  næsten  fuldstændig, 
-indtil  de  i  Slutningen  af  forrige  Aarhundrede  blev  optagne  paany  af 
en  hel  Række  Forskere.  Blandt  dem,  der  særlig  har  gjort  sig  for- 
tjente af  den  eksperimentelle  Zoologi,  maa  nævnes  Tyskerne  Roux, 
Driesch  og  Herbst,  samt  Amerikaneren  Morgan. 

Allerede  ved  direkte  Iagttagelse  i  Naturen  finder  man  talrige  mær- 
kelige Eksempler  paa  Regeneration.  At  Dyr  som  Infusionsdyrene  regel- 
mæssig deler  sig  tværs  over  i  to  Dele,  som  hver  vokser  ud  til  et  helt 
nyt  Dyr,  synes  vel  ikke  saa  paafaldende;  Organisationen  er  her  saa 
lav,  at  det  er  ret  vel  forstaaeligt,  at  hver  Del  kan  regenerere  det 
manglende  Stykke.  At  langt  højere  organiserede  Dyr,  f.  Eks.  forskel- 
lige Orme  kan  præstere  det  samme,  er  langt  mærkværdigere  —  i  det 
hele  taget  er  det  en  Regel,  at  jo  højere  organiseret  et  Dyr  er,  des- 
mindre udviklet  er  Regenerationsevnen.  Dyr  som  Søstjærner  og  Regn- 

orme  har  denne  Evne  stærkt  udviklet.  Skærer  man  en  Arm  af  en  Sø- 
stjæme,  vokser  den  hurtig  ud  igen  —  ja  nogle  Søstjæmer  Fra  de  tro- 
piske Have  kan  endog  præstere  det,  at  en  afskaaren  Arm  bliver  til  en 
hel  ny  Søstjæme,  idet  4  eller  5  ny  Arme  vokser  ud  fra  Saarfladen, 
samtidig  med  at  en  ny  Arm  vokser  ud  paa  dei  Dyr,  der  mistede  Armen. 
(Fig.  1).  En  lille  Slangestjæme,  som  er  almindelig  i  Katt^ai  og  forøvrigt 
har  Slægtninge  i  alle  Have,  afkaster  selv,  naar  den  beskadiges  lidt, 
ikke  blot  Stykker  af  Armene,  men  hele  Kroppen:  Ryghuden,  Maven, 
Kønsorganerne,  saa  der  saa  at  sige  ikke  er  andet  tilbage  end  Munden 


f 
i 

t 
i 


(^  de  fem  Arme  (eller  Armsmmper)  —  i  Løbet  af  kort  Tid  vokser  alt 
ud  igen.  Forskellige  Søpølser  trækker  sig  saa  stærkt  samtnen,  naar 
de  berøres,  at  alle  Indvoldene  sprøjtes  ud;  det  generer  ikke  Dyret  i 
paafaldende  Grad,  i  Løbet  af  kort  Tid  er  det  hele  nydannet. 

Kommer  vi  højere  op  i  Dyreriget,  finder  vi  Regenerations-Evnen 
stadig  mindre  udviklet.  Hos  en  Salamander  kan  endnu  baade  Lem- 
mer og  Hale  nydannes,  hos  Firben  kun  Halen,  hos  Mennesket  kun 
mindre  Stykker  af  Huden.  —  Noget  anderledes  stiller  det  sig  dog  med 
nogle  af  de  indre  Organer  hos  Mennesket,  og  i  det  hele  taget  hos 
Hvirveldyrene.    Det  er  et  velkendt  Fænomen,    at   naar  et  Stykke  af 

Leveren  borttages,  kan  Resten  vokse  til,  saa  den  igen  bliver  saa  stor 
som  normalt  og  kan  udføre  sin  Funktion  saaledes,  som  Organismen 
kræver  det.  (Ifølge  en  tysk  Lærds  Mening  skal  Prometheus-Sagnet 
vise,  at  allerede  Grækerne  vidste  Besked  herom.  Det  synes  dog  min- 
dre tiltalende  saaledes  at  betragte  dette  skønne  Sagn  som  det  første 
Forsøg  i  den  eksperimentelle  Morphologie.  Formodentlig  har  vedkom- 
mende Lærde  ikke  kendt  Nordboernes  Særimner  —  der  er  dog  ellers 
en  Regeneration,  som  siger  Sparto  til  Prometheus'  Lever).  Ogsaa  andre 
indre  Organer  kan  regenerere.  Nyren  f.  Eks.;  dog  kan  der  ikke  dannes 
en  ny  Nyre,  ifald  en  af  dem  tages  helt  bort,  men  i  saa  Fald  vokser 
den  anden  Nyre  betydeligt,  indtil  den  dobbelte  Størrelse,  saa  den  kan 
overtage  be^es  Funktion.  Ogsaa  Milten  kan  regenere,  ja  selv  Linsen 
skal  undertiden  kunne  nydannes  hos  Mennesket.  (Hos  Salamanderen 
er  Linsens  Nydannelse  i  Øjet  meget  ofte  iagttaget  og  omhyggelig 
studeret;  der  knytter  sig  til  dette  Fænomen  stor  teoretisk  Interesse, 
idet  Linsen  i  Reglen  nydannes  ud  fra  Regnbuehinden,  medens  den 
oprindelig  dannes  af  Overhuden).  Meget  beklageligt  er  det,  at  Lungerne 
ikke  er  istand  til  at  regenerere  i  større  Udstrækning  —  det  vilde  have 
vejet  op  mod  adskillige  Brystsyge-Sanatorier! 

Et  Forhold  af  meget  stor  Interesse  er  den  frivillige  Selvdeling,  som 
træffes  hos  adskillige  Dyreformer  (bortset  fra  Infusionsdyrene  o.  1.. 
hvor  det  er  Reglen).  Særlig  mærkelige  Eksempler  frembyder  forskel- 
lige Søstjærner  og  Orme.  En  ved  Grønland  almindelig  lille  Søstjæme 
deler  sig  tværs  over  i  to  Dele;  hver  Del  regenererer  da  det  manglende: 
den  halve  Krop  og  to  eller  tre  Arme  og  bliver  saaledes  til  et  fuld- 
stændigt Individ  igen.  Ogsaa  flere  Arter  smaa  Slangestjærner  bærer 
sig  ad  paa  samme  Maade.  Hos  en  Mængde  forskellige  smaa  Orme, 
især  i  Ferskvand,  dannes  der  et  Hoved  midt  paa  Kroppen,  saa  den 
bageste  Halvdel  bliver  til  et  nyt  Individ,  der  senere  river  sig  løs;  men 
forinden  kan  dette  allerede  have  delt  sig  igen,  og  paa,  den  Maade 
videre,  saa  der  bliver  Kæder  af  Individer,  som  ved  en  Smule  ublid 
Berøring  skilles  ad  og  bliver  selvstændige.  (Fig.  2).  Andre  Orme  kan 
dele  sig  i  lige  saa  mange  Stykker,  som  der  er  Led,  og  hvert  Stykke 
udvikler  sig  til  et  helt  Dyr. 

Viser  saaledes  Naturen  selv  mange  mærkelige  Eksempler  paa  Re- 
generation, saa  er  det  dog  langt  mere  forbavsende,  hvad  de  eksperimen- 
telle Undersøgelser  over  Dyrenes  Regenerationsevne  har  bragt  for 
Dagen.  Nogle  af  de  mest  interessante  Resultater  skal  her  fremdrages. 
—  Der  er  enkelte  Dyr,  der  har  vist  sig  at  være  særlig  gode  Objekter 
for  saadanne  Eksperimenter,  og  disse  „  ulykkelige  *"  Dyr  maa  stadig  holde 
for.  Slige  klassiske  Objekter  er  navnlig  Ferskvandspolypen  (Hydra), 
Fladorme  (Planaria  maculata).  Regnormen  og  Frøen. 

Det  var,  som  ovenfor  nævnt,  Ferskvandspolypen,  der  var  Genstand 
for  Trembleys  Forsøg;  hans  Resultater  er  saa  velkendte,  at  de  fleste 
vel  har  hørt  noget  derom.     Han  skar  den  igennem  paa  langs;   hver 


Om  Regeneration  og  Podning  af  Dyr 


391 


Del  lukkede  sig  sammen,  idet  Saarrandene  samledes,  og  levede  ugenert 
videre  og  naaede  snart  den  oprindelige  Størrelse  igen.  Blev  Dyret  delt 
paa  tværs,  dannede  den  øverste  Halvdel  en  ny  Stilk,  den  nederste  et 
nyt  Hoved;  blev  det  delt  i  flere  Dele,  voksede  hver  Del  ud  til  et  helt 
nyt  Individ,  der  til  en  Begyndelse  dog  naturligvis  kun  var  halvt  eller 
kvart  osv.  saa  stort  som  det  oprindelige  Individ.  Naar  kun  den 
forreste  Del  af  Dyret  blev  delt  paa  langs,  dannedes  der  to  Hoveder 
paa  én  Stilk,  og  ved  at  fortsætte  med  saadanne  Længdedelinger  med 
Forenderne  kunde  Trembley  danne  større  Kolonier  med  mange  Hoveder 
paa  én  Stilk,  medens  Dyret  selv  ellers  ikke  danner  Kolonier,  idet  Knop- 
perne løsriver  sig  efterhaanden  som  de  udvikles.  (Fig.  3.)  Blev  en  afekaa- 
ren  Forende  af  et  Dyr  sat  hen  til  en  afskaaren  Bagende  af  et  andet 


Fig.  3  b. 


Fig.  3  c. 


Fig.  3  d. 


Fig.  3e. 


Fig.  3.  Fersicvandspolyp.    a.  To  Individer  paa  et  Stykke  af  en  Gren.    b— c.  Forskellige  Podninger. 

Naturlig  Størrelse.    (Efter  Trembley). 

Dyr,  saaledes  at  Saarrandene  berørte  hinanden,  voksede  de  sammen 
til  et  Individ;  ja  det  lykkedes  endog  at  faa  to  hele  Individer  til  at 
smelte  sammen,  naar  de  blev  tvungne  fast  ind  til  hinanden  (idet  der 
blev  stukket  et  Haar  igennem  dem).  Endelig  mente  Trembley  at  have 
paavist,  at  naar  et  Dyr  blev  krænget,  saaledes  at  Huden  kom  indvendig 
og  Maven  udvendig,  saa  fandt  det  sig  ogsaa  deri  og  levede  roligt 
videre  uden  at  føle  sig  generet  deraf.  —  Intet  Under,  at  alt  dette  vakte 
enorm  Opsigt! 

I  den  nyere  Tid  er  Trembleys  Forsøg  med  Hydra  genoptagne  og 
fortsatte  af  en  hel  Række  Forskere.  Man  har  maattet  bekræfte  Rigtig- 
heden af  Trembleys  Iagttagelser,  med  en  enkelt  Undtagelse,  og  har  føjet 
adskillige  ny  til.  Det  har  vist  sig,  at  Dele  af  forskellige  Individer 
forenes  let,  selv  om  de  er  omvendt  orienterede,  f.  Eks.  med  Forenden 
vendende  nedad  paa  det  ene  Stykke,  og  omvendt  paa  det  andet;   man 

har  faaet  to  Forender  til  at  vokse  sammen  med  deres  Saarflader,  saa 
der  dannedes  et  Dyr  med  2  Hoveder  men  uden  Stilk  osv.  i  mange 
forskellige  Variationer.  Selv  Stykker  af  Individer  af  to  forskellige  Arter 
kan  vokse  sammen  til  et  Individ.  Stykker  saa  smaa  som  Ve  ^^'  i 
Diameter  kan  vokse  ud  til  et  nyt  Individ,  til  en  Begyndelse  dog  kun 
med  1  Arm;  lidt  større  Stykker  danner  to  Arme.  Armene  alene  er  de 
eneste  Stykker  af  Dyret,  der  ikke  kan  danne  ny  Individer;  men  hænger 
der  blot  et  lille  Stykke  Krophud  ved  en  Arm,  danner  den  et  nyt  Dyr. 
—  Kun  et  af  Trembleys  Forsøg  viser  sig  at  bero  paa  en  Misforstaaelse, 
det  at  krængede  Dyr  kunde  leve  videre  med  Maven  udvendig  —  de 
maa  have  krænget  sig  tilbage  igen,  uden  at  Trembley  har  bemærket  det. 

Paa  beslægtede  Former,  der  lever  i  Havet,  har  man  naaet  ikke 
mindre  interessante  Resultater,  særlig  paa  en  Goplepolyp,  hvis  viden- 
skabelige Navn  er  Tubularia;  (den  findes  ogsaa  i  vore  Farvande, 
danner  f.  Eks.  meget  pragtfulde  Kolonier  paa  Badehuspælene  ved 
Middelfart).  Disse  Dyr  danner  Kolonier,  hvor  de  enkelte  Dyr  sidder 
som  Hoveder  paa  en  mere  eller  mindre  grenet  Stamme,  der  med  en 
Slags  Rod  er  fæstet  til  Underlaget.  Skærer  man  Hovedet  af  en  Tubu- 
laria, vokser  hurtig  et  nyt  ud;  men  tager  man  et  Stykke  af  en  Tubu- 
laria-Stamme  og  hænger  det  frit  i  Vandet,  vokser  der  et  Hoved  ud  i 
begge  Ender.  (Fig.  4.)  Andre  beslægtede  Former  danner  under  lig- 
nende Forhold  kun  Hoved  i  den  Ende,  der  vender  opad,  selv  om  det 
i  Virkeligheden  er  Rodenden,  og  omvendt:  Rod  i  den  nedre  Ende, 
selv  om  det  egenriig  er  Hovedenden.  Paa  andre  Former  igen  lykkes 
det  at  faa  dannet  Rod  i  begge  Ender,  naar  man  blot  lader  dem  berøre 
et  fast  Legeme.  En  lille  smuk,  buskformet  Goplepolyp,  som  ogsaa 
lever  i  vore  Farvande  (Gonothyræa  Loveni  —  dansk  Navn  har  disse 
Former  ikke),  kan  man  faa  til  at  danne  Rødder,  naar  den  overskaarne 
Stamme  berører  Vandfladen,  Rødderne  breder  sig  da  fra  Saarfladen  ud 
under  Vandfladen,  og  Grenene  vokser  lodret  ned  derfra. 

Paa  en  smuk  Fjerformet  Goplepolyp  (Pennaria  Cavolini),  som  lever 
i  Middelhavet,  har  man  gjort  meget  interessante  Iagttagelser.  Figur  5  a 
giver  en  Forestilling  om,  hvorledes  „Hovederne"  sidder  langs  ud  ad 
Grenene  og  i  Toppen.  Skærer  man  alle  Hovederne  og  Roden  af  en 
Koloni  og  hænger  Stammen  frit  op  i  Vandet,  vokser  snart  de  fleste, 
undertiden  alle  Hoveder  ud  igen,  først  de  i  Toppen  og  de  i  Spidsen 
af  Grenene,  saa  de  indad-  og  nedadfølgende;  samtidig  vokser  ogsaa  et 
Hoved  ud  i  Rodenden.  Men  snart  resorberes  alle  Hovederne  igen,  de 
inderste  og  de  nederste  først,  sidst  de  i  Spidsen  af  Grenene  og  det  i 
Toppen.  Derefter  trækker  Celle-Indholdet  i  Grenene  og  Stammen  sig 
et  Stykke  tilbage,  og  de  tomme  Grenstykker  kastes  af,  idet  Væggene 
opløses  paa  et  lille  Stykke  helt  rundt  —  og  saa  vokser  der  ny  Ho- 
veder ud  igen,  i  samme  Orden  som  første  Gang.  Disse  kan  igen 
resorberes  osv.,  indtil  der  kun  er  et  ganske  lille  Stykke  tilbage  af 
Grenene  —  men  samtidig  er  der  i  den  nedre  Ende  dannet  ny  Side- 

grene  med  Hoveder.  (Fig.  5  a. — c).  Ganske  smaa  Stykker  af  Stammen 
paa  1 — 2  mm.  Længde  kan  ikke  danne  noget  Hoved;  men  lægger  man 


FU-  4.  Slrkkc  > 
lam  Sum  mi,  lOm 
Hoved  I  bcuc  En 


;   Hh   merke  grc 
'  Tirmcn.   of   dt 

I  bi|i«K  rri  End' 


4^  M^ 


■I  alle  Hovederne  er  arskunie;   niealen  HalrdcKn   af  Sli«   er  nydannede,   og 'der'  er  lllltge  dann«  cl  Hond 
i  Bagenden,    l:.  Semme  Koloni  etler  £  Da«ei  Forlab. 

10  eller  flere  Stykker  saaledes,  at  deres  Saarflader  berører  hinanden, 
vokser  de  sammen  til  et  Stykke  og  producerer  i  Fællesskab  et  Hoved 
i  hver  Ende.  Man  kan  lægge  saadanne  Stykker  paa  forskellige  Maader, 

f.  Ex.  i  en  Rosette;   blot  Saarfladerne  kommer  i  Berøring  med   hin- 
anden,  vokser  de  sammen,   og  der  dannes  da  et  Hoved  paa  hver  fri 

Spids. 

Allerede  i  Aaret  1773  gjorde  Englænderen  Shaw  Forsøg  over  kun- 
stig Deling  og  Regeneration  af  Planarier  (Fladorme),  og  Dalyell  fort- 
satte hans  Forsøg  (1814);  de  fandt  Regenerationsevnen  saa  stærkt  ud- 
viklet hos  disse  Dyr,  at  Dalyell  erklærede,  at  de  „næsten  maa  kaldes 


Fig.  7  a. 


Fig.  7  c. 

Fig.  7  a— d.  Regeneration  af  en  Planarie.  a.  Dyret 
delt  paa  langs,  saa  de  to  Halvdele  kun  hænger 
sammen  med  Forenden;  alt  indenfor  den  punk- 
terede Linie  er  nydannet,  b.  Dyret  delt  paa  langs 
i  den  bageste  Halvdel;  to  ny  Hoveder  opstaar 
ved  den  øvre  Ende  af  Delingsllnien,  saa  Dyret 
faar  3  Hoveder,  c.  Dyret  delt  paa  langs  i  den 
forreste  Del ;  et  Individ  med  2  Hoveder  er  dannet, 
d.  Dannelse  af  ny  Individer  ved  skraa  Indsnit  i 
Randen.  (Ikke  samme  Art  som  a--c).  Alle  Figu- 
rerne lidt  forstørrede. 


Fig.  7  b. 


Fig.  7  d. 


Fig.  8.    a.  Frisk    indfanget  Pla- 
narie; b.  samme  Individ  efter  at 
have  sultet  i  4^/s  Maaned. 


udødelige  under  Knivseggen".  I  de  senere  Aar  er  Studiet  over  disse  Dyrs 
Regenerationsevne  genoptaget  og  dyrket  med  stor  Iver,  især  af  ameri- 
kanske Forskere,  og  det  er  da  ogsaa  fremfor  alt  den  i  nordamerikanske 
Sumpe  levende  Planaria  maculata,  der  er  bleven  studeret,  idet  den  har 
vist  sig  at  være  et  ganske  vidunderligt  Objekt.  (Fig.  6.)  I  Naturen 
deler  den  sig  meget  livligt;  paa  visse  Lokaliter  er  Tværdeling  den 
eneste  Formeringsmaade,  og  Kønsorganer  udvikles  slet  ikke  i  dem; 
paa  andre  Lokaliteter  kan  den  kønslige  Formering  være  overvejende. 
Dette  Dyr  kan  skæres  i  Stykker  paa  kryds  og  tværs  og  paa  langs, 

i  næsten  saa  smaa  Stykker,  det  skal  være;  hvert  lille  Stykke  udvikler 
sig  til  en  hel  ny  Orm,  og  det  har  vist  sig,  at  Hoved  og  Øjne  altid 
dannes  i  det  ny  Stykke,  medens  Munden  og  Svælget  opstaar  i  det  op- 
rindelige Stykke.  Paa  Strimler  skaarne  ud  paa  langs  af  Dyret  dannes  det 
ny  Hoved  undertiden  paa  Siden,  paa  tværs  af  Dyrets  gamle  Længdeaxe; 
en  Gang  imellem  faar  man  ogsaa  et  lille  Tværstykke  til  at  danne  Ho- 
ved i  begge  Ender.  Et  afskaaret  Hoved  udvikler  som  oftest  et  nyt 
Hoved  fra  sin  Bagende,  saa  der  dannes  et  Dyr,  der  kun  bestaar  af 
to  Hoveder;  da  det  ingen  Mund  har,  gaar  det  naturligvis  til  Grunde 
efter  nogen  Tids  Forløb.  —  Ved  Indsnit  i  Forenden  eller  Bagenden 
kan  fremkaldes  Individer  med  to  Hoveder  eller  to  Haler,  ja  man  kan 
faa  den  til  at  danne  ekstra  Hoveder  eller  Haler  hvorsomhelst  paa 
Kroppen  ved  at  gøre  et  skraat  Snit  i  Randen  —  en  fortilvendende 
Saarflade  danner  straks  (et  Hoved,  en  bagtilvendende  Saarflade  en 
Hale.  (Fig.  7  a. — d.)  —  Under  Regenerationen  aftager  Stykkerne  be- 
tydelig i  Størrelse,  da  de  ingen  Næring  kan  optage  og  Nydannelserne 
saaledes  maa  foregaa  paa  Bekostning 
af  det  gamle  Væv.  Først  naar  Mund 
og  Svælg  er  udviklede,  kan  de  be- 
gynde at  optage  Næring  igen  og  vokse. 
Holdes  voksne  Exemplarer  paa  Sulte- 
kur, aftager  de  ogsaa  betydelig  i  Stør- 
relse. (Fig.  8.)  Meget  smaa  Dele  dan- 
ner nok  et  Hoved  og  antager  Form 
som  en  hel  Planarie,  men  de  kan  ikke 
udvikle  Mund  og  Svælg  og  maa  da  nød-^ 
vendigvis  dø  efter  nogen  Tids  Forløb. 

Ogsaa  forskellige  andre  Fladorme  *"'«•  ^-  '^'^  purarir^N^tTrnrs^ei^^ise/  ^"  ^"'*' 
har  vist  sig  at  være  gunstige  Ob- 
jekter, saaledes  især  en  Land-Planarie,  hvis  Forende  er  hammerfor- 
met  udvidet.  Det  er  mest  tropiske  Former,  men  en  Art  lever  almindeligt 
i  større  Drivhuse  —  f.  Eks.  i  Botanisk  Haves  Palmehus.  Fig.  9  viser 
Forenderne  af  to  forskellige  Individer  sammenvoksne.  —  En  lille  Planarie 
(Stenostoma),  der  almindeligt  formerer  sig  ved  Tværdeling,  idet  et  nyt 
Hoved  udvikler  sig  midt  paa  Kroppen,  saa  man  ser  to  Individer  hænge 
sammen  i  en  Kæde,  viser  følgende  interessante  Fohold.  Skæres  Dyret 
over  foran  den  naturlige  Delingslinie,  forsvinder  det  bageste  Individs 
Hoved  (Hjærne,  Sanseorganer)  og  et  nyt  Hoved  dannes  ved  Saar- 
fladen  i  Forenden  af  hele  Stykket,  der  i  Virkeligheden  bestaar  af  halv- 
andet Individ,  men  nu  opfører  sig  fuldstændig  som  ét  Individ.  Skæres 
et  Dyr  i  Deling  over  bag  den  naturlige  Delingslinie,  opsættes  blot  De- 
lingen, til  en  ny  Bagende  er  vokset  ud,  iøvrigt  forandres  intet. 

(Fortscnes.) 


Fri  eller  bunden  Beværtemæring. 

Af  C.    USSING. 


I  de  senere  Aar  har  det  gentaget  sig  i  Københavns  Borgerrepræsen- 
tation, at  Medlemmer  af  alle  Partier  er  staaet  op  og  har  forlangt  Fri- 
næring i  Beværterfaget.  Ved'  en  kommunal  Vedtægt  blev  det  i  1882 
bestemt,  at  der  foreløbig  ikke  maatte  uddeles  flere  Beværterborger- 
skaber. Man  mente  nemlig  den  Gang,  at  man  havde  alt  for  mange  Be- 
værtninger her  i  Byen,  og  man  agtede  ved  nærmere  Bestemmelser  at 
regulere  Tilgangen.  Men  forinden  man  begyndte  at  regulere  Tilgangen, 
maatte  man  naturligvis  først  lukke  af  for  den. 

Hvad  vilde  nemlig  ske,  hvis  man  uden  foreløbig  at  lukke  for  Be- 
værtertilgangen vilde  give  sig  til  at  tale  om  Indskrænkningsbestem- 
melser?  Alle  vide,  at  saadanne  Indskrænkninger  i  Borgeres  borgerlige 
Rettigheder  aldrig  faa  tilbagevirkende  Kraft;  de  kommer  til  at  gælde  i 
Fremtiden  for  de  senere  tilkommende  Rettigheder,  men  ikke  bagud 
for  de  alt  erhvervede.  Hvis  man  altsaa  kan  naa  at  faa  Rettigheden  fat, 
før  Indskrænkningen  træder  i  Kraft,  har  man  sit  paa  det  Tørre;  ja 
den  Rettighed,  man  erhverver  før  Indskrænkningen,  bliver  endog 
værdifuldere,  end  den  ellers  vilde  være,  netop  ved  de  Indskrænknin- 
ger, som  komme  bagefter,  og  som  rammer  alle  fremtidige  Konkur- 
renter. Ved  mindste  Nys  om,  at  man  agter  at  lukke  Døren  eller  dog 
stille  den  paa  Klem  for  nye  Beværtninger,  eller  stille  nye  strængere 
Fordringer  til  Beværtninger,  vilde  Folk  strømme  ind  ad  Døren  for  at 
sikre  sig  Plads  som  Beværter,  føf  Døren  lukkes,  og  den  første  Virk- 
ning af  Indskrænkningsbevægelsen  vil  derfor  være  den:  endnu  flere 
Beværtninger,  ja  mange  flere  Beværtninger  og  endnu  flere  Borger- 
skaber, der  kunne  ligge  hen  som  en  Kapital,  der  forøger  sig  i  Stilhed 
og  kan  tages  frem,  naar  Indskrænkningerne  ere  indførte  og  har  gjort 
deres  Virkninger.  Man  kan  nemlig  godt  tage  Borgerskab  uden  at 
bruge  det;  man  kan  spekulere  i  Fremtiden  ligesom  Frimærkesamleren 
gjør,  naar  han  ved  Udsigt  til  Statsoverhovedets  Død  køber  Frimærker 
op,  som  han  tror  snart  vil  blive  sjældne.  Af  Frimærker  kan  man  nu 
vel  kjøbe  mange  og  af  Borgerskaber  kun  ét  paa  sit  Navn,  men  til 
Gengæld  stiger  Borgerskabet  ganske  anderledes  i  Værdi,  naar  det 
bliver  sjældent,  end  Frimærker  gjør,  og  man  kan  jo  ogsaa  anlægge 
Kapital  i  andre  Personers  Borgerskaber,  i  Borgerskaber  paa  andre 
Folks  Navne. 

Som  sagt,  der  er  siden  1882  efter  bedste  Evne  stoppet  for  yder- 
ligere Beværtertilgang  her  i  Byen,  og  der  er  derved  skabt  en  Situa- 
tion, som  er  uvurderlig  for  en  Lovgiver,  der  ønsker  at  lægge  Ind- 
skrænkning, selv  nok  saa  lille  Indskrænkning  paa  Beværterdrift.  Hvad 
enten  saadan  Indskrænkning  nu  angaar  Beværterantallet,  Beværternes 
personlige  Egenskaber,    Beværtningens    Drift,    dens  Beliggenhed  osv., 

Og  der  sidder  jo  netop  nu  en  Kommission  til  Overvejelse  blandt  andet 
af,  om  der  bør  gøres  saadanne  Indskrænkninger. 

Det  skal  indrømmes,  at  Situationen  kunde  have  været  langt  bedre, 
end  den  i  Virkeligheden  er.  Den  Dør,  der  blev  lukket  for  Beværter- 
tilgang, havde  nemlig  en  Sprække,  som  Lovgivningsmagten  ikke  havde 
lagt  Mærke  til.  Det  har  vist  sig,  at  Folk  i  store  Skarer  under  Paa- 
skud af  at  drive  Gjæstgiveri  —  Herbergeren  —  kunde  strømme  ind 
og  forøge  Beværtningernes  Tal,  og  det  er  ikke  de  bedste  Elementer, 
som  Beværterstanden  saaledes  rekrutteres  med;  men  Tilgangen  har 
dog  ikke  været  nær  saa  stor,  som  den  vilde  have  været,  hvis  Døren 
slet  ikke  var  bleven  lukket. 

Paa  den  anden  Side  kan  der  ikke  godt  tænkes  noget  mere  skæbne- 
svangert Tidspunkt  at  give  Beværtemæringen  fri,  end  netop  medens 
en  saadan  Kommission  sidder.  Den  blotte  Udsigt  til,  at  Døren  om  føje 
Tid  vil  blive  lukket,  vil  foranledige  et  vildt  Løb  ind  ad  Døren  før 
dette  sker,  og  Kommissionens  Arbejde,  hvis  det  resulterer  i  Indskrænk- 
ninger, vil  dermed  i  en  uoverskuelig  Tid  være  gjort  ørkesløst.  Selve 
den  Omstændighed,  at  Kommissionen  har  siddet  og  arbejdet, 
vil  altsaa  netop  have  været  til  Skade  for  den  Sag,  den  har 
arbejdet  for.  Selve  det,  at  Kommissionen  sidder  og  drøfter  Ind- 
skrænkninger, vil  lokke  Folk  til  Døren  for  at  søge  at  slippe  ind,  mens 
Tid  er.  Mærker  man  ikke  paa  andet  at  Kommissionen  sidder,  mærker 
man   det  i  hvert  Fald  paa  det  hvert  Aar  voksende  Pres  mod  Døren. 

Mon  ikke  netop  dette  Pres  tyder  paa,  at  det  vilde  være  uhensigts- 
mæssigt netop  nu  at  lukke  op?  eller  kan  der  i  Striden  mellem  Be- 
værterfrihed og  Beværtningsregulering  føres  saa  meget  i  Marken  for 
Friheden,  at  denne  øjeblikkeligen  —  nu  straks  bør  sejre.  Hvis  Døren 
lukkes  op  nu,  maa  det  da  siges,  at  det  er  Fornuftens  og  Landets  Vel^ 
der  har  sejret?  eller  er  det  kun  en  Række  Personer,  hvis  Privat- 
interesser har  faaet  Overmagten  ?  Det  er  dette  jeg  skal  søge  saa  upar- 
tisk som  muligt  at  drøfte. 

Hvad  er  det  for  almindelige  Samfundsbetragtninger,  som  gøres  gæl- 
dende, for  og  imod?  Ja  de  kunne  i  det  Store  og  Hele  henføres  under 
tre  Kapitler  med  Overskrifterne:  1)  Fri  Konkurrence,  2)  Ædruelighed 
og  3)  Monopolsystem. 

Fri  Kofikurrence. 

Næringsfriheden  er  naturligvis  et  af  de  vigtigste  Kort  i  Spillet. 
Frihed  er  endnu  Tidens  Løsen.  Man  er  kommen  bort  fra  det  gamle 
Forsorgsregimente  under  Enevoldsregeringen ;  Stands-  og  Laugsprivilegier 
ere  faldne,  og  man  ser,  hvor  frodigt  Næringslivet  i  alle  Retninger  ud- 
vikler sig  under  den  fri  Konkurrence.  Ganske  vist,  en  ny  Hær  er 
under  Oprykning  med  nye  Idealer  for  Næringslivets  Ordning,  med 
Krav  paa  Reguleren  og  Regeringsmagtens  Indgriben;  men  endnu  har 
Sbcialismen  ikke  erobret  noget  af  de  egenlige  Forter,  selv  om  de  have 

sat  sig  fast  rundt  i  Løbegravene;  endnu  vajer  over  Fæstningen  Frihe- 
dens Fane. 

Ja  Næringsfrihedens  Princip  er  højst  fortræffeligt  og  Frihandel  er 
vistnok  det,  vort  Folk  staar  sig  bedst  ved,  men  set  med  europæisk- 
amerikanske Øjne  —  jeg  mener  med  de  aandelige  Strømninger  in 
mente,  der  for  Tiden  behersker  den  største  Del  af  den  civiliserede 
Verden,  lyder  det  dog  underlig  hengemt  og  forældet,  naar  dette  Princip 
endnu  anvendes  paa  Beværterspørgsmaalet.  Det  er  sandt,  at  i  den  frie 
Konkurrences  skarpe  Luft  udvikler  Næringslivet  sig  frodigst,  men  Er- 
faringen har  overalt  vist,  at  paa  Beværteromraadet  yder  den  fri  Kon- 
kurrence for  stærke  Impulser  og  bringer  Næringen  ud  i  en  skæv  og 
samfundsfarlig  Retning.  Statistiken  lærer  os,  hvilken  haard  Kamp  de 
alt  for  mange  Beværtninger  fører  for  Tilværelsen;  de  staa  i  Dag  og  i 
Morgen  spiller  de  fallit;  men  medens  de  kæmper  for  Tilværelsen  gaar 
meget  tilspilde.  Der  skal  skaffes  Penge  til  Husleje  og  Brød  til 
Kone  og  Børn;  først  naar  dette  er  bragt  paa  det  Tørre,  bliver  der  Raad 
til  at  tænke  paa  Moralen.  Trængt  som  Beværteren  er  af  Konkurrenter 
paa  alle  Sider  har  han  ofte  simpelthen  ikke  Raad  til  at  være  moralsk. 

Har  han  Raad  til  at  nægte  at  skjænke  for  den  pengebeslaade  Sø- 
mand netop  i  det  Øjeblik,  Manden  har  naaet  det  spendable  Stadium  i 
Rusen?  Skal  han  netop  paa  dette  saa  indbringende  Tidspunkt  lade 
Manden  gaa,  uagtet  det  dog  med  Sikkerhed  kan  forudsiges,  at  han  inden 
10  Minutters  Forløb  vil  være  falden  ned  i  Naboens,  Konkurrentens 
Beværtning? 

Og  naar  den  berusede  Flottenheimer  begynder  at  traktere  til  Højre 
og  Venstre  har  han  saa  Raad  til  at  støde  fra  sig  hele  sin  Kundekreds, 
de  Gæster,  der  nu  belaver  sig  til  Fest  for  den  fremmede  Mands 
Penge?  Har  han  Raad  til  at  se  den  hele  Kreds  af  Stamgæster  tage 
Manden  under  Armen  for  at  bringe  ham  i  Sikkerhed  hos  en  mindre 
nøjeregnende  Konkurrent? 

Og  naar  en  Stamgæst,  der  for  en  Time  siden  ikke  havde  4  Øre  til  en 
Snaps,  nu  pludselig  efter  en  beruset  Mands  Bortgang  viser  sig  som 
Matador,  og  med  Pengesedler  i  Haanden  rekvirerer  Drikkevarer  til 
alle  Tilstedeværende,  har  Beværteren  saa  Raad  til  at  hente  Politiet? 
Vilde  Værten  ikke  i  samme  Øjeblik  miste  sin  hele  Kundekreds  og  vilde 
ikke  ogsaa  Opvarteren  forlade  den  Principal,  der  saaledes  afskar  ham 
enhver  klækkelig  Fortjeneste? 

Eller  de  Gæster,  der  hver  Aften  ved  Lukketid  Kl.  1  lukkes  ud  af 
Beværtningen  saa  fattige  som  Kirkerotter  uden  en  Øre  til  at  søge 
Nattelogis  for,  og  som  dog  hver  Morgen,  naar  Beværtningen  aabnes 
Kl.  4  møder  med  Lommen  fuld  af  Penge  og  med  stærk  Alkoholtørst; 
har  Værten  Raad  til  at  granske,  hvor  de  Penge  kommer  fra?  Vilde 
det  ikke  være  Selvruin  og  blot  at  give  Anvisning  paa  Konkurrenten, 
hvis  han  vilde  give  sig  til  at  spørge? 

Eller  det  forfaldne  Pigebarn,  som  Forældrene  har  tryglet  Kvarterets 

Beværtere  om  ikke  at  skænke  for,  men  som,  navnlig  naar  hun  er 
spirituspaavirket,  er  et  uvurderligt  Trækplaster  for  alle  Kvarterets  løse 
Eksistenser;  har  han  Raad  til  at  afvise  hende  og  lade  hende  drage 
bort  i  Spidsen  for  sin  Hær  for  at  fylde  Konkurrentens  Stuer? 

For  ikke  at  tale  om  de  heldige  Kortspillere,  som  hver  Dag  møder 
med  nye  landlige  Medspillere  i  Beværtningen  og  bagefter  kræver  ind 
som  Grever  og  betaler  kongeligt;  har  haq  Raad  til  at  se  dem  nøjere 
i  Kortene  og  bede  dem  forlægge  Scenen  for  deres  Held  og  deres  Kon- 
sum til  Konkurrentens  Bod? 

Der  er  ingen  Grund  for  den  ordentlige  Beværter,  der  har  sit  paa 
det  Tørre,  til  at  blive  fornærmet  over  disse  Eksempler.  De  ere  lagne 
ud  af  den  daglige  Virkelighed.  Men  det  er  vanskeligt  at  kaste  Stenen 
paa  den  Beværter,  som  kæmper  den  daglige  Kamp  mod  Ruin  og 
Fallit.  Det  enkelte  Tilfælde,  at  en  drukken  Person  bruger  flere  Penge, 
end  han  i  ædru  Tilstand  vilde  have  gjort,  maa  selvfølgelig  synes  ham 
en  mindre  Ulykke  end  hans  egen  Undergang,  og  han  indser  ikke  det 
vigtige  i,  at  enhver  uærlig  Krone  skal  ligge  i  hans  Nabos  og  ikke  i 
hans  egen  Pengeskuffe.  Og  han  kan  ikke  overse,  hvad  hele  denne 
Beværtertrafik  i  de  talrige  for  Eksistensen  kæmpende  Beværtninger 
fører  til  —  Opdrætning  af  en  Bærme  af  unge  arbejdsføre  Dagdrivere, 
der  hænger  rundt  i  Beværtningerne  og  leder  Pengestrømmen  til  Vær- 
tens Kasse  fra  de  Berusede,  de  Bestjaalne,  de  Bedragne,  de  Over- 
faldne og  til  Gengæld  modtager  Brændevinsstrømmen  fra  Værtens 
Tønde,  der  bestandig  sænker  dem  lavere  og  lavere  i  Demoralisation. 

Den  fri  Konkurrences  Ide!  Ja  det  er  Kulturens  almindelige  Gang, 
at  først  opdages  den  almindelige  Ide  og  først  bagefter  opdages  dens 
Undtagelser.  Vi  ere  her  i  Landet  med  den  øvrige  civiliserede  Verden 
naaet  til  at  opdage  —  eller  rettere,  vi  have  ladet  Evropa  i  sin  Tid  op- 
dage for  os,  at  fri  Konkurrence  i  Handel  og  Vandel  skaber  Ærlighed 
og  fremtvinger  Soliditet  og  reel  Behandling,  men  vi  ere  endnu  ikke 
naaede  til  at  opdage  Undtagelsen  for  Alhoholskænkningens  Vedkom- 
mende, uagtet  den  dog  er  let  at  faa  Øje  paa,  og  det  øvrige  Evropa 
bestandig  har  søgt  at  belære  os  derom.  Naar  den  fri  Konkurrence  er 
et  moralsk  Incitament  i  almindelig  Handel  og  Vandel,  er  Grunden 
den,  at  Kunder,  der  ere  normale  —  ved  deres  fulde  Fem  —  sky  den 
ureelle  og  søge  den  reelle  Forretning;  men  Alkoholudskænkningen 
kommer  netop  paa  Afveje  fordi  dens  Kunder  saa  ofte  ikke  ere 
normale,  ikke  ved  deres  fulde  Fem,  enten  fordi  de  ere  berusede 
eller  fordi  de  ere  besatte  af  en  sygelig  Tørst  efter  Alkohol. 

Fra  Frihedspartiets  Side  hører  man  ofte  i  denne  Forbindelse  den 
Indvending:  men  man  kan  ikke  faa  Folk  moralske  ved  Politibestem- 
melser! Ja  det  er  jo  netop  Sagen,  det  kan  man  ikke;  den  oven  skil- 
drede Værtshustrafik  kan  hverken  Politi  eller  Domstole  hæmme.  Men^ 
Mennesket  selv  har  normalt  en  Tendens  til  at  være  moralsk,  naar  han 
har  Raad  dertil;  og  det  er  denne  Følelse  hos  Beværterstanden,    man 

skal  bygge  paa.  Det  gælder  derfor  om  at  gjøre  ham  saa  vidt  muligt 
økonomisk  uafhængig.  Det  kan  gøres  paa-  forskellig  Maade.  Gøteborg- 
systemet, som  Sverrig  og  Norge  har  indført  og  som  England  er  ved 
ad  en  Omvej  at  naa  til,  sætter  Beværteren  paa  fast  Gage.  Men  det 
kan  ogsaa  gøres  saaledes  som  de  aller  fleste  Lande  i  Europa  gør  det, 
nemlig  ved  at  begrændse  Beværterantallet  og  derved  mildne  den  skrappe 
Konkurrence. 

Ædruelighed. 

Ædruélighedshensynene  er  Kort,  der  i  Striden  om  fri  eller 
bunden  Beværternæring  spilles  ud  fra  begge  Sider.  Frihedsmændene 
beraabe  sig  paa,  at  Ædruelighed  ikke  skabes  ved  Love.  Den,  der  vil 
have  noget  at  drikke,  skal  nok  vide  at  skaffe  sig  det,  det  har  vist  sig 
allesteder.  Selv  fuldstændige,  strænge  Forbudslove  have  maattet  bøje 
sig  for  Menneskets  Drikkelyst.  Det  at  indskrænke  eller  vanskeliggøre 
Adgang  til  Værtshuse  vil  langt  fra  at  hæmme  Drikkeriet  netop  fremme 
det.  I  Mangel  af  Beværtninger  vil  Borgeren  ty  til  Foreninger  og  Smug- 
kroer; i  Stedet  for  at  drikke  paa  Beværtningen  vil  han  kjøbe  Brænde- 
vinen og  bringe  den  hjem  i  Familien,  Drikkeriet  vil  „slaa  ind"*,  og  det 
vil  trække  sig  fra  Stueetagen  op  i  Huset  og  fra  Forhuset  over  til  Bag- 
huset, og  det  private,  hemmelige  Drikkeri  det  har  ingen  Kontrol  og 
ingen  Lukketider,  det  vil  blive  permanent.  Nat  og  Dag. 

Denne  Betragtning  kan  sammenfattes  i  det  fyndige  norske  Ord: 
Tag  Glasset  fra  Manden  og  han  slaar  sig  paa  Flasken.  Og  dertil  kommer 
den  Menneskene  iboende  Trods  mod  Baand  og  Skranker.  Hvis  Lovene 
for  at  holde  Borgeren  ædru  vil  formene  ham  at  gaa  paa  Værtshus, 
vil  han  netop  føle  Trang  til  at  reagere  og  pointere  sin  Frihed  i  Drikke- 
gilder. Symbolet  paa  den  frie  Borger  kan  let  blive  den  Mand,  der 
svinger  Pokalen. 

Se  alle  disse  Betragtninger  er  vist  fuldkommen  sande;  og  derfor  har 
Afholdsfolk  her  i  Landet  ogsaa  i  dette  Spørgsmaal  optraadt  med  stor 
Klogskab  og  Forsigtighed.  De  have  vist  ikke  ringe  Menneskekundskab 
ved  at  afholde  sig  fra  at  kræve  Love  for  at  faa  Folk  ædruelige;  de  vil 
ikke  hindre  Værtshusene  i  at  komme  til  Menneskene,  men  de  ville  faa 
Menneskene  fra  at  gaa  paa  Værtshusene.  Men  disse  Betragtninger 
have  meget  lidt  at  gøre  med  den  foreliggende  S^.  Det  indrømmes  fra 
alle  Sider,  at  man  ikke  skaber  Ædruelighed  ved  Love  og  at  det  i  høj 
Grad  maa  fraraades  at  indskrænke  Beværtningernes  Tal  under  den  til 
enhver  Tid  værende  Trang  i  Befolkningen.  Gør  man  det,  bry- 
der Drikkelysten  sig  andre  mindre  heldige  Veje.  Men  det  drejer  Sagen 
sig  heller  ikke  om,  den  drejer  sig  ikke  om  at  komme  af  med  de 
nødvendige  men  kun  med  de  overflødige  Beværtninger.  Om  en  Kunde 
skal  gaa  20  eller  40  Skridt  for  at  finde  en  Beværtning,  er  af  ringe 
Betydning.    For  de  20  Skridts  større  Afstand  søger  han  ikke  Smugkro. 

En   modsat   til  Befolkningens  Trang  afpasset  Indskrænkning  i  den 

fri  Konkurrence  vil  ikke  i  mindste  Maade  forøge  Drikkeriet;  tvært- 
imod, det  vil  indirekte  paa  mange  Maader  hæmme  Drikkeriet. 

Indirekte  vil  Indskrænkning  i  Beværterantallet  hæmme  Drikkeriet 
ved  at  Ijæme  de  Smittekilder  til  Drikkeri  og  Driveri,  som  den  fri 
Konkurrence  fremkalder  blandt  Beværtninger.  Det  er  utroligt,  hvor 
hurtigt  et  saadant  Drivhus  for  Købstadsbærme  kan  nedbryde  en  Mand. 
Der  hensidder  for  Tiden  ved  Kriminalretten  som  Arrestant  en  ung 
Tjenestekarl  af  god  hæderlig  Arbejderfamilie  af  hidtil  uplettet  Vandel, 
af  et  godlidende  skikkeligt  Sindelag,  for  Ærlighed,  Troskab  og  Arbejd- 
somhed vel  anbefalet  af  hans  tidligere  Principaler,  hvem  han  har  tjent, 
den  ene  ca.  3  Aar,  den  anden  ca.  1  Aar.  Paa  Grund  af  gentagen  Be- 
ruselse blev  han  afskediget  af  den  sidste,  og  da  han  nødig  vilde  vise 
sig  for  sin  Familie,  før  han  igen  havde  Plads,  og  derfor  var  uden  Til- 
hold, faldt  han  ned  i  en  saadan  Beværtning,  hvor  man  i  lange  Tider 
kan  leve  gratis  paa  Traktement  af  Berusede,  af  Tyve,  Røvere,  Bonde- 
fangere og  Betlere.  Kl.  1  om  Natten  lukkes  disse  Beværtninger,  men 
aabnes  igen  Kl.  4  Morgen.  De  tre  Nattetimer  gaar  for  Beværtningens 
Kunder  paa  forskellig  Maade:  for  nogle  med  „Arbejde**,  for  andre  med 
Spaseren;  og  da  vor  Tjenestekarl  havde  levet  saaledes  i  3  Uger,  var 
hans  Moral  bleven  tilstrækkelig  gennemalkoholiseret  til,  at  han  kunde 
gaa  over  fra  Spaseren  til  „Arbejde**,  og  under  den  natlige  Spaseretur 
overfaldt  han  da  en  ældre  Herre  for  at  plyndre  ham.  Fra  ærlig  Sam- 
fundsborger alkoholiseret  til  Stratenrøver  paa  3  Uger! 

Men  ved  Siden  af  denne  indirekte  Hæmning  af  Drikkeriet  ved 
Snaskernes  og  Forbryderhulernes  Fjæmelse  vil  Indskrænkning  i  Be- 
værtertallet ogsaa  direkte,  om  end  i  mindre  Grad,  hæmme  Drikkeriet. 
Ikke  det  jævne  daglige  Drikkeri,  men  det  tilfældige  Drikkeri  vil  ind- 
skrænkes, og  enhver,  som  har  haft  Lejlighed  til  ret  ofte  at  undersøge, 
hvorledes  en  københavnsk  Rus  bliver  til,  vil  vide,  hvor  almindeligt  det 
netop  er,  at  den  bliver  til  tilfældig,  og  ikke  paa  én  men  mange  Be- 
værtninger, paa  de  Beværtninger,  som. den  Berusede  tilfældig  har  pas- 
seret paa  sin  Vej.  Det  er  jo  f.  Eks.  Grunden  til,  at  det  ikke  har  syn- 
derlig praktisk  Betydning  under  Straf  at  forbyde  Værten  at  skænke  for 
den  Berusede.  Den  Berusede  har  hentet  sin  Rus  efterhaanden  i  tal- 
rige Beværtninger  under  korte  Besøg;  ingen  kan  sige,  hvor  den  be- 
gyndte. Man  har  paa  Dansk  Udtrykket:  at  „falde**  ned  i  en  Bevært- 
ning; det  betegner  netop  det  tilfældige  Besøg,  og  man  har  skabt  en 
særlig  kort  Betegnelse  for  det  tilfældige  Besøg,  netop  fordi  man  saa 
ofte  har  Brug  for  dette  Udtryk. 

I  Paranthes  skal  tilføjes,  at  en  Begrænsning  af  Beværtertallet  kun 
bør  og  kan  ske  sideordnet  med  en  udvidet  Adgang  til  Oprettelse  af 
alkoholfri  Beværtninger.  Som  Forholdene  nu  er  her  i  Byen,  er  de 
ganske  fornuftstridige.  Loven  tvinger  enhver,  som  vil  have  noget  at 
spise,  ned  i  en  Alkohplforretning  og  udsætter  derved  daglig  for  Fri- 
stelser den,  som  ønskede  at  kunne  undgaa  Fristelser.  Staten  skal  gan- 

ske  vist  ikke  ved  Tvang  holde  Borgerne  borte  fra  Livets  Fristelser; 
nogen  Overformynder  skal  Staten  ikke  være,  men  Staten  har  ikke 
Lov  at  paatvinge  Folk  Fristelser,  naar  de  helst  selv  vil  undgaa 
dem;  og  det  gjør  Staten  for  Tiden  ved  de  Vanskeligheder,  den  lægger 
i  Vejen  for  Oprettelse  af  alkoholfri  Beværtninger.  Imod  saadanne  Be- 
værtninger har  man  rejst  politimæssige  Indvendinger  —  politimæssigt 
skulde  deres  Alkoholfrihed  ikke  kunne  overholdes  — ;  men  mod  hele 
det  os  omgivende  Europas  Vidnesbyrd,  kunne  vi  ikke  være  den  Fallit- 
erklæring bekendt.  De  alkoholfri  Beværtningers  Trivsel  beror  i  høj 
Grad  paa  Begrænsning  i  Beværtertallet.  I  den  altfor  skarpe  Konkur- 
rence har  Alkoholbeværtningeme  Overtaget,  men  den  alkoholfri  Be- 
værtnings Trivsel  fremmer  Ædrueligheden.  Enhver  vil  kunne  sige  sig 
selv,  at  det  at  kunne  lade  f.  Eks.  sine  Sønner,  sine  Kontorister,  sine 
Lærlinge,  kort  sagt  alle  unge  Mennesker,  som  man  har  Ansvarspligt 
overfor,  indtage  deres  Maaltider  paa  alkoholfri  Beværtninger  og  ikke 
hver  Dag  sende  dem  hen  Ansigt  til  Ansigt  med  Snapsen  og  under 
Paavirkning  af  alkoholdrikkende  Kammerater,  det  maa  være  i  Ædrue- 
lighedens Favør.  Her  behøves  da  vist  ingen  nærmere  Udvikling. 
Ædrueligheden  vil  indirekte  fremmes  gennem  Begrænsning  af  Alkohol- 
beværtningernes  Tal,  idet  der  herved  aabnes  Mulighed  for  de  alkoholfri 
Beværtningers  Opblomstring. 

I  Striden  om  bunden  eller  fri  Beværternæring  synes  Frihedsmæn- 
dene ofte  at  gaa  ud  fra,  at  Indskrænkning  af  Værtshusenes  Tal  er  det 
samme  som  mindre  Adgang  for  Publikum  til  Værtshus,  færre  Pladser 
ved  Skjænkeværterbordene.  Det  er  selvfølgelig  en  Fejltagelse.  Om  der 
i  et  Kvarter  haves  200  Beværtninger,  hver  med  Siddeplads  til  10,  eller 
10  Beværtninger,  hver  med  Siddeplads  til  200,  bliver  Adgangen  til 
Beværterbordene  jo  lige  stor,  og  Erfaringen  viser  overalt,  at  med  den 
aftagende  Konkurrence  vil  de  bestaaende  Beværtninger  udvide  sig  med 
den  nødvendige  Plads.  Beværtningen  baner  sig  hurtig  Vej  til  alle 
Stueetagens  Værelser  og  om  fornødent  ind  i  Sidehuset  og  op  i  Eta- 
gerne; og  Spørgsmaalet  maa  blive  det:  hvad  staar  Ædrueligheden  sig 
bedst  ved:  faa  og  store  eller  mange  og  smaa  Beværtninger? 

De  store  Forretninger  kunne  ikke  bestaa  uden  det  store  ordenlige 
Publikums  Støtte.  Medens  Værten  i  den  lille  Forretning  har  stor  For- 
del af  den  enkelte  Gæsts  Beruselse,  idet  han  da  først  begynder  at  tjene 
paa  ham,  vil  Gæstens  Beruselse  være  til  Tab  for  ham  i  den  store 
Beværtning,  thi  den  vil  jage  det  store  Publikum  bort. 

Medens  Værten  i  den  lille  Beværtning  personlig  kan  øve  Indfly- 
delse paa  den  enkelte  Gæst  og  friste  ham  til  at  drikke,  staar  Værten  i 
den  store  Forretning  kun  i  Forbindelse  med  ham  gennem  Opvarteren, 
hvis  Tid  er  fordelt  mellem  mange  Gjæster,  der  hver  for  sig  kun  fun- 
gerer som  et  Nummer  i  Maskineriet. 

Medens  det  at  være  under  det  store  Publikums  Opsyn  i  menneske- 
fyldte Lokaler   virker   opdragende   paa  de  Fleste  og  ypper  til  Kappe- 

Strid  om  at  vise  gode  Manerer,  kan  Værtshuslivet  i  de  smaa  Kneiper 
virke  i  høj  Grad  forraaende  og  depraverende. 

Storbedriften  kan  Fremstille  Spisevarerne  billigere  og  bedre  tillavede 
end  den  lille  Beværtning.  Den  varme,  veltillavede  Mad,  som  Storbe- 
driften kan  fremstille  til  billig  Pris  fremkalder  ikke  den  Trang  til 
spirituøse  Apetitvækkere  som  Serveringen  i  den  lille  Snask  ofte  gør. 

Storbedriften,  der  langt  lettere  end  Smaabeværtningen  kan  afse  Ud- 
gifter til  smukt  Lokaleudstyr,  renlig  Servering  og  net  Opvartning,  virker 
derigennem  civiliserende  paa  Kunden,  der  faar  Trang  til  at  vise,  at 
han  er  de  pæne  Omgivelser  værd. 

Den  store  Beværtning  tiltrænger  intet  Polititilsyn,  thi  Værtens  In- 
teresse og  Gæsternes  gaa  begge  i  Retning  af  Orden  i  Lokalet,  og  uden 
Politiets  Bistand  vil  Værtshuslivet  i  de  store  Forretninger  holde  sig 
paa  Højde  med  Folkets  Dannelsestrin,  medens  Værtshuslivet  i  de  smaa 
Beværtninger  let  kan  udarte  og  nødvendiggøre  kostbart  og  besværligt 
Polititilsyn. 

Storbeværtningen  er  demokratisk  og  udvisker  Klasseforskel  mens 
Smaabeværtningssystemet  bidrager  til  at  holde  paa  og  udhæve  Klasse- 
forskel. Det  er  ofte  nok  fremhævet,  hvorledes  „Tivoli"  har  bidraget  til 
at  demokratisere  københavnsk  Tænkemaade.  Intet  fører  Samfundsklas- 
serne i  den  Grad  sammen  som  fælles  Nydelse,  Side  om  Side;  og  intet 
fjærner  dem  fra  hinanden  som  det,  at  de  ikke  kunne  eller  ikke  ville 
spise  ved  samme  Bord. 

Begrænsning  af  Værtshustallet  medfører  altsaa  ikke  blot  Begræns- 
ning af  det  tilfældige  Drikkeri,  men  det  fremmer  Udvikling  af  alkoholfri 
Beværtninger  og  fremmer  Overgangen  fra  smaa  til  større  Beværtnin- 
ger, alt  til  Fordel  for  Civilisation  og  Ædruelighed. 


Monopoler. 

I  Kapitlerne:  fri  Konkurrence  og  Ædruelighed  synes  for  en  upar- 
tisk Kampdommer  Fordelen  unægtelig  at  være  for  den  bundne  Næring 
og  imod  den  fri.  Dette  vil  derimod  ikke  blive  Tilfældet  i  dette  Kapittel ; 
thi  det  at  indføre  Monopoler  i  Statslivet  maa  erkjendes  at  være  for- 
bunden med  Ulemper. 

Naar  Beværtningstallet  begrændses,  stiger  hver  enkelt  Beværterret 
i  Pris.  Det  at  erhverve  Borgerskab  bliver  det  samme  som  at  faa  en 
Gave,  og  hvem  skal  saa  være  den  begunstigede?  Det  er  ikke  Smaa- 
summer,  det  her  drejer  sig  om.  En  Beværterret  i  et  søgt  Strøg  af  Byen 
er  en  Formue  værd,  og  interesseret  er  ikke  blot  den  Beværter,  der 
søger  Bevillingen,  men  ogsaa  den  Husejer,  der  udlejer  Beværtnings- 
lokalet,  det  Pengeinstitut,  der  har  sat  Penge  i  Bygningen,  og  det  Bryg- 
geri, den  Vinhandler,  der  skal  levere  Varerne  o.  s.  v.  Alle  spekulere 
da  i  Fortjeneste  ved  Bevillingen.  Den  Myndighed,  der  skal  uddele 
Bevillingerne,  kommer  ikke  til  at  danse  paa   Roser,   og   der  vil  blive 

rigelig  Anledning  til,  at  Pressioner  og  uberettigede  Indflydelser  kunne 
gjøre  sig  gjældende.  I  hvert  Fald  vil  Misundelse  overfor  den  Begun- 
stigede ikke  udeblive,  og  Mistænkeliggjørelse  af  Bevillingsmyndigheden 
maa  man  være  forberedt  paa,  og  man  maa  afveje  disse  Onder:  de 
Forbigaaedes  Misundelse  og  Myndighedernes  Mistænkeliggjørelse  og  de 
Fristelser,  de  Styrende  udsættes  for,  afveje  disse  Onder  med  de  Onder, 
der  flyde  af  Beværterrettens  Frigivelse. 

Hvor  store  disse  Onder  ville  vise  sig  at  være,  er  det  vanskeligt  at 
forudsige.  Om  Misundelighed  virkelig  her  i  Landet  i  Modsætning  til  den 
øvrige  civiliserede  Verden  skulde  være  en  uovervindelig  Magt,  det  er 
dog  vel  tvivlsomt.  Har  vi  ikke  her  i  Landet  mangfoldige  Privilegier  og 
Monopoler  og  Fordele,  der  er  ganske  ligestillede  med  de  her  omtalte?  Kan 
enhver  kapabel  Jurist  faa  et  Embede?  Har  enhver  Theolog  Krav  paa  et 
Kald,  enhver  Farmaceut  paa  et  Apothek?  Blive  ikke  mange  forbigaaede 
ved  Uddeling  af  Koncessioner  paa  Jærnbaner,  Omnibusser  og  Spor- 
vogne, Theaterbevillinger  m.  m.  Ja  ser  man  nærmere  til,  vrimler  det 
jo  i  Samfundet  med  Levebrød,  begrændsede  i  Tal.  Ved  Antagelse  til 
Brandmand,  Politimand,  Postmand,  Gasmand  o.  s.  v.,  o.  s.  v.,  o.  s.  v. 
føle  mange  sig  kaldede,  men  kun  faa  blive  de  Udvalgte ;  og  den  Slags  af 
Offenligheden  uddelte  og  i  Tal  begrændsede  Levebrød  ville  jo  tiltage 
Dag  for  Dag  eftersom  Samfundet  socialiseres. 

Og  Mistænksomheden,  den  sikkert  her  i  Landet  stærkt  udprægede 
Mistænksomhed  overfor  offbnlige  Personer,  udviklet  som  den  er  gjen- 
nem  den  alt  for  lange  Forfatningskamp,  vil  vel  nok  til  en  Begyndelse 
volde  Ulemper,  men  efter  at  Forfatningsforholdene  ere  komne  i  Orden, 
vil  Sygdommen  her  i  Landet  neppe  vise  sig  mere  inkurabel  end  andre 
Steder.  Her  bliver  det  Lovgivningens  Kunst  ved  forstandige  Forholds- 
regler at  begrændse  Ondet  til  det  mindst  mulige.  Mistænksomheden 
ved,  at  Bevillingsmyndigheden  sammensættes  paa  en  saadan  Maade  og 
der  foreskrives  den  saadanne  Former,  at  Tilliden  til  den  kan  befæstes. 
Misundelsen  muligvis  derved,  at  Forgyldningen  tages  noget  af  Mono- 
polet. En  Forretning  stiger  jo  i  Værdi,  naar  den  monopoliseres,  og 
Forskjellen  mellem  Forretningens  Værdi  uden  Monopol  og  med  Mono- 
pol kan  kaldes  Monopolværdien.  Noget  af  denne  Værdi  skal  Bevær- 
teren i  hvert  Fald  have,  da  det  jo  netop  er  Hensigten  at  støtte  ham 
pekuniært  ved  Hjælp  af  denne  Værdi;  men  om  enhver  Beværter  skal 
have  hele  Monopolværdien,  er  et  andet  Spørgsmaal. 

Disse  to  specielle  Spørgsmaal  —  Bevillingsmyndighedens  Ordning 
og  Monopolværdiens  Begrændsning  —  kunne  vi  ikke  her  komme  ind 
paa;  her  omtale  vi  kun  de  store  bærende  Principper.  Vi  kunne  kun 
hævde,  at  ved  en  fornuftig  Lovgivning  vil  Monopolondeme  i  høj  Grad 
kunne  begrændses;  og  naar  det  sker,  skulde  saa  det,  der  har  vist  sig 
udførligt  i  Norge  og  Sverrig,  i  England  og  Tyskland,  i  Schweitz  og  i 
Holland  og  som  de  i  Øjeblikket  er  i  Færd  med  i  Frankrig,  skulde  det 

være  noget,  vi  maa  afholde  os  fra  af  Frygt  for  dansk  Misundelse  og 
dansk  Mistænkeliggjørelse? 


Vi  have  omtalt  de  tre  store  almindelige  Principper,  som  beherske 
Spørgsmaalet ;  men  dermed  er  Sagen  ikke  udtømt.  Foruden  de  store, 
generelle  Principper,  der  angaar  det  hele  Samfund  og  peger  ud  over 
Nutiden,  ud  mod  de  fremtidige  Generationer  —  dem  vi  have  Ansvar 
for  —  er  der  jo  de  nuværende  Borgeres  private  Injeresser,  som  det 
vilde  være  ganske  uberettiget  at  se  bort  fra ;  i  dette  Tilfælde  er  det  de 
Beværtningsdrivendes  Interesser,  og  disse  gaa  ubetinget  henimod  Be- 
værterfrihed. Det  er  ufornødent  her  at  komme  nærmere  ind  paa,  hvilke 
Privatinteresser  det  er,  der  fører  Beværterne  til  at  kræve  Frihed.  Det 
er  forklarligt  nok,  navnlig  her  i  Landet,  hvor  Lovgivningen  ved  Ube- 
hændighed i  flere  Retninger  er  kommen  til  at  skabe  ret  utaalelige  For- 
hold, som  dog  vilde  kunne  rettes  ad  anden  Vej  end  ved  Frihed;  men 
det  er  ikke  noget  enestaaende  for  Danmark,  at  Beværterne  ere  for 
Frihed;  enhver  Indskrænkning  baade  i  Europa  og  Amerika  er  sket 
gjennem  en  Kamp  mod  Beværterne. 

Og  Beværterne  have  i  denne  Kamp  i  alle  Lande  vist  sig  som  en 
frygtelig  Magt  og  en  Magt,  som  ikke  lagde  Fingrene  imellem.  I  Eng- 
land have  de  organiseret  sig  med  det  Formaal  uden  Hensyn  til 
politisk  Farve  at  stemme  dem  ind  i  Forsamlingerne,  som  vilde  vare- 
tage deres  Interesser.  Hver  30te  Vælger  hører  ifølge  Chamberlain  til 
denne  Næringsgren,  der  bryster  sig  af,  at  ethvert  af  dets  Medlemmer 
bringer  5  Vælgere  med  til  Valgurnen.  I  Tyskland  klages  overalt  over, 
at  Byernes  Kommunalraad  ere  afhængige  af  Beværterstemmerne  — 
ethvert  Parti  maa  frie  til  denne  Stand;  og  Beværternes  Foreninger  i 
Amerika  ere  bekjendte  nok.  Herhjemme  ere  Beværterne  ikke  optraadte 
som  politisk  Organisation,  men  derfor  er  deres  Magt  ingenlunde  mindre. 
Er  det  ikke  netop  kjøbenhavnske  Forhold,  Chamberlain  taler  om,  naar 
han  siger,  at  i  Kommuner,  hvor  de  politiske  Partier  staa  omtrent  lige, 
er  det  for  meget  at  vente,  at  noget  af  Partierne  skulde  indlade  sig  paa 
at  støde  denne  mægtige  Næringsgren  fra  sig?  Naar  kun  2  i  hele  Bor- 
gerrepræsentationen —  To  —  har  stemt  og  talt  mod  Beværterfrihed, 
maa  det  saa  ikke  formodes,  at  Afstemningen  er  sket  med  de  kommende 
Valg  for  Øje;  og  er  der  noget  at  sige  dertil?  Er  der  noget  at  sige  til, 
at  man  bøjer  sig  for  Beværterinteresserne,  naar  de  modstaaende  Inter- 
esser tilsyneladende  ingen  Vælgere  repræsenterer.  Beværterfrihed  repræ- 
senteres af  ganske  bestemte  Tal,  og  de  Tal  kan  enhver  Valgkandidat 
regne  sig  til  ved  Hjælp  af  Vejviseren,  han  kan  tælle  Beværterskiltene 
og  —  efter  Chamberlains  Tabel  multiplicere  med  5.  Men  Modinter- 
esserne, hvor  er  de  henne?  Hvorfor  kommer  de  ikke  frem?  Skulde 
det  ikke  være  muligt  at  danne  et  Valgparti,  der  kunde  opveje  Bevær- 

terstemmerne  og  kun  gav  de  Kandidater  Støtte,  der  holdt  paa  bunden 
Beværternæring?  Et  saadant  Parti  vilde  naturligvis  nærmest  blive  rekrut- 
teret af  dem,  hvis  Interesse  især  vilde  berøres  af  Spørgsmaalet;  og 
hvem  er  det? 

Det  er  først  og  fremmest  de  Fattige,  de  ringe  stillede.  Deres  Paa- 
rørende er  det,  som  udsættes  for  Fordærvelse  i  Smaagadernes  lyssky 
Snasker;  den  ovenomtalte  Tjenestekarls  og  den  unge  Piges  Forældre 
og  Brødre  er  det,  som  først  og  fremmest  maa  høre  til  Antibeværter- 
partiet.  Hvor  megen  Fortvivlelse  hører  ikke  Kriminalretten  fra  For- 
ældres Side  over,  at  den  eller  den  Beværtning  „virkelig  skal  have  Lov* 
at  drive  sin  samfundsskadelige  Geschaft  til  Fordærvelse  for  Nabolagets 
Ungdom. 

Og  det  er  Smaamanden,  som  den  ved  Alcohol  demoraliserede  først 
vender  sig  imod.  Størstedelen  af  de  Rapserier,  Tyverier  og  Afpresnin- 
ger, som  sker  for  at  bringe  Udbyttet  til  den  nærmeste  Kippe,  at  Sviren 
der  kan  fortsættes  med  de  ventende  Kamerater,  de  sker  netop  paa 
Smaamandens  Bekostning,  han  hvis  Ejendele  ikke  ere  saa  vel  forvarede 
og  hvis  Bolig  ikke  er  saa  beskyttet  som  den  Velstaaendes.  Paa  samme 
Maade  er  det  Smaamanden,  der  fortrinsvis  bliver  Offer  for  den  Druk- 
nes Bersærkergang  og  Brutalitet,  thi  ham  er  det,  der  løbes  paa  Ærmet 
i  de  fattige  Knejper,  i  Smaagaderne  og  i  de  trange  Huse. 

Endvidere  er  det  Socialdemokraten,  der,  hvis  han  skal  være  sin 
Fane  tro,  maa  forlange  stadig  mere  offenlig  Haand  i  Hanke  med  Værts- 
husvæsenet; som  maa  forlange  de  mange  smaa  fornedrende  Knejper 
afløste  af  store  menneskeværdige  Spisesteder,  hvor  Arbejdskøber  og 
Arbejdssælger  kan  mødes  paa  lige  Fod.  Hans  Ideal  og  Endemaal  maa 
ligge  længere  ude  ad  den  samme  Vej,  hvor  Goteborgsystemet  ligger. 
Under  Goteborgsystemet  drives  alle  Beværtninger  paa  det  Offentliges 
Regning  af  et  filantropisk  Selskab;  Beværterne  ere  paa  fast  Gage;  og 
der  er  i  Virkeligheden  kun  et  lille  Skridt  fra  Goteborgsystemet  til  den 
rene  skjære  Socialisme,  —  Skridtet  nemlig  fra  det  filantropiske  Selskab 
til  Kommunen.  Men  selv  om  Socialdemokraten  endnu  ikke  tør  tage  det 
første  Skridt  saa  langt  som  til  Goteborgsystemet,  er  det  dog  givet,  at 
det  er  omtrent  ad  den  Vej,  han  vil.  Men  saa  maa  han  først  og  frem- 
mest stoppe  op  for  den  ubegrændsede  Tilgang  af  private  Beværtere. 
At  stemme  for  Frihed  her,  er  at  gaa  den  gale  Vej. 

Saa  er  der  alle  dem,  der  i  deres  daglige  Dont  ser  deres  Bestræbel- 
ser hæmmede  af  den  ukontrollerede  Beværtningsdrift,  dem  der  har  med 
Sygdom  og  Sygepleje,  Fattigvæsen  og  Filantropi,  Rettergang  og  Politi, 
Oplæring  og  Opdragelse  at  gjøre,  alle  de,  der  se,  hvad  Sygdom  og 
Nød  der  vokser  ud  af  de  smaa  Kipper,  de  ville  slutte  sig  til  samme 
Parti. 

Saa  er  der  Kvinderne.  Kvinderne  have  desværre  ingen  Stemme  i 
denne  Sag.  Alle  vide,  hvad  Vej  Kvindernes  Stemmer  vilde  gaa,  hvis 
man  da  kan  slutte  fra  andre  Landes  Erfaringer.    De  Lidelser,  som  det 


Fri  eller  bunden  Beværternæring  ^Qf] 

udartende  Værtshusliv  har  beredt  Kvinder  i  deres  Egenskab  af  Hustruer 
og  Mødre,  er  det  vel  vanskeligt  at  maale.  Kvinderne  kunne  ikke  stemme, 
men  de  kunne  vel  nok  ligesom  Beværterne  bringe  Stemmer  til  Valg- 
urnen. 

De  Velstillede  have  ikke  som  saadanne  direkte  personlig  Interesse 
i,  at  Beværternæringen  bindes.  Tværtimod,  mange  have  nærmere  eller 
fjærnere  Interesser  i  Alkoholtrafikken,  og  i  deres  Egenskab  af  Over- 
klasse og  Kapitalister  gaar  deres  Sympathier  uvilkaarligt  hen  mod  fri 
Konkurrence,  Næringsfrihed,  ingen  Indblanding  i  den  private  Penge- 
indtjening, og  det  er  ogsaa  i  denne  Lejr,  at  man  finder  de  doktrinaire 
Frihedsmænd,  der  forlængst  af  Europa  har  lært  det  store  Frinærings 
Princip  og  som  endnu  ikke  er  naaet  til  af  Europa  at  lære  de  nødven- 
dige Undtagelser  fra  Princippet.  Hvor  mange  af  de  Velstillede  der  vil 
slutte  sig  til  Antibeværterpartiet  beroer  paa,  hvor  mange  der  kunne  se 
bort  fra  deres  personlige  Interesser  eller  de  dermed  sammenhængende 
Doktriner  og  faa  Øje  paa  de  særlige,  ejendommelige  Samfundshensyn, 
som  der  her  er  Tale  om. 

Aiholdsfolket?  Det  er  rigtigt,  at  Afholdsfolket  ikke  som  saadant 
tager  politisk  Parti  i  denne  Strid.  Afholdsbevægelsen  gaar  ikke  ud  paa 
at  tage  Glasset  fra  Manden,  men  at  holde  Manden  fra  Glasset,  ikke  at 
regulere  Alkoholbeværtninger,  men  at  holde  sig  borte  fra  dem.  Det  er 
derfor  en  Afholdsbevægelsen  som  ^aadan  uvedkommende  Ting,  om 
Beværternæringen  er  fri  eller  bunden,  og  det  er  rigtigt  ikke  at  splitte 
Afholdsbevægelsen  med  slige  uvedkommende  Spørgsmaal. 

Men  en  Afholdsmand  er  jo  dog  foruden  at  være  Afholdsmand  og- 
saa Borger  og  kan  som  saadan  ogsaa  stemme  efter  almindelige  sunde 
Samfundshensyn.  Her  synes  det  dog,  som  om  der  har  været  en  Del 
Forvirring  i  Begreberne  blandt  Afholdsfolket.  Der  er  dem,  der  have 
ment,  at  fordi  de  vare  Afholdsfolk,  fordi  altsaa  Beværtemæringsloven 
var  dem  uvedkommende  i  deres  Egenskab  af  Afholdsfolk,  maatte  de 
stemme  imod  Lovindskrænkninger  og  for  Frihed.  Men  det  er  jo  en 
Misforstaaelse.  Fordi  Apothekervæsenet  er  Afholdsmanden  uvedkom- 
mende i  hans  Egenskab  af  Afholdsmand,  er  han  derfor  som  al- 
mindelig Borger  nødt  til  at  stemme  for  Apothekerfrihed?  Der  er  Grund 
til  at  haabe,  at  de  fleste  Afholdsmænd,  —  der  jo  særlig  har  Øje  for 
Alkoholens  mørke  Sider,  —  af  almindelige  borgerlige  Samfunds- 
grunde  —  bortset  fra  Afholdsgrundene  —  ville  slutte  sig  til  Antibevær- 
terpartiet. 

Der  synes  altsaa  at  være  Chancer  nok  for  Dannelsen  af  et  Anti- 
beværterparti.  Hvorledes  Sagen  end  drejes  og  vendes,  er  den  Ting  dog 
givet,  at  Beværterne  har  pekuniær  Interesse  i  den  størst  mulige  Alko- 
holkonsum i  Landet,  og  at  det  øvrige  Samfund  ubetinget  har  pekuniær 
Interesse  i  den  mindst  mulige  Alkoholkonsum  i  Landet,  og  denne 
Interessemodsætning  maa  kunne  mane  til   Kamp  mod  Beværterinter- 

essernes  nuværende  Eneherredømme  i  Kommunen.  Dog!  nu  synes  det, 
som  al  Agitation  i  denne  Sag  er  standset. 

Ja  det  hænger  vist  sammen  med  Nedsættelsen  af  Ædruelighedskom- 
missionen.  De  Interesser,  som  vi  her  tale  om,  ere  jo  ikke  personlige, 
men  Samfundsinteresser.  De,  der  hidtil  have  oifret  sig  herfor,  have 
ment  nu  at  kunne  benytte  deres  Kræfter  i  anden  Tjeneste,  nu  da  Sagen 
er  overgaaet  til  en  Kommission.  Men  det  er  en  sørgelig  Fejltagelse. 
Saa  vilde  Ædruelighedskommissionen  ogsaa  paa  dette  Punkt  gjøre  mere 
Skade  end  Gavn.  Ædruelighedssagen  og  dens  Kommission  er  stillet 
paa  ganske  anden  Maade  end  Forsvarssagen  og  dens  Kommission.  I 
Ædruelighedskommissionen  er  det  ikke  Sagkyndige,  der  sidder  og  gran- 
sker Teknik,  men  det  er  Folkets  Mænd,  der  søger  at  finde  Udtryk  for 
Folkeviljen,  thi  en  Alkohollovgivning,  der  ikke  er  Udtryk  for  og  ikke 
i  sin  daglige  Funktion  støttes  af  Folkeviljen,  den  er  umulig,  og  det  er 
derfor  nødvendigt  at  bringe  den  slumrende  Folkevilje  frem  til  klare  og 
utvetydige  Udtryk.  Paa  intet  Tidspunkt  vil  en  kraftig  Agitation  være 
saa  nyttig  som  netop  nu. 


Breve  fra  I.  P.  Jacobsen 

til 

Fru  Agnes  Møller. 


9.  December  1873.    Thisted. 

Kjære  Fru  Møller! 
Dersom  jeg  skulde  i  dette  Brev  sige  Dem  hvor  glad  jeg  blev  da 
jeg  fik  Sort  paa  Hvidt  for  hvor  venligt  De  erindrede  mig  saa  vilde  der 
aldeles  ikke  blive  Plads  til  den  kolossale  Efterskrift  hvori  den  vanske- 
lige Opgave  skulde  løses:  at  give  en  fyldestgjørende  Undskyldning  for 
at  jeg  saa  sent  takker  Dem  for  deres  kjære  Brev.  Om  jeg  derfor  ven- 
tede med  begge  Dele!  og  sagde  Dem  at  jeg  længes  inderligen  efter  en 
Aftenstund  at  vandre  ned  til  Per  Skrams  Gade  og  bestige  Chimborazzo 
Nr.  17  (eller  14?  saa  daarlig  er  min  Hukommelse)  men  det  har  vistnok 
lange  Udsigter,  uagtet  jeg  egenlig  har  det  godt  og  i  den  senere  Tid  har 
havt  meget  lidt  Hoste,  thi  en  vis  Sløvhed  er  jeg  ikke  ganske  fri  for, 
noget  der  er  mig  særligt  ubelejligt  da  jeg  gjeme  vilde  have  meget  færdig, 
og  saaledes  som  jeg  er  Intet  magter.  Min  Tid  er  optaget  af  meget  lidt 
interessante  BeskjæFtigelser  1)  at  gaa  Toure,  jeg  ved  Intet  mere  Kjed- 
sommeligt,  2)  at  læse  Physiologi  og  daarlige  Romaner,  3)  at  spille 
Skjærvinsel  og  Whist,  4)  at  være  gnaven.  Ved  Siden  heraf  lever  jeg  i 
en  lykkelig  Uvidenhed  om  hvadsomhelst  Nyt  —  indenlandsk  og  uden- 
landsk —  Litteratur  og  alt  det  Andet.  Jeg  læser  min  Morgenpost  og 

der  er  alt.    Nye  Bøger  findes  ikke  i  Thisted  hverken    Kejsere   eller 
Agather*),  og  det  gjør  nu  maaske  heller  ikke  Noget. 

Det  var  mig  en  Fryd  at  høre  om'  X's  Ildtilbedelse  og  jeg  kan  levende 
forestille  mig  det  Opmuntrende  ved  Skovvandringer  med  Sieur  Y. 
Her  kunde  jeg  maaske  passende  gjøre  en  Overgang  til  Hundemenne- 
sket. Tak  for  Portraiteme  det  var  gamle  Bekjendte,  jeg  saa  dem  i 
Wien  i  Cirkus  Renz.  Faderen  ligner  udmærket,  Drengen  ikke.  Uagtet 
de  ikke  tale  det  Mindste  for  eller  imod  Darwins  Theorie,  troer  jeg  dog 
de  ville  gjøre  den  Nytte  i  det  de  for  Mængden  ville  tage  sig  ud  som 
Bevis  for  dens  Rigtighed. 

Nu  skal  jeg  have  Tran  og  gaa. 

Med  de  hjerteligste  Hilsener  til  D.em  og  Deres  Mand  og  i  det  Haab 
at  De  ikke  vil  være  vred  over  min  lange  Tien  og  vil  være  kristelig  i 
Retning  af  at  gjengjælde  Ondt  med  Godt. 

Deres 

I.  P.  Jacobsen. 
8  L  a^  6V,  ff. 

Thisted  d.  25.  Februar  1874. 

Saa  nær  var  jeg  ved  det. 

Thisted  d.  4.  Marts  1874. 

Kjære  Fru  Møller! 

Som  sædvanligt  maa  jeg  begynde  med  Angertaarer  over  mit  Smøleri 
og  mangelfulde  Undskyldninger  og  Bønner  om  Tilgivelse.  —  Men  seer 
De!  jeg  har  foaet  min  Søster  gift  og  det  gaaer  slet  ikke  saa  let  for  her 
holde  vi  Gilde  hveranden  Dag  den  første  Maaned  efter  Bryllupet. 

Desværreste  fik  min  Hoste  ved  Bryllupet  en  god  Anledning  til  at 
komme  igjen  •—  det  var  ogsaa  meget  bedre  at  Folk  giftede  sig  hjemme 
i  deres  Stuer,  for  Kirker  er  ikke  byggede  med  Hensyn  til  Folks  Sund- 
hed men  fyldte  af  den  anden  Verdens  kolde  Æther.  Nu  er  imidlertid 
Hosten  paa  gode.  Veje  til  at  forsvinde  og  Foraaret  tager  den  forhaabentlig 
ganske  med  sig.  Af  et  Brev  fra  E.  Brandes,  seer  jeg,  at  han  af  Hensyn 
til  Møller  har  ladet  være  at  begynde  paa  sit  Tidsskrift.  Apropos  om 
Tidsskrifter  saa  skylder  jeg  Møller  at  takke  ham  for  mangfoldige  Hefter 
nyt  dansk**)  og  saa  nyt  russisk***),  men  det  faaer  nu  være  til  en  anden 
Gang.  Han  truede  svært  med  at  skrive  mig  langeligt  til  men  det  har 
jeg  ikke  set  noget  til  endnu.  Skal  De  paa  Karneval  iaar?  eller  gaaer 
De  meget  paa  Balduins  Promenadekoncerter?  Og  lever  Palmen?  Og 
gamle  Hansen -j-)  er  han  gaaet  i  sig  selv  igjen?  O.  s.  v.  .  .  .  jeg  kunde 


♦)  Henrik  Ibsen:  „Kejser  og  Galilæer"  og  H.  F.  Ewald:  „Agathe". 
♦♦)  „Nyt  dansk  Maanedsskrift". 
**•)  Nye  Oversættelser  af  russiske  Forfattere, 
t)  Vilhelm  Møllers  og  I.  P.  Jacobsens  fælles  Afskriver. 

blive  ved  at  spørge  en  Side  igjennem,  men  der  er  nok  ikke  det  man 
kalder  at  skrive  Breve.  Jeg  lever  i  en  uendelig  Uvidenhed  om  alt 
Muligt,  men  det  er  min  egen  Skyld,  hvorfor  er  jeg  ogsaa  saa  doven 
til  at  skrive  det  maa  være  noget  Nedarvet,  men  det  er  forresten  temme- 
lig slemt  for  en  „Skribent".  Første  Del  af  „Menneskets  Oprindelse** 
maa  vist  snart  være  rentrykt,  det  var  da  ogsaa  paa  Tiden.  Møller  er 
vel  meget  gnaven  naar  han  læser  Korrektur  paa  den,  det  er  ogsaa 
rimeligt,  meget  rimeligt.  Hvad  for  en  Turgenjew  skal  nu  ud?  Er  det 
ikke  en  mageløs  Stil,  Sætninger  der  løber  fra  hinanden  og  puffer 
Spørgsmaal  foran  sig.  Er  det  ikke  bedst  jeg  holder  op?  Det  er  det 
sidste  Spørgsmaal.  Vil  De  hilse  Møller? 

Deres 
P.  S.  hengivne 

S.  T.  I.  P.  Jacobsen. 

Hr.  Semper  Tacitumus! 
Semper  tacitumus?*) 

I.  P.  J. 


Thisted  18.  August  1874. 

Kjære  Fru  Møller! 

Det  er  nu  længe  siden  jeg  skrev  og  jeg  havde  næsten  helt  opgivet 
at  give  mig  i  Lag  dermed  da  jeg,  hvis  Intet  kommer  i  Vejen  agter  at 
afgaa  fra  Thisted  til  Kjøbenhavn  den  2den  Sept.  Nu  kan  jeg  snart  ikke 
udholde  at  være  her  længere  jeg  døer  næsten  aandeligt  af  Sult.  Det  er 
nemlig  en  græsselig  Ting  ikke  at  kunne  faa  de  Bøger  man  vil  have  og 
her  findes  kun  et  Lejebibliothek.  Jeg  har  læst  hvad  der  var  læseligt 
der  og  meget  mere.  Tænk  Dem  ialt  58,131  Sider  Romaner.  Jeg  glæder 
mig  til  ikke  at  se  en  Roman  i  mange  Maaneder.  Det  skulde  da  være 
den  jeg  skriver  paa.  Det  blier  morsomt  at  se  Byen  igjen,  thi  nu  er  det 
snart  14  Maaneder  siden  jeg  sidst  var  der.  Den  skal  jo  være  helt 
ukjendelig.  K.  og  Hesten  paa  Kongen  Nytorv  ere  jo  blevne  forærede 
bort  til  Islænderne  i  Anledning  af  Tusindaarsfesten.  Øehlenslæger  er 
jo  gaaet  op  til  Theatret  for  at  passe  paa  Billetsjoveme  og  meget  mere 
Vanvid.    Har  S.  ikke  lavet  en  Bog  „henfarne  Kjærester"? 

De  vil  nok  bede  Møller  levere  Gartner  Prior  ikke  Vilhelm  Prior 
medfølgende  Bogtittel.  Jeg  vilde  gjerne  have  Værket  liggende  naar  jeg 
kommer  til  Kjøbenhavn. 

Ved  at  gjennemlæse  hvad  jeg  har  skrevet,  seer  jeg  at  Stilen  er  saa 
gudsjammerlig  at  dersom  en  eller  anden  Fjende  fik  fat  i  det  og  fik  det 
trykt  vilde  ingen  Menneskesjæl  læse  et  Ord  mere  af  hvad  jeg  skriver. 


*)  Vilh.  Møller  havde  i  1868    under    Mærket:    Semper  Tacitumus   udgivet   en 
Pjece  mod  Svend  Grundtvigs  „25  danske  Kæmpeviser  og  Folkesange^. 


Breve  fra  I.  P.  Jacobsen  411 

Og  derfor  vil  jeg  holde  op.  Hilsen  og  Manuskrift  til  Deres  Mand.  Gid 
jeg  var  i  Peder  Skrams  Gade.  Deres 

I.  P.  Jacobsen. 


"/II  1878.         Pension  Bellevue 

Montreux. 

Kjære  Fru  Møller! 

Uden  at  have  noget  Nyt  at  meddele  finder  jeg  dog  det  kunde  være 
paa  Tiden  at  lade  høre  en  Smule  fra  mig.  Befindendet  er  godt,  vi  have 
havt  en  usædvanlig  haard  Vinter  her,  men  da  her  er  blikstille  og  Sol- 
skin med  Kulden  er  her  alligevel  meget  godt,  for  mig  i  det  Mindste. 
Nu  har  vi  prægtigt  Vejr,  navnlig  i  Dag.  Hvad  bliver  det  til  med  Villaen? 
Vil  jeg  have  at  opsøge  Dem  ude  paa  Vesterbro  naar  jeg  atter  kommer 
tilbage  eller  vil  jeg  finde  Dem  i  det  gamle  velbekjendte  Sted  paa 
Nyholm? 

Uagtet  Møller  aldrig  skriver  vil  jeg  dog  give  ham  en  en  god  Ide. 
Nemlig  læse  Theophile  Gauthiers  „les  grotesques""  og  gjøre  det  samme 
for  Danmarks  Vedkommende  som  Gauthier  har  gjort  for  Frankrigs. 
Der  maa  sagtens  dog  have  været  noget  godt  ved,  Tode,  Pram,  Søtoft 
o.  m.  A.  og  dette  vil  være  en  meget  bedre  Maade  at  bringe  lidt  Liv  i 
de  Afdøde  end  ved  Anthologier.  Det  det  gjælder  om  er  ikke  at  være 
for  kræsen,  da  Hovedsagen  er  at  give  Livsbilleder.  Folk  som  Niels 
Skaaning  (Kattenes  og  Hundenes  Strid)  Vadskjær  kunde  der  vist  gjøres 
Noget  med.  Maaske  man  ogsaa  skulde  gaa  ned  til  slige  virkelige  groteske 
Personer  som  Rejser  og  Klokkeren  Heegaard.  — 

Jeg  er  meget  flittig  baade  i  skrivende  og  i  læsende  Retning. 

Med  de   hjerteligste  Hilsener   til   Dem  og  til   den   Ikke-skrivende 

(Noget  hvorved  jeg  kun  vinder).  Deres 

I.  P.  Jacobsen. 


*VV  1880.    Thisted. 

Kjære  Fru  Møller! 
Til  Lykke  i  Anledning  af  den  vaarlige  Fødselsdag  og  alle  gode  Øn- 
sker i  en  stor  Bouquet  lagt  ned  for  deres  Fødder.  —  Og  ikke  sandt 
saadan  en  Festdag  føler  man  sig  oplagt  til  at  tilgive  de  arme  Syndere 
der  i  Aarets  Løb  have  gjort  sig  fortjente  til  Ens  Unaade,  og  man  til- 
giver dem  selv  om  man  mistvivler  om  at  de  vil  forbedre  sig  og  selv 
om  man  har  havt  de  mest  utvetydige  Vidnesbyrd  om  at  de  stadig  fal- 
der tilbage  i  Syndens  Vold  saa  siger  man  dog  til  den  knælende  Synder: 

rejs  Dig  og  synd  ikke  mere! Og  saadan  gaar  det  i  denne  Verden 

saasnart  Synderen  har  faaet  Tilgivelse  begynder  han  strax  at  gjøre  sig 
retfærdig  for  sig  selv  og  knurrer:  der  er  da  for  Resten  andre,  der  er 
ligesaa  store  Syndere  som  jeg,  som  f.  Ex.  Vilhelm  Møller  han  er  ikke 

et  Haar  bedre,  —  nej  han  er  snart  en  hel  Pels  værre,  for  han  har 
da  noget  at  skrive  om  medens  vi  her  i  Abdera  kun  har  det  daarlige 
Vejr  og  den  ny  Jernbane.  Men  man  maa  være  retfærdig,  og  lade  ham 
at  han  hver  Ugedag  giver  Livstegn  fra  sig  i  „Nutiden"s  Tekst  og  Bil- 
leder saa  at  man  saa  nogenlunde  kan  se  hvad  han  har  havt  i  Tanker 
de  sidste  6  Dage.  Men  saa  er  der  ogsaa  det  at  han  skal  ud  med 
Sproget,  andre  de  kan  sidde  og  mumle  og  i  blidt  Dovenskab  glemme 
at  synge  deres  Vise.  Det  er  rigtignok  meget  lettere  først  saadan  at  være 
i  Gang  og  skulle  frem  en  bestemt  Dag  hver  Uge.  Andre  sidder  og 
driver  sig  en  Sygdom  paa  Halsen  som  kaldes  Coulissefeber. 

Ak  ja!  gid  min  nye  Bog  var  vel  overstaaet,  jeg  synes  at  jeg  har 
saa  meget  at  skulle  have  sagt  naar  jeg  først  var  vel  over  den.  Naa 
een  Gang  maa  den  jo  dog  faa  Ende  og  da  vil  jeg  endelig  igjen  vise 
mig  i  Kbhvn.;  thi  Helbredet  er  nu,  i  alt  Fald  saa  længe  det  varer, 
godt,  ingen  Hoste  videre  og  en  god  Couleur,  ingen  Træthed  og  mindre 
Stakaandethed  end  før.  Opholdet  i  Italien  har  trods  Klimatfeberen  paa 
Capri  gjort  mig  godt,  men  jeg  er  ogsaa  meget  forsigtig,  lever  den  ene 
Dag  som  den  anden,  gaar  i  Seng  Kl.  10  og  staar  op  Kl.  7.  H vorlænge 
mon  jeg  holdt  det  ud  i  Kjøbenhavn?  Og  kunde  jeg  der  som  her  lade 
være  at  gaa  ud  om  Aftenen  og  i  det  Hele  kun  gaa  ud  naar  Vejret  er 
godt  og  da  kun  midt  paa  Dagen?  Det  er  kjedsommeligt  at  skulle 
være  saa  forsigtig  naar  man  har  været  vant  til  at  være  alt  muligt  andet 
i  sine  unge  Dage. 

Jeg  vil  ikke  haabe  De  har  ladet  Dem  narre  af  Foraarets  Begyndelse 
og  er  taget  ud  paa  Landet.  Her  er  Alting  langt  tilbage  og  vi  tørster 
efter  Regn  og  sukker  efter  Varme. 

Hils  endelig  Møller  at  Texten  til  Frontbilledet  i  sidste  Nummer  af 
Nutiden  er  mangelfuld*);  der  skulde  være  gjort  opmærksom  paa  at  Prind- 
sesse  Alexandra  seer  efter  om  Ankertatoveringen  paa  Drengens  Næse 
er  gaaet  af  paa  Rejsen. 

Gaaden  har  jeg  løst  som:  „Persienne"  og  indsender  herved  min 
Løsning  under  Mærket:  „Peter  i  Thisted".  Saa  kan  Møller  da  se  at 
jeg  læser  Avisen  grundigt. 

Hvis  De  vil  hobe  gloende  Kul  paa  mit  Hoved  saa  behøver  De  blot 
at  skrive  og  vil  i  Tanken  kunne  glæde  Dem  ved  at  se  mig  vride  mig 
under  Deres  Ædelmodigheds  Hævn. 

Men  jeg  vilde  saa  gjerne  vride  mig. 

Deres 

L  P.  Jacobsen, 

Er  der  endnu  skyggende  Palmer  for  den  Vidtberejste  i  Oacen  P. 
Skramsgade  ? 

♦)  I  ^Nutiden"  for  "/b  1880  findes  et  Billede:  „Velkommen  hjem!  Prinsessen  af 
Wales  hilser  sine  Sønner  ombord  paa  „Bacchante".  Prinsessen  ses  omfavnende 
begge  Drengene  ifærd  med  at  kysse  den  ene. 

*VVI  1882.    Vallø. 

Kjære  Fru  Møller! 

Mange  Tak  for  Deres  venlige  Brev  og  gid  jeg  snart  maatte  faa 
et  igjen. 

Foreløbig  bliver  jeg  vist  her,  da  jeg  ikke  troer  det  raadeligt  at  gjøre 
for  mange  Forandringer  i  de  hundrede  Sommerdage  vi  jo  gjerne  skulde 
have.  Tilmed  er  jeg  nu  ret  godt  vendt  i  denne  midlertidige  Rede.  Har 
faaet  Chaise-longue  i  mit  Værelse,  Hængekøje  i  vor  egen  Have,  Bænke 
med  Va — fo  Minuters  Mellemrum  i  Stiftshaven  og  med  5  Minuter  i 
Dyrehaven.  Rasende  morsomt  er  her  jo  ikke,  lidt  ensformig  er  jo  Na- 
turen her  ogsaa,  men  jeg  troer  min  Appetit  begynder  at  komme  sig  og 
overfor  den  maa  jeg  jo  lade  mange  Hensyn  vige. 

Bestilt  noget  har  jeg  endnu  ikke. 

Men  maaske  senere? 

Da  det  har  staaet  i  Kjøge  Avis  at  jeg  opholder  mig  herude,  staar 
baade  Stiftsdamer,  Daadyr  og  Skovturende  stille  for  at  se  paa  mig.  Det 
gode  herude  er  at  Alting  er  saa  nær.  Slot,  Haver  og  Skov,  for  jeg  har 
en  Bøgeskov,  der  gaar  lige  ned  til  Kjøgebugt.  Og  saa  har  jeg  ogsaa  en 
Landevej  med  Udsigt  til  Bugt  og  Land,  og  hundrede  Skridt  fra  mig  en 
Sø  som  Kongens  Nytorv  med  en  0  midt  i,  der  godt  kan  forestille 
Hesten,  naturligvis  er  der  Svaner  med  Ællinger  i  Søen  og  Bænke 
rundt  omkring.  Endelig  har  jeg  ogsaa  tohundrede  Skridt  borte  en  bred 
Sti  gjennem  en  prægtig  og  stor  Ager  Hvede  med  Valmuer,  Kornblom- 
ster og  Klinte. 

Hvad  kan  jeg  saa  forlange  mer? 

"/VI. 

Ja  saadan  gaar  det  naar  man  holder  op  i  et  Brev.  Det  var  Kiel- 
lands nye  Bog,  der  kom  paa  tværs  og  den  maatte  jo  sluges  straks. 
Og  saa  er  det  ikke  saadan  at  komme  til  at  skrive  igjen.  —  Igaar  laa 
jeg  i  min  Hængekøje  mellem  over  hundrede  Bønder  fra  fire  Aar  til 
over  de  halvfjerds;  dét  var  Gaardmændene  i  Vraaby,  der  gjorde  Skov- 
tur for  Husmænd  og  Indsiddere  i  Sognet.  (Her  fkides  en  lille  meget 
ufuldkommen  Skitse  af  Haven). 

Saaledes  ser  Haven  ud  og  i  Lysthus  Nr.  1  sidder  jeg  og  skriver 
disse  Linier.  Stregen  fra  Hængekøjen  betegner  at  jeg  liggende  i  den 
har  Udsigt  til  et  dejligt  Asketræ  og  det  ene  af  Vallø  Taarne.  Jeg  vilde 
ønske  at  De  sad  i  det  ene  Taarn  og  Møller  i  det  andet,  saa  kunde  jeg 
selv  gaa  over  med  mine  Hilsner  i  Stedet  for  at  putte  dem  i  et  Brev 

Deres 

I.  P.  Jacobsen. 

III. 
Romaner.   II. 

„Den  Førstefødte",  det  efterstræbte  Pseudonym  Homo  sum's 
andet  Værk,  er  en  Bog,  man  kommer  til  at  holde  mere  og  mere  af, 
efterhaanden  som  Tiden  gaar.  Denne  Bog  bliver  i  Ens  Tanker.  Den 
fortætter  sig  og  bliver  en  Værdi.  Man  har  ikke  læst  den  én  Dag  og 
glemt  den  en  anden,  tværtimod,  der  er  noget  ved  den,  som  bevirker, 
at  man  ikke  blot  husker  den,  men  ogsaa  gæme  vender  tilbage  til  den 
og  læser  den  paa  ny. 

Men  netop  denne  anden  Læsning  er  Prøvestenen.  Den  Bog,  man 
kun  læser  én  Gang,  kan  man  ligesaa  gæme  lade  være  med  at  læse, 
hvis  man  ved  Læsning  forstaar  mere  end  den  øjeblikkelige  Under- 
holdning. Ganske  sikkert  har  det  ogsaa  sin  store  Betydning,  at  der  skrives 
Bøger,  som  skaffer  Hvile  og  Adspredelse,  medens  de  læses,  og  som 
ikke  bagefter  besværer  Ens  Hukommelse.  Der  kunde  nævnes  Hun- 
dreder af  de  bedste  Mænd,  endda  af  den  eksakte  Tænknings  bedste 
Mænd,  skarpe  Hjærner,  som  har  elsket  Feuilletonromaner  og  Tøse- 
bøger, og  der  er  visselig  ingen  Grund  til  at  sætte  sig  paa  den  høje 
Hest  overfor  Forfatterne  af  saadanne.  Men  der  er  paa  den  anden  Side 
heller  ingen  Mening  i  at  drøfte  saadanne  Bøger  for  enten  at  bebrejde 
Forfatterne,  at  de  skrev,  som  de  vilde,  eller  paavise,  at  de  har  opnaaet 
deres  Formaal  ~  disse  Bøger  klarer  sig  selv,  og  der  er  ikke  noget  at 
sige  om  dem. 

For  de  andre  Bøger,  de,  som  blev  skrevne  ud  fra  større  Formaal 
og  i  stærkere  Stemninger,  gælder  det,  at  de  under  den  fortsatte  Læs- 
ning skal  forsvare  det  Land,  de  yandt,  under  den  første.  Det  sker 
ingenlunde  altid.  Enhver  kender  det  sikkert  fra  sin  egen  Læsning  og 
de,  der  har  givet  sig  af  med  at  anmelde  Bøger  paa  den  første  Stem- 
ning, disse  vakte,  *kan  tale  med  om  den  gehejme  Rødmen,  med  hvil- 
ken de  efter  Aars  Forløb  har  genlæst  Skrifter,  de  har  hævet  til 
Skyerne,  da  de  udkom. 

Men,  som  sagt,  Homo  sum  forsvarer  sig.  Ikke  derved,  at  han  er 
en  betydelig  Digter  —  det  er  han  ikke,  og  han  viser  dette  endnu 
klarere  i  „Den  Førstefødte**  end  i  „Det  gamle  Land**.  Den,  der  f.  Eks. 
lader  en  ung  Pige  betro  sin  elskede  Fader,  at  hun  er  blevet  forlovet,  i 
Vendinger  som  disse: 

Men  Du  spørger  jo  ikke,  med  hvem  det  er!  Tætik  Dig  dog,  Fa*er,  hvis  jeg  nu 
havde  truffet  et  rigtig  dumt  og  daarligt  Valg.  For  Eksempel  en  Husarløjtnant  med 
Nakkeskilning  og  en  bedaarende  Snurbart  å  la  Kejser  Wilhelm  den  Anden  og  snøret 
Talje,  men  ganske  tomhjærnet,  og  som  kun  havde  taget  mig  for  mit  nogenlunde  nette 
Udvortes  Skyld  —  pr.  ordinær  Officersforliebelse,  der  kunde  regnes  at  vare  i  det  aller- 
højeste, til  jeg  havde  skænket  Gemalen  det  første  Pant  paa  vor  Kjærlighed  o.  s.  v.  o.  s.  v. 

den  Forfatter  har  det  daarligst  mulige  Øre  og  den  mindst  mulige  Hu- 
kommelse for,  hvorledes  Mennesker  taler.  Homo  har  endvidere  ikke 
megen  Evne  til  at  skildre  Menneskers  Ydre  saaledes,  at  man  ser  dem 
for  sig  levende,  bevægende  sig  frit,  tværtimod,  han  gaar  summarisk 
frem,  siger  én  Gang  for  alle,  hvorledes  disse  Mennesker  er,  saaledes 
som  man  stiller  en  Skakbrik  paa  Brædtet  i  den  Konstellation,  som  Op- 
gaven forlanger.  Det  mærkes  i  det  Hele  taget  igennem  hele  Bogen, 
at  Forfatteren  higer  efter  at  faa  alt  stillet  op,  saaledes  at  han  kan  give 
sig  i  Lag  med  Problemet,  han  har  ingen  Glæde  af  at  gribe  det  myldrende 
Liv,  han  vil  ovenover  det  for  at  bedømme  det.  Bogens  Tyngdepunkt 
ligger  i  den  sidste  Halvdel,  hvor  Bipersonerne  er  skaffede  tilside  og 
det  er  et  Menneskes  indre  Liv,  som  klarlægges.  Hele  „Romanen"  er 
Rammen  omkring  en  Afhandling. 

Der  er  altsaa  nok  at  indvende  kunstnerisk  mod  „Den  Førstefødte", 
og  naar  denne  Bog  alligevel  er  saa  tiltrækkende,  er  det  paa  Grund  af 
den  Alvor,  den  Oprigtighed  og  den  dybe  Følelse,  hvoraf  den  er  præget. 

Dersom  det  en  skønne  Dag  viste  sig,  at  Forfatteren  er  Læge,  skulde 
det  ikke  forbavse.  Forhistorien  er  nemlig  stillet  saa  klart  op  som  en 
Sygejournal:  i  en  Familie,  der  synes  fuldstændig  klar  og  sund,  skønt 
der  i  Moderens  Slægt  spores  tydelige  Degenerationstegn,  er  en  Søn, 
Kaj,  som  vel  er  legemlig  sund,  men  som  psykisk  er  paa  Grænsen  mel- 
lem Genialitet  og  Abnormitet.  Han  er  fra  Barndommen  forfalden  til 
Laster,  vokser  op  i  det  sletteste  Selskab,  solder,  lyver,  stjæler,  bliver 
tilsidst  ligefrem  Alfons,  men  bevarer  samtidig  et  vist  musikalsk  Geni 
og  i  lyse  Øjeblikke  en  Selvforagt,  der  piner  ham.  Tilfældet  er  klart 
fremstillet,  baade  Slægtsdegenerationen  og  den  Enkeltes  Anlæg  er  taget 
i  Betragtning,  Bogen  kunde  paa  visse  Punkter  være  et  Bevissted  til 
Fr.  Langes  „Slægter".  Men  medens  denne  Kaj  saaledes  er  nem  at  for- 
staa  gennem  Forfatterens  Forklaring,  er  selve  Skildringen  af  ham  meget 
livløs.  Homo  har  betragtet  ham,  men  han  har  ikke  levet  med  ham. 
Han  kender  ham  akkurat  som  Lægen  en  Patient.  Man  føler  allerbeds 
Manglen,  naar  man  sammenligner  Partierne  om  Kaj  og  hans  Venner 
med  Julius  Magnussens  frække  lille  Bog  „Smaa  Verdensakser",  som 
desværre  er  udarbejdet  uden  den  kunstneriske  Alvor,  der  er  nødvendig 
selv  til  en  humoristisk  Bog,  men  i  hvilken  en  Kreds  af  tyveaarige 
Solderister  og  Smaakæltringer  er  tegnet  med  en  næsten  forskrækkelig 
Naturtroskab  i  Ord  og  Gærninger.  Paa  den  anden  Side  har  det  natur- 
ligvis ikke  været  Homo  magtpaaliggende  at  naa  til  den  nøjagtige  Gen- 
givelse her,  han  kan  tage  Magnussens  Bog  som  et  Bevis  (der  forøvrigt 
ikke  behøvedes)  paa,  at  han  har  Ret  i  sin  Skildrings  Kærne,  og  han 
stiller  da  i  sin  Bog  det  store  Spørgsmaal:  hvad  skal  en  Fader  gøre, 
naar  hans  Søn  fra  det  forholdsvis  uskadelige  Solderi  glider  over  til  den 
moral  insanity,  der  gør  ham  til  Forbryder  og  besmitter  hans  Hjem. 
Herom  handler  Bogens  sidste  Halvdel.    Og  hvad  Forfatteren  her  har 

skildret  er  ikke  Sønnen,  men  Faderen,  her  er  Oplevelsen  og  Gennem- 
levelsen. 

Denne  Fader  er  en  Mand,  udgaaet  fra  et  dygtigt,  kultiveret  Hjem, 
som  tungere  og  tungere  føler  Ansvaret.  Naar  han  staar  overfor  sin 
Søn  gør  han  ikke  ham  Bebrejdelser,  men  han  bebrejder  sig  selv  alt, 
lige  fra  det  Øjeblik,  Sønnens  Liv  skabtes,  til  denne  Dag,  hvor  han  gaar 
til  Grunde.  Og  omkring  dette  Ord  Ansvar,  der  som  Homo  meget  smukt 
udvikler,  maaske  er  den  tungeste  Bebrejdelse,  som  kan  rettes  mod  vor 
Tid,  samler  alle  Anklagerne  sig  mod  denne  Fader,  der  mente  at  have 
ført  sit  Liv  redeligt  og  retfærdigt.  Han  grubler  paa  ensomme  Van- 
dringer over  dette  Ansvars  Krav,  og  i  Belysningen  fra  dette  Ord  ser 
han  vort  Samfunds  Lidelser  som  Vaaben,  der  renes  mod  hver  enkelt. 
Liv  skabes  og  Liv  ødelægges,  og  vi  aner  maaske  ikke,  at  vi  har  været 
Skæbnens  Fuldbyrdere,  indtil  vi  en  Dag  tvinges  til  at  standse  i  vor 
Egoisme.  Saaledes  staar  Kajs  Fader  en  Dag  overfor  sin  Skæbne.  Han 
har  skabt  et  Liv,  der  kun  har  været  til  Ulykke,  og  han  maa  spørge 
sig  selv,  om  det  ikke  er  ham,  der  har  forsømt  at  udvikle  Pligtfølelsen 
i  dette  Menneske.  I  tunge  Timer  svarer  han  sig  selv,  men  bag  dette 
Svar  dukker  et  nyt  Spørgsmaal  op:  er  det  da  ikke  hans  Ret  og  hans 
Pligt  atter  at  raade  over  dette  Liv,  der  er  til  Ulykke  for  alle?  Han 
staar  en  Dag  foran  sin  Søn  med  Giften  og  rækker  ham  den.  Denne 
Scene  er  dybt  gribende,  for  dens  Skyld  blev  Bogen  til.  Gennem  tunge 
Tanker  har  Forfatteren  stridt  sig  frem  til  dette  Øjeblik,  hvor  han  retter 
det  Spørgsmaal  til  Samvittighederne:  kan  man  berøve  et  andet  Men- 
neske Livet,  naar  man  tilfulde  véd,  at  man  efter  den  højeste  Moral 
har  Ret  dertil?  Og  da  han  ser,  at  han  ikke  kan,  at  hans  Kraft  i  sidste 
Øjeblik  svigter  ham,  at  Hverdagens  Moral,  i  Kraft  af  hvilken  han  blot 
gav  sin  Søn  et  lykkeligt  Hjem,  men  ikke  med  vild  Haand  oprev  alle 
onde  Instinkter,  at  denne  nemme  Moral  har  besejret  ham,  da  er  han 
ogsaa  klar  paa,  at  han  har  forspildt  sin  Ret  til  at  leve.  Saa  meget 
Sprængstof  li^er  der  bag  de  stille  Ord  i  denne  Bog,  hvis  Maal  er  en 
Omvurdering  af  alle  almindelige  Begreber  om  Pligt  og  Ansvar.  Mod 
dette  alvorlige  Formaal  har  det  i  og  for  sig  mindre  at  sige,  hvilken 
Form  Forfatteren  har  valgt,  thi  Bogen  virker  ved  sit  Tankeindhold  just 
saaledes,  som  det  var  Hensigten. 

Som  et  af  de  Midler,  der  maaske  kunde  have  frelst  Kaj,  anføres, 
at  han  skulde  være  sendt  oversøisk  for  at  klare  sig.  Denne  Skildring 
af,  hvorledes  en  ung  Mand,  der  ingen  Vej  kommer  hjemme,  i  Amerika 
modnes  til  selvstændigt  Arbejde,  har  O.  C.  Molbech  villet  give  i 
„Over  Havet",  en  dansk  Students  Oplevelser  i  Amerika.  Tanken  var 
altsaa  aktuel  nok.  Naar  blot  Studenten  havde  været  bedre!  Bedre? 
Han  er  et  Englebarn,  der  efter  nogen  Famlen  paa  én  Dag  lærer  det 
legemlige  Arbejdes  Velsignelse  og  derefter  bliver  den  dygtigste  Træ- 
opkøber og  Savværksbestyrer  i  U.  S.,  men  netop  denne  hastige  Ud- 
vikling viser  Forfatterens  bristende  Evner  til  psykologisk  Skildring.  Og 

saa  er  hans  Stil,  hvor  det  drejer  sig  om,  hvad  der  foregaar  inde  i  et 
Menneske,  ikke  videre  behagelig: 

Han  følte  til  Tider  en  mægtig  Gæring  i  sit  Indre.  Det  var,  som  længe  hentørrede 
Kilder  atter  begyndte  at  rinde,  som  varme  Strømme  gød  sig  hen  over  hans  Tankelivs 
golde  Agre,  saa  ny  Grøde  myldrede  frem,  eller  som  Drømmenes  Kime  (!)  og  Følel- 
sernes sarte  Hjærteblade,  bortsvedne  af  Københavnerlivets  hidsede  Nydelseshede,  igen 
pippede  frem  som  spæde  Spirer,  rede  til  at  udfolde  sig  i  den  første  varmende  Lykke- 
straale. 

Tak  for  Oplysningen.  Heldigvis  er  det  kun  stødvis,  at  Bogen  aabner 
for  disse  Sjæledybder,  det  meste  af  den  er  ret  underholdende,  men 
altfor  fragmentarisk  Rejseskildring.  En  Bog  som  denne  vilde  imidlertid 
ikke  kunne  overbevise  nogen  Kajs  Fader  om,  at  Frelsen  for  et  oprevet 
Sind  er  Kampen  med  Livets  Realiteter.  Men  det  er  ikke  umuligt,  at 
dette  kunde  ske  ved  noget  i  Thomas  P.  Krags  nye  store  Roman 
„Gunvor  Kjeld,  Præstens  Datter". 

Ja,  selv  Mystikeren  Krag  er  blevet  reel.  Hvad  han  vil  vise  er,  at 
man  finder  kun  Vej  ved  at  følge  sit  Naturel,  at  hvad  der  er  Ret 
for  den  ene,  ikke  er  det  for  den  anden,  at  én  maa  sidde  hjemme, 
medens  en  anden  maa  drage  ud,  og  at  vi  maa  fuldbyrde  vor  Skæbne, 
selv  om  Længsel  og  Smerte  bliver  den  sidste  Rest.  Thora,  den  rige 
Købmands  Datter,  maa  efter  Faderens  Fallit  og  efter  at  have  mistet  en 
Bejler,  der  kun  brød  sig  om  hendes  Penge,  drage  ud  i  Kunstens  frie 
Verden  for  at  tilfredsstille  sine  jagende  Stemninger,  medens  Gunvor 
ligeledes  gennem  en  Skuffelse  i  Kærlighed  naaer  til  at  følge  sin  Faders 
Eksempel:  gennem  Arbejdet  for  andre  og  højbaaren  Sandhedssøgen  at 
vinde  fast  Grund  for  sig  og  sine.  Det  er  en  Bog,  der  tilsyneladende 
kun  vil  skildre  to  forskellige  Kvinder,  men  bag  denne  Skildring  ligger 
den  Humanitet,  der  kommer  af  megen  Forstaaelse,  og  en  sørgmodig 
Følelse  af,  hvor  megen  Lykke  det  koster,  naaer  et  Menneske  skal  blive 
sig  selv.  I  alt  dette  er  noget  meget  smukt  og  indtrængende.  Det 
er  altid  interessant  at  følge  et  helt  Menneskeliv,  og  for  Gunvors 
Vedkommende  gælder  det,  at  der  igennem  Indledningen  om  hen- 
des ejendommelige,  frigjorte  Fader,  vækkes  den  stærkeste  Sympati 
for  hende.  Det  Afsnit,  som  viser,  hvorledes  Gunvor  senere  i  Livet 
mindes  sin  Fader  og  tager  dette  Minde  op  i  sig  som  en  Værdi,  er  af 
en  dyb  og  gribende  Skønhed.  Men  trods  alt  dette  er  der  noget,  som 
bevirker,  at  denne  Bog  ligesom  tilsløres  for  En.  Krag  har  ikke  fundet 
den  rene  og  stærke  Tone,  som  dette  Emne  kræver.  Han  har  jo  den 
mærkelige  Maade  at  fortælle  paa,  at  han  ikke  lader  Fremstillingen  far- 
ves af  Emnet,  men  tværtimod  indsvøber  alt  i  en  ganske  personlig  Stil, 
der  egenmægtigt  blotter  og  gemmer  efter  Fortællerens  Forgodtbefin- 
dende. Mellem  Læseren  og  den  Oplevelse,  som  enhver  god  Bog  skal 
være,  staar  hele  Tiden  Forfatteren  og  taler  med,  belærer,  forkorter  — 
eller  trækker  Tiden  ud.  Der  er  noget  pretentiøst  ved  dette,  en  Tilrette- 
lægning,  som  standser  Stemningen  og  faar  Læseren  til  at  kigge  bag 

Ordene  for  at  undersøge,  om  dette  nu  ogsaa  er  saa  mærkeligt,  som 
det  ser  ud.  Da  man  var  yngre  syntes  man  maaske,  at  denne  Krags 
Maade  at  skrive  paa  gav  hans  Bøger  en  ejendommelig  Visdom  —  ja, 
Visdommen  er  vel  stadig  den  samme,  men  det  er  gaaet  med  den  som 
med  de  Stuer,  der  i  Ens  Barndom  syntes  saa  store,  men  som  ved 
Gensynet  forekommer  uendelig  smaa.  Man  kan  jo  smigre  sig  selv  med, 
at  Grunden  dertil  er  den,  at  man  selv  er  vokset  i  Mellemtiden.  I  hvert 
Tilfælde  er  Krag  ofte  for  omstændelig,  hvor  det  han  skildrer  er  gam- 
melkendt og  for  kort,  hvor  Hovedvægten  ligger.  Naar  f.  Ex.  Thoras 
Liv  fortælles  gennem  Referatet  af  en  Opera,  i  hvilken  hun  optræder, 
da  er  dette  sikkert  til  Skade  for  Læseren,  som  gærne  havde  set  med 
sine  egne  Øjne,  og  i  Gunvors  Skæbne  er  der  afgørende  Perioder, 
som  kun  anes,  navnlig  hendes  frie  Ægteskab  med  en  ung  Videnskabs- 
mand, hvis  Skikkelse  helt  er  skjult  bag  vage  Ord. 

Denne  Følelse  af,  at  noget  altfor  værdifuldt  gaar  tabt  under  Dig- 
terens Arbejde  med  Stoffet,  er  endnu  stærkere  ved  Læsningen  af  to 
Bøger,  som  er  skrevne  af  Forfattere,  der  ganske  mangler  Krags  Styrke 
og  Erfaring:  „Mester  Jakels  Fataliteter"  af  en  Anonym  og  „Født 
Dreyer"  af  Johanne  Madsen.  Ogsaa  disse  Emner  er  grebne  ud  af 
Livet,  idet  Forfatterne  vil  vise  Ægteskaber,  der  bliver  ulykkelige,  fordi 
de  er  indgaaede  letsindigt  eller  i  Trods.  Men  i  Stedet  for  redeligt  at 
fortælle  dette,  skriver  „Mester  Jakels"  Forfatter  sig  op  i  en  Jargon,  der 
er  intet  mindre  end  utaalelig.  Bogen  er  smykket  med  et  Citat  af  Ana- 
tole  France,  og  naturligvis  har  man  derfor  fundet  Paavirkning  af  ham 
i  Romanen.  Hvilket  blot  viser,  hvor  lidet  læst  Anatole  France  er  i  Dan- 
mark. Fra  dennes  blanke,  klare  Stil,  hvorunder  de  hedeste  Strømme 
bruser,  til  den  skvadronerende  Ironi,  hvori  Jeg'et  i  „Mester  JakeP  be- 
hager sig,  er  der  en  saa  uhyre  Afstand,  at  Anatole  Frances  Navn  lige- 
frem skriger  hjælpeløst  i  denne  Bog.  Det  ejendommelige  ved  den 
franske  Digters  Skrivemaade  er  jo  netop  det,  at  Læseren  blideligt  og 
uimodstaaeligt  føres  til  det  Maal,  Digteren  har  sat  sig,  at  man  over- 
rumples af  denne  frygtelige  Ironi,  der  smilende  byder  En  Armen  for 
at  føre  En  over  det  bløde  og  lokkende  Grønsvær  lige  ned  i  —  Ulve- 
graven. Men  i  „Mester  Jakel"  producerer  et  Jeg  sig  ustandseligt  med 
et  saadant  Velbehag,  at  man  uvilkaarligt  glemmer  det  Væsentlige  for 
at  stirre  paa  denne  Paafugl,  der  ikke  kan  blive  træt  af  at  slaa  Hjul 
med  sin  Hale.  Dette  er  saa  meget  kedeligere,  som  Forfatteren  sikkert 
havde  mange  Betingelser  for  at  forstaa  en  ung  Nutidsgrubler  med  en 
sygelig  udviklet  Trang  til  at  analysere  sig  selv  og  en  viljesvag  Lyst  til 
at  vove  sig  ind  i  Forhold,  hvis  Rækkevidde  han  for  sent  opdager.  Det 
er  en  saadan  Mand,  der  tænkes  at  skrive  Bogen,  men  hans  Fremstil- 
ling skulde  da  have  ejet  Dybde,  Ensomhedens  Tunghed,  Selvplagerens 
Vildskab,  kort  sagt  en  Gnist  af  den  Flamme,  der  blusser  i  Søren  Kierke- 
gaards Værk.  Nu  drukner  alle  de  gode  Iagttagelser  baade  af  den  unge 

Mand  og  af  den  spidsborgerlige  Familje,  ind  i  hvilken  han  kommer 
gennem  sit  tilfældige  Ægteskab,  i  en  ustandselig  Tungegalop. 

En  lignende  Uklarhed  i  Skildringen  af  et  Hverdagsforhold  findes  i 
Johanne  Madsens  lille  Provinshistorie  „Født  Dreyer".  Men  hvad  der 
forhindrer  denne  Forfatterinde  i  at  bringe  Læseren  helt  ind  paa  Livet 
af  den  unge  Pige,  som  af  skuffet  Kærlighed  gifter  sig  med  en  aldrende 
Tilbeder  og  aldrig  finder  Hvile  i  sit  Ægteskab,  det  er  ikke  noget  Selv- 
behag men  tværtimod  noget  Ydre,  nemlig  tusinde  Enkeltheder  ved  Per- 
soner, Begivenheder  og  Ting,  som  fanger  hendes  Blik  og  forvirrer  det. 
Man  kan  ogsaa  huske  for  godt.  Man  kan  blive  hildet  i  de  smaa  Ting 
—  tilfældige  Ord,  Minespil,  Lyseflfekter,  ja  hvad  der  tilfældigt  staar 
paa  et  Bord  — ,  saaledes  at  det  Væsentlige,  den  samlede  Magt  ganske 
undslipper.  Alt  hvad  der  er  udenom  Begivenheden  i  denne  Bog  er 
glimrende  gengivet  med  en  beundringsværdig  Sans  for  det  Øjeblikke- 
lige, man  kan  f.  Eks.  ikke  undgaa  at  bemærke,  hvor  fortrinligt  det 
specielt  Helsingørske  er  skildret  uden  at  Byen  direkte  nævnes,  der  er 
Situationer,  hvor  Personerne  fuldstændigt  livagtigt  bevæger  sig  gennem 
Stuerne,  men  under  alt  dette  forsvinder  alligevel  den  fulde  Forstaaelse 
af  det  virkelige  Menneskes  Kampe,  man  ser  dem  bag  en  altfor  urolig 
Flimren  —  omtrent  som  levende  Billeder.  (At  der  i  Stilen  findes  visse 
Affektationer  skal  iøvrigt  ikke  skjules,  f.  Eks.  siges  det  om  det  grønne 
Filt  paa  et  Billard,  at  det  „drømmer".  Kulden  i  en  Kirke  er  „lykkelig" 
o.  lign.  —  sligt  er  flov  Dame-Journalistfinesse.) 

Alle  disse  Skribenter  har  taget  vort  daglige  Liv  til  Emne.  Hvad 
der  ligger  for  Hvermands  Tærskel  ses  igennem  disse  Bøger  snart  i 
Realitetens  skarpe  Dagslys,  snart  i  Skær  a^  den  Personlighed,  der  op- 
fattede det.  Men  der  er  Læsere,  for  hvem  dette  ikke  er  nok.  De 
søger  i  Digtningen  ikke  det  Almene,  men  det  Sjældne,  de  vil  beriges 
ikke  derved,  at  de  møder  det  Bekendte  og  tvinges  til  at  se  med  andres 
Øjne,  men  ved  Æmnets  Sjældenhed  og  dets  særlige  Forhold  til  den. 
der  skrev  om  det. 

Saadanne  Læsere  vil  gribe  Bøger  som  Holger  Drachmanns 
„Kirke  og  Orgel",  Knut  Hamsuns  „Sværmere",  Mons  Lies 
„Mand  overbord"  og  Knud  Hjortøs  „Støv  og  Stjærner".  Disse 
Bøger  fører  os  trinvis  bort  fra  Hverdagen,  udenfor  den  Oplevelse,  der 
kan  kontrolleres  direkte  gennem  vore  Erfaringer.  Fra  Kirken  til  Stjær- 
nerne  bærer  de  vore  Tanker,  og  Bøgernes  indre  Sandhed  viser  sig  i 
den  Overensstemmelse,  der  findes  mellem  Indhold  og  Form,  thi  de  har 
skabt  hinanden.  Man  finder  da  ogsaa  en  hel  anden  Sikkerhed  her  end 
ved  de  tidligere  nævnte  Skrifter.  Disse  Bøger  er  skabte  i  Ekstase, 
og  det  vilde  paa  ingen  Maade  gaa  an  at  vikle  Indholdet  ud  af  den  dig- 
teriske Iklædning.  Hvis  man  tager  Stemningen  bort  fra  Holger  Drach- 
manns „Landsby- Elegi"  vilde  der  kun  blive  uklare  og  ikke  nytopfattede 
Personligheder  tilbage.  Men  læser  man  Bogen  om  den  graa  Organist, 
der  elsker  og  elskes  af  den  unge,  trofaste  Kvinde,  som  ikke  vil  lade 

sig  tvinge  til  en  anden  Brudgom,  da  hører  man  en  Brusen  af  Poesi, 
da  strømmer  der  igennem  Sindet  en  Anelse  af  alle  de  Digte,  Drach- 
mann har  tænkt,  medens  han  skrev  denne  uregelmæssige,  sørgmodigt 
dirrende  Prosa  om  Kærlighedens  Ungdom  og  Alderdommens  Kærlig- 
hed. Der  er  noget  stærkt  gribende  ved  denne  Skildring  af  den  gamle 
Organist,  der  endnu  en  Gang  spiller  fuldt  ud  for  sin  Elskede,  selv  om 
han  véd,  at  alt  vil  styrte  sammen  derved,  endnu  en  Gang  føler  Trang 
til  at  høre  den  fulde  Klang,  som  stod  han  i  sin  Ungdoms  Kraft  og 
kunde  synge  med  Drachmann: 

Jeg  er  kun  et  Instrument. 
Mestren  paa  mig  spiller. 
Selv  jeg  véd  ej,  hvorfra,  hvorhen 
disse  Buestregs  Løb  og  Triller. 

Der  er  netop  noget  9f  cjenne  Buestrøgets  Vemod  i  Kirke  og  Orgel. 

Ogsaa  Hamsuns  Bog  er  Lyrik,  en  henrivende,  smittende  Lyrik, 
der  tager  med,  hvad  den  har  Lyst  til,  og  forøvrigt  lader  haant  om  den 
dybere  Sammenhæng.  „Sværmere"  er  det  bedste,  som  den  ubestem- 
melige og  usikkre  Digter  længe  har  skrevet.  Denne  Skildring  af  en 
halvfordrukken  Telegrafist,  der  driver  om  paa  Vejene  dér  langt  Nord 
paa  med  en  knoppet  Siljekvist  i  Knaphullet,  antastende  alle,  overvæl- 
dende dem  med  sin  Spot  eller  sin  Kærlighed,  kæmpestærk  —  og  for- 
øvrigt en  Drømmer  med  det  fineste  Sind  og  en  genial  Opfinder,  denne 
foraarsfriske  Skildring  af  en  Mand,  der  har  baade  Følelse  og  Forstand 
i  overdaadigt  Maal,  er  holdt  i  en  svingende  Stil, .  snart  kaad,  snan 
blid,  der  ganske  afspejler  Manden.  Man  læser  denne  Bog  med  et  Smil 
om  Munden  og  en  Skælven  i  Sindet,  man  er  ganske  i  dens  Magt, 
saalænge  den  varer,  og  der  er  hverken  før  eller  senere  noget  uden- 
for den. 

Paa  lignende  Vis  og  i  ganske  modsat  Retning  virker  Mons  Lies 
„Mand  overbord",  de  to  Bøger  supplerer  hinanden  som  den  komiske 
og  den  tragiske  Maske.  „Mand  overbord"  skildrer  Fortvivlelsen  som 
„Sværmere"  Overmodet.  I  Lies  Bog  ser  man  en  ulykkelig,  fattig 
Filosof,  en  af  de  Udelukkede,  der  frysende  kigger  ind  ad  de  oplyste 
Vinduer,  ind  til  Festen,  han  aldrig  opnaaer.  Han  træffer  en  ung  Kvinde, 
der  uden  at  tænke  paa  hans  Pjalter  skænker*  ham  sit  Sind  og  sin 
Tanke,  men  han  tvinges  af  hendes  Familje  til  at  flygte  fra  hende.  Det 
er  denne  Flugt,  der  skildres.  Paa  et  Skib,  der  sejler  til  Australien, 
ser  vi  den  Ulykkeliges  Kvaler,  hele  Bogen  er  smittet  af  hans  Feber, 
og  Læseren  selv  smittes  af  den  og  lider  med  ham.  Denne  Bog  er  hel. 
Der  findes  ikke  en  Linje  i  den,  som  ikke  lever  sit  Liv  i  denne  be- 
stemte Stemning,  og  fordi  vi  tvinges  til  at  se  alt  ud  fra  denne  Mands 
Opfattelse  synes  vi  at  erfare  alt,  vi  kender  ham  og  hans  Elskede,  vi 
sejler  med  Skibet  gennem  Brænding  og  Tropernes  Luer  mod  Fortviv- 

lelsen  og  Døden.    Med  denne  lille  Bog  vinder  Mons  Lie  den  Sejr, 
han  saa  bittert  har  kæmpet  for  gennem  mange  Aar. 

Af  lignende  Art  som  disse  to  Bøger  er  Knud  Hjortø's  „Støv  og 
Stjerner",  men  medens  de  to  norske  Udelukkede  var  en  Opfinder  og 
en  Filosof,  er  den  danske  naturligvis  Digter.  Store  Dele  af  Bogen  er 
fyldte  af  Had  til  og  Spot  over  Kritik,  andre  Skribenter,  Publikums 
onde  Smag  og  alt  det,  som  li^er  en  ikke  tilstrækkelig  anerkendt 
Digter  paa  Sinde.  Det  er  noget  vanskeligt  at  føle  med  Bogens  Helt 
paa  dette  Punkt,  selv  om  der  er  megen  Vittighed  i  hans  Udfald,  saa- 
længe  man  ikke  rigtigt  véd,  hvad  det  er  for  Bøger,  han  tænkes  at 
skrive.  Hvis  det  er  Knud  Hjortø's  egne  —  og  det  er  der  nogen 
Grund  til  at  tro  — ,  da  har  Kritiken  og  Publikum  vist  den  Undskyld- 
ning, at  de  af  disse  Bøger,  der  øjensynligt  ligger  Forfatterens  Hjærte 
nærmest,  baade  var  skrevne  i  en  anmassende  Jargon  og  ufærdige,  ja, 
saa  ufærdige,  at  denne  nye  Bog  i  Grunden  er  et  Forsøg  paa  at  faa 
dem  afsluttede  Men  denne  Digter,  der  ligger  i  stadig  Kamp  med  sine 
Medmennesker,  sig  selv  og  sine  Bøger  er  fremstillet  med  den  største 
Energi  og  megen  Glans.  Han  er  virkelig  en  „Linedanser  paa  Mælke- 
vejen**, denne  vrede  Mand,  der  for  at  overbevise  sig  selv  om  sin  Mand- 
dom maa  støde  dem,  han  møder,  i  Rendestenen,  men  som  ude  paa  de 
frie  Veje,  paa  Cyklen,  paa  Grøftekanten  er  blød  og  bevæget  og  hen- 
rykt som  et  Foraar.  Først  glæder  man  sig  over  en  Skildring  af  en 
Cykletur,  saa  fuld  af  Fart,  saa  rig  paa  Billeder,  der  formelig  jager 
forbi,  at  Illusionen  er  fuldkommen,  dernæst  synger  en  Stær,  og  aldrig 
er  vist  en  Stærs  Triller  nydeligere  omsat  i  Prosa,  tilsidst  lytter  man 
til  Manden  selv  og  føler  med  ham  i  hans  forbitrede  Kamp  for  alle 
disse  urolige  Indtryks  Ret  imod  den  altfor  kultiverede  Hovedstads- 
digters møjsommeligt  sammenflikkede  Sjæleanalyse.  Der  er  virkelig  i 
denne  Bog  nedfældet  noget  af  den  Kamp,  som  til  enhver  Tid  føres  i 
Kunsten  mellem  dem,  der  „kan**  altfor  meget  og  dem,  der  kan  — 
altfor  lidt,  men  som  paa  den  anden  Side  har  en  saadan  Rigdom  af  nye 
Indtryk,  at  del  ikke  kan  forbavse,  naar  deres  Form  sprænges.  Det  er 
derfor  en  ganske  tydelig  Symbolik,  at  „Støv  og  Stjærner**  ender  med 
at  skildre,  hvorledes  Digteren  sprænges,  gaar  overbord  som  Filosofen 
i  Lies  Bog,  fordi  Livets  Støv  samler  sig  om  ham  og  forhindrer  ham 
i  den  Stjærneflugt,  der  er  hans  Naturs  dybeste  Trang.  Gribende 
skildres  det,  hvorledes  Kulden  sniger  sig  ind  i  dette  Menneske,  der 
har  elsket  Varmen,  først  Hverdagslivets  kolde  og  fattige  Pligter,  saa 
den  store  Dødens  Kulde,  der  lægger  sig  over  Verden  og  kaster  Man- 
den med  den  ildfulde  Sjæl  som  et  „frosset  Træ  med  røde  Grene**  hen 
paa  Alfarvej. 

Fra  denne  Slutning  kastes  der  en  ny  Belysning  hen  over  hele  Bogen, 
man  forstaar  denne  Højrøstethed,  der  er  et  Udslag  af  Feber  og  Anelse 
om  Døden. 

Et  Skridt   til  —  og  alle  disse  Digtere   fra   Drachmann    til   Hjortø 

vilde  have  forladt  Virkelighedens  sidste  Pynt  for  at  vove  Farten  ud  i 
det  fantastiske  Himmelblaa.  Gennem  alle  disse  feberhede,  opstemte 
Ord  ser  man  endnu  den  Realitet,  der  var  Udgangspunktet;  under  de 
himmelstræbende  Orgeltoner  den  gamle  Kirke,  bag  Sværmeren  den 
arbejdende  Opfinder,  bag  Søvngængeren  Filosofen,  under  Stjærneme 
Støvet.  Men  ogsaa  det  næste  Skridt  er  taget  i  den  nyeste  Litteratur, 
og  det  kan  ikke  undre,  at  det  er  to  kvindelige  Skribenter,  som  har 
vovet  det:    Selma  Lagerløf  og  Karin  Michaélis. 

Om  Selma  Lagerløfs  Spøgelseshistorie  „Hr.  Arnes  Penge"  er  det 
imidlertid  ikke  fristende  at  sige  andet,  end  at  den  er  skrevet  med  Forfatter- 
indens sædvanlige  Ynde  og  hendes  Evne  til  at  skildre  det  Utrolige  trovær- 
digt, men  forøvrigt  er  altfor  ubetydelig,  derimod  er  Fru  Michaélis  „Gyda** 
en  Bog,  man  ikke  saa  hurtigt  bliver  færdig  med.  Det  vil  sige  —  der 
kunde  jo  nok  tænkes  baade  de  Kvinder  og  de  Mænd,  som  temmelig 
hastigt  fik  afgjort  deres  Forhold  til  denne  Bog.  Man  kan  saaledes 
nemt  forestille  sig,  at  de  vilde  kyle  den  hen  ad  Gulvet,  faa  Lyst  til  at 
sønderrive  den  eller  paa  anden  Maade  udløse  deres  fysiske  Kraft, 
ligesom  Jeppe  kniber  sig  i  Armen  for  at  faa  en  Følelse  fra  denne 
Verden.  Hvis  man  gjorde  det  Eksperiment  at  lukke  et  Menneske,  der 
intet  kendte  til  Bogen,  ind  i  sin  Stue  og  sige  til  ham:  nu  slaar  jeg 
rent  paa  Maa  og  Faa  op  paa  tre  Steder  i  denne  Bog,  vil  Du  ,saa  sige 
mig,  hvad  Du  troer  —  da  vilde  man  utvivlsomt  faa  Svaret  Galskab. 
Thi  man  vilde  have  læst  følgende  paa  Side  37: 

Hun  saa  op  mod  Himlen  —  nu  var  Klokken  seks.  Det  vidste  hun.  Hun  vidste 
alle  Dagens  Timer,  uden  at  nogen  begreb  hvordan.  Hun  sagde,  det  stod  i  Skyerne. 
Men  om  Natten  sov  Tiden,  sagde  hun,  og  hun  kunde  høre  de  smaa  Minutter  snorke. 

Paa  Side  69: 

Bjærgene  var  begyndt  at  vokse,  de  voksede  helt  op  og  stak  Huller  i  Himlen.  Hun 
blev  svimmel  i  Panden.  Men  nu  sneede  det  —  hun  lugtede  Sneen  og  frøs  om  sin 
Næse.  Hun  smagte  Sneen,  den  smeltede  paa  Læberne  og  krøb  ned  i  Haaret.  Nu 
stormede  det.    Det  var  Nordenvinden. 

Side  136: 

Gyda  følte  sig  i  Begyndelsen  yderst  utilpas  i  Byen.  De  mange  Gader  paa  Kryds 
og  Tværs  med  Huse  til  alle  Sider  kvalmede  hende,  det  var  som  en  Stue  med  Skærm- 
brætter overalt.  Hun  gik  og  pustede  i  den  underlig  tunge  Luft,  gik  og  gættede  paa 
de  mange  Lyde,  der  som  bestandig  Regn  piblede  og  sprang,  hvor  hun  kom. 

Ej!  Hvad  er  dog  dette?  Hvad  er  dette  for  en  Herlighed,  og 
hvordan  er  jeg  kommen  dertil?  Drømmer  jeg,  eller  er  jeg  vaagen? 
.  .  .  Hvad  er  dog  dette? 

Det  er  altsaa  Fru  Michaélis'  Bog  „Gyda".  Og  naar  man  har 
foretaget  sig  de  ovenfor  beskrevne  Øvelser  med  den,  og  har  styr- 
ket sin  Selvfølelse,  saa  kommer  det  Øjeblik,  hvor  man  bøjer  sig 
under  denne  Digtnings  sælsomme  Poesi,  som  man  lytter  efter  Bølge- 
slaget en  Sommernat.  Og  naar  Fenris-Ulven  kunde  være  bekendt 
at   lade   sig   binde   af  hin    Lænke,  der   blandt    andet  var   dannet    af 

Kattefodens  Støj,  Bjærgets  Rødder,  af  Fiskens  Aande  og  Fuglens  Spyt, 
hvorfor  skulde  saa  ikke  et  moderne  Menneske  kunne  fængsles  af  denne 
Kæde,  som  skælvende  Kvindefingre  har  snoet  af  Pigedrømme,  Læng- 
selssuk, af  Blomsters  og  Træers  Tale,  af  det  Dødes  Liv  og  det  Stum- 
mes Røst. 

Bogen  handler  om  to  Kvinder,  Moder  og  Datter,  som  vandrer 
gennem  Livet  svøbte  i  deres  Drømme  som  i  et  gyldent  Næt,  der  er 
saa  stærkt,  at  det  fuldstændigt  isolerer  dem,  og  saa  tyndt,  at  hver 
eneste  Realitet  paavirker  dem  stærkere  end  alle  andre.  Moderen  har 
staaet  mellem  to  Brødre,  der  begge  elskede  hende;  da  hun  fulgte  den 
ene,  blev  hendes  Længsel  hos  den  anden,  hendes  Eksistens  blev  tve- 
delt, og  den  Del  hun  kendtes  bedst  ved  var  Længslen.  Sin  Datter 
bestemmer  hun  for  den  Mand,  hun  gjorde  fortvivlet  ved  sin  Bortgang, 
hun  vier  den  lille  Pige  til  Længslen  og  Drømmene,  isolerer  hende 
totalt,  lader  hende  leve  fuldstændig  frit  i  den  indbildte  Verden,  der  er 
de  ensomme  Børns,  klistrer  endda  Vinduerne  i  hendes  Stue  over  med 
fantastiske  Billeder  for  at  hindre  hende  Udsigten.  Bag  disse  Billed- 
ruder, mellem  Eventyrtapeter,  som  Moderens  Fantasier  gør  levende, 
i  en  Verden,  hvor  det  eneste  reelle  er  Billedet  af  den  Farbroder,  hun 
skal  tilhøre,  vokser  Gyda  op.  Som  andre  Børn  kan  leve  med  deres 
Legetøj,  med  Husdyrene,  med  de  store  Møbler  i  de  Voknes  Stuer, 
saaledes  lever  den  udestængede  Gyda  ikke  blot  med  dette,  men  med 
Lydene  omkring  sig,  med  Døgnets  Minutter,  med  hvert  tilfældigt  Ord, 
der  uforstaaet  drypper  ind  i  hendes  Hjærne.  Og  efterhaanden  som 
Gyda  vokser  op,  og  lidt  efter  lidt  den  virkelige  Verden  trænger  ind  til 
hende,  bliver  hendes  Forvirring  overfor  Fænomenerne  større  og  større. 
I  denne  Bog  ser  vi  alle  de  Realiteter,  blandt  hvilke  vi  ustandselig 
færdes,  paa  en  Maade,  som  det  aldrig  var  faldet  os  ind  at  se  dem, 
fordi  alt  er  opfattet  med  Sanser,  hvis  Følsomhed  er  unormal.  Gyda 
taler  virkelig  som  den  blinde  om  Farverne,  hvilket  jo  slet  ikke  vil  sige, 
at  hun  ikke  kan  udtrykke  sig  om  dem,  men  blot,  at  hun  gør  det  paa 
en  anden  Maade  end  andre.  Jo  nærmere  Gyda  kommer  det  daglige 
Liv,  den  hverdagslige  Hændelse,  jo  interessantere  er  det  at  følge  hende, 
fordi  man  atter  og  atter  møder  hendes  nye  Syn  paa  kendte  Ting.  Da 
hun  kommer  til  en  By,  ser  hun  paa  denne  som  den  blindfødte,  der 
pludselig  opereres,  og  som  derfor  iagttager  alt  det,  de  andre  ved  Vanens 
Magt  har  glemt.  Hun  faar  f.  Eks.  at  vide,  at  der  bor  Mennesker  over 
hende,  og  hun  synes,  at  der  siver  en  Støvregn  ned  over  hende,  „som 
om  alt.  Sorg  og  Glæde,  Tanker  og  Tale,  Stilhed  og  Støj  og  Søvn,  som 
om  alt  oppefra  kom  glidende  og  sivende  ned  gennem  Loftet  til  hende" 
—  en  Skildring  som  denne  virker  omtrent  som  Synet  af  en  Vand- 
draabe  under  et  Mikroskop,  et  myldrende  Liv  aabenbares,  hvor  man 
ikke  før  troede,  der  var  andet  end  det  velbekendte. 

Saaledes  føres  da  Gyda  gennem  Livet.    Og  hun  lærer  det  efter- 
haanden  at   kende   gennem  sine  Sanser,   der  for   hvert   nyt  Indtryk 

reagerer  saa  voldsomt,  at  hun  aldrig  iaar  den  jævne  Opfattelse,  hvormed 
andre  slaar  sig  til  Ro.  Hun  saares  uafbrudt,  hendes  Hjærte  bløder 
altid.  Hun  drager  som  en  Martyr  ind  til  den  Længsel,  der  bliver 
hendes  Lod,  som  det  var  Moderens.  Hun  har  følt  Elskoven,  følt  den 
paa  sin  Maade,  som  en  uendelig  spæd  Rislen  gennem  hendes  Sind  og 
hendes  Legeme,  og  fra  dette  Øjeblik  kan  hun  blot  længes  efter  den 
Mand,  hun  tilfældigt  traf  og  som  halvt  ubevidst  kyssede  hendes  skønne 
Mund  og  saa  forsvandt  for  stedse.  Medens  Farbroderen  ægter  hende, 
tager  hende  hjem  til  sig  og  fører  hende  ind  i  Stuer,  der  er  ganske  lig 
dem,  Moderen  indrettede  for  hende,  lever  Gyda  sit  eget  Længselsliv, 
isoleret  akkurat  som  Moderen,  der  da  hun  bestemte  over  hendes 
Fremtid  ikke  anede,  at  selv  i  denne  Drømmeverden  vilde  Livets  Til- 
fældigheder raade.  Det  kan  ikke  nægtes,  at  denne  Farbroder  gør  et 
ret  frastødende  Indtryk  og  derved  svækker  de  Dele  af  Bogen,  hvor 
man  tvinges  til  at  beskæftige  sig  med  ham,  men  Slutningen  af  „Gyda"" 
er  forunderlig  fin,  skælvende  i  et  forklaret  Lys,  et  Suk,  en  Længsel, 
en  Ijern  Nynnen  i  en  maanelys  Nat. 

Det  er  en  vovelig  Sag  at  forsøge  paa  at  omskrive  en  Bog  som 
„Gyda"  i  en  jævn  Anmeldelse.  Alligevel  var  det  nødvendigt  at  vise 
den  Flugt  fra  Livet,  som  denne  Bog  betyder.  Vi  har  vandret  fra 
„Bjærregaardens"  solide  Bondejord  gennem  historiske  Skildringer  og 
Nutidsproblemer  til  de  Ensommes  Ekstase  og  helt  op  til  Fantasiens 
Himmelblaa,  fra  Arbejdets  Morgen  til  Drømmens  Nat,  og  netop  saa 
vidt  spænder  den  Digtning,  som  denne  Jul  er  sendt  ud  over  vort  Land 
og  fra  hvilken  der  her  er  nævnt  en  Del  karakteristiske  Værker,  selv 
om  naturligvis  ikke  alle  kunde  tages  med. 

Hvad  betyder  saa  dette?  Det  kan  siges  i  faa  Ord,  saasandt  som 
det  foranstaaende  maa  tale  for  sig  selv.  Med  usvækket  Kraft  kaster 
den  nye  Litteratur  ^ig  over  alle  Livets  Fænomener.  Selv  i  en  kort- 
fattet Oversigt,  der  med  Vilje  har  udeladt  de  „store**  Værker,  som  dels 
allerede  er  omtalte  for  dette  Tidsskrifts  Læsere,  dels  i  dette  Øjeblik 
ikke  har  faaet  deres  endelige  Form  (Henrik  Pontoppidans  „Lykke- Per**, 
Amalie  Skrams  „Mennesker"),  selv  i  denne  Oversigt  har  vi  atter  og 
atter  kunnet  finde  den  Mangfoldighed,  der  baade  kan  tilfredsstille  den 
Enkelte,  hvis  Sjæl  er  omskiftelig  som  Himlen,  og  de  Mange,  der  kom- 
mer til  Digtningen  hver  med  sin  Fordring.  Hvis  nogen  nu  vil  paastaa, 
at  det  er  vanskeligt  at  konstatere  en  bestemt  Retning  for  al  denne 
Litteratur,  da  er  dette  ganske  sandt.  Saa  meget  desto  bedre.  Thi  dette 
Raab  paa  „Retning"  er  ikke  meget  værd.  For  det  første  er  det  ikke 
vor  Sag  at  finde  den,  vi,  som  staar  midt  i  Mangfoldigheden,  det  maa 
Eftertiden  om,  dersom  der  til  den  Tid  findes  Litteraturhistorikere,  som 
ynder  at  ordne  Digterne  i  Batailloner,  og  for  det  andet:  var  der  i  dette 
Øjeblik  en  ganske  bestemt  Retning,  saa  nøje  afgrænset,  at  vi  alle  kunde 
se  den,  da  vilde  vi  hurtigt  blive  kede  af  den,  og  den  vilde  ikke  betyde 
meget.  Lad  os  dog  ikke  glemme,  at  Gennembruddets  Mænd  bestod  af 

Ibsen,  Bjørnson,  J.  P.  Jacobsen,  Drachmann,  E.  Brandes,  Schandorph  og 
Skram  —  der  alle  var  forskellige,  og  kun  ved  den  Modstand,  som  var  ens 
for  dem  alle,  blev  en  „Retning".  Og  at  Modstanden  var  ens  betyder  jo 
blot  det,  at  de  hver  paa  sin  Vis  stræbte  mod  den  Fornyelse,  der  var  deres 
Tids.  Lad  os  ikke  glemme,  at  alle  store  Digtere  altid  i  Kunstens  Navn 
har  protesteret  mod  Skolerne  i  Digtningen,  og  at  det  kun  er  de 
ganske  ensidige  Moralister,  der  vover  at  træde  op  mod  Kunsten  med 
et  „Du  skal",  som  den  til  alle  Tider  har  besvaret  med  at  knuse 
Moralisterne.  Det  kan  være,  at  Kunsten  i  Øjeblikket  ikke  saa  sejrrigt 
og  saa  frigjort  som  Videnskaben  stræber  mod  de  nye  Sandheder,  og 
at  de  unge  i  dansk-norsk  Poesi  ikke  vover  dristigt  nok.^  Men  det  er 
saa  til  Gengæld  værd  at  fremhæve,  at  en  Litteratur,  der  har  frembragt 
et  saa  afklaret  Værk  som  „Daglannet",  saa  mandig  en  Digtning  som 
„Lykke-Per",  saa  menneskemyldrende  Værker  som  „Mikael"  og  „Men- 
nesker", saa  alvorlig  en  Skildring  som  „Den  Førstefødte",  saa  unge 
og  anspændte  Bøger  som  „Djævlerier",  „Gyda"  og  „Skovene",  saa 
skønt  formede  Digte  som  den  første  Halvdel  af  Sophus  Michaélis' 
„Palmerne,  (der  er  udkommet  efter  at  denne  Oversigt  over  Vers  var 
skrevet),  og  overhovedet  en  saadan  Afveksling  som  den,  der  er  for- 
søgt skildret  her  —  at  denne  Litteratur  har  bevist  sin  Livskraft,  har 
Ret  til  at  kalde  paa  alle  aandeligt  Interesseredes  Opmærksomhed  og 
giver  vor  demokratiske  og  materielle  Tid  det  Sving  opad  og  udad,  som 
den  netop  trænger  til. 


De  danske  Rigsdagsmænds  Pariserrejse/) 


Ved 
Folketingsmand  Holger  Rørdam. 


Allerede  i  mange  Aar  har  der  eksisteret  en  interparlamentarisk  Freds- 
gruppe,  som  ofte  har  samlet  sine  Medlemmer,  nuværende  eller  for- 
henværende Parlamentsmedlemmer,  til  store  Møder,  hvor  Freds-  og 
Voldgiftssagen  har  været  drøftet.  Størsteparten  af  den  danske  Rigsdags 
Medlemmer  er  da  ogsaa  Medlemmer  af  denne  interparlamentariske 
Fredsforening. 

Selve  den  Tanke  at  samle  de  udvalgte  Mænd,  som  har  Sæde  i  de 
forskellige  Landes  Parlamenter,  til  Drøftelse  af  Freds-  og  Voldgiftssagen, 
maa  ogsaa  siges  at  være  overmaade  sund,  og  sikkert  den  eneste  frem- 
kommelige Vej.  Adskillige  danske  Rigsdagsmænd  har  med  stor  Glæde 
deltaget  tidligere  i  saadanne  Fredskonferencer.  Men  alle  tidligere  Kon- 

♦)    I  de   følgende  Hefter  tænker  vi   at  bringe  Udtalelser  af  en   norsk  og  en  svensk 
Rigsdagsipand  om  deres  Indtryk  af  Fredsmødet  i  Paris. 

ferencer  er  sikkert  stillet  i  Skygge  af  den  sidste  Sammenkomst  i  Paris, 
hvor  Repræsentanter  for  de  3  nordiske  Rigers  Parlamenter  meKltes  med 
deres  franske  Kolleger. 

I  Marts  Maaned  1903  blev  paa  Initiativ  af  den  franske  Fredsven 
Senatoren  Baron  d'Estournelles  de  Constant  dannet  en  ny  Gruppe  i 
det  franske  Parlament:  „Gruppen  for  international  Voldgift",  en  Gruppe 
der  tæller  et  overmaade  stort  Antal  af  det  franske  Parlaments  Med- 
lemmer af  alle  Partier.  Kort  efter  denne  Gruppes  Dannelse,  modtog 
Gruppen  en  Indbydelse  fra  engelske  Parlamentsmedlemmer  til  Besøg  i 
London,  i  hvilket  Besøg  et  stort  Antal  franske  Rigsdagsmænd  deltog  i 
Juli  Maaned  1904.  Som  en  direkte  Følge  af  dette  Besøg  kan  nævnes 
den  mellem  England  og  Frankrig  den  14.  Oktober  1903  sluttede  Vold- 
giftstraktat.  Fra  25.  November  til  12.  December  1903  var  til  Gengæld 
150  engelske  Parlamentsmedlemmer  af  Over-  og  Underhuset  den  franske 
Voldgiftsgruppes  Gæster  i  Frankrig,  under  hvilket  Besøg  det  gode  For- 
hold mellem  England  og  Frankrig  sikkert  i  høj  Grad  blev  styrket. 

Det  var  med  dette  som  Præcedens,  at  den  danske  Rigsdags  For- 
mænd modtog  en  Indbydelse  til  Tingene  om  at  være  den  Iranske  Vold- 
giftsgruppes Gæster  i  Dagene  fra  25.  November  til  12.  December,  idet 
det  tillige  meddeltes,  at  lignende  Indbydelser  var  udgaaet  til  Sverrig  og 
Norges  Parlamenter. 

Medens  Norges  Storting  officielt  modtog  Indbydelsen  og  valgte  sine 
officielle  Delegerede  med  b^ge  Tingenes  Præsidenter  i  Spidsen,  og  lod 
Staten  afholde  Udgifterne  ved  de  Delegeredes  Rejse,  og  Sverrigs  Re- 
præsentation saa  vidt  vides  ogsaa  var  officiel,  nærede  man  i  Danmarks 
Rigsdag  en  vis  Ængstelse  ved  at  give  Besøget  en  officiel  Karakter.  Der 
valgtes  ingen  Delegerede,  enhver  Rigsdagsmand,  der  havde  Lyst,  kunde 
deltage  i  Turen,  men  dette  bevirkede  igen,  at  Danmarks  Repræsentation 
ikke  var  saa  god  som  ønskelig  med  dette  Formaal  for  Øje,  idet  enkelte 
af  Deltagerne  synes  at  staa  Voldgiftstanken  temmelig  fjern.  Naar  alt 
alligevel  forløb  særdeles  godt,  saa  skyldes  dette  i  første  Linje  den  ud- 
mærkede Maade  Landstingsmand  Grev  Frijs  forstod  at  lede  Repræsen- 
tationen paa. 

Vil  man  nu  spørge  om  Udbyttet  af  denne  Rejse,  saa  maa  Svaret 
blive,  at  den  sikkert  har  været  meget  rig  paa  Udbytte  for  Deltagerne. 
Det  er  jo  altid  af  Betydning,  ikke  mindst  for  dem,  der  staar  for  Lan- 
dets Styrelse,  at  gøre  Erfaringer  og  lære  nye  og  fremmede  Forhold  at 
kende,  særlig  ved  en  Lejlighed  som  denne,  hvor  alt  aabnes,  og  hvor 
alle  er  redebonne  til  at  give  alle  mulige  ønskede  Oplysninger.  Det  er 
særdeles  godt,  særlig  for  smaa  Staters  Repræsentanter,  at  se  andre  og 
større  Forhold,  men  dette  kunde  selvfølgelig  ogsaa  opnaas  ad  anden 
Vej.  Hvad  der  sikkert  ogsaa  maa  regnes  for  at  være  af  stor  Betydning 
er  et  3  Ugers  Samvær  mellem  de  nordiske  Rigers  Rigsdagsmænd.  Man 
fik  Lejlighed  til  at  udveksle  Tanker  og  Meninger  om  mangt  og  meget. 
Venskaber  sluttedes  og  Forbindelser  knyttedes,  som  sikkert  vil  være 

af  varig  Betydning,  og  om  end  i  mindre  Grad  maa  det  samme  ogsaa 
siges  at  være  Tilfældet  ved  Samværet  med  de  franske  Parlamentsmed- 
lemmer. 

Men  alt  det  kan  jo  være  meget  godt  kan  der  siges.  Men  selve  det 
Spørgsmaal,  I  rejste  ud  for,  hvad  er  der  vundet  for  det  ?  Er  Freds- 
og  Voldgiftstanken  rykket  et  eneste  Hanefjed  fremad?  Hertil  maa  der 
da  svares,  at  direkte  paaviselige  Resultater  ikke  kan  foreligge  i  ethvert 
Fald  endnu.  Mellem  Norge,  Sverrig  og  Frankrig  foreli^er  der,  saa  vidt 
vides,  alt  Voldgiftstraktater,  og  Danmarks  og  Frankrigs  Forhold  har 
alle  Dage  været  det  bedste. 

Selv  om  der  altsaa  ikke  kommer  til  at  foreligge  et  positivt  Resultat, 
vil  alligevel  en  saa  storslaaet  Demonstration  for  Freds-  og  Voldgifts- 
sagen sikkert  sætte  varige  Spor.  Det  er  vel  værd  at  lægge  Mærke  til, 
at  det  netop  er  Frankrig,  som  er  gaaet  i  Spidsen,  og  det  var  ikke  et 
enkelt  Parti  eller  en  enkelt  Gruppe,  men  hele  Frankrig,  der  paa  en 
enestaaende  og  storslaaet  Maade  satte  en  hidtil  ukendt  Demonstration 
i  Værk  for  Freds-  og  Voldgiftssagen,  og  at  det  faldt  i  de  skandinaviske 
Rigsdagsmænds  Lod  at  deltage  i  denne  Demonstration,  kan  kun  i  aller 
højeste  Grad  være  smigrende  for  os.  Alt  hvad  Frankrig  ejede  af  stort 
og  fremragende  kappedes  i  Virkeligheden  om  at  vise  Skandinaverne 
Gæstfrihed  og  udtrykke  deres  Sympati  for  Hensigten  med  Besøget. 

Maaske  kan  baade  Hensigten  med  Besøget,  og  hvad  der  er  opnaaet, 
bedst  skildres  ved  at  gengive  den  Tale,  som  Voldgiftsgruppens  For- 
mand Baron  d'Estoumelles  til  Afsked  holdt  til  Skandinaverne,  en  Tale, 
som  i  Oversættelse  og  skreven  ganske  vist  kun  giver  et  saare  svagt 
Billede  af  den  mægtige  Virkning,  den  gjorde,  holdt  med  flammende 
Veltalenhed  i  det  franske  Sprogs  eleganteste  Vendinger. 

Baron  d'Estournelles  Afskedstale  til  Skandinaverne  den  2. 
December  1  904: 

Mine  Damer  og  Herrer,  mine  kære  Kolleger,  mine  kære  Venner. 

Nu  skal  vi  til  at  skilles. 

Vi  er  blevne  vante  til  at  leve  sammen,  allerede  det  er  et  Resultat,  en 
Demonstration  til  Fordel  for  vort  Arbejde  for  den  internationale  Tilnærmelse. 
De  er  blevne  modtagne  af  det  samlede  Frankrig,  uden  vi  har  gjort 
Skel  mellem  Provinser  og  Partier. 

Sammen  med  Statsoverhovedet  har  de  to  Præsidenter  og  Vicepræsidenter 
for  Kamrene,  Konseilspræsidenten,  Medlemmer  af  Regeringen  og  udvalgte 
Repræsentanter  for  hele  vort  nationale  Liv  forenet  sig  om  at  fejre  dem. 

Ved  Voldgiftsgruppens  Banket  sad  Side  om  Side  med  os.  Borgere  og 
Bønder,  Fabrikanter  og  Finansmænd,  Lærde  og  Kunstnere,  Tankens,  Hand- 
lingens og  Arbejdets  Mænd.  I  Slottet  Versailles  Festsal  fik  selve  Fortiden 
Liv  og  Sjæl  for  at  tilsmile  Dem,  medens  vi  har  fejret  Nutiden  i  vore  Hjem 
og  forberedt  Fremtiden  i  vore  Samtaler. 

Vore  Statsoverhoveder  har  givet  os  mangfoldige  Beviser  paa  deres  Sym- 
pati; intet  Vidnedsbyrd  har  manglet  ved  vor  offentlige  Optræden,  selve  Di- 
plomaterne har  ikke,  i  Modsætning  til  forrige  Aar,  undslaaet  sig  for  at  gøre 
fælles  Sag  med  os. 

Udenrigsministerens  Banket,  som  blev  givet  til  Ære  for  Dem,  var  lige- 
saa  straalende  og  pragtfuld  som  Banketten  paa  Raadhuset,  og  ligesaa  hjer- 
teligt og  velment  var  den  Republikanske  Kommites  Fest  og  Modtagelse  i 
Handelskamret  og  Théåtre  Frangais.  De  glemmer  vistnok  ikke  den  stor- 
slaaede  Modtagelse  i  Museum  Condé  i  Chantilly,  ligesaa  lidt  som  den  Mod- 
tagelse, som  Danmarks  og  Sverrig- Norges  Gesandt  har  givet  Dem;  De  har 
endelig  nydt  Charmen  ved  en  virkelig  parisisk  Soirée  i  Automobilklubben, 
en  Soirée,  som  ogsaa  var  instruktiv,  da  den  gav  Dem  et  Maal  for  vor  In- 
dustris Fremskridt.  De  har  besøgt  Blade,  Fabrikker,  vore  mest  befærdede 
Boulevarder,  vore  smukkeste  og  stilfuldeste  Gader.  De  har  i  Virkeligheden 
været  hele  Paris'  Gæster,  som  De  i  Morgen  vil  være  vore  Provinsers 
Gæster. 

Den  Hyldest,  der  er  ydet  Dem,  er  ydet  Dem  personlig  og  særlig  til  de 
Damer,  som  har  ledsaget  Dem. 

Damernes  Ynde  er  international,  som  Solen,  som  Lyset,  som  Musik  og 
Vellugt,  som  det  lille  Barns  Smil;  der  eksisterer  ikke  den  Chauvinisme, 
som  Kvinden  ikke  afvæbner  eller  blødgør. 

Denne  Hyldest  er  ogsaa  rettet  til  Eders  3  Lande,  som  vi  elsker,  og  hvor- 
fra intet  skiller  os,  uden  desværre  Afstanden. 

Men  mere  endnu  end  til  Eders  Personer  og  Eders  Fædreland  er  vor 
Hyldest  rettet  mod  det  Princip,  som  I  efter  Voldgiftsgruppens  Indbydelse 
er  kommen  for  at  sværge  til.  Ingen  kan  tage  fejl  af  Hensigten  med  Eders 
Besøg,  hele  Verden  har  forstaaet  det.  Ingen  mener,  at  dette  Besøg  har 
været  en  Promenade  eller  en  banal  Høflighedsakt,  det  er  et  Fremskridt, 
en  ny  Station  i  den  maalbevidste  Organisation  af  det  Fredsværk,  vi  ar- 
bejder for. 

Vi  har  kun  savnet  en  eneste  offentlig  Tilkendegivelse,  selve  Folkets 
Tilslutning.   Jeg  har  stadig  tænkt  herpaa. 

Folket  er  i  den  Grad  med  os,  saa  dybt  overbevist  om  Rigtigheden  og 
saa  begejstret  for  Fredens  store  Sag,  som  er  uadskillelig  fra  Arbejdets  Sag, 
saa  det  maaske  havde  været  uklogt  i  dette  Øjeblik  at  kalde  Masserne 
frem  netop  til  dette  Formaal,  til  denne  Fest,  som  fremfor  alt  er  Fol- 
kets. Thi  Folkets  Røst,  som  er  mere  utaalmodig  og  stærkere  end  vor, 
vilde  have  overdøvet  vore  diskrete  Stemmer,  og  saaledes,  til  Skade  for 
Sagen,  givet  vore  Modstandere,  som  efter  Lejlighed  beskylder  os  for  at 
være  Drømmere  eller  Revolutionsmænd,  Vaaben  imod  os. 

Men  for  dog  at  vise  Dem,  at  selve  Folket  er  vor  bedste  Hjælper, 
havde  vi  sammensat  vort  Program  saaledes,  at  Slutningen,  det  sidste  Ord 
De  hørte,  var  til  Ære  for  Arbejderbeskyttelsen. 

Automobilklubbens  Fest  var  Præludiet  til  dette.  Af  Hensyn  til  den  prak- 
tiske og  hurtige  Udbredelse  af  vore  Ideer  var  det  af  største  Vigtighed,  at 
der  blev  en  nøje  Forbindelse  mellem  Automobil-Industrien  og  Voldgiften, 
mellem  Videnskaben  og  Freden. 

Dette  har  bevirket,  at  den  sidste  Fest  blev  sat  i  Værk  af  den  na- 
tionale Forening  til  lovmæssig  Beskyttelse  af  Arbejderne.  Under  denne 
Modtagelse  har  man  sagt  den  udmærkede  Ting:  „Vi  alene  kan  ikke  etablere 
en  national  Forstaaelse.  **  Man  har  da  rettet  en  indtrængende  Appel  Deres 
Medvirkning.  Man  har  ogsaa  sagt  dem:  „Det  er  udmærket  at  prædike  Fred, 
men  det  er  endnu  bedre  at  begynde  at  realisere  den.** 

Med  Stolthed  kan  vi  svare,  at  vor  Rejse  og  de  engelske  Parlaments- 
medlemmers Rejse  forrige  Aar  er  netop  Begyndelsen  til  at  rive  Grænserne 

ned.  Vi  har  intet  andet  Maal,  vi  prædiker  ikke,  vi  handler,  men  uden  vor 
Handling,  hvor  mange  forgæves  Forsøg  er  der  ikke  gjort. 

Vi  prædiker  ikke  Fred  og  Retfærdighed,  vi  er  ikke,  som  en  klog  Mand 
spottende  har  kaldt  os  „Pacifister  i  Kamret**,  men  vi  nærmer  Menneskene 
til  hinanden,  og  hvad  der  er  endnu  bedre  Folkets  udvalgte  Repræsentanter. 
Vi  nærmer  dem  til  hverandre,  ikke  for  at  de  kan  nyde  Festens  Glæder 
og  fylde  Maven  eller  holde  Taler,  men  for  at  de  skal  lære  hinanden  per- 
sonlig at  kende  og  opdage,  hvad  mange  er  uvidende  om,  at  en  dyb  Soli- 
daritetsfølelse forener  Menneskene. 

Hvor  naar  vil  man  dog  forstaa  dette? 

Disse  Tilnærmelsesforsøg,  som  vi  har  sat  i  Gang  og  arbejder  paa,  er 
ganske  uundværlige  for  at  faa  hvert  Lands  Sæder  til  at  forandre  sig,  for 
at  blive  Herre  over  Fordommene,  for  at  slaa  Modstanden  ned  og  forandre 
den  vanemæssige  Tankegang. 

Takket  være  disse  Tilnærmelsesforsøg  er  det  ikke  alene  Arbejderbeskyt- 
telsen, men  selve  den  internationale  Organisation  helt  og  fuldt  som  om 
kort  Tid-  vil  være  en  fuldbragt  Kendsgerning.  Denne  Organisation,  dette 
Arbejde  for  Enighed  og  Menneskevel,  det  er  vort  Maal,  og  Deres  Rejse  vil 
faa  dette  Resultat,  det  vil  blive  de  uundgaaelige  Følger,  det  vil  blive  slaaet 
uigendriveligt'  fast  for  os  selv,  ligesom  for  de  mange,  som  med  Opmærk- 
somhed iagttage  vor  Gerning. 

Nu  vel!  Tiden  er  inde;  der  er  anslaaet  en  Tone,  som  har  givet  Gen- 
klang, det  er  som  en  Aabenbaring,  som  hurtig  vil  faa  mægtige  Følger. 

Man  forekaster  os,  at  denne  Enighed  i  Princippet  ikke  er  nok,  at  den 
ogsaa  skal  udstrækkes  til  Handlingen.  Det  er  rigtig,  men  det  vil  komme, 
det  vil  blive  Resultatet.  Det  vanskeligste  Skridt  er  alt  gjort.  Man  bebrejder 
os,  at  ethvert  af  vore  Lande,  at  selve  Frankrig  staar  delt  i  Partier. 

Svar  dem,  at  I  har  set  dette  uenige  Frankrig  staa  helt  og  samlet  for 
at  modtage  eder  og  for  at  forstaa  eder.  Og  maaske  kan  selve  dette  være  en 
nyttig  Erfaring  for  eder:  de  frie  Folkeslag  maa  nødvendigvis  være  delte  i  Par- 
tier. Naar  Folkene  er  befriede  for  de  Baand,  som  snærede  og  undertrykkede 
dem,  vil  de  dristig  diskutere  de  bedste  Livsbetingelser  og  ved  stadig  Ar- 
bejde søge  Udvikling. 

Ildesindede  Personer  synes,  at  dette  Arbejde  er  meningsløst  og  forgæves, 
at  det  er  en  unyttig  Kamp.  Vi  andre  anser  det  tvertimod  for  en  nødvendig 
taknemlig  Forberedelse  til  alt  Fremskridt.  Lad  Ulykkesprofeterne  ikke  tage 
Modet  fra  os.  Vor  Uenighed  svinder  som  Dug  for  Solen  foran  et  ædelt 
Maal  eller  en  stor  Fare. 

Alle  et  Træs  Grene  fjærner  sig  fra  Stammen  og  syntes  uhjælpelig  ad- 
skilte og  fjæmede  fra  hverandre,  den  ene  levende  paa  den  andens  Bekost- 
ning. Nogle  udsatte  for  Sydens  Sol,  andre  for  Kulde  og  Skygge.  Alle  arbejder 
de  imidlertid  tavst  mod  det  samme  Maal.  De  bringer  Træet  Næring,  de 
styrker  dets  Livskraft,  de  hjælper  hvert  Aar  til  at  gøre  det  lidt  højere,  til  at 
hæve  det  mod  den  uendelige  Himmel,  og  hvis  Stormen  pludselig  raser  og 
bryder  løs,  saa  forener  alle  Grenene  sig  og  danner  et  eneste  Bundt. 

Paa  samme  Maade  gaar  Eders  tre  Folk  og  vort  op  i  en  højere  Enhed 
til  Forsvar  for  de  almengyldige  Sandheder,  for  Retfærdighed,  for  Arbejde, 
for  Frihed.  Naar  Uvejret  truer,  naar  Barbariet  under  en  eller  anden  Form 
vender  tilbage,  vil  vort  Folk,  uden  selv  at  tænke  derover,  ikke  længer  staa 
splittet,  men  samlet  til  fælles  Gerning. 

I  Dag  staar  dette  Samarbejdes  vældige  Betydning  klar  for  alle,  takket 
være  Eder,  takket  være  os  og  alle  de  Tilknytningspunkter,  vi  har  med  alle 

Landes  lovgivende  Forsamlinger,  alle  forstaar  nu,  at  Freden  er  den  eneste 
Mulighed  for  en  frugtbar  Udvikling. 

De  vil  yde  Jer  den  største  Tak  fordi  I  endelig  har  gjort  et  Forsøg  paa 
at  organisere  den  Fred,  som  man  næsten  ikke  maa  tale  om,  et  Forsøg,  som 
nok  skal  være  af  Varighed.  Naar  I  nu  gaar  herfra,  skal  I  og  Vi,  Eders  frem- 
mede Kolleger,  sværge  hinanden  en  højtidelig  Ed,  som  vil  forpligte  Os 
overfor  de  Folk,  Vi  repræsenterer,  men  endnu  mere  binde  Vor  Samvit- 
tighed. 


Dagbog. 

15de  December. 

—  En  Mand,  der  var  blevet  afbildet  i  en  Karikaturtegning  i  et  Ugeblad,  har  anlagt 
Sag  mod  dette  Blad.  Jeg  finder  ikke,  at  dette  Sagsanlæg  kommer  ubetimeligt,  selv  om 
det  er  en  farlig  Vej  at  komme  ind  paa.  Det  er  ikke  ved  Rettens  Hjælp  at  sligt  skal 
standses.  Men  jeg  synes,  at  det  var  paa  Tide  for  den  vidtberømte  danske  Smag  at  rejse 
sig  mod  den  Misbrug,  der  for  Tiden  gøres  af  Karikaturtegningens  fine  Kunst.  Det  er 
jo  nemlig  kommet  dertil,  at  hvert  Blad  lige  fra  det  billigste  til  det  dyreste  har  anskaffet 
sig  Tegnere,  der  kan  forvrænge  Folks  Udseende.  Saare  sjældent  ser  man  nu  et  vel- 
lignende, omhyggeligt  udført  Portræt,  men  paa  hvert  Hjørne  griner  en  fortrukket  Georg 
Brandes,  en  tolvkantet  Herman  Bang,  en  kuglerund  Heide  mig  i  Møde,  sjældent  ligger 
der  en  virkelig  Satire  bag,  sjældent  rammer  Tegneren  andet  end  en  rent  ydre  Ting  — 
vittig  er  ikke  én  af  ti  af  disse  Tegninger.  Men  Gud,  hvad  er  det  dog,  jeg  skriver!  Jeg 
bliver  jo  heh  kolerisk,  jeg  forløber  mig!  Véd  jeg  da  ikke,  at  da  en  ung  norsk  Karikatur- 
tegner fomylig  var  her  i  Byen,  kom  vore  store  Skribenter  og  Skribentinder  ilende  til 
ham  med  deres  Ben  og  Arme  og  Barme  og  Næser  og  Maver  og  var  uhyre  beærede 
over,  at  han  vilde  gøre  dem  den  Ære  at  haane  dem.  Vi  har  faa^t  et  nyt  Snobberi: 
Karikatursnobberiet,  og  naar  jeg  haaner  det,  saa  er  det  naturligvis  kun  af  Misundelse 
over,  at  Lynet  ikke  er  slaaet  ned  i  min  Næse,  og  fordi  min  Mave  stadig  skriger  efter 
sin  Forløser. 

20de  December. 

—  Nogle  Mennesker  drives  af  en  ubønhørlig  Skæbne  mod  deres  Undergang.  Se 
nu  til  Eksempel  Krigsministeren  og  hans  Forhold  til  Rekyl  riflerne. 

Jeg  for  min  Del  antager,  at  Riffelsyndikatet  har  international  Ret  til  at  afhænde 
sine  Rifler  til  hvemsomhelst  (naar  det  blot  ikke  er  direkte  Rusland  eller  Japan),  at 
Geværfabriken  ikke  krænker  nogensomhelst  neutral  Forpligtelse  ved  at  fabrikere 
Geværer  til  en  indenlandsk  Bestiller,  og  at  Krigsministeren  følgelig  ganske  rolig  har 
kunnet  give  Geværfabriken  den  fornødne  Tilladelse. 

Men  hvad  har  det  ikke  lykkedes  Krigsministeren  at  bringe  ud  af  denne  Ugefremme 
Aftere?  Ved  sine  Erklæringer  har  han  gjort  den  saa  tvetydig,  at  selv  den  mest  Over- 
beviste maa  begynde  at  faa  Skrupler! 

Krigsministeren  hævder  nu  som  sin  Mening,  at  han  har  en  Forpligtelse  til  at 
paase,  at  Rifleme  ikke  ad  Omveje  kommer  Rusland  i  Hænde.  Han  vil  derfor  ikke 
tillade  deres  Afsendelse,  før  der  er  givet  ham  fiild  Garanti  for,  hvem  Modtageren 
er.  Men  denne  Opfattelse  af  Riffeleksporten  fik  han  først  forleden,  da  Sagen  var  om- 
talt i  Finansudvalg  og  Presse.  Tidligere,  da  Sagen  var  en  Afltere  mellem  ham  og 
Syndikat  og  Geværfabrik,  havde  han  ikke  saamange  Betænkeligheder.  Da  mente  han  sig 
ikke  forpligtet  til  at  vaage  over  Riflernes  Forsendelse.  Da  gav  han  sin  Tilladelse  til 
Fabrikationen  uden  Betingelser. 

Men  det  fremkalder  ikke  noget  Indtryk  af  tillidvækkende  Styrke,  naar  en  Mand 
først  giver  sin  Tilladelse  og  dernæst  —  efterat  Sagen  er  kommen  offentlig  frem  — 

tager  den  halvveis  tilbage  med  en  Motivering,  der  indeholder  en  Misbilligelse  af,  at 
den  oprindelig  blev  givet.     , 

Tværtimod,  man  synes  herigennem  at  se  en  Mand,  der  er  saa  svag,  at  han  af  lutter 
Ængstelse  forvandler  endogsaa  sine  rigtige  Handlinger  til  Fejl! 

21de  December. 

—  Hvor  langsomt  vi  dog  gaar  fremad.  Hvilket  Studeforspand  vi  dog  har.  Jeg  læser 
i  „Nationaltidende"  en  Artikel  om  „Kvinder  i  Centraladministrationen",  i  hvilken  Artikel 
Forfatteren  paa  Grund,  af  at  et  Par  Folketingsmænd  har  indbragt  et  gammelt  Forslag 
om,  at  Kvinder  maa  ansættes  som  Fuldmægtige  i  statistisk  Bureau,  rykker  frem  med 
alle  de  Mandfolkebetænkeligheder,  et  helt  Slægtleds  Arbejde  burde  have  gjort  latterlige. 
Kvinderne  har  endnu  ikke  gjort  sig  „værdige"  til  et  saa  stort  Embede;  Kvinderne  kan 
endnu  kun  lyde  men  ikke  byde;  Kvinderne  egner  sig  bedst  til  at  være  underordnede, 
fordi  „de  ikke  som  vi  Mænd  lader  Tankerne  og  Interesserne  fare  viden  om"  (o,  „Na- 
tionaltidende" med  samt  dine  Tillæg!);  Kvinderne  er  jaloux  paa  hinanden;  Kvinderne 
er  uselvstændige;  for  at  være  Fuldmægtig  i  Bureauet  maa  man  være  „dygtig  og  klog", 
men  Kvinderne  egner  sig  kun  til  det  mekaniske;  det  er  sløjt  nok  for  dem,  der  har 
taget  statsvidenskabelig  Eksamen,  skal  vi  nu  have  yderligere  Konkurrence;  og  endelig 
Pengene:  en  ugift  Kvinde  kan  magelig  leve  af  Assistentgagen  paa  1400  Kr.,  medens 
en  gift  kgl.  Fuldmægtig  har  sin  Nød  med  at  klare  sig  med  sine  2000  —  lad  derfor 
Kvinderne  blive,  hvor  de  er! 

Jeg  har  gengivet  alle  disse  Argumenter,  der  kappes  i  Taabelighed,  for  at  ogsaa 
andre  end  jeg  kan  skamme  mig  paa  Kønnets  Vegne.  Hvilken  Mandfolkevigtighed! 
Gennem  en  saadan  Artikel  ser  man  langt  ind  i  en  Verden,  der  langsomt  stivner  for 
at  blive  et  Lag,  hvis  eget  Liv  er  udslukt.  Og  ligesom  man  i  Fliserne  paa  vore  Gader 
kan  finde  disse  aflange  Mærker  af  Dyr,  hvis  Omrids  har  aflejret  sig  i  Stenen,  saaledes 
er  Forfatteren  af  Nationaltidendes  Artikel  i  Virkeligheden  ikke  andet  end  et  af  de 
forstenede  Dyr,  paa  hvilket  Fremskridtet  sætter  sin  Fod. 

23de  December. 

—  Jeg  er  et  enfoldigt  Menneske,  der  sidder  ganske  stille  og  stirrer  paa  Verden, 
og  naar  jeg  ikke  altid  forstaar  den,  saa  er  det  udelukkende  min  egen  Skyld.  Jeg  sidder 
og  stirrer  paa  Højesterets  Misbilligelse  af,  at  Herredsfoged  Svejstrup  anvendte  Tanke- 
læseren Sundén  til  sine  Forhør.  Og  efter  at  jeg  nu  har  moret  mig  over  alle  de  Vittig- 
heder, der  er  sagte  i  denne  AfPære,  saa  bliver  stadig  Misbilligelsen  tilbage.  Hvad  er  i 
Grunden  en  saadan  Misbilligelse  til?  Naar  Landets  højeste  Ret  misbilliger  en  Dommer, 
hvad  sker  der  saa?  Ja,  saa  misbilliger  vel  ogsaa  vi  andre,  ligesom  vi  bøjer  os  for 
Retten,  naar  den  dømmer  en  Mand  til  Forbedringshuset.  Altsaa  vi  misbilliger  Hr. 
Svejstrup.  Naar  han  dømmer  en  Mand,  saa  siger  vi  til  os  selv:  denne  Dommer  er 
misbilliget  af  Højesteret,  hvad  betyder  saa  denne  Dom  for  os?  Den  dømte  Mand  kan 
være  en  fortræffelig  Mand,  selv  om  Hr.  Sveistrup  misbilliger  ham,  thi  Hr.  Sveistrup 
er  selv  misbilliget  og  Højesteret  har  udpeget  ham  for  os  alle.  Saaledes  virker  en  Mis- 
billigelse paa  et  enfoldigt  Menneske.  Men  Hr.  Sveistrup  er  ikke  enfoldig.  Han  har 
ganske  simpelt  stukket  sin  Misbilligelse  i  Lommen  paa  sin  Uniformsfiiikke  og  trækker 
stadig  i  Frakken,  naar  han  skal  dømme  i  sin  Jurisdirektion.  Hvad  er  altsaa  saadan  en 
Højesterets  Misbilligelse  til?  Er  den  til  Stads?  Er  den  til  at  stikke  i  Lommen?  Er 
den  ingen  Ting  til? 

27de  December. 

—  Czaren  har  udstedt  et  Manifest  om  det  russiske  Riges  Statsordning.  Det  er  en 
Bønne  i  Løvens  Gab!  Manifestet  bebuder  en  Lovgivning  til  Fordel  for  Bondestanden, 
Udvidelse  af  Semstvoemes  Myndighed  og  Selvstændighed,  Ensartethed  i  Retsplejen, 
Forandringer  i  Presseloven,  Ophævelse  af  Undtagelseslovene.og  Ulykkesforsikring  for 
Arbejdere.  Men  alt  „indenfor  Lovens  Grænser"!  Og  Loven  er  det  autokratiske 
Styre,  Selvherskerdømmet.  ^Vi  ville  med  uforanderlig  Hævdelse  af  Rigsgrundlovenes 

Urokkelighed  utrættelig  sørge  for  Landets  Tarv,  hvorved  vi  skælner  mellem  det,  der 
virkelig  stemmer  med  det  russiske  Folks  Interesser  og  de  ikke  sjældent  fejlagtige  Ret- 
ninger, der  ofte  er  paavirket  af  forbigaaende  Forhold.** 

Forbigaaende  Forhold!  Det  er  ikke  blot  Nederlagene  i  Østasien,  men  hele 
den  økonomiske  Misere  og  den  administrative  Forvirring  i  Rusland,  Uredeligheden  og 
Demoralisationen !  Det  er  den  revolutionære  Ild,  der  nu  og  da  vulkansk  bryder  ud  i  et 
politisk  Mord.  Det  er  til  syvende  og  sidst  hele  den  konstitutionelle  Bevægelse,  som 
ikke  længer  taler  gennem  en  navnløs,  kappeklædt  Students  Mund,  men  som  træder  op 
paa  Formandspladsen  i  de  kommunale  Raad  i  en  Adelsmarskals  høj  fornemme  og  offi- 
cielle Skikkelse.  Alene  idag  meddeler  Telegrafen  konstitutionelle  Taler  af  Moskwas 
Byraadsformand  Fyrst  Galitzin  og  af  Moskwasemstvoens  Præsident  Fyrst  Trubetzkoi. 

—  Arme  Ludvig  den  16de  af  Frankrig.  Det  blev  din  Ulykke,  at  du  paa  dit  konge- 
lige Slot  Versailles  kun  troede  dig  truet  af  forbigaaende  Forhold.  Men  dog  over- 
levede disse  Forhold  dig.  I  dit  Livs  sidste  Sekund,  da  noget  koldt  rørte  ved  din 
Nakke,  forstod  du  endelig,  at  disse  beklagelige  Forhold  var  af  en  større  Varighed,  end 
dit  Hof  havde  sagt  dig! 

Den  russiske  Enevælde  kan  ikke  standse  Tiden;  men  den  kan  skue  tilbage,  læse 
i  Historien  og  lære  at  undgaa  Forgængerens  Skæbne.  Thi  i  det  msegtige  Czarrige  er 
der  i  Øjeblikket  kun  ét  Forhold,  om  hvilket  man  med  usvigelig  Vished  tør  sige,  at 
det  er  forbigaaende: 

Czarismen ! 


Krigsministeren  og  Geværfabriken. 

Af  P.  Munch. 

26.  December. 

Hvert  Blad  man  tager  i  Haanden  er  fyldt  med  Geværhistorier.  Det 
er  ørkesløst  at  gentage  disse  Historier.  Alle  kan  dem  udenad,  disse 
Beretninger  om  et  privat  Geværfirma,  der  med  særdeles  klækkelig 
Gevinst  sælger  Geværer  fabrikerede  paa  den  danske  Stats  Fabrik, 
og  som  driver  Forretning  med  en  forløben  Eventyrer,  der  først  fortæller 
al  Slags  besynderlige  Ting  om  Forretningernes  Art  og  siden  pludselig 
forsvinder  af  uopklarede  Grunde;  alle  har  med  Iver  diskuteret  disse 
Geværer  med  russisk-sydamerikansk  Kaliber  og  disse  Patroner,  for- 
synede med  russisk-bulgarske  Bogstaver,  der  paa  mystisk  Vis  skulde 
forsvinde  et  Sted  i  Tyskland,  Ingen  ved,  hvor  Sandheden  hører  op,  og 
de  løse  Fantasier  begynder.  Ingen  ved  i  det  Øjeblik,  disse  Linjer 
skrives,  om  der  af  danske  Forretningsfolk  og  danske  Myndigheder 
er  handlet  uforsvarligt  eller  blot  med  en  Uforsigtighed,  der  kan  und- 
skyldes. 

Men  eet  staar  fast:  at  den  danske  Regering  og  først  og  fremmest 
den  Krigsminister,  under  hvem  Geværfabriken  hører,  ikke  har  givet 
den  klare  og  uforbeholdne  Besked,  som  det  var  dens  og  hans  uafviselige 
Pligt  at  give.  Krigsministeren  har,  som  det  er  hans  Sæd,  ladet  sig 
interviewe,  denne  Gang  af  „København",  „Kristeligt  Dagblad''  og  en 
af  Venstres   Provinskorrespondenter.    Hans   Udtalelser  er  efter  Refc- 

raterne  nu  som  altid  uklare  og  dobbelttydige,  paa  sine  Punkter  endog 
selvmodsigende.  Og  samtidig  oversvømmes  Pressen  af  halve  og  hele 
Dementier  og  Forklaringer  af  Mænd,  der  har  været  indviklede  i  denne 
tvivlsomme  Forretningsaffære,  alle  dunkle  og  uoverensstemmende,  delvis 
i  direkte  Strid  med  Krigsministerens  Udtalelser.  Ligemeget  enten  der 
faktisk  er  sket  lidt  eller  meget  eller  slet  intet  galt,  saa  er  denne  Frem- 
gangsmaade  overfor  Rygterne  aldeles  utilgivelig.  Den  er  kun  egnet 
til  at  styrke  Troen  paa  det,  som  fortælles,  baade  herhjemme  og  i  Ud- 
landet. Den  er  det  herhjemme  saa  meget  mere,  som  der  forud  er  gaaet 
en  Række  af  andre  Begivenheder  med  andre  Erklæringer  af  Krigs- 
ministeren, der  har  tvunget  det  danske  Folk  til,  belært  af  Erfaringen, 
at  modtage  denne  Mands  Erklæringer  med  den  yderste  Mistillid. 

De  Mænd,  som  har  Magten  i  Venstre,  maa  dog  vel  nu  omsider  for- 
staa,  at  Krigsminister  Madsens  Forbliven  i  Ministeriet  er  en  Umulig- 
hed. Gang  efter  Gang  har  det  vist  sig,  at  det  er  umuligt  for  ham  at 
overholde  sine  Forpligtelser  overfor  Rigsdagen.  Rygter  om  nye  Tillids- 
brud overfor  Folketinget  har  nu  atter  fundet  Vej  til  Pressen  og  vil 
inden  længe  blive  bekræftede.  Saalænge  han  bliver  siddende,  vil  det 
ene  Eksempel  derpaa  med  korte  Mellemrum  følge  efter  det  andet. 
Hans  Forbliven  i  Ministeriet  er  den  mest  udfordrende  Protest  mod  de 
parlamentariske  Grundsætninger,  som  Ministeriet  højtidelig  har  er- 
klæret, at  det  er  dets  Hovedopgave  at  udvikle  og  befæste.  Hans  hele 
Adfærd  er  i  den  mest  skærende  Strid  med  den  politiske  Moral,  der  først 
og  fremmest  kræver  Klarhed  og  Aabenhed  i  det  offentlige  Liv.  Hver 
Venstremand  i  Landet  burde  gøre  til  sit  det:  Præterea  censeo:  Krigs- 
ministeren bør  falde,  som  vi  ikke  er  blevet  træt  af  at  gentage  atter  og 
atter  fra  det  Øjeblik,  da  den  første  Flig  løftedes  af  den  Hemmelig- 
hedens Kaabe,  som  i  de  første  2  Aar  skjulte  hans  Fremgangsmaade.  Det 
er  dybt  beklageligt,  at  saa  evnerig  en  Mand,  med  saa  fast  ei)  Overbevis- 
ning om,  hvad  der  tjener  Fædrelandets  Vel,  har  kunnet  anvende 
Midler,  som  dem  han  har  anvendt.  Men  han  har  nu  en  Gang  gjort 
det,  og  han  maa  bære  Følgerne. 

Og  med  ham  bør  hele  det  Hemmelighedsvæsen  falde,  som  Mini- 
steriets Flertal  og  Venstres  ledende  Mænd  i  disse  Aar  efter  Minister- 
skiftet har  sat  i  System.  Det  er  en  af  Hovedfordelene  ved  et  demo- 
kratisk-parlamentarisk  Styre,  at  det  hele  Folk  opdrages  til  politisk 
Interesse  og  Forstaaelse.  Men  dette  sker  kun,  naar  Rigsdagsmænd  og 
Vælgere  kan  tale  rent  ud  til  hinanden,  naar  de  afgørende  politiske 
Forhandlinger,  hvor  de  store  Beslutninger  træffes,  foregaar  for  Folkets 
Øjne,  ikke  bag  et  Rigsdagspartis  lukkede  Døre.  Vi  lever  i  Hemmelig- 
heder og  Fortielser  nu.  Den  ene  Beretning  om  politiske  Begivenheder 
og  Forskydninger  og  Afsløringer  efter  den  anden  gaar  fra  Mund  til 
Mund,  siver  fra  de  indviede  langsomt  ud  i  Befolkningen,  for  hver 
Gang  de  gaar  til  en  nyindviet  ledsaget  af  et  bekymret:  Hys!  Hys!  Jeg 
maa  naturligvis  ikke  sige  det!    De  maa  endelig  ikke  fortælle  det!  At 

Standse  disse  Meddelelser,  at  holde  tæt  med  Hemmelighederne  er  lige 
umuligt  og  utilladeligt ;  alle  Landets  Borgere  har  Krav  paa  at  vide  Besked 
om,  paa  hvilken  Maade  dets  Ministre  handler,  alle  Venstremænd  har  Ret  til 
at  faa  Klarhed  over  Forholdene  i  det  Pani,  de  tilhører.  Paa  den  Vis,  det 
nu  gaar,  nedbrydes  Dag  for  Dag  den  TillidsFølelse,  som  før  knyttede 
Venstres  Vælgere  og  dets  Rigsdagsmænd  til  hinanden,  den  Tillid,  som  ingen 
folkekaaren  Mand  kan  undvære,  om  han  skal  gøre  en  nyttig'  politisk 
Gerning.  Jo  længere  denne  Tilstand  bevares,  des  dybere  bliver  Kløften 
mellem  Vælgerne  og  deres  Rigsdagsmænd,  des  vanskeligere  bliver  det 
at  genskabe  Tilliden  den  Dag,  dette  Hemmelighedsyæsen  sprænges. 
Og  dette  maa  ske  og  vil  ske.  Jo  før  det  sker,  des  bedre  vil  det  være 
for  Venstres  Fremtid  og  for  hele  dette  Lands  offentlige  Moral. 


Verdens  Gang. 


Amerikansk  og  evropælsk  Industri. 

Jul.  H.  West:  Hie  Europa!  Hie 
Amerika!  Ausdem  Lande  der  krassen 
Utilitat.  (F.  Siemenroth.  Berlin  1904) 

Denne  lille  Bog  paa  55  Sider  har  i 
Tyskland  vakt  ikke  ringe  Opsigt,  og  den 
fortjener  det.  Den  er  skrevet  usa^vanlig 
knapt  og  klart,  og  man  har  fra  først  til 
sidst  Indtryk  af  stor  Sagkundskab  og  en 
sjælden  Sikkerhed  i  Bedømmelsen. 

Bogen  handler  om  „Den  amerikanske 
Fare",  den  Konkurrence,  hvormed  den 
amerikanske  Industri  truer  den  evropæiske. 
En  virkelig  Udsigt  til,  at  Amerika  skal 
vinde  et  industrielt  Verdensherredømme 
og  skabe  en  Konkurrence,  der  ødelægger 
Evropas  Industri,  tror  han  ikke  paa.  Det 
er  udelukket  ved  den  meget  høje  Arbejds- 
løn i  Amerika,  og  denne  vil  ikke  let  blive 
ændret.  Den  skyldes,  at  Amerikas  Jord 
er  saa  ftiigtbar  og  endnu  saa  let  at  erhverve. 
Derfor  giver  amerikansk  Agerbrug  et  langt 
større  Udbytte  i  Forhold  til  Arbejdet  end 
det  evropæiske,  og  for  at  drage  Arbejds- 
kræfterne til  Industrien,  maa  man  da  der- 
ovre betale  forholdsmæssig  højere  Løn. 

Men  samtidig  hævder  han,  at  amerikansk 
Industri  staar  betydelig  over  evropæisk,  og 
at  den  derfor  trods  den  høje  Arbejdsløn, 
paa  mange  Omraader  vil  kunne  skabe 
en  meget  betydningsfuld  Konkurrence. 
Grunden  til  den  amerikanske  Industris 
Overlegenhed  søger  han  i  forskellige  Egen- 
skaber, som  er  langt  stærkere  udviklet  hos 
Amerikanerne  end  i  de  evropæiske  Folk. 

Amerika,  siger  han,  er  jo  væsentlig 
befolket  ved  Indvandring.  Men  det  har 
været  en  ganske  bestemt  Type  af  Evro- 


pæere,  som  er  draget  derover.  Det  er  for 
det  første  dem,  hos  hvem  Iveren  efter  for 
enhver  Pris  af  skaffe  sig  bedre  materielle 
Kaar  er  særlig  fremtrædende.  Dernæst 
dem,  som  mindst  bestemtes  af  gamle 
Vaner,  som  var  ivrigst  efter  at  forsøge  alt 
nyt,  tit  helt  lettroende,  rede  til  at  gribe 
enhver  ny  Ide.  Og  disse  eneiigiske, 
handlekraftige  Mennesker  hæmmes  ikke 
som  i  Evropa  af  et  Næt  af  gamle  Love, 
der  er  blevet  samlet  sammen  gennem  Aar- 
hundreder,  og  som  man  kun  langsomt  fngør 
sig  for,  selv  om  de  er  nok  saa  forældede. 

Disse  Forhold  virker  højlig  til  Fremme 
af  Industrien.  De  giver  en  frugtbar  Jord- 
bund for  alle  Arter  Opfindelser  af  Maskiner 
og  Forbrugsgenstande.  Det  er  let  at  finde 
Rigmænd  med  Lyst  og  Mod  til  at  forsøge 
en  ny  Fabrikationsmaade,  kaste  en  ny  Art 
Varer  ud  paa  Markedet,  selv  om  der  kræves 
meget  kostbare  Maskiner  dertil.  En  Gang 
viser  Opfindelsen  sig  god,  en  Gang  slet, 
men  selv  om  den  ikke  duer,  sker  det  dog 
ofte,  at  Omkostningerne  ved  Forsøget 
dækkes.  Amerikanernes  Lettroenhed  og 
Lyst  til  alt  nyt  er  saa  stor,  at  kommer  der 
noget  nyt  frem,  saa  køber  de  det  i  hven 
Fald  en  Gang  paa  Prøve. 

Og  selve  den  høje  Arbejdsløn  virker  til, 
at  man  hurtig  indfører  nye  Maskiner, 
hvorved  der  kan  spares  Arbejdskraft  Den 
betyder  jo,  at  den  Kapital,  der  er  sat  i 
Maskinen,  indvindes  langt  hurtigere  ved 
Besparelse  af  Arbejdsløn. 

Til  dette  kommer  saa  selve  Art)eider- 
forholdene  i  Amerika.  Det  er  sædvanlig 
derovre,  at  Arbejdere  kan  afekediges  næsten 
uden   Varsel.     Derfor  anstrenger  de   sig 

mere.  Men  det  er  dernæst  almindeligt, 
naar  Arbejdere  finder  paa  en  eller  anden 
Forbedring  ved  de  Maskiner  de  har  med 
at  gøre,  da  at  yde  dem  en  klækkelig  Godt- 
gørelse derfor,  som  kan  anspore  til  at  ud- 
finde saadanne  Forbedringer.  Deruden 
mener  han,  at  man  i  Amerika  mere  end 
i  Evropa  tager  Hensyn  til  hver  enkelt 
Arbejders  Anlæg  og  giver  ham  det  Arbejde, 
som  særlig  ligger  for  ham. 

Han  anbefaler  da  ikke  at  nøjes  med  at 
indføre  amerikanske  Maskiner  til  Anven- 
delse i  evropæisk  Industri  men  langt  mere 
lægge  Vægten  paa  at  fremme  Udviklingen 
af  de  Egenskaber  hos  Industriherrer  og 
Arbejdere  i  Evropa,  som  derovre  fører  saa 
hastigt  frem.  Dog  er  han  aabenbart  paa 
det  rene  med,  at  der  i  de  amerikanske 
Forhold  er  en  Del  utiltalende,  som  neppe 
fortjener  Efterligning,  selv  om  det  kunde 
bringe  øjeblikkelig  Fordel,  og  forstaar  i 
hvert  Fald  klart,  at  man  ikke  udenvidere 
kan  overføre  hele  den  amerikanske  Frem- 
gangsmaade  til  Evropa. 

Han  slutter  med  at  hævde  —  sikkert 
med  Rette,  —  at  Tyskland  paa  Industriens 
Omraade  uden  Sammenligning  er  det  mest 
amerikanske  Land  i  Evroba.  Og  han  føjer 
til,  at  Berlin  er  Evropas  mest  amerikanske 
By. 


Til  alle  Botaniklnteresserede.  End- 
skønt vort  Land  er  saa  lille  og  saa  tæt 
befolket  og  Samfærdselsmidlerne  saa  gode, 
er  Kendskaben  til  vore  Planters  Udbredelse 
meget  mangelfuld;  dette  gælder  selvfølgelig 
først  og  fremmest  de  lavere  Planter,  men 
ogsaa  for  Karplanternes  Vedkommende  er 
der  endnu  overmaade  meget  uoplyst.  For 
nu  at  raade  Bod  herpaa  har  den  botaniske 
Forening  iværksat  en  topografisk-botanisk 
Undersøgelse  af  Danmark  og  beder  alle 
Botaniklnteresserede  om,  hver  efter  sin 
Evne,  at  være  behjælpelige  ved  Sagens 
Gennemførelse,  idet  vi  anmoder  enhver 
af  dem  om  at  undersøge  den  Egn,  hvor 
han  opholder  sig.  Der  bliver,  i  hvert  Fald 
foreløbigt,  kun  Tale  om  Blomsterplanter 
og  Karsporeplanter,  og  der  forlanges  ingen- 
lunde af  Undersøgeren,  at  han  skal  kunne 
bestemme  alle  vanskeligere  Slægter.  Tvært- 
imod er  Komiteen  taknemlig  for  at  faa 
indsendt  Planter  til  Bestemmelse,  især  af 
de  saakaldte  „kritiske'^  Slægter,  der  næsten 
kun  kan  bestemmes  sikkert  af  Specialister. 
Alt  indsendt  Materiale,  der  ikke  udtrykke- 
ligt forlanges  sendt  tilbage,  vil  som  Gave 
fra  Indsenderen  indgaa  i  Botanisk  Musæums 
danske  Herbarium. 

For  at  skaffe  en  Ramme  for  Arbejdet  er 
Danmark  blevet  delt  i  47  Distrikter.  Vi 
venter  selvfølgelig  ikke,  at  enhver  Under- 
søger skal  kunne  overtage  et  helt  Distrikt, 


paatage  sig;  men  et  eller  to  Herreder  vil 
det  vil  vel  nok  kun  de  færreste  kunne 
de  fleste  kunne  overkomme,  og  selv  en 
Planteliste  fra  et  enkelt  eller  nogle  faa 
Sogne  vil,  navnlig  naar  den  legsages  af 
Herbarieeksemplarer,  være  af  betydelig 
Værdi.  Distriktsinddelingen  er  nødvendig 
for  at  gøre  Arbejdet  med  Ordningen  af 
Materialet  overkommeligt.  Da  det  har  Be- 
tydning at  faa  Oplysningerne  saa  ensartede 
som  muligt,  er  der  trykt  Skemaer,  som 
tilstilles  dem,  der  melder  sig  som  Delta- 
gere. Som  Hovedprincip  for  Undersøgelsen 
gælder  det:  Hellere  ingen  Oplysninger  end 
usikre,  hvorfor  alle  Undersøgerne  opfordres 
til  at  udelade  alle  mindre  sikre  Opgivelser; 
da  Komiteen  som  nævnt  er  villig  til  at 
paatage  sig  alle  saadanne  Plantebestem- 
melser, som  Deltagerne  i  Undersøgelsen 
ikke  føler  sig  ganske  sikre  i,  skulde  Fejl- 
bestemmelser være  udelukkede. 

Det  er  Meningen,  at  Undersøgelsen  skal 
udstrækkes  over  3—4—5  Aar  alt  efter  den 
Tid,  som  den  enkelte  Deltager  kan  ofre 
paa  Arbejdet.  Ved  Afslutningen  af  Under- 
søgelsen udfylder  Deltagerne  deres  Skemaer 
og  indsender  dem  til  Komiteen,  der  da 
ordner  dem  og  paa  Grundlag  af  de  saale- 
des  fremkomne  Oplysninger  søger  at  kort- 
lægge hver  enkelt  Plantearts  Udbredelse 
her  i  Landet.  Selvfølgelig  kan  hver  enkelt 
Undersøger  desuden  gøre  Brug  af  sine 
Iagttagelser,  som  han  ønsker. 

De,  der  har  Lyst  til  at  deltage  i  Under- 
søgelsen, bedes  henvende  sig  til  Komiteen 
for  den  topografisk-botaniske  Undersøgelse 
(Adresse :  Botanisk  Musæum,  Gothersgade, 
København  K.),  der  da  vil  give  yderiigere 
Oplysninger.  Komiteen  bestaar  af  Magister 
A.  Mentz,  Landbrugskandidat  M.  L.  Mor- 
tensen og  Musæumsinspektør  C.  H.  Osten- 
feld. Af.  L.  Mortensen. 


Code  Napoleon  og  Kvinderne.  Den 

29de  Oktober  i. Aar  fejrede  man  i  Frankrig 
100- Aars  Jubilæet  for  Indførelsen  af  Gode 
Napoleon.  Med  god  Grund  er  Frankrig 
stolt  af  dette  Lovværk.  En  stor  Del  af 
Revolutionens  Aand  er  nedlagt  deri,  og 
knapt  og  klart  er  Værket  skrevet.  Derfor 
har  det  ikke  blot  holdt  sig  uanfægtet  i 
Frankrig  i  de  100  Aar,  men  det  har  bredt 
sig  derfra  til  næsten  alle  de  latinske  Lande, 
ja  endog  til  en  Del  andre,  og  overalt  kan 
man  spore  dets  Indflydelse.  Det  var  da 
naturligt,  at  Hundredeaarsdagen  højtidelig- 
holdtes med  store  officielle  Festligheder; 
men  ligesaa  naturligt  var  det,  at  der  ind  i 
Feststemningen  blandede  sig  en  Mislyd. 
Den  kom  fra  Kvinderne.  Code  Napoleon 
er  ikke  disse  god.  Paa  mangt  et  Punkt 
gav  Napoleon  denne  Lov  et  haardere  Præg, 

end  de  Revolutionsmænd,  der  gjorde  det 
gmndlseggende  Arbejde,  havde  villet.  Og 
først  og  fremmest  gjaldt  dene  Kvindernes 
Stilling.  Den  Ringeagt,  Napoleon  nærede 
for  Kvinderne,  satte  tydelige  Spor  i  Loven. 
Paa  natten  alle  Punkter  gennemfønes  den 
gamle  Tankegang,  at  Manden  er  Kvindens 
Formynder  og  Herre.  Intet  Under  da,  at 
C.  N.  er  Genstand  for  stadige  Angreb  fra 
deres  Side,  som  fører  an  i  den  moderne 
Kvindebevægelse  i  Frankrig.  Den  radikale 
Fløj  af  de  franske  Kvindesagsvenner  har 
en  Svaghed  for  Demonstrationer,  og  de  lod 
da  heller  ikke  denne  Lejlighed  gaa  ube- 
nyttet hen.  Aftenen  før  Festdagen  udsendtes 
en  Løbeseddel  med  følgende  Opraab :  „Code 
Napoleon  undertrykker  Kvinderne.  Vi  pro- 
testerer mod,  at  den  bliver  forherliget.  — 
C.  N.  stiller  Kvinden  paa  lige  Fod  med 
Umyndige,  med  Forbrydere,  med  Aands- 
svage!  —  C.  N.  berøver  Hustruen  hendes 
Nationalitet,  personlige  Myndighed,  Formue, 
Fortjeneste.  —  Vi  fordrer,  at  Ægtefællerne 
skal  være  ligeberenigede  i  Ægteskabet.  — 
Franske  Mænd  og  Kvinder  er  skattepligtige  i 
lige  Grad ;  de  skal  ogsaa  have  samme  Ret 
for  Loven.  —  Vi  forlanger  Valgret  og  Valg- 
barhed for  Kvinderne,  fordi  de  har  ligesaa 
mange  Interesser  at  varetage  i  Stat  og 
Kommune  som  Mændene.  —  C.  N.  til- 
skynder Mændene  til  at  undertrykke  Kvin- 
derne, til  at  udplyndre  og  udnytte  dem; 
den  staar  i  Strid  med  de  demokratiske 
Grundsætninger.  —  Vi  protesterer  mod 
den  Modsigelse,  der  ligger  i,  at  Mænd, 
der  har  styrtet  Kejserdømmet,  forherliger 
dets  Lovgivning  ved  en  Hundredeaarsfest.** 

Dette  Opraab  var  undertegnet  af  4  Kvinde- 
foreninger, hvoraf  3  hører  til  det  yderste 
Venstre:  Le  Suffrage  des  Femmes,  la 
Solidarité  des  Femmes  ogL'Egalité. 
Den  4de  Forening:  le  Group e  d'  etudes 
féministes  har  som  sit  særlige  Maal 
Forbedring  af  Kvindens  retslige  Stilling, 
men  er  delvis  konservativ.  Til  Slut  opfor- 
drede man  Kvinder  af  alle  Stænder,  rige 
og  fattige,  til  at  møde  foran  Deputeret- 
kamret den  29de  Okt.  Kl.  2  og  forlange 
C.  N.  reformeret. 

Det  blev  dog  ikke  mange  Kvinder,  der 
fulgte  Opfordringen,  og  de  gjorde  ikke  den 
tilsigtede  Virkning.  Medens  nogle  sønder- 
rev Exemplarer  af  Code  Napoleon  udenfor 
Deputeretkamret,  drog  en  Snes  Stykker  til 
Vendomesøjlen  og  forsøgte  der  at  brænde 
et  Exemplar  af  Lovbogen,  ligesom  fordum 
i  1817  de  tyske  Studenter  brændte  den 
paa  Wartburg  sammen  med  andre  Symboler 


paa  Reaktionens  Aand:  Kotzebues  Værker 
og  et  preussisk  Uhlankorset  Politiet  kom 
dog  hurtig  til  og  hindrede  Kvinderne  i  at 
udføre  deres  Forsæt. 

Paa  Universitetet  fejredes  Dagen  med 
stor  Højtidelighed;  Præsident  Loubet,  tal- 
rige Parlamentsmedlemmer,  Professorer  og 
Embedsmænd  var  samlede  der.  Justits- 
minister Valle  holdt  en  Tale  for  Loven  og 
gav  en  historisk  Fremstilling  af  dens  Til- 
blivelse. Da  han  var  færdig  lød  en  Kvinde- 
røst gennem  Salen:  „Ned  med  Code  Na- 
poleon, den  undertrykker  Kvinderne.*'  Det 
var  Prarøidenten  for  Kvindefbreningen 
Solidarité  des  Femmes,  Fru  Caroline 
Kaufmann,  der  raabte.  Hun  havde  med  sig 
en  gammel  Mand,  som  skulde  puste  Luft 
i  nogle  smaa  Balloner,  der  bar  Indskriften : 
„å  bas  le  Code*";  men  da  den  gamles  Vejr 
ikke  forslog,  maatte  hun  selv  under  For- 
samlingens Munterhed  sende  sine  Balloner 
op,  indtil  hun  blev  Qemet  af  Politiet. 

Bedre  lykkedes  Demonstrationen  for  en 
af  de  radikale  Kvindeledere,  Madame  Mar- 
guerite Durand  (tidligere  Redaktør  af  La 
Fronde),  som  havde  sammenkaldt  til  et 
Protestmøde  i  Hdtel  des  SociétésSa- 
van  tes.  Der  mødte  c.  1000  Personer,  hvor- 
iblandt mange  Kvinder,  og  Forsamlingen 
vedtog  en  kraftig  Resolution  mod  Code 
Napoleon,  som  derpaa  indsendtes  til  Depu- 
teretkamret og  Senatet.  Kort  efter  Hundred- 
aarsfesten  er  der  af  Regeringen  nedsat  en 
Kommission  til  Ændring  af  C.  N.,  saa  der 
synes  Udsigt  til,  at  Kvindernes  Krav  i 
nogen  Grad  vil  ske  Fyldest.  £.  Af. 


Desinfektion  af  Telefonapparater. 

En  væsentlig  Ulempe  ved  at  benytte  Tele- 
foner paa  offentlige  Steder,  f.  Ex.  paa  Post- 
huse, Restaurationer  o.  1.,  er,  at  man  ud- 
sætter sig  for  Smitte  af  visse  Sygdomme, 
særlig  Difteritis,  Forkølelse,  Mund-  og 
Mavesygdomme.  For  at  bøde  herpaa  har 
man  nu,  efter  hvad  der  berettes  i  forskel- 
lige tyske  Tidsskrifter,  konstrueret  et  Apparat, 
der  skal  tjene  til  at  desinficere  Telefonens 
Talerør.  Det  bestaar  af  en  Metalkapsel, 
hvori  der  findes  et  desinficerende  Middel. 
Kapslen  sættes  paa  Talerøret  i  den  Tid, 
Telefonen  ikke  bruges,  og  derved  tilintet- 
gøres Bakterierne.  De  bakteorologiske  Un- 
dersøgelser har  vist,  at  man  paa  denne 
Maade  kan  udrydde  Bakterierne  fuldstæn- 
dig; for  Tuberkelbacillers  Vedkommende 
behøves  der  dog  20—40  Min.,  før  de  dræbes. 


Forsikring  mod  Arbejdsløshed. 

Af  Adolph  Jensen. 

Blandt  alle  vor  Tids  socialpolitiske  Bestræbelser  er  der  næppe 
nogen,  der  fortjener  større  Interesse  end  Forsøgene  paa  at  organisere 
en  hensigtsmæssig  Forsikring  mod  Arbejdsløshed. 

Man  har  sagt,  at  Arbejdsløsheden  er  et  moderne  Fænomen,  at  dette 
store  sociale  Onde  skyldes  den  nyere  Tids  økonomiske  Udvikling,  den 
„kapitalistiske"  Produktionsform.  Det  er  nu  vel  nok  for  meget  sagt;  det 
er  uretfærdigt  her  at  lægge  hele  Skylden  over  paa  Tiden,  al  den  Stund 
vi  med  Sikkerhed  ved,  at  der  ogsaa  i  vore  Bedste-  og  Oldeforældres 
Dage  fandtes  mange  ledige  Hænder.  Det  er  maaske  endda  et  Spørgs- 
maal,  om  ikke  vor  Tid  i  det  store  og  hele  udnytter  den  menneskelige 
Arbejdskraft  bedre  end  Fortiden.  Men  Arbejdsløsheden  falder  nu  til 
Da^  stærkere  i  Øjnene  end  før,  den  optræder  mere  akut,  den  samler 
sig  mere  paa  enkelte  Tidspunkter,  enkelte  Arbejdslag  osv.,  dens  Virk- 
ninger er  derfor  voldsommere  nu  end  før,  og  mere  ødelæggende  for 
dem,  den  rammer. 

Det  er  denne  Arbejdsløshedens  forandrede  Karakter,  der  har  frem- 
kaldt de  sidste  Tiaars  Bestræbelser  for  at  mildne  Ondet. 

Forsøgene  gaa  i  to  Hovedretninger.  Den  ene  gaar  direkte  løs  paa 
at  afværge  eller  begrænse  Arbejdsledigheden,  dels  ved  at  lede  Arbejds- 
kraften fra  de  Pladser  og  de  Fag,  hvor  der  er  Overflod,  derhen  hvor 
der  er  Mangel  paa  Arbejdere  (Arbejdsanvisnings-Kontorer,  Arbejds- 
Børser),  dels  ved  at  henlægge  ekstraordinære  Arbejder  som  offentlige 
Byggeforetagender,  Vejanlæg  o.  1.  til  de  Tider,  hvor  Arbejdsløsheden 
erfaringsmæssigt  er  størst  (saakaldte  Nødarbejder).  Principielt  set  er 
denne  Fremgangsmaade  naturligvis  den  rigtigste.  Det  er  altid  det  for- 
nuftigste at  tage  Tyren  ved  Hornene  —  forudsat  at  man  er  stærk  nok 
dertil.  Men  Ulykken  er,  at  det  forslaar  saa  lidt,  navnlig  overfor  Krise- 
tidernes rigtig  ondartede  Arbejdsløsheds-Epidemier. 

Hvor  Hygiejnen  ikke  rækker  til,  maa  Lægen  øve  sin  Kunst.  Hvor 
det  ikke  lykkes  ved  forebyggende  Foranstaltninger  at  hindre  Arbejds- 
løshed, maa  Samfundet  finde  Midler  til  at  hjælpe  de  paagældende  over 
den  kritiske  Periode  paa  bedst  mulig  Maade.  Det  simpleste  og  først 
anvendte  Middel  af  denne  Art  er  den  direkte  Understøttelse.  Den 
heldigere  stillede  hjælper  sin  uheldige  Kammerat  med  Gaver  eller  Laan, 
først  direkte  Mand  og  Mand  imellem,  senere  indirekte  gennem  Fag- 
organisationernes Kasser.  Men  hvor  smukt  og  ideelt  dette  end  kan 
synes,  har  det  sine  store  praktiske  Mangler.  I  Regelen  har  det  vist  sig. 
at  hverken  den  direkte  eller  den  indirekte  Understøttelse,  end  ikke 
støttet  af  offentlige  Midler,  har  formaaet  at  hjælpe  klækkeligt,  og  navn- 
lig ikke  at  hjælpe,  hvor  det  var  mest  nødvendigt.     Dertil  kommer,  at 

der  for  en  moderne  Betragtning  er  noget  utilfredsstillende  i  at  give 
Tilfældighederne  Spillerum;  man  kan  ikke  lade  sig  nøje  med  det  fagre 
Haab  om,  at  det  eller  det  Fond,  den  og  den  Kasse  nok  vil  kunne  af- 
bøde den  værste  Nød.  En  udviklet  Samfundsfølelse  kræver  videst 
mulig  Sikkerhed;  man  anerkender  stiltiende  Arbejdernes  Ret  til  Ar- 
bejde eller  i  det  mindste  til  Ækvivalent  derfor. 

Det  var  da  ogsaa  dette  Krav,  der  førte  til  Oprettelsen  af  den  første 
egenriige  Arbejdsløshedsforsikring  (i  Bern  1891).  Ganske  vist  mis- 
lykkedes et  Forsøg,  som  Socialdemokraterne  gjorde  paa  at  faa  prokla- 
meret Principet  om  „Retten  til  Arbejde",  og  den  Anstalt,  der  oprette- 
des, blev  derfor  heller  ikke  nogen  Tvangsforsikring  for  alle  Arbejdere ; 
det  blev  en  frivillig  Selvhjælps-Institution,  men  ved  at  tage  Sagens 
Organisation  i  Haand  og  yde  Understøttelse  til  dens  Gennemførelse 
viste  Berns  Kommune  dog,  at  den  ikke  var  helt  utilbøjelig  til  i  Praksis 
at  anerkende  det  nævnte  Princips  Konsekvenser. 

Berner- Kassen  har  store  tekniske  og  principielle  Mangler,  og  dens 
væsentligste  Betydning  maa  vist  nok  søges  i,  at  den  har  brudt  Isen  — 
og  saa  det  negative,  at  man  har  kunnet  drage  Lære  af  de  her  begaaede  Fejl- 
greb. Den  skarpe  Kritik,  der  er  blevet  rettet  mod  denne  Institution,  tager 
bl.  a.  Sigte  paa  det  anvendte  Frivillighedsprincip,  der  naturligt  holder 
den  Part  af  Arbejderne  udenfor,  hvis  Arbejdsløsheds-Risiko  er  mindst. 
Sagens  senere  Historie  har  vist,  at  dette  er  et  af  de  alier  vanskeligste 
Punkter  at  komme  over :  at  faa  de  bedre  stillede  Arbejdere  med.  Man 
skulde  synes,  at  det  maatte  gaa  af  sig  selv,  blot  man  holdt  stejlt  paa 
Fordringen  om  Forsikringstvang,  men  dels  er  det  jo  en  egen  Sag  at 
lyse  et  saa  dybt  indgribende  Princip  i  Kuld  og  Køn  alene  af  prak- 
tiske Hensyn,  og  dels  har  Erfaringen  lært,  at  det  i  hvert  Fald  har 
sine  store  Vanskeligheder  at  gennemføre  Forsikringstvang  paa  dette 
Omraade.  Man  prøvede  det  i  St.  Gallen  (1895),  men  trods  Statuternes 
Bestemmelser  om  Straf  og  Bøder  for  Ikke-Betaling  af  Kontingent, 
nødtes  man  allerede  efter  et  Aars  Forløb  til  at  stryge  en  Fjerdedel  af 
Medlemmerne  af  Listerne  paa  Grund  af  Kontingent-Restance.  Selv- 
følgelig var  det  ikke  meget  rationeh  at  udelukke  af  en  obligatorisk 
Forsikring  dem,  der  ikke  vilde  være  med,  men  saadan  som  Forholdene 
laa,  var  der  formodentlig  intet  andet  at  gøre.  Selv  om  Sagen  nu  maaske 
kunde  ordnes  mere  praktisk  end  i  St.  Gallen,  er  denne  Kasses  korte 
Historie  (den  opløstes  efter  2  Aars  Forløb)  dog  et  Fingerpeg,  der  er 
værd  at  agte  paa. 

Saa  vidt  vides  er  den  her  omtalte  Kasse  det  eneste  fuldbyrdede 
Forsøg  paa  tvungen  Arbejdsløshedsforsikring  (de  Forslag,  der  i  sin  Tid 
forelaa  i  Basel  og  Ziirich  blev  forkastede),  og  alt  tyder  foreløbig  paa, 
at  det  er  ad  Frivillighedens  Vej  at  Sagen  skal  arbejde  sig  frem. 

Men  nu  dukker  nye  store  Principspørgsmaal  og  nye  Vanskeligheder 
frem.     Hvem  skal  tage  Sagen  i  Haand?    Staten,   Kommunen,   Fagfor- 

eningerne?    Eller  vil  det  maaske  være  heldigst,  at  der  oprettes  særlige 
Organisationer  med  dette  specielle  Formaal? 

Ved  første  Øjekast  kunde  det  synes  naturligt,  om  Staten  brød  over- 
tvært og  føjede  Forsikringen  mod  Arbejdsløshed  ind  som  et  Led  i 
den  øvrige  sociale  Forsikringsvirksomhed.  Tanken  har  noget  bestik- 
kende ved  sig:  man  vilde  med  ét  Slag  være  midt  ude  i  det;  man  vilde 
faa  en  ensartet,  let  overskuelig  Ordning  af  Sagen ;  en  enkelt  stor  Cen- 
tralanstalt vilde  ogsaa  kunne  administreres  billigere  end  mange  smaa 
lokale  Kasser.  Og  dog  er  der  ingen  Tvivl  om,  at  hvis  det  offentlige 
skal  kunne  gennemføre  Sagen  paa  hensigtsmæssig  Maade,  maa  det 
blive  Kommunerne,  der  tager  Affære.  Dette  har  mange  Grunde,  men 
først  og  fremmest  den,  at  Forvaltningen  af  Forsikringsinstituter  af  denne 
Art  forudsætter  et  nøje  Kendskab  til  en  Mængde  Spørgsmaal  af  lokal 
Natur,  forat  der  kan  træffes  den  rette  Afgørelse  af  Erstatningsspørgs- 
maalene,  naar  disse  foreligger  i  det  enkelte.  Bestyrelsen  maa  f.  Eks. 
søge  at  komme  den  Arbejder,  der  søger  Anstaltens  Hjælp,  saa  -nær 
ind  paa  Livet,  at  den  kan  afgøre,  om  han  er  arbejdsløs  uden  egen 
Skyld,  men  noget  saadant  kan  ikke  godt  tænkes,  medmindre  Forsik- 
ringens territoriale  Omraade  er  saa  lidet  udstrakt,  at  et  personligt  Møde 
mellem  de  Forsikrede  og  Anstaltens  Funktionærer  kan  finde  Sted. 
Ogsaa  af  Hensyn  til  det  vanskelige  Tarifspørgsmaal  er  det  bedst  at 
have  lokale  Kasser.  Det  er  jo  en  bekendt  Sag,  at  Arbejdsløsheden  er 
overordenriig  forskellig  fra  Sted  til  Sted;  den  optræder  med  størst 
Voldsomhed  i  de  store  Byer,  medens  den  ude  paa  Landet  og  i  Smaa- 
byeme  i  Almindelighed  er  mere  jævnt  fordelt.  Havde  man  en  Cen- 
tralkasse, maatte  Landet  altsaa  territorialt  deles  i  en  Mængde  Risiko- 
klasser, saa  at  Anstalten  fik  et  tilsvarende  Antal  tildels  selvstændigt 
administrerede  Afdelinger;  men  det  ligger  da  nærmere  at  lade  hver 
Afdeling  bestaa  for  sig  selv.  Endelig  have  Kommunerne  i  højere  Grad 
end  Staten  Interesse  i  en  Foranstaltning,  hvis  Maal  er  at  bekæmpe 
Arbejdsløshedens  skadelige  økonomiske  Følger  for  Arbejderstanden;  jo 
bedre  og  jo  mere  fuldstændigt  dette  lykkes,  des  mindre  ville  de  fattige 
Arbejdere  falde  Kommunens  Forsørgelsesvæsen  til  Byrde.  De  hidtil 
gjorte  Forsøg  med  offentlig  Forsikring  mod  Arbejdsløshed  har  da  ogsaa 
alle  fundet  Sted  paa  kommunal  Grund,  og  naar  de  fleste  af  disse  For- 
søg ikke  have  tilfredsstillet  Forventningerne,  er  Aarsagen  hertil  snarest 
at  søge  i  forsikringstekniske  Vanskeligheder,  som  vilde  være  kommen 
frem  uafhængigt  af,  i  hvis  Hænder  Administrationen  laa. 

Medens  det  saaledes  maa  indrømmes,  at  Forsikring  mod  Arbejds- 
løshed er  en  Opgave,  som  det  vil  ligge  nær  for  Kommunerne  at  tage 
op,  og  som  disse  mange  Steder  ville  have  Udsigt  til  at  føre  heldigt  ud 
i  Livet,  maa  det  dog  ikke  overses,  at  der  gives  en  anden  Vej,  der  i 
Grunden  er  nok  saa  naturlig,  og  som  derfor  utvivlsomt  bør  forsøges, 
hvor  Forholdene  ligge  gunstigt  derfor. 

Som  foran  antydet,  have  Fagforeningerne  i  betydeligt  Omfang  taget 

den  Opgave  paa  sig  at  yde  Understøttelse  til  arbejdsløse.  Da  disse 
Understøttelser  ydes  af  Fond,  der  tilvejebringes  ved  Medlemmernes 
egne  Bidrag,  have  vi  allerede  her  en  Art  Forsikring,  om  end  i  meget 
primitiv  Form.  Det  er  ikke  usandsynligt,  at  der  med  Held  kan  by^es 
videre  paa  dette  Grundlag.  Naar  man  har  villet  gaa  udenom  Fagfor- 
eningerne og  ladet  det  offentlige  tage  Affære,  er  det  vel  nærmest  fordi 
man  har  ment,  at  der  ikke  paa  anden  Vis  kunde  tilvejebringes  fornøden 
Kontrol  med  Anvendelsen  af  de  Tilskud  fra  Kommune  (eller  Stat), 
som  det  anses  for  nødvendigt  eller  hensigtsmæssigt  at  yde.  Imidlertid 
haves  der  fra  de  sidste  Par  Aar  Eksempler  paa,  at  denne  Vanskelighed 
ikke  er  uovervindelig.  Saaledes  har  man  i  Basel,  efter  Forkastelsen 
af  Forslaget  om  Tvangsforsikring,  i  1901  oprettet  en  frivillig  Forsik- 
ringskasse,  der  bestyres  af  Arbejdersekretariatet  og  modtager  faste  Til- 
skud af  Kantonen.  Denne  Institudon  har  arbejdet  saa  kort  Tid,  at  der 
endnu  ikke  kan  fældes  nogen  endelig  Dom  om  den,  men  efter  hvad 
der  hidtil  foreligger,  har  der  ikke  vist  sig  særlige  Ulæmper  ved  Ord- 
ningen. Endnu  simplere  er  den  Fremgangsmaade,  man  har  anvendt  i 
Byen  Gent,  og  efter  den  i  mange  andre  belgiske  Byer,  hvor  Kommunen 
har  bevilget  aarlige  Tilskud  til  saakaldte  „Fonds  de  chomage*',  hvis 
Opgave  er  at  støtte  de  Fagforeninger,  der  have  Arbejdsløshedskasser, 
idet  der  gives  et  forholdsmæssigt  Tillæg  til  de  af  Foreningerne  udredede 
Understøttelser. 

Imod  at  lade  den  offentlige  Understøttelse  tilflyde  Fagforeningernes 
Kasser  vil  man  indvende,  at  man  derved  udelukker  de  uorganiserede 
Arbejdere  fra  at  nyde  godt  af  Hjælpen.  Men  dette  er  dog  ikke  nød- 
vendigt. I  Baseler-Kassen  kan  saaledes  optages  saavel  uorganiserede 
som  organisererede  Arbejdere,  og  det  uagtet  Kassen  drives  af  Fagfor- 
eningernes Centralbestyrelse.  I  Gent  har  man  indrettet  en  Art  Spare- 
kasse for  saadanne  Arbejdere,  der  ikke  høre  til  nogen  af  de  Forenin- 
ger, der  har  sluttet  sig  til  „Fonds  de  chomage''.  Hvis  en  Interessent 
i  denne  Sparekasse  under  Arbejdsløshed  udtager  et  Beløb  af  sin  Konto, 
faar  han  inden  for  visse  Grænser  et  'lignende  Krav  paa  Støtte  af  Fon- 
den, som  hvis  han  var  Medlem  af  en  Fagforening,  der  har  sluttet  sig 
til  denne.  Det  skal  dog  tilføjes,  at  medens  det  belgiske  System  synes 
at  være  lykkedes  over  al  Forventning  lige  overfor  de  Arbejdere,  der 
ere  Medlemmer  af  Fagforeninger,  idet  disse  have  vist  Sagen  den  største 
Interesse  og  i  stort  Omfang  have  sluttet  sig  til  Fondene,  er  Forsøget 
paa  at  faa  de  uorganiserede  Arbejdere  med  ganske  løbet  ud  i  Sandet. 

Naturligvis  forudsætter  Systemet  med  offentligt  Tilskud  til  Fagfor- 
eningskasserne,  at  man  har  Tillid  til  Arbejderorganisationerne.  Man 
kan  opsætte  Regulativer  og  vedtage  Kontrolforanstaltninger  saa  meget 
det  skal  være;  er  der  ikke  et  Tillidsforhold  til  Stede,  vil  Sagen  gaa  i 
Stykker  før  eller  senere.  Mange  Steder  er  nu  Fagforeningerne  saa 
godt  ledede  og  de  have  arbejdet  sig  frem  til  i  saadan  Grad  at  nyde 
Offentlighedens  Respekt  og  Sympathi,  at  der  næppe  vil  møde  Vanske- 

ligheder  paa  dette  Punkt.  Men  det  er  ikke  Tilfældet  overalt,  og  hvor 
saaledes  det  moralske  Tillidsforhold  mangler,  bør  der  vist  nok  vælges 
en  Form,  hvorved  man  gaar  udenom  Fagforeningerne.  Der  har  saa- 
ledes været  Tale  om  at  løse  Opgaven  gennem  nevtrale  Foreninger  med 
Arbejdsløsheds-Forsikring  som  Særformaal  og  med  offenriig  Understøt- 
telse, betinget  af,  at  de  paagældende  Foreninger  underkastede  sig  offent- 
lig Kontrol,  altsaa  en  lignende  Ordning  som  den,  der  er  anvendt  ved 
de  anerkendte  Sygekasser  i  Danmark.  Forslag  til  Lov  om  Statstilskud  til 
saadanne  anerkendte  Arbejdsløshedskasser  indbragtes  i  Forfjor  og  i  Fjor 
ved  privat  Initiativ  i  det  danske  Folketing.  Blandt  Betingelserne  for 
Anerkendelsen  nævnede  disse  Forslag  udtrykkelig,  at  Kasserne  ikke 
maatte  vægre  sig  ved  at  optage  som  Medlem  nogen  Person,  der  op- 
fyldte de  i  Loven  fastsatte  Betingelser,  selv  om  han  ikke  er  eller  kan 
blive  Medlem  af  sin  faglige  Organisation. 

Det  er  næppe  muligt  blandt  de  forskellige  Former  for  Opgavens 
Løsning,  der  er  nævnt  i  det  foregaaende,  at  udpege  en  enkelt  som  den 
ideelle.  Hver  har  sine  Fortrin  og  sine  Mangler,  og  Valget  bør  træffes 
ikke  efter  akademiske  Ræsonnementer,  men  under  Hensyn  til,  hvad 
der  efter  hver  Tids  dg  hvert  Steds  særlige  Forhold  maa  anses  for  at 
love  det  bedste  Resultat. 

Valget  af  Organisationsform  er  kun  en  enkelt  af  de  Vanskeligheder, 
Arbejdsløshedsforsikringen  har  at  kæmpe  med.  Ved  Siden  heraf  møder 
en  Række  forsikringstekniske  Problemer,  som  først  en  lang  Erfaring 
kan  give  tilfredsstillende  Løsninger  paa.  Først  og  fremmest  Tarifspørgs- 
maalet. 

For  de  i  det  foregaaende  omtalte  Understøt telseskasser  eksisterer 
der  ikke  nogen,  paa  rationelt  Grundlag  beregnet  Tarif  for  Indskudenes 
Størrelse.  Principei  er  det  ganske  simple:  man  samler  til  Bunke  i  de 
gode  Tider  og  uddeler  Understøttelser  efter  bedste  Skøn  i  de  onde 
Dage.  Men  dette  er  jo  ikke  Forsikring.  Hertil  kræves,  at  Kassens 
aarlige  Indtægter  (ved  Medlemsbidrag  plus  Tilskud  andetsteds  fra)  af- 
passes efter  dens  sandsynlige  aarlige  Udgifter,  saaledes  at  der  tilveje- 
bringes en  vis  Grad  af  Sikkerhed  for,  at  Midlerne  ikke  udtømmes  i 
Utide.    Man  maa  altsaa  være  klar  over  følgende  tre  Ting: 

1)  Det  normale  Antal  arbejdsledige  Dage  indenfor  Kassens  Klientel, 

2)  Størrelsen  af  den  Understøttelse,  man  vil  yde  pr.  arbejdsledig  Dag» 

3)  Størrelsen  af  det  Tilskud,  der  kan  ventes  udefra. 

Er  man  først  paa  det  rene  hermed,  kan  man  beregne,  hvor  stort 
et  Indskud  (Præmie),  man  skal  kræve  af  hver  af  de  Forsikrede,  idet 
der  tages  de  sædvanlige  Forretningshensyn  til  Administrationsudgifter, 
Reservefond  osv. 

Vanskeligheden  li^er  paa  det  første  Punkt.  Selv  om  der  nu  og 
da  er  gjort  Forsøg  paa  ad  statistisk  Vej  at  bestemme  Arbejdsløshedens 
normale  Omfang,  er  der  dog  aabenbart  langt  frem,  inden  man  kan  fast- 
slaa  Resultaterne  med   saadan  Nøjagtighed,    at   de    kunne   tjene  som 

Grundlag  for  en  Tarifberegning.  Som  før  nævnt,  veksler  Arbejdsløs- 
heden stærkt  fra  Sted  til  Sted,  men  endnu  mere  fra  Fag  til  Fag.  Der 
er  Haandværk,  som  have  omtrent  lige  meget  at  bestille  hele  Aaret 
igennem  (Bagere,  Barberer),  medens  andre  ofte  maa  standse  en  Del  af 
Vinteren  (Murere).  Der  er  Fag,  som  næsten  slet  ikke  berøres  af  Kon- 
junkturernes Svingninger,  medens  andre  ere  overordentlig  følsomme  over- 
for disse,  og  hvor  der  derfor  til  Tider  kan  opstaa  en  pludselig  og  om- 
fattende Arbejdsløshed.  Disse  Forskelligheder  maa  der  naturligvis  tages 
Hensyn  til  ved  Fastsættelsen  af  Tariferne.  De  Fag,  der  have  ringe  Arbejds- 
løshed, kunne  ikke  staa  sig  ved  at  betale  samme  Forsikringspræmie 
som  de,  der  have  stor  Arbejdsløshed;  Fagene  maa  altsaa  ordnes  i 
Risiko-Klasser  ganske  paa  samme  Maade  som  der  f.  Eks.  i  Brandfor- 
sikringen betales  højere  Forsikringspræmie  for  straatækte  Bygninger  end 
for  teglhængte.*) 

Overfor  hele  dette  vanskelige  Tarif-Problem  staar  man  i  Øjeblikket 
usikker  og  famlende,  omtrent  paa  samme  Maade  som  for  hundrede 
Aar  siden  overfor  Livsforsikringen  og  endnu  i  den  nulevende  SIs^s 
Tid  overfor  Sygeforsikringen.  Der  er  da  intet  andet  for  end  at  lade 
Erfaringen  være  Læremester.  Sygekasserne,  der  jo  her  i  Landet  ere 
gensidige  Forsikringsforeninger,  have  i  saa  Henseende  givet  et  udmær- 
ket Eksempel;  den  praktiske  og  højst  betryggende  Regel  om  Ligning 
af  Ekstrapræmier,  som  anvendes  overfor  statsanerkendte  Sygekasser, 
naar  Aarsregnskabet  viser  en  mindre  heldig  Balance,  fortjener  her 
særlig  Opmærksomhed. 

løvrigt  er  der  Anledning  til  at  fremhæve,  at  det  næppe  vil  være 
rigtigt  at  lade  Forsikringen  omfatte  al  Arbejdsløshed.  Der  gives  Men- 
nesker, som  saa  at  sige  befinder  sig  i  en  Tilstand  af  kronisk  Arbejds- 
løshed —  det  være  sig  nu  fordi  de  ikke  kan  eller  fordi  de  ikke  vil 
arbejde.  Saadanne  maa  naturligvis  udelukkes  paa  samme  Maade  som 
man  i  Livsforsikringen  afviser  de  „daarligste"  Liv.  Men  dernæst  bør 
der  sættes  en  Tidsbegrænsning  for  Understøttelsens  Varighed,  ligesom 
den  første  Del  af  den  arbejdsløse  Periode  ikke  bør  falde  Forsikrings- 
kassen  til  Byrde.  Denne  sidste  Regel  kunde  maaske  for  Sæsonfagenes 
(de  Fag,  hvor  Arbejdet  hovedsagelig  samles  paa  en  vis  kort  Tid  af  Aaret) 
Vedkommende  udvides,  saaledes  at  de  paagældende  Arbejdere  selv  kom 

*)  I  Forbindelse  med  Folketællingen  i  Danmark  den  1.  Februar  1901  foretoges  en 
Opgørelse  af  Antallet  af  arbejdsløse.  Man  har  paa  Grundlag  heraf  beregnet,  at 
omtrent  en  Tiendedel  af  alle  Lønarbejdere  i  Industri  og  Handel  (ikke  Landbrug) 
var  uden  Arbejde  paa  det  nævnte  Tidspunkt.  For  at  illustrere  Arbejdsløshedens 
forskellige  Omfang  i  Byerne  og  paa  Landet  og  indenfor  de  forskellige  Fag  skal 
blot  nævnes  følgende  Forholdstal,  der  alene  angaa  mandlige  Arbejdere:  Af  \00 
Smede  var  i  København  16,  i  Provinsbyerne  10,  men  paa  Landet  kun  3  uden 
Beskæftigelse;  i  Tekstilindustrien  var  de  tilsvarende  Forholdstal:  for  København 
5\'i  pCt.,  for  Provinsbyerne  3\'^  pCt.  og  for  Landet  2  pCt.,  i  Næringsmiddelindu- 
strien henholdsvis  7,  4V'2  og  2  pCt.,  i  Murerfaget  34,  50  og  26  pCt.,  i  Tømrerfaget 
28,  26  og  13  pCt.,  i  Snedkerfaget  15,  12  og  6  pCt.  og  i  Malerfaget  37,  34  og  18  pCt. 

til  at  bære  Risikoen  ved  den  Arbejdsløshed,  der  erfaringsmæssigt  kom- 
mer igen  Aar  efter  Aar,  medens  Kassen  kun  gav  Erstatning  for  den 
Periode,  der  overskred  en  for  hvert  Fag  fastsat  „Normal".  Naar  Mu- 
rerne vide,  at  de  som  Regel  hver  Vinter  maa  gaa  ledige  mindst  en 
Maaneds  Tid,  er  der  i  og  for  sig  ingen  Grund  til  at  medinddrage  denne 
Maaned  under  Forsikringen. 

Som  enhver  anden  Ting  vil  en  Arbejdsløshedsforsikring  naturligvis 
være  udsat  for  at  blive  misbrugt,  og  man  bør  paa  Forhaand  søge  i  saa 
vid  Udstrækning  som  muligt  at  værne  Institutionen  herimod.  Et  Mis- 
brug vilde  det  f.  Eks.  være,  om  Arbejdere  indmeldte  sig  i  Kassen  paa 
et  Tidspunkt,  da  de  kunde  forudse,  at  de  meget  snart  vilde  miste  deres 
Beskæftigelse:  det  kan  selvfølgelig  ikke  gaa  an  at  give  Folk,  der  intet 
eller  saa  godt  som  intet  have  ydet,  samme  Krav  paa  Understøttelse 
som  dem,  der  have  betalt  Bidrag  i  Aarevis.  Ligesom  ved  forskellige 
andre  Forsikringsarter  maa  der  være  en  saakaldt  „Karens-Tid",  d.  v.  s. 
at  ethvert  Medlem  maa  have  ydet  Bidrag  en  vis  Tid  (f.  Eks.  1  Aar), 
før  han  bliver  berettiget  til  at  nyde  Understøttelse. 

Et  andet  nærliggende  Misbrug  er  det,  at  den  Forsikrede  falskelig 
foregiver  at  være  uden  Beskæftigelse,  eller  at  han  ikke  anstrænger  sig 
for  at  faa  Arbejde,  eller  at  han  ved  egen  Skyld  bliver  arbejdsløs.  Det 
bedste  Middel  til  at  modarbejde  sligt  er  den  indbyrdes  Kontrol  mellem 
Medlemmerne;  men  desuden  vilde  det  være  praktisk  at  sætte  Forsik- 
ringskassen  i  Forbindelse  med  Arbejdsanvisningsanstalter,  idet  Statuteme 
da  maatte  indeholde  en  Bestemmelse  om,  at  den  Forsikrede  skulde 
være  pligtig  til  efter  nærmere  givne  Regler  at  modtage  lønnet  Beskæf- 
tigelse i  Stedet  for  Understøttelse. 

Som  Forsikringen  uvedrørende  maatte  man  vel  helst  betragte  den 
Arbejdsløshed,  der  opstaar  ved  Strejke  og  Lockout,  dels  fordi  Afgørel- 
sen af,  om  Arbejdsløsheden  er  selvforskyldt,  i  saadanne  Tilfælde  vil 
være  overordentlig  vanskelig,  dels  fordi  det  vilde  være  meget  uheldigt 
at  indblande  Forsikringskassen  i  Kampforholdet  mellem  Arbejdere  og 
Arbejdsgivere.  Desuden  have  de  organiserede  Arbejdere  jo  i  deres 
Fagforeningskasser  den  naturlige  Støtte  i  Strejke-  og  Lockout-Tilfælde. 

En  særlig  Art  af  Vanskeligheder  og  Betænkeligheder  medfører  det 
offentlige  Tilskud,  uden  hvilket  en  omfattende  Arbejdsløshedsforsikring 
næppe  lader  sig  gennemføre.  Her  tænkes  ikke  just  paa  det  Spørgs- 
maal,  om  man  tør  betro  Forsikringskasserne  at  forvalte  saadanne  Til- 
skud. Hvis  Administrationen  er  i  Statens  eller  Kommunens  Haand, 
falder  Betænkeligheden  jo  bort,  og  er  det-  Arbejderne  selv  eller  deres 
Repræsentanter,  der  styre  Kasserne,  maa  der  selvfølgelig  anordnes  et 
virksomt  Tilsyn,  der  er  beføjet  til  i  Tilfælde  af  Misbrug  at  inddrage 
Tilskudet  for  den  Kasse,  der  ikke  holder  sig  de  givne  Regler  efter- 
rettelig. Men  det,  der  betros  Kassernes  Bestyrelser,  er  noget  langt 
større  end  Pengetilskudet;  det  er  i  Virkeligheden  intet  mindre  end 
Skønnet  over,  hvor  Arbejdslønnens  Niveau  i  det  enkelte  Øjeblik  bør 

•igg^i  —  ^H^r  der  kan  i  hvert  Tilfælde  indtræffe  Situationer,  hvor  en 
saadan  Afgørelse  kan  falde  i  Bestyrelsernes  Haand.  Lad  os  tænke  os 
en  Periode  med  nedadgaaende  Konjunkturer,  hvor  Arbejdsgiverne  i  et 
Fag  opsiger  den  hidtil  gældende  Løntarif  uden  at  det  lykkes  at  faa  en 
ny  bragt  i  Stand.  Der  tilbydes  maaske  Beskæftigelse  for  3  Kr.  daglig, 
men  en  Del  Arbejdere  vil  ikke  gaa  ind  paa  dette  Vilkaar,  de  forlanger 
372  Kr.  Er  disse  nu  arbejdsløse?  Herom  maa  Forsikringskassens 
Bestyrelse  skønne.  Hvis  Afgørelsen  bliver  bekræftende,  øves  der  her- 
ved (delvis  ved  Hjælp  af  offentlige  Penge)  et  Pres  paa  Løn-Niveauet 
i  opadgaaende  Retning. 

De  Betænkeligheder,  dette  Forhold  kan  give  Anledning  til,  ere  dog 
næppe  saa  alvorlige,  som  de  synes.  De  fleste  Tilfælde  af  denne  Art 
vil  forme  sig  som  Strejke,  og  i  saa  Fald  vil  Forsikringskassen  efter 
det  foran  bemærkede  slet  ikke  træde  i  Virksomhed.  Skulde  saa  ogsaa 
en  og  anden  Bestyrelse  nu  og  da  vise  sig  for  liberal  i  sin  Afgørelse, 
vil  dette  næppe  i  Praksis  betyde  meget  ligeoverfor  de  øvrige,  langt 
stærkere  virkende  Momenter,  der  bestemme  Lønnens  normale  Højde. 
Der  kunde  selvfølgelig  nævnes  adskillige  andre  Vanskeligheder  end 
de  foran  antydede,  og  det  første  Forsøg,  der  gøres,  vil  sikkert  aaben- 
bare  flere,  end  man  paa  Forhaand  kan  tænke  sig.  Men  man  bør  ikke 
blive  træt  eller  dømme  Sagen  uigennemførlig,  selv  om  et  første  Forsøg 
skulde  falde  mindre  heldigt  ud.  Det  maa  erindres,  at  her  er  Tale  om 
noget  forholdsvis  nyt  og  uprøvet.  Hvor  mange  fejlslagne  Forsøg  tæller 
ikke  f.  Eks.  Livsforsikringens  Historie,  —  og  hvilken  smuk  Udvikling 
har  den  ikke  naaet  nu,  trods  den  Svindel  og  Humbug,  der  ganske 
vist  undertiden  dækker  sig  bag  dens  Navn!  Eller  tag  Sygeforsikringen : 
ogsaa  den  har  arbejdet  sig  frem  med  smaa  Skridt,  og  dens  Udvikling 
er  vist  nok  langt  fra  at  være  afsluttet,  men  den  kan  dog  i  mange  Hen- 
seender tages  til  Mønster  for  nye  Grene  af  den  sociale  Forsikring. 

Man  anvender  Millioner  til  at  forebygge  Epidemier,  man  bygger  det 
ene  kostbare  Hospital  efter  det  andet,  og  Staten  giver  sit  Bidrag  til  at 
lette  Sygdommens  økonomiske  Byrder.  Man  giver  Love  for  at  be- 
skytte Arbejdernes  Liv  og  Sundhed  under  deres  Gerning,  og  man 
drager  Omsorg  for,  at  der  kan  være  Midler  til  at  afhjælpe  den  ma- 
terielle Nød,  naar  —  trods  alle  Forsigtighedsforanstaltninger  —  en 
Ulykke  indtræffer.  Og  bliver  en  Arbejder  paa  sine  gamle  Dage  ude 
af  Stand  til  at  skaffe  sig  sit  Udkomme,  er  ogsaa  i  dette  Tilfælde  offent- 
lig Hjælp  tilrede.  Om  det  end  ikke  er  noget  at  prale  af,  er  her  dog 
opbygget  et  smukt  System  at  arbejde  videre  paa.  Men  der  er  et  slemt 
Hul  i  Systemet.  Der  er  ikke  tænkt  paa  Arbejdsløshedens  Tantalus- 
Kvaler.  Haand  i  Haand  med  Bestræbelserne  for  at  forebygge  Ar- 
bejdsløsheden bør  gaa  et  energisk  Arbejde  paa  at  mildne  dens  Virk- 
ninger gennem  en  hensigtsmæssig  og  omfattende  Forsikring. 

Nogle  Resultater  af  den  eksperimentelle  Zoologi 

af  Th.  Mortensen. 

(Sluttet). 


Den  almindelige  Regnorm  egner  sig  ligeledes  udmærket  for  slige 
Forsøg,  og  den  har  da  ogsaa  været  Genstand  for  en  Mængde  For- 
skeres Undersøgelser.  Den  besidder  en  overordenriig  stor  Regenera- 
tionsevne;  selv  Stykker  paa  blot  4 — 5  Led  kan  regenerere  baade  For- 
og  Bagende  —  dog  synes  Kønsorganerne,  der  ligger  i  ganske  bestemte 
Ringe  i  Dyrets  forreste  Del,  aldrig  at  gendannes,  naar  dette  Stykke  er 
skaaret  bort.  Undertiden  kan  en  afskaaren  Forende  danne  et  nyt  Ho- 
ved fra  sin  Bagende,  og  paa  samme  Maade  en  afskaaren  Bagende 
danne  en  ny  Hale  paa  sin  Forende,  saa  der  dannes  et  Dyr  med  Hoved 
i  begge  Ender  uden  Hale,  eller  med  Hale  i  begge  Ender  uden  Hoved. 
Det  har  vist  sig,  at  naar  Forenden  skæres  af  en  Regnorm,  dannes  der 
intet  Hoved,  hvis  ikke  Bugnervestrengen  naar  ud  til  Saarfladen;  skæres 
et  Stykke  ud  af  Bugsiden,  saa  Nerven  tages  bort  paa  en  Strækning, 
dannes  der  et  andet  Hoved  der,  hvor  Nerven  støder  op  til  Saarfladen 
i  den  bageste  Side  af  Saaret,  og  paa  denne  Maade  kan  man  ved  at 
skære  flere  Stykker  efter  hinanden  ud  af  Bugsiden  faa  en  hel  Række 
Hoveder  til  at  udvikle  sig  paa  Ormens  Bugside.  —  En  lang  Række 
meget  mærkelige  Podningsforsøg  er  foretagne  af  den  tyske  Forsker 
Joest.  Han  benyttede  til  sine  Forsøg  ikke  saa  meget  den  almindelige 
Regnorm,  men  to  andre  beslægtede  Arter,  der  ogsaa  findes  her  i 
Landet.  For  at  faa  deres  Tarmkanal  tømt,  før  de  blev  brugt  til  For- 
søgene, satte  han  dem  i  fugtigt  Lærred.  Dyrene  bedøvedes  med  Kloro- 
formvand, klippedes  saa  i  Stykker,  og  Stykkerne  blev  syede  sammen 
med  Silketraad  gennem  Huden.  Efter.  ca.  10  Minutter  vaagnede  de  af 
Bedøvelsen,  og  i  Løbet  af  ca.  en  halv  Time  var  de  helt  friske  igen. 
De  opererede  Dyr  anbragtes  i  tildækkede  Glaskar  med  fugtigt  Lærred 
eller  Filtrerpapir;  de  er  saa  sejglivede,  at  de  kan  leve  under  saadanne 
Forhold  indtil  et  Aar  uden  at  tage  Spor  af  Næring  til  sig  —  det 
gælder  ogsaa  Stykker,  der  er  opererede  saaledes,  at  de  ingen  Mund  har. 

Naar  en  Forende  og  en  Bagende  af  to  forskellige  Individer  af 
samme  Art  syes  sammen,  vokser  de  fuldstændig  sammen  i  Løbet  af 
en  halv  Snes  Dage,  og  det  hele  lever  da  videre  som  et  ganske  nor- 
malt Individ.  Forsøget  lykkes  ogsaa,  omend  noget  vanskeligere,  med 
Stykker  af  Individer  af  to  forskellige  Arter;  de  vokser  ogsaa  sammen 
til  ét  Individ,  men  hvert  Stykke  beholder  sin  oprindelige  Farve  og 
sine  øvrige  Ejendommeligheder  ganske  uforandrede.  Drejes  det  ene 
Stykke  ved  Operationen  lidt  om  sin  Længdeakse,  vokser  Stykkerne 
sammen  som  ellers,    men  Blodkar  og  Nerver  maa  gøre  et  Knæk  for 

at  kunne  naa  sammen.  Vendes  Bugsiden  opad  paa  det  ene  Stykke, 
nedad  paa  det  andet,  kan  Nervestammerne  ikke  komme  til  at  vokse 
sammen  og  Blodkarrene  kun  gennem  smaa  nydannede  Forbindelses- 
grene.  I  saadanne  Tilfælde  dannes  ofte  en  ny  Bagende  fra  Forstykket 
eller  en  ny  Forende  fra  Halestykket  paa  Sammenvoksningsstedet,  og 
det  indpodede  Stykke  afkastes. 

Skærer  man  et  stort  Stykke  bort  paa  Midten  af  Dyret  og  saa  syr 
Forenden  og  Bagenden  fast  med  Saarfladerne  til  hinanden,  vokser  de 
sammen,  og  der  er  saaledes  dannet  et  forkortet  Individ.  —  Det 
lykkedes  ogsaa  Joest  at  danne  forlængede  Individer  ved  at  sy  Forende, 
Mellemstykke  og  Hale  af  3  forskellige  Individer  sammen,  og  det  vilde 
sikkert  kunne  lade  sig  gøre  at  forene  endnu  flere  Stykker  til  et  Individ. 
Joest  fik  ogsaa  et  Stykke  fra  Midten  af  et  Dyr,  hvor  altsaa  Hoved  og 
Hale  var  skaaret  af,  til  at  vokse  sammen  med  Enderne,  saa  det  dan- 
nede en  Ring. " 

Sys  Bagenden  af  to  forskellige  Individer  sammen  saaledes,  at  deres 
Saarflader  berører  hinanden,  vokser  de  sammen,  og  der  dannes  saa- 
ledes et  Individ  uden  Hoved,  men  med  Hale  i  begge  Ender;  ogsaa 
Bugnervestrengen  i  dfc  to  Stykker  kan  vokse  sammen.  Saadanne 
Individer  lykkedes  det  Joest  at  holde  levende  næsten  et  Aar.  Naar  de 
bevæger  sig,  udgaar  den  fremadgaaende  Bevægelse  fra  begge  Halespid- 
serne ind  mod  det  Punkt,  hvor  de  er  voksede  sammen,  og  dette 
Punkt  kommer  da  til  at  danne  ligesom  en  Forende.  Ret  ofte  vokser 
der  ogsaa  virkelig  et  Hoved  ud  fra  Sammenvoksningsstedet  —  ja 
undertiden  to  Hoveder,  et  for  hver  Bagende,  og  de  to  Individer  kom- 
mer til  at  krydse  hinanden,  saaledes  at  det  venstre  Hoved  hører  til 
den  højre  Haleende  og  omvendt.  De  to  Individer  er  da  forholdsvis 
uafhængige  af  hinanden,  pirres  det  ene,  afficerer  det  ikke  det  andet 
d.  v.  s.  deres  Nerver  er  ikke  sammenvoksne.  —  At  forene  to  For- 
ender med  hinanden  paa  samme  Maade  viste  sig  at  være  meget  van- 
skeligt, men  det  lykkedes  dog  engang,  og  dette  Dyr,  som  altsaa  havde 
Hoved  i  begge  Ender,  men  ingen  Hale,  levede  i  over  2  Maaneder.  — 
Af  to  sammenvoksede  Halestykker  lykkedes  det  ogsaa  Joest  at  danne 
en  Ring;  han  skar  be^e  Halespidserne  af,  bøjede  Dyret  sammen,  saa 
Saarfladerne  forenedes,  og  syede  det  saaledes  sammen;  Sammenvoks- 
ningen foregik  normalt.  Det  viste  sig  ogsaa  at  være  let  at  faa  et 
Stykke  af  et  Dyr,  f.  Eks.  Haleenden,  til  at  vokse  fast  paa  et  andet 
helt  Dyr  —  ogsaa  det  indpodede  Stykkes  Tarm  vokser  sammen  med 
„Hoveddyrets**  Tarm,  naar  der  blot  ved  Operationen  skæres  Hul  i 
denne.  Indpodes  et  saadant  Halestykke  paa  Bugsiden  af  et  andet  Dyr, 
fremkommer  der  en  meget  mærkelig  Forbindelse.  Nervestrængen  i 
Hoveddyrets  Forende  vokser  sammen  med  den  i  den  indpodede  Del, 
medens  den  i  Hoveddyrets  Bagende  sættes  ud  af  Funktion.  Tarmen 
fortsætter  sig  fra  Forenden  baade  i  sin  egen  Bagende  og  i  den  ind- 
podede,   og  Blodkarret   paa  Rygsiden    af  Tarmen    bliver  uforandret  i 

Hoveddyret  uden  Forbindelse  med  Sidedyrei.  Saadanne  Podninger 
lykkes  baade  med  Dyr  af  samme  Art  og  af  forskellig  An.  Vanskeligere 
er  dei  ai  pode  en  Hovedende  ind  i  et  andet  Dyr.  men  det  kan  lykkes, 
selv  med  Dyr  af  forskellige  Aner.  (Fig.  10  a— d). 

Stykker   paa  mindre  end  4  Led  kan  ikke  holde  sig  i  Live  i  læn- 


gere Tid  eller  regenerere.  Men  podes  de  ind  paa  et  andet  Individ, 
selv  om  det  er  af  en  anden  Art,  danner  de  den  manglende  For-  eller 
Bagende;  højst  mærkeligt  er  det,  at  ved  en  saadan  Regeneration  be- 
holder det  nydannede  Stykke  fuldstændig  den  Arts  Karakter  som 
regenererer  det,  skønt  Stoffet,  hvoraf  det  dannes,  aabenbart  maa  tages 
af  det  Individ  af  en  helt  anden  Art,  som  det  er  indpodet  paa.  —  Hud- 
stykker   af  en  Art  indpodes  let  i  Huden   paa  Individer  af  en   anden 

Art,  men  beholder  stadig  deres  oprindelige  Farve,  skønt  de  næres 
fuldstændig  af  det  Individ,  hvorpaa  de  er  indpodet  (^  gennemstrømmes 
af  dets  Blod.  Da  Farven  af  de  forskellige  Regnormeaner  ofre  er  ret 
forskellig,  var  dette  meget  iøjnefaldende. 

Et  stort  Antal  Forsøg  er  udføne  paa  forskellige  Leddyr.  Der  er 
her  et  enkelt  Forhold,  der  særlig  har  vakt  Forskernes  Interesse,  nem- 
lig at  naar  Øjet  paa  en  Krebs,  Reje  eller  lign.  Dyr  beskadiges,  vokser 
der  undertiden  et  Følehorn  ud  i  Stedet  for;  ogsaa  i  Naturen  kan 
dette  forekomme.  Ved  de  Underst^lser,  der  er  anstillede  her  over, 
har  det  vist  sig,  at  naar  Øjet  alene  skæres  bort,  vokser  der  et 
nyt  Øje  ud;  men  borttages  ogsaa  Øjets  Nerveknude,  dannes  der  et 
følehoms-agtigt  Vedhæng  i  Stedet  for.  Det  er  derved  paavist,  at  Nerve- 
systemet har  en  stor  formende  Betydning  ved  Nydannelser  —  i 
Overensstemmelse  med  hvad  der  er  paavist  for  Regnormens  Vedkom- 
mende, at  et  Hoved  nydannes  kun,  naar  Nerven  naar  ud  til  Saar- 
fladen,  hvorfra  Regenerationen  udgaar. 

Langt  mærkeligere  ser  dog  de  af  Amerikaneren  Crampton  med 
Sommerfuglepupper  foretagne  Forsi^  ud.  Ved  at  skære  Pupperne  i 
Stykker  og  sætte  Saarrandene  af  forskellige  Stykker  sammen  og  smelte 
dem  sammen  med  ParafFin  er  det  lykkedes  ham  at  pode  dem  sammen 
paa  de  forskelligste  Maader  og  alligevel  faa  dem  til  at  forvandle  sig. 
Han  har  saaledes  fremstillet  Sommerfugle  sammenvoksede  med  Ryg- 
siden eller  med  Bugsiden,  og  det  baade  med  Individer  af  samme  An 
og  af  to  forskellige  Arter.  Han  har  podet  Forenden  af  en  Art  sammen 
med  Bagenden  af  en  anden  Art  og  faaet  en  fuldt  udviklet  Sommerfugl 
ud  af  denne  Sammensætning.  Det  lykkedes  ogsaa  at  pode  to  Pupper 
(af  samme  eller  forskellig  Art)  sammen  saaledes,  at  af  den  forreste  var 
et  Stykke  af  Bagkroppen,  af  den  bageste  Hovedet  og  et  Stykke  af 
Brystet  skaaret  bort;  ved  Forvandlingen  fremkom  derved  et  højst 
aparte  Væsen,  som  Cramptom  meget  betegnende  kalder  en  „Tandem**- 
Sommerfugl,  idet  der  nemlig  paa  den  usædvanlig  lange  Krop  er  to 
Sæt  Vinger,  adskilte  ved  et  kortere  eller  længere  Stykke,  eftersom  et 
længere  eller  kortere  Stykke  er  skaaret  af  Bagenden  af  det  forreste 
Individ.  —  Desværre  har  jeg  ingen  ordentlig  Figur  kunnet  faa  fat  i 
af  et  saadant  „Tandem "-Individ,  saa  jeg  kan  ikke  præsentere  det  for 
Læserne.  —  Ved  disse  Podninger  af  Sommerfugle  af  forskellig  An 
viste  det  sig  en  Gang'  imellem,  at  naar  de  to  Stykker,  der  podedes 
sammen,  var  af  ret  forskellig  Størrelse,  antog  den  Del  af  den  udvik- 
lede Sommerfugl,  der  stammede  fra  det  mindre  Stykke,  samme  Farve 
som  den  anden  Del.  Saaledes  kan  i  en  „Tandem  "-Sammensætning 
det  bageste  Vingepar  faa  samme  Tegning  som  det  forreste,  selv  om  det 
tilhører  en  helt  anden,  ellers  ganske  anderledes  tegnet  Art.  Dette  Forhold 
forklares  ud  fra  den  Kendsgerning,  at  Skællenes  Farve  hos  Sommer- 
fuglene fremkommer  ved  den  kemiske  Dekomposition  af  Blodvædsken 
i  de  Celler,  der  danner  Skællene  paa  Vingerne.  Da  der  naturligvis  er 


Om  Regeneration  og  Podning  af  Dyr  449 

mest  Blod  i  det  største  Stykke  af  det  sammensatte  Dyr,  maa  det  faa 
den  overvejende  Indflydelse  paa  Farven. 

Ogsaa  blandt  Hvirveldyrene  har  man  fundet  adskillige  gunstige 
Objekter  for  disse  Undersøgelser  —  enkelte  Fiskearter,  Salamandre, 
Firben,  men  fremfor  alt  Frøen.  Kun  de  med  Frøen  foretagne  Forsøg 
skal  omtales  lidt  nærmere;  de  Forsøg,  der  er  foretagne  med  de  andre 
nævnte  Dyr:  kunstig  Frembringelse  af  Haler  hos  Firben  (fra  hver  be- 
skadiget Halehvirvel  vokser  en  ny  Hale  ud),  Regeneration  af  Lemmer 
(om  ønskes  ogsaa  i  dobbelt  Antal)  hos  Salamandre,  er  nemlig  rene 
Smaating  mod,  hvad  Professor  Bom  i  Breslau  har  udrettet  med 
Frøen. 

Til  sine  Forsøg  benyttede  Bom  især  den  almindelige  grønne  Frø, 
men  ogsaa  den  brune  Frø  (begge  de  almindelige  Arter),  Løgfrøen  og 
Klokkefrøen.  Bedst  af  dem  alle  var  den  grønne  Frø,  idet  den  er  i 
Besiddelse  af  en  aldeles  vidunderlig  Evne  til  at  læge  Saar;  i  Løbet  af 
ganske  kort  Tid  lukker  Saarrandene  sig  sammen  over  Saaret,  især 
naar  Dyret  holdes  i  en  svag  Kogsaltopløsning.  Forsøgene  udførtes 
med  ganske  unge  Larver,  der  endnu  var  saa  smaa  (c.  3.  mm.),  at  de 
ikke  havde  begyndt  at  bevæge  sig.  Derved  opnaas,  at  Dyrets  Bevæ- 
gelser ikke  hindrer  Saarfladernes  Sammensætning.  De  opererede  Dyr 
behøver  blot  at  lægges  sammen,  saa  Saarfladerne  berører  hinanden 
—  de  behøver  ikke  at  sys  sammen,  men  kan  holdes  tilstrækkelig  fast 
mod  hinanden  ved  Hjælp  af  smaa,  passende  bøjede  Stykker  Sølvtraad. 

Afskaarne  Stykker  af  Larverne  —  smaa  Stykker  Hud  f.  Eks.  eller 
Halen,  holder  sig  levende,  idet  Saarfladen  overvokses  af  Huden,  ud- 
vikler sig  videre  paa  ganske  normal  Vis,  Muskler  og  Blodkar  dannes 
deri  som  i  de  uskadte  Dyr.  Alt  foregaar  paa  Bekostning  af  det  i  Cel- 
lerne værende  Blommestof;  først  naar  det  er  opbrugt,  dør  Stykket. 
Ikke  altfor  smaa  Stykker  kan  holde  sig  levende  i  ca.  14  Dage. 

Blev  en  Larve  skaaren  midt  over  og  Stykkerne  sat  sammen  igen  i 
naturlig  Stilling,  voksede  de  allerede  i  Løbet  af  en  Dags  Tid  fuldstændig 
sammen,  saa  der  intet  Saar  var  at  se.  Alle  Organer  udviklede  sig  nor- 
malt, og  Dyret  levede  videre,  som  om  der  aldrig  var  hændt  det  noget  usæd- 
vanligt. Ogsaa  noget  ældre  Larver  kan  overstaa  denne  Operation,  omend 
Sammenvoksningen  tager  noget  længere  Tid.  Skæres  en  Larve  igen- 
nem paa  langs,  vokser  Stykkerne  ogsaa  sammen  igen;  dog  lykkedes 
det  ikke  at  faa  saaledes  opererede  Larver  til  at  leve  længere  end  ca. 
14  Dage.  —  For-  og  Bagende  af  to  forskellige  Individer  vokser  let 
sammen,  og  det  lykkedes  Born  at  faa  et  saaledes  sammensat  Dyr  til 
at  forvandle  sig.  Kroppen  var  lidt  længere  end  sædvanligt,  idet  Lar- 
verne ikke  var  delt  lige  midt  paa,  men  iøvrigt  var  Dyret  fuldstændig 
normalt. 

Ved  at  forene  en  Forende,  der  er  afskaaren  lige  foran  Gattet,  med 
en  Bagende  af  et  andet  Individ,  afskaaren  lige  bagved  Hovedet,  kan 
man  fremstille  et  Dyr  med  stærkt  forlænget  Krop  og  med  to  Hjærter, 

der  begge  pulserer.  Ei  saadam  Dyr  levede  i  16  Dage.  Gøres  det  for- 
reste Stykke  mindre,  kommer  de  lo  Hjæner  tæt  sammen,  men  de 
pulserer  ikke  i  samme  Taki;  der  bliver  to  Sæt  Gæller;  om  det  ønskes, 
kan  man  ogsaa  frembringe  et  Dyr  med  lo  Par  Øreblærer. 

Bom  Forenede  to  Individer  saaledes,  at  de  vendte  Bugen  mod  hin- 
anden (Fig.  11  a.);  de  voksede  sammen  i  Løbet  af  5—6  Timer,  el  saa- 
dant  Eksemplar  levede  i  over  10  Uger.  Tarmen  var  vokset  sammen 
ei  Stykke,  begge  Individer  derfor  lige  store.  I  Reglen  svømmede  de 
pænt  sammen,  men  undertiden  slæbtes  den  ene  passivt  afsted  af  den 
anden.  Pirredes  det  ene  Individ,  begyndte  ogsaa  det  andet  ai  gøre 
kraft^e  Bevægelser;  men  der  var  da  ingen  Overensstemmelse  mellem 
de  10  Dyrs  Bevægelser  og  Resultatet  blev  en  vild  Dans.    Paa  Grund 


af  Stillingen  vil  det  næppe  være  muligt  at  fiaa  saadanne  Individer  lil 
at  forvandle  sig.  —  Forenes  to  individer  med  deres  Bugsider  saaledes, 
at  de  vender  Hovedet  hver  sin  Vej,  vokser  de  vel  sammen,  og  ogsaa 
Tarmen  af  de  to  Individer  indgaar  Forening;  men  det  er  naturligvis 
meget  vanskeligt  for  saadanne  Dyr  at  komme  til  at  spise,  idet  de  jo 
vil  hver  sin  Vej,  og  de  dør  forholdsvis  hurtigt;  Bom  Hk  dog  saadanne 
Eksemplarer  til  at  leve  i  ca.  3  Uger. 

Podes  den  bageste  Del  af  en  Larve  (Halen  og  en  Del  af  Kroppen) 
ind  paa  en  anden  Larve,  vokser  den  fuldstændig  Fast  dertil,  dens  Tarm 
og  Blodkar  indgaar  Forening  med  „Hoveddyrefs,  og  det  saaledes 
sammensatte  Individ  er  Fuldt  levedygtigt.  —  Et  saadant  Eksemplar  for- 
vandlede sig;  de  paasatte  Baglemmer  bevægede  sig  kun  reflektorisk, 
aldrig  koordineret  med  Dyrets  egne  Lemmer.  Podes  en  Forende  ind 
paa  en  anden  Larve,  vokser  de  ogsaa  fuldstændig  sammen,  og  be^es 

Tarm  og  Blod  karsystem  indgaar  Forening.  Der  er  saaledes  dannet  ei 
Dyr  med  to  Hoveder,  og  begge  Munde  kan  optage  Næring.  En  saa- 
dan  Larve  levede  over  1 1  Uger.   (Fig  1 1  b.). 

To  Bagender  sat  sammen  med  deres  Saarflader  voksede  sammen 
og  dannede  altsaa  en  Kugle  med  to  Haler,  uden  Hoved;  Tarm,  Kar- 
system, Rygstræng  og  Nervesystem  kan  vokse  sammen.  Et  saadant 
„Individ"  levede  i  16  Dage  og  svømmede  nok  saa  livligt  omkring  ved 
Hjælp  af  sine  to  Haler.  Det  lykkedes  ogsaa  Born  at  faa  2  Hoved- 
stykker til  at  forene  sig,  saa  de  dannede  en  Kugle  med  to  Munde;  et 
saadant  Eksemplar  levede  et  Par  Uger.  —  Endvidere  fik  Born  to 
Larver  til  at  vokse  sammen  med  Nakken,  saaledes  at  det  ene  Dyr 
vendte  Bugen  ivejret.  Et  saadant  Eksemplar  lykkedes  det  at  faa  til  at 
forvandle  sig  (det  i  Fig.  1 1  c  afbildede),  „og  nu  bærer  en  stor  firbenet 
Frø  en  meget  mindre,  ligeledes  firbenet.  Frø  med  Bugen  i  Vejret, 
fastvokset  til  dens  Hoved,  omkring  med  sig."  En  saadan  Nakke- 
Sammenvoksning  kan  gøres  saaledes,  at  de  to  Individers  Hjærner  vokser 
sammen  til  ét.  Dyrene  kan  ogsaa  sættes  sammen  saaledes,  at  de  ven- 
der Hovedet  hver  sin  Vej  —  det  er  i  det  hele  taget  muligt  at  forene 
dem  paa  alle  optænkelige  Maader.  Og  det  gælder  ikke  blot  Larver  af 
samme  Art;  ogsaa  naar  Larver  af  to  forskellige  Arter  podes  sammen, 
foregaar  Sammenvoksningen  i  Reglen  let ,  lettest  naar  det  er  den 
grønne  Frø  og  Klokkefrøen,  der  podes  sammen.  Ved  en  saadan 
Sammenvoksning  af  to  forskellige  Arter,  beholder  hver  Art  sin  oprin- 
delige Farve  og  sine  karakteristiske  Artsejendommeligheder,  og  det 
endskønt  der  finder  den  fuldstændigste  Blodblanding  Sted  mellem  dem. 
Den  amerikanske  Forsker  Harri  son  podede  For-  og  Bagende  af 
to  meget  forskelligt  tegnede  Frøarter  (Sumpfrøen  og  den  grønlige  Frø) 
sammen  og  fik  et  saadant  Eksemplar  til  at  forvandle  sig.  Forenden  og 
Bagenden  beholdt  hver  sin  Arts  karakteristiske  Tegning,  som  Figurerne 
viser  (Fig  12  a — c).  Dyret  trivedes  udmærket,  indtil  det  engang  spiste 
formeget,  saa  det  døde  af  det. 

Hos  Fugle  og  Pattedyr  er  Regenerationsevnen  ret  svagt  udviklet 
(bortset  fra  nogle  af  de  indre  Organer);  kun  mindre  Stykker  af  Huden 
kan  regenerere,  absolut  ikke  Lemmerne  og  Halen  —  endsige  at  et 
enkelt  Lem  ligesom  en  Søstjernearm  skulde  kunne  reproducere  det 
hele  Dyr!  Der  er  dog  gjort  forskellige  Podningsforsøg,  som  har  stor 
Interesse.  Man  har  f.  Eks.  podet  Sporen  af  en  ung  Hane  ind  paa 
dens  Kam  og  faaet  den  til  at  vokse  der;  langt  mærkeligere  lyder  det 
dog,  at  det  skal  være  lykkedes  at  pode  Fjer  ind  i  Huden  paa  Patte- 
dyr og  faa  dem  til  at  vokse  der,  og  at  man  har  faaet  Halen  af  en 
Kattekilling  til  at  vokse  fast  paa  Kammen  af  en  Hane:  Den  bekendte 
franske  Forsker  P.  Bert  lykkedes  det  at  faa  to  Rotter  til  at  vokse 
sammen  som  kunstige  „siamesiske  Tvillinger",  idet  han  løsnede  Stykker 
af  Dyrenes  Hud  og  syede  dem  sammen  med  hinanden.  -~  Særlig 
Prof.  Ribbert  i  Ziirich    har   gjort  talrige  Podningsforsøg,    hvoraf  en- 

kelte  ar  de  mere  paafaldende  skal  nævnes.  Paa  et  ungt  (2  Dage  gam- 
melt) Marsvin  blev  Mælkekinlerne  skaaret  ud  og  sat  ind  under  Huden 
paa  Ørerne,  hvor  de  voksede  fast;  da  Dyret  senere  blev  drægligt,  gav 
den  ene  aF  de  indpodede  Kinter  Mælk.  Han  har  aabnei  Bughulen 
paa  et  Marsvin,  klippet  den  ene  j^gestok  løs  og  syet  den  fkst  paa 
Livmoderen;  den  voksede  Fast  dertil  og  fungerede  ganske  normalt. 
Det  skal  endog  være  lykkedes  at  pode  en  Æggestok  fra  et  Dyr  ind  i 

et  andet,  i  nogle  Fors^  ovenikøbet  i  en  Han,  saaledes  at  den  vedblev 
at  danne  Æg.  Ogsaa  Indpodning  af  Skjoldbruskkirtlen  paa  andre  Ste- 
der af  Legemet  kan  lykkes,  men  kun  paa  samme  Individ,  ikke  ved 
Overføring  til  et  andet  Individ.  Vanskeligheden  ved  saadanne  Podnin- 
ger er  at  skaffe  de't  indpodede  Oi^n  Ernæring,  indtil  det  er  vokset 
fast;  med  smaa  Stykker  gaar  det  let  nok,  men  større  Stykker  kan 
højst  Faa  Overfladen  tilstrækkelig  ernæret;  de  midterste  Dele  dør  bort, 
men  kan  saa  undertiden  nydannes,  som  det  netop  er  Tilfældet  med 
Skjoldbruskkinlen. 

At  lignende  Podninger  (Transplantationer)  ogsaa  kan  udføres  paa 
Mennesket,  turde  være  velkendt.  En  afskaaren  Næsespids  eller  det 
yderste  Led  af  en  Finger  kan  gro  fast  igen;  man  kan  ogsaa  danne  en 
kunstig  Næse  af  Hud  fra  andre  Steder  af  Legemet  (en  saadan  Opera- 
tion er  i  alt  Fald  én  Gang  med  Held  anvendt  mod  Lupus,  nemlig  af 
Anatomen  Biinger  i  Marburg,  1818).  Større  eller  mindre  Hudstykker 
kan  overføres  fra  det  ene  Individ  til  det  andet;  interessant  er  det,  at 
naar  et  H udstykke  af  en  Neger  podes  ind  paa  en  Hvid,  bliver  dette 
efter  ca.  6  Ugers  Forløb  hvidt,  og  omvendt  bliver  Hud  af  en  Hvid, 
indpodet  paa  en  Neger,  sort  efter  ca.  10  Ugers  Forløb.  Selv  Hud  af 
af  Lig,  indtil  24  Timer  efter  Dødens  Indtræden,  kan  indpodes  og  gro 
fast,  og  ligeledes  kan  afskaarne  Hudstykker  med  Held  indpodes  efter 
flere  Dages  Forløb,  naar  de  blot  har  li^et  beskyttede  mod  Indtørring. 
Man  har  endvidere  forsøgt  at  indpode  Hud  af  forskellige  Dyr,  Kanin, 
Tyr,  Høne  —  ja  endog  af  Frøen  paa  Mennesket;  saadanne  Stykker 
kan  vokse  fast,  men  de  resorberes  efterhaanden  fuldstændig.  —  Pod- 
ning af  Øjets  Hornhinde  fra  et  Individ  til  et  andet  er  forsøgt  —  ogsaa 
paa  Mennesker  —  og  forsaavidt  med  Held,  som  den  kan  gro  fast; 
men  den  bliver  snart  uklar,  saa  denne  Operation,  „den  dristigste 
Fantasi  som  nogensinde  en  Læge  har  haft",  har  desværre  ingen  kirur- 
gisk Betydning  faaet.  Det  gælder  derimod  Indpodning  af  Knogler,  der 
i  mange  Tilfælde  lykkes  udmærket  —  f.  Eks.  ved  Beskadigelse  af 
Hjærnekassen.  Et  meget  interessant  Forsøg  blev  udført  af  v.  Berg- 
mann:  i  et  Tilfælde  af  Kræft  maatte  et  Stykke  af  Skinnebenet  bort- 
tages; han  satte  et  tilsvarende  Stykke  af  Lægbenet  ind  i  Stedet  og 
fastgjorde  det  med  Sølvtraad.  Da  Benet  IV*  Aar  senere  maatte  ampu- 
teres, viste  det  sig,  at  det  indpodede  Stykke  var  groet  fuldstændig  fast, 
saa  det  kun  paa  Sølvtraaden  kunde  ses,  hvor  Sammenvoksningen  var 
sket;  Stykket  havde  fuldstændig  antaget  Skinnebenets  Form.  At  frisk 
udtrukne  Tænder  kan  vokse  fast,  naar  de  sættes  ind  igen,  lyder  der- 
efter ikke  særlig  forbavsende;  man  kan  ligeledes  flytte  Tænder  fra  et 
Individ  over  i  et  andet,  ja  endog  Tænder,  der  har  været  udtagne 
længe  og  saaledes  er  fuldstændig  døde,  kan  gro  fast  i  Kæberne  og  gøre 
Tjenste  som  vedkommendes  egne  Tænder. 

I  de  ovenfor  omtalte  Forsøg  med  Regnorme  og  Frøer  var  det 
meget  paafaldende,  at  Blodet  ikke  havde  nogen  omdannende  Virkning 
paa  indpodede  Stykker  af  fremmede  Arter.  Et  af  Englænderen  W. 
Heape  foretaget  mærkeligt  Forsøg  er  ganske  i  Overensstemmelse  her- 
med. Han  tog  et  Æg  af  en  Angora-Kanin  ud  af  dens  Livmoder  ca.  24 
Timer  efter  Befrugtningen  og  indførte  det  i  Livmoderen  paa  en  belgisk 
Kanin,  hvor  det  voksede  fast  og  udvikledes.  Da  Ungen  blev  født,  viste 
det  sig  at  være  en  ægte  Angora-Kanin  —  dens  Fostermoders  Blod 
havde  ikke  havt  nogensomhelst  Indflydelse  paa  dens  Raceejendomme- 
ligheder. At  det  dog  ikke  kan  opstilles  som  en  almindelig  Regel,  at 
Blodet  ingen  saadan  Indflydelse  har,   fremgaar  af  det  ovenfor  omtalte 

Forsøg  med  Sommerfugle,  og  det,  at  Negerhud  indpodet  paa  Hvid  af- 
farves og  omvendt,  turde  vel  ogsaa  tildels  skyldes  Blodets  Indvirk- 
ning. 

Her  maa  ogsaa  „Transfusionen",  Overførelsen  af  Blod  fra  en  Or- 
ganisme til  en  anden  —  i  Grunden  ogsaa  en  Slags  Podning  —  om- 
tales. Den  spillede  i  ældre  Tider  en  stor  Rolle  i  Lægekunsten,  man 
mente  heri  at  have  fundet  Midlet  til  Fornyelse  og  Genoplivelse ;  de 
fantastiske  Overdrivelser  og  dermed  følgende  Skuffelser  fremkaldte 
imidlertid  stærk  Reaktion,  saa  man  var  ved  at  gaa  til  den  modsatte 
Yderlighed,  at  fraskrive  det  al  Betydning.  I  den  nyere  Tid  har  navnlig 
Panum's  og  Landois's  strængt  videnskabeligt  udførte  Undersøgelser 
fastslaaet  Transfusionens  Betydning  for  Lægekunsten. 

Allerede  om  Ægyptens  Præster  melder  Sagnet,  at  de  skal  have 
forstaaet  at  forynge  de  gamle  med  Blod,  og  flere  andre  gamle  Efter- 
retninger melder  mere  eller  mindre  forblommet  om  lignende  Tilfælde. 
Men  først  efter  at  Harvey  (1619)  havde  paavist  Blodets  Kredsløb, 
kunde  den  Ide  at  erstatte  et  Dyrs  Blod  med  Blodet  af  et  andet  Dyr 
fremsættes  klart.  Det  var  —  mærkelig  nok  —  en  Theolog,  Potter,  i 
London,  der  i  Aaret  1638  fremsatte  Ideen;  den  slog  straks  an,  og  der 
dannedes  en  Kommission  af  Lærde  til  at  undersøge  Spørgsmaalet.  De 
første  Transfusions-Forsøg  (i  England  —  kort  forinden  havde  nemlig 
Den  i  s  i  Paris  udført  et  saadant  Forsøg)  udførtes  af  Anatomen 
Richard  Lower.  Han  lod  Blodet  fra  en  Hund  strømme  over  i  en 
anden  Hunds  Aarer,  idet  deres  Halsaarer  sattes  i  Forbindelse  med 
hinanden;  ved  at  aabne  Halsaaren  paa  den  anden  Side  paa  den  Hund, 
som  modtog  det  fremmede  Blod,  fik  han  samtidig  dens  eget  Blod  bort. 
Hunden  med  det  fremmede  Blod  i  sine  Aarer  tog  ikke  mindste  Skade, 
men  levede  fuldstændig  normalt  videre.  (Den  anden  Hund,  der  maatte 
afgive  sit  Blod,  døde  naturligvis).  Forsøget  blev  ogsaa  gjort  med  en 
stor  og  en  lille  Hund,  saaledes  at  alt  Blodet  af  den  store  Hund  løb 
igennem  den  lille;  da  Forsøget  var  forbi,  sprang  den  op,  rystede  sig 
og  befandt  sig  fuldstændig  vel.  Lignende  Forsøg  udførtes  med  Faar  og 
lykkedes;  lod  man  en  Due  forbløde  og  derefter  en  anden  Dues  Blod 
løbe  over  i  den,  levede  den  op  igen.  Derimod  viste  det  sig,  at  frem- 
mede Dyrearters  Blod  virkede  giftigt  —  saaledes  døde  en  Ræv,  der 
fik  indsprøjtet  Lammeblod,  under  store  Lidelser.  Endelig  blev  i  Aaret 
1667  en  Transfusion  foretagen  paa  et  Menneske  —  en  ung  Teolog, 
der  led  af  Højhedsvanvid  og  som  ventede  at  blive  helbredet  derved. 
Han  fik  efter  Ønske  Lammeblod  (9 — 10  Unser)  indsprøjtet  i  sine  Aarer, 
„fordi  Lammets  Blod  har  en  vis  symbolsk  Lighed  med  Christi  Blod*'. 
Han  overstod  Operationen  meget  vel,  men  kom  sig  iøvrigt  aabenbart 
ikke,  da  han  siden  pralede  af  at  være  Martyr  for  Videnskaben.  Sam- 
tidig gjorde  Denis  i  Paris  flere  Transfusions-Forsøg  paa  Mennesker, 
ligeledes  med  Dyreblod  —  udfra  den  Anskuelse,  at  Dyrene  ikke  havde 
fordærvet   deres  Blod  ved  Udsvævelser  og  Lidenskaber  saaledes  som 

Mennesket.  Hans  Forsøg  vakte  stor  Opsigt,  men  ogsaa  stor  Modstand, 
og  lilsidst  blev  det  forbudt  at  foretage  saadanne  Eksperimenter  paa 
Mennesker.  Ogsaa  rundt  om  i  andre  Lande  fik  Transfusionen  begej- 
strede Tilhængere;  det  blev  endog  foreslaaet,  at  man  skulde  forsøge  at 
anvende  Blodbytning  mellem  uenige  Ægtefolk  og  Søskende  og  derved 
faa  dem  enige  —  en  Kur,  som  dog  ikke  blev  udført;  maaske  er  vi 
derved  gaaet  glip  af  et  probat  Middel  mod  daarlige  Ægteskaber. 

Efterhaanden  blev  Transfusions-Forsøgene  mere  videnskabeligt  be- 
handlede, og  adskillige  overmaade  vigtige  Resultater  er  fastslaaede. 
Som  de  vigtigste  maa  næ.vnes  følgende:  Blod  af  forskellige  Individer 
(samme  eller  forskelligt  Køn)  af  samme  Art  kan  fuldstændig  erstatte 
hinanden,  og  overført  i  det  andet  Individ  fungerer  det  fuldstændig  nor- 
malt. Paa  dette  Forhold  beror  Transfusionens  Betydning  i  Lægekun- 
sten (ved  akut  Anæmi,  Kulosforgiftning).  Naar  et  Dyr  er  dødt  ved 
Forblødning,  kan  det  ved  at  fyldes  med  frisk  Blod  fra  et  andet  Individ 
af  samme  Art  kaldes  tillive  igen  —  naturligvis  ikke  efter  længere  Tids 
Forløb,  dog  med  Held  udført  indtil  7  Minutter  efter  Respirationens 
Ophør.  Blod  af  en  fremmed,  eller  i  alt  Fald  ikke  meget  nærstaaende 
Dyreart  indført  efter  Forblødning  kan  ogsaa  kalde  tillive  igen,  men 
fremkalder  da  igen  Døden,  idet  fremmed  Blod  er  giftigt,  og  gennem- 
gaaende  giftigere  jo  fjærnere  Slægtskabet  er  mellem  vedkommende 
Dyr;  der  er  dog  nogen  Forskel  —  saaledes  viser  Lammeblod  sig  tilfæl- 
digvis at  være  mindre  giftigt  for  Mennesket,  medens  f.  Eks.  Hundeblod 
er  overordentlig  giftigt.  Det  viser  sig,  at  det  fremmede  Blod  opløser 
de  røde  Blodlegemer,  medens  Blod  af  andre  Individer  af  samme  eller 
nærbeslægtede  Arter  ikke  indvirker  paa  Blodlegemerne.  Heri  har  vi 
da  en  direkte  Prøve  paa  Slægtskabet  mellem  de  forskellige  Dyrearter, 
som  ligefrem  kan  anvendes  i  den  zoologiske  Systematik.  Højst  inter- 
essante Undersøgelser  herover  er  anstillede  af  Frieden  thai.  De  be- 
sværlige Transfusioner  behøver  ikke  at  anvendes,  da  det  har  vist  sig, 
at  man  blot  behøver  at  undersøge  Virkningen  af  Blodserum  af  en  Art 
paa  Blodlegemerne  af  en  anden;  Blodlegemer  fra  Individer  af  samme 
eller  nærstaaende  Arter  opløses  ikke,  medens  fjærnere  staaende  Arters 
Blodlegemer  opløses.  Man  kan  saaledes  foretage  Prøven  i  et  Reagens- 
glas. Det  viste  sig  nu,  at  f.  Eks.  Mus  og  Rotte  har  ens  Blod,  ligesaa 
Hare  og  Kanin;  men  Kanin-  og  Marsvinblod  opløser  hinanden.  Hest 
og  Æsel  har  ens  Blod,  ligesaa  Hund,  Ræv  og  Ulv;  derimod  har  Hund 
og  Kat  forskelligt  Blod.  Med  andre  Ord:  Dyr  der  hører  til  samme 
Familie  har  ens  Blod,  Dyr  af  forskellige  Familier  har  forskelligt  Blod 
—  endmere  naturligvis  Dyr  af  forskellige  Underordener  eller  Ordener. 
Nu  viser  det  sig,  at  Menneske-Serum  opløser  alle  andre  Hvirveldyrs 
Blodlegemer,  undtagen  Menneskeabernes;  den  logiske  Konsekvens  heraf 
er,  at  i  et  strængt  naturligt  zoologisk  System  maatte  Mennesket  og 
Menneskeaberne  regnes  til  samme  Familie.  Vigtigt  er  det,  at  ogsaa 
i  Henseende  til  Moderkagens  (Placenta's)  Bygning  stemmer  Mennesket 

Og  Menneskeaberne  overens  og  adskiller  sig  deri  fra  alle  andre  Patte- 
dyr. Da  Mennesket  og  Menneskeaberne  saaledes  har  ens  Blod,  tør 
man  slutte,  at  ogsaa  Transfusion  kan  foretages  med  Held  mellem  dem 
og  et  saadant  Forsøg  er  virkelig  foretaget  med  en  Chimpanse.  Den  fik 
25  Cubikcmt.  Menneskeblod  indsprøjtet  og  havde  ikke  ringeste  Men 
deraf.  —  Højst  interessant  er  det,  at  de  Dyr,  der  kan  danne  Bastar- 
der, har  vist  sig  at  have  ens  Blod.  Deraf  kan  sikkert  sluttes,  at  ogsaa 
Mennesket  og  Menneskeaberne  kan  danne  Bastarder  med  hinanden.  — 

I  nær  Forbindelse  med  Undersøgelserne  over  Regenerations- Fæno- 
menerne staar  et  meget  omfattende  Studium  af  Æggets  Forhold  under 
Udviklingen.  Man  har  studeret,  hvilken  Indflydelse  Temperaturen, 
Lyset,  Trykforholdene  og  navnlig  forskellige  kemiske  Forhold  har  paa 
Udviklingen.  De  klassiske  Objekter  for  disse  Undersøgelser  er  Sø- 
pindsvineæg,  Frøæg  og  Hønseæg;  de  maa  stadig  holde  for.  Men  ogsaa 
forskellige  andre  Dyrs  Æg  har  vist  sig  at  være  heldige  Objekter  for 
saadanne  Undersøgelser —  Meduser,  Snegle,  Trævlemunden  (Amphioxus) 
o.  a.  At  give  en  blot  nogenlunde  udførlig  Oversigt  over  de  Resultater, 
man  har  naaet,  vilde  føre  altfor  vidt;  her  kan  kun  omtales,  hvad  der 
mere  direkte  berører  vort  Emne:  Regeneration  og  Podning. 

Man  har  opdaget,  at  naar  Æg  af  Søpindsvin  (o,  a.),  som  er  i  Færd 
med  at  udvikle  sig,  bringes  i  Havvand,  hvoraf  al  Kalk  er  bortskaffet, 
skilles  Kløvningskuglerne '^)  ad;  man  kan  da  isolere  disse  og  under- 
søge, hvorledes  de  forholder  sig,  naar  de  igen  overføres  i  normalt 
Havvand.  (Før  man  kendte  det  kalkfri  Vands  ejendommelige  Virk- 
ning, havde  man  ikke  andet  Middel  til  at  skille  Kløvningskugleme 
ad  end  at  ryste  Æggene  i  Reagensglas,  hvilket  jo  var  en  temmelig  grov 
Methode).  Det  har  da  vist  sig,  at  hver  enkelt  Kløvningskugle  udvikler 
sig  til  en  hel,  normal  Larve,  men  kun  halvt  eller  V4 — Vs  ^sv.  saa  stor 
som  den  normale,  alt  eftersom  Kløvningskugleme  er  blevne  skilte  ad 
i  Stadiet  med  2,  4  eller  8  osv.  Celler.  Har  Æggets  Deling  været 
videre  fremskreden,  før  Cellerne  isoleres,  bliver  disse  for  smaa  til  at 
producere  en  hel  Larve  hver  for  sig;  men  Vsj-Celler  kan  dog  endnu 
danne  Gastrula.  Disse  Undersøgelser  har  ført  til  den  Opdagelse,  at 
hver  Arts  Celler  har  en  ganske  bestemt  Størrelse  for  hvert  Organ;  i 
Vj — V4  osv.  Larver  er  Cellerne  af  samme  Størrelse  som  hos  dem  af 
normal  Størrelse,  men  Antallet  er  kun  halvt — Vi  osv.  saa  stort  som 
hos  disse.  At  Celler  af  ^  ^^-Stadiet  f.  Eks.  ikke  kan  udvikle  sig  til 
Larver,  skønt  de  deler  sig  nogle  Gange  endnu,  beror  da  paa,  at  der  er 
for  lidt  Materiale,  der  kan  ikke  blive  Celler  nok  til  at  danne  en  Ga- 


*)  De  første  Udviklingsprocesser  (Kløvningen)  bestaar  i,  at  Ægget  deler  sig  i  to  Dele, 
hver  af  disse  igen  i  to  osv.  saa  der  efterhaanden  dannes  2—4—8—16—32  osv. 
Celler  eller  Kløvningskugler,  som  tilsammen  danner  en  lukket  Blære  (Blastula). 
Derefter  krænger  den  ene  Side  af  Blæren  sig  ind  i  den  anden  —  derved  dan- 
nes Mund  og  Tarm;  dette  Stadium  kaldes  „Gastrula*'. 

sirula.  (At  der  ved  disse  senere  Stadier  ogsaa  kommer  andre  Aarsager 
til,  navnlig  Cellernes  Specialisering,  skal  kun  antydes). 

Har  man  saaledes  kunnet  dele  Æggene  i  flere  Dele  og  Faa  hver  Del 
til  at  udvikle  sig  videre,  saa  har  man  ogsaa  kunnet  gøre  lige  det  mod- 
satte: forene  to  Æg  eller  Udviklingsstadier  (Blastulæ)  til  ét  stort,  iøv- 
rigt  normalt  Individ.  Driesch  fandt,  at  en  saadan  Sammensætning 
kan  frembringes,  naar  man  ryster  Æggene  i  kalkfrit,  alkalisk  Vand; 
derved  kommer  de  til  at  klæbe  sammen,  saaledes  at  der  dannes  snart 


sk 


sk    - 


;::        sk   . 


^-   sk 


Fig.  13  a. 


Fig.  13  b. 


Ffg.  13.  Søpindsvinclarvcr.  a.  Normal  Larve,  dannet  ved 
Sammensmeltning  af  to  Blastulæ.  b.  Tvillinglarve;  de  to 
sammenvoksede  Individer  har  hver  sin  Tarmkanal  (i)  og 
hver  sit  Skelet  (sk).  Den  haarede  Bræmme  er  Dyrets 
Svømmeredskab.    (Efter  Driesch). 


Fig.  14.     Unger  af  Hestens  Spolorm,   omsluttede  af  Ægge- 
skallen-  a..  Af  et  sædvanligt  Æg.   b.  Af  et  Dobbeltæg.  (For- 
størrede). 


Fig.  14. 

fuldt  normale  Larver  af  dobbelt  Størrelse,  snart  Tvillinglarver,  snart 
Enkeltlarver  med  1—2  ekstra  smaa  Tarmkanaler  anbragte  hist  og  her 
i  Kroppen.  (Fig.  13  a — b).  Højst  interessant  er  det,  at  saadanne  Sam- 
mensmæltninger  af  Æg  ogsaa  forekommer  i  Naturen;  hos  Hestens 
Spolorm  findes  ofte  Æg,  der  er  dobbelt  saa  store  som  de  normale,  og 
hvoraf  der  udvikles  Unger  dobbelt  saa  stor^  som  de  sædvanlige,  men 
iøvrigt  byggede  aldeles  som  disse.  (Fig.  14  a — b).  (Saadanne  Sammen- 
smeltninger kan  ogsaa  frembringes  kunstigt,  naar  Æggene  udsættes  for 
Frost,  og  under  saadanne  Omstændigheder  kan  endog  flere  Æg  smelte 
sammen  til  et  Kæmpeæg).  —  Utvivlsomt  vil  disse  Undersøgelser  bi- 
drage til  at  klarlægge  Aarsagerne  til  Tvillingdannelsen  ogsaa  hos  Men- 

nesket,  hvad  enten  Talen  er  om  sammenvoksede  („siamesiske")  Tvil- 
linger eller  om  det  mærkelige  Forhold,  at  to  Tvillinger  kan  ligne  hin- 
anden i  den  Grad,  at  det  er  umuligt  at  kende  dem  fra  hinanden. 

At  man  har  faaet  Æg,  der  ellers  kun  udvikler  sig  efter  Befrugtning 
(Søpindsvineæg  f.  Eks.),  til  at  udvikle  sig  uden  Befrutning  (partheno- 
genetisk)  ved  at  sætte  visse  Stoffer,  f.  Eks.  Magnesiumchlorid  til  Van- 
det, skal  blot  nævnes.  Her  at  gaa  videre  ind  paa  dette  interessante 
Emne  vilde  føre  alt  for  vidt  —  maaske  kan  der  senere  blive  Lejlighed 
til  at  tage  det  op  til  Behandling  for  Tidsskriftets  Læsere. 

Flere  Forskere  har  fremsat  den  Anskuelse,  at  Regenerations-Evnen 
skulde  være  særlig  udviklet  paa  saadanne  Organer  eller  Legemsdele, 
som  er  særlig  udsatte  for  Beskadigelse,  og  det  skulde  være  et  Resultat  af 
den  naturlige  Udvælgelse,  idet  de  Dyr,  der  bedst  kunde  gendanne  de 
beskadigede  Dele  skulde  have  bedst  Udsigt  til  at  klare  sig  i  Kam- 
pen for  Tilværelsen.  Dette  er  sikkert  urigtigt;  navnlig  maa  indvendes, 
at  Regenerationsevnen  ofte  er  stærkt  udviklet  for  de  indre  Organers 
Vedkommende,  som  ikke  kan  siges  at  være  særlig  udsatte  for  Be- 
skadigelser, f.  Eks.  Leveren  eller  Linsen.  En  saadan  „Forklaring"  af 
Regenerations-Evnen  fører  ikke  til  andet  end  at  „dynge  Formodning 
paa  Formodning  for  at  bygge  noget,  der  ikke  er  meget  mere  end  et 
Luftkastel".  —  Ogsaa  det  mærkelige  Forhold,  at  der  undertiden  ved 
Regenerationen  udvikler  sig  et  Organ,  som  ikke  hører  hjemme  paa 
det  Sted,  f.  Eks.  et  Hoved  i  Bagenden  eller  en  Hale  i  Forenden 
(„Heteromorphose"  kaldes  det),  har  man  søgt  at  forklare  paa  flere 
Maader,  men  nogen  virkelig  Løsning  af  Problemet  synes  ikke  at  være 
given  endnu. 

Hvad  her  er  fremdraget,  er  kun  nogle  af  de  mere  paafaldende  Re- 
sultater af  de  eksperimentelle  zoologiske  Undersøgelser;  men  det  vil 
være  tilstrækkeligt  at  give  et  Indtryk  af,  hvor  stærkt  der  arbejdes,  og 
hvor  store  Forventninger  man  tør  nære  til  denne  Gren  af  Videnskaben. 


Vore  Tyendeforhold. 


Udtalelser  af 

Stiftsfysikus  A.  Johansen,  Folketingsmand,  Gaardejer  J.  Stub,  Landarbejder  J.  Kr. 

Johansen  og  Forfatter  Johan  Skjoldborg. 


Opmærksomheden  har  i  dette  Efteraar  i  usædvanlig  Grad  samlet 
sig  om  Tyendespørgsmaalet.  Forhandlinger  derom  forestaar  i  Rigs- 
dagen, det  er  draget  frem  i  Literaturen  gennem  J.  Aakjærs  Bog, 
„Vredens  Børn",  og  en  Organisation  af  Tyendebefolkningen  er  ved  at 
begynde.  Vi  har  ment,  at  Drøftelsen  af  dette  Spørgsmaal,  der  gælder 
Vi  o  af  den  danske  Befolknings  Livsvilkaar,  burde  føres  et  Skridt  videre, 

nu  da  Interessen  derfor  i  saa  høj  Grad  er  vakt.  V  har  derfor  op- 
stillet 5  Spøi^smaal,  som  gælder  de  uheldigste  og  vanskeligste  Forhold 
for  Tyendet  paa  Landet,  og  som  er  formet  saaledes,  at  de  giver  An- 
ledning til  bestemte  Forslag  om  Afhjælpning  af  de  Onder,  Tyendet 
lider  under.  For  at  faa  en  alsidig  Besvarelse  af  Spørgsmaalene  har  vi 
henvendt  os  baade  til  Husbond  og  Tyende  og  til  andre,  der  har  et 
nøje  personligt  Kendskab  til  disse  Forhold.  Foruden  de  Besvarelser,  vi 
bringer  i  dette  Hæfte,  vil  vi  i  de  følgende  Hæfter  bringe  Svar  fra  For- 
fatter Jeppe  Aakjær,  Pakhuskarl  J.  Kr.  Aakjær,  Godsejer  Beck  Engels- 
holm, Folketingsmand,  Gaardejer  Kristiansen  Beder,  Husmand  Karl 
Hansen  Ankerstræde,  Højskoleforstander  H.  Hostrup,  Højskoleforstander 
Nielsen-Svinning,  Forstander  Nielsen-Klodskov,  Folketingsmand  P.  Sa- 
broe, Redaktør  J.  P.  Sundbo  m.  fl. 
De  stillede  Spørgsmaal  er  disse: 

1)  Er  Karlekamrene  og  Pigekamrene  paa  Herregaarde  og  Bøndergaardene  hyppig 
af  en  saadan  sundhedsfarlig  Art,  at  der  er  Grund  til  fra  Statens  Side  at  gribe -ind  der- 
imod ved  Bestemmelse  af  Lys-,  Varme-  og  Rumforhold,  Forbud  mod  Anvendelse  af 
Dobbeltsenge  osv.? 

2)  Bør  der  ved  Lov  fastsættes  en  Begrænsning  af  Tyendets  Arbejdstid,  særlig  for 
Børn? 

3)  Bør  den  efter  Tyendeloven  bestaaende  Ret  til  „Hustugt"  overfor  Tjenestekarle 
af  indtil  18  Aar  og  Tjenestepiger  indtil  16  Aar  afskaffes  eller  indskrænkes? 

4)  Bør  der  paalægges  Husbonden  en  bestemt  Forpligtelse  til  at  tilkalde  Læge,  naar 
Tyendet  er  sygt,  særlig  naar  det  gælder  Børn? 

5)  Er  der  Grund  til  at  indføre  tvungen  Ulykkesforsikring  for  Tjenestefolk  paa 
Landet? 

Stiftsfysikus  Anders  Johansen. 

Ad  1)  Karle-  og  Pigekamrene  paa  Landet,  saavel  paa  Herregaarde 
som  paa  Bøndergaarde,  er  ikke  blot  hyppigt,  men,  naar  vi  tager  Hen- 
syn til  alle  Landets  Egne,  som  oftest  sundhedsskadelige.  Den  skade- 
lige Indflydelse  opvejes  dog  for  helt  sunde  Personers  Vedkommende 
for  en  stor  Del  af  Livet  i  fri  Luft.  Tilbøjelighed  til  Forbedring  af  For- 
holdene er  tilstede  rundt  om,  men  dog  er  der  sikkert  meget  faa  Ste- 
der, hvor  hygiejniske  Hensyn  i  væsentlig  Grad  har  været  bestem- 
mende for  Indretningen.  —  Kamrene  er  som  Regel  for  smaa,  daarligt 
belyste,  Vinduerne  ikke  altid  til  at  aabne;  der  er  saa  godt  som  aldrig 
Kakkelovn;  Murene  er  som  oftest  fugtige;  Væggene  daarligt  eller  slet 
ikke  pudsede;  Gulvene  ofte  Ler-  eller  Stengulve,  ujævne  og  ikke  til 
at  vaske  (Betongulve  bliver  dog  mere  og  mere  almindelige);  Døre  og 
Vindueskarme  utætte,  umalede  eller,  hvis  de  har  været  malede,  da 
afslidte  og  halvt  ødelagte  af  Fugtighed;  Betingelserne  for  Renlighol- 
delse  og  selve  Renligholdelsen  altid  mangelfuld.  (Tyendet  er  ikke  uden 
Skyld  heri,  idet  det  ikke  undser  sig  for  at  tilsøle  Rummet  ret  hensyns- 
løst); Sengene  er  tidt  tresidige  Trækasser,  der  er  slaaede  fast  op  mod 
en  Mur,  oftest  2-Mands  Senge.  Karlekamrene  er  paa  Bøndergaardene 
som   oftest  anbragte  lige  ved  Stald  eller  Kostald  og  det  er  umuligt  at 

komme  ind  i  dem  uden  at  vade  i  Gødning  og  Ajle;  paa  Herregaar- 
dene  gælder  dette  som  Regel  kun  Kamrene  for  Staldkarl  og  Røgtere, 
Pigekamrene  ligger  for  det  meste  bag  Køkken  og  Bryggers  med  Ind- 
gang fra  disse  Rum,  Væggene  driver  med  Fugtighed  af  kondenserede 
Vanddampe  fra  Køkken  og  Bryggers,  Rummet  er  snevert;  man  kan 
lige  faa  Plads  til  at  klæde  sig  af  mellem  Sengekant,  Kister  og  Skabe; 
Pigekamret  benyttes  endda  tidt  som  en  Slags  Pulterkammer.  Paa  Herre- 
gaardene  er  det  kvindelige  Tyende,  naar  undtages  Malkepigerne,  dog 
vistnok  som  oftest  noget  bedre  stillede  med  Hensyn  til  Plads  og  Orden 
i  Kamrene.  Disse  Antydninger,  i  Stedet  for  hvilke  der  uden  Overdri- 
velser og  Brud  paa  Sandheden  kunde  gives  drastiske,  ja  grufulde  Skil- 
dringer, berettiger  formentlig  den  Paastand,  at  Forholdene  bør  for- 
bedres og  det  saa  meget  mere,  som  Forholdet  mellem  Familie  og 
Tyende  mere  og  mere  fjærner  sig  fra  Tilstandene  i  gamle  Tider,  da 
Tyendet  var  Medlem  af  Familien  og  virkelig  havde  et  Hjem  hos  Hus- 
bonden. —  Hvorledes  skal  Forbedringen  ske?  Gennem  Opdragelse  af 
saavel  Husbonder  som  Tyende;  der  maa  gives  begge  Parter  Oplysning 
om  Sagens  store  Vigtighed  og  Ungdommen  maa  oplæres  saaledes,  at 
de  nuværende  Forhold  bliver  den  en  Væmmelse  og  en  Utaalelighed. 
Fuldt  gode  Forhold  kan  ikke  skaffes  til  Veje  paa  én  Gang  og  ved  et 
Magtsprog;  dog  kan  Love  virke  gavnligt  som  oplysende  og  opdragende, 
idet  de  festslaar  bestemte  Regler  for,  hvad  der  bør  tilstræbes,  og  for- 
langer disse  Regler  overholdte  ved  Nybygninger  og  saa  vidt  muligt 
tilfredsstillede  i  ældre  Bygninger.  Lovens  Regler  burde  begrundes 
klart  og  populært  i  et  Tillæg  til  Loven.    Reglerne  maa  faststaa: 

Et  bestemt  Rumfang  for  hver  Person,  en  bestemt  Minimalhøjde,  at 
Rummet  skal  være  regelmæssigt  uden  skumle  og  vanskeligt  overskue- 
lige og  tilgængelige  Kroge,  en  bestemt  Størrelse  af  Vinduets  Lysflade 
i  Forhold  til  Værelsets  Størrelse,  at  Vinduerne  skal  være  til  at  aabne 
og  lukke,  at  Væggene  skal  være  godt  pudsede,  godt  isolerede  mod 
Fugtighed,  lette  at  rense  ved  Hvidtning  eller  Vaskning,  at  Kakkelovn 
skal  være  til  Stede,  saa  Rummet  af  og  til  kan  gennemvarmes,  muligvis 
at  der  skal  være  Aftræksrør  for  daarlig  Luft,  at  Gulvet  skal  være  tæt, 
isoleret  fra  Undergrunden  og  let  at  vaske,  at  alt  Træværk:  Vindues- 
karme og  Rammer,  Døre  og  Sengesteder,  skal  være  malet  eller  ferni- 
seret og  let  at  vaske,  at  Loftet  skal  være  tæt  og  enten  malet  eller 
gibset  og  at  Sengene  skal  være  Enkeltmandssenge  og  fritstaaende,  saa- 
ledes at  de  kan  flyttes  og  Gulvet  under  dem  og  Væggen  bag  dem  kan 
renses.  Desuden  var  Bestemmelser  om  en  ordentlig  Stol  til  hver 
Mand,  et  tilstrækkeligt  stort  Vaskebord  og  til  hver  Mand  en  Vaske- 
skaal  næppe  overflødige.  Ved  Pladsberegningen  maa  der  tages  Hen- 
syn til  Kister  og  Skabe.  Foruden  Soverummene  maa  der  sikres 
Tyendet  et  tilstrækkeligt  stort,  velopvarmet  og  velbelyst  Opholdsrum, 
hvad  enten  dette  skal  benyttes  i  Fællesskab  med  Familien  eller  af 
Tyendet   alene.    For    saadanne    Kamre,    som    nødvendigvis   maa    ligge 

klods  op  ad  Stalde  eller  Kostalde,  bør  fastsættes  særlige  Regler:  de 
bør  have  en  lille  Forstue  med  Gennemtræk  paa  tværs  eller  med  Af- 
trækskanal, der  fører  op  over  Husets  Tag,  og  med  Knager  til  Anbrin- 
gelse af  smudsigt  Tøj;  Adgangen  til  Forstuedøren  maa  være  saaledes, 
at  man  kan  komme  til  den  uden  at  træde  i  Gødning  eller  Gødnings- 
vand  ;  en  Halmmaatte  bør  altid  ligge  foran ;  baade  den  lille  Forstue  og 
Kamrets  Gulv  maa  ligge  indtil  12  Tm.  højere  end  Staldgulvet  og  Gulv 
og  nederste  Del  af  Vægge  maa  være  særlig  godt  isolerede  mod  Ind- 
trængen af  Fugtighed  fra  Jordbunden;  Vinduerne  maa  ikke  vende  ud 
mod  Mødding  eller  Ajleholder.  —  Husbonden  maa  til  Gengæld  for  de 
Byrder,  som  saadanne  Bestemmelser  paalægger  ham,  have  Ret  til  at 
fordre  visse  Renlighedsregler  overholdt  af  Tyendet:  som  f.  Eks.:  der 
maa  ikke  spyttes  paa  Gulve,  der  maa  kun  bruges  rent  Fodtøj  i  Kamre 
og  Stuer  (Sivsko  f.  Eks.),  Tyendet  maa  ikke  møde  i  Stue  og  ved  Bord 
med  snavset  Overtøj  og  uvaskede  Hænder.  Gentagen  og  trodsig  Over- 
træden  af  saadanne  Regler  bør  give  Husbonden  Ret  til  øjeblikkelig  Af- 
skedigelse. 

ad.  2)  Jeg  tror  egentlig  ikke,  at  man  kan  tale  om,  at  Tyendet  paa 
Landet  bliver  overanstrængt  ved  Arbejde,  forudsat  at  det  ikke  har  paa- 
taget sig  en  Stilling,  som  ikke  svarer  til  Alder  og  legemlig  Udvikling, 
men  mange  Steder  stilles  der  sikkert  endnu  meningsløse  og  urimelige 
Fordringer  i  Retning  af  at  staa  tidlig  op  og  gaa  sent  til  Sengs.  Der 
bør  derfor  ikke  formuleres  Bestemmelser  om  en  normal  Arbejdsdag, 
men  om  en  normal  Sovetid  og  om  bestemte  halve  og  hele  Fridage. 
For  Børn  en  om  Ugen.  Tvinger  uopsætlige  og  nødvendige  Forretnin- 
ger Husbonden  til  at  forlange  Nattevaagen  af  Tyendet,  da  maa  dette 
have  Krav  paa  Erstatning  i  Form  af  en  Hviletid  den  følgende  Dag. 

ad  3)  Bestemmelsen  om  Hustugt  volder  næppe  Fortræd  og  Hus- 
bonden maa  nødvendigvis  overfor  mindreaarige  og  uvorne  Individer 
have  en  vis  Ret  til  at  skaffe  sig  Lydighed  ved  andre  Midler  end  den 
blotte  Befaling.  En  Ophævelse  af  Bestemmelsen  kan  ikke  hindre  bru- 
tale Overfald  paa  Tyendet  og  saadanne  er  jo  ogsaa  strafbare  nu.  Jeg 
vilde  anse  det  for  rigtigst,  om  Bestemmelsen  blev  bestaaende,  men  at 
der  til  den  blev  knyttet  en  Bestemmelse  om,  at  Husbonden  i  hvert 
enkelt  Tilfælde  skal  melde  til  Forligsmægleren,  at  han  har  øvet  Hus- 
tugt  og  begrunde  sin  Optræden;  paa  den  anden  Side  bør  Tyendet 
eller  dets  Værge,  naar  det  formener  sig  forurettet,  have  Ret  til  at  for- 
lange Sagen  undersøgt.  Naturligvis  bør  Anvendelse  af  Tugtemidler, 
der  volder  andet  end  forbigaaende  Svie  og  Smærte  og  aldeles  lige- 
gyldige Følger,  være  strafbare. 

ad  4)  Husbonden  bør  være  forpligtet  til  at  skaffe  Tyendet  Tilsyn 
af  Læge,  naar  det  forlanges,  og  bør  have  Ret  til  at  forlange,  at  Tyen- 
det skal  underkaste  sig  Lægetilsyn,  naar  det  angiver  at  være  sygt;  men 
dermed  er  ikke  alle  de  Konflikter  mellem  Husbond  og  Tyende,   som 

Sygdom,   Simulation,   Erstatningspligt  osv.   giver  Anledning  til,   ophæ- 
vede —  jeg  mener  derfor, 

ad  5)  at  vel  kan  en  tvungen  Ulykkesforsikring  for  Tyende  være 
rimelig,  men  der  trænges  lige  saa  meget,  maaske  mere,  til  en  tvungen 
Sygeforsikring.  Mon  de  to  Ting  ikke  kunde  knyttes  sammen  saaledes, 
at  Kontingentet  til  saadanne  Institutioner  fordeltes  paa  baade  Husbond 
og  Tyende.  Tyendets  Kontingent  skulde  dække  Udgifter  til  Læge,  Medi- 
cin, Forbindingsstoffer  og  Erstatning  for  saadanne  Ulykkestilfælde,  som 
Husbonden  ikke  har  Lod  og  Del  i,  mens  Husbondens  Kontingent 
skulde  dække  Omkostningerne  ved  Tyendets  Forplejning  under  Syg- 
dom, ved  Sygehusophold,  Befordring  efter  Læge  og  Erstatning  for 
Følger  af  Ulykkestilfælde,  der  skyldes  Arbejdets  Art  eller  Fejl  ved  de 
benyttede  Redskaber,  Maskiner  eller  Dyr. 

Folketingsmand^  Gaardejer  Jens  Stub. 

Paa  Foranledning  af  Deres  meget  ærede  Henvendelse  til  mig  af  19. 
d.  M.,  hvori  De  stiller  forskellige  Spørgsmaal  til  mig  vedrørende  vore 
Tyendeforhold  har  jeg  herved  den  Ære  nedenstaaende  at  besvare 
nævnte  Spørgsmaal,  idet  jeg  dog  maa  forudskikke  den  Bemærkning, 
at  mit  Kendskab  til  de  omspurgte  Forhold  kun  omfatter  den  Egn,  hvor 
jeg  hører  hjemme,  Falster,  og  at  jeg  bedst  kender  de  Forhold,  som 
er  tilstede  paa  vore  Bøndergaarde. 

Hvad  Karle-  og  Pigekamre  angaar,  er  Forholdet  det,  at  de  vel 
ikke  tilfredsstiller  alle  den  moderne  Hygiejnes  Fordringer  til  et  Be- 
boelsesrum; men  da  Tyendet  paa  enkelte  Undtagelser  nær  behandles 
som  Medlemmer  af  Familien,  spiser  sammen  med  denne  og  i  Fritiden 
opholder  sig  i  Familiens  fælles  Dagligstue,  saa  benyttes  Karle-  og  Pige- 
kamrene kun  som  Soveværelse  og  som  saadan  betragtede,  er  de  hver- 
ken mer  eller  mindre  sundhedsfarlige  end  Familiens  eget  Soverum. 

Det  er  meget  almindeligt,  at  Karlekamrene  findes  i  et  Udhus  i  Nær- 
heden af  og  vel  ofte  umiddelbart  op  til  Kreaturstalden.  Grunden  til 
denne  Ordning  er  jo,  at  man  nødvendigvis  maa  have  et  Menneske 
liggende  saa  nær  ved  Kreaturerne,  at  han  kan  høre  disse,  hvis  der 
skulde  komme  et  eller  andet  i  Vejen  om  Natten,  f.  Eks.  et  Kreatur 
slippe  løs  eller  en  Ko  kælve.  Det  er  særlig  Førstekarlen,  man  af 
denne  Grund  vil  have  i  Nærheden  af  Stalden,  og  hvis  det  er  Husets 
Søn,  som  indtager  denne  Plads  i  Gaardens  Rangforordning,  saa  er  det 
ham,  som  faar  Sovekammeret  i  Udhuset  sammen  med  Drengen,  hvis 
der  er  en  saadan  paa  Gaarden. 

Med  disse  Forhold  for  Øje  vil  der  efter  min  Mening  ikke  være 
nogen  Anledning  for  Lovgivningen  til  at  gribe  ind  ved  at  bestemme 
noget  om  Karle-  og  Pigekamrenes  Lys-,  Varme-  eller  Rumforhold. 

Hvad  Anvendelse  af  Dobbeltsenge  angaar,  saa  finder  denne  Sted 
vistnok  overalt  her  paa  Egnen.  Dette  kan  selvfølgeligt  have  sine  Ulem- 

per;  men  naar  der  fra  et  Tyendes  Side  bliver  gjort  Indvendinger  mod 
at  dele  Seng  med  et  andet  Tyende,  saa  bliver  disse  altid  taget  til 
Følge,  og  disse  Indvendinger  bliver  heller  ikke  rejst  fra  Tyendets  Side 
uden  Grund.  Heller  ikke  her  vil  der  for  denne  Egns  Vedkommende 
være  Anledning  for  Lovgivningsmagten  til  at  skride  ind. 

Spørgsmaalet  om  Tyendets  Arbejdstid  bør  begrænses  ved  Lov,  maa 
rettest  besvares  derhen,  at  hverken  Tyende  eller  Husbond  her  paa 
Egnen  føler  Trang  til  Lovbestemmelser  i  denne  Retning.  At  Børn  staar 
i  et  Tjenesteforhold  saaledes,  at  de  er  Tyendelovens  Forskrifter  under- 
kastede, finder  meget  sjældent  Sted  her  paa  Egnen  og  i  de  faa  Til- 
fælde, hvor  et  saadant  Forhold  er  tilstede,  bliver  Børnene  ikke  mis- 
brugte til  Arbejde.  En  Lovbestemmelse  om  Børns  Arbejdstid  vilde 
vistnok  ikke  faa  nogen  Indflydelse  paa  det  bestaaende  Forhold.  Trang 
til  en  saadan  Bestemmelse  kan  her  ikke  siges  at  være. 

Hustugt,  som  den  nuværende  Tyendelov  hjemler  Husbonden  Ret 
til,  anvendes  kun  paa  de  Steder,  hvor  Tugten  er  gensidig,  hvor  Hus- 
bonden giver  Karlen  en  Lussing  og  Karlen  giver  den  tilbage  og  For- 
holdene er  saaledes,  at  Husbonden  ikke  kan  faa  et  ordenligt  Tyende 
og  Tyendet  ikke  en  ordenlig  Husbond.  Saadanne  Steder  sidder  Næ- 
verne løse  paa  Skaftet  hos  begge  Parter.  Andre  Steder  anvendes  „  Hus- 
tugt"  ikke. 

Derfor  vil  det  for  denne  Egns  Vedkommende  være  aldeles  lige- 
gyldigt, enten  Bestemmelsen  om  Hustugt  findes  i  Tyendelove  eller  ikke. 

En  lovbestemt  Forpligtelse  til  at  tilkalde  Læge,  naar  et  Tyende  er 
sygt,  vil  her  paa  Egnen  være  overflødig.  Jeg  kan  ikke  tænke  mig 
nogen  Husbond  af  dem,  som  jeg  kender,  som  vilde  undslaa  sig  for 
at  hente  Lægen  til  et  sygt  Tyende.  Børn  vil  i  Reglen  straks  søge 
hjem  til  deres  Forældre  i  Sygdomstilfælde,  og  ingen  Husbond  her 
vilde  indvende  noget  imod  det.  Skulde  Forholdene  i  Barnets  Hjem 
være  saaledes,  at  Barnet  ikke  der  kunde  blive  bedre  plejet  end  hos 
Husbonden,  saa  vilde  det  selvfølgelig  blive  plejet  i  sit  Tjenestehjem. 

Efter  at  Landbrugsmaskinerne  har  faaet  en  saa  udstrakt  Anvendelse 
som  nu  er  Tilfældet,  vil  der  være  Grund  til  at  tage  Spørgsmaalet  om 
tvungen  Ulykkesforsikring  for  Tyendet  under  Overvejelse.  Om  Tyende- 
lovgivning i  det  Hele  taget:  Bønderne  og  deres  Tyende  bruger  ikke 
Tyendeloven.  Ingen  af  Parterne  vilde  savne  den,  om  den  blev  op- 
hævet og  ingen  føler  sig  trykket  af  den,  som  den  er,  enkelte  daarlige 
Individer  paa  begge  Sider  fraregnede. 

Landarbejder  Joh.s  K.  Johansen. 

Det  er  glædeligt,  at  Tyendeforholdet  endelig  er  kommet  under 
Debat.  Den  socialdemokratiske  Presse  har  længe  nok  været  ene  om 
at  belyse  de  skæve  Sider  ved  dette  Forhold,  og  de  socialdemokratiske 
Arbejderrepræsentanter  fortjener  vel  ogsaa  Hovedparten  af  Æren  for, 

at  Tyendespørgsmaalet  er  kommet  saa  stærkt  i  Forgrunden,  som  det 
for  Tiden  er.  Det  har  ogsaa  længe  nok  haft  sin  Plads  mellem  de 
uænsede  Smaating,  som  man  ikke  brød  sig  om  at  spilde  Tiden  paa. 

Vi  Smaafolk,  der  staar  nederst  paa  Samfundsstigen  og  har  begyndt 
paa  dens  allernederste  Trin  —  som  Hyrdedrenge  —  er  just  ikke  op- 
lagt til  at  ofre  mange  Lovord  paa  de  Kaar,  hvorunder  Tyendet  gerne 
maa  leve.  Vi  har  heller  ikke  meget  godt  at  sige  om  den  Undtagelses- 
lov  —  Tyendeloven  —  der  stempler  Tjenestefolkene  som  Mennesker 
af  2.  Klasse.  Det  er  uværdigt  af  de  bedrestillede  Samfundslag,  at  de 
med  saadanne  Undtagelseslove  vil  svinebinde  andre  Samfundslags  per- 
sonlige Frihed,  og  det  vil  være  uværdigt  af  den  danske  Bondestand, 
over  hvis  Frihed  der  har  lydt  saa  mange  Lovord,  om  den  vil  holde 
paa  en  saadan  Lov,  der  er  saa  elendig,  at  den  straks  burde  slaas  ihjel 
og  helst  saa  snart  som  muligt  glemmes. 

Det  allerbedste  var,  om  vi  havde  det  saaledes,  at  Tyendeforholdet 
kunde  gøres  til  et  frit  Kontraktsforhold;  men  gennemgaaende  er 
Tjenestefolkene  vist  endnu  ikke  udviklede  nok  til  at  staa  paa  egne 
Ben.  De  mangler  den  Organisation,  Smaafolk  nu  en  Gang  skal  have 
for  at  værne  om  deres  Rettigheder,  og  de  mangler  vel  endog  det  vig- 
tigste Grundlag  for  en  saadan  Organisation  nemlig  Solidaritetsfølelse. 
Samtidig  med  at  vi  tager  Livet  af  det  gamle  Uhyre  af  en  Tyendelov, 
maa  vi  derfor  have  en  ny  Lov,  der  beskytter  Tyendet  mod  Misbrug 
—  noget  den  gamle  Tyendelov  mindst  af  alt  gør. 

Dette  vil  i  Grunden  kun  sige,  at  Tjenestefolkene  skal  ind  under 
den  moderne  Arbejderbeskyttelseslovgivning  og  tillige  i  alle  borgerlige 
og  personlige  Forhold  have  samme  Ret  og  samme  Frihed  som  alle 
andre  Mennesker. 

Efter  disse  Bemærkninger,  som  jeg  har  ønsket  at  fremsætte,  skønt 
de  vel  ikke  direkte  vedkommer  de  stillede  Spørgsmaal,  skal  jeg  nu 
gaa  over  til  at  besvare  disse. 

1)  Karle-  og  Pigekamre  har  ofte  været  stærkt  kritiserede,  og  det 
er  langt  fra  uden  Grund.  Paa  Herregaarden  er  det  gerne  nogle  elen- 
dige Huller,  og  paa  Bøndergaardene  er  de  som  Regel  ikke  stort  bedre. 
De  uhyggeligste  af  de  Eksempler,  der  ved  Lejlighed  er  fremdragne, 
er  maaske  kun  Undtagelser;  men  de  forholdsvis  hyggelige  Kamre,  der 
kan  findes,  er  ogsaa  kun  Undtagelser.  Gennemgaaende  er  Kamrene 
meget  daarlige,  og  det  kan  næppe  betvivles,  at  de  ogsaa  meget  ofte  er 
sundhedsfarlige.  I  en  af  de  saakaldte  pæne  Pladser  her  paa  Egnen 
har  Karlekammeret  paa  den  ene  Side  Stalden  paa  den  anden  Svine- 
stien og  en  til  Tider  ret  imponerende  Mødding  lige  op  til  Vinduet. 
Næsten  alle  Steder  har  Karlekammeret  Indgang  fra  Stalden.  Luften  i 
Kamrene  er  derfor  ogsaa  næsten  altid  daarlig.  Kamrene  er  gerne  meget 
smaa,  og  naar  hertil  føjes,  at  Væggene,  der  aldrig  kalkes,  gerne  er 
graa  eller  sorte  af  Snavs  og  Fugtighed,  og  at  rene  Lagener  er  en  sjæl- 
den Vare  i  et  Karlekammer  —  og  i  et  Pigekammer  forresten  med  — 

saa  vil  man  Forstaa,  at  der  ikke  tages  mange  hygiejniske  Hensyn,  naar 
det  gælder  Tyendets  Kamre.  Der  er  sikkert  ogsaa  mange,  som  i  disse 
usunde  Huller  har  hentet  de  første  Tuberkelspirer. 

Sagen  har  dog  ogsaa  en  anden  Side.  Selv  de  tarveligst  anlagte  op- 
lives mere  og  føler  sig  bedre  tilpas  ved  at  bo  i  et  Værelse,  hvor  der 
dog  er  lidt  Anløb  til  Komfort  end  ved  at  bo  i  et  usundt  og  uhyggeligt 
Hummer.  Tjenestefolkene  sløves  af  at  bo  i  de  uhyggelige  Kamre. 
Skønhedssansen,  der  dog  er  noget  af  det  bedste.  Mennesker  kan  eje, 
udvikles,  og  Modstandskraften  mod  daarlig  Paavirkning  nedbrydes. 
Her  har  vi  rimeligvis  den  dybeste  Aarsag  til,  at  mange  Tjenetefolk 
forfalder  til  Udskejelser.  Det  kan  ofte  blive  absolut  nødvendigt  at 
stimulere  sig  ved  alle  tilgængelige  Midler  for  at  holde  Livet  ud.  Naar 
vi  nu  endelig  faar  en  Tyendekommission,  maa  en  af  dens  vigtigste 
Opgaver  blive  at  undersøge  Tjenestefolkenes  Kamre  og  virke  for  de 
Forbedringer,  som  baade  etiske  og  hygieiniske  Hensyn  kræve;  thi  skal 
de  nødvendige  Forbedringer  opnaas  ad  Frivillighedens  Vej,  vil  det  sik- 
kert vise  sig,  at  gammel  Slendrian  er  stærkere  end  alle  smukke  Tale- 
maader. 

Mange  Kamre  maa  nu  nøjes  med  det  Lys  de  kan  faa  af  et  Hille 
Staldvindue.  Som  Regel  er  Kamrene  smaa  og  usunde,  og  næsten  alle 
Vegne  —  navnlig  i  Karlekamrene  —  skorter  det  paa  Renlighed.  Dette 
er  i  sammentrængt  Form,  hvad  der  kan  siges  om  vore  Karlekamre, 
og  de  nødvendige  Forandringer  i  dette  Forhold  kan  sikkert  kun  gen- 
nemføres ved  bestemte  Lovbud.  Pigekamrene,  der  gerne  ligger  i  Stue- 
huset er  vel  gennemgaaende  mere  hyggelige. 

2)  Under  andre  Forhold  betales  der  for  Overarbejde;  men  for 
Tjenestefolk  er  der  ikke  noget,  der  hedder  saaledes.  Deres  Arbejdstid 
er  24  Timer  i  Døgnet  med  Fradrag  af  den  absolut  nødvendige  Hvile- 
og  Spisetid.  Hvad  der  indrømmes  dem  mere  er  en  godvillig  Sag. 
Efter  selve  Tyendeloven  har  Tjenestefolkene  aldrig  en  Time,  der  kan 
kaldes  deres  egen.  Her  maa  ved  Lov  fastsættes  en  normal  Arbejdstid. 
Faar  Husbonden  saa  ved  enkelte  Lejligheder  —  f.  Eks.  i  Høsten  — 
Brug  for  sine  Folk  ud  over  den  Tid,  maa  han  betale  ekstra  derfor. 

Det  kan  vel  ikke  være  Uret  at  forlange  lettere  Arbejde  af  Børn; 
men  deres  Arbejdstid  maa  gennemgaaende  indskrænkes  til  det  halve 
af,  hvad  den  nu  er.  Det  har  jo  altid  været  saaledes,  at  Vogterdrengene 
har  den  aller  længste  Arbejdstid.  Mod  den  Børneudbytning,  der  i  alt 
for  høj  Grad  finder  Sted,  maa  det  bestemt  kræves,  at  Lovgivningen 
griber  ind. 

3)  Det,  der  nu  forstaas  ved  „Hustugt",  bør  under  ingen  Omstæn- 
digheder være  tilladt.  Det  er  en  daarlig  Lov,  der  giver  en  Husbond 
Ret  til  at  prygle  andres  Børn,  og  det  er  raat  af  en  Husbond  at  be- 
nytte sig  af  denne  Ret. 

4)  Det  er  naturligvis  ikke  nødvendigt,  at  Husbonden  jager  afsted 
efter  Læge,  saa  snart  en  af  hans  Folk  har  lidt  Mavepine;  men  det  er 

naturligt,  at  Husbonden  skal  være  forpligtet  til  at  hente  Læge  saa  snart 
det  syge  Tyende  forlanger  det.  Imidlertid  kunde  det  maaske  være 
praktisk  med  det  samme  at  tage  under  Overvejelse,  om  ikke  Tjeneste- 
folkene, saa  snart  de  kan,  skal  melde  sig  ind  i  en  Sygekasse. 

Overfor  Børn,  der,  saalænge  de  er  i  hans  Tjeneste,  er  betroet  til 
hans  Varetægt,  har  Husbonden  selvfølgelig  endnu  større  Ansvar  end 
overfor  de  voksne  Tjenestefolk.  Bliver  de  syge,  maa  deres  Forældre 
eller  Værger  straks  underrettes  derom,  og  lader  Sygdommen  til  at 
være  betænkelig,  skal  Husbonden  være  forpligtet  til  straks  at  hente 
Læge. 

Forøvrigt  er  det  ikke  saa  let  at  ændre  uheldige  Forhold  ved  Lov- 
bestemmelser alene.  Tidsaanden,  den  offentlige  Mening  og  Menneskets 
egen  Ansvarsfølelse  betyder  meget  mere  end  alle  tørre  Lovparagrafer. 
Den  Højesteretsdom  hvorved  Gaardejer  Dam  fra  Bornholm  for  nogen 
Tid  siden  frifandtes,  er  et  talende  Vidnesbyrd  om  at  den  reaktionære 
Tidsaand  ogsaa  vejer  til,  naar  Retten  skal  dele  store  og  smaa  imellem. 
Derfor  gælder  det  lige  saa  meget  om  baade  at  vinde  den  offentlige 
Mening  og  vække  Husbondens  Ansvarsfølelse,  naar  der  skal  arbejdes 
for  Anerkendelse  af  Tjenestefolkenes  Menneskerettigheder. 

5)  Ulykkesforsikringen  burde  udvides  til  at  omfatte  alle  Arbejdere 
ogsaa  Tjenestefolk  paa  Landet.  Arbejdet  ved  Landbruget  er  nok  lige 
saa  risikabelt  som  Arbejdet  ved  de  Virksomheder,  der  kommer  ind 
under  Loven. 

Johan  Skjoldborg. 

Jeg  hører  til  dem,  der  helst  ønsker  Tyendeloven  helt  afskaffet. 
Det  er  efter  mit  Skøn  en  Lov,  der  er  blevet  til  i  Jorddrotternes  In- 
teresse og  som  ogsaa  opretholdes  af  den  samme  Interesse.  Men  jeg 
finder  det  aldeles  ikke  svarende  til  Tiden  at  opretholde  en  Tyende- 
lov, der  særlig  er  i  Husbondens  Interesse,  en  Undtagelseslov,  der 
bærer  saa  mange  Mærker  af  Slavetidens  Tankegang. 

Hvis  man  siger,  at  Tyendelov  med  Skudsmaalsbog  osv.  maa  til  af 
Hensyn  til,  at  Landbruget  kan  være  sikret  Arbejdskraft,  saa  kan  jeg 
ikke  indse  med  hvad  Ret  Landbrugerne  forlanger  en  saadan  Særstil- 
ling; de  kan  vel  lige  saa  godt  beholde  deres  Tyende,  naar  de  behandler 
det  godt,  som  andre  Arbejdsgivere. 

Naar  Tyendet,  samtidig  med  at  Tyendeloven  blev  ophævet,  organi- 
seredes, hvad  der  var  nødvendigt,  saa  kunde  jeg  i  det  fri  Forhold, 
der  da  vilde  opstaa  mellem  to  ligeberettigede  Magter,  Husbond  og 
Tyende,  tænke  mig  gunstige  Betingelser  for  Tyendets  fri  Selvhævdelse 
i  Kraft  af  dets  Organisation  og  dermed  stigende  Kulturudvikling. 

Imidlertid  har  jeg  ingen  Tro  til,  at  Lovgivningsmagten  med  et  rask 
Snit  opererer  Tyendeloven  bort.  Og  skal  vi  ha'  en  Lov  om  disse  For- 
hold, maa  vi  selvfølgelig  ha'  den  saa  god,  d.  v.  s.  saa  retfærdig  og  saa 
hensynsfuld  mod  den  svage  som  muligt. 

Med  Hensyn  til  Karle-  (og  Pige)-Kammeret  paa  vore  Herre-  og 
Bøndergaarde,  bør  der  da  ubetinget  stilles  følgende  Fordringer:  Det 
bør  være  en  Stue  mellem  Menneskene  inde  i  Beboelseshuset  og  ikke 
et  Rum  mellem  Dyrene  ude  i  Stalden.  Det  bør  være  saa  rummeligt 
og  saa  rigelig  tilgængelig  for  Lys,  som  det  rette  Sundhedshensyn  maa 
foreskrive.  Det  bør  være  forsynet  med  Fjælegulv,  Enkeltsenge,  med 
Kakkelovn  og  med  Møbler  som  det  er  brugeligt  mellem  Folk  nu  om 
Tider,  i  det  hele  være  saa  hyggeligt  og  tiltalende  saa  Husbondsfamilien 
selv  kan  være  glad  for  at  bebo  det.  Paa  disse  Fordringer  er  ikke  en 
Snus  at  slaa  af. 

De  rettænkende  Husbonder  selv  —  og  de  der  ikke  tænker  ret  har 
tabt  deres  Ret  til  at  tale  med  her  —  vil  være  enige  om  dette.  Det 
kunde  for  Resten  gærne  tænkes,  at  der  paa  visse  Steder  fandtes  Ty- 
ende, der  var  uvillig  stemt  overfor  en  saadan  Reform,  det  nemlig,  der 
er  tilvænnet  de  gamle  uciviliserede  Forhold.  Saadan  gaar  det  jo  saa 
tit.  En  Reform  af  Karlekamrene  er  imidlertid  et  Led  i  en  Kulturud- 
vikling. Bøndernes  egne  Beboelsesforhold  nu  ligger  langt  over  tidligere 
Dages.  Nutidens  Stalde  og  Nutidens  Skolelokaler  er  i  stadig  Udvik- 
ling m.  H.  t.  Sundhed  og  Hygge.  Dette  betyder  noget,  der  ligger  en 
aandelig  Værdistigning  til  Grund  herfor.  Men  Tyendets  Opholdsrum 
maa  rykke  frem  med.  Selvfølgeligt.  Som  det  er  lykkedes  Bønderne 
at  give  Ordet  Bonde  en  ny  og  mere  anset  Bemærkelse  i  det  danske 
Sprog,  saaledes  vilde  der  være  en  smuk  Orden  i,  om  Bønderne  ogsaa, 
saa  vidt  det  stod  til  dem,  vilde  give  Ordet  „Karlekammer"  en  ny  Be- 
mærkelse, hvad  det  saa  højligt  trænger  til. 

Hvis  man  med  ovennævnte  Fordringer  til  et  Karlekammer  gaar  ud 
paa  vore  Herre-  og  Bøndergaarde,  vil  man  finde,  at  det  er  en  Und- 
tagelse, om  de  findes  paa  nogen  Gaard.  Som  Regel  kan  Karlekammeret 
ikke  tilfredsstille  en  eneste  af  de  nævnte  Fordringer,  saavidt  min  Iagt- 
tagelse rækker.  Karlekamrene  lige  ned  til  de  modbydelige  og  umen- 
neskelige Huller,  som  faktisk  findes  i  altfor  talrig  Mængde,  er  en 
Skamplet  for  vor  Landbostand. 

Reformer  fremkommer  jo  imidlertid  meget  sjældent  førend  Kravet 
om  disse  rejses  i  en  vis  Udstrækning,  d.  v.  s.,  der  skal  noget  til  at 
føre  dem  igennem  gammel  Slendrian.  Men  naar  nu  Kravet  om  Karle- 
kamrenes Reform  er  rejst  og  der  skal  lovgives  om  Sagen,  saa  er  der 
god  Lejlighed  for  vore  Godsejere  og  Bønder  til  at  faa  fjærnet  denne 
Plet. 

Saa  er  der  Børnene,  disse  stakkels  Hjorddrende,  der  misbruges 
og  mishandles  i  Landbrugets  Tjeneste.  Det  er  mig  meget  kært  her  at 
udtale  min  uforbeholdne  Mening  om  disse  smaa  Proletarers  Stilling. 

For  ikke  at  plumre  Tingene  vil  jeg  se  bort  fra  de  Knubs  og  onde 
Ord  et  saadant  Barn  er  udsat  for,  og  forudsætte  en  gennemgaaende 
venlig  Behandling.  Jeg  vil  kun  holde  mig  til  den  mest  paatagelige 
Kendsgerning,  at  en  saadan  Hjorddreng  er  i  uafbrudt  Virksom- 

hed  fra  Kl.  4—5  om  Morgenen  til  Kl.  10 — 1  1  om  Aftenen.  Og 
saa  vil  jeg  spørge  enhver  Læge,  enhver  Pædagog,  ethvert  nogenlunde 
fornuftigt  og  rettænkende  Menneske:  Er  det  ikke  at  misbruge  et  Barn, 
naar  man  udbytter  det  i  sin  Tjeneste  ca.  18  Timer  i  Døgnet? 

Netop  intet  mildere  Ord  kan  anvendes  her  end  Misbrug.  Men 
den  der  misbruger  et  værgeløst  Barn  gør  han  sig  ikke  alene  derved 
skyldig  i  Mishandling? 

Det  bliver  ikke  bedre  med  disse  Smaadrenges  Forhold  før  det  gaar 
op  for  alle,  at  de  eneste  rette  Ord,  der  kan  anvendes  i  denne  For- 
bindelse er  Misbrug  og  Mishandling. 

Er  det  ikke  aldeles  uforsvarligt  af  et  civiliseret  Samfund  at  ud- 
bytte Barnet  (naturligvis  det  fattige  Barn)  ved  en  Rovdrift  af  en  ca. 
18  Timers  Arbejdsdag?  Er  det  ikke  selvmorderisk  af  et  demokratisk 
Samfund  at  berøve  Barnet  Adgang  til  Oplysning?  Thi  det  er  noget 
enhver  Lærer  paa  Landet  ved,  at  naar  Hjorddrengen  en  enkelt  Dag 
kommer  i  Skole,  saa  kan  Læreren  intet  bedre  gøre  med  det  stakkels 
overanstrængte  Barn  end  lade  ham  sove,  lade  det  i  Skoletiden  faa  den 
Søvn,  som  man  har  berøvet  det  for  bedre  at  kunne  udbytte  det.  Og 
hvor  er  det  ikke  nedværdigende  for  Forældre  og  Husbonder,  naar  de 
gaar  alle  Krogveje  for  om  muligt  at  omgaa  Loven  og  narre  Skolemyn- 
dighederne for  i  Ro  at  kunne  udbytte  Barnet  og  berøve  det  den  Op- 
lysning, det  kan  faa  i  Skolen? 

Hvis  alt  dette  ikke  er  Misbrug  af  Hjorddrengene,  saa  maa  man 
helst  stryge  dette  Ord  af  det  danske  Sprog. 

Men  naar  Barnet  og  den  umyndige  misbruges,  maa  jo  Samfundet, 
Lovgivningsmagten,  træde  beskyttende  til.  Naar  Fabrikkerne  og  Haand- 
værket  i  Byerne  misbruger  Børnene,  saa  tillader  Samfundet  det  ikke. 
Det  forbydes.  Og  Landbruget  kan  umulig  forlange  en  anden  Behand- 
ling; naar  det  misbruger  Børnene,  maa  saadant  selvfølgelig  ogsaa  for- 
bydes. 

Man  kan  jo  gerne  tilføje  her,  at  Landbruget  saavel  som  Fabrikkerne 
og  Haandværket  i  Byerne  ikke  misbruger  Børnene  af  Ondskab.  Det 
er  mere  gammel  Slendrian,  der  gør  sig  gældende,  og  navnlig  Egen- 
nytten naturligvis.  Man  kan  ikke  tænke  sig,  hvordan  man  skal  und- 
være den  Hjorddreng,  som  man  nu  har  haft  at  jage  med  alle  Dage. 
Hvis  han  kun  maa  benyttes  visse  Timer  i  Døgnet,  og  hvis  han  skal 
gaa  i  Skole  —  ja,  saa  vil  Landbruget  ryste  i  sin  Grund votd. 

Det  vil  sikkert  ikke  mangle  paa  Folk,  der  vil  forsvare  den  nuvæ- 
rende Ordning  under  den  Maske  at  de  er  Landbrugets  Venner,  andre 
ikke.  Der  gives  i  al  Fald  en  Klasse  Mennesker,  som  til  enhver  Tid 
er  Rede  til  at  forsvare  Magthaverne  og  som  finder  deres  Fordel  ved 
at  lefle  for  dem,  eller  som  dog  ikke  tør  sige  Sandheden,  som  mange 
Gange  er  ilde  hørt.    Det  er  fejge  og  falske  Venner. 

Og  hvis  det  at  rejse  ubetingede  Krav  om  en  Reform  m.  H.  t. 
Karlekammer  og  Hjorddrengenes  Stilling  samt  de  andre   Spøi^smaal, 

„Det  ny  Aarh."  har  fremsat,  er  at  angribe  Landbostanden,   saa  er  det 
en  Fornøjelse  at  være  paa  de  angribendes  Side. 

Thi  Retfærdighed  staar  over  baade  Godsejere,  Bønder,  Socialister, 
Husmænd  og  hvilke  andre  Klasser  man  kan  tænke  sig  som  de  magt- 
havende Ledere  i  Samfundet. 


Fredsmøtet  i  Paris. 

Av  Alfr.  Eriksen. 

På  forhånd  hadde  jeg  liten  eller  ingen  tro  på  fredsmøtet  i  Paris. 
Jeg  var  endog  stærkt  i  tvil  om  hvorvidt  vi  skulde  ta  imot  indbydelsen. 
Når  jeg  til  sist  fandt,  at  jeg  i  stortinget  ikke  kunde  stemme  imot,  var 
det  hensynet  til  Sverige  som  i  grunden  var  avgjørende  for  mig.  Vi 
kjendte  jo  dengang  til,  at  de  to  andre  nordiske  lande  hadde  mottat 
indbydelsen.  Dersom  Norge  under  disse  omstændigheter  hadde  holdt 
sig  borte,  vilde  man  let  komme  til  at  danne  sig  forestillinger  om  vor 
stilling  til  Sverige  som  vi  ikke  var  tjent  med. 

Derimot  følte  jeg  mig  næsten  sikker  paa,  at  den  hele  tilstelning 
ikke  kunde  bringe  noget  utbytte  for  fredssakén. 

Som  bekjendt  har  fredsarbejdet  gåt  i  to  forskjellige  retninger.  På  den 
ene  kant  møter  vi  dem,  som  hensynsløst  ivrer  for  en  fuldstændig  av- 
væpning.  Helt  over  på  den  anden  side  står  de  fredsvenner,  som  lægger 
hovedvægten  på  arbejdet  for  videre  utvikling  av  folkerettens  love  og 
de  mellemfolkelige  voldgiftsdomstole.  Der  er  særdeles  meget  som  skiller 
mellem  disse  to  lejre,  og  det  kan  ikke  nægtes,  at  der  også  har  hersket 
adskillig  indbyrdes  uyilje. 

Selv  hører  jeg  avgjort  til  dem  som  stoler  på  at  man  ved  uavlatelig 
og  hensynsløst  at  præke  mot  krigen  til  sist  skal  kunne  skape  i  folkets 
store  masse  en  ubøjelig  vilje  til  at  avskaffe  ethvert  krigersk  forsvar. 
Det  er  ikke  langt  fra,  at  jeg  har  betragtet  ethvert  andet  fredsarbejde 
som  hykleri. 

Så  var  der  også  en  anden  ting  som  gjorde,  at  jeg  ikke  kunde  ha 
meget  til  overs  for  dette  fredsstævne.  Jeg  visste  jo,  at  hele  færden 
vilde  bli  en  eneste  række  av  festligheter  med  stor  pragtutfoldelse  og 
megen  overdåd,  og  dei*  findes  næppe  nogen  mere  uforsonlig  mot- 
stander  av  den  slags  tilstelninger  end  mig.  Når  jeg  personlig  skulde  ta 
del  heri,  føltes  det  næsten  som  et  brud  på  mine  grundsætninger. 

Jeg  nævner  disse  ting,  fordi  jeg  har  mærket  at  her  liffier  årsakerne 
til  at  også  en  del  av  den  store  almenhet  har  betragtet  hele  dette  freds- 
møte  med  vantro  og  spot. 

Trods  alt  dette  kom  jeg  lit  efter  lit  til  at  trænge  ind  til  forståelse 
av,  hvad  det  har  været   for  en  tanke  og  mening,  som  har  stat  for 

Det  ny  Aarhnndrede.  II.  8.  31 

d'Estournelles  de  Constant,  da  han  fik  i  stand  disse  sammenkomster 
mellem  Forskjellige  landes  parlamentarikere.  I  sin  ytre  fremtræden 
gjorde  hans  personlighet  intet  umiddelbart  tillitvækkende  indtryk.  Jeg 
kom  uvilkårlig  til  at  tænke  på  en  impressario,  som  trækker  omkring 
med  sin  trup  fra  den  ene  opvisning  til  den  anden.  Gang  på  gang  grep 
jeg  mig  selv  i  en  hemmelig  mistanke:  Mon  han  ikke  har  fåt  det  hele 
i  stand  ene  og  alene  til  sin  egen  forherligelse?  Jeg  sa  til  mig  selv,  at 
meget  av  det,  som  virket  frastøtende  på  mig,  kom  derav,  at  han  var 
franskmanden  og  var  diplomaten, .  medens  jeg  er  en  så  forhærdet  de- 
mokrat som  kun  en  norsk  socialist  kan  være  det.  Men  selv  når  jeg 
hadde  tat  alt  muligt  hensyn  til  denne  omstændighet,  syntes  jeg,  at  der 
allikevel  blev  en  temmelig  stor  rest  tilbake,  som  hindret  mig  fra  rigtig 
at  tro  på  hans  oprigtighet. 

Det  var  først  lit  efter  lit,  at  det  gik  op  for  mig,  at  det,  som  var 
mig  mest  imot  ved  hans  mate  at  ta  saken  på,  netop  hørte  med  til  hans 
plan.  Og  til  sist  lærte  jeg  at  forstå,  at  denne  hans  plan  ikke  alene  var 
utarbejdet  indtil  de  minste  enkeltheter  med  en  beundringsværdig  klar- 
het  og  gjennemført  med  en  forbausende  kraft,  men  at  den  også  var 
et  værk  av  en  ånd  som  er  helt  grepet  av  en  stor  tanke. 

D'Estournelles  de  Constant  har  sat  sig  til  mål  at  skape  en  ny  stats- 
mandskunst, at  grundlægge  en  fredens  utenrikspolitik.  Den  statsmands- 
kunst, som  hittil  har  været  den  herskende,  støtter  sig  til  militærmagten 
og  betragter  krigen  eller  truslen  om  krig  som  det  uundværlige  middel 
til  at  fremme  sine  interesser.  Denne  gamle  statsmandskunst  har  helt 
igjennem  været  en  hof-  og  diplomatpolitik.  D'Estournelles  de  Constant 
er  klar  over,  at  hvis  der  skal  kunne  skapes  en  statsmandskunst,  som 
er  gjennemtrængt  av  en  ædlere  og  retfærdigere  opfatning  av  folkenes 
indbyrdes  forhold,  en  dypere  følelse  av  sine  forpligtelser  og  sit  gjen- 
sidige  ansvar,  må  utenrikspolitikken  bli  lagt  umiddelbart  ind  under 
folkerepræsentationens  indflytelse. 

For  at  trænge  den  gamle  krigerske  statsmandskunst  tilbake  og  i 
stedet  f%  plas  for  den  nye  fredens  verdenspolitik,  er  det  ham  især 
om  at  gjøre,  at  denne  får  et  likeså  rikt  og  pragtfuldt  utstyr  og  blir 
hævet  til  samme  anseelse  og  værdighet  som  de  gamle  krigerske  stats- 
mænd har  sittet  inde  med. 

Selvfølgelig  måtte  også  statsmandskunsten  kunne  iklædes  i  demo- 
kratiske former.  Men  det  er  en  opgave  for  sig.  Det  er  ikke  sikkert, 
at  der  herom  hersker  enighet  mellem  dem  som  arbejder  i  fredssakens 
tjeneste,  og  det  må  indrømmes,  at  hvis  forsøket  herpå  skulde  blandes 
sammen  med  arbejdet  for  at  rydde  plas  for  fredens  verdenspolitik,  vilde 
disse  to  bestræbelser  let  komme  til  at  lægge  sig  på  tværs  for  hinanden. 
Og  da  arbejdet  for  at  overvinde  krigstilstanden  er  endnu  større  og 
vigtigere  end  spørsmålet  om  samfundets  fuldkomne  demokratisering, 
kan  man  selv  fra  ét  meget  y terliggående  demokratisk '  standpunkt  Ikke 
forsvare  at  bli  stående  utenfor,  skjønt  d'Estournelles  de  i Constant  ute* 

lukkende  anvender  sådanne  virkemidler,  som  vi  ellers  vilde  fordømme. 
Her  skal  jeg  med  største  glæde  være  jesuit  og  si:  Hensigten  helliger 
midlet.  Kan  utvortes  stås  og  pragtudfoldelse  tjene  til  at  fremme  freds- 
saken,  så  la  os  bare  være  ove^rdådige« 

Hvis  jeg  nu  har  forståt  d'Estournelles  de  Constant  ret,  så  er  jeg 
sikker  på,  at  han  strålede  av  tilfredshet,  da  han  så  hvorledes  de  nor- 
diske tingmænds  besøk  i  Frankrige  løb  av.  Det  var  jo,  som  om  alle 
døre  åpnet  sig  for  ham.  Alt  hvad  Frankrige  ejer  er  magt  og  indflytelse, 
av  rikdom  og  anseelse  måtte  stille  sig  til  tjeneste  for  at  kaste  glans 
over  fredsarbejdets  politik.  Med  triumferende  stolthet  gjorde  han  i  en 
av  sine  mange  taler  opmærksom  på,  at  diplomatiet,  somi  forrige  år 
hadde  holdt  sig  borte,  nu  ikke  anså  det  for  under  sin  værdighet  at 
være  med. 

Var  da  alle  disse,  som  nu  deltok  i  festligheterne,  oprigtige  tilhængere 
av  fredssaken?  Selvfølgelig,  ikke.  Men  allikevel  har  vi  lov  til  med  til- 
fredshet at  peke  på  den  kjendsgjeming,  at  de  alle  lot  sig  drage  med 
og  alle  måtte  bøje  knæ  for  fredens  politik.  Kan  hænde>  at  dette  i 
virkeligheten  for  manges  vedkommende  skyldtes  en  indre  holdnings- 
løshet;  men  den  blir  dog  en  ufrivillig  tribut  som  ytes  fredssaken,  og 
som  kommer  den  til  gode. 

Vi  vilde  bedrage  os  selv,  dersom  vi  indbildte  os  at  hver  eneste  i 
denne  brogede  skare,  som  var  med  på  at  feste,  vil  bli  en  virksom 
arbejder  i  fredssakens  tjeneste.  Men  vi  kan  med  ftild  ret  si:  Den,  som 
ikke  er  imot  os,  er  med  os.  Alle  disse,  som  har  været  med  at  hylde 
fredspolitikken,  har  sikkert  mistet  ævnen  til  at  kunne  motarbejde  den. 
De  kan  ikke  spotte  fredssaken,  vil  ikke  kunne  tale  ilde  om  den. 

Hvor  udemokratisk  det  hele  fredsstævne  var  anlagt,  kommer  best 
tilsyne  deri,  at  folket  ikke  ved  en  eneste  lejlighet  var  kaldet  til  at  være 
med.  Det  var  alene  gjennem  pressens  meddelelser,  at  den  store  almen- 
het  fik  noget  indtryk  av  fredsstævnet. 

Det  var  uten  tvil  med  vilje  d'Estoumelles  de  Constant  hadde  gjort 
det  således.  Man  kan  si,  at  dette  var  en  fejl;  men  man  bør  være  op- 
mærksom på,  at  også  dette  var  et  led  i  hans  plan.  Han  har  selv  uttalt 
dette  i  den  avskedstale,  som  han  holdt  til  de  indbudte  parlamentarikere 
på  møtets  siste  dag.  Han  hadde  ikke  villet  kalde  folkets  store  masse 
til  deltakelse  i  disse  demonstrationer  for  fredssaken,  fordi  han  var  ræd 
for  at  folkets  mere  umiddelbare  og  voldsomme  følelsesuttryk  skulde 
skade  fredsarbejdet  i  motstandemes  øjne  og  gi  disse  påskud  til  at  be- 
skylde fredsvennerne  for  at  være  ørkesløse  sværmere  eller  revolu- 
tionære. 

Trods  denne  efter  min  mening  overdrevne  ængstelighet  er  jeg  sikker 
på,  at  fredsmøtet  også  ute  i  den  store  almenhet  har  øvet  en  betydelig 
virkning. 

Når  yi  utelukRende  anvender  fornuftgrunde  og  moralske  argumenter 
for .  at  virke  på  menneskenes  overbevisning  og  derigjennem  søker  at 

skape  en  alvorlig  vilje  til  at  Fremtvinge  en  ny  tilstand,  da  er  det  bare 
den  oplyste,  fordomsfri  og  tænkende  del  av  folket  vi  ffir  med  os.  Og 
det  er  desværre  utvilsomt  at  dette  er  den  minste  del  av  folket  Den 
store  mængde  i  alle  lande  er  netop  ikke  selvstændig  tænkende  men- 
nesker, således  at  de  virkelig  er  i  stand  til  at  gripe  og  fastholde  en 
overbevisning,  som  er  i  strid  med  de  tilvante  synsmåter  og  de  be- 
stående institutioner.  De  aller  fleste  mennesker  lar  sig  mere  bestemme 
av  det  som  falder  i  øjnene  end  av  rene  fornuftgrunde.  Hvor  meget 
man  end  kan  ærgre  sig  derover,  så  er  det  dog  både  klokt  og  fuldt 
berettiget  at  indrette  sig  derefter.  Ønsker  man  at  fredssaken  skal  gjøre 
indtryk  på  den  store,  tankeløse  hop,  vil  man  flytte  dens  beundring 
over  fra  krigen  og  krigens  statsmandskunst  til  fredens,  så  får  man 
heller  ikke  undslaa  sig  for  at  bruke  de  midler,  som  virker  på  den  store 
masse. 

Dette  er  så  meget  mere  nødvendigt,  da  disse  midler  altid  har  været 
anvendt  til  forherligelse  av  hæren  og  krigen  og  de  krigerske  dyder. 
Ved  hjælp  av  glimrende  uniformer  og  strålende  krigsskuespil  fanges 
folkets  øje  og  sind  for  militarismen.  Der  findes  et  rikt  og  vel  utviklet 
apparat  av  anskuelsesundervisning  til  opdragelse  i  krigersk  tænkemåte. 
De  strålende  fredsfester  i  Paris  virket  også  som  anskuelsesundervisning. 
Når  den  store  mængde  ser  at  alt  hvad  der  findes  av  magt  og  ind- 
flytelse  er  med  for  at  hylde  fredsarbejdet,  da  er  detce  nok  til  at  frem- 
bringe en  hel  svingning  i  den  almindelige  opfatning.  Så  længe  freds- 
saken er  fbrkjætret  og  foragtet,  vil  den  store  mængde  ikke  ofre  den 
en  tanke,  skjønt  vi  har  alle  grunde  på  vor  side.  Men  når  fredspolitikken 
træder  frem  i  glans  og  pragt  og  med  stor  anseelse,  så  kommer  uvil- 
kårlig mange  mennesker  til  at  tro  på  saken  uten  at  ha  tænkt  over  den. 

Og  er  det  ikke  på  samme  mate  man  regner,  hver  gang  man  for- 
anstalter en  demonstration  for  en  eller  anden  sak? 

Den  hele  tilstelning  var  kanske  altfor  ensidig  anlagt  som  en  ren 
demonstration.  Det  savnedes  stærkt,  at  der  ikke  blev  holdt  et  eneste 
møte  til  drøftelse  av  selve  saken. 

Selvfølgelig  vilde  fredssaken  ikke  være  tjent  med,  om  sådanne  de- 
monstrationer blev  den  eneste  mate,  hvorpå  man  vilde  arbejde.  Den 
kunde  ikke  engang  kommet  i  stand,  hvis  der  ikke  forut  var  gåt  en 
langvarig  agitationsvirksomhet  og  et  stort  organisationsarbejde.  Jeg  er 
også  fremdeles  av  den  mening,  at  agitationen,  den  brændende  hensyns- 
løse præken  mot  krigen  utgjør  den  vigtigste  del  av  arbejdet  for  freds- 
saken. Når  denne  præken  lyder  så  stærkt  og  klart,  som  vi  nylig  har 
hørt  den  fra  Leo  Tolstojs  mund,  da  kan  man  vanskelig  måle  hvor 
meget  der  utrettes,  og  skulde  al  sådan  agitation  ophøre,  er  jeg  ræd  for 
at  fredsarbejdet  vilde  miste  det,  som  inderst  inde  skaper  den  drivende 
kraft. 

Men  det  er  godt,  at  der  også  arbejdes  på  andre  nfåter.  Det  vigtigste 
av  lait  er,  at  alle  de  forskjellige  bestræbelser,  som  tar  sigte  på  det  ene. 

Store  mål,  kan  bindes  sammen.  Jeg  har  set,  at  navnlig  norske  og 
svenske  socialdemokrater  har  været  tilbøjelige  til  at  stemple  hele  freds- 
møtet i  Paris  som  fredshykleri. 

Dette  er  efter  min  opfatning  hverken  klokt  eller  retfærdigt. 


Absalon  som  Romanfigur. 

Af  Hans  Olrik. 


Det  være  langt  fra  mig  at  give  Love  og  Regler  for,  hvorledes  en 
historisk  Roman  bør  skrives.  Men  da  dette  æstetisk-historiske  Dobbelt- 
væsen har  bemægtiget  sig  en  af  de  største,  eller  vel  bedre:  den  største, 
af  vore  historiske  Personligheder,  og  det  paa  en  saadan  Maade,  at  det 
historiske  Element  tilsyneladende  betones  meget  stærkt,  maa  det  være 
en  Historiker  tilladt  at  anstille  nogle  Betragtninger  over  Resultatet. 

Naar  Romanforfatteren  griber  et  Fortids-Emne,  da  er  det  for  at 
give  et  Billede,  der  netop  virker  ved  sin  historiske  Kolorit.  Fortidens 
Personligheder  og  Begivenheder,  Sæder  og  Skikke  og  Tankesæt  giver 
ham  Midler  i  Hænde  til  at  udtrykke  Nutidsmenneskets  Overvejelser, 
Følelser  og  Stemninger.  Men  dermed  har  Digteren  ogsaa  visse  Forplig- 
telser overfor  Historien.  Han  kan  behandle  dens  Enkeltheder  frit;  men 
iklæder  han  sin  Digtning  Sagaens  Form,  da  maa  han  sørge  for,  at  Billedet 
ikke  i  Bund  og  Grund  bliver  falskt.  Kan  han  ikke  faa  sin  Muse  paa 
Gled  uden  at  gøre  Historien  Fortræd,  saa  maa  han  hellere  bryde  hende 
andre  Veje.  Men  fordi  han  er  Digter,  behøver  han  ikke  at  krænke 
Historien,  hver  Gang  han  betræder  dens  Enemærker. 

At  der  gennem  den  historiske  Roman  kan  gives  et  Kulturbillede, 
der  ikke  blot  er  virkningsfuldt,  men  ogsaa  ægte  og  sandt,  det  viser 
Kendsgerningerne.  I  saa  Henseende  har  Franskmændene  været  de 
andres  Læremestre  og  er  det  vel  endnu;  men  med  vore  smaa  Evner 
er  vi  kopimen  lidt  med.  Ulige  vanskeligere  er  det  for  Digteren  at 
skildre  bestemte  historiske  Personligheder  og  male  deres  Sjæleliv  saa- 
ledes,  at  der  er  historisk  Sandhed  i  Billedet;  men  Vanskelighederne 
kan  overvindes.  Indføres  den  historiske  Person  kun  lejlighedsvis,  uden 
større  Betydning  for  den  hele  Fortællings  Gang,  da  er  det  forholdsvis 
let  at  klare  Skæret;  den  historiske  Personlighed  virker  i  saa  Tilfælde 
omtrent  paa  samme  Maade  som  et  Brudstykke  af  en  Kulturskildring, 
han  er  en  Smule  Staffage  i  Landskabet.  Men  naar  hele  Romanen  byg- 
ges op  om  en  historisk  Personlighed,  da  er  Faren  for  historisk-psyko- 
logiske  Misgreb  langt  større.  Og  allerfarligst  er  det,  naar  denne  histo- 
riske Personlighed  er  en  af  Historiens  Hovedskikkelser.  Det  er  et 
Fortrin  hos  Walter  Scott,  at  han  saa  nogenlunde  undgåar  at  gøre  vir- 

kelig  historiske  Personligheder  til  Hovedfigurer  i  sine  Romaner,  og  det 
havde  hævet  Ingemann,  om  han  havde  haft  tilsvarende  Grundsætnin- 
ger. Ikke  desmindre  har  Ingemann  faaet  en  Efterfølger  i  Hr.  Laurids 
Bruun. 

For  øvrigt  er  det  vel  kun  i  selve  Stofvalget  at  Ingemann  og  Lau- 
rids Bruun  ligner  hinanden.  I  Stoffets  Behandling  er  de,  ogsaa  histo- 
risk sét,  saare  forskellige.  Lærerigt  er  det  at  sammenligne  Ingemanns 
„Prins  Otto  af  Danmark*  med  Bruuns  „Alle  Synderes  Konge*.  Fælles 
Emne  har  de  to  Bøger,  og  dog  er  de  hinanden  saa  ulig  som  vel  mu- 
ligt. Ingemann  stræber  efter  den  største  Paalidelighed  med  Hensyn  til 
de  historiske  Begivenheder,  og  med  ængstelig  Samvittighedsfuldhed 
raadspørger  han  Suhms  store  og  kaotiske  Danmarkshistorie.  Laurids 
Bruun  bryder  sig  derimod  lidet  om  de  historiske  Begivenheder:  griber 
han  enkelte  Træk  fra  Virkelighedens  Verden,  saa  digter  han  ved  Siden 
heraf  en  hel  Handling,  der  ser  ud  som  om  den  var  et  Hovedled  i 
Tidens  Historie,  men  i  Virkeligheden  slet  ikke  har  noget  med  Historie 
at  gøre.  Om  hele  den  kulturelle  Baggrund  véd  Ingemann  kun  lidet, 
fordi  Forskningen  paa  hans  Tid  endnu  kun  i  ringe  Grad  havde  bear- 
bejdet denne  Side  af  Historien,  og  han  lader  da  ofte  sin  barnlig-rene, 
lysblaa  Fantasi  erstatte  det  historiske  Stof.  Bruun  drager  derimod 
Fordel  af  Nutidens  Kulturstudier,  og  her  har  han  meget  af  den  Tro- 
skab, som  var  særegen  for  Ingemann  i  den  politiske  Historie;  derfor 
er  han  i  Stand  til  at  give  et  kraftigt  og  realistisk  Samfundsbillede  med 
saa  virkelighedstro  Farver,  at  Historikeren  i  det  hele  og  store  kan 
vedkende  sig  det.  Hvad  Bruun  har  forud  for  Ingemann,  skyldes  altsaa 
i  Virkeligheden  Historiegranskningens  Fremskridt  siden  Ingemanns  Tid. 
Det  er  nemlig  klart,  at  hvad  enten  den  historiske  Roman  fra  Viden- 
skabens Verden  kun  henter  Kulturbilleder  eller  den  tillige  vover  sig  i 
Lag  med  historisk  Personskildring,  saa  bygger  den  i  alt  Fald  paa  Hi- 
storiegranskningen og  er  afhængig  af  den.  Derfor  er  det  ogsaa  at 
Historikeren  har  Lov  til  at  have  et  Ord  med  i  Laget,  —  selv  om  han 
kun  saare  sjældent  gør  Brug  af  sin  Ret.  Talen  er  selvfølgelig  om  det 
historiske;  den  æstetiske  Vurdering  overlader  jeg  helst  til  andre. 

Hvad  man  nu  end  historisk  kunde  indvende  mod  „Alle  Synderes 
Konge*,  saa  fulgte  Heldet  denne  Bog,  og  det  var  vel  fortjent.  Vi  er  jo 
ikke  forvænte  med  fremragende  historiske  Romaner,  og  „Alle  Synderes 
Konge*  var  det  betydeligste  danske  Arbejde  af  den  Art,  der  længe  havde 
set  Lyset. 

Efter  saaledes  at  have  givet  et  Digterværk  om  vor  Middelalders 
mørkeste  Tidsrum  har  Hr.  Laurids  Bruun  skrevet  en  langt  større  Bog 
med  Emne  fra  Valdemarernes  Storhedstid  („Absalons  Saga"  I — II,  841 
Sider).  Med  fuld  historisk  Ret  har  han  samlet  alt  om  Absalon.  Al- 
drig har  nogen  enkelt  dansk  Mand  i  den  Grad  mægtet  at  præge  sin 
Samtid  som  Absalon  gjorde  det.  Men  selvfølgelig  maa  der  anlæ^es 
en  helt  forskellig  Maalestok  for  Prins  Otto  og  Valdemarstidens  ypperste 

Mand.  Prins  Otto  kom  til  at  betyde  saare  lidt  for  Danmark,  Absalon 
kom  til  at  betyde  overordentligt  meget.  Og  om  Prins  Otto  ved  vi  nse- 
sten  intet;  af  Absalon  har  vi  en  fyldig  og  storladen  Levnedstegning. 
Hr.  Laurids  Bruun  forholder  sig  derfor  ogsaa  helt  forskelligt  til  sine 
to  Helte.  Om  Prins  Ottos  Livsskæbne  digter  han  en  splinterny  Hand- 
ling, vel  vidende,  at  den  er  i  Modstrid  med  det  historiske.  Absalons 
ydre  Historie  maa  han  derimod  lade  staa.  Dette  tilfredsstiller  dog  ikke 
Digteren,  og  han  konstruerer  da  en  hemmelig  Historie  jævnsides 
den  offentlige  og  flettet  ind  i  den.  Men  denne  hemmelige  Historie  gør 
Krav  paa  at  være  Nøglen  til  Absalons  offendige  Historie.  Dette  er 
dristigt.   Og  det  kan  ikke  siges,  at  Vovestykket  er  lykkedes. 

Jeg  skal  ikke  dvæle  ved  Bruuns  mange  vilkaarlige  Smaaændringer 
i  Historien,  vilkaarlige,  for  saa  vidt  de  ikke  tjener  Bogens  Plan,  men 
blot  tilfredsstiller  Digterens  Lyst  til  at  tumle  med  Stoffet,  som  han  vil. 
Det  kan  ud  fra  Fortællingens  Anlæg  forsvares,  at  han  med  tidligere 
Tiders  Opfattelse  gør  Folkevisens  Buris  til  een  med  den  politiske 
Oppositionsmand  Buris,  ja  det  kan  endog  digterisk  forsvares,  at  der 
gives  Buris  en  anden  Oprindelse  end  den  historiske  og  det  en  hem- 
melig Oprindelse,  saa  at  han  ad  den  Vej,  uden  selv  at  ane  det,  er 
Halvbroder  til  sin  Elskede,  Liden  Kirsten.  Men  hvad  skal  man  sige 
om  de  mange  hensigtsløse  Omdannelser  af  vor  historiske  Viden,  med 
dertil  hørende  urigtige  Navneforklaringer!  Ting,  som  lige  saa  godt 
kunde  være  fortalt  rigtig,  og  ofte  lige  saa  godt  helt  kunde  være  ude- 
ladt. Og  selv  paa  de  kulturhistoriske  Omraader  kommer  der  i  denne 
Bog  Fejl  paa  Fejl,  som  maatte  kunne  være  undgaaede.  Jeg  vilde  ikke 
omtale  Tilværelsen  af  den  Slags  Mangler,  hvis  jeg  ikke  allerede  havde 
erfaret,  at  Folk  læser  Bogen  i  den  Tro,  at  de  her  paa  nem  Maade 
kan  faa  et  virkelig  historisk  Billede. 

Det  er  dog  ikke  blot  Bogens  Smaafejl  og  Smaavilkaarligheder,  der 
volder  Forvirring.  Desværre  maa  det  samme  siges  om  dens  Kerne. 
Sagen  er,  at  Læserne  i  Reglen  kan  meget  lidt  Historie;  derfor  bliver 
de  meget  let  vildledede,  selv  om  Forfatteren  ikke  har  haft  det  til  Hen- 
sigt. I  dette  Tilfælde  er  Forfatteren  dog  medskyldig.  „Absalons  Saga, 
berettet  af  Laurids  Bruun"".  Saaledes  er  Bogens  Navn.  Men  den 
kunde  bedre  hedde:  „Absalons  Saga,  rettet  af  Laurids  Bruun"".  Ab- 
salons Historie,  som  vi  har  den  hos  Sakse,  udfyldt  med  de  Træk, 
som  Oldbreve  og  enkelte  Steder  i  Krøniker  giver  os,  er  i  sig  selv  en 
righoldig  Saga.  Men  det  er  ikke  den  Saga,  som  er  fortalt  af  Laurids 
Bruun.  Forfatteren  giver  os  i  Virkeligheden  en  af  ham  selv  opfunden 
„Saga"",  som  blot  laaner  en  Del  Enkelttræk  og  hele  den  ydre  Ramme 
fra  den  gamle  Saga. 

Der  ligger  i  og  for  sig  noget  ret  dybsindigt  i  Forfatterens  Grund- 
tanke, at  det  mægtige  ved  Absalons  Virksomhed  for  Fædrelandet  skyl- 
des hans  egen  Livstykkes  Skibbrud.  „Sit  Lands  Lykke  havde  han  gjort 
til  sin  fra  sin  Ungdom.  Da  han  rejste  sig  derimod  og>  krævede  Lykke 

for  sit  eget  Liv,  da  nægtedes  det  ham;  og  Skæbnen,  hvis  Udvælgelses 
Vej  i  det  dunkle  intet  Menneske  formaar  at  raade,  viste  ham  til- 
bage til  hans  Ungdoms  Bane"  (II,  371).  Det  er  højtidelige  Ord  og  det 
er  smukke  Ord.  Men  nu  Udførelsen  af  denne  Grundtanke!  Ja,  den  er, 
ret  beset,  kun  sørgelig. .  Uden  at  have  blot  det  allersvageste  Holde- 
punkt i  Kilderne  og  uden  at  have  blot  et  Stænk  af  psykologisk  Sand- 
synlighed viser  Fortællingen  os  Absalon  som  et  stakkels  halveret 
Menneske,  en  temmelig  let  fængelig  Erotiker,  en  ufast  Tvivler,  som 
hverken  tør  tro  eller  tvivle,  men  lidet  mandig  dækker  baade  Elskov 
og  Tvivl  med  Præstekaaben. 

Som  Yngling  sværmer  Absalon  ikke  mindre  end  Valdemar  for  Tove. 
I  Paris  faar  han  Bud  om,  at  Valdemar  har  lokket  hende,  og  det  gaar 
ham  nær.  Han  trøster  sig  med  sin  franske  Lærers  skønne  og  kokette  og 
tøjteagtige  Datter,  der  fra  at  være  hans  Elev  bliver  hans  Elskerinde. 
Men  Ugedagen  efter  at  han  har  nydt  „al  Livets  Lyst  for  første  Gang"" 
og  medens  han  gaar  i  Fortvivlelse  over  sit  Fald,  overrumpler  han 
hende  i  Armene  paa  en  ussel  flandersk  Klerk,  som  han  har  taget  sig 
broderlig  af.  Harmen  over  den  haarde  Skuffelse  slaar  imidlertid  over 
i  et  politisk  Storsyn;  endnu  samme  Aften  former  sig  for  ham  hans 
store  Fremtidsgerning  som  dansk  Statsmand.  Psykologisk  set  er  dette 
mere  end  usandsynligt.  Men  Elskovskapitlet  er  ikke  til  Ende.  Denne 
Gang  er  det  efi  bedaarende  Ridderenke,  der  har  mistet  baade  Mand 
og  Elsker  paa  Korstog.  Til  Besiddelsen  af  hende  føjer  sig  fantastiske 
Planer  om  Herredømme  i  Flandern  for  Absalon  selv.  Hvor  er  det 
henne,  det  store  Fremtidsmaal  for  Danmark,  som  Absalon  lige  har  set 
som  sin  Gerning?  Han  er  allerede  helt  fanget  af  Marianne  de  Crucy. 
Da  kalder  et  gammelt  Løfte,  han  en  Gang  har  givet  Valdemar,  ham 
brat  tilbage  til  Danmark.  Inden  Opbruddet  røber  Marianne  i  Vrede 
over  hans  Bortdragen,  at  hun  oprindelig  har  indladt  sig  med  ham  som 
Redskab  for  den  store  franske  Statsmand,  Abbed  Suger,  hvis  Elsker- 
inde hun  ogsaa  er.  I  Danmark  udfolder  Absalon  sin  berømmelige  Ger- 
ning som  Statsmand,  Biskop  og  Helt;  men  her  forbavses  man  over, 
at  Forfatteren  har  ladet  mange  glimrende  Træk  gljde  sig  af  Hænde; 
Sakses  Ord  om  at  Absalon  laa  ude  paa  Vendervagt  i  Vinterkulden  og 
tidt  tog  Nattely  i  Strandskoven  i  Stedet  for  hjemme,  genfortælles  ikke. 
Det  er  atter  den  opfundne  Saga,  der  har  Forfatterens  egenlige  Inter- 
esse: En  frygtelig  erotisk  Krise  er  ved  at  sprænge  Absalon,  da  han 
er  ved  de  halvhundrede  Aar.  Der  opstaar  Kærlighed  mellem  ham  og 
den  skønne  Margrete,  som  har  ført  en  tilbagetrukken  Tilværelse  paa 
Grund  af  et  Ungdoms  Fejltrin,  men  nu  er  lovet  til  den  plumpe  Herlog. 
Absalon  vil  sønderrive  hvert  eneste  Baand  for  med  Rette  at  eje  Mar- 
grete. Han  vil  nedlægge  Bispestaven,  forlade  Danmark  og  kalde  Pa- 
vens Bandlysning  over  sit  syndige  Hoved.  Abbed  Vilhelm  —  der 
saare  uhistorisk  skUdres  som  en  meget  blid  Mand  —  faar  da  under 
Skriftemaal  Margrete   overtalt  til  at  holde  sit  Løfte  til  Herlog.    Men 

nu  vil  Absalon  bortføre  den  ulykkelige  unge  Frue.  Han  lokker  hende 
til  sig  i  den  mørke  Skov;  men  hans  tro  Islænder  har  lovet  Margrete 
at  føre  hende  tilbage,  om  det  saa  er  imod  hendes  Vilje,  og  lige  for 
Absalons  Øjne  forsvinder  han  med  hende.  Den  raa  Herlog  kommer 
til  at  dræbe  sin  bortrømte  Hustru.  Nu  er  Absalon  en  brudt  Mand. 
Men  han  tager  Oprejsning  ved  at  gøre  sin  Elskede  til  —  Helgeninde. 
Er  dette  en  stor  Kirkehøvdings  Færd?  Gør  Absalon  ikke  meget  mere 
Nar  af  sig  selv  og  den  af  Kirke,  som  man  ellers  har  maattet  antage,  at 
han  tjente  af  en  ærlig  Sjæl? 

Naar  et  biografisk  Emne  er  for  mægtigt  for  en  historisk  Forfatter, 
kan  man  være  sikker  paa,  at  det  bliver  mindre  under  hans  Arbejde 
med  Stoffet.  Einhard  var  utvivlsomt  begejstret  for  Karl  den  store,  men 
hans  Levnedstegning  af  ham  kom  lidet  til  at  røbe  Kejserens  Storhed, 
men  des  mere  Einhards  Lidenhed.  Og  som  det  kan  gaa  en  Historiker, 
saaledes  kan  det  ogsaa  gaa  en  Forfatter  af  en  historisk  Roman.  Det 
er  ikke  frit  for,  at  Hr.  Laurids  Bruun  har  haft  dette  Uheld.  I  en  ram- 
mende Kritik  her  i  „Det  ny  Aarhundrede"  (ovf.  S.  356)  har  Dr.  Poul 
Levin  udtalt,  at  Absalon  under  Bruuns  Behandling  er  bleven  en  helt 
anden  end  den,  der  fandtes  i  Kilderne.  Ja,  det  er  sandt!  En  helt 
anden.  „Ikke  meget  stor,  men  til  Gengæld  meget  menneskelig"  (Levin). 
Men  hvad  vi  véd,  det  er,  at  Absalons  hele  Gerning,  de  Resultater, 
han  naaede,  giver  ham  Hæderspladsen  som  en  af  de  største  eller  ret- 
tere den  største  danske  Personlighed,  som  har  levet.  Med  hvad  Ret 
trækkes  han  da  ned,  saaledes  at  han  til  Trods  for  disse  Resultater 
bliver  en  stakkels  middelmaadig  Mand? 

Er  det  med  Psykologiens  Ret?  Nej,  den  enestaaende  Harmoni,  Ab- 
salon skabte,  maa  hidrøre  fra  Harmoni  i  ham  selv  og  kan  umulig 
have  sin  dybere  Aarsag  i  et  sønderflænget  Sjæleliv.  En  Mand  der  har 
udrettet,  hvad  Absalon  har  udrettet,  han  har  haft  Tro  paa  sin  Gerning, 
han  har  haft  Ild  i  sig,  hans  aandelige  Centrum  har  ikke  været  Afkal- 
dets Træthed,  og  hans  mægtige  Virken  har  været  noget  meget  mere 
end  et  Surrogat' 'for  Livslykke. 

Er  det  da  med  Digterens  Ret?  Nej,  Digteren  maa  i  Menneskeskil- 
dringen heller  ikke  komme  udenfor  god  Psykologi.  Han  kan  digte  som 
han  vil.  Men  han  maa  da  digte  helt  frit,  uden  at  bryde  sig  det  mindste 
om  det  historisk-psykologiske.  Men  spinder  han  sine  rent  vilkaarlige 
Fantasier  ind  i  en  detailleret  biografisk  Skildring,  saa  der  fremkommer 
en  saadan  Blanding  af  ægte  og  uægte,  at  kun  den  historiske  Fagmand 
kan  udrede  det,  da  har  han  narret  det  store  Flertal  af  sine  Læsere. 
Havde  Hr.  Laurids  Bruun  digtet  helt  frit,  saa  ingen  vilde  tænke  sig, 
at  der  blev  budt  et  Stykke  Historie,  saa  vilde  heller  ingen  tage  An- 
stød deraf;  men  den  Sammenrøring,  han  har  budt,  er  anstødelig.  Ab- 
salon skulde  være  for  god  til  den  Slags  Behandling. 

Det  har  nu  sikkert  været  Hr.  Bruun  en  fremmed  og  fjern  Tanke 
at   narre   Læserne.    Men    han  er  kommet  til  det.    Han   aner  næppe, 

hvor  hans  Fantasier  over  Temaet  Absalon  har  mishandlet  et  af  vore 
største  Minder.  Han  har  villet  uddybe,  men  han  har  naaet  det  mod- 
satte. Der  er  noget  rørende  troskyldigt  i  de  Linier,  hvormed  han  til- 
egner sine  Sønner  sin  Bog:  „Dette  Mindesmærke  tilegnes  mine  Sønner, 
at  det  maa  leve  sit  Liv  og  øve  sin  Gerning  ogsaa  i  dem,  den  Tid  de  naar 
Skelsaar  og  Alder".  Nødig  rører  man  ved  disse  Fader-Ord,  der  utvivl- 
somt er  dybt  følte.  Og  dog  maa  det  gøres.  I  Modsætning  til  Forfatte- 
ren ønsker  jeg,  at  denne  Bog  ikke  maa  „øve  sin  Gerning''  blandt 
danske  Læsere  paa  den  Maade,  som  det  øjensynlig  er  ment  og  til- 
sigtet ;  for  det  bliver  ikke  en  god  Gerning.  Det  maa  nemlig  ikke  over- 
ses, at  Forfatteren  selv  har  kaldt  sin  Bog  et  Mindesmærke.  En  An- 
melder (i  „Vort  Land")  understreger  yderligere  Forfatterens  Ord  ved 
at  kalde  den  „et  værdigt  (udhævet  af  mig)  Mindesmærke  for  den 
Mand,  hvis  Fremsyn  det  skyldes,  at  Roskilde  ikke  er  Hovedstaden  i 
Danmark".  Mod  dette  nedlægger  jeg  den  alvorligste  Indsigelse.  Bogen 
er  mindst  af  alt  noget  værdigt  Mindesmærke  for  Absalon.  Den  er  over- 
hovedet ikke  noget  Mindesmærke.  Heller  ikke  et  Mindesmærke  for 
Hr.  Bruun  selv;  han  har  heldigvis  sat  sig  bedre  og  værdigere  Mindes- 
mærker end  „Absalons  Saga",  og  han  vil  forhaabenlig  ogsaa  i  Frem- 
tiden rejse  sig  langt  ædlere  Monumenter. 

Jeg  vil  endnu  en  Gang  betone,  at  jeg  har  talt  om  „Absalons  Saga" 
som  Historiker.  Fortællingens  hele  Anlæg  og  Form  berettiger  mig  og 
kalder  mig  dertil.  Jeg  erkender  Bogens  æstetiske  Fortrin.  Der  er  man- 
dig og  udtryksfuld  Stil  og  der  er  moden  Kunst  i  Bruuns  Bog  om  Ab- 
salon. De  grufulde  Rædsler  ved  Buris*s  Lemlæstelse  og  ved  hans 
umenneskelige  Fangeliv  gaar  ikke  nogen  Læser  af  Minde,  og  store 
Skønheder,  som  i  Skildringen  af  fremspirende  Elskov,  vil  ogsaa 
længe  huskes.  Bogen  vil  blive  meget  læst,  og  det  er  den  vel  undt. 
Men  lad  Folk  dog  endelig  tage  den  for  det,  den  er:  en  Frugt  af  frodig, 
digterisk  Fantasi  og  udviklet  Fortællekunst.  Og  lad  dem  ikke  tage  Bo- 
gen for  det,  som  man  efter  dens  Navn  og  Ahléeg  og  Lærdom  maa 
forudsætte,  at  den  er:  en  virkelig  Saga  om  Absalon,  hvori  man  kan 
hente  historisk  Kundskab  om  vor  største  historiske  Skikkelse  og 
psykologisk  Forstaaelse  af  hans  Karakter  og  hans  Gerning.  Lad  det 
staa  klart,  at  hvad  Bogen  end  æstetisk  kan  have  givet  os  —  et  nyt 
Absalon-Monument  er  den  sandelig  ikke. 

Ladysmiths  Undsætning, 

Den  5te  December  Bk  jeg  tilligemed  flere  Boere  Tilladelse  til  for  2 
Uger  at  rejse  hjem  og  se  til  vore  Landbrug.  Jeg  blev  sammen  med  min 
Hest  befordret  til  en  Jæmbanestation  ca.  30  Mil  fra  Nooitgedacht,  hvor  jeg 

ankom  om  Morgenen  tidlig.  Paa  hele  Vejen  havde  jeg  maattet  banke  Be- 
boerne op  i  de  Farmhuse  som  jeg  passerede  for  at  give  dem  Breve,  Bud- 
skab og  Hilsener,  som  jeg  bragte  fra  deres  Slægtninge  i  Natal,  og  over- 
alt maatte  jeg  vente  paa  at  Kaffekjedelen  kom  i  Kog  samt  i  Mellemtiden 
berette  alle  Nyheder  fra  Fronten  og  berigtige  mange  vilde  Rygter,  der  vare 
naaede  ud  til  disse  ensomme  Vaaninger;  Rygter,  der  meldte  om  forfærde- 
lige Slag,  hvor  Boere  i  Massevis  vare  faldne  og  havde  bragt  mangen  en 
Kvinde  Rædsel  for  at  høre  det  første  paalidelige  Nyt  dernede  fra.  Da  jeg 
ved  otte  Tiden  ankom  til  mit  eget  Hus,  havde  jeg  drukket  elleve  Kopper 
Kaffe  og  fortæret  et  Utal  af  alle  Slags  Kager.  Hvilken  Vederkvægelse  det 
var  efter  disse  Par  Maaneders  Feltliv  igjen  at  sidde  ned  til  et  ordentligt 
Maaltid  og  efter  et  ordentlig  Bad  at  trække  i  rene  Klæder  samt  at  strække 
sig  paa  en  blød  Seng.  Kun  faa  havde  kjendt  mig,  da  jeg  kom  ridende  i 
lasede  Klæder  og  med  et  flere  Tommer  langt  Kindskæg. 

Paa  Farmen  fandt  jeg  en  saadan  Mængde  Arbejde,  at  det  var  mig 
umuligt  at  blive  færdig  i  de  2  Uger.  Dertil  kom  ogsaa  at  min  Bestyrer 
Bergh  —  en  ung  Cape  Coloni  Boer  —  havde  indvilget  i  at  slutte  sig  til 
Boerene  og  maatte  afgaa  til  Fronten  midt  i  December.  Jeg  fik  derfor  min 
Orlov  forlænget  til  i  Begyndelsen  af  Januar  og  ankom  først  til  Ladysmith 
den  6te,  samme  Dag  som  Boerene  foretog  deres  tapre  Angreb  paa 
Waggon  Hill  —  en  stor  Højslette  som  dominerer  Byen  og  som  blev  helte- 
modigt forsvaret  af  Fjenden.  En  overordentlig  hidsig  Kamp  fandt  Sted  hele 
Dagen  og  Lykken  smilede  afvexlende  til  begge  Partier  og  undertiden  saa 
det  ud  som  om  denne  Nøgle  til  Ladysmith  var  i  vore  Hænder  men  i  næste 
Øjeblik  fik  Fjenden  nye  Forstærkninger  og  Boerene  dreves  tilbage.  Conan 
Doyle  fortæller  om  saarede  Soldater,  der  flere  Gange  tjente  som  Anlæg  for 
deres  Fjenders  Rifler.  En  saadan  Ulykkelig  fik  medens  han  tjente  som  Skjul 
for  en  Boer  sex  Kugler  gjennem  sit  Legeme.  Om  Eftermiddagen  maatte 
vore  Folk  trække  sig  tilbage  efter  i  ca.  15  Timer  at  have  kæmpet  med  en 
næsten  mageløs  Tapperhed. 

Dagene  i  vor  Lejr  ved  Colenso  gik  hen  uden  stor  Afvexling;  vi  vare 
delte  i  to  Hold,  som  skiftevis  tilbragte  24  Timer  ad  Gangen  i  vore  Stil- 
linger, der  nu  vare  indrettede  til  rene  Fæstninger  og  hvor  vi  uafbrudt 
bleve  bombarderede  fra  den  fjendtlige  Lejr  ved  Chieveley.  Vore  Kanoner 
svarede  aldrig  saa  det  var  umuligt  for  Fjenden  at  bestemme  deres  Stillin- 
ger. De  to  Hold  skiftede  altid  Vagt  lige  efter  Solnedgang,  naar  Belysningen 
var  usikker,  idet  vi  nemlig  maatte  over  en  større  aaben  Slette  for  at  kom- 
me ind  i  Forterne,  og  her  var  det,  at  Fjenden  mest  ivrigt  bombarderede 
os  med  Kardætsker,  som  sprang  over  vore  Hoveder  og  sendte  en  Regn  af 
runde  Kugler  ned  over  os.  Imidlertid  red  vi  hurtigt  og  i  spredt  Orden,  saa 
det  var  meget  sjældent,  at  vi  mistede  en  Mand.  I  Fortet  eller  Skansen  gik 
Tiden  med  at  holde  Udkig  med  Fjenden  om  Dagen  og  at  trække  paa 
Brandvagt  nede  ved  Floden.  Paa  Toppen  af  Skansen  stod  altid  en  Vagt, 
som  tilraabte  os,  naar  det  glimtede  fra  de  store  Skibskanoner  ved  Chieve- 
ley. Tidsrummet  mellem  Glimtet  og  Granatens  Ankomst  var  ca.  25  Secun- 
der,  saa  vi  havde  tilstrækkelig  Tid  til  at  søge  Dækning.  Neppe  vare  vi  i 
Læ  under  Skansen,  før  vi  hørte  Lyden  fra  Kanonens  Affyring,  der  kom 
som  et  dybt  Drøn  umiddelbart  efterfulgt  af  en  sig  hurtigt  nærmende  hul 
Susen  ikke  ulig  Lyden  af  en  Centrifuge,  der  er  løbet  løbsk;  saa  kom  et 
øredøvende  Brag,  og  medens  Jord  og  Sten  regnede  ned  over  os,  udbredte 
der  sig  en  ildelugtende  grønlig  Damp  af  det  exploderede  Lyddite.  —  I  Be- 
gyndelsen   virkede    denne    Kanonade    yderst  ubehagelig  paa  vore  Nerver, 

i  Løbet  af  nogle  Dage  bleve  vi  saa  vante  dertil,  at  en  Kammerat  og  jeg  én 
Dag,  da  vi  laa  inde  i  vor  lille  Hytte,  som  vi  havde  lavet  af  Zinkplader  som 
Skærm  mod  Sol  og  Regn,  besluttede  os  til  —  da  vi  hørte  Vagtens  adva- 
rende Raab  —  at  tage  Risikoen  og  blive  liggende.  Vi  Bk  imidlertid  en  or- 
dentlig Rystelse  idet  en  100  Punds  Granat  fløj  lige  hen  over  os  og  slog 
ned  i  Jorden,  kun  nogle  faa  Fod  paa  den  anden  Side  af  vort  Skur.  Til  al 
Lykke  var  Grunden  dér  temmelig  blød,  saa  Granaten  gik  ca.  3  Fod  ned, 
før  den  sprang  og  kun  dængede  os  til  med  Mudder;  men  Lufttrykket  var 
saa  stærkt,  at  hele  vor  Hytte  ramlede  sammen.  Efter  en  Uges  Ophold  i 
Skanserne  skulde  20  Frivillige  fra  hvert  Kommando  sendes  op  langs  Tugela 
Floden  for  at  hjælpe  til  med  at  afslaa  et  forventet  Angreb  ved  Potgieters 
Drift.  For  at  faa  lidt  Forandring  tilbød  jeg  min  Tjeneste  og  gik  med.  Vi 
ankom  dér  efter  Mørkets  Frembrud  og  blev  sultne  og  trætte  sendt  ind  i  et 
udtørret  Flodleje  med  Ordre  til  at  holde  streng  Vagt,  da  man  ventede  at 
Fjenden  vilde  forsøge  paa  at  bryde  igjennem  i  Løbet  af  Natten.  Halvdelen 
af  os  holdt  Vagt  for  ved  Et  Tiden  at  blive  afløst  af  den  anden  Halvdel, 
som  —  efter  en  lang  Gudstjeneste  —  strakte  sig  paa  det  haarde  Stenleje 
og  snart  laa  i  dyb  Søvn.  Før  en  forventet  Livsfare  ty  Boerene  altid  til 
Bønner  og  Afsyngelse  af  Psalmer.  Imidlertid  hændte  der  ikke  Spor  og  da 
Daggry  kom,  havde  den  truende  fjendtlige  Styrke  trukket  sig  længere  til- 
bage, medens  dens  Artilleri  begyndte  det  sædvanlige  Bombardement.  Efter 
en  Nats  Hvil  drog  vi  næste  Morgen  tidlig  forbi  Spion  Kop  op  til  Venters 
Spruit,  hvor  vi  forskansede  os  paa  Tugela  Stillingens  yderste  højre  Fløj. 
Udsigten  fra  Højderne  var  aldeles  fortryllende.  Paa  vor  højre  Side  havde 
vi  de  stejle  og  utilgængelige  Drackensbjærge,  hvorfra  Tugelafloden  brusende 
og  fraadende  styrter  sig  i  et  Spring  ca.  1200  Fod  ned  og  saa  flyder  stille 
og  i  mange  Bugtninger  gjennem  Dalen  foran  os,  hvor  talrige  Farme  med 
store  Frugthaver  og  Majsmarker  laa  udbredte.  I  det  Hele  taget  saa  alt  her 
saa  smilende  og  fredeligt  ud,  at  man  vanskelig  kunde  tænke  sig,  at  vi  her 
inden  mange  Dage  skulde  udfægte  en  af  de  blodigste  Kampe,  som  fandt 
Sted  under  hele  Krigen.  Den  23de  Januar  om  Morgenen  bleve  vi  i  for- 
skjellige  Hold  sendte  ud  i  fremskudte  Stillinger  for  at  stoppe  Fjenden,  som 
havde  passeret  Tugela  Floden  og  indtaget  de  lavere  Højder  nærved  Spion 
Kop.  Vi  havde  næsten  hele  Dagen  en  temmelig  varm  Tid  i  en  Afetand  af 
ca.  700  Meter  fra  det  fjendtlige  Infanten. 

Rundt  om  os  dundrede  Kanonerne,  medens  vore  .stpre  Nordenfeldts 
Maxims  udstødte  deres  dybe  og  uhyggelige  Latter.  Solen  brændte  ubarm- 
hjærtigt  ned  paa  os  og  ophedede  Stenene,  hvorimellem  vi  laa  i  en  saadan 
Grad,  at  Skansen  blev  et  rent  Helvede;  saa  vi  vare  glade  ved  at  slippe 
bort,  da  vor  Afløsning  ankom  hen  paa  Eftermiddagen  med  Ordre  til  os  om 
at  ride  tilbage  til  vort  Fort  paa  højre  Fløj. 

Om  Natten  maatte  vi  igjen  ride  ud  og  havde  travlt  indtil  Daggry  med 
at  lave  Skanser  nærved  Fjenden,  som  man  ventede  vilde  prøve  paa  at  sætte 
sig  i  Besiddelse  af  Spion  Kop  fra  hvis  høje  Topflade  de  vilde  kunne  domi- 
nere vor  hele  Stilling.  Saasnart  det  var  nogenlunde  lyst,  drønede  Kanon- 
skud løs  fra  alle  Kanter,  vore  Pom-Pom  udstødte  deres  uhyggelige  Gjøen, 
Geværskud  knaldede  i  Tusindvis,  og  det  hele  udgjorde  det  mest  djævelske 
Spektakkel,  jeg  nogensinde  har  hørt  under  Krigen.  Da  vi  saa,  at  vore  Ka- 
noner rettede  hele  deres  Ild  mod  Toppen  af  Spion  Kop,  anede  vi  strax,  at 
Fjenden  om  Natten  havde  tiltvunget  sig  Stilling  dér.  —  Skønt  vore  Kano- 
ner under  hele  Slaget  vare  indhyllede  i  en  tæt  Støvsky  fra  de  explode- 
rende  fjendtlige  Granater,  og  Mandskabet  ofte  maatte  indaande  den  grønne. 

giftige  Lydditerøg,  vedbleve  de  uden  Ophold  med  glimrende  Præcision  at 
rette  deres  hele  Ild  mod  Toppen  af  Spion  Kop,  hvor  Fjenden  og  vore  Folk 
kæmpede  i  en  Afstand  af  kun  50  Meter. 

Midt  paa  Dagen  blev  der  stukket  et  hvidt  Flag  op  og  en  Del  fjendtlige 
Soldater  sprang  op  for  at  overgive  sig  hvorfor  en  Mængde  Boere  sprang 
frem  af  deres  Forskansninger,  men  bleve  stoppede  af  Thomeycroft,  som 
raabte:  „Gaa  ad  Helvede  til,  jeg  befaler  her  og  tillader  ingen  Overgivelse. ** 
Ved  Middagstid  fik  Englænderne  Forstærkning,  og  de  havde  nu  ca.  5000 
Mand  mased  sammen  paa  den  halve  Bjærgoverflade,  hvorfor  deres  Tab 
ogsaa  blev  overordentlig  stort.  Resultatet  af  vor  Kanonskydning  var  glim- 
rende, de  to  Kanoner  affyrede  ca.  1400  Granater  og  af  disse  sprang  kun 
én  mellem  vore  egne  Folk  uden  dog  at  gjøre  nogen  Skade.  De  smaa  ét- 
pundige  Pom-Pom  Granater  vedblev  ogsaa  hele  Dagen  at  falde,  hvor  Fjen- 
dens Tropper  vare  tættest  og  anrettede  stor  Ødelæggelse.  Efter  Mørkets 
Frembrud  trak  Fjenden  sig  tilbage  og  de  aldeles  udmattede  Boere  røm- 
mede ligeledes  Bjærget,  paa  hvis  Top  Saarede  og  Døde  bleve  efterladte  i 
Hobevis. 

Om  Natten  fik  vort  Kommando  Ordre  til  før  Daggry  at  rykke  op  og 
tage  Stilling  paa  Toppen  af  Spion  Kop,  hvor  man  antog,  at  Fjenden  endnu 
var.  Den  25de  om  Morgenen,  før  Dagen  gryede,  klatrede  vi  op  ad  de 
næsten  2000  Fod  høje  Bjærgskrænter  og  naaede  op  til  Gaarsdagens  gru- 
fulde Slagplads.  Vi  havde  Ordre  til,  hvis  vi  fandt  Fjenden  forskanset  der- 
oppe, da  under  alle  Omstændigheder  at  drive  ham  bort,  saa  vi  forventede 
nok  en  Dags  haard  Kamp  og  kom  i  det  dæmrende  Halvmørke  krybende 
fremad  i  det  lange  Græs,  hvert  Øjeblik  ventende  en  Salve  og  en  Regn  af 
Geværkugler. 

Alt  forblev  imidlertid  stille,  og  umiddelbart  efter  begyndte  Solen  at 
krybe  frem  og  viste  os  det  frygteligste  Syn,  som  jeg  nogensinde  har  set. 
Rundt  omkring  og  bag  os  laa  Ligene  af  ca.  30  Boere ;  foran  os  var  en  lav 
nylig  opkasted  Jordvold,  bagved  hvilken  laa  110  døde  og  døende  Soldater. 
Til  højre  og  venstre  samt  længere  tilbage  laa  bag  Forskansninger  og  Klippe- 
blokke flere  Hundreder  af  frygtelig  lemlæstede  Lig  og  haardt  saarede  Sol- 
dater spredte.  Hver  Sten,  jeg  saa,  havde  et  eller  flere  Mærker  fra  Gevær- 
kugler. Jeg  fandt  ogsaa  her  Ligene  af  to  Harer;  de  var  aabenbart  sprunget 
ud  fra  deres  Skjulested  og  vare  øjeblikkeligt  blevne  ramte.  Jeg  saa  Liget 
af  en  engelsk  Officer  ved  Navn  Raphael,  hvis  Hoved  fra  Næsen  af  var 
totalt  bortrevet  af  en  hel  Granat.  Et  Sted  laa  Ligene  af  3  Soldater,  som 
vare  blevne  dræbte  ved  Explosionen  af  en  Creusot  Granat,  deres  Uniformer 
vare  aldeles  afbrændte  og  de  nøgne  Legemer  helt  forkullede.  De  fleste 
Soldater  maa  have  fundet  en  øjeblikkelig  Død,  da  de  næsten  alle  vare 
ramte  i  Hovedet;  én  havde  været  ifærd  med  at  spise  en  Biscuit,  et  Stykke 
sad  fast  mellem  hans  Tænder,  medens  han  holdt  det  andet  Stykke  kramp- 
agtigt fast  i  Haanden.  —  Den  engelske  Ambulance  var  nu  ankommen  og 
en  Del  Læger  begyndte  strax  Forbindingen  af  de  mange  Saarede,  som  for 
Størstedelen  vare  i  frygtelig  Tilstand,  en  Del  havde  ligget  uden  at  kunne 
røre  sig  i  over  24  Timer.  Andre  Medhjælpere  lavede  Grave,  hvori  Ligene 
uden  nogen  Ceremoni  bleve  kastede.  Jeg  saa  Dagen  efter  Ben  og  Arme 
samt  i  ét  Tilfælde  det  halve  Hovede  af  begravede  Lig  stikke  frem  fra  de 
sammensunkne  Grave. 

Vi  begyndte  nu  at  indsamle  Geværer  og  Ammunition  og  her  hændte  et 
ganske  særegent  Ulykkestilfælde.  En  Boer  ved  Navn  Dannhauser  vilde 
trække   en   Riffel  ud  af  Hænderne  paa  en  død  Soldat,  hvis  stive  Hænder 

krampagtigt  fattede  om  Geværskæftet  og  hvis  Pegefinger  hvilede  paa  Af- 
trækkeren. Skuddet  gik  af  og  Kuglen  gik  igjennem  Maven  paa  Dannhauser, 
som  døde  efter  et  Par  Timers  haarde  Lidelser. 

En  Del  Medlemmer  af  det  engelske  røde  Kors  gik  omkring  med  deres 
Apparater  og  toge  Fotografier  af  forskjellige  Scener  paa  Slagmarken.  Vi 
opdagede  at  én  af  disse  Fyre  vendte  det  Indvendige  af  Lommerne  ud  paa 
de  døde  Soldaters  Uniformer  for  paa  Billederne  at  vise,  hvordan  de  havde 
været  plyndret  af  Boerene.  Vi  stoppede  hurtigt  hans  Operationer.  Natur- 
ligvis er  det  uundgaaeligt  i  en  Krig  at  hindre  Raahed,  Plyndring  o.  lign., 
og  jeg  saa  fiere  Boere  nedværdige  sig  til  at  undersøge  og  tømme  Lom- 
merne paa  mange  af  Ligene,  men  ellers  vil  jeg  sige,  at  de  handlede  saa 
humant  som  muligt  og  paa  enhver  Maade  hjalp  de  saarede  fjendtlige  Sol- 
dater, som  alle  efter  at  være  pleiede  fik  Lov  til  at  følge  deres  egen  Am- 
bulance tilbage  til  de  engelske  Hospitaler.  —  Ved  Indsamlingen  af  den 
overordentlig  store  Mængde  Geværer  og  Ammunition  forefandt  vi  en  be- 
tydelig Mængde  „Dum-Dum"  eller  exploderende  Kugler,  hvis  Brug  Fjenden 
hidtil  bestemt  havde  benægtet. 

Ved  Solnedgang  forlod  den  engelske  Ambulance  Bjærget,  efterladende 
en  stor  Mængde  ubegravede  Lig,  som  nu  var  begyndt  at  stinke,  og  som 
det  var  umuligt  at  hcMe  de  store  Skarer  af  Ravne  og  Aadselfugle,  der 
hele  Dagen  havde  kredset  rundt  om  Bjærgtoppen,  borte  fra.  Vort  Kommando 
fik  Ordre  til  at  holde  Vagt  Natten  over  paa  Slagmarken,  og  aldrig  skal  jeg 
glemme  denne  forfærdelige  Nat.  Det  regnede  fint  og  var  bælgmørkt;  Luf- 
ten var  fyldt  af  den  frygtelige  Stank;  naar  vi  gik  fra  Vagtpost  til  Vagtpost 
snublede  vi  uafladelig  over  Ligene;  denne  Brandvagtstjeneste  er  det  ube- 
hageligste og  uhyggeligste,  jeg  under  hele  Krigen  har  deltaget  i.  Fjendens 
elektriske  Lysapparat  kastede  hele  Natten  sine  stærke  Straaler  henover 
Bjærgtoppen;  det  var  øjensynligt,  at  han  frygtede  for  et  Natteangreb  fra  os; 
og  jeg  maa  tilstaa,  at  jeg  altid  har  undret  mig  over,  at  dette  ikke  fandt 
Sted.  Jeg  havde  Kommando  over  en  Del  af  Vagtmandskabet  og  maatte 
holde  mig  vaagen  næsten  hele  Natten.  Det  var  en  ren  Nydelse  næste 
Morgen  at  ride  bort  fra  den  nu  aldeles  utaalelige  Stank  og  i  en  klar  og 
smuk  Morgenluft  at  vende  tilbage  til  vor  Stilling  yderst  paa  høire  Fløj. 

Min  Kaifer  Gert  syntes  yderst  tilfreds  med  Udbyttet  af  vor  Fægtning; 
han  sad  i  sin  Saddel  næsten  helt  skjult  af  Krigsbytte,  som  var  bundet  fast 
baade  for  og  bag  ham,  saa  kun  hans  sorte  Hoved  stak  op  og  viste  hans 
hvide  Tænder  i  et  vældigt  Grin.  I  et  Par  Dage  havde  vi  nu  en  temmelig 
fredelig  Tid,  som  gik  hen  med  at  afsøge  de  nærliggende  Farme  for  Frugt 
og  Grøntsager;  af  og  til  fik  vi  sendt  nogle  Granater  ind  over  vore  Skanser, 
men  de  gjorde  os  ingen  Skade. 

Den  følgende  Tid  gik  med  nye  Kampe,  hvor  vi  ret  fik  Lejlighed  til  at 
iagttage  Virkningen  af  det  meget  omtalte  Lyddite  og  at  indse,  hvor  store 
de  Overdrivelser  vare,  som  før  Krigen  bleve  udspredte  om  dette  frygtelige 
Sprængstof.  Indaandingen  af  den  grønlige,  giftige  Damp,  der  udvikler  sig 
ved  en  Lydditebombes  Explosion  sktilde  i  de  fieste  Tilfælde  være  dødelig. 
Det  viste  sig  imidlertid,  at  de  ingenlunde  vare  saa  farlige,  idet  en  Mængde 
Granater  sprang  ganske  tæt  ved  os  og  kun  gav  nogle  faa  af  os  lidt 
Hovedpine. 

En  Ordonantsrytter,  som  kom  ridende  op  i  vor  Stilling  med  en  Mel- 
ding, sprang  af  sin  Hest,  da  han  hørte  en  Bombe  komme  susende,  og  i 
næste  Øjeblik  var  han  og  hans  Hest  totalt  indhyllet  i  Lydditerjøgen.  Ex- 
plosionen    skete    saa   nær    ved    ham,    at   ingen  af  os  ventede  at  se  ham 

levende  igjen;  i  næste  Øjeblik  kom  han  vaklende  ud  af  Dampen  og  faldt 
halvt  bevidstløs  til  Jorden.  Efter  at  vi  havde  givet  ham  noget  Vand  at 
drikke,  samt  badet  hans  Hoved,  kom  han  imidlertid  helt  til  sig  selv  og 
klagede  kun  over  lidt  Hovedpine;  hans  Hest  fejlede  ikke  Spor. 

I  Længden  blev  det  imidlertid  umuligt  for  os  at  holde  vore  Stillinger; 
vi ,  maatte  vige  og  lade  Vejen  aaben  til  Ladysmith,  saa  Englænderne  kunde 
undsætte  den  belejrede  By.  Den  28de  Februar  om  Morgenen  begyndte  vi 
vort  Tilbagetog.  Det  foregik  under  store  Vanskeligheder,  da  Vejene  vare 
fuldstændig  opløste  af  de  sidste  Dages  stærke  Regn.  Vore  Hundreder  af 
tungt  læssede  Vogne  sank  mange  Steder  i  til  Hjulenes  Nav,  Oxemes  og 
Muldyrenes  Seletøj  sprang,  og  hele  Tiden  maatte  vi  være  behjælpelig  med 
at  faa  Trænet  afsted.  Den  første  Nat  var  især  drøj,  Regnen  væltede  ned 
i  Strømme  og  Humøret  var  yderst  sløjt  paa  Grund  af  vore  skuffede  For- 
haabninger.  Ved  Midnatstid,  da  vi  havde  travlt  med  at  hjælpe  til  ved  Træ- 
nets Overgang  over  en  lille  Flod,  hvor  Vandet  naaede  os  til  Bæltestedet, 
kom  der  Melding  om,  at  vi  bleve  forfulgte.  I  det  tætte  Mørke  og  gjen- 
nemblødte  indtil  Skindet  maatte  vi  sidde  til  Hest  og  ride  tilbage  for  at 
hjælpe  Arrieregarden.  Det  Hele  viste,  sig  imidlertid  at  være  falsk  Alarm. 
Lidt  før  Daggry  var  jeg  aldeles  udaset,  saa  jeg  red  ind  i  en  Majsmark, 
stod  af  Hesten  og  smed  mig  ned  i  Mudderet,  hvor  jeg  —  trods  Regnen 
—  strax  faldt  i  Søvn.  Da  jeg  vaagnede  var  Vejret  klaret  op  og  Solen 
skinnede  varmt  ned  mellem  den  høje  Majs  og  viste  mig  ret  den  frygtelige 
Tilstand,  min  Garderobe  var  kommen  i.  Mudderet  sad  i  tykke  Kager  over- 
alt; min  Hat  laa  i  en  Pøl  Vand  og  mit  Haar  og  mit  lange  Fuldskæg  var 
helt  klistret  sammen  af  Ler.  Heldigvis  fandt  jeg  hurtigt  min  Hest  og 
naaede  efter  et  Par  Timers  Ridt  igjen  Hovedkolonnen. 

Hele  Natalarméen  kom  imidlertid  i  god  Behold  til  Biggarsbjærgene, 
hvor  den  indtog  Stilling  i  en  Linie  fra  Drackensbjærgene  Syd  for  Dundee 
over  til  Buifalo  Floden.  For  en  lang  Tid  var  her  saa  godt  som  Intet  at 
gjøre,  da  Ladysmiths  Besætning  og  General  Bullers  Armé  vare  for  udmat- 
tede til  strax  at  begynde  deres  Operationer  imod  os. 


December. 


Danmark. 

Spliden  i  Højre.  —  Ålberti  og  Ligbrændingen.  —  Krigsministerens  Demission.  — 

Edvard  Brandes.  —  Frisindet  Ungdom. 

Højre  holdt  i  Begyndelsen  af  December  sit  aarlige  Delegeretmøde.  Det 
forløb  under  hæftig  Strid  mellem  de  ældre  besindige  Højremænd  og  de 
yngre,  mere  iltre  Elementer,  der  mærkelig  nok  især  finder  Tilslutning  hos 
de  ellers  saa  sindige  Jyder.  Efter  et  Højreblads  Beskrivelse  var  Mødet 
præget  „af  en  dirrende  Nervøsitet".  „Der  forefaldt  Episoder",  hedder  det, 
„af  rent  ud  dramatisk  Virkning,  Episoder,  som  ledede  Tankerne  hen  paa 
de  stormende  Møder  i  det  ungarske  Deputeretkammer,  naar  det  truer  med 
at  gaa  paa  Næverne  løs.  Blodet  var  i  Kog.  Gemytterne  var  saa  ophidsede, 
som  det  paa  nogen  Maade  gik  an."  Hovedmanden  for  alt  dette  var  Højres 
yngste  Folketingsmand  Dr.  Birck,  hvis  sjældne  Evne  til  at  fremkalde  dra- 

m«tisk  bevægede  Optrin  er  noksom  kendt  fT*a  Valgkampen  i  4.  Kreds  sidste 
(lang  og  hans  muntre  Sammenstød  med  Frøken  Anne  Bruun  paa  selve 
Valgdagen.  Denne  Gang  var  det  Kammerherre  Scavenius,  han  gennem- 
heglede, indtil  denne,  der  heller  ikke  er  nogen  Fredens  Engel,  til  sidst  til- 
tordnede ham  et  energisk  „Hold  Mund**. 

Stridens  Aarsag  svarede  dog  ikke  til  den  megen  Vrede.  De  unge  angreb 
Parttbestyrelsen,  fordi  den  „leflede"  med  nogle  af  Ministrene,  men  der  var 
ikke  meget  Forslag  deri.  Unge  og  gamle  Højremænd  har  jo  det  sidste  Aars 
Tid  eller  to  kappedes  om  at  „lefle"  med  Ministrene.  Overfor  Krigsministeren 
lægger  de  alle  fra  „Vort  Land"  til  „Samfundet"  den  samme  hjærtevarme  Hen- 
givenhed for  Dagen  og  alle  har  de  været  med  fra  de  besindigste  til  de 
alier  hidsigste  i  den  antisocialistiske  Fylking,  hvis  Høvding  Hr.  Alberti  er. 
Lige  redelig  har  de  alle  stræbt  under  hans  Førerskab  at  ramme  det  køben- 
havnske Demokrati. 

Skulde  de  „yngre"  Højremænd  betyde  noget,  saa  maatte  de  have  Tan- 
ker og  Meninger,  der  skilte  dem  ud  fra  det  gamle  Parti  og  gav  dem  Be- 
tingelser for  at  forny  det.  Men  deraf  er  intet  Spor.  Derfor  kom  Mødets  Af- 
stemninger til  at  dreje  sig  om  ligegyldige,  formelle  Spørgsmaal;  det  viste 
sig,  at  de  yngre  var  et  beskedent  Mindretal,  men  at  der  var  en  Mellem- 
gruppe, som  først  og  fremmest  vilde  holde  sammen  og  derfor  vilde  tilfreds- 
stille dem  nogenlunde. 

Det  hele  endte  saa  med  en  Resolution,  hvor  Partiets  gamle  reaktionære 
Sindelag  præger  hver  Linje.  Nr.  1  er  nu  som  altid  Militærvæsnet.  Det  skal 
ordnes  „gennem  Udvikling  af  det  bestaaende"  o:  Fæstningen.  Saa  er  der 
Toldbeskyttelse,  Modstand  mod  den  lige  Valgrets  Indførelse  i  Kommunerne, 
Modstand  mod  det  almindelige  borgerlige  Ægteskab  og  Kamp  mod  Social- 
demokraterne. Ind  i  det  er  dog  føjet  et  rimeligt  Krav:  en  retfærdig  Valg- 
kredsfordeling. Højre  tænkte  ikke  derpaa,  da  det  i  1894  lavede  den  nu- 
gældende Valglov  for  at  frelse  Forligspartiernes  Flertal ;  først  nu,  da  de  kan 
vinde  nogle  Kredse  derved,  er  Retfærdighedskravet  faldet  dem  ind.  Men 
derfor  bliver  det  naturligvis  lige  retfærdigt;  i  dette  ene  Punkt  er  alle  radi- 
kale Venstremænd  enige  med  dem.  — 

December  Maaneds  Rigsdagsforhandlinger  var  lige  saa  lidet  betydnings- 
fulde som  Novembers.  En  enkelt  Forhandling  bør  dog  Opmærksomheden 
fæstes  ved.  Den  gjaldt  et  Forslag  af  Alfr.  Christensen  om  lettere  Ad- 
gang til  Ligbrænding.  Nu  hæmmes  denne  hygiejniske  Begravelsesmaade  ved 
de  urimeligste  Bestemmelser  om,  at  den,  der  ønsker  Ligbrænding,  højtidelig 
skal  gøre  Testamente  derom;  for  umyndige,  under  18  Aar,  kan  Ligbræn- 
ding derfor  slet  ikke  anvendes.  Hr.  Alberti  vendte  sig  bistert  mod  Alfr. 
Christensens  Forslag,  og  han  flk  under  Diskussionen  rig  Lejlighed  til  paany 
at  vise,  hvor  gennemreaktionær  hans  Tankegang  er;  han  anvendte  i  stort 
Omfang  den  Klown-Jargon,  som  synes  ham  den  naturligste,  og  som  han 
stadig  flnder  det  passende  at  lade  Rigsdagsmændene  høre  fra  Ministerbordet, 
og  han  behandlede  Hr.  Alfr.  Christensen  med  al  den  ophøjede  Foragt,  som 
et  Bestyrelsesmedlem  af  Venstre,  der  ikke  er  ham  lydig  i  et  og  alt,  efter 
hans  Mening  fortjener. 

Men  medens  de  offentlige  Rigsdagsforhandlinger  forøvrigt  gik  stille  af,  var 
Bevægelsen  des  større  blandt  Ministrene,  Finansudvalgets  Venstremedlemmer 
og  Venstres  Bestyrelsesmedlemmer.  Det  var  atter  Krigsministeren  det  gjaldt. 
Langsomt  begyndte  Rygterne  derom  at  trænge  ud,  indtil  „Politiken"  til  sidst 
kunde  meddele,  at  hans  Afskedsbegæring  var  indgivet.  Hvad  der  nu  har 
gjort  Stillingen   uholdbar  for  ham  er  endnu  ikke  fuldt  oplyst.    Beretninger, 


I 

i 


December  485 

der  formentlig  vil  blive  bekræftede  under  Finanslovsbehandlingen,  taler  om 
to  nye  Tillidsbrud  overfor  Folketingsflertallet.  Det  ene  gælder  de  Anlæg 
paa  Saltholmen,  som  han  har  fattet  en  saa  ulykkelig  Kærlighed  til.  Til 
Trods  for,  at  han  i  Foraaret  havde  maattet  afgive  en  nøje  specificeret  Op- 
gørelse over,  hvad  de  omstridte  .  11 6,000  Kr.  skulde  bruges  til,  har  han 
sparet  nogle  af  dem  paa  andre  Punkter  for  at  anvende  dem  til  en  Kaserne- 
bygning med  en  Art  Kasemater  paa  Saltholmen,  i  direkte  Strid  med  Er- 
klæringen fra  Foraaret.  Dernæst  havde  han  i  Fjor  ønsket  overladt  til  mili- 
tære Formaal  det  Overskud,  som  Usserød  Klædefabrik  giver  ud  over  50,000 
Kr.,  d:  et  Beløb  paa  omtrent  50,000  Kr,  Folketinget  nægtede  det,  men 
Krigsministeren  har  vidst  at  skaffe  sig  Pengene  alligevel:  han  har  nedsat 
Prisen  paa  Klæde,  som  leveres  Hæren,  saaledes  at  Fabrikens  Overskud 
svinder  ind  til  50,000,  og  Hærens  Klædeudgifter  formindskes  med  50,000 
Kr.  Hvad  han  har  brugt  disse  Penge  til  er  foreløbig  ikke  oplyst.  Det  er 
en  Omgaaen  af  Rigsdagens  Bevillingsmyndighed  under  Former,  der  er  saa 
grove,  at  en  Rigsretsanklage  unægtelig  var  paa  sin  Plads. 

Saasnart  disse  Handlinger  blev  opdaget  har  Venstres  Finansudvalgsmed- 
lemmer  skredet  ind  under  Ledelse  af  Hr.  Zahle.  Efter  Beretningerne  har 
ogsaa  Hr.  Vilh.  Lassen  sluttet  sig  til  ham  og  gjort  til  sine  Jens  Busks 
berømte  Ord  fra  i  Fjor.  Overfor  disse  Angreb  har  Krigsministeren  maattet 
vige,  men  i  Stedet  for  at  tage  Følgerne  af  sin  Handlemaade  og  forsvinde 
i  Stilhed,  har  han  prøvet  at  drage  Marineminister  Jøhnche,  som  Rigs- 
dagen ikke  kan  bebrejde  nogetsomhelst,  med  sig  i  Faldet.  Følgen  er  blevet 
en  almindelig  Ministerkrise. 

Naar  Krigsminister  Madsens  Stilling  nu  omsider  er  blevet  uholdbar, 
saa  viser  dette  to  Ting.  For  det  første,  at  „Uroens"  Mænd  havde  Ret  i 
deres  Angreb  paa  ham.  Det  har  vist  sig  at  være  umuligt  at  tvinge  ham  til 
at  opfylde  sine  parlamentariske  Pligter;  skønt  han  Gang  efter  Gang  havde 
brændt  sig,  atter  og  atter  var  blevet  advaret,  fortsatte  han  uforstyrret  sine 
Forsøg  paa  bag  Folketingets  Ryg  at  udbedre  Fæstningen.  Men  dernæst  viser 
det,  hvor  afgørende  en  Betydning,  det  har  haft,  at  der  fandtes  Venstremænd, 
som  ikke  uden  videre  lystrede  Parolen  om  Tavshed  og  urokkelig  Tillid. 
Det  har  været  almindeligt,  i  Højrepressen,  den  gamle  moderate  Presse  og 
de  rettroende,  regeringsdyrkende  Venstrereformblade,  at  haane  den  radikale 
Bevægelse,  der  i  Sommer  gik  som  en  Storm  over  Landet  for  saa  at  standse, 
saa  snart  Efteraaret  kom,  og  Rigsdagen  mødtes.  Besynderlig  nok  har  Dr. 
V.  Vedel  i  et  Hæfte  af  „Tilskueren**,  der  udkom  samme  Dag  som 
Efterretningen  om  Krigsministerens  Afskedsbegæring  offentliggjordes,  sluttet 
sig  til  denne  Haån  med  ufordulgt  Skadefryd. 

Al  denne  overlegne  Medlidenhed  har  beroet  paa  en  Misforstaaelse.  Efter- 
aaret er  ikke  en  Tid  for  Møder;  derfor  har  Møderne  de  sidste  Maaneder 
været  faa.  Men  dette  har  ikke  hindret,  at  „Uroens"  Mænd  netop  i  denne 
Tid  har  ført  deres  Arbejde  afgørende  Skridt  fremad  og  i  dette  Øjeblik  staar 
stærkere  i  Befolkningen  end  paa  noget  tidligere  Tidspunkt.  Og  Møderne 
med  den  radikale  Stemning  har  ikke  været  spildt;  i  Kreds  efter  Kreds  har 
selv  meget  vaklende  Rigsdagsmænd  forstaaet  Vælgerstemningen,  forstaaet, 
at  den  Vej,  der  fører  ad  Højre  og  Fæstningen  til,  den  fører  ogsaa  til 
Nederlaget  paa  Valgdagen.  Denne  Forstaaelse  har  været  saa  stærk,  at  det 
efter  Krigsministerens  nye  Forsyndelser  har  været  umuligt  at  holde  et  Flertal 
sammen  om  ham.  Naar  Krigsministeren  nu  falder,  hvorledes  Krisen  saa 
end  ellers  slutter,  saa  skyldes  det  næst  hans  egen  ufortrødne  Bjergsomhed, 
den  radikale  Stemning,  Venstres  Vælgere  i  Sommer  har  lagt  for  Dagen. 

Det  ny  Aarhundrede.  II.  8.  32 

Aarets  sidste  Dag  bragte  den  Efterretning,  at  Edvard  Brandes  opgav 
„Politiken ''s  Redaktion.  Edvard  Brandes  har  været  omstridt  som  meget  faa 
andre  herhjemme.  Flere  Gange  har  Naget  mod  HalvQersemes  Mænd  og 
deres  Tanker  samlet  sig  mod  ham  som  i  et  Brændpunkt.  Enkelte  Gange 
har  det  slaaet  ud  i  helt  panikagtige  Forbitrelsesbevægelser,  og  selv  blandt 
dem,  der  hovedsagelig  hørte  samme  Aandsretning  til,  har  der  været  enkelte, 
for  hvem  Vreden  mod  ham  blev  en  fiks  Ide,  der  virkede  fordærvende  paa 
alle  deres  Anskuelser.  Hvorfor?  Af  mange  Grunde  maaske,  men  alligevel 
først  og  fremmest,  fordi  han  var  saa  klar  og  saa  aabenhjertig,  sagde  sin 
Mening  saa  lige  ud  uden  nogen  Slags  Omsvøb,  hvor  ilde  den  saa  var  hørt, 
fordi  han  med  en  udfordrende,  tit  helt  drillende  Trods  altid  tog  de  fulde 
Konsekvenser  af  sine  Meninger.  Der  var  hos  ham  intet  af  den  uklare 
Blødhed,  der  forsoner  og  afvæbner  Modstanderne. 

Derfor  var  han  trods  nogen  skabt  til  at  være  Gennembrudets  Mand  i 
Kampaarene;  om  hans  Navn  stod  altid  det  Gny,  der  trak  Linjerne  op.  Og 
derfor  er  det  et  mærkeligt  Vidnesbyrd  om,  hvor  klogt  og  sikkert  vore 
Bønder  ved  at  skælne  mellem  Religion  og  Politik,  at  det  netop  blev  ham, 
Langelands  Bønder  sendte  ind  i  Folketinget  i  1880  som  Besegling  af 
Alliancen  mellem  Bønderne  og  det  literære  Venstre.  Han  var  i  en  sjelden 
Grad  paa  sin  Plads  derinde.  Ingen  overgik  ham  i  Opfattelsens  Hurtighed 
under  Lovarbejdet,  næppe  nogen  kunde  udrede  en  vanskelig  Sag  saa  klart 
og  letfatteligt  som  han ;  Bonderepræsentanter,  som  et  forskelligt  Livssyn  siden 
har  gjort  til  hans  bitre  Fjender,  mindes  endnu  med  Beundring  hans  .Ar- 
bejde som  Folketingsmand. 

Saa  trak  han  sig  tilbage  fra  Rigsdagen  i  Forligspolitikens  Aar.  Først  da 
Venstreministeriet  dannedes  i  1901,  traadte  han  atter  aktivt  frem  i  det 
politiske  Liv  som  „Politiken ''s  Redaktør.  Hans  Stilling  i  de  SVg  Aar,  som 
er  gaaet  siden  da,  har  været  yderst  vanskelig.  Paa  den  ene  Side  følte  han 
sig  bundet  af  Partihensyn;  han  syntes,  man  maatte  tage  lempelig  paa  en 
Regering,  som  han  ud  fra  sine  rige  Erfaringer  forstod  kunde  have  mange- 
haande  Vanskeligheder  at  kæmpe  imod;  ofte  undskyldte  og  forklarede  han 
en  Politik,  som  var  langt  anderledes  end  den,  han  ønskede.  Og  paa  den 
anden  Side  havde  han  en  radikal  Ungdom,  der  utaalmodig  drev  fremad, 
som  vilde  have  Ende  paa  Overgangstiden,  vilde  til  at  arbejde  paa  noget 
nyt,  selv  om  Frugterne  af  dette  Arbejde  først  skulde  plukkes  et  Par  Aar- 
tier  ud  i  Fremtiden.  Intet  Under,  at  denne  Stilling  syntes  ham,  den  klare 
Stridens  Mand,  byrdefuld,  og  at  han  til  sidst  besluttede  at  drage  sig  ud  af 
den. 

Det  er  dog  at  haabe,  at  hans  skarpe,  hurtige  Tanke  endnu  ofte  maa 
komme  til  at  kaste  Lys  over  dansk  Aandsliv  og  dansk  Samfundsliv.  Da 
Hørup  i  1894  sagde  Farvel  til  sine  Vælgerne  i  Køgekredsen,  sagde  han  til 
dem:  Jeg  agter  mig  dog  ikke  hen,  hvor  Peberet  gror;  De  skal  endnu  ved 
Lejlighed  høre,  at  jeg  véd,  hvor  det  gror."*  Kan  hænde  Edvard  Brandes 
tænker  ligesaa. 

Før  Edvard  Brandes  opgav  „Politiken "s  Redaktion,  skaffede  han  sig 
Vished  for,  at  Bladet  vil  blive  ledet  i  samme  radikale  Aand  som  hidtil, 
siger  han  i  sine  Afskedsord  til  Læserne.  Dette  vil  sikkert  ske;  „Politiken' 
vil  ogsaa  fremtidig  være  det  mægtige  Vaaben  i  Kampen  for  Tankens  Frihed 
og  Smaamands  Ret,  som  det  har  været  fra  sin  Stiftelse  i  1884.  Den  har  nu  i 
Henrik  Cavling  faaet  en  fremragende  journalistisk  Leder  og  i  Ove  Rode 
en  politisk  Redaktør,  hvis  store  politiske  Indsigt  forenes  med  et  demokratisk 

Sindelag  og  en  Overbevisningens  Fasthed,  som  vil  gøre  ham  til  en  af  de 
bærende  Kræfter  i  det  første  Slægtleds  Fremskridtsgeming.  — 

Det  bryder  og  gærer  i  denne  Tid  i  Ungdommen.  Der  er  en  Iver  for 
nye  Tanker  og  nyt  Arbejde,  som  inden  længe  turde  slaa  ud  i  en  samlet 
Fremgangsbevægelse,  som  vil  overraske  —  forhaabentlig  glædelig  —  de 
surmulende,  gnavne  Kritikere,  der  nu  skumler  over  alt  og  alle,  og  som 
vil  blive  en  haard  Skuffelse  for  dem,  der  havde  sat  deres  Lid  til,  at  vi 
nu  skulde  til  at  glide  baglænds.  I  Fjor  stiftedes  en  „radikal  Ungdoms- 
klub'' af  ren  politisk  Karakter,  og  denne  har  siden  haft  en  stærk  og  voksende 
Tilslutning.  Nu  i  Aar  stiftes  en  anden  Forening  under  Navnet  „Frisindet 
Ungdom."  Det  er  dens  Maal  at  skabe  et  Samlingssted  for  unge  Mennesker, 
der  ønsker  aandelig  Paavirkning  gennem  et  Foreningsliv,  hvor  de  kan  stifte 
Bekendtskab  med  andre  unge  fra  de  forskellige  Samfundslag.  Foreningens 
Karakter  skal  være  en  noget  lignende  som  vore  Studenterforeningers  men 
uden  disses  afgrænsede  Præg.  Der  skal  være  fast  Mødelokale  med  Blade, 
Tidsskrifter  og  Bøger,  der  skal  være  Foredrag,  Diskussioner  og  selskabe- 
lige Sammenkomster  o.  s.  v.  Foreningen  skal  staa  frit,  uafhængig  af  de  po- 
litiske Partier.  Dette  er  sikkert  rigtigt.  Saa  vist,  som  der  tiltrænges  Partier  i 
en  Tid,  hvor  Statens  og  Kommunens  Virksomhed  saa  at  sige  daglig  griber 
ind  i  hver  enkelts  Livsførelse,  saa  vist  skal  ikke  alt  gøres  til  Politik,  ikke 
alle  Sammenslutninger  spændes  ind  i  Partirammeme.  Det  er  godt,  at  der 
ved  Siden  af  de  politiske  Ungdomsforeninger  findes  andre,  som  vel  ikke  sky 
gaar  af  Vejen  for  Politik,  men  som  heller  ikke  har  et  bestemt  Partipræg. 
Foreningen  har  allerede  før  den  traadte  offentlig  frem  faaet  400  Medlemmer, 
en  broget  Skare  af  Arbejdere,  Kontorfolk,  Lærere,  Kunstnere,  Studenter 
o.  s.  V. ;  Mænd  og  Kvinder  er  omtrent  lige  talrige  blandt  Medlemmerne.  — 

I  December  stiftedes  ved  et  Møde  i  Odense  Foreningen  „Den  fri 
Skole"  af  Skolemænd  af  alle  Lejre.  Dens  Opgave  er  at  virke  for  Bevarel- 
sen af  en  Privatskole,  der  kan  give  Plads  for  alle  de  forskellige  aandelige 
Retninger.  Der  er  noget  farligt  i  dette.  Skolen  bør  ikke  være  præget  af 
nogen  Retning;  i  Skolen  bør  Børn  af  de  forskellige  Retninger  mødes  paa 
fælles  nevtral  Grund.  Den  særlige  aandelige  Paavirkning,  Forældre  ønsker 
deres  Børn,  maa  de  skaffe  dem  udenfor  Skolen.  Og  desuden  er  Privatskolen 
altid  udsat  for  at  blive  en  Klasseskole.  Men  alligevel  er  der  noget  rig- 
tigt i  selve  Tanken  om  at  bevare  den  private  Skole.  Selv  om  der  indenfor 
Statsskolen  gives  Personlighederne  det  størst  mulige  Spillerum,  er  der  altid 
en  Fare  for  en  vis  Ensformighed.  Initiativet  trives  nok  saa  godt  i  den 
private  Skole;  nye  Metoder  bryder  sig  lettere  Vej  der.  Udviklingsmulig- 
hederne bliver  størst,  naar  der  ved  Siden  af  en  stærk  velordnet  Statsskole 
staar  en  levedygtig  Privatskole.  Det  er  da  at  ønske,  at  denne  Forening  maa 
komme  ind  i  det  rette  Spor:  arbejde  for  Privatskolen,  men  uden  at  prøve 
paa  at  gøre  denne  til  en  Sektskole  og  uden  at  gøre  den  til  en  Klasseskole, 
der  hæmmer  Statsskolens  demokratiske  Udligningsarbejde. 

Norge  og  Sverige. 

1  Norge  holdtes  i  Begyndelsen  af  December  Byraadsvalg.  Disse  fore- 
gaar  efter  Forholdstalsvalgmaaden  og  det  mylrer  med  Partier:  Højre,  Ven- 
stre, moderate,  det  liberale  Samlingsparti,  Afholdsmænd  og  Kvindeparti 
o.  s.  V.  Forholdene  er  da  ogsaa  meget  forskellige  fi*a  By  til  By.  Dog  er 
der  enkelte  Træk  som  denne  Gang  gaar  igen  næsten  overalt:  Socialdemo- 
kratiet er  gaaet  stærkt  fremad,  Venstre  er  gaaet  tilbage,  har  tabt  Stemmer 

paa  en  Gang  til  Højre  og  til  Socialdemokraterne.    Typisk  er  Valget  i  Kri 
stiania.  Her  havde: 

1901  1904 

Højre 15000  19000 

Venstre 5200  4500 

Socialdemokraterne  4500  9500 

Af  holdspartiet 900  1100 

Den  upolitiske  Kvindeliste 700  700 

Den  demokratiske  Arbejderorganisation. . . .  900 

Grundejerne 300 


» 

9t 


Højre  har  saaledes  faaet  46  Medlemmer,  Socialdemokraterne  23,  Ven- 
stre 1 1 ,  Af  holdspartiet  2,  Kvindelisten  1 .  En  lignende  Bevægelse  genfindes 
i  de  andre  større  Byer,  selv  om  Venstre  nogle  Steder  har  holdt  sig  bedre; 
hvor  det  liberale  Samlingsparti  ikke  er  gaaet  sammen  med  Højre,  men  selv 
har  opstillet  Lister,  har  det  kun  faaet  ganske  faa  Stemmer.  I  Kristiania 
stemte  det  paa  Højres  Liste,  der  havde  optaget  en  Del  Kandidater,  som 
tilfredsstillede  de  liberale. 

Grundene  til  Venstres  Tilbagegang  er  de  samme  som  ved  Stortings- 
valgene  i  Fjor.  Den  økonomiske  Tilbagegang,  Landet  lider  under,  har  det 
Parti,  som  havde  Styrelsen  i  de  værste  Nedgangsaar,  faaet  Ansvaret  for. 
Venstre  er  splittet  paa  Unionspolitiken;  en  Del  af  det  liberale  Samlings- 
parti  staar  i  det  nøjeste  Forbund  med  Højre.  Men  dertil  kommer  Social- 
demokratiets naturlige  Fremgang.  I  de  Aar,  da  Venstres  Stemmetal  var 
stærkt  ogsaa  i  Byerne  i  Norge,  var  Arbejderbevægelsen  deroppe  endnu  ikke 
socialdemokratisk.  Hovedmassen  af  Arbejderne  stemte  med  Venstre.  Nu  er 
den  sædvanlige  Forskydning  foregaaet  ogsaa  i  Norge;  Arbejderne  har  faaet 
deres  eget  Parti  og  slutter  sig  i  voksende  Tal  til  det.  I  Kristiania  førtes 
Valgkampen  denne  Gang  fra  Høfres  og  det  liberale  Samlingspartis  Side 
væsentlig  mod  Socialdemokraterne;  der  er  her  som  i  mange  af  de  norske 
Byer  en  antisocialistisk  Bevægelse,  som  i  meget  ligner  den  københavnske. 

Kvinderne  deltog  overalt  ivrig  i  Valget,  men  de  fulgte  de  almindelige  Parti- 
lister. Betegnende  er  det  ringe  Tal  Kvindelisten  fik  i  Kristiania.  Kun  en 
af  dens  Kandidater  valgtes,  og  det  var  en  Mand.  Derimod  valgtes  enkelte 
Kvinder  paa  de  politiske  Partilister.  Afholdspartiet,  der  i  Kristiania  er  saa 
svagt,  er  i  flere  af  de  andre  Byer  de  store  politiske  Partier  jevnbyrdigt.  — 

December  Maaned  bragte  Udsigt  til  nye  unionspolitiske  Stridigheder 
mellem  Sverige  og  Norge.  Som  bekendt  havde  den  norske  og  svenske  Re- 
gering opnaaet  Enighed  om  Oprettelsen  af  norske  Konsulater.  Det  stod  kun 
tilbage  at  aftale  de  Love,  der  skulde  ordne  Konsulaternes  Stilling  i  Enkelt- 
heder. Men  før  der  var  opnaaet  Enighed  derom,  er  den  svenske  Udenrigs- 
minister, Lagerheim,  der  særlig  havde  arbejdet  for  Forlig,  gaaet  af,  og 
under  de  fortsatte  Forhandlinger  har  Ministeriet  Bo  strøm  stillet  Fordringer, 
der  efter  norsk  Opfattelse  vilde  give  de  norske  Konsuler  en  underordnet 
Stilling,  som  Nordmændene  er  enige  om,  at  de  ikke  vil  taale.  Forhand- 
lingerne fortsættes  dog  endnu. 

Rusland. 

Forfatningsrøret  —  Den  finske  Landdag. 

Da  Krigen  mellem  Japan  og  Rusland  begyndte,  var  det  almindelige  Ind- 
tryk, at  den  kun  vilde  bidrage  til  at  styrke  Czarvælden  i  Rusland;  paa 
Kampens  Dag  vilde  Folket  flokkes  om  sin  Hersker  i  national  og  religiøs 
Begejstring.    I  Begyndelsen   saa  det  ogsaa   saaledes   ud.    Men    Kampen  er 

blevet  for  lang  og  Nederlagene  for  mange.  Lidt  efter  lidt  slog  Stemningen 
om  ikke  blot  i  de  liberale  og  revolutionære  Kredse,  men  ogsaa  i  de  brede 
Lag.  Man  opfyldtes  af  Mistillid  til  hele  Regeringssystemet  ved  Synet  af  den 
grænseløse  Uorden  og  Uredelighed,  man  harmedes  ved  de  uhyre  Menneske- 
ofre  for  et  Formaal,  der  betød  lidet  eller  intet  for  det  russiske  Folk.  Og 
da  saa  Vinteren  for  en  Tid  standsede  de  store  Slag  derovre  i  Manschuriet, 
brød  Bevægelsen  pludselig  løs  hjemme  i  Rusland.  Der  er  et  Røre  derovre 
som  i  Frankrig  før  1789.  Nu  som  da  har  de  Folkeklasser,  der  nød  For- 
delen ved  den  gamle  Tilstand,  selv  opgivet  den.  De,  der  forsvarer  den,  har 
tabt  Troen  paa  sig  selv,  og  de  bedste  Mænd  fra  Adelens  og  Universiteternes 
Verden  staar  selv  i  Spidsen  for  Angriberne. 

Bevægelsen  naaede  sin  akute  Tilstand  med  Semstvorepræsentanternes 
Møde  i  Slutningen  af  November  (S.  313).  Den  følgende  Maaned  gik  i 
spændt  Forventning.  Hvad  vilde  Kejseren  svare?  Det  trak  ud  med  Svaret, 
og  for  hver  Dag,  der  gik,  blev  Folkerøret  stærkere.  Den  Besked,  vi  faar 
derom  i  Vestevropa  er  ufuldkommen.  Det  er  dog  nok  til,  at  vi  med  fuld 
Sikkerhed  kan  sige,  at  Bevægelsen  denne  Gang  er  af  ganske  usædvanlig 
Styrke  og  Omfang.  En  Dag  meldes  der  om  et  glimrende  Festmaaltid  til 
Minde  om  Decabristerne  o:  de  Officerer,  der  allerede  i  1825,  da  Niko- 
laj 1  blev  Kejser,  søgte  at  hindre  dette  og  skaffe  Riget  en  Forfatning;  en 
anden  Dag  er  det  Studenter  og  Arbejdere,  der  slaas  med  Politiet,  en  tredje 
protesterer  Semstvoforsamlinger  og  højadelige  Adelsmarskalker  mod  Ene- 
vælden, en  fjerde  sprænges  Militærtog  i  Luften,  og  Dag  efter  Dag  flygter 
Skarer  af  indkaldte  Soldater  over  Grænsen  for  at  unddrage  sig  Lidelser  og 
Død  ovre  i  Østasien.  Alt  er  det  ulovligt,  men  altsammen  taales  det.  Man 
kan  ikke  sætte  alle  Rigets  ansete  Mænd  i  Fængsel,  man  kan  ikke  lade 
Straffedomme  regne  over  Tusinder  af  Studenter  og  Titusinder  af  Soldater. 
Beretningerne  gaar  ud  paa,  at  Hæren  ikke  er  til  at  stole  paa.  Soldaterne 
vil  ikke  lade  sig  sende  af  Sted  til  Undergangen,  Officererne  er  rede  til  at 
tage  de  Opsætsiges  Parti.  Og  samtidig  gærer  det  i  alle  de  ikke-russiske 
Folk  i  JRiget;  i  Polen  følger  det  ene.  blodige  Sammenstød  det  andet;  i  Fin- 
land samler  Folkets  Tillidsmænd  sig  til  værdig  Protest  mod  Forfatningsbrudet. 
.  Under  alt  dette  brydes  de  fremsynede  og  de  forstokkede  ved  Hoffet. 
De,  som  søger  at  faa  Czaren  til  at  forstaa,  at  der  maa  handles  stort  og 
hurtigt,  peger  paa  Folkebevægelsen.  Det  er  Revolutionen,  om  vi  ikke  giver 
efter  i  Tide,  sige.r  de.  De  andre,  de  kan  kun  gentage  det  gamle  Raad: 
Slaa  dem  ned,  jfør  de  bliver  for  stærke.  Czaren  selv  synes  vaklende.  Det 
varede  længe,  før  Svaret  paa  Semstvoernes  Krav  kom,  og  da  det  kom  var 
det  ubestemt  og  tvetydigt-  Det  var  den  26.  Dcbr.  Czaren  udstedte  sit  Ma- 
nifest. „De  urokkelige  Love,  paa  hvilke  Riget  er  bygget",  skal  bevares, 
sagde  han,  det  vil  sige :  Enevælden  skal  vedblive.  Men  samtidig  lovede  han 
en  Række  Indrømmelser  til  Tidsaanden:  Bøndernes  Stilling  skal  forbedres. 
Ligheden  for  Loven  hævdes,  Semstvoernes  og  Kommuneraadenes  Myndighed 
forøges,  Domstolene  ordnes  bedre  og  have  fuld  Uafhængighed,  Arbejdernes 
Kaar  mildnes,  Undtagelseslovene  lempes,  religiøs  Tolerance  indføres.  Presse- 
friheden forøges.  Altsammen  godt,  men  ubestemt  og  ligegyldigt  i  Sammen- 
ligning med  det  afgørende:  Forfatningen.  Og  Dagen  efter  fulgte  saa  endda 
en  Formaningsskrivelse  til  Semstvoerne,  der  bittert  bebrejdede  dem  deres 
Angreb  paa  Enevælden. 

Hvis  Czaren  har  troet,  at  der  vilde  blive  Stilhed,  i  det  Øjeblik,  da  han 
bød  det,  saa  er  han  blevet  skuffet.  Rusland  genlød  i  Dagene  efter  hans 
Manifest  af  Protester,    Forfatningskravet  lød   stærkere  end  nogensinde,  og 

mellem  hans  Raadgivere  vedblev  Striden.  Og  saa  ramtes  han  Uge  ved  Aars- 
skiftet  Bf  to  nye  Slag.  Tolstoj  lod  offentliggøre  et  Brev  til  Kejseren,  der  i 
varme  Ord  lagde  ham  hans  Ansvar  paa  Sinde.  „Selvherskerformen  er  en 
overlevet  Regeringsform:  den  opretholdes  kun  ved  Voldshandlinger  og  gni- 

somme  Forfølgelser"  er  de  Ord,  hvori  Brevets  Indhold  samles,  og  dristig 
lader  han  sin  Tanke  flyve  endnu  videre  frem  og  stiller  i  stærke  Ord  Kra- 
vet om  AfskafFelse  af  den  private  Ejendomsret  til  Jord.  Nu  som  saa  ofte 
far  trodser  denne  Aandens  Kæmpe  alle  Czardømmets  Love;  og  dog  vover 
ingen  at  rere  ham;  hans  Ukrænkelighed  er  et  mægtigt  Vidnesbyrd  om, 
hvorledes  Evropas  offentlige  Mening  binder  selv  Ruslands  Herskere. 

Og  samtidig  hermed  sluttede  den  fortvivlede  7  Maaneders  Kamp  om 
Port  Arthur.  I  Løbet  af  December  kunde  man  mærke  paa  hver  ny  Efter- 
retning derovre  fra,  at  nu  maatte  det  snart  være  forbi.  Det  ene  Fort  efter 
det  andet  erobredes,  og  de  russiske  Skibe  i  Havnen  ødelagdes,  saa  den 
japanske  Flaade  kunde  sejle  Østersøeskadren  i  Møde.  Og  til  sidst  maatte 
saa  General  Støssel  overgive  Fæstningen.  Hvor  mange  Menneskeliv,  der 
her  er  tilintetgjort  i  disse  Maaneders  Kamp,  derom  er  det  umuligt  nu  at 
vide  noget;  den  Sum  af  Lidelser,  disse  Titusinder  af  Mennesker,  Belejrere 
og  Belejrede,  i  denne  Tid  har  gennemgaaet  Dag  efter  Dag,  er  det  umuligt 
at  udmaale.  Ufatteligt  er  det,  at  Menneskenes  Daarskab  den  Dag  i  Dag  er 
stor  nok  til  at  drive  dem  til  saaledes  af  rase  mod  hinanden.  Det  er  at 
haabe,  at  disse  Oft*e  dog  ikke  maa  være  bragt  helt  forgæves,  at  Efterret- 
ningen om  Port  Arthurs  Fald  maa  gribe  afgørende  ind  i  Ruslands  Skæbne 
og  tilintetgøre  det  Styre,  der  har  ført  til  denne  store  Menneskeofring.  — 

Haand  i  Haand  med  Bevægelsen  i  Rusland  gaar  det  finske  Folks 
Kamp  for  sin  gamle  Forfatning.  I  November  fandt  Valg  Sted  til  den  finske 
Landdag.  De  foregaar  paa  lignende  Maade  som  i  de  Tider,  da  Finland  var 
sammen  med  Sverige.  Hver  Stand  vælger  sine  særlige  Repræsentanter.  Der 
er  i  Finland  tre  Partier:  det  svenske,  Ung-Fennomaneme  og  Gammel-Fenno- 
maneme.  Det  sidste  er  tilbøjelig  til  en  Kompromispolitik  overfor  Russerne, 
de  to  andre  derimod  har  sluttet  sig  sammen  i  et  forenet  Protestparti:  De 
konstitutionelle.  Ved  disse  Valg  vandt  de  konstitutionelle  en  Række 
store  Sejre,  i  Adelen  og  Borgerstanden  besatte  de  næsten  alle  Pladser,  i 
Bondestanden  fik  de  et  stort  Flertal,  og  kun  i  Præstestanden  fik  Gammel- 
Fennomaneme  en  Majoritet  paa  to  Stemmer.  I  December  aabnedes  Land- 
dagen. Den  begyndte  under  gode  Tegn:  6  landsforviste,  der  var  valgt  til 
Stænderne  fik  Lov  at  vende  tilbage  for  at  deltage  i  Forhandlingerne.  Men 
snart  fulgte  modsatte  Tegn.  Saaledes  udnævntes  under  hæftig  Protest  i 
Adelsstanden  en  Mand,  der  havde  sluttet  sig  nær  til  Russerne  til  at  være 
denne  Stands  Præsident.  Stændernes  første  og  betydningsfuldeste  Gerning 
blev  en  Petition  til  Czaren  om  Genoprettelse  af  den  gamle  forfatningsmæs- 
sige Tilstand. 

Frankrig. 

Jaurés'  Duel.  —  Syveton-Affæren. 

I  Frankrig  har  Sindene  i  December  været  optaget  af  Begivenheder,  som 
i  sig  selv  er  smaa,  og  som  bliver  helt  ubetydelige  paa  Baggrund  af  det 
Drama,  som  udspilles  i  Rusland. 

Først  var  der  Duellen  Jaurés-Dérouléde.  Jaurés  havde  i  en  Artikel 
nævnt .  Déroulédes  Navn.  Den  gamle  naive  Nationalist  lod  ikke  Lejligheden 
gaa  fra  sig.  Han  sendte  øjeblikkelig  et  Brev  med  saa  smuk  en  Samling  af 
Skældsord,  som  han  kunde  finde  paa.  Jaurés  svarede  med  en  Udfordring. 
Det  strider  mod  de  franske  Socialdemokraters  Grundsætninger  at  duellere; 
nogle  af  dem  gør  det  alligevel  hvert  Øjeblik;  „La  Petite  République^^'s  Re- 
daktør Gérault-Richard  kan  saaledes  se  tilbage  paa  en  hel  lang  Række  af 
Dueller.  Men  Jaurés  havde  hidtil  holdt  sig  fri.  Nu  bøjede  ogsaa  han  sig 
for  denne  nationale  Skik.  Duellen  blev  da  aftalt.  Men  Dérouléde,  der  er 
landsforvist  paa  Grund  af  Forsøg  paa  Statskup,  opholder  sig  i  Spanien,  og 
den  spanske  Regering  vilde  ikke  tillade  Duellen.  En  Gang  før  har  Dérou- 
léde haft  Vanskeligheder  i  denne  Henseende.  Det  gjaldt  da  en  Duel  med 
en  Monarkist,  der  ogsaa  var  forvist  paa  Grund  af  Forsøg  paa  at  omstyrte 
Republiken,   og  som  opholdt  sig  i  Belgien.    Den  Gang  rejste  de  to  Mod- 

standere  til  Svejts  for  at  slaas  der,  men  de  svejtsiske  Myndigheder  forbød 
det,  og  de  maatte  rejse  hjem  med  uforrettet  Sag.  Et  fransk  Blad  foreslog 
da,  at  den  ene  af  dem  kunde  stille  sig  op  i  Belgien,  den  anden  i  Spanien 
og  hver  fyre  sin  Pistol  af;  Virkningen  vilde  være  ganske  den  samme  som 
ved  en  lovformelig  Duel.  Denne  Gang  maatte  Jaurés  telegrafisk  bede  Com- 
bes  tillade,  at  Duellen,  trods  Frankrigs  Love  og  trods  Landsforvisningen, 
foregik  paa  fransk  Grund.  Han  opnaaede  Tilladelsen,  og  Dérouléde  nød  da 
den  Lykke  atter  at  betræde  Frankrigs  Jordbund.  Franske  Journalister  be- 
skriver, hvorledes  han,  da  han  naaede  Grænsepælene,  steg  ud  af  sin  Vogn 
og  gik  over  Grænsen  med  Hatten  i  den  ene  Haand,  medens  han  med  den 
anden  tilsendte  Frankrigs  HimiTiel  et  Fingerkys.  En  Flok  spanske  Børn 
fulgte  ham;  til  dem  uddelte  han  smaa  Pengestykker  og  Medailloner  under 
Udbrudet:  Det  er  til  Jer,  I  kære  smaa  Franskmænd.  Saa  fandt  Duellen 
Sted  i  Paasyn  af  nogle  Tusinde  Mennesker,  som  en  Politistyrke  holdt  i 
passende  Afstand.  Tilskuerne  paastaar,  at  Dérouléde  gjorde  sit  bedste  for 
at  sigte,  medens  Jaurés  demonstrativt  fyrede  ud  til  Siden.  Ingen  af  dem 
tog  Skade. 

Syvetons  Død  modtoges  af  Nationalisternes  Presse  med  det  enstemmige: 
Frimurerne  har  myrdet  ham.  Der  var  Sørgehøjtid,  hvor  Nationalistdigteren 
Frangois  Coppée  optraadte  som  en  Art  korsikansk  Hævnsanger;  i  be- 
vægede Ord  svor  han  at  tage  Hævn  over  Morderne.  Men  saa  fulgte  i  de 
følgende  Dage  en  Række  Anklager  mod  Syveton  fra  hans  Hustru,  hans 
Steddatter  og  Svigersøn.  Han  beskyldtes  for  al  Slags  kønslige  Udskejelser, 
Voldtægt  overfor  Steddatteren  o.  m.,  alt  udmalet  paa  det  omstændeligste, 
og  snart  føjedes  hertil  Beskyldninger  for  at  have  bedraget  Nationalisternes 
Forening  „Patriotligaen**  for  98,000  Frcs.,  en  Beskyldning,  som  Ligaens 
Formand,  den  berømte  Kritiker  Jules  Lemaftre  bekræftede,  samtidig  med 
at  han  nedlagde  sin  Formandspost.  Man  paastod  da,  at  Syveton  af  Frygt 
for  disse  Afsløringer  havde  dræbt  sig  selv  ved  at  indaande  Gas  fra 
en  Gasslange  i  hans  Værelse.  Muligheden  deraf  undersøgtes  af  kyndige 
Kemikere,  der  endog  har  ladet  to  Hunde  indaande  Gas  til  de  døde 
deraf  for  at  prøve,  om  det  var  muligt,  et  Forsøg,  som  har  ft*emkaldt  ivrig 
Indsigelse  mod  saadant  Dyrplageri.  De  kunde  dog  ikke  enes  om  noget  Re- 
sultat, og  der  er  i  Fru  Syvetons  og  hendes  Slægtninges  Forklaringer  saa 
mange  Urimeligheder,  at  den  Tanke  ogsaa  har  fundet  Tilhængere,  at  det 
er  Familjen,  der  har  ryddet  Syveton  af  Vejen.  Affæren  er  uden  virkelig 
politisk  Betydning;  at  Syveton  var  en  daarlig  Person  kan  vanskelig  be- 
strides længere,  men  det  er  ogsaa  alt,  hvad  man  har  faaet  ud  deraf;  allige- 
vel vil  utvivlsomt  denne  mystiske  Affære  endnu  længe  beskæftige  det 
franske  Publikum.  I  Pressen  har  den  trængt  Efterretningerne  om  Kampen 
i  Østasien  og  Bevægelsen  i  Rusland  tilbage  til  en  forholdsvis  beskeden 
Plads.  — 

Under  alt  dette  fortsatte  Villeneuve  i  den  nationalistiske  Presse  sin 
Offentliggørelse  af  de  Noter  om  Officerer,  som  Krigsministeriet  havde  haft 
til  Raadighed,  og  som  det  er  lykkedes  ham  at  komme  i  Besiddelse  af. 
Hver  Dag  bragte  Gaulois  en  lang  Række  Officersnavne,  ledsagede  af 
Rapporterne  over  dem.  Le  Matin  svarede  med  at  indhente  andre  Oplys- 
ninger om  disse  Officerer  og  trykke  dem  op  ved  Siden  af  Rapporterne. 
Der  viste  sig  gennemgaaende  en  overordenlig  Uoverensstemmelse.  Som 
Regel  maa  det  dog  siges,  at  Rapporterne  ikke  sagde  meget:  Er  klerikal, 
gaar  i  Kirke,  sætter  sine  Døtre  i  Kloster  o.  s.  v.  var  det  sædvanlige  Om- 
kvæd, og  ikke  heller  synes  der  at  være  taget  meget  Hensyn  til  disse  No- 

titser  ved  Forfremmelserne.  Mange  af  dem,  de  gjaldt,  er  til  Trods  derfor 
forfremmet.  Som  Eksempel  paa  Notitsernes  Art  kan  nævnes  følgende  for 
en  Oberst  Rousset: 

Reaktionær,  klerikal;  meget  uheldig.  Le  Matin  oplyser  om  ham:  „Anses  i  Toul  for 
at  være  Ven  af  Præsidentens  Familje.  Ung,  virksom,  kraftig,  leder  sit  Regiment  med 
Fasthed  og  Upartiskhed.  Politik  er  ham  ligegyldig;  han  anbefaler  sine  Underordnede 
aldrig  at  indlade  sig  paa  politisk  Virksomhed,  da  det  altid  kompromitterer  dem."  „Gaar 
aldrig  i  Kirke"  o.  s.  v. 

Angiveriaffæren  bragte  i  December  en  hel  Række  af  Dueller  mellem 
Officerer,  som  mente  sig  angivne  og  andre  Officerer,  som  de  ansaa  for  An- 
givere. Desuden  fortsattes  Interpellationerne  i  Deputeretkamret  med  de 
samme  Mænd  i  Spidsen  som  i  November.  En  enkelt  Gang  lykkedes  det 
atter  at  bringe  Ministeriets  Flertal  ned  til  to  Stemmer,  men  sædvanlig 
svingede  det  mellem  I O  og  30.  Eet  positivt  Resultat  er  naaet  ved  det  hele. 
Regeringen  har  erklæret,  at  alle  Embedsmænd  fremtidig  skal  have  Ret  til 
at  faa  meddelt  Rapporterne  til  deres  Overordnede  om  dem.  De  hemmelige 
Rapporters  Tid  er  da  forbi;  en  gammel  uheldig  og  utiltalende  Vane,  Re- 
publiken  havde  taget  i  Arv  fra  de  foregaaende  Regeringer,  er  hermed  til- 
intetgjort. Midt  under  disse  Begivenheder  offentliggjorde  et  af  de  franske 
Tidsskrifter  „la  Revue"  til  Sammenligning  en  Samling  Rapporter  fra 
Napoleon  IIFs  første  Tid  rettet  mod  hans  Modstandere.  De  var  unægtelig 
af  en  alvorligere  Art.  En  Mængde  af  dem  sluttede  med  Bemærkningen: 
Bør  sendes  til  Cayenne,  og  som  Regel  skete  dette.  — 

Imidlertid  skred  Forhandlingerne  i  Rigsdagen  langsomt  frem.  Drøftelsen 
af  Indkomstskatten  er  fortsat,  men  det  er  endnu  ikke  muligt  at  forudsige, 
om  Loven  gennemføres.  Finansloven,  der  skulde  være  færdig  til  1 .  Januar, 
men  sjældent  bliver  det,  er  heller  ikke  blevet  det  i  Aar.  Man  har  maattet 
vedtage  en  midlertidig  Finanslov  for  Januar.  En  lille  Lov  om  Begravelser 
er  gennemført.  Medens  det  hidtil  har  staaet  frit,  om  man  vilde  have  gejst- 
lig Medvirkning  ved  Begravelser  eller  ikke,  har  det  stadig  været  saaledes, 
at  de  ydre  Foranstaltninger  ved  Begravelsen:  Ligets  Befordring,  Forsyningen 
med  Ligbærere  o.  s.  v.  har  været  besørget  af  de  kirkelige  Myndigheder 
mod  Betaling.  Nu  gaar  dette  Monopol  over  til  Kommunerne.  Loven  for- 
svaredes af  Combes  som  et  Skridt  henimod  Adskillelsen  af  Stat  og  Kirke. 
Endelig  har  nu  ogsaa  Senatet  med  stort  Flertal  givet  sit  Samtykke  til  den 
fransk-engelske  Overenskomst. 

Tyskland,  —  Svejts,  —  Ungarn,  —  Spanien,  —  Grækenland,  — 

Serbien, 

I  Tyskland  er  Rigsdagen  traadt  sammen  og  Finanslovsbehandlingen  be- 
gyndt under  sløv  Ligegyldighed.  De  socialdemokratiske  Førere  Bebel  og 
V  o  lim  ar  har  i  store  Taler  bebrejdet  Regeringen,  at  den  stadig  gør  Lakaj- 
tjeneste for  Rusland,  og  Rigskansleren  Bu  lov  har  dertil  svaret  med  Be- 
brejdelser mod  Socialdemokraterne,  fordi  de  krænker  Nevtralitetsforpligtel- 
seme  ved  deres  stadige  Angreb  paa  Rusland.  Regeringen  har  forelagt  Lov- 
forslag om  nye  Hærudgifter,  der  er  beregnede  paa  i  Løbet  af  nogle  Aar  at 
forøge  den  tyske  Hærs  Fredsstyrke  med  30,000  Mand. 

I  Svejts  har  der  været  det  aarlige  Præsidentskifte.  Det  er  i  Aar  som 
i  Fjor  en  radikal  Politiker,  der  indtager  Præsidentpladsen. 

I  Ungarn  har  Oppositionen  i  sit  Raseri  over  de  Ændringer  i  Forret- 
ningsordenen, hvorved  Obstruktionen  blev  umuliggjort,  foranstaltet  Scener  i 

Kamret,  der  gaar  ud  over  alt,  hvad  man  endnu  var  naaet  til.  Ved  Begyndelsen 
af  et  af  Møderne  stormede  man  Præsidenttribunen,  sønderrev  Kamrets  Pro- 
tokoller, slog  Ministrenes  Stole  i  Stykker  o.  s.  v.,  medens  en  oppositionel 
Bisp  med  et  violet  Skærf  om  Livet  satte  sig  til  Ro  i  Førsteministerens 
Stol.  Regeringens  Svar  har  været  at  opløse  Kamret. 

I  Spanien  er  det  konservative  Ministerium  M aura  traadt  tilbage,  træt 
af  Kampen  mod  den  radikale  og  republikanske  Opposition.  Det  er  blevet 
efterfulgt  af  et  konservativt  Forretningsministerium  med  en  General  Az- 
carraga  i  Spidsen. 

I  Grækenland  er  Ministeriet  Théotokis  blevet  styrtet.  Grækenland 
er  endnu  ikke  naaet  til  Dannelsen  af  virkelige  politiske  Partier  af  lignende 
Art  som  i  det  øvrige  Evropa.  Vælgerne  er  yderst  let  paavirkelige;  her  som 
i  hele  Sydevropa  faar  Regeringen  saa  godt  som  altid  stort  Flertal  ved 
Valgene,  og  styrer  saa  til  Forskydninger  i  Kamret  eller  ved  Hoffet  styrter 
den.  Denne  Gang  er  det  sket  ved  en  Forskydning  i  Kamret.  Der  findes 
her  for  Tiden  tre  Grupper,  der  samler  sig  om  de  tre  Partiførere  Théotokis, 
ZaYmis,  og  Delyanni.  Ministeriet  havde  hidtil  fundet  Støtte  ikke  blot 
hos  Théotokis'  eget  Parti,  men  ogsaa  af  de  omtrent  30  Deputerede,  der 
følger  ZaYmis.  Oppositionen  havde  krævet  en  Række  Reformer,  og  til  sidst 
gik  Ministeriet  ind  <paa  at  foreslaa  disse.  Først  og  ft*emmest  gik  Reformerne 
ud  paa  at  spare  Penge  og  blandt  dem  var  et  Forslag  om,  at  de  Deputeredes 
Antal  skulde  formindskes  fra  237  til  150.  Pressen  sluttede  sig  hertil,  og 
Folkestemningen  synes  at  have  været  for  det,  men  de  Deputerede  selv  var 
mindre  tilfredse,  og  da  Delyanni  foreslog  et  Mistillidsvotum  sluttede  ZaTmi- 
steme  sig  til  det,  og  det  blev  vedtaget  med  114  Stemmer  mod  102.  Der 
er  derefter  dannet  et  Ministerium  med  den  gamle  Delyanni  som  Chef. 

Ogsaa  i  Serbien  er  der  foregaaet  et  Ministerskifte,  men  uden  større 
Betydning.  Det  er  stadig  det  Parti,  som  kaldes  det  radikale,  der  styrer. 


Dagbog. 


3die  Januar. 
—  Fra  alle  Verdens  Kanter  lyder  i  dette  Øjeblik  Lovprisninger  over  General 
Støssel,  der  saa  længe  forsvarede  Port  Arthur.  Det  er  næppe  nok,  at  man  har  Raad 
til  at  nævne,  at  ogsaa  Japaneren  maa  være  en  flink  Fyr,  siden  han  erobrede  Byen. 
Og  jeg  tror,  at  Aviserne  virkelig  her  er  Udtryk  for  en  almindelig  Følelse.  Det  er  denne 
Følelse,  som  interesserer  mig.  Der  er  noget  vist  gavmildt  ved  den,  noget  storladent. 
Man  slutter  sig  til  den  slagne  Part.  Man  stiller  sig  imod  Majoriteten  paa  den  saarede, 
blødende  Humanitets  Side.  Og  man  gør  det  ganske  uvilkaarligt.  Saasnart  vi  har  tænkt 
os  om,  saasnart  vi  skal  tage  Parti  overfor  Hændelser,  der  er  mere  hverdagslige,  sat 
gaar  vi  gladelig  den  modsane  Vej :  bliver  En  til  Latter  —  vi  ler  med,  bliver  et  politisk 
Parti  overvundet  —  mon  ikke  Sejrherrerne  havde  Ret?  klappes  der  af  en  Taler,  et 
Skuespil,  roses  en  Bog  enstemmigt  —  vi  bøjer  os  uvilkaarligt,  og  snakkes  der  ilde 
om  en  Person  —  vi  paavirkes  deraf.  Sejren,  Jublen,  Styrken,  Braget  fia  dé  tusinde 
Munde  og  glødende  Kanoner  smitter,  og  vi  har  alle  følt,  hvor  udsatte  for  Smitte  vi  er, 
naar  vi  opholder  os  for  længe  i  Sejrens  Nærhed.  Men  denne  første  Trang  til  at  stille 
sig  paa  den  Overvundnes  Side  er  smuk  og  værdifuld,  selv  om  den  hos  de  fleste  hurtig 
skydes  tilside.  Den  stammer  fra  Tiden  før  Syndefaldet  og  aabner  Udsigten  til  Dybder 
i  det  menneskelige  Sind,  hvorover  Paradisets  Palmer  suser. 

5te  Januar. 

—  I  en  nystiftet  Forening,  „Frisindet  Ungdom**,  der  allerede  har  400  Medlemmer, 
taler  Geoi^g  Brandes  ved  Foreningens  første  offentlige  Møde.  Georg  Brandes  —  Ung- 
dom —  hvilken  Lykke  for  Alfred  Ipsen!  Nu  har  han  igen  en  hel  Generation,  for 
hvilken  han  kan  holde  Foredrag  om  Brandesianismens  Undergang. 

7de  Januar. 

—  Ministerkrisen  er  en  stor  Sag,  og  enhver  interesserer  sig  for  sin  Part  af  den, 
hvis  han  ikke  er  istand  til  at  tage  det  Hele  paa  én  Gang.  Jeg  har  nu  valgt  mig  en 
beskeden  Mundfuld.  Min  lille  Glæde  er  „Dannebrog**s  Redaktør  V.  Secher.  Idag,  da 
Alberti  er  gaaet  af  sammen  med  de  fire  andre,  har  Bladet  kun  Ritzaus  Meddelelse 
derom,  ikke  et  Ord  Kommentar.  Secher,  Secher  siger  jeg!  Redaktør!  Jeg  ser  ham  for 
mig  i  Redaktørstolen,  jeg  tænker  mig  den  bred  og  udskaaren.  Jeg  ser  hans  Skrive- 
bord —  blankt,  poleret.  En  frisk  Pen  er  lagt  for  ham.  Hans  Blækhus  skinner  nyskuret 
uden  paa  og  inden  i.  Et  Ark  Papir  tager  han  snehvidt  ft^m,  dypper  den  fHske  Pen 
i  det  nyskurede.  Der  er  ikke  et  Smil  om  hans  Mund.  Han  rødmer  ikke  engang.  Om- 
kring ham  er  Højtidelighedens  Tavshed. 

I  gamle  Dage  var  det  sværere  at  være  Slave.  Naar  en  romersk  Advokat  stod  for 
Retten  og  plæderede,  skulde  Slaven  staa  ved  Siden  og  raabe  ,Ja,  Ja**,  paa  de  rigtige 
Steder.  Men  saa  kunde  det  jo  rigtignok  hænde,  at  hans  Herre  irriteret  vendte  sig  imod 
ham  og  udbrød :  „Sig  mig  dog  for  Pokker  engang  imellem  imod,  for  at  man  kan  mærke, 
at  vi  er  to.**  Sligt  kunde  det  ikke  falde  Sechers  Advokat  ind  at  sige  til  sin  —  Redaktør. 

8.  Januar. 

—  Først  skrev  Vald.  Vedel  i  „Tilskueren**,  at  man  skal  trække  sig  tilbage  til  sit  Studere- 
kammer, sin  Familje  og  sine  Venner  og  blive  „Menneske**.  Saa  svarede  Sven  Lange  i 
„Politiken**,  at  man  netop  skal  ud  af  sit  Studerekammer  og  ind  i  Livets  Kampe  for  at 
blive  „Menneske**  —  og  nu  er  jeg  lige  vidt.  For  igaar  syntes  jeg,  at  Vedel  har  Ret, 
og  idag  finder  jeg,  at  Lange  har  ikke  Uret,  og  begge  to  skriver  saa  smukt  for  sig. 
Snart  er  jeg  Apotekeren,  der  tænker  paa  sin  lille  Hassan;  et  Øjeblik  efter  er  jeg 
Aladdin,  som  køber  Giften  for  at  dræbe  Uretten.  Det  er  svært  at  leve,  naar  man  skal 
tage  et  Standpunkt.  Hele  Livet  er  ikke  andet  end  en  stor  Samling  af  Standpunkter, 
der  tager  Standpunkt  mod  hinanden,  og  ligesaa  vist  som  jeg  vilde  kvæles  af  Mangel 
paa  Luft,  hvis  jeg  altid  skulde  blive  i  mine  Stuer,  ligesaa  sikkert  vilde  jeg  fryse  ihjel, 
hvis  jeg  altid  skulde  være  udenfor  dem.  Hvad  skal  jeg  da  gøre?  Skal  jeg  blive  Ven 
med  Vedel?  Skal  jeg  blive  Krigskammerat  med  Lange?  Skal  jeg  aabne  min  Dør  eller 
lukke  den?  Efter  min  Formening  skal  en  Dør  hverken  være  aaben  eller  lukket.  Som 
jeg  sidder  her,  synes  jeg,  at  Vedel  har  Ret  og  Lange  ikke  Uret.  Og  jeg  er  ikke  vis 
paa,  at  Vedel  ikke  en  skønne  Dag  tager  Langes  Parti  og  Lange  Vedels.  Thi  saaledes 
er  jo  Livet.  Den  ene  Generation,  har  en  tysk  Filosof  sagt,  er  aldrig  sikret  imod,  at 
ikke  den  næste  ler  den  ud,  den  ene  Halvdel  af  vor  Eksistens  smiler  ironisk  til  den 
anden.  Paa  denne  Vekselvirkning,  paa  denne  Livs-Ironi  „lever**  vi  just.  Der  er  natur- 
ligvis dem,  der  gaar  bus  paa  med  Klapper  for  Øjnene,  altid  tagende  sig  selv  uhyre 
alvorligt,  aldrig  i  Tvivl  og  Kamp  med  sig  selv.  Men  der  er  langt  fiere,  som  i  stille 
Øjeblikke  knæler  for  Janus  med  de  tvende  Aasyn  og  ganske  stille  ler  sig  selv  ud  eller 
tager  deres  egen  Spøg  alvorligt.  Da  straaler  Gudens  Ansigt,  og  fra  hans  Øjne  udgaar 
den  spillende  Glans,  der  gør  Tilværelsen  lys  og  dunkel  og  skøn. 

9de  Januar. 

—  Der  er  dannet  en  politisk  Kvindeforening.  Og  nu  ser  jeg,  at  der  inden  for  denne 
Forening  er  et  Skisma,  og  at  Moderforeningen  rimeligvis  vil  faa  en  lille,  og  at  de  for- 
skellige Partiers  Ledere  interviewes,  og  at  en  anonym  Dame  kaster  Brande  ud  mellem 
de  stridende,  og  at  kortsagt  Forvirringen  vokser.  Men  hvad  skal  vi  dog  med  alt  det? 
Hvad  skal  vi  med  Kvinderne  i  Politik  —  naar  de  vil  være  akkurat  som  Mændene! 

«  « 

Primitive  Samfund. 

Heinrich  Schurtz:  Altersklassen  und 
Månnerbunde.  Eine  Darstellung  der  Grund- 
formen der  Gesellschaft  1902. 

Naar  man  før  har  talt  om  Statens  og 
Samfundets  første  Oprindelse,  har  man 
altid  søgt  den  i  Familien.  Kongemagten 
skulde  stamme  ned  fra  Fadermagten  o.  s. 
V.  Men  denne  Anskuelse  volder  en  mange 
Bryderier:  Fadermagten  kan  ikke  betyde 
noget  hos  primitive  Folk,  hvor  jo  de 
gamle,  der  ikke  længer  kan  arbejde,  ofte 
dræbes  eller  udjages  af  Stammen;  Fami- 
lien heller  ikke,  da  Drengene,  naar  de 
bliver  voksne  tit  højtideligt  løses  fra  deres 
Lydighedspligt  mod  Forældrene,  og  ogsaa 
fordi  Faderen,  om  end  Ægteskabet  er  fast 
nok,  ikke  har  meget  at  gøre  med  sin  Fa- 
milie, og  Moderen  kun  har  noget  at  sige 
over  Børnene  til  de  bliver  voksne  og  har 
sin  Tid  optaget  af  dem.  Det  er  forgæves, 
at  man  har  søgt  at  klare  Vanskeligheden 
ved  at  sige,  at  Staten  først  er  opstaaet 
blandt  kultiverede  Folk,  og  en  ny  Stats- 
dannelses Teori  har  derfor  paa  Forhaand 
meget  for  sig.  En  saadan  er  fremsat  i 
1902  af  en  tysk  Etnolog  Heinrich 
Schurtz.  Ved  at  beskæftige  sig  med  de 
Fælleshuse,  der  mange  Steder  findes  for 
en  Stammes  Mænd,  kom  han  til  det  Re- 
sultat, at  der  bag  ved  dem  maatte  staa 
Samfund  af  Mænd  med  skarp  Adskillelse 
fra  Kvinder  og  Børn,  og  efter  at  han  havde 
sat  sig  ind  i  de  andre  Skikke,  der  staar  i 
Forbindelse  hermed,  navnlig  Drengenes 
Indvielse  til  Mænd,  søgte  han  at  vise, 
hvordan  dette*  Samfund  kan  udvikle  sig 
og  sine  Steder  paaviseligt  har  udviklet 
sig  i  en  Retning,  der  fører  til  Forhold,  vi 
kender  fra  Kulturstaternes  første  Historie. 

Drengenes  Indvielse  til  Mænd  fejres 
overalt,  men  hos  uciviliserede  Folk  er  det 
ikke  blot  en  Fest  med  Sang  og  Dans  og 
nye  Klæder,  men  det  er  ogsaa  en'haard 
Prøvelse,  der  tjener  til  at  vise,  om  ogsaa 
det  unge  Menneske  er  værdigt  til  at  op- 
tages blandt  Stammens  voksne;  han  skal 
vise  sin  Dygtighed  paa  en  eller  anden 
Maade,  for  Eksempel  ved  at  slaa  en  Mand 
ihjel,  og  hans  Udholdenhed  sættes  paa 
Prøve  ved  Pinsler.  Nogle  af  disse  maa 
han  lide  af  andre  Grunde,  som  Omskæ- 
ringen, der  naturligt  hører  dette  Tidspunkt 
til,  den  begyndende  Tatovering  og  Ind- 
brændingen  af  Stammens  Mærke,  og  fra 
dem  er  der  saa  Overgangsformer  til  de 
rafHnerede  Pinsler,  som  mange  Indianer- 
stammer anvender.  Under  disse  Pinsler 
maa  de  unge  Mænd  ikke  vaande  sig;  gør 
de  det,  regnes  de  for  Kvinder  og  kan  ikke 
gifte  sig,  men  som  Regel  holder  de  Pinen 


ud,  og  saa  optages  de  i  de  unge  Mænds 
Samfund  og  er  ikke  mere  forpligtede  til 
at  adlyde  deres  Forældre,  ja  de  lader 
endog,  som  de  ikke  kender  dem  igen, 
idet  de  med  den  nye  Dragt  er  blevne 
nye  Mennesker.  De  er  genfødte,  hedder 
det  ligefrem  mange  Steder.  Men  for  at 
fremhæve  Genfødelsen  maa  Drengene 
forsvinde  en  Tid,  og  de  plejer  derfor  at 
drage  ud  i  en  afsides  liggende  Skov,  og 
saa  hedder  det  sig,  at  Skovens  Aand 
dræber  dem,  og  at  de,  naar  de  vender 
tilbage  er  ganske  andre  Mennesker. 

Medens  de  bor  i  Skoven  og  staar  i 
Forbindelse  med  Aander,  har  de  Lov  til 
at  drage  til  deres  hjemlige  Landsbyer  og 
plyndre  dem.  Det  er  ligesom  en  Kulmi- 
nation af  den  Uansvarlighed,  man  alle 
Vegne  indrømmer  Børn;  men  i  Skoven 
lærer  de,  hvad  der  er  Ret  og  Uret  og  faar 
Undervisning  i  Stammens  Religion  og  i 
Mændenes  Sprog,  der  ofte  er  forskellig 
fra  det,  der  tales  af  Kvinder  og  Børn. 
Dette  hænger  sammen  med  den  nøje 
Sammenslutning  mellem  de  unge  ugifte 
Mænd;  de  jager  sammen,  gaar  i  Krig 
sammen,  bor  sammen  og  danner  en  Slags 
staaende  Hær.  De  har  mange  Steder  et 
eget  Hus,  der  er  større  end  Stammens 
øvrige  Huse.  Egentlig  er  det  kun  de 
ugifte  Mænd,  der  bor  der,  men  de  gifte 
Mænd  kommer  der  ogsaa  til  Samtale,  til 
Fællesspisning  og  for  at  more  sig,  og 
visse  Steder  bor  baade  de  ugifte  og  gifte 
Mænd  sammen  der.  Nogle  Steder  maa 
Kvinder  og  Børn  aldeles  ikke  nærme  sig 
dette  Hus,  andre  Steder  kommer  de  ugifte 
Piger  til  dem  der,  idet  der  hersker  fri 
Kærlighed  mellem  Kønnene,  fra  de  er 
blevne  indviede  til  voksne,  til  de  indgaa 
Ægteskab. 

Kvinderne  har  nemlig  ogsaa  en  Ind- 
vielsesfest, men  da  den  ikke  er  saa  ud- 
bredt som  Mændenes  og  er  forbundet  med 
lettere  Prøvelser  og  ringere  Undervisning, 
mener  Schurtz,  at  den  er  opstaaet  ved 
Efterligning  af,  hvad  der  var  Skik  blandt 
Mændene,  og  det  samme  mener  han  om 
de  Fælleshuse,  der  enkelte  Steder  findes 
for  unge  ugifte  Kvinder.  Der  er  ofte  lang 
Tid  mellem  Indvielsesfesten  og  Brylluppet, 
og  en  Kvinde  bliver  sjælden  gift,  før  hun 
har  faaet  et  Barn. 

I  Spørgsmaalet  om  hvilket  af  de  to 
Forhold  der  er  ældst,  fri  Kærlighed  eller 
fast  Ægteskab,  holder  Schurtz  paa  Ægte- 
skabet, og  at  dette  senere  trænger  den  fti 
Kærlighed  tilbage,  forklarer  han  ved  at, 
til  at  begynde  med  de  fornemme  holder 
deres  Døttre  for  gode  dertil,  og  Forholdene 
bliver  saa  efterhaanden  saaledes,  at  kun 

enkelte  Kvinder  lever  i  fri  Kæriighed, 
med  andre  Ord  Prostitution.  Disse  Kvinder 
er  imidlertid  ikke  Genstand  for  Foragt,  de 
kan  som  Regel  tilsidst  gifte  sig,  og  da  de 
ligesom  ofrer  sig  paa  Stammens  Vegne,  er 
der  noget  vist  helligt  ved  dem;  de  bliver 
ofte  højtideligt  indviede  og  bor  i  de  unge 
Mænds  Huse;  som  en  senere  Udvikling 
af  disse  Forhold  maa  man  betragte  Tempel- 
præstinderne  i  Babylon  og  mange  andre 
Steder.  Thi  de  unge  Mænds  Huse  kan 
blive  til  Templer,  ved  at  man  der  samles 
til  Dødedyrkelse.  1  det  hele  spiller  dette 
Mandshus  en  stor  Rolle  i  de  primitive 
Samfund,  idet  det  bærer  i  sig  Oprindelsen 
til  alle  offentlige  Bygninger;  som  Krigernes 
Hus  er  det  Kaserne  og  Vagtstue  og  bliver 
ofte  Høvdingens  Residens ;  som  Mændenes 
Samlingssted  er  det  Raadhus  og  Tempel 
og  som  Stammens  største  Hus  er  det  det 
Sted,  hvor  fremmede  Gæster  modtages,  og 
Stammens  Skatte  gemmes. 

Endelig  kan  Mandshuset  gaa  over  til  at 
blive  Gildehus,  det  vil  sige  et  Sted,  hvor 
kun  et  bestemt  Antal  af  de  unge  mødes. 
Denne  Deling  kan  fremkomme  ved  at 
kun  de  færreste  bestaar  Prøven,  eller 
ogsaa  ved  at  der  opstaar  Standsforskel  ved 
Agerbrugets  Opkomst  og  Jordens  Deling, 
og  det  bliver  ikke  i  saa  høj  Grad  de 
jævnaldrende,  der  slutter  sig  sammen. 
Gilderne  kan  saa  udarte  til  hemmelige 
Forbund,  der  i  visse  primitive  Samfund 
har  faaet  Magten,  og  ved  forskellige  Prøver 
deles  Medlemmerne  i  forskellige  Grader; 
Hemmelighedsfuldheden,  kan  da  faa  et 
religiøst  Præg,  og  Medlemmerne  bliver 
saa  en  Slags  Præster.  Saadanne  Præste- 
skaber mødes  for  at  udføre  de  rituelle 
Danse,  og  hvad  der  ellers  kan  paahvile 
dem,  og  desuden  mødes  de  til  Fælles- 
spisning. Herved  faar  man  en  Forklaring 
af  hine  romerske  Præster,  hvis  Ceremo- 
nier bestod  i  en  Gang  aarlig  at  danse 
gennem  Roms  Gader,  og  i  det  Hele 
hævder  Schurtz,  at  Religionen  som  saadan 
kun  undtagelsesvis  og  med  Forsigtighed 
kan  bruges  til  at  forklare  bestemte  Skikke; 
snarere  beror  enhver  Ritus  i  Reglen  paa 
ældre  Skikke  og  Overleveringer,  der  efter- 
haanden  har  antaget  en  hellig  eller  mystisk 
Karakter.  Man  maa  derfor  aldrig  nøjes  med 
at  tænke  sig  religiøse  Aarsager  som  Grund 
til  noget  Fænomen,  men  stadig  ogsaa 
underkaste  det  religiøse  Grundlag  en  skarp 
Prøvelse. 

I  Samfundets  og  Statens  Historie  maa 
de  unges  Forbund  have  spillet  en  stor 
Rolle,  dels  ved  at  bevare  Stammen  fra  at 
splittes  i  Familier,  dels  ved  at  knytte  flere 
Stammer  sammen,  hvilket  næppe  kan  ske 
paa  anden  Maade,  end  ved  at  de  unge 
Hold  jage  sammen  og  gaa  i  Krig  sammen ; 
Kammeratskabet  gaar  da  over  til  Slægtskab, 
ved   at  Kammerater  i  de  to  Lejre  gifter 


sig  med  hverandres  Søstre.  De  unge 
Mænds  Anførere  staar  ofte  i  Modsætning 
til  Stammens  arvelige  Høvdinger,  og  For- 
holdet kan  være  ordnet  statsretligt,  saa- 
ledes  som  hos  mange  Indianerstammer, 
hvor  Fredsfyrster  ved  Udbruddet  af  en 
Krig  overlader  Regeringen  til  Krigsfyrster. 
Disse  sidste  kan  som  Shogunen  i  Japan 
helt  usurpere  Magten,  men  som  oftest 
kan  Fredsfyrsten  holde  de  unge  i  Ave  ved 
at  støtte  sig  til  de  ældre,  der  slutter  sig 
sammen  i  Gilder  og  danner  et  Raad  af 
gamle  Mænd,  der  hos  de  agerdyrkende 
Folk  ogsaa  maa  repræsentere  Jordens 
Ejere  overfor  de  ejendomsløse  Unge;  men 
man  har  næppe  Lov  til  at  forklare  dette 
Raad  som  bestaaende  af  Stammens  Familie- 
fædre, derimod  har  det  muligvis  bidraget 
til  at  forøge  Fædrenes  Magt,  og  naar  Fa- 
milien kommer  til  at  spille  en  stor  Rolle 
i  Samfundets  Ordning,  gaar  det  ikke 
længer  an,  at  der  fødes  Børn  udenfor 
Ægteskab.  Saa  enten  forbydes  den  fri 
Kærlighed,  eller  man  lader  de  Børn  dræbe, 
der  fødes  udenfor  Ægteskabet.  Der  er 
ogsaa  Samfund,  hvor  alle  Børn  dræbes, 
ligesom  alle  de  gamle,  og  da  de  saa  kun 
bestaar  af  Krigere,  kan  de  røve  halvvoksne 
Børn  til  at  forøge  Stammen  med.  I  dette 
Tilfælde  bæres  Staten  ene  og  alene  af 
Mændenes  Forbund,  men  ellers  er  vel 
alle  Samfund  opstaaet  af  en  Blanding  af 
begge  Dele,  og  omend  Schurtz  har  over- 
vurderet Kammeratskabsfølelsens  Betyd- 
ning, kan  man  dog  næppe  længer  se  bort 
fra  den  og  bygge  paa  Familien  som  Sam- 
fundets og  Statens  eneste  Oprindelse. 

T.  Erichsen. 


Vandrende  Skolekøkkener  1  sven- 
ske Landsbyer.  I  „Social  Tidskrift'' 
omtales  et  Forsøg,  man  har  gjort  i  Sverige 
med  de  saakaldte  „vandrende  Skolekøk- 
kener*^,  hvorved  man  haaber  at  kunne 
bane  Vejen  for  en  obligatorisk  Skolekøkken- 
undervisning for  hele  den  kvindelige  Ung- 
dom i  Landet.  Det  er  særlig  Frk.  Lotten 
Lagersted t,  der  i  mange  Aar  har  virket 
ved  Skolekøkkener  i  Gøteborg,  som  har 
Æren  af  at  have  ordnet  de  vandrende 
Skolekøkkener  i  Landsbyerne.  Udgifterne 
er  blevet  betalt  af  forskellige  Selskaber: 
Husholdningsselskaber,  Fagskolen  for  huslig 
Økonomi  i  Uppsala,  Svenske  Selskab  for 
Ædruelighed  og  Folkeopdragelse  o.  a.  Un- 
derskudet  for  hvert  Kursus  anslaas  til  c. 
150  Kr.  Enhver  Kommune,  som  ønsker  at 
nyde  godt  af  et  Kursus,  er  forpligtet  til 
at  sørge  for  Lokale,  Brændsel  og  Transport 
af  Redskaberne  til  og  fra  Stationen.  I  hvert 
Kursus  kan  deltage  12—16  Elever  i  en 
Alder  af  13— 16  eller  17— 25  Aar.  Hver  Elev 
betaler  en  Afgift  af  5  Kr.  og  faar  da  hver 
Dag  —   undtagen   Lørdag  —   Frokost  og 

Middagsmad.  Undervisningen  varer  fra  Kl. 
8  til  3—4.  Eleverne  lærer  almindelig  tar- 
velig Madlavning,  Bagning,  Vask,  Borddæk- 
ning og  Rengøring. 

En  væsentlig  Opgave  for  Skolekøkkenet 
er  at  lære  Eleverne  at  fremstille  god  og 
nærende  Kost  til  den  billigst  mulige  Pris. 
I  mangfoldige  Hjem  kendes  Begrebet  „varm 
Mad**  omtrent  ikke,  og  den  utilstrækkelige 
og  daariige  Kost,  som  en  stor  Del  af  Be- 
folkningen nøjes  med,  skyldes  ingenlunde 
altid  Fattigdom  alene,  men  i  mange  Til- 
fælde Befolkningens  hildkomne  Uvidenhed 
om,  hvoriedes  Fødemidlerne  bør  tilberedes 
og  opbevares.  Da  det  har  vist  sig,  at  Skole- 
køkkenerne kan  levere  to  Retter  varm  Mad 
for  omtrent  16  Øre,  skulde  man  tro,  at  det 
efterhaanden  gennem  deres  Virksomhed 
ved  at  uddanne  Elever  kunde  blive  muligt 
at  udrydde  det  umaadelige  og  skadelige 
KafPédrikkeri  hos  den  fattige  Befolkning 
og  indføre  en  sundere  Levemaade. 


Desinficerende  Sæbe.  Som  bekendt 
har  man  ved  Tilsætning  af  forskellige 
Desinfektionsmidler  til  Sæber  søgt  at  give 
disse  en  antiseptisk  og  bakteriedræbende 
Virkning.  Mange  af  de  i  Handelen  fore- 
kommende Haandsæber,  som  skilter  med 
disse  Egenskaber,  synes  imidlertid  efter 
en  Række  Undersøgelser  af  Dr.  Konrad  i 
i  Ungarn  at  bære  falsk  Etikette. 

Han  har  undersøgt  en  stor  Mængde 
Sæbearter  med  Hensyn  til  deres  Virkning 
paa  Bakterier  særlig  overfor  Miltbrand- 
sporer,  som  paa  Grund  af  deres  Sejlivethed 
ofte  anvendes  som  Prøvesten. 

lait     undersøgte    han     103    forskellige 


Sæber.  26  af  disse  havde  ingen  paaviselig 
Virkning  overfor  de  prøvede  Bakterier, 
hindrede  ikke  engang  deres  Udvikling.  48 
andre  Sorter  kunde  vel  hindre  Bakteriernes 
Udvikling,  men  formaaede  ikke  selv  i 
stærk  Opløsning  at  dræbe  dem  i  Løbet  af 
5  Minutter.  Det  kunde  kun  5  af  de 
undersøgte  Sæber. 

Ved  tidligere  Undersøgelser  var  Konradi 
kommet  til  den  Overbevisning  at  Sæbernes 
desinficerende  Virkning  ikke  afhang  af 
Sæbemassen  og  kun  i  ringe  Grad  af  de 
smaa  Mængder  bakteriedræbende  Stolfer 
man  tilsatte,  men  særlig  af  de  LugtestofPer, 
som  tilsattes  for  at  give  Vellugt. 

Han  undersøgte  da  en  hel  Mængde  af 
disse  og  viste,  at  de  næsten  alle  havde 
nogen  bakteriedræbende  Ævne  og  ved 
Blanding  af  visse  af  dem  kunde  Virkningen 
forøges. 

I  Overensstemmelse  med  hans  Forsøg 
har  da  en  ungarsk  Sæbefabrikant  fremstillet 
en  Sæbe,  „Szent-Laszlo*^  Sæben,  som  har 
vist  ligesaa  stærk  Virkning  overfor  Milt- 
brandsporer som  Sublimatvand,  men  som 
er  langt  ufarligere. 

Konradi  fortæller,  at  han  selv  har  brugt 
den  i  2  Aar,  ogsaa  som  Tandsæbe  uden 
at  føle  Spor  af  Ulæmpe,  ja,  han  meddeler 
endog,  at  et  to  Aars  Barn  af  en  Fejl- 
tagelse spiste  et  ret  stort  Stykke  uden  at 
lide  nogensomhest  Men  deraf! 

Hvis  virkelig  Sæben  er  saa  god,  for- 
tjener den  at  indføres  ogsaa  her  i  Dan- 
mark. Kun  Skade,  at  Forfatteren,  som 
ellers  meddeler  meget  nøjagtige  Enkeh- 
heder  fra  sine  Undersøgelser,  ikke  giver 
.nogen  Oplysning  om  hvilke  vellugtende 
Stoffer,  det  er^  han  blander  og  tilsætter 
for  at  faa  den  største  Virkning! 

Udtalelser  af 

Folketingsmand  K«  Kristiansen,   Beder;   Forstander  ved  Kærehave   Husmandsskole 

Nlelsen-Klodskov;  Tjenestekarl  Ludvig  Andersen;   Proprietær  I.  P.  Carlsen, 

Donsted;  Folketingsmand  P.  Si^broe;  Pakhuskarl  Jens  Kr.  Aakjær. 


De  stillede  Spørgsmaal  er  disse: 

1)  Er  Karlekamrene  og  Pigekamrene  paa  Herregaarde  og  Bøndergaardene  hyppig 
af  en  saadan  sundhedsfarlig  Art,  at  der  er  Grund  til  fra  Statens  Side  at  gribe  ind  der- 
imod ved  Bestemmelse  af  Lys-,  Varme-  og  Rumforhold,  Forbud  mod  Anvendelse  af 
Dobbeltsenge  osv.? 

2)  Bør  der  ved  Lov  fastsættes  en  Begrænsning  af  Tyendets  Arbejdstid,  særlig  for 
Børn? 

3)  Bør  den  efter  Tyendeloven  bestaaende  Ret  til  „Hustugt"  overfor  Tjenestekarle 
af  indtil  18  Aar  og  Tjenestepiger  indtil  16  Aar  afskaffes  eller  indskrænkes? 

4)  Bør  der  paalægges  Husbonden  en  bestemt  Forpligtelse  til  at  tilkalde  Læge,  naar 
Tyendet  er  sygt,  særlig  naar  det  gælder  Børn? 

5)  Er  der  Grund  til  at  indføre  tvungen  Ulykkesforsikring  for  Tjenestefolk  paa 
Landet? 

Folketingsmand  K.  Kristiansen,  Beder. 

I  Anledning  af  Deres  Spørgsmaal  angaaende  Lovgivning  for  Tyende- 
forhold  skal  jég  bemærke  følgende: 

Til  Spm.  2.  Naar  vi  i  det  hele  taget  skal  have  en  Tyendelov,  me- 
ner jeg  der  i  denne  lige  saavel  som  i  Lærlingeloven  bør  indsættes  Be- 
stemmelser for  den  længste  daglige  Arbejdstid,  der  maa  fordres  af 
noget  Menneske  under  18  Aar;  thi  selv  om  Misbrug  fra  en  Husbonds 
Side  hører  til  Sjældenhederne,  kan  der  dog  fremvises  Eksempler  der- 
paa,  og  disse  bør  man  søge  at  forhindre. 

Til  Spm.  3.  Husbondens  Ret  til  Hustugt  overfor  Tjenestefolk  bør 
absolut  afskaffes.  Thi  at  forbedre  daarlige  Folk  i  den  Alder,  de  ere 
ude  at  tjene,  ved  Slag  og  Prygl  vil  næppe  lade  sig  gøre  i  et  af  Hun- 
drede Tilfælde.  Derimod  vil  anvendt  Hustugt  saa  godt  som  altid  be- 
virke, at  den  tugtede  bliver  endnu  mere  trodsig  og  ond  end  før,  og 
ved  den  første  Lejlighed  vil  han  søge  at  gengælde  Husbonden  for  den 
lidte  Medfart  ved  at  skade  ham  i  hans  Bedrift. 

Til  Spm.  4.  Noget  Paalæg  til  Husbonden  om  at  hente  Læge  til 
et  sygt  Tyende,  vil  næppe  være  til  nogen  praktisk  Nytte.  Thi  ingen 
hæderlig  Husbond  vil  undlade  saadant,  selv  om  der  ingen  Paalæg  er. 
Og  for  den  samvittighedsløse  nytter  Paalæget  ikke,  da  det  jo  vil  være 
ham  selv,  der  kommer  til  at  staa  for  Afgørelse  af  Spørgsmaalet,  om 
Tyendet  virkeligt  er  saa  sygt,  at  Læge  er  nødvendig. 

Til  Spm.  5.  Det  vilde  være  heldigst  for  begge  Parter,  om  der  kunde 
blive  indført  en  Ordning,  hvorved  saavel  Tjenestefolk  som  andre  Ar- 
bejdere  ved  Landbruget   kunde    blive   inddraget  under  Ulykkesforsik- 

ringsloven.  Tyendet  opnaaede  derved  en  Sikring  og  Husbonden  fik 
sin  Forpligtelse  afgrænset.  For  den  Sikring,  Tyendet  opnaaede  ved 
en  saadan  Oi^dning,  kunde  der  mulig  paalægges  dem  at  være  Med- 
lem af  en  Sygekasse.  Derved  vilde  de  uden  stor  Udgift  i  Syg- 
domstilfælde, hvor  de  vanskelig  kunne  nøjes  med  den  Hjælp  og  Pleje 
de  kunne  faa  i  deres  Tjenesteplads  eller  deres  Hjem,  opnaa  at  kunne 
blive  indlagt  paa  Sygehus,  hvor  de  kunde  faa  den  rigtige  Behandling 
og  Forplejning  og  være  under  det  fornødne  Tilsyn. 

Til  Spm.  1.  Spørgsmaalei  under  dette  Punkt  har  jeg  ventet  med 
at  besvare  tilsidst,  da  jeg  næppe  kan  gøre  dette  uden  at  komme  ind 
paa  en  noget  længere  Udvikling. 

Naar  Spørgsmaalet  er  formuleret  saaledes,  at  der  ønskes  Svar  paa, 
om  Tjenestefolkenes  Kamre  hyppig  er  af  saa  sundhedsfarlig  Art,  at 
der  er  Grund  for  Staten  til  at  skride  ind,  kan  jeg  dog  straks  besvare' 
dette  med  et  Nej;  thi  sundhedsfarlige  anser  jeg  ikke  disse  Kamre  for 
at  være,  selv  om  de  have  Hestestalden  ved  den  ene  Side  og  Kostal- 
den ved  den  anden.  —  Jeg  har  selv  i  flere  Aar  sovet  i  saadanne 
Kamre,  uden  at  jeg  eller  de  jeg  havde  Ophold  sammen  med,  have 
sporet  den  mindste  skadelige  Indflydelse  paa  Sundheden  deraf.  Nej  i 
den  Henseende  staar  Folkenes  Kamre  paa  Landet  sikkert  ikke  saa 
lidt  over  mange  af  de  Beboelsesrum,  der  findes  i  Smaagadernes  Bag- 
huse i  Byerne,  hvor  mange  maa  opholde  sig  til  Stadighed  baade  Nat 
og  Dag,  medens  Tjenestefolkene  paa  Landet  kun  benytter  deres  Kamre 
til  Sovekamre,  thi  foruden  disse  har  de  ogsaa  en  Dagligstue,  de  kunne 
opholde  sig  i,  og  den  er  baade  oplyst,  opvarmet  og  møbleret,  og  her 
kunne  de  efter  Arbejdstiden  læse,  skrive  eller  foretage  sig,  hvad 
andet  de  ønske.  Saadanne  Forhold  findes  maaske  ikke  mange  Steder 
i  Byerne;  men  paa  Grund  af  dette  Forhold  vil  det  ses,  at  Tyendet 
paa  Landet  lige  saa  lidt  som  Husbonden,  der  i  Reglen  deler  Daglig- 
stue med  dem,  har  Brug  for  meget  Bohave  eller  Varme  i  deres  Sove- 
kamre. Jeg  og  Familie  har  ikke  nogensinde  haft  Kakkelovn  i  vort 
Soveværelse  og  have  befunden  os  vel  derved,  og  jeg  vil  derfor  finde 
det  underligt,  om  jeg  ved  Lov  skulde  paabydes  at  opsætte  en  saadan 
i  mine  Folks  Sovekamre. 

Hvis  Spørgsmaalet  derimod  havde  gaaet  ud  paa,  om  vore  Folke- 
kamre i  Reglen  ere  tidssvarende,  da  vilde  jeg  dog  ogsaa  svare  Nej 
dertil;  thi  selv  om  der  i  de  senere  Aar  er  rettet  meget  paa  dette 
Forhold,  indrømmer  jeg,  at  vi  ikke  har  saa  lidt  tilbage  endnu.  —  Jeg 
vil  dog  forvare  mig  imod  at  mene,  at  saadanne  Tilstande  af  gyseligt 
Svineri  i  Folkekamrene,  som  nogle  Forfattere  og  Foredragsholdere 
undertiden  fremkommer  med  Skildringer  af,  skulde  være  almindelige, 
thi  dette  er  langt  fra  Tilfældet  og  undertiden  ere  disse  Skildringer  og- 
saa aldeles  selvmodsigende.  Naar  der  saaledes  fremhæves,  hvorledes 
Folkene  maa  springe  over  Gødningen  og  vade  gennem  Ajlen  i  Stalden 
for  at  naa  sit  Kammer,  og  der  derefter,  for  at  paavise  hvor  megen  mere 

Omsorg  „Storbonden"  har  for  sine  Kreaturer  end  sine  Folk,  fortælles 
om  den  Flothed  og  Pertentlighed,  der  findes  i  Ko-,  Heste  og  Svine- 
stald i  Modsætning  til  Karlekamrene,  kan  man  jo  ikke  godt  undgaa  at 
faa  Øie  paa  det  selvmodsigende  deri. 

Jeg  mener  altsaa,  at  mange  Klager  over  vore  Folkekamre  ere  alt- 
for overdrevne,  selv  om  jeg  maa  indrømme,  at  vi  maa  videre  frem 
med  at  forbedre  disse;  men  det  tror  jeg  nok.  Udviklingen  selv  skal 
besørge,  uden  at  Lovgivningsmagten  behøver  at  træde  til,  thi  den  Hus- 
bonde, der  ikke  vil  holde  Orden  og  Renlighed  i  sine  Folks  Sove- 
kamre, og  ikke  vil  imødekomme  Tyendets  Krav  desangaaende,  vil  med 
Tiden  ikke  kunne  faa  ordentlige  Folk  i  sin  Tjeneste. 

Til  Slutning  skal  jeg  bemærke,  at  jeg  har  den  Mening,  at  vi  godt 
helt  kunde  undvære  Tyendeloven.  Ganske  vist  vilde  Tjenesteforhol- 
dene maaske  derved  blive  noget  løsere,  men  det  vilde  dog  næppe 
volde  nogen  Ulæmpe,  hvor  gode  Husbonder  og  gode  Tjenestefolk  ar- 
bejde sammen;  og  har  en  god  Husbonde  faaet  én  daarlig  Karl  eller 
omvendt  en  dygtig  Karl  har  faaet  en  daarlig  Plads,  da  ere  saavel  den 
gode  Karl  som  Husbond  vel  tjente  med,  at  dette  Forhold  kan  ændres 
saa  snart  som  muligt.  Det  løse  Forhold  vil  altsaa  kun  komme  til  at 
gaa  ud  over  den  daarlige  Husbond  eller  det  daarlige  Tyende,  men 
dels  har  man  ikke  saa  megen  Medfølelse  med  disse,  og  dels  udgør  de 
heldigvis  en  forsvindende  Del  af  Landets  Tjenestefolk  og  Husbonder. 
—  Saadanne  Tilfælde  som  Aakjær  skildrer  i  „Vredens  Børn"  ere,  om 
de  findes,  dog  kun  Undtagelser.  Ligeledes  ere  de  Tilfælde,  vi  under- 
tiden ser  en  Byfrue  fremdrage  i  Bladene  som  Bevis  for  Tyendets 
Fordringsfuldhed,  Ladhed  og  Utroskab  ogsaa  Undtagelser.  —  Vore 
Forfattere  holde  jo  mest  af  at  skildre  det  daarlige  hos  deres  Med- 
t^ennesker,  og  jeg  skal  heller  ikke  sige  det  mindste  imod,  at  dette 
kritiseres,  kun  maa  man  stadig  huske  paa,  at  det  ikke  er  de  alminde- 
lige Forhold,  men  derimod  Undtagelserne  der  fremdrages. 

N.  J.  Nielsen- KlodskoVy  Forstander  for  Kærhave 

Husmandsskole, 

ad  1)  Naar  Tyendet  og  Husbonden  indser,  at  de  Kamre,  som  nu 
de  fleste  Steder  bruges  til  Karlene,  ikke  er  tidssvarende,  saa  bliver  de 
forbedrede.  Ved  Lov  tror  jeg  ikke,  at  den  Reform  kan  gennemføres; 
thi  vel  kan  der  træffes  Bestemmelser  om  Rum-  og  Lysforhold,  dob- 
belte Senge  o.  lign.;  men  om  Udluftning,  Rengøring  og  den  Slags  er 
det  vanskeligt  at  lovgive,  og  dersom  disse  Ting  ikke  passes,  bliver 
Værelserne  dog  ikke  gode  Opholdsrum. 

Karlene  maa  kræve  bedre  Værelser  end  de  nu  de  fleste  Steder 
har;  men  samtidig  maa  Karlene  gøre  mere  end  de  fleste  nu  gør  for 
at  holde  Værelserne  bedre.  Baade  Husbond  og  Tyende,  vil  være  godt 
tjente  med  en  stor  Forbedring  paa  det  Omraade. 

ad  2)  Det  var  nok  betimeligt  at  Børns  Arbejdstid  blev  nogenlunde 
fastsat  ved  Lov,  saa  at  Skolens  Undervisning  og  de  nødvendige  For- 
beredelser til  den  ikke  blev  forsømt. 

ad  4)  Med  den  store  Udbredelse  Landbrugsmaskinerne  har,  var 
der  vist  god  Grund  til  at  indføre  tvungen  Ulykkesforsikring  for  Tjeneste- 
folk paa  Landet  i  Lighed  med  den,  som  nu  gælder  for  Industriens 
Arbejdere. 

Tjenestekarl  Ludvig  Andersetiy  Faurbjergshusene 

pr.  Holbæk.  . 

I  Anledning  af  de  opstillede  Spørgsmaal  om  Tyendeforhold  paa 
Landet,  tillader  jeg  mig  at  fremsætte  følgende: 

Om  Karlekamrene  gælder  det,  at  de  er  i  højeste  Grad  slette; 
det  kan  med  Sandhed  siges,  at  de  er  sundhedsfarlige.  De  ligger  ikke, 
som  naturligt  er,  i  'Stuehuset,  men  er  anbragt  i  en  af  Udlængerne, 
enten  mellem  Staldene  eller  ved  Lo  og  Lade.  Ofte  er  Karlekamrene 
tillige  Rullestue  eller  Huggehus.  Værelsets  Indretning  er  en  saadan,  at 
det  paa  Forhaand  er  uskikket  til  Ophold  for  Mennesker.  Væggene  er 
uden  Puds,  derfor  ujævne  og  ikke  skikkede  til  at  males  eller  tapetseres. 
Deres  eneste  Prydelse  er  Hvidtekalk,  men  selv  dette  billige  og  i  og 
for  sig  godt  rensende  Middel  bliver  kun  yderst  sjældent  anvendt.  Der 
er  sikkert  Karlekamre  i  Tusindtal,  der  i  aarevis  ikke  bliver  kalkede. 
Loftet  bestaar  som  oftest  af  upløjede  ru  Brædder;  nogle  Steder  er  der 
kun  Stænge  over,  saaledes  at  al  Slags  Snavs,  Støv,  Frøhuse  og  Avner, 
som  er  i  Foderet,  har  let  Vej  til  Karlekamret.  Gulvet  bestaar  næsten 
overalt  af  Ler,  hvorigennem  Utøj  har  uhindret  Adgang.  Dette  Gulv, 
der  slides  stærkt  af  det  anvendte  Fodtøj  (Træsko),  er  saa  ujævnt,  at 
det  er  umuligt  at  holde  rent.  Vaskning  er  udelukket,  fordi  det  opløser 
Leret  og  bliver  forøvrigt  heller  ikke  anvendt  andetsteds  i  Karlekamret. 
Undertiden  bliver  Gulvet  fejet  og  sandstrøet.  Vinduet  er  lille  og  altid 
snavset,  som  Regel  er  det  sømmet  fast  i  Karmen.  Døren  (en  alminde- 
lig Udhusdør)  er  i  høj  Grad  utæt.  Da  Kamret  ligger  i  Udhusene,  hvor 
der  ingen  Skorsten  er,  er  der  heller  ingen  Varme.  Disse  Rum  er  saa- 
ledes i  høj  Grad  urene,  kolde  og  fugtige,  mugne  og  med  uren  be- 
klumret Luft ;  der  maa  Tyendet  sove,  om  Temperaturen  er  nok  saa  lav. 

Pigekamrene  er  beliggende  i  Stuehusets  ene  Ende,  som  oftest 
med  Adgang  fra  Køkkenet.  De  er  som  Følge  deraf  ikke  saa  fugtige, 
vel  heller  ikke  saa  urene,  som  Karlekamrene,  men  dog  i  alt  væsent- 
ligt det  samme  mørke,  mugne  og  uhyggelige  Rum  som  Karlekamrene. 

Naar  der  er  Tale  om  en  Forbedring  af  Tyendets  Kaar,  da  maa 
Kravet  om  sunde  og  hyggelige  Opholdsrum  sættes  i  første  Række. 

Spørgsmaalet  om  Dobbeltseng  lader  sig  ikke  skille  fra  oven- 
nævnte Krav.  Tyendet  er  ikke  saa  sjældent  ved  Anvendelse  af  disse 
udsatte  for  Snxittefare  og  den  højeste  Grad  af  Urenhed.  Der  er  blandt 

Tyendet  et  voksende  Antal,  der  har  lært  at  skatte  Renlighed.  Hvor 
pinligt  er  det  ikke  for  saadanne  at  ligge  sammen  med  Medtjenere,  der 
intet  Begreb  synes  at  have  derom,  eller  med  Medtjenere,  der  lider  af 
Hudsygdomme  eller  andre  i  høj  Grad  generende  Tilféelde,  som  af 
Husbonden  ikke  regnes  for  „noget  videre",  og  som  der  derfor  intet 
Hensyn  tages  til. 

Om  Tyendets  Arbejdstid.  Arbejdstiden  paa  Landet  er  ofte  af 
overdreven  Længde,  og  dette  Forhold  er  en  af  Hovedaarsagerne  til, 
at  Tjenestekarlene  forlader  den  „faste  Plads**  og  søger  Daglejerarbejde, 
eller  gaar  til  Byerne,  hvor  der  oftest  ikke  er  Brug  for  dem,  men  der- 
imod rigeligt  af  Fristelser  til  slette  Vaner.  Det  maa  indrømmes,  at 
Arbejdstiden  paa  Landet  kun  vanskeligt  og  ikke  uden  Skade  for  Hus- 
bonden lader  sig  afgrænse  paa  samme  Maade,  som  i  Byerne.  Dette 
Krav  vil  vistnok  heller  ikke  blive  stillet.  Men  mere  ordnede  Tilstande 
med  Hensyn  til  Arbejdstiden,  saaledes  at  Tyendet  havde  noget  be- 
stemt at  holde  sig  til  med  Hensyn  til  Arbejdstimernes  Antal  vilde  være 
i  høj  Grad  ønskeligt,  og  vil  sikkert  ogsaa  i  en  ikke  fjern  Fremtid 
tvinge  sig  igennem.  Landbrugsarbejdet  medfører  ganske  vist,  at  der  til 
nogle  Tider  maa  arbejdes  længere  end  til  andre  Tider,  i  Høst,  ved 
Saatid  og  under  Efteraarsarbejdet  i  Modsætning  til  Vintertiden  og  det 
tidlige  Foraar.  „Normalarbejdsdagen**  kan  derfor  ikke  finde  Anvendelse, 
men  Forholdet  kan  ordnes  ved  at  der  til  en  Tid  gives  saa  meget  mere 
Frihed,  som  der  til  en  anden  Tid  blev  arbejdet  over.  Jeg  antager  dog, 
at  dette  Forhold  ordner  sig  uden  Lovgivningsmagtens  Medvirkning. 
Anderledes  forholder  det  sig  med  Hensyn  til  Arbejdstiden  for  Børn. 
Her  er  det  nødvendigt,  at  der  skrides  ind.  En  Hyrdedrengs  Arbejdstid 
er  om  Sommeren  16  å  17  Timer  og  om  Vinteren  har  Tjenestedrengen 
mindst  14  Timer.  Dette  Forhold  burde  ikke  kunne  gaa  længere.  For- 
holdet er  just  ikke  det,  at  han  overanstrænges,  men  han  faar  for  lidt 
Søvn.  Det  er  en  ren  Ynk  at  se  saadan  en  stakkels  Dreng  en  Vinter- 
morgen, paa  Sengekanten  halvt  sovende,  rystende  af  Kiilde,  knapt  at 
vække  til  Bevidsthed,  fordi  han  mangler  den  Søvn  og  Hvile,  som  hans 
Legeme  kræver. 

Om  Husbondens  Pligt  under  Sygdom.  Her  bliver  det  ogsaa 
særlig  de  mindreaarige,  der  maa  tages  Hensyn  til.  Det  bør  dog  over- 
for alt  Tyende  gøres  til  Pligt  for  en  Husbond  at  tilkalde  Lægen,  naar 
et  sygt  Tyende  ønsker  det,  og  under  Sygdom  bør  et  Tyende  ikke,  som 
hidtil  efter  Lovens  §  35,  kunne  flyttes  efter  Præstens,  Sognefogedens 
eller  Sogneraadsformandens  Forgodtbefindende.  Flytning  bør  kun  være 
tilladt  naar  Lægen  erklærer,  at  det  kan  ske  uden  Skade  for  Tyendets! 
Helbred. 

Om  Forsikring  mod  Ulykkestilfælde  gælder  det,  at  den  Ud- 
vikling, som  Landbrugsarbejdet  har  undergaaet,  med  Anvendelse  af 
Maskiner  til  de  flest  mulige  Arbejder,  er  Ulykkesforsikring  blevet  i  høj 
Grad  nødvendigt.   Der  er  mange  Eksempler  paa,   hvordan  Landbrugs- 

arbejdere  lider  Tab,  ja  endog  sættes  ude  af  Stand  til  at  forsørge  sig 
selv,  paa  Grund  af  Ulykkestilfelde.  Der  er  iblandt  Tyendet  en  voksende 
Misfornøjelse  'med,  at  det  ikke  er  inde  under  Ulykkesforsikringslovens 
Vilkaar.  Det  er  ogsaa  urimeligt,  at  Landbrugets  Arbejdere  ikke  skal 
betrygges  paa  samme  Maade,  som  Byarbejderne  i  Ulykkestilfælde. 
Herimod  kan  ikke  anføres,  at  Risikoen  er  mindre  for  os,  thi  er  Risi- 
koen mindre,  vilde  Udgiften  til  at  forsikre  os  ogsaa  være  mindre.  Hvis 
det  forholder  sig  saaledes,  at  vi  er  forholdt  dette  Gode,  for  at  Arbejds- 
giverne paa  Landet  kunne  skaanes  for  Udgiften  dertil,  saa  staar  det 
fast,  at  Lovgivningsmagten  derved  har  kastet  denne  Byrde  over  paa 
den  aller  daarligst  stillede  Del  af  Samfundet,  Tyendet  paa  Landet.  Det 
vil  derfor  være  en  Retfærdighedshandling  ved  Lov  at  søge  indført 
tvungen  Ulykkesforsikring  for  Tyendet. 

Proprietær  I.  P.  Carlseriy  Donsted. 

ad.  1.  Der  findes  hist  og  her  —  navnlig  i  de  saakaldte  „Proprie- 
tærgaarde*"  —  Karlekamre  og  Pigekamre,  som  næppe  kan  kaldes  fiildt 
forsvarlige.  Om  de  i  og  for  sig  er  sundhedsfarlige  tør  jeg  ikke  afgøre; 
men  det  er  ret  naturligt,  at  det  Tyende,  der  henvises  til  at  sove  i 
daarlige .  Kamre  og  daarlige  Senge,  let  taber  Lysten  til  selv  at  overholde 
Orden  og  Renlighed  i  Kamrene.  Og  at  der  som  Følge  heraf  kan  blive 
sundhedsfarligt  at  opholde  sig  i  dem,  er  lige  saa  naturligt. 

Der  er  jævn  Fremgang,  saaledes  at  Folkekamrene  i  al  Almindelig- 
hed er  langt  bedre  og  sundere  nu  end  for  20  Aar  siden,  og  Lovgiv- 
ning herom  vil  næppe  faa  synderlig  Betydning,  da  det  næsten  falder 
af  sig  selv,  at  den,  der  vil  have  gode  Tjenestefolk,  ogsaa  maa  give  dem 
gode  Kaar,  hvortil  hører  gode  Kamre. 

ad.  2.  Maaske  for  Børns  Vedkommende  med  det  for  Øje,  at  sikre 
dem  regelmæssig  Skolegang  og  Tid  til  Skolens  Hjemmearbejde. 

ad.  3.  Retten  til  „Hustugt"  er  en  Overlevering  fra  Fortiden  som 
uden  Skade  kan  afskaffes. 

ad.  4.  Det  vil  efter  mit  Skøn  blive  vanskeligt  at  lovgive  herom;  thi 
hvem  skal  bestemme,  om  Tyendet  er  saa  sygt,  at  Lægens  Nærværelse 
er  nødvendig.  Og  hvad  skal  der  gøres  ved  dem,  der  simulerer? 

ad.  5.  Mulig  vil  det  være  til  Nytte  at  faa  indført  tvungen  Invalidi- 
tetsforsikring for  Tjenestefolk;  men  denne  bør  da  gennemføres  af  Sta- 
ten, saa  den  ikke  bliver  en  ny  Indtægtskilde  for  Kapitalister. 

Endelig  skal  jeg  tilføje,  at  jeg  ikke  anser  det  for  nødvendigt  at 
have  nogen  egentlig  Tyendelov.  Husbonde  og  Tyende  bør  staa  i  samme 
retlige  Forhold  til  hinanden  som  andre,  der  indgaar  Kontrakt  indbyr- 
des. Dog  at  fortjent  Løn  altid  bør  være  priviligeret  Fordring. 

Folketingsmand  P.  Sabroe. 

1 )  Lovgivningens  Indgriben  er  absolut  nødvendig  for  at  blot  nogen- 
lunde menneskelige  Beboelsesforhold  kan  opnaas.  Det  er  indrømmet 

af  Kommissioner,  som  „Sorø  Amts  Landboforening",  „Fyns  Stifts  patri- 
otiske Selskab""  og  „Randers  Amts  landboøkonomiske  Selskab""  har  ned- 
sat, at  Forholdene  er  forfærdende.  De  nævnte  Kommissioner  bestod 
væsentlig  af  større  Landmænd  og  deres  Dom  —  efter  grundig  Under- 
søgelse —  er  den,  at  der  ofte  bydes  Karle  og  Piger  mindre  Hensyn 
end  Husdyrene.  Jeg  har  selvfølgelig  benyttet  mig  af  dette  Materiale 
ved  min  Forespørgsel  i  Rigsdagen  om  Ophævelse  af  Tyendeloven. 
Min  personlige  Erfering  er  den,  at  Forholdene  er  slettest  paa  Fyen,  i 
Nordsjælland,  Vestjylland  og  Nordjylland,  og  egentlige  Fremskridt  kan 
kun  noteres  hos  enkelte  Herremænd  og  Gaardmænd,  som  i  høj  Grad 
er  gennemtrængte  af  grundtvigiansk  Aand  eller  Dannelse  om  man  vil. 
Stiftsfysikus  Johansen  i  Aarhus  og  afdøde  Stiftsfysikus  Trautner  har  i 
Foredrag  og  Pjeser  brugt  stærke  Ord  om  Karle-  og  Pigekamre.  Den 
Presse,  hvortil  jeg  er  knyttet,  har  ofte  paatalt  bestemte,  særlig  slette 
Beboelsesforhold  og  betegnende  nok  aldrig  modtaget  Sagsanlæg  i  den 
Anledning.  Man  har  ikke  her,  hvor  Kritik  og  Virkelighed  ikke  kunde 
afkræftes,  turdet  lade  det  komme  til  Søgsmaal. 

2)  Jeg  har  ofte  erfaret  den  grænseløse  Udbytning  af  Børns  Arbejds- 
kraft og  det  er  desværre  ofte  saa,  at  paa  de  større  Gaarde  har  Bør- 
nene ingen  Støtte  hos  det  voksne  Tyende.  De  ganske  unge  —  Piger 
og  Drenge  —  maa  døje  utroligt.  Det  er  ikke  ualmindelig,  at  Arbejds- 
tiden om  Sommeren  begynder  Kl.  3Va  og  4.  Hundreder  af  Sindssyge- 
anstalternes fattige  Patienter  er  blevne  sindssyge  som  Følge  af  Over- 
anstrængelse  og  for  ringe  Søvn.  Det  er  ikke  just  altid  saa,  at  Tyendet 
arbejder  uafbrudt,  men  det  er  for  længe  oppe,  og  den  Langsomhed, 
som  navnlig  er  over  Landalmuen  maa  tilskrives  —  tror  jeg  —  en 
meningsløs  Vedhængen  ved  den  lange  Arbejdstid.  Arbejdstiden  bør  be- 
grænses ved  Lov  med  Undtagelse  af  den  særlige  Høsttid. 

3)  Hustugten  avler  Raahed  og  kan  kun  øge  Tyendets  Ulyst  til  Ar- 
bejde og  fremmer  Slaviskhed. 

4)  Selvfølgelig  bør  Husbonden  have  Forpligtelse  til  al  tilkalde  Læge 
og  til  i  de  fleste  Tilfælde  at  besørge  den  Syge  indlagt  paa  Sygehus  — 
da  som  Regel  Tyendets  Værelse  ikke  egner  sig  til  Syges  Ophold. 

5)  Jeg  kender  en  Del  Gaardmænd,  som  har  ladet  deres  Tyende 
forsikre  og  jeg  indser  ikke  hvorfor  Tyendet,  som  navnlig  paa  Landet 
hyppig  paa  Køreture  og  ved  Benyttelse  af  Maskiner  er  udsatte  for 
Livsfare,  ikke  skulle  sidestilles  med  Industriens  Arbejdere.  Selv  om 
Tyendet  er  ugift,  hjælper  det  ofte  eller  delvis  forsørger  sine  Søskende 
og  Forældre. 

Pakhuskarl  Jens  Kr.  Aakjær,  Aarhus. 

1)  Karlekamrene  paa  Landet  ligger  i  Regelen  ved  Hestestalden  og 
undertiden  mellem  Hestestalden  og  en  Stald  for  Fedekvæg;  det  er 
efter  Bøndernes  Mening  den  bedste  Plads,  der  kan  vælges,  for  der  er 

saa  rart  lunt  at  opholde  sig,  hvor  Kammeret  bliver  opvarmet  af  Damp 
fra  Fedestudene  eller  Hestene. 

Undertiden  kan  Dampen  være  saa  stærk,  at  Sengetøjet  er  klamt 
og  vaadt,  ikke  at  tale  om  at  Halmen,  som  er  i  Sengene,  er  muggen 
og  halvraadden,  og  Væggene  driver  af  Vand  fra  de  dampende  Kreaturer. 

Belysningen  i  disse  Rum  er  en  Staldlygte  med  en  lille  Petroleums- 
lampe  i.  Saadan  er  de  Karlekamre,  som  jeg  kender  og  Pigekamrene 
er  meget  lig  efter,  undtagen  det,  at  der  er  ingen  Varme  fra  Ko  eller 
Hestestald. 

Pigekamret  skubbes  gærne  ud  i  Udkanten  af  Stuehuset  ved  Siden 
af  Bryggerset  eller  saadan  et  afsides  Sted.  Om  Vinteren,  naar  Fro- 
sten er  haard,  kan  der  ligge  tyk  Is  paa  Væggene,  og  Kakkelovn  har 
jeg  aldrig  set  i  et  Pigekammer. 

Dobbeltsenge  bør  fuldstændig  afskaffes.  Der  kommer  to  Mennesker 
sammen,  som  aldrig  har  set  hinanden  før,  det  ene  kan  være  rent,  det 
andet  urent  eller  det  ene  kan  være  raskt  og  det  andet  sygt.  Og  disse 
to  Mennesker  bliver  anvist  samme  Seng.  Kan  der  tænkes  noget  mere 
vederstyggeligt  for  den  sunde  end  at  ligge  og  høre  paa,  at  en  maaske 
tuberkelsyg  Mand  hoster  og  harker,  og  hver  Gang  den  syge  skal  rense 
sin  Mund  fra  den  Opharkning,  som  er  uundgaalig,  skal  han  maaske 
spytte  over  sin  Kammerat,  saa  at  denne  maa  begrave  sit  Ansigt  under 
Dynen  for  et  undgaa  at  blive  overstrittet. 

Nej,  væk  med  Dobbeltsengene,  det  er  forældet,  og  det  er  grimt. 

4)  Tjenestefolkene  paa  Landet  burde  være  ulykkesforsikrede  nu 
mere  end  før,  efter  at  Maskinerne  bliver  mere  og  mere  brugte  paa 
Landet,  og  enhver  som  helst  bliver  sat  til  at  passe  dem.  For  at  tage 
en  af  de  saakaldte  rare  HusmøUer.  Husbonden  faar  en  ny  Karl  og 
han  bliver  sat  til  at  passe  Møllen,  han  har  intet  Kendskab  til  den 
uden  det,  som  Husbonden  flygtig  giver  ham;  men  en  Dag  er  han 
uheldig,  Akslen  faar  fat  i  hans  Klæder  og  han  vikles  rundt  og  kom- 
mer ind  i  Værket;  er  han  meget  heldig  slipper  han  med  at  faa  en  Arm 
eller  et  Ben  brækket,  og  han  er  Krøbling  for  Resten  af  sit  Liv..  Og 
saaledes  kunde  der  nævnes  mange,  mange  flere  Eksempler. 

Er  en  Høstmaskine  ikke  farlig  for  en  Kusk  at  sidde  paa?  Hvor 
tit  blive  Hestene  ikke  bange  og  løbe  løbsk,  og  hvor  let  kan  en  Karl 
ikke  blive  spoleret  i  saadan  et  Apparat. 


Vore  Boliger  i  Provinsbyerne. 

Af  J.  Lunddahl. 

Der  er  i  Efteraaret  afholdt  et  almindeligt  dansk  hygiejnisk  Møde  i  Aarhus.  Det  var 
Selskabet  for  Sundhedspleje  i  Danmark,  en  Forening,  der  hidtil  har  ført  en  noget  til- 
bagetrukken Tilværelse,  som  efter  at  have  optaget  friske  Kræfter  i  sin  Bestyrelse  tog 

Initiativet  til  under  beskedne  Former  at  samle  Interesserede  fra  hele  Landet  til  Drøf- 
telse af  Sager  vedrørende  den  offentlige  Sundhedspleje.  Saadanne  Møder  spiller  en  be- 
tydelig Rolle  i  England  og  Tyskland,  men  havde  ikke  været  kendt  herhjemme  tidligere 
i  den  Stil,  som  her  var  paatænkt.  Det  var  et  Forsøg,  der  blev  gjort,  og  det  lykkedes 
overmaade  godt.  Til  Mødet  indfandt  sig  c.  200  Deltagere,  en  broget  Skare,  dels  fra 
Kjøbenhavn,  dels  fra  Størsteparten  af  Danmarks  Provinsbyer,  Læger,  Dyrlæger,  Inge- 
niører, Arkitekter,  Haandværkere,  kommunale  Embedsmænd,  Medlemmer  af  Byraad  og 
Sundhedskommissioner  og  andre  i  den  offentlige  Sundhedspleje  virkende  og  interesse- 
rede. Kun  Landbefolkningen  lykkedes  det  denne  Gang  ikke  at  faa  med.  Der  forhand- 
ledes et  begrænset  Antal  Emner:  By-  og  Landhygiejne  i  deres  indbyrdes  Forhold, 
Septic-tanks,  Trikinundersøgelse  og  Pølsekontrol,  Ligbrænding  samt  Bolighygiejne  i 
Provinsbyer,  Emner,  der  alle  havde  en  vis  Aktualitet. 

Mødet  f)k  Betydning  i  mere  end  en  Retning.  Det  lykkedes  at  samle  Interesse  og 
slaa  til  Lyd  Landet  over  for  de  offentlige  hygiejniske  Anliggender,  som  Publikum  er 
noget  tilbøjelig  til  at  betragte  som  den  enkelte  uvedkommende,  og  som  i  den  alminde- 
lige Bevidsthed  staar  lidt  i  Skygge  for  den  personlige  Sundhedspleje,  der  jo  ogsaa  kan 
synes  nok  saa  tillokkende  at  give  sig  af  med,  navnlig  naar  den  præsenterer  sig  under 
reklamerende  Feltraab  som:  15  Minutters  dagligt  Arbejde  for  Sundheden,  Kunsten  at 
blive  gammel  e.  1.  Sagen  er  jo  dog  den,  at  den  offentlige  Sundhedspleje  spiller  en  ikke 
mindre  vigtig  Rolle  for  Menneskers  Helbred  og  Velvære,  og  at  Publikum  paa  det  Om- 
raade  ogsaa  maa  være  forstaaende  og  arbejde  med.  Sundhedskommission  og  Sundheds- 
politi gør  det  ikke  alene. 

Det  havde  sin  store  Interesse,  at  en  saa  forskelligartet  Samling  af  Deltagere,  Mænd 
i  de  forskelligste  Stillinger  og  fra  alle  Kanter  af  Landet  kunde  mødes  paa  et  saa  bredt 
Grundlag  som  det  almindelig  hygiejniske.  Her  var  der  ikke  som  ved  større  Kongresser 
nogen  Specialisering  af  Arbejdet,  Udsondring  i  Sektioner;  Møderne  var  beregnede  paa 
at  samle  alle  Deltagerne,  baade  dem,  hvem  det  enkelte  Emne  laa  nær,  og  dem,  for 
hvem  det  var  fjernere.  Der  sporedes  almindelig  Interesse,  og  der  kom  gode  og  frugt- 
bringende Diskussioner  i  Gang. 

Endelig  havde  det  ogsaa  noget  at  sige,  at  Mødet  for  en  stor  Del  kom  til  at  forme 
sig  som  Provinsbyernes  Møde.  Det  havde  ogsaa  været  tilsigtet  ved  til  dette  første  al- 
mindelige Møde  at  vælge  ikke  Kjøbenhavn,  men  Landets  største  Provinsby.  Det  er  jo 
kun  en  Menneskealder  siden  —  og  knap  det  — ,  at  Provinsbyerne  i  Almindelighed 
regnedes  for  Ravnekroge,  en  maaske  ofte  uretfærdig,  men  i  Hovedstadskredse  gængs 
Dom.  Naar  nu  Købstæderne  begynder  at  gøre  sig  gældende  —  ikke  i  Modsætning  til, 
men  ved  Siden  af  og  i  Følge  med  Kjøbenhavn,  naar  der  paa  deres  Omraade  mærkes 
Liv  og  Fremgang,  som  avler  en  vis  frejdig  Selvfølelse  —  ikke  beslægtet  med  smaa- 
stadsagtig  Væren-sig-selv-nok  — ,  har  dette  en  ikke  ringe  kulturel  Betydning  og  bidra- 
ger til  at  styrke  Nitionens  Liv.  Om  denne  Bevægelse  bar  ogsaa  dette  Møde  Vidnesbyrd. 

Der  var  fuldkommen 'i  Enighed  om,  at  der  burde  fortsættes  med  saadanne  Møder. 
Odense  meldte  sig  straks  som  Indbyder  til  det  næste.  Og  dermed  bliver  disse  hygiej- 
niske „Vandremøder*'  forhaabentlig  en  fast  Institution. 

Nedenstaaende  Foredrag  blev  holdt  ved  Mødet  i  Aarhus. 

• 

Bybefolkningens  stærke  Vækst  i  de  sidste  Aartier  har  givet  sig  et 
særligt  iøjnefaldende  Udslag  i  Provinsbyernes  Bebyggelsesforhold. 

Virkningen  er  vel  paa  sin  Vis  i  Købstæderne  nok  saa  udpræget 
som  i  Kjøbenhavn,  hvor  den  stærke  Udvikling  er  sket  mere  jævnt  og 
i  Sammenhæng;  Provinsbyerne,  navnlig  naturligvis  de  større  af  dem, 
er  undergaaede  en  Forvandling,  har  skiftet  Fysiognomi  og  Karakter, 
er  blevne  fra  brolagte  Landsbyer,  som  de  betegnedes  for  et  halvt  Aar- 
hundrede  siden,  til  virkelige  Byer.  Hvor  der  før  hovedsagelig  laa 
mindre  Ejendomme  paa  et  relativt  stort  Areal,  væsentligt  bestemte  til 

Brug  for  Ejeren  og  hans  Virksomhed,  yokser  nu  paa  relativt  smaa 
Arealer  store  Ejendomme  op,  væsentligt  bestemte  til  at  lejes  ud.  Det 
har  medført  en  modsat  Udviklingsgang  i  Kjøbenhavn  og  Provinsbyerne. 
Medens  Hovedstaden,  der  i  Fortiden  har  været  trang  og  tæt  bebygget, 
indelukket  som  den  har  været  af  sine  Volde,  i  de  sidste  Aartier  stadig 
er  gaaet  frem  i  Retning  af  mere  Luft,  Lys  og  Plads  for  sine  Indbyg- 
gere, er  Provinsbyerne  fra  aabne  Byer  med  rigelig  Plads  i  Færd  med 
at  forvandle  sig  til  tætbyggede  Huskomplekser,  i  hvilke  Haverne  for- 
svinder, de  rummelige  Gaarde  bebygges,  samtidigt  med  at  Gader  og 
Pladser,  der  før  syntes  saa  brede  og  aabne,  nu  trykkes  af  de  høje 
Husrækker.  Den  Udvikling  vil  gaa  sin  Gang,  og  det  vil  være  en  senere 
Generation  forbeholdt  at  skaffe  Luft  og  Plads,  hvor  den  nuværende 
Generation  skaber  for  trange  Forhold,  men  det  er  ikke  uden  Betyd- 
ning, at  vi  allerede  nu  søger  at  holde  igen,  at  regulere  og  efter  Evne 
at  afværge  de  Ulemper  og  den  Sundhedsfare,  der  under  den  stærke 
og  hurtige  Vækst  truer  ikkt  mindst  Boligerne  i  Byerne. 

Den  sunde  Bolig  maa  staa  som  det  sidste  Maal  for  alle  de  hy- 
giejniske Bestræbelser,  som  vedrører  Gadernes  og  Husenes  Indrei- 
ning;  al  Bygningshygiejne,  hvad  enten  der  tales  om  Bebyggelsesplaner, 
Gadeanlæg,  Arealbebyggelse,  Hushøjde  eller  om  Bygningsmateriel  eller 
Afløbsforhold  osv.,  har  mere  eller  mindre  direkte  for  Øje  at  gøre  de 
Rum,  hvori  Mennesker  skal  opholde  sig,  gode  og  sunde,  betrygge  dem 
mod  skadelige  Indvirkninger  inde  og  udefra.  Til  Egenskaberne  gode 
og  sunde  kan  man  iøvrigt  føje  behagelige;  thi  paa  dette  Omraade 
er  Begreberne  Sundhed  og  almindeligt  Velvære,  Sundhedsfare  og 
Ulempe  uløseligt  knyttede  til  hinanden. 

I  Provinsbyernes  Sundheds-  og  Bygningsvedtægter  og  -love  har 
gennemgaaende  Boligens  Forhold  i  snævrere  Forstand  spillet  en  ret 
underordnet  Rolle.  Nu  da  Bygherren  ikke  saa  meget  som  i  tidligere 
Dage  bygger  for  sig  selv,  men  væsentligt  for  andre,  er  Samfundet  i 
højere  Grad  nødt  til  at  stille  sine  Krav  som  disse  andres  naturlige 
Værge.  Saavel  i  Indretningen  som  i  Brugen  af  Ejendommen  maa  Ejeren 
være  mindre  Herre,  end  Tilfældet  har  været  før;  det  er  en  Omform- 
ning fra  individualistisk  til  social  Tankegang,  som  maa  finde  Sted,  men 
som  under  de  mindre  —  og  friere  —  Forhold,  vi  hidtil  har  været 
vant  til  i  Provinsbyerne,  ikke  vil  gaa  af  ganske  uden  Brydninger. 

Jeg  skal  her  tillade  mig  at  fremdrage  nogle  af  de  Vanskeligheder, 
Bygningshygiejnen  vedrørende,  som  vi  under  Aarhus  Byes  stærke 
Vækst  navnlig  har  haft  at  kæmpe  imod.  Det  er  Forhold,  som  vel  og- 
saa  kendes  eller  kommer  til  at  kendes  andre  Steder,  som  det  derfor 
er  godt  at  være  opmærksom  paa. 

Som  før  berørt  bliver  Gaderne  forholdsvis  snævre.  Lejlighederne 
derfor,  navnlig  i  de  nedre  Etager,  for  mørke  og  lidet  solbeskinnede. 
Desværre  tillader  overalt  Byggelov  og  Byggevedtægt,  at  Hushøjden 
maa  være  ^/^  af  Gadebredden,  deri  endda  ikke  indbefattet  Gesims  og 

Mansardetage,  der  fylder  omtrent  lige  saa  meget  som  en  hel  Etage  til. 
Dette  burde  kun  være  en  Indrømmelse  til  gamle  Bykvarterer.  Vel  alle 
Hygiejnikere  er  enige  om,  at  mere  end  Hushøjden  =  Gadebredden 
ikke  bør  være  Regel  under  vore  klimatiske  Forhold. 

Her  gælder  det  at  vaage  over,  at  de  Bestemmelser,  der  er,  i  alt 
Fal.d  ikke  overskrides,  at  Dispensation  paa  dette  Omraade  ikke  faar 
Lov  at  snige  sig  ind,  at  for  nyanlagte  Gaders  og  Kvarterers  Vedkom- 
mende Fordringerne  til  Gadebredden  ikke  stilles  for  smaa,  og  at  For- 
dringerne overholdes.  Det  kan  være  vanskeligt  at  faa  de  større  Maal 
til  at  gaa  ind  i  Bevidstheden;  vi  har  i  Provinsbyerne  alt  for  meget 
været  vant  til  at  regne  med  de  smaa. 

Derfor  kan  for  mangen  Fordringen  om  f.  Eks.  30  Alens  Gade- 
bredde komme  til  at  staa  som  en  urimelig  Fordring,  som  det,  selv  om 
den  findes  i  Bygningsvedtægten,  ikke  er  nødvendigt  at  lægge  alt  for 
megen  Vægt  paa. 

Adgangen  for  Lys  og  Luft  og  Sol  til  de  imod  Gaarden  vendende 
Beboelsesrum  indskrænkes  ved  den  intensive  Bebyggelse  af  de  smaa 
Grunde.  Med  Hensyn  til  Forhold  mellem  tilladt  bebygget  og  ubebygget 
Areal  er  vi  her  for  den  indre,  gamle  Del  af  Byens  Vedkommende  langt 
ude  over  Byggelovens  Bestemmelse  om  Halvdelen  ubebygget  og  nærmer 
os  med  stærke  Skridt  de  københavnske  Forhold,  hvor  som  bekendt  i 
i  den  gamle  By  ^/^  bebygget  er  tilladt.  Vi  faar  efterhaanden  i  den 
indre  By  mange  dybe  og  snævre  Gaarde,  indelukkede  af  selve  Ejen- 
dommen eller  Naboejendommene.  Og  hvad  der  forværrer  Forholdene 
er,  at  man  ikke  kan  regne  med  det  ubebyggede  som  et  aabent  sammen- 
hængende Areal;  dels  regnes,  hvad  der  gaar  til  Gadeudvidelse,  med  til 
det  ubebyggede,  det  kommer  ikke  Gaarden  til  Gode;  dels  er  Gaardens 
Areal  ofte  ved  fremspringende  Trappebygninger,  dybe  Hjørner  og  Ind- 
skæringer og  snævre  Passager  af  en  saa  uregelmæssig  Facon,  at  Vær- 
dien af  det  ubebyggede  Rum  yderligere  nedsættes.  Vi  kender  jo  alle 
det  Værelse  i  Hjørnehuse  eller  i  Huse  med  Sidebygning,  som  har  sit 
—  eneste  —  Vindue  i  Vinkelen  mellem  de  to  Dele  af  Huset.  Dette 
Værelse  er  i  større  Lejligheder  som  Regel  Spisestue,  i  3  Værelsers 
Lejligheder  som  oftest  Soverummet,  Allerede  under  almindelige  For- 
hold er  et  saadant  Værelse  alt  for  lidet  belyst,  værre  bliver  det,  naar 
Vinduet  ligger  i  et  indadgaaende  Hjørne,  inde  i  en  Nische  med  Mur- 
fremspring  paa  begge  Sider.  Det  er  det  mest  typiske  Eksempel  paa, 
hvilken  Ulempe  en  uheldig  Form  af  en  i  Forvejen  lille  Gaard  kan 
medføre,  saadanne  Værelser  driver  det  i  Virkeligheden  selv  om  Som- 
meren aldrig  til  mere  end  Tusmørke.  At  vende  tilbage  til  den  strenge 
Overholdelse  af  By^elovens  Bestemmelser  med  Hensyn  til  Forholdet 
mellem  bebygget  og  ubebygget,  vil  ganske  sikkert  for  de  gamle  Dele 
af  Byerne  være  umuligt;  men  i  de  nyanlagte  kan  de  overholdes,  og 
det  er  netop  for  Boligernes  Skyld  af  største  Vigtighed,  at  der  holdes 
over  dem,  at  Dispensationer  fra  Byggeloven  ikke  faar  Indpas  her.  Ved 

Nybygninger  i  de  ældre  Dele  aF  Byen  har  vi  som  anført  saa  godt  som 
altid  Overbebyggelse,  det  gælder  da  For  at  raade  Bod  paa  denne,  at 
tilstræbe  en  hygiejnisk  fornuftig  Udnytten  af  Grunden,  navnhg  saavidt 
muligt  at  skaffe  Sammenhæng  mellem  Ejendommens  Gaard  og  Gaards- 
rum  paa  Naboejendomme,  saa  der  opnaas  ei  større  frit  Rum,  at  sørge 
for,  at  Gaardene  er  lette  at  renholde  —  Betonlægning  eller  Brolæg- 
ning med  ækvarerede  Sten  fordres  altid  her  som  Betingelse  for  større 
Dispensationer  — ,  og  i  det  hele  ved  Bedømmelsen  ikke  alene  at  spøi^e 
om,  hvormeget  beby^et,  men  ogsaa  om,  hvorledes  bebygget. 


Flere  af  de  nævnte  Ulemper  kommer  særlig  stærkt  frem,  navnlig 
den  mangelfulde  Lystilførsel  Fra  Gade  og  særlig  fra  Gaard,  hvor  der 
er  Tale  om  Kælderlejligheder,  og  forøger  de  Ulemper,  som  under- 
jordiske Beboelsesum,  de  være  saa  teknisk  fuldkomne  de  være  vil. 
altid  Fører  med  sig.  Alle  Hygiejnikere  er  enige  om,  at  Kælderbeboelse 
er  uheldig,  ikke  desto  mindre  har  ingen  hjemlig  Bygningsvedtægt  turdet 
forbyde  dem.  Byggeloven  for  Kjøbenhavn  har  som  bekendt  en  Gang 
for  et  halvthundrede  Aar  siden  afskaffet  dem,  men  senere  atter  indført 
dem.  I  mangfoldige  tyske  Byers  Vedtægter  er  de  ganske  forbudte,  i 
andre  tilladte,  men  kun  i  meget  ringe  Dybde.  Her  hjemme  etableres 
vedvarende  en  Del  Kælderrum  til  mere  eller  mindre  stadigt  Ophold 

for  Mennesker  i  nye  Bygninger.  Manglen  paa  Sol  paa  de  underjordiske 
Dele  af  Murene,  disses  (^  Undergrundens  Kulde,  den  normale  Udtør- 
rings Langsomhed  c^  Luficirkulationens  Mangelfuldhed  er  Momenier, 
som  ofte  er  fremhævet  som  gørende  Opholdet  i  Kælderrum  usundt  <^ 
ubehageligt.  Der  er  en  ganske  egen  Atmosfære,  selv  i  de  bedste  Kælder- 
rum, som  kommer  stærkest  frem  efter  nogen  Tids  Beboelse,  <^  som 
derfor  Lægen  har  bedre  Lejlighed  til  at  lære  at  kende  end  Arkitekten. 
1  de  indre  Forremingskvarterer  af  Byen  forsvinder  Kælderbeboel- 
serne, der  er  der  væsentlig  Brug  for  Kælderen  til  Lagerrum.  Her  i 
Aarhus  har  Kommunen  ved  Salg  af  sine  Grunde  for  flere  Kvarterers 
Vedkommende,  saaledes  for  Marselisborgkvanerets,  stillet  Betingelsen, 
at  Kælderbeboelse  ikke  maatie  indrettes  i  nyopførte  Huse;  men  hvor 
saadan  Bestemmelse  ikke  eksisterer,  tages  Kælderen  stadig  i  Brug,  til 


Beboelse,  til  Værksted,  Kontor,  Butiksbrug  foruden  til  Tyendekamre  i 
Villabygninger,  og  til  Pedel-  og  Portnerbolig  i  offentlige  Bygninger.  De 
offentlige  Institutioner  giver  desværre  paa  dette  Omraaade  ikke  n(^et 
godt  Eksempel.  Skal  vi  endelig  have  Beboelseskældere,  er  i  hvert  Fald 
langt  strængere  Fordringer  til  dem,  end  der  nu  findes,  fornødne,  hvad 
jeg  senere  skal  komme  tilbage  til. 

Med  det  stærke  Byggeri  af  store  Huse  paa  Grunde,  som  repræsen- 
terer en  høj  Værdi,  følger,  at  der  bygges  hurtigt,  for  at  Beboelse  snarest 
muligt  kan  tinde  Sted.  Derfor  kan  det  knibe  med  at  faa  Bygningerne 
fiildt  færdige  og  i  forsvarlig  Stand  ved  Indflytningen.  Det  kan  navnlig 
være  vanskeligt  at  faa  den  nogenlunde  udtørret.  I  Aarhus'  (^  flere 
andre  Byers  Sundhedsvedtægt  findes  en  Udtørringsfrist;  her  maa  en 
Bygning  ikke  beboes,  før  den  har  været  6  Maaneder  under  Tag  (for 
den  egentlige  Sommertids  Vedkommende  5)  og  saa  endda  først,  naar 
den  har  været  synet  af  Sundhedskommissionen,  der  iværksætter  dette 

EFtersyn  ved  et  Udvalg,  bestaaende  af  et  bygningskyndigt  Medlem  og 
en  Læge.  Disse  Foranstaltninger  yder  nogen  Garanti,  men  er  ikke  helt 
Fyldestgørende.  Det  er  sjældent,  at  der  er  trufFei  sæilige  Foranstalt- 
ninger til  at  sikre  Udtørring;  det  beror  nærmest  paa  Tilføldigheder  — 
Vind  og  Vejr— hvor  Fiildkommen  denne  kan  blive;  Sundhedskommis- 
sionen ser  Først  Ejendommen  i  den  ellevte  eller  tolvte  Time,  da  de 
Indflyttede  skal  have  Tag  over  Hovedet.  Det  er  under  saadanne  For- 
hold svært  at  Forbyde  Indflytning.  Vi  gør  det  undertiden,  men  ikke  saa 
oFte  eller  For  saa  langt  et  Tidsrum,  som  det  Fra  et  sanitært  Standpunkt 
kunde  være  ønskeligt.  Man  maa  ogsaa  huske  paa,  hvordan  Lejligheder 
i  nye  Huse  kan  præsentere  sig  ved  Eftersynet.  Væggene  skjules  aF  det 

nylig  paasatte  Tapet,  der  har  i  Forvejen  været  stærkt  udluFtet  For  at 
føa  Fugtighedspletteme  paa  Væggene  bort,  saa  naar  Murpudsen  ikke 
ligefrem  er  saa  blød  som  Smør,  synes  man  endda,  at  det  hele  ser 
ganske  godt  ud,  og  giver  Tilladelse  til  Indflytning.  Men  hvis  man  saa 
et  Par  Uger  senere  kommer  igen  i  den  samme  Lejlighed,  F.  Eks.  som 
Læge  til  Beboerne,  der  i  Mellemtiden  er  blevne  syge  af  at  bo  der, 
kan  man  finde  Vævene  pjaskvaade,  de  kønne  Tapeter  i  Laser,  og 
Luften  tung  at  aande  i,  naar  en  oFie  talrig  Familie  har  levet  i  de 
mangelFuldl  udtørrede  Rum  for  lukkede  Vinduer,  som  Aarstiden  ved 
Flytiedagsiider  medfører  det.  Der  maa  aabenbart  mere  til  end  en  blot 
TidsFrist  og  et  sent  Eftersyn. 

Hvad  der  sinker  den  normale  Udtørring,  Foruden  de  andre  Ulemper 
del  medfører,  er.  at  i  mange  mindre  Lejligheder  er  ikke  alle  Opholds- 

værelser  forsynede  med  Opvarmningsapparat.  I  2  Værelses  Lejligheder 
med  omtrent  lige  store  Rum  findes  Kakkelovn  ofte  kun  i  det  ene;  i  3 
Værelses  kun  i  de  2.  1  Loftsværelser,  der  f.  Eks.  bruges  til  Pige- 
kammer, findes  Kakkelovn  ofte  kun,  naar  Sundhedskommissionen  har 
haFt  Lejlighed  og  Magi  til  at  forlange  den.  Manglen  paa  Opvarmnings- 
apparat  reducerer  faktisk  Lejlighederne  med  et  Værelse,  forcer  Til- 
bøjeligheden til  at  stuve  sig  sammen  i  enkelte  Værelser  og  leve  der 
hele  Dagen  og  Natten.  At  indrette  Beboelsesrum  uden  Mulighed  for 
Opvarmning  er  dog  i  vort  Klima  absurdt.  En  Statistik  over  Lejligheder 
klassiRcerede  efter  Antallet  af  Værelser  vilde  her  i  Aarhus  give  et  mis- 
visende Resultat;  der  findes  efter  Planerne  føa,  men  reelt  mange  et- 
værelses Lejligheder. 


Det.  vi  i  Provinsbyerne  nu  trænger  til  for  at  raade  Bod  paa  de 
nævnte  og  andre  Mangler  og  sikre  nogenlunde  god  Beboelse  for  det 
store  Tal  af  Lejere,  er: 

Andre  Love  eller  rettere  andre  Vedts^ier  for  Byggeri.  Den  ærvær- 
dige ca.  SOaarige  Byggelov  for  Kongeriget  Danmarks  Købstæder  bør 
helst  helt  bortfalde,  den  svarer  ikke  til  Forholdene,  som  de  har  ud- 
viklet sig,  og  del  er  urimeligt  at  ville  bringe  alle  Købstæder,  saa  for- 
skellige som  de  i  Størrelse  og  andre  Henseender  er,  under  en  Hat. 
Enhver  By  kan  jo  ordne  sin  Vedtægt,  som  det  passer  for  den.  Fælles- 
bestemmelserne,  som  det  kan  være  nyttigt  at  bibeholde  fra  Loven,  vil 
gaa  igen  i  alle  Vedtægterne. 

Hvad  der  er  ønskeligt  af  Bestemmelser  vedrørende  Gadebredde  og 
Arealbebyggelse  har  jeg  i  det  Foregaaende  nævnt,  jeg  skal  kun  lige  an- 
tyde Ønskeligheden  af,  at  Byer,  der  er  i  Vækst,  i  Tide  indretter  sig 

paa  en  planmæssig  Zonebebyggelse.  Men  hvad  jeg  navnlig  her  vil  be- 
tone er,  at  i  Fremtidens  Byggevedtægter  maa  Boligen  i  snævrere 
Forstand  spille  en  langt  større  Rolle,  end  den  gør  nu,  den  maa  have 
sit  eget  Kapitel  med  klare  og  detaillerede  Paragrafer. 

Først  og  fremmest  maa  det  fastslaas,  hvad  der  forstaas  ved  Bolig. 
Dette  Begreb  maa  helst  tages  i  noget  videre  Forstand,  end  almindeligt 
sker,  derunder  maa  høre  alle  Rum  bestemte  til  varigt  Ophold  for 
Mennesker,  altsaa  deri  indbefattet  Værksteder,  Kontorer,  Butiker  og 
lignende  Opholdsrum.  Det  vil  være  lettere  i  eventuelle  Vedtægter  at 
opregne,  hvilke  Rum  der  ikke  behøver  at  regnes  til  Beboelsesrum, 
end  hvilke  der  betragtes  som  saadanne.  Nu  drages  Grænsen  for  Be- 
boelsesrum alt  for  snæver.  I  Kjøbenhavns  nuværende  Byggelov  og  i 
den  ministerielle  Fortolkning  af  Købstædernes  Byggelov  defineres  Be- 
boelsesrum som  Rum,  der  er  forsynede  med  Ildsted  og  bestemte  til  at 
opvarmes.  De  urimelige  Konsekvenser  af  en  saadan  Fortolkning,  hvor- 
ved bl.  a.  en  meget  stor  Mængde  Pigekamre  vilde  være  udenfor  alle 
Vedtægtsbestemmelser,  er  umiddelbart  indlysende.  Uholdbart  er  det 
ogsaa  ved  Fordringerne  til  Opholdsrum  at  lægge  megen  Vægt  paa,  om 
de  er  bestemte  til  Natophold.  Det  er  et  Begreb,  mange  ynder  at  hænge 
sig  i.  Ophold  i  et  usundt  Rum  er  dog  ogsaa  skadeligt  om  Dagen,  og 
fraset  dette  er  det  ganske  umuligt  at  garantere,  om  Brugen  af  Rum- 
mene bliver  den  samme,  om  ikke  et  Dagopholdsrum  benyttes  til  Natte- 
leje, om  der  saa  nok  saa  meget  er  tinglæst  Deklaration,  om  at  det 
ikke  maa  ske. 

For  alle  Rum,  bestemte  til  Ophold  for  Mennesker,  maa  der  stilles 
Fordringer  til: 

Beliggenhed  i  Lejlighederne,  at  der  er  direkte  Lys  og  Luftadgang, 
samt  Beli^enhed  til  Naboejendomme  eller  Dele  af  selve  Ejendommen, 
som  kan  faa  Betydning  for  Lys-  og  Lufttilførsel  til  de  mod  Gaarden 
vendende  Rum.  Der  maa  fastslaas  bestemte  Minimumsafstandsmaal  — 
ikke  for  knebne  —  og  i  nyanlagte  Kvarterer  større,  end  man  kan 
være  nødt  til  at  nøjes  med  i  de  gamle  —  for  at  sikre  Gaarde  af  rimelig 
Bredde  og  Facon. 

Der  maa  stilles  Minimalfordringer,  der  ikke  er  for  knebne,  til 
Rummelighed,  udtrykt  ved  Fordringer  til  Gulvflade  og  Højde  til  Loftet. 
For  den  førstes  Vedkommende  har  man  i  Kjøbenhavns,  Frederiksbergs 
og  Odenses  Bygningsvedtægt  15  D  Alen,  hvilket  passende  kunde  tages 
ril  Mønster.  For  den  sidstes  Vedkommende  gælder  efter  Byggeloven 
S'/a  Alen,  enkelte  Byer,  saaledes  Randers,  har  i  sin  Bygningsvedtægt 
for  Kælderes  Vedkommende  rettet  det  ril  3^/^  å  4  Alen,  Odense  for 
alle  Beboelsesrums  Vedkommende  til  3^/^  Alen;  fra  et  hygiejnisk  Syns- 
punkt kan  man  vel  nok  være  enige  om,  at  mindre  end  4  Alen  bør 
der  i  alt  Fald  paa  ingen  Maade  være.  For  Rum  med  skraa  Vægflade, 
Kvistværelser  o.  1.  maa  Bestemmelserne  modificeres,  mulig  Kubikind- 
hold fastsættes.    Det  kan  ganske  sikkert  ogsaa  være  af  Betydning  at 

Fastslaa  minimal  Gulvflade  for  Beboelseslejligheder  som  saadanne;  for 
Tiden  er  der  ingen  Bolignød  i  Byerne,  men  den  kan  komme  igen,  og 
man  ved  da  aldrig,  hvad  der  i  en  snæver  Vending  kan  blive  indrettet 
til  Beboelseslejlighed. 

Endvidere  maa  der  stilles  Fordringer  til  Belysningsfladens  d:  Vin- 
duernes samlede  Flade,  Vinduesrammer  og  Sprosser  ikke  iberegnede, 
i  Forhold  til  Gulvfladen.  Som  Minimum  maa  sættes  Vio  i  d^  nedre 
og  Vi2  i  de  øvre  Etager,  ved  indadgaaende  Hjørner  endda  noget  mere. 

Ethvert  Beboelsesrum  maa  være  forsynet  med  tilstrækkelige  Midler 
til  Opvarmning,  Centralvarme  eller  fast  Ildsted.  Dispensationer  herfra 
vil  naturligvis  kunne  forekomme;  men  det  er  af  Betydning  navnlig  for 
nye  Lejebygninger,  at  Opvarmningsapparat  for  hvert  enkelt  Beboelses- 
rum kan  fordres.  Mulighed  for  tilstrækkelig  Luftfornyelse  ved  Vin- 
duer, der  i  fornødent  Maal  er  til  at  lukke  op,  eller  ved  særlige  Ven- 
tilationsforanstaltninger  maa  sikres. 

For  Kælderes  Vedkommende  maa  det  helst  gælde,  at  de  til  Beboelse 
ganske  forbydes;  kan  dette  ikke  ske,  maa  der  i  hvert  Fald  fastsættes 
en  Dybde,  under  hvilken  Gulvet  ikke  maa  ligge  under  Jordoverfladen 
f.  Eks.  1  Meter  eller  hellere  en  halv  Meter,  som  findes  i  flere  tyske  Byg- 
ningsvedtægter; endvidere  maa  der  være  meget  strænge  Bestemmelser 
om  Isolation  fra  Grunden,  Afledning  af  Grundvand  osv.  Fordringerne 
til  Vinduesfladen  i  Forhold  til  Gulvfladen  maa  være  større  end  for 
Beboelsesrum  i  Etagerne;  Vinduernes  øverste  Kant  maa  ligge  saa  nær 
som  muligt  under  Loftet,  og  beboede  Rum  af  hvilken  som  helst  Art  i 
Kælderen  bør  aldrig  ligge  i  nordlig  Retning.  Der  er  nok  at  passe  paa, 
og  endnu  vanskeligere  er  det  at  passe,  at  Rum,  der  ikke  maa  benyttes 
til  Ophold,  alligevel  tages  i  Brug  til  egentlig  Beboelse  eller  til  Værksteder, 
hvilket  sidste  navnlig  er  meget  almindeligt.  Det  vilde  være  lettere  at  gøre 
Skridtet  helt  ud  og  aiskafle  al  Kælderbeboelse.  Ingen  af  dem,  der  iaar 
at  gøre  med  Affattelse  og  Vedtagelse  af  Bygningsvedtægterne,  vilde  dog 
under  nogen  Omstændigheder  selv  og  mindst  med  Familie  tage  Bopæl 
i  en  Kælder  eller  have  det  til  Arbejdsrum  en  længere  Jid  af  Dagen. 

En  Udtørringsfrist,  som  ikke  maa  være  for  kort,  maa  gennemføres 
overalt,  og  Bygninger  ikke  tages  i  Brug,  før  de  har  været  underkastet 
et  fagligt  teknisk  og  hygiejnisk  Skøn,  selv  om  Udtørringsfristen  er  ud- 
løbet. Rationel  kunstig  Udtørring  maa  man  komme  mere  ind  paa,  end 
nu  er  Tilfældet;  ikke  at  den  skal  være  en  obligatorisk  Foranstaltning; 
men  Bygnings-  og  Sundhedsautoriteter  bør  befordre  den,  bør  være 
inde  i  Metoderne  dertil,  bør  anbefale  den  i  Tide,  hvor  den  skønnes 
nødvendig,  tilbyde  teknisk  Vejledning  og  stille  Materiel  til  Disposition 
for  en  billig  Betaling  og  se  at  gøre  Foranstaltningen  saa  kendt  og  po- 
pulær, at  Lejerne  forlanger  den  udført.  Ydermure  maa  ved  hensigts- 
mæssig Isolation  beskyttes  mod  Indtrængen  af  Meteorvand;  ved  ikke 
beklædte  Ydergavle,  særlig  saadanne,  der  vender  mod  den  om  Vinteren 
herskende  Vindretning,  Vest,  giver  saadan   Indtrængen  sig  ofte  ube- 

hagelige  Udslag  i  Lejlighederne.  Fordampningen  af  Vand  fra  Vægpudsen 
maa  i  nye  Bygninger  ikke  hæmmes  af  Tapeter.  Vaadt  og  skimlet  Ta- 
petpapir bidrager  ogsaa  til  at  forværre  Luften  i  nye,  fugtige  Lejlig- 
heder. Det  vilde  ikke  være  for  rigoristisk  at  anordne,  at  Tapeters  An- 
bringelse i  nybyggede  Lejeboliger  ikke  maatte  finde  Sted  før  f.  Eks.  et 
halvt  Aar  efter,  at  Ejendommen  var  erklæret  skikket  til  Beboelse,  med 
mindre  særlige  Foranstaltninger  havde  bevirket  en  hurtig  Udtørring, 
i  hvilket  Tilfælde  Undtagelser  kunde  tilstedes.  For  10—15  Aar  siden 
var  det  almindeligt,  at  Lejligheder  i  nye  Huse  udlejedes  utapetserede, 
Tapeter  kom  først  paa  et  Aar  eller  mere  efter.  Nu  har  Forretnings- 
iveren  ført  det  med  sig,  at  Husejeren  for  at  faa  Lejligheden  til  at  tage 
sig  godt  ud  forsyner  de  vaade  Vægge  med  glimrende  Tapeter,  og 
Lejerne  forlanger  det  i  deres  Vankundighed  selv.  Naar  en  Mand  byg- 
ger en  Villa  til  sig  selv,  ser  man  ham  aldrig  tapetsere  den  straks. 

Men  der  er  nu  mange  Forhold  i  hygiejnisk  Retning  for  Boligernes 
Vedkommende,  som  ikke  lader  sig  bringe  ind  under  Vedtægtsbestem- 
melser,  hvor  fuldkomne  man  saa  søger  at  gøre  disse.  Derfor  bør  hver 
enkelt  Boligindretning  fra  den  første  Begyndelse  underkastes  et  sani- 
tært Skøn.  Nu  bliver  Planerne  til  Byggeforetagender  kun  forelagt 
Bygningskommissionerne;  i  Kjøbenhavn  er  Stadslægen  Medlem  heraf, 
paa  Frederiksberg  kan  denne  Embedsmand  tilkaldes  af  Kommissionen; 
men  i  Provinsbyerne  er  de  hygiejniske  Interesser  slet  ikke  repræsen- 
terede her.  Det  vidner  om,  hvor  ringe  Opmærksomhed  der  hidtil  har 
været  skænket  den  offentlige  Sundhedspleje  i  Provinsbyerne,  at  man 
ikke  har  tænkt  paa  en  saadan  Repræsentation.  Skal  der  nu  tages 
Skridt  i  den  Retning  vil  endda  Besættelsen  af  en  Plads  i  Bygnings- 
kommissionen  ikke  være  nok. 

Enhver  Byggesag  bør  indbringes  til  Sundhedskommissionens  Appro- 
bation, og  et  Eksemplar  af  den  endelige  Plan  over  hvert  Byggefore- 
tagende bør  afgives  til  Sundhedskommmissionen  til  Opbevarelse  i  dens 
Arkiv.  Kommissionen  skal  saa  ved  sin  Behandling  af  Sagen  forvisse 
sig  om,  at  Vedtægternes  Bestemmelser  er  sket  Fyldest,  samt  udtale  sig 
om  Planen  i  det  hele  i  sanitær  Henseende,  stille  Betingelser  og  give 
Raad  og  Anvisning  med  Hensyn  til  Indretningen  særlig  af  Boligerne. 
Nu  ser  vi  i  Sundhedskommissionen  kun  Planerne  til  saadanne  Byg- 
ninger, som  skal  have  Dispensation  hyppigst  fra  §  21  (Arealbebyggel- 
sen) eller  fra  §  10  (Hushøjden)  i  Byggeloven. 

Der  kan  tit  være  meget  at  udsætte,  og  mange  sanitære  Goder  købes 
saa  at  sige  for  Anbefaling  til  Dispensation,  hvor  vi  mener  at  kunne 
forsvare  at  give  den,  saadan  er  i  alt  Fald  Forretningsgangen  her,  og 
det  er  til  Fordel  for  Lejerne  og  i  det  lange  Løb  ogsaa  for  Ejerne,  om 
de  end  mangen  Gang  synes,  at  vi  er  nogle  fæle  Pedanter  og  Princip- 
ryttere. Naar  vi  ser  Bygningerne,  efter  at  de  er  færdige,  ønsker  vi 
ofte,  at  vi  havde  haft  Lejlighed  til  at  udtale  os  om  dem,  mens  det  var 
Tid.    Et  Samarbejde  for  alle  Bygningers  Vedkommende  mellem   Byg- 

nings-  og  Sundhedskommissionen  vilde  bedre  end  noget  andet  kunne 
sikre  navnlig  den  mindre  velstillede  Del  af  Befolkningen  gode  og  sunde 
Boliger. 

Endelig  er  det  Sundhedskommissionens  Opgave  saa  vidt  som  muligt 
at  paase,  at  Bygninger  bliver  beboede  og  benyttede  efter  deres  Be- 
stemmelse, at  de  bliver  ordentlig  vedligeholdte  og  behandlede,  at  Over- 
befolkning, Uorden,  Urenlighed  ikke  finder  Sted.  I  England  allerede 
fra  tidligere  og  i  Tyskland  i  den  seneste  Tid  er  man  kommen  ind 
paa  at  indføre  en  systematisk  Boliginspektion,  udøvet  under  forskellige 
Former.  Bestræbelserne  er  foranledigede  ved  de  elendige  Bolig-For- 
hold, hvori  Befolkningen  lever  i  de  store  Byer,  navnlig  Fabrikbyerne, 
men  ogsaa  i  mindre  Forhold  for  Byers  Vedkommende  med  over  10 
a  20,000  Indbyggere  er  den  i  flere  tyske  Stater  dels  indført,  dels  ar- 
bejdes der  paa  at  indføre  den.  Den  udføres  paa  nogle  Steder  af  kom- 
munale Bestillingsmænd,  paa  andre  af  eller  ved  Hjælp  af  frivillige  Til- 
synshavende. Nogle  Steder  bliver  kun  visse  Klasser  af  Bygninger, 
andre  Steder  alle  Bygninger  fra  Palæet  til  Rønnen  underkastede  Efter- 
syn; det  sidste  vilde  forekomme  mig  ubetinget  mest  rationelt.  Men  jeg 
er  ikke  sikker  paa,  at  en  saadan  Institution  vilde  egne  sig  for  vore 
hjemlige  Provinsforhold.  For  det  første  har  vi  ikke  saa  mange  af  disse 
udelukkende  Fabriksbyer,  som  vel  nok  i  Tyskland  væsentlig  har  moti- 
veret Ønskeligheden  af  at  udstrække  Tilsynet  til  de  mindre  Byer. 
Endvidere  er  vi  i  vort  mindre  Forhold  ikke  vante  til  saa  meget  Til- 
syn; sikkert  er  det,  at  de  Tilsynshavende  vilde  udsætte  sig  for  at  blive 
meget  upopulære,  og  at  det  vilde  falde  dem  svært  at  udøve  Tilsynet 
ensartet  og  retfærdigt. 

Jeg  antager  ogsaa,  at  en  nogenlunde  vaagen  og  energisk  Sundheds- 
kommission, som,  naar  alle  Byggeplaner  skulde  afgives  til  den,  vilde 
sidde  inde  med  et  godt  Materiale  til  Kontrol,  vil  kunne  være  tilstrække- 
lig Boliginspektion,  naar  den  har  gode  Vedtægtsbestemmelser  at  holde 
sig  til.  De  mindre  Forhold  medfører  jo  større  Overskuelighed,  og 
meget  uheldige  Forhold  holdes  vanskelig  skjult  i  Længden.  Jeg  tror 
ikke,  det  vilde  være  heldigt  at  have  uniformerede  eller  ikke  unifor- 
merede Embedsmænd,  som  skulde  kunne  trænge  ind  i  Folks  Lejlig- 
heder ved  Dag  og  Nat.  Men  et  udmærket  Inspektionskorps  kunde  vi 
have  i  Lægerne,  af  hvilke  der  som  bekendt  nu  er  nok  overalt.  Der 
er  ingen,  der  som  den  praktiserende  Læge  har  Lejlighed  til  at  se  Folks 
Beboelse  efter  i  Sømmene  til  alle  Tider,  og  ingen,  der  som  han  kan 
tage  sig  af  uheldige  Forhold  paa  en  saadan  Maade,  at  det  ikke  støder, 
og  at  det  ses,  at  det  gøres  i  den  bedste  Hensigt.  Jeg  ved  nok,  at  det 
er  ikke  alt,  man  i  den  Retning  kan  forlange  af  Lægerne,  de  skal  ikke 
gaa  rundt  som  et  Spioneringskorps,  men  mangt  og  meget  vil  de  kunne 
opdage  og  ordne  med  eller  uden  Henvendelse  til  Sundhedskommis- 
sionen. 

Og  et  andet  frivilligt  Korps  af  Sundheds-  og  Boliginspektører  maa 

vi  ogsaa  bestræbe  os  for  at  faa  frem.  Det  er  Publikum  selv.  Jo  mere 
vi  søger  at  faa  Folk  i  Tale  og  bibringe  dem  Forstaaelse  af,  hvad  en 
sund  Bolig  er,  og  hvilke  Fordele  den  byder,  lærer  dem  at  se  med 
egne  Øjne  og  tænke  sig  om,  naar  de  lejer  en  Bolig,  og  selv  at  holde 
Orden  og  gensidig  Kontrol  under  Brugen,  desto  bedre  Grund  vil  vi 
lægge  for  Bolighygiejnen. 


Statskirkelige  Forfalskninger  i  den  moderne^ 
humane  Betragtning  af  Samfundet/) 

Af  Jakob  Knudsen. 

At  Kristendommen  er  bleven  indkapslet  i  Statskirken,  er  ikke  blot 
til  Skade  for  den  og  for  de  Kristne,  men  mindst  ligesaa  meget  for 
Menneskeheden  i  det  hele.  Var  de  Kristne  kun  en  Sekt,  maaske  en 
foragtet  Sekt,  da  vilde  den  kristelige  Livsbetragtning  kun  gøre  sig  gæl- 
dende hos  dem,  som  virkelig  havde  Brug  for  Kristendommen,  som 
derfor  ogsaa  tilegnede  sig  det  centrale  i  den  og  indefra  gennemtrængtes 
deraf.  Nu  derimod,  da  de  Kristne  danner  Centrumspartiet  i  Staterne, 
nu  udbredes  Kristendommens  Lære  og  Tankegang  gennem  Magt,  An- 
seelse, Mode,  Skoletvang  og  lignende  ydre  Midler:  den  paanødes  Folk, 
som  sletingen  hjertelig  Brug  har  for  den,  og  som  derfor  ikke  kommer 
i  noget  Forhold  til  det  centrale  i  Kristendommen,  men  derimod  ud- 
stafferes med  Stumper  og  Pjalter  af  kristelig  Livsanskuelse,  som  kun 
meget  lidet  harmonerer  med  de  Menneskers  øvrige  Opfattelse  og 
Væsen.  —  Ja,  selv  blandt  de  bevidste,  intelligente  Modstandere  af 
Kristendommen  findes  der  mange  Rester  og  Levninger  ^eraf  i  deres 
ellers  rent  humane  Livsbetragtning,  Rester,  som  staar  meget  daarligt 
til  det  øvrige,  ja,  som  i  denne  Sammenhæng  kan  blive  helt  uden  Me- 
ning, saa  det  blot  forkludrer,  forfalsker  den  hedensk-humane  Syns- 
maade. 

Og  ikke  blot  Livsbetragtningen  er  hos  mange  bleven  usammen- 
hængende, fordi  dens  forskellige  Elementer  ikke  staar  i  organisk  For- 
bindelse med  hinanden,  men  er  blevet  mekanisk  tvungne  sammen 
gennem  Tiderne:  i  Menneskenes  Levevis,  i  Sæderne,  Moralen  er  der 
opstaaet  den  samme  ikke-organiske  Blanding,  et  Sammensurium  af 
Kristeligt  og  Hedensk,  som  ganske  vist  i  lange  Tider  fra  kristelig  Side 
er  bleven  prist  som  noget  herligt,  som  Tegn  paa  Kristendommens  Ind- 
trængen.^  Dog   dette  er  en  Indtrængen  som  Jern-Naglens  i  en  Træ- 

*)  Et  Svar  paa  denne  Artikel  vil  ^emkomme  i  næste  Hæfte.  (Red). 

Stamme,  og  ikke  som  Podekvistens  i  en  levende  Gren;  det  er  uægte 
Skinvæsen,  foraarsaget  ved  Statskirkens  udvortes  Overmagt. 

Fra  fritænkersk  Side  er  der  allerede  i  længere  Tid  bleven  klaget 
over  denne  Sammenblanding,  og  visse  af  de  herhen  hørende  Gebeter 
er  blevne  belyste.  Første  Gang  jeg  mindes  at  have  set  Udtalelser  i 
denne  Retning,  er  i  „Niels  Lyhne",  —  hvor  Jacobsen  taler  om,  at  det 
ikke  blot  er  Hjernen,  der  skal  overbevises  hos  et  Menneske,  men 
Blodet,  Nerverne,  Haab  og  Længsler,  ja,  Drømmene  med.  Senere  har 
jeg  jo  ofte  set  Klager  fra  Fritænkerne  over  det  vanskelige  for  dem  i 
at  faa  noget  helt  ud  af  deres  eget  Væsen  paa  Grund  af  kristelig 
Arv  og  Omgivelse.  —  Slige  Klager  fra  fritænkersk  Side  gør  dog  ingen 
videre  Forskel  paa  kristeligt  og  statskirkeligt,  de  ivrer  mod  det 
ægte  ligesaa  vel  som  mod  det  uægte;  der  gøres  af  dem  ingen  Forskel 
paa,  enten  Paavirkningen  har  været  af  lovlig,  aandelig  Art,  eller  den 
er  bleven  paanødt  ved  ydre  Vold.  Thi  Fritænkere  vil  jo  ikke  blot 
Statskirken  men  ogsaa  Kristendommen  til  Livs.  —  Og  i  hvert  Fald: 
disse  Forhold  er  kun  forholdsvis  lidet  blevne  betragtede  fra  kristelig 
Side,  og  det  var  jo  ikke  utænkeligt,  at  der  fra  dette  Stade  lod  sig  gøre 
Observationer,  der  ikke  saa  vel  lod  sig  foretage  fra  fritænkersk  Side. 
Nogle  saadanne  er  det,  jeg  her  vil  forsøge. 

Hvad  jeg  særlig  vil  i  Lag  med,  er  de  løsrevne  Billinger  af  kristelig 
Tankegang,  som  er  komne  ind  i  den  moderne,  ellers  ganske  hedensk« 
humane  Betragtning  af  Samfundet.  Stumper  og  Stykker,  der, 
som  før  bemærket,  i  denne  Sammenhæng  —  eller  rettere  Sammen- 
hobning  —  virker  meningsløst  og  forvirrende,  da  de  sletikke  staar  i 
noget  livsbegrundet  Forhold  til  det  øvrige. 

Den  rent  humane  (det  vil  her  sige:  gudløse)  Samfiindsbetragtning 
er  i  vore  Dage  naturalistisk,  og  maa  være  det,  da  der  i  Naturbetragt- 
ningen* er  vundet  et  Grundlag  for  hin,  bedre,  end  man  nogensinde  før 
har  kendt  det,  —  bedre,  det  vil  sige:  mere  gennemgaaende  anvende- 
ligt, end  noget  Princip,  som  Hedninger  før  har  haft  at  arbejde  med. 
—  Men  den  naturalistiske  Samfundsbetragtning  kan  ikke  anerkende 
nogen  anden  Gruridkraft  i  Samfundslivet  end  Egennytten.  Al  den 
Næstekærlighed,  som  den  naturalistiske  Samfundsbetragtning  kan  aner- 
kende, maa  kunne  afledes  af  den  Egenkærlighed,  uden  hvilken  Sam- 
fundet sletikke  kunde  bestaa.  —  Rent  formelt  gælder  forøvrigt  det 
samme  ogsaa  om  den  kristelige  Samfundsbetragtning.  Ogsaa  den  Kristne 
maa  tilsidst  siges  at  handle  for  den  personlige  Fordels  Skyld,  som 
han  har  af  sin  Handling.  Der  er  blot  den  Forskel,  at  medens  Natura- 
listen som  Vederlag  for  sit  Arbejde  kun  kender  Naturens  Produkter: 
in  natura  eller  omsatte  i  Penge  eller  i  sjælelige  Værdier,  —  saa  paa- 
staar  den  Kristne  at  kende  en  Værdi  af  den  anden  Verden,  —  en 
Værdi,  han  ogsaa  accepterer  som  Løn  for  sit  Abejde,  ydet  Gud  eller 
Mennesker;  og  efter  naturalistisk  Tankegang  vil  det  jo  sige:  at  den 
Kristne  i  slige  Tilfælde  handler  uden  Vederlag,  altsaa  ogsaa  uselvisk. 

—  Nu  vil  Naturalisten  selvfølgelig  indvende:  hin  overjordiske  Værdi 
eksisterer  slet  ikke;  og  naar  den  Kristne  paastaar,  at  han  faar  den 
som  Løn  for  sit  Arbejde,  da  gør  han  i  Virkeligheden  intet  Arbejde, 
eller  ogsaa  faar  han  i  Virkeligheden  en  anden  Løn,  som  han  blot 
giver  et  forkert  Navn,  idet  han  kalder  den  overjordisk,  -r-  Dette  kan 
Naturalisten  sige:  men  han  kan  samtidig  ikke  nægte,  at  selve  An- 
tagelsen af  en  saadan  overjordisk  Værdi  kan  have  en  Indflydelse 
paa  kristelig  Moraltheori  og  Samfundsbetragtning,  som  gør  disse  grund- 
forskellige fra  den  naturalistiske  Betragtning,  og  som  gør,  at  selv  den 
mindste  Klud  af  kristelig  Lære,  anbragt  paa  en  hedensk  Moral-Habitus, 
kan  virke  meningsløst  forstyrrende  og  afstikkende. 

Den  kristelige  Samfundsbetragtning  hviler  paa  Frivillighed  og  Kær- 
lighed, begge  Dele  tagne  i  en  Betydning,  eller  begrundede  paa  en 
Maade,  som  Naturalismen  kalder  Nonsens. 

Den  humane  Samfundsbetragtning  hviler  paa  Naturnødvendighed  og 
Egenkærlighed.  —  Disse  to  Samfundsbetragtninger  kan  derfor  aldrig 
forenes.  Men  de  kan,  ved  mekanisk  at  sammenblandes,  skade  hinanden. 
Og  det  er  denne  Sammenblanding,  som  sker,  derved  at  Statskirken, 

igennem  sin  udvortes  Magt  og  Autoritet,  tvinger  dem  sammen. 

Dette  maa  være  nok  af  Almindeligheder;  nu   begiver  jeg  mig  midt 
ind  i  Eksemplerne. 

Der  lindes  i  Socialismen  en  ligefrem  komisk  Sammenblanding 
af  Naturalisme  og  Kristendom.  Socialisterne  er  jo  i  Almindelighed,  og 
særlig  naar  det  drejer  sig  om  deres  Pligter,  Naturalister.  Da  maa  alt 
gaa  Naturens  Gang.  Men  naar  det  gælder  deres  Rettigheder,  bliver  de 
straks  kristelige  i  deres  Anskuelser  og  Udtryksmaade. 

Deres  Brug  af  Ordet  Retfærdighed,  og  deres  Fordring  paa 
social  Retfærdighed  som  paa  noget,  der  er  begrundet  i  selve  Naturens 
eller  Verdens  Orden,  —  er  et  forfalsket  Laan  fra  kristelig  Tankegang, 
en  Stump  af  den  Børnelærdom,  som  med  Magt  er  trykket  i  den  af 
Statskirken.  —  Begrebet  Retfærdighed  hører  kun  hjemme  i  den 
personlige  Verden,  refererer  sig  til  Love  eller  Løfter,  givne  af  og  gæl- 
dende for  personlige  Væsner.  At  tale  om  Retfærdighed  ud  i  det  blaa 
i  en  upersonlig  Verdensorden  er  ligesaa  meningsløst,  som  at  tale  om 
„op  og  ned"  ude  i  Verdensrummet,  da  „op  og  ned"  alene  har  Betyd- 
ning i  Forhold  til  Jordens  Centrum,  vil  sige:  bort  fra  eller  ind  imod 
Jordens  Centrum.  —  Hvad  man  ikke,  med  det  gode  eller  med  det 
onde,  har  skaffet  sig  Løfte  paa,  det  har  man  ingen  Ret  til  at  kræve, 
og  det  er  derfor  heller  ingen  Uretfærdighed,  om  man  ikke  faar  det. 

—  Hvis  Lovene  i  et  Land  bliver  brudt,  da  sker  der  Uretfærdighed; 
thi  Menneskenes  Love  er  jo  altid  offentlige  Løfter.  —  Hvis  Gud  har 
givet  Menneskene  Lov  til  at  kalde  ham  Fader,  og  han  da  ikke  handler 
faderligt  imod  dem,  da  øver  han  Uretfærdighed,  thi  han  bryder  sit 
Ord.  Ja,  blot  Menneskene  troer  paa  en  Gud,  da  maatte  de  ogsaa  kon- 
sekvent anse  alt  ondt,  der  stammede  fra  ham,  for  Uretfærdighed.  Thi 

det  ligger  i  selve  Gudsbegrebet,  at  Gud  vil  sin  Skabning  alt  godt,  at 
han  udtrykkeligt  eller  stiltiende  har  lovet  sin  Skabning  alt  godt,  saaat 
ondt  fra  ham  maatte  tillige  anses  som  Ordbrud,  som  Uretfærdighed.  — 
Dei  er  jo  ogsaa  Skik  at  tale  om  Uretfærdighed,  hvor  en  tyrannisk 
Regering  handler  ondt  omend  lovmæssigt  (altsaa  uden  Løftebrud).  Det 
er  dog  en  Sprogbrug,  som  stammer  fra  Forestillingen  om  en  af  en 
personlig  Gud  regeret  Verden,  hvor  alt,  hvad  der  er  ondt,  tillige  strider 
mod  den  højeste  Konges  Vilje,  og  mod  det  Lydigheds-Løfte,  som  hvert 
et  Menneske,  ogsaa  Tyrannen,  skylder  ham,  og  paa  Forhaand  ogsaa 
anses  for  at  have  aflagt  til  ham. 

Derimod  bliver  det  ganske  meningsløst  at  tale  om  Retfærdighed  og 
Uretfærdighed,  hvor  man  kun  staar  overfor  Naturen  og  ikke  aner- 
kender nogen  anden  øverste  Herre  end  den.  Thi  Naturens  Love  er 
ikke  Løfter.  Al  Tale  om  Retfærdighed  som  en  naturmæssig  Ting  — 
lige  fra  Menneskerettighedernes  Erklæring  under  den  store  Revolution*) 
indtil  vore  Dages  socialistiske  Journalistik  ^-  er  da  ogsaa  et  misforstaaet 
Laan  fra  den  kristelige  Livsbetragtning. 

Hvis  man  herimod  vilde  indvende:  hverken  Guds  Lov  eller  men- 
neskelige Løfter  er  nødvendige  Forudsætninger  for  Anvendelsen  af  Be- 
grebet Retfærdighed;  den  Retfærdighed,  som  ethvert  Menneske  har 
Fordring  paa,  er  denne,  at  Livet  faar  Lov  at  gaa  sin  naturlige  Gang, 
at  Naturens  Love  respekteres.  Ja,  da  er  det  jo  kun  en  lidt  jævnere 
Formulering  af  de  gamle  Menneskerettigheder,  og  Svaret  bliver  ogsaa 
først  og  fremmest  det  samme  som  overfor  disse:  at  Naturen  ingen 
Løfter  har  givet  og  derfor  ikke  selv  kan  være  retfærdig  eller  uret- 
færdig; kun  hvis  personlige  Væsener  havde  forpligtet  sig  til  at  opret- 
holde visse  „naturlige"  Love,  kunde  der  blive  Tale  om  Retfærdighed 
paa  dette  Omraade.  Man  kan  kalde  Naturen  mild  eller  haard,  for- 
staaeUg  eller  uforstaaelig,  eller  mange  andre  Ting,  —  aldrig  retfærdig 
eller  det  modsatte. 

Men  dertil  kommer,  at  ingen  Lovgiver  i  den  Grad  krænker  det 
Lighedsprincip,  der  jo  regnes  for  al  Retfærdigheds  Indhold,  i  den  Grad 
som  netop  Naturen.  Saa  den  Fyrste,  der  i  sit  Regimente  vilde  gennem- 
føre det  rene  Naturprincip,  vilde  blive  meget  uretfærdig  i  almindelig 
menneskelig  Forstand.  Lighed  for  Loven  vilde  ikke  kendes  i  hans 
Rige.  Hele  den  naturmæssige  Evolution  beroer  jo  netop  paa  dette,  at 
Ligheden  brydes,  at  der  ud  af  Arternes  Rækker  træder  Individer  frem, 
der  hæver  sig  over  deres  Jævnlige,  frembringer  ny  Forskel  og  ny 
Strid,  holder  Kampen  for  Tilværelsen,  og  dermed  Fremgangefi,  vedlige. 

Nu  er  det  vel  sandt,  at  ogsaa  Lighedsprincipet  spiller  en  Rolle 
indenfor  Naturens  Husholdning.  Mange  jævnstillede  Individer  kan  i 
Fællesskab  udrette  mere  end  de  Enkelte  i  Kamp  mod  hinanden  ind- 
byrdes. Det  er  sandt.  Men  Uligheden  bliver  alligevel  altid  ved  at  være 


*)  Da  man  dog  endnu  ikke  havde  opgivet  Tanken  om  en  Gud. 

Grundforholdet  i  Natur-Udviklingen.  Ligheden  kan  virke  som  en 
Parenthes  i  Uligheden;  men  Uligheden  kan  virke  paa  egen  Haand. 
Hundrede  Ulige  kan  fortsætte  Kampen  og  dermed  Udviklingen.  Hun- 
drede Lige  kan  intet  udrette,  medmindre  de  i  Samling  kæmper  mod 
en  udenforstaaende  Ulige,  eller  de  vender  sig  enkeltvis  mod  hverandre 
indbyrdes,  hvorved  Ligheden  ogsaa  ophæves. 

Ligheden,  sat  ubetinget,  som  det  eneste,  i  sig  selv  tilstrækkelige,  og 
som  det,  hvorimod  det  hele  skal  stile  hen,  er  naturmæssigt  set  en 
Meningsløshed;  den  er,  som  Samfunds-Ide  betragtet,  noget,  der  kun 
har  hjemme,  hvor  alt  grundlægges  paa  (en  overnaturlig)  Frivillighed  og 
(en  overnaturlig)  Kærlighed. 

Hvad  enten  vi  da  ser  paa  den  mere  formelle  Fejl:  at  Socialisterne 
anvender  Ordet  Retterdighed  paa  Omraader,  hvor  Begrebet  Retterdighed 
slet  ikke  hører  hjemme,  eller  vi  ser  paa  den  reelle  Fejl,  at  de  stræber 
mod  en  Lighed,  der  strider  mod  selve  Naturens  Udviklingslov,  — 
maa  vi  sige,  at  Fejltagelsen  har  sin  Grund  i  en  Sammenblanding  af 
kristelige  og  naturalistiske  Elementer,  der  kun  forkludrer  en  natura- 
listisk Samfundsbetragtning. 

Jeg  vilde  nødig  misforstaaes,  som  om  det  var  Socialisternes  øko- 
nomiske Kamp,  jeg  havde  noget  imod.  Tværtimod:  paa  det  økonomiske 
Omraade  er  det  rimeligt,  at  enhver  tiltvinger  sig  saa  gode  Kaar  for  sit 
Arbejde,  som  han  kan  opnaa.  Og  der  er  iaa  Ting,  jeg  hader  grundigere 
end  det  kapitalistiske  Snylteliv.  Bliver  det  ikke  hæmmet  ad  lovmæssig 
Vej,  saa  sker  det  forhaabentlig  ved  Magt  engang.  —  Nej,  men  det  er 
Socialisternes  blødsødne  og  taabelige  Snak  om  deres  Ret,  hvor  det 
alene  er  Magt,  det  drejer  sig  om.  Bliv  stærke  nok!  siger  j^,  saa  faar 
I  .vel  Bugt  med  jere  Fjender  engang!  Men  snak  ikke  om  Ret,  med- 
mindre I  har  Løfter  fra  Gud  eller  Mennesker  at  holde  jer  til! 

Var  det  saa  endda  blot  uvidende  Menige  blandt  Socialisterne,  der 
førte  denne  Tale  om  og  Krav  paa  Verdens-Retfærdighed  i  Munden. 
Men  det  er  netop  deres  Theoretikere,  der  slaar  om  sig.  med  disse 
Fraser. 

Nogen  kunde  maaske  sige:  men  naar  Du  dog  billiger  Socialisternes 
Kamp  mod  den  snyltende  Kapitalisme,  kan  det  da  skade  saa  meget, 
om  de  ansporer  sig  selv  i  Kampen  ved  et  saadant  Feltraab,  som  dette 
om  Retterdighed,  selv  om  Tanken  deri  maaske  er  mindre  korrekt? 

Jo,  det  kan  gøre  og  gør  megen  Skade!  Thi  det  spolerer  den  livs- 
varige Stemning,  hvorunder  vore  Arbejdere  kæmper  for  deres  Sag. 
Det  frembringer  et  fornærmet,  muggent  Væsen  hos  dem,  hvortil  vi 
Danske  vistnok  i  Forvejen  har  en  stor  Tilbøjelighed.  Det  er  jo  i  det 
hele  en  Fristelse  for  smaa  Nationer,  der  har  ondt  ved  at  hævde  sig  i 
Verdenskampen,  dette,  at  spille  fornærmet  og  slaa  Knips  i  Lommen. 
—  Det  svækker  hos  vore  Arbejdere  den  sociale  Æresfølelse,  der 
skulde  gøre  dem  indvortes  jævnbyrdige  med  deres  Modstandere,  det 
svækker  den  ridderlige  Mandighed,  Tapperheden  hos  dem  i  Kampen. 

Det  fremmer  Dovenskaben,  thi  at  gaa  og  spille  fornærmet  det  koster 
ingen  Anstrængelse,  ligesaa  lidt  som  at  pukke  paa  sin  Ret  og  fable  om 
Retfærdighed  i  Tilværelsen.  —  Da  jeg  for  godt  et  Aar  siden  var  i  Paris, 
bildte  j^  mig  ind,  —  men  det  var  jo  ganske  vist  kun  et  flygtigt  Rejse- 
indtryk, —  at  kunne  se  paa  de  franske  Arbejdere,  paa  deres  hele 
Væsen  og  Holdning  under  Arbejdet  og  paa  Vinstuerne,  at  de  havde  et 
sandere  og  modigere  Blik  paa  Forholdene,  bedre  forstod,  at  vil  man 
have,  der  skal  være  „Retfærdighed''  i  Verden,  da  maa  man  selv  tvinge 
de  Love  igennem,  som  man  ønsker  sig,  saaledes  at  det  for  Fremtiden 
bliver  en  Uretfærdighed  at  bryde  dem.  —  Der  var  —  kunde  jeg  gjerne 
sige  —  noget  vist  japansk-selvhjulpent  over  dem;  de  syntes  ikke  at 
gaa  med  denne  pseudo-kristelige  Betragtning  af  Retfærdigheden  som 
noget  selvfølgeligt,  der  er  saa  almindelig  i  det  øvrige,  statskirkelige 
Evropa. 

Jeg  føler  mig  ogsaa  overbevist  om,  at  selve  Ideen  om  den  socialistiske 
Fremtidsstat,  med  sin  gennemførte  Lighed  —  den  er  kun  en  Stump 
ufordøjet  Katekismus-Lærdom,  hidrørende  ikke  fra  nogen  videnskabelig 
Samflindsbetragtning,  men  derimod  fra  Statskirkens  Almueskole  og  fra 
dens  Konfirmand-Undervisning.  —  Thi  hvor  Naturen  skal  være  det 
ene  bærende,  er  Ligheden  principielt  det  samme  som  Døden. 

Det  er  den  kristelige  Tale  om  Retfærdighed  og  Lighed,  der  har 
smittet  Socialisternes  Tankegang.  —  Men  der  er  endnu  et  tredje  Om- 
raade,  hvor  det  samme  gjælder.  Naar  Socialisterne  taler  om  „Huma- 
nitet*",  mærkes  det  tydeligt,  at  de  har  forset  sig  paa  Kristendommens 
Lære  om  den  ubetingede,  alttilgivende  Barmhjertighed. 

At  Socialisterne  kan  komme  ind  herpaa,  er  forstaaeligt  nok;  de  er 
et  kæmpende  Parti,  der  endnu  langtfra  har  faaet  Overtaget;  de  kan 
have  positive  Grunde  til  undertiden  at  raabe  „Fred!"  —  ligesom  de 
smaa  'Skoledrenge,  naar  det  kniber  for  dem  i  Frikvarteret. 

Positive  Grunde  er  dog  ikke  nødvendige,  for  at  Folk  kan 
komme  til  at  misbruge  denne  Tale  om  Barmhjertighed.  Hvor  Kristen- 
dommen, saaledes  som  i  de  statskirkelige  Lande,  ligger  i  Luften  (langt 
mere  end  i  Hjerterne),  der  trænger  dens  Lærdomme  sig  ind,  saasnart 
der  blot  ikke  er  positiv  Modstand,  positive  Modgrunde  derimod. 
Hvor  disse  Lærdomme  har  faaet  udvortes  Avtoritet,  har  Aarhundreders 
Hævd  og  endnu  er  paa  Moden  blandt  Fyrsterne  og  de  Rigeste  —  og 
blandt  alle  Snobberne  (foruden  hos  de  Troende),  —  der  indfinder  de 
sig  allevegne,  hvor  de  ikke  bestemt  og  bevidst  afvises;  der  farver  de 
Tankegangen  ikke  blot  hos  det  store  Publikum,  men  hos  de  Intelli- 
genteste, hos  Videnskabsmændene,  ogsaa  de  mest  vantro. 

De  eneste,  der  ikke  er  smittede  af  de  kristelig-sociale  Lærdomme, 
er  vistnok  Kapitalisterne  (^  den  Del  af  Statsgejstligheden,  som  følger 
dem.  De  driver  ganske  aabenlyst  Halløj  med  de  kristelige,  sociale 
Lærdomme,    idet   de   tager  en   enkelt,    tilfældig  Sætning  af  det  nye 


524  Jakob  Knudsen 

Testamente  (om  at  være  Øvrigheden  underdanig)  og  skriver  den  med 
saa  fede  Bogstaver  henover  alt  det  øvrige,  saa  det  ganske  slettes  ud. 

Derimod  Videnskabsmændene,  Sociologer,  Jurister,  —  ogsaa  de 
juridiske  Embedsmænd,  —  ligeledes  Journalister,  Forfattere  og  Lov- 
givere —  kortsagt  alle,  der  paa  Embeds-  og  Professionens  Vegne  har 
med  Samfundets  Ordning  og  Samfundsbetragtningens  Udformning  at 
gøre  —  de  er  meget  udsatte  for,  midt  i  deres  ganske  hedenske  Tanke- 
gang, at  faa  kristelige  Elementer  indblandede.  Det  vil  sige:  i  deres 
embedsmæssige,  professionelle  Betragtninger;  thi  i  deres  private  Liv 
er  Faren  ikke  større  for  dem  end  for  andre  Mennesker;  dér  skal 
Egenkærlighedens  positive  Modstand  nok  holde  de  kristelige  Ideer 
indenfor  passende  Grænser. 

Men  officielt  er  de  gerne  stærkt  inficerede  og  bidrager  ved  deres 
offentlige  Virksomhed  mægtigt  til  at  fastslaa  og  styrke  det  quasi  kriste- 
lige i  den  af  Statskirken  i  Forvejen  stærkt  paavirkede  offentlige  Mening, 

—  de  gør  det  ved  Skrift  og  Tale  og  gennem  de  Love  og  offentlige 
Foranstaltninger,  som  de  dels  forbereder,  dels  vedtager  eller  iværk- 
sætter. 

Der  sidder  for  Eksempel  i  et  eller  andet  Land  en  Kommission  af 
lærde,  juridiske  Professorer  og  Doktorer  og  skal  forberede  en  Bøllelov. 

—  Hjemme  i  deres  private  Liv  er  de  haarde  og  hensynsløse  nok;  der 
faar  de  kristelige  Smitstoffer,  hvoraf  den  offentlige  Mening  er  opfyldt, 
ingen  Magt  hos  dem;  det  skal  deres  Egenkærlighed  nok  søi^e  for.  — 
Men  naar  de  kommer  ind  i  denne  her  Kommission,  som  sidder  i  en 
eller  anden  offentlig  Bygning,  hvor  de  rent  glemmer  deres  private 
Væsen,  da  bliver  de  modtagelige  for  Bacillerne;  de  bliver  saa  menneske- 
kærlige og  barmhjertige  paa  Samfundets  Vegne,  saa  der  ingen  Ende  er 
paa  det.  Dels  er  de  velstillede  Folk,  dels  er  de  Stuemennesker,  der 
ikke  er  meget  udsatte  for  at  støde  paa  Bøller,  —  og  det  hele  er  saa 
eventuelt,  saa  mulighedsfordelt  paa  en  Mængde  Millioner  af  Men- 
nesker, saa  de  synes  godt,  de  kan  lapse  sig  med  den  mest  moderne 
Humanitet,  —  det  er  jo  dog  hele  Samfundet,  som  faar  Kløene.  Hvis 
man  gjorde  disse  moderne  Universitetsprofessorer  og  Doktorer  op- 
mærksomme paa,  at  det  kun  var  deres*  Konfirmationsklæder,  de  her 
var  komne  i,  —  som  de  endda  havde  faaet  vendt  Vrangen  ud  paa,  — 
ja,  saa  ved  jeg  saamænd  ikke,  hvad  de  vilde  sige. 

Men  saa  faar  de  da  udspekuleret  en  Bøllelov,  godt  i  Stil  med  den 
øvrige  statskirkeligt  forkludrede  og  forløjede  offentlige  Mening,  en  Lov, 
som  tvinger  Landets  Borgere  til,  overfor  Landets  Udskud,  Bøllerne, 
der  ikke  har  gjort  disse  Borgere  andet  end  ondt,  og  det  endda  blot 
for  Morskabs  Skyld,  —  tvinger  Borgerne  til  endelig  at  praktisere 
den  kristelige  Leveregel,  som  de  ellers  aldrig  efterkommer,  —  ikke 
overfor  deres  bedste  Venner,  —  den:  at  vende  højre  Kind  til.  naar 
man  har  faaet  nok  paa  den  venstre.  — 

Jeg  siger:  straf  Bø Lierne  paa  Livet.  Det  er  ikke  nogen  smuk 

Behandling.  Men  det  er  den  eneste  Behandling  af  Bøllerne,  der  er  i 
(forholdsvis)  Stil  med  den  Behandling,  som  vi  virkelige,  private  Men- 
nesker fra  Begyndelsen  af  det  tyvende  Aarhundrede  giver  hinanden, 
vel  at  mærke:  naar  vi  handler  privat,  for  egen  Regning,  og  ikke  qua 
Videnskabsmænd,  Sociologer,  juridiske  Professorer  eller  ædle  Lovgivere, 
for  hvem  Sagen  er  eventualiseret  og  mulighedsfordelt  paa  de  ulykkelige 
Millioner  af  Borgere,  der  skal  lide  under  Lovene. 

Elskelige  Læser!  tænk  ikke  paa  den  gennemforløjede  offentlige 
Mening,  men  tænk  paa  Din  egen  afskyelige,  private  Handlemaade; 
tænk  paa,  hvorledes  Dit  Forhold  til  Dine  Bekendte  ligner  et  Menneskes 
Stilling  i  en  rigtig  tæt  Brandtaage:  blot  noget  er  10  Alen  fra  ham,  saa 
ser  han  det  ikke  mere.  Husk  paa,  hvor  ganske  faa  Alen  udenfor  Dit 
eget  nærmeste,  —  udenfor  Din  egen  bare  Bælg  —  nogle  faa  Alen  i 
Rundkreds:  og  alt,  hvad  der  er  der  ude  er  jo  Luft  for  Dig,  Du 
kender  det  jo  sletikke.  Og  dog  har  de  Mennesker,  dér  er  Tale  om, 
aldrig  gjort  Dig  noget  ondt.  —  Og  saa:  ude  fra  de  yderste  Grænser 
af  Samhindet  kommer  der  en  Bølle  og  giver  Dig  en  paa  Kassen,  — 
straks  vender  Du,  ifølge  Loven,  Din  anden  Kind  til,  for  ogsaa  at  faa 
den  varmet,  og  forat  Du  dog  for  Guds  Skyld  ikke  skulde  skade  Bøl- 
lens moralske  Fremtidsmuligheder  ved  at  lade  ham  straffe. 

Vidste  blot  den  lærde  Professor,  som  sad  i  hin  Bøllelovs- Kom- 
mission: at  nøjagtig  ligesaa  mange  Grader,  som  hans  Arbejde  steg  i 
Bølle-Humanitet,  ligesaa  mange  Grader  steg  ogsaa  Muligheden  for,  at 
han,  paa  det  og  det  Gadehjørne,  fik  sig  en  Dragt  Bølle-Prygl,  naar 
han  spadserede  hjem  fra  Kommissions-Mødet,  —  da  vilde  den  offentlige 
Menings  Almindeligheder  ikke  have  nær  saa  stor  Magt  over  ham; 
Mulighedsfordelingens  Fortætning  til  Slag,  der  regnede  ned  over  hans 
egne  Rygstykker,  vilde  gøre,  at  ogsaa  hans  Oppumrethed  qua  Viden- 
skabsmand, Sociolog  etc.  vilde  synke  sammen,  saa  han  blev  den  private 
egenkærlige  Lus,  som  han  i  Virkeligheden  var,  —  ogsaa  naar  han  sad 
i  Kommissionen. 

Her  vil  vistnok  en  Menneskeven  træde  til  og  sige :  Bedste  Knudsen, 
er  det  dog  ikke  netop  en  Lykke,  at  den  offentlige  Mening  og  Statens, 
deraf  i  saa  mange  Henseender  gennemtrængte,  Handlemaade,  staar 
højt  over  alle  de  Enkelte  ikke  blot  i  Magt,  men  i  Dyd,  i  Nærmelse 
mod  Idealet.  Saaat,  selv  om  disse  Enkelte  kunde  betegnes  som  saa- 
danne  egenkærlige  —  noksagt,  —  at  saa  dog  det  Offentlige,  saa  at 
sige,  hvælver  sin  Himmel  højt  over  os  alle,  og  ligesom  vinker  de 
Enkelte  opad,  op  mod  Idealet. 

Jeg  siger  Nej  og  atter  Nej!  Hvor  der  er  Tale  om  Menneskesjæle, 
dér  er  de  Enkelte,  og  hvad  der  frivilligt  forener  dem,  det  eneste  Virke- 
lige. Det  Offentlige,  Staten  —  er  bare  Anstalter,  Mekanik,  Maskine; 
—  alt,  hvad  Staten,  det  Offentlige,  foretager  sig  paa  Sjælenes  Vegne, 
er  Løgn,  Løgn,  Løgn  og  intet  andet!  Lad  Staten  tage  sig  af  Bygninger, 
Postvæsen,  Jernbaner,  af  Regning,  Skrivning,  Læsning,  —  hele  Meka- 

niken,  —  men  lad  den  holde  sig  fra  det  levende  i  Sjælene:  Fra  Moral, 
Poesi,  Religion!  Den  Moral,  som  Staten  bygger  op  paa  egen  Haand, 
forbedrer  ikke  Menneskene  en  Tomme,  men  hvælver  en  Skyhimmel 
af  Løgn  over  Samfundet,  som  ganske  skjuler  det  Blaa  der  bagved. 

Det  er  selvfølgelig  ikke  min  Mening,  at  Staten  skulde  gaa  den 
Enkeltes  Hævngjerrigheds  Ærinde.  Staten  har  kun  at  gøre  saa  vidt 
muligt  Alles  d.  e.  Flertallets  Vilje.  Men  hvor  det  store  og  det  oplyste  Fler- 
tals sande  Mening  om  en  moralsk  Ting  er  én,  der  er  det  kun  en  Ulykke, 
om  Statsmagten  —  selv  om  det  sker  ad  lovlig  Vej  —  faar  smuglet  en  anden 
(i  og  For  sig  maaske  bedre)  Mening  ind,  saa  den  faar  Lovsmagt.  Staten 
skal  ikke  spille  Opdrager  overfor  voksne  Mennesker,  den  skal  kun 
gøre  vor  Vilje.  —  Det  skulde  dog  vel  kunne  være  tilstrækkeligt, 
at  Staten  i  vore  Dage  ødelægger  hos  Børnene  Religion,  Moral,  Poesi, 
Fædrelandskærlighed  foruden  al  menneskelig,  levende  Ejendommelighed 
gennem  sin  tvungne,  maskinmæssige  Skoleundervisning.  Skal  den  nu 
ogsaa  paatvinge  os  Voksne  en  Moral,  der  sletikke  stemmer  med  vor 
egen  private?  — 

Naar  jeg  har  kaldt  Bøllerne  for  Samfundets  Udskud,  da  er  det  for- 
øvrigt aldeles  ikke  min  Mening  dermed  i  egenlig  Forstand  at  betegne 
dem  som  ringere  end  os  andre.  Det  kan  godt  være,  at  de  i  Guds 
Øjne,  som  ser  alviist  og  kærligt  paa  dem,  kan  staa  langt  over  Gennem- 
snittet af  os  andre  Borgere.  —  Men  vi  er  hverken  alvise  eller  kærlige, 
og  vi  maa  behandle  Bøllerne  forholdsvis  efter  samme  Maalestok,  som 
vi  bruger  i  vort  private  Liv  overfor  andre  Mennesker,  —  og  Staten 
skal  ikke  give  sig  af  med  i  saa  Henseende  at  ville  forbedre  os. 

Det  er  heller  ingenlunde  min  Mening  at  nægte,  at  Samfundet  har 
selv  gjort  Bøllerne  til  det,  de  er.  Hvad  Pokker  skulde  ellers  have  gjort 
dem  dertil?  Men  det  samme  er  vel  Tilfældet  med  alle  os  andre,  og 
er  vi  derfor  mere  hensynsfulde  overfor  hinanden?*) 

To  Ting  volder  det  kolossale,  det  himmelbrølende  Hykleri  i  Nutidens 
Evropa:  det  er  —  (det  gamle  Forhold)  —  Kirkéns  Forbindelse  med 
Staten,  hvorved  den  førstes  i  og  for  sig  sande  Lærdortime  mekanisk 
paatvinges  Menneskene  og  bliver  til  en  Statsmening,  en  oftentlig  Mening 
af  Løgn  paa  Løgn,  og  dernæst  —  hvad  først  i  de  senere  Aar  er  kom- 
men til  —  Statens  umaadelig  forøgede  Indgriben  i  og  Forkludring  af 
alle  menneskelige,  personlige  Forhold,  hvorved  Statsløgnene  faar  en 
Udbredelse,  de  aldrig  før  har  haft.  —  I  det  private  Liv  holder  Egen- 
kærligheden saa  nogenlunde  det  halvbarbariske  Standpunkt  i  Hævd,  ud- 
over hvilket  vi  i  Virkeligheden  ikke  er  naaet;  men  i  den  kunstige 
Verden,  som  det  Offentlige  er,  kan  Løgnen  ret  brede  sig:  som  offendig 
Mening,  som  Anordninger,  som  Love  etc.  En  saadan  Lov  er  ogsaa 
den,  der  priviligerer  Bøllerne  som  Stats-Utøj,  man  ikke  maa  klø.  — 

Den  ofFendige  Fattighjælp  er  et  andet  og  vigtigt  Eksempel  paa  de 

*)  Jeg  vil  med  dette  hverken  have  bekræftet  eller  benægtet  Læren  om  fH  Vilje. 

Tilfælde,  hvor  Staten  med  en  officiel  Dyd  løber  langt  forud  for  de 
enkelte,  virkelige  Mennesker,  som  er  Statens  Borgere.  Hvad  Mening 
er  der  i,  at  jeg  skal  tvinges  til  at  hjælpe  Mennesker,  som  jeg  ikke 
kjender,  og  som  jeg  maaske  ikke  bryder  mig  det  allerfjærneste  om? 

Hvis  nogen  vil  sige:  selv  om  Du  vil  nægte  Realiteten  af  den 
Menneskekærlighed,  der  frivillig  skulde  bringe  os  til  at  hjælpe  Men- 
nesker, vi  ikke  kjender,  saa  vil  Du  dog  vel  anerkende  Fædrelands- 
kærligheden som  en  reel  Magt,  og  maa  den  ikke  altid  drive  os  til  at 
hjælpe  vort  eget  Lands  Børn?  Jeg  svarer:  Fædrelandskærligheden 
anerkender  jeg  som  en  reel  Magt,  der  næsten  kan  være  ubegrænset  i 
sine  Ofre.  Men  jeg  paastaar:  Samfundet  gavnes  ikke,  altsaa  Fædre- 
landet hellerikke,  gennem  tvungen  Fattighjælp.  Det  offentlige  Fattig- 
væsen præmierer  jo  ligefrem  Æreløsheden.  Det  er  jo  nu  saaledes 
ordnet  i  en  moderne  Stat,  at  naar  en  Mand  blot  vil  opgive  sin  Ære 
som  selvstændigt,  uafhængigt,  selvhjulpent  Menneske,  saa  har  han 
ingen  Nød,  saa  er  han  sikker  paa  at  blive  statsforsørget  indtil  sin  Død. 
En  æreks^r  Mand  kan  faa  Lov  at  slide  sig  ihjel,  fordi  alle  har  nok  at 
gøre  med  at  opfylde  Statens  Befaling:  at  de  skal  underholde  hver  en 
Slubbert,  der  opgiver  at  ernære  sig  selv. 

Det  er  en  Ødelæggelse  for  et  Samfund,  at  der  hos  den  Æreløse 
ingen  Rædsel  er  ved  Fattigdommen.  Mangler  denne  Rædsel,  da  gaar 
tilsidst  det  hele  istaa  af  sig  selv;  alle  Samfundets  Medlemmer,  Lag 
efter  Lag,  synker  efterhaanden  ned  til  at  blive  statsforsøi^ede  Lade- 
gaardslemmer. Der  er  ingen  Fart  i  nogen  Ting,  der  er  ingen  Træk  i 
Samfunds-Skorstenen,  hvis  ikke  Luften  strømmer  til  fra  Fattigdommens 
isnende  Vinter-Øde.  Den,  for  hvem  Ladegaarden  af  en  eller  anden 
Aarsag  har  været  en  Umulighed,  og  som  saa  har  set  Fattigdommen 
paa  nærmeste  Hold  i  Øjnene,  vil  ikke  glemme  det  Blik;  han  vil  vide, 
at  det  redder  En  eller  hurtigt  slaar  En  ned.  Det  er  som  Regel  ogsaa 
bedst,  at  det  forholder  sig  saaledes. 

Men  en  Ting  bør  i  hvert  Fald  Selvopgiveren  lære  at  kende:  det 
frygtelige  at  ^ulle  leve  af  andre  Menneskers  Godhed.  —  Nu  er  jo 
Forholdet  det,  at  naar  et  Menneske  opgiver  sig  selv,  saa  tvinges  vi 
andre  af  Staten  til  at  underholde  ham.  Han  faar  sletikke  vor  „God- 
hed" at  føle.  —  Det  er  saamænd  intet  Under,  at  Livet  bliver  slapt  og 
mat  i  vore  Dage  —  trods  al  Maskinernes  Travlhed :  Skorstenen  trækker 
ikke,  og  hele  Samfundsbygningen  staar  derfor  fuld  af  paatvungen  falsk- 
kristelig Barmhjertighed,  som  ingen  virkelig  føler  —  det  Offentlige 
selvfølgelig  hellerikke,  —  men  som  ligger  i  Luften,  denne  fede,  kulos- 
forgiftede  Luft,  hvori  vi  lever. 

Stil  Selvopgiveren  under  lige  Kaar  med  os  andre,  det  vil  sige:  lad 
ham  have  Livets  store,  frygtelige  Muligheder  over  sit  Hoved,  som  vi 
andre  har  det.  Da  vil  der  altid  vise  sig  megen  sand,  frivillig  Med- 
lidenhed. —  Medlidenhed  føler  man  kun  med  den,  der  er  En  væsenlig 
ligestillet;  som  blot  ved  et  Uheld  (der  ogsaa  kunøe  ramme  En  selv) 

er  bleven  ringere  stillet.  Men  Folk,  der  selv  maa  døje  Livets  Farer, 
føler  ikke  Medlidenhed  med  dem,  der,  hvis  det  kniber,  kan  vælge  at 
trække  sig  ud  af  det  hele  og  til  Belønning  tør  sikkert  vente  at  faa 
Statsansættelse  paa  en  Fattiggaard. 

Og  den  virkelige,  private  Medlidenhed,  —  naar  den  mødes  med 
den  oprigtige  Tak,  som  man  nutildags  næsten  aldrig  faar  af  en  Fattig, 
—  er  en  levende  Ting,  der  af  sig  selv  ved  at  gøre  Forskel,  at  vælge 
og  vrage,  saa  de  Dovne  faar  Lov  at  gaa  til  Grunde,  —  som  det  ene 
rigtige  er,  —  og  de  Ulykkelige  bliver  hjulpne. 

Det  er  meget  uheldigt,  —  ikke  blot  for  dem  selv  men  for  Sam- 
fundet i  det  hele,  —  at  Arbejderne '  i  Byerne,  hos  hvem  der  dog  ellers 
findes  adskillig  haardhændet  Disciplin,  —  for  Partisammenholdets  Skyld 
føler  sig  nødte  til  al  denne  Overbærenhed  og  Maskepi  med  Driverter, 
Drukkenbolte,  Bøller  og  andre  Overflødige.  De  burde  hade  dem,  ligesaa 
fuldt  som  de  hader  Kapitalisterne;  thi  Driverter,  Bøller  og  ikke- 
arbejdende  Kapitalister  hører  jo  til  ganske  samme  Samfundsklasse,  naar 
henses  til  Nytten,  de  gør.  —  Arbejderne  er  jo  dog  dem,  man  ellers 
snarest  kunde  vente  det  af,  at  de  vilde  give  Arbejdet  den  Anseelse, 
det  fortjener.  Man  kunde  tænke  sig,  at  de  med  Strænghed  vilde  fordre, 
at  den,  som  ikke  arbejder,  skal  hellerikke  have  Føden,  at  Arbejdet 
overhovedet  burde  være  det  eneste,  hvorefter  en  Mands  Værd  i  Sam- 
fundet bedømtes.  Det  vilde  være  en  saare  gavnlig  Lære,  naar  den  blev 
doceret  med  den  Kraft  og  Myndighed,  som  et  stort  Parti  har  til  sin 
Raadighed.  —  Men  her  til  Lands  sker  dette  kun  altfor  lidet.  Vore  Ar- 
bejdere er  langt  mere  optagne  af  at  belære  os  om,  at  den,  som  ikke 
vil  eller  ikke  kan  arbejde,  skal  ikke  derfor  have  det  ringere  end  andre 
Mennesker. 

Her  kommer  Menneskevennerne  atter  og  siger:  „ikke  vil  eller 
ikke  kan  arbejde"  —  men  de  to  Ting  bør  jo  dog  ikke  nævnes  i 
samme  Aandedrag;  her  er  jo  netop  den  store  Forskel,  som  der  langtfra 
er  bleven  taget  tilstrækkeligt  Hensyn  til  i  denne  halvbariske  Afhandling. 
De,  som  ikke  kan  arbejde,  hvad  Grund  er  der  til,  at  der  skulde  være 
Forskel  paa  deres  Kaar  og  andre  Menneskers?  —  Jeg  svarer:  den 
Forskel,  som  ikke  kan  ophæves  af  frivillig  Medlidenhed,  skal  blive 
staaende.  —  Hvorfor?  —  Fordi  den  hellige  og  urørlige,  menneskelige 
Egenkærlighed  maa  ikke  besviges.  Faar  den  ikke,  hvad  der  tilkommer 
den,  da  lammes  selve  Grundkraften  i  det  naturmæssige  Samfundsliv. 
Her  gælder  det:  at  naturlig  Ubarmhjertighed  er  ikke  nær  saa  skadelig 
for  Samfundet  som  kunstig  Barmhjertighed.  Det  er  en  langt  større 
Ulykke  for  Samfundet,  hvis  de  Uduelige  hjælpes  ved  tvungen  Barm- 
hjertighed, —  som  det  nu  sker,  —  end  hvis  der  sletingen  hjælpes, 
men  kun  de  lever,  som  klarer  sig  selv.  Det  sidste  er  nemlig  Naturens 
eget  Grundprincip,  det  første  er  en  menneskelig  Løgn. 

Men,  som  sagt,  blev  den  tvungne  Barmhjertighed  afskafRst,  saa 
vilde   det   vise   sig,   at  der  ikke  var  saa  lidt  naturlig  Barmhjertighed 

blandt  Mennesker;  thi  Barmhjertighed  hører  til  en  vis  Grad  ogsaa 
Naturen  til  (som  et  Moment  i  Egenkærligheden). 

Som  Barmhjertigheden  nu  ytrer  sig,  er  den  et  løsrevet  og  derfor 
meningsløst  Stykke  Kristelighed,  der  paa  udvortes,  tvungen  Vis  er  prak- 
tiseret midt  ind  i  Hedenskabet  —  gennem  Statskirken.  — 

Den  sande,  kristelige  Barmhjertighed,  den  sande,  kristelige  Lighed 
med  Frihed  og  Broderskab  —  det  er  altsammen  saare  godt  i  sig  selv; 
der  er  blot  for  lidt  af  det  i  Verden.  Men  da  alt  dette  sletikke  er  sig 
selv,  medmindre  det  frembringes  af  frivillig  Kærlighed,  saa  faar  man 
ikke  mere  deraf  ved  at  tvinge  noget  frem.  Det  kan  ikke  gøres  til 
Partisag  eller  Program,  det  gaar  sin  egen  skjulte  Gang,  skjult  for  dem, 
som  øver  det,  og,  i  vore  Dage,  desværre  ogsaa  næsten  usynligt  for 
andre  Mennesker.  —  Jeg  haaber,  at  det  blot  er  Statskirkens  Konkur- 
rence med  sine  uægte  Efterligninger,  der  volder  dette  sidste. 


I  en  Maanedsoversigt  for  Juni,  i  dette  Tidsskrifts  2det  Juli-Hefte 
for  1904,  en  Oversigt,  som  jeg  antager  hidrører  fra  Redaktørens  Haand, 
skriver  han  i  Anledning  af  en  Udtalelse  af  mig,  hvori  bl.  a.  forekom 
de  Ord:  „Overfor  Nutidens  voksne  Bøller  tillader  jeg  mig  fremdeles 
at  anbefale:  skyd  dem  ned."  —  følgende: 

„Hr.  Jakob  Knudsen  har  en  fremragende  Evne  til  at  skildre  Mennesker.  Hvis  han 
dermed  forener  blot  nogen  Evne  til  at  tænke  over  og  bedømme  sig  selv  og  andre,  bør 
han  tænke  lidt  nærmere  over  disse  Ord.  Han  vil  da  let  opdage,  hvor  forbavsende 
Modsætninger,  hvor  forunderlig  en  Blanding  af  godt  og  ondt,  der  Hndes  hos  ham  selv. 
Han  tror  paa  Kristendommen,  Menneskekærlighedens  og  Overbærenhedens  Religion. 
Han  bekender  sig  til  dens  Bud:  Du  skal  ikke  ihjelslaa.  Men  naar  han  staar  overfor 
en  Forsamling  og  taler  til  den  om  vore  Dages  ulykkelige  og  forvildede,  Samfundets 
Stedbørn,  saa  er  den  Opfordring,  der  udgaar  fra  hans,  Folkelærerens  og  Digterens, 
Mund,  det  lige  dumme  og  raa:  slaa  de  Mennesker  ned  som  Hunde,  skyd  dem  ned." 

Hertil  maa  jeg  for  det  første  svare:  det  er  sandt,  jeg  tror  paa 
Kristendommen;  men  jeg  er  ikke,  og  vil  hellerikke  for  Øjeblikket 
være,  mere  kristelig  af  Væsen,  end  det  for  Øjeblikket  falder  mig 
naturligt  at  være.  Det,  hvori  jeg  ikke  kan  faa  min  Natur  med  —  fore- 
løbig, er  for  mig  foreløbig  ikke  noget  sandt  Væsen;  og  det  er  saare  muligt, 
at  jeg  for  Øjeblikket  er  mere  end  halvvejs  Hedning  af  Væsen,  ja, 
maaske  90  pCt.  Hedning,  —  det  er  noget,  jeg  ikke  kan  afgøre.  Men 
jeg  mener,  at  Samfundet  hellerikke  bør  opføre  sig  mere  kristeligt,  end 
det  i  det  hele  er  Samfundet  naturligt  —  eller  bliver  det  naturligt  indefra 
gennem  aandelig  Paavirkning. 

Dernæst  forekommer  det  mig,  at  Dr.  Munch  (hvis  det  altsaa  er 
ham,  der  har  skrevet  Artiklen)  gør  sig  skyldig  i  en,  forøvrigt  ret 
almindelig,  men  derfor  lige  fejlagtig  Anvendelse  af  Naturalismens  egen 
Lærdom.  Naturalismen  lærer,  at  Skyld,  i  den  gammeldags  Betydning 
af  Ordet,  er  et  meningsløst  Begreb  (og  bortset  fra  det  Overnaturlige 

Og  mit  Forhold  dertil,  giver  jeg  den  Ret  heri).  Men  deraf  synes  Dr. 
Munch  at  drage  den  Slutning,  at  al  Indignation  mod  det  Usle  ogsaa 
bliver  meningsløs,  —  i  Overensstemmelse  med  det  taabelige  Ord:  „at 
forstaa  alt  er  det  samme  som  at  tilgive  alt."  —  Det  er  jo  ganske  for- 
kert. Skønt  den  ondskabsfulde  Bølle  og  den  ulykkelige  Barnemorderske, 
rent  naturmæssig  set,  kan  kaldes  lige  skyldfri,  vækker  den  første  vor 
Vrede,  den  sidste  vor  Medynk.  Og  deri  er  aldeles  intet  inkonsekvent, 

—  heller  ikke  fra  naturalistisk  Standpunkt.  Al  Vrede  indeholder  en 
mere  eller  mindre  bevidst  Vilje  til  at  tilintetgøre  eller  straffe  det,  vi 
vredes  imod;  al  Medynk  er  Vilje  til  at  ophjælpe.  Naar  vi  da  vredes 
paa  Bøllen  og  føler  Medynk  med  Barnemordersken,  er  det  Instinktet, 

—  som  er  langt  mere  paalideligt  end  filosofiske  Ræsonnementer,  — 
der  siger  os,  at  Bøllen  er  der  i  Almindelighed  intet  at  redde  hos;  han 
er  moralsk  unormal,  —  det  vil  sige:  ond.  —  Hvad  Barnemordersken 
derimod  angaar,  da  behøver  hun  aldeles  ikke  at  være  moralsk  unormal. 
Det  er  maaske  blot  de  øjeblikkelige  Forhold,  der  har  været  unormale, 
og  naar  disse  forandres,  vil  hun  selv  kunne  reddes. 

Det  er  en  Stump  Katekismus-Lærdom  om  den  ubetingede,  alttil- 
givende  Barmhjertighed,  der  sidder  Dr.  Munch  i  Hovedet  fra  den  Tid, 
da  han  gik  til  Præst  i  Statskirken.  Men  denne  Art  af  Barmhjertighed 
har  helt  andre  Forudsætninger  end  de  naturmæssige. 

At  Naturalisme  og  Gudstro,  det  hedenske  og  det  kristelige,  i  vore 
Dage  bliver  holdt  klart  ud  fra  hinanden,  har  ikke  blot  Betydning  for 
Naturalister,  men  ogsaa  for  os  Kristne,  —  simpelthen  fordi  vi  Kristne 
iVirkeligheden  endnu  er  af  Væsen  langt  mere  hedenske,  end  vi  er 
kristelige.  Vor  Kristelighed  bestaar  hovedsagelig  i,  hvad  Gud  har  gjort 
for  os;  vore  Handlinger,  vor  Levevis  er,  kristelig  set,  saare  lidet 
bevendt  endnu.  Naar  det  ser  anderledes  ud  undertiden,  beror  det  blot 
paa  det  tommetykke  Lag  af  fedt  Hykleri,  der  omgiver  de  fleste  af 
Nutidens  Kristne,  —  men  det  gør  jo  ikke  Sagen  bedre.  —  Men  for- 
saavidt  vi  ikke  er  under  Kristi  Lov,  da  falder  vi  straks  ind  under 
Naturens  Lov;  og  det  har  derfor  ogsaa  for  os  Betydning  at  se,  hvor- 
ledes Naturalismen,  uforfalsket  af  skin  kristelige  Elementer,  tager  sig  ud. 

—  Man  skulde  jo  tro,  at  en  saadan  Fremstilling  af  Naturalismen  snarest 
var  at  vente  fra  dennes  egne  Tilhængere.  Jeg  synes  ogsaa,  at  Folk  fra 
den  Side  for  en  30  Aar  siden  talte  klarere  ud  fra  deres  eget  Stand- 
punkt, end  de  gør  nu.  —  Det  maa  vel  være  Statskirkens  udvortes 
Overmagt,  der,  idet  den  paa  saa  mange  Maader  bestemmer  Indholdet 
af  den  offentlige  Mening,  ogsaa,  selvfølgelig  ubevidst  for  dem  selv,  har 
paavirket  Tankegangen  hos  Naturalisterne  —  navnlig  deres  Samfunds- 
betragtning. 

Men  Naturalisme  og  Kristendom  bør  ikke  sammenblandes.  Vi  bør 
erkende  Naturlivet,  som  det  er,  med  dets  strænge,  tvingende  Love. 
Ellers  faar  vi  heller  aldrig  den  rette  og  fulde  Forstaaelse  af  det  evige 
Liv  i  Frihed  og  i  Kærlighed. 

18. 

Min  Stilling  i  det  offenlige.Liv  var  paa  dette  Tidspunkt  den,  at  jeg 
havde  meget  og  mange  imod  mig,  ingen  helt  for  mig  undtagen  min 
gamle  Beskytter  Brochner,  der  dels  var  meget  syg,  dels  paa  Grund 
af  sit  tunge  Sprog  ukendt  af  den  store  Læseverden.  Af  mine  personlige 
Venner  var  der  ingen,  som  delte  min  Grundanskuelse;  naar  de  holdt 
af  mig,  var  det  trods  den.  Det  var  allerede  derved  udelukket,  at  de  i 
den  aandelige  Strid,  der  endnu  optog  mig,  vilde  optræde  som  mine 
Fæller.  Jeg  behøvede  ingen  langvarig  Erfaring  til  Opnaaelse  af  den 
Indsigt,  at  en  fuld  og  ublandet  Sympati  med  min  Stræben  kunde  jeg 
ikke  finde.  I  Grunden  næredes  den  kun  af  én  iblandt  mine  Kamme- 
rater, Emil  Petersen,  og  han  var  en  ung  Privatmand,  der  intet  havde 
med  Literaturen  at  gøre,  ogsaa  ellers  var  uden  Indflydelse. 

Til  Gengæld  havde  jeg  allerede  længst  erfaret,  at  jeg  som  begyn- 
dende Forfatter  i  et  Land  med  Lilliputforhold  mødte  slagfærdig  Mod- 
stand for  hvert  Skridt,  jeg  tog,  og  at  Uviljen  mod  mig  bestandig  ytrede 
sig  langt  kraftigere  end  Velviljen,  ja  hurtigt  blev  saa  at  sige  organiseret. 

Jeg  havde  lige  straks  imod  mig  Enhver,  der  som  Literatur-  eller 
Kunstkritiker  allerede  indtog  en  Plads,  fra  de  indflydelsesrige,  der 
skrev  i  Fædrelandet  eller  Berlingske  Tidende,  til  de  smaa  bidske  i  de 
mindre  Blade,  og  dersom  de  nævnte  mig,  skete  det  ikke  uden  dyb 
Ringeagt  og  paa  stærkt  nedsættende  Maade.  Alle  disse  bekæmpede  i 
mig  Medbejleren.  Det  vedblev  saaledes  hele  mit  Liv.  Enkelte  „Kritikere* 
som  Falkman  i  Danmark,  Wirsén  i  Sverig,  satte  henved  fyrretyve  Aar 
igennem  sjældent  Pen  til  Papiret  uden  at  skænke  mig  en  kærlig  Tanke. 
(Senere  blev  jeg  for  Collin  i  Norge  en  fiks  Idé). 

Hertil  kom  alle  de,  der  i  mig  frygtede  og  hadede  en  Aandsretning, 
der  stod  for  dem  som  farlig  for  god  gammeldags  Tro  og  Sædelighed. 

Saa  fast  omgrænsede  mine  Artikler  og  længere  Indlæg  i  Striden 
om  Tro  og  Viden  end  var,  og  skønt  de  strengt  taget  kun  drejede  sig 
om  et  dunkelt  Punkt  i  Rasmus  Nielsens  Filosofi,  skræmmede  og  op- 
rørte de  en  stor  Del  af  Landets  Geistlighed.  Jeg  havde  omhyggeligt 
undgaaet  at  udtale  mig  mod  Tro  eller  Religiøsitet;  jeg  vidste,  at  Ret- 
troenheden var  almægtig  i  Danmark.  Alligevel  stødte  jeg  ikke  paa 
Imødegaaelse,  men  paa  Fanatismens  Harme.  Allerede  i  1867  var 
Bjørnson  optraadt  imod  mig,  havde  bebrejdet  Dagbladet,  at  det  gav 
mine  Indlæg  Plads  og  angivet  deres  Indhold  for  den  paa  en  Reise 
fraværende  Redaktør  ud  fra  den  Formodning,  at  Optagelsen  maatte 
være  sket  imod  hans  Vilje,  og  skjønt  Artiklen  ikke  bar  Bjørnsons 
Navn,  var  dette  Angreb  af  Vægt.  Den  uskyldige  Ytring,  at  Søren  Kierke- 

gaard  var  vor  Filosofis  Tycho  Brahe,  stor  som  Tycho  Brahe,  men 
som  denne  ikke  sættende  vort  Systems  Midtpunkt  i  dets  Sol  —  gav 
Bjørnson  Anledning  til  den  for  en  ung  Forfatter  af  fremmed  Afstam- 
ning farlige  Udtalelse,  at  den,  der  kunde  skrive  saadan,  „havde  intet 
Syn  fælles  med  andre  Danske,  ingen  dansk  Bevidsthed **. 

Aaret  efter  var  det  Udbrud  af  Hidsighed  fra  geistlig  Side,  der  over- 
raskede mig.  En  Dag  i  1868  traadte  den  i  Kjøbenhavn  meget  ansete 
Pastor  Hohlenberg  ind  hos  Frk.  Benny  Spang,  satte  hende  strengt  i 
Rette  for  at  hun  modtog  en  utvivlsom  Kætter  og  Hedning  i  sit  Hus 
og  krævede  af  hende,  at  hun  skulde  afbryde  al  Omgang  med  ham. 
Da  hun  vægrede  sig  og  paa  alle  hans  Overtalelser  haardnakket  gav 
samme  Svar,  kastede  han  ude  af  sig  selv  sin  Filthat  i  Gulvet,  ved- 
blev i  den  højeste  Ophidselse  med  sine  Anklager  og  foer  tilsidst,  da 
intet  frugtede;  i  helligt  Raseri  ud  af  Døren,  som  han  slog  i  efter  sig. 
Scenen  fik  en  letkomisk  Udgang,  da  han  nødtes  til  at  ringe  anden 
Gang  for  at  hente  sin  i  Forbitrelsen  glemte  Hat.  —  Det  var  en 
Art  privat  Prolog  til  det  gejstlige  Skuespil,  der  fra  Aaret  1871  og  videre 
frem  spiltes  paa  Landets  fleste  Prædikestole.  Kun  slog  man  dér  ikke 
Hatten  i  Gulvet  men  Haanden  mod  Pulten. 

Dog  hvad  der  for  mig  som  begyndende  Skribent  var  mere  over- 
raskende, det  var  den  Evne,  jeg  opdagede  hos  mig,  til  ved  min  blotte 
Tilværelse  at  hypnotisere  stedse  flere  Samtidige,  saa  de  blev  som  be- 
satte af  et  Had,  der  holdt  sig  snart  en  Aarrække,  snart  et  helt  Men- 
neskeliv igennem,  og  blev  væsenligt  bestemmende  for  deres  Livsførelse 
og  Handlemaade.  Efterhaanden  kom  jeg  til  paa  denne  negative  Maade 
at  sysselsætte  mere  end  en  Snes  Personer.  Foreløbig  traadte  Fænomenet 
mig  i  Møde  i  en  enkelt  genigal  Personligheds  Skikkelse.  For  en  mig 
ganske  uvedkommende  og  ligegyldig,  mislykket  Poet  og  Filosof  blev 
jeg  Fjenden,  det  gjaldt  om  at  bekæmpe. 

Som  lidenskabelig  Beundrer  af  Rasmus  Nielsen,  i  hvis  Eksamens- 
forelæsninger,  han  manuducerede  Russerne,  var  Rudolf  Schmidt  til  det 
Yderste  opbragt  over  de  dog  i  Formen  højst  ærbødige  Indsigelser,  jeg 
havde  rettet  mod  et  Hovedpunkt  i  Nielsens  Lære.  Allerede  i  1866  udgav 
han  et  Flyveskrift  i  den  Anledning;  i  1867  endnu  et  andet,  som  han  i  sin 
Besathed  af  Modstanderen  undertegnede  med  dennes  egne  Forbogstaver 
Gb.  Og  fra  nu  af  blev  det  vel  en  Menneskealder  igennem  en  Livs- 
opgave for  denne  Stakkel  under  alle  mulige  Mærker  anonymt  at  for- 
følge mig,  og  hvor  hans  egne  Kræfter  ikke  strakte  til,  at  stifte  Sammen- 
sværgelser imod  mig.  Særligt  anstiftede  han  stadigt,  hvad  han  formaaede, 
imod  mig  i  Tyskland. 

Foreløbig  grundede  han  nu  et  Tidsskrift  for  at  hævde  sig  selv  og 
de  Ideer,  han  nærmest  tjente,  R.  Nielsens,  og  da  denne  i  den  sidste 
Tid  havde  nærmet  sig  stærkt  til  den  Grundtvigske  Følemaade,  tildels 
ogsaa  Grundtvigs.  Tidsskriftet  fik  tre  Redaktører,  deriblandt  R.  Nielsen 
selv,  og  da  den  ene  af  dem.  Fædrelandets  Kritiker,  pludseligt  forlod 

Landet,  traadte  Bjørnstjerne  Bjørnson  i  den  bortrejstes  Sted.  De  tre 
Navne  R.  Nielsen,  B.  Bjørnson  og  Rudolf  Schmidt  dannede  saaledes 
en  Hterær  Treenighed,  hvis  literære  Herredømme  ikke  lovede  godt  for 
en  Begynder  i  Literaturen,  der  havde  angrebet  Tænkeren  iblandt  dem 
af  ideelle  Grunde,  og  som  havde  været  Genstand  for  heftige  Angreb 
af  begge  de  andre.  Tidsskriftet  {For  Ide  og  Virkelighed)  blev  mig  da 
ogsaa  ugunstigt  nok. 

At  Fædrelandets  Kritiker  saaledes  med  Et  forsvandt  fra  den  literære 
Arena,  var  efter  Datidens  Forhold  en  Begivenhed.  Han  havde  et  ikke 
ringe  Talent,  tiltalte  ved  undertiden  træffende  Indfald,  stødte  tilbage 
ved  Særheder  og  en  underlig  søgt  Skrivemaade,  betonede  i  den  nyeste 
danske  Filosofis  Aand  særligt  Viljen,  og  forfægtede  altid  etiske  Syns- 
punkter. Han  havde  fra  Bjørnsons  første  Optræden  sluttet  sig  saa  be- 
gejstret og  ubrødeligt  til  denne,  at  han  af  Almenheden  nærmest  op- 
fattedes som  Bjørnsons  Herold.  Ved  enhver  Lejlighed  slog  han  i  de 
stærkeste  Udtryk  Bjørnsons  Betydning  fast  og  lod  det  til  Gengæld  gaa 
ud  over  formentlige  Medbejlere.  Særligt  fik  Ibsen  en  streng  Behandling. 
Hans  Bortrejse  var  saaledes  et  meget  haardt  Slag  for  Bjørnson,  men 
føltes  overhovedet  pinligt  som  et  Tab  ogsaa  af  dem,  hvem  han  stod 
imod. 

19. 

Ikke  længe  efter  at  denne  Bortrejse  havde  fundet  Sted,  straks  efter 
Offenli^ørelsen  af  min  større  Artikel  om  Goldschmidt,  modtog  jeg  en 
Dag  til  min  Overraskelse  et  Brev  paa  otte  tætskrevne  Sider  fra  Bjørn- 
stjerne Bjørnson,  dateret  15.  April  1869. 

Anledningen  dertil  var  den  Ytring  i  hin  Artikel,  at  Bjørnson  som 
Goldschmidt  undertiden,  netop  hvor  Evnerne  glippede,  lod  som  det 
Højeste  var  naaet,  som  om  det  Dunkle  var  det  Betydningsfulde.  Da  jeg 
skrev  den,  tænkte  jeg  paa  den  mørke  Slutningstale  i  Bjørnsons  Maria 
Stuart  om  Gud  i  Himlen:  „Han  i  det  Større  tæller  for  sine  større 
Tider"  —  hvilken  jeg  endnu  betragter  som  ganske  taaget,  saa  for- 
dringsfuld den  end  staar  der;  men  det  var  en  Overdrivelse  at  alminde- 
liggøre Anken,  som  sket  var,  og  Bjørnson  havde  Ret  i  at  tage  til  Gen- 
mæle. Han  betragtede  det,  som  var  han  beskyldt  for  løgnagtig  Færd, 
og  heri  tog  han  fejl;  men  iøvrigt  viste  han  med  heftig  Veltalenhed 
ogsaa  den  virkeligt  nedlagte  Paastand  tilbage.  Hans  Brev  begyndte: 

Uagtet  jeg  sjælden  læser  Dem,  saa  jeg  muligvis  kan  risikere  at  tale 
om  Noget,  De  andetsteds  har  udviklet  tydeligere,  og  følgelig  gribe  fejl,  vil 
jeg  dog  nedlægge  en  bestemt  Protest  mod  den  Karakteristik,  at  jeg  i  Mod- 
sætning til  Oehlenschlåger  (og  Hauch!!)  forstrækker  mine  Evner  hen  i  det, 
jeg  selv  ejer  i  Uklarhed  og  giver  med  Vidende  hen  det  som  Klarhed.  Jeg 
er  vis  paa,  at  deri  ligner  jeg  Oehlenschlftger,  at  Mangelen  i  min  Bog  ligger 
aaben  For  alle,  og  er  ikke  dækket  med  nogen  Slags  Løgn;  en  Uklarhed 
har  i  det  Øjeblik  indbildt  mig,  at  den  var  Klarhed,  ligesom  ham.  Mit 
Valgsprog  har  altid  været:   Vær  tro  mod  det  Mindre,   saa  skal  Gud  sætte 

dig  over  det  Større.  Og  aldrig,  nej  aldrig  har  jeg  snappet  efter  store  Stof 
for  at  synes  stor  eller  leget  Ordleg  for  at  synes  klog  eller  været  stum  for 
at  synes  dyb.  Aldrig.  Eksemplerne  omkring  mig  har  været  mig  forfærdelige, 
og  jeg  er  vis  paa,  at  dette  har  de  været  mig,  fordi  jeg  fra  Begyndelsen 
har  været  paa  min  Post  mod  Løgn.  Der  er  nemlig  Steder  i  ethvert  Arbejde, 
som  ikke  vil  give,  hvad  man  straks  og  utaalmodig  forlanger  —  da  har  jeg 
altid  ventet,  aldrig  prøvet;  det  maa  have  givet  sig  af  sig  selv,  og  muligen 
kan  det,  jeg  har  faaet,  være  et  Bedrag ;  men  jeg  har  troet  paa  det ;  for  mig 
har  det  intet  Bedrag  været.  Før  jeg  engang  slutter,  har  jeg  ganske  vist 
efterarbejdet  Alt,  jeg  har  skrevet  (som  allerede  Synnøve  og  En  glad  Gut, 
Mellem  Slagene  o.  s.  v.);  jeg  vil  nemlig  nytte  en  bedre  Indsigt.  Jeg  har  i 
det,  jeg  allerede  har  gennemgaaet,  set  Svagheder,  jeg  ikke  mere  kan  rette. 
Løgn  har  jeg  aldrig  fundet. 

Desværre  er  man  ofte  udsat  for  at  være  usand;  men  det  er  i  Over- 
raskelsens og  den  absolute  Lidenskabs  Øjeblikke,  hvor  der  foregaar  noget 
ved  Ens  Øje  og  Tunge,  man  føler,  halvt  er  galt;  men  hvor  Rovdyrmagten, 
som  intet  Middel  skyer,  er  den  stærkeste.  Usand  i  sin  skønne  digtende 
Ro,  sin  Skriftemaalsstilhed  foran  Arbejdet  tror  jeg  meget  faa  er. 

Denne  Redegørelse,  der  gør  Bjørnson  Ære  og  ikke  blot  indeholder 
en  træffende  Selvbedømmelse  men  et  værdifuldt  Bidrag  til  almindelig 
Digterpsykologi  i  sin  Paavisning  af  den  frembringende  Fantasis  Styrke 
og  dens  Mulighed  for  Fejlgreb,  fortsattes  med  et  sideordnet  Forsøg  paa 
Særtegning  og  Værdsættelse  af  Goldschmidt: 

De  gør  ogsaa  Goldschmidt  Uret  paa  dette  Punkt,  jeg  véd  det  med  Sik- 
kerhed. Goldschmidt  er  en  naiv  Natur,  som  har  alle  ædle  Rørelser;  han 
sætter  dem  rigtignok  ofte  komisk  i  Scene,  og  Deres  Skildring  deraf  er 
sand;  det  gentager  sig  i  hans  Privatliv;  men  Kilden  har  De  ikke  været 
ved.  Det  kommer  nemlig  til  syvende  og  sidst  ikke  an  paa  hvad  vi  tænker, 
men  hvad  vi  lever.  Ligesom  dette  i  det  Hele  er  en  gennemgaaende  Fejl- 
tagelse hos  Dem,  er  det  især  en  Fejltagelse  her,  hvor  f.  Eks.  hans  to 
Brødre  med  samme  Betingelser,  stillet  i  samme  Tvedelthed,  har  realiseret 
begge  Karakter,  den  ene  tillige  en  mærkelig  Personlighed.  Men  Goldschmidt 
begyndte  jo  1 7  Aar  gammel  som  Korsarhøvding ;  hans  Mod  var  Modet  bag 
en  Pen,  som   han   troede  frygtet,  hans  Glæde  Smigerens,  hans   Frygt  den 

at  være  flov.  Og  mange  Slags  uheldige  Vilkaar  for  Resten Han 

stræber  nu  med  stor  Magt  henimod  det,  han  af  sit  Liv  føler  forspildt  i  sin 
Evne,  den  moralske  som  den  intellektuelle,  og  jeg  for  min  Del  agter  mere 
denne  Stræben  end  hans  afgjorte  Held  i  en  liden  Kres. 

I  dette  Stykke  var  Adskillelsen  og  Modsætningen  af  Tankeliv  og 
Eksistens  ganske  i  Rasmus  Nielsens  Aand ;  den  Brug,  her  gjordes  af  den, 
var  forunderlig.  Man  skulde  tro,  det  fremdragne  Eksempel  godtgjorde, 
at  fælles  Naturbestemmelser,  fælles  Afstamning  og  Vilkaar,  med  andre 
Ord  selve  Livsbetingelserne,  var  af  ringe  Vægt  i  Sammenligning  med 
Tænkemaaden,  siden  Brødre  kunde  være  saa  forskelligartede ;  Bjørnson 
vilde,  det  skulde  godtgøre,  at  det  kom  mere  an  paa  Livsførelsen  end 
paa  Tænkemaaden,  skønt  hin  dog  maatte  afhænge  af  denne.  løvrigt 
talte  han,  om  end  noget  for  overlegent  og  uden  Fremhæven  af  Gold- 

Schmidts  store  kunstneriske  Betydning,  om  hans  Svagheder  med  Over- 
bærenhed og  Velvilje. 

Men  havde  han,  overfor  hvad  han  ellers  talte  om.  Blik  for  det 
Væsenlige,  saa  svigtede  dette  ham  dog  i  altfor  høj  Grad,  da  han  i 
Brevet  kom  til  Karakteristiken  af  dets  Adressat,  hvor  han  blandede 
Rigtigt  og  Falsk  imellem  hinanden.  Han  skrev  bl.  A. 

Her  staar  jeg  vistnok  ved  Noget,  som  betegner  Deres  Kritik.  Den  er 
en  absolut  Skønhedstilbedelse.  Med  den  kan  De  snart  fare  gennem  vor 
lille  Literatur,  og  vil  Ingen  gavne  synderligt;  thi  Digteren  gavnes  kun  af 
den,  som  stiller  sig  kærligt  hos  ham  paa  hans  eget  Standpunkt;  det  andet 
forstaar  han  ikke,  og  Publikum  gennemlever  vel  med  Dem  denne  Optræv- 
ling af  de  tusinde  Traade  og  tror  at  vokse  ved  det;  men  intet  Menneske, 
som  er  sundt  og  godt,  lægger  en  Kritik  fra  sig  af  denne  Natur  uden  Tomhed. 

Jeg  læste  tilfældigt  en  Rejsebeskrivelse  af  Dem,  der  egentlig  blev  en 
Dom  over  nogle  af  de  største  Malere.*)  Det  var  deres  Natur  i  deres  Vær- 
ker (ikke  deres  Historie  eller  Liv  saa  meget  som  Naturanlæggene),  De 
efterviste  —  ogsaa  Samtidens  Indflydelse,  men  flygtigt,  og  stillede  nu  disse 
Malere  op  mod  hverandre.  I  sig  selv  er  en  Del  af  Fremgangsmaaden  rigtig, 
men  Resultatet  er  jo  blot  Pikanteri.  En  enkelt  af  dem,  fattet  stort  og  kær- 
ligt, fremstillet  saa,  at  de  forskellige  Malerier  og  Figurer  blev  hans 
Beskrivelse,  men  en  Kulturudfoldning  med  det  samme,  vilde  have  givet 
femdobbelt  Forstaaelse.  En  Modsætning  kan  jo  lejlighedsvis  drages  ind, 
men  Opgaven  er  den  ikke.  —  Ja  dette  er  en  Illustration  af  Deres  Kritik 
i  sin  Form.  Den  er  en  evindelig,  ofte  meget  pinlig  Sammenstillen  af  Sam- 
hørigt og  Modsat,  men  ligesom  Poesien  selv  er  Fordybelse  i  det  Enkelte, 
den  har  unddraget  Mangfoldigheden,  saaledes  er  Forstaaelsen  af  den  be- 
tinget af  det  samme.  Det  enkelte  Værk  eller  den  enkelte  Forfatter,  som 
De  har  behandlet,  har  De  paa  denne  Maade  ikke  sammensat,  men  opløst, 
og  det  Hele  er  blevet  et  Pikanteri.  Før  kunde  man  sige,  det  var  elsk- 
værdigt i  alle  Fald ;  men  der  er  i  senere  Tid  kommet  kaade  Udtryk,  para- 
dokse Sætninger,  grelle  Betegnelser  til,  en  afgjort  Modvilje,  Lede,  som 
engang  imellem  afløses  af  et  Udbrud  af  Glæde  ved  det  ejendommeligt 
Danske  eller  ejendommeligt  Skjønne.  Jeg  maa  tænke  paa  P.  L.  Møller, 
som  jeg  traf  ham  i  Paris. 

Der  er  tusinde  Ting  mellem  Himmelen  og  Jorden,  som  De  forstaar 
bedre  end  mig  [jeg].  Men  derfor  kan  De  høre  paa,  hvad  jeg  siger.  Det  er 
mig  nu,  som  om  den  ene  Del  af  deres  Evner  ødelægger  hvad  den  anden 
gør.  Jeg  er  ogsaa  en  Aandens  Mand,  men  jeg  føler  intet  Samarbejde. 
Skulde  der  ikke  være  andre  Opgaver,  som  laa  Dem  nærmere  end  den 
kritiske?  Det  vil  sige,  som  var  Dem  til  mindre  Fristelse  og  byggede  paa 
Deres  Personlighed  samtidigt  med,  at  De  selv  byggede?  For  mig  staar  det 
saa,  at  selv  om  De  greb  den  kritiske,  maatte  det  være  stærkere  i  Forhold 
til  vore  Kulturopgaver  og  mindre  i  hint  Arrangørforhold  i  det  Tekniske, 
hint  Spioneri  i  det  Smaalige,  hin  Sammendragen  af  Alle  og  Alt,  der  kan 
optræde  som  Vidne  for  og  imod  Forfatteren,  der  alt  kommer  fiygtelig  vel- 
komment for  en  samtidig  kritisk  Landeplage  i  det  kære  Kjøbenhavn,  men, 
Gud  hjælpe  mig,  er  Ingenting  og  udretter  Intet. 


*)  Samlede  Skrifter  XI  198  ff.  Rubens. 

Dette  Parti  af  Brevet  irriterede  mig  i  høj  Grad  dels  ved  sin  For- 
myndertone,  dels  ved  en  Karakteristik  af  mit  kritiske  Hang,  der  ene 
og  alene  var  begrundet  paa  Læsningen  af  tre  eller  fire  Artikler,  særligt 
dem  om  Rubens  og  Goldschmidt  og  som  greb  ganske  ved  Siden  af.  Det 
var  langt  fra,  at  jeg  følte  mig  forstaaet  og  paa  Grundlag  af  en  For- 
staaelse  advaret  mod  Yderligheder ;  jeg  saa  mig  omvendt  blot  karikeret, 
endda  uden  Vid  eller  Humor,  og  kunde  ikke  glemme  at  den,  der  ud- 
kastede dette  Vrængbillede  af  mig,  i  sin  Tid  havde  søgt  at  skade  mig 
saa  stærkt  det  laa  i  hans  Magt.  Og  saa  sammenlignede  han  mig  med 
P.  L.  Møller! 

Det  nyttede  derfor  ikke,  at  der  i  Brevets  Slutning  fandtes  meget 
Forsonligt  og  Smukt.  Bjørnson  skrev: 

Naar  De  skriver  om  Jøderne,  saa,  skønt  jeg  ikke  er  enig  med  Dem, 
helt  enig  med  Dem,  saa  synes  De  mig  dog  at  røre  ved  Noget,  som  an- 
viser, hvor  De  maatte  have  Meget  at  byde,  mange  skønne  Udsigter  at 
aabne  os.  Ligesaa  naar  De  fortolker  Shakespeare  (ikke  naar  De  digter  ved 
Siden  af  ham)  naar  De  roligt  lægger  ud,  synes  jeg  at  se  Begyndelsen  af 
større  Arbejder,  i  alle  Fald  Evner,  jeg  kunde  tænke  mig  give  væsenlige 
Bidrag  til  at  indføre  i  vor  Kultur  større  Synsvidde,  stærkere  moralsk  An- 
svar, mere  Kærlighed. 

Læser  jeg  nu  disse  Ord,  maa  jeg  voldsomt  sætte  mig  tilbage  i  min 
Følemaade  og  mit  aandelige  Standpunkt  da  for  at  forstaa,  de  i  saa  høj 
Grad  kunde  opbringe  mig.  Det  laa  ikke  blot  i,  at  jeg  som  al  Ungdom 
af  noget  Værd  var  pirrelig  og  stolt  og  uvillig  til  at  se  mig  behandlet 
som  Lærling;  men  mere  i,  at  jeg  ligeledes  paa  Ungdommens  Vis 
forvekslede  hvad  jeg  havde  ydet  med  hvad  jeg  vidste  mig  i  Stand  til 
at  yde;  følte  mig  som  rig,  overdaadigt  rig  allerede,  og  harmedes  ved' 
at  se  mig  stemplet  som  endnu  saa  ringe. 

Dog  hvad  der  slog  Bunden  ud  paa  Fadet,  var  en  Sætning,  som 
nu  fulgte: 

Om  alt  dette  vilde  jeg  oftere  have  talt  med  Dem,  da  jeg  sidst  var  i 
Kjøbenhavn,  men  jeg  mærkede,  at  jeg  var  saaledes  omsnuset  af  Sladderen, 
at  jeg  begav  det. 

Da  Bjørnson  sidst  var  i  Kjøbenhavn,  havde  han  skrevet  hin  Artikel 
imod  mig.  Det  var  tilmed  blevet  mig  fortalt,  at  han  da  nogle  Gange 
havde  læst  mine  første  Artikler  højt  i  Selskab  for  at  gjøre  sig  lystig 
over  deres  tvungne  og  begynderagtige  Udtryksmaade.  Nu  vilde  han, 
jeg  skulde  tro,  han  dengang  havde  tænkt  paa  at  besøge  mig  for  at 
komme  til  Forstaaelse  med  mig.  Og  hvad  værre  var.  Frygt  for  Sladder 
i  den  Anledning  skulde  have  afholdt  ham.  Denne  Viljens  Helt  saa 
bange  for  lidt  Sladder!  Nu  kunde  han  fortsætte,  som  han  vilde,  j^  var 
færdig  med  ham.  Han  fortsatte  imidlertid  baade  varmt  og  kønt,  men 
overlegent  og  ude  af  Stand  til  at  indse,  hvor  meget  krænkende  der 

iaa  i  Tilnærmelsens  Tone.   Han  vilde  jo  nemlig  paa  en  Gang  nærme 
sig  mig  og  samtidig  l)evåre  en  ydmygende  Overlegenhedsholdning: 

Vi  er  ikke  mange,  som  i  Literaturen  mener  det  alvorligt;  de  faa  bør 
ikke  ligge  under  for  den  tilfældige  Adskillelse,  modsatte  Meninger  kan  give, 
naar  der  dog  er  store  Felt  for  Forstaaelse  og  Samvirken.  Jeg  kan  i  Øje- 
blikket stærkt  fortørnes;  om  dette  i  mindre  Mænd,  hvori  der  virkelig  er 
noget  Lavt,  virker  Adskillelse  for  Livet,  saa  sørger  jeg  ikke  derover.  Men 
jeg  skulde  blive  meget  bedrøvet,  om  saadant  havde  Magt  over  de  Enkelte, 
hos  hvem  jeg  føler  Evne  og  Vilje.  Og  hvad  nu  Dem  angaar,  saa  har  jeg 
en  saa  bestemt  Følelse  af,  at  De  maa  staa  ved  et  Skille  i  Deres  Liv,  fordi 
De  ved  at  gaa  videre  kommer  paa  en  Afvej,  at  jeg  vil  tale  med  Dem,  og 
taler  derfor  nu  af  mit  Hjerte  til  Dem.  Forstaar  De  det  ikke,  saa  gør  det 
mig  ondt;  det  er  alt,  jeg  kan  sige. 

Jeg  rejser  i  Sommer  til  Finmarken,  og  uvilkaarlig  mens  jeg  skriver 
dette,  stiger  der  op  for  mig,  hvilken  Rejse  det  dog  vilde  være  for  Dem 
fra  alt  det  Smaalige  og  Kunstmæssige  op  i  en  Natur,  som  i  sin  storladne 
Ensomhed  er  uden  Sidestykke  i  Verden,  og  hvor  Fuglenes  Rigdom  over 
os  og  Fiskenes  under  os  (Hvalerne  med  Silde-  og  Torske-  og  Lodde- 
flokkene  foran  sig  ofte  saa  tæt,  at  man  kan  tage  dem  med  Hænderne  eller 
at  de  trykker  Baaden)  er  Undere  paa  Undere  i  Lys  af  en  Sol,  der  ikke 
gaar  ned,  mens  Menneskene  deroppe  lever  stille  og  kuede  af  Naturen. 
Vilde  De  gøre  denne  Rejse  og  f.  Eks.  møde  mig  i  Trondhjem,  véd  jeg.  De 
skulde  ikke  angre  den.  Og  jeg  fik  atter  en  Samtale;  her  falder  ikke  mange 
netop  om  det,  som  jeg  helst  vil  have  dem  om.  Tænk  paa  dette. 

Der  fulgte  endnu  et  Afsnit  om  Magdalene  Thoresen.  Men  hvad  her 
er  anført,  er  det  Væsenlige  af  Brevet.  Havde  dets  Modtager  kendt 
Bjørnson  bedre,  vilde  han  i  dette  have  fundet  en  Grund  at  bygge 
videre  paa.  Men  som  Forholdene  Iaa,  oversaa  jeg  rent  den  ærligt  mente 
Imødekommen  deri  og  fæstede  mig  alene  ved  det  ikke  lidet,  som  deri 
maatte  saare.  Mit  Svar  var  afvisende,  iskoldt,  skarpt  og  i  dybere  For- 
stand værdiløst.  Jeg  troede  ikke  Bjørnson,  saa  ikke  i  Brevet  andet  end 
et  Forsøg  paa  at  tage  mig  i  Brug  som  Kritiker  nu,  da  han  lige  havde 
mistet  sin  tidligere  Talsmand  i  Pressen.  Udsigten  til  Rejsen  i  Nord- 
landene fristede  mig  ikke;  det  vilde  i  Bjørnsons  Øjne  være  blevet 
Thors  Rejse  med  Loke,  og  Loke  hverken  var  jeg  eller  vilde  jeg  være. 

Dog  selv  om  jeg  da  havde  været  i  Stand  til  at  hæve  mig  til  en 
rigtigere  og  fyldigere  Betragtning  af  Bjørnsons  Væsen,  var  der  paa 
dette  Tidspunkt  alt  for  meget,  der  skilte  os,  til  at  et  virkeligt  Ven- 
skabsforhold kunde  komme  i  Stand.  Bjørnson  var  da  endnu  rettroende 
Protestant  og  i  mange  Maader  bunden  af  sin  Ungdoms  Indtryk;  jeg 
selv  endnu  altfor  stejl  af  Væsen  til  at  kunne  lempe  mig  efter  en  saa 
vanskelig  og  saa  herrisk  Personlighed. 

Der  gik  otte  Aar,  før  det  meget,  der  skilte  mig  fra  Bjørnson, 
smuldrede  hen  af  sig  selv.  Men  da  han  saa  af  egen  Drift  i  en  oifenlig 
Udtalelse  beklagede  Spaltningen  imellem  os  og  udtalte  sig  om  mig  med 
fordomsfri    Forstaaelse   og   Velvilje,    greb    jeg   med   Varme   og  Tak- 

nemmelighed  den  udstrakte  Haand*).  Et  hjerteligt  Venskab,  der  med- 
førte en  livlig  og  fortrolig  Brevveksling,  befæstedes  imellem  os  og  holdt 
sig  uforandret  det  næste  Tiaar,  til  det  bristede,  denne  Gang  uden 
nogen  Skyld  hos  mig,  paa  Grund  af  Mistænksomhed  fra  Bjørnsons  Side 
som  Forholdet  første  Gang  var  bristet  paa  Grund  af  Mistænksomhed 
fra  min. 

20. 

Aaret  1869  gik  hen  med  ganske  flittigt  Arbejde. 

Blandt  de  mange  mindre  Artikler,  jeg  skrev,  indeholdt  den,  som 
fik  Titlen:  Det  uendeligt  Smaa  og  det  uendeligt  Store  i  Poesien  ud 
fra  en  Genfremstilling  af  Shakespeares  Henrik  Percy  en  Kritik  af 
den  hidtil  anerkendte  Retning  i  dansk  dramatisk  Poesi  og  pegede  ud  i 
Fremtiden.  Afhandlingen  om  H.  C.  Andersen,  der  blev  til  ved  Mid- 
sommerstid  og  læst  højt  i  en  Kløvermark  i  Nærheden  af  Kjøbenhavn 
for  en  eneste  Tilhører,  var  Typen  paa  hvad  jeg  paa  dette  Tidspunkt 
som  Kritiker  formaaede  og  mente.  Jeg  havde  da  i  længere  Tid  kendt 
Andersen  fra  Selskabslivet.  Min  varme  Anerkendelse  af  hans  Genialitet 
bragte  os  hinanden  nærmere;  han  besøgte  mig  jævnligt  og  læste  gerne 
sine  nye  Arbejder  højt  for  mig.  Det  er  neppe  for  meget  sagt,  at  denne 
Afhandling  indbragte  mig  hans  Venskab. 

Den  var  i  sin  Grundsynsmaade  paavirket  af  Taine,  den  Kunst- 
filosof, jeg  mest  havde  fordybet  mig  i,  og  om  hvem  jeg  skrev  paa  en 
Bog,  der  skulde  blive  min  Doktordisputats.  Saa  let  og  hurtigt  mine 
kortere  Artikler  blev  til,  saa  langsomt  fik  jeg  dette  større  Arbejde  fra 
Haanden.  Ikke  at  jeg  behandlede  Stoffet  med  Ulyst,  tvertimod.  Der 
var  ingen  Spørgsmaal,  der  optog  mig  mere  end  dem,  om  hvilke  min 
Bog  drejede  sig;  men  jeg  var  kun  paa  enkelte  Punkter  deres  Behand- 
ling voksen. 

Der  var  først  og  fremmest  Spørgsmaalet  om  den  frembringende 
Aands  Beskaffenhed,  Muligheden  af  at  paavise  Sammenhængen  mellem 
dens  Evner  og  udlede  dem  af  en  enkelt  herskende  Evne,  der  altsaa 
maatte  røbe  sig  i  alle  Aandens  Væremaader.  Det  plagede  mig  f.  Eks., 
hvorledes  den  Kilde  var  at  finde,  hvoraf  paa  én  Gang  Pascals 
matematiske  og  religionsfilosofiske  Anlæg  udsprang.  Dernæst  var  der 
Spørgsmaalet  om  Muligheden  af  en  almengyldig,  videnskabelig  Metode 
i  Kritiken,  opfattet  som  aandelig  Optik.  Dersom  det  maatte  bestemmes 
som  Kritikerens  Opgave  at  forstaa  gennem  Opdagelse  og  Klarlæggelse 
af  de  Afhængigheds-  og  Betingelsesforhold,  der  finder  Sted  i  den 
aandelige  Verden,  saa  laa  den  Fare  nær,  at  han  kom  til  at  godkende 
Alt,  ikke  blot  enhver  historisk  opstaaet  Kunstform  og  Kunstretning, 
men  alle  de  enkelte  Værker  indenfor  Kunstarten.  Dersom  det  ikke  min- 
dre var  Kritikerens  Opgave  at  skelne  mellem  det  Ægte  og  det  Værdi- 
løse, maatte  han  imidlertid  besidde  en  saglig  Maalestok  for  Bedøm- 

melsen  af  det  højere  eller  ringere  Værd,  eller  han  maatte  være  saa 
særegent  og  overordenligt  begavet,  at  hans  Instinkt  og  Takt  i  ethvert 
Tilfælde  angav  Værdien. 

Der  var  fremdeles  Spørgsmaalet  om  Geniet,  det  Punkt,  hvor  Taines 
Lære  vakte  afgjort  Modstand  hos  mig.  Han  opfattede  Geniet  som  en 
Sammenfatning,  ikke  som  et  nyt  Udgangspunkt;  det  skulde  være 
Sammenfatningen  af  en  Folkestammes  oprindelige  Anlæg  og  af  Ejen* 
dommelighederne  ved  en  Tidsalder,  i  hvilken  disse  Anlæg  ret  for- 
maaede  at  udfolde  sig.  Han  oversaa  den  Selvegenhed  hos  Geniet,  der 
ikke  lod  sig  forklare  ud  fra  .  Omgivelserne,  det  ny  Element,  der  i 
Geniet  forenede  sig  med  Sammendragningen  af  det  spredtvis  rundt- 
omkring Givne.  Allerede  hos  Hegel  havde  det  stødt  mig,  at  hvad  der 
talte  til  os  gennem  Kunstneren,  alene  skulde  være  det  Algyldige,  den 
Alaand,  der  ligesom  udbrændte  det  enkelte  Menneskes  Originalitet. 
Hos  Taine  traadte  Nation  og  Tidsalder  som  nye  (omend  konkretere) 
Abstraktioner  i  det  Algyldiges  Sted;  men  Enkeltpersonlighedens  Sær- 
egenhed blev  ogsaa  her  det  Uvæsenlige.  Kærnen  i  mit  Arbejde  blev 
da  en  Indsigelse  herimod. 

Endnu  mere  levende  sysselsatte  de  Grundspørgsmaal  mig,  som  en 
videnskabelig  Opfattelse  af  Historien  rejste.  Jeg  havde  i  nogle  Aar 
ivrigt  gransket  Comte  og  Littré,  Buckle,  Stuart  Mill  og  Taine  med  Hensyn 
til  deres  Syn  paa  Historiens  Filosofi.  Ogsaa  her  vendte,  om  end  i 
anden  Skikkelse,  Spørgsmaalet  tilbage  om  den  Enkeltes  Betydning 
overfor  Masserne.  Statistiken  havde  vist,  i  hvilken  Grad  bevidste 
Handlinger  var  underkastede  ensformige  Love.  Vi  kunde  fra  ét  Aar 
til  et  andet  forudsige,  hvor  mange  Mord  dér  vilde  blive  begaaede  og  hvor 
mange  med  hver  Art  Redskab.  Forskellighederne  mellem  Menneskene 
ophævede  da  hverandre,  naar  vi  tog  Gennemsnittet  af  et  meget  stort 
Antal.  Men  heri  laa  dog  ikke,  at  den  Enkelte  var  uden  større  Be- 
tydning. Hvis  Sejren  ved  Salamis  beroede  paa  Themistokles,  afhang 
Europas  hele  Civilisation  for  den  følgende  Tid  af  ham. 

En  anden  Side  af  Spørgsmaalet  var  denne:  Levnede  den  moderne 
Videnskabs  gennemførte  Determinisme,  Opdagelsen  af  en  uforanderlig 
Afhængighed  i  den  aandelige  Verden  som  i  den  legemlige.  Plads  for 
Handlinger,  der  anderledes  end  blot  illusorisk  udgik  fra  den  Enkeltes 
frie  Forsæt  eller  Beslutning?  Saare  vanskeligt  var  dette  Spørgsmaal, 
og  jeg  tiltroede  mig  ikke  at  løse  det;  men  det  trøstede  mig,  at  den  Tvivl, 
der  bestod  om  Lovpaavisningens  fulde  Gyldighed  paa  det  Omraade, 
hvor  Tilfældigheden  har  sit  Spillerum  og  Moralen  sit  Felt,  den  havde 
kun  forsvindende  Betydning,  naar  Talen  var  om  de  Omraader,  hvor 
Mennesket  virker  i  Kraft  af  Geni  eller  Talent  som  Frembringer  af 
literære  og  kunstneriske  Værker.  Her,  hvor  Naturanlæggene  og  deres 
nødvendige  Udfoldelse  var  af  saa  overordenlig  Vægt,  var  Sandsynlig- 
heden for  en  Paavisning  af  Naturlove  selvfølgelig  langt  større. 

Det  almindelige  Grundspørgsmaal  var  dette:  Givet  en  Literatur,  en 

Filosofi,  en  Kunst  eller  Kunstart,  hvilken  er  da  den  Aandstilstand,  som 
frembringer  den?  Hvilke  er  dens  tilstrækkelige  og  nødvendige  Be- 
tingelser? Hvad  bevirker  F.  Eks.,  at  England  i  det  16.  Aarhundrede 
faar  en  dramatisk  Poesi  af  første  Rang,  eller  at  Holland  i  det  17.  Aar- 
hundrede faar  en  Malerkunst  af  første  Rang  uden  at  nogen  anden  af 
Kunstens  Grene  samtidigt  bærer  lige  saa  ypperlig  Frugt  i  samme 
Land? 

Overvejelserne  udmundede  foreløbig  i  den  Overbevisning,  at  al 
dybere  Historieforskning  var  Sjæleforskning. 

Som  hint  gamle  Arbejde  nu  foreligger  i  Renskrift*),  har  det  vel 
kun  historisk  Interesse;  men  af  en  Doktordisputats  at  være  er  det  dog 
endnu  en  nogenlunde  læseværdig  Bog,  og  den  kan  altid  indføre  en 
Begynder  i  Grubleriet  over  store  Problemer. 

Ved  Siden  af  de  videnskabelige  Grundspørgsmaal,  der  sysselsatte 
mig,  optoges  jeg  mest  af  Interesse  for  kunstnerisk  Stil.  I  dansk 
moderne  Prosa  var  der  ingen  Forfatter,  der  ubetinget  tiltalte  mig,  i 
den  tyske  var  det  Heinrich  Kleist,  i  den  franske  Mérimée,  hvem  jeg 
vurderede  højest  som  Stilister.  Ja  den  sidste  syntes  mig  at  være 
Stilisten  fremfor  nogen,  udadlelig  ved  Sikkerhed,  Fynd  og  Plastik. 
Han  havde  vel  ikke  megen  Varme  eller  Farve,  men  en  Linjesikkerhed 
som  de  største  Tegnere  i  den  italienske  Kunst.  Hans  Tørhed  var 
ganske  vist  ikke  vindende,  og  jeg  savnede  under  Læsningen  af  ham 
ikke  sjældent  Storsyn  og  Horisont,  men  hans  Linjeførings  tvingende 
Magt  betog  mig. 

Da  henimod  Midten  af  December  1869  min  Doktordisputats  var 
færdig,  begyndte  paa  en  Gang  Trykningen  af  den  og  af  den  Samling, 
der  fik  Navn  af  Kritiker  og  Portræter,  I  Begyndelsen  af  1870  blev 
denne  forsynet  med  enkelte  hidtil  utrykte  Stykker,  af  hvilke  det  ene 
var  en  ældre  Afhandling  om  Kamma  Rahbek,  der  overarbejdedes,  det 
andet  en  ny  om  Mérimée,  som  i  Almindelighed  gengiver  hvad  jeg 
stilistisk  beundrede  dengang. 

Længe  havde  det  været  bestemt,  at  jeg,  saasnart  Disputatsen  var 
forsvaret,  skulde  tiltræde  en  længere  Rejse,  den  egentlige  Dannelses- 
rejse i  en  ung  Mands  Liv.  Jeg  havde  nogle  Penge  liggende  til  den,  et  lille 
Stipendium  og  et  Løfte  om  Stipendier,  der  iøvrigt  ikke  blev  hoMt.  Denne 
Rejse  havde  i  lange  Tider  spøgt  i  min  Fantasi.  Jeg  nærede  heftigt  det 
Ønske  at  gense  Frankrig,  men  især  det  at  se  Italien  og  endnu  sydligere 
Lande.  Mit  Haab  om  at  faa  ogsaa  et  Glimt  af  Nordafrika  at  se  blev 
dog  først  opfyldt  fire  og  tredive  Aar  derefter;  men  til  Italien  naaede 
jeg,  og  det  var  mine  Længslers  egentlige  Maal.  Jeg  vidste  ogsaa  saa 
meget  om  Landet,  dets  Historie  fra  Oldtiden  til  da,  og  havde  saa  vidt 
Kendskab  til  dets  Kunst  i  Romertiden  og  under  Renæssancen,  at  jeg 

♦)  Samlede  Skrifter  XIII.  137  flP. 

kunde  betragtes  som  primsignet  til  at  modtage  den  aandelige  Indvielse 
dernede. 

Da  Disputatsen  var  overstaaet  og  den  anden  Bogs  Trykning  nær- 
mede sig  sin  Fuldendelse,  var  det  dog  ikke  Rejselyst,  men  Vemod  og 
tungt  Sind  ved  Tanken  paa  Opbruddet,  der  fik  Overhaand.  Det  var 
Bestemmelsen,  at  jeg  mindst  skulde  blive  et  Aar  borte,  og  den  Tid 
forekom  ikke  saa  meget  mig  selv  som  andre,  hvem  jeg  nødigt  forlod, 
umaadelig  lang.  Professor  Schiødte  raadede  mig  til,  hellere  at  foretage 
flere  korte  Rejser  end  én  langvarig;  men  dette  lod  sig  ikke  udføre; 
jeg  maatte  forsøge  at  komme  grundigt  bort  fra  Hjemmet.  Da  der 
imidlertid  var  Væsener,  som  tænkte  paa  denne  Rejse  med  Uro  og 
Angst  og  fra  hvem  det  var  vanskeligt  at  løsrive  sig,  blev  Afrejsen  opsat, 
saa  længe  det  lod  sig  gøre.  Endelig  var  den  Rest  af  Arbejde,  der  endnu 
bandt  mig  til  Kjøbenhavn,  tilendebragt,  og  nu  stod  det  meget  Ny  og 
Berigende,  Opholdet  i  Udlandet  skulde  bringe,  i  gyldent  Lys.  Med 
frejdige  Forhaabninger  blev  da  Rejsen  tiltraadt  en  af  de  første  Dage  i 
April  1870. 


Afhold  eller  Maadehold? 

Af  Johannes  Torrild. 


Kampen  mod  Alkoholen  begynder  her  til  Lands  at  antage  skarpere 
Former  i  de  allersidste  Aar.  Samtidig  med  at  Afholdsbevægelsen  breder 
sig,  baaren  frem  af  Folk,  hvem  Overbevisningen  om  Sagens  Godhed 
giver  Kraft  og  Energi,  bliver  Sagens  Forkæmpere  mere  højttalende, 
mere  paagaaende.  Hidtil  var  Afholdssagen  i  alt  væsenligt  en  Bevægelse, 
der  henvendte  sig  til  det  Befolkningslag,  man  fra  en  gammel,  mere 
aristokratisk  Tid  end  den  nuværende,  er  vant  til  at  benævne  med  Ud- 
trykket „lavere";  nu  søges  Bevægelsen  forplantet  opad  til  Lag,  som  til 
denne  Dag  betragtede  Totalafholdenhed  fra  spirituøse  Drikke  som  sig 
uvedkommende.  Og  at  de  stærke  Ord  ikke  har  undladt  at  gøre  et  vist 
Indtryk  ogsaa  i  de  „højere"*  Samfundslag  er  uomtvisteligt. 

At  den  Taktik,  der  fra  Abstinenternes  Side  kan  anvendes  overfor 
de  højerestillede  Lag  af  Samfundet,  nødvendigvis  maa  være  af  en  an- 
den Natur  end  den,  der  slaar  til  overfor  de  lavere,  er  indlysende. 
Medens  det  overfor  Arbejderen  i  mange  Tilfælde  vil  være  tilstrække- 
ligt at  pege  paa,  at  den,  der  uden  egentlig  at  kunne  kaldes  Dranker  i 
almindelig  Forstand,  giver  en  uforholdsmæssig  stor  Del  af  sin  Fortje- 
neste ud  til  Alkohol,  faar  altfor  lidt  tilovers  til  at  kunne  forsørge  Kone 
og  Børn,  forslaar  en  saadan  Ai^umentation  ikke  overfor  den  Mand, 
hvis  Forbrug  af  Alkohol  ikke  overstiger  hans  økonomiske  Evne,  Over- 
for denne  Mand  er  der  to  Veje,  der  kan  gaas,  den  ene  af  gammel,  den 

anden  af  nyere  Dato,  og  begge  stærkt  benyttede  af  Afholdssagens  For- 
kæmpere. 

Den  ene  er  at  sige:  Alkohol  er  et  Sam  fundsonde.  Den  ødelæg- 
ger en  Mængde  Mennesker  økonomisk  og  socialt,  den  har  en  mægtig 
Part  i  Forbrydelsers  Opstaaen;  den  er  et  af  de  vigtigste  Aarsagsmo- 
menter  ved  Sindssyge,  den  bidrager  til  Racens  Degeneration  osv.,  de 
Ord,  vi  alle  kender.  Konklusionen  heraf  er,  at  alle  bør  blive  totalaf- 
holdende, thi  kun  naar  alle  er  med,  bekæmpes  et  saadant  Samfiinds- 
onde  med  Virkning.  Slig  Tale  har  hidtil  ladet  de  højere  Befolkningslag, 
hvor  Samfundsfølelsen  i  Kraft  af  den  større  Kultur  dog  kunde  ventes 
mere  udviklet  end  længere  nede  i  Befolkningen,  mærkelig  uberørte. 
Et  Skuldertræk,  et  beklagende,  maaske  et  forarget  Ord  er  alt,  hvad 
de  højere  Lag  har  haft  tilovers  for  „Samfundsondet";  selv  frivilligt  at 
paalægge  sig  nogen  Tvang  eller  nogen  Indskrænkning  i  de  daglige  Vaner 
for  Samfundets  Skyld  har  kun  enkelte  Idealister  gjort. 

Skulde  Afholdsbevægelsen  have  været  henvist  til  at  bane  sig  Vej 
opad  i  Samfundet  alene  paa  denne  Maade,  vilde  Vejen  sikkert  have 
været  ufremkommelig.  Der  maa  ganske  anderledes  skrappe  Midler  til 
for  at  vinde  Ørenlyd  i  disse  Samfundslag.  Derfor  maatte  en  anden  Vej 
prøves,  som  sikkert  vil  vise  sig  ganske  anderledes  probat,  idet  den 
henvender  sig  til  det  enkelte  Individ  personlig.  Sig  til  den  enkelte, 
at  blot  den  ringeste  Nydelse  af  Alkohol  er  Gift  for  hans  Organisme, 
at  hvert  Glas  Rødvin,  han  drikker,  nedbryder  hans  Sundhed  og  for- 
korter hans  Liv,  ja,  saa  skal  man  nok  faa  ham  til  at  lytte.  Og  føj  saa 
hertil,  at  det  er  selve  den  hellige  Videnskab,  den  allermest  splinternye, 
moderne  Videnskab,  der  lærer  dette,  saa  maatte  han  da  være  skabt 
som  en  Hollænder,  om  han  ikke  blev  betænkelig. 

Betragt  Udviklingen  af  Afholdssagen.  Fra  at  være  en  ren  og  skær 
humanitær-social  Bevægelse,  der  fra  første  Færd  gik  ud  paa  at  redde 
Drankerne,  søges  den  nu  gjort  til  fortrinsvis  at  være  en  hygiejnisk  Be- 
vægelse, der  har  Bud  til  os  alle.  „Enhver  Nydelse  af  Alkohol  er  skade- 
lig for  Organismen".  Under  dette  Feltraab  vil  i  Fremtiden  Kampen 
mod  Alkoholen  blive  ført  fra  Abstinenternes  Side.  Med  Flid  og  Sind- 
righed søges  denne  Sætning  videnskabelig  underbygget  og  den  gives 
allerede  nu  ud  for  at  være  en  uomtvistelig  Sandhed. 

Men  inden  vi  kommer  saa  vidt,  at  det  maa  anses  for  at  være  viden- 
skabeligt bevist,  at  Alkohol  i  smaa  Doser  virker  skadeligt  paa  den 
menneskelige  Organisme,  har  vi  endnu  et  godt  Stykke  Vej.  Kun  de 
allermest  yderliggaaende  Abstinenter  hævder,  støttet  paa  deres  egne 
subjektive  Fornemmelser,  at  f.  Eks.  den  ringe  Mængde  Alkohol,  der 
findes  i  en  halv  Flaske  skattefrit  01,  virker  som  en  sløvende  Gift  paa 
Hjærnecellerne,  medens  de  fleste  andre  dog  er  ærlige  nok  til  at  ind- 
rømme, at  ganske  smaa  Doser  Alkohols  Skadelighed  ikke  er  bevist. 
Hvor  stor  den  tilladelige  Dagsdosis  af  Alkohol,  der  maa  antages  at 
kunne  nydes  uden  Skade,  er,  kan  —  i  hvert  Tilfælde  for  Tiden  — 

ikke  videnskabeligt  Fastsættes;  selv  ivrige  Abstinenter  tør  ikke  benægte 
Muligheden  af,  at  en  Dosis  af  c.  5  Gram  absolut  Alkohol  kan  nydes 
et  Par  Gange  daglig  i  fortyndet  Form,  uden  at  Organismen  tager  nogen 
Skade  deraf,  og  Ikke-Abstinenter,  der  har  givet  sig  af  med  dette  Spørgs- 
maal,  mener,  at  en  betydelig  højere  Dagsdosis  kan  nydes  uden  Skade. 

Hvad  enten  nu  den  „tilladelige''  Dosis  maa  sættes  lidt  højere  eller 
lidt  lavere,  er  denne  antagne  og  antagelige  Uskadelighed  af  smaa  Alko- 
holdoser et  grumme  saarbart  Punkt  for  den  hele  Lære  om  Alkoholens 
uhyre  Giftvirkning.  Hvis  Alkohol  virkelig  er  en  saa  frygtelig  Gift  som 
Abstinenterne  paastaar,  maa  det  dog  synes  paafaldende,  at  en  daglig 
Nydelse  af  en  halv  Snes  Gram  af  denne  Gift  tilsyneladende  ikke  afR- 
cerer  Organismen  det  mindste.  Af  hvilket  andet  Giftstof  kan  man  nyde 
c.  4000  Gram  aarligt  uden  at  tage  en  ganske  artig  Skade  paa  sin  Sund- 
hed? Selv  med  vort  Kendskab  til  Organismens  Tilvænning  til  Gift- 
stoffer af  forskellig  Slags,  kan  man  dog  ikke  nægte,  at  Alkohol  i  denne 
Henseende  indtager  en  Særstilling  blandt  Giftstofferne.  Den  menneske- 
lige Organisme  maa  da  overfor  Alkohol  være  i  Besiddelse  af  en  gan- 
ske fortrinlig  Reguleringsevne,  saaledes  at  den  er  i  Stand  til  fuldstæn- 
dig at  borteliminere  den  indførte  moderate  Dosis;  dette  er  i  hvert  Til- 
fælde den  eneste  mulige  Forklaring  af  det  Fænomen,  at  en  vis  Mængde 
Alkohol  kan  nydes,  uden  at  den  gør  nogen  Skade  —  thi  de  yderlig- 
gaaende  Abstinenters  Henvisning  til  at  Uskadeligheden  kun  er  tilsyne- 
ladende, idet  „Alkoholen  blot  arbejder  i  det  skjulte**,  er  et  rent  og 
skært  Postulat. 

Forholder  det  sig  virkelig  saaledes  —  og  det  er  der  ikke  Grund  til 
at  tvivle  om  at  det  gør  —  at  den  menneskelige  Organisme  er  i  Stand 
til  fuldstændig  at  regulere  Virkningen  af  smaa  Doser  Alkohol,  maa  man 
indrømme,  at  det,  der  skal  danne  Bunden  i  den  moderne  hygiejniske 
Lære  om  Maadeholdets  Skadelighed:  Læren  om  de  smaa  Dosers  abso- 
lute  Giftvirkning  endnu  hviler  paa  et  løst  Fundament  af  ubeviste  og 
overordentlig  vanskelig  bevislige  Paastande.  Og  inden  vi  akcepterer 
disse  Paastande,  har  vi  Lov  til  at  fordre  andre  og  stærkere  Beviser 
end  brave  og  begejstrede  Abstinenters  subjektive  Fornemmelser,  som 
utvivlsomt  har  Værdi  for  de  paagældende  selv  og  som  kan  virke  op- 
flammende paa  Tilhørere  og  Læsere,  men  som  ikke  høre  hjemme  i 
den  videnskabelige  Diskussion. 


For  nogle  Aar  siden  betragtede  Afholdsfolkene  Maadeholdsmænd 
om  ikke  med  Velvilje  saa  dog  med  en  vis  sympatisk  Overbærenhed. 
Dette  har  i  Tidens  Løb  ganske  forandret  sig.  Nu  erklærer  Abstinen- 
terne nemlig  Maadehold  for  at  være  Ædruelighedens  værste  Fjende. 
Det  er  Maadeholdet,  der  er  „Alkoholismens  eneste  Grundkilde**  og  „det 
er  den  maadeholdende,  ikke  Drankeren  eller  den  berusede,  som  virker 

forledende*'.  Det  er  den  Slags  paradoksale  Ytringer,  som  falder  Afholds- 
bevægelsens  Forkæmpere  blandt  Lægerne  saa  let  i  Munden  og  som 
naturligvis  tager  sig  ud  paa  et  Afholdsmøde,  men  som  vist  alligevel 
helst  burde  lades  ude.  Overfor  Abstinentemes  Fordømmelse  af  Maade- 
holdet  vilde  det  imidlertid  være  ønskeligt  at  have  en  Definition  af,  hvad 
man  i  Virkeligheden  skal  forstaa  ved  Maadehold;  men  det  er  grumme 
vanskeligt  at  fastslaa  dette  Begreb  paa  en  fyldestgørende  Maade.  Naar 
Afholdsmænd  ikke  er  enige  om,  hvad  man  skal  forstaa  ved  „Afhold"*, 
idet  de  ivrigste  af  dem  paa  det  skarpeste  fordømmer  Brugen  af  almin- 
delig, skattefrit  01,  der  i  c.  V4  Flaske  indeholder  den  ovenfor  nævnte 
„tilladelige**  Dosis  Alkohol,  medens  de  mere  praktisk  anlagte  Naturer 
tillader  Brugen  af  skattefrit,  dvs.  alkolfattigt  01  ad  libitum,  bliver  det 
naturligvis  endnu  vanskeligere  at  fastslaa  Begrebet  „Maadehold**. 

Umuligheden  af  at  komme  til  en  almengyldig  Definition  af  Begrebet 
Maadehold  ligger  i,  at  dette  er  noget  subjektivt.  Den  Dosis  Alkohol, 
der  erfaringsmæssigt  er  „moderat**  for  den  ene,  er  for  meget  for  den 
anden,  idet  alt  her  afhænger  af  Organismens  Evne  til  at  borteliminere 
den  indførte  Alkoholmængde.  At  Oi^anismen  imidlertid  under  normale 
Forhold  er  i  Stand  til  fuldstændig  at  regulere  en  Alkoholdosis,  der  er 
langt  større  end  den,  som  Abstinenterne  sætter  som  Maksimum,  er  der 
næppe  nogen  Grund  til  at  tvivle  om.  Efter  hvad  der  ovenfor  er  sagt 
om  den  subjektivt  store  Forskel  i  Modtagelighed  forstaar  man,  at  man 
kun  tilnærmelsesvis  kan  udtale  sig  om  Størrelsen  af  den  Dosis  Alko- 
hol, et  Menneske  daglig  kan  nyde  uden  Skade;  kun  saameget  skal  siges 
her,  at  de  fleste  Fysiologer,  Hygiejnikere  og  Læger  —  som  ikke  selv 
er  Abstinenter  —  og  som  har  haft  Lejlighed  til  at  beskæftige  sig  med 
Alkoholspørgsmaalet,  er  af  den  Formening,  at  den  højeste  Dosis  Alko- 
hol, et  voksent  Menneske  kan  nyde  daglig  uden  Skade  er  c.  30 — 40 
Gram  absolut  Alkohol.  Praktisk  talt  vil  dette  altsaa  sige,  at  man, 
naar  man  vil  være  paa  den  sikre  Side,  kan  nyde  en  halv  Flaske 
Bajerskøl  eller  et  Par  Glas  Rødvin  daglig,  og  at  man  ved  fesdige  Lej- 
ligheder, der  ikke  gaar  for  tidt  paa,  kan  tillade  sig  lidt  mere,  idet  det 
dog  bemærkes,  at  man  af  Hensyn  til  den  store  Alkoholprocent  i  hede 
Vine  og  navnlig  i  alle  destillerede  Drikke,  bør  være  yderst  tilbageholden 
i  Brugen  af  saadanne.  Et  Alkoholforbrug  som  det  nævnte,  der  altsaa 
til  daglig  er  ikke  saa  lidt  under  den  ovenfor  nævnte  nederste  Grænse, 
vil  sikkert  svare  nøjagtigt  til  det,  som  overmaade  mange  Mennesker 
har  fundet  passende,  „moderat**  for  sig. 

Ingen,  selv  den  mest  fanatiske  Afholdsmand,  vil  være  i  Stand  til  at 
bevise,  at  en  saa  moderat  Brug  af  alkoholiske  Drikke,  nogensinde  har 
skadet  en  ellers  sund  og  normal  Mand  hverken  paa  Hjærne,  Lever, 
Nyrer  eller  hvad  alle  de  Organer  nu  hedder,  hvor  en  overdreven  Al- 
koholnydelse sætter  sine  Spor.  Og  Abstinentemes  stadige  Fremhæven 
af,  at  det  er  Brugen,  der  fører  til  Misbrug,  kommer  i  denne  Sammen- 
hæng aldeles  ikke  Sagen  ved.    Det  bevidste  Maadehold  har  intet  med 

Drukkenskaben  at  gøre;  har  den  Mand,  der  begynder  som  maadeholden, 
ikke  Karakter  nok  til  at  staa  imod  Alkoholens  Fristelser  —  der  for 
et  Flertal  af  Menneskene  heldigvis  kun  er  meget  ringe  —  ja,  saa  maa 
han  gaa  til  Grunde  eller  blive  Afholdsmand;  os  andre  vedkommer  det 
ikke. 

Og  ligesaa  lidt  som  Abstinenterne  kan  bevise,  at  et  virkelig  gennem- 
ført, bevidst  Maadehold  skader  sin  Mand,  ligesaavel  skylder  de  os 
Beviset  for,  at  de  paa  noget  Punkt  er  dygtigere  end  de  maadeholdne. 
Hvis  de  hævder,  at  Arbejdet,  baade  det  fysiske  og  det  intellektuelle 
gaar  lettere  fra  Haanden  for  dem  end  for  de  virkelig  maadeholdne, 
saa  er  det  Paastande  og  atter  Paastande  ganske  paa  samme  Maade, 
som  naar  de  fremhæver,  at  deres  Livsnydelse  er  intensere  end  andre 
Menneskers.  Hvad  véd  de  i  Virkeligheden  derom?  At  de  fleste  Afholds- 
mænd befinder  sig  bedre,  efter  at  de  er  bleven  afholdende  end  før,  er 
rimeligt,  thi  det  tør  vel  endnu  forudsættes,  at  Størstedelen  af  dem,  der 
er  bleven  totalafholdende,  tidligere  har  været  i  det  mindste  noget  ud- 
over den  Grænse  for  Maadehold,  som  ovenfor  er  trukket,  og  den  Mand, 
der  sit  Liv  igennen  ikke  har  smagt  Spiritus,  kender  altsaa  heller  ikke 
Alkoholens  Virkning  som  Nydelsesmiddel  og  kan  ikke  tale  med  derom. 

Naar  det  altsaa  indtil  videre  ikke  uigendriveligt  er  fastslaaet,  at  en 
moderat  Alkoholnydelse  er  skadelig,  vil  det  saa  være  berettiget,  som 
det  er  Abstinen ternes  aabent  udtalte  Hensigt  —  naar  de  bliver  stærke 
nok  dertil  —  at  tage  Alkoholen  bort  fra  Menneskene?  Spørgsmaalet 
maa  besvares  med  et  Nej.  De  mange,  for  hvem  Alkohol,  nydt  i  ringe 
Mængde,  er  en  Nydelse,  der  udøver  en  velgørende  Virkning  paa  Sindet 
og  engang  imellem  letter  de  Pinagtigheder,  som  Livet  nu  engang  uund- 
gaaeligt  fører  med  sig,  bør  ikke  undgælde,  fordi  de  faa  misbruger  deres 
Nydelsesmiddel.  Af  hvilken  Grund  skulde  den  Mand,  der  til  daglig  er 
fuldstændig  eller  omtrent  afholdende,  nægte  sig  den  Sindets  Oplivelse 
som  Nydelsen  af  et  Glas  Vin  eller  to  er  ham  ved  festlige  Lejligheder? 
At  Alkohol  letter  det  selskabelige  Samvær  mellem  Mennesker,  kan  vi 
nu  engang  ikke  komme  bort  fra.  Man  kan  maaske  beklage,  at  det  er 
saadan,  men  det  et  et  Faktum,  for  hvilket  vi  maa  bøje  os.  Trods  alt 
hvad  Abstinenterne  siger  derimod,  tør  man  vel  dog  vove  at  udtale  en 
Tvivl  om  Vandets  eller  Kærnemælkens  Evne  til  at  bringe  den  Stemning, 
som  hører  til  en  Fest,  medens  det  maa  indrømmes,  at  Alkoholen  ejer 
denne  Evne  i  fremragende  Grad.  Og  det  bør  overfor  Abstinenterne 
fremhæves,  at  der  kun  behøves  en  grumme  ringe  Mængde  Alkohol 
for  at  kaste  den  fornødne  Glans  over  et  festligt  Lag;  vi  har  utvivlsomt 
alle  set  den  Stemning,  som  Nydelsen  af  blot  et  Par  Glas  god  Rødvin 
kan  bringe  tilveje,  hvor  Folk  er  samlede  til  Fest,  medens  Savnet  af 
denne  lille  Stimulans  vilde  have  ladet  al  Stemning  udeblive.  At  alt  Vane- 
drikkeri er  forkasteligt  er  baade  Abstinenter  og  Maadeholdsmænd  enige 
om,  men  lige  saa  afgjort  er  det,  at  Alkohol,  nydt  med  Maade,  er  i 

Stand  til  at  kaste  Farve  over  Livet,   naar  Menneskene  engang  imellem 
føler  Trang  til  at  bryde  Hverdagens  Ensformethed. 

Nutidslivet  slider  paa  Nerverne.  Den,  der  ikke  vil  distanceres,  maa 
arbejde  haardt  med  alle  Evner  anspændte;  men  de  stærkt  beslaglagte 
Nerver  trænger  til  at  blive  stimulerede  paa  den  ene  eller  den  anden 
Maade.  For  det  normale  Menneske  betyder  Nydelsen  af  en  ringe 
Mængde  Alkohol  en  Stimulation  af  Nervesystemet,  der  virker  befrugt- 
ende paa  Arbejdsevnen;  at  den  samme  Mængde  Alkohol  overfor 
Mennesker,  der  hele  deres  Liv  igennem  har  været  totalafholdende, 
kan  have  en  sløvende  (narkotisk)  Virkning,  er  der  efter  deres  Udsagn 
ingen  Grund  til  at  betvivle,  men  det  modbeviser  jo  ikke,  at  Alkoholen 
overfor  Flertallet  af  Menneskene  virker  som  Stimulans. 

Hvis  Afholdsmændene,  d.  v.  s.  de  moderne  Apostle,  der  prædiker 
om  al  Alkoholnydelses  skadelige  Indvirkning  paa  Organismen,  vilde 
være  konsekvente,  maatte  de  imidlertid  tage  Kampen  om  mod  alle 
vore  stimulerende  Midler  overhovedet.  Det  er  grumme  ulogisk  af  dem 
at  nøjes  med  at  bekæmpe  Alkoholen,  medens  de  glat  væk  tillader 
Menneskeheden  at  „forgifte  sig*"  ved  alle  mulige  andre  Stimulanser,  der 
jo  ogsaa  virker  som  „Giftstoffer"  paa  Organismen.  Hvor  kan  Absti- 
nenterne,  disse  Samfundshygiejnikere  paa  en  Hals,  roligt  se  paa,  at 
Menneskene  bruger  Tobak  og  Kaffe,  naar  de  dog  véd,  at  ogsaa 
disse  Stoffer  kan  have  en  skadelig  Indvirkning  paa  Organismen. 
Ganske  simpelt  fordi  Afholdsmændene  selv  ikke  kan  undvære 
disse  Stoffers  stimulerende  Indflydelse.  Det  er  en  bekendt  Sag, 
at  der  ikke  findes  saa  store  Kaffedrikkere  som  Afholdsmænd;  ved  alle 
mulige  Lejligheder  tyller  de  sig  med  stærk  Kaffe  og  mangfoldige  Af- 
holdsmænd driver  den  mest  udstrakte  Misbrug  af  Tobak. 

Kan  man  ønske  sig  noget  bedre  Bevis  for  hvor  dybt  Trangen  til  Sti- 
mulanser stikker  i  den  menneskelige  Natur?  Tager  man  det  ene  sti- 
mulerende „Giftstof"  fra  Folk,  straks  kaster  de  sig  med  Begærlighed 
over  et  andet.  Og  her  kan  det  ikke  nytte,  at  vore  Abstinenter  frem- 
sætter Paastanden  om  Kaffens  og  Tobakkens  relative  Uskadelighed. 
Der  er  ingen  Tvivl  om,  at  disse  to  Stoffers  skadelige  Indfly- 
delse paa  Organismen  kan  jævnstilles  med  Alkoholens.  Man 
kan  ikke  tro,  at  vore  Abstinenter,  der  ofrer  saa  megen  Tid  paa  at 
bevise,  at  enhver  Dosis  Alkohol  er  skadelig,  er  blinde  for  dette  Faktum, 
men  de  drives  ganske  simpelt  af  den  haarde  Nødvendighed  til  at  stikke 
deres  Viden  under  Stolen,  fordi  de  véd,  at  hvis  de  forlangte,  at  en  Af- 
holdsmand skulde  afholde  sig  ogsaa  fra  disse  Stimuleringsmidler,  vilde 
Afholdshæren  opløses  som  Avner  for  Vinden. 

Naar  saaledes  baade  Afholdsmænd  og  Maadeholdsmænd  er  enige 
om,  at  det  ikke  lader  sig  udføre  i  Praksis  at  tage  alle  Stimulerings- 
midler  fra  Menneskene,  kunde  vi  saa  ikke  mødes  i  en  fælles  Be- 
stræbelse for  at  bekæmpe  Misbrugen  af  disse  Midler?  Desværre  lader 
dette  sig  ikke  gøre.   Alle  ensidige  Bevægelser  skaber  Fanatikere,   og 

Afholdsbevægelsen  gør  ingen  Undtagelse  fra  denne  Regel,  den  synes 
endda  at  være  ganske  ualmindelig  egnet  til  Udklækning  af  Fanatikere. 
Men  Fanatisme  skader  i  det  lange  Løb  enhver  Sag.  En  Fanatiker  er 
uimodtagelig  for  Ræsonnementer,  fordi  han  er  saa  inderlig  overbevist 
om  at  han  har  Ret  og  alle,  der  sstv  anderledes  paa  Sagen,  har  Uret. 
Derfor  er  der  et  Svælg  befæstet  mellem  Afholdsmænd  og  Maadeholds- 
mænd  og  om  noget  Samarbejde  mellem  dem  kan  der  ikke  blive  Tale. 
Begge  Parter  maa  derfor  gaa  sine  Veje  i  Forfølgelsen  af  samme  Maal: 
vort  Folks  Ædrulighed.  Afholdsmændene  mener  lettest  at  naa  Maalet 
ved  Tvang,  og  Tvang  kan  i  mange  Tilfælde  være  nødvendig,  nemlig 
overfor  alle  dem,  der  ikke  kan  holde  Maade  i  deres  Spiritusforbrug; 
det  er  en  given  Sag,  at  Drukkenskaben  kun  kan  bekæmpes  ved  Total- 
afholdenhed og  enhver,  som  ikke  kan  modstaa  Alkoholens  Fristelser 
bør  derfor  blive  afholdende  hellere  idag  end  imorgen.  Men  alle  de 
andre,  og  det  er  dog  heldigvis  de  fleste,  for  hvem  Alkohol  kun  er  et 
med  Forstand  og  Maade  brugt  Nydelsesmiddel,  har  Lov  til  at  protestere 
mod  det  Indgreb  i  den  personlige  Frihed,  som  tvungen  Afhold  er. 

Maadeholdsmændene  mener  at  kunne  naa  frem  ad  en  anden  Vej 
idet  de  anser  Tvangsforholdsregler   for  at  være  af  det   onde.    Ikke 
gennem  Tvang,  men  ved  et  frivilligt  og  maalbevidst  Maadehold   bør 
Maalet:  et  ædrueligt  Folk  søges  naaet. 


Dagbog. 


16de  Januar. 

—  Julemærket  er  blevet  en  Sukces,  Hospitalet  er  sikkret.  Samtidigt  aabnes  Sama- 
ritanerne, Midlerne  er  smaa  og  der  maa  hjælpes.  Der  er  ingen  Tvivl  om,  at  Køben- 
havn er  en  velgørende  By,  opfindsom,  rig  paa  opofrende  Mennesker,  som  giver  deres 
Arbejde  til  Velgørenheden,  naar  de  ikke  har  Penge  at  give  (og  det  er  disse  Menne- 
sker, jeg  beundrer  allermest).  Men  for  det  værste  Onde  gør  vi  mindst.  For  dem,  der 
ikke  er  syge,  for  dem,  som  ikke  er  Børn,  for  dem,  der  er  fuldstændig  raske,  for  de 
voksne,  kraftige  Mænd  med  de  stærke  Arme  og  brede  Skuldre,  for  Kvinderne,  hvis 
Arbejdslyst  og  Kræfter  er  usvækkede,  for  dem,  der  kun  vil  forlange  én  Ting  —  for 
dem  kan  vi  intet  gøre.  De  Arbejdsløse.  De,  som  ikke  kan  finde  ud  af  at  modtage.  De, 
der  synes,  at  de  netop  har  noget  at  give.  De,  der  er  den  evige,  forfærdelige  Anklage 
mod  vor  Samfundsordning,  mod  det  Store  og  mod  det  Smaa,  mod  Jordens  Fordeling  og  mod 
Komitéen,  som  sidder  og  sover  over  Planerne  til  Kristiansborg  Slots  Ombygning.  De 
Arbejdsløse  —  den  onde  Samvittighed,  som  vi  ikke  faar  til  at  tie  ved  at  klistre  et 
Julemærke  paa  vore  Middagsinvitationer  eller  ved  en  Foraarsdag  at  give  en  smuk 
Skuespillerinde  et  Guldstykke  for  en  Rose. 

17de  Januar. 

—  Det  gamle  Venstre  havde  gennem  Aarene  to  Standpunkter  i  Militærsagen: 
Fæsmingens  Nedlæggelse  og  Militærudgifternes  Nedsættelse. 

Hvilken  Luksus !  Hele  to  Standpunkter.  Det  er  ligefrem  forargeligt.  Det  nye  rege- 
rende Venstre  kan  ialfald  umulig  i  en  vanskelig  Tid  tillade  sig  en  saadan  Flothed.  Et 
maa  kunne  gøre  det,  —  hvis  man  ikke  kan  spare  begge  to. 

Det  ny  Aarhundrede.  II.  9.  36 

Man  begyndte  med  at  gøre  sig  fri  for  Fæstnings-Standpunktet;  Krigsminister  Madsen 
paatog  sig  at  lette  Venstre  derfor.  Men  samtidig  holdt  man  urokkelig  fast  paa,  at  Mili- 
tærudgifterne skulde  ned! 

Nu  —  efterat  Hr.  Madsen  er  kommen  i  Miskredit  —  forsøger  man,  om  det  ikke 
skulde  være  lettere  at  befri  sig  for  det  andet  Programpunkt.  Og  mens  Militærudgifterne 
gaar  op,  begynder  vi  allerede  at  høre  Hr.  Madsens  Partifæller  bedyre,  at  Fæstningen 
skal  ned! 

Mere  end  ét  Programpunkt  vil  det  regerende  Venstre  absolut  ikke  trækkes  med  i 
Øjeblikket.  Derimod  er  det  temmelig  ligegyldigt,  hvilket  der  ofres,  naar  man  kun  bliver 
af  med  det  ene. 

Det  andet  kan  jo  altid  følge  efter  med  Tiden.  Bare  faa  begyndt! 

iSde  Januar. 

—  Der  er  for  Øjeblikket  en  tragisk  Skikkelse  i  Danmark,  det  er  Venstrereibrm- 
partiets  Formand,  Hr.  Anders  Nielsen.  Hvis  vi  nu  ogsaa  havde  en  Shakespeare,  saa 
havde  vi  den  store  Tragedie  med  det  samme.  Jeg  kan  naturligvis  ikke  sige,  hvorledes 
Shakespeare  vilde  have  skrevet  den,  om  Hr.  Nielsen  var  blevet  iført  romersk  Toga 
eller  engelsk  Kongekaabe  eller  Narredragt,  men  Kærnen  i  Personen  ser  jeg  klart.  Han 
vilde  blive  en  Mand,  der  stod  i  et  Konfliktforhold,  som  var  opstaaet  derved,  at  han 
ud  fra  rent  naturlige  Forudsætninger  arbejdede  mod  sit  eget  Fald  i  det  Øjeblik,  hvor 
han  skulde  stige.  Han  vilde  i  lange  Monologer  vise,  hvorledes  hans  Opfattelse  af 
Mennesker  just  maatte  blive  den  brutale,  der  argumenterer  med  Slag  i  Bordet,  Trusler 
(^  Tvang,  fordi  han  endnu  befinder  sig  paa  det  Punkt  i  Udviklingen,  hvor  et  Menne- 
ske eller  et  Lag  i  Befolkningen  er  vaagnet  til  Bevidsthed  om  sin  Kraft  men  ikke  er 
naaet  saa  vidt,  at  det  har  kunnet  modtage  de  Paavirkninger,  der  ordner  Kræfterne  og 
holder  dem  i  Ave.  Han  er  tragisk,  fordi  der  i  og  for  sig  er  noget  gribende  i  denne 
Kraftudfoldelse,  i  disse  rent  instinktmæssige  og  impulsive  Eksplosioner,  som  Udvik- 
lingen maa  formindske  for  at  de  kan  blive  til  Brug  og  Gavn.  Der  er  noget  rørende 
ved  denne  Samson  med  det  mægtige,  uredte  Haar,  denne  Urkraft,  der  ikke  kan  be- 
gribe, at  der  er  noget  stærkere,  som  drager  ham  ned  i  Dalilas  Skød. 

22de  Januar. 
—  Søndag  Aften.  Jeg  gik  en  Tur  ned  gennem  Byen.  Ude  paa  Amalienborg  Plads 
blundede  Palæerne  i  Maanens  hvide  Lys,  Skildvagternes  Skridt  dæmpedes  af  Rimen  — 
det  var  som  gik  nogle  blide  Sygeplejersker  paa  bløde  Sko  fra  og  til  i  den  tavse  Nat. 
Og  for  Enden  af  Frederiksgade  bredte  Marmorkirken  sin  kluntede  Kuppel  som  en  Høne, 
der  skærmer  Ungerne  under  sine  Vinger.  Jeg  kom  forbi  Theatrene:  en  ældgammel 
Folkekomedie  paa  Casino,  en  harmløs  dansk  Farce  paa  det  kongelige,  en  ligegyldig 
Premiere  paa  Dagmar  og  vore  Fædres  „For  Alvor"  paa  Folketheatret.  Jeg  mødte  Menne- 
sker, der  familjevis  vendte  hjem  fra  Selskaber,  Samtalen  gik  vennesælt,  fredsommeligt, 
Byen  snakkede  sig  skikkeligt  i  Søvn. 

Udenfor  et  Bladkontor  stimlede  en  Del  Mennesker  sammen.  Jeg  gik  derhen  og 
læste  et  Opslag.  Jeg  læste  om  Revolutionen  i  Rusland,  om  de  dræbte  og  saarede,  om 
Soldater,  som  red  ind  i  Mængden,  om  andre,  der  nægtede  Lydighed,  og  jeg  sagde  som 
alle  de  andre  omkring  mig:  forfærdeligt!  Og  dette  Ord  er  blevet  i  min  Bevidsthed,  jeg 
kan  ikke  lade  være  med  at  tænke  derpaa.  Hvad  mente  jeg  med  det?  Er  det  forfærde- 
ligt, at  Mennesker  kæmper  for  deres  Ret  til  Livet  og  Lyset  og  er  rede  til  at  dø  for 
Idealerne?  Eller  er  det  forfærdeligt,  at  alle  vi  andre  i  de  store  og  smaa  Byer  og  ude 
paa  Landet  blot  sender  de  kæmpende  en  medlidende  Tanke  og  et  Øjeblik  føler  en 
Svulmen  i  vort  Sind,  som  vi  véd,  at  Morgendagens  Hverdagsliv  hurtigt  vil  dæmpe? 

26de  Januar. 

—  I  flere  militære  Foreningers  Love  findes  en  Bestemmelse  om,  at  den  fungerende 
Krigsminister  altid  skal  være  Æresmedlem  af  Foreningen.  Æren  ved  at  være  Æres- 
medlem er  altsaa  ikke  saa  overvældende,  men  denter  iallefald  nu  ogsaa  overgaaet  den 

nye  Militærminister.  Folk  har  ment,  at  Officererne  vilde  sætte  sure  Miner  op,  naar 
Hr.  J.  C.  Christensen  nu  i  Kraft  af  sin  nye  Værdighed  træder  ind  i  Forhandlings- 
salen  for  at  deltage  i  de  kammeratlige  Diskussioner  og  de  smaa  Officers-pick-nicks 
bagefter,  der  altid  har  været  berømte  for  deres  lystige  og  frie  Tone.  Men  dette  er  en 
naiv  Misforstaaelse.  Tværtimod,  ingen  kan  gøre  Regning  paa  en  hjerteligere  Modtagelse 
end  den  civile  Politiker  med  de  glade,  troskyldige  Øjne,  der  nu  er  bleven  Chef  for 
det  samlede  Krigsvæsen.  Ikke  blot  fordi  han  kommer  til  sine  Officerer  belæsset  med  øje- 
blikkelige Gaver  som  den  gode  Sanct  Nikolas  i  de  engelske  Juleeventyr.  Men  mere  for 
Fremtidens  Skyld.  Hvilken  uventet  Lykke  at  have  hele  Landets  Venstrepolitik  siddende 
hos  sig  i  en  saa  vennesæl  Skikkelse.  I  en  saa  modtagelig  og  paavirkelig  Skikkelse! 
Hofkresene  er  fiilde  af  Fortællinger  om,  hvor  let  det  har  været  for  Konge  og  Prinsesser 
og  Hoftnænd  at  vinde  den  fordums  Oppositionsfører  og  overbevise  ham  om  Betydnin- 
gen af  den  Glans,  der  udstraaler  fra  Monarkiet  i  Form  af  Titler  og  skinnende  Ud- 
mærkelsestegn.  Om  hvor  loyal  og  kongetro  og  i  enhver  Henseende  hoffærdig  han  er 
blevet.  Kortsagt  de  skildrer  en  Udvikling,  som  det  knap  nok  har  været  muligt  for 
Højrepolitikere,  der  kommer  ved  Hoffet,  at  følge  med  i. 

Hvilke  Udsigter  aabner  der  sig  ikke  herigennem  for  de  militære  Foreninger,  naar 
det  nye  Æresmedlem  nu  ogsaa  skal  til  at  blændes  og  imponeres  og  vindes  af  Hærens 
og  Flaadens  samlede  Officerskorpser  og  hele  det  militære  Væsen.  « « 


Venstres  Sprængning. 

Af  P.  Munch. 

26.  Januar. 

Det  første  Venstreministerium  er  sprængt,  Venstrepartiet  er  sprængt, 
et  moderat  Ministerium  er  dannet  med  Opgivelse  af  et  afgørende  Hoved- 
punkt i  Venstres  Program.  I  disse  Sætninger  rummes  det  politiske 
Indhold  af  den  sidste  Maaneds  Begivenheder. 

Det  gamle  Ministeriums  ledende  Mænd  og  deres  nærmeste  Venner 
havde  fyldt  Landet  med  Jammer  og  Klage  over  de  formastelige  Uro- 
stiftere, der  vovede  at  tænke  sig  en  Minister  eller  to  fjernet.  Det  er 
Parlamentarismens  Undergang,  saa  har  vi  Højre  igen, 
lød  det  i  angstfyldt  Kor.  Tomme  Ord  uden  Mening  var  det  altsammen. 
Saa  snart  de  følte  sig  stærke  nok,  sprængte  de  selv  det  hellige  og 
uangribelige  Ministerium  for  at  rydde  Pladsen  for  sig  og  deres. 

Det  lykkedes  for  dem.  Vi  fik  Ministeriet  Christensen-Albert  i. 
Den  parlamentariske  Situation,  som  gav  dem  Lejligheden  dertil,  var 
Krigsminister  Madsens  nye  Tillidsbrud.  Det  viste  sig,  at  det  radikale 
Venstre  havde  haft  Ret  i  sin  Opfattelse  af  hans  Adfærd,  og  at  de  fleste 
af  Venstrereformpaniets  Rigsdagsmænd  nu  gav  dem  Ret.  Det  parla- 
mentarisk rigtige  vilde  da  have  været  en  Rekonstruktion  til  Venstre 
med  en  Krigsminister,  der  delte  Venstres  Meninger  om  militære  Spørgs- 
maal.  I  Stedet  sprængtes  alle  de  Medlemmer  af  Ministeriet,  der  hørte 
til  paa  dets  venstre  Fløj,  ud,  og  der  dannedes  et  Ministerium  af  Mænd, 
der  har  vist  sig  d'Hrr.  Christensen  og  Alberti  hørige  og  underdanige 

i  et  og  alt.  Til  dem  føjedes  en  lollandsk  Greve,  hvis  politiske  Indsats 
hidtil  har  været  et  energisk  Valgtryk  paa  hans  Godser  og  Udgivelsen 
af  et  Højreblad,  og  om  hvis  Evner  det  kun  vides,  at  han  er  en  be- 
hændig Balarrangør  og  en  skattet  Menuforiatter.  I  hans  Hænder  er  nu 
betroet  Gennemførelsen  af  det  gtmle  Venstrekrav:  Danmarks  Nev- 
tralisering. 

Og  det  fik  endda  være  med  Personerne.  Ministeriet  blev  dannet 
med  Iagttagelse  af  de  parlamentariske  Former,  og  det  sidder  med 
parlamentarisk  Ret.  Det  lykkedes  at  stable  et  Flertal  sammen  til  et 
Tillidsvotum:  10  Moderate,  1  Agrar,  1  Højremand  og  51  Venstre- 
reformmænd.  Læ^er  man  de  7  Ministre  til  de  51,  har  man  lige  Flertal 
i  Tinget  af  hidtilværende  Venstrestemmer. 

Men  det  afgørende,  det  som  gør  dette  Ministerskifte  til  et  Vende- 
punkt i  vor  Politik,  saaledes  som  Forliget  i  1894  var  det,  det  er,  at 
Ministeriet  blev  dannet  paa  et  Program,  der  indeholder  en  udtrykkelig 
Opgivelse  af  den  Mærkesag,  der  har  været  indskrevet  paa  hvert  eneste 
Venstreprogram  lige  fra  1872:  Militærudgifternes  Nedsættelse. 
Ministeriet  er  dannet  med  den  Opgave  at  slutte  Forlig  med  Højre, 
med  Landstinget  i  Militærspørgsmaalet.  Det  har  begyndt  med  at  love 
Højre  al  Slags  „Imødekommen''  i  denne  Sag;  det  skal  ikke  længere 
komme  an  paa,  om  det  koster  lidt  mere  eller  lidt  mindre,  ORicereme 
skal  laa  højere  Løn,  og  Krigsbestyrelsen  skal  have  Lov  til  at  skalte 
og  valte  med  Militærudgifterne,  flytte  Penge  fra  en  Post  til  en  anden 
efter  Behag,  uden  Hensyn  til  Rigsdagen.  Et  Forlig,  der  indledes  med 
saa  rundeligt  et  Tilsagn  til  Modparten,  det  er  paa  Forhaand  bestemt 
ti4^  at  ende  med  den  fuldstændige  Underkastelse.  Efter  Opgivelsen  af 
Kravet  om  Militærudgifternes  Nedsættelse  vil  komme  til  at  følge  Op- 
givelse af  Kravet  om  Fæstningens  Nedlæggelse  som  B  følger  A.  Den 
nye  Militærmiriister  er  endnu  tavs  derom;  Hensynet  til  Forsvarskom- 
missionen  binder  ikke  længere  hans  Tunge,  naar  det  gælder  højere 
Militærudgifter,  men  Frygten  for  Vælgerne  binder  den  endnu  en  stakket 
Stund  med  Hensyn  til  Fæstningen.  Og  hvorfor  har  man  opgivet  Kravet 
om  Militærudgifternes  Nedgang?  Det  Svar,  man  ]^ver,  et  dette:  Vi 
kan  jo  alligevel  ikke  sætte  det  igennem.  Landstinget  vil  ikke,  hvorfor 
saa  blive  ved  at  tale  derom?  Nøjagtig  det  samme  gælder  Fæstningens 
Nedlæ^else.  Ogsaa  derom  kan  det  siges:  Vi  kan  ikke.  Landstinget  vil 
ikke!  Og  den  skal  være  meget  blind,  som  ikke  forstaar,  at  vi  inden 
længe  vil  laa  dette  at  høre.  Sandheden  er,  at  de  Mænd,  som  har 
Magten  i  Venstre,  enten  selv  har  opgivet  Venstres  gamle  Anskuelser  i 
Militærspørgsmaalet  eller  er  veget  tilbage  for  Vanskelighederne  ved  at 
gennemføre  dem.  De  har  besluttet  at  gaa  paa  Akkord  med  Højre;  der 
er  gammel  Erfaring  i  dansk  Venstrepolitik  for,  hvad  det  betyder. 

Naar  radikale  Venstremænd  hidtil  pegede  paa  de  Tegn,  der  viste, 
at  Ministeriet  var  ved  at  slaa  ind  paa  Højres  Militærveje,  saa  svarede 
man  os:   I  angriber  paa  Mistanke.    Dette  er  ikke  muligt  længere.    Nu 

foreligger  egen  Tilstaaelse.  Griber  ikke  Vælgerne  i  Tide  ind  med  et 
afgørende:  Stands!  saa  vil  vi  snart  faa  Lejlighed  til  at  gribe  de  Mænd, 
som  nu  styrer  os,  paa  fersk  Gerning. 

Naturligvis  søger  man  endnu  at  dække  det,  som  sker,  under  for- 
beholdne Ord,  ledsagede  af  krampagtige  Fortielses-  og  Fortolknings- 
forsøg.  Hvomaar  har  ikke  Mennesker  gjort  dette,  naar  de  opgav  deres 
Overbevisning?  Hvad  andet  gjorde  de  Moderate  mellem  1890  og  94 
end  at  fornægte  baade  Forlig  og  Fæstning? 

For  dem,  som  vil  forstaa,  er  dog  denne  Gang  ingen  Fejltagelse 
mulig.  Førsteministerens  Programtale  er  saa  tilslørende  forsigtig,  saa 
ængstelig  forbeholden  som  gørligt  var,  men  den  er  dog  ikke  til  at  tage 
Fejl  af. 

Hans  Ord  i  Programtalen  var  i  Følge  Rigsdagstidende  disse: 

„Naar  jeg  ser  hen  til,  hvad  der  er  passeret  i  vort  Land  og  ser  de  Nedsættelser, 
som  har  fundet  Sted  fra  1895  til  1901,  og  hvorved  vi  naaede  de  mindste  Beløb,  som 
overhovedet  er  mulige,  naar  man  skulde  opretholde  Ordningen  efter  de  bestaaende 
Love,  ser  jeg  ikke,  at  der  for  Tiden  er  Udsigttil  væsentlige  Nedsættelser 
af  Militærudgifterne.** 

„Endelig  har  der  Gang  paa  Gang  i  en  lang  Række  af  Aar,  i  de  mange  Aar,  jeg 
har  haft  med  disse  Sager  at  gøre,  medens  jeg  sad  i  Finansudvalget,  været  paa  Tale,  at 
det  vilde  være  formaalstjenligt  at  faa  Budgettet  indrettet  saaledes,  at  hvad  der 
sparedes  paa  enkelte  Poster,  kunde  anvendes  paa  andre,  saa  at  Ad- 
ministrationen fik  mere  Raadighed  over  Anvendelsen  af  Midlerne.**  ,Jeg 
ønsker  at  faa  Lov  til  at  gjøre  et  saadant  Forsøg,  som  selvfølgelig  skal  blive 
gjort  loyalt.**  „Vi  har  jo  i  sin  Tid  forbedret  UnderofRcerslønningeme^  men  de  yngre 
Officerers  Lønninger  er  tilvisse  altfor  smaa,  naar  man  ønsker  at  faa  dygtige 
Folk  til  at  træde  ind  i  Værnet.  Jeg  ønsker,  da  Forsvarskommissionen  har  Ret  til  at 
gøre  særlig  Indstilling  ifølge  Loven,  at  rette  en  Henvendelse  til  ForsvarskommissioneiA, 
saa  at  den  kan  faa  Anledning  til  at  tage  Sagen  under  Overvejelse  og  fremkomme 
med  Indstilling  særlig  om  dette  Punkt.** 

„Disse  Bemærkninger  om  vort  Forsvarsvæsen  omhandler  et  af  de  Anliggender, 
som  hidtil  har  voldt  megen  Splittelse  her  i  Landet.  Det  vilde  være  ønskeligt,  om  vi 
ved  fælles  Samarbejde  kunde  naa  til  et  Maal,  som  kunde  medføre  miere  Tilfredshed 
i  Landet  angaaende  denne  Sag  og  kunde  vække  Ansvarsfølelsen.  Fortiden  har  i  denne 
Sag  i  mange  Henseender  sløvet  og  svækket  Ansvarsfølelsen.  Lad  Fortidens  Arbejde 
virke  til,  at  Ansvarsfølelsen  vækkes  og  styrkes  paa  dette  Punkt!  Det  tror  jeg  tilvisse 
ogsaa  vil  fremme  Selvfølelsen  og  Styrken  i  hele  vort  Folk.** 

Og  Dagen  efter  føjede  han  hertil  disse  Udtalelser,  som  fjerner 
enhver  Tvivl  om,  hvad  Meningen  er: 


»* 


,Som  jeg  nævnte  i  Gaar,  mener  jeg,  at  Forsvarskommissionens  Opgave  er 
under  Hensyn  til  Landets  finansielle  Forhold  at  skaffe  os  den  bedst  mulige  Ordning 
paa  Grundlag  af  Nevtralitet  og  med  Hensyntagen  til  Ønsket  om  Voldgiftstraktater.  Kan 
denne  Ordning  blive  billigere  end  den  nuværende,  er  det  godt,  men  som  sagt.  For- 
svarlighed maa  være  det  første.  Det  er  Forsvarligheden  man  først  og  fremmest  raaa 
tage  Hensyn  til.** 

»Og  jeg  har  udtalt,  at  jeg  ikke  havde  nogen  stor  Tro  til,  at  vi  kunne 
opnaa  væsentlige  Besparelser  i  de  militære  Udgifter,  før  der  sker  en 
Samvirken  mellem  alle  Landene,  naar  man  kommer  til  én^  Overenskomst 
mellem  Magterne.** 

Den  Venstresag,  som  stedes  til  Jorden,  med  disse  Ord,  er  ikke  en 
ligegyldig  Sag,  der  tilfældig  er  kommen  ind  paa  Venstres  Program. 
Saalænge  Partiet  har  været  til,  har  Kravet  om,  at  vi  skulde  ofre  mindre 
paa  vort  Militærvæsen,  været  uløselig  knyttet  til  det.  Selv  paa  det 
svageste  af  alle  Venstreprogrammer,  Venstrereformpartiets  „foreløbige" 
Program  af  9.  Oktbr.  1895,  hvor  man  angst  sneg  sig  udenom  hvert 
Krav,  der  kunde  skræmme,  hvor  man  ikke  vovede  at  nævne  saa 
stygge  Ord  som  Folketingsparlamentarisme  og  Fæstningens  Nedlæggelse, 
der  stod  dog  indskrevet  som  Punkt  3:  Nedgang  i  de  militære  Ud- 
gifter. Saa  tit  Venstremænd  gik  til  Valg,  bankede  de  dette  Ord  ind 
i  Vælgernes  Sind.  Det  var  paa  dette  Program,  de  Mænd  bares  frem  til 
Magten,  som  nu  svigter  det.  Og  ikke  mindst  J.  C.  Christensen. 

I  1895  skrev  han  i  sin  Valgbog:  Den  ny  Tid:  „Hvis  der  er  den  mindste  Hold 
eller  Mening  i  „den  ny  Tid**  saa  maa  Venstre  ogsaa  som  Flertal  kunne  hævde  den 
Stilling,  at  modsætte  sig  yderligere  Forøgelse  og  Udvikling  af  Fæstningen.^  „Venstre 
vil  Nedgang  i  Militærudgifterne,  ingen  yderligere  Udvikling  af  Fæstningen  og  helst, 
om  det  bliver  muligt,  helt  bort  fra  den."  „Venstres  Nederlag  ved  Valget  betyder  yder- 
ligere Udvikling  af  og  Opgang  i  disse  Udgifter,  Venstres  Sejr  betyder  derimod  en 
Bom  for  Opgangen  og  Optagelse  af  et  Arbejde  for  virkelig  Nedgang."  I  sin  Folke* 
tingstale  17.  Januar  1899  sagde  han  endnu  „Vi  maa  altsaa  have  vort  Forsvarsvæsen 
saaledes  indrettet,  at  en  fremmed  Magt  ikke  med  en  Haandfuld  Folk  eller  f.  Eks.  med 
et  enkelt  Skib  kan  komme  og  slaa  os  til  Jorden.  Videre  end  til  at  konstatere  vor 
Nevtralitet  kan  vi  ikke  naa."  „Mine  Ord  var,  at  jeg  troede,  at  vi  kunde  faa  et  Forsvar 
billigere  end  det  nuværende,  og  dog  forsvarligt,  ja  mere  forsvarligt 
end  det  nuværende."  I  en  anden  Tale,  den  17. Januar  1895,  skildrede  han,  hvor- 
ledes netop  dette  Spørgsmaal  var  det,  der  „en  hel  Menneskealder"  havde  delt  Folket 
i  „to  Strømninger".  Han  understregede  sine  Meningsfællers  Forslag  om  Besparelser 
paa  Militærbudgetteme  med  de  Ord,  at  de  var  stillede  „for  at  betegne  vor  Stilling 
baade  nu  og  i  Fremtiden." 

Nu  er  denne  Stilling  opgivet.  Og  ikke  nok  dermed.  Hr.  Christensen 
kræver  gennem  en  Anmærkning  paa  Finansloven  Ret  til  at  benytte  de 
Penge,  han  kan  spare  paa  et  Punkt  af  de  militære  Budgetter  paa  et 
andet,  ganske  efter  Behag.  Dette  er  en  særdeles  alvorlig  Indskrænk- 
ning i  den  Bevillingsret,  der  altid  har  været  Folketingets  dyreste  Eje; 
det  er  et  Brud  paa  den  Behandlingsmaade  af  Firtansloven,  der  har 
været  anvendt  lige  siden  1849;  det  er  en  Begunstigelse  af  Militær- 
ministrene i  Sammenligning  med  alle  de  andre;  det  er  en  Umuliggøreise 
af  en  virkelig  Kontrol  fra  Rigsdagens  Side.  Hvis  det  utrolige  virkelig 
sker,  at  denne  Anmærkning  vedtages,  saa  betyder  det  en  næsegrus 
Underkastelse  under  denne  Mands  Diktatur,  som  vor  parlamentariske 
Historie  ikke  har  noget  Sidestykke  til. 

Hr.  Christensen  træder  her  paa  det  smukkeste  i  Hr.  Madsens  Fod- 
spbr.  Det  denne  faldt  paa  var,  at  han  saaledes  manøvrerede  Penge 
over  fra  en  Post  til  en  anden.  Nu  vil  Hr.  Christensen  have  lovmæssig 
Ret  til  at  gøre  det  samme.  I  de  nye  Ministres  Blade  har  der  været 
raabt  op  om',  hvjlket  Fremskridt  det  var,  at  vi  fik  Christensen  i  Stedet 
for  Madsen.   Nii  rnaatte  da  „Uroens''  Mænd  være  tilfredse.    Dette  lod 


Venstres  Sprængning  553 

sig  høre,  om  J.  C.  Christensen  havde  begyndt  med  at  bryde  Staven  over 
sin  Forgænger,  erkendt,  at  denne  havde  forbrudt  sig  og  indrømmet,  at 
det  var  Uroens  Mænd  ikke  Hr.  Christensen,  der  havde  haft  Ret  i  Be- 
dømmelsen af  ham.  Men  i  Stedet  tager  han  jo  fat,  hvor  Hr.  Madsen 
slap.  Hans  Programtale  er  som  en  kortfattet  Gentagelse  af  Madsens 
Agitationstaler  med  alle  de  gamle  Højreord  om  et  „forsvarligt  Forsvar"" 
uden  Hensyn  til  om  det  koster  meget  eller  lidt.  „Tyndere  The  paa  de 
samme  Blade""  som  „Morgenbladet""  i  sin  Tid  skrev  om  Ministeriet 
Fonnesbech.  Man  mærker,  hvor  meget  Hr.  Christensen  allerede  har 
lært  af  sin  Forgænger  og  Læremester  i  Forsvarsreligionens  Dogmer. 
Er  der  lidt  tilbage  at  lære  endnu,  saa  naar  han  det  nok. 
Hr.  Vilhelm  Lassen  skrev  i  1894  om  Forliget: 

Der  er  altsaa  sket  det,  at  nu  er  Københavns  Befæstning  anerkendt  Led  af  vort 
Forsvar.  De  24  moderate,  som  har  stemt  herfor  maa  sige  et  af  to.  De  kan  vælge  at 
sige,  at  hvad  Venstre  i  Fortiden  har  sagt  om  Københavns  Befæstning  er  Usandhed. 
„De  kan  sige:  alle  Venstres  Ord  om  Københavns  Befæstning  var  usande,  alle  Højres 
Ord  var  sande;  det  har  vi  nu  indset;  derfor  har  vi  stemt  med  Højre  for  Københavns 
Befæstning.  —  Men  vi  beder  betænke  hvilken  Spot  over  hele  Venstres  Kamp,  der 
ligger  i  disse  Ord.  Vi  beder  betænke,  hvilken  Demoralisation  det  vil  brede  ud  i  vort 
Land,  om  et  Parti,  der  i  20  Aar  har  bygget  sig  op  paa  disse  Grundsætninger  i  det  21. 
—  uden  Protest  fra  Vælgerne  —  kan  erklære  alt,  hvad  der  er  bygget  paa  for  løs  Tale 
og  Usandhed.  —  De  24  kan  ogsaa  vælge  at  sige,  at  det  staar  fast,  alt,  hvad  de  har 
sagt  tidligere:  Københavns  Befæstning  er  baade  en  Ulykke  i  økonomisk  Henseende  og 
en  Trusel  mod  vor  Eksistens.  Men  Højre  vilde  have  den.  Og  vi  har  kastet  os  ind 
under  Højre". 

Naar  Militærudgifternes  Forhøjelse  sættes  i  Stedet  for  Københavns 
Befæstning,  og  20  Aar  ombyttes  med  33,  saa  passer  disse  Udtalelser 
Ord  til  andet  paa  den  Stilling,  d'Hrr.  Christensen  og  Lassen  nu  be- 
finder sig  i.  Vi  tænker  os,  at  Hn  Christensen  vil  falde  ind  under  den 
første,r  Hr.  Lassen  under  den  anden  af  de  to  Muligheder,  han  den 
Gang  opstillede.  — 

Den  Opgivelse  ^f.. yenstres  militære  Standpunkt,  som  nu  er  sket, 
svarer  nøje  til  Opgivelsen  af  Venstres  Forfatningskrav  i  1894.  Den 
Underkastelse  uncjpr  Landstingets  militære  Fordringer,  vi  nu  stiler  hen 
imod,  betyder,  at  Venstre  har  købt  sin  Ret  til  at  danne  Ministerium 
ved  at  ophøre  at  være  Venstre. 

Og  for  at  gøre  Ligheden  mellem  da  og.  nu  fuldstændig,  har  Første- 
ministeren valgt  i  selve  sin  Programtale  at  lyse  i  Kuld  og  Køn  den 
Valgkredslov,  som  Forligets  Mænd  gennemførte  i  1894.  Han  vil  kun 
ændre  den  ved  en  Grundlovsforandring  og  al  Tale  om  en  saadan, 
skyder  han  ud  i  en  ganske  ubestemt  Fremtid.  Om  denne  samme  Valg- 
kredslov skrev  J.  C.  Christensen  i  1895:  „Grundlovens  klare  Bud  om, 
at  Antallet  af  Folketingets  Medlemmer  skal  være  omtrent  efter  For- 
holdet af  et  Medlem  til  16,000  Indvaanere  blev  sat  til  Side^  og  Kredsene 
omlagdes  saaledes,  som  man  troede  det  bedst  for  at  sikre  Forligs- 
mændenes Genvalg".  Og  med  fuld  Tilslutning  optrykte  han  den  gamle 

Sofus  Høgsbros  bevægede  Protest  mod  denne  Valgkredslov.  Sofus 
Høgsbro  sagde  om  den,  at  den  var  „i  Strid  baade  med  Grundlovens 
Ord  og  Aand".  Det  var  en  „Hovedhjørnesten"  i  Grundloven,  man  her 
løsnede,  sagde  han.  Han  føjede  dertil  de  vægtige  Ord:  „Det  gaar  ikke 
an  at  indføre  Begunstigelser  for  enkelte  Kredse  paa  andres  Bekostning, 
og  mindst  gaar  det  an  her  i  dette  Ting,  hvor  vi  har  almindelig  Valg- 
ret*. „Det  vilde  være  en  Gift,  der  efterhaanden  vilde  aldeles  forvanske 
den  almindelige  Stemmeret"".  Og  han  manede  Fortiden  frem:  „Baade 
vi  her  i  Tinget  og  hele  Folket  har  lidt  altfor  meget  under  vilkaarlige 
Grundlovsfortolkninger,  til  at  vi  selv  skulde  deltage  deri  og  derved 
endmere  nedbryde  den  Agtelse  for  Lov  og  Ret  her  i  Landet,  som 
allerede  har  lidt  adskillige  Skaar,  og  da  navnlig  den  Agtelse  for  Grund- 
loven, vi  alle  har  lovet  at  holde". 

Alt  dette  har  Hr.  Christensen  og  hans  Fæller  nu  glemt.  De  har 
gjort  Modstand  mod  en  ny  Valgkredslov  til  deres  Program,  uden  at 
nogetsomhelst  tvang  dem  dertil;  paa  dette  Punkt  er  det  jo  umuligt  at 
bruge  Landstinget  som  Skærmbrædt.  De  har  derved  sat  Urettens  og 
Egennyttens  Stempel  paa  deres  Ministerium.  Men  det  turde  vise  sig, 
at  de  har  vurderet  den  danske  Bondestands  Retfærdighedsfølelse  og 
politiske  Hæderlighed  for  lavt,  naar  de  har  troet,  den  vilde  vide  dem 
Tak  derfor.  — 

Det,  som  er  sket  i  disse  Dage,  er  da  Forliget  om  igen.  De  Taler, 
hvormed  Hr.  Christensen  nu  forsvarer  sin  Optræden  svarer  derfor  ogsaa 
nøje  til  Frede  Bojsens  i  1894.  Det  er  de  samme  kønne  Ord  om 
Fordragelighed  og  Imødekommen,  om  „alle  gode  Kræfter"  og  om  Fred 
og  Herlighed  over  Land  og  Folk.  Blot  bør  det  i  den  historiske  Sand- 
heds Interesse  tilføjes,  at  Bojsens  Taler  i  Form  som  i  Tankeindhold 
var  uden  Sammenligning  bedre  end  dem,  vi  i  disse  Dage  har  hørt  fra 
Ministerbordet.  Og  desuden,  at  Undskyldningerne  for  Selvopgivelsen 
var  langt  stærkere  den  Gang,  da  Højre  syntes  at  staa  i  sin  fulde  Kraft, 
mens  Venstre  var  svagt,  oprevet  i  indre  Strid,  ^^.^'jf 

Den  Dag,  da  Forliget  vedtoges  i  1894,  sluttede  J.  C.  Christensen 
sin  Tale  mod  det  med  den  haanlige  Bemærkning,  at  idet  nu  vilde  være 
rimeligt,  om  man  lod  Fr.  Bojsen  „som  jo  er  Teolog"  „kalde  hele 
Menigheden  sammen  til  en  Aftensang  ovenpaa  og  lod  ham  præke  over 
et  Ord  som  staar  i  Peders  Brev,  og  som  lyder  saaledes:  Hunden 
vender  sig  til  sit  eget  Spy".  Det  vilde  unægtelig  være  end  rimeligere, 
om  Hr.  Christensen,  hvem  Teologien  jo  heller  ikke  er  helt  fremmed, 
nu  kaldte  det,  han  har  tilbage  af  sin  Menighed  sammen  og  prædikede 
over  samme  Tekst  hos  Petrus.    Den  lyder  i  sin  Helhed  saaledes: 

„Det  havde  været  dem  bedre,  at  de  ikke  havde  kendt  Retfærdighedens  Vej,  end 
at  de,  der  de  kendte  den,  have  vendt  sig  fra  det  hellige  Bud,  som  var  dem  overant- 
vortet.  —  Men  det  er  sket  dem  efter  det  sande  Ordsprog:  Hunden  vender  sig  igen  til 
sit  eget  Spy,  og  Soen,  som  var  toet,  til  den  skidne  Søle.^  — 

Hvad  er  det  nu,  der  har  gjort  det  muligt  for  dette  Ministerium  at 
føre  Venstrereformpartiets  store  Flertal  paa  Rigsdagen  med  sig  over  i 
de  moderates  Lejr?  Hvad  er  det,  der  gør,  at  det  i  hvert  Fald  med 
nogen  Mulighed  for  Sejr  kan  optage  Kampen  om  Vælgerne?  Først 
naturligvis  det,  at  de  ikke  siger  rent  ud,  hvad  det  er  de  gør.  Som 
Forligsmændene  søgte  at  skjule  deres  Maal  i  de  4  Aar  fra  1 890  til  94, 
saaledes  vil  deres  nuværende  Efterfølgere  søge  at  dække  over  det,  i 
det  mindste  til  den  første  Valgdag  er  overstaaet.  De  vil  dertil  finde 
Bistand  i  den  stærkt  udbredte  Presse,  som  staar  til  deres  Raadighed« 
Men  dernæst  har  de  kunnet  gøre  det  i  Kraft  af  den  personlige  Tillid, 
dette  Ministeriums  Mænd  har  nydt.  J.  C.  Christensen  var  i  de  sidste  Aar 
før  Systemskiftet  kommet  til  at  staa  for  Folket  med  et  eget  Troskyldig- 
hedens Præg;  han  var  Manden,  man  kunde  stole  paa  frem  for  alle, 
syntes  det.  Og  Vilhelm  Lassen!  Ja  han  havde  skabt  sig  en  stor  og 
hengiven  Tilhængerskare,  for  hvem  han  syntes  en  af  vort  Demokratis 
mest  frygtløse  og  mest  radikale  Mænd.  Og  saa  er  der  Svend  Høgs- 
bro og  Sigurd  Berg.  Der  vil  være  mangen  god  Venstremand,  der 
siger  til  sig  selv:  Naar  gamle  Høgsbros  Søn  er  med,  saa  kan  det  da 
ikke  være  galt!  og  der  vil  være  endnu  flere,  der  siger:  Naar  Chr. 
Bergs  Søn  er  med,  saa  ved  vi  da,  at  de  Folk  gaar  ikke  paa  Akkord 
med  Uretten! 

Der  er  noget  smukt  i  en  saadan  Tillid  til  Førerne,  der  endogsaa 
gaar  i  Arv  til  Sønnerne.  Men  det  laar  ikke  hjælpe.  Naar  de  Mænd, 
Folket  har  sat  sin  Lid  til,  svigter  det,  saa  er  der  ikke  andet  for  end 
at  vende  sig  fra  dem  og  lade  dem  bære  Følgerne  af  deres  Frafald. 

Og  i  dette  Tilfælde  har  Tilliden  aabenbart  ikke  været  bygget  paa 
solid  Grund.  Det  Ry,  Hr.  J.  C.  Christensen  har  haft,  er  ikke  købt 
dyrt.  Han  har  ikke  som  Berg  og  Hørup  draget  fra  Egn  til  Egn,  præn- 
tet  Demokratiets  Tanke  ind  i  Befolkningen  og  vundet  dens  Hjerter. 
Han  var  i  de  fleste  Egne  en  personlig  ukendt  Mand;  hans  Berøm- 
melse var  i  første  Række  en  Avisberømmelse,  skabt  ved  Bladenes  Ros, 
fæstnet  ved  det  Held,  som  fulgte  ham.  Han  har  aldrig  stridt  og  lidt 
for  sin  Overbevisning,  som  Berg  og  Hørup  gjorde  det;  Magten  tilfaldt 
ham  let  og  hurtig  som  Frugt  af  andres  Arbejde;  han  er  Arvtager,  ikke 
Skaber.  Altid  har  hans  Ord  været  valne,  hans  Standpunkter  vigende; 
det  var  intet  Under,  at  netop  han  i  1901  saa  stærkt  modsatte  sig  Hø- 
rups Optagelse  i  Ministeriet.  Derfor  er  det  ikke  saa  helt  uforklarligt, 
at  han  nu  svigter  de  Anskuelser,  der  gav  ham  den  Magt,  han  nu  sidder 
inde  rned.  Mere  uforklarligt,  men  derfor  ikke  mindre  sikkert  er  det,  at 
Vilhelm  Lassen  gør  det.  Hans  Ord  har  været  radikalere  end  nogen  af  de 
andres.  Springet  er  for  ham  saa  langt  større.  Ved  det  Redaktørmøde, 
hvor  Uroen  overfor  Regeringens  Militærpolitik  første  Gang  kom  til  Orde, 
stod  en  anden  Redaktør  op  og  erklærede,  at  skulde  man  ind-  paa  de 
Veje,  saa  kunde  han  ikke  være  med;  han'  vilde  ikke  se  30  Aargange 
af  sin  Avis  rejse  sig  mod  ham.    Saaledes  vil  nu  Blad  efter  Blad  af 

„Aalborg  Amtstidende'' s  15  Aargange  rejse  sig  imod  Hr.  Lassen.  Naar 
hans  Modstandere  rammer  ham  med  Svøbeslag,  vil  hans  egne  gamle 
Artikler  piske  ham  med  Skorpioner.  Da  en  Del  af  Vendsyssels  Bønder 
i  Vrede  vendte  sig  mod  Hr.  Lassen  for  3—4  Aar  siden,  vakte  denne 
Utaknemmelighed  Forbavselse  og  Harme  hos  de  fleste;  nu  tvinges  vi 
til  at  tro,  at  Vendelboerne  kendte  ham  bedre  end  vi.  Han  havde  Val- 
get mellem  de  Anskuelser,  han  Livet  igennem  havde  kæmpet  for  med 
Lidenskab  og  Myndighed,  og  Andel  i  Magten.  Han  har  fundet  Udvej 
til  at  overbevise  sig  selv  om,  at  Anskuelserne  godt  kunde  gemmes  en 
Stund,  selv  om  vi  endnu  tør  tro,  at  han  nærer  et  forfængeligt  Haab 
om  siden  at  komme  til  at  tjene  dem  igen.  Og  Ansvaret  falder  tungere 
paa  ham,  end  paa  de  andre.  Han  havde  ikke  behøvet  at  gøre  dette. 
Mod  ham  havde  et  Ministerium  med  dette  Program  været  umuligt. 

Saa  er  der  Sønnerne.  Ikke  Alberti.  Han  styrker  ikke,  men  svæk- 
ker; ingen  havde  ventet  andet  af  ham.  Men  Sv.  Høgsbro  og  Sig.  Berg. 
Begge  er  de,  hvad  de  nu  er,  i  Kraft  af  Arveretten.  For  Hr.  Bergs 
Vedkommende  er  det  Tilfældet  endogsaa  i  Ordets  bogstavelige  Betyd- 
ning. Hans  Magtstilling  beror  paa,  at  han  er  Leder  af  hele  den  Kreds 
af  Provinsblade,  Chr.  Berg  efterlod  sin  Familie.  Disse  Blade  er  nu  be- 
tydelig daarligere  end  de  fleste  andre  Provinsblade.  Med  Rette  skrev 
Hans  J.  Jensen  forleden  om  dem  i  „Møens  Folkeblad":  „I  ren  arkitek- 
tonisk Henseende  pynter  den  bergske  Presse  ikke  meget  i  de  danske 
Landskaber.  Den  er  flad  i  Stilen  og  graa  i  Farven,  ikke  en  eneste 
udpræget  Pen  bringer  Øjet  til  at  hvile  paa  noget  Punkt  i  de  blygraa 
stereotyperede  Spalter."  Denne  Presses  Udbredelse  og  Magt  er  et  Arve- 
gods fra  Chr.  Bergs  Tid. 

Under  en  Diskussion,  som  en  af  det  sjællandske  Demokratis  bedste 
Mænd,  Anders  Larsen  i  Holbæk,  en  Gang  i  Efteraaret  havde  med 
Sigurd  Berg,  paaberaabte  denne  sig  som  sædvanlig  Faderen.  Hr.  Anders 
Larsen  svarede  dertil,  at  han  havde  haft  stor  Tillid  til  Chr.  Berg,  men 
at  politisk  Tillid  ikke  gaar  i  Arv  som  andet,  r Arvegods  fra  Fader  til 
Søn.  De  Venstremænd,  der  i  disse  Dage  ser  Sigurd  Berg  som  Med- 
lem af  Akkordens  Ministerium  og  Svend  Høgsbro  3om  Medlem  af  det 
Ministerium,  der  opretholder  den  Valglov,  hans  Fader  satte  sin  politiske 
Indflydelse  ind  paa  at  hindre,  de  bør  lægge  sig  disse  Anders  Larsens 
forstandige  Ord  paa  Sinde.  — 

Hørup  skildrede  tit,  hvorledes  det  danske  Folk  havde  den  Skæbne 
at  sende  det  ene  Hold  af  sine  Repræsentanter  efter  det  andet  mod 
Magthaverne;  hver  Gang  et  nyt  Hold  syntes  stærkt  nok  til  at  sætte 
Folkets  Vilje  igennem,  løb  det  over  og  gjorde  Modstandernes  Gerning. 
I  dybt  Mismod  udbrød  han  en  Gang:  „Det  vilde  være  mere  oplivende 
for  Frejdigheden,  hvis  der  pa^  vor  Huskeseddel  ogsaa  var  enkelte 
Eksempler,  hvor  de  Danske  ikke  løb  som  Hunde."  Men  een  Trøst 
var  der  altid :  Saa  vidt  kom  vi  dog  aldrig,  'at  de  løb  allesammen.  Heller 
ikke  denne  Gang.   Der  er  13  Rigsdagsmænd,  som  har  sagt  det  straks 

Og  sagt  det  klart,  at  de  vilde  ikke  være  med.  Der  er  et  lignende 
Antal,  som  staar  vaklende  mellem  deres  Troskab  mod  deres  Anskuelser 
og  deres  Hengivenhed  overfor  deres  Førere,  og  som  derfor  har  nøjedes 
med  at  sige,  at  de  ikke  er  rigtig  paa  det  rene  med,  hvor  dette  fører 
hen,  og  at  de  forbeholder  sig  at  springe  fra,  saa  snart  de  er  vis  paa, 
at  det  er  den  urette  Vej,  de  er  inde  paa.  Paa  lignende  Vis  er  det  gaaet 
før,  og  hver  Gang  har  det  vist  sig,  at  den  lille  Flok,  der  stod  fast, 
havde  Vælgernes  Flertal  med  sig.  Der  behøvedes  kun  en  Valgdag  eller 
to,  før  Flertallet  i  Folketingssalen  var  deres.  — 

Da  Ministeriet  Deuntzer  dannedes,  stod  der  bag  det  et  Venstre- 
parti, der  rummede  mange  Afskygninger.  Men  det  saa  dog  ud  til,  at 
der  var  en  Enighed  om  afgørende  Grundspørgsmaal,  som  endnu  en 
rum  Tid  kunde  holde  Partiet  sammen  og  give  det  Styrke  til  at  gen- 
nemføre Fremskridt,  der  svarede  til  de  Forventninger,  hvormed  dette 
Ministerium  modtoges.  Hævdelsen  af  Folketingets  Magt  til  at  føre  sin 
Vilje  igennem  overfor  Landstinget,  Fæstningens  Nedlæggelse,  Militær- 
udgifternes Formindskelse  var  Krav,  som  alle  Afskygninger  af  Venstre 
havde  sluttet  sig  til,  saa  længe  Partiet  havde  bestaaet.  Og  der  forelaa 
ikke  faa  betydningsfulde  Reformer,  som  man  havde  Ret  til  at  tro,  at 
der  herskede  samme  Enighed  om.  Det  kunde  forudses,  at  Partiets 
radikale  og  moderate  Bestanddele  maatte  skilles  en  Gang  i  Fremtiden, 
naar  det,  som  alle  var  enige  om,  var  gennemført.  Men  foreløbig  laa 
denne  Mulighed  ret  fjernt;  der  syntes  at  forestaa  en  lang  Arbejdets  og 
Samdrægtighedens  Tid.  Det  er  kommet  anderledes.  Ikke  ved  de  radi- 
kales Skyld.  Disse  har  ikke  rejst  et  eneste  af  deres  Særkrav,  som 
førte  ud  over  det  gamle  Venstres  fælles  Fordringer.  Men  ved  de  mode- 
rates Skyld.  Og  først  og  fremmest  hviler  Ansvaret  her  paa  J.  C. 
Christensen.  Det  har  vist  sig,  at  han  og  hans  Hjælpere  var  for 
smaa'Mænd  til  den  Stilling,  de  var  kommet  i.  De  har  slaaet  sig  til 
Ro  med  at  sidde  inde  med  den  ydre  Magt;  de  har  rolig  fundet  sig  i, 
at  Landstinget  standsede  alle  alvorlige  Fremskridt;  de  har  gennem  deres 
Holdning  overfor  Landstinget  opgivet  Folketingets  Magt  til  at  føre  sine 
Tanker  igennem ;*'og  ikke  nok  hermed;  de  er  nu  i  Færd  med  at  gøre 
Folketinget  til  et  Redskab  til  Gennemførelse  af  Landstingets  gamle 
Militærpolitik.  Vi  befinder  os  end  ikke  længere  i  Stilstandens  Tegn, 
vi  er  i  Drift  tilbage.  Ministeriet  J.  C.  Christensen  søger,  trods  al  Iagt- 
tagelse af  parlamentariske  Former,  Grundlaget  for  sin  Magt  mindst  lige 
saa  meget  opad  som  nedad.  I  god  Overensstemmelse  dermed  har  Hr. 
Christensen  knyttet  sig  inderlig  til  Hr.  Alberti  og  fortrængt  de  Med- 
lemmer af  Ministeriet,  hvis  Anskuelser  havde  en  noget  radikalere  Farve. 

Det  er  en  Selvfølge,  at  dette  har  medført  Partiets  Sprængning.  Den 
mere  radikale  Fløj  har  taalmodig  fundet  sig  i,  at  vi  stod  stille.  Den 
har  i  det  længste  —  efter  manges  Mening  for  længe  —  vist  sin  Bered- 
villighed dertil  for  Partisammenholdets  Skyld.  Den  kunde  umulig  finde 
sig  i  en  Politik,  der  fører  tilbage  i  de  mest  afgørende  Spørgsmaal. 

Den  Sprængning  af  Partiet,  som  saaledes  er  sket,  vil  i  vide  Kredse 
af  Venstrebefolkningen  blive  modtaget  med  en  Befrielsens  Glæde.  Et 
stort,  for  hver  Dag  voksende  Tal  af  Venstremænd  var  allerede  paa  det 
rene  med,  hvor  d'Hrr.  J.  C.  Christensen  og  Alberti  stilede  hen.  De 
følte  bestandig  stærkere,  at  vor  Politik  droges  nedad  i  en  smaatskaaren 
Intrige-  og  Kulissepolitik,  som  man  stræbte  at  dække  i  et  Hemmelig- 
hedernes Mørke;  de  saa  den  Nedværdigelse  af  Parlamentarismen,  den 
Ødelæ^else  af  Troen  paa  et  demokratisk  Folkestyre,  som  skete  der- 
ved. De  forstod,  at  Partiets  Enighed  ved  den  moderate  Fløjs  Sving- 
ning til  Højre  var  blevet  en  Fiktion,  som  kun  gjorde  Skade. 

Bag  de  13  Rigsdagsmænd,  som  nægtede  at  give  dette  Frafaldets  og 
Tilbagegangens  Ministerium  deres  Stemmer  staar  da  allerede  nu  i  Befolk- 
ningen et  radikalt  Venstre.  Fra  dette  vil  i  de  kommende  Aar  udgaa 
en  Fornyelse,  en  Foryngelse  af  det  gamle  Parti.  De  13  vil  ikke  komme 
til  at  vende  sig  forgæves  til  Vælgerne.  Gamle  Venstremænd,  der  min- 
des de  haarde  Dage,  da  de  kæmpede  sig  op  mod  overmodige  og 
haardhændede  Magthavere,  vil  vide  dem  Tak,  fordi  de  atter  lader  de 
gamle  Venstreord  lyde  uforfalsket  ud  over  Landet.  Unge  Venstremænd, 
der  har  længtes  efter  en  ny  Bevægelse,  som  atter  kunde  føre  fremad, 
vil  sætte  deres  Haab  til  dem.  De  Folkelag,  der  er  saa  langt  nede,  at 
de  ikke  ret  har  været  med  i  Venstres  Sejr,  i  hvert  Fald  ikke  i  synder- 
lig Grad  følt  Fordelene  derved,  vil  flokkes  om  den  nye  radikale  Gruppe, 
hvis  Krav  om  social  Retfærdighed  ikke  standser,  før  man  virkelig  er 
naaet  til  Bunds  i  Samfundet,  Der  vil  komme  en  frugtbar  Agitationens 
Tid,  hvor  Fordomme  sprænges  og  nye  Tanker  vinder  Raaderum.  Ingen, 
som  kender  det  danske  Venstres  Historie,  kan  tvivle  om,  at  Fremtiden 
hører  det  radikale  Venstre  til,  det  vare  saa  kort  eller  længe,  før  Sejren 
vindes. 


.»''  Ji 


Verdens  Gang. 


.f 


Forholdstalsvalg.  P.  G.  La  Ches- 
nais:  La  Représentation  proportionelle 
et  les  partis  politiques  (Paris  1904)  og 
Fr.  Bajer:  Forholdstalsvalg  med  d'  Hondts 
Fordeling^maade. 

Disse  to  Bøger  hører  til  en  omfattende 
Literatur  om  dette  Spørgsmaal.  Overalt 
staar  det  paa  Dagsordenen.  Bortset  fra 
Rusland,  Tyrkiet  og  Tyskland  har  jo  det 
parlamentariske  System  nu  sejret  i  alle 
evropæiske  Lande;  de  politiske  Tænkere 
er  paa  det  rene  med,  at  det  er  den  mest 
fuldkomne  Statsform,  det  endnu  er  lykke- 
des Menneskene  at  opfinde;  men  dette 
hindrer  naturligvis  ikke,  at  de  har  et  aabent 
Blik  for,,  at  ogsaa  dette  System   hari  store 


Mangler,  og  at  de  ivrig  stræber  at  finde 
Midler  til  at  afhjælpe  disse.  Og  et  af  de 
vigtigste  Midler  til  at  bøde  paa  Fejlene 
ved  de  Forfatninger,  som  nu  bestaar  rundt 
om,  er  utvivlsomt  Forholdstalsvalgene.  Det 
var  et  genialt  Greb  af  største  Betydning 
for  Fremtiden,  Andræ  gjorde,  da  han  i 
1855  gennemførte  denne  Valgmaade  til 
det  danske  Monarkis  Rigsraad,  hvorfra  det 
i  forkrøblet  Form  gik  over  i  Valgloven  for 
det  nuværende  Landsting. 

Forholdstalsvalgmaaden  er  nu  gennem- 
ført ved  de  politiske  Valg  i  Belgien,  en 
stor  Del  af  Svejts,  i  Serbien  og  delvis  i 
Portugal.  Desuden  anvendes  den  i  Norge 
ved  Kommunevalgene.  1  Sverrig  forhandles 

for  Tiden  med  særdeles  Iver  derom;  svenske 
Aviser  og  Tidsskrifter  er  ligefrem  overfyldte 
med  Forholdstalsdiskussioner. 

Herhjemme  har  Interessen  for  denne 
som  enhver  anden  politisk  Nyerobring 
været  ringe  i  de  Aar,  da  det  gjaldt  at  slaas 
for  Bevarelsen  af  den  Smule  Forfatning, 
der  var  levnet  os  i  1866.  Nu,  da  det  er 
lykkedes  at  sikre  denne,  begynder  Tankerne 
højst  naturlig  at  beskæftige  sig  med  frem- 
tidige Forbedringer  af  det  Misfoster  af  en 
Foifatning,  der  blev  til  under  Udmattel- 
sestilstanden efter  1864.  Og  naar  det  en 
Gang  sker,  da  er  der  stor  Udsigt  til,  at 
Forholdstalsvalget  vil  blive  det  Middel, 
ved  hvilket  man  sikrer  alle  Mindretal 
deres  naturlige  Ret  i  Stedet  for,  at  man 
nu  gennem  et  Landsting,  valgt  paa  ganske 
barok  Maade,  sikrer  et  enkelt  Mindretal 
en  unaturlig  Magt.  Vejen  er  anvist  ved 
Forholdstalsmaadens  Indførelse  ved  Valgene 
til  Menighedsraadene  og  ved  Regeringens 
og  Folketingets  Forslag  om  dens  Anven- 
delse ved  Kommunevalgene. 

Den  Vanskelighed,  Forholdstalsmaaden 
især  har  stødt  paa,  er,  at  man  har  fundet 
den  indviklet,  fordi  der  skal  regnes  lidt 
for  at  anvende  den.  Det  har  virket  saa 
meget  mere,  som  den  kan  anvendes  efter 
flere  forskellige  Systemer,  der  hvert  har 
sine  fanatiske  Tilhængere  og  Modstandere, 
der  slaas  om  dem  med  mange  matematiske 
Formler  som  Argumenter. 

Det  System,  som  anvendes  ved  Valgene 
af  Menighedsraad  herhjemme,  er  i  Hoved- 
sagen det  samme  som  det  belgiske,  op- 
fundet af  en  Belgier  ved  Navn  d'  Hondt. 
Maalet  for  denne  som  for  alle  Beregnings- 
maaderne  er,  at  hvert  Parti  saa  vidt  mulig 
skal  repræsenteres  i  Forhold  til  sit  Tal. 
Skal  der  vælges  2  Repræsentanter,  siger 
man,  og  der  er  to  Partier,  der  er  omtrent 
lige  stærke,  da  bør  hver  have  1,  først 
naar  Flertallet  er  dobbelt  saa  talrigt  som 
Mindretallet  har  det  Krav  paa  begge  to. 
Skal  der  vælges  3,  da  kan  Flertallet  først 
kræve  alle  tre,  naar  det  har  mere  end  tre 
Gange  saa  mange  som  Mindretallet.  Hvor 
mange  der  tilkommer  hver  Part,  kan  man 
da  udfinde  ved  at  opskrive  Stemmetallene 
ved  Siden  af  hinanden,  efterhaanden  divi- 
dere med  1,  2,  3  og  tage  Kandidaterne 
efter  de  højeste  Tal.  Et  Eksempel  vil 
vise  Fremgangsmaaden.  Ved  Præsternes 
Valg  til  Kirkeudvalget  i  Foraaret  skulde 
vælges  7 ;  de  højkirkelige  havde  503  Stem- 
mer, Grundtvigianerne  312,  Indremission 
249.    Fordelinger  blev  da  denne: 


1 
2 
3 
4 


503*       312*  :     249* 


251* 

156* 

168* 

104 

125* 

78 

124 


83 
62 


De  med  Stjerne  mærkede  Tal  angiver 
det  Antal  Kandidater,  hver  Liste  fik.  Det 
er  4  for  de  Højkirkelige,  2  Grundtvigianere 
og  1  af  Indremission.  Det  er  aabenbart, 
at  dette  er  retfærdigere  end  et  almindeligt 
Flertalsvalg,  hvorved  de  højkirkelige  vilde 
have  faaet  all«  7,  men  fuldt  retfærdigt  er 
Resultatet  ingenlunde.  Der  er  noget  uri- 
meligt i  at  503  faar  4,  249  kun  1. 

Det  er  denne  Fremgangsmaade,  der  har 
fundet  stærkest  Tilslutning,  og  det  er  den 
Hr.  Fr.  Bajer  foretrækker.  La  Ghesnais 
derimod  holder  paa  en  anden  Fremgangs- 
maade, der  i  alt  væsentligt  er  den,  som 
Andræ  opfandt.  Efter  denne  lægger  man 
alle  Stemmetallene  sammen,  dividerer  An- 
tallet af  Repræsentanter  ind  i  det  samlede 
Stemmetal,  og  dividerer  saa  hvert  Partis 
Stemmetal  med  den  saaledes  fremkomne 
Kvotient.  Tager  vi  det  samme  Eksempel 
bliver  da  Vælgertallet  503  +  312  +  249 
=  1064;  1064  :  7  er  152;  503  :  152  er 
3*Vi68;  312  :  152  er  2»/i5«;  249  :  152  er 
l^^/ias.  Med  fuld  Kvotient  er  da  valgt  3 
af  de  Højkirkelige,  2  Grundtvigianere  og 
1  af  Indremissionen.  Den  7.  tilfalder  den 
Liste,  der  har  den  største  Brøk,  altsaa 
Indremission,  der  saaledes  faar  2.  En 
streng  Retfærdighed  naas  heller  ikke  paa 
denne  Maade;  Indremission,  der  sidst  fik 
for  lidt,  faar  her  for  meget,  men  Uretfær- 
digheden er  dog  i  dette  Tilfælde  ringere, 
og  man  undgaar  Hovedfejlen  ved  det 
d'Hondtske  System:  at  det  regelmæssig 
begunstiger  det  største  Parti  noget. 

En  Hovedindvending  mod  Forholdstals- 
maaden har  været,  at  den  gav  Partierne 
for  stor  Magt,  gav  for  lidt  Plads  for  Væl- 
gernes Selvstændighed.  Saaledes  som  det 
er  ordnet  her  ved  Valgene  til  Menigheds- 
raadene, kan  Vælgerne  kun  stemme  paa 
de  i  Forvejen  opstillede  Lister  og  maa 
stemme  paa  disse  i  deres  Helhed;  man 
kan  ikke  slette  en  ubehagelig  Kandidat  og 
ombytte  ham  med  en  anden.  Dette  Ønske 
om  større  Frihed  for  Vælgerne  er  i  nogen 
Grad  imødekommet  af  den  belgiske  Valg- 
lov. Efter  denne  kan  Vælgeren,  idet  han 
stemmer  for  sit  Partis  Liste  samtidig  an- 
give, om  han  ønsker,  at  Kandidaterne  af 
den  skal  tages  i  den  af  Partibestyrelsen 
foreslaaede  Rækkefølge,  eller  om  han 
ønsker  en  enkelt  begunstiget.  Der  kan 
for  Eks.  afgives  for  den  uændrede  Liste 

10000  St. 

A -  — 

B 400  - 

C 600  — 

D 1000  — 

E 3000  — 

15000  St. 

Hvis  nu  de  andre  Partiers  Stemmetal 
er  et  saadant,  at  Listen  har  Ret  til  3  Re- 
præsentanter, 1  fst-  hveF'5006,'«regne>'der  til 

A.  5000  St.  af  Listen =  5000 

B.  4600   „        „  +  400  personlige  =  5000 

C.  400„        „+600         „        =  1000 

D.  „      „         „      1000  „        =  1000 

A.  og  B.  er  da  valgt  i  Listens  Orden, 
men  E.  tager  ved  sine  3000  personlige 
Stemmer  3die  Plads  i  Stedet  for  C. 

Saadanne  Omflytninger  flnder  af  og  til 
Sted  i  Belgien,  men  det  er  sjældent;  det 
store  Flertal  af  Vælgerne  følger  Partiets 
Liste,  Trangen  til  den  personlige  Afstem- 
ning viser  sig  ringe.  Den  faar  altid  ret 
tilfeldige  Følger,  og  det  er  tvivlsomt,  om 
den  lidt  større  Frihed  den  giver  den  enkelte 
Vælger  ikke  er  for  dyrt  betalt  ved  det 
Præg  af  Tilfældighed,  der  kan  komme  over 
Resultatet  paa  denne  Maade. 

Med  stor  Sindrighed  har  Matematikere 
og  Politikere  udfundet  endnu  mange  flere 
Afstemningsmaader  af  mere  eller  mindre 
ideal  Karakter.  Men  i  Virkeligheden  ligger 
der  ikke  saa  særdeles  stor  Vægt  paa,  om 
man  benytter  den  ene  eller  den  anden  af 
disse  Fremgangsmaader.  I  alle  Tilfælde 
er  Forholdstalsmaaden  uden  Sammenligning 
retfærdigere  end  Valgene  i  Enkeltmands- 
kredse ved  Flertalsafstemning.  Nærmest 
Retfærdigheden  kommer  man  ved  at  tage 
hele  Landet  under  et  i  en  Valgkreds. 
Dette  vil  dog  utvivlsomt  have  saa  store 
praktiske  Vanskeligheder,  at  det  ikke  vil 
ske.  Jo  større  Kredsen  er,  jo  flere  Re- 
præsentanter, der  følgelig  skal  vælges  under 
et,  des  nærmere  kommer  man  Retfærdig- 
heden. Herhjemme  vilde  man  dog  kunne 
naa  særdeles  gode  Resultater  med  en  150 
Folketingsmænd,  fordelt  med  7—8  paa 
hvert  Amt.  Man  vil  se  dette  ved  at  sam- 
menligne et  dansk  og  et  belgisk  Valg. 
Ved  det  belgiske  Valg  Aar  1900  stillede 
Forholdet  sig  saaledes 

Skolde  have 
efter  Siemine-  ^lY. 

ullet. 

Katolikeme 76  85 

Liberale 35  31 

Socialisterne 35  33 

Demokratiske  Kristne 4  1 

Radikale 2  2 

I  Danmarklved  Valgene  1093: 

Skolde  have  Fik 

Venstre 57  74 

Socialdemokraterne 26  16 

Højre 23  12 

Moderate 8  12 

Man  ser,  hvor  meget  urigtigere  Udfaldet 
er  i  Danmark,  og  det  til  Trods  for,  at 
Katolikeme  i  Belgien  havde  gjort  deres 
yderste  for  at  vinde  Fordele  ved  en  partisk 


Fordeling  af  Kredsene.  Ved  Valget  1901 
var  Uretfærdigheden  i  Danmark  endnu 
mere  iøjnefaldende. 

Lignende  Urimeligheder  genfindes  over- 
alt ved  den  nu  sædvanlige  Valgmaade.  1 
de  store  Lande  med  mange  Valgkredse 
mærkes  den  dog  knap  saa  meget;  der  er 
større  Udsigt  til,  at  Tilfældighederne  kan 
ophæve  hinanden.  Det  er  en  af  Grundene 
til,  at  Tanken  endnu  ikke  har  sejret  i 
Frankrig. 

Ved  Siden  af  den  større  Retfærdighed, 
bringer  Forholdstalsmaaden  ogsaa  andre 
Fordele  af  stor  Værdi  for  den  politiske 
Udvikling.  Selv  ganske  smaa  Partier  faar 
en  Udsigt  til  Repræsentation,  som  de  ellers 
ikke  har;  medens  Vælgeren  nu  oftest  har 
to  Kandidater  at  vælge  imellem,  som  Fler- 
talsvalgets Krav  tvinger  til  at  samle  Stem- 
merne om,  vil  Vælgeren  under  Forholds- 
talssystemet  oftest  have  5—6  Lister  at 
vælge  imellem.  Man  bliver  fH  for  Koa- 
litioner mellem  Partier,  der  egentlig  er 
højst  uenige;  man  slipper  for  de  store 
Partier,  der  er  skrabet  sammen  af  de  mest 
uensartede  Bestanddele.  Der  bliver  i  Vir- 
keligheden langt  mere  Plads  for  Person- 
lighederne, for  Nuancerne.  Desuden  faar 
Hovedmassen  af  Rigsdagsmændene,  alle 
dem,  der  staar  nogenlunde  højt  paa  deres 
Partis  Liste,  en  ganske  anderledes  solid 
Stilling  end  nu,  hvor  en  tilfældig  lille  For- 
skydning i  en  enkelt  Kreds  kan  udelukke 
de  mest  firemragende  Partiførere.  Dette 
vil  efter  al  Sandsynlighed  firemme  Selv- 
stændigheden og  Fastheden;  det  bliver 
ikke  fornødent  som  det  nu  saa  ofte  sker 
at  bøje  og  svaje  efter  Øjeblikkets  Stem- 
ninger for  at  bevare  Kredsen.  Men  først 
og  fremmest,  der  bliver  en  langt  større 
Mulighed  for  politiske  Nydannelser,  fordi 
der  kun  l)ehøves  faa  Stemmer  til  at  faa 
enkelte  Kandidater  valgte. 

I  selve  Rigsdagen  vil  Forholdstalsvalg 
oftest  bevirke,  at  intet  enkelt  Parti  faar 
Flertal.  Dette  kan  være  uheldigt  under 
abnorme  Forhold  som  herhjemme,  hvor 
der  behøves  et  stærkt  Folketingsflertal 
til  at  tvinge  sin  Vilje  igjennem  overfor  et 
Landsting,  der  med  Kunst  er  indrettet  til 
at  være  uenig  med  Folketinget.  Derfor 
bør  her  Indførelsen  af  Forholdstalsvalg  til 
Folketinget  ledsages  af  en  grundig  Om- 
skabning  af  Landstinget.  Andre  Steder 
med  normale  Forfatninger  vil  det  derimod 
være  en  Fordel,  at  den  Majoritet,  Rege- 
ringen støtter  sig  til,  ikke  er  et  enkelt  fast 
sammensnøret  Parti,  der  altfor  let  forfalder 
til  despotiske  Tilbøjeligheder,  men  derimod 
mindre  Grupper,  der  vel  samles  om  visse 
fælles  Maal,  men  forøvrig  har  bevaret 
hver  sit  Særpræg. 

P.  Af. 


Græsk  Religion 

Af  J.  L.  HeiBERO. 


i  • 


f. 


Den  Forskjel,  man  plejer  at  gjøre  mellem  de  saakaldte  Naturreli- 
gioner og  de  Religionsformer,  der  er  stiftede  af  en  enkelt  Person,  er 
selvfølgeligt  historisk  set  kun  relativ.  Ogsaa  i  Naturreligionernes  Ud- 
vikling har  mægtige  Personligheder  sikkert  grebet  bestemmende  ind, 
og  paa  den  anden  Side  er  en  Religionsstifters  Optræden  kun  forstaae- 
lig  derved,  at  han  hos  sig  selv  og  sin  Samtid  forefinder  almenmenne- 
skelige religieuse  Motiver,  som  han  vel  kan  udnytte  mere  eller  mindre 
ejendommeligt,  men  som  dog  ogsaa  maa  have  gjort  sig  gældende  ved 
„Naturreligionernes"  Udvikling;  og  de  samme  Motiver  vil  ogsaa  paa- 
virke de  paa  et  dogmatisk  Grundlag  stiftede  Religioner  i  deres  videre 
Forløb.  Det  kan  derfor  ventes,  at  Studiet  af  Naturreligionerne  vil 
kaste  Lys  over  Religionens  Væsen  overhovedet  og  saaledes  bidrage  til 
Forstaaelsen  af  en  væsenlig  Side  af  menneskeligt  Aandsliv. 

Den  græske  Religion  er  nu  en  af  de  fuldkomneste  Typer  paa  denne 
Religionsform.  Uden  dogmatisk  Lærebygning  og  uden  noget  theoretisk 
uddannet  Præsteskab  til  Lærens  Bevaring  og  Udlægning,  har  den  ud- 
viklet sig  hos  og  med  Folket  selv,  i  alt  væsenligt  uforstyrret  af  frem- 
med Paavirkning,  og  som  frembragt  af  et  højt  begavet  Folk  er  den 
ikke  som  de  primitive  Religioner  bleven  staaende  paa  et  eller  andet 
lavere  Trin,  men  er  løbet  hele  Cirklen  rundt.  Desuden  foreligger  der 
ualmindeligt  rige  Kilder,  baade  skrevne  og  jordftmdrfe;  alene  det,  at 
der  i  Spidsen  for  den  græske  Litteratur  staar  saa  omfattende  og  fuld- 
endte Værker  som  de  homeriske  Digte,  er  en  uskatterlig  Støtte  for 
Forskningen.  Ganske  vist  ser  man  ikke  længere  i  dem  et  Udtryk  for 
Grækernes  ældste  religieuse  Forestillinger;  man  er  forlængst  paa  det 
rene  med,  at  de  repræsenterer  en  mere  fremskreden  Udvikling  end 
adskilligt  af,  hvad  der  findes  længere  ned  i  Tiden  andensteds  i  Græ- 
kenland, og  at  der  bag  ved  dem  ligger  mange  primitivere  Trin.  Man 
har  ogsaa  lært  at  skelne  mellem  Religion  og  Mythologi;  Myther  med 
religieust  Indhold  spiller  ingen  synderlig  Rolle  hos  Grækerne,  de  fleste 
er  en  poetisk  Leg,  der  intet  har  med  Religion  at  gjøre  og  undertiden 
synes  at  glemme,  at  det  er  Guder  den  leger  med.  Til  at  danne  sig 
en  Forestilling  om  Religionens  forhistoriske  Udvikling  gives  der  ikke 
andre  Midler  end  Analogier  fra  Børns  og  primitive  Folks  Sjæleliv;  med 
dem  som  Ledetraad  maa  man  søge  at  finde  Vej,  ikke  blot  i  det  store 
archæologiske  Materiale,  men  ogsaa  til  de  Fortidslevninger,  som  i  rigt 
,Maal  er  indmurede  i  de  homeriske  Digtes  moderniserede  Pragtbygning. 

Ligesom  Børn  har  de  primitive  Mennesker  havt  en  stor  Tilbøjelig- 

hed  til  at  personliggjøre  deres  Omgivelser;  alt,  hvad  der  kunde  gavne 
og  skade  dem,  tænkte  de  sig  uvilkaarligt  som  levende  Væsner.  Naar 
man  forestiller  sig,  hvor  hjælpeløst  Mennesket,  da  det  først  kom  til 
Bevidsthed,  maatte  føle  sig  overfor  den  omgivende  overmægtige  Natur, 
kan  der  ikke  være  nogen  Tvivl  om,  at  det  først  og  fremmest  maatte 
være  betænkt  paa  at  afværge  den  Skade,  som  de  Væsner,  det  forestil- 
lede sig  omgivet  af,  kunde  gjøre;  og  disse  Væsner  vandtes  ligesom 
Mennesker  ved  Bønner  og  Gaver  i  Form  af  Ofre,  de  oprindelige  reli- 
gieuse  Cultushandlinger.  Saaledes  er  Angsten  Religionens  Moder,  lige- 
som den  endnu  bestandigt  er  dens  Amme;  med  Ofret  kjøber  man  sig 
fri  for  større  Tab,  og  Bønnen  har  Charakteren  af  en  Besværgelse.  Af 
det  raaeste  Trin  af  denne  Personliggjørelse  af  Ting,  Fetischismen,  er 
der  kun  faa  Spor  i  græsk  Religion;  en  større  Rolle  spiller  Naturper- 
sonificationerne.  Blændet  a£  di^n«  nyopdagede  indiske  Religion  troede 
man  tidligere  at  kunne  constatere  en  JE(ække  saadanne  i  det  indoeuro- 
pæiske Urfolks  Religion.  Det  har  vist  sig  at  være  urigtigt.  Grækerne 
har  fra  Fællestiden  i  det  høieste  medbragt  Personiiicationen  af  Himlen, 
Zeus,  hvis  Navn  er  af  samme  Rod  som  (D)ju-(piter);  tydelige  Resier 
fra  den  Tid,  da  Zeus  var  selve  Himlen  tænkt  som  et  levende  Væsen, 
er  f.  Ex.  hans  Tilnavn  „den  skysamlende"  i  de  homeriske  Digte  og 
Udtryk  som  „Zeus  tordner"  eller  „Zeus  regner";  der  er  ogsaa  Spor 
af,  at  han  oprindeligt  dyrkedes  paa  Bjergtoppe,  hvor  man  jo  var  Him- 
len nærmere.  Ligeledes  er  der  i  de  homeriske  Digte  Levninger  af  en 
Opfattelse  af  selve  Floderne  som  levende  Væsner,  som  naar  der  tales 
om,  at  en  Kvinde  er  forelsket  i  en  „dybthvirvlende  Flod",  og  ved 
.  Vindene  kom  Personificationen  egenligt  aldrig  ud  over  dette  Stadium, 
løvri^t  førte  den  homeriske  Tids  Tilbøjelighed  til  Menneskeliggjørelse 
Personificationen  et  Skridt  videre.  Man  tænkte  sig  ikke  Naturtingen 
selv  som  et  levende  Væsen,  men  som  Bolig  for  et  saadånt:  Zeus 
throner  i  Himlen,  i  Floden  bor  der  en  Flodgud  i  mere  eller  mindre 
menneskelig  Skikkelse,  Solen  bliver  Solgudens  Vogn.  Overfor  Vindene 
gjør  Odysseen  et  Forsøg  paa  at  hjælpe  sig  paa  en  anden  Maade,  ved 
at  opfinde  en  Vindenes  Behersker,  der  udsender  de  virkelige  Vinde  og, 
naar  han  vil,  kan  spærre  dem  inde  i  en  Pose;  men  denne  Forestilling 
trives  ikke  i  den  følgende  Tid.  Ogsaa  i  Opfattelsen  af  Forholdet  mel- 
lem Floden  og  Flodguden  er  der  en  mærkelig  Vaklen,  som  tydeligst 
ses  i  Skildringen  af  Kampen  mellem  Achilleus  og  Xanthos  (Illaden  XXI), 
hvor  det  oprindelige  Billede  af  en  Flod,  der  rasende  gaar  over  sine 
Bredder,  et  Par  Gange  brydes  af  Forestilingen  om  et  menneskelignende 
Væsen  i  Floden. 

Disse  Naturpersonificationer  maatte  ifølge  Sagens  Natur  faa  en  local 
Charakter;  man  dyrkede  ikke  Floder  i  Almindelighed,  men  den  enkelte 
Flod  i  ens  Nærhed,  og  en  Havgud  havde  kun  de  Brug  for,  der  boede 
ved  Havet.  Der  opstod  saaledes  en  Mængde  Localguder.  Saaledes  er 
Hephaistos  oprindeligt  en  Localgud  for  Øen  Lemnos,  og  naar  Guderne 

i  Iliaden  bor  paa  Bjerget  Olympos  i  Thessalien,  er  det  en  Mindelse 
om,  at  de  i  sin  Tid  har  været  Localguder  for  en  derboende  Folke- 
stamme, som  tog  dem  med  sig  til  sit  ny  Hjem  hinsides  Havet;  med 
den  episke  Digtning,  som  blev  til  der,  udbredtes  saa  Kjendskabet  til 
disse  Guder  til  hele  den  græske  Verden.  Ogsaa  paa  anden  Maade 
kunde  Localguder  udvide  deres  Omraade.  Guder,  der  oprindeligt  var 
en  enkelt  Families  —  og  saadanne  har  Grækerne  havt  ligesaavel  som 
Romerne,  uagtet  de  i  den  udviklede  græske  Religion  spiller  en  lidet 
fremtrædende  Rolle  — ,  blev  med  Samfundets  Udvikling  først  Clanens 
og  Stammens,  derefter  Byens  og  Statens. 

En  saadan  Statens  Skytsgud,  der  antages  at  sørge  for  dens  Vel  i 
alle  Maader,  som  f.  Ex.  Athene  i  den  By,  hvis  Navn  hun  bærer,  kunde 
let  i  sit  Hjemsted  trænge  de  andre  Guder  noget  tilside  og  blive  den, 
til  hvem  man  henvendte  sig  med  alle  Anliggender.  Der  er  hos  Græ- 
kerne en  ikke  ringe  Tilbøjelighed  til  en  saadan  Henotheisme,  selv  om 
den  aldrig  blev  gjennemført  med  den  Consequens  som  Jahvedyrkelsen 
hos  Jøderne.  Denne  Enhedstendens,  der  dog  hos  Grækerne  ikke  som 
hos  Jøderne  under  Trykket  af  politiske  Begivenheder  førte  til  Mono- 
theisme,  staar  i  den  stærkeste  Modsætning  til  den  uhyre  Splittethed, 
hvormed  Polytheismen,  i  det  mindste  hos  de  indoeuropæiske  Folk,  er 
begyndt.  I  den  romerske  Statsreligion  findes  der  en  talløs  Skare  Sær- 
guder, som  hver  kun  har  en  ganske  speciel  Opgave  og  kun  paakal- 
des ved  en  enkelt  Lejlighed.  Saaledes  var  der  Guder  for  hvert  Trin 
i  Barnets  Udvikling  lige  fra  dets  Tilblivelse  i  Moders  Liv,  for  dets 
første  Skrig,  dets  Dien,  dets  første  Forsøg  paa  at  spise  og  drikke,  staa 
og  tale,  og  Bondens  Arbejde  beskyttedes  af  Guder  for  første,  anden  og 
tredie  Pløjning,  for  Saaning,  Harvning,  Lugning,  Høst,  Køren  ind  osv. 
Da  noget  ganske  lignende  fandtes  hos  de  gamle  Litauere,  kan  man 
heri  ikke  se  en  Opfindelse  af  Romerne;  djet  er  fælles  Arvegods,  som 
den  seje  romerske  Conservatisme  har  holdt  fast  ved  i  den  officielle 
Cultus;  i  Litteraturen  spiller  disse  Særguder  ingen  Rolle  saa  lidt  som 
overhovedet  i  dannede  Romeres  Bevidsthed.  Ved  nærmere  Eftersyn 
viser  der  sig  ogsaa  hos  Grækerne  Rester  af  et  saadant  Gudesystem; 
saaledes  er  Triptolémos,  der  dyrkedes  i  Athen,  oprindeligt  Gud  for  den 
tre  Gange  gjentagne  Pløjning.  Men  for  Grækerne  med  deres  plastiske 
Sans  havde  disse  blege  og  blodløse  Abstractioner,  der  end  ikke  havde 
noget  virkeligt  Egennavn,  men  benævnedes  efter  deres  lille  Function 
(„Forøgersken**,  „Lægeren"  o.  1.),  endnu  mindre  Interesse  end  for 
Romerne,  og  de  er  tidligt  forsvundne.  Da  den  stærkere  Samfærdsel 
bragte  de  forskjellige  Egnes  Gudekredse  i  Berøring  med  hinanden, 
foregik  der  paa  forskjellig  Maade  en  Udligning,  der  reducerede  Guder- 
nes Mængde.  Dels  greb  man  til  Polytheismens  sædvanlige  Udvej  at 
identificere  forskjellige  Guder,  der  havde  et  eller  andet  fælles  Træk; 
saaledes  slog  man  Phoibos  og  Apollon  sammen.  Gamle  Særguder  og 
andre,  mindre  udprægede  Gudepersonligheder  opslugtes  af  mere  per- 

sonlige  og  sank  ned  til  at  fungere  som  Tilnavne  for  disse;  naar  saa< 
ledes  ApoUon  engang  i  Iliaden  anraabes  som  Smintheus  (Markmuse- 
dræberen), skjuler  der  sig  i  dette  Tilnavn  en  local  Særgud.  Man  kunde 
ogsaa  hjælpe  sig  med  at  bringe  indvortes  beslægtede  Guder  i  en  ud- 
vortes Slægtskabsforbindelse,  saaledes  som  det  er  sket,  naar  den  thes- 
saliske  Lægegud  Asklepios  faar  Apollon  til  Fader  og  to  andre  selv- 
stændige Ls^eguder  Machaon  og  Podaleirios  til  Sønner,  eller  naar  den 
argiviske  Skytsgudinde  fortrænger  Zeus'  kvindelige  Pendant  Dione. 
Endeligt  kunde  gamle  Localguder  synke  ned  til  Heroer  eller  Dæmoner, 
saaledes  som  det  er  gaaet  den  underjordiske  Frugtbarhedsgud  Tro- 
phonios  i  Lebadea,  hvis  Navn  er  den  eneste  Erindring  om  hans  op- 
rindelige Function  („Ernæreren"). 

Ved  denne  Reductionsproces  har  Eposet  spillet  en  Hovedrolle;  det 
har  fejet  Gudekravlet  ned  fra  Olympdn  for  at  skaffe  Plads  for  de  store 
Guders  plastisk  klare  Skikkelser,  og  Herodot  har  ganske  Ret,  naar  han 
siger,  at  Homer  og  Hesiodos  har  skabt  Grækernes  Guder,  d.  v.  s. 
præget  deres  Skikkelser  og  givet  dem  deres  Virkekredse  og  deres  Op- 
levelser. Hvorvidt  de  homeriske  »Digte  gaar  i  deres  Menneskeli^jørelse 
af  Guderne,  er  bekjendt;  det  generer  dem  ikke  at  vise  Zeus  i  en  næsten 
pinligt  realistisk  Skændescene  med  sin  Kone  umiddelbart  efter,  at  han 
har  rystet  Olympen  ved  en  Trækning  i  Øjenbrynene.  Man  kan  lige- 
frem maale  den  egenlige  homeriske  Tids  Interesse  for  en  Gud  paa 
Graden  af  hans  Menneskeliggjørelse;  medens  de  dethroniserede  Hav- 
guder Nereus  og  Proteus  endnu  opholder  sig  i  deres  Element,  færdes 
den  ioniske  Havgud  Poseidon  paa  Olympen  ligesom  de  andre  Guder, 
og  kun  et  enkelt  Sted  nævnes  det  i  Tilknytning  til  en  local  Cultus,  at 
han  ogsaa  har  et  Palads  i  Havet;  at  han  engang  var  selve  det  Verden 
omgivende  Hav,  er  der  k^un  bevaret  en  afbleget  Erindring  om  i  et  Par 
forstenede  Tilnavne  (f.  Ex.  ,Jordomslutteren"),  medens  hans  Dobbelt- 
gænger Okeanos  næsten  ikke  er  kommen  ud  over  dette  Stadium.  En- 
kelte Guder,  som  Asklepios  og  Machaon,  er  blevet  fuldstændigt  til  al- 
mindelige menneskelige  Helte;  af  deres  Guddomsfunction  er  der*  kun 
blevet  en  Smule  Saarlægekunst  tilbage. 

Mod  den  homeriske  Tids  hensynsløse  Anthropomorphisme  spores 
der  enkelte  Steder  i  Digtenes  yngste  Lag  en  Reaction,  ^om  giver  sig 
Udslag  i  phantastiske  Overdrivelser,  som  naar  Åres  brøler  som  10,000 
Mand;  men  en  saadan  Opfattelse  af  Guderne  var  den  græske  Aand  for 
fremmed  til  at  faa  nogen  Udbredelse.  Idethele  er  Eposets  religieuse 
Forestillinger  mere  et  Udtryk  for  Aandsretningen  hos  den  homeriske 
Tids  lonere  end  almengyldige  for  hele  den  græske  Verden,  om  de  end 
paa  Grund  af  de  homeriske  Digtes  Autoritet  og  Udbredelse  fik  stor 
Indflydelse.  Særlig  tydeligt  er  Forholdet  ved  Sjæletroen,  en  af 
Religionens  Hovedkilder.  Sjæletro  og  Sjælecultus  finder  vi  i  fuldt  Flor 
i  Grækenland  i  den  efterhomeriske  Tid ;  derimod  kjender  de  homeriske 
Digte  den  ikke  som  levende,  men  kun  i  forstenede  og  uforstaaede  Lev- 

ninger.  De  homeriske  Menneskers  kraftige  Realisme  og  selvherlige 
Glæde  ved  Livet  kan  ikke  forestille  sig  en  virkelig  Tilværelse  uden 
Legeme;  derfor  bliver  Sjælens  Existens,  naar  den  har  forladt  Legemet, 
rent  skyggeagtig  og  magtesløs;  de  „væsensløse  Skygger"  er  indespær- 
rede i  Hades  og  kan  hverken  gavne  eller  skade  de  levende,  som  der- 
for heller  ikke  bringer  dem  Ofre  eller  giver  dem  Gaver  med  i  Graven. 
Patroklos'  Begravelse  (Illaden  XXIII),  hvor  Ligbaalet  fyldes  med  Offer- 
gaver, endog  med  dræbte  Krigsfanger,  skildres  som  en  ganske  særlig 
Æresbevisning,  og  med  Menneskeofret  udtaler  Digteren  sit  Mishag;  det 
hele  er  øjensynligt  en  Fortidsrest,  som  er  overtaget  fra  tidligere  Digte 
og  ikke  svarer  til  Begravelsesskikkene  i  den  egenlige  homeriske  Tid. 
At  denne  nu  virkeligt  paa  dette  Omraade  har  brudt  med  noget  gam- 
melt, og  at  den  senere  Sjælecultus  kun  er  en  Fortsættelse  af  dette 
udenom  den  homeriske  Tids  Rationalisme,  beviser  Gravfundene  fra  den 
bag  de  homeriske  Digte  liggende  „mykenæiske"  Periode,  der  vidner 
om  en  levende  Sjæletro.  Grækerne  har  som  alle  andre  Folk  begyndt 
med  den  Forestilling,  at  Sjælen  efter  Døden  fortsatte  sin  Tilværelse 
paa  et  andet  Sted,  men  i  væsenligt  samme  Former  og  derfor  med 
samme  Fornødenheder.  Det  blev  saaledes  de  efterlevendes  Opgave  at 
sørge  for  den  dødes  Velvære  og  sikre  sig  selv  mod  Fortræd  fra  hans 
Side  ved  at  give  ham  med  i  Graven,  hvad  han  behøvede,  Mad  og 
Drikke,  Vaaben  og  Klæder,  Heste  og  Hunde;  ogsaa  Menneskeofrene 
paa  Graven  har  til  Hensigt  at  skaffe  den  afdøde  standsmæssigt  Følge 
i  den  anden  Verden.  Man  har  sikkert  oprindeligt  medgivet  ham  alt 
hans  Gods  og  først  efterhaanden,  naar  økonomiske  Hensyn  fik  Bugt 
med  Angsten,  vovet  sig  til  at  knappe  af  paa  Gravgaverne,  saa  at  den 
døde  kun  fik  en  enkelt  Repræsentant  med  for  hver  Gruppe  af  sine 
Ejendele.  Lignende  praktiske  Hensyn  har  ogsaa  efterhaanden  forandret 
Begravelsesstedet.  Der  er  Spor  af,  at  man  oprindeligt  har  begravet 
den  døde  i  h^ns  eget  Hus,  som  saa  vistnok  blev  rømmet  og  ganske 
overlad^  ham.  Efterhaanden  som  Boligen  fik  større  Fasthed  og  Værdi, 
har  man  flyttet  Gravene  udenfor  Byen  og  endelig  samlet  dem  paa 
særlige  Gravpladser.  Ved  at  man  saaledes  fik  de  døde  paa  Afstand, 
løsnedes  langsomt  Forestillingen  om  deres  nære  Forhold  til  de  levende; 
det  maa  bl.  a.  have  ført  til,  at  det  stadige  Offer  af  Mad  og  Drikke  paa 
Graven  reduceredes  i  Hyppighed.  Og  herved  banedes  Vejen  for  Tan- 
ken om  et  Dødsrige  underjorden,  hvor  Sjælene  opholdt  sig  til  Stadig- 
hed for  kun  engang  imellem  at  indfinde  sig  ved  Graven  for  at  modtage 
Offer.  I  samme  Retning  maatte  Ligbrændingen  virke,  som  vistnok 
ogsaa  er  fremkaldt  af  praktiske  Grunde;  i  de  homeriske  Digte  er  den 
gjennemført  som  eneste  Gravskik.  Med  Sjæletroens  Uddøen  staar  det 
i  Forbindelse,  at  Mord  ikke  føles  som  en  Besmittelse  af  de  homeriske 
Mennesker;  de  frygter  ikke  for,  at  den  døde  skal  blive  krænket  ved, 
at  hans  Drab  sones  ved  Mandebod.  Senere  faar  Behandlingen  af 
Mordsager  atter  en  religieus  Charakter,  som  den  sikkert  ogsaa  op- 

rindeligt  har  havt.  Med  Sjæletroen  hænger  ogsaa  den  udbredte  Heros- 
cultus  sammen,  som  ligeledes  er  de  homeriske  Digte  ubekjendt;  den 
beholder  altid  Form  af  et  GravofFer  og  er  sikkert  oprindeligt  en  Ahne- 
cultus,  der  hviler  paa  Forestillingen  om  de  dødes  Magt  og  hævede  en- 
kelte særligt  mægtige  Afdøde  til  en  Art  Halvguder  eller  Dæmoner. 

De  homeriske  Guder  kjender  endnu  intet  til  Moral,  saalidt  som 
primitive  Religioner  overhovedet.  Moralen  er  ikke  noget  Product  af 
Religionen,  der  tvertimod  ofte  kræver  højst  umoralske  Ting  (Utugt, 
Lemlæstelser,  Menneskeofre,  Kætterbaal  og  Hexeprocesser,  for  blot  at 
nævne  de  mest  iøjnefaldende  Ting  fra  forskjellige  Religionsformer);  den 
er  af  ren  borgerlig  Oprindelse,  fremkaldt  og  betinget  af  Samfundsudvik- 
lingen, hvis  Fordringer  Religionen  efterhaanden  tvinges  til  at  anerkjende 
og  saa  forsyner  med  sit  Stempel  som  guddommelige  Paabud.  Det 
homeriske  Samfund  bestod  af  en  mægtig  eneraadig  Herrestand  og  deres 
undergivne  Hørige,  der  ikke  havde  mange  Rettigheder  at  kræve.  Man 
forestillede  sig  derfor  Guderne  ganske  i  Lighed  med  Jordens  mægtige; 
de  har  alle  menneskelige  Lidenskaber,  frister  og  forfører,  er  lunefulde 
og  modtagelige  for  Gaver.  Om  den  snilde  Autolykos,  Odysseus'  Mor- 
fader, hedder  det  saaledes  i  Odysseen,  at  han  kunde  overvinde  alle 
Mennesker  ved  List  og  ved  Ed,  og  at  denne  Færdighed  var  en  Gave 
fra  hans  Skytsgud  Hermes,  til  hvem  han  ofrede  ham  velbehagelige 
Bovstykker.  Odysseen  røber  forøvrigt  ogsaa  paa  dette  Omraade  sin 
senere  Oprindelse  derved,  at  der  her  viser  sig  de  første  Spor  af  mo- 
ralske Functioner  for  Guderne,  som  naar  Zeus  antages  at  beskytte  Vej- 
forende  og  hjælpeløse. 

Men  efterhaanden  som  Kravet  om  Retfærdighed  i  Samflmdet  blev 
stærkere  og  stærkere,  fordrede  den  religieuse  Bevidsthed  ogsaa  af 
Guderne  Retfærdighed  i  Verdensordnen  og  stilledes  saaledes  overfor 
det  frygtelige  Spørgsmaal:  hvorfra  kommer  det  onde?  hvorfor  maa  de 
gode  saa  ofte  lide,  mens  de  onde  gaar  fri?  I  et  af  de  yngste  Partier 
af  Odysseen  (I.  Bog)  lader  Digteren  Zeus  beklage  sig  over  den  almin- 
delige Opfattelse,  at  det  onde  saavel  som  det  gode  kommer  fra  Gu- 
derne, medens  det  i  Virkeligheden  er  Menneskenes  egen  Formastelig- 
hed, der  bringer  Ulykken  over  deres  Hoved.  Man  er  selvfølgeligt 
begyndt  med  den  her  udtrykte  Tanke,  at  kun  Misgjerninger  foranlediger 
Gudernes  Vrede  og  Straf,  men  at  denne  ogsaa  altid  rammer  selve  den 
skyldige.  Erfaringen  maatte  imidlertid  snart  oplyse,  at  intet  af  disse 
to  Postulater  honoreres  af  Tilværelsen.  I  hvilken  Grad  dette  Problem 
pinte  Sindene,  kan  ses  af  flere  Steder  i  Theognis'  Digte  (c.  500). 
„Kjære  Zeus,  jeg  forstaar  dig  ikke,"  hedder  det  saaledes,  „du  hersker 
jo  over  alle,  idet  du  alene  har  Æren  og  Magten,  du  kjender  tilbunds 
hver  Mands  Hjerte  og  Sind,  og  du  har  det  allerhøjeste  Herredømme, 
Konge.  Hvor  kan  du  da  bære  det  over  dit  Hjerte  at  behandle  Mis- 
dædere og  den  retfærdige  ens?"  Et  andet  Sted  truer  han  Zeus  med, 
at  ingen  længere  vil  ære  Guderne,   hvis  de  ikke  gjør  Forskjel   paa 


u 


Græsk  Religion  567 

godes  og  ondes  Lod.  Man  havde  allerede  tidligt  grebet  til  den  For- 
klaring, at  Fædrenes  Synder  hjemsøges  paa  Børnene.  Solon  skildrer 
i  et  af  sine  Digte  gribende,  hvorledes  Zeus  ikke  som  en  dødelig  Mand 
farer  hidsigt  op  over  hver  enkelt  Forseelse,  men  sidder  tavs  og  holder 
Øje  med  alt;  naar  hans  Straf  saa  pludseligt  slaar  ned,  bøder  uskyldige 
med  de  skyldige,  deres  Børn  eller  senere  Efterkommere.  Endnu  i  6. 
Aarh.  stod  Oraklet  i  Delphi  paa  dette  Standpunkt.  Da  en  Spartaner 
var  fræk  nok  til  at  spørge  det,  om  han  ved  falsk  Ed  maatte  bedrage 
en  Gæstevens  Børn  for  noget  betroet  Gods,  svarede  Oraklet:  „I  Øje- 
blikket er  det  fordelagtigst  at  sejre  ved  Ed  og  røve  Godset;  sværg  kun. 
Døden  venter  jo  ogsaa  den  ordholdne  Mand.  Men  Eden  har  en  Søn, 
navnløs,  uden  Hænder  og  Fødder;  dog  hurtigt  kommer  han  over 
Misdæderen,  griber  hans  Slægt  og  hele  hans  Hus  og  lægger  det  øde; 
men  den  ordholdne  Mands  Slægt  trives  bedre  i  Fremtiden." 

Disse  Steder  viser,  hvor  fjernt  Tanken  om  Straf  efter  Døden  endnu 
laa  Grækernes  Forestillinger.  Men  jo  mere  den  Slægtsfølelse  svække- 
des, der  alene  kunde  finde  Retfærdighedskravet  opfyldt  ved,  at  Børnene 
bødede  for  deres  Fædre,  desto  stærkere  maatte  Sindene  trænges  hen 
imod  en  Løsning,  der  bragte  Balance  i  Regnskabet  ved  en  Gjengæl- 
delse  efter  Døden.  Allerede  Theognis  fremsætter  for  Zeus  det  Ønske, 
at  det  maatte  behage  Guderne  at  lade  den  enkelte  selv  lide  Straffen 
for  sine  onde  Gjerninger  istedenfor  at  hjemsøge  hans  uskyldige  Børn, 
og  med  den  stigende  Individualisme  har  saadanne  Tanker  sikkert  rørt 
sig  hos  mange,  der  ikke  kunde  finde  Hvile  i  Forestillingen  om  en 
Slægtsskyld.  For  Mened  havde  man  allerede  forlængst  været  nødt  til 
at  antage  en  Straf  efter  Døden,  som  det  antydes  et  Par  Steder  i  Iliaden ; 
Mened  forblev  altid  efter  græsk  Ret  en  Sag  mellem  Guddommen  og 
Menederen,  som  den  jordiske  Retfærdighed  ikke  ramte;  desto  nødven- 
digere var  det  at  antage  en  særlig  guddommelig  Straf  derfor.  Der 
var  herved  anvist  den  Udvej  at  lade  Retfærdigheden  ske  Fyldest  i 
det  andet  Liv,  saa  meget  mere  som  de  underjordiske  Magter,  der 
ingen  Rolle  spillede  i  homerisk  Religion,  nu  træder  stærkere  frem  i 
Tro  og  Cultiis.  Tidens  Stemning  spores  i  det  sene  Indskud  i  Odys- 
seens XI.  Bog,  hvori  Tityos',  Sisyphos'  og  Tantalos'  Lidelser  i  Under- 
verdnen skildres,  og  de  eleusinske  Mysterier,  der  lovede  Menighedens 
Medlemmer  bedre  Vilkaar  i  Livet  og  i  Døden,  lagde  stedse  mere  Ho- 
vedvægten paa  det  sidste  Moment,  Sjælens  Udsigter  i  det  andet  Liv. 
Den  gamle  Sjæletro,  som  atter  havde  faaet  Magt  over  Menneskene, 
gav  overhovedet  Udødeligheden  en  ganske  anden  Realitet  end  Skygge- 
livet i  det  homeriske  Hades  og  skabte  Muligheden  for  Straf  og  Be- 
lønning efter  Døden.  En  særlig  Form  antog  Udødelighedstroen  i  Sparta, 
hvor  Herakles  var  Nationalhelten  og  hans  Skæbne  forbilledlig  for  en- 
hver Borger;  ligesom  Herakles  hele  sit  Liv  havde  udstaaet  Kamp  og 
Møje  og  til  Løn  var  indgaaet  til  det  evige  Liv  paa  Olympen,  hvor  han 
er  formælet  med  Ungdommens  Gudinde  Hebe,  saaledes  venter  Udøde- 

ligheden  enhver  spartansk  Kriger,  der  har  gjort  sin  Pligt,  en  Religion, 
der  ligesom  Muhammedanismen  bærer  tydelige  Spor  af  at  være  blevet 
til  for  et  Folk  af  Soldater.  I  den  almindelige  græske  Statsreligion 
sejrede  derimod  Tanken  om  Udødeligheden  og  Dom  efter  Døden  aldrig 
fuldstændigt,  om  den  end,  tildels  under  Indflydelse  af  fremmede  Ele- 
menter, beskæftigede  den  religieuse  Tænkning  hos  mange  som  en  Løs- 
ning paa  Retfærdighedskravet,  saaledes  baade  hos  Pindar  og  hos  Ai- 
sChylos;  men  den  maatte  bestandig  kæmpe  med  de  homeriske  Fore- 
stillinger, hvormed  enhver  Græker  var  fortrolig  fra  Barnsben. 

Det  lykkedes  heller  ikke  denne  religieuse  Bevægelse  at  faa  helt 
Bugt  med  den  gamle,  anthropomorphistiske  Forestilling  om  Gudernes 
Misundelse.  Foruden  at  denne  Forestilling  bunder  dybt  i  den  almen- 
menneskelige Angst  for  et  snarligt  Omslag  paa  Lykkens  Højdepunkter, 
nærede  Grækerne  en  saa  rodfæstet  Mistillid  til  alle  Magthavere,  at  den 
Antagelse,  at  Guderne  ikke  kunde  lide,  at  Mennesker  blev  for  lykke- 
lige og  ligesom  gjorde  Indgreb  i  de  salige  Guders  Privilegier,  maatte 
forekomme  dem  som  en  plausibel  Forklaring  af  uforskyldte  Ulykken 
Baade  Digtere  og  Tænkere  har  bestridt  denne  anthropomorphistiske 
Rest,  og  den  attiske  Religieusitet  har  gjennem  Solon  og  Aischylos  om- 
fortolket den  saaledes,  at  det  ikke  var  Menneskets  Lykke  i  og  for  sig, 
der  vakte  Gudernes  Mishag,  men  det  Overmod,  der  er  dens  uadskille- 
lige Ledsager.  Men  selv  hos  Aischylos  og  den  af  attisk  Fromhed 
dybt  grebne  Herodot  bryder  den  gamle  Opfattelse  dog  af  og  til 
igjennem. 

Den  ny  religieuse  Aand  giver  sig  Udslag  i  en  Kritik  af  de  gamle 
Fortællinger  om  Guderne;  saaledes  forkaster  eller  omdanner  Pindar 
med  fuld  Bevidsthed  de  Myther,  som  ikke  kan  forliges  med  hans 
Forestillinger  om  Gudernes  Væsen  og  Værdighed.  Et  voldsomt  An- 
greb ikke  blot  paa  Anthropomorphismen  men  ogsaa  paa  Polytheismen 
udgik  i  Slutningen  af  6.  Aarh.  fra  den  ioniske  Naturphilosophi,  idet 
Xenophanes  af  dens  Stræben  efter  at  finde  Enhed  i  Tilværelsen  uddrog 
det  Resultat,  at  Guddommen  kun  var  en;  i  sine  Digte  forkaster  han 
Eposets  Fortællinger  som  „Opspind  af  de  gamle"  og  trdvikler  skarp- 
sindigt, at  de  menneskelignende  Guder  kun  er  den  menneskelige  Phan- 
asis  Fostre,  ligesom  Heste  og  Køer  vilde  tænke  sig  deres  Guder  i 
Hestes  og  Køers  Lignelse,  det  antike  Udtryk  for  den  navnlig  af  Feuer- 
bach  begrundede  Sætning,  at  det  ikke  er  Gud,  der  har  skabt  Menne- 
sket i  sit  Billede,  men  Mennesket,  der  skaber  sin  Gud  i  sit.  Siden 
Xenophanes'  Angreb  taler  Grækernes  Litteratur  lige  til  den  borgerligt 
orthodoxe  Xenophon  ikke  gjerne  om  „Guderne",  hvor  der  er  Tale  om 
Naturen  og  Verdensordnen,  men  hellere  om  „det  guddommelige"  som 
den  styrende  Verdensmagt.  Derimod  henvender  Bøn  og  Cultus  sig 
bestandigt  til  den  enkelte  Gud  som  det  guddommeliges  Repræsentant 
i  det  enkelte  Tilfælde,  uden  at  der  dog  er  synderlige  Spor  af  en  over- 

troisk  Forvexling  af  Guden  selv  med  det  Gudebillede,  i  hvis  Tempel 
man  beder  og  ofrer. 

Disse  Folketroens  Guder  opfattes  ikke  som  værende  til  fra  Evighed 
af,  end  mindre  som  Verdens.  Skabere;  de  er  tilblevne  med  den,  men 
evige  og  salige.  Bestræbelsen  for  at  gjøre  dem  saa  ophøjede  som 
muligt  fører  imidlertid  til,  at  Afstanden  mellem  dem  og  Menneskene 
bliver  større  end  i  de  gode  gamle  homeriske  Dage,  og  Grækernes  Sans 
for  Maal  og  Grænse  (inder  netop  heri  en  religieus  Tilfredsstillelse. 
Grundtonen  i  græsk  Religion  er  den  stærke  Følelse  af  Menneskets 
Afmagt  og  de  menneskelige  Forholds  Usikkerhed.  I  et  af  sine  Digte 
udmaler  Solon  som  *  Resultatet  af  et  langt  Livs  Erfaring,  hvor  lidet 
Mennesket  er  istand  til  at  forudse  og  sikre  sig  Udfaldet  af  sine  Be- 
stræbelser; det  ligger  i  Gudernes  Haand.  Og  denne  Betragtning  møder 
en  overalt  i  græsk  Litteratur;  den  er  Bagrunden  for  Tragodiens  Al- 
vors tale,  den  klinger  med  i  Sokrates'  Ironi,  den  er  Grundlaget  for 
Xenophons  landøkonomiske  og  militaire  Praxis ;  altid  og  allevegne  ind- 
skærper Grækerne  sig  selv:  husk,  at  du  er  et  Menneske,  erkjend  dig 
selv  i  din  menneskelige  Begrænsning.  Derfor  blev  i  deres  Øjne  Hybris, 
Overmod  og  Selvovervurdering,  den  menneskelige  Hovedlast  og  Grund- 
skyld, og  i  Advarslerne  derimod  kan  deres  nationale  Tilbøjelighed  til 
denne  Fejl,  som  ligger  saa  nær  op  ad  deres  selvhævdende  Individua- 
lisme, læses  mellem  Linierne.  Menneskets  moralske  Opgave  betegner 
de  med  Ordet  Sophrosyne,  som  ikke  kan  oversættes  paa  noget  andet 
Sprog,  men  omtrentligt  omskrives  som  den  bevidste  og  villige  Ind- 
ordnen sig  i  den  guddommelige  Verdensorden,  i  Verdenskunstværkets 
Kosmos.  De  har  Tillid  til  denne  Verdensordens  Fornuftighed  og  vil 
gjerne  tro  paa  Guddommens  Visdom;  men  Tanken  om  en  kjærlig  Gud 
var  og  blev  Grækerne  fremmed;  deres  ubestikkelige  Realisme  kunde 
ikke  finde  en  saadan  Guds  Spor  i  en  Tilværelse,  der  efter  Pindars  Ord 
giver  to  Onder  for  hvert  Qode. 

For  denne  deres  Livsanskuelse  saa  Grækerne  en  iøjnefaldende  Be- 
kræftelse i  Perserkrig^ns  vidunderlige  Udfald.  Ligesom  tidligere  Kroisos' 
og  Polykrates'  Fald  havde  tjent  som  advarende  Exempler  paa  den  gud- 
dommelige Nemesis,  saaledes  blev  nu  Xerxes  det  incarnerede  barbariske  • 
Overmod,  der  havde  drømt  sig  Guderne  lig  og  villet  trodse  Elemen- 
terne og  derfor  var  faldet  paa  sine  Gjerninger.  Det  er  denne  Stem- 
ning, som  gjennemtrænger  Aischylos'  Tragodie  „Perserne",  og  det  er 
den,  som  har  omvendt  Herodot  fra  den  ioniske  Skepsis,  hvori  han 
var  voxet  op.  Men  allerede  i  sidste  Halvdel  af  5.  Aarh.  trænger  den 
ioniske  Naturvidenskab  ind  i  Athen  og  sætter  den  nedarvede  Religion 
og  Moral  under  Debat.  Det  er  nu  ikke  længere  de  anstødelige  Myther, 
man  vil  have  bort,  det  er  selve  Guderne,  man  vil  fortrænge  og  erstatte 
med  blinde  og  upersonlige  Naturlove,  og  selve  de  moralske  Grund- 
begreber, der  bliver  flydende.  Denne  Uro  og  Kamp  spejler  sig  i 
Euripides'   Dramaer;    han    gaar  undertiden   ligefrem  ud  paa  at  sætte 

Folketroens  Guder  i  Gabestokken  ved  at  lade  de  naive  gamle  Myther 
støde  sammen  med  og  knuses  mod  sin  Samtids  moralske  B^eber  og 
finder  en  Glæde  i  at  forkynde  den  ny  Oplysnings  dristigste  Lærdomme 
fra  Scenen.  Heller  ikke  for  Sokrates,  d^r  standsede  Sophistemes  Op- 
løsningsarbejde  paa  det  ethiske  Omraade,  betød  Folketroens  Guder 
noget  virkeligt,  om  han  end  ikke  directe  angreb  dem.  Spørgsmaalet 
om  Retfærdighed  i  Tilværelsen  interesserede  ham  ikke  synderligt,  da  han 
havde  hævet  sig  til  fuldkommen  Frigjorthed  overfor  denne  Verdens 
Goder  og  var  urokkeligt  forvisset  om,  at  en  Mand,  der  gjør  sin  Pligt, 
kan  der  intet  ondt  times  hverken  her  eller  hisset.  Naar  Sokrates  var 
overtydet  om,  at  en  guddommelig  Røst  —  hans  „Daimonion"  —  talte 
i  hans  Indre,  var  det  et  afgjørende  Brud  med  al  græsk  Religion,  hvis 
Forudsætning  var,  at  den  enkelte  kun  traadte  i  Forhold  til  Guderne 
gjennem  Staten,  og  Grækerne  gik  ikke  videre  ad  den  Vej.  At  dette 
Daimonion  kun  advarede,  hænger  dybt  sammen  med  Sokrates'  ikke 
ugræske  Grundanskuelse;  den  ethisk  rigtige  Handling  kan  end  ikke 
Guddommen  positivt  give  Anvisning  paa,  den  maa  og  kan  Mennesket 
selv  naa  til  ved  at  følge  sin  Fornuft. 

Heller  ikke  den  senere  Philosophi  indlod  sig  paa  directe  Polemik 
mod  Folketroens  Guder,  hvis  Existens  ikke  engang  Epikureeme  be- 
stred; men  de  var  for  den  ikke  længer  Bærere  af  det  egenlige  reli- 
gieuse  Liv.  For  Platon,  der  som  bekjendt  vilde  have  Digterne  udvist 
af  sin  Idealstat  paa  Grund  af  deres  vildledende  Udtalelser  om  Gu- 
derne, var  Guddommen  identisk  med  det  godes  Ide;  hans  dualistiske 
Livsanskuelse,  der  i  hans  sidste  Skrifter  enkelte  Steder  fører  til  An- 
tagelsen af  et  uovervindeligt  ondt  Princip,  aabner  Døren  for  allehaande 
Mystik.  Derimod  er  Aristoteles'  Gudsbegreb  rent  videnskabeligt;  Gud- 
dommen er  for  ham  „den  ubevægede  Bevæger",  den  Hypothese,  som 
hans  philosophiske  System  ikke  kan  undvære.  Stoicismen  forenede 
en  udpræget  Forsynstro  med  sin  pantheistiske  Grundopfattelse;  Epi- 
kureeme var  Materialister  og  benægtede  Gudernes  Indgriben  i  Verdens- 
ordnen. Disse  to  philosophiske  Systemer  var  i  den  senere  Oldtid  de 
dannedes  Religion,  og  trods  de  kyniske  Philosophers  Moralprækener, 
der  søgte  at  popularisere  den  philosophiske  Ethik,  blev  Kløften  mel- 
lem de  dannede  og  Folkereligionen  større  og  større,  og  denne  drog 
ingen  Fordel  af  det  Verdensbillede,  Philosophien  var  naaet  til. 

Derimod  indgik  Folkereligionen  en  Forbindelse  med  de  mystiske 
Elementer  i  den  gamle  Religion.  At  Mystiken,  der  i  en  eller  anden 
Form  gaar  ud  paa  en  Forening  med  Guddommen,  er  i  den  skarpeste 
Modsætning  til  det  centrale  i  den  græske  Religion,  er  klart  af  det  fore- 
gaaende.  Hvad  der  findes  af  Mystik  hos  Grækerne,  er  ogsaa  altid 
kommet  udefra.  Først  trængte  i  7.  Aarh.  Dionysosdyrkelsen  ind  fra 
Thrakien  med  sine  vilde  natlige  Fester,  hvor  Mænd  og  Kvinder  hen- 
gav sig  til  Udskejelser  og  Beruselse,  med  sin  bedøvende  og  hidsende 
Musik  og  sin  Ekstase,  hvori  Festdeltagerne  følte  sig  opfyldte  af  Guden. 

Dette  ugræske  Sværmeri,  der  hverken  bød  nogen  ny  Lære  eller  ny 
Moral,  mødte  megen  Modstand,  hvorom  Erindringen  lever  i  adskillige 
Sagn;  først  da  Oraklet  i  Delphi  anerkjendte  den  ny  Gud,  fik  hans 
Dyrkelse  større  Udbredelse,  men  blev  samtidigt  i  de  sobre  Grækeres 
Hænder  befriet  fra  sine  værste  Udvæxter.  Vel  blev  der  i  enkelte 
Egne,  særligt  i  Boiotien,  en  Del  af  den  oprindelige  Vildskab  tilbage; 
men  til  Gengæld  skabte  Dionysosfesterne  i  Athen  den  dramatiske  Kunst. 

Fra  de  samme  Egne  kom  i  Slutningen  af  6.  Aarh.  Orphicismen  til 
Athen  og  udbredtes  af  ivrige  og  hensynsløse  Propheter;  den  fandt  og- 
saa  Vej  til  Sy.ditalien,  hvor  Pythagoras  optog  nogle  af  dens  Lærdomme. 
Den  mødte  med  et  helt  theologisk  og  moralsk  System.  Sjælen  var  af 
guddommelig  Oprindelse  og  til  Straf  bunden  til  Legemet  og  fordømt 
til  ved  en  Sjælevandring  at  gjennemgaa  en  Række  Tilværelser,  Ren- 
selse for  Legemets  Besmittelse  og  den  endelige  Udløsning  kunde  kun 
de  orphiske  Ceremonier  bringe;  Menighedens  værdige  Medlemmer  fik 
Udsigt  til  et  yppigt  Vellevnet  efter  Døden,  medens  de  uindviede  skulde 
ligge  i  Mudderpølen.  Denne  Lære  fik  stor  Indflydelse  paa  det  5.  Aar- 
hundredes  religieuse  Grublerier;  de  ovenfor  berørte  Forestillinger  om 
Sjælens  Udødelighed  og  om  Straf  og  Belønning  efter  Døden  stammer 
væsenligt  fra  Orphicismen  ligesom  de  detaillerede  Helvedesphantasier, 
der  træffes  hos  Platon  og  andensteds.  Men  anerkjendt  af  Statsreligionen 
blev  Orphicismen  aldrig.  Derimod  afgav  den  en  frugtbar  Jordbund  for 
fremmed  Mystik,  da  mod  Oldtidens  Slutning  Smaastaterne,  hvortil  den 
gamle  Religion  var  nøje  knyttet,  mistede  alt  Hold  paa  Folket,  og  den 
var  saaledes  et  Moment  med  i  den  hedenske  Folkereligions  Forraad- 
nelsesproces. 

Det  var  denne  forvildede  og  til  sig  selv  overladte  Folkereligion,  som 
Christendommen  pvervandt;  til  Gjengjæld  tog  den  græske  Philosophi 
saa  Magten  i  den  christne  Kirkes  dogmatiske  Lærebygning. 


Vore  Tyendeforhold. 


Udtalelser  af 
Højskoleforstander  Helge  Hostrup;  Redaktør  J.  P.  Sundbo  og  Højskoleforstander 

H.  C.  Nielsen,  Svinning. 


De  stillede  Spørgsmaal  er  disse: 

1)  Er  Karlekamrene  og  Pigekamrene  paa  Herregaardene  og  Bøndergaardene  hyppig 
af  en  saadan  sundhedsfarlig  Art,  at  der  er  Grund  til  fra  Statens  Side  at  gribe  ind  der- 
imod ved  Bestemmelse  af  Lys-,  Varme-  og  Rumforhold,  Forbud  mod  Anvendelse  af 
Dobbeltsenge  osv.? 

2)  Bør  der  ved  Lov  fastsættes  en  Begrænsning  af  Tyendets  Arbejdstid,  særlig  for 
Børn? 

3)  Bør  den  efter  Tyendeloven  bestaaende  Ret  til  „Hustugt*^  overfor  Tjenestelouie 
af  indtil  18  Aar  og  Tjenestepiger  indtil  16  Aar  afskaffes  eller  indskrænkes? 

4)  Bør  der  paalægges  Husbonden  en  bestemt  Forpligtelse  til  at  tilkalde  Læge,  nair 
Tyendet  er  sygt,  særlig  naar  det  gælder  Børn? 

5)  Er  der  Grund  til  at  indføre  tvungen  Ulykkesforsikring  for  Tjenestefolk  pai 
Landet? 

Højskoleforstander  Helge  Hostrup. 

Jeg  har  ladet  Deres  Spørgsmaal  gaa  videre,  idet  jeg  har  henvendt 
mig  til  en  Del,  der  enten  selv  tjente  eller  paa  nært  Hold  havde  set 
Forholdene.  Jeg  har  nu  modtaget  en  Række  Besvarelser,  mer  eller 
mindre  udførlige,  undertiden  kun  bestaaende  i  et  Ja  eller  Nej.  Selv- 
følgelig er  der  nogle,  der  opfatter  hele  Sagen  som  en  Chicane  overfor 
Bondestanden.  Der  er  jo  overhovedet  dem,  der  altid  tror,  at  man  vil 
deres  Stand  til  Livs,  hvis  man  søger  at  bane  Vej  for  Fremskridt  inden- 
for den. 

Af  29  Besvarelser  gaar  7  ud  paa,  at  Karlekamrene  er  upaaklage- 
lige;  er  de  svinske,  saa  er  det  Karlenes  egen  Skyld.  En  skriver  saa* 
ledes:  „Karlene  har  megen  Skyld  i,  hvordan  Kamrene  ser  ud.  Man 
har  Exempler  paa,  at  der  er  Karle,  som  synes,  at  det  er  en  Fornøjelse 
at  gøre  Karlekamrene  til  Svinestier  —  ja  meget  værre,  for  Svinestierne 
er  der  dog  altid  lidt  Orden  i.  Naar  saa  Kamrene  ser  saadan  ud,  saa 
er  det  altid  Husbondens  Skyld,  det  er  aldrig  Karlenes  egen  Skyld; 
saadan  skal  det  nok  komme  til  at  lyde,  selv  om  Husbonden  har  gjort 
sig  aldrig  saa  megen  Umage  for  at  holde  rent  derinde. **  Han  mener, 
at  en  stor  Del  af  Karlene  helst  vil  bo  lige  op  ad  Stalden,  fordi  der 
saa  ikke  er  saa  koldt  i  Kammeret  om  Vinteren.  Karlene  raader  selv 
for,  om  de  vil  ligge  i  Dobbeltseng  eller  enkelt,  mener  han,  de  kan  jo 
bare  betinge  sig,  naar  de  fæster  sig  bon,  at  de  vil  være  ene  om  en 
Seng.  Kun  Jernvinduerne  i  Karlekamrene  vil  han  have  ombyttet  med 
Trævinduer. 

De  22  er  enige  om,  at  Karlekamrene  er  meget  slette.  Enkelte  paa- 
staar,  at  de  er  noget  bedre  paa  Herregaardene  end  paa  almindelige 
Bøndergaarde.  Det  synes  ogsaa,  som  Pigekamrene  gennemgaaende  er 
bedre  end  Karlekamrene.  Jeg  giver  Ordet  til  nogle  af  dem.  En  med- 
deler: Jeg  tjente  forrige  Aar  paa  en  middelstor  Gaard  i  ...;  der  var 
Karlekammeret  det  usleste  Hul  i  hele  Gaarden.  Der  var  nok  Brædde- 
gulv, men  det  var  fortæret  af  Svamp,  saa  der  var  det  ene  Hul  ved 
Siden  af  det  andet,  og  Svampen  gik  selvfølgelig  op  i  mit  nye  Skab  og 
ødelagde  det  fuldstændigt.  Kammeret  havde  Udgang  til  et  Rum,  hvor 
der  ogsaa  var  Udgang  for  baade  Heste  og  Køer,  saa  enhver  kan  nok 
tænke  sig,  hvilken  Atmosfære  der  var  i  Kammeret  om  Sommeren. 
Og  om  Vinteren,  naar  det  frøs,  kunde  man  skrabe  Rimen  af  Væggene. 

Men  naar  der  saa  kom  Tøvejr,  saa  rendte  Vandet  ned  i  Sengen. 

Der  var  ikke  andet  end  et  lille  Jemvindu,  som  slet  ikke  var  til  at  lukke 
op.   Man  kunde  paa  ingen  Maade  faa  Luften  fornyet  ad  anden  Vej  end 

igennem  Udgangen  og  enhver  kan  tænke  sig,  hvordan  den  blev.  — 
Det  er  ikke  det  eneste  Sted,  jeg  kender  af  den  Slags.  — "  En  anden 
skriver  følgende:  Jeg  har  tjent,  siden  jeg  var  10  Aar  gammel,  i  Reglen 
i  almindelige  Bøndergaarde.  Ja  jeg  har  dog  tjent  paa  en  Herregaard. 
Kamrene,  jeg  har  været  i  paa  disse  Gaarde,  har  været  meget  for  smaa. 
Der  var  usund  Luft,  meget  mørkt  og  kun  Stengulv.  Sengene  var  der 
ingen  Brædder  i.  —  Naar  der  kommer  en  ny  Karl  eller  Dreng  i  saa- 
dan  en  Gaard,  saa  burde  Sengen  gøres  i  Stand,  Sengklæderne  skulde  ud 
i  frisk  Luft,  og  den  gamle  Halm  skulde  af  Kassen."  Men  det  sker  ikke 
altid.  „Denne  Halm  kan  undertiden  blive  2  å  3  Aar  gammel,  inden 
den  bliver  skiftet;  der  skal  jo  endda  noget  Halm  til  saadan  en  Seng, 
siger  Bønderne.  Men  Brædder  til  en  Sengebund  koster  jo  Penge, 
Halmen  avler  de  jo  dog  som  Regel  selv.  —  De  allerfleste  Steder,  hvor 
jeg  har  tjent,  har  jeg  haft  en  at  ligge  sammen  med.  Det  kan  jo  sag- 
tens gaa,  naar  den,  man  ligger  sammen  med,  er  ordentlig.  Men  jeg 
har  tjent  sammen  med  en,  som  i  højeste  Grad  var  uren.  Det  er  jo 
ikke  behageligt.  Vinduet  i  saadan  et  Kammer  er  s6m  Regel  ikke  større, 
end  at  en  Dreng  paa  12  Aar  kan  faa  ondt  ved  at  kravle  igennem  det. 
Døren  gaar  for  det  meste  ud  mod  Stalden."  En  tredie  fortæller:  Jeg 
havde  et  Kammer  i  Sommer,  det  var  gammelt,  og  Kalken  faldt  ned 
rundt  om.  Det  laa  midt  imellem  Hønsehuset  og  Hestestalden  og  der 
var  kun  et  enkelt  Vindue.  Da  Kammeret  var  gammelt,  kunde  der  selv- 
følgelig strømme  Luft  ind  til  mig  baade  fra  Stalden  og  Hønsehuset. 
Selv  om  jeg  havde  Vinduet  til  at  staa  aabent  baade  Dag  og  Nat,  kunde 
jeg  ikke  faa  den  grimme  Lugt  ud  af  Kammeret.  —  Dobbeltsenge  mener 
jeg  absolut  burde  forbydes.  Jeg  er  selv  bleven  smittet  ved  dem  og 
ved,  hvor  ubehageligt  det  er  at  faa  en  saadan  Sygdom,  som  man  ellers 
nok  kunde  have  undgaaet,  naar  man  ikke  havde  ligget  to  sammen  i 
en  Seng."  En  fortæller,  at  han  har  været  som  Tyende  paa  Bønder- 
gaarde, hvor  der  har  været  meget  daarlige  Kamre.  „Der  var  lidt  Plads 
og  meget-  fugtigt  Lergulv,  Dobbeltsenge  og  smaa  Vinduer",  skriver  han. 
Undertiden  laa  Kammeret  imellem  Hestestald  og  Kostald,  og  Dampen 
fra  Staldene  fyldte  det  snævre  Rum.  Han  ønsker  absolut  enkelte  Senge 
indførte,  „for  at  man  ikke  skal  blive  smittet  af  farlige  Sygdomme."  En 
anden  skriver:  Jeg  synes  rigtignok,  der  er  Grund  til,  at  disse  usle 
Huller  til  Kamre  bliver  set  lidt  efter;  thi  de  er  efter  min  Mening  i 
høj  Grad  sundhedsfarlige.  De  er  jo  nemlig  som  oftest  anbragte  et  saa- 
dant  Sted,  at  de  til  den  ene  Side  har  Kostalden,  til  en  anden  Heste- 
stalden og  undertiden  Svinestien  paa  den  tredie  Side.  Ja,  det  kan  end- 
ogsaa  hænde,  at  de  paa  den  Ijerde  Side  —  ud  til  Gaarden  —  har 
Møddingen  ikke  mere  end  et  Par  Alen  fra  Vinduet."  Enhver  vil  for- 
staa,  at  i  et  saadant  Kammer  maa  man  bo  lunt.  „Vinduet  er  gerne  et 
lille  Jernvindue  med  en  enkelt  Rude  til  at  lukke  op,  saa  der  hverken 
kan  komme  frisk  Luft  eller  Lys  ind  i  saadan  et  Kammer.  De  er  til- 
lige altfor  smaa,  disse  Kamre;  der  er  som  oftest  ikke  mere  Plads,  end 

at  der  lige  kan  staa  en  Kuffert  og  en  Seng,  saa  kan  der  vel  være  en 
2 — 3  Kvadratalen  tilovers " 

Jeg  skal  endnu  kun  nævne  et  Brev,  hvori  der  skrives:  „Flere 
Steder  ligger  Kammeret  lavere  end  Staldene,  og  der  skal  Fugten  nok 
melde  sig,  og  Sengetøjet  er  da  i  en  Tilstand,  der  ikke  er  værd  nær- 
mere at  omtale I  Ildebrandstilfælde  om  Natten  er  det  uhygge- 
ligt at  vaagne,  naar  man  ved,  at  Vinduet  er  for  lille,  til  at  man  kan 
komme  ud  gennem  det." 

Jeg  har  her  gengivet  en  Række  Skrivelser  uden  andre  Forandringer 
end  nogle  højst  nødvendige  smaa  redaktionelle  Rettelser.  Det  synes 
heraf  med  tilstrækkelig  Tydelighed  at  fremgaa,  at  der  er  Grund  til  at 
søge  de  Forhold  ordnet  ved  Lov. 

Det  andet  Spørgsmaal  besvares  benægtende  af  8.  1  vil  ikke  udtale 
sig  derom.  5  mener,  at  der  kun  er  Grund  til  at  begrænse  Arbejds- 
tiden for  Børn,  medens  15  svarer  med  et  ubetinget  ja. 

Blandt  de  8,  der  ikke  finder  Anledning  til  at  begrænse  Arbejds- 
tiden, er  der  to,  der  skriver  at  det  vilde  være  meget  skadeligt  for 
Landmænd  og  til  liden  Gavn  for  Tyendet.  En  skriver:  „Oppe  i  den 
Egn,  hvor  jeg  er  fra,  arbejder  Karlene  paa  de  fleste  Bøndergaarde  ikke 
over  10  Timer.  Det  er  ikke  mere,  end  enhver  Karl  kan  være  tjent 
med.  Ja,  om  Høsten  er  der  lidt  længere  Arbejdstid.  For  Piger  og 
Drenge  kan  man  ikke  sætte  en  bestemt  Arbejdstid." 

En  anden  mener,  at  Arbejdstiden  bør  begrænses  paa  Herregaardene, 
men  derimod  ikke  paa  Bøndergaardene. 

Blandt  de  20,  der  finder,  at  der  er  Anledning  til  at  begrænse  Ar- 
bejdstiden for  Børn,  er  der  en,  der  skriver:  „Børn,  der  tjener,  burde 
have  mere  Frihed  og  Søvn,  saa  de  i  Skolen  kunne  holde  sig  vaagne. 
For  Helligdagsarbejde  skulde  der  ogsaa  sættes  en  Stopper." 

En  anden  meddeler:  „Man  ser  ikke  saa  sjældent,  at  Børn,  som 
vogter  Kreaturer,  maa  op  om  Morgenen  Kl.  4V2  og  saa  blive  ved  at 
løbe  efter  Kreaturerne  til  meget  sildig  Aften  uden  at  faa  Lov  til  at 
sove  Middagssøvn.    De  faar  knap  nok  Tid  til  at  spise  deres  Mad." 

En  tredie  skriver:  „De  stakkels  Drenge,  jeg  har  tjent  sammen 
med,  har  ofte  haft  længere  Arbejdstid  end  Karlene." 

Der  er,  som  før  sagt,  15,  der  finder,  at  ogsaa  Karlenes  Arbejdstid 
er  for  lang.  En  foreslaar  ret  beskedent  en  Normalarbejdsdag  paa  10 
å  12  Timer. 

En  anden  fortæller:  „Der  er  Eksempler  paa,  at  baade  Voksne  og  Børn 
maa  op  om  Morgenen  Kl.  3.  De  faar  ingen  Middagssøvn  og  kommer 
ikke  i  Seng  om  Aftenen  før  Kl.  10.  —  Ja,  det  kan  endog  hænde,  at 
Klokken  kan  blive  11.  Men  det  er  jo  kun  om  Sommeren.  Om  Vin- 
teren kan  de  faa  Lov  at  ligge  til  Kl.  5,  men  saa  nytter  det  ikke,  at 
man  gør  lang  Hale  længere,  om  man  vil  være  i  sin  Husbonds  Kridt- 
hus." 

Punkt  3  besvares  ikke  af  de  tre.  11  holder  paa,  at  Hustugten  ikke 

maa  afskaffes,  5  vil  have  den  indskrænket,  I  vil  enten  have  den  ind- 
skrænket eller  afskaffet,  og  9  erklærer  ubetinget,  at  den  bør  afskaffes. 
En  erklærer  kategorisk,  at  Hustugten  misbruges  ikke.  En  anden  frygter 
for,  at  hvis  den  afskaffes,  er  der  nogle,  der  ikke  vil  lyde  Husbonden. 

Blandt  dem,  der  vil  have  den  indskrænket,  er  der  en,  der  er  bange 
for,  at  om  den  helt  afskaffes,  vil  der  blive  for  mange  uartige  Børn. 
En  anden  mener,  at  naar  man  har  sat  18-Aars-Alderen,  er  det  den 
yderst  mulige  Grænse.  „Efter  den  Tid  kunde  Husbonden  risikere,  at 
det  var  ham,  der  blev  tugtet,"  føjer  han  til. 

En  erklærer  kort:  „Den  bør  absolut  afskaffes,  da  den  altid  mis- 
bruges, naar  den  bruges."  En  anden  spørger:  „Hvad  skal  de  Prygl 
til,  det  hjælper  jo  ikke,  og  det  gaar  meget  bedre  uden  dem?" 

Punkt  4  besvares  med  Nej  af  4,  2  udtaler  sig  ikke  derom  og  23 
svarer  Ja. 

En  tror  ikke,  at  der  er  nogen  Husbond,  der  nægter  at  hente  Læge, 
naar  hans  Tjenestefolk  er  syge.  En  'anden  har  ofte  set  „Husbonden 
trykke  sig  ved  at  lade  Malkepigerne  gaa  til  Lægen;  naar  de  havde 
daarlige  Arme,  da  han  jo  nok  vidste,  at  Malkningen  blev  dem  forbudt." 

Det  sidste  Spørgsmaal  besvares  af  16  med  Nej,  7  ønsker  frivillig 
Ulykkesforsikring,  3  udtaler  sig  ikke  herom  og  3  'svarer  Ja. 

En  af  dem  mener,  at  overalt,  hvor  der  bruges  Maskiner,  der 
trækkes,  enten  af  Heste,  Vind  eller  Motorer,  bør  Ulykkesforsikring 
være  tvungen. 

En  anden  siger :  „  Det  kan  godt  behøves,  da  mange  Karle  har  faaet 
baade  Haand  og  Fingre  af  i  Hakkelsemaskine  eller  Tærskemaskine. 
Jeg  har  selv  faaet  en  Finger  revet  i  Stykker  i  en  Hakkelsemaskine. 
Men  da  jeg  sagde  til  Manden,  at  Maskinen  var  ulovlig  uden  Kasse 
over,  spurgte  han,  hvem  der  havde  haft  Skaden,  om  jeg  havde  faaet 
Fingeren  revet  af,  han  eller  jeg." 

Man  forbavses  noget  over,  at  saa  mange  er  bange  for  en  tvungen 
Ulykkesforsikring.  Det  synes  imidlertid  at  fremgaa  af  Svarene,  at  man 
betragter  en  Lov  derom  snarere  som  en  Indskrænkning  i  den  person- 
lige Frihed  end  som  en  Beskyttelse. 

Redaktør  J.  P.  SundbOy  Esbjerg. 

Om  Tyendeforholdet,  som  det  nu  er,  kan  der  vistnok  svares  under 
et,  at  det  er  uheldigt  baade  for  Husbond  og  Tyende,  men  mest  for 
Tyendet,  som  er  underkastet  en  ganske  forældet  Lov,  der  i  høj  Grad 
bærer  Præg  af  at  være  skrevet  af  Overklassen. 

En  ny  Lovgivning  eller  Ophævelse  af  den  gamle  Lov  er  Betingel- 
sen for,  at  Tyendet  kan  blive  ligestillet  med  andre  Borgere  og  erhværve 
sin  filide  Menneskeret.  Og  „Det  ny  Aarhundrede"s  Spørgsmaal  rører 
netop  ved  de  Punkter,  hvorom  Lovgivningen  maa  dreje  sig. 

1.  Tyendekamrene   i   vore    Bøndergaarde  er  ofte   sundhedsfarlige. 

Som  Regel  er  de  altfor  smaa.  Lys  og  ren  Luft  og  Renlighed  mangler, 
altid  er  Kamret  uhyggeligt  og  lidet  værdigt  til  Menneskebolig. 

Dette  gælder  ogsaa  om  Pigekamrene,  hvor  Lysforholdene  dog  vist- 
nok som  Regel  er  bedre.  Men  dette  er  sikkert  af  Hensyn  til  — 
Symetrien.  Da  Pigekamret  som  oftest  ligger  i  Gaardens  Hovedbygning, 
maa  man  give  Afkald  paa  at  forsyne  det  med  Staldvindue.  Men  til 
Gengæld  er  Rumforholdene  ofte  endnu  ringere  end  i  Karlekamret. 
Det  er  nemlig  vore  Gaardmandskoners  største  Ærgærrighed  at  have 
det  størst  mulige  Antal  Værelser  staaende  ubenyttede.  Følgelig  kan  der 
kun  ofres  den  allernødvendigste  Plads  til  Pigekamret. 

En  Forandring  i  dette  Forhold  maa  nødvendigvis  ske  ved  en  Lov- 
bestemmelse. I  Købstæderne  kunde  en  Forbedring  gennemføres  ved 
passende  Ændringer  i  Bygnings-  og  Sundhedsvedtægterne,  men  dels 
vilde  saadanne  Ændringer  ikke  blive  ensartede  for  hele  Landet,  med 
mindre  Lovgivningen  havde  fastsat  Grundreglerne  og  dels  har  man 
paa  Landet  hverken  Bygningsvedtægter  eller  Sundhedsvedtægter  af 
nogen  nævneværdig  Betydning. 

Med  Dobbeltsengene  er  det  maaske  nok  saa  vanskeligt,  baade  fordi 
vi,  der  er  længere  inde  paa  Privatlivets  Omraade,  og  fordi  det  er  en 
Skam  for  vore  Landmænd,  at  det  skal  være  nødvendigt  for  Offentlig- 
heden at  beskæftige  sig  med  dette  Spørgsmaal.  Men  et  Forbud  mod 
dette  System  maatte  ellers  være  nødvendigt  baade  i  Sundhedens  og  i 
Moralens  Navn.  Thi  takket  være  de  fra  Fædrene  nedarvede  Dobbelt- 
senge bliver  i  Reglen  alle  Karle  og  Drenge  paa  en  Gaard  befængt  med 
en  smitsom  Sygdom,  naar  først  en  af  dem  har  faaet  den.  Og  et  Onde 
som  Fnat  gaar  ofte  i  Arv  fra  det  ene  Hold  Folk  til  det  andet  i  mange 
„Slægtled",  selv  om  Husbonden  skifter  sine  Folk  med  priselig  Hurtig- 
hed. I  Esbjerg  har  man  hvert  Efteraar  kunnet  konstatere,  at  nogle  af 
de  Børn,  der  har  tjent  paa  Landet  om  Sommeren,  kommer  hjem  om 
Efteraaret  med  en  god  Portion  Fnat  som  det  eneste  sikre  Udbytte  af 
Sommertjenesten. 

At  Fnat  i  visse  Egne  er  en  meget  almindelig  Sygdom,  fremgaar 
ogsaa  af,  at  Lægerne  i  Ringkøbing  Amt  i  Følge  Fysikateis  Opgivende 
har  haft  65  Patienter  for  Fnat  i  November  Maaned  1904.  Af  disse 
Patienter  boede  de  57  paa  Landet.  I  Oktober  samme  Aar  behandlede 
Amtets  Læger  63  Fnatpatienter.  Men  i  øvrigt  maa  man  huske,  at  det 
er  de  færreste  Patienter,  der  tager  Læge  for  denne  Sygdom.  Mange 
gaar  med  Skaden  i  aarevis,  andre  hjælper  sig  med  Kvaksalverraad  og 
atter  andre  regner  den  med  til  Livets  uafvendelige  Tilskikkelser. 

Et  Forbud  mod  Dobbeltsenge  vilde  være  et  godt  Middel  mod  Fnat- 
sygdommen, et  Middel,  der  i  hvert  Fald  kunde  tjene  til  Sygdommens 
Begrænsning.  Men  i  Forbindelse  med  et  saadant  Forbud  maatte  der 
vistnok  sættes  et  Paabud  om  større  Renlighed  i  Karlekamrene.  Mange 
Steder  bliver  der  nu  kun  gjort  Tilløb  til  Rengøring  i  disse  Kamre  en 
Gang  ugenlig,  og  da  dette  Rengøringsarbejde  som  oftest  medfører,   at 

Pigens  Fritid  bliver  endnu  mindre  end  den  er  i  Forvejen,  kan  der 
naturligvis  aldrig  blive  Tale  om  nogen  virkelig  Rengøring.  Jeg  har  for 
en  Snes  Aar  siden  tjent  paa  Bøndergaarde  baade  paa  Sjælland,  Fyn, 
i  Nørrejylland  og  Sønderjylland,  men  kun  paa  en  af  disse  Gaarde  blev 
der  daglig  gjort  et  spagfærdigt  Tilløb  til  Rengøring  i  Karlekamret,  og 
det  skete  vistnok  alene  af  den  Grund,  at  Husbonden  var  min  person- 
lige Ven  og  Kammerat  fra  Skoleaarene. 

Et  Krav  om  Renlighed  vil  da  være  baade  nyttigt  og  nødvendigt. 
Men  hvad  Dobbeltsengene  angaar,  vilde  de  sikkert  ogsaa  kunne  for- 
bydes ud  fra  et  moralsk  Synspunkt.  Det  hænder  nemlig,  at  en  Tjeneste- 
karl tager  sin  Kæreste  med  hjem  i  den  Seng,  hvor  han  ellers  sover 
sammen  med  Hyrdedrengen.  Undertiden  maa  Drengen  i  Dagens  — 
eller  Nattens  Anledning  rede  sig  et  Leje  i  Stalden  eller  paa  Høloftet,  men 
det  er  ogsaa  hændet,  at  de  alle  tre  har  slaaet  sig  til  Ro  i  den  samme 
Seng.  Og  dette  kunde  vel  være  tilstrækkelig  Grund  til  at  afskaffe  det 
uhyggelige,  urenlige  og  aldeles  forældede  Dobbeltseng-System. 

2.  Tyendets  Arbejdstid  bør  begrænses  ved  Lov  af  mange  Grunde,  men 
først  og  fremmest  fordi  det  ikke  i  nogen  overskuelig  Fremtid  kan  ske 
paa  anden  Maade.  Tyendet  kan  ikke  selv  fremtvinge  en  kortere  Arbejds- 
tid. Dertil  er  det  endnu  for  svagt.  Men  skal  det  nogensinde  blive 
stærkere  og  naa  videre  frem,  maa  det  først  have  Fritid.  Thi  det  Men- 
neske, der  kun  lige  har  Tid  til  at  arbejde,  spise  og  sove,  og  daarlig 
nok  Tid  til  det  sidste,  naar  aldrig  til  højere  aandelige  Interesser. 

Men  ogsaa  af  den  Grund  bør  der  ved  Lov  fastsættes  en  Minimal- 
arbejdsdag,  at  de  daarligste  og  mest  gnieragtige  Arbejdsgivere  aldrig 
godvillig  gaar  med  til  en  saadan  Reform.  De  lever  i  den  falske  Ind- 
bildning, at  Arbejdstiden  nødvendigvis  maa  være  uendelig  for  at  Land- 
bruget kan  bestaa. 

Af  Hensyn  til  denne  indgroede  Forestilling  bør  man  maaske  be- 
grænse Arbejdstiden  paa  den  Maade,  at  der  fastsættes  en  Normalarbejds- 
tid for  det  voksne  Tyende  paa  f.  Eks.  8  å  10  Timer  eller  hvad  der 
kan  anses  som  „ normal "^  Arbejdstid  i  de  øvrige  nærbeslægtede  Fag, 
men  med  Tilladelse  til  i  Høst,  Høslet  osv.  at  fortsætte  noget  ud  over  den 
fastsatte  Arbejdsdag  mod  en  særlig  høj  ekstra  Timebetaling,  f.  Eks. 
Arbejdsmændenes  Overarbejdspris  i  nærmeste  Købstad.  Landmændene 
vilde  da  kunne  faa  alt  nødvendigt  Arbejde  udført,  og  der  var  i  selve 
Systemet  en  Garanti  for,  at  der  ikke  vilde  blive  krævet  mere  Over- 
arbejde end  nødvendigt.  Ved  en  saadan  Begrænsning  af  Arbejdstiden 
vilde  man  da  blot  fastsætte,  hvad  der  skulde  forstaas  ved  en  Arbejds- 
dag paa  samme  Maade  som  man  forlængst  har  faaet  justeret  Længde- 
maal  og  Rummaal. 

Samtidig  burde  det  forbydes  at  anvende  fremmede  Børn  under  10 
Aar  som  Hyrder.  For  Børn  mellem  10  og  14  Aar  burde  Arbejdstiden 
ikke  være  over  5  Timer  daglig,  og  de  maa  søge  Skolen  mindst  3  Timer 
hver  Dag.  Naar  der  skal  være  Tid  til  at  lege  samt  Tid  til  den  nød- 

vendige  Søvn,  vil  Arbejdstiden  ikke  kunne  være  længere.  Nogen  Tid 
gaar  der  ogsaa  med  at  tilbagelægge  Vejen  dl  og  fra  Skolen.  Og  —  ja 
Børn  maa  dog  have  Lov  til  at  være  Bøm. 

3.  Om  Hustugtens  AfskafFelse  vil  der  forhaabemlig  kunne  opnaas 
Enighed  fra  alle  Sider.  Efter  at  Prygl  overalt  har  maattet  vige  Pladsen 
som  Straffemiddel  for  voksne  Mennesker  undtagen  i  selve  Straffeanstal- 
terne, maa  det  vel  dog  være  indlysende,  at  Hustugten  er  en  over- 
gemt Levning  fra  Livegenskabets  og  Hoveriets  Tider.  Dens  Afekaf- 
felse  vil  ikke  bare  højne  Tyendets  Anseelse  men  ogsaa  være  til  Gavn 
for  Husbonden.  Thi  Anvendelse  af  Vold  dier  Retten  dertil  vil  aldrig 
kunne  gøre  Gavn,  men  ofte  være  til  Skade  for  det  gode  Forhold  mel- 
lem Husbond  og  Tyende. 

4.  Det  vilde  sikkert  være  ret  og  nødvendigt  at  give  Husbonden  en 
bestemt  Forpligtelse  til  at  hente  Læge,  en  Forpligtelse,  som  iøvrigt 
bør  paahvile  alle,  der  har  syge  Mennesker  og  særlig  Børn  i  deres 
Varetægt.  Men  det  gælder  heldigvis  her  som  i  de  øvrige  nævnte  For- 
hold, at  der  er  Husbonder,  som  har  Loven  skreven  i  deres  Hjærter 
—  i  hvert  Fald  saa  vidt,  at  de  kan  hente  Læge.  Lovene  er  imidlertid 
i  dette  som  i  andre  Tilfælde  for  de  genstridige  og  af  dem  er  der  en 
Del. 

5.  Ulykkesforsikringen  er  sikkert  lige  saa  nødvendig  for  Tyendet 
som  for  Haandværkerne.  Tjenestekarlene,  og  Drengene  med,  maa  ofte 
lige  saa  godt  som  Bygningshaand værkerne  gaa  op  paa  Husenes  Tage 
endog  i  stærk  Storm,  og  paa  de  nymodens  høje  Ladebygninger  er  dette 
forbundet  med  en  ret  betydelig  Risiko.  Mangfoldige  Ulykker  indtræffer 
ogsaa  ved  Brug  af  Høstleen  som  ofte  rammer  Tjenestepigerne,  naar 
de  binder  op  efter  Mejeren. 

Tærskemaskinen  medfører  vel  nok  endnu  de  fleste  Ulykker  og  den 
sluger  baade  Karle,  Piger  og  Drenge.  Hakkelsemaskinen  kræver  ogsaa 
mange  Ofre  og  nu  kommer  Mejemaskinerne. 

Endelig  er  det  ikke  ufarligt  at  passe  Kreaturerne.  Ofte  hører  man, 
at  en  Tyr  har  stanget  Røgteren  til  døde  og  at  en  Hest  har  slaaet 
Karlen  eller  Drengen  fordærvet.  Endnu  mere  almindelige  er  Kørsels- 
ulykker med  løbske  Heste. 

Der  er  saaledes  god  Grund  til  at  ulykkesforsikre  baade  Karle, 
Drenge  og  Piger,  som  er  beskæftigede  ved  Landbruget. 

—  Idet  jeg  saaledes  svarer  bekræftende  paa  de  5  Spørgsmaal  vilde 
jeg  gæme  have  Lov  til  at  tilføje,  at  den  nuværende  Tyendelov  i  hvert 
Fald  hurtigst  muligt  burde  ophæves  som  den  grimme  Klasselov  den 
er,  og  at  Tyendet  burde  have  lettere  Adgang  til  at  inddrive  sin  Løn. 

Som  et  Middel  hertil  kunde  maaske  nævnes  Ophævelsen  af  de  nu- 
værende halvaarlige  Skiftetider.  Naar  Lønnen  blev  udbetalt  maanedsvis, 
var  Tyendet  mindre  udsat  for  at  blive  „snydt  og  narret**,  og  det  blev 
altid  friere  stillet. 

Hejskoleforstander  H.  C.  Nielsen  Svinning. 

1.  Pigekamrene  er  som  Regel  bedre  og  hyggeligere  end  Karlekam- 
rene ;  disse  sidste  er  saare  langt  fra  ideelle ;  men  der  er  alt  ad  den  fri 
Udviklings  Vej  sket  betydelige  Ændringer  til  det  bedre. 

En  Lovs  Regulering  af  disse  Forhold  kan  maaske  se  tiltalende  ud; 
men  der  er  meget  stor  Fare  for,  at  det  enten  skulde  blive  en  Papir- 
reform eller  medføre  en  ny  Række  Embedsmænd  til  at  paase  Opfyl- 
delsen af  Lovens  Forskrifter. 

Da  ingen  af  disse  to  Muligheder  er  ønskelige,  saa  vil  jeg  haabe, 
at  den  offentlige  Menings  Tryk  i  Forbindelse  med  Tyendets  vaagnende 
Sans  for  Hygge  og  Forstaaelse  af  sundhedsbevarende  Bestræbelser  og 
de  deraf  fremgaaede  Krav  er  tilstrækkelige  til  at  fjerne  alle  Opholds- 
rum af  sundhedsfarlig  Art.  De  daartige  K^mre  er  nemlig,  væsentligt  et 
Produkt  af  sløv  Ligegyldigbed  fra  begge  Parters  Side.  Man  har  knapt 
skænket  det  en  Tanke,  at  det  var  sundhedsfarligt. 

Der  er  ingen  økonomisk  Fristelse  til  at  lade  de  daarlige  Kamre 
blive;  thi  Besparelsen  derved  vilde  med  den  vaagnende  Kritik  derimod 
være  dyrt  købt  med  Stemplet:   „Daarlige  Steder  for  Tyendet.* 

Der  er  for  Tiden  nærmest  Tyendeknaphed  paa  Landet  og  ikke 
mindst  paa  de  større  Gaarde,  og  Tyendet  vil  derfor  let  kunne  faa 
rimelige  Fordringer  opfyldt  paa  dette  Omraade. 

Det  der  tiltrænges  er  et  bevidst  Krav  og  en  vaagen  offentlig  Me- 
ning. 

2.  En  almindelig  under  alle  Forhold  ubetinget  gældende  Begræns- 
ning af  Tyendets  Arbejdstid  vilde  under  Landbrugets  særlige  Arbejds- 
vilkaar  være  meget  uheldig,  hvorimod  der  for  Børns  Vedkommende 
kunde  være  god  Grund  dertil. 

Tjenestedrengens  Arbejdstid  er  hyppigt  om  Sommeren  ud  over  alle 
Grænser  for  det  rimelige  og  tilladelige,  og  her  frister  ogsaa  økonomisk 
Fordel  til  Misbrug  af  de,  som  er  mest  værgeløse  og  som  lider  mest 
under  den  lange  Arbejdstid. 

3.  „Hustugten"  kan  maaske  ikke  helt  undværes;  men  der  maa  i 
saa  Fald  sættes  saa  snevre  Grænser,  at  „lovlig  Mishandling**  ikke  læn- 
gere kan  finde  Sted. 

4.  Husbonden  maa  kunne  drages  til  Ansvar,  naar  han  ikke  tilkalder 
Læge  i  alvorlige  Sygdomstilfælde,  og  overfor  de  syge  Tjenestefolk  maa 
den  offentlige  Mening  kræve  mere  Humanitet  end  der  hyppigt  vises 
nu.  Mange  alvorlige  Læger  klager  over,  at  det  adskillige  Steder  vækker 
Husbondens  Mishag,  naar  Lægen  virkelig  varetager  det  syge  Tyendes 
Tarv. 

5.  Da  Tjenestefolkenes  Arbejde  mange  Gange  er  endnu  farligere 
end  Haandværkemes  og  Fabrikarbejdernes,  saa  maatte  der  for  deres 
Vedkommende  være  lige  saa  god  og  gyldig  Grund  til  at  indføre  tvun- 
gen Ulykkesforsikring,  som  for  de  Virksomheder,  hvor- dette  er  ind- 

ført.  Manglende  Kendskab  til  de  nyere  Landbrugsmaskiner  medfører 
hyppige  Ulykkestilfælde,  saa  der  for  hver  hver  ny  Maskine,  der  tages 
i  Brug,  er  en  Grund  mere  til  tvungen  Ulykkesforsikring. 


Publikum  og  Kunst 

Brudstykker  af  en  Afhandling  om  folkelig  Kunst 
af  Alpred  Bramsen 

Øjeblikkets  Kunst 

Der  er  Kunst  hvor  de  der  udfører  den  kunstneriske  Tanke  ikke 
behøver  at  være  Kunstnere  —  Arkitekten  bruger  jo  Haandværkere  til 
Udførelsen  af  sin  Plan.  Og  der  er  anden  Kunst  hvor  Værket  kræver 
en  udøvende  Kraft,  ikke  blot  for  at  udfolde  sig  men  for  at  aabenbare 
sig,  og  hvor  derfor  Udøverens  Betydning  bliver  langt  større.  Han  maa 
nødvendigvis  selv  være  Kunstner  f.  Ex.  udøvende  Musiker  eller  Skue- 
spiller —  og  det  kan  kun  forstærke  Indtrykket  naar  begge  Parter,  For- 
fatteren og  Udøveren  smelter  sammen  i  een  Person.  Alle  kender  Ex- 
empler  paa  dette:  Skuespilforfatterne  Æskylos,  Sofokles,  Shakespeare, 
Marlowe,  Jonson,  Moliére,  og  desuden  næsten  alle  de  store  Kompo- 
nister har  samtidigt  været  udøvende  Kunstnere.  I  disse  Kunstarter  — 
Talerens  Kunst,  Scenens  Kunst  og  Musiken  —  er  Materialet  flygtigt. 

Talerens  Kunst,  hvor  Værkets  Frembringer  og  Udøveren  Smelter 
fuldstændig  sammen,  og  hvis  Materiale  er  det  flygtigste  af  alle,  er  der- 
for i  Øjeblikket  af  større  Virkning  end  nogen  anden  Kunst.  Den 
der  er  Mester  i  den  Kunst  at  gøre  Indtryk  paa  Mængdens  Fantasi  ved 
Hjælp  af  Ord,  har  i  Øjeblikket  en  frygtelig  Magt.  Man  kunde  bygge 
Pyramider  vældigere  end  selve  den  gamle  Kheops,  alene  med  Knoglerne 
af  de  Mennesker,  der  er  faldne  som  Ofre  for  Ordene^  og  Formlernes 
Magt. 

I  de  nævnte  Kunstarter  er  Udøvelsen  en  Kunst  for  sig,  som  inter- 
esserer Side  om  Side  med  selve  Værket.  I  de  andre  er  Udførelsen 
derimod  nærmest  kun  en  teknisk  Proces.  Man  kunde  derfor  kalde 
Musiken,  Talerens  og  Theatrets  Kunst  dobbeltsidige,  de  bildende 
Kunster  enkelte.  De  første  er  lettest  tilgængelige  for  det  store  Publi- 
kum, det  er  de  „populære"  Kunstarter,  hvorimod  det  altid  vil  være  et 
forholdsvist  lille  Publikum  af  Kunstnere  eller  rettere  af  Personer  med 
kunstnerisk  Temperament  som  betinger  de  andre  Kunstarters  Existens 
og  Udvikling. 

Et  Kunstværks  Virkning  er  jo  ogsaa  af  ret  forskellig  Art,  alt  efter- 
som det  henvender  sig  til  den  Enkelte  eller  til  et  Publikum.  Medens 
den  Enkelte  nyder  selve  Værket,  lader  Publikum  sig  især  betage  af 

Udførelsen.  Og  Udførelsen  er  det  levende  Menneskes  Mellemkomst 
mellem  Værket  og  Publikum.  Dette  er  det  afgørende:  Livsoverførelsen. 
Overalt  hvor  Kunsten  gennem  det  levende  Menneske  kommer  i  di- 
rekte, levende  Rapport  til  Publikum,  dér  er  vi  inde  paa  den  folke- 
lige Kunsts  særlige  Omraade.  Man  lægge  saa  meget  ironisk  Tonefald 
man  vil  ind  i  Udtryk  som  Folketaler,  Folkekomedie,  populær  Musik, 
det  er  ikke  destomindre  sandt  at  al  Kunst  fra  Talerstolen,  fra  Scenens 
Brædder  eller  fra  Koncerttribunen  ifølge  sin  Natur  er  og  maa  være 
folkelig.  Den  kunstneriske  Virkning  afhænger  jo  ogsaa  i  endnu  højere 
Grad  af  Udøverens  Talent  end  af  selve  Værkets  Kunstværdi.  Vi  har 
større  Udbytte  af  en  mesterlig  Udførelse  af  en  jævn  god  Komedie  eller 
et  mindre  betydeligt  Musikstykke  end  af  en  respektabel  Gengivelse 
af  et  saakaldet  „klassisk"  Arbejde.  Det  er  jo  nemlig  ikke  det  Forfat- 
teren eller  Komponisten  har  tænkt  sig  som  Publikum  faar  at  se  eller 
høre,  men  kun  den  Del  deraf  som  levendegøres  gennem  de  Ud- 
øvendes Kunst,  levendegøres  i  Overensstemmelse  med  Forfatterens 
Intentioner,  og  uden  at  forskyde,  forvrænge  eller  ødelægge  dem. 

Naar  Bogen  eller  Billedet  paavirker  de  Enkelte  højst  forskelligt,  er 
Aarsagen  at  Værket  taler  til  deres  individuelle  Forskelligheder,  hvor- 
imod Virkningen  af  en  Tale,  en  Komedie  eller  et  Musikstykke  paa  et 
Publikum  er  mærkelig  ensartet.  Dér  anslaas  nemlig  den  samme  Streng 
eller  bedre  de  samme  dybe  Livsakkorder  som  er  Menneskers  Fælles- 
eje, de  Toner  som  klinger  i  Folkesjælens  Dyb. 

Man  maa  huske  at  vort  ubevidste  Liv  forholder  sig  til  den  bevidste 
Del  som  Havets  Dybde  til  Overfladens  Bølgebevægelse.  Det  udgør  jo 
hele  den  Arv  af  gradvise  Tillempninger  som  vi  har  erhvervet  gennem 
en  lang  Række  Forfædre.  Og  i  denne  Arv  boer  Racens  dybeste  Følel- 
ser. „Lærdom,  Undervisning  og  god  Optugtelse  er  vel  ikke  unyttig  — 
skriver  allerede  Holberg  —  men  giver  dog  Mennesket  ikke  et  andet 
Hjerte  og  en  anden  Complexion.  Thi  den  rører  ikkun  ligesom  den 
udvortes  Hud." 

Det  er  disse  Karakterens  Grundbestanddele  som  det  store  Flertal 
af  normale  Individer  i  et  Folk  har  nogenlunde  ens,  som  flyder  sam- 
men i  en  større  Forsamling,  i  et  Publikum.  I  Fællessjælen  som 
opstaar,  udviskes  lidt  efter  lidt  Individernes  intellektuelle  Særpræg  o: 
Individualiteten,  det  uensartede  gaar  op  i  det  ensartede:  det  ube- 
vidste dominerer. 

Gaar  man  paa  Komedie  om  Søndagen  og  studerer  Publikums  Hold- 
ning, lægger  Mærke  til  hvad  det  betages  af,  hvad  det  giver  sin  Til- 
slutning og  hvad  der  gaar  dets  Øre  forbi,  havner  man  snart  i  den 
Opfattelse  at  et  saadant  Publikum  er  en  Helhed,  et  sammensat  Væsen, 
som  langtfra  er  det  samme  som  saa  og  saa  mange  sammenbragte  En- 
heder. Det  gaar  her  som  naar  en  Syre  og  en  Base  forbinder  sig:  der 
opstaar  noget  helt  nyt,  noget  som  har  forskellige  Egenskaber  fra  de 
oprindelige  Bestanddele,  Egenskaber  ingen  kan  udregne  paa  Forhaand. 

Dét  er  lettere  at  overtyde  sig  om  at  et  Spind  af  usynlige  Traade 
samler  alle  de  enkelte  Dele  af  et  Publikum  tii  et  Hele  som  har  sær- 
lige Egenskaber,  end  at  udrede  disse  Traade,  som  er  saa  stærke  og 
samtidig  saa  usynlige  fordi  de  er  Aartiundreders  gradvise,  ubevidste 
Værk. 

Opholder  man  sig  i  nogen  Tid  midt  inde  i  Sværmen  og  lader 
sig  paavirke,  hensættes  man  efterhaanden  i  en  mild  hypnoseagtig  Til- 
stand, som  gør  at  Betagelsesbølgen  lettere  skyller  hen  over  en,  og  at 
Samfølelsen  river  en  med.  Er  det  tilfældigt  at  Ordet  „sværme**  bety- 
der paa  engang  at  være  i  Flok  og  at  være  stærkt  betaget?  Det  ser 
ialfald  ud  som  en  Tanke.  Selvfølgelig  er  der  altid  Enkelte  i  Publikum 
som  stritter  imod  Su^estionen,  imod  Indskydelsen  udefra,  men  de  er 
som  oftest  for  iaa  og  for  svage  til  med  Held  at  kæmpe  imod  Strømmen. 


Denne  ejendommelige  Tilstand  hos  Publikum  er  Grunden  til  at 
folkelig  Kunst  er  Øjeblikkets  Kunst  Thi  hvad  nytter  det  at  en 
Tale  efterat  den  foreligger  trykt  og  læses  i  Enrum  viser  sig  at  være 
beundringsværdig  formet,  naar  den  ikke  gjorde  den  tilsigtede  Virkning 
i  det  Øjeblik  den  blev  holdt!  Det  kommer  jo  meget  mere  an  paa  at  gøre 
Indtryk  paa  Publikums  Fantasi  og  Følelse  end  paa  at  tale  til  dets  Intelli- 
gens. Det  var  ikke  ved  Hjælp  af  sleben  Veltalenhed  eller  Aandfuld- 
hed,  at  Antonius  fik  Folket  hidset  op  mod  Cæsars  Mordere.  Nej  han 
oplæste  Cæsars  Testamente  og  viste  Folket  Cæsars  Lig! 

Ogsaa  paa  Scenen  er  det  Betagelsen  i  Øjeblikket  det  kommer  an 
paa.  Hvad  nytter  det  at  udmærkede  Forfattere  skriver  god  literær 
Komedie,  naar  den  ikke  slaar  an  ved  PørsteforestiUingen  ?  Dr.  Mantzius 
har  saavist  Ret  naar  han  siger  at  det  store  Publikum  ingen  forudliat- 
tede  Meninger  har  mod  Poesien.  „Det  har  saa  at  sige  ingen  Mening, 
uden  dens  som  i  Øjeblikket  forstaar  at  overbevise  det.*' 

Vist  er  det  at  for  den  sceniske  Forfatter  er  dét  en  uundværlig  Egen- 
skab at  kunne  vække  Ekko;  og  et  Ekko  kommer  i  samme  Nu,  ikke 
imorgen  eller  om  et  Aar.  Han  maa  sidde  inde  med  Evnen  til  at  frem- 
kalde øjeblikkelig  elektriserende  Virkning.  Men  dette  behøver  ganske 
vist  ikke  altid  at  have  saa  særdeles  meget  at  gøre  med  kunstnerisk 
Værd.  Det  store,  ligesaa  letbevægelige  som  uberegnelige  Publikum 
som  bringes  i  Affekt  over  et  Stykke,  har  jo  ikke  kunstnerisk  Porstand 
i  samme  Betydning  som  den  Enkelte  „Aristokraten''.  Han  ligner 
Botanikeren,  som  er  ligesaa  glad  over  en  sjælden  Blomst  der  inde- 
holder Giftstof  som  over  en  der  indeholder  Næringsstof.  Og  Kunst 
kender  saavel  uæstetisk  Dyd  som  glimrende  Last,  eller  rettere  den 
bryder  sig  fejl  om  Dyd  og  Last,  den  véd  bare  at  der  er  skønne  Ting 
og  hæslige  Ting,  velskrevne  og  sletskrevne  Bøger  —  og  mere  véd  den 
ikke.     Den  halvt  instinktive  Mængde  derimod   fordrer  en  Kost  som 

for  Hjerte  og  Hoved  er  hvad  Mad  og  Drikke  er  for  Legemet.  Hvad 
den  ubevidst  søger  er  virksom  Medfølelse  og  Livsoverførelse.  Den  lille 
Antonie  i  „Sparekassen^  har  Færten  deraf  naar  hun  udbryder:  Det 
er  en  stor  Lykke  at  gaa  i  Theatret,  for  der  kan  man  baade  le  og  græde 
og  somme  Tider  be^e  Dele  paa  een  Gang  —  og  videre  kan  vi  Men- 
nesker ikke  drive  det! 

Theatret  egner  sig  udmærket  til  at  fiaa  Mængden  i  Tale,  ganske 
særlig  fordi  Scenens  Kunst  staar  Livet  langt  nærmere  end  den  bildende 
Kunst,  og  fordi  den  fattes  meget  nemmere  og  betager  de  Fleste  stær- 
kere end  det  skrevne.  Mennesker  som  har  svært  ved  at  gøre  sig  en 
tydelig  Forestilling  om  hvad  de  lige  har  læst,  kan  uden  synderlig  Van- 
skelighed gøre  Rede  for  hvad  de  har  set  paa  Scenen.  En  Bog  Is^er 
man  som  man  selv  vil,  og  under  Læsningen  har  Fantasien  frit  Spille- 
rum. Det  har  den  ikke  paa  Theatret,  hvor  der  paa  Scenen  gøres  Rede 
for  alle  Enkeltheder  og  hvor  Fantasiens  Tumleplads  derfor  bliver  be- 
grænset. Af  den  Grund  er  Theatret  langt  mere  Publikums  Kunst  end 
Literaturen.  Og  derfor  kan  man  ogsaa  uden  Risiko  byde  det  store  Publi- 
kum adskillig  bedre  Kunst  paa  Theatret  end  i  Bøgerne.  De  højest 
Kultiverede,  Drømmerne  og  Tænkerne,  foretrækker  i  mange  Tilfælde 
den  aktive  Nydelse  som  Læsningen  af  en  udmærket  Bog  forskaffer 
dem,  fremfor  den  passive  Betagelse  overfor  Skuespillet.  Nydelsen 
undter:  Læsningen  er  saa  forskellig  hos  de  Enkelte,  fordi  det  er  højst  for- 
skellige Strænge  i  Sjælen  som  anslaas;  derimod  er  Indtrykket  paa 
Tilskuerpladsen  forunderligt  ensartet,  især  naar  man  husker  paa  at  der 
er  Tale  om  Tusinde  sammenbragte  Mennesker. 

Derfor  opstaar  der  ogsaa  virkelig  Sympad,  virkelig  Samfølelse  i 
en  saadan  Tilskuerkreds.  Vilh.  Andersen  har  brugt  det  betegnende 
Udtryk  Menighedsstemning  om  et  Theaterpublikum  som  er  „med"". 
Det  er  svært  og  alt  andet  end  hyggeligt  at  sidde  midt  inde  i  Bevægelsen 
uden  at  dele  Samfølelsens  Glæde.  Blot  den  rent  fysiske  Fornemmelse 
af  Omgivelsernes  anspændte  Opmærksomhed,  af  den  halvt  undertrykte 
samtidige  Bevægelse  i  mange  Hundreders  Bryst  eller  af  de  umiddel- 
bare Udbrud  af  smittende  Latter  fra  Hundrede  Struber,  maa  idetmindste 
til  en  vis  Grad  betage  enhver  som  ikke  stritter  kraftigt  imod. 


Mindst  i  samme  Grad  som  Theatret  fortjener  Musiken  Betegnelsen 
„Massernes  Kunst**  Musik  er  vistnok  det  vederhæftigste  Udtryk  for 
hvad  der  rører  sig  i  Menneskesjælens  ubevidste  Dyb,  derfor  udfolder 
den  ogsaa  sin  største  suggestive  Kraft  naar  den  paavirker  det  store 
Fællesvæsen  som  kaldes  Publikum.  Den  er  Aabenbaringen  af  den 
Skønhed  som  ganske  unddrager  sig  Reflexion  og  Intelligens,  og  som 
derfor  i  Øjeblikket  formaar  at  betage  den  helt  uvidende  i  samme 
Grad  som  den  højt  kultiverede,  og  at  forene  begge  i  samme  ideale 
Henrykkelse. 

Særlig  synes  Rich.  Wagners  Musik  at  egne  sig  for  det  store  Nu* 
tidspublikum«  „Fremtidsmusik'*  var  det  Smaedenavn  dens  Modstandere 
i  Midten  af  forrige  Aarbundrede  hæftede  ved  den  uden  åt  ane  hvor 
slaaende  rigtig  Navnet  var.  Er  Musik  Massernes  Kunst,  er  Wagner 
Massernes  Komponist.  De  mere  kræsne  og  fornemme  trækker  sig 
efterhaanden  bort  fra  ham.  [>ette  li^er  i  at  Wagner  sætter  Person- 
lighedens Røst,  Menneskestemmen,  i  netop  samme  Rang  som  Orke- 
strets Instrumenter  og  at  han  behandler  dem  ens  nemlig:  instrumen- 
talt. Hans  Musik  faar  derfor  alt  det  ubestemte,  ubestemmelige  og  ube- 
grænsede som  udgør  Instrumenternes  særlige  Domæne.  Vi  hypnotise- 
res af  den,  den  vinker  os  ind  imod  Drømmenes  fortryllede  Land, 
bringer  halvt  udviskede  Minder  til  atter  at  stige  frem,  og  aabner  lige- 
som det  Ubevidstes  mørke  Dybder  i  os,  dette  Ubevidste  som  synes  at 
faa  mere  og  mere  Magten  efterhaanden  som  Masserne  trænger  frem 
og  skyder  den  bevidste  Personligheds  Indflydelse  tilside. 

Gennem  disse  Toner  hører  vi  det  som  intet  Øje  har  set  og  som  ingen 
Tunge  prøver  paa  at  fremstamme.  Allerede  for  et  halvt  Aarhundrede 
siden  hævdede  Herbert  Spencer  Musikens  Krav  paa  at  indtage  Før- 
sterangspladsen  blandt  de  skønne  Kunster,  fordi  den  tilfører  Slægten 
større  Lykkefølelse  end  nogen  af  de  andre.  Og  hvor  stor  er  dens 
Magt  ikke  bleven  siden!  Er  der  noget  som  kan  fremme  de  sympate- 
tiske Følelsers  Væxt  og  vække  Samfølelse  hos  de  mange  som  Tilvæ- 
relseskampen ellers  gør  til  bitre  Modstandere,  maa  det  være  Musiken. 
Det  er  jo.ogsaa  for  en  stor  Del  gennem  den  at  det  kristne  Ideal 
endnu  holdes  oppe  efter  at  Masserne  har  afkastet  Dogmernes  Aag 
uden  derfor  at  frigøre  sig  for  det  religiøse  Instinkt  som  er  nedarvet 
gennem  en  lang  Række  Forfædre. 


Staten  og  Kunsten. 

Omkring  1880  vil  jeg  blive  læst  —  skrev  den  franske  Forfatter 
Henri  Beyle  (Stendhal)  40  Aar  forinden,  og  dette  slog  til. 

Fra  Literaturen  og  især  fra  den  bildende  Kunst  kan  der  hentes  en 
Række  af  Exempler  som  tydeligt  viser  Modsætningen  mellem  det  jeg 
har  betegnet  som  Øjeblikkets  Kunst  og  anden  Kunst.  En  Tale  som 
falder  virkningsløst  til  Jorden  bliver  ikke  derfor  holdt  om,  og  det  hører 
til  Sjældenhederne  at  et  Skuespil,  en  Opera  eller  Symfoni  først  gør 
Fiasko  for  senere  at  tages  frem  og  blive  populær.  Naar  de  Tilfælde 
undtages  hvor  der  fra  Statens  Side  ydes  Beskyttelse  og  Statskassen 
betaler  for  Gildet  —  noget  som  er  af  største  Betydning  paa  visse 
Kunstomraader  —  repræsenterer  Publikum  altsaa  i  Virkeligheden  en 
Slags  Højesteret,  og  uden  dets  øjeblikkelige  Tilslutning  kan  Kunst  af 
denne  Art  vanskelig  trives. 

Denne  Væsensforskel  i  Publikums  Forhold  til  de  forskellige  Kunst- 
arter maa  have  undgaaet  de  udmærkede  Forfatteres  Opmærksomhed, 

som  har  beskæftiget  sig  med  Kunstens  „Filosofi".  Ellers  vilde  Taine 
jo  ikke  sige  at  Kunsten  aabenbarer  det  Højeste,  og  aabenbarer  det  for 
Alle.  Eller  Tolstoi  —  i  sin  Bog  „Hvad  er  Kunst?"  —  at  Kunstens 
Sprog  forstaas  af  Alle,  og  at  alle  uden  Rangsforskel  betages  deraf. 

Der  kan  tænkes  to  Maader  paa  hvilke  Kunst  og  Publikum  kan 
finde  hinanden.  Kunst  kan  blive  populær  eller  Publikum  kunstfor- 
standig. Det  første  er  som  vi  har  set  muligt  overalt  hvor  det  udr- 
øvende Talent  er  Midieren,  Fortolkeren  som  bringer  Værket  i  levende 
og  umiddelbar  Rapport  til  Publikum.  Men  ellers  synes  det  et  besyn- 
derligt Forlangende;  thi  et  Kunstværk  er  jo  det  unique  Udslag  af  et 
Undtagelses  Temperament.  Dets  Skønhed  beror  paa  at  Frembringeren 
er  netop  det  han  er,  og  den  bør  vistnok  have  saa  lidt  som  muligt  at 
gøre  med  andres  Ønsker.  Det  kan  umuligt  blive  Kunstnerens  Sag  at 
imødekomme  Publikums  mangelfulde  Smag,  at  smigre  dets  urimelige 
Forfængelighed  end  sige  at  adsprede  det  ovenpaa  en  bedre  Middag. 

Det  er  som  Modvægt  til  Publikums  Almagt  paa  enkelte  Kunstfelter 
at  Staten  rækker  visse  Institutioner  og  Personer  en  hjælpende  Haand 
i  Form  af  „Subvention"  eller  aarlige  Tilskud  til  Skuespil  og  Opera,  til 
Indkøb  af  Billeder  og  Skulptur,  Understøttelse  til  Forfattere  o.  s.  v. 

Tænker  man  sig  det  aarlige  Tilskud  til  det  kongelige  Theater  op- 
hævet og  denne  Scene  ledet  efter  almindelige  Forretningsprincipper 
saaledes  at  det  der  leveres  ganske  svarer  til  Publikums  Krav,  vilde 
den  dramatiske  Kunsts  Niveau  synke  ganske  betydeligt  herhjemme.  Et 
helt  Repertoire,  maaske  det  meste  af  hvad  der  overhovedet  duer,  fira 
Holberg  til  Ibsen,  vilde  gaa  ud;  ogTheatret  efterhaanden  blive  en  Ad- 
spredelsesanstalt,  et  Slags  finere  Varieté.  Et  enkelt  Eksempel:  et  saa 
betydeligt  Kunstværk  som  Ibsens  „Vildanden"  vilde  uden  Statstilskud 
ikke  have  kunnet  arbejde  sig  ind  i  Publikums  Gunst.  Og  Niveau- 
Sænkningen  vilde  paa  Grund  af  Smagens  Forsumpning  udstrække  sig 
til  de  andre  Theatre. 

At  ophæve  Tilskucjdet  til  Theatret  vilde  altsaa  blive  skæbnesvangert; 
men  indrømmer  man  Theatrets  store  kulturelle  Betydning,  vilde  der 
være  god  Mening  i  at  udstrække  Hjælpen  ogsaa  til  andre  Scener,  hvor 
Bestræbelserne  ikke  blot  gik  ud  paa  at  tjene  Penge,  men  paa  at  op- 
drage Publikum  til  at  se  Kunst.  Odeon  Theatret  i  Paris  har  saaledes 
faaet  100,000  Fr.  aarligt,  hvorved  det  bl.  a.  blev  sat  i  Stand  til  at  op- 
føre Stykker  af  Goncourt,  Daudet  og  andre  geniale  Forfattere,  som 
ikke  ligestraks  falder  i  det  store  Publikums  Smag. 

Noget  anderledes  forholder  det  sig  med  Statens  Understøttelse  af 
bildende  Kunst,  som  i  ah  for  ringe  Grad  kommer  den  levende  Kunst 
tilgode.  Indkøbet  af  Kunstværker  viser  sig  som  oftest  bagefter  at  være  Fejl- 
greb, samtidigt  med  at  de  ganske  enkelte  personlige  Værker  af  stor  og 
blivende  Betydning  forbigaas!  For  disse  Kunstarters  Vedkommende 
kunde   det   aarlige  Statstilskud   altsaa  uden  Skade  ophøre,  saameget 

mere   som  Staten   alligevel   tilsidst   foar  alt  hvad  den  begærer,  enten 
dette  nu  sker  gennem  Køb  eller  Gave. 

Hvad  der  ogsaa  viser  hvorledes  Staten  undertiden  kan  gaa  Publi- 
kums Ærinde  er  den  ,, Hæderstitel*  hvormed  visse  Personer  udmærkes. 
„Professor*  hed  oprindelig  kun  den  ved  Universitetet  eller  Akademiet 
ansatte  Lærer,  men  efterhaanden  er  Titlen  paa  den  naragtigste  Maade 
bleven  strøet  ud  til  alle  Sider.  Kun  de  virkelig  fremragende,  de  hvis 
Navne  vedbliver  at  leve,  har  den  ikke!  For  Kunstnere  som  Kyhn. 
Joakim  Skovgaard,  Jul.  Paulsen,  Vilh.  Hammershøi,  Kroyer,  Zahrtman, 
Viggo  Johansen,  Philipsen,  M.  Nyrop,  BindesbøU  o.  s.  v.,  er  Manglen 
af  Titel  bleven  en  Udmærkelse  mere. 


Kunst  og  Industri 

Det  er  forøvrigt  ikke  altid  netop  den  Kunst  det  store  Publikum 
gaar  ligegyldig  forbi,  som  trives  daarligst.  Kunde  Henri  Beyle  nøjes 
med  et  Hundrede  literært  dannede  Læsere,  kan  en  Arkitekt,  en 
Billedhugger  eller  Maler  tilnød  klare  sig  med  endnu  mindre.  Faar 
den  bildende  Kunsmer  Opgaver  —  og  dertil  fordres  kun  enkelte  stærkt 
kunstinteresserede  Samtidige,  de  saakaldte  „Mæcener**  —  kan  han  som 
oftest  klare  sig  bedre  kunstnerisk  end  naar  Publikum  søger  at  friste 
ham  til  idelig  Gentagelse  af  det  enkelte  Værk  eller  Genre  som  har 
haft  den  Skæbne  at  felde  i  dets  Smag  og  skaffe  ham  Popularitet. 
Er  han  ikke  tilstrækkelig  fornem  men  giver  efter  for  Fristelsen,  bliver 
han  let  Modekunstner,  det  vil  sige  et  Stykke  af  en  Industridrivende. 
Her  staar  vi  ved  Spøi^smaalet  om  Betingelsen  for  Kunstens  Liv  og 
Udvikling,  og  om  Forholdet  og  Modsætningen  mellem  Industri  og 
Kunst. 

Gaar  man  ind  i  „Magasin  du  Nord**  er  det  de  99  af  100  Gange 
for  at  betragte  eller  købe  en  Genstand  som  man  ved  Besked  om,  og 
hvis  Form,  Farve  og  Sammenætning  man  kender  forud.  Man  ønsker 
den  netop  saaledes,  ikke  anderiedes,  ja  ofte  forlanger  man  ligesom 
naar  man  køber  Cigarer  eller  Vin,  det  samme  „Mærke"  som  tidligere. 

Gaar  jeg  paa  Udstillingen,  er  det  tværtimod  for  at  blive  overrasket, 
betaget  af  noget  jeg  endnu  ikke  har  nogen  Forestilling  om.  Kommer  jeg 
maaske  for  at  se  et  bestemt  Kunstværk  som  jeg  allerede  kender  fra  tid- 
ligere Besøg,  er  det  fordi  jeg  venter  at  opdage  nye,  skønne  Enkelt- 
heder, jeg  muligvis  har  overset;  ganske  som  naar  jeg  hører  en  Opera 
eller  Symfoni  Aften  efter  Aften. 

I  det  ene  Tilfælde  fordrer  man  altsaa  at  Genstanden  for  ens  Van- 
dring og  Søgen  ogsaa  denne  Gang  skal  svare  til  det  man  allerede  kender 
og  synes  om.  I  det  andet  er  det  derimod  noget  uforudset  jeg  higer 
efter.  Dette  uforudsete  karakteriserer  Kunst,  særlig  maaske  Nutids- 
kunst, i  Modsætning  til  Industri.  Det  er  Kunstens  Livsbetingelse.  Det 
skyldes  nemlig  dette  nye  at  Kunsten  vedblivende  voxer,  at  Kunstens 

Omraade  stedse  bliver  større,  at  vor  Skønhed$verden  udvider  sig. 
Udebliver  det,  standser  dens  Udvikling,  og  Interessen  for  Kunst 
døer  hen. 

Mdlem  os  og  Kunst  er  Forholdet  omtrent  som  mellem  Mand  og 
Kvinde.  Elskoven  dør  naar  alt  er  gammelkendt,  naar  ikke  det  ringeste 
nye  eller  overraskende  kommer  til.  Et  Folk  kan  elske  sin  gamle 
Literatur,  sin  hjemlige  Kunst,  sin  nationale  Scene  saa  højt  det  være 
skal,  det  hjælper  altsammen  ikke  naar  hver  Dag  ikke  bringer  sin  An- 
tydning ar  nyt,  af  besynderligt  og  uventet.  Det  er  jo  det  som  holder 
Forfatteren  og  Maleren  i  Aande  under  Udarbejdelsen :  der  dukker  be- 
standig nye  Ideer  frem,  eller  i  hvert  Fald  finder  han  harmoniske  og 
originale  Vignetter  til  den  oprindelige  Ide.  Men  den  Skat  af  Modula- 
tioner som  saaledes  ligger  bunden  i  et  kunstnerigt  Æmne  eller  i  kvindelig 
Skønhed  og  Ynde,  er  jo  ingenlunde  uudtømmelig.  Den  har  selvfølgelig 
sin  Begrænsning,  hvoraf  den  fatale  Følge  bliver  at  Smagen  forsumper 
og  Elskoven  visner  —  og  det  trods  alle  unyttige  Raffinements  hvormed 
man  muligen  prøver  paa  at  opgalvanisere  den. 

Industrien  er  ganske  anderledes  sejglivet.  Den  taaler  en  Uende- 
lighed af  Efterligninger  og  Gentagelser.  I  Aartusinder  har  Kina,  Japan 
og  Persien  uden  synderlig  Tilbagegang  levet  paa  og  exploiteret  deres 
Arvelod  af  industrielle  Opfindelser,  uden  at  lægge  synderligt  til.  Men 
læg  Mærke  til  hvorledes  der  paa  næsten  alle  Nutidens  Kunstfelter: 
den  historiske  Roman,  Melodramaet,  Landskabsmaleriet,  Verdis  eller 
Wagners  Operaer  tydelig  spores  Visnings-Symptomer  overalt.  Selv 
den  moderne  franske  Romanform  synes  siden  Stendhals  psykologiske, 
Balzacs  lyriske  Realisme  og  Flauberts  Naturalisme  at  være  sin  Afslut- 
ning nær.  De  faa  virkelige  Mestre  efterlignes  i  det  uendelige,  men 
der  er  ikke  Saft  eller  Kraft  deri.  Det  pr  nu  engang  saaledes  at  en 
kunstnerisk  Ide  synes  os  lidt  fattigere  for  hver  Gang  den  gentages  — 
altsaa  ganske  modsat  den  industrielle.  Selv  om  det  ogsaa  lykkes  disse 
Gengangere  at  opnaa  en  helt  industriel  Sukces  —  takket  være  de 
brede  Lag  af  ..Befolkningen  som  nutildags  søger  til  Kunstens  store 
folkelige  Bord  —  ..bliver  deres  egenlige  kunstneriske  Værd  og  Betyd- 
ning ikke  derfor  større.  Det  er  altfor  tydeligt  at  det  virkelig  kunst- 
forstaaende  Publikum  gaar  hele  denne  Masseproduktion  mere  lige- 
gyldig forbi  Dag  for  Dag. 

Publikums  Konservatisme 

Uden  Overlevering,  uden  Konvention  er  al  Kunst  utænkelig; 
uden  det  Uforudsete  o:  Konventionens  delvise  Sprængning,  stagnerer 
Kunsten.  Men  hvor  i  Samfundene  findes  Overleveringens  faste.  Borg, 
det  Sted  hvorfra  de  Afdødes  Sjæle  vedbliver  at  herske  over  de  Le- 
vende? Er  det  højt  oppe  hvor  den  ensomme,  langtfly vende  Fugl  har 
sin  Udkigspost,  eller  nede  paa  Sletten  som  er  sort  af  Fuglemylder? 


588  Alfred  Bramsen 

Af  Besvarelsen  afhænger  jo  den  Betydning  Massernes  raske  Frem- 
rykning har  for  Kunstens  Fremtid.  Undertiden  synes  det  som  om 
Betegnelserne  bringer  Uklarhed  istedetfor  Klarhed  i  Tanken.  Ord  som 
konservativ  og  radikal  er  Exempler  herpaa.  Overklassen  kaldes  kon- 
servativ, de  brede  Lag  radikale,  skønt  det  modsatte  turde  være  nok 
saa  træffende.  Thi  Masserne  har  overalt  og  til  alle  Tider  været  de 
overleverede  Ideers  sejge  Forsvarere,  det  Nyes  haardnakkede  Fjender. 
Mængden  i  Oprør  bliver  sammenlignet  med  Havet  i  Oprør.  Billedet 
er  godt,  thi  ogsaa  Havet  er  stillestaaende  nogle  Fod  nede.  I  Dybden 
er  der  ingen  Bevægelse;  kun  Overfladen  fraader,  og  snart  er  alt  igen 
som  før. 

Vist  er  det  at  paa  Kunstens  Felter  nærer  Publikum  Uvilje  mod 
alt  nyt.  Og  er  der  egentlig  ikke  ogsaa  Konsekvens  i  dets  Holdning? 
Thi  original  Kunst  er  jo  Kætteri  fordi  Kunstneren  hævder  sin  Ret  til 
selv  at  træffe  sit  Valg,  til  at  give  Udtrykket  netop  den  Form  der 
behager  ham,  hvor  udfordrende  denne  end  i  Øjeblikket  forekommer 
Omgivelserne.  Kunst  er  Individualisme,  og  al  Individualisme  virker  for- 
styrrende, opløsende:  den  er  det  Sprængstof  som  slaar  Revne  i  Tradi- 
tionen og  Konventionen.  Og  netop  deri  ligger  dens  uhyre  Betydning, 
fordi  den  forpurrer  Typens  utaalelige  Ensformighed,  Vanens  Magt  og 
den  herskende  Smags  Tyranni. 

Haand  i  Haand  med  Massernes  Herredømme  gaar  pudsigt  nok  en 
stærk  Trang  hos  det  suveræne  Folk  til  at  se  Scener  og  Billeder  fra 
Fortiden  som  Kunsten  fremmaner  —  denne  Fortid  som  der  jo  netop 
nu  skulde  gøres  fuldstændig  Kaal  paa!  Naturalismen  med  dens  frem- 
ragende Forkæmpere  havde  kun  en  stakket  Sukces,  fordi  Folket 
alligevel  foretrækker  at  se  Fremstillinger  af  en  svunden  Tids  elegante 
—  og  især  galante  —  Liv  fremfor  det  afskrækkende  Spejlbillede  af 
Nutidslivet.  Man  vil  maaske  nok  se  Jeppe  dingle  om  oppe  paa  Scenen 
naar  denne  ligner  et  gammelt  hollandsk  Maleri,  eller  se  ham  ligge  i 
Baronens  Seng;  men  Zolas  Coupeau  morer  ikke  i  Længden. 

Men  ogsaa  udenfor  det  store  Publikum,  blandt  virkjclig  kultiverede 
Mennesker,  er  der  megen  Uvilje  mod  ny  Kunst,  en  .Uvilje  som  bunder 
i  den  gængse  Opfattelse  af  Kunst.  Denne  er  nemlig  bygget  over  det  som 
har  været,  Fortidskunsten ,  hvorimod  et  nyt  Kunstværks  Skønhed 
netop  beroer  paa  at  der  her  er  noget  som  man  ikke  før  har  set. 
Vurderer  man  Værket  ved  Hjælp  af  gammelt  Maal,  bærer  man  sig 
derfor  højst  besynderligt  ad,  thi  dets  Betydning  ligger  jo  netop  i  at  den 
gamle  Maalestok  ikke  strækker  til  overfor  det.  For  at  kunne  fatte  ny 
og  skøn  Kunst  maa  man  gøre  sig  modtagelig,  eller  rettere  man  maa  be- 
sidde det  kunstnerisk  receptive  eller  modtagelige  Temperament.  I  enkelte 
Tilfælde  som  især  forekommer  i  de  „dobbeltsidige''  Kunstarter,  kan  Kunst- 
neren  ved  Prestigens  Hjælp  opdrage  Publikum  —  noget  der  har 
overordentlig  meget  at  sige,  fordi  Publikum  skal  vænnes  til  at  forstaa 
at   det   er  Kunstværket   som   skal    beherske  Tilskuer   og  Tilhører. 

ikke  omvendt.  Den  der  nærmer  sig  Kunstværket  med  kritisk  Mine, 
og  i  hvem  Overlegenhedsfølelsen  kribler,  har  paa  Forhaand  afskaaret 
sig  fra  Muligheden  af  kunstnerisk  Betagelse.  Man  maa  modstandsløs  lade 
sig  spille  paa  som  et  Iiisn-ument,  være  Violinen,  hvis  Strenge  Kunstneren 
faar  til  at  vibrere. 

Derfor  er  den  mystiske  Magt  som  hæmmer,  ja  ligefrem  lammer 
den  kritiske  Sans  ofte  af  stor  Betydning  for  den  kunstneriske  Smags 
og  den  kunstneriske  Sans'  Udvikling.  Den  kaldes  Prestige,  vi  har 
desværre  intet  Ord  derfor  paa  Dansk.  Overalt  hvor  Idéer  eller 
Mennesker  hersker  gør  Prestigen  sig  gældende.  Samtidigt  med  at 
Kritiken  forstummer,  udfylder  Beundring  og  Ærefrygt  Pladsen  helt. 
Forklare  denne  Følelse  kan  man  ligesaa  lidt  som  andre  Følelser,  men 
den  er  beslægtet  med  den  Betagelse  eller  Fortryllelse  som  Personer  i 
„Trancen-Tilstand  hensættes  i.  Var  det  ikke  for  den,  vilde  hverken 
Guder,  Kejsere  eller  Kvinder  have  tumlet  med  Menneskene  som  de 
bestandig  har  gjort.  Overalt  i  Videnskab,  Literatur  og  Kunst  spiller 
Prestigen  en  mægtig  Rolle,  i  Kunsten  dog  især  i  de  dobbeltsidige  Kunst- 
arter, hvor  Publikum  under  dens  Paavirkning  uden  at  stritte  imod, 
faar  at  se  og  høre  Kunst  som  ellers  vilde  vække  dets  Modvilje  paa 
Grund  af  Værkernes  Fremmedartethed  —  Originaliteten.  Man  ser 
talentfulde  Skuespillere,  Orkesterledere  eller  udøvende  Musikere,  som 
uden  at  slaa  af  i  Henseende  til  Programvalg,  ved  Prestigens  Hjælp 
formaar  at  drage  et  stedse  større  Publikum  til  sig,  hvis  Smag  paa  den 
Maade  hæves  i  Vejret.  Det  er  et  glædeligt  Syn,  thi  det  beviser  jo  at 
Publikum  kan  opdrages  til  at  forstaa  den  gode  Kunst,  naar  det  blot  i 
Ydmyghed  vil  aabne  for  Sjælens  Porer  saa  at  Indtrykkene  kan  suges  ind. 

Og  er  denne  Gøren  sig  modtagelig  for  kunstneriske  Indtryk  nød- 
vendig overfor  bildende  Kunst,  er  den  paa  Grund  af  særlige  Forhold 
ligefrem  uundværlig  overfor  Scenens  Kunst.  Thi  dér  mangler  den 
Tidsenhed  som  er  tHstede  i  de  bildende  Kunstarter.  I  Skuespillets 
første  Akt  kan  der  forekomme  Ting  hvis  kunstneriske  Mening  maaske 
først  gaar  op  for  Tilskueren  i  3die  eller  4de  Akt.  Han  maa  altsaå 
ikke  af  den  Grund  falde  ud  af  sin  Passivitet  og  ødelægge  Betagelses- 
Muligheden  —  endnu  mindre  Forestillingen  —  men  roligt  følge  den 
sceniske  Udviklingsgang.  Hexenes  Tilsynekomst  i  Begyndelsen  af 
Shakespeares  „Macbeth"  med  deres  latterlige  Gestus  og  usammen- 
hængende Ord,  virker  ligefrem  frastødende;  men  naar  Stykket  afsluttes 
forstaar  man  hvilken  grufuld  Skæbne  de  forestiller,  og  deres  Latter 
klinger  nu  ligesaa  frygtelig  som  den  gale  Lears. 

Er  dette  ikke  altid  let  overfor  Shakespeare,  er  det  selvfølgelig 
mange  Gange  vanskeligere  overfor  en  ny  Forfatter  som  endnu  ingen 
Prestige  har.  Thi  i  Litteraturen  og  den  bildende  Kunst  er  det  især 
Afdøde  —  de  saakaldte  „Klassikere*  —  som  faar  Prestige;  men  dér 
gør  den  desværre  langtfra  altid  ublandet  Gavn,  fordi  Publikum  i  sin 
sejge  Fastholden  ved  det  Gamle,  ikke  sjældent  bruger  Klassikerne  til 

at  barrikadere  Vejen  med  for  den  nye  Kunst.  De  ophøjes  —  eller  tør 
man  sige  degraderes?  —  til  Avtoriteter  og  brages  derefter  til  at  slaa 
Bestræbelserne  for  at  skabe  nye  Udtryksformer  for  Skønhed  ned. 

I  sin  morsomme  Bog  „Ordenes  Liv*  gør  Kr.  Nyrop  opmærksom 
paa  at  i  Danmark  er  alt  gammelt  ogsaa  godt.  Bagstrævet  har  altsaa 
her  iaaet  et  mægtigt  Vaaben  i  Hænde  fordi  det  lyder  saa  overbevi- 
sende, vederhæftigt  og  pietetsfuldt:  gammelt  og  godt!  Ved*  Hfæip 
af  denne  Trylleformular  knæsænes  meget  som  godt,  bare  fordi  det  er 
gammelt.  En  gammel  Skik  bliver  tii  en  god  gammel  Skik,  selv  om 
den  er  nok  saa  taabelig  osv.  Paa  den  Maade  stænges  Døren  for  alt  nyt. 


Kavstens  MiMian 

Kun  en  Forfatter  med  Tolstois  mægtige  Prestige  turde  møde  frem 
med  det  Indlæg  i  Spørgsmaalet  folkelig  Kunst,  som  denne  geniale  For- 
fiatter  har  givet  i  et  af  sine  sidste  Arbejder:  Hvad  er  Kunst?  Der  er 
imidlertid  ingen  Anledning  til  her  at  dvæle  ved  de  mange  Urigtigheder 
og  Misforstaaelser  som  Bogen  vrimler  med,  f.  Ex.  at  Grækerne  kun 
kendte  til  religiøs  Kunst,  eller  at  Muhamedanerne  ingen  Kunst  har 
havt!  Derimod  er  Tolstois  almindelige  Syn  paa  Kunsten  og  dens 
„Mission^  nok  værd  at  betragte.  Som  sand  Demokrat  og  Socialist 
oprøres  han  over  at  en  stor  Del  af  Europas  Befolkning  slider  i  Kun- 
stens Tjeneste  uden  nogensinde  at  komme  ind  i  dens  Tempel.  Den 
forfinede  Kunst  er  kun  bleven  til  gennem  Massernes  Slaveri,  og  den 
kan  kun  fortsætte  sin  fatale*  Udvikling  ved  Slaveriets  Hjælp.  Han 
mener,  at  det  baade  er  dumt  og  umoralsk  at  proklamere  at  Eliten 
alene  har  Adgang  til  Kunstnydelse.  Efter  hans  Mening  er  „Hjeme- 
kunst" Fjenden,  fordi  denne  raffinerede,  forfalskede  Kunst  er  traadt  i 
Stedet  for  den  umiddelbare,  ægte.  Det  besynderlige  er  at  samtidig 
med  at  den  nye  Kunsts  Stormænd:  Ibsen,  Wagner,  Bøcklin  Maeterlinck, 
Baudelaire,  Chavannes  især  er  Genstand  for  hans  Had,  betragter  han 
Gentagelse  i  Kunsten  som  ganske  forkastelig,  og  hævder  at  et  Kunst- 
værk kun  har  Betydning  naar  det  er  originalt.  Ganske  som  en 
Tanke  der  allerede  en  Gang  er  fremsat  —  skriver  han  —  ikke  faar  ny 
Værdi  ved  Gentagelse,  saaledes  faar  kun  det  Kunstværk  Værd  som 
formaar  at  lægge  noget  nyt,  lad  det  være  nok  saa  lidet,  til  vort 
Følelelsesliv. 

Fortræffeligt!  Men  hvorledes  rime  dette  sammen  med  den  Kends- 
gerning at  Befolkningen  instinktmæssig  nærer  stærk  Uvilje  mod  det 
Nye?  Hvor  kan  Tolstoi  undgaa  at  se  at  den  der  taler  til  Folket,  netop 
maa  bruge  det  Sprog  alle  taler,  og  altsaa  for  enhver  Pris  maa  gaa 
afvejen  for  det  Nye! 

Tingen  er  at  vi  forstaar  noget  andet  ved  det  Nye  end  han.  Tolstoi 
tænker  bestandig  kun  paa  de  religiøse  Følelser,  og  mener,  hvad  der 
kan  være  rigtig  nok,  at  det  er  Mangelen  paa  et  Ideal,  Mangel  paa  Tro 

hos  de  Oplyste  i  Nutiden  som  har  tvunget  Kunsten  bort  fra  sit  op- 
rindelige Leje:  den  Mangfoldighed  af  nye  Følelser  som  virkelig  Religi- 
øsitet ubestridelig  bærer  i  sit  Skød.  For  ret  at  forstaa  dette  maa  man 
holde  i  Erindring  at  for  Tolstoi  er  Kirkens  Lære,  Dogmerne,  en 
Vederstyggelighed,  og  at  hans  Religiøsitet  er  vor  Tids,  eller  om  man 
vil  Urkristendommens  mere  eller  mindre  uklare  Forestillinger  og  Haab 
om  at  kunne  virkeliggøre  det  menneskelige  Broderskab.  Det  er 
denne  Samfundsfølelse  som  helt  opfylder  Tolsiois  Sjæl  og  som  han 
kræver  omsat  i  Kunst.  For  ham  er  Kunstnerens  stolte  Gerning  at 
føre  denne  Tanke  over  paa  Følelsernes  Gebet:  Menneskelykken  be- 
staar  i  Samfølelse,  Solidaritetsfølelse. 

Men  er  dette  ikke  en  Utopi?  Hvem  tror  for  Alvor  paa  at  Men- 
neskene paany  vil  vende  sig  mod  det  Guddommelige  med  den  Inder- 
lighed og  den  naive  Hengivelse,  som  har  afsat  saa  dybe  og  uforgænge-  * 
lige  Spor  i  Fortidskunsten!  Nutiden  kender  desværre  kun  en  „ Religion *" 
som  har  Chance:  Socialismen.  Dens  Sejr  er  maaske  ikke  fjæm,  men 
hvis  Tolstoi  mener  at  den  vil  bringe  Broderfølelsen  og  samitien  med 
denne  Menneskeiykken,  tager  han  dog  vistnok  fejL 

Lad  være  at  stor  Kunst  som  Fortidens  ypperste  ikke  godt  kan 
tænkes,  uden  et  stort  Ideal,  uden  l^eligion,  og  lad  Fremtidsudsigten 
for  et  saadant  Ideal  være  skral  nok,  saa  b^rænset  som  Tolstoi  for- 
moder, er  Kunstens  Mission  nu  og  fremdeles  dog  næppe. 

Rundt  om  os  i  alt  det  almindelige  og  dagligdags  findes  Skønhed 
som  blot  venter  paa  sin  Opdager.  Det  er  jo  næsten  som  Publikums 
Sanseorganer  er  for  grove  til  at  se,  høre  og  føle,  forinden  en  Enkelt 
har  havt  den  Ulejlighed  at  gøre  det  for  Alle.  Kunstneren  elsker  Livet 
og  viser  os  andre  hvor  skønt  det  er.  Uden  ham  vilde  vi  formodenlig 
stærkt  tvivle  derom.  Ægte  Kunstnere  er  virkelige  Opdagere,  Ibrdi 
ethvert  af  deres  Værker  lægger  noget  værdifuldt  til,  giver  os  nye  Ind- 
tryk eller  idetmindste  nye  Varianter  af  Indtryk.  1  enhver  Storstad 
bliver  Nethinderne  og  Trommehinderne  efterhaanden  omtrent  saaledes 
som  flere  Slægtleds  Musikere,  Malere,  Billedhuggere  og  Arkitekters  Sam- 
arbejde har  gjort  dem  til.  En  Solnedgang,  udtryksfulde  Bevægelser, 
musikalske  Lyde,  næsten  alt  hvad  vi  føler  hvert  Øjeblik,  vilde  ikke 
føles  eller  i  hvert  Fald  ikke  netop  saaledes,  saa  fint,  saa  intensivt, 
om  ikke  den  eller  hin  „Mester"  havde  levet  og  dannet  „Skole", 
hvori  et  helt  Samfund  udgør  Disciplene.  Efterhaanden  som  de  veri- 
table Kunstnere  gør  nye  Erobringer,  føjes  der  nye  Provinser  til  Skøn- 
hedsriget,  Guds  Natur  bliver  større.  Er  der  nogen  som  ikke  bliver 
opmærksom  paa  dette  i  en  Tid  som  vor,  med  dens  Uro,  dens  Søgen 
og  uophørlige  Omvurdering?  Naar  saa  meget  af  det  som  engang 
hed  Grimhed  lidt  efter  lidt  opløser  sig  i  Skønhed  ved  Hjælp  af  den  De- 
stillering, de  store  Fortolkere  lader  det  gennemgaa,  er  det  fordi 
Menneskesjælen  mere  end  nogensinde  fordyber  sig  i  sig  selv.  Det  er  ad 
den  Vej  og  kun  ad  den,  at  Tingene  faar  større  Værd.    Havde  Rembrandts 

Figurer   været   skønnere,   vilde   hans  Kunst   have   været  mindre,  thi 
Skønheden  kommer  inde  fra. 

Og  hvad  der  gælder  Øje  og  Øre,  gælder  ogsaa  dm  Hjertets,  om 
Smagens  Udvikling.  Vore  Antipatier  og  Sympatier  dikteres  saaledes 
for  en  ikke  ringe  Del  af  Forfattere,  især  maaske  af  Komedieforfattere. 
Hvilken  uhyre  Indflydelse  har  Mænd  som  Dumas,  Bjørnson,  Ibsen, 
Maeterlinck  ikke  havt  paa  Nutidssamfundene!  Retssalene  omkring  i 
Verden  genlyder  af  Ekkoet  fra  Theatersalene,  af  de  samme  Udbrud, 
samme  Pathos,  som  fyldte  disse  med  et  betaget  Publikums  Bifaldsraab 
og  Hulken. 

Arbejderne  og  Kunsten 

Der  kan  tænkes  sociale  Forhold  under  hvilke  Kunsttrangen  faar 
en  forskellig  Karakter  fra  Nutidens,  hvor  Folkets  Forhold  til 
Kunst  er  af  en  inderligere  Art  end  i  vore  Dage.  Der  har  jo  faktisk 
været  Perioder  hvor  Kunsten  var  Folkets  Kunst,  hvor  den  fødtes 
næsten  spontant,  spirede  frem  af  Haandværket  som  Blomsten  af  sin 
Stængel.  I  Grækenland  og  i  Florents  paa  Giottos  Tid  var  det  saa- 
ledes. Men  naar  det  i  Kunsthistorien  siges  at  Kunsten  i  Grækenland 
helt  og  holdent  tilhørte  Folket,  maa  vi  ikke  glemme  at  det  vi  nu 
kalder  saaledes  er  noget  andet,  noget  der  er  sammensat  af  mere  uens- 
artede Bestanddele.  Grækerne  holdt  jo  Slaver  —  ofte  flere  til  hver 
Person  —  og  uden  Slaver  til  at  gøre  alt  det  hæslige,  for  ikke  at  sige 
brutaliserende  Arbejde,  kunde  Kultur  og  Aandsfrihed  ligesaalidt  gennem- 
trænge det  græske  Folk  som  et  af  Nutidens.  Er  vi  imidlertid  enige 
om  at  Slaveri  er  urigtigt  og  demoraliserende,  maa  Fremtidens  Kultur 
blive  afhængig  af  Maskinerne  —  Fremtidens  Slaver.  Maskinerne  har 
i  høj  Grad  forandret  Arbejdets  Karakter.  Det  føles  nu  mere  end 
nogensinde  som  en  Byrde,  en  Plage.  Den  om  man  tør  sige  „æsthe- 
tiske"  Side  af  Haandværket  udviskes  mere  og  mere;  men  paa  samme 
Tid  som  Industrien  ødelægger  det  tiltrækkende  ved  Arbejdet,  har  dens 
kæmpemæssige  Udvikling  mildnet  Arbejdets  værste  Former:  Bestiali- 
seringen  af  Mennesket  gennem  Muskelsystemets  Udvikling  paa  Nerve- 
systemets Bekostning. 

En  frygtelig  Mængde  Bavl  er  blevet  debiteret  om  „Arbejdets  Ridder- 
skab**. Det  allermeste  Nævearbejde  er  alt  andet  end  forædlende;  det 
forringer  absolut  et  Menneske  baade  intellektuelt  og  moralsk  Dag  ud 
og  Dag  ind  at  skulle  gøre  det  som  er  ham  ulideligt.  Og  mangfoldige 
Slags  Arbejde  hører  ind  herunder.  Alt  det  svinske  Arbejde,  fra  Klo- 
akerne  til  Minerne,  som  Menneskene  endnu  har  for,  bør  gøres  og  vil 
ogsaa  blive  gjort  af  Maskiner.  Det  er  ganske  vist  Maskinernes  Ud- 
vikling som  affolker  Landet  til  Fordel  for  Storbyerne;  men  i  det  Hele 
og  Store  betyder  Byernes  altfor  store  Tilvækst  at  Nervesystemet  ud- 
vikles fremfor  Musklerne.  Og  intet  er  vistnok  gunstigere  for  en  Races 
kunstneriske  Udfoldelse  end  netop  denne  Temperaments-Forskydning. 

Da  den  industrielle  Fremgang  samiidigi  giver  Arbejderne  adskilligi  mere 
Frihed,  kan  man  altsaa  med  lidt  god  Vilje  ogsaa  Fra  den  Side  se  et 
Slags  Varsel  om  at  den  store  Industri  vil  indlede  en  uventet  Opgang 
i  Kunsten.  Selv  den  voxende  Afsmag  for  Arbejdet  virker  I  samme 
Retning;  thi  fordum  var  der  Kunst  i  selve  Metierei,  derfor  trængte  man 
ikke  i  den  Grad  som  nu  til  at  friskes  op  udenfor  dette.  Nu,  da  det 
Hele  gaar  saa  mekanisk  tit,  og  der  samtidigt  lægges  noget  mindre  Be- 
slag paa  al  Individets  Tid  og  Kraft,  frisies  Arbejderne  til  at  søge  hen 
til  Kunstens  rene  Kilder  for  der  at  finde  den  For^skning  som 
Forholdene  tilbyder.  Kunst  og  I  ndustri  som  engang  var  saa  nøje 
forenede,  udfolder  sig  nu  uafhængigt  af  hinanden;  men  dette  skulde 
altsaa  ikke  skade  naar  Kunstens  dulmende  Virkinger  efterhaanden  ud- 
strækker sig  til  Alle  —  naar  blot  Arbejderne  først  fear  Smag  for  den 
og  foretrækker  den  for  Alkohol.  De  vil  da  bedre  være  i  Standj  til 
at  resignere  overfor  det  indholdsløse  men  overkommelige  Arbejde, 
hvis  Pavser  det  bliver  Kunstens  Opgave  at  udfylde. 


„Musik  en". 

Af  William  Behrend. 


Beethoven. 

Priselig  energisk  har  et  driftigt  Berliner  Boghandlerfirma  Bard,  Mar- 
quardt  &  Co.  i  Løbet  af  kort  Tid  udsendt  tre  Samlinger  Smaa-Bøger 
handlende  om  Kunst  og  Kunstnere ;  Bøgerne 
er  smaa  af  Omfang,  men  gennemgaaende 
væglige  af  Indhold,  tiltalende  ved  Format  og 
Udstyr.  De  behandler  Billedkunst  —  denne 
Samling  redigerer  Richard  Muther  — 
Litteratur  (redigeret  af  Georg  Brandes) 
og  Musik. 

Disse  Smaaskrifter  synes  at  skulle  danne 
en  værdifuld  Essay-Samling  om  Kunstens 
store  Mænd  og  om  mærkelige  og  betydelige 
Fænomener  i  Kunstens  Verden.  De  er  øjen- 
synlig anlagte  paa  en  stor  Udbredelse  og 
med  deres  billige  Pris  vil  de  vinde  en  saa- 
dan.  Sagtens  ogsaa  herhjemme  vil  adskillige 
af  Bindene  finde  A^ætning. 

Men  hvorfor  skal  vi  egentlig  læse  om 
disse  Ting  paa  Tysk?  Vilde  den  Kundskab 
og  Oplysning,  den  Opfordring  til  videre 
Selvstudium,  som  disse  Essays  indeholder, 
videre  ud,  om  de  var  skrevet  paa  Dansk? 


viger   tilbage   for  Ulejligheden  ved  i 
Sprog. 


ikke   blive   bredt   endnu  langt 

Utvivlsomt  er  der   mange,  der 

søge  Vejledning  gennem  et  fremmed 

Tyskerne  er  i  de  sidste  Aarder  vundet  langt  frem  i  Ævnen  til  at  skrive 
let  og  anskueligt  om  svære  Æmner  —  den  Ævne,  de  tidligere  ganske 
manglede  —  og  deres  Kundskabsfylde  er  i  Reglen  forbavsende  ligesom  deres 
flittige  Omhu.  Dog,  de  ser  med  tyske  Øjne,  de  taler  med  tysk  Tunge.  Og 
desuden,  vi  danske  har  jo  ofte  ladet  os  berømme  og  berømmet  os  selv  for 
en  særlig  kritisk  Ævne,  et  Talent  for  at  skrive  om  Kunst.  Hvad  Digter- 
kunst angaar  har  vi  da  vel  ogsaa  tilfulde  dokumenteret  dette  Talent.  Skri- 
benter om  Billedkunst  staar  jo  ogsaa  højt,  og  Forfatterskabet  om  Tone- 
kunsten vilde  vel  ogsaa  kunne  vinde  med. 

Dette  er  en  Tanke,  der  kastes  ud.  Fra  en  Side  er  den  ganske  vist  ikke 
her  betragtet.  Fra  Forlæggernes.  Hvorledes  mon  den  tager  sig  ud  fra  den 
Side  set? 

Foreløbig  maa  vi  nu  nøjes  med  de  tyske  Smaaskrifter. 

Den  Række,  der  skal  behandle  Musiken,  redigeres  af  Richard 
Strauss,  den  berømte,  endnu  ret  ungdommelige  Berliner  Operakapelmester. 
Man  kunde  tro  denne  Redaktør  valgt  for  Reklamens  Skyld,  der  i  alt  Fald 
i  Tyskland  ikke  vilde  være  helt  ringe.  Men  øjensynlig  har  Rich.  Strauss, 
da  han  satte  sig  i  Spidsen  for  Foretagendet  eller  valgtes  dertil,  knyttet  en 
særlig  Tanke  til  denne  Virksomhed.  Han,  der  ellers  næppe  er  optraadt  som 
Skribent,  har  skrevet  en  Fortale  til  det  første  Bind  i  Samlingen  og  dermed 
givet  dens  Program.  Dette  hedder  kort  og  fyndigt:  Kunstens  Kald  er  at 
aflægge  Vidnesbyrd  om  de  forskellige  Tiders  og  Folks  Kultur;  og  paa  dette 
Grundlag  er  Samlingen  bygget,  idet  den  skal  løse  den  Opgave  —  vanske- 
ligere her  end  paa  Litteraturs  og  Billedkunsts  Omraade  —  at  vise,  at  ogsaa 
Tonekunsten  er  Udslag  af  og  Vidnesbyrd  om  hver  Tids  Kultur. 

Det  er  klogt  at  sætte  ind  med  denne  Optakt,  dels  fordi  den  kulturelle 
Side  af  Musikens  Væren  og  Virken  næppe  almindelig  har  været  iagttaget 
og  paapeget,  særlig  ikke  af  tyske  Forfattere  før  i  de  sidste  Aaringer,  og 
dels  fordi  Samlingen  ad  denne  Vej  aller  bedst  faar  et  stort,  i  Almindelighed 
aandelig  interesseret.  Publikum  i  Tale.  Det  musikalske  Publikum  ventes  jo 
at  ville  følge  med  af  sig  selv;  med  dette  Program  kan  disse  Skrifter  faa 
Bud  til  mange  flere  end  de  strengt  musikalske. 

Men  det  er  for  dristigt  og  ikke  ret  gennemtænkt  at  sætte  som  Musikens 
eneste  eller  væsentligste  Kald  at  vidne  om  det  kulturelle  Standpunkt.  Ingen 
Kunstart  kan  nøjes  med  at  faa  dette  „Kald''  tildelt,  Musiken  mindst  af  dem 
alle.  Kunst  er,  set  fra  den  Side  fra  hvilken  Rich.  Strauss  her  betragter  den, 
meget  mere  Udtryk  for  de  store,  rigere  og  mærkeligere  Personligheder,  en 
Udfrielse  —  i  anskuelige,  skønne,  karakterfulde  Former  —  af  deres  Stemnin- 
ger, Tanker,  Lidenskaber.  Om  disse  Personligheder  vidner  Kunstværker, 
rigtig  læste  eller  hørte  gør  ogsaa  de  musikalske  Værker  dette.  Og  saaledes 
vidner  ganske  vist  Musiken  om  det  kulturelle  Standpunkt,  men  mere  indi- 
rekte og  i  anden  Række. 

Man  forstaar  imidlertid,  at  Rich.  Strauss  har  skrevet  hine  Ord,  udtalt 
denne  Anskuelse  noget  i  polemisk  Hensigt.  Han  træder  op  mod  den  Theori, 
som  den  fornylig  afdøde,  vidtbekendte  Wiener  Musikkritiker  Eduard 
Hanslick  hævdede  i  Bogen:  „Om  det  musikalsk  Skønne".  I  denne 
Bog  holder  Hanslick  for,  at  Musikens  Væsen  er  de  tonefyldte  skønne  For- 
mer, Billedkunstens  „Arabeske''  er  som  et  Sindbilled  paa  Musiken,  der 
intet  andet  Indhold  har  end  sin  skønne  Form.  Hanslick  udviklede  denne 
Theori  i  det  nysnævnte  Skrift,  der  straks  lider  af  den  Brøst,  at  det,  som 
han  selv  erkender,  er  rettet  mod  en  bestemt  musikalsk  Retning  (Nytyskeme, 
Programmusiken)  og  som  derfor  maatte  blive  ensidigt.  Og  han  fremsætter 

den  i  en  spredt  aforistisk  iForm,  i  en  oFte  træffende  og  vittig  Stil,  men 
ingenlunde  altid  helt  paaiidelig  i  sin  Bevisførelse.  Med  denne  Theori,  der 
dog  havde  sin  historiske  Betydning,  idet  den,  kæmpende  med  dobbelt  Front, 
ogsaa  var  vendt  mod  de  forudgaaende  Musikæstetikere  og  slog  deres  over- 
daadige  Svælgen  i  Følelsesfuldhed,  deres  vage  „sværmeriske"  Synsmaade 
til  Jorden,  stod  Hanslick  i  Virkeligheden  ved  sin  Død  et  Par  Menneske- 
aldere  bagved  sin  Tid.  Han  kunde  følgerigtig,  naar  han  betragtede  Musikens 
Væsen  udtømt  i  den  skønne  Form,  ikke  fuldlud  gaa  med  til  Beethovens 
Værker  længere  end  til  dennes  saakaldte  to  første  „Perioder".  Og  han 
gjorde  det  ikke  heller.  Overfor,  hvad  Beethoven  havde  skrevet,  i  hver  Fald  efter 
c.  1815,  stod  Hanslick,  som  han  direkte  eller  indirekte  erkendte  det,  uden 
Forstaaelse  og  uden  Sympati.  Med 
denne  Anskuelse  kunde  Hanslick 
ikke  heller  fatte  Wagners  Musik; 
Fbr  ham  maatte  den  staa  som  uskøn 
og  Formløs,  altsaa  som  Ikke-Musik. 
Det  er  da  uretfærdigt  og  lidet  gen- 
nemtænkt, som  mange  Wagnerianere 
har  gjort  det,  at  henføre  Hanslicks, 
den  smidige  Feuilletonist  og  snæver- 
hjæmede  Theoretikers  lange  haab- 
løse  Kamp  mod  Geniet  Richard 
Wagner  alene  eller  væsentlig  til 
personlige  Hensyn. 

Men  hin  Anskuelse  om  Musikens 
Væsen  og  Natur  gælder  heller  ikke 
mere.  Det  sidste  Ord  derom  har 
vel  ingen  endnu  sagt.  Men  saamegei 
har  dog  en  hel  Litteratur,  der  des- 
værre aldeles  ikke  har  fundet  Ind- 
gang herhjemme,  hvor  selv  blandt 
Fagfolk  mange  maaske  knap  kender 
disse  Skrifter  af  Navn,  Fastslaaet, 
at  Musiken  har  et  andet,  videre  og 
dybere  Indhold  end  Formen,  at 
Hanslick  ganske  har  overset  den 
psykologiske   Side   af   Sagen,   ikke  bmi hoven. 

har  haft  nogen  Forstaaelse  af  Kom- 
ponistens Sjæleliv  og  -tilstand  under  Skabelsesakten,  og  at  Musikens  Maal 
ikke  er  begrænset  ved  det  skønne,  idel  ogsaa  det  karakteristiske  Falder  ind 
derunder  —  uden  Hensyn  til  om  det  opfylder  en  abstrakt  Skønheds  Love. 

Sin  Fortale  slutter  Rich.  Strauss  dermed,  at  han  har  valgt  at  begynde 
Samlingen:  Musiken  med  Beethoven,  fordi  denne  Mester  betegner  den 
kulturelle  Betydning  af  Tonekunsten.  1  Modsætning  til  den  .Forvildelse", 
der  ser  , Musikens  egentlige  Væsen  i  en  mer  eller  mindre  legende  For- 
malisme", kan  vel  „Ven  og  Fjende  sagtens  nutildags  snarest  komme  over- 
ens om  denne  Musikers  Stilling  til  den  almindelige  Kultur". 

Den  højtbegavede,  af  mange  i  Tyskland  Forgudede,  nutidige  Fører  For 
„  Programmusiken "  maatte  indlage  denne  Holdning  overfor  Program  musikens 
ivrige  og  en  Tid  lang  fariige  Bekæmper  og  ganske  sikkert  har  han  jo  Ret, 
naar  han  betragter  Beethoven  som  et  særligt  Vidnesbyrd  om  Musikens  Stil- 
ling i  Kulturen.  Men  tigesaa  vist  har  man  langt  større  Udbytte  og  person- 

lig  aandelig  Vinding,  naar  man  i  Beethovens  Kunst  søger  det  store  sjældne 
Menneske,  den  forbilledlige  Personlighed. 

Fra  begge  Sider  set  indledes  Samlingen  „Musiken*"  da  rettelig  med  en 
Biografi  og  Skildring  af  Ludvig  van  Beethoven. 


Et  Udtryk  for  sin  Tids  Kultur  er  Beethoven,  og  ved  hans  mere  end 
ved  nogen  tidligere  Musikers  Gærning  bliver  Musiken  ganske  sikkert  et 
Led  i,  et  Vidnesbyrd  om  Samtidens  Kultur. 

Beethoven  var  en  Musikens  Kant  med  hans  strænge  Pligtbegreb,  med 
hans  alvorsfulde  Krav  til  Personligheden;  han  var  Musikens  Schiller  med 
hans  flammende  Begejstring  for  Frihed,  hans  Had  til  Tyranni ;  han  var 
Revolutionen  i  Musiken,  der  med  hensynsløst  Mod  og  Trods  omstyrtede 
skimlede  Fordomme  og  stivnede  Regler  —  Jeg  tillader  det",  sagde  han 
stolt  og  udfordrende,  naar  nøgterne  Skolemestre  af  den  akademiske  Retning 
gjorde  opmærksom  paa,  at  han  havde  overtraadt  Theoriens  „Forbud**  — ; 
han  var  Musikens  Napoleon  med  hans  usvækkede  Kamplyst,  hans  utæm- 
melige Trang  til  at  udbrede  sit  Rige  og  hans  optugtede  logiske  Sans  — 
„Havde  jeg  læst  Krigskunst  saa  godt  som  Kontrapunkt,  skulde  jeg  nok  be- 
sejre ham  (Napoleon)**,  sagde  Beethoven  selv. 

Paa  ethvert  Punkt  vil  man  kunne  samstille  Beethoven  med  Tidens  kul- 
turelle Stor-Fænomener,  og  det  er  slet  ikke  vanskelig  at  læse  derom  i  hans 
Vidunderværker.  „To  Ting  vækker  min  højeste  Beundring**,  skriver  han 
(med  et  Citat):  „Stjæmehimlen  over  mit  Hoved  og  Moralloven  i  mit 
Bryst  —  Kant!!**  Og  denne  ubøjelige  Moralfølelse,  denne  Ethos  i  Mu- 
siken præger  Værk  efter  Værk  fra  denne  Mesterhaand.  Han  er  den  første, 
der  har  digtet  Musik  om  Menneskets  Krav  til  sig  selv,  om  dets  Kamp 
med  Skæbnen  og  dets  Sejr  over  den  —  Jeg  vil  gribe  Skæbnen  i  Struben**, 
lyder  et  af  hans  berømteste  Ord,  „helt  skal  den  ikke  faa  Lov  at  bøje  mig!** 
Det  Værk,  som  mest  er  præget  af  denne  Livsanskuelse,  af  dette  Kultur- 
standpunkt er  vel  den  femte  Symfoni  i  c-moll:  Skæbnesymfonien,  i 
hvis  første  fantastisk-mægtige  Takter  „Skæbnen  banker  paa  Døren**  i  Tone- 
udtryk, der  med  faste  Slag  gav  Musiken  en  hel  ny  Mission,  aabnede  den 
en  ukendt  Fremtid. 

Schillers  Frihedshymne  har  Beethoven  sikkert  sunget  mange  Gange  — 
dens  Ord  beskæftigede  hans  Fantasi  Aar  igennem,  og  mange  Værker  har 
faaet  Klang  deraf  —  saaledes  ikke  mindst  den  jublende  A-dur  Symfoni 
—  forinden  han  naaede  til  som  et  af  sine  sidste  Værker  at  give  den  det 
fulde  geniale  Udtryk  i  den  niende  Symfoni  —  Korsymfonien  —  paa 
Baggrund  af  de  tre  forudgaaende  Satsers  sære,  næsten  uudgranskelige  Sjæle- 
dybde og  Rigdom. 

Og  Napoleon  —  ham,  om  hvem  alle  Tidens  fremragende  Aander  kred- 
sede: Goethe  som  Heine  og  Victor  Hugo  —  ogsaa  han  greb  dybt  ind  i 
Beethovens  Tanke  og  Fantasiverden.  For  Wienermesteren  stod  Napoleon 
som  den  ideale  Fuldbyrder  af  Revolutionen  —  og  ud  fra  dette  Syn  und- 
fangede Beethoven  sin  Eroica- Symfoni;  paa  Partiturets  Titelblad  læstes 
jo  oprindelig  kun  de  to  Navne  Napoleon  Buonaparte  og  Luigi  v. 
Beethoven.  Bekendt  er  det  nu,  hvorledes  Musikeren  smertelig  skuffet,  da 
han  erfarede,  at  Politikerens  Formaal  viste  sig  at  være  det  selviske  at  naa 
Kejserværdigheden,  sønderrev  dette  Titelblad,  gav  Symfonien  den  alminde- 
ligere  holdte  Titel;    „En   stor  Mands  Æresminde**   og   tilegnede  Værket  til 


^Musiken*"  597 

en  af  sine  Venner  og  Beskyttere.  —  Men  selv  efter  at  Beethoven,  der  her 
stod  saa  sikker,  fordi  han  stadig  forblev  den  ideale  Revolutionsmand,  der 
intet  begærede  af  ydre  Rang  og  Højhed,  havde  vendt  Napoleon  Ryggen, 
optoges  han  af  denne  mægtige,  mystiske  Skikkelse,  der  hemmelig  imponerede 
ham  —  og,  som  sagt,  det  er  let  og  tilstedeligt  at  drage  Sammenligning 
mellem  Krigskunstens  og  Tonekunstens  Napoleon. 

Man  nævner  —  naar  man  tænker  paa  Datidens  Kultur- Værdier  —  endnu 
uvilkaarlig  Goethe,  og  spørger:  hvorledes  stod  Beethoven  til  dette  Fænomen? 
Helt  klart  er  Forholdet  mellem  dem  aldrig  blevet  oplyst.  Det  rent  person- 
lige Forhold  mellem  de  to  Genier  var  ikke  det  bedste,  eller  rettere  det  var 
uden  virkelig  gensidig  Forstaaelse.  Goethe  var  overlegen  overfor  Mennesket 
og  Kunstneren  Beethoven;  han  saa  i  ham  en  forceret  „Kraftgenial",  et 
Standpunkt,  som  han  længst  havde  forladt  og  nu  betragtede  med  lidt  for- 
nem Medynk  —  han  kalder  Beethoven  en  „ganske  utæmmet  (ungebåndigt) 
Personlighed"  —  og  Beethoven  forstod  næppe,  den  Gang  han  lærte  Goethe 
personlig  at  kende,  at  skatte  dennes  livsmodne,  afklarede  Harmoni,  og  han 
betragtede  ensidigt  Goethe  som  en  sleben,  hofvant  Embedsmand,  en  Type, 
som  han  foragtede  af  hele  sit  bidske  Hjærte.  —  „Hofluften  behager  Goethe 
meget,  mere  end  det  sømmer  sig  for  en  Digter." 

De  fleste  af  Goethes  betydeligere  Værker  har  Beethoven  dog  sikkert 
læst  med  Beundring.  Af  nogle  af  dem  har  han  ladet  sig  inspirere  til  Tone- 
værker; mange  af  Ungdomsdigtene  har  han  komponeret.  Musik  til  Egmont 
har  han  skrevet  og  Kompositionen  af  Faust  var  en  af  de  Planer,  som 
Døden  hindrede  ham  i  at  virkeliggøre.  Den  niende  Symfonis  første  Del  har 
man  da  ikke  med  Urette  betegnet  som  Faust-Musik. 

Alligevel  var  der  en  vis  —  og  ikke  ringe  —  Afstand  mellem  de  to 
Genier.  Beethoven  følte  vistnok  selv  denne  Fjernhed,  naar  han  med  eufe- 
mistiske Vendinger  siger,  at  det  er  lettere  at  sætte  Musik  til  Schiller  end 
til  Goethe,  fordi  denne  er  for  stor. 

Og  det  er  i  hvert  Fald  ikke  ganske  den  samme  Kultur-  og  Aandsudvik- 
ling,  der  træder  os  imøde  i  Goethes  og  Beethovens  Kunst. 


Det  er  da  ikke  vanskelig,  som  her  antydningsvis  er  sket,  at  bringe  Bee- 
thoven i  Forhold  til  hans  Tids  kulturelle  Standpunkt  og  Værdier,  og  med 
fuld  Ret  sætter  Rich.  Strauss  denne  Mester  i  Spidsen  for  sin  Samling 
„Musiken",  idet  han  hævder  ham  Plads  blandt  Menneskehedens  ypperste 
Kulturbærere. 

Men,  som  det  blev  sagt  før,  et  inderligere,  dybere  og  mere  forstaaende 
Syn  faar  man  paa  Beethovens  Kunst,  naar  man  studerer  og  indlever  sig 
med  hans  Personlighed  i  snævrere,  mere  intim  Forstand.  Man  vil  ikke 
naa  til  Bunds  deri,  blot  fordi  man  lærer  Mesterens  kulturelle  Stilling  og 
Betydning  at  kende. 

Dette  ses  straks,  naar  der  gøres  opmærksom  paa,  at  vi  i  den  foran- 
staaende  Betragtning  af  Beethovens  Forhold  til  Samtidens  Kultur  aldeles 
ikke  har  behøvet  at  nævne,  hvad  der  paa  tragisk  Vis  greb  dybt  og  be- 
stemmende ind  i  hans  personlige  Liv:  hans  Døvhed.  Lige  fra  hine  Ung- 
domsdage, da  de  første  Spor  af  denne  Elendighed  viser  sig  og  til  de  sidste 
Aars  sene  Resignation  optoges  Beethoven  af  Fortvivlelse  over  denne  Til- 
stand, af  vekslende  Haab  om  Helbredelse  og  fuldstændig  Sønderknuselse,  af 
Kamp    for    at  holde  den  skjult   for  Verden  —  og  alt  dette  avler  en  dyb 

Melankoli,  en  bitter  Mistænksomhed,  en  letvakt  Trods  og  tilsidst  en  ver- 
densfjern Resignation,  saaledes  som  disse  Stemninger  kan  læses  i  hans 
Værker,  særlig  i  dem,  der  rummer  de  mest  intime  Aabenbaringer  af  hans 
Personlighed:  Sonaterne  og  Kvartetterne. 

Ikke  heller  har  det  været  nødvendigt  med  et  Ord  at  berøre  Beethovens 
Kærlighedsforhold  eller  i  det  hele  hans  Forhold  til  Kvinden,  og  dog  var 
ogsaa  dette  i  høj  Grad  afgørende  for  ham  personlig  og  kunstnerisk.  Bee- 
thovens Syn  paa  Kvinden  er  et  ganske  andet  end  Haydns  og  Mozarts.  Det 
kulturelle  Omsving  giver  sig  atter  her  ejendommeligt  Udtryk  i  en  stor  Per- 
sonlighed. Beethovens  Kærlighedsfølelse  viser  en  Opgaaen  i  sin  Genstand, 
en  brændende  Lidenskab,  en  idealistisk  Tilbeden  og  overjordisk  Sværmen 
baade  i  Fryd  og  Smærte.  Kærlighedsudtryk  af  en  moderne  Art,  hvor 
det  individuelt-sympatetiske,  ikke  det  kønsmodsatte  er  afgørende  —  trods 
Beethovens  robuste  Natur,  for  hvilken  det  rent  driftsmæssige  ikke  kunde 
være  fjærnt  (saaledes  som  enkelte  Overleveringer  stadfæster),  hvad  sikkert 
har  givet  Anledning  til  hæftige  indre  Kampe  hos  dette  Overmenneske. 

Beethoven  var  altid  forelsket,  vidner  hans  Samtidige,  og  næsten  altid 
ulykkelig  forelsket.  I  høj  Grad  optoges  han  af  Kvinderne,  ikke  mindst  af 
de  i  Rang  og  Sæder  fremstaaende  Kvinder,  med  hvem  han  kom  i  Berøring 
under  sit  Wienerophold,  hvor  han  i  Aarrækker  var  Adelens  hyldede  Gæst. 
Navne  som  Julie  Guicciardi  og  Therese  Brunswick  er  blevne  be- 
rømte for  alle  Tider  ved  Beethovens  Kærlighed  til  disse  Kvinder.  Atter  og 
atter  svirrede  Beethovens  Tanker  omkring  Ægteskabet  —  aldrig  vovede  han 
dog  det  afgørende  Skridt.  Hvorfor?  Her  er  en  Dunkelhed,  til  hvis  Opklaring 
den  hidtidige  Beethovens-Forskning  kun  har  ydet  ringe  Bidrag  og  som  da 
sagtens  vil  forblive  uoplyst.  Men  ikke  blot  det  opbevarede,  aldrig  afsendte 
berømmelige  Brev  til  den  udødelige  Elskede,  der  skælver  af  ungdom- 
melig Forelskelse  og  brænder  af  begejstret  Lidenskab  —  ogsaa  talrige  af 
hans  Toneværker  taler  om  Beethovens  erotiske  Følelsesliv  med  dybtgaaende 
og  stærkt  bevægede  Klange,  der  fører  den  forstaaende  Tilhører  til  en  rigere 
Opfattelse  af  hans  Kunst  end  Betragtningen  af  hans  kulturelle  Stilling. 

Man  kunde  endnu  nævne  Beethovens  Forhold  til  Brodersønnen  Karl,  der 
viser  Geniets  rørende  Naivetet  og  samtidig  dets  Trang  til  at  gøre  og  hævde 
det  Gode  og  Retsindige,  selv  om  det  sker  paa  tværs  af  alle  Hensyn  og  al 
borgerlig  Fornuft.  Man  kunde  nævne  hans  Optagethed  af  Naturen  og  saa 
fremdeles  —  alt  Sider  af  hans  Personlighed,  hvis  Studium  aabner  en  ny 
og  sikker  Vej  til  Forstaaelse  af  hans  Kunst,  i  dens  Helhed  eller  i  dens 
enkelte  Udslag. 

Bidrag  til  Kendskab  til  og  Opfattelse  af  Beethovens  Personlighed  yder 
den  lille  Bog  af  G611erich,  der  som  første  Bind  i  Samlingen  „Musiken*' 
har  foranlediget  disse  Betragtninger,  i  rigt  Maal,  en  Mængde  betegnende, 
smaa  og  store  Træk  er  kommet  med  paa  de  ikke  mange  Blade. 

Forfatteren  har  et  Steds  den  Vending,  at  Beethoven  var  den  første  Kom- 
ponist, i  hvilken  det  hele  Menneske  med  alle  dets  aandelige 
Kræfter,  ikke  blot  det  musikalske  Menneske  ytrede  sig.  Med  dette 
korte  og  træffende  Udtryk  er  der  givet  en  god  Karakteristik  af  den  store 
Mesters  kulturelle  Betydning  og  af  hans  Kunstnerpersonlighed. 


Fra  Galleriet. 

Tre  nye  danske  Lystspil. 


ben  Kikkert,  der  for  nogen  Tid  siden 
faldt  fra  det  kgl.  Theaters  Galleri  ned  i 
Hovedet  paa  en  Dame  i  Parkettet  —  det 
var  min.  Det  vil  sige,  Kikkerten  faldt  ikke. 
Jeg  kastede  den.  Jeg  slyngede  den  som  en 
Bombe  ud  i  Rummet.  Og  da  jeg  nu  har 
tilstaaet  dette,  kan  jeg  ligesaa  gærne  fort- 
sætte og  sige,  hvorfor  jeg  begik  dette  At- 
tentat. 

Jeg  drømte  —  nej,  lad  mig  begynde  med 
Begyndelsen:  jeg  var  faldet  i  Søvn  (det  er 
noget,  som  i  den  senere  Tid  af  og  til  er 
hændet  mig  i  Theatrene).  Jeg  sov  og  drømte. 
Først  drømte  jeg  om  Henrik  Ibsens  Breve, 
hvilket  ikke  var  saa  mærkeligt,  da  jeg  lige 
havde  fuldendt  Læsningen  af  dem.  Og  nu 
hensatte  min  Drøm  mig  i  den  samme 
Stemning,  som  Brevene  havde  fremkaldt  i 
mig,  den  dybe  Betagelse  af  denne  Mands 
uhyre  Ensomhed,  geniale  Viljekraft,  dybe 
Ærbødighed  for  Kunsten.  Jeg  følte  atter 
den  Beklemmelse,  som  Brevene  havde 
givet  mig,  en  Følelse,  jeg  kun  kan  sam- 
menligne med  den,  jeg  havde,  da  jeg  før- 
ste Gang  saa  et  Bjærg.  Jeg  var  kommet 
til  den  lille  By  i  Schweiz  om  Natten, 
havde  ikke  tænkt  paa,  hvor  nær  Bjærgene 
laa  ved  Byen,  og  da  jeg  om  Morgenen 
lukkede  mit  Vindue  op,  var  det,  som  om 
de  væltede  ind  i  Stuen  og  vilde  knuse 
inig.  Jeg  stod  sanseløs  et  Øjeblik,  saa 
orienterede  jeg  mig,  Bjærgene  veg  tilbage, 
og  i  den  skønne  Sommermorgen  skinnede 
Solen  paa  den  H^rne,  evige  Sne. 

Saaledes  virkede  altsaa  Ibsens  Breve 
paa  mig.  Først  knusende,  saa  opløftende. 
De  kommer  fra  det  Fjæme  og  fra  det 
Evige.  Fra  den  store  Kunst,  der  jager  sin 
Elsker  ud  i  Ørkenen,  bort  fra  Slægt  og 
Venner  og  Magelighed,  ud  til  den  evige 
Kamp,  den  ubrydelige  Tro,  den  endelige 
Sejr. 

Jeg  gennemlevede  i  min  Drøm  atter 
dette,  men  saa  var  der  noget,  som  split- 
tede min  Stemning.  Det  var  ligesom  en 
Taage,  der  steg  op  fra  Dalen  og  stræbte 
mod  Bjærgets  Tinder.  En  underlig,  lum- 
mer Taage,  der  antog  de  forskelligste  Skik- 
kelser.  Det  var   som  smaa  Dværge,  der 


klatrede  fra  Fjældafsats  til  Fjældafsats, 
hagende  sig  fast  i  Buske,  Træer  og  Tinder 
for  at  drage  et  graat  Tæppe  over  Bjærgene. 
Jeg  stirrede  og  stirrede  paa  disse  Dværge. 
Min  Gud!  Jeg  kender  dem  jo.  Der  var 
Skribenter  og  Skribentinder.  Der  var  silke- 
raslende Damer  og  kjoleklædte  Palmehave- 
Herrer.  Der  var  første  Parket  og  andet 
Parket.  Og  Balkonen.  Alle  dem,  der  kun 
vil  skrive  for  at  imødekomme  Publikums 
Magelighed,  og  hele  det  Publikum,  der  kun 
vil  i  Theatret  for  at  imødekommes  —  — 
se,   hvor  de   klatrer    opad,   se,    hvor    de 

myldrer,   og  dér dér  —  —  — 

hvem  er  det  dog,  jeg  ser?  Jeg  synes,  jeg 
kender  ham,  han  strækker  sine  Arme  imod 
mig,  han  vil  trække  mig  ned,  han  vinker 
—  ak!  ak!  det  er  jo  mig  selv,  jeg,  som 
ikke  er  et  Gran  bedre  end  de  andre,  jeg, 
som  har  let  over  „Tante  Cramer"  og  grædt 
over  „Landlov",  jeg,  som  er  blevet  over- 
listet af  Theatret  de  hundrede  Gange, 
skønt  Ibsen  har  gjort  mig  til  en  Anarkist, 
der  har  Lyst  til  at  sprænge  det  Hele  i  Luf- 
ten, rense  ud  og  bygge  et  nyt  Tempel  for 
Kunsten  i  Ruinerne,  jeg,  som  sidder  her 
med  Bomben  i  Haanden  og  nu  slynger  den 
i  Hovedet  paa  Jer  allesammen 

Jeg  vaagnede,  da  Kikkerten  for  ud  af 
min  Haand,  ned  gennem  Rummet  og  i 
Hovedet  paa  en  uskyldig  Dame,  som  jeg 
herved  gør  min  ærbødige  Undskyldning.  — 

Jeg  nævnede  Poul  Nielsens  nye  Lyst- 
spil paa  det  kgl.  Theater,  „Landlov".  Ja, 
der  var  altsaa  et  Sted,  hvor  jeg  fik  Taa- 
rerne  i  Øjnene  (og  skjulte  det  ved  hurtigt 
at  føre  Kikkerten  op).  Det  var  Hr.  Wieth*s 
Skyld,  en  ganske  ny  Mand.  Ganske  ung, 
med  en  Stemme,  som  er  sløret  af  Ung- 
dom, med  Arme  og  Ben,  der  slingrer  af 
Ungdom,  med  et  Blik,  med  et  Tonefald, 
med  en  Dristighed  og  en  Forlegenhed  — 
der  er  Ungdom  og  Ungdom  og  én  Gang  til 
Ungdom.  Der  er  en  Scene  i  anden  Akt, 
hvor  han  fremstiller  en  ung  Mand,  som 
pludselig  stilles  overfor  en  tarvelig,  halv- 
gammel Pige,  som  han  først  nu  har  faaet 
at  vide  er  hans  Moder,  og  denne  ene  Scene 
blev  et  Udbytte  for  Tilskuerne.  Vi  syntes, 

at  vi  havde  oplevet  noget  fint  og  uendelig 
rørende,  og  dog  var  der  ikke  sagt  et  højt 
Ord  eller  et  mærkeligt  eller  et  nyt.  Men 
det  er  maaske  netop  Hemmeligheden  ved 
Poul  Nielsens  Andel  i  dette  smukke  Op- 
trin, at  han  slet  ikke  har  „digtet'^  men 
pludselig  —  med  en  Dristighed,  der  et 
Øjeblik  gør  ham  til  Digter  —  har  vovet 
at  bringe  Livets  egne  smaa  Ord  op  paa 
det  kgl.  Theaters  Scene.  Og  da  det  nu  ved 
en  ubegribelig  Forglemmelse  fra  Direk- 
tionens Side  for  en  Gangs  Skyld  var  en 
ung  Mand,  der  havde  Rollens  Aar,  som 
sagde  disse  Ord,  kom  der  Poesi  ind  i 
Komedien.  Det  kgl.  Theater  har  altsaa  faaet 
en  ny,  ung  Skuespiller  ved  Navn  Wieth. 
Han  vil  nu  ei^er  sin  heldige  Debut  i  en 
Aarrække  komme  til  at  optræde  i  det 
ældre  Rollefag,  indtil  han  naaer  den  Alder, 
som  det  kgl.  Theater  forlanger  af  de  Damer 
og  Herrer,  der  skal  fremstille  Litteraturens 
Sm.aapiger  og  Drenge. 

Hvad  nu  iøvrigt  „Landlov*^  angaar,  saa 
er  det  —  da  det  ikke  er  et  Skuespil,  som 
er  oversat  af  en  ved  Theatret  ansat  Mand 
—  naturligvis  digtet  af  en  af  Theatrets 
Skuespillere.  Det  er  ikke  for  at  fortræ- 
dige Hr.  Reumert  og  Hr.  Nielsen,  men  er 
det  ikke  lidt  unaturligt  for  Skuespillere  at 
skrive  Skuespil?  Hvad  siger  ikke  Biskop 
Martensen  i  Etikens  specielle  Del  $  106, 
hvor  han  omhandler  Farerne  for  Skue- 
spillerstanden? „Pi  tænfe  iffe  blot  paa  ^a-- 
rerne  t  fanbfeltg  Hetntng/'  siger  han,  ,,men 
tfcerbelestteb  paa  jaren  t  aanbeltg  Hetntng, 
at  nemlig  SfuefptUeren  veb  benm  fortfatte, 
iffe  blot  ;JorbybeIfe  i,  men  3ffiTeIfe  af 
fremmebe  ^baracterer  ffal  tabe  fin  egen 
dljaracter ." 

Han  tænker  paa  et  Skuespillerstykke  som 
„Landlov**.  Han  siger,  at  der  er  ingen 
Charakter  i  det,  ingen  Personlighed,  blot 
nogle  ganske  velklædte*)  Repliker.  Og  han 
finder,  at  Faren  for  Personligheden  yder- 
mere skærpes  derved,  at  baade  Hr.  Reu- 
merts og  Hr.  Nielsens  dramatiske  Værker 
røber  den  sørgelige  Kendsgerning,  at  en 
Skuespiller  øjensynlig  kun  husker  alle  de 
ringe  Ord,  han  i  Tidens  Løb  har  sagt,  og 
glemmer  alle  de  betydelige. 

Jo  bedre  Skuespiller,  det  vil  sige  jo 
bedre    han     har    formaaet    at    iføre    sig 


fremmede  Karakterer,  jo  daarligere  Digter 
maa  han  efter  Martensens  Mening  blive. 
Og  hvis  man  vilde  indvende,  at  de 
Herrer  Skuespiller  Shakespeare  og  Skue- 
spiller Moliére  ogsaa  har  haft  heldige  Øje- 
blikke som  Digtere,  stundom  heldigere  end 
Hr.  Reumerts  og  Hr.  Nielsens,  saa  kan 
ingen  jo  vide,  om  ikke  Grunden  ganske 
simpelt  er  den,  at  de  ikke  var  nær  saa 
fortræffelige  Skuespillere  som  disse  sidste 
og  netop  med  en  vis  Kraft  kastede  sig 
over  deres  Forfatterskab,  fordi  det  ikke  gik 
dem  videre  godt  i  det  andet  Fag.  Saaledes 
kan  det  baade  ved  etiske  og  literaturhisto- 
riske  Grunde  godtgøres,  at  ,  Landlov**  ikke 
er  noget  Mesterværk,  selv  om  det  heller 
ikke  udæsker  Kritiken  og  skønt  det  rummer 
en  smuk  Scene.  Men  netop  naar  man  be- 
tragter denne  isolerede  Scene,  spørger  man 
uvilkaarligt  sig  selv:  mon  Forfatteren  selv 
har  vidst,  hvor  højt  han  naaede  her?  Og 
man  kan  udvide  Spørgsmaalet:  mon  ikke 
i  det  Hele  taget  adskillige  af  vore  Theater- 
digtere  for  Øjeblikket  lever  i  en  saadan 
Uskyldighedstilstand,  at  de  ikke  aner  For- 
skel paa  godt  og  ondt? 

Der  er  f.  Eks.  Fru  Ellen  Reumert.  Hun 
fik  et  Lystspil  ved  Navn  „Tvillinger**  op- 
ført paa  Folketheatret.  Der  var  heri  en 
Tjenestepige,  som  i  hvert  Tilfælde  var 
saaledes  antydet,  at  den  fortræffelige  Skue- 
spillerinde Frk.  Sigrid  Andersen  kunde 
faa  Folk  til  at  vride  sig  af  Latter  og  skaffe 
Stykket  en  Sukces.  Men  vidste  Forfatter- 
inden, at  her  laa  Tyngdepunktet?  1  saa 
Fald  maa  hun  have  ejendommelige  Prin- 
cipper for  Konstruktionen  af  et  Skuespil, 
thi  hun  lod  kun  Tjenestepigen  optræde  i 
de  to  første  Akter,  og  vrøvlede  i  de  to 
andre  videre  uden  hende,  saaledes  at  man 
maatte  skamme  sig  for  sin  Sidemand  ved 
at  sidde  og  høre  paa  det. 

Ja  —  om  det  saa  er  Gustav  Wied,  saa 
er  han  en  Uskyldighed,  naar  han  i  „Byens 
Stolthed**  paa  Folketheatret  leger  med  gamle 
og  nye  Indfald.  Stykket  gør  Lykke,  Ind- 
faldene morer  tilsyneladende,  og  det  giver 
jo  altid  Liv,  naar  Wied  lyider  Scenen  med 
Larm  og  Løjer  og  en  Masse  snurrige  Skik- 
kelser, der  taler  den  morsomme  Wied*ske 
Jargon.  Wied  bruger  Scenen,  det  er 
hans  Styrke.   Lad  os  faa  hele  Maskineriet 


*)  Der  stod  egentlig  velkendte  Repliker,   men   jeg  synes,  tt  min  fortræfTelige  Sætters  er  bedre  og  Itder 
det  derfor  stat. 

i  Gang,  siger  han,  hele  Personalet  frem 
og  ingen  Sludder  og  Vrøvl  med  at  faa 
det  ind  og  ud  ad  Dørene.  Derfor  gjorde 
„Thummelumsen"  Lykke,  det  var  et  for- 
træffeligt Stykke,  derfor  gør  „Byens  Stolt- 
hed" Lykke,  men  det  Stykke  er  ikke  nær 
saa  godt. 

„Byens  Stolthed"  foregaar  i  Fjordby.  En 
lille  By  ved  en  Fjord  —  det  er  ogsaa  dér, 
Ibsens  Skuespil  plejer  at  foregaa.  Men 
vil  man  nøjagtigere  søge  at  lokalisere  Ib- 
sens Fjordby,  saa  kan  man  kun  pege  paa 
ét  Sted:  vort  Indre.  Dér  hvor  alle  vore 
dyrebareste  Tanker  strømmer  sammen,  og 
der  hvor  det  uklart  anede,  det  vi  aldrig 
har  vovet  at  gennemtænke,  det  forfærde- 
lige Krav,  den  vidunderlige  Sandhed  — 
dér,  paa  det  Knudepunkt,  hvor  alle  Veje 
mødes,  dér  ligger  Ibsens  Fjordby.  Men 
Wieds  ligger  klatvis  over  hele  Danmark, 
et  lille  Fjordby  hist,  et  lille  her  og  et  lille 
lige  midt  i  København.  Vi  kender  det 
ud  og  ind,  der  er  pudsigt  i  de  snevre 
Gader,  Menneskene  er  saa  nemme  at 
blive  klog  paa,  thi  de  bærer  deres  Nar- 
agtigheder udenpaa  Trøjen,  og  de  Tanker, 
der  beskæftiger  dem,  er  tusind  Gange 
tænkte  —  Fjordby,  den  lille  Latterlighedens 
Stationsby,  som  man  gæme  kan  drysse 
om  i,  mens  man  venter  paa  et  Tog. 

Men  af  den  store  Samfærdsel,  der 
fører  den  tunge  Ballast  af  nye  Tanker,  af 
nyt  Vid,  af  ny  Spot,  deraf  berøres  den 
slet  ikke.    Den  ligger  i  en  Udkant. 

Det  er  nu  underligt  med  vore  Theater- 
digtere,  at  de  er  saa  langt  bag  os  andre. 
Det  kan  aldeles  ikke  nytte,  at  de  kommer 
og  siger  til  os:  „Herregud,  hvad  vil  I  mere 
end  more  Jer?  Saadan  en  Theateraften  er 
jo  ikke  Livet  om  at  gøre",  thi  det  er  helt 
galt  ræsonneret.  Inderst  inde  morer  vi  os 
nemlig  slet  ikke.  Vi  ler  maaske  —  vi  ler 
med  Ansigtets  Muskler,  men  vi  ler  ikke 
dér,  hvor  Personlighedens  Kærne  vokser 
og  lever.  Vi  ler  —  men  et  Øjeblik  efter 
drejer  vi  os  om  paa  Hælen,  og  saa  er  det, 
som  havde  vi  ikke  let,  hvilket  vil  sige,  at 
denne  Theateraften  er  en  tom  Tid,  vi  den 
næste  Dag  mindes  med  Ærgrelse.  Vore 
Skuespilforfattere  har  altfor  god  Tid.  „Vor 
hastige  Tid",  siger  man  jo  ellers,  ja,  vi 
skynder  os,  vi  lever  i  Hast  og  Fare,  det 
gamle  falder,  det  nye  skabes,  de  slaas 
over  hele  Kloden,  Verden  staar  i  Flammer, 
men   de   dramatiske   Digtere   i    Danmark, 


de  skynder  sig  ikke.  De  snurrer  som 
hyggelige  Themaskiner  paa  en  uskyldshvid 
Dug,  og  nu  vil  de  have,  at  vi  skal  være 
glade  ved  at  sidde  rundt  om  Bordet  og 
more  os  over  vore  aflange  og  runde  An- 
sigter i  det  blanke  Messing.  Men  nye 
Tider  forlanger  ny  Kunst,  der  maa  være 
et  vist  Forhold  mellem,  hvad  der  sker  paa 
Theatret  og  det,  som  beskæftiger  os  uden 
for  det,  og  da  der  nu  for  Øjeblikket  maa 
siges  at  være  en  ganske  god  Spænding 
paa  Maskinen,  saa  er  det  ikke  morsomt 
paa  Theatrene  at  underholdes  af  en  Mand, 
der  mangler  en  Skjorteknap,  en  barsk 
Dame,  der  i  Virkeligheden  er  hjærtens- 
god,  eller  en  ung  Maler,  som  forarger  en 
Samling  Idioter  —  selv  om  Rollerne  spilles 
aldrig  saa  godt,  og  selv  om  Johannes 
Nielsen  udfører  en  Biflgur  i  „Byens  Stolt- 
hed" med  overordentlig  Finhed.  Kort  og 
godt :  Aanden  fra  Ibsens  Breve  kan  herske 
selv  i  det  lette  Lystspil,  Aanden,  det  vil 
sige  Kravet,  som  Digteren  stiller  til  sig 
selv  og  Tilskuerne,  og  Viljen  og  Anspæn- 
delsen. Resten  gør  saa  Geniet!  Det  kan 
selv  under  de  givne  Forhold  godt  blive 
meget  bedre  paa  den  danske  Scene,  end 
det  er  nu,  naar  blot  vore  Forfattere  vil 
bruge  sig  selv.  Skuespillerne  og  Publikum 
lidt  mere.  Thi  hvad  for  det  første  Wied 
angaar,  saa  kan  han  selvfølgelig  skrive 
meget  bedre  Komedie  end  den  sidste  Ko- 
medie, han  skrev,  og  naar  „Byens  Stolt- 
hed" ikke  blev  modtaget  af  Kritiken  med 
de  Komplimenter,  som  Førsteopførelsens 
ti  Fremkaldelser  skulde  synes  at  ind- 
varsle, saa  var  det  til  syvende  og  sidst 
den  største  Kompliment,  der  kunde  gøres 
den  udmærkede  Skribent.  Tænker  man 
dernæst  paa  Skuespillerne,  da  er  det  alle- 
rede antydet,  at  de  tre  nye  danske  Skue- 
spil forsvaredes  af  nogle  ypperligt  og  af 
hele  Resten  med  fortræffeligt  Humør  og 
megen  Dygtighed.  Og  endelig  Publikum 
—  ja,  det  kan  ikke  noksom  fremhæves, 
at  Theaterlysten  i  Øjeblikket  er  stor,  og  at 
man  med  Beundring  iagttager,  hvor  lyd- 
høre Tilskuerne  er.  De  flnder  straks  det 
udmærkede.  Enhver  god  Fremstilling  ho- 
noreres øjeblikkeligt.  Hr.  Wieth,  Fru  Sin- 
ding, Frk.  Sigrid  Andersen,  Hr.  Adam 
Poulsen,  Hr.  Johannes  Nielsen  —  alle  har 
de  faaet  deres  Sukces  prompt,  og  da  Hr. 
Jemdorff  i  „Aprilsnarrene"  og  Fru  Nansen 
i  „For  Alvor"  kom  til  at  vise,   hvorledes 

de  gamle  Sangspil  ved  Kultur  og  Poesi  Jeg  har  nu  anvist  Vejen  ved  at  kaste  min 

fra  de   Spillendes   Side    kan    faa   en    ny  forholdsvis  uskyldige  Kikkert.  Men  er  der 

Glans  —  straks  forstodes  det,  og  Theatret  ikke   en    ung,   vittig  Digter  af  dem,   som 

rungede  af  Bifald.  holder  til  heroppe  paa  Galleriet,   der  har 

Altsaa:  alt  er  klart  til  hurtig  Udrykning.  en  Bombe? 
Der  er  blot  én,  som  skal  give  Signalet.  Jonathan. 


Jakob  Knudsen  og  den  humane  Livsopfattelse/^ 

Af  P.  Munch. 

Hr.  Jakob  Knudsen  har  i  forrige  Hæfte  skrevet  en  Artikel,  der  er 
rig  paa  ejendommelige  Betragtninger  fremsatte  med  megen  Styrke,  men 
hvis  hele  Tankegang  synes  mig  at  bero  paa  en  fuldstændig  Misforstaaelse 
af  den  humane  Livsopfattelse,  om  hvis  rette  Karakter  han  søger  at 
belære  dens  Tilhængere. 
Saavidt  jeg  forstaar  hans  Udvikling,  er  dens  Hovedindhold  dette: 

Den  humane  Samfundsopfattelse  er  naturalistisk,  den  kan  derfor  kun  bygges  paa 
Egennytte.  Følgelig  er  al  Tale  om  social  Retfærdighed  meningsløs.  De  daarligst  stillede 
Folkelag  har  ingen  anden  Ret  til  bedre  Kaar,  end  den,  de  kan  tage  sig  med  Magt. 
Samfundet  har  ingen  Forpligtelse  overfor  dets  ulykkelig  stillede  Medlemmer.  Derfor: 
skyd  Bøllerne  og  lad  de  Fattige  sulte  ihjel,  hvis  den  private  Barmhjertighed  ikke  kan 
fi"!  dem  derfor.  Privatlivets  Moral  er  den  rene  Egennytte,  Samfundets  bør  være  den 
samme.  Samfundet  gør  kun  Skade  ved  gennem  Skoler  o.  s.  v.  at  paanøde  de  Enkelte 
en  højere  Moral.  Kravet  om  Næstekærlighed  og  social  Retfærdighed  er  i  Strid  med 
den  humane  Opfattelses  Grundsyn,  det  er  Rester  fra  Kristendommens  Katekismus- 
undervisning. Han  selv  er  nok  Kristen  i  Tro,  men  hans  Væsen  er  mindst  50  °/o, 
maaske  90  ^/o  hedensk.  Derfor  holder  han  i  Overensstemmelse  med  sin  Natur  paa, 
at  Bøllerne  skal  skydes,  at  Samfundet  skal  lade  de  Fattige  sørge  for  sig  selv  o.  s.  v.  — 

Denne  Opfattelse  af  det  humane  Livssyn  er  helt  urigtig.  Human 
betyder  ikke  blot  menneskelig  (gudløs  kalder  Hr.  K.  det  med  den 
negative  Betegnelse),  det  betyder  tillige  menneskekærlig,  og  deri 
findes  ikke  nogensomhelst  Selvmodsigelse. 

Den  humane  Opfattelse  af  Samfundet  hviler  paa  den  Samfølelse, 
der  faktisk  knytter  Menneskene  sammen.  Denne  er  sammensat  af  for- 
skellige Bestanddele:  Egennytten,  der  lærer  os,  at  Menneskene  naar 
videst  ved  at  hjælpe  hinanden,  og  at  god  Opførsel  mod  andre  er  til 
Gavn  for  os  selv.  Pligtfølelsen  overfor  det  Samfund,  der  skænker 
os  en  Mængde  af  Livets  Behageligheder,  som  den  enkelte  ikke  kunde 
skaffe  sig  selv;  den  naturlige  Retsfølelse,  som  siger  os,  at  der  er 
ingen  Mening  i,  at  nogle  har  det  godt  og  andre  daarlig;  den  umiddel- 
bare Medfølelse  med  dem,  der  lider  ilde. 

Det  er  muligt,  at  disse  Følelser  kan  forklares  ud  fra  en  enkelt  af 

*)  I  Jakob  Knudsens  Artikel  i  forrige  Hæfte  stod  S.  520,  L.  16  f.  n.  „den""  i  Stedet 
for  „dem**  og  S.  528  „halvbariske"  for  „halvbarbariske**. 

dem  eller  fra  en  fælles  Grundfølelse.  Dette  hører  til  de  Stridspunkter, 
hvormed  Filosofeme  stadig  arbejder,  og  som  de  forhaabentlig  en 
Gang  kan  føre  over  blandt  de  Spørgsmaal,  hvorom  der  er  Enighed. 
Men  for  vor  Benyttelse  af  disse  Følelser  i  Samfundslivet  er  dette  ikke 
afgørende.  Det  er  nok,  at  vi  ved,  at  de  findes,  og  at  de  øver  en  stor 
og  stigende  Magt  over  Menneskenes  Sind  og  Handlemaade.  Vi  kan 
benytte  dem  til  Gavn  for  Menneskene  uden  at  have  udgransket  deres 
inderste  Natur,  som  vi  benytter  Tyngdekraften,  de  elektriske  Kræfter 
o.  s.  V.  uden  at  forstaa  deres  egentlige  Karakter. 

Det  er  denne  dybe  og  stærke  Samfølelse,  som  er  den  bærende 
Kraft  i  alle  de  moderne  humane  Bestræbelser.  De,  som  ikke  har  for- 
staaet  dette,  forstaar  ikke  den  mægtige  Verdensbevægelse,  baaret  af 
Næstekærlighed  og  Retfærdighedstrang,  der  er  Millionernes  Haab  rundt 
om  i  Landene,  og  som  saa  mange  af  Tankens  bedste  Mænd  ofrer  alt 
deres  Arbejde. 

Denne  Samfølelse  har  sin  naturlige  Forklaring  i  de  Vilkaar,  hvorunder 
Menneskene  lever.  Mennesket  er  ikke  et  enkeltstaaende  Individ,  der  er 
sig  selv  nok,  uafhængig  af  alt  og  alle.  Leon  Bourgeois  skildrer  i 
sin  Bog:  La  Solid  ar  i  té  Menneskets  Stilling  med  disse  rammende  Ord: 

„Han  lever,  og  hans  Sundhed  trues  stadig  af  andre  Menneskers  Sygdomme, 
medens  deres  Liv  atter  er  truet  ved  de  Sygdomme,  han  kan  paadrage  sig;  han  arbejder, 
og  i  Kraft  af  den  nødvendige  Deling  af  Arbejdet,  bliver  Udbyttet  af  hans  Arbejde  til 
Fordel  for  andre,  som  Udbyttet  af  andres  Arbejde  er  uundværligt  til  Tilfredsstillelse  af 
hans  Ønsker;  han  tænker,  og  hver  af  hans  Tanker  er  under  Paavirkning  af  andres 
Tanker,  i  hvis  Tankeverden  den  igen  sætter  Spor;  han  er  lykkelig  eller  han  lider,  han 
hader  eller  han  elsker,  og  alle  disse  Følelser  er  Resultat  af  eller  Grund  til  lignende 
eller  modsatte  Følelser,  som  paa  samme  Tid  optager  alle  de  andre  Mennesker,  med 
hvilke  han  lever  i  stadig  Tankeudveksling.  Saaledes  er  i  hvert  Tilværelsens  Øjeblikke 
hvert  af  hans  Jegs  Stemninger  et  Resultat  af  utallige  Bevægelser  i  den  Verden,  som 
omgiver  ham,  af  hvert  Øjebliks  Tilstand  i  Verdensaltet. 

Og  det  er  ikke  nok  at  fæste  Opmærksomheden  ved  det  Samfølelsens  Baand,  som 
forener  Mennesket  med  den  øvrige  Verden  i  hvert  Øjeblik  af  hans  Tilværelse.  Dette 
Baand  forener  ikke  blot  alle  Dele  af  det,  som  er  til  paa  en  given  Tid ;  det  forener  ogsaa 
det,  som  er  i  Dag,  og  det,  som  var  i  Gaar,  hele  Nutiden  og  hele  Fortiden,  som  det 
vil  forene  hele  Nutiden  og  hele  Fremtiden.  Menneskeheden,  har  man  sagt  med  Rette, 
bestaar  af  flere  døde  end  levende;  vort  Legeme,  Udbyttet  af  vort  Arbejde,  vort  Sprog, 
vore  Tanker,  vore  Samfundsformer,  vor  Kunst  og  Videnskab,  alt  er  det  Arv,  en  Skat, 
langsomt  ophobet  af  vore  Forfædre."  — 

Hr.  K.  Søger  at  føre  sit  Bevis  for,  at  Kravet  om  social  Ret- 
færdighed strider  mod  den  humane  Opfattelse  ved  at  sige,  at  dette 
Krav  hviler  paa  Lighedsprincipet,  og  at  dette  er  i  Strid  med  Na- 
turens Orden.  Ulighed  og  Strid  er  den  naturlige  Tilstand,  paastaar  han ; 
Samvirksomheden  af  ligestillede  Individer  er  kun  Undtagelsen.  Det  vil 
være  ørkesløst  og  uden  Betydning  for  denne  Sag  at  undersøge,  om 
dette  passer  paa  Naturen  som  Helhed.  Det  er  nok  at  fastslaa  det 
uimodsigelige,  at  indenfor  de  menneskelige  Samhind  har  den  gensidige 
Hjælp,  Samvirksomheden,  en  Betydning  for  Udviklingen,  som  i  hvert 
Fald  ikke  er  ringere  end  den.    Striden   mellem   Individerne  har,    og 

medens  Striden  stadig  formindskes,  faar  Samvirksomheden  en  Aar  for 
Aar  voksende  Betydning.  Uden  den  vilde  Menneskene  ingensinde  være 
naaet  blot  til  Stenalderkulturen;  uden  den  gensidige  Hjælp  i  det  mindste 
indenfor  Familjens  snevre  Kreds  kunde  de  slet  ikke  leve. 

I  Menneskets  Natur  ligger  baade  de  Kræfter,  som  driver  til  ind- 
byrdes Strid,  og  de,  der  fører  til  Samfølelse  og  Sammenslutning.  Af 
disse  modstridende  Kræfter  er  det  Samfundets  naturlige  Opgave  at  fremme 
dem,  der  gør  Nytte,  bringer  større  Lykke  for  Samfundets  Medlemmer. 
Det  er  ikke  i  og  for  sig  anbefalelsesværdigt  at  bevare  Naturtilstanden  og 
udvikle  de  Naturinstinkter,  der  er  Hr.  K.  saa  kære.  Menneskehedens  Ud- 
viklingshistorie er  en  lang  Beretning  om  hvorledes  Mennesketanken  har 
gjort  sig  til  Herre  over  disse  Naturinstinkter  som  over  de  ydre  Natur- 
kræfter. Den  Naturlov,  som  lader  Menneskene  fødes  ulige  i  Evner,  kan 
bidrage  til  at  føre  Udviklingen  fremad  og  gøre  Livet  mere  mangeartet.  Men 
den  kan  ogsaa  føre  til  den  Ulighed  i  Kaar,  der  betyder  en  skrigende  Ulig- 
hed i  Lykkefølelse.  Det  er  Samfundets  Opgave  at  afstikke  dens  Grænser 
saaledes,  at  Menneskene  kan  drage  Nytte  af  den,  uden  at  den  faar  Lov 
til  uhæmmet  at  øve  sin  ulykkebringende  Virksomhed.  At  forene 
Forskellen  hos  de  Enkelte  i  Naturanlæg  og  Evner  med  den  størst  mulige 
Lighed  i  Lykkefølelse,  det  er  Idealet  for  al  Samfundsvirksomhed,  og  dette 
Ideal  er  i  den  dybeste  Overensstemmelse  med  den  menneskelige  Natur. 

For  Hr.  K.  gives  ingen  anden  Ret  end  den,  der  bygges  paa  private 
Løfter  eller  offendige  Aftaler  i  Lovform.  Den  humane  Livsopfattelses 
Mænd  sætter  mod  denne  ydre,  tilfældige  Ret  en  højere,  naturlig  Ret, 
der  by^er  paa  vor  Følelse  af,  at  det  er  ubilligt,  at  nogle  skal  lide  ilde, 
medens  andre  har  det  godt.  Alle  de  Mennesker,  der  lever  under  gun- 
stige Forhold,  skylder  jo  Samfundet  dette;  uden  det  vilde  de  ikke  have 
et  eneste  af  de  Goder,  de  nu  nyder;  det  er  i  første  Række  Samhindeis 
Love  og  Samfundets  Vaner,  der  har  gjort,  at  netop  de  Mennesker  fik 
det  bedre  end  andre,  hvad  enten  dette  nu  skyldes,  at  de  tilfældig  arvede 
Velstand,  vandt  den  i  Forretningsvirksomhed  eller  fik  den  paa  Grund 
af  Kundskaber,  der  giver  Adgang  til  stor  Fortjeneste. 

Deraf  følger  for  disse  Begunstigede  en  naturlig  Pligt  overfor  de  andre, 
der  ikke  fik  samme  Del  i  de  Goder,  Menneskesamfundet  raader  over. 
Og  der  følger  for  disse  sidste  en  naturlig  Ret  til  at  faa  deres  Andel  af 
Goderne,  ogsaa  for  dem,  der  er  saa  ulykkelige,  at  de  ikke  selv  kan  yde 
noget  Bidrag  til  disses  Frembringelse.  Selv  den  mest  ubehjælpsomme 
har  billigt  Krav  paa,  at  Samfundet  yder  ham  taalelige  Livsvilkaar.  Den 
rige  Arving  derimod,  som  Samfundets  Love  tilfældig  spillede  en  Million- 
formue i  Hænderne,  har  kun  Lovens  ydre  Ret,  ikke  den  naturlige 
Ret  til  at  skalte  og  valte  efter  Behag  med  de  Samfundsgoder,  disse 
Penge  gør  ham  til  Herre  over.  Den  Fyrste,  Arveretten  giver  Magt  til 
at  bringe  Ulykke  over  Millioner,  han  har  ogsaa  kun  en  ydre,  værdiløs 
Ret  dertil.  Lovene  er  i  utallige  Tilfælde  kun  fæstnet  Uret.  Over  dem 
staar  den  højere  Ret,  som  hviler  paa  Ligheds-  og  Retfærdighedsfølelsen. 

Hr.  K.  klager  over,  at  Arbejdernes  Følelse  af,  at  de  har  Ret  til  bedre 
Forhold  gør  Arbejderne  mugne  og  misfornøjede.  Maaske  kan  det  hænde 
nogle.  Men  mangfoldige  Gange  mere  betyder  det,  at  denne  Følelse  har 
knyttet  dem  sammen  til  fælles  Arbejde  for  denne  Rets  Gennemførelse, 
har  givet  dem  Følelsen  af,  at  naar  de  kræver  den,  saa  handler  de 
rigtig  og  forsvarlig.  Den  har  bevaret  deres  Forstaaelse  af,  at  deres 
Ret  har  sin  Grænse  i  Hensynet  til  andres  Ret.  Ilde  vilde  det  gaa, 
den  Dag  Arbejderne  følte  sig  som  de  stærkeste,  om  det  lykkedes,  som 
Hr.  K.  vil,  at  indprente  dem  det  Bismarckske  Slagord:  Magt  er  Ret. 
Hr.  K.  gætter  sig  fra  de  parisiske  Arbejderes  Udseende  til,  at  de  deler 
hans  Følemaade.  Det  er  ganske  forkert.  Intet  Sted  er  Begejstringen 
for  social  Retfærdighed  bygget  paa  Samfølelsen  saa  stærk  som  blandt 
Paris'  Arbejdere.  Hans  Tænkemaade  er  prøjsisk,  ikke  fransk;  den  er 
de  tyske  Junkeres  og  Officerers,  ikke  de  franske  Arbejderes.  — 

Som  Hr.  K.  vender  sig  mod  Kravet  om  social  Retfærdighed  bryder 
han  Staven  over  al  Tale  om  Medfølelse,  Næstekærlighed  o.  s.  v.  Alt 
det  findes  kun  i  Samfundslivet,  skabt  af  en  forløjet  offentlig  Mening, 
paastaar  han.  I  det  private  Liv  derimod  er  Menneskene  sig  selv,  der 
raader  den  aabenbare  Egennytte. 

Intet  giver  ham  Ret  til  denne  Paastand.  Indenfor  Familiens  snevre 
Kreds  erkender  han,  saa  vidt  hans  Udtryk  herom  er  til  at  forstaa.  Sam- 
følelsen. Men  det  ligger  klart  for  Dagen,  at  den  naar  langt,  langt  videre. 
Saa  godt  som  alle  vil  glæde  sig,  saa  tit  de  kan  gøre  andre  godt,  og  vil 
vige  tilbage  for  at  gøre  nogen  ondt.  Tilværelseskampen  i  det  uordnede 
Samfund,  hvori  vi  lever,  kan  tvinge  en  til  at  tage  Pladsen  op  for  en 
anden,  staa  ham  i  Vejen ;  men  næsten  altid  vil  dette  ske  med  en  pinlig 
Følelse  af  Ubehag.  Overalt,  hvor  det  ene  Menneske  stilles  Ansigt  til 
Ansigt  med  det  andets  Ulykke,  gør  denne  et  smerteligt  Indtryk.  Det 
er  sandt,  at  vi  ikke  altid  gaar  omkring  og  sørger  over  Alverdens 
Ulykker.  Og  det  er  godt  saaledes.  Men  det  er  ikke  mindre  sandt,  at 
den  store  Ulykke  fylder  vort  Sind  med  Uro  og  Ubehag,  selv  naar  den 
foregaar  langt  borte,  selv  naar  den  rammer  Mennesker,  vi  aldeles  ikke 
kender.  Man  tænke  paa  de  Aar,  da  Dreyfiis'  Skæbne  holdt  den 
civiliserede  Verden  i  en  febersyg  Spænding,  der  greb  selv  de  mest 
blaserede  Egoister  og  naaede  ned  selv  til  de  Folkelag,  der  har  mere 
end  nok  i  hver  Dags  Slid  og  Slæb.  Eller  man  tænke  paa  det  spirende 
Haab,  der  i  disse  Dage  forener  alle  Nationer  i  en  fælles  Forventning 
om,  at  Voldsregimentets  Dage  nu  maa  være  talte  i  Rusland. 

Usynlige  Baand  knytter  Menneskeheden  sammen.  De  Ulykker,  som 
rammer  nogle  Mennesker,  rammer  os  alle  mere  eller  mindre.  Selv  i  de 
Øjeblikke,  hvor  vi  ikke  har  de  enkelte  Tilfælde  af  Sorg  og  Ulykke  for 
Øje  lider  vi  under  dem;  de  er  gaaet  ind  som  et  Led  i  vor  Grund- 
stemning, har  gjort  den  mindre  lys,  end  den  ellers  vilde  været.  — 

Denne  Samfølelse  omfatter  ogsaa  de  Bøller  og  de  Fattige,  som 
Hr.  K.  tager  saa  haardt  paa.  Hos  mange,  —  hos  alle,  som  er  gennem- 

trængt  af  det  humane  Livssyn,  —  findes  Forstaaelsen  af,  at  Samfundet 
ingen  Ret  har  til  at  tilføje  disse  Ondt,  at  det  kun  kan  vende  sig  mod 
dem  i  Kraft  af  Nødværgeretten.  Og  selv  hos  de  mindre  fremskredne  hos 
hvem  Hævninsiinktet  endnu  lever,  vil  der  dog  altid  med  Anvendelsen 
af  Straf  være  forbundet  en  pinlig  Følelse,  stærkere  jo  raaere  Straffen  er. 

Og  nu  de  Fattige.  Samfundet  har  ingen  Pligt  mod  dem,  de  skal 
kun  hjælpes  ved  frivillig  Barmhjertighed,  som  de  har  at  lønne  med 
ydmyg  Taknemmelighed  mener  Hr.  K.  Hvis  han  fik  Lov  at  prøve 
dette,  hvis  vi  virkelig  vendte  tilbage  til  den  frivillige  Barmhjertigheds 
uordnede  Tilstande,  da  Masser  af  Fattige  døde  Sultedøden,  da  vilde 
Hr.  K.  snart  faa  at  mærke,  i  hvilken  Grad  dette  er  stridende  mod 
den  Samfølelse,  som  nu  lever  mellem  Menneskene.  — 

Staten,  Samfundet  maa  ikke  prøve  at  højne  de  Enkeltes  Moral, 
mener  han.  Fremgangen  skal  ske  paa  mystisk  Vis  af  sig  selv,  ellers 
duer  den  til  intet.  Dette  kan  maaske  forsvares  ud  fra  hans  egen  over- 
naturlige Livsopfattelse;  men  det  er  i  den  fuldstændigste  Modstrid  med 
den  humane  Opfattelse,  som  han  tror  at  skildre.  Dennes  Tilhængere 
er  paa  det  rene  med,  at  Omgivelsernes  Paavirkning,  fra  Forældrenes 
til  Statens,  paa  højst  naturlig  Vis  paavirker  de  Enkeltes  Følelsesliv.  Det 
vilde  synes  dem  den  urimeligste  Daarskab,  om  ikke  Samfundet  be- 
nyttede alle  de  Opdragelsesmidler,  det  raader  over,  til  at  forbedre  dets 
Medlemmer. 

Saa  tror  Hr.  K.  endelig,  at  den  humane  Opfattelses  Mænd  mangler 
Evnen  til  Indignation  overfor  det  usle  og  skadelige,  og  han  belærer 
dem  om,  at  dette  er  en  urigtig  Slutning  at  drage  af  deres  Opgivelse  af 
det  gamle  Skyldbegreb.  Han  tager  atter  helt  fejl  af  deres  Tænkemaade. 
De  kan  meget  vel  føle  Indignation  eller,  —  som  jeg  hellere  vil  sige 
med  et  Ord,  der  er  helt  fri  for  Syndsbegrebet  —  Uvilje  mod  dem, 
der  gør  andre  Mennesker  Skade.  Ogsaa  jeg  nærer  denne  Uvilje  baade 
overfor  Bøllerne  og  overfor  andre,  der  øver  en  samfundsskadelig  Ger- 
ning. Naar  Hr.  Knudsen  tilraaber  sine  Tilhørere :  Skyd  Bøllerne,  naar 
Hr.  Alberti  med  sin  Lovparagraf  i  Haanden  udslynger  sit:  Prygl  dem, 
saa  er  dette  for  mig  Udtryk  for  en  Raahed  i  Følemaaden,  der  fylder 
mig  med  ganske  samme  Uvilje  som  Bøllernes  Raahed.  Saa  lidt  som 
jeg  ønsker  at  anvende  Skydning  og  Prygl  overfor  Bøllerne,  ønsker 
jeg  at  anvende  den  mod  d*Hrr.  Knudsens  og  Albertis  Brutalitet. 
Men  ligesom  jeg  ønsker  Bøflerne  standsede  i  deres  samfundsskadelige 
Optræden,  saaledes  ønsker  jeg,  at  Hr.  Knudsens  brutale  Lære  saa  lidt 
som  mulig  skal  vinde  Tilslutning,  og  at  Hr.  Alberti  saa  hurtig  som 
mulig  maa  miste  den  Magt,  han  nu  har  til  at  øve  Ondt  i  vort  Sam- 
fund og  virke  til  Sindenes  Brutalisering.  — 

Den  menneskekærlige  —  efter  Hr.  K.'s  Mening  blødsødne  —  Tanke- 
gang, som  raader  blandt  den  humane  Opfattelses  Tilhængere,  er  da  i 
nøjeste  Overensstemmelse  med  hele  deres  Grundsyn.  Den  er  paa  ingen 
Maade,    som   han    tror,   et  Laan  fra  Kristendommen.    Den  har  levet, 

svagere  eller  stærkere  i  alie  Kultursamfund  før  Kristendommens  Tid, 
i  det  haarde  Rom  som  i  det  glade  og  milde  Athen.  Og  den  findes  i 
vore  Dage  ogsaa  hos  de  Folk,  i  hvis  Tanke-  og  Følelsesliv  Kristen- 
dommen intet  Spor  har  sat,  i  Japan,  i  Kina,  i  Indien.  Den  er  vel  i 
dette  Øjeblik  alt  i  alt  stærkest  udviklet  i  Europa  hos  de  Mennesker, 
som  ikke  deler  de  Kristnes  Tro.  Kærlighedsbudet  og  Lighedskravet 
er  ikke  kommet  ind  i  Verden  med  Kristendommen. 

Men  dermed  er  ikke  sagt,  at  den  mægtige  Bevægelse,  som  bærer 
dette  Navn,  ikke  har  bidraget  til  Udvikling  af  Menneskekærlighed  og 
Lighedsføleise.  Det  har  den.  Der  har  været  Tider,  hvor  Kristen- 
dommen var  den  egentlige  Bærer  af  disse  Følelser.  Der  har  været 
andre  Tider,  hvor  dens  Paradishaab  blev  en  Undskyldning  for  dem, 
der  drog  Fordel  af  Uligheden,  en  billig  Trøst,  man  skænkede  dem,  der 
led  Uret.  De  første  Tider  var  mest  saadanne,  hvor  Kristendommens 
Følelsesindhold  virkede  umiddelbart,  de  andre  var  de  Tider,  hvor  Stats- 
kirken gjorde  sin  Dogmebygning  til  Magthavernes  bedste  Fæstning. 

Hr.  K.  tror,  at  „Fritænkerne"  vil  „ikke  blot  Statskirken  men  ogsaa 
Kristendommen  til  Livs.**  Han  tager  atter  fejl.  Der  kan  hos  nogle 
Fritænkere  være  en  Følelse  af  Ubehag  ved  den  Tanke,  at  der  lever 
Mennesker  med  en  lignende  Viden,  som  tror  paa  Dogmer,  der  synes 
dem  selv  urimelige  og  selvmodsigende.  Der  kan  være  Fritænkere, 
som  mener,  at  der  i  Kristendommens  Syndsopfattelse  og  i  dens  Lære 
om  Belønning  og  Straf  er  noget,  som  hæmmer  Udviklingen  af  en  sund 
menneskelig  Moralfølelse.  Men  intet  deraf  bringer  dem  til  at  føre  en 
Angrebskrig  mod  den  kristne  Religion.  Videnskabens  Udvikling  kan 
faktisk  komme  til  at  gøre  Troende  til  Tvivlere;  det  er  ikke  Viden- 
skabsmændenes Maal. 

Det  Angrebet  gælder  er  Statskirken,  dens  Benyttelse  af  Samfundets 
Indflydelse  til  Fordel  for  en  bestemt  Livsanskuelse.  Det  Uviljen  ram- 
mer er  de  Kirkens  Mænd,  som  farisæisk  fælder  Dom  over  anderledes 
tænkende,  og  som  gør  sig  til  Forsvarere  for  nedarvet  social  Uret- 
færdighed. Selv  i  Frankrig  er  det  saaledes.  Voltaires  „Écrasez  Vinfdme*' 
gjaldt  den  religiøse  Fanatisme,  som  Statskirken  gjorde  sig  til  eet  med,  ikke 
selve  Religionen.  Det  samme  er  Tilfældet  under  den  nuværende  Kultur- 
kamp, selv  om  der  i  Stridens  Hede  kan  løbe  et  og  andet  Udtryk  med, 
der  giver  et  andet  Indtryk. 

Til  det  Arbejde  i  Samfølelsens  Aand  for  Lighed  og  social  Ret- 
færdighed, som  den  humane  Livsopfattelses  Mænd  selv  vier  deres 
Kræfter,  vil  de  med  største  Glæde  mødes  med  de  Kristne,  som  vil 
være  med  dertil,  jo  flere  des  bedre.  — 

Hr.  K.  har  da  misforstaaet  den  humane  Samfundsopfattelse  i  et  og 
alt.  Han  har  ikke  taget  den,  som  den  historisk  forefindes,  men  har  i 
Stedet  rejst  en  kunstig  Tankebygning;  han  har  frit  konstrueret  den 
humane  Opfattelse,  som  han  synes  den  maatte  være.  Det  er  blevet  til 
abstrakt  Hjernespind,  som  intet  har  med  Virkeligheden  at  gøre.    Den 

haarde  Følemaade,  han  selv  paastaar  besjæler  ham,  og  som  han  saa 
ivrig  søger  at  bringe  i  Overensstemmelse  med  dé  humane  Anskuelser, 
er  i  fuldstændig  Strid  med  disse.  Den  er  —  om  han  vil  —  en  Rest 
af  „den  gamle  Adam",  og  i  Stedet  for  denne  ønsker  Humanismens 
Mænd  ikke  mindre  end  de  Kristne  at  skabe  et  nyt  og  bedre  Menneske. 


Januar. 


Danmark. 

Ministerkrisen.  —  ^^Folketingets  Venstre^  og  Reformpartiet. 

Det  er  en  rum  Tid  siden  Danmark  har  haft  en  saa  politisk  bevæget 
Tid  som  det  nye  Aars  første  Maaned.  End  ikke  Juli  Maaned  1901  var  det. 
Systemskiftet  kom  som  det  selvfølgelige,  ventet  af  alle.  Ministeriets  og 
Venstres  Sprængning  nu  kom  derimod  uventet  og  uforklarlig  over  de  fleste. 
Med  et  Slag  gik  man  fra  Efteraarets  tilsyneladende  Ro  over  i  bevæget 
Kamp. 

Begyndelsen  skete  med  Krigsminister  Madsens  Dimission  allerede 
Juleaften.  Han  var  da  opgivet  af  alle.  Den  Gang  det  blev  opdaget,  at  han 
atter  havde  handlet  bag  Rigsdagens  Ryg,  forsvarede  I.  C.  Christensen  og 
Alberti  ham  ivrig  overfor  Partiets  Rigdagsmænd;  men  da  de  saa,  at  det 
ikke  kunde  lykkes  at  vende  Stemningen  svigtede  de  ham.  I  Stedet  for  nu 
redelig  at  begrunde  sin  Tilbagetræden  med  Konflikten  med  Rigsdagspartiet, 
gav  Hr.  Madsen  som  Grund,  at  han  ikke  kunde  forliges  med  Manne- 
ministeren. D'hrr.  Christensen  og  Alberti  tog  deraf  Paaskud  til  at  stille  den 
besynderlige  Fordring,  at  saa  skulde  Jøhncke  ogsaa  gaa  af.  Hr.  Deuntzer 
nægtede  dette,  viste  sig  dog  tilbøjelig  til  lade  ham  træde  tilbage,  hvis  den 
Mand,  man  opfordrede  til  at  træde  ind  som  Krigsminister,  ikke  vilde  gøre 
det  sammen  med  Jøhncke.  Heller  ikke  det  tilfredsstillede  I.  C.  Christensen 
og  Alberti;  de  vilde  ingen  Overenskomst;  deres  Maal  var  Ministeriets 
Sprængning.  Endnu  før  Juleferien  var  til  Ende  indgav  de  derfor  sammen 
med  Enevold  Sørensen  og  Ole  Hansen  deres  Afskedsbegæring.  Deuntzer 
trak  Svaret  ud,  til  Rigsdagen  mødte  paany,  og  gennemtvang  saaledes,  at 
Ministerskiftet  foregik  under  pariamentariske  Former  under  Forhandling 
med  Folketingets  Flertalsparti.  Hans  Bestræbelser  gik  ud  paa,  at  det  ny 
Ministerium  skulde  blive  et  Udtryk  for  det  samme  samlede  Venstre,  som 
i  1901  havde  taget  Magten.  Det  samme  Ønske  kom  til  Orde  indenfor 
Rigsdagspartiets  radikale  Fløj.  21  Rigsdagsmænd  med  Herman  Trier  som 
Ordfører  samledes  om  en  Opfordring  til  at  bevare  Sammenholdet  ved  Hensyn- 
tagen til  alle  Partiets  Afskygninger. 

Umiddelbart  efter  Rigsdagens  Sammentræden  fandt  saa  det  afgørende 
Partimøde  Sted.  I  Mellemtiden  var  det  lykkedes  at  vinde  Kongen  for  Dan- 
nelsen af  et  moderat  Ministerium,  saaledes  at  Hr.  Deuntzer,  da  han  mødte  i 
Partiet,  ikke  følte  sig  sikker  paa,  at  han  kunde  faa  Kongens  Tilslutning  til 
Dannelsen  af  et  Ministerium,  der  tog  Hensyn  til  de  radikale  Medlemmer 
af  Partiet.  De  21*5  Forslag  nægtede  Partibestyrelsen  at  stille  under  Afstem- 
ning; Hr.  Deuntzer   forstod,   at   d'Hrr.   Christensen   og  Alberti    for  enhver 

Pris    vilde    frigøre    sig    for    ham    og    opgav   Tanken   om   at    genskabe    sit 
Ministerium. 

Kongen  overdrog  nu  Ministeriets  Dannelse  til  I.  C.  Christensen.  Denne 
vendte  sig  først  til  Partiets  Bestyrelse,  siden  til  hele  Partiet.  Han  erklærede, 
at  han  var  villig  til  at  danne  Ministeriet  og  overtage  begge  de  militære 
Ministerier,  men  paa  den  Betingelse,  at  Partiet  tilsagde  ham  sin  Støtte  til 
Gennemførelse  af  hans  Program.  Man  maatte  holde  op  at  kræve  Militær- 
udgifternes Nedsættelse.  Han  vilde  højere  Officerslønninger,  Frihed  til  at 
bruge  Penge  bevilgede  paa  en  Post  til  andre  Ting,  ingen  Ændring  af  Valg- 
kredsene. Hele  dette  Program  var  ganske  ufornødent;  hidtil  havde  jo  netop 
han  søgt  at  hindre  al  Tale  om  Forsvarets  Ordning  under  Henvisning  til 
Forsvarskommissionen.  Men  det  havde  sin  Hensigt.  Meningen  var  at  gøre 
det  umuligt  for  Partiets  radikale  Fløj  at  gaa  med  dertil;  han  vilde  for 
enhver  Pris  udrense  af  Partiet  de  Mænd,  som  han  ikke  kunde  vente  at 
faa  med  til  at  svigte  Venstres  militære  Standpunkt  for  at  tækkes  Hoffet 
og  Højre. 

Dette  lykkedes.  8  Mand  nægtede  samme  Dag  at  følge  ham.  Det  er  nok- 
som bekendt,  hvorledes  de,  efter  at  man  havde  set  det  nye  Ministeriums 
Karakter  og  faaet  Klarhed  over  dets  Hensigter,  er  blevet  til  14.  Forud  gik 
et  Par  lige  bevægede  og  forvirrede  Partimøder.  „Det  var  værre  end  den 
vildeste  Studentergeneralforsamling **  sagde  bagefter  en  af  Deltagerne.  For- 
bavsende var  den  Maade,  hvorpaa  Hr.  Anders  Nielsen  som  Partiets  For- 
mand i  I.  C.  Christensens  og  Albertis  Navn  svang  Knaldepisken  over  Med- 
lemmerne. Hvert  Øjeblik  fik  de  at  vide,  at  det  og  det  maatte  de  ikke  tale 
om,  den  og  den  kunde  ikke  faa  Ordet,  det  og  det  kunde  de  ikke  faa  Lov 
til  at  stemme  om  o.  s.  v. 

Midt  imellem  Partimøderne  faldt  den  offentlige  Adressedebat  om  det 
nye  Ministerium,  der  som  omtalt  i  forrige  Hæfte  endte  med  et  Tillids- 
votum. Hr.  I.  C.  Christensen  fremsatte  sit  Program,  mere  afdæmpet  end 
i  Partiet,  men  dog  saaledes,  at  ingen  kunde  være  i  Tvivl  om  Meningen. 
De  8  svarede  med  en  Dagsorden,  der  krævede  Nedgang  i  Militærudgifterne. 
Det  blev  opfattet  som  et  Mistillidsvotum,  og  mod  det  satte  Hr.  Anders 
Nielsen  Forslaget  om  et  Tillidsvotum,  der  tilsagde  Ministeriet  Støtte  til 
Gennemførelse  af  dets  Program.  Den  Maade,  hvorpaa  han  forsvarede  dette, 
var  mere  end  forunderlig.  Med  febrilsk  Hidsighed  slog  han  Gang  efter 
Gang  fast,  at  det  at  stemme  derfor  kun  betød  Tillid  til  I.  C.  Christensen, 
ingenlunde  Tilslutning  til  hans  Program;  ingen  bandt  sig  derved  til  at 
stemme  for  Christensens  Militærforslag,  det  betød  ikke  det  mindste,  hvad 
Førsteministeren  havde  sagt,  raabte  han  atter  og  atter  ud  i  Salen  med 
Tordenrøst.  Det  maa  vel  antages,  at  Hensigten  dermed  har  været  at  gøre 
det  muligt  for  en  halv  Snes  Medlemmer,  der  paa  ingen  Maade  vilde  binde  sig 
til  Militærudgifternes  Forhøjelse,  at  stemme  for  Dagsordenen.  Men  unægtelig 
er  Grunden  dermed  paa  Forhaand  taget  bort  under  Ministeriet.  Dets  Parti 
har  forbeholdt  sig  at  svigte  det,  saa  snart  det  stiller  de  Forslag,  hvis  Gen- 
nemførelse er  Ministeriets  Program.  Naturligvis  vil  dette  dog  ikke  ske. 
Hovedparten  af  Partiet  ved,  hvad  de  er  gaaet  ind  til;  de  skal  nok  følge 
Trop.  Men  10 — 12 — 15  kan,  hvad  Dag  det  skal  være,"  springe  fra  uden 
at  føle  sig  bundne  af  deres  Afstemning.  Og  det  samme  kan  de  Moderate. 
Hr.  Neergaard  motiverede  disses  Afstemning  for  Tillidsvotumet  elegant  og 
behændigt,  men  ogsaa  hans  Motivering  havde  samme  ulogiske  Karakter; 
ogsaa   han  sagde:   vi  stemmer  for  den  Dagsorden,  som  tilsiger  Ministeriet 

Støtte  til  Gennemførelse  af  dets  Forslag,  men  vi  forbeholder  os  at  stemme 
mod  Forslagene. 

Den  Forhandling,  som  gik  forud  for  Afstemningen  er  den  interessanteste, 
Folketinget  længe  har  haft.  Ikke  paa  Grund  af  Forsvaret.  Sjeldent  har  vel 
en  Førsteminister  ført  et  saa  indholdsløst  og  ubetydeligt  Forsvar  for  sin 
Politik,  som  det  I.  C.  Christensen  her  førte;  man  havde  næsten  det  Indtryk,  at 
han  følte  sig  hævet  over  at  give  Grunde;  har  I  Tillid  til  mig  eller  ikke,  vil  I 
lystre  eller  vil  I  ikke?  til  dette  Spørgsmaal  indskrænkede  i  Virkeligheden 
hans  Indlæg  sig. 

Men  des  bedre  førtes  Angrebet.  Zahle  lagde  Stillingen  klar  i  en  ord- 
knap men  vægtig  Tale  og  viste  sig  i  en  Række  smaa  Replikker  baade 
Førsteministeren  og  A.  Nielsen  langt  overlegen;  Krabbe  forsvarede  med  rolig 
Værdighed  og  Myndighed  de  S's  Dagsorden,  Fogtmann  gav  i  en  stort 
anlagt  og  fortrinlig  holdt  Tale  en  rammende,  dybtskuende  Skildring  af  den 
politiske  Udvikling,  som  har  ført  til  denne  Sprængning  af  Venstre.  Alfr. 
Christensen  og  Slengerik  bragte  med  smaa,  raske  Anfald  Anders  Nielsen 
ud  i  den  fuldstændige  Forvirring. 

Siden  fulgte  saa  Partiets  officielle  Sprængning.  De  8  og  Hr.  Rørdam, 
der  heller  ikke  havde  vist  den  rette  Lydighed,  sattes  ud  af  Partiet  med  49 
Stemmer  mod  8  Nej  og  12  Stemmer  ikke.  De  fulgtes  af  3  andre,  der 
ikke  havde  villet  stemme  for  Tillidsvotumet,  samt  Herman  Trier,  og  siden  er 
dertil  kommet  Hr.  Anton  Jensen.  De  har  dannet  deres  egen  Gruppe 
„Folketingets  Venstre",  foreløbig  13  Mand  stærk  foruden  Hr.  Trier,  der 
har  foretrukket  Løsgængerstillingen,  men  slutter  sig  til  de  1 3's  Valggruppe. 
De  har  udstedt  en  Henvendelse,  til  Vælgerne,  der  klart  fastslaar,  at  de 
har  forladt  Partiet,  fordi  de  ikke  vil  være  med  til  at  opgive  Venstres  Pro- 
gram: Militærudgifternes  Nedsættelse  og  Fæstningens  Nedlæggelse,  og  som 
dertil  føjer  en  kort  Angivelse  af  de  Reformer,  mod  hvilke  de  i  den  nær- 
meste Tid  særlig  vil  rette  deres  Opmærksomhed.  Herman  Trier  og  Chr. 
Krabbe  nedlagde  derpaa  deres  Stillinger  som  Formand  og  Viceformand  i 
Folketinget. 

Mange  Gange  har  Venstre  været  sprængt,  siden  „det  forenede  Venstre •* 
dannedes  i  1870;  atter  og  atter  er  der  mellem  to  Valg  forgaaet  en  For- 
skydning paa  Rigsdagen,  der  førte  en  Del  af  dem,  der  var  valgt  som  gode 
radikale  over  i  en  moderat  Kompromispolitik.  To  Gange  før  har  det  radikale 
Mindretal,  som  ikke  vilde  være  med  dertil  baaret  Navnet:  „Folketingets 
Venstre".  Første  Gang  var  i  1878,  da  Berg  og  Hørup  havde  sprængt  „det 
forenede  Venstre",  fordi  dets  Flertal  med  Fr.  Bojsen  som  Leder  sluttede 
Forlig  med  Højre  om  Provisoriet  af  1877,  anden  Gang  var  i  1884,  da 
Berg  søgte  tilbage  til  Bojsen,  medens  Hørup  samlede  den  radikale  Fløj  i 
„Folketingets  Venstre".  Da  det  hele  Parti  derpaa  forenedes  igen  1886, 
varede  det  ikke  mere  end  etAarstid,  før  Berg  brød  ud  med  kun  10  Mand, 
fordi  han  ikke  fandt  Partiets  Politik  radikal  nok,  og  fra  1890  stod  atter 
Hørup  sammen  med  ham  til  Modstand  mod  den  Bojsenske  Forligspolitik. 
Hver  Gang  viste  det  sig  ved  første  eller  andet  Valg  efter  Delingen,  at  det 
var  Partiets  radikale  Fløj,  der  havde  Vælgernes  Tillid. 

Ogsaa  denne  Gang  er  der  al  mulig  Udsigt  til,  at  dette  vil  blive  Til- 
fældet. Det  Flertal,  som  staar  samlet  om  Regeringen,  er  svagt  ved  indre 
Splid  og  svækket  ved  daarlig  Samvittighed.  Derfor  vil  dets  Mænd  komme 
til  at  tale  uldent  og  forbeholdent  til  Vælgerne,  og  disse  vil  hurtig  forstaa, 
at  disse  Mænd  har  meget  at  skjule.  Allerede  Partiets  første  Manifest  til 
Vælgerne  viser  dette.  Kun  50  Underskrifter  har  man  kunnet  samle  derom. 

Og  saa  nævner  det  endda  ikke  med  et  Ord  Ministeriets  Program;  Militær- 
udgifternes Nedgang  er  Forsvundet  eX  Programmet;  hvorfor?  derom  siges  intet. 
En  lignende  Forvirring  viser  sig  i  Partiets  Presse.  Medens  Højres  Blade 
rørt  takker  1,  C.  Christensen  For  hans  gode  militaristiske  Udtalelser  og 
gamle  moderate  Blade  triumferende  udbryder:  Nu  kom  Venstre  da  endelig 
til  Fornuft,  nu  gør  de  som  vi  i  1890 — 94,  gør  Regerings  pressen  de  mest 
haabløse  Krumspring  for  at  luske  udenom  Sandheden.  Sjældent  har  vel  en 
Presse  saa  ublufærdig  fortiet,  fordrejet  og  forvansket,  som  de  ministerielle 
Blade,  hvoraf  de  vigtigste  ejes  af  to  af  Ministrene,  i  disse  Dage  gør  det. 
Højdepunktet  naas  af  „Aalborg  Amtstidende".  Grebet  af  den  vildeste 
Panik  slaar  dette  Blad  om  sig  med  de  mest  desperate  Skældsord,  vender 
op  og  ned  paa  Førsteministerens  Udtalelser,  benægter  de  mest  uomtviste- 
lige Kendsgerninger.  Det  er  paa  denne  Presses  Magt  til  at  vildlede  Væl- 
gerne og  skjule  Sandheden  foi  dem,  at  Regeringens  Mulighed  for  at  slippe 
levende  gennem  næste  Valg  beror.  Det  er  dog  lidet  troligt,  at  det  vil 
lykkes;  Vælgerne  har  allerede  begyndt  at  faa  Øjnene  op  for,  hvor  lidet  de 
kan  tro  disse  Aviser,  og  nye  radikale  Blade  vil  utvivlsomt  snart  skyde  op 
rundt  om. 


D*n  nyt  svenike  RIgidigshygnIng, 

Norge  og  Sverige. 

Unionen  truet 
Indtil  for  nylig  saa  det  ud,  som  om  alt  var  Fred  og  Forsoning  mellem 
Nordmænd  og  Svenske.  Det  norske  Samlingsministerium  var  blevet  til  som 
Udtryk  for  Ønsket  om  Overenskomst,  og  det  forhandlede  fredelig  med  den 
svenske  Regering.  Nu  er  pludselig  alt  forvandlet.  Som  vi  før  har  omtalt 
er  i  Sverige  den  norskvenlige  Udenrigsminister  Lagerheim  gaaet  af;  han 
er  fulgt  af  Baron  Gyldenstolpe,  og  samtidig  har  Ministeriet  Bosirøm  fore- 
taget en  Vending  i  sin  Politik  overfor  Norge,  der  har  kaldt  Striden  til  Live 
paa  ny.  Man  var  blevet  enig  om,  ai  Norge  skulde  have  egne  Konsuler; 
det  stod  kun  tilbage  at  ordne  nogle  Detailbestemmelser.  Da  foreslog  pludselig 


612  Januar 

Svenskerne  en  Bestemmelse,  hvorefter  de  norske  Konsuler  dog  faktisk  vilde 
blive  afhængige  af  den  svenske  Udenrigsminister.  Dette  har  i  Norge  frem- 
kaldt en  stærk  og  aabenbart  for  hver  Dag  voksende  Bevægelse.  Selv  tie, 
der  har  været  Unionens  varmeste  Tilhængere,  erklærer,  at  nu  har  de 
opgivet  Haabet  om,  at  det  er  muligt  at  faa  Svenskerne  til  at  opgive  deres 
Overherrenykker.  Raabet:  Løs  fra  Sverige!  lyder  i  dette  Øjeblik  med  en 
hidtil  ukendt  Enstemmighed  gennem  Norge,  Højremænd  er  med  deri  saa 
godt  som  Venstremænd;  Forhandlingerne  med  Sverige  betragtes  som  afbrudte, 
de  nys  saa  hæftig  stridende  Partier  mødes  til  enig  Forhandling  om  fælles 
Optræden. 

I  Sverige  synes  ogsaa  Stemningen  at  være  ret  stærk  mod  Norge,  selv 
om  de  liberale  beklager  den  Vending  Sagerne  har  taget.  De  to  Folk  staar 
overfor  hinanden  i  en  Modsætning,  der  for  hver  Dag  gør  Unionens  Opret- 
holdelse vanskeligere. 

Midt  under  dette  er  den  svenske  Rigsdag  traadt  sammen  og  har  begyndt 
sit  Arbejde.  Den  mødes  i  Aar  for  første  Gang  i  den  nye  Rigsdagsbygning. 

Frankrig, 

Combes*  Tilbagetræden.  —  Ministeriet  Rouvier.  —  Frankrig  og  Rusland. 

Da  den  franske  Rigsdag  traadte  sammen  efter  Juleferien  begyndte  den 
med,  at  Doumer  valgtes  til  Formand  med  265  Stemmer  mod  240  for  Brisson. 
Om  Doumer  havde  samlet  sig  alle  de  Grupper,  der  i  den  senere  Tid  havde 
bekæmpet  Ministeriet  Combes.  Kamret  var  lidet  fuldtallig,  og  Afstemningen 
derfor  tilfældig;  og  maaske  har  ogsaa  ved  den  hemmelige  Afstemning  nogle 
radikale  som  saa  ofte  før  svigtet  Brisson,  der  aldrig  har  været  yndet  som 
Formand.  Valget  var  da  egentlig  lidet  betydningsfuldt,  men  Ministeriets 
Stilling  var  i  Forvejen  saa  svag,  at  det  blev  afgørende.  Flere  og  flere  af 
Combes'  Tilhængere  viste  sig  misfornøjede,  Clémenceau  aabnede  en  Række 
voldsomme  Angreb  paa  ham  o.  s.  v.  Derfor  var  man  efter  Formandsvalget 
i  de  ledende  radikale  Kredse  med  et  Slag  paa  det  rene  med,  at  Ministeriet 
maatte  træde  tilbage.  Men  man  vilde  lade  det  gaa  paa  saadan  Vis,  at  der 
skabtes  de  bedst  mulige  Betingelser  for,  at  dets  Politik  kunde  fortsættes. 
Derfor  mødte  Ministeriet  i  Kamret  og  optog  en  storpolitisk  Debat,  under 
hvilken  Combes  forsvarede  sin  Politik  med  megen  Kraft  og  Klarhed. 
Kamret  gav  Ministeriet  et  Tillidsvotum  med  6  Stemmers  Flertal,  og  en 
Dagsorden,  der  billigede  dets  Reformforslag:  Adskillelsen  af  Stat  og  Kirke, 
Indkomstskatten,  Alderdomsunderstøttelse,  toaarig  Tjenestetid  i  Hæren  ved- 
toges med  overvældende  Flertal.  En  stor  Del  af  de  moderates  Gruppe 
stemte  for  den. 

Efter  denne  Afstemning  gik  Combes  af.  Hans  Ministerium  har  styret  i 
halvtredje  Aar,  næst  de  tre  Aar  Waldeck- Rousseau  sad  inde  med  Magten,  den 
længste  Tid  noget  af  Republikens  Ministerier  har  siddet.  Det  har  ført  Lov- 
givningen mod  Kongregationerne  videre  og  har  gennemført  den  i  Praksis. 
En  stor  Forvandling  af  franske  Skoleforhold,  hvis  Rækkevidde  endnu  ikke 
lader  sig  overskue,  er  dermed  sket.  Det  har  dernæst  bragt  Loven  om  Alder- 
domsunderstøttelse og  om  Tjenestetidens  Indskrænkning  saa  langt  frem,  at 
deres  Gennemførelse  inden  længe  vistnok  kan  anses  for  sikret.  Og  endelig 
har  det  for  Alvor  sat  Adskillelsen  af  Stat  og  Kirke  paa  Dagsordenen  med 
en  saadan  Styrke,  at  det  næppe  vil  være  muligt  at  standse  Bevægelsen 
derfor.  Ministeriets  Tilbagetræden  skyldes  først  den  Utaalmodighed,  der 
altid  griber  en  Del   af  de  ledende  franske  Politikere,    naar  et  Ministerium 


Januar  613 

varer  for  længe,  dernæst  en  vis  bidsk  Ubehændighed  i  Ministeriets 
Optræden  overfor  Kritik  og  endelig  de  Vanskeligheder,  Angiveriaifæren 
bragte  det. 

Ved  den  Maade,  hvorpaa  Ministeriet  gik  af,  søgte  det  at  sikre,  at  det 
følgende  Ministerium  fik  samme  Farve.  Det  lykkedes  ikke  rigtig.  Der  var 
Tanker  fremme  om  et  Ministerium  med  Sarrien,  den  radikale  Gruppes 
Formand,  der  efterhaanden  har  indtaget  et  meget  udpræget  Standpunkt,  som 
Chef  og  Clémenceau  som  Medlem.  Dette  vilde  dog  næppe  have  været 
levedygtigt;  Clémenceaus  politiske  Bane  er  gaaet  over  mangt  et  Ministe- 
riums Lig,  men  alle  har  en  Følelse  af,  at  blev  han  selv  en  Gang  Minister 
vilde  den  Regering,  han  fik  Sæde  i,  faa  en  stakket  Levetid;  han  er  en 
Kritikens  og  Sprængningens,  ikke  en  Handlingens  og  Samlingens  Mand. 

Overfor  denne  Mulighed  stod  fra  første  Færd  egentlig  kun  Ministeriet 
Ro  u  vi  er.  Brisson  vilde  ikke  forsøge,  og  Leon  Bourgeois  havde  bragt  sig 
i  Sikkerhed  i  Syditalien  uden  at  efterlade  sin  Adresse.  Loubet,  der  er 
gammel  Ven  og  nær  Meningsfælle  af  Rouvier  foretrak  at  henvende  sig  til 
denne.  Rouvier  søgte  først  at  danne  et  Ministerium,  der  strakte  sig  fra  de 
radikales  venstre  Fløj  helt  til  de  moderates  mere  frisindede  Elementer. 
Men  dette  mødte  en  stærk  Uvilje  hos  den  radikale  Majoritet  i  Kamret,  og 
han  opgav  da  at  faa  de  moderate  med.  Hans  Ministerium  blev  sammensat 
af  6  udprægede  radikale  og  5  mere  forsigtige.  Den  betydningsfulde  Post 
som  Kultusminister  overdroges  Formanden  for  den  social-radikale  Gruppe 
Bienvenu-Martin,  |der  ogsaa  efter  Ministeriets  Dannelse  har  udtalt  sig 
stærkt  for  Adskillelsen  af  Stat  og  Kirke. 

Alligevel  har  de  Radikale  modtaget  dette  Ministerium  med  megen  Mis- 
tillid. Aarsagen  dertil  er  dets  Chef.  Rouvier  hører  til  de  Politikere,  som 
er  opdraget  i  Gambettas  Skole  i  Opportunisternes  store  Tid,  da  Republiken 
grundfæstedes.  Han  erhvervede  sig  en  fast  reptiblikansk  Overbevisning;  i 
Forfatningspolitik  er  han  Republikanerne  en  fuldtro  Mand.  Men  dertil  ind- 
skrænker hans  Overbevisning  sig  nogenlunde;  han  er  blevet  en  Skeptikefr, 
for  hvem  Politik  ikke  er  en  Kamp  mellem  Ideer,  men  et  praktisk  Ad- 
ministrationsspørgsmaal ;  den  nye  Slægts  sociale  Tanker  er  ham  ligegyldige; 
han  er  ikke  egentlig  Modstander,  men  han  synes,  det  er  nogle  besværlige 
Utopier,  som  man  kun  har  Ærgrelser  af  at  beskæftige  sig  med;  skal  det 
være,  gaar  han  med  men  nødig;  han  er  saaledes  mere  end  lunken  overfor 
Indkomstskatten,  som  han  nu  har  paataget  sig  at  gennemføre.  Han  er 
Modstander  som  i  sin  Ungdom  af  Klerikalismen,  af  Kirkevælden,  men  i 
Grunden  har  han  mere  Lyst  til  at  tæmme  Gejstligheden  indenfor  Stats- 
kirken end  til  at  slippe  den  løs  til  fri  Agitation;  derfor  er  han  ingenlunde 
glad  ved  den  Adskillelse  af  Stat  og  Kirke,  som  er  Hovedpunktet  i  hans 
Ministeriums  Program.  Der  hersker  derfor  en  let  forklarlig  Frygt  for,  at 
han  vel  vil  tale  om  og  love  disse  Reformer,  men  sørge  for,  at  de  ikke 
bliver  til  noget. 

Ministeriet  modtoges  i  Deputeretkamret  med  meget  blandede  Følelser. 
Nationalisterne  erklærede  demonstrativt,  at  de  vilde  støtte  det.  Hovedmassen 
af  de  moderate  ligesaa.  De  radikale  derimod  delte  sig  i  to  lige  store  Halvdele, 
den  ene  stemte  for  Ministeriet,  den  anden  stemte  ikke  eller  stemte  mod  det 
misfornøjet  med  Rouviers  valne  Udtalelser.  Socialdemokraterne  stemte  alle  mod 
det.  Ministeriet  fik  saaledes  en  stor,  men  ganske  tilfældig  og  broget  Majoritet; 
det  er  et  gammelt  fransk  Ord,  at  det  er  ligesaa  galt  for  en  Regering  at  have 
for  stort  som  at  have  for  lille  et  Flertal.  Bagefter  har  der  hersket  en  stor 
Forvirring  i  den  hidtidige  Majoritet.  De  oprindelige  4  Grupper  var  jo  allerede 

tidligere  blevet  5,  nu  er  der  kommet  en  6te  til,  idet  Waldeck- Rousseaus 
gamle  Gruppe  „l'Utiion  democratique"  har  delt  sig  i  en  sterre  radikal  og 
en  mindre  mere  moderat  Gruppe.  Og  endelig  har  Socialdemokraterne  stillet 
sig  i  et  løsere  Forhold  end  hidtil  til  de  radikale  Grupper.  De  lo  social- 
demokratiske Grupper:  Jaurés  og  Guesdes  søger  i  denne  Tid  i  Overens- 
stemmelse med  Amsterdammerkongressens  Ønsker  at  komme  til  Forstaaelse 
indbyrdes;  dette  sker  lettere,  jo  mindre  de  blandes  ind  i  de  radikale  Grup- 
pers Taktik.  Og  desuden  vender  de  sig  under  Indtryk  af  Petersborgbegiven- 
hedeme  mod  det  russiske  Regimente  med  en  Voldsomhed,  der  lidet  stem- 
mer med  de   Hensyn,    Regeringen   mener  sig   forpligtet  til  at  tage  overfor 


Frankrigs  allierede.  I  Kamret  angreb  Jaurés  med  Myndighed  og  Styrke 
Delcassé,  da  denne  søgte  at  undskylde  den  russiske  Regerings  Adfærd  og 
i  Paris  holdes  i  denne  Tid  Møde  efter  Møde  til  Protest  mod  Czarvælden. 
Anatole  France  er  paa  disse  Møder  den  ivrigste  af  de  ivrige.  Der  er  fore- 
gaaet  en  Svingning  i  den  franske  Befolknings  Stemning  overfor  Rusland, 
som  Socialdemokraterne  ganske  naturlig  søger  at  føre  videre,  medens  Re- 
geringen, der  ikke  kan  opgive  Alliancen,  maa  søge  at  holde  igen. 

Trods  alle  disse  Vanskeligheder  er  del  dog  ingenlunde  umuligt,  at  den 
hidtidige  radikale  Majoritet  samler  sig  paany,  og  at  Ministeriet  støttet  til 
den  gaar  videre  frem  ad  samme  Vej,  som  Combes.  De  sidste  Dages  For- 
handlinger tyder  nærmest  paa,  at  dette  vil  ske.  — 

Døden  har  i  Januar  ramt  en  af  Frankrigs  meget  omtalte  Personligheder: 
„den  røde  jomfru"  Louise  Michel.  Louise  Michel  var  i  de  sidste  Aar 
af  Napoleon  111'  Tid  Lærerinde  i  en  parisisk  Skole,  der  mest  søgtes  af 
Arbejderbøm;    hendes   varme,   bløde   Sind   bevægedes   dybt   ved   den   Nød, 

hun  blev  Vidne  til,  og  hendes  rige  Fantasi  lod  hende  gaa  helt  og  fuldt  op 
i  de  Billeder  af  et  nyt  og  bedre  Samfund,  socialistiske  Talere  og  Forfattere 
fremtryllede,  Da  Kommuneoprøret  kom  i  1871,  gik  hun  begejstret  med; 
klædt  i  mandlig  Uniform  deltog  hun  i  Kampen,  og  hun  opildnede  sine 
Kampfæller  ved  glødende  Digte,  der  snart  priste  Proletarerne,  snart  hud- 
flettede de  rige  Tyranner,  snart  udtrykte  hendes  Glæde  ved  de  Vaaben,  der 
skulde  tilintetgøre  Tyranniet.  Ubehjælpsomme  i  Formen  og  lidet  tanke- 
vægtige i  Indhold  var  alle  disse  Vers,  men  de  bares  af  den  mest  naive, 
rørende  Følelse.  Da  Kommunen  faldt,  blev  hun  fanget  af  Tropperne.  Hun 
deporteredes  til  Ny-Caledonien  og  vendte  først  en  halv  Snes  Aar  senere 
tilbage  til  Frankrig,  da  Amnestiens  Tid  kom.  Siden  levede  hun  det  Liv, 
som  Frankrigs  revolutionære  Proletarer  fører.  Utrættelig  prædikede  hun  den 
ny  Tid,  der  skulde  komme,  naar  dette  usle  Samfund  gik  under.  Paris' 
Arbejdere  elskede  hende,  som  hun  dem.  Tit  kom  hun  paa  Kant  med 
Loven,  men  man  gav  hende  altid  hurtig  fri  igen.  Det  var  som  om  Politi 
og  Dommere  skammede  sig  ved  at  bruge  Samfundets  Magt  overfor  denne 
Kvinde,  der  ikke  kunde  bøje  sig  for  de  Samfundslove,  der  for  hende  syntes 
alle  Ulykkers  Ophav. 

Rusland, 

Revolutionære  Udbrud.  —  Kampen  i  Østasien. 

De  første  Uger  af  Januar  gik  paa  lignende  Maade  som  December. 
Næsten  hver  Dag  berettede  Telegrafen  om  nye  Møder  og  Demonstrationer 
til  Fordel  for  en  fri  Forfatning,  medens  modstræbende  Rygter  om  Kejserens 
og  Hoffets  Standpunkt  krydsede  hinanden.  Snart  hed  det  sig,  at  nu  kom 
Forfatningen,  snart  at  nu  var  det  afgjort,  at  den  ikke  blev  til  noget.  Da 
slog  pludselig  mellem  alle  disse  Efterretninger  det  Budskab  ned,  at  nu  var 
der  Revolution  i  St.  Petersborg.  Det  var  Arbejderne,  der  var  kommet  i 
Bevægelse.  En  mægtig  Strike,  var  udbrudt,  og  Arbejderne  havde  besluttet 
at  overrække  Czaren  et  Bønskrift  om  fri  Forfatning  og  bedre  Kaar.  Deres 
Fører  var  Præsten  Gapon.  Det  er  en  af  disse  Almueførere  med  et  vist 
Profetpræg,  som  Rusland  har  saa  mange  af.  Han  havde  længe  været  knyttet 
til  Arbejderforeningerne,  men  hidtil  har  han  stadig  ment,  at  Hjælpen  maatte 
komme  fra  den  mægtige  Czar;  de  revolutionære  Førere  vidste  ikke  ret, 
om  de  i  ham  havde  en  Ven,  eller  om  han  var  en  Mand  i  Regeringens 
Sold,  der  skulde  dysse  Arbejderne  i  Ro.  Nu  traadte  han  pludselig  frem 
som  Fører  for  Petersborgs  Arbejdermasser.  Den  22.  Januar  førte  han  dem 
mod  Vinterpaladset  for  at  overrække  Bønskriftet.  Efter  Beretningerne  gik 
han  selv  i  Spidsen  med  Bønskriftet  i  den  ene  Haand  og  et  af  Kirkens  hellige 
Billeder  i  den  anden,  medens  en  anden  Præst  ved  hans  Side  bar  et  Billede 
af  Czaren.  Denne  havde  bragt  sig  i  Sikkerhed  udenfor  Byen.  Alle  Adgange 
til  Slottet  var  spærret  af  Soldater.  Disse  fyrede  løs  paa  Arbejderne  og 
anrettede  et  Blodbad  blandt  dem,  hvor  Tusinder  siges  at  være  omkomne. 

Dette  blev  Signalet  til  ny  voldsomme  Udbrud  i  St.  Petersborg  og  til 
Striker  rundt  om  i  de  andre  store  Byer,  sine  Steder  ogsaa  ledsagede  af 
blodige  Optrin.  Regeringen  greb  alle  Vegne  ind  med  megen  Haardhed. 
Alle  revolutionære  Førere,  man  kunde  faa  fat  i,  arresteredes,  blandt  dem 
Maxim  Cork  i.  Hvad  der  egentlig  er  sket  siden  da,  vides  der  i  Virkelig- 
heden kun  lidet  om.  De  officielle  Beretninger  er  utvivlsomt  forvanskede, 
og  de  Beretninger,  der  naar  ud  i  Evropa  fra  de  revolutionære  er  sikkert 
nok  ogsaa  prægede  af  Russernes  livlige  Fantasi.  Det  er  da  ganske  umuligt 

at  have  nogen  rimelig  Mening  om,  enten  det  vil  lykkes  at  slaa  Bevægelsen 
ned,  eller  denne  vil  blusse  op  atter  og  atter  og  brede  sig,  til  Czardømmec 
falder  for  den.  Foreløbig  synes  der  at  være  tilvejebragt  en  Art  Ro.  Men 
utvivlsomt  er  der  gennem  Myrderierne  skabt  et  Had  til  Regeringen  af  en 
Styrke  og  en  Udbredelse,  som  langt  overgaar  det,  der  hidtil  har  hersket. 

Nye  Nederlag  i  Asien  føjedes  dertil.  Port  Arthurs  Fald,  der  bragte  om- 
trent 25000  russiske  Soldater  i  Fangenskab,  frigjorde  70—80000  japanske 
Tropper,  der  nu  kan  forstærke  Hæren  i  Mandschuriet.  Lige  i  Slutningen 
af  Maaneden  gjorde  Kuropatkin  et  Forsøg  paa  at  gaa  over  til  Angreb, 
maaske  for  at  skafife  nogle  Sejrsefterretninger,  der  kunde  virke  til  at  dæmpe 
Bevægelsen  i  Rusland.  Det  lykkedes  ikke.  Han  blev  atter  slaaet  tilbage 
med  overordentlig  store  Tab. 

Imens  ligger  den  russiske  Flaade  stille  i  Farvandet  omkring  Madagascar, 
medens  man  i  Paris  har  begyndt  Undersøgelsen  af  HuUaifæren  for  den 
Voldgiftskommission,  der  er  nedsat  i  Anledning  af  denne. 

Tyskland. 

Kulminestriken  i  Westphalen, 

I  Westphalen  hersker  for  Tiden  en  Strike  blandt  Kulminearbejderne, 
som  er  af  ganske  usædvanlig  Omfang.  Ikke  mindre  end  250000  Arbejdere 
angives  at  være  indviklede  deri.  Man  huske  til  Sammenligning,  at  den 
store  Lock-out  herhjemme  i  1899  omfattede  henved  40000  Arbejdere.  Det 
vigtigste  af  de  Krav  Arbejderne  stilter  er  Gennemførelsen  af  8  Timers  Ar- 
bejdsdagen, en  Fordring,  der  i  hvert  Fald,  naar  det  gælder  den  Art  Arbejde, 
er  selvindlysende  rimelig.  De  har  tidligere  faaet  Løfte  derom,  men  dette 
omgaas  nu  ved  ikke  at  regne  den  Tid,  Op-  og  Nedstigningen  varer,  til 
Arbejdstiden,  saa  Arbejderne  i  Virkeligheden  kommer  til  at  tilbringe  langt 
mere  end  8  Timer  under  Jorden  i  Gruberne.  Arbejderne  staar  overfor  en 
Ring  af  Grubeejere,  som  brutalt  har  nægtet  at  indlade  sig  paa  Forhandling. 
Den  mægtige  Strike  har  fremkaldt  stor  Bevægelse  i  Tyskland.  Den  har 
været  draget  frem  i  baade  Rigsdag  og  Landdag,  og  der  er  faldet  usæd* 
vanlig  skarpe  Ord  mod  Arbejdsgiverne  selv  fra  meget  konservative  Poli- 
tikeres Side.  Kun  Rigskansleren,  Grev  Btilow  har  som  sædvanlig  svaret 
med  nogle  forslidte  Taabeligheder  om  den  socialdemokratiske  Agitation. 

Samtidig  har  Btilow  fremlagt  en  Række  Udkast  til  Handelstraktater  i 
protektionistisk  Aand.  Disse  vil  blive  omtalt  i  en  Artikel  i  næste  Hæfte  af 
Landdagsmand  Hanssen-Nørremølle. 

Østrig  og  Ungarn, 

Realunion  eller  Personalunion, 

I  Ungarn  svarede  Grev  Tisza  paa  Oppositionens  Obstruktionsforsøg  med 
en  Opløsning  af  Deputeretkamret.  Alle  Oppositionspartier  forenede  sig  under 
Valgkampen  mod  ham;  Vælgermøderne  fandt  Sted  under  de  hidsigste,  tit 
blodige  Sammenstød ;  kun  7  ^/q  af  Ungarns  Befolkning  har  Valgret,  omtrent 
den  mest  velstillede  Fjerdedel;  det  hindrede  ikke,  at  Kampen  førtes  med 
en  Voldsomhed,  som  den  almindelige  Valgrets  Lande  ikke  har  Sidestykke 
til.  Den  almindelige  Forventning  var,  at  Tiszas  „liberale"  Parti  skulde 
vinde  en  let  Sejr.  I  Stedet  led  det  et  knusende  Nederlag.  Partiet  mistede 
60 — 70  Kredse  og  gik  ned  til  at  være  omtrent  150  af  Kamrets  413  Med- 
lemmer. Uafhængighedspartiet  under  Kossuths  Ledelse  havde  en  lignende 

Fremgang  og  voksede  til  160  Medlemmer.  Af  de  andre  slutter  henved  30 
sig  til  Grev  Andrassy,  der  nu  staar  i  nøje  Forbund  med  Kossuth,  og 
Resten  tilhører  Forskellige  Smaagrupper,  der  væsentligt  staar  paa  samme 
Side.  Tisza  er  straks  traadt  tilbage.  Det  er  da  sandsynligt,  at  det  nye  Rer- 

tal  vil  rejse  Kravet  om,  at  Realunionen  med  Østrig  skal  forvandles  til  en 
ren  Personalunion.  Det  er  Magyarernes  gamle  Krav,  som  nu  rejses  med 
ny  Styrke.  Det  er  dem,  der  ganske  behersker  Rigsdagen  til  Trods  for,  at 
de  kun  er  Halvdelen  af  Ungarns  Befolkning. 

I  Østrig  er  Modstandskraften  ikke  stor.  Alt  der  er  opløst  i  Strid  mel- 
lem Nationerne.  Netop  nu  har  Ministeriet  Koer.b er  maattet  opgive  Haabet 
om  at  faa  Rigsdagsarbejdet  i  Gang,  og  det  nye  Ministerium  Gautsch 
synes  ikke  at  have  stor  Udsigt  til  bedre  Lykke. 

Spanien  og  Rumænien. 

I  Spanien  har  det  hurtig  vist  sig,  at  Ministeriet  Azcarraga  slet  ikke 
har  kunnet  magte  Stillingen.  Dét  er  gaaet  af  fulgt  af  et  andet  konservativt 
Ministerium,  Viltaverde,  som  man  heller  ikke  spaar  noget  langt  Liv. 
Den  økonomiske  Krise,  der  rundt  om  giver  sig  Udslag  i  en  usædvanlig 
stor  Arbejdsløshed,  har  i  Spanien  fremkaldt  en  særlig  fremtrædende  Nøds- 
tilstand. 

I  Rumænien  er  det  liberale  Ministerium  traadt  tilbage  paa  Grund  af 
indre  Splid.  Det  er  blevet  efterfulgt  af  et  konservativt  Ministerium  Can- 
tacuzéne,  der  har  opløst  Kamret. 


En  9,personlig  Efterskrift^^  som  ikke  kom  med. 

Af  Laurids  Bruun. 


[Denne  „personlige  Efterskrift**  var  knyttet  til  „Absalons  Saga**;  men  i  sidste 
Øjeblik  udelodes  den,  fordi  jeg  frygtede  at  svække  Bogens  objektive  Virkning  ved  at 
stille  den  i  individuelt  og  subjektivt  Lys.  —  Dog,  da  disse  Linjer  giver  Luft  for  noget, 
som  jeg  længe  har  haft  varmt  paa  Hjærte,  slipper  jeg  dem  nu  løs  alligevel.  De  faar 
da  staa  alene  og  for  egen  Regning.] 

Fra  Barnsben  har  jeg  tumlet  med  denne  Opgave.  Som  voksen  er 
jeg  atter  og  atter  vendt  tilbage  til  den;  atter  og  atter  har  jeg  lagt  den 
til  Side,  fordi  jeg  følte,  at  jeg  endnu  ikke  magtede  den.  Nu  ligger  den 
foran  mig  med  sort  paa  hvide  Blade.  Om  jeg  da  magtede  den  tilsidst 
—  derom  maa  andre  dømme;  men  nu  jeg  udsender  den,  vil  jeg  give 
den  nogle  Ord  med  paa  Vejen  ud  i  Livet,  som  det  længe  har  ligget 
mig  paa  Sinde  at  faa  sagt.  Det  er  et  Ord  til  den  Samtid,  med  hvilken 
jeg  er  vokset  op.  Det  er  et  Opgør.  Det  er  et  Skrifte. 

Fra  jeg  var  ganske  ung,  satte  jeg  mig  usædvanlige  Maal.  Jeg  var 
for  stolt  til  at  holde  dem  skjulte;  jeg  begik  den  Fejl,  som  den  unge 
Hedspore  er  saa  udsat  for:  Jeg  bekendte  aabent,  at  jeg  stilede  højt. 
Jeg  havde  ikke  lært,  at  man  altid  maa  regne  med  Middelmaadighedens 
og  Misundelsens  bundne  Kraft.  Jeg  blev  undermineret,  til  Grunden  var 
saa  løs  under  mig,  at  en  Smaamand  med  Lethed  kunde  vælte  mig.  Og 
jeg  blev  væltet. 

Jeg  harmedes  og  rejste  mig  i  Trods.  Mere  end  nogensinde  rettede 
jeg  Ryggen.  Man  har  svinebundet  mig,  tænkte  jeg,  men  ikke  et  Haars- 
bred  skal  man  faa  mig  til  at  vige.  Hvad  er  mig  Samfund,  hvad  er  mig 
oifenlig  Mening,  hvad  er  mig  Selskabets  Dom  ?  —  Over  alt  dette  staar 
min  egen  Dom  over  mig  selv.  Falder  den  sammen  med  de  manges,  er 
det  godt.  Men  falder  den  ikke  sammen  dermed,  da  gælder  det  at  staa 
fast  og  at  kunne  staa  ene.  Og  jeg  blev  ensom  som  faa  herhjemme. 

Jeg  kan  sige,  jeg  blev  syg  tilsidst.  Da  søgte  jeg  i  min  Fredløshed 
til  Udlandet,  som  saa  mange  har  gjort  før  mig.  Der  er  man  paa  Af- 
stand og  kan  løfte  sin  Harme  over  i  Ironien,  i  det  store  Smil.  Alt  det 
smaa  og  al  den  Tarvelighed,  som  møder  Øjet  paa  de  nye  Steder,  man 
har  søgt  sig  —  det  anfægter  En  ikke;  thi  det  er  ikke  Kød  af  Ens 
Kød  og  Blod  af  Ens  Blod.  Ad  Daarskaben  hos  andres  Børn  kan  man 
smile;  over  sine  egnes  græder  man,  selv  om  det  er  de  samme  Fejl. 

Jeg  saa  herhjemme  de  bedst  begavede  og  de  bedst  underviste,  hvem 
jeg  iøvrigt  maatte  kende  for  mine  Lige,  jeg  saa  dem  gøre  Karletjeneste 
i  politiske  Faarefolde.  Jeg  saa  dem  bøje  deres  Livssyn  og  tillempe  deres 
Aandsform  efter  Døgnpolitikkens  Krav.  Man  spurgte  ikke:  Er  dette 
godt,  er  det  sandt,  er  det  stort?  Men  man  spurgte:  Kan  dette  bruges? 
Kan  vi  bruge  dette?  —  Tjener  det  vor  Politik?  Man  sagde  som  det 
gamle  stærke  Jødedom :  Hvo,  som  ikke  er  med  os,  er  imod  os.  Dette 
var  Feltraabet,  og  derefter  dømte  man. 

Jeg  kom  til  at  hade  dette  Stræb,  som  jeg  foragtede  det.  Thi  jeg  saa, 
hvorledes  vi,  som  er  smaa,  bliver  endnu  mindre  derved.  Jeg  saa,  at 
den  Rest  af  Folkevilje,  som  endnu  glimter  frem  nu  og  da  herhjemme, 
blev  kvalt  i  Fødslen  eller  traadt  flad,  om  den  naaede  at  faa  Hovedet 
over  Jorden. 

Saa  samlede  jeg  da  det  spredte  hos  mig  selv.  Jeg  indsaa,  at  Livet 
strækker  ikke  til  at  naa  alt,  hvad  man  vil,  ja  ikke  engang  alt,  hvad 
man  fra  Fødselen  evner.  Tiden  og  Kræfterne  strækker  ikke  til.  Jeg 
samlede  mig  om  det,  som  fra  Barndommen  var  mig  kærest,  fordi  jeg 
følte  Evnen  stærkest  der  og  fordi  jeg  havde  fri  Luft  over  mit  Hoved 
og  Plads  for  mine  Albuer  i  Ideernes  Verden,  hvor  alt  det,  der  øder  i 
den  praktiske  Færd,  ikke  har  den  samme  Forgrundsmagt. 

All,  hvad  der  var  medfødt  i  mig  af  Digteren,  brød  nu  frem,  fordi 
det  endelig  fik  Plads  og  Rum  i  Personligheden. 

Men  atter  løb  jeg  Hovedet  mod  Partierne.  Jeg  saa  én  Digter  skrive 
for  Husmænd,  én  for  Kirkemænd,  én  for  Venstremænd,  én  for  Højre- 
mænd. Næsten  alle  virkede  de,  aabenlyst  eller  hemmeligt,  bevidst  eller 
ubevidst  i  et  Partis  Interesse.  Jeg  følte,  at  om  en  Digter  har  personlig 
Alvor  inde,  da  kan  dette  ikke  tilfredsstille  ham.  En  Digter  kan  ikke 
tænke  et  Partis  Tanker,  ligesom  han  ikke  kan  skrive  for  en  Forlægger 
eller  for  Recensenterne.  Han  maa  tænke  sine  egne  Tanker  og  skrive 
for  Publikum,  for  det  man  i  Guldalderdagene  kaldte  „Folket". 

Ja,  det  er  dette,  vi  maa  tilbage  til,  koste  hvad  det  vil.  Det  er  kke 
Venstre  eller  Højre,  ikke  Bondemand  eller  Bymand,  det  er  simpelthen 
„  Folket  "*.  Som  den  Ener,  han  er,  maa  Digteren  tale  til  de  mange  og 
ikke  til  de  andre  Enere  i  Kunst  og  Literatur.  Som  Kongen  bør  staa 
over,  bør  Digteren  staa  udenfor  Partierne. 

Hvor  det  lyder  gammeldags,  at  sige  dette,  at  skrive  dette.  Udæsker 
det  ikke  Smilet?  —  Og  dog  er  det  sandt,  —  som  saa  mangen  anden 
gammel  forhutlet  Sandhed,  der  maa  have  andre  Klæder  paa  for  at  fiaa 
Kurs  paa  ny. 

Nu  endelig  er  jeg  der,  hvor  jeg  vilde  hen,  da  jeg  begyndte  at  skrive 
disse  Linjer  —  og  hvor  jeg  ikke  kunde  naa  uden  gennem  mit  Liv  og 
min  Personligheds  Kamp: 

En  Digter  er  ikke  et  Splittelsens,  et  Partiets  Mærke,  men  et  Sam- 
lingsmærke —  eller  han  er  intet. 

Skulde  jeg  ud  af  mit  Liv  drage  noget  Godraad  for  dem,  som  nu 
er  de  unge,  da  blev  det  dette: 

Husk,  at  der  er  ingen  højere  Autoritet  i  Livet  end  de  Krav,  din 
Personlighed  stiller  til  dig  selv. 

Lær  derfor  at  staa  ene,  at  kæmpe  i  Ensomhed  for  at  finde  ikke 
hvad  de  andre  mener,  men  hvad  du  selv  mener. 

Vogt  dig  for  Partierne  og  deres  Tvang.  Thi  et  hvilket  som  helst 
Parti  har  kun  Berettigelse,  saa  længe  det  er  Udtryk  for  en  i  Person- 
lighederne bundende  Enighed;  og  er  denne  til  Stede,  da  gør  Eneren 
af  sig  selv  Partiets  Gerning.  Men  igennem  Partidisciplinen  er  det,  at 
et  Folks  slette  Instinkter  tager  Magten  fra  de  gode,  de  uædle  fra  de 
ædle. 

Mange  vil  sige,  at  dette  er  maskeret  Egoisme.  Nej,  det  er  den  eneste 
Vej  til  personlig  Kultur.  Lykkes  det  dig  ikke  i  selve  din  Personlighed 
at  finde  Plads  for  det,  som  er  andres.  Samfundets,  Ret  i  dig,  da  vil 
du  lide  Skibbrud,  men  ved  Skibbruddet,  om  din  Natur  og  dit  Sind  er 
sundt,  faa  Øjnene  op  for  din  Personligheds  Mangler  og  da  i  egen  Inter- 
esse beflitte  dig  paa  at  fuldkommengøre  dig,  ikke  ved  Tvang  udefra, 
men  ved  Selvudvikling. 

Husk,  at  Samfundstvangen,  de  borgerlige  Love,  den  offenlige  Me- 
nings Dom  og  alt  dette  udenfor  dig,  som  vil  baste  din  Frihed  —  det 
er  altsammen  overflødigt  overfor  den,  der  i  sig  selv  har  Tvangen, 
Personlighedens  Krav  til  at  øve  Retfærdighed  og  at  fuldkomme  sig 
selv. 

Kommer  du  nogen  Tid  i  indre  og  virkelig  Konflikt  med  en  af  disse 
skrevne  eller  uskrevne  Love,  da  tvivl  ikke  om,  at  du  bør  staa  paa 
dig  selv.  Det  kan  hænde,  at  du  er  den,  som  har  Uret,  fordi  din  Per- 
sonlighed endnu  ikke  slog  til.  Da  maa  Lovbruddet  til  for  at  aabne  dine 
Øjne.  Da  er  Lovbruddet  af  det  gode.  Det  er  som  et  Hylster,  der  maa 
brydes,  før  Vingerne  kan  foldes  ud.  Thi  dette  er  Hovedsagen:    Trods 

alle  mer  eller  mindre  tilfældige  og  kortsynede  menneskelige  Love  er 
ogsaa  Samfundet,  det  heles  Sum,  bedst  tjent  ved,  at  den  enkelte  fuld- 
kommer  sig  selv.  Men  dertil  kræves,  at  Personligheden  selv  skaber  den 
Form,  hvori  den  skal  støbes  —  det  Maal,  hvormed  den  skal  maales. 

Kjøbenhavn,  i  Oktober  1904. 


Dagbog. 


27de  Januar. 

—  Hundrede  Aar!  Hele  Dagspressen  har  været  ude  i  Nyboder  og  henne  i  Borger- 
gade for  at  besøge  en  Mand  og  en  Kvinde,  der  er  blevet  hundrede  Aar.  Spørgs- 
maalet  hundrede  Aar  er  jo  blevet  aktuelt  nu,  da  Bramsen  og  Muller  har  givet  os 
Midlerne' til  at  blive  ældgamle,  og  det  er  derfor  med  megen  Spænding,  jeg  har  læst 
Beretningerne  om  de  to.  Ganske  vist  har  de  kunnet  sætte  deres  Rekorder  uden 
Anvendelse  af  de  nyeste  Kneb,  men  alligevel:  Manden  har  været  en  ædruelig  Sø- 
mand, Kvinden  har  levet  stille  og  under  Loven.  Og  hvad  har  de  saa  opnaaet?  Ja, 
Resultatet  er  jo  ikke  blændende,  og  der  spirer  i  mig  en  Mistanke  om,  at  det  vist 
ikke  er  Naturens  Mening,  at  vi  skal  blive  saa  gamle.  Det  er  smaat  med  Hørelse  og 
Syn  og  Gang,  Hukommelsen  er  borte,  man  henvises  til  en  Husholderskes  eller  en 
Nabos  Velvilje  —  for  Familien  er  jo  død  — ,  (det  gjorde  mig  navnlig  ondt  at  læse,  at 
Manden  ikke  maatte  ryge  i  Stuen)  man  bestormes  af  Journalister,  og  man  bortføres  til 
et  Rum,  hvor  Christensen-Stadil  dekorerer  En.  Det  ene  er  værre  end  det  andet,  og 
d'Hrr.  Bramsen  og  Muller  skylder  Beviset  for,  at  det  vilde  blive  anderledes,  dersom 
han  havde  haft  Aarsregning  hos  sin  Tandlæge,  og  hun  havde  taget  sig  en  Tur  med 
Bugen,  Haandklædet  og  Vaskebaljen  hver  Morgen.  Jeg  er  blevet  bange,  og  jeg  har 
besluttet  at  se  Tiden  an,  inden  jeg  accepterer  Tilbudet  om  at  blive  hundrede  Aar.  Jeg 
vil  vente  indtil  jeg  har  set,  hvorledes  en  paa  hundrede  Aar  ser  ud  efter  det  nye  Sy- 
stem. Om  han  tør  ryge  saa  meget  han  vil  for  sin  Husholderske,  om  han  kan  sætte 
Journalister  paa  Døren,  om  han  kan  sige  Nej  til  Christensen-Stadil.  Thi  først  naar 
man  kan  dette,  har  man  i  sin  høje  Alder  opnaaet  det,  man  indtil  da  forgæves  har 
higet  efter. 

1ste  Februar. 

—  Der  er  en  Mand,  jeg  beklager.  Det  er  ellers  saadan  et  net  Menneske.  Ud- 
mærkelse til  alle  sine  Eksaminer,  flittig,  omhyggelig  og  alvorlig.  Han  forbereder  sin 
Disputats  for  Doktorgraden,  alle  venter  sig  det  bedste  af  ham.  Naar  han  er  blevet  Dr. 
phil.,  ligger  der  et  Professorat  til  ham,  derfor  arbejder  han  ogsaa  Dag  og  Nat.  Han 
er  den,  der  møder  først  paa  det  store  kgl.  Bibliotek,  og  den,  som  gaar  sidst.  Budene 
paa  Biblioteket  er  de  eneste,  som  beklager  sig  lidt  over  ham,  thi  de  faar  ondt  i  Ar- 
mene, siger  de,  af  den  Masse  Tryksager,  de  maa  slæbe  ind  til  ham  fra  Bibliotekets 
Skatte.  Den  unge  Mand  er  bleg,  hans  Haar  graaner,  men  hans  Øjne  flammer,  medens 
han  flyver  gennem  alt  det  Trykte.  Der  er  én  Ting  han  skal  vide,  og  han  kan  ikke 
flnde  den.  Undeniden  synes  han,  at  han  har  den,  men  i  den  næste  Dynge  af  Tryk- 
sager, der  hobes  op  foran  ham,  forsvinder  den  igen,  og  den  vilde  Jagt  begynder  forfra. 
Hvem  er  denne  Mand?  Det  er  naturligvis  den  unge  Videnskabsmand,  der  om  hundrede 
Aar  skal  forsøge  paa  at  flnde  Sandheden  om  den  politiske  Situation  i  Danmark  Fe- 
bruar 1905  i  den  danske  Regeringspresse. 

3dje  Februar. 

—  Forfatterne  slaas  om  en  Gorki-Adresse.  Hvad  er  der  sket?  Evropa  har  plud- 
selig set,  at  Gorki  var  mere  end  en  Mode-Skribent,  der  gjorde  i  Poesi  om  de  Ulykke- 

lige  og  lod  sin  grimme  Person  Fotografere.  Der  er  sket  det  samme,  som  da  Zola  greb 
ind  i  Dreyfus-Sagen,  at  en  Digter  har  vist,  hvor  betagende  det  er,  naar  en  Mand  og 
hans  Gærning  ^er  6t,  og  naar  en  Digter  ikke  blot  er  et  Menneske,  der  sidder  komfor- 
tabelt ved  sit  Skrivebord,  medens  hans  Værker  lober  om  i  Verden  og  bringer  Uro. 
Det  er  saadan  noget,  der  sker  en  Gang  imellem.  Digteren  træder  ud  af  Lauget,  han 
melder  sig  til  Fronten,  hvad  jeg  skrev,  det  lever  jeg  nu. 

Og  nu  slaas  vore  Digtere  om  en  Adresse!  Der  er  dem,  der  mener,  at  man  jo 
dog  bør  vente  og  høre  Dommen  —  ak  ja,  naar  der  er  Standret  i  Rusland,  saa  har  vi 
vel  Tid  nok  til  at  se  Tiden  an!  Der  er  andre,  som  er  bange  for,  at  det  kan  skade 
Gorki,  naar  vor  Forfatterforening  optræder  til  Gunst  for  ham!  Men  de  fleste  ▼!!  have 
en  Adresse  —  Hah!   en  Adresse!    Det  har  de  godt  af,  de  Bødler! 

Og  de  tænker  ikke  paa,  at  der  er  Øjeblikke,  hvor  Mænd  som  Gorki  og  Zola  gør 
det  til  noget  saa  stort  at  være  Forfatter,  at  de  andre  »Forfattere"  og  deres  Foreninger 
gør  bedst  i  at  være  ganske  stille  —  for  at  man  ikke  skal  lægge  for  meget  Mærke 
til  dem. 


Asien  og  Stormagterne. 

Af  Erik  Givskov. 


Med  mindre  der  sker  radikale  Forandringer  i  Sibiriens  Styrelse  eller 
Krigen  mellem  Japan  ag  Rusland  skulde  ende  i  Russernes  Udjagelse 
af  Østasien,  kan  der  næppe  være  megen  Tvivl  om,  at  den  sløve, 
uvidende  russiske  Bonde  vil  gradvist  blive  fortrængt  af  den  flittige, 
intelligente  Kineser.  Dette  vil  ske,  selv  om  ikke  Kineseren  af  sin  japane- 
siske  Læremester  skulde  lære  at  forene,  hvad  der  passer  ham  af  den 
europæiske  Civilisation  med  hvad,  der  er  bedst  i  hans  egen.  Men  hvis 
Japaneserne,  som  det  jo  stærkt  ser  ud  til,  skulde  formaa  at  skabe  en 
saadan  kinesisk  Renæssance,  da  vil  der  opblomstre  en  Kultur,  som 
hurtigt  vil  stille  vor  egen  i  Skygge,  fordi  den  vil  være  baseret  paa 
langt  retfærdigere  økonomiske  Principer,  og  fordi  den  hensynsløse  Bort- 
ødslen  af  kostbare  Menneskeliv,  der  er  vor  Civilisations  største  Skam- 
plet og  største  Fare  ganske  strider  mod  den  kinesiske  Moral. 

Men  hvad  der  end  maatte  blive  Følgen  af  dette  nu  uafvendelige 
Sammenstød  mellem  Østens  og  Vestens  Civilisationer,  saa  er  det  i 
hvert  Fald  hidtil  Rusland,  der  har  bredt  sig  længere  mod  syd. 

Thi  samtidigt  med  Marschen  mod  det  stille  Hav  har  en  langsom 
men  ustandselig  Fremtrængen  fundet  Sted  overalt  i  Asien.  Og  overalt 
har  Rusland  søgt  at  erobre  Landene  ikke  med  Kugler  og  Krudt,  men 
ved  Hjælp  af  det  fredelige  Jernbanetog.  Kun  hvor  Jernbaneanlæget  har 
mødt  væbnet  Modstand,  er  denne  bleven  kuet  med  Sværdet  i  Haand; 
men  Jernbanen  er  kommen  bagefter  som  det  sikreste  Middel  til  at 
give  Civilisationen  Adgang  til  de  uendelige  Landstrækninger,  der  enten 
allerede  er  grebne  af  den  russiske  Ørns  Jernklør  eller  hviler  i  Skyggen 
af  dens  mægtige  Vinger. 

Der  er  to  Grunde  for  denne  Ruslands  Tilbøjelighed  til  at  bygge  lange 
Jernbaner,  som  daarlig  betaler  sig.  Den  nærmeste  er  Trangen  til  at 
aabne  ny  Markeder  for  de  russiske  Fabrikanter,  og  ny  Kilder,  hvorfra 
disse  kan  hente  deres  Raastoffer.  Det  er  den  i  al  Verdens  Lande  til- 
stedeværende Tendens  mod  økonomisk  Uafhængighed  af  Udlandet,  der 
her  gør  sig  gældende.  Den  russiske  Regerings  Politik  har  under  hele 
Hr.  Wittes  nyligt  afsluttede  Regimente  taget  bevidst  Sigte  paa  dette 
Maal  og  ved  Anvendelse  af  ethvert  tænkeligt  Middel  stræbt  at  bringe 
det  dertil,  at  Rusland  kunde  indenfor  sin  Sjettedel  af  Jordkloden  pro- 
ducere alle  sine  Fabriksvarer  og  alle  sine  Raaprodukter.  —  Men  over- 
for de  store  Afstande  i  russisk  Asien  er  Fortidens  Karavanetransport 
altfor  langsom  og  endnu  mere,  altfor  kostbar.  Der  maa  Jernbaner  til, 
for  at  Bokaras  og  Samarkands  Bomuld  kan  naa  Moskow  tilstrækkelig 
hurtigt  og  i  tilstrækkelig  Mængde,  der  maa  Jernbaner  til,  for  at  de 
Moskow    Fabrikanter  kan   sende   tilbage   til    Bokara   de   forarbejdede 

Bomuldstøjer,  uden  at  Prisen  forhøjes  urimeligt  af  den  langsomme  og 
usikre  Karavanetransport.  Og  der  maa  Jernbaner  til,  for  at  de  russiske 
Embedsmænd  og  Soldater  kan  være  paa  Færde  overalt  og  paase  Over- 
holdelsen af  detl  forholdsvise  Ro  og  Orden,  der  har  afløst  tidligere 
Tiders  Lovløshed. 

Men  der  er  ogsaa  en  anden  Grund.  Naar  Rusland  har  sat  stærke 
Dampfærger  i  Gang  fra  Baku  tværs  over  det  kaspiske  Hav  og  derpaa 
bygget  Jernbanen  fra  dette  Hav  lige  til  kinesisk  Turkestans  Grænser, 
da  er  det  ikke  alene  for  at  faa  en  kort  og  bekvem  Handelsvej  til  og 
fra  Centralasien.  Og  naar  det  nu  er  i  Færd  med  at  forlænge  Jernbanen 
fra  Moskow  saaledes,  at  der  bliver  en  direkte  Linje  lige  fra  denne 
Rigets  gamle  Hovedstad  ned  til  den  nysnævnte  transkaspiske  Jernbane, 
da  er  heller  ikke  dette  Foretagende  paabegyndt  udelukkende  i  Hande- 
lens Interesse.  Det  er  lige  saa  meget  for  at  kunne  hurtigst  muligt  fra 
Militærcentrerne  i  Moskow  og  Warschau  kaste  den  størst  mulige 
Troppestyrke  ned  mod  Indiens  Grænse  eller  i  hvert  Fald  true  der- 
med, hvis  England  skulde  prøve  paa  virksomt  at  modsætte  sig  de  rus- 
siske Planer  mod  Persien. 

Medens  Englands  Interesse  i  Kina  indskrænker  sig  til  Bevarelsen 
af  et  mere  eller  mindre  prekært  om  end  ganske  vist  værdifuldt  Mar- 
ked, og  medens  det  derfor  med  nogen  Sindsro  kunde  se  Rusland  be- 
mægtige sig  Manchuriet  og  Mongoliet,  stiller  Sagen  sig  ganske  ander- 
ledes med  Hensyn  til  en  mulig  russisk  Annektion  af  Persien. 

Her  er  for  England  Tale  om  noget  andet  og  mere  end  at  miste  et 
Marked.  Hele  Persiens  udenlandske  Handel  beløber  sig  kun  til  160— 
180  Mill.  Kr.,  og  den  langt  overvejende  Del  af  den  har  tidligere  været 
paa  engelske  Hænder.  Men  endnu  før  det  første  Spadestik  er  gjort  til 
nogen  russisk-persisk  Jernbane,  er  Englænderne  ganske  godt  i  Færd 
med  at  tabe  denne  Handel  til  Russerne. 

Dog,  der  er  Interesser  paa  Spil  af  ganske  anderledes  indgribende 
Betydning  for  England. 

Hvis  Læseren  vil  kaste  et  ^  Blik  paa  Kortet,  vil  det  straks  ses,  at 
Ruslands  Besiddelse  af  den  persiske  Havbugts  nordlige  Kyst  ikke  er 
langt  fra  at  være  et  Dødsstød,  ikke  alene  for  Englands  Herredømme 
over  Indien,  men  for  alle  de  evropæiske  Magters  Handel  paa  Østasien. 
En  russisk  Flaadestation  i  den  persiske  Bugt,  —  anlagt  nær  ved  Ben- 
der  Abbas  i  Ormusstrædet  vilde  den  være  uindtagelig  —  var  en  Basis, 
hvorfra  Flaaden  i  Tilfælde  af  Krig  vilde  være  i  Stand  til  at  forurolige 
og  maaske  afbryde  Forbindelsen  gennem  Suezkanalen.  Og  en  Bane, 
der  fra  denne  Flaadestation  over  Teheran  og  Tabriz  forbinder  den  med 
den  kavkasiske  Jernbane,  vilde  ikke  alene  blive  en  langt  hurtigere  Vej  end 
Suezkanalen  for  den  vestevropæiske  Vareforsendelse  til  Østasien  og 
Indien,  den  vilde  yderligere  lige  fra  Polens  Grænse  løbe  gennem  rus- 
sisk Territorium,  og  Rusland  vilde  saaledes  have  Kontrollen  over  denne 
internationale  Handelsvej.   Endelig  vilde  Banen  give  Rusland  Hals-  og 


Asien  og  Stormagterne 


625 


Haandsret  over  det  persiske  Marked,  der  vilde  vinde  uhyre  i  Betyd- 
ning, naar  Banen  havde  fjærnet  de  Transportvanskeligheder,  som  nu 
er  den  eneste  Hindring  for  Udviklingen  af  Persiens  store  naturlige 
Rigdomme. 

Man  skulde  synes,  at  alle  disse  Omstændigheder  vilde  gøre  det  til 
næsten  et  Livsspørgsmaal  for  England  at  stænge  Rusland  udé  fra  den 
persiske  Havbugt.  Den  nuværende  Regering  i  England  synes  imidlertid 
for  apatisk  til  at  lægge  mange  Sten  i  Vejen  for  Ruslands  Fremtrængen. 
Den  har  tilsyneladende  indskrænket  sig  til  at  overlade  Indiens  Vice- 
konge, den  stærkt,  „imperialistiske"  Lord   Curzon,  at  stemme  op  for 

Strømmen,  -  saa  godt  han  formaar  ved  Indfald  i  Thibet  og  ved  Besøg 
til  Sheikerne  langs  den  persiske  Havbugt.  — 

Det  er  vanskeligt  at  sige,  om  Rusland  virkelig  har  Hensigter  mod 
Indien.  Enhver  højerestaaende  Russer  erklærer,  at  Rusland  ikke  vilde 
have  Indien,  om  det  kunde  faa  det  forærende,  og  de  sociale  Problemer, 
som  kræver  deres  Løsning  der,  den  usigelige  Nød  og  Elendighed,  som 
hersker  mellem  de  usalige  Hinduer,  gør  det  sandsynligt  at  de  mener, 
hvad  de  siger.  Hertil  kommer  endda,  at  det  altid  har  været  de  russiske 
Statsmænds  Maal  at  assimilere  de  undertvungne  Folkeslag  overalt,  hvor 
Rusland  har  sat  sin  Fod.  Har  Ruslands  mantschuriske  Eventyr  ikke 
bragt  det  andet,  saa  har  det  i  hvert  Fald  lært  dets  Statsmænd,  hvor 
vanskeligt  det  er  at  assimilere  et  talrigt  tætboende  Folk  med  en  egen 
Civilisation.  Det  er  muligt,  at  de  der  høstede  Erfadnger.vil  la4<^  dem 
indse  Umuligheden  af  at  russificere  300  Mill.  Hinduer. 

Men  i  det  brede  Folks  Øjne  er  Indien  Ruslands  retmæssige  Arve- 
lod, og  saa  sandt  som  Folkets  Røst  er  Guds  Røst,  kan  den  Dag 
maaske  alligevel  komme,  da  Rusland,  naar  det  først  har  Faaet  Indien 
vel  isoleret  ved  en  Okkupation  af  Persien,  vil  forsøge  at  hæve  denne 
sin  Arv. 

Ja  maaske  endnu  førend  dette  er  offentliggjort,  vil  de  russiske  Hær- 
masser være  kastede  over  den  indiske  Grænse.  Thi  skønt  det  menige 
Folk  er  bleven  helbredet  for  Imperialisme  af  Begivenhederne  i  Mant- 
churiet,  er  der  dog  bestandigt  et  stort  og  indflydelsesrigt  Parti,  som 
med  Glæde  vilde  hilse  en  Krig  med  England.  Forbitrelsen  mod  Eng- 
land for  dets  japanesiske  Sympatier  er  uhyre  i  Rusland,  og  de,  der 
bærer  Ansvaret  for  Krigen  mod  Japan,  vilde  med  Sindsro  betragte  et 
Fredsbud  med  England,  fordi  det  vilde  lade  Rusland  undgaa  den 
Ydmygelse  af  at  være  bleven  besejret  af  Japan  alene.  Det  antages  der- 
for ret  almindeligt,  at  de  russiske  Krydseres  Opbringeise  af  engelske 
Handelsdampere  fandt  Sted  paa  Foranledning  af  de  styrende  bag  Ku- 
lisserne for  at  lede  til  en  Situation,  der  kunde  føre  til  Fredsbrud.  Hvor- 
vidt dette  er  saa  eller  ej,  er  det  naturligvis  umuligt  at  vide;  men  de 
russiske  Fortifikationsarbejder  ved  Østersøhavnene  og  mere  endnu  dets 
omfattende  og  tilsyneladende  omhyggelige  Krigsforberedelser  i  de  trans- 
kaspiske  Provinser  bidrager  ulykkeligvis  ikke  til  at  forringe  Muligheden 
for  et  Fredsbrud.  — 

Dog  ganske  afset  herfra  staar  der  for  England  saa  meget  paa  Spil, 
at  dets  Passivitet  i  Henseende  til  det  persiske  Spørgsmaal  er  ufor- 
klarlig. Kan  Ruslands  Flaade  fra  den  persiske  Havbugt  lukke  Suez- 
kanalen,  staar  kun  Vejen  sønden  om  Asien  aaben  for  England,  ikke 
alene  til  Østasien  og  Indien,  men  til  de  australske  Kolonier,  d.  v.  s.  Af- 
standen bliver  mere  end  fordoblet.  En  russisk  Flaadestation  i  den  per- 
siske Bugt  og  en  russisk  Jernbane  gennem  Persien  vil  saaledes  — 
hvad  enten  Rusland  formelt  annekterer  Persien  eller  ikke  —  i  Fred 
som  i  Krig  være  et  af  de  aller  farligste  Stød,  der  kunde  rettes  mod 
England. 

Men  Rusland  er  ikke  rede  endnu  til  at  slaa  det  afgørende  Slag, 
skønt  England  synes  rede  til  at  give  Ryg  til.  Det  har  fra  den  trans- 
kaspiske  Bane  en  Stikbane  færdig  lige  ned  til  den  afganske  Grænse, 
og  skulde  England  forsøge  nogetsomhelst  skrappere  end  en  mild  Pro- 
test, den  Dag,  Rusland  skrider  til  Værket,  saa  vil  det  finde,  at  russiske 
Hærskarer  staar  rede  til  at  oversvømme  Indien.  —  Men  den  anden 
Bane,  den  der  skulde  fortsættes  fra  Kaukasus  direkte  til  den  persiske 
Bugt,  er  endnu  kun  naaet  til  Erivan,  og  det  vil  tage  det  meste  af  et 
Aar,  før  den  har  naaet  Persiens  Grænse.  Ogsaa  vil  Russerne  forment- 
lig anse  det  for  nødvendigt  først  at  føre  en  Bane  direkte  over  eller  — 
ved  Hjælp  af  en  Tunnel  —  gennem  Kaukasus.  Nu  løber  Banen  fra 
Vladikavkas  norden  om  Bjærgene  til  Baku  og  derfra  sønden  om  dem 
til  Tiflis;  men  denne  Omvej  paa  langt  mere  end  100  danske  Mil  vil 

næppe  blive  mulig,  naar  Banen  skal  tjene  ikke  alene  vigtige  strategiske 
Formaal  i  Persien,  men  ogsaa  den  vestevropæiske  Transit. 

Dog  Rusland  har  Grund  nok  til  at  skynde  sig,  alt  hvad  det  for- 
maar,  og  det  har  derfor  ved  Juletid  1903  besluttet  sig  til  at  paabegynde 
Forlængelsen  af  Banen  fra  Erivan  til  Tabriz  i  det  nordvestlige  Persiep. 

Ti  som  i  Kina  saaledes  her  har  Tyskland  strakt  sin  pansrede  Næve 
mellem  Rusland  og  dets  Udvidelsestrang.  Allerede  løber  der  jo  en  tysk 
Bane  fra  Bosporus  til  Konia  i  det  nordøstlige  Hjørne  af  Middelhavet. 
Og  Tysklands  Venskab,  der  ikke  alene  overbærende  lukker  Øjnene 
for  de  rædselsfulde  Massakrer  i  Armenien  og  Macedonien,  men  ogsaa 
tvinger  de  andre  Stormagter  til  at  se  paa  dem  uden  at  røre  en  Haand, 
Tysklands  Venskab  har  bragt  den  tyrkiske  Sultan  til  at  give  Tyskerne 
Koncession  paa  Banens  Forlængelse  fra  Konia  over  Bagdad  til  den 
persiske  Havbugt.  Anlægget  af  denne  Bane  vilde  rimeligvis  foraarsage 
en  Genopblomstring  af  Mesopotamien  og  forvandle  det  øde  Land  til 
en  smilende  Have,  medens  de  mange  Petroleumskilder  i  Landet  kun 
venter  paa  billige  Transportmidler  for  at  blive  eksploiterede.  Men  denne 
Genopblomstring  vil  tage  Aar,  og  i  al  den  Tid  vil  Banen  ikke  kunne 
betale  sig.  Som  et  yderligere  Bevis  paa  sin  Taknemmelighed,  har  Sul- 
tanen derfor  givet  Tyskerne  sin  kejserlige  Garanti  for  Banen  til  et  Be- 
løb af  f  1000  pr.  engelsk  Mil  og  Aar  eller  f  240000  aarlig.  Denne 
Garanti  er  imidlertid  ikke  synderlig  værdifuld  under  Hensyn  til  den 
tyrkiske  Statskasses  Forfatning,  og  før  Tyskerne  begynder  paa  Bane- 
anlægget, maa  de  derfor  ønske  mere  solide  Garantier. 

Disse  kan  imidlertid  næsten  kun  opnaas  gennem  Pantsætning  af 
Toldindtægterne;  men  de  er  allerede  pantsatte  for  alt,  hvad  de  er  værd 
væsenlig  til  Englænderne.  For  nu  at  etablere  ny  Sikkerhed,  har  man 
da  forsøgt  at  forhøje  Tolden ;  men  hertil  udkræves  Kreditorernes  Sam- 
tykke. Og  endogsaa  øen  engelske  Regering  har  indset,  at  det  vilde 
være  en  daarlig  Forretning  at  hjælpe  Tyskerne  til  en  Bane  —  med 
dertil  naturlig  .hørende  Havn  og  Flaadestation  i  den  persiske  Havbugt 
—  hvorved  det  blev  muligt  for  Tyskland  at  etablere  en  skrap  Konkur- 
rence med  Suezkanalen  samt  at  oversvømme  ikke  alene  Mesopotamien 
og  Persien,  men  ogsaa  Indien  og  Kina  med  tyske  Produkter.  Saa  Sam- 
tykke er  i  hvert  Fald  foreløbig  ikke  givet. 

Imidlertid  har  Tyskerne  gjort  hvad  de  kunde;  de  har  endog  gjort 
Forsøg  paa  at  faa  Havnen,  før  de  havde  Banen,  og  for  et  Par  Aar 
siden  var  der  en  ganske  livlig  lille  Affære  mellem  England  og  Tysk- 
land angaaende  Havnestaden  Koveit,  tilhørende  en  halvt  uafhængig 
arabisk  Sheik.  Tyske  Krigsskibe  laa  for  Havnen,  og  tyrkiske  Tropper 
halede  Sheikens  Flag  ned  og  hejsede  det  tyrkiske  med  den  øjensynlige 
Hensigt  at  overlade  Pladsen  til  Tyskland.  Men  Englænderne  var  den 
Gang  paa  Pletten  i  rette  Tid  og  de  hejste  ganske  roligt  Sheikens  Flag 
igen.  Imidlertid  faar  Tyskerne  nok  en  Havn  paa  tyrkisk  Grund,,  naar 
først  de  faar  Banen  bygget.  Og  denne  Bane  vil,  hvad  den  end  monne 

betyde  for  de  andre  Stormagter,  for  Tyskland  betyde  Besiddelse  af  den 
nærmeste  og  direkte  Forbindelseslinje  fra  Vestevropa  til  den  persiske 
Bugt.  Og  for  alle  praktiske  Formaal  vil  den  tillige  betyde  en  Inkorpo- 
ration af  hele  det  asiatiske  Tyrki  i  det  tyske  Rige,  medens  en  Side- 
bane fra  Bagdad  til  Teheran  vil  føre  tyske  Varer  lige  ind  i  Hjærtet  af 
den  russiske  „Interessesfære".  — 

Russerne  ser  godt  nok  alle  Farerne  for  dem  ved  denne  Jernbane, 
og  de  frygter  yderligere  for,  at  Englænderne  skal  forlænge  deres  Bane 
fra  Belutsistan  langs  Nordkysten  af  den  persiske  Havbugt,  til  den  for- 
ener sig  med  den  projekterede  tyske  Bane.  Saa  vil  Rusland  for  be- 
standigt være  afskaaret  fra  de  sydlige  Have  paa  den  Kant,  og  alle 
dets  Drømme  om  Herredømmet  over  den  persiske  Bugt  vil  være 
endte.  Og  at  den  mesopotamiske  Bane  ikke  allerede  er  bygget,  skyldes 
som  sagt  udelukkende  Englands,  ganske  vist  ret  berettigede  Skinsyge 
mod  Tyskland,  der  lader  det  se  bort  fra  det  sikre,  men  endnu  ikke  til 
Udførelse  modne  Angreb,  som  Rusland  snart  vil  rette  paa  dets  Stilling 
i  Asien.  Nu  synes  det  imidlertid  som  om  de  fornødne  Midler  til  at 
garantere  i  hvert  Fald  den  første  Sektion  af  Banen  er  blevne  tilveje- 
bragte af  Sultanen  andetsteds  fra,  og  Banens  Bygning  vil  saaledes  snart 
blive  paabegyndt.  Ruslands  Svar  herpaa  er  den  over  Hals  og  Hoved 
besluttede  Forlængelse  af  Banen  fra  Erivan  til  Tabriz. 

Ti  Rusland  kan  kun  umuliggøre  det  for  Tyskerne  at  bygge  denne 
Bane  ved  ét  Middel,  ved  selv  at  bygge  en  Bane  til  den  persiske  Hav- 
bugt. I  hvert  Fald  i  Henhold  til  de  russiske  Avtoriteters  Mening  vilde 
én  Bane  fra  Vestevropa  til  Indien  maaske  kunne  betale  sig;  men  der 
er  absolut  ikke  Trafik  nok  til  to,  saa  den,  der  kommer  først,  har  vun- 
det Spillet.  Dette  synes  dog  at  være  et  ret  mistrøstigt  Syn  paa  Asiens 
Udviklingsmuligheder,  og  tilmed  er  jo  Sultanen  villig  til  at  garantere 
for  den  mesopotamiske  Bane,  bare  England  vil  lade  ham  faa  Lov  til 
det.  Rusland  forsømmer  intet  for  at  sikre  sig  et  heldigt  Resultat  af  sin 
fredelige  Erobring  af  Persien.  —  Der  var  en  Tid,  4å  engelsk  Ind- 
flydelse var  eneraadende  der;  den  kejserlig  persiske  Bank  er  etableret 
af  engelske  Kapitalister,  og  engelske  Kapitalister  har  Koncessioner  paa 
Minedrift,  Petroleumsboring  og  alt  muligt  andet.  Men  de  glemte  at 
sikre  sig  Jernbanekoncessionen,  og  alle  de  Millioner,  som  de  sænkede 
i  Minerne,  kunde  lige  saa  vel  være  kastede  i  Havet.  Ti  Mineprodukter 
kan  naturligvis  ikke  bære  Transport  paa  Kamelers  og  Mulers  Ryg 
gennem  Hundreder  af  Mile. 

Det  er  Mangelen  paa  Baner  i  Persien,  der  umuliggør  al  Udvikling. 
Hele  den  vestlige  Del  af  Landet,  i  vid  Omkreds  om  Byen  Kermansja 
er  overordentlig  frugtbar.  Der  kunde  her  foruden  mangehaande  andre 
Ting  avles  Hvede  nok  til  at  forsyne  hele  Persien  og  endda  blive  til- 
bage en  betydelig  Overskudsproduktion  til  Udførsel.  Men  Udførsel  af 
Hvede  fra  Persien  er  forbudt,  og,  hvad  endnu  meget  værre  er,  de 
uhyre  Transportomkostninger  pr.  Karavane  umuliggør  Forsendelse    til 

længere  bortliggende  Steder.  Medens  Hveden  raadner  paa  Marken  i 
Kermansja«  hvor  den  kan  købes  for  2  Kr.  Tønden  koster  den  18  Kr. 
50  danske  Mil  derfra  i  Teheran  eller  Bagdad.  Under  saadanne  Trans- 
portforhold maa  al  Udvikling  staa  i  Stampe.  Kun  ved  Hjælp  af  det 
hurtige  Jernbanetog  kan  saadan  Prisforskel  udjævnes.  Men  Rusland  var 
ikke  færdig  til  at  bygge  Banen,  og  England  maa  ikke. 

Dette  hænger  saaledes  sammen.  I  1898  var  Sjahen  i  en  beklagelig, 
men  ingenlunde  usædvanlig  Pengeforlegenhed.  Han  henvendte  sig  da 
til  den  kejserlige  Bank  i  Teheran,  der  arrangerede  for  ham  et  Laan 
paa  22V2  Mill.  Rubler.  Laanet  tegnedes  i  England  mod  Sikkerhed  i 
Toldindtægterne.  Da  lød  pludselig  Ruslands  Forbud  til  Shahen.  Rus- 
land vilde  intet  engelsk  Laan  vide  af;  vilde  Shahen  have  Penge,  maatte 
han  værs'go  henvende  sig  til  den  russiske  Bank  i  Teheran,  der,  lige- 
som den  russisk-kinesiske  Bank  faktisk  kun  er  en  Filial  af  den  russiske 
Statsbank  og  følgeligt  villigt  gaar  den  russiske  Regerings  Ærinde.  Men 
af  Frygt  for  at  støde  England  turde  Sjahen  ikke  modtage  det  russiske 
Laan,  og  i  næsten  to  samfulde  Aar  udholdt  den  arme  Mand  alle  Penge- 
forlegenhedens Kvaler.  Saa  kunde  han  ikke  mere,  og  i  1900  optog  han 
da  endelig  det  omtalte  Laan  hos  den  russiske  Bank  mod  5^/^  Rente, 
15  7o  Diskonto  og  —  Forpligtelse  til  ikke  at  lade  nogen  Jernbane 
bygge  i  Persien  uden  Ruslands  Samtykke.  I  Forljor  var  Shahen  imidlertid 
atter  i  Pengenød,  og  da  han  nødvendigvis  maatte  have  10  Mill.  Rubler 
til  sin  Pariserrejse,  blev  de  tilstaaede  ham  paa  nogenlunde  de  samme 
Betingelser. 

Saaledes  har  Rusland  altsaa  sikret  sig,  at  ingen  faar  Lov  at  bygge 
Baner  i  Persien,  før  Rusland  selv  er  rede  til  at  gøre  det.  Og  de  c.  5 
Mill.  Rubler  indvundet  i  Diskonto  paa  Laanene  anvender  det  til  Eks- 
portpræmier paa  russisk  Gods  til  Persien.  —  Selvfølgelig  fik  Russerne 
Sikkerhed  for  Laanene  i  Toldindtægterne  med  Undtagelse  af  Havne- 
stæderne, saa  de  har  nu  ganske  Haand  i  Hanke  med  Sjahen.  Rigtig- 
nok er  det  belgiske  Toldembedsmænd,  der  opkræver  Tolden;  men  det 
er  jo  bekendt  nok,  at  finansielt  i  hvert  Fald  er  Belgien  der  dritte  im 
Bunde  i  den  fransk-russiske  Alliance. 

Det  er  denne  „hemmelige"  Traktat  mellem  Rusland  og  Persien, 
der  hindrer  England  i  at  anlægge  en  Bane  fra  Kysten  til  Teheran.  Og 
en  saadan  Bane  er  en  nødvendig  Betingelse  for  Bevarelsen  af  Englands 
Handel.  Medens,  for  at  tage  et  Eksempel,  Fragten  af  Bomuldstøjer  fra 
Manchester  til  Bassora  er  £'2  pr.  Ton,  koster  det  18 — 20  £  at  sende 
dem  fra  Bassora  til  Teheran  pr.  Karavane  eller  ialt  f  20—22  fra  Man- 
chester. —  Fra  Moskow  til  Teheran  pr.  Bane  &  Karavane  er  Fragten 
pr.  Ton  gennemsnitlig  £  18  eller  f  4  mindre  end  fra  Manchester.  Men 
en  engelsk  Bane  fra  Kysten  til  Teheran  vilde  bringe  Fragten  paa  denne 
Bane  ned  til  £  2  eller  tilsammen  med  Fragt  fra  Manchester  til  Kysten 

Manglen  paa  Baner  og  den  deraf  følgende  lange  Karavanetransport 

berøver  saaledes  Englænderne  den  Fordel  de  har  deri,  at  de  kan  bringe 
deres  Gods  til  Persiens  Grænse  langt  billigere  pr.  Damper,  end  Rus- 
serne kan  gøre  det  pr.  Jernbane.  Men  den  længere  Karavanetransport 
bevirker,  at  den  samlede  Fragt  er  større  fra  England  end  Fra  Rusland. 
Og  saa  er  der  endda  en  anden  Omstændighed,  der  virker  imod  Eng- 
lænderne. 

Den  russiske  Regering  anvender  som  sagt  Udbyttet  af  sin  lille  Bank- 
forretning med  Sjahen  til  Eksportpræmier,  og  den  betaler  de  Moskow 
Fabrikanter  £  35  for  hver  Ton  Bomuldstøj  de  udfører  til  Persien.  Den 
kan  jo  sagtens  gøre  det,  for  det  er  jo  i  sidste  Instans  de  arme  per- 
siske Bønder,  der  maa  betale.  Men  det  sætter  Fabrikanterne  i  Moskow 
i  Stand  til  at  undersælge  Manchester.  Rigtignok  lider  Moskowfabrikan- 
teme,  foruden  af  alle  de  sædvanlige  af  Toldbeskyttelse  flydende  Ulem- 
per, af  den  specielle,  at  de  er  blevne  fristede  til  at  anlægge  deres 
Fabriker  i  en  By,  hvorfra  der  er  langt  til  gode  Kul.  De  har  derfor  hidtil 
brugt  Træ  til  Ophedning  af  Dampkedlerne ;  men  det  begynder  at  blive 
knapt  og  dyrt  under  den  febrilske  industrielle  Produktion,  Witte  har 
opelsket  i  Rusland.  Og  Kul  skal  enten  hentes  fra  England  eller  Syd- 
rusland, og  i  begge  Tilfælde  har  det  at  bære  de  store  Transportomkost- 
ninger til  Moskow. 

Som  det  forholder  sig  med  Bomuldsvarer,  saa  med  alt  andet.  Det 
er  derfor  intet  Under,  at  engelsk  Indflydelse  og  engelsk  Gods  for- 
trænges fra  Persien.  Derimod  kunde  man  —  hvis  man  ikke  forlængst 
havde  ophørt  at  undre  sig  over  den  nuværende  engelske  Regerings 
Handlinger  —  med  god  Grund  spørge,  hvorfor  i  Alverden  den  taalte, 
at  Ruslands  Magtbud  i  1898  rev  Persiens  Handel  ud  af  engelske  Hæn- 
der ved  at  sønderrive  den  allerede  saa  godt  som  afsluttede  Laanekon- 
trakt  med  Englænderne.  Maaske  kunde  man  ogsaa  i  saa  Fald  undre 
sig  over,  at  England  respekterer  den  mellem  Rusland  og  Persien  ind- 
gaaede  Traktat  imod  Baneanlæg,  at  det  ikke  sætter  Magtsprog  mod 
Magtsprog  og  forlanger  Koncession  paa  en  Bane  fra  Kysten  til  Teheran. 
Det  er  meget  lidet  sandsynligt,  at  Rusland  vilde  staa  fast  overfor  en 
bestemt  Optræden. 

Rusland  har  saa  meget  mindre  Grund  til  at  vove  en  Krig,  som  det 
har  et  Middel  —  rigtignok  noget  radikalt  —  til  at  opveje  de  Fordele, 
som  engelske  Fabrikanter  vilde  høste  fra  en  saadan  Bane.  De  Moskow 
Fabrikanter  kunde  i  saa  Fald  flytte  deres  Fabriker  fra  det  snart 
brændselløse  Moskow  beliggende  mange  Dages  Jernbanefart  fra  baade 
Kullejer  og  raastofproducerende  Lande.  Ti  Rusland  er  nu,  trods  den 
ulmende  Oprørslue,  i  tryg  Besiddelse  af  Kaukasus,  hvor  billigt  Brændsel 
—  Petroleumsaffald  —  central  Beliggenhed  for  det  persiske,  lille- 
asiatiske og  centralasiatiske  Marked  og  sidst,  men  ikke  mindst,  en  stadig 
voksende  Produktion  af  Bomuld  tilligemed  forholdsvis  Nærhed  til  de 
centralasiatiske  og  persiske  Bomuldsdistrikter  —  alt  byder  enestaaende 
Betingelser  for  en  sund,  konkurrencedygtig  Produktion.    Men    —   de 

moskowske  Fabrikanter  har  For  mange  Sovepuder  lagt  under  sig  til  at 
tænke  paa  sligt;  tværtimod  har  de  bevæget  Regeringen  til  at  lægge  alle 
mulige  Hindringer  i  Vejen  for  Etableringen  af  Fabriker  i  Baku.  Det 
er  kun  lykkedes  en  eneste  Mand  —  en  indfødt  Millionær  —  at  faa 
anlagt  en  Fabrik,  hvor  hans  fattige  Landsmænd  finder  Beskæftigelse.  — 

Saa  snart  som  vel  muligt  vil  Rusland  anlægge  Banen  gennem  Per- 
sien, og  England  vil  formodentlig  indskrænke  sig  til  magtesløse  Pro- 
tester. Det  er  ikke  let  at  overskue  Betydningen  af  denne  Bane,  der 
ikke  alene  vil  aabne  for  Civilisationen  det  store  persiske  Land  med 
dets  Rigdom  paa  Mineraller,  Korn,  Vin,  Bomuld  etc,  men  vil  bringe 
Indien  og  Sydøstasien  Hus  til  Hus  med  Rusland  og  næste  Nabo  til 
Danmark.  Men  det  kan  næppe  fejle,  at  København,  der  jo  saa  at  sige 
er  Vestevropas  Vindu  mod  Øst,  paa  mere  end  én  Maade  vil  kunne 
drage  Fordel  af  den  Revolution  i  Verdens  Markedsforhold,  som  Banen 
vil  bevirke. 

Saa  gælder  det  blot  for  os  at  holde  Vinduet  aabent  og  dygtige 
Mænd  paa  Udkig. 

En  Artikel  om  Stormagterne  i  Asien  vil  nødvendigvis  dreje  sig 
om  Rusland  først  og  sidst.  Tyskland  er  for  sent  paa  Færde  til 
ret  at  kunne  vinde  med,  og  England  er  som  en  ældre  Mand,  der 
har  tjent  sig  en  Formue  og  nu  kun  ønsker  at  nyde  den  i  Fred. 
Frankrig,  hvis  Folk  har  arvet  hele  den  keltiske  Races  Fremfusenhed 
uden  at  have  arvet  dens  Højsind  og  Hjærte,  og  hele  den  latinske 
Races  Koldhjærtethed  uden  at  have  arvet  dens  beregnende  Klogskab, 
Frankrig  optræder  i  Asien  hovedsagelig  som  Ruslands  Adjudant.  Det 
•har  slaaet  sig  ned  i  Kochinkina,  og  de  flittige  franske  Bønder  maa 
løfte  mangen  en  tung  Sten,  før  de  faar  skrabet  sammen  Gagerne  til 
den  lille  Million  Embedsmænd,  hvormed  Frankrig  har  „ koloniseret "^ 
Kochinkina. 

Men  Rusland,  denne  underfulde  Kolos  —  paa  Lerfødder?  Ja  utvivl- 
somt; men  saa  er. de  i  hvert  Fald  næsten  lige  saa  hærdede  i  Bræn- 
dingen som  de  assyriske  Tegltavler  —  Rusland  er  kommen  til  Asien 
i  den  Hensigt  at  blive  der.  Og  skulde  dets  ærgærrige  Drømme  nogen- 
sinde virkeliggøres,  da  er  Skandinavien,  Østtyskland,  Bøhmen,  Ungarn 
og  Tyrkiet  ogsaa  bestemte  til  at  indgaa  i  Kolossen. 

Dog  dette  er  endnu  kun  Drømme  og  tilmed  Drømme,  om  hvis 
Realisation  de  paagældende  Lande  jo  ogsaa  nok  vil  have  Lov  til  at 
tale  med.  Og  for  Øjeblikket  i  hvert  Fald  er  det  ikke  Rusland,  der 
sidder  med  Trumferne  paa  Haanden.  Ti  dets  Graadighed  i  Asien  har 
udtømt  dets  Kræfter.  De  uhyre  Udgifter  til  Jembanebygning  og  til 
Administration  indkommer  væsentligt  gennem  eksorbitante  Toldskatter, 
Statsmonopoler  og  Statsdomæner,  og  i  alle  Tilfælde  er  det  de  langt 
mer  end  usselt  stillede  Bønder,  der  maa  bære  den  største  Part  af 
Byrden.  Medens  derfor  Kornudførslen  fra  Rusland  stadigt  stiger,  saa 
er  Brødforbruget  i  Landet  selv  i  de  c.  11  Aar  Hr.  Witte  var  Finans- 

minister  sunket  med  70  li  pn  Individ.  Man  har  ondt  ved  at  Forestille 
sig,  hvor  megen  Elendighed,  hvor  megen  Forsultethed,  der  fjæler  sig 
bag  dette  Tal;  men  det  er  under  alle  Omstændigheder  en  fuldstændig 
Nøgle  til  de  idelig  tilbagevendende  Bondeuroligheder  i  Landet.  Og  Ind- 
dragningen af  den  armeniske  Kirkes  Godser  har  tændt  Oprørsluen  i 
Kaukasus,  Jøderne  plyndres,  myrdes  og  skændes,  og  Industrien,  der 
var  bestemt  til  at  skulle  bære  Rusland  frem  til  en  ny  Dag,  er  ganske 
ude  af  Stand  til  at  finde  et  Marked  i  Udlandet,  medens  Bondestanden, 
der  forarmedes  for  at  ophjælpe  Industrien,  har  mistet  al  Købeevne. 
Rusland  er  nu  et  forarmet  Land,  for  hvilket  det  vil  være  næsten  umu- 
ligt at  skaffe  de  til  Krigen  fornødne  Midler.  Det  har  ofret  utalte 
Millioner  paa  Manchuriets  Opkomst,  og  nu  forlanger  Kina,  nu  fordrer 
Japan  paa  det  eftertrykkeligste  med  Vaaben  i  Haand,  at  det  skal  rømme 
denne  Landsdel,  medens  Amerika  og  England  er  rede  til  at  støtte  dette 
Krav  i  det  allermindste  med  en  mer  end  velvillig  Nevtralitet. 

Under  disse  Omstændigheder  er  det  ret  forstaaeligt,  at  de  mace- 
doniske  Rædsler  kom  Rusland  ubelejligt.  Øjeblikket  var  ikke  heldigt 
for  det  til  at  belægge  med  det  fornødne  Antal  Bajonetter  dets  Krav 
paa  Løvens  Part  i  Byttet,  hvis  den  syge  Mands  Dødsbo  nu  skulde  ud- 
lægges til  Arvingerne.  Tyskland  vilde  næppe  nøjes  med  mindre  end 
Lilleasien  med  Konstantinopel,  og  Østerrig,  hvis  1001  forskellige  Racer 
ved  enhver  Lejlighed  lægger  for  Dagen  deres  rørende  Kærlighed  til 
hinanden,  selv  Østerrig  attraar  intet  mindre  end  at  forøge  sit  Sprog- 
kort med  endnu  et  Par  Nationaliteter  og  drømmer  om  gennem  Annek- 
tionen  af  Saloniki  og  om  muligt  Donaufyrstendømmerne  at  blive  en  af 
Evropas  første  Sømagter.  Og  som  om  alt  dette  ikke  var  nok,  kommer 
hertil  den  bestandig  sydende  Misnøje  i  Ruslands  vældige  Indre.  Told- 
beskyttelsen har  fostret  en  Produktion,  der  her  som  allevegne  har 
sammendynget  Arbejderne  i  Byerne,  hvor  de  fører  Fabriksarbejdernes 
sædvanlige  prekære  Tilværelse,  kun  endnu  langt  slettere  betalt  end  i 
Vestevropa.  De  er  derfor  blevne  et  let  Bytte  for  Socialismens  Ideer, 
og  de  har  udbredt  disse  i  Landsbyerne  mellem  deres  forsultne,  skatte- 
tyngede  Slægtninge.  Følgen  er,  som  vi  stadig  hører,  at  Strejker,  Ar- 
bejderuroligheder, Bonderejsninger  og  Studenterrevolter  hører  til  Dagens 
Orden.  Foreløbig  i  hvert  Fald  er  Hæren  villig  til  at  lade  sig  bruge  til 
at  underkue  disse,  til  at  drage  Vaaben  mod  sit  eget  Kød  og  Blod.  Men 
hvad  vil  vel  ske,  hvis  Krigen  i  Mantchuriet  ender  med  Ruslands 
Nederlag.  Allerede  nu  syder  og  koger  det  i  den  socialistisk-anarkistiske 
Heksegryde;  men  dette  vil  kun  være  Forspillet  til  Orgien,  naar 
efter  Fredsslutningen  Krigens  Virkninger  gør  sig  gældende  og  al 
Raaddenskaben  i  den  russiske  Samfundsbygning  afdækkes.  Man  vil  da 
maaske  forsøge  at  afstive  Bygningen  med  konstitutionelle  Støttepiller; 
men  det  er  ikke  nær  saa  meget  til  en  Forfatning  som  til  Brød,  at  de 
forsultede  Millioner  i  Rusland  trænger.  Hvis  dette  ikke  kan  gives  dem, 


Asien  og  Stormagterne  633 

Og  det  er  vanskeligt  at  se,  hvorledes  det  vil  være  muligt,  da  vil  poli- 
tisk Frihed  rimeligvis  kun  medvirke  til  fremskynde  en  Krise,  hvis  Na- 
tur og  Udfald  kun  kan  være  Genstand  for  bange  Anelser.  — 


Vore  Tyendeforhold. 


Udtalelser  af 

Husmand  Karl  Hansen,  Ankerstræde,  Godsejer  Bech,  Engelsholm,  Husmand 

Anders  Larsen,  Baarup,  med  afsluttende  Bemærkninger. 


De  stillede  Spørgsmaal  er  disse: 

1)  Er  Karlekamrene  og  Pigekamrene  paa  Herregaardene  og  Bønde^gaardene  hyppig 
af  en  saadan  sundhedsfarlig  Art,  at  der  er  Grund  til  fra  Statens  Side  at  gribe  ind  der- 
imod ved  Bestemmelse  af  Lys-,  Varme-  og  Rumforhold,  Forbud  mod  Anvendelse  af 
Dobbeltsenge  osv.? 

2)  Bør  der  ved  Lov  fastsættes  en  Begrænsning  af  Tyendets  Arbejdstid,  særlig  for 
Børn? 

3)  Bør  den  efter  Tyendeloven  bestaaende  Ret  til  „Hustugt**  overfor  Tjenestekarle 
af  indtil  18  Aar  og  Tjenestepiger  indtil  16  Aar  afekaffes  eller  indskrænkes? 

4)  Bør  der  paalægges  Husbonden  en  bestemt  Forpligtelse  til  at  tilkalde  Læge,  naar 
Tyendet  er  sygt,  særlig  naar  det  gælder  Børn? 

5)  Er  der  Grund  til  at  indføre  tvungen  Ulykkesforsikring  for  Tjenestefolk  paa 
Landet? 

Husmand  Karl  Hansen,  Ankerstræde. 

ad  1)  Saavel  Karle-  som  Pigekamre  trænger  i  høj  Grad  til  For- 
bedring, da  de  ofte  er  af  en  saadan  Beskaffenhed,  at  man  maa  kalde 
dem  „ utilladelige **.  Herpaa  maa  Loven  raade  Bod,  f.  Eks.  indeholde 
Bestemmelser  om  Rumforhold,  Lys  og  Beliggenhed,  og  mulig  bør  det 
saa  paalægges  Sundhedskommissionerne  nøje  at  vaage  over,  at  disse  Be- 
stemmelser overholdes;  det  er  en  Selvfølge,  at  undlades  det,  saa  maa 
det  paaføre  vedkommende  Straf  eller  Bøder. 

Dobbeltsengene  er  i  høj  Grad  forkastelige;  de  medfører  stor  Smitte- 
fare, des  større  fordi  det  ofte  er  Folk  fra  forskellige  Egne  og  uden 
Kendskab  til  hinanden,  som  kommer  til  at  dele  Seng.  Her  maa  kræves 
Afskaffelse  af  Dobbeltsengene  eller  Paalæg  om,  at  der  mødes  med  be- 
tryggende Lægeerklæring  for  Sundhed. 

ad  2)  Ja,  der  maa  findes  en  Bestemmelse,  som  værger  de  mindre- 
aarige  for  Misbrug. 

ad  4)  Det  var  ønskeligt,  at  det  var  en  Pligt  for  Husbonden  at  hente 
Læge,  naar  Tyendet  blev  sygt.  Forsømmelse  heraf  bør  medføre  Straf 
eller  Bøder;  samtidig  bør  det  være  en  Pligt  for  Tyendet  at  være  Med- 
lem af  en  Sygekasse.  •  •  

}eg  hører  ellers  til  dem,  som  mener,  at  vi  godt  kan  undvære  en 

Tyendelov,  da  Loven  ikke  kan  skabe  bedre  Forhold  mellem  Husbond 
og  Tyende,  men  skal  vi  have  en  Tyendelov,  saa  maa  der  ogsaa  være 
en  Magt,  som  kan  paatale  Tyendets  Ret  og  Krav,  nemlig  en  Organisa- 
tion af  Tyende,  og  samtidig  maa  der  oprettes  en  Voldgift  til  Afgørelse 
af  de  mellem  Husbond  og  Tyende  opstaaede  Tvistigheder,  og  denne 
maa  sammensættes  ligelig  af  Husbond  og  Tyende. 

Godsejer  C.  Bech,  Engelsholm. 

ad  1)  Karle-  og  Pigekamrene  paa  Herregaarde  og  Bøndergaarde  er 
selvfølgelig  tarvelige  nok  mange  Steder,  men  sundhedsfarlige  er  de  sik- 
kert ingenlunde  hyppigere  end  mangfoldige  Boliger  i  Byen  og  paa 
Landet.  Der  kan  slet  ikke  være  Spørgsmaal  om,  at  der  allerede  for 
adskillige  Aar  siden  er  begyndt  at  arbejde  sig  en  bedre.  Tilstand  frem, 
og  Forholdet  bedrer  sig  stadigt.  Der  er  hos  Husbonderne  utvivlsomt 
ofte  en  god  Villie,  og  naar  der  hos  Karle  og  Piger  efterhaanden  kom- 
mer bedre  Forstaaelse  af  Vigtigheden  af  gode  hygiejniske  Forhold,  vil 
disse  komme,  bl.  a.  fordi  godt  Tyende  Aar  for  Aar  bliver  vanskeligere 
at  faa.  Den  store  Forsyning  af  flinke,  stærke  og  brave  Folk,  som  Lan- 
det maa  sørge  for  til  Byernes  Behov,  i  Forening  med  den  meget  be- 
tænkelige Udvandring,  der  berøver  os  saa  udmærkede  Kræfter,  gør  det 
bestandig  vanskeligere  at  faa  Folk,  der  forener  den  nødvendige  Pligt- 
følelse med  Dygtighed  til  at  udføre  Arbejdet  paa  Landet,  og  ganske 
naturligt  bliver  deraf  Følgen,  at  de  Kaar,  hvorunder  Tyendet  kommer 
til  at  leve  —  ogsaa  Beboelsesforholdene  —  vil  blive  bedre  og  bedre. 
De  langt  bedre  Forhold  i  Skolestuernes  Rum:  Varme-  og  Lysforsyning 
vil  allerede  i  Barnealderen  bibringe  det  unge  Tyende  Sans  for  disse 
store  Goder.  Om  Staten  her  greb  ind,  vilde  det  være  uheldigt  i  og  for 
sig  som  et  unødvendigt  Indgreb  paa  et  Omraade,  som  er  i  en  god  Ud- 
vikling. 

ad  2)  At  man  ved  Lov  skulde  fastsætte  en  Begræjgisning  for  det 
voksne  Tyendes  Arbejdstid  og  derved,  foruden  mange  andre  uheldige 
Virkninger  gøre  Tyendet  ufrit,  kan  vel  ikke  let  tænkes. 

Hvad  Børn  angaar  har  der  med  Hensyn  til  disses  Arbejde  indtil 
den  nyeste  Tid  mange  Steder  været  lagt  for  meget  Beslag  paa  deres 
Kræfter.  Derom  er  der  ikke  Tvivl.  Men  skulde  der  overhovedet  her 
være  Tale  om  Indgreb  fra  Statens  Side,  er  man  absolut  kommet  for 
sent.  Der  er  ved  at  arbejde  sig  en  heldig  Stemning  op  for  en  Forbed- 
ring, og  det  maa  ikke  glemmes,  at  Sommerarbejde  f.  Eks.  i  en  Have 
eller  en  Kornmark,  naar  det  ikke  drives  for  vidt,  er  absolut  sundt 
baade  legemligt  og.  sjæleligt,  og  det  Barn,  der  kan  tjene  lidt  selv,  faar 
langt  mere  Selvstændighedsfølelse  og  Dygtighed  end  det,  der  kun  kan 
drive  sin  Fritid  og  maaske  hele  sin  Tid  hen. 

ad  3)  Ret  til  Hustugt  bør  afskaffes  som  ganske  utidssvarende. 

ad  5)  Det  var  en  Fejl,  at  tvungen  Ulykkesforsikring  ikke  blev  ind- 

ført  for  Tjenestefolk  paa  Landet,  naar  dette  fandt  Sted  for  Fabriks- 
arbejdere, og  nu  bør  det  utvivlsomt  finde  Sted. 

Husmand  Anders  Larsen,  Baarup. 

Naar  man  ser  de  gode  og  solide  Stuehuse,  som  Husbonden  har  op- 
ført til  sig  selv  og  sin  Familie,  og  man  saa  drager  en  Sammenligning 
med  det  Rum,  som  er  anvist  Karlene  og  Drengene  til  Opholdssted, 
vil  man  ikke  tvivle  om,  at  her  bør  ske  en  Forandring.  Karlekamret  er 
jo  i  mange  Tilfælde  et  snævert  og  halvmørkt  Rum,  hvor  der  alminde- 
ligvis knapt  kan  staa  en  Stol  endsige  et  Bord,  hvor,  som  jeg  har  set 
det  flere  Steder,  Sengen  er  en  af  raa  Brædder  sammentømret  Brædde- 
kasse,  som  hverken  er  til  at  flytte  eller  skille  ad,  og  som  derfor  aldrig 
kommer  ud  eller  bliver  gjort  ordentligt  ren.  Saadanne  Sengesteder  maa 
da  være  en  ren  Udrugningsanstalt  for  smitsomme  Sygdomme. 

Man  maa  kunne  forlange,  at  Karlekamret  er  en  ordentlig  Stue  med 
Bræddegulv  og  ordentlig  Lys,  men  dog  aldrig  med  Jernvinduer.  Med 
Enkeltmands  Senge,  der  er  malede,  med  Bord  og  Stole  til  dem,  der 
er  anvist  Opholdssted  her. 

Hvad  angaar  Arbejdstiden  burde  man  aldrig  kunne  forlange,  at  skole- 
søgende Børn  skal  arbejde  for  Husbonden  om  Morgenen,  før  de  skal 
i  Skole,  da  det  i  høj  Grad  maa  skade  Undervisningen. 

Helt  burde  man  afskaffe  den  i  Tyendeloven  bestaaende  Ret  til  Hus- 
tugt. 

Derimod  burde  Husbonden  i  alle  Tilfælde  af  Sygdom  hos  Tyendet 
have  Pligt  til  at  hente  Læge,^og  da  særligt,  hvor  det  gælder  Børn. 
Ved  Ulykkestilfælde  burde  Tyendet  saavel  som  andre  Arbejdere  have 
Ret  til  Erstatning  i  Lighed  med  dem,  der  er  ulykkesforsikrede. 


Vi  har  i  deTte  og  de  tre  foregaaende  Hæfter  bragt  Udtalelser  om  vore 
Tyendeforhold  fra  ialt  16  Mænd,  som  har  et  betydeligt  Kendskab  til  Tyen- 
dets Forhold  paa  Landet,  og  som  efter  deres  Stilling  har  Betingelser  for 
at  bedømme  Tilstanden  fra  meget  forskellige  Synspunkter.  Svarene  er  da 
ogsaa  lidet  ensartede;  paa  flere  Punkter  staar  Mening  mod  Mening.  Men 
alligevel  kan  bestemte  Resultater  fastslaas,  hvorom  der  i  det  væsentlige  er 
Enighed. 

Et  Hovedpunkt,  hvorom  alle  de  16  er  enige,  er  Nødvendigheden  af,  at 
den  tvungne  Ulykkesforsikring  udvides  til  Tyende  paa  Landet.  Kun 
nogle  af  de  Tjenestefolk,  til  hvem  Hr.  Hostrup  har  ladet  Spørgsmaalene 
gaa  videre,  har  været  imod  dette,  men  aabenbart  kun  fordi  de  har  forset 
sig  paa  Ordet  „tvungen",  der  nu  en  Gang  har  faaet  en  ubehagelig  Klang. 
I  Forbindelse  hermed  er  fremdraget  Tanken  om  en  lignende  tvungen  Syge- 
kasseforsikring, og  det  synes  at  erkendes  fra  alle  Sider,  at  dette  vil  være 
til  Gavn  baade  for  Husbond  og  Tyende.  Derimod  har  der  været  meget 
delte  Meninger  om  Nytten  af  at  opstille  ssérlige  Regler  for  Husbondens 
Pligt  til  at  tilkalde   Lægehjælp   i  Sygdomstilfælde;   alle  anser  denne   For- 

pligtelse  som  rent  selvfølgelig,  men  en  Del  mener,  at  Skønnet  over,  hvor- 
naar  Lægehjælpen  er  fornøden,  er  saa  vilkaarligt,  at  det  ikke  kan  nytte 
noget  at  give  et  bestemt  Paalæg  derom.  Det  er  utvivlsomt,  at  noget  helt 
bestemt  kan  her  ikke  fastsættes,  men  det  er  dog  troligt,  at  selv  et  alminde- 
ligt Paabud  kunde  gøre  nogen  Nytte  overfor  Folk,  der  er  tilbøjelige  til  at 
opfylde  deres  Forpligtelser  saa  knebent  som  muligt.  Og  det  er  ikke  til  at 
se,  at  det  i  nogen  Henseende  kunde  gøre  Skade. 

Om  Hustugten  hersker  der  nogenlunde  Enighed.  De  allerfleste  vil 
have  den  afskaffet,  og  selv  de,  der  ikke  vil  gaa  saa  vidt,  ønsker  Retten 
dertil  stærkt  begrænset.  Svarene  gfver  det  Indtryk,  at  Hustugten  i  de  fleste 
Egne  ikke  anvendes  i  stort  Omfang,  men  sikkert  er  det  dog,  at  den  an- 
vendes adskillige  Steder,  at  den  skaber  stor  Bitterhed  hos  dem,  den  gaar 
ud  over,  og  at  den  fremmer  Brutaliteten  hos  ;lem,  der  anvender  den.  Det 
er  aabenbart,  at  nogen  Nødvendighed  for  dens  Bevarelse  findes  ikke ;  ingen 
hævder  dette.  Den  kan  da  rolig  afskaffes. 

Om  Arbejdstiden  er  Meningerne  mere  delte.  Der  er  dem,  som  ivrig 
holder  paa  en  lovmæssig  Begrænsning,  andre  som  anser  denne  for  umulig 
indenfor  Landbruget.  Selv  de  ivrigste  mener  dog,  at  Reglerne  maatte  have 
en  vis  Bøjelighed  af  Hensyn  til  Høst  og  Ign.  Men  atter  her  er  der  nogen- 
lunde Enighed  paa  et  væsentligt  Punkt:  Begrænsningen  af  Børns  Arbejds- 
tid. Det  kan  fastslaas  som  et  af  de  vigtigste  Resultater  af  den  Drøftelse  af 
Tyendeforholdene,  som  den  sidste  Tid  har  bragt,  at  det  er  blevet  klart  for 
alle,  at  Børnenes  Arbejdstid  mange  Steder,  endog  overmaade  mange  Steder, 
har  været  i  aller  højesite  Grad  overdreven,  til  Skade  for  deres  Sundhed, 
til  Ødelæggelse  for  deres  Skolegang.  Der  synes  vel  at  være  en  Fremgang 
til  det  bedre,  men  der  er  aabenbart  langt  igen;  det  er  stærke,  dybt  rod- 
fæstede Vaner,  det  her  gælder  at  komme  til  Livs.  Og  det  er  en  saa  vigtig 
Opgave,  det  her  gælder,  at  det  ikke  kan  nytte  at  sige:  det  gaar  fremad, 
det  kommer  nok  af  sig  selv.  Her  er  et  Omraade,  hvor  hurtig  og  kraftig 
Indgriben  fra  Lovgivningsmagtens  Side  er  paatrængende  nødvendig.  Den 
vil  være  til  Skade  for  ingen,  til  Gavn  for  overmaade  mange  af  dem,  der 
allermindst  kan  hjælpe  og  værge  sig  selv. 

Meget  delte  har  Anskuelserne  været  om  Karlekamre  og  Pigekamre. 
De  fleste  mener,  at  disse  overmaade  ofte  er  sundhedsfarlige,  medens  de, 
der  tager  mildest  paa  Forholdene,  hævder,  at  om  Sundhedsfare  er  der  kun 
undtagelsesvis  Tale,  men  dog  indrømmer,  at  Forholdene  br  alt  andet  end 
gode.  Alle  er  enige  om,  at  Tilstanden  bør  forbedres,  og  at  dette  kan  ske 
uden  økonomiske  Vanskeligheder;  Kamrenes  elendige  Karakter  skyldes  ikke, 
at  der  er  nævneværdig  økonomisk  Fordel  ved  at  lade  dem  være  saa  daar- 
lige,  men  gammel  Slendrian,  Skik  og  Brug,  som  ingen  tænker  over.  Me- 
ningsforskellen gælder  kun  Midlerne  til  Forbedring.  Nogle  mener,  at  det  er 
tilstrækkeligt  at  rejse  en  offentlig  Mening  for  bedre  Forhold,  da  vil  den 
Fremgang,  som  allerede  er  begyndt  gaa  hurtig  og  let  af  sig  selv.  Andre 
hævder,  at  ogsaa  her  er  Lovens  Indgriben  nødvendig.  Det  er  i  hvert  Fald 
sandsynligt,  at  den  vil  kunne  virke  til  at  give  Fremgangsbevægelsen  Fart; 
allerede  det,  at  der  findes  Lovbestemmelser  derom,  som  prentes  ind  i  Sin- 
dene vil  virke  til  at  vække  Opmæilcsomheden  derfor ;  Husbonden  vil  lettere 
bryde  med  de  gamle  slette  Vaner,  naar  han  ved,  at  det  er  hans  Pligt, 
Tyendet  .lettere  kræve  dem  ændret,  naar  det  har  Følelsen  af,  at  dette  er 
en  lovmæssig  Ret.  Bestemmelser  derom  kunde  føjes  ind  i  en  almindelig 
Lovgivning,'  der  skærpede  Bygge-  og  Sundhedsvedtægter  og  førte  til  en 
virkelig  Overholdelse  af  disse.   At  Anvendelsen   af  Dobbeltsengene  har 

de  uheldigste  Følger  baade  for  Sundheden  og  Moralen  hersker  der  saa  godt 
som  Enighed  om,  ligesom  det  fra  alle  Sider  erkendes,  at  dette  System  an- 
vendes overmaade  meget.  Hvor  vanskeligt  det  end  kan  være  at  lovgive  paa 
et  saadant  Omraade,  bør  dette  dog  utvivlsomt  ske. 

Enhver  Lovgivning  af  den  Art,  som  her  er  Tale  om,  er  i  nogen  Grad 
en  Indgriben  i  den  personlige  Frihed.  Der  er  derfor  Grund  til  at  fare  var- 
somt frem.  Men  man  kan  ogsaa  være  for  ængstelig  for  at  begrænse  Fri- 
heden i  saadanne  Forhold;  de  aller  fleste  Lovregler  begrænser  til  en  vis 
Grad  den  personlige  Frihed,  og  en  meget  stor  Del  af  de  Fremskridt,  som 
sker,  naas  netop  gennem  disse  Begrænsninger.  Man  tænke  f.  Eks.  paa  den 
tvungne  Skolegang  og  paa  de  mange  Regler  til  Sikring  af  Sundheden.  Det 
gælder  om  saadanne  Begrænsninger,  at  der  er  mange,  som  ikke  behøver 
dem,  fordi  de  af  sig  selv  handler  rigtigt;  utvivlsomt  er  dette  ogsaa  meget 
ofte  Tilfældet  i  Forholdet  mellem  Husbond  og  Tyende.  Men  saa  lidt  som  disse 
trænger  til  Lovbestemmelserne,  saa  lidt  kan  Lovene  skade  dem.  Lovene  er  til 
for  deres  Skyld,  som  ikke  kan  komme  med  af  sig  selv,  som  maa  hjælpes 
frem,  om  fornødent  med  Tvang,  af  de  andre  Samfundsmedlemmer,  der  er 
naaet  videre.  Og  det  kan  vanskeligt  bestrides,  at  paa  Tyendeforholdenes 
Omraade  er  der  endnu  særdeles  mange,  som  i  høj  Grad  trænger  til  at 
drives  fremad.  Og  Tyendet  kan  vanskelig  gøre  det  selv,  end  ikke  i  Tider, 
hvor  Tyendeknaphed  gør  det  muligt  at  kræve  lidt  mere  end  tidligere.  Be- 
tingelsen for  en  virkelig  Selvhjælp  vilde  være  en  kraftig  Organisation,  og 
denne  lader  sig  vanskelig  skabe. 

Der  er  da  al  mulig  Grund  til,  at  Staten  træder  hjælpende  til  overfor 
denne  hidtil  saa  ugunstig  stillede  Del  af  dens  Borgere.  Det  er  mange 
Mennesker,  det  her  gælder;  omtrent  7io  af  Danmarks  hele  Befolkning  falder 
ind  under  Tyendeloven,  og  det  kan  ikke  betvivles,  at  det  er  en  meget 
stor  Del  af  disse,  hvis  Kaar  er  yderst  daarlige.  Den  Tyendelov,  vi  nu  har, 
er  fra  1854.  Den  yder  paa  nogle  Punkter  Tyendet  en  vis  Beskyttelse,  men 
denne  er  altfor  ringe,  og  den  stiller  paa  højst  urimelig  Maade  Tyendet  som 
en  Underklasse,  for  hvilken  der  gælder  en  Art  Undtagelseslovgivning. 

Det  er  da  at  haabe,  at  den  Tyendekommission,  der  nu  nedsættes,  ikke 
maa  blive  en  af  vore  utalte  Begravelseskommissioner,  men  at  den  hurtig 
maa  føre  til  Afskaffelse  af  Tyendeloven  og  dens  Erstatning  med  en  Be- 
skyttelseslovgivning,  der  kan  bringe  os  bort  fra  de  uheldige  Forhold,  der 
nu  bliver  til  Ulykke  for  saa  mange  Mennesker. 


Amerikansk  Forretningsliv. 

Af  Louis  Henius. 

I 
Elbert  Hubbard  og  „Et  Budskab  til  Garcla^^ 

I  East  Aurora,  en  lille  Landsby  i  den  vestlige  Del  af  Staten  New 
York,  lever  en  Mand,  hvis  Navn  næppe  er  meget  kendt  i  Danmark, 
og  som  dog  —  i  Aarene  omkring  Aarhundredskiftet  —  hørte  til  de 
mest  omtalte  i  Amerika,  medens  hans  lille  Pjece  „Budskabet  til  Garcia** 

tryktes  i  Oplag,  der  taltes  —  i  Millioner  og  læstes  og  diskuteredes  som 
ingen  anden  Bog  —  Biblen  maaske  ene  undtagen. 

Hans  Navn  er  Elbert  Hubbard,  og  han  er  Lederen  af  et  lille  Sam- 
fund, „The  Roycrofters"  —  hvis  fornemste  Opgave  er  at  trykke  og 
indbinde  Bøger  saa  smukt,  som  det  paa  nogen  Maade  er  muligt,  og 
som  man  kun  kan  det  uden  Anvendelse  af  Maskiner.  Desuden  ud- 
giver og  trykker  dette  Samfund  to  smaa  —  og  tilsyneladende  ganske 
fordringsløse  Maanedshæfter  „Little  journeys"  og  „The  Philistine*, 
hvis  hele  Text  besørges  af  Elbert  Hubbard,  og  som  begge  har  naaet 
en,  selv  efter  amerikanske  Forhold,  ganske  betydelig  Udbredelse. 

Elbert  Hubbard's  Ungdom  og  Uddannelse  var  typisk  amerikansk. 
I  Tidsskriftet  „Cosmopolitan''  skildrer  han  den  selv  saaledes:  Jeg 
fødtes  for  fem  og  fyrretyve  Aar  siden  i  Staten  Illinois.  Min  Fader 
var  Landsby -Doktor,  og  han  tjente  aldrig  mere  end  fem  hundred  Dol- 
lars om  Aaret.  Jeg  gik  ud  af  Skolen,  da  jeg  var  15  Aar,  og  havde  da 
et  ganske  „godt  Tag"  i  de  tre  „R'er"  (reading,  'riting,  'rithmetic).  Ud- 
over disse  havde  kun  min  Undervisning  i  Sløjd  været  god.  —  Jeg 
kendte  alle  Skovens  Træer  og  dens  vilde  Dyr,  hver  Art  af  Fisk,  Frø 
eller  Fugl,  der  svømmede,  løb  eller  fløj.  Jeg  kendte  hver  Kornsort, 
hver  Køkkenurt  og  hvad  de  hver  for  sig  var  værd.  Jeg  kendte  de  for- 
skellige Racer  af  Køer  og  Heste,  —  Faar  og  Svin. 

Jeg  kunde  faa  vilde  Køer  til  at  staa  stille,  mens  man  malkede  dem, 
—  kunde  ride  Heste  til,  —  kunde  saa'  pløje  og  høste,  —  kunde  lave 
Æblesmør  og  „Pumpkin-Kage",  —  salte  og  røge  Kød,  —  tilberede  Lud 
og  blød  Sæbe. 

Kort  sagt,  jeg  var  en  opvakt,  kraftig  og  virksom  Landsbydreng,  — 
oplært  til  at  hjælpe  Fader  og  Moder  med  at  skaffe  Levebrødet  til  en 
stor  Familie.  —  Jeg  var  slet  ikke  saa  forskrækkelig  uvidende;  —  vær 
blot  ikke  bedrøvet  paa  Landsbydrengenes  Vegne;  —  Gud  er  ofte  paa 
deres  Side! 

Da  jeg  var  femten  Aar  gammel  arbejdede  jeg  paa  en  Bondegaard, 
hvor  jeg  gjorde  en  Mands  Arbejde  for  en  Drengs  Løn. 

Det  passede  mig  ikke,  og  jeg  sagde  det  til  Ejeren.  Han  svarede: 
„Saa  ved  Du,  hvad  Du  kan  gøre."  Jeg  sagde  Ja",  og  drog  vestover, 
hvor  jeg  blev  „Cowboy".  Jeg  blev  ked  af  det  og  tog  til  Chicago,  gik 
fra  Dør  til  Dør  og  solgte  Sæbe,  stablede  Tømmer  nede  ved  Havnen, 
læste  alle  de  Bøger,  jeg  kunde  faa  fat  paa,  skrev  Breve  hjem  til  Landsby- 
bladene  og  blev  Reporter,  fik  saa  Plads  som  Handelsrejsende,  gav 
Undervisning  i  en  Skole,  læste  Emerson,  Carlyle  og  Macaulay,  arbej- 
dede paa  en  Sæbefabrik,  læste  Shakespeare  og  lærte  —  med  Scenen 
for  Øje  —  det  meste  af  „Hamlet"  udenad.  Blev  Bestyrer  af  Sæbe- 
fabriken,  senere  Kompagnon,  udspekulerede  for  Fabriken  en  Plan, 
hvorved  der  maatte  kunne  tjenes  Millioner,  —  forstod,  at  Millionerne 
virkelig  vilde  komme,  men  brød  mig  ikke  om  dem,  solgte  derfor  min 
Andel  i  Fabriken  for  75,000  Dollars,  tog  saa  til  Harvard  Universitet, 


Amerikansk  Forretningsliv  639 

vandrede  gennem  Europa,  skrev  til  flere  Aviser,  skrev  to  Bøger  (kunde 
ingen  Forlægger  finde),  var  Lærer  ved  en  Aftenskole  i  Buffalo,  van- 
drede atter  gennem  Europa  og  mødte  William  Morris,  kom  tilbage  til 
East  Aurora  og  begyndte  med  „Chatauqua  Kredse",  studerede  Græsk 
og  Latin  med  en  derboende  Præst,  opdrættede  Væddeløbsheste  og  skrev 
omsider  „Little  Youmeys  la  the  Homes  of  Good  men  and  Greal". 

—  Som  man  ser  en  meget  forskelligartet  og  indholdsrig  Løbebane! 

Netop  paa  denne  Tid  grasserede  en  formelig  „Chapbook"-Epidemi 
over  det  ganske  Amerika.  Med  Navnet  „Chapbook"  betegnedes  for 
over  en  Menneskealder  siden  nogle  smaa  Hæfter,  som  engelske  Bisse- 
kræmmere medførte  paa  deres  Vandringer.  Et  ungt  Chicago-Forlag, 
der  ønskede  at  udsende  regelmæssige,  maanedlige  Meddelelser  om  dets 
Virksomhed,  gav  disse  Form  af  et  lille  sexten  Siders  Hæfte,  der  des- 
uden indeholdt  smaa  originale  Bidrag  fra  Forlagets  Forfattere,  og  gav 
Hæftet  Navn  af  „The  Chapbook". 

Udstyrelsen  var  efter  Datidens  Forhold  extravagant  og  Efterspørgslen 
saa  stor,  at  Forlaget,  for  blot  at  holde  Oplaget  indenfor  rimelige  Græn- 
ser, blev  nødt  til  at  forlange  Betaling  for  det,  —  først  fem  Cents  — 
og  da  det  ikke  hjalp  —  saa  ti  Cents  pr.  Nummer. 

Det  var  en  hel  ny  Generation  af  Digtere  og  Forfattere,  der  stod 
bag  det  unge  Forlag,  og  mange  fortræffelige  Ting  offentliggjordes  i  det 
lille  Blads  Spalter.  Succes'en  var  saa  stor  og  iøjnefaldende,  at  Efter- 
lignerne ikke  kunde  udeblive  længe.  Amerikanerne  er  jo  ikke  lang- 
somme i  Vendingen.  Aaret  efter  var  der  ti  Chapbooks,  naturligvis 
under  forskellige  Navne,  —  det  følgende  Aar  kunde  de  tælles  i  Dusin- 
vis. De  kom  —  og  gik.  Hver  Uge  var  der  nye.  —  Naar  en  ung 
Digter,  der  havde  store  Tanker  om  sig  selv  —  og  hvem  har  ikke 
det!  —  havde  faaet  sit  Manuskript  forkastet,  saa  lavede  han  sig  sin 
egen  „Chapbook".  En  fantastisk  Titel,  en  vild  Omslagstegning  eller, 
naar  det  kneb,  en  barok  Idé  som  f.  Ex.  at  trykke  Hæftet  paa  Indpak- 
ningspapir eller  Tapetpapir  skaffede  altid  i  det  mindste  de  første  Numre 
et  stort  Salg. 

Det  blev  til  en  hel  Mani  at  samle  paa  Chapbooks,  som  man  nu 
købte  ganske  i  Blinde  uden  at  tænke  over,  hvad  de  indeholdt.  Navnlig 
Første-Numrene  gik  op  i  ganske  vanvittige  Priser. 

Indtil  de  en  skønne  Dag  alle  var  forsvundne.  Alle  —  paa  et  Par 
Stykker  nær.  Og  blandt  disse  sidste  fandtes  Elbert  Hubbard*s  to  smaa 
Skrifter. 

Hubbard  hørte  til  den  store  Skare  —  med  de  forkastede  Manu- 
skripter. Sammen  med  nogle  andre  misfornøjede  drog  han  til  East 
Aurora  —  købte  for  Tusind  Dollars  Byens  eneste  lille  Trykkeri,  og 
paabegyndte  saa  Udgivelsen  af  „The  Philistine",  der  strax  tiltrak  sig 
Opmærksomheden  derved,  at  Omslaget  var  trykt  paa  ualmindelig  groft 
Indpakningspapir.  Ved  Hjælp  af  et  Par  Drenge  satte,  trykkede  og 
hæftede  han  selv  det  lille  Skrift.     Oplaget  var  jo  i  Begyndelsen  ikke 

Det  ny  Aarhundrede.  II.  ti.  42 


640  Louis  Henius 

synderlig  stort,  og  Udstyret  mere  end  tarveligt.  Alligevel  maa  adskil- 
lige have  kigget  indenfor  det  beskedne  Omslag,  thi  inden  det  Første  Aar 
var  omme,  kendte  alle  Mennesker  Elbert  Hubbard,  og  Bladene  bragte 
stadig  hyppigere  lange  Uddrag  af  hans  mærkelige  Udtalelser  i  „The 
Philistine^ 

Hvorfor  man  lagde  Mærke  til  ham? 

Jo,  for  her  var  endelig  en  Mand,  der  havde  dannet  sig  sine  egne 
Meninger  om  Tingene,  og  skrev  akkurat,  som  han  følte  og  tænkte,  en 
Mand,  der  ikke  brød  sig  om  at  besmykke  det,  som  han  vidste  var  ilde 
hørt,  og  ikke  var  bange  for  uden  Forbehold  at  sige  Lovord  om  den, 
der  fortjente  Rosen,  en  Mand,  hvis  skrevne  Ord  lød  saa  naturlige,  saa 
friske,  saa  talte,  som  havde  de  aldrig  været  fæstnet  til  Papiret;  en 
Mand  endelig,  som  kun  vilde  tro  godt  om  sine  Medmennesker,  som 
elskede  det  Skønne,  og  som  havde  det  varmeste  Hjærte  for  de  Under- 
trykte i  Samfundet !  —  Allesammen  saare  simple  Dyder,  —  og  dog  saa 
sjældne  —  navnlig  i  Amerika. 

Elbert  Hubbard  var  imidlertid  mest  af  alt  en  Handlingens  Mand, 
hvem  det  ingenlunde  tilfredsstillede  at  skrive  om  de  undertrykte.  Han 
maatte  selv  være  med  til  at  forbedre  og  mildne  deres  Kaar.  Og  han 
behøvede  hverken  at  søge  længe  eller  gaa  langt. 

Ofte  havde  han,  naar  han  talte  med  de  omboende  Bønder,  bemær- 
ket, at  de  blev  saa  lidt  meddelsomme,  naar  han  spurgte  dem  om  deres 
Døtre.  „Hun  tog  ind  til  Byen,"  lød  i  Reglen  Svaret,  og  den  haard- 
nakkede  Tavshed  om  Døtrenes  videre  Skæbne  var  mer  veltalende  end 
Ord.    Med  Sønnerne  gik  det  omtrent  ligedan. 

Hvorfor  drog  denne  Ungdom  til  Byen? 

Mest  vel  fordi  det  haarde  Arbejde  paa  Landet  ikke  huede  dem 
rigtig.  Men  naar  de  nu  ikke  var  bange  for  —  eller  tvertimod  havde 
Lyst  til  at  gøre  andet  Arbejde,  hvorfor  da  ikke  give  dem  en  Mulighed 
for  en  ny  Sysselsættelse  derude  paa  Landet,  hvor  de  dog  hørte  hjemme? 

Hubbard  skulde  bruge  nogle  unge  Mennesker  til  at  hjælpe  sig  med 
Udgivelsen  af  sine  Blade  og  valgte  dem  da  blandt  Egnens  Ungdom. 
For  at  beskæftige  dem  i  Tiden  mellem  de  enkelte  Hæfters  Fremkomst, 
begyndte  han  at  trykke  Bøger  og  at  indbinde  dem,  saa  smukt,  som  det 
var  dem  muligt,  „as  good  as  he  could",  som  han  altid  udtrykte  sig. 
Forretningen  gik  godt.  Humeuret  var  altid  højt,  og  de  gæstfrie  Porte 
stod  altid  aabne,  særlig  for  dem,  der  havde  Lyst  til  at  lære  og  til  at 
arbejde. 

Blandt  de  mange  Tilrejsende  var  ogsaa  en  Bogbinder  af  Faget,  der 
havde  lært  Professionen  i  Leipzig  og  studeret  paa  de  bedste  Pladser. 
Det  sporedes  snart  i  Bøgernes  Udseende  og  deres  Ry  steg  hurtigt. 

Hubbard  havde  den  ejendommelige  Idé,  at  hans  Bøger  ikke  maatte 
sælges  gennem  Bogladerne.  Men  han  var  paa  den  anden  Side  ogsaa 
ganske  overbevist  om,  at  Folk  nødvendigvis  maatte  se  hans  Bøger,  før 
de  købte  dem. 

Hvorledes  kunde  disse  to  Ting  forenes?  Aa,  ganske  let!  Hubbard, 
vilde  kun  tro  godt  om  sine  Medmennesker.  Navnlig  var  han  over- 
bevist om,  at  Folk,  der  havde  Lyst  og  Trang  til  gode  og  smukke  Bøger, 
ogsaa  maatte  være  gode  Mennesker,  —  lige  saa  gode  som  —  i  Følge 
Ordsproget  —  de  Mennesker,  der  synger. 

Derfor  averterede  han  simpelthen  i  sine  egne  Smaablade,  at  paa 
Forlangende  vilde  enhver  Bog  blive  frit  sendt  til  en  hvilkensomhelst 
Adresse  i  Amerika.  Syntes  man  ikke  om  Bogen,  skulde  man  blot 
sende  den  Retur  for  hans  Regning. 

Og  det  var  ingenlunde  billige  Bøger,  det  drejede  sig  om.  De  tarve- 
ligste kostede  syv  til  otte  Kroner,  men  de  fleste  fra  tyve  til  flere  Hun- 
drede Kroner  Stykket.  Papir,  Trykning,  Indbinding  var  det  mest  ud- 
søgte, navnlig  opfriskede  han  en  gammel  halvglemt  Kunstart:  „Illumi- 
nation" af  Bøgerne,  hvorved  han  forstod,  at  Bogens  Initialer  farvelagdes 
med  Haanden.  Netop  til  dette  nænsomme,  fine  Arbejde  oplærte  han 
de  unge  Mennesker,  til  ikke  ringe  Forbavselse  for  dem,  der  havde  til- 
bragt Aar  paa  Kunst-Akademier  og  Tegneskoler  uden  maaske  nogen- 
sinde at  naa  saa  vidt. 

Hut)bard  naaede  sit  Maal  hurtigere,  end  han  selv  havde  turdet 
haabe.  Folk  skrev  efter  Bøgerne  —  og  beholdt  dem,  vel  at  mærke 
-  uden  at  glemme  at  indsende  Betalingen  for  dem. 
'  Men  under  alt  dette  glemte  han  ikke  sine  smaa  Tidsskrifter,  de  ud- 
kom hver  Maaned,  og  i  dem  nedskrev  han  sine  bedste  Tanker,  formede 
i  et  udmærket  Sprog.  Det  var,  som  han  selv  yndede  at  kalde  sig: 
„Pastoren  —  Fra  Albertus  —  der  talte  til  sin  Flok". 

Og  en  Dag  hændte  der  noget  mærkeligt! 

Der  kom  Meddelelse  fra  Bladhandlerne,  at  det  sidste  Nummer  af 
„The  Philistine"  var  udsolgt,  og  at  de  maatte  have  et  nyt  Oplag  strax. 
Dette  blev  trykt  og  bogstaveligt  revet  bort.  Hæftet  indeholdt  flere  smaa 
Artikler,  men  hvilken  af  dem,  der  havde  „slaaet"  saa  godt  an,  var  han 
ganske  uvidende  om.  Indtil  han  fra  et  stort  Jærnbaneselskab  i  New 
York  modtog  en  telegrafisk  Forespørgsel  om,  hvor  hurtig  han  kunde 
trykke  100,000  Specialhæfter  med  Artiklen  „a  Message  to  Garcia".  Der 
skulde  selvfølgelig  være  en  Annonce  paa  Bagsiden! 

Hubbard  maatte  arrangere  sig  med  et  New  York'er  Firma,  og  her 
tryktes  nu  hurtig  efter  hinanden  fem  Oplag  paa  100,000  Hæfter  hvert, 
og  da  der  var  saa  lidt  Forslag  i  dem  —  fulgte  to  eller  tre  Oplag  paa 
en  halv  Million  hvert.  Over  to  Hundrede  amerikanske  Tidsskrifter 
optrykte  Artiklen  —  for  ikke  at  tale  om  Dagbladene. 

Og  hvad  stod  der  da  deri? 

Ja,  det  er  lettere  at  gengive  den  i  sin  Helhed  end  fortælle  dens 
Indhold,  skønt  en  Oversættelse  med  samme  Fynd  og  Fart  som  Origi- 
nalen i  og  for  sig  kan  være  vanskelig  nok. 

Artiklen  er  en  varm  Hyldest  til  de  Mænd,  der  kan  handle  selv- 
stændig, der  har  Initiativ,  der  virkelig  udretter  noget,  —  noget  positivt, 

4r 


642  Louis  Henius 

de  Mænd,  som  man  trænger  mest  til  hele  Verden  over,  men  særlig  i 
Amerika.  Den  er  skrevet  umiddelbart  efter  den  spansk-amerikanske 
Krig  i  Aaret  1899  paa  en  Tid,  hvor  man  langsomt  og  modstræbende 
vaagnede  efter  Krigsrusen  og  de  imperialistiske  Drømme,  den  førte  med 
sig,  da  man  igen  begyndte  at  interessere  sig  mere  for  de  merkantile 
Sejre  end  for  de  militære,  da  et  Handelsgeni  atter  sattes  i  Kurs  over 
en  kommanderende  General.  Paa  alle  Handelsomraader  sporedes  den 
mægtigste  Fremgang,  overalt  raabte  man  paa  dygtige  unge  Mennesker. 

Elbert  Hubbards  Artikel  faldt  da  i  vel  gødet  Jord.  Forretningsfolk 
købte  den  i  Hundreder  af  Exemplarer  og  uddelte  den  blandt  deres 
Personaler.  En  Rigmand  skrev  til  ham  og  bad  ham  trykke  et  særlig 
fint  Exemplar:  „Lav  det  blot  saa  smukt,  De  kan,  selv  om  det  skulde 
koste  Hundrede  Dollars.  Hvis  jeg  blot  derved  kan  faa  min  Søn  til 
at  læse  det,  —  og  han  forstaar  det,  vil  det  være  mere  end  det  tidob- 
belte værd  for  mig." 

Naturligvis  tog  „Forretningen"  nu  et  mægtigt  Opsving,  Lokaler  og 
Værksteder  udvidedes,  medens  Abonnenterne  strømmede  til.  Men 
Elbert  Hubbard  delte  de  gode  Kaar  med  sine  Medarbejdere,  som  han 
havde  gjort  det  med  de  daarlige,  og  han  blev  ved  at  skrive  de  to  smaa 
Hæfter,  der  hver  Maaned  spredtes  i  Hundredtusinder  af  Hjem  og  over- 
alt skaffede  ham  nye  Venner. 

Da  Nedskriveren  af  disse  Linier  for  et  Aars  Tid  siden  forlod  Ame- 
rika, kom  en  ham  ganske  fremmed  Dame  op  i  hans  Lejlighed  for  at 
købe  et  Møbel.  Hun  forelskede  sig  særligt  i  et  ret  kostbart  Stykke, 
der  dog  trængte  til  en  lille  Reparation.  Skønt  man  forsikrede  hende, 
at  den  vilde  blive  udført,  stolede  hun  øjensynligt  ikke  herpaa  og  vilde 
til  at  gaa,  da  hun  paa  Bordet  opdagede  et  Hæfte  af  „The  Philistine**. 

Hendes  Ansigt  lyste  af  Glæde:  „Aa,  De  er  en  „Philistine" !  Ja, 
saa  ved  jeg,  De  ikke  vil  narre  mig."  Og  som  for  at  dokumentere  det, 
betalte  hun  forud  til  de  fremmede  Mennesker  og  gik  rolig  bort. 


II. 
Et  Budskab  til  Qarcia. 

Af  Elbert  Hubbard. 

1  hele  den  cubanske  Historie  er  der  en  Mand,  hvis  Navn  lyser  op  i 
min  Erindring  som  Mars  paa  Himmelbuen. 

Da  Krigen  mellem  Spanien  og  de  Forenede  Stater  udbrød,  var  det  for 
disse  sidste  af  yderste  Vigtighed  hurtigst  mulig  at  komme  i  Forbindelse 
med  Oprørernes  Anfører,  Garcia,  der  paa  den  Tid  opholdt  sig  et  eller  andet 
Sted  i  Bjergpassene  paa  Cuba;  hvor,  var  der  Ingen,  der  vidste. 

Hverken  pr.  Post  eller  Telegraf  kunde  man  sende  ham  nogen  Med- 
delelse, og  dog  maatte  Præsidenten  sikre  sig  Samarbejde  med  ham,  og  det 
snarest. 

Men  hvorledes? 

Da  kom  det  Præsidenten  for  Øre,  at  der  var  en  Officer  ved  Navn 
Rowan,  som  sikkert  vilde  være  Mand  for  at  finde  Garcia,  —  om  da  ellers 
nogen  kunde  det. 

Der  blev  saa  sendt  Bud  efter  Officeren  og  han  fik  et  Brev,  som  han 
skulde  aflevere  til  Garcia. 

Hvorledes  nu  denne  Rowan  tog  Brevet,  gemte  det  i  en  Lædermappe, 
som  han  fastgjorde  over  Hjærtet,  hvorledes  han  efter  fire  Dages  Forløb 
landede  paa  Cuba  i  en  aaben  Baad,  forsvandt  i  Junglekrattet  og,  da  tre 
Uger  var  omme,  kom  ud  paa  den  anden  Side  Øen,  efter  til  Fods  at  have 
gennemkrydset  et  fjendtligt  Land  og  afleveret  sit  Brev  til  Garcia,  skal  jeg 
her  ikke  nærmere  forklare. 

Hvad  jeg  ønsker  at  fastslaa  er  følgende:  Mac  Kinley  gav  Rowan  et 
Brev,  der  skulde  bringes  til  Garcia;  Rowan  tog  Brevet  og  spurgte  ikke: 
Hvor  er  han? 

Ved  den  Evige,  her  er  en  Mand,  hvis  Skikkelse  burde  gengives  i  udøde- 
lig Bronze  og  Statuen  anbringes  i  hver  Skole  Landet  over. 

Thi  det  er  ikke  Bog-Lærdom,  unge  Mennesker  trænger  til,  eller  Under- 
visning i  Dit  eller  Dat,  men  snarere  en  Smule  Stivelse  i  Rygraden,  der 
vil  gøre  dem  hengivne  i  deres  Arbejde,  faa  dem  til  at  samle  hele  deres 
Energi,  til  at  handle  hurtigt,  udføre  det,  de  skal:  „Bringe  et  Budskab  til 
Garcia ! « 

General  Garcia  er  nu  død;  men  der  er  andre  Garcia'er.  Der  findes 
ikke  en  Mand,  der  har  forsøgt  at  gennemføre  et  Foretagende,  hvortil  der 
behøvedes  mange  Hænder,  uden  at  han  jo  til  Tider  har  været  bragt  til 
Grænsen  af  Raseri  over  Gennemsnits-Menneskets  Umulighed,  dets  Mangel 
paa  Evne  eller  Vilje  til  at  samle  sig  om  en  bestemt  Ting  —  og  udføre  den. 

Sløjbenet  Hjælpsomhed,  taabelig  Uopmærksomhed,  skødesløs  Ligegyldig- 
hed, halvgjort  Arbejde  synes  at  være  Reglen,  og  ingen  Mand  naar  sit  Maal, 
undtagen  han  paa  den  ene  eller  anden  Maade,  enten  ved  Trudsel  tvinger 
eller  køber  andre  Mænd  til  at  hjælpe  sig;  —  hvis  da  ikke  Gud  i  sin 
Godhed  gør  et  Mirakel  og  sender  ham  en  Lysets  Engel  til  Hjælp. 

Min  Læser  bedes  en  Gang  forsøge  følgende:  De  befinder  Dem  paa 
Deres  Kontor  og  i  Deres  Nærhed  sidder  sex  unge  Mænd.  Kald  paa  en 
af  dem  og  sig  til  ham,  han  skal  slaa  efter  i  et  Lexikon  og  skaffe  Dem 
lidt  nærmere  at  vide  om  Correggio. 

Vil  nu  den  unge  Mand  svare:  „Ja,  Hr.  — ",  og  saa  udføre  Deres 
Forlangende? 

Nej,  De  kan  tro  Nej,  Kære.  Han  vil  betragte  Dem  med  et  ufor- 
staaende  Blik  og  komme  med  et  eller  flere  af  følgende  Spørgsmaal: 

Hvem  var  han? 

Hvilket  Lexikon? 

Hvor  staar  Lexikonet? 

Er  jeg  ansat  her  for  at  gøre  den  Slags  Arbejde? 

Mener  De  ikke  Bismarck? 

Skal  jeg  ikke  lade  Petersen  slaa  efter? 

Er  han  død? 

Haster  det? 

Skal  jeg  ikke  hellere  bringe  Dem  Bogen,  saa  De  selv  kan  se  efter? 

Hvad  vil  De  dog  vide  det  for? 

Og  jeg  vil  holde  ti  mod  én  paa,  at  naar  De  saa  har  besvaret  disse 
Spørgsmaal  og  forklaret,  hvorledes  han  skal  finde  det,  og  hvortil  De  skal 

bruge  det,  saa  vil  den  unge  Mand  gaa  hen  og  faa  en  anden  af  de  unge 
Mænd  til  at  hjælpe  sig  og  forsøge  paa  at  finde  Garcia  —  for  endelig  at 
komme  tilbage  og  fortælle  Dem,  at  der  slet  ikke  existerer  en  Mand  med 
det  Navn. 

Naturligvis  er  det  muligt,  at  jeg  taber  mit  Væddemaal ;  men  i  de  aller- 
fleste Tilfælde  gør  jeg  det  ikke. 

Hvis  De  nu  er  klog,  vil  De  ikke  plage  Dem  selv  med  at  forklare  Deres 
„Medhjælp",  at  Correggio  findes  under  „C"  og  ikke  under  „K".  De  vil 
blot  smile  blidt  til  ham  og  sige:  „Aa,  det  kan  være  det  samme!"  —  og 
saa  selv  gaa  hen  og  kigge  efter. 

Og  det  er  denne  Mangel  paa  Evne  til  selvstændig  Handling,  denne 
Aands-Sløvhed,  Vilje-Svaghed  og  Ulyst  til  glad  at  tage  fat  og  hjælpe  med, 
der  skyder  den  rene  Socialisme  saa  langt  ud  i  Fremtiden.  Thi  naar  Men- 
neskene ikke  en  Gang  vil  bestille  noget,  naar  det  gælder  deres  egen  Vel- 
færd, hvordan  skal  det  saa  gaa,  naar  alle  lige  skulde  høste  Udbyttet  af 
deres  Arbejde. 

En  Baadsmand  med  Knutten  i  Haand  synes  uundværlig,  og  Frygten  for 
at  blive  smidt  paa  Døren  Lørdag  Aften  holder  mangen  Arbejder  paa  sin 
Plads. 

Averter  en  Gang  efter  en  Stenograf,  og  De  vil  se,  at  ni  af  de  ti,  der 
søger  Pladsen,  kan  hverken  stave  eller  interpunktere  rigtigt,  —  ja  tror  end 
ikke,  det  er  nødvendigt  at  kunne  det. 

Kan  et  saadant  Menneske  skrive  et  Brev  til  Garcia? 

„Ser  De  den  Bogholder  derovre?"  sagde  Formanden  paa  en  stor  Fabrik 
til  mig. 

„Ja,  hvad  er  der  i  Vejen  med  ham?" 

„Ser  De,  han  er  flink  nok  med  sine  Bøger;  men  hvis  jeg  sendte  ham 
i  Byen  for  at  besørge  et  Ærinde,  saa  kunde  han  maaske  udføre  den  godt 
nok,  men  Sandsynligheden  er  for,  at  han  vilde  besøge  mindst  et  Par  Caféer 
paa  Vejen,  og,  naar  han  atter  stod  paa  Gaden,  vilde  han  have  glemt,  hvad 
det  var,  han  blev  sendt  ud  for." 

Kan  man  betro  en  saadan  Mand  at  bringe  et  Budskab  til  Garcia? 

Man  har  i  den  sidste  Tid  hørt  saa  mange  deltagende  Ord  om  den 
Elendighed,  der  hersker  paa  Systuerne,  og  om  den  „hjemløse  Vandrer,  der 
søger  ærligt  Arbejde",  og  som  Regel  knyttes  hertil  mange  haarde  Ord  om 
de  Mænd,  der  har  Magten. 

Men  Ingen  taler  om  den  Arbejdsgiver,  der  bliver  gammel  før  Tiden 
under  sine  forgæves  Forsøg  paa  at  faa  tarvelige  Udueligheder  til  at  udføre 
deres  Arbeide  ordentlig  og  hans  lange,  taalmodige  Trællen  med  Hjælpere, 
som  aldrig  gør  andet  end  drive,  saa  snart  han  et  Øjeblik  vender  dem 
Ryggen. 

I  enhver  Butik  eller  Fabrik  finder  til  Stadighed  et  Udlugningsarbejde 
Sted,  idet  Arbejdsgiveren  ved  hver  given  Lejlighed  afskediger  de  Folk,  der 
har  vist  Mangel  paa  Evne  til  at  fremme  Forretningens  Interesse,  medens 
andre  antages  i  deres  Sted.  Ligegyldig  hvor  gode  Tiderne  ere.  Sigte- 
arbejdet  fortsættes,  kun  med  den  Forskel,  at  naar  Tiderne  er  haarde  og 
Arbejdet  er  sløjt,  sigtes  der  omhyggeligere,  —  men  bort,  for  stedse  bort, 
vandrer  den  udygtige,  den  uværdige.  Det  er  den  dygtigste,  der  bærer 
Sejrer  hjem.  Selvinteresse  tvinger  Arbejdsgiveren  til  at  beholde  de  bedste, 
—  dem,  der  kan  bringe  et  Budskab  til  Garcia. 

Jeg  kendte  en  Gang  en  Mand,  som  var  i  Besiddelse  af  mange  udmær- 
kede Egenskaber,  men  alligevel  ganske  ude  af  Stand  til  at  bestyre  en  For- 

retning  for  sig  selv.  Og  ogsaa  i  andres  Tjeneste  var  han  ganske  værdiløs, 
fordi  han  til  Stadighed  var  besjælet  af  en  ganske  sindssvag  Mistanke  om, 
at  hans  Chef  holdt  ham  nede,   eller  i   hvert  Tilfælde  forsøgte  at  gøre  det. 

Han  kunde  ikke  selv  udstede  Ordrer,  men  vilde  heller  ikke  tage  imod 
dem  af  andre.  Om  man  havde  givet  ham  et  Budskab,  der  skulde  bringes 
til  Garcia,  vilde  han  sandsynligvis  have  svaret:  „Bring  De  det  selv  derhen 
og  rejs  Pokker  i  Vold!" 

I  Aften  vandrer  denne  Mand  rundt  paa  Byens  Gader,  søgende  Arbejde, 
medens  Vinden  blæser  gennem  hans  tyndslidte  Frakke.  Ingen,  der  kender 
ham,  tør  ansætte  ham,  fordi  han  altid  er  Kilden  til  Utilfredshed.  Han  er 
uimodtagelig  for  Fornuft,  og  det  eneste,  der  rigtig  kan  gøre  Indtryk  paa 
ham,  er  Snuden  paa  en  rigtig  tyksaalet  Støvle. 

Naturligvis  ved  jeg  meget  vel,  et  en  saadan  aandelig  Vanskabning  ikke 
er  mindre  beklagelsesværdig  end  en  ren  legemlig  Krøbling.  Men  lad  os 
i  vor  Medfølelse  ogsaa  indeslutte  de  Mænd,  der  kæmper  for  Gennemførel- 
sen af  store  Foretagender,  hvis  Arbejdstimer  ikke  begrænses  af  Fabriks- 
fløjten, og  hvis  Haar  hurtig  graanes  i  Kampen  for  at  holde  de  skødesløst- 
ligegyldige,  de  sløjbenet-umulige  og  de  hjærteløst-utaknemlige  til  deres 
Arbejde,  —  disse  Mennesker,  der  uden  hans  Foretagsomhed  vilde  være 
baade  sultne  og  hjemløse. 

Har  jeg  brugt  for  stærke  Ord? 

Muligvis!  Men  medens  hele  Verden  søger  ned  i  de  dybeste  Lag  med 
sin  Medynk,  ønsker  jeg  at  udtale  min  Deltagelse  for  den  Mand,  der  naar 
sit  Maal,  den  Mand,  som,  al  Modstand  til  Trods,  har  ledet  andre  i  deres 
Arbejde,  og  som,  naar  han  endelig  har  naaet,  hvad  han  søgte,  finder,  at 
det  Hele  dog  var  forgæves,  og  at  han  Intet  fik«  Intet  udover  Maden  og 
Klæderne. 

Jeg  har  selv  baaret  Madspanden  og  arbejdet  for  Dagløn,  jeg  har  ogsaa 
haft  mange  Mennesker  til  at  arbejde  for  mig,  og  jeg  ved,  der  kan  siges 
adskilligt  til  begge  Sider.  Det  er  ikke  i  og  for  sig  en  Udmærkelse  for  en 
Mand  at  være  fattig.  Pjalter  er  ingen  Anbefaling,  og  ikke  alle  Arbejds-. 
givere  ere  begærlige  og  brutale,  —  ligesaa  lidt  som  alle  fattige  ere  brave. 

Mit  Hjærte  føler  for  den  Mand,  der  gør  sit  Arbejde,  naar  Chefen  er 
ude,  saavel  som  naar  han  er  hjemme,  —  og  for  den  Mand,  som,  naar  han 
faar  et  Brev  til  Garcia,  rolig  tager  derimod  uden  først  at  komme  med 
idiotiske  Spørgsmaal  og  uden  nogen  lumsk  Bagtanke  om  at  smide  de^  i 
den  nærmeste  Rendesten  eller'  gøre  andet  med  det  end  netop  aflevere  det 
der,  hvor  han  skal,  som  aldrig  bliver  „lagt  af*  eller  behøver  at  strejke  for 
at  faa  højere  Løn! 

Civilisationen  er  intet  andet  end  en  lang,  omhyggelig  Søgen  efter  just 
saadanne  Mennesker.  Alt,  hvad  en  saadan  Mand  forlanger,  faar  han;  han 
er  saa  vanskelig,  saa  sjælden  at  træffe,  at  ingen  Arbejdsgiver  kan  forsvare 
at  lade  ham  gaa  sin  Dør  forbi.  Han  søges  i  hvert  Land,  hver  Stad  og 
hver  Landsby,  —  paa  hvert  Kontor,  hvert  Værksted,  Butik  eller  Fabrik. 
Hele  Verden  raaber  paa  ham:  Alle  trænge  de  og  haardt  trænge  de  til 
—  den  Mand,  der  kan  bringe  et  Budskab  til  Garcia. 


Andet  længere  Udenrigsophold. 

Af  Georg  Brandes. 


1. 

Det  første  stærke  Indtryk  var  det  af  Hamborg,  det  vil  sige  af  euro- 
pæiske Synsmaader  der. 

Hamborg  var  paa  det  Tidspunkt,  vist  nærmest  af  nationale  Grunde, 
forhadt  i  Danmark.  Forskellige  danske  Forfattere  havde  da  nylig  skrevet 
om  Byen  og  saa  nedsættende  som  muligt.  Den  enes  Fremstilling  gik 
ud  paa,  at  i  Hamborg  taltes  kun  om  to  Ting,  om  Penge  og  Fruen- 
timmer; den  andens  Skildring  begyndte:  „Af  alt  hvad  jeg  i  mit  Liv 
har  set,  er  Hamborg  det  hæsligste." 

Byens  Beliggenhed  kunde  jo  ikke  sammenlignes  med  Kjøbenhavns, 
men  Alsterpartiet  var  tiltalende,  Bygningsmaaden  og  Gadelivet  ikke 
uinteressante.  Dog  det  afgørende  var  ikke  dette  Udvortes,  men  Aanden 
i  Hamborg,  der  slog  mig  i  Møde  igennem  Samtalerne.  Grundsyns- 
maaden  var  den,  at  en  ung  Borgersøn  først  og  fremmest  maatte  komme 
saa  vidt,  at  han  ernærede  sig  selv  og  det  rigeligt,  rundeligt;  kunde  han 
ikke  dette  i  Hamborg,  saa  maatte  han  saa  tidligt  som  muligt  tage  ud 
til  en  eller  anden  oversøisk  Plads,  til  Rio  eller  New  York,  til  Argen- 
tinien  eller  Caplandet,  og  der  bryde  sig  en  Vej  og  fortjene  sig  en  For- 
mue. I  de  Familier,  hvori  jeg  blev  indbudt,  eller  om  hvilke  jeg  hørte 
tale,  var  de  unge  Sønner  langt  borte;  i  de  Huse,  hvori  jeg  kom,  havde 
Familiefaderen  set  andre  Verdensdele.  Sammenligningen  laa  nær  med 
Kjøbenhavn,  hvor  de  unge  Borgersønner  laa  Familierne  til  Byrde 
undertiden  indtil  Trediveaarsalderen,  ingen  Drift  havde  i  sig,  ingen 
egne  Penge  havde  til  deres  Raadighed,  tidt  var  som  fastklistrede  til 
den  ene  By,  hvor  der  ingen  Forfremmelse  gaves  og  intet  vidt  Udsyn 
af  nogen  Art. 

<  Ikke  længe  havde  noget  slaaet  mig  som  et  Udtryk,  en  begavet 
hamborgsk  Dame,  der  havde  besøgt  Kjøbenhavn  og  opholdt  sig  der 
nogen  Tid,  brugte  om  de  unge  danske  Mænd,  at  de  havde  Vapparence 
chétive  (tog  sig  ud  som  Stakler).  Jeg  vilde  gerne  forestille  hende,  at  Livet 
i  Kjøbenhavn  ved  Tilfældigheder  havde  taget  sig  saa  ynkeligt  ud  for 
hende;  men  jeg  overbeviste  hende  ingenlunde.  Hun  godtgjorde  mig  ved 
talrige  Eksempler,  i  hvor  høj  Grad  man  i  Danmark  manglede  Fore- 
tagelsesaand,  og  jeg  maatte  indskrænke  mig  til  den  Forklaring,  at  det 
uhyre  Pres  af  den  politiske  Ringhed  og  Svaghed  havde  medført  al- 
mindelig Slappelse  og,  uden  at  man  følte  eller  anede  det,  havde  be- 
røvet næsten  alle  Dristigheden  og  Heldet.  Samtalens  Resultat  var,  at 
Danmark  blev  rykket  i  ny  Belysning  for  mig. 

En  hamborgsk  Købmand,  der  længe  havde  boet  i  Mexiko,  indbød 
mig  til  Middag,  og  hos  ham  fik  jeg  samme  Indtryk  af  ydre  Lykke, 
Velvære,   Foretagelseskraft  og  vid  Synskres  i  Modsætning  til  Bekym- 

ringerne  og  Sneversynet  hjemme,  hvor  ahfor  faa  havde  gjort  lange 
Rejser  eller  indvundet  Stof,  der  ved  Sammenligning  kunde  give  nye 
Synspunkter  og  meddele  omfattende  Livserfaring.  Min  psykologiske 
Opdragelse  i  dansk  Literatur  med  dens  Forgudelse  af  „Inderligheden" 
havde  indprentet  mig,  at  hvem  der  forstod  tilgavns  at  jagttage  en  Mand, 
en  Kvinde  og  et  Barn  i  en  kjøbenhavnsk  Baggaard,  havde  fuldt  til- 
strækkeligt Materiale  til  deraf  at  brygge  Menneskekundskab.  Nu  blev 
det  mig  paafaldende,  at  den  sammenlignende  Iagttagelse  af  en  mexi- 
kansk  og  en  nordtysk  Familie  med  deres  Synsmaader  og  Fordomme 
dog  rimeligvis  maaite  være  ret  fremmende  for  Menneskekundskaben, 
ifald  denne  Sammenligning  stadigt  paatrængte  sig  af  sig  selv. 

Den  samme  Mand  lod  en  Ytring  falde,  der  satte  Tanker  i  Bevægelse 
hos  mig.  Da  Talen  kom  paa  det  siden  Slaget  ved  Koniggratz  spændte 
Forhold  mellem  Frankrig  og  Prøjsen  og  da  jeg  udtalte  Tillid  til,  at 
Frankrig  i  Tilfælde  af  en  Krig  vilde  sejre,  som  det  plejede  ai  sejre 
overalt,  udtalte  han  en  begrundet  Tvivl.  Prøjsen  var  forholdsvis  en 
ung  Stat,  ypperligt  organiseret  til  Krig  og  omhyggeligt  forberedt  til  den ; 
i  fransk  Militærvæsen  gik  megen  Slendrian  i  Svang;  Kejseren  selv, 
hans  Anseelse  og  hans  Styre  var  i  Nedgang.  Det  var  Ord,  jeg  i  Dan- 
mark aldrig  havde  hørt.  End  ikke  som  Mulighed  kom  Frankrigs  Ne- 
derlag i  en  Krig  med  Prøjsen  dér  i  Betragtning. 

Denne  Købmand  viste  mig  et  Originalfotografi  af  Kejser  Maximi- 
lians  Henrettelse,  taget  paa  Stedet  et  Øjeblik  før  der  kommanderedes 
Fyr!  og  et  andet,  taget  straks  derefter.  Kejserens  og  de  to  Generalers 
rolige  Holdning  var  beundringsværdig.  For  første  Gang  saa  jeg  Foto- 
grafien taget  i  Historiens  Tjeneste. 

I  Hamborgs  zoologiske  Have  fængsledes  jeg  af  Aquariet  med  dets 
Mængder  af  Sødyr  og  Fisk.  Der  saa  jeg  ogsaa  for  første  Gang  i  mit 
Liv  en  Elefant  og  blev  længe  ikke  træt  af  at  betragte  det  mægtige  Dyr. 
Jeg  blev  grebet  af  det  besynderlige  Lune,  hvormed  det  store  Væsen, 
vi  kalder  Natur,  gaar  tilværks,  eller  rettere  af  Modsætningen  mellem 
den  menneskelige  Synsmaade  og  Naturens  Virkemaade.  For  os  var 
Elefantens  Snabel  burlesk,  dens  Gang  latterligt  plump;  Ørnen  og  Glen- 
ten syntes  os,  naar  de  sad,  at  have  en  streng  Holdning  og  et  stolt 
Blik;  Aberne,  der  lysker  hverandre  og  æder  Utøjet,  var  i  vore  Øjne 
paa  én  Gang  væmmelige  og  latterlige;  men  for  Naturen  var  alt  dette 
i  lige  høj  Grad  Alvor;  den  søgte  ikke  Skønhed,  undgik  ikke  Uskønhed; 
og  det  ene  Væsen  var  for  den  ikke  mere  centralt  end  det  andet.  Na- 
turens Midtpunkt  maatte  den  Skabning  kaldes,  der  var  lige  langt  fra 
det  laveste  Væsen  og  det  højeste;  det  var  da  ikke  udelukket  at  f.  Eks. 
Harefisken,  en  stor  tyk  sær  en,  var  selve  den  jordiske  Tilværelses 
Midtpunkt,  ligesom  vor  Himmelkugle  har  sit,  gennem  hvilket  en  Linje 
naaer  Dyrekresens  Pol  i  Stjernebilledet  Dragen.  Og  det  morede  mig, 
at  R.  Nielsen  og  hans  Elever  stadigt  talte,  som  stod  de  paa  den  for- 


648  Georg  Brandes 

troligste  Fod  med  selve  „det  Centrale"  i  Tilværelsen,  og  haanede 
andre,  der  formentlig  ikke  formaaede  at  komme  i  Forhold  dertil. 

Et  meget  daarligt  Indtryk  fik  jeg  i  Hamborg  af  tyske  Skuespil  og 
tysk  Skuespilkunst. 

Man  spilte  i  Stadtteatret  Htbbtls  Judith  med  Clara  Ziegler  i  Hoved- 
rollen. Hun  havde  dengang  et  betydeligt  Navn  i  Tyskland,  var  ogsaa 
et  stort,  prægtigt  Kvindemenneske  med  et  kraftigt  Organ  og  med  Mi- 
mik, Plastik  og  alt  til  Faget  henhørende,  men  var  iøvrigt  en  ren  Ord- 
strøms-Maskine. Spillet  fremhævede  Stykkets  Smagløshed.  Holofernes 
gik  i  Blod  til  op  over  Støvlerne  og  pralede  ustandseligt;  Judith  for- 
elskede sig  i  hans  „Mandighed",  og  da  han  havde  udnævnt  hende  til 
„sin  Søvns  Vogterinde",  myrdede  hun  ham  i  Kraft  af  et  længe  glemt 
Hensyn  til  Israels  Gud. 

Paa  Thaliateatret  opførtes  Raupachs  Die  Schule  des  Lebens,  noget 
enfoldigt  Tøjeri,  Æmnet  iøvrigt  beslægtet  med  det  senere  af  Drach- 
mann behandlede  i  Der  var  engang:  En  Prinsesse  er  haard  og  lune- 
fuld. For  at  straffe  hende  spærrer  Kongen,  hendes  Fader,  en  Mand 
inde  i  hendes  Sovekammer,  anklager  hende  paa  Skrømt  og  jager  hende 
i  Virkeligheden  ud  af  Slottet.  Hun  bliver  nu  Opvartningspige  og  gen- 
nemgaar  derefter  forskeHige  borgerlige  Stadier.  Kongen  af  Navarra, 
hvis  Frieri  hun  i  Hovmod  har  afslaaet,  ægter  hende,  forklædt  som 
Guldsmed,  kommer  derpaa  selv  i  Fløjl  for  at  friste  hende  til  Utroskab. 
Da  hun  modstaar,  lader  han  hende  lide  alle  mulige  Uretfærdigheder 
for  at  prøve  hende,  indbilder  hende,  at  Kongen  paa  en  falsk  Beskyld- 
ning har  ladet  Øjnene  stikke  ud  paa  hendes  Mand,  og  flakker  saa  selv 
om  med  et  Bind  for  Øjnene  og  lader  hende  tigge  for  sig.  Hun  tror 
Alt  og  gaar  ind  paa  Alt,  indtil  hun  endende  i  Glans  og  Herlighed  er- 
farer, at  det  Hele  var  Komedie,  Prøvelse  og  Skolegang. 

Dette  Nonsens  svarede  nøje  til  Smagen  i  Tyskland  da,  der  unæg- 
telig stod  adskilligt  under  Datidens  franske  og  danske,  og  spiltes  af  en 
delvis  meget  dygtig  Trup  paa  Hamborgs  Hovedteater.  Saa  langsomt 
Forretningslivet  pulserede  i  Danmark,  saa  stod  vi  dog  over  Tyskland  i 
kunstnerisk  Sans. 

Det  lave  kunstneriske  Udviklingstrin,  hvorpaa  Hamborg  befandt  sig, 
kunde  imidlertid  ikke  udviske  Indtrykket  af  dens  Overlegenhed  over 
Kjøbenhavn  i  andre  Punkter.  Alt  i  Alt  var  de  faa  Dages  Ophold  i 
Byen  vel  anvendt. 

2.  . 

Og  saa  stod  jeg  da  paany  i  det  Land,  jeg  betragtede  som  mit  andet 
Fædreland,  og  den  overstrømmende  Lykke  ved  atter  at  have  fransk 
Grund  under  mine  Fødder  vendte  uformindsket  og  uforandret  tilbage. 
Jeg  havde  ladet  mine  Breve  sendes  til  Frøken  Louises  Adresse,  hentede 
dem  altsaa  kort  efter  Ankomsten  der,  og  saa  den  unge  Pige  igen. 
Hendes  Familie  indbød  mig  straks  flere  Gange  til  Middag  allerede  i 

den  første  Uge,  saa  jeg  alt  ved  Ankomsten  var  i  Forbindelse  med 
franske  Mænd  og  Kvinder. 

Det  var  velopdragne,  elskværdige,  gæstfrie  Borgerfolk  med  snever 
Synskres.  Ikke  saaledes  at  de  manglede  Interesse  for  Politik  og  Lite- 
ratur,  men  saaledes,  at  Spørgsmaalene  for  dem  var  besvarede  en  Gang 
for  alle  i  kirkelig  Aand.  De  betragtede  ikke  dette  som  et  Partistand- 
punkt, opfattede  ikke  sig  selv  som  Tilhængere  af  et  Parti;  deres  Syns- 
maade  var  den  rette;  de  afvigende  havde  Meninger,  de  burde  skamme 
sig  over,  og  som  de  rimeligvis  i  Stilhed  skammede  sig  over  at  nære 
og  udtale. 

Frøken  Louise  havde  en  Fætter,  hun  plejede  at  omtale  som  eri 
varmhjertet  Mand  med  sære  Meninger,  heftig  og  ivrig,  der  gerne  vilde 
lære  hendes  nordiske  Ven  at  kende.  Tanterne  anerkendte  i  ham  en 
lidenskabelig  Katolik,  en  energisk  Skribent  i  den  kæmpende  Kirkes 
Tjeneste.  Kort  efter  min  Ankomst  traf  jeg  ham  da  ved  Husets  Middags- 
bord. Det  var  en  midaldrende,  bleg,  uomhyggeligt  paaklædt  Mand  med 
grimme,  uregelrette  Ansigtstræk  og  et  højtspændt  Væsen.  Han  havde 
med  sig  sin  Frue,  der  ligeledes  bleg  og  sværmerisk  dog  saa  ganske 
jordisk  ud.  Han  forestillede  sig  selv  som  Hr.  Ernest  Hello,  Medarbej- 
der ved  Veuillots  da  meget  omtalte  romersksindede  Blad  L' Univers, 
der  ledet  med  ikke  ringe  Talent  af  en  betydelig  Stilist,  anvendte  det 
gennemførte  Smædeskriveri  som  Vaaben  i  alle  Fejder  til  Kirkens  Ære. 
Mod  Veuillot  havde  Augier  netop  da  rettet  Fortalen  til  sin  udmærkede 
Komedie  Giboyefs  Søn  og  aabent  udtalt,  at  han  ved  den  Déodat,  som 
nævnes  i  Stykket,  havde  havt  denne  hellige  Smædeskriver  for  Øje. 
Hello  var  i  Et  og  Alt  Veuillots  haandgangne  Mand. 

Han  hørte  til  de  krigerske  Troende,  som  ringeagtede  og  hadede 
den  frie  Forsknings  bedste  Mænd,  og  han  vidste  sig  i  Stand  til  at 
gendrive  dem.  Han  havde  nogle  Elementer  af  Kultur,  havde  tidligt 
faaet  grundigt  indprentet,  hvad  der  i  Voltaires  Dannelse  var  ind- 
skrænket og  forældet  i  Sammenligning  med  senere  Tiders  Syn  paa 
Historie  og  Religion,  og  betragtede  af  den  Aarsag  ikke  blot  Voltaires 
Angreb  paa  Kirken,  men  al  senere  kirkeFjendsk  Filosofi  som  tilhørende 
en  forbigangen  Tid.  Han  var  Fanatiker,  og  der  laa  en  Sakristi-Duft  over 
alt,  hvad  han  sagde.  Men  der  fandtes  i  hans  Væsen  et  Sværmeri  for 
Svaghed  i  dens  Kamp  mod  udvortes  Styrke,  og  for  det  Mod,  der  yt- 
rede sig  paa  Trods  af  verdslig  Kløgt,  som  bragte  ham  til  at  nære  Vel- 
vilje for  en  ung  Dansk.  At  Danmark  med  sine  to  Millioner  Mennesker 
havde  optaget  Kampen  med  Stormagter  som  Prøjsen  og  Østerrig,  det 
begejstrede  ham.  „Det  er  stort,  det  er  Sparta!"  udraabte  han.  Rigtignok 
maa  det  tilføjes,  at  den  Art  menneskelige  Sympatier  ikke  var  frem- 
trædende hos  ham;  og  han  kedede  mig  med  sine  hadefulde  Domme 
over  alle  dem,  paa  hvilke  jeg  og  efterhaanden  hele  Europa  satte  Pris 
i  Frankrig. 

Det  er  et  Vidnesbyrd  om  det  Paradoksmagert,   hvortil  mange  Aar 

senere  Huysmans  forfaldt,  at  han  vilde  puste  Hello  op  til  en  Aand  af 
Betydning,  og  det  var  et  Vidnesbyrd  om  den  Uselvstændighed,  hvor- 
med den  nykatolske  Bevægelse  blev  ført  videre  i  Danmark,  at  der  i 
det  unge  Danmarks  Organ  Taarnet  kom  til  at  staa:  „Hello  er  en  af  de 
Faa,  alle  Fremtidens  Mænd  er  enige  om  at  bøje  sig  for  .  .  .  Hello 
var  —  foruden  en  glødende,  troesivrig  Katolik  —  et  Geni;  disse  to 
Ting  forklarer  Alt". 

Da  Hello  indbød  mig  til  sig,  betragtede  jeg  det  som  en  Pligt  at  gaa 
derhen  for  at  lære  saa  meget  som  muligt,  og  skønt  hans  Kres  var  mig 
højligt  imod,  fortrød  jeg  ikke  at  have  set  den,  thi  Skuet  var  yderst 
lærerigt. 

Næst  Hello  selv,  der  med  sin  Fanatisme  og  sin  Uro  i  Grunden 
gjorde  et  skikkeligt  Indtryk  og  som  ikke  gjorde  Fortræd,  naar  man 
blot  undlod  at  nævne  Navne  som  Voltaire*s  eller  Renan's,  var  Kresens 
Hovedperson  den  i  Kejserdømmets  sidste  Aar  meget  omtalte  Sorte 
Læge  {le  Docteur  noir),  som  endog  berøres  i  Taine's  Graindorge.  Hans 
virkelige  Navn  var  Vries.  Han  var  en  Neger  fra  hollandsk  Indien,  en 
sand  Tyr,  en  uhyre  Krop  med  et  sort,  skaldet  Fjæs,  skabt  til  at  staa 
udenfor  et  Telt  paa  et  Marked  og  udraabe  sine  egne  Fortjenester.  Hans 
Tale  var  et  uophørligt  Praleri  i  en  umulig  Mundart.  Skønt  han  havde 
levet  sytten  Aar  i  Frankrig,  talte  han  et  næsten  uforstaaeligt  Fransk. 

Han  indbildte  sig  og  i  ethvert  Tilfælde  andre,  at  han  havde  opfundet 
et  perpetuum  mobile,  forsikrede,  at  han  havde  dannet  en  Maskine,  der 
„ved  en  simpel  Mekanik"  erstattede  Dampkraften  og  var  funden  brug- 
bar af  Paris'es  første  Ingeniører;  men  ud  med  Sproget  desangaaende 
vilde  han  naturligvis  ikke.  Kun  Columbus  og  Fulton  var  hans  Lige- 
mænd; han  kendte  alle  Naturens  Hemmeligheder.  Han  var  blevet  for- 
fulgt —  han  havde  i  1859  siddet  elleve  Maaneder  i  Fængsel  som  Kvak- 
salver , —  fordi  alle  store  Mænd  blev  forfulgte,  se  kun  til  vor  Herre 
Jesus  Kristus!  Han  selv  var  den  største  nulevende  Mand.  Moi  vous 
dire  le  plus  grand  homme  d'universe.  Hello  og  Damerne  smilte  med 
Beundring  og  blev  ikke  trætte  af  at  høre  paa  ham.  Det  gav  ham  Mod 
til  uafbrudt  at  føre  Ordet: 

Han,  Vries,  var  en  Mand,  som  havde  Mod  og  Visdom;  han  forstod 
Frenologi,  AUopati,  Homøopati,  Ingeniørvidenskab,  Meteorologi  —  som 
Lægerne*  hos  Moliére  og  Oldfux  hos  Holberg.  Hans  mest  udprægede 
Særevne  var  den  at  helbrede  for  Kræft.  Som  Skrivelærerne  udhænger 
Prøver  paa,  hvordan  Folk  skrev,  da  de  kom  til  dem,  og  paa,  hvordan  de 
skriver  efter  at  have  nydt  deres  Undervisning,  saaledes  havde  han  sine 
saakaldte  Kræftpatienter  fotograferede  før  og  efter  hans  Behandling, 
fælt  udseende  paa  den  første  Gengivelse,  friske  som  Fisk  paa  den 
anden,  og  disse  Billeder  hang  til  Skue  i  hans  Lejlighed.  Intet  Under 
derfor,  at  Napoleon  III  —  som  han  fortalte  —  havde  hans  Portræt  i 
et  Album,  hvor  der  ellers  kun  fandtes  Portræter  af  Europas  Suveræner. 

Han  paastod  at  have  gjort  mangfoldige  vigtige  Spaadomme.    Dette 

nærmede  ham  til  Hello,  der  tillagde  sig  samme  mærkelige  Evne,  og 
havde  sagt  alle  Slags  Begivenheder  forud.  Han  foretog  Mirakelkure; 
det  tiltalte  Hello,  som  nærede  Mistanke  til  al  rationel  Videnskabelighed 
og  var  parat  til  at  tro  hvad  det  skulde  være.  Han  kunde  læse  alle 
Menneskers  Karakter  i  deres  Ansigt.  Det  var  et  Paaskud  til  at  sige 
Hello,  dennes  Frue  og  begges  Venner  og  Veninder  de  platteste  Smig- 
rerier, som  gik  glat  ned.  Til  mig  sagde  han:  Monsieur  er  blid,  meget 
rolig,  meget  overbærende,  tilgiver  let  enhver  Fornærmelse. 

Saa  fæl  han  var  at  se  til,  virkede  hans  kraftige  Brutalitet  paa  Kre- 
sens  Damer.  De  hang  bogstaveligt  ved  hans  Læber.  Han  greb  dem  om 
Haandleddene  og  lod  sine  sorte  laadne  Poter  glide  op  om  deres  blot- 
tede Arme.  De  gifte  Koner  hviskede  smægtende:  „De  har  en  mærk- 
værdig Magt  over  Kvinden."  Ægtemændene  smilte  dertil. 

Naar  nu  Hello  og  han  og  Vennerne  og  Damerne  kom  i  det  reli- 
giøse Hjørne  og  fik  Dampen  op,  saa  var  det  som  en  Hekse-Sabbat, 
hvor  alle  Arter  af  Fomufthad  og  Markskrigeri  løftede  deres  Stemmer 
i  Kor  til  en  frihedsfjendsk  Koncert:  Satan  selv  havde  dikteret  Voltaire 
hans  Værker;  nu  brændte  han  for  dem  i  den  evige  Ild.  De  vantro 
burde  udryddes;  det  var  godt  til  dem.  Renan  burde  hænges  i  det 
første,  bedste  Træ;  den  sorte  Doktor  paastod  endog,  at  i  Manilla  vilde 
han  længst  været  skudt.  Det  var  altid  Doktoren,  som  anslog  Kætter- 
forfølgelsens Tema.  Hello  selv  forfulgte  Kætterne  med  overlegen  Spot, 
men  var  bestandig  rede  til  at  slaa  over  i  Hymnen  til  Madonna. 

Jeg  havde  da  læst  to  af  Hello's  Bøger  Le  style  og  M.  Renan, 
UAllemagne  et  Vathéisme  au  19me  siede.  Man  kalder  sligt  Bøger, 
fordi  der  jo  ikke  er  andet  Navn.  I  Virkeligheden  hører  den  Art  Munds- 
vejr  og  Gallimathias  ingenlunde  Literaturen  til.  Hello  har  aldrig  skrevet 
andet  end  katolske  Prækener,  fulde  af  teologiske  Spidsfindigheder  og 
af  Haansord  mod  de  tænkende  Aander.  I  hine  Aar  fik  hans  Bøger  ved 
deres  Røgelseduft  de  smaa  flade  Befolkere  af  Sakristiernes  Paneler  til 
henrykte  at  vove  sig  frem  af  deres  Sprækker;  men  de  slog  ellers  ikke 
an  nogensteds.  Først  efter  hans  Død  kunde  det  falde  en  originalitets- 
syg  Mand  som  Huysmans,  der  har  en  Bittermandel  i  Hjertets  Sted, 
ind  at  lade  sin  lysrædde,  halvt  sindssyge  Helt,  Des  Esseintes,  finde 
Tilfredsstillelse  ved  Læsningen  af  de  Udæskninger  til  sund  Fornuft, 
Hello  har  skrevet.  Hello  var  en  Stakkel,  der  i  vanvittig  Overbevisning 
om  selv  at  være  et  Geni  fyldte  sine  Skrifter  med  Hævdelse  af  Geniets 
vidunderlige,  ufattelige  Væsen  og  altid  talte  paa  dets  Vegne.  Under 
Kejserdømmet  overhørtes  hans  Røst.  Først  en  Snes  Aar  derefter  fandt 
den  nykatolske  Reaktion  sin  Fordel  i  at  tage  ham  paa  Ordet  og  i 
ham  se  det  Geni,  han  havde  udgivet  sig  for.  Han  var  Geni,  som  den 
Højhedsgale  er  Kejser. 

3. 

Faa  Dage  efter  min  Ankomst  søgte  jeg  Taine  og  blev  modtaget  med 
Varme.  Han  forærede  mig  en  af  sine  Bøger  og  lovede  mig  sit 
store  Værk  De  r intelligence y  der  et  Par  Dage  derefter  vilde  udkomme, 
talte  en  hel  Time  med  mig  og  indbød  mig  til  The  den  næste  Aften. 
Han  havde  giftet  sig,  siden  jeg  sidst  var  hos  ham,  og  hans  Hustru,  en 
ung,  klarhudet  Dame  med  sorte  Fletninger,  brune  Øjne  og  en  yderst 
smidig  Skikkelse,  var  frisk  som  en  Rose,  ungdommeligt  frittalende  og 
bevægede  sig  dog  i  meget  valgte  Udtryk. 

Efter  et  Par  Dages  Forløb  behandlede  den  mod  Fremmede  ellers 
afmaalte  Taine  mig  med  stigende  Hjertelighed.  Han  foreslog  mig  straks 
at  indføre  mig  hos  Renan  og  opfordrede  mig  stærkt  til  nu  at  blive  et 
halvt  Aars  Tid  i  Paris  for  tilgavns  at  beherske  Sproget,  saa  jeg  kunde 
oplyse  Franskmændene  om  nordiske  Forhold  og  samtidigt  fremstille  de 
franske  for  mine  Landsmænd.  Hvorfor  skulde  ikke  jeg  lige  saa  godt 
kunne  gøre  Fransk  til  mit  „Hjælpesprog"  som  Turgeniev  og  Hille- 
brandt! 

Taine  var  uvidende  i  tysk  Skønliteratur.  Hvad  den  filosofiske  an- 
gik, ringeagtede  han  aldeles  tysk  Æstetik  og  lo  af  mig  fordi  jeg  over- 
hovedet kunde  tro  paa  „Æstetiken",  ja  forestillede  mig  en  Dag  spøgende 
for  en  Fremmed  med  Ordene:  „En  ung  Dansk,  der  ikke  tror  paa 
meget,  men  har  den  Svaghed  at  tro  paa  Æstetiken".  Troen  trykkede 
mig  just  ikke.  Men  en  tysk  Æstetiker  var  efter  Taines  Definition  en 
Mand,  der  ganske  manglede  Kunstsans  og  Stilsans,  og  kun  levede  i 
Begreber.  Dersom  man  førte  ham  hen  i  Teatret  at  se  et  Sørgespil,  rev 
han  sig  i  Haaret  af  Glæde  og  udbrød:  Voila  das  Tragisché! 

Af  nyere  tyske  Forfattere  kendte  Taine  kun  Heine,  af  hvem  han 
var  en  lidenskabelig  Beundrer  og  hvem  han  paa  Grund  af  Intensiteten 
i  hans  Følelse  sammenlignede  med  Dante.  Et  Digt  som  „Valfarten  til 
Kevlaar"  vakte  hans  fulde  Begejstring.  Goethes  Smaadigte  forstod 
han  derimod  ikke  at  paaskønne;  vistnok  især  fordi  han  ikke  kunde 
det  tyske  Sprog  tilstrækkeligt  godt.  Han  kendte  end  ikke  Goethes 
ypperste  Smaating,  og  da  jeg  en  Dag  bad  ham  læse  et  enkelt  Digt 
højt,  lød  Ordene  i  hans  Mund  med  ren  fransk  Udtale:  Lieber  dur  Leden 
mocht  i  mi  schlagé,  als  so  viel  Frodenn  des  Lebens  ertragé.  Det  var: 

m 

Lieber  durch  Leiden 
Mocht  ich  mich  schlagen 
Als  so  \iel  Freuden 
Des  Lebens  ertragen. 

Goethes  Prosa  fandt  han  ikke  god,  slæbende  vidtløftig  og  uden 
malerisk  Kraft.  Han  fremhævede  gerne  Voltaires  Prosa  paa  dens  Be- 
kostning: „Man  ser  langt  bedre  Skikkelserne  og  deres  Bevægelser 
gennem  den",  sagde  han.    De  tyske  Romantikere   indgød  ham  Lede; 


r. 


c: 


r: 

ogsaa  deres  Stil  var  ham  for  ukunstnerisk  {ils  ne  savent  pas  écrire, 
cela  me  dégoåte  d'eux). 

Jævnlig  traf  jeg  Venner  hos  ham,  saaledes  Marcelin,  hans  Ungdoms- 
kammerat, om  hvem  han  mange  Aar  efter  har  skrevet  en  vemodig  Nekro- 
log. Denne  Udgiver  af  det  højst  verdslige  Ugeblad  La  Vie  Parisienne  var 
en  kraftig  bredskuldret  rødmusset  Skikkelse,  der  saa  ud  som  Sund- 
heden selv  og  hvis  Billede  lidet  svarede  til  det,  man  maatte  danne  sig 
af  den  Mand,  som  ledede  Parises  letfærdigste  og  eleganteste  Blad. 
Han  var  Tegner  og  Forfatter,  havde  studeret  de  sidste  Hundredaars 
Historie  i  Kobberstiksamlingerne,  og  havde  bragt  det  til  selv  at  eje 
ikke  mindre  end  300,000  Kobberstik.  Hvad  Taine  først  beundrede  hos 
ham,  var  den  Jernvilje,  hvormed  han,  der  nitten  Aar  gammel  stod 
pengeløs  og  med  en  mangelfuld  Uddannelse  som  sin  Families  Hoved, 
havde  ernæret  Moder  og  Søskende  ved  sit  Arbejd.  Men  dernæst  be- 
undrede Taine  hans  strenge  Alvor.  Marcelin,  der  regnedes  til  det  let- 
levende Paris,  var  en  ensom  Natur,  en  fantasirig  Genskaber  af  For- 
tidens Mennesker,  som  de  gik  og  stod,  med  deres  Væsen  og  deres 
Sæder.  Det  var  ham,  der  oprindeligt  havde  aabnet  Taines  Øjne  for 
den  Skat,  Kobberstiksamlingerne  indeholder  af  Bidrag  til  Slægternes 
Historie,  maaske  overhovedet  for  Menneskets  Ydre  og  for  alt,  hvad 
det  Ydre  røber. 

En  anden  Ven,  der  kom  til  Taine  paa  alle  Tider,  var  den  gamle 
Maler  Gleyre,  der  var  født  i  det  franske  Schweiz,  men  forøvrigt 
Pariser.  Og  han  var  ikke  den  eneste  stærkt  idealistiske  Kunstner,  med 
hvem  Taine  var  forbunden  ved  Venskab.  Skønt  nemlig  et  Grundelement 
i  Taines  Natur  magnetisk  drog  ham  til  den  Kunst,  som  udtrykte  Kraft, 
tragisk  eller  kødelig  Kraft,  en  svulmende  Livsoverdaadighed,  var  der 
dog  i  hans  Sjæl  Rum  for  Deltagelse  med  al  kunstnerisk  Stræben,  der- 
iblandt med  den  rent  følelsesfulde.  Hvad  der  drog  ham  til  de  ideali- 
stiske Malere,  var  i  Grunden  det  samme,  der  drog  ham  til  Beethoven 
og  Chopin. 

Af  Gleyre  kendes  mest  det  i  Farven  noget  svage,  men  i  Følelsen 
betydelige  Maleri  fra  Louvre,  som  med  et  Motiv  fra  Nilen  forestiller 
en  Mand,  der  siddende  ved  Flodbredden  ser  sin  Ungdoms  Drømme, 
personificerede  som  skønne  Kvinder,  fly  fra  ham  paa  en  smykket  Nil- 
baad,  der  fjerner  sig.  Dets  Titel  er  Mistede  Illusionen  Større  Kraft 
er  der  i  hans  gennem  Kobberstik  udbredte  Maleri  af  en  romersk  Hær, 
som  gaar  under  Aaget,  overvunden  af  Helvetieren  Divico,  et  Billede, 
der  som  Udtryk  for  Schweizer  Fædrelandsstolthed  har  faaet  sin  Plads 
i  Lausanne's  Museum. 

Det  var  dog  snarere  Manden  selv  end  hans  Kunst,  som  Taine  vur- 
derede højt.  Som  Aand  var  Taine  inderst  inde  en  Dyrker  af  den 
italienske  og  engelske  Renæssance,  hvor  den  var  mest  hedensk  og 
mest  ubændig;  han  havde  aandeligt  hjemme  i  det  sekstende  Aarhundredes 
Venedig,  havde  været  paa  sin  Plads  ved  en  af  de  Fester,  Veronese 

har  malt,  og  havde  burdet  bære  Tidsalderens  smagfuldt  rige  Dragt. 
Men  som  Menneske  i  Samfund  og  Stat  var  han  helt  anderledes,  kærlig 
og  dæmpet  og  stille,  i  høj  Grad  borgerlig;  maadeholdende  i  enhver 
Dom  som  i  sit  Liv. 

Naar  det  lykkedes  mig  at  vinde  hans  Velvilje,  var  det  visselig  ikke 
fordi  jeg  havde  skrevet  en  Bog  om  ham,  som  han  tilmed  ikke  kunde  for- 
staa;  thi  i  den  har  han  neppe  kastet  et  Blik;  højest  har  han  læst  den 
anerkendende  lille  Anmeldelse,  Gaston  Paris  gjorde  mig  den  Ære  at 
skrive  om  den  i  Revue  critique.  Men  det  tiltalte  ham,  at  jeg  var  kom- 
met til  Frankrig  af  ren  Videbegærlighed,  for  at  lære  Menneskene  og 
Aandslivet  at  kende,  og  at  jeg  havde  brugt  min  Ungdom  til  Studier. 

Han  kom  til  at  holde  af  mig,  gav  mig  Raad  som  en  Fader  eller 
ældre  Broder  og  smilte  af  mine  Uforsigtigheder  —  som  da  jeg  engang 
nær  havde  ødelagt  mig  ved  at  tage  en  altfor  stærk  Sovedrik  —  {vous 
étes  imprudent,  (fest  de  votre  age).  Han  bebrejdede  mig  undertiden 
at  jeg  ikke  paa  Rejsen  dagligt  som  han  optegnede  Alt,  hvad  der  slog 
mig;  han  talte  til  mig  om  sine  Arbejder,  om  det  planlagte  Essay  om 
Schiller,  der  blev  til  intet  paa  Grund  af  Krigen,  om  hans  Notes  sur 
['Angleterre  som  han  udførte  i  et  afsides  Havehus,  hvor  der  kun  fandtes 
de  fire  bare,  kalkede  Vægge,  et  lille  Bord  og  en  Stol.  Han  indførte 
senere  hen  i  denne  Bog  et  Par  Smaatræk,  jeg  fortalte  ham  fra  mit 
Ophold  i  England. 

Naar  vi  gik  i  Haven  ved  hans  Landsted  i  Chåtenay,  lagde  han  nu 
og  da  Armen  om  min  Hals  —  et  Træk  der  vakte  den  største  For- 
bavselse blandt  de  tilstedeværende  Franskmænd,  som  neppe  vilde  tro 
deres  Øjne.  De  vidste,  hvor  forbeholden  han  ellers  var. 

Formelig  irriteret  var  Taine  over,  at  det  danske  Gesandtskab  ikke 
gjorde  det  ringeste  for  mig,  ikke  indførte  mig  nogensteds,  endskønt  det 
havde  maattet  skaffe  mig  fri  Adgang  til  Teatret.  Atter  og  atter  kom 
Taine  tilbage  dertil,  endda  jeg  aldrig  havde  nævnt  Gesandten  eller 
Gesandtskabet  for  ham.  Men  det  revolutionære  Blod,  der  var  i  ham, 
oprørtes  ved  hvad  han  opfattede  som  en  Tilsidesættelse  af  Aandsari- 
stokratiets  Ret.  „Hvad  kalder  De  saadan  en  Mand?  Junker?"  —  Jeg 
benegtede  det.  —  „Ligemeget.  Man  føler,  at  De  i  Deres  Land  ikke  har 
havt  nogen  Revolution  som  vor  og  ikke  kender  til  Lighed.  Saadan  en 
Fyr,  der  ikke  har  gjort  sit  Navn  bekendt  ved  nogetsomhelst,  betragter 
Dem  som  uværdig  til  at  sidde  ved  hans  Bord,  og  rører  ikke  for  Deres 
Skyld  en  Finger,  skønt  det  er  dertil,  han  er  ansat.  Naar  jeg  er  i  Ud- 
landet, kommer  man  fra  det  franske  Gesandtskab  straks  og  gør  mig 
Besøg  og  aabner  mig  alle  Huse,  hvortil  man  har  Adgang.  Jeg  er  en 
meget  ringe  Person  i  Sammenligning  med  Benedetti;  men  Benedetti 
besøger  mig,  saa  tidt  jeg  vil  modtage  ham.  Vi  har  intet  Junkervæsen 
hos  »os.** 

Disse  Udfald  bragte  mig  til  at  studse,  først  fordi  jeg  ikke  havde 
næret  ringeste   Forventning  eller  endog  blot  Ønske  om  at  modtages 

hos  den  danske  Gesandt  eller  blive  hjulpet  til  Rette  af  ham,  der- 
næst fordi  de  aabenbarede  mig  en  dyb  Forskel  mellem  Synsmaaden  i 
de  romanske  Lande,  særligt  i  Frankrig,  og  den  i  Norden.  Jeg  havde  jo 
aldrig  i  Danmark  havt  Adgang  til  Hoffet  eller  til  fornemme  Krese  og 
fik  det  heller  ikke  senere  mit  Liv  igennem,  har  ogsaa  undværet  det 
uden  ringeste  Savn.  Men  i  de  romanske  Lande,  hvor  den  fornemme 
Verden  endnu  undertiden  sidder  inde  med  Dannelse  og  Vid,  forstaar 
det  sig  af  sig  selv,  at  Talentet  er  en  Adel,  og  for  den  Mand,  der  har 
vundet  sig  et  Navn,  staar  alle  Døre  aabne,  ja  man  kappes  om  at  se 
ham.  At  en  Kasteadskillelse  som  den  i  Norden  dér  var  ganske  ukendt, 
erfor  jeg  først  da. 

4. 

Gennem  Taine  lærte  jeg  hurtigt  Renan  at  kende,  der  højligt  impo- 
nerede mig  som  Person,  storladen  og  aandsfri  som  han  var,  uden  Glimt 
af  det  Salvelsesfulde,  der  undertiden  kunde  findes  i  hans  Bøger,  men 
overlegen  indtil  det  Paradokse. 

Han  var  vanskeligt  tilgængelig  og  negtede  sig  haardnakket  hjemme. 
Men  var  man  ventet,  kunde  han  af  sin  kostbare  Tid  skænke  en  flere 
Timer  i  Træk. 

Han  boede  tarveligt.  Paa  den  ene  Væg  i  hans  Arbejdsstue  hang  to 
kinesiske  Akvareller  og  et  Fotografi  efter  Géromes  „Cleopatra  hos 
Cæsar";  overfor  et  meget  smukt  Fotografi  efter  et  vistnok  italiensk 
Billede  af  den  yderste  Dag.  Det  var  den  hele  Udsmykning.  Paa  hans 
Bord  laa  til  Stadighed  Vergil  og  Horats  i  Lommeudgaver  og  en  Tid 
lang  en  fransk  Oversættelse  af  Walter  Scott. 

Hvad  der  mest  forundrede  mig  ved  Renans  Holdning  var,  at  der 
slet  intet  Højtideligt  var  ved  den  og  slet  intet  Følsomt.  Han  gjorde 
Indtryk  af  et  umaadelig  godt  Hoved  og  af  en  Mand,  paa  hvem  den 
Modstand,  han  havde  mødt,  ganske  var  prellet  af.  Han  forhørte 
sig  om  Forholdene  i  Norden.  Naar  jeg  uforbeholdent  udtalte  mig  om 
de  ringe  Udsigter  til  at  trænge  igennem  med  min  Grundanskuelse,  som 
Forholdene  aabnede  mig,  holdt  han  paa,  at  Sejren  var  sikker.  {Vous 
Vemporterez,  vous  V emporterez !)  Som  alle  Udlændinge  undrede  han 
sig  over,  at  de  tre  skandinaviske  Lande  ikke  sørgede  for  at  blive  en 
Enhed,  eller  idetmindste  for  at  danne  et  ubrydeligt  Forbund.  Paa 
Gustav  Adolfs  Tid,  sagde  han,  betydede  de  dog  politisk  noget;  siden 
da  er  de  helt  traadte  af  fra  den  historiske  Skueplads.  Aarsagen  maa 
vel  være  deres  vanvittige  indbyrdes  Fejder. 

Renan  boede  da  fra  Foraaret  af  i  sit  Landsted  ved  Sevres.  Saa 
menneskeligt  jævn  var  den  da  allerede  47aarige,  verdensberømte  Mand, 
at  han  fra  Landstedet  gerne  fulgte  mig  til  Stationen  og  atter  og  atter 
gik  frem  og  tilbage  med  mig,  til  Toget  kom. 

Hans  Hustru,  der  delte  hans  Tanker  og  dyrkede  ham,  havde  selv 
valgt  sin  Mand  og  var  som  af  tysk  Afstamning  ikke  bleven  gift  paa 

den  franske  Maade;  hun  kritiserede  den  dog  ikke,  da  hun  mente,  den 
maatte  stemme  med  det  franske  Folks  Behov  og  da  hun  i  sine 
nærmeste  Omgivelser  saa  fiere  lykkelige  Ægteskaber,  der  var  indgaaede 
af  Fornufthensyn.  Ægteparret  havde  to  Børn.  Sønnen  Ary,  der  døde 
Aar  1900  efter  at  have  indlagt  sig  et  Navn  som  Maler  og  skrevet 
skønne  Digte  (der  dog  først  udkom  efter  hans  Død),  og  Datteren 
Noemi  (Fru  Psichari),  der  trofast  bevarende  den  aandelig  Arv  fra 
den  store  Fader  er  bleven  et  af  Midtpunkterne  i  det  ypperste  Paris, 
en  Ildsjæl,  der  omfatter  Ret  og  Sandhed  og  Samfundsidealer  med 
glødende  Begejstring. 

5. 

Et  Bekendtskab  der  blev  mig  til  megen  Fornøjelse  var  det  med  den 
gamle  Forfatter  og  Professor  ved  College  de  France,  PhUaréte  Chasles, 
Grégoire  indførte  mig  hos  ham,  og  jeg  blev  efterhaanden  som  hjemme 
i  Huset,  altid  velset  og  stadig  indbuden.  Han  var  paa  sine  gamle  Dage 
ikke  en  Mand,  som  var  at  tage  meget  alvorligt,  spredt,  løs  og  for- 
fængelig som  han  var.  Men  han  var  meddelsom  som  ingen  anden, 
underholdende  som  faa  og  han  havde  halvhundrede  Aar  igennem 
kendt  alle,  til  hvem  der  i  Frankrig  blev  lagt  Mærke.  Han  var  født 
i  1798;  Faderen  var  Jakobiner  og  forhenværende  Konventsmedlem, 
der  ikke  lod  ham  døbe,  men  opdrog  ham  i  Sandhedstro  (deraf  Navnet 
PhUaréte)  og  satte  ham  i  Bogtrykkerlære.  Ved  Kongedømmets  Gen- 
oprettelse blev  han  fængslet  sammen  med  sin  Fader,  dog  befriet  ved 
Chateaubriands  Indflydelse,  og  gik  nu  til  England,  hvor  han  opholdt 
sig  fulde  syv  Aar  (1819 — 1826),  havde  Sysselsættelse  som  Typograf  og 
satte  sig  omhyggeligt  ind  i  den  engelske  Literatur,  der  da  var  næsten 
ukendt  i  Frankrig.  Efter  endnu  at  have  opholdt  sig  nogen  Tid  i  Tysk- 
land, vendte  han  tilbage  til  Paris  og  udgav  en  Mængde  historiske  og 
kritiske  Skrifter. 

Philaréte  Chasles  havde  som  Bibliotekar  ved  Mazarinbiblioteket  sin 
Embedsbolig  i  selve  Institutet,  altsaa  lige  i  Parises  Midtpunkt;  om 
Sommeren  boede  han  paa  Landet  i  Meudon,  hvor  han  havde  ladet  sin 
Veranda  udsmykke  med  Malerier  i  pompeiansk  Mosaik.  I  Nærheden 
lod  han  sig  bygge  et  smukt  nyt  Hus  med  et  Taarn.  Han  behøvede 
Plads,  da  han  havde  en  Bogsamling  paa  40,000  Bind. 

Hus  for  ham  førte  hans  Niece,  der  var  gift  med  en  Kolner 
ved  Navn  Schulz,  hvis  Levevej  var  Glasmaleri.  Ægtefolkene  levede 
adskilte  fra  hinanden.  Fru  Schulz  var  køn,  meget  bidende,  bagtalerisk 
og  ligefrem:  Datteren,  den  fjortenaarige  Nanni,  var  fortryllende  smuk; 
udviklet  og  skelmsk  som  en  attenaarig  Pige.  Alle,  der  kom  i  Huset, 
var  indtagne  i  hende,  og  der  var  altid  fuldt  af  Gæster,  studerende 
Ungdom  fra  Elsass  som  fra  Provence,  unge  Negere  fra  Haiti,  unge 
Damer  fra  Jerusale^i*  og  Digterinder,  der  gerne  vilde  læse  deres  Digte 

højt  Og  endnu  hellere  bevæge  Chasles  til  at  gøre  dem  bekendte  ved 
en  Artikel. 

Chasles  talte  med  alle,  men  henvendte  meget  ofte  Ordet  til  mig 
og  fortalte  ustandseligt  om  netop  de  Mænd  og  Kvinder,  angaaende 
hvem  jeg  helst  vilde  høre,  om  de  Dalevende  jeg  beundrede  mest,  som 
George  Sand  og  Mérimée,  overhovedet  om  de  talrige  Storheder,  han 
havde  kendt.  Som  ung  var  han  blevet  indført  hos  Fru  Récamier,  havde 
der  set  Chateaubriand  som  hædret  og  tilbedt  Olding  og  Sainte-Beuve 
som  lydhør  og  agtpaagivende  Yngling,  der  blev  lidt  overset  for  sin 
Grimhed  og  hos  hvem  der  udviklede  sig  den  lurende  Misundelse  paa 
de  Store  og  af  Kvinderne  Omringede,  som  han  havde  skullet  be- 
kæmpe for  at  levere  retfærdig  Kritik.  Chasles  havde  personlig  kendt 
Michelet  og  Guizot,  den  ældre  Dumas  og  Beyle,  Cousin  og  Villemain, 
Musset  og  Balzac;  han  kendte  Grevinde  d'Agoult,  Liszt's  mangeaarige 
Veninde,  og  Fru  Colet,  først  Cousin's,  saa  Mussets,  saa  Flauberts  Elsker- 
inde, af  hvem  min  franske  Onkel,  der  havde  truffet  hende  paa  Rejser, 
havde  givet  mig  et  ret  afskrækkende  Billed.  Chasles  omgikkes  daglig 
Jules  Sandeau,*  der  endnu  som  gammel  Mand  ikke  kunde  glemme 
George  Sand,  som  havde  ranet  den  større  Halvdel  af  hans  Navn  og 
gjort  det  berømtere  end  hele  Navnet  blev.  Sandeau  elskede  hende 
endnu,  fyrretyve  Aar  efter  at  hun  havde  forladt  ham. 

Chasles  var  i  Stand  til  med  et  Par  Ord  at  gøre  de  Skikkelser,  han 
skildrede,  lyslevende  for  En,  og  han  var  uudtømmelig  i  Anekdoter  om 
dem.  Han  førte  mig  ind  bag  Literaturens  Kulisser,  saa  jeg  fik  Scenen 
at  se  fra  alle  Sider.  Vistnok  var  Samtidens  Personalhistorie  for  ham 
især  dens  Skandalkrønike,  men  hans  Meddelelser  fuldstændiggjorde  for 
mig  Taines  strenge  og  sirlige  Forbeholdenhed  i  alle  Udsagn.  Og  saa 
havde  Chasles  ved  Siden  af  sit  Hang  til  lystig  og  ondskabsfuld  Sladder 
en  Tilbøjelighed  til  at  udkaste  store  aandshistoriske  Oversigter,  der  fik 
En  til  tænkende  at  gøre  sig  Rede  for  Udviklingsgangen  i  de  Literaturer, 
hvori  man  var  •  bevandret.  Det  var  skønne  Foraarsaftener,  hine  Maane- 
skinsaftener  i  den  aabne  Veranda  derude  i  Meudon,  naar  den  gamle 
Mand  med  det  spidse  Overslcæg  og  den  lille  Kalot  paa  Snur  førte 
Ordet.  Han  havde  de  morsomste  og  mest  træffende  Vendinger.  Paa 
Spørgsmaalet  om  Guizot  ogsaa  virkelig  havde  været  saa  streng  (austére) 
af  Væsen  som  af  Holdning,  svarte  han  f.  Eks.:  Det  er  svært  at  sige; 
naar  man  vil  imponere,  kan  man  ikke  optræde  som  Harlekin. 

Skønt  mit  Øje  var  aabent  nok  for  Philaréte  Chasles'  svage  Sider, 
følte  jeg  mig  dog  yderst  lykkelig  i  hans  Hus.  Her  fik  jeg  uden  Møje 
de  Oplysninger,  jeg  ønskede  mig,  og  havde  det  fulde  Indtryk  af  at 
være  i  Paris.  Paris  var  jo  og  er  endnu  den  eneste  By  i  Verden,  der 
er  og  vil  være  ikke  blot  sit  eget  Lands  Hovedstad,  men  Europas,  den 
eneste,  som  paalægger  sig  den  Pligt  ikke  blot  at  komme  de  Besøgende 
i  Møde  ved  at  tilgængeliggøre  dem  Musæer>  Samlinger,  Bygninger,  og 
efter  en  uhyre  Maalestok  beregne  Alt  paa  Offenlighed,  men  den  eneste, 

hvor  man  er  vant  til  gennem  Samtaler  at  indvie  den  kundskabssøgende 
Fremmede  i  Nationens  gamle,  dybtgaaende  Kultur,  saa  dens  Stilling 
til  andre  Stammers  og  Landes  klares  for  En. 


6. 

Ikke  én  Dag  havde  jeg  ladet  gaa  hen,  før  jeg  paany  sad  i  Théåtre 
frangais,  hvortil  jeg  havde  fri  Adgang  paa  ubestemt  Tid.  Første  Gang 
jeg  kom,  kaldte  blot  Dørvogteren  Teatrets  underordnede  Embedsmænd 
sammen;  de  saa  paa  mig,  mærkede  sig  min  Skikkelse,  og  jeg  kunde 
for  Fremtiden  tage  Plads,  hvor  jeg  vilde,  naar  Manden  ved  Indgangen 
havde  raabt  sit:  Entrée,  Saa  lidet  nøjeregnende  var  man,  at  jeg  midt- 
sommers, efter  en  Maaneds  Ophold  i  London,  fandt  min  Plads  mig 
forbeholdt  som  før. 

Den  første  Aften  efter  min  Ankomst,  saa  jeg,  stille  nydende.  Her- 
nani,  hvis  Lyrik  altid  glædede  mit  Hjerte,  med  Mounet-Sully  som 
Hovedpersonen,  Bressant  som  Karl  V  og  som  Doffa  Sol  Frøken  Lloyd, 
en  underordnet  Skuespillerinde,  der  dog  i  Stykkets  Skitning  naaede  i 
Højde  med  dets  Poesi.  Publikum  var  saaledes  med,  at  en  Stemme  fra 
Galleriet  med  Et  raabte  i  fuld  Harme:  Le  Roi  est  un  Idche  (Kongen 
er  en  Usling).  Derefter  saa  jeg  endnu  samme  Aften  i  en  Henrykkelses- 
rus  Fru  de  Girardins  yndige  lille  Stykke  Glæden  indjager  Skræk:  En 
Familie  tror  Sønnen,  en  ung  SøofRcer,  falden  i  det  fjerne  Østen,  gru- 
somt dræbt.  Da  kommer  han  umeldt  tilbage  til  sin  tilintetgjorte 
Moder,  sin  fortvivlede  Brud,  sin  Søster  og  en  gammel  Tjener.  Denne 
gamle  krumbøjede  Trofaste,  en  overleveret  Teaterskikkelse,  spiltes  af 
Regnier  med  den  fuldendte  Kunst,  der  er  Naturen  selv,  sat  i  Scene. 
Han  har  skjult  den  hjemvendte  Søn  bag  et  Gardin  af  Frygt  for,  at 
Moderen  ved  det  uventede  Skue  skal  dø  paa  Stedet  af  Glæde.  Søste- 
ren træder  ind.  Nynnende  støver  Tjeneren  af  for  at  hindre  hende  i  at 
nærme  sig  Gardinet;  men  ubevidst  nynner  han  i  sin  Henrykkelse 
stedse  højere,  indtil  han  i  en  Jubelhymne  Tratara-tratara !  svinger  Kosten 
over  sit  Hoved  og  pludseligt  standser,  da  han  opdager,  at  Pigebarnet 
staar  fortabt  i  Forbavselse  og  ikke  véd  hvad  hun*skal  tro.  Ypperligt 
spilte  ogsaa  en  nu  glemt  Skuespillerinde,  Frk.  Dubois,  den  unge  Pige. 
Hendes  Udbrud,  da  hun  pludseligt  ser  Broderen:  Je  n'ai  pas  peur,  val 
blev  sagt  saa  fuglelet  og  lystigt,  at  alle  Folk  omkring  mig  og  jeg  selv 
brast  i  Graad. 

Et  stærkt  Indtryk  gjorde  Théåtre  frangais'  daværende  Direktør, 
Edmond  Thierry,  paa  mig.  Han  forekom  mig  den  fineste  Mand,  jeg  til 
da  havde  truffet,  i  Besiddelse  af  den  gammelfranske  Høflighed,  der 
ellers  syntes  uddød  i  Paris.  En  Samtale  med  ham  var  et  formeligt 
Kursus  i  Dramaturgi,  og  skønt  en  ung  Fremmed  som  jeg  jo  nødven- 
digvis blot  kom  ham  til  Ulejlighed,  lod  han  det  ikke  spore.  Saa  ind- 
taget blev  jeg  i  ham,  at  jeg  næsten  to  Aar  derefter  anførte  nogle  lige- 

gyldige  Ord  af  ham  angaaende  Moliére's  Misanthrope  paa  mine  Fore- 
læsninger til  første  Del  af  Hovedstrømninger  blot  for  den  Fornøjelses 
Skyld  at  nævne  hans  Navn. 

Det  var  desuden  morsomt  at  besøge  ham,  ogsaa  naar  man  blev  af- 
brudt. Thi  Skuespillere  strømmede  ud  og  ind  hos  ham.  En  Dag  styr- 
tede f.  Eks.  Skuespillerinden,  den  dejlige  Agar,  ind  i  Stuen  og  klagede 
sin  Nød,  misfornøjet  som  hun  var  med  den  Kjole,  hun  i  en  ny  Rolle 
skulde  bære.  Hende  saa  jeg  stadigt  igen,  da  Krigen  var  udbrudt;  thi 
det  var  hende,  som  hver  Aften  med  henrivende  Kraft  og  Kunst  sang 
Marseillaisen  fra  Teatrets  Scene. 

Teaterforestillingerne  henrev  mig.  Saaledes  var  jeg  kun  i  mine 
Ynglingeaar  blevet  henrevet  af  Michael  Wiehe  og  Fru  Heiberg,  naar 
de  spillede  sammen  i  Hertz's  Ninon,  Men  Kunstnydelsen  gik  dybere 
her;  thi  Menneskeskildringen  var  anderledes  sand.  De  bedste  Indtryk, 
jeg  medbragte  af  dansk  Kunst,  var  højromantiske:  Michael  Wiehe  som 
Henrik  i  Alferne,  som  Chevalieren  i  Ninon,  som  Mortimer  i  Schillers 
Maria  Stuart.  Men  dette  greb  mig  som  Virkelighedskunst. 

En  Aften  saa  jeg  Ristori  spille  Søvngængerscenen  som  Lady  Mac- 
beth med  gribende  Alvor  og  høj  Virtuositet.  Man  følte  Rædsel  helt  ned 
i  Benpiberne  og  Øjnene  fyldtes  med  Vand  af  Sindsbevægelse  og  Angst. 
Mesterligt  var  det  regelrette  Aandedræt,  der  antydede  Søvnen,  og  de 
stive  Fingre,  naar  hun  vaskede  sine  Hænder  og  lugtede  til  dem  for  at 
spore,  om  der  var  Blod.  Men  Madame  Favart,  der  med  kunstnerisk 
Beherskelse  indordnede  sig  i  en  Helhed,  virkede  uden  al  Virtuositet 
ikke  mindre  stærkt.  Som  Hovedpersonen  i  Feuillets  Julie  var  hun 
Fuldkommenheden  selv;  ved  at  se  hende  var  det  mig,  som  anede  man 
ikke  hjemme  i  Danmark  hvad  kvindelig  Karakterkunst  var.  Hvad  man 
havde  antaget  derfor  (Fru  Heibergs  Kunst  f.  Eks.)  stod  nu  blot  for 
mig  som  en  elegant  og  aandrig  Vedtægt,  der  faldt  i  Mask  ved  Siden 
af  dette. 

Forestillingerne  paa  Théåtre  frangais  varede  dengang  længere  end 
nu.  Man  kunde  paa  én  Aften  se  f.  Eks.  Gozlan's  Storm  i  et  Glas 
Vand,  Augier's  Gabrielle  og  Banville's  Gringoire.  Naar  jeg  havde  set 
Madame  Fa  vart  og  Regnier  i  Gabrielle,  Lafontaine  som  Ludvig  XI, 
hans  Hustru  som  Loyse,  Frk.  Ponsin  som  Nicole  og  den  da  endnu 
helt  unge  og  friske  Coquelin  som  Gringoire,  følte  jeg  det,  som  havde 
jeg  havt  en  af  de  største  og  ædleste  Nydelser  i  Verden.  Jeg  vendte 
hjem,  fortryllet  og  begejstret,  opbygget  som  den  Troende  kommer  fra 
sin  Kirke.  Jeg  kunde  se  Gringoire  en  halv  Snes  Gange  i  Træk  og 
havde  kun  ét  Udtryk  for  hvad  jeg  følte:  Dette  er  helligt. 

Stykket  tiltalte  mig  sikkert  saa  stærkt,  fordi  det  stemmede  bedre 
end  de  andre  med  hvad  der  i  Danmark  gjaldt  for  sand  Poesi.  Men 
Coquelin  var  i  de  tre  Aar,  siden  jeg  saa  ham  sidst,  gaaet  mægtigt  frem 
i  denne  Rolle.  Han  gav  den  nu  en  Særhed,  Inderlighed  og  Ynde,  han 
ikke  før  havde  naaet,  var  overfor  den  barske  Kong  Ludvig  og  den 

sjælfulde  Loyse  saa  fattig,  forsulten  og  syg  og  lystig  og  blød  og  modig 
og  genial  —  at  man  sagde  til  sig  selv:  Den,  der  har  set  dette,  han 
har  levet. 

Ganske  kort  efter  min  Ankomst  —  den  12.  April  1870  —  saa  jeg  for 
første  Gang  Sarah  Bernhardt,  der  da  lige  var  brudt  igennem  paa  Odéon. 
Hun  spil  te  i  George  Sand's  smukke  og  oprørske  Drama  Uautre,  fra 
hvilket  Oldemoderen  i  Bjørnsons  Leonarda  stammer.  Stykket  er  et 
Indlæg  for  Kærlighedens  Frihed  eller  rettere  for  Overbærenhed  med 
Hensyn  til  hvad  der  i  Samfundet  stemples  som  Kærlighedssynd.  Sarah 
Bernhardt  var  den  unge  Pige,  der  i  sin  Uskyld  bedømmer  alle  seede- 
lige  Uregelmæssigheder  med  yderste  Strenghed,  indtil  hendes  Øjne 
aabnes  for  hvorledes  Verden  virkeligt  er  beskaffen.  Hun  er  uden  at 
vide  det  et  Barn  af  brødefuld  Elskov,  og  Faderens  Forbandelse  er  den, 
intet  at  turde  være  for  dette  Barn  —  som  han  lader  opdrage  og  over 
hvilket  han  vaager  —  ikke  at  turde  gøre  sin  Ret  til  dets  Kærlighed 
gældende,  da  han  ellers  vilde  plette  Moderens  Minde.  I  hans  Nær- 
værelse udtaler  den  unge  Pige  da  alle  de  haarde  Ord,  som  Samfundet 
har  for  den,  der  bryder  dets  Love;  hun  kalder  sin  ukendte  Fader  falsk 
og  menedersk.  Alle  berettigede  Indsigelser  og  alle  Fordomme  har 
George  Sand  samlet  i  denne  unge  Piges  Mund,  fordi  de  der  indgyder 
størst  Respekt  og  har  deres  fordelagtigste  Plads.  —  Endnu  har  hendes 
Fader  ikke  røbet  sig.  Da  gaar  det  endelig  op  for  hende,  at  det  er  ham, 
hendes  Velgører,  der  er  hin  anden,  hun  nys  har  fordømt,  og  idet 
Tæppet  falder,  kaster  hun  sig  smeltet  i  hans  Arme. 

Sarah  spilte  denne  Rolle  med  dyb  Blufærdighed,  med  den  for- 
mentlig Forældreløses  Tungsind,  endelig  med  den  unge  Jomfrus  Begej- 
string for  den  strenge  Ret  og  dog  saaledes  at  man  gennem  alt  det 
Kølige,  gennem  det  sjælfulde  Udtryks  Usikkerhed  og  især  gennem 
den  dejlige  og  rige  Stemmeklang  anede  længe  tilbageholdt  Ømhed  og 
Blidhed. 


Den  nye  tyske  Toldtarif. 

Af  H.  P.  Hanssen,  Nørremølle. 

Efter  parlamentariske  Kampe,  som  førtes  med  en  hidtil  i  tyske 
Parlamenter  ukendt  Voldsomhed  og  Lidenskabelighed,  vedtog  den  tyske 
Rigsdag  for  2  Aar  siden  en  ny  Toldlov  og  dermed  Toldtarifen  af  25. 
December  1902.  Loven  betegnede  et  afgjort  Brud  med  den  Capriviske 
Handels-  og  Toldpolitik,  som  har  muliggjort  den  tyske  Industris  væl- 
dige Udvikling  i  de  sidste  12  Aar.  Under  Løsnet:  Landbrugets  Inter- 
esser, fremfor,  alt  vendte  Tyskland  dermed  atter  tilbage  til  den  Bis- 
marckske  Politik  fra  Firserne  med  høj  Told  paa  alle   Landbrugspro- 

dukter  og  dermed  paa  de  vigtigste  Livsfornødenheder.  Da  det  var  Hen- 
sigten at  afslutte  langvarige  Handelstraktater,  blev  det  overladt  til  Kej- 
seren at  bestemme,  naar  den  ny  Toldtarif  skulde  træde  i  Kraft. 

Først  nu  efter  at  Rigskansleren,  Grev  Biilow  den  1 .  Februar  har  fore- 
lagt Rigsdagen  Tysklands  Handelstraktater  med  Rusland,  Østerrig- 
Ungarn,  Italien,  Belgien,  Svejts,  Rumænien  og  Serbien,  er 
man  derfor  i  Stand  til  at  danne  sig  en  Mening  om  de  nye  tyske 
Toldforhold. 

Handelstraktaterne  skal  træde  i  Kraft  den  1.  Marts  1906.  De 
er  alle  afsluttede  for  et  Tidsrum  af  12  Aar.  Rigsdagen  kan  ikke  ændre 
dem,  heller  ikke  godkende  enkelte  og  afvise  andre:  Den  maa  enten 
vedtage  eller  forkaste  alle  syv  Handelstraktater  en  bloc.  Derfor  kan 
Handelstraktaterne  allerede  nu  betragtes  som  vedtagne  i  den  offentlig- 
gjorte Form. 

Toldtarifen  af  25.  December  1902  fastsatte  baade  en  Minimal-  og 
en  Maksimaltold  for  visse  Artiklers  Vedkommende.  Med  Minimaltolden 
betegnedes  den  yderste  Grænse  for,  hvad  der  var  diskutabelt  under 
Forhandlingerne  om  Handelstraktaterne.  Det  viser  sig  nu,  at  Handels- 
traktaternes  Toldsatser  er  trykkede  stærkt  ned  imod  Toldtarifens  Mini- 
maltold,  men  ikke  desto  mindre  forhøjes  Landbrugstolden  meget  be- 
tydeligt. Tolden  paa  Rug  bliver  saaledes  forhøjet  med  43  ^/o,  Tolden 
paa  Hvede  med  57  %,  Tolden  paa  Havre  med  76  ^/o,  Tolden  paa 
Maltbyg  med  100  ^/o,  Tolden  paa  Kvæg  med  100—300  ^/o,  Tolden  paa 
Heste  endog  med  600  7o- 

I  Modsætning  dertil  er  Industritolden  kun  bleven  delvis  og  ret  ube- 
tydelig forhøjet.  Tolden  paa  Jernvarer,  elektriske  Frembringelser,  Læder 
og  Lædervarer  samt  kemiske  Varer  er  bleven  noget  forhøjet.  Tolden 
paa  Træ-,  Ler-  og  Glasvarer  er  i  det  hele  og  store  uforandret  og  Tol- 
den paa  Silke-,  Uld-  og  Bomuldsvarer  er  endog  gennemgaaende  bleven 
nedsat. 

Paa  omstaaende  Tavle  vil  man  finde  Landbrugsprodukterne  og 
de  efter  mit  Skøn  for  Danmarks  Udførsel  vigtigste  industrielle  Frem- 
bringelser opførte  med  den  hidtil  gældende,  den  ny  Toldtarifs  og  den 
fremtidige  ved  Handelstraktaterne  fastsatte  fra  1.  Marts  1906  gældende 
Told. 

For  den  danske  Udførsel  til  Tyskland  er  det  endvidere  af  Betyd- 
ning, at  Cement  bliver  toldfri,  især  da  man  antager,  at  den  ny  store 
Kanal  vil  hæve  Forbruget  stærkt. 

Mens  det  tyske  Landbrug  som  Tavlen  viser  faar  den  af  Agrarerne  liden- 
skabeligt begærede  Beskyttelsestold,  sikkert  i  større  Udstrækning  end 
de  har  ventet,  maa  Eksportindustrien  regne  med  nye  af  den  protektio- 
nistiske Bevægelse  i  Tyskland  fremtvungne  Toldtarifer  i  Rusland, 
Østerrig- Ungarn,  Rumænien  og  Svejts,  som  i  høj  Grad  vil  vanskelig- 
gøre, ja  for  enkelte  Varers  Vedkommende  ligefrem  umuliggøre  Udførslen 
til  disse  Lande. 

Varens  Navn 


Korn  : 


Hidtilværende 
Told  var 


Toldiarifen  af 

a.  Værdi  indtil  1000  M 

b.  Værdi  1000—1200  „   .... 

c.  Værdi  1200—1500  „  . . . . 

d.  Værdi  1500—2500  „  . . . . 

III. 

180,00 

180,00 
180,00 


Mark 
pr.  200  Pd. 

5,00 

5,50 

4,00 
1,30 
5,00 
3,00 
5,75 
1,50 

20,00 

1,00 

10,20 

2,00 

fri 

Mark 
pr.  Stykke 

50,00 
72,00 

75,00 
120,00 

72,00 
120,00 

fri 
20,00 


Kvæg: 


Stude 

Tyre  og  Køer  . 
Kvier  og  Kalve 

Faar 

Svin 


Dyriske  Produkter: 

Kød,  fersk  eller  afkølet 

Fedt 

Smør 

Æg 

Margarine 


Industrivarer: 

Handsker 

Handskelæder 

Porcellain  hvid 

do.        farvet 

Maskiner '.'. . . . 

Jernstøbegods  raat 

do.  bearbejdet .... 


pr.  Stykke 

pr.  200  Pd. 
levende  Vægt 

pr.  200  Pd. 
levende  Vegt 

25,00 

18,00 

8,00 

9.00 

18,00- 

8,00 

3,00 

18,00 

8,00 

0,50 

18,00 

8,00 

5,00 

18,00 

9,00 

Mark 

Mark 

Mark 

pr.  200  Pd. 

pr.  200  Pd. 

pr  200  Pd. 

15-17,00 

45,00 

27,00 

10,00 

12,50 

10,00 

16,00 

30,00 

20,00 

2,00 

6,00 

2,00 

16,00 

30,00 

20,00 

pr.  200  Pd. 

pr.  200  Pd. 

pr.  200  Pd. 

100,00 

200,00 

125,00 

100,00 

150.00 

125,00 

10,00 

14,00 

10,00 

20,00 

30,00 

20,00 

2,50-8,00 

3,00—12,00 

3,00—12,00 

3,00-6,00 

4,50-8,00 

3,50—6,00 

5,00-10,00 

7,00-13,00 

5,50—13,00 

„Det  var  at  Forudse/  sagde  den  aandfulde  Rigskansler,  da  han  an- 
befalede Rigsdagen  Handelstraktaterne,  „at  især  Rusland  vilde  benytte 
denne  Lejlighed  til  at  forhøje  sin  Industritold.  I  de  sidste  25  Aar  har 
den  russiske  Regering  søgt  at  ophjælpe  en  indenlandsk  Industri.  At 
dette  vilde  være  Følgen  af  den  Toldpolitik,  Tyskland  begyndte  i  Fir- 
serne, forudsaa  ingen  klarere  end  den  store  Svingnings  Ophavsmand, 
Fyrst  Bismarck.  Jeg  mindes,  at  da  Bismarck  i  Aarene  1886 — 87  af- 
lagde den  russiske  Udenrigsminister  et  Besøg  i  Franzensbad,  beklagede 
Hr.  V.  Giers  sig  meget  stærkt  over  den  tyske  Agrartolds  Forhøjelse, 
fordi  den  efter  hans  Mening  vilde  skade  Rusland  meget.  „Ne  pleurez 
pas,"  „Græd  ikke,"  svarede  Bismarck,  thi  vor  Agrartold  vil  De  senere 
kunne  takke  for  en  russisk  Industri." 

Med  denne  Anekdote  søgte  Grev  Biilow  at  glide  let  hen  over  Han- 
.  delstraktatemes  svageste  Punkt.  Men  den  faldt  i  daarlig  Jord.  Indu- 
striens Repræsentanter  har  opfattet  den  som  et  karakteristisk  Udtryk 
for  med  hvor  koldt  Blod  ledende  preussiske  og  tyske  Statsmænd  ofrer 
Eksportindustriens  og  dermed  Millioner  Arbejderfamiliers  Interesser, 
naar  det  gælder  om  at  styrke  Junkernes  økonomiske  Eksistensbetingelser 
og  dermed  opretholde  Junkerdømmets  Magt. 

Den  tyske  Eksportindustri  gaar  nu  vanskelige  Tider  i  Møde,  især 
gælder  dette  Jern-  og  Maskinindustrien.  Produktionsomkostningerne  vil 
stige  med  Fordyrelsen  af  Brødet  og  Kødet  og  samtidig  indsnevres  Af- 
sætningsomraadet,  idet  flere  betydningsfulde  Markeder  vil  blive  afspær- 
rede med  høje,  til  Dels  uoverstigelige  Toldmure.  Mange  Fabrikanter  vil 
se  sig  nødsagede  til  at  anlægge  Filialer  hinsides  Grænserne. 

I  en  Kreds  af  liberale  Politikere  traf  jeg,  nogle  Timer  efter,  at  Rigs- 
kansleren havde  holdt  sin  Tale  i  Rigsdagen,  en  fremragende  Repræsen- 
tant for  den  rhinske  Jernindustri.  Denne  Mand  havde  alene  for  sit  Ved- 
kommende i  de  senere  Aar  aarlig  udført  for  henved  5  Millioner  Mark 
Jernvarer  til  Rusland.  Hovedartiklen  var  File,  som  smaa  Fabrikanter 
leverede  til  en  Pris  af  45 — 50  Mark  pr.  100  Kilo.  Paa  denne  Vare 
lægger  Rusland  med  sin  ny,  af  Tyskland  med  den  russiske  Handels- 
traktat  accepterede  Toldtarif,  en  Told  af  ca.  35  Mark  pr.  100  Kilo. 
„Dermed,"  erklærede  vedkommende  Eksportør  bekymret  og  ophidset, 
„maa  al  Eksport  til  Rusland  af  denne  Artikel  ophøre,  og  saaledes  vil 
det  ogsaa  gaa  med  mange  beslægtede  Varebrancher." 

Landbruget  begunstiges  derimod  endvidere  ved  Indførselsforbud  og 
veterinære  Foranstaltninger,  som  yderligere  fordyrer  indførte  Landbrugs- 
produkter. Østerrig-Ungam  maa  kun  indføre  højst  80,000,  Rusland  kun 
højst  130,000  Svin  om  Aaret,  og  denne  Indførsel  er  begrænset  til  Øvre- 
schlesien.  Imod  andre  Lande  er  der  dels  udstedt  Indførselsforbud  mod 
Hornkvæg  og  Svin,  dels  foreskrevet  en  kostbar  Karantæne  for  det  ind- 
førte Kvæg. 

Med  Frankrig,  Nordamerika  og  andre  Stater,  deriblandt  som  bekendt 
ogsaa  Danmark,  har  Tyskland  tidligere  afsluttet  Mestbegunstigelsestrak- 

tater.  De  i  de  afsluttede  Handelstraktater  fastsatte  Toldsatser,  vil  der- 
for gælde  for  hele  Tysklands  Indførsel  og  dermed  bestemme  Priserne 
paa  det  indenlandske  Marked. 

Adskilligt  tyder  paa,  at  der  i  al  Stilhed  føres  Underhandlinger  om 
en  Handelstraktat  med  Nordamerika.  En  Resolution  om  at  opsige  Mest- 
begunstigelsestraktaterne  blev  derimod  forkastet  af  Rigsdagens  Handels- 
traktats  Udvalg,  efter  at  Statsminister  Posadowsky  havde  givet  Udvalget 
fortrolige  Meddelelser. 


Forandringer  paa  Maanens  Overflade« 

Af  Kirstine  Meyer. 


Da  Galilæi  i  Januar  1610  første  Gang  rettede  en  Kikkert  ud  mod  det 
uendelige  Rum  for  at  iagttage  de  fjæme  Kloder,  fik  han  Klarhed  over, 
hvad  Maanens  „Ansigt",  „Manden  i  Maanen*"  betød.  Han  saa  for  sig  et 
Bjergland  paa  Maanens  Overflade  med  Højland,  Sletter  og  Bjergkæder; 
dette  Land  belyses  af  Solens  Straaler,  de  kastes  tilbage,  og  de  af  dem, 
der  naar  Jorden,  gør  da  Maanen  synlig  for  Menneskers  Øjne.  Nu  kaster 
Sletterne  paa  Maanen  delvis  Lyset  mindre  godt  tilbage  end  de  højere  lig- 
gende Dele,  og  derved  kommer  de  mørkere  og  lysere  Partier  frem,  som 
danner  „Ansigtet**,  og  som  enhver  kender,  der  om  end  flygtigt  har  set  paa 
Maanen.  Bjergene  er  dels  formede  som  Kæder  dels  og  hovedsagelig  som 
Ringbjerge  af  en  Form,  som  kendes  fra  Kratere  her  paa  Jorden.  Bjergene 
kaster  skarpe  Skygger  hen  over  det  lavere  liggende  Land,  naar  de  belyses 
skraat  af  Solen. 

Efterhaanden  som  Tiden  gik,  og  man  blev  mere  fortrolig  med  Maanens 
Overflade,  tegnedes  der  Kort  over  den,  og  Bjergene. og  Sletterne  fik  Navne. 
Sletterne  kaldtes  „Have**,  en  Betegnelse,  der  er  bibeholdt,  skønt  det  vides, 
at  der  ingen  Vand  er  paa  dem.  Bjergene  fik  Navn  eftpr^  Bjergkæder  paa 
Jorden  eller  opkaldtes  efter  berømte  Mænd.  Det  er  ikke  vanskeligt  at  faa 
Maanebjerge  at  se;  selv  med  en  Kikkert,  der  kun  forstørrer  6  å  7  Gange, 
ses  de  meget  kønt,  bedst  omkring  første  og  sidste  Kvarter,  hvor  kun  Halv- 
delen af  Maanen  er  belyst.  Et  Par  af  de  Bjerge,  der  omtales  i  det  føl- 
gende, ses  da  tydeligt.  „Plato"  er  et  stort  Ringbjerg,  som  lidt  efter  1ste 
Kvarter  ses  paa  Grænsen  mellem  den  lyse  og  den  mørke  Del,  lige  paa 
Randen  langt  mod  Nord;  Eratosthenes  er  et  mindre  Krater,  der  ses  lidt 
over  Midten  ragende  lidt  op  ude  paa  den  endnu  mørke  Side  af  Maanen, 
Bjergkæden  Apennineme  gaar  fra  Eratoshenes  skraat  opad  tilhøjre. 

I  tidligere  Tid  tegnede  man  Maanekortene,  idet  man  ud  fra  enkelte 
særlig  tydelige  Punkter  ved  Maaling  med  Kikkerten  bestemte  Beliggen- 
heder af  andre  fremtrædende  Dele  paa  Maaneoverfladen  saaledes,  at  hver 
paa  Tegningen  fik  en  Plads  i  Forhold  til  de  først  valgte,  som  svarede 
ganske  til  den,  man  saa  i  Kikkerten.  I  den  nyeste  Tid  fremstiller  man 
Maanekortene  I  ved  Fotografiens  Hjælp.  Særlig  Lickobservatoriet  paa  Mount 
Hamilton  ved  den  californiske  Havbugt  og   Harvard  Universitetets  Obser- 

vatorium  samt  Pariserobservatoriet  har  fremstillet  mange  og  udmærkede 
Maanekort  paa  denne  Maade;  særlig  har  Professor  Pickering  ved  Harvard 
Observatoriet  underkastet  Maanen  et  grundigt  fotografisk  Studium  i  de  sidste 
Aar  og  har  naaet  interessante  Resultater,  som  han  har  fremsat  i  et  stort 
Værk  „The  moon"  med  talrige  Gengivelser  af  hans  Fotografier. 

Et  af  de  Spørgsmaal  Astronomien  vedrørende,  som  interesserer  Almen- 
heden mest,  er:  hvorledes  er  de  Kloders  Overflade,  vi  ser,  er  der  Mulig- 
hed for,  at  Liv  kan  eksistere  paa  dem  ?  Medens  man  ved  forholdsvis  god  Be- 
sked med  de  selvlysende  Legemer,  Solene,  hvor  intet  Liv  vel  er  muligt  paa  Grund 
af  den  høje  Temperatur,  er  det  vanskeligt  at  faa  noget  at  vide  i  denne  Hen- 
seende om  de  mørke  Kloder,  om  Planeterne  og  deres  Biplaneter,  og  dog 
er  det  netop  her,  at  man  saa  grumme  gærne  vilde  vide  noget,  fordi  For- 
holdene paa  disse  Kloder  kan  antages  at  frembyde  en  Del  Lighed  med 
Forholdene  paa  vor  Jord.  Da  man  for  en  Del  Aar  siden  opdagede,  at  der 
skete  regelmæssige  Forandringer  paa  Planeten  Mars,  skiftende  med  Aars- 
tideme  deroppe,  vakte  det  en  uhyre  Opsigt,  fordi  Forandringer  kan  antyde 
en  Mulighed  for  Liv;  Interesse  af  denne  Art  har  Maanen  ikke  vakt.  Den 
staar  for  den  almindelige  Bevidsthed  som  en  Klode,  hvor  alt  er  stivnet, 
hvor  ingen  Forandring  foregaar;  men  hvor  Forandringer  er  ophørt,  er  Liv 
umuligt.  Ganske  vist  er  denne  Anskuelse  nærmest  den  populære;  de  egent- 
Selenografer  —  de  der  særlig  studerer  Maanen  —  har  fra  gammel  Tid 
udtalt  sig  mindre  absolut,  om  dens  fuldkomne  Uforanderlighed;  der  synes 
nu  med  Pickerings  Iagttagelser  at  komme  noget  nyt  frem  paa  dette  Punkt. 

Alle  Iagttagere  er  enige  om,  at  Maanen  kun  har  et  ganske  tyndt  Lag 
Luft  omkring  sig.  Hvis  Maanen  var  omgivet  af  et  Luftlag  som  Jordens, 
vilde  det  paa  mange  Maader  mærkes  ved  Iagttagelser  her  fra  Jorden ;  det 
maatte  ses  ved  Solformørkelsestider  som  en  Glorie  om  den  mørke  Maane, 
det  vilde  mærkes,  naar  Maanen  glider  mellem  Øjet  og  en  Stjerne,  det 
vilde  gøre  Bjergenes  Skygger  paa  Maanesletteme  langt  mindre  skarpe,  end 
vi  ser  dem.  Denne  Maanens  tynde  Atmæsfære  eller  Mangel  paa  Atmosfære 
gør  det  forholdsvis  let  at  se  Enkeltheder  paa  Overfladen,  men  saalænge 
Øjet  var  ene  om  at  gøre  Iagttagelserne,  maatte  de  mulige  Forandringer 
være  særlig  fremtrædende  for  at  gaa  op  for  Bevidstheden,  og  Forandringer, 
der  stadig  gentager  sig,'  vil  ikke  let  opdages  af  Øjet,  der  kun  kort  Tid  ad 
Gangen  ser  paa  Maanen.  Den  fotografiske  Plade  kan  langt  bedre  vise 
mindre  ForandringeK  Den  optager  uden  at  trættes  samtidig  en  Mængde 
Enkeltheder,  disse  Enkeltheder  kan  da  i  Ro  og  Mag  undersøges  bagefter, 
og  ved  Sammenligning  med  Genere  Fotografier  af  samme  Egn  kan  For- 
andringer langt  lettere  opdages.  Pickering  mener  gennem  sine  Maane- 
fotografier  at  kunne  konstatere  3  Arter  af  Forandringer  paa  Maanen,  vul- 
kanske Forandringer,  saadanne,  der  skyldes  Rimfrost  og  andre,  der  skyldes 
Vegetation. 

Som  Eksempel  paa  de  første  anfører  han,  hvad  der  er  set  i  Egnen 
omkring  Plato,  som  er  særlig  omhyggelig  undersøgt.  Denne  Egn  er  meget 
rig  paa  mindre  Kratere;  den  er  gentagne  Gange  bleven  kortlagt  omtrent 
med  1 1  Aars  Mellemrum  siden  1 870.  Som  Udgangspunkt  for  Kortlægningen 
i  dette  Aar  valgtes  fire  meget  tydelige  Kratere.  Et  af  disse  er  nu  ikke 
mere  synligt  med  de  største  Kikkerter  og  under  de  bedste  atmosfæriske 
Betingelser.  Et  Krater,  deri  1 870  var  lille,  var  meget  tydeligt  i  1881  og  er  nu 
helt  forsvundet,  mens  der  paa  dets  Plads  er  en  lang  Banke,  der  er  over- 
ordentlig let  at  se,  og  som  derfor  umuligt  liiinde  h^V6  'iiridgåket  tidligere 
Iagttageres  Opmærksomhed,  hvis  den  havde  været  der  før.  — 

Den  anden  Gruppe  af  Forandringer  skulde  altsaa  skyldes  Rimfrost.  Det  lyder 
ganske  forbavsende,  da  det  er  en  Ting  alle  er  enige  om,  at  der  ingen  Vand  findes 
paa  Maanen,  og  hvorledes  kan  der  være  Rimfrost,  hvor  der  ingen  Vand 
er?  Sagen  kan  dog  nok  være  mulig  alligevel.  Fordi  der  ikke  er  Vand  paa 
Maaneoverfladen,  kan  der  godt  være  Vand  i  dybere  liggende  Lag.  Picke- 
ring  henviser  til  Forhold  her  paa  Jorden  for  at  forsvare  sin  Mening.  Ved 
Udbrud  af  jordiske  Vulkaner  kastes  der  altid  en  Masse  Vanddamp  ud  i 
Luften;  det  kan  være  Millioner  og  atter  Millioner  af  Pund.  Geologerne 
mener  ikke,  at  dette  Vand  er  sunket  ned  i  Vulkanerne  udefra,  men  an- 
tager snarere,  at  det  har  været  i  Mineralerne  i  Jordbunden  og  er  bleven 
frit  ved  den  stærke  Ophedning.  Naar  dette  Vand  i  Form  af  Dampe  kommer 
ud  i  Jordens  Atmosfære,  fortættes  det  og  bindes  ved  Jordens  Tiltrækning 
til  dens  Overflade  som  Vand.  Jorden  er  stor  og  massiv  nok  til  at  holde 
Vandet  hos  sig  i  Oceanerne.  Nu  er  det  rimeligt  at  antage,  at  Maanen 
en  Gang  er  udskilt  fra  Jorden;  dens  Bjergarter  er  vel  da  i  Hovedsagen 
af  samme  Art  som  Jordens  og  ogsaa  ved  dens  vulkanske  Udbrud  vil  Dampe 
kunne  spredes  i  det  meget  tynde  Lag  Luft,  som  Maanen  fik  Lov  at  be- 
holde, da  den  skiltes  fra  den  store  Jord.  Maanen  er  imidlertid  for  lille  til 
at  fængsle  Vandet  som  Have  paa  sin  Overflade;  dens  Tiltrækning  er  ikke 
stor  nok.  Hovedmassen  af  Vanddampen  flygter  for  den.  En  Del  vil  den 
kunne  fastholde,  men  denne  vil  ikke  som  her  paa  Jorden  ved  Kulden  for- 
tættes til  Vanddamp  men  til  Isnaale;  det  sker  nemlig  altid,  naar  Vanddamp 
fortættes  et  Sted,  hvor  der  er  meget  lidt  Luft  til  at  trykke  paa  den.  Disse 
Isnaale  kan  da  hefte  sig  paa  Maanens  Overflade  som  Rimfrost.  Da  Picke- 
ring  nu  rundt  omkring  paa  Maaneoverfladen  har  opdaget  hvide  Pletter,  som 
svinder  i  Størrelse  under  Solens  Straaler,  mens  Stedet,  hvor  de  findes, 
faar  Morgen  ombyttet  med  Middag,  og  som  igen  vokser  i  Størrelse,  naar 
Solen  daler  for  Stedet,  og  det  lakker  mod  Aften,  har  han  ikke  kunnet 
tænke  sig  anden  Forklaring,  end  at  de  hvide  Pletter  skyldes  Rimfrost,  der 
fordamper,  naar  den  beskinnes  af  Solen  og  dannes  igen,  naar  Natten  kom- 
mer; han  bemærker,  at  han  kender  i  hvert  Fald  intet  Mineral,  som  Solen 
har  den  Indflydelse  paa,  som  han  her  ser  for  sine  Øjne.  Han  har  saaledes 
opdaget  en  hvid  Plet  i  Krateret  Eratosthenes  som  ved  Solopgang  er  en 
Mil  lang,  som  ved  Stedets  Middag  er  delt  i  to  smaa  Pletter,  og  som  hen- 
imod  Solnedgang  er  vokset  til  sin  oprindelige  Størrelse.  Her  maa  erindres, 
at  Maanedagen  er  meget  lang;  et  Sted  paa  Maanen  har  Dag  i  14  Jord- 
døgn og  Nat  i  lige  saa  lang  Tid.  Naar  Maanen  er  i  første  Kvarter  begyn- 
der f.  Eks.  Dagen  for  de  Steder,  der  ligger  paa  Grænsen  mellem  den  lyse 
og  den  mørke  Halvdel.  Derefter  vil  Solen  stige  paa  Himlen  for  disse 
Steder,  og  ved  Fuldmaanetid  har  de  Middag  —  altsaa  en  Uge  efter,  at 
Solen  stod  op  for  dem;  ved  sidste  Kvarters  Maane  har  de  Aften;  da  vil 
Solen  ses  at  gaa  ned  derfra,  og  den  14  Døgn  lange  Maanenat  begynder 
for  disse  Steder ;  den  samme  Veksling  sker  ogsaa  for  andre  Steder.  Maane- 
dagen er  brændende  hed,  fordi  Solen  er  saa  længe  oppe,  og  fordi  dens 
Straaler  ikke  dæmpes  af  Skyer  eller  tæt  Atmosfære,  som  her  paa  Jorden ; 
til  Gengæld  er  den  lange  Maanenat  biiterlig  kold.  Hvis  der  altsaa  flndes 
noget  paa  Maanen,  som  kan  forandres  ved  Solstraalernes  Hjælp,  er  der  rig 
Lejlighed  til,  at  Forandringen  kan  ske  og  jo  ogsaa  lang  Tid  til  at  iagttage 
dem  fra  Jorden.  Forandringerne  i  de  hvide  Pletter  skal  der  en  god  stor 
Kikkert  til  at  opdage  og  tillige  klar  og  rolig  Luft  her  paa  Jorden ;  Pletterne 
er  nemlig  ikke  store. 

Den  3die  Art  af  Forandringer  skal  være  lettere  at  se.    Egnen  omkring 

Eraiosthenes  er  neje  un- 
dersøgt i  denne  Hen- 
seende, og  de  to  hossCaa- 
ende  Fotografier  viser, 
hvori  Forandringerne 
bestaar.  Fotografierne 
er  tagne  saaledes,  at  32 
engelske  Mil  paa  Maanen 
svarer  til  en  Tomme  paa 
Fotografiet.  Billederne 
Forestiller  den  samme 
Egn  2  Dage  efter  Sol- 
opgang og  7  Dage  der- 
efter, altsaa  ved  Mid- 
dagstid for  Egnen.  Ved 
Solopgangen  har  JHaane- 
grunden  et  lyst,  graaligt 
Udseende;  naar  Solens 
Straaler  faar  mere  Magt, 
viser  der  sig  store  mørke 
Pletter  paa  den,  som 
igen  viskes  ud,  naar 
Solen  daler.  Paa  de  to 
Billeder  ses  det  jo  tyde- 
ligt nok,  at  der  er  større 
mørke  Pletter  paa  Mid- 
dagsbilledet  end  paa 
Morgenbilledet.  Picke- 
ring  siger  herom:  ,Da 
disse  mørke  Arealerikke 
kan  være  Skygger,  synes 
vor  eneste  Udvej  For  en 
Forklaring  at  være  den, 
at  vi  her  har  at  gøre 
med  en  virkelig  Foran- 
dring i  Karaktef  og  Lys- 
styrke af  Maaneover- 
fladen.  Da  vi  ikke 
kender  noget  Mineral, 
som  gradvis  bliver  mør- 
kere, naar  Solen  skinner 
paa  det  og  senere  igen 
bliver  lysere,  saa  synes 
vor  eneste  Udvej  at  være 
at  gætte  paa  Vegetation.  MiddiR. 

I  alle  Tilfælde  har  ingen 

—  saavidt  mig  bekendt  —  kunnet  foreslaa  nogen  anden  Forklaring  af 
disse  Kendsgerninger."  Selv  om  man  nu  maa  sige,  at  det  ikke  er  noget 
stærkt  Forsvar  For  en  Forklaring,  at  ingen  har  kunnet  foreslaa  en  anden, 
saa  maa  man  dog  indrømme,  at  det  er  en  ny  og  dristig  Tanke,  at  der 
virkelig  skulde  vise  sig  Planteliv  paa  Maanens  Overflade.  Pickering  sager 
at  give   Grunde   for  Tankens  Mulighed.    Han   indser  jo,   at  han  straks  vil 

blive  mødt  med  den  Indvending,  at  ingen  Plante  kan  gro  uden  Vand,  og 
Vand  er  der  jo  ikke  paa  Maanen,  kun  naar  det  kommer  højt  en  ringe 
Mængde  Vanddamp;  men  han  siger,  at.  fordi  der  ingen  Vand  kan  eksistere 
paa  Maanens  Overflade,  kan  der  godt  være  Vand  i  lidt  dybere  Lag,  hvor  det 
holdes  tilbage  i  Porer,  hvorfra  Planterødder  kan  suge  det  op  og  drage 
Næring  deraf,  ligesom  her  paa  Jorden  Stueplanterne  kun  faar  Vand  fra 
Jordbunden,  ikke  i  Form  af  Nedbør.  Maanedagen  og  Natten  spiller  da 
for  denne  Plantevækst  samme  Rolle  som  Sommeren  og  Vinteren  For 
Planterne  her  paa  Jorden.  Hvor  vidt  denne  Hypothese  kan  opretholdes, 
eller  om  en  bedre  kan  findes,  vil  Fremtiden  vise.  Den  er  dog  værd  at  lægge 
Mærke  til,  da  en  saa  anset  Mand  som  Pickering  fremsætter  den. 


Afhold  eller  Maadehold? 

Af  Gottlieb  Poulsen, 
(I  Anl.  af  Dr.  Johannes  Torrilds  Artikel). 


Om  Maalet:  Folkets  Ædruelighed,  dets  Afalkoholisering,  Fjærnelsen  af 
Alkoholismen,  er  vi  enige.  Kampen  mod  Alkoholismen  er  lig  en  energisk 
Kamp  mod  Alkoholen;  for  saa  vidt  som  Afholdenhed  er  det  bedste  Middel 
i  denne  Kamp.  Kan  Maadehold  føre  til  Maalet,  da  er  det  jo  udmærket. 
Men  de  historiske  Kendsgerninger  synes  at  modbevise  dette.  Lad  mig  sige 
det  straks:  I  denne  Kamp  bør  Forkæmperne  være  afholdende,  ikke  maade- 
holdende.  Almindelige  Mennesker  kan  maaske  nøjes  med  at  være  maade- 
holdende,  visse  Klasser  af  Befolkningen  derimod  ikke.  Læger  sikkert  ikke, 
da  de  altid  bør  være  blandt  Forkæmperne.  Af  en  Jurist  fordrer  man  en 
større  Retfærdighedssans,  af  en  Læge  en  vaagen  hygiejnisk  Sans,  og  at 
hans  personlige  Liv  svarer  saa  nogenlunde  til  hans  Teorier. 

Kan  Ædruelighedstanken  fremmes  eller  genneimføres  ved  Maadehold, 
ved  at  man  f.  Eks.  organiserer  Maadeholdsforeninger,  saa  var  jo  alt  naaet. 
Men  saadanne  Maadeholdsforeninger  maatte  i  Virkeligheden  blive  lig  de 
nuværende  „Afholds" foreninger  (Flertallet  af  dem).  Hvis  man  grundede  en 
Maadeholdsforening  paa  30 — 40  Gram  abs.  Alkohol  daglig,  da  blev  det  til 
en  Alkoholistforening.  Thi  40  Gram  abs.  Alkohol  daglig  sætter  vedkom- 
mende Individ  paa  et  lavere  aandeligt  Trin,  og  ved  en  kronisk  Alkoholist 
maa  man  forstaa :  en  Person,  som  —  paa  Grund  af  Alkoholpaavirkning  — 
frernbyder  en  kendelig  sygelig  Forandring  af  ét  eller  flere  Organer  eller 
en  Forstyrrelse  af  deres  Livsytringer. 

Om  intet  Menneske  nød  ud  over  det  af  Dr.  T.  anbefalede  daglige 
Kvantum:  1  Bajer  (15  Gram  Alkoh.)  eller  2  Glas  Rødvin  (10  Gram  Alk.) 
plus  lidt  mere  ved  festlige  Lejligheder  (som  ikke  gik  for  tit  paa),  med  Til- 
bageholdenhed overfor  destillerede  Drikke,  ja  da  var  alt  saare  godt  i  For- 
hold til  de  hefskende  Forhold. 

Om  alle  kun  nød  5  Gram  absol.  Alkohol  et  Par  Gange  daglig  i  for- 
tyndet Tilstand  (det  er  ikke  Afhold,  men  Maadehold),  da  var  Alkohol- 
spørgsmaalqt  løst, 

Om  vi  alle  helt  afskaffede  Alkohol  som  Nydelsesmiddel,  altsaa  alle  blev 
fuldstændigt  totalafholdende,  det  var  det  bedste. 

Jeg  deler  ikke  Dr.  T.'s  mistrøstige  Syn  paa  de  højere  Lags  Samfunds- 
følelse. Lad  det  blive  bekendt  for  disse  Lag,  hvilket  Samfundsonde 
Alkoholen  er,  det  skal  nok  virke,  mange  vil  da  vise  sig  at  være  saa  ideale, 
at  de  alene  for  Samfundets  Skyld  bliver  Alkoholmodstandere.  Men  Sagen 
er:  de  højere  Lag  er  mindst  lige  saa  uvidende  om  Alkoholens  Skadevirk- 
ning paa  Samfundet  som  de  lavere,  det  er  simpelthen  Oplysning  ang.  dette 
Kapitel,  det  skorter  paa.  Det  er  ogsaa  Ukendskab  til  Alkoholens  Virkning 
paa  Organismen,  som  bærer  Hovedskylden  for,  at  Afholdsspørgsmaalet 
endnu  ikke  er  naaet  op  til  de  højere  Lag,  først  nu  er  i  Begreb  med  det, 
nu  da  Lægerne  begynder  at  tage  sig  af  Spørgsmaalet.  Thi  ogsaa  blandt 
Læger  har  der  været  en  vis  Ukendskab  til  dette  Spørgsmaal  og  en  ret 
grovkomet  og  ligegyldig  Gaaen-uden-om  det. 

Ja,  Afholdssagen  er  først  og  fremmest  „en  hygiejnisk  Bevægelse",  det 
var  sande  Ord  —  „en  hygiejnisk  Bevægelse,  der  har  Bud  til  os  alle". 
Det  vigtigste  Punkt  af  Alkoholspørgsmaalets  mange  Sider  er  absolut: 
Lægevidenskabens  Stilling  til  Alkoholen,  hvorledes  „den  hellige 
Videnskab,  den  allermest  splinternye,  moderne  Videnskab"  stiller  sig  over  for 
Alkoholen.  Jeg  maa  tillade  mig  at  henvise,  hvad  Enkeltheder  angaar,  til  min 
Afhandling  om  dette  Æmne*),  men  skal  her  anføre  de  i  denne  Sammen- 
hæng betydningsfuldeste  Resultater  og  Slutninger: 

Alkohol  har  i  s  maa  (koncentrerede)  Doser  vigtige  stimulerende  Virkninger,  som 
undertiden  kan  være  gavnlige.  Alkoholens  Hovedvirkning  er  derimod  narkotisk, 
lammende.  Denne  Virkning  —  som  næsten  altid  er  skadelig  —  dækkes  ved  de  smaa 
Doser  noget  af  den  stimulerende,  er  derimod  eneraadende  ved  de  store.  80  Gram  Al- 
kohol daglig  giver  kronisk  Alkoholisme,  40  Gram  daglig  sætter  en  paa  et  lavere  aande- 
ligt  Trin.  Selv  saa  ringe  en  Dosis  som  7V«— 10  Gram  virker  lammende  paa  Nerve- 
systemet; alene  heraf  fremgaar,  at  Alkohol  er  en  Gift  for  Organismen  (idet  vi  ved  en 
Gift  forstaar:  et  Stof,  som  i  en  forholdsvis  ringe  Mængde  paa  Grund  af  sinb 
fj^sisk-kemiske  Egenskaber  virker  skadeligt  paa  ét  eller  flere  af  Legemets  Organer,  som 
Regel  ved  at  det  optages  i  Blodet  og  med  dette  føres  rundt  til  Organerne).  Alkohol  er 
en  Protoplasmagift  (o:  Gift  for  Cellernes  Grundstof),  en  Cellegift,  og  den  degenererer 
Organerne  efterhaanden.  Modtagelighed  og  Tilvænning  er  dog  meget  forskellig  hos  de 
forskellige  Mennesker,  dette  gælder  saavel  hele  Oi^anismen  som  de  enkelte  Oi^aner. 
Den  sunde  Organisme  behøver  ikke  den  stimulerende  Virkning,  som  Alkohol  kan 
afgive  paa  visse  Omraader.  Hverken  nogen  Forøgelse  af  Kirtlernes  Virksomhed  eller 
af  Aandedrættet  eller  af  Hjærtearbejdet  (en  saadan  Forøgelse  kan  nemlig  smaa  Por- 
tioner Alkohol  fremkalde)  kan  anses  for  gavnlig  for  den  sunde  Organisme.  Den  helt 
normale  Organisme  behøver  naturligvis  heller  ikke  i  et  givet  Øjeblik  at  forbedre  sin 
aandelige  Ydelse  (borttage  den  hæmmende  kritiske  Understrøm)  ved  en  ringe  Mængde 
Alkohol;  men  en  saadan  lejlighedsvis  Anvendelse  har  ganske  vist  sin  Berettigelse, 
det  samme  gælder  den  stimulerende  Indflydelse  paa  Muskelarbejdet  under  visse  Om- 
stændigheder, naar  Trætheden  ikke  kan  udjævnes  ved  Hvile.  Men  i  øvrigt  er  Alkoholen 
et  meget  farligt  Stof,  som  Næringsmiddel  er  den  aldeles  uanvendelig,  da  dens  Gift- 
virkning fremtræder  ved  forholdsvis  smaa  Doser,  og  under  Henblik  paa  den  udtalte 
skadelige  Paavirkning  af  Nervesystemet  selv  ved  mindre  Doser  falder  Forsvaret  for 
Alkohol  som  muligt  appetitvækkende  og  fordøj elsesbefordrende  Middel  og  lignende 
fuldstændigt  bort.  Alkohol  egner  sig  sikkert  ikke  til  at  være  et  dagligt  diætetisk  Middel. 
Man  kan  ganske  vist  ikke  bevise  de  ganske  smaa  Dosers  absolute  Skadelighed;  men 
det  er  paa  Forhaand  urimeligt  at  antage,  at  et  Stof  som  Alkohol  med  saa  utvivlsomt 
giftige  Egenskaber,  og  som  ikke  har  nogetsomhelst  med  den  normale  dyriske  Organis- 
mes daglige  Behov  at  gøre,  at  et  saadant  Stof  skulde  kunne  nydes  uden  Skade  selv  i 
smaa  Doser,  naar  Talen  da  ikke  er  om  rent  homøopatiske  Doser.  Det  ligger  nærmere 
at  antage,  at  det  bunder  i  vor  mangelfulde  videnskabelige  Erkendelse,  naar  vi  endnu 

*)  Alkohols  Indflydelse  paa  Organismen.  Studier  over  Alkoholens  fysio- 
logiske og  almindelige  patologiske  Virkning  og  om  dens  Rolle  som  Aarsag  til  Syg- 
dom, Død  og  Degeneration.  1903.  333  Sider.  (Omtalt  her  i  Tidsskriftet  Va  04,  S.  570) 

ikke  kan  paavise  de  ganske  smaa  Dosers  Skadelighed.  Skulde  man  derfor  give  Svar 
paa  Spørgsmaalet :  om  Alkohol  tør  nydes  daglig  og  i  hvilken  Mængde,  da  maatte  det 
altsaa  lyde :  selv  om  vi  maaske  endnu  ikke  er  videnskabeligt  berettigede  til  at  erklære 
ganske  smaa  Mængder  Alkohol  for  skadelige  (teoretisk  maa  de  være  det),  da  maa  man 
i  alt  Fald  ned  paa  meget  smaa  Doser  —  saadant  noget  som  5  Gram  i  den  enkelte 
Dosis  ~  for  at  være  indenfor  det  tilladeliges  Grænser.  Dette  er  Maximum,  som  i  det 
daglige  Liv  ikke  maa  overskrides,  om  man  vil  undgaa  øjensynlige  ska<tplige  Virkninger. 
Som  den  praktiske  Slutning  maa  fastholdes,  at  vil  et  Menneske  ikke  fuldstændigt 
afholde  sig  fra  alkoholiske  Drikke  til  daglig  Brug,  da  kan  det  maaske  være  tillade- 
ligt at  nyde  c.  5  Gram  abs.  Alkohol  i  fortyndet  Tilstand  et  Par  Gange  om  Dagen.  Saa 
er  man  maaske  paa  den  rigtige  Side.  Om  man  saa  ved  enkelte  Lejligheder 
mener  at  se  sin  Fordel  ved  at  benytte  noget  større  Doser,  da  er  der  naturligvis  ikke 
andet  at  sige  dertil  end,  at  man  maa  være  klar  over,  at  man  maaske  ikke  gør  det  helt 
ustraffet:  til  den  opnaaede  Nydelse  maa  der  antagelig  svare  et  Slid  paa  Organismen, 
Virkningen  kan  ikke  tænkes  at  gaa  helt  sporløst  hen,  i  alt  Fald  ikke  ved  jævnlig  Gen- 
tagelse, hvad  enten  man  har  benyttet  Alkoholen  for  at  blive  glad  i  en  selskabelig  Kreds 
og  blive  Storhjæmens  dæmpende  Indflydelse  kvit  for  en  Tid,  eller  man  har  lammet 
sine  Ulystfomemmelser  ved  et  Slags  Selvbedrag,  ikke  adlydt  Sikkerhedsventilernes  Vink 

—  styrket  sig,  varmet  sig,  brudt  Sorgen,  døvet  Hjæmens  Uro  —  hvilket  ofte  kan  synes 
meget  attraaværdigt,  men  altid  kun  sker  paa  Bekosming  af,  hvad  der  virkeligt  er  Or- 
ganismen til  Gode,  naar  Talen  da  er  om  et  ellers  sundt  og  normalt  Individ. 

Jeg  har  endelig  paa  Grundlag  af  mine  Studier  over  Alkoholen  ment  mig  berettiget 
til  at  opstille  følgende  „koncentrerede **  Konklusion  over  den  moderne  Lægeviden- 
skabs Syn  paa  Alkoholen: 

Alkoholen  har  —  som  et  hovedsagelig  narkotisk  virkende  Stof,  hvis  lammende 
Virkninger  fremtræder  ogsaa  ved  smaa  Doser  —  aldeles  ingen  Existens-Berettigelse  som 
dagligt  anvendt  Nydelsesmiddel  eller  som  diætetisk  Middel;  de  Doser,  man  praktisk 
bruger  i  det  daglige  Liv,  maa  absolut  virke  skadeligt  paa  Organismen.  De  ganske  smaa 
Dosers  stimulerende  Virkning  har  det  sunde,  normale  Menneske  ingen  Brug  for.  Saa- 
danne  smaa  Doser  (c.  5  Gram)  kan  maaske  nydes  et  Par  Gange  daglig  uden  Skade, 
man  kan  i  alt  Fald  (endnu)  ikke  bevise  det  modsatte.  Men  i  alle  Tilfælde  er  Alkohol 
kun  at  betragte  som  et  Nydelsesmiddel,  der  meget  godt  kan  undværes.  Som  nor- 
malt Næringsmiddel  falder  Alkoholen  fuldstændigt  til  Jorden  paa  Grund  af  de  gif- 
tige Bivirkninger.  Da  Anvendelsen  af  Alkohol  som  Nydelsesmiddel  dels  lægger  Grun- 
den til  og  dels  medvirker  til  at  fremkalde  mange  Sygdomme  og  sygelige  Tilstande 
paa  snart  sagt  alle  de  forskellige  Organers  Omraade  og  i  en  langt  højere  Grad,  end 
man  i  Almindelighed  er  tilbøjelig  til  at  tro,  da  den  navnlig  afstedkommer  Sygdomme  i 
Nervesystemet  og  er  en  af  de  vigtigste  Aarsagsfaktorer  ved  Sindssyge,  ligesom 
den  har  en  mægtig  Part  i  Forbrydelsers  Opstaaen,  og  da  den  ikke  alene  forøger 
Dødeligheden  i  en  hidtil  uanet  Grad,  men  ogsaa  bidrager  stærkt  til  Racens  De- 
generation, er  der  al  mulig  Grund  til  —  fra  et  rent  lægevidenskabeligt  Standpunkt 

—  at  skride  ind  mod  Anvendelsen  af  Alkohol  i  det  daglige  Liv.  Alkohol  bør  kun  være 
et  Lægemiddel. 

At  Alkohol  er  en  Gift,  tør  vel  ingen  benægte,  lige  saa  lidt,  at  vi  helst 
bør  undgaa  at  fylde  os  med  Gifte,  saa  vidt  det  staar  i  vor  Magt.  Et  Stof, 
som  lammer  Nervesystemet  i  en  Dosis  af  7^/^ — 10  Gram  er  selvfølgelig  en 
Gift.  Forsøg  over  Sansernes  Paavirkning  af  Alkohol  har  vist  en  Nedsæt- 
telse af  visse  Sansers  Skarphed  efter  en  Dosis  paa  4 — 8  Gram.  Altsaa  der 
er  allerede  pillet  ved  de  5  Gram  et  Par  Gange  daglig.  Jeg  mener  som  Dr. 
T.,  at  det  vilde  være  et  mærkeligt  Giftstof,  som  man  kunde  nyde  4000 
Gram  af  om  Aaret  uden  Skade.  Men  jeg  mener  i  Modsætning  til  ham,  at 
det  kan  man  heller  ikke,  og  derfor  skal  man  lade  være  med  det.  Vi  kan 
blot  ikke  bevise  det  med  Eksperimenter  endnu;  men  vi  (jeg  i  alt  Fald) 
er  overbeviste  om  det.  De  mange  smaa  daglige  Slid  paa  Organismen, 
som  svarer  til  dennes  Arbejde  for  at  borteliminere  hver  Dag  10  Gram 
Alkohol,  vil  opsummere  sig  og  give  en  sygelig  Tilstand  i  Aarenes  Løb. 

Afhold  Totalafhold  er  selvfølgelig  det  bedste :  „ikke  en  Draabe  Alkohol!*' 
I  denne  Forstand  er  kun  de  internationale  Goodtemplarer  Afholdsmænd, 
alle  andre  „Afholdsmænd"  er  kun  Maadeholdsmænd,  og  det  er  undertiden 
kun  saa  som  saa  med  Maadeholdet,   idet   man  ved  Maadehold  efter  viden* 


r; 


Afhold  eller  Maadehold  671 

skabelige  Fordringer  mindst  bør  forstaa,  at  de  10  Gram  om  Dagen  aldeles 
ikke  maa  overskrides,  d.  v.  s.  at  man  ikke  en  Gang  maa  drikke  2  Flasker 
skattefrit  Øl  om  Dagen  (en  Kroneøl  eller  en  anden  moderne  skattefri  = 
6  å  7  Gram  abs.  Alk.,  1  Bajer  =  15  Gram,  1  lille  Glas  Rødvin  (10  7o)  = 
5  Gram).  Vil  et  Menneske  ikke  være  totalafholdende,  vil  han  „have  Lov 
til"  at  nyde  „Alkoholens  Glæder"  indenfor  det  „tilladeliges"  Grænser  o: 
indenfor  den  Ramme,  som  Videnskaben  foreløbigt  har  afstukket,  da  kan 
han  fornøje  sig  med:  1  Pot  Hvidtøl  (1  ^/q)  eller  lidt  over  V2  ^^^  Kroneøl 
ell.  skattefrit  Karlsberg  =  l^g  Halvflaske  eller  2  Glas  Rødvin  (å  50 
Gram)  eller  1  Glas  Hedvin  (20%)  å  50  Gram  eller  1  Snaps  Brændevin. 
Man  kan  i  Øjeblikket  ikke  staa  op  og  sige:  det  er  bevist,  at  det  Tøjeri, 
du  dér  putter  i  din  Mave,  skader  dig  i  Længden.  Noget  andet  er,  at  den 
moderne  Alkoholforsker  bestemt  frai:aader  enhver  daglig  Brug  af  Alko- 
hol i  den  sikre  Overbevisning,  at  den  skader  sin  Mand  ved  den  opsum- 
merende Virkning. 

Sikkert  kan  Organismen  regulere  og  borteliminere  den  enkelte  Dosis 
Alkohol  uden  Skade  for  vedkommende,  og  det  selv  om  det  drejer  sig  om 
en  stor,  stærkt  berusende  Mængde.  Naar  da  Organismen  kan  faa  Tid 
til  dette  Reguleringsarbejde.  Thi  Virkningen  af  en  større  Dosis  kan  spores 
og  paavises  tydeligt  flere  Dage  efter  Indtagelsen,  og  det  selv  ved  „mode- 
rate" Doser,  som  Menigmand  raskvæk  drikker  dem:  40 — 60  Gram  dgl.  o: 
2^/3 — 4  Bajere  eller  4—6  Snapse,  saadanne  Doser  har  en  Eftervirkning, 
som  strækker  sig  ud  over  den  enkelte  Dag,  ikke  er  svunden,  før  den 
næste  Dags  Dosis  kommer  med  sin  Virkning,  og  vi  har  da  Grundlaget 
for  den  kroniske  Alkoholisme. 

At  man  „vænner  sig  til"  Alkohol  selv  i  ret  store  Doser,  vil  ikke  sige 
andet,  end  at  man  vænner  sit  Nervesystem  eller  rettere  sin  Hjærne  til 
at  kunne  taale  den  paa  en  saadan  Maade,  at  øjensynlige  Rusvirkninger 
udebliver,  rimeligvis  slaar  den  sig  da  paa  andre  Organer  og  Systemer. 
Nogle  Organismer  bortskaffer  og  omsætter  vel  nok  Alkoholen  lettere  end 
andre;  hos  alle,  hvor  Stofskiftet  foregaar  livligt,  Forbrændingen  er  hurtig, 
vil  dette  finde  Sted.  Men  hvem  kender  sit  eget  Stofskifte  og  sin  Forbræn- 
dingsevne  i  al  Almindelighed  og  til  de  forskellige  Tider?  Og  det  enkelte 
Menneske  kan  sikkert  ikke  paa  sit  subjektive  Befindende  alene  afgøre,  om 
han  hører  til  den  Slags  Mennesker,  som  nemt  skiller  sig  af  med  Alkoholen 
igen,  da  det  er  Paavirkningen  af  Nervesystemet,  vi  alene  har  at  gaa  efter, 
og  her  kan  muligvis  indtræde  en  Tilvænning,  som  ikke  i  lige  Maal  finder 
Sted  for  de  andre  Organers  eller  Systemers  Vedkommende.  Man  „taaler 
meget",  men  lægges  derfor  maaske  netop  i  en  tidlig  Grav,  fordi  man  i  Kraft 
heraf  tillader  sig  større  alkoholiske  Nydelser,  end  man  ellers  vilde  gøre, 
om  en  tidligt  udtrædende  Beruselse  ellei*  udtalte  „Tømmermænd"  mindede 
en  om,  at  man  var  langt  ude  over  det  for  en  „passende".  Giftvirkningen 
paa  Lever  og  Nyrer  el.  Hjærte  f.  Eks.  lader  sig  ikke  saadan  kontrollere, 
førend  en  skønne  Dag  den  kroniske  Leverbetændelse  eller  den  kroniske 
Nyrebetændelse  er  til  Stede  med  haandgribelige  Symptomer,  eller  Hjærtet 
pludseligt  melder  Pas. 

Om  Abstinenter  er  dygtigere  end  de  maadeholdende  —  alle  andre  For- 
hold lige  —  er  jo  meget  vanskeligt  at  afgøre.  Naar  Talen  er  om  virkeligt 
maadeholdende,  da  kan  en  Forskel  vel  næppe  paavises.  Men  tager  vi  Folk, 
der  nyder  f.  Eks.  30 — 45  Gram  abs.  Alk.  o:  2  å  3  Bajere,  da  er  det  eks- 
perimentelt bevist,  at  den  samlede  Ydelse  af  praktisk  Hjærnearbejde  er 
mindre  efter  en  saadan  Dosis,  end  naar  Alkohol  udelades.  Og  mange  andre 

Forsøg  peger  i  samme  Retning.  Saa  lad  os  tale  saa  sagte  om  Dygtigheden! 
Mange  Mennesker  er  naturligvis  meget  dygtige  Mennesker  trods  et  ret 
stort  Alkoholforbrug;  men  hvem  véd:  maaske  var  de  endnu  dygtigere 
uden  Alkohol? 

Om  det  er  berettiget  at  tage  Alkoholen  fra  Menneskene?  Afgjort:  Ja! 
Blandt  andet,  fordi  det  er  de  mange,  der  misbruger  den,  og  kun  de  faa, 
der  virkelig  forstaar  at  holde  Maade.  Efter  en  Beregning,  jeg  har  foretaget 
for  1898 — 1899  (Forholdene  er  ikke  stort  anderledes  nu),  drikkes  der  i 
Danmark  8,75  Potter  abs.  Alkohol  pr.  Individ  om  Aaret,  d.  v.  s.  at  hvert 
Individ  —  Mand  og  Kvinde,  ung  og  gammel,  Oldingen  og  det  spæde 
Barn  —  gennemsnitlig  drikker  24  Gram  abs.  Alk.  om  Dagen.  Nu  drikker 
jo  heldigvis  ikke  alle  de  2^8  Mill.  Mennesker  Spiritus;  men  desto  mere 
er  der  til  dem,  der  drikker;  thi  drukket  bliver  det.  Under  skyldig  Hensyn- 
tagen til  Individer  under  20  Aar,  til  Kvinder  og  til  Afholdsfolk  kommer 
man  til  det  Resultat,  at  de  voksne  Mænd  over  20  Aar  genilemsnitlig  nyder 
87  Gram  abs.  Alk.  om  Dagen.  Dette  sidste  Gennemsnitstal  er  saa  betyde- 
ligt (87  Gram  abs.  Alk.  =  ^/jq  Pægl  Brændevin  eller  6  halve  Bajere  eller 
1  Ve  Plaske  1 0  ^/o's  Rødvin),  at  man  ikke  behøver  at  tage  i  Betænkning  at 
betegne  den  danske  voksne  mandlige  Befolkning  —  tagen  under 
ét  —  som  umaadeholdende  i  høj  Grad*);  det  angivne  daglige  Kvan- 
tum er  sikkert  tilstrækkeligt  til  at  alkoholisere  sin  Mand  gennem  Aarenes 
Løb,  for  nogles  Vedkommende  paa  faa  Aar,  for  andres  varer  det  længere, 
alt  efter  den  individuelle  Modtagelighed  for  Giftens  Paavirkning.  Var  For- 
delingen af  Alkoholforbruget  jævn,  vilde  utvivlsomt  den  mandlige  Befolk- 
ning være  alkoholiseret  helt  igennem.  Til  Held  for  Nationen  er  Fordelingen 
ingenlunde  jævn,  mange  voksne  Mænd  nyder  intet  eller  kun  ringe  Mængder, 
saaledes  at  disse  ere  i  Stand  til  at  holde  Racen  nogenlunde  ren  gennem 
Tiderne,  og  et  Lyspunkt  er  den  Omstændighed,  at  de  afholdendes  elier 
saa  godt  som .  af  holdendes  Tal  vokser  fra  Aar  til  Aar.  Selv  om  det  samlede 
Alkoholforbrug  ikke  samtidigt  gaar  synderligt  ned,  saa  spredes  det  dog  paa 
færre  Individer,  som  ganske  vist  paa  den  Maade  indtager  endnu  større 
Mængder;  men  hellere  det:  at  en  Del  af  Befolkningen  er  fordrukken  og 
en  anden  afholdende  eller  meget  moderat  drikkende,  end  at  hele  Befolk- 
ningen er  ens  tætdrikkende. 

Hvor  stor  en  Del  af  den  mandlige  Befolkning,  dér  er  fordrukken,  og 
hvor  stor  en  Del  afholdende  eller  virkeligt  maadeholdende,  er  meget  vanske- 
ligt at  vide  noget  aldeles  sikkert  om.  De  forskellige  Aldersklasser  og  navn- 
lig de  forskellige  Samfundsklasser  drikker  meget  forskellige  Mængder;  men 
en  nærmere  Udredning  af  disse  Forhold  forudsætter  et  indgaaende  Kend- 
skab til  Befolkningen  paa  mangen  Punkter,  et  saa  godt  som  personligt  For- 
hold, saaledes  at  det  er  meget  vanskeligt,  for  ikke  at  sige  umuligt,  at 
komme  Forholdet  nærmere  for  hele  Landets  Vedkommende.  For  en 
begrænset  Egns  Vedkommende  beregnede  jeg  i  sin  Tid  Alkoholforbrugets 
Fordeling  blandt  c.  7500  voksne  Mænd.  Af  disse  7500  var  godt  og  vel 
V.io  Afholdsmænd,  7io  desforuden  var  virkeligt  maadeholdende  (10  Gram), 
V4  kunde  maaske  betegnes  som  „til  Nød  maadeholdende **  (et  Forbrug  af 
20-"  40  Gram),  ^/^  var  stærktdrikkende  (50 — 100  Gram),    Vs   var   absolut 

''^)  Det  er  selvfølgelig  ikke  bedre  i.  andre  Lande,  hvor  Forbruget ^er  af  lignende  Stør- 
relse, f.  Eks.  i  Tyskland,  dér  har  Apelt  beregnet,  at*der  komnier^84  Gram  paa 
hvert  mandligt  Individ  over  15  Aar. 

umaadeholdende  (130  Gram),  Vb  ^^^  umaadeholdende  i  særdeles  høj  Grad, 
kunde  betegnes  som  „fordrukken"  (200 — 300  Gram),  V«o  ^^^  absolute  Dran- 
kere af  værste  Slags  (400 — 750  Gram).  Heraf  fremgaar,  at  kun  Vs  (^®  2 
første  Klasser)  var  indenfor  det  virkelige  Maadeholds  Grænser,  eller:  selv 
om  man  tager  den  3dje  Klasse  med  her,  bliver  det  kun  ^/g,  hvis  Alkohol- 
forbrug nogenlunde  kan  staa  for  en  videnskabelig  Prøvelse,  medens  Resten 
(^/g)  absolut  drikker  for  meget,  saaledes  at  kronisk  Alkoholisme  maa  blive 
Følgen.  Hvis  denne  Beregning  kunde  lægges  til  Grund  for  Bedømmelsen 
af  Forholdet  mellem  de  maadeholdende  og  de  umaadeholdende,  da  blev  det 
altsaa  de  umaadeholdende,  der  udgjorde  Flertallet.  Og  jeg  tager  ikke  i  Be- 
tænkning at  ville  hævde,  at  de  virkeligt  maadeholdende  blandt  den  voksne 
mandlige  Befolkning  her  i  Landet  er  i  et  afgjort  Mindretal,  i  et  saa  afgjort 
Mindretal,  at  det  er  berettiget  —  af  Hensyn  til  de  mange,  som  ikke  kan 
eller  vil  holde  Maade  —  at  tage  Giften  bort  fra  dem  alle,  selv  om  de  faa 
derved  kommer  til  at  undvære  den  lille  „Stimulans''. 

Det  med  „Nydelsen"  er  ikke  andet  end  Vane  og  Indbildning.  Alkohol 
behøves  ikke  for  at  kaste  Glans  over  en  Fest,  den  festlige  Stemning  fører 
man  selv  med  sig,  ellers  kan  man  blive  hjemme  eller  lade  være  at  byde 
til  Fest.  Livet  er  jo  ikke  lutter  Smaapinagtigheder,  og  selv  om  det  er  det, 
saa  er  det  en  forkert  Metode  at  komme  ind  paa:  at  sløve  sin  Hjæme,  saa 
man  ikke  mærker  det,  der  piner.  Jeg  maa  atter  —  for  ikke  at  blive  for 
langstrakt  —  henvise  til,  hvad  jeg  har  skrevet  herom  andetsteds  (1.  c.  S. 
102 — 103):  at  Ulystfølelserne  er  „Organismens  Sikkerhedsventiler",  som 
man  ikke  bør  døve  med  Alkohol,  men  søge  at  raade  Bod  paa  ad  anden  Vej. 

Mener  Dr.  T.  virkeligt,  at  Nutidslivet  slider  saa  stærkt  paa  Nerverne, 
som  der  raabes  op  om?  Ja,  hvis  man  lever  sit  Nutidsliv  paa  en  uhygiej- 
nisk Maade,  f.  Eks.  nægter  sig  den  nødvendige  Hvile  og  fylder  sig  med 
Giftstoffer.  At  Damp,  Telefon,  Jærnbaner  o.  s.  v.  slider  særligt  paa  Nerverne, 
vil  jeg  ikke  anerkende.  Men  lad  os  gaa  ud  fra  de  forslidte  Nerver!  Mon 
de  da  trænger  til  anden  Stimulans  end  Hvile?  Mon  de  netop  trænger  til 
Alkohol,  de  syge  Nerver?  „For  det  normale  Menneske  betyder  Nydelsen 
af  en  ringe  Mængde  Alkohol  en  Stimulation  af  Nervesystemet,  der  virker 
befrugtende  paa  Arbejdsevnen  — ."  Intet  er  vist  mere  urigtigt:  det  nor- 
male Mennesk^  behøver  ingen  ydre  Stimulans  til  at  befrugte  Arbejdsevnen, 
derimod  nok  det  unormale:  det  trætte,  det  nerveanspændte,  det  forpinte 
Menneske;  men  det  beliste  er  her  som  Regel:  Hvile.  Med  mindre  Dr.  T. 
bruger  Udtrykket  „det  normale  Menneske"  ensbetydende  med  det  spiritus- 
nydende  Menneske,  hvilket  man  maa  antage,  da  der  straks  efter  tales  om 
de  fra  Ungdommen  totalafholdende  Mennesker  i  Modsætning  til  Normal- 
mennesker. 

Saa  kommer  vi  til  Kaffen  og  Tobaken!  Jeg  skal  villigt  indrømme,  at 
Kaffe  og  Tobak  og  The  og  meget  andet,  som  vi  indfører  i  vor  Organisme, 
er  Gifte.  Men  jeg  vil  paa  ingen  Maade  gaa  med  til,  at  Kaffe  og  Tobak, 
hvad  Skadevirkningen  angaar,  kan  jævnstilles  med  Alkoholen.  Men  selv 
om  saa  var,  saa  var  der  ikke  noget  saa  himmelraabende  inkonsekvent  i  at 
bekæmpe  Alkoholen  og  ikke  de  to  andre  Stoffer  i  lige  Grad.  Thi  Alkohol 
er  foruden  at  være  et  individuelt  Onde,  et  meget  farligt  Stof  for  det  enkelte 
Individ,  tillige  et  Samfundsonde  af  den  allerværste  Art,  dette  kan  ikke 
siges  om  Kaffe  og  Tobak.  Fra  den  personlige  Hygiejnes  Synspunkt  er  der 
naturligvis  kun  al  mulig  Grund  til  ogsaa  at  bekæmpe  disse  Giftstoffer,  i 
alt  Fald  lære  Folk  at  benytte  dem  meget  maadeholdent.  Men  Kærnepunktet 

er,  at  Alkoholen  bør  slaas  helt  ned  paa  Grund  af  dens  lange  Synderegister, 
derimod  bør  man  næppe  tage  alle  Nydelsesmidler  fra  Menneskene,  selv 
om  de  er  skadelige;  om  Kaffe  og  Tobak  hører  til  de  Nydelsesmidler,  vi 
bør  holde  en  Haand  over,  er  nærmest  en  „Smagssag".  Ja,  mange  Afholds- 
folk  drikker  sikkert  for  megen  Kaffe  og  bruger  for  megen  Tobak  (det  gør 
ogsaa  Ikke-Afholdsfolk).  Men  jeg  kan  ogsaa  fortælle  Maadeholdsfolkene,  at 
Afhold  fra  Alkohol  hos  tænkende  Mennesker  ganske  af  sig  selv  lidt  efter 
lidt  fører  til  Maadehold  eller  Afhold  overfor  andre  Giftstoffer,  den  hygiej- 
niske Sans  skærpes,  og  Resultatet  bliver  en  sundere  Livsførelse  i  det  hele 
taget.  Naar  den  store  Masse  af  Afholdsfolkene  maaske  ikke  er  saa  vidt 
endnu,  da  er  Aarsagen  dertil  Mangel  paa  Oplysning  om  hygiejniske  For- 
hold, den,  som  de  deler  med  Ikke-Afholdsfolk. 

Trangen  til  Stimulanser  bunder  dybt  i  den  menneskelige  Natur!  Ja,  det  kan 
man  maaske  nok  sige.  Men  denne  Trang  til  Stimulationsmidler,  til  Nydelsesmidler, 
kan  man  sikkert  retlede.  Og  det  er  en  Falliterklæring  for  hele  den  moderne 
menneskelige  Kultur,  at  det  skulde  være  nødvendigt  at  opretholde  kemisk 
virkende  Nydelsesmidler.  Man  har  det  i  sin  Magt  at  skabe  ganske  ander- 
ledes lødige  Nydelser  for  Menneskene,  aandelige  Nydelser,  som  ikke  slider, 
men  styrker.  Det  kan  ganske  vist  ikke  gaa  an  med  ét  Slag  at  tage  alle 
Stimuleringsmidler  fra  Menneskene,  det  kan  maaske  overhovedet  ikke  gaa 
an  at  tage  dem  alle  bort.  Men  netop  derfor:  lad  os  holde  paa  de  mere 
uskyldige  indenfor  visse  Grænser  og  lad  os  slaa  de  meget  ondartede  ned! 
Det  enkelte  Menneske  har  maaske  Ret  til  at  raade  over  sit  eget  Liv  og 
over  sin  Organismes  Trivsel  —  hvis  han  eller  hun  staar  ganske  ene. 
isoleret  i  Samfundet;  men  hvem  gør  det?  —  men  en  Mand,  som  f.  Eks. 
har  Familje  at  sørge  for,  har  ikke  Lov  til  at  alkoholisere  sig,  selv  om 
det  er  ham  en  Nydelse,  og  han  har  ganske  bestemt  ikke  Lov  til  at  sætte 
Børn  i  Verden,  for  lige  at  berøre  et  Omraade,  hvor  Alkoholmisbrugens 
Virkninger  ere  saa  sørgelige. 

Jeg  tror  ikke  paa  det  saa  store  Svælg  mellem  Afholdsmænd  og  Maade- 
holdsmænd,  jeg  tror  endda  paa  Muligheden  af  et  vist  frugtbringedne  Sam- 
arbejde, et  saadant  finder  ogsaa  Sted,  f.  Eks.  er  begge  Standpunkter 
repræsenterede  i  Ædruelighedskommissionen,  som  nu  herhjemme  skal  søge 
at  Rnde  Raad  mod  Alkoholondet.  Men  jeg  tror  ganske  yist  paa  Abstinen- 
ternes  Overlegenhed  ogsaa  i  denne  Henseende:  at  de  afholdende  naa  langt 
videre  i  Kampen  mod  det  fælles  Maal:  Folkets  Ædruelighedsgørelse.  i 
denne  Kamp  bør  der  vistnok  anvendes  en  vis  Tvang,  naar  NB.  den  offent- 
lige Mening  er  saa  vidt  forandret,  at  der  er  et  Flertal  for  at  tvinge  Alko- 
holen tilbage.  At  tale  om  Indgreb  i  den  personlige  Frihed  her,  lyder  latter- 
ligt, naar  det  drejer  sig  om  et  Giftstof,  som  man  ved  Lovbestemmelser  vil 
unddrage  Menneskene.  Vi  indskrænker  andre  giftige  Stoffers  Salg  og  Anven- 
delse ved  Fremstilling  af  Næringsmidler,  her  opretholder  vi  strænge  Be- 
stemmelser: men  Alkoholen  beskytter  vi.  Absolut  Forbud  mod  Produktion, 
Salg  og  Indførsel  af  Alkohol  bør  være  Maalet.  Stationer  paa  Vejen  er  f.  Eks. 
Indskrænkning  af  Beværternes  og  Forhandlernes  Antal,  høj  Skat  paa  Spiri- 
tus. Hvad  denne  sidste  angaar,  bør  Skatten  være  saa  høj,  at  Forbruget 
derved  virkeligt  gaar  ned,  en  25-Øre  mere  pr.  Pot  hjælper  ingen  Ting. 
Det  er  uforsvarligt,  for  ikke  at  sige  umoralsk:  at  forhøje  Skatten  paa  Spiri- 
tus alene  med  det  Maal  for  Øje  at  faa  mere  i  Statskassen. 

I  Kampen  mod   Alkoholen   bør  alle  Kræfter    forene    sig.    Som  jeg  ved 

en  anden  Lejlighed  har  skrevet*):  de  øverste  Lag  maa  med,  „Intelligens- 
partiet" maa  frem  i  første  Række,  og  hvis  f.  Eks.  alle  Jurister,  Præster, 
Lærere  og  Læger  (og  lad  os  endelig  tage  Journalister  med)  blev  Afholds- 
mænd, da  var  sikkert  Alkoholen  død  i  dette  Land,  naar  et  Slægtled  var 
gaaet.  Og  Lægens  Plads  i  dette  Forbund  er  sikkert  ikke  den  sidste,  bør 
rettere  være  den  mest  fremskudte,  da  han  er  den  mest  sagkyndige. 

Naar  Dr.  T.  skriver,  at  os  andre  vedkommer  det  ikke,  om  en  Mand, 
der  begynder  som  maadeholdende,  ikke  har  Karakter  nok  til  at  staa  imod 
Alkoholens  Fristelser,  da  kan  jeg  som  Læge  aldeles  ikke  underskrive  dette. 
Lad  alle  andre  skubbe  Ansvaret  bort,  vi  Læger  kan  ikke  gøre.  det.  Vi  er 
satte  til  at  kurere  syge  Folk;  men  vor  fornemste  Opgave  bør  dog  være: 
at  forebygge.  Kur  er  godt,  prevention  is  better!  Og  skulde  vi  ikke  holde 
Hygiejnens  Fane  højt,  hvem  skulde  saa?  Naar  Tusinder  og  atter  Tusinder 
af  Mennesker  bukker  under  for  Alkoholen,  da  bærer  Lægerne  maaske  det 
største  Ansvar,  ved  at  de  —  som  de  eneste  rette  sagkyndige  —  ikke  har 
gjort  Front  imod  denne  Gift  som  mod  alle  andre  Gifte,  der  kommer  inden- 
for deres  Virkeomraade.  Det  første  Skridt  er  vel  nok,  at  de  ikke  selv 
drikker  Giften.  C'est  le  premier  pas  qui  coute! 


Magtens  Fristelser. 

Af  P.  Munch. 


Hvor  Vejen  fremad  dog  i  Grunden  er  lang  og  trælsom  for  et  Folk. 
Det  Bestaaende  kan  være  saa  usselt,  det  være  vil,  saa  godt  som  alle  kan 
være  enige  om  dets  Urimelighed.  Og  alligevel  er  det  næsten  ikke  muligt 
at  komme  af  Stedet. 

Det  hænder,  at  et  Slægtleds  bedste  Ungdom  flokkes  om  en  Række 
af  Idealer.  De  vil  tage  Magten  fra  de  faa  Begunstigede;  de  vil  lette 
Byrderne  for  de  fattige  Folkelag  og  fordele  Landets  Rigdomme  mere 
ligelig;  de  vil  hindre,  at  Folkets  Kræfter  og  Statens  Penge  bortødsles 
til  hensigtsløse  Militærforanstaltninger;  de  vil  tilintetgøre  Snobberiets 
Aand  og  udrydde  Klassefordommene. 

Gennem  aarelangt  dygtigt  og  udholdende  Arbejde  gør  de  disse 
Tanker  til  Folkets  Tanker.  For  Hundredtusinder  af  Mennesker  bliver 
dette  Alvor.  De  følger  disse  Idealers  Talsmænd  fra  Møde  til  Møde,  de 
tiljubler  dem  deres  Bifald,  holder  deres  Blade  og  giver  dem  deres  Stem- 
mer. De  sætter  deres  Haab  til  disse  Førere;  de  ser  hen  til  den  Tid,  da 
Magten  skal  blive  deres,  med  Forventningens  Glæde;  da  skal  jo  de  store 


*)  Se  om  dette  og  om  mange  andre  Punkter  i  Ugeskrift  for  Læger  1904,  Nr.  35, 
36,  37:  Lægevidenskabens  og  Lægens  Stilling  til  Alkoholspørgs- 
m  a  a  1  e  t. 

Idealer  virkeliggøres.  Det  varer  mange  og  lange  Aar,  men  Folkemasserne 
holder  trofast  ud. 

Saa  lykkes  det.  Fremskridtets  Mænd  sejrer;  de  fear  Sæde  ikke  blot 
i  Folkets  men  ogsaa  i  Kongens  Raad.  Nu  er  Handlingens  Tid  inde. 
Nu  skal  det  fuldbyrdes,  alt  det,  de  drømte  om  i  deres  Ungdom  og 
stræbte  for  i  deres  Manddom.  Nu  skal  Løfterne  indfries. 

Da  er  det  som  om  de  pludselig  lammes.  De  er  med  eet  alle 
bjergtagne  af  det  Bestaåendes  forunderlige  Tryllemagt.  Hver  lille 
Forandring  synes  dem  nu  saa  uhyre  vanskelig.  For  deres  forfærdede 
Blik  optaarner  sig  nu  msinde  Vanskeligheder.  De  prøver  at  forbedre 
lidt  hist  og  lidt  her,  men  uden  Kraft  og  uden  Mod. 

Og  inden  længe  falder  de  helt  til  Ro.  Det  bliver  dem  nok  at  sidde 
inde  med  Magtens  ydre  Tegn  og  de  Behageligheder,  den  fører  med 
sig,  uden  Hensyn  til,  om  dette  betyder  Magt  til  at  gennemføre  de  Ideer, 
for  hvis  Skyld  de  i  sin  Tid  ønskede  Magten. 

Under  alt  dette  bevæger  Samfundet  sig  i  den  samme  adstadige 
Skridtgang  som  før,  næsten  langsommere  end  i  den  sidste  Tid,  før 
Regeringsskiftet,  da  de,  som  nu  sidder  ved  Statsroret,  var  den  frygtede 
Opposition. 

Den  naturlige  Følge  er  Skuffelse  og  Harme  i  den  Befolkning,  som 
havde  sat  sit  Haab  til  disse  Mænd.  Gennem  Aarene  har  den  hørt  dem 
forsikre  tit  og  stærkt,  at  naar  først  Magten  var  vundet,  saa  skulde  det 
blive  noget  andet,  saa  skulde  det  gaa  frem,  saa  det  betød  noget.  Og 
nu,  nu  er  det  hele  blevet  til  saare  lidet  eller  slet  intet.  For  Magtens 
Indehavere  synes  denne  Skuffelse  taabelig  Utaalmodighed,  denne  Harme 
sort  Utaknemmelighed.  Hvorfor  kan  de  Mennesker  ikke  være  rolige, 
nu  da  der  er  timedes  dem  den  Lykke,  at  de  Mænd,  som  de  ønskede 
til  Magten,  har  faaet  den?  Hvorfor  kan  de  ikke  vente  paa  Frem- 
skridtene, til  disse  kommer  stille  af  sig  selv  ucjen  Besvær  for  Magt- 
haverne, uden  Fare  for  de  kære  Ministerstillinger?  Og  lidt  efter  lidt 
fyldes  de  nye  Ministre  og  deres  Trofaste  af  arrig  Forbitrelse  baade  mod 
deres  gamle  Meningsfæller  og  mod  den  Ungdom,  der  slutter  sig  til 
Kravene  om  alvorlige  Fremskridt.  De  føler  sig  miskendte  og  for- 
urettede. Bitterhed  fylder  deres  Sind;  den  bliver  den  giftige  Orm, 
som  inden  længe  gnaver  alle  deres  gamle  Meninger  bort.  En  efter  en 
viger  disse  Pladsen  for  nye  Meninger;  de  bliver  det  Bestaåendes 
varme  Venner,  Magtfølelsen  griber  dem;  det  kribler  dem  i  Fingrene 
efter  at  lade  de  formastelige  Kritikere  føle  og  fornemme,  at  nu  er 
det  dem,  der  raader.  Det  varer  ikke  længe,  før  det  Ord,  hvor- 
med Chlodevig  blev  døbt,  bliver  deres  Løsen:  Tilbed,  hvad  du  har 
brændt,  og  brænd,  hvad  du  har  tilbedt.  Det  Bestaaende  har  sejrer, 
Kampen  for  Fremgang  maa  begynde  forfra. 

To  menneskelige  Svagheder  er  Forklaringen  paa  denne  Forvand- 
lingsproces. Den  ene  er  en  Tankens  Svaghed.  Oppositionens  Mænd 
ser  ikke  skarpt   nok"  de  Vanskeligheder,  der  rejser  sig  for  Gennem- 

førelsen  af  deres  Fordringer.  Saa  længe  de  er  Opposition  tror  de,  det 
hele  er  saa  let.  Og  netop  -  derfor  glipper  det  for  dem  i  det  Øje- 
blik, Gennemførelsen  ligger  i  deres  Haand,  og  de  staar  Ansigt  til  An- 
sigt med  Vanskelighederne.  Deres  Tanke  forvirres;  de  kan  ikke  hitte 
ud  af  alt  dette,  der  er  saa  meget  mere  indviklet,  end  de  havde  tænkt 
sig;  de  opgiver  Evret  og  lægger  Hænderne  i  Skødet.  Deres  Tanke  er 
ikke  klar  og  skarp  nok  til  at  finde  Midlerne  til  at  besejre  Modstanden. 
De  forstaar  ikke,  at  Vanskelighederne  kun  er  saa  store,  fordi  de  selv 
lader  sig  hypnotisere  af  dem. 

Men  mere  end  denne  Forklaring  betyder  den  anden:  Karakterens 
Svaghed.  De  selv  er  naaet  frem  til  de  højeste  Stillinger.  De  er  i  Kam- 
pens Aar  blevet  trætte  Skeptikere.  Nu  slaar  de  sig  til  Ro  med  den  Ar- 
bejdets Løn,  de  selv  har  faaet,  og  glemmer  at  tænke  paa  den  Befolk- 
ning, som  skænkede  dem  denne  Løn.  Og  Snobberiets  uovervindelige 
Aand  kommer  op  ogsaa  i  dem.  Stærkere  Forbundsfælle  har  Fortidens 
Magter  i  vort  Samfund  ikke.  Griffenfeld  handlede  ud  fra  sin  Enevælde- 
tro med  Geniets  Sikkerhed,  da  han  skabte  det  Rang-  og  Etikette-,  det 
Titel-  og  Ordensvæsen,  som  nu  i  mere  end  2  Aarhundreder  har  været 
det  store  Demoralisationsmiddel  herhjemme,  som  har  bøjet  Ryggen  og 
sløvet  Viljen  hos  saa  mange  Danske.  Der  udstraaler  endnu  fra  Hoffet 
en  magisk  Magt,  som  kun  meget  faa  modstaar,  og  som  endnu  forfalsker 
den  Parlamentarisme,  vi  tilsyneladende  har  vundet.  Der  er  saa  fint  og 
fornemt  i  Slottets  høje  Sale.  De  gamle,  højtidsfulde  Former  betager 
selv  meget  staalsatte  Mænd,  den  gamle  Underdanighedens  Aand 
sidder  dem  næsten  alle  rent  instinktmæssig  i  Kroppen.  Saa  godt  som 
alle  de  Politikere,  der  naar  frem  i  Kronens  umiddelbare  Nærhed, 
blændes  af  dens  Glans.  De  lærer  at  lytte  ærbødig  til  hvert  Ord,  der 
udgaar  fra  Hoffet,  ogsaa  de  Ord,  der  ikke  kommer  fra  Kongen  selv; 
de  lærer  at  følge  lydig  hvert  Vink  deroppe  fra.  Der  er  dem  iblandt, 
som  driver  Spot  med  det  altsammen,  naar  de  er  for  sig  selv,  mellem 
Venner.  Det  'betyder  ikke  meget.  I  Virkeligheden  er  de  alligevel  uhyre 
beærede  og  uhyre  underdanige.  — 

Alt  dette  synes  at  være  den  gamle  Historie,  som  hvert  af  Verdens- 
historiens Blade  fortæller  om  igen  og  om  igen.  De  Mænd,  som  be- 
gejstrede fulgte  Gambetta  og  Ferry,  som  skabte  Republiken  og  fældede 
den  katolske  Kirkevælde,  det  var  de  samme,  der  med  Méline  i  Spidsen 
slog  Kreds  til  Værn  for  Storagrarer  og  Fabrikanter  og  til  Kamp  mod 
radikale  og  Socialdemokrater,  med  Hæren  paa  den  ene  Fløj  og  Kirken 
paa  den  anden.  De  Liberalismens  Mænd,  der  i  Tredserne  harmdirrende 
brændemærkede  Bismarck,  de  gjorde  siden  hans  Feltraab:  Magt  gaar 
for  Ret  til  deres  eget  og  fulgte  ham  begejstrede  gennem  hans  Jern- 
og  Blodpolitik.  Og  herhjemme.  De  Nationalliberale,  der  fra  1830  til 
1848  sagde  saa  radikale  Ord,  at  de  næppe  er  hørt  stærkere  siden,  de 
var  i  1866  med  til  at  ødelægge  den  Grundlov,  de  selv  skabte  i  1849,  og 
mange  af  dem  fulgte  i  1885  Estrup  helt  ind  i  Grundlovsbrudet.   Gang 

efter  Gang  er  et  Partis  ledende  Mænd  faldet  for  Magtens  Fristelser, 
og  ofte  har  de  draget  Partiets  Hovedstyrke  med  sig. 

Der  er  dem,  som  vil  sige  hertil:  Ja,  hvad  i  Alverden  nytter  det 
saa  altsammen?  Det  er  jo  et  haabløst  Sisyfusarbejde  at  prøve  paa  at  For- 
bedre Samfundet.  Hvad  kan  det  hjælpe,  at  vi  fører  Hold  efter  Hold 
af  Politikere  frem  til  Magten  med  de  bedste  Programmer,  naar  de  dog 
løber  fra  det  hele,  saa  snart  de  selv  er  kommet  indenfor?  Der  er  intet 
at  stille  op.  Vi  kan  lige  saa  godt  lade  Tingene  gaa  deres  egen  skæve 
Gang,  eller  som  J.  K.  Lavridsen  udtrykte  det  i  den  for  ham  ejendomme- 
lige Sprogform:  følge  den  dem  iboende  Tendens  til  at  gaa  ad  Helvede 
til.  —  Og  hvorfor  være  saa  vrede  paa  de  Mænd,  der  svigter?  De  følger 
jo  kun  den  uimodstaaelige  Naturlov,  som  nu  en  Gang  gælder  i  det 
politiske  Liv. 

Saaledes  tænker  og  taler  i  dette  Øjeblik  mange  herhjemme,  ikke 
mindst  indenfor  Ungdommen.  Fornylig  er  denne  Tankegang  kommet 
til  Orde  i  det  nye  Ugeskrift  „Den  danske  Ungdom".  Men  i  Virkelig- 
heden er  dette  hastig  og  uoverlagt  Tale.  Det  er  sandt,  at  intet  Parti 
helt  gennemfører,  hvad  man  ventede  sig  af  det,  og  at  der  næsten  altid 
bliver  nogle  af  et  sejrende  Partis  ledende  Mænd  til  at  bekæmpe  den  føl- 
gende Slægt.  Men  der  gælder  her  som  næsten  altid  i  Livet  et  mere 
eller  mindre.  Det  er  ofte  sket,  at  et  Parti  først  fandt  Ro  i  Magtens 
Glæder,  naar  det  havde  gennemført  en  meget  stor  Del  af  det,  der 
havde  været  dets  Maal  som  Opposition,  og  det  har  sjeldent  været  saa, 
at  alle  et  Partis  ledende  Mænd  svigtede  deres  Fortid. 

De  franske  Opportunister,  som  i  60'erne  angreb  Kejset*^  og  Kirke- 
vælden, de  gennemførte  i  70'erne  og  80'erne  Republiken,  den  verds- 
lige Skole,  Pressefriheden,  det  frie  Kommunestyre,  Fagforeningernes 
Frihed  o.  s.  v.  De  førte  det  franske  Samfund  et  mægtigt  Skridt  fremad. 
Og  selv  da  Omslagets  Tid  kom  ogsaa  for  dem,  bevarede  dog  en  stor 
Del  af  dem  de  gamle  Idealer;  mange  af  de  Mænd,  der  befriede  Drey- 
fus,  hørte  hjemme  i  deres  Lejr;  Waldeck- Rousseau  var  Opportunist 
saa  vel  som  Méline,  endnu  nærmere  Ven  og  Meningsfælle  af  Gambetta 
end  han. 

Og  nu  vore  Nationalliberale.  De  Forfatningskrav,  de  havde  rejst  i 
deres  Oppositionsdage  gav  de  Kød  og  Blod  i  Junigrundloven.  Og  i  de 
tre  Aar,  de  første  Gang  havde  Del  i  Magten,  gennemførte  de  trods 
Krigens  Vanskeligheder  en  meget  stor  Del  af  det,  de  havde  lovet:  den 
almindelige  Værnepligt,  Ophævelse  af  Herregaardenes  Skattefrihed, 
Hoveriets  Afløsning,  en  rimelig  Jagtlov,  Konsumtionens  Ophævelse, 
Tallotteriets  Afskaffelse,  Pressefrihed,  borgerligt  Ægteskab  o.  s.  v.  Den 
Ungdom,  der  i  1848  saa  sine  forgudede  Førere  tage  Magten,  blev  ikke 
skuffet.  Da  Kristian  VIITs  Mænd  i  1852  vendte  tilbage,  genfandt  de  et 
forvandlet,  politisk,  socialt  og  aandelig  nyskabt  Danmark,  som  det  hur- 
tig skulde  vise  sig  .umuligt  for  Reaktionens  Mænd  at  styre.  I  1854  fik 
de  Nationalliberale  paany  afgørende  Del  i  Styrelsen,   og  atter  gik  de 

frejdig  i  Gang  med  Reformerne.  Sognebaandet  løstes,  Daabstvangen  op- 
hørte, Kommunestyrets  Frihed  udvikledes.  Næringsfriheden  indførtes, 
et  stort  Skridt  frem  mod  Frihandelen  skete,  o.  s.  v.  o.  s.  v.  Det  Samfund, 
de  Nationalliberale  efterlod  sig  i  1864  var  langt  fra  det,  de  fantaserede  om 
i  Fyrrerne,  men  det  var  et  andet  og  langt  bedre  end  det,  de  modtog  i  1848. 

Helt  anderledes  er  det  gaaet  nti.  Man  sammenligne  det,  Venstres 
Regering  har  gennemført  i  disse  halvfjerde  fredelige  Aar  med  de 
Nationalliberales  Gerning  i  de  farefulde  Krigsaar.  Hvad  er  der  udført  i 
disse  sidste  Aar  af  det  politiske,  sociale  og  aandelige  Reformarbejde, 
for  hvilket  Parlamentarismen  skulde  være  Løftestangen?  Nogle  enkelte 
ganske  gode  Love,  flere  tvivlsomme,  nogle  afgjort  daarlige  og  saa  en 
Samling  Hverdagslove  af  den  Art,  som  altid  gives  under  ethvert  Styre. 
Det  er  alt. 

Hvorfor  er  det  blevet  saaledes?  Ikke  fordi,  der  gælder  en  ubøn- 
hørlig Naturlov,  som  siger,  at  saadan  gaar  det  altid.  Men  fordi  de 
Mænd,  der  fik  Magten,  har  vist  sig  at  være  ringere  Mænd,  end  Folket 
troede  om  dem.  Højres  Grundlovsbrud  i  1885,  der  forsinkede  Udvik- 
lingen 16 — 17  Aar  er  den  dybeste  Forklaring  paa  den  Ynkelighed, 
hvori  vi  nu  lever.  Det  hindrede,  at  Venstre  fik  Magten,  mens  dets 
fremragende  og  overbevisningsstærke  Førere  endnu  levede  i  deres  fulde 
Kraft.  Det  blev  andre  og  mindre  Mænd,  som  fik  den  Opgave  at  gennem- 
føre Venstres  Tanker.  De  Mænd,  som  nu  styrer  os,  er  for  Venstre, 
hvad  Bille  og  Nellemann,  ikke  hvad  Monrad  og  Hall  var  for  de 
Nationalliberale. 

Den  Skuffelse,  Frisindets  Venner  herhjemme  nu  har  lidt,  er  da 
ingen  rimelig  Grund  til  mistrøstig  at  opgive  Evret.  Gaar  det  ilde  en 
Gang,  gaar  det  bedre  en  anden,  selv  om  det  aldrig  gaar  helt  godt.  Dette 
er  hvad  Historien  lærer  os  om  det  menneskelige  Fremskridtsarbejdes 
Vilkaar.  Fremgangens  Vej  er  vel  lang  og  trælsom,  men  det  bærer  dog 
fremad.  Hvor  hunig  Fremgangen  skal  blive  i  den  kommende  Tid,  det 
afhænger  af  det  Slægtled,  som  Skuffelsen  nu  har  ramt.  Den  Lære,  de 
sidste  Aars  Begivenheder  har  givet  os,  er  ingenlunde  den  daarligste 
Grundvold  at  bygge  vort  fremtidige  Arbejde  paa. 


En  Skattelov  og  dens  Virkninger. 

Af  Chr.  Villads  Christensen. 


Menneskealdre  igennem  har  der  fra  Europa  gaaet  en  daglig  Strøm  af 
Udvandrere  over  Havet  til  Amerika  —  og  „Amerika"  betød  i  daglig  Tale 
og  hos  den  menige  Mand  de  nordamerikanske  Fristater.  Meaneskescrømmen 
har  skudt  sig  længer  og  længer  mod  Vest,  den  ene  Republik  har  rejst  sig 


680  Chr.  Villads  Christensen 

bag  den  anden,  og  stadig  øgedes  Stjernernes  Tal  i  det  amenkanske  Banner. 
Men  endnu  ligger  der  milevide  Prærier  og  endeløse  Skove  i  de  midterste 
og  vestlige  Stater,  endnu  er  der  Plads  til  Tusinder  af  Nybyggere. 

Og  dog  begynder  allerede  nu  Kolonisterne  igen  at  udvandre  fra  disse 
deres  nye  Bopladser,  —  ikke  for  at  vende  tilbage  til  det  gamle  Land,  det 
frister  dem  ikke,  men  for  at  gaa  over  til  endnu  nyere  Lande,  til  det  nye 
„Amerika",  der  ligger  nord  for  Fristaterne  og  hører  under  den  britiske 
Krone. 

Ikke  uden  en  vis  Uro  fortæller  amerikanske  Blade  om  den  Udvandring, 
som  her  i  de  senere  Aar  er  begyndt.  Bevægelsen  er  endnu  ganske  ny,  men 
den  er  i  stærk  Stigning.  Se  her  Statistikens  Tal: 

Fra  de  nordamerikanske  Fristater  udvandrede  til  britisk  Nordamerika: 

I  1900 5791 

-  1901    ; 18,000 

-  1902 37,000 

-  1903 44,980 

Og  for  1904  ser  det  ud  til,  at  Tallet  vil  blive  endnu  meget  højere. 

Det  mærkeligste  ved  denne  Vandring  er,  at  Emigranterne  ikke  spreder 
sig  nogenlunde  jævnt  over  det  vidtstrakte  og  tyndt  befolkede  Land,  som 
ligger  langs  Fristaternes  Nordgrænse.  De  gaar  næsten  alle  til  et  enkelt 
lille  Distrikt,  til  Staten  Manitoba  ved  Winipegsøen. 

Manitoba  blev  i  1870  optaget  som  selvstændig  Stat  i  den  britiske  Kon- 
føderation. Landet  er  4  Gange  saa  stort  som  Danmark,  men  havde,  før  den 
nye  Indvandring  begyndte,  kun  7io  ^^  ^^^  Lands  Indbyggerantal.  Der  er 
altsaa  Plads  nok;  men  det  kan  ikke  være  denne  Omstændighed,  som  kalder 
Udvandrerne  særlig  derhen;  thi  Plads  er  der  ogsaa  i  rigelig  Mængde  baade 
øst  og  vest  for  Manitoba. 

Det  er  ikke  heller  særlig  gunstige  Naturforhold,  der  lokker.  Jordbunden 
er  vel  omtrent  som  i  de  syd  for  liggende  Unionsstater,  hvorfra  Udvandrerne 
navnlig  kommer.  Men  Klimaet  er  barskere,  og  Landet  kan  ikke  paa  langt 
nær  frembringe  den  Mangfoldighed  af  Produkter,  som  Dakata,  Iowa  eller 
Nebraska.  —  Og  der  er  ingen  Guldminer,  ingen  Diamantlejer,  ingen  ind- 
født Befolkning  at  udbytte.  Manitoba  er  i  det  hele  taget  ikke  noget  Land 
for  Eventyrere  og  Lykkeriddere.  Det  er  en  Befolkning  'lal'  arbejdsomme 
Agerdyrkere,  som  denne  nye  Stat  venter  paa  —  og  ikke  forgæves;  thi  de 
Tusinder  af  Indvandrere,  som  aarlig  drager  ind  over  dens  Grænser,  er  alle 
sammen  unge  Landmænd,  og  alle  'hørte  de  til  de  driftigste  og  mest  frem- 
adstræbende blandt  Befolkningen  i  Fristaternes  Central-West. 

Manitoba  er  et  smukt  Eksempel  paa,  at  en  forstandig  Ordning  af  det 
menneskelige  Samfund  kan  mer  end  opveje  Naturens  større  Rigdomme 
under  andre  Forhold.  Thi  det,  som  gør  denne  Stat  saa  tiltrækkende  fremfor 
andre,  er  udelukkende  noget,  som  Menneskene  selv  har  skabt.  Det  er,  kort 
og  godt:  Manitobas  Skattesystem. 

I  Manitoba  er  Jorden  billig,  som  den  vil  være  det  overalt  i  tyndt  be- 
folkede Egne.  Men  det  særegne  for  denne  Stat  er,  at  dens  Lovgivere  har 
draget  Omsorg  for,  at  den  ogsaa  bestandig  vil  vedblive  at  være  det. 

Alt  Landets  Jord  blev  i  1892  sat  i  Skat  efter  den  Værdi,  den  har,  saa- 
længe  den  henligger  som  uopdyrket  Prærie.  Indvandrerne  kan  faa  saa  meget 
og  saa  lidt  af  den,  som  de  ønsker,  imod  at  betale  denne  Skat,  der  natur- 
ligvis varierer  noget  efter  Jordens  forskellige  Bonitet  og  Beliggenhed,  men 

som  Foreløbig  er  temmelig  lav.  Denne  Jordafgift  er  alt,  hvad  Nybyggeren 
har  at  betale.  Thi  af  alle  de  Forandringer  og  Forbedringer,  han  selv  fore- 
tager med  Jordlodden,  af  Bygninger,  Hegn  og  Haver,  af  Redskaber,  Bohave 
og  Besætning  betales  ingen  Skat.*) 

Man  ser  let,  hvad  Følgen  bliver  af  denne  Beskatningsmaade.  De  virke- 
lige Nybyggere,  som  kan  og  vil  opdyrke  et  Stykke  Jord,  har  her  Adgang 
til  at  faa  det.  Men  de  fristes  ikke  til  at  beslaglægge  mere,  end  de  kan 
overkomme  at  dyrke;  thi  Afgiften  pr.  Td.  Land  er  lige  stor,  enten  Jorden 
bliver  liggende  som  Prærie  eller  den  bringes  under  den  højeste  Kultur. 
Storgodser  opstaar  altsaa  ikke  let  i  Manitoba ;  enhver  Spekulation  i  Jord  er 
udelukket,  og  Ejeren  og  Brugeren  af  en  Jordlod  vil  altid  være  samme  Per- 
son. Det  simple  Skattesystem  vil  af  sig  selv  bevirke,  at  Manitobas  Jord 
bliver  fordelt  mellem  en  Befolkning  af  smaa  Selvejere,  eller  —  om  man 
vil  —  Arvefæstere  under  Staten. 

I  de  Unionsstater,  hvorfra  Udvandrerne  drager  bort,  betales  Afgifterne 
til  Staten  som  en  Indkomstskat.  Det  vil  altsaa  sige,  at  en  Storkapitalist 
eller  et  spekulerende  Aktieselskab  rolig  kan  opkøbe  nogle  Kvadratmile  Jord 
og  lade  dem  ligge  urørte  hen  i  Forventning  om  senere  at  tjene  paa  dem. 
Thi  saalænge  de  ingen  „Indkomst  giver,  svarer  Ejeren  heller  ingen  Afgifter 
af  dem.  Allerede  derved  modvirker  dette  System  Landets  Opdyrkning;  thi 
de  virkelige  Producenter  kan  ikke  faa  Adgang  til  Jorden  uden  først  at  til- 
fredsstille disse  unyttige  Mellemmænd.  Men  selv  efter  at  dette  er  sket, 
bliver  Systemet  ved  at  virke  som  en  bestandig  Hæmsko.  Thi  Indkomst- 
skatten betyder  jo  det,  at  jo  mere  en  Mand  ved  Flid,  Sparsommelighed  og 
Dygtighed  forbedrer  sin  Jordlod,  desto  stærkere  bliver  han  beskattet.  Men 
jo  mere  han  ved  Dovenskab,  Ødselhed  og  Uduelighed  bringer  Bedriften  i 
Forfald,  desto  læmpeligere  tager  det  offentlige  paa  ham.  —  I  Manitoba  er 
det  ens  for  alle.  Staten  forsker  ikke  smaaligt  efter,  hvorledes  Bedriften 
gaar  og  hvormeget  man  faar  ud  af  den;  har  man  betalt  sin  faste  Afgift,  er 
man  færdig  med  Statskassen  og  kan  beholde  det  øvrige  selv.  Men  paa  den 
anden  Side  kræver  Staten  ogsaa  i  alle  Tilfælde  sin  Afgift  og  lader  ikke 
den  Undskyldning  gælde,  at  Jorden  ligger  udyrket  hen  og  intet  Udbytte 
giver.  Den  svarer  dertil  kort  og  godt:  Saa  gaa  bort  fra  den  og  lad  en 
anden  komme  til. 

Dette  er  den  frie  Konkurrence  fuldt  gennemført :  Alle  stilles  ens.  Utvivl- 
somt vil  det  komme  til  at  gaa  ud  ovei  de  svagere,  de  mindre  dygtige,  dem 
der  har  Uheld  med  sig.  Det  bliver  i  Tidens  Længde  ikke  let  for  dem  at 
klare  sig  i  Manitoba.  Men  Regeringen  har  vel  tænkt  som  saa :  naar  vi  blot 
faar  alle  de  kraftigste  og  de  dygtigste,  saa  har  vi  ikke  noget  imod,  at  de 
andre  bliver  paa  den  anden  Side  af  Grænsen. 


Verdens  Gang. 

/  — — •— 

Jakob  Knudsen  og  den  humane  tikel  med  ovenstaaende  Titel  i  dette  Tid- 
Livsopfattelse.  Naar  jeg  ikke  yderligere  skrifts  forrige  Nummer,  da  er  det  ingen- 
svarer  paa  Hr.   Dr.  phil.  P.  Munch's  Ar-      lunde,   fordi    jeg   er   bleven   omvendt  af 


*)   Her  tages  alene  Hensyn  til  Forholdene  paa  Landet.     I' Byerne  er  Skattevæsenet 
anderledes. 

hvad  han  deri  har  skrevet;  ikke  heller 
fordi  jeg  overalt  skulde  finde  hans  For- 
staaelse  af  min  Artikel  eller  de  Slutninger, 
han  drager  deraf,  rigtige;  men  Grunden 
er  den,  at  jeg  mener,  vore  to  Afhandlinger 
bør  staa  for  det,  de  er,  og  virke,  hver  ved 
sin  egen  iboende  Kraft. 

Jakob  Knudsen. 


Den  kvindelige  Fabriks-  og  Sund- 
hedsinspektion  i  England.  I  det  svenske 
Kvinde-Tidsskrift  „Dagny"  har  Frk.  Ker- 
stin Hesselgren  fornylig  givet  en 
interessant  Skildring  af  Kvindernes  Virk- 
somhed ved  Fabriks-  og  Sundhedsinspek- 
tionen  i  England ,  en  Virksomhed,  som 
hun  selv  har  haft  Lejlighed  til  at  iagttage 
ved  et  Besøg  derovre. 

I  1893  fik  England  de  første  kvindelige 
Fabriksinspektører,  Factory  Inspectors; 
men  allerede  før  den  Tid  havde  engelske 
Kvinder  gjort  Tjeneste  som  Sundhedsin- 
spektører,  de  saakaldte  Sanitary  Inspec- 
tors og  Health  Visitors. 

Den  første  af  disse  Kategorier,  Fabriks- 
inspektricerne,  sorterer  direkte  under  The 
Home  Office,  d.  v.  s.  de  er  ansatte  i 
Statens  Tjeneste,  bliver  lønnede  af  Staten 
og  faar  Pension.  Til  at  begynde  med  hørte 
de  under  en  fælles  Overinspektør  og  deres 
Arbejde  var  meget  ubestemt;  man  var 
ikke  rigtig  paa  det  rene  med,  hvordan  de 
skulde  anvendes ;  de  blev  snarest  brugt  som 
en  Slags  Underinspektører  under  deres 
mandlige  Kolleger  og  betragtedes  tit  med 
Mistro  og  Uvilje  af  disse.  Til  Held  for 
Institutionen  var  de  fire  første  dygtige 
og  energiske  Mennesker,  der  viste,  at  de 
kunde  gøre  god  Gavn.  Deres  Arbejdsom- 
raade  udvidedes  stedse  mere,  og  nu  staar 
alle  Fabriker  og  Værksteder,  hvor  kun 
Kvinder  og  Børn  arbejder  og  saadanne, 
hvor  der  baade  anvendes  Mænd,  Kvinder 
og  Børn,  under  kvindelige  Inspektører, 
der  dog  paa  mange  Maader  samarbejder 
med  de  mandlige. 

I  Begyndelsen  mente  man  at  maatte 
overlade  al  Inspektion  af  Fare  ved  Maskin- 
arbejde til  Mænd ;  nu  er  man  naaet  dertil, 
at  3  af  de  7  kvindelige  Inspektører  ogsaa 
inspicerer  Maskinværksteder  og  paaser,  at 
der  træffes  de  nødvendige  Sikkerhedsfor- 
anstaltninger. Størstedelen  af  de  Arbejds- 
lokaler, de  har  at  tilse  er  Vaskerier,  Stryge- 
rier og  Sy  fabriker. 

Af  de  Ting,  som  sorterer  under  de 
kvindelige  Inspektører  kan  fremhæves: 
Undersøgelser  af  Helbredstilstanden  blandt 
Arbejdersker  i  Vaske-  og  Strygerier;  af 
Aarsagen  til  Gasforgiftning  og  andre 
Ulykkestilfælde  i  Strygerier;  af  de  Forhold 
hvorunder  Kvinder  arbejder  i  visse  Indu- 
strier f.  Eks.  Legetøjs-  og  Blondefabriker, 


samt  Farve-  og  Blegeindustrien;  af  Tem- 
peraturforholdene i  Syfabriker  af  alle  Slags ; 
af  Overholdelsen  af  Arbejdstider  i  Værk- 
steder og  Fabriker  o.  s.  v.  Foruden  dette 
almindelige  Tilsyn  foretager  de  kvindelige 
Inspektører  talrige  Besøg  i  Fabriker,  Værk- 
steder og  Hjem  foranlediget  ved  Klager 
fra  Arbejderskerne.  Disse  føler  mere  og 
mere,  at  de  har  en  Støtte  i  Fabriksinspek- 
triceme;  Antallet  af  Klageskrivelser,  som 
indsendes  til  disse,  er  i  stadig  Stigen. 
Men  Inspektriceme  gør  ogsaa,  hvad  de 
kan,  for  at  vinde  Arbejderskemes  Tillid 
og  inspicerer  hurtigst  mulig  den  Fabrik, 
der  klages  over,  skønt  det  i  høj  Grad 
besværliggør  Arbejdet,  at  Fabrikeme  ikke 
kan  besøges  i  den  Orden,  hvori  de  ligger. 

Et  tydeligt  Indtryk  af  Inspektricemes 
Virksomhed  faar  man  gennem  en  livlig 
Beskrivelse,  som  Frk.  Hesselgren  giver 
af  en  Inspeknices  Arbejdsdag.  Kl.  11,30 
Form.  mødtes  hun  med  en  af  dem  for  at 
følge  hende  paa  hendes  Vandring.  Inspek- 
tricen  havde  da  allerede  foretaget  en  In- 
spektion og  haft  en  halv  Times  Ekspedi- 
tionsarbejde.  Deres  første  Besøg  gjaldt  et 
stort  Vaskeri  i  Hilburn;  det  var  godt 
bygget,  med  Stengulv,  Luftsugningsapparat 
o.  s.  V.  men  meget  snavset  og  slet  holdt. 
Det  tog  en  Times  Tid  at  inspicere  det 
store  Lokale.  Efter  hurtig  at  have  spist 
Frokost  havnede  de  ved  Hjælp  af  adskil- 
lige Sporvogne  i  St.  Marylebone-roads 
Politikammer,  hvor  Inspektricen  skulde 
paatale  et  Overarbejde;  den  skyldige  blev 
idømt  en  Bøde  paa  100  Kr.  Derpaa  inspi- 
ceredes atter  et  Vaskeri,  som  det  havde 
kostet  Inspektricen  utallige  Besøg  at  faa 
forvandlet  fra  et  snavset,  daarlig  ventileret 
Rum  med  livsfariige  Maskiner  til  en  lys 
og  luftig  Sal.  Efter  endnu  at  have  inspi- 
ceret 2  mindre  Vaskerier  spiste  de  til 
Middag,  hvilede  en  Times  Tid  og  begyndte 
atter  Kl.  9,  denne  Gang  i  Droske  for  at 
aflægge  de  saakaldte  Natvisitter.  Det  gjaldt 
om  at  overraske  Syersker,  som  holdtes  i 
Arbejde  efter  Kl.  8;  af  den  Slags  Besøg 
var  der  8  å  9  at  gøre,  og  Klokken  var 
over  11,  inden  Inspektricen  kunde  slutte 
sin  Arbejdsdag.  Saaledes  gaar  de  3  Dage 
om  Ugen;  de  andre  3  Dage  arbejder  hun 
tii  Kl.  5—6-7  og  har  end  ikke  altid  Søn- 
dagen fri. 

Dette  store  Arbejde  er  ret  godt  betalt; 
man  har  indset  Nødvendigheden  af,  at 
Inspektriceme  maa  kunne  ofre  sig  fuld- 
stændig for  denne  Virksomhed  uden  at 
behøve  at  skaffe  sig  Biindtægter.  De  be- 
gynder med  4000  Kr.  og  Lønnen  stiger 
med  200  Kr.  om  Aaret  til  6000  Kr.,  samt 
Godtgørelse  af  Udgifter  til  Rejser  (15  Kr. 
om  Dagen  foruden  Billetten),  Sporvogne 
og  Drosker.  For  at  opnaa  Stillingen  som 
Inspektrice  maa  man  underkaste  sig  en 
Eksamen.  — 

Sundhedsinspektricerne  staar  di- 
rekte under  Sundhedsraadet  i  hver  By 
eller  Kommune,  og  det  beror  paa  Stads- 
lægen, hvilken  Gren  af  Inspektionsarbejdet, 
de  faar  tildelt.  For  at  opnaa  Stillingen  som 
Sanitary  Inspector  maa  man  lige 
ledes  tage  en  Eksamen;  Lønnen  varierer 
mellem  1400  og  3360  Kr.  aarlig.  Sanitary 
Inspectors  har  særlig  at  gøre  med  Arbejds- 
giverne og  Undersøgelser  af  de  Forhold, 
hvorunder  Kvinder  arbejder;  herved  falder 
deres  Arbejde  ofte  omtrent  sammen  med 
Fabriksinspektricemes. 

Af  de  Ting,  der  falder  ind  under  deres 
Omraade  kan  nævnes:  At  besøge  og  føre 
Fortegnelse  over  alle  saadanne  Fabriker, 
Værksteder  og  Arbejdslokaler,  hvor  Kvinder 
arbejder.  A  t  afgive  Beretning  til  Sundheds- 
raadet om  de  Arbejdslokaler,  som  har  vist 
sig  at  være  urenlige,,  daarlig  ventilerede, 
overfyldte,  ikke  forsynede  med  særskilte 
og  tilfredsstillende  Toiletrum  for  Kvinder 
o.  s.  V.  At  besøge  og  inspicere  de  Hjem, 
hvor  Kvinder  udfører  Hjemmearbejde. 

Nogle  Steder  er  det  endvidere  deres 
Pligt  at  inspicere  Pigeskoler,  Hotel-  og 
Restaurationskøkkener,  Dametoiletter,  Bu- 
tiker med  kvindelig  Betjening,  Sove-  og 
Spiserum  i  saadanne  Etablissementer,  hvor 
Personalet  sover  og  spiser  o.  s.  v.  En 
meget  væsentlig  Opgave  er  det  at  tilse  de 
Lokaler,  hvor  Syerskerne  arbejder.  Det 
gælder  der  om  at  undersøge  Rummets 
Kubikindhold,  Vinduernes  Antal,  Udste- 
derne, Gasapparaterne,  der  ofte  forpester 
Luften,  om  der  anvendes  Lamper  til  Op- 
varmning af  Rummet,  om  Antallet  af 
Arbejdersker  i  samme  Rum  er  for  stort 
o.  s.  V.  Aller  elendigst  er  i  Reglen  de 
Forhold,  hvorunder  Hjemmesyerskerne 
arbejder;  Undersøgelsen  af  disse  Arbejds- 
vilkaar  har  det  dobbelte  Formaal  at  for- 
bedre Tilstanden  for  Syerskerne  og  at 
beskytte  Publikum  mod  at  faa  deres  Klæder 
tilvirkede  i  alt  for  usunde  Omgivelser, 
hvor  der  forefindes  smitsomme  Sygdomme. 

De  saakaldte  Health  Vis  i  tors  skal 
undersøge  de  fattige  Kvinders  Hjem  og 
deres  Liv  i  Hjemmet.  Oprindelig  er  denne 
Institution  et  privat  Foretagende,  begyndt 
af  nogle  socialt  interesserede  Damer  i 
Manchester.  De  fattigste  Bydele  dér 
blev  inddelt  i  Districter  og  i  hvert  District 
fik  en  Kvinde  af  Arbejderklassen  det  Hverv 
at  gaa  fra  Hus  til  Hus  og  lære  Hustruerne 
Renlighed,  Orden  og  Barnepleje.  Efter- 
haanden  begyndte  Stadslægerne  at  bruge 
dem  til  at  indsamle  statistiske  Oplysninger, 
og  de  blev  lønnede  dels  af  Kommunen, 
dels  af  Foreningen,  der  udsendte  dem, 
men  fik  dog  kun  15  Kr.  om  Ugen. 

En  Del  andre  Byer  har  efterhaanden 
optaget  denne  Ide.  Disse  Inspektricer  skal 
for  at  blive  antaget  have  gennemgaaet  et 
Kursus  i  Fysiologi  og  Sundhedslære  eller 


have  nogen  Uddannelse  som  Sygeplejersker. 
De  udfører  Husinspektionen  efter  Lægernes 
Anvisning,  fører  Fortegnelse  over  den 
Tilstand,  hvori  de  finder  Lejlighederne, 
over  Antallet  af  de  der  boende  Personer, 
over  den  Maade,  hvorpaa  Børnene,  særlig 
de  spæde  Børn,  passes,  over  smitsomme 
Sygdomme  o.  s.  v.  Herigennem  faar  Stads- 
Iségen  indgaaende  Besked  om  Forholdene 
i  hans  District. 

Et  andet  meget  betydningsfuldt  Hverv, 
som  overdrages  til  Kvinderne,  er  Inspek- 
tion af  Logishuse  og  Pensionater. 

Disse  Health  Visitors  er  i  Reglen  kun 
lønnede  med  12 — 1400  Kr.  foruden  Uni- 
formen, og  da  de  ikke  saaledes  som  Sa- 
nitary Inspectors  har  Loven  i  Ryggen,  er 
deres  Stilling  ofte  ret  vanskelig. 

Ofte  modtages  Inspektricerne  med 
Uvilje,  men  meget  hyppigt  opfattes  de 
ogsaa  af  de  fattige  som  gode  Raadgivere, 
hvem  de  kan  betro  deres  Bekymringer  og 
Besværligheder;  det  fortælles  endog,  at 
nogle  Husmødre,  som  Inspektricen  ikke 
havde  faaet  Tid  til  at  besøge,  var  krænkede 
over,  at  hun  ikke  havde  vist  Interesse  for 
deres  Børn  og  Hjem. 

Alt  tyder  i  det  hele  taget  paa,  at  Kvin- 
derne i  den  Aarrække,  disse  Institutioner 
har  eksisteret,  har  udført  et  stort  og 
nyttigt  Arbejde,  som  i  særlig  Grad  synes 
at  ligge  for  Kvinder.  E.  M. 


Et  Automobiltog.  For  nogen  Tid  siden 
vakte  den  bekendte  franske  Luftskipper 
Oberst  Renard  stor  Opmærksomhed  i 
Frankrig  ved  Opfindelsen  af  et  Automobil- 
tog. „Die  Welt  der  Technik"  giver  en 
nærmere  Beskrivelse  af  dets  Indretning. 
Det  ejendommelige  og  nye  ved  Automobil- 
toget er,  at  alle  Vognene,  skønt  de  ikke 
kører  paa  Skinner,  følger  nøjagtig  samme 
Bane  saaledes,  at  naar  den  første  Vogn 
f.  Eks.  drejer  om  et  Hjørne,  vil  alle  de 
følgende  Vogne  bevæge  sig  lige  ud,  indtil 
de  naar  det  Punkt,  hvor  den  første  be- 
gynder at  dreje,  og  først  der  vil  de  ogsaa 
begynde  Drejningen.  Endvidere  bliver  Vog- 
nene i  Automobiltoget  ikke  som  i  et  Jern- 
banetog trukket  af  den  forreste  Vogn  i 
Lokomotivet,  men  hver  Vogn  bevæger  sig 
selvstændig.  Dette  opnaas  ved,  at  Driv- 
kraften paa  en  sindrig  Maade  overføres  fra 
den  forreste  Vogn  til  hvert  af  Hjulene  paa 
de  andre  Vogne ;  bliver  den  forreste  Vogn 
bremset,  virker  dette  samtidig  paa  alle 
Vognene  og  hele  Toget'  standser  paa  en 
Gang. 

Fordelen  ved  Renards  Opfindelse  ligger 
altsaa  deri,  at  Paahængsvognene  styres 
automatisk,  medens  man  tidligere,  naar 
man  sammensatte  et  saadant  Tog,  maatte 

have  en  særlig  Fører  for  hver  anden  eller 
tredje  Vogn.  Den  første  Vogn  skal  her  ikke 
slæbe  de  andre,  behøver  altsaa  ikke  som 
et  Lokomotiv  at  være  tung  for  at  frem- 
bringe den  nødvendige  Gnidningsmodstand. 
Den  første  Vogn  kan  være  en  let  Automo- 
bil, som  uden  Paahængsvogne  maaske 
løber  70  km.  i  Timen  og  med  3  Paahængs- 
vogne 30  km.  Dette  er  blandt  andet  en 
stor  Fordel,  fordi  Vægten  af  den  Vogn,  der 
trækker,  eller  Lokomotivet,  ikke  maa  over- 
stige en  vis  Størrelse  af  Hensyn  til  Vejes 
og  navnlig  Broers  Bæreevne. 

Trods  disse  væsentlige  Fordele  ved 
„Train  Renard*^,  kan  det  dog  ikke  skjules, 
at  det  lider  af  visse  Mangler.  Der  frem- 
kommer ved  den  særlige  Forbindelse  af 
Vognene  saa  stor  Gnidningsmodstand,  at 
hver  Vogn  faar  en  Drivkraft,  der  er  50  til 
60  '^/o  mindre  end  dens  Foi^gængers. 

Blandt  de  Anvendelser  man  kan  tænke 
sig,  et  saadant  Tog  kan  faa,  kan  nævnes, 
at  det  maa  kunne  benyttes  med  Fordel  i 
mange  Egne,  hvor  Befolkningen  bor  saa 
spredt,  at  det  ikke  kan  betale  sig  at  an- 
lægge en  Bane.  Endvidere  maa  det  kunne 
anvendes  af  omrejsende  Skuespiller-  og 
Cirkusselskaber. 


Lidt  om   Beværternæringen.     Hr. 

Ussing  omtaler  i  et  tidligere  Hæfte  den 
opdragende  Betydning  de  pænere  Bevært- 
ningslokaler  udøver  paa  Gæsterne  i  Mod- 
sætning til  den  absolut  depraverende  Ind- 
flydelse, de  smaa  Knejper  kan  have  paa 
deres  Publikum.  Denne  fordærvelige  Ind- 
flydelse mener  jeg  vil  kunne  undgaas  paa 
en  Maade,  der  kan  tiltrædes  af  begge  Par- 
tier i  denne  Sag. 

Det  gælder  om  at  ramme  disse  sam- 
fundsfarlige  Huler  paa  en  retfærdig  Maade 
og  tilsidst  helt  udrydde  dem,  og  det  mener 
jeg  vil  ske,  dersom  man  berøvede  dem 
det,  som  er  Basis  for  hele  deres  gode 
Trivsel,  nemlig  deres  lyssky  underjordiske 
Tilværelse  i  de  skumle,  smalle  Gader.  Thi 
som  alt,  hvad  der  har  med  Forbrydelse  og 
Last  at  gøre,  kan  heller  ikke  disse  Huler 
godt  taale  at  drages  frem  i  det  klare  Dags- 
lys, fordi  hele  deres  Eksistens  i  Virkelig- 
heden er  baseret  paa  Omgangen  med 
Væsener,  der  af  mere  eller  mindre  gyldige 
Grunde  ikke  ynder  at  færdes  under  Kon- 
trol af  private  og  offentlige  Øjne. 

Jeg  mener  nu,  at  en  dødelig  Svækkelse 
af  slige  Beværtningers  Livskraft  vilde  ske 


ved  Indførelse  af  denne  Lovbestemmelse: 
Ingen  Beværtning  maa  findes  i  Gader  un- 
der en  vis  Bredde  og  i  Lokaler,  der  ligger 
lavere  end  Gadens  Plan.  Jeg  kan  ikke  se 
andet  end  at  ved  en  saadan  Bestemmelse 
blev  Ondet  ramt  i  sin  Rod,  og  der  var  paa 
denne  Maade  Tale  om  at  foa  Bølleuvæse- 
net og  det  andet  Uvæsen,  der  knyttes  til 
de  laveste  Beværtningssteder,  tildels  ud- 
ryddet. 

Enhver  af  de  Herrer,  der  har  med  denne 
Sag  at  gøre,  have  sikkert  en  eller  anden 
Gang  i  deres  Liv  kastet  et  Blik  ind  eller 
ned  i  de  bekendte  Forbryderknejper,  og 
hvem  er  saa  ikke  i  sit  stille  Sind  efter 
et  saadan  Kig  ind  i  den  laveste  Bærmes 
Liv  bleven  fyldt  med  Afsky  og  Væmmelse 
ved  det  Liv,  der  viste  sig  for  Beskueren? 
Og  mon  slet  ingen  af  disse  Folkets  Re- 
præsentanter efter  et  saadant  Syn  har  hørt 
en  Stemme,  der  sagde:  „Har  du  nu  selv 
slet  ingen  Skyld,  slet  intet  Ansvar  for  disse 
Tilstande,  har  du  nu  ogsaa  gjort,  hvad  du 
kunde  for  ikke  blot  at  straffe,  naar  der  blev 
syndet,  men  ogsaa  for  at  søge  at  forhindre 
Lovovertrædelsen".  Jeg  synes,  det  er  for  let 
at  komme  fra  sine  Forpligtelser,  ved 
i  dybeste  Opbragthed  at  prygle  løs  for 
Overtrædelser,  der  ere  en  logisk  Følge  af 
Forhold  og  Tilstande,  samme  Prygler  selv 
tillader.  Og  da  Love  som  Regel  ikke  have 
tilbagevirkende  Kraft,  kan  de  nuværende 
mindre  samfundsnyttige  Beværtninger  jo 
glæde  sig  ved  et  fortsat  Liv  i  nyttig  Virk- 
somhed til  deres  Borgerskab  er  udløbet. 
Og  den  tørstige  Sømand  eller  uskyldige 
Bondefanger,  hvis  Tørst  kun  kan  slukkes 
i  en  halvunderjordisk  tilrøget  Knejpe,  kan 
da  ikke  lægge  saa  stort  et  Lod  i  Vægt- 
skaalen,  at  der  hvert  Aar  bør  ofres  —  di- 
rekte og  indirekte  —  flere  af  Byens  Bor- 
gere for  deres  Behageligheds  Skyld.  At 
det  for  mange  vist  staar  som  en  blodig 
Uret  mod  „Unde^klasse1f^  at  den  skal  gaa 
de  af  Hr.  Ussing  omtalte  20  Skridt  længere 
for  at  slukke  Tørsten,  anser  jeg  efter  Er- 
faring for  sikkert,  men  ved  Tilladelse  af 
fri  Udskænkning  af  alkoholfrie  Drikke 
vilde  man  rimeligvis  for  hvert  20de 
Skridt  faa  en  Beværtning,  der  var  hvad 
oprindelig  Tanken  var  med  slige  For- 
retninger, et  Sted,  hvor  man  stillede  en 
virkelig  Tørst,  og  ikke,  som  det  er  Til- 
fældet nu,  et  samfundsnedbrydende  Til- 
holdssted. At  hindre  ef  Onde  er  mere  værd 
end  alle  statuerende  Straffeeksempler. 

Munchen  Jan.  1905.  C.  C.  Hage. 

7. 

Jeg  forsøgte  her  i  Paris  at  gøre  mig  Rede  for  Udviklingsgangen  i 
den  franske  Literatur  siden  Aarhundredets  Begyndelse,  at  ordne  den  i 
Stadier  og  iagttage  disses  Følgeorden;  jeg  vilde  saa  samtidigt  forme 
mig  en  lignende  Oversigt  over  den  danske  Literatur  og  drage  Paralleler, 
paa  Forhaand  overbevist  om,  at  Tidsaanden  noget  nær  maatte  være 
den  samme  i  to  europæiske  Lande,  der  laa  hinanden  forholdsvis  nær. 
Det  var  mit  første  naive  Forsøg  paa  at  efterspore  Hovedstrømninger  i 
Aarhundredets  Literatur. 

Den  franske  Poesi  i  det  nittende  Aarhundrede  syntes  mig  at  falde 
i  tre  Grupper:  Romantiken,  Fornuftskolen,  Virkelighedskunsten.  Jeg 
bestemte  dem  saaledes: 

L  Hvad  Franskmændene  kalder  Romantisme  kan  særmærkes  fra 
mange  Sider. 

Den  er  først  Brud  med  den  græsk-romerske  Oldtid,  Derfor  søger  den 
tilbage  til  .det  Galliske  og  til  Middelalderen.  Derfor  giver  den  det  16. 
Aarhundredes  Digtere  Genoprejsning.  Men  Forsøget  strander;  thi  ogsaa 
Ronsard  og  Pleiaden  er  græskdannede,  er  Anakreontikere.  Der  er, 
naar  Rolandskvadet  undtages,  ingen  oprindelig  Middelalderliteratur,  der 
kan  sammenlignes  med  vor  islandske.  Derfor  udvides  Emnekresen  fra 
Frankrigs  Middelalder  til  andre  Landes  f.  Eks.  Tysklands,  hvorfra 
Hugo  henter  sit  Drama  Borggreverne,  Digterne  vælger  fremmede  Stof- 
fer som  Alfred  de  Vigny  behandler  Chatterton,  Musset  italienske  og 
spanske  Motiver.  Mérimée  søger  tilbage  til  den  franske  Middelalder 
(Bondeopstanden)  men  da  han  finder  for  ringe  Ejendommelighed,  tyer 
han  som  Digter  til  jnindre  civiliserede  Nationaliteter,  Spaniere,  Syd- 
amerikanere, Corsikanere,  Russere  osv.  Romantiken  bliver  etnografisk. 

Dens  andet  Særmærke  er  den  stormende  Voldsomhed.  Den  har 
Berøring  med  Revolutionen  af  1830.  Den  angriber  Samfundet  og  Ejen- 
domsforholdene (Saint  Simon,  Fourier,  Proudhon),  angriber  Ægteskabet 
og  den  officielle  Bedømmelse  af  Kønsforholdet  (Dumas'  Antony,  For- 
talen til  Victor  Hugo*s  Angelo,  George  Sand's  Indiana,  Valentine, 
Jacques).  Den  forguder  allevegne  Lidenskaben. 

Dens  tredie  Særmærke  er  dens  Fortsætten  af  Rousseau.  Selve 
Angrebene  paa  Samfundet  stammer  fra  Rousseaus  gamle  Lære,  at  Na- 
turen er  god.  Naturtilstanden  den  rette,  saa  Samfundet  alene  har  for- 
dærvet Alt.  Særligt  George  Sand  dyrker  Rousseau  og  skriver  i  Til- 
knytning til  ham.  I  nyere  fransk  Literatur  afløser  Voltaires  og  Rousseaus 
Herredømme  vekselvis  hinanden.  Voltaire  hersker  til  1820,  Rousseau 
paany  til  1850,  saa  tager  Voltaire  Tøjlerne  igen  med  About,  Taine  og 

Sarcey.  I  Renan  er  Voltaire  sammensmeltet  med  Rousseau,  og  nu  senest 
har  Diderot  fortrængt  dem  begge. 

II.  Fomuftskolen  (Vécole  de  bon  sens)  følger  paa  Romantiken.  Som 
denne  dyrkede  Lidenskaben,  saaledes  hylder  Fornuftskolen  den  sunde 
Menneskeforstand.  Man  kan  spore  Overgangen  hos  de  Enkelte.  Mussets 
En  Caprice  i  Modsætning  til  hans  Ungdoms  kaade  Værker.   George 
Sands  Landsbynoveller  i   Modsætning   til    hendes   Ægteskabsromaner 
Folkeligheden    og    Landskabsmalerierne    her,    der    iøvrigt   altsammen 
stammer  fra   Rousseau,  fører  ud  i  den  rolige  Idyl.  Værker  som  Pon- 
sards  Lucréce  og  Augier's  Gabrielle  betegner  Omslaget  fra  Romantiken. 
I  Tragedien  er  Lucréce,  i  Skuespillet  Gabrielle  Hængslet,  hvorom  Be- 
vægelsen drejer  sig.    Hos  Ponsard  og  Augier  fejres  sund  Sans,  streng 
Retskaffenhed,  borgerlig  Æresfølelse.  Ægteskabet  forherliges  i  hele  Pon- 
sards,  Augier's  og  Octave  Feuillets  Teater.  Nogen  Paavirkning  har  vel 
Literaturen  modtaget  fraidq  herskende  Stænder  under  Julikongedømmet. 
Louis  Philippe  var  Borgerkongen.    En   Forfatter  som  Scribe,  der  be- 
hersker Europas  Scener,  er  besjælet  af  det  magthavende  Borgerskabs 
Aand,  dannet  og  indskrænket  som  den  var.  Cousin's  første  Maner,  den 
revolutionære    Schellingianisme,    havde   svaret    til    Romantiken,    hans 
Eklektisme  som  moraliserende  Filosof  svarer  til  Fomuftskolen.  Fælles- 
præget bliver  en  vis  saakaldt  Idealisme.    Ponsard  genoptager  det  17. 
Aarhundredes   klassiske   Overlevering.    I   Kritiken   er  denne   Stræben 
mod  det  Forstandige  og  Klassiske  repræsenteret  af  Nisard,  Planche  og 
Sainte-Beuve  i  hans  anden  Maner. 

III.  Aarhundredets  tredie  Retning  er  Virkelighedskunst  med  fysio- 
logisk Grundpræg.  Den  har  sin  Støtte  i  positivistisk  Filosofi:  Herban 
i  Tyskland,  Bentham  og  Mill  i  England,  Comte  og  Littré  i  Frankrig. 
I  Kritiken  Sainte-Beuves  tredie  Maner.  Paa  Teatret  den  yngre  Dumas. 
I  Romanen  Brødrene  Goncourt  og  Flaubert.  I  Malerkunsten  en  vis 
Brutalitet  i  Æmnevalget  hos  Gérome  og  Regnault.  I  Politiken  den  fuld- 
bragte Kendsgerning  (le  fait  accompli),  Kejserdømmet  med  det  brutale 
Tryk  fra  oven  og  den  almindelige  Stemmerets  Udjævnen  af  alle  For- 
skelle fra  neden.  I  lyrisk  Poesi  Pamassets  strenge  saglige  Formkunsi- 
nere,  Coppée,  der  skildrer  den  jævne  Virkelighed,  det  faste  Haande- 
lags  Mænd  (les  maitres  de  la  facture)  Leconte  Lelisle,  Gautier  og 
hans  Elever,  der  skriver  bedre  Vers  end  Lamartine  og  Hugo,  men 
ingen  nye  Tanker  eller  Følelser  har,  de  poetiske  Sprog-Materialister. 

Endelig  en  hel  Del  uklare  Begyndelser,  om  hvilke  det  endnu  er 
umuligt  at  se,  hvor  de  bærer  hen. 

Dette  mit  første  Forsøg  paa  at  forme  mig  et  Overblik  over  en  af 
det  19.  Aarhundredes  store  Literaturer  indeholdt  adskilligt  meget  rigtig 
set,  men  røbede  højligt  Begynderens  Mangel  paa  Evne  til  at  vurdere 
Foreteelsernes  Betydning,  Tilbøjeligheden  til  at  overvurdere  rent  for- 
bigaaende  Fremtoninger,  og  Hanget  til  at  indordne  det  kun  udvones 

Sammenhørende  i  én  Rubrik.  Den  ubetydelige  Ecole  de  bon  sens  kunde 
jo  dog  ingenlunde  betragtes  som  sættende  Tidsskel.  Heller  ikke  kunde 
med  Rette  Mænd  som  Augier  og  Dumas  henføres  til  Forskelligartede 
Grupper.  Forsøget  paa  at  eftervise  Realisme  i  Lyriken  var  ligeledes 
yderst  dristigt. 

Imidlertid,  denne  Inddeling  og  Gruppering  forekom  mig  dengang  et 
Fund,  og  stor  var  min  Skuffelse,  da  jeg  en  Dag  raadførte  mig  om  den 
med  Chasles,  som  fandt  den  tvungen,  en  anden  Dag  forelagde  Renan 
den,  og  han  indskrænkede  sig  til  Svaret:  „Nej,  nej!  Tingene  gaar  ikke 
saa  systematisk  for  sig." 

8. 

Da  denne  Oversigt  over  Frankrigs  Literatur  ogsaa  skulde  retlede 
med  Hensyn  til  den  danske,  famlede  jeg  mig  frem  paa  følgende  Maade : 

I.  Romantiken.  Oehlenschlagers  Forhold  til  Fortiden  svarer  nøje  til 
Victor  Hugos:  kun  at  Middelalderens  Genopstandelse  i  Digtningen  lyk> 
kes  langt  bedre  {Hakon  Jarl,  Nordens  Guder)  paa  Grund  af  den  friske 
Oprindelighed  i  Snorre  og  Edda.  Grundtvigs  Optrin  af  Nordens 
Kæmpeliv  skylder  ligeledes  Edda  og  Sagaer  sit  Værd.  Oehlenschlagers 
Aladdin  er  det  nordiske  Sidestykke  til  Hugos  Orientalerne.  Gautier 
som  Digter,  Delacroix  som  Maler  søger  til  Østerland,  som  Oehlen- 
schlager  gør  det  i  Ali  og  Gulhyndi,  Steffens  og  Sibbem  svarer  som 
paavirkede  af  Schelling  til  Cousin.  Hauchs  Digtning  henter  ikke  sjæl- 
dent sit  Æmne  fra  Tyskland,  som  Nodier's  og  Gérard  de  Nerval's. 
Ingemanns  svage  historiske  Romaner  svarer  til  de  franske  Efter- 
ligninger af  Walter  Scott  (A  de  Vigny's  Cinq-MarSy  Dumas'  Nlu- 
sketerere),  Oehlenschlagers  Tragedier  svarer  til  Hugo's  Dramaer.  Hos 
de  Danske  som  hos  Franskmændene  Hadet  til  Forstanden  som  kold ; 
kun  forherliges  Fantasien  og  Sværmeriet  af  de  Danske,  Lidenskaben 
af  Franskmændene.  Romantiken  varer  i  Danmark  (uden  Revolutioner 
og  Restaurationer)  vel  til  1840  omtrent  som  i  Frankrig. 

II.  Fomuftskolen  er  i  Danmark  dels  Dyrkelse  af  Folkets  sunde 
Sans,  dels  Moraliseren.  Grundtvig  med  sin  Folkelighed,  sin  Vurdering 
af  Bondens  uforfalskede  Natur  har  Berøringspunkter  med  Rousseaus 
Elever.  Moraliserende  Værker  er  Heibergs  En  Sjæl  efter  Døden,  Palu- 
dan-Miillers  Adam  Homo  og  Kierkegaards  Enten-Eller.  Der  er  det 
Pudsige  ved  denne  sidste  Bogs  Forsvar  for  Ægteskabet,  at  den  forsvarer, 
hvad  hos  os  slet  Ingen  angriber.  Den  kan  kun  forstaas  ved  den  sam- 
tidige Bevægelse  i  europæisk  Aandsliv,  der  nu  hævder  Moralens  Al- 
mengyldighed som  tidligere  Lidenskabens  Ret.  Dens  Forsvar  for  Pro- 
testantismen svarer  til  Octave  Feuillets  Forsvar  for  Katolicismen,  kun 
at  Feuillet  er  forsonlig,  Kierkegaard  voldsom.  Bjørnsons  Bondenoveller, 
der  fortsætter  Grundtvig  og  Blicher,  er  med  deres  Harmoni  og  deres 
fredelige  Forhold  til  alt  Bestaaende  et  Udslag  af  Kærligheden  til  sund 
Fornuft;  de  har  samme  anti-Byronske  Præg  som  Fomuftskolen.    Be- 

vægeisen  kommer  ti  Aar  senere  til  os.  Men  paa  samme  Tid  har  Bjørn- 
son noget  af  Romantiken  og  noget  af  Realismen.  Vi  har  ikke  Mænd 
nok  til  de  forskellige  Rammer. 

III.  Virkelighedskunst  Der  er  endnu  kun  Tilløb  til  en  Virkelig- 
hedskunst.  Saaledes  hos  Bjørnson  i  Arne  og  Sigurd  Slembe.  Der  er 
Tilløb  dertil  ogsaa  i  Bergsøes  plumpe  Benyttelse  af  Virkelighedstræk  og  i 
hans  Effektjageri.  Richardt  svarer  i  vor  Lyrik  som  Sprogkunstner  til 
Pamassets  Digtere,  medens  Heibergs  Filosofi  og  det  meste  af  hans 
Poesi  kan  henregnes  til  Fornuftskolen.  Brochners  „Idealrealisme*  dan- 
ner en  Overgang  til  Virkelighedsfilosofi.  Ibsens  Angreb  paa  det  Be- 
staaende  svarer  til  Realismen  i  det  franske  Drama.  Han  er  Dumas  paa 
nordisk  Grund.  Han  er  i  Kærlighedens  Komedie  disharmonisk  som 
Spotter.  Han  fortsætter  i  Peer  Gynt  den  moraliserende  Retning  med 
Hang  til  grove  og  raa  Virkelighedseffekter  (Forholdet  til  Anitra). 

I  Tyskland  befinder  man  sig  endnu  paa  det  andet  Stadium,  synkende 
dybere  og  dybere  i  Folkelighed  og  Dialekt  (fra  Auerbach  til  Claus 
Groth  og  Fritz  Reuter). 

Der  behøves  ikke  for  Læsere  i  vore  Dage  noget  Fingerpeg  til  Paa- 
visning  af,  hvor  ufuldkomment  og  vilkaarligt  dette  Forsøg  paa  en  Led- 
deling af  den  danske  Literaturs  Organisme  var.  Idet  jeg  gik  ud  fra 
Overbevisningen  om,  at  det  moderne  europæiske  Aandsliv  i  de  for- 
skellige Lande  i  det  Væsenlige  maatte  gennemløbe  de  samme  Stadier, 
og  idet  jeg  til  Støtte  for  denne  Anskuelse  havde  adskillige  utvetydige 
Overensstemmelser,  oversaa  jeg  rent,  at  Ulighedernes  overvejende  Vægt 
gjorde  den  hele  Jævnførelse  ufrugtbar. 

9. 

Da  jeg  under  mit  første  Ophold  i  Paris  jævnlig  havde  besøgt  min 
afdøde  Onkels  Enke,  Madame  Victorine,  og  hendes  Børn,  herskede  der 
siden  da  et  hjerteligt  Forhold  imellem  os,  især  efter  at  den  troløse  Ven 
af  min  Onkel  var  bleven  tvunget  til  at  udlevere  den  fra  Danmark  sendte 
Understøttelsessum,  han  egenmægtigt  havde  holdt  tilbage. 

Der  var  nu  kun  svage  Spor  tilbage  af  den  store  Skønhed,  Victorine 
engang  havde  besiddet;  Livet  havde  slidt  haardeligt  paa  den.  Hun  var 
god  og  ømhjertet,  en  kærlig  Moder,  iøvrigt  uden  anden  Dannelse  end 
den  i  den  parisiske  Smaaborgerstand  almindelige.  Alle  hendes  Syns- 
maader,  hendes  Begreber  om  Hæderlighed,  om  det  Sømmelige,  om 
Velvære,  om  Lykke  var  typiske  for  den. 

Dels  af  Sparsomhed,  dels  for  ikke  at  spilde  den  kostbare  Tid,  ind- 
skrænkede jeg  i  de  Dage  oftere  mit  Middagsmaaltid.  Jeg  købte  mig  hos 
en  Spækhøker  en  stor  Postej  med  Kalvekød  eller  Skinke  og  spiste 
den  paa  mit  Værelse  istedenfor  at  gaa  ud  paa  en  Restaurant.  Da  Vic- 
torine en  Dag  overraskede  mig  under  et  saadant  Maaltid,  udbrød  hun 
forfærdet:    Comment?    Vous  vous  nourrissez  si  mal!   For   hende  var 

det  omtrent  det  samme,  som  om  jeg  overhovedet  ikke  havde  faaet 
Middagsmad.  At  sidde  hjemme  ved  et  Bord  uden  Dug  og  sønderdele  en 
Postej  med  en  Papirkniv,  det  var  at  synke  under  sin  Stand  til  Fattigr 
mands  Kaar. 

Hendes  Tanker  drejede  sig,  som  de  fleste  Smaafolks  i  Frankrig  og 
andensteds,  mest  om  Penge  og  Pengesorger,  om  at  komme  godt  frem 
i  Verden  eller  have  Modgang,  og  om  hvad  denne  eller  hin  kunde 
tjene  eller  ikke  tjene  om  Aaret.  Hendes  ældste  Søn  var  i  St.  Peters- 
borg, og  ham  gik  det  ret  godt;  han  var  god  og  elskværdig  og  sendte 
sin  Moder  Hjælp,  naar  han  havde  lidt  tilovers.  Han  havde  desuden 
lovet  at  tage  den  næstældste  over  til  sig.  Men  for  de  smaa  havde  hun 
mange  Sorger.  Der  var  en  af  dem,  som  ikke  artede  sig  rigtig  godt,  og 
der  var  de  to  yngste,  som  skulde  opdrages. 

Der  blev  holdt  en  nydelig  Fest  i  det  fattige  Hjem,  da  den  lille 
Emma  fejrede  sin  første  Kommunion,  helt  klædt  i  Hvidt  fra  Top  til 
Taa  med  langt  hvidt  Slør  og  hvide  Sko,  og  da  der  kom  adskillige  andre 
lige  saa  fine  og  pyntede  smaa  Piger  og  Drenge;  der  blev  givet  For- 
æringer og  udtalt  gode  Ønsker.  Den  lille  Henri  saa  uskyldigere  ud  end 
nogen  af  de  smaa  Piger. 

Victorine  havde  en  Veninde,  hvem  hun  priste  lykkelig;  det  var 
Jules  Claréties  Moder;  thi  saa  ung  Sønnen  var,  han  skrev  i  Aviserne, 
skrev  endogsaa  Bøger  og  tjente  Penge,  saa  han  helt  kunde  underholde 
sin  Moder.  Det  var  en  ung  Mand,  man  maatte  sætte  Pris  paa,  en  For- 
fatter, som  han  skulde  være.  Der  var  derimod  en  anden  Forfatter, 
hvem  hun  afskyede,  og  det  var  Danskeren  P.  L.  Møller:  Jacques  var, 
som  De  véd,  altid  en  trofast  Ven  af  Monsieur  Moller;  han  skrev  en 
hel  Bog  af  for  ham,  da  han  selv  havde  fuldt  op  af  Arbejde.*)  Men  da 
saa  Jacques  var  død  —  pauvre  homme!  —  kom  han  altfor  tidt  og 
gjorde  Besøg,  bestandig  paa  mere  besynderlige  Tider,  bestandig  med 
mere  besynderlige  Gestus,  saa  jeg  blev  nødt  til  at  forbyde  ham  Huset.* 

10. 

I  et  Studenterhotel  i  Nærheden  af  Odéon,  hvor  der  boede  et  Par 
Nordboer,  lærte  jeg  enkelte  unge  Advokater,  men  langt  flere  unge  Ab- 
beder og  Præster  at  kende.  Traadte  man  derind,  naar  Selskabet  sad 
tilbords  i  Spisesalen,  saa  genlød  Rummet  af  bragende  Ordstrid.  Advo- 
katerne drøftede  Politik,  Literatur  og  Religion  saa  kamplystent,  at  Luften 
knitrede.  Det  var  som  øvede  de  sig  her  til  engang  at  tale  for  Skranken 
eller  i  Kammeret.  Fra  Omgivelser  som  disse  gik  Gambetta  ud. 

De  unge  Abbeder  og  Præster  var  skikkelige  Mennesker,  oprigtigt 
Troende,  men  saa  enfoldige,  at  Samtalerne  med  dem  kun  var  mor- 
somme paa  Grund  af  deres  Uvidenhed  og  Uforstand.  Nordboer  i  Paris, 

*)    Det  franske  Lystspil,  som  indbragte  Møller  Universitetets  Guldmedalje,  se  For- 
talen. 

der  blot  kendte  katolske  Præster  fra  Teatrets  Tartuffe,  havde  de  urig- 
tigste Forestillinger  om  dem.  Paa  Théåtre  frangais  spiltes  Tartuffe  den- 
gang afvekslende  af  tre  Skuespillere.  Bressant  var  den  kolde,  elegante 
Hykler^  Lafontaine  den  lave,  raa,  men  kraftige  Sakristan,  Leroux  den 
blodrige,  rødmussede,  pluskæffede  Vellystning,  hvis  Hænder  skælvede 
og  hvis  Mine  snart  var  ophidset,  snart  sødlig.  Til  en  af  disse  tre  Typer 
henførte  de  nordiske  Protestanter  gerne  de  Sortkjoler,  de  saa  paa 
Gader  og  i  Kirker.  Men  mine  gejstlige  Bekendte  var  fri  for  Hykleri 
som  for  Fanatisme;  det  var  brave,  ikke  bondesnu,  men  bondedumme 
Menigmandsbørn. 

I  deres  Selskab  saa  jeg  mangen  en  Dag  Parises  Omegn.  Vi  tog  til 
Sévres  og  St.  Cloud,  til  Versailles  og  St.  Germain,  til  Saint-Denis,  til 
Montmorency  og  Enghien,  eller  til  Monthléry,  en  Landsby  med  et  gam- 
melt Taam  fra  det  13.  Aarhundrede,  og  spiste  da  Frokost  i  Longju- 
meau,  berømt  af  sin  Postillon.  Der  erklærede  Abbed  LebouUeux  sig 
ved  Bordet  mod  Ligbrænding  af  den  Grund,  at  den  umuliggjorde  Op- 
standelsen, da  Gud  selv  ikke  kunde  finde  Knoklerne  sammen,  naar 
Legemet  var  opbrændt.  Det  var  saa  elskværdigt,  at  man  ikke  gad  mod- 
sige. Under  dette  samme  Maaltid  skitserede  en  anden  Abbed  Luthers 
Ungdom;  han  traadte  ud  af  Kirken  —  on  se  demande  encore  pourquoL 
I  sit  Hjertes  Uskyldighed  saa  denne  Abbed  i  Luthers  Oprør  mindre 
en  utilladelig  end  en  uforklarlig  Handling. 

11. 

Megen  Omgang  havde  jeg  med  mine  italienske  Venner  og  Veninder 
fra  mit  tidligere  Ophold.  Mit  første  Besøg  hos  Pagella's  var  forfejlet; 
ved  det  næste  blev  jeg  modtaget  som  Søn  af  Huset  og  overvældet  med 
Bebrejdelser  for  ikke  straks  at  have  opgivet  min  Adresse;  de  havde 
forgæves  søgt  mig  i  mit  gamle  Hotel,  havde  forgæves  indhentet  Op- 
lysning om  min  Bopæl  hos  Skandinaver,  hvis  Navn  de  havde  hørt; 
nu  skulde  jeg  leve  og  aande  hos  dem  som  i  gamle  Dage.  De  glædede 
sig  ved  Gensynet,  og  da  jeg  vilde  gaa,  kørte  de  mig  hjem  i  deres  Vogn. 
Jeg  fornyede  da  min  Vane  fra  1867  at  tilbringe  største  Delen  af  min 
Fritid  med  Sydboer;  paany  var  jeg  hensat  til  Sydeuropa  og  Syd- 
amerika. Straks  den  første  Dag,  jeg  spiste  hos  dem,  traf  jeg  der  en 
gammel  livsglad  Spanier,  en  ung  Italiener,  som  var  bosat  i  Ægypten« 
og  en  saare  koket  ung  Brasilianerinde.  Spanieren,  der  var  født  i  Vene- 
zuela, havde  som  Ingeniør  nu  paa  ellevte  Aar  studeret  Forholdene  ved 
Panama  og  havde  en  Plan  til  Gennembrydning  af  Landtangen.  Han 
talte  da  meget  om  dette  Projekt,  som  Lesseps  mange  Aar  efter  tog  op. 

Ogsaa  Pagella  syslede  med  praktiske  Planer,  stillede  sig  tekniske 
Opgaver  og  løste  dem.  Han  havde  saaledes  opfundet  en  ny  Konstruk- 
tion af  Jernbanevogne  paa  Fjedre  med  en  Mekanisme  til  at  forebygge 
Sammenstød.  Han  opkaldte  den  Virginie- Ressort  efter  sin  Hustru  og 
havde  Tilbud  paa  den  fra  den  russiske  Regering. 

En  italiensk  Ingeniør  Casellini,  der  havde  udført  Konstruktionen  for 
ham,  var  en  af  de  mange  dristige  Eventyrere,  man  traf  blandt  Syd- 
boerne i  Paris.  Han  var  Aaret  forud  af  Napoleon  III  blevet  sendt  til 
Spanien  for  at  lede  Kontrarevolutionen  der.  Han  kendte  nemlig  som 
Ingeniør  hele  Landet  og  havde  staaet  i  stadig  Forbindelse  med  Dron- 
ning Isabella  og  det  spanske  Hof  i  Paris.  Han  gav  os  lærerige  Skild- 
ringer af  spansk  Bestikkelighed.  Hvor  han  var  i  Sydspanien,  havde 
han  underkøbt  Telegrafembedsmændene,  saa  han  fik  de  politiske  Tele- 
grammer til  Gennemsyn  før  Stedets  Guvernør.  I  Malaga,  hvor  han 
ledede  Bevægelsen  mod  Regeringen,  var  han  nær  blevet  skudt;  han 
var  allerede  anholdt,  hans  Depecher  opsnappede  og  1500  Geværer  paa- 
grebne,  da  han  bestak  Embedsmændene  saaledes,  at  han  fik  Lov  at 
gøre  et  Udvalg  af  Depecherne  og  tilintetgøre  dem,  der  stillede  ham  blot. 
I  Madrid  havde  han  faaet  Audiens  hos  Serrano,  efter  at  denne  havde 
forbudt  Afsendelse  af  ethvert  Telegram  fra  Byen,  der  ikke  var  Regerings- 
depeche;  han  havde  medbragt  et  af  det  franske  Parti  affettet  Telegram, 
der  lød  som  et  almindeligt  Købmandsbrev,  og  opnaaet  dets  Afsendelse 
sammen  med  Regeringens  Depecher.  Casellini  havde  villet  betale  for 
Telegrammet;  men  Serrano  havde  med  Haanden  gjort  en  afværgende 
Bevægelse,  ringet  paa  en  Klokke  og  givet  Depechen  til  en  Tjener.  Det 
gik  da  som  i  Scribe's  Dronning  Marguerites  Noveller,  Budskabet  blev 
besørget  af  Fjenden  selv. 

Slige  eventyrlige  Tildragelser  syntes  ikke  helt  sjældne  i  Spanien. 
Saaledes  havde  Prim  selv  fortalt  Pagella's  følgende  lille  Tildragelse  fra 
den  Tid,  da  den  første  Opstand  mislykkedes:  Han  (der  trods  sin  ringe 
Dannelse  var  mere  storstilet  og  ædelmodig  end  nogen  Konge)  sørgede 
paa  sin  Flugt  bestandig  for  de  Soldater,  der  var  sendte  ud  efter  ham, 
bestilte  Mad  og  Drikke  til  dem  i  ethvert  Værtshus,  han  forlod,  og  be- 
talte Alt  forud,  medens  Regeringen  lod  sine  arme  Soldater  sulte,  saa- 
snart  de  blot  var  to  Mile  fra  Madrid. 

Ofte  traf  jeg  en  snurrig  gammel  fornem  Spanier  ved  Navn  Don 
José  Guell  y  Rente,  der  havde  været  gift  med  en  Søster  til  Dronning 
Isabellas  Gemal,  Kong  Frants,  men  var  bleven  skilt  fra  hende  efter  at 
hun,  som  han  paastod,  havde  forsøgt  at  skære  Halsen  over  paa  ham. 
Som  Vidnesbyrd  om  sine  ægteskabelige  Genvordigheder  fremviste  han 
et  stort  Ar  paa  sin  Hals.  Han  var  belæst  og  sværmede  bl.  A.  for 
skandinavisk  Literatur,  fordi  den  havde  frembragt  Verdens  største  Dig- 
ter, Ossian,  hvem  han  havde  lært  at  kende  i  Cesarotti's  italienske  Over- 
sættelse. Det  var  frugtesløst  at  ville  forklare  ham  Forskellen  mellem 
Skandinavien  og  Skotland.  Begge  Dele  er  Norden,  svartb  han. 

12. 

En  ung  Amerikaner  ved  Navn  Olcott,  der  kom  hos  Chasles  og  som 
undertiden  søgte  mig,  bragte  mig  et  Pust  fra  den  store  nordamerikanske 
Republiks  Universiteter;  en  ung  Tysker,  Dr.  Goldschmidt,  en   frem- 

ragende  Sanskritist,  der,  mere  velhavende  end  jeg,  beboede  en  smuk 
Lejlighed  med  Udsigt  over  Chåteletpladsen  og  spiste  paa  gode  Restau- 
rant'er,  krydsede  de  mange  Indtryk,  jeg  havde  modtaget  af  romanske 
Naturer  og  romansk  Aandsliv,  ved  sin  heftige  tyske  Nationalfølelse  og 
sin  grundige  Viden.  Han  troede  allerede  ved  Foraarstid  paa  Krig  mel- 
lem Tyskland  og  Frankrig  og  vilde  da  være  Soldat,  som  alle  tyske 
Studerende  efter  hans  Paastand  med  Lidenskab  vilde  det.  Han  var  en 
ung  Jøde,  kraftigt  bygget,  energisk,  kundskabsrig,  med  noget  af  den  unge 
Rigmands  Vane  til  at  kommandere.  Han  syntes  bestemt  til  et  langt  Liv 
og  fuldt  ud  i  Stand  til  at  udholde  Strabadser.  Hans  Liv  blev  dog  kun 
kortvarigt.  Han  gennemgik  hele  Krigen  i  Frankrig  uden  Men,  blev  efter 
Fredsslumingen  udnævnt  til  Professor  i  Sanskrit  ved  Universitetet  i  det 
erobrede  Strassburg,  men  døde  af  Sygdom  kort  derefter. 

En  stærk  Modsætning  til  hans  sluttede  Væsen  frembød  de  unge 
Franskmænd  paa  hans  Alder,  jeg  jævnlig  traf  sammen  med.  En  Slags 
Fører  for  dem  var  en  meget  rig  og  meget  entusiastisk  ung  Mand  Marc 
de  Rossiény,  som  havde  200,000  Francs  om  Aaret  og  som  for  disse 
Penge  havde  grundlagt  Ugeskriftet  L'  Impartial  som  Fællesorgan  for 
Studenterne  i  Bryssel  og  Paris.  At  Tidsskriftet  hed  Den  Upartiske, 
skulde  forstaas  saaledes,  at  det  tilstedede  alle  Meninger  Adgang  und- 
tagen Forsvar  for  saakaldt  aabenbaret  Religion.  Redaktionen  var  posi- 
tivistisk, Michelet  og  Chasles  beskyttede  Bladet,  og  bag  det  hele  stod 
Victor  Hugo  som  en  Art  Æres-Direktør.  Ugeskriftet  prækede  Had  til 
Kejserdømmet  som  til  Teologien  og  syntes  fast  grundlagt,  men  var  dog 
kun  et  af  de  Hundred  Smaablade,  der  stadigt  fødes  og  døer  i  det  latinske 
Kvarter.  Da  det  havde  bestaaet  en  Maanedstid,  brød  Krigen  ud  og 
fejede  det  bort  som  saa  meget  andet  og  større. 

13. 

Jeg  blev  naturligvis  Vidne  til  hvad  der  var  mig  tilgængeligt  af  olfen- 
ligt  Liv  i  Paris. 

Ikke  sjældent  søgte  jeg,  som  allerede  i  1866,  til  Justitspalæet  for 
at  høre  de  store  Advokater  tale.  Den,  jeg  havde  mest  Glæde  af,  var 
Jules  Favre,  hvis  Navn  jo  snart  skulde  komme  paa  Alles  Læber.  Ung- 
dommen beundrede  ham  som  Kejserdømmets  principfaste  og  tapre 
Modstander  i  Kammeret,  og  han  gjaldt  noget  nær  for  Frankrigs  mest 
veltalende  Mand.  Som  Advokat  var  han  uforlignelig.  Hans  sjældne 
Skønhed,  det  dejlige  Ansigt  under  en  Hjælm  af  graat  Haar,  og  hans 
ranke  Holdning  kom  ham  her  til  Gode.  Hans  Veltalenhed  var  saglig, 
indtrængende,  overbevisende,  idet  den  dyngede  Kendsgerning  paa 
Kendsgerning,  og  den  var  paa  fransk  Vis  tillige  dramatisk  med  store 
Haandbevægelser,  der  bragte  Advokatkappen  til  at  flagre  uroligt  som 
Flaggermusvinger.  Trist  var  det,  at  han  siden  som  Minister  overfor  Bis- 
marck  saa  lidet  var  i  Stand  til  at  gøre  Fyldest. 

Paa  Théåtre  fran?ais  overværede  jeg  en  Højtidelighed  i  Anledning 

af  at  Ponsards  Byste  blev  afsløret.  For  Romantikerne  var  Ponsard  jo 
ikke  andet  end  den  Æselskæft,  hvormed  Filistrene  slog  Hugo.  Men 
Emile  Chasles,  en  Søn  af  min  gamle  Velynder,  holdt  et  Foredrag  om 
ham,  og  derefter  spiltes  Le  lion  amoureux,  et  ret  taaleligt  Stykke  fra 
Revolutionstiden,  hvori  bl.  A.  Napoleon  I  forekommer  som  ung.  Der 
findes  deri  nogle  smukke  revolutionære  Tirader,  om  hvilke  Prinsesse 
Mathilde  efter  den  første  Opførelse  sagde,  at  de  fik  hendes  republi- 
kanske Hjerte  til  at  banke.  Højtideligheden  for  denne  ubetydelige  Mod- 
pave mod  Victor  Hugo  var  ganske  køn. 

For  en  Gangs  Skyld  fik  jeg  ogsaa  Adgangskort  til  en  Modtagelse  i 
det  franske  Akademi.  Det  var  Digteren  Auguste  Barbier,  som  blev  op- 
taget, og  det-  var  Silvestre  de  Sacy,  der  bød  ham  velkommen,  efter 
akademisk  Skik  i  en  Tale,  der  gik  ham  vel  nær.  Barbiers  yamt^r  havde 
hørt  til  de  Digtsamlinger,  jeg  i  Aaringer  havde  elsket,  og  jeg  kunde 
mangen  Strofe  udenad,  de  berømte  f.  Eks.  om  Friheden  og  om  Na- 
poleon; jeg  havde  ogsaa  fulgt,  hvorledes  Barbiers  Energi  var  sunket  i 
de  følgende  Digtsamlinger;  i  Grunden  levede  han  endnu  paa  sin  Be- 
rømthed fra  1831,  og  de  fleste  troede  vist,  han  var  død.  Nu  stod  han 
deroppe,  en  indskrumpet  gammel  Mand  i  Palme-Uniform,  og  hans  Tale 
røbede  hverken  satirisk  Kraft  eller  overlegen  Aand.  Han  skyldte  sik- 
kert sin  Afsky  for  Napoleon  (Digtet  Afguden)  at  Akademiet,  der  stadig 
fronderede  mod  Kejserdømmet,  nu  saa  sent  havde  kastet  sine  Øjne 
paa  ham.  Den  lille  skaldede  Silvestre  de  Sacy,  den  spinkle  Søn  af  en 
betydelig  Fader,  bebrejdede  ham  hans  Vers  om  Friheden  som  den 
djærve  Kvinde  af  Folket,  der  ikke  skyer  Udgydelse  af  Blod.  „Det  er 
ikke  Friheden,  som  jeg  forstaar  den",  peb  den  lille  Mand,  og  man 
troede  ham,  men  kunde  dog  ikke  lade  være  at  mumle  med  Digteren: 

C'est  que  la  Liberté  n'est  pas  une  comtesse 

du  noble  faubourg  St.  Germain, 

une  femme  qu'un  cri  fait  tomber  en  faiblesse, 

qui  met  du  blanc  et  du  carmin; 

c*est  une  forte  femme 

14. 

Et  lærerigt  Sted,  selv  for  en  Lægmand,  var  Arkiverne,  fordi  man 
der  paa  den  mest  underholdende  Maade  kunde  gennemgaa  hele  Frank- 
rigs Historie  ved  Hjælp  af  de  udstilte  Haandskrifter  fra  de  ældste 
Papyrusruller  til  Pergaments-  og  Papirstiden.  Der  saa  man  Aktstykker 
fra  Lensmands-  og  Præstesammensværgelser  under  Merovinger  og 
Capetinger,  Filip  Augusts  og  Ingeborgs  Skilsmisse-Dokument,  Breve 
fra  Middelalderens  og  Enevældens  mærkeligste  Personligheder.  Revolu- 
tionstiden, Republiken  og  det  første  Kejserdømme  blev  her  særligt  le- 
vende for  En.  Der  var  Karl  den  Stores  Navnetræk  ridset  gennem 
Blik,  og  Robert  af  Paris'es,  blevet  til  paa  samme  Maade,  Ludvig  den 
Fjortendes  og  Moliéres,   Frants  den  Katolskes  og  Maria  Stuarts.   Der 


694  Georg  Brandes 

var  Skrivelser  fra  Robespierre  og  Danton,  Pengeafkrævninger  og  Døds- 
domme fra  Rædselstiden,  Charlotte  Corday's  sidste  Breve  fra  Fængslet 
og  Napoleons  Originalhaandskrifter  fra  St.  Helena. 

Jeg  afskrev  en  trykt  Blanket  fra  Velfærdsudvalget,  hvor  det  ene  Navn 
var  udfyldt  med  Blæk,  og  Charlotte  Cordays  sidste  Ord  til  hendes 
Fader  med  Bevaring  af  den  mangelfulde  Retskrivning.*) 

For  første  Gang  saa  jeg  i  Juni  Maaned  de  aarlige  Væddeløb  ved 
Longchamps.  Pragten  var  stor.  Vel  fra  Kl.  2  til  Kl.  6  kørte  uafbrudt 
fem  til  seks  Rækker  Vogne  ved  Siden  af  hinanden  ad  Champs  Elysées; 
der  var  Tusinder  af  Loretter  (som  man  dengang  sagde)  i  lyse  Silke- 
dragter, bedækkede  med  Diamanter  og  Ædelstene  i  blomstersmykkede 
Vogne.  Kuskene  og  Tjenerne  bar  pudrede  Parykker,  hvide  eller  graa, 
havde  Silkestrømper  og  Knæbenklæder  og  i  Knaphullet  en  Blomst, 
der  svarede  til  Liberiets  Farve  og  til  de  Blomster,  der  hang  om 
Hestenes  Øren.  Adskillige  Vogne  var  uden  Buk  eller  Kusk,  men  for- 
spændte med  fire  Heste,  der  redes  af  Jokeyer  i  grønt  Atlask  eller  høj- 
rødt Fløjl  med  hvide  Fjær  i  Baretten. 

Den  eneste  store  Demimonde-Dame,  af  hvem  jeg  hidtil  havde  set 
et  Glimt,  var  den  berømte  Madame  de  Paiva,  som  havde  et  lille  Palæ 
ved  Siden  af  det  Hus,  hvor  Maleren  Frølich  boede  i  Champs  Elysées. 
Hendes  Forbindelse  med  Grev  Henckel  v.  Donnersmark  tillod  hende 
at  omgive  sig  med  fyrstelig  Rigdom,  og  til  Prinsesse  Mathildes  Harme 
satte  Mænd  som  Gautier  og  Renan,  Sainte-Beuve  og  Goncourt,  Saint- 
Victor  og  Taine  sig  ved  hendes  Bord.  Disse  Damer  her  var  yngre  og 
skønnere,  men  socialt  af  lavere  Rang.  Herrerne  gik  om  mellem  Vog- 
nene, sagde  uden  videre  Du  til  Kvinderne  og  trykkede  deres  Hænder, 
mens  Lakajerne  sad  stive,  som  om  de  hverken  hørte  eller  saa. 

Dette  Væddeløb  var  det  sidste  under  Kejserdømmet;  det  er  det, 
som  er  beskrevet  i  Zola's  Nana,  For  det  tredie  Løb  var  Præmien 
her  100,000  francs.  Efter  at  flere  Aar  i  Træk  engelske  Heste  havde 
sejret,  blev  1870  denne  Pris  —  som  i  Nana  —  vundet  af  en  indfødt 
Hest,  og  Jubelen  derover  var  stor;  det  tilfredsstillede  for  fuldt  Alvor 
Nationalforfængeligheden. 

Dengang  stod  Tuilerieme  endnu,  og  gerne  spadserede  jeg  i  Tuilerie- 
haven  henimod  Lukketid,  naar  Vagten  trommede  Folk  ud  af  den.  Det 


*)  Guerre 

aux  ennemis  du  peuple. 

Sous   peine  d'étre  traité  revolutionnairement  la  nommée   Veuve  Vouperde  versera 

dans  trois   heures    entre  les  mains  du  citoyen  ....  la  somme  de  trois  mille 

francs. 

Comité  du  salut  public. 

Pardonnez  moi  mon  cher  papa  d'avoir  disposé  de  mon  existance  sans  votre  per- 
mission,  j'ai    vengé    bien  d'innocentes   victimes.  —  Souvenez-vous  du   vers  de 

Comeille: 

Le  crime  fait  la  honte  et  non  pas  Téchafaud. 

C'est  demain  å  huit  heure  que  Ton  me  juge. 

var  kønt  at  høre  den  Trommehvirvel,  der  da  blev  slaaet  af  to  Garde- 
grenader-Trommeslagere  og  en  Turco.  Goldschmidt  havde  da  skrevet 
sit  aandrige  og  sprogligt  fine  Stykke  Prosa  om  denne  Trommehvirvel, 
og  hvad  den  muligt  kunde  varsle  om:  Napoleons  egen  Uddrivelse  af 
Tuilerierne,  den  franske  Herligheds  Bukken  under  for  Prøjserne,  der 
en  Dag  kunde  komme  og  tromme  den  ud.  Men  Goldschmidt  havde 
skæmmet  det  smukke  Stykke  en  Smule  ved  den  Historie,  at  da  han 
en  Dag  forsøgsvis  vilde  trænge  sig  ind  i  Haven,  efterat  Lukkesignalet 
havde  lydt,  skulde  Zuaven  skødesløst  have  fældet  Bajonetten  mod  hans 
Bryst  med  Ordene:  Ne  fattes  pas  des  bétises!  Denne  Fælden  Bajonet 
var  for  drabelig  i  saa  ringe  Anledning,  saa  jeg  besluttede  en  Aften,  selv 
at  forsøge.  Den  vagthavende  Soldat  sagde  da  blot  høfligt:  Ferme, 
Monsieur,  on  va  sortir. 

Lidet  anede  jeg,  at  blot  faa  Maaneder  derefter  skulde  Kejserinden 
hemmeligt  snige  sig  ud  at  Slottet  efter  at  have  mistet  sin  Krone,  og 
endnu  mindre,  at  kun  et  halvt  Aar  senere  skulde  Tuilerierne  under 
Borgerkrig  lægges  i  Aske  for  aldrig  at  rejse  sig  mer. 


15. 

Paa  den  Tid  var  de  Danskes  Blikke  rettede  mod  Frankrig  med 
Haab  og  Forventning  om,  at  den  nationale  Genoprejsning  skulde  komme 
derfra,  og  man  gjorde  ingen  Forskel  mellem  Frankrig  og  Kejser- 
dømmet. Skønt  det  korteste  Besøg  i  Paris  var  tilstrækkeligt  til  at 
overbevise  en  Fremmed  om,  at  ikke  blot  Kejserens  personlige  Popu- 
laritet længst  var  forbi,  men  det  hele  Styre  ringeagtet,  var  man  i  Dan- 
mark uvidende  derom  og  vilde  være  det.  I  det  mest  udbredte  danske 
Blad  Dagbladet  behandledes  Udenrigspolitiken  af  en  for  Kejserdømmet 
vildt  begejstret  Journalist  ved  Navn  Prahl,  en  elskværdig  Mand  og  et 
ret  godt  Hoved,  der  imidlertid  paa  dette  afgørende  Omraade  bar  Sky- 
klapper. Han  uddrog  af  sine  mange  fremmede  Aviser  kun  de  Meninger, 
han  paa  Forhaand  havde,  og  hans  Meninger  var  helt  bestemte  ved 
hans  Ønsker.  Anledning  til  Førstehaands-Kundskab  havde  han  aldrig 
havt.  En  Dag  sagde  han  til  mig:  Man  beskylder  mig  for  at  lade  mine 
Anskuelser  paavirke  af  de  fremmede  Diplomater  her,  jeg  som  aldrig 
har  talt  med  nogen  af  dem.  Jeg  tør  sige  mig  fri  for  at  kende  blot 
den  yngste  Attaché  ved  det  portugisiske  Gesandtskab.  —  Hans  Ud- 
talelser, der  tilstrækkeligt  røbede  dette,  gav  desværre  Tonen  an  for 
Datidens  politiske  Kandestøberier  i  Danmark. 

Var  de  Danske  saaledes  meget  optagne  af  Franskmændene,  saa  var 
det  Synd  at  sige,  at  disse  gjorde  Gengæld.  Det  slog  mig  da,  som  det 
vel  har  slaaet  mangfoldige  andre,  hvor  vanskeligt  man  kunde  gøre  Folk 
i  Frankrig  det  begribeligt,  at  Danske  og  Nordmænd  ikke  var  Tyskere. 
Fra  de  Raaeste  til  de  mest  Dannede  betragtede  de  det  alle  som  givet, 
og   lod   sig  aldeles   ikke   andet   paasnakke.    Saasnart  de   havde  hørt 

Nordboer  veksle  et  Par  Ord  indbyrdes  og  havde  opsnappet  det  bestandig 
tilbagevendende  Ja,  var  de  tilstrækkelig  opbyggede.  Endnu  mange  Aar 
efter  har  jeg  grebet  de  finest  udviklede  Franskmænd  (som  Edmond  de  Gon- 
court)  i  den  Tro,  at  der  idetmindste  fra  Scenen  tales  Tysk  i  Kjøbenhavn. 

En  Dag  i  Juni  gav  jeg  mig  siddende  paa  en  Omnibus  i  Snak  med  en 
Grenaderkorporal.  Da  han  hørte,  jeg  var  dansk,  sagde  han :  altsaa  tysk. 
Jeg  benegtede;  han  vedblev  med  sin  Paastand,  og  spurgte  snedigt,  hvad 
Oui  hed  paa  Dansk.  Da  han  erfor  det,  svarte  han  blot  nok  saa  filo- 
sofisk: Altsaa  er  Tysk  Modersproget.  —  Hvor  Danske,  Norske  og 
Svenske  dengang  traf  hverandre  i  Udlandet,  følte  de  sig  ganske  vist 
som  Landsmænd;  men  dette  forhindrede  ikke,  at  de  blev  slaaede 
sammen  med  Tyskerne;  at  de  ikke  var  Englændere,  saa  man  jo  ved 
første  Blik.  Endog  i  Fællesskab  havde  de  vanskeligt  ved  at  gøre  sig 
gældende  som  noget  Særegent  og  Selvstændigt;  de  var  jo  dog  en  ger- 
mansk Stamme,  og  man  tilføjede  gerne  „af  Andenrangs-Vigtighed",  da 
denne  Stamme  havde  andre,  mere  udprægede  Repræsentanter. 

Den  eneste  stærke  politiske  Meningsytring,  som  blev  sat  i  Bevæ- 
gelse i  Frankrig  da,  var  det  saakaldte  Plebisciti  Maj  1870;  Regeringen 
afæskede  Frankrigs  hele  mandlige  Befolkning  dens  Dom  over  den  af 
Napoleon  III  i  de  forløbne  18  Aar  førte  Politik,  og  gjorde  det  i  den  mærk- 
værdigt nok  af  Førsteministeren  Ollivier  uforstaaede  Hensigt  at  føre  det 
siden  Januar  1870  bestaaende  saakaldte  konstitutionelle  Kejserdømme  til- 
bage til  Enevælden.  Alle  Mennesker  indsaa,  at  Plebiscitet  kun  var  en  mod- 
bydelig Komedie;  rundt  om  i  Landet  skulde  et  gunstigt  Svar  opnaas 
ved  Valgtryk  og  Stemmeforfalskning;  de  oppositionelle  Blade  oplyste 
dristigt  dette  i  Artikler,  der  var  rene  Mesterværker  af  Vid.  Man  ven- 
tede Uroligheder  i  Paris  den  9.  Maj,  og  der  var  samlet  Tropper  hist 
og  her.  Men  Pariserne,  der  gennemskuede  Farcen,  forholdt  sig  al- 
deles ligegyldige.  Afstemningen  faldt  ud,  som  det  var  ventet;  det  uhyre 
Flertal  i  Paris  var  imod,  Landbefolkningen  stemte  Ja. 


16. 

Den  5.  Juli  saa  jeg  for  første  Gang  Stuart  Mill.  Han  var  Aftenen 
forud  paa  Gennemrejse  fra  Avignon  kommen  til  Paris,  og  opsøgte  mig 
uanmeldt  i  mit  Værelse,  Rue  Mazarine,  blev  to  Timer  hos  mig  og 
erobrede  mig.  Jeg  var  lidt  skamfuld  over  at  modtage  saa  stor  en  Mand 
i  saa  ringe  et  Rum,  men  mere  stolt  over,  at  han  ansaa  det  for  Umagen 
værd  at  lære  mig  at  kende.  Ingen  fransk  Videnskabsmand  havde  tali 
med  ham;  iaa  Dage  forud  havde  Renan  til  mig  beklaget,  at  han  aldrig 
havde  set  Stuart  Mill.  Da  Mill  ikke  havde  personlige  Bekendte  i 
Paris,  var  jeg  den  eneste,  han  der  besøgte. 

At  tale  med  ham  var  en  Oplevelse.  Betegnende  for  ham  syntes  mig 
straks,  at  medens  de  franske  Skribenter  alle  var  paastaaelige,  hørte  han 
med  Opmærksomhed  paa  Modgrunde;  kun  med  Hensyn  til  sin  Hold- 

ning  i  Kvindesagen  fandt  han  sig  ikke  i  Modsigelse  og  overøste  sine 
Modstandere  med  Foragt. 

Mill  var  vistnok  i  Datiden  blandt  Europas  betydelige  Mænd  den 
største  Beundrer  af  fransk  Historie  og  Aandsliv,  som  fandtes  udenfor 
Frankrig;  men  han  tilhørte  dog  en  helt  anden  Type  end  Fransk- 
mændene, ogsaa  end  dem,  jeg  satte  højest.  De  var  omfattende  Aander, 
dristige  og  solide  som  Taine,  eller  dristige  og  smidige  som  Renan,  men 
var  kun  Aandens  og  Tankens  Mænd  uden  Forhold  til  Livets  praktiske 
Side.  De  var  ikke  egnede  til  personlig  Handling,  følte  ingen  Trang  til 
umiddelbar  Indgriben. 

Med  Stuart  Mill  var  det  anderledes.  Skønt  han  i  højere  Grad  var 
Tænker  end  nogen  af  dem,  var  hans  Dristighed  ikke  af  rent  teoretisk 
Art.  Han  vilde  umiddelbart  omforme.  Ingen  af  hine  Franskmænd 
manglede  Fasthed;  tillæmpede  de  end  af  et  og  andet  Hensyn  deres  Udta- 
lelser noget,  saa  var  deres  Grundanskuelse  dog  dannet  hensynsløst;  men 
deres  Fasthed  laa  i  Forsvaret,  ikke  i  Angrebet;  de  vilde  hverken 
udskamme  eller  opægge;  de  hørte  snarere  hjemme  paa  Katedret  end 
paa  Tribunen.  Mill's  Fasthed  var  forskelligartet,  staalhaard,  kendte 
hverken  i  sit  Væsen  eller  i  sit  Udtryk  til  Hensyn,  og  den  gik  an- 
grebsvis  tilværks.  Han  bar  ikke  et  Kyrads,  men  et  Glavind. 

Netop  derved  traadte  mig  her  for  første  Gang  i  mit  Liv  per- 
sonligt i  Møde  en  Skikkelse,  der  levendegjorde  det  Ideal,  jeg  havde 
dannet  mig  af  det  store  Menneske.  Dette  havde  to  Sider,  Begavelsen 
og  Karakteren,  Evnerne  og  Ubøjeligheden.  Hvad  der  hidtil  var  mødt 
mig  af  store  Personligheder,  Kunstnere  og  Videnskabsmænd,  var  Mæn- 
dene med  de  rige  Evner;  endnu  havde  jeg  ikke  truffet  den  Personlig- 
hed, der  med  dem  forbandt  den  store  Karakter.  —  Kort  før  min  Afrejse 
havde  jeg  sluttet  Forordet  til  en  Samling  Kritiker  med  Ordene:  Mit 
Løsen  har  været:  „Saa  bøjelig  som  muligt,  naar  det  gælder  om  at  for- 
staa,  saa  ubøjelig  og  ligefrem  som  muligt,  naar  det  gælder  om  at  tale"", 
og  jeg  havde  betragtet  dette  Løsen  som  mere  end  Mottoet  for  en 
Smule  Literaturkritik.  Nu  mødte  jeg  den  storladne  Ubøjelighed  paa 
Ideernes  Vegne  i  Menneskeskikkelse,  og  blev  grebet  deraf  for  hele 
Livet. 

Saa  lidet  jeg  var  anlagt  til  praktisk  Politiker  eller  overhovedet  til 
anden  Virksomhed  end  den  ideelle,  saa  langt  var  det  fra,  at  jeg  nogen- 
sinde havde  betragtet  mig  selv  som  Æmne  til  en  blot  Lærd,  en  Under- 
holdningsforfatter,  en  Literaturhistoriker  eller  deslige.  Jeg  følte  mig  som 
anlagt  til  en  Handlingens  Mand.  Men  de  Handlingens  Mænd,  jeg  hid- 
til var  truffet  paa,  havde  frastødt  mig  ved  deres  Ideløshed.  De  saa- 
kaldte  praktiske  Mænd  i  Hjemmet,  Jurister  og  Rigsdagsmænd,  sad  ikke 
inde  med  nogen  Grundsum  af  nye  Tanker,  de  vilde  virkeliggøre;  de 
var  behændige  Folk  med  Kendskab  til  de  nærmeste  Forhold,  ikke 
Aander,  og  de  satte  sig  kun  ganske  nærliggende  Maal.  I  Mill  lærte  jeg 

endelig  den  Mand  at  kende,  hos  hvem  Handlekraften,  det  Urostiftende 
og  Gennemførende,  ganske  var  stillet  i  nye  Samfundstankers  Tjeneste. 

Han  var  da  64  Aar  gammel;  men  hans  Hud  var  frisk  og  klar  som 
et  Barns,  hans  stærkt  mørkeblaa  Øjne  unge.  Han  talte  lidt  stammende 
og  over  Ansigtet  løb  jævnlig  nervøse  Trækninger;  men  der  laa  høj 
Adel  over  hans  Væsen. 

For  at  forlænge  vor  Samtale,  tilbød  jeg  at  følge  Stuart  Mili  til 
Windsor  Hotel,  hvor  han  var  taget  ind,  og  vi  tilbagelagde  Vejen  til- 
fods. Da  det  dog  var  min  Agt  i  de  Dage  at  rejse  til  England,  tilbød 
Mill  mig  at  tage  til  London  med  ham.  Jeg  afslog  det  for  ikke  at  mis- 
bruge hans  Godhed;  men  fik  en  Indbydelse  til  jævnlig  at  besøge  ham 
i  England,  som  jeg  snart  i  rigt  Maal  benyttede  mig  af.  Et  Par  Dage 
derefter  var  jeg  i  London. 


Irske  Landboforhold. 

Af  Henrik  Pedersen. 


„Lad  en  hvilken  som  helst  Englænder 
tænke  sig  i  en  irsk  Bondes  Sted,  og  lad  ham 
saa  spøi^e  sig  selv,  forudsat  at  Stillingen 
virkelig  var  hans  egen,  om  Landets  Ordning 
af  Ejendomsforholdene  i  mindste  Maade  vilde 
være  hellig  for  han$;  Følelse. '^ 

Stuart  MUL 

» 

Det  paastaas,  at  da  Vilhelm  den  Tredie  havde  fuldfiø^  Konfiska- 
tionerne, der  fulgte  efter  Sejren  over  de  irske  Jacobiter,  besad  Irlæn- 
derne endnu  kun  en  Tiendedel  af  deres  Lands  Jord.  Resten  var  i 
Hænderne  paa  Englændere.  Den  store  Revolution  i  Ejendomsforholdene, 
som  effektivt  havde  taget  sin  Begyndelse  under  Henrik  den  Ottende, 
var  nu  for  saa  vidt  afsluttet.  Det  engelske  Godssystem  og  den 
store  private  Grundejendom,  der  med  saa  skæbnesvangre  Følger 
har  hersket  til  denne  Dag,  var  i  det  væsentlige  gennemført.  Under- 
søgelser, der  anstilledes  under  Gladstones  første  Ministerium,  i  Be- 
gyndelsen af  70erne  i  forrige  Aarhundrede,  viste,  at  der  fandtes  henved 
20,000  Grundejere  i  Irlands  Landdistrikter;  af  dem  ejede  mindre  end 
4000  Personer  80  %,  og  749  Personer  omtrent  Halvdelen  af  et  Land- 
omraade,  hvis  Størrelse  er  noget  over  det  dobbelte  af  Danmarks.  Den 
samme  Godsejer  kunde  ganske  vist  eje  Jord  paa  forskellige  Steder, 
men  den  typiske  Form  for  irsk  Grundbesiddelse  var  ikke  „Strø- 
godset",  men  det  sammenhængende,  arronderede  Gods  ofte  paa  en 
eller  et  Par  danske  Kvadratmiles  Størrelse.  Undtagelsesvis  fandtes  der 
dog  Godskomplekser  af  ganske  anderledes  betydelig  Udstrækning: 
Lord  Cnynghams,  Richard  Berridges  eller  Lord  Sligos  Ejendomme  i 

Donegal,  Galway  og  Mayo  omfattede  hver  for  sig  en  halv  Snes  Kvadrat- 
mile. Resultatet  var  mistrøstende  nok :  under  det  engelske  Herredømme 
havde  Udviklingen  ført  dertil,  at  det  at  eje  Jord  var  et  Privilegium, 
der  i  det  udpræget  jordbrugende  Irland  var  forbeholdt  et  helt  for- 
svindende Mindretal  af  Landets  Befolkning,  og  at  Jordejendomrettens 
Koncentration  og  ulige  Fordeling  var  mere  fremskreden  end  maaske  i 
noget  andet  Land  —  England  selv  og  Skotland  neppe  engang  und- 
tagne. 

Haand  i  Haand  med  Forskydningen  i  Ejendomsretten  gik  Gennem- 
førelsen af  en  Ordning  af  Brugsretten,  der  var  saa  slet,  at  dens 
Sidestykke  neppe  vil  kunne  paavises  i  noget  civiliseret  Land  i 
nyere  Tid. 

At  give  Jorden  i  Brug  i  middelstore  eller  smaa  Parceller,  det  var 
Formen.  Det  var  ikke  ualmindeligt,  at  en  Godsejer  udstykkede  sit 
Gods  i  flere  tusinde  Parceller  med  lige  saa  mange  Brugere  og  holdt 
en  Snes  tusinde  Menneskers  økonomiske  Velfærd  i  sin  Haand.  Ti  den 
irske  Jordbruger  var  ikke  blot  ikke  Bonden,  der  sidder  trygt  og  dyrker 
sin  egen  Jord;  han  var  ikke  engang  Fæster  i  den  Forstand,  hvori  vi  i 
vor  Tid  er  vante  til  at  bruge  dette  Ord:  en  Jordens  Dyrker,  der  af 
Staten  omhyggeligt  beskyttes  i  sin  Brugsret  mod  Jordens  Ejer.  Den 
Ret,  hvormed  de  irske  Forpagtere  besad  deres  Jord,  led  i  Almindelighed 
af  to  Mangler,  der  var  saa  alvorlige,  at  det  ikke  kan  undre  os,  at 
mange  upartiske  Iagttagere  i  dem  har  fundet  Hovedaarsagen  til  Irlands 
økonomiske  Misere  under  det  engelske  Styre.  Den  ene  af  disse  Mangler 
var  Forpagtningernes  hyppigt  ubestemte  Varighed,  den  anden  Gods- 
ejernes vidt  udbredte  Ret  til  vilkaarligt  at  forhøje  Forpagtningsafgiften. 

En  saadan  Retstilstand  var  dobbelt  farlig  i  et  Land,  hvor  Industrien 
og  Handelen,  til  Dels  som  Følge  af  Englands  økonomiske  Politik,  ikke 
havde  naaet  nogen  høj  Udvikling  og  ikke  havde  været  i  Besiddelse  af 
de  Fremskridtsmuligheder,  der  var  nødvendige  for  at  optage  Over- 
skuddet eller  en  Del  af  Overskuddet  af  en  stærkt  voksende  Land- 
befolkning. Den  stigende  Konkurrence  om  Jorden  havde  en  Tendens 
til  at  drive  Forpagtningsafjgifterne  i  Vejret,  ikke  blot  for  dem,  som 
efterspurgte  Jord,  men  ogsaa  for  dem,  der  sad  i  en  Bedrift.  Nægtede 
Forpagteren  at  betale  den  højere  Aigift,  nød  han  som  Følge  af  sin  slette 
Besiddelsesret  en  højst  ufuldkommen  Beskyttelse:  enten  gaa  ind  paa 
Godsejerens  Krav  eller  blive  sat  ud,  det  var  det  Alternativ,  som  Farmere 
i  tusindvis  Generation  efter  Generation  var  stillet  overfor.  Intet  har  i 
samme  Grad  som  denne  Ret  til  Opsigelse  med  kort  Varsel  bidraget 
til  at  gøre  Godssystemet  forhadt  hos  det  irske  Folk,  og  heri  mere  end 
i  noget  andet  Forhold  havde  den  sin  Rod,  den  Specialitet,  for  hvilken 
Irland  i  over  halvandet  hundrede  Aar  skulde  nyde  saa  ilde  et  Ry  — 
„den  agrariske  Forbrydelse "•  Formelt  var  Godsejeren  i  Almindelighed 
i  sin  gode  Ret,  naar  han  fjernede  en  Farmer,  ikke  alene  i  Kraft  af 
den  skildrede  Ordning  af  Brugsretten,  men  ogsaa  i  Kraft  af  den  Om- 

stændighed,  at  et  meget  stort  Antal  Forpagtere  næsten  til  enhver  Tid 
sad  med  større  eller  mindre  Restancen 

Det  er  ejendommeligt  at  lægge  Mærke  til,  hvorledes  undertiden 
visse  Meninger,  i  det  mindste  inden  For  Økonomien,  er  opstaaet  og 
har  fundet  Tilslutning  under  Forhold,  hvor  de  var  udsat  for  at  med- 
føre de  skadeligste  Virkninger.  At  høje  Skatter  var  et  Gode,  fordi  de 
tvang  et  Lands  Indbyggere  til  strængere  Flid  eller  større  Sparsomme- 
lighed, var  en  Mening,  der  fremstod  i  Absolutismens  Tid,  da  Kongernes 
Ret  til  at  udskrive  Skatter  var  paa  Veje  til  at  antage  Form  af  en  Slags 
Konfiskation  af  Udbyttet  af  det  arbejdende. Folks  Slid.  Saaledes  opstod 
den  ganske  tilsvarende  Lære,  at  høje  Forpagtningsafgifter  var  en 
Stimulans  for  Produktionen  i  Landbruget,  blandt  en  Klasse  af  Gods- 
ejere, der  netop  ved  deres  Ret  til  vilkaarligt  at  kunne  forhøje  Afgifterne 
for  deres  Fæstere,  var  mest  udsat  for  at  give  saadanne  Lærdomme  en 
særlig  skadelig  Anvendelse.  Lige  fra  omkring  Midten  af  det  18de  Aar- 
hundrede  til  Diskussionen  om  Gladstones  store  Reformer  har  der 
været  Godsejere,  som  har  forsvaret  den  Mening,  at  høje  Forpagtnings- 
afgifter var  en  nyttig  Foranstaltning,  et  Middel,  der  rent  pædagogisk 
havde  sin  Berettigelse  over  for  et,  som  det  paastodes,  gennemgaaende 
sorgløst  og  lidet  forsynligt  anlagt  Folk.  Det  er  en  Betragtningsmaade, 
som  i  sin  videre  og  almindelige  Konsekvens  maatte  føre  til  den  Op- 
fattelse, at  lav  Arbejdsløn  i  det  hele  maatte  være  ønskværdig,  fordi 
Energien  derved  vilde  fremmes  og  Produktionen  forøges,  en  Mening, 
om  hvilken  vi  med  god  Grund  tør  antage,  at  den  lykkeligvis  er  lige 
saa  falsk  som  den  er  oprørende  for  vore  Følelser. 

Systemet  med  de  vilkaarligt  foranderlige  Forpagtningsafgifter  for- 
enedes nu  i  Irland  med  en  Praksis,  der  gjorde  det  dobbelt  forkasteligt. 
Medens  det  i  England,  hvor  Forpagtningssystemet  ogsaa  er  vidt  udbredt, 
er  Reglen,  at  Godsejeren  afholder  Udgifterne  til  de  større  Forbedringer 
paa  Ejendommene,  var  det  i  Irland  omvendt  Reglen,  at  Forpagteren 
selv  maatte  foretage  den  Art  Udlæg.  Ikke  blot  Arbejdet,  men  ogsaa  en 
stor  Del  af  den  i  Jord  og  Bygninger  nedlagte  Kapital  var  Forpagterens. 
Men  under  en  Retstilstand  som  den  skildrede  var  det  bestandig  for- 
bunden med  den  største  Risiko  at  foretage  omfattende  Forbedringer. 
Hvad  der  nedlægges  i  Jorden  af  Arbejde  og  Kapital,  kan  jo  i  Alminde- 
lighed først  indvindes  ved  det  forøgede  Udbytte  gennem  en  ofte  lang 
Aarrække.  Den  irske  Farmers  løse  Besiddelsesret  gjorde  det  alt  for 
tit  umuligt  for  ham  at  drive  en  Ejendom  op  i  det  nogenlunde  sikre 
Haab  om  at  høste  blot  en  Del  af  det  større  Udbytte,  der  skulde  være 
ham  en  Erstatning  for,  hvad  han  havde  anvendt  af  Kapital  og  Arbejde. 
Omvendt,  Godsejeres  Ret  til  under  et  saadant  Driftsystem  vilkaarligt  at 
kunne  forhøje  Forpagtningsafgifterne  eller  udsige  en  Fæster,  betød 
øjensynligt  da  simpelt  hen  kun  dette:  en  lovbeskyttet  Adgang  til  at 
kunne  tilegne  sig  Udbyttet  af  det  irske  Folks  Arbejde. 

Et  enkelt  Træk,  der  af  en  rejsende  i  Irland  meddeles  som  typisk, 

illustrerer  disse  Tilstande:  „. . .  jeg  spurgte  min  Ledsager,  hvorledes 
han  var  kommen  i  Besiddelse  af  sin  smukke  lille  Bolig.  Aah!  svarede 
han,  jeg  har  ikke  bygget  dette  Hus,  men  min  Formand,  og  han,  den 
stakkels  Mand,  er  nu  udvandret  til  Amerika.  Jeg  spurgte  da,  hvorfor 
han  var  udvandret,  og  Svaret,  der  blev  givet  med  et  Blik,  som  i  en 
ikke  sædvanlig  Grad  røbede  en  Blanding  af  Mistro  og  Had,  var  dette, 
at  hans  Formand  var  bleven  udsat  for  et  Aars  Forpagtningsrestancer 
—  en  Suni  paa  omtrent  28  Pund,  og  at  han  uden  mindste  Erstatning 
havde  maattet  forlade  sit  Hus,  der  havde  kostet  ham  100  Pund." 
Eller  som  en  anden  Forfatter  skildrer  det:  Jeg  har  set  hele  Gods- 
komplekser, paa  hvilke  alt,  hvad  der  fra  gammel  Tid  var  gjort  med 
Jorden,  øjensynlig  var  bleven  udført  af  Forpagterne  alene.  Og  dog 
kunde  de  opsiges  med  halvaars  Varsel  og  uden  at  modtage  fjerneste 
Vederlag  for  hvad,  de  havde  udrettet." 

Da  den  irske  Jord  kom  paa  Englændernes  Hænder,  betød  det,  at 
den  —  som  privat  Besiddelse  —  gled  over  til  en  Klasse  af  Personer, 
der  først  og  fremmest  rent  politisk  stod  som  den  oprindelige  Befolk- 
nings Fjender.  Men  den  politiske  og  sociale  Modsætning  skærpedes 
yderligere  ved  Modsætning  i  Race  og  Religion.  Alt  dette  bidrog  til  at 
holde  Fjendskabet  levende  paa  begge  Sider  og  uddybe  Kløften  mellem 
Jordens  nye  Ejere  og  dens  Dyrkere.  Forholdet  mellem  dem  antog 
Karakteren  af  en  Slags  permanent  Krigstilstand.  Den  derved  betingede 
Mangel  paa  Retssikkerhed  saavel  for  Person  som  for  Ejendom  affødte 
da  den  efterhaanden  meget  udbredte  Absenteisme  og  Systemet 
med  Mellemmænd.  Godsejerne  opholdt  sig  enten  i  irske  Byer,  navnlig 
Dublin,  eller  de  boede  helt  uden  for  Landet.  Undertiden  besøgte  de 
aldrig  deres  Gods,  og  det  var  ikke  nogen  Sjældenhed  at  træffe  For- 
pagtere, der  aldrig  havde  set  deres  Godsherre  eller  kendt  ham  som 
andet  end  som  en  usynlig  Skikkelse,  hvis  materielle  Eksistens  kun 
føltes  gennem  hans  Agenter  i  og  omkring  Betalingsterminerne.  Hyppigt 
bortforpagtedes  det  hele  Gods  eller  Stykker  deraf  paa  lange  Aaremaal 
og  mod  en  fast  aarlig  Sum  til  en  anden  —  Mellemmanden,  der  ved 
Siden  af  Godsejeren  og  Forpagteren  i  lange  Tider  var  en  typisk  Hoved- 
figur i  det  irske  Landbosystem.  Mellemmanden  modtog  Godset  med 
Ret  til  Fremforpagtning.  Differencen  mellem  hvad  han  skulde  betale 
Landlorden  og  det,  han  kunde  faa  ind  fra  dem,  til  hvem  hafi  igen  for- 
pagtede Jorden,  var  hans  Udbytte,  Profitten,  og  at  drive  den  saa  højt 
op  som  muligt,  var  i  Almindelighed  den  eneste  Interesse,  der  knyt- 
tede ham  til  Godset  og  dets  Fæstere.  I  1770erne  gennemrejste  den 
berømte  Arthur  Young  Irland.  Han  nedlagde  sine  Indtryk  og  Erfaringer 
i  et  Værk,  der  siden  har  været  en  Hovedkilde  til  Kundskab  om  Øens 
økonomiske  og  sociale  Tilstande  paa  den  Tid.  Arthur  Young  forefandt 
da  baade  Absenteismen  og  Mellemmandssystemet  som  Onder  af  vid 
Udstrækning  og  ingenlunde  ny  Dato.  Han  siger,  at  han  paa  sine  vidt- 
strakte Rejser   aldrig   har   truffet   en   mere   ondartet  Race  af  Under- 

trykkere  end  the  middlemen,  og  at  den  første  og  mest  paatrængende 
Reform,  der  som  Pligt  paahviler  de  engelsk-irske  Godsejere,  bestaar 
deri  at  skyde  Mellemmanden  ud  af  Forholdet  og  bestandig  i  Fremtiden 
følge  den  Regel  kun  at  bortforpagte  Jord  direkte  til  dem,  der  dyrker 
den.  Men  det  var  en  Reformtanke,  der  døde  hen  uden  Genlyd. 

Og  ikke  blot  een  Mellemmand  kunde  paa  den  Maade  skyde  sig  ind 
mellem  Jordejer  og  Jordbruger.  Mellemmanden,  der  sad  med  sin  Forpagt- 
ning paa  ofte  meget  lange  Aaremaal,  kunde  igen  fremleje  eller  fremforpagte 
til  andre  Mellemmænd,  og  der  fremkom  undertiden  Tilstande,  om  hvilke 
man  maatte  tro,  at  de  var  udtænkte  som  Vrængbilledet  af  enhver  fornuftig 
Landboforfatning.  Et  Eksempel  fra  Virkeligheden  vil  nemmest  oplyse  dette 
Træk  i  det  irske  Forpagtningssystem.  Et  Stykke  Jord,  oprindelig  een 
Ejendom,  paa  ca.  450  Tdr.  Land  gives  af  Grundejeren  i  Forpagtning  paa 
langt  Aaremaal  til  1ste  Mellemmand  for  30  Pund  aarlig;  1ste  Mellem- 
mand giver  det  i  Fremforpagtning  til  2den  Mellemmand  for  200  Pund 
aarlig;  2den  Mellemmand  deler  såa  Jorden  i  3  Dele.  Den  ene  Trediedel 
gives  i  Fremforpagtning  for  150  f  til  Mellemmand  Nr.  3,  der  endelig 
har  delt  den.  i  Smaaparceller  mellem  16  Familjer  —  de  virkelige  Jord- 
brugere eller  Fæstere.  Den  oprindelige  Ejer  og  de  to  første  Mellem- 
mænd har  ingen  nærmere  Interesse  i  Forholdet  udover  deres  konstante 
aarlige  Indtægt.  Den  3dje  Mellemmand  er  paa  en  Maade  den  faktiske 
Landlord,  hvis  Opgave  det  er  at  presse  det  mest  mulige  ud  af  sin 
Forretning,  og  et  hertil  ofte  anvendt  Middel  var,  som  ogsaa  Eksemplet 
viser,  en  bestandig  mere  vidtdreven  Udparcellering.  Navnlig  var  dette 
almindeligt  i  Tider,  hvor  Priserne  var  opadgaaende  og  Jordrenten 
stigende  som  under  Napoledhskrigene.  Det  er  et  Træk,  som  ikke  direkte 
angaar  os  i  denne  Sammenhæng,  men  som  ikke  desto  mindre  er  af 
betydelig  Interesse,  at  de  irske  Farmere  ikke  mindes  den  Menneske- 
alder, hvori  Beskyttelsessystemet  herskede,  som  nogen  særlig  lykkelig 
Tid.  Det  er  ganske  vist  utvivlsomt  sandt,  at  Kornpriserne  holdtes  oppe 
paa  et  Niveau,  som  de  ellers  ikke  vilde  have  bevæget  sig  paa.  Men 
det  er  ogsaa  klart,  at  under  en  Landboforfatning  som  den,  der  paa  de 
Tider  fandtes  i  Irland,  og  fandtes,  kan  man  sige,  lige  til  1881,  havde 
Godsejerne  eller  deres  Mellemmænd  det  i  Almindelighed  i  deres  Magt 
at  indkassere  den  Mer-Profit,  Landbruget  eventuelt  kunde  afkaste  som 
Følge  af  Beskyttelsen. 

I  1868  kunde  Stuart  Mill  skrive,  at  Mellemmanden  var  en  Race, 
der  var  i  Færd  med  hurtigt  at  dø  ud.  Men  dette  betød  dog  ikke 
Absenteismens  samtidige  Forsvinden.  Mellemmanden  afløstes  af  Agenter, 
og  ved  Undersøgelser  i  Begyndelsen  af  1870erne  viste  det  sig,  at  de 
fra  deres  Godser  borte  levende  Godsejere  repræsenterede  omkring 
Halvdelen  af  Irlands  Jord. 

Der  er  dog  endnu  et  Træk  ved  den  irske  Landboforfatning,  som 
ikke  maa  forbigaas,  dels  fordi  det  vilde  være  uretfærdigt  at  gøre  det, 
dels  fordi  det  stod  i  Forbindelse  med  Forhold,  der  har  spillet  en  stor 

Rolle  i  den  nyere  Tids  irske  Agrarbevægelse.  Ved  Siden  af  Lovgiv- 
ningens Ordning  af  Fæsteforholdet  reguleredes  dette  nemlig  i  nogle 
Egne  af  en  Sædvaneret,  uskrevet,  men  ikke  desto  mindre  efterlevet, 
fordi  den  repræsenterede  en  gennem  Aarhundreder  fra  Slægt  til  Slægt 
nedarvet  Praksis.  I  stor  Udstrækning  fandt  det  Sted  i  England,  at 
Sædvane  og  Tradition  drog  Grænserne  for  Godsejernes  Raadighed 
snævrere  end  den  formelle  Ret.  Det  var  en  lignende  Tingenes  Til- 
stand, der  havde  udviklet  og  fæstnet  sig  særlig  i  Irlands  nordøstlige 
Egne,  i  Provinsen  Ulster:  Ulster  Custom,  Ulster  Tenant  Right,  og 
hvis  Gennemførelse  for  hele  Landet  gennem  mange  Aar  var  Hoved- 
punktet paa  den  irske  Agrarbevægelses  Program  —  Programmet  med 
„de  3  F'er"  Hovedindholdet  af  den  i  Ulster  herskende  Praksis  var 
Fixity  of  Tenure:  den  Farmer,  der  opfylder  sine  Forpligtelser,  navnlig 
betaler  sin  Forpagtningsafgift,  tør  ikke  udsiges  eller  fordrives  fra  sin 
Ejendom;  Fair  Rent:  Forpagtningsafgiften  er  ganske  vist  ikke  ufor- 
anderlig, men  den  maa  ikke  bestemmes  alene  ved  den  frie  Konkur- 
rences Spil;  der  skal  tages  et  billigt  Hensyn  til  Fæsterens  Ret  til  Ud- 
byttet af  eventuelle  Forbedringer;  Free  Sale:  hvis  Forpagteren  ikke 
kan  eller  vil  drive  sin  Ejendom  længere,  maa  Retten  til  Udbyttet  af 
Forbedringer  sikres  derved,  at  han,  med  visse  Begrænsninger,  har  Lov 
til  at  sælge  sin  Brugsret.  Resultatet  var  et  Slags  Dobbelteje  i  den 
enkelte  Gaard  mellem  Landlord  og  Fæster.  Grundejeren  kan  sælge 
sin  Andel  repræsenterende  Værdien  af  hans  Ejendomsret  over  Jorden. 
Farmeren  kunde  afhænde  sin  Andel  repræsenterende  Værdien  af  hans 
ienant-right  og  Forbedringer  paa  Ejendommen. 

Det  var  ikke  nogen  fast  eller  klar  Ordning  af  Forholdet  mellem 
Godsejer  og  Fæster,  der  indeholdtes  i  de  3  F'er.  I  fredelige  Tider  var 
den  brugbar  som  Udtryk  for  en  paa  de  forskellige  Godser  med  meget 
forskellig  Fasthed  bundfældet  modus  vivendi,  og  dens  velgørende  Virk- 
ninger var  øjensynlige  nok.  Men  i  Tilfælde  af  Konflikt  og  Strid  var 
den  ikke  betryggende.  Den  beskyttedes  ikke  af  Staten.  Godsejeren 
kunde  beraabe  sig  paa  den  Ret,  Lovene  indrømmede  ham,  og  sætte 
sig  ud  over  Sædvaner  og  Tradition.  Ja,  det  var  endog  i  en  vis  Periode 
et  bevidst  Maal  for  de  irske  Godsejeres  Politik,  at  bortskaffe  alt,  hvad 
der  i  Forholdet  mellem  Godsejer  og  Fæster  levede  som  blot  nedarvet 
Sædvaneret  og  lade  det  afløse  af  en  Tilstand,  hvori  Kontraktsfriheden 
var  det  eneste  herskende  og  ledende  Princip  —  dog  naturligvis  afstivet 
ved  de  nødvendige  Tvangsbestemmelser.  Endelig  maa  det  ikke  overses, 
at  der  bestandig  var  en  Mulighed  for  at  ordne  Forpagtningsforholdet 
ved  en  Kontrakt,  der  sikrede  Farmeren  en  Brugsret  paa  bestemte  Be- 
tingelser for  en  længere  Aarrække.  Men  den  Beskyttelse,  der  kunde 
vindes  ved  en  saadan  Ordning,  gjordes  altfor  ofte  illusorisk  ved  de  for 
højt  ansatte  Forpagtningsafgifter.  Der  paaløb  Restancer,  og  dermed  var 
Brugsretten  igen  bleven  usikker. 

Den  ovenfor  antydede  Modsætning  mellem  Lov  og  Sædvane  for- 

tjener  en  lidt  nærmere  Betragtning.  Ti  det  er  i  Grunden  en  Modsætning 
af  den  Art,  som  gennem  Aarhundreder  har  ligget  bag  ved  det  irske 
Agrarspørgsmaal. 

I  50erne  og  60erne  af  forrige  Aarhundrede,  da  den  almindelige 
Tankegang  beherskedes  af  de  liberale  Doktriner,  var  det  Kontrakts- 
frihed,  de  irske  Godsejere  tilstræbte.  Selv  om  de  ellers  stod  den  øko- 
nomiske og  navnlig  den  politiske  Liberalisme  ijernt,  forekom  det  dem 
dog  en  naturlig  Ting,  at  de  maatte  have  fuld  Frihed  i  Ordningen  af 
Mellemværendet  med  deres  Forpagtere.  Denne  Opfattelse  gav  sig  et 
praktisk  Udslag  i  1860  i  en  Lov,  som  netop  principielt  fastslog,  at  Fæste- 
forholdet beroede  paa  Kontrakt.  Irlænderne  protesterede  og  henviste 
til  den  Sædvaneret,  der  fandtes  paa  forskellige  Godser,  særlig  i  Ulster. 
De  forlangte  den  gennemført  for  hele  Landet,  omsat  i  en  Lovs  af- 
klarede Form  og  sanktioneret  af  Staten.  —  Utallige  næsten  var  For- 
budene mod  Udparcellering  af  Jorden.  De  irske  Forpagtere  havde  alle 
Dage  siddet  dem  overhørig.  Landbruget  var  næsten  det  eneste  Erhverv, 
der  stod  den  talrige  Befolkning  aaben;  den  kendte  i  Almindelighed 
ingen  anden  Maade  at  vinde  Udkommet  paa.  Forpagtere  med  Børn 
delte  da  Ejendommen  mellem  disse:  det  var  den  Form  for  Arvedeling, 
der  havde  raadet  blandt  Irerne  lige  fra  de  vise  Brehoner's  Dage.  Den 
irsk-engelske  Lovgivning  frakendte  Brugerne  Retten  til  Deling  af  deres 
Ejendomme,  men  Irlænderne  øvede  den  under  Trykket  af  en  økonomisk 
Nødvendighed  og  ud  fra  en  Kreds  af  Retsforestillinger,  overleverede  og 
nedarvede  fra  urgamle  Tider.  —  Da  Konfiskationerne  fra  Henrik  den 
8des  Tid  og  nedefter  iværksattes  som  Svar  paa  Irernes  gentagne  Forsøg 
paa  at  afkaste  Fremmedherredømmet,  paastod  den  engelske  Regering, 
ud  fra  Feudalrettens  Begreber,  at  Høvdingernes  Stilling  —  i  det  mindste 
i  de  Egne,  der  havde  været  erobrede  af  Henrik  II  —  var  som  Lens- 
mandens over  for  sin  Lensherre,  at  de  ved  deres  Oprør  havde  for- 
brudt deres  Gods,  ikke  blot  den  Del,  de  personlig  besad,  men  den  hele 
Klans  eller  Stammes,  for  hvilken  de  stod  i  Spidsen.  Det  irske  Folk 
protesterede  ogsaa  da  ud  fra  en  helt  forskellig  Verden  af  Retsbegreber: 
Jorden  var  ikke  Lensgods  eller  Høvdingens  Privatejendom,  men  Klanens 
Fællesejendom.  Som  det  er  almindeligt  hos  Folk  paa  primitive  Kultur- 
trin, havde  Ejendomsretten  hos  det  irske  Folk  et  mere  fremtrædende 
kommunistisk  Træk,  og  den  havde  netop  i  Irland  bevaret  dette  i  en 
forholdsvis  sen  Tid.  Men  en  saadan  Form  for  Ejendomsret  overjorden 
var  uforstaaelig  for  de  engelske  Erobrere.  Det  dybere  og  videre  Syn, 
Nutidens  Sociologi  og  Historie  er  i  Stand  til  at  anlægge  paa  Institu- 
ttoner og  Samfundstilstande,  ejede  den  Tids  Mennesker  ikke,  og  det 
kan  derfor  ikke  undre  os,  at  engelske  Regeringsudsendinge,  da  de  kom 
til  Irland  for  at  undersøge  Forholdene  nærmere,  maatte  erklære,  at  i 
dette  Land  var  saa  vigtige  Ting  som  Ejendom  og  Arveret  ordnede  paa 
en  Maade  der  var  i  fuldstændig  Strid  baade  med  de  guddommelige 
Love  og  den  menneskelige  Fornuft. 

Gennem  Tiderne  møder  os  da  under  skiftende  Form  det  samme: 
det  irske  Folk  forstod,  det  var  besejret,  det  kunde  til  Nød  forstaa,  at 
det  som  undertrykt  var  tributpligtigt  over  for  Erobreren.  Men  det  har 
aldrig  forstaaet,  at  den  Forandring,  der  indtraadte  i  dets  politiske  Stil- 
ling,  privatretligt  skulde  have  ændret  Karakteren  af  det  Forhold, 
hvori  det  stod  til  den  Jord,  det  dyrkede,  at  Irlands  Jord  ikke  frem- 
deles skulde  tilhøre  det  irske  Folk.  At  forstaa  Irerne  paa  dette  Punkt, 
det  er  en  Indsigt,  som  England  først  i  den  nyeste  Tid  og  under  Vej- 
ledning af  dets  mest  fremskredne  Aander  er  begyndt  at  tilegne  sig. 
Det  er  et  værdifuldt  Vidnesbyrd  om  Stuart  Mill's  moralske  Mod  og 
hans  Evne  til  ogsaa  i  et  øjeblikkeligt  aktuelt  Spøt^maal  at  se  upartisk 
paa  de  menneskelige  Ting,  at  han  paa  et  Tidspunkt,  hvor  Fenismen 
bragte  det  engelske  Folk  fra  Koncepterne  og  i  endnu  højere  Grad  end 
sædvanligt  tilslørede  dets  Omdømme  over  for  Irland,  foreholdt  sine 
Landsmænd,  at  Irlænderne,  selv  i  deres  værste  Rasen  mod  deres  Gods- 
herrer, dog  kun  kæmpede  for  det,  de  følte  som  Ejendomsrettens 
Ukrænkelighed,  og  at  det  epgelske  Folk  i  samme  Situation  højst 
sandsynlig  vilde  have  følt  og  handlet  paa  lignende  Maade. 

I  1846  indtraf  den  store  Kartoffelmisvækst,  og  i  det  Par  Aar,  som 
ftilgte  nærmest  efter,  lagde  det  irske  Folk  sig  til  at  dø  i  hundredtusind- 
vis af  Sult  og  Hungersygdomme.  Med  et  Sæt  ruskedes  England  op. 
Godgørenheden  antog  gigantiske  Former  for  at  raade  Bod,  og  det  var 
under  Indtrykket  af  denne  Nationalulykke,  Robert  Peel  gennemførte 
den  mindeværdige  Ophævelse  af  Kornlovene  for  i  Nødens  Stund  at 
skaffe  det  ulykkelige  Land  billigere  Brød.  „Den  irske  Hungersnøds 
mørke  Sky  har  sin  Sølvrand",  skriver  en  Forfatter,  „det  engelske  Folk 
viste  sig  opofrende.  Fra  de  større  Byer  strømmede  Understøttelserne 
sammen  til  Hundredtusinder  af  Pund.  Der  er  endnu  ikke  vist  de  irske 
Godsejere  nogen  retfærdig  Anerkendelse,  som  i  hine  ulykkelige  Dage 
ikke  lod  sig  skræmme  bort  fra  de  forpestede  Arbejdshuse  og  Fattig- 
huse, og  som,  uden  Hensyn  til  politiske  eller  religiøse  Standpunkter, 
gik  til  Grunde  som  Pligtens  Martyrer.** 

Det  er  ikke  ualmindeligt  fra  denne  Begivenhed  at  datere  en  ny 
Tid,  et  Vendepunkt  i  Irlands  lange  Lidelseshistorie.  Det  er  utvivlsomt 
sandt,  at  det  engelske  Folks  Medfølelse  rent  menneskeligt  sattes  i  Be- 
vægelse og  bragte  store  Ofre,  men  det  er  mindre  sikkert,  om  man  kan 
paastaa,  at  dets  politiske  Samvittighed  blev  vakt  fra  dette  Øjeblik;  det 
lærte  at  øve  Godgørenhed,  men  man  kan  langt  fra  med  samme  Grad 
af  Sikkerhed  sige,  at  de  irske  Godsejere  eller  de  ledende  i  engelsk 
Politik  samtidig  lærte  det  større,  at  øve  Ret.  De  Midler  og  Reformer, 
der  bragtes  i  Anvendelse  kunde  synes  naturlige  nok  som  Konsekvenser 
af  de  almindelige  Idéer,  der  beherskede  Tidens  Politik  og  Økonomi. 
Det  kan  ikke  undre  os,  at  det  for  en  Generation,  der  levede  under 
den  stærke  Indflydelse  af  Malthus'  Befolkningslære,  maatte  være  i  Øjne 
faldende,  at  Irland  var  et  overbefolket  Land.  Fattigdommens  store  Ud- 

bredelse  var  i  alt  Fald  uomtvistelig.  Det  var  ogsaa,  som  ovenfor  anført, 
i  god  Overensstemmelse  med  Tidens  Grundtanker,  naar  Godsejerne  i 
nedarvet  Sædvaneret  og  hævdvunden  Praksis  ikke  saa  andet  end  utids- 
svarende Overlevelsesrester  af  gammel  Kultur  —  eller  af  Barbari. 
Affolkning  i  stor  Stil  gennem  Udvandring,  Kapitaltilførsel  —  Tanken 
fik  et  højst  uheldigt  Udtryk  i  „Loven  om  de  forgældede  Godser**  {The 
Encumbered  Estates  Aet  1849)  —  og  Kontraktsfrihed  i  Fæsteforholdet, 
det  var  de  Midler,  der  forsøgtes.  De  stod  ikke  i  nogen  klar  Sammen- 
hæng med  de  Misforhold,  der  uden  Tvivl  var  de  sande  Aarsager  til 
Irlands  økonomiske  Ulykker.  De  stod  heller  ikke  i  nogen  Forbindelse 
med  noget  hos  det  irske  Folk  almindelig  udbredt  og  udtalt  Ønske. 
Tværtimod.  — 

Det  nærmest  negative  Resultat  af  disse  Bestræbelser  kom  ret  snart 
til  at  ligge  klart  nok  for  Dagen.  En  ny  Fattiglov,  de  nye  Grundejere, 
der  i  Henhold  til  Loven  om  Salg  af  forgældede  Godser  var  kommen 
til  Landet,  og  som  kun  lededes  af  det  ene  Motiv  at  vinde  det  størst 
mulige  pekuniære  Udbytte  af  de  i  de  nyerhvervede  Ejendomme  an- 
bragte Kapitaler,  Prisfaldet  paa  Korn  efter  Beskyttelsens  Ophævelse 
—  alt  dette  i  Forening  medførte  en  ny  Godspolitik:  Smaasteder  og 
Bøndergaarde  nedlagdes  nu  i  stor  Stil  og  omdannedes  til  permanente 
Græsgange.  Smaabedrifter  sloges  sammen  til  større  Driftsenheder.  Ud- 
sættelsernes Antal  i  Aarene  nærmest  efter  Hungersnøden  var  større 
end  maaske  nogen  Sinde  før;  250,000  Mennesker  udsagdes  fra  Hus 
og  Hjem  alene  i  1849 — 51.  Der  udviklede  sig  en  Tilstand,  hvis  Ejen- 
dommelighed Karl  Marx,  foruden  i  den  lille  Bedrifts  Undergang, 
fandt  deri,  at  en  stigende  relativ  Overbefolkning  gik  Haand  i  Haand 
med  Landets  absolute  Affolkning,  og  som  for  ham  blev  et  typisk 
Eksempel  paa  den  „Akkumulationens"  Lov,  der  efter  hans  Mening  be- 
hersker den  økonomiske  Udvikling  i  de  moderne  Samfund,  ikke  blot 
inden  for  Handelens  og  Industriens  Omraader,  men  til  syvende  og 
sidst  ogsaa  inden  for  Landbrugets.  Befolkningens  almindelige  Tilstand 
synes  at  have  været  fortvivlet:  „vi  var  uforsynlige,  for  vi  holdtes  ikke 
oppe  af  noget  Haab  om  en  bedre  Fremtid;  vi  var  fordrukne,  fordi  vi 
søgte  at  glemme  vor  Elendighed."  Næsten  det  eneste  Lyspunkt,  Øjet 
er  i  Stand  til  at  opdage,  var  Pater  Mathews  mærkelige  Forsøg  paa 
moralsk  delvis  at  genoprejse  det  irske  Folk  ved  at  vinde  det  for 
Ædruelighedsbestræbelserne  og  vende  det  bort  fra  den  overdrevne  Brug 
af  Whisky  og  daarlig  Kartoffelbrændevin,  hvormed  det  i  lange  Tider 
havde  været  stærkt  paa  Vej  til  at  forgifte  sig  selv. 

Irlændernes  Følelser  over  for  den  ny  Retning  i  Udviklingen  fandt 
sit  Udtryk  i  de  „agrariske  Forbrydelser",  hvis  Antal  voksede  i  en  virkelig 
betænkelig  Grad,  og  i  Feniernes  mer  eller  mindre  aabenlyse  Kamp 
for  politisk  helt  at  løsrive  Irland  for  enhver  Forbindelse  med  England, 
mægtigt  støttede  af  deres  Landsmænd,  i  Nordamerika.  Ti,  som  Marx 
udtrykte  det,  enhver  Irer,  der  af  Godsejernes  Køer  og  Faar  fordreves 

fra  sit  Fædreland,  levede  op  hinsides  Oceanet  som  en  Fenier.  Saaledes 
maatte  det  ved  Slutningen  af  60-Aarene  være  indlysende  nok  for  den 
uhildede  Iagttagelse,  at  Affolkning,  „Kapitaltilførsel''  og  Kontraktsfrihed 
var  Foranstaltninger,  der  ikke  i  nogen  nævneværdig  Grad,  om  over- 
hovedet i  nogen  Grad,  var  i  Stand  til  at  forbedre  Forholdene  paa  den 

irske    0.  (Fortsættes). 


Religionsfriheden  i  Danmark. 

Af  Osvald  Hansen. 


Efter  at  det  demokratiske  Princip  er  bleven  anerkendt  i  det  politiske 
Liv  er  det  ikke  ualmindeligt  at  træffe  paa  den  Anskuelse,  at  al  Magten 
i  Samfundet  ligger  i  Flertallets  Hænder. 

Det  er  imidlertid  en  Fejltagelse.  At  Flertallet  har  Ret  til  at  gøre 
sin  Vilje  gældende  i  Statens  Styrelse,  vil  ikke  sige  andet  end  at  Folket 
træder  ind  i  eller  faar  Andel  i  Monarkens  Rettigheder,  og  selv  under 
Enevælden  var  der  Grænser  for  Statens  Magtomraade,  som  i  alt  Fald 
i  Princippet  ikke  strakte  sig  ud  over  Menneskenes  Fællesanliggender. 

Spørgsmaalet  var  kun,  hvilke  Anliggender,  der  var  fælles  og  hvilke 
der  var  særlige  for  det  enkelte  Menneske,  et  Spørgsmaal ,  som 
Menneskerettighedernes  Erklæring  i  Paris  1789  var  det  første  Forsøg 
paa  at  løse. 

Ved  Menneskerettighederne  forstaas  det  enkelte  Mennskes  Ret  i 
Samfundet. 

Det  er  den  store  Grundsætning,  der  er  bleven  anerkendt,  at  Sam- 
fundsmagten ikke  kan  anvendes  paa  Omraader,  hvor  Individet  er  ene- 
raadende,  uden  Hensyn  til,  om  Samfundet  repræsenteres  af  en  enkelt 
Mand  eller  „Folket"  direkte  eller  indirekte  udøver  Magten. 

Vi  finder  „Rettighedernes  Erklæring"  i  enhver  Forfatning,  der  sikrer 
den  enkelte  Tale-  og  Skrivefrihed,  Organisationsret,  Religionsfrihed, 
Beskyttelse  mod  vilkaarlig  Fængsling  uden  Lov  og  Dom,  lige  Adgang 
til  Erhverv,  Boligens  Ukrænkelighed  m.  m. 

Som  bekendt  indeholder  Danmarks  Grundlov  af  1849  alle  disse 
Rettigheder;  men  Anerkendelsen  af  en  Retsgrundsætning  giver  ikke 
altid  Sikkerhed  for,  at  Loven  i  alle  Tilfælde  vil  blive  hævdet  og  ført 
ud  i  Livet. 

Ligesom  det  var  vanskeligt  for  de  enevældige  Konger  at  skelne 
mellem  Statens  og  de  private  Anliggender,  er  det  uhyre  svært  for  et 
Flertal  at  forstaa  Samfundsmagtens  Begrænsning. 

De  Spørgsmaal,  som  griber  dybest  ind  i  Menneskenes  Liv  og  Vel- 
færd, er  netop  de  individuelle,  og  Fristelsen  til  at  benytte  Statsmagten 
til  at  hævde  og  forsvare  dem  ligger  saa  nær  for  dem,  der  raader  over 

den,  og  i  Tilfælde  hvor  den  Enkelte  staar  alene  overfor  Samfundet,  er 
han,   trods  Loven,  der  giver  ham  Ret,  afmægtig  til  at  hævde  sin  Ret. 

Ved  Religionsfriheden  har  Samfundet  indrømmet,  at  enhver  Livs- 
anskuelse er  ligeberettiget,  ligegyldigt,  hvilken  Plads  Religionen  indtager 
i  den. 

Det  kan  ikke  nægtes,  at  Staten  ved  Loven  om  Religionsfriheden  er 
traadt  i  et  vist  Modsætningsforhold  til  Kirken ;  thi  Kirken  hævder  altid, 
at  den  forkynder  den  absolute  Sandhed  og  anerkender  ikke  den  En- 
keltes Ret  til  at  antage  eller  forkaste  den  religiøse  Tro. 

Naar  Staten  og  Kirken  i  Danmark  alligevel  ikke  har  haft  noget 
alvorligt  Sammenstød  siden  Grundlovens  Indførelse,  skyldes  det  den 
rent  formelle  Natur,  Statens  Anerkendelse  af  Religionsfriheden  har. 

Det  er  vel  kendt,  at  Staten  nødig  ser,  at  den  Enkelte  aabent  bryder 
med  Kirken. 

I  et  Land  som  Danmark,  hvor  der  ikke  findes  to  omtrent  lige 
mægtige  Konfessioner,  er  det  overordentlig  vanskeligt  at  faa  afskaffet 
den  religiøse  Ed  for  Domstolene,  den  tvungne  kirkelige  Vielse  og  Be- 
gravelse og  den  konfessionelle  Skole. 

Fritænkerne  har  ikke  organiseret  sig,  fordi  de  i  Almindelighed  ikke 
føler  den  Trang  til  at  samles  med  Meningsfæller,  der  er  ejendommelig 
for  de  troende. 

Organisationsbevægelsens  egentlige  Tanke  er  Sammenslutningens 
Hensigtsmæssighed  i  Kampen  for  visse  Goder  som  højere  Arbejdsløn, 
kortere  Arbejdstid  o.  lign.,  men  ikke  Beskyttelse  imod  Samfundet.  En 
saadan  Beskyttelse  forudsættes  teoretisk  som  overflødig,  da  det  paahviler 
Staten  at  sørge  for  sine  Loves  Overholdelse. 

Men  faktisk  opgiver  Samfundet  ingen  gammel  Uretfærdighed,  som 
Flertallet  ikke  fordrer  opgivet.  Det  glemmer,  at  Loven  om  Religions- 
frihed indrømmer  alle  Livsanskuelser  samme  Ret,  og  at  det  derfor  er 
nødvendigt  at  finde  Former  for  Samfundslivet,  der  kan  rumme  baade 
troende  og  ikke  troende  indenfor  sine  Rammer. 

Man  kunde  med  Rette  forlange  af  Staten,  at  den  gjorde  det  saa  let 
som  muligt  for  den  Enkelte  at  træde  ud  af  Folkekirken,  og  i  det  hele 
taget  ophævede  alt  Fællesskab  mellem  Stat  og  Kirke,  hvad  der  ikke 
vil  sige,  at  Staten  ikke  økonomisk  kan  understøtte  Kirken,  men  at  den 
frigjorde  sig  selv  for  de  Former,  der  ikke  kan  forenes  med  Religions- 
friheden. 

Men  hvorledes  optræder  Staten  overfor  sine  Embedsmænd?  Den 
forlanger  af  dem,  at  de  skal  aflægge  den  religiøse  Ed  ved  Embedstil- 
trædelsen. 

Men  det  er  ikke  blot  som  Embedsmænd,  at  den  Enkelte,  der  ikke 
slutter  sig  til  Flertallets  religiøse  Overbevisning,  er  stillet  overfor  Valget 
imellem  at  dølge  sine  Meninger  eller  at  udsætte  sig  for  større  eller 
mindre  Ulemper,  ja  endog  for  direkte  Forfølgelse. 

Vi  maa  huske  paa,    at  foruden  den  egentlige  Statsmagt  møder  den 

enkelte  overalt,  hvor  han  førdes,  en  Autoritet,  som  Folkevælden  giver 
større  og  større  Indflydelse:  den  offentlige  Mening,  der  vaager  over 
ham  og  vel  ofte  kan  være  ham  en  Støtte,  men  lige  saa  ofte  en  Tyran, 
navnlig  naar  han  paa  en  eller  anden  Maade  afviger  fra  det  almindelige, 
og  gøre  ham  mere  ufri  end  han  var,  da  ingen  konstitutionelle  Rettig- 
heder af  nogen  Art  beskyttede  ham  imod  den  enevældige  Konges 
mulige  Vrede. 

Uden  at  være  økonomisk  uafhængig  er  det  ofte  svært  at  træde  ud 
af  Folkekirken.  Thi  selv  om  en  Fritænker  ikke  forfølges  af  Dom- 
stolene, yder  Lovene  ham  dog  ingen  Beskyttelse  imod  Forfølgelser  og 
Krænkelser  fra  Flertallets  Side,  og  Loven  om  Religionsfrihed  er  ikke 
trængt  igennem  i  Folks  Bevidsthed  som  de  Love,  der  er  ydre  Straf  for 
at  krænke. 

Folk  i  Almindelighed  finder  det  ikke  vanærende  at  ki^^nke  denne 
Lov  ved  at  forfølge  anderledes  tænkende  med  Mistænkeliggørelse,  Af- 
skedigelse fra  lønnede  Stillinger,  Boycotting  og  lignende  Midler. 

For  en  fire,  fem  Aar  siden  kørte  Forf.  i  Kupé  sammen  med  en 
Læge,  en  Sagfører  og  en  Købmand  fra  samme  lille  jydske  Købstad, 
der  indbyrdes  talte  om  en  ung  Farmaceut  fra  deres  By,  som  Apote- 
keren havde  set  sig  nødt  til  at  afskedige,  tvungen  dertil  af  den  stedlige 
offentlige  Mening,  fordi  han  i  en  Diskussionsforening  havde  sagt,  at 
han  var  en  Tilhænger  af  Georg  Brandes,  og  de  samtalende  var  ikke 
indignerede,  men  lagde  Skylden  paa  den  paagældende.  „Lad  ham  tænke 
hvad  han  vil,"*  sagde  den  ene,  „men  han  maa  ikke  sige,  hvad  der  kan 
støde  andre.** 

Fritænkere  er  lige  netop  taalte  imellem  Menneskene. 

Der  er  sikkert  i  Danmark,  i  hvert  Fald  uden  København,  et  stort 
Antal  Mennesker,  der  er  tvungne  til  at  leve  omtrent  som  Videnskabens 
Dyrkere  i  det  sejstende  og  syttende  Aarhundrede,  tilbageholdende,  tavse 
og  paa  Post  overfor  deres  Omgivelser,  at  ikke  en  ufrivillig  Ytring  skal 
forraade  deres  Tanker  og  give  dem  til  Pris  for  den  stygge  sociale  For- 
følgelse, der  er  et  Vidnesbyrd  om,  hvor  langt  vi  er  fra  en  fri,  human 
Kultur  og  nærmest  maa  sammenlignes  med  de  Tilstande,  som  i  For- 
indien har  ført  til  en  Pariakaste. 

I  et  demokratisk  Samfund,  hvor  de,  der  tænker  anderledes  end 
Kirken  lærer,  er  de  faa,  er  det  yderst  svært  for  dem  at  indrette  deres 
Liv  i  Overensstemmelse  med  deres  Livsanskuelse,  træde  ud  af  Folke- 

■ 

kirken,  undlade  at  lade  deres  Børn  døbe,  nægte  at  aflægge  den 
religiøse  Ed  for  Retten;  thi  de  ved,  at  de  har  ingen  Beskyttelse  imod 
Udslaget  af  Flertallets  Vrede  og  maa  nødtvungent  give  Afkald  paa 
Rettigheder,  som  lovlig  tilkommer  dem. 

Fra  Kirkens  Side  hører  man  ikke  sjælden  en  ringeagtende  Dom 
om  de  Fritænkere,  der  ikke  har  „Mod"  til  „at  lide"  for  deres  Over- 
bevisning. Kirken  henviser  til  sine  egne  Martyrer  paa  Kristendoms- 
forfølgelsernes  Tid  og  antyder,  at  naar  Kristendommens  første  Beken- 

dere  har  maattet  trodse  Pinebænk  og  Baal,  kan  ingen  af  Kristendom- 
mens Fornægtere  beklage  sig  over  de  bestaaende  Forhold  i  vor  Tid. 

Men  det  er  netop  den  moderne  Humanitets  store  Hovedtanke  at 
skabe  Tilstande,  der  i  saa  lidt  som  muligt  minder  om  dem,  der  bragte 
de  kristne  Martyrer  paa  Baalet. 

Hvis  Kristendommen  var  en  ny  Lære,  der  først  i  vore  Dage  blev 
forkyndt  de  troende,  vilde  disse  ikke  blive  førte  til  Baalet,  men  de 
vilde  ganske  sikkert  blive  undertrykte  og  forulempede  med  de  samme 
Midler,  der  nu  staar  til  Kirkens  Raadighed  overfor  dem,  den  regner 
for  sine  Fjender. 

De  vilde  ikke  blive  betragtede  som  ligeberettigede  med  dem,  der 
hyldede  Flertallets  Meninger,  saalænge  den  Anskuelse  raadede  i  Sam- 
fundet, at  Flertallet  sidder  inde  med  en  højere  Ret  end  Mindretallet 
og  den  Enkelte  i  individuelle  Anli^ender. 

Det  er  principielt  ganske  ligegyldigt,  hvilke  Midler  der  anvendes  til 
at  skade  og  fortrædige.  Der  skal  protesteres  imod,  at  Flertallet  ind- 
retter Samfundet  efter  sine  Ønsker  alene,  uden  Hensyn  til,  om  disse 
Ønsker  krænker  de  Forudsætninger,  hvorpaa  Samfundet  hviler.  Naar 
Statens  fuldstændige  Verdslighed  er  en  Konsekvens  af  Loven  om  Re- 
ligionsfriheden, saa  maa  Staten  gøres  verdslig,  uanset  hvor  mange  eller 
hvor  faa,  der  lever  uden  Kirkens  Tro;  thi  det  er  en  Grundsætning  i 
vort  Samfund,  at  det  skal  kunne  rumme  Mennesker  af  forskellig  Livs- 
anskuelse. 

Der  er  givet  Pressefrihed  og  som  Følge  deraf  har  vi  faaet  en  Lov, 
der  ophæver  Censuren.  Men  at  give  Religionsfrihed  uden  at  ophæve 
den  religiøse  Ed  for  Retten  og  ved  Embedstiltrædelse,  indføre  borger- 
ligt Ægteskab  og  verdsliggøre  Skolen,  er  det  samme  som  om  man  vilde 
beholde  Censuren  efter  Pressefrihedens  Indførelse. 

Der  er  ikke  virkelig  Religiousfrfhed  i  et  Land,  hvor  man  intet  har 
gjort  for  at  ændre  de  Institutioner,  som  fra  gammel  Tid  knyttede  Staten 
og  Kirken  sammen. 

Hvad  der  kaster  det  stærkeste  Lys  over  vore  Samfundstilstande  er 
den  Omstændighed,  at  vi  samtidig  med  Religionsfrihedens  Indførelse 
har  faaet  en  Blasfemilov,  men  ikke  en  Lov,  der  tager  den  Enkelte  i 
Beskyttelse  imod  direkte  Krænkelser  af  Loven  om  Religionsfrihed. 

Man  har  fundet  det  nødvendigt  at  værne  om  Flertallet  i  en  saadan 
Grad,  at  Folkets  religiøse  Livsanskuelse  udtrykkelig  lovbeskyttes  imod 
en  bestemt  Art  Kritik,  som  man  særlig  frygter  eller  fordømmer,  me- 
dens man  rolig  lader  det  ske,  at  et  Menneskes  hele  Velfærd  ødelægges 
ved  direkte  Forfølgelse,  hvor  der  er  Betingelser  tilstede  for  en  saadan. 

Hvad  Blasfemiloven  angaar,  da  kan  vi  ikke  indse  det  berettigede  i 
ved  særlige  Love  at  værne  om  en  bestemt  Anskuelse.  At  enhver  An- 
skuelse har  sin  Ret,  vil  ikke  sige,  at  den  ikke  maa  kritiseres, 
angribes,  ja  endog  spottes,  men  derimod  at  ingen  maa  forhindre,  at 
den  forsvares,  hævdes,  bevises  og  at  Menneskene  lever  efter  den. 

Skal  Religionsspottere  straffes,  kunde  man  med  samme  Ret  forlange 
dem  straffede,  der  drev  Spot  med  Socialismen  eller  en  hvilken  som 
helst  anden  Lære,  Menneskene  har  knyttet  til  sig  med  stærke  Følelser. 
Det  er  imidlertid  ikke  Følelser,  der  trænger  til  at  beskyttes  ad  Lov- 
givningens Vej.     Hvad  Ulykke  kan  et  blasfemisk  Ord  anrette? 

Ingen  større  end  at  vække  Harme  og  Modsigelse  hos  en  Del 
Mennesker;  men  den  vakte  Harme  svarer  ikke  til  en  direkte  tilføjet 
Lidelse,  som  Menneskene  har  Krav  paa  Statens  Beskyttelse  imod.  An- 
greb paa  et  Individ  paa  Grund  af  hans  Tro,  rammer  derimod  Menne- 
sket og  ikke  Livsanskuelsen.  Hvis  vi  havde  en  Lov,  der  forbød  den 
kristne  Principal  at  afskedige  sin  fritænkerske  Expedient  og  den  fri- 
tænkerske Grosserer  at  bortvise  sin  kristne  Kontorist  paa  Grund  af 
deres  Meninger,  er  det  meget  muligt,  at  en  saadan  Lov  i  Begyndel- 
sen vilde  blive  omgaaet,  men  alene  det,  at  man  var  nødt  til  at 
give  andre  Paaskud  for  Afskedigelsen,  vilde  være  betryggende,  og 
der  er  ingen  Tvivl  om,  at  i  Aarenes  Løb  vilde  den  Forestilling,  at 
det  er  lige  saa  uhæderligt  at  vise  Intolerance  som  at  stjæle,  blive  al 
mindelig  i  Befolkningen,  naar  denne  saa,  at  det  var  Statens  Alvor 
at  hævde  Religionsfriheden. 

Og  Staten  vil  blive  nødt  til  det.  Thi  den  Anskuelse,  som  visse 
Demokrater  har  hævdet,  at  et  Korrektiv  mod  Flertallets  Beslutninger 
er  overflødig,  vil  føre  os  tilbage  til  Enevældens  Tidsalder,  til  Samfun- 
dets absolute  Autoritet. 

Vi  har  da  ingen  anden  Ret  end  den  Samfundet,  d.  v.  s.  Flertallet 
i  det  givne  Øjeblik  indrømmer.  Foreningsret,  Religionsfrihed  o.  s.  v. 
er  da  ikke  i  sig  selv  gyldige  Rettigheder.  Samfundet  har  givet  dem 
og  kan  atter  tage  dem  tilbage. 

Men  det  kan  Samfundet  netop  ikke.  Thi  de  forenede  Individer  i 
Samfundet  har  en  Gang  for  alle  bestemt,  at  den  Enkelte,  som  lever  i 
deres  Midte,  skal  være  sikret  imod,  at  de  alle  samlede  vender  sig  impd 
ham  og  slaar  ham  ned. 

Om  alle  Individer  i  Samfundet  undtagen  jeg  blev  enige  om  at  op- 
hæve de  Bestemmelser,  der  sikrer  min  Ret,  kunde  et  helt  Folks  Vilje 
ikke  imod  min  Protest  gøre  det  lovligt,  og  ethvert  Individ  som  blev 
født  efter  at  en  saadan  Magt  var  lagt  i  Samfundets  Haand,  kunde  ved 
sin  Protest  gøre  den  bestaaende  Tilstand  ulovlig;  thi  Individet  er  kun 
Medlem  af  Samfundet  paa  den  udtrykkelige  Betingelse,  at  hans  Ret 
respekteres. 


Mungiå. 

Skizze  fra  Abruzzeme. 
Af  Gabriele  d'Annunzio. 

Autoriseret  Oversættelse  ved  Regitze  Winge. 

I  hele  Landet  omkring  Pescara,  i  San  Silvestro,  Fontanella  og  San  Rocco, 
ja  lige  til  Spoltore  og  Avlsgaardene  hinsides  Alento,  dog  særligt  i  de  smaa 
Fiskerflækker  langs  Floden,  i  alle  disse  Ler-  og  Rørhytter,  paa  hvis  Arner 
Ilden  tændes  med  Havets  Vraggods,  blomster  en  omvankende  Sangers  Ry, 
en  gammel  Hymnesangers,  der  bærer  en  Barbarsørøvers  Navn  og  er  blind 
som  Oldtidens  Homer. 

Ved  Foraarstider  begynder  Mungiå  sine  Vandringer  og  slutter  dem  i 
Oktober  Maaned,  naar  den  første  Kulde  falder  ind.  Han  vanker  rundt  paa 
Landet,  ledet  af  en  Kvinde  eller  et  Barn.  Ind  i  det  fredelige  Agerbrugs 
brede,  stærke  Akkord  klinger  saa  klageligt  gennem  hans  Mund  de  kriste- 
lige Sange,  Hymner  og  Vekselsange,  Kirkens  Bønner  for  de  Dødes  Sjæle. 
Saasom  hans  Skikkelse  er  velkendt  af  alle,  gø  Gaardens  Hunde  ikke  ad 
ham.  Han  melder  sin  Ankomst  med  en  Trille  paa  Klarinetten;  og  ved  det 
kendte  Tegn  træde  de  gamle  Mødre  ud  af  Husdørene,  tage  smukt  og  artigt 
mod  Sangeren,  stille  en  Stol  frem  til  ham  i  Skyggen  af  et  Træ  og  spørge 
til  hans  Helbred.  Alle  Gaardens  Folk  holde  da  op  at  arbejde  og  stille  sig 
i  en  Kreds  omkring  ham,  endnu  forpustede,  strygende  Sveden  af  sig  med 
Hænderne.  Og  saaledes  staa  de,  stille  og  andagtsfulde,  hver  med  sit  Red- 
skab i  Haanden.  Deres  Arme,  Ben  og  nøgne  Fødder  bærer  den  Misdan- 
nelse til  Skue,  hvormed  det  møjsommelige  Arbejde  langsomt  har  præget 
dem.  Deres  knudrede  Legemer,  hvis  Hud  har  faaet  samme  graabrune 
Farve  som  Jordbunden,  synes  næsten  at  være  rodbundne  til  den  ligesom 
Træerne,   ligesom  disse  fra  Jorden  at  gro  op  i  Lyset. 

Og  der  breder  sig  fra  den  blinde  Mand  ud  over  alle  Omgivelser  en 
underlig,  religiøs  Højtidelighed.  Ikke  Solen,  ikke  Jordens  Frugter,  ikke  det 
muntre  Agerdyrkningsarbejde  formaa  at  værge  Sjælene  mod  Kristendommens 
Sørgmod.  En  af  de  gamle  Mødre  nævner  da  Navnet  paa  den  døde  Slægt- 
ning,  til  Lise  for  hvis  Sjæl  hun  lader  Hymnerne  synge.  Mungiå  blotter 
sit  Hoved. 

Og  hans  store,  lysende  Pandeskal  viser  sig,  omgivet  af  hvide  Haar;  og 
hele  hans  Ansigt,  der,  naar  det  er  i  Ro,  ligner  en  afgnavet  Maske,  trækker 
sig  sammen  og  bliver  levende,  idet  han  løfter  Klarinetten  til  Munden.  Paa 
Tindingerne,  under  Øjenhulerne,  langs  Ørene  og  rundt  om  Næsebor  og 
Mundvige  komme  og  gaa  tusind  fine  Rynker,  alt  efter  den  rhytmebundne 
Indaanding  i  Instrumentet.  Kun  Kindbenene  staa  frem,  spændte  og  blanke 
og  overtegnede  med  et  blodrødt  Aarevæv,  Magen  til  det,  der  om  Efteraaret 
skinner  frem  paa  Vinløvet.  Og  af  Øjnene  ses  ikke  andet  end  de  underste, 
noget  udkrængede  Øjelaag,  der  dybt  inde  i  Hulerne  viser  sig  som  en  rødlig 
Streg.    Og  over  alle   Hudens  Ujævnheder,  over  hele  dette  af  Magerheden 


Mungiå  7 1 3 

og  Alderdommen  saa  vidunderligt  udgraverede  Kunstværk,  og  mellem  det 
sletbarberede  Skægs  haarde  og  korte  Stubbe,  og  i  Hulningerne  mellem  de 
lange,  stive  Halsmuskler  flygter,  skifter  og  brydes  Lyset  næsten  som  Dug- 
draaber  paa  et  Græskar,  fuldt  af  Vorter  og  Skimmel;  brydes  og  leger  paa 
tusind  Maader;  sittrer,  slukkes  for  atter  at  tændes  hist  og  her,  skænker 
dette  ydmyge  Hoved  et  uventet  Præg  af  næsten  mystisk  Adel. 

Af  den  Buksboms  Klarinet  kalder  Fingrenes  Leg  paa  de  slappe  Taster 
Toner  frem.  Der  er  ligesom  noget  levende  ved  Instrumentet;  dette  Ube- 
skrivelige, næsten  Menneskelige,  som  længe  brugte  Genstande  kan  erhverve. 
Buksbomtræet  har  en  olieagtig  Glans;  Hullerne,  som  i  Vintertiden  blive  til 
Reder  for  smaa  Edderkopper,  ere  endnu  fulde  af  Støv  og  Spindelvæv;  de 
sendrægtige  Klapper  er  fulde  af  Ir,  og  hist  og  her  dækker  Voks,  Beg, 
Papir  og  Seglgam  over  Revner  og  Brud,  mens  der  forneden  endnu  skimtes 
Rester  af  Ungdomstidens  Forsiringer  ....  Men  Klarinettens  Stemme  er 
svag  og  usikker.  Den  Blindes  Fingre,  der  i  lange,  lange  Tider  ikke  har 
gjort  andet  end  søge  dette  Forspil  og  dette  Intermezzo,  bevæge  sig  rent 
mekanisk. 

De  lange,  misdannede  Hænder  med  de  store  Knuder  paa  Ringfingrens 
og  Langemands  første  Led,  med  den  fladtrykte,  violette  Negl  paa  Tommelen, 
ligne  en  affældig  Abes;  de  have  paa  Bagsiden  en  Farveblanding  af  rosen- 
rødt, gulligt  og  blaat  som  visse,  usunde  Frugters;  indeni  gennemskæres  de 
af  et  Net  af  Furer,  og  mellem  Fingrene  er  Huden  gaaet  af. 

Naar  Præludiet  er  til  Ende,  giver  Mungiå  sig  til  at  synge  „Libera  me 
Domine"  og  „Ne  recorderis",  langsomt,  modulerede  paa  kun  fem  Toner.  I 
sine  Sange  indfletter  han  latinske  Ord  mellem  sin  Fødeegns  Maal;  nu  og 
da,  med  næsten  metrisk  Regelmæssighed,  gentages  et  Adverbium  med  En- 
delsen ente;  Stemmen  hæver  sig  et  Øjeblik  højt  for  atter  at  sænkes,  og 
vedbliver  at  bølge  i  mindre  anstrængende  Linjer.  Kristi  Navn  nævnes  ofte 
i  Rhapsodien,  og  Kristi  Lidelseshistorie  fortælles  i  uregelmæssige,  snart 
syv-,  snart  femfodede  Strofer,  ikke  uden  en  vis  dramatisk  Bevægelse. 

Markarbejderne  rundt  om  Sangeren  lytte  med  andægtigt  Sind;  deres 
Øjne  hænge  ved  hans  Læber.  Nu  og  da  bærer  Vinden,  alt  efter  Aars- 
tiden.  Korn-  eller  Vinhøstfolkenes  Korsange  med  sig;  deres  Toner  brydes 
mod  den  fromme  Lovsang  under  Træet,  hvis  Blade  sittrer  med  i  al  den 
Musik.  Mungiå,  hvis  Hørelse  er  grumme  svag,  vedbliver  at  synge  om 
Dødens  Mysterier;  hans  Læber  klistre  mod  de  tandløse  Gummer.  Han 
sætter  Klarinetten  for  Munden  og  spiller  Intermezzoet;  saa  synger  han 
videre,  til  Sangen  er  ude.  Hans  Løn  er  et  lille  Maal  Hvede,  eller  en  Fiasco 
sød  Vin,  eller  en  Rest  Løg,  eller  maaske  endog  en  Høne. 

Saa  rejser  han  sig  op.  Hans  Skikkelse  er  høj  og  udmagret,  hans  Ryg 
er  krum,  hans  Knæ  lidt  indadvendte.  Han  bærer  paa  sit  Hoved  en  stor, 
grøn  Hue,  og  er  paa  alle  Aarets  Tider  iklædt  en  Kappe,  der  naar  ned  til 
midt  paa  Læggene,  og  som  i  Halsen  lukkes  med  et  Messingspænde.  Han 
gaar  med  Besvær,  og  staar  nu  og  da  stille  for  at  hoste. 

Naar  Vinjeme  i  Oktober  Maaned  er  afhøstede,   og  Vejene   opkørte  og 

Sølede,  trækker  han  sig  tilbage  til  et  Loftsrum,  som  han  beboer  sammen 
med  en  Skræder,  der  har  en  lam  Kone,  og  med  en  Gadefejer  og  hans  ni 
Børn,  som  alle  lide  af  Kirtelsvaghed  og  engelsk  Syge.  Hvis  Vejret  er  smukt, 
lader  han  sig  lede  ud  under  Portanova-Buen ;  der  sidder  han  i  Solen  paa 
en  stor  Sten,  og  giver  sig  til  at  synge  „De  profundis",  sagte,  for  at  øve 
sin  Stemme.  Da  flokkes  næsten  alle  Pescaras  Tiggere  om  ham.  Mænd  med 
forvredne  Lemmer,  Pukkelryggede,  Krøblinge,  Epileptikere  og  Spedalske, 
gamle  Kvinder  fulde  af  Saar  og  Udslet,  uden  Tænder,  uden  Haar  og 
Øjenbryn;  tavse  Børn,  grønlige  som  Græshopper  med  rovfuglevilde  Øjne, 
med  allerede  falmede  Læber,  med  Blodet  forgiftet  af  arvelige  Sygdomme . . . 
Alle  disse  Fattigdommens  Misfostre,  alle  disse  Rester  af  degenererede  Slæg- 
ter, alle  disse  elendige  Kristi  Børn,  de  samle  sig  rundt  om  Sangeren  og 
tiltale  ham  som  deres  Ligemand. 

Da  hæver  Mungiå,   af  højmodig  Velvilje  mod  Tilhørerne,  sin   Stemme. 

Og  slæbende  sig  møjsommeligt  henad  Jorden  paa  sine  Hænder,  hvis 
Flader  beskyttes  af  tvende  Læderstumper,  kommer  Chiachiu,  Krøblingen 
fra  Silvi  til,  og  gør  Holdt,  tagende  sin  højre  Fod,  der  er  snoet  som  en  for- 
vreden Trærod,  mellem  sine  Hænder.  Og  Strigia,  en  modbydelig,  uhygge- 
vækkende  affældig  Hermafroditskikkelse,  hvis  Hals  er  fuld  af  højrøde  Brand- 
bylder, om  hvis  Tindinger  nogle  graa  Tjavser,  af  hvilke  hun  synes  stolt, 
hænger  ned,  mens  hele  hendes  Baghoved  er  dækket  af  Dun,  ligesom  Grib- 
benes, kommer  ogsaa  til;  og  Mammalucherne,  de  tre  aandssvage  Brødre, 
som  synes  at  være  fødte  af  et  Faars  og  et  Menneskes  Forening,  saa  frem- 
herskende er  Dyreformerne  i  deres  Ansigtstræk.  Den  Ældstes  Øjenstene 
vælde  ud  af  deres  Huler,  abnorme,  bløde,  af  en  blaalig  Farve  som  Bugen 
af  en  Blæksprutte,  der  er  ved  at  gaa  i  Forraadnelse ;  den  Yngstes  Øreflip 
er  uforholdsmæssig  kæmpestor  og  violet  som  en  Figen.  De  følges  ad  alle 
tre,  med  deres  ftebposer  paa  Ryggen. 

Og  L'Ossesso  kommer,  en  udtæret  slangeagtig  Mand,  hvis  Øjenlaag  er 
røde  og  udkrængede  som  Lodsernes,  der  gaar  ud  i  alt  Slags  ondt  Vejr; 
hvis  Ansigt  er  olivengrønt  med  en  flad  Næse  og  et  besynderligt  Udtryk  af 
List  og  Ondskabsfuldhed,  der  forraader  hans  Zigeuneroprindelse.  Og  la  Ca- 
talana  fra  Gisso,  en  Kvinde  af  uvis  Alder  med  lange,  rødlige  Haartotter, 
med  nogle  sære  Pletter  paa  Panden,  der  næsten  ligner  Kobbermønter, 
slatten  som  en  Hund,   der  lige  har  faaet  Hvalpe:    Tiggernes  Venus,   den 

Kærlighedskilde,  ved  hvilken  de  Tørstende  blandt  dem  kvæge  sig 

Og  Jakob  fra  Campi,  den  store,  gamle  Mand,  hvis  Haar  og  Skjæg  er  grønt 
som  Kobberarbejderes;  og  Gargala,  den  vindskibelige,  der  køre  sig  selv  i 
sin  lille  Trillevogn,  sammentømret  af  gamle  Baadstumper,  hvorpaa  Tjæren 
endnu  sidder;  og  Costantino  di  Corropoli,  Cynikeren,  der  paa  Grund  af  en 
besynderlig  Udvækst  paa  Underlæben  altid  synes  at  holde  en  Stump  raat 
Kød  mellem  sine  Tænder;,  og  endnu  flere  ....  Alt  det  Udskud,  der  fra 
Bjærgene  og  Højsletten  langs  Floden  er  vandret  ned  mod  Havet,  samler 
sig  her  om  Sangeren,  under  den  fælles  Sol. 

Mungiå  synger  da  med  en  udsøgt  Vekslen  i  sit  Foredrag,  vovende  sig 
op  til  usædvanlige  Højder  i  Sangen.  En  Slags  Stolthed,  en  Ærens  Luft- 
ning aander  ind  over  hans  Sjæl:  han  udøver  jo  sin  Kunst  frit,  uden  at 
tage  Løn.  Fra  Tiggerskaren  lyder  der  nu  og  da  en  Bifaldslarm,  som  han 
knap  hører. 

Naar  Sangen  er  til  Ende  og  den  søde  Sol  forlader  Stedet  og  stiger  ned 
ad  Buens  korinthiske  Søjler,  saa  hilser  Tiggerne  den  Blinde  Farvel  og 
spredes  ad  de  omliggende  Veje.  Kun  Krøblingen  fra  Silvi  og  de  tre  Brødre 
Mammaluchi  blive  tilbage.  De  bede  med  høj  Røst  de  Forbigaaende  om  Al- 
misse, mens  Mungiå  sidder  tavs  og  maaske  mindes  sin  Ungdoms  Triumfer 
fra  den  Tid,  da  Lucicapelle,   Golpo  fra  Cåsoli   og  Quattorece   vare  i    Live. 

Aa,  Mungiås  glorværdige  Kvartet! 

Det  lille  Orkester  havde,  i  næsten  hele  den  nedre  Pescaradal,  erhvervet 
et  usædvanligt  Ry. 

Golpo  di  Cåsoli,  en  lille  Mand,  der  var  ganske  graa  ligesom  et  Tag- 
Firben,  og  hvis  Ansigt  og  Hals  var  rynket  og  foldet  og  hindeagtig,  ligesom 
en  kogt  Skildpadde,  spillede  Bratschen.  Han  bar  en  Art  frygisk  Hue,  der 
med  to  Klapper  gik  ned  over  Ørene,  og  førte  Buen  med  hastige  Bevæ- 
gelser, klemmende  sin  spidse  Hage  mod  Instrumentet,  mens  han  bearbej- 
dede dets  Strænge  med  sine  krogede  Fingre,  og,  ligesom  de  omstrejfende 
Gøgleres  dresserede  Aber,  ret  søgte  at  vise,  hvilken  Anstrængelse  Spillet 
voldte  ham. 

Efter  ham  kom  Quattorece  med  Violinen  hængende  paa  Maven  i  et 
Æselskinds  Hylster.  Lang  og  slank  var  han  som  et  Vokslys,  og  kunde 
næsten  været  afbildet  med  lutter  orangegule'  Farver.  Han  mindede  om  en 
af  de  Figurer,  man  finder  fremstillede  paa  Vaser  og  Krukker  i  somme  Egne 
og  Landsbyer,  malte  med  én  eneste  Farve.  Hans  meget  klare  Øjne  lyste 
ligesom  Hyrdehundenes,  halvt  gyldne,  halvt  kastanjebrune;  hans  store  Øren, 
der  stod  ud  ligesom  Flagermusenes,  fik,  naar  man  saå  dem  mod  Lyset,  en 
rødmende,  gullig  Tone;  hans  Klæder  var  af  hin  lyse,  tobaksbrune  Farve 
som  Jægere  plejer  at  bære;  og  hans  gamle  Violin,  der  var  prydet  med 
Fjer,  Kvaster  og  Sølvtraade,  med  smaa  Helgenbilleder,  Medaljer  og  Glas- 
sager, saå  ud  som  et  eller  andet  underligt,  udenlandsk  Instrument,  hvoraf 
der  maatte  fremkomme  sære  og  hidtil  ukendte  Toner. 

Men  allerbagerst,  bærende  sin  overnaturlig  store,  tostrængede  Guitar 
paa  skraa  over  Brystet,  kom  Lucicappelle,  dansende  og  dristig  som  en  landlig 
Figaro.  Han  var  Kvartettens  glade  Sjæl,  den  kraftigste  og  yngste,  den  be- 
vægeligste, snildeste  og  vittigste  af  de  fire.  En  stor  Tot  kruset  Haar  stak, 
under  en  skarlagensrød  Hue,  frem  i  Panden;  i  hans  Øren  glimtede,  helt 
kvindeligt,  tvende  Sølvørenringe;  hans  Ansigtstræk  tegnede  af  Naturen 
Smilets  og  Latterens  Linjer.  Han  elskede  Vin,  musikbaarne  Skaaler,  Dans 
under  aaben  Himmel  og  store  og  støjende  Gæstebud. 

Hvor  der   saa  fejredes  et  Bryllup,  en   Barnedaab,   en   Begravelse    eller 


716  Gabriele  d'Annunzio 

en  Votivfest,  mødte  Mungiås  Kvartet  op,  overalt  efterspurgt  og  skattet. 
Den  var  forrest,  naar  Bryllupstoget,  under  Glædessalver  og  Hilsener,  drog 
ud  ad  Vejen,  der  var  bestrøet  med  Sivblomster  og  duftende  Urter.  Fem 
blomstersmykkede  Muldyr  bar  Gaverne.  En  Kærre,  trukken  af  tvende  Par 
Okser  med  baandomviklede  Horn  og  med  Stadsdækkener  paa  Ryggene, 
bragte  Udstyret  til  Brudens  nye  Hjem.  Kedlerne,  Vaserne,  Kobbertøjet 
klirrede  under  Kørslen;  Trækister,  Borde,  Stole  og  Bænke,  alle  disse  gamle, 
grove  Former  for  Husgeraad,  dinglede  og  knagede;  Damaskestæppeme,  de 
blomstrede  Skørter,  de  udsyede  Liv,  Silkeforklædeme,  hele  denne  Flamme- 
pragt af  Kvindeklæder  straalede  og  jublede  i  Solen;  og  en  Ten  fuld  af  Hør, 
der  som  et  Sindbillede  paa  de  huslige  Dyder  stak  op  af  Læssets  Top, 
tegnede  sig  som  en  gylden  Kølle  mod  den  blaa  Himmel. 

Syngende,  en  for  en  i  en  lang  Række^  kom  Kvinderne  af  Slægten; 
hver  bar  sin  Kurv  paa  Hovedet,  fuld  af  Kom,  og  ovenpaa  Komet  laa  et 
Brød,  og  paa  Brødet  en  Blomst;  og  deres  Holdning  var  rank  og  enkel  som 
Vasebærerskemes  paa  de  athenienseske  Basrelieifer.  Naar  de  traadte  ind  i 
Bmdehuset,  stode  de  stille  i  Nærheden  af  de  Nygiftes  Leje;  og  idet  de 
toge  Kurvene  af  Hovederne,  strøede  de,  en  for  en,  hver  sin  Haandfuld  Kom 
udover  Bmden,  mens  de  fremsagde  et  Ønskevers,  der  paakaldte  Frugt- 
barhed og  Overflod.  Ogsaa  Bmdens  Moder  fuldbyrdede  under  mange  Taarer 
Kornceremonien ;  med  et  lidet  Brød  berørte  hun  derpaa,  med  vemodigt  kær- 
lige Ord,  Datterens  Bryst,  Pande  og  Skuldre. 

Derefter  begyndte  Bryllupsmaaltidet  i  Gaarden  under  et  Tag  af  Grene 
eller  Rørfletning.  Mungiå,  der  endnu  ikke  havde  mistet  Synet,  og  hvem 
Alderdommens  Skrøbeligheder  endnu  ikke  havde  angrebet,  opflammede, 
rank  og  ret  i  en  pragtfuld,  grøn  Kappe,  svedende  og  begejstret  og  pustende 
sine  Lungers  bedste  Kraft  ind  i  Klarinetten,  sine  Kammerater  ved  at 
stampe  med  Foden  i  Jorden.  Golpo  di  Casoli  pidskede  som  i  Vrede  løs  paa 
sin  Bratsch,  Quattoreces  Violin  vandt  med  Besvær  med  i  Dansens  stigende 
Vildskab,  mens  hans  Bues  skarpe  Skæren  mod  Strængene  jog  ham  selv 
gennem  Marv  og  Ben.  Med  hævet  Hoved,  med  den  venstre  Haand  fattende 
øverst  oppe  om  Guitaren  og  med  den  højre  gribende  i  de  to  stærke  Metal- 
strænge,  kiggede  Lucicappelle  paa  Kvinderne,  som  straalede  og  lo  dernede 
i  Lyset  mellem  Løvværk  og  Blomster. 

Saa  bragte  „Ceremonimesteren"  Retterne  frem  i  store,  malede  Fade, 
hvorfra  Dampen  steg  op  igennem  Bladetaget  ovenover;  de  tunge  Vinkander 
med  de  slidte  Hanke  gik  fra  Mand  til  Mand;  Arme  raktes  frem  og  sammen- 
slyngedes over  Bordet ;  mellem  anniskrydrede  Brød  og  Oste,  saa  runde  som 
Maanens  Skive,  toge  Hænder  Appelsiner,  Mandler  og  Oliven ;  den  krydrede 
Duft  blandedes  med  Løvværkets  og  Blomsternes,  og  hist  og  her  rakte 
Gæsterne  i  klare  Vinglas  Bruden  smaa  Smykker  eller  Halsbaand  med  store 
Perler,  sammenfiltrede,  saa  de  lignede  Gulddrueklaser.  Hen  mod  Maaltidets 
Slutning  tændtes  en  stor,  bakkantisk  Glæde  i  alle  Sjæle.  Larmen  tog  til, 
indtil    Mungiå,    med   blottet    Hoved    og    et    fuldt  Bæger   Vin    i    Haanden, 

traadte  frem   og  sang  det  smukke   Distichon,   som   i  Abruzzerne  plejer  at 
løsne  Vennekredsens  Tunger  og  indlede  de  festlige  Skaaler: 

Sød  og  ædelig  er  vor  Vin, 
Held  og  Lykke,  Forsamling  fin! 


Krøyer. 

Af  Francis  Beckett. 


I  den  danske  Malerkunst  har  Krøyer  været  Vidunderbarnet.  Den 
lille  tiaars  Dreng,  der  kunde  hjælpe  sin  Adoptivfader,  Zoologen  H.  N. 
Krøyer,  med  Tegninger  til  et  videnskabeligt  Arbejde,  blev  tretten  Aar 
gammel  optaget  paa  Kunstakademiet,  og  som  nittenaarig  Yngling,  i  en 
Alder  da  de  fleste  danske  Malere  først  skal  til  at  begynde  deres  syste- 
matiske Skoleuddannelse,  havde  Krøyer  med  Glans  gennemgaaet  Akade- 
miet. Og  hvad  mere  er:  alt,  hvad  der  kunde  læres  i  Datidens  Danmark, 
havde  han  allerede  dengang  tilegnet  sig.  Der  er  i  Portrætet  fra  1871 
af  Maleren  Frands  Schwartz  den  Klangløshed  i  Farven,  den  Mangel 
paa  Kraft  i  Lyset,  den  Sortladenhed  i  Skyggen,  overhovedet  dette 
vintertriste  Præg,  der  er  ejendommeligt  for  den  Vermehren*ske  Skole 
fra  den  Tid;  men  der  er  ogsaa  Lærerens  fine  Karaktersans  og  indgaa- 
ende  Behandling  af  Formen.  Det  er  som  Maleri  ikke  noget  rart  Værk, 
dette  Portræt  af  den  forsagte,  blaaøjede  Ven,  men  det  er  et  ypperligt 
Karakterbillede;  vanskelig  glemmer  maq  den  energiløse  Haand  med  de 
lange  Fingre,  der  holder  saa  kraftløst  om  Blyanten. 

I  de  følgende  Aar,  1871 — 76,  udvikler  Krøyer  nu  sin  Sans  for 
Farven  og  sine  Evner  som  Maler,  i  Kappestrid  med  jævnaldrende 
Kammerater,  saa  meget,  som  Sans  og  Evner  kunde  udvikles  ud  fra  den 
akademiske  Læretid  og  hjemlige  Forudsætninger  —  og  maaske  lidt 
mere.  En  saa  vanskelig  malerisk  Opgave,  som  den,  Krøyer  løste  i 
„Hornbæk-Smedien"  fra  1875,  hvor  det  Indre  af  Smedien  oplyses  dels 
af  Essens  Baal,  dels  af  de  sprudende  Gnister  fra  det  hvidglødende  Jern 
paa  Ambolten,  havde  ældre  dansk  Malerkunst  kun  sjælden  stillet  sig, 
og  den  var  aldrig  nogensinde  blevet  løst  med  saa  lykkelig  Haand.  Naar 
man  af  Krøyers  Studier  til  dette  Billede  ser,  hvor  let  Lysvirkningen 
over  Hovederne  er  givet,  og  tillige  hvor  dristig  Kunstneren  sætter  hele 
Indsatsen  paa  eet  Kort,  saa  forstaar  man,  at  denne  Maler  er  født  med 
en  Sejrsskjorte. 

Hans  Billeder  fra  denne  Tid  fra  de  nordsjællandske  Fiskerlejer  er 
Billeder  af  køligt  Morgenlys  og  af  Befolkningen  ved  dens  Arbejde.  De 
er  for  saa  vidt  mærkelige,  som  de  -alene  giver,  hvad  der  kan  gives 
gennem  Tegning,  Form  og  Farve,  medens  de  samtidige,  og  af  Publikum 

yndede,  danske  Malere  i  Reglen  holdt  af  at  opfinde  en  lille  underhol- 
dende Fortælling,  som  Maleriet  saa  illustrerer.  Saadanne  Billeder  kan 
egenlig  lige  saa  godt  udføres  med  sort  paa  hvidt,  og  deres  fortællende 
Indhold  kan  fortræffelig  omskrives  med  Ord.  Krøyer  derimod  er  og 
har  altid  været  Maleren.  Det  fortællende  Maleri  er  baaret  af  et 
Publikum,  som  var  mere  opdraget  gennem  Bogen  end  gennem  Øjet. 
Krøyer  er  en  af  de  Malere,  der  har  Æren  af  at  have  opdraget  Pub- 
likum til  at  skønne  paa  en  Malerkunst,  der  alene  virker  ved  Linier  og 
Farver,  ikke  ved  Midler,  der  strengt  taget  tilhører  Literaturen.  Krøyer 
har  formaaet  det,  fordi  hans  Syn  paa  Farven  er  saa  ualmindelig  frisk 
og  sundt,  og  ikke  dybere  eller  særere,  end  at  han  altid  kan  have  det 
brede  Publikum  med  sig;  og  hans  Sind  har  altid  været  saa  lyst  og  frej- 
digt, at  hans  Kunst  er  blevet  en  klar  Genspejling  deraf.  Ingen  Uro, 
intet  uklart  og  famlende,  intet  halvt  lykkedes,  heller  intet  skærende  eller 
sønderrevet  —  men  lys  er  hans  Kunst,  helst  Skildringen  af  sorgløse 
dg  virksomme  Mennesker,  af  danske  Sommernætters  Skønhed,  af  det 
fejre  og  festlige  i  Naturen  og  Menneskelivet.  Hans  Kunst  er  en  Fest 
for  Øjet,  en  af  den  Slags  Fester,  ved  hvilke  der  ganske  vist  ikke  falder 
dybsindige  Ord,  men  fra  hvilke  Deltagerne  gaar  bort  lettede  og  løftede. 

Allerede  Studierne  fra  Hombæktiden  viser  dette.  Med  deres  fnske 
Opfattelse  af  Lokalfarven,  deres  fine  og  indgaaende  Tegning  minder  de 
om  Billeder  af  den  ægteste  maleriske  Begavelse  i  Danmark  fra  ældre 
Tid,  Christen  Købke.  Det  er  Malerier,  der  skal  ses  nær  ved,  som 
man  helst  skal  have  i  Haanden  for  at  kunne  nyde  det  maleriske  Fore- 
drags Lethed  og  Finhed.  I  Afstand  gør  de  ingen  synderlig  Virkning. 
Det  ser  man,  naar  Kunstneren  har  benyttet  sine  Studier  til  større 
Billeder,  navnlig  Billedet  fra  Hornbæk  Strand,  hvor  Fiskerne  kommer 
i  Land  (1875).  Her  har  den  Maler,  der  langt  senere  skulde  komme  til 
at  male  saa  figurrige  Billeder  som  Børsbilledet  og  Videnskabernes  Sel- 
skab, allerede  af  egen  Drift  malet  en  Mængde  Figurer.  Han  holder  af 
mange  Mennesker.  Men  Billedets  Farvevirkning  er  klangløs.  Farven  er 
tynd,  som  om  der  var.  malet  med  Vandfarve,  og  Figurerne  virker  fladt. 
Først  naar  man  i  Nærheden  opløser  Billedet  i  dets  Enkeltheder,  glæder 
man  sig  over  de  mange  nydelige  Smaafigurer  og  den  fine  Lysvirkning. 

Intet  Under,  at  en  ung  Maler,  der  saa  let  og  hurtig  havde  lært  alt, 
hvad  der  kunde  læres  her  hjemme,  nu  i  Udlandet  søgte,  hvad  han 
manglede  i  malerisk  Uddannelse.  Det  er  egenlig  ørkesløst  bagefter  at 
diskutere,  om  Krøyer  ikke  ud  fra  hjemlige  Forudsætninger  alene  kunde 
være  naaet  saa  vidt,  som  han  naaede  de  følgende  Aar.  Man  vinder  intet 
her  i  Verden  uden  samtidig  at  miste  noget.  Den  Finhed  i  Tegning,  den 
nærsynede  Følelse  for  Lokalfarven  og  den  Intimitet  i  Opfattelsen,  som 
Krøyer  havde  arvet  i  dansk  Skole,  og  som  udmærker  hans  tidligere 
Arbejder,  mister  hans  Kunst  for  bestandig.  Men  naar  man  indvender, 
at  Kunstnere  som  Viggo  Johansen  og  Michael  Ancher  er  naaet  saa  vidt 
som  Malere  uden  at  gaa  i  Lære  i  Udlandet,  saa  er  Hemmeligheden 


nok  den,  ai  det  neiop  er  Krøyer  som  Forbillede,  der  har  drevet  dem 
Frem.  Han  har  været  „Uroeti",  der  lige  saa  hdc  kan  undværes  i  et 
Urværk   som  i  en   Malerskole.   Naar  Krøyer  har  vist.  hvor  lei  man 


kunde  springe  over  Forhindringerne,  har  de  Malere,  der  blev  hjemme, 
ly^et  lidt  paa  det,  og  saa  har  de  ogsaa  taget  Forhindringerne.  Derimod 
kan  der  næppe  være  Tvivl  om,  at  det  havde  været  heldigt,  om  den 
Transke  Maler,  t  hvis  Værksted  den  unge  danske  Mester  gik  som  Elev, 

Leon  Bonnat,  med  sin  fremragende  Dygtighed  havde  forenet  lidt  mere 
Aand.  Bonnat  er  som  Kunstner  en  Knaldperle. 

Aldeles  forbausende  er  det  nu,  hvorledes  Krøyer  skyder  Ham  som 
Maler  under  og  efter  sin  Pariser-Læretid.  Klarest  ser  man  det  af  hans 
Paris  1879  signerede  Billede  „Dafriis  og  Cloé«  (et  antikt  Hyrdepar); 
Navnet  har  forøvrig  lige  saa  lidt  at  sige  som  Billedets  Indhold,  uagtet 
man  af  et  Par  tegnede  Udkast  kan  se,  at  Krøyer  har  haft  Anfægtelser 
i  Retning  af  stor  og  klassisk  Stil.  Det  er  som  Modelmaleri,  som 
Kunstnerens  Mesterprøve,  at  Billedet  har  Betydning.  Ved  at  sætte  det 
nøgne  Kvindelegeme  op  mod  den  dunkle  Løvbaggrund  og  ved  Siden 
af  Mandslegemet,  der  er  holdt  i  brune,  neutralere  Toner,  har  Kunst- 
neren givet  det  Relief  og  fremhævet  dets  Lyskraft.  Hvilken  Fylde, 
Klang  og  Glans  i  Farven,  hvilken  kraftig  Frastandsvirkning;  hvilken 
Storhed  i  Modefleringen  af  Formen,  hvilken  Evne  til  at  bruge  Penselen 
(Børstepensel)  og  Spatelen;  hvilken  Kraft  og  Nuancering  i  Lyset  og 
Blødhed  og  Gennemsigtighed  i  Skyggen.  Mod  dette  forbløffende  Stykke 
^lerkunst  bliver  Krøyers  egne  tidligere  Arbejder  tynde  og  farveløse, 
mere  tegnede  og  kolorerede  end  malede. 

I  en  Række  Arbejder  fra  Halvfjerdsernes  Slutning  og  Firsernes 
Begyndelse  har  Lokalfarverne  i  Lyset  ikke  blot  den  største  Kraft,  men 
Kunstneren  fremhæver  dem  —  under  Paavirkning  af  gamle  spanske 
Malere,  Ribera  og  Velasquez  —  ved  at  sætte  dem  op  imod  Mørke.  I 
Billedet  af  de  italienske  Landsbyhattemagere  fremhæves  de  gulbrune 
Legemer  mod  det  mørke  Rum,  og  i  Billedet  af  et  fransk  Sardinen 
staar  Figurernes  Lød  endnu  blødere  og  finere,  men  Solskinnet  i  Rum- 
mene virker  begge  Steder'  brutalt,  som  en  Masse  man  kan  skære  i.  I 
to  sydlandske  Frilufts-  og  Solskinsbilleder,  Kunstmuseets  spanske 
Zigøjnerbillede  og  de  italienske  Markarbejdere,  er  Lokalfarverne  i  Lyset 
atter  kraftig  fremhævede  mod  de  stærke  Skygger,  og  Farvens  Styrke 
og  Fylde  udhævet  af  de  tørre  grønne  og  hvidgraa  Farver  i  de  forbrændte 
sydlandske  Landskaber. 

Krøyers  Styrke  i  disse  Aar  var  hans  Billeders  forbausende  male- 
riske Kraft,  hans  Storhed  i  Formbehandlingen,  den  Sikkerhed,  hvormed 
han  satte  Figurerne  op  og  hans  Evne  til  at  gengive  Bevægelse.  Sikken 
mandig  Energi  i  disse  italienske  Markarbejderes  Bevægelser!  Hans 
Svaghed  var,  at  Lyset  stod  uden  Blødhed,  og  at  Skyggerne  var  for 
sSrxe.  Lys  og  Skygge  var  bitre  Uvenner,  der  ikke  kunde  komme 
overens,  i  Stedet  for  at  de  burde  have  været  de  bedste  Venner  af 
Verden.  I  et  af  hans  tidligere  Skagensbilleder  efter  Udenlandsrejsen, 
det  Indre  af  Købmandens  Bod,  havde  Lyset  dog  ikke  >blot  Styrke,  men 
ogsaa  Blødhed.  Dog  ogsaa  her  er  Skyggen  lige  saa  sort  og  ond,  som 
den  er  anmassende. 

Hvad  Krøyer  havde  vundet  var  altsaa  Farvens  Styrke;  hvad  han 
nu  op  igennem  Firserne  og  Halvfemserne  indvinder  er  Farvens  Vel- 
klang og  Sødme,  uden  at  Farven  dog  mister  sin  Styrke.  Lyset  —  enten 


del  er  Sollys  eller  kunstigt  Lys  i  en  Stue  —  og  Skyggen  slutter  Fred 
og  Forsoning  i  hans  Kunst,  og  de  enes  om  at  gennemtrænge  Genstan- 
dene, at  mætte  dem,  at  opløse  dem,  at  give  Billederne  malerisk  Vel- 


klang. Det  er  vel  nok  de  lyse  Sommerdage  og  Sommeitiætter  paa 
Skagens  hvide  Sti^nd,  der  strømmer  over  i  hans  Kunst,  saaledes  som 
man  ser  det  af  Galleriets  Billede  med  de  sovende  og  vaagende  Fiskere 
paa  Strandbredden  den  sildige  Sommei^ften.  Men  det  smeltende  Fore- 

drag  bevarer  Kunstneren  Vinteren  over  i  København,  som  man  kan  se 
af  det  lysmættede,  tobaksfyldte  Rum  i  „Musik  i  Atelieret",  der  er 
gennemtrukket  af  de  grønlige  Toner,  som  Krøyer  gerne  ser,  naar  han 
maler  kunstigt  Lys  i  et  lukket  Rum.  Hvor  langt  Kunstneren  i  disse 
Aar  naar  i  Friluftsbilleder  viser  det  lyse,  blonde,  solprikkede  Billede 
af  sorgløse  Mennesker  i  Feststemning,  som  Krøyer  kaldte:  Hip,  hip, 
Hurra  (1888),  og  hvilken  malerisk  Interesse  Krøyer  kunde  afvinde  et 
ellers  Ufrugtbart  Emne  ser  man  af  det  store  Billede  af  Komiteen  for 
den  franske  Kunstudstilling  1888,  hvor  den  svindende  parisiske  Dags 
kolde  blaa  Skær,  der  strømmer  ind  gennem  Vinduet,  blander  sig  med 
det  varme,  røde  Lys  fra  de  tændte  Lamper. 

Ellers  afgøres  i  disse  og  de  følgende  Aar  Kampen  mellem  Lys  og 
Skygge  paa  en  underlig  Maade  ubetinget  til  Fordel  for  Lyset.  Det  har 
rent  forjaget  Skyggen.  Krøyers  Skagenslandskaber  fra  den  Tid  er  lyse 
i  lyst,  blaanende  Vand,  blaanende  Himmel  og  smeltende  hvide  Klitter. 
Saa  smeltende  er  ofte  hans  Farve,  at  den  smelter  Karakteren  ud  ikke 
blot  af  de  livløse  Ting,  men  ogsaa  af  Menneskene.  De  badende  Drenges 
Legemer  virker  som  gennemsigtige  op  mod  Lyset,  og  i  Aftenbilledet 
med  Konerne  paa  Stranden  og  Fiskerne  i  Baaden  er  Farvens  mandige 
Styrke  veget  for  en  vis  kvindelig  Smelten  og  Smægten.  Aabenbart  er 
disse  lyse  og  smægtende  Billeder  en  Afspejling  af  et  lyst  og  lykkeligt 
Syn  paa  Tilværelsen,  og  i  Teorien  er  Lykken  jo  en  herlig  Ting;  i 
Praksis,  kan  den  undertiden  falde  lidt  fersk  paa  Tungen.  Hvilken  Lys- 
kraft Kunstnerens  Billeder  fra  disse  Aar  forresten  kan  have,  det  ser 
man  af  Portrætet  i  Kunstmuseet  (fra  1891)  af  Baron  Rosenørn-Lehn; 
her  har  man  Indtryk  af,  at  Ferskheden  ikke  er  helt  umotiveret. 

løvrig  er  denne  Periode  væsenlig  overstaaet  1894,  det  Aar  da 
Kunstneren  tager  fat  paa  det  store  Børsbillede  med  Portræter  af  Bør- 
sens Matadorer,  og  da  han  tre  Aar  senere  maler  Videnskabernes  Sel- 
skab, udfører  han  sit  mandigste  Billede,  alt  i  alt  sit  Storværk  som 
Kunstner  og  som  Menneske. 


,  .  Vor  Livsførelse  er  en  Drøm, 

.    at  vi  fødes  er  en  Ulykke, 
vort  Liv  er  en  Løgn, 
vor  Forløsning  —  Smerte. 

r 

Disse  overmaade  bitre  Strofer  er  —  paa  Fransk  —  skrevne  paa 
et  tidligt  Portræt,  som  Krøyer  har  tegnet  af  sin  Fader.  De  maa  vel 
snarest  opfatties  som  Summen  af  den  halvfjerdsindstyveaarige,  sorg-  og 
sygdomsslagne  Videnskabsmands  Livserfaring  end  som  et  Udtryk  for 
den  nittenaarige  Kunstners.  Forresten  skyder  de  vel  noget  over  Maaler. 
Thi  lad  gaa,  at  Livet  er  en  Jammerdal;  om  Døden  ved  vi  nu  engang 
intet;  og  at  Livets  Ophør  skulde  være  „Smerte**,  er  en  urigtig  og  for- 

ælder  Anskuelse,  efter  at  den  er  blevet  grundig  modbevist  af  en  Læge. 
Sofokles  og  Monsieur  Bet^eret,  der  har  fundet  hinanden  i  Forbandelser 
over  Tilværelsen,  er  dog  begge  saa  elskværdige  at  indrømme,  at  Døden 
er  Tilværelsens  eneste  sikre  og  store  Belønning. 

Hvad  Kunstneren  nu  forresten  mener  om  Liv  og  Død,  saa  har  han 
i  hvert  Fald  i  sine  talrige  Portræter  ikke  vist  os  den  Side  af  Menne- 
sket, der  vender  indad  mod  Mørke  og  grublende  Tungsind;  han  har 
tværtimod  vist  os  den  Side,  der  vender  allermest  udad,  —  Masken 
kunde  man  næsten  sige.  Krøyer  har  malet  et  betydeligt  Antal  Portræter 


af  Herrer,  Damer  og  Børn,  som  ikke  havde  anden  Adkomst  til  at 
foreviges  af  Mesterens  Pensel  end  Penge  og  Fødsel,  [og  det  kan  kun 
tjene  Kunstnerens  demokratiske  Sindelag  til  Ære,  at  han  ingensinde 
har  gjort  Rang  og  Rigdom  den  mindste  Indrømmelse.  Han  har  tvært- 
imod bestandig  holdt  sin  Malice  frisk.  Han  ved  paa  en  Prik,  hvorledes 
den  bærer  sin  Hat  og  den  sit  Hoved,  hvordan  den  holder  Cigaren  i 
Munden  og  den  fører  sig;  han  tager  sine  Figurer  paa  Komei  næsten 
som  en  Karikaturtegner.  Kun  overfor  Kvinder  og  Børn  kan  han  være 
svag,  om  der  end  mellem  hans  Kvinde-  og  Barneportræier  findes 
Værker  af  udmærket  malerisk  Holdning.  Men  Kunstneren  har  ogsaa 
haft  det  Held  som  Maler  at  siaa  overfor  sin  Samtids  ypperste  Mænd 
i  Norden,  Tietgen  og  Phister,  Georg  Brandes,  Drachmann,  Schandorph, 

Bjørnstjerne  Bjørnson,  og  ogsaa  naar  han  portræterer  saadanne  Mænd, 
bevarer  han  en  Splint  af  Troldespejlet  i  Øjet.  Det  kan  jo  være  mor- 
somt nok,  at  Danmarks  Handelsgeni  er  snappet,  just  som  han  „tager 
en  Generalforsamling  ved  Næsen"  —  som  det  engang  bemærkedes 
foran  Tietgens  Portræt  — ,  og  det  er  ogsaa  morsomt,  at  Krøyer  med 
nogen  Ondskab  har  udleveret  somme  Stormænd,  ikke  som  de  i  Virkelig- 
heden er,  men  som  de  stiller  sig  i  Positur  overfor  Hs.  Maj.  Publikum, 
men  en  og  anden  kunde  dog  maaske  ønske,  at  disse  Mænds  Habitus 
overleveredes  til  Efterverdenen  under  en  lidt  større  Synsvinkel,  uden 
at  man  derfor  behøvede  at  blive  højtidelig  for  det.  Hvorom  alting  er: 
Tak  du  Gud,  min  Søn,  at  du  ikke  kom  for  Riber-Ret,  sagde  Kæl- 
lingen, hun  saa  ham  hænge  i  Varde  Galge.  Til  Krøyers  mest  levende 
Portræter  hører  Billedet  af  Schandorph;  her  er  slet  ingen  Poseren, 
men  en  Godh jærtethed ,  der  helt  har  gennemtrængt  Personligheden. 
Og  til  de  ypperste  hører  den  formfine,  malede  Gibsbuste  af  Fru  Anna 
Ancher,  Billedet  af  en  klog  og  naturlig  Kvinde. 

En  anden  Ting  er  at  bemærke  ved  Krøyers  Kunst.  De  Opgaver, 
der  i  den  sidste  Menneskealder  maa  formodes  at  være  stillede  Kunst- 
neren indvendig  fra,  fra  hans  egen  Følelse  rent  ud  sagt,  er  faldet  paa- 
faldende  tomme  ud.  Det  Gemyt,  der  ellers  raader  i  dansk  Kunst,  og 
som  kaster  Kærlighedens  Kaabe  over  Uformuenhed,  findes  ikke  i 
Krøyers  Kunst.  Den  har  ikke  synderlig  Varme  eller  Inderlighed.  De- 
Opgaver  derimod,  der  er  stillet  Kunstneren  udvendig  fra,  har  han  løst 
som  en  Mand,  og  jo  betydningsfuldere  Opgaven  har  været,  des  betyde- 
ligere er  ogsaa  Løsningen  blevet.  I  Billedet  „En  Aften  paa  Ny  Carls- 
berg" var  der  gode  Enkeltheder,  men  ogsaa  kun  Enkeltheder;  Billedet 
falder  fra  hinanden  i  saadanne.  I  „Den  franske  Komité"  var  Lysvirk- 
ningen mesterlig  givet,  men  man  bevarer  kun  ganske  faa  Figurer  i  sin 
Erindring.  Børsbilledet  var  noget  svagt  i  Kompositionen,  og  det  kan  vist 
ikke  nægtes,  at  Kunstnerens  Malice  her  var  større,  end  Emnet  egenlig 
krævede.  Man  fik  løjerlige  —  og  sikkert  forvrængede  —  Forestillinger 
om  Børsens  ledende  Mænd. 

Lykkeligt  som  Komposition,  lykkeligt  i  den  maleriske  Gengivelse 
af  Lysvirkningen,  der  meddeler  den  gammeldags  fornemme,  tapet- 
behængte  Sal  og  de  mange  Mennesker  en  egen  Festivitats,  lykkeligt 
endelig  ogsaa  i  ikonografisk  Henseende  var  det  store  Billede  af  Viden- 
skabernes Selskab.  Se  blot,  hvorledes  alle  disse  mange  Mennesker  har 
faaet  Plads  i  det  ikke  store  Rum;  om  det  grønne  Bord  er  slynget  en 
indre  Kres,  derover  løfter  sig  amfiteatralsk  den  ydre  Kres  af  staaende 
Skikkelser,  og  foran  brydes  Kresen  —  som  med  en  let  og  høflig 
Haandbevægelse  —  saaledes  at  Selskabets  Ærespræsident  og  de  højt 
ansete  Videnskabsmænd,  der  sidder  ham  nærmest,  fremhæves  og  sættes 
i  Ramme  uden  at  skydes  i  Forgrunden.  Og  saa  drages  der  fra  Kresenes 
Periferier  en  Mængde  Skraalinier  hen  tilhøjre,  hvor  de  samles  i  et 
Brændpunkt,  den  staaende  Japetus  Steenstrup,  der  taler  og  forklarer. 

Det  er  ikke  og  skal  heller  ikke  være  en  epokegørende  Meddelelse  — 
en  Bombe,  der  springer,  som  i  Leonardas  Nadverbillede  —  men  det 
er  noget,  som  er  vel  værd  at  høre,  og  Billedet  indeholder  en  Rigdom 
af  Iagttagelser  over  Emnet:  Menneskers  forskellige  Maade  at  lytte  paa.  — 
Skade  at  Krøyer,  Lysets  lykkelige  Elsker  i  Malerkunsten,  ikke  har  ftiaet 
fuldført  det  store  Billede  af  den,  der  anvendte  Lyset  i  Lægevidenskabens 
Tjeneste.  I  Udkastet  til  Billedet  af  Finsens  Lysinstitut  er  Krøyer  ikke 
naaet  til  Ro  og  Klarhed  over  Kompositionen  og  til  Beherskelse  af 
Lysvirkningen  i  Rummet.  Skade  ogsaa,  at  den  Kunsmer,  der  behersker 
sin  Kunsts  Teknik  som  Alladdin  Lampens  Aand,  ikke  har  naaet  at  ud- 
føre Billedet  af  Industriens  Mænd.  I  sit  Udkast  er  Kunstneren  endnu 
ikke  kommet  til  Klarhed  over  Kompositionen.  I  hans  sidste  store  Ud- 
kast, St.  Hansblus  ved  Skagens  Strand,  finder  man  derimod  en  effekt- 
fuld Billedvirkning  i  Forbindelse  med  Kunstnerens  gamle  Evne  til  hurtig 
at  fastholde  skælmske  og  let  malitiøse  Iagttagelser. 

Krøyers  Navn  er  ikke  blot  en  Fane,  vi  er  stolte  af  at  kunne  vifte 
med  overfor  Udlandet.  Han  har  en  Snes  Aar  været  den  centrale  Skik- 
kelse i  dansk  Malerkunst.  Han  har  ikke  blot  paavirket  sine  Elever  i 
snævrere  Forstand,  han  har  ogsaa  ægget  sine  jævnaldrende.  Efter  at 
Krøyer  først  havde  malet  Interiører  ved  Lys,  er  Viggo  Johansen  fulgt 
efter  med  sine  Hjemlivsbilleder,  og  da  Krøyer  har  forladt  det  lille 
Format  med  smaa  Figurer,  vover  ogsaa  Johansen  at  male  legemstore 
Figurer.  Naar  Anchers  Farve  er  kraftigst,  naar  der  er  mest  Friluft  i 
hans  Billeder,  eller  naar  hans  Farve  er  blødest  og  finest,  saa  har  han 
gærne  været  under  Krøyers  Paavirkning.  Men  ved  at  begrænse  sig  er 
disse  Kunstnere  naaet  dybere  paa  deres  særlige  Omraader,  hvilket  dog 
ikke  kan  tjene  Foregangsmanden  til  Forklejnelse.  Fremdeles:  den 
Smelten  og  Smægten  i  Farven,  som  Krøyer  en  Tid  lang  udviklede,  har 
aabenbart  haft  Betydning  for  Jul.  Paulsens  Farvesyn,  og  selv  vor 
Malerkunsts  aandftildeste  Mester,  Kristian  Zahrtmann,  har  aabenbart 
modtaget  Impulser  fra  Krøyer.  Beviset  er  Krøyers  Messalijia-Billede, 
hvilken  Dame  iøvrig  ikke  nævnes  her  for  hendes  Dyders  Skyld.  I 
dette  Billede  staar  den  romerske  Models  matgule  Lød  mod  et  skært 
lyserødt  Draperi,  og  Skikkelsen,  der  er  stillet  mod  en  gyldengul  Bag- 
grund, gror  frem  af  purpurrøde  Omgivelser.  Den  Pomp  i  det  maleriske 
Arrangement,  den  brusende  Samklang  af  stoflig  Pragt  og  stærke  Farver 
er  netop  noget,  Zahrtmann  har  opdyrket,  og  som  gør  ham  til  et  Sær- 
syn i  vor  Malerkunst.  Krøyer  har  været  en  Vækker  og  Fornyer  her 
hjemme  paa  sit  Omraade.  Hans  Indflydelse  som  Maler  naar  i  det  hele 
taget  saa  langt,  som  man  sætter  Pris  paa  Farvens  Sundhed  og  Styrke. 
Med  den  syge,  sære  og  sjælfulde  Skønhed  i  Vilhelm  Hammershøjs 
Farvesyn  har  han  intet  at  skaffe.  Som  Kunstner  strækker  hans  Ind- 
flydelse sig  saa  langt,  som  man  i  dansk  Malerkunst  har  øst  af  Virkelig- 
heden.   De  yngre  danske  Malere,  der  som  Einar  Nielsen  og  Herman 

Vedel  med  Hensyn  til  Linievirkning,  Form-  og  Farvesyn  har  raadspurgt 
gammel  Kunst,  staar  egenlig  som  Kunstnere  Krøyer  imod. 

Kunstens  saa  vel  som  Poesiens  Riger  er  ganske  vist  Republiker,  og 
dog  kan  det  ikke  være  andet,  end  at  der  i  Kunstnerstaten  til  enhver 
Tid  hersker  en  Folkekaaret  Bedstemand.  Vor  Malerkunst  har  allerede 
gennem  hundrede  Aar  en  hel  Kongerække  at  opvise.  Den  første  var 
Abildgaard,  en  oplyst  Monark,  Nummer  Et  i  Kraft  af  sin  Lærdom  som 
Menneske  og  Kunstner,  og  sin  alsidige  Dannelse;  han  efterfulgtes  af 
Eckersberg,  en  ægte  Borgerkonge,  jævn  af  Væsen,  en  Fader  for  sine 
Elever,  et  Mønster  paa  ufortrøden  Flid  og  kunstnerisk  Samvittigheds- 
fuldhed. Efter  ham  førte  Marstrand  Spiret  formedelst  sine  rige  kunst- 
neriske Evner  og  sit  overlegne  Syn  paa  Tilværelsen  og  Menneskene. 
Hans  Eftermand,  Carl  Bloch,  blev  folkekaaret,  fordi  store  Emner  under 
hans  Behandling  ikke  blev  mindre,  og  fordi  ubetydelige  Emner  fik  Be- 
tydning under  hans  Haand.  Nu  sidder  Krøyer  inde  med  Kongeværdig- 
heden. Skønt  Demokrat  trods  nogen  er  han  kongelig  af  Sind  som  af 
Adfærd,  uden  mindste  Fnug  af  Smaalighed,  storsindet  og  højsindet.  Og 
medens  hans  Forgængere  paa  Tronen  ogsaa  har  haft  Magtens  Insignier, 
Rang  og  Embede,  er  Krøyer  udadtil  vedblevet  at  være  Figurmaleren 
Peter  Severin  Krøyer,  indadtil  sine  gode  Venners  Søren.  For  de  unge, 
der  dyrker  Kunsten  for  dens  egen  Skyld,  som  et  Kald,  maa  denne 
Fyrste  uden  Titel  virkelig  have  moralsk  Betydning.  Kronen  passer  ikke 
ilde  til  en  Mand,  der  har  den  sikreste  Haand  og  den  største  naturlige 
maleriske  Begavelse. 


Kristendom  og  Naturalisme. 

Af  K.  A.  Petersen,  Nexø. 


I  den  Artikel,  Hr.  Jakob  Knudsen  skrev  i  „Det  ny  Aarhundrede''  for 
1.  Februar,  er  der  naturligvis  meget,  som  en  Lægmand  trods  al  Umage 
ikke  forstaar.  Men  Hr.  Knudsen  er  en  stor  Forfatter,  hvis  Ord  har  Krav 
paa  Opmærksomhed  og  bliver  hørt  ogsaa  udenfor  de  boglærdes  Kreds,  og 
hvor  et  Ord  bliver  hørt,  fremkalder  det  enten  Modsigelse  eller  Tilslutning, 
selv  om  det  ikke  helt  forstaas. 

Jeg  har  spekuleret  en  Del  paa,  hvorfor  Hr.  Knudsen  er  saa  ivrig  efter 
at  faa  sat  det  nøjagtige  Skel  mellem  Kristendom  og  „Naturalisme'',  som  han 
kalder  det.  Teoretisk  kan  det  maaske  være  meget  interessant  at  faa  pillet 
Folks  Ideer  og  Tanker  adskilt  og  faa  hver  Stump  anbragt  under  den 
Rubrik,  hvor  man  synes  den  hører  hjemme.  Men  i  det  praktiske  Liv,  hvor 
Ideer  og  Synsmaader  tørner  sammen  og  strides,  har  denne  Rubricering  vist 
meget  mindre  at  betyde,  end  Hr.  Knudsen  synes  at  tro.  Jeg  mener  at  have 
observeret,  at  Livet  bryder  sig  en  god  Støvle  om  Rubrikker  og  Konsekvenser. 
Det  er  med  det  ligesom  i  mit  Haandværk,  Stenhuggeriet.  Efter  Teorien  skulde 
Granit  være  det   stærkeste  og  bedste  Materiale,   og  Sandsten  og  Kalksten 

noget  ringere.  Men  det  hænder  ikke  saa  sjældent,  at  man  faar  fat  paa  et 
Stykke  Granit,  som  er  noget  mørt  Stads,  ligesom  det  ogsaa  hænder,  at 
man  under  sin  Hammer  faar  Sand-  eller  Kalksten,  som  i  Haardhed  og  Styrke 
fuldt  ud  staar  Maal  med  Graniten  —  og  Tak  til.  Og  den  praktiske  Byg- 
mester bruger  det,  der  duer,  uden  at  bryde  sig  stort  om,  hvad  Navn  det 
har;  og  det  gør  han  Ret  i,  for  det  tjener  Bygningen  bedst. 

Efter  Hr.  Knudsens  Skema  skulde  jeg  vel  nærmest  være  „Naturalist"  — 
noget  jeg  for  Resten  ikke  har  tænkt  paa  før.  Men  fra  gammel  Tid  har  jeg 
megen  Ærbødighed  for  Kristi  Lære,  saaledes  som  jeg  har  opfattet  den  efter 
Ny  Testamente.  For  skønt  troværdige  Folk  siger  mig,  at  Læren  om  Næste- 
kærlighed og  alle  Menneskers  Lighed  og  Broderskab  er  ældre  end  Kristen- 
dommen, saa  synes  jeg  dog  bestandig,  at  den  intet  Steds  er  forkyndt  saa 
klart  og  fortættet  som  i  de  Ord,  der  tillægges  Jesus  af  Nazareth.  Men  dette 
mit  Indtryk  kan  jo  ganske  vist  bero  paa  de  tilfældige  Forhold,  hvorunder 
Ordene  har  naaet  mig;  det  tør  jeg  ikke  afgøre. 

Det  er  vel  især  Ordene  om  at  behandle  sin  Næste,  som  man  gerne 
selv  vil  behandles,  og  om  ikke  at  dømme  andre  —  det  er  vel  især  disse 
Ord,  der  har  gjort  Indtryk  paa  mig.  Og  dette  Indtryk  har  ikke  tabt  sig  i 
Styrke,  efter  at  jeg  har  indset,  at  det  ingenlunde  er  sikkert,  at  Jesus 
virkelig  har  talt  disse  Ord.  Snarere  maa  jeg  sige,  at  denne  Lære  har  vundet 
i  —  om  jeg  saa  maa  sige  —  indre  Autoritet,  efter  at  den  ydre,  skrift- 
mæssige  Autoritet  er  smuldret  væk. 

Dette  er  altsaa  Sagen,  at  hvis  min  Tankegang  ellers  er  „naturalistisk **, 
saa  har  her  en  Naturalist  tilegnet  sig,  ikke  som  et  „forfalsket  Laan"*,  men 
som  sin  aandelige  Ejendom,  Tanker  og  Ideer,  der  efter  Hr.  Knudsens 
Katekismus  udelukkende  tilhører  Kristendommen.  Og  som  det  gaar  mig, 
gaar  det  sikkerlig  mange.  Hvorledes  Hr.  Knudsen  vil  bære  sig  ad  med  at 
forhindre  saadan  Tilegnelse,  faar  blive  hans  Sag.  Foreløbig  maa  jeg  for 
mit  Vedkommende  sige,  at  Hr.  Knudsens  mange  og  stærke  Ord  om  Falsk- 
hed og  Løgn  i  dette  Forhold  gør  omtrent  samme  Indtryk  paa  mig,  som 
naar  man  paa  Teatret  laver  Torden  med  en  Blikplade.  Mens  Bulderet  varer, 
kan  man  godt  sidde  og  indbilde  sig,  at  det  er  rigtig  Torden,  man  hører, 
men  naar  det  er  forbi,  morer  man  sig  bare  over,  at  det  kunde  ligne  saa 
godt. 

Det  er  nu  ellers  mærkeligt,  at  vi  netop  fra  kristeligt  Hold  skal  høre 
Bebrejdelser  for,  at  vi  tilegner  os  kristelige  Tanker  og  Synsmaader.  For 
selv  om  Hr.  Knudsen  havde  Ret  i,  at  Ideerne  om  Næstekærlighed  og  social 
Retfærdighed  var  Laan  fra  Kristendommen,  saa  skulde  man  dog  tro,  at  en 
nidkær  Kristen  maatte  hjærtelig  glæde  sig,  naar  han  saa,  at  kristeligt 
Tankesæt  mere  og  mere  gennemsyrede  det  „naturlige**  eller  „naturaltstike*^ 
Menneske.  Jeg  fik  i  min  Ungdom  indprentet  den  grundtvigske  Sætning: 
Først  Menneske,  saa  Kristen.  Jeg  tog  ved  denne  Lære  og  har  siden  søgt 
at  tilegne  mig  menneskeligt  (humant)  Tankesæt.  Hvis  jeg  endnu  ikke  er 
kommen  videre  end  til  dette,  saa  er  det  ikke  egentlig  nogen  Fejl  efter 
grundtvigsk  Lære.  Højst  kan  det  bebrejdes  mig,  at  jeg  er  kommet  noget 
langsomt  af  Sted,  men  Farten  maa  jo  rette  sig  efter  Befordringen. 

Nu  forstod  jeg  ganske  vist  den  grundtvigske  Sætning:  „først  Menneske** 
saaledes,  at  det  gjaldt  om  at  blive  et  skikkeligt  Menneske  efter  almindelig 
grundtvigiansk  Maalestok.  Det  vil  sige:  et  Menneske,  som  tænkte  med 
Velvilje  og  Overbærenhed  paa  andre  og  saa  for  Resten  søgte  at  holde  sin 
Sti  ren.  Men  nu  syntes  jeg,  at  den  grundtvigske  Præst  Jacob  Knudsen  siger 
det   modsatte.   Jeg   forstaar  ham  saaledes,  at  det  at  være  et  „Menneske** 


Kristendom  og  Naturalisme  729 

—  uden  Kristendom,  altsaa  et  „naturligt"  Menneske  —  er  at  bryde  sig 
Fanden  om  andre  end  sig  selv;  at  slaa  dem  ned,  der  er  til  Ulejlighed 
(„Bøllerne"),  og  at  lade  dem,  der  ikke  kan  klare  sig  selv,  sulte  ihjel.  Saa 
„naturalistiske"  er  nu  ikke  en  Gang  Dyrene  paa  min  Egn.  Men  hvis  det 
var  en  saadan  „Menneskelighed",  Grundtvig  vilde  bygge  Kristendommen 
paa,  saa  har  jeg  misforstaaet  ham  totalt. 

Hr.  Jakob  Knudsen  maa  ikke  have  fundet  megen  sund  Sans  i  det 
bekendte  Ord  om  Hedningerne,  der  ikke  kende  Loven,  men  dog  gøre 
Lovens  Gerninger,  fordi  de  har  Loven  skrevet  i  Hjærtet.  For  dette  maa 
jo  være  ganske  „naturalistisk".  Jeg  synes  ikke,  man  kan  tænke  sig  noget 
mere  naturligt  og  ægte  Forhold  til  en  Lov  end  det,  at  den  er  skrevet  i 
Hjærtet,  uden  at  Manden  egentlig  er  sig  det  bevidst.  Og  de  Hedninger, 
her  var  Tale  om,  kan  da  ikke  have  gjort  forfalskede  Laan  hos  Kristen- 
dommen. 

Mig  forekommer  det,  at  Hr.  Knudsens  Tegning  af  det  „naturlige"  eller 
„naturalistiske"  Menneske  strider  mod  al  Erfaring  og  Virkelighed.  Om  der- 
imod den  Kristendom,  som  forlanger  „Bøllerne"  skudt  og  de  fattige  over- 
givet til  Hungerdøden,  er  den  eneste  rette,  maa  vi  vel  hellere  overlade  til  det 
kirkelige  Udvalg  at  afgøre. 

Danmark. 

Møderne.  —  J.  C.  Christensens  Forvandling.  —  Tuberkuloselov  og  Pryglelov. 

Der  er  med  et  Slag  vaagnet  et  nyt  politisk  Liv  herhjemme.  Det  saa 
ud  i  de  sidste  Aar  som  om  den  politiske  Interesse  var  i  Tilbagegang.  Naar 
Rigsdagsmændene  holdt  Vælgermøde,  kunde  de  samle  20 — 30,  om  det 
kom  højt  100  Tilhørere,  der  taalmodig  paahørte  en  omstændelig  Gennem- 
gang af  Vinterens  Rigsdagsarbejde,  og  som  derpaa  stille  gik  hjem  igen. 

Allerede  i  Sommer  begyndte  det  at  blive  anderledes.  „Uroen"  spirede 
frodig,  kraftig  næret  af  Krigs-  og  Justitsministeren,  og  Vælgerne  havde  nok 
Lyst  til  at  faa  talt  et  Ord  med  deres  Rigsdagsmænd  om  de  Skattelove,  der 
var  ventet  saa  længselsfuldt,  og  som  var  blevet  saa  smertelig  en  Over- 
raskelse. 

Men  først  nu  efter  Venstres  Sprængning  er  der  dog  kommet  rigtig  Fart 
i  Møderne.  Vælgerne  vil  have  Besked,  de  vil  være  paa  det  rene  med, 
hvem  der  har  Skylden  for  denne  Sprængning.  Der  holdes  Møde  efter 
Møde  i  denne  Tid;  livligst  er  det  gaaet  hidtil  i  de  Kredse,  som  tilhører 
„Folketingets  Venstre",  men  ogsaa  andre  Steder  er  det  begyndt,  især  i 
Ministerkredsene,  og  inden  længe  vil  Møderne  brede  sig  til  en  stor  Del 
af  Reformpartiets  Kredse. 

Og  det  er  Møder,  saa  det  forslaar  noget.  VedVraa  oppe  i  Vendsyssel 
samles  1300  Mennesker;  Salen  kan  højst  rumme  de  1000,  Resten  maa 
søge  over  i  en  stor  Højskolestue,  men  lige  ivrig  gaar  Diskussionen  begge 
Steder.  I  Sorø  og  ovre  i  Hornslet  møder  det  ene  Sted  800,  det  andet 
omkring  1000  Mennesker;  begge  Steder  er  Mødesalen  for  lille;  man 
trodser  Vintervejret  og  holder  Møde  under  aaben  Himmel;  i  Hornslet 
flytter  de  mest  udholdende  hen  paa  Aftenen  ind  i  Salen  og  fortsætter  der. 

Og  overalt  er  der  livlig  Tilslutning;  alle  Vegne  er  der  fyldt  i  de  store 
Forsamlingssale,  hvor  Rigsdagsmændene  saa  ofte  har  maattet  tale  til  en 
Snes  Mennesker,  der  sad  spredt  langs  Væggene,  medens  Bænkene  midt  i 
Salen  stod  tomme. 

Det  er  ikke  nogen  god  Tid  for  Møderne.  Under  aaben  Himmel  er  der 
koldt,  i  de  tætpakkede  Forsamlingshuse  rigelig  varmt,  naar  Tobaksdampen 
ud  paa  Aftenen  staar  saa  tæt,  at  det  svage  Lampelys  kun  vanskelig  trænger 
igennem.  Det  er  adskillig  mindre  fristende  end  Sommermøderne  paa  varme 
Soldage  mellem  de  grønne  Træer.  Men  Folk  holder  ud  alligevel  Time 
efter  Time.  De  følger  Talerne  med  livlige  Tilraab,  Bifald  og  Hurraraab 
lyder  ofte  og  lyder  stærkt. 

Dette  er  som  det  skal  være.  Det  er  naturligt,  at  Vælgerne  tager  sig 
et  Pusterum  i  de  Tider,  da  Politiken  kun  synes  at  være  en  Diskussion  om 
de  Lovgivningsdetaljer,  som  det  er  Rigsdagsmændenes  Sag  at  tumle  med. 
Det  er  godt,  at  de  alligevel  er  vaagne  og  lydhøre,  saa  de  er  paa  Færde, 
saa  snart  der  sker  noget  betydningsfuldt.  Og  det  er  aabenbart,  at  danske 
Vælgere  i  dette  Øjeblik  har  det  Indtryk,  at  der  sker  noget  saadant;  de 
føler  for  hver  Dag  tydeligere,  at  nu  begynder  saa  smaat  de  Delingslinjer 
at  trækkes  op  i  vort  Folk,  som  vil  blive  bestemmende  for  den  næste  Men- 
neskealders politiske  Gerning. 

Hvorledes  har  nu  Vælgerne  stillet  sig  paa  de  Møder,  som  hidtil  er 
holdt?  Det  kan  være  svært  at  svare  derpaa.  Referaterne  er  ikke  altid 
gode  at  faa  Forstand  af.  Menneskene  har  en  lykkelig  —  eller  rettere  sagt 
en  ulykkelig  —  Tilbøjelighed  til  at  se  Tingene,  som  de  selv  ønsker  de  skulde 
være.  Alle  Referenter  lider  under  den;  det  kan  være  svært  at  skønne  om 
Stemningen,  det  er  saa  naturligt  at  fortolke  dens  tvivlsomme  Udslag  til 
egen  Fordel.  Og  der  er  Tradition  i  vor  Presse  for  desuden  selv  at  lægge 
en  god  Del  til;  Læserne  gaar  ud  fra,  at  det  sker;  de  trækker  uvilkaarlig 
lidt  fra;  Referenten  ved  det,  og  synes,  han  maa  tage  Hensyn  dertil.  Og  i 
Øjeblikket  er  det  rent  galt  i  saa  Henseende  i  det  Flertal  af  Blade,  som 
slaar  Kreds  om  Regeringen.  De  er  grebet  af  en  ganske  ubetvingelig  Ner- 
vøsitet overfor  det  nye  Røre  og  besjælet  af  en  overvættes  udpræget  Under- 
danighedens Aand  overfor  deres  Herrer  i  Ministeriet.  De  farver  alt  rosen- 
rødt for  dem  som  Fortidens  Hofmænd  overfor  deres  Herskere.  Det  vilde 
unægtelig  være  heldigt,  om  dette  kunde  blive  anderledes.  De  to  Ministre, 
der  som  Bladfabrikanter  i  stor  Stil,  bærer  det  stærkeste  personlige  Ansvar 
for  den  Usandfærdighed,  som  nu  hersker  i  den  ministerielle  Presse,  vilde 
handle  ikke  blot  rigtigt  men  ogsaa  klogt,  om  de  gav  deres  altfor  tjenst- 
ivrige Journalister  et  lille  Vink  om,  at  lidt  mindre  Upaalidelighed  kunde 
gøre  det. 

Noget  kan  man  dog  allerede  nu  trods  de  upaalidelige  Referater  sige  om 
Vælgernes  Stemning.  Alt  tyder  paa,  at  Delingen  ude  i  Befolkningen  er 
en  helt  anden  end  inde  i  Rigsdagspartiet.  Der  blev  det  de  Vs*  ^^^  fulgte 
Trop,  kun  Ys  ^^^  "d.  I  Befolkningen  deler  Striden  snarere  Venstres 
Vælgerhær  midt  over.  Paa  de  Møder,  som  hidtil  har  været  holdt,  har  alt 
sammenlagt  „Folketingets  Venstre"  haft  et  betydeligt,  endog  et  meget  be- 
tydeligt Flertal  paa  sin  Side,  men  disse  Møder  har  mest  været  holdt  i 
Kredse,  hvor  Rigsdagsmændene  hører  til  dette  Parti,  og  det  vil  vel  nok 
andre  Steder  stille  sig  en  Del  anderledes. 

Ejendommeligt  er  det,  at  saa  mange  af  Vælgerne  endnu  ikke  holder  af  at 
tage  et  bestemt  Standpunkt  til  Striden.  Gang  efter  Gang  gaar  Beretningerne 
ud  paa,  at  der  var  300  til  Møde,  men  ved  Afstemningen  stemte  70  for  den 

ene  Resolution,  50  for  den  anden,  eller  60  for  den  ene  og  35  for  den  anden 
o.  s.  V.  Om  Helsingemødet,  der  er  Reformpartiets  eneste  lidt  klækkelige 
Sejr  under  denne  Mødekampagne,  fortalte  Telegrammerne,  at  der  var  600 
Mennesker  til  Stede,  hvoraf  kun  30 — 40  stemte  for  „Folketingets  Venstre"; 
Øjenvidner  beretter,  at  det  Antal,  som  stemte  for  Anders  Nielsen,  var 
omkring  120;  Resten  lod  være  at  stemme.  Denne  Tilbageholdenhed  er 
ikke  uforstaaelig.  Reformpartiet  har  overfor  Vinterens  Begivenheder  valgt 
et  resolut  gennemført  Benægtelsessystem.  Anders  Nielsen,  der  er  noget 
nær  den  eneste  Folkeagitator,  Partiet  har  tilbage,  drager  i  denne  Tid  fra 
Møde  til  Møde  og  bevidner  i  de  heftigste  Ord,  at  det  er  Bagvadskelse  alt, 
hvad  man  siger  om,  at  J.  C.  Christensen  har  skiftet  Standpunkt  og  sprængt 
Partiet;  det  er  de  andre,  der  har  været  formastelige  Oprørere,  som  nu 
svækker  Venstres  ærlige  demokratiske  Bestræbelser  ved  at  angribe  dets 
Regering.  Og  mange  Vælgere,  som  kun  har  læst  de  Blade,  der  ihærdig  skjuler 
Sandheden,  har  svært  nok  ved  at  se  Hulheden  i  disse  Panstande.  De 
venter  og  forbeholder  sig  at  tage  deres  Standpunkt,  naar  de  kommer  paa 
det  rene  med,  hvorledes  det  egentlig  hænger  sammen.  Og  der  er  endda 
dem,  som  siger  til  sig  selv:  Ja  det  er  jo  nok  lidt  galt  fat  med  J.  C.  Chri- 
stensen, han  er  ikke  rigtig  til  at  stole  paa;  men  lad  os  se  Tiden  an; 
maaske  betænker  han  sig,  og  vil  han  den  gale  Vej  med  Militærudgifterne, 
saa  kan  vi  jo  altid  siden  standse  ham;  det  er  ikke  værd  at  forhaste  sig. 
Og  endelig  er  der  en  Del,  som  nok  har  taget  deres  Parti,  men  som  ikke 
holder  af  at  give  det  til  Kende  ved  at  række  Haanden  i  Vejret  paa  et 
Møde;  de  synes,  de  er  paa  den  sikre  Side,  naar  de  nøjes  med  at  betro 
Stemmesedlen  i  det  hemmelige  Rum  deres  Mening. 

Denne  ubestemte  Del  af  Vælgerne  vilde,  om  der  blev  Valg  nu  i  For- 
aaret,  sandsynligvis  de  aller  fleste  Steder  afgøre  Valget  til  Fordel  for  de 
nuværende  Rigsdagsmænd.  Af  „Folketingets  Venstre"  vilde  det  vise  sig, 
at  kun  ganske  enkelte  er  alvorlig  truede  i  deres  Kredse,  af  Reformpartiets 
vilde  vel  en  halv  Snes  Stykker,  hvoriblandt  et  Par  Ministre,  løbe  stor 
Fare,  og  med  et  mindre  Tab  end  4 — 5  Kredse  vilde  Partiet  vanskelig 
komme  fra  et  Valg  nu.  é 

En  anden  Ejendommelighed  ved  Møderne  og  Regeringspressens  Omtale 
af  dem  er  den  Maade,  hvorpaa  de  Ministerielle  nu  overalt  tager  Højres 
gamle  Fremgangsmaade  op.  Nu  begynder  man  igen  at  holde  Møder  ude- 
lukkende for  „Vælgere";  det  hænder  ved  Møder,  hvor  man  er  i  afgjort 
Mindretal,  at  man  klager  sig  ynkelig  over,  at  der  er  unge  Mennesker  til 
Stede,  som  stemmer  med.  Det  betyder  ingen  Ting;  nej  vent  til  Valgdagen, 
hedder  det.  Og  i  de  ministerielle  Blade  tales  der  haanlig  om  Spektakel- 
møder; det  forklares,  at  de  gamle,  sindige  Vælgere,  de  kommer  ikke  til 
den  Slags  Rabalder  ud  paa  Aftenen;  det  er  den  radikale  Ungdom,  som 
tropper  op  Sted  efter  Sted;  og  først  og  sidst:  det  er  Socialdemokraterne, 
der  drager  rundt  skarevis  og  laver  Stemning  paa  Venstremødeme.  Kort 
sagt,  alle  Højres  gamle  Lirekassemelodier  gaar  med  fuld  Musik  gennem 
den  samlede  Regeringspresse  fra  „København"  til  „Aalborg  Amtstidende."  — 

Imens  skrider  Rigsdagsforhandlingerne  frem  og  bringer  flere  og  flere 
Vidnesbyrd  om  J.  C.  Christensens  Forvandling.  Den  viser  sig  snart  i 
et,  snart  i  andet,  tydeligst  dog  paa  det  militære  Omraade.  I  den  lille  klare 
Redegørelse  for  „Venstres  Sprængning",  som  Zahle  har  udsendt,  kan  han 
sætte  den  ene  Række  af  J.  C.  Christensens  Udtalelser  op  mod  den  anden 
og  vise,  hvorledes  han  nu  er  en  helt  anden  end  før.  Der  er  kommet  mere 
til  siden.     Til  Finanslovens  tredje  Behandling  har  J.  C.  Christensen  stillet . 

Forslag  om  Bevilling  til  et  Inspektionsskib  til  at  inspicere  i  de  islandske 
Farvande;  det  skal  være  et  Orlogsskib,  høre  under  Marineministeren,  be- 
mandes med  Marinens  Mandskab,  kommanderes  af  dens  Ofifcerer  o.  s.  v. 
I  god  Overensstemmelse  dermed  gennemførte  J.  C.  Christensen  i  1899 
som  Finansudvalgets  Leder,  at  Pengene  til  et  saadant  Skib  skulde  tages  af 
det  Beløb  paa  1200,000  Kr.,  som  vi  hvert  Aar  bygger  Orlogsskibe  for. 
Nu  vil  han  ikke  høre  Tale  derom.  Marinen  skal  have  sine  1200,000  til 
Skibe,  der  kun  er  bestemt  til  Krig,  og  til  Inspektionsskibet,  der  ogsaa  kan 
gøre  Nytte  i  Fredstid,  skal  den  halve  Million,  det  koster,  bevilges  paa 
Kontoen  Island.  Militærudgifterne  forhøjes  saaledes  med  en  halv  Million, 
men  han  søger  ved  et  ligesaa  uværdigt  som  behændigt  Taskenspillerkunst- 
stykke  at  skjule  det.  Og  saaledes  over  hele  Linjen.  Ogsaa  Anmærkningen  har 
man  nu  faaet  Besked  om.  Den  giver  ikke  Krigsministeren  Lov  til  at  raade  frit 
over  hele  Budgettet.  Den  tillader  ham  kun  at  flytte  om  indenfor  6  forskellige 
Konti,  hvis  samlede  Beløb  er  noget  over  2  Millioner  Kr.  Men  blandt 
disse  er  den  Konto,'  hvorpaa  Udgifterne  til  Fæstningens  Vedligeholdelse 
findes.  Paa  den  har  der  aldrig  været  sparet,  og  det  er  ikke  troligt,  der 
bliver  det  heller  i  Fremtiden.  Naar  den  er  taget  med,  hvad  betyder  det 
saa  andet,  end  at  det  nu  gøres  muligt  at  anvende,  hvad  der  kan  spares 
paa  de  andre  5  Konti  f.  Eks.  Indkvartering  og  Undervisningsanstalter,  til 
Fæstningens  Vedligeholdelse.  Der  er  til  denne  bevilget  de  berømte 
40,000  Kr,  aarlig;  det  vil  hjælpe  ganske  godt,  om  der  kan  spares  ligesaa 
meget  til  Anvendelse  derpaa.  Anmærkningen  har  ikke  blot  en  konstitutionelt 
uforsvarlig  Karakter,  dens  Medtagelse  af  Fæstningskontoen  aabner  ogsaa  et 
lærerigt  Indblik  i,  hvad  der  nu  forestaar. 

Men  J.  C.  Christensens  Forvandling  indskrænker  sig  ikke  til  det 
militære  Omraade.  Han  er  nu  Modstander  af  den  retfærdige  Valgkreds- 
ordning, hvorom  sidst  et  stort  Byerhvervmøde  rejste  Kravet,  og  hvorom 
Socialdemokraterne  nu  har  stillet  Forslag.  Han  vil  nu  bevare  den  Valglov, 
som  han  i  1894,  da  den  blev  givet,  var  en  saa  erklæret  Modstander  af. 
Før  spottede  han  blodig  de  moderate,  naar  de  drev  deres  Agitation  paa 
*  Slagordet  „Københavneri"*;  allerede  i  Fjor  tog  han  selv  fat  i  saa  Henseende, 
hvor  de  moderate  slap.  Før  haanede  han  det  „moderate  Slagord**  „Lands- 
tinget vil  ikke**.  Nu  er  det  hans  Omkvæd,  at  Folketinget  maa  „bøje  sig" 
over  mod  Landstinget,  og  paa  Møderne  er  Landstinget  det  Skærmbrædt, 
de  ministerielle  Rigsdagsmænd  atter  og  atter  drager  frem.  Side  om  Side 
med  Forsvarskommissionen. 

J.  C.  Christensen  har  altid  været  en  Mand  af  faa  Ord,  og  en  Mand, 
som  valgte  sine  Ord  med  ængstelig  Omsorg  for,  at  de  skulde  være  saa 
forsigtige,  at  han  ikke  kunde  faa  Besvær  af  dem  siden.  Alligevel,  der 
kunde  skrives  en  hel  Bog  med  Citater  af  ham,  som  Punkt  for  Punkt 
strider  mod  den  Politik,  han  nu  fører.  Saa  stor  er  Forvandlingen.  Han 
har  ikke  længere  Krav  paa  den  Tillid,  han  vandt  sig  som  Venstres  Fører. 
De,  som  endnu  yder  ham  deres  politiske  Tillid,  de  sætter  saa  vist  Personen 
over  Sagen. 

„Aa,  ja"  er  der  dem,  der  vil  sige,  „men  det  er  jo  en  ærlig  Sag  at 
skifte  Mening.**  Sandt  nok;  det  kan  det  være,  skønt  det  alle  Dage  klæder 
Mænd  ilde  at  skyde  Meninger,  de  har  kæmpet  for  Tiaar  efter  Tiaar,  og  i 
hvis  Navn  de  har  vundet  Magten,  af  sig  i  det  Øjeblik,  de  har  faaet  Magten. 
Men  i  hvert  Fald,  skifter  man  Mening,  saa  maa  man  staa  frem  og  sige  det 
ærlig:  Jeg  har  taget  fejl  før,  jeg  mener  noget  andet  nu.  Hvis  man  i  Stedet 
vælger  som  nu  J.  C.  Christensen  og  hans  Fæller  ved  de  mest  fortvivlede 

Krumspring  at  skjule,  at  man  har  skiftet,  saa  er  dette  en  ynkelig  og 
tarvelig  Adfærd.  Den  Mand,  som  bærer  sig  saaledes  ad,  har  intet  Krav 
hverken  paa  Respekt  eller  Tillid.  — 

Af  Rigsdagens  øvrige  Forhandlinger  i  Februar  er  den  mest  lærerige 
Forhandlingen  om  Tuberkuloseloven.  Det  lykkedes  her  at  gennemføre 
afgørende  Forbedringer,  fordi  „Folketingets  Venstre"  nu  stod  frit  overfor 
Regeringsforslaget.  Derfor  kunde  det  i  Forening  med  de  andre  ikke- 
ministerielle  Partier  stille  de  Krav,  som  bragte  Justitsministeren  til  med 
vanlig  Ligegyldighed  for  Lovenes  Indhold  at  byde  over  og  stille  det  For- 
slag om  Tilskud  til  kommunale  Sanatorier,  som  saa  gennemførtes.  Ligeledes 
har  Zahle  nu  kunnet  rejse  Spørgsmaalet  om  Lehn-  og  Stamhuse, 
medens  Krabbe  har  indbragt  sit  Ministeransvarlighedsforslag.  Utvivlsomt 
vil  i  de  kommende  Samlinger  Frygten  for  Folketingets  Venstre  drive  Re- 
gering og  Reformparti  til  mangen  fornuftig  Handling,  som  d'Hrr.  J.  C. 
Christensen  og  Alberti  selv  ingen  Lyst  har  til. 

I  Landstinget  har  Tuberkuloseloven  givet  Grev  Ahlefeldt  en  ny  Lej- 
lighed til  at  paadrage  sig  en  lidet  smigrende  Opmærksomhed.  Alt  det  med 
Tuberkulosen  var  jo  kun  en  Modesag,  mente  han.  Lægerne  sagde  snart 
det  ene,  snart  det  andet,  snart  skulde  man  drikke,  snart  maatte  man  ikke 
o.  s.  V.  Det  er  den  Art  „jevne  og  ligefremme  Ord"*,  man  af  og  til  kan 
høre  i  en  tilfældig  Passiar.  De  kunde,  vist  passe  meget  godt  ved  en 
Grevemiddag  som  en  spøgefuld  Skaaltale  ved  Champagnen  for  de  høje 
Herskabers  allemaadigst  inviterede  Huslæge.  Men  det  er  unægtelig  haardt 
nok,  at  sligt  skal  føres  ind  i  Rigsdagsforhandlingerne. 

Endelig  blev  Landstinget  færdig  med  Prygleloven.  Der  var  i  Fjor 
en  og  anden  blandt  denne  Lovs  Modstandere,  som  satte  sin  Lid  til  Lands- 
tinget. Deroppe  skulde  „Sagkundskaben"  gøre  sig  gældende;  der  sad 
jo  Goos,  Matzen  og  Nellemann.  Disse  forhaaaningsfulde  kendte  ikke 
Landstinget.  Ellers  vilde  de  lettelig  have  forudset,  at  den  kompakte  Ma- 
joritet i  dette  Ting  gladelig  vilde  give  Sagkundskaben  en  god  Dag,  saa 
snart  den  øjnede  Mulighed  for  Gennemførelsen  af  et  Forslag  præget  af 
Landstingets  egen  reaktionære  Aand.  Naturligvis  er  det  gaaet  saaledes 
Forslaget  blev  rent  juridisk  set  forbedret  en  Del,  men  selve  PryglestrafFen 
førtes  stolt  igennem  med  39  Stemmer  mod  1 1 .  Kun  et  Par  Højremænd, 
nogle  faa  Venstremænd  og  den  ene  Socialdemokrat  stemte  imod.  Afgørelsen 
ligger  nu  i  Folketinget.  Der  er  al  Grund  til  at  tro,  at  Hr.  Alberti  vil  faa 
sin  Vilje,  og  at  Prygleloven,  før  denne  Rigsdagssamling  er  til  Ende,  vil 
have  sluttet  sin  noget  tornefulde  Sejrsgang  gennem  Tingene. 

Norge  og  Sverige. 

Unionsstriden.  —  De  arbejdsløse  i  Kristiania. 

Den  svensk-norske  Strid  har  i  Løbet  af  Februar  udviklet  sig  til  den 
største  Voldsomhed.  Medens  Ministre  og  Stortingsmænd  forhandlede 
i  lukkede  Møder  og  i  indbyrdes  Uenighed  trak  Tiden  ud,  voksede  der 
en  hæftig  Folkestemning  op.  Den  fik  sit  stærkeste  Udtryk  gennem 
Fridtjof  Nansens  Artikler  i  „Verdens  Gang",  og  en  Række  stor- 
mende Studentermøder  med  Fr.  Nansen,  Oberst  Stang  og  Gunnar  Heiberg 
som  Talere.  Feltraabet  blev  givet  af  Nansen  i  Ordet  „Handling". 
Nu  var  det  nok  med  de  tomme  Ord  og  langtrukne  Forhandlinger, 
hed  det  overalt.  Nu  skulde  der  handles.  Overfor  Sveriges  Fornærmelser 
og  Løftebrud  maatte  sættes  kraftige  Beslutninger,  som  straks  skulde  træde 

ud  i  Livet.  Stortinget  maatte  vedtage  en  Beslutning  om,  at  der 
straks  skulde  oprettes  særligt  norsk  Konsulatsvæsen,  og  Ministeriet  maatte 
kræve  Kronprinsregentens  Tilslutning  dertil.  Paa  stormende  Møder  og 
gennem  voldsomme  Gadedemonstrationer  understregede  Folkemasserne  Gang 
efter  Gang  disse  Krav.  Det  kan  næppe  betvivles,  at  det  store  Flertal  af 
Folket  i  Øjeblikket  samles  derom.  De  gamle  Partigrænser  er  sprængt; 
saa  godt  som  hele  Venstre  er  med  i  Bevægelsen,  men  ogsaa  det  liberale 
Samlingsparti,  der  i  de  senere  Tider  har  staaet  i  Pagt  med  Højre,  slutter 
sig  til  den,  og  overmaade  mange,  der  hører  hjemme  i  Højre,  er  revet  med 
af  Folkestemningen,  Ejendommeligt  er  det,  at  et  Ønske  pludselig  er  paa 
alles  Læber:  Fridtjof  Nansen  maa  blive  Førsteminister  og  føre  vor  Sag 
igennem.  Tanken  møder  Vanskeligheder  i  den  norske  Grundlov;  der  er  i 
den  bevaret  den  besynderlige  Bestemmelse,  at  man  skal  tilhøre  den  lutherske 
Kirke  for  at  blive  Minister,  og  Nansen  er  som  Fritænker  traadt  ud  af 
Folkekirken.  En  begejstret  Taler  mindede  ham  i  den  Anledning  om 
Henrik  IV's  Ord:  Paris  er  vel  en  Messe  værd. 

Mere  tvivlende  har  Politikerne  været,  og  de  har  fundet  Støtte  fra 
Bjørnstjerne  Bjørnson.  Han  har  med  Bestemthed  taget  til  Orde  for,  at  man 
ikke  nu  skulde  handle  hastig  og  overilet  men  begynde  Forhandlinger  om 
Unionens  Omskabelse  til  et  Forsvarsforbund.  I  Ministeriet  har  Handlings- 
standpunktet  kun  fundet  to  Tilhængere :  Michelsen  og  Schiønning.  De  øvrige 
Ministre  har  dels  sluttet  sig  til  Tanken  om  en  samlet  Forhandling  om  hele 
Unionsspørgsmaalet,  dels  ønsket,  at  Konsulatspørgsmaalet  skulde  ordnes 
„ad  Lovvejen""  d:  saaledes  at  Stortinget  vedtog  en  Lov  derom,  om  for- 
nødent tre  Gange,  saa  den  traadte  i  Kraft  trods  Kongens  Sanktionsnægtelse. 
Dette  er  imidlertid  en  Fremgangsmaade,  som  vil  skyde  Afgørelsen  nogle  Aar  ud 
i  Fremtiden,  og  det  er  naturligt,  at  Befolkningen  paa  ingen  Maade  har  følt 
sig  tiltalt  ved  Tanken  derom.  Lige  i  Slutningen  af  Februar  opløstes  Mini- 
steriet :  først  traadte  Michelsen  og  Schiønning  ud,  og  derpaa  gik  det  samlede 
Ministerium  af.  Omtrent  samtidig  udstedte  Kronprinsregenten  et  Manifest, 
der  manede  til  Forsonlighed,  men  i  det  væsentlige  hævdede  Svenskernes 
Standpunkt.  Det  har  i  Befolkningen  fremkaldt  en  overordentlig  Forbitrelse 
og  givet  Handlingspartiet  ny  Styrke.  Ved  Maanedens  Slutning  saa  det  ud 
til,  at  et  Flertal  af  Stortinget  skulde  samles  om  denne  Politik,  saaat  Kron- 
prinsregenten vilde  faa  Valget  mellem  at  danne  et  Ministerium  i  Overens- 
stemmelse dermed  eller  helt  at  undlade  at  danne  et  nyt  Ministerium. 

Det  er  kun  halvandet  Aar  siden  Ministeriet  Hag  er  up  dannedes  som 
Udtryk  for  det  ny  stærke  Samlingsparti,  der  vilde  løse  Stridsspørgsmaalene 
med  Sverige  ad  fredelig  Vej.  I  den  indre  Politik  har  Partiet  i  den 
mellemliggende  Tid  sejrrigt  hævdet  sin  Stilling.  Nu  har  Svingningen  i 
Sverigs  Optræden  tilintetgjort  dets  Muligheder  og  fremkaldt  en  Opløsning 
i  norske  Partiforhold,  der  rimeligvis  vil  føre  til  helt  nye  Grupperinger. 
Men  Svenskernes  Optræden  vil  utvivlsomt  faa  Følger  langt  ud  over  dette 
og  blive  afgørende  for  hele  det  fremtidige  Forhold  mellem  de  to  Folk.  Den 
Tanke  er  blevet  almindelig  i  Norge,  at  Sverige  kun  har  vist  sig  forhand- 
lingsvenligt en  kort  Tid  af  Frygt  for  Rusland;  nu  er  denne  Frygt  overstaaet, 
Russerne  har  nok  at  gøre  i  Japan;  saa  viser  det  svenske  Hovmod  sig  paa 
ny,  siger  man.  Troen  derpaa  har  sikkert  i  disse  Dage  slaaet  et  Saar 
mellem  de  to  Folk,  som  det  vil  falde  meget  vanskeligt  at  hele.  1  Norge 
er  Stemningen  saa  stærk,  at  det  ingenlunde  er  utænkeligt,  at  man  gør  et 
alvorligt  Forsøg  paa  helt  at  sprænge  Unionen.  Der  er  dem,  som  frygter, 
at  Sverige  i  saa  Fald  vil  gribe  til  Krig.    I  Sverige  finder  Bostrøms  Politik 

mod  Norge  Billigelse  ikke  blot  i  den  konservative  Presse,  men  ogsaa  mere 
eller  mindre  i  en  stor  Del  af  de  liberale  Blade.  Kun  fra  Socialdemokratiet 
har  der  lydt  en  kraftig  Protest  mod  Forsøgene  paa  at  hævde  en  Art 
svensk  Overherredømme  over  Norge. 

Men  hvor  stærk  Svenskernes  Følelse  af  deres  Magt  og  Forret  saa  kan 
være,  det  synes  dog  ganske  utroligt,  at  de  skulde  gribe  til  Krig. 

Det  er  sandt  nok,  at  Erfaringen  viser,  at  der  næsten  ingen  Grænse 
findes  for,  hvor  vanvittigt  et  Folk  kan  handle,  naar  de  nationale  Lidenskaber 
kommer  i  Kog.  Men  en  saadan  Krig  synes  dog  for  urimelig.  Gennem  Men- 
neskealdre har  disse  to  Folk  følt  sig  som  Brødrefolk,  mellem  hvilke  Krig 
var  umulig.  Saa  skulde  de  give  sig  til  at  ødelægge  hinanden  nu.  Længe  har 
Frygten  for  Rusland  været  levende.  Saa  skulde  man  byde  Rusland  saa 
ypperlig  en  Lejlighed,  som  dette  vilde  være,  til  i  Sverige  at  hente  sig  Op- 
rejsning for  Nederlagene  i  Asien.  Saa  vanvittig  synes  det  ikke  tænkeligt, 
at  ansvarlige  Statsmænd  vil  kunne  handle.  — 

Midt  i  denne  Strid  mellem  Folk  og  Folk,  er  i  Kristiania  en  anden 
Modsætning,  der  hver  Dag  griber  endnu  dybere  ind  i  Massernes  Liv, 
traadt  frem  i  det  grelleste  Lys:  Modsætningen  mellem  Rig  og  Fattig. 
Arbejdsløsheden,  denne  det  stærkeste  Vidnsbyrd  om  den  bestaaende  Sam- 
fundsbygnings fornuftstridige  Karakter,  er  i  Aar  næsten  overalt  usædvanlig 
fremtrædende.  Og  netop  i  Norge,  der  saa  længe  har  lidt  under  en  haard 
økonomisk  Krise,  virker  den  i  Vinter  ganske  ødelæggende.  I  Kristiania 
gaar  Tusinder  af  Arbejdere  ledige  Maaned  efter  Maaned.  Disse  Arbejdsløse 
foranstaltede  nu  et  stort  Demonstrationstog  af  Arbejdsløse  gennem  Kri- 
stianias  Gader,  til  Kommunalbestyrelsen,  til  Stortinget  og  til  Kronprins- 
regenten for  overalt  at  bede  om  Hjælp.  De  modtoges  i  Kommunal- 
bestyrelsen og  Stortinget  med  forsigtige,  forbeholdne  Ord,  som  gjorde  et 
pinligt,  nedslaaende  Indtryk  paa  dem,  hos  Kronprinsen  med  varmere  Ord, 
der  aabenbart  vakte  ikke  ringe  Glæde.  Man  har  siden  besluttet  at  faa 
nogle  store  Arbejder  sat  ret  hurtig  i  Gang,  men  dette  er  ogsaa  det 
hele.  Troligt  er  det  dog,  at  det  uhyggelige  Tog  paa  de  Titusinder,  der 
saa  det  drage  gennem  Gaderne,  har  gjort  et- Indtryk,  der  i  Fremtiden  vil 
gøre  det  noget  vanskeligere  for  dem  at  slaa  denne  Sag  hen  med  den  vante 
Ligegyldighed. 

Frankrig, 

Adskillelsen  af  Stat  og  Kirke.  —  Hærloven. 

Den  blandede  Stemning,  hvormed  Ministeriet  Rouvier  blev  modtaget, 
er  endnu  ikke  helt  forsvundet,  men  har  dog  nu  veget  Pladsen  for  stærkere 
Forventning  om,  at  dette  Ministerium,  med  eller  mod  Førsteministerens 
Ønsker,  vil  komme  til  at  gennemføre  en  stor  Del  af  de  Reformer,  der  i 
de  sidste  Aar  har  staaet  paa  Dagsordenen.  Først  og  fremmest  gælder  dette 
den  vigtigste  af  alle  Reformerne:  Adskillelsen  af  Stat  og  Kirke.  Ministeriet 
er  i  denne  Sag  hidtil  optraadt  meget  energisk.  Kultusministeren  Bien- 
ven u-Martin  er  en  af  de  mest  udpræget  Radikale.  Han  har  opnaaet,  at 
Ministeriet  straks  forelagde  Deputeretkamret  Forslag  til  en  Lov  derom, 
og  dette  Forslag  har  faaet  et  saadant  Indhold,  at  det  tilfredsstiller  de  radi- 
kale Partier  fuldt  saa  meget  som  Combes'  Forslag.  Deputeretkamret  vedtog 
straks  en  Dagsorden  om,  at  Forslaget  hurtigst  muligt  skulde  behandles  og 
gennemføres.  343  stemte  for,  kun  189  imod.  Alle  de  Grupper,  der  gik 
samlede   til   Valg  i    1903,   havde   her  efter    lang  Tids  Forløb    fundet    hin- 

anden,  og  nogle  af  Ribots  moderate  Gruppe  brød  endda  ud  og  sluttede 
sig  til  Majoriteten,  medens  nogle  andre  lod  være  at  stemme.  Den  stærke 
Spænding  mellem  Partier  og  Grupper,  som  herskede  i  Combes'  sidste  Tid, 
er  i  Øjeblikket  ophørt;  der  er  indtraadt  en  vis  forsonlig  Stemning,  saa- 
ledes  at  Mænd,  der  nys  stod  haardt  mod  de  radikale  Forslag,  synes  rede  til 
at  gaa  med  til  dem,  ja  næsten  er  ivrige  for  at  gaa  i  Spidsen  for  Gennem- 
førelsen. 

Det  Forslag,  Regeringen  nu  har  forelagt,  gaar  ud  paa,  at  Staten 
ikke  længere  skal  lønne  de  forskellige  Kirkers  Gejstlighed.  Hidtil  har 
baade  katolske,  protestantiske  og  jødiske  Gejstlige  modtaget  deres  Løn 
af  Staten,  og  til  Gengæld  har  denne  kunnet  øve  en  større  eller  mindre 
Indflydelse  paa  deres  Ansættelse.  Nu  skal  begge  Dele  være  forbi.  Fore- 
løbig skal  dog  Staten  yde  de  nuværende  Gejstlige  en  vis  Pension.  I  Frem- 
tiden kan  der  saa  overalt  dannes  religiøse  Menigheder  i  Form  af 
Foreninger.  Pengene  dertil  kan  ydes  som  Medlemsbidrag,  men  Staten 
forbeholder  sig  en  vis  Kontrol  med  Pengenes  Tilvejebringelse  og  An- 
bringelse, et  Punkt,  der  vækker  megen  Modstand  hos  Katolikerne.  Disse 
Foreninger  kan  faa  de  nuværende  Kirkebygninger  overdraget  til  Brug,  i  de 
første  to  Aar  gratis,  siden  mod  Lejeafgift;  der  aabnes  ogsaa  Mulighed  for, 
at  de  senere  kan  købe  Bygningerne.  Stillingen  bliver  ens  for  alle  disse 
Menigheder  uden  Hensyn  til,  hvilken  Religion  de  ønsker  at  udøve. 

I  Hovedtrækkene  hersker  der  Enighed  mellem  Regeringen  og  Flertallet 
i  det  Udvalg,  Deputeretkamret  har  nedsat  til  Behandling  af  denne  Sag,  og 
det  kan  ventes,  at  Forslaget  allerede  i  Marts  vil  komme  til  Behandling  i 
Kamret.  Det  vil  her  blive  mødt  med  hæftig  Modstand  fra  Katolikerne  og 
muligvis  med  talrige  Ændringsforslag  fra  de  Moderate.  Det  er  endnu 
meget  tvivlsomt,  om  den  Majoritet,  der  har  vedtaget  Principet:  Adskillelse, 
vil  vise  sig  paalidelig,  naar  det  gælder  en  hurtig  Gennemførelse.  Men 
Sandsynligheden  taler  vel  nok  for,  at  Modstanden  vil  være  forgæves. 

Frankrig  vil  i  saa  Fald  komme  til  at  gøre  en  Prøve  af  den  største  Be- 
tydning ogsaa  for  de  andre  Lande.  Selvfølgelig  vil  Overgangstiden  med- 
føre store  Vanskeligheder;  det  vil  ikke  gaa  saa  let  som  i  Amerika,  hvor 
den  frikirkelige  Ordning  var  det,  man  begyndte  med,  hvor  der  ikke  var 
aarhundredgamle  Traditioner  at  bryde.  Utvivlsomt  vil  de  første  Aar  efter 
Adskillelsen  i  Frankrig  bringe  mange  og  pinlige  Rivninger  mellem  de 
nye  katolske  Menigheder  og  Regeringen.  Katolikerne  er  allerede  nu 
højst  misfornøjede,  og  Pave  Pius,  hvis  Optræden  saa  stærkt  har  frem- 
skyndet Brudet,  er  nu  ivrig  mod  Adskillelsen  af  Staten  og  Kirken.  Det 
Beløb,  Staten  hidtil  aarlig  har  ydet  den  katolske  Kirke,  er  45  Millioner  Frcs. 
Af  disse  bevarer  Kirken  jo  foreløbig  en  Del  som  Pensioner,  men  Resten 
skal  skaffes  ved  Medlemsbidrag  af  Menighederne.  Og  dertil  kommer  inden 
længe  Udgiften  til  Kirkebygninger.  Det,  som  falder  rettroende  Katoliker 
haardest  for  Brystet,  synes  dog  næsten  at  være,  at  Præsterne  paa  den 
Maade  bliver  afhængige  af  deres  Menigheder,  og  at  der  bliver  Plads  for 
alle  Slags  Særmeninger  indenfor  de  katolske  Menigheder.  Derved  frygter 
man,  at  Lydigheden  overfor  Paven  skal  blive  undergravet;  det  er  en  Ord- 
ning, som  strider  mod  hele  den  tilvante  katolske  Kirkebygning.  Sine  Steder 
synes  da  ogsaa  allerede  nu  Ophidselsen  meget  stor;  en  af  de  høje  Gejstlige 
i  Bretagne  har  i  et  Interview  til  „Le  Matin"*  udtalt,  at  før  denne  Lov  førtes 
igennem,  skulde  Bøsserne  komme  til  at  knalde  i  Bretagne.  Dette  turde  dog 
være  ganske  tomme  Trusler.  — 

I  Senatet  er  Behandlingen   af  den  nye   Hærlov,   der  gør  Tjenestetiden 


Februar  737 

lige  lang  for  alle  og  indskrænker  den  til  2  Aar,  ført  til  Ende.  Senatet  har 
paa  flere  Punkter  ændret  det  i  Kamret  vedtagne  Forslag,  navnlig  ved  at 
genindsætte  nogl«  Indkaldelsesdage,  som  Kamret  havde  strøget.  Det  Ud- 
valg i  Kamret,  som  behandler  Hærloven,  har  imidlertid  besluttet  at  gaa 
ind  paa  Ændringerne,  og  Loven  vil  antagelig  blive  gennemført  endnu  i 
Marts,  saa  snart  Finanslovsbehandlingen  i  Deputeretkamret  er  forbi. 

I  Parti  forholdene  er  der  atter  foregaaet  nogen  Forskydning:  Ribots 
moderate  Parti  har  mistet  20 — 30  Medlemmer,  som  har  dannet  en  særlig 
Gruppe,  der  ønsker  at  træde  i  Forbindelse  med  Majoritetsgrupperne.  Det 
antages,  at  de  helst  vil  danne  en  Fællesgruppe  med  den  mest  moderate  af 
de  6  Majoritetsgrupper.  I  denne  er  Leygues,  som  var  Kultusminister  i 
Waldeck- Rousseaus  Ministerium,  nylig  blevet  Formand.  Det.  er  en  Mand 
uden  synderlig  Overbevisning;  overfor  Combes  drev  han  en  hæftig  Opposi- 
tion, nu  har  han  sluttet  sig  til  den  ny  Regerings  radikale  Forslag.  Hans 
Gruppe  er  vel  egaet  til  at  modtage  de  angrende  Moderate.  Imellem  Social- 
demokraterne er  der  nogen  Uenighed  om  Partiets  fremtidige  Taktik. 
Hovedbestyrelsen  for  den  Fløj  af  Partiet,  hvis  Fører  Jaurés  er,  har  efter 
Jaurés*  Forslag  vedtaget,  at  man  skulde  løsne  Forbindelsen  med  de  andre 
Majoritetsgrupper  og  høre  op  at  sende  Delegerede  til  de  Forhandlinger 
mellem  Flertalsgrupperne,   som  nu  regelmæssig  finder  Sted.     Men  Partiets  , 

Rigsdagsmænd  har,  trods  dette  og  trods  Jaurés,  vedtaget  vedblivende  at 
sende  Delegerede.     Sagens  endelige  Afgørelse  er  foreløbig  udsat. 

Det   har  vakt   megen  Opsigt  i  Frankrig,    at  der  er  afsløret   betydelige  , 

Grusomheder,  som  er  begaaede  af  franske  Myndigheder  i  de  afrikanske 
Kolonier.   Forbitrelsen  derover  har  givet  de  radikale  Politikere   ny  Styrke,  | 

som  stadig  bekæmper  Kolonialpolitiken.  Netop  nu  er  Frankrig  i  endeløse 
Stridigheder  med  Sultanen  af  Marokko,  som  højst  sandsynlig  vil  føre  til, 
at  ogsaa  dette  Landomraade  bliver  en  fransk  Koloni.  Socialdemokraterne 
og  de  Radikales  yderste  Fløj  protesterer  stadig  mod  disse  ny  Udvidelses- 
forsøg,  men  det  har  hidtil  været  umuligt  at  trænge  igennem  med  denne 
Opfattelse. 

England, 

Den  nye  Rigsdagssamling. 

Da  det  engelske  Parlament  traadte  sammen,  var  det  en  almindelig  Op- 
fattelse, at  Forhandlingerne  snart  vilde  fremkalde  en  Opløsning.  Det  er 
sjeldent  sket,  at  et  engelsk  Regeringsparti  har  lidt  en  saadan  Række  af 
knusende  Nederlag  ved  Suppleringsvalgene  som  dem,  der  i  de  sidste  2  Aar 
er  overgaaet  det  nuværende  Ministerium.  Efter  Valget  i  Krigsaaret  1900, 
da  Chamberlain  brutalt  udnyttede  den  chauvinististiske  Folkestemning,  havde 
de  Konservative  et  Flertal  paa  134  Stemmer,  nu  er  dette,  væsentlig  ved 
Suppleringsvalgene,  gaaet  ned  til  81.  Man  regner  nu  375  Konservative  og 
Unionister  mod  Oppositionens  294.  Næsten  hver  Uge  bringer  et  nyt 
Nederlag,  og  der  er  endda  en  Snes  Stykker  af  de  375,  der  ofte  stemmer 
med  Oppositionen. 

Politisk  Skik  og  Brug  i  England  kræver,  at  et  Ministerium,  der  saa- 
ledes  har  Vælgerne  mod  sig,  opløser  Underhuset.  Men  derom  vil  Balfour 
ikke  høre  Tale;  han  vil  aabenbart  blive  siddende  saa  længe  som  mulig.  Derimod 
troede  man,  at  Chamberlain  vilde  have  fremkaldt  et  Valg  nu.  Han  er  syg 
og  træt,  og  hans  Taler  virker  ikke  længere;  en  Bevarelse  af  den  nuværende 
Stilling  kan  kun  bringe  hans  Parti  endnu  længere  ned,  medens  der  kunde 


være  Mulighed  fbr,  at 
det  kunde  tcomme  op 
igen  under  en  liberal  Re- 
gering ved  dennes  Fejl. 
Men  heller  ikke  Ctiam- 
berlain  har  haft  Mod  tit 
at  kræve  Valg  nu.  Under 
Adressedebaten  har  han 
ivrig  støttet  Regeringen. 
Denne  har  da  ogsaa  be- 
varet sit  Flertal  overi'or  alle 
Ændringsforslagene  under 
Adressedebaten.  Det  har 
svinget  mellem  30  og  60, 
men  Flertal  har  del  dog 
stadig  været.  De  fleste 
konservative  Repræsen- 
tanter ved,  hvad  der 
Kiun.p.-D«mp.<Mr.  B.irout):  j^).gv«i;d«.r«u™rdi|sm-   venter    dem     paa    Valg- 

irng,  men  hnd  bryder  |eg  uilg  om  d«.  lUJieiixe  ]tt  'kH*  ftlder".  ...,,, 

(Westminsteh  GAierre).  dagen ;  de  har  ikke  Lyst 
til  at  mødes    med  Væl- 
gerne, før  det  er  strengt  nødvendigt.  Det  er  da  troligt,  at  Opløsningsfbrvent- 
ningeme  endnu  en  rum  Tid  vil  blive  skuffede. 

Iriænderne  har  under  denne  Adressedebat  med  stor  Styrke  genreist 
Selvs  tyre  kravet  og  bittert  klaget  over  den  uretfærdige,  daarlige  engelske 
Styi^lse  i  Irland. 

Tyskland.  —  Østrig  og  Ungarn. 

I  Tyskland  vedtoges  i  Slutningen  af  Februar  de  Handelstraktater,  for 
hvilke  Landdagsmand  H.  P.  Hanssen-Nøiremølle  gjorde  Rede  i  forrige 
Hæfte.  Flertallet  derfbr  var  stort:  226  Stemmer  mod  81.  Kun  Social- 
demokraterne og  en  Del  af  de  Frisindede  stemte  imod.  De  andre  Fri- 
sindede stemte  for  af  Frygt  fbr  noget  endnu  værre. 

Den  store  Kulminestrike  i  Westphalen  er  sluttet  med  Arbejdernes 
Nederlag.  De  har  maattet  genoptage  Arbejdet  paa  de  gamle  Betingelser. 
Man  venter  dog,  at  Regeringen  i  Overensstemmelse  med  sine  Løfter  under 
Striken  skal  gennemfare  en  Lov,  der  afhjælper  de  værste  Mangter  i  den 
nuværende  Tilstand. 

I  den  prøjsiske  Landdag  har  Hanssen-Nørremølle  og  Julius 
Nielsen  med  megen  Styrke  fremdraget  de  danske  Nordslesvigeres  Krav 
om  en  rimeligere  Behandling  men  som  sædvanlig  uden  at  vinde  megen 
Ørelyd. 

1  Ungarn  har  den  forenede  Opposition,  der  saa  sejrrigt  har  fert  Slaget 
mod  Tiszas  Ministerium,  sluttet  sig  fast  sammen  om  et  fælles  Program. 
De  Krav,  Kamrets  Flertal  rejser,  er  disse:  En  uafhængig  Stilling  for  den 
ungarske  Del  af  Monarkiets  Hær,  Ophævelse  af  Toldfællesskabet  med 
Østrig  og  en  Udvidelse  af  den  nu  stærkt  indskrænkede  Valgret.  Ved  Valg 
af  Kamrets  Embedsmænd  mønstrede  de  forenede  Partier  et  Flertal  paa 
50 — 80  Stemmer.  Derimod  er  det  hidtil  ikke  lykkedes  at  faa  dannet  et 
Ministerium.  Kejseren  har  forhandlet  ikke  blot  med  Andrassy  men  ogsaa 
med  Kossuth,  men  man  har  ikke  kunnet  komme  overens  om  Grundlaget 
for  det  nye  Ministerium. 


Rusland. 
I  Rusland  vedvare- 
de i  Februar  den  fuld- 
stændigste  Forvirring. 
Det  er  ikke  muligt  at 
komme  pas  det  rene 
med,  hvad  der  egentlig 
foregaar.  I  Regerings- 
kredse synes  der  at 
herske  den  mest  ube- 
grænsede Forfjamskelse. 
Det  ene  Øjeblik  fortæl- 
les der,  at  nu  er  Witte 
og  Sviatopoisk-Mirski 
Reformer  i  Ruiiind.  gaaet  af,  det  næste  Øje- 

cu  Gkelot).  blik  er  de  JHinistre  igen, 

saa  Torsvinder  de  atter 
o.  s.  V.  Snart  har  de  reaktionære  Kræfter  Overhaand  ved  Hoffet,  snart 
synes  de  noget  fornuFtigere  at  trænge  igennem.  Det  vrimler  med  kejserlige 
Manifester  af  ganske  selvmodsigende  Karakter.  Alle  er  de  fyldte  med 
smukke  Ord  om  Refor- 
mer, men  ingen  af  dem 
betyder  noget.  Eet  Øjeblik 
fortælles  der,  at  nu  skal 
den  gamle  Folkeforsam- 
ling fra  svundne  Tider 
Zemski  sobor  indkal- 
des. Det  næste  skal  det 
være  en  helt  ny  Folke- 
forsamling, og  kort  efter 
skal  der  slet  ingen  Folke- 
forsamling være. 

Men  under  det  alt- 
sammen vokser  Folkebe- 
vægelsen og  tager  en  be- 
standig mere  revolutionær 
Karakter.  Det  ene  op- 
rørske Manifest  felger  det 
andet;  særlig  Virkning  har 
et  voldsomt,  religiøst  for- 
met Opraab  af  Gapon 
gjort.  Og  til  de  hæftige 
Ord  svarer  voldsomme 
Handlinger.  Czarens  On- 
kel den  inderlig  forhadte, 
reaktionære  Storfyrst  S  e  r- 
gius  blev  myrdet  midt  i 
Februar.  Strikebevægel- 
sen bredte  sig  for  hver 
Dag  videre  og  naaede  Jern- 
banepersonalet, saa   Tra- 

Bken  mange  Steder  blev  forstyrret,  og  endelig  udbrød  aaben  Opstand  i 
det  stridbare  Kaukasus,  der  i  sin'  Tid  kæmpede  saa  haard  en  Kamp  mod 
det  russiske  Regimente. 

Og  imens  gik  Japanerne  videre  og  videre  frem.  I  Slutningen  af  Fe- 
bruar truede  de  Kuropatkins  Hær  med  en  omgaaende  Bevægelse,  hvorved 
Hæren  stod  Fare  for  at  blive  omringet  og  helt  ødelagt.  Haarde  Kampe 
mellem  de  to  Hære  begyndte  paany  i  Maanedens  sidste  Dage. 

Et  andet  Nederlag  for  Russerne  blev  Hull-Kommissionens  Vold- 
giftsdom. Domstolen,  som  bestod  af  russiske,  engelske  og  franske  Officerer, 
og  hvis  Forhandlinger  førtes  i  Paris,  kom  til  et  Resultat,  der  gav  Russerne 
Uret  i  Realiteten,  selv  om  dette  blev  udtrykt  i  de  høfligste  Former.  Det 
fastsloges  med  Flertal  (d:  mod  de  russiske  Medlemmer),  at  der  ikke  som 
Russerne  paastod  havde  været  Torpedobaade  i  Fiskerflaaden,  at  der  ikke 
var  tilstrækkelig  Grund  til  at  aabne  Ilden,  at  Beskydningen  fortsattes 
urimelig  længe,  og  a  t  Rohjdestvensky  hurtigst  mulig  burde  have  underrettet 
de  Lande,  hans  Flaade  passerede,  om  hvad  der  var  sket.  Derimod  ind- 
rømmes det,  at  han  kunde  have  Grund  til  ikke  selv  at  standse  sin  Sej- 
lads for  at  hjælpe,  og  der  tilføjes  til  sidst  nogle  smukke  Ord  om,  at  disse 
Begivenheder  ikke  pletter  Rohjdestvenskys  og  hans  Mandskabs  militære 
Ære.  Den  Maade,  hvorpaa  denne  Sag  saaledes  er  ordnet,  er  en  Sejr,  om- 
end  en  beskeden  Sejr,  for  den  Voldgiftspolitik,  som  bæres  frem  især  af 
det  franske  Diplomati,  og  hvis  ivrigste  Talsmand  er  d'Estoumelles  de 
Constant. 

Af  Kr.  Nyrop. 

G*  Doncieux,  Le  Romancéro  populaire  de  la  France.  Textes  critiques. 
Avec  un  avant-propos  et  un  index  musical  par  Julien  Tiersot.  Paris  1904. 
XLIV  +  522  S. 

Medens  den  romantiske  Bevægelse  i  de  skandinaviske  og  germanske 
Lande  ledsagedes  af,  undertiden  ogsaa  byggede  paa  en  levende  Interesse 
for  de  nationale  Folkeminder,  stilier  Forholdene  sig  helt  anderledes  i  Frank- 
rig. Det  var  først  efter  at  Romantikken  havde  fundet  sin  Afslutning,  at 
Franskmændene  begyndte  at  faa  Øjnene  op  for,  at  de  ejede  en  over- 
ordentlig rig  Vise-  og  Æventyrdigtning;  men  der  skulde  gaa  lang  Tid,  inden 
Samlerne  og  Videnskabsmændene  for  Alvor  tog  fat  paa  at  hæve  Skatten. 
Den  som  her  førte  an  og  viste  Vej,  var  Gaston  Paris.  Fuldt  fortrolig,  som 
han  var,  med  Grimms  og  Grundtvigs  banebrydende  Arbejder  havde  han 
allerede  i  Slutningen  af  Tredseme  i  en  mesterlig  Artikel  i  „Revue  critique** 
slaaet  til  Lyd  for  et  rationelt  Studium  af  de  franske  Folkeminder,  samtidigt 
med  at  han  skarpt  kritiserede  den  paa  dette  Omraade  rigt  florerende 
Dilettantisme;  han  viste,  hvor  uvidenskabeligt  de  fleste  af  de  tidligere 
Samlere  og  Udgivere  var  gaaet  til  Værks  og  gennem  en  Undersøgelse  om 
Visen  om  Le  roi  Renaud  (den  franske  Form  for  Elverskud)  paapegede  han, 
hvilke  Veje  man  for  Fremtiden  havde  at  følge.  Hans  Artikel  gjorde  megen 
Opsigt,  men  det  viste  sig,  at  det  ikke  var  saa  let  en  Sag  at  vække  nogen 
dybere  videnskabelig  Interesse  for  Folkemindestudier  i  Frankrig  —  i  ethvert 
Tilfælde  ikke  for  Viserne;  Æventyrene  fandt  derimod  snart  i  Cosquin  en 
dygtig  Udgiver  og  en  lærd,  omend  ret   ensidig  Fortolker.    Det  er  først   i 

Fjor,  altsaa  over  en  Menneskealder  efter  at  Paris  skrev  sin  Artikel,  at  den 
første  kritiske  Udgave  af  et  Udvalg  af  franske  Folkeviser  har  set  Lyset. 
Den  skyldes  G.  Doncieux,  en  begavet  klassisk  Filolog,  der  ogsaa  er  kendt 
som  en  fremragende  lyrisk  Digter;  han  døde  imidlertid,  inden  han  helt 
havde  fuldført  sit  Arbejde,  og  det  skyldes  hans  to  Venner  den  keltiske 
Filolog  Henri  Gaidoz  og  Musikhistorikeren  Julien  Tiersot,  at  det  nu 
foreligger  i  trykt  Form.  Samlingen  indeholder  44  Viser  i  kritisk  gennem- 
arbejdede Texter.  Hver  Text  er  ledsaget  af  en  oplysende  Kommentar,  der 
søger  at  bestemme  Visens  Oprindelse  og  Alder  og  samtidigt  giver  en  kort- 
fattet Udsigt  over  Motivets  Udviklingshistorie.  Det  skal  uforbeholdent 
anerkendes,  at  her  er  præsteret  et  meget  betydeligt  Førstehaandsarbejde,  og 
at  alle  Texterne  er  behandlede  med  en  skarp,  aarvaagen  Kritik  og  en  fin 
Forstaaelse  af  Folkepoesiens  Væsen;  men  paa  den  anden  Side  kan  det 
ikke  skjules,  at  Bogen  ogsaa  indeholder  adskilligt,  som  utvivlsomt  ikke  vil 
kunne  staa  for  en  nærmere  Kritik,  hverken  en  filologisk  eller  literær.  Det 
maa  dog  her  ikke  glemmes,  at  Doncieux  desværre  ikke  selv  fik  lagt  den 
sidste  Haand  paa  sit  Arbejde,  og  at  flere  af  hans  Undersøgelser  er  ufuld- 
endte. Under  disse  Forhold  vilde  det  være  uretfærdigt  mod  den  afdøde 
Forfatters  Minde  at  dvæle  ved  Manglerne  ved  hans  Bog,  da  det  dog  maa 
betragtes  som  utvivlsomt,  at  med  denne  „romancéro"  er  Studiet  af  den 
franske  Folkevisedigtning  indtraadt  i  et  nyt  Stadium. 

Georges  Gourdon,  Chansons  de  geste,     Paris,  A.  Lemerre,   1903. 

Denne  Digtsamling,  som  indledes  med  et  aandfuldt  Forord  af  Melchior 
de  Vogtié,  fortjener  Opmærksomhed.  En  moderne  fransk  Digter  har  her 
søgt  tilbage  til  sit  Lands  middelalderlige  Digtning  og  ladet  sig  inspirere  af 
Sagnene  om  Roland  og  Olivier,  om  Dronning  Berthe,  Girard  de  Roussillon, 
Girbert  de  Metz  og  hvad  nu  alle  de  stolte  Helte  og  Heltinder  hedder. 
Gourdon  er  oprindelig  Filolog,  og  som  Elev  af  Gaston  Paris  kastede  han 
sig  ivrigt  over  Studiet  af  Truvérernes  „Chansons  de  geste",  disse  mærke- 
lige Digte,  der  bag  den  tidt  ubehjælpsomme  og  tunge  Form  rummer  saa 
store  Skønheder.  Frankrigs  poetiske  Sagnhistorie  virker  med  en  særegen 
dragende  Kraft  paa  alle,  der  kommer  i  nærmere  Berøring  med  den.  Ogsaa 
Gourdon  blev  snart  betagen  af  de  gamle  Digte,  som  han  studerede  oprindeligt 
væsentlig  med  Historikerens  Interesse;  ved  at  læse  om  Rolands  Heltedød 
og  Dronning  Berthes  uforskyldte  Lidelser,  om  Tristan  og  Isoldes  tragiske 
Kærlighed,  om  Raoul  de  Cambrais  Dødsridt,  vaagnede  Digteren  i  ham,  og 
han  forsøgte  at  omsætte  Heltedigtningens  primitive  Poesi  i  moderne  Form. 
Hans  Forsøg  kronedes  med  Held.  Hans  Digtsamling  gjorde  Lykke  og  er 
allerede  udkommet  i  flere  Oplag.  Den  Middelalder,  han  fremstiller,  mangler 
maaske  noget  i  Kraft  og  Farve  —  man  tænker  undertiden  med  et  Suk 
paa  Victor  Hugos  Kæmpeskikkelser  i  „Aymerillot"  —  men  der  er  udbredt 
over  den  noget  ejendommeligt  stilfuldt,  som  virker  stærkt  og  umiddelbart; 
man  føler  i  hver  Linje  Forfatterens  pietetsfulde  Forstaaelse  af  Middel- 
alderen, og  man  glæder  sig  over  hans  fuldkomne  Herredømme  over  den 
moderne  poetiske  Form. 

Det  er  et  ikke  uinteressant  Tidens  Tegn,  at  Gourdon  har  formaaet  at 
vække  sine  Landsmænds  Interesse  for  de  gamle  nationale  Sagnminder. 
Først  sent  opdagede  Franskmændene,  at  de  havde  en  Middelalder.  Boi- 
leaus  Dom  over  Literaturen  før  Malherbe  har  været  taget  for  gylden 
Sandhed  til  langt  op  i  det  19de  Aarhundrede.  Den  første  Udgave  af 
Rolandskvadet  er  fra  1837,  men  først  i  Firserne,  da  det  franske  Oldskrift- 

selskab  blev  stiftet,  kommer  der  Liv  i  Udgiverarbejdet.  Dog  var  det  længe 
ligesom  den  gamle  Literatur  ikke  vedkom  andre  end  Filologer  og  Historikere. 
Den  stemmede  ikke  med  moderne  æstetiske  Begreber,  og  Brunetiére  satte 
den  i  Skammekrogen.  I  den  senere  Tid  er  dette  Forhold  dog  blevet  grun- 
digt forandret  særligt  ved  Leon  Gautiers,  Gaston  Paris'  og  Paul  Meyers 
ihærdige  Bestræbelser.  Oldfransk  studeres  nu  i  mange  Skoler,  ingen  kan 
bUve  Student  uden  at  kende  Rolandsk vadet,  og  for  dem,  der  ikke  magter 
det  gamle  Sprog,  foreligger  der  stilfulde  Oversættelser  af  Hovedværker 
som  Huon  de  Bordeaux,  Chanson  de  Roland,  Tristan  et  Iseut,  Aucassin 
et  Nicolete,  og  Digtere  som  Gourdon  og  andre  har  optaget  de  gamle  Sagn 
og  Sange  til  moderne  Behandling.  Saaledes  træffer  vi  i  vore  Dages  Franke 
rig  et  Pendant  til  den  aandelige  Bevægelse,  der  hos  os  fandt  Sted  for 
snart  100  Aar  siden  og  indlededes  af  Oehlenschlftger. 

Trubadurpoesi. 

Johan  Vising,   Den  provensalska  Trubadurdiktningen,     Gøteborg  1904. 

Den  udmærkede  Samling  populær-videnskabelige  Afhandlinger,  der  er 
udgaaet  fra  Universitetet  i  Gøteborg,  har  for  nylig  faaet  en  værdifuld  For- 
øgelse ved  Professor  Visings  Bog  om  Trubadurpoesien.  Dette  nye  Arbejde 
af  Sverigs  aandfuldeste  Romanist  vil  gøre  sin  Nytte.  Ordet  Trubadur 
kender  alle,  og  der  er  i  Tidernes  Løb  blevet  knyttet  forskellige  mer  eller 
mindre  rigtige  Forestillinger  til  det;  men  Trubadurernes  Digtning  er  vist- 
nok et  ret  ukendt  Land  for  de  allerfleste.  Kun  faa  udenfor  Specialisternes 
Række  magter  vel  det  gamle  provensalske  Sprog,  og  vejledende  Afhand- 
linger eller  Oversættelser  findes  der  ikke  mange  af,  i  ethvert  Tilfælde  ikke 
i  den  skandinaviske  Litteratur.  Det  er  nu  over  et  halvt  Hundrede  Aar 
siden,  at  Nordmanden  H.  J.  Thue  udgav  sin  Bog  om  nTrubadurpoesien  og 
Trubadurerne "*  (Kristiania.  1843),  men  siden  den  Tid  er  den  mærkelige 
Digtning,  der  frembyder  en  saa  mangesidig  Interesse,  kun  blevet  forholds- 
vis lidet  behandlet  af  nordiske  Forskere;  der  bliver  ikke  meget  andet  at 
nævne  end  to  Doktorafhandlinger  af  Estlander  (Helsingfors  1868)  og  Trojel 
(København  1889),  hvortil  der  kunde  føjes  nogle  Oversættelser  af  Thor 
Lange.  1  Tyskland,  Frankrig  og  Italien  har  derimod  Trubadurpoesien  været 
Genstand  for  en  Række  Undersøgelser,  der  paa  mange  Punkter  har  ført 
til  nye  'B^sultater.  Disse  Resultater  er  endnu  kun  tilgængelige  i  lærde 
Monografier,  og  hvad  vi  trængte  til  var  netop  en  klar  og  kortfattet  Over- 
sigt over  den  hele  Digtning,  bygget  paa  et  nøje  Kendskab  til  den  nyere 
Tids  Undersøgelser.  Det  er  det  Vising  har  forsøgt  at  give  os,  og  det  er 
ganske  lykkedes  ham.  Hans  Bog,  der  er  let  og  behagelig  at  læse,  er  delt 
i  5  Kapitler,  i  hvilke  alle  de  vigtigste  Problemer  er  behandlede.  Efter  en 
interessant  Redegørelse  for  de  etnografiske  og  sproglige  Forhold  i  Syd- 
frankrig undersøger  han  Trubadurdigtningens  Oprindelse,  dens  Form  og 
Indhold,  dens  Blomstringsperiode,  dens  Udbredelse  i  Europa  og  dens  ende- 
lige Forfald.  I  de  forskellige  Afsnit  findes  Excurser  over  Trubadurernes 
og  Jonglørernes  Stilling  i  Samfundet,  over  Kærlighedshoffeme,  over  den 
ridderlige  Kærligheds  Oprindelse,  Udvikling  og  Form  o.  s.  v.  Disse  Under- 
søgelser, der  i  rammende  Ord  karakteriserer  forskellige  Sider  af  Ridder- 
livet, bringer  fine  Analyser  af  Middelalderens  Tankesæt  og  Følelsesmaade. 
De  er  desuden  ledsagede  af  en  Række  vellykkede  metriske  Oversættelser, 
der  bidrager  mægtigt  til  at  levendegøre  Trubadurpoesiens  Ejendommelig- 
heder for  Læseren.  Professor  Visings  Bog  vil  sikkert  blive  vej  modtaget 
af  alle,  der  interesserer  sig  for  Middelalderens  Literatur. 


